
PRATARMĖ 


Originalaus šioje knygoje nedaug. Kadangi daugumą rūpimos temos aspektų jau 
išnagrinėjo ankstesni istorikai, pirminių tyrimų prisireikė mažai. Knygos origina- 
lumą, kiek jo apskritai yra, sudaro medžiagos parinkimas, pertvarkymas ir patei- 
kimas. Pagrindinis tikslas — sudaryti Europos istorijos laiko bei erdvės tinklelį 
ir, pateikiant tuose rėmuose pakankamai daug temų, sukurti visumos įspūdį. 

Stengtasi, kad mokslinis aparatas būtų minimalus. Knygoje nėra pastabų apie 
faktus ir teiginius, kuriuos galima rasti visuose pripažintuose žinynuose. Tarp jų 
ypač vertėtų pažymėti The Encycklopaedia Britannica 11-ąjį leid. (1910— 1911), 
kuris smarkiai pranoksta visus paskesnius jos leidimus. Pastabos knygos pabai- 
goje turėtų patvirtinti tik mažiau žinomas citatas ir informacijos šaltinius, nemi- 
nimus standartiniuose vadovėliuose. Nereikėtų manyti, kad šioje knygoje visada 
pritariama cituojamuose veikaluose pateiktoms interpretacijoms: „On ne s'eton- 
nera pas gue la doctrine exposėe dans le texte ne soit toujours d'accord avec les 
travaux auxguels il est renvoyė en note".* 

Akademiniai samprotavimai, kuriais remiantis buvo rašoma ši knyga, išdėsty- 
ti „Įvade“. Tačiau struktūrą reikėtų šiek tiek paaiškinti. 

Knyga yra kelių skirtingų lygių. Dvylika apžvalginių skyrių aprėpia visą Euro- 
pos praeitį, nuo jos priešistorės iki dabarties. Laipsniškai pereiname nuo žvilgsnio 
iš toli, būdingo I skyriui, aprėpiančiam pirmuosius penkis milijonus metų, prie 
stebėjimo iš gan arti XI ir XII skyriuose, kurie apima dvidešimtąjį amžių, metams 
skiriant maždaug po puslapį. Kiekviename skyriuje yra specifiškesnių „kapsulių“. 
Tai lyg teleskopinės fotonuotraukos, kurios iliustruoja siauresnes temas ir tarsi 
suskaldo chronologinę tėkmę. Kiekvieną skyrių baigia panoraminė „momentinė 
fotonuotrauka"“, apimanti visą Europos žemyną, lyg žiūrėtume iš kokio nors pato- 
gaus stebėjimo taško. Bendrą įspūdį galima palyginti su istorijos albumu, kuriame 
panoraminius vaizdus paįvairina detales vaizduojantys intarpai ir vaizdeliai stam- 
biu planu. Viliuosi, jog skaitytojai supras, kad tikslumas, kurį galima pasiekti 
tuose skirtinguose lygiuose, labai nevienodas. Iš tikrųjų, juk negalima tikėtis, kad 
apibendrinantis, sintetinantis veikalas atitiktų mokslinių monografijų reikalavi- 
mus, nes pastarųjų ir tikslai kitokie. 


* „Nesistebėkite, jei pateiktoji doktrina tekste ne visada sutaps su darbais, kurie cituojami pastabo- 
se“; Ferdinand Lot. La Fin du monde antigue et la dėbut du Moyen Age) (Paris, 1927), 3. 

Dvylika pagrindinių skyrių sudaryti laikantis tradicinės Europos istorijos struk- 
tūros. Tai ryškus chronologinis ir geografinis tinklelis, kuriame ras savo vietą 
visos kitos temos ir klausimai. Orientuojamasi į „įvykiais grindžiamą istoriją“: 
svarbiausius politinius darinius, kultūrinius judėjimus ir socekonomines tenden- 
cijas. Tai leidžia istorikams informacijos gausybę suskaldyti į aprėpiamus (tačiau 
neišvengiamai nenatūralius) vienetus. Chronologiškai akcentuojami Viduramžiai 
ir Naujieji amžiai, kuomet jau galima atpažinti visą Europos bendruomenę. Geo- 
grafiškai stengtasi tolygiai apimti visas Europos pusiasalio dalis nuo Atlanto ligi 
Uralo — šiaurę, rytus, vakarus, pietus ir centrą. 

Aprašant laikotarpius stengtasi priešintis „eurocentrizmo“ bei „Vakarų civili- 
zacijos" tendencijoms (apie tai žr. „Įvade“). Tačiau tokios apimties veikale buvo 
neįmanoma tiek praplėsti pasakojimo, kad jis išeitų už Europos ribų, nors kny- 
goje rasime užuominų apie tokių joje nenagrinėjamų dalykų kaip islamas, kolo- 
nializmas ar Europos užjūrio teritorijos didžiulę reikšmę. Pakankamai dėmesio 
skiriama ir Rytų Europos reikalams. Kur tik įmanoma, jie siejami su pagrindinė- 
mis temomis. Rytų elementas įtraukiamas nagrinėjant tokius klausimus kaip bar- 
barų įsiveržimai, Renesansas, Prancūzijos revoliucija, kurie pernelyg dažnai patei- 
kiami kaip svarbūs tik Vakarams. Kodėl tiek daug vietos skiriama slavams, 
galima paaiškinti tuo, kad tai pati didžiausia Europos etninė šeima. Paprastai 
apibendrinamos nacionalinių valstybių istorijos, tačiau dėmesio skirta ir valstybių 
neturinčioms tautoms. Nepamirštos ir mažumų bendruomenės, pradedant ereti- 
kais, raupsuotaisiais ir baigiant žydais, čigonais, musulmonais. 

Paskutiniuose skyriuose nesilaikoma „Sąjungininkų istorinės schemos“ (žr. 
„Įvadą“) prioritetų, tačiau dėl jų ir nepolemizuojama. Abu pasauliniai karai trak- 
tuojami kaip „vienos dramos du vienas po kito einantys veiksmai“, pirmenybę 
teikiant svarbiausiam Europos žemyno ginčui tarp Vokietijos ir Rusijos. Paskuti- 
niajame skyriuje apie pokario Europą nušviečiami 1989—1991 m. įvykiai ir 
Sovietų Sąjungos subyrėjimas. Ginamas teiginys, kad 1991 metais suiro geopoli- 
tinė arena, vadinama „Didžiuoju trikampiu“, atsiradusi dvidešimtojo amžiaus pra- 
džioje (žr. III priedą, 86), ir jos žlugimas sudaro tam tikrą „įtrūkį“ istorijos raido- 
je. Artėjantis dvidešimt pirmasis amžius suteikia galimybių kurti naują Europą. 

Kapsulėmis, kurių iš viso yra apie 300 (žr. 30 žemėlapį ir I priedą), siekiama 
kelių tikslų. Jomiss atkreipiamas dėmesys į tą didelę specifinių klausimų įvairovę, 
kuri antraip neatsispindėtų sintetinančio istorijos veikalo apibendrinimuose ir 
išvadose. Kartais kapsulėse atskleidžiamos temos, peržengiančios pagrindinių 
skyrių ribas; jos taip pat iliustruoja tas įdomybes, keistenybes ir nenuoseklumus, 
kuriuos pernelyg rimti istorikai ignoruoja. Kapsulės pirmiausia buvo parenkamos 
taip, kad kuo geriau supažindintų su šiuolaikinių tyrinėjimų „naujais metodais, 
naujomis disciplinomis ir naujomis tyrimų sritimis“. Jose pateikti apie šešiasde- 
šimties mokslo sričių pavyzdžiai išmėtyti po skyrius taip, kad apimtų kuo plates- 
nį laiko ir erdvės diapazoną bei temų ratą. Dėl knygos apimties, leidėjo kantrybės 
ir autoriaus atkaklumo stokos pirminis kapsulių sąrašas buvo sutrumpintas. 
Nepaisant to, viliuosi, kad ši puantilistinė tapybos technika sukurs pakankamai 
įtaigų įspūdį, net jei taškų bus kiek mažiau. 

Kiekviena kapsulė įtvirtinta tekste tam tikrame laiko ir erdvės taške ir turi ant- 
raštę, atspindinčią jos turinį. Jas galima skaityti kaip atskirus savarankiškus vie- 
netus, bet galima susieti ir su tuo kontekstu, kuriame jos pateikiamos. 

Momentinės fotonuotraukos, kurių yra dvylika, turėtų pateikti kintančio Euro- 
pos žemėlapio panoraminių vaizdų seriją. Jos užšaldo chronologinio pasakojimo 
tėkmę, paprastai svarbiausiais momentais, ir laikinai sustabdo veržių lėkimą per 
didžiules laiko ir teritorijos erdves. Jos padės skaitytojui atgauti kvapą ir įdėmiau 
apžiūrėti gausius pasikeitimus, vykstančius vienu metu keliomis skirtingomis 
kryptimis. Į šiuos pasikeitimus sąmoningai žvelgiama iš vieno stebėjimo taško, 
net nesistengiant įvertinti daugybės kitų nuomonių ir alternatyvių perspektyvų, 
kurių neabejotinai būta. Šia prasme „momentinės nuotraukos“ tiesiog begėdiškai 
subjektyvios ir impresionistinės. Kai kada jos pasiekia ginčytinų teorijų ribas, 
sujungdamos žinomus įvykius ir dokumentais nepatvirtintas prielaidas bei išva- 
das. Kaip ir kai kurie kiti šios knygos elementai, jos kai kam atrodys peržengu- 
sios įprastines akademinio argumentavimo ir analizės ribas. Jei taip, tai jos 
atkreips dėmesį ne tik į didelę Europos praeities įvairovę, bet ir į prizmių, pro 
kurias galima žiūrėti į ją, gausumą. 

Didžioji šios knygos dalis parašyta Oksforde. Aš labai skolingas turtingai 
senajai Bodlėjaus bibliotekai (Bodleian Library), puikioms ir senoms jos aptarna- 
vimo tradicijoms. Šiai knygai atsirasti padėjo ir stipendijos, gautos iš Mokslų apie 
žmogų instituto (Institut fr die Wissenschaften vom Menschen) Vienoje bei iš 
Harvardo universiteto Ukrainos tyrimo instituto. Jos rašymą paįvairino keli apsi- 
lankymai Europos žemyne, o ypač įspūdžiai, sukaupti Baltarusijoje ir Ukrainoje, 
kelionėje iš Bavarijos į Boloniją, į Prancūziją, Šveicarijos Alpes, Olandiją, Veng- 
riją ir Vandėją. 

Noriu padėkoti už vienerių metų atostogas moksliniam darbui, kurias suteikė 
Londono universiteto Slavų ir Rytų Europos studijų skyrius su sąlyga, kad susira- 
siu lėšų iš privačių šaltinių apmokėti mane pakeitusiam dėstytojui. Kitu metu, kai 
tokių atostogų neturėjau, šiai knygai tikriausiai išėjo į naudą mano sugebėjimas 
rasti įkvėpimo rašymui pačiose įvairiausiose vietose — traukiniuose, lėktuvuose, 
valgyklose, ligoninių laukiamuosiuose, Havajų paplūdimiuose, kitų mokslininkų 
seminarų galinėse eilėse, net krematoriumo automobilių stovėjimo aikštelėje. Taip 
pat esu dėkingas už specialią Hainemano ir „Mandarino“ leidyklų subsidiją, skir- 
tą papildomos medžiagos rengimui paspartinti. 

Noriu išreikšti padėką tiems kolegoms ir draugams, kurie perskaitė atskirus 
šios knygos skyrius ar poskyrius: Barry'ui Cunliffe'ui, Stephanijai West, Rietui van 
Bremenui, Davidui Morganui, Davidui Eltui, Faniai Oz-Salzburger, Markui Almon- 
dui ir Timothy'ui Gartonui Ashui. Dėkoju ir daugybei pagalbininkų ir konsultantų: 
Tonyui Armstrongui, Sylvijai Astle, Alexui Boydui, Michaelui Branchui, Law- 
rencui Brocklissui, Carolinai Brownstone, Gordonui Craigui, Richardui Crampto- 
nui, Jimui Cutsallui, Reesui Daviesui, Reginai Davy, Denisui Deletantui, Geof- 
frey'ui Ellisui, Roger Greene, Hugui Grynui, Michael'ui Hurstui, Geraintui 
Jenkinsui, Mahmudui Khanui, Marijai Korzeniewicz, Grzegorzui Krėliui, Janui 

McKellenui, Dimitrijui Obolenskiui, Laszlo Peteriui, Robertui Pynsentui, Martynui 
Rady, Mary Seton-Watson, Heidroonui Speedy, Christinai Stone, Athenai Syriatou, 
Evai Traers, Lukui Treadwellui, Peteriui Varey, Marijai Widowson ir Sergejui 
Jakovenkai. Dėkoju visai sekretoriato padėjėjų grupei, kuriai vadovavo „Kings- 
ley“, redaktorei Sarahi Barrett, dailininkei Sally Kendall, paveikslų tyrinėtojai Gill 
Metcalfe, rodyklių sudarinėtojui Rogerui Moorhousui, kartografams Kenui Wassui 
ir Timui Aspenui, iliustratoriui Andrew'ui Boagui, mano redaktoriams „Oxford 
University Press“ ir „Mandarino“ leidyklose, projekto menedžeriui Patrickui Duf- 
fy, ypač dėkoju savo žmonai, be kurios paramos ir pakantumo šio projekto nieka- 
da nebūtų apvainikavusi sėkmė. Už juodo katino radimą premija nenumatyta*. 

Yra rimtų priežasčių manyti, kad Europos istorija — tai akademinė disciplina, 
tvirtai pagrįsta praeities įvykiais, kurie atsitiko iš tikrųjų. Tačiau Europos praeitį 
galima prisiminti tik momentiniais žvilgsniais į ją, daliniais tyrimais ir pasirinktais 
aiškinimais. Visos jos atkurti niekada nepavyks. Todėl ši knyga yra tik viena iš 
daugybės Europos istorijų, kurias galima parašyti. Tai tik tas vaizdas, kurį pama- 
tė viena pora akių, perfiltravo vienos smegenys ir užrašė viena plunksna. 


NORMAN DAVIES 
Oksfordas, 1993 m. birželio 16 d. 


Rengiant pataisytą knygos Europa: istorija leidimą, buvo taisomos tik klaidos, 
susijusios su faktais, nomenklatūra ir rašyba. Nemėginta vėl grįžti į istorinių inter- 
pretacijų viešpatiją. Be pirminės konsultantų komandos (dauguma jų neatsisakė 
patarti man ir antrą kartą), ypatingos mano padėkos nusipelnė dar šie asmenys: 

J. S. Adamsas, Anna Armstrong, Nealas Aschersonas, Timothy Bainbridge'as, 
Timas Blanningas, Timas Boyle'is, seras Raymondas Carras, Jamesas Cornishas, 
J. Cremona, M. F. Cullis'as, I. D. Davidsonas, Jo Ekscelencija Suomijos amba- 
sadorius, Jo Ekscelencija Italijos ambasadorius, Felipė Fernandezas-Armesto, 
J. M. Forresteris, Robertas Frostas, Michaelas Futrellis, Grahamas Gladwellis, 
Richardas Hoftonas, Hughas Kearney'us, Noelis Makcolmas, Veliboras Milanovi- 
čius, B. C. Moberly, Janas Morrisas, W. Schultė Nordoltas, Robinas Osborne'as, 
Stevenas Palffy, Rojus Porteris, Paulas Prestonas, Jimas Reedas, Donaldas Russel- 
las, Davidas Selbournė'as, Andrew L. Simonas, N. C. W. Spence'as, Normanas 
Stone'as, Alanas H. Stratfordas, Richardas Tyndorfas, Johnas Wagaras, Michaelas 
Westas, B. K. Workanas, Philipas Wynnas ir Basilis Yamey'us. 


NORMAN DAVIES 
1997 m. kovo 17 d. 


* „Juodojo katino“ istorija tokia: rašydamas šią knygą, autorius sykį savo jauniausiajam sūnui, dešimt- 
mečiui Christianui (kuriam, beje, ir dedikuota ši knyga) leido pasiūlyti ir savo idėjų. Taip originalo 
865 puslapyje atsirado paslaptingasis „Juodasis katinas“. Dideliam autoriaus pasitenkinimui, jo neiš- 
braukė nė vienas iš daugelio redaktorių, tad jis paliktas ir lietuviškajame vertime (vertėjo past.). 

EUROPOS LEGENDA 


Iš pradžių Europos nebuvo. Penkis milijonus metų tysojo tik ilgas vingiuotas, 
panašus į laivo priekį puošiančią figūrą pusiasalis be pavadinimo didžiausio 
pasaulyje žemyno vakaruose. ten buvo vandenynas, kurio dar niekas nebuvo per- 
plaukęs. Pietuose — dvi uždaros susisiekiančios jūros, nusėtos salomis, su savo 
įlankomis ir pusiasaliais. Šiaurėje buvo didelė poliarinė ledo kepurė, kuri amžiams 
bėgant čia plėtėsi, čia traukėsi it kokia didžiulė ledinė medūza. O rytuose — 
buvo sausumos tiktas, jungiantis jį su likusiuoju pasauliu, iš kur turėjo atkeliauti 
visos tautos ir visos civilizacijos. 

Tarp apledėjimų pusiasalyje pasirodė pirmieji naujakuriai — žmonių giminės 
atstovai. Neandertalio paleoantropai ir Kromanjono urviniai žmonės tikriausiai 
turėjo vardus, turėjo savo veidus ir mintis. Tik neįmanoma sužinoti, kas gi jie iš 
tikrųjų buvo. Galima tik susidaryti labai neaiškų vaizdą iš jų paliktų piešinių, 
dirbinių ir iš jų kaulų. 

Kai ledynai atsitraukė paskutinį kartą — vos prieš dvylika tūkstančių metų — 
pusiasalyje pasirodė naujos migrantų bangos. Niekieno neapdainuoti pionieriai ir 
žvalgai iš lėto slinko vakarų link, keliaudami pakrantėmis, įveikdami sausumos 
plotus ir jūras, kol pasiekė pačias atokiausias salas. Didžiausias išlikęs jų šedevras 
iš akmens ir bronzos amžių sandūros laikų buvo pastatytas pačiame žmonių 
apgyventos teritorijos pakraštyje, atokioje, tolokai nuo kranto esančioje saloje. 
Tačiau jokios šių dienų hipotezės nepajėgios atskleisti, kas iš tikrųjų įkvėpė tuos 
meistriškuosius akmentašius ir kaip vadinosi tas jų didysis akmenų ratas!. 

Kitame pusiasalio gale kiti iš tų senovės žmonių bronzos amžiaus apyaušryje 
kūrė bendruomenę, kurios įtaka išsilaikė iki šių dienų. Pasak padavimo, helenai 
įsiveržė iš žemyno vidaus trimis didelėmis bangomis, antrojo tūkstantmečio pr. Kr. 
pabaigoje užvaldydami Egėjo jūros pakrantes. Jie nukariavo vietos gyventojus ir 
susimaišė su jais. Pasklido po tūkstančius salų, išsibarsčiusių vandenyse tarp 
Peloponeso pakrančių ir Mažosios Azijos. Jie absorbavo žemyne dominavusią kul- 
tūrą ir dar senesnę Kretos kultūrą. Jų kalba skyrė juos nuo „barbarų“ — tų, kurie 
„nesuprantamai vapalioja“. Jie ir buvo senovės Graikijos kūrėjai. [BARBARAI] 

Vėliau, kai klasikinėje epochoje vaikai klausinėdavo tėvų, iš kur atsirado 
žmonija, jiems buvo pasakojama, kad pasaulį sukūręs kažkoks neapibrėžtas opi- 
fex rerum — „dieviškasis kūrėjas“. Jiems buvo pasakojama apie tvaną ir apie 
Europą. 

Europa buvo vienos iš labiausiai gerbiamų klasikinio pasaulio legendų per- 
sonažas. Ji — Kretos valdovo Mino motina, taigi Viduržemio jūros civilizacijos 
seniausios šakos pramotė. Prabėgomis ją pamini ir Homeras. Tačiau poemoje 
Europa ir jautis, kurios autoriumi laikomas Moschus Sirakūzietis, ir ypač romėnų 
poeto Ovidijaus Metamorfozėse Europa įamžinta kaip nekalta karalaitė, suvedžio- 
ta Dievų Tėvo. Bevaikštinėjančią su tarnaitėmis gimtosios Finikijos pakrantėmis 
ją sužavėjo Dzeusas, pasivertęs sniego baltumo jaučiu: 

Baimė jau baigė praeit, ir jautis duodas mergaitei 

Ir per krūtinę taksnot, ir naują vainiką užkarti 

Jam ant tvirtų ragų. Pagaliau karalaitė išdrįsta 

Sėstis ant jaučio kupros, nežinodama, ką ji prispaudžia. 
O kai nuo žemės sausos ir kranto tvirtojo dievas 

Ėmė į vandenis brist, statydamas koją iš lėto, 

Jau įdrąsėjęs galop į patį vidurį marių 

Leidos su savo grobiu. Ta žvalgos į paliktą krantą, 
Dreba visa ir, viena ranka už ragų įsitvėrus, 


Laikos už sprando kita, drabužį kedena jai vėjasŽ. 


Taip atkuriama gerai žinoma legenda apie Europą, tokią, kokia ji buvo vaiz- 
duojama ant graikų vazų, Pompėjos namuose (žr. 1 pav. įklijoje), o naujaisiais 
laikais Ticiano, Rembrandto, Rubenso, Veronezės ir Claude'o Lorraino. 

Herodotui, istorikui, rašiusiam penktajame amžiuje pr. Kr., ši legenda nepa- 
darė įspūdžio. Jo nuomone, Europos pagrobimas buvo tik nuo seniausių laikų dėl 
moterų grobimo vykstančių karų eilinis epizodas. Finikiečių iš Tyro gauja pagro- 
bė Io, karaliaus Argo dukterį; dėl to graikų iš Kretos gauja nuplaukė į Finikiją ir 
pagrobė Tyro karaliaus dukterį. Tipiškas „akis už akį" atvejis? 

Legenda apie Europą turi daug priereikšmių. Išgabendamas karalaitę į Kretą 
nuo Finikijos pakrančių (dabar čia pietinis Libanas), Dzeusas, be jokios abejonės, 
senesnės azijinės Rytų civilizacijos vaisius perdavė naujosioms Egėjo jūros salų 
kolonijoms. Finikija priklausė faraonų įtakos sferai, todėl Europos kelionė simbo- 
lizuoja mistinį ryšį tarp senovės Egipto ir senovės Graikijos. Sakoma, kad Euro- 
pos brolis Kadmas, klajojęs po pasaulį ieškodamas jos — orbe pererrato — atne- 
šė į Graikiją raštą. [kaDMAS] 

Europos kelionė taip pat simbolizuoja neramią dvasią tų, kurie pasekė jos 
pėdomis. Skirtingai nei didžiosios upių slėnių civilizacijos prie Nilo, Indo ar Meso- 
potamijoje bei Kinijoje, nors jos ir egzistavo ilgai, bet jų geografinė ir intelektua- 
linė raida buvo lėta, Viduržemio jūros civilizaciją stimuliavo nuolatinis judėjimas. 
O judėjimas kėlė netikrumą ir nesaugumą. Netikrumas neleido nurimti minčiai, o 
nesaugumas skatino energingai veikti. Kreta buvo pirmoji galinga jūrų valstybė. 
Jos laivai gabeno žmones, prekes ir kultūrą, skatindami pačius įvairiausius mainus 
su žemėmis, į kurias jie nuplaukdavo. Kaip karalaitės Europos drabužiai, taip ir tų 
senovės jūreivių protai buvo be paliovos „kedenami vėjo“ — tremulae sinuantur 
flamine vestes“. 

Europa keliavo Saulės maršrutu iš rytų į vakarus. Pasak kitos legendos, Sau- 
lė buvo ugnies vežimas, nematomų žirgų traukiamas iš slaptų arklidžių už sau- 
lėtekio krašto į poilsio vietą už saulėlydžio ribos. Tiesą sakant, viename iš kelių 
etimologinių aiškinimų Azija, „saulėtekio šalis“, supriešinama su Europa, „sau- 
lėlydžio šalimi"'. Helenai pradėjo vadinti Europa savo teritorijas, esančias į 
vakarus nuo Egėjo jūros, kad atskirtų jas nuo savo senesniųjų žemių Mažojoje 
Azijoje. 

Europos istorijos apyaušryje žinomas pasaulis buvo rytuose. Nežinomybė lau- 
kė vakaruose, ją dar reikėjo atskleisti. Europos smalsumas galėjo ją pražudyti. 
Tačiau jis įkvėpė naują civilizaciją, kuriai galų gale buvo lemta perimti jos vardą 
ir paplisti visame pusiasalyje. 


EUROPOS ISTORIJA 





2 žemėlapis. Karalienė Europa (Regina Europa) 


Raižinys iš Sebastianp Muntzerio leidinio Kosmografija 


(Cosmograpbia Universalis, VII kn.; 1550-1554) 

Istorija šiandien 


Rašant istoriją galimi įvairiausi masteliai. Galima viename puslapyje sutalpinti 
visos Visatos istoriją, bet galima ir apie karkvabalio gyvenimą prirašyti keturias- 
dešimt tomų. Vienas patyręs ir įžymus istorikas, ketvirtojo dešimtmečio diplo- 
matijos specialistas, parašė knygą apie Miuncheno krizę ir jos padarinius (1938 — 
1939), paskui knygą „Paskutinioji taikos savaitė“, o trečioji jo knyga vadinosi 
„1939 metų rugpjūčio 31“. Jo kolegos veltui laukė šią seriją vainikuojančios kny- 
gos, tarkim, tokiu pavadinimu: „Paskutinioji minutė prieš vidurnaktį“'. Tai 
atspindi dabartinę tendenciją sužinoti vis daugiau apie vis smulkesnius dalykus. 
Po Pirmojo pasaulinio karo suplanuotas prancūzų leidinys „L'Evoliution de 
I'humanite" (Žmonijos istorija), kurio per 90 procentų paskirta Europai. Turėjo 
išeiti 110 pagrindinių ir dar keli papildomi tomai“. Mūsų knygoje priešingai — 
užsibrėžtą tą pačią ir net papildomą medžiagą sutalpinti tarp dviejų viršelių. 
Vis dėlto nė vienas istorikas nesugeba išreikšti minties taip taupiai, kaip tai 

padaro poetai: 

Jei Europą laikysime nimfa, Neapolis bus 

Jos akis rugiagėlių žydra. O Europos širdis 

Tai juk Varšuva. Rakštys jos kūne — 

Mintauja, Peterburgas, Azovas, Odesa, 

Sevastopolis. Paryžius — galva, o standi 

Jos apykaklė — Londonas. Roma — škaplieriai šventi“. 


Dėl tam tikrų priežasčių, istorinėms monografijoms apimant vis siauresnes 
sritis, nespecializuotose apžvalgose nusistovėjo tokie masteliai, kad vienam 
amžiui skiriama keli šimtai puslapių. Pavyzdžiui, „The Cambridge Mediaeval 
History (Kembridžo viduramžių istorija; 1936 — 1939) laikotarpį nuo imperatoriaus 
Konstantino iki Thomo More'o aprašo aštuoniuose tomuose“. Vokiečių „Hand- 
buch der europaūischen Geschichte“ (Europos istorijos žinynas; 1968 — 1979) dvy- 
likos amžių istoriją nuo Karolio Didžiojo ligi Graikijos pulkininkų laikų pateikia 
septyniomis ne mažiau storomis knygomis“. Įprasta daugiau vietos skirti dabarčiai, 
o ne senovės ar viduramžių laikotarpiams. Anglų skaitytojams skirtame pirmajame 
apžvalginiame veikale — Rivingtono „Europos istorijos periodų“ aštuoniuose 
tomuose nuo senovės einant prie dabarties mastelis vis didėja: 442 metus apiman- 
čiame Charleso Omano tome „Dark Ages (Tamsieji amžiai) 476 —918" (1919) vie- 
name puslapyje vidutiniškai telpa 1,16 metų, 104 metus apimančiame 

A. H. Johnsono tome „Europa in the Sixteenth Century (Europa šešioliktajame 
amžiuje)“ (1897), vieneriems metams jau skiriama 4,57 puslapio, o 84 metus 
apimančiame W. Alisono Phillippso tome „Modern Europe (Šiuolaikinė Europa) 
1815— 1899", (1905) metams aprašyti skiriama 6,59 puslapio“. Panašiai daroma ir 
naujesniuose apžvalginiuose veikaluose“. 

Dauguma skaitytojų labiausiai domisi savąja epocha. Tačiau ne visi istorikai 
stengiasi jiems įtikti. Paplitusi nuomonė, kad „einamieji reikalai" negali tapti 
„istorija“, kol nepraeina bent pusšimtis metų, kol netampa prieinami dokumentai 
ir laiko perspektyva nepraskaidrina žmonių protų“. Tai pagrįstas požiūris. Tačiau 
tai reiškia, kad bet kokią bendrąją apžvalgą reikia nutraukti kaip tik ties ta vieta, 
kur ji tampa įdomiausia. Šių dienų istoriją gali iškreipti bet koks politinis spaudi- 
mas. Nepaisant to, nė vienas išsilavinęs suaugęs žmogus negali tikėtis veikti efek- 
tyviai, jeigu neturi supratimo apie dabartinių problemų kilmę“. Prieš keturis šim- 
tus metų seras Walteris Raleighas, savo veikalus rašęs jau pasmerktas myriop, 
puikiai suprato gresiantį pavojų. „Jei kas rašydamas naujausių laikų istoriją per 
daug painiosis Tiesai po kojomis, — sakė jis, — tam gresia pavojus likti be dan- 
tų“ 

Turint galvoje visus keblumus nereikėtų stebėtis, kad „Europos“ ar „Europos 
civilizacijos“ objektas suprantamas nepaprastai įvairiai. Sėkmingų mėginimų 
apžvelgti visą Europos istoriją ne daugiatomiame kelių autorių parašytame vei- 
kale būta nedaug ir juos skiria nemažas laiko tarpas. Retas išimtis sudaro H. A. 
L. Fisherio „A History of Europe (Europos istorija)“ (1936)'' arba Eugeno Webe- 
rio „A Modern History of Europe (Šiuolaikinė Europos istorija)" ( 1971)“. Abi jos 
— tai išplėsti esė apie abejotiną „Vakarų civilizacijos“ koncepciją (žr. toliau). Ko 
gero, labiausiai vykusios iš didžiųjų apžvalgų bus tos, kuriose daugiausia dėmesio 
skiriama vienai temai; tokia yra Kennetho Clarko „Civilization (Civilizacija)“"“, 
kurioje į Europos praeitį žiūrima per meno ir tapybos prizmę, arba Jacobo Bro- 
nowskio „The Ascent of Man (Žmogaus iškilimas)“ (1973)““, kurioje jis nagrinėja 
mokslo ir technikos istoriją. Abu šie veikalai buvo gausios televizinės produkcijos 
atšakos. Naujesniame esė ši tema paliesta remiantis materialistiniu požiūriu, 
pagrįstu geologija ir ekonominiais ištekliais'“. 

Daugiatomių istorinių apžvalgų vertė neginčytina, tačiau jie pasmerkti likti 
žinynų pobūdžio veikalais, kurie nėra skaitomi ištisai, juose tik ieškoma informa- 
cijos kokiu nors klausimu. Nei studentai istorikai, nei paprasti skaitytojai neskai- 
tys dešimties, dvidešimties ar šimto dešimt Europos istorijos tomų, kol prieis iki 
labiausiai juos dominančių klausimų. Tai nėra gerai. Visumos struktūra nustato 
parametrus ir prielaidas, kurios be jokių paaiškinimų iškyla atskirose detalesnių 
studijų dalyse. 

Pastaraisiais metais būtinybė peržiūrėti bendrąją Europos istorijos struktūrą 
didėja tiesiai proporcingai įsigalinčiai labai specializuotų darbų madai, kai objek- 
tas itin išplečiamas. Kelios reikšmingos išimtys, kaip antai Fernando Braudelio 
veikalas!“, tik patvirtina šią taisyklę. Tačiau daugelis istorikų ir studentų pasida- 
vė tai „vis daugiau ir daugiau vis siauresniu ir siauresniu klausimu" tendencijai 

tiek, kad kartais net pamiršta platesnę perspektyvą. Vis dėlto humanitariniuose 
moksluose reikalingi įvairūs masteliai. Istorijai reikia ir plačios perspektyvos, 
analogiškos planetų skriejimui erdvėje, ir sugebėjimo nusileisti žemyn iki papras- 
tų žmonių lygio, atsidurti jų kailyje, įžvelgti, kas vyksta po jų kojomis. Istorikui 
reikia ir teleskopo, ir mikroskopo, ir encefalografo, ir geologinio zondo. 

Neginčytina, kad istorijos tyrimus pastaraisiais metais labai praturtino nauji 
metodai, naujos disciplinos, naujos tyrimo sritys. Kompiuteriai atvėrė kelią dau- 
geliui statistinių tyrimų, kurie anksčiau istorikams buvo neprieinami. [RENTOS] 
Istoriniams tyrimams daug naudos davė socialinių ir humanitarinių mokslų meto- 
dų bei koncepcijų panaudojimas. [ARICIJA) [CEDROS] [CHASSE] [ĮKONDOMAS] [EPAS] [FIESTA] 
[GENAI] [SEN GOTARDAS] [LEONARDAS] [LIETUVA] [NOVGORODAS] [PLOVUM] [PROPAGANDAI] [SALIKORNIJA) 
[VENDANGE]. Tendencija, kurią 1929 metais pradėjo prancūzų Annales mokykla, 
dabar jau beveik visuotinai pripažinta. (anNALESĮ. Įsitvirtino ir naujos tyrimų krip- 
tys — žodinės kūrybos istorija, istorinė psichiatrija („psichoistorija“), šeimos isto- 
rija, papročių istorija. (VAIDUOKLIS] [MORES] [GARSAS] [ZADRUGA]. Šalia to, naujus istorinius 
metmenis įgavo ir daugelis temų, atspindinčių nūdienos aktualijas. Kova su 
rasizmu, gamtinė aplinka, lyčių santykiai, seksas, semitizmas, visuomenės klasės, 
taika — tai temos, kurioms skirta daug nūdienos publikacijų ir diskusijų. Nepai- 
sant „politinio tinkamumo“ niuansų, visos jos praturtina visumą. [JUODOJI ATĖNĖJ 
[KAUKAZO RASĖ) [EKOLOGIJA] [FEMME) [NOBELIS] [POGROMAS] [SPARTAKAS] 

Vis dėlto tyrimo sričių gausėjimas ir didėjantis mokslinių publikacijų skaičius 
neišvengimai sukėlė įtampą. Profesionaliems istorikams kelia neviltį būtinybė 
„neatsilikti nuo literatūros“. Atsiranda pavojus vis giliau pasinerti į ultraspecia- 
lizacijos labirintus ir prarasti sugebėjimą bendrauti su plačiaisiais skaitytojų 
sluoksniais. Siauros specializacijos įsigalėjimas vyko aprašomosios istorijos 
sąskaita. Kai kurie specialistai dirbo vadovaudamiesi prielaida, kad bendrųjų isto- 
rijos kontūrų peržiūrėti nereikia, kad vienintelis kelias, vedantis prie naujų atra- 
dimų — gilintis į kurią nors siaurą sritį. Kiti, pasišovę tirti „giliąsias struktūras“, 
visai nusisuko nuo istorijos „paviršiaus“. Jie visas jėgas skiria „ilgalaikėms, pama- 
tinėms tendencijoms“ analizuoti. Kaip kai kurie literatūros kritikai, pažodinę 
teksto reikšmę laikantys beverčiu dalyku, ir istorikai kartais linkę atsisakyti įpras- 
tinių „faktų“ tyrimo. Jie ugdo studentus, net neketinančius aiškintis, kaip, kur ir 
kada kas atsitiko. 

Faktais paremtos istorijos smukimą lydi, ypač auditorijose, „empatijos“ vaid- 
mens didėjimas, t. y. pratimai, skirti istorinei vaizduotei ugdyti. Vaizduotė, be 
abejo, yra esminė istorinių tyrimų sudėtinė dalis. Tačiau empatinius pratimus 
galima pateisinti tik tuo atveju, jei jie paremti bent trupučiu žinių. Pasaulyje, kur 
grožinei literatūrai, kaip solidžiam. istorinės informacijos šaltiniui, irgi yra iškilu- 
si grėsmė, studentams kartais kyla pavojus, kad praeičiai suvokti jie neturės kitos 
medžiagos, išskyrus savo mokytojų prietarus". 

Ypač apgailėtinas dalykas yra istorijos atitrūkimas nuo literatūros. Kai „struk- 
tūralistus“ humanitariniuose moksluose iš kai kurių sričių pradėjo stumti 
„dekonstrukcionistai“, istorikai ir literatūros kritikai ėmė stengtis eliminuoti ne 

tik įprastines tradicines žinias, bet ir vieni kitus. Laimė, dekonstrukcionavus kraš- 
tutinius dekonstrukcionizmo aspektus, atsirado vilčių tokias ezoterines properšas 
užgydyti “. Nėra jokios priežasties, kodėl protingas istorikas negalėtų panaudoti 
literatūrinių tekstų, kritiškai juos įvertinęs, arba kodėl literatūros kritikai negalė- 
tų panaudoti istorinių žinių. [GATTOPARDO] [RAITELIŲ PIRMOJI] 

Todėl dabar atrodo, kad „specialistai“, ko gero, bus apsirikę. Istorikai pro- 
fesionalai visada buvo garbingai pasidaliję darbą: stropios bitės darbininkės ir 
bitės karalienės, tos grands simplificateurs (didžiosios supaprastintojos), tvarkan- 
čios viso avilio triūsą. Jei avilio gyvenimą lems vien tik bitės darbininkės — 
medaus nebus. Negalima sutikti ir su nuomone, kad platūs „bendrosios istorijos“ 
kontūrai yra nekintami, nustatyti visiems laikams. Jie irgi keičiasi, priklauso nuo 
mados; ir tie, kurie buvo nustatyti prieš penkiasdešimt ar šimtą metų, jau yra 
pribrendę peržiūrėti (žr. toliau). Lygiai taip pat senųjų istorijos geologinių sluoks- 
nių tyrimo niekada negalima atskirti nuo to, kas vyksta žemės paviršiuje. Ieškant 
„tendencijų“, „visuomenių“, „ekonomikų“ ar „kultūrų“, nereikia išleisti iš akių 
vyrų, Moterų ir vaikų. 

Specializacija atvėrė duris nepripažįstantiems skrupulų politiniams intere- 
sams. Kadangi niekas nesijaučia kompetentingas pareikšti nuomonę klausimais, 
išeinančiais už siauros specializacijos ribų, likusioje erdvėje laisvai siautėja nie- 
kieno netramdomi plėšrūnai. Ypač ydingas yra solidžių gerai dokumentais 
paremtų tyrimų pritaikymas akivaizdžiai selektyvaus pobūdžio temoms, nes tai 
a priori pašalina galimybę, kad bus apžvelgti visi svarbūs faktoriai. A. J. P. Tay- 
loras apie vieną iš tokių darbų yra pasakęs, kad jis „devyniasdešimčia procentų 
teisingas ir šimtu procentų nenaudingas""". 

Protingas atsakas į tokią tendenciją būtų interpretacijų pliuralizmas ir kliovi- 
masis „kiekybės saugumu“. Kitaip sakant, reikėtų skatinti kuo didesnę požiūrių 
įvairovę, kad būtų galima išvengti kiekvieno iš jų ribotumo. Pasikliauti kokiu 
nors vienu požiūriu rizikinga. Tačiau penkiasdešimt ar šešiasdešimt požiūrių — 
ar net trys šimtai — kartu paėmus gali būti patikimas pagrindas teisingam vaiz- 
dui susidaryti. „Nėra vienos Tiesos; tiesų yra tiek, kiek yra sensityvumų '*". 

II skyriuje minimas garsusis Archimedo pasiūlytas 1 problemos sprendimas, 
t. y. apskritimo ilgio ir jo skersmens santykio apskaičiavimas. Archimedas žinojo, 
kad apskritimo ilgio reikšmė bus kažkur tarp taisyklingo įbrėžtinio ir apibrėžtinio 
daugiakampių kraštinių ilgio sumos (žr. brėžinį). Kadangi nemokėjo tos reikšmės 
nustatyti tiksliai, jam kilo mintis nustatyti ją apytikriai priartėjimo (aprok- 
simacijos) būdu, apskaičiavus įbrėžtinio daugiakampio 96 kraštinių ilgį. Kuo dau- 
giau kraštinių turėtų toks daugiakampis, tuo labiau jis priartėtų prie apskritimo 
formos. Panašiai peršasi mintis, kad kuo daugiau bus praeitį nušviečiančių šalti- 
nių, tuo mažesnis bus skirtumas tarp praeities realybės ir istorikų mėginimų ją 
rekonstruoti. 

Vienoje knygoje tokią neįvykdomą istoriko užduotį palyginau su fotografo 
darbu: jo statiški dvimačiai atvaizdai negali tiksliai atkurti dinamiško trimačio 
pasaulio. „Istorikas, kaip ir fotoaparatas, visada meluoja“ “!. Pratęsiant šį palygi- 

nimą galima pasakyti, kad fotografas gali labai padidinti savo darbų tikroviškumą 
(jei tikroviškumas yra jo tikslas), didindamas to paties objekto fotografijų skaičių. 
Daug nuotraukų, padarytų iš įvairių stebėjimo taškų, naudojant įvairius objekty- 
vus, filtrus, juosteles, kartu paėmus labai sumažina didelį pavienės nuotraukos 
selektyvumą. Kino operatoriai pastebėjo, kad greit rodant vieną po kito daug 
kadrų atsiranda visai nebloga laiko ir judėjimo imitacija. Analogiškai „gyvą isto- 
riją“ galima atkurti tik tada, kai istorikas sugretins kuo įvairesnių šaltinių tyrimo 
rezultatus. Galutinis rezultatas niekad nebus tobulas, tačiau kiekvienas papildo- 
mas stebėjimo rakursas ir kiekvienas naujas stebėjimo būdas padeda geriau 
pavaizduoti atskiras dalis, kurios kartu ir sudaro visumą. 

Iškraipymai yra neišvengiamas visų informacijos šaltinių požymis. Absoliutus 
objektyvumas yra nepasiekiamas. Kiekvienas metodas turi savo stipriąsias ir silp- 
nąsias puses. Svarbu suvokti, kokie yra kiekvieno metodo privalumai ir kokie 
iškraipymai jam būdingi, kad būtų galima kuo labiau priartėti prie tikrovės. Kri- 
tikai, kurie priešinasi, kad istorikai remtųsi poezija, sociologija, astrologija ir t. t., 
nes tie šaltiniai esą „subjektyvūs“, „daliniai“ ar „nemoksliniai“, konstatuoja aki- 
vaizdžius dalykus. Tai tas pats kaip prieštarauti žmogaus skeleto rentgenogra- 
moms ar embriono sonografiniams tyrimams motyvuojant tuo, kad jie teikia labai 
neaiškų vaizdą. Gydytojai naudoja visus įmanomus prietaisus žmogaus kūno ir 
psichikos paslaptims atskleisti. Istorikams irgi reikalinga ne mažesnė tyrimo prie- 
monių įvairovė, kad galėtų įsiskverbti į praeities paslaptis. 

Dokumentais pagrįsta istorija, puoselėjanti ilgametes tradicijas, yra vienas 
vertingiausių, tačiau kartu ir vienas rizikingiausių tyrimo būdų. Neatsargiai nau- 
dojantis juo, galimos šiurkščios interpretavimo klaidos; be to, praeityje yra daug 
sričių, kurios neatsispindi dokumentuose. Vis dėlto niekas nepaneigs, kad istori- 
niai dokumentai lieka vienu vaisingiausių žinių šaltiniu. [uosssacHaAs] [METRIKA] 
[sMOLENSKAS] 

Lordas Actonas, Kembridžo istorijos mokyklos įkūrėjas, kadaise išpranašavo 
vieną itin žalingą dokumentais grindžiamos istorijos ypatybę. Ji teikia pirmenybę 
įrodymų kaupimui, mažiau dėmesio skirdama tam, kaip juos interpretuoja istori- 
kai. Maždaug prieš 90 metų Actonas rašė: „[Mes gyvename] dokumentų amžiuje, 
kuris stengiasi padaryti istoriją nepriklausomą nuo istorikų, siekti žinojimo rašy- 
mo sąskaita“ 2 

Apskritai istorikai daugiau laiko skiria savitarpio ginčams negu problemoms, 
su kuriomis susiduria jų nelaimingi skaitytojai. Mokslinio objektyvumo siekimas 
smarkiai apkarpė ankstesnius fantazijos polėkius, atskyrė faktus nuo prasimany- 
mų. Tačiau kartu jis sumažino instrumentų, kuriais istorikai gali pasinaudoti norė- 
dami supažindinti visuomenę su savo atradimais, skaičių. Juk geram istorikui 
negana tik nustatyti faktus ir surinkti įrodymus. Kita jo užduoties pusė yra įsi- 
skverbti į skaitytojų protus, susikauti su visais iškreiptais vaizdiniais, kurių nesto- 
koja kiekvienas istorijos suvokėjas. Tuos vaizdinius formuoja ne tik penki fiziniai 
pojūčiai, bet ir sudėtingos iš anksto užprogramuotos intelektualinės grandinės, 
pradedant lingvistine terminija, geografiniais pavadinimais bei simboliniais ženk- 

lais ir baigiant politinėmis nuomonėmis, socialiniais papročiais, emocinėmis nuo- 
taikomis, religiniais įsitikinimais, regimąja atmintimi ir tradicinėmis istorijos 
žiniomis. Kiekvienas istorijos subjektas turi ankstesnės patirties atsargą, per kurią 
filtruojama nauja informacija apie praeitį. 

Dėl to geras istorikas informacijos rinkimui ir tvarkymui turi skirti ne mažiau 
dėmesio negu jos perdavimui. Šiuo savo darbo etapu jis susiduria su panašiais 
uždaviniais kaip ir poetai, rašytojai, menininkai, turi nuolat sekti, ką daro visi tie, 
kurie mums padeda formuoti ir perduoti vaizdinius apie praeitį — meno istorikai, 
muzikologai, muziejininkai, archyvininkai, iliustruotojai, kartografai, metraštinin- 
kai ir biografai, garso įrašų kolekcionuotojai, filmų kūrėjai, istorinių romanų 
autoriai ar net apsukrūs prekiautojai, siūlantys pirkėjams „Viduramžių oro“ bute- 
lius. Kiekviename etape svarbiausia, kaip pirmasis nurodė Vico, „kūrybiška isto- 
rinė vaizduotė“. Be jos istoriko darbas taip ir liks nepasiekusiu adresato laišku, 
neperskaityta per radiją žinute. [PRADAS] [soNATA) [sovkiNO] 

Mūsų tariamai moksliniame amžiuje vaizduotės vaidmuo istoriko profesijoje, 
be abejo, yra smukęs. Pernelyg vertinami netinkami skaityti akademiniai straips- 
niai ir neapdoroti tyrimų duomenys. Lakios vaizduotės istorikai, tokie kaip Tho- 
mas Carlyle'as, ne tiktai cenzūruojami dėl poetinio laisvumo. Jie tiesiog pamiršti. 
Tačiau juk Carlyle'o įsitikinimas, kad istorija susijusi su poezija, vertas bent jau 
apsvarstyti“. Tikrinti, verifikuoti yra svarbu, ir Carlyle'as kartais tai pamiršdavo. 
Tačiau „gerai papasakoti“ irgi svarbu. Visi istorikai turi mokėti savo mintis dės- 
tyti įtikinamai, nes antraip juos ignoruos. 

Pastaraisiais metais visų tų, kurie teikia pirmenybę ne praeities, o istorikų 
tyrinėjimui, mėgstama pramoga tapo „postmodernizmas“. Tai mada, atsiradusi 
sekant dviem prancūzų guru — Foucault ir Derrida. Postmodernistai kritikuoja 
ne tik visų pripažintus istorijos mokslo kanonus, bet ir tradicinės metodologijos 
principus. Vieni jų stengiasi paneigti dokumentinės medžiagos vertę, panašiai 
kaip dekonstrukcionistai literatūroje stengėsi nuneigti literatūrinių tekstų „pras- 
mę“. Kiti smerkia „faktų tironiją“ ir „autoritarines ideologijas“, kurios neva sle- 
piasi kiekviename informacijos rinkinyje. Atkakliausi tokio požiūrio šalininkai 
mano, kad visi teiginiai apie praeities realybę yra „priverstiniai“, o prie tos prie- 
vartos vykdytojų jie priskiria ir visus istorikus, pasisakančius už „ištikimybę 
žmogiškosioms vertybėms“. Kritikų nuomone, tai padarė istoriją tik „istorikų 
žaisliuku"; ji tapusi politizuotų radikalų, siekiančių savo tikslų, instrumentu. Nie- 
kindami visų pripažintus duomenis, jie leidžia suprasti, kad dalinis žinojimas 
pavojingesnis už visišką nežinojimą““. 

Tačiau šis reiškinys sukėlė daugiau problemų negu jų išsprendė. Entuziastin- 
gus jo šalininkus galima palyginti nebent su tais niūriais mokslininkais, kurie, 
užuot pasakoję linksmus anekdotus, rašo storiausius traktatus, skirtus humoro 
analizei. Reikėtų pagalvoti ir apie tai, ar tradicinę liberaliąją istoriografiją iš tiesų 
dera vadinti „modernistine“ ir ar „postmodernistais“ nereikėtų vadinti tų, kurie 
stengiasi subalansuoti sena ir nauja. Labai lengva šaipytis iš visų autoritetų, 
tačiau taip darant galų gale ateina eilė pasišaipyti ir iš Derrida'os. Taigi tik laiko 

klausimas, kada dekonstrukcionistus sunaikins jų pačių metodai. „Pergyvenome 
„Dievo mirtį“ ir „Žmogaus mirtį“. Taigi tikrai pergyvensime ir „Istorijos mirtį“ 
<...>, ir postmodernizmo mirtį" *?. 

Tačiau grįžkime prie mastelių klausimo. Bet kuris pasakojimas apie istorijos 
vyksmą per ilgus laikotarpius privalo atrodyti kitaip negu panorama, suderinanti 
visus konkretų etapą ar momentą apibūdinančius bruožus. Pirmasis, chronologi- 
nis, požiūris turi iškelti naujus įvykius bei judėjimus, kurie, nors ir netipiški tada, 
kai pasirodo pirmą kartą, taps reikšmingi vėliau. Antrasis, sinchroninis, traktavi- 
mo būdas turi sujungti tai, kas nauja, su tradiciniais dalykais ir ieškoti jų sąvei- 
kos. Pirmasis traktavimo būdas slepia anachronizmo, o antrasis — sąstingio, 
sustabarėjimo pavojus. 

Naujųjų laikų pradžioje Europa tapo viena iš laboratorijų toms problemoms 
spręsti. Kadaise čia vyravo istorikai, tyrinėję humanizmo, protestantizmo, kapita- 
lizmo, mokslo ir nacionalinių valstybių šaknis, vėliau ji patraukė dėmesį tų spe- 
cialistų, kurie visai teisingai parodė, kaip išliko ir klestėjo Viduramžių ir pago- 
niškųjų laikų elementai. Visapusišką tikrovės vaizdą kuriantis istorikas turi rasti 
pusiausvyrą tarp tų dviejų tendencijų. Pavyzdžiui, rašant apie XVI amžių būtų 
skaitytojo klaidinimas kalbėti tik apie raganas, alchemikus ir fėjas, kaip neteisin- 
ga kadaise buvo rašyti beveik vien apie Lutherį, Koperniką arba Anglijos parla- 
mento susikūrimą. Visapusiška istorija turi atsižvelgti į specialistų ginčus, bet ji 
taip pat turi sugebėti pakilti aukščiau kasdieninių trumpalaikių aktualijų. 


Europos koncepcijos 


„Europa“ yra palyginti nauja sąvoka. Sudėtingame intelektualiniame procese, tru- 
kusiame nuo XIV iki XVIII amžiaus, ji pamažu pakeitė ankstesniąją „Krikščioniš- 
kojo pasaulio“ sąvoką. Tačiau lemiami buvo keli XVII ir XVIII amžių sandūros 
dešimtmečiai, ėję po ilgų religinių konfliktų laikotarpio. Toje ankstyvojoje Švie- 
čiamojo amžiaus stadijoje (žr. VIII skyrių) buvo tiesiog nepatogu priminti susiskal- 
džiusiai tautų bendrijai visų jos narių krikščioniškąjį identitetą, ir tada įsigalėjo 
žodis „Europa“, geriau tenkinęs neutralesnio apibrėžimo reikalavimus. Vakaruose 
karai su Liudviku XIV įkvėpė daugelį visuomenės veikėjų raginti griebtis bendrų 
veiksmų susiskaldymui likviduoti. Daug laiko praleidęs kalėjime Pensilvanijos 
valstijos įkūrėjas kvakeris Williamas Pennas (1644 — 1718), anglo ir olandės sūnus, 
propagavo visuotinės tolerancijos ir Europos parlamento idėjas. Prancūzų kunigas 
disidentas Charlesas Castelis de St. Pierre'as (1658 — 1743), traktato „Projet d'une 
paix perpėtuelle“ (Amžinosios taikos projektas) autorius (1713) kvietė sudaryti 
Europos valstybių konfederaciją, kad būtų užtikrinta ilgalaikė taika. Rusijos impe- 
rijos atsiradimas Rytuose valdant Petrui Didžiajam vertė radikaliai pergalvoti tarp- 
tautinę padėtį. 1713 metų Utrechto taika buvo paskutinė reikšmingesnė proga 
viešai panaudoti terminą Respublica Christiana — „Krikščioniškoji bendrija“. 

Vėliau vietoj krikščioniškosios bendrijos vis dažniau vartojama Europos sąvo- 
ka. 1751 m. Voltaire'as Europą aprašė kaip 

savotišką didelę respubliką, padalintą į kelias valstybes — vienas monarchines, kitas 

mišrias <...>, bet visas bendraujančias tarpusavyje. Jos visos išpažįsta tą pačią religiją, 

nors yra susiskaldžiusios į kelias konfesijas; visos pripažįsta tuos pačius teisės ir politikos 

principus, nežinomus kitose pasaulio dalyse“ k 

Dvidešimčia metų vėliau Rousseau pareiškė: „Nebėra prancūzų, vokiečių, ispa- 
nų ir netgi anglų, yra tik europiečiai“. Pasak vieno autoriaus, „Europos idėja“ 
galutinai buvo suvokta 1796 m., kai Edmundas Burke'as rašė: „Nė vienas europie- 
tis negali jaustis visišku tremtiniu nė vienoje Europos dalyje"“". Nepaisant to, 
Europos bendrijos geografiniai, kultūriniai ir politiniai parametrai visą laiką buvo 
ginčų objektas. 1794 m., kai Williamas Blake'as paskelbė vieną iš nesuprantamiau- 
sių savo poemų „Europa: pranašystė“, kaip iliustraciją jai jis pavaizdavo Visagalį, 
žvelgiantį iš dangaus ir laikantį rankose busolę““. 

Didžiąją Europos kontūrų dalį sudaro labai raižyta kranto linija. Tačiau jos sie- 
na žemyno viduje buvo nustatinėjama labai ilgai. Antikos autoriai Europą ir Aziją 
skiriančią liniją brėžė nuo Helesponto iki Dono upės; ten ji buvo ir Viduramžiais. 
XIV amžiaus enciklopedistas galėjo pasiūlyti štai tokį gan tikslų apibrėžimą: 

„Sakoma, kad Europa sudaro trečdalį pasaulio, o jos pavadinimas kilęs iš Europės, Libi- 

jos karaliaus Agenoro dukters vardo. Jupiteris pagrobė tą Europę, atgabeno į Kretą, o 

didžiąją žemyno dalį pavadino Europos vardu <...> Europa prasideda nuo Tanajo (Dono) 

upės ir tęsiasi išilgai Šiaurės vandenyno ligi Ispanijos pabaigos. Jos rytinės ir pietinės 
dalys išneria iš jūros, vardu Pontus (Juodoji jūra), ji visa šliejasi prie Didžiosios Vidurže- 
mio jūros ir pasibaigia prie Kadžio (Cadiz) salų (Gibraltaras)...?? 

Popiežius Pijus II (Enea Piccolominis) savo ankstyvąjį „Traktatą apie Europos 
padėtį" (1458) pradėjo Vengrijos, Transilvanijos ir Trakijos aprašymu; virš jų tuo 
metu buvo pakibusi turkų grėsmė. 

Nei Antikos, nei Viduramžių autoriai neturėjo tikslesnių žinių apie rytinius 
Europos lygumos pakraščius; kai kuriose jos dalyse nebuvo nuolat gyvenama ligi 
pat XVIII amžiaus. Tik 1730 m. Rusijoje tarnavęs švedų karininkas Strahlenbergas 
pasiūlė Europos ribą vesti nuo Dono Uralo kalnų ir Uralo upės link. XVIII amžiaus 
pabaigoje Rusijos valdžia prie kelio iš Jekaterinburgo į Tiumenę pastatė stulpą, 
žymintį Europos ir Azijos ribą. Tada tarp caro tremtinių, grandinėmis sukaustytų 
ir varomų į Sibirą, atsirado paprotys atsiklaupti prie to stulpo ir pasisemti saują 
Europos žemės. Vienas iš šio ritualo liudytojų rašė: „Visame pasaulyje nėra kito 
tokio pasienio stulpo, kuris būtų matęs <...> tiek daug sudaužytų širdžių"“". 1833 
metais, kai pasirodė Volgerio „Handbuch der Geographie“ (Geografijos žinynas), 
„Europos nuo Atlanto ligi Uralo" idėja jau buvo visų priimta“! 

Tačiau įsigalėjęs susitarimas nėra neliečiamas dalykas. Europos ribos pratęs- 
tos lig Uralo dėl Rusijos imperijos iškilimo. Tokį sprendimą daug kas kritikavo, 
ypač geografai analitikai. Uralo ribą mažai pagrįsta laikė Halfordas Mackinderis, 
Arnoldas Toynbee, teikęs pirmenybę aplinkos faktoriams, ar šveicarų geografas 
J. Reynoldas, rašęs, kad „Rusija yra Europos geografinė antitezė". Rusijos galios 
susilpnėjimas galėtų sukelti reviziją, ribos peržiūrėjimą. Tada pasitvirtintų rusų 
kilmės Oksfordo profesoriaus nuomonė apie „potvynių ir atoslūgių Europą“, 
kurios ribos tai prasiplečia, tai vėl susitraukia““. 

Geografinė Europos sąvoka visada konfliktavo su Europos kaip kultūrinės 
bendrijos sąvoka; kai nėra bendrų politinių struktūrų, Europos civilizaciją galima 
apibrėžti tik kultūriniais kriterijais. Paprastai ypač akcentuojamas vienijantis 
krikščionybės vaidmuo, kuris išliko ir po to, kai buvo atmesta krikščioniškojo 
pasaulio etiketė. 

Kreipdamasis per radiją į nugalėtosios Vokietijos gyventojus, 1945 metais 
poetas T. S. Eliotas išdėstė nuomonę, kad Europos civilizacijai visad iškyla mir- 
tinas pavojus, kai tik susilpnėja jos krikščioniškoji šerdis. Jis nurodė „Europos 
minties sienų užsidarymą“, atsiradusį visiškai įsitvirtinus nacionalinėms valsty- 
bėms. „Politinės ir ekonominės autarkijos įkandin neišvengiamai žengia ir kultū- 
rinė autarkija“, — aiškino jis ir akcentavo organinę kultūros prigimtį: „Kultūra 
yra tai, kas turi augti. Pastatyti medžio neįmanoma; galima jį tik pasodinti, pri- 
žiūrėti ir laukti, kada užaugs..." T. S. Eliotas pabrėžė gausių Europos šeimos sub- 
kultūrų savitarpio priklausomybę. Tai, ką jis pavadino kultūrine „prekyba“, gali- 
ma laikyti organizmo kraujo apytaka. Jis taip pat iškėlė ypatingą literatų pareigą. 
Tačiau pirmiausiai akcentavo krikščioniškosios tradicijos svarbą, nes ji jungianti 
Graikijos, Romos ir Izraelio paveldą: 

Kuriant tautų, turinčių savitas kultūras, bendrą kultūrą, vyrauja religija <...> Kalbu apie 

bendrą krikščionybės tradiciją, padariusią Europą tuo, kuo ji yra, ir apie bendrus kultū- 

ros elementus, kuriuos atnešė krikščionybė <...> Krikščionybės prieglobstyje plėtojosi 

mūsų menas, dar visai neseniai į krikščionybę buvo suleidusi šaknis visa Europos teisė. 

Krikščionybės fone reikšmingi tampa visi mūsų minties laimėjimai. Vienas ar kitas euro- 

pietis gali ir nemanyti, kad krikščioniškasis tikėjimas iš tiesų yra teisingas, tačiau prasmė 

to, ką jis sako ir daro <...>, kyla iš krikščioniškojo paveldo. Tik krikščioniškoji kultūra 

galėjo pagimdyti Volterą ir Nietzschę. Netikiu, kad Europos kultūra galėtų atlaikyti 

visišką krikščioniškojo tikėjimo išnykimą“. 

Europos sąvoka visomis prasmėmis yra tradicinė. Pagal ją reikia matuoti visus 
kitus variantus, nukrypimus ir puikias idėjas tuo klausimu. Tai yra išeities taškas 
to, ką Madam de Staėl kadaise pavadino „penser d Veuropėenne“ (mąstyti euro- 
pietiškai). 

Svarbiausias Europos kultūros istorijos specialistų uždavinys yra identifikuoti 
konkuruojančias sroves bendrame krikščioniškosios tradicijos sraute ir nustatyti 
jų santykį su įvairiais nekrikščioniškais ar antikrikščioniškais elementais. Pliura- 
lizmas yra būtinas. Nepaisant akivaizdaus krikščioniškojo tikėjimo dominavimo 
iki pat XX amžiaus vidurio, neįmanoma nuneigti, kad daugelis iš vaisingiausių 
naujųjų laikų paskatų, pradedant Renesanso žavėjimusi Antika ir baigiant roman- 
tikams būdingu besaikiu gamtos garbinimu, iš esmės buvo pagoniško pobūdžio. 
Taip pat sunku nuginčyti ir tai, kad nūdieniai modernizmo, erotikos, ekonomi- 
kos, sporto ar popkultūros kultai stipriai susiję su krikščioniškuoju paveldu. Svar- 
biausia dabarties problema yra nustatyti, ar XX amžiaus išcentrinės jėgos suma- 
žino to paveldo reikšmę, paversdamos jį beprasmiška griuvėsių krūva. Nedaug 
dabar teatsiras analitikų, kurie tvirtintų, kad apskritai kada nors egzistavo kažkas 
panašaus į Europos kultūrinį monolitą. Vienas įdomesnių yra įsivaizdavimas, kad 

Europos kultūrinis paveldas sudarytas iš keturių ar penkių vienas kitą dalinai 
uždengiančių sukabintų apskritimų“ * (žr. III priedą, 20). Rašytojas Albertas Mora- 
via Europos kultūrinį savitumą palygino su „audiniu, kurio viena pusė yra mar- 
gaspalvė (...), o kita vienos intensyvios spalvos"??. 

Neteisinga būtų manyti, kad „Europos“ sąvoka neturėjo jokio politinio turi- 
nio. Priešingai, ji dažnai buvo laikoma harmonijos ir vienybės, kurios taip trūko, 
sinonimu. „Europa“ buvo nepasiekiamas idealas, tikslas, kurio turi siekti visi geri 
europiečiai. 

Tokį mesianistinį ar utopinį Europos įvaizdį galime pastebėti jau diskusijose 
prieš pasirašant Vestfalijos taiką. Jį garsiai deklaravo Vilhelmas Oranietis ir jo 
sąjungininkai, organizavę koaliciją prieš Liudviką XIV, bei tie, kurie stojo prieš 
Napoleoną. Caras Aleksandras I pareiškė: „Europa — tai mes“. Tuo įvaizdžiu nau- 
dotasi ir XVIII amžiaus retorikoje apie jėgų pusiausvyrą bei XIX amžiuje kalbose 
apie santarvę Europoje. Jis buvo svarbus taikaus imperializmo amžiaus argumen- 
tas, traktuojant Europą kaip centrą, iš kurio valdomas visas pasaulis; 1914 metų 
Didysis karas jį smarkiai sukrėtė. 

XX amžiuje Europos idealą atgaivino politikai, pasiryžę užgydyti dviejų 
pasaulinių karų žaizdas. Trečiajame dešimtmetyje, po Pirmojo pasaulinio karo, 
kai šį idealą buvo galima propaguoti visose žemyno dalyse, išskyrus Sovietų 
Sąjungą, jo išraiška tapo Tautų Sąjunga, taip pat Aristido Briand'o veikla (žr. 
toliau). Ypač patraukli ji atrodė naujosioms Rytų Europos valstybėms, kurių poli- 
tikos nevaržė už Europos ribų esančios imperijos ir kurios norėjo bendrai gintis 
nuo didžiųjų valstybių. Penktojo dešimtmečio pabaigoje, atsiradus geležinei 
uždangai, šią idėją pasigavo tie, kurie norėjo sukurti Mažąją Europą Vakaruose; 
tą savo kūrinį jie įsivaizdavo kaip kelis koncentrinius apskritimus, kurių centre 
būtų Prancūzija ir Vokietija. Kartu ji buvo ir vilties švyturiu tiems, kuriuos Rytuo- 
se atkirto despotiški komunistiniai režimai. Žlugus sovietinei imperijai 1989 — 1991 
metais, atsirado vilčių, kad bus sukurta visos Europos bendrija, apimsianti visas 
žemyno dalis. 

Tačiau „Europos“ idealo trapumą pripažįsta ir jo priešininkai, ir šalininkai. 
1876 m. Bismarckas atmetė Europą kaip „geografinę sąvoką“; anksčiau taip buvo 
pasielgęs Metternichas su Italija. Po septyniasdešimties metų Jeanas Monnet, 
„Europos tėvas“, pripažino tokio paniekinančio Bismarcko požiūrio galią. „Euro- 
pa niekada neegzistavo, — pareiškė jis. — Europą tikrai reikia sukurti“““, 

Daugiau kaip penkis šimtus metų svarbiausia problema apibrėžiant Europą 
buvo klausimas, įtraukti ar neįtraukti į ją Rusiją. Per visą naująją istoriją ortodok- 
sinė, autokratinė, ekonomiškai atsilikusi, tačiau besiplečianti Rusija nepritapo 
prie jos. Rusai ir patys niekada gerai nežinojo, nori ar nenori būti Europoje. 

Pavyzdžiui, 1517 m. Jogailos universiteto Krokuvoje rektorius Maciejus Mie- 
chowita paskelbė geografinį traktatą, kuriame išsaugojo tradicinį ptolomėjišką 
Sarmatia europaea (europietiškos Sarmatijos) atskyrimą nuo Sarmatia asiatica 
(azijietiškos Sarmatijos); riba ėjo Dono upe. Taigi Lenkija ir Lietuva atsidūrė 
Europoje, o Maskvos kunigaikštystė — už jos ribų“. Praslinkus trims šimtams 

metų tas aiškumas dingo. Lenkija ir Lietuva buvo ką tik padalytos, o Rusijos sie- 
nos pasistūmėjo toli į vakarus. Kai prancūzas Louis-Philippe'as de Sėguras 
(1753— 1830) Prancūzų revoliucijos išvakarėse keliavo per Lenkiją, jam nekilo 
abejonių, kad ji esanti jau nebe Europoje. Įvažiavęs į Lenkiją, jis rašė: „On croit 
sortir entiėrement de !'Europe, tout ferait penser gu'on a recule de dix siėcles“. 
(„Atrodo, kad visai išvykai iš Europos; viskas verčia manyti, kad laikas pasislinko 
dešimčia šimtmečių atgal".) Jei pagrindiniu priklausymo Europai rodikliu laikytu- 
me ekonominę pažangą, tai toks jo vertinimas tikrai atitiko to meto padėtį“ : 

O juk tai buvo laikai, kai Rusijos valdžia atkakliai siekė, kad jų šalis būtų lai- 
koma Europos šalimi. Nekreipdama dėmesio į tai, kad jos valdomos šalies terito- 
rija driekėsi per visą Aziją ligi Šiaurės Amerikos, imperatorė Jekaterina 1767 m. 
kategoriškai pareiškė, kad „Rusija yra Europos valstybė“. Visi, kas tik norėjo 
turėti reikalų su Sankt Peterburgu, tai gerai įsidėmėjo. Galų gale Maskvos vals- 
tybė nuo X amžiaus buvo neatskiriama krikščioniškojo pasaulio dalis, o Rusijos 
imperija — aukštai vertinama diplomatinės sistemos narė. „Meškos“ baimė nesu- 
trukdė stiprėti bendrai nuomonei, kad Rusija tikrai priklauso Europai. Tą nuomo- 
nę XIX amžiuje labai sustiprino Rusijos vaidmuo įveikiant Napoleoną ir nuosta- 
bus rusų kultūros suklestėjimas Tolstojaus, Čaikovskio ir Čechovo laikais. 

Rusų intelektualai, susiskaldę į vakariečius ir slavofilus, patys nežinojo, kiek 
Rusija yra europietiška. (žr. X skyrių. p. 817). Veikale „Rusija ir Europa" (1871) 
slavofilas Nikolajus Danilevskis (1822 — 1885) įtikinėjo, kad Rusija turi savitą sla- 
višką civilizaciją, esančią pusiaukelėje tarp Europos ir Azijos. O Dostojevskis 
priešingai — kalbėdamas paminklo Puškinui atidengimo iškilmėse ėmė liaupsin- 
ti Europą. „Europos tautos net nežino, kaip jos mums brangios“, — kalbėjo jis. 
Tik nedidelė vostočnikų (rytiečių) grupelė manė, jog Rusija visiškai neeuropie- 
tiška šalis, turinti daugiau bendra su Kinija? ', 

Po 1917 m. bolševikų elgsena atgaivino daug senų abejonių ir neaiškumų. 
Užsienyje buvo plačiai paplitusi nuomonė, kad bolševikai yra barbarai (Churchil- 
lis juos pavadino „beždžionžmogiais“), laukinių azijatų gauja, viską griaunanti ir 
sėjanti mirtį kaip kadaise Atila ar Čingischanas. O pačioje Sovietų Rusijoje mark- 
sistiniai revoliucionieriai dažnai buvo smerkiami kaip Vakarų agentai, tarp kurių 
vyravo žydai, remiami Vakarų pinigų ir manipuliuojami vokiečių žvalgybininkų. 
Stipri buvo ir oficialiosios viešosios nuomonės kryptis, tvirtinusi, kad revoliucija 
nutraukė visus ryšius su „dekadentine“ Europa. Daugelis rusų jautėsi pažeminti 
priverstinės izoliacijos ir gyrėsi, kad atgijusi Rusija greit užvaldys nepatikimus 
Vakarus. 1918 m. pradžioje žymiausias revoliucijos metų rusų poetas parašė šoki- 
ruojančią poemą „Skitai“: 

Jų — milijonai. Mūs — pulkų pulkai. 
Tik pabandykit užkliudyti! 

Taip, skitai mes! Mes — Azijos vaikai! 
Mūs siauros akys godžiai švyti! 

Tas Sfinksas — Rusija. Ji liks gyva, 
Nors jai širdin įsmeigsi peilį. 

Ji žvelgia, žvelgia, žvelgia į tave 
Su neapykanta ir meile!.. 

Pasauli senas, nepamesk galvos! 

Į puotą brolišką ir tyrą, 

Į šviesią puotą darbo ir taikos 

Vėl šaukia barbariška lyra!" 

Ne pirmą kartą Rusija buvo tempiama į dvi priešingas puses. 

Kai dėl bolševikų vadovybės, tai Leninas ir jo aplinka glaudžiai siejo save su 
Europa. Jie manė esantys Prancūzų revoliucijos tradicijų paveldėtojai; savo tie- 
siogines šaknis matė Vokietijos socialistų judėjime; galvojo, kad jų strategija bus 
prisijungti prie revoliucijų išsivysčiusiose kapitalistinėse Vakarų šalyse. Trečiojo 
dešimtmečio pradžioje Kominternas svarstė Jungtinių Europos Valstijų (komunis- 
tų vadovaujamų) galimybę. Tik valdant Stalinui, kuris išskerdė visus senuosius 
bolševikus, Sovietų Sąjunga dvasiškai atsiribojo nuo Europos reikalų. Tuo pačiu 
laikotarpiu įtakinga emigravusių rusų intelektualų grupė, kurioje buvo kuni- 
gaikštis N. S. Trubeckojus, P. N. Savickis ir G. Vernadskis, nusprendė vėl akcen- 
tuoti azijietiškus pradus Rusijos kultūros mišinyje. Pasivadinę „eurazijatais“, jie 
buvo kategoriškai prieš bolševikus, kartu skeptiškai žiūrėdami ir į Vakarų Euro- 
pos teigiamas savybes. 

Be abejo, per septyniasdešimt totalitarinio sovietinio valdymo metų Europoje 
atsirado didžiuliai psichiniai ir fiziniai barjerai. Viešai rodomas sovietinio režimo 
veidas darėsi vis labiau ksenofobinis; prie to daug prisidėjo Antrojo pasaulinio 
karo patirtis, vėliau uoliai kultivuota staliniečių. Tačiau širdies gilumoje daug 
rusų, kaip ir didžioji dauguma nerusų Sovietų bloke, puoselėjo savo priklausymo 
Europai jausmą. Tai buvo elgsena, padėjusi dvasiškai atsilaikyti prieš komuniz- 
mą. Kai komunizmo grandinės subyrėjo, tai leido jiems pasveikinti, Vaclavo 
Havelo žodžiais tariant, „grįžimą į Europą". 

Nepaisant to, skeptiškas požiūris į Rusijos tinkamumą Europai išliko ir pačio- 
je Rusijoje, ir už jos ribų. Rusijos nacionalistai, nuoširdžiai nekenčiantys Vakarų 
ir pavydintys jiems, tapo savotišku traukos centru stalinietiškam aparatui, kuris 
žlugus sovietinei valdžiai jautėsi pažemintas ir labiau už viską norėjo atkurti 
buvusią imperiją. Kaip pasipriešinimo postkomunistinės demokratijos viltims 
branduolys, nelemtoji rusų nacionalistų ir nepersitvarkiusių ortodoksinių komu- 
nistų sąjunga šnairai žiūrėjo į didėjantį Maskvos suartėjimą su Vašingtonu ir su 
Vakarų Europa. 

O Vakarų lyderiams labiau už viską norėjosi stabilumo. Nepavykus užsitikrinti 
ilgalaikės partnerystės su Gorbačiovo sužmogintu SSRS variantu, jie stačia galva 
puolė stiprinti Rusijos Federaciją. Jie geranoriškai atsiliepė į Maskvos prašymus 
suteikti ekonominę pagalbą ir pageidavimą bendradarbiauti su NATO ir Europos 
Bendrija. Tačiau netrukus kai kurie iš jų pradėjo matyti ir trūkumus. Juk Rusijos 
Federacija galų gale nebuvo vientisa nacionalinė valstybė, pribrendusi liberaliai 

demokratijai. Ji vis dar tebebuvo daugianacionalinis junginys, apimantis Euraziją, 
vis dar smarkiai militarizuotas ir vis dar demonstruojantis imperines užmačias. Ji 
vis dar aiškiai neįsipareigojo leisti kaimynams eiti savo keliu. Rusija negalėjo 
tikėtis, kad bus laikoma tinkama kandidate į bet kokią Europos bendriją, kol 
nesugebės rasti būdų atsikratyti imperialistinio palikimo, kaip tai padarė visos 
kitos eksimperialistinės šalys Europoje. Bent jau tokia buvo Europarlamento pir- 
mininko kategoriška nuomonė, kurią jis išsakė 1993 m. rugsėjo mėnesį. [EsTiJA] 

Kai kurie komentatoriai įtikinėja, kad Didžiosios Britanijos tinkamumas Euro- 
pai ne mažiau abejotinas nei Rusijos. Nuo normanų užkariavimo iki Šimtamečio 
karo Anglijos karalystė buvo įsivėlusi į žemyno reikalus. Tačiau didžiąją naujųjų 
laikų istorijos dalį anglai ieškojo sėkmės kitur. Įveikę ir asimiliavę savo kaimynus 
Britų salose, jie leidosi į keliones jūromis, kad sukurtų užjūrio imperiją. Kaip ir 
rusai, jie laikė save tikrais europiečiais, tačiau svarbiausi jų interesai buvo už 
Europos ribų. Faktiškai jie buvo pusiau atskirti. Anglų įprotis žiūrėti į „Žemyną“ 
tarsi iš tolo pradėjo nykti tik suirus jų imperijai. Negana to, imperijos laikų patir- 
tis išmokė juos žvelgti į Europą išskiriant „didžiąsias valstybes“, esančias dau- 
giausia Vakaruose, ir „mažąsias valstybes“, esančias daugiausia Rytuose, kurių 
buvo galima ir nepaisyti. Tarp skulptūrų, supančių Alberto paminklą Londone 
(1876), yra grupė figūrų, simbolizuojančių „Europą“. Ją sudaro tik keturios figū- 
ros — Didžiosios Britanijos, Vokietijos, Prancūzijos ir Italijos. Dėl visų minėtųjų 
priežasčių istorikai dažnai laikydavo Didžiąją Britaniją „ypatingu atveju"*!. Pir- 
mojo paneuropinio judėjimo iniciatoriai trečiajame dešimtmetyje manė, kad prie 
suvienytos Europos neprisijungs nei Didžioji Britanija, nei Rusija. 

Būta daug mėginimų apibrėžti Europos kultūrinius padalinius. XIX amžiaus 
pabaigoje atsirado vokiečių dominuojamos Mitteleuropa (Vidurio Europos) 
sąvoka; jos ribos sutapo su Vidurio valstybių politine sfera. Tarpukario metais 
buvo įvardyta „Rytinės Vidurio Europos“ sritis, sutapusi su neseniai gavusiomis 
nepriklausomybę „valstybėmis įpėdinėmis“ — nuo Suomijos ir Lenkijos iki Jugo- 
slavijos. Šis pavadinimas buvo atgaivintas po 1945 metų kaip atsidūrusių sovie- 
tiniame bloke nominaliai nepriklausomų valstybių patogi etiketė. Tuo metu atro- 
dė, kad padalijimas į „Vakarų Europą“, kurioje dominavo NATO ir EEB, bei į 
„Rytų Europą“, dominuojamą sovietinio komunizmo, yra nepajudinamas. Devin- 
tajame dešimtmetyje grupė rašytojų, su čekų romanistu Milanu Kundera prieša- 
kyje, iškėlė naują „Centrinės Europos“ versiją, siekdama sugriauti įsigalėjusius 
barjerus. Taip atsirado dar viena konfigūracija, dar viena „dvasios karalystė"“". 

„Europos širdis“ — patraukli idėja, turinti ir geografinį, ir emocinį atspalvį. 
Vienas autorius jos ieško Belgijoje, kitas Lenkijoje, trečias Bohemijoje, ketvirtas 
Vengrijoje, o penktasis vokiečių literatūros sferoje““. Kad ir kur ji būtų, britų 
ministras pirmininkas 1991 m. pareiškė, kad jis ten apsilankys. Tiems, kurie 
mano, kad ta širdis yra centre, ji turėtų būti Šv. Clemento (Allier) komunoje — 
pačiame Europos Bendrijos centre, arba geografiniame Europos centre, kuris 
pagal vienus skaičiavimus esąs Varšuvos priemiesčiuose, pagal kitus — kažkur 
Lietuvos gilumoje. 

Per tuos septyniasdešimt penkerius metus, kai Europą buvo padalijęs ilgiau- 
sias jos istorijoje pilietinis karas, Europos vienybės sąvokai neleido išnykti tik 
žmonės su plačiausiu kultūriniu ir istoriniu akiračiu. Ypač per keturiasdešmt šal- 
tojo karo metų reikėjo nepaprastos intelektualinės drąsos ir ištvermės atsispirti 
ne tik įkyriam nacionalizmui, bet ir provincialiam požiūriui į Europą, orientuotam 
vien tik į klestinčius Vakarus. Laimė, atsirado keli tokio lygio žmonės, kurių pali- 
kimas, išdėstytas jų veikaluose, netrukus ėmė skambėti tiesiog pranašiškai. 

Vienas iš tokių žmonių buvo Hughas Seton-Watsonas (1916— 1984), Rytų 
Europos tyrimų Didžiojoje Britanijoje pradininko R. W. Seton-Watsono (1879— 
1951) vyresnysis sūnus. Mažas būdamas jis žaidė ant Tomo Masaryko kelių; ser- 
bų — kroatų, vengrų ir rumunų kalbomis kalbėjo taip laisvai kaip ir prancūziškai, 
vokiškai bei itališkai. Gimė Londone, ten vėliau tapo Rusijos istorijos profesorium 
Slavų ir Rytų Europos tyrimų mokykloje; pats save laikė škotu. Jis niekada nepa- 
sidavė įsigalėjusioms ano meto pažiūroms. Savo testamentą, skirtą Europos sąvo- 
kai, išdėstė straipsnyje, paskelbtame jau po mirties. Jo argumentai išryškino tris 
pagrindinius dalykus: Europos idealo reikalingumą, tai, kad Rytų ir Vakarų Euro- 
pos tautos viena kitą papildo, bei Europos kultūrinės tradicijos pliuralizmą. Kiek- 
vieną iš jų verta pailiustruoti ilgesnėmis citatomis. 

Seton-Watsonas pirmiausia smarkiai kritikuoja siaurą akiratį tų, kurie tikėjosi 
sukurti Europos vienybę remdamiesi tik NATO saugumo ar EEB ekonominiais 
interesais: 

Nesumenkinkime bendro reikalo poreikio, siekimo kažko labiau jaudinančio negu svies- 

to kaina, kažko konstruktyvesnio negu gynybos kontraktų pasidalijimas — kažkokios 

Europos mystigue poreikio““. 

Antroji jo strėlė buvo nukreipta į tuos, kurie dėl Vakarų civilizacijos norėjo 
atsiriboti nuo rytinės Europos dalies gyventojų: 

Į Europos kultūrinę bendriją įeina ir tautos, gyvenančios už Vokietijos ir Italijos ribų, <...> 

to jokiu būdu negalima ignoruoti tik todėl, kad jos šiandien nepriklauso Europos ekono- 

minei ar politinei bendrijai <...>. Niekur kitur pasaulyje tikėjimas Europos kultūrinio 

bendrumo realumu ir svarba nėra taip paplitęs kaip šalyse, esančiose tarp EEB ir Sovietų 

Sąjungos <...>. Tų šalių gyventojams Europos idėja reiškia kultūrų bendriją, apimančią ir 

kiekvienos iš tų tautų specifines kultūras ar subkultūras. Nė viena iš jų negali išgyventi 

be Europos, o Europa negali išgyventi be jų. Žinoma, tai mitas <...>, savotiškas tiesos ir 

fantazijos mišinys. Tačiau fantazijos absurdai neturėtų užgožti tiesos“. 

Trečioji strėlė buvo nutaikyta į tuos, kurie mato supaprastintą ar monolitinį 
Europos kultūros vaizdą. 

Europos sąvokos susipynimas su krikščioniškojo pasaulio sąvoka yra istorijos faktas, 

kurio nepajėgi paneigti net pati išradingiausia sofistika <...>. Tačiau ne mažiau teisinga 

ir tai, kad Europos kultūroje esama ir nekrikščioniškų gijų: tai romėniškosios, helenisti- 

nės, tikriausiai persiškosios ir (naujaisiais amžiais) žydiškos gijos. Sunkiau atsakyti į 

klausimą, ar joje esama ir musulmoniškųjų elementų““ 


Pabaigoje apibūdinami europinės kultūros tikslai ir vertybės: 

[Europos kultūra] yra ne kapitalizmo ar socializmo įrankis; ji yra ne EEB eurokratų ar 
dar kieno nors monopolinė nuosavybė. Priklausymas jai nereiškia, kad galima preten- 
duoti į pranašumą palyginti su kitomis kultūromis <...>. Europos kultūros vienybė 
paprasčiausiai yra tik mūsų įvairiausių pirmtakų 3000 metų darbo produktas. Tai yra 
palikimas, kurį atmetę žūtume patys; būtų tiesiog nusikaltimas atimti jį iš jaunosios ir iš 
būsimųjų kartų. Geriau jau manyti, kad mūsų uždavinys išsaugoti ir atnaujinti ji 
Seton-Watsonas buvo vienas iš tų ilgų distancijų bėgikų, kurie nešė Europos 
vienybės deglą per Europos užtemimo naktį. Jis buvo vienas iš tų negausių Vaka- 
rų mokslininkų, kurie peržengė barjerus, skyrusius Rytus nuo Vakarų, ir kurie 
sovietinį komunizmą matė tokį, koks jis ir buvo. Jis mirė įvykių, kuriems buvo 
lemta patvirtinti tiek daug jo vertinimų, išvakarėse. Jo intelektualinis palikimas 
toks vertingas, kad šios knygos autorius laiko garbe kuo tiksliau juo remtis“. 

Europos istorijos nebuvo galima rašyti tol, kol nenusistovėjo pati Europos 
sąvoka ir kol istoriko darbas neįgavo analitinės pakraipos. Jau pirmaisiais XIX 
amžiaus dešimtmečiais šis procesas buvo tolokai pasistūmėjęs. Pirmąją sėkmingą 
sintezę atliko prancūzų rašytojas ir valstybės veikėjas Francois Guizot (1787 — 
1874). Jo veikalas Histoire de la civilisation en Europe (Europos civilizacijos isto- 
rija) (1828 — 1830) remiasi paskaitomis, kurias jis skaitė Sorbonoje. 

Dėl apibrėžimo sunkumų dauguma istorikų tikriausiai pritars minčiai, kad 
Europos istorijos turinį turėtų sudaryti ta bendra patirtis, kurią galima rasti kiek- 
vienoje iš didžiųjų Europos praeities epochų. Dauguma tikriausiai sutiks ir su 
tuo, kad būtent Antikos pabaigoje Europos istorija liovėsi buvusi tarpusavyje 
nesusijusių įvykių kratiniu ir įgijo rišlesnio civilizacijos proceso bruožų. Svarbiau- 
sia šio proceso ypatybė buvo klasikinio pasaulio susiliejimas su barbarų pasauliu 
ir iš to kilęs sąmoningas krikščioniškojo bendrumo suvokimas — kitaip sakant, 
krikščioniškojo pasaulio kūrimasis. Vėliau įvairiausi skilimai, maištai, ekspansi- 
jos, evoliucijos, dauginimasis skilimo būdu ir sukūrė tą nepaprastai įvairų ir pliu- 
ralistinį reiškinį — dabarties Europą. Niekada nebus dviejų visiškai vienodų 
svarbiausių Europos civilizacijos sudėtinių dalių sąrašų. Tačiau daugelis tų dalių 
visą laiką yra matomiausioje vietoje — nuo krikščioniškojo pasaulio užuomazgų 
Graikijoje, Romoje ir judaizme iki tokių naujiesiems laikams būdingų reiškinių 
kaip Šviečiamasis amžius, modernizacija, romantizmas, nacionalizmas, liberaliz- 
mas, imperializmas, totalitarizmas. Nevertėtų pamiršti ir liūdno karų, konfliktų ir 
persekiojimų, lydėjusių kiekvieną istorijos epochą, sąrašo. Bene geriausiai tiktų 
palyginimas iš muzikos srities. Europos istorijos tyrinėtojai neaptinka kokio nors 
paprasto libreto. Jiems tenka atkurti sudėtingą partitūrą su visa garsų kakofonija 
ir nepakartojamais informacijos perdavimo šifrais: „Europą <...> ne kartą mėgin- 
ta lyginti su orkestru. Būna momentų, kai vieni ar kiti instrumentai tampa antra- 
eiliais ar net visai nutyla. Tačiau bendras ansamblis vis tiek išlieka““'. Reikia 
pripažinti, kad teisingai sakoma, jog Europos muzikinė kalba yra viena universa- 
liausių europinės tradicijos gijų. [MousikE] 

Kadangi Europa niekada nebuvo suvienyta politiškai, įvairovė akivaizdžiai 
visada buvo vienas iš patvariausių jos bruožų. Įvairovė pasireiškia ir tuo, kad į 

bendrą patirtį reaguojama labai skirtingai. Nuolatos išlieka bendroje Europos 
civilizacijoje egzistuojančių nacionalinių valstybių ir kultūrų įvairovė. Ji matoma 
ir kintančiuose iškilimo bei smukimo ritmuose. Europos istorijos pradininkas Gui- 
zot nebuvo vienintelis, laikęs įvairovę pagrindiniu Europos bruožu. 


Eurocentrizmas 


Rašančius Europos istoriją negalima kaltinti eurocentrizmu vien už tai, kad jie 
sutelkia dėmesį į Europos reikalus, kitaip sakant, kad laikosi pasirinktos temos. 
Eurocentrizmas yra požiūrio, nuostatos, o ne turinio aspektas. Jis susijęs su tra- 
dicine europiečių autorių tendencija laikyti savo civilizaciją aukštesne, išskirtine 
ir ignoruoti neeuropietiško požiūrio svarbą. Nereikia stebėtis ar apgailestauti, 
kad Europos istoriją daugiausia rašė europiečiai ir europiečiams. Kiekvienam 
rūpi ieškoti savo šaknų. Gaila tik, kad Europos istorikai dažnai artindavosi prie 
savo temos kaip Narcizas prie šaltinio — tik pasigėrėti savo atspindžiu vandeny- 
je. Guizot susilaukė daug pasekėjų, kai sutapatino Europos civilizaciją su Visa- 
galio norais. Jis rašė: „Europos civilizacija įžengė <...> į amžinosios tiesos sritį, į 
Apvaizdos erdvę. Ji plėtojasi taip, kaip to nori Dievas“"“. Jam, kaip ir daugeliui 
panašių į jį, Europa buvo pažadėtoji žemė, o europiečiai — išrinktoji tauta. 

Tą savigyros toną pasigavo daugelis istorikų, tvirtinusių, dažnai visai atvirai, 
kad Europos istorija — tai pavyzdys, kuriuo turėtų sekti visos kitos tautos. Dar 
visai neseniai jie beveik nekreipė dėmesio į Europos ir jos kaimynių Afrikos, 
Indijos ar islamo kultūrų sąveiką. Žinomas amerikiečių mokslininkas 1898 metais, 
Europos civilizacijos ištakomis pirmiausia laikydamas „teutonų genčių“ veiklą, 
Europą traktavo kaip universalų modelį — tai jam buvo aksioma, savaime 
suprantamas dalykas: 

Antikinio pasaulio palikimo paveldėtojomis tapo teutonų gentys, kurios <...> ant klasi- 

kinio pagrindo palaipsniui sukūrė naują vientisą civilizaciją; naujaisiais laikais ji pradėjo 

plisti visame pasaulyje, suartindama visus Žemės gyventojus, pajungdama juos savo įta- 
kai". 

Kai Oxford University Press pagaliau įsidrąsino išleisti vienatomę Europos 
istorijos knygą, jos autoriai įžangoje išdėstė labai panašų požiūrį: 

Nors įvairiais amžiais gyvavo daug didelių civilizacijų, tačiau tik Europos civilizacija 

padarė giliausią ir plačiausią poveikį ir dabar ji (tokiu pavidalu, kokiu susiformavo abie- 

jose Atlanto pusėse) yra pavyzdys viso pasaulio žmonėms)“. 

Tačiau toks mąstymas ir minčių dėstymas pamažu netenka patrauklumo, ypač 
tarp neeuropiečių. 

Rudyardas Kiplingas (1865— 1936) kartais laikomas žymiausiu eurocentristi- 
nės tradicijos reiškėju, net „britų kolonijinės ekspansijos civilizacinės misijos 
apologetu“. Jo garsioji Baladė apie Rytus ir Vakarus buvo parašyta turint galvoje 
Indiją: 

Oh, East is East, and West is West, and never the twain shall meet 

Till Earth and Sky stand presently at God's great Judgement Seat. 

But there is neither East nor West, Border, Breed nor Birth, 

When two strong men stand face to face, though they come from the ends 
of the Earth??. 

(Rytai — ne Vakarai, jų kelias visad bus kitoks, 

Kol Žemė ir Dangus prieš Dievo teismą stos. 

Bet nėr Rytų ir Vakarų, nei sienų nei ribų, kilmė ir rasė nesvarbu, 

Kai viens prieš kitą stoja stiprūs vyrai du iš Žemės priešingų kampų.) 

Kiplingas nedaug teturėjo tos arogancijos, kuria paprastai kaltindavo jo laikų 
europiečius. Tiesa, jis nevengė tų dienų frazeologijos, kalbėjo apie „viešpatavimą 
palmėms ir pušims“ arba „žemesnes rūšis, kurios neturi teisės normų". Vis dėlto 
indų kultūra jį labai traukė — taip atsirado jo nuostabioji Džiunglių knyga; be to, 
jis buvo giliai religingas ir kuklus žmogus: 

The tumult and the shouting dies — 
The captains and the kings depart — 
Still stands Thine ancient sacrifice, 
An humble and a contrite heart. 
Lord God of Hosts, be with us yet, 
Lest we forget, lest we forget"“. 
(Nutils ir triukšmas, ir šauksmai 
Valdovus nusineš mirtis, 
Tik mes aukosim nuolankiai 
Tau atgailaujančias širdis. 
O Dieve, gelbėk mus ir vesk, 
Nes mes pražūsim be Tavęs.) 


Tie žodžiai skamba tarsi gyvas priekaištas kiekvienam, kas mėgintų visus 
„Vakarų imperialistus“ sugrūsti į vieną ir tą pačią pasipūtėlių kompaniją. 

Pasipriešinimas eurocentrizmui šiuo metu išplaukia iš keturių pagrindinių šal- 
tinių. Šiaurės Amerikoje jis kilo iš tos juodaodžių bendruomenės dalies (bei jos 
politinių užtarėjų), maištaujančios prieš švietimo sistemą, kurioje neva dominuoja 
„baltųjų pranašumo vertybės“, kitaip sakant, europinės kultūros liaupsinimas. Tas 
maištas atsispindi ir Juodųjų musulmonų judėjime, o intelektualinėje srityje jis 
pasireiškia įvairiuose mokslo apie negrus (afrologijos) darbuose, nukreiptuose 
prieš tradicines amerikiečių mokslininkų pažiūras“. Karingiausios jo atmainos 
siekia eurocentrizmą pakeisti afrocentrizmu — „tikėjimu, kad naujausioje istori- 
joje svarbiausias vaidmuo tenka afrikiečiams“““. Tai grindžiama įsitikinimu, kad 
europinė civilizacija „pavogė“ žmonijos, ypač afrikiečių, pirmgimystės teisę". Isla- 
mo pasaulyje, ypač Irane, panašų pasipriešinimą skatina religiniai fundamentalis- 
tai, kurie „Vakarus“ laiko Šėtono karalyste. Kitose Trečiojo pasaulio vietose šį 
pasipriešinimą palaiko intelektualai, dažnai marksistinių pažiūrų, kurie eurocen- 
trizmą laiko neatskiriama kapitalistinės ideologijos dalimi“. Europoje toks pasi- 
priešinimas labai paplitęs, nors ir ne visada aiškiai išreikštas, toje kartoje, kuri, 
truputį pagalvojusi, giliai susigėsta daugelio vyresniosios kartos įsitikinimų. 

Vienas iš kelių istorikams žengti į priekį būtų didesnio dėmesio skyrimas 
europiečių ir neeuropiečių sąveikai. [coNcALvEz] Kitas kelias — Europos problemų 
aiškinimui panaudoti neeuropinius šaltinius. [Rusia] Trečiasis kelias — stengtis 
Europą sąžiningai palyginti su jos kaimynais, o tokie palyginimai daugeliu atve- 
jų ir daugeliu aspektų bus ne Europos naudai. O pirmiausia reikėtų sušvelninti 
toną. Juk per pastarąjį šimtmetį tų „teutonų genčių“ bei kitų europiečių elgesys 
buvo ne toks, kokiu būtų galima labai didžiuotis. 

Galiausiai kaip ir bet kurią žmonių veiklą, taip ir Europos istoriją reikia ver- 
tinti pagal jos pačios nuopelnus. Sąžiningai žvelgiant, jos niekaip negalima 
įtraukti į „Didžiųjų knygų“ sąrašą, į kurį patenka tik genialiausi kūriniai, atme- 
tant menkaverčius (žr. toliau). Į ją galima žiūrėti su pasigėrėjimu ar pasišlykštė- 
jimu, o gal ir su jausmu, kuriame būtų ir viena, ir kita. Vieno prancūzo nuomonė 
šiuo klausimu skamba optimistiškai: „Galų gale nusikaltimas ir Vakarų istorija 
nėra vienas ir tas pats dalykas. Tai, ką Vakarai davė pasauliui, smarkiai pranoks- 
ta tai, ką jie padarė blogo įviarioms visuomenėms ir asmenims“"?. Tačiau ne visi 
tam pritartų. 


Vakarų civilizacija 


Beveik 200 metų Europos istorija dažnai buvo tapatinama su „Vakarų civilizaci- 
jos“ palikimu. Ir iš tikrųjų buvo sukurtas įspūdis, kad visa, kas tik „vakarietiška“, 
yra civilizuota, o visa, kas civilizuota, yra vakarietiška. Implikacijos ar papras- 
čiausio papildymo dėka visa, kas tik turi kažką rytietiško, imta laikyti blogesniu, 
atsilikusiu, nevertu dėmesio. Šis sindromas aiškiai atsispindi europiečių požiūry- 
je į islamą ir arabų pasaulį, kitaip sakant, vadinamojo orientalizmo tradicijoje“. 
Tačiau nesunku įrodyti, kad ne mažiau stipriai šis požiūris veikia ir kai kuriuos 
pačios Europos regionus (ypač rytinius). Apskritai kalbant, Vakarų civilizacijos 
sąvoka apima ne visą Europą (nors kartais ji taikoma ir toli nuo Europos esan- 
tiems regionams). 

Kaip tik tie istorikai, kurie labiausiai linkę laikyti save „Vakarų“ atstovais — 
ypač anglai, prancūzai, vokiečiai, amerikiečiai — retai temato reikalą aprašinėti 
Europos praeitį kaip visumą. Jie nelinkę tyrinėti Rytų Europos šalių, mažai jiems 
terūpi ir toliausiai į vakarus esančios Vakarų Europos dalys. Galima nurodyti dau- 
gybę veikalų, pavadintų „Europos“ ar „Krikščioniškojo pasaulio“ istorijomis, nors 
iš tikrųjų jie tokie nėra. Dauguma „Vakarų civilizacijos“ tyrinėjimų apsiriboja 
temomis, susijusiomis tik su kai kuriomis Europos pusiasalio dalimis. Daugelyje 
tokių darbų nerasime Portugalijos, Airijos, Škotijos ar Velso, Skandinavijos, juose 
taip pat nėra Lenkijos, Vengrijos, Bohemijos, Bizantijos, Balkanų, Baltijos šalių, 
Baltarusijos ir Ukrainos, Krymo ir Kaukazo. Rusija juose kartais yra, o kartais nėra 
ir jos. Taigi kad ir kokia būtų Vakarų civilizacijos sąvoka, ji neužtikrina sąžiningo 
visos Europos istorijos apibendrinimo. Kad ir kaip „Vakarus“ apibūdintume, tai 
vis tiek nebus Vakarų Europos sinonimas“. Tai labai keistas reiškinys. Kyla įtari- 
mas, ar tik Europos istorijos specialistai nesielgia kaip Grejerės sūrio gamintojai: 
tame jų gaminyje skylių ne mažiau kaip paties sūrio. 

Pavyzdžių galima pateikti begales, tačiau čia apsiribosime tik keliais. Vidur- 
amžių Europos istorija, parašyta vieno žymaus Oksfordo dėstytojo, ilgą laiką 
buvo laikoma standartiniu įvadu į šią temą. Tačiau paskaitęs šios knygos įvadą 
ne vienas nustebs pamatęs, kad knygos turinys neatitinka jos pavadinimo: 

Stengdamasis išlaikyti termos vientisumą <...> aš tikriausiai kai ką per daug supaprasti- 
nau <...>. Viduramžių Bizantijos istorija taip skiriasi nuo Vakarų Europos istorijos visu 
savo pobūdžiu, kad man pasirodė, jog bus protingiau net nemėginti jos sistemingiau 
apžvelgti, juo labiau, kad nesijaučiu esąs pakankamai kompetentingas tokios apžvalgos 
imtis. Nieko nekalbu ir apie viduramžių Rusiją — ji per daug nutolusi nuo temų, kurias 
pasirinkau tirti. Ir apie Ispaniją kalbu tikriausiai mažiau negu reikėtų““. 

Taigi knygos tema iš tikrųjų apibrėžiama kaip „Vakarų Europa (lotynų krikš- 
čioniškasis pasaulis) — šie terminai daugiau ar mažiau analogiški““?. Tokiu atve- 
ju atrodytų, kad viskas būtų gerai, jei šiai knygai būtų parinktas pavadinimas, 
atitinkantis jos turinį. Pavyzdžiui, ji galėtų vadintis „Viduramžių Vakarų Euro- 
pos istorija“ arba „Lotynų krikščioniškojo pasaulio istorija viduramžiais“. Tačiau 
beskaitant šią knygą paaiškėja, kad jos autorius nelabai stengiasi aptarti visas net 
ir lotynų krikščioniškojo pasaulio dalis. Pavyzdžiui, joje net neužsimenama apie 
Airiją ir Velsą. Apie Jogailaičių valdomą Lenkijos ir Lietuvos karalystę, kuri nag- 
rinėjamojo periodo pabaigoje tikrai buvo didžiausia lotynų krikščioniškojo pasau- 
lio valstybė, rasime tik porą trumpų užuominų. Vienoje kalbama apie Vokietijos 
imperatoriaus Otono III politiką, kitoje — apie sunkią Kryžiuočių ordino padėtį. 
Didžiulei daugiatautei Vengrijos karalystei, kuri driekėsi nuo Adrijos jūros iki 
Transilvanijos, skiriama mažiau dėmesio negu Bizantijai ir graikams, kuriuos 
autorius iš anksto atsisakė nagrinėti. Ši knyga turi daug privalumų, tačiau, kaip 
ir daugelis kitų, analizuoja tik kai kurias temas, susijusias tik su privilegijuotomis 
vienos Europos dalies sritimis. 

Labai populiari knyga Handbook to the History of Western Civilization (Vaka- 
rų civilizacijos istorijos vadovas) sudaryta laikantis panašaus keisto principo. 
Didžiausioji iš trijų jos dalių „Europos civilizacija“ (nuo apie 900 m. iki šių dienų) 
pradedama skyriumi „Europos civilizacijos teritorijos geografinė padėtis“. Jame 
aiškinama, kad „perėjimas nuo Rytų prie klasikinės ir nuo klasikinės prie euro- 
pinės civilizacijos kaskart buvo susijęs su pasistūmėjimu senesniosios visuomenės 
periferijos link“. „Europos civilizacijos pirminė tėvynė“ apibūdinta kaip lyguma, 
„besitęsianti nuo Pirėnų <...> į Rusijos gilumą“, atskirta nuo „Viduržemio jūros 
šalių“ „netaisyklingu kalnų barjeru“. Tolesniuose skyriuose net nebandoma nors 
bendrais bruožais aprašyti tos tėvynės istorijos. Kalbama, kad buvusias Romos 
imperijos žemes „pasidalijo trys civilizacijos — islamo, Stačiatikių bažnyčios ir 
Lotynų bažnyčios“, tačiau nepateikiama tokio Europos pasidalijimo sistemingos 
analizės. Tik vienas sakinys skirtas pagoniškai Skandinavijai ir nė vieno kitoms 
pagonių šalims, kurios vėliau buvo apkrikštytos. Yra mažas poskyris apie „Vaka- 
rų Europos tautas“ senaisiais laikais (p. 129), apimančias nekonkretizuotas „indo- 
europiečių gentis“, tačiau net neužsimenama apie to laikotarpio Rytų Europos 
gyventojus. Esama užuominų apie „slavus“ ar „slavų kalbomis kalbančius 

žmones“, tačiau niekur nenurodoma, kad būtent jie sudarė didžiausią Europos 
indoeuropiečių grupę. Yra dideli skyriai apie „Vakarų krikščioniškąjį pasaulį 900 — 
1500 m.“, tačiau nė vieno skyriaus apie Rytų krikščioniškąjį pasaulį. Skyreliuose 
apie „Europos ekspansiją“ kalbama apie vokiečių kolonizaciją arba apie jūrų 
keliones už Europos ribų. Dviem sakiniais netikėtai skaitytojui pranešama, kad 
Vakarų krikščioniškasis pasaulis XIV amžiuje faktiškai apėmė ir „Skandinaviją, 
Baltijos šalis, Lenkiją, Lietuvą ir Vengriją“ (p. 345). Tačiau detalesnių paaiškinimų 
apie tai nėra. Didžiausiame iš visų skyrių „Naujųjų laikų pasaulis nuo 1500 metų 
iki šių dienų“ klausimai nagrinėjami visiškai neminint jokių „rytinių“ dalykų, kol 
pagaliau pasirodo Rusija (ir tik ji viena), jau susiformavusi valdant Petrui I. Nuo 
tada Rusija jau laikoma visateise Vakarų pasaulio nare. Autorius iš anksto atsi- 
prašo už „savavališkus medžiagos atrinkimo ir tvarkymo principus“, deja, nepa- 
aiškindamas, kokie gi tie jo principai““. 

Dar vienas tos pačios Čikagos mokyklos kūrinys yra „Didžiųjų knygų sąva- 
das". Jo tikslas — pristatyti svarbiausius autorius ir veikalus, kurie būtini norint 
suprasti Vakarų civilizaciją. Ši idėja kilo Kolumbijos universitete 1921 m., nuo 
1930 m. ją perėmė Čikaga ir ji tapo universitetuose skaitomų istorijos kursų 
pavyzdžiu visoje Amerikoje. Niekas ir nesitiki, kad tokio sąvado autoriai visus 
Europos regionus ir visas jos kultūras traktuos kaip visiškai lygiaverčius. Tačiau 
išankstiniai nusistatymai ir preferencijos tiesiog rėžia akį. Papildytame ir pataisy- 
tame sąvade iš 151 paminėtų autorių 49 yra anglai arba amerikiečiai, 27 prancū- 
zai, 20 vokiečių, 15 klasikinių laikų graikų, 9 senovės Romos atstovai, 6 rusai, 
4skandinavai, 3 ispanai, 3 ankstyvieji italų autoriai, 3 airiai, 3 škotai, 3 Rytų 
Europos atstovai (žr. III priedą, p. 13)“. 

Panašus šališkumas dažnai būdingas ir politikos teoretikams. Pavyzdžiui, labai 
būdinga europinį nacionalizmą skirstyti į du priešingus tipus — „rytinį“ ir „vaka- 
rinį“. Vienas žymus Oksfordo mokslininkas, akcentuojantis nacionalizmo kultū- 
rines šaknis, taip aiškino savąją tokios schemos versiją: 

Tai, ką aš vadinu Rytų nacionalizmu, klestėjo tarp slavų, kaip, beje, ir Afrikoje bei Azi- 

joje <...>, taip pat Lotynų Amerikoje. Negaliu vadinti jo neeuropiniu ir man atrodo, 

kad geriausia jį vadinti rytiniu dėl to, kad jis pirmiausia pasirodė į rytus nuo Vakarų 

Europos“ s 

Po to autorius paaiškino savo požiūrį į Vakarų nacionalizmą, paminėdamas 
vokiečius ir italus, kurie, jo nuomone, nacionalizmo formavimosi metu XVIII 
amžiaus pabaigoje buvo „gerai apsiginklavę kultūriniu atžvilgiu": 

Jie turėjo kalbas, pritaikytas <...> sąmoningiems pažangios civilizacijos, kuriai jie priklau- 

sė, poreikiams. Jie turėjo universitetus ir mokyklas, diegiančias sugebėjimus, kuriuos civi- 

lizacija vertino. Jie turėjo <...> filosofų, mokslininkų, menininkų ir poetų <...>, garsėjančių 

visame pasaulyje. Jie turėjo aukšto profesinio lygio teisininkų, medikų ir kitokių specialis- 

tų <...>. Kad pasiektų tokį pat lygį kaip anglai ir prancūzai, jiems nedaug tereikėjo papil- 

dyti savo kultūrinį bagažą įsisavinant tai, kas ligi tol buvo svetima <...>. Jiems atrodė, kad 

labiausiai neatidėliotinas jų poreikis yra sukurti savo nacionalines valstybes <...>. 
Visiškai kitaip buvo slavų, o vėliau Afrikos ir Azijos tautų atveju“. 

Sunku būtų sugalvoti labiau iškreiptą Europos kultūros istorijos, geografijos 
ir chronologijos komentarą. Pasirodo, „slavų“ analizė apsiriboja dalykais, susiju- 
siais tik su čekais, slovakais, slovėnais, serbais ir kroatais. Visiškai nieko nekal- 
bama apie tris didžiausias slavų tautas — rusus, ukrainiečius ir lenkus, kurių 
patirtis tiesiog priešinga tai analizei. Kyla klausimas, kas, profesoriaus Plamenat- 
zo nuomone, buvo tie slavai ir kur jie buvo? Ar Rytų Europoje gyvena tik slavai? 
O lenkai, čekai ar serbai — argi jie netroško savo nacionalinių valstybių? Argi 
lenkai nesukūrė kalbos, vartojamos valstybės valdyme ir kultūrai kurti, anksčiau 
už vokiečius? Ar Prahos (1348) ir Krokuvos (1364) universitetai priklauso 
„Rytams“? Ar Kopernikas mokėsi Oksforde? 

Taip jau išeina, kad galima pateikti daug argumentų, patvirtinančių tokią 
nacionalizmo tipologiją, kuri remiasi skirtingais kultūrinės raidos tempais ir skir- 
tingais tautiškumo santykiais su valstybingumu. Užtat nėra jokių argumentų, 
kuriais būtų galima pateisinti etikečių „Rytai“ ir „Vakarai“ klijavimą. O jei kas 
nors vis dėlto taip darytų, tai pasirodytų, kad tinkamiausios pretendentės į Rytų 
tipo nacionalizmą reikia ieškoti toli į vakarus nuo Vakarų Europos — Airijoje. 
Visiems gerai žinoma, kad airiai yra tipiškas Rytų Europos kūrinys (žr. X skyrių). 

Keliant abejones dėl rėmų, į kuriuos taip dažnai spraudžiama Europos istorija 
ir kultūra, nebūtinai reikia abejoti ir pateikiamos medžiagos kokybe. Paprasčiau- 
siai pakanka išsiaiškinti, kodėl gi tie rėmai taip keistai parinkti. Jei žmogaus 
anatomijos vadovėliai būtų rašomi vadovaujantis tokiais pačiais struktūros prin- 
cipais, tai susidurtumėm su padarais, turinčiais tik vieną galvos smegenų pusru- 
tulį, vieną akį, vieną ranką, vieną plautį, vieną koją. 

Pamokoma ir nagrinėjamo klausimo chronologija. „Vakarų“ idėja sena kaip 
senovės graikai, kurie Laisvąją Heladą laikė priešingybe persų valdomoms des- 
potijoms Rytuose. Naujaisiais laikais ją perėmė ir savo tikslams panaudojo dau- 
gybė politinių interesų turinčių grupių, norinčių išryškinti savo tapatybę ir atsi- 
skirti nuo kaimynų. Dėl to „Vakarų civilizacijos“ terminas apaugo įvairių prasmių 
ir prasmių niuansų sluoksniais, susikaupusiais per ilgus šimtmečius. Taip atsirado 
keliolika pagrindinių variantų: 

Romos imperija, nusidriekusi toli už Europos pusiasalio ribų, vis dėlto turėjo 
ilgalaikį poveikį Europos raidai. Ligi šiol išliko aiškus skirtumas tarp šalių, tokių 
kaip Prancūzija ar Ispanija, kurios kadaise sudarė neatskiriamą Romos imperijos 
dalį, ir tokių šalių, kaip Lenkija ar Švedija, kurių romėnai niekada nebuvo pasie- 
kę. Šiame kontekste „Vakarų“ sąvoką imta sieti su tomis Europos dalimis, kurios 
gali pretenduoti į Romos imperijos palikimo dalį, skirtingai nuo tų, kurios tokių 
pretenzijų turėti negali (žr. 3 žemėlapį). 

Krikščioniškąją civilizaciją, kurios pagrindas buvo Europoje, nuo VII amžiaus 
religinė siena skyrė nuo islamo (žr. IV skyrių). Krikščionybė buvo Vakarai, isla- 
mas — Rytai. 

Katalikiškasis pasaulis buvo sukurtas remiantis skirtingomis Romos ir graikų 
bažnyčių tradicijomis, ypač po 1054 m. schizmos ir lotynų kalbą ėmus laikyti 
universalia kalba. Šiuo atveju Vakarai buvo tapatinami su katalikybe, o dažni 

bažnytinės ir pasaulietinės valdžių nesutarimai palengvino vėlesnių nekonformis- 
tinių judėjimų atsiradimą — renesanso, reformacijos, mokslinės revoliucijos, švie- 
čiamojo amžiaus (žr. VII skyrių). Nė vienas iš tų judėjimų ankstyvuoju laikotarpiu 
nesulaukė atgarsio stačiatikių pasaulyje. 

Protestantizmas atvėrė Vakarų civilizacijai naujas perspektyvas. Jis įsitvirtino 
keliose šiaurinėse Europos šalyse, XVI amžiuje ištrūkusiose iš Katalikų bažnyčios 
kontrolės. Tokių katalikiškųjų jėgų kaip Ispanija ar Lenkija katastrofišką nuo- 
smukį lydėjo Jungtinių Provincijų, Anglijos, Švedijos, o vėliau ir Prūsijos iškili- 
mas. Jų dominavimas jūrose ir karinė galia buvo paremti ekonomikos ir technikos 
laimėjimais. 

Prancūziškasis Vakarų civilizacijos variantas iškilo XVII ir XVIII amžiais. Jis 
pasireiškė šviečiamojo amžiaus pasaulietine filosofija ir 1789 m. revoliucijos idea- 
lais; abu šie reiškiniai ilgai turėjo įtakos istorijai. Prancūzų kalbą perėmė išsila- 
vinęs Vokietijos ir Rytų Europos elitas, ji tapo dar universalesnė nei anksčiau 
viešpatavusi lotynų kalba. 

Imperinis Vakarų civilizacijos variantas buvo grindžiamas didžiųjų imperinių 
valstybių beribiu pasitikėjimu savimi per ilgą taikos Europoje laikotarpį, trukusį 
iki 1914 metų. Tą pasitikėjimą kurstė įsitikinimas, kad pats Dievas suteikė „impe- 
rinėms rasėms“ teisę valdyti kitus ir kad kultūrinės, ekonominės ir politinės rai- 
dos srityse jos pralenkė kitus. Aiškūs lyderiai tarp jų buvo Vokietija, Anglija ir 
Prancūzija, savo pavyzdžiu užkrėsdamos ir kitas šalis. Kitos didesnės imperinės 
valstybės, pavyzdžiui, Portugalija ar Nyderlandai, buvo tik antraeiliai lošėjai 
Europoje. Rusija ir Austrija — įspūdingos imperinės valstybės, tačiau joms trūko 
kitų esminių bruožų, reikalingų lyderiams. Turtingosios imperinės Vakarų valsty- 
bės išsiskyrė pažangiomis pramoninėmis ekonomikomis ir ištobulintomis valdy- 
mo sistemomis, o Rytuose vyravo valstietiškos visuomenės, savo valstybių netu- 
rinčios tautos, brutalūs autokratiniai režimai. 

Marksistinis variantas buvo imperinio varianto veidrodinis atspindys. Marksas 
ir Engelsas rėmėsi prielaida, kad imperialistinės Vakarų Europos šalys pasiekė 
aukštesnį lygį; tačiau kartu jie tikėjo ir tuo, kad per ankstyvas Vakarų iškilimas 
baigsis greitu jų smukimu ir revoliucija. Iš pradžių šios pažiūros didesnės įtakos 
neturėjo, tačiau jų svarba nepaprastai išaugo, kai nelauktai marksizmas-leniniz- 
mas tapo oficialia Sovietų imperijos ideologija. 

Pirmajam vokiškam Vakarų civilizacijos variantui postūmį davė Pirmojo 
pasaulinio karo pradžia. Jis rėmėsi Vokietijos dominavimu Vidurio Europoje 
(Mitteleuropa), ypač Austrijoje, Prancūzijos ir Rusijos karinio pralaimėjimo vilti- 
mis ir svajonėmis apie būsimą didybę kartu su anglosaksų valstybėmis. Šio 
varianto šalininkai neabejojo Vokietijos civilizuojančia misija Rytų Europoje, o jos 
lenktyniavimas su Prancūzija, liberalizmo ir „1789 metų idėjų“ atmetimas tapo 
pagrindu oksidentinei (abendlich) civilizacijai atskirti nuo vakarietiškos (westlich) 
civilizacijos. Šios schemos politinis formulavimas visų pirma siejamas su Friedri- 
chu Naumannu. Šią koncepciją sužlugdė Vokietijos pralaimėjimas 1918 metais, 
Spengleris ją apverkė savo veikale Der Untergang des Abendlandes (Europos sau- 
lėlydis) (1918— 1922). Pasaulietinės kultūros srityje Vidurio Europos etosui dide- 

lės įtakos turėjo stiprus žydiškasis elementas, kuris nusisuko nuo Rytų ir kurio 
kultūrinė bei kalbinė asimiliacija Vokietijoje sutapo su Vokietijos imperinių 
ambicijų kulminacija“. [WIENER WELT] 

Vakarų civilizacijos WASP* variantas atsirado dėl JAV ir Britų imperijos ben- 
drų interesų, atsiskleidusių Pirmojo pasaulinio karo metais. Jis buvo grindžiamas 
to meto JAV elito anglofiliniais polinkiais, bendra protestantizmo tradicija, bend- 
ru parlamentinio valdymo principu ir bendra papročių teise, pasipriešinimu 
vokiečių hegemonijai Europoje, ypatingos strateginės partnerystės perspektyva, 
anglų kalbos pirmavimu — šiai kalbai netrukus buvo lemta tapti pagrindine tarp- 
tautinio bendravimo priemone. Nors amerikiečiai ir bjaurėjosi tradicinėmis impe- 
rializmo formomis, šis variantas rėmėsi prielaida, kad JAV yra lygiavertė Europos 
imperinių valstybių partnerė. Akivaizdžiausias šio varianto kultūrinis paminklas 
buvo „Didžiųjų knygų sąvadas“ (1921) ir tai, kad Encyclopaedia Britannica leidi- 
mą perėmė viena amerikiečių leidykla. Jo strateginius tikslus suformulavo pats 
„geopolitikos tėvas“ seras Halfordas Mackinderis“?; pirmą kartą jie pasireiškė 
Vašingtono konferencijoje 1922 metais. Šis variantas visa jėga atgijo, kai JAV 
„grįžo“ į Europą 1941 metais ir kai buvo pasirašyta Atlanto Chartija. Variantas 
apėmė visą pasaulį, centras buvo „Vidurio Atlante“. Jo reikšmė neišvengiamai 
ėmė mažėti žlugus Britų imperijai ir stiprėjant Amerikos interesams Ramiojo van- 
denyno regione. Tačiau šios doktrinos dėka Didžioji Britanija išlaikė „ypatingus 
santykius“, kurie padėjo sukurti NATO ir trukdė suvienyti Europą; ji įkvėpė ir 
charakteringąją „Sąjungininkų istorinę schemą“, kuriai buvo lemta viešpatauti 
visą likusią XX amžiaus dalį (žr. toliau). 

Antrasis vokiškasis variantas, kurį sukūrė naciai, atgaivino daug pirmojo bruo- 
žų ir papildė naujais. Šalia senųjų karinių bei strateginių samprotavimų, atsirado 
„arijų“ rasizmas, didžiavokiškasis nacionalizmas, pagoniškoji mitologija ir antibol- 
ševizmas. Juo remdamasi Vokietija antrą kartą pamėgino įsiviešpatauti Europoje; 
tas mėginimas prasidėjo 1933 m. ir baigėsi 1945 metų griuvėsiais. Jo ypatybė buvo 
ta, kad jis visiškai eliminavo žydus. 

Amerikietiškasis Vakarų civilizacijos variantas susiformavo po Antrojo pasau- 
linio karo iš grupės šalių, kurios pripažino JAV vadovaujantį vaidmenį ir ame- 
rikietiškąsias demokratijos bei kapitalizmo idėjas. Jis išaugo iš ankstesniojo ang- 
losaksiškojo varianto, tačiau ilgainiui ėmė nebetilpti pirminiuose europiniuose 
rėmuose. Dabar jis jau nebepriklauso nei nuo WASP dominavimo amerikiečių 
visuomenėje, nei nuo Didžiosios Britanijos, kaip pagrindinio Amerikos agento 
Europoje, vaidmens. Tiesą sakant, jo svorio centras greit persikėlė iš „Vidurio 
Atlanto“ regiono į „Ramiojo vandenyno pakrantę“. Be NATO narių Vakarų Euro- 
poje, jį rėmė tokios „Vakarų“ šalys kaip Japonija, Pietų Korėja, Filipinai, Austra- 
lija, Pietų Afrika, Izraelis, netgi Egiptas, Sirija ir Saudo Arabija. Per keturiasde- 
šimt šaltojo karo metų šį variantą palaikė visam pasauliui iškilusios komunizmo 
grėsmės suvokimas. Įdomu, ar dar ilgai jis bus vadinamas „vakarietišku“. 


* White Anglo-Saxon Protestant (baltieji anglosaksai protestantai) — JAV formavimosi laikotarpiu 
socialinėje ir kultūros sferoje dominavusi grupė. 

Vakarų civilizacijos eurovariantas atsirado penktojo dešimtmečio pabaigoje, 
stengiantis sukurti naują (Vakarų) Europos Bendriją. Jo prielaidos buvo geležinės 
uždangos egzistavimas, Prancūzijos susitaikymas su Vokietija, imperinių valdų 
užjūryje atsisakymas, EEB materialinė gerovė ir noras apriboti „anglosaksų“ įta- 
ką. Žvelgdami į praeitį, šio varianto šalininkai matė Karolį Didįjį, o žvelgdami į 
ateitį — federacinę Europą, suvienytą ir vadovaujamą jos kūrėjų. Kol svarbiausia 
bendrijos veikla apsiribojo ekonomikos sfera, ji nebuvo nesuderinama su ameri- 
kiečių alternatyviu požiūriu į Vakarus ar su bendriją ginančia amerikiečių vado- 
vaujama NATO organizacija. Tačiau Didžiosios Britanijos įstojimas į ją, geležinės 
uždangos žlugimas, glaudesnės politinės ir monetarinės unijos planai, plėtimosi 
į Rytus perspektyvos sukėlė gilią jos identiteto bei tikslų krizę. 

Visi šie pavyzdžiai rodo, kad Vakarų civilizacija iš esmės yra margas intelek- 
tinių vaizdinių, skirtų jų autorių interesams propaguoti, mišinys. Tai sudėtingų 
ideologinių paieškų, begalinių savo identiteto ieškojimų, rafinuotų kultūrinės 
propagandos atmainų produktas. Vienos ar kitos koncepcijos šalininkai visuomet 
gali ją apibūdinti taip, kaip užsimanys. Jos paslankias geografines ribas galima 
brėžti vadovaujantis religijų pasiskirstymu, liberalizmo ar imperializmo poreikiais, 
skirtingu modernizacijos lygiu, pasaulinių karų ir Rusijos revoliucijos skaldomuo- 
ju poveikiu, prancūzų filosofų, Prūsijos istorikų, britų ir amerikiečių politikų ir 
pedagogų, žodžiu, visų, kas turėjo priežasčių ignoruoti „Rytus“ ar nekęsti jų, 
egocentriškomis vizijomis. Paskutiniuoju raidos etapu Vakarų civilizacijos sąvoka 
labai sustiprėjo dėl Europos fizinio pasidalijimo, trukusio nuo 1947 — 1948 iki 
1991 metų. Stovėdami ant XXI amžiaus slenksčio, turime teisę paklausti, kieno 
interesams ji tarnaus ateityje. 

Nuolat sugrįžtama prie vienokios ar kitokios prielaidų visumos. Pirmoji iš jų 
teigia, kad Vakarai ir Rytai, nesvarbu, kaip juos apibrėžtume, turi mažai ką 
bendro ar net visai neturi; antroji perša išvadą, kad Europos susiskaldymą 
pateisina natūralūs, neįveikiami skirtumai; trečioji iškelia Vakarų pranašumą; 
ketvirtoji tvirtina, kad tik Vakarai verti vadintis Europa. Geografines prielaidas 
paremia atvirai politinio pobūdžio vaizdiniai. Pavyzdžiui, manoma, kad bet 
kuriam Vakarų civilizacijos variantui itin svarbus tos civilizacijos branduolys ir 
ne taip svarbu periferija. Didžiosios valstybės visada atsiduria dėmesio centre. O 
smunkančios valstybės, mažosios šalys, neturinčios savo valstybių tautos, mažo- 
sios kultūros, silpnosios ekonomikos ignoruojamos, net jei jos užima didelę visos 
scenos dalį. 

Norimam rezultatui pasiekti naudojami keturi mechanizmai. Redukuojant 
galima Europos istoriją suspausti iki pasakojimo, kuris pailiustruotų šiandien mus 
dominančių temų ištakas. Atmetant galima atsikratyti visos mūsų norams prieš- 
taraujančios medžiagos. Vienos epochos įvykius priskiriant kitai, galima faktus 
taip suskirstyti į kategorijas, kad susidarytų įspūdis, jog tos kategorijos egzistavo 
visada. Naudojant stilistines kalbos priemones, nesunku skaitytojui įpiršti nuo- 
monę, kas girtina ir kas peiktina. Visa tai yra įprastos propagandos priemonės. 
Jos nuvertina Europos istorijos įvairovę ir nepastovumą; eliminuoja interpretacijas, 

kurios įmanomos tik žinant visus istorinius faktus; reikalo esmės nežinančius 
skaitytojus paverčia vienas kitu besigėrinčių draugija. 

Ypač klastingas yra anachronizmas. Jei kokią nors laikiną dabartinę ribą, 
pavyzdžiui, geležinę uždangą, laikysime „Vakarų“ ar „Rytų“ apibrėžimo pagrin- 
du, neišvengiamai iškreipsime ankstesnių laikotarpių Europos aprašymą. Lenkija 
vienu smūgiu bus atkirsta nuo Renesanso, Vengrija nuo Reformacijos, Bohemija 
nuo industrializacijos, Graikija nuo Otomanų jungo. Dar svarbiau tai, kad iš dide- 
lės Europos dalies būtų atimtas jos tikrasis istorinis savitumas, o tai turėtų itin 
rimtų pasekmių, būtų diplomatų, verslininkų, mokslininkų klaidų priežastis. 

O kai dėl Europos istorijos laimėjimų, kuriuos Vakarų civilizacijos propaguo- 
tojai taip mėgsta iškelti, tai kiekvienas pateiks vis kitokį jų sąrašą. XX amžiaus 
pabaigoje daugelis norės akcentuoti religinę toleranciją, žmogaus teises, demokra- 
tinę valdymo formą, įstatymų valdžią, mokslo tradicijas, socialinę modernizaciją, 
kultūrinį pliuralizmą, laisvosios rinkos ekonomiką ir aukščiausias krikščioniškąsias 
dorybes — užuojautą, labdarą, pagarbą žmogui. Kiek visi tie dalykai būdingi 
Europos praeičiai — diskutuotina. Nesunku būtų sudaryti sąrašą, prasidedantį 
religiniais persekiojimais ir užsibaigiantį visišku žmogaus gyvybės paniekinimu. 

Nors dauguma Europos pranašumo pretenzijų, be jokios abejonės, ėjo iš 
Vakarų, nereikia pamiršti, kad netrūko ir kontrpretenzijų iš Rytų. Kaip Vokietija 
kadaise priešinosi prancūzų šviečiamojo amžiaus idėjoms, taip Stačiatikių bažny- 
čia, Rusijos imperija, panslavistinis judėjimas ir Sovietų Sąjunga stojo prieš galin- 
gesnius Vakarus, kurdami teorijas, pretenduojančias į tiesos monopolį ir tvirti- 
nančias, kad ateitis priklauso jiems. Jie nesiliovė kartoję, kad, nors Vakarai 
turtingi ir galingi, tačiau Rytai nepaliesti Vakarams būdingo moralinio ir ideo- 
loginio supuvimo. 

Paskutiniaisiais komunistų valdymo Rytų Europoje metais disidentai intelek- 
tualai kūrė savas šios temos variacijas. Jie kategoriškai atskyrė sovietinio bloko 
politinius režimus nuo ten gyvenančių žmonių įsitikinimų. Jie jautėsi mažiau užsi- 
krėtę bedvasiu Vakarų materializmu ir įrodinėjo, kad komunistinė priespauda tik 
sustiprino jų prisirišimą prie tradicinės Europos kultūros. Ir nekantriai laukė tų 
laikų, kai vėl suvienytoje Europoje galės iškeisti savo „europietiškumą“ į Vakarų 
maistą ir techniką. Ar ne puikus troškimais paremto mąstymo pavyzdys? 

Norint nustatyti skirtumą tarp Vakarų civilizacijos ir Europos istorijos, sunku 
atskirti realybę nuo iliuzijų. Suvokęs, iš kur eina „Vakarų civilizacijos“ sąvokos 
iškraipymai, istorikas turi kažkuo pakeisti juos. Atrodo, kad geriausias šio uždavi- 
nio sprendimas būtų siekti visumos, kitaip sakant, aprašyti Europos šiaurę, rytus, 
vakarus ir pietus; atsižvelgti į visus žmonių gyvenimo aspektus; atskleisti tai, kuo 
galima didžiuotis, dėl ko reikia apgailestauti, ir tai, kas paprasčiausiai banalu. 

Vis dėlto joks istorikas neims neigti, kad išties yra daug realių ir svarbių ribų 
Europos žemėlapyje, pateisinančių jos padalijimą į „Vakarus“ ir „Rytus“. Tikriau- 
siai patvariausia iš tų ribų bus linija, skirianti katalikiškąją (lotyniškąją) krikščio- 
nybę nuo stačiatikiškos (graikiškosios). Ji egzistuoja jau nuo pirmųjų mūsų eros 
amžių. Kaip parodė įvykiai Jugoslavijos žlugimo metu, ji net paskutiniajame 

mūsų amžiaus dešimtmetyje vis dar gali būti galingu istorijos veiksniu. Tačiau 
yra daug kitų ribų. Kad ir romėnų limes, riba, skirianti tas Europos dalis, kurios 
kadaise buvo Romos imperijos sudėtyje nuo tų, kurios nebuvo. Žemėlapyje dar 
matome liniją tarp vakarinės Romos imperijos ir rytinės. Vėlesniais laikais atsi- 
rado Osmanų linija, atskyrusi tas Balkanų šalis, kurias kelis šimtmečius valdė 
musulmonai. Dar vėliau nusileido geležinė uždanga, išsilaikiusi iki 1989 metų 
(žr. 3 žemėlapį). 

Ne tokie įtikimi yra padalijimai, kuriuos siūlo visuomenės mokslų specialistai, 
remdamiesi savų disciplinų kriterijais. Pavyzdžiui, ekonomikos istorikai įžiūri lini- 
ją, skiriančią pramonines Vakarų šalis nuo valstietiškų Rytų visuomenių. [kaeiTA- 
LISTINIS ŽEMĖS Ūkis] Antropologai nustatė Sankt Peterburgo — Triesto liniją, kuri, jų 
nuomone, skiria mažųjų ir didžiųjų šeimų sritis. [zApRuGA] Teisės istorijos specia- 
listai atseka ribą, skiriančią priėmusias vienokias ar kitokias romėnų teisės formas 
ir jų nepriėmusias šalis. Politinės istorijos tyrinėtojai akcentuoja ribą, skiriančią 
liberalių demokratinių tradicijų ir jų neturiančias šalis. Kaip jau minėjome, poli- 
tikos mokslų specialistai surado ribą, skiriančią „vakarines“ ir „nevakarines“ 
nacionalizmo formas“. 

Visos šios ribos ir linijos, realios ir įsivaizduojamos, giliai paveikė Europos 
istorijos suvokimą ir aprašymą. Jų įtaka tokia stipri, kad kai kurie komentatoriai 
drįsta nepagarbiai kalbėti apie „Baltąją Europą“ Vakaruose ir „Juodąją Europą“ 
Rytuose. Tad Europos padalijimas į dvi priešinamas puses nėra grynas prasima- 
nymas. Tačiau būtina pažymėti, kad tas padalijimas į Vakarus ir Rytus niekada 
nebuvo tvirtai nustatytas ar nekintamas. Negana to, jis ignoruoja daug kitų ne 
mažiau svarbių ribų. Neatsižvelgiama ir į rimtus skirtumus pačių Vakarų ir Rytų 
viduje, nepaisoma ir stipriai istorijoje pasireikšdavusio pasidalijimo į Šiaurę ir 
Pietus. Bet kuris nusimanantis istorikas ar geografas, atsižvelgdamas į visus fak- 
torius, turėtų padaryti išvadą, kad Europą reikia padalyti ne į dvi, o į penkias ar 
šešias dalis. 

Be to, joks kompetentingas istorikas neims neigti, kad visais savo pavidalais 
Europa nuolatos turėjo branduolį ir keletą nusidriekusių periferijų. Europos 
gyventojai plačiai pasklido po visą pasaulį ir gan pagrįstai galima teigti, kad 
Europos periferija — tai linija, jungianti San Franciską ir Buenos Aires, Keiptau- 
ną, Sidnėjų ir Vladivostoką. Tačiau dar kartą reikia pažymėti, kad neįmanoma 
taip paprastai apibūdinti, kas tą branduolį sudaro. Įvairios mokslo šakos šią pro- 
blemą sprendžia įvairiai. Vienos siūlo remtis geografiniais Europos pusiasalio 
kriterijais, kitos — indoeuropiečių europinės šakos etniniu palikimu, trečios — 
krikščioniškojo pasaulio kultūriniu paveldu, politine bendrija, išaugusia iš „Euro- 
pos susitarimo“, na o ekonomistai.siūlo remtis pasaulinės ekonomikos raida. 

Norint visapusiškai ir išsamiai išnagrinėti šį klausimą, reikia turėti galvoje, 
kad visi apibrėžimai turi daug regioninių aspektų. Nesvarbu, kaip apibūdintume 
branduolį ir kur jį matytume, jis visada bus susijęs su Ebru, Dunojum ir Volga, 
su Rona ir Reinu; su Baltijos ir Juodąja jūromis, su Atlanto vandenynu ir Vidur- 
žemio jūra; su baltais ir slavais, su germanais ir keltais; su graikais ir lotynais; 

su valstiečiais ir su proletariatu. Nepaisant skirtumų, visi Europos regionai turi 
labai daug bendra. Juose daugiausia gyvena giminingos indoeuropietiškos kultū- 
ros tautos. Jas visas vienija bendras krikščioniškojo pasaulio paveldas ir įvairiau- 
si politiniai, ekonominiai ir kultūriniai ryšiai bei sąveikos. Nepaisant vidinių 
prieštaravimų, visos jos bijo poveikio iš išorės — iš Amerikos, Afrikos ar Azijos. 
Esminis jų bendrumas ne mažiau akivaizdus nei krintantys į akį skirtumai. 

Vakarų pranašumas yra viena iš tų dogmų, kurios galioja vieniems Europos 
istorijos laikotarpiams ir negalioja kitiems. Negalioja seniesiems laikams, kai, 
pavyzdžiui, Bizantija buvo kur kas toliau pažengusi už Karolio Didžiojo imperiją 
(beje, kaip tik dėl to Bizantija dažnai nutylima). Užtat šis teiginys galioja dauge- 
lyje sričių naujaisiais laikais, kai Vakarai buvo aiškiai turtingesni ir galingesni 
už Rytus. Tačiau daugelis tvirtina, kad nusikalstamas Vakarų gyventojų elgesys 
XX amžiuje sugriovė visų ankstesnių pretenzijų moralinį pagrindą. 

Todėl „Europos“, kaip anksčiau „krikščioniškojo pasaulio“, pavadinimą vargu 
ar gali savintis kuris nors vienas iš jos regionų. Tai kas, kad Rytų Europa netur- 
tinga, atsilikusi ar valdoma tironų — dėl to ji nesiliauja buvusi Europa. Kaip tik 
dėl visų tų nepriteklių ji daugeliu atvejų tapo netgi labiau europietiška, labiau 
prisirišusi prie tų vertybių, kurias turtingesnieji vakariečiai laiko savaime supran- 
tamais dalykais. Negalima Rytų Europos atmesti ir dėl to, kad ji „kitokia“. Visos 
Europos šalys yra „kitokios“. „Kitokios“ ir visos Vakarų Europos šalys. Tačiau 
visos jos turi ir svarbių vienijančių jas panašumų. Pavyzdžiui, Lenkija gali labai 
skirtis nuo Vokietijos ar nuo Didžiosios Britanijos, tačiau Lenkijos patirtis daug 
artimesnė Airijos ar Ispanijos patirčiai, negu tai galėtų pasakyti apie savo kaimy- 
nes daugelis Vakarų Europos šalių. Tarkim, Graikija laikoma vakarietiška jau 
vien dėl to, kad ji Homero ir Aristotelio tėvynė, kad buvo priimta į Europos Bend- 
riją; tačiau juk jos patirtis naujaisiais laikais formavosi stačiatikių pasaulio dalies, 
atsidūrusios osmaniškosios Turkijos valdžioje, sąlygomis. Taigi ji buvo nutolusi 
nuo Vakarų Europos kur kas labiau negu kai kurios kitos šalys, atsidūrusios už 
geležinės uždangos. 

Tikrai ydingas beveik visų „Vakarų civilizacijos“ apibūdinimų bruožas yra tai, 
kad jie pateikia idealizuotą, taigi iš esmės neteisingą praeities vaizdą. Jie išryškina 
viską, ką galima vadinti genialiu ar įspūdingu ir atmeta tai, kas atrodo kasdieniš- 
ka arba nepatrauklu. Negana to, kad visa, kas gera, priskiria „Vakarams“ ir juo- 
dina „Rytus“, bet nepateikia ir sąžiningo Vakarų aprašymo: iš kai kurių vadovėlių 
galima susidaryti įspūdį, kad Vakaruose visi buvo genijai, filosofai, pradininkai, 
demokratai ar šventieji, kad juose gyveno vien tik Platonai ar Marijos Curie. Tokia 
hagiografija jau niekas nebetiki. Nusistovėjusį Europos kultūros kanoną verkiant 
reikia peržiūrėti. Pompastiškos kalbos apie „Vakarų civilizaciją“ kelia pavojų euro- 
pinio paveldo, apie kurį galima pasakyti daug gerų žodžių, reputacijai. 

Jungtinėse Valstijose ginčų dėl Vakarų civilizacijos centre atsidūrė kintantys 
Amerikos švietimo sistemos poreikiai. Atrodo, kad pastaraisiais metais tos siste- 
mos raidą lemia daugiaetninės ir daugiakultūrinės visuomenės poreikiai bei rūpi- 
nimasis tais amerikiečiais, kurių šaknų reikia ieškoti ne Europoje ir ne Europos 

krikščioniškoje kultūroje. Apskritai kalbant, Amerika dar deramai neperžiūrėjo 
tokio Europos paveldo, kokį rinkoje pateikia vienokie ar kitokie „Didžiųjų knygų 
sąvadai“, ir jos ramybės dar nedrumsčia kilusių iš Europos amerikiečių reikala- 
vimai teisingiau pristatyti Europą. O kur Vakarų civilizacijos kursų buvo atsisa- 
kyta, tai tik dėl tariamo jų eurocentrizmo, o ne dėl to, kad jie perteikia labai 
ribotą Europos vaizdą. Labai dažnai jie buvo pakeisti pasaulio istorijos kursais 
manant, kad pastarieji geriau atitinka dabartinį amerikiečių įsivaizdavimą, kas 
yra „Vakarai“. 

Viena iš plačiai išreklamuotų reakcijų į „Vakarų civilizacijos“ kurso trūkumus 
buvo mėginimas atsisakyti jo. Lyderio vaidmenį prisiėmė Stenfordo universitetas 
Kalifornijoje 1989 m., įvesdamas „Kultūros, idėjų ir vertybių“ kursą vietoj anks- 
čiau privalomo visiems pirmakursiams „Vakarų kultūros“ pagrindų kurso. Sklinda 
kalbos, kad universiteto vadovybė ryžosi tokiam žingsniui nusileisdama studentų 
reikalavimams. Tad Vergilijų, Ciceroną, Tacitą, Dantę, Liuterį, Tomą Akvinietį, 
Tomą Morą, Galilėjų, Loką ir Milį chrestomatijose pakeitė Rigobertos Manchu, 
Frantzo Fanono, Juano Rulfo, Sandros Cisneros ir Zoros Neale Hurston ištraukos 
(nė vienam iš šių autorių nebuvo galima prikabinti „mirusio vyriškos lyties balta- 
odžio europiečio“ etiketės"). Iš to bandymo per daug išsityčiota. Juk Stenfordo 
universitetas gali didžiuotis tuo, kad įžvelgė problemą ir pamėgino ją spręsti. 
Visa bėda, kad vaistai gali būti pavojingesni už pačią ligą. Teoriškai netrūksta 
argumentų, kad į Amerikos švietimo programas reikėtų įvesti daugelio kultūrų ir 
etninės įvairovės aspektų. Tik blogai, kad tibetiečiai neturi savo Tacito, afrikie- 
čiai — Tomo Akviniečio, o meksikiečiai — Milio, kuriuos studentai galėtų nag- 
rinėti. Tiesą sakant, nė vienoje iš rašto pavidalu išlikusių neeuropinių kultūrų 
nerasime nieko reikšmingesnio, ką būtų galima laikyti tariamai liberalių Ameri- 
kos tradicijų ištakomis“. 

Kilus triukšmui dėl Stenfordo universiteto „Vakarų civilizacijos“ kurso, visi 
pamiršo apie ten tuo pat metu skaitomą Europos istorijos kursą. O juk abu tie 
kursai pasiūti pagal vieną kurpalį. Tarkim, iš 39 privalomų ištraukų pagal Europos 
istorijos I, II ir III laipsnių programas gerai matyti jų parinkimo tendencingumas, 
iš kurio galima daryti toli siekiančias išvadas. Be Josepho Conrado (Korzeniov- 
skio), tame sąraše daugiau nėra nė vieno autoriaus iš Rytų Europos. (Ir Conradas 
buvo įtrauktas tik dėl jo romanų apie Afriką, tokių kaip „Tamsos širdis“, o ne dėl 
jo kūrinių apie Rytų Europą.) Be Matthew Arnoldo, tų ištraukų sąraše nėra nė vie- 
no autoriaus, kuris kaip nors būtų susijęs su keltų pasauliu. (Arnoldas į šį sąrašą 
įtrauktas kaip anglų kritikas ir poetas, o ne kaip keltų literatūros profesorius.) Sąra- 
še nėra nė vieno italų autoriaus, gyvenusio vėliau už Baldassarą Castiglionę, kuris 
mirė 1528 m. Į sąrašą įtrauktas vienas prozininkas iš Pietų Afrikos, tačiau nėra nė 
vieno rašytojo iš Airijos, Skandinavijos, nė vieno iš centrinės Europos, neskaitant 
vokiečių, nė vieno iš Balkanų šalių ir Rusijos. Įdomiausia, kad istorijos fakulteto 
rekomenduotame sąraše nėra jokio istorinio teksto nuo Herodoto laikų". 

Suprantama, be atrankos išsiversti neįmanoma, o gerai atrinkti labai sunku ir 
rezultatai dažniausiai būna nepatenkinami. Tad Stenfordo universiteto problemos 

nėra kokia nors išimtis. Vis dėlto iš tos atrankos, kurią padarė viena iš brangiau- 
sių pasaulyje mokymo įstaigų, peršasi rimtesnės išvados. Tokia atranka norima 
pristatyti „Europą“, o pristatoma tik nedidelis Europos žemyno kampas. Norima 
pristatyti „Vakarų paveldą“ — taip pavadintas vadovėlis — tačiau didelė Vakarų 
dalis lieka nepaliesta. Ketinama iškelti Europos „literatūrinius ir filosofinius 
aspektus“, o pristatoma tik nedidelė Europos kultūros dalis. Joje neminimas nei 
Joyce'as, nei Yeatsas, nėra Anderseno, Ibseno ir Kierkegaardo, Kafkos, Koestlerio 
ir Kunderos, nėra Solženicyno ir net Dostojevskio. Jokia kokybės inspekcija nie- 
kada neleistų pardavinėti produktų, kurio sudėties aprašyme būtų nenurodyta 
tiek daug sudėtinių dalių. 

Nėra tokio zoologijos sodo, kuris turėtų visus pasaulio gyvūnus. Tačiau joks 
save gerbiantis zoologijos sodas neapsiribos tik keliomis beždžionėlėmis, keliais 
vanagais ar keliomis gyvatėmis. Joks nešališkas zoologas nepritars roplių 
paviljonui, pretenzingai pasivadinusiam safari parku, jei jame bus tik koks tuzi- 
nas krokodilų (abiejų lyčių), vienuolika driežų, paukštis dodo ir penkiolika Pietų 
Amerikos tinginių. Tačiau Stenfordo universitetas neliko vienišas. 1991 m. Nacio- 
nalinio humanitarinių mokslų finansavimo centro duomenimis, 78 procentuose 
JAV koledžų ir universitetų studentai galėjo gauti baigimo diplomus neišklausę 
„Vakarų civilizacijos“ kurso““. Kyla įtarimas, kad problema slypi ne tiek Europos 
studijų turinyje, kiek vadovaujančiųjų toms studijoms požiūryje. Daugelis Ame- 
rikoje skaitomų kursų, tokių kaip „Didžiųjų knygų sąvadas“, buvo orientuoti į 
konkrečią jaunųjų amerikiečių kartą, kuri labiau už viską norėjo susipažinti su 
savo protėvių imigrantų prarastojo paveldo supaprastintu variantu. Savaime 
suprantama, kad dabar tuos kursus reikia modifikuoti, kad jie atitiktų naujosios 
kartos, žiūrinčios į pasaulį kitomis akimis, poreikius. Skaitiniai apie Europą gal 
būtų priimtinesni, jei juos parenkant būtų vengiama pernelyg pikantiškų aspektų. 
Protingi studentai visada jaučia paslėptą prasmę, kai norima, jog jie ne suprastų, 
o tik gėrėtųsi. 

Kai kurios Amerikos mažumos iš tiesų turi pagrindo kovoti su eurocentrizmu. 
Tačiau tokiu atveju Amerikos gyventojų dauguma, kuri yra daugiausia europinės 
kilmės, gali užsimanyti mesti iššūkį „Vakarų civilizacijai“ dėl kitų priežasčių. 
Daugelis didžiausių Amerikos bendruomenių (airių, ispanų, lenkų, ukrainiečių, 
italų, graikų, žydų) kilę iš tų Europos regionų, kuriems skiriama labai mažai vie- 
tos dabartinėse „Vakarų civilizacijos“ apžvalgose, tad jos turi rimto pagrindo 
tikėtis, kad padėtis pagerės. 

Didžiulis dabartinio Amerikos intelektualinio gyvenimo paradoksas, be abejo, 
yra tai, kad amerikietiškojo Vakarų civilizacijos varianto labiausiai vertinamus 
dalykus — toleranciją, minties laisvę, kultūros pliuralizmą — dabar, atrodo, puo- 
la kaip tik tie žmonės, kuriems jie atneša daugiausia naudos. Kritikai atkreipė 
dėmesį į „amerikiečių minties uždarumą""?. Jie parodė, kad apsišaukėliai liberalai 
siekia „neliberalaus švietimo ir mokymo"““, Praėjus šešiasdešimčiai metų nuo 
„Didžiųjų knygų sąvado" pasirodymo, jos autorius vis dar tebesididžiuoja „atvė- 
ręs amerikiečių protus“ ir mieliau puola vanoti savo kolegas iš Čikagos universi- 

teto, užuot pataisęs tą sąvadą. Tiesa, tie nesutarimai gal ir per daug sureikšmin- 
ti. Tačiau istorinis Amerikos siekis unifikuoti kalbą ir kultūrą, atrodo, nusileidžia 
tų lobistinių grupių, kurios šaukia garsiausiai, spaudimui. 

Reikia pripažinti, kad istorija plėtojosi ne visai taip, kaip to norėtų „Vakarų 
civilizacijos“ šalininkai. Visi jie tikėjo vienokia ar kitokia Europos dominavimo 
forma. Spengleris buvo teisus, kalbėdamas apie Vakarų nuosmukį, tačiau klydo 
tikėdamas būsimu Rusijos pranašumu. Tačiau senosios idėjos vis dar gyvos ir 
galutinio pralaimėjimo dar nepatyrė, nors daugumai europiečių jos jau prarado 
turėtą patrauklumą. Jas smarkiai susilpnino du pasauliniai karai ir užjūrio valdų 
praradimas. Atrodo, kad paskutinė jų tvirtovė bus Jungtinės Valstijos. 

Mat tik Jungtinėse Valstijose vis dar tebetrykšta tikri „Vakarų civilizacijos“ 
šaltiniai. Po Sovietų imperijos žlugimo 1991 metais, JAV liko vienintelėmis Euro- 
pos imperializmo paveldėtojomis, kartu paveldėdamos ir daugelį jo požiūrių. JAV 
gali ir nebūti seno raugo imperija, tačiau kaip tik joms atiteko „baltojo žmogaus 
našta". Kaip imperinės Europos valstybės anksčiau, taip dabar JAV stengiasi 
palaikyti tvarką pasaulyje, kartu kovodamos su etniniais bei rasiniais konfliktais 
savo viduje. Kaip ir nūdienos Europai, joms verkiant reikia kokios nors vienijan- 
čios mistinės idėjos, galinčios viršyti jau nykstantį demokratijos ir vartojimo 
patrauklumą. Tačiau priešingai nei Europa, dabartinės JAV gyventojų kartos nėra 
savo kailiu patyrusios tiesioginių karo smūgių šalies teritorijoje. 

Absoliučios amerikiečių daugumos šaknys Europoje. Jie priėmė ir pritaikė savo 
reikmėms pirmųjų Anglijos kolonistų anglų kalbą ir europietišką kultūrą, dažnai 
tą darydami kūrybiškai. Tie euroamerikiečiai niekada nelaikys savo didžiausiu 
įkvėpimo šaltiniu Azijos ar Afrikos arba apskritai viso pasaulio patirties. Norėdami 
pasiekti vidinę harmoniją, jie turi išsiaiškinti, ką jiems reiškia Europos paveldas. 
Kad galėtų tai padaryti sėkmingai, jiems reikia išlaisvinti savo požiūrį į Europos 
praeitį nuo ankstesnio ribotumo. Jei Europos pavyzdys apskritai ką nors rodo, tai 
pirmiausia tai, kad tikėjimas „Vakarų civilizacijos“ pasiūlymais ką nors skaldyti ar 
dalyti yra tiesiausias kelias į pražūtį. 

Žymiausi Vakarų Europos protai praeityje vengė dirbtinai atskirti Rytus nuo 
Vakarų: 

Gottes ist der Orient! 

Gottes ist der Okzident! 

Nord — und sūdliches Gelaūnde 
Ruht im Frieden seiner Hande““. 
Dievo rankose Rytai! 

Dievo rankoj Vakarai! 

Šiaurės ir Pietų valstybės 

Iš jo rankų gaus ramybę. 

Naujaisiais laikais beveik visos Europos šalys daugiau energijos ir išteklių skyrė 
savo istorijoms negu visos Europos istorijai tirti. Dėl labai gerai suprantamų 
priežasčių dalys buvo pateikiamos taip, kad jos atrodė svarbesnės už visumą. 
Kalbos barjerai, politiniai interesai ir mažiausio pasipriešinimo kryptys padėjo 
įtvirtinti viešpataujančias nacionalinių istoriografijų tvirtoves ir su tuo susijusius 
požiūrius. 

Ta problema ypač opi Didžiojoje Britanijoje, kur senųjų rutinų niekada nesu- 
griovė politinės suirutės ar šalies pralaimėjimas kare. Dar visai neseniai Didžio- 
sios Britanijos istorija apskritai buvo laikoma atskira disciplina, atsieta nuo Euro- 
pos istorijos, reikalaujančia atskirų tyrinėjimų, atskirų kursų, atskirų dėstytojų ir 
atskirų vadovėlių. O šalies išsidėstymas salose ir atskirumas yra parankus kitai 
paplitusiai nuomonei, kad Didžiosios Britanijos ir Anglijos istorijos — vienas ir 
tas pats dalykas. (Tik neklusniausias iš istorikų išdrįso nurodyti, kad jo Anglijos 
istorija tik apie Angliją .) 

Politikai net nepagalvoję perėmė tą neteisingą nuomonę. 1962 m. savo kalbo- 
je, nukreiptoje prieš Didžiosios Britanijos stojimą į Europos Ekonominę Bendriją, 
opozicijos lyderis visiškai neteisingai pareiškė, kad toks žingsnis padarytų galą 
„tūkstantmetei Didžiosios Britanijos istorijai“““. Anglai yra ne tik salų gyventojai; 
daugumos jų niekas nemokė net tų salų istorijos pagrindų. 

Panašūs požiūriai vyrauja ir universitetuose. Be abejo, pasitaiko ir vertų pagy- 
rimo išimčių, tačiau net pačiame svarbiausiame Didžiosios Britanijos istorijos 
fakultete iki 1974 m. nebuvo dėstomas „Didžiosios Britanijos istorijos“ kursas; net 
ir įvedus jį, buvo kalbama beveik vien tik apie Angliją. Studentai retai tesužino 
ką nors apie Airiją, Škotiją ar Velsą. Kai jie laiko „Europos istorijos“ egzaminus, 
gauna kelis neprivalomus klausimus apie Rytų Europą ir nė vieno klausimo apie 
Didžiąją Britaniją. Dėl to studentui gali susidaryti pasaulio vaizdas, kad viskas, 
kas tik už Anglijos ribų, yra svetima“. Vienas kitamintis rašo, kad pagrindinė ir 
klaidinga prielaida yra ta, jog „viską, kas buvo svarbaus Didžiosios Britanijos 
istorijoje, galima paaiškinti britiškomis priežastimis“. Toliau jis tvirtina: „Giliai 
įsišaknijęs ir nesilpnėjantis „Didžiosios Britanijos“, o iš tikrųjų Anglijos istorijos 
atskyrimas nuo Europos istorijos <...> taip susiaurina akiratį, kad tai tampa stip- 
riai varžančiu kultūriniu faktoriumi““*. Kitas rūstus kritikas tvirtina, kad tradici- 
nių struktūrų, paslaptingų tyrinėjimų ir pernelyg didelės profesionalizacijos deri- 
nys Didžiosios Britanijos istoriją padarė visai „chaotiška“. Dar prieš 
apsispręsdamas emigruoti jis rašė, kad „Universitetuose ir mokyklose įsitikini- 
mas, jog istorija duoda išsilavinimą<...>, beveik visai išnyko“““. 

Kultūros istorija, dėstoma Didžiosios Britanijos universitetuoe, dažnai apsiri- 
boja siaurais nacionaliniais klausimais. Aiškiai matyti, kad pirmenybė teikiama 
senamadiškam tautinių šaknų ieškojimui, o ne platiems tarptautiniams palygi- 
nimams. Pavyzdžiui, Oksfordo universitete vienintelis visiems studentams ang- 
listams privalomas tekstas yra anglosaksų epas Beowulf““. Dar visai neseniai 

Oksfordo universiteto Naujųjų laikų istorijos fakultete (sic!) vienintelis visiems 
studentams privalomas tekstas buvo Bedos Garbingojo VII a. veikalas lotynų kal- 
ba Anglų Bažnyčios ir tautos istorija““. 

Be abejo, panašių keistenybių esama visose šalyse. Pavyzdžiui, Vokietijos uni- 
versitetus kamuoja Humboldto suformuluoto „akademinės laisvės“ principo 
atmainos. Visi mano, kad Vokietijoje istorijos profesoriai gali dėstyti viską, ką tik 
nori, o studentai mokytis tai, ką patys pasirinks iš to, ką siūlo jų profesoriai. Dau- 
gumoje universitetų galioja vienintelė taisyklė, kad kiekvienas studentas turi 
pasirinkti bent vieną kursą iš senųjų laikų istorijos, vieną iš Viduramžių ir vieną 
iš naujųjų laikų. Tuo metu, kai universitetai patyrė didelį valstybės spaudimą, 
prijaučiantys oficialiai ideologijai profesoriai galėjo įtraukti į savo meniu labai 
daug Vokietijos istorijos dalykų. (Tai buvo dar vienas grįžimas prie teutonų gen- 
čių.) Vėliau, kai valstybė į tuos reikalus kišosi labai nenoriai, jie galėjo sudaryti 
ir tokias programas, kad nenorintis studijuoti Vokietijos nacionalinės istorijos 
studentas galėjo visiškai jos išvengti. 

Tautinė pakraipa istorijoje bene geriausiai atsispindi mokykliniuose vadovė- 
liuose ir populiariuose, plačiajai publikai skirtuose istorijos veikaluose. Juo labiau 
istorikui tenka kondensuoti ir supaprastinti dėstomą medžiagą, juo sunkiau jam 
nuslėpti savo nuomonę. Tai vertėtų aiškinti detaliau. 

Visų pirma reikia pripažinti faktą, kad istorijos mokymas daugumoje Europos 
šalių nuo seno turėjo stiprų nacionalistinį atspalvį. XIX a. pradžioje istorijos moky- 
mas buvo pasitelktas patriotizmo ugdymui. Pačiu primityviausiu pavidalu tai neką 
daugiau už paprasčiausią valdančiosios dinastijos atstovų vardų, datų ir titulų 
išvardijimą. Vėliau jis virto tautos didvyrių, pergalių ir laimėjimų rejestru. [gousou- 
LINA] Tokiu pavidalu jis sąmoningai turėjo ruošti mokinukus būsimam žudikų ir 
aukų vaidmeniui ateities nacionaliniuose karuose““. Kita vertus, būtų neteisinga 
sakyti, kad nacionalistinis istorijos mokymas nesulaukė pasipriešinimo. Nuo seno 
egzistavo ir priešinga tendencija — siekimas praplėsti mokinių akiratį. Mokymo 
praktika radikaliai pasikeitė po 1945 metų, bent jau Vakarų Europoje“". 

Vienas vertas dėmesio „Naujųjų laikų istorijos“ vadovėlis, išleistas Austrijos 
Galicijoje 1889 m., atvirai konfrontavo su nacionalizmo amžiaus teiginiais. Šis 
vadovėlis buvo skirtas vidurinėms mokykloms, kuriose mokoma lenkų kalba. Jo 
autorius, istorikas iš Varšuvos, negalėjęs išleisti šio vadovėlio gimtajame mieste, 
tada valdomame rusų, taip aiškino prioritetus: 

Naujųjų laikų kovose ir laimėjimuose tautos veikia ne po vieną, o visos kartu. Jos pri- 

klauso daugybei tarpusavyje susijusių grupių ir sąjungų. Todėl esame priversti naudotis 

„Sinchroniniu metodu“, t. y. kalbėti apie visas tautas ir valstybes, kurios dalyvavo to 

meto įvykiuose. Tokia bendroji istorija negali duoti išsamaus visų joje veikusių tautų 

vaizdo; <...> jų istorijomis <...> turi užsiimti specialios, nacionalinės istorijos . 

Taip atsirado knyga, kurios I tome, apimančiame laikotarpį nuo Renesanso iki 
1648 m., Habsburgams skirta 71 puslapis, o Lenkijos įvykiams 519. Autorius pre- 
ciziškai skiria „Lenkiją“ nuo „lenkų — lietuvių — rusų — prūsų valstybės“. Mokinys 
iš šios knygos gali gan detaliai sužinoti ir apie „katalikų ir liuteronų reformacijas“, 

ir apie islamą bei Osmanų Turkiją. Geografinė knygos erdvė — nuo portugalų 
jūrinių ekspedicijų ieškant naujų šalių iki Kazanės chanato nukariavimo Ivano 
Rūsčiojo laikais, nuo Marijos Stiuart nuvertimo nuo sosto Edinburge iki Karolio V 
ekspedicijos į Tunisą“'. Šis tomas pagal nenacionalistinę skalę turėtų atsidurti 
aukštesnėje vietoje negu daugelis Europos Bendrijos šalyse dabar pasirodančių 
leidinių“. 

Reikia tiesiai pasakyti, kad pastaraisiais metais būta suderintų mėginimų 
apvalyti mokomąją medžiagą nuo šiurkščiausių dezinformacijos formų. Dvišalės 
vadovėlių komisijos ilgai ir atkakliai analizavo tokius dalykus kaip militarizmas, 
vietovardžiai, istorijos atlasai ir vienpusiškos interpretacijos. Mokslininkai ir 
mokytojai dabar tikriausiai geriau suvokia šias problemas negu anksčiau". Galu- 
tinė analizė rodo dviejų kraštutinumų buvimą. Vienas iš jų yra vadinamasis „glo- 
balinis“ požiūris, kai tikimasi, jog istorikai rašys, o studentai mokysis apie visas 
pasaulio dalis visais laikais. Antrasis kraštutinumas — provincialumas, kai visas 
dėmesys sutelkiamas į vieną šalį ir trumpą laikotarpį. Globalinis požiūris yra pla- 
tus, bet negilus. Provincialusis sudaro galimybę įsigilinti, tačiau jam trūksta išsa- 
mumo. Idealas turėtų būti kažkur per vidurį: reikia išlaikyti pusiausvyrą tarp 
platumo ir gilumo. 

Šiuo atžvilgiu reikėtų pripažinti, kad centralizuotai planuojamos mokymo pro- 
gramos ir vadovėliai Sovietų bloko šalyse kartais būdavo labiau nusisekę negu jų 
analogai Vakaruose. Nors jų turinys dažnai siaubingai šovinistinis ir ideologizuo- 
tas, chronologiniai ir geografiniai rėmai neretai būdavo itin platūs. Visi sovietiniai 
moksleiviai turėjo įveikti penkis istorinės raidos etapus, gaudami šiek tiek žinių 
apie pirmykštę bendruomenę, klasikinę senovę, „feodalizmą“, „kapitalizmą“ ir 
1917 m. pragsidėjusį vadinamąjį „socializmą“. SSRS istorijos kursuose buvo pri- 
mygtinai teikiama pirmenybė Rusijos ir rusų vadovaujančiam istoriniam vaidme- 
niui. Kartu net baisiausiais stalinizmo metais visuose standartiniuose sovietiniuo- 
se vadovėliuose atsirasdavo vietos senovės graikams, skitams ir romėnams, 
Kaukazo istorijai, Čingischano ir Tamerlano imperijoms, Kazanės ir Krymo 
musulmoniškoms valstybėms. Veltui ieškotumėm tokių dalykų daugumoje ben- 
drųjų Europos istorijų. 

Anglijoje, kur istorijos mokymo programas daugiausia sudarinėjo pačios 
mokyklos ar mokytojai, buvo priešingai — chronologiniai ir geografiniai rėmai 
dažnai labai siauri. Net vyresni moksleiviai, kurie istorijos mokosi pagal aukštes- 
nio lygio programas, dažnai apsiribodavo standartiniais kursais, tokiais kaip „Tiu- 
dorai ir Stiuartai" arba „Didžioji Britanija XIX amžiuje“““. 

Vietinė istorija pateikia įdomių kai kurių dilemų sprendimų. Ji remiasi gerai 
pažįstamais ir žemiškais dalykais, skatina individualius tyrimus ir paieškas, yra 
gan atspari nacionalistiniam ir ideologiniam spaudimui. Ji gerai tinka tokioms 
temoms kaip „šeima“, mokiniai ją lengvai supranta, o specialistai gali naudotis ir 
kaip pagrindu platiems tarptautiniams teoriniams apibendrinimams““. Kita vertus, 
ir mokyklose, ir universitetuose buvo mokoma ir pasaulinės istorijos. Yra daug 
įvairių argumentų, kad jos būtų mokoma ta karta, kuriai lemta susirasti savo 
vietą „globaliniame kaime“"*. Pasaulinės istorijos mokymo kritikai, panašiai kaip 


54 


ĮVADAS 


ir dalis kritikuojančiųjų Europos istorijos mokymo svarbą, tvirtina, kad vien tik 
dėl jos apimties visi dėstytojai, išskyrus pačius gabiausius, bus priversti apsiribo- 
ti beverčiais apibendrinimais. 

Suprantama, vieno aspekto susiaurinimas leidžia praplėsti kitus. Chronologi- 
nių ir geografinių parametrų susiaurinimas leidžia mokytojams praplėsti metodų 
ir perspektyvų, kuriais galima tirti pasirinktąją sritį, įvairovę. Apskritai galima 
sakyti, kad anglų mokiniai gan gerai nagrinėja šaltinius, suvokia įvykių priežas- 
tis, įžvelgia politinių, socialinių-ekonominių ir kultūrinių faktorių ryšius, moka 
savarankiškai mąstyti. Tai stipriosios jų pusės mokantis istorijos. Tačiau, kita ver- 
tus, kažkas ne taip, jei tai, ko jie mokosi, apima vos 5ar 10 procentų to, kas 
sudaro tik trečdalį vienos iš 38 nepriklausomų paties mažiausio žemyno valstybių 
istorijos. 

Nacionalinio šališkumo problema išnyks tik tada, kai istorikai ir pedagogai 
liausis laikyti istoriją valstybės politikos įrankiu. Daugiau nei prieš 1800 metų 
graikų rašytojas Lukianas (apie 120 — 180 m.) patarė, kad „istorikas rašydamas 
knygas pamirštų savo tautybę". Tai geras patarimas. Kada nors pavyzdinę Euro- 
pos istoriją parašys, ko gero, koks nors kinas, persas ar afrikietis. Beje, gerų pre- 
cedentų jau yra: vienas prancūzas kadaise parašė geriausią karalienės Viktorijos 
laikų Anglijos istorijos įvadą; vienas anglas dabar laikomas geriausiu Italijos isto- 
rijos žinovu, o vienintelę Didžiosios Britanijos apžvalgą, kurioje proporcingai 
atsižvelgiama į visų keturių tautų indėlį, parašė istorikas, išvykęs į JAV". 

Kol kas dar nė vienas mėginimas parašyti istoriją „iš europiečio pozicijų“ 
nesusilaukė visuotinio pritarimo. Kai kurie istorikai, pavyzdžiui, Christopheris 
Dawsonas, pabandė tai padaryti pasiremdami Europos krikščioniškuoju pagrin- 
du““. Tačiau Dawsono katalikiškoji tezė nepaaiškino pastarųjų šimtmečių pliura- 
lizmo ir neįtikino skaitytojų, tarp kurių dominavo WASP orientacijos žmonės. Kiti 
pasišovė atsekti Europos kelią vienijimosi link“. Tačiau visa bėda ta, kad tuomet 
istorijos turinys tampa nepaprastai siauras. Nacionalinės valstybės ir tautinė 
sąmonė buvo dominuojantys reiškiniai tuo laikotarpiu, kai istorija pamažu tapo 
sisteminiu mokslu. Nacionalinėms istorijoms buvo leista įsigalėti ir dėl to, kad 
nebuvo kuo jas pakeisti. Galima apgailestauti, tačiau tai atspindi tikrąją Europos 
padėtį — pastaraisiais šimtmečiais jos susiskaldymas buvo labai gilus. Nuo krikš- 
čioniškojo pasaulio byrėjimo pradžios Renesanso ir Reformacijos laikotarpiu 
Europa neturėjo vienijančio idealo ir istorikai neturi apsimetinėti, kad tai netiesa. 
Kai kurie tyrinėtojai Jungtines Valstijas pavadino tigliu, kuriame susilydo visos 
tautos; tą galima pasakyti ir apie susiskaldžiusią Europą. 

Taigi atrodo, kad dar per anksti kurti ir priimti apibendrintą Europos istorijos 
vaizdą. Dar per daug gyvi nacionaliniai jausmai. Nacionalinių istorijų nevalia 
kaip niekur nieko atmesti; būtų didelis iškraipymas, jei Europos tautų skirtumus 
savavališkai paskandintume „kažkokioje negyvoje Euroistorijoje": 

Europos istorija, ko gero, yra kažkas daugiau nei jos sudėtinių dalių suma; sukurti ją 

galima tik išnagrinėjus visus išskirtinius tų jos dalių bruožus <...>. Atrodo, kad <...> 

nacionalinėmis istorijomis pasitenkinti negalime; tačiau parašyti „paneuropinę istoriją“ 
nėra taip lengva““. 


55 


EUROPOS ISTORIJA 


Tai protingi žodžiai. O išvada tokia, kad Europos istorijos perrašymas iš nau- 
jo turi eiti kartu su platesnės Europos bendrijos kūrimu. Ir viena, ir antra — ne 
vienos dienos darbas. 

Deja, nacionalinis šališkumas nyksta pamažu. 1605 m. balandžio mėnesį, 
netrukus po to, kai Anglija ir Škotija sudarė personalinę uniją, seras Francis 
Baconas rašė lordui kancleriui, patardamas sukompiliuoti teisingą ir išsamią abie- 
jų tautų istoriją“. Jo pageidavimas lieka neišpildytas iki šiol. Anot vieno iš nedau- 
gelio britų istorikų, kuriuos domina britų identiteto problema, „ir toliau išlieka 
giliai įsišaknijęs nenoras kelti pamatinius klausimus apie Didžiosios Britanijos 
prigimtį“? 


Dvi neišsipildžiusios vizijos 
Nacionalizmo vyravimas XX amžiuje neskatino rašyti tarptautinės istorijos. 
Nepaisant to, buvo du ryškūs mėginimai įveikti viešpataujantį susiskaldymą ir 
sukurti ideologinius rėmus naujai universaliai Europos praeities vizijai. Abu jie 
žlugo, ir žlugo pelnytai. 

Vienas iš jų — marksistinė-lenininė arba komunistinė Europos istorijos versi- 
ja — pasirodė anksčiau už antrąją ir gyvavo ilgiau. Ji išaugo iš marksizmo, kurio 
dvasios ir ketinimų visiškai nepaisė, ir bolševikų rankose tapo vienu iš valstybės 
politikos prievartos elementų. Jos pradiniame etape, 1917— 1934 metais, propa- 
guojama tokių entuziastų kaip M. N. Pokrovskis (1868 — 1932), ši versija buvo itin 
internacionalistinio pobūdžio. Pokrovskis be išlygų priėmė teiginį, kad istorija 
yra „į praeitį nukreipta politika“, ir su didžiausiu entuziazmu stojo į kovą su šovi- 
nizmu. Jis rašė: „Didžioji Rusija buvo pastatyta ant nerusiškų tautų kaulų. Praei- 
tyje rusai buvo didžiausi plėšikai pasaulyje“. Tačiau Stalinui Rusijos imperinių 
tradicijų atmetimas buvo prakeiksmas ir nuo 1934 metų, kai įsigaliojo Stalino 
dekretai apie istorijos mokymą, kryptis staigiai pasikeitė. Pokrovskis mirė, o dau- 
guma jo mokinių, nenorinčių išsižadėti savo idėjų, buvo sušaudyta. Jų vadovėliai 
buvo uždrausti. Juos pakeitė kažkoks nuodingas jovalas iš vulgariojo marksizmo 
ir rusiškojo imperializmo, kurį šalies gyventojams kimšo į galvas visos SSRS 
ideologinės įstaigos per likusius 50 metų"““, 

Abu komunistinės istorijos elementai-dvyniai iš principo prieštaravo vienas 
kitam. Juos siejo tik mesianistinė ideologijos dogma, kuria viešai suabejoti niekam 
nebuvo leidžiama. Pseudomarksistinis elementas buvo garsiojoje penkių formacijų 
schemoje, kuri apėmė laikotarpį nuo priešistorinių laikų iki 1917 m. revoliucijos. 
Rusiškasis elementas rėmėsi teze apie ypatingą rusų tautos misiją — ji buvo 
laikoma sovietinių tautų „vyresniuoju broliu“ ir pasaulinio proletariato „avangar- 
du“. Pats Leninas pripažino, kad Rusija atsiliko nuo Vokietijos bei kitų pramoni- 
nių šalių. Tačiau „pirmoji pasaulyje socialistinė valstybė" buvo sukurta tam, kad 
sėtų pasaulinės revoliucijos sėklą, gintų socializmo tvirtovę, kol kapitalizmas galu- 
tinai žlugs, ir galų gale paveldėtų visą žemę. Tuo tarpu pranašesni sovietiniai 
visuomenės organizavimo ir ekonominio planavimo metodai leis per trumpą laiką 

aplenkti kapitalistinį pasaulį. Ir iš tikrųjų, kaip būdavo pabrėžiama visų istorijos 
vadovėlių paskutiniuosiuose skyriuose, Sovietų Sąjunga sparčiai veržėsi pirmyn 
visose srityse, pradedant karine galia ir baigiant gyvenimo lygiu, technologija, 
aplinkos apsauga. Buvo tvirtinama, kad socializmo (taip visada buvo vadinamas 
komunizmas) galutinė pergalė yra moksliškai įrodyta ir neišvengiama. 

Nepaisant tuščių frazių apie „socialistinį internacionalizmą"“, Sovietai visada 
išpažino „eurocentrizmą“ ir, truputį dviprasmišku būdu, „Vakarų civilizaciją“. Jų 
eurocentrizmas atsispindėjo tuose europiniuose pavyzdžiuose, kuriais rėmėsi jų 
marksistiniai-lenininiai argumentai ir europinio stiliaus industrializacijos mani- 
joje. Tai ypač aiškiai pasireiškė tuo, kad jie pabrėžė istorinę rusų misiją. Sovietų 
pretenzijos šiuo klausimu jų imperijos europinių narių buvo traktuojamos kaip 
įžeidimas ir kėlė nerimą komunistinio judėjimo Trečiajame pasaulyje atstovams. 
Tai buvo ir pagrindinė Kinijos atsimetimo nuo Sovietų bloko priežastis. Kinų aki- 
mis žiūrint, sovietinių patarėjų ir technikos specialistų pulkai, užplūdę Kiniją 
šeštajame dešimtmetyje, dar akivaizdžiau pademonstravo europinę aroganciją (ir 
prastą techniką), negu bet kuri iš ankstesnių „svetimšalių velnių“ bangų, kurias 
jiems teko patirti. Kinams, kaip ir baltams, lenkams ar gruzinams rusų įsitikini- 
mas savo pranašumu buvo keistas. Jei rusai buvo įpratę laikyti save „vakariečiais“ 
kinų atžvilgiu, tai daugumai europiečių jie patys atrodė „rytiečiais“. 

Nekyla abejonių, kad sovietinis komunizmas paskelbė „Vakarus“ ideologiniu 
priešu. Kartu jis neneigė, kad jo paties šaknys yra Europoje ir kad didžiausias 
Lenino troškimas buvo susieti revoliuciją Rusijoje su laukiama revoliucija Vokieti- 
joje. Taigi toje „Vakarų civilizacijoje" ne viskas buvo taip jau bloga. Tiesą sakant, 
galima net gėrėtis ryškiausiais Vakarų veikėjais, jei tik jie jau mirę. Trumpai 
tariant, požiūris buvo toks: Vakaruose nuosmukis, dekadansas, o Rytai, vadovau- 
jami didvyriškojo proletariato, išliko stiprūs ir sveiki. Anksčiau ar vėliau kapita- 
listiniai režimai visai nusilps ir socialistinė tėvynė juos galutinai pribaigs, sienų 
nebeliks ir Rytai susijungs su Vakarais į naują revoliucinę broliją, vadovaujamą 
sovietinės Rusijos. Apie tai svajojo Leninas, tą turėjo galvoje ir Leonidas Brežne- 
vas, kai kalbėjo apie „bendrus Europos namus“!“!. Šis komunistų mesianistinis 
požiūris buvo eksportuojamas, pakoregavus pagal vietos sąlygas, į visas Sovietų 
Sąjungos kontroliuojamas šalis. Grynai istoriniu aspektu norėta įdiegti dvi 
pagrindines dogmas — „visuomeninių-ekonominių jėgų“ pirmumą ir švelnų Rusi- 
jos ekspansijos pobūdį. Tokį požiūrį smarkiai sustiprino Sovietų pergalė kare 
prieš Vokietiją 1941—1945 metais, ir jį, kaip kokią Evangeliją, kalė į galvas 
dešimtims milijonų moksleivių bei studentų dar ir devintojo dešimtmečio pabai- 
goje. Kaip tik komunizmo karjeros pabaigoje SSKP generalinis sekretorius 
Michailas Gorbačiovas atgaivino „bendrų Europos namų“ šūkį'““. Jį pasigavo ir 
palankiai sutiko daugelis užsienio komentatorių; tačiau Gorbačiovas taip ir 
nespėjo paaiškinti, ką, jo nuomone, tas šūkis reiškia. Gorbačiovas buvo imperijos, 
nusidriekusios nuo Kaliningrado iki Kamčatkos — tokio tolimo ir tokio europinio 
pusiasalio kaip kaimyninė Aliaska, diktatorius. O gal Gorbačiovas svajojo apie 
Didžiąją Europą, apimančią visą Žemės rutulį? 

Kita, konkuruojanti fašistinė istorijos versija atsirado vėliau ir gyvavo trum- 
pesnį laiką. Tam tikra prasme tai buvo atsakas į komunizmą, nacių rankose ji 
tapo vienu iš Naujosios Tvarkos instrumentų. Pradiniame etape, 1922— 1934 
metais, ji ir Vokietijoje, ir Italijoje turėjo socialistinį atspalvį; tada dominavo jos 
itališkasis variantas ir Mussolinio svajonė atkurti Romos imperiją. Tačiau nuo 
1934 metų, kai Hitleris pradėjo pertvarkyti Vokietiją, kryptis staiga pasikeitė. 
Nacionalsocializmas buvo apvalytas nuo socialistinio elemento. Įsigalėjo vokiška- 
sis fašizmo variantas ir atvirai rasistinės teorijos. Dėl to atsirado nuodingas rasiz- 
mo ir vokiškojo imperializmo jovalas, kuriuo visos nacistinio Reicho ideologinės 
įstaigos šėrė gyventojus tol, kol veikė pačios'““. 

Nepaisant nacių priešiškumo Sovietams, jų ideologija ne taip jau ir skyrėsi 
nuo stalinizmo. Rasinis elementas išaugo iš prielaidos apie ypatingą misiją, taria- 
mai tekusią vokiečių tautai kaip stipriausiai ir sveikiausiai baltosios arijų rasės 
šakai. Vokiečių imperinis elementas rėmėsi teiginiu apie nusikalstamą Versalio 
„diktatą“ ir tariamą Vokietijos teisę atgauti vadovaujantį vaidmenį. Paėmus kartu, 
tai sudarė programos, pagal kurią nacių valdžia turėtų įsiviešpatauti visoje Euro- 
poje, o paskui ir už jos ribų, pagrindą. Būta rimtų prieštaravimų tarp vokiškojo 
fašizmo ir fašistinių ideologijų kitose Europos šalyse, ypač Italijoje, kurių nacio- 
nalizmui visada buvo būdingos stiprios antivokiškos nuotaikos. Tik nepakako 
laiko joms išrūgti. 

Nacių istoriniam mąstymui buvo būdingos kraštutiniausios kada nors egzista- 
vusios „eurocentrizmo“ ir „Vakarų civilizacijos“ versijos. „Viešpataujanti rasė“ 
buvo tapatinama su Europos arijais, nepriklausomai nuo to, kurioje pasaulio daly- 
je jie gyventų. Tik jie vieni buvo laikomi tikrais žmonėmis, jiems vieniems buvo 
priskiriami visi didžiausi praeities laimėjimai. Visi nearijai (ne baltieji ir ne euro- 
piečiai) buvo laikomi genetiškai žemesniais ir priskiriami įvairioms „subžmonių“ 
(Untermenschen) kategorijoms. Analogiška biologinių privalumų hierarchija buvo 
įvesta ir pačioje Europoje; aukšti, liekni, šviesiaplaukiai šiaurinio tipo žmonės 
(aukšti kaip Goebbelsas, liekni kaip Goeringas, šviesiaplaukiai kaip Hitleris) 
buvo laikomi aukštesniais už visus kitus. Rytiniai slavai (lenkai, rusai, serbai ir 
kt.), neteisingai priskirti atskiram rasiniam pogrupiui, buvo paskelbti žemesniais 
už dominuojančias germanų tautas Vakaruose ir traktuojami kaip įvairūs ne arijų 
rasės subžmonės. Žemiausiai Europos gyventojų kategorijai buvo priskiriamos 
neeuropinės kilmės tautos — pirmiausia čigonai ir žydai; jiems buvo verčiama 
kaltė už viską, kas tik buvo blogo Europos istorijoje, iš jų atimta teisė gyventi. 

Nacių strategiją daugiausia sudarė šie absurdiški teiginiai, o svarbiausias jos 
bruožas buvo „Vakarų“ atskyrimas nuo „Rytų“. Be neklusnių vyriausybių nuša- 
linimo, Hitleris neturėjo jokių ypatingų planų Vakarų Europos atžvilgiu, net 
laikė save jos gynėju. Jis niekino prancūzus, kurie nedaug ką teišsaugojo iš 
senovės frankų tradicijų ir kuriuos reikėjo vienokiu ar kitokiu būdu išgydyti nuo 
istorinės neapykantos Vokietijai. Nemėgo italų, kam tie save siejo su senovės 
Roma, ir laikė juos nepatikimais partneriais. Gerbė ispanus, kurie sykį jau išgel- 
bėjo Europą nuo juodukų, ir jį stebino Franco nenoras bendradarbiauti. Gėrėjosi 

„anglosaksais“, išskyrus kai kuriuos išsigimusius individus, ir jį liūdino jų nuo- 
latinis priešiškumas jam. Laikantis jo mąstymo stereotipų, tokį jų elgesį buvo 
galima paaiškinti nebent tuo, kad jie, kaip giminingos germanų gentys, ruošėsi 
varžytis dėl valdančiosios rasės titulo. Norėjo iš jų tik vieno — kad paliktų jį 
ramybėje. 

Visos radikaliausios nacių ambicijos buvo nukreiptos prieš Rytus. Mein Kampf 
aiškiai identifikavo Rytų Europą kaip Vokietijos Lebensraum, kaip jos būsimąją 
„gyvybinę erdvę“. Rytų Vokietijoje gyveno žemesnės rūšies žmonių — slavų ir 
žydų; jų genofondą turėjo pagerinti masinė vokiečių kolonizacija. „Ligoti elemen- 
tai" turėjo būti pašalinti chirurginiu būdu, t. y. išžudyti. Rytų Europa taip pat 
buvo Sovietų valdžios sfera ir tą „žydiško bolševizmo lizdą“ reikėjo sunaikinti. 
Kai naciai pradėjo invaziją į Rytų Europą, pirma į Lenkiją, o paskui į Sovietų 
Sąjungą, jie jautėsi pradedą „kryžiaus žygį“. Ir aiškiai kalbėjo apie tai. Iš savųjų 
istorijos vadovėlių galėjo sužinoti, kad eina garbingomis Henriko I, Kryžiuočių 
ordino riterių ir Frydricho Didžiojo pėdomis. Jie tvirtino norį pagreitinti galutinį 
„tūkstantmetės istorijos“ vainikavimą. 

Skirtingai nei komunizmas, nacizmas neturėjo 75 metų savo teorijai tobulinti 
ir įgyvendinti. Jis buvo sunaikintas bendromis jo kaimynų pastangomis dar 
nespėjus Didžiajam Reichui sutvirtėti. Nacizmas taip ir nepasiekė tos stadijos, 
kada jo valdoma Europa būtų priversta apibrėžti savo poziciją kitų žemynų atžvil- 
giu. Tačiau jei Sovietai būtų neatsilaikę, 0 tai vos neįvyko 1941 — 1942 metais, 
nacizmas būtų tapęs milžiniškos eurazinės valstybės varomąja jėga ir jam būtų 
reikėję ruoštis globalinei konfrontacijai su konkuruojančiais centrais — JAV ir 
Japonija. Konfliktas tikrai būtų buvęs neišvengiamas. Tačiau atsitiko taip, kad 
nacizmas neperžengė Europos ribų. Hitleriui taip ir neteko išbandyti savo jėgų 
tose pasaulio dalyse, kurios buvo už jo bendragenčių arijų apgyventų teritorijų. 
Ir kaip teoretikas, ir kaip politinis lyderis jis iki galo taip ir liko „europietis“. 

Nors nacių imperija vienu metu driekėsi nuo Atlanto lig Volgos, nacistinė 
istorijos versija turėjo galimybę laisvai veikti tik labai trumpą laiką. Pačioje 
Vokietijoje jos karjera tetruko dvylika metų — ne ilgiau nei trunka vienos kartos 
mokymosi ciklas mokykloje. O už Vokietijos ribų ji galėjo sėti savo užnuodytą 
sėklą tik kelias savaites ar mėnesius. Jos poveikis buvo didelis, bet nepaprastai 
trumpas. Kai nacių ideologija gėdingai žlugo 1944 — 1945 metais, liko tuštuma, 
kurią galėjo užpildyti tik nugalėjusių valstybių istorinė mintis. Rytų Europoje, 
nuo 1944—1945 m. okupuotoje sovietinės armijos, be ceremonijų buvo įvesta 
sovietinė versija. Vakarų Europa, išvaduota anglų ir amerikiečių, atsivėrė „Sąjun- 
gininkų istorinei schemai". 


Sąjungininkų istorinė schema 
Dabartinėms pažiūroms į Europą didelės įtakos turėjo dviejų pasaulinių karų 


emocijos ir patirtys, o ypač „Didžiosios Sąjungos" pergalė. Dėl 1918, 1945 me-tų 
pergalių ir Šaltojo karo pabaigos 1989 metais Vakarų valstybėms atsivėrė gali- 

mybė savo požiūrį į įvykius skleisti visame pasaulyje. Ypač sėkmingai jos tai darė 
Vokietijoje, kurios imlumą tokioms idėjoms didino nacionalinės kaltės jausmas ir 
sąjungininkų vykdoma perauklėjimo politika. 

Prioritetai ir teiginiai, kylantys iš karo laikų sąjungininkų pozicijų, labai papli- 
tę XX amžiaus aprašymuose; kartais jie projektuojami ir į praeitį, į ankstesnius 
istorijos laikotarpius. Preliminariai juos galima apibendrinti taip: 

— Tikėjimas unikalia pasaulietine Vakarų civilizacijos atmaina, kurioje 

„Atlanto bendrija“ laikoma žmonijos pažangos viršūne. Anglosaksų demokra- 

tija, įstatymų valdžia, Didžiosios laisvių chartijos tradicijos ir kapitalistinė 

laisvosios rinkos ekonomika yra laikomos aukščiausiomis Gėrio formomis. 

Prie kertinių schemos akmenų priskirtini Wilsono tautų apsisprendimo princi- 

pas (1917) ir Atlanto chartija (1941). 

— Antifašistinė ideologija, kuri 1939— 1945 m. Antrąjį pasaulinį karą laiko 

„karu su fašizmu“ ir pagrindiniu įvykiu, kur pasireiškė Gėrio pergalė prieš 

Blogį. Priešinimasis fašizmui ar nuo jo patirtos kančios laikomi aukščiausiu 

nuopelnų matu. Fašizmo priešininkai arba jo aukos nusipelno didžiausio pasi- 

gėrėjimo ir užuojautos. 

— Demonologiškas žavėjimasis Vokietija — du kartus nugalėtu priešu. Vokie- 

tija nusipelno pasmerkimo kaip svarbiausias piktybinio imperializmo, sukėlu- 

sio Pirmąjį pasaulinį karą, ir nuodingos fašizmo atmainos, išprovokavusios 

Antrąjį, šaltinis. Asmenys ir tautos, kovoję Vokietijos pusėje, ypač 1939— 

1945 m., paženklinti „kolaboravimo“ ženklu. (N.B. Vokiečių kultūros nepai- 

nioti su vokiečių politika). 

— Atlaidus, romantizuotas požiūris į carinę imperiją ir Sovietų Sąjungą, stra- 

teginę sąjungininkę Rytuose, paprastai vadinamą „Rusija“. Akivaizdžių Rusi- 

jos nusižengimų jokiu būdu negalima lyginti su priešo nusikaltimais. Juk 

Rusija nuolat artėja prie Vakarų. Rusijos, kaip „antifašistinio“ aljanso partne- 

rės, kurios didžiulės aukos parklupdė fašizmą, nuopelnai nusveria visus 

neigiamus jos veiklos aspektus. 

— Tylus susitaikymas su Europos padalijimu į Vakarų ir Rytų sferas. Tikintis, 

kad „atlantinės vertybės" dominuos pažangesniuose Vakaruose, suprantamas 

Rusijos troškimas jaustis saugiai pateisina jos dominavimą atsilikusiuose 

Rytuose. Vakarų šalims visiškai natūralu gintis nuo Rusijos tolesnės ekspan- 

sijos grėsmės, tačiau jos turėtų nesikišti į teisėtą Rusijos įtakos sferą. 

— Sąmoningas visų faktų, menkinančių tikėjimą tuo, kas išdėstyta aukščiau, 

ignoravimas. 

Sąjungininkų istorinė schema natūraliai susiklostė iš dviejų pasaulinių karų 
politinių realijų bei simpatijų. Ji niekada nebuvo sąmoningai ar tiksliai suformu- 
luota. Laisvų visuomenių sumaištyje ši schema niekad neišsikovojo monopolijos, 
tačiau niekad nebuvo ir sistemingai sukritikuota. Nepaisant to, ir praėjus pusei 
šimtmečio nuo Antrojo pasaulinio karo ji vis dar aiškiai reikšdavosi akademinėse 
diskusijose ir, ko gero, nesąmoningai, abstrakčiose sąvokų, nuo kurių priklauso 
vyriausybių politiniai sprendimai, konstrukcijose. Tai buvo natūrali atgyvena iš 

tų laikų, kai sąjungininkų kareivį buvo galima oficialiai areštuoti vien už tai, kad 
jis pasakė, jog Hitleris ir Stalinas „abu vienodai blogi"'“*, 

Akademinėje sferoje sąjungininkų istorinė schema reiškiasi institucijų priori- 
tetais ir struktūromis, taip pat svarstant atskirus klausimus. Ji prisidėjo prie to, 
kad istoriniuose bei politologiniuose tyrinėjimuose įsigalėjo nacizmui skirtos arba 
su juo susijusios temos ir Vokietijos studijos, ypač Jungtinėse Valstijose. Tai lei- 
džia suprasti, kodėl Rytų Europos reikalų analizei ir toliau organizuojami atskiri 
„sovietologiniai“ ar „slavistiniai“ institutai ir kodėl sovietologai liūdnai pagarsėjo 
nenoru parodyti Sovietų gyvenimo realybę'“". Ji iš dalies kalta ir dėl pernelyg 
didelio rusų vaidmens Sovietų bloke ar tarp kitų slavų pabrėžimo, dažnai visai 
neužsimenant apie nerusiškas kultūras. Ypač ši schema išryškėja tose prielaidose 
ir iliuzijose, kurios supo Antrojo pasaulinio karo vertinimus. Praėjus pusšimčiui 
metų nuo to karo pabaigos, dauguma jo epizodų, prieštaraujančių sąjungininkų 
schemos mitams, ir toliau buvo menkinami ar net atmetami. [ALTMARKTAS] [KATYNĖ] 
[KEELHAUL] 

Daugelis karo meto stereotipų, ypač susijusių su Rytų Europa, išliko iki šiol. 
Galima matyti aiškią požiūrio į įvairias tautas hierarchiją, susijusią su jų naudin- 
gumu sąjungininkams. Pavyzdžiui, čekai ir serbai, turintys ilgas bendradarbiavimo 
su Rusija ir priešiškumo Vokietijai tradicijas, gerai tiko sąjungininkų schemai. 
Taigi juos buvo galima vadinti „narsiais“, „draugiškais“ ir „demokratiškais“ — 
bent jau iki karų Bosnijoje. Užtat slovakai, kroatai ir Baltijos tautos, apie kurias 
susidarė nuomonė, kad jos atmetė draugystę su Vakarais ar kolaboravo su priešu, 
tokių komplimentų nenusipelnė. O lenkai, kaip visada, į jokią schemą netilpo. 
Kadangi jie priešinosi vokiečių agresijai, juos, savaime suprantama, reikėjo laiky- 
ti tvirtais kovotojais už demokratiją. Tačiau priešindamiesi sovietinei agresijai jie 
akivaizdžiai buvo „išdavikiški“, „fašistiniai“, „neatsakingi“ ir „antidemokratiški“. 
žuvo tikriausiai daugiau negu kurios kitos Europos tautos, tačiau jų pagrindinis 
politinis tikslas buvo ištrūkti iš Sovietų ir rusų valdžios. Geriausia taktika susidū- 
rus su tokia nepatogia tauta buvo apsimesti, kad jos apskritai nėra ir priimti seną- 
jį carinį prasimanymą, kad ukrainiečiai yra „mažarusiai“. Iš tikrųjų jie nebuvo nei 
maži, nei rusai. [UKRAINA] 

Politikos srityje sąjungininkų schema tapo tariamų JAV „ypatingų santykių" 
su Didžiąja Britanija kertiniu akmeniu, taip pat viena iš dingsčių nepriimti 
demokratinės Vokietijos ir demokratinės Japonijos į tokius organus kaip, pavyz- 
džiui, JTO Saugumo Taryba. Ji aiškiai pasireiškė, kai britų ministras pirmininkas 
iškoneveikė Prancūzijos prezidentą dėl Didžiosios laisvių chartijos ir „Žmogaus 
teisių“ santykinių privalumų, arba kai Europos „supervalstybės“ perspektyva 
buvo sukritikuota tonu, primenančiu Pittą ar Churchillį. Ji nulėmė ir balsavimo 
rezultatus Didžiosios Britanijos Bendruomenių rūmuose, svarstant karinių nusi- 
kaltimų įstatymo projektą: tokiais nusikaltimais laikyti tik nusikaltimus, padary- 
tus „Vokietijoje ar vokiečių kontroliuojamoje teritorijoje“, tarytum į visus kitus 
karo nusikaltimus būtų galima nekreipti dėmesio. Tikriausiai vienas iš tos sche- 

mos pasireiškimo atvejų buvo ir nacionalinio Holokausto memorialinio muziejaus 
atidarymas Vašingtone'““. 

Tačiau atrodo, kad sąjungininkų schemos įtaka stipriausiai pasireiškė tuo, kaip 
buvo reaguojama į komunizmo žlugimą po 1989 m. „Gorbimanijos“ prasiveržimą, 
pirmenybės teikimą karo meto sąjungininkų (pirmiausia SSRS, paskui Jugoslavi- 
jos) vientisumui ir sąmoningą patriotizmo suplakimą su nacionalizmu Rytų Euro- 
poje galima paaiškinti tik išankstinėmis istorinėmis nuomonėmis, nusistatymais. 
Tik lėtai prisitaikydama Vakarų viešoji nuomonė suprato, kad „Rusija“ ir „Sovietų 
Sąjunga“ buvo ne vienas ir tas pats; kad Gorbačiovas vadovavo giliai nekenčia- 
mam režimui; kad Jugoslavijos federacija buvo komunistinio fronto organizacija; 
kad ekstremistiškiausią nacionalizmą skleidė komunistinė Serbijos vadovybė; kad 
Lietuva, Slovėnija, Ukraina ar Kroatija buvo atskiros Europos tautos, teisėtai sie- 
kusios valstybingumo. O suvokimas, kad „Vakarai“ klydo vertindami tiek daug 
ir tokių svarbių dalykų, negalėjo nesustiprinti reikalavimų peržiūrėti Europos 
istoriją. 


Euroistorija 


Judėjimą Europos vienybės link, kuris prasidėjo Vakarų Europoje po 1945 m., 
skatino idealizmas, turėjęs reikšmingų istorinių bruožų. Jis siekė pašalinti daugy- 
bę ultranacionalistinių nuostatų, kurios praeityje sukeldavo daugybę konfliktų. 
Visoms bendrijoms reikia dabarties identiteto ir bendros praeities pojūčio. Taigi 
reikalavimas peržiūrėti istoriją buvo visai natūralus. Pirmajame etape stengtasi 
išrauti su šaknimis tą klaidingą istorinę informaciją ir nesusipratimus, kurių tiek 
daug buvo Europos šalyse. Antrajame etape reikėjo susitarti, koks turėtų būti 
naujosios „euroistorijos“ pozityvusis turinys. 

Europos Taryba buvo tas forumas, kuriame prasidėjo pačios pirmosios disku- 
sijos. Kaip organizacijos, remiamos dvidešimt keturių Vakarų Europos vyriausy- 
bių, jos niekada nevaržė nei EEB, nei NATO politiniai horizontai; o kultūros srityje 
su ja bendradarbiavo ir keturios jai nepriklausančios Sovietų bloko šalys — Len- 
kija, Čekoslovakija, Vengrija ir SSRS. Europos Tarybos įtaka driekėsi nuo Vatika- 
no iki Kremliaus. Nuo pirmojo kolokviumo tema „Europos idėja mokant istorijos“, 
įvykusio 1953 m. Kalvo vietovėje (Vokietija), Taryba keturiasdešimt metų organi- 
zuodavo kasmet bent vieną stambesnį tarptautinį susitikimą istorijos klausimais. 
1965 m. Elsinore vykusiame simpoziume „Istorijos mokymo“ tema ir 1966 m. semi- 
nare „Vikingų amžius“ buvo akcentuojama, kad reikia plėsti ir pačias temas, ir jų 
geografinius bei istorinius rėmus. 

Be istorinės didaktikos ir įgūdžiais grindžiamos „naujosios istorijos" įvedimo 
į mokyklines programas, daugiausia dėmesio buvo skiriama nacionalinio šališku- 
mo ir išankstinių religinių nuomonių pašalinimui iš mokymo programų. Ypatin- 
gas dėmesys buvo kreipiamas į nacionalinės istorijos vadovėlius. Įsteigta daug 
dvišalių komisijų tirti klaidoms, kurias mokydami savo šalių ir kaimyninių vals- 
tybių istorijos darė visi Europos pedagogai. Šioje srityje vadovo vaidmuo atiteko 

Georgo Eckerto tarptautinio vadovėlių tyrimo institutui, įsteigtam Braunšveige 
(Vakarų Vokietija)“. 

Tačiau susitarti Europos istorijos klausimu trukdė daugybė kliūčių. Vieni, 
vadovaudamiesi golistų Europe des patries koncepcija, buvo linkę pasitenkinti 
nacionalinių istorijų mišiniu, apvalytu nuo visko, kas galėtų įžeisti. Kiti stengėsi 
sulydyti nacionalinius elementus į vientisesnę visumą. Didžiausia kliūtis buvo 
politinių realijų kaita ir (Vakarų) Europos Bendrijos narių skaičiaus didėjimas. 
Viena buvo sukurti tokią istorijos koncepciją, kuri galėtų suderinti pirminio 
„šešeto“ istorinius požiūrius, ir visai kita įtikinti dvylika, devyniolika ar net tris- 
dešimt aštuonis narius. Paskutiniajame šio amžiaus dešimtmetyje Europos vieny- 
bės sąvoka nebegalėjo apsiriboti Vakarų Europa. „Šiuolaikinės istorijos mokymo 
programos turės atsisakyti senosios dvipolės Europos sampratos kokios nors visa 
apimančios koncepcijos naudai"'“*. Tačiau narsuolių tai neatbaidė nuo mėginimų 
daryti naują sintezę. 

Vienas istorijos projektas, kurį finansiškai rėmė Europos Komisija Briuselyje 
(pati nebūdama jo autore), sumanytas dar prieš 1989 — 1991 m. politinį tvaną. Jis 
vadinosi „Bandymas suprasti“, o vykdyti jį planuota trim etapais: pirmiausia 
parengti 500 puslapių Europos istoriją, paskui 10 dalių televizijos serialą ir 
galiausiai mokyklinį vadovėlį, kuris vienu metu turėjo išeiti aštuoniomis EB šalių 
kalbomis. Projekto autoriai visai atvirai kalbėjo apie savo „politinius ketinimus": 
jų tikslas buvo parašyti tokią istoriją, kuri pakeistų istorijas, parašytas pagal 
nepriklausomų nacionalinių valstybių etosus: 

Nacionalizmas ir Europos susiskaldymas į nacionalines valstybes yra palyginti neseni 

reiškiniai; jie gali būti laikini ir tikrai nėra negrįžtami. Imperijų žlugimą ir nacionalizmo 

padarytus sugriovimus lydėjo totalitarizmo pralaimėjimas ir liberaliosios demokratijos 
triumfas Vakarų Europoje, pasibaigęs 1974— 1975 m. Tai sudarė prielaidas žmonėms 
pakilti aukščiau savo nacionalistinių instinktų ??. 

„Nacionalistiniai instinktai“ — gan nevykusi frazė. Tačiau autorius, kuris anks- 
čiau rašė ir apie ankstyvąją krikščionybę, ir apie L'idėe de !'Europe dans Y'histoi- 
re (1965), buvo įsitikinęs Europos „vienybe įvairovėje“: „Rimti istoriniai argumen- 
tai verčia traktuoti Europą ne tik kaip kultūrų mozaiką, bet ir kaip organinę 
visumą“. 

Sumanymo laikas buvo pasirinktas nevykusiai, kadangi produktas pasirodė 
rinkoje kaip tik tuo momentu, kai jos geografiniai rėmai subyrėjo. Projektas api- 
brėžė „Europą“ kaip EB narių teritoriją, papildytą Skandinavijos šalimis, Austrija 
ir Šveicarija; Suomijos, Lenkijos, Vengrijos ir Čekijos statusas liko neaiškus. Tai- 
gi tai buvo dar vienas Vakarų civilizacijos galvosūkis. Kai kurie kritikai buvo 
labai griežti. Jų moralinį toną vienas apžvalgininkas įvertino kaip „primenantį 
<...> Sovietų bloko istoriografiją“. Kitur šis projektas trumpai buvo įvertintas jau 
pačia straipsnio antrašte: „Pusiau tiesos apie pusę Europos"!!“, 

Labiausiai piktinosi graikai. Nors Graikija jau nuo 1981 m. buvo EB narė, 
Duroselle'is beveik neminėjo senovės Graikijos ir Bizantijos indėlio į Europos 
istoriją. Keli Europarlamento nariai iš Graikijos, Atėnų arkivyskupas ir kiti įžy- 

mūs asmenys išsiuntė protesto laiškus Europos Komisijai. Tekstas buvo lygina- 
mas su Šėtono eilėmis. Atkreiptas dėmesys į prancūzų istoriko Ernesto Renano 
nuomonę: „L'Europe est grecgue par la pensėe et I'art, romaine par le droit, et 
judėo —chrėtienne par la religion“. (Europa yra graikiška filosofine mintimi ir 
menu, romėniška teise ir judėjiškai — krikščioniška savo religija.) Laiške iš Didžio- 
sios Britanijos buvo primenama žodžių Europa ir Istorija graikiška kilmė. Laiško 
autorius klausė, kaip reikėtų pavadint tą knygą, atmetančią graikų indėlį į isto- 
riją. Galų gale Europos Komisija buvo priversta atsiriboti nuo šio projekto!!! 

Iškalbingiausia pastaba yra Atėnų Akademijos atsiliepime. Ji apie Duroselle'io 
siūlomą „europinę Europos istorijos“ sąvoką. Jei knyga, skirta beveik išimtinai 
tik Vakarų Europai, buvo vadinama knyga apie Europą, tai iš to piršosi išvada, 
kad likusi Europos dalis jau nebe Europa. Taigi „nevakarinis“ tada turėjo reikšti 
„neeuropinį“; „Europa“ prilyginama „Vakarams“ visais aspektais, išskyrus patį 
paprasčiausią — geografinį '*. Rytų Europai, nesvarbu, kokia ji būtų — Bizantijos 
Europa, stačiatikių Europa, slaviškoji Europa, Osmanų Europa, Balkanų Europa 
ar Sovietų Europa — visą laiką buvo lemta pasilikti už tikrosios Europos ribų. Tai 
ir buvo pagrindinė klaida, dėl kurios ponas Duroselle'is kalbėjo apie „senuosius 
Europos gyventojus", nepaminėdamas nei graikų, nei slavų. Jo mėginimai atrem- 
ti priekaištus ne visada buvo nusisekę. Į kaltinimą, kad savo knygoje nepaminė- 
jo Maratono mūšio, jis tariamai atsikirtęs, kad nepaminėjęs ir kautynių prie Ver- 
deno; tačiau jei taip buvo iš tikrųjų, tai tik parodo, kad jo knyga silpna ne tik 
kaip visos Europos, bet ir kaip Vakarų Europos istorija'!?. 

Šiame projekte numatytas vadovėlis, kurį parašė dvylika istorikų iš dvylikos 
šalių, pasirodė 1992 metais. Tekstas buvo aprobuotas po kolektyvinio svarstymo. 
Prancūzų autoriaus „barbarų įsiveržimai“ buvo pervadinti „germanų genčių įsi- 
veržimais". Ispanų autoriaus pateiktas sero Franciso Drake'o apibūdinimas kaip 
pirato buvo atmestas. Generolo de Gaulle'io ir kitų portretai vadovėlio viršelyje 
buvo pakeisti karalienės Viktorijos portretu. Dėl kažkokių priežasčių Europos 
istorijos vadovėlis taip ir nesurado leidėjo Didžiojoje Britanijoje, taip pat buvo 
manoma, kad jį vargu ar autorizuos Vokietijos Lūnder (žemės), kurios laikėsi 
griežtų kriterijų |“. 

Vis dėlto pati euroistorijos idėja nebuvo lengvabūdiškas, nerimtas sumany- 
mas. Jo stiprioji pusė — ieškojimas tokios Europos bendrijos dinamiškos vizijos, 
kuri sugebėtų palaikyti savo pačios mistiką. Pradine forma ta vizija negalėjo 
normaliai plėtotis. Juk galų gale ji atsirado per pačią šaltojo karo kulminaciją. 
Tačiau atrodo, kad jai pavyko suvokti vieną svarbią tiesą — suverenios naciona- 
linės valstybės nėra vienintelė sveikos politinės bendrijos forma. Nacionalinės 
valstybės pačios yra „įsivaizduojamos bendrijos“: jos sukurtos remiantis galingais 
mitais ir politiniu istorijos perrašymu savaip: 

Visos bendrijos, didesnės už pirmykščius kaimus, kur visi gyventojai bendravo akis į akį 

(o gal net ir jie), yra įsivaizduojamos <...>, net mažiausių tautų nariai niekada nepažinos 

visų savo tautiečių <...>, tačiau kiekvieno iš jų mintyse gyvas jų bendrumo vaizdi- 

Toks įsivaizdavimas reikalingas ir europiečiams. Anksčiau ar vėliau reikės 
sukurti naują Europos praeities vaizdą, implikuojantį naujus Europos ateities sie- 
kius. 

Europos judėjimas vienijimosi link paskutiniajame šio amžiaus dešimtmetyje 
gali pavykti, bet gali ir nepavykti. Jei pavyks, tai bus nemažas nuopelnas ir tų 
istorikų, kurie padėjo europiečiams suvokti bendrumo jausmą. Istorikai padės ras- 
ti dvasinius namus tiems milijonams europiečių, kurių tapatybė ir priklausomu- 
mas jau dabar peržengia egzistuojančias sienas. 


Europos istorija 


Paprašyti apibūdinti „Europos istoriją“, daugelis profesionalių istorikų negali duo- 
ti aiškaus atsakymo. Jie tokiais dalykais paprastai neužsiima. Tačiau smarkiau 
juos paspaudus, dauguma pradėtų gretinti praeities neabejotinumą su dabarties 
sumaištimi. Istorinio žurnalo 1986 m. surengta apklausa davė keletą įdomių atsa- 
kymų. Vienas žymus mokslininkas rašė taip: 

Kai ketvirtajame dešimtmetyje buvau moksleivis Prancūzijoje, atsakymas į klausimą <...> 

„Kas yra Europos istorija?" atrodė paprastas ir akivaizdus <...>; kiekviena vieta, kiekvie- 

nas įvykis, kiekvienas asmuo, susijęs su Prancūzija, priklauso Europos istorijai (netgi ne 

jai, o tiesiog istorijai, ir tiek) <...>. [Tačiau dabar] nebėra vienos Europos istorijos, vei- 
kiau jų yra daug "“. 

Kitas respondentas atsiuntė pamokslą apie tradicinį Europos provincialumą ir 
būtinybę plėsti horizontus: 

Europos istorijos sąvoka, o iš esmės ir pati Europos istorija buvo tik istorija, matoma 

Europos akimis ir pro europinę istorijos prizmę. <...> Nūnai toks pateikimo būdas jau 

nebeatlaiko kritikos > 

Atrodo, iš to būtų galima išvesti, jog klystančių respondento pirmtakų požiū- 
riai nuvertino ir patį tyrimo objektą. 

Autorė iš Vengrijos nurodė ekscentrišką britų įprotį atskirti „Europos istoriją“ 
nuo „Britų istorijos“! |*. Todėl „europinis“ reiškia „kontinentinį“, o britiškoji isto- 
rijos dalis atrodo kaip kažkas visiškai unikalaus. 

Dar vienas respondentas pasiūlė išanalizuoti tris atskirus Europos istorijos api- 
brėžimus: „geografinį“, „kultūrinį arba civilizacinį“ ir dar vieną, kurį jis apibūdino 
kaip „patogų sutrumpinimą, nusakantį kapitalistinę pasaulio ekonomiką, kuri 
plėtojosi nuo XVI amžiaus“! 

Oksfordo universiteto Magdalenos koledže visada buvo įprasta reikšti kuo 
aštresnes nuomones. Ponas A. J. P. Tayloras žurnalo anketai pateikė nepakarto- 
jamą atsakymą: 

Europos istorija yra tokia, kokios nori istorikas. Tai politinių, karinių, religinių, pacifis- 

tinių, rimtų, romantiškų, artimų, tolimų, tragiškų, komiškų, reikšmingų, bereikšmių ar 

kokių tik norite kitokių įvykių ir idėjų suvestinė. Yra tik vienas apribojimas: jie turi vyk- 

ti ar būti kilę iš vietos, kurią vadiname Europa. Tačiau kadangi aš nesu tikras, kokia iš 


Aa L Au , Taa as L sig 120 
tikrųjų turėtų būti ta vieta, tai ir visa kita man nelabai aišku 

Mano buvęs mokytojas, kaip visada, taip sakydamas buvo teisus daugiau nei 
penkiasdešimčia, o sąmojingas — visu šimtu procentų. Nepaisant to, jis prisijun- 
gė prie tų, kurie mano, kad Europos istorija, net jei ji egzistuoja iš tikrųjų, nėra 
dalykas, dėl kurio vertėtų kvaršinti sau galvą. 

Taigi galų gale pasirodo, kad moksliniai apibrėžimai iškelia daugiau klausimų 
negu duoda atsakymų. Su Europos istorija yra kaip su tuo kupranugariu: prak- 
tiškiau yra ne mėginti sugalvoti jo apibrėžimą, o tiesiog imti ir aprašyti jį. 


PENINSULA 


Aplinka ir priešistorė 


Daugeliui Europos aplinkos istorijos aprašymų būdingas ryškus determinizmas. 
Netrūksta europiečių, manančių, jog jų „žemynas“ taip dosniai apdovanotas, kad 
pačios Gamtos jam skirta viešpatauti pasaulyje. O neretam net atrodo, kad liki- 
mas Europai bus palankus amžinai. „Klimato valdžia, — rašė Montesguieu 1748 
metais, — pati svarbiausia iš visų valdžių“ ir įrodinėjo, kad Europos klimatas 
neturi sau lygių. Montesguieu, kaip ir daugelis jo pasekėjų, Europą laikė pažan- 
gos sinonimu . 

Nestokota ir riboto nacionalinio požiūrio, provincialumo. Net žmogaus geo- 
grafijos kūrėjas, didysis Paulis Vidalis de la Blache'as (1845— 1918), vienas iš 
Annales mokyklos intelektualinių pirmtakų, neišvengė gališkojo šovinizmo. Jis 
pabrėždavo, kad svarbiausias Prancūzijos geografijos bruožas yra įvairovė. „Visas 
ją užgriūvančias negandas, — rašė jis, — Prancūzija atremia savo force d'assimi- 
lation — asimiliavimo jėga. Ji perdirba viską, ką tik gauna“. O apibūdindamas 
Britaniją Blache'as, priešingai, cituoja prastas eiles, jog „tai skurdi maža sala, / 
nederlinga ir šalta“. Po šimto metų jam antrina ir Fernandas Braudelis./ Puikio- 
sios Prancūzijos gamtinės sąlygos iš tiesų labai įvairios. Tačiau ta įvairovė nėra 
Prancūzijos monopolis, ji būdinga visai Europai. 

Tiesą sakant, Europos pusiasalis — net ne žemynas: jis nėra savarankiškas sau- 
sumos masyvas. Užimdamas apie 10 milijonų km“, jis daugiau nei keturis kartus 
mažesnis už Aziją, tris kartus už Afriką ir du kartus už vieną ir kitą Amerikas. 
Šiuolaikiniai geografai Europą, kaip ir Indiją, laiko tik Eurazijos subkontinentu — 
„senojo kontinento iškyšuliu, vakariniu Azijos priedėliu, „apendiksu“. Tačiau net 
laikantis tokio požiūrio neįmanoma nuneigti, kad Europai būdinga nepaprasta 
gamtinių sąlygų įvairovė. Europos geomorfologinių, klimatinių, geologinių fakto- 
rių ir faunos derinys sudaro labai palankią aplinką, į kurią svarbu atsižvelgti, 
norint suprasti šio žemyno raidą. 


*k* 


Europos sausumos formos ne tokios, kaip kitų kontinentų ar subkontinentų. 
Įdaubas į šiaurę ir į pietus nuo jos užliejo vandenynas, suformuodamas dvi lygia- 
gretes jūrų virtines, giliai įsiskverbiančias į žemyno vidų. Šiaurėje Šiaurės — Bal- 
tijos jūrų kelias nutįsęs per 2500 kilometrų nuo Atlanto vandenyno iki Rusijos. 
Pietuose Viduržemio jūros — Juodosios jūros sistema driekiasi 4000 kilometrų 

Gibraltaro 

nuo Gibraltaro ligi Kaukazo. Tos jūros savo ruožtu turi daug mažesnių įlankų 
ir gausybę salų. Dėl to kranto linijos ir sausumos ploto santykis nepaprastai 
didelis. Bendras Europos kranto linijos ilgis apie 37 000 km, taigi beveik lygus 
pusiaujo ilgiui. Pirmykščiam žmogui tai, ko gero, darė žemyną lengviau pri- 
einamą. 

Be to, Europos pusiasalio krantai yra Eurazijos vakarinio pakraščio vidutinėse 
platumose, tad čia vyrauja žmogui palankus klimatas. Jūrų vėjai daugiausia pučia 
iš vakarų; kaip tik todėl didžiųjų žemynų vakarinės pakrantės turi daugiausia 
naudos iš švelninančių jūrų oro masių. Tačiau tik nedaugelis į vakarus atgręžtų 
žemynų pakrančių šiuo pranašumu pasinaudoja. Mat kitur, jei tik vakarinių 
pakrančių neatitveria aukštų kalnų grandinės ar šaltosios jūrų srovės, išilgai jų 
driekiasi dykumos, pavyzdžiui, Sacharos, Kalahario ar Atakamos. 

Todėl Europos klimatas, turint omenyje jos geografinę platumą, nepaprastai 
švelnus. Apibendrinant galima sakyti, kad dėl Golfo srovės poveikio Šiaurės 
Europos klimatas yra švelnus ir drėgnas, Pietų Europos — palyginti šiltas, sausas 
ir saulėtas. Centrinei ir Rytų Europai būdingi kontinentinio klimato bruožai — 
giedros, šaltos žiemos ir karštos vasaros. Tačiau visur orai nepastovūs. Kraštuti- 
numų paprastai išvengiama. Net europinėje Rusijos dalyje, kur sausio ir liepos 
mėnesių vidutinių temperatūrų skirtumas gali siekti iki 459 C, jis vis tiek dvigubai 
mažesnis, negu Sibire. Drėgniausia Europos sritis yra vakarinė Norvegija, kur 
metinis kritulių vidurkis siekia 3500 mm, sausiausia — prie Kaspijos jūros; ten per 
metus iškrinta mažiau kaip 250 mm kritulių. Šalčiausias taškas yra Vorkuta, kur 
vidutinė sausio mėnesio temperatūra — 200C; dėl karščiausio taško varžosi Sevi- 
lija ir Astrachanė, kurių vidutinė liepos mėnesio temperatūra +299C. Tačiau šios 
temperatūros neprilygsta toms, kurios fiksuojamos atitinkamose Azijos, Afrikos 
ar Amerikos žemynų srityse. 

Vidutinis Europos klimatas palankus primityviai žemdirbystei. Didžioji jos 
teritorijos dalis yra tinkamoje žolininkystei gamtinėje zonoje. Gausūs miškai 
aprūpino pirmykštį žmogų kuru ir teikė jam prieglobstį. Kalnų ganyklos dažnai 
būna netoli derlingų slėnių. Vakarinėje ir pietinėje Europoje galvijai gali peržie- 
moti ir lauke. Vietinės sąlygos dažnai skatino įvairias prisitaikymo formas. Ilga 
kranto linija ir plati kontinentinio šelfo juosta užtikrino žvejams gausų laimikį. 
Atvirose lygumose, ypač Dunojaus baseine, ilgai išsilaikė Eurazijos stepių klajok- 
lių verslas — arklių auginimas ir gyvulininkystė. Alpėse, kurios savo vardą gavo 
nuo ganyklų, esančių virš miško augimo ribos, sezoninis gyvulių perginimas į 
naujas ganyklas buvo praktikuojamas nuo seniausių laikų. 

Vyraujanti Europos gyventojų odos spalva tikriausiai irgi priklauso nuo jos 
klimato. Vidutinis saulės šviesos, o kartu ir ultravioletinio spinduliavimo lygis 
nulėmė, kad Europos gyventojų genofonde buvo užkoduota vidutinė pigmenta- 
cija. Neabejotina, kad istoriniais laikais vyravo balti veidai, o šiauriniuose regio- 
nuose dar ir su šviesiais (ar geltonais) plaukais bei mėlynomis akimis. Dauguma 
europiečių ir dabar aiškiai išsiskiria savo išvaizda. 

Žinoma, dar visai neseniai buvo įmanoma remtis tik labai paviršutiniškais pri- 
skyrimo kokiai nors rasei požymiais. Iki XX amžiaus pabaigos buvo nežinomi 
tokie tyrimo metodai kaip kraujo grupių, kūno audinių bei DNR kodo analizė; 
buvo neaišku, kiek visi žmonės turi bendros genetinės medžiagos. Dėl to rasizmo 
teoretikai galėjo daryti išvadas iš išorinių požymių, tarkim, iš odos spalvos, stoto 
ar kaukolės formos. Europos gyventojų rasinei struktūrai visada buvo būdinga gan 

didelė įvairovė. Aukšti, mėlynakiai, šviesiaodžiai ir šviesiaplaukiai vadinamosios 
„šiaurinės rasės“, įsikūrusios Skandinavijoje, atstovai sudaro vienintelę grupę, 
kuriai bent šiek tiek tinka „baltųjų“ pavadinimas. Jie mažai panašūs į kresnus, 
rudaakius, tamsaus gymio juodaplaukius vadinamosios „Viduržemio jūros rasės“ 
ar „Indo -— Viduržemio jūros rasės“ žmones, vyraujančius didelėse Europos pietų 
dalyse. Dauguma Europos pusiasalio gyventojų ryškiai skiriasi nuo mongoloidi- 
nės, indoidinės ir negroidinės rasių, tačiau ne nuo grupių, dominuojančių Arti- 
muosiuose Rytuose ir Šiaurės Afrikoje. 

Daugiausia žadančios pažangos tiriant priešistorinį laikotarpį pasiekta šiuolai- 
kinių genetinių atradimų dėka. Serologijos ištobulinimas, DNR atradimas (1953), 
lydimas trijų milijonų metų senumo žmogaus genų „laiškų“ nagrinėjimo, leidžia 
atlikti labai sudėtingus tyrimus. Genetinių ir lingvistinių įrašų koreliavimas dabar 
įtikina, kad biologinės ir kultūrinės evoliucijos dėsningumai panašesni negu 
manyta. Naujausi tyrimai rodo, kad genetiai pokyčiai priešistorinio laikotarpio 
Europoje atitinka kultūrines tendencijas. „Genai, žmonės ir kalbos <...> keitėsi 
kartu“ — rašo žymus mokslininkas“. Atskirų vietovių tyrimai rodo, kad izoliuotos 
kultūrinės bendruomenės, tarkim, indoeuropiečiams nepriklausantys baskai, turi 
tik joms būdingų genetinių bruožų. Tai nėra galutinė išvada. Tačiau Europos 
genetinio paveldo tyrimai, kadaise vadinti pseudomokslu, dabar laikomi rimtu 
užsiėmimu. Pagaliau „pradedame skaityti tolimų protėvių mums paliktus „laiš- 
kus"“, [kAUKAZO RASĖ] [TAMUZAS] 

Psichologiniu atžvilgiu Europos pusiasalis pirmykščiam žmogui buvo stimu- 
liuojantis galimybių ir pavojų derinys, sukūręs tam tikrą įtampą, reikalavusią ini- 
ciatyvos, tačiau įveikiamą. Gyvenimas buvo nelengvas, bet gan dosnus. Sezoniniai 
ritmai skatino veiklą, ugdančią nusistovėjusius įpročius ir įžvalgumą. Nepastovūs 
orai ugdė lankstumą, sugebėjimą prisitaikyti. Netrūko gamtinių pavojų, kuriuos 
reikėjo įveikti — stiprūs jūrų vėjai, sniegingos žiemos, vasaros sausros, ligos; 
tačiau apskritai sąlygos sveikatai ir išlikimo galimybės buvo geros. Galima net 
spėti, jog primityvūs priešistorinės Europos gyventojai patyrė mažiau pavojų 
negu jų palikuonys, po kelių tūkstančių metų išsilaipinę rytinėje Šiaurės Ame- 
rikos pakrantėje. 

Būtų per drąsu tvirtinti, kad Europos pusiasalis buvo vienintelė vieta, kur 
žmonių civilizacija galėjo išsivystyti tokia, kokią matome, tačiau dauguma kitų 
alternatyvių vietų turi trūkumų. Palyginti su subtropinių upių slėniais, kur žmo- 
nija suklestėjo anksčiausiai, nuosaikūs sezoniniai Europos klimato ritmai sudarė 
priimtinesnes sąlygas ilgai nepertraukiamai raidai. Geologinė ir biologinė aplinka 
čia turtinga ir įvairi. Yra „jaunų“ alpinių kalnų, senųjų pirminių kalvų, veikiančių 
ugnikalnių; gilių tarpeklių ir plačių lygumų; sraunių kalnų upelių ir plačių upių 
bei daugybė ežerų; subarktinės tundros, amžino įšalo, ledynų; uolėtų pakrančių, 
smėlio paplūdimių ir plačių upių deltų. Yra plačių pievų, didelius plotus užiman- 
čių lapuočių miškų ir niūrių pušynų, net subtropinių palmių; pusdykumių išplau- 
tų dirvožemių, plačiai išsidriekusių pelkių, zonų su storais lioso ir juodžemio 
sluoksniais. Augmenijos ir gyvūnijos diapazonas platus. Dar ir dabar Europoje 

išliko pakankamai nepaliestos gamtos, tad galime pamatyti, kaip ta pirminė gyve- 
namoji aplinka atrodė. 

Svarbu ir tai, kad aukščių ir atstumų diapazonas čia toli gražu ne toks grės- 
mingas kaip kitur. Europos vietoves jungia natūralūs takai ir keliai, jie pirmykš- 
tį žmogų veikiau skatino keliauti, negu buvo kliūtis, barjeras. Galima buvo ne tik 
plaukioti išskaptuotomis valtimis vidaus vandenų pakrantėmis, bet ir leistis upė- 
mis pasroviui beveik visomis kryptimis. Sena, Reinas, Elbė, Oderis, Vysla, Nemu- 
nas ir Dauguva teka į šiaurę; Ebras, Rona, Marica, Dnepras ir Volga — į pietus; 
Tachas, Luara ir Severnas — į vakarus; Temzė, Dunojus, Po ir Dnestras — į rytus. 
Tarp jų daug neilgų kelio atkarpų, kurias galima įveikti pėsčiom ir kuriomis 
nesunku pernešti krovinius. Pavyzdžiui, iš Osva (Auxois) vietovės Aukštutinėje 
Burgundijoje tik kelios valandos kelio pėsčiomis iki vandens arterijų, kuriomis 
galima pasiekti Viduržemio jūrą, Atlanto vandenyną ar Lamanšo sąsiaurį. Centri- 
nėse Alpėse netoli Andermato (Andermatt) Reinas ir Rona teka beveik šalia ir tik 
paskui Reinas pasuka į šiaurę, o Rona į pietus. Dauguvos — Dnepro pervalkoje 
netoli Vitebsko iš Švedijos atplaukusią valtį galima nesunkiai nutempti ligi tos 
vietos, iš kur ja galima nuplaukti iki Egipto. 

Reikia nepamiršti, jog didžiųjų ir mažųjų Europos kelių įsisavinimas buvo ilgas 
procesas. Kita vertus, keliavimo sunkumai Europoje yra daug mažesni negu 
kituose žemynuose. Karavanai, einantys senuoju šilko keliu iš Kinijos, užtrukdavo 
metus ir daugiau, kol perkirsdavo Aziją. O Europoje jau nuo neatmenamų laikų 
kiekvienas stiprus ir energingas keliautojas galėjo įveikti ją per kelias savaites ar 
net dienas. 

Europos skirstymas į „gamtinius“ ar „istorinius“ regionus jau nuo seno buvo 
nors ir įdomus, bet reliatyvus intelektualinis užsiėmimas. Mėginimų išskirti 
„Vakarų Europą“ ir „Rytų Europą“ būta ne mažiau negu kriterijų, taikomų ribai 
tarp jų nustatyti (žr. 3 žemėlapį ir „Įvado“ 45— 48 psl.) Lengviau apibrėžti „Šiau- 
rės Europą“ ir „Pietų Europą“, nes riba tarp jų Europos pusiasalio centrinėje 
alpinėje dalyje aiški ir pastovi. Tačiau ne taip lengva pratęsti tą ribą į vakarinį 
Europos pakraštį — Pirėnų pusiasalį ar į Europos rytus už Juodosios jūros. Argu- 
mentai, kuriais mėginama susekti tokių regionų kaip „Centrinė Europa“ ar „Ryti- 
nė Centrinė Europa“ „kilmę“, labai išradingi, bet menkai pagrįsti. Patikimesnis 
yra Europos suskirstymas į regionus pagal jos fizinius ir geografinius bruožus. 

Europos pusiasalis susideda iš penkių gamtinių regionų. Istoriniais laikais tie 
geografiniai vienetai iš esmės išsilaikė nepakitę, o juose įsikūrę politiniai vienetai 
buvo labai nepastovūs. „Didingos pasaulinės imperijos“ nepaliaujamai atsiranda ir 
išnyksta, o kalnai ir lygumos, jūros, pusiasaliai ir salos atrodo palyginti amžini. 

1. Didžioji Europos lyguma driekiasi daugiau nei 4000 km nuo Atlanto van- 
denyno ligi Uralo. Tai dominuojantis Europos teritorijos regionas. Kadangi Uralas 
neką reikšmingesnis už nedidelį jungiantį tiltą, tai šią lygumą galima laikyti dar 
didesnės žemumos nuo pat Verchojansko kalnagūbrio Rytų Sibire tęsiniu. Uralo 
ilgumoje ji užima 2000 kilometrų nuo Barenco iki Kaspijos jūros. Tarp jūros kran- 
to ir kalvų Nyderlanduose jos plotis sumažėja iki 200 kilometrų. Beveik visos 

didžiosios šios lygumos upės teka šiaurės-pietų kryptimi, sudarydamos daugybę 
gamtinių kliūčių keliaujantiems rytų-vakarų kryptimi ir suskaidydamos ją į šešias 
ar septynias nelabai griežtai atribotas sritis. Į rytus nuo Vyslos nepraeinamos Pri- 
petės pelkės atskiria du natūralius lygumos kelius — šiaurinį, einantį Baltijos 
ežeryno pakraščiu, ir pietinį, kuris kartu yra kelias į stepes ir iš jų. [UKRAINA] 

Labiausiai pažeista lygumos dalis yra tarp Reino ir Oderio. Čia ją „sudarko“ 
nepraeinamų miškais apaugusių kalvų virtinės. Ardėnai, Teutoburgo miškas ir 
Harco kalnai tebėra rimti barjerai net šiandien. Jie trukdo keliauti ne tik išilgai 
lygumos, bet ir kilti iš lygumos į Alpes. Šiuolaikinės Vokietijos žemėlapis rodo, 
kad beveik visa šalies plėtotė buvo nukreipta lygumos arba keturių upių — Rei- 
no, Maino, Nekaro ir Dunojaus baseinų link. 

Lygumoje įsikūrusius žmones visą laiką kamavo viena nemaloni aplinkybė: 
jie niekaip negalėjo rasti teritorijos, kurią ketino užimti, natūralių, gamtinių 
ribų — ir nuolat dėl jų kovojo. Žemumų gyventojai linkę laikyti save romiais 
žemdirbiais, priešingybe žiauriems, grobuoniškiems kalniečiams, tačiau kaip tik 
jie pirmieji įsisavino sistemingos karybos pagrindus ir suprato, jog reikia smog- 
ti pirmiems, nes priešingu atveju smogs tau. Tikriausiai neatsitiktina, kad ši 
lyguma taip ilgai „priešinosi“ apgyvendinimui, o vėliau ilgai „maitino“ galin- 
giausias karines Europos valstybes. Prancūzija, Prūsija ir Rusija sustiprėjo per 
nesibaigiančius karus, vykusius šioje lygumoje, ir visos jos išsiugdė karines tra- 
dicijas, kad atsilaikytų tokioje sunkioje situacijoje. Kaip tik žemumose ir vyko 
patys didžiausi mūšiai: prie Kunersdorfo ir Kursko, prie Leipcigo ir Tanenbergo 
(Žalgirio), prie Vaterlo ir Stalingrado. 

Fiziniai Europos lygumos gradientai pasvirę dviem skirtingomis kryptimis: 
viena jų nuo Alpių keterų šiaurinių jūrų link, o kita iš rytų į vakarus — nuo aukš- 
čiausios Uralo viršukalnės (1894 m) ligi Atlanto vandenyno pakrantės Prancūzi- 
joje. Vidutiniškai rytų-vakarų krypties gradientas sudaro 1830 metrų per beveik 
4800 kilometrų arba 40 centimetrų vienam kilometrui, taigi tik 0,04 procento. 

„Kultūrinio gradiento“, kuris eina per Europos lygumą priešinga fiziniam gra- 
dientui kryptimi, idėja išsirutuliojo kaip atsakas į Europos apgyvendinimo savi- 
tumus ir jos politinę evoliuciją. Taip jau susiklostė, kad nuolatiniai gyventojai 
pirmiausia pradėjo kurtis pietuose ir vakaruose, vėliau šiaurėje ir centre, o vėliau- 
siai — rytuose. Todėl per didesnę paskutiniųjų 4000 metų laikotarpio dalį per- 
kirsti kalnus ir iš Europos lygumos nusileisti į Viduržemio jūros regioną faktiškai 
reiškė „kultūrinį kilimą“. Naujaisiais laikais paplitusi nuomonė, kad slinkimas 
Europos lyguma iš vakarų į rytus tolygus „kultūriniam smukimui"“. 

Kulturgefūlle arba „kultūros gradiento“ koncepcija buvo būdinga vokiškojo 
nacionalizmo ideologijai, kuri į Vakarų kultūrinį dominavimą atsakė reikšdama 
pretenzijas Rytams. Ją galima įžvelgti ir kai kuriuose prancūzų požiūrio į belgus 
ir vokiečius aspektuose, vokiečių požiūryje į slavus ar lenkų — į Rusiją bei Ukrai- 
ną, taip pat rusų požiūryje į Centrinės Azijos tautas. Žmogaus prigimtis visada 
gundo tos ar kitos tautos žmones įsivaizduoti, kad jie gyvena kultūros Olimpe, 
o jų kaimynai kepurnėjasi kažkur žemai apačioje, Stikse. Pavyzdžiui, daugumą 

Ukraina yra šalis, per kurią didžioji Europos tautų dalis keliavo į savo tėvynę. Senaisiais 
laikais ji buvo žinoma kaip skitų šalis ar Sarmatija, žiūrint kokios gentys dominavo Ponto 
stepėse seniai prieš slavų atvykimą. [cHERsoNEsAS] Ji užima didžiąją Europos lygumos 
pietų dalį tarp Volgos ir Karpatų. Per ją eina pagrindinis sausumos kelias iš Azijos į 
Europą. Dabartinis slaviškasis jos pavadinimas reiškia „pakraštyje“ ir ta jo reikšmė 
labai artima tam, ką amerikiečiai vadina „pasieniu“ (the Frontier - pionierių įsisavina- 
mos naujosios žemės Amerikos vakaruose). Dėl svarbiausio jos taško ties Dnepro 
slenksčiais, kur stepių keliai susikerta su prekybiniais maršrutais upe, įnirtingai kovojo 
visi atėjūnai, nes kaip tik čia ir buvo ta vieta, kur apgyventos žemės Vakaruose ribojosi 
su atviromis stepėmis Rytuose. Ukraina turi daug išteklių - pavyzdžiui, akmens anglies 
Donbase ir geležies Krivoj Roge. Liosas ir garsusis juodžemis daro ją viena iš turtin- 
giausių dirbamos žemės šalių, kuri iki 1914 metų buvo betampanti svarbiausia grūdų 
eksportuotoja Europoje. 

Tačiau išskyrus Krymo pusiasalį ir pagrindinių upių - Dnestro, Dnepro ir Dono slė- 
nius, kurie ir buvo chazarų [cHAZARAI] bei pirmosios Rytų slavų valstybės židiniais (žr. III 
priedą, 30), dalis Ukrainos sistemingai apgyventa tik naujausiais laikais. O iki tol „lau- 
kinių stepių“ plačios atviros erdvės buvo puldinėjamos pagonių ir klajoklių genčių, čia 
kazokai kaudavosi su totoriais. Osmanų valdymas XV-XVIII amžiais Ukrainą labiau pri- 
artino prie Juodosios jūros ir musulmonų pasaulio. Po 1569 m., jai atsidūrus Lenkijos 
valdžioje, čia įsikūrė daug lenkų žemvaldžių ir Lenkijos žydų. Rusų viešpatavimas, 
kuris laipsniškai plėtėsi nuo 1654 iki 1945 m., atnešė rusifikaciją. Kazokų Zaporožės 
sečė, įsikūrusi Dnepro saloje, rusų armijos buvo sunaikinta 1775 m., o totorių chanatas 
Kryme - 1783 m. Carų valdymo metais visa šalis oficialiai vadinta „Mažąja Rusija". Pie- 
tinės jos provincijos, skirtos naujiems kolonistams, pramintos „Naująja Rusija“. 

Nieko nuostabaus, kad po tokių likimo vingių šiuolaikiniai Ukrainos gyventojai karš- 
tai prisirišę prie savo krašto. Tai puikiai atsispindi jų liūdnoje poezijoje: 





3AIOBIT 


Ak yMPpy, TO NOXOBaKTe 
Mene Ha MOrMi 

CepeA cTeny LIHpoKOro, 
Ha Bkpaini Mmiū, 

LIĮ06 AaHH UIMpoKONOAI, 
I Ąninpo, i Kpyui 

BynA0 BHAĄHO, GyA0 uyTH, 
Ak peBe peByunA. 

Ak noHece B YkpaiHH 

Y cnHee Mope 

Kpos Bopoxxy... OTOAi A 
I naKH i roph — 


TESTAMENTAS 


Kai numirsiu, jūs užkaskit 
Mane ant kurgano, 

Tarp plačių gimtinės stepių, 
Ukrainoj mano, 

Kad matyčiau pievas, Dneprą, 
Jo pakrantę gūdžią, 

Kad regėčiau, kad girdėčiau, 
Kaip jis staugia, ūžia. 

Kai nuneš iš Ukrainos 

Į marias giliąsias 

Priešų kraują jis ... paliksiu 
Kalnus aš, plačiąsias 

Bce noKHHY i MOAKHHY 
Ąo camoro 6ora 
MonnHTHKC... a AO TOrOo 
A He 3Halro Gora. 
IloxoBažTe Ta BCTaBafHTe, 
KažaHu nopBiTe 

I Bpa>KOIO 3A0I0 KPOB'IO 
Bonio okponiTe. 

I MeHe B CiM'i BeAKkiū, 
B ciM'i BoAbHiū, HOBiū, 
He 3a6yApTe nOoM'aHyTH 
He3xuM THXHM CAOBOM. 





Pievas ir prie Dievo sosto 
Tada nukeliausiu 
Pasimelsti ... o lig tolei 
Nežinau aukščiausio! 
Kai užkasite, sukilkit, 
Pančius sudaužykit 

Ir krauju piktųjų priešų 
Laisvę apšlakstykit! 

Ir manęs šeimoj laisvojoj, 
Naujoj ir laimingoj, 
Neužmirškit paminėti 
Žodeliu širdingu.' 





Kadangi Europos lyguma visada buvo jėgos politikos arena, ukrainiečiams retai 
teatsirasdavo galimybė patiems tvarkyti savo likimą. XX amžiuje jų laisvės siekiai buvo 
nuslopinti dar kartą. Jų trumpai tegyvavusią respubliką, kuri 1918-1920 metais buvo 
viena iš svarbiausių Rusijos raudonųjų ir baltųjų kovos arenų, sutriuškino pergalingoji 
Raudonoji armija. Ukrainiečiai tapo baisiausių Europoje pačių Žmonių sukeltų katast- 
rofų ir masinio genocido aukomis. Žmonių nuostoliai dėl 1918-1920 metų karo, kolek- 
tyvizacijos ketvirtojo dešimtmečio pradžioje, siaubingojo 1932-1933 m. teroro ir bado 
bei Antrojo pasaulinio karo nuniokojimų turėtų siekti iki 20 milijonų. [čERNOBYLIS] [PJŪTIS] 
Kai kurie ukrainiečiai, apimti nevilties dėl savo nesugebėjimo pasipriešinti rusams, Ien- 
kams ir vokiečiams, ir nesuvokdami tikrosios savo nelaimių priežasties, griebdavosi 
desperatiškų smurto veiksmų prieš savo kaimynus. [aučačAs] [PoGRoMAI] Gyventojų 
tačiau istorijos knygose ukrainiečiams skiriama labai mažai vietos. Daug metų išori- 
niam pasauliui jie buvo pristatinėjami kaip „rusai“ ar „sovietai“, kai norėta pagirti, ir 
kaip „ukrainiečiai“ tik tada, kai padarydavo ką nors blogo. [LATVIJA] Teisės laisvai pasi- 
sakyti patys jie neatgavo iki paskutiniojo šio amžiaus dešimtmečio. Pagaliau Ukrainos 
Respublika paskelbė savo nepriklausomybę 1991 m. gruodžio mėnesį, tačiau jos atei- 
tis lieka neaiški“. 





Britų salose sudarantys anglai linkę įžvelgti nepaliaujamą visų kultūrinių gradien- 
tų žemėjimą nuo Oksfordo ar Haid Parko kampo intelektualinių Himalajų „keltų 
pakraščio“, „Škotijos ūkanų“, „Airijos pelkių“ ir „Lamanšo rūkų“ link. Anglų 
posakis, kad „juodašikniai prasideda jau nuo Kalė“, savo dvasia labai artimas 
prancūzų Aistoires belges (anekdotams apie belgus), Metternicho kaip tipiško 
Vienos gyventojo posakiui, kad „Azija prasideda nuo Landstrasse gatvės“, arba 
lenkų patarlei „Na Rusi się musi" (Rusijoj reikia). Prietarus, neatskiriamus nuo jų 
kultūrinės geografijos, be abejo, sustiprino nestabilaus gyvenimo Europos lygu- 
moje baimės. 

Viena nedidelė Europos lygumos vieta dėl sunkaus susisiekimo su ja įgijo ypa- 
tingos reikšmės. Tai Panonijos lyguma, esanti dabartinėje Vengrijoje — vienintelis 

didelis pievų ir ganyklų plotas į pietus nuo kalnų grandinės. Iš šiaurės ją saugo 
pagrindinis Karpatų kalnagūbris, o pietuose jos riba eina Dunojaus vidurupiu. Ji 
turi tris natūralius išėjimus: vieną vakaruose ties Viena, kitą rytuose pro Gele- 
žinius vartus ir trečią šiaurėje — Moravijos kalnų perėją. Jos gerai drėkinamos 
ganyklos buvo natūrali stotis iš rytų į vakarus traukiantiems klajokliams bei pato- 
gus tramplinas daugeliui barbarų genčių, ketinančių įsiveržti į Romos imperiją. 
Čia sau namus iš pradžių susirado gepidai, hunai [nuo jų savo pavadinimą gavo 
Vengrija (Hungaria)], avarai, kumanai, slavai ir galų gale vengrai. Vengrai šią 
lygumą vadina Alfold (žemuma), o kartais ir puszta (slaviškos kilmės žodis, reiš- 
kiantis tyrus). 

2. Kalnai. Svarbiausias Europos pusiasalio bruožas — įspūdinga kalnų gran- 
dinė, dviem elegantiškais lankais nusidriekusi nuo Pajūrio Alpių Provanse ligi 
Karpatų Alpių Transilvanijoje. Šis įspūdingas barjeras — tarsi Europos pusiasa- 
lio nugarkaulis, sudarantis vandenskyrą tarp lygumos Šiaurės ir Viduržemio jūros 
baseino kraštų. Aukščiausios viršukalnės yra jo vakarinėje dalyje — Monblanas 
(Mont Blanc) (4807 m), Materhornas (Matterhorn) (4478 m) ar Gran Paradizas 
(Gran Paradiso)(4061 m). Jos gerokai aukštesnės už toliau į rytus esančias vir- 
šukalnes — Triglavo (2863 m) Julijos Alpėse, Gerlacho (2655 m) Tatruose ar 
Moldoveanu (2543 m) Rumunijoje. Tačiau net čia, kur amžinojo sniego riba yra 
3200 m aukštyje į pietus nukreiptoje Sonnenseite (saulėtoje pusėje) ir 2500 m 
aukštyje šiauriniuose kalnų šlaituose, aukščiausios keteros nepraeinamos beveik 
visur. Didžiausias Europoje Alečo ledynas, besidriekiantis žemiau Jungfrau viršu- 
kalnės Berno Alpėse, neturi analogų rytuose. Žiemos mėnesiais visas aukštesnes 
perėjas užblokuoja sniegas. Daugiau kaip 1900 kilometrų kalnų grandinėje yra 
tik trys didesnės perėjos: Dunojaus vartai Bavarijoje, Elbės vartai Bohemijoje ir 
Moravijos vartai, jungiantys Sileziją su Vengrija. 

Dėl savaime suprantamų priežasčių aukštai kalnų slėniuose įsikūrę žmonės 
laikėsi atokiau nuo žemumų gyventojų neramumų, manydami, kad jų būstai kal- 
nuose yra patikimas prieglobstis ir tvirtovė, kurią reikia ginti nuo visų įsibrovėlių. 
Šveicarija, susikūrusi tryliktajame amžiuje kaip kalnų kantonų konfederacija, 
išlaikė šį požiūrį iki šiol. [ALPės] 

Tačiau kalnai ne tik siejo, bet ir skyrė žmones. Tas atstumas, kai viena iš šių 
funkcijų pereina į kitą, yra nedidelis. Sen Moriso miestelis prie Izero ir Martinji 
prie Ronos yra atitinkamai tik už 62 ir 88 kilometrų nuo Aostos miesto Italijoje. 
Austrijos Insbrukas yra už 68 km nuo Bresanono (Brikseno) Pietų Tirolyje; Sam- 
boras prie Dnestro tik už 105 km nuo Užgorodo, esančio prie Dunojaus intako. 
Kai tik aukštosios Alpių perėjos būdavo įsisavinamos, šalys priešingose kalnų 
keteros pusėse užmegzdavo ryšius, atsirasdavo bendrų interesų, gan smarkiai 
supanašėdavo ir jų kultūra. Pavyzdžiui, Turinas daug artimesnis Lionui ir Ženevai 
negu Romai. Milano ar Venecijos ryšiai su Ciūrichu, Miunchenu ar Viena stipres- 
ni negu su tolimąja Sicilija. Bavarija, kuri ilgai buvo atkirsta nuo šiaurės plačių 
centrinės Vokietijos miškų ir kalvų, turėjo daug bendra su kaimynine Lombardija. 
Senoji Galicijos provincija šiauriniuose Karpatų šlaituose buvo glaudžiai susijusi 

Priešingai, negu atrodo iš pirmo žvilgsnio, aukštieji Alpių slėniai buvo puiki vieta anks- 
tyvajai kolonizacijai ir primityviajai žemdirbystei. Čia daug saulės šviesos, gėlo van- 
dens, kuro, statybinių medžiagų, ganyklų ir, kas svarbiausia, čia buvo saugu. Nuoša- 
lumas - vienas iš jų pranašumų. Jie buvo apgyventi nuo seniausių laikų ir, kaip įsitikino 
Hanibalas dar IV a. pr. Kr., įnirtingai ginami. Židinių liekanos Drachenlocho oloje 
2445 m. aukštyje Taminos slėnyje Šveicarijoje datuojamos riso-viurmo tarpledynmečiu. 
Sezoninio gyvulių perginimo į naujas ganyklas pėdsakų amžius - 12 000 metų. Aiškiai 
nustatytos romėnų statybos ir jų gyvenimo vietos, ypač Aostos slėnyje ir Noriko kalno 
kasybos rajone“. Kaimeliai, įsikūrę ant neprieinamų uolų, pavyzdžiui, Pajūrio Alpių ar 
Aukštutinio Provanso Alpių departamentuose, buvo saugūs nuo banditų, įsibrovėlių ir 
mokesčių rinkėjų. 

Viduramžiais daugelis Alpėse gyvenančių bendruomenių tapo politiškai nepriklau- 
somos. Šveicarijos kantonai nėra vienintelis toks pavyzdys. 52 Briansono komunos 
(bendruomenės) laisvių chartiją gavo 1343 m., šešeriais metais anksčiau nei Vienos 
sosto įpėdinis pardavė Prancūzijos karaliui likusią savo tėvoniją kartu su savo titulu. 
Savivaldą jos išlaikė iki Didžiosios prancūzų revoliucijos. 

Kiti rajonai griežtos kontrolės išvengė dėl blogo susisiekimo su jais. Provanso ir 
Barselonos grafų įkurta Barselonetė Utrechto taikos sutartimi kartu su Pays d'Ubaye 
perleista Prancūzijai. Tačiau ją buvo galima pasiekti tik po 15 valandų kelionės mulais, 
kol 1883 m. nebuvo nutiestas kelias. Verdono tarpeklio (Gorges du Verdon) kaimeliai 
neturėjo ryšio su išoriniu pasauliu iki 1947 m. Net žemiausioje vakarinių Alpių Ešelės 
perėjoje nėra kelio, kuris būtų pravažiuojamas iš abiejų pusių bet kokiu oru. 

Daug kelių buvo nutiesta strateginiais tikslais. Monženevės viršukalnėje (1054 m) 
stovi obeliskas, prancūzų, lotynų, italų ir ispanų kalbomis skelbiantis, kad šis kelias 
buvo atidarytas ekipažams 1807 m., „kai imperatorius Napoleonas nugalėjo savo prie- 
šus prie Oderio ir Vyslos“. Aukščiausias Europos kelias per Galibjero perėją (3242 m) 
buvo nutiestas ketvirtajame dešimtmetyje kaip Prancūzijos valstybinės sienos apsau- 
gos sudėtinė dalis. 

Alpenraum (Alpių rajonas) intensyviausiai buvo eksploatuojamas devynioliktojo 
amžiaus antrojoje pusėje, kai mišrus nespecializuotas žemės ūkis pakilo aukštai į kal- 
nus ir kaimo gyventojų skaičius augo kaip ant mielių. Tačiau atėjus šiuolaikinėms susi- 
siekimo priemonėms gyventojai pradėjo masiškai iš čia bėgti. Tai gerai atspindi senas 
savojiečių nusiskundimas: Toujours ma chėvre monte et ma femme descend. (Mano 
ožka lipa vis aukštyn, o mano žmona leidžiasi vis žemyn.) Daugelyje vietovių ši tenden- 
cija buvo bepasiekianti kritinį tašką, kai po 1945 metų prasidėjo hidroelektrinių statybos 
ir masinis turizmas, ypač žiemos slidinėjimas“. 

Alpių gyvenimo archajiškumas ir ypatumai paskatino steigti specializuotus muziejus. 
Seniausias iš jų - 1874 m. Turine įsteigtas Kalnų muziejus (Museo della Montagna). Etno- 
grafijos muziejus Ženevoje, kaip ir daugelis mažesnių muziejų, specializuojasi saugoti 
Alpėse gyvenančių bendruomenių įrankius, pastatus, koklines krosnis, liaudies meną. 

su piečiau, kitoje kalnagūbrio pusėje esančia Vengrija. Kiekvienas turistas gali 
įsitikinti, jog Alpių ar Karpatų pasauliai išliko, nepaisant dabartinių nacionalinių 
valstybių sukurtų barjerų. [sEN GoTARDAS]. 

Ypatingos reikšmės įgavo trys svarbiausos kalnų perėjos: Bavarijos vartai — 
Dunojaus vidurupio koridorius nuo Pasau iki Kremso — tapo svarbiausia šiaurę 
ir pietus jungiančia grandimi; Elbės vartai atvėrė Bohemiją Vokietijos įtakai, nes 
jei ne ji, tai tam būtų sutrukdęs Bohemijos miškas (Bėhmer Wald). Nemažiau 
svarbūs, ypač ankstesniais laikais, buvo Moravijos vartai — natūralus į pietus 
nukreiptas piltuvas, kuriuo plūdo daugelis iš stepių atklydusių tautų. Ankstyvai- 
siais Viduramžiais kaip tik čia susikūrė pirmoji slavų valstybė — Didžioji Moravi- 
jos imperija (žr. IV skyrių). Istoriniais laikais tai buvo kelias, kurį rinkosi daugybė 
armijų, pavyzdžiui, Sobieskis juo vedė savo kariuomenę prieš turkus, o Napoleo- 
nas skubėjo į Austerlicą. Be to, kaip ir keliais per Bavarijos ir Elbės vartus, juo 
galima pasiekti Dunojų netoli Vienos, taigi „pačią Europos širdį“. [sLAvkovas] 

Žinoma, Europoje be jos centrinės kalnų keteros yra daug kitų didelių kalnų 
virtinių. Mulasenas (3487 m) Siera Nevadoje, Netu arba Aneto viršukalnė (3404 
m) Pirėnuose, Etna (3323 m) Sicilijoje, Korno kalnas (2912 m) Apeninuose, 
Musala (2925 m) Bulgarijoje, Korabos (2764 m) viršukalnė Albanijoje, na ir pats 
Olimpo kalnas (2917 m) savo aukščiu prilygsta Alpių viršukalnėms. Ne visi euro- 
piečiai žino, kad aukščiausia Europos pusiasalio viršūnė yra ne Monblanas, o 
Elbrusas Didžiajame Kaukazo kalnagūbryje. 

3. Viduržemio jūra, ta nuostabiai izoliuota jūra, skalaujanti pietinius Europos 
krantus, sudaro savarankiško geografinio regiono pagrindą. Jos keliai yra puikūs 
kultūriniams, ekonominiams ir politiniams ryšiams. Ji tapo klasikinio pasaulio lop- 
šiu. Valdant imperatoriams ši jūra buvo tarsi Romos ežeras. Renesanso laikais ir 
vėliau čia susipynė įvairios civilizacijos materialiniu ir kultūriniu atžvilgiais“. Įsi- 
dėmėtina ir tai, kad nuo Romos imperijos žlugimo Viduržemio jūros regionas jau 
niekada nebebuvo suvienytas politiškai. Jūrų galybės niekada nepakako įveikti 
žemynines imperijas, įsikūrusias palei šį regioną. Nuo to laiko, kai musulmonų 
valstybės įsitvirtino Viduržemio jūros rytiniame pakraštyje ir Afrikoje, Viduržemio 
jūros regionas tapo nepaliaujamų politinių perdalijimų arena. Jūrinės ir prekybi- 
nės šalys, tokios kaip Venecija, nepajėgė suvienyti šio regiono. Devynioliktajame 
amžiuje Europos šalys čia pristeigė kolonijų visoje pakrantėje nuo Sirijos iki 
Maroko, tačiau jų tarpusavio varžybos sutrukdė sunaikinti pagrindinę musulmonų 
tvirtovę Turkiją ir įsiviešpatauti. 

Politinis susiskaldymas gali paaiškinti tam tikrą kultūrinį bendrumą, kuris per- 
žengia valstybių sienas Viduržemio jūros regione. Vienas giliai įsišaknijęs bruo- 
žas — tai „paralelinės valdžios“, tokios kaip mafija pietų Italijoje, atlaikančios 
visus mėginimus nuslopinti ją, buvimas.' Per didžiąją rašytinės istorijos dalį tautos, 
gyvenusios šiaurinėse Viduržemio jūros pakrantėse, žmonių skaičiumi pranoko 
savo pietinius kaimynus ne mažiau kaip du kartus, todėl ir dominavo. Demogra- 
finis sprogimas Šiaurės Afrikoje žada sugriauti tradicinę pusiausvyrą. Kad ir kaip 
ten būtų, „Viduržemio jūros šalimis“ niekada nebuvo vadinamos vien tik 

Sen Gotardo perėja kontroliuoja trumpiausią kelią per centrines Alpes. Ją pagrįstai 
galima vadinti gyvybiškai svarbiausia Europos arterija. Sujungdama Reuso, šiauriau 
įtekančio į Reiną, ir Ticino, piečiau įtekančio į Po, slėnius, ji yra trumpiausias kelias iš 
Pietų Vokietijos į Šiaurės Italiją. Būdama tik 2108 m aukštyje, perėja gerokai žemesnė 
už savo „konkurentes“, kurios žiemą ir esant blogam orui ilgokai būna uždarytos. 
(Žr. III priedą, 5) 

Įdomu, kad Sen Gotardo kelias pagrindine magistrale tapo gan neseniai. Romėnai 
ja nesinaudojo ir teikė pirmenybę vakariau esančioms perėjoms, ypač Didžiajam Sen 
Bernarui, jų vadintam Mons Jovis. Nebuvo juo naudojamasi ir ilgus šimtmečius po 
Vakarų Romos imperijos žlugimo, nepaisant nuolatinės migracijos iš šiaurės į pietus. 
Persikėlimą sunkino neilga atkarpa Reuso slėnio aukštupyje: už kokių trijų mylių į šiau- 
rę nuo dabartinio Andermato slėnis tampa kanjonu stačiais uolėtais krantais. Tai vadi- 
namasis Šoleneno tarpeklis; praėjimą į jį ribojo stačios uolos, užtvėrusios kelią bet 
kokiam judėjimui, kol nebuvo atlikti dideli inžineriniai darbai. Jie prasidėjo po 1200-ųjų 
metų. Įėjimas į tarpeklį buvo perdengtas vientisa Velnio tilto arka, kurio didinga kon- 
strukcija pareikalavo ne mažiau pastangų negu kokios nors gotiško stiliaus katedros 
skliautas. Ties pačia stačiausia perėjos per tarpeklį vieta uolose iškalti akmeniniai laip- 
teliai, vadinami scaliones arba Schollen, kartu su atramomis medinėms platformoms, 
pakabintoms išilgai uolų. Apie 1300 metus, kai perėjos viršuje esanti vienuolyno užeiga 
buvo dedikuota šventajam Gotardui, tolimojo Hildesheimo vyskupui, tapo aišku, kad 
keleivių srautas jau nenutrūkstamas'. 

Beveik 600 vasarų Sen Gotardo kelias nuo birželio iki lapkričio buvo pagrindinis 
Europos kelias iš šiaurės į pietus. Nuo Altdorfo prie Liucernos ežero iki Biaskos prie 
įėjimo į Levantinos slėnį piligrimų, turistų, pirklių ir karių laukdavo 60 mylių nelengvo 
kopimo aukštyn keturiais ar penkiais etapais. Pietinis įėjimas pro klaikųjį „Drebulio slė- 
nį“ (Valle Tremola), kur randama pusiau permatomo mineralo tremolito, neką mažiau 
bauginantis už Velnio tiltą. Vingiuotą taką keleiviai gali įveikti tik nešuliniais mulais, neš- 
tuvais arba pėsčiomis. Kol iki 1830 m. takas nebuvo praplatintas, vienintelis žmogus, 
įveikęs perėją ekipažu, buvo anglas Charlesas Greville'is, kuris 1775 m. laimėjo lažy- 
bas, pasisamdęs šveicarų palydovų grupę, visą kelią nešusią ant pečių jo fajetoną. 

Sen Gotardo perėjos atidarymas turėjo svarbių strateginių pasekmių. Jis ypač 
paskatino Urio kantono, šios perėjos saugotojo, o kartu ir visos Šveicarijos konfedera- 
cijos plėtrą. Armijos iš Vokietijos dabar galėjo greitai pasiekti Lombardiją ir grįžti atgal. 
Tuomi pasinaudojo daug imperatorių, o pats reikšmingiausias buvo generolo Suvorovo 
vadovaujamos rusų kariuomenės žygis per Alpes 1799 metais. 

Sen Gotardo geležinkelio atidarymas 1882 m. buvo ne mažiau reikšmingas įvykis“ 
nei Sen Gotardo kelio nutiesimas. Po viršukalne reikėjo iškirsti 15 km ilgio pagrindinį 
tunelį ir 80 mažesnių. Ties garsiuoju Pfaffensprung („pastoriaus šuoliu“) virš Gošene- 
no traukinys vingiuojančiu bėgių keliu važiuoja į dešinę ir išneria keliais šimtais pėdų 

aukščiau, sukdamas jau į kairę. Tiesiant šį geležinkelį žuvo daug darbininkų bei pats 
jo projektuotojas. Šalia geležinkelio tunelio 1980 metais atidarytas 16,5 km ilgio tunelis 
automobiliams; juo bet kuriuo metų laiku ir bet kokiu oru gali važiuoti šešios eilės auto- 
mobilių. Motociklininkai, įsitvėrę savo plieno žirgų ne mažiau tvirtai nei į juos pačius 
įsikibusios jų keleivės odinėmis striukėmis, pralekia perėją per keliolika minučių. 

Otie šių dienų keleiviai, kurie stabteli prie Velnio tilto, gali pamatyti įdomų pamink- 
lą, iškaltą uolose žemiau už dabartinį viaduką. Caro laikų kirilicos užrašą jame galima 
išversti taip; NARSIESIEMS FELDMARŠALO SUVOROVO, RIMNIKO GRAFO, ITALIJOS 
KUNIGAIKŠČIO BENDRAŽYGIAMS, ŽUVUSIEMS PEREINANT ALPES 1799 M. Pastatytas 
šio žygio šimto metų sukakčiai pažymėti, jis deramai primena ir Europos vienybę, ir jos 
kalnų didingumą. 








tiesiogiai prie jūros prieinančios šalys. Europoje Viduržemio jūros regiono riba 
eina daug šiauriau, apimdama Bavariją, Transilvaniją ir Ukrainą. Nebuvo tokios 
šalies ar kultūros, neišskiriant ir Romos, kuri kada nors būtų suvienijusi jas visas. 

Panašus vaizdas pažvelgus ir į kitų Europos uždarųjų jūrų — Baltijos ir Juodo- 
sios — istoriją. Baltijos jūros regionas iškilo palyginti vėlai. Ši jūra Hanzos laikais 
tapo Vokietijos prekybinės ekspansijos, o septynioliktame amžiuje Švedijos pre- 
tenzijų į šlovę taikiniu. Tačiau nė viena Baltijos valstybė niekada taip ir nepasiekė 
išsvajotojo dominium maris statuso. Dėl vokiečių, švedų, danų, lenkų ir rusų var- 
žybų Baltijos jūros regionas taip ir liko nesuvienytas iki šiol“. [MANZA] 

Juodoji jūra, senovėje iš pradžių vadinama Axenos (nesvetingąja), vėliau Euxi- 
ne (svetingąja), o dar vėliau Pontus, ir Viduržemio jūra yra kaip kokie Siamo 
dvyniai. Ji patyrė graikų, romėnų, Bizantijos ir Osmanų imperijos dominavimą. Ir 
čia didžiosios žemyninės valstybės Rusijos iškilimas buvo ilgalaikio suskaldymo 
priežastis. Iki šio amžiaus paskutiniojo dešimtmečio Sovietų Sąjunga ir jos sateli- 
tai stovėjo priešais NATO pietinį flangą Turkijoje, atskirti nuo jo priešiškų vande- 
nų. Ko gero, dar rimtesnė problema yra ta, kad dauguma Juodosios jūros vande- 
nų neturi deguonies, ji taip prisigėrusi vandenilio sulfido (H,S), kad „jos gelmės 
yra didžiausia vandenų be gyvybės sankaupa pasaulyje“. Jei kartais vandens 
sluoksniai „apsiverstų“, tai sukeltų „baisiausią gamtinį kataklizmą, koks nėra 
ištikęs Žemės nuo paskutiniojo apledėjimo" ?. 

Kai tapo aišku, jog vienvaldiškai įsiviešpatauti Europos jūrose neįmanoma, 
didžiausias dėmesys neišvengiamai nukrypo į tris jų strateginius įėjimus, vartus. 
Gibraltaro, Dardanelų ir Danijos Zundo sąsiauriai suteikė nepaprastai daug galios 
ir įtakos juos kontroliuojančioms valstybėms. [zunpas] 

4. Europos pusiasalio kamieną papildo dar keli dideli pusiasaliai, išsikišę į 
supančias jūras. Vienas iš tokių kalnuotų iškyšulių — Skandinavija, prisišliejusi 
prie Baltijos jūros, o kiti trys — Pirėnai, Italija ir Balkanų masyvas — ribojasi su 
Viduržemio jūra, dar du — Krymas ir Kaukazas — su Juodąja jūra. Nors visi jie 
jungiasi su žemynu, tačiau lengviau pasiekiami iš jūros negu iš sausumos. 

ZUNDAS 


Kaip ir jo pietinis antrininkas Gibraltaro sąsiauris, Danijos Zundas buvo vadinamas 
„Europos kaklo vena“. Kontroliuodamas vienintelį įėjimą į pagrindinę jūrą, jis turėjo 
nepaprastai didelės strateginės ir komercinės reikšmės. ! Pirmą kartą tai buvo suvokta 
1200 metais, kai Danijos karalius Kanutas VI (Canute VI) įkalino kelis Liubeko pirklius 
ir nepaleido jų, kol tie nesusimokėjo už teisę patekti į turtingus silkių Baltijos jūros rajo- 
nus. Nuo tada Zundo rinkliavos buvo reikalauta tol, kol danai pajėgė tai daryti. Su tokia 
tvarka susitaikė kitos viduramžių Baltijos valstybės - Lenkija, Kryžiuočių ordinas ir Han- 
za, ji atlaikė ir Švedijos iššūkį septynioliktajame amžiuje. Rinkliava sumažėjo po 
1732 m., bet vis tiek buvo imama iki Išpirkimo sutarties 1857 m., kai britų karinis laivy- 
nas pagaliau įtikino danus mesti savo senąjį verslą. Tačiau net po to Zundas neprara- 
do savo reikšmės, kol Prūsija 1866 m. nejsigijo Kylio ir išsikasusi Kaizerio Vilhelmo 
kanalą (1895 m.) galėjo apeiti Zundą. O kai per juos pradėjo skraidyti ir lėktuvai, visi 
jūrų sąsiauriai, neišskiriant ir Lamanšo, prarado didžiąją dalį savo strateginės reikš- 
mės. Kaip buvusios didybės prisiminimas liko tik per sąsiaurį kursuojantis keltas ir 
Hamleto tėvo šmėkla ant Elsinoro pilies kuorų. 








Skandinavija kadaise buvo ta vieta, kur tirpo Europos ledo kepurė. Ji niekada 
negalėjo išlaikyti daug gyventojų. Tačiau jos atšiaurių vakarinių fiordų klimatą 
sušvelnina Golfo srovė; kalnuose daug mineralinių žaliavų; atsitraukiančių ledy- 
nų paliktuose moreniniuose ežeruose gausu žuvies. Skandinavijos klimato trūku- 
mus jos gyventojams kompensuoja saugumas. 

Didžiąją Pirėnų pusiasalio dalį sudaro aukštai iškilusi plokštikalnė, nuo liku- 
sios žemyno dalies atskirta aukštomis Pirėnų kalnų viršūnėmis. Rytinis jos jūrinis 
krantas priklauso Viduržemio jūros pasauliui ir ankstesniais istorijos laikotarpiais 
buvo įtraukiamas į Kartaginos, Romos ir musulmonų įtakos sferas. Didžiąją dalį 
teritorijos drenuoja Doro, Tacho ir Gvadalkivyro upių, įtekančių į Atlanto vande- 
nyną, slėniai. Naujesniais laikais, kai Aragonas plėtėsi į rytus Viduržemio jūros 
link, Portugalija ir Kastilija užtikrintai slinko į vakaruose plytinčio vandenyno 
pusę. Tai buvo pirmosios Europoje kolonijinės valstybės, kadaise jos dalijosi 
pasaulį. 

Apeninų pusiasalis tobuliausias iš visų. Alpių barjeras iš šiaurės neturi spragų. 
Po upės lyguma — tai tikras natūralus maisto sandėlis. Ilgoje uolėtoje „kojoje“ yra 
daug derlingų slėnių, lengvai pasiekiamų iš jūros. Kai kurios iš Italijos vietovių 
buvo turtingos ir orientuotos į išorę; viena iš jų, Roma, sukūrė didžiausią senovės 
pasaulio imperiją. Tačiau po Romos žlugimo jos sugebėjo taip atkakliai ginti savo 
nepriklausomybę, kad vėliau Italijos nepavyko suvienyti beveik 2000 metų. 

Balkanų pusiasalis toli gražu ne toks svetingas kaip Italija. Jo viduje klimatas 
sausesnis, kalnai, nuo Dinarų Alpių ligi Rodopų, akmeningesni, slėniai toliau nuo 
jūros, taigi ir jūra sunkiau prieinama. Pagrindinė jo paskirtis per visą istoriją buvo 

išmaitinti atkaklias bendruomenes, tvirtai įsikibusias į žemę ir blokuojančias tie- 
sioginį Viduržemio jūros regiono susisiekimą su Dunojaus baseinu. 

Krymo, anksčiau vadinto Tauru, pusiasalio statusą paryškina jo atokumas nuo 
Ukrainos stepių, kurios iki naujausių laikų nuolatinių gyventojų neturėjo. Jis 
nukreiptas į jūrą, į saulę, į pietus ir sudarė viena kitą keitusių Viduržemio jūros 
civilizacijų atšaką, kol 1783 m. jo nenukariavo Rusijos imperija. [cHERsOoNEsAS] 

Kaukazas irgi turi daug pusiasaliams būdingų bruožų. Nors jis abiem galais 
susisiekia su žemynu (Europa šiaurėje ir Azija pietuose), kalnai, skiriantys jį nuo 
žemyno, tokie masyvūs, kad visa čia gyvenančių žmonių veikla neišvengiamai 
buvo nukreipta jūros link. Didžiojo Kaukazo keteros, kurių aukščiausia viršūnė 
siekia 5486 m., daug aukštesnės, negu Alpių ar Karpatų. Piečiau esantis Mažasis 
Kaukazas panašų aukštį pasiekia Ararato viršukalne (5165 m). Kaukazo gyvento- 
jai yra euraziečiai daugeliu aspektų. [kaukazas] 

5. Gamta apdovanojo Europą dešimčia tūkstančių salų. Didžiausios iš jų — 
Islandija, Airija, Didžioji Britanija, Korsika, Sardinija, Sicilija ir Kreta — įvairiais 
laikotarpiais sugebėjo išsiugdyti savitas kultūras ir atskirus politinius vienetus. 
Viena privilegijuota sala išimtinėmis aplinkybėmis ir labai trumpam laikui suge- 
bėjo sukurti didžiausią pasaulio istorijoje imperiją. Visos jos sudaro Europos dalį, 
tačiau ir fiziškai, ir psichologiškai yra atskirtos nuo jos. Kaip simboliškai rodo 
dvigubi plyšiai Mesinos ir Sirakūzų pašto dėžutėse, yra du skirtingi pasauliai — 
Sicilia ir Continente. 

Daug mažesnių salų, nuo Špicbergeno ligi Maltos, išsimėčiusios jūroje it kokie 
vieniši sargybiniai, o kitos susibūrusios į archipelagus, salynus, siejamus bendrų 
interesų ir identiteto. Šetlando, Orknio, Hebridų salos yra prie Didžiosios Britani- 
jos; Balearų salos prie Katalonijos; Jonijos, Sporadų, Cikladų ir Dodekanezų salos 
prie Graikijos turi ir bendrų, ir individualių bruožų. [FARERAI] 

Tačiau šiais laikais salų uždarumas sparčiai nyksta. Pavyzdžiui, Didžioji Brita- 
nija sukūrė savo užjūrio imperiją tais laikais, kai viešpatavimas jūroje galėjo efek- 
tyviai atriboti ją nuo žemyno reikalų. Tačiau dabar atsiskirti tokiu pat mastu jau 
nebeįmanoma. Jūrų pajėgas pakeitė aviacija, aviaciją — tarpkontinentinės balis- 
tinės raketos, ir tokie geografiniai elementai, kaip, pavyzdžiui, Lamanšo sąsiauris, 
beveik neteko reikšmės. Britų imperija išnyko, o Britanijos priklausomybė nuo 
jos žemyninių kaimynų padidėjo. Tunelio po Lamanšu atidarymas 1994 metais 
buvo daugiau tik simbolinės reikšmės įvykis. Jis reiškė Britanijos kaip salos isto- 
rijos pabaigą. 

Turint omeny pagrindinius Europos pusiasalio struktūrinius vienetus, reikia 
pažymėti, kad trys jo subregionai — Pietūs, Dunojaus baseinas ir Volgos korido- 
rius — atlieka itin svarbias funkcijas. 

Pietūs — dabartinės Prancūzijos pietinė dalis („Midi“) tarp Pirėnų ir Alpių 
kalnų prieina prie Viduržemio jūros pakrantės. Kiekvienam keliaujančiam po 
Viduržemio jūros regioną tai vienintelis patogus išėjimas į šiaurinę lygumą. Išsi- 
laipinus Pietuose, iš karto atsiranda galimybė lengvai pasiekti pagrindinę žemyno 
dalį. Nuo senojo Marselio ar nuo Arlio prie Ronos žiočių galima be jokių kliūčių 

Nė viena iš daugybės Europos salų neprilygsta Farerų salų vienišam didingumui. Jų 
stačios juodo bazalto uolos aukštai iškilusios audringose Šiaurės Atlanto platybėse 
pusiaukelėje tarp Islandijos, Norvegijos ir Škotijos. Septyniolikoje apgyventų salų, susi- 
būrusių aplink Striomės salą ir didžiausią uostą Torshavną, dabar yra 45 464 gyvento- 
jai (1984 m. duomenimis), kurių pagrindinis pragyvenimo šaltinis - žvejyba. Šie seno- 
vės skandinavų palikuonys, įsikūrę čia aštuntajame amžiuje, pakluso Gulatingui, 
Vakarų Norvegijos įstatymų leidimo susirinkimui ir savajam Loegtingui. [pinGas] Jie kal- 
ba norvegų kalbos dialektu, bet turi savų sagų, savų poetų ir menininkų, savą kultūrą. 
Tačiau nuo 1814 m., kai Norvegiją aneksavo Danija, ši „mažiausioji Europos demokra- 
tija" atsidūrė Danijos gubernatoriaus valdžioje ir danų interesų įtakoje. 

Pasekmė buvo ta, kad Farerų salų gyventojų nacionalinis judėjimas nukrypo prieš 
Daniją - „tą Skandinavijos šalį, su kuria jie teturi mažiausiai bendra“!. Šiuo atžvilgiu 
Farerų gyventojai sekė islandais, kurie svarbiausiu dalyku laikė identiteto išsaugojimą. 
Didysis momentas atėjo 1940 m. birželio mėnesį, kai naciams okupavus Kopenhagą 
britų karo laivas įsakė Torshavno škiperiui vietoj Danijos vėliavos iškelti Farerų vėliavą. 
Po referendumo 1946 metais, pasisakiusio už neribotą suverenitetą, 1948 m. balan- 
džio 1 d. buvo pasiektas kompromisinis susitarimas. Farerai gavo autonomiją, savival- 
dą, išlikdami Danijos karalystės sudėtyje. 1970 m. Farerų salos tapo nepriklausoma 
Šiaurės Tarybos nare. Nordurlandahusid (šiaurės namai) Torshavne pastatyti iš švedų 
medienos, norvegų skalūnų, danų stiklo, islandiškos stogo dangos ir apstatyti suomiš- 
kais baldais. 





keliauti Langedoko žemuma ligi pat Atlanto ar, aplenkiant Centrinį Masyvą, 
pasiekti Luaros ir Senos ištakas. Didžiausias Ronos intakas Sona veda tiesiai į 
Belforo (Belfort) perėją, už kurios yra nestatus nusileidimas prie Reino, o bet 
kurioje kitoje vietoje tarp Gibraltaro ir Dardanelų ankstesnieji į šiaurę traukiantys 
keliautojai būtų susidūrę su Alpių perėjomis, aklavietėmis, ilgais apėjimais. 

Pietų, to Viduržemio jūros regioną su Lyguma jungiančio tilto, patogi padėtis 
turėjo svarbių pasekmių. Čia buvo pati palankiausia aplinka senajai pietų civiliza- 
cijai susilieti su „barbariškomis“ šiaurės kultūromis. Romėnams tai buvo jų pirmo- 
ji didesnė provincija už Italijos ribų ir jie vadino ją Cizalpine Galija. O frankams, 
kurie pirmieji iš barbarų sukūrė stambesnę savo imperiją, ši sritis žadėjo saulės ir 
aukštos kultūros. Jie 537 metais, praėjus šimtui metų nuo Romos žlugimo, čia 
įtvirtino savo placdarmą ir jau niekada nebepasitraukė. Prancūzijos karalystė, ir 
šiaurietiška, ir turinti Viduržemio jūros regiono bruožų, laikui bėgant sukūrė pačią 
įtakingiausią ir universaliausią Europos žemyno kultūrą. 

Dunojaus baseinas, kaip ir Pietūs, jungia Lygumą su Viduržemio jūros regionu, 
tik šiuo atveju — iš vakarų į rytus. Dunojus išteka iš Švarcvaldo kalnų, kerta kal- 
nų grandinę ties Bavarijos vartais prie Pasau, o paskui 2400 kilometrų plaukia į 

rytus, kol pasiekia Juodąją jūrą. Iš rytų traukiantiems žmonėms jis buvo papras- 
čiausias kelias į žemyno vidų, o Lygumos gyventojams tai labiausiai gundantis 
kelias į pietų jūras. Per didžiąją savo tėkmės dalį Dunojus — svarbiausia Romos 
imperijos, taigi ir „civilizacijos“, sienos linija. Naujaisiais laikais jo baseino teri- 
torija sudarė didelės daugianacionalinės Habsburgų imperijos pagrindą, čia 
buvo ir pagrindinė krikščionybės konfrontacijos su islamu arena Europoje. [DANu- 
vius] 

Tačiau iš visų jungiančiųjų teritorijų gyvybiškai svarbiausia yra ta, per kurią 
teka Volga. Dabar galioja susitarimas, kad Europos žemyno riba eina Uralo kal- 
nais ir Uralo upe. Į vakarus nuo Uralo, Volgos baseine, žmogus yra Europoje, o 
į rytus nuo Uralo, Sibire ar Kazachstane, jis jau Azijoje. Todėl stovėdamas ant 
Volgos kranto ties Saratovu ar Carycinu, žmogus gali jaustis, kad stovi iš tiesų 
ties vartais. Mat Volga yra pirmoji iš stepių einančio kelio europinė stotis; jos 
vandenys užpildo koridorių, jungiantį Baltijos ir Kaspijos jūras. Iki septyniolikto- 
jo amžiaus Volga buvo ir rytinė krikščionių paplitimo riba, taigi kartu ir svarbi 
kultūrinė riba. Tai didžiausia Europos upė, deramai sauganti Europos pusiasalį, 
kuris driekiasi „nuo Atlanto lig Uralo“. 

Visais fizinės geografijos aspektais aplinkos kitimas laikomas savaime supran- 
tamu dalyku. Tačiau tradicinės disciplinos, pavyzdžiui, geologija, sudaro įspūdį, 
jog kitimai tokie lėti, kad žmogus per savo gyvenimą jų beveik nepastebi. Tik 
pastaruoju metu pradedama suvokti, kad nūdieninė aplinka toli gražu ne tokia 
stabili, kaip buvo manoma. 

Pavyzdžiui, klimatas nuolat kinta. Veikale civilization and Climate („Civili- 
zacija ir klimatas“, 1915) amerikiečių mokslininkas Ellsworthas Huntingtonas 
paskelbė gigantiškųjų Kalifornijos sekvojų išradingo tyrimo rezultatus. Tai gali- 
ma laikyti istorinės klimatologijos pradžia. Kadangi sekvojos gali išgyventi dau- 
giau nei 3000 metų, o jų kamienų rievių storis kinta priklausomai nuo metų 
šilumos ir drėgmės, tai sekvojos kamieno skerspjūvis yra klimato kitimų per tris 
tūkstančius metų sistemingas įrašas. Remiantis Huntingtono metodu, dabar 
vadinamu dendrochronologija, buvo sukurta besikaitaliojančių klimato fazių 
„pulsacinė teorija“, kurią galima pritaikyti visų žemynų praeičiai tirti. Tai savo 
ruožtu leido atsirasti ypatingai aplinkos determinizmo atmainai. Klasikinės civi- 
lizacijos raidą Viduržemio jūros regione įmanoma susieti su drėgnos fazės pra- 
džia, kai, pavyzdžiui, Šiaurės Afrikoje buvo galima auginti kviečius, o šiaurinę 
Europą kamavo gausūs lietūs, rūkai, šaltis. Senojo pasaulio žlugimą aiškintume 
klimato pasikeitimu į priešingą pusę, kai Viduržemio jūros saulė pradžiugino ir 
gyvenančius į šiaurę nuo Alpių. Mongolų migraciją, kuri tiesiogiai paveikė Kini- 
jos ir Europos istoriją, galima paaiškinti ilgalaike sausra Vidurinės Azijos oazėse. 
Savo vėlesniame veikale The Mainsprings of Civilization („Svarbiausieji civiliza- 
cijos akstinai“, 1945) Huntingtonas ištyrė kitus fizinės aplinkos faktorius, tarkim, 
maistą ir ligas, bei jų poveikį žmogaus paveldimumui“. Neapgalvotos sąsajos 
pakenkė tokių tyrimų reputacijai ir vėliau buvo stengiamasi patikslinti ankstes- 
nius rezultatus. 

DANUVIUS 


Senovėje Dunojaus upė buvo viena svarbiausių Europos pusiasalio skiriamųjų linijų. 
Ia. po Kr. tapusi Romos imperijos siena, ši upė, lotyniškai vadinama Danuvius, o grai- 
kiškai /ster, skyrė civilizaciją nuo barbarybės. 

Tačiau vėliau Dunojui buvo lemta tapti viena iš didžiausių Europos magistralių, atvi- 
ru bulvaru, jungiančiu Vakarus ir Rytus!. Garsiojoje Berninio kompozicijoje Keturių upių 
fontanui Navonos aikštėje (Piazza Navona) Romoje Europai pasirinktas kaip tik Duno- 
jus, šalia Afrikos Nilo, Azijos Gango ir Amerikos La Platos. 

Aukštupyje Dunojus vadinamas Donau ir teka per pačią germanų pasaulio širdį. 
Paminklinė lenta Donauešingeno (Donaueschingen) Fiurstenbergo parke Švarcvaldo 
kalnuose pažymi tą vietą, nuo kur jis prasideda: HIER ENTSPRINGT DIE DONAU (Čia 
prasideda Dunojus). Pratekėjusi pro Sigmaringeno pilį - Hohencolernų tėvoniją, upė 
toliau plaukia pro Ulmą ir Regensburgą, svarbiausius Šventosios Romos imperijos 
miestus ir už Pasau pasiekia „rytų karalystę“ - Austriją (Austrijoje Dunojus - Nybelungų 
[NYBELUNGAI] kelias). Jis teka pro Lincą, kur buvo palaidotas imperatorius Frydrichas, o 
ant jo antkapio yra užrašas A-E-/-O-U, reiškiantis Austria erit in orbe ultima; pro Amš- 
teteną, kur palaidotas Franzas Ferdinandas; pro Kyrlingą (Kierling), kur mirė Kafka, ir 
pro Eizenštatą (Eisenstadt) - paskutiniąją Haydno poilsio vietą: 


Himmel habe Dank! (Aš dėkoju tau, Dangau! 
Ein harmonischer Gesang Harmoningai dainavau, 
War mein Lebenslauf Ne kitaip ir gyvenau!) 


O Viena, kaip sakė Metternichas, tai vieta, kur Europa susitinka su Azija. 

Vidurupyje Dunojus, jau Duna pavadinimu, praplatėja ir teka Vengrijos plotais, per 
vengrų šalį, kuri it pleištas įsiterpia į slavų žemes. Ties Bratislava (Pozsony, Pressburg) 
jis apjuosia buvusios „Aukštutinės Vengrijos“ sostinę, dabar tapusią Slovakijos Res- 
publikos sostine. Fertudas buvo Eszterhazų „antrasis Versalis“, o Esztergomas - Veng- 
rijos primų rezidencija. Sentendre (šv. Andrejus), kadaise buvęs serbų trėmimo vieta, 
dabar tapo menininkų bohemos Meka. Prie Budos ir Pešto turkų pilis vienam upės 
krante žvelgia į anglų stiliaus Parlamento rūmus kitame krante. [auDa] 

Žemupyje, už Geležinių vartų, upė iš katalikiškų šalių patenka į stačiatikių kraštus. 
[NikoPOLIS] yra ta vieta, kur Vulfila išvertė Bibliją iš graikų kalbos į gotų kalbą, ir tai buvo 
„germanizmo išeities taškas“. [aisLiJA] | kairę nuo Dunojaus plytinti Rumunija skelbiasi 
esanti Trajano Dakijos palikuonė. Serbija ir Bulgarija dešiniajame Dunojaus krante, ilgai 
okupuotos Osmanų (jie vadino jas Tuna), susikūrė iš Bizantijos provincijų. Čilevečė 
kadaise buvo Genujos forpostas. O paskutinė prieplauka leidžiantis upe žemyn yra Suli- 
na Dunojaus deltoje - didžiausiame Europoje paukščių rezervate - jau ne civilizacijos, 
o amžinosios Gamtos pasaulyje“. 

Upės geogratui yra nuosėdų nešėjos ir prekybos kanalai. O istorikui — tai kultūros, 
idėjų, o kartais ir konfliktų, arterijos“ „Jos - kaip ir pats gyvenimas. Per 2888 kilometrus 
nuo Donauešingeno ligi deltos upės srovė nė akimirksniui nesustoja. 

Nepaisant to, periodiškumo teorijos tebeturi šalininkų. „Ciklomanija“ vis dar 
gyva: civilizacijų atsiradimai ir žlugimai siejami su viskuo, pradedant Saulės 
dėmėmis ir baigiant skėrių antplūdžiais. Nepriklausomai nuo konkrečių preferen- 
cijų, mokslininkus ir toliau traukia aplinkos kaitos reiškinys ir jo įtaka žmonių 
reikalams. Galų gale tai paprasčiausiai reiškia faktą, kad klimatas kinta. Kai 
kurios kadaise gausiai apgyventos Romos pasaulio dalys dabar tapusios dykumo- 
mis, tyrais. Vikingų kapų esama ir tose Islandijos bei Grenlandijos vietovėse, kur 
dabar dėl amžinojo įšalo net kastuvo negalima įsmeigti. Septynioliktame amžiuje 
metinės mugės Londone buvo rengiamos žiemą ant Temzės upės ledo, o armijos 
žygiuodavo užšalusia Baltija ten, kur tokie mėginimai nūnai prilygtų savižudybei. 
Žodžiu, Europos aplinka nėra pastovus dalykas, nors subtilesnius jos ritmus ne 
visada pavyksta tiksliau užfiksuoti. [VENDANGE)] 

Arnoldo Toynbee veikalas „Istorijos apybraiža“ (1933 — 1939), kuriame pateikta 
įspūdinga civilizacijų augimo ir žlugimo teorija, kartu yra ir reikšmingas aplinkos 
istorijos aprašymas. Apsvarstęs civilizacijos atsiradimą kaip žmonijos atsaką 
į „aplinkos iššūkį“, jis pasiūlo „nelaimių, sunkumų veiksmingumo“ dėsnį. Romos 
Kampanija, Judėjos pusdykumės, smėlėtos Brandenburgo dykvietės, nesvetingi 
Naujosios Anglijos krantai — tai vis atšiaurių aplinkų, sukėlusių energingą žmo- 
nių pasipriešinimą, pavyzdžiai. Prie jų galima pridėti ir neįžengiamus Moskovijos 
miškus. Išvardijęs „smūgių, spaudimų, negandų stimulus“, jis pasiūlo „aukso vidu- 
rio“ koncepciją. Tarkim, slavams Rytų Europoje trūko ankstyvųjų stimulų, paska- 
tų, o keltus ir skandinavus kamavo pernelyg atšiaurios aplinkos sąlygos. Toynbee 
nuomone, beveik idealiomis sąlygomis gyveno heleniškoji senovės Graikijos civi- 
lizacija — „ta pati gražiausia iš kada nors pražydusių šios rūšies gėlių". 

Nūnai, nors vis dar negalime atmesti aplinkos poveikio žmogui, itin daug 
dėmesio skiriama ir žmogaus poveikiui aplinkai. [Ekorocua] Istorinė ekologija kaip 
akademinė disciplina atsirado dar gerokai anksčiau nei „šiltnamio efekto“ pra- 
džia atkreipė visų dėmesį į šios problemos svarbą. Jai tirti naudojamos įvairiau- 
sios technologinės gudrybės. Aeroarcheologija iš pagrindų pakeitė mūsų žinias 
apie priešistorinį landšaftą. Sedimentologija, nagrinėjanti upių nuogulų struktūrą, 
ir glaciologija, tirianti ledo susidarymo ledynuose ypatumus, buvo pasitelktos 
aplinkos pokyčiams per šimtmečius ir tūkstantmečius patikslinti. Geocheminiai 
tyrimai — „išdavikiškųjų“ fosfatų kiekio matavimai senovės gyvenviečių dirvože- 
myje — tapo dar vienu galingu archeologų ginklu. Palinologija (žiedadulkių 
analizė), tirianti žemėje išlikusias senovės augalų sėklas, leidžia atkurti kadaise 
egzistavusių augalų įvairovę. Specialistai dabar ginčijasi dėl „didžiojo guobų 
nykimo“ įrodymų ir kokie javai buvo auginami priešistoriniais laikais ar kokia 
buvo miškų kirtimo dirbamos žemės plotams plėsti chronologija. Durpių anali- 
zė — durpynų sudėtis ir organinės medžiagos kaupimosi juose greitis — parodė, 
kad nuo 3000 m. pr. Kr. iki 1000 m. po Kr. buvo penki didieji klimato „pablogė- 
jimai“. Priešistorės mokslas pažengė toli į priekį nuo tų laikų, kai archeologai 
galėjo kasinėjant rastus objektus tik palyginti su fragmentiškomis nuorodomis 
senovės rašytiniuose dokumentuose. [c14] 

Istorinė klimatologija remiasi tuo, kas surašyta ne tik knygose, bet ir pačioje gamtoje. 
Įrašai knygose - kas randama dienoraščiuose, keliautojų pasakojimuose ir ką apie orą 
užrašė dvarų valdytojai, grūdų pirkliai, vynuogių augintojai. O gamtos įrašų ieškotojai 
tyrinėja medžių rieves, fosilijas, nuosėdines uolienas, stalaktitus, ledynus'. 

Pačios gamtos įrašų tikslumas tiesiog stulbinantis, net kai kalbame jau apie isto- 
rinius laikus. Didžiojo druskingojo ežero Kryme nuosėdos „atmena“ 2294 m. pr. Kr. 
Kai kurių didžiųjų stalagmitų, tarkim, esančių Aven d'Orgnac oloje Juros kalnuose, 
amžius viršija 7000 metų. Kalcito nuosėdų tankio svyravimai tiksliai atspindi lietingumo 
keitimąsi. 

Fenologija tiria vaisių nokimą ir ja naudojamasi nagrinėjant vynuogių derliaus nuė- 
mimą. Ištisus šimtmečius kiekvienais metais daugelis Prancūzijos vynuogynų viešai 
paskelbdavo vynuogių skynimo pradžios datą. Ankstyva derliaus nuėmimo data rodo, 
kad vynuogių augimo sezonas buvo saulėtas, vėlyva data - kad jis buvo šaltas. Gretin- 
dami kokios nors vietovės premiėre couvėe (pirmojo kubilo) datas, istorikai gali atkurti 
labai ilgų laikotarpių „fenologines serijas“, o lyginant įvairių vietovių fenologines serijas, 
galima išvesti bet kurio regiono vidurkinius sezoninius duomenis. Tos courbes de ven- 
danges (vynuogių skynimo kreivės) tiksliai parodo klimato kitimus“. (Žr. III priedą, 6) 

Ledynų slinkimas yra dar vienas informacijos šaltinis. Šaltesniais laikotarpiais Iedy- 
nai pasislenka į priekį, o šiltesniais - atsitraukia. Negana to, Europos Alpių ledynų ilgį 
kokiais nors metais dažnai galima nustatyti pagal liudininkų parodymus, pagal senus 
užrašus ar iš oficialių įrašų. Archyvuose, tarkim, Savojos mokesčių rūmų, saugomi ins- 
pektorių pranešimai apie ledynų slinkimą pirmyn: sugriaunami kaimai ar sutrukdoma 
gyventojams susimokėti mokesčius bei rinkliavas. Pavyzdžiui, 1600 metais, kai didelė 
nelaimė ištiko Šamoni (Chamonix), Prancūzijos ir Italijos gyventojai iš abiejų Monblano 
pusių drebėjo dėl savo ateities. Ledynų Mer de Glace, Rhonegletscher Valė (Valais) 
vietovėje ar ledyno Vernagt Tirolyje, kurie septynioliktojo amžiaus pabaigoje buvo 
nuslinkę keliais kilometrais žemiau nei dabar, tyrimai rodo Europos „mažojo Iledynme- 
čio“ realumą. Maksimalus ledynų dydis užfiksuotas 1599-1600, 1640-1650, 1680, 
1716- 1720 ir 1770 metais. 1653 metais vietiniai gyventojai metė iššūkį, pastatydami 
šv. Ignoto statulą Alečo (Aletsch) ledyno apačioje, ir ledynas sustojo. Dabartinis ledynų 
traukimasis vyksta nuo 1850 m. 

Klimatiniai duomenys įtikinamiausi tada, kai sutampa skirtinguose šaltiniuose. 
Pavyzdžiui, labai nepastovius orus šešioliktojo amžiaus ketvirtajame dešimtmetyje 
patvirtina medžių rievės Vokietijoje ir vynuogių skynimo datos Šveicarijoje bei Prancūzi- 
joje (žr. III priedą). Europos vynuogynams šalčiausi buvo 1816 metai. Menkų vynuogių 
skynimas rytų Prancūzijoje tais metais prasidėjo tik Visų šventųjų dieną (lapkričio 1). 
Mary Shelley, kuri tada atostogavo netoliese Šveicarijoje, net negalėjo išeiti pasivaikš- 
čioti. Jai teko sėdėti namie ir tada ji sugalvojo „Frankenšteiną“. 

40 000 metų - tiek laiko anglies 14 izotopas yra radioaktyvus įmanomu išmatuoti mas- 
tu. Tai reiškia, kad radiokarboninio matavimo metodus galima pritaikyti organinėms 
medžiagoms, susidariusioms nuo vėlyvojo paleolito iki netolimos praeities. O juk nean- 
dartaliečiai išmirė maždaug 35 000 m. pr. Kr.; tuo metu gyveno ir kromanjoniečiai. 

C14, kurio savybių pritaikymas 1960 m. buvo pažymėtas Nobelio premija chemijos 
srityje, susijęs su savaiminiu jo skilimu pastoviu greičiu. Tai vienintelis iš trijų anglies 
izotopų, kuris yra radioaktyvus ir kaupiasi visoje gyvojoje medžiagoje, kosminiams spin- 
duliams veikiant Žemės atmosferą. Jo yra kauluose, kūno audiniuose, kiauteliuose, 
mėsoje, plaukuose, virvėse, drabužiuose, medienoje ir daugelyje kitų medžiagų, gau- 
siai randamų archeologinių kasinėjimų vietose. Jis pradeda irti, kai tik organizmas mirš- 
tair to irimo pusperiodis yra 5730 metų, o vidutinis skilimo amžius apie 8033 metai. Jo 
koncentracija sumažėja 1 procentu maždaug per 80 metų 

Analizuojant rezultatus reikia atsižvelgti į daug kintamųjų. Tačiau pastaraisiais 
metais pasiekta didelė pažanga, atradus papildomus metodus, kuriais galima patik- 
slinti gautus rezultatus. Pavyzdžiui, termoliuminescencija (TL) ir elektroninis spindulia- 
vimo rezonansas (ESR) parodo net mažiausius pasikeitimus, sukeltus natūralaus radio- 
aktyvumo mineralų kristalinėje gardelėje; šie metodai ypač efektyvūs nustatant 
keramikos amžių. Anglies izotopų tyrimas greitintuvo masės spektrometrija (Accelerator 
Mass Spectrometry - AMS) praplėtė datavimo diapazoną iki 100 000 metų ir dėl to kilo 
abejonių, ar anksčiau teisingai buvo nustatytas seniausių humanoidų liekanų amžius". 

Per tris šio metodo tobulinimo dešimtmečius radiokarboniniu datavimu jau sukaupta 
daug duomenų. Pavyzdžiui, mezolitą tiriantys archeologai gali naudotis katalogais, 
kuriuose pateikiamas po visą Europą išsimėčiusių radinių amžius. Keramikos su linijiniais 
karoliukais šukės, rastos Eicume (Eitzum) Žemojoje Saksonijoje, amžius 6480 + 10 metų; 
medžio anglies iš Vlasaco (Vlasac) vietovės Serbijoje 7930 + 77 metai, o apdegusios 
pušies šakos iš Calovanio (Calowanie) vietovės prie Varšuvos - 10030 + 120 metų“. Kiek- 
vienas naujas matavimas papildo bendrą vaizdą. 

Tačiau sensacingiausias iššūkis datavimui C14 metodu buvo Turino drobulės 
amžiaus nustatymas. Manoma, kad ji buvo atgabenta į Europą iš Šventosios žemės 
keturioliktame amžiuje. Joje išlikę neaiškūs mirusio žmogaus veido ir kūno pėdsakai ir ji 
buvo garbinama kaip Nukryžiavimo relikvija. 1988-1989 m. atlikti tyrimai parodė, kad 
drobulė buvo išausta tarp 1260 ir 1390 metų. Tačiau tie tyrimai neatskleidė, kas buvo 
tas miręs žmogus? 











Dabartiniai priešistorinių laikų tyrinėtojai taip pat labai akcentuoja priešis- 
torėsų socialinių procesų svarbą. Buvo metas, kai vos ne visi nauji kultūriniai 
reiškiniai buvo aiškinami žmonių migracijos ypatumais. Naujų laidojimo tradici- 
jų, naujų ritualų, naujų artefaktų ar naujų kalbinių grupių pasirodymas tiesiog 
automatiškai buvo siejamas su spėjamu naujų genčių atvykimu. O dabar, nors 

priešistorinis migravimas ir neatmetamas, jau gerai suvokiama, kad materialinius 
ir kultūrinius pakitimus galima paaiškinti ir senųjų populiacijų evoliucija. Reikia 
atsižvelgti į technologijos pažangą, religinius pasikeitimus ir kalbos evoliuciją. 

Priešistorinį Europos laikotarpį reikia sieti su dviem visiškai skirtingo dydžio 
chronologijomis. Geologinis laikas, kurio apytikrė trukmė, skaičiuojant nuo 
Žemės susidarymo, yra 4550 milijonų metų, skirstomas į eras, periodus ir epo- 
chas — nuo azoinės eros iki holoceno. O žmogaus gyvenimas, priešingai, apsiribo- 
ja tik pačia geologinio laiko pabaiga. Jo pirmieji pėdsakai rasti Afrikoje ir priski- 
riami pleistoceno viduriui. Stadiją, vadinamą „civilizacija“, jis pasiekė tik kvartero 
pabaigoje. Europai jos dabartiniu pavidalu ne daugiau kaip penki milijonai metų, 
o žmogaus buvimo Europoje istorija neviršija milijono metų (žr. III priedą, 1). 

Matuojant geologine laiko skale, Europos pusiasalio susidarymą reikia laikyti 
nesenu įvykiu. Prieš aštuoniasdešimt milijonų metų didžioji dabartinės Europos 
teritorijos dalis buvo po vandeniu, iš kurio kyšojo tik vandenyno viduryje išsi- 
barsčiusios salos. Vėliau, kai Atlanto vandenynas išsiskleidė visiškai, dreifuojanti 
Afrikos plokštė užpildė okeano tarpą iš pietų. Prieš penkis milijonus metų Afrika 
vis dar tiesiogiai jungėsi su Eurazija, o Alpių ir Atlaso kalnai buvo aukštai iškilę 
iš abiejų sausos Viduržemio jūros įdaubos pusių. Bet tada neatlaikė natūralus 
pylimas ties Gibraltaru. Milžiniškas jūrų vandens srautas, šimtą kartų didesnis už 
Viktorijos krioklį, įsiveržė į ją, ir Europos pusiasalis įgavo mums gerai pažįstamus 
kontūrus.'* Du paskutiniai įvykiai mažiau kaip prieš dešimt tūkstančių metų ati- 
darė Lamanšą ir Danijos Zundą; taip susidarė iš pradžių Britų salos, o paskui ir 
Baltijos jūra. 

Per paskutinįjį milijoną metų naujasis Europos pusiasalis patyrė septyniolika 
ledynmečių. Didžiausio išplitimo metu ledo danga pasiekė liniją, jungiančią Šiau- 
rės Devoną, Hanoverį, Krokuvą ir Kijevą. Humanoidai čia pasirodydavo šiltesnių- 
jų tarpledynmečių periodais. Ankstyviausi žmogaus pėdsakai Europoje rasti 
Vengrijoje prie Vertešolos vietovės ir Italijoje prie Isernės vietovės; abiejų 
amžius — 850 000 —700 000 m. pr. Kr. Isernės vietovėje Homo erectus mito įvai- 
riais gyvūnais, gyvenusiais savanos tipo vietovėje. Prie Terra Amata vietovės neto- 
li Nicos jūros pakrantėje rastas žmogaus kojos įspaudas sukepusiame ugniakuro 
molyje; įspaudo amžius — 400 000 metų. 1987 m. Ispanijoje, Atapuerca vietovėje 
netoli Burgo, giliai oloje buvo surasti fosilizuoti, suakmenėję žmogaus likučiai. 

Žmogaus evoliucija ledynmečių laikotarpiu vyko toliau; joje išskiriamos homo 
erectus, homo sapiens ir homo sapiens sapiens (šiuolaikinio žmogaus atmaina) 
stadijos. Tarpinio, pereinamojo tipo būtybių likučių rasta karjere Neandartalio 
upės slėnyje netoli Diuseldorfo 1856 m.; tai sukėlė viešus ginčus dėl žmogaus 
kilmės, taip ir nesiliaujančius nuo to laiko. [sEžožioNė] Manoma, kad neandarta- 
liečiai su jų masyviais kaulais ir trumpomis galūnėmis buvo ypatinga europinė 
humanoidų atmaina, prisitaikiusi prie ledynmečių sąlygų. Jie naudojo titnago 
įrankius, buvo įminę ugnies paslaptį, laidojo mirusius ir rūpinosi gyvaisiais. Jų 
atmaina buvo „mustjerinės“ akmens technologijos atstovai, taip pavadinti pagal 
vieną vietovę Dordonėje (Dordogne). Jie medžiojo organizuotais kolektyvais; tai 

matyti La Cotte de St Brelade vietovėje Džersio (Jersey) saloje, o vėliau jų lieka- 
nų rasta ir Lenkijoje prie Zvolenio (Zwolen); ten daug tūkstančių metų buvo 
daromi spąstai paniškai bėgantiems laukiniams arkliams ir mamutams. Jie išnyko 
prieš 40 000—35 000 metų per paskutinįjį tarpledynmetį. Naujausi radiniai Sen 
Cezarės vietovėje rodo, kad jie kurį laiką gyveno šalia naujųjų imigrantų iš Afri- 
kos ir Viduriniųjų Rytų". 

Naujieji atvykėliai buvo menkesnio sudėjimo, bet daug vikresni, jų pirštų kau- 
lai dvigubai plonesni už jų pirmtakų. Kaip rodo radiniai iš Sungyrės šiaurės Rusi- 
joje, jie mokėjo gaminti labai plonas kaulines adatas ir siūti drabužius. Nors jie 
gerai žinomi kaip urviniai žmonės, tačiau urvai buvo tik viena iš jų buveinių. Jie 
klajojo po lygumas, medžiodami bizonus ir mamutus bei rinkdami laukinius 
augalus. Mezirečėje Ukrainoje aptikta viena labai gerai išlikusi akmens amžiaus 
stovyklavietė. Jų erdvios lūšnos buvo pastatytos iš šimtų mamutų kaulų ir 
uždengtos odomis. [RANKIOTOJAI-MEDŽIOTOJAI] 

Prieš paskutiniojo ledynmečio pabaigą įvyko seniausias iš žinomų vulkanų 
išsiveržimų. Spaudžiant Afrikos plokštei, susidarė didžiulis sprūdis išilgai Vidur- 
žemio jūros ir atsidarė virtinė ugnikalnių, išlikusių iki šiol. Paties didžiausio iš jų 
kūgis prieš 36 000 metų sprogo ir vulkaninių pelenų šleifas nusidriekė net iki 
Volgos. Pozzuoli vietovėje netoli Neapolio liko apie vienuolikos kilometrų skers- 
mens kaldera (kraterio žiedas). Tai didžiausių ugnikalnių išsiveržimų istoriniais 
laikais [Teros 1628 m. pr. Kr. (žr. 111 psl.), Vezuvijaus 79 m. po Kr. [PanTal ir Etnos 
1669 m.] pirmtakas. Tad neverta užmiršti, jog žmonija visą laiką čiužinėja ant 
labai plono savo geologinio paveldo ledo. 

Kalbant apie žmonių gyvenimo Europoje priešistorę, laikomasi „trijų amžių 
sistemos": ji dalijama į akmens, bronzos ir geležies amžius. Šią sistemą pirmasis 
viešai pasiūlė danų antikvaras Christianas Thomsenas. Ji sudaro laiko rėmus, 
paremtus pirmykščio žmogaus darbo įrankių kaita. Taigi paleolitas (senasis 
akmens amžius) apima ilgą laikotarpį dar prieš ledynmečio pabaigą, kai žmogus 
dirbo įrankiais iš akmenų nuolaužų. Mezolitas (vidurinis akmens amžius) apima 
daug naujesnį laikotarpį po paskutiniojo apledėjimo nuo 8000 iki 2000 m. pr. Kr. 
Tie du tūkstantmečiai iki Kristaus ar iki mūsų eros, kuri paklūsta mūsų pačių 
savavališkai chronologinei schemai [ANNO DoMiN!], dalijami į tris amžius tokia eilės 
tvarka: neolitą (naująjį akmens amžių), bronzos amžių ir geležies amžių. Kiek- 
vieną iš šių technologinių amžių galima dar padalyti į ankstyvąją, vidurinę ir 
vėlyvąją fazes. Tačiau reikia turėti galvoje, kad ta trijų amžių sistema nesiremia 
kokia nors absoliučia laiko skale. Bet kuriuo momentu vienoje vietovėje galėjo 
būti dar neolitas, o kita gyventi jau geležies amžiuje. Bet kuriame regione galėjo 
būti žmonių, pasiekusių skirtingą raidos stadiją ar vienu metu naudojančių įvai- 
rias technologijas. 

Senasis akmens amžius prasidėjo prieš milijonus metų. Jis iš dalies sutapo su 
geologinės laiko skalės kvartero periodo priešpaskutine epocha — pleistocenu ir 
su paskutiniais didžiaisiais ledynmečiais — mindeliu, risu ir viurmu. Be radinių 
Neandartalio ir Le Mastjė vietovėse, neįkainojamų radinių rasta ir Kromanjono 
(1868), Grimaldžio (1874), Combe-Capelle (1909), Chancelade (1888) vietovėse 


89 


EUROPOS ISTORIJA 





RANKIOTOJAI-MEDŽIOTOJAI 


Organizuotų politinių bendruomenių arba „valstybių“ ištakų retai teieškota anksčiau 
už neolito periodą. Kai kurie teoretikai, įskaitant marksistus, jų ieškojo tarp bronzos ir 
geležies amžiaus genčių ir visuomenės gentinės organizacijos. Kiti tai siejo su neoli- 
tine žemės ūkio revoliucija bei su ja susijusiu sėslaus gyvenimo plitimu. Pavyzdžiui, 
V. Gordono Childe'o nuomone, valstybės, organizuotos pagal gyvenamąją vietą, o ne 
giminystės ryšius, atsiradimui reikėjo teritorinės valdžios, kapitalo pertekliaus, simboli- 
nės prasmės paminklų, prekybos dideliais atstumais, darbo specializacijos, visuome- 
nės susisluoksniavimo, mokslo žinių, rašto. Tokios prielaidos pirmiausia atsirado Egipte, 
Mesopotamijoje ir Europoje senovės Graikijos miestuose-valstybėse (žr. II skyrių). 

Tačiau sudėtingos rankiotojų-medžiotojų visuomenės analizė verčia jų ištakų ieško- 
ti daug ankstesniais laikais. Atrodo, kad žemdirbystė nepanaikino medžiotojams-rankio- 
tojams ar rankiotojams-medžiotojams nuo seno gresiančios išnykimo grėsmės. Priešin- 
gai, jie kaip tik daug tūkstantmečių mėgavosi „nesibaigiančiu laisvalaikiu ir gerove“. 
Negalima sakyti, kad žemės ūkis, kai jis pradėjo plisti, jiems buvo visai nepažįstamas 
dalykas - jie tik atmetė jį arba jis jiems buvo tik antraeilis, papildomas užsiėmimas. 

Negana to, vėlesnėmis priešistorinio laikotarpio stadijomis jie sukūrė tokias sociali- 
nes struktūras, kurios sudarė sąlygas diferencijuotai specializacijai. Be toli nuklystan- 
čių medžiotojų-karių ir arčiau namų besilaikančių rankiotojų, kai kurios grupės galėjo 
specializuotis daugiau darbo reikalaujančiose veiklos srityse - žvejoti, rinkti kitas val- 
gomas jūros gėrybes bei laukinių žolių sėklas ir riešutus, kilpomis gaudyti paukščius. 
Dar kiti galėjo tapti žmonių organizatoriais ar vesti derybas dėl federacijų ar regioninių 
sąjungų sudarymo. Kitaip sakant, rankiotojų-medžiotojų grupėse jau buvo atstovų ir 
politinių klasių užuomazgų. Istorinę problemą galima analizuoti remiantis analogija su 
Šiaurės Amerikos, Australijos ar Naujosios Gvinėjos čiabuviais. 

Todėl atrodo, kad svarbiausias klausimas kalbant apie rankiotojus-medžiotojus yra 
ne „Kaip jie pasiekė aukštesnio politizuotos žemdirbių visuomenės lygio?“, o „Kas 
paskatino juos atsisakyti saugaus, gerai aprūpinto materialiai ir nevarginančio psicho- 
logiškai pirmykščio gyvenimo pranašumų?“ 











ir daugelyje taškų tarp Abevilio ir Oikavos vietovių. Visoms joms būdingi tam 
tikri humanoidų tipai, epochos, kultūros. Aurignac, Solutre ir Abri La Madeleine 
vietovėse rastos pirmosios žmones vaizduojančios figūrėlės, tokios kaip „Willen- 
dorfo Venera“ arba „Lausselio Venera". Magdaleno epochoje, paleolito pabaigo- 
je, kai įėjo į madą įrankiai iš kaulų, paskutiniosios ledo kepurės šešėlyje aukš- 
čiausio savo raidos taško pasiekė olų menas. Puikios požeminės galerijos išliko 
Ispanijoje Altamiros vietovėje (1879) ir Lascaux vietovėje Dordonės provincijoje 
(1940); tai davė pagrindo kai kuriems komentatoriams kalbėti apie „franko-kan- 
tabriečių“ mokyklą. Oloje netoli Mentono prancūzų Rivjeroje rasta daugybė 
Indijos vandenyne gyvenančių moliuskų Cassis rufa kiaukutų. Tais 

laikais manyta, kad kiaukutai turi gyvybę įkvepiančios jėgos, ir jų buvimas ten 
liudija ne tik apie sudėtingos religinės sistemos egzistavimą, bet ir apie platų 
prekybos tinklą“. [LaussEL] 

Vidurinis akmens amžius arba mezolitas buvo pereinamasis laikotarpis, kai 
žmogus prisitaikė prie sparčiai gerėjančių klimato sąlygų. Paskutiniojo suomiš- 
kojo — skandinaviškojo apledėjimo dangos galinės morenos amžius — 7300 m. 
pr. Kr. Technologinei pažangai buvo būdingas mikrolitų — smulkių smailų ar 
aštriabriaunių titnago dirbinių pasirodymas. Vandenyse priviso daug žuvies bei 
vėžiagyvių ir tai paskatino žmones kurtis prie ežerų, upių ar jūros pakrantėse. 
Ankstyvąsias kultūras, aptiktas pietuose, pavyzdžiui, Mas d'Azil vietovėje Pirė- 
nuose, papildė šiauriau rastos kultūros — Maglemose vietovėje Zelandijoje ar 
Ertebolle vietovėje Jutlandijoje, kur aptikta ir žvejybos toli jūroje pėdsakų. Pirmą 
kartą čia rasta ir mezolitinių akmeninių kirvių, kuriais buvo galima nukirsti ir 
didokus medžius. 

Naujojo akmens amžiaus, arba neolito, būdingas bruožas buvo perėjimas nuo 
maisto rinkimo prie maisto gaminimo. Augalų sukultūrinimą ir gyvulių prisijauki- 
nimą — žodžiu tai, kas vadinama žemės ūkiu, lydėjo tolesnis akmeninių įrankių 
gaminimo technologijos tobulinimas: šlifavimo, poliravimo ir gręžimo operacijų 
įsisavinimas leido gaminti daug aukštesnės kokybės įrankius. Ši „neolitinė revo- 
liucija" Viduriniuosiuose Rytuose prasidėjo aštuntajame tūkstantmetyje pr. Kr., o 
šiaurinėje Europoje tik antrajame tūkstantmetyje pr. Kr. Pradėta auginti galvijus, 
avis, kiaules, arklius; pastaruosius kryžminant su asilais buvo išvesti mulai. Imta 
sistemingai auginti javus, arti žemę, pinti, žiesti puodus, užsiimti kasyba. Prasidė- 
jo visuotinis Europos pusiasalio apgyvendinimas, nes iki tol jame buvo išsibarsčiu- 
sios tik pavienės gyvenvietės. 

Nustatytos dvi pagrindinės neolito plitimo kryptys. Viena, siejama su vadina- 
mąja Linearbandkeramik arba linijine juostine keramika, Dunojaus slėniu sparčiai 
plito jo aukštupio link į centrinę Europą. Per palyginti trumpą laiką — apie 700 
metų penktajame tūkstantmetyje — ji įveikė per 1500 kilometrų nuo šių dienų 
Rumunijos ligi Nyderlandų. Pirmosios gyvenvietės telkėsi aplink didelius bendro 
naudojimo ilgus namus, pastatytus iš ką tik iškirstų miškų stambiausių rąstų. Dėl 
žemės nualinimo ir darbo jėgos stygiaus kartais tekdavo laikinai atsitraukti, tačiau 
būdinga tai, kad paliktas sodybas greit užimdavo kiti. Antroji plitimo kryptis, kuri 
asocijavosi su įspaudų keramikos kultūra, buvo nukreipta į vakarus palei Vidur- 
žemio jūros pakrantę. Ketvirtajame tūkstantmetyje žemdirbių sodybos toliau plito 
į Europos pusiasalio vakarinius ir šiaurinius pakraščius — Pirėnų pusiasalį, Pran- 
cūziją, Šveicariją, Britų salas, Skandinaviją ir Didžiosios lygumos rytines dalis. 
Apie 3200 m. pr. Kr. visas Europos pusiasalis iki 62" šiaurės platumos buvo užim- 
tas įvairių žemės ūkio gamybos atmainų.'? [RANKIOTOJAI-MEDŽIOTOJAI] [TAMUZAS] [viNo] 

Šioje epochoje buvo statomi kaimai prie ežerų, tokie kaip Charavines netoli 
Grenoblio, Chalain Juros departamente, prie Federsee Viurtemberge ir prie Ciū- 
richo ežero. Jie yra itin vertingi archeologams, nes ežerų dumblas — beveik 
idealus konservantas viskam, pradedant nuo virtuvės rakandų ir baigiant obuolių 
nuograužomis. [roLuNDAS] 


91 


EUROPOS ISTORIJA 








92 


LAUSSEL 


Lausselio Venera datuojama 19 000 m. pr. Kr. Tai bareljefas, iškaltas vienos Dordonės 
olos sienoje ir nudažytas raudona ochra. Jis vaizduoja sėdinčią moterį, kurios veido 
bruožai neišliko, matyti tik didelė plaukų sruoga, permesta per petį, didelės nukarusios 
krūtys, plačiai praskėstos kojos ir viskas, kas tarp jų. Kairioji ranka uždėta ant nėščio 
pilvo, o sulenkta dešinė laiko pakėlusi pusmėnulio pavidalo buivolo ragą. 

Kaip ir daugumas žmogaus atvaizdų iš paties anksčiausio Europos meno laikotar- 
pio, apimančio per 90 procentų žmonijos istorijos, itin stipriai pabrėžtas šio kūrinio 
moteriškumas yra ne tik stebinantis, bet ir iškalbingas. Daugelis laiko, kad jis vaizduo- 
ja paleolitinę dievybę, yra vienas iš „Didžiosios Kosmoso Motinos“ variantų; jos kultas 
dominavo matriarchalinės bendruomenės ritualuose. Anot vienos interpretacijos, ji tar- 
si pirmininkaudavo per ritualinius šokius su kaukėmis, kai moterys, vyrai ir vaikai ieško- 
davo mistinio susiliejimo su kitų gyvūnų dvasiomis. Mažiau tikėtinas kitas aiškinimas, 
kad ji buvo urvinio žmogaus vaizduojamojo meno viršūnė. Tam žmogui urvas, ola buvo 
„Didžiosios Motinos Žemės įsčios - kapas - labirintas“, o „kraujo - moters - mėnulio 
— bizono rago —- magijos - gyvenimo ciklo seka laikyta šventosios energijos nepaliau- 
jamo rezonanso ar harmonijos analogu“. 

Minčiai apie patriarchalinį ar „matrifokalinį“ priešistorinės visuomenės pobūdį pri- 
taria dauguma teoretikų, pradedant Marksu ir Engelsu. Tačiau prielaida, jog matriar- 
chatas būdingas tik pačiam „primityviausiam“ lygiui, dabar laikoma neteisinga. Savo 
veikale apie mitus poetas Robertas Gravesas išnagrinėjo matrifokalinės kultūros Euro- 
poje kilmę ir likimą, atsekdamas moterų statuso smukimą nuo dievybės pirmykštėje 
visuomenėje ligi vergystės antikiniame pasaulyje“. 

Dar kiti su moterimis siejo kalbos, taigi ir sąmoningos kultūros atsiradimą. Ilgame 
žmonijos „kūdikystės amžiuje“ moterys ir vaikai galėjo „pramokti“ kalbėti, kai vyrai kla- 
jodavo medžiodami. Tačiau net jei taip ir buvo iš tikrųjų, tai lyčių skirtumas šiuo atžvil- 
giu galėjo būti tik kiekybinis, nes juk berniukai tada vis tiek būtų pramokę kalbėti kartu 
su savo sesutėmis. 

Įtikinamiau atrodo didelė galimybė, kad matriarchalinės ir patriarchalinės visuome- 
nės iš dalies galėjo egzistuoti vienu metu; taip atsirado daug įvairių hibridinių formų. 
Jei Gimbutienės teorija teisinga, tai vėlyvojo neolito kurganų kultūros žmonių ekspan- 
sija į Ponto stepes reiškė ne tik indoeuropiečių, bet ir karingųjų patriarchalinių tradicijų 
įsigalėjimą. Kita vertus, kai vėliau čia atvyko sauromatai - pirmoji iraniečių-sarmatiečių 
sąjungos banga - matriarchaliniai ateiviai apie 3000 m. pr. Kr. pradėjo maišytis su savo 
patriarchaliniais pirmtakais. Ta proga Herodotas pasakoja įdomią istoriją, kaip karingo- 
sios amazonės paliko Juodosios jūros pietines pakrantes ir, susiporavusios su skitų 
kariais, įsikūrė naujoje tėvynėje, esančioje „už trijų dienų kelio nuo Meotijos ežero“. Šis 
jo pasakojimas buvo atmetamas kaip gryniausias prasimanymas, kol archeologai 
nepradėjo rasti moterų karių skeletų sauromatiečių kapuose. Viena kiek vėliau gyve- 
nusi sarmatų princesė, kurios kapas rastas prie Kolbiakovo palei Doną, buvo palaido- 
ta su savo kovos kirviu". 

Kaip ir visos idėjomis grindžiamos doktrinos, taip ir feministinis požiūris į priešistorę 
yra kiek ekstravagantiškas, tačiau visai neįtikėtinu jo laikyti irgi nereikėtų: 

Kadangi atskyrėme žmoniją nuo gamtos, subjektą nuo objekto <...>, o universitetus 

nuo universumo (Visatos), tai visiems, išskyrus poetus ir mistikus, nepaprastai sunku 

suprasti <...> ledynmečio laikų žmonių holistinę ir mitologinę Mąstyseną. Jau pati 
kalba, kurią vartojame <...>, kalba apie įrankius, medžiotojus ir vyrus, o juk kiekvie- 

na mūsų randama statulėlė ar piešinys šaukte šaukia, kad ta ledynmečio laikų žmo- 

Nija buvo meno, gyvūnų ir moterų meilės kultūra. <...> Maisto rinkimas ne mažiau 

svarbus už medžioklę, bet kalbame tik apie medžioklę. Kalbame apie pasakojimus, 

tačiau tie pasakotojai veikiau yra medžiotojai, o ne kokia nors sena mėnulio žynė. 

Įsivaizduojame iniciaciją, tačiau inicijuojama ne jauna bręstanti mergaitė, turinti tekė- 

ti už mėnulio, o jaunas vaikinas, turintis tapti šauniu medžiotoju“. 

Priimta manyti, kad Vakarų civilizacijos, nesvarbu kaip ją apibrėšime, šaknų reikia 
ieškoti judėjiškai krikščioniškoje tradicijoje ir klasikinio pasaulio kultūroje. Tačiau tuose 
abiejuose kultūros šaltiniuose - ir Jehovos, ir Dzeuso-Jupiterio - dominavo vyriškos 
lyties dievai. Bet nereikia pamiršti, kad iki tol ilgus amžius dievybė buvo moteriškos 
lyties. Iš to galima daryti prielaidą, kad žmonijai, kol ji buvo negausi ir lengvai pažei- 
džiama, didesnį įspūdį darė moterų, pradedančių naują gyvybę ir gimdančių vaikus, o 
ne vyrų, Mokančių tik žudyti ir sėti mirtį, vaidmuo. 

Kokie tik žmonės nesvajojo apie prarastąjį rojų kažkur tolimoje praeityje! Romanti- 
kai, nacionalistai, marksistai — visi jie turėjo savus idealizuojamus rojaus sodus, savus 
pusiau mitinius Aukso amžius. Dabar tą patį daro feministės?. Tik vienas dalykas visiš- 
kai aiškus: Lausselio Venera ir daug kitų panašių į ją nebuvo vyrų seksualinių užgaidų 
tenkinimo objektas. Tiesą sakant, tai apskritai nebuvo Venera. 











Skiriamos šešios pagrindinės neolito zonos: rytuose Viduržemio jūros ir Bal- 
kanų zona, kuriai didelės įtakos turėjo Levantas (Viduržemio jūros rytinės 
pakrantės šalys); Tripolės — Kukutenio (Cucuteni) zona dabartinės Ukrainos ste- 
pėse; Baltijos — Juodosios jūros zona, kuriai būdinga virvelinės keramikos ir 
kovos kirvių kultūros; vidurinė linijinės keramikos zona, kurios centras Bohemi- 
joje, tačiau jos forpostai buvo į vakarus nuo Reino ir į rytus nuo Vyslos; šiaurinė 
Didžiosios lygumos zona, kurioje dominavo piltuvo formos keraminiai bokalai; 
vakarinė zona, kurioje gyveno varpo formos keraminių bokalų gamintojai; ši zona 
driekėsi nuo pietinės Ispanijos Britų salų Skandinavijos link. Vėlyvojo neolito 
kultūros dažnai buvo susijusios su dideliais megalitiniais statiniais, pradedant 
paprastais dolmenais ar menhyrais ir baigiant didžiuliais daugiasekcijiniais ant- 
kapiais, akmenų alėjomis ir apskritimais. Svarbiausios vietos, kur jie išliko — 
New Grange Airijoje, Maes Howe Orknio salose, Carnac Bretanėje ir Avebury 
bei Stounhendžas Viltšyre (Wiltshire). Buvo pasiūlyta net gan rizikinga hipotezė, 
kad tai tarptautiniai statiniai — bendrauta net su Egipto ar Mino kultūros meta- 
lų ieškotojais. [pAsA] [ėGANTIJA] 

TAMUZAS 


Tamuzas, Visatos motinos Ištarės sūnus, senovės Babilone buvo laikomas derlingumo 
(javų) dievu. Pjūties pabaigoje iš paskutiniųjų pėdų stiebelių būdavo pinamos šiaudi- 
nės vėduoklės ar narveliai, kad juose šis dievas galėtų pasislėpti ligi kito sezono. 

Tokie šiaudiniai stabai arba „lėlytės“ buvo daromi ir vėliau visur, kur tik buvo augi- 
nami kviečiai. Balkanuose dar tebepinamos tokios lėlės, vadinamos juodkalnietiško- 
mis vėduoklėmis, forma primenančios savo pirmtakes nuo Nilo. Vokietijoje ir Skandi- 
navijoje šiaudinės žvaigždės ir angelai tebėra populiarūs kalėdiniai papuošimai. 

Anglijoje kaimo paveldo saugotojams pavyko išgelbėti daug įvairių šiaudinių dirbi- 
nių (ten juos vadina „dollies“), kai šeštajame dešimtmetyje šis menas pradėjo nykti. 
Paprastesni dirbiniai, pavyzdžiui, šiaudinės apykaklės ar pasagos, mazgai ir katės 
letenėlės, varpeliai ir žibintai paplitę visose grafystėse, kur auginami kviečiai. O iš vie- 
tinių specifinių atmainų galima paminėti „Šropšyro (Shropshire) kumelę“, „Derbišyro 
(Derbyshire) varną“ ir „Kembridžo (Cambridge) lietsargį“. Nortumberlendo (Northum- 
berland) „javų berniukas“ ir Kento „gebenės mergaitė“ yra ne kas kita, o tik „Motinos 
Žemės" - egiptiečių Ištarės, graikų Demetros ir romėnų Cereros tolimos giminaitės — 
šiuolaikiniai variantai". 

Pasaulis žino tris pagrindinius javus: ryžius, kukurūzus ir kviečius. Iš šių trijų Europa 
pasirinko kviečius. Kviečiai atkeliavo į Europą iš Mesopotamijos, ir kur tik europiečiai 
įsikurdavo, visur jie atsigabendavo kviečių. Iš pradžių tai buvo tuščios neolito laikų 
žemės šiaurės vakaruose, vėliau Šiaurės Amerikos, Australijos ir pietų Sibiro neliestos 
stepės. Toks „pasirinkimas“ pareikalavo kelis tūkstantmečius trukusių eksperimentų. 
Nors konkuruojančios javų kultūros - rugiai, miežiai, avižos, grikiai ir soros - Europoje 
irgi neišnyko, tačiau Karaliaus Kviečio triumfo žygis yra nenuginčijamas dalykas“. 

Kviečiai - grūdinių žolių šeimos gentis Triticum - turi daugiau kaip 1000 atmainų. 
Jų grūdai nepaprastai maistingi. Kviečių sudėtyje vidutiniškai yra 70 procentų anglia- 
vandenių, 12 procentų baltymų, 2 procentai riebalų ir 1,8 procento mineralinių medžia- 
gų. Baltymų juose yra žymiai daugiau negu ryžiuose ir kviečių energetinė vertė - iki 
3300 kilokalorijų kilograme. Mityba kviečiais ir yra vienas iš veiksnių, dėl kurių daugu- 
ma europiečių kūno stambumu aiškiai pranoksta besimaitinančius ryžiais ar kukurū- 
zais. Kviečiai - sezoninė kultūra, intensyvaus darbo reikalaujanti tik pavasarį, kai jie 
sėjami, ir rudenį, atėjus pjūčiai. Skirtingai nei ryžių augintojamsi, kurių brigados draus- 
mMingai pluša savo sklypeliuose ištisus metus, kviečių augintojui pakakdavo laiko ir 
kitiems užsiėmimams - kitokių javų auginimui, naujų dirbamos žemės plotų įsisavini- 
mui, statyboms, karui, politikavimui. Tai, ko gero, ir buvo daugelio Europos socialinės 
ir politinės istorijos bruožų prielaida - nuo feodalizmo ir individualizmo iki karo kursty- 
mo ir imperializmo. Tačiau kviečiai greit nualina žemę. Senaisiais laikais ji galėjo išlai- 
kyti savo derlingumą tik tuomet, jei reguliariai būdavo paliekama dirvonuoti ir tręšiama 
naminių gyvulių mėšlu. Dėl to ir atsirado tradicinis europinis laukininkystės derinimo su 
gyvulininkyste modelis bei mišri dieta, susidedanti iš grūdų, daržovių ir mėsos. 

Kepant duoną panaudojama unikali kviečių baltymų savybė sumaišius juos su van- 
deniu sudaryti glitimą - tešlą. O glitimas sulaiko anglies dvideginį, išsiskiriantį mielių 
fermentacijos metu. Dėl to kvietinė duona lengvesnė, jos skonis švelnesnis ir ji lengviau 
virškinama nei bet kurio iš kviečių varžovų“ . „Duonos mūsų kasdieninės duok mums 
šiandien“ - prie tokio europinės civilizacijos prašymo galėtų prisijungti kai kurios jos 
kaimynės Artimuosiuose Rytuose, bet ne indai, kinai, actekai ar inkai. 











VINO 


Vynas nėra paprastas gėrimas. Jis visada asocijavosi su meile ir religija. Jo pavadini- 
mas, kaip ir meilės deivės Veneros, kildinamas iš sanskrito žodžio vena - „mylimas“. 
Atėjęs iš Kaukazo, antikiniame pasaulyje vynas tapo ne tik kasdieninės mitybos, bet ir 
religinių apeigų sudėtine dalimi. Pirmasis vynuoges pradėjęs auginti Nojus (Pr 9, 20). 
Vynas ne tik inspiruodavo pagonių bakchanalijas, jis ir krikščionių Komunijos taurėse". 

Šv. Martynas Tūrietis, gimęs Sabarijoje (dabar Szombathely Vengrijoje) prie Duno- 
jaus, buvo pirmasis šventasis - vyno mėgėjų globėjas. Šv. Urbonas ir šv. Vincentas (jo 
net vardas yra su vynu susijusių žodžių žaismas, reiškiantis „kvepiantis vynu") vėliau 
tapo pagrindiniais vyno augintojų ir vyno pirklių globėjais. 

Auginti vynuoges ir gaminti vyną pardavimui Viduramžių Europoje pirmieji pradėjo 
benediktinai iš Chateau-Prieurė Bordo regione ir tokiose vietovėse kaip Clos Vougeot 
prie Cėte de Beaune Burgundijoje. Šią tradiciją pratęsė ir kitų ordinų vienuoliai - kluni- 
jakai iš Cote d'Or netoli Macono bei cistersai iš Nuits St Georges. Pasak Froissarto, 
Anglijai parvežti vynuogių derlių iš savo valdų Bordo rajone reikėję 300 laivų. Benedik- 
tinas (1534) iš Fecamp abatijos ir šartrezas (1604) iš karteziečių vienuolyno Dofinėje 
(Dauphine) buvo pirmieji spirituoti vynai. 

Europą vynuogių auginimo zona dalija į dvi dalis. Šiaurinis jos pakraštys driekiasi 
išilgai linijos, einančios nuo Luaros per Šampanę ligi Mozelio ir Reino srities, nuo ten 
pasuka į rytus Dunojaus šlaitų link ir toliau nusidriekia į Moldaviją ir Krymą. Labai 
nedaug yra vynuogių auginimo sričių, kurios kada nors nebūtų priklausiusios Romos 
imperijai. Balkanų vynai iš Serbijos, Rumunijos, Bulgarijos ir Graikijos, draudžiami anti- 
alkoholiškai nusistačiusios Osmanų Turkijos, amžiumi neatsilieka nuo Ispanijos, Italijos 
ar Prancūzijos vynų. 

Vyno gėrimas turi toli siekiančių socialinių, psichologinių ir medicininių pasekmių. 
Jis minimas ir kaip vienas iš religinio bei politinio susiskaldymo faktorių (pavyzdžiui, 
pasidalijimas į protestantus ir katalikus Vokietijoje), kartais nulemiantis net mūšių baig- 
tį. „Prie Vaterlo susidūrė vynas ir alus. Siautulinga raudonoji vyno banga veltui daužėsi 
į tvirtą ir nepajudinamą alaus sūnų sieną...“* 

Šv. Martyno tėvynė irgi neprarado puikios vynuogių augintojos reputacijos. Vulka- 
ninės kilmės dirvožemiai Tokajaus šlaituose, karštas Vengrijos lygumų vasaros oras, 
Bodrogo upės drėgmė ir kilnus „Aszu“ vynuogių skonis sudaro nepakartojamą derinį. 

Pikantiškas, aksominis, persikų skonio auksinio tokajaus nektaras yra ne visų skoniui, 


be to, pastaraisiais dešimtmečiais jis ne visada būdavo gerai pagaminamas. Tačiau 
kadaise jis būdavo sandėliuojamas pačiuose geriausiuose Lenkijos vyno rūsiuose, 
kad galima būtų juo pradžiuginti valdovą mirties patale. „Karališkojo tokajaus“ butelis 
iš imperatoriaus Pranciškaus-Juozapo (Franz-Joseph) laikų vis dar tebėra viena iš 
didžiausių vyno žinovų svajonių? ž 








GGANTIJA 


Su Maltos salomis susijusios dvi istorinės mįslės: tai jų kalba ir jų megalitai. Šių salų 
kalba priklauso semitų kalbų grupei ir išvedama iš Viduramžių arabų kalbos. Tai vie- 
nintelė semitų kalba, naudojanti lotynišką abėcėlę. (Kai kurie romantiškų pažiūrų kal- 
bininkai anksčiau mėgino ją sieti su senovės finikiečių kalba.) O megalitai daug 
senesni. Pagrindinės jų radimvietės yra prie Ggantija šventyklos Gozo saloje ir prie 
unikalaus požeminio hypogeum arba „kolektyvinės laidojimo salės“ prie Hal Saflieni, 
kurių amžius apie 2400 m. pr. Kr. O seniausi paminklai buvo iškalti uolose dar tūks- 
tančiu metų anksčiau". 

Civilizacijų kaita Maltoje - tai tarsi trumpa Europos istorijos santrauka2. Po neolito 
urvinių žmonių, kurie pastatė tuos megalitus, ir bronzos amžiaus ąsočių kultūros žmo- 
nių atėjo kartaginiečiai (nuo VII a. pr. Kr.), o po jų romėnai (nuo 218 m. pr. Kr.). Gozo 
sala dažnai tapatinama su „Kalipso sala“, į kurią buvo išmestas Odisėjas. 60 m. po Kr. 
laivas, kuriuo plaukė šv. Paulius, sudužo įlankoje į šiaurę nuo Valetos, vėliau pavadin- 
toje jo vardu. 395 metais priskirta rytinei (Bizantijos) imperijai, Malta buvo valdoma 
arabų (nuo 870 m.), normanų (nuo 1091 m.), hospitaljerų ordino (nuo 1530 m.), pran- 
cūzų (nuo 1798 m), anglų (nuo 1802 m.), kol labai pavėluotai (1962 m.) valdžią per- 
ėmė patys maltiečiai. 











Chalkolitinis amžius yra terminas, kurį kai kurie istorikai vartoja ilgam perei- 
namajam laikotarpiui iš akmens amžiaus į bronzos amžių aprašyti. 

Bronzos amžių paženklino naujo lydinio, varį maišant su alavu, išradimas. Vidu- 
riniuosiuose Rytuose jis prasidėjo apie 3000 m. pr. Kr., o šiaurės Europoje maždaug 
tūkstančiu metų vėliau. Suklestėjo (ypač Viduržemio jūros regione) miestų kultūra; 
pasirodė pirmieji rašytiniai paminklai, specializuoti amatai, išplito prekyba. 
Didžiausi bronzos amžiaus laimėjimai aptikti Mikėnuose, kuriuos nuo 1876 m. 
kasinėjo Heinrichas Schliemannas, ir Knose Kretos saloje, kur 1899 — 1930 m. dar- 
bavosi seras Arthuras Evansas. Tų vietovių radiniai maždaug to paties amžiaus kaip 
ir akmeniniai apskritimai Stounhendže, kur trys statybos fazės prasidėjo apie 
2600 m. pr. Kr. Stounhendžo I fazės medžio anglies iš vadinamųjų „Aubray Holes“ 
amžius, nustatytas radiokarboniniu metodu, 1848 + 275 m. pr. Kr., o iešmo iš elnio 
rago, rasto III fazės akmeninėje nišoje — 1710 + 150 m. pr. Kr. Taigi tuo 

DASA 


Populiari matematikos istorija aiškina, kad ąsočių kultūros žmonių ekspansija sutampa 
su indoeuropiečių kalbų ir dešimtainės skaičiavimo sistemos plitimu. Toks teiginys įro- 
dinėjamas cituojant skaičių pavadinimus tose indoeuropiečių kalbose, kuriose naudo- 
jama dešimtainė skaičiavimo sistema. Tai reikštų, kad priešistorės laikų Europoje jau 
buvo žinoma dešimtainė skaičiavimo sistema - net prieš tris tūkstantmečius iki jos 
pasirodymo rašytiniu pavidalu". 

Suprantama, labai įdomu, kad įmanoma nustatyti skaičiavimo sistemą taip nutolu- 
sioje nuo mūsų ir neturinčioje rašto visuomenėje, nesant tiesioginių įrodymų. Tačiau juk 
negalima būti tikriems, kad dabar mūsų vartojami skaičiai išliko nepakitę nuo priešis- 
torinių laikų; todėl tikrindami šios hipotezės teisingumą svarbiausių kalbų atžvilgiu 
turėtume būti atsargūs. 


Keltų Vokiečių Lotynų Senovės Slavų Sanskrito 
(velsiečių) graikų (rusų) 
1. UN eins | unus heis odin eka 
2. dau Zwei || duo duo dva dvi 
3. tri darei || tres treis tri tri 
4. pedwar vier IV guattuor  tessares četyre katur 
5. pump fūnt V guingue  pente piat' panka 
6. chwech sechs VI sex hex šest' shash 
7. saith sieben VII septem hepta siem' sapta 
8. wylh acht VIII octo octo vosiem' ashta 
9. naw neun IX novem ennea dieviat' nava 
10. deg zehn X decem deka desiat' dasa 


Sanskritas (šis žodis reiškia „tobuloji kalba") yra antroji pagal senumą indoeuropie- 
čių kalba, turinti rašytinių paminklų. Tai buvo ne tik senovės Indijos, bet, anot induizmo 
tradicijos, ir dievų kalba. Ji vartota jau maždaug prieš 1500 m. pr. Kr. Vedų tekstams 
užrašyti ir suklestėjo tuoj po Indo upės civilizacijos, išradusios dešimtainę skaičiavimo 
sistemą, žlugimo. 

Sanskrito skaičių pavadinimai, be jokios abejonės, rėmėsi dešimtaine skaičiavimo 
sistema. Skaičių nuo 1 iki 10 pavadinimai atitinka jų pavadinimus kitose indoeuropiečių 
kalbose. Vienetų pavadinimai jungiami su dešimtį reiškiančiu žodžiu; taip atsiranda eka- 
dasa (1 + 10 = 11) arba navadasa (9 + 10 = 19). Dešimčių pavadinimai buvo padaryti 
vienetų pavadinimus sujungiant su kuopiniu skaitvardžiu, reiškiančiu „dešimtį“ - dasat(i): 
taigi vimsati arba dvimdesati (2 x 10 = 20) arba trimsati (3 x 10 = 30). 1000 žymintis 
žodis dasasata, reiškiantis „dešimt šimtų“, buvo vartojamas lygiagrečiai su skaitvardžiu 
sa-hasra - variantu, naudojamu sudarinėjant dar didesnius skaičius. Sanskrite buvo 
atskiras žodis crore - „10 milijonų“ ir žodis satam, „procentams“ išreikšti“. 

Lotynų kalbos skaičių pavadinimai irgi iš esmės yra dešimtainiai. Tačiau jų struktūra 
neturi nieko bendra su romėnų skaitvardžiais, kurie sudaryti jungiant vienetus, penke- 
tus ir dešimtis. 

Keltų kalbos (tarp išlikusių iki šių dienų aktyviausia yra velsiečių kalba) kadaise 
buvo paplitusios nemažuose Europos plotuose. Jos yra pačios seniausios iš visų Vaka- 
ruose egzistuojančių indoeuropiečių kalbų. Tačiau keltų skaitvardžiai išlaikė 5, 10 ir 
ypač 20 paremtos skaičiavimo sistemos elementus. Šiuolaikinė velsiečių kalba, kaip ir 
sanskritas, turi dešimtainius skaičius nuo 1 iki 10, tačiau dešimtims ji jau naudoja skai- 
čius, kurių struktūra artima romėnų skaitvardžiams. Pavyzdžiui, šešiolika bus un ar 
bymthegl, arba „vienas virš penkių ir dešimties" (XVI), o devyniolika - pedwar ar bymt- 
hegl, arba „keturi virš penkių ir dešimties“. Virš devyniolikos pradedama naudoti 20 
pagrįsta skaičiavimo sistema. Jos pagrindas yra skaitvardis ugain, o deugain (40), tri- 
gain (60) ir pedwar gain (80) yra dvidešimties kartotiniai. Trisdešimt, septyniasdešimt 
ir devyniasdešimt išreiškiami kaip „dešimt virš“ dvidešimties kartotinio. Penkiasdešimt, 
hanner cant, reiškia „pusę šimto“. 


Velsiečių Lotynų Sanskrito 
11 unarddeg XI undecim ekadasa 
20 ugain XX viginti vimsati 
30  deg ar hugain XXX. triginta trimsati 
40 deugain XL guadraginta katvarimsati 
50  hAanner cant L guinguaginta pankasati 
60  trigain LX sexaginta shashti 
70 deg ar thrigain LXX  septuaginta septati 
80 pedwar ugain LXXX  octoginta ashiti 
90 deg ar pedwar ugain xC nonaginta navati 
100 cant Cc centum sata 
1000  mila M mille dasasata / sa-hasra 


Skaičiumi 20 pagrįsta sistema atsirado skaičiavimui ėmus naudoti ne tik rankų, bet 
ir kojų pirštus. Jos reliktas anglų kalboje yra žodis „score“, reiškiantis ne tik „dvide- 
šimt“, bet ir įrantą skaičiavimo lazdelėje. Prancūzų kalboje šios sistemos atspindį mato- 
me skaitvardyje guatre-vingt, reiškiančiame „keturis kartus po dvidešimt"; tai tikriausiai 
keltiškosios Galijos laikų reliktas. 

Taigi Europos ankstyvieji gyventojai tikriausiai skaičiavo dvejetais, penketais, 
dešimtimis ar dvidešimtimis - kaip jiems atrodė patogiau. Kažkuriuo metu jie, regis, 
buvo susidūrę ir su 60 pagrįsta babiloniečių skaičiavimo sistema, kuri pritaikyta minu- 
tėms ir sekundėms skaičiuoti. Maža pagrindo daryti prielaidą, kad ir indoeuropiečiai 
apskritai, ir ąsočių kultūros žmonės konkrečiu atveju iš pat pradžių naudojo dešimtainę 
skaičiavimo sistemą. 

Iš tikrųjų dešimtainė skaičiavimo sistema Europoje plačiai paplito tik nuo XIII 
amžiaus. Svarbiausias žingsnis - nulio įvedimas - pirmiausia buvo žengtas Indijoje. Iš 
ten dešimtainė skaičiavimo sistema prasiskynė kelią į musulmonų pasaulį, o per arabų 
valdomą Ispaniją - ir į krikščioniškąsias šalis. Kelis šimtmečius ji buvo naudojama kar- 
tu su daug gremėzdiškesniais romėnų skaičiais, kurie net netiko sudėčiai ar daugini- 
mui. O kai dešimtainė sistema pagaliau nugalėjo, daugeliui europiečių net į galvą 
neateidavo, kad jų skaičiai apskritai neeuropietiški“ . (Žr. WI priedą, 24) 

metu, kai toliau pažengusios civilizacijos, giminingos Viduriniųjų Rytų civilizaci- 
joms, skleidėsi Egėjo jūros regione, Europos šiaurės vakarų dalis gyveno perei- 
namąjį iš neolito į bronzos amžių laikotarpį. [sALIKORNIJA) 

Tačiau kultūrų skirstymui į pažangias ir atsilikusias kiek trukdo Stounhendžą 
stačiusių žmonių meistriškumas: jie įsigudrino ne tik atgabenti čia iš gan toli esan- 
čių Prislio kalnų Pietų Velse aštuoniasdešimt pilko smiltainio blokų, kurių kiekvie- 
nas svėrė per penkiasdešimt tonų, bet ir pastatyti juos taip tiksliai, kad apstulbę 
stebėtojai net linkę manyti, ar tik tai nebus milžiniško saulės kompiuterio darbiniai 
elementai“. Iš tiesų Stounhendžo akmenyse iškalti kirvių bei durklų atvaizdai pri- 
mena objektus, rastus Mikėnų šachtiniuose kapuose, ir tai ne kartą sukėlė spėlio- 
jimų apie tiesioginius jo statytojų kontaktus su Viduržemio jūros kultūromis. 

Vienas iš svarbių bronzos amžiaus Europos bruožų — prekyba tarp atskirų 
regionų, ypač mineralais. Nors Europos pusiasalio mineraliniai ištekliai buvo labai 
dideli ir įvairūs, tačiau pasiskirstę netolygiai. Kaip atsakas į tai atsirado platus 
prekybinių kelių tinklas. Nuo seniausių laikų buvo ieškoma druskos; ją kasė 
akmens druskos pavidalu arba gaudavo garindami sūrymą pajūrio įdubose. Euro- 
poje didžiuliai akmens druskos klodai yra keliose vietose — nuo Kardonos (Car- 
dona) Katalonijoje iki Salzkammerguto Austrijoje ir Veličkos (Wieliczka) Lenkijo- 
je. Primityvios druskos garinimo įdubos (salinae) buvo išsimėčiusios visoje 
karštoje pietinėje pakrantėje nuo Ronos ligi Dnepro. Nuo to laiko pradėjo veikti 
nuolatiniai „druskos keliai“. Geriausiai žinomas iš jų buvo senasis kelias Via Sala- 
ria, jungęs Romą su Adrijos pakrančių sūrymų garinimo įdubomis. Gintaras, kurio 
buvo galima rasti Jutlandijos vakarinėje pakrantėje ir Baltijos pakrantėse į rytus 
nuo Vyslos, buvo labai vertinamas kaip papuošalas. Senovės gintaro kelias ėjo 
žemyn Oderio slėniu. Pro Moravijos vartus link Dunojaus ir pro Brenerio perėją 
ligi Adrijos jūros. Obsidianas ir lapis lazuli irgi turėjo didelę paklausą. O pagrin- 
dinė prekė — varis ir alavas. Varis iš pradžių buvo gabenamas iš Kipro (nuo to 
kilęs ir jo lotyniškas pavadinimas cuprum), vėliau iš Dolomitų kalnų ir ypač iš 
Karpatų. Karpatų varį labai anksti pradėta gabenti ir į šiaurę — į Skandinaviją, o 
vėliau ir į pietus — į Egėjo jūros regioną. Alavas, kurį to meto žmonės ne visada 
skirdavo nuo švino, buvo gabenamas iš tolimojo Kornvalio (Cornwall). Atrodo, 
kad vario ir alavo paieškos labiau pagyvino tarpžemyninius kontaktus negu gele- 
žies paieškos vėlesniais laikais, nes jos rasti buvo daug lengviau. 

Ypatingos reikšmės įgijo tie rajonai, kur keli iš tų pageidaujamų dalykų buvo 
randami arti vienas kito. Vienas iš tokių rajonų — Šalckamerguto (Noricum) vie- 
tovė, kur Išlo (Ischl) ir Halštato (Hallstatt) druskos kalnai buvo šalia Noriae 
metalų rūdų kasyklų. O kita tokia vietovė buvo prie Krokuvos, kur Vyslos aukš- 
tupyje visai šalia rasta sidabro, vario, geležies ir akmens druskos telkinių. Tačiau 
daugiausia žaliavų buvo iškasama Egėjo jūros salose. Melos saloje buvo obsidia- 
no, Paros saloje labai gryno balto marmuro, Kytnos saloje vario, Sipnos ir Lau- 
riono salose prie Atikos krantų — sidabro ir švino. Kretos, o vėliau ir Mikėnų 
turtai aiškiai buvo susiję su tais Egėjo jūros regiono ištekliais ir su jų kaip tarp- 
žemyninių prekybos kelių galutinių punktų vaidmeniu. Jose susikoncentravo tai, 
kas vadinama tarptautine bronzos amžiaus dvasia. 

SALIKORNIJA 


Virta salikornija. <...> Salikorniją reikia rinkti liepos ar rugpjūčio mėnesį pajūrio lagūnose 
atoslūgio metu. Iš karto gerai nuplauti ir geriausia valgyti visai šviežią. Surišti kuokšteliais 
neliečiant šaknų ir virti nedideliame kiekyje nesūdyto vandens 8-10 minučių. Paskui atriš- 
ti ir paduoti į stalą, užpylus išlydytu sviestu. Valgyti ją reikia paėmus kiekvieną stiebelį už 
šaknies ir atsargiai dantimis nusmaukiant minkštimą nuo sumedėjusios šerdies“. 

Priešistorės laikų maisto seniai nebėra, taigi nelengva tirti, koks jis buvo. Dabar- 
tiniai mėginimai atkurti neolito laikų meniu ir valgių gaminimo būdus remiasi šešiais 
pagrindiniais informacijos šaltiniais. Priešistorės laikų šiukšlynuose archeologai randa 
daug kaulų, kiaušinių lukštų, vėžiagyvių šarvų likučių. Tose lūšnų dalyse, kur buvo 
gaminamas valgis, dažnai randama sėklų ir grūdų. Yra išlikę ir žvejybos bei medžiok- 
lės įnagių, valgio gaminimo, virimo ir valgymo įrankių. (Buvo paplitę katilai virimui, o 
kepimo krosnių nebuvo.) Tolimos praeities maisto išteklius galima nustatyti, atmetant 
vėliau pasirodžiusius dalykus, tarkim, mieles, vynus ar svogūnusi, iš plataus laukinių 
valgomų augalų bei gyvūnų asortimento. Buvo valgomi ir tokie delikatesai, kurių jau 
seniai nebėra mūsų virtuvės knygose: kaira, pajūrinė balža, ežiai, buko riešutėliai, 
dygiosios slyvos. Taip pat daug ko galima sužinoti pagal analogiją su tuo, kas valgoma 
primityviose ar ikiindustrinėse visuomenėse, kurios nori nenori turi gerai pažinti lauki- 
nius augalus, džiovinimo, sūdymo ir konservavimo būdus. Na ir galų gale šiuolaikiniai 
tyrimo metodai leidžia ištirti net tai, kas rasta išlikusių priešistorės laikų žmonių lavonų 
pilvuose. Pavyzdžiui, nustatyta, kad žmogus iš Tolundo valgė sėmenis, miežius ir lau- 
kinius augalus. [roLuNDAs) [viNO] 

Baigiant galima pasakyti, kad problemą, ar įmanoma atkurti autentiškus neolito lai- 
kų valgius, geriausia būtų svarstyti kramsnojant salikorniją, skanaujant patiekalą iš 
kaulų su čiulpais ir virpos: 

Kaulai su ėiulpais. Paimti 225 g kaulų su čiulpais, miltų, druskos, paskrudintos duo- 
nos. Nugramdyti ir nuplauti kaulus, perpjauti pjūkliuku juos per pusę <...> Iš miltų ir 
vandens padaryti kietą tešlą ir iškočioti ją. Užlipdyti ta tešla kaulų galus, kad neišbėg- 
tų čiulpai, ir aprišti kaulus miltuotu audeklo gabalu. Sustatyti juos vertikaliai į puodą su 
verdančiu pasūdytu vandeniu ir lėtai virti apie porą valandų <...> Paskui nurišti audek- 
lą ir nuimti tešlą nuo kaulų galų. Apsukti kiekvieną kaulą popierine servetėle ir paduoti 
su paskrudinta sausa duona“. 

Sowans (virpa). Paimti 450 g rupių avižinių miltų (dribsnių), 1350 g kvietinių miltų, 9 
I vandens. Supilti miltus į akmeninį (ar molio) puodą, įpilti 8 I drungno vandens, išmai- 
šyti ir palikti stovėti 5-8 dienas kol surūgs. Tada nupilti nuo viršaus skaidrų skystį <...> 
Tai bus gaivinantis gėrimas swats. O kas liko puode bus drebučių konsistencijos. Įpil- 
ti apie 1 I vandens ligi grietinės konsistencijos. Tada nusunkti pro sūrmaišį ar pro koš- 
tuvą, tame skystyje liks visos maistingosios avižinių miltų sudėtinės dalys <...> Norint 
pagreitinti procesą <...>, galima atsargiai patrinti mediniu šaukštu, o pabaigoje 
paspaudyti sūrmaišį" Ž 

Rekonstruoti praeitį - kaip versti poeziją: išversti galima, tačiau vertimas niekada 
nebus tikslus. Kas užsiima priešistorės laikų valgių receptais, kolonijinių gyvenviečių 
tyrinėjimu ar Viduramžių muzika, tam reikia lakios vaizduotės ir jis turi vengti dviejų vie- 
nodai pavojingų dalykų - primityvaus autentiškumo ir nemokšiškos empatijos, įsijauti- 
mo. Ar neolito epochos virėjai iš tikrųjų paduodavo į stalą kaulus su čiulpais, apsukę 
juos popierinėmis servetėlėmis, ir ar jie nusunkdavo virpą pro sūrmaišį? Ir ar būta tų 
priešistorės rugpjūčių, kada reikėjo rinkti salikorniją? 





Pirmieji klasikinio laikotarpio tyrinėtojai, formavę mūsų požiūrį į antikinį 
pasaulį, apie Kretą ir Mikėnus nieko nežinojo. Tačiau dabar vieningai manoma, 
kad Mino kultūra Kretoje ir Mikėnų kultūra žemyninėje Graikijos dalyje buvo 
dvi paralelinės pirmosios Europos civilizacijos viršūnės. Nuo pat tos dienos, kai 
Schliemannas viename iš karališkųjų šachtinių kapų Mikėnuose surado auksinę 
pomirtinę kaukę ir atsiuntė klaidingą telegramą „Šiandien pažvelgiau į Aga- 
memnono veidą“, tapo aišku, kad jis aptiko kažką daug reikšmingesnio už dar 
vieną turtingą priešistorinio laikotarpio kapą. [cRosis] Kretos vietovėse, kur 
kadaise stovėjo rūmai — Knose, Peste ir Malijoje, bei pačios Graikijos viet- 
ovėse — Mikėnuose, Tyrinse ir Pylose — rasta daug įrodymų apie labiau išplė- 
totą meną, religiją, technologiją ir socialinę organizaciją negu buvo žinoma iki 
tol. Mino kultūros aukso amžius, vadinamasis rūmų periodas, prasidėjo apie 
1900 m. pr. Kr., o karingesniuose Mikėnuose, kurių tvirtovės kontroliavo Argo 
lygumą ir Korinto įlanką, — trim ar keturiais šimtais metų vėliau. Kartu su Tro- 
ja, kontroliavusia Dardanelus, Kretos ir Mikėnų gyventojai ištraukė Europos 
istoriją iš beveidės archeologijos glėbio. [rhRoNos] 

Vėlyvajame bronzos amžiuje centrinėje Europoje išplito „urnų kultūra“. Jai bū- 
dingi kapai, kur kremuoti mirusiųjų likučiai buvo laidojami urnose kartu su įvai- 
riais prašmatniais reikmenimis. Svarbios bronzos amžiaus kapavietės aptiktos prie 
Terramare'o (Italijoje), El Argaro (Ispanijoje), Leubingeno, Buchau, Adlerbergo 
(Vokietijoje), Unetice prie Prahos (Čekija) ir Otomani (Rumunijoje) vietovių. 

Paskutiniajame antrojo tūkstantmečio ketvirtyje, apie 1200 m. pr. Kr., bronzos 
amžiaus Europa patyrė nepaaiškinamą nuosmukį, nuo kurio ji jau niekada nebe- 
atsigavo. Archeologai kalba apie „sistemos suirimą“. Prekybiniai ryšiai nutrūko, 
gyventojai paliko miestus, politinės struktūros suiro, užplūdo atėjūnų bangos. 
Kreta, vos atlaikiusi keletą baisių gamtinių katastrofų, pateko Mikėnų graikų 
valdžion, kol patys Mikėnai irgi buvo sugriauti. Per vieną šimtmetį daug žymių 
centrų nugrimzdo į užmarštį. Egėjo jūros regioną nukariavo gentys iš žemyno 
gilumos. Žlugo hetitų imperija Mažojoje Azijoje, o patį Egiptą apsupo neaiškios 
kilmės „jūrų žmonės". Urnų kultūros žmonės išsilaikė Centrinėje Europoje; tai 
buvo ilgas pasyvios jų egzistencijos laikotarpis, pasibaigęs čia pasirodžius kel- 
tams. Graikija nugrimzdo į savo archajiškuosius „viduramžius“ — niūrų laiko- 
tarpį, skiriantį legendinę Trojos karų erą nuo vėlesniųjų miestų-valstybių rašyti- 
nės istorijos. 

THRONOS 


Knoso rūmų Kretoje sostas vadinamas „seniausia Europos kėde“ . Tai nepanašu į tie- 
są. Nekelia abejonių tik tai, kad krėslai su aukštomis atkaltėmis ir ranktūriais senovėje 
buvo naudojami tik apeigoms. Jie leisdavo valdovams ir aukštiesiems žyniams atsipa- 
laiduoti, užimti orią padėtį, atsidurti aukščiau už kitus, stovinčius prie jų kojų. Nuo kara- 
liaus sosto ši krėslo, kaip valdžios simbolio, sąvoka perėjo ir į vyskupų kathedra arba 
sostą ir į profesorių katedras. 

Sėdėti skirti kasdieninio naudojimo baldai yra labai nesenas europiečių išradimas. 
Pirmykščiai žmonės, kai nestovėjo, tai sėdėjo, tupėjo ar gulėjo tiesiai ant grindų. Dau- 
gelis Azijos tautų, įskaitant ir japonus, dar ir dabar linkę taip daryti. Senovės graikai ir 
romėnai mėgdavo pusiau gulomis drybsoti lovose. Viduramžiais sėdėta ant grubiai 
ištašytų suolų. Krėslai pavieniams žmonėms pirmiausia pradėti naudoti vienuolių celė- 
se, tikriausiai kad lengviau būtų skaityti. Įprastiniu namų apyvokos inventorium jie tapo 
tik XVI amžiuje, o meniški jų egzemplioriai pasirodė tik XVIII amžiuje. Juos plačiau nau- 
doti mokyklose, įstaigose ir darbo vietose pradėta tik XIX amžiaus pabaigoje. 

Deja, kėdės su plokščiomis sėdynėmis neatitinka žmogaus anatomijos reikalavimų. 
Priešingai nei jojimo balnai, kai didelę dalį raitelio svorio perima balnakilpės ir nepažei- 
džiamas natūralus stuburo išlinkimas, sėdint ant kėdės šlaunys ir liemuo sudaro statų 
kampą ir pažeidžiama natūrali skeleto pusiausvyra - nenormaliai apkraunamas nejudan- 
tis dubuo, klubų sąnariai ir strėnų sritis. Todėl chroniški juosmens skausmai yra vienas 
iš daugelio tų šiuolaikinės pažangos blogybių, dėl kurių esame kalti mes patys'. 











Geležies amžius priartino priešistorę prie tų laikų, apie kuriuos jau esama sis- 
temingų istorinių šaltinių. Manoma, kad apdirbti geležį pirmieji pradėjo hetitai 
Mažojoje Azijoje. Durklas geležine geležte ir auksine rankena, rastas kasinėjant 
karalių kapus Alakos Hujuko vietovėje, galėjo būti pagamintas trečiojo tūks- 
tantmečio pr. Kr. pabaigoje. Iš ten geležis pirmiausia pasiekė Egiptą apie 1200 m. 
pr. Kr., Egėjo jūros regioną apie 1000 m. pr. Kr., ir Dunojaus baseiną apie 750 m. 
pr. Kr. [roLuNDas] 

Europos pusiasalio centrinės dalies geležies amžių įprasta dalyti į du vienas 
po kito ėjusius periodus: Halštato (apie 750 — 400 m. pr. Kr.) ir Lateno (apie 
400 —50 m. pr. Kr.). Halštatas, vietovė Šalckamerguto kalnuose, pirmą kartą buvo 
tyrinėjamas 1846 m.; jo vardu pavadintas periodas ir kultūra, kurioje senesniosios 
urnų kultūros tradicijos susimaišė su naujomis iš Rytų einančiomis įtakomis. 
Lateno, vietovė prie Noišatelio ežero Šveicarijoje, buvo aptikta 1858 m.; jos vardu 
pavadintas antrasis periodas, kai geležies apdirbimas pasiekė labai aukštą lygį. 
Ilgi dailiai nukalti kardai, su kietos geležies šerdimis ir minkštesnės geležies 
ašmenimis, kuriuos galima nepaprastai aštriai išgaląsti, buvo karingos bendruo- 
menės, gyvenusios didelėse kalnų tvirtovėse, skiriamasis ženklas. Tie žmonės jau 
turėjo ratus puodams žiesti, arklių traukiamus vežimaičius, mokėjo kalti monetas 

TOLUNDAS 


Tolundas yra pelkės netoli Danijos miesto Arhuso pavadinimas. Joje 1950 m. buvo 
rastas puikiai išlikęs priešistorinių laikų žmogaus kūnas. Jis demonstruojamas Silkebor- 
go muziejuje. Durpyno tanino rūgštis taip puikiai mumifikavo jį, kad išliko nepaliesti net 
smulkiausi jo veido bruožai bei vidurių turinys. Kūnas buvo visai nuogas, išskyrus smai- 
lą kepurėlę ir perjuostas strėnas. Tas Žmogus buvo pasmaugtas virvute, supinta iš 
odos juostelių - tikriausiai jį taip nužudė ritualiniais tikslais prieš porą tūkstančių metų. 
Keistas jo likimas gali sukelti užuojautą net mūsų laikais: 


Something of his sad freedom Kažkas iš laisvės tos liūdnos, 
As he rode the tumbril Kurią jis jautė, vežamas žudyt, 
Should come to me, driving, Palies mane, kada už vairo 
Saying the names Kartosiu tuos vardus: 

Tollund, Grauballe, Nebelgard, Tolundas, Grobalis ir Nebelgardas, 
Watching the pointing hands O man kaimiečiai kelią rodys 

Of country people, Su rankom ištiestom: 

Not knowing their togue. Kalbos jų juk nemoku ... 

Out there in Jutland Jutlandijoj gūdžioje, kur senovėj 
In the old, man-killing parishes Žudyti žmonės, aš ir vėlei 

I will feel lost, Pasijusiu tarsi namie — 
Unhappy, and home. Toks vienišas ir nelaimingas 


Tačiau Tolundo žmogus nėra vienintelis toks. Po trisdešimties metų panašus radi- 
nys aptiktas prie Lindrow Moss vietovės Češyre, Anglijoje. O ypač įdomus lavonas 
surastas 1991 m. rugsėjo mėn. ledyno nišoje netoli Similaun keteros Otztaler Alpėse 
Pietų Tirolyje. Pasirodė, kad tai medžiotojo, gyvenusio dar prieš bronzos amžių, lavo- 
nas su pilna apranga ir amunicija. Jis buvo 152 cm ūgio, 54,4 kg svorio, maždaug 
dvidešimties metų amžiaus, mėlynakis, nusiskutęs, su gerai išlikusiomis smegenimis. 
Jis labai rūpestingai apsirengęs raugintos odos tunika ir blauzdinėmis, su zomšine 
kepure, pirštinėmis iš beržo žievės, storapadžiais, šienu išklotais batais. Jo oda ketu- 
riose vietose buvo ištatuiruota mėlynais genties ženklais, ant kaklo kabojo vėrinys iš 20 
vėduokle išdėstytų odinių dirželių ir vieno akmeninio karolio. Jis turėjo tuščią kuprinę 
su mediniu rėmu, sulūžusį 97,5 cm ilgio lanką, strėlinę ir 14 strėlių su kaulo antgaliais, 
akmeninį kirvį, apkaustytą grynu variu, trumpą titnaginį peilį ir diržą su titnagais ir kem- 
pine. Atrodo, kad jis negyvai sušalo, mėgindamas siaučiant pūgai įveikti perėją. 
Rigor mortis (lavono sustingimas) užfiksavo jo ištiestą ranką, kuria jis stengėsi prisi- 
dengti akis. Nustatytoji jo mirties data - 2731 + 125 m. pr. Kr. 

Maždaug po 5000 metų jis atsidūrė ten, kur niekada neketino patekti - Insbruko 
universiteto šaldymo kameroje.“ 

Priešistorinių laikų lavonai, be abej,o yra vertingas mokslinės informacijos šaltinis. 
Naujausi „priešistorės patologijos“ laimėjimai leidžia detaliai ištirti lavonų audinius, jų 
ligas, bakterijas, nustatyti, kuo jie mito. Tačiau negalima pamiršti Piltdovno žmogaus 

atvejo. Jo kaulai buvo rasti akmenų skaldykloje Sasekso (Sussex) grafystėje Anglijoje 
1908 m. Tais pačiais metais, kai rastas Tolundo žmogus, įrodyta, kad Piltdovno žmo- 
gus buvo viena iš tikrai meistriškų klastočių. 








ir gaminti labai stilizuotus meno dirbinius, kuriuose savi elementai susiliejo su 
Viduržemio jūros regiono ir netgi su klajoklių motyvais. Prie Rudzki vietovės 
Sventokšyžo kalnuose netoli Krokuvos pietų Lenkijoje jie paliko pačių didžiausių 
priešistorinės Europos geležies liejyklų pėdsakus. Noišatelio periodo žmonės 
buvo aktyvūs prekiautojai, jų kunigaikščių kapuose randama keltų papuošalų, 
etruskų vazų, graikų amforų, romėnų dirbinių. Nors kai kas ir prieštarauja, jie 
dažniausiai identifikuojami su keltais, ta „pirmąja didele tauta į šiaurę nuo Alpių, 
kurios vardą mes žinome". Be Lateno vietovės, kitos svarbios radimvietės yra Ent- 
remontas Provanse, Alesija Burgundijoje ir Vilanova Emilijoje — Romanijoje. 

Keltų pasirodymas Europos priešistorės tyrinėtojams sukėlė pačią painiausią 
problemą — kaip suderinti archeologų nustatytas materialines kultūras su etni- 
nėmis ir lingvistinėmis grupėmis, žinomomis iš kitų šaltinių. Dauguma istorikų iš 
tikrųjų daro prielaidą, kad tie Lateno periodo geležies apdorotojai buvo keltai, 
kilę iš vietoje susiformavusių ar imigravusių keltų genčių pirmajame tūkstantme- 
tyje pr. Kr., ir kad jie buvo viena ir ta pati grupė, kuri graikų ir romėnų rašy- 
tiniuose paminkluose vadinama Keltoi arba Celtae vardais. Tačiau šiuo metu 
linkstama manyti, kad keltų kalbų ištakų reikia ieškoti daug seniau, jau neolite“. 
Tik vienas dalykas abejonių nekelia: šiuolaikiniai lingvistiniai tyrimai neabejoti- 
nai įrodė, kad keltų kalbos giminingos ne tik lotynų ir graikų, bet ir daugumai 
šiuolaikinės Europos kalbų. Keltai buvo avangardas tos lingvistinės bendruome- 
nės, kurią galima nustatyti aiškiau negu priešistorinių laikų archeologines bend- 
ruomenes. Keltai yra pats indoeuropiečių fenomeno branduolys. 

Jau 1786 m. seras Williamas Jonesas, Kalkutoje dirbęs britų teisėjas, padarė 
epochinį atradimą, kad pagrindinės Europos kalbos labai giminingos pagrindi- 
nėms Indijos kalboms. Jonesas įžiūrėjo ryšius tarp klasikinių lotynų bei graikų 
kalbų ir senojo sanskrito. Vėliau paaiškėjo, kad daugelis šiuolaikinių Indijos kal- 
bų priklauso tai pačiai šeimai, kaip ir jų atitikmenys Europoje — romanų, keltų, 
germanų, baltų ir slavų kalbų grupės (žr. III priedą, 15). 

Tuo metu dar niekas neįsivaizdavo, kaip ta „indoeuropiečių“ kalbų šeima galė- 
jo perkeliauti per visą Euraziją, nors buvo daroma prielaida, kad jas galėjo atneš- 
ti į Vakarus migruojantys žmonės. Tačiau 1902 m. vokiečių archeologas Gustavas 
Kossinna susiejo indoeuropiečius su specifiniu virvelinės keramikos kultūros tipu, 
kuris labai paplitęs šiaurės Vokietijos radimvietėse. Kossinnos išvados rodė, kad 
„indoeuropiečių tėvynė“ geležies amžiuje galėjusi būti šiaurinėje Europoje. Šią 
mintį toliau plėtojo žymus australų archeologas Vere'as Gordonas Childe'as 
(1892— 1957), kurio apibendrinantis veikalas The Dawn of European Civilisation 
(„Europos civilizacijos aušra“, 1925) kadaise buvo viena iš įtakingiausių knygų. 

Vėliau lietuvių-amerikiečių archeologė Marija Gimbutienė patvirtino, kad indoeu- 
ropiečių protėvynės vietą Ukrainos stepėse jis nustatė teisingai, identifikuodama 
ją su ten paplitusia kurganinių kapų kultūra: 

Vis nauji archeologiniai atradimai efektyviai eliminavo ankstesnes teorijas apie indoeu- 
ropiečių tėvynes <...> Atrodo, kad kurganų kultūra liko vienintelė pretendentė į indo- 
europiečių protėvynę. Neolito ir chalkolito laikotarpiais nebuvo kitų kultūrų, kurios 
galėtų atitikti hipotetinę motininę indoeuropiečių kultūrą, atkurtą pagal bendrus įvai- 
rioms kalboms žodžius; be to, tuo metu ten nebuvo ir didelių ekspansijų bei nukariavi- 
mų, paveikusių visas teritorijas, kuriose ankstyviausieji istoriniai šaltiniai ir kultūros 
tęstinumas rodo ten gyvenus indoeuropiečių kalbomis kalbėjusius žmones“. 

Svarbu čia yra tai, kad Gordonas Childe'as ir jo pasekėjai kultūros terminą 
vartojo apibūdinti žmonių grupėms, apibrėžtoms ir materialinių, ir lingvistinių 
kriterijų. Tačiau gerai pagalvoję nematome rimtų argumentų, kodėl archeologi- 
nes kultūras reikėtų koreliuoti su lingvistinėmis grupėmis štai tokiu būdu. Taigi 
iš tikrųjų indoeuropiečių mįslė lieka neįminta. Labai įdomu, kad kalbos dėl nepa- 
liaujamų mutacijų vystosi visai kaip gyvi organizmai. Tad gal taps įmanoma suko- 
ordinuoti kalbų kitimą Europoje su genetiniais kitimais. Lyginant „lingvistinio 
laikrodžio“ pėdsakus su mūsų „molekuliniu laikrodžiu“, gal vieną gražią dieną 
pavyks atskleisti Europos tautų ir jų kalbų kilmės istoriją". 

Europos vietovardžiai formavosi tūkstančius metų. Tai reikšmingas šaltinis jos 
praeičiai atskleisti. Upių, kalnų, miestų, provincijų ir šalių pavadinimai dažnai yra 
prabėgusių amžių reliktai. Onomastikos mokslas gali įsiskverbti giliau už istori- 
nius dokumentus““. Visi sutaria, kad vieni iš seniausių ir pastoviausių yra upių 
pavadinimai. Jie dažnai vieninteliai išlikę ryšiai su senovės tautomis — dabartinių 
gyventojų protėviais. Suaugdami jie kartais gali užfiksuoti jų pakrantėse gyvenu- 
sių žmonių kaitos bangas. Pavyzdžiui, pavadinimas „River Avon“ (Avono upė) 
jungia du sinonimus — vieną anglišką ir kitą, senesnį, velsišką. Penki keltų šak- 
niniai žodžiai, susiję su vandeniu — afon, dwr, uisge, rhe ir galbūt don — yra 
labiausiai paplitę upių pavadinimų elementai visoje Europoje. Žinoma, moksli- 
ninkai ir čia nepaliaujamai ginčijasi. Tačiau iš geriausiai žinomų kandidatų tam 
teiginiui patvirtinti galima paminėti Inn ir Yonne, Avignoną prie Rodanus upės 
(„Vandens miestas" prie „sraunios upės“), Eską, Etschą (arba Adigą), Uską ir 
Dunojų (Danube). 

Keltų kilmės vardų gausu nuo Portugalijos iki Lenkijos. Pavyzdžiui, šiuolaiki- 
niam velsiečių kalbos žodžiui dwr (vanduo) giminingi tokie pavadinimai kaip 
Dee, Douro, Dordogne, Derwent (skaidrus vanduo), Durance ir Oder/Odra. Pen, 
reiškiantis „galvą“, taigi ir „kalną“, matomas tokiuose kalnų pavadinimuose kaip 
Pennine. Apennine, Pieniny ir Pindus; ard (aukštas) — pavadinimuose Arden, 
Ardennes, Lizard (aukštas iškyšulys) ir Auvergne (Ar Fearann, „aukštikalnė“); 
dun (fortas) — pavadinimuose Dunkeld (keltų fortas), Dungannon, London, Ver- 
dun, Augustodunnum (Augusto fortas, Autun), Lugdunum (Lionas), Lugodinum 
(Leidenas), Thun Šveicarijoje ir Tyviec netoli Krokuvos. Visi jie rodo didelį keltų 
išplitimą. [LLANFAIR] [LUGDUNAS] 

Panašiai galima panagrinėti skandinavų, germanų, slavų, net finikiečių ir ara- 
bų kalbų šaknų paplitimą. Etna yra labai vykęs finikietiškas pavadinimas — mat 
jis reiškia „krosnį“. Kitas Sicilijos vietovardis Marsala yra paprastas arabiškas 
pavadinimas, reiškiantis „Dievo uostą“. Trajano tiltas per Tacho upę Ispanijoje 
dabar žinomas La puente de Alcantara pavadinimu; o juk al cantara arabiškai 
reiškia tiksliai tą patį, ką lotyniškas žodis pons. 

Slaviški vietovardžiai išplitę į vakarus daug toliau negu dabar gyvena patys 
slavai. Pavyzdžiui, šiaurės Vokietijoje daug jų yra prie Hanoverio. Austrijoje tokie 
pavadinimai kaip Zwett! (svetlyj — šviesus), Doebling (dub — ąžuolas), arba Feist- 
ritz (Bystrice — srauni upė) sutinkami nuo Vienos apylinkių ligi Tirolio. Italijoje 
Friuli provincijoje jie pasitraiko kartu su itališkais pavadinimais. 

Miestų ir kaimų pavadinimuose dažnai atsispindi ir jų kilmė. Edinburgas 
kadaise buvo „Edwino fortas“; Paryžius — Parisii genties miestu; Turinas (Tori- 
no) — Taurų (Taurini) miestu; Getingenas (Gėttingen) — „Godingų šeimos 
namais“; Krokuva (Krakow) — gerojo karaliaus Krako buveine. Kiti pavadinimai 
atspindi tos vietovės požymius ar funkcijas. Lisabona (Lisboa/Lisbon) reiškia 
„Gerą vietą“; Trondheimas — „Sosto namus“; Miunchenas — „Vienuolių vietą“; 
Redrutas (Redruth) — „Druidų vietą“; Novgorodas — „Naują miestą". Kartais jie 
primena senų laikų nelaimes. Ossaia Toskanoje („Kaulų vieta“) įsikūrusi Haniba- 
lo pergalės prie Trazimeno 217 m. pr. Kr. vietoje. Pourrieres Provanse anksčiau 
vadinosi „Campi Putridi“ („Dvokiantys laukai"), taip įamžinant teutonų skerdynes, 
kurias Marijus surengė 102 m. pr. Kr.; Lechfeldas („Lavonų laukas“) Bavarijoje yra 
vengrų pralaimėjimo 955 metais vieta. 

Tautų pavadinimuose dažnai matyti tai, ką jos galvojo apie save pačios arba 
kaip jos atrodė kitiems. Anglosaksų vakariniai keltiškieji kaimynai save vadino 
kimrais (Cymry), taigi „tėvynainiais“, tačiau įsibrovėliai germanai juos pravar- 
džiavo Welsh'ais — „svetimšaliais“. Panašiai daro ir flamandai, prancūziškai kal- 
bančius valonus vadinantys Waalsch'ais. Germanų tautos dažnai vadina save 
Deutsch ar Dutch (tai reiškia „susijęs“ arba „panašus“), tačiau slaviškieji jų kai- 
mynai vadina juos „Niemcy“ — „nebyliais“. Slavai vieni kitus laiko „Slovo“ — 
„bendro žodžio“ žmonėmis arba „Serbais“ — „giminėmis“. Lotynus slavai dažnai 
vadina tokiais žodžiais kaip „Vlachy, Wallachs“ ar „Wlochy“ — o tai yra ne kas 
kita kaip įvairūs žodžio „Welsh“ variantai. O žodžiais „Vlach“ ir „Wallach“ vadi- 
nami Balkanų gyventojai linkę vadinti save kitaip — „Romani, Rumeni, Aroma- 
ni“, taigi „romanais“. 

Šalių ir provincijų pavadinimai dažnai primena tautas, kurios kadaise jas val- 
dė. Keltų šaknis „Gal-“, reiškianti „Galų šalį“, sutinkama Portugalijos, Galicijos 
Ispanijoje, Galijos (Gaul), Pays des Galles (Velsas), Kornvalio (Cornwall), Done- 
galo, Kaledonijos (vėliau pavadintos Škotija), Galloway, Kalė (Calais), Galicijos 
pietinėje Lenkijoje ir netgi tolimosios Galatijos Mažojoje Azijoje pavadinimuose. 

Tačiau vietovių pavadinimai yra be galo nepastovūs. Laikui bėgant jie kinta; 
jie taip pat įvairuoja priklausomai nuo kalbos ir nuo juos vartojančių žmonių 
požiūrio. Pavadinimai — jų vartotojų intelektinė nuosavybė ir dėl to yra sukėlę 
begalę konfliktų. Jie gali tapti propagandos, tendencingų vaidų, griežtos cenzū- 

ros, netgi karų objektu. Tiesą sakant, ten, kur yra keli variantai, neįmanoma 
suvokti, kuris jų teisingas, o kurie neteisingi. Galima tik nurodyti, kuris variantas 
tinka tuo metu, toje vietoje ar tokiai vartojimo sričiai. Lygiai taip pat ir istorikai, 
aptardami įvykius, apimančius dideles erdves ar ilgus laikotarpius, dažnai pri- 
versti rinktis iš kelių vienodai netinkamų alternatyvų. 

Tačiau istorikai visada turi būti jautrūs pavadinimų prasmėms. Pavyzdžiui, 
labai lengvai galima pamiršti, kad Ispanija, Prancūzija, Anglija, Vokietija, Lenkija 
ar Rusija yra gan nesenos etiketės, kurias lengva pavartoti anachronistiškai. Juk 
akivaizdžiai neteisinga kalbėti apie Prancūziją, o ne apie Galiją romėnų laikais ir 
ne mažiau abejotina vartoti Rusijos pavadinimą, kai dar nebuvo Maskvos valsty- 
bės. Rašantieji angliškai nejučia Lamanšą pavadina English Channel, pamiršdami, 
kad Lamanšas („La Manche“) yra bent pusiau prancūzų. Lenkai įprastai vietoj 
„Leipzig“ rašo „Lipsk“, tuo visiškai nenorėdami pabrėžti Saksonijos lenkiškumo, 
o kai vokiečiai Gdanską pavadina „Danzigu“ ar Vroclavą „Breslau“, tai dar nereiš- 
kia, Kad taip jie nori iškelti Pomeranijos ar Silezijos vokiškumą. Paprasčiausiai 
pamirštama, kad oficialioji kalba, vietovardžius pateikianti valdančiosios šalies 
biurokratijai priimtiniausiu pavidalu, ne visada sutampa su gyventojų praktika. Na 
o visų pirma pamirštama, kad skirtingos tautos turi argumentų skirtingai galvoti 
apie vietovardžius, ir niekas neturi teisės diktuoti, kokias formas reikėtų vartoti. 
Kas vienam žmogui yra Derry, kitam bus Londonderry. Vieno žmogaus Antwerpen 
bus kito žmogaus Anvers. Tai, ką vieni vadino Rytų Galicija ar Rytine Mažąja Len- 
kija, kitiems buvo Vakarų Ukraina. Dnepras dabar vadinamas Dnipr, Dnepr arba 
Dnieper, o senovėje jį vadino Borysthenes. Tai, ką kiti vadina Oxford ar net Niu- 
Jin, mes visada vadinsime tik Rhydychen. 

„Europos istorija“ visada buvo neaiški, neapibrėžta sąvoka. Tiesą sakant, 
neapibrėžti abu šios sąvokos žodžiai — ir „Europa“, ir „istorija“. Europa tiesiog 
galima vadinti tą pusiasalį, kurio žemyninė riba ilgai nebuvo nustatyta; taigi tuo 
atveju istorikai patys turi nuspręsti, kur pravesti savo tyrinėjimų ribą. Tačiau 
„europinėmis“ galima vadinti ir tautas bei kultūras, susiformavusias Europos 
pusiasalyje; tokiu atveju istorikams teks susidurti su pasaulinėmis „europinės civi- 
lizacijos“ problemomis. O žodis „istorija“ gali apimti praeitį apskritai arba, skirt- 
ingai nei priešistoriniam laikotarpiui, jis gali apsiriboti tik ta praeities dalimi, kuriai 
yra išlikęs visas šaltinių asortimentas. Nagrinėjant priešistorinį laikotarpį, tenka 
naudotis mitais, kalba ir visų pirma archeologiniais duomenimis. Istorija siauresni- 
ąja prasme naudojasi rašytiniais liudijimais, dokumentais ir visų pirmą ankstesnių 
istorikų darbais. Ir vienu, ir kitu atveju, nesvarbu, kas istoriką labiau vilioja — prie- 
šistorės pabaiga ar istorijos siauresniąja prasme pradžia — jam tenka pradėti nuo 
ten, kur pasibaigė pagrobtosios Europės kelionė — nuo Kretos salos. 


*kk 


1628 m. pr. Kr., Knosas, Kreta. Stovėdami ant aukštos terasos šiaurinėje rūmų 
pusėje, Mino dvariškiai žiūrėjo į jūrą, mirguliuojančią už alyvmedžių ir kiparisų 
giraičių. Jie — didžiojo žynio-karaliaus tarnai, Kretos talasokratijos, tos pirmosios 
pasaulyje „jūrų imperijos“, ponai. Versdamiesi prekyba, kuriai buvo naudojami 

toli plaukiojantys laivai, jie gyveno prabangiai, laikydamiesi ritualų ir administ- 
racinės tvarkos. Jų namuose įrengtas vandentiekis ir kanalizacija, sienos papuoš- 
tos freskomis, vaizduojančiomis grifus, delfinus ir gėles tviskančiame tamsiai 
mėlyname ir auksiniame fone. Jų erdvūs kiemai reguliariai virsdavo arenomis 
ištaigingam sportui su šokinėjančiais buliais. Jų požeminiai sandėliai buvo pilni 
didžiulių akmeninių indų su grūdais, vynu ir aliejum keturiems tūkstančiams 
žmonių. Kasdieninė gėrybių apskaita buvo vedama nepriekaištingai, užrašinėjant 
minkšto molio lentelėse raštu, kuris šimtmečiams bėgant tobulėjo: hieroglifus 
pakeitė kursyviniai ir linijiniai rašmenys. Jų amatininkai geri juvelyrai, metalo 
apdirbėjai, puodžiai, fajanso meistrai. Jie taip pasitikėjo savo galia ir klestėjimu, 
kad nė vieni iš rūmų neturėjo įtvirtinimų. 

Religija Mino karalystėje vaidino itin svarbų vaidmenį. Pagrindinis garbinimo 
objektas tikriausiai buvo didžioji Žemės deivė, vėliau pradėta vadinti Rėja (Rhea), 
Dzeuso motina. Ji reiškėsi įvairiausiais pavidalais, apsupta daugybės žemesnio 
rango dievybių. Jos šventyklos buvo kalnų viršūnėse, urvuose arba šventykloms 
skirtose rūmų dalyse. Išlikusiuose akmeniniuose antspauduose matyti ekstazės 
apimtų nuogų moterų, apsikabinusių šventuosius akmenis, atvaizdai. Aukojama 
Jaučiui, kulto apeigos baigdavosi orgijomis. Būta daugybė ritualinių reikmenų, 
tarkim, altoriniai stalai, indai įžadams, kibirai kraujui ir vaisingumo deivių statu- 
lėlės plonomis kaip vapsvų talijomis. Visur pilna simbolių — jaučio ragų ir dvi- 
ašmenių kirvių (labrys), kurie ant ilgų karčių buvo nešami per procesijas. Pavo- 
jaus ar nelaimių metu aukodavo ir kūdikius, surengdavo net kanibališkas puotas. 
(Šiaip ar taip, Rėjos vyras Kronas garsėjo kaip vaikų rijikas; jei ne Rėjos gudrybė, 
jis, ko gero, būtų sušveitęs ir naujagimį Dzeusą.) Žodžiu, minojinėje kultūroje 
ritualų vaidmuo buvo labai didelis. Kartu jie buvo ir svarbi tos socialinės rišamo- 
sios medžiagos, leidusios tai visuomenei taikiai gyventi ištisus šimtmečius, dalis. 
Kai kuriems stebėtojams krito į akis požymių, mūsų dabar laikomų vyriškais, 
nebuvimas vaizduojant vyrus minojinėje kultūroje“'. Dėl to neišvengiamai kyla 
klausimas, koks buvo Kretos vaidmuo pereinant nuo primityvaus matriarchato 
prie patriarchalinės karybos pradžios. (Žr. III priedą, 2, 3.) 

Minojinė civilizacija Kretoje klestėjo beveik tūkstantį metų. Knoso kasinėtojo 
sero Arthuro Ewanso nuomone, galima išskirti devynias skirtingas jos fazes. Kiek- 
vienai būdingas savitas keramikos stilius, pradedant pirmąja ankstyvąja minojine 
faze ir baigiant trečiąja vėlyvąja minojine faze. Aukščiausias taškas buvo pasiektas 
apie antrosios vidurinės minojinės fazės vidurį, antrojo tūkstantmečio prieš Kristų 
antrajame ketvirtyje. Tuo metu, nieko apie tai nenujaučiant minėtiems terasoje 
stovintiems dvariškiams, jau artinosi pirmoji iš „didžiųjų katastrofų“. 

Dėl minojinės kultūros laikotarpio Kretos gyventojų etninio identiteto tebe- 
vyksta smarkūs ginčai. Senoji prielaida, kad jie buvo helenai, jau nebeatrodo 
tokia įtikinama. Linijinis A raštas, kuris galėtų atskleisti ankstesnių laikotarpių 
kalbą, dar neiššifruotas, o linijinis B raštas, kuris, kaip galutinai įrodyta 1952 
metais, buvo graikiškas, aiškiai priklauso tik paskutiniajai fazei. Arthuras Ewan- 
sas buvo įsitikinęs ne tik didele egiptiečių įtaka Kretai, bet ir Egipto kolonizaci- 

jos galimybe. „Yra pagrindo kelti klausimą, ar tais laikais <...>, kai Nilo slėnyje 
triumfavo dinastinis elementas, dalis senųjų to krašto gyventojų <...> nepersikė- 
lė į Kretos teritoriją“ “. Tačiau atrodo, kad antrajame tūkstantmetyje Kretą 
užplūdo net kelios imigrantų bangos. Salos helenizavimas tikriausiai prasidėjo su 
viena iš vėlesniųjų bangų, praėjus šiek tiek laiko po „didžiųjų katastrofų“. 

Yra ir kita galimybė — minojinės kultūros viduriniojo laikotarpio Kretos 
gyventojai buvo hetitai iš Mažosios Azijos. Hetitai — indoeuropiečiai, kalbėjusie- 

ji kanesine kalba. Didelės jų konfederacijos centras buvo dabartinis Hatusas Ana- 
tolijoje. Jie kėlė didžiausią grėsmę ir Mesopotamijai, ir Egiptui. XIV a. pr. Kr. 
didysis hetitų valdovas Supiluliumašas ar Šubiluliuma (apie 1380— 1347 m. pr. 
Kr.) išplėtė savo valdas ligi pat Jeruzalės. 1269 m. pr. Kr. jie sudarė sąjungą su 
Egiptu. (Lentelė su tekstu dviem kalbomis, liudijanti šį įvykį, yra seniausias išlikęs 
diplomatinis dokumentas, dabar demonstruojamas JTO pastato Niujorke vestibiu- 
lyje.) 1256 m. pr. Kr. hetitų karalius Katušilišas III vyko į Egiptą dalyvauti savo 
dukters vestuvėse su faraonu Ramziu II. Taigi jei hetitų įtaka buvo tokia didelė 
Viduriniuosiuose Rytuose, tai visiškai įmanomas dalykas, kad ji galėjo siekti ir 
Kretos salą. Kalbant konkrečiau, jaučio kulto ženklų radimas hetitų centre Čatal 
Hujuke Anatolijoje rodo daug artimesnį jų ryšį. Tačiau visa tai tik spėlionės. 

Pasak vėlesnės graikų legendos, Kretoje gimė ne tik Dzeusas, bet ir baisusis 
Minotauras. Pagrobęs Europę, Dzeusas paprasčiausiai parsigabeno ją į savo 
namus šioje saloje. Ola Idos kalne ligi šiol rodoma turistams kaip Dzeuso gimimo 
vieta. Na o Minotauras buvo kiek keistesnės aistros padarinys. Anot legendos, 
karaliaus Mino žmona Pasifajė įsimylėjo jūrų dievo Poseidono dovanotą jautį, 
skirtą paaukoti dievams. Padedant Knoso architektui Dedalui, jai pavyko pasan- 
tykiauti su juo. Dedalas sumeistravo tuščiavidurę medinę karvę, į kurią įlindusi 
narsioji karalienė užėmė atitinkamą pozą. Šis rendez-vous baigėsi tuo, kad ji 
pagimdė siaubingąjį Minotaurą — pusiau žmogų, pusiau jautį, Vinfamia di Creti. 
O Dedalui vėliau buvo liepta pastatyti labirintą jam laikyti. 

Įtampa išaugo, kai į Knosą atvyko Tesėjas, Atėnų didvyris. Karštą Tesėjo troš- 
kimą užmušti Minotaurą galima paaiškinti tuo, kad ir jo motina kadaise flirtavo 
su jaučiu. Kad ir kaip ten būtų, prisidėjęs prie septynių vaikinų ir septynių mer- 
ginų — Atėnų duoklės Kretai — jis pasiekė Knosą. Pasinaudodamas Pasifajės 
dukters Ariadnės dovanotu siūlų kamuoliu, Tesėjas sugebėjo nepasiklysti labirin- 
te, užmušti Minotaurą ir pabėgti. Kartu su Ariadne jis pasiekė Naksos (Naxos) 
salą, kur ją paliko. Paskui padarė dar vieną apgailėtiną klaidą — artindamasis 
prie Atėnų pamiršo duoti sutartą pergalės ženklą — juodas bures pakeisti bal- 
tomis. Apimtas nevilties jo tėvas Egėjas šoko į jūrą, kuri nuo tada vadinasi jo 
vardu. Visos tos legendos aiškiai atsirado tuo metu, kai Kreta buvo galinga vals- 
tybė, o sausumoje įsikūrusios graikų bendruomenės — tik priklausomi nuo jos 
duoklininkai. 

Pasak legendos, Dedalas atliko ir pirmąjį skrydį žmonijos istorijoje. Kadangi 
Minas neleido jam išvykti iš Kretos, Dedalas iš vaško ir plunksnų pasidarė dvi 
poras sparnų ir kartu su sūnumi Ikaru pakilo į orą nuo Ido kalno šlaito. Ikaras 
per daug prisiartino prie saulės ir išsilydžius jo sparnų vaškui, įkrito į jūrą ir 
nuskendo, o Dedalas skrido toliau, kol pasiekė žemyną, taip sėkmingai pabėgda- 
mas. „Tai kas, kad Minas valdė viską, — rašė Ovidijus, — oras buvo ne jo“ 
(Omnia possideat, non possidet aera Minos). 

Ido kalnas iškilęs 2434 m virš jūros ir nesunkiai galima įsivaizduoti, kaip ter- 
minės srovės pakelia tuos du sparnuotuosius žmones į tokį aukštį, iš kurio žemai 
po jais kaip ant delno matyti visa Egėjo jūros civilizacija. Pačios Kretos, tos kal- 

nuotos maždaug 200 km ilgio žemės juostos pietinė pusė buvo nukreipta į Afri- 
kos krantus, o šiaurinė — į Egėjo jūros platybes. Jos įtakos sfera siekė Siciliją 
vakaruose ir Kiprą rytuose. Į šiaurės vakarus nuo Kretos buvo Peloponesas, kur 
viešpatavo Mikėnų miestas su jo šachtiniais karalių kapais ir Liūtų vartais. Į šiau- 
rės rytus, Mažosios Azijos kampe, stovėjo senasis Trojos miestas. O centre buvo 
išsibarsčiusios Cikladų salos — pirmosios Kretos kolonijos. Pati artimiausia iš 
jų — Teros sala. Jos tobulas kūgis stiebėsi į dangų it juodas deimantas tamsiai 
mėlynoje jūroje. 

Vargu ar minojinio laikotarpio Kretos gyventojai daug žinojo apie tas šalis ir 
žmones, kurių nepasiekdavo jų laivai. Be abejo, jie žinojo Šiaurės Afriką, o ypač 
Egiptą, su kuriuo prekiavo: Kretos pasiuntiniai pavaizduoti Tėbų šventyklos sie- 
nose. Knoso klestėjimas antrojoje vėlyvojoje minojinėje fazėje sutapo su laikotar- 
piu, kai baigiantis XVIII dinastijai faraoną Amenchotepą IV pakeitė Tutanchamo- 
nas. Kretos gyventojai žinojo ir Levanto miestus Sidoną, Tyrą ir Jerichą, kurie jau 
tada buvo seni, o per juos — ir Artimųjų Rytų šalis. Septynioliktajame amžiuje pr. 
Kr. žydai vis dar buvo Egipto nelaisvėje. Arijai neseniai iš Persijos patraukė į Indi- 
ją. Įstatymų leidėjo Hamurabio suvienyti babiloniečiai valdė Tarpupį. Hamurabio 
kodeksas, paremtas principu „akis už akį, dantis už dantį“ buvo to meto civiliza- 
cijos viršūnė. Asirai neseniai buvo tapę Babilonijos vasalais. Hetitai, sukūrę stip- 
riausią valstybę vakarų Azijoje, pradėjo skverbtis į Palestiną. (žr. III priedą, 2). 

Galimas dalykas, kad minojiniu laikotarpiu Kreta palaikė santykius su iki 
lotynų Italijoje gyvenusiais žmonėmis. Niekas netrukdė jų laivams plaukti į vaka- 
rinę Viduržemio jūros dalį. Maltoje ir Pietų Ispanijoje jie galėjo sutikti varpo 
pavidalo taurių kultūros žmonių ir megalitų statytojų; nuplaukdavo ir į Juodąją 
jūrą, kur tikriausiai užmezgė ryšius su Tripolės kultūros žmonėmis. Pastarieji, ko 
gero, tarpininkavo paskutiniojoje (pietinėje) prekybinių kelių, ėjusių nuo žemyno 
gilumoje dominavusių Uneticės ir Tumulo kultūrų žmonių, atšakoje. Svarbiausia 
prekė buvo varis, kurio pagrindinis šaltinis — dolomitų kasyklos Karpatuose. 

O kas buvo toliau už minėtąsias sritis — tą nuo minojinio laikotarpio Kretos 
gyventojų dengė nežinomybės skraistė. Kai jie jau mėgavosi bronzos amžiumi, 
šalys į šiaurę nuo jų vis dar tebegyveno paskutiniąsias neolito stadijas. Be jokios 
abejonės, jau buvo prasidėjęs indoeuropiečių žygis į vakarus. Jis kartais siejamas 
su vyrų dominuojamos karių kultūros atėjimu; ji uždėjo jungą savo taikiems 
pirmtakams ir savo pačių moterims. Keltų avangardas jau pasirodė centrinėje 
Europoje. Germanų, baltų ir slavų gentys buvo dar kažkur užnugaryje. Pirmieji 
traperiai iš šiaurės ir pirkliai iš už „frontyro“ jau pasirodė Egėjo jūros regione. 
Kretą pasiekė gintaras ir nefritas. 

Teros (Santorino) sprogimas buvo vienas iš didžiausių Europos priešistorės 
įvykių. Lemtingas Žemės plutos įtrūkimas, panašus į Krakatau ugnikalnio išsiver- 
žimą naujaisiais laikais, ir 30 kubinių kilometrų uolienų, ugnies ir sieros išlėkė į 
dvidešimties kilometrų aukštį, į stratosferą. Būdami tik už pusantro šimto kilo- 
metrų, Knoso gyventojai negalėjo nematyti kylančios vėduoklės su žaibais, o 
paskui ir įkaitusių pelenų stulpo. Po devynių minučių juos pasiekė dundėjimas, 

griaudėjimas, dunksėjimas. Jie turėjo matyti, kaip jūra atsitraukia, užpildydama 
atsivėrusį plyšį jos dugne, o paskui sugrįžta galinga potvynio banga, užliejusia 
Kretos pakrantę trisdešimties metrų sūraus vandens sluoksniu. 

Aukštai virš Knoso, šiauriniuose Jukto kalno šlaituose kalnų šventyklos žyniai 
ruošėsi aukoti dievams žmonių auką — to reikalavo tos nelaimės mastai. Šį kar- 
tą įprastinių aukų — vaisių, sėklų, vyno ar net paties gražiausio jaučio jau nebe- 
pakako. Tamsioje šventovės centrinėje salėje vienas žmogus ruošė indą kraujui, 
papuoštą balto jaučio bareljefu. Vakarinio kambario gilumoje kniūbsčia gulėjo 
jauna moteris praskėstomis kojomis. Ant žemo stalo gulėjo vyras surištomis kojo- 
mis; ant krūtinės buvo padėtas bronzinis peilis su išgraviruota šerno galva. Šalia 
jo stovėjo galingo sudėjimo žynys, užsimovęs ant piršto brangų geležinį žiedą su 
antspaudu iš agato, vaizduojančiu valtimi plaukiantį dievą, pasistumiantį kartimi. 
Tačiau Teros išsiveržimo sukeltas žemės drebėjimas aplenkė juos. Šventyklos sto- 
gas įgriuvo. Auka dievams taip ir nebuvo paaukota. Šių apeigų dalyvių kūnai liko 
ten, kur ir buvo — juos surado tik po pusketvirto tūkstančio metų“ ; 

Teros išsiveržimo data buvo nustatyta dendrochronologijos metodu. 1628 m. 
pr. Kr. net labai toli nuo čia augusių medžių — Kalifornijos pušų ir Airijos pelkė- 
se rastų ąžuolų — rievės rodo apie jų augimo sulėtėjimą. Matyt, visame Šiaurės 
pusrutulyje smarkiai nukrito temperatūros, tikriausiai dėl aukštai atmosferoje 
plaukiojančių vulkaninių pelenų ekranuojančio poveikio. Kad 1645 + 20 m. pr. Kr. 
laikotarpiu įvyko pasaulinio masto nelaimė, patvirtina ir sieros junginių pėdsakai 
atitinkamuose Grenlandijos ledynų sluoksniuose. Neseniai pačioje Teroje atlikti 
radiokarboniniai datavimai taip pat rodo, kad išsiveržimas įvyko visu šimtmečiu 
anksčiau negu 1500 m. pr. Kr., kaip buvo manyta iš pradžių. Nors dar ne visos 
mokslininkų abejonės išsisklaidė, tačiau 1628 m. pr. Kr. aiškiai laikytini „geriausia 
moksline hipoteze“ 2 

Knoso rūmai išvengė likimo, vėliau ištikusio Pompėją ir Herkulanumą. Išsi- 
veržimo dieną pūtė vakarų vėjas ir daugiausia pelenų iškrito Mažosios Azijos 
pakrantėje. Tačiau Knosą vis tiek sukrėtė žemės drebėjimas, išgriovęs sienas ir 
kolonas; reikia manyti, kad Kretai gyvybiškai svarbus jos laivynas nukentėjo 
labai smarkiai, o gal net buvo visiškai sunaikintas. Per kelias valandas Teros 
kūgis pavirto smilkstančiu juodo bazalto uolų žiedu, supančiu klaikią sieringą 
lagūną. Kaip juodos uolos strampas tos lagūnos viduryje, taip Kreta buvo palikta 
likimo valiai išsprogdintos imperijos centre. 

Archeologiniai sluoksniai rytinėje Kretos dalyje rodo, kad tam tikras laiko tar- 
pas aiškiai skiria Teros išsiveržimą nuo vėlesnės, lig šiol dar neišaiškintos katast- 
rofos, sugriovusios Knoso rūmus, o juose buvusios molinės lentelės nuo ugnies 
sukepė taip smarkiai, kad išliko iki šių dienų ir galima perskaityti, kas jose užra- 
šyta. Tera Knoso nesugriovė, kaip anksčiau buvo manoma. Tačiau ji tikrai sudavė 
pirmą iš smūgių, reiškusių minojinės civilizacijos pabaigą. Materialiniai sugriovi- 
mai ir žmonių aukos turėjo būti didžiuliai, o prekybos suardymas — paralyžiuo- 
jantis. Susilpnėjusi Kreta nepajėgė atsispirti dorėnų kariams ir per kurį laiką buvo 
visiškai helenizuota. 

Šitokia tragiška pirmosios Europos civilizacijos baigtis neišvengiamai sukelia 
minčių apie civilizacijų iškilimą ir žlugimą apskritai. Ar po minojinės civilizaci- 
jos žlugimo išlikę žmonės galėjo kaltinti dėl tų nelaimių save pačius. Verta 
pasvarstyti, ar katastrofų teorija, taikoma įvairiose tiksliųjų mokslų srityse, gali 
būti taikoma ir žmonių istorijos dėsningumams. Peršasi mintis, ar matematinė 
chaoso teorija negalėtų paaiškinti, kodėl ilgus, ramius augimo ir raidos periodus 
staiga pertraukia sumaišties ir netvarkos laikotarpiai. Ar galima įsivaizduoti, kad 
Teros išsiveržimą sukėlė kažkokios priešistorinių laikų peteliškės sparnelių plas- 
nojimas? 

Archeologai ir priešistorės tyrinėtojai įpratę manipuliuoti ilgais laiko tarpais. 
Jiems priešistorinės bronzos amžiaus civilizacijos, kurios pasibaigė Knoso ir 
Mikėnų žlugimu, — tik pirmasis iš trijų didelių Europos civilizacijos ciklų. Ant- 
rasis ciklas sutampąs su Graikijos ir Romos klasikiniu pasauliu, trečiasis, prasidė- 
jęs „sistemų žlugimu“ Romos imperijos egzistavimo pabaigoje, — su šiuolaikinės 
Europos kilimu. Jis tebesitęsia. 

Nuo Knoso sugriovimo praėjo daugiau nei 3500 metų. Per tą laiką Europos 
veidas keitėsi daug kartų. Graikija pratęsė Kretos šlovę, Roma susikūrė ant grai- 
kiškojo pamato, o „Europa“ — ant Romos likučių. Audringa jaunystė, pasitikintis 
savimi brandos amžius ir bejėgiška senatvė — štai tie etapai, kurie, atrodo, užko- 
duoti politinių ir kultūrinių bendruomenių istorijoje, — kaip ir atskirų žmonių 
gyvenimuose. Europoje netrūksta Kretos likimo analogų — valstybių ir tautų, 
kurios kadaise buvo stiprios, o dabar silpnos. Ir pati Europa, kadaise tokia stipri, 
dabar susilpnėjo. Branduolinis sprogimas Černobylyje 1986 m. balandžio mėnesį 
perspėjo žmones apie viso žemyno katastrofos, savo mastais prilygstančios Teros 
išsiveržimui, galimybę, o staigus Rytų Europos tautų išsivadavimas 1989 metais 
įkvėpė tvirtesnės taikos ir vienybės vilčių. Trečiojo Europos istorijos ciklo pabai- 
gos stebėtojai nerimauja, ar jų likimas nebus galutinis nuosmukis, kokių nors 
naujųjų barbarų įsiveržimas, o gal ir katastrofiški sugriovimai. O gal jiems kaip 
tik lemta išvysti Europos istorijos ciklo paskutiniąją auksinę vasarą. 

Senovės Graikija 


Nedaug kas galėtų savo puikumu prilygti senovės Graikijai. Kaip jos šviesa lei- 
džia tapytojams nepaprastai tiksliai ir ryškiai matyti formą bei spalvą, taip graikų 
visuomenės raidos sąlygos buvo palankios žmonių veiklai ir dvasiniam gyveni- 
mui. Saulės šviesos gausumas iš tikrųjų galėjo būti vienas iš daugelio veiksnių, 
davusių tokių puikių rezultatų; tad Homerą, Platoną ir Archimedą galėtume lai- 
kyti ne vien įgimto genialumo apraiška. 

Suprantama, mėginant paaiškinti graikų fenomeną reikia atsižvelgti į labai 
savitą daugelio veiksnių derinį. Vienas iš jų galėjo būti saulėtas, tačiau sezoninis 
klimatas, ypač skatinęs energingą gyvenimą atvirame ore. Antrasis veiksnys — 
Egėjo jūra, kurios salos ir sąsiauriai buvo tiesiog ideali navigacinių, komercinių 
ir kolonizacinių įgūdžių mokykla. Trečiasis — senesnių, jau susiformavusių civili- 
zacijų artumas — jų laimėjimai prašyte prašėsi perimami ir plėtojami. Pasaulyje 
būta ir daugiau vietų su ne mažiau palankiu klimatu, tarkim, dabartinė Kaliforni- 
ja ar pietinė Australija. Būta ir daugiau uždarų jūrų, tokių kaip Baltija ar Šiaurės 
Amerikos Didieji ežerai, tinkamų primityviai navigacijai. Būta daug regionų ir 
šalia didžiųjų upių slėnių civilizacijų, puikiausiai tinkančių žmonėms gyventi. 
Tačiau niekur — gal išskyrus tik Japonų jūrą — visi tie trys faktoriai nesutapo 
taip kaip Viduržemio jūros rytuose. Senovės Graikijos iškilimas daugeliui jos suža- 
vėtų gerbėjų atrodo tikras stebuklas, tačiau jis galėjo būti ne visai atsitiktinis. 

Be abejo, reikia gana atsargiai vertinti vyraujantį apibūdinimą, kad tai buvo 
nuostabiausias žmonijos istorijos laikas. Šiuolaikinei nuomonei tokį didelį poveikį 
padarė Švietimo epochos ir romantizmo simpatijos, kad mums dažnai sunku seno- 
vės Graikiją matyti tokią, kokia ji buvo iš tikrųjų. Johannas Joachimas Winckel- 
mannas (1717— 1768), vadinamas „Atradėju“, buvęs senienų prefektas Romoje, 
sukūrė estetikos sistemą, kuri iki šiol daro gilų poveikį europiečių požiūriui į Grai- 
kiją. Savo veikaluose „Gedanken ūber die Nachahmung der griechischen Werke" 
(„Mintys apie graikų veikalų pamėgdžiojimą“, 1755) ir „Geschichte der Kunst des 
Altertums“ („Senovės meno istorija“, 1764) jis rašė apie „kilnų paprastumą ir švel- 
nų didingumą“ bei „tobulus meno dėsnius“, kurie tariamai persunkė viską, kas 
tik yra graikų.' Graikų meno moto buvo „Nieko nereikalingo“ arba „Saikingu- 
mas visur“. Dabar galima įtarti, kad daugelis klasikos tyrinėtojų primetė interpre- 
tacijas, kurios, daugiau negu jie patys manė, yra paveiktos Winckelmanno laikų 
racionalizmo ir santūrumo. Buvo nemadinga iškelti iracionalius graikų gyvenimo 

elementus ar ryškų joie de vivre (gyvenimo džiaugsmą). Žavėdamiesi helenizmu 
XIX amžiaus romantikai turėjo prioritetus. Pirmasis juos išreiškė Johnas Keatsas 
savo „Odėje graikų vazai“ („Ode on a Grecian Urn"): 


O Attic shape! fair attitude! with brede 

of marble men and maidens overwrought, 
With forest branches and the trodden weed: 

Thou silent form! dost tease us out of thought 
As does eternity. Cold Pastoral! 

When old age shall this generation waste, 

Thou shalt remain, in midst of other woe 

Then ours, a friend to man, to whom thou say'st, 
„Beauty is truth, truth beauty, — that is all 

Ye know on earth, and all ye need to know“. 


(Vaza grakščioji antikos laikų: 
Jaunimas šoka, šėlsta ir kvailioja 
Tarp medžių lapų, žydinčių gėlių ... 
Į amžinybę tu mane vilioji 
O pastorale marmuro šalta! 
Ateis diena, ir mus kiti pakeis, 
Kitus tada varguos žavėt tau teks — 
Ne mus. Paguosk juos žodžiais paprastais: 
„Tiesoje grožis, grožyje tiesa. 
Ars longa, vita brevis“. To pakaks.) 
O štai kaip entuziastingai atsiliepė apie senovės Graikiją Shelley's lyrinėje 
dramoje „Hellas“ („Helada“): 


The world's great age begins anew, 
The golden years return, 

The earth doth like a snake renew 
Her winter weeds outwom. 

Heaven smiles, and faiths and empires gleam 
Like wrecks of a dissolving dream. 


(Pasaulis vėl laimingas bus — 
Visi vargai pražus. 

Kaip išnarą žaltys senus 
Jis meta drabužius. 

Migla jau sklaidos, dings greit amžinai 
Religijų vaidai, imperijos, karai.) 

Tačiau visus pranoko jaunasis lordas Byronas, eilėraštyje „Graikijos salos“ 
(„The Isles of Greece“), paskyręs jai tokius žodžius: 


Place me on Sunium's marbled steep 
Where nothing save the wawes and I 
May hear our mutual murmurs sweep. 
There, swan-like, let me sing and die.“ 

(Ant Suniumo kranto uolėto 
Aš prašau — paguldykit mane: 
Ošimo bangų palydėtas 
Atsisveikinsiu gulbės giesme.) 

Romantikai rašė apie Graikiją žavingai ir genialiai; tad nieko nuostabaus, kad 
jie gali ir mus „vilioti į amžinybę“, o tada net žymiausi kritikai neapdrausti nuo 
pavojaus prarasti kritinius sugebėjimus. Štai vienas iš jų rašo apie graikų litera- 
tūrą, kad „jos forma tokia puiki, o turinys taip prikausto dėmesį, jog jų veikalai 
dažnai laikomi tobulybės etalonais". Kitas antrina jam kalbėdamas apie archeo- 
loginių kasinėjimų džiaugsmus: „bet kurioje graikų pasaulio klasikinėje ar post- 
klasikinėje vietovėje <...> visi randami daiktai yra nuostabūs". Trečias tvirtino, 
kad „senovės Graikijos dvasia <...> taip pagyvino visuotinę dvasią, kad ji veržia- 
si net iš uolų ir miškų, sraunių upių ir gūdžiausių užkampių“. Galbūt mūsų dienų 
žmonės labai ilgisi tų laikų, kai pasaulis buvo jaunas, arba juos veda apgaulingas 
noras įrodyti senovinės Graikijos unikalumą. O gal gėrėdamiesi išlikusiais šedev- 
rais jie pamiršta tas atliekas, kurios nesulaukė mūsų dienų. „Buvo galima daug 
išmokti vien tik vaikštinėjant po to nuostabaus miesto gatves, — rašė populiarus 
Atėnų istorikas, — melstis jo nuostabiose šventyklose, plaukioti po Viduržemio 
jūrą jo laivais“". 

Kas norės, tas, be abejo, ras ir neigiamų aspektų. Tie kilnieji graikai, kuriais 
taip gėrimasi, buvo apsupti „degraduojančių prietarų, nenatūralių ydų, jie aukojo 
dievams žmones, turėjo vergų" Daugelis tyrinėtojų lygina jos ankstyvojo laikotar- 
pio išminties kupiną energiją su vėlesniųjų šimtmečių dekadansu, nuosmukiu. 
Tačiau tai esmės nekeičia. Kai senovės Graikijos civilizacija pirmą kartą išėjo į 
istorijos areną, jos ryšiai su senesniais Egipto ir Mesopotamijos pasauliais buvo 
menki. [u0oposi ATĖNĖ] [kaDMas] [EPAs] Tačiau per tris ar keturis šimtus metų ji pasiekė 
kvapą užimančių laimėjimų beveik visose žmonių veiklos srityse. Europos istori- 
joje nėra kito tokio galingo gyvybinės energijos protrūkio ligi pat Renesanso lai- 
kų. Juk Graikija iškilo ne pamažu ir nuosekliai — ji suliepsnojo kaip fakelas. 


*kk 


Senovės Graikijos politinė istorija truko daugiau nei tūkstantį metų ir ją galima 
suskirstyti į kelis laikotarpius. Priešistorinis periodas, kuris sukosi apie minojinės 
ir Mikėnų civilizacijos centrus dvynius, baigėsi XII a. pr. Kr. Paskutinieji šio peri- 
odo etapai dideliu mastu sutapo su vadinamuoju „herojiniu periodu“, kurio kul- 
minacija buvo Trojos karas ir kurį vėlesnioji graikų literatūra pripildė legendinių 
Heraklo, Ajakso, Achilo ir Agamemnono vardų. Troja buvo pastatyta Egėjo jūros 
azijiniame krante, kur, ypač Jonijoje, daug šimtmečių buvo pagrindiniai graikų 
kolonizacijos centrai. Trojos žlugimo data tradiciškai laikomi 1184 m. pr. Kr. Kasi- 
nėjimai parodė, kad istorinis legendų pagrindas daug tvirtesnis negu anksčiau 
manyta. 

Šį periodą pakeitė ilgas „tamsos amžius“, apie kurį istorinių ir net archeolo- 
ginių duomenų išliko labai mažai. 


118 


HELLAS 


Graikijos miestų-valstybių „aukso amžius“ truko nuo VIII iki IV a. pr. Kr. Jį 
irgi galima suskirstyti į kelis laikotarpius. Archajinis siekia istorinius duomenis 
apie pirmąją olimpiadą, kurios data tradiciškai laikomi 776 m. pr. Kr. Ją ir sutar- 
ta laikyti Graikijos chronologijos pradžia. Vidurinis, šlovingiausias Graikijos isto- 
rijos laikotarpis prasidėjo V a. pr. Kr. ir baigėsi 338 m. pr. Kr., kai graikai buvo 
priversti pasiduoti makedoniečiams. Vėliau, priklausomybės laikais, graikų mies- 
tai buvo valdomi svetimšalių — iš pradžių makedoniečių, paskui romėnų. [EkoLo- 
GiJA] [NOMISMA] 

Šio aukso amžiaus pagrindiniai konfliktai buvo karai su Persijos imperija, kuri 
valdant Kirui Didžiajam (558— 529 m. pr. Kr.) užėmė rytinę graikų pasaulio dalį, 
o vėliau — Peloponeso karas (431 —404 m. pr. Kr.), kai graikų miestai įsivėlė į 
brolžudišką tarpusavio karą. Mūšiai, kuriuose besiveržiantys persai buvo sulaiky- 
ti ir atblokšti Maratono lygumoje (490 m. pr. Kr.), ties Termopilų perėja ir Sala- 
mino įlankoje (480 m. pr. Kr.), įkvėpė nesuskaičiuojamas panegirikas. Ir, priešin- 
gai, negarbinga Spartos pergalė prieš Atėnus 404 m. pr. Kr., pasiekta padedant 
persams, arba negailestingas Tėbų susidorojimas su Sparta susilaukė daug 
mažiau dėmesio. 

Karai su Persija graikams nuolat žadino jų tapatumo jausmą ir tai padėjo 
išvengti persų valdžios. Laisvoji Helada buvo laikoma „Šlovingaisiais vakarais“, 
„Laisvės šalimi“, Grožio ir Išminties tėvyne, o Rytai — vergovės, brutalumo, tam- 
sumo tėvonija. Tuos jausmus Eschilas išreiškė Persijos karalienės lūpomis. Štai 
scena karališkuosiuose rūmuose Susoje, atėjus žiniai apie jos sūnaus pralaimėji- 
mą prie Salamino: 

Karalienė: Draugai, tai kurgi tie Atėnai — kas man pasakys? 
Choras: Tenai toli, kur saulės gęsta liepsnos. 

Karalienė: Tai juos mano sūnus įveikt ketino? 

Choras: Tada visa Helada paklustų karaliui. 

Karalienė: Nejaugi jų tiek daug ten iš tikrųjų? 

Choras: Pridarė persams jie bėdos ne vieną kartą. 

Karalienė: Kas vadas jų? Ko armija jų klauso? 

Choras: Laisvi jie. Nėr ten nei vergų, nei ponų. 

Nuomonė, kad Graikija buvo laisvės, o Persija tironijos įsikūnijimas, — nepa- 
prastai subjektyvi. Tačiau kaip tik ji ir padėjo tradicijos, kuri atkakliai siejo „civi- 
lizaciją“ su „Europa“ ir „Vakarais“, pagrindą. [BARBARAI] 

Makedonijos, helenizuotos šalies į šiaurę nuo Graikijos iškilimas pasiekė apo- 
gėjų valdant Pilypui Makedoniečiui (359 — 336 m. pr. Kr.) ir jo sūnui Aleksandrui 
Didžiajam (336—323 m. pr. Kr.). Neprilygstamomis karinėmis kampanijomis, 
kurios pasibaigė tik Aleksandrui Babilone mirus nuo drugio, buvo nukariautos 
visos plačiosios Persijos valdos ir graikų pasaulis išplėstas net iki Indo upės kran- 
tų. Pasak vieno susižavėjusio istoriko, Aleksandras buvo pirmasis žmogus, galėjęs 
žvelgti į visą tuo metu žinomą pasaulį — oikoumene — kaip į vieną šalį. Tačiau 
kitas žymus anglų istorikas, — Graikijos specialistas, savo veikalo dvyliktojo 
tomo ir 96-ojo skyriaus pabaigoje teigia, kad „Laisvosios Helados" išnykimą 

EKOLOGIJA 


Į aplinkos niokojimą graikų valdovai atkreipė dėmesį jau VI a. pr. Kr. pradžioje. Garsus 
įstatymų leidėjas Solonas pasiūlė uždrausti stačiuose šlaituose dirbti žemę ir taip sustab- 
dyti dirvožemio eroziją; Peisistratas įvedė premijas tiems žemdirbiams, kurie sodino 
alyvmedžius, kompensuodami miškų nykimą ir per daug intensyvaus ganymo padari- 
nius. Dviem šimtais metų vėliau Platonas taip rašė apie Atikos žemėms padarytą žalą: 

Tai, kas liko, palyginti su tuo, kas buvo, yra tarsi ligonio skeletas - visas riebiausias, 
geriausias dirvožemis išdžiūvo <...>. Tik kalnai, kuriuose nebėra nieko, išskyrus maistą 
bitėms, o juk dar neseniai ten augo miškai <...> driekėsi neaprėpiamos ganyklos. 
Negana to - jas kasmet praturtindavo Dzeuso siunčiami lietūs, kurie tada nedingdavo 
veltui kaip dabar <...>, o dosniai maitindavo šaltinius ir upelius; ligi šiol išliko šventyk- 
los, pastatytos tose vietose, kur anksčiau buvo šaltiniai. 

Ekologiniu atžvilgiu „žemdirbystės pradžia buvo fundamentaliausias pasikeitimas 
žmonijos istorijoje“. Jis žinomas kaip „pirmasis perėjimas“, nes sukūrė pirmąją dirbtinę 
aplinką - dirbamos žemės laukus. Europa šiame procese buvo tarsi vėlesnis pagrindi- 
nių įvykių, kurie rutuliojosi pietryčių Azijoje, o lygiagrečiai ir Kinijoje bei Vidurio Ameri- 
koje, priedas. Tačiau ji patyrė visus to proceso padarinius - maisto perteklių ir su tuo 
susijusį demografinio augimo potencialą; hierarchiškai sutvarkytą visuomenę; sociali- 
nės prievartos didėjimą darbo ir karybos srityse; miestų, organizuotos prekybos, rašy- 
tinės kultūros atsiradimą, na ir ekologines katastrofas. 

Tačiau svarbiausia, kad atsirado ypatingas žmonijos ryšio su gamta suvokimas. 
Judėjiška-krikščioniška tradicija, kuriai buvo lemta įsigalėti Europoje, paveldėta iš „pir- 
mojo perėjimo“ laikų. Ji akcentavo žmogaus viršenybę virš kitos kūrinijos: 

Veiskitės ir daugėkite, ir pripildykite žemę. Ir jūsų tebijo, ir tegul prieš jus dreba visi 
žemės gyvuliai ir visi oro paukščiai, ir visa, kas ant žemės juda; visos jūros žuvys ati- 
duotos jūsų rankon. Ir visa, kas juda ir gyva, bus jums maistui, visa aš jums duodu, kaip 
kad žalią žolę daviau (Pr 9). 

Tu padarei jį [žmogų] mažai ką mažesnį už angelus, 

garbe ir šlove apvainikavai jį. 

Davei jam valdžios ant visų tavo rankų darbų, 

visa pavergei po jo kojomis ... (Ps 8) 

Dangus yra Viešpaties dangus, 

žemę gi jis davė žmonių vaikams. [Ps 113B (1 15)]7 

Kitaip galvojančius mąstytojus, tarkim, Maimonidą ar šv. Pranciškų, kurie atmetė 
tokį išnaudotojišką požiūrį, tenka laikyti akivaizdžia mažuma. 

Šis požiūris nepasikeitė ir atsiradus pasaulietinei mąstysenai Renesanso ir mokslo 
revoliucijos laikais (žr. VII skyrių). „Žvelgiant į galutines priežastis būtina pripažinti, - 
rašė Francis Baconas, - kad Žmogų reikia traktuoti kaip pasaulio centrą“. Pažanga, 
įskaitant ir pabaigos neturinčią materialinę pažangą, buvo vienas iš Švietimo epochos 
idealų. Manyta, kad žmonija gali tobulėti, be kitų dalykų, panaudodama tam ir naująjį 

ekonomikos mokslą. Tačiau, žvelgiant tikro ekologo akimis, „ekonomika išaukštino kai 
kuriuos pačius nepatraukliausius mūsų polinkius: materialinių gėrybių troškimą, lenkty- 
niavimą, rajumą, išdidumą, egoizmą, na ir paprasčiausią gobšumą“* . [RINKA] 

Žinoma, Švietimo epochos laikais pasaulis jau žengė į „antrojo perėjimo“ erą. 
Išnaudojimo logika progresavo nuo „gamtos prievartavimo“, t. y. nuo atsinaujinančių 
botaninių ir zoologinių išteklių, prie neatsinaujinančių jos išteklių, ypač iškasamo kuro, 
pavyzdžiui, akmens anglies, ar išgaunamos naftos, nežaboto eikvojimo. Šiuo metu 
Europa tikrai tapo lydere. Pramoninė revoliucija labai padidino žmonių skaičių, urbani- 
zaciją, gerovės lūkesčius, vartojimo mastus, aplinkos teršimą, išseko ir patys ištekliai. 
Ypač išaugo žmonių galimybės sukelti tokio masto ekologines katastrofas, kokių Solo- 
nas ir Platonas negalėjo net įsivaizduoti. 

Prisireikė nemažai laiko, kad žmonės pradėtų rimtai žiūrėti į suniokotos aplinkos 
padarinius. Kai buvęs imperatorius Napoleonas 1821 m. gulėjo mirties patale savo 
name Longwood House šv. Elenos saloje, jo liga sukėlė daug neaiškumų. Skrodimas 
parodė, kad mirties priežastis buvo skrandžio vėžys, tačiau kai kūnas 1840 m. buvo 
atgabentas į Prancūziją perlaidoti, papildomai tiriant aptikta, kad jo plaukų šaknyse esa- 
ma arseno. Lyg ir pasitvirtino ankstesni įtarimai, kad Napoleonas buvo nužudytas. Pra- 
dėta įtarinėti įvairius jo aplinkos žmones kaip galimus nuodytojus, tačiau dar po šimto 
metų atsirado nauja versija. XIX a. pradžioje arseno junginiai kartais buvo naudojami 
dažytų audinių spalvų patvarumui padidinti. Detalūs Longwood House tyrimai parodė, 
kad tuomet dekoruotų kambarių apmušaluose yra stiprių arseno junginių. Ginčai šiuo 
klausimu tebevyksta ligi šiol. Taigi neatmestina, kad Napoleono mirties priežastis buvo 
ne žmogžudystė, o aplinkos užteršimas“. 











NOMISMA 


Žodį nomisma, reiškiantį monetą, vartojo graikai ir romėnai. Angliškas žodis money per 
prancūzišką žodį monnaie yra atkeliavęs iš lotynų kalbos žodžio moneta, reiškiančio 
pinigų kalyklą. (Ankstyvojo laikotarpio Romoje pinigų kalykla buvo ant Kapitolijaus kal- 
vos, Junonos Monetos šventykloje.) 

Pinigai monetų pavidalu pradėjo cirkuliuoti Egėjo jūros regione VII a. pr. Kr. pra- 
džioje. Pasak Herodoto, pirmoji kalti monetas pradėjo Lidijos karalystė. Vadinamasis 
stateris - dviejų drachmų svorio moneta iš elektrumo (aukso ir sidabro lydinio), kalta 
Lidijoje ar Jonijoje, - dažnai laikomas seniausia moneta pasaulyje'. Neabejotina, kad 
su pinigų atsiradimų buvo glaudžiai susiję Frigijos karaliai, pradedant legendiniu Midu, 
nuo kurio prisilietimo viskas virsdavo auksu, ir baigiant Krezu (valdė 561-546 m. pr. 
Kr.), kurio vardas tapo pasakiškų turtų sinonimu. Jiems priklausė netoli Lidijos sostinės 
Sardo (Sardis) tekančios Paktolos upės auksingieji smėliai. 

Tarp pinigų kalimo pradininkų buvo ir Eginos sala. Jos sidabrinės monetos, pasiro- 
džiusios 670 m. pr. Kr., tikrai buvo pirmosios Europoje. Ant jų pavaizduotas jūrų vėžlys; 

E reiškė ne tik plačiai paplitusios „egininės“ svorio ir matų sistemos, bet ir numizma- 
tikos meno apskritai pradžią“. Visos vėliau kalamos monetos atkartodavo panašią 
emblemą: Atėnai - pelėdą ar alyvmedžio šakelę, Korintas - Pegasą, Sirakūzai - Aretu- 
zos nimfą. Gan anksti tapo įprasta ant monetų vaizduoti dievų galvas bei užrašus, 
identifikuojančius monetą ar valdovus. Monetos su valdovų galvomis įėjo į madą tik 
helenistiniais laikais, o Romos imperijoje jos jau tapo norma. 

Numizmatika - monetų tyrimas - yra viena iš pagalbinių istorijos šakų. Ji užsiima 
vienais iš patvariausių senųjų laikų reliktų ir yra ypač vertinga archeologinių kasinėjimų 
sluoksnių amžiui nustatyti. Iš kieto metalo nukaltos monetos labai tiksliai apibūdina lai- 
ką ir vietą. Jos kalba ne tik apie materialines sąlygas, bet ir apie tarptautinės prekybos 
kelius bei kultūrinius kontaktus. 

Nuo VII a. pr. Kr. egėjinės monetos pasklido po visą pasaulį. Jos sudarė daugumos 
monetarinių sistemų ir daugumos prekybinių mainų pagrindą. Teisė kaldinti monetas 
tapo vienu iš politinio suverenumo požymių. Vien tik iš senovės Graikijos laikų žinoma 
apie 1500 įvairių monetų. Lidijos stateris susilaukė palikuonių Romoje, krikščioniškoje 
Europoje ir visose šių dienų šalyse. Eginos sidabrinė drachma, kaip ir kai kurios kitos 
monetos, ėmė cirkuliuoti toli už laiko ir teritorijų, kurioms jos buvo skirtos, ribų. Tiesą 
sakant, nomismos žavesys pasirodė esąs toks didelis, kad daug kam pradėjo kelti bai- 
mę. „Meilė pinigams, - rašė šv. Paulius iš Makedonijos 65 m. po Kr., - yra viso blogio 
šaltinis“. [DOLERIS] 




















BARBARAI 


Visuose vadovėliuose iškeliama karų su persais įtaka „Laisvosios Helados“ žmonių 
suvienijimui ir suvokimui, kad visi jie yra graikai. Ne taip krinta į akis kitas faktas - kad 
tie karai skatino graikus susikurti savo požiūrį į išorę, į „barbariškąjį“ pasaulį. „Išradus 
helenus“, reikėjo išgalvoti ir barbarus; V amžiaus Atėnų pastangos tai padaryti buvo 
dramatiškos“. 

Atrodo, kad iki Maratono ir Salamino graikai nelabai buvo linkę savo kaimynus lai- 
kyti priešais. Seniausioje poezijoje antgamtiniai atėjūnai, tarp jų titanai ir amazonės, 
dažnai apdainuojami kaip herojai. Homeras Trojos gyventojus nelaikė žemesniais už 
graikus. Graikų kolonijos Juodosios jūros pakrantėse gyveno iš vaisingo bendradarbia- 
vimo ir mainų su stepių skitais. [cHERSONESAS] 

Tačiau V amžiuje graikai tapo dideliais pagyrūnais ir ksenofobais. Etninį faktorių 
iškėlė Herodotas (g. 484 m. pr. Kr.); vertindamas senesnes civilizacijas, ypač Egipto, 
jis daug reikšmės skyrė helenų „vienam kraujui“ ir bendrai kalbai. 

Tačiau efektyviausiai graikų požiūrį į kitus keitė tragedijų autoriai, ypač Eschilas 
(g. 525 m. pr. Kr.), pats kovojęs prie Maratono. Persuose jis sukūrė ilgai išsilaikiusį ste- 
reotipą, kai civilizuoti persai vaizduojami kaip pataikūnai, mėgstantys pasigirti, arogan- 
tiški, žiaurūs, išlepę, nesilaikantys įstatymų atėjūnai. 

Nuo to laiko visus svetimšalius derėjo paniekinamai vadinti barbarais. Niekas nega- 
lėjo prilygti išmintingiems, narsiems, galvotiems, mylintiems laisvę graikams. Trakai 
laikomi neišauklėtais ir melagiais, nors ir makedoniečiai nebuvo echte hellenisch (tikrai 
heleniški). Platono laikais tarp graikų ir visų svetimšalių egzistavo nuolatinis barjeras. 
Manyta, kad tik graikai turi teisę ir natūralų polinkį valdyti. Atėnuose tiesiog buvo nepri- 
imta lyginti svetimšalių tironų elgesio su tuo, kaip patys atėniečiai elgėsi su jiems paval- 
džiomis tautomis. 

Senovės graikų „pranašumo kompleksas“ neišvengiamai kelia klausimą apie pana- 
šias etnocentrines ir ksenofobines idėjas, kurios iškilo Europoje žymiai vėliau. Jas tikrai 
perėmė romėnai, į jas reikia atsižvelgti svarstant įvairius „Vakarų civilizacijos“ nešėjus, 
kurie, kaip ir romėnai, jautėsi tokie giminingi senovės graikams. Jos, be abejo, susiju- 
sios ir su tuo pasipiktinimu, kai atakos prieš „Vakarų civilizaciją“ susijungia su savotiš- 
ka klasikos revizionizmo atmaina. [JuoboJi ATĖNĖ] Kai kurie tyrinėtojai mano, kad tos 
išvados, kurias senovės graikai padarė susidūrę su kaimyninių tautų savitumu, perėjo 
į europiečių tradiciją: 

Kaip tik iš to susidūrimo ir išplaukė „Europos“ sąvoka, su visa jos arogancija, viso- 
mis pretenzijomis į pranašumą ir senumą bei į natūralią teisę dominuoti“. 











reikėtų apverkti labiau negu girti Aleksandrą. „Istorikas jaučia, kaip jo tyrimų 
objektas neteko gyvybės, — rašė jis, — tad liūdnai ir nusižeminęs baigia savo 
pasakojimą“. Politiniu atžvilgiu tas helenistinis amžius, prasidėjęs Makedonijos 
viešpatavimu, truko tol, kol Aleksandro palikuonis sistemingai pradėjo šalinti 
stiprėjanti Roma. [MAKEDONIJAI 

Graikų pasaulio geografinė ekspansija buvo išties įspūdinga. Miniatiūrinėms 
salų ir miestų valstybėlėms, ratu išsidėsčiusioms akmenuotose Egėjo jūros 
pakrantėse, dažnai nepakakdavo išteklių išlaikyti savo gausėjantiems gyvento- 
jams. Dirbama žemė buvo graibstyte graibstoma. Realizavimo rinkos augo nepai- 
sant to, kad dar nebuvo verslo šiuolaikine to žodžio prasme. Efektyviam bendra- 
vimui su žemyno gilumoje esančiomis sritimis reikėjo draugiškų prekybinių 
centrų. Dėl visų šių priežasčių labai patraukli buvo dubliuotų kolonijų steigimo 
idėja. Nuo VIII a. pr. Kr. keli seniausi miestai žemyninėje Graikijos dalyje ir 
Mažojoje Azijoje — Chalkidė, Eretrija, Korintas, Megara, Fokaja ir, žinoma, Mile- 
tas — pradėjo aktyvią kolonizaciją. Dažniausiai tam pasirinkdavo vietas Sicilijoje 
ir pietų Italijoje, Trakijoje ir Euksino, arba „Svetingosios“, jūros pakrantėse 
(matyt, ši jūra taip vadinta viliantis, kad pavadinimas pakeis jos prigimtį (plg. — 
Ramusis vandenynas). [chERsONEsAS] 

Ilgainiui ankstyvosios kolonijos ėmė savo ruožtu kurti naujas kolonijas ir taip 
atsirado ištisos miestų grandinės ar šeimos, atsidavusios savo steigėjui. Miletas 
sukūrė didžiausią iš tokių šeimų, kurioje buvo apie aštuoniasdešimt įvairių kartų 
narių. Vakaruose, Sicilijoje, pirmosios Chalkidės kolonijos — Naksas ir Mesana 
(Mesina) buvo įkurtos 735 m. pr. Kr. Emporija (Ampurijas) Pirėnų pusiasalyje, 
Masilija (Marselis), Neapolis, Sirakūzai, Bizantija prie Bosforo, Kirenė (Cyrene) 

CHERSONESAS 


Chersonesas, „Pusiasalio miestas“, buvo įkurtas 422-421 m. pr. Kr. dorėnų kolonistų 
iš Ponto Heraklėjos. Jis stovėjo Tauridės* pusiasalio vakarinės pakrantės iškyšulyje, už 
3 km nuo dabartinio Sevastopolio. Tai vienas iš poros dešimčių graikų miestų šiaurinė- 
je Euksino jūros pakrantėje. Dauguma jų buvo Mileto kolonijos — Olbija (Olbia - „klestė- 
jimas“), Pantikapėja Krymo Bospore (Kerčės sąsiauris), Tanajis (Tanais) prie Dono, 
Fanagorija ir kt. Jo įkūrimas sutapo su istoriko Herodoto apsilankymu kaimyninėje Olbi- 
joje; jis paliko pirmuosius skitų ir taurų genčių, gyvenusių Ponto stepėse, aprašymus. 
Kaip ir kaimyniniai miestai, Chersonesas gyveno iš prekybos su žemyno gilumoje 
įsikūrusiomis gentimis ir iš jūrų prekybos kviečiais, vynu, kailiais ir sūdyta žuvimi. Apie 
20 000 gyventojų gyveno tipiškame mieste su tiesiomis, stačiakampį tinklą sudarančio- 
mis akmenimis grįstomis gatvėmis, kurias papildė įprastinė agora, akropolis, teatras ir 
uostas". 

Netipiška tai, kad Chersonesas atlaikė visus vėlesnių 1700 metų neramumus; jo 
istorijoje išskiriami vienas kitą keitę graikiškasis, sarmatiškasis, romėniškasis ir bizan- 
tiškasis etapai. Po pradinio laikotarpio, kai šis miestas buvo tik vienišas graikų forpos- 
tas, II a. pr. Kr. į savo sudėtį jį įtraukė auganti „Bosporo karalystė“, susikūrusi netoli 
esančioje Pantikapėjoje. Šioje karalystėje, kuri susikrovė didžiulius turtus iš prekybos 
grūdais, ypač su Atėnais, vyravo imigrantų iš stepių, iraniškųjų sarmatų paskutinioji 
banga. Jų sugebėjimas asimiliuotis su senesne graikų civilizacija atvedė prie naujos 
puikios sintezės. Jų auksakaliai, vykdę žemyno gilumos skitų užsakymus, sukūrė vie- 
nus puikiausių ir meniškiausių juvelyrinių dirbinių antikiniame pasaulyje. Spartokidų 
(Spartocides) dinastija (ne graikiška) galų gale kreipėsi į Ponto karalių Mitridatą VI 
Eupatorą apsaugos. Šis karalius, miręs Pantikapėjoje 63 m. pr. Kr. (akropolis Kerčėje 
dar tebevadinamas Mitridato kalnu), tapo Mozarto ankstyvosios operos Mitridate, Re di 
Ponto, personažu. Romos įgula, įsikūrusi čia tuo metu, visiškos imperijos valdžios 
nejįvedė beveik du šimtmečius. 

Nepaisant pasikartojančių įsiveržimų, ypač gotų, hunų ir chazarų, vėlyvuoju romė- 
nų ir ankstyvuoju bizantiniu laikotarpiu Chersonese buvo pastatyta apie penkiasdešimt 
krikščioniškų bažnyčių. Vienoje iš jų 988 ar 991 metais paskutinysis barbarų atvykėlis, 
Kijevo kunigaikštis Volodomiras (ar Vladimiras), įlipo į marmurinį krikštyklos baseiną, 
kad apsikrikštytų prieš savo vedybas su Bizantijos imperatoriaus seserimi. Tuo metu 
chazarų valdymas jau baigėsi ir bizantiečiai galėjo atkurti Chersonesą kaip Klimatoste- 
mo sostinę“. 1299 m. „Pusiasalio miestą“ galutinai sugriovė mongolai-totoriai, kurie 
stengėsi paversti Krymą savo tėvyne. Taigi miestas nebematė nei turkų pasirodymo 
XV amžiuje, nei rusų užkariavimo 1783 m. 

Chersoneso kasinėjimai prasidėjo 1829 m. Jie suaktyvėjo prieš Pirmąjį pasaulinį 
karą ir buvo atnaujinti trečiajame dešimtmetyje sovietinės Archeologinės komisijos. 





* Dabartinis Tauridės pusiasalio pavadinimas Krymas kilęs iš turkiško žodžio kerim, reiškiančio 
„tvirtovę“, ir vartojamas tik nuo XV amžiaus. 

Caro laikais daugiausia ieškota šv. Vladimiro krikšto daiktinių įrodymų. 1891 m. buvo 
pastatyta didelė dabar jau sugriauta bazilika su kupolu, tačiau ne toje vietoje. Sovieti- 
niai archeologai čia ieškojo vergovinės visuomenės materialinės kultūros liekanų“. 

Klasikinių Juodosios jūros vietovių valdymas jų naujiesiems savininkams suteikė 
nemažai istorinio pasididžiavimo. Sevastopolio uostas buvo įkurtas šalia Chersoneso 
griuvėsių, jo graikiškos kilmės pavadinimas reiškia „Šlovės miestą“. Tauridės rūmai 
Sankt Peterburge, pastatyti Krymo nukariautojui kunigaikščiui Potiomkinui, buvo pirma- 
sis „vietinio klasikinio stiliaus“ statinys Rusijoje. Po britų ir prancūzų užpuolimo 
1854-1856 m. ir rusų didvyriškos gynybos Krymo pakrantė ir jos rūmai tapo mėgstamu 
caro dvariškių, o vėliau sovietinių partijos bosų vasaros kurortu. Jie visi teisindavo savo 
buvimą čia abejotina rusiškąja istorijos versija, prasidedančia nuo šv. Vladimiro. 
1941-1942 m. po antrosios Sevastopolio apgulties ir jo herojiškos gynybos, Krymą 
trumpam buvo okupavę naciai; pagal Gotlando projektą Krymas turėjo būti atiduotas 
vokiečių kolonistams. 1954 m., minint dar vieno abejotino įvykio 300-ąsias metines, 
sovietinė Maskvos valdžia padovanojo Krymą Ukrainai. Ši dovana turėjo simbolizuoti 
nenutraukiamą Krymo ir Ukrainos ryšį su Rusija. Iš tikrųjų SSRS žlugus atsitiko priešin- 
gai. 1991 m. rugpjūčio mėnesį čia buvo sulaikytas paskutinysis sovietų generalinis 
sekretorius, poilsiavęs savo viloje Forose, ant jūros kranto netoli Sevastopolio, kai 
nepavykęs perversmas Maskvoje padarė galą sovietinei erai“. 

Pastaruoju metu beveik nieko nebeliko iš kadaise tokios didelės Krymo vietinių 
gyventojų įvairovės. Seniausieji gyventojai - taurai ir taurai-skitai - buvo nukariauti labai 
seniai. Krymo gotai savo tvirtovę Mangupą pusiasalio viduje gynė iki 1475 metų. Visus 
totorius Stalinas deportavo 1942 m.) Ponto graikai čia gyveno iki jų deportacijos 
1949 m. Saujelė žydų, išsigelbėjusių nuo nacių, devintajame dešimtmetyje išvyko į 
Izraelį. Absoliučią daugumą Kryme dabar sudaro rusai ir ukrainiečiai. 

1992 metais, kai buvusių sovietinių kariškių iš Sevastopolio šeimos kartu su atvyku- 
siais pasideginti turistais čia gulinėjo akmenuotuose paplūdimiuose po ant aukštų uolų 
išlikusiomis apgriuvusiomis Chersoneso kolonomis, jos su nerimu žvelgė į grįžtančius 
totorius, jaudinosi dėl Ukrainos pretenzijų į Juodosios jūros laivyną ir rusų reikalavimų 
įkurti autonominę Krymo respubliką. Sunku būtų rasti vietą, kuri taip vaizdžiai primintų 
šlovės nepastovumą. 











Šiaurės Afrikoje ir Sinopė pietinėse Juodosios jūros pakrantėse irgi įsikūrė tais 
ankstyvaisiais šimtmečiais. Vėliau, po Aleksandro Didžiojo nukariavimų, graikų 
miestų atsirado ir Azijos gilumoje. Daugelis jų gavo nukariautojo iš Makedonijos 
vardą: Aleksandrija Pasaulio Gale (Chodžentas Turkestane), Aleksandrija Arėjoje 
(Heratas), Aleksandrija Arachosėje (Kandagaras), Aleksandrija Sirijoje ir, žinoma, 
Aleksandrija Egipte (332 m. pr. Kr.). Nuo Saguntumo (dabartinis Saguntas netoli 
Valensijos) toli vakaruose ligi Bucefalo (Džihlamo, Jhelum) Pendžabe toli rytuo- 
se, pavadinto Aleksandro ištikimojo žirgo vardu, graikų miestų grandinė nutįso 
apie 7000 kilometrų, taigi beveik du kartus daugiau už atstumą nuo vieno Šiaurės 
Amerikos krašto iki kito. [masiLuA] (Žr. III priedą, 8) 

MASILIJA 


Masilija (Marselis) buvo įkurta apie 600 m. pr. Kr. Fokajos (Phocaea) graikų iš Mažo- 
sios Azijos. Pasak legendos, jų vadas Fotis (Photis) su savo galera čia atplaukė kaip 
tik tuo metu, kai vietinės ligurų genties vadas šventė savo mylimiausios dukters sužie- 
duotuves. Kai merginą paragino įteikti sužieduotuvių taurę vienam iš susirinkusių karių, 
ji įteikė ją dailiam graikui. Tokia buvo vienos iš turtingiausių ir dinamiškiausių graikų 
kolonijos pradžia. 

Apsuptas aukštų balto akmens uolų ir saugomas netoli kranto esančios salos, pui- 
kus senosios Masilijos uostas daugiau nei 2500 metų buvo stambus prekybos ir kultū- 
rinio gyvenimo centras. Čia valdė pirklių oligarchija. Didžioji taryba iš 600 piliečių, 
renkamų iki gyvos galvos, skirdavo mažąją Penkiolikos tarybą, kuri ėjo vykdomosios 
valdžios pareigas. Masilijos gyventojų prekybiniai keliai nusidriekė labai toli į visas 
puses. Jie dominavo jūroje nuo Lunos Toskanoje ligi Iberijos pusiasalio pietų. Savo 
prekybinius centrus jie įkūrė Nikajoje (Nica), Antipolyje (Antibai), Rode (Arlis) ir tolimo- 
joje Emporijoje; visi jie buvo pašvęsti jų deivei globėjai - Efeso Artemidei. Masilijos 
jūreiviai nebijojo išplaukti į vandenyną už Heraklio stulpų; manoma, kad šiaurėje jie 
pasiekė Islandiją, o pietuose - dabartinį Senegalą. Vienas narsus IV amžiaus masilietis 
Pitėjas apiplaukė šiaurines Europos pakrantes, įskaitant ir „Alavo salas“ (taip Herodo- 
tas vadino Britaniją); jo dingusius „Žemės tyrinėjimus" žinojo Strabonas ir Polibijas. 

Susidūrusi su pavydžia finikiečių ir kartaginiečių konkurencija, Masilija dažnai kreip- 
davosi į Romą, prašydama padėti. Tačiau kartelį padaugino: kai 125 m. pr. Kr. paprašė 
karinės pagalbos prieš galus, Romos legionai užėmė visą šalį, sukurdami Užalpinės 
Galijos (Provanso) provinciją. Nuo tada pradėjo augti trikalbė graikų, lotynų ir keltų ben- 
druomenė. Vėliau miesto gyvenimas atspindėjo visus Viduržemio jūros regiono politi- 
nius pasikeitimus - arabų, bizantiečių, genujiečių, o nuo 1481 m. prancūzų politiką. 
Marselio klestėjimo laikai prasidėjo XIX amžiuje, kai Prancūzija ėmė domėtis Levantu. 
Svarbiausi epizodai buvo Napoleono ekspedicija į Egiptą ir Lessepso vadovaujamas 
Sueco kanalo kasimas. 

Dabartinis Marselis, kaip ir senovės Masilija, tebepriklauso nuo jūros. Senąjį uostą, 
jamžintą Marcelio Pagnolio dramų trilogijoje, pakeitė erdvus Autonominis uostas už 
pylimo. Tačiau Fani, Marijaus ir Cezario, audringos emocijos, atsisveikinant su išplau- 
kiančiais laivais ir juos sutinkant, kartojasi nuolat: 

Fanny: Et toi, Marius, tu ne m'aimes pas? /// se tait] <...> 

Marius: Je te I'ai dėja dit, Fanny. Je ne peux pas me marrier. 

Fanny: Alors, c'est guelgue vilaine femme des vieux guartiers <...> Dis-le moi. Marius 

<...> 

Marius: J'ai confiance en toi. Je vais te le dire. Je veux partir'. 

[Marijau, tu manęs nemyli? (Jis tyli) <...> / Aš tau jau sakiau, Fani. Negaliu vesti. / 
Jei taip, tai čia bus kalta kokia nors bjauri moteris iš senųjų kvartalų <...> Na pasakyk 
man, Marijau <...> / Pasitikiu tavimi. Pasakysiu tau. Aš noriu išvykti] 

Nuo Notre Dame de la Garde katedros, įsikūrusios buvusios graikų šventyklos vie- 
toje, aukštos terasos ir dabar dar galima stebėti toli apačioje į uostą įplaukiančius lai- 
vus, kaip kadaise čia įplaukė Fočio galera“. Arba pasvajoti apie pabėgimą jūra, kaip 
svajojo grafas Montekristas Ifo saloje arba Marijus. 








Sicilijai ir pietų Italijai (tada vadinamoms Magna Graecia arba Didžioji Grai- 
kija) teko ypatingas vaidmuo. Jų ir žemyninės Graikijos santykiai susiklostė maž- 
daug taip, kaip vėliau Amerikos ir Europos. Kol Persija VI a. pr. Kr. nenukariavo 
Mažosios Azijos, pasaulio centras tvirtai laikėsi Egėjo jūros regione. Miletas buvo 
didesnis ir labiau klestintis už pačius Atėnus. Kai „Europai“ iškilo grėsmė, pir- 
miausia Persijos, o paskui ir Makedonijos bei Romos, Didžiosios Graikijos miestų 
reikšmė dar labiau išaugo. Sicilija, kupina prabangos ir tironų, klestėjo simbiozės 
su ją supančiu finikiečių pasauliu dėka. Sirakūzai Atėnams tapo tuo, kuo Niujor- 
kas vėliau Londonui. Michelet ypač iškalbingai atsiliepia apie graikų Siciliją ir 
jos brolžudiškus karus: 

Ji neregėtai išaugo, pasiekdama gigantiškų mastų. Jos Etnos ugnikalnis padarė gėdą 

pačiam Vezuvijui <...> o jį supantys miestai atitiko jo didybę. Dorėnų herakliškos rankos 

pėdsakai matyti Akrago (Agrigentum) likučiuose, Poseidonijos (Paestum) kolonose, toje 
baltoje šmėkloje, vadinamoje Selinonte <...> Tačiau tų miestų didžiulė galybė, jų gausūs 
turtai, jų galingas laivynas <...> nepajėgė atitolinti jų žlugimo. Didžiosios Graikijos isto- 
rijoje vienas vienintelis pralaimėjimas buvo tolygus katastrofai. Taip iš šio pasaulio din- 

go Sibaris ir Agrigentas — Vakarų Tiras ir Babilonas a 

Didžioji Graikija kontroliavo strategiškai labai svarbų regioną, kuriame graikų 
pasaulis tiesiogiai susidūrė su varžovų — iš pradžių finikiečių, o paskui Romos — 
įtakos sferomis. 

Finikija, Europos tėviškė, klestėjo lygia greta su Graikija ir panašiu būdu. 
Tiesą sakant, Finikijos miestai-valstybės buvo gerokai senesni už jų graikiškuo- 
sius atitikmenis; tą patį galima pasakyti ir apie finikiečių kolonijas. Sidonas ir 
Tiras iškilo tuo metu, kai Kreta buvo jau per plauką nuo žlugimo. Kart-hadshat, 
arba „Naujasis miestas“ (Kartigon, Carthago, Carthage, Kartagina), buvo įkurta 
Šiaurės Afrikoje 810 m. pr. Kr., kaip manoma, grupelės finikiečių kolonistų, vado- 
vaujamų Pigmalijono ir jo sesers Didonės. Kaimyninė Atig (Utica) buvo dar 
senesnė. Kai persai nukariavo senąją Finikiją, Kartagina ir Utika, kaip ir žemyni- 
niai Graikijos miestai, savarankiškai klestėjo toliau. 

Galingo laivyno, prekybos ir kolonizacijos dėka Kartagina sukūrė didžiulę 
imperiją. Jos dukterinės kolonijos nusitęsė net už Heraklio stulpų prie Gadeso 
(Kadiso) ir Tingiso (Tanžero) ligi Panormo (Palermo) Sicilijoje. Savo geriausiais 
laikais ji turbūt buvo labiausiai klestinti iš visų miestų-valstybių ir dominavo visos 
vakarinės Viduržemio jūros dalies salose bei pakrantėse. Nuo V a. pr. Kr. Karta- 
gina kariavo su daugeliu graikų miestų Sicilijoje ir nemažai jų sugriovė, kol jos 
ambicijoms nepadarė galo stiprėjanti Roma. 

Finikiečiai ir kartaginiečiai, kaip ir žydai bei arabai, buvo semitai, todėl kai 
pralaimėjo kovą dėl viešpatavimo Viduržemio jūroje, nesusilaukė nei graikų, nei 
romėnų užuojautos. Judėjų-krikščionių tradicijos, kurią galiausiai priėmė visas 
graikų-romėnų pasaulis, pasekėjai visada šaipėsi iš jų kaip iš Baalo — to pago- 
niškiausio stabo — garbintojų. Nors giminingos finikiečiams gentys valdė Europą 
daugiau nei tūkstantį metų, jų civilizacija mažai žinoma ir menkai ištirta. Galbūt 
finikiečių istorija nukentėjo nuo dar vienos antisemitizmo atmainos. 

Graikų religija plėtojosi nuo ankstyvojo animizmo ir fetišizmo iki pažiūros, kad 
visas pasaulis yra „vienas didelis dievų ir žmonių miestas“. Olimpo panteonas 
egzistavo jau priešistorės pabaigoje. Dzeusas, visų dievų tėvas, ir jo žmona Hera 
valdė didelę neklusnių Olimpo gyventojų šeimą, kuriai priklausė Apolonas, Arte- 
midė, Atėnė Paladė, Arėjas, Poseidonas, Hermis, Dionisas, Demetra, Plutonas ir 
Persefonė. Buvo manoma, kad per jų buveinę Olimpo kalno viršūnėje eina šiauri- 
nė graikų tėvynės siena. Prie jų prisišliejo daugybė vietinių dievų, satyrų, dvasių, 
nimfų, furijų, sibilių ir mūzų; jiems visiems graikai aukodavo. Ritualinis gyvulių 
aukojimas buvo įprastas dalykas. Nors dievų prerogatyva buvo rodyti savo užgai- 
das ir nors kai kurie iš jų, tarkim, karo dievas Arėjas (Ares) arba jūrų dievas Posei- 
donas galėjo būti ir kerštingi, graikų religijoje nebuvo nei velnio, nei tamsiųjų 
jėgų ar didžiųjų nuodėmių, kurių baimė sudrumstų pačias žmogaus sielos gelmes. 
Didžiausia žmogaus yda buvo laikoma hybris — pasipūtimas, už kurį Žmogaus 
laukdavo bausmė — nemesis — dievų pyktis. [PRIESKONIŲ JAUTIS] 

Graikai turėjo tūkstančius mitų, gausybę įvairiausių kultų ir orakulų. Jie diegė 
požiūrį, kad už drąsą ir veiklumą, tramdomus pagarbos, laukia atlyginimas svei- 
kata ir turtais. Visuotinai paplitęs buvo Dzeuso kultas, kurio centras Olimpijoje — 
ten, kur vykdavo olimpinės žaidynės; jis siejo dievobaimingumą su varžybų, kon- 
kurencijos dvasia. Plačiai paplitęs buvo ir šviesos dievo Apolono kultas; centras jo 
gimtojoje Delo saloje ir Delfuose. Žemės deivės Demetros misterijos Eleusine ir 
dar ekstaziškesnės vyno dievo Dioniso misterijos išsirutuliojo iš senovinių vaisin- 
gumo ritualų. Dainininko Orfėjaus, kuris lydėjo savo mirusią mylimąją Euridikę 
net į požemių pasaulį, kultas rėmėsi tikėjimu siela ir jos apsivalymo galimybe. 
Orfizmas, gyvavęs nuo VII a. pr. Kr. iki Romos imperijos vėlyvojo laikotarpio, 
buvo daugybės poetiškų komentarų nuo Platono ir Vergilijaus ligi šių dienų, įkvė- 
pimo šaltinis: 

Nur wer die Leier schon hob 

auch unter Schatten, 

darf das unendliche Lob 

ahnend erstatten. 
Nur wer mit Toten vom Mohn 
ass, von dem ihren 
wird nicht den leisesten Ton 
wieder verlieren. 

Mag auch die Spieglung im Teich 

oft uns verschwimmen: 

Wisse das Bild. 

Erst in dem Doppelbereich 
werden die Stimmen 
ewig und mild.“ 


Lyrą, jei kas pakylės, 

ir tarp šešėlių 

Dievo malonę galės 

šlovinti vėlei. 
Jei kas aguonų ragaus 
mirusių puotoj, 
balsą girdėti Dangaus 
laimė tam duota. 

Nors atspindžiai vandenyje 

dings, atmintyje 

Lieka vaizdai. 
Nakčiai artėjant atgyja, 
skamba širdyje 
švelnūs garsai. 


Visi tie kultai, kaip ir helenistinis Mitros bei Izidės garbinimas, dar buvo kul- 
tivuojami, kai po 200-sios olimpiados ėmė reikštis krikščionybė (žr. III skyrių). 
[omPHaLos] 

Graikų filosofija („išminties meilė“) plėtojosi kaip visuotinai priimtų religinių 
nuostatų priešybė. Sokratas (469 — 399 m. pr. Kr.), mūrininko sūnus, Atėnuose 
buvo nuteistas išgerti nuodų už tai, kad „skelbė naujus dievus“ ir „tvirkino jau- 
nimą“. Tačiau Sokrato metodas užduoti esminius klausimus, siekiant patikrinti 
prielaidas, sudarančias žinojimo pagrindą, tapo visos vėlesnės racionaliosios min- 
ankstesniųjų sofistų („išminčių“) argumentams. Jo moto: „Jei netiri gyvenimo, 
neverta ir gyventi“. Anot jo mokinio Platono, Sokratas yra pasakęs: „Aš žinau, 
kad nieko nežinau“. Tai buvo puiki pradžia epistemologijai. 

Platonas (apie 429-347 m. pr. Kr.) ir jo mokinys Aristotelis (384-322 m. pr. Kr.) 
kartu padėjo pagrindą daugumai spekuliatyvinės ir gamtos filosofijos šakų. 

Platono Akademija arba „giraitė“ ir Aristotelio Licėjus, dar žinomas peripateti- 
nės mokyklos pavadinimu, buvo antikinio pasaulio Oksfordas ir Kembridžas (arba 
Harvardas ir Jeilis). Turint tai galvoje ir sakoma, kad „graikų palikimas Vakarų 
filosofijai buvo Vakarų filosofija"“. Iš šių dviejų filosofų Platonas buvo idealistas, 
sukūręs pirmąsias utopijas, fundamentalias teorijas apie formas ir nemirtingumą, 
didelį poveikį turėjusią kosmogoniją, žinojimo kritiką ir pagarsėjusią meilės ana- 
lizę. Intelekto istorijoje nėra stipresnės metaforos už Platono olos metaforą, kur 
teigiama, kad pasaulį suvokiame netiesiogiai, susidarome nuomonę apie realybę 
tik iš šešėlių, kuriuos ugnies atšvaitai meta ant olos sienų. Aristotelis, priešingai, 
„Vadovavosi įkvėptu sveiku protu“, buvo sistemintojas. Jo enciklopedinių darbų 
spektras labai platus — nuo metafizikos ir etikos ligi politikos, literatūros kritikos, 
logikos, fizikos, biologijos ir astronomijos. 

PRIESKONIŲ JAUTIS 


Pitagorui (kūrybos viršūnė apie 530 m. pr. Kr.) priskiriamos dvi gerai žinomos senten- 
cijos: „Viskas yra skaičiai“ ir „Valgyti pupas yra toks pat nusikaltimas kaip ir valgyti 
savo tėvų galvas“. Mokslininkai, kurie domisi šiuolaikinio mokslo ištakomis, tyrinėja jo 
matematiką. O kam įdomi graikų mąstysena, tie nagrinėja jo gastronomines idėjas 
(žr. III priedą, 7). 

Kaip ir pirmieji anglų kolonistai Amerikoje, Pitagoras buvo religinis disidentas. Jis 
paliko gimtąją Samo salą ir įkūrė sektantų koloniją Didžiosios Graikijos žemėse. Ten 
Pitagoras galėjo laisvai praktikuoti savo religines teorijas, be kita ko, ir mitybos. Pagrin- 
dinė idėja rėmėsi metempsichozės (sielų persikėlimo) koncepcija: po mirties žmogaus 
siela galinti persikelti į kitą žmogų ar gyvulį. Todėl Pitagoras iš principo buvo nusistatęs 
prieš gyvulių aukojimo paprotį: jam atrodė, kad kaitinamų žolelių bei prieskonių kvapai 
daug tinkamesnė auka dievams negu deginamų riebalų smarvė. 

Prieskoniai užtikrino ryšį su dangum, o pupos reiškė sąryšį su pragaru. Pupos, 
kurių lygūs be bamblių ūgliai atkakliai stiebiasi aukštyn į saulę, jo nuomone, yra tarsi 
„kopėčios žmonių sieloms“, besiveržiančioms iš požemių pasaulio. Daiginant pupas 
uždengtame puode, atsiranda begėdiškų formų, primenančių lytinius organus ir kūdi- 
kių gemalus, maišalynė. Panašūs draudimai apėmė ir kilniųjų mėsos rūšių, ypač jautie- 
nos valgymą. Kai kuriuos gyvulius, tarkim, kiaules ir ožkas, kurie knaisioja Žemę ir 
niokoja gamtą, jis laikė žalingais ir todėl vartotinais maistui. Kitus, pavyzdžiui, avis, 
kurios duoda vilnos, arba „darbinius jaučius“, tuos ištikimiausius žmogaus sąjunginin- 
kus, laikė naudingais, todėl ir nevalgytinais. Prireikus nekilniųjų gyvulių mėsą valgyti 
galima, išskyrus jų gyvybiškai svarbius organus, tarkim, širdį ar smegenis. Aristokse- 
nas iš Tarento siūlė tokią dietą: maza (miežinė košė), vynas, vaisiai, laukinė dedešva ir 
asfodelas, artos (kvietinė duona), žalios ir virtos daržovės, prieskoniai ir, ypatingais 
atvejais, paršiukai ar ožiukai. Sykį Pitagoras, užtikęs jautį pupų lauke, paskyrė jam die- 
tą iki gyvos galvos: jis buvo šeriamas miežine koše vietinėje Heros šventykloje. 

Dar labiau žinomas kitas atvejis: kai Pitagoro mokinys Empedoklis iš Akraganto 
(Acragas) tapo 496 m. pr. Kr. olimpiados nugalėtoju vežimų lenktynėse, jis atsisakė 
aukoti dievams įprastinę auką - sudeginti jautį. Empedoklis sudegino tik jaučio 
atvaizdą iš alyvos ir prieskoninių žolelių; apgaubtas smilkalų ir miros debesų, jis 
pasveikino dievus. Pitagoriečiai manė, kad dieta yra svarbus etikos elementas. „Kol 
žmonės žudys gyvulius, - tvirtino jų mokytojas, — tol jie nesiliaus žudę vieni kitus“. 
[kKoNOPIŠTE] 





Graikų literatūra, iš pradžių egzistavusi kaip epinė poezija, buvo vienas tų ste- 
buklų, kurie, atrodo, iškyla jau subrendusiu pavidalu. Homeras, kuris, regis, gyve- 
no ir rašė VIII a. pr. Kr. viduryje, naudojosi daug senesne žodine tradicija. Jis 
galėjo būti, bet galėjo ir nebūti vienintelis jam priskiriamų veikalų autorius. Tačiau 
paplitusi nuomonė, kad pirmasis Europos literatūros istorijoje poetas padarė patį 

Graikai manė, kad Delfai yra pačiame pasaulio centre. Jų omphalos, arba akmeninė 
„pasaulio bamba", žymėjo tą vietą, kur susitiko du Dzeuso ereliai: vienas pasiųstas iš 
vakarų, kitas - iš rytų. Čia, giliame slėnyje, supamame tamsių pušų ir stačių Parnaso 
kalno rožinių uolų, Apolonas užmušė žaltį-dievą Pitoną ir oloje virš prarajos, iš kurios 
veržėsi garai, įkūrė garsiausią iš visų orakulų. Istoriniais laikais šalia teatro buvo pasta- 
tyta Apolono šventykla, stadionas pitinėms žaidynėms ir daug patronuojančių miestų 
lobynų. 331 m. pr. Kr. Aristotelis su savo anūku sudarė visų ligtolinių pitinių žaidynių 
nugalėtojų sąrašą. Jis buvo iškaltas keturiose akmeninėse plokštėse, kurios išliko ir 
buvo rastos archeologų . 

Orakulo apeigos vyko laikantis labai seno ritualo. Kiekvieno mėnesio septintąją die- 
ną vyriausioji žynė Pitija, ką tik išsiskaistinusi Kastalijos šaltinyje, sėsdavosi ant šventojo 
trikojo, stovinčio ties praraja, ir apgaubta garų panirusi į transą laukdavo susirinkusių 
prašytojų klausimų. O prašytojai, stebėję tradicinį ožkos aukojimą, dabar vildavosi jos 
pagarsėjusių dviprasmiškumu atsakymų, pateikiamų hegzametru“. 

Tesėjas, legendinis herojus, užmušęs Minotaurą ir įkūręs Atėnus, išgirdo tokią 
paguodžiančią pranašystę: 

TESĖJAU, EGĖJO SŪNAU <...> NENUSIMINK, NES TU IT KOKS ODINIS INDAS PLŪ- 
DURIUOSI ANT BANGŲ NET PER DIDŽIAUSIĄ POTVYNĮ. 

Teros gyventojams, kuriems kėlė nerimą kolonijos Afrikos pakrantėje prasti reikalai, 
buvo patarta peržiūrėti jos vietą: 

JEI PAŽĮSTATE LIBIJĄ, TĄ BANDŲ GLOBĖJĄ, GERIAU UŽ MANE, NORS TEN IR NEBU- 
VOTE <...> STEBIUOSI JŪSŲ IŠMINTIMI. 

Persikėlusi iš salos į pakrantę, Kirėnė suklestėjo. 

Lidijos karalius Krezas panoro sužinoti, pradėti karą ar laikytis taikos. Orakulas 
pasakė: „PRADĖK KARĄ IR SUGRIAUK DIDELĘ IMPERIJĄ". Jis taip ir padarė, ir jo impe- 
rija buvo sugriauta. 

Prieš Salamino mūšį 480 m. pr. Kr. Atėnų delegacija prašė Apolono padėti įveikti 
persų įsibrovėlius, ir susilaukė tokio atsakymo: 

PALADĖ NEGALI NURAMINTI DZEUSO <...> TAČIAU KAI JAU VISKAS BUVO 
UŽGROBTA <...> NET DZEUSAS IŠ PLAČIŲJŲ DEBESŲ DUODA TRITONO PALIKUONIMS 
MEDINĘ SIENĄ <...> LAIMINDAMAS JUS IR JŪSŲ VAIKUS. 

Atėnų admirolas Temistoklis iš to padarė teisingą išvadą, kad pergalės raktas yra 
jo Medinis laivynas. 

Spartos generolas Lisandras, kaip triumfatorius įžengęs į Atėnus pasibaigus Pelo- 
poneso karui, susilaukė tokio perspėjimo: 

SAUGOKIS RIAUMOJANČIO HOPLITO IR GYVATĖS, TOS GUDRIOSIOS ŽEMĖS DUK- 
ROS, KURI PUOLA Iš UŽ NUGAROS. 

Jį nužudė karys, ant kurio skydo buvo pavaizduota gyvatė. 

Sakoma, kad Pilypas Makedonietis, pagarsėjęs kyšininkavimu, susilaukė tokio pata- 
rimo: „KOVOK SIDABRINĖMIS IETIMIS“. Patikimesniais duomenimis, ruošdamasis karui 

su persais jis gavo tokią pranašystę: „JAUTIS PAPUOŠTAS GIRLIANDOMIS. ATĖJO 
GALAS. ARTINASI ATNAŠAUTOJAS“. Netrukus jis buvo nužudytas. 

Romėnas Lucijus Junijus Brutas, su dviem draugais atvykęs pasitarti su orakulu, 
paklausė, kokia jų ateitis. 

JAUNUOLIAI, TAS IŠ JŪSŲ, KURIS PIRMASIS PABUČIUOS SAVO MOTINĄ, GAUS 
AUKŠČIAUSIĄ VALDŽIĄ ROMOJE. 

Bruto draugai suprato tą pranašystę paraidžiui, o Brutas pasilenkęs pabučiavo 
žemę. 509 m. pr. Kr. Brutas tapo Romos pirmuoju konsulu. 

Po keturių šimtų metų Ciceronas paklausė orakulo, kaip pasiekti didžiausios gar- 
bės. Atsakymas buvo toks: 

GYVENIME VADOVAUKIS SAVO PATIES PRIGIMTIM, O NE MINIOS NUOMONE. 

Imperatorius Neronas, labai bijojęs mirties, gavo tokį atsakymą: „LAUK BĖDOS IŠ 
73“. Tai jį padrąsino, nes pamanė, jog tai reiškia, kad sulauks 73 metų. O iš tikrųjų buvo 
nuverstas ir priverstas nusižudyti sulaukęs vos 31 metų. 73 metų sulaukė jo vietą 
užėmęs Galba. 

Tačiau labiausiai, ko gero, žinomas Aleksandro Didžiojo atvejis: kai šis paklausė 
orakulo, tasai neatsakė nieko“. 

Šių dienų entuziastai Delfų orakulo visažinyste tiki neką mažiau nei prietaringieji 
senovės graikai. Tačiau mokslininkus domina kita problema - kaip atskirti tikruosius 
orakulo pasiekimus nuo jo beribio šlovinimo. Skeptikai sako, kad nė viena iš tariamai 
išsipildžiusių pranašysčių niekada nebuvusi užrašyta anksčiau negu ji išsipildė. Taigi 
stebuklingų orakulo galių niekada taip ir nepavyko patikrinti. Svarbiausi jo veikimo ele- 
mentai buvo galingas kultas, efektyvus reklamavimas ir, žinoma, žmonių lengvatikystė. 

Daug garsiausių orakulo pranašysčių užrašyta ant Apolono šventyklos sienų, tarp jų yra 
ir tokios: „NIEKO PER DAUG“, „PAŽINK SAVE“. Jos tapo graikų civilizacijos orientyrais. 








didžiausią poveikį. Jo Iliada ir Odisėja lieka nepralenktos ir nedaug kas joms pri- 
lygsta. Homero kalba, kurią klasikos žinovai vadina „neprilygstama“, yra be galo 
lanksti ir išraiškinga. [Epas] 

Rašytinė literatūra priklauso nuo rašto; o jo pradžios reikia ieškoti VIII a. pr. 
Kr., kai Graikiją pasiekė abėcėlė. Rašto plitimui labai palankus buvo urbanizuotas 
graikų gyvenimo pobūdis, tačiau nėra vieningos nuomonės, kiek raštas buvo pra- 
siskverbęs į įvairius socialinius sluoksnius. [kaoMmas] 

Homero tradicijų tęsėjai — poetai epikai nuo Hesiodo (kūrybos viršūnė apie 
700 m. pr. Kr.) iki vadinamųjų Homero himnų nežinomo autoriaus ar autorių; ele- 
gijų kūrėjai nuo Kalino iš Efeso (kūrybos viršūnė nuo 690 m. pr. Kr.) iki Kseno- 
fano iš Kolofono (apie 570 — 480 m. pr. Kr.); lyrikai nuo Sapfo (g. 612 m. pr. Kr.) 
iki Pindaro (518— 438 m. pr. Kr.), nuo Anakreonto (kūrybos viršūnė apie 530 m. 
pr. Kr.) iki Simonido (Simonides) iš Keo (556— 468 m. pr. Kr.) — susilaukė be galo 
daug pamėgdžiotojų ir vertėjų. Teokritas Sirakūzietis (apie 300 — 260 m. pr. Kr.) 
rašė idiles apie nimfas ir ožkų piemenis, kurios tapo pavyzdžiais pastoralinei 

Homero Iliada ir Odisėja Europoje tradiciškai buvo laikomos ne tik seniausiais Europos 
literatūros pavyzdžiais, bet ir apskritai pirmaisiais didžiosios literatūros veikalais visa- 
me pasaulyje. Tačiau 1872 m., kai archeologai kasinėdami senovės Asirijos sostinę 
Nineviją Ašurbanipalo rūmų bibliotekoje rado molinių lentelių, pasauliui buvo pristaty- 
tas Gilgamešo epas. 

Tuo metu, kai Homeras kūrė savo poemas, šis epas jau buvo sulaukęs garbaus 
amžiaus. Jo pėdsakus Mesopotamijos literatūrinėje tradicijoje galima atsekti dar trečia- 
jame tūkstantmetyje pr. Kr. Jis prasideda taip: 

[Apie jį, kuris] surado visa, aš paporinti jums noriu. 
[Apie įj, kuris] patyrė viską, [aš papasakosiu] viską. 
Jis ištyrė daug šalių visam pasauly. 

Jis, kuris patyrė viską, gilią išmintį įgijo. 

Paslaptis visas perpratęs, atskleidė, kas slapta buvo. 
Net apie laikus prieš tvaną jis papasakoti gali. 

Po kelionių ir vargų sugrįžęs pailsėti, 

Savo darbus akmens plokštėse aprašė'. 

Iš pradžių babiloniečių epu buvo domimasi dėl jo ryšių su Biblija, ypač pasakojimu 
apie tvaną, arką ir apie pasaulio sutvėrimą.Tačiau mokslininkai greit pastebėjo ir 
Homero atgarsių. Galų gale juk ir chronologiškai jie buvo gan artimi. Ašurbanipalas 
savo biblioteką Ninevijoje įkūrė VII a. pr. Kr. paskutiniajame ketvirtyje; Ninevija buvo 
sugriauta 612 m. pr. Kr. - maždaug tuo pačiu metu, kai Homero poemos įgavo savo 
galutinį pavidalą. (Žr. III priedą, 4) 

Daug teksto panašumų galima paaiškinti žodinėmis tradicijomis, būdingomis visiems 
ikirašytinio meto poetams epikams. Tačiau daugelį dalykų paaiškinti ne taip lengva. |žan- 
ginis Gilgamešo kreipimasis tonu ir emociškai labai primena Odisėjos pradžią: 

Vyrą pašlovinki, Mūza, per negandus ėjusį drąsiai, 
Vėtrų blaškytą ilgai, kai šventąją Troją išgriovė. 

Daugio žmonių miestus jis aplankė, jų papročius matė 
Ir vandenynuos plačiuos su pavojumi rungės ne kartą... 
Visa tai, Dzeuso duktė, mums teikis dabar pagiedoti“ : 


Dar stipresni argumentai, rodantys Gilgamešo poveikį Iliadai. Abu epai prasideda 
nuo dramatiško intrigos posūkio - vieno iš dviejų neperskiriamų draugų mirties. Gilga- 
mešas gedi Enkido, Achilas - Patroklo. Nuostabiai panašūs ir kai kurie kiti epizodai, 
pavyzdžiui, apie tai, kaip dievai traukia burtus dalindamiesi žemę, jūrą ir dangų. Tai, 
kas anksčiau buvo laikoma „galima graikų skola Asirijai“, dabar jau reikia laikyti tikėtinu 
dalyku". Jei ši prielaida teisinga, Homero epas ne tik yra grandis, jungianti klasikinę 
literatūrą su nesuskaičiuojamomis kartomis aoidoi - neraštingų bardų, tęsiančių tradi- 
cijas nuo neatmenamų laikų, bet ir užpildo spragą tarp tradicinio Vakarų literatūros 
kanono ir daug senesnių neeuropinės literatūros rašytinių paminklų. 








133 














EUROPOS ISTORIJA 





KADMAS 


Kadmas, Agenoro sūnus, Finikijos karalius ir Europės brolis minimas daugelyje graikų 
mitų. Jis buvo gerbiamas kaip Beotijos Tėbų įkūrėjas ir atnešęs abėcėlę. Keliaudamas 
po pasaulį ir ieškodamas savo pagrobtos sesers, Kadmas kreipėsi į Delfų orakulą. Jam 
buvo pasakyta pastatyti miestą „ten, kur ilsėsis karvė“. Taigi jis leidosi paskui kažkokią 
karvę nuo Fokijos iki Beotijos lygumos. Įsidėmėjo tą vietą, kur ji pagaliau prigulė pail- 
sėti šalia kalvos ir ten pradėjo statyti Kadmėją - ovalinį Tėbų akropolį. Miesto gyvento- 
jai gimė iš drakono, kurį, paklausęs Atėnės patarimo, Kadmas užmušė, dantų. Atėnė 
padarė jį valdovu, o Dzeusas davė žmoną Harmoniją. 

Tėbai ne tik Dioniso ir Heraklio, aiškiaregio Teiresijaus (Tiresias) ir magiškojo muzi- 
kanto Amfiono (Amphion) gimtinė, bet ir tragedijų Edipas ir Septynetas prieš Tėbus 
veiksmo vieta. Tėbai buvo Atėnų kaimynas ir jų nuolatinis varžovas, Spartos sąjungi- 
ninkas, o vėliau jos sunaikintojas; pačius Tėbus sugriovė Aleksandras. [ED1PAS] 

Finikiečių abėcėlė, kurią, manoma, Kadmas atgabeno į Graikiją, buvo grynai prie- 
balsinė, jos pagrindai mokslininkams žinomi iš laikų dar prieš 1200 m. pr. Kr.; ji, kaip ir 
jos partnerė hebrajų abėcėlė, pakeitė ankstesnius hieroglifus. Būdama paprasta siste- 
ma, lengvai įkandama net vaikams, ji sulaužė paslaptingojo rašto monopolį, tūkstan- 
čius metų buvusį žynių kastos rankose ankstesnėse Viduriniųjų Rytų civilizacijose. Tos 
abėcėlės raidžių pavadinimai beveik nepakitę perėjo į graikų abėcėlę: aleph (alfa) - 
„jautis“, beth (beta) - „namas“, gimel (gamma) - „kupranugaris“, daleth (delta) - „pala- 
pinės anga“. Senoji graikų abėcėlė buvo sudaryta prie pradinių 16 finikiečių priebalsių 
pridėjus 5 balses. Ilgainiui ji tapo Europos raštijos pagrindinių atšakų - šiuolaikinio 
graikų, etruskų, lotynų raštų, glagolicos ir kirilicos pirmtake'. (Žr. III priedą, 4) 

Seniausi lotyniškos abėcėlės pėdsakai aptikti VI a. pr. Kr. raštuose, rastuose Chal- 
kidės kolonijose, tarkim, Kumuose - graikų kolonijoje Apeninų pusiasalyje (Didžiojoje 
Graikijoje). Vėliau ją priėmė ir adaptavo visos krikščioniškųjų Vakarų kalbos, prade- 
dant airiais ir baigiant suomiais, o naujaisiais laikais ir daug neeuropinių kalbų, tarp jų 
ir tiurkų. 

Glagolicos ir kirilicos abėcėlės buvo sukurtos remiantis graikų alfabetu Bizantijos 
laikais kai kurioms slavų kalboms. Stačiatikių Serbijoje serbų-chorvatų kalba naudojasi 
kirilica, o Kroatijoje tai pačiai kalbai pritaikyta lotyniška abėcėlė. [iLyRiJA] 

Kampuotą finikiečių, graikų ir romėnų rašmenų pobūdį padiktavo jų iškalimo akme- 
nyje specifika. Laipsniškas perėjimas prie rankraštinio, kursyvinio šrifto tapo įmanomas 
pradėjus rašyti stiliumi ant vašku padengtų plokštelių ar plunksnomis ant pergamento. 

Lotyniškieji minuskulai, sudarantys šiuolaikinių „mažųjų raidžių“ pagrindą, pasirodė 
apie 600 m. po Kr., nors išliko ir romėnų majuskulai — didžiosios raidės. [PALEOGRAFIJA) 

Raidės ir literatūra yra vienas iš europinės civilizacijos pasididžiavimų. Kadmo isto- 
rija rodo, kad jų šaknų reikia ieškoti Azijoje. 

tradicijai, trukusiai nuo Vergilijaus eklogų iki Šekspyro „Kaip jums patinka“. 
Tačiau nė vieno iš jų balsas nebuvo toks saldus kaip „dešimtosios mūzos“ iš Les- 
bo salos: 

Yra kurie sako, kad šioj žemėj juodoj 

Gražiausias jiems raitelių pulkas; kitiems gražesni 

Šarvuoti pėsčiųjų būriai ar laivynas; 

O aš jums sakau, kad gražiausias tai tas, kurį myli“. 

Poezijos skaitymas buvo glaudžiai susijęs su muzika; septyniastygės lyros melo- 
dija — įprastinis akompanimentas deklamuojant hegzametrus. Graikų žodis mou- 
sike apėmė visa, kas melodinga, tiek žodžius, tiek ir garsus. [MousikE] Poeziją 
galima aptikti ir paprasčiausiuose užrašuose, itin paplitusiame epigramų mene: 

TavTa yeAdS Kai TŪVTA KOYTA TO UNŠėv“ 

TūvTa ydp e€ dAdywv ėoTi TA yLyvoneva. 

(Viskas juokas, viskas dulkės, viskas niekas. 

Proto nebuvimas — štai kur viso ko pradžia.) 

taip pat epitafijose: 

d Ėeiv, dyyeiov Aakedaipovioss 071 TRŠe 
keiue0a Tolis Keivwv pijuaoi TeLB0 evo. 

(Praeivi, tu pranešk žmonėms Lakedemono, 

Kad kritom čia, taisyklėms jų nenusižengę.)'“ 

Graikų drama kilo iš religinių sueigų ceremonijų. Pati tragedijos sąvoka (grai- 
kų žodis tragodia reiškia ožio giesmę) iš pradžių buvo susijusi su ritualine auka. 
Pirmosios Atėnų dramos vaidintos per Dionisijas. Kaip ir Olimpinėse žaidynėse, 
jos buvo atliekamos lenktyniaujant. Stilizuotas atlikėjų ir choro dialogas — prie- 
monė įsiskverbti į siaubingiausius psichologinius ir dvasinius konfliktus. Trys 
žymiausi tragedijų kūrėjai Eschilas (525 — 456 m. pr. Kr.), Sofoklis (apie 496 — 406 
m. pr. Kr.) ir Euripidas (apie 480 — 406 m. pr. Kr.) genčių mitus ir legendas pada- 
rė pasaulio literatūros pamatiniais akmenimis. Septynetas prieš Tėbus, Orestėja ir 
Prikaltasis Prometėjas; Edipas karalius, Elektra ir Antigonė; Ifigenija Tauridėje, 
Medėja ir Hipolitas — tai tik daug didesnio repertuaro likučiai. [EpiPas] 

Išliko tik 32 graikų tragedijos, tačiau jos ir toliau tebestatomos visame pasau- 
lyje. Ypač jos reikalingos siaubo apimtame XX amžiuje. „Tragedija padeda mums 
atlaikyti tai, kas atrodo nepakeliama". „Didžiosios graikų tragedijos nuolat pri- 
mena košmarišką galimybę (...), kad visų mūsų laukia tamsa, neviltis ir savižudy- 
bė“. „Drąsiai žvelgęs į baisią vadinamosios pasaulio istorijos ardomąją galią ir į 
gamtos žiaurumą, graikas ieško paguodos (...) Menas gelbsti jį, per meną jis grįŽ- 
ta į gyvenimą" *. 

Komedijų kūrėjai su Aristofanu (apie 450 — 385 m. pr. Kr.) priešakyje nesivar- 
žydami šaipėsi iš visų, pradedant filosofais ir baigiant politikais. Raiteliai, Paukš- 
čiai, Debesys, Vapsvos, Varlės, kurių fantastiniai siužetai nestokoja nešvankaus 
humoro, net ir dabar priverčia kvatoti žiūrovus visame pasaulyje. Aristofanas 
pasižymėjo didžiuliu talentu kurti nepamirštamas frazes; tarkim, tai jis sugalvojo 
pavadinimą Nephelokokkugia („Debesų gegutės šalis“). [schoLAsTIiKOS] 

MOUSIKE 


Graikų terminas mousike apėmė ir poeziją, ir garsų meną. Abiejų istorija labai ilga. 

Senovės graikų muzika rėmėsi „tonacijomis“. Muzikinė tonacija, kaip ir skalė, yra 
fiksuota muzikinių garsų seka, kurios intervalais kuriama melodija. Graikai žinojo šešias 
tonacijas; Pitagoro matematikai teisingai apskaičiavo atskirų jas sudarančių muzikinių 
garsų - tonų, pustonių ir ketvirtinių tonų - dažnius. Tačiau tonacijų sistema veikia ne 
visai taip kaip vėliau išrasta raktų ir gamų sistema. Pakeitus tonaciją, pasikeičia ir melo- 
dijos intervalų konfigūracija, o rakto pakeitimas pakeičia tik tonų aukštį. 

IV amžiuje šv. Ambraziejus bažnytinei muzikai parinko keturias vadinamąsias 
autentiškas tonacijas. Grigalius Didysis prie jų pridėjo dar keturias vadinamąsias „pla- 
galines tonacijas“, tad iš viso dabar buvo aštuonios „bažnytinės tonacijos“. Jos ir suda- 
rė grigališkojo giedojimo pagrindą. [caNTUS]. XVI amžiuje šveicarų vienuolis Henrikas 
Glarietis sudarė pilną dvylikos tonacijų lentelę, duodamas joms klaidinančius pavadi- 
nimus, kurie, be vienos išimties, nesutapo su senaisiais originalais: 


Nr. Glarietis Graikiškas Inter- Galinis Domi- 
pavadinimas valas garsas nantė 
l Dorinė Fryginė D-D D A 
|| Hipodorinė — A-A D E 
Ill Fryginė Dorinė E-E E Cc 
IV Hipofryginė — B-B E A 
V Lidinė Sintonolidinė F-F F Cc 
VI Hipolidinė — C-C F A 
VII Miksolidinė Joninė G-G G D 
VIII Hipomiksolidinė — D-D G Cc 
IX Eolinė Eolinė A-A A E 
x Hipoeolinė — E-E A G 
XI Joninė Lidinė C-C Cc Cc 
XII Hipojoninė = G-G C El 


Šiuolaikinei harmonijai dauguma senųjų tonacijų tapo nereikalingos. Tačiau dvi iš 
jų- Vir IX, arba Lidinė ir Eolinė, - išliko. Nuo XVII amžiaus jos žinomos kaip mažorinis 
ir minorinis dvylikatonės gamos variantai ir melodinei sistemai, kuria remiasi didžioji 
dalis Europos „klasikinės muzikos“, suteikia du aspektus - „linksmąjį“ ir „liūdnąjį“. Kar- 
tu su ritmu ir harmonija pastarieji sudaro vieną iš trijų muzikinės kalbos pagrindinių 
gramatinių elementų, kuris skiria Europos muziką nuo Azijos ir Afrikos muzikos. 

Turint galvoje, kad Europa niekada neturėjo universalios šnekamosios kalbos, 
kitaip sakant bendros verbalinės musike, Europos muzikinę kalbą, tą neverbalinę musi- 
ke, reikėtų laikyti jos bendrosios kultūros ilgiausia ir stipriausia gija. Iš tiesų, kadangi ji 
driekiasi nuo Ispanijos iki Rusijos, bet ne iki Indijos ar islamiškojo pasaulio, kyla pagun- 
da manyti ją esant vienintele universalia paneuropinio bendravimo priemone. 

EDIPAS 


Tėbų karalius Edipas, „ištinusi koja“, yra vienas iš dažniausių senovės graikų mitų ir lite- 
ratūros personažų. Taigi jis puikus iš jų išsirutuliojusios klasikinės tradicijos pavyzdys. 

Edipo istorija - tai ištremto iš Tėbų žmogaus istorija; kai jį atstūmė jo karališkieji 
tėvai, likimas lėmė atkeršyti jiems pačiu baisiausiu būdu, nors ir nesąmoningai. Dar 
kūdikis Edipas buvo pasmerktas mirti, nes jo tėvas karalius Lajas bijojo, kad tasai 
neatneštų nelaimės. Vienas piemuo išgelbėjo jį, o užaugino žmonės gretimame 
Korinte, nieko nežinoję apie jo kilmę. Delfų orakulas išpranašavo, kad Edipas nužu- 
dys tėvą ir ves savo motiną. Dėl to jis pabėgo iš Korinto ir grįžo į Tėbus. Ten per 
atsitiktinį susidūrimą nužudė Lają, paskui įminė Sfinkso mįslę, taip išvaduodamas 
miestą nuo teroro ir kaip atlyginimą gavo žmoną - karaliaus našlę Jokastę, savo tikrą 
motiną. Iš tos incestinės santuokos susilaukė ketverto vaikų ir tik tada sužinojo teisy- 
bę; Jokastė jo akivaizdoje iš nevilties pasikorė. Edipas išsidūrė akis, o duktė Antigo- 
nė palydėjo jį į savanorišką tremtį. Tragiškasis keleivis gyvenimą baigė Atikos Kolono 
šventojoje giraitėje. 

Homeras mini Edipą ir Iliadoje, ir Odisėjoje, tačiau pagrindinis vėlesnių pasakojimų 
apie jį šaltinis tikriausiai buvo dingęs epas Thebais. Vėliau Edipas tampa Sofoklio 
„Tėbų trilogijos“ pagrindiniu veikėju bei antraeiliu veikėju Eschilo tragedijoje Septyne- 
tas prieš Tėbus ir Euripido dramose Maldautojai bei Finikietės. 

Edipas ne kartą pasirodo ir vėlesnėje Europos literatūroje. Romėnų poetas Stacijus 
parašė epinę poemą Tėbaidė (Thebaid), kurią savo ruožtu Racine's panaudojo kaip 
modelį savo pirmajai pjesei La Thėbaide (1665). Senovės Romos tragedijų autorius 
Seneka sukūrė savąjį Sofoklio Edipo variantą, įkvėpusį kitas versijas - jas sukūrė Cor- 
neille'is (1659) ir Andrė Gide'as (1950); mitą adaptavo ir šiuolaikinis anglų poetas 
Tedas Hughesas. Sofoklio tragedija Edipas Kolone sudaro ir T. S. Elioto eiliuotos dra- 
mos Senasis valstybės vyras (The Elder Statesman, 1952), ir Jeano Cocteau Pragaro 
mašinos pagrindą (1934). Po Sofoklio Antigonės tokio pat pavadinimo bei turinio dra- 
mas sukūrė Jeanas Anouilh (1944) ir Bertoltas Brechtas (1947). Anthony Burgessas 
parašė romaną apie Edipą, pavadinęs jį MF (1971). Ingresas nutapė du paveikslus 
Edipas ir Sfinksas (1808). Stravinskis pagal lotynišką Cocteau libretą sukūrė operą-ora- 
toriją Karalius Edipas (1927), o Pasolinis pastatė tokio pat pavadinimo filmą (1967)'. 

Tačiau labiausiai šią legendą išgarsino Sigmundas Freudas, pavadinęs „Edipo 
kompleksu“ berniukų slopinamą priešiškumą savo tėvams. Kilęs iš tėvo ir sūnaus lenk- 
tyniavimo siekiant motinos meilės, šis sindromas gyvenime gali sukelti patologišką 
prisirišimą prie motinos. 

Klasikinė tradicija, kurią galima apibūdinti kaip senovės temų perkūrimą pritaikant 
Šių dienų reikmėms, panaudoja tūkstančius tokių pavyzdžių. Nuo Renesanso laikų per 
penkis šimtmečius graikų ir lotynų kalbų mokymosi ši tradicija sukaupė tam tikrą žinių 
bagažą, įsisavinamą visų išsilavinusių europiečių. Kartu su krikščionybe klasikinė tra- 
dicija „Europos kultūros kraujo apytakoje“ sukūrė tam tikrą srovę ir „šifrą, leidžiantį iš 

karto atpažinti, identifikuoti“, o jos nuosmukį XX amžiuje paspartino socialinių ir švietimo 
prioritetų pasikeitimas. Klasikinės tradicijos šalininkai tvirtina, jog ją išsaugoti būtina, 
kad Europos civilizacija susvetimėjusi nenuvystų. 











SCHOLASTIKOS 


Philogelos arba „Pomėgis juoktis“ kadaise buvo priskiriamas Filagrijui iš Aleksandrijos, 
gyvenusiam V amžiuje, tačiau iš tikrųjų tai yra daug senesnis graikų sąmojų rinkinys. 
Pagrindinis jo personažas - scholastikos — „išsiblaškęs profesorius“ bei Abderos ir 
Kumų gyventojai. Tai vėlesnių sąmojų apie airius (arba lenkus) prototipai. 


Vienas scholastikos užsimanė pasižiūrėti, kaip atrodo miegodamas. Užsimerkė ir 
atsistojo priešais veidrodį. 

Vienas scholastikos sutiko draugą ir sako: 

- Klausyk, o aš girdėjau, kad tu miręs! 

- Bet juk matai, kad aš gyvas! 

- Taip tai taip, bet man sakė žmogus, daug patikimesnis už tave. 


Vienas Kumų gyventojas atėjo pas balzamuotoją pasiimti savo tėvo lavono. Bal- 
zamuotojas, bijodamas apsirikti, klausia, ar jo tėvas neturėjo kokių nors ypatingų 
požymių. 

- Smarkiai kosėjo, - paaiškino šis. 

Vienas Kumų gyventojas pardavinėjo medų. Praeivis paragavęs pareiškė, kad 
medus tikrai geras. 

- Žinoma, - patvirtino pardavėjas. - Aš apskritai jo neparduočiau, jei į jį nebūtų 
įkritusi pelė. 

Vienas škotų scholastikos nusprendė sutaupyti pinigų, atpratindamas savo asilą 
ėsti. Kai vargšelis pakratė kojas, jo savininkas skundėsi: 

- Kaip gaila, kad nugaišo kaip tik tada, kai jau buvo beišmokstąs gyventi neėdęs! ? 


Folkloro rinkėjai pastarojo pasakojimo variantus yra užtikę estų, latvių, lietuvių, šve- 


dų, anglų, ispanų, katalonų, valonų, vokiečių, italų, slovėnų, serbų-kroatų, rusų ir graikų 
liaudies kūryboje. Malcolmas Bradbury savo knygoje Rates of Exchange (Valiutų kursai) 
pateikia jį kaip pramanytos Rytų Europos šalies „Slakos“ kultūrinio palikimo dalį“. 





Neperdedant galima sakyti, kad graikų literatūra buvo humanistinės tradicijos 
starto aikštelė. „Daug nuostabių daiktų pasauly, — rašė Sofoklis, — bet nuosta- 


biausias jų — žmogus“: 

Choras: Daug nuostabių daiktų pasauly, 
Bet nuostabiausias jų — Žmogus. 
Jūron pilkojon leidžias jis <...> 
Ir deivių jis vyriausią, Žemę, 

Nuovargio niekad nejaučiančią, vargina <...> 
Balsu ir kaip vėjas lakiom 

Mintim jis gali skrajot 

Ir būti bendrijos nariu jis moka Ė 

Graikų iškalbos meną skatino ir teatras, ir teismų po atviru dangumi bei poli- 
tinių susirinkimų praktika. Retorikos, kurią pirmasis savo veikale „Žodžių menas“ 
išdėstė Koraksas Sirakūzietis (kūrybos viršūnė apie 465 m. pr. Kr.), buvo moko- 
masi kaip formalios disciplinos. Iš „Dešimties Atikos oratorių“, nuo Antifono iki 
Dinarcho Korintiečio, meistriškumu nė vienas neprilygo Demostenui (384— 322 
m. pr. Kr.). Jaunystėje patyręs našlaičio dalią ir turėjęs mikčiojimo ydą, jis įveikė 
visus sunkumus, privertė savo pagrindinį varžovą Eschiną (389—314 m. pr. Kr.) 
palikti Graikiją ir tapo pripažintu oratorinio meno bei stilistikos meistru. Filipi- 
kose jis iškalbingai ir aistringai kvietė priešintis Pilypui Makedoniečiui. Demos- 
teno kalbą Apie vainiką, pasakytą ginantis teisme 330 m. pr. Kr., Macaulay'us 
kukliai apibūdino kaip „neg plus ultra to, ką sukūrė žmogus". 

Graikų menas irgi išgyveno didelį pakilimą; vienas įžymus mokslininkas net 
išdrįso tai pavadinti „didžiausia ir labiausiai stebinančia revoliucija visoje meno 
istorijoje". Dabartiniam vertinimui, be abejo, turi įtakos geriausiai išsilaikiusios 
formos, būtent, akmens skulptūros, architektūra ir ant keraminių vazų pieštos 
figūros. Nepaisant to, toks staigus šuolis nuo statiškų ir niūrių ankstesnių laikų 
formų, toks staigus suklestėjimas VI ir V amžiais pr. Kr. yra tikrai nuostabus. 
Stipriai veikiami dvasinių ir religinių motyvų, graikų menininkai ypač daug 
dėmesio skyrė žmogaus kūnui, stengdamiesi, kaip ragino Sokratas, „atskleisti 
sielos gyvenimą“ stebint žmogaus jausmų poveikį jo kūno judesiams. Dvi gar- 
siausios Fidijo (490 — 415 m. pr. Kr.) skulptūros žinomos tik iš vėlesnių jų kopijų; 
tačiau Partenono frizai, gan keistai išgelbėti lordo Elgino, kalba patys už save. 
[Rosis] Ne geresnio likimo susilaukė ir šimtmečiu vėliau kūrusio Praksitelio 
(kūrybos viršūnė apie 350 m. pr. Kr.) šedevrai, kuriems būdingas tiesiog eterinis 
lengvumas ir žavumas; išlikęs Hermis iš Olimpijos ir Afroditė iš Arlio pakankamai 
liudija jo talentą. Minėtosios skulptūros kartu su vėlesnėmis jo figūromis — 
bronziniu Belvederio Apolonu ar Milo Afrodite, labiau žinoma Milo Veneros 
pavadinimu, dažnai laikomos vyriško ir moteriško grožio idealais. Iki Aleksandro 
Didžiojo laikų graikai jau sukūrė „vaizdų kalbą pusei pasaulio“!“. 

Graikų architektūrai pavyko didžiulį techninį meistriškumą susieti su nuosta- 
biu jautrumu. Statybos menas, kuris Mesopotamijoje ir Egipte dažniausiai steng- 
davosi padaryti įspūdį didumu, monumentalumu, dabar siekė atskleisti daugiau 
dvasinių vertybių. Nepaprastai proporcingų dorėniškųjų šventyklų harmonija su 
švelniai siaurėjančiomis į viršų kolonadomis bei skulptūromis išpuoštais plintais 
ir frontonais, pajėgė išreikšti ne tik fizinę jėgą, kaip Poseidono šventykla Posei- 
donijoje (Pestas), bet ir besvorę eleganciją — kaip baltasis Pentelijos marmuras 
Atėnų Partenone. Šventyklos „tonas“, jos keliama nuotaika galėjo būti specialiai 
priderinta prie dievybės, kuri gyveno uždaroje cella arba pačioje švenčiausioje 
vietoje už aukštų kolonų. Iš „Septynių pasaulio stebuklų“, kuriuos pirmiesiems 

turistams II a. pr. Kr. išvardijo Antipatras Sidonietis, penki buvo graikų architek- 
tūros šedevrai. Po Egipto piramidžių ir Semiramidės kabančių sodų Babilone, tai 
Dzeuso statula Olimpijoje, (trečioji) Artemidės šventykla Efese, Halikarnaso mau- 
zoliejus, Rodo kolosas ir Aleksandrijos švyturys. [pzEusas] 

Graikų mokslas buvo jų bendrosios filosofijos dalis. Daugumai filosofų rūpėjo 
ir fizikos, ir abstraktūs mokslai. Talis iš Mileto (636 — 546 m. pr. Kr.), manęs, kad 
viskas kilo iš vandens, atitinkamai ir mirė įkritęs į šulinį. Jis išmatavo Nilo potvy- 
nių lygį, atstumus tarp laivų ir kalnų aukštį, manoma, kad mokėjęs numatyti ir 
Saulės užtemimus. Heraklitas Efesietis (kūrybinė branda apie 500 m. pr. Kr.), prie- 
šingai nei Talis, manė, kad viskas yra ugnis, kuri nepaliaujamai kinta. Anaksago- 
ras Klazomenietis (apie 500— 428 m. pr. Kr.), Periklio mokytojas, manė esant 
aukščiausiąjį Protą (nous), kuris suteikia gyvybę visiems gyviems padarams ir, 
paveikdamas galinčias be galo dalintis „sėklas“, leidžia jas jungtis į visas mate- 
rijos formas. Jis tvirtino, kad planetos yra atplėšti nuo Žemės akmenys, o Saulė 
įkaitusi iki raudonumo, nes nepaliaujamai juda. 

Empedoklis Akragantietis (apie 493 — 433 m. pr. Kr.) tvirtino, kad pasaulis suda- 
rytas iš keturių elementų — ugnies, žemės, oro ir vandens; veikiami priešingų 
meilės ir kovos jėgų tie elementai nuolat jungiasi ir vėl išsiskiria. Sakoma, kad jis 
pats įšokęs į Etnos ugnikalnio kraterį, norėdamas pasitikrinti savo sugebėjimą rein- 
karnuotis. Deja, ugnikalnis sugrąžino pasauliui tik vieną jo sandalą. Demokritas 
Abderietis (apie 460 — 361 m. pr. Kr.) išplėtojo Leukipo atomistinę teoriją tvirtinda- 
mas, kad visus fizikos reiškinius galima paaiškinti smulkiausių dalelių, kurias jis 
pavadino atomais (atoma — „nedalomas“), atsitiktiniais susidūrimais. Demokritas 
pagarsėjo kaip besijuokiantis filosofas, nes jam kėlė juoką žmonių kvailiojimai. 

Hipokratas iš Koso (apie 460—357 m. pr. Kr.) išplėšė mediciną iš religijos ir 
magijos glėbio. Jam priskiriama daug traktatų sveikatos apsaugos, higienos, ligo- 
nių slaugymo, chirurgijos klausimais. Hipokrato priesaika, kuria gydytojai įsipa- 
reigoja pasišvęsti savo pacientams, dar visai neseniai buvo laikoma medicininės 
praktikos kertiniu akmeniu. Jo aforizmų knyga prasideda posakiu: „Gyvenimas 
trumpas, o menas begalinis“ (Vita brevis, ars longa). [isTERUA] 

Eudoksas Knidietis (kūrybinė branda apie 350 m. po Kr.) aiškino, kaip planetos 
sukasi aplink Saulę ir išrado saulės laikrodį. Aristotelis rašė sisteminius traktatus 
iš fizikos ir biologijos. Jo pasiūlytoji gyvūnų rūšių klasifikacija sudarė vėliau atsi- 
radusios zoologijos pagrindą. Aristotelio Politika prasideda nepakartojamu teigi- 
niu: „Žmogus visų pirma yra politinis gyvulys“. Aristotelio mokinys Teofrastas iš 
Lesbo (apie 370 — 288 m. pr. Kr.) tuos pačius klasifikavimo metodus pritaikė bota- 
nikai. Jo traktatą Charakteriai galima laikyti pirmuoju analitinės psichologijos 
veikalu. 

Istorijos mokslui iš visų šių pionierių bene svarbiausias buvo Heraklitas. Jis 
samprotavo, kad viskas pasaulyje amžinai kinta ir irsta ir kad to kitimo priežas- 
tis — neišvengiamas priešybių susidūrimas, kitaip sakant, dialektika. Šitaip 
Heraklitas atskleidė dvi pagrindines istoriko amato idėjas: keitimosi laikui bėgant 
ir priežastingumo. Jo mėgstamas aforizmas skambėjo taip: „Neįmanoma du kar- 
tus įbristi į tą pačią upę“. [ELEKTRONAS] 

Hipokrato medicininiuose traktatuose teigiama, kad isterija esanti grynai moteriška 
liga, susijusi su gimdos funkcijų sutrikimais. Graikų žodis Aystera reiškia „gimdą“; ner- 
vus sudirginąs negalintis normaliai pasišalinti menstruacijų kraujas. 

Ši liga pasireiškianti, kai nuslopinamos menstruacijos ar kai neranda išėjimo menst- 
ruacinis kraujas. Taip atsitinka, kai užsikemša gimdos kaklelis ar kai išsmunka dalis 
makšties (prolapsas) <...> O kai gimdoje susikaupia net dviejų Mėnesinių kraujas, jis 
patenkąs ir į plaučius, o iš ten pasišalinti negalis!. 

Pasak kito aiškinimo, pati gimda paliekanti savo įprastinę vietą ir pradedanti judėti 
kūno ertmėje. Kai ji prispaudžianti širdį ar smegenis, atsirandąs nerimas, o vėliau ir 
nesutramdoma baimė. Religiniai tabu tais laikais draudė daryti skrodimus, todėl kaip 
veikia moterų (ir vyrų) vidaus organai buvo nežinoma ligi pat naujųjų laikų. Tačiau, vie- 
no analitiko nuomone, toks požiūris į moterį išliko ir tada, kai buvo aitmestos senovės 
anatominės teorijos. „Išliko ir nuomonė, kad moterų psichiką gali neigiamai veikti jų 
dauginimosi organų veikla““. 

Moters kūno istorija labai sudėtinga. Per daugelį šimtmečių jo matmenys, svoris, 
forma, raumeningumas, menstruacinis ciklas, sugebėjimas gimdyti, brendimas, senėji- 
mas, atsparumas ligoms smarkiai kito. Keitėsi ir su juo susijusi simbolika, religinės 
konotacijos, jo estetinis vertinimas, jo puošimas, apdarai, demonstravimas. Ypač buvo 
ribojamos moterų galimybės pačioms suvokti savo fizines savybes: viename iš standar- 
tinių vadovėlių net visai rimtai klausiama: „Ar galėjo moteris iki XX amžiaus patirti sekso 
malonumą?"? Vyrų kūno tyrimais besidomintys istorikai tokių klausimų neuždavinėja. 

Kai dėl nuostabaus gimdos veikimo mechanizmo, tai naujausi tyrimai rodo, kad 
moters nervų ir reprodukcinės sistemos sąveika nepaprastai sudėtinga. Pavyzdžiui, 
moterų sveikatos tyrimai per ilgai trukusį Budapešto apgulimą 1944-1945 m. parodė 
nepaprastai išaugusį amenorėjų (mėnesinių nebuvimo) skaičių. To priežastis buvo ne 
isterija, o labai pagrįstas nerimas. Gimdos nereikia mokyti, kad minimalus gimstamu- 
mas yra tikrai prasmingas egzistuojant dideliam pavojui. 








Graikų matematika plėtojosi veikiama ir abstraktaus mąstymo, ir religinio mis- 
ticizmo. Manoma, kad Talis aritmetikos ir geometrijos pradmenų išmokęs Egipte. 
Tačiau Pitagoras iš Samo (apie 572 — 497 m. pr. Kr.) ne tik apibendrino savo pirm- 
takų rezultatus, bet ir papildė juos originaliais darbais. Jis laikomas skaičių teori- 
jos pradininku, suformulavo stačiakampio trikampio įstrižainės kvadrato teoremą, 
o įdomiausia, kad atskleidė ir muzikinės harmonijos matematinį pagrindą. Ko 
gero, jis buvo puikios, nors ir klaidingos, „sferų muzikos“ autorius. Eudoksas 
sukūrė bendrąją proporcijų teoriją ir metodą kreiviems paviršiams matuoti. Jo 
mokinys Menaichmas ištyrinėjo kūgio pjūvius. 

Visi tie darbai paruošė dirvą Euklidui iš Aleksandrijos (kūrybinė branda apie 
300 m. pr. Kr.), kurio Pradmenys vienvaldiškai viešpatavo ilgiau už bet kurią kitą 

ELEKTRONAS 


Elektronu arba „švytinčiu akmeniu“ senovės graikai vadino gintarą. Jie žinojo, kad 
patrynus gintarą jis įgauna jėgos, traukiančios kitus daiktus, pavyzdžiui, plunksnas. 
Talis iš Mileto tvirtino, kad gintaras turi „psyche“. Elektros, arba „švytinčios“, vardą 
turėjo dvi garsios graikų mitologijos moterys. Pirmoji, Atlaso duktė, buvo geidžiamiau- 
sia Dzeuso meilužė. Antroji, Agamemnono ir Klitemnestros duktė bei Oresto sesuo, 
vaizduojama Eschilo, Sofoklio ir Euripido tragedijose. 

Nematoma atstumianti ir pritraukianti fizinė jėga neturėjo pavadinimo, kol Williamas 
Gilbertas, laikomas „magnetizmo tėvu“ savo veikale De Magnete (1600) pavadino ją 
„elektra“. Jis rašė, kad „Žemė yra ne kas kita, o tik didžiulis magnetas“. 

Vėliau tirdami elektrą daug nusipelnė A. M. Ampere'as, H.C. Oerstedas ir Michae- 
las Faraday'us, o J. C. Maxwellas (1831-1879) nustatė elektros ryšį su magnetizmu, 
sukurdamas elektromagnetinės jėgos teoriją. H. R. Hertzas (1857-1894) įrodė įvairaus 
dažnio elektromagnetinių bangų egzistavimą. Elektros pritaikymas prasidėjo elektros 
generatoriaus ir elektros variklio išradimu, vėliau atrastos radijo bangos ir rentgeno 
spinduliai. O 1891 m. anglų fizikui J. D. Stoney'ui prisireikė pavadinimo pačioms 
mažiausioms medžiagos dalelėms su neigiamu krūviu, kurios sukasi aplink atomo 
branduolį, sudarytą iš teigiamą krūvį turinčių protonų bei krūvio neturinčių neutronų; jei 
branduolio dydį prilygintume smeigtuko galvutei, tai tų neigiamų dalelių orbitų sker- 
smuo prilygtų Šv. Petro bazilikos kupolo skersmeniui. Jis pavadino jas „elektronais“! 
(Žr. III priedą, 52) 








knygą, išskyrus Bibliją. Euklidas buvo didis matematikos sistemintojas, pasišovęs 
rasti visų žmonijos žinių galutinius įrodymus. Kai Egipto valdovas paklausė jo, ar 
negalima geometrijos išdėstyti paprasčiau, jis atsakė, kad „nėra karališko kelio“ 
jai pažinti. Iš vėlesnės mokslininkų kartos išsiskyrė Archimedas ir Eratostenas iš 
Kirenės (276— 196 m. pr. Kr.), kuris apskaičiavo, kad Žemės skersmuo 252 000 
stadijų (12600 kilometrų), taigi suklydo mažiau nei 1 procentu. Dar reikia pami- 
nėti Apoloniją Pergietį (kūrybinė branda apie 220 m. pr. Kr.), parašiusį aštuonių 
tomų traktatą apie kūgio pjūvius ir nustačiusį reikšmę 1 tiksliau už Archimedą. 
[ARCHIMEDAS] 

Graikų moralės filosofija, kuri vėliau suskilo į kelias lenktyniaujančias mokyk- 
las, smarkiai pakeitė tradicines religines doktrinas. Skeptikų mokykla, kurią įstei- 
gė Pironas Elidietis (apie 365—275 m. pr. Kr.) tvirtino, kad nėra dalykų, apie 
kuriuos būtų galima žinoti absoliučiai viską, todėl vienintelis žmogaus tikslas turė- 
tų būti dorybės ieškojimas. Pironas buvo abstraktus mąstytojas, nusistatęs prieš 
abstraktų mąstymą. Platonui mirus, jis turėjo nemažos įtakos Atėnų Akademijai. 

Kinikų mokyklos įkūrėjas buvo Diogenas Sinopietis (apie 412— 323 m. pr. Kr.), 
kuris, panašiai kaip vėliau Tolstojus, manė, jog svarbu išsivaduoti iš savo troški- 
mų. Išvertus pažodžiui, šios mokyklos šalininkus reikėtų vadinti „šunimis“. Pats 

Archimedas iš Sirakūzų (287 — 212 m. pr. Kr.) buvo matematikų matematikas. Jis kaip 
vaikas mėgavosi pačiu uždavinių sprendimo procesu. Tačiau tai nereiškia, kad vengė 
praktinių dalykų. Po mokymosi Aleksandrijoje jis sugrįžo į Siciliją ir tapo karaliaus Hie- 
rono II patarėju. Ten išrado sraigtinį siurblį vandeniui kelti, pastatė planetariumą, kuris 
vėliau buvo perkeltas į Romą, suprojektavo katapultas ir abordažinius kablius, kurie 
padėjo atremti romėnų puolimą, kai šie paskutinį kartą apgulė Sirakūzus. Archimedas 
buvo hidrostatikos mokslo pradininkas ir labiausiai išgarsėjo tuo, kad nuogas išbėgo 
į gatvę šaukdamas Heureka, heureka („Radau“), kai, kaip manoma, besimaudydamas 
vonioje atrado jo vardu pavadintą dėsnį. Archimedo dėsnis teigia, kad panardintas į 
vandenį kūnas netenka tiek svorio, kiek sveria jo išstumtas vanduo. Taip galima lengvai 
nustatyti ir daikto tūrį. Apie svertus Archimedas yra pasakęs: „Duok man atramos taš- 
ką, ir aš pajudinsiu Žemę“. 

Tačiau labiausiai jį domino grynai abstrakčios problemos: 

1. Smėlio grūdelių skaičiavimas. Archimedas nusprendė apskaičiuoti, kiek reikėtų 
smiltelių Visatai užpildyti. Kad galėtų operuoti didžiuliais skaičiais (dešimtainės siste- 
mos tada dar nebuvo), pats sugalvojo „miriado miriadų“ sąvoką, t. y., 10 000 x 10 000 
arba 10 000“. Turint galvoje tai, kad Visata jis laikė Saulės sistemą, jo rezultatas 10 
00077 ne taip jau toli nuo tiesos. 

2. Apskritimo matavimas. Archimedas apskaičiavo apskritimo ilgio santykį su jo 
skersmeniu, remdamasis įbrėžto į apskritimą ir apibrėžto aplink jį 96 kraštinių daugia- 
kampio perimetrais. Jis pasinaudojo kai kuriomis jau žinomomis apytikrėmis reikšmėmis 
ir apskaičiavo jam reikalingų septynženklių skaičių kvadratinių šaknų apytikres reikš- 
mes. Savaime aišku, jam teko naudotis gremėzdiška abėcėline skaičiavimo sistema, 
tačiau jo gautoji skaičiaus, dabar vadinamo pi (r), reikšmė buvo tarp 3 1/7(= 3,1428571) 
ir 3 10/71 (= 3,140845). (Dabar priimta reikšmė lygi 3,14159265.) 

3. Jaučių problema. Archimedas sugalvojo iš pažiūros paprastą galvosūkį apie 
dievo Apolono bandą, susidedančią iš jaučių ir karvių — juodų, žalų, baltų ir margų. 
Baltų jaučių skaičius sudarė pusę ir dar trečdalį juodų skaičiaus, buvo didesnis už žalų 
skaičių ... ir t. t. ir pan. Tarp karvių baltų skaičius sudarė trečdalį ir dar ketvirtadalį visų 
juodų galvijų skaičiaus ... ir t. t. ir pan. Tad kiek galvijų buvo toje bandoje? Atsakymas — 
daugiau nei 79 milijardai, taigi daug daugiau negu galėtų sutilpti visoje Sicilijoje, susta- 
čius juos vieną šalia kito. (Sicilijos plotas 25 000 km“, tad joje būtų galima sutalpinti tik 
12,5 mlrd., skiriant vienam galvijui 2 m“, įskaitant ir tuos, kuriems tektų stovėti kunku- 
liuojančiame Etnos krateryje.) 














Diogenas garsėjo ekscentrišku elgesiu: jis gyveno statinėje — tai buvo demonst- 
ratyvus pasaulio patogumų atsisakymas — ir vidury dienos vaikščiojo po Atėnus 
su žibintu, „ieškodamas žmogaus“. Pasakojama, kad susitikęs su Aleksandru 
Didžiuoju Korinte, jis paprašęs „neužstoti saulės". 

Epikūriečiai, taip vadinami pagal Epikūrą Samietį (342 — 270 m. pr. Kr.), mokė, 
kad žmonės turi siekti laimės, nebodami nei mirties, nei dievų. (Ši mintis vėliau 
pateko į Jungtinių Valstijų konstituciją.) Visai nepelnytai juos imta laikyti 
paprasčiausiais malonumų ieškotojais; iš tikrųjų jie manė, kad kelias į laimę eina 
per susivaldymą, ramybę, pasiaukojimą. 

Stoikų mokykla, kurią įkūrė Zenonas Kitijietis (apie 335— 263 m. pr. Kr.), 
pavadinimą gavo nuo Atėnų Stoa poikile („margojo portiko“), kur ši grupė iš 
pradžių rinkdavosi. Jie buvo įsitikinę, jog žmonių aistras turi valdyti protas ir kad 
vienintelis vertas dalykas, kaip manė ir skeptikai, yra dorai gyventi. Jų visuotinės 
žmonių brolybės vizija, pareigos jausmas, nuolatinės treniruotės ugdant sugebė- 
jimą ištverti skausmą ir kančias vėliau labai imponavo romėnams. [ATLETAI] 

Graikų seksualumo klausimams nūnai madingų mokslo krypčių atstovai mie- 
liau skirtų ištisas monografijas, užuot tenkinęsi keliomis pastraipomis. Tai, ką 
vyresniosios kartos mokslininkai vadino „išsigimimu“, dabar pakylėta iki „asme- 
ninės orientacijos" ar „preferencijų“ rango, ir plačiai manoma, kad homoseksua- 
lumas senovės socialinių papročių kodekse užėmęs centrinę vietą, ir tas kodeksas 
nūnai pateikiamas su labai šiuolaikinėmis potekstėmis. „Graikiškoji yda“ nesu- 
keldavo kaltės jausmo: kas ieškodavo jaunų berniukų draugijos, buvo smerkia- 
mas ne labiau už tuos, kurie mėgo jaunas mergaites. Jaunieji graikai, kaip ir 
Anglijos vidurinių mokyklų moksleiviai, tikriausiai nevengdavo pederastijos. O 
tėvai stengdavosi saugoti savo sūnelius taip pat, kaip saugodavo dukrelės. Kartu 
su vyriškuoju homoseksualizmu egzistavo ir jo moteriškoji atmaina, nors senovė- 
je jos dar nevadino Lesbo salos — poetės Sapfo ir jos draugių tėviškės — vardu. 
Aiškiai matyti, kad tais laikais būta ir incesto atvejų. Legendinio Edipo, nužudžiu- 
sio tėvą ir per klaidą vedusio savo motiną, tragiškas likimas buvo laikomas dievų 
pykčio įrodymu. O apskritai graikai, atrodo, buvo ne tiek ištvirkę ar puritoniški, 
kiek praktiški ir nevaržantys savo jausmų žmonės. Jų pasaulis buvo kupinas atvi- 
ros erotikos, kurios jie nė kiek nesivaržė." 

Tik nereikia manyti, kad senovės graikų požiūris į seksą buvo toks pat kaip 
ir šiandieninių Kalifornijos gyventojų. Vergovinėje visuomenėje, pavyzdžiui, buvo 
manoma, kad su vergų kūnais laisvieji žmonės gali daryti ką tik nori. Tad seksu- 
alinis aktyvumas tapo socialinės padėties žyme. Dėl abipusiškumo lytiniuose 
santykiuose niekas nesuko sau galvos, juo labiau neieškojo jausmų bendrumo. 
Pasitenkinimas daugiausia buvo siejamas su aktyvaus patino fiziniu malonumu, 
kuris primesdavo save ir savo organą pasyviai partnerei. Nepaisant teisinių ribo- 
jimų, aukštesnę visuomeninę padėtį užimantys vyrai dažnai laikė savaime supran- 
tamu dalyku, kad jie gali kada tik panorės lytiškai santykiauti su žemesnio rango 
žmonėmis — moterimis, vaikais, tarnais ir svetimšaliais. Dėl tokios prielaidos, jei 
tik ją teisingai identifikuosime, dabartinio skirtumo tarp homo- ir heteroseksua- 
lumo svarba gerokai sumažėja. Panašiai ir skirtumas tarp pederasto ir pedofilo 
priklausė ne tiek nuo asmeninių polinkių, kiek nuo amžiaus, kada berniukas 
galėjo pradėti laikyti save vyru", 

Sporto žaidynės buvo esminė graikų gyvenimo dalis. Kiekvienas save gerbiantis 
miestas turėjo stadioną. Visos Graikijos žaidynės Olimpijoje - pačios prestižiškiausios 
iš daugiau kaip šimto panašių renginių". Visuotinis sporto pomėgis ir pagarba die- 
vams, kurių globa išaukštindavo tas žaidynes, politiškai susiskaldžiusioje šalyje sukur- 
davo stiprų kultūrinio vieningumo jausmą. Atletai — vien tik vyrai - varžydavosi dešim- 
tyje rungčių. Nuo VII a. pr. Kr., po to, kai vienas iš atletų atsitiktinai pametė savo 
trumpikes, atletai paprastai varžydavosi nuogi. Tai ne sportininkai mėgėjai: jie buvo 
įpratę uoliai treniruotis, tikėdamiesi vertingo atpildo. Apdovanojimų dydis (denarais) 
žemesnio rango žaidynėse Afrodizijoje I a. po Kr. rodo atskirų rungčių statusą: 

ilgo nuotolio bėgimas - 750; penkiakovė - 500; lenktynės su šarvais - 500; sprintas 
(1 stadija) - 1250; pankrationas - 3000; imtynės - 2000; ėjimo lenktynės (2 stadijos) — 
1000; kumštynės - 2000. 

Standartinė stadija buvo apie 212 m ilgio; bėgikai apibėgdavo apie stulpą kitoje 
stadiono pusėje. Pentatloną sudarė penkios rungtys: šuolis į tolį, disko metimas, ieties 
metimas, ėjimo lenktynės, imtynės. Pankratione (visus veiksmus leidžianti kovos forma) 
tikslas buvo toks pat kaip ir dabartinėsė dziudo imtynėse - priversti priešininką pripa- 
žinti varžovo pranašumą. Svarbios rungtys buvo ir žiedų mėtymas bei lenktynės kovos 
vežimais“. 

Pergalės olimpiadose atnešdavo didelę šlovę ir patiems nugalėtojams, ir jų gimtie- 
siems miestams. Pirmavo Sparta. Atėnai aukso amžiaus laikotarpiu iškovojo tik 4 perga- 
les iš 183. Tačiau geriausiai sekėsi Peloponeso Elidės sričiai - iš jos buvo ir pirmasis 
rašytiniuose šaltiniuose minimas Olimpinių žaidynių, įvykusių 776 m. pr. Kr., nugalėtojas 
Korebas, na ir pačiai Olimpijai. 

Nepralenktas visų laikų atletas buvo Milonas iš Krotono - jis laimėjo imtynių rungtį 
penkiose olimpiadose iš eilės 536-520 m. laikotarpiu. Po paskutiniosios pergalės jis 
aukojimui skirtą jautį užsimetęs ant pečių apnešė aplink stadioną, o paskui sėdosi jo 
valgyti. [PRIESKONIŲ JAUTIS] 

Dauguma išlikusių Pindaro odžių skirtos olimpinėms žaidynėms: 

Žmonės ir dievai - viena juk giminė: 

Mes iš motinos vienos gyvybę gavom. 

Tiktai jėgos mūs nelygios - tai ir skiria 
Zmones nuo dievų visur ir visada. 

Nes žmogus juk niekas, o dangaus metalas - 
Tai buveinė amžina dievų. 

Bet ir mes dvasia ir kūnu savo 

Galime prilygt nemirtingiesiems, 

Tik nežinome, į kokį tikslą dieną naktį 

Mums likimas skyrė bėgti nesustojant". 

Olimpinių žaidynių etosas išsilaikė ir krikščioniškųjų laikų pradžioje. Šventasis Pau- 
lius tikrai buvo sporto aistruolis, o gal net ir pats dalyvavo varžybose. Jis rašė: „Iškovo- 
jau gerą kovą, baigiau bėgimą, išlaikiau tikėjimą" * Šių žodžių tonas grynai graikiškas. 

Paskutiniosios senovės Olimpinės žaidynės įvyko 389 ar 393 m. Paskutinis žinomas 
nugalėtojas - victor ludorum - 385 m. buvo armėnas. Nėra įrodymų, kad imperatorius 
Teodosijus I oficialiai uždraudė žaidynes. Labiau tikėtina, kad krikščioniškajai viešajai 
nuomonei stojus prieš bet kokius pagoniškus kultus, žaidynių tapo neįmanoma atnau- 
jinti po to, kai vestgotai užėmė Graikiją 395 m. Jų pakaitalas - žaidynės Azijos mieste 
Antiochijoje - vyko iki 530 m.? 

Olimpinės žaidynės po daugiau nei 1500 metų pertraukos buvo atnaujintos Atė- 
nuose 1896 m. balandžio 6-2 d. Jų iniciatoriumi ir pirmuoju Tarptautinio olimpinio 
komiteto prezidentu tapo prancūzų sportininkas baronas Pierre'as de Coubertinas 
(1863-1937). Išskyrus karo metus, žaidynės XX amžiuje vyksta kas ketveri metai įvairio- 
se vietose. Nuo 1912 m. jose leista dalyvauti ir moterims. Žiemos olimpinės žaidynės 
rengiamos nuo 1924 m. - tada jos įvyko Šamoni. Kaip ir dera, pirmųjų olimpinių žaidynių 
naujaisiais laikais maratono nugalėtoju 1896 m. tapo graikas Louisas Spyridonas . 








Klasikinis tekstas tokių dalykų supratimui — Aristofano mitas Platono Puoto- 
je — mini daug seksualinių praktikų, kurios, atrodo, yra šiuolaikinių pirmtakės. 
Tačiau labiau įsigilinus matyti, kad graikai vadovavosi visai kitokia vertybių sis- 
tema negu mes. Pasak šio mito, žmonės iš pradžių turėjo po aštuonias galūnes, 
du veidus ir dvi poras lytinių organų — vieną iš priekio, kitą iš užpakalio. Jie 
buvo trijų rūšių: vyrai, moterys ir dvilyčiai individai. Vėliau Dzeusas perkirto juos 
pusiau ir tų atskirų pusių malonumui išrado lytinį aktą. Atskiro žmogaus seksua- 
liniai poreikiai priklausė nuo to, kokiai rūšiai priklausė jo pirmtakas, iš kurio jis 
kilęs. Todėl atrodo, kad senovės graikai nelaikė vyro moters priešingybe; jie 
pagrindine norma veikiau laikė pliuralistinį seksualumą, įvairiu laipsniu būdingą 
visiems individams. Beje, dabartiniai šių klausimų tyrinėtojai demonstruoja ne 
mažesnį pliuralizmą, negu jų tyrimų objektai.'? 

Graikų socialinės struktūros buvo gan sudėtingos. Šiuo atžvilgiu miestai-vals- 
tybės iš esmės skyrėsi nuo nuošalių kalnuotų rajonų, tarkim, Arkadijos Pelopo- 
nese, kur ligi Romos laikų išliko senovinės piemenų gentys. Visur buvo paplitu- 
si vergija, tačiau ji nebūtinai sudarydavo visų socialinių ir ekonominių institucijų 
pagrindą, kaip linkę manyti kai kurie istorikai. (Marksizmo-leninizmo penkių 
stadijų schemoje klasikinė vergvaldystė laikoma būtina socialinės istorijos prie- 
laida.) Atėnų gyventojus sudarė vergai, metikai — pastoviai ten gyvenantys 
svetimšaliai — ir piliečiai. Vergai, kuriuos vadino andrapoda (žmogaus pėda), 
buvo laikomi kilnojamuoju turtu, juos buvo galima nebaudžiamai žudyti. Ver- 
gams neleisdavo tarnauti armijoje. Išlaisvinti vergai, automatiškai įgydavę metikų 
statusą, privalėjo mokėti mokesčius ir buvo šaukiami į armiją. Piliečiai (tik jie 
turėjo teisę vadintis „atėniečiais“) galėjo turėti žemės ir privalėjo atlikti karinę 

tarnybą. Jie buvo suskirstyti į files arba gentis, o šios į smulkesnius vienetus, 
vadinamus tritijomis ir demais. Kiekviena iš tų grupių gyveno bendrai ir turėjo 
savo vaidmenį civilinėje bei karinėje visuomenės struktūroje. 

Graikų politinė organizacija pasižymėjo didele įvairove ir polinkiu eksperimen- 
tuoti. Kadangi kiekvienas polis (miestas-valstybė) turėjo savivaldą (bent jau teo- 
riškai), susiformavo labai daug politinių tradicijų su savo atmainomis, vediniais, 
pamėgdžiojimais. Buvo monarchijos — pavyzdžiui, Samo saloje, valdomoje kara- 
liaus-pirato Polikrato. Buvo despotijų, ypač Mažosios Azijos miestuose — čia 
matyti persų pavyzdžio poveikis. Būta ir įvairaus tipo oligarchijų — Korinte, Spar- 
toje, Masalijoje, taip pat demokratijų, tarkim, Atėnuose jų klestėjimo laikotarpiu. 
Tačiau dėl nepaliaujamų karų, sąjungų, konfederacijų jos nuolat veikė vienos 
kitas ir tos skirtingos politinės santvarkos dažnai labai staigiai pasikeisdavo. 

Ir pačiuose Atėnuose politinė santvarka keitėsi daug kartų, pradedant nuo 
seniausios mums žinomos formos VII a. pr. Kr. valdant Drakontui, pirmojo „dra- 
koniškojo" įstatymų kodekso autoriui, VI amžiaus Solono reformų bei Peisistrato 
geranoriško despotizmo. Praėjus porai šimtų metų nuo Drakonto valdymo Atėnų 
pralaimėjimas Peloponeso kare atvedė prie „Trisdešimties tironų“ epizodo ir radi- 
kaliojo Kleono, didžiausio Periklio priešininko, valdymo. Šiuolaikiniai istorikai 
labai nevienodai vertina tikrąjį visų piliečių dalyvavimo valstybės valdyme mastą 
net Atėnų demokratijos klestėjimo dešimtmečiais penktajame amžiuje pr. Kr. Labai 
skiriasi vergų skaičiaus, miesto varguomenės vaidmens, piliečiams priklausiusių 
žemės plotų, piliečių statusą turinčių valstiečių padėties vertinimai, o ypač daug 
nesutarimų dėl to, kaip veikė įvairūs piliečių susirinkimai — bulė arba „500 tary- 
ba“, eklezija, kuri buvo pagrindinis įstatymų leidimo susirinkimas, ir teismai. Pasi- 
rodo, kad tiksliai apibrėžti demosą — Atėnų liaudį, kurią sudarė, kaip manoma, 
iki 50 000 laisvų piliečių (vien tik vyrų), nė kiek ne lengviau nei demokratiją. 
Nelengva susitaikyti ir su tuo faktu, kad Periklis ar Demostenas, tie didieji Atėnų 
demokratai, buvo (beje, kaip ir Washingtonas bei Jeffersonas) vergvaldžiai arba 
kad demokratiškieji Atėnai tironiškai tvarkėsi mažesnėse savo valdose. [pEMos] 

Nieko nuostabaus, kad nepaprastai sudėtinga graikų politinė praktika buvo 
derlinga dirva politinėms teorijoms. Platono Valstybė, kur propaguojama Globėjų 
(šiek tiek totalitarinės vadinamųjų karalių-filosofų atmainos) valdžia ir Aristotelio 
Politika su jos kategorišku teiginiu, kad žmogus — zoon politikon (politinis gyvu- 
lys), yra du skirtingi šios problemos traktavimo būdai. Pagrindiniai šiuolaikinio 
pasaulio politiniai terminai, pradedant „anarchija“ ir baigiant pačia „politika“, 
yra daugiausia graikų kūryba. 

Graikų istoriografija, panašiai kaip ir graikų teatras, turi tris gigantus. Hero- 
dotas iš Halikarnaso (484 — 420 m. pr. Kr.) visų laikomas „istorijos tėvu“, nors dėl 
didelio jo domėjimosi kitomis šalimis labiau šovinistiškai nusiteikę tautiečiai 
vadino jį „melagysčių tėvu“. Jis rašė remdamasis įvykių liudytojų pasakojimais ir 
asmeniškais stebėjimais savo tolimų kelionių metu. Praeitį jis suvokė kaip titaniš- 
ką Europos kovą su Azija ir jo devynių knygų kulminaciją sudaro graikų karai 
su persais. Atėnietis Tukididas (455 — 401 m. pr. Kr.), Thomo Hobbeso ir daugelio 

Yra manančių, kad ilgą pačios liaudies valdymo tradiciją pradėjo 507 m. pr. Kr. Alkmeo- 
nidas Kleistenis, tad 1993 metais jie nutarė paminėti „demokratijos gimimo 2500-ąsias 
metines“. Tam Londono rotušėje buvo surengtas prašmatnus balius, į susirinkusius krei- 
pėsi Klasikinės kultūros mėgėjų draugijos pirmininkas“. Tačiau iš tikrųjų Atėnų demo- 
kratijos sėklos buvo pasėtos dar iki Kleistenio. Eklezijas - piliečių susirinkimus šalia 
Akropolio ant Pnikso kalvos įvedė Solonas, nors jais nesunkiai manipuliavo aristokratų 
lyderiai, tarkim, Peisistratas ir jo sūnūs, penkiasdešimt metų trukusiai (560-10 m. pr. Kr.) 
savo tironijai paremti. 

Kleistenis priklausė turtingai šeimai, kuri mėgino dalytis valdžią su Peisistratu, o 
paskui pasirinko tremtį. Tikriausiai jo pastangomis buvo atnaujinta ir išpuošta Paroso 
marmuru Dzeuso šventykla Delfuose - taip norėta išpirkti kaltę dėl skerdynių, kurias 
surengė jo giminė. Jis vadovavo nesėkmingam įsiveržimui į Atiką 513 m. pr. Kr., tikriau- 
siai paprašęs persų pagalbos. Tačiau paskutiniuosius Peisistratidus po trejų metų 
išvijo ne jis, o spartiečiai. 

Manoma, Kleistenis apeliavo į liaudies valdžią tam, kad susilpnintų senąją gentinę 
santvarką, kuria rėmėsi jo pirmtakai. Siūlydamas aukščiausią valdžią eklezijai, jis įgijo 
tokį autoritetą, kad galėjo imtis dar platesnių reformų. Keturias senąsias files-gentis jis 
pakeitė dešimčia naujų; kiekviena iš jų turėjo savo šventyklą ir savą herojaus kultą. 
Kleistenis labai sustiprino demes - smulkesnius filių padalinius ir suteikė balsavimo tei- 
sę visiems laisviesiems piliečiams, gyvenusiems Atėnų teritorijoje. Vis dėlto svarbiausia 
tai, kad jis įsteigė bulę, kuri veikė kaip komitetas, sudarinėjantis eklezijų darbo- 
tvarkes. Kleistenis buvo ir teisinio ostrakizmo pradininkas. Jį vadino „viešosios nuomo- 
nės meno“ kūrėju. 

Atėnų demokratija, gyvavusi 185 metus, buvo toli nuo tobulybės. Liaudies valdžią 
ribojo bulės machinacijos, demių aikštingumas ir savavaliavimas, nuolatinė turtingų 
globėjų ir demagogų įtaka. Norint surinkti ek/ezijoms reikalingą 6000 piliečių kvorumą, 
piliečiai buvo tiesiogine to žodžio prasme gaudomi gatvėse raudonuose dažuose išmir- 
kytomis virvėmis. Koks buvo piliečių aktyvumas tiek centriniuose, tiek vietiniuose susi- 
rinkimuose, mokslininkai karštai tebesiginčija iki šiol“. Tačiau piliečiai iš tikrųjų valdė. 
Jie buvo lygūs prieš įstatymus, jie rinko dešimt aukščiausių pareigūnų, įskaitant strate- 
gus bei karo vadą. Piliečiai burtų keliu kasmet pasidalindavo šimtus administracinių 
postų. Dar svarbiau buvo tai, kad pareigūnai jiems turėdavo atsiskaityti. Nesąžiningus 
ar blogai dirbančius pareigūnus buvo galima atleisti ar net nubausti mirties bausme. 

Tačiau ne visiems tai darė įspūdį. Platono nuomone, demokratija reiškė nekompe- 
tentingų žmonių valdžią. Aristofanas šaipėsi iš „to pikto, irzlaus, nesukalbamo senio — 
Demoso iš Pnikso“. Sykį jis paklausė: „Tai kur išsigelbėjimas?“ Ir atsakė: „Moterys“. 

Deja, senovės Atėnų ir dabartinės Europos demokratijų ryšys labai silpnas. Demo- 
kratija netriumfuoja net toje šalyje, kuri buvo jos lopšys. Ja nesižavėjo romėnų mąsty- 
tojai; daugiau nei tūkstantį metų demokratija buvo beveik pamiršta. Šių dienų Europos 
demokratinių tradicijų ištakų reikėtų ieškoti veikiau vikingų tipo liaudies susirinkimuose 

[pinGAS], feodalinių monarchų šaukiamuose parlamentuose ir viduramžių miestuose- 
respublikose. Atėnų koncepcija apie aukščiausią valdžią turintį visų pilnateisių piliečių 
susirinkimą susilaukė atitikmens Viduramžių Novgorode, Vengrijoje ir Lenkijoje - politi- 
nėse sistemose, kurios neturėjo palikuonių. Švietimo epochos teoretikai žinias apie 
senovės demokratijas siejo su susidomėjimu konstitucine reforma; romantizuota seno- 
vės Atėnų vizija suvaidino tam tikrą vaidmenį ir tarp klasikinį išsilavinimą turinčių libe- 
ralų. Tačiau liberalai nevengė ir kritikuoti. De Tocgueville'is plūdo „daugumos tironiją“. 
Edmundas Burke'as prancūziškojo pavyzdžio demokratiją pavadino „gėdingiausiu 
dalyku pasaulyje“. Demokratija retai buvo laikoma norma. 

Mūsų laikais nėra vieningos nuomonės, kas sudaro demokratijos esmę. Teoriškai ji 
skatina visas dorybes - laisvę, teisingumą, lygybę prieš įstatymus, žmogaus teisių ger- 
bimą, politinį pliuralizmą, pilietinės visuomenės kūrimą. O praktiškai „liaudies valdy- 
mas" yra neįmanomas dalykas. Labai daug kas skiria žemyne kultivuojamą liaudies 
valdžią nuo britiško parlamentarizmo. Visos demokratijos rūšys turi savo trūkumų. 
Winstonas Churchillis sykį pasakė, kad „demokratija pati blogiausia politinė sistema, 
išskyrus visas kitas“. Tačiau egzistuoja ir beveik visuotinis bjaurėjimasis tironija. Kaip 
tik tai ir skatina išsilaisvinusias valstybes žengti demokratijos keliu, nepriklausomai nuo 
ankstesnių realijų. „Visa mūsų istorija lenkia mus šlietis prie demokratinių valstybių“, 
pareiškė ką tik susikūrusios Čekoslovakijos prezidentas 1918 metais“. 1989-1991 m. 
labai panašiai antrino buvusių Sovietų bloko šalių vadovai. 

Tai nereiškia, kad demokratijai, kaip ir bet kuriam kitokiam judėjimui, nereikia jokio 
mito apie jos pradžią. Jai reikalinga ir sena genealogija, ir pagarbos verti didvyriai. O 
kas galėtų atitikti tuos kriterijus geriau už Alkmeonidą Kleistenį? 











kitų nuomone, buvo tiesiog „labiausiai politizuotas iš visų kada nors rašiusių isto- 
rikų“. Jis pirmasis pradėjo sistemingai analizuoti priežastis ir pasekmes; gausiai 
citavo dokumentus ir traktatus; įterpdamas pagrindinių veikėjų kalbų ištraukas, 
jis surado puikų būdą papildyti griežtai nešališką dėstymą subjektyviomis nuo- 
monėmis. Tukididas rašė, kad aštuonios jo knygos apie Peloponeso karą „skirtos 
ne amžininkų skoniui tenkinti, o amžinybei“. Ksenofontas (428— 354 m. pr. Kr.), 
irgi atėnietis, parašė Graikijos istoriją (Hellenica) ir Anabazį (Anabasis). Pirmojo- 
je tęsiamas Graikijos istorijos aprašymas nuo tos vietos, kur baigė Tukididas (nuo 
411 m. pr. Kr.). Kaip ir Tukididas, Ksenofontas tam tikru mastu pratęsė Herodo- 
to darbus. Anabazis (pavadinimas reiškia „persų ekspediciją“) aprašo 10 000 sam- 
dytųjų graikų karių, tarp kurių buvo ir pats autorius, ilgą žygį į Mesopotamiją ir 
atgal, tarnaujant persų pretendentui į sostą. Šūksniai Thalassa! Thalassa! („Jūra! 
Jūra!), kuriais po daugelio mėnesių trukusio žygio Ksenofonto bendražygiai 
pasveikino jūrą, išvydę ją nuo Trapezundo kalvų, bus bene pats entuziastingiau- 
sias momentas, kada nors užfiksuotas karinėse kronikose. 

Visi sutaria, kad graikų civilizacija savo zenitą pasiekė Periklio valdymo Atė- 
nuose metu. Laikotarpiu, kai buvo išgelbėtas miestas nuo persų įsiveržimo 480 
m. pr. Kr. iki pražūtingo karo su Sparta pradžios 431 m. pr. Kr., politinė, intelek- 

tinė ir kultūrinė Atėnų energija pasiekė viršūnę. Periklis (apie 495— 429 m. pr. 
Kr.), karvedys ir politikas, buvo nuosaikios demokratinės frakcijos lyderis. Jis 
rūpinosi nusiaubto Akropolio rekonstrukcija, buvo menininkų ir filosofų draugas. 
Periklio kalba laidojant kritusius pirmaisiais Peloponeso karo metais spinduliuoja 
pasididžiavimu laisve ir aukšta gimtojo miesto kultūra: 

Mėgstame tai, kas gražu, bet nesiekiame prabangos; mėgstame patogumus, bet vengia- 
me išglebimo. Turtus stengiamės naudoti protingai, o ne puikuotis jais <...> Mūsuose 
kiekvienam rūpi ne tik jo paties, bet ir visos valstybės dalykai <...> Apie žmogų, kurio 
politika nedomina, mes nesakome, kad jis užsiima savo reikalais; mes sakome, kad 
tokiems pas mus apskritai nėra ką veikti <...> Yra žmonių, kurie drąsūs dėl to, kad 
negalvoja apie pavojų, o kai tik pradeda galvoti, tai pradeda bijoti. Tačiau tikrai drąsiu 
galima laikyti tik tą, kuris gerai žino, kas gyvenime malonu ir kas siaubinga, tačiau drą- 
siai eina pasitikti pavojaus.“" 

Periklio bendraamžiai atėniečiai tikrai buvo verti, kad jais didžiuotųsi. Anak- 
sagoras ir Sokratas, Euripidas ir Eschilas, Pindaras ir Fidijas, Antifonas ir Aristofa- 
nas, Demokritas ir Hipokratas, Herodotas ir Tukididas — visi jie vaikščiojo tomis 
pačiomis gatvėmis, visi matė, kaip Partenonas ruošiamas inauguracijai, įvykusiai 
438 m. pr. Kr. Atėnai, „Graikijos akis, menų ir iškalbos motina“, pateisino oraku- 
lo pranašystę, kad jie „taps ereliu, per amžių amžius sklandančiu tarp debesų". 
Tačiau bene geriausiai juos apibūdina tokios Pindaro poezijos eilutės: 

Ai re Airapai kai looTėbavo: kai doidiųos, 
"EMašos ėpeicua, kAewai ABūvai, Šaiudviov TpolieBpov. 

(... Nutvieksti violetinių žarų ir dainom pašlovinti gražiausiom, Graikijos tvirtove, šlovin- 

gieji Atėnai, mieste nuostabus!" 

Sparta, kitaip dar vadinama Lakedemonu, buvo Atėnų partnerė ir varžovė. 
Mūsų akimis žiūrint, ji ne mažiau atstumianti kaip Atėnai patrauklūs. Priešingai 
negu kiti miestai, ji buvo ne prie jūros, o Lakonijos lygumoje, esančioje Pelopo- 
neso viduryje. Sparta neturėjo savo laivyno ir buvo grynai militaristinė valstybė; 
tai jai padėjo atsispirti prieš visus savo kaimynus — mesėniečius, argiečius ir 
Arkadijos gyventojus. Jos valdymo sistema, senais laikais sukurta dieviškojo 
Likurgo, vadinama čia despotine oligarchijos forma, čia oligarchine despotija. 
Aukštų pareigūnų, vadinamųjų eforų, taryba turėjo diktatoriškus įgaliojimus. Jie 
duodavo nurodymus dviems paveldimiems Spartos „karaliams“, kurie buvo aukš- 
čiausiais dvasininkais ir karvedžiais. Sparta turėjo nedaug kolonijų, tad gyvento- 
jų pertekliaus problema ten buvo sprendžiama darant naujagimių berniukų atran- 
ką. Silpnesnieji su apeigomis paliekami mirti lauke. Likę gyvi berniukai sulaukę 
septynerių metų būdavo perimami valstybės lavinti fiziškai ir mokyti karinės 
drausmės. Nuo dvidešimties metų prasidėdavo keturiasdešimt metų trunkanti 
karinė tarnyba. Jiems buvo draudžiama užsiimti prekyba ar amatais, jie buvo 
išlaikomi žemesnės klasės gyventojų — helotų, t. y. vergų darbu. Dėl to Spartos 
kultūroje menui ir grožiui buvo skiriama nedaug laiko, nebuvo ugdomas ir ben- 
drumo su kitomis Graikijos dalimis jausmas. Pasak Aristotelio, tai visuomenei 
būdinga ir tai, kad joje vyrų skaičius pradėjo katastrofiškai mažėti ir didelė 

žemės dalis atsidūrė moterų rankose. Kalbėti „lakoniškai“ reiškė su panieka 
atmesti gražius žodžius. Kai Pilypas Makedonietis atsiuntė spartiečiams grasinan- 
tį laišką, kad „jei įsiverš į Lakedemoną, tai sulygins jį su žeme“, eforai atsakė jam 
vienu žodžiu: an (jei). [MAKEDONIJAI 

Helenizmo era — kitaip sakant, tas laikotarpis, kai graikų miestų-valstybių 
pasaulis susiliejo su platesniu, bet iš esmės negraikišku pasauliu, sukurtu Alek- 
sandro ir jo įpėdinių — dažnai niekinama dėl jos dekadanso. Politikos srityje ta 
brolžudiška dinastinė kova, kuri nepaliaujamai persekiojo susiskaldžiusią Alek- 
sandro imperiją, tikrai nekelia susižavėjimo. Tačiau, kita vertus, graikų kultūra 
nestokojo ištvermės ir negalima lengva ranka atmesti bendros tradicijos, susifor- 
mavusios per kelis šimtmečius įvairiose šalyse, teigiamo poveikio. Graikų valdovai 
Indo slėnyje, kur helenizmo sluoksnelis buvo pats ploniausias, išsilaikė iki I-ojo 
amžiaus pr. Kr. vidurio. Makedonijoje Antigonidų dinastija, kurios pradininkas 
buvo Aleksandro vienaakis generolas Antigonas (382— 301 m. pr. Kr.), valdė iki 
pralaimėjimo romėnams 168 m. pr. Kr. Sirijoje, o kurį laiką ir Persijoje bei Mažo- 
joje Azijoje. Seleukidų dinastija, pradėta Seleuko I Nikatoro (valdžiusio 280— 
261 m. pr. Kr.), turėjo didelę, nors ir nuolat mažėjančią teritoriją Azijoje. Visi jie 
buvo aktyvūs helenizuotojai, sąžiningai vykdantys Aleksandro planus sukurti Azi- 
joje graikų kolonijų tinklą, o Romai pasidavė 69 m. pr. Kr. Rytinę Seleukidų 
valdų pusę 250 m. pr. Kr. užgrobė partas Arsakas (miręs 248 m. pr. Kr.). Jo Arsa- 
kidų dinastija valdė Persiją beveik 500 metų, kol 226 metais atgimė Persijos 
imperija. Egipte Ptolemėjų dinastija, pradėta Aleksandro netikro pusbrolio Ptole- 
mėjaus I Sotero, „Saugotojo“ (mirusio 285 m. pr. Kr.), valdė iki 31 m. po Kr. 

Ptolemėjai garsėjo tuo, kad mėgo ir globojo meną bei mokslą, nors kartais kai 
kurie iš jų, pavyzdžiui, Ptolemėjas VII Fiskonas („Pasipūtėlis“), kartu buvo ir 
šlykščiausi iškrypėliai. Po daugybės vedybinių machinacijų Fiskonas sugebėjo 
vesti savo seserį, kuri buvo ir jo brolio našlė (taigi ji kartu buvo jam ir sesuo, ir 
žmona, ir brolienė), išsiskirti su ja dėl jos dukters iš ankstesnės santuokos (kuri 
tapo jam kartu jo antrąja žmona, dukterėčia, ir podukra), nužudyti savo sūnų 
(kuris kartu buvo ir jo sūnėnas). Incestas siekiant išsaugoti karališkojo kraujo 
grynumą buvo faraonų tradicija, kurią kitos kultūros vadino dekadansu. 

Nepaisant visko, Termai (Tesalonikai), Antiochija, Pergamas Palmyra ir visų 
pirma Egipto Aleksandrija tapo pagrindiniais kultūriniais, ekonominiais ir politi- 
niais centrais. Graikų ir Rytų įtakų mišinys viešpataujant dekadentinėms dinasti- 
joms sukūrė tą nepakartojamą helenistinę kultūrą, kuri galų gale pranoko tai, ką 
nešė iš Vakarų naujieji valdovai — romėnai. Šiaip ar taip, Bizantijos „romėnai“, 
išlaikiusieji Romos imperiją dar tūkstantį metų po Romos žlugimo, buvo helenis- 
tinių graikų įpėdiniai ir labai realia prasme paskutinieji Aleksandro Didžiojo įpė- 
diniai. Ne šiaip sau Horacijus rašė: „Graecia capta ferum victorem cepit“ (užgrob- 
toji Graikija įveikė savo žiaurųjį užkariautoją). 

Helenistinės kultūros pagrindas buvo kur kas platesnis negu jos graikiškosios 
pirmtakės. Pasak Isokrato (436 — 338 m. pr. Kr.), paskutiniojo iš Atikos oratorių, 
„Atėnų dėka Graikijos vardas nuo šiol asocijuosis ne su tautos, o su intelekto 

Klausimas, ar Makedonija yra graikų, beveik tolygus klausimui, ar Prūsija buvo vokie- 
čių. Jei kalbėtume apie istorines ištakas, tai į abu šiuos klausimus galima atsakyti, kad 
ne. Senovės Makedonijos istorija prasidėjo ilyrų ar trakų civilizacijos orbitoje. Tačiau, 
kaip rodo karališkųjų kapų kasinėjimai, ji buvo dideliu mastu helenizuota dar prieš Pily- 
pui Makedoniečiui užkariaujant Graikiją . [PAPIRUSAS] 

Romos provincija Makedonija driekėsi ligi Adrijos jūros [EGNACIJA] ir nuo VI a. ją 
tirštai apgyveno čia migravę slavai. Anot vienos teorijos, slavai susimaišė su ikigraikiš- 
kųjų gyventojų likučiais ir susidarė nauja negraikiška makedoniečių tauta. Kartais dėl 
ryšių su graikais „Makedonija“ būdavo pravardžiuojama ir Bizantijos imperija. Tačiau 
buvusi Makedonijos provincija ir didelė Peloponeso dalis tapo „Slavonijos“ dalimi. 

Viduramžiais Makedonija kurį laiką buvo atsidūrusi Bulgarijos imperijos sudėtyje ir 
visą laiką liko Bulgarijos stačiatikių bažnyčios egzarchato dalimi. Tai sustiprino vėlesnes 
Bulgarijos pretenzijas į ją. XIV a. ji pateko serbų valdžion. 1346 m. Steponas Dušanas 
Skoplėje buvo karūnuotas „serbų, graikų, bulgarų ir albanų caru“. Tai savo ruožtu turė- 
jo sustiprinti vėlesnes serbų pretenzijas. Paskui atėjo Osmanai. 

XIX a. pabaigoje Osmanų Makedonija buvo tipiška mišrios religinės ir etninės sudė- 
ties Balkanų provincija. Stačiatikiai krikščionys gyveno kartu su musulmonais, graikai ir 
slavai kartu su albanais ir turkais. Tradiciškai visi stačiatikiai krikščionys buvo laikomi 
„graikais“, nes jie buvo pavaldūs Konstantinopolio patriarchui. 

Per Balkanų karus dėl Makedonijos kovojo Graikija, Bulgarija ir Serbija. Ji buvo 
suskaldyta į tris dalis (žr. III priedą, 83). Pietų Makedonija su centru Tesalonikais atiteko 
Graikijai. Po pasikeitimo graikų ir turkų tautybių gyventojais 1922 metais ir slavų egzodo 
1949 metais dėl pilietinio karo, joje ėmė vyrauti labai patriotiškai nusiteikę „Aleksandro 
palikuonys" graikai, sudarantys didelę daugumą gyventojų (nemažai jų imigravo iš Tur- 
kijos). Rytinė Makedonija atsidūrė Bulgarijoje, kuri laikė ją „vakarine Bulgarija". Šiaurės 
Makedonijoje, kurios centras yra Skoplė ir Vardaro upės aukštupio slėnis, gyveno alba- 
nai bei slavai ir ji jėjo į Serbijos sudėtį. 

Kai 1945 metais šiaurinė Makedonijos dalis gavo Jugoslavijos autonominės res- 
publikos statusą, prasidėjo ryžtinga kampanija supaprastinti istoriją ir pakeisti visų 
gyventojų identitetą. Jugoslavijos vadovybė norėjo likviduoti bulgarų okupacijos karo 
metu padarinius ir pasipriešinti senosios Graikijos kultūros žavesiui. Politinis elitas sla- 
viškąjį dialektą paskelbė atskira kalba, o senoji bažnytinė slavų kalba buvo tapatinama 
su „senąja makedoniečių kalba“. Visa karta buvo auklėjama slaviškosios Makedonijos 
su šimtmetinėmis tradicijomis „didžiosios idėjos“dvasia“. 

Tad nenuostabu - kai Skoplės valdžia 1992 m. paskelbė nepriklausomybę, sunku 
buvo susitarti, kaip turėtų vadintis ši respublika. Sakoma, kad vienam graikų mokslinin- 
kui buvo grasinama nužudyti už tai, kad paskelbė apie slavų kalbomis kalbančios 
mažumos buvimą Graikijos teritorijoje prie jos šiaurinės sienos. Neutralūs komentato- 
riai užsienyje ėmė naudoti akronimą FYROM, sudarytą iš angliško pavadinimo „Former 

Yugoslav Republic of Macedonia“ („buvusi Jugoslavijos Makedonijos respublika"). Lai- 
kantis tokio principo, Makedonijai, ko gero, ne mažiau tiktų ir dar koks nors panašus 
mnemotechnikos požiūriu įdomus pavadinimas, pavyzdžiui, BUVILYTRAGRAROBIBUL- 
SEROSSERJUPRA („buvusi Ilyrijos, Trakijos, Graikijos, Romos, Bizantijos, Bulgarijos, 
Serbijos, Osmanų imperijos, Serbijos ir Jugoslavijos provincija“). 








vaizdiniais“. Dėl to padaugėjo graikų autorių. Pasirodė visas pulkas geografų, pra- 
dedant Strabonu (63 m. pr. Kr. — 21 m. po Kr.) ir baigiant Pausaniju (kūrybinė 
branda apie 150 m. po Kr.). Buvo daugybė poetų: Apolonijas, Aratas, Bionas (Ado- 
nio apraudojimo autorius), Moschas, Meleagas, Musajas, Opianas, Timonas ir 
Teokritas. Netrūko ir istorikų: Manetas iš Egipto (karalysčių ir dinastijų chrono- 
loginės sistemos kūrėjas) ir Berosus (Bar-Osea) iš Babilono; Polibijas iš Megalo- 
polio (204— 122 m. pr. Kr.), graikiškasis Romos apologetas; „Judėjos karo" auto- 
rius ir Judėjos valdytojas Juozapas Flavijus (gimęs 36 m. po Kr.); Apianas, Arianas, 
Herodas, Eusebijas. Galenas (129 — 199 m. po Kr.) parašė daug medicinos vadovė- 
lių, Hermogenas (kūrybos apogėjus apie 170 m. po Kr.). — norminį retorikos 
traktatą. Filosofai neostoikai, tarkim, Epiktetas iš Hierapolio (55— 135 m. po Kr.), 
lenktyniavo su neoplatoniečiais: Plotinu (205 — 270 m. po Kr.), Porfirijum (232 — 305 
m. po Kr.), Proklu (412 — 488 m. po Kr.). Epikteto veikalas Enchiridion arba stoi- 
cizmo „vadovėlis“ buvo laikomas vėlyvojo klasikinio amžiaus moralės vadovėliu. 
Biografas ir eseistas Plutarchas (apie 46— 126 m. po Kr.), satyrikas Lukianas Samo- 
satietis (apie 120 — 180 m. po Kr.), romanistai Longas (II a. pabaiga) ir Heliodoras 
(III a.) rodo, kaip romėnams valdant didėjo graikų prozos tradicijų įvairovė. [PaPI- 
RUSAS] 

Daugelis helenistinio periodo rašytojų rašė graikiškai — tai jų antroji kalba. 
Tokie rašytojai buvo Juozapas Flavijus, Lukianas ir Markas Aurelijus, taip pat 
krikščionių evangelistai Matas, Morkus, Lukas ir, žinoma, šv. Paulius. 

Helenistiniame pasaulyje Egipto Aleksandrija netrukus išsikovojo tokią padė- 
tį, kokią kadaise Graikijoje turėjo Atėnai. Valdant Ptolemėjams, ji tapo didžiausiu 
ir kultūringiausiu Rytų miestu, turtais ir puikumu nusileidžiančiu tik Romai. Tai 
buvo daugiatautis ir daugiakalbis miestas, jame gyveno „makedoniečiai“, žydai, 
egiptiečiai. Įsakymas vadinamajame Rosetės akmenyje, dabar laikomame Britų 
muziejuje, buvo iškaltas trimis kalbomis ir tai padėjo Champollionui iššifruoti 
hieroglifus. Nuostabusis Museion (mūzų šventovė) su 700 000 tomų biblioteka 
buvo skirtas senovės graikų kultūros paminklams rinkti, saugoti ir studijuoti. Tai 
tikras mokslo švyturys, nušviečiantis vėlesniojo klasikinio pasaulio intelektuali- 
nį gyvenimą taip aiškiai kaip didysis Faro švyturys nušvietė laivams kelią į uostą. 
Aristofanas iš Bizantijos (apie 257 — 180 m. pr. Kr.), vienas pirmųjų Aleksandrijos 
bibliotekininkų, pradėjo leisti anotuotus graikų literatūros veikalus ir ėmėsi sis- 
temingai analizuoti graikų kalbos gramatiką bei rašybą. Aristarchas iš Samot- 
rakijos (kūrybinė branda apie 150 m. pr. Kr.) užrašė Iliados ir Odisėjos 

PAPIRUSAS 


1963 m. Dervenų (Derveni) vietovėje netoli Tesalonikų Makedonijoje kasinėjant aptiktas 
apanglėjęs papirusas. Jis, matyt, buvo sudegintas per laidotuvių ceremoniją arba jį 
paprasčiausiai panaudojo įkurams. Tačiau vis dar buvo galima įskaityti, kas jame para- 
šyta. Tai padarė dr. Faekelmannas iš Vienos; jis statiniu elektros krūviu įkaitino ritinėlį 
ir perskyrė jo sluoksnelius. Paaiškėjo, kad tai buvo orfinių poemų komentaras. Jis 
užėmė papiruso su Timotėjaus iš Mileto tekstu Persai (Nr. 9875 P. Berolio kataloge), 
rasto kasinėjant Abusire (Egiptas) ir laikyto seniausiu graikų papirusu vietą". 1964 m. 
panašus papiruso ritinėlis buvo rastas rankoje žmogaus, palaidoto IV a. pr. Kr. prie 
Kalačio vietovės Rumunijoje, Juodosios jūros pakrantėje. Deja, papirusas vos prisilie- 
tus subyrėjo į dulkes. 

Cyperus papyrus augalas rašymui Egipte buvo naudojamas 3000 m. pr. Kr. Jo 
plaušas būdavo paklojamas vertikaliomis ir horizontaliomis juostomis, kurias paskui 
supresuodavo, suformuodami ilgą volumen (ritinėlį). Ant jo rašydavo perskelta nusmai- 
linta nendre ar paukščio plunksna ir tirštu rašalu, padarytu iš suodžių. Papirusas nau- 
dotas ir graikų bei romėnų laikais, ypač kraštuose, esančiuose netoli jo augimo vie- 
tos — Nilo deltos. Didžiausias senovės klasikinių papirusų radinys — apie 800 
ritinėlių - rastas Herkulanumo griuvėsiuose, užsikonservavęs po lavos sluoksniu. 

Papirologija (mokslas apie papirusus) labai daug prisidėjo tyrinėjant klasiką. 
Kadangi labai mažai kitokios formos rašytinių dokumentų išsilaikė daugiau nei du tūks- 
tantmečius, jie labai praturtino mūsų žinias apie senovės paleografiją: padėjo įveikti 
filologinę prarają tarp senosios ir viduramžių graikų kalbos, taip pat grąžino daug teks- 
tų iš dingusio klasikinės literatūros repertuaro; iš papirusų galima paminėti Aristotelio 
Atėnų konstituciją, Sofoklio Pėdsekius ir Menandro Bambeklį. Papirusai suvaidino svar- 
bų vaidmenį ir studijuojant Biblijos tekstus. Yra išlikę apie 7000 įvairių Biblijos fragmen- 
tų rankraščių ankstyvąja graikų kalba. Negyvosios jūros ritinėliuose be judėjiškų tekstų 
yra ir keli krikščioniški. Rasti du ikikrikščioniškųjų laikų papiruso ritinėliai su Pakartoto 
Įstatymo knygos ištraukomis. 125 m. po Kr. datuojamas papirusas su šv. Jono Evan- 
gelija yra daug senesnis už visas jos pergamentines versijas. Kai kurios seniausios 
popiežių bulės išliko tik papirusų pavidalu“. 

Kai papirusą ėmė keisti pergamentas, velenas (plonasis pergamentas) ir galiausiai 
popierius, pradėjo nykti ir ritinėliai, užleisdami vietą rankraščių puslapiams. Papiruso 
reikšmės menkėjimas ir perėjimas prie rašymo ant lapų buvo knygos gimimo prielai- 
dos. [BIBLIJA] [XATIVAH] 











tekstus. Filonas, dar vadinamas judėjų Filonu (30 m. pr. Kr. — 45 m. po Kr.), 
klestinčios Aleksandrijos žydų bendruomenės vadovas, mėgino suderinti graikų 
filosofiją su tradicine judaizmo teologija. Heronas, inžinierius iš Aleksandrijos 
(gimimo ir mirties datos nežinomos), laikomas garo mašinos, sifono, drachmų 
automato ir kt. išradėju. 

Ypač svarbūs kultūros perdavimui buvo vadinamieji hermetiniai raštai (Corpus 
Hermeticus). Jų autorium nuo seno laikomas Hermis Trismegistas („triskart didy- 
sis Hermis“, dievų raštininkas), apie kurį nieko daugiau nežinoma. Ši didžiulė 
graikiškų tekstų iš Aleksandrijos kolekcija teisėtai pretenduoja į senovės Egipto 
enciklopediją. Keturiasdešimt dviejose šventosiose knygose apibendrinti faraonų 
įstatymai, aprašytos jų dievybės, ritualai, prietarai, kosmografija, astrologija, medi- 
cina. Kitose knygose, parašytose III amžiuje, randame keistą neoplatoniškųjų ir 
kabalistinių tekstų mišinį, nukreiptą prieš kylančią krikščionybę. [»uoDOn ATĖNĖ) 

Neturėtų stebinti tai, kad Graikijos „pakrančių civilizacija“ galų gale pasirodė 
esanti nepajėgi atsilaikyti prieš gretimų žemyninių valstybių didžiules kariuome- 
nes. Aristotelio palyginimas, kad žmonės „laksto it skruzdės ant kranto“, pabrėžia 
Graikijos žmonių ir materialinių išteklių koncentracijos strategines problemas. 
Plonytės ir ilgos komunikacijų linijos buvo efektyvios ekonominei ir kultūrinei 
ekspansijai, tačiau lengvai pažeidžiamos kariniu atžvilgiu. V a. pr. Kr. tik su 
didžiausiais vargais pavyko atremti persų puolimus. IV a. pr. Kr. makedoniečiai 
per trisdešimt metų užėmė visą Graikiją ir Persiją. Pradedant III a. pr. Kr. Romos 
legionų veržimasis tapo nebesustabdomas. Graikai niekada nepajėgė surinkti 
kovai daugiau nei 50 000 hoplitų, o nuo tada, kai Romos respublika galėjo telkti 
į savo kariuomenę vyrus iš viso tankiai apgyvento Apeninų pusiasalio, ji turėjo 
savo žinioje per pusę milijono karių. Tad karinės varžybos tarp Graikijos ir Romos 
iš pat pradžių buvo labai nelygių priešininkų kova. „Didžiąją Graikiją“ romėnai 
visiškai užkariavo baigiantis Piro karams 266 m. pr. Kr. Sicilija buvo aneksuota 
įveikus atkaklų Sirakūzų pasipriešinimą 212 m. pr. Kr. Makedonija buvo įveikta 
Pidnos mūšyje 168 m. pr. Kr. Graikijos žemyninės dalies vidurys, vadovaujamas 
Achajų lygos, išsivadavo iš makedoniečių valdžios, tačiau 146 m. pr. Kr. buvo 
aneksuotas konsulo Lucijaus Mumijaus ir tapo Romos provincija Achaja. 

Vėliau romėnai iš eilės nukariavo visas graikų valstybes, atsiradusias subyrė- 
jus buvusiai Makedonijos imperijai. Dramatiška pabaiga įvyko 30 m. pr. Kr., kai 
Kleopatra, Ptolemėjo XII Auleto duktė ir paskutinioji Egipto karalienė, vienu 
metu baigė ir politinę tradiciją, ir savo gyvenimą „priglausdama nuodingą gyva- 
tę prie savo baltos kaip sniegas krūtinės“. Būdama ir Cezario, ir Antonijaus mei- 
lužė, ji kaip įmanydama stengėsi sustabdyti romėnų ekspansiją. Tačiau garsųjį 
Paskalio posakį, kad „pasaulio veidas dabar gal atrodytų visai kitaip, jei Kleopat- 
ros nosis būtų buvusi šiek tiek trumpesnė“, vargu ar galima laikyti pagrįstu. 
Graikų pasaulio politinės ir karinės jėgos buvo išsisėmusios; absoliutus Romos 
pranašumas tapo akivaizdžiu faktu. 

Kadangi helenistinis ir Romos pasauliai susiliejo ir atsirado hibridinė graikų- 
romėnų civilizacija, neįmanoma tiksliai nustatyti senovės Graikijos mirties datos. 
Tačiau heleninė ir helenistinė tradicijos gyvavo daug ilgiau negu įprasta manyti. 
Delfų orakulas veikė ir toliau, kol jo 267 m. po Kr. nesugriovė plėšikaujantys bar- 
barai. Olimpinės žaidynės vyko ir toliau kas ketverius metus iki 192-osios olim- 
piados 392 m. po Kr. Atėnų Akademijoje mokiniai buvo mokomi ir toliau, kol jos 
529 m. po Kr. neuždarė krikščioniškasis imperatorius Justinianas. Aleksandrijos 

JUODOJI ATĖNĖ 


Nė vienas teiginys taip giliai neįskėlė klasikos pasaulio, kaip iškeltasis Martino Bernalio 
knygoje Juodoji Atėnė. Tradicionalistai laiko šią knygą keista; kiti mano, kad ji verta 
dėmesio'. Bernalio teiginys turi du aspektus: kritinį ir siūlantįjį. Kritikuojančioje dalyje 
autorius gan įtikinamai įrodinėja, kad klasikos tyrimai buvo vykdomi pagal XVIII ir XIX 
amžių europiečių egocentrines prielaidas ir kad Graikijos bei Romos kultūrinė skola 
senesnėms Artimųjų Rytų civilizacijoms buvo sistemingai ignoruojama. Kritiko tikslas - 
„Sumažinti europiečių kultūrinę aroganciją“ - lyg ir turėtų būti vaisingas, nors žodžiai 
apie „graikų civilizacijos arijinį modelį“ skamba iššaukiamai. 

Pagrindiniai autoriaus pasiūlymai susiję su dviem labai giminingomis koncepcijo- 
mis: graikų civilizacijos šaknų reikią ieškoti Egipte, o senoji Egipto civilizacija buvusi „iš 
esmės afrikietiška“, sukurta „juodukų“. Pastarasis argumentas menkai pagrįstas. Kop- 
tų kalbos įnašas į graikų žodyną geriausiu atveju tik antraeilis. Faraonų odos spalva, 
sprendžiant iš piešinių jų kapuose, paprastai daug šviesesnė už jų dažnai negroidinių 
tarnų kūno spalvą. Egiptiečių vyrai buvo įdegę, o moterys baltos. Nubijinė dinastija, 
valdžiusi VII a. pr. Kr., yra vienintelė iš 31 dinastijos, kurią iš tikrųjų galima pavadinti 
„juodaode“. Skeptikams galėtų kilti įtarimas, kad mokslininkus paveikė JAV rasistinė 
politika. 

Tačiau tokiu atveju tikriausiai reikėtų priminti akivaizdžius dalykus. Jei sugrįšime 
pakankamai toli į praeitį, tai neliks jokių abejonių, kad ir europiečių, ir jų civilizacijos 
ištakų reikia ieškoti toli už Europos ribų. Tad klausimą reikėtų formuluoti taip: ar toli 
turėtų grįžti į praeitį priešistorinių laikų žinovai, iki kokios pradžios? [kaDMas] [kaUKAZO 
RASĖ] [DASA] [EPAS] 





biblioteka, nors ir smarkiai nukentėjusi nuo gaisro, kai miestą buvo apgulęs 
Cezaris, galutinai uždaryta tik 641 m. po Kr., čia įsigalėjus musulmonų kalifatui. 
Tuo metu jau buvo praslinkę dvidešimt šimtmečių, arba ištisi du tūkstantmečiai, 
nuo Kretos civilizacijos sutemų ir Mikėnų aušros. 

Daug kas iš graikų civilizacijos dingo. Daug ką perėmė romėnai ir vėliau per- 
davė krikščionybės ir Bizantijos tradicijoms. Didelei daliai palikimo teko laukti 
Renesanso ar dar vėlesnių laikų, kad ją prisimintų vėl. Tačiau, šiaip ar taip, jos 
išliko pakankamai, kad tą nedidelę Rytų Europos šalį būtų galima nuolat vadin- 
ti „Europos motina“, „Vakarų lopšiu“ ir jei ne vieninteliu Europos šaltiniu, tai 
bent jau gyvybiškai svarbia jos sudėtine dalimi. 

Sirakūzai, Sicilija, pirmieji 141-0sios olimpiados metai. Antrojo Pūnų karo 
šeštųjų metų vasaros pabaigoje Italijos miesto Romos ir Afrikos miesto Karta- 
ginos įspūdinga kova artėjo prie kulminacijos. Kartaginiečių karvedys Haniba- 
las, sunaikinęs kelias romėnų armijas, pasiųstas sulaikyti jo, perėjo per visą 
Italiją ir dabar įnirtingai kovėsi pietuose. Jis ką tik užėmė Tarento uostą ir tvir- 
tovę (žr. III skyrių). Romėnai, negalėdami sustabdyti jo paties, stengėsi sulaiky- 

ti jo sąjungininkus — šiaurinės Italijos keltus, Pilypą V Makedonietį, kuris įsiver- 
žė į Ilyriją, ir graikų miestą Sirakūzus. Jiems ypač rūpėjo užkariauti Sirakūzus, 
nes kaip tik per juos iš Afrikos buvo aprūpinama Hanibalo kariuomenė ir tik juos 
įveikę romėnai galėjo įgyvendinti savo ketinimus vėl užvaldyti Siciliją. Dėl to 
Sirakūzai jau antrą sezoną buvo apgulti romėnų, vadovaujamų konsulo Marko 
Klaudijaus Marcelo. 

Syrakousai, ta Didžiosios Graikijos karalienė, buvo labiausiai klestinti ir gra- 
žiausia iš visų graikų kolonijų Vakaruose. Helenizmo amžiuje, kai dauguma mies- 
tų-valstybių jau buvo praradusi nepriklausomybę, jie išsaugojo ją; Sirakūzai jau 
seniai buvo pranašesni už Atėnus, jiems pavyko išvengti ir Aleksandro Didžiojo 
invazijos. Jie pralenkė savo buvusį varžovą šlovingąjį Akragą, kurį kartaginiečiai 
sulygino su žeme ir kuris jau niekada nebeatsistatė iki galo. III amžiuje pr. Kr. 
Sirakūzai naudojasi savo patogia padėtimi: kaip tik čia susikirto Romos ir Kar- 
taginos įtakos sferos. Jie buvo pagrindiniai nenugalėtosios graikų civilizacijos 
atstovai. 

Miestas įsikūrė rytinėje Sicilijos pakrantėje, pusiaukelėje tarp snieguotų Etnos 
šlaitų ir piečiausio salos kyšulio Pachino. Tai buvo nepaprastai graži, saugi ir 
patogi vieta, natūralus tranzitinis krovinių sandėlis, vakarinei Viduržemio jūros 
baseino daliai prekiaujant su rytine, ir populiariausia sustojimo vieta kelyje iš 
Italijos į Afriką. Iš pradžių jis tilpo uolėtoje Ortigijos salelėje, tačiau vėliau ėmė 
plėstis į kaimyninę pakrantės lygumą, kurią iš visų pusių saugojo beveik ištisinis 
stačių uolų žiedas. Didelis uostas, per penkias mylias nusidriekęs lanku išilgai 
puikios įlankos, iš sausumos pusės buvo apsaugotas aukštų kalnų. Kitoje Ortigi- 
jos pusėje buvo dar vienas uostas, kuriame pakako vietos kad ir didžiausiam 
laivynui. (Žr. 7 pav.) 

Ortigijos sala, buvusi miesto akropoliu, VI amžiuje pr. Kr. buvo sujungta su 
Sicilijos pakrante įtvirtinu pylimu. Puikus Aretūzos šaltinis aprūpino geriamuoju 
vandeniu, o virš visos salelės buvo iškilusi didžiulė Apolono šventykla; priešais 
ją, kitoje įlankos pusėje prie Olimpėjaus stovėjo ir Dzeuso šventykla. V a. pr. Kr. 
visa lyguma buvo apjuosta ilga akmeninių sienų juosta, vainikuojančia natūralias 
uolas. Tos sienos driekėsi daugiau nei penkiolika mylių, o kalnų papėdėje susi- 
liejo su Eurialos pilies sienomis. Jos supo pusę milijono Žmonių, gyvenančių 
penkiuose atskiruose priemiesčiuose. Achradinoje („viršutiniajame mieste"), turė- 
jusioje dar ir vidines ją supančias sienas, buvo pagrindinė agora (forumas). Už 
agoros — gyvenamieji priemiesčiai Tichė ir Epipolė, o virš jų — monumentalūs 
Neapolio („naujojo miesto“) pastatai, tarp jų teatras kalno šlaite, keliolika šven- 
tyklų, o Hierono altorius buvo didžiausias antikinio pasaulio aukoti dievams skir- 
tas statinys. Tačiau visa ši nuostabi vieta turėjo vieną trūkumą: pelkėtas Anapo 
upės, įtekančios į didįjį uostą, slėnis vasarą virsdavo epidemijų šaltiniu. Visais 
kitais atžvilgiais Sirakūzai neturėjo sau lygių. Pasak Cicerono, kuriam vėliau teko 
čia valdyti, nebuvo dienos, kad nešviestų saulė. Iškilusią virš jūros lygumą gaivi- 
no švelnus vėjelis, dvelkiantis nuo tamsių kaip vynas jūros bangų, stačias uolas 
puošė net ir žiemą žydinčios gėlės. 

7 žemėlapis. 
Roma — Sicilija — Kartagina, 212 m. pr. Kr. 


Iki romėnų karių pasirodymo Sirakūzai galėjo pasigirti 500 metų trukusia isto- 
rija. Miestą įkūrė kolonistai iš Korinto 734 m. pr. Kr., taigi jis buvo tik dvidešim- 
čia metų jaunesnis už Romą. Per dukterines kolonijas jo įtaka siekė labai toli. 474 
m. pr. Kr., praslinkus vos šešeriems metams nuo Salamino mūšio, Sirakūzai sunai- 
kino etruskų laivyną, pašalindami vieną iš pirmųjų kliūčių romėnų įsigalėjimui. 
Kaip ir dauguma kitų miestų-valstybių, jis perėjo oligarchinio, demokratinio ir 

monarchinio valdymo stadijas. Didžiausią išbandymą patyrė, kai 415—413 m. pr. 
Kr. jį buvo apgulę atėniečiai, o 405— 404 m. pr. Kr. — kartaginiečiai. 

Nesant geresnės informacijos, senovės Sicilijos politinę istoriją tenka rašyti 
pagal vieni kitus keitusių tironų, kurių valdymas buvo ištisinė kruvinų sąmokslų 
ir maištų seka, laikotarpius““. Dionisijų Vyresnįjį (405— 367 m. pr. Kr.) Aristotelis 
cituoja kaip tirono, „kuris pasiekia valdžią demagogiškai kreipdamasis į netur- 
tingus gyventojų sluoksnius“, pavyzdį. Jo giminaitis Dionas (357 — 354 m. pr. Kr.), 
kurį karaliaus-filosofo vaidmeniui rengė pats Platonas ir jo Akademija, užgrobė 
valdžią Sirakūzuose atplaukęs iš Graikijos — tai buvo tarsi Garibaldžio „Tūks- 
tantinės“ žygio repeticija. Timoleontas (344 —336 m. pr. Kr.), „laisvės sūnus“ iš 
Korinto, buvo dar vienas tironas, uzurpavęs valdžią remdamasis samdytais 
kariais; tačiau atrodo, kad jis daugelyje miestų įvedė demokratines konstitucijas 
ir nustatė graikų ir kartaginiečių įtakos sferų ribą — ji ėjo Haliko upe. Nuožmu- 
sis Agatoklis (317 — 289 m. pr. Kr.) buvo plebėjas puodžius, iškilęs vesdamas tur- 
tingą našlę. 310 m. pr. Kr. jis išvadavo Sirakūzus nuo antrosios kartaginiečių 
apgulties, perkeldamas karą į Afriką. Sakoma, kad šis apsišaukėlis „Sicilijos 
karalius“ buvo paralyžiuotas, kai pasinaudojo užnuodytu dantų krapštuku, ir dar 
gyvą jį sudegino ant laidotuvių laužo. Kitą sirakūziečių kartą nuo romėnų inva- 
zijos išgelbėjo Piras, Epiro karalius avantiūristas, paskui ilgam užleidęs vietą savo 
šalininkui Sirakūzuose karaliaus Hieronui II (269—215 m. pr. Kr.). Hieronas II, 
Archimedo globėjas, išsaugojo taiką, sudaręs pastovią sutartį su Roma, užtikrin- 
damas Sirakūzams paskutinįjį nepriklausomybės ir klestėjimo laikotarpį. Tačiau 
Hierono mirtis lemiamu Pūnų karų momentu paspartino Romos ir Kartaginos 
šalininkų kovą. Jo vaikaitis ir įpėdinis Hieronimas nutraukė sutartį su Roma, bet 
sukilusi liaudis jį nuvertė, sutriuškino karališkąją šeimą, o vėliau ir Romos šali- 
ninkų partiją. 

215 m. pr. Kr. į Sirakūzų magistratą buvo išrinkti du kartaginiečiai. Tai sukė- 
lė romėnų susirūpinimą. Netrukus į Siciliją buvo pasiųsti keturi Romos legionai, 
surasta ir casus belli (karo priežastis) — nedidelis pasienio susidūrimas. 214 m. 
pr. Kr. pabaigoje ar 213 m. pr. Kr. pradžioje Marcelas apgulė Sirakūzus iš jūros 
ir iš sausumos. Apgulėjams tai buvo 538-ieji metai ab urbe condita. Jų lenktynia- 
vimas su Kartagina — svarbiausias tų laikų politinio gyvenimo bruožas, o Sira- 
kūzų apgultis — natūrali ankstesnių Romos užkariavimų Pietų Italijoje tąsa. 
Kartagina tais laikais buvo pripažinta ir galinga valstybė, o Roma jai metė iššūkį. 
Pirmąjį Pūnų karą (267— 241 m. pr. Kr.) sukėlė Romos įsikišimas į Sirakūzų val- 
dovo Hierono vietinį kivirčą su Mesanos miestu; karas baigėsi tuo, kad romėnai 
užėmė visas kartaginiečių valdas Sicilijoje. Tam praradimui kompensuoti Karta- 
gina Pirėnų pusiasalio rytuose 227 m. pr. Kr. įkūrė kitą koloniją — Naująją Kar- 
taginą (Carthagonova). Romai visa tai kėlė didelį įtarimą. Antrąjį Pūnų karą 
išprovokavo romėnų įsiveržimas į Saguntą Pirėnų pusiasalyje nepaisant susitari- 
mo, kuriuo romėnai pripažino kartaginiečių valdžią ligi Ebro upės. Hanibalas 
tada perkėlė karą prie Romos sienų, ir tai buvo karas dėl centrinės Viduržemio 
jūros dalies kontrolės. Sirakūzai atsidūrė pačiame to karo sūkuryje. 

Markas Klaudijus Marcelas (miręs 208 m. pr. Kr.), penkis kartus rinktas kon- 
sulu, buvo dievobaimingas ir narsus senosios romėnų mokyklos karys. Pirmojo 
konsulavimo laiku 222 m. pr. Kr. mūšyje lygumoje prie Milano jis savo rankomis 
nudobė Insubrijos galų karalių, o visą karo grobį iš Galijos atidavė Jupiterio Feret- 
rijaus šventyklai. Jam buvo lemta žūti mūšyje, patekus į Hanibalo pasalą. Marce- 
las nusipelnė garbės patekti į Plutarcho „Biografijas“. Pasak visų istorikų, įskaitant 
Livijų, Polibijų ir Plutarchą, romėnai apgulė Sirakūzus tikėdamiesi greitos sėk- 
mės. Marcelą sutiko tvirtos sienos ir pasitikintys savo jėgomis gynėjai. Be trijų 
legionų (apie 25 000 karių), jis turėjo dar 100 karo laivų, daug apgulos mašinų ir 
žinojo, kad Sirakūzų valdžia nevieninga. Anot Livijaus, jis įvertino viską, išskyrus 
vieną Žmogų. 

Tas žmogus buvo Archimedas, unicus spectator caeli siderumgue, „unikalusis 
dangaus ir žvaigždžių stebėtojas, tačiau dar labiau pagarsėjęs kaip artilerijos ir 
karo mašinų išradėjas“ “Per visą Hierono II valdymo laikotarpį Archimedas kūrė 
ištisą išradingų įvairaus kalibro ir veikimo nuotolio kovos su apgulėjais mašinų 
arsenalą. 

Štai kaip vaizdingai Livijus aprašo, kas darėsi, kai romėnai prisiartino prie 
miesto sienų iš jūros pusės: 

Achradinos sienas <...> skalaujamas jūros vandenų, Marcelas atakavo šešiasdešimt pen- 

kiomis kvinkviremomis (karo laivais su penkiais aukštais irklų). Juose esantys kariai, 

ginkluoti lankais ir laidynėmis <...> neleido gynėjams pasirodyti ant sienų, iš karto 
sužeisdami juos. 

Kitos kvinkviremos buvo sujungtos po dvi <...> jos buvo varomos tik išorinėmis irklų 
eilėmis ir plaukė kaip vienas laivas, gabendamos kelių aukštų dydžio apgulos bokštus su 
sienų griovimo įtaisais. 

Prieš visą šį laivyną Archimedas nukreipė ant sienų išdėstytus įvairaus kalibro artile- 
rijos pabūklus. Toliau nuo kranto esantys laivai buvo bombarduojami sunkiais akmenimis. 
Artimesni laivai buvo apipilti mažesnių, tačiau dažniau krintančių akmenų kruša. 

Galiausiai, kad gynėjai galėtų apšaudyti strėlėmis priešą nestatydami į pavojų savęs, 
jis sienose nuo apačios iki viršaus padarė daug uolekties pločio angų. Pro jas gynėjai, 
išlikdami nematomi priešui, apšaudė jį strėlėmis ir mažais „skorpionais“ 

Polibijus rašo, kad plaukiojantys apgulos bokštai buvo vadinami sambucae, 
nes savo forma jie priminė tokio pavadinimo muzikos instrumentą — be jokios 
abejonės nūdieninės graikų buzukos (bouzouki) pirmtaką. 

Dar daugiau bėdos apgulėjams pridarė Archimedo įtaisai jų laivams iškelti iš 
vandens: 

Staiga nuo sienų tiesiai virš laivų pasirodydavo didžiuliai rąstai, kurie krisdami iš didelio 

aukščio skandino laivus savo svoriu. Kiti laivai geležinėmis žnyplėmis ar snapais, prime- 

nančiais gervių snapus, būdavo sugriebiami už pirmagalio, pakeliami į orą ir užpakaliu 
panardinami į vandenį. Dar kiti miesto viduje esančiais įtaisais būdavo apsukami ir tem- 
piami ant aštrių povandeninių uolų <...> taip sunaikinant daug laivuose esančių karių 
<...> Dažnai laivas būdavo pakeliamas į orą ir sukiojamas į visas puses <...> kol išbyrė- 
davo visa jo įgula a 

Marcelas pripažino priešininko pranašumą. „Gana kovoti su tuo geometrijos 
gigantu, kuris mūsų laivais semia vandenį iš jūros“, — sakė jis. Kitą kartą jis 
pareiškė: „Mūsų sambukų orkestrėlis buvo gėdingai išvytas iš baliaus“. Plutar- 
chas tai pakomentavo taip: „Romėnams atrodė, kad jiems tenka kovoti su pačiais 
dievais". 

Puolimą nutraukus, apgultis perėjo į blokadą, trukusią porą metų. Sirakūzie- 
čiai žvaliai laikėsi daug mėnesių. Iš Kartaginos atvyko pastiprinimai, jų kariai 
įsirengė stovyklą Anapos upės slėnyje, ir Marcelui teko permesti čia iš Panormo 
ketvirtą legioną. Sirakūziečiams pavyko su savo laivais išsiveržti iš uosto; laivai 
grįžo su pastiprinimais. Salos gilumoje romėnai surengė Henos miesto, pašvęsto 
Prozerpinai, gyventojų skerdynes, tuo nuteikdami prieš save siciliečius. 212 m. 
pr. Kr. pavasarį Marcelas surengė naktinį antpuolį į Galeagros bokštą Artemidės 
festivalio metu ir pro Heksapilų vartus įsiveržė į Epipolės priemiestį. Tačiau 
pagrindinė tvirtovė atkakliai laikėsi toliau. Vasarą kartaginiečių admirolas Bomil- 
karas surinko didelį laivyną iš 700 transportinių laivų, kuriuos saugojo 130 karo 
laivų. Užsitikrinęs aiškų pranašumą, jis ėmė laukti romėnų laivyno prie Pachino 
kyšulio. Tačiau paskutiniu momentu dėl neaiškių priežasčių jis atmetė Marcelo 
iššūkį susikauti, išplaukė į atvirą jūrą ir leidosi Tarento link. 

Apgulties likimą galų gale nulėmė maro epidemija ir išdavystė. Kartaginiečius 
maras buvo užklupęs prieš porą šimtmečių, kai jie puolė Sirakūzus, pasikartojo 
jis ir dabar, kai stengėsi juos apginti. Vykstant deryboms, vienas iš trijų Achra- 
dinos prefektų iberų kapitonas, vardu Moeriskas, nusprendė gelbėti savo kailį, 
įsileisdamas romėnus į miestą netoli Aretūzos šaltinio. Pagal sutartą signalą 
apgaulingos atakos metu jis atkėlė vartus. Pastatęs sargybinius prie Romos šali- 
ninkų namų, Marcelas leido savo kariams plėšti miestą. 

Tarp daugelio aukų atsidūrė ir Archimedas. Legenda sako, kad jį nužudė 
romėnų karys tuo metu, kai šis sprendė kažkokį matematinį uždavinį, braižyda- 
mas smėlyje. Plutarchas apžvelgia įvairias šio įvykio versijas: 

Kai tai atsitiko, Archimedas buvo vienas, spręsdamas kažkokį uždavinį, tam nusibraižęs 

brėžinį. Įsigilinęs į jį, net nepastebėjo romėnų įsiveržimo. 

Staiga prie jo priėjo kareivis su kardu ir įsakė jam eiti pas Marcelą. Archimedas atsi- 
sakė, kol nebaigs spręsti uždavinio <...> Kareivis įsiuto ir nužudė jį. 

Kiti pasakoja, kad romėnas <...> grasinęs nužudyti jį iš karto ir kad Archimedas, 
pamatęs jį, rimtai prašęs jo palaukti, kad šis uždavinys neliktų neišspręstas. Tačiau karei- 

vis neatsižvelgė į jo prašymą ir iš karto susidorojo su juo vietoje. 

Yra ir trečia versija, kad keli kariai užpuolė Archimedą tuo metu, kai jis nešė Marce- 

lui kai kuriuos savo instrumentus — saulės laikrodžius, sferas, kvadrantus. Jie užmušė jį 

manydami, kad jis neša auksą. 

Tačiau visi tvirtina, kad jo mirtis Marcelą labai nuliūdino; jis vengė Archimedą nužu- 
džiusio kario, susirado Archimedo gimines ir pareiškė jiems savo pagarbą“. 

Štai koks buvo graikų civilizacijos susidūrimo su romėnų galybe rezultatas. 

Jo paties pageidavimu, Archimedas buvo palaidotas į cilindrą įbrėžto rutulio 
formos kapo rūsyje. Kadaise jis yra pasakęs, kad santykis 2:3, išreiškiantis tokio 

pat ilgio ir skersmens rutulio bei cilindro matmenis, yra pats puikiausias iš visų 
santykių. 

Sirakūzų žlugimo pasekmės išryškėjo netrukus. Kultūros srityje jos parodė 
liguistą romėnų žavėjimąsi viskuo, kas graikiška. Livijus rašė, kad meno vertybių 
Sirakūzuose romėnai prisigrobė ne mažiau negu būtų nusiaubę pačią Kartaginą. 
Nuo tada atsirado graikų dirbinių ir idėjų mada, kuri tapo norma visiems išsila- 
vinusiems romėnams. Tikriausiai tai buvo galingiausia bendros graikų-romėnų 
kultūros augimo paskata. Strategiškai Sirakūzų užėmimas užbaigė Sicilijos nuka- 
riavimą, atkirto Kartaginą nuo svarbių prekybos kelių ir maisto išteklių, o Hani- 
balas neteko pagrindinio aprūpinimo šaltinio. Iki Sirakūzų užėmimo Roma buvo 
tik viena iš lygiaverčių partnerių trišalėse graikų, kartaginiečių ir romėnų var- 
žybose dėl valdžios šiame regione. Užėmusi Sirakūzus, Roma perėmė iniciatyvą 
visose srityse. 

Romėnų sėkmė Sicilijoje paskatino juos dar labiau kištis į graikų reikalus. Kaip 
tik Sirakūzų apgulties metu Roma sudarė sąjungą su Aitolijos sąjunga centrinėje 
Graikijoje, kad apeitų iš flango kitą Kartaginos sąjungininkę Makedoniją. Nuo 
tada Roma turėjo tenkinti savo klientų Graikijoje norus ir ginti jų interesus. Trys 
Makedonijos karai (215— 205, 200 — 197 ir 171 — 168 m. pr. Kr.) bei kova su pagrin- 
diniu Makedonijos sąjungininku Sirijos karaliumi Antiochu III privertė romėnus 
ryžtingai įsiveržti į Graikiją. Viskas baigėsi tuo, kad čia, kaip ir Sicilijoje, Roma 
nusprendė baigti visas problemas paversdama Makedoniją ir Peloponesą savo pro- 
vincijomis. 

Apie Sirakūzų žlugimą greit pamiršo net patys šio miesto gyventojai. Jiems 
pasisekė išvengti kitų nukariautų miestų likimo, kai visi likę gyvi gyventojai būda- 
vo parduodami į vergiją. Galų gale tai tik vienas iš begalinių mūšių ir karinių kam- 
panijų, iškylant Romai ir smunkant Graikijai. Tačiau geriau pagalvojus Sirakūzų 
žlugimą galima laikyti simptomišku reiškiniu, atspindinčiu tas permainas ir poky- 
čius, kurie paveikė daug platesnį regioną negu centrinė Viduržemio jūros dalis. 

Istorikus, žvelgiančius atgal į pergalingą Romos ekspansiją, pančioja to, kas 
bus vėliau, žinojimas. Jie gerai žino, kad susiliejusiai graikų ir romėnų kultūrai 
buvo lemta viešpatauti visame klasikiniame pasaulyje ir padaryti ilgalaikį poveikį, 
tampant viena iš pagrindinių „Vakarų civilizacijos“ atramų. Tad istorikai ne taip 
jautriai reaguoja į kitas lygiagrečiai egzistavusias tendencijas. Be to, žmonėms, 
disponuojantiems graikų bei lotynų kalbomis — tomis standartinėmis aukštojo 
išsilavinimo priemonėmis šių laikų Europoje, kartais būdavo sunku įsivaizduoti 
graikų-romėnų kultūrinės sferos plėtrą platesniame to laikotarpio įvykių fone. Kita 
vertus, niekas nenuneigs, kad graikų ir romėnų pasaulių susiliejimas buvo nepa- 
prastai reikšmingas procesas, o Sirakūzų žlugimas — simbolinis šio proceso 
momentas. Sunkiau įžiūrėti kitas atsivėrusias perspektyvas. 

Neišliko jokių užrašų, ką galvojo patys sirakūziečiai apgulties metu. Tikriau- 
siai daugelis šio prekeivių miesto gyventojų daug keliavo. Jie gyveno saloje, dėl 
kurios nuo seno varžėsi graikai ir kartaginiečiai ir į kurią ką tik įsiveržė romėnai. 
Todėl, nepriklausomai nuo to, kieno pusę sirakūziečiai palaikė Pūnų karuose, jie 

tikriausiai kartaginiečius ir pačius save suvokė kaip senosios santvarkos atstovus, 
kuriems metė iššūkį romėnų išsišokėliai. Tiesą sakant, ta jūreivių ir prekiautojų 
tauta turėjo jaustis artimesne Kartaginai, o ne Romai. Suprantama, praėjus dau- 
giau nei šimtmečiui nuo to laiko, kai Aleksandras padėjo graikams užmegzti 
glaudžius ryšius su Persija ir Indija, jie tikrai turėjo jaustis esą graikiškai rytie- 
tiško helenistinio pasaulio, o ne dar tik turinčio susiformuoti graikų-romėnų 
pasaulio sudėtinė dalis. Pasaulio centru jie tikrai laikė ne Kartaginą ar Romą, o 
Aleksandriją. 

Dabartiniai istorikai dažnai vaizduoja Sirakūzus kaip graikų, taigi ir europie- 
čių, miestą, kurio naujieji saitai su europine Roma buvo natūralus, o gal net 
neišvengiamas dalykas. Jie instinktyviai vengia bet kokių užuominų, kad graikai 
tuo metu buvo labiau azijiečiai negu europiečiai ir kad galėjo išlaikyti savo ryšius 
su Rytais neribotą laiką. Tik nedaugelis Vakarų civilizacijos kursų, pagarbiai 
mininčių Archimedą, kartu nurodo, kad šis genialusis matematikas paaukojo savo 
gyvybę, priešindamasis graikiškojo miesto sąjungai su Roma. 

Praslinkus ketveriems metams nuo Kanų mūšio, Romos padėtis buvo dar labai 
netvirta. Kartaginos šalininkai Sirakūzuose lengvai galėjo prieiti išvados, kad 
Marcelui nepakako jėgų užimti miestą šturmu; kad romėnų nesėkmė kovojant su 
Sirakūzais padrąsins kitus Kartaginos sąjungininkus; kad kartaginiečių valdžios 
atkūrimas Sicilijoje užtikrins tinkamą Hanibalo armijos aprūpinimą; kad gerai 
aprūpintas Hanibalas pasieks persilaužimą kariaudamas Italijoje; kitaip sakant, 
nuspręs, kad Roma turėjo visus šansus pralaimėti. Tiesa, Sirakūzai neturėjo savo- 
jo Katono, tačiau neklusnių miestų sulyginimas su žeme tais laikais buvo įprastas 
dalykas. Taigi visiškai įmanomas dalykas, kad ilgomis budėjimo ant Sirakūzų 
sienų valandomis kam nors iš Archimedo žmonių, ar net pačiam Archimedui 
galėjo ateiti į galvą mintis: Roma delenda est — iki to momento, kai prasidėjo 
maras ir kai Moeriskas atkėlė vartus. 

Sirakūziečių žinios apie pasaulį tikriausiai apsiribojo Didžiąja jūra ir Rytų šali- 
mis. Klasikinėje Graikijoje istorijos mokslas sparčiai plėtojosi, tačiau tiesiogiai 
jiems pažįstamo pasaulio ribos iš pagrindų nepasikeitė. Archimedo amžininkas 
Eratostenas Kirėnietis (276 — 196 m. pr. Kr.), Aleksandrijos bibliotekos sergėtojas, 
priėjo išvados, kad pasaulis apvalus; jo darbai buvo žinomi Ptolemėjui ir Strabo- 
nui. Tačiau, išskyrus finikiečių keliones į Alavo salas, praktinių geografinių tyri- 
mų srityje didesnės pažangos nebuvo. Nėra žinoma apie ryšius su Vakarų Afrika, 
su Amerika ar su tolimesniais šiaurinės Europos rajonais. Nebuvo įveiktas griež- 
tas pasaulio padalijimas į „civilizuotą“ pasaulį, apimantį Viduržemio jūros 
pakrantes, ir „barbariškuosius“ kraštus, esančius už jo ribų. 

III a. pr. Kr. pabaigoje Viduržemio jūros regiono civilizaciją vis dar sudarė trys 
pagrindinės įtakos sferos: kartaginiečių vakaruose, romėnų-italikų centre ir grai- 
kų-heleniečių rytuose. Aleksandro nukariavimų dėka ji glaudžiau nei iki tol susi- 
jo su Rytų imperijomis nuo Egipto lig Indijos. Nesaugiais Centrinės Azijos keliais 
ši civilizacija palaikė šiokį tokį ryšį su Kinijos imperija, kuri kaip tik tuo momen- 
tu pradėjo statyti Didžiąją sieną, kad apsisaugotų nuo klajoklių antpuolių. 

Ankstesniais amžiais šiaurinės ir centrinės Europos barbarų kraštuose prasi- 
dėjo lėtas perėjimas iš bronzos amžiaus į geležies amžių. Šis laikotarpis išsiskyrė 
vyraujančia keltų įtaka. Jų kultūra dėl genčių migracijos bei dėl paprasčiausių 
kontaktų pasiekė daugumą sričių teritorijoje nuo Vyslos vidurupio ligi Pirėnų, 
Galijos ir Britanijos. 387 m. pr. Kr. keltai užpuolė Romą ir užplūdo šiaurės Italiją. 
Keltų tvirtovės ant kalvų sudarė ištisinį miesto tipo gyvenviečių tinklą, o preky- 
binės veiklos dėka jie tapo svarbiais tarpininkais prekiaujant su dar toliau esan- 
čiomis germanų, slavų ir baltų gentimis. III a. pr. Kr. pabaigoje viena keltų 
šaka — galatai, kurie buvo įkūrę Tilės (Tilios) karalystę Trakijoje (dabartinės 
Bulgarijos teritorijoje), jų pavaldiniams trakams sukilus patraukė į gretimą Mažą- 
ją Aziją, kur ir pasiliko ligi Viduramžių. Keltų buvimą Trakijoje patvirtina užrašai, 
neseniai rasti Seutopolio ir Mesembrijos (dabar Nesebaras) vietovėse“. 

Vis dėlto žvelgdami į III amžių pr. Kr. dauguma istorikų pripažintų, kad Euro- 
pos pusiasalis buvo dar bent 1000 metų nutolęs nuo to, ką galima laikyti „euro- 
pine civilizacija“. Beje, kvestionuojamas ir senovės Graikijos europietiškumas — 
jis laikomas anachronistine teorine konstrukcija, sugalvota vėlesnių europiečių. 
Taip ir yra. 

Tačiau du svarbiausi to meto procesai — graikų ir romėnų civilizacijų susilie- 
jimas Viduržemio jūros regione bei keltų dominavimas didžiojoje žemyno vidurio 
dalyje — tapo kertiniais tolesnės įvykių raidos akmenimis. Nedaug tėra jų ben- 
dros kultūros ar bendros ideologijos ženklų, nors ir graikai-romėnai, ir keltai 
buvo indoeuropiečiai (žr. IV skyrių). Nėra nė menkiausios užuominos apie jų 
bendrą identitetą. Nepaisant to, reikia pripažinti, kad kaip tik jie ir buvo tie žmo- 
nės, kurių palikuonys ir kurių tradicijos turėjo sukurti vėlesnės Europos istorijos 
branduolį. Vienas dalykas yra peržiūrėti pernelyg eurocentristinį antikinio pasau- 
lio traktavimą, kuris per ilgai dominavo, ir visai kitas — pulti į kitą kraštutinumą 
tvirtinant, kad graikai ir romėnai mažai tepaveikė vėlesnę Europos istoriją ar net 
visai jos nepaveikė. 

Būta tam tikrų įvykių, kurių pasekmes vis dar tebejaučiame. Ir nereikia dėtis, 
kad to nėra. Jei Moeriskas būtų neatkėlęs vartų; jei Sirakūzai būtų atsispyrę 
romėnams, kaip kadaise atsispyrė atėniečiams; jei Hanibalas būtų sugriovęs 
Romą, kaip Roma netrukus sugriovė Kartaginą; jei dėl to graikų pasaulis būtų 
susimaišęs su semitine Kartagina, istorija būtu pasukusi visai kitu keliu. Tačiau 
įvyko tai, kas įvyko: Moeriskas atkėlė vartus. 

Senovės Roma, 753 m. pr. Kr. — 337 m. po Kr. 


Senovės Romos pasaulis pasižymėjo tokiu vientisumu, kokio neturėjo nei Graiki- 
ja, nei tikriausiai jokia kita civilizacija, senoji ar šiuolaikinė. Kaip romėnų mūro 
sienos, kurių stiprumą užtikrino ir konstrukcijos taisyklingumas, ir naudotas itin 
stiprus cementas, taip ir Romos imperijos įvairias dalis į tvirtą monolitą jungė fizi- 
niai, organizaciniai ir psichologiniai veiksniai. Fiziškai vienijo visose provincijose 
išdėstytos karinės įgulos ir akmenimis grįstų kelių tinklas, jungęs provincijas su 
Roma. Organizaciniai ryšiai rėmėsi bendrais teisės ir administravimo principais bei 
universalia valdininkų armija, kuri turėjo užtikrinti, kad būtų laikomasi bendrų 
normų. Psichologinių ryšių pagrindą sudarė baimė ir bausmės — absoliutus tikė- 
jimas, kad visi ir visa, kas tik sudarytų grėsmę Romos valdžiai, galų gale vis tiek 
bus sunaikinta. 

Romėnus apėmusios vieningumo, susitelkimo ir vientisumo manijos šaknų, 
ko gero, reikėtų ieškoti Romos istorijos ankstyvojo etapo ypatumuose. Graikija 
išaugo iš daugybės išsibarsčiusių miestų, o Roma iš pat pradžių buvo vienas 
organizmas. Graikų pasaulis plito išilgai Viduržemio jūros kelių, 0 romėnų 
pasaulis plėtėsi teritorinių užkariavimų dėka. Tiesa, tas kontrastas nebuvo labai 
ryškus: Aleksandras Didysis — pats didžiausias visų laikų užkariautojas, o romė- 
nai, kai jau nebetilpo Italijos ribose, išmoko to, ką turi mokėti jūrų valstybė. 
Tačiau esminis skirtumas vis dėlto akivaizdus. Graikų pasaulio galybės pagrindą 
sudarė jų greitieji laivai, o romėnų — jų žygiuojantys legionai. Graikai buvo jūros 
vaikai, romėnai — žemės. Savo širdyje graikas buvo jūreivis, romėnas — sausu- 
mos gyventojas. 

Be abejo, mėginant paaiškinti romėnų fenomeną reikia nepamiršti vos ne 
gyvuliško „teritorinio imperatyvo“ instinkto. Romėnai daugiausia jėgų eikvojo 
savo teritorijų organizavimui, išnaudojimui ir gynimui. Tikriausiai derlingoji Laci- 
jaus lyguma išugdė sėslaus gyvenimo, žemės nuosavybės, ūkininkavimo ir žemės 
administravimo įgūdžius ir įpročius, sutelkė žemdirbių visuomenę. Iš to išaugo 
romėnų karinio organizavimo ir efektyvaus valdymo talentas. Kita vertus, gyve- 
nant kaime atsirandantis gilus prisirišimas prie žemės ir pastovumo noras puose- 
lėjo tokias romėnų dorybes kaip gravitas — atsakomybės jausmą, pietas — atsida- 
vimą šeimai bei šaliai ir justitia — natūralios tvarkos pojūtį. „Tarp žemdirbių reikia 
ieškoti stipriausių vyrų ir narsiausių karių“, — rašė Katonas Vyresnysis . 

Nūdienos žmonių požiūrio į romėnų civilizaciją diapazonas labai platus — nuo 
begalinio susižavėjimo iki didžiausio pasibjaurėjimo. Kaip visada, netrūksta jėgos 
gerbėjų, ypač tarp istorikų, kurie linkę žavėtis viskuo, kas stipru; juos labiau trau- 
kia Romos galybė negu Graikijos subtilumas. Jie gėrisi Koliziejaus didumu ir 
stiprumu, tik niekada nepagalvoja, kokiam tikslui jis buvo pastatytas. Koliziejus 
tapo Romos civilizacijos simboliu; tą patvirtina gerai žinomas posakis: „Kai kris 
Koliziejus, kris ir Roma, o kai kris Roma, tai žlugs ir visas pasaulis““. Tačiau 
nemaža dalis žmonių Romos nemėgsta. Daugelis Romą laiko geriausiu atveju tik 
imituotoja, graikų tradicijų tęsėja, tiktai didesniu mastu. Graikų civilizacijos ski- 
riamasis bruožas buvo kokybė, romėnų civilizacijos — kiekybė. Graikų civilizaci- 
ja buvo originali, romėnų — išvestinė. Graikija turėjo stilių, Roma — pinigų. 
Graikai buvo išradėjai, romėnai apsiribojo konstravimo ir tobulinimo darbais. 
Beje, taip save vertino ir kai kurie intelektualiausi romėnai. Horacijus Laiškuose 
klausia: „Jei graikai būtų niekinę naujoves taip kaip mes, ką iš senovės paminklų 
turėtumėm šiandien?“ Negana to, romėnai kopijuodami daug ką suvulgarino. 
Pavyzdžiui, architektūros srityje jie pasiskolino ne dorėninį ar jonėninį, o sunkų 
ir prabangų vėlyvąjį korintinį orderį. Vienas iš kritikų rašė: „Visa graikų meno 
struktūra subyra susidūrusi su tokia grynai utilitarine tauta kaip romėnai“, 

Nepaisant to, Roma skolinga Graikijai nepaprastai daug. Religijos srityje romė- 
nai urmu perėmė visus jų Olimpo gyventojus: Dzeusas virto Jupiteriu, Hera — 
Junona, Arėjas — Marsu, Afroditė — Venera. Graikų moralinę filosofiją jie įsisa- 
vino tiek, kad stoicizmas tapo būdingesnis Romai negu Atėnams. Literatūroje 
graikų rašytojais kaip pavyzdžiais nuolat sąmoningai naudojosi lotyniškieji jų 
amato tęsėjai. Buvo laikoma savaime suprantamu dalyku, kad išsilavinęs romėnas 
turi laisvai šnekėti graikiškai. Abstrakčios filosofijos ir mokslų srityse romėnai 
nepadarė jokios pažangos. 

Tačiau būtų neteisinga manyti, kad Roma — tik jaunesnysis graikų-romėnų 
civilizacijos partneris. Paprasčiausiai Romos genijus buvo nukreiptas į kitas sri- 
tis — visų pirma į teisę, karinę organizaciją, administravimą, inžineriją. Be to, 
Romos valstybėje atsiradusios įtampos labai išugdė romėnų literatūrinį ir meninį 
skonį. Neatsitiktinai daugelis romėnų karių ir politikų buvo žymūs rašytojai. Vis 
dėlto neturėtume pamiršti ir ilgo romėnų ydų sąrašo. Ne šiaip sau kritikai nurodo 
itin šlykščią vergijos atmainą, besaikį žiaurumą, o vėliau tokį moralinį nuosmukį, 
kad greta jo net helenizmas atrodo puritoniškas. 

Plačiąja prasme senovės Romos politinė istorija truko 2206 metus nuo 
„Amžinojo miesto“ įkūrimo 753 m. pr. Kr. iki galutinio Romos imperijos žlugimo 
1453 m. po Kr. Tačiau pagal dažnesnį apibrėžimą ta istorija tęsėsi nuo miesto 
įkūrimo iki Romos imperijos vakarinės dalies, kurios sostinė ir buvo Roma, žlu- 
gimo ir buvo dvigubai trumpesnė. Ją įprasta skirstyti į tris etapus: karalystę, res- 
publiką ir imperiją. [auc] 

Pusiau legendinė Romos karalystė labai primena Graikijos ankstyvąjį „herojinį 
amžių“. Ji prasideda legenda apie Romulą ir Remą, du našlaičius dvynius, neva 
Enėjo palikuonis, kuriuos savo pienu išmaitino vilkė, ir baigiasi paskutiniojo 

Romėnų chronologija buvo grindžiama sutartine miesto įkūrimo data. Ilgai buvo mano- 
ma, kad romėnų „nuliniai metai“ atitinka 750 m. pr. Kr. Visos kitos datos buvo skaičiuo- 
jamos AUC - ab urbe condita („nuo miesto įkūrimo“). I a. pr. Kr. įsigaliojo modifikuota 
schema, kai Terencijaus Varono (636-725 AUC), „mokyčiausio iš romėnų“ apskaičia- 
vimai parodė, jog miesto įkūrimo datą reikia laikyti 753 m. pr. Kr. 

Tačiau Varono laikais dauguma romėnų buvo pripratę naudotis kita, alternatyvine 
sistema, siejama ne su metais, o su kasmet renkamų konsulų vardais. Tiek oficialiuose 
dokumentuose, tiek ir kasdieniniuose pokalbiuose buvo minimi „Gajaus Terencijaus 
Varono ir Lucijaus Emilijaus Pauliaus metai“ (216 m. pr. Kr.), arba „septyni Gajaus Mari- 
jaus konsulavimai“ (107,104, 103, 102, 101, 100 ir 86 m. pr. Kr.). Norint suprasti apie 
ką kalbama, reikėjo gerai mokėti Romos istoriją. Mažai kas iš išsilavinusių žmonių neži- 
nojo, kad Varonas Vyresnysis ir Emilijus Paulius vadovavo romėnų armijai nelemtajame 
Kanų mūšyje. 

Laimė, abi šios sistemos buvo suderinamos. Vieną buvo galima patvirtinti kita. 
Pavyzdžiui, Gajaus Julijaus Cezario iškilimą ir smukimą galima apskaičiuoti remiantis 
tokiomis datomis: 


AUC KONSULAVIMAS m. pr. Kr. 
695 M. Kalpurnijus Bibulas ir G.Julijus Cezaris (I) 59 
705 G. Klaudijus Marcelas ir L. Kornelijus Lentulas Kruras 49 
706 G. Julijus Cezaris (Il) ir P. Servilijus Vatija Izaurikas 48 
707 Kv. Rufijus Kalenas ir P. Vatinijus 47 
708 G. Julijus Cezaris (III) ir M. Emilijus Lepidas 46 
709 G. Julijus Cezaris (IV) (vienintelis konsulas) 45 
710 G. Julijus Cezaris (V) ir M. Antonijus 44 
711 G. Vibijus Pansa ir A. Hircijus, abu nužudyti; juos pakeitė 


triumviratas: M. Antonijus, G. Oktavianas ir M. Emilijus Lepidas 43 


Cezaris suprato, kad toks kalendorius nebetinkamas. Senieji romėnų metai turėjo 
tik 304 dienas ir buvo suskirstyti į 10 mėnesių, o prasidėdavo X! Kal. Majaus dieną 
(balandžio 21 d.). Papildomi mėnesiai Lanuarius ir Februarius buvo sugalvoti spragai 
užpildyti. Todėl 708 AUC, Cezario trečiojo konsulavimo metu, buvo įvykdyta drastiška 
kalendoriaus reforma. Metai buvo prailginti 151 diena, kad Naujieji metai galėtų prasi- 
dėti 707 AUC (45 m. pr. Kr.) sausio 1 d. ir tęstis 12 mėnesių arba 365 dienas iki gruo- 
džio 31 d. Tolesni patikslinimai buvo padaryti valdant Augustui 737 AUC (4 m. po Kr.): 
senieji penktasis ir šeštasis mėnesiai, Ouintilis ir Sextilis buvo pavadinti Julius (Cezario 
garbei) ir Augustus (Augusto garbei) bei įvesta kas ketveri metai pasikartojanti „kelia- 
moji diena“ (bis-sextile). Tad pagal Julijaus kalendorių sudarytieji metai turėjo 365 1/4 
dienos ir tik 11 minučių bei 12 sekundžių skyrėsi nuo Žemės apsisukimo aplink Saulę 
trukmės. Šis kalendorius buvo visuotinai naudojamas iki 1582 m. 

Kadangi konsulai ir toliau buvo skiriami per visą Principato laikotarpį, išliko ir papro- 
tys metus skaičiuoti pagal konsulų vardus. Imperatorių valdymo metai paprastai nebu- 
vo cituojami. Vėlesniu imperijos laikotarpiu, kai konsulų pareigos buvo panaikintos, 
AUC sistema rėmėsi penkiolikos metų mokesčių (indictio) ciklu. Kai VI a. viduryje 
pagaliau pradėtas naudoti krikščioniškasis metų skaičiavimas, romėniškasis jau galėjo 
pasigirti trylikos šimtmečių istorija“. [ANNO DOMINI] 











iš septynių karalių, Tarkvinijaus Išdidžiojo išvijimu 510 m. pr. Kr. Tie pustrečio 
šimtmečio yra gerokai prieš rašytinės istorijos pradžią. Romos įkūrėjas Romulas 
neva organizavęs sabinių pagrobimą — jos padėjo apgyvendinti naująjį miestą. 
Sabinas Numa Pompilijus įvedė kalendorių ir oficialias religines apeigas, forume 
pastatė Januso šventyklą, kurios durys būdavo atidaromos vykstant karui ir užda- 
rytos taikos metu. Trečiasis karalius lotynas Tulas Hostilijus sulygino su žeme 
kaimyninį Alba Longos miestą ir ištrėmė jo gyventojus. Ankas Marcijus iš atsiga- 
bentų karo belaisvių sudarė plebso arba „paprastų žmonių" socialinę grupę. Šeš- 
tasis karalius Servijus Tulijus davė Romai jos pirmąją konstituciją, užtikrinančią 
plebsui nepriklausomybę nuo patricijų („vyresniųjų“) ir sukūrė Lotynų sąjungą. 
Penktasis ir septintasis karaliai, Tarkvinijus Senasis ir Tarkvinijus Išdidusis, buvo 
etruskų kilmės. Pirmasis iš jų Romoje įvedė viešuosius darbus, jų dėka, be kitko, 
mieste atsirado gera kanalizacijos sistema, pavadinta jo vardu. Antrasis buvo išvy- 
tas po Lukrecijos pagrobimo, kurį organizavo jo sūnus. [ETRUSKkOMANIJAI 

Roma su jos septyniomis kalvomis, leidžiančiomis kontroliuoti strategiškai 
svarbią perkėlą per Tibro upę, buvo vienas iš kelių Lacijaus miestų, kurių gyven- 
tojai kalbėjo „lotynų“ kalba. Tais tolimais laikais dominavo ne jie, o jų galinges- 
ni kaimynai, ypač šiauriau gyvenę etruskai, kurių įtvirtintas Vejų miestas buvo 
vos už 16 km nuo Forumo. „Etruskų gyvenviečių“ Vulkų, Tarkvinijos ir Perudži- 
jos liekanos liudija apie toli pažengusios, bet paslaptingos civilizacijos egzistavi- 
mą. Roma daug ką perėmė iš jos. Pasak Livijaus, Roma atlaikė etruskų puolimą 
ir jų mėginimą vėl grąžinti Tarkvinijų viešpatavimą tik vienaakio Horacijaus Kok- 
lio narsumo dėka — jis apgynė seniausią tiltą per Tibro upę — Pons Sublicius: 


Then out spake brave Horatius Sargybos vadas tarė, 
The Captain of the Gate: Horacijus narsus: 
„To every man upon this earth „Visų tas pats likimas — 
Death cometh soon or late; Mirtis pakirs visus. 
And how can man die better Bet mirt yra garbinga 
Then facing fearful odds, Nuo priešų mūs piktų, 
For the ashes of his fathers Kapus senolių ginant 
And the temples of his Gods? Ir šventyklas dievų. 
Hew down the bridge, Sir Consul, Lėk, konsule, prie tilto 
With all the speed ye may: Jį paskubėk sugriaut. 
I, with two more to help me, O man duok porą vyrų 

Will hold the foe in play. Su priešais susikaut. 
In yon straight path a thousand Ant šito siauro tako 

May well be stopped by three. Trys tūkstantį atstos. 
Now who will stand on either hand Tad kam drąsos netrūksta? 

And keep the bridge with me?“ Kas su manim kovos? 
„Horatius“, guoth the Consul, Jam konsulas atsako: 

„As thou sayest, so let it be.“ „Gerai, tegu taip bus“. 
And straight against that great array Ir trys narsuoliai žengia 

Forth went the dauntless Three. Jau mirčiai į nasrus ... 
For Romans in Rome's guarrel Tėvynę gint mokėjo 

Spared neither land nor gold, Romėnai kitados: 
Nor son nor wife, nor limb nor life, Gyvybės negailėjo, 

In the brave days of old“. Nei turtų, nei šeimos. 


Romos respublikos laikais miestas iš nykaus provincijos miestelio išaugo į viso 
Viduržemio jūros regiono valdovą. Respublikos etapas prasidėjo 509 m. pr. Kr. 
pirmaisiais valdančiųjų konsulų rinkimais ir baigėsi po 478 metų, kai Oktavianas 
pradėjo pirmąją imperatorių dinastiją. Tai buvo nepaliaujamų užkariavimų epo- 
cha. V a. pr. Kr. Roma užvaldė savo artimiausius kaimynus ir išplėtė teritoriją iki 
822 km2. 491 m. pr. Kr. įvyko vienas garsus Romos istorijos epizodas: iš Romos 
išvytas karvedys Gnėjus Marcijus Koriolanas atvedė prie miesto vartų neįveikia- 
mą volskų kariuomenę ir tik jo motinos ašaros bei maldavimai išgelbėjo miestą. 
IV a. pr. Kr. miestas atsigavo po galų apiplėšimo 390 m. pr. Kr. ir per tris įnirtin- 
gus samnitų karus įtvirtino savo hegemoniją centrinėje Italijoje. III a. pr. Kr. Roma 
pradėjo graikiškųjų pietinių sričių nukariavimą; iš pradžių tai buvo karas su Epi- 
ro karaliumi Piru (282 — 272 m. pr. Kr.), atėjusiu į pagalbą savo tautiečiams, vėliau 
kelios karinės kampanijos, pasibaigusios Sicilijos prijungimu. Tos kampanijos 
sukėlė užsitęsusį konfliktą su Kartagina ir tris Punų karus. 

Iš visų Romos karų kaip tik jos šimtmetinis konfliktas su Kartagina geriausiai 
pademonstravo garsųjį romėniškąjį ištvermės ir negailestingumo derinį. Afrikos 
Kartagina buvo senesnė už Romą. Ją įkūrė lotynų Punica vietoje atvykėliai iš 
Finikijos. Lotynai su Kartagina sugyveno taikiai, 0 tą taiką saugojo sutartis — 
pats seniausias išlikęs Romos istorijos dokumentas. Datuojama pirmaisiais res- 
publikos metais, ši sutartis reikalauja, kad abi pusės gerbtų viena kitos įtakos 
sferas. Tos sutarties buvo laikomasi beveik tris šimtus metų, kol Romos kariuo- 
menė nepersikėlė per Mesinos sąsiaurį. 

Per Pirmąjį Punų karą (264—241 m. pr. Kr.) romėnų sausumos kariuomenė 
pačios Kartaginos beveik nepalietė, nors ji ir neteko valdų Sicilijoje. Tuo metu 
romėnai išmoko kariauti jūroje. Per Antrąjį Punų karą (218— 201 m. pr. Kr.), kuris 
kilo po įspūdingo Hanibalo žygio per Alpes iš Ispanijos į Italiją, Roma buvo tik 
per plauką nuo visiško sunaikinimo ir atsilaikė tik savo ištvermės dėka. Šiaurės 
Italijoje sukilo keltai, maištai vyko ir didelėje Sicilijos dalyje; kelias į Romą buvo 
beveik neginamas. Mūšiai prie Trazimeno ežero (217 m. pr. Kr.) ir Kanų (216 m. 
pr. Kr.) priskiriami patiems didžiausiems Romos pralaimėjimams. Romai pavyko 

Santa Severoje (senovinėje Pirgėje) netoli Romos archeologai atidengė dvi etruskų 
šventyklas, žvelgiančias jūros link. Šis 1957-1964 m. radinys buvo neeilinis. Pirmą 
kartą pavyko buvusioje etruskų gyvenvietėje surasti ne vien kapus. Šiose apie 500 m. 
pr. Kr. senumo šventyklose buvo rastos trys plonytės auksinės plokštelės su užrašais 
punų ir etruskų kalbomis: 

Deivės Astartės garbei. Ši šventa vieta pastatyta ir paaukota Tefario Velianaso, 
Cisros karaliaus, Saulės Aukos mėnesį <...> trečiaisiais jo viešpatavimo metais, Kiro 
mėnesį, Dievybės laidojimo dieną. O deivės statulai tiek metų, kiek šių žvaigždžių. 

Pirgai buvo greta esančio Cisros (dabar Červeterio) miesto uostas, o karalius 
Tefaris („Tiberijus“) pasirinko sau kartaginiečių deivę. [ramuzas] Šventyklos galėjo būti 
paaukotos deivei praėjus šiek tiek laiko po nepasisekusio etruskų mėginimo užpulti 
graikų miestą Kumus Neapolio įlankoje ir, ko gero, tame pačiame dešimtmetyje, kai 
Roma sukilo prieš etruskų viešpatavimą. 

Etruskai klestėjo Toskanoje ir Umbrijoje nuo 700 iki 100 m. pr. Kr. Jie sakėsi esą 
atvykėliai iš Mažosios Azijos. Jų abėcėlė, kilusi iš graikų abėcėlės, lengvai įskaitoma, 
tačiau kalba dar ne visai iššifruota. Po kunigaikščių viešpatavimo ankstyvuoju laikotar- 
piu VI a. pr. Kr. jie perėjo į prekybinių miestų-valstybių stadiją kaip ir graikai. Etruskų 
laidojimo rūsių sienas puošia puikios stilizuotos freskos, dažnai vaizduojančios mirusių- 
jų puotas (žr. 5 pav. įklijoje). Skurdžios mūsų žinios apie juos remiasi archeologiniais 
radiniais ir priešiškais vėlesnių amžių romėnų aprašymais, kuriuose etruskai vaizduoja- 
mi kaip rajūnai, ištvirkėliai ir religiniai fanatikai. Nuo pirmosios parodos apie etruskus, 
surengtos Londone 1837 m., iki paskutiniosios 1992 m. Paryžiuje“ būta daug mėginimų 
sudominti Europos visuomenę etruskologija. Didžiausia paskata - 1828-1836 m. atkas- 
ti jų kapai Vulkų, Cerės ir Tarkvinijos vietovėse, tada buvusiose popiežiaus valdose. 

Tačiau visais laikais vyravo romantiški spėliojimai. Medičiai, organizavę pirmuosius 
tyrinėjimus, pareiškė esą etruskų kilmės. XVIII a. Josiahas Wedgwoodas savo kerami- 
kos dirbtuves pavadino „Etrurijos“ vardu, nežinodamas, kad tuo metu madingas „etrus- 
kų stilius“ buvo graikų, o ne etruskų kilmės. Etruskų mįslė nedavė ramybės Prosperui 
Mėrimėe, taip pat karalienės Viktorijos laikų pionieriui George'ui Dennisui. Beje, ir 
D. H. Lawrence'ui: 

Tai, ką jie [etruskai] darė tais nevaržomais šimtmečiais, buvo taip natūralu, kaip 
natūralu yra kvėpuoti. Tai ir yra tikroji etruskų prigimtis: laisvumas, natūralumas, gyve- 
nimo pilnatvė <...> O mirtis buvo natūrali gyvenimo pilnatvės tąsa“ : 

Tai jau nebe etruskologija; tai Etruscheria, arba, kaip pasakytų prancūzai, ėtrus- 
comanie. 








išlikti tik dėl Kvinto Fabijaus Maksimo Kunktatoriaus („vilkintojo“) taktikos, 
atkaklaus visų išteklių mobilizavimo ir Sirakūzų paėmimo. Hanibalo brolis Has- 
drubalas buvo atremtas, kai antrą kartą mėgino įsiveržti į Italiją iš Ispanijos, o 203 
m. pr. Kr. priverstas pasitraukti ir pats Hanibalas. Jį nusivijo į Afriką išlikęs gyvas 

Kanų mūšyje jaunasis Publijus Kornelijus Scipionas Afrikietis, kuriam vėliau buvo 
lemta užimti Kartaginą. Mūšyje prie Zamos 202 m. pr. Kr. Hanibalas susidūrė su 
sau lygiu priešininku. Radęs prieglobstį tarp Romos priešų Graikijoje, jis pagaliau 
buvo priverstas nusižudyti. 

Kartagina, netekusi savo laivyno ir sumokėjusi didžiulę duoklę, išsilaikė dar 
šešiasdešimt metų. Tačiau per Trečiąjį Punų karą (149— 146 m. pr. Kr.) Katonas 
Vyresnysis pareikalavo visiškai sunaikinti priešą. Carthago delenda est. Taip ir 
buvo padaryta 146 m. pr. Kr. Miestas sulygintas su žeme, jo gyventojai parduoti 
į vergiją, miesto teritorija suarta ir vagos pabarstytos druska. Kaip kita proga rašė 
Tacitas, romėnai „padarė dykumą ir pavadino ją taika“. Kornelijus Scipionas Emi- 
lianas Afrikietis Jaunesnysis, stebėdamas šią sceną kartu su istoriku Polibijum, 
susijaudinęs pacitavo Hektoro žodžius iš Iliados: „Ateis diena, kai kris šventoji 
Troja“. Paklaustas, ką turi galvoje, jis atsakė: „Tai šlovinga akimirka, Polibijau, bet 
mane kamuoja nuojauta, kad vieną dieną toks pat likimas ištiks ir mano šalį"? 

Kai Kartaginos grėsmė buvo neutralizuota, o paskui ir pašalinta, pergalingie- 
ji Respublikos legionai pradėjo grobti likusias Viduržemio jūros regiono šalis. 
241—190 m. pr. Kr. buvo nukariauta Cizalpinė Galija. 201 m. pr. Kr. užgrobta 
Iberija ir didelė dalis Šiaurės Afrikos. 229— 168 m. pr. Kr. nukariauta Ilyrija. 
Makedonija kartu su Graikijos centrine dalimi buvo užimta 146 m. pr. Kr. Į Užal- 
pinę Galiją romėnai įsiveržė 125 m. pr. Kr., o galutinai ją pajungė Cezaris 58 — 
50 m. pr. Kr. Nepriklausomos Mažosios Azijos karalystės aneksuotos 67 —61 m. 
pr. Kr., Sirija ir Palestina — 64 m. pr. Kr. [EGNACIJA] 

Per paskutinįjį Respublikos gyvavimo šimtmetį karinės kampanijos už šalies 
ribų susipynė su pilietiniais karais viduje. Pergalingieji karvedžiai siekė kontro- 
liuoti ir centrinę valdžią Romoje. Tariamieji reformatoriai stengėsi patenkinti 
žemesniųjų visuomenės sluoksnių reikalavimus. Dėl kylančių vidaus kovų perio- 
diškai kartojosi sumaišties ir diktatorių valdymo laikotarpiai. 133— 121 m. pr. Kr. 
populiarūs tribūnai Tiberijus Sempronijus Grakchas ir jo brolis Gajus Semproni- 
jus Grakchas mėgino išdalinti valstybines žemes bežemiams valstiečiams, daly- 
vavusiems Respublikos užkariavimuose. Broliams pasipriešino valdančioji oligar- 
chija ir jie abu buvo nužudyti. 82— 79 m. pr. Kr. Lucijus Kornelijus Sula (Felixas) 
pasiskelbė diktatorium, prieš tai nugalėjęs Gajaus Marijaus (157 —86 m. pr. Kr.), 
žymiausio tų laikų kario, šalininkus. 60 m. pr. Kr. trys varžovai, kariai ir politikai 
Markas Licinijus Krasas, Pompėjus Didysis ir Gajus Julijus Cezaris sudarė pirmą- 
jį valdantįjį triumviratą. Tačiau 48 m. pr. Kr. Cezaris, sutriuškinęs likusio gyvo 
triumviro Pompėjaus grupuotę, pareikalavo imperatoriaus titulo. Pagaliau 31 m. 
pr. Kr., po antrojo triumvirato žlugimo, Oktavianas padarė galą pilietiniams 
karams. Jo pergalė mūšyje prie Akcijaus turėjo daug pasekmių: privertė pasiduo- 
ti Egiptą, Antonijų ir Kleopatrą „ištiko“ mirtis, opozicija išnyko, o pats Oktavia- 
nas prisiėmė „Augusto“ titulą. Tad priešmirtinis Respublikos atodūsis sutapo su 
paskutiniojo Viduržemio jūros pakrantės ruožo, kuris bent jau nominaliai vis dar 
buvo nepriklausomas, užgrobimu. Per 500 metų Januso šventyklos vartai buvo 
uždaryti tik tris kartus. [AauiLa] 

Iš visų romėnų kelių gyvybiškai svarbiausias buvo Egnacijos kelias (Via Egnatia). 
Nutiestas II a. pr. Kr., jis sujungė Romą su Bizantija, taigi vėliau Vakarinę ir Rytinę impe- 
rijas. Savo vardą kelias gavo nuo Egnacijos miesto Apulijoje, kuriame buvo stebuklingas 
liepsnojantis altorius; kartu tai ir pagrindinis sustojimas keliaujant iš Romos į Brundizijų 
- uostą prie Adrijos jūros. Italijoje šis kelias buvo alternatyvus senesniajam Apėjos keliui 
(Via Appia), kuriuo tą patį tikslą buvo galima pasiekti per Benevento ir Tarento miestus. 
Rytinėje Adrijos jūros pakrantėje kelias prasidėjo nuo Dirachijaus (Dureso), šoninio 
kelio, ateinančio iš Apolonijos, kirto Makedonijos provinciją, eidamas per Lichnidą (Och- 
ridę), Pelą ir pasiekdamas Tesalonikus. Jis tęsėsi Chalkidikės pusiasalio pakraščiu, per 
Amfipolį ir Filipus ir baigėsi Dipseloje prie Hebros (Maricos) upės Trakijoje". 

Paskutinioji šio kelio atkarpa iki Bizantijo iš pradžių nesivadino „Egnacija“ ir darė 
didelį lanką į šalies vidų, apeidama pakrantės lagūnas. Tiesioginis kelias nuo Regijaus 
iki Hebdomono buvo išgrįstas tik Justiniano I laikais. Po dvidešimties dienų kelionės 
keleivis, įveikęs per 800 kilometrų, atsidurdavo prie Konstantinopolio Aukso vartų. 
Pasak patarlės, „Visi keliai veda į Romą“. Tačiau visi keliai veda ir iš Romos. 








Pilietiniai karai visų pirma buvo politinių požiūrių pasikeitimo išraiška. Tą 
gerai parodo dviejų Katonų, kurie abu palaikė pralaiminčią pusę, likimai. Markas 
Porcijus Katonas Vyresnysis („Cenzorius“; 157 —86 m. pr. Kr.) tapo tikru senųjų 
romėnų dorybių — asketizmo ir puritoniškumo — sinonimu. Dvidešimt septyne- 
rius metus ištarnavęs armijoje, jis pasitraukė į savo sodybą rašyti knygų apie isto- 
riją ir žemės ūkį. Katonas Vyresnysis griežtai kritikavo helenistinę prabangą ir 
rafinuotumą, ypač įnirtingai užsipuldamas neprincipingą karjerizmą, kurį įžiūrėjo 
Scipionų veikloje. Gyvenimo pabaigoje atkakliai reikalavo sunaikinti Kartaginą. 
Jo proanūkis Markas Porcijus Katonas Jaunesnysis Utikietis (95— 46 m. pr. Kr.) 
buvo ne mažiau tiesaus ir atkaklaus būdo. Išsilavinimo stoikas, jis prisijungė prie 
Pompėjaus šalininkų kampanijos pažaboti diktatoriškas Cezario ambicijas. Pom- 
pėjui pralaimėjus, ryžosi geriau mirti negu pasiduoti po didvyriško žygio per Libi- 
jos dykumą. Žygis baigėsi tik tuo, kad Katonas Jaunesnysis buvo apsuptas Utikos 
mieste. Paskutiniąją naktį praleido skaitydamas Platono veikalą Phaedo apie sielos 
nemirtingumą. Šitaip jis tapo respublikonų opozicijos tironijai — principinės opo- 
zicijos — simboliu. Ciceronas gyrė jį. Cezaris savo Antikatone (Anticato) negar- 
bingai stengėsi jį diskredituoti. Poetas Lukanas (39—65 m. po Kr.), kuris irgi 
nusižudė, nenorėdamas paklusti despotui, vaizduoja Katoną Jaunesnįjį kaip poli- 
tinės laisvės gynėją. Sekdamas Lukanu, Dantė padaro jį Skaistyklos kalno, kitaip 
sakant, kelio į dvasios laisvę sergėtoju. 

Gajus Julijus Cezaris (100—44 m. pr. Kr.) ryžtingai atakavo nusistovėjusias 
Respublikos tradicijas. Gabus karvedys ir administratorius, jis pirmojo triumvirato 
metu valdė kartu su Pompėjumi ir Krasu, tarnavo konsulu ir nuo 59 m. pr. Kr. 

AGUILA 


Erelis paukščių karaliumi laikomas taip seniai, kaip liūtas žvėrių karaliumi. Romėnų mito- 
logijoje jis buvo Jupiterio audros paukštis, žaibų ir griaustinio nešėjas. Kaip valdžios ir 
didybės simbolis erelis vaizduotas Babilonijoje ir Persijoje; romėnų karvedys Marijus per- 
ėmė jį po užkariavimų Rytuose. Romos imperijos legionai žygiavo su erelį vaizduojančio- 
mis kovos vėliavomis, erelis vainikavo ir Romos konsulų skeptrus.! (Žr. WI priedą, 12) 

Slavų folklore yra legenda apie tris brolius - Lechą, Čeką ir Rusą, kurie leidosi ieš- 
koti laimės. Rusas pasuko į rytus, Čekas į pietus, Bohemijos link, o Lechas per lygumą 
leidosi į vakarus. Lechas sustojo prie ežero, po dideliu ąžuolu, kuriame baltas erelis susi- 
suko lizdą. Jis tapo lenkų protėviu, o Gnieznas, „erelio lizdas“, buvo jo pirmieji namai. 

Velse aukščiausia Snaudo (Snowdon) viršukalnė, pati velsiečių tėviškės širdis, irgi 
vadinama Eryri - „erelių vieta“. 

Krikščionių simbolikoje erelis siejamas su šv. Jonu Evangelistu (kaip kad šv. Matas 
vaizduojamas su angelu ir kirviu, šv. Lukas su jaučiu, o šv. Morkus su liūtu). Ereliu baž- 
nyčiose puošiami pultai Šv. Raštui padėti; išskėstais sparnais prilaikydamas Bibliją, jis 
atbaido netiesos gyvatę. Pasak šv. Jeronimo, erelis buvo ir žengimo į Dangų simbolis. 

Europos istorijoje karališkojo erelio simboliu naudodavosi valdovai, norėdami 
pabrėžti, kad jie pranašesni už kitus kunigaikščius. Karolis Didysis nešiojo apsiaustą, 
kurio audekle buvo įspausti erelio atvaizdai; Kanutas Didysis su tokiu apsiaustu buvo 
ir palaidotas“. Napoleonas I ir Napoleonas III irgi mielai naudojo erelių simbolius. 
Napoleono įpėdinis, Romos karalius, net gavo pravardę Aiglon - „ereliukas“. Tik britai, 
norėdami pasirodyti esą ne tokie kaip kiti, ereliais visai nesidomėjo. 

Erelio motyvas dažnai pasikartoja Europos heraldikoje, dar anksčiau jis pasirodė 
islamiškoje valdžios atributikoje“. Serbija ir Lenkija puikuojasi baltu ereliu; lenkų erelis 
su karūna (komunistinio režimo metais ji buvo nuimta). Tirolis ir Brandenburgas bei 
Prūsija turėjo raudonus erelius, o Varmlandijos provincijos Švedijoje erelis mėlynas. 
Vokietijos Federacinė Respublika pasiskolino iš Acheno miesto herbo stilizuotą juodą 
erelį. Valdant Paleologų dinastijai, Bizantijos imperija pradėjo naudoti dvigalvio erelio 
su išskėstais sparnais emblemą, simbolizuojančią Romos imperijos tęstinumą Rytuose 
ir Vakaruose. Ilgainiui jį perėmė Maskvos, tos „Trečiosios Romos“, carai, Šventosios 
Romos imperijos monarchai Vokietijoje bei Habsburgai Austrijoje. 

Ein Adler fangt keine Mucken - sako vokiečių patarlė: „Erelis uodų negaudo“". 


Ia ai ae) S a ara 


buvo abiejų Galijų prokonsulu. Cezario priešai bjaurėjosi, kad jis begėdiškai papir- 
kinėjo Romos gyventojus, manipuliavo politikais, karinėse kampanijose vadovavo- 
si „naikink ir plėšk“ principu. Dar ir dabar mums ausyse skamba Cicerono pro- 
testas: „O tempora! O mores!“ 49 m. pr. Kr. Cezaris peržengė Italijos provincijos 
sieną — Rubikono upę ir paskelbė Romai karą. Nors ir vengė išorinių monarchijos 
atributų, tačiau jo diktatūra buvo realus faktas, o vardas tapo absoliučios valdžios 
sinonimu. Jam net pavyko pakeisti kalendorių. Cezaris buvo nužudytas per kovo 

idas 44 m. pr. Kr. respublikonų sąmokslininkų grupės, kuriai vadovavo Markas 
Junijus Brutas ir Gajus Kasijus Longinas, kuriuos jų šalininkai pavadino „išvaduo- 
tojais“. Brutas buvo Romos pirmojo konsulo, nuvertusio Tarkvinijus, palikuonis. 
Šekspyras vadino jį „kilniausiu iš visų romėnų“. Užtat Dantė vaizduoja Brutą 
žemiausiame Pragaro rate — už tai, kad išdavė Cezario draugystę. 

Po Cezario mirties jo šalininkams ėmė vadovauti Cezario vaikaitis Oktavianas. 
Gajus Oktavijus (gimęs 63 m. pr. Kr.), pavadintas Gajum Julijum Cezariu Okta- 
vianu, kai buvo paskirtas oficialiu Cezario įpėdiniu, turėjo pakeisti savo vardą dar 
kartą, laimėjus visus mūšius. Jis dvylika metų valdė netvirtame antrajame trium- 
virate kartu su Marku Emilijumi Lepidu ir Marku Antonijumi (apie 82—30 m. 
pr. Kr.) ir mūšyje prie Filipų įveikė Bruto ir Kasijaus vadovaujamus Respublikos 
šalininkus. Tačiau netrukus Oktavianas atsigręžė prieš savo partnerius ir užpuolė 
stipresnįjį iš jų — Marką Antonijų. Oktavianas valdė Vakarus, Antonijus — 
Rytus. Jūrų mūšis prie Akcijaus kyšulio buvo gan švelni jų konfrontacijos, į kurią 
buvo įtrauktos beveik visos senojo Romos pasaulio pajėgos, baigtis. Tačiau mūšio 
reikšmė pasirodė lemiama, nes užbaigė pilietinius karus, padarė galą Respublikai, 
o pačiam Oktavianui atnešė aukščiausią Augusto titulą. 

Imperija, kurios pirmieji metai gerai žinomi „principato“ pavadinimu, prasi- 
dėjo nuo Augusto pergalės dienos 31 m. pr. Kr. Imperijai buvo lemta išvysti Pax 
Romana — tą nuostabiąją „romėniškąją taiką“, įsiviešpatavusią nuo Atlanto ligi 
Persijos įlankos. Nors politinės audros ir kruvinos intrigos nesiliovė, ypač Romo- 
je, tačiau provincijos buvo tvirtai kontroliuojamos ir karai vyko daugiausia tik 
tolimose pasienio teritorijose. Pavyko užvaldyti keletą naujų teritorijų — Brita- 
niją 43 m. po Kr., Armėniją 63 m. po Kr., Dakiją 105 m. po Kr. Tačiau apskritai 
Imperija tenkinosi tuo, kad Europoje stengėsi apginti savo teritorijas šiapus 
limes — pasienio įtvirtinimų, besidriekiančių nuo Adriano pylimo Bretanijoje lig 
Dunojaus deltos, o Azijoje kariavo su galingiausiais Romos priešais — partais ir 
persais. [AKVINKAS] 

Pagaliau atėjo laikas, kai Imperija turėjo trauktis. Traukimasis sukėlė jos 
pakraščių byrėjimą ir centro demoralizaciją. Jau III a. po Kr. nuolatinė imperatorių 
kaita rodė, kad monolitas ima silpnėti. Šį procesą pavyko pristabdyti, padalijus 
Imperiją į rytinę ir vakarinę dalis. Tačiau IV a. po Kr., dėl ryškaus išteklių pasi- 
slinkimo į rytus, buvo nutarta sostinę perkelti iš Romos į Bizantiją. Tai įvyko 330 
m. po Kr. Roma liovėsi būti Imperijos politiniu centru. Jos „amžina“ valdžia kara- 
lystės, Respublikos ir Imperijos „laikotarpiais“ truko lygiai 1083 metus. 

Romos ekspansijos energija buvo daug didesnė už graikų miestų-valstybių 
ar Makedonijos augimo varomąją jėgą. Nors Aleksandro imperijos dydis vienu 
metu pranoko vėlesniojo romėnų pasaulio dydį, tačiau teritorija, kurią Roma sis- 
temingai apgyvendino ir mobilizavo, be jokių abejonių buvo didesnė. Jau nuo 
pačios pradžios Roma naudojo daug įvairių teisinių, demografinių ir agrarinių 
instrumentų, kad į imperiją įjungtos teritorijos įneštų savo indėlį Romos karinei 
mašinai išlaikyti . Priklausomai nuo aplinkybių, nukariautų teritorijų gyventojai 
gaudavo visas Romos piliečių teises, dalines piliečių teises (civitas sine suffragio) 

AKVINKAS 


Kaip ir gretima Karnunto vietovė, Akvinkas pradėjo savo istoriją kaip Romos legionierių 
stovykla Tiberijaus viešpatavimo metais. Netrukus aplink jį ėmė dygti canabae - „nefor- 
malios gyvenvietės“. II a. pr. Kr. Akvinkas gavo oficialų municipium statusą. Ši gyven- 
vietė, Panonijos lygumų vartai į imperiją, smarkiai suklestėjo ne tik kaip legionierių 
stovykla, bet ir kaip prekybinis centras. Jos gerovę rodė du amfiteatrai, karinis ir civili- 
nis, bei freskos, puošusios prabangesnius namus. 

Akvinko griuvėsiai yra dabartinio Budapešto priemiesčiuose. [supa] Vengrai, kaip 
ir anglai, neturėjo tiesioginių kontaktų su senovės Romos pasauliu, nes į dabartinę 
savo tėvynę atkeliavo jau po Imperijos žlugimo. Vis dėlto jie puoselėja savąjį „romėniš- 
kąjį paveldą““. [BARBARAI] 








arba Romos sąjungininkų statusą. Visais atvejais būdavo rūpestingai nustatoma, 
kiek sritis turi mokėti pinigų ir pristatyti karių. Ištikimi kariai būdavo dosniai 
apdovanojami žeme, išmatuota ir suskirstyta į vienodo dydžio sklypus. Dėl to 
nuolat didėjo teritorija, jai ginti reikėjo vis daugiau karių, o augančiai kariuome- 
nei išlaikyti — vis daugiau žemės. Militarizuota visuomenė, kurioje pilietybė 
buvo tarnybos kariuomenėje sinonimas, nuolat jautė nepasotinamą žemės alkį. 
Valstybė turėjo žemės fondą — ager publicus — skirtą apdovanoti labiausiai atsi- 
davusiems valstybės tarnams, ypač senatoriams. 

Bendrosios strategijos politinė taktika galėjo būti nepaprastai lanksti. Vienin- 
go valdymo įvedimas nebuvo laikomas pirmaeiliu uždaviniu. Pavyzdžiui, Italija, 
kurią romėnai suvienijo ir pajungė savo valdžiai III a. pr. Kr. pabaigoje, turėjo 
palaukti 200 metų, kol buvo reorganizuota į reguliarias provincijas. Dažnai būda- 
vo paliekami vietiniai valdytojai. O tiems, kurie priešindavosi ar sukildavo, grėsė 
sunaikinimas. Graikijoje, pavyzdžiui, pasipriešinimas buvo pakirstas, kai 146 m. 
pr. Kr. Istmos žaidynėse pasirodė Romos generolas ir paskelbė, kad miestams- 
valstybėms bus leista išsaugoti savo autonomiją. Atmetęs tokį pasiūlymą Korintas 
susilaukė tokio pat likimo kaip ir Kartagina (beje, ir tais pačiais metais). 

Romėnų religinis gyvenimas buvo itin eklektiškas. Per daug šimtmečių romė- 
nai susidūrė beveik su visais Viduržemio jūros regiono dievais ir kiekvieną iš tų 
kultų įtraukė į savo kolekciją. Ankstyvuoju laikotarpiu romėnų šeimos daugiausia 
garbino naminius židinio bei svirno dievus, o pilietinio gyvenimo centre buvo dau- 
gybės serginčių dievybių kultai (pavyzdžiui, garbinamos nekaltybės įžadų besi- 
laikančios vestalės, sergstinčios amžinąją ugnį) bei sudėtinga šventinių renginių, 
kuriems vadovavo Pontifex Maximus (vyriausiasis žynys) sistema. Vėliau dėl 
Didžiosios Graikijos (graikų kolonijų) artumo jie urmu perėmė visą graikų Olimpo 
panteoną. Pirmoji Apolono šventykla Romoje buvo pašventinta 431 m. pr. Kr. Epi- 
kūriečiai, o ypač stoikai, irgi susilaukė daug šalininkų. Vėlyvaisiais Respublikos 
laikais išpopuliarėjo mistiniai Rytų kultai — Atargatės kultas iš Sirijos, Kibelės 

(Didžiosios motinos) kultas iš Mažosios Azijos ir egiptiečių Izidės garbinimas. 
Imperijos laikais oficialioji religija įvedė privalomą paskutiniojo ar net tuo metu 
valdančio imperatoriaus kultą. Krikščionybė iškilo tuo metu, kai vis labiau, ypač 
kariuomenėje, plito persų Saulės dievo Mitros kultas. Meilės evangelijai teko 
varžytis su dualistine šviesos ir tamsos doktrina, kurios išpažinėjai maudydavosi 
jaučio kraujyje ir gruodžio 25 d. švęsdavo savo dievo gimimą. Jų slaptieji afnaša- 
vimai pavaizduoti „XXX legiono himne": 

Mithras, God of the Morning, our trumpets waken the Wall! 

Rome is above the nations, but Thou art over all! 

Now as the names are answered, and the guards are marched away, 

Mithras, also a soldier, give us strength for this day! 

Mithras, God of the Sunset, low on the western main — 

Thou descending immortal, immortal to rise again! 

Now when the watch is ended, now when the wine is drawn, 

Mithras, also a soldier, keep us pure till the dawn! 

Mithras, God of the Midnight, here where the great Bull dies, 

Look on Thy children in darkness. O take our sacrifice! 

Many roads Thou hast fashioned — all of them lead to the Light! 

Mithras, also a soldier, teach us to die aright!“ [ARICIJA] 


(Mitra, tu juk Ryto dievas, mūs trimitai sienas griaus! 
Roma valdo šį pasaulį, Tu valdovas gi dangaus! 

Jau kariai išsiskaičiavo, tuoj sargyba išžygiuos, 
Mitra, juk ir tu kareivis, mums jėgų šiai dienai duok! 
Mitra, Vakaro tu dievas, ir kaip saulė Tu skaisti — 
Nemirtingas eini gulti, nemirtingas vėl keli! 

Jau dienos sargyba baigės, nebeliko vyno jau. 

Mitra, juk ir tu kareivis, pailsėt mums leisk ramiau! 
Mitra, ir Nakties tu dievas, Jaučiui žūstant dėl tavęs 
Į vaikus savus pažvelki, ir aukos mūs neatmesk! 
Daug kelių Tu mums atvėrei, Švieson veda tie keliai! 
Mitra, juk ir tu kareivis, mus išmokyk mirt oriai!) 

Romos ūkinė sistema derino ryškią autarkiją vidinėse šalies teritorijose su 
intensyvia prekyba Viduržemio jūros regione. Nepaisant gero svarbiausių kelių 
tinklo, sausumos transportas buvo brangus, todėl provincijos miestai daugumos 
prekių ieškodavo gretimose vietovėse. Tačiau jūrų transportas, kurio pradininkai 
buvo graikai ir finikiečiai, siekė toliau. Įprastiniai kroviniai buvo vynas, aliejus, 
kailiai, keraminiai indai, metalai, vergai, grūdai. [cEDRos] 

Vis gausėjantys Romos gyventojai mito valstybės tiekiamais grūdais, frumen- 
tum publicum, kurie buvo gabenami iš pradžių iš Lacijaus, o vėliau iš Sicilijos ir 
Šiaurės Afrikos. Tačiau romėnai mėgo ir prabangą, ir turėjo iš ko už ją mokėti. 
Tad pradėjo veikti „šilko kelias“, vedantis į Kiniją, ir „prieskonių keliai“ į Indiją. 
Romėnų prekeiviai, tie pagarsėję negotiatores, laisvai keliavo po visą Imperiją 
įkandin kariuomenės, gabendami vertingas prekes, platindami naujas madas ir 
idėjas. [samas] 

Už keliolikos kilometrų į pietus nuo Romos viename Albano kalnų krateryje yra Nemio 
ežeras - „giraitės ežeras“. Imperijos laikais šalia jo esantis kaimelis buvo vadinamas 
Aricija (Aricia); Imperijos gyvavimo laikotarpiu šalia ežero esančiuose miškuose visada 
buvo šventoji Aricijos giraitė, Diana nemorensis - „giraitės Dianos“ buveinė. 

Apie Aricijos kultą žinome ir iš Strabono raštų, ir iš šiuolaikinės archeologijos duo- 
menų. Daugeliu atžvilgiu jis niekuo ypatingu nepasižymėjo. Buvo garbinamas šventasis 
ąžuolas, draudžiama laužyti jo šakas, šventykloje degė amžinoji ugnis. Be Dianos, buvo 
garbinamos dar dvi žemesnio rango dievybės: vandens nimfa Egerija ir Virbijus - die- 
vas, pasprukęs nuo Dzeuso rūstybės. Išlikę įžadinių aukų kauburėliai rodo, kad tarp 
garbintojų vyravo trokštančios pastoti moterys. Per kasmetinę vasaros šventę giraitę 
nušviesdavo tūkstančiai deglų — taip moterys iš visos Italijos rodydavo savo padėką 
dievams. 

Bet vienu atžvilgiu šis kultas skyrėsi nuo kitų. Aricijos vyriausiasis žynys, turėjęs 
Rex Nemorensis - „Giraitės karaliaus“ titulą, tas pareigas gaudavo tik nužudęs savo 
pirmtaką. Taigi kartu jis buvo žynys, žudikas ir būsimoji auka. Visą laiką, net gūdžiausią 
naktį, vaikščiojo po giraitę išsitraukęs kardą ir laukė valandos, kada pasirodys preten- 
dentas nusilaužti ąžuolo šakelę ir taip iškviesti jį į žūtbūtinę dvikovą. 

Naujaisiais laikais Aricijos giraitė pagarsėjo tuo, kad tapo Jameso Frazerio knygos 
The Golden Bough („Auksinė šaka“; 1890), vieno iš veikalų, padėjusių šiuolaikinės ant- 
ropologijos pagrindus, išeities tašku. Frazeris, kartu su Marx'u, Freudu ir Einsteinu, 
laikomas žmogumi, pakeitusiu pasaulio mąstyseną. Jis uždavė sau du paprastus klau- 
simus: „Kodėl žynys turėjo užmušti savo pirmtaką? Kodėl prieš užmušant pretendentą 
šis turėjo nusilaužti šventojo ąžuolo šakelę?“ 

Ieškodamas atsakymo, Frazeris ėmė tirti tikėjimą antgamtinėmis jėgomis pačiose 
įvairiausiose kultūrose - senosiose ir šiuolaikinėse: lietaus iškvietimo ritualus Kinijoje; 
žynių-karalių, pradedant faraonais ir baigiant dalai lama, paslaptis; tikėjimą medžių 
dvasiomis nuo Naujosios Gvinėjos miškų iki Gilgito kedro; javų dvasių kultą nuo Skai 
(Skye) salos iki Adonio laukų; Gegužės Pirmosios, vasarą vykstančias ugnies, rude- 
nines derliaus šventes ir t. t. Frazeris aprašė havajiečių tikėjimą Žmogaus vidine siela, 
Sibiro samojedų tikėjimą išorine žmogaus siela, blogio perdavimą ir piktųjų dvasių išva- 
rymą, labai daug aukojimo ceremonijų, pradedant Bengalijos khondų ritualais ir bai- 
giant „Dievo valgymu“ Lietuvoje bei Devono gyventojų papročiu paskutinį pjūties pėdą 
„pakišti“ kaimynui. 

Frazeris padarė dvi prielaidas, kurios jo laikais buvo tikrai revoliucinės. Viena ver- 
tus, jis primygtinai tvirtino, kad vadinamieji „primityvūs“ ar „laukiniai“ kultai rėmėsi rim- 
tomis prielaidomis ir todėl, nepaisant kartais groteskiškų jų formų, buvo verti pagarbos. 
Kartu parodė, kad tariamai labiau išsivysčiusios civilizuotojo pasaulio religijos, taip pat 
krikščionybė, daug ką perėmė iš savo pagoniškųjų pirmtakų. Jis rašė: „Senųjų karalių 
ir žynių gyvenimas labai pamokantis. Čia susikoncentravo viskas, kas laikyta išmintimi 
tais laikais, kai pasaulis dar buvo jaunas“. Ir dar: 

Panašumų į laukinius mes vis dar tebeturime kur kas daugiau negu skirtumų <...> 

Mes panašūs į paveldėtojus turto, kuris mums buvo perdavinėjamas tiek daug 

amžių, kad nebeprisimename, kas tą turtą sukūrė <...> Jų klaidos nebuvo kaprizin- 

gos keistenybės ar liguisti kliedesiai <...> Turime atlaidžiai žiūrėti į jų klaidas ir neiš- 
vengiamus kluptelėjimus kelyje į tiesą ir atleisti jiems, nes gal ir mums patiems kada 
nors reiks prašyti atleidimo: cum exclusione itague veteres audiendi sunt“. 

Universalioji Frazerio tolerancija buvo vienas iš būdų, leidusių Europos humanita- 
rams išvengti siauro krikščioniško požiūrio ir atsiverti visiems laikams ir visoms tautoms. 
Ypač šokiravo jo išvada, kad daugelio krikščioniškųjų tautų papročių šaknų reikia ieškoti 
pagoniškose apeigose: 

Velykoms artėjant, Sicilijoje moteris daigina kviečius, žirnius ir kanarėlių Iesalą lėkštė- 

se, laikomus tamsoje ir laistomus <...> Jie greit išleidžia daigus, jų stiebeliai surišami 

raudonais raišteliais ir lėkštės dedamos ant karstų su mirusio Kristaus atvaizdais, 

kurie <...> statomi bažnyčiose Didįjį penktadienį <...> Visi šie papročiai - karstai ir 
lėkštės su sudaigintais grūdais - tikriausiai yra ne kas kita, kaip Adonio kulto pratęsi- 
mas, tik kitu pavadinimu“. 

Grįždamas prie Aricijos giraitės, Frazeris padarė išvadą, kad Giraitės karalius per- 
sonifikavo medį su Aukso Šaka ir kad jo mirties ritualas turi paralelių daugelyje Europos 
šalių nuo Galijos iki Norvegijos. O Aukso Šaka, jo nuomone, buvo ne kas kita kaip ama- 
las, kurio angliškas pavadinimas (mistletoe) pasiskolintas iš velsiečių kalbos ir reiškia 
„gryno aukso medį“. „Giraitės karaliaus gyvenimas ir mirtis reiškė vyriausiojo arijų die- 
vo, kurio gyvybė buvo amale arba Aukso Šakoje, inkarnaciją““. 

Šio epizodo aprašymą Frazeris baigia pastraipa, kad nūnai Nemio miškų lankytojai 
girdi Romos bažnyčių varpus, „kurių garsai plaukia iš tolimo miesto, pamažu tildami 
plačiai išsidriekusiose Kampanijos pelkėse <...> Le Roi est mort, vive Ie roj! 9 Kitaip 
sakant, pagoniškojo Giraitės karaliaus nebėra ir dabar čia aukščiausias valdovas krikš- 
čioniškasis „Dangaus karalius“. Frazeris tik nepaminėjo, jog ir krikščionių Karalius gimė 
tam, kad būtų nužudytas. 











CEDROS 


Faktas, kad graikai ir romėnai teturėjo vieną žodį - kedros arba cedros - dviems skir- 
tingoms medžių rūšims - kadagiui ir kedrui pavadinti, vertas kelių puslapių komentaro. 
Turint galvoje reikalavimus, kuriuos mokslo tyrimams kelia specialistai, tokia tema kaip 
Medžiai ir mediena senovėje Viduržemio jūros regione nusipelno ne mažesnio tomo 
negu tas, kurį dabar skaitote". 

Ir bus verta perskaityti kiekvieną to tomo žodį. Knyga rodo, ką pasišventęs autorius 
gali pasiekti labai siauro pobūdžio instrumentu tyrinėdamas labai plačią temą. Kitaip 
sakant, pasinaudojant vienintele šiam atvejui tinkančia metafora, ji parodo, ką galima 
sužinoti perpjovus senovės pasaulio kamieną ir išnagrinėjus jo rieves. Kaip ir kiti tokio 

pobūdžio veikalai, ši knyga prasideda išsamia įvairiausių informacijos šaltinių apžval- 
ga, pasitelkus archeologinius, literatūrinių paminklų, užrašų, dendrochronologijos duo- 
menis, šventyklų statytojų ir sergėtojų sąskaitas bei ataskaitas. Paskui aprašomi konk- 
retūs objektai; tarp jų yra kedro sijos iš Knoso, Achilo uosinė ietis, 220 romėnų laivų, 
pastatytų per 45 dienas Pirmajam Punų karui, per dešimt dienų Julijui Cezariui pasta- 
tytas tiltas per Reiną. 

Skirtingai nei tolimosios šiaurės šalyse [ĮNovGcoRopaAs), graikų ir romėnų civilizacijose 
miško medžiaga nevaidino lemiamo vaidmens. Tačiau apie medieną jie gerai nusima- 
nė ir prekyba miško medžiaga buvo paplitusi. Kas perskaitys minėtąją knygą, tas 
pamatęs eglę visada prisimins Atėnų laivyną prie Salamino ir negalės praeiti pro mau- 
medį, nepagalvojęs apie romėnų triremos 30 metrų aukščio stiebą. O kiekvienas nupli- 
kęs kalno šlaitas jam primins, kaip romėnai iškirto miškus Pietų Italijoje ir Šiaurės Afri- 
koje. [EkoLOGIJA] 

Istorijai reikalingi užjaučiantys istorikai. Turbūt niekada nebuvo tvirtesnio ryšio kaip 
tas, kuris siejo antikos laikų medžius ir miško medžiagą su medienos pirklio sūnumi iš 
Niujorko valstijos. 





Bendra valiuta Italijoje buvo įvesta 269 m. pr. Kr., o visoje Romos imperijos 
teritorijoje — 49 m. pr. Kr. Imperijos laikotarpiu cirkuliavo auksinės, sidabrinės, 
žalvarinės ir varinės monetos. Pagrindiniu valiutos vienetu tapo žalvarinis sester- 
tius. Auksinis aureus buvo vertas 100 s., sidabrinis denarius — 4 s., o varinis as — 
1/4 s. Tačiau kartu cirkuliavo ir vietiniai pinigai, o teisė kalti savo monetas buvo 
svarbus statuso požymis. [vomisMa] 

Romėnų visuomenės struktūra rėmėsi teisiniu suskirstymu į piliečius ir nepi- 
liečius; nepiliečiai dar buvo skirstomi į laisvus ir nelaisvus. Tai griežta paveldimų 
socialinių „sluoksnių“ ar luomų sistema. Dar senovės Lacijuje pradėta praktika 
per šimtmečius kito, kol apėmė gausius ir įvairius visų Imperijos provincijų 
gyventojus. Ankstyvuoju Respublikos laikotarpiu patres arba miesto tėvai buvo 
atskirti nuo plebs arba paprastų žmonių, su kuriais jiems buvo draudžiama tuok- 
tis. Patricijų klanai dominavo miesto politiniame gyvenime, Senate, ir ekonomi- 
niame gyvenime, nes jų rankose buvo žemės skirstymas; jie vedė ilgą ariergardi- 
nę kovą prieš plebėjų reikalavimus. Tačiau galų gale jų privilegijos buvo 
sumažintos. 296 m. pr. Kr. Lex Ogulnia įstatymu plebsui buvo leista dalyvauti 
šventose žynių ir augurų kolegijose. 287 m. pr. Kr. Lex Hortensia įstatymu ple- 
bėjų susirinkimų priimti įstatymai tapo privalomi visiems piliečiams. Plebsas pasi- 
darė politinio isteblišmento dalimi. Vadinamajame „Sąjungininkų kare“ 90— 89 
m. pr. Kr. Romos sąjungininkai Italijoje sugebėjo išsikovoti visateisių piliečių sta- 
tusą. Tačiau tik 212 m. po Kr. Karakalos ediktu (Constitutio Antoniana) pilietybės 
teisės buvo suteiktos visiems gimusiems laisviems imperijos gyventojams. 

Vėlyvaisiais Respublikos laikais ėmė smarkiai diferencijuotis ir patricijų oligar- 
chija. Saujelė pačių seniausių ir iškiliausių klanų — gentes maiores — Valerijai, 

Saminė keramika, tie Romos imperijos kasdieniniai raudona emale padengti keraminiai 
indai, tikriausiai kilusi iš Samo salos, tačiau tiek daug jų ten niekada nebuvo gamina- 
ma. Iš vienos didelės keramikos gamyklos Arecijaus mieste (Arezzo), kuri intensyviau- 
siai veikė 30-40 m. po Kr., keraminių dirbinių gamyba išplito po visą Galiją, kur atsira- 
do daug dirbtuvių. Žinomi 45 centrai, tačiau patys didžiausi I amžiuje buvo Grofzanko 
(Averono) ir Banasako (Lozero) vietovėse, II amžiuje Le Martr de Vero ir Lezu (Pui de 
Domo) vietovėse, o III amžiuje Tryre ir Tabernae Rhenanae (Reincaberno) vietovėje 
(Vokietija). O visa geografija tęsiasi nuo Ispanijos ir Šiaurės Afrikos iki Kolčesterio ir 
Apčerčo Anglijoje bei Vesterndorfo prie Ino upės Austrijoje". 

Keramologija reikalauja didelio išradingumo ir pedantiškumo, tiriant archeologų 
surastų milijonų puodų likučius ir šukes; Samo keramika buvo jai vienas iš kiečiausių 
riešutėlių. Nuo tyrimų pradžios 1879 m. jau identifikuota per 160 degimo krosnių ir dau- 
giau nei 3000 individualių puodžių ženklų. Hansas Dragendorffas (1895) nustatė ir 
suklasifikavo 55 standartines indų formas (D1-D55). Kiti tyrinėtojai sudarė standartinių 
dekoratyvinių motyvų katalogus, išanalizavo įvairias technologijas - emalę, molį, terra 
sigillata struktūrą, nustatė spalvos spektrą — nuo tipiškos oranžiškai rožinės Banasako 
dirbtuvių gaminių iki tamsiai oranžiškai rudos Le Martr de Vero dirbtuvių gaminių spal- 
vos. Pirmosios Britų ir Karnavaleto muziejų kolekcijos tapo pagrindu gausiems tyri- 
mams nuo Toronto ligi Liublianos“. 

Ypač daug pasako puodžių ženklai. Prieš juos dažnos raidės / (=fecit, „pagamin- 
tas“), m (=manu, „ranka“) arba of (=officina, „dirbtuvė“). Jie tarsi prikelia tuos amatinin- 
kus, kurie aprūpino Imperiją čia labiausiai paplitusia preke. Tiksliai atkurtos 51 centri- 
nės Galijos puodžiaus profesinės biografijos. Kokatas Idenalis ir Ranto dirbo Trajano 
viešpatavimo metais (98-117); Kinamas iš Lezu darbavosi apie 150-190 m.; Banuuso, 
Kasurijaus ir Diviksto veiklos laikotarpis apima penkių imperatorių valdymo metus - nuo 
Antonino Pijaus (138-161) iki Klodijaus Albino (193-1 97). 

Susikaupė tiek daug ir tokios detalios informacijos, kad galima tiksliai nustatyti 
menkiausio saminės keramikos gabalėlio kilmę. Tai neįkainojama pagalba archeolo- 
gams. Pompėjose buvo rasta neatidaryta dėžė su samine keramika iš Galijos. Pana- 
šios siuntos keliavo į visus Imperijos miestus ir gyvenvietes. 











Fabijai, Kornelijai, Klaudijai ir kt. sudarė patricijų aristokratiją. Nobiles buvo pla- 
tesnė, tačiau vis dar priskiriama prie senatorių grupės; jai priklausė visi, kas tik 
galėjo įrodyti, kad tarp jo protėvių būta konsulų. Jie turėjo labai prestižinę teisę 
viešai demonstruoti savo protėvių vaškines pomirtines kaukes. Eguites arba „rai- 
teliai" sudarė žemesnį už senatorius savininkų sluoksnį; jo nariai turėjo pakan- 
kamai lėšų, kad galėtų tarnauti kavalerijoje. Raiteliai turėjo teisę nešioti togas 
su dviem siauromis purpurinėmis juostelėmis (angusticlavia), o senatorių togos 
buvo su plačiomis purpurinėmis juostomis (laticlavia). Teatre raiteliai sėdėjo 

pirmosiose keturiolikoje eilių, tuoj už orchestra — senatoriams skirtų vietų. 
Augusto laikais jie dažnai buvo skiriami į aukštas pareigas ir beveik pakeitė nobi- 
les, sudarydami valdančiosios klasės šerdį. 

Išliko dideli skirtumai tarp miesto ir kaimo. Kaip ir pati Roma, provincijos 
miestai tapo stambiais centrais, kuriuose buvo vykdomi didelio masto viešieji 
darbai — grindžiamos gatvės, statomi akvedukai, pirtys, teatrai, šventyklos, 
paminklai, augo pirklių, amatininkų ir proletariato klasės. Miestų prastuomenė, 
nuolat raminama, pasak Juvenalio, „duona ir reginiais" (panem et circensis), tapo 
labai svarbiu socialiniu veiksniu. Kaime vietinių aukštų pareigūnų vilos buvo 
aukštai iškilusios virš didžiulėse latifundijose sunkiai plušančių nesuskaičiuojamų 
vergų masės. Baigiantis Respublikos laikų užkariavimams ėmė mažėti ir naujų 
vergų srautas, kartu natūraliai didėjant tarpiniam veiklių „išlaisvintų vergų“ 
(libertini) visuomenės sluoksniui. [sPARTAKAS] 

Nepaisant didžiulių romėnų visuomenės kontrastų — milžiniškų patricijų turtų 
ir galios bei pasigailėtino jų vergų likimo, daugelio miestų gyventojų prabangos 
ir dykumų genčių bei barbarų skurdo ir atsilikimo imperijos pakraščiuose — 
lankstaus romėnų socialinių tradicijų paternalizmo dėka klasinių konfliktų prasi- 
veržimai buvo palyginti nesmarkūs ir reti. Romoje labai svarbiais laikyti kraujo 
ryšiai, plėtėsi ir gausėjo sudėtingos giminystės grupės. Patriciatas buvo visuome- 
nės galva, kaip kad pater familias buvo kiekvienos šeimos tikroji galva. Patricijai 
iš pradžių buvo pasiskirstę į tribas (tribes); tribos į trisdešimt kurijų (curiae), o 
kurijos į klanus (gentes) ir gimines. Vėlesniais laikais klanus sudarė asmenys, 
besididžiuojantys kokiu nors bendru vyriškosios linijos protėviu, o giminės (fami- 
lia) sąvoka susiaurėjo iki „vienos šeimos narių“. Kertinis šeimos teisės akmuo 
buvo absoliuti tėvų teisė spręsti už visus šeimos narius — patria potestas. [NOoMEN] 

Romoje vykdavo daugybė viešųjų susirinkimų, kurių funkcijos buvo ir sociali- 
nės, ir politinės. Patricijai rinkdavosi į savo kurijų susirinkimus — komicijas (comi- 
tia curiata), kuriuose, be kitko, tvirtindavo naujų konsulų paskyrimus. Plebėjai irgi 
reguliariai rengdavo tribų susirinkimus (comitia tributa), kuriuose svarstydavo 
savo bendruomenės reikalus ir rinkdavo savo pareigūnus — tribūnus, t. y. „tribų 
atstovus“, kvestorius (guaestores) ir miesto valdininkus edilius (aediles). Nuo 
449 m. pr. Kr. edilius turėjo teisę sušaukti ir konsulai, ir tribūnai. Jie rinkdavosi 
Forume; plebiscitu (plebiscita), t. y. plebso balsavimu, jie pareikšdavo savo nuo- 
monę įvairiais svarstomais klausimais. 

Kariniais reikalais patricijai ir plebėjai susirinkdavo kartu į centurijų susirin- 
kimus — komicijas (comitia centuriata). Posėdžiaudavo už miesto, plačiuose 
Marso laukuose (Campus Martius), kur susiskirstydavo savo trisdešimt penkiomis 
tribomis. Kiekvienos tribos nariai pagal turtą buvo skirstomi į penkias klases; 
aukščiausia klasė — eguites, t. y. „riteriai kavaleristai“, o žemiausia — neturtin- 
gieji pedites, t. y. „pėstininkai“. Ilgainiui atsirado ir neturinčių jokios nuosavybės 
piliečių klasė — proletarii, t. y. proletariatas. Kiekviena iš šių klasių dar buvo 
suskirstyta į centurijas (centuriae), o kiekviena centurija — į „vyresniuosius“ 
(45 —60 metų vyrus, laikomus rezerve) ir „jaunesniuosius“ (17—45 metų vyrus, 

Spartakas (miręs 71 m. pr. Kr.) buvo gladiatorius ir paties didžiausio senovės pasaulio 
vergų sukilimo vadas. Gimęs Trakijoje, jis tarnavo romėnų armijoje, bet paskui dezer- 
tyravo ir buvo parduotas į vergiją gladiatorių mokyklai Kapujoje. 73 m. pr. Kr. iš ten 
paspruko ir kartu su grupe pabėgėlių įsirengė stovyklą Vezuvijaus kalne. Ištisus dvejus 
metus visi mėginimai jį sugauti buvo nesėkmingi. Spartako armija išaugo beveik iki 
100 000 viskam pasiryžusių vyrų, kurie išmaišė skersai ir išilgai visą Italiją, nuo Alpių 
lig Mesinos sąsiaurio. 72 m. pr. Kr. Spartakas žūtbūtinėse kovose vieną po kito nuga- 
lėjo visus valdančius konsulus. Pagaliau pavyko jį priremti prie sienos Lukanijoje, neto- 
li nuo Petelijos, atkirtus nuo sąjungininkų galų ir germanų, ir pretoriaus Marko Licinijaus 
Kraso būriai sutriuškino jo pajėgas. Pats Spartakas žuvo su kardu rankoje, prieš tai 
nudobęs savo žirgą, kad atsispirtų pagundai pabėgti. 

Jo nugalėtojas Krasas buvo vienas iš turtingiausių Romos vergvaldžių. Jis gerokai 
pasipelnė iš sekvestruotų Marijaus šalininkų dvarų ir labai praturtėjo iš pelningos pre- 
kybos vergais bei iš sidabro kasyklų. Gavęs „Dives“ („Turtingojo“) pravardę, Krasas 
70 m. pr. Kr. kartu su Pompėjumi buvo konsulu, o 60 m. pr. Kr. triumviru kartu su Pom- 
pėjumi ir Cezariu. Savo pergalę prieš Spartaką jis atšventė visą 120 mylių kelią nuo 
Kapujos iki Romos „padabindamas“ nukryžiuotais belaisviais, o Romos liaudžiai suren- 
gė dešimties tūkstančių stalų puotą. Dar labiau praturtėjo tapęs Sirijos gubernatoriumi, 
tačiau 53 m. pr. Kr. žuvo kovodamas su partais. Jam nukirto galvą, o burną pripylė 
išlydyto aukso. Partų karalius tai pakomentavo šitaip: „Bent po mirties prisiryk iki soties 
to metalo, kurio taip troškai būdamas gyvas“. 

Vergija Romos visuomenėje buvo visuotinai paplitęs reiškinys; kai kas mano, kad ji 
buvo svarbiausia ekonominė institucija. Vergija aprūpino darbo jėga žemės ūkį ir pra- 
monę, ja rėmėsi miestų prabanga. Tai visiškas vergų ir jų vaikų fizinis, ekonominis ir 
seksualinis išnaudojimas. Vergija rėmėsi Respublikos karais ir milijonais belaisvių, o 
vėlesniais amžiais sistemingais vergų grobimo antpuoliais ir vergų prekyba. Vien po 
mūšio prie Atuatijos (dabartinio Namiuro) Julijus Cezaris pardavė į vergovę 53 000 
galų belaisvių. Delo sala buvo pagrindinis iš Rytų ir iš anapus Dunojaus gabenamų 
barbarų pervežimo punktas. 

Kaip būdingas Europos gyvenimo bruožas, vergija išliko dar ilgai po Romos impe- 
rijos žlugimo; ne kitaip buvo ir daugumoje kitų kultūrų. Ji gyvavo ir krikščioniškaisiais 
viduramžiais, nors pamažu vergiją pradėjo išstumti baudžiavos institucija. Krikščio- 
nims laikyti vergų nebuvo draudžiama tol, kol tie buvo nekrikščionys. Vergija dar gana 
paplitusi Renesanso laikų Italijoje, kur su musulmonais vergais buvo elgiamasi pana- 
šiai kaip ir tuose kraštuose, iš kur jie buvo kilę. Naujesniais laikais Europos valstybės 
vergiją toleravo tik savo kolonijose, kur ji išliko iki vergų apsikrikštijimo. 

Vergijos panaikinimas buvo vienas iš didžiausių Europos Švietimo epochos socia- 
linių pasiekimų. Jis vyko keliais etapais. Pirmiausia nebeleista laikyti vergų metropoli- 
jose, vėliau uždrausta tarptautinė vergų prekyba, o galiausiai uždrausta laikyti vergus 

ir užjūrio kolonijose. Didžiosios Britanijos istorijoje šių etapų datos buvo tokios: 1772, 
1807 ir 1833 metai. Tačiau vergija buvo panaikinta ne dėl tokių kaip Spartako sukilimų. 
Pasak Emersono, tai įvyko dėl „tirono atgailos“. 

Naujaisiais laikais komunistinis judėjimas paskelbė Spartaką istoriniu didvyriu. Jo 
vardą buvo pasiskolinusi Vokietijos komunistų partijos pirmtakė spartakiečių sąjunga 
(Spartakusbund), veikusi 1916-1919 m., o Arthuras Koestleris padarė jį savo romano 
Gladiatoriai (1939) pagrindiniu veikėju. Marksistų nuomone, vergų sukilimai buvo neat- 
skiriamas senovės visuomenių bruožas ir komunistiniuose istorijos vadovėliuose jiems 
teikiama itin didelė reikšmė. Beje, Spartakui surastas net partneris - Saumakas (Sauma- 
cus), vadovavęs anksčiau vykusiam skitų vergų sukilimui Kryme, t. y. „Sovietų teritorijo- 
je“. Tačiau sovietiniai istorikai nemėgino ieškoti paralelių tarp Spartako ir Kraso pasaulio 
bei Gulago, prievartinės kolektyvizacijos ir nomenklatūros imperijos“. [CHERSONESAS] 





tinkamus aktyviai karinei tarnybai). 241 m. pr. Kr. surašymas užfiksavo 260 000 
piliečių, priklausančių 373 centurijoms, taigi vienoje centurijoje buvo apie 700 
vyrų. Taip atrodė romėnų visuomenė (jos vyriškoji dalis). Centurijų komicijos 
ilgainiui perėmė funkcijas, kadaise priklausiusias patricijams, įskaitant ir aukš- 
čiausių pareigūnų rinkimą, imperium, t. y. „vadovavimo teisės“, suteikimą karo 
vadams, įstatymų tvirtinimą, sprendimus karo ir taikos klausimais. Balsuodavo 
mesdami molio lenteles į vieną iš dviejų krepšių, pastatytų prie išėjimo iš savo 
centurijų aptvarų. Visus tuos darbus reikėjo atlikti per vieną dieną. 

Susirinkimuose svarbus vaidmuo tekdavo globos grupėms. Hierarchinėje ir 
griežtos struktūros visuomenėje buvo visai natūralu ir net neišvengiama, kad 
žemesnių sluoksnių veikla manipuliavo turtingieji patricijai, darydami poveikį 
viešųjų institucijų sprendimams. Tuo tikslu kiekvienas patronas (patronus) laiky- 
davo nuo jo priklausomų klientų (clientes) palydą. Patronas tikėjosi, kad klientai 
palaikys jo politiką ir jo preferuojamus kandidatus. O klientai vylėsi atlyginimo 
pinigais, tarnybomis, žemės sklypais. Tarnauti turtingam patronui buvo geriausias 
būdas prasimušti. Kaip tik patronato institucija ir suteikė Romos valdžiai tą cha- 
rakteringą demokratinių formų ir oligarchinės kontrolės derinį. 

Dažni susirinkimai, pareigų rotacija, būtinybė dalyvauti išugdė stiprų priklau- 
symo visuomenei jausmą. Kiekvienas Romos pilietis gerai žinojo savo padėtį tri- 
boje, klane, giminėje, centurijoje ir santykį su savo patronu. Dalyvavimas vals- 
tybės valdyme ir tarnavimas jai buvo visų priimto etoso sudėtinė dalis. Formaliai 
žiūrint, aukščiausius pareigūnus rinko visuotiniai piliečių susirinkimai, o tie 
pareigūnai paskui rinkdavo Senatą. Tačiau iš tikrųjų senatoriai tvarkė visų kitų 
institucijų veiklą, pakreipdami ją savo naudai. Kas dominavo Senate, tas ir valdė 
Respubliką. 

Senatas, buvęs politinio gyvenimo centru ir Respublikos, ir Imperijos laikais, 
turėjo nuo 300 iki 600 narių. Juos skyrė konsulai, kuriems Senatas turėjęs patarti. 
Kadangi buvo reikalaujama, kad konsulai teiktų pirmenybę patyrusiems žmo- 
nėms, 0 senatoriai patronai kontroliavo visas pagrindines valstybines tarnybas, 

Klanai ir giminės sudarė romėnų asmeninių vardų sistemos pagrindą. Visi vyriškos 
lyties patricijai turėjo tris vardus. Praenomen., t. y. asmenvardis, pirmasis vardas, buvo 
pasirenkamas iš trumpo 12 vardų sąrašo ir rašomos tik tų vardų santrumpos: C(G) = 
Gaius, Gn = Gnaeus, D = Decimus, FI = Flavius, L = Lucius, M = Marcus, N = Nume- 
rius, P = Publius, G = Guintus, R = Rufus, S = Sextus, T = Titus (Flavijus - nomen, 
Rufus - cognomen, - red. past.). 

Nomen rodė vyro klaną, cognomen - jo giminę. Taigi C. Julius Caesar reiškė Gajų 
iš Julijų klano (gens) ir iš Cezarių giminės (domus). 

Visi vyrai, priklausantys vienam patricijų klanui, turėjo tą patį nomen, 0 visi jų gimi- 
naičiai pagal tėvo liniją turėjo tą patį nomen ir cognomen. Todėl bet kuriuo metu buvo 
net keli Julijai Cezariai, kuriuos skyrė tik jų praenomen. Pilnas garsiojo karvedžio tėvo 
vardas buvo L. Julius Caesar. Jei kelių tos pačios giminės narių visi trys vardai būdavo 
vienodi, jie atskiriami pagal papildomus epitetus: 

P. Cornelius Scipio, tribūnas, 396-395 m. pr. Kr. 

P. Cornelius Scipio Barbatus („Barzdotasis“), diktatorius, 306 m. pr. Kr. 

P. Cornelius Scipio Asina („Asilė“), konsulas, 221 m. pr. Kr. 

P. Cornelius Scipio, konsulas, 218 m. pr. Kr., Afrikiečio Vyresniojo tėvas 

P. Cornelius Scipio Africanus Maior („Afrikietis Vyresnysis“, 236-184 m. pr. Kr.), 

generolas, konsulas 205, 194 m. pr. Kr., Hanibalo nugalėtojas 

P. Cornelius Scipio Asiaticus („Azijietis“); Afrikiečio Vyresniojo brolis 

P. Cornelius Scipio Africanus Minor („Afrikietis Jaunesnysis“), 

Afrikiečio Vyresniojo sūnus 
P. Cornelius Scipio Aemilianus Africanus Minor Numantinus („Numantietis“, 
184-129 m. pr. Kr.); Afrikiečio Jaunesniojo įsūnis, Kartaginos sugriovėjas 
P. Cornelius Scipio Nasica („Nosėtasis“), konsulas, 191 m. pr. Kr. 
P. Cornelius Scipio Corculum („Širdelė“), didysis pontifikas 
(pontifex maximus),150 m. pr. Kr. 

Plebėjai, pavyzdžiui, G. Marijus ar M. Antonijus nomen neturėjo. 

Moterys gaudavo tik po vieną vardą: priklausančios patricijų klanui moterišką 
nomen formą, o priklausančios plebėjams - moterišką giminės cognomen formą. Taigi 
visos Julijų giminės dukterys buvo vadinamos Julijomis, o Livijų giminės - Livijomis. 
Visos seserys turėjo tą patį vardą. Pavyzdžiui, abi Marko Antonijaus dukterys buvo Anto- 
nijos. Viena iš jų - Germaniko motina, kita - Nerono senelė. Visos Marijaus dukterys 
buvo Marijos. Tai, kad moterys neturėjo teisės net išskirti savo individualybės, rodo jų 
žemą padėtį romėnų visuomenėje". 

Romėnų praktika rodo, kad daugelio vardų reikėjo tik tiems piliečiams, kurie turėjo 
nepriklausomą teisinį statusą. Dauguma kitų Europos tautų tiek daug vardų nevarto- 
davo, tenkindavosi tik pirmuoju, kitaip sakant, „krikšto vardu“, pridėdami tėvo vardą ar 
tą asmenį apibūdinantį būdvardį. Visose Europos kalbose buvo „Mažojo Džono, 
Didžiojo Tomo sūnaus“ atitikmenų. Moterys, be asmenvardžių, dažnai dar turėdavo 

vienokią ar kitokią nuorodą, kieno dukterys ar žmonos jos yra. Slavų šalyse tai nurody- 
davo priesagos -ova arba -ovna. Lenkų „Marija Stefanova“ reiškia Stefano žmoną Mari- 
ją, o rusų „Elena Borisovna“ - Boriso dukterį Eleną. Pagarsėję žmonės ar svetimšaliai 
dažnai gaudavo pavardes, rodančias, iš kur jie kilę. 

Viduramžiais kilmingieji feodalai stengdavosi susieti save su feodu (lenu), t. y. su 
jam priklausančia žemių valda, užtikrinančia jo padėtį visuomenėje. Tam jie pasivadin- 
davo pavardėmis pagal jų valdų pavadinimus, naudodami priešdėlius (pavyzdžiui, von 
arba di) ar priesagas, tarkim, -ski. Todėl prancūzų kunigaikštis Karolis Lotaringietis 
(Charles de Lorraine) Vokietijoje vadinamas „Karl von Lotharingen“, o Lenkijoje „Karol 
Lotarinski". Gildijų nariai pasivadindavo pavardėmis, rodančiomis jų amatą ar užsiėmi- 
mą. Taip Anglijoje atsirado daugybė Beikerių (kepėjų), Karterių (vežėjų), Milerių (malū- 
Nininkų), Smitų (kalvių). Vėliau valstybinės valdžios organai žmonių paprotį pakylėjo iki 
juridinio reikalavimo, įtraukdami pavardes į gyventojų sąrašus, mokesčių žiniaraščius, 
karo prievolininkų rejestrus“. 

Škotijos gėlai ir Lenkijos žydai buvo dvi senos bendruomenės, kurios ilgai nevartojo 
pavardžių. Abi gyveno autonominėmis grupėmis, ištisus šimtmečius pasitenkindamos 
tradicinėmis vardų formomis: vartodamos tėvavardžius (pavyzdžiui, žydų „Abraham 
Ben Isaac“ reiškė Izaoko sūnų Abraomą) arba asmeninius epitetus. Tarkim, garsus 
Škotijos aukštumų plėšikas, kurį angliškai kalbantieji žemumų gyventojai vadino Rob 
Roy MacGregor vardu (gyvenęs apie 1660-1732 m.), tarp saviškių buvo žinomas Rob 
Ruadho („Raudonojo Roberto“) iš Iversnaido vardu. Ir gėlų, ir žydų vardai XVIII a. 
pabaigoje tapo valstybinės biurokratijos aukomis. Po jakobitų pralaimėjimo Škotijos 
aukštumų gyventojai buvo surašyti pagal jų klanų pavadinimus, kuriuos jie anksčiau 
retai tevartodavo. Taip atsirado tūkstančiai MacGregorų, MacDonaldų, MacLeodų. Po 
Lenkijos padalijimų Lenkijos žydai Rusijoje įprastai gaudavo pavardes pagal miestą, iš 
kurio būdavo kilę, arba pagal savo kilmingo darbdavio pavardę. Prūsijoje ir Austrijoje 
valstybės pareigūnai jiems duodavo vokiškas pavardes. Nuo 1795 iki 1806 m. Varšu- 
vos žydų bendruomenė priklausė nuo E. T. A. Hoffmanno malonės - tuo laikotarpiu jis 
ėjo vyriausiojo miesto administratoriaus pareigas ir pavardes suteikdavo grynai savo 
nuožiūra. Tad laimingesni tapdavo Aptfelbaumais, Himmelfarbais, Fogelgezangais, o 
kitiems kartais tekdavo tenkintis Fišbeinų, Hozenduftų ar Kacenellenbogenų pavardė- 


mis“. 














Senatas galėjo be vargo laikyti visą valdžią savo rankose. Jis tapo įamžinusio savo 
valdžią elito šerdimi. Tai, kas vyravo Senate, kiekvienu konkrečiu momentu pri- 
klausė nuo konkuruojančių asmenų, klanų ir klientelės (clientelae), t. y. klientų 
grupių, delikačios pusiausvyros. Tačiau ištisus šimtmečius kartodavosi vis tie 
patys patricijų vardai, kol galiausiai prasisiekėlių banga juos nušluodavo. 
Ilgainiui, didėjant susiskaldymui į frakcijas, senatorių kontrolės efektyvumas 
ėmė mažėti. O kai vidinės kovos Senatą paralyžiuodavo, vienintelis būdas 
užtikrinti sistemos veikimą buvo visiems pritariant įvesti diktatoriaus valdžią 

arba kuri nors frakcija ginkluota jėga primesdavo savo valią kitoms. Taip I a. pr. 
Kr. atsirado ištisa virtinė diktatorių. Galų gale savo valią kitiems primetė Okta- 
viano Cezario, būsimojo „Augusto“, vadovaujama frakcija. Oktavianas tapo 
patronų patronas, jo rankose atsidūrė visų senatorių likimas. 

Du konsulai tuo pačiu metu buvo aukščiausi vykdomosios valdžios pareigūnai. 
Jie valdė vienerius metus, pradedant nuo sausio 1 d. Iš pradžių jų tarnyba buvo 
iš esmės karinio pobūdžio. Konsulus siūlė Senatas, o tvirtino comitia centuriana, 
kuri suteikdavo jiems imperium, t. y. „teisę vadovauti armijai" vykdant konkrečias 
užduotis. Tačiau pamažu konsulai perėmė ir kitas funkcijas: pirmininkavo Senatui 
ir kartu su Senatu atsakė už užsienio politiką, prižiūrėjo, kaip tvarkomi miesto 
vidaus reikalai, kaip dirba pretoriai (praetores) — „aukščiausieji teisėjai“, tvarkę 
juridinę sistemą, cenzoriai (censores), kontroliavę piliečių registraciją ir apmokes- 
tinimą, kvestoriai (guaestores), rūpinęsi valstybės finansais, ediliai (aediles), prižiū- 
rėję viešąją tvarką mieste ir žaidynių organizavimą, ir vyriausiasis žynys — didysis 
pontifikas (pontifex maximus). Kartu su tribūnais jie turėjo žiūrėti, kad Senatas 
taikiai sugyventų su žmonėmis. Konsulų svarbą parodo ir tai, kad romėnai savo 
miesto istoriją užrašinėjo metus nurodydami ne skaičiais, o cituodami valdžiusių 
konsulų vardus. [Auc] 

Marijaus ir Sulos reformos konsulo pareigų pobūdį kiek pakeitė. Jų galią pra- 
plėtė praktika provincijų valdymą pavesti konsulų pavaduotojams (proconsules). 
Kita vertus, konsulai nebegalėjo tiesiogiai kontroliuoti armijos. 

Atrodo, kad romėnų valdymo sistema dažnai įsivaizduojama neteisingai. Ji 
nuolat keitėsi ir niekada netapo visiškai vientisa, gal tik Antoninų valdymo lai- 
kais. Neabejotiną sėkmę užtikrino riboti, bet aiškiai apibrėžti tikslai. Magistratai 
turėjo spręsti ginčus ir rinkti duokles. Kariuomenė privalėjo ginti nuo išorės prie- 
šų, palaikyti tvarką ir saugumą šalies viduje. Ji palaikė pripažintų vietinių ir 
regioninių elitų valdžią, dažnai dalyvaudama ir religinėse apeigose bei civilinėse 
ceremonijose. Reikėjo elgtis labai apdairiai, stengiantis, kad valstybė nepažeistų 
nustatytųjų teisių bei privilegijų, o kartu labai negailestingai ginant teisėtą val- 
džią. Vergilijaus žodžiais tariant: 

Tu regere imperio populos, Romane, memento 
(hae tibi erunt artes), pacisgue imponere morem 
parcere subiectis et debellare superbos. 


(Tu gi pasaulio tautas valdyt mokėki, Romėne, 
Tau bus tokie menai — taikos tvirtovę statyti, 
Pasigailėt nuolankių ir ginklais sudrausti išdidžiąsias.)" 

Tačiau, žiūrint į romėnų institucijas iš dabarties pozicijų, gali susidaryti klai- 
dingas vaizdas. Karališkuoju laikotarpiu monarchija buvo ne paveldima, ją ribojo 
patricijų Senatas, kuris galų gale ją ir panaikino. Ankstyvuoju Respublikos laiko- 
tarpiu du konsulai, kuriuos kasmet rinkdavo patricijų Senatas, gaudavo visą „tei- 
sę įsakinėti“. Tačiau jie irgi buvo griežtai apriboti, nes jų buvo du, o nuo 494 m. 
pr. Kr. plebso tribūnai turėjo teisę vetuoti jų sprendimus. Taip ir atsirado garsioji 

formulė SPOR — Senatus Populusgue Romanus, t. y. „Senatas ir Romos liaudis“, 
kurios vardu buvo vykdoma visa valdžia. Vėlyvuoju Respublikos ir ankstyvuoju 
Imperijos laikotarpiu dauguma tradicinių magistratūros ir įstatymų leidybos orga- 
nų išliko, tačiau jie buvo pajungti vis didėjančioms vykdomosios valdžios organų 
diktatoriškoms pretenzijoms. 

Faktinė viena kitą keičiančių institucijų veikla priklausė nuo romėnų politinės 
kultūros. Politinis gyvenimas visada buvo stipriai susipynęs su religiniu. Prieš pri- 
imant sprendimus visada buvo skaitomos augurų pranašystės. Labai akcentuoja- 
mas šeimos ir vietinės valdžios autoritetas. Dėl to romėnai turėjo labai išpuoselė- 
tą pilietinės atsakomybės, pareigos tarnauti kariuomenėje ir pagarbos įstatymams 
jausmą. Pareigų rotacija reikalavo iniciatyvos ir lobistinės veiklos sugebėjimų. 
Respublikos laikais visuotiniam sutarimui pasiekti būdavo renkamas konsiliumas 
(consilium, t. y. „patarimas“). Principato (tai pat ankstyvuoju Imperijos laikotar- 
piu) svarbiausia buvo paklusnumas. 

Romėnų teisė vadinama „ilgiausiai išlikusiu indėliu į pasaulio istoriją". Ji pra- 
sidėjo nuo 451 — 450 m. pr. Kr. Dvylikos lentelių įstatymų, kurie laikomi „lygybės 
prieš įstatymą“ pagrindu: jų reikalavimai buvo privalomi visiems piliečiams. 
Romėnų teisė susidėjo iš dviejų dalių: ius civile (valstybinės teisės), reguliuojan- 
čios piliečių tarpusavio santykius, ir ius gentium (tarptautinės teisės). Ji išsirutu- 
liojo vienijant papročius ir praktiką, remiantis prudentia, t. y. „teisiniu metodu". 
Metams bėgant, visos teisės normos buvo praktiškai išbandytos, pataisytos ar 
praplėstos. Įstatymų kūrimu daugiausia užsiėmė pretoriai, kol imperatorius Adria- 
nas „Amžinuoju ediktu“ uždraudė toliau taisyti įstatymus. Magistratų inicijuoti 
įstatymai — Ileges rogatae — buvo skiriami nuo plebiscita, t. y. „liaudies nuomo- 
nės", pasiūlytų vienokio ar kitokio susirinkimo. 

Teisinės praktikos sudėtingumas ir senumas neišvengiamai turėjo atvesti prie 
jurisprudencijos atsiradimo. Ilgas Romos teisininkų sąrašas prasideda nuo Kvinto 
Mucijaus Scevolos (konsulo 95 m. pr. Kr.). Mirties nuosprendžiai dviems žymiau- 
siems to meto teisininkams graikui Emilijui Papinianui (Aemilius Papinianus, mirė 
213 m. po Kr.) ir Domicijui Ulpianui (Domitius Ulpianus, mirė 223 m. po Kr.) buvo 
ženklas, kad artėja sunkūs laikai. [Ex] 

Romėnų armija buvo nepaliaujamuose karuose išaugusios visuomenės dari- 
nys. Jos materialinio aprūpinimo sistema stebino techniniu tobulumu ir kolekty- 
vizmo dvasia. Penkis šimtus metų, nuo Antrojo Punų karo iki III a. po Kr. nelai- 
mių, ji buvo beveik nenugalima. Jos pergalėms nebuvo galo, o kiekviena 
pergalė pažymima triumfo iškilmėmis ir paminklais, tokiais kaip Tito arka ar Tra- 
jano kolona. Pralaimėjimai taip smarkiai sukrėsdavo dar ir dėl to, kad būdavo 
retos išimtys. Trijų romėnų legionų sunaikinimas Vokietijos miškuose 9 m. po Kr. 
buvo sensacija, neturėjusi sau lygių iki imperatoriaus Decijaus žūties mūšyje su 
gotais 251 m. po Kr. ar imperatoriaus Valeriano patekimas į persų nelaisvę 260 m. 
po Kr. Lotynų patarlė si vis pacem, para bellum — „nori taikos — ruoškis karui" 
apibendrino jų gyvenimo būdą. [ERMANN] 

Dažnai sakoma, kad teisė yra vienas iš Europos civilizacijos stulpų. Tai tikra tiesa. Loty- 
nų kalbos žodis /ex reiškia „ryšį“, „tai, kas riša“. Ta pati idėja sudaro ir kito romėnų 
teisės kertinio akmens, pactum, t. y. „sutarties“ pagrindą. Sutarties sąlygos, kurias lais- 
vai priėmė abi pusės komerciniais, vedybiniais ar politiniais tikslais, tampa privalomos 
abejoms pusėms. Romėnai suprato, kad įstatymo galia užtikrina gerą valdžią, patiki- 
mumą prekiaujant ir drausmingą visuomenę. 

Tačiau nereikia manyti, kad Romos teisinės tradicijos buvo perduotos šių laikų 
Europai kaip koks tiesioginis palikimas. Dauguma Romos imperijos teisės kodeksų 
nustojo veikę Imperijai subyrėjus ir juos Viduramžiais teko atradinėti iš naujo (žr. V sky- 
rių). Ilgiausiai jie išliko Bizantijoje, bet iš ten naujųjų laikų įstatymų leidybai žymesnio 
poveikio jie nepadarė. Tiesiogiai ir ryškiausiai šie kodeksai paveikė nebent tik katalikų 
kanoninę teisę. 

Negana to, net pasaulietinėje srityje romėnų tradicijų atgaivinimas turėjo varžytis su 
kitomis ne romėnų kilmės ir dažnai priešingomis teisės praktikomis. Roma buvo tik vie- 
nas iš kelių Europos jurisprudencijos šaltinių. Nemažiau svarbi buvo ir papročių teisė 
bei visa jos įvairovė. Kai kuriose šalyse, pavyzdžiui, Prancūzijoje, pavyko pasiekti 
pusiausvyrą tarp romėnų teisės ir papročių tradicijų. Į didžiąją dalį Vokietijos romėnų 
teisė atkeliavo XV amžiuje, taigi labai vėlai. O Anglijoje, skirtingai nei kitur, papročių 
teisei, papildytai nešališkumo principais, buvo lemta užimti monopolinę padėtį. 

Vis dėlto romėnų įvestas viešojo ir privataus gyvenimo sferų atskyrimas tiko augan- 
čių Europos valstybių poreikiams; civilinei teisei daugumoje Europos šalių buvo lemta 
romėnų pavyzdžiu remtis kodifikuotais principais (priešingai anglų-amerikiečių teisinio 
precedento koncepcijai). Šiuo atžvilgiu didžiausią įtaką turėjusiu dokumentu buvo lem- 
ta tapti prancūzų Napoleono Kodeksui (1804). 

Nepriklausomai nuo to, su kuo save sietų, visi išsilavinę europiečių teisininkai pri- 
pažįsta, kiek daug jie skolingi Ciceronui ir jo įpėdiniams. Juk kaip tik Ciceronas savo 
veikale De /egibus rašė: „Salus populi suprema lex“ (žmonių saugumas - aukščiausias 
įstatymas)". Kita vertus, galima pasakyti, kad įstatymų valdžia užtikrina žmonėms 
didžiausią saugumą. 











Pax Romana laikotarpiu Imperijos tvirtoves nuolat gynė ir jos sienas saugojo 
trisdešimt legionų. Daugelis legionų glaudžiai susijo su konkrečiomis provinci- 
jomis, kuriose jie buvo daug dešimtmečių ar net šimtmečių, pavyzdžiui, „II 
Augusta" ir „XX Valeria Victric" Britanijoje, „XV Apollinaris“ Panonijoje ar „V 
Macedonica" Mezijoje. 

Kiekvienas legionas turėjo apie 5— 6 tūkstančius karių, jam vadovavo senato- 
rius. Legioną sudarė trys pėstininkų linijos — hastati, principes ir triarii; kiekvie- 
ną liniją — dešimt manipulų, kurioms vadovavo du centurionai: vienas priekyje, 
kitas užpakalyje; velites — lengvai ginkluotų karių dalinys; iustius eguitatus — 

„Kavalerijos grupė“, susidedanti iš dešimties turmae — „eskadronų“; inžinerinis 
dalinys. Be to, buvo dar daug papildomų pulkų, suformuotų iš sąjungininkų ir 
samdomųjų kareivių; kiekvienas pulkas sudarydavo atskirą kohortą, turėjusią 
savo prefektą. 

Ilgainiui Romos pilietybę turėjusių karių procentas katastrofiškai sumažėjo, 
tačiau visa sistema ir toliau rėmėsi vidutinio rango romėnų karininkų, tarnavusių 
centurionais, kasta. Už gerą tarnybą būdavo atsilyginama medaliais (generolams — 
karūnomis); ištikimi veteranai galėjo tikėtis žemės sklypo kurioje nors iš karinių 
kolonijų. Drausmė buvo palaikoma griežtomis bausmėmis, įskaitant pėrimą ir (už 
išdavystę) nukryžiavimą. Vėlesniais laikais civilinių institucijų nuosmukis atvėrė 
galimybę kariškiams dominuoti Imperijos politikoje. Gladius — „duriantis kar- 
das“, perimtas iš iberų per Antrąjį Punų karą, gladiatorių rankose tapo ne tik 
Romos malonumų, bet ir jos nenugalimumo simboliu. 

Romėnų architektūrai buvo būdingas stiprus polinkis į utilitarizmą. Jos laimė- 
jimai labiau sietini su inžineriniu, o ne su konstravimo meistriškumu. Nors grai- 
kiškosios šventovių statybos tradicijos buvo tęsiamos, daugiausia inovacinių 
bruožų matome tiesiant kelius ir statant tiltus, planuojant miestus ir pasaulietinės 
paskirties funkcinius pastatus. Skirtingai nei graikams, romėnams pavyko įvaldy- 
ti arkų ir skliautų paslaptis ir panaudoti juos tiltų ir stogų konstrukcijose. Tad 
triumfo arkos, puošusios kone visus romėnų miestus, techninį meistriškumą deri- 
no su romėnų statybos meno etosu. Panteono, kurį Agripa pastatė 27 m. pr. Kr. 
„Visų dievų“ ir pergalės mūšyje prie Akcijaus garbei, kupolas 1,5 metro platesnis 
už Šv. Petro bazilikos kupolą. (Dabar tai Santa Maria Rotunda ad Martyres baž- 
nyčia.) Koliziejus (80 m. po Kr.), kurį teisingiau būtų vadinti Flavijaus amfiteatru, 
yra nuostabus graikiškų ir romėniškų bruožų lydinys — keturi aukštai arkų, paį- 
vairintų kolonomis. Jame tilpo 87 000 žiūrovų. Didžiulės (kvadratas su 330 m 
kraštine!) plytų mūro Karakalos pirtys (Thermae Antoninianae, 217 m. po Kr.), 
kur Shelley's parašė savo Išlaisvintąjį Prometėją, yra tikras romėnų gyvenimo sti- 
liaus paminklas. Jose buvo, kaip ir kitose pirtyse, įprastinės įvairių temperatūrų 
zonos — frigidarium, tepidarium ir caldarium, piscina (baseinas) 1600 žmonių, 
stadionas, graikų ir romėnų bibliotekos, paveikslų galerija, susirinkimų salės. 
Diokletiano pirtys (306 m. po Kr.) buvo dar prabangesnės. Didžiulis Circus Maxi- 
mus stadionas pritaikytas lenktynėmis vežimais; jis buvo praplėstas, kad galėtų 
sutalpinti 385 000 žiūrovų. [EPiGRAFAS] 

Romėnų literatūra ypač patraukli tuo, kad metė iššūkį vyraujančiam kariniam 
etosui ir, žinoma, miesčioniškai visuomenei. Romėnų literatai, be abejo, turėjo nuo- 
latinių pirkėjų, ypač tarp vėlyvosios Respublikos ir ankstyvosios Imperijos laikų 
dykinėjančios aristokratijos. Tačiau jie nepritapo prie bendro peizažo taip natūra- 
liai kaip jų kolegos Graikijoje. Visada jautėsi įtampa tarp rafinuoto literatūros 
pasaulio ir rūstaus visos imperijos gyvenimo. Ta įtampa paaiškina, kodėl lotynų 
literatūra suklestėjo taip vėlai ir kodėl ją taip priešiškai sutiko tie, kurie, kaip Kato- 
nas, matė joje tik dekadentinių graikų pavyzdžių mėgdžiojimą. Tuo taip pat galima 
paaiškinti, kodėl pirmasis romėnų importuotas žanras buvo komedija ir kodėl 

EPIGRAFAS 


Epigrafika - senovės įrašų tyrinėjimas - viena svarbiausių pagalbinių mokslo šakų 
tiriant klasikinį pasaulį. Kadangi dingo tiek daug materialinių ir dvasinių tų laikų reliktų, 
įrašai, išlikę metale ar akmenyje, yra neįkainojamas informacijos šaltinis. Kruopštus 
akmeninių antkapių, atminimo lentų, statulų, paminklų ir pan. tyrinėjimas pateikia daug 
intymių detalių apie žmones, kuriuos tie įrašai įamžina - apie jų šeimyninį gyvenimą, jų 
vardus ir titulus, jų veikalus ir biografijas, karinius dalinius, kuriems jie vadovavo, jų 
įstatymus, jų dievus, jų moralę. Didieji epigrafų rinkiniai, tarkim, XIX a. Berlyne išleisti 
Corpus Inscriptionum Latinarum (CIL) ir Corpus Inscriptionum Graecarum (CIG), yra 
tokie pat tvirti ir patikimi, kaip ir tie paminklai, nuo kurių jie nurašyti. 
Garsiausi iš Romos epigrafų - Dvylikos lentelių įstatymai, kurie daug šimtmečių 
buvo laikomi Forume - neišliko, tačiau išlikusios medžiagos įvairovė be galo didelė. 
Romėnų antkapiuose dažnai pasitaiko mirusio asmens gyvenimo ir karjeros poeti- 

nių aprašymų. Antkapyje iš Moguncijo (Maincas) išreiškiamas protestas prieš tai, kokiu 
būdu mirė žmogus, kuriam šis antkapis skirtas: 

Jucundus M Terenti I(ibertus) pecuarius 

Praeteriens guicumgue legis consiste viator 

Et vide guam indigne raptus inane gueror. 

Vivere non potui plures XXX per annos 

Nam erupuit servus mihi vitam et ipse 

Praecipitem sese dejecit in amnem: 

Apstulit huic Moenus guod domino eripuit. 

Patronus de suo posuit'. 

(Jukundas, piemuo, Markaus Terencijaus atleistinis vergas 

Keleivi, kad ir kas tu būtum, sustok ir atidžiai perskaityk šias eilutes. 

Sužinok, kaip neteisingai netekau gyvybės. 

Man nebuvo lemta išgyventi daugiau kaip 30 metų. 

Vienas vergas atėmė man gyvybę ir paskui pats puolė į upę. 

Maino upė atėmė jam gyvybę, kurios neteko ir jo ponas. 

[Mano] patronas pastatė šį [antkapį] savo lėšomis.) 


Dedikacijos dievams buvo įprastos viešuosiuose paminkluose. Vienas įrašas, ras- 
tas Circus Maximus stadione, dabar esantis ant obelisko Piazza del Popolo aikštėje, 
10-9 m. pr. Kr. buvo imperatoriaus Augusto užsakytas Egipto užkariavimui pažymėti: 


IMP . CAESAR . DIVI . F 
AUGUSTUS 
PONTIFEX. MAXIMUS 
IMP XII. COS XI . TRIB POT XIV 
AEGYPTO . IN POTESTATEM 
POPULI ROMANI REDACTA 
SOLI . DONUM . DEDIT“. 











191 


EUROPOS ISTORIJA 








(Imperatorius Cezaris Augustas, dieviškojo [Julijaus] sūnus, Vyriausiasis žynys, dvy- 
lika kartų kariuomenės vadas, vienuolika kartų konsulas, keturiolika kartų tribūnas, 
Egipto perėjimo Romos liaudies valdžion proga paskyrė šią dovaną Saulei.) 

Įdomių užrašų pasitaiko ir ant daug kuklesnių objektų. Ant vazų ir keraminių indų 
randami jų gamintojų Ženklai. Plačiai naudoti metaliniai štampai reklaminiams užra- 
šams ar gamintojo vardui įspausti į molį. Reimse rasta antspaudų ženklinti buteliukams 
su akių gydytojo vaistais: 

D CALLISEST FRAGIS ADASPRITVDI 
D(ecimi) Gall Sest(i) [5] frag(is) ad aspritudi(nem) 
(Decimo Galo Sesto plauti akims, sergant lėliukių grūdėtumu)* 








satyra tapo vienintele literatūrine forma, kurią romėnai iš tikrųjų galėjo vadinti 
sava. Iš kokių trisdešimties lotyniškosios literatūros meistrų visuotinio pripažinimo 
susilaukė Vergilijus, Horacijus, Ovidijus ir Ciceronas. Tačiau kiekvienas, kas nusi- 
suka nuo prabangos, apsirijimo, žiaurumo, būdingo romėnų gyvenimui, pajus, 
kokios giminingos jam tos jautriosios sielos, kurios ryžtingiausiai stojo prieš savo 
aplinką — puikioji Katulo lyrika, kandus Juvenalio sąmojis, Marcialio epigramos. 

Pirmieji romėnų rašytojai rašė graikiškai. Livijus Andronikas (Livius Androni- 
cus, apie 284—204 m. pr. Kr.), išvertęs Homerą į lotynų kalbą, buvo išsilavinęs 
graikų vergas, atgabentas į Romą po Tarento nusiaubimo 272 m. pr. Kr. Rimtoji 
lotynų literatūra atsirado antrojoje III a. pr. Kr. pusėje; tai buvo Gnėjaus Nevijaus 
(Cn. Naevius, mirė apie 200 m. pr. Kr.), Tito Makcijaus Plauto (T. Maccius Plau- 
tus, apie 254— 184 m. pr. Kr.) ir Publijaus Terencijaus Afrikiečio (P. Terentius 
Afer, gimė 185 m. pr. Kr.) pjesės. Visi trys puikiai adaptavo graikų komedijas ir 
jų dėka teatras tapo svarbiausia romėnų kultūros institucija. Originalioji lotynų 
poezija prasideda nuo Kvinto Enijaus (Ouintus Ennius, 239 — 169 m. pr. Kr.), pui- 
kaus literatūros novatoriaus. Jis įvedė į romėnų teatrą tragediją, buvo satyros 
pradininkas ir suformavo lotyniškąjį hegzametrą, tapusį pagrindiniu daugelio 
vėlesnių poetų metru. 

Romėnų gyvenime, kaip ir Graikijoje, svarbią vietą užėmė retorika. Žymiausias 
jos praktikas Markas Tulijus Ciceronas (M. Tullius Cicero, 106—43 m. pr. Kr.), 
kalbėjo ir rašė tokiu nušlifuotu stiliumi, kad laikomas lotynų prozos etalonu. 
Būdamas homo novus („naujasis žmogus“), jis taip iškilo, kad 63 m. pr. Kr. išrink- 
tas konsulu, tačiau paskui buvo ištremtas, o po antrojo politinės veiklos laikotar- 
pio tapo proskripcijų auka ir nukirsdintas. Jo raštai — etikos ir politikos traktatai 
bei kalbos — turėjo didžiulės įtakos krikščioniškajai ir racionalistinei minčiai. 
Ciceronas buvo įstatymų valdžios ir respublikoniškosios valdymo formos šalinin- 
kas. Jo pasekėjas Seneka Vyresnysis (apie 55 m. pr. Kr. — 37 m. po Kr.), retorius 
iš Kordobos, sudarė didelę kalbų antologiją. 

Labai turtinga romėnų istoriografija. Titas Livijus (Titus Livius, 59 m. pr. Kr. 
— 17 m. po Kr.) parašė Romos istoriją — 142 knygas, iš kurių išliko 35. Jis ide- 
alizavo Romos Respubliką, didesnį įspūdį daro jo stilius negu analizės gilumas. 

Savo veikalą pradėjo žodžiais: „Man teiks pasitenkinimo — tikiuosi pagrįsto — 
kad galiu rašyti didžiausios tautos pasaulyje istoriją“. Gajus Julijus Cezaris 
(100—44 m. pr. Kr.) buvo ne tik žymus Romos istorijos kūrėjas, bet ir jos metraš- 
tininkas. Jo karų su galais ir pilietinio karo su Pompėjumi aprašymai yra tikri 
paprastumo šedevrai; dar neseniai Europoje juos žinojo kiekvienas moksleivis. 
Gajus Salustijus Krispas (C. Sallustius Crispus, 86 — 34 m. pr. Kr.) sekė Cezariu ir 
politikos, ir literatūros srityse. Publijus Kornelijus Tacitas (Publius Cornelius Taci- 
tus, 55— 120 m. po Kr.) tęsė Livijaus kronikas, aprašydamas pirmąjį Imperijos 
gyvavimo amžių nelabai žavėjosi imperatoriais. Nepakartojamas griežtas stilius 
būdingas ir jo monografijoms, pavyzdžiui, Germania. Veikalo apie senovės Romos 
istoriją išnašoje Gibbonas rašė, kad „Amžiai slinks ir galbūt atneš mums tokias pat 
nelaimes, tik neaišku, ar jie atneš mums naują Tacitą, kuris aprašytų jas“. 

Klestėjo ir biografijų rašymo menas. Ryškiausias šio žanro atstovas — Gajus 
Svetonijus Trankvilas (Gaius Suetonius Tranguillus, 69— 140 m. po Kr.), vienu 
metu buvęs imperatoriaus Adriano sekretoriumi. Jo vaizdingi Dvylikos cezarių 
gyvenimai yra tikras informacijos lobynas ir kartu gera priemonė maloniai pra- 
leisti laiką; su šiuo veikalu gali lenktyniauti nebent Tacito knyga apie jo uošvį 
Agrikolą, Britanijos valdytoją. 

Lotynų literatūra didžiausių aukštumų pasiekė, be abejo, Augusto epochoje, 
kai kūrė didieji poetai Vergilijus, Horacijus ir Ovidijus, lyrikas Gajus Valerijus 
Katulas (Gaius Valerius Catullus, apie 84—54 m. pr. Kr.), poetai-elegikai Albijus 
Tibulas (Albius Tibullus, 55— 19 m. pr. Kr.) ir Sekstas Propercijus (Sextus Proper- 
tius, apie 50—15 m. pr. Kr.), kurio meilės eilės beprotiškai mylimai Cintijai 
(Cynthia) prilygsta Katulo eilėms, skirtoms Lesbijai. „Kupidonas nuogas, — rašė 
Propercijus, — jis nemėgsta grožio prasimanytų įmantrybių". 

Publijus Vergilijus Maronas, išgarsėjęs kaip Vergilijus (Publius Vergilius Maro, 
70— 19 m. pr Kr.), rašė tokia kalba, kuri skaitytojui neįgrysta, net kai kalbama apie 
pačius banaliausius dalykus. Jo Eklogės yra pastoralinių eilėraščių rinkinys, Geor- 
gikos šlovina žemdirbystę. Eneida („Enėjaus kelionės“) — didelis alegorinis epas, 
parodantis, kiek daug romėnai skolingi Homerui ir Graikijai. Aprašydamas Enėjo, 
išlikusio gyvo po Trojos žlugimo ir tapusio Romulo bei gens Julii (Julijų giminės) 
protėviu, nuotykius, Vergilijus sukūrė mitinę genealogiją, su kuria apsišvietę 
romėnai norėjo tapatinti savo kilmę. Be galo tiksliu hegzametru parašytų Vergili- 
jaus eilių kartais tiesiog neįmanoma išversti. Jos buvo rašomos labai pamažu — po 
eilutę per dieną ištisus dešimt metų — ir sukuria nepakartojamą nuotaiką, per- 
sunktą švelnumo, santūrumo, subtilumo, melancholijos: 

FELIX GUI POTUIT RERUM COGNOSCERE CAUSAS, 
(Koks laimingas tasai, kas visatos priežastis žino,) 
SED FUGIT INTEREA, FUGIT IRREPARABILE TEMPUS. 
(O laikas vis bėga ir bėga, bet niekad negrįžta.) 
OMNIA VINCIT AMOR; ET NOS CEDAMUS AMORI. 
(Meilė nugali viską — tad greičiau jai ir mes pasiduokim.) 
ET PENITUS TOTO DIVISOS ORBE BRITANNOS 
(O štai britai — atskirti jie nuo viso pasaulio.) 

SUNT LACRIMAE RERUM ET MENTEM MORTALIA TANGUNT. 
(Dėl daiktų mes verkšlenam, mirties baimė mums protą aptemdo.)!“ 

Dantei Vergilijus buvo i/ maestro di lor che sanno (meistru tų, kurie nusimano) 
ir „šaltinis, iš kurio tryško galinga žodžių čiurkšlė“. Ankstyvieji krikščionys jį 
laikė pagonių poetu, kuris, kaip manoma, ketvirtojoje eklogėje išpranašavo Kris- 
taus gimimą. Naujųjų laikų žmonėms jis buvo „kalbos valdovas <...> poetų 
poetas — satyras <...> , rašęs didingiausiu literatūriniu metru, kokį tik kada nors 
žmogus yra sukūręs". Tikriausiai jis pats sukūrė sau epitafiją, kurią Pocuolio vie- 
tovėje matė Petrarka: 

MANTUA ME GENUIT: CALABRI RAPUERE: TENET NUNC 
PARTHENOPE. CECINI PASCUA, RURA, DUCES. 

(Mantuja mane pagimdė, Kalabrija pakvietė į kelionę, Neapolyje dabar 
glaudžiuosi. Dainavau apie ganyklas, laukus, valdovus.)!! 

Kvintas Horacijus Flakas (OGuintus Horatius Flaccus, 65—8 m. pr Kr.), Vergi- 
lijaus draugas ir amžininkas, rašė odes, satyras, epodus ir laiškus. Mokėsi Atė- 
nuose, vienu metu buvo legiono vadas ir kovėsi mūšyje prie Filipų, paskui išėjęs 
į atsargą apsigyveno savo dvare sabinų žemėje, globojamas patrono Mecenato. 
Horacijus buvo švelnaus būdo, tolerantiškas žmogus. Jo laišku Pizonui, žinomu 
Ars Poetica pavadinimu, labai žavėjosi vėliau gyvenę poetai. Satyrose poetas 
išjuokė žmonių kvailumą, o ne blogį. Jo odės švyti skaidriu aiškumu ir curiosa 
felicitas — „nuostabiu išraiškos taiklumu": 

DULCE ET DECORUM EST PRO PATRIA MORI. 
(Malonu ir garbinga mirti už tėvynę.) 
PARTURIUNT MONTES, NASCETUR RIDICULUS MUS. 
(Gimdo kalnai dideli, o gimsta juokinga pelytė.) 
ATOUE INTER SILVAS ACADEMI OUAERERE VERUM. 
(Ieškok tiesos net Akademijos giraitėje.) 
EXEGI MONUMENTUM AERE PERENNIUS ... NON OMNIS ORIAR. 
(Pasistačiau paminklą, už bronzą tvirtesnį ... Ne visas mirsiu.) 


Iš visų romėnų poetų Horacijumi labiausiai sekama, jis daugiausiai verčiamas 
ir į kitas kalbas. 

Publijus Ovidijus Nazonas (Publius Ovidius Naso, 43 m. pr. Kr. — 17 m. po Kr.) 
buvo viena iš žymiausių figūrų Romos visuomenėje, kol imperatorius Augustas 
neištrėmė jo prie Juodosios jūros. Ištrėmimo dingstis, anot jo paties, buvo „poema 
ir klaida“. Ta poema, be jokios abejonės, buvo Ars amatoria, t. y. „Meilės menas"; 
na 0 klaida, ko gero, susijusi su imperatoriaus dukterim Julija, kuri irgi buvo 
ištremta. Ovidijaus kūrinyje Metamorphoses, t. y. „Pasikeitimai“, savaip perdirbta 
daugiau kaip du šimtai graikų ir romėnų mitų bei legendų; „Metamorfozės“ lai- 
komos didžiausią poveikį padariusia senovės pasaulio knyga. Ją mėgo ne tik 
romėnai, bet ir tokie skirtingi vėlesnių laikų žmonės kaip Chauceris, Montaig- 
ne'is, Goethė. Ši knyga įkvėpė daugybę kūrėjų nuo Petrarkos iki Picasso. Ovidi- 
jus rašė: Si vis amari, ama („Jei nori būti mylimas, mylėk").!? 

Lotynų literatūros sidabro amžiuje, trukusiame nuo Augusto mirties iki maž- 
daug II a. po Kr. vidurio, gigantų būta mažiau. Be Tacito ir Svetonijaus švytėjo 
filosofo stoiko Senekos Jaunesniojo, abiejų Plinijų, retoriaus Kvintiliano, romanis- 
to Petronijaus ir ypač satyriko Decimo Junijaus Juvenalio (Decimus Iunius Iuve- 
nalis, apie 47— 130 m. po Kr.) talentai. Difficile est satiram non scribere („Sunku 
nerašyti satyrų“), sakė Juvenalis. 

Gerai žinoma, kokią svarbią vietą romėnų gyvenime užėmė apgalvotas, sąmo- 
ningas smurtas. Skerdynės, praktikuojamos kariaujant su kitomis šalimis, būdavo 
pakartojamos ir kilus piliečių bruzdėjimams mieste. Populiarus Livijaus posakis 
Vae victis! („Vargas nugalėtiesiems"“) — ne tuščia frazė. 88 m. pr. Kr., kai per 
vadinamuosius „Efeso mišparus“ Ponto karaliaus Mitridato įsakymu per vieną 
dieną buvo nužudyta apie 100 000 romėnų, aristokratiškosios optimatų partijos 
vadovas Sula įžygiavo į Romą ir paskelbė proskripcijas savo varžovo Marijaus 
šalininkams. Tribūno Publijaus Sulpicijaus Rufo galva buvo rodoma Forume. 
Miesto pretorius, kaip tik ruošęsis atnašauti dievams Santarvės šventykloje, pats 
tapo auka. 87 m. pr. Kr., kai Roma atvėrė vartus Marijui, atėjo eilė optimatų 
žudymui. Marijaus legionai, sudaryti iš vergų, ir jo dalmatiškoji sargyba žudė 
kiekvieną, kurio jų vadas nepasveikino. Tarp nužudytųjų buvo ir tokie Žymūs 
veikėjai kaip konsulas Gnėjus Pompėjus, Markas Krasas, Markas Antonijus, Luci- 
jus Cezaris, visi ekskonsulai. 86 m. pr. Kr. po staigios Marijaus mirties jo senas 
draugas Kvintas Sertorijus sukvietė egzekucijų vykdytojus ta dingstimi, kad 
sumokės jiems atlyginimą, ir visus juos — apie 4000 žmonių — išžudė en masse. 
82 m. pr. Kr., kai galų gale nugalėjo optimatai, jie irgi išskerdė belaisvius: „gin- 
klų žvangėjimas ir mirštančiųjų riksmai gerai girdėjosi net Belonos šventykloje, 
kur tuo metu Sula buvo sušaukęs Senato posėdį" “. 

Vėliau, siekiant išvengti tokių scenų, proskripcijų procedūra buvo formalizuo- 
ta. Nugalėjusi frakcija pakabindavo Forume pavardžių sąrašą, pranešdama pralai- 
mėjusios frakcijos lyderiams stoti prieš teismą; priešingu atveju jiems grėsė turto 
konfiskavimas. Kas iš patekusių į tokį sąrašą spėdavo laiku nusižudyti (paprastai 
tai buvo daroma šiltoje vonioje persipjaunant venas), išgelbėdavo savo šeimą nuo 
žlugimo. Kas nepaklusdavo kvietimui atvykti į teismą, būdavo įtraukiami į naują 
sąrašą, iškalta marmure, skelbiantį apie mirties nuosprendį jiems ir apie jų šeimų 
turto konfiskavimą. Pavyzdžiui, 43 m. pr. Kr. dėl antrojo triumvirato paskelbtų 
proskripcijų buvo nužudyta per 300 senatorių ir 2000 raitelių. Tarp jų atsidūrė ir 
Ciceronas, kurio galva ir nuo liemens atkirstos rankos buvo viešai rodomos Foru- 
me. Štai tokį pavyzdį davė Romos valdančioji klasė, o gyventojai sekė juo. [Lup] 

Romėnų revoliucijos terminas senovėje nebuvo žinomas. Tačiau jį dažnai var- 
toja tie istorikai, kurie perėjimą nuo Respublikos prie Principato laiko gilių 
socialinių pasikeitimų padariniu. Kitaip sakant, tai yra ne tiek istorinio įvykio 
konstatavimas, kiek nūdienos sociologinių svarstymų objektas. „Tuo laikotarpiu 
vyko staigus galios ir turtų persiskirstymas, — rašė žymiausias tos epochos 
interpretatorius, — ir Augusto principatą reikia laikyti revoliucinio proceso kon- 
solidavimu""?. Pasak šio scenarijaus, pagrindinė auka buvo Romos aristokratija, 

„Žmonės, kurie nukariavo pasaulį, - rašė Juvenalis, - dabar nori tik dviejų dalykų: duo- 
nos ir reginių". „Pokalbio menas miręs! - antrino jam Seneka. - Nejaugi niekas jau nebe- 
turi kitos kalbos, tik apie vežimų lenktynes?" Ludi („žaidimai“) tapo pagrindiniu romėnų 
gyvenimo bruožu. Iš pradžių žaidynės buvo rengiamos keturis kartus per metus nusta- 
tytomis savaitėmis balandžio, liepos, rugsėjo ir lapkričio mėnesiais; tačiau vėliau jos taip 
išsiplėtė, kad Circus Maximus stadione ir Koliziejuje vyko jau beveik be perstojo. Pirmo- 
siose žaidynėse, apie kurias žinoma iš literatūrinių šaltinių, įvykusiose 264 m. pr. Kr.; 
dėl mirties ir gyvybės kovojo trys poros vergų. Praslinkus keturiems šimtmečiams, impe- 
ratorius Trajanas surengė žaidynes, kuriose žuvo 10 000 žmonių ir 11 000 žvėrių“. 

Profesionalūs gladiatoriai dalyvaudavo mirtinose kovose. Pro Gyvybės vartus jie 
įžygiuodavo į areną ir kreipdavosi į imperatoriaus pakylą tradiciniu šūksniu: AVE, CAE- 
SAR! MORITURI SALUTAMUS (Sveikas, Cezari! Einantieji mirti tave sveikina). Vikrūs 
retiarii su tinklais ir trišakiais kaudavosi su sunkiai kardais ir skydais ginkluotais secu- 
tores. Kartais jie drauge kaudavosi su belaisviais ar egzotiškos išvaizdos barbarais. 
Žuvusiųjų lavonai būdavo ištempiami kabliais pro Mirties vartus. Jei gladiatorius krisda- 
vo sužeistas, imperatorius ar kas nors kitas, vadovaujantis žaidynėms, duodavo ženklą 
aukštyn ar žemyn nukreiptu nykščiu - pasigailėti ar pribaigti. Organizatoriai skatino 
atskirų gladiatorių mokyklų lenktyniavimą ir reklamuodavo garsiausius kovotojus. 

Vienoje išlikusioje to meto programoje minima 7. v Pugnax Ner III kova su M. p 
Murranus Ner III, t. y. dviejų gladiatorių iš Nerono mokyklos Kapujoje, turinčių po tris 
pergales; vienas yra ginkluotas T(rakiškais) ginklais - mažu skydu ir lenktu kardu, kitas 
gališkais M(yrmillo) tipo ginklais. Šioje dvikovoje nugalėjo Pugnaksas - v(ictor), o Mura- 
nas pralaimėjo - p(eritus), mirė“. 

Dėl didelio spektaklių troškulio galų gale atsirado paprotys gladiatorių kovas kaita- 
lioti su venationes („laukinių žvėrių medžioklėmis"), didelio masto kautynėmis ir net jūrų 
mūšiais užtvindytoje arenoje. Ilgainiui pradėta reikalauti, kad būtų rodomos pačios 
šlykščiausios, gyvuliškiausios ar masinio žiaurumo scenos. Sklandė pasakojimai apie 
išsikėsnojusias merginas, išteptas rujojančių karvių išskyromis ir prievartaujamas lau- 
kinių jaučių; apie sugautus krikščionis, kuriuos kepdavo gyvus, kryžiuodavo, padeg- 
davo ar atiduodavo sudraskyti liūtams; apie nelaiminguosius, kurie turėjo plaukti skęs- 
tančiomis valtimis per pilną krokodilų vandenį. Tai tik keli nesuskaičiuojamos aukų ir 
kankinimų įvairovės variantai. Taip tęsėsi iki 404 m. po Kr., kai imperatorius krikščionis 
Honorijus nepaisydamas Senato uždraudė žaidynes. 

Tačiau niekas nesukeldavo tokių aistrų kaip vežimų lenktynės. Prasidėjusios 
Romoje, jos buvo tęsiamos ir Bizantijoje. Tradiciškai šešios kinkinės po keturis žirgus 
turėjo septynis kartus apsukti aplink stadioną, besirungdamos dėl didelių prizų. Įpras- 
tas dalykas — netikėti kritimai bei varžovų susidūrimai. Buvo lažinamasi iš didžiulių 
sumų. Laimintys važnyčiotojai tapdavo minios stabais ir turtais prilygdavo senatoriams. 
O geriausiems žirgams jamžinti buvo statomi akmens paminklai: „Tuskas, važnyčioja- 
mas Fortūnato iš Mėlynųjų korporacijos, 386 pergalės“. 

Lenktynės buvo keturių korporacijų - Baltųjų, Raudonųjų, Žaliųjų ir Mėlynųjų - ran- 
kose. Jos rūpinosi tvartais, žirgais ir važnyčiotojais. Aistruolių grupės dažnai sukeldavo 
neramumus. Bizantijos laikais jos tapo organizuotomis ir vienu metu net buvo manoma, 
kad galėjo sudaryti besiformuojančių politinių partijų pagrindą. Dabar dauguma atme- 
ta šią teoriją, tačiau pripažįstama, kad frakcijas primenantys susivienijimai vis dar veikė 
per lenktynes vėlyvuoju Bizantijos imperijos gyvavimo laikotarpiu. Krikščionių bažnyčia 
visada į tai žiūrėjo nepalankiai. „Anie kariškais vežimais, o šitie žirgais, mes gi stiprūs 


esame Viešpaties mūsų Dievo vardu““. 








o pagrindinis revoliucionierius — Cezario įpėdinis jaunasis Oktavijus — „šaltas 
ir užkietėjęs teroristas“, gangsteris, „chameleonas“, vaizdavęs čia kraujo ištrošku- 
sį keršytoją, čia nuosaikų taikdarį. Šie pasikeitimai apėmė įsitvirtinusios val- 
dančiosios klasės žlugimą, naujų socialinių elementų iškilimą, ambicingų Italijos 
provincijų atstovų įsigalėjimą ir jiems remiant monarchijos de facto atsiradimą. 
Romos politinės sistemos esmę sudarė konkuruojančių dinastijų (ypač Cezario, 
Pompėjaus, Marko Antonijaus ir Oktavijaus) patronatas. O suprasti svarbiausius 
mechanizmus padės prozopografija, analizuojanti klasių istorijos detales, siekiant 
atskleisti jų elgsenos akstinus. (Smarkiai remdamasis Mūnzerio darbais, Syme'as 
Romos istorijai padarė tai, ką Lewis Namieras karaliaus Georgo laikų Anglijos 
istorijai.) Jis rašė: „Politinis gyvenimas buvo paženklintas ne šiuolaikiniam parla- 
mentarizmui būdingų partijų ir jų programų, ne Senato ir liaudies tariamo prieš- 
taravimo <...>, o kovos dėl valdžios, turtų ir garbės"!“ 
politikui labai svarbus tapo sugebėjimas kontroliuoti armiją ir aprūpinti karius 
žemėmis, pinigais, apgaubti juos pagarba. Atrodė, kad pati kova tapo tik antra- 
eiliu iškiliausiųjų karvedžių užsiėmimu. 

Apskritai vaizdas buvo ciniškas. Nepastovios sąjungos vaikantis naudos nustel- 
bė sąjungas, grindžiamas tvirtais principais. Politinės sąvokos — tarkim, Cicerono 
libertas populi, auctoritas Senatus, concordia ordinum, consensus Italiae — buvo 
pasitelkiamos tik kaip šūkiai ir populiarios frazės. Romos konstitucija — „tik širma 
ir apgaulė, tik fasadas, pridengiantis žmonių žemiausius instinktus“. Senoji aris- 
tokratija buvo paperkama. Prasisiekėlių varomoji jėga — gobšumas ir tuštybė. Jie 
buvo senatoriai su kelnėmis, „šlykštūs ir atstumiantys prasčiokai“, klusnūs Ceza- 
rio valdiniai iš provincijų, tas „tūkstantis kreatūrų“, antrojo triumvirato įsileistas į 
Senatą; pataikūniški apologetai ir propagandininkai, kuriuos Oktavijus nusamdė 
visuomenės nuomonės palankumui išsikovoti ir istorijai iškraipyti. O už scenos 
tykojo savo aukų bankininkai, milijonieriai, avantiūristai — Gajus Cilnijus Mece- 
natas, Lucijus Kornelijus Balbas iš Gado, Aleksandrijos iždininkas Gajus Rabirijus 
Postumas. 

Pasak šio scenarijaus, posūkio tašku reikia laikyti jau 43 m. pr. Kr., kai vyko 
antrojo triumvirato proskripcijos po Cezario mirties, kurioms, savo negarbei, 
vadovavo Oktavianas: 


„ Pilietinio karo laikotarpiu 

Respublika buvo panaikinta <...> Įsigalėjo despotizmas, palaikomas smurto ir konfiskaci- 

jų. Geriausi žmonės buvo išžudyti ar paskelbti už įstatymo ribų. Senatą užplūdo banditai. 

Konsulo pareigos, kadaise buvusios atlyginimu už pilietines dorybes, dabar tapo atlygini- 

mu už suktybes ar kitus nusikaltimus. Non mos, non ius <...> Cezario šalininkai paskelbė 

turį teisę ir pareigą atkeršyti už Cezarį <...> Iš Cezario kraujo gimė monarchija." 

Visa kita buvo jau tik epilogas. Visi šaukė „Laisvė!“ ir visi troško taikos. „O 
kai taika atėjo, tai buvo despotizmo taika“. 

Nepaisant to, negalima atmesti visko, ką nuveikė Augustas (valdęs nuo 31 m. 
pr. Kr. iki 14 m. po Kr.), kaip gryną propagandą. Be abejo, buvo ir kita medalio 
pusė, tačiau romėnams tai nelabai rūpėjo, nes visi ženklai bylojo Augusto naudai. 
Svetonijus pasakoja: kai būsimojo imperatoriaus motina dalyvavo vidurnakčio 
pamaldose Apolono šventykloje devynis mėnesius prieš Augusto gimimą, į ją įlin- 
do gyvatė. O kai Augustas pirmą kartą šventė Ludi Victoriae Caesaris, danguje 
pasirodžiusi kometa. Na o mūšio prie Akcijaus išvakarėse, kai vadovavimą mūšiui 
pavedė tokiems savo pavaldiniams kaip Agripa, jis sutikęs graikų valstietį, varan- 
tį asilą pajūriu. „Mano vardas Eutychos [„Prosper“, t. y. „laimingasis“], — tarė 
šis, — o mano asilo vardas Nikon [„Victory“, t. y. „pergalė“|'“. [Įkonoomas] 

Ankstyvojo imperijos laikotarpio — principato pobūdis labai klaidinantis. 

Tmperatorius Augustas ilgalaikę valdžią sau ir savo įpėdiniams pasiekė ne 
panaikindamas Respublikos laikų institucijas, o pasiglemždamas visas pareigas, 
kurios leido valdyti jas. Jis paskyrė save imperatorium, t. y. „vyriausiuoju vadu“, 
konsulu, tribūnu, cenzorium, didžiuoju pontifiku (Pontifex Maximus), Ispanijos, 
Galijos, Sirijos, Kilikijos ir t. t. prokonsulu. Taip Augustas sutelkė savo rankose 
autokratinę valdžią, tačiau nesinaudojo ja centralizuotais autokratiniais kanalais. 
Jis pseudorespubliką, arba senatorių oligarchiją, pakeitė kvaziimperija, kurioje 
senosios institucijos turėjo veikti naujoviškai. Sugalvojęs sau naujas Princeps 
senatus pareigas, jis tapo Senato pirmininku, o Senatas buvo komplektuojamas 
iš valstybės valdininkų, kuriuos jis pats buvo paskyręs, arba iš jo tiesiogiai 
paskirtų žmonių. Senato žiniai Augustas pavedė maždaug tik pusę provincijų, į 
kurias dabar buvo padalinta visa Imperija, pasilikdamas sau imperatoriškąją teisę 
vetuoti jo nutarimus. Diktatorių teisės buvo suteiktos buvusių vietinės valdžios 
organų pareigūnams, tarkim, praefectus urbi, kurio žinioje buvo kriminalinė 
jurisdikcija, praefectus annonae, tvarkiusio prekybą, rinkas, grūdų dalijimą 
neturtingiesiems. Taip pat buvo daug curatores — inspektorių, kurie prižiūrėjo 
viską — nuo kelių ir upių iki visuomeninių pastatų remonto; jie dabar buvo atsa- 
kingi tik pačiam imperatoriui. Dar labiau formalizuota autokratija buvo jau 
krikščioniškųjų laikų išradimas, ypač Rytinėje Romos imperijoje, kur buvo stip- 
ri persų įtaka. (Žr. III priedą, 9) 

Pamažu buvo atsisakyta ir Respublikos laikų įstatymų leidimo procedūrų. 
Tačiau daug jos teisinių normų išliko. Retkarčiais būdavo sušaukiamos tributinės 
komicijos (comitia tributa) patvirtinti kitų organų išleistus įstatymus; vis dar buvo 
leidžiami senatus consulta — „senato nutarimai“. Tačiau nuo II a. po Kr. impera- 
torius tapo vieninteliu naujų įstatymų leidėju — šalis buvo valdoma jo ediktais 

18 m. pr. Kr. ir dar kartą 9 m. po Kr. imperatorius Augustas mėgino padidinti imperijos 
gyventojų vaisingumą dekretais, draudžiančiais abortus ir vaikų žudymą. Iš šio ir kitų 
šaltinių aišku, kad romėnai žinojo daug kontracepcijos būdų, taip pat žolių naudojimą: 
spermicidinius praplovimus kedro dervos, acto ar alyvų aliejaus tirpalais, vaginalinius 
pesarijus, išmirkytus meduje, prezervatyvus iš ožkų pūslių. Vienas romėnų autorius 
patarinėjo: „Nešiokite katės kepenis vamzdelyje, pritvirtintame prie kairės kojos <...> 
arba liūtės gimdos gabalėlį dramblio kaulo vamzdelyje“. 

Viduramžių papročių žinovai anksčiau manė, kad tais laikais tiesiog nebuvo men- 
taliteto, kaip „apgauti gamtą“. Tačiau vėliau ši nuomonė buvo peržiūrėta. Bažnytinių 
atgailos giesmių analizė rodo, kad šiuo klausimu buvo daug diskutuojama, ypač nuo 
tada, kai „Onano nuodėmei" visai pagrįstai pradėta priskirti ir coitus interruptus? „Dan- 
tės užuominas Dieviškojoje komedijoje (Rojus, XV giesmė, 106-109) apie Florencijos 
„namus tuščius“ ir „Sardanapalo <...> pomėgius šlykščius“ šiuolaikiniam žmogui 
suprasti nesunku. Prostitucijos plitimas miestuose padidino ir susidomėjimą, kaip 
išvengti nėštumo. Kaip žinome, tai rūpėjo ir katarų sektos nariams. XIV a. trečiajame 
dešimtmetyje inkvizitoriams pavyko prikalbėti vieną katarų dvasininko meilužę papasa- 
koti, kokius būdus jis naudojo: 

Kai [dvasininkas] užsimanydavo pažinti mane kūniškai, tai jis naudodavo žoleles, 

susuktas į drobės skiautelę <...> ryšulėlis buvo mažytis, mano mažojo piršto vieno 

sąnario dydžio. Jis dar turėjo ilgą virvutę, kurią, kai mylėdavomės, užnerdavo man 

ant kaklo, o prie kito galo jis pririšdavo tą žolių ryšulėlį taip, kad jis būtų nukaręs iki 

angos mano pilve <...> Pasitaikydavo, kad jis užsimanydavo pažinti mane kūniškai 

du ar daugiau kartų per naktį. Tada prieš susijungdamas su manimi jis klausdavo: 

„O kur mano žolelės?“ <...> Aš paduodavau ir jis pats padėdavo jas prie mano pilvo 

angos, o virvutė ėjo Man tarp krūtų“. 

Neminima tik viena detalė - kokios gi buvo tos žolelės. 

Demografinius klausimus nagrinėjantys istorikai, tirdami Italijos pirklių šeimas ir 
anglų kaimo gyventojus, priėjo išvados, kad mažas gimimų skaičius buvo dirbtinai 
palaikomas ir viduramžiais, ir naujaisiais laikais?. XVIII a. tokie ištvirkėliai kaip Jamesas 
Boswellas net neslėpdavo, kad naudoja „šarvus“, o jo bendraminčiai žemyne kalbėda- 
vo apie „angliškus apsiaustus“ ar „lietsargius“. Jų herojus buvo paslaptingasis kapito- 
nas Kondomas, buvęs ar gydytoju, ar sargybos viršininku Karolio II dvare“. Atrodo, kad 
pirmasis iš popiežių kontraceptinę praktiką pasmerkė Klemensas XII 1731 m. 

Šiuolaikiniai gimimų kontrolės šalininkai neagituoja naudoti kontraceptinių priemo- 
nių dėl seksualinės laisvės. Marie Stopes, nepaisant jos nimfomaninių polinkių, buvo 
senamadiška romantikė. Savo knygoje Married Love and Wise Parenthood („Vedybinė 
meilė ir protinga tėvystė“) ji ragina leisti moterims išsivaduoti nuo vaikų gimdymo ir 
pasimėgauti vedybinio gyvenimo seksualiniais malonumais". Karinė vadovybė, organi- 
zavusi „prancūziškų laiškelių“ (prezervatyvų) dalinimą kareiviams Vakarų fronte, rūpi- 
nosi ne tik kareivių sveikata, bet ir jų gerais santykiais su civiliais. 

——--——" 
Komunistinėse šalyse, kaip ir Romos imperijoje, pagrindinis gimimų reguliavimo 

būdas buvo abortai. Vakaruose kontracepcija nebuvo susijusi su seksualinių papročių 
pasikeitimu, kol septintajame dešimtmetyje pradėtos naudoti kontraceptinės piliulės, o 
paauglius pradėta nemokamai konsultuoti sekso klausimais. Tačiau trečiojo dešimtme- 
čio dainelė primena, kad sėkmė toli gražu nėra garantuota: 

Jeanie, Jeanie, full of hopes 

Read a book of Marie Stopes. 

But, to judge from her condition, 

She must have read the wrong edition“. 


Džinė, kupina vilčių 
Ieško meilės paslapčių. 
Bet iš jos figūros matos - 
Ji kažką ne taip suprato. 











(potvarkiais), reskriptais (rezoliucijomis ant prašymų), dekretais (potvarkiais dėl 
juridinių apeliacijų), mandatais (administraciniais nurodymais). Tuo metu Senatas 
jau buvo netekęs aukščiausiojo apeliacinio teismo funkcijų — jas perėmė impe- 
ratoriaus pretorius prefektas. 

Laikui bėgant gausius Romos įstatymus ne kartą reikėjo kodifikuoti iš naujo. 
Buvo trys daliniai mėginimai tai padaryti: apie 295 m. po Kr. pasirodė Codex Gre- 
gorianus, apie 324 m. po Kr. — Codex Hermogenianus ir 438 m. po Kr. — Codex 
Theodosianus. Barbarų valdovai irgi stengėsi apibendrinti įstatymus, kuriuos jie 
rado iš Romos atimtose provincijose, ir taip atsirado Teodoriko ediktas (prieš 
515 m. po Kr.), vadinamasis Alariko brevijorius (506 m. po Kr.) ir Burgundijos 
kodeksas (516 m. po Kr.). Tačiau didžiausio sisteminimo darbo imtasi valdant 
imperatoriui Justinianui. Pasirodė penkiasdešimt Nutarimų (Consultae, 531 m. po 
Kr.), teisių aprašymų — Institucijų (Institutiones, 533 m. po Kr.), Romos teisininkų 
raštų ištraukos — Daidžestas (Pandectae, 534 m. po Kr.), peržiūrėtas Kodeksas 
(Codex, 534 m. po Kr.), ir Novelos (Novellae, 565 m. po Kr.). Jie apėmė visus 
viešosios ir privatinės, kriminalinės ir civilinės, pasaulietinės ir bažnytinės teisės 
aspektus. Kaip tik per Justiniano teisės knygas visas šis didžiulis paveldas buvo 
perduotas nūdienos pasauliui. [LEx] 

Terminas provincia („veiklos sfera") iš pradžių reiškė valdininkų, siunčiamų 
valdyti užkariautas šalis, jurisdikciją. Imperijos laikais jis ėmė reikšti ir pačias 
šalis. Kiekviena provincija gaudavo chartiją — Iex provincialis, kuri nustatydavo 
jos ribas, administracinį suskirstymą ir privilegijas. Provincijas valdė vietinin- 
kai — prokonsulai ar propretoriai, komplektuodavę karinius dalinius, rinkdavę 
duokles ir „ediktais“ kalbėję teisės vardu. Vietininkai, kuriems padėdavo senato 
skiriami legatai, turėjo ginkluotą gvardiją ir daug žemesnio rango valdininkų. 
Provincijos buvo imperinės, imperatoriaus valdomos tiesiogiai, ir senatorinės, 
paliktos Senato žiniai. Provincijų sukūrimas turėjo lemiamų pasekmių ir pačiai 

Romai, ir visos imperijos likimui. Iš pradžių Roma smarkiai suklestėjo dėl didžiu- 
lio į ją plaukiančių duoklių srauto ir iš nuolatinio žmonių bei prekių judėjimo. 
Tačiau ilgainiui, vis didėjant provincijų vidinei konsolidacijai, sostinės ryšys su 
turto ir galios šaltiniais silpnėjo. Per keturis šimtus metų „Motina Roma" darėsi 
vis mažiau reikalinga savo vaikams. 

Mažėjant Romos reikšmei, provincijų vaidmuo didėjo. Pirmojoje stadijoje pro- 
vincijų elitas aprūpino Romą būriais naujų raitelių ir senatorių, kurių banga užlie- 
jo senąją oligarchiją, perimdama imperijos valdymą. Antrojoje stadijoje, kai kari- 
nės pajėgos susitelkė vis savarankiškesne tampančioje periferijoje, suklestėjo 
provincijos miestai, tarkim, Lugdunas (Lionas) ar Mediolanas (Milanas), konku- 
ruojantys su Roma. Politinį gyvenimą drumstė provincijų vadovų lenktyniavimas, 
daugelis jų tapo imperatoriais. Trečiojoje stadijoje periferijos ryšiai su Roma taip 
susilpnėjo, kad provincijos pradėjo reikalauti savarankiškumo. Įvykiai artėjo prie 
kulminacijos, ypač Vakaruose. Galios ir išteklių nutekėjimas į periferiją tapo vie- 
na iš vėlesnių imperijos nelaimių priežasčių. [1LLyRicum] [LUGDUNAS] 

Imperijos finansai, kaip ir jos provincijos, buvo suskaldyti į du sektorius. Sena- 
to aerarium buvo Respublikos iždo, laikomo Saturno ir Opsos šventyklose, per- 
ėmėjas. O imperijos fiscus — Augusto naujadaras. Teoriškai jis buvo atskirtas nuo 
imperatoriaus asmeninio turto (patrimonium Caesaris), tačiau praktiškai to nesilai- 
kyta. Pagrindiniai pajamų šaltiniai buvo nuoma už valstybės žemes Italijoje, duok- 
lės iš provincijų, portaria („įvežimo rinkliavos“), valstybės monopolis druskai, 
monetų kalimas, tiesioginiai mokesčiai už vergus, pajamos iš laisvės suteikimo 
vergams ir iš paveldėjimo, neeilinės paskolos. Pagrindinės išlaidos, be armijos 
išlaikymo, — išlaidos religinėms apeigoms, viešiesiems darbams, administracijai, 
pašalpos neturtingiesiems ir jiems dalinami grūdai, imperijos teismo išlaikymas. 
Ilgainiui imperatoriaus agentai perėmė visą mokesčių rinkimą už Romos ribų. 

Kariuomenės dydis ir galia pamažu augo, kol 31 m. pr. Kr. pasiekė viršūnę — 
beveik šešiasdešimt legionų. Po Akcijaus mūšio nuolatines imperijos gynybines 
pajėgas sudarė 28 legionai; kiekviename iš jų buvo apie 6000 profesionalių karių. 
Laivyno eskadros buvo Reine, Dunojuje ir Viduržemio jūroje. Antraisiais metais 
pr. Kr. Augustas suformavo devynias elitinės pretorionų asmens sargybos, kuri 
visą laiką buvo Romoje, kohortas. Kariai gaudavo atlyginimą — pretorionas 720 
denarų per metus, raitelis 300 denarų, legionierius 225 denarus; jie tarnaudavo 
dvidešimt metų. 

Legionai turėjo numerius ir pavadinimus. Augustas išlaikė numeraciją, naudo- 
tą ir anksčiau jo paties bei Marko Antonijaus armijose, tik legionai su vienodais 
numeriais gavo dar ir pavadinimus. Todėl, pavyzdžiui, buvo Legio III Augusta ir 
Legio III Cyrenaica, Legio VI Victrix ir Legio VI Ferrata. Net keli legionai turėjo 
numerį I, nes imperatoriai mėgdavo pabrėžti tų junginių, kuriuos suformavo jie 
patys, viršenybę. Mūšiuose sunaikinti legionai, tarkim, XVII, XVIII ir XIX, pra- 
rasti kovose su germanais, ar Legio IX Hispana, sutriuškintas Britanijoje, niekad 
nebuvo atkurti. 

Romos provincija INyricum (Ilyrija) buvo rytinėse Adrijos jūros pakrantėse - tarp Italijos 
srities Istrijos ir Graikijos Epiro provincijos. Šiaurėje ji ribojosi su Panonija Dravos upe, o 
rytuose su Mezija ir Makedonija. Graikai šią provinciją žinojo kaip /lyris Barbara - tą 
senosios Ilyrijos dalį, kuri liko laisva po Pilypo Makedoniečio užkariavimų. Imperijos lai- 
kais ji buvo suskirstyta į tris prefektūras —- Liburniją ir Dalmatiją jūros pakrantėje bei 
Lapidiją šalies gilumoje. Be Siscijos (dabar Zagrebas) ir Naronos (Mostaras), visi kiti jos 
svarbiausieji miestai buvo jūrų uostai - Tartatika, Aderis (Zadaras), Salonai (Splitas), 
Epidauras. Toliausiai į pietus esantį miestą-tvirtovę Lisą įkūrė Sirakūzų kolonistai 385 m. 
pr. Kr. (Žr. III priedą, 14). 

Ilyriją Roma pajungė keliais etapais. Pirmą kartą ji sumokėjo duoklę Romai 229 m. 
pr. Kr., paskui porą kartų buvo nusiaubta Makedonijos karų metu II a. pr. Kr., o visiškai 
prijungta prie imperijos valdant Augustui 23 m. pr. Kr. Ilyrija dalyvavo didžiajame Pano- 
nijos sukilime 6-9 m. po Kr. ir pasiliko imperijos sudėtyje iki Bizantijos laikų. 

Apie senovės ilyrus žinome nedaug. Jų kalba priklausė indoeuropiečių kalbų gru- 
pei ir tikriausiai sudaro patį giliausią dabartinės albanų kalbos sluoksnį. Materialinė 
ilyrų kultūra garsėjo sudėtingais metalo dirbiniais. Nuo VI a. jų vadinamajam „Situla 
menui" būdingos rafinuotos reljefinės figūros ant bronzinių indų vynui ir vaizduoja puo- 
tavimo, lenktynių, jodinėjimo scenas. Sidabrinės monetos buvo kalamos jau II amžiuje. 
Ilyrų kariai kovojo dėvėdami grandelinius šarvus kaip skitai, bet ne kovos vežimais 
kaip keltai'. 

Ilyrijos provincijoje gimė du Romos imperatoriai ir šv. Jeronimas. Pasitraukęs iš 
politinio gyvenimo, imperatorius Diokletianas apsigyveno čia didžiuliuose rūmuose ant 
jūros kranto savo gimtajame Salonų mieste. Jo aštuoniakampis mauzoliejus išliko kaip 
krikščionių bažnyčia - ar ne likimo ironija, kad tokios amžinojo poilsio vietos susilaukė 
paskutinysis iš didžiausių krikščionybės persekiotojų. Šv. Jeronimas gimė netoli esan- 
čiame Stridone 347 m. po Kr. - daugiau nei prieš 200 metų iki pirmųjų slavų pasirody- 
mo; jiems buvo lemta padėti pamatus būsimajai Kroatijai, Bosnijai ir Juodkalnijai. 

Ilyrija kaip ir Britanija priklauso toms Romos provincijoms, kurių etninius ir kultūri- 
nius ryšius visiškai pakeitė didžiosios migracijos (žr. IV skyrių). Tačiau ilyrus išstūmu- 
sios tautos rūpestingai saugojo savo pirmtakų atminimą. Jų palikimas labai skiriasi nuo 
tų Europos dalių, kurios niekada nebuvo susidūrusios su Roma. [iyRiJa] 











Limes (limos, „pasienio linijos“) — labai svarbus imperijos gynybos elementas. 
Tačiau tai nebuvo, kaip kartais manoma, neįveikiamas barjeras. Kariniu požiūriu 
tai veikiau kordonai ar lygiagrečių kordonų eilės. Jie galėjo atremti atsitiktinius 
įsiveržimus, o rimtesnių antpuolių atveju imtis aktyvių kontrpriemonių. Tai linija, 
kurią šiaip jau buvo galima pereiti tik susimokėjus portaria ir pripažinus imperijos 
valdžią. Tad visų pirma tai ženklas, kad visiems būtų aišku, kurios žemės priklau- 
so romėnų jurisdikcijai ir kurios ne. Svarbiausia tos linijos ypatybė — vientisumas. 
Ji niekur nenutrūkdama ėjo per kalnus ir slėnius, išilgai visų pasienio 


202 





RO 








LUGDUNAS 


43 m. pr. Kr. prokonsulas Muniatas Plankas paženklino vietą, kur Ronos ir Sonos san- 
takoje turėjo atsirasti naujas miestas. Lugdunui buvo lemta tapti svarbiausiu romėnų 
Galijos miestu, iš kurio kaip spinduliai į visas puses ėjo grįsti keliai. Dar ir šiandien ant 
Furvjero kalno išlikę senieji jo amfiteatrai. Lugdunas kontroliavo ne tik Ronos-Reino 
koridorių, bet ir šiaurės vakarų kryptimi einantį kelią iš Italijos ligi Lamanšo'. 

Rona buvo srauni ir slenkstėta upė. Plaukiantiems žemyn laivams grėsė pavojus 
užšokti ant gausių rifų bei salų, o plaukiantys aukštyn galėdavo įveikti sraunią upės 
1821 metais, čia buvo laikoma 6 000 arklių laivams su kroviniais tempti iki Liono; paskui 
tie arkliai plaustais grįždavo pasroviui atgal. 

Nuo 1271 iki 1483 m. Ronos žemupys buvo tarptautinė siena. Kairysis krantas, 
žinomas kaip /Empi, priklausė Šventajai Romos imperijai, dešinysis krantas, /e Riaume 
ir visos salos - Prancūzijos karalystei. Atkarpoje nuo Ženevos iki Arlio buvo pastatyta 
15 akmeninių tiltų ir keliolika miestų-dvynių abiejuose upės krantuose, tarkim, Valansas 
ir Bokeras. 

Tuo metu Lionas atgavo ir tą išskirtinę ekonominę padėtį, kurią kadaise turėjo seno- 
vės Galijoje. Jį prijungė prie Prancūzijos Pilypas Gražusis, įžengęs į miestą 1311 m. 
kovo 3 d. Nuo to laiko Lionas dominavo „Prancūzijos sąsiauryje“, jungusiame Prancū- 
zijos šiaurines teritorijas su pietinėmis. Nuo 1420 m. jame kasmet vykdavo po keturias 
tarptautines muges; nuo 1464 m. Lionas gavo privilegijų, kurių tikslas - pakirsti Genu- 
jos prekybinę galią; nuo 1494 iki 1559 m. jis buvo kariuomenės aprūpinimo bazė Pran- 
cūzijai kariaujant su Italija. Tarp miesto pirklių elito buvo daug italų šeimų, įskaitant 
Medičius, Gvadanjus (Guadagni ar Gadagne) bei daug genujiečių. Šis „gyvas, ryžtin- 
gas ir paslaptingas miestas“, „įtrauktas į labai savotiškus sūkurius ir ritmus“, tapo 
„svarbiausiu Europos ūkiniu centru“? 

Senasis Lionas - senieji miesto kvartalai prie Sonos mena jo auksinius dešimtme- 
čius. Siaurų gatvelių, kurias jungia panašūs į tunelius traboules (perėjimo vartų tinklas), 
labirintas kalno šlaite pilnas gausiai išpuoštų gotikinio ir Renesanso stiliaus viešbučių, 
kiemų, skverų, bažnyčių. Jų pavadinimai, nuo Manėcanterie (katedros choro mokyk- 
los) iki Rue Juiverie (Žydų gatvės) primena spalvingus šių vietų gyventojus senovėje. 
Belkūro (Bellecour) aikštė atsirado valdant Liudvikui XIV upių santakos lygumoje. Joje 
stovintis Karaliaus Saulės paminklas buvo gabenamas iš Paryžiaus vandens keliais; 
kelionė buvo nelabai sėkminga - paminklą teko traukti iš upės. 

Turint galvoje gerą Liono strateginę padėtį ir pramoninę galią, kuri remiasi šilko 
gamyba [JAcaUARD], geografai ne kartą yra stebėjęsi, kodėl jis neatėmė iš Paryžiaus 
Prancūzijos sostinės titulo. Ši galimybė taip ir liko nerealizuota. Nuo 1311 metų Lionas 
turėjo tenkintis antrojo Prancūzijos miesto padėtimi. Juk geografija tik nustato, kas yra 
įmanoma, tačiau negali pasakyti, kuri galimybė nugalės. Šių klausimų žinovas rašė: 
„Kiekviena šalis yra miegančios energijos saugykla; energiją ji gavo iš gamtos, tačiau 
kaip ją panaudos, priklauso nuo pačių žmonių“. 

upių ir jūrų pakrančių. Vietomis, kaip kad Britanijoje, ji tapdavo panaši į Didžiąją 
kinų sieną, kitur tai galėjo būti statinių tvora ant žemių pylimo, susietų pakrantės 
fortų grandinė arba, kaip kad Afrikoje, įtvirtintų kaimo namų eilė. Saugomas limų 
perėjimo vietas aiškiai rodė vartai ir keliai. Tos vietos natūraliai tapo miestų ir 
miestelių, kurie augo aplink karines stovyklas ir turgaus aikštes, užuomazgomis. 

Limomis Roma galėjo tvarkingai reguliuoti savo santykius su barbarais. Visur 
Romos imperijos kariuomenėje tarnavo barbarų karininkai ir pagalbinių dalinių 
kariai, o barbarų gentys pagal susitarimą buvo įkurdinamos imperijos provincijo- 
se. Barbarų romanizacijos ir romėnų barbarizacijos procesai vyko nuo ankstyviau- 
siųjų Respublikos nukariavimų Italijoje. Galų gale ir tie Cezario „kelnėti senato- 
riai“ buvo keltų kilmės romėnai, vis dar mėgę nešioti po togomis savo tradicines 
kelnes. 

Sakoma, kad visuomenės, kaip ir žuvys, genda nuo galvos. Ir tikrai, pirmųjų 
imperatorių sąraše degeneratų labai daug. 

Imperatorius Tiberijus (valdęs 14—37 m. po Kr.), Augusto įvaikis, iš Romos 
išvyko į Kaprį mėgautis žiaurumais ir iškrypimais. Jam valdant vėl įėjo į madą 
masinės proskripcijos, kurias dar labiau pakurstė nelemta skundikų (delatores) 
veikla. Kaligula (valdęs 37—41 m. po Kr.) dar gyvas būdamas liepė garbinti save 
kaip dievą, 0 savo žirgą paskyrė konsulu. Svetonijus rašė: „Jis buvo įpratęs san- 
tykiauti iš eilės su savo trimis seserimis, o per didelius pokylius, žmonai pasilen- 
kus virš jo, jis visas jas pasiguldydavo po savim". „Kadangi buvo plikagalvis, bet 
plaukuoto kūno, tai paskelbė, kad laikys didžiausiu įžeidimu, jei kas nors bet 
kokiame kontekste pavartos žodį „ožys“'". Jis krito nuo žudiko rankos, kuris lyg 
tyčia, pataikė jam į genitalijas. Klaudijus (valdęs 41 —54 m. po Kr.) vedė vieną 
po kitos dvi žmogžudes — Mesaliną ir Agripiną — ir buvo nunuodytas grybų 
padažu, į kurį įmaišyta musmirių“. 

Imperatorius Neronas (valdęs 54 —68 m. po Kr.) buvo obsesinis estetas ir siba- 
ritas. Jis atsikratė motinos, paliepęs nudurti ją (po to, kai nepavyko nuskandinti). 
Savo tetą Neronas nunuodijo nepaprastai stipriais vidurius laisvinančiais vaistais, 
pirmąją žmoną pasmerkė mirti, neteisingai apkaltinęs neištikimybe, o antrąją 
negyvai užspardė, kai ši buvo nėščia. „Nesitenkindamas gimusių laisvais vaikų ir 
vedusių moterų prievartavimu, — rašė Svetonijus, — jis išprievartavo ir nekaltą 
vestalę Rubriją“. Svetonijus tęsia: „Berniuką Sporą kastracijos būdu jis mėgino 
paversti mergaite, o paskui surengė vedybas; vestuvių ceremonijoje su visa įpras- 
tine atributika — kraičiu, veliumu ir t. t. — dalyvavo visas dvaras. Po to jis pasi- 
ėmė tą berniuką pas save ir gyveno su juo kaip su žmona. <...> Pasauliui būtų 
buvę geriau, jei tokią žmoną būtų turėjęs ir Nerono tėvas Domicijus"*!. Galų gale 
jis nusižudė; paskutiniai jo žodžiai buvo Oualis artifex pereo! (Koks artistas žūs- 
ta!) 

Imperatorių Galbą (valdžiusį 68 —69 m. po Kr.), kariškį, nužudė kažkoks maiš- 
tingas kareivis „keturių imperatorių metais“; tokio pat likimo susilaukė ir jo įpėdi- 
niai Otonas ir Vitelijus. Vespasianas (valdęs 69 — 79 m. po Kr.), provincijos mokes- 
čių rinkėjo sūnus, sėkmingai pasiekė savo pagrindinį tikslą — „mirė stovėdamas“. 

Jo paskutiniai žodžiai buvo: „Oi, ar tik nepradedu virsti dievu"“*. Titą (valdžiusį 


79—81 m. po Kr.), atrodo, nunuodijo brolis po neįprastai laimingo jo viešpatavi- 
mo, kurį pagadino tik Vezuvijaus išsiveržimas. Spėjamasis Tito nuodytojas impe- 
ratorius Domicianas (valdęs 81 —96 m. po Kr.) buvo negyvai užbadytas žmonos ir 
jos bendrininkų. Tad aštuoni iš dešimties pirmųjų Augusto įpėdinių mirė smurtine 
mirtimi. [PANTA] 

Tačiau Romos „bobų vasarai“ dar neatėjo laikas. „Jei kas nors paprašytų nuro- 
dyti tą pasaulio istorijos laikotarpį, kai žmonių gyvenimo sąlygos buvo laimin- 
giausios ir sėkmingiausios, — rašė Gibbonas, — tai nesvyruojant būtų galima 
nurodyti laiką nuo Domiciano mirties iki Komodo įžengimo į sostą". Valdant 
Nervai (96— 98), Trajanui (98— 117), Adrianui (117— 138), Antoninui Pijui (138— 
161) ir Markui Aurelijui (161 — 180) imperija ne tik labiausiai išsiplėtė geografiš- 
kai, bet ir mėgavosi ramybe bei stabilumu. Nerva buvo vargšų rėmimo tradicijos 
pradininkas, Trajanas — garbingas nepailstantis karys, Adrianas — statybininkas 
ir menų globėjas. O apie Antoniną Pijų Gibbonas rašė: „Jo valdymui būdingas 
labai retas teigiamas bruožas — jis paliko labai mažai medžiagos istorijai, kuri, 
tiesą sakant, yra iš esmės ne kas kita, kaip žmonių giminės nusikaltimų, kvailys- 
čių ir nelaimių registravimas“““. 

Daug smulkmenų apie imperijos valdymą jos klestėjimo metais išliko impera- 
toriaus Trajano susirašinėjime su Bitinijos ir Ponto provincijos vietininku Plinijum 
Jaunesniuoju: 

PLINIJUS: Nikėja išleido 10 000 000 sestercijų teatrui, kuris grėsė sugriūti, ir daug lėšų 
sudegusiai gimnazijai <...>. Klaudiopolyje pradėjo kasti baseiną kalno papėdėje 
<...>. Ką man daryti? 

TRAJANAS: Tu ten esi, tad spręsk pats. O jei kalbėsim apie architektus, tai mes čia 
Romoje kviečiamės juos iš Graikijos. Turėtum rasti jų vietoje. 

PLINIJUS: Pinigai, skirti provincijos miestams, išimti iš apyvartos, bet neįmanoma rasti, 
kas skolintųsi juos už 12 procentų palūkanas. Ką man daryti — sumažinti palūkanų 
normą <...> ar priversti dekurionus, kad jie visi po lygiai skolintųsi pinigų? 

TRAJANAS: Sumažink palūkanas tiek, kad atsirastų norinčių skolintis, o jėga nieko 
neversk. <...> Toks elgesys neatitiktų mūsų šimtmečio dvasios. 

PLINIJUS: Bizantijas turi legionierių centurioną, atsiųstą Žemutinės Mezijos legato <...> 
kad prižiūrėtų jo privilegijas. Juliopolis <...> irgi reikalauja tokios teisės. 

TRAJANAS: Bizantijas didelis miestas <...> Bet jei aš suteiksiu tokią pagalbą Juliopoliui, 
to paties pradės reikalauti visi maži miestai. 

PLINIJUS: Nikomediją nusiaubė didelis gaisras. Ar nevertėtų sudaryti 150 ugniagesių 
grupę? 

TRAJANAS: Ne. Grupės, nesvarbu kaip jos vadintųsi, tikrai virs politinėmis grupėmis 
<...> 

PLINIJUS: Aš niekada nedalyvavau priiminėjant nutarimus dėl krikščionių, todėl neži- 
nau, už ką <...> juos reikėtų bausti <...>. Ar pasigailėti tų, kurie išsižada? Ar reikia 
juos bausti vien tik už jų tikėjimą? 

TRAJANAS: Krikščionių gaudyti nereikia. O jei juos tau atvestų ir nuteistų, tai nubausti 
reikia. Tačiau anoniminė informacija prieš juos nagrinėjant tokius kaltinimus neturi 


sias 25 
jokios reikšmės . 

Kai 79 m. po Kr. rugpjūčio 24 d., Colonia Cornelia Veneria Pompeiana miestas buvo 
palaidotas po penkių metrų vulkaninių pelenų sluoksniu, čia liovėsi egzistavusios visos 
žmonių gyvenimo formos - ir elegantiškosios turtuolių pasaulio, ir visai kitokios, būdin- 
gos vargšams. Tačiau kai Pompėją pradėta atkasinėti (nuo 1869 m.), vienas jos senovi- 
nio gyvenimo aspektas — tai, kad čia egzistavo Veneros kultas —- buvo oficialiai sle- 
piamas. Didžiulė objektų, kurie XIX amžiaus akimis žiūrint buvo nepadorūs, kolekcija 
laikyta Nacionalinio muziejaus Neapolyje „draudžiamuose skyriuose“ (stanze proibiti) 

O pačioje Pompėjoje buvo priešingai: seksualinė prekyba vyko be jokios gėdos ir 
veidmainiavimo. Viešnamių (Iupinari) buvo visuose miesto rajonuose ir jie atvirai rekla- 
mavo savo meniu ir kainas. Pigiausios merginos - tokios kaip Sukesa ar Optata - kai- 
navo po 2 assi; Speranza - 8, o Atiza - 16. Viešnamiuose iš lauko buvo užrašai žiop- 
liams atbaidyti. Pavyzdžiui, vienas jų skambėjo taip: „Dykinėtojams čia ne vieta <...>. 
Nešdinkitės!“ Viduje būta paveikslų klientams pakurstyti. Erotinio turinio piešiniai ir 
skulptūros - įprastas dalykas net privačiuose namuose. Freskos, vaizduojančios mies- 
to kultų „misterijas“, buvo pusiau sakralinio pobūdžio. Dažnas motyvas buvo gigantiš- 
ko dydžio falai. Jie naudoti kaip pastovai aliejinėms lempoms, kartais net indų snapeliai 
būdavo daromi tokios formos; falai dominuodavo ir komiškuose piešiniuose. Buvo 
paplitę įvairūs niekučiai, vaizduojantys dievus su tikrai antgamtiškais instrumentais ar 
Paną, santykiaujantį su ožka. 

Daugelis Pompėjos prostitučių buvo žinomos vardais arba, tarsi kokios artistės, 
turėjo savo noms de scene: Panta („Viskas“), Kulibonija („Dailiašiknė“), Kalitremija 
(„Puikus tarpkojis“), Laksa („Erdvioji“), Landikosa („Didžiavarpė“), Ekstalijosa („Užpa- 
kalinis kanalas“). Jų klientai irgi buvo vadinami vardais ar pravardėmis: Enoklionas 
(„Narsusis girtuoklis“), Skordopordonikas („Česnakinis bezdalius"). Didžiausio Pompė- 
jos viešnamio vyriausias sąvadautojas mirė prieš pat ugnikalnio išsiveržimą. Jo tarnas 
užrašė ant vartų tokį trumpą nekrologą: „Visiems, kurie gedi. Afrikietis mirė. Tai užrašė 
Rustikas“. Prekiaujama buvo abiejomis lytimis (berniukai nuomojami abiejų lyčių klien- 
tams), prekyba vyko dviem kalbomis - graikų arba lotynų. Pagrindiniai terminai buvo 
tokie: futuere, lingere, fellare; phallus, mentula, verpa; cunnus arba connos ir lupa. 

Išraiškingiausi yra užrašai ant sienų, visiems laikams jamžinę senovės triumfo ar 
nesėkmių momentus: 

FILIUS SALAX GUOT MULIERUM DIFUTUISTI* 

AMPLIATE, ICARUS TE PEDICAT? 

RESTITUTA PONE TUNICAM ROGO REDES PILOSA CO“ 

DOLETE PUELLAE PEDI- ... CUNNE SUPERBE VALE ... AMPLIATUS TOTIES ... 

HOC GUOGUE FUTUTUI ..? 

IMPELLE LENTE“ 

MESSIUS HIC NIHIL FUTUIT" 

Markas Aurelijus (valdęs 161 — 180 m. po Kr.) buvo tikras Romos karalius filo- 
sofas. Būdamas Epikteto mokinys, jis išsiugdė sugebėjimą atlaikyti nuolatinių 
karinių kampanijų sunkumus, savo pareigų naštą ir išlaidžios šeimos pretenzijas. 
Jo pastabos „Pačiam sau“, žinomos dar Meditacijų pavadinimu, spinduliuoja 
aukštuosius jausmus: 

Tad kas daugiau belieka geram ir išmintingam žmogui, kaip tik likti ramiam ir paten- 

kintam bet kokiomis gyvenimo aplinkybėmis <...>? Nenusižengti dieviškajam Principui, 

esančiam jo sieloje, nedrumsti savo proto ramybės įvairiais fantastiniais siekimais <...>. 

Griežtai laikytis tiesos savo žodžiais ir teisingumo savo veiksmais; ir net jei visa žmonija 

netikėtų jo dorumu ir kuklumu <...>, jis turi neįsižeisti dėl to ir neiškrypti iš kelio, 

vedančio jį į teisingą jo gyvenimo pabaigą, kurią kiekvienas turi stengtis pasiekti ramia 
sąžine, pasiruošęs savo išnykimui ir nebijodamas jo, nuolankiai ir neniurnėdamas susi- 


i 26 
taikęs su savo likimu 


Markas Aurelijus nuostabiai gerai jautė, kas yra ir kur gyvena: 

Mano, kaip imperatoriaus Antonino, miestas ir šalis yra Roma; bet kaip žmogus aš esu 

pasaulio pilietis <...>. Azija ir Europa — tai tik pasaulio kampeliai, didžioji jūra — tik 

lašas vandens, Atono kalnas — tik smiltelė Visatoje. Visa dabartis — tik akimirka paly- 
ginti su amžinybe. Viskas čia taip maža, menka, viskas kinta ir nyksta; ir viskas kilę iš 
<...> vienos Protingos Priežasties“ 

III amžiaus viduryje jau matėsi visi Romos imperiją graužiančios vidinės ligos 
išoriniai simptomai. Politinį nuosmukį rodė centro neryžtingumas ir netvarka 
periferijoje. Per devyniasdešimt metų nuo 180 m. po Kr. į purpuro togą preten- 
davo — teisėtai ir neteisėtai — ne mažiau aštuoniasdešimties vienadienių impe- 
ratorių. „Galieno valdymo laikotarpiu, — rašė Gibbonas, — buvo tik devyniolika 
pretendentų į sostą <...>. Greiti ir nesiliaujantys perėjimai iš kaimo pirkių į sos- 
tą, o nuo sosto į kapus, galėjo pralinksminti bet kurį nešališką filosofą"“*. Armija 
nebaudžiama diktavo savo civiliams viršininkams. Barbarai dažnai net nestabdo- 
mi veržėsi per limas. Gotų antpuolius pakeitė ilgalaikė okupacija. 268 m. jie 
nusiaubė Atėnus. Viena atskilusi „imperija“, valdoma kažkokio Postumo, atsirado 
centrinėje Galijoje, kita Palmyroje. Kadangi buvo sunku primesti žmonėms 
nevertų ar greitai besikeičiančių imperatorių kultą, vis atkakliau imta persekioti 
didėjančias krikščionių sektas. 250 — 265 m. daugelyje regionų siautėjo maras: 
vienu metu Romoje kasdien mirdavo po 5000 žmonių. Po maro atėjo badas. Spar- 
čiai kilo kainos, monetų vertė krito. Markas Aurelijus išleido sidabrinę imperijos 
monetą, kurioje sidabro buvo 75 procentai. Po šimto metų, valdant Galienui 
(260 — 268), joje sidabro liko tik 5 procentai. Pajamos iš mokesčių mažėjo; impe- 
rijos valdžios organai išteklius telkė pasienio provincijose; kitur daugelį provin- 
cijų centrų apėmė nuosmukis; amfiteatrai buvo griaunami — reikėjo akmenų 
gynybinėms sienoms statyti. 

Net valdant Diokletianui (284 — 305), kurio dvidešimt vieneri viešpatavimo me- 
tai laikomi „naujos imperijos kūrimu“, viskas klostėsi ne taip jau gerai. Tetrar- 
chija, t. y. keturių valdymas, kai imperija buvo padalinta į dvi dalis ir kiekvieną 
iš jų valdė savas augustas ir jo pavaduotojas cezaris, palengvino administravimą 

ir sienų gynimą. Kariuomenė labai išaugo, bet ne mažiau išaugo ir biurokratija. 
Kainų kilimas buvo kontroliuojamas, tačiau gyventojų skaičius vis mažėjo. 304 
m. Romoje surengtas didelės triumfo iškilmės, bet jos buvo jau paskutinės. Dar 
po metų Diokletianas atsisakė sosto ir pasitraukė į savo gimtąją Dalmatiją. 
Flavijus Valerijus Konstantinas (valdęs 306 — 337 m.), vėliau pavadintas Kons- 
tantinu Didžiuoju, gimė Naiso mieste Aukštutinėje Mezijoje (t. y. Nise, esančiame 
dabartinėje Serbijoje, o ne Dakijoje, kaip teigė Gibbonas). Jo tėvas Konstancijus 
Chloras, Diokletiano Vakarinis cezaris, mirė Eborake (dabar Jorkas) netrukus po 
paskyrimo cezariu. Jo motina Helena buvo britų krikščionė, legendoje šlovinama 
kaip Tikrojo Kryžiaus suradėja. Konstantinas sujungė abi padalintos imperijos 
dalis ir Milano ediktu paskelbė visuotinę religinę toleranciją. Jis tvirtino dviem 
lemiamais savo gyvenimo momentais patyręs regėjimus, vizijas. Pirmąjį kartą jis 
regėjęs Apoloną, o antrąjį — Kryžių su užrašu: „Su šiuo nugalėsi". Konstantinas 
susipyko su Romos gyventojais ir nusprendė perkelti sostinę prie Bosforo krantų. 
Mirties patale jis buvo oficialiai apkrikštytas. Tad tuo momentu, kai imperatorius 
perėjo į krikščionybę, Roma liovėsi būti imperijos, kurią ji sukūrė, centru. 


Krikščionybė 


Atsiradimo metu krikščionybė buvo ne Europos religija. Panašiai kaip ir judaiz- 
mas bei islamas, su kuriais ji giminiuojasi, krikščionybė atėjo iš Vakarų Azijos, o 
Europa pagrindine jos teritorija tapo tik po kelių šimtmečių. 

Jėzus Nazarietis (apie 5—35 mūsų eros metus), žydų nonkonformistas ir 
keliaujantis pamokslininkas, gimė Romos provincijoje Judėjoje Augusto valdymo 
laikotarpio viduryje. Jis buvo nužudytas Jeruzalėje — mirė ant kryžiaus valdant 
Tiberijui (14—37 m. po Kr.) ir prokuratoriaus pareigas einant Poncijui Pilotui 
(praenomen nežinomas) — romėnų raiteliui, kuris vėliau, atrodo, tarnavo Vienoje 
(Vienne) Galijoje. Sakoma, nors Jėzaus kaltės ir nerasta, prokuratorius nusileido 
žydų sinedriono reikalavimui pasmerkti jį myriop. [cRux] 





CRUX 


Kryžius, kaip ir kvadratas, apskritimas, trikampis, strėlė bei „paukščiukas“, yra vienas 
iš pačių paprasčiausių, pirminių ženklų, pasikartojančių per visą žmonijos istoriją. Kar- 
tais vadinamas „ženklų ženklu“, moksle jis naudojamas kaip sudėties ženklas bei per- 
tekliui ar teigiamybei žymėti. Tačiau dėl Kristaus nukryžiavimo jį anksti pradėta naudo- 
ti kaip svarbiausią krikščionybės simbolį. 

Krikščioniškajame pasaulyje kryžių matome visur - bažnyčiose, kapuose, pamin- 
kluose, heraldikoje, nacionalinėse vėliavose. Krikščionys krikštijami kryžiaus ženklu, 
dvasininkai juos laimina irgi kryžiaus ženklu; jie žegnojasi (stačiatikiai į priešingą pusę), 

kai prašo Dievo pagalbos ir kai klausosi Evangelijos. Viduramžių kryžiuočių apsiaustai 
buvo paženklinti kryžiais. Yra daug krikščioniškojo kryžiaus variantų ir kiekvienam iš jų 
būdinga sava simbolinė ar dekoratyvinė prasmė" (žr. III priedą, 12). [DANNEBROG]. 

Tačiau Europoje, šalia krikščioniškųjų kryžių, nuo seno egzistuoja ikikrikščioniškieji 
ženklai. Iš jų geriausiai žinoma senoji svastika - kryžius su lenktais galais, kurios pava- 
dinimas sanskrito kalba reiškia „gerovę“, o senovės kinų tikėjimuose ji reiškė „nesėk- 
mę“, kai jos kabliai būdavo pasukti į kairę ir žemyn, ir „sėkmę“, kai jie būdavo pasukti į 
dešinę ir aukštyn. Skandinaviškasis variantas reiškė du susikertančius žaibus arba du 
sukryžiuotus pagaliukus ugniai išgauti. Suapvalintas keltiškasis pavidalas, paplitęs 
Airijoje, vaizdavo saulę“. Taigi kai pagoniškieji naciai pasirinko šiuolaikinį Hakenkreuz 
variantą kaip savo partijos emblemą, svastika turėjo jau kelių tūkstantmečių istoriją. 

Kitas rytietiškų ir nekrikščioniškų Ženklų perkėlimo pavyzdys - senovės sarmatų 
tamga - „rangus vaizduojantieji paveikslėliai". Jie, kartais primenantys pačias papras- 
čiausias kinų ideogramas, vėliau kaip genčių ženklai vartoti turkų, kurie Viduramžių 
pradžioje slinko į Artimuosius Rytus. Manoma, kad taip jie įnešė savo indėlį į islamo 
heraldinę sistemą, su kuria Vakarų kryžiuočiams buvo lemta susidurti Šventojoje žemė- 
je?. Kartu šie ženklai be galo panašūs į ženklus, kurie pasirodė kiek vėliau savitoje Len- 
kijos heraldinėje sistemoje. Dėl to mokslininkams kyla pagunda spėlioti: galbūt gerai 
žinomos lenkų bajorijos pretenzijos, kad jie kilę iš senovės sarmatų, nėra visiškai nepa- 
grįstos. Jų vadinamoji „sarmatiškoji ideologija“, jų giminių herbai ir jų žymioji kavalerijos 
tradicija siejamos su seniai išnykusiais stepių raiteliais iš Rytų. Pasak vienos hipotezės, 
Lenkijos ryšius su sarmatais geriausiai galima paaiškinti kaip sarmatų alanų, išnykusių 
Rytų Europos miškuose IV amžiuje po Kr., palikimą“. 


Sarmatų tamgos 


—- TYLY 


Lenkų giminių herbai 


wYyVYY 


Abdank Leliwa Natęcz Radwan Bogorija 


Simboliai gali sukelti labai daug emocijų. Kai 1863 m. buvo įkurtas Tarptautinis 
Raudonasis Kryžius, mažai kam iš europiečių galėjo ateiti į galvą, kad ši emblema be 
universalaus gailesčio, užuojautos simbolio galėtų reikšti dar ką nors. Tačiau ilgainiui 

ją teko papildyti Raudonuoju Pusmėnuliu, Raudonuoju Liūtu ir Raudonąja Žvaigžde. 
Panašiai atsitiko ir kai buvusios nacistinės koncentracijos stovyklos Osvencime (Aušvi- 
ce - Auschwitz) vietoje buvo pastatytas krikščioniškas kryžius. Jis sukėlė daug aštrių 


ginčų - ypač priešinosi tie, kas nežinojo, jog tarp stovyklos aukų be žydų buvo daug ir 
krikščionių. Tik 1993 m., įkūrus čia ekumeninį memorialą, baigėsi devynerius metus tru- 
kę kaltinimai ir susitarimų laužymai". [AUšVICAS] 








Išskyrus tai, kas pateikiama keturiose trumpose Evangelijose, kurios iš dalies 
kartojasi, o iš dalies prieštarauja viena kitai, apie Jėzaus gyvenimą žinoma 
nedaug. Jis neminimas jokiuose istoriniuose dokumentuose, nieko nekalbama 
apie jį ir Romos literatūriniuose šaltiniuose. Nedaug dėmesio jam skyrė ir to meto 
žydų rašytojai, tarkim, Juozapas Flavijus ar Filonas. Jo mokymas žinomas tik iš 
keliolikos palyginimų, jo žodžių įvairiomis progomis ir padarytų stebuklų, jo 
pokalbių su apaštalais ir iš kelių svarbiausių pasisakymų: Kalno pamokslo, atsa- 
kymų šventykloje ir kvotos metu, jo kalbos per Paskutinę Vakarienę, jo žodžių 
mirštant ant kryžiaus. Jis skelbėsi esąs Mesijas, žydų raštuose seniai žadėtas Išga- 
nytojas; tačiau pats Jėzus viso to esmę išreiškė dviem paprastais priesakais: 

Jėzus jam atsakė: „Mylėk Viešpatį, savo Dievą, visa širdimi, visa siela ir visu protu. Tai 

didžiausias ir pirmasis įsakymas. Antrasis — panašus į jį: Mylėk savo artimą kaip save 

patį (...)" (Mt 22, 37— 39). 

Jėzus nemetė iššūkio pasaulietinei valdžiai, ne kartą pabrėždamas, kad „Mano 
karalystė ne šio pasaulio“. Mirdamas nepaliko jokios organizacijos, jokios bažny- 
čios ar dvasininkijos, jokio politinio testamento ir net jokios Evangelijos, o tik 
mįslingą nurodymą savo mokiniams: 

Jei kas nori eiti paskui mane, teišsižada pats savęs, tepasiima savo kryžių ir teseka mani- 

mi. Kas nori išgelbėti savo gyvybę, tas ją praras; o kas pražudo gyvybę dėl manęs, tas 

ją atras (Mt 16, 24— 25). 

Sunku buvo numatyti, kad krikščionybė taps oficialia Romos imperijos religi- 
ja. Ištisos krikščionių kartos vėlesniais laikais krikščionybės triumfą aiškino tie- 
siog tokia Dievo valia. Niekas rimtai neanalizavo šio klausimo. Tačiau daugeliui 
romėnų ankstyvaisiais amžiais tai turėjo būti tikra mįslė. Jėzus ilgai buvo laiko- 
mas neaiškiu vietinės reikšmės reiškiniu. Jo pasekėjai, kurių tikėjimą pašaliniai 
painiodavo su judaizmu, nebuvo laikomi pajėgiais sukurti visus patraukiančią 
religiją. Tas vergų ir paprastų žvejų tikėjimas nieko nežadėjo klasėms ar grupėms. 
Jų evangelija, taip aiškiai atribojanti dvasinę „Dievo karalystę“ nuo cezario val- 
džios, tarsi iš anksto atsisakė bet kokių pasaulietinių ambicijų. Net kai krikščio- 
nių skaičius išaugo ir juos imta persekioti už atsisakymą dalyvauti imperatoriaus 
kulte, krikščionis vargu ar buvo galima laikyti visuotine grėsme. [APokAuiPsĖ] 

Žinoma, žvelgiant iš laiko perspektyvos galima teigti, kad krikščionybei būdin- 
gas žmogaus vidinio gyvenimo akcentavimas užpildė tą dvasinę tuštumą, kurios 
nepajėgė užpildyti romėnų gyvenimo būdas, ir kad krikščioniškoji atpirkimo 

Patmas yra toliausiai į rytus esanti Europos sala prie Egėjo jūros Azijos pakrantės. | 
amžiuje po Kr. netoliese esantis Romai priklausantis Efeso miestas joje kaip kolonijoje 
laikė nusikaltėlius. Tai buvo tinkama vieta krikščionių Šventojo Rašto paskutiniajai 
kanonų knygai parašyti. 

Apreiškimo knygos - Apokalipsės - autorius buvo Jonas. Tačiau jis niekada netvir- 
tino esąs šv. Jonas Apaštalas, - tokia nuomonė įsigalėjo vėliau; be to, nei jo stilius, nei 
požiūris ne tokie kaip ketvirtojoje Evangelijoje. Jis buvo ištremtas į Patmo salą už reli- 
ginius nusižengimus ir savo knygą rašė tikriausiai tarp 81 ir 96 m. po Kr. 

Šv. Jono Apokalipsė aprašo keliolika mistinių regėjimų, kurie kaip ir to laikotarpio 
žydų apokaliptinė literatūra pranašauja esamos tvarkos galą. Jos keistos simbolikos — 
Avinėlio, Septynių Antspaudų, Keturių Žvėrių ir keturių Raitelių, Didžiosios Babelio Ištvir- 
kėlės, Ugniaspalvio Slibino ir daugelio kitų interpretacija krikščionis nuo seno ir pakeri, 
ir lieka neišsprendžiama mjįsle. Knygos viduryje pasakojama apie kovą su Antikristu; tai 
tikras demonologijos lobynas. [piasoLos] Baigiamojoje dalyje - 21-22 skyriuose - apra- 
šoma, kaip atrodys „naujas dangus ir nauja žemė“: 


...Jis [Dievas] nušluostys kiekvieną ašarą nuo jų akių; ir nebebus mirties, nebebus 
liūdesio, nei aimanos, nei sielvarto, nes kas buvo pirmiau, tas praėjo. 

O Sėdintysis soste tarė: „Štai aš visa darau nauja!“ Ir sako: „Rašyk, nes šitie 
žodžiai patikimi ir tikri". Ir jis man pasakė: „Įvyko! Aš esu Alfa ir Omega, Pradžia ir 
Pabaiga ...“! (Apr 21, 4-6). 








bei mirties įveikimo doktrina buvo labai patraukli. Tačiau galima suprasti ir 
imperijos pareigūnų, tarkim, jau minėtojo Plinijaus Jaunesniojo Bitinijoje, sumi- 
šimą. Juk vienas dalykas nuspręsti, kad senovės pasaulis buvo pribrendęs naujai 
„išgelbėjimo“ religijai, ir visai kitas paaiškinti, kodėl tą tuštumą užpildė krikščio- 
nybė, o ne kas nors kitas iš dar pustuzinio tikėjimų. Iš visų skeptikų, rašiusių apie 
krikščionių Bažnyčios iškilimą, nebuvo skeptiškesnio už Edwardą Gibboną. Jo 
knyga Decline and Fall of the Roman Empire („Romos imperijos nuosmukis ir 
žlugimas“), viena vertus, yra puikiausia istorinė proza, kada nors sukurta anglų 
kalba, o kita vertus, — ilgiausia polemika prieš Bažnyčios atsitraukimą nuo krikš- 
čioniškųjų principų. Jis darė tai, ką pats vadino „atviru, bet racionaliu tyrimu, 
kaip plėtojosi ir įsitvirtino <...> švari ir kukli religija, [kuri] galų gale iškėlė Kry- 
žiaus triumfo vėliavą ant Kapitolijaus griuvėsių““". (Žr. III priedą, 18) 
Krikščionybės plitimą labai palengvino Pax Romana („Romėniškoji taika“). 
Per tris dešimtmečius po Kristaus nukryžiavimo krikščionių bendruomenės atsi- 
rado daugumoje didžiausių Viduržemio jūros rytinės dalies miestų. Šv. Paulius, 
kurio raštai sudaro didžiąją Naujojo Testamento dalį ir kurio kelionės buvo pir- 
mieji krikščionių vadovo ganytojiški vizitai krikščionybės istorijoje, labiausiai 
rūpinosi graikiškai kalbančiais Rytų miestų gyventojais. Manoma, kad šv. Petras, 

artimiausias Kristaus mokinys, išplaukė į Romą ir ten mirė kankinio mirtimi apie 
68 m. po Kr. Iš Romos evangelija pasiekė visas imperijos provincijas, nuo Iberijos 
iki Armėnijos. 

Svarbiausia figūra, be abejo, buvo Saulius iš Tarso (mirė apie 65 m. po Kr.), 
žinomas šv. Pauliaus vardu. Jis buvo žydas, auklėtas fariziejų dvasia ir prisidėjęs 
žydams persekiojant pirmuosius krikščionis. Jis dalyvavo, kai Jeruzalėje apie 
35 m. po Kr. buvo užmuštas akmenimis pirmasis krikščionių kankinys Steponas. 
Bet vėliau, po staigaus atsivertimo keliaujant į Damaską, Paulius apsikrikštijo ir 
tapo energingiausiu Naujojo Kelio prozelitu. Jo trys misijų kelionės buvo svarbios 
paskatos krikščionybei plisti. Sekėsi jam įvairiai. Atėnuose 53 m. po Kr., kur Pau- 
lius rado altorių „Nežinomam dievui“, žydai jį sutiko priešiškai, o graikai įtariai: 

Kai kurie epikūrininkų ir stoikų filosofai mėgino su juo ginčytis. Vieni klausė: „Ką šis 

plepys nori pasakyti?“ Kiti: „Atrodo, kad jis — svetimų demonų skelbėjas". Mat jis skel- 

bė Jėzų ir prisikėlimą. 

Pagaliau jie paėmė, nusivedė jį į Aeropagą ir tarė jam: „Ar mes negalėtume sužinoti, 
kas tai būtų“. Mat visi atėniečiai <...> temoka leisti laiką, pasakodami naujienas arba jų 
klausydami (Apd 17, 18— 21). 

Jis porą kartų ilgokai viešėjo tarp draugiškai jį sutikusių Korinto gyventojų; 
ten jis tikriausiai parašė ir savo laišką romiečiams. Kai grįžo į Jeruzalę, buvo 
apkaltintas žydų Įstatymo pažeidimu, tačiau, būdamas Romos pilietis, jis pareika- 
lavo, kad jį teistų Romoje. Manoma, kad jis žuvo Romoje Neronui persekiojant 
krikščionis. 

Šv. Povilo įnašas į krikščionybę buvo labai svarbus dviem skirtingais aspek- 
tais. Pirmiausia, kaip ne žydų religijos apaštalas jis iškėlė principą, kad Naujasis 
Kelias nėra gentinė žydų nuosavybė, jis atviras visiems. „Nebėra jau nei žydo, 
nei pagonio, nebėra nei vergo, nei laisvo žmogaus“. Kita vertus, Povilas padėjo 
visos būsimos krikščionių teologijos pagrindus. Nuodėmingoji žmonija bus 
atpirkta Dievo Malonės per Kristų, kurio Prisikėlimas panaikino Senąjį Įstatymą 
ir pradėjo naująją Dvasios erą. Kristus yra daugiau negu Mesijas: jis yra Dievo 
Sūnus, sutapatinamas su Bažnyčia savo mistiniu Kūnu, kurį dalijasi visi tikintieji 
per atgailą bei sakramentus ir taip bus iki pat Antrojo Atėjimo. Jėzus liko vienin- 
telis įkvėpimo šaltinis, tačiau krikščionybės kaip vientisos religijos kūrėjas buvo 
šv. Paulius. [skaisTvBė] 

Žydiškoji krikščionybės kilmė turėjo ilgalaikių pasekmių, ypač krikščionių ir 
žydų santykiams. Po žydų sukilimo 70 m. po Kr. žydų diaspora pradėjo plisti po 
visą imperiją. Judaizmas dabar jau nebeapsiribojo Judėja, ir „Šventosios Knygos 
tauta“ tapo religine mažuma daugelyje Europos ir Azijos kraštų. Žydams Jėzus 
Kristus buvo netikras mesijas, apsišaukėlis, renegatas. Krikščionis jie laikė grės- 
me sau, pavojingais varžovais, pasisavinusiais šventuosius raštus ir sulaužiusiais 
šventą tabu, skiriantį žydus nuo nežydų. Krikščionims žydai irgi reiškė grėsmę ir 
iššūkį. Jie buvo paties Kristaus tauta, nepaisant to, neigusi jo dieviškumą. Šios 
tautos vadovai pasmerkė Jėzų myriop. Pasak paplitusio padavimo, o vienu metu 
ir oficialios teologijos, žydai tapo „Kristaus žudikais“. 

Skaistybė - lytinių santykių išsižadėjimas visam laikui - ankstyvųjų krikščionių buvo 
priimta kaip svarbiausias moralinio kodekso elementas. Ji nebuvo nežinoma senovės 
žmonėms, nors Juvenalis užsiminė, kad jos nesilaikoma nuo tada, kai „Saturnas įsitvir- 
tino soste“. Skaistybės laikėsi pagonių dvasininkės, pavyzdžiui, Romos nekaltosios 
vestalės, kurioms už nekaltybės praradimą grėsė mirties bausmė, o žydų pasaulyje šis 
principas galiojo kai kuriose išimtinai vyrų sektose. Tačiau jis niekada nebuvo laikomas 
universaliu idealu. 

Tiesą sakant, masinis skaistybės praktikavimas galėjo turėti rimtų socialinių 
padarinių. Jis kėlė pavojų šeimai, tai labiausiai gerbiamai romėnų gyvenimo institucijai, 
ir silpnino vedybas. Pasaulyje, kur vaikų mirtingumas buvo didelis, o vidutinė gyvenimo 
trukmė neviršijo 25 metų, gyventojų skaičiui palaikyti reikėjo, kad kiekviena suaugusi 
moteris gimdytų penkis kartus. Suaugusių celibatas kėlė rimtą grėsmę rūšies išlikimui. 

Tačiau krikščionys su nesilpstančiu užsidegimu ir toliau propagavo skaistybę. Pra- 
dedant nuo šv. Pauliaus, jie kaskart vis labiau smerkė „vergavimą kūnui“. „Juk kaip 
vidinis žmogus aš žaviuosi Dievo įstatymu, - rašė šv. Paulius. - Deja, savo kūno nariuo- 
se jaučiu kitą įstatymą, kovojantį su mano proto įstatymu. Jis paverčia mane nuodėmės 
įstatymo, glūdinčio mano nariuose, belaisviu <...>. Jei jūs gyvenate vedami geidulių — 
mirsite. Bet jei vadovausitės dvasia, gyvensite taikoje“. 

Tokio Pauliaus mokymo patrauklumą tik iš dalies galima paaiškinti tuo, kad dvasios 
gyvenimas reikalauja išsivadavimo nuo visų pasaulio rūpesčių. Savo vaidmenį galėjo 
suvaidinti ir tikėjimas greitu „Antruoju atėjimu“, nes tada reprodukcija nebetenka pras- 
mės. Orgazmas buvo smerkiamas, nes jis reiškė visišką laisvos valios praradimą. Dau- 
gelis tikėjo, kad vaiko charakteris priklauso nuo tėvų nuotaikos santykiavimo metu. Tai 
reiškė papildomą slopinimą, nes partnerius kamavo baimė, ar jų nuodėmingi seksuali- 
niai jausmai nepakenks jų palikuoniams. Galenas aprašo klaidingą medicininį požiūrį, 
kad sėkla gaminasi iš sujaudinto, sudirginto kraujo putų. Vyrų atveju seksas buvo sie- 
jamas su fiziniais ir psichiniais sutrikimais. Moterims skaistybės laikymasis visą gyveni- 
mą buvo traktuojamas kaip patikimiausias būdas išsivaduoti nuo vyrų tironijos ir tradi- 
cinių šeimos pareigų. Trumpai tariant, seksas buvo laikomas mechanizmu, kuriuo tėvų 
nuodėmės perduodamos iš kartos į kartą. 

386 m. rugpjūčio mėnesį Milane įvyko vienas iš garsiausių savo nuodėmes išpaži- 
nusio paleistuvio atsivertimų. Šv. Augustinas savo /špažinimuose su giliu įžvalgumu 
analizuoja motyvus, kodėl pasirinko skaistybę. Tačiau tada jau buvo praslinkę trys šim- 
tai metų nuo šv. Pauliaus laikų. Įsitvirtinusios krikščionių bendruomenės jautė poreikį 
gausinti savo gretas, todėl šalia pirminio krikščioniškosios skaistybės idealo buvo 
atgaivintas ir antrinis krikščioniškojo vedybinio gyvenimo idealas. Vedybos oficialiai 
liko savotiška laikina priemone, būdu apsisaugoti nuo geidulių ir paleistuvavimo tiems, 
kurie per silpni laikytis abstinencijos. „Verčiau tuoktis, negu degti“, - rašė šv. Paulius 
Korinto krikščionims“. 

Šis „kūno triuškinimas“ vyravo ir Viduramžiais. Vakarų Bažnyčios dvasininkai per- 
ėmė iš vienuolių celibatą. „Skaistūs šventieji" buvo visų gerbiami. Švenčiausiosios 
Mergelės Marijos, nekaltos, nepaisant pradėjimo ir sūnaus pagimdymo, kultui buvo 
suteiktas statusas, panašus į Švenčiausiosios Trejybės statusą. Krikščionių asketai 
praktikavo visas dvasinio ir fizinio susilaikymo formas, neišskiriant ir kastravimo. 

Skaistybės istorija yra viena iš tų temų analizuojant Mentalitės, kurios labiausiai 
padeda nūdienos skaitytojams suvokti senovės žmonių mąstyseną. Ji yra tarsi varteliai, 
pro kuriuos galima patekti į „seniai išnykusį ir labai nekalbų pasaulį“. Autoritetingas 
Peterio Browno veikalas, nagrinėjantis ir graikų, ir lotynų tradicijų Bažnyčios Tėvų ginčus 
dėl skaistybės, nekomentuoja nūdienio požiūrio į seksą, kurį pirmieji krikščionys tikrai 
būtų palaikę viena iš tironijos atmainų. Tačiau autorius imasi to, kas ir dera geram isto- 
rikui - parodo, kaip praeitis skiriasi nuo dabarties, kai skaistybė, pasinaudojant žinomu 
posakiu, dažnai laikoma nenatūraliausia iš visų lytinių iškrypimų. Peteris Brownas baigia 
savo knygą tokiais žodžiais: „Šiuolaikiniai žmonės <...> ankstyvųjų krikščionių mintis 
apie sekso atsisakymą, susilaikymą, celibatą ir skaistų gyvenimą sutinka šaltai <...> O 


ar jos gali padėti ar paguosti ir mūsų laikais, skaitytojai <...> tegu sprendžia patys“ 3 








Judėjų-krikščionių religinės tradicijos skilimą paskatino abiejų pusių stipriai 
jaučiama išdavystė. Tas skilimas neišvengiamai buvo daug kartesnis už visus 
krikščionių konfliktus su kitomis religijomis. Jis liko neišpręstas, nes yra neiš- 
sprendžiamas — juk tai šeimyninis vaidas. Radikaliai nusiteikusių žydų nuo- 
mone, krikščionybė iš prigimties yra antisemitinė, o antisemitizmas — par excel- 
lence krikščioniškas reiškinys, radikaliųjų krikščionių nuomone, judaizmas iš 
prigimties yra antikristo buveinė, jis nesugeba oriai pripažinti savo pralaimėjimo, 
tai amžinas šmeižtų, burnojimo prieš Dievą, įžeidinėjimų šaltinis. Nepaisant atlai- 
dumo doktrinos, krikščionims ir žydams sunkiausias dalykas pasaulyje yra įsi- 
vaizduoti vieniems kitus tos pačios tradicijos partneriais. Tik pats krikščioniš- 
kiausias iš krikščionių gali pagalvoti, kad žydus derėtų vadinti „vyresniaisiais 
broliais". 

Tačiau judaizmas nebuvo vienintelis krikščionybės šaltinis. Jai turėjo įtakos ir 
įvairios imperijoje paplitusios Rytų religijos, o ypač graikų filosofija. Evangelija 
pagal Joną prasidedanti žodžiais „Pradžioje buvo Žodis. Tas Žodis buvo pas Die- 
vą, ir Žodis buvo Dievas“ aiškiai skiriasi nuo kitų trijų Evangelijų, kuriose nėra 
tos akivaizdžiai graikiškos Logos doktrinos. Dabartiniai mokslininkai akcentuoja 
helenistinį bei judaistinį kontekstą. Šiuo atžvilgiu svarbų vaidmenį suvaidino 
Filonas Aleksandrietis, helenizuotas žydas, kuris stengėsi žydų šventuosius raštus 
suderinti su platonizmu. [piaBOLOS] 

Atrodo, remiantis naujausiais tyrinėjimais galima daryti išvadą, jog krikščio- 
nybė ir judaizmas galutinai išsiskyrė tik maždaug po poros šimtmečių. Daug 
dešimtmečių šios iš dalies sutampančios bendruomenės gyveno tomis pačiomis 
mesijinėmis viltimis. 200 m. pr. Kr. — 50 m. po Kr. laikotarpio judaistiniai tekstai, 

esantys neseniai rastuose Negyvosios jūros rankraščiuose, neįtikėtinai panašūs į 
krikščionių Evangelijas. Kai kas mano, jog galutinis krikščionių atsiskyrimas nuo 
žydų įvyko 131 m. po Kr., kai žydų antrojo sukilimo prieš Romą vadas Simonas 
Bar-Kochba pasiskelbė esąs Mesijas, tuo sutraukydamas visus ryšius“. [PAsCHA] 

Kad ir kokia būtų galutinio skilimo data, judaizmas visada greta krikščiony- 
bės. Ištisus du tūkstantmečius kiekvieną savaitę žydai penktadienio vakarą šven- 
čia šabą, o krikščionių šabas švenčiamas vėliau — sekmadienį. Uždegus žvakes 
ir pasimeldus už taiką ateina pamaldų kulminacija — Susitaikymo Arkos atida- 
rymas ir skaitymas iš Įstatymo knygos — Toros: 


Arka atidaryta 


Tora yra gyvybės medis tiems, kurie tvirtai jos laikosi, ir palaiminti tie, kurie taip 
daro. Jos keliai — tai džiaugsmo keliai, ir visi jos takai yra ramybės takai. 


ETZ CHA-YIM HI opinoo N' D“TVY 
LA-MA-CHA-ZI-KIM BA MYND PrapInį "a 
(V "ai 


V' TOM-CHE-HA M'U-SHAR. L 035 TD 
D'RA-CHE-HA DAR-CHEY NO-AM, r BDT PATI 


V'CHOL N'TI-VO-TE-HA SHA-LOM. :DiDŲ PDI2Ną 


S Šuns „3 
Arka uždaryta; tikintieji susėdo“ 


Ankstyvoji krikščionybė turėjo daug varžovų. Pirmaisiais dviem imperijos 
gyvavimo šimtmečiais klestėjo Izidės, Kibelės ir persų saulės dievo Mitros kultai. 
Jie turėjo keletą svarbių bendrų bruožų su ankstyvąja krikščionybe, įskaitant eks- 
tazinį susiliejimą su dievybe, asmeninio Išganytojo ar Viešpaties sąvoką ir inici- 
javimo ritualus, artimus krikšto apeigoms. Antropologiškai analizuojant religiją 
tuos panašumus derėtų išryškinti. 

Daug bendro su krikščionybe turėjo ir gnosticizmas. Iš pradžių gnostikai buvo 
filosofai, „žinojimo ieškotojai“, tačiau jų pasekėjai smarkiai nukrypo į religiją ir 
daug ką perėmė iš judaizmo, dar daugiau iš krikščionybės — tiek, kad kartais 
net buvo laikomi krikščionių sekta. Jie Kūrėją, arba Demiurgą, kurį manė esant 
atsakingą už blogą pasaulį, skyrė nuo Aukščiausiosios Būtybės; taigi žmogaus 
prigimtyje skyrė jo žemą fizinę egzistenciją nuo dieviškosios esybės kibirkštėlės, 
suteikiančios galimybę kilti į dangiškąsias sferas. Simonas Burtininkas minimas 
Naujajame Testamente; Valentinas veikė Romoje apie 136— 165 m. po Kr., Basi- 
lidas — Aleksandrijoje. Marcijonas (mirė 160 m. po Kr.) įkūrė gnostikų sektą, 
gyvavusią iki V amžiaus. Jis tvirtino, kad Kristaus kūnas nebuvęs realus, todėl ir 
Prisikėlimas fizine prasme įvykti negalėjęs; jis taip pat atmetė Senąjį Testamentą, 
manydamas, kad žydų Jahvė buvęs „nepilnas“ be Meilės Dievo, kurį atskleidė 
Jėzus. Marcijono doketizmas sukėlė ilgai trukusius kristologinius ginčus apie 
tikrąją Kristaus prigimtį. 

PASCHA 


Velykos yra didžiausia krikščionių kalendoriaus šventė. Ji iškilmingai pamini Kristaus 
prisikėlimą iš numirusių. Prieš jas būna 40 dienų trukmės gavėnios pasninkas, kurio 
kulminacija yra aštuonių dienų Didžioji savaitė, prasidedanti Verbų sekmadienį. Liūd- 
Niausia ji per paskutiniąsias dvi gavėnios dienas, pradedant nuo nukryžiavimo valan- 
dos Didžiojo penktadienio pusiaudienį, o baigiasi džiaugsmo protrūkiu trečiąją dieną - 
Velykų rytą, kai paaiškėjo, kad kapas tuščias. 

Daugumoje Europos kalbų Velykos vadinamos vienokia ar kitokia vėlyvosios lotynų 
kalbos žodžio Pascha, kuris savo ruožtu kilęs iš hebrajų žodžio pesach - „perėjimas“, 
atmaina. Ispaniškai Velykos vadinamos Pascua, prancūziškai PAgues, velsiškai Pasg, 
švediškai Pask, rusiškai ir graikiškai Paskha. Tačiau vokiškai jos vadinasi Ostern; šis 
žodis, kaip ir jo atitikmuo anglų kalboje, kilęs iš senovės germanų pavasario deivės 
Eostro (Ostara) pavadinimo. Iš to galima daryti išvadą, jog krikščionys perėmė iš pago- 
nių jų ankstesnes pavasario šventes, pažyminčias gyvybės atsinaujinimą po žiemos. Jie 
pasisavino ir žydų Velykų simboliką, kai nukryžiuotasis Kristus virsta Dievo Avinėliu. 

Velykų pavadinimų įvairovė skatina ir senus ginčus dėl Velykų datos. Tie ankstyvie- 
ji krikščionys, kurie laikėsi žydų Velykų tradicijos, nustatė, kad Velykas reikia švęsti 
mėnulio fazės, einančios po pavasarinio lygiadienio, keturioliktą dieną. 325 m. Nikėjos 
Susirinkimas nusprendė, kad Velykas reikia švęsti sekmadienį po pirmosios pavasario 
pilnaties. 

Tačiau problemos tai galutinai neišsprendė, nes saulės metams ir mėnulio mėne- 
siams apskaičiuoti buvo naudojami keli skirtingi astronominiai ciklai. Iš pradžių skai- 
čiuoti buvo pavesta didžiajai Aleksandrijos observatorijai; tačiau netrukus išryškėjo 
svarbūs skirtumai tarp graikų ir lotynų Bažnyčių ir net tarp atskirų lotynų Bažnyčios 
provincijų. 387 metais Velykos Galijoje buvo švenčiamos kovo 21 d., Italijoje balandžio 
18 d., o Egipte balandžio 25 d. Vėlesni mėginimai suvienodinti pavyko tik iš dalies, 
tačiau kovo 21 d. ir balandžio 25 d. buvo nustatytos kaip ribinės datos. Stačiatikių ir 
katalikų Velykų datos niekada nebuvo suderintos. Kadangi Velykos yra kilnojama šven- 
tė, nuo jų datos priklauso ir visų kitų krikščionių kalendoriaus švenčių datos, nuo Sek- 
mMinių iki Kristaus Žengimo į dangų šventės. Velykos Biblijoje neminimos, išskyrus 
vertimo klaidą angliškoje 1613 m. vertimo versijoje, kur Apaštalų darbuose (12, 4) vie- 
toj „žydų Velykų" atsiranda „Velykos“. 

Beveik du tūkstantmečius krikščioniškajame pasaulyje per Velykas aidi džiaugsmin- 
gi himnai apie Kristaus „pergalę prieš Mintį“. Nekrikščionims tie himnai gali pasirodyti 
net grėsmingi, tačiau tikintiesiems jie išreiškia giliausią jų egzistencijos prasmę. Seno- 
vės krikščionys giedojo IV amžiaus Aurora Lucis rutilat („Šviesa artėja auksaspalvė“), 
Finita iam sunt proelia („Kova jau baigės"), arba Victimae Paschali Laudes („Pašlovink 
Velykų auką“). Labiausiai žinomus Velykų himnus, tarp jų Salve, festa dies („Sveika, lai- 
mingoji diena“), Vexilla regis („Pakelkim karališkąsias vėliavas“) bei Pange lingua glo- 
riosi proelium certaminis („Dainuok, liežuvi, apie šlovingąją kovą“) sukūrė Venancijus 

Fortunatas (apie 530-610), kurį laiką buvęs Puatjė (Poitiers) vyskupu. Geriausius grai- 
kiškus atitikmenis, tarkim, Anastaseos Imera („Prisikėlimo diena“) (jis kartais giedamas 
pagal Lankashire melodiją) sukūrė šv. Jonas Damaskietis (apie 675-749). Vokiečiai 
gieda Christiano Furchtegotto Gellerto Jesus /ebt! („Jėzus gyvena“); prancūzai A Toi 
gloire, O rėsuscitė! („Šlovė tau, kurs prisikėlei iš numirusių“); lenkai Chrystus Zmart- 
wychstan jest („Kristus prisikėlė iš numirusių"); graikai Hristos Anesti! („Kristus prisikėlė 
iš numirusių"); angliškai kalbančiose šalyse giedama Christ the Lord is risen today 
(„Kristus, mūsų Viešpats, šiandien prisikėlė“) pagal Charleso Wesley žodžius: 








Vain the Stone, the watch, the seal; Kas Jam kapas, kas sargai, 
Christ has burst the gates of hell. Ką Jam reiškia pragarai? 
Death in vain forbids his rise. Nebaisi Jam net mirtis — 
Christ has opened Paradise. Rojaus Jis atvers duris. 
Lives again our Glorious King; Kėlės Viešpats iš kapų, 
Where, O Death, is now thy sting? Iš piktos mirties nagų. 
Once he died, our souls to save; Mirė gelbėdamas mus, 
Where thy victory, O grave? Tad ir pergalė jo bus! 

Hallelujah!“ Aleliuja! 

DIABOLOS 


Visos pagrindinės tradicijos, iš kurių susiformavo Europos civilizacija, stipriai suvokė 
Blogio buvimą. Priešistorinių laikų religijose, pavyzdžiui pagonių folklore, jis dažnai 
įgauna raguoto žvėries pavidalą, vaizduojamas kaip slibinas, žaltys, pusiau ožys, 
pusiau Žmogus - raganų puotų personažas, apsimetęs ponėku gundytojas, nesuge- 
bantis visiškai paslėpti savo ragų, uodegos, kanopų. Klasikinėje mitologijoje jis buvo 
požemio valdovas, kurio genealogija siekia Gilgamešo susitikimą su Huvava. [EPAs] 
Manichėjų religijoje [agoGuMmiLai) jis laikomas Tamsos Kunigaikščiu. Aristotelio nuomone, 
jis galėjęs reikšti tik Dievo nebuvimą. Tačiau platonikams jis jau buvo diabolos, 
priešininkas, Senasis Priešas. Senajame Testamente, ypač Jobo knygoje, jis laikomas 
nuodėmės ir nepaaiškinamos kančios priežastimi. Krikščionių doktrinoje Kristaus gun- 
dytojas dykumoje tampa Šėtonu ir puolusiu Liuciferiu. Jis užima centrinę vietą Viduram- 
žių demonologijoje ir šv. Augustino diskusijoje apie laisvą valią ir Dievo sutikimą, kad 
egzistuotų blogis, bei Miltono ir Goethės šedevruose. Šiais laikais europiečiai jau nebe- 
kreipia į jį dėmesio. Tačiau Europos istorija be velnio atrodytų ne mažiau keista, kaip 
krikščioniškojo pasaulio aprašymas neminint Kristaus'. 











Krikščionių ir gnostikų ginčai parodė, kad reikia pripažinto Švento Rašto kano- 
no. Kurie iš šventųjų raštų buvo Dievo duoti, o kurie sukurti pačių žmonių? Šis 
klausimas nedavė ramybės krikščionims II-III amžių sandūroje, nors galutinai į 
šį klausimą atsakė tik Atanasijo Aleksandriečio Šventinis raštas 367 m. po Kr. 

Naujojo Testamento branduolys — keturios Evangelijos ir trylika šv. Pauliaus 
laiškų — buvo priimtas apie 130 m. po Kr., o Senasis Testamentas, t. y., hebrajų 
kanonas be apokrifų, — apie 220 m. po Kr. Ginčai dėl kitų knygų, ypač dėl Apo- 
kalipsės arba Apreiškimo knygos, truko daug ilgiau. [aPokaLIPsė] 

Dėl teologinių ginčų iškilo būtinybė turėti autoritetingą valdžios organą, 
kuris galėtų juos spręsti. Vieną išeitį pasiūlė Klemensas Romietis (miręs apie 90 
m.), propagavęs apaštališkojo paveldėjimo (sukcesijos) principą: krikščionių 
vadovai turėjo teisę į valdžią, jei galėjo įrodyti, kad juos paskyrė kuris nors iš 
dvylikos apaštalų ar jų paskirtų įpėdinių. Pats Klemensas, kuris, atrodo, buvo 
trečias po šv. Petro Romos vyskupas, savo sukcesijos teisę kildino iš žodžių „Tu 
esi Petras — Uola; ant tos uolos aš pastatysiu savo Bažnyčią“. Tą patį principą 
gynė, tik dar ryžtingiau už Klemensą, ir vyskupas Irenėjas Lionietis (apie 
130— 200 m.) savo raštuose prieš gnostikus: 

Didžiausia ir seniausia iš visiems žinomų Bažnyčių yra apaštalų Petro ir Povilo Romoje 

įkurtoji Bažnyčia <...> Visos kitos Bažnyčios, t. y. tikintieji iš visų kitų kraštų, turi susi- 

derinti [su Roma], remiantis jos kilmės teikiama valdžia. Kaip tik čia išsilaikė tradicija, 
kildinama iš apaštalų <...>7“. 

Šie žodžiai jau išreiškia Romos katalikų tradicijos esmę. (Žr. III priedą, 10). 

Kurį laiką vyravo keli konkuruojantys autoritetai ir apaštališkasis paveldėjimas 
tokiu pavidalu, kokiu jis buvo suprantamas Romoje, visuotinai niekad nebuvo pri- 
pažintas. Tačiau tiesioginis ryšys su Kristaus apaštalais, be abejo, buvo gerbiamas. 
Be šv. Klemenso, Apaštališkiesiems Tėvams buvo priskiriami Ignotas Antiochietis, 
Papijas Hierapolietis ir šv. Polikarpas Smirnietis (apie 69— 155 m.), sudegintas 
ant laužo. 

Pirmųjų krikščionių persekiojimai vertinami gan prieštaringai. Tikrosios padė- 
ties neįmanoma kaip reikiant atskirti nuo labai suinteresuotos vienos iš besi- 
ginčijančių pusių martirologijos. „IV ir V a. ekleziastai, — rašė Gibbonas, — pri- 
skyrė Romos valdininkams tokį nepalenkiamą ir nepermaldaujamą uolumą, koks 
buvo būdingas jiems patiems“"? „ Tačiau nereguliarių persekiojimų tikrai būta. 
Neronas padarė krikščionis atpirkimo ožiais už didįjį Romos gaisrą 64 m. Tai 
prieštaravo vyravusiai tolerancijos tendencijai nacionalinių kultų, įskaitant ir 
judaizmą (o jam buvo priskiriama ir krikščionybė), atžvilgiu. Domicianas, reikala- 
vęs, kad jį garbintų kaip Viešpatį ir dievą (Dominus et Deus), užsispyrusius krikš- 
čionis pasmerkdavo myriop už „ateizmą“. 177 m. Markas Aurelijus sankcionavo 
žiaurias represijas Lione. Tačiau tik 250 m. imperatorius Decijus (valdęs 249 — 251 
m.) įsakė visiems pavaldiniams, kad aukotų oficialiems dievams; už įsakymo 
nevykdymą grėsė mirties bausmė. Praėjus kuriam laikui Diokletianas 303 m. liepė 
sugriauti visas krikščionių bažnyčias ir sudeginti visas biblijas. Šis didysis perse- 
kiojimas truko trylika metų, tačiau tai buvo kito valdovo paskelbtos bendrosios 
tolerancijos preliudija. Pernelyg didelės represijos nepasiteisino. Romos imperijos 
pasidavimas krikščionybei buvo aplaistytas kankinių krauju. [kArAKoMBOS] 

Dvasininkų — luomo, skirtingo nuo pasaulietinių luomų — augimas, atrodo, 
vyko laipsniškai. „Vyskupų“ (episcopos) kaip bendruomenių vadovų ir diakonų 
(diaconus) pareigos atsirado vėliau už presbiterių (presbyter), kurie rūpinosi tik 

Dėl tikėjimo prisikėlimu iš numirusių laidojimo vaidmuo pirmųjų krikščionių bendruome- 
nėse buvo ypatingas. Už trejeto kilometrų nuo Aureliano sienų Romoje, prie Apijaus 
kelio buvo rajonas, vardu Ad Catacumbas, kur saugumo sumetimais pirmieji krikščio- 
nys savo numirėlius laidojo požeminėse galerijose. Nuo XVI a., kai katakombos aptik- 
tos iš naujo, jų jau surasta net 42. Kiekviena iš jų - tai tikras penkių ar šešių aukštų 
tunelių, jungiančių atskirus kambarius ir šeimynines „nišas“ (loculi), labirintas. Patys 
seniausi kapai, pavyzdžiui, Flavijos Domicilės, 95 m. po Kr. konsulo žmonos, čia atsi- 
rado | a. pabaigoje. Tačiau dauguma šių kapų susiję su persekiojimo laikotarpiu III 
amžiuje. Katakombose niekada negyventa; tačiau vėliau, jau valdant krikščionims, jos 
tapo mėgstama susibūrimų vieta. Čia buvo švenčiamos įvairios šventės, o popiežiams 
ir kankiniams pagerbti įrengta daug koplyčių. Tuo metu iškalta ir dauguma įrašų. 
Pavyzdžiui, Preteksto katakomboje yra įrašas vienam iš nukankintų popiežiaus Siksto 
diakonų - šv. Januarijui, suimtam kartu su popiežium 258 m. rugpjūčio 6 d., atminti: 
BEATISSIMO MARTYRI JANUARIO DAMASUS EPISCOP FECIT (Vyskupas Damasas 
padarė [šį įrašą] palaimintajam kankiniui Januarijui). 

Didžiausią kompleksą - šv. Kaliksto katakombas - įrengė buvęs vergas, vėliau 
popiežiavęs 217-222 metais. Jose yra kambarys su popiežių kapais iki Miltiado (miru- 
sio 314 m.), šv. Cecilijos kripta, o Sakramentų kriptoje - puikūs piešiniai ant sienų. 
Katakombų menui labai būdingi dvasinio gyvenimo ir būsimo pasaulio simboliai. 
Mėgstamiausi motyvai — balandis, inkaras, delfinas, žvejys, Gerasis Ganytojas ir 
Jonas - Prisikėlimo pirmtakas. 

Dėl gotų ir vandalų plėšikavimo V amžiuje daug relikvijų iš čia teko perkelti į baž- 
nyčias mieste; o nukėlus Antrojo Atėjimo datą, pamažu išnyko ir laidojimo katakom- 
bose paprotys. Šv. Sebastijono kripta buvo viena iš nedaugelio vietų, kurios lankytos ir 
vėliau. Ją susirado Viduramžių piligrimai, ieškoję kur pasislėpti nuo maro. 

Šalia Bazilijaus katakombos stovi bažnyčia, jamžinanti vieną iš garsiausių Romos 
krikščioniškųjų legendų. Bėgdamas nuo persekiojimų, šv. Petras Apijaus kelyje sutiko 
Kristų ir paklausė jo: Domine, guo vadis? („Viešpatie, kur eini?“). Kristus jam atsakė: 
„Į Romą, kad mane nukryžiuotų dar kartą“. Petras grįžo atgal ir mirė kankinio mirtimi. 

Iš 42 katakombų trys (prie Vila Torlinija, prie Vila Randatini ir prie Monte Verdės) 
yra žydų". 











dvasiniais dalykais. Patriarcho, kaip vyskupų „tėvo“ kokioje nors provincijoje ar 
šalyje, titulas ilgai buvo vartojamas labai nenuosekliai. Romos vyskupas neturė- 
jo jokio ypatingo statuso. Prestižas, kurį teikė vadovavimas krikščionių bendruo- 
menei imperijos sostinėje, sumažėjo, kai Roma nustojo buvusi imperinės valdžios 
buveine, o krikščionims Romoje tai tik didino persekiojimų pavojų. Pirmaisiais 
krikščionybės šimtmečiais „šv. Petro sostą“ užėmė nemažai vyskupų, tačiau 
vadovaujančia Bažnyčios jėga jie netapo iki V, o kai kurių tyrinėtojų nuomone, 
net iki VII amžiaus. 

Kolektyvinė „Bažnyčios Tėvų“ etiketė taikyta nuo IV a. ankstesniojo laikotar- 
pio krikščionių vadovams apibūdinti. Apologetai nuo Aristido iš Atėnų iki Tertu- 
lijono (155— 255) išaiškino tai, kas vėliau tapo ortodoksiniais teiginiais. Kiti — 
Ipolitas (165—236), Klemensas Aleksandrietis (apie 150—215), Origenas 
(185— 250) ir Kiprijonas Kartaginietis (miręs 258 m.) — buvo gerbiami už tai, 
kad gynė tikėjimą nuo pagonių ir eretikų. Laikoma, kad patristiniai tekstai — 
„Tėvų raštai“ — baigėsi šv. Jono Chrizostomo (347 — 407) raštais. 

Erezijos sąvoka, be abejo, yra tendencinga. Tai vienos tikinčiųjų grupės kal- 
tinimai kitai, kurie įmanomi tik tada, kai kaltintojai mano turį tiesos monopolį. 
Krikščionybės istorijoje ji atsirado tik II ir III amžiuose, kai sutvirtėjo bendroji 
nuomonė. Dauguma Bažnyčios Tėvų daugiau ar mažiau buvo eretikai. Vėlesnioji 
ortodoksija mini šias pagrindines erezijas — doketizmą, montanizmą, novacijo- 
nizmą, apolinarizmą, nestorianizmą, eutichianizmą, arijonizmą, pelagianizmą, 
donatizmą, monofizitizmą ir monoteletizmą. Iš jų ryškiausias buvo arijonizmas, 
nes jį pasirinko daug bendruomenių ne tik imperijoje, bet ir už jos ribų. Jo kūrė- 
jas Arijas (apie 250 — 336), kunigas iš Aleksandrijos, manė, kad Kristus, kaip Die- 
vo Sūnus, negalėjo visiškai prilygti Dievo Tėvo dieviškumui. Arijonizmas išpro- 
vokavo pirmojo ekumeninio Bažnyčios Susirinkimo sušaukimą, kuriame ir buvo 
pasmerktas. Tačiau palaikant imperatoriui Konstantinui II ir arijonizmą priėmus 
kai kurioms barbarų tautoms, ypač gotams, jis vėl atgijo. Arijonizmas net suskilo 
į tris pagrindines atmainas: anomeinų, homeinų ir pusiau arijonų. Jis išsilaikė iki 
VI amžiaus. 

Krikščionių vienuolystė iš pradžių buvo grynai rytietiškas reiškinys. Šv. Anta- 
nas Didysis (apie 251 — 356), Arijo priešininkas ir pirmosios anachoretų bendruo- 
menės steigėjas, buvo iš Aleksandrijos. 

Taigi krikščionių koncepcijos ir tradicijos, kurios ilgainiui buvo paskelbtos 
katalikiškomis (t. y. visuotinėmis) ir ortodoksinėmis (t. y. teisingomis), buvo ilgų 
ginčų ir svarstymų vaisius. Sukurti galutinį jų pavidalą buvo lemta keturiems 
Bažnyčios Daktarams, kurie darbavosi IV a. pabaigoje — šv. Martynui, šv. Jero- 
nimui, šv. Ambraziejui ir šv. Augustinui. Be ginčų Logos klausimu, kuriuos greit 
nustelbė kristologinės problemos, jie daugiausia dėmesio skyrė Malonės, Atgai- 
los, Bažnyčios, Sakramentų, Krikšto ir Eucharistijos, o ypač Trejybės proble- 
moms. 325 m., kai imperatorius Konstantinas sušaukė pirmąjį visuotinį Bažnyčios 
Susirinkimą Nikėjoje (Mažoji Azija), 300 delegatų turėjo apibendrinti pagrindi- 
nius krikščioniškojo tikėjimo teiginius. Susirinkime dominavo dvasiškiai iš Alek- 
sandrijos, ypač antiarijoninė trinitarijų grupė, vadovaujama Atanasijo (apie 
296 — 373). Buvo tik keli vyskupai iš Vakarų — tarp jų Kordobos ir Liono. Romos 
vyskupas Silvestras I nedalyvavo, jam atstovavo du legatai. Susirinkimo dalyviai 
sujungė Jeruzalėje naudojamą krikšto formulę su garsiąja homoousios (konsubs- 
tanciacijos) idėja. Nuo tada Nikėjos Tikiu privalomas visiems krikščionims: 

Tikiu vieną Dievą Tėvą visagalį, 
Visų daiktų, matomų ir nematomų Sutvėrėją; 
Ir vieną Viešpatį Jėzų Kristų, vienatinį Dievo Sūnų, 


220 


ROMA 
Kuris prasidėjo iš Tėvo, 
Taigi yra tapatus Tėvui; 
Kuris sukūrė viską, kas yra danguje ir žemėje; 
Kuris dėl mūsų ir dėl mūsų išganymo 
Nužengė iš dangaus, įsikūnijo, tapo žmogumi, 
Buvo nukankintas, ir vėl prisikėlė trečiąją dieną; 
Žengė į dangų; 
Ateis gyvųjų ir mirusiųjų teisti; 
Ir į Šventąją Dvasią““. 


Buvo praėję jau trys šimtai metų nuo to laiko, kai Kristus vaikščiojo po Galilėją. 


Bosporas, 1079 AUC lapkričio 4 d. Tuoj po to, kai paliepė nužudyti teisėtą 
sosto įpėdinį, imperatorius Konstantinas vadovavo iškilmėms naujos sostinės įkū- 
rimui pažymėti. Jis kertinį vakarinės miesto sienos akmenį padėjo ties ta vieta, 
kur ji prieina prie jūros. Kartu su juo toje ceremonijoje dalyvavo filosofas neo- 
platonikas Sopateris. Jis atliko telestes, t. y. burtininko, vaidmenį — jo užkeiki- 
mai turėjo užtikrinti palankų miesto likimą. Dalyvavo ir Pretestatas — pontifikas 
(žynys) iš Romos, kuris, kaip tvirtinama, atvežė švenčiausią Romos talismaną Pal- 
ladium, kad užkastų jį po miesto įkūrėjo statula naujajame forume. „Saulė buvo 
Šaulio ženkle, tačiau laiką lėmė Vėžys“"". 

Dar po ketverių metų, 1083 AUC metais (330 m. po Kr.), įvyko inauguracijos 
ceremonija. Netrukus po Sopaterio egzekucijos ir kito pagonių filosofo Kanona- 
rio, kvietusio nestoti prieš savo protėvius, nužudymo, Konstantinas pirmininkavo 
didelėms iškilmėms. Miestas buvo oficialiai pavadintas „Konstantinopoliu“ ir 
„Roma Nova“'. Maldos deivei Tichei (Fortūnai), miesto dvasios globėjai, susipynė 
su krikščionių Kyrie eleison. Cirke, esančiame šalia Kastoro ir Polukso šventyk- 
los, įvyko prašmatnios žaidynės, bet be gladiatorių kovų. Forume atidengta 
didžiulė imperatoriaus statula. Ji buvo padaryta uždėjus Konstantino galvą ant 
senovinės Apolono statulos, pastatytos ant aukštos porfyro kolonos. Atrodo, kad 
procesijoje šviečiant deglams buvo nešama mažesnė paauksuota Konstantino sta- 
tula — jis ištiestoje rankoje laikė miniatiūrinę Tichės skulptūrėlę. Tokios procesijos 
Konstantinopolyje netrukus tapo tradicinėmis, rengiamomis kasmet pažymint 
miesto įkūrėjo dieną. Tichei ant kaktos buvo pritvirtintas kryžius. Visi imperato- 
riai ateityje turėjo atsistoti ir kristi jai po kojų. Buvo nukaldintos naujos monetos 
ir medaliai su Konstantino biustu ir užrašu TOTIUS ORBIS IMPERATOR. 

Išrinkti vietą miestui buvo nelengva. Imperatoriui reikėjo sostinės, kuri galėtų 
naudotis per Bosforą ir Helespontą einančių jūros kelių pranašumais. Iš pradžių 
jis galvojo apie senovės Chalkedoną — miestą azijinėje Viduržemio jūros pakran- 
tėje, paskui susidomėjo senoviniu Iliju (Troja), kurio legendinės sąsajos su Romos 
įkūrimu turėjo nemažai simbolinio patrauklumo. Imperatorius apsilankė Trojos 
laukuose ir nužymėjo būsimo miesto ribas vietoje, garbinamoje kaip Hektoro 
kapas. Buvo jau net pastatyti vartai (jie išliko iki šių dienų), kai dar kartą pakeitė 
nuomonę ir persikėlęs į kitą sąsiaurio pusę europiniame krante pasirinko mažą 

Bizantijo miestą, kurį neseniai buvo sėkmingai apgulęs. Galų gale jis patenkino 
Konstantiną ir praktiniais sumetimais, ir augurų pranašystėmis. Pasak vėlesnės 
legendos, Konstantinas pats asmeniškai nužymėjo miesto sienų liniją. Žengdamas 
dideliais žingsniais matininkų priešakyje su ietimi rankoje, jis išsiveržė toli į prie- 
kį nuo savo palydos. Kai vienas iš matininkų paklausė: „Ar dar toli, Viešpatie?“, 
jis neva mįslingai atsakęs: „Kol sustos Tas, kas eina priekyje manęs". 

Mažo Bizantijo pavertimas Didžiuoju Konstantinopoliu pareikalavo milžiniškų 
darbų, kuriuos reikėjo padaryti per trumpą laiką. Konstantino siena ėjo per visą 
pusiasalį nuo Aukso Rago iki Marmuro jūros, maždaug už trejeto kilometrų į 
vakarus nuo senovinio akropolio. Konstantino forumas buvo pastatytas tuoj už 
Bizantijo senosios sienos. Atskiri Sikų (Galatos) ir Blacherno priemiesčiai priešin- 
gose Aukso Rago pusėse turėjo savus įtvirtinimus, o didžioji senojo miesto dalis 
buvo nusiaubta ar visai sunaikinta. Grakšti Klaudijaus Gotiečio (Claudius Gothi- 
cus) granitinė kolona, pastatyta 269 m. po Kr. po garsios pergalės, buvo palikta 
stovėti iškyšulio gale ir žiūrėti į Aziją kitoje sąsiaurio pusėje. Konstantinopolis, 
kaip ir Roma, stovėjo ant septynių kalvų, kurios netrukus buvo užstatytos viešai- 
siais ir privačiais pastatais. Po 80 metų miesto aprašyme minimas Kapitolijus arba 
mokslo mokykla, cirkas, du teatrai, 8 viešosios ir 153 privačios pirtys, 52 portikai, 
5 grūdų sandėliai, 8 akvedukai, 4 susirinkimų salės, 14 bažnyčių, 14 rūmų ir 4388 
į sąrašus įtraukti vertingi architektūriniu atžvilgiu namai. Šiam megalopoliui 
papuošti daug meno vertybių buvo atgabenta iš Graikijos — Pitijos Apolonas, 
Samo Hera, Olimpo Dzeusas, [Dzeusas] Rodo Lindo Paladė. 427 statulos buvo susta- 
tytos vien tik priešais Šv. Sofijos soborą. Kolonistai buvo gabenami jėga iš kaimy- 
ninių gyvenviečių. Jiems išmaitinti ir aprūpinti kasmetine pašalpa grūdais čia 
buvo nukreipti laivai su grūdais iš Egipto, Sirijos ir Mažosios Azijos. Konstantino- 
polis turėjo būti pastatytas per rekordiškai trumpą laiką; jo kaimynai buvo nioko- 
jami, siaubiami, marinami badu. 

Daug ginčijamasi dėl Konstantino būdo. Kaip pirmasis krikščioniškasis impe- 
ratorius jis tapo begėdiškos hagiografijos objektu. „Netenka žado mano lūpos ir 
protas, — rašė jo pirmasis biografas Eusebijas iš Cezarėjos, — kai dvasios akimis 
žvelgiu į šią triskart palaimintąją sielą, susiliejusią su Dievu, apsivaliusią nuo 
bet kokių žemiškų ydų, su tviskančiu it saulė apdaru ir visad žėrinčia karūna“““. 
Ojo menkintojai vadino jį šlykščiu veidmainiu, tironu ir žudiku, pataisiusiu savo 
įvaizdį tik priešmirtiniu apsikrikštijimu. Pasitarnavusios ir vėlesnių laikų klasto- 
tės. Gibbonas, nors ir buvo alergiškas krikščionių legendoms, vis dėlto pasirinko 
palankesnę jo interpretaciją, nurodydamas jo talentus, kuriuos suteršė tik jo eks- 
travagantiškumai senyvame amžiuje. Konstantinas buvęs „aukštas ir majestotiš- 
kas, sumanus <...> bebaimis mūšyje, malonus taikos metu <...> jo būdą švelnino 
jam įprastas atsargumas <...>. Jis nusipelnė pirmojo imperatoriaus, viešai išpaži- 
nusio krikščionių religiją, vardo"““. 

Nepaisant jo motinos pavyzdžio, neaišku, kiek Konstantinas buvo praktikuojan- 
tis krikščionis. Viešai jis pripažino vieną Dievą; tačiau daugumą jo veiksmų, taip 
pat tolerancijos ediktą, galima paaiškinti ir kaip tolerantiško pagonio politiką. 

Iškilmių Konstantinopolyje metu imperatoriui labiausiai rūpėjo skatinti jo paties 
garbinimą. Kartu Konstantinas buvo karštas bažnyčių statymo rėmėjas, be kitko 
ir Romoje, kur jo iniciatyva pastatyta Šv. Petro bazilika ir Konstantino Bazilika 
(Šv. Jono Laterano bazilika). 321 m. jis paliepė sekmadienį visur laikyti poilsio 
diena. Kaip buvo įprasta tais laikais, imperatorius ilgai delsė oficialiai apsikrikš- 
tyti ir tik mirties patale jį apkrikštijo Nikomedijos vyskupas Eusebijas, arijonas. 
Romos vyskupui jis jokio ypatingo palankumo nerodė. Konstantinas mėgavosi vis 
labiau teatrališku vėlyvuoju imperatorių kultu. Kaip So! Invictus („Nenugalimoji 
saulė“), jis perėmė Diokletiano adoratio purpurae („purpuro garbinimo") tradici- 
ją, o jo aplinka bendravo su juo Rytų despotijoms būdinga pataikūniška kalbos 
maniera. Menas, kaip matyti iš Konstantino arkos Romoje fryzų, darėsi vis labiau 
sustabarėjęs ir formalus. Konstantino dvaro intelektualiniame gyvenime vyravo 
siekimas kylančią krikščionybę sutaikyti su tradicine kultūra. Konstantinas 
patikėjo atsivertusiam retorikui Laktancijui, su kuriuo susipažino Tryre, ne tik 
mokyti savo sūnų Krispą, bet ir sistemingai išdėstyti krikščioniškąją pasaulėžiūrą 
veikale Divinae Institutiones. 

Vertinti krikščionių religijos būklę Konstantino valdymo metais reikia labai 
atsargiai. Po Milano edikto (313 m.) Bažnyčia buvo oficialiai toleruojama, turėjo 
nuolatinį pajamų šaltinį, o Nikėjos Susirinkime priėmus Tikėjimo išpažinimą, — 
vientisą religinę doktriną. Tačiau ji vis tiek dar buvo neką reikšmingesnė už 
mažumos sektą, instituciškai dar tik augančią. Ji neturėjo aukščiausios bažnyti- 
nės valdžios. Raštų kanonas dar galutinai nesuderintas. Dar nebuvo gimęs nė 
vienas iš didžiųjų Bažnyčios Tėvų — nei Jonas Chrizostomas, nei Augustinas. 
Žymiausias iš eretikų — Arijas — 334 m. grįžo iš tremties ir įgijo nemažai įtakos 
imperatoriaus dvare. Tiesą sakant, arijonizmui buvo lemta užimti vyraujančią 
padėtį valdant naujam imperatoriui. Donatistų judėjimas Afrikoje neseniai nuslo- 
pintas. Vienintelės šalys už imperijos ribų, kuriose plito krikščionybė, buvo tik 
Armėnija ir Abisinija. Sporadiškų persekiojimų epocha jau baigėsi, tačiau pačios 
krikščionybės susiskaldymas pristabdė pagonybės žlugimą. 

330 metais imperija buvo tvirtesnė negu daugelį dešimtmečių iki tol. Rytai ir 
Vakarai vėl sujungti. Viešpatavo visuotinė taika. Konstantino reformos kritikuoja- 
mos kaip „baili, dalijanti tai, kas sujungta, sumenkinanti tai, kas didinga, bijanti 
bet kokios aktyvios jėgos tikintis, kad silpniausias bus paklusniausias, politika“. 
Tačiau jos bent jau leido imperijai atsikvėpti. Sustiprėjo kariuomenės priežiūra, 
padalijant pretorių jurisdikciją tarp lenktyniaujančių dėl pirmavimo kavalerijos ir 
pėstininkų, atskiriant elitinius palatinų (garbės sargybos) dalinius nuo antraeilių 
sienas saugančių dalinių, labai padidinant barbarų karininkų ir pagalbinių dalinių 
skaičių. Išlaidūs imperatoriaus statybos planai, kelių remontas ir pašto sistemos 
išlaikymas buvo finansuojami įvedant didžiulius mokesčius už žemę. Daugybė 
imperatoriaus pasiuntinių (jie veikė kaip oficialūs šnipai), laikė baimėje potencia- 
lius priešininkus. 

Konstantinas neturėjo jokio plano, kaip išspręsti amžiną paveldėjimo proble- 
mą. Jis nužudė savo vyriausiąjį sūnų Krispą, pasklidus gandams apie sąmokslą 

Romoje. Tačiau liko dar trys sūnūs — Konstantinas, Konstancijus ir Konstantas, 
mylimas vaikaitis ir trys broliai. Pora metų prieš mirtį jis padalijo imperiją tarp 
jų, pakeldamas sūnus iki cezarių rango. Tačiau jie blogai atsilygino tėvui už tokį 
kilnumą. Konstantinas II žuvo besibraudamas į Konstanto teritoriją, o Konstantą 
nužudė uzurpatorius Maksencijus. Konstancijui II, išžudžiusiam likusius giminai- 
čius, dabar reikėjo tik atkovoti imperiją iš Maksencijaus. 

Po ankstesniame šimtmetyje viešpatavusio chaoso imperijos ekonomika šiek 
tiek atsigavo ir darėsi stabili. Nors dosnumas piliečiams palyginti su tuo, kas 
buvo anksčiau, sumažėjo, tačiau provincijos miestai, ypač Vidurio Europos pasie- 
nio zonose, vis dar galėjo didžiuotis viešųjų darbų apimtimi. Diokletiano mokes- 
čių reformos, grindžiamos darbo jėgos žemės ūkyje įvertinimu, tapo reguliaraus 
biudžeto planavimo pagrindu. Tačiau jos labai padidino imperijos biurokratiją. 
Žmonės skundėsi, kad mokesčių rinkėjų greit bus daugiau nei mokesčių mokė- 
tojų. Aukso monetos (iš svaro aukso jų buvo nukalama 60) kompensavo varinių 
monetų nuvertėjimą ir padėjo pagrindą stabiliai Bizantijos valiutai. 

Imperijos sienos laikėsi tvirtai; vienu momentu jos netgi prasiplėtė. 297 m. iš 
Persijos buvo išplėšta vertinga Armėnijos provincija; romanizacija ir krikštas 
padėjo pagrindą jos savitai kultūrai. Valdymui palengvinti imperija buvo padaly- 
ta į keturias prefektūras: Rytų (Konstantinopolis), Ilyrijos (Sirmijus), Italijos ir 
Afrikos (Milanas) bei Galijos (Tryras). Vakaruose, Britanijoje, piktų ir škotų nio- 
kojimus nutraukė Konstantino tėvo ekspedicija. Separatistiniai „Britanijos impe- 
ratoriai“ Karauzijus ir Alektas buvo priversti paklusti. Rytuose kėlė grėsmę Sasa- 
nidų Persija, tačiau ta grėsmė nevirto realybe. Pietuose maurų gentys spaudė 
romėnų valdas Afrikoje. 

Svarbiausi pasikeitimai Europos politiniame ir etniniame žemėlapyje vyko už 
imperijos ir už dokumentais pagrįstos istorijos ribų. Didžiulis keltų regionas spar- 
čiai mažėjo. Jų vakariniai atramos punktai Britanijoje ir Galijoje jau buvo smar- 
kiai romanizuoti. Gimtąsias keltų žemes centrinėje Europoje užgrobė ar absorba- 
vo migruojančios germanų bei slavų gentys (žr. IV skyrių). Frankai jau spėjo 
įsikurti abiejose Reino upe einančios sienos pusėse. Gotai užbaigė savo ilgąją 
kelionę nuo Vyslos link Dnepro. Slavai slinko į vakarus centro link, kur prasidė- 
jo keltų Bohemijos slavizacija. Jau seniai suskilusios ugrofinų gentys slinko į savo 
būsimas teritorijas. Suomiai laikinai stabtelėjo žemėse tarp Volgos aukštupio ir 
Baltijos, vengrai įsikūrė viename iš daugelio sustojimų pakeliui į pietų stepes. 
Klajokliai ir jūrų plėšikai kol kas laikėsi periferijoje. Apie skitus liko tik prisimi- 
nimai. Hunai dar tebebuvo Vidurinėje Azijoje. Vikingai jau pasiekė Norvegiją — 
tai liudija jų seniausi įrašai runomis. 

Konstantino požiūris į aplinkinį pasaulį tikriausiai priklausė nuo romėnų ryšių 
su juo. Apie Kiniją, kuri tebebuvo susiskaldžiusi dėl Trijų karalysčių periodo 
sukelto chaoso, buvo žinoma tik iš labai nežymių šilko kelio kontaktų. 284 m. joje 
lankėsi Diokletiano pasiuntiniai. Nominaliai Kiniją tuo metu valdė Czinų (Dzin) 
dinastija, kurios įtaka pamažu plito iš šiaurės į pietus. Ji jau beveik visiškai atsi- 
sakė Konfucijaus filosofijos ir suklestėjus budizmui užmezgė tvirtus kultūrinius 

ryšius su Indija. Indija, kurios šiaurinę dalį ką tik pradėjo valdyti Guptos dinasti- 
jos imperatoriai, didžiausi indų meno ir kultūros globėjai, kinams buvo daug 
arčiau Romos ir daug geriau pažįstama. Žinia apie Čandraguptos I karūnavimą 
Magadhoje 320 m. neabejotinai turėjo pasiekti Konstantinopolį per Egiptą. Egip- 
tas taip pat buvo žinių iš Abisinijos šaltinis, o ši šalis — krikščionių misijų Sirijo- 
je ir Aleksandrijoje tikslas. Didelį susidomėjimą kėlė Persijos Sasanidų imperija, 
turėjusi ilgą ir nepastovią sieną su Roma. Ji atmetė anksčiau vyravusį helenizmą 
ir įžengė į karingo zoroastrizmo etapą. Maždaug prieš 60 metų buvo nubaustas 
mirtimi dualistinio manichėjizmo pranašas Manis, stengęsis Zaratustros principus 
sujungti su krikščionybe. Vaikas karalius Šapūras II (310— 379) dar tebebuvo savo 
žynių ir turtingų globėjų valdžioje; šie užbaiginėjo šventųjų raštų — Avestos — 
kompiliavimą ir kartu persekiojo visus kitaminčius. Taikai su Persija, nepažeistai 
33 metus, buvo lemta išsilaikyti iki Konstantino mirties. 

Konstantinopolio įkūrimas 330 metais buvo ryškus istorinis įvykis, lyg ir 
patvirtinantis paplitusią nuomonę Konstantino viešpatavimą laikyti riba, skirian- 
čia senovę nuo Viduramžių. Tačiau yra ir daugiau galinčių varžytis datų: tai 
392 m., kai į sostą įžengė Teodosijus I, imperatorius, kurio imperija jau buvo 
išimtinai krikščioniška; 476 m., kai žlugo Vakarų Romos imperija; 622 m., kai 
atsirado islamas, perskyręs buvusį Romos pasaulį į musulmoniškąjį ir krikščioniš- 
kąjį; pagaliau 800 m., kai Karolis Didysis atkūrė krikščionių imperiją Vakaruose. 
O jei rimtai priimtume minėtąją ribą, tai kyla pavojus, kad Konstantiną jaunystė- 
je reikės laikyti senovės, o Konstantiną senatvėje — Viduramžių atstovu. 

Daug svarbesnis kriterijus yra senovės palikimo ir inovacijų (to, ką profesiona- 
lūs istorikai kartais vadina tęstinumu ar tęstinumo nebuvimu) bendroji pusiausvy- 
ra. Laikantis šio principo, galima gan tvirtai konstatuoti, jog Konstantinopolyje 
330 m. po Kr. ta svarbi pusiausvyra pažeista nebuvo. 

Romos miesto reikšmė nepaliaujamai mažėjo, ypač kai Konstantinas panaiki- 
no pretorionų gvardiją, o jos štabą Romoje sulygino su žeme. Iš tikrųjų Romos 
reikšmė pradėjo mažėti daug seniau. Ilgainiui tai išėjo į naudą: nustojusi kontro- 
liuoti imperiją, kuriai buvo lemta subyrėti, Roma atsiejo savo likimą nuo imperi- 
jos likimo. Jai buvo lemta susirasti naują vaidmenį — tapti galingiausio krikščio- 
nybės hierarcho buveine. Tačiau tuo metu Romos vyskupo įtaka buvo menka. 
Silvestras I (314—335) nedalyvavo nei Arlio sinode, kurį Konstantinas sušaukė 
314 m. donatistų ginčui išspręsti, nei visuotiniame Nikėjos Susirinkime. 

Dauguma istorikų sutiktų, kad graikų-romėnų civilizacijos branduolio, kuris 
galutinai išsikristalizavo paskutiniais senovės pasaulio egzistavimo etapais, visų 
pirma reikėtų ieškoti imperijoje, o tik paskui tame sudėtingame kultūriniame 
pliuralizme, kurį ji toleravo ir globojo. Viduramžių civilizacijos branduolį, prie- 
šingai, sudarė krikščionių bendruomenė ir jos išimtinai krikščioniška kultūra. Ta 
bendruomenė susidarė maišantis buvusiems romėnų ir neromėnų gyventojams 
teritorijoje, kuri tik iš dalies sutapo su buvusios imperijos teritorija. 330 metais 
buvo vos prasidėję tik labai nedaugelis procesų, vedančių iš pirmosios civilizaci- 
jos į antrąją. Ir pats Konstantinas nebuvo europietis. 

Reikia nepamiršti įvykių sekos. Laiko tarpas, skiriantis Konstantiną nuo Karo- 
lio Didžiojo, buvo didesnis už tą, kuris skyrė jį nuo Cezario ir Augusto. Tai pri- 
lygsta laiko tarpui, kuriame telpa visa naujoji istorija nuo Renesanso ir Reforma- 
cijos iki šių dienų. 

Tačiau Konstantinas pasėjo sėklą, iš kurios vėliau išaugo reikšmingas istorinis 
požiūris — kad krikščionių religija suderinama su politika. Pats Kristus katego- 
riškai atmetė vėlimąsi į politiką ir iki Konstantino krikščionys nesiekė valdžios, 
kad galėtų panaudoti ją savo tikslams. Po Konstantino krikščionybė ir didžioji 
politika ėmė žengti koja kojon. Puristų akimis žiūrint, kaip tik nuo to momento 
ir prasidėjo gedimas. 

Todėl gan logiška, kad Konstantinopolis netrukus tapo pirmąja krikščioniško- 
sios valdžios buveine. 331 metais, pirmųjų inauguracijos metinių proga, šis mies- 
tas tapo oficialia Romos imperijos sostine ir išliko ja daugiau nei tūkstantį metų. 
Per vieną ar dvi kartas Konstantinopolis įgijo ryškiai krikščionišką pobūdį: baž- 
nyčių greit tapo daugiau nei šventyklų, kurios vėliau buvo visai uždraustos. Jis 
buvo Bizantijos valstybės užuomazga, vėliau tapusi jos širdimi. O ši valstybė — 
tai Viduramžių krikščioniškojo pasaulio vyresnioji šaka ir, nepaisant karštų Vaka- 
rų civilizacijos šalininkų protestų, — svarbi Europos istorijos sudėtinė dalis. 

Europos gimimas, apie 330—800 m. 


Daugumoje dabartinių mėginimų aprašyti Romos imperijos gyvavimo paskutinį- 
jį laikotarpį jaučiama artėjančios pražūties nuojauta. Visi iš anksto žino imperijos 
smukimo ir žlugimo faktą ir beveik neįmanoma atkurti, kokios nuotaikos vieš- 
patavo prieš daugelį šimtmečių, kai pabaiga buvo dar nežinoma. Voltaire'as 
suniekino imperijos pabaigos istoriją kaip „juokingą“; Gibbonas rašė, kad jis 
pasakoja apie „barbarybės ir religijos triumfą". 

Tačiau to meto žmonėms tikriausiai viskas atrodė ne taip, kaip Švietimo epo- 
chos atstovams. Aišku, jie gerai suprato, jog atėjo sunkūs laikai. Niekas taip gerai 
neperduoda to meto nuotaikos, kaip Romos imperijos vėlyvojo laikotarpio filoso- 
fo Boecijaus (apie 480—525) melancholiški apmąstymai. Veikale Filosofijos 
paguoda jis rašė: „Didžiausią nelaimę patiria tas, kas kitados buvo laimingas". 
Antra vertus, stebėdami imperijos smukimą, jie gal ir nemanė jį pasibaigsiant 
visišku žlugimu. Daugeliui krikščionių atrodė, jog imperijos galas tolygus Kris- 
taus Antrajam atėjimui, Paskutiniojo teismo dienai. Tačiau Paskutiniojo teismo 
dienos data buvo taip dažnai perkėlinėjama, kad nustojo vaidinti bet kokį vaid- 
menį praktiniuose samprotavimuose. Negana to, abejotina, ar patys barbarai, 
kurių įsiveržimai buvo labiausiai krintantys į akis imperijos silpnumo įrodymas, 
norėjo sunaikinti ją. Veikiau priešingai: jie tik norėjo gauti jos gėrybių dalį. 
Sukrečiantis Romos apiplėšimas 410 m. įvyko tik dėl to, kad imperatorius neleido 
Alariko gotams įsikurti imperijos teritorijoje. Žiūrint nūdienio stebėtojo akimis, 
tikru stebuklu laikytinas Romos imperijos ilgaamžiškumas ir buvusio romėnų bei 
barbarų pasaulio didėjanti priklausomybė. Ilgainiui ši sąveika sukūrė „Krikščio- 
niškąjį pasaulį“ — Europos civilizacijos pagrindą. 

Konstantino mirties momentu „žinomasis pasaulis“ dar buvo skirstomas į dvi 
paprastas dalis — romėniškąją ir barbariškąją. Vienoje sienos pusėje tvirtai sto- 
vėjo vėl suvienyta Romos imperija; kitoje — daug nesėslių tautelių, tebegyve- 
nančių gentinėje visuomenėje ir dirbančių miško laukymių žemę ar klajojančių 
po lygumas. Nenuostabu, kad dauguma romėnų tokį pasidalijimą vertino kaip 
dvi priešingybes — balta ir juoda. Jų nuomone, imperija buvo „civilizuota“, t. y. 
pavaldi organizuotai valdžiai, o barbarai, kaip rodo pats jų pavadinimas, „necivi- 
lizuoti". Tiesa, egzistavo ir „kilnaus laukinio“ sąvoka (pavyzdžiui, paimtas į 
nelaisvę britų vadas Karaktakas buvo iškilmingai palydėtas per visą Romą), išėji- 
mas už imperijos ribų į neištirtas žemes suprantamas kaip žengimas iš saulės 
šviesos į šešėlį. 

Iš tikrųjų skirtumas tarp romėnų ir neromėnų pasaulių, ko gero, nebuvo toks 
didelis. Romėnų armijos dažnai kaudavosi vadovaujamos barbarų generolų, kurie 
panaudodavo pagalbinius barbarų dalinius atremti kitus barbarus — imperijos 
priešus. Pasienio šalys ištisus šimtmečius juto romėnų įtaką. Romėnų prekeiviai 
ir romėnų gaminiai pasiekdavo toli už imperijos sienų esančias teritorijas. 
Kasinėjant romėnų monetų rasta visoje Vokietijoje ir Rytų Europoje. Lobiuose ir 
kapuose aptikta nuostabių romėniškų aukso, bronzos ir sidabro dirbinių Hildes- 
haime prie Hanoverio, Lubsove Pomeranijoje, Tronheime Norvegijoje, Klaipėdo- 
je Lietuvoje, net Afganistane. Svarbios romėnų prekyvietės veikė net tolimojoje 
Pietų Indijoje“. 

Lygiai taip pat sunku spręsti, ar greitai smuko Romos imperija. Po Konstantino 
mirties prasidėjo trys svarbūs istoriniai procesai; kiekvienas jų truko ilgus šimtme- 
čius. Pirmasis buvo nenumaldomas barbariškųjų tautų judėjimas į vakarus — iš 
Azijos į Europą. Antrasis — gilėjanti praraja tarp Romos pasaulio rytų ir vakarų. 
Trečiasis procesas buvo nuolatinis krikščionybės eksportas pagoniškosioms tau- 
toms. Šie trys procesai dominavo laikotarpiu, kuris vėliau buvo pramintas „Vidur- 
amžiais“. Ketvirtasis procesas — islamo iškilimas — staiga prasidėjo tolimojoje 
Arabijoje VII amžiuje; greit nusistovėjo jo pietinės ir rytinės ribos, iki kurių pirmie- 
ji procesai galėjo sąveikauti. 

Šiuolaikiniams skaitytojams svarbi tradicinė romanocentrinė ir prokrikščioniš- 
ka Europos istorikų nuostata. Požiūryje į „Viduramžius“ ryškėja ir jų klasikinis 
išsilavinimas, ir religiniai įsitikinimai. Žinoma, nėra jokios priežasties, dėl kurios 
kas nors negalėtų pamėginti atsidurti Boecijaus ar Grigaliaus Tūriečio kailyje ir 
pritarti jų niūriems samprotavimams. Jei kas pabandys taip pasielgti, tik sustip- 
rins gresiančios pražūties nuojautą. Antra vertus, dėl kurios nors vienos perspek- 
tyvos neturėtume atmesti visų kitų. Jei tik šaltiniai būtų gausesni, galėtume nė 
kiek ne blogiau įsijausti ir į atslenkančių barbarų, pagonių ar islamo karių vaid- 
menį. Tada tikriausiai vyrautų visai kitokia nuotaika — jaudulys, laukimas, viltis. 
Pasak Salviano Maseliečio, daugelis iš gerų šeimų kilusių ir išsilavinusių romėnų 
bėgdavo pas gotus ir frankus „ieškodami romėniškojo žmogiškumo tarp barbarų, 

nebegalėdami ilgiau ištverti barbariškojo nežmoniškumo tarp romėnų“. 


Migracijos ir įsikūrimas 


Pirmaisiais pirmojo tūkstantmečio amžiais tik nedaugelyje Europos pusiasalio 
dalių gyveno gentys, kurioms vėliau buvo lemta ten įsikurti nuolatos, apibrėžtų 
nacionalinių savo „tėvynių“ ribose. Dauguma anapus Romos imperijos sienų 
gyvenančių genčių nuolat migravo. Atskiros gentys ir genčių sąjungos, federa- 
cijos be paliovos ieškojo kuo geresnės vietos įsikurti. Kartkartėmis jų keliones 
paspartindavo maisto stoka, badas ar raitų klajoklių antpuoliai; tokiais atvejais 
dešimtis ar net šimtus metų toje vietovėje išgyvenusios gentys staiga keldavosi 
į naują vietą. 

Nepastovus klajonių ritmas priklausė nuo sudėtingos daugelio veiksnių — kli- 
mato pasikeitimų, maisto atsargų, demografinio augimo, vietinės konkurencijos, 
tolimesniuose kraštuose vykstančių krizių — sąveikos. Romėnams, su nerimu ste- 
bėjusiems savo imperijos sienas, tos migracijos buvo visiškai nenuspėjamos. 
Spaudimas nepastebimai vis augdavo, kol koks nors nenumatytas įvykis staiga 
paralauždavo visas užtvankas. Ilgus ramybės laikotarpius pakeisdavo trumpi 
intensyvūs potvyniai. Kaip visada migracija priklausydavo nuo trapios inercijos 
jėgų pusiausvyros, vietinių sunkumų ir žalesnės žolės kitapus horizonto traukos. 
Svarbiausia poslinkio priežastis kartais galėjo būti labai toli centrinės Azijos ste- 
pėse; aiškiai matomas vadinamasis „manevravimo efektas“: postūmis viename 
traukinio sąstato gale persiduoda vagonui kitame jo gale, ir pakitimai viename 
tautų grandinės gale it bangelės perbėga per visą grandinę. Ir paskutinis sąstato 
vagonas manevrinėje stotyje, ir paskutinioji gentis vakariniame tautų grandinės 
gale gali būti galingo trūktelėjimo pajudinta iš vietos. 

Šitaip ir hunai sukėlė bangeles Vakaruose dar gerokai prieš patys ten pasiro- 
dydami. Hunų imperiją sugriovė kinai apie 36—35 m. pr. Kr. Po to hunų ordos 
su galvijų bandomis — jų pragyvenimo šaltiniu — įsikūrė dabartinio Turkestano 
teritorijoje. Jų raitelių būriai galėjo be vargo per mėnesį sukarti porą tūkstančių 
mylių. Jodami mažais greitais mongoliškais arkliukais, ginkluoti lankais ir strėlė- 
mis jie galėjo įsibrauti giliai į Vakarų Europą ar Tolimuosius Rytus ir tą pačią 
vasarą surįžti atgal. Kaip visi tikri klajokliai jie buvo galingas impulsas, išjudinan- 
tis iš vietos žemdirbių ar pusiau klajoklių tautas, su kuriomis susidurdavo. II a. 
po Kr. jų atramos taškas pasislinko į šiaurę nuo Kaspijos jūros; IV a. po Kr. jis 
judėjo dabartinės Ukrainos link. Ten 375 m. po Kr. jie susitiko su ostgotais — 
germanų gentimis, kurios judėjo priešinga kryptimi. Susidūrimas pastūmėjo ost- 
gotus ir jų kaimynus vestgotus į Romos imperiją. Per 50 metų beveik už 5000 
kilometrų, dabartinėje Pietų Portugalijoje, pasirodė jiems giminingos alanų gen- 
tys. Patys hunai imperijos nepuolė iki 441 m. po Kr. Migracijos greitis, be abejo, 
buvo nedidelis. Alanai, kurie kirto Dneprą apie 375 m. ir Reiną 406 m., o Atlanto 
vandenyną pasiekė V a. trečiajame dešimtmetyje, slinko maždaug 8 kilometrų 
per metus greičiu. Vandalų maršrutas iš dalies sutapo su alanų maršrutu (žr. 
toliau). Jų „staigaus įsiveržimo“ vidutinis greitis buvo 2 km per savaitę. Gentys, 
keliaujančios vežimais, besivarančios galvijų bandas, gabenančios atsargas, nega- 
lėjo lenktyniauti su klajokliais. 

Svarbiausią vaidmenį vaidino geografiniai veiksniai. Didžiausia kliūtis gentims 
laisvai kraustytis buvo ne imperijos sienos, o kalnų grandinės. Visos gentys, trau- 
kiančios priešistoriniais laikais per Eurazijos stepes, turėjo automatiškai pasukti 
į šiaurę ir keliauti per Europos lygumą, jei tik iš karto nepasukdavo į pietus išil- 
gai Juodosios jūros pakrantės. Paskui galėjo pasukti į pietus tik vienu iš dviejų 
galimų kelių — pro Moravijos ar Bavarijos vartus. Posūkis į pietus žadėjo greitą 
susidūrimą su imperijos kariuomene prie Dunojaus. Keliaudami šiauriniu maršru- 
tu migrantai sutikdavo mažiausią pasipriešinimą ir iš inercijos pasiekdavo Reiną. 
Dėl to žmonių prie Reino nepaliaujamai daugėjo. III-IV a. čia susidarė tikras 


231 


EUROPOS ISTORIJA 


IVIVONVA 9 


VriIdaždWNI SONOH 


IVLO9.1S0 ZI| 


[IvaKvaODNVT El 


N 
IVaNNDHNS L 





sofioei87u1 
:edomą 


"sidej2UIoz (Į 


232 


ORIGO 


genčių „transporto“ kamštis. Pereiti per kalnus į Dunojaus slėnį didelėms vilks- 
tinėms buvo sunku, tačiau šį maršrutą pamėgo klajokliai, ir vešliai žaliuojanti 
Panonijos lyguma (vėliau nuo hunų pavadinta „Hungarija“ — Vengrija) buvo 
natūrali jų kelionės pabaiga. [čaBa] 

Kita kliūtis buvo gentys, užtveriančios kelią. Tiesa, Europos pusiasalyje tuš- 
čios vietos netrūko: gyventojų tankis buvo nedidelis net Romos imperijoje. 
Tačiau laisvos daugiausia buvo dykvietės. Tankūs miškai, smėlėti viržynai, pel- 
kėti slėniai žemdirbystei netiko, per juos net keliauti buvo sunku. Tad migran- 
tams teko kovoti dėl menkų iškirsto miško ar tinkamos dirbti žemės plotų. Gen- 
tims buvo sunku slinkti pirmyn nesusiduriant su anksčiau čia atėjusiomis 
gentimis. Dėl to geresnėse Europos lygumos vietose gentys grūdosi ir maišėsi 
vienos su kitomis. Nėra jokio pagrindo manyti, kad keltų, germanų, slavų genčių 
teritorijos neužeidavo vienos ant kitų ir kad tos gentys niekada nesusimaišydavo. 
Etniškai grynų tėvynių idėja yra naujųjų laikų pramanas. 

Migrantų gentinių susivienijimų nepastovumas bei judėjimo chaotiškumas 
nebuvo parankus tiems, kurie vėlesniais laikais stengėsi įžiūrėti toje migracijoje 
prasmę. Kronikininkams ir istorikams sunku buvo atsispirti pagundai rašyti apie 
stabilias, gerai suvokiančias savo tapatumą gentis, kai iš tikrųjų jų galėjo ir nebūti. 
Pavyzdžiui, abejotina, ar anglai, saksai ir jutai, baigę klajones Anglijoje, tikrai gyve- 
no būtent toje vietoje, kaip vaizduoja Beda Garbingasis (žr. toliau). Tačiau nuolat 
apsigyvenusios kurioje nors vietoje gentys pradėdavo kurti nepakartojamas, indi- 
vidualias genealogijas. Be to, visi prisikentėjo ir nuo nacionalistinių nūdienos isto- 
rikų, kurie net nepagalvoję dabartinį tapatumą perkelia į priešistorinius laikus. Kai 
nėra pasirinkimo, sunku rasti kitokį būdą, kuris nesiremtų tradicine genties sąvoka, 
migravimui aprašyti. Vis dėlto suvokti tokio traktavimo trūkumus būtina. 

Tokiomis aplinkybėmis ir vyko tas galingas istorinis procesas, kuris imperijos 
buvo vertinamas kaip „barbarų įsiveržimai“, o žvelgiant iš provincialių Vakarų 
Europos pozicijų dažnai būdavo susiaurinamas iki „germanų genčių įsiveržimų“. 
Vokiečiai šį procesą vadina Vėlkerwanderung („tautų kraustymusi“); tai vykęs 
pavadinimas, vienodai gerai tinkantis ir germaniškiems, ir negermaniškiems šio 
proceso dalyviams. Juk iš tikrųjų jis apėmė didžiąją Europos pusiasalio dalį, 
Rytus ir Vakarus, ir truko visą pirmąjį tūkstantmetį po Kr. ar net dar ilgiau, kol 
galiausiai visi migrantai susirado nuolatinę gyvenamąją vietą. Apie svarbiausius 
šio proceso įvykius žinome tik iš romėnų šaltinių. Neraštingi migrantai paliko 
labai mažai savų rašytinių dokumentų. Tačiau būtent šiuose įvykiuose dauguma 
vėlesnių tautinių grupių turėtų ieškoti savo šaknų. Parodijuojant mūsų laikų kli- 
šę, šį procesą galima būtų pavadinti Drang nach Westen („Veržimusi į Vakarus"), 
kelione į nuolatines gyvenamąsias vietas. Be jo „Europos“ ar „europiečių“ kon- 
cepcija būtų atrodžiusi visai kitaip. Antropologiniai tyrinėjimai atskleidžia, jog 
šiame procese dalyvavo trys pagrindiniai gyventojų tipai: sėslūs Romos imperijos 
miestų ir kaimų gyventojai, barbarų gentys, besiverčiančios primityvia žemdirbys- 
te ir gyvulininkyste, tikrieji klajokliai. Dar reikėtų pridėti jūrų plėšikus, kurie, 
kaip ir klajokliai, gyveno daugiausia iš plėšikavimo ir leisdavosi į tolimus žygius 
šiaurinėmis jūromis. 

ČABA 


„Plačiose Azijos lygumose, - pradėjo jis pasakojimą, - gyveno dvi narsios laukinės 
gentys - hunai ir vengrai. Kai jos labai išaugo, hunai leidosi ieškoti naujos vietos, kur 
galėtų įsikurti. Po daugelio vargų jie priėjo šalį su žaliuojančiomis pievomis, srauniomis 
mėlynomis upėmis, miškais apaugusiais kalnais. Tačiau ši šalis nebuvo paranki. Ji pri- 
klausė romėnams, vadinusiems ją Panonija. 

Narsiausias iš hunų buvo jaunas kunigaikštis Atila, todėl jie ir išsirinko jį karaliumi. 
Atila ėmė vis daugiau ir daugiau žemių, o savo genties žmones valdė geležine ranka. 
Kai mirė jo žmona, palikdama du sūnus Čabą ir Aladarą, Atila drąsiai pareikalavo sau 
į Žmonas Romos imperatoriaus dukters ir pusę imperijos kraičio. 

Toks reikalavimas baigėsi kautynėmis Katalaunų laukuose. Lengvoji hunų kavaleri- 
ja it viesulas užgriuvo romėnų armiją, tačiau susidūrusi su šarvuotų pėstininkų gretomis 
pakriko <...> Ramios lygumos upės paplūdo krauju. „Dievo rykštės“ galybė buvo 
palaužta <...> Sugniuždytas Atila netrukus mirė. 

Tada Čaba nusprendė pasiimti stipriausius vyrus ir grįžti į tolimąją Aziją <...> pas 
vengrus. Jis sušaukė savo gentainius ir pažadėjo: „Jei tik jums kils pavojus, gyvi ar 
mirę vis tiek ateisime jums į pagalbą“. 

Jam išvykus prieš hunus išžygiavo kita didžiulė priešų armija. Begalinės negailes- 
tingų karių kolonos užplūdo jų tvirtoves. Hunai puolė ant kelių ir meldėsi, kad Čaba 
sugrįžtų. Jiems atsiliepė griaustinis - nepaliaujamas, gilus, vis stiprėjantis <...> Tarp 
žvaigždžių pasirodė žėrinti balta juosta, ji išsilenkė lanku kaip kokia vaivorykštė. Su 
blizgančiais kardais ir kovos šūksmais tūkstančiai Čabos vadovaujamų raitelių, kurtina- 
mai bildant jų žirgų kanopoms, kaip audra iš dangaus užgriuvo siaubo apimtus priešus 
ir sutrynė juos į dulkes. 

Čaba su savąja šmėklų armija grįžo dar kartą atvesdamas vengrus, kad jie prisidė- 
tų prie savo brolių puikiojoje mūsų šalyje. Daugiau jis niekada nebesugrįžo. Tačiau 
švytintis kelias danguje, „karių kelias per dangų“, taip ir liko visiems laikams“. 

Liaudies pasakos - kolektyvinės atminties saugyklos. Jos skirtos ne tik prasiblaš- 
kyti, bet ir genties identitetui sustiprinti. Hunų ir vengrų žygius Vengrijoje skiria penki 
šimtai metų. Tačiau pastarieji ir toliau jaučia giminystę su savo pirmtakais ir senaisiais 
klajokliais. Kam dar, išskyrus vengrus, šiais laikais galėtų šauti į galvą mintis išrinkti 
savo sūnui Atilos vardą? 











Vadovaujantis technologine pažanga pabrėžtina, kad geležies amžiaus žemdir- 
bystė tobulėjo. Naudingiau tapo visą laiką dirbti tą pačią žemę negu be perstogės 
ieškoti naujos, dar nenualintos. Barbarai klajojo ieškodami ne nuotykių, o vietos, 
kur galėtų įleisti šaknis. 

Europos pusiasalio gyventojus siejo įvairūs etniniai ryšiai. Su kai kuriomis 
išlygomis galima pasakyti, jog pirmojo tūkstantmečio po Kr. pirmojoje pusėje čia 
jau dominavo indoeuropiečiai. Imperijos gyventojų dauguma, nors ir būdama ne 

lotynų ar helenų kilmės, jau buvo visiškai lotynizuota Vakaruose ir helenizuota 
Rytuose. Barbarų migrantai paprastai priklausė vienai ar kitai indoeuropiečių šei- 
mos šakai (žr. III priedą, 15, 16). 

Be klajoklių, neindoeuropiečių gentims priskirtini ugrofinų grupės nariai; 
autochtoninių iberų genčių telkiniai Ispanijoje; ikilotyniškųjų gyventojų likučiai 
nuošaliausiuose Italijos kampeliuose; ilyrų, dakų ir trakų neasimiliuoti elementai 
Balkanuose. Žydai apsigyveno visuose didžiuosiuose Viduržemio jūros regiono 
miestuose. Ugrofinų grupės gentys suskilo į dalis. Finai — Suomalainen — iš savo 
buveinės Sibire leidosi į varginančią kelionę per subarktinę taigą. Jie užėmė 
žemes tarp Baltijos jūros rytinio pakraščio ir Volgos aukštupio, kuris vėliau tapo 
Rusijos širdimi. Etniniu atžvilgiu jie buvo giminingi tiek hunams, tiek vengrams, 
taip pat kelioms mažesnėms tautelėms — čeremisams, mordviams, permiams, 
vogulams, ostiakams, kurios pasiliko Uralo regione. Dar tolimesnė jų giminystė su 
Altajaus grupės tautomis — turkais, mongolais ir totoriais. Jų kaimynai lapiai jau 
tada bastėsi iš vietos į vietą, pasikinkę elnius. Tą jie tebedaro iki šiol. Patys save 
lapiai vadina „samiais“. Kad dar labiau viską supainiotų, Šiaurės tautos juos buvo 
įpratusios vadinti „finais“. Net viena Švedijos provincija vadinama Finmarku. 

Dvi kitos susiskaldžiusios tautų grupės Kaukaze, kiek mums žinoma, mažai 
tesusijusios. Šiaurės Kaukazo grupei priklauso abchazai, čečėnai, avarai; Pietų 
Kaukazo grupei — lazai, mingrelai ir gruzinai. Šio amžiaus trečiajame dešimtme- 
tyje škotų kilmės kalbininkas mėgėjas, pasivadinęs surusintu Nikolajaus Jakov- 
levičiaus Maro (1864 — 1934) vardu, sukūrė teoriją, siejančią Kaukazo kalbas su 
baskų, etruskų ir senovės hebrajų kalbomis. Taip jis surišo palaidus Europos etni- 
nio audinio siūlų galus. Deja, nors Maro teoriją palaikė galingiausias iš gruzinų, 
ji vis tiek buvo paneigta. 

Azijos klajokliai įsiverždavo į Europos pusiasalį tarsi bangos, kurios kartojosi 
per didesnę jos rašytinės istorijos dalį. Hunai, pasirodę čia V a. po Kr., tik pakei- 
tė anksčiau tomis pačiomis stepėmis klajojusių genčių ordas — senovės skitus ir 
iraniečius — sarmatus, Ptolemėjo II a. po Kr. vadintus stepių valdovais. Jie buvo 
avarų, vengrų ir mongolų (visi jie vėliau pasiekė centrinę Europą) pirmtakai. Kiti 
klajokliai apsiribojo Juodosios jūros regionu. Viena iš tiurkų genčių — bul- 
garai — net sukūrė savo karalystę Volgos vidurupyje. Kita jų šaka įsitaisė prie 
Dunojaus žiočių VII a. po Kr. Bulgarų pėdomis pasekė chazarai, sukurdami kara- 
lystę, kuri driekėsi nuo Šiaurės Kaukazo iki Dnestro. Įkandin chazarų leidosi 
pečenegai, jie pasiekė Balkanus. Juodosios jūros regiono stepėse trumpaamžę 
valstybę buvo sukūrę ir kumanai. Čigonai (romai) keliaudami iš Indijos Europą 
pasiekė XI a. po Kr. Maždaug tuo laiku į Kaukazą įsibrovė viena tiurkų genčių, 
o pagrindinė jų šaka XIV a. po Kr. nukariavo Balkanus. 

Iš visų minėtų neindoeuropiečių genčių tik nedaugelis paliko gilesnį pėdsaką. 
Baskai ir maltiečiai atsilaikė ilgus šimtmečius kalbėdami savomis, nepanašiomis į 
kaimynų kalbomis. Tapatumą išsaugojo ir žydai. Suomiai ir estai prie Baltijos 
jūros, vengrai „Hungarijoje“ virto šiuolaikinėmis tautomis. Lapiai ir toliau klajoja 
su savo elniais. Totoriai, paskutinieji mongolų palikuonys, išsilaikė Tatarstane prie 


235 


EUROPOS ISTORIJA 


Volgos ir, nepaisant deportacijos naujausiais laikais, Kryme. Čigonai vis dar 
paplitę visoje Europoje. Turkai, sukūrę didžiulę imperiją, o paskui jos netekę, 
išlaikė netvirtą atramą Europoje prie pat Stambulo. Balkanų bulgarai taip susita- 
patino su slavų pasauliu, kad jų komunistinis režimas šio amžiaus devintajame 
dešimtmetyje net ėmė persekioti turkų mažumą Bulgarijoje tvirtindamas, kad tai 
ne „tikri turkai“, o tik „suturkėję slavai“. Jei Bulgarijos valdžia būtų buvusi iki 
galo nuosekli, būtų turėjusi siekti visų bulgarų masinės deportacijos, kadangi jie 
nėra „tikri slavai“, o tik „suslavėję turkai“. [GaGAūzAI] 

Pabrėžtina, kad terminas „indoeuropiečiai“ vartojamas daugiausia tik kaip 
lingvistinė kategorija (žr. I skyrių). 

Praplėstos reikšmės jis taikomas ir žmonėms, kurie tas kalbas laikė gimtosio- 
mis. Visos šiai grupei priklausančios kalbos turi ryšį su bendra indoeuropiečių 
prokalbe, kuria kažkur Eurazijoje buvo kalbama daugiau kaip prieš 5000 metų. 
Nuo tada ši grupė paplito didelėje teritorijoje, besidriekiančioje nuo Islandijos 
iki Ceilono, ir vykstant naujųjų laikų kolonizacijai — visuose žemynuose. Sako- 
ma, jog kalba yra didžiausias žmonių giminės turtas, todėl, be jokios abejonės, 
indoeuropiečiai — viena svarbiausių lingvistinių bendrijų žmonijos istorijoje? š 
(žr. III priedą, 15) 

Svarbiausia problema — nustatyti, ką dar, be lingvistinio paveldo, indoeuro- 
piečiai gali turėti bendra. Senasis požiūris, kad kalba būtinai susijusi su gimine, 
tauta, jau atmestas. Kalbos lengvai perduodamos iš vienos giminių grupės kitoms. 
Ilgainiui gali apskritai nebelikti jokio ryšio tarp žmonių „gimtosios kalbos“ ir jų 
tautinės kilmės. (Tą galima nesunkiai įrodyti angliškai kalbančių šalių pavyz- 
džiais — anglų kalbą perėmė milijonai afroamerikiečių ir iš Afrikos kilusių Kari- 
bų jūros baseino gyventojų.) Kalbant apie Euraziją neaišku, ar rudaodžiai indų 
kilmės gyventojai „eksportavo“ savo kalbą šviesesniems europiniams kaimynams, 
ar buvo atvirkščiai; o gal ir vieni, ir antri perėmė tą kalbą iš kokio nors trečiojo 
tarpininko. Afganistane yra padavimas, pasakojantis, kad visi indoeuropiečiai kilę 
iš ten. Tačiau net jei vadinamoji „europiečių“, „kaukaziečių“ ar „arijų“ rasinė 
grupė egzistuoja iš tikrųjų, ji nesutampa su indoeuropiečių kalbomis. Pavyzdžiui, 
atrodo, dauguma turkų genčių priklausytų kaukaziečių rasei, tačiau jų kalba tik- 
rai neeuropietiška. [KAUKAZO RASĖ] 

Aišku, rasės grynumo kriterijus nėra tinkamas išeities taškas kalbant apie 
Europos tautas istoriniais laikais. Tarp Romos imperijos gyventojų buvo nemažai 
Afrikos negroidų ir Vakarų Azijos semitų. Barbarų gentys nuolat papildydavo 
savo genofondą pagrobtomis moterimis ir karo belaisviais. Pakanka apsilankyti 
Airijoje ar Skandinavijoje, kad įsitikintum, jog rasiniai tipai — ne prasimanymas, 
nors kalba, kultūra, religija ir politika visada buvo daug stipresni etninės priklau- 
somybės veiksniai negu rasiniai požymiai. Tačiau aišku ir tai, kad bet kokia gen- 
tinė ar socialinė grupė, kartu gyvenanti ilgesnį laiką, turi perimti bendrą kalbą. 
Lygiai taip pat norėdama išsaugoti savo identitetą tokia grupė dažnai pradeda 
statyti formalius ir neformalius barjerus kryžminimuisi. Ten, kur priklausomybę 
grupei apibrėžia giminystės kriterijai, palaikomi religinių tabu, už kryžminimąsi 

kartais baudžiama net pašalinimu iš bendruomenės. Taip kalba ir giminystė iš 
tikrųjų glaudžiai susipina. 

Keltai, kurie buvo indoeuropiečių avangardas šiaurinėje lygumoje, romėnų 
laikais pasistūmėjo toli į vakarus. Jie sukūrė kai kurias pažangiausias materia- 
lines kultūras. Jie ištobulino metalo apdirbimą ir turėjo geležinių ginklų; tai 
paaiškina jų didžiulę ekspansiją. Keltai buvo užpuolę Romą 390 m. pr. Kr., Grai- 
kiją 279 m. pr. Kr. Užpuolikai gąsdino aukas didžiuliu stotu, rudais plaukais, 
nuožmiu temperamentu ir šlykščiu įpročiu medžioti galvas. Dvidešimt metų II a. 
pr. Kr. pabaigoje iš Jutlandijos pajudėjusios kimbrų gentys kartu su teutonais 
smarkiai siaubė Galiją ir Ispaniją, kol juos sulaikė konsulas Marijus. Sumušęs 
teutonus prie Kampi Putridi, Marijus sutriuškino ir kimbrus prie Kampi Raudiji 
netoli Veronos 101 m. pr. Kr. Tačiau dvi kliūtys negalėjo sulaikyti potvynio ban- 
gos. Keltų gentis bojai įsikūrė „Bohemijoje“. Kiti keltai gausiai apsigyveno šiau- 
rinėje Italijoje, sukūrė Cizalpinę Galiją. Jie užėmė visas žemes į vakarus ir šiaurės 
vakarus nuo Alpių, taip atsirado Transalpinė Galija. Perėjo Pirėnų kalnus, įkur- 
dami, be kitko, Galiciją, o paskui leidosi į Reino kraštą. VIII a. pr. Kr. jie įsiveržė 
į pakrančių salas, taip atsirado „Britų“ salos. 

Tad, kai respublikos gyvavimo pabaigoje romėnų legionai nukariavo didelę 
Vakarų Europos dalį, jiems labiausiai pasipriešino kaip tik keltai. Imperijos lai- 
kotarpiu jie sudarė didžiąją romanizuotų keltų —iberų dalį Ispanijoje, galų — ro- 
manų Galijoje, romanų — britų — Britanijoje. Daugelio keltų genčių pavadinimus 
galima atpažinti šiuolaikiniuose jau seniai praradusių bet kokį ryšį su keltais vie- 
tovių pavadinimuose: Boii (Bohemija), Belgae (Belgija), Helvetii (Šveicarija), Tre- 
veri (Tryras), Parisi (Paryžius), Redones (Renas), Dumnonii (Devonas), Cantiaci 
(Kentas), Brigantes (Brigsteer). Ilgainiui, kai daugelyje vietų keltus užliejo nauja 
germanų genčių banga, jie visam laikui įsitvirtino tolimuosiuose šiaurės vaka- 
ruose, vadinamajame Britanijos „keltiškajame pakraštyje“ — Airijoje, vakarinėje 
Škotijoje, Velse ir Kornvalyje. IV a. po Kr. spaudžiami anglosaksų keltų migran- 
tai iš Kornvalio persikėlė per Lamanšą („Finisterre“) — taip atsirado Bretanė. Iš 
šešių dar gyvų keltų kalbų trys priklauso goidelų (O — keltų) grupei, o kitos 
trys — britų (P-—keltų) grupei. Cymru am byth! Viena keltų šaka iškeliavo į 
Mažąją Aziją. „O neprotingi galatai!" — sušuko šv. Paulius, 52 m. po Kr. aplan- 
kęs šiuos „Rytų galus“ (Gal 3, I). Dar po trijų šimtų metų šv. Jeronimas, atvykęs 
iš Tryro, teisingai pastebėjo, kad galatai kalbėjo iš esmės ta pačia kalba kaip ir 
jo gimtojo Reino krašto galai. [TRisTANAS] 

Germanų gentys Romos imperijos laikais tikriausiai sudarė didžiausią barbarų 
gyventojų grupę. Pirmiausia jie buvo identifikuoti pietinėje Skandinavijoje: 90 m. 
pr. Kr. Posidonijus juos pavadino Germani (germanais). Tuo metu jie jau buvo 
gan tvirtai įsikūrę žemėse, kurios nuo to laiko vadinamos jų vardu. Vakaruose 
germanų užimamos žemės iš dalies sutapo su keltų žemėmis, todėl tokios gentys 
kaip kimbrai ir teutonai buvo vadinamos tai keltais, tai germanais, tai germani- 
zuotais keltais. Rytuose jų žemės iš dalies sutapo su slavų žemėmis, tad kildavo 
ginčų, kam priskirti tokias gentis kaip Tacito minimi Venedi — slavų vendams, 
germanų vandalams ar germanizuotiems slavams. 

Kornvalyje, už trejeto kilometrų į šiaurę nuo Fovi miesto, prie kelio į Menabilį, stovi maž- 
daug dviejų metrų aukščio smailėjantis į viršų akmeninis stulpas su neaiškiu užrašu 
VI amžiaus romėnų raidėmis: „DRUSTANS HIC IACET CUNOMORI FILIUS“ (Čia guli 
Tristanas (ar Tristramas), Ouonimorijaus sūnus). Netoliese yra geležies amžiaus Doro 
tvirtovės žemės pylimas. Kasinėjimai pylimo juosiamame žemės plote parodė, kad tvir- 
tove ankstyvaisiais Viduramžiais vėl buvo naudotasi. Šalia esančios Lantjano fermos 
pavadinimas irgi sako, jog kaip tik čia buvo senovės Lancien - „karaliaus Marko, vadin- 
to Auonimorijum“, rūmai. Netoliese yra ir Mores (Morrois) miškas, Malpas („Nelemtoji 
brasta"), Tir Gwyn (La Blanche Lande) dvaras ir St Sampson-in-Golanto vienuolynas; 
visi šie pavadinimai aptinkami vėlesniuose tekstuose. Tad nėra pagrindo abejoti, kad 
šis antkapis skirtas istorinei Tristano asmenybei. 

Pasak legendos, Tristanas, jau išnykusios Lijonesos šalies kunigaikštis, aistringai 
pamilo Izoldą, Airijos kunigaikštytę, kurią jis lydėjo kelionėje jūra pas Tristano giminaitį 
karalių Marką, kurio žmona ji turėjo tapti. Paslaptingojo meilės eliksyro įžiebta aistra 
kursto juos slapta susitikinėti ir pabėgti. Galiausiai Tristanas krinta mirtinai sužeistas 
karaliaus užnuodytos ieties, o Izolda žūva jo glėbyje. 

Po keleto šimtmečių ši tragiška keltų meilės istorija buvo sueiliuota ir kaip dvaro 
romansas apkeliavo visą Europą. Ankstyviausi jo prancūziškojo varianto bei Eilhardto 
Reino vokiečių kalba užrašytos versijos fragmentai datuojami 1170 metais. Pilniausias 
vokiškasis variantas, kurio autorius Gotfrydas Strasburgietis (apie 1200 m.) tapo Vag- 
nerio operos (1859) libreto pagrindu. Buvo variantų ir senąja provansalų bei senąja 
anglų kalbomis. XV a. sero Thomo Malory kūrinyje Morte D Arthur bei prancūzų prozos 
veikale Roman de Tristan sujungiamos Tristano ir karaliaus Artūro legendos. Prancū- 
ziškosios versijos kopija, iliustruota puikiomis miniatiūromis, laikoma Austrijos nacio- 
nalinėje bibliotekoje (įregistruota numeriu Vienna MS Codex 2537)7. Baltarusiškasis 
„Tristano“ variantas, parašytas XVI a., dabar laikomas Poznanėje, yra seniausias 
pasaulietinės baltarusių literatūros kūrinys“. Tuo metu šiai istorijai buvo jau 1000 
metų: 

Netrukus seras Tristanas išplaukė į jūrą, o su juo gražioji Izolda <...>, o kajutėje taip 

jau nutiko, kad abu pajuto troškulį ir pamatė nedidelį auksinį buteliuką, ir pamanė, 

kad jame senas vynas <...>. Abu juokėsi ir nerūpestingai gėrė vienas į antro svei- 

katą <...>. Bet kai tik gėrimas pasklido jų gyslomis, pamilo viens kitą taip karštai, 
kad tas jausmas nebeapleido jų nei laimėje, nei nelaimėje <...> 

Kaip ir Tristanas, Artūro ciklo centrinė figūra istorikams ir toliau lieka paslaptis. Dau- 
guma mokslininkų mano, kad Artūras, „buvęs ir būsimas karalius“, tai krikščionių britų 
karvedys, kovojęs su anglosaksų įsibrovėliais. Tačiau niekam nepavyko jo neginčytinai 
identifikuoti. VIII a. kronikininkas Nenijus (Nennius) vadino Artūrą dux bellorum, kuris 
sutriuškino saksus prie Badono kalno („Mount Badon“). Velso šaltiniai vadina jį amhe- 
radawr („imperatorium“). XII a. Džofris Monmautietis (Geoffrey ot Monmouth) rašė, jog 

Artūras gimė didžiulėje saloje pastatytoje Tintagelio tvirtovėje prie Kornvalio krantų, 
o mirė Glastonberyje (Glastonbury) prie Šventojo Gralio šventyklos. Naujaisiais laikais 
archeologai Tintagelyje rado vėlyvojo romėnų laikotarpio vienuolių bendrijos buvimo 
įrodymų. Jie sustiprino kornvališkąją versiją. Kiti tyrinėjimai sieja jį su Velso vadu Owai- 
nu Ddantgwainu, Kvinedo ir Poviso karalium, Vyriausiojo Drakono (Head Dragon) 
sūnumi, dar žinomu „Meškos“ pravarde. Jis mirė 520 m.> Pasak Somerseto grafystės 
padavimų, prie Kameloto kalnų Kedberi tvirtovėje ir buvęs karaliaus Artūro dvaras, o 
Glastonberis buvęs tas „Avalonas“, kur jis mirė. 1278 m. karalius Eduardas I paliepė 
Glastonberyje atidaryti kapą; jame rasti kario ir damos karstai. Eduardas I pripažino, 
kad tai Artūro ir Gvineveros palaikai. Sakoma ant kapo stovėjus kryžių (jis neišliko) su 
užrašu: HIC IACET SEPULTUS INCLITUS REX ARTURIUS IN INSULA AVALONIAE (Čia 
guli palaidotas garsusis Avalono salos karalius Artūras)“. 

Senosios legendos nuolat pasitelkiamos vis naujiems tikslams. Viduramžiais ang- 
Ily-normanų kilmės Anglijos karaliai mėgdavo sieti save su ikisaksiškaisiais nukariautos 
šalies valdovais, o karalienės Viktorijos laikų romantikai stengėsi sustiprinti šių dienų 
britų vienybės jausmą svarstydami senovės britų likimą. Alfredas lordas Tennysonas 
(1809-1892) 42 metus išbuvo dvaro poetu laureatu ir 55 metus kūrė karaliaus Artūro 
epą The Idylls of the King (Idilės apie karalių), kuriuo vieni gėrisi, o kiti iš jo šaiposi. Tai 
išplėsta alegorija apie amžiną dvasinio ir materialiojo pradų kovą: 

... their fears 
Are morning shadows huger than the shapes 
That cast them, not those gloomier which forego 
The darkness of that battle in the west 
Where all of high and holy dies away". 


(...jų baimės 
tarsi ryto šešėliai, didesni už tuos, 
kas juos meta; o ne tie, niūresni, kurie eina 
prieš tamsą kautynių štai ten vakaruose, 
kur viskas pražūva, kas aukšta ir šventa.) 








Germanų gentys paprastai skirstomos į tris grupes. Iš skandinaviškosios gru- 
pės kilo būsimieji danai, švedai, norvegai, islandai. Vakarų germanų grupei, 
kurios centras buvo Šiaurės jūros pakrantėje, priklausė batavai, fryzai, frankai, 
alemanai, jutai, anglai ir saksai. Jie buvo olandų, flamandų, anglų, žemumoje 
gyvenančių škotų, iš dalies ir prancūzų protėviai. Rytų germanų grupei, įsikūru- 
siai į rytus nuo Elbės, priklausė svebai, langobardai, burgundai, vandalai, gepidai, 
alanai ir gotai. Daugiausia dėl jų kaltės šiaurinėje lygumoje susidarė genčių 
„transporto kamštis“, jie buvo vieni svarbiausių Romos vakarinės imperijos kri- 
zės veikėjų. [FUTHARK] 

Tacito veikale Germania detaliai aprašyti germanų genčių papročiai, socialinė 
struktūra ir religija. Jos dar nuo bronzos amžiaus prekiavo su Viduržemio jūros 
regiono pasauliu, perėmė romėnų žemdirbystės metodus, net vynuogių auginimą. 

Runos, arba „ženklai iš pagaliukų“, sudaro vikingų abėcėlės pagrindą; ji pagal pirmą- 
sias šešias raides buvo vadinama „futhark“. Runos būdavo iškalamos medyje ar akme- 
nyje ir dažnai sudarydavo ilgus kaip gyvatė užrašus. Buvo du pagrindiniai abėcėlės 
variantai - įprastinis, arba daniškasis futhark, ir švėdų-norvegų futhark; jie abu turėjo 
po 16 pagrindinių ženklų: 


PAPKRVPA*NYH'ABYM 


Runų užrašų rasta labai daug, ypač centrinėje Švedijoje ir Danijoje. Juose rašoma 
apie keliones, teisines sutartis, mirtis, kartais tai - net skaldų eilės. Ant sidabrinio Trun- 
so vietovės šiaurinėje Norvegijoje kaklasaičio užrašyta, kaip jis gautas: 

Forum drengia Frislands a vit (Leidomės į fryzų žemes 
ok vigs fėtum ver skiptum Ir pasidalijome karo grobį.) 

Gripsholme (Pietų Švedija) motina gedi sūnų Ingmaro ir Haraldo, žuvusių žygyje į 
Viduržemio jūrą: 


peir foru drengila fiarri et gulli (Kaip vyrai iškeliavo aukso 
ok austaria arne gafu Ir rytuose jie ereliu gėrėjos, 
dėu sunnarla d Serklandi Ir pietuose jie mirė Serklande.) 


Runų užrašas yra ir Šv. Sofijos soboro galerijoje Stambule; kitas užrašas matyti Šv. 
Morkaus bazilikoje Venecijoje ant vieno iš Atėnų atgabentų liūtų". 

Runomis ne tik rašyta. Vikingų 16 ženklų futharkas atsirado apie 350 m. po Kr. iš 
daug didesnio ženklų rinkinio Hallristningar, kuris dar nuo bronzos amžiaus buvo nau- 
dojamas okultiniam būrimui: 


KYOXAV L 8—- IA GX 
TY WOl+A7X* m2+-— 

Tacitas veikale Germania aprašo, kaip buvo skaitomos runos: 

Nulaužta vaismedžio šakelė suskaldoma į balanas; kiekviena iš jų pažymima vis kito- 

kia runa ir jos metamos ant baltos drobulės, kad nukristų kaip pakliuvo. Tada cere- 

monijai vadovaujantis žynys <...> arba šeimos tėvas <...> pasimeldęs dievams <...> 

paima tris iš jų vieną po kitos ir skaito, ką jos reiškia pagal jose išrėžtas runas“. 

Vėlesniais laikais tarp daugelio runų rašto variantų itin panašios buvo 33 ženklų 
sistema, rasta anglosaksų Anglijoje, ir 18 ženklų sistema iš Armaneno, rasta jau vokiš- 

kai kalbančioje šalyje (žr. III priedą, 17). Runos - tai vartai į paslaptingą ir kupiną keis- 
to grožio vikingų estetinį pasaulį. 

Ogham ar Ogam buvo skandinavų runų keltiškasis atitikmuo, naudojamas ne tik 
rašyti, bet ir burti, ypač Airijoje. Kiekvieną ženklą sudarė paprastos vertikalios ar pasvi- 
rusios linijos, užrėžtos skersai pagrindinės horizontalės. Kiekvienas ženklas iš pradžių 
buvo siejamas su kokiu nors medžiu ir su raide, atitinkančia to medžio pavadinimą, be 
to, pagal aliteraciją su paukščiais ir žvėreliais, su spalvomis, su metų laikais ir su savai- 
tės dienomis: 


B L F S NHDT CC MG NST R AOUE I E O Ui Ia Ao 


Savosios rašto sistemos buvo esminis Europos pagoniškųjų religijų priedas. Oga- 
mas ir runos, kaip ir šiaurinių italikų bei etruskų rašmenys, atsirado dar tais laikais, kai 
bet kokio žinojimo ir supratimo pamatą sudarė gamtos paslapčių atskleidimas buriant. 
Nepaisant to, daug kas iš su tuo susijusių žinių bei magijos atlaikė ir klasikinės bei 
krikščioniškosios civilizacijų atėjimą. 








Germanų klanus vienijo giminystė, o valdžia rėmėsi demokratiniais karių susirin- 
kimais, kurie vadinosi Ding („daiktas“). [pinc] Jų religija aukštino vaisingumo die- 
vus Njordrą (Nerthus) ir Freirą, magijos meistrą ir karo dievą Vodaną (Odiną) ir 
Torą (Donarą), gynusį žemdirbius nuo milžinų, laumių ir visokiausių piktųjų jėgų. 
Žynių institucijos nebuvo, nes germanų karvedžiai, dažnai prisiimdavę karaliaus 
titulą, karines funkcijas sujungdavo su religinėmis. Jie ilgai priešinosi krikščiony- 
bei, nors gotai arijonizmą priėmė gan anksti (žr. toliau). 

Romos imperijos laikotarpiu germanų gentys nepaliaujamai kilnojosi iš vienos 
vietos į kitą. II a. po Kr. gotų federacija paliko savo teritoriją Vyslos žemupyje ir 
pradėjo pamažu slinkti į pietryčius, prieš pagrindinę migracijos kryptį. Po dvejų 
šimtų metų vestgotai įsikūrė Juodosios jūros pakrantėje, šiauriau Dunojaus deltos. 
Ostgotai sustojo toliau į rytus, Kryme ir Dnepro stepėse, pavojingai arti atslenkan- 
čių hunų. IV a. po Kr. kai kurios frankų gentys buvo pakviestos į imperiją kaip 
Foederati ir joms buvo pavesta ginti Reiną. 

Slavų gentys lipo ant kulnų savo kaimynams germanams. Jų priešistorinis lai- 
kotarpis daug menkiau aprašytas dokumentuose, nes jos mažiau susidūrė su 
Romos imperija, todėl apie jas naujaisiais laikais prikurta daug įvairių hipotezių. 
Senovės „slavų tėvynę“ daug kas laikė nuolatine vieta. Lenkų priešistorinių laikų 
specialistų vadinamoji „aborigeninė mokykla“ atkakliai tvirtina, kad „slavų tėvy- 
nė" ab origine apėmė teritoriją tarp Oderio ir Vyslos, nors įtikinamiau būtų per- 
kelti juos toliau į rytus — į miškais apaugusius Karpatų šlaitus. Vakarų moks- 
lininkai dėl nepaaiškinamų priežasčių mėgsta ištremti protoslavus į mažiausiai 
įtikėtiną ir pačią nepatogiausią iš visų vietų — į Pripetės pelkių vidurį. Tačiau 
nesvarbu, kokios buvo tos senovės slavų tėvynės ribos, per ją turėjo eiti pagrin- 

dinis priešistorinių laikų migracijos kelias. Ją turėjo užplūsti ir tikriausiai pajung- 
ti kiekvienas iš didžiųjų klajoklių įsiveržimų. Prie Vitaškovo, vakariniame Nesės 
krante, rastas skitų vadas, palaidotas su visais turtais. Prisiminimai apie sarmatus 
išsilaikė 2000 metų, ir lenkų bajorai vadino save jų palikuonimis. [cRux] Migruo- 
jantys gotai ir gepidai pamažu praslinko, atrodo, nepadarę nieko blogo. V a. po 
Kr. praėję hunai paliko nedaug pėdsakų, išskyrus neduodančią ramybės frazę 
anglosaksų poemoje Widsith, kurioje sakoma, kad „hraedai su aštriais kardais 
turėjo ginti savo senąsias žemes ties Vyslos miškais nuo Aetlos žmonių““. Hunus 
pakeitę avarai buvo sukūrę savotišką slavų — avarų konfederaciją. Ji pirmą kartą 
minima Bizantijos istoriniuose šaltiniuose VI a. po Kr. 

Vargu ar protoslavų kalba galėjo būti labiau diferencijuota, kol I tūkstantmečio 
viduryje neprasidėjo didžioji migracija. Apie protoslavų kalbą žinoma tik tiek, 
kiek sugebėjo atkurti kalbininkai. Kaip ir graikų bei lotynų kalbos, ji turėjo sudė- 
tingą linksniavimo ir asmenavimo sistemą, žodžių tvarkos būta laisvos. Manoma 
slavų gentis sukūrus savotišką visuomeninę instituciją — zadrugą [zADRUGA] — 
„bendrą šeimą“, kur visi genties vado giminaičiai gyveno kartu paklusdami griež- 
tai patriarchalinei drausmei. Jie garbino daug dievų, pavyzdžiui, Triglavą (tri- 
galvį), Svarogą (Saulės kūrėją) ir Peruną (griaustinio dievą). Įdomu, kad daugelis 
slavų religinio žodyno žodžių — nuo Bog (dievas) iki raj (rojus) — yra sarma- 
tų— iraniečių kilmės; lygiai taip pat daug jų žodžių susijusių su primityvia tech- 
nologija, pavyzdžiui, dach (stogas lenkų kalboje) arba plug (plūgas rusų kalboje) 
yra germanų kilmės. Nors slavai gyveno izoliuotai, tačiau turėjo naudos iš ryšių 
su kaimynais (žr. III priedą, 9) 

Vakarų istorikų polinkį naudotis nepatikimais šaltiniais bei jų skepticizmą 
rodo štai toks poetiškai laisvas slavų aprašymas, „paremtas Prokopijaus ir impe- 
ratoriaus Mauricijaus susirašinėjimu": 

Slavai turėjo bendrą kalbą (ji buvo šiurkšti ir netaisyklinga), išore skyrėsi nuo juodbruvų 

totorių aukštesniu stotu ir šviesia oda, panašesne į germanų, nors ir ne tokia pat kaip jų. 

Keturi tūkstančiai šeši šimtai kaimelių buvo išsibarstę Rusijos ir Lenkijos žemėse, jų lūš- 

nos paskubomis pastatytos iš netašytų rąstų <...>. Jas, gal kiek pagražindami, galėtu- 

mėm palyginti su bebrų nameliais <...>. 

Žemės derlingumas, o ne žmonių darbštumas maitino slavų kaimiečius, sudariusius 
didžiąją gyventojų dalį. <...> Laukai, kuriuos jie užsėdavo soromis ir soroke, vietoj duo- 
nos duodavo prastesnį maistą <...>. Kaip aukščiausią dievą jie garbino nematomąjį 
griaustinio valdovą. <...> 

Slavai nemėgo paklusti despotams <...>, Laisva valia gerbė tik amžių ir drąsą; tačiau 
kiekviena gentis ar kaimas buvo lyg atskira respublika, kurioje visus reikėjo sugebėti 
įtikinti ir nieko nebuvo galima priversti <...>. Jie kovėsi pėsčiomis, beveik nuogi <...>, 
gerai plaukiojo, nardė, gebėjo tūnoti po vandeniu kvėpuodami pro tuščiavidurę nendrę. 
Tačiau tokie sugebėjimai reikalingi tik šnipams ir dezertyrams. Karo meno slavai nepa- 
žino. Jų vardo niekas nežinojo, apie užkariavimus nieko negirdėjo". 

Baltų tautos gyveno dar labiau atsiskyrusios. Prūsai į rytus nuo Vyslos deltos, 
lietuviai Nemuno slėnyje, latviai prie Dauguvos kalbėjo kalbomis, kurios, moks- 
lininkų nuomone, buvo menkiausiai išsivysčiusios. Kadaise klaidingai manyta jas 

priklausius slavų kalbų grupei, tačiau dabar prieita prie išvados, kad jos artimes- 
nės indoeuropiečių prokalbei net labiau už sanskritą. Kaip ir visi indoeuropiečiai, 
baltai kuriuo nors priešistorinio laikotarpio momentu neabejotinai turėjo atke- 
liauti iš Rytų, bet kaip tai vyko, jokių žinių nėra. Jie įsikūrė paskutiniojo ledyn- 
mečio paliktų morenų laukuose, ten ir liko gyventi tarp tamsių pušynų ir tvis- 
kančių ežerų. Jie, kaip suomiai ir estai, buvo palikti patys sau, kol migracijos 
banga II tūkstantmečio pirmojoje pusėje nepasuko priešinga kryptimi. [LiETuvA] 

Nepaisant Vakaruose įsigalėjusio papročio, barbarų migracijas reikia nagrinė- 
ti kaip visumą. Jos neapsiribojo germanų gentimis ar romėnų limomis Vakaruose. 
Tai, kas Vakarams atrodė staigus potvynis IV a. pabaigoje, buvo tik vienas dra- 
mos, kurios ir geografinės, ir chronologinės ribos buvo daug platesnės, veiksmas. 
Pirmasis artėjančio tvano ženklas pasirodė 376 m. Tada ostgotai, spaudžiami 
hunų, paprašė imperatoriaus Valento leidimo apsigyventi Mezijoje. Kai kuriems 
iš jų buvo leista persikelti per Dunojų su sąlyga, kad atiduos savo ginklus ir vai- 
kus. Po poros metų, 378 m. rugpjūčio mėn., ostgotai susikovė lemiamame mūšy- 
je prie Adrianopolio, kuriame žuvo pats imperatorius. Gotų sąjungininkų Sarma- 
tijos alanų sunkioji kavalerija sutriuškino nenugalimuosius Romos legionus. 
(Karo istorijoje ši sarmatiškųjų iečių ir stambių žirgų jėgos demonstracija buvo 
Viduramžių karų charakteringiausių bruožų pradžia.) Dar po ketverių metų atėjo 
vestgotų eilė. Jų karalius ir karvedys Alarikas negalėjo likti abejingas ostgotų 
sėkmei. Kaip dovanėlę nusiraminimui, jis buvo gavęs iš Romos magister militum 
illiricorum titulą. Tačiau per trisdešimt metų trukusius susirėmimus šitos pareigos 
nesutrukdė Alarikui apiplėšti iš pradžių Atėnus (396 m.), o paskui ir Romą (410 
m.). Tikroji Alariko pykčio priežastis buvo ta, kad imperatorius neleido vestgo- 
tams įsikurti Noriko provincijoje. Vėliau jis sumanė vesti savo žmones į Afriką. 
Tačiau Alarikui mirus prie Kozencos vestgotų planai pasikeitė. Alariko įpėdinis 
Athaulfas vedė paimtą į nelaisvę imperatoriaus Honorijaus įseserę, o jo brolis 
Walija leido vestgotams atsikvėpti ir įkurdino juos Akvitanijoje. Vestgotų įkurta 
Tulūzos karalystė buvo trumpaamžė, tačiau pasitarnavo jiems kaip tramplinas, 
kai po 507 metų jie pradėjo kurti ilgalaikį paveldą Ispanijoje. 

Vestgotų siautėjimas sudarė sąlygas dar trims dideliems įsiveržimams. Romė- 
nams atitraukus savo legionus iš Galijos ginti Konstantinopolį nuo Alariko, jų 
įgula prie Reino pavojingai susilpnėjo. Maždaug apie 400 m. burgundai pasinau- 
dojo proga įsibrauti į teritoriją prie Reino ir Maino santakos. Po trisdešimties 
metų jiems metė iššūkį Romos karvedys Etijus. Jo pagalbiniai hunų daliniai išstū- 
mė iš ten burgundus. 443 m. jie vėl sugrįžo, kad visam laikui įsikurtų Liono apy- 
linkėse. Nuo tada Burgundijos karalystė plėtėsi Ronos ir Sonos slėniuose kontro- 
liuodama svarbiausias Alpių perėjas. [miBELUNGAI] 

406 m., per Kalėdas, didelė barbarų orda perėjo užšalusį Reiną ties Koblencu. 
Vandalai, svebai ir alanai užplūdo Galiją. Vandalai aplinkiniu keliu leidosi į Ala- 
riko kelionės pradinį tikslą — Afriką. Jie kirto Pirėnus 409 m., Gibraltaro sąsiau- 
rį 429 m. ir 439 m. atsidūrė prie Kartaginos vartų. Vandalams prireikė 33 metų 
įveikti apie 4000 kilometrų. Iš savo bazės Kartaginoje jie leidosi į jūrą, užgrobė 

LIETUVA 


Daugelis autoritetų patvirtina, kad lietuvių kalba „archajiškiausia iš visų indoeuropiečių 
kalbų“, kad „ji geriau išlaikė savo archajines formas <...> negu kitos šiuolaikinės indo- 
europiečių kalbos“". Nuo to laiko, kai 1897 m. Karlas Brugmannas išleido Grundriss — 
lyginamąją indogermanų kalbų gramatiką, lietuvių kalba tapo etimologų romantikų 
numylėtine. 

Tikra tiesa, jog lietuvių kalboje esama žodžių, kuriuos atpažins kiekvienas klasikos 
žinovas: vyras, saulė, mėnuo, ugnis, kalba. Lietuvių kalba, be daugiskaitos, išsaugojo ir 
dviskaitą, ilguosius nosinius balsius, septynis linksnius, veiksmažodžių kaitymą laikais, 
asmenimis, nuosakomis, panašų kaip ir lotynų kalboje. Antra vertus, lietuvių kalbos 
žodyne nemažai ir slaviškų elementų: galva (rusiškai golova), ranka (lenkiškai ręeka), 
paukštis, žiema, sniegas (lenkiškai piaszek, zima, šnieg). Ir lenkų kalba turi daugiskaitą, 
nosinius balsius ir septynis linksnius. Ne taip kaip lietuvių (ar prancūzų), dauguma slavų 
kalbų neprarado niekatrosios giminės. Faktiškai lietuvių kalbai būdingiausi bruožai, 
bendri ir baltų, ir slavų kalbų grupėms. Jei kas mano, kad ji - artima sanskrito giminaitė, 
to laukia nusivylimas. 

Nepaisant to, lietuvių kalbos išlikimas iš tikrųjų vertas dėmesio. Per ilgus Lietuvos 
Didžiosios Kunigaikštystės gyvavimo šimtmečius ji liko vietine kaimo žmonių šnekamą- 
ja kalba ir niekada nebuvo vartojama kaip aukštosios kultūros ar kaip valstybinė kalba. 
Lietuvos Statutai, parašyti rūtėniškai (ruski ar „Ruthenian“), 1530 m. buvo išversti į 
lotynų, 0 1531 m. į lenkų kalbą, bet ne į lietuvių. Pradedant M. Mažvydo Katekizmu 
(1547 m.) lietuvių kalba buvo vartojama religiniams tikslams. XIX a. rusų pedagogai 
norėjo vietoj lotyniškos abėcėlės įvesti kirilicą. Tačiau lenkų vyskupai Vilniuje sėkmingai 
tam pasipriešino, griebęsi taktinės gudrybės - lietuvių vaikų pradiniam mokymui jie 
toliau naudojo lotynų abėcėlę ir taip dar labiau sustiprino lietuvių prisirišimą prie 
katalikybės. Tad kalbininkams mėgėjams būtų tikrai ne pro šalį pagaląsti dantis ir 
pamėginti iššifruoti kad ir tokį Šventojo Rašto fragmentą lietuvių kalba: 

„-.Ir angėlas tare jiems: „Nesibijokities! Štay!“ Apsakau jums didį džiaugsmą, kurs 
nusidūs vissiems žmonems“ (Lk 2, 10). 








Balearų salas ir Sardiniją. 455 m. vadovaujami Genzeriko vandalai pakartojo Ala- 
riko žygį ir nusiaubė Romą. Jų karalystė Afrikoje liko stipri iki imperijos valdžios 
atkūrimo kitame šimtmetyje. Vandalai atsiskyrė nuo savo bendrakeleivių svebų 
ir alanų dar Ispanijoje. Svebai sukūrė savo karalystę tolimuose šiaurės vakaruose, 
Galicijoje; vakariniai alanai leidosi į Tacho slėnį. 

Romos legionų išvykimas iš Britanijos 410 m. paskatino piratus pradėti puoli- 
mą. Daugiau kaip šimtą metų Romos vietininkai stengėsi išlaikyti tvirtoves „sak- 
sų pakrantėje“. Dabar romėnų —britų gyventojai buvo palikti likimo valiai. Kai 
kurie romėnų daliniai po 418 m. gal dar buvo sugrįžę dešimčiai ar dvidešimčiai 
metų, tačiau prašymai Etijui 446 m. liko be atsakymo. Netrukus visi nuolatiniai 

NIBELUNGAI 


Keliasdešimt metų ties IV ir V a. riba Burgundijos karaliaus dvaras buvo Vormse prie 
Reino - senovės Civitas Vangionum. Burgundus, pagal ankstesnį jų vadą vadintus 
„Nibelungais“, atgabeno čia kaip pagalbinius dalinius saugoti imperijos sienų. Jie buvo 
išstumti iš čia 435—436 m., kai Romos karvedys Etijus kovojo su atslenkančiais hunais. 
Iš vėlesnių laikų Lex Burgundiorum žinomi trijų karališkųjų brolių vardai: Gundarius 
(Gunther), Gislaharius (Giselher) ir Godomaras (Gemot). Stabtelėję Ženevoje, jie 
leidosi į Lioną ir čia 461 m. įkūrė pirmąją Burgundijos karalystę. [LucbuNas] Atminimo 
lenta toje vietoje, kur Vormse kadaise stovėjo karaliaus rūmai, primena viską, kuo 
didžiuojasi šis miestas: 
Čia buvo 
romėnų šventyklos vieta 
Nibelungų karališkoji pilis 
Karolio Didžiojo imperatoriškoji rezidencija 
Vormso kunigaikščio-vyskupo dvaras, 
prancūzų sugriautas 1689 ir 1754 metais. 
Čia vyko 
daugiau kaip šimtas imperijos ir kunigaikštystės seimų. 
Čia prieš imperatorių ir imperiją stovėjo 
Martynas Liuteris" 

Toliau į šiaurę, prie dabartinės sienos su Olandija, stūkso Šv. Viktoro katedra Ksan- 
tene (Ad Sanctos). Manoma, kad šv. Viktoras, Romos imperijos pabaigos krikščionių 
kankinys, buvo legendinio kario Zygfrydo (Siegfried, „Pergalė-Taika“) prototipas. 

Kai burgundai laikėsi Vormse, Atilos hunai vis dar stovėjo Dunojaus vidurupio lygu- 
mose. Jie irgi yra vienas iš daugelio istorinių elementų, kurie, susipynę su mito ir sagos 
fantazijomis, sudaro garsiausios germanų legendos pagrindą. 

Nibelungenlied (Nibelungų giesmė) yra apie 2300 ketureilių strofų epinė poema, 
užrašyta Austrijoje XIII a. pradžioje. Iš 34 išlikusių rankraščių A rankraščiai laikomi Miun- 
chene, B rankraščiai Sankt Galene, C rankraščiai - Donaušingene. Visi variantai pasa- 
koja, kas vyko Burgundijos karaliaus dvare, kai ten atvyko nenugalimasis kunigaikštis 
Zygtrydas - slibino nugalėtojas, Nibelungų lobio sargas, stebuklingo gobtuvo, darančio 
Žmogų nematomą, savininkas. Zygfrydas išgelbėja šalį nuo saksų armijos, įveikia Islan- 
dijos kunigaikštytę Brunhildą, kuri sutinka paklusti tik vyrui, įveiksiančiam ją atletinėse 
varžybose, ir, užleidęs Brunhildą karaliui Giunteriui, pats gauna Giunterio sesers Krym- 
hildos ranką. Tačiau dviejų porų harmonija sutrinka, kai Brunhilda atskleidžia savo pra- 
laimėjimo paslaptį. Giunterio vasalas Hagenas sužino vienintelę silpnąją Zygfrydo vietą, 
nuduria jį ietimi begeriantį prie šaltinio ir jo lobį įmeta į Reiną“ (žr. 9 pav. įklijoje). 

Nežinomas Nibelungų giesmės autorius šias pagoniškas legendas perpasakojo 
Viduramžių Vokietijos dvariškių krikščioniškąja kalba, o Richardas Vagneris pagražinęs 
perteikė jas romantiškosios operos kalba Reino aukse (Das Rheingold, 1869), Valkirijo- 
je (Die Walkūre, 1870), Zygfryde (Siegfried, 1872) ir Dievų žuvime (Gėttierdžimmerung, 

1876). Pirmąkart visas „Nibelungų žiedas“ buvo atliktas Festšpylnause Bairoite (Bay- 
reuth) 1876 m. rugpjūčio mėnesį. 

Antrojoje Nibelungų giesmės dalyje našle tapusi Krymhilda palieka Vokietiją, kad 
ištekėtų už pagonio Etzelio (Atilos). Po kiek laiko ji pasikviečia savo giminaičius iš Bur- 
gundijos į Ecelburgą/Graną (dabartiniame Estergome). Krymhildos tikslas - atkeršyti 
už mylimąjį Zygfrydą. Nukirtusi Hagenui galvą, ji visiems pagrindiniams poemos per- 
sonažams užkuria kruviną savitarpio neapykantos pirtį. 

Dabartiniai keliautojai literatūrinių personažų maršrutais gali pakartoti burgundų 
kelionę iš Vormso į „Hunų šalį“. Jiems reiks vykti nuo „Trijų upių ežero“ prie Pasau mies- 
to, kur vyskupu buvo Krymhildos brolis, į grafo Rudigerio sodybą prie Bechlareno 
(Pochlarno), paskui - į Melko tvirtovę, Traismauerio romėnų vartus ir į Tuliną, kur Etze- 
lis laukė savo nuotakos, o iš ten į Vieną, kur septyniolika dienų truko vestuvių puota. 
Tačiau viskas baigiasi labai liūdnai: 

Hier hat die Mar ein Ende. 
Diz ist der Nibelunge Not. 
(Taip žuvo nibelungai - garsinga padermė. 
Apie jų mirtį rūsčiąją čia baigiasi giesmė.) 





Britanijos ryšiai su imperija nutrūko. Nuo tada ilgieji anglosaksų laivai gabeno ne 
tik piratus, bet ir prekeivius bei kolonistus. 457 m. Kentas pasidavė Hengesto 
vadovaujamiems jutams — genčiai, kuri prasiskynė kelią iš „Jutlandijos“ Danijoje 
per Fryziją. Anglai, palikę savo buvimo ženklą „Angelno“ apygardoje Šlezvige, 
užėmė rytines Britanijos pakrantes. Jie įplaukė į Humberio upės žiotis ir įkūrė čia 
bendruomenes. Iš jų vėliau susidarė ekspansyvi Mersijos karalystė (pavadinimas 
reiškia marką — pasienio sritį). Saksai, kuriems vadovavo Elė, pirmiausia išsilai- 
pino pietinėje pakrantėje. Taip jie padėjo pamatus pietinių saksų karalystei 
(Saseksui). Kiti — vidurio saksai (Midlseksas) ir rytiniai saksai (Eseksas) — Tem- 
zės slėniu slinko aukštyn. 

Taip prasidėjo ilgai trukęs rytinės Britanijos nukariavimas ir apgyvendinimas, 
pasibaigęs „Anglijos“ atsiradimu. Daugiau nei tris amžius šimtai vietinių vadų 
valdė savo mažytes valstybėles, kol susiliejant bei aneksuojant atsirado didesnės 
grupės. Galingiausia iš vėlesnių anglosaksų valstybių vakarinių saksų kunigaikš- 
tystė (Veseksas) savo varžovus įveikė tik 940 m. — praslinkus penkiems šimtams 
metų nuo pirmųjų anglosaksų įsiveržimų. Tuo tarpu smarkiai spaudžiami britai 
kovojo stengdamiesi sustabdyti atvykėlių antplūdį. Jų pergalė prie Mons Bado- 
niko apie 500 m. vadovaujant pusiau legendiniam karaliui Artūrui sulaikė anglo- 
saksus ir padėjo keltams išlikti Vakaruose. [rRisTANAS]. 

Tuo metu, kai germanų gentys niokojo vakarines Romos imperijos provincijas, 
neramumus išprovokavę hunai galiausiai pasirodė Panonijoje. Jie 420 m. Tisos 
upės lygumose įkūrė palapinių miestelį — savo sostinę. 443 m. hunai pateko Ati- 
los (apie 404—453 m.) valdžion. Kaip tik jo vardas tapo beprasmiško griovimo, 

naikinimo sinonimu: „Kur žengė jo žirgo koja, ten žolė nebeauga“. Keletą metų 
ši „Dievo rykštė“ kėlė sąmyšį imperijos Dunojaus provincijose. 451 m. Atila lei- 
dosi į šiaurę ir į vakarus telkdamas sąjungininkus iš barbarų genčių, įskaitant 
gepidus ir burgundus. Jis pasigailėjo Paryžiaus — miestą apgynė šv. Ženevjevos 
maldos. Tačiau Katalauno laukų pievose, netoli Šalono, gerai tinkančiose jo 
kavalerijai, jis triuškinamai pralaimėjo koalicijai, kurią iš Teodoriko ostgotų ir 
frankų salijų, vadovaujamų „jūrų sūnaus“ Merovcigo, sudarė Etijus. „Jo pasitrau- 
kimas už Reino buvo paskutinė pergalė, pasiekta Vakarų Romos imperijos var- 
du““. Tada Atila pasuko į Italiją. Turinas, Paduja ir Akvilėja patyrė ankstesnį 
Meco likimą. „Ateinačios kartos vargu ar suras Akvilėjos griuvėsius“. Milane Ati- 
la įsižeidė pamatęs karaliaus rūmuose freską, vaizduojančią skitų kunigaikščius, 
sukniubusius prieš imperatoriaus sostą. Jis paliepė dailininkui sukeisti persona- 
žus vietomis. 452 m. Romos vyskupui Leonui I ant Bolsenos ežero kranto kažkaip 
pavyko įkalbėti Atilą pasitraukti. Su belaisve, vardu Ildiko, pasitraukęs prie Tisos 
jis gan laimingai mirė vestuvių naktį trūkus arterijai — „užduso nuo plūstančio 
kraujo <...>, kuris veržėsi jam į pilvą ir plaučius“. Hunų ordos raiteliai išsisklaidė 
taip pat greitai kaip ir pasirodė. Juos sutriuškino iš pasalų užpuolę buvę sąjun- 
gininkai, ir hunai buvo priversti palikti Panonijos lygumą gepidams ir ostgotams. 
[čaBA] [EPIDEMIJA) 

Atilos mirtis ostgotams buvo gera proga įtvirtinti savo nepriklausomybę. Slink- 
dami iš Panonijos, jie pradėjo plėšikišką žygį Rytų imperijoje. Žygis liovėsi tik 
tada, kai Teodorikas gavo įprastinę duoklę bei magister militum ir Italijos patri- 
cijaus titulus. Tačiau horizonte pasirodė dar vienas barbarų karvedys. Atsitiktinai 
nuvertęs paskutinįjį Vakarų Romos imperijos imperatorių, Odoakras tapo samdi- 
nių armijos, veikusios Sicilijoje, Dalmatijoje ir net anapus Alpių, vyriausiuoju 
vadu. Galutinis susirėmimas atrodė neišvengiamas. Viskas baigėsi trejetą metų 
trukusiu Ravenos apgulimu ir Odoakro mirtimi nuo Teodoriko rankos 493 metais. 
Dabar nebeliko kliūčių ostgotų karalystei Italijoje įkurti. 

Panašiai ir Merovingo vaikaitis Chlodvigas (Clovis, apie 466—511), frankų 
salijų karalius, galėjo pasinaudoti Romos federato (foederatus) statusu ir išplėsti 
savo dominijas ginčytinoje Galijos provincijoje. Leidęsis iš senosios salijų sostinės 
Turnė, Chlodvigas sumušė paskutinįjį Romos vietininką Galijoje Siagrijų, paskui 
nukariavo savo varžovus frankus ripuarijus (dabartinėje „Frankonijoje“), alema- 
nus, burgundus ir galiausiai 507 metais Akvitanijos vestgotus. Išžudęs visus smul- 
kesnius frankų kunigaikščius ir vedęs krikščionę Klotildą, jis apsikrikštijo Reimse 
(tikriausiai per Velykas) 496 metais. Taip atsirado didžiulė „Merovingų“ karalystė, 
besidriekianti nuo Pirėnų iki Bavarijos. Atrodo, Chlodvigas iš imperatoriaus Kon- 
stantinopolyje gavo diademą kartu su konsulo garbės vardu. Po 30 metų valdymo 
jis mirė savo naujojoje sostinėje Paryžiuje. Pats to nežinodamas, Chlodvigas sukū- 
rė tai, ką Lavisse'as vadino „ne tiek tauta, kiek istorine jėga“ — jėga, kuriai buvo 
lemta sukurti ne tik Prancūziją, bet ir Vokietijos imperiją. 

VI amžiuje barbarai savo užkariavimus įtvirtino nepaisydami trumpalaikio 
imperijos atkūrimo valdant Justinianui (žr. toliau). Vestgotų karalystė Ispanijoje 

Manoma, kad prieš pralaimint Etijui 451 m. Atilos karius jau buvo užpuolusi smarki liga. 
Kai kurie istorikai daro išvadą, jog būtent hunai Europos ligų sąrašą papildė raupais". 
Kiti tvirtina, kad raupai jau siautėjo Romoje 165—180 metais. Neabejotina, kad nemažai 
žmonių nuo raupų mirė net XVIII amžiuje. Per epidemiją Paryžiuje 1719 m. - taigi likus 
vos keleriems metams iki skiepų nuo šios ligos atradimo — nuo raupų mirė 14 000 žmo- 
nių. Tačiau net ir po to nuo jų mirė Liudvikas XV 1774 m. ir galbūt Juozapas II 1790 m. 

Daugybę metų visi bijojo epidemijos šmėklos. Rusų tautosakoje yra pasaka apie 
maro šmėklą merginos pavidalu; jos pabučiavimas kaimiečiams atnešdavo mintį. Apo- 
kalipsės knygoje Ketvirtasis raitelis jojo ant „išbalusio kaip negyvėlis žirgo“, „o raitelio 
vardas buvo Mirtis“. 

Ilgus laikotarpius tyrinėjančiam istorikui, kaip ir epidemiologams, svarbiausia išsi- 
aiškinti, kodėl kai kurios ligos, kurį laiką pasireikšdavusios švelnesne forma, staiga 
įsisiautėja neregėta jėga. Tai lemia įvairūs veiksniai - aplinkos pasikeitimas, štamų 
mutacijos. Pavyzdžiui, raupai buvo gerai žinomi Viduramžių Europoje, bet toli gražu 
nelaikyti pačia pavojingiausia liga. Tačiau pasiekę Ameriką raupai nusiaubė ją taip, 
kad beveik sunaikino actekų civilizaciją. Čiabuvių sumažėjo nuo 20 iki 3 procentų visos 
žmonijos, tad raupai „vienvaldiškai įvedė ir palaikė vergovę““. Panašų poveikį Europai 
turėjo sifilis, vadinamas „amerikiečių kerštu“. Amerikoje jis tik vos vos sudirgindavo 
odą, o Europoje išžudė ir subjaurojo milijonus žmonių. [svPHiLUs] 

Išimtis — maliarija. Nuo seniausių laikų tai buvo endeminė, vietinio pobūdžio liga 
(tokia ji buvo ir tuomet, kai nuo jos mirė Aleksandras Didysis), niekada nesukeldavusi 
didžiulių epidemijų. Tačiau ji žudė žmones nepaliaujamai ir metodiškai, ypač tokiose 
vietovėse kaip Kampanijos pelkės netoli Romos, kurių šiltame stovinčiam vandenyje 
itin palankios sąlygos daugintis parazitiniams pirmuonims plazmodijams. Susumavus 
visas maliarijos aukas paaiškėja, kad ši liga „padarė daugiausia žalos didžiausiam 
skaičiui žmonių““. 

Kiekviena mirtina liga siautėjo tam tikru laiku, kiekvienam amžiui buvo būdingos 
savos ligos. Raupsų siautėjimas pasiekė kulminaciją XIII amžiuje. Juodoji Mirtis atsiėmė 
savo duoklę XIV amžiuje (žr. VI skyrių) ir dar kelis kartus vėliau. Sifilis siautėjo Renesan- 
so ir Reformacijos metu iki pat Švietimo epochos. Džiova ieškojo aukų tarp Romantizmo 
atstovų — nuo jos mirė Chopinas, Stowackis, Keatsas ir daugybė kitų. Cholera buvo 
Europos ankstyvųjų pramonės miestų rykštė, o gripas nelauktai daug aukų nusinešė XX 
a. pradžioje. AIDS - XX a. pabaigos raupsai - atėjo sudrumsti mokslo amžiaus ramybės 
ir parodyti, kad epidemijos - ne tik praeities keistenybės. [RAUPSUOTASIS] [SANITAS] 











klestėjo, priešingai negu jos pirmtakė pietinėje Galijoje. Karalius Leovigildas per- 
kėlė sostinę į Toledą ir prisijungė svebų valstybę. Užtat ostgotų karalystę, kuri 
apėmė kelias Dunojaus provincijas ir Italiją, užėmė paskutinioji iš čia atkeliavusių 
rytų germanų genčių — langobardai („ilgabarzdžiai“), arba lombardai. Praėjo 

šimtas metų, kol langobardai išsisklaidžius hunams užvaldė gepidus ir avarus 
anapus Dunojaus. 568 m. jie leidosi į pietus ir įkūrė naują viešpatiją, kurios cent- 
ras buvo Pavija. Nuo to laiko dėl Apeninų pusiasalio varžėsi langobardai, bizan- 
tiečiai pietuose ir vis stiprėjantys frankai. Tiesą sakant, frankai sklido į visas 
įmanomas puses. Jie išstūmė dalį saksų į šiaurinę Galijos pakrantę. Rytinėse mar- 
kose spaudė didumą saksų ir Tiuringijos gyventojus. Kaip tik frankai sulaikė 
avarus ties Bavarijos vartais, o paskui nubloškė germanų kolonistus į jų Ostlandą 
(„Austriją“) Dunojaus vidurupyje. Avarų valstybės žlugimas Dunojaus baseine 
atvėrė kelią slavams. 

Vakarų slavai leidosi per lygumą į Labos ir į Dunojaus aukštupius. Vendai 
(sorbai, arba Lužicos serbai) išliko iki šių dienų į vakarus nuo Oderio, o kašu- 
bai — Pomeranijoje. Čekų gentys užėmė Bohemiją, slovakai pietinius Karpatų 
šlaitus. Jie įkūrė Didžiąją Moravijos imperiją, klestėjusią VIII ir IX a. Lenkai — 
Polanie, t. y. „atvirų laukų žmonės“, pirmiausia pasirodė prie Vartos — rytinio 
Oderio intako. Giminingos gentys užėmė beveik visą Vyslos baseiną. 


Prynie Wista, ptynie (Plaukia Vysla, plaukia 
Po polskiej krainie, Per lenkų kraštus, 

Po polskiej krainie, Per lenkų kraštus, 

I dopoki ptynie Ir kol Vysla plaukia 
Polska nie zaginie, Lenkija nežus, 

Polska nie zaginie. Lenkija nežus.) 


Rytų slavai po truputį slinko į šiaurę ir į rytus nuo Dnepro į baltų ir suomių 
teritorijas ir į Volgos aukštupio miškus. Jų išcentrinis judėjimas suformavo skir- 
tumus, kurie vėliau leido rusinams atsiskirti nuo rusų. Lenkai dainavo apie Vyslą, 
o rusams buvo lemta dainuoti apie Volgą, kuri tapo jų „tikrąja motina". 

Pietų slavai įsiveržė į imperiją VI amžiuje, persikėlę per Dunojų daugelyje 
vietų. 540 m. jie apgulė Konstantinopolį. Buvo lemta suslavėti Ilyrijai, Bulgarijai, 
kartą paminėti kalbant apie dabartinę pietų Lenkiją, kolonizavo Savos aukštupį 
ir Dalmatijos pakrantes. Kita grupė, įsikūrusi Dravos aukštupyje, pradėta vadinti 
slovėnais. Serbai užėmė Dravos, Savos ir Dunojaus santakos regioną. 

Migruojančių genčių dinamizmas darė didelę įtaką visiems jų kaimynams. Ten, 
kur ankstesni gyventojai nebuvo sunaikinti ar asimiliuoti, jie dažnai būdavo išstu- 
miami. Vakaruose migrantai užliejo keltus Galijoje, o Britanijoje jie buvo tarsi 
suvaryti į aptvarą. Tik airiams negrėsė įsiveržimas. Keltai iš Airijos (škotai) migra- 
vo į Kaledonijos kalnus ir ten pajungę vietinius piktus sudarė gėlų Škotijos pagrin- 
dą. Tuo pačiu metu atvykstantys iš Kornvalio keltai sudarė keltų Britanijos pamatą. 
Kitose vietose anglosaksai nustūmė keltų bretonus atgal į tvirtoves Velse. 

Rytuose per vieną tamsiausių Viduramžių laikotarpių suirutė Dunojaus 
baseine truko beveik tris šimtmečius. Slavai vis dar nepatekdavo į literatūrinius 
šaltinius, ir jų kovos su avarais ir germanų forpostais retai minimos dokumen- 
tuose. Paskutinis mozaikos elementas atsidūrė savo vietoje tik IX amžiuje, kai 
įsiveržė klajokliai vengrai. Ponto stepėse margas genčių mišinys pateko dar vienos 

avantiūristinės genties iš Azijos — chazarų — valdžion. Juos VII a. pradžioje ėmė 
valdyti tiurkų dinastija iš Šiaurės Kaukazo. Nors tame genčių mišinyje buvo ir 
indoeuropiečiai slavai, jie netapo dominuojančiu elementu iki Kijevo valstybei 
įsikuriant IX amžiuje. [cHazARAI] 

Migracijų poveikis Europos pusiasalio etninei ir lingvistinei sandarai buvo 
labai stiprus. Jos radikaliai pakeitė gyventojų etninę sudėtį vienose šalyse, o kai 
kur atsirado visai naujų elementų. 400 m. po Kr. pusiasalio gyventojai buvo aiš- 
kiai susiskirstę į „romėnus“ ir „barbarus“, o 600 ar 700 m. čia jau gyveno daug 
sudėtingesnis pusiau barbarizuotų buvusių romėnų ir pusiau romanizuotų buvu- 
sių barbarų mišinys. 

Pavyzdžiui, Ispanijoje romanizuotus keltus —iberus papildė nemažas skaičius 
germanų, netrukus susiformavo ir reikšmingi maurų bei žydų sluoksniai. Galijoje 
galų — romanų pagrindą padengė storas, bet nelygus germanų sluoksnis — stores- 
nis šiaurės rytuose, plonesnis pietvakariuose. Ir Italijoje prie lotynizuotų keltų — 
italikų bei graikų prisišliejo nemaža germanų priemaiša, ypač šiaurėje. Britanijoje 
romanų —britų gyventojai buvo asimiliuoti arba nustumti kitur; liko dvi skirtingos 
bendruomenės — keltų vakaruose, germanų rytuose, viduryje ir pietuose. Kale- 
doniją (Škotiją) pasidalijo germanai, įsikūrę žemumose, ir keltai, persikėlę į kal- 
nus. Vokietijoje vakarinių ir rytinių germanų genčių pusiausvyra aiškiai pasikeitė 
pirmųjų naudai, kadangi dauguma pastarųjų migravo. Slavų gentys ėmė dominuo- 
ti ne tik didžiausioje šiaurinės lygumos dalyje, bet ir Balkanuose. Naujosiose 
tėvynėse pasiliko dauguma neslaviškųjų gyventojų, įskaitant ir vlachus“. 

Etniniai pakitimai neišvengiamai atsispindėjo ir kalboje. Vulgarioji (liaudies) 
lotynų kalba, kuri atliko lingua franca vaidmenį Vakarų Romos imperijos vėlyvuo- 
ju laikotarpiu, pamažu susiskaldė į visą pulką supaprastintų neolotyniškų kalbų, 
nuo portugalų iki rumunų kalbos. Pavyzdžiui, lotynų žodis pater ispanų ir italų 
kalbose išvirto į padre, prancūzų kalboje į pėre, rumunų kalboje į tata. 

Kalbos keitėsi pamažu. Pavyzdžiui, vulgarioji lotynų kalba perėjo tris ryškius 
etapus — galų romanz (VIII a.), senosios prancūzų (XI a.) ir viduriniosios pran- 
cūzų (XIV a.) — kol pagaliau virto dabartine prancūzų kalba. Nykstant senosios 
lotynų kalbos asmenuotėms, linksniuotėms, galūnių kaitai, klostėsi naujos grama- 
tinės ir leksinės formos. Bonum, bonam, bonas virto bon, bonne, bonnes. Rex tapo 
le roi; amat — aime, regina — la reine. Seniausias tekstas „romanų“ kalba yra 
vadinamoji „Strasbūro priesaika“, datuojama 843 metais — tuo metu Prancūzijos 
karaliai liovėsi kalbėję germaniškąja frankų kalba. Britanija — viena iš kelių 
buvusių Romos provincijų, kur lotynų kalba buvo visiškai išstumta. 

Graikų kalba kaip oficiali išliko Rytų Romos imperijoje, o daugelyje vietų, 
ypač Mažojoje Azijoje, ir kaip šnekamoji. Tačiau kai kurios sritys, tarp jų ir Pelo- 
ponesas, kurį laiką buvo visiškai ar iš dalies suslavėjusios. Nedera viską per daug 


* Vlach ar Wloch yra senosios slavų kalbos žodžiai lotynams pavadinti. Iš jų kilo ir šalių pavadinimai 
— Senoji Valakija Serbijoje, Didžioji Valakija Tesalijoje, Mažoji Valakija Šiaurės Rumunijoje, Vala- 
kija Pietų Rumunijoje ir Maurovalakija — „juodųjų valakų“ (Negrolatini) šalis Dinarų Alpėse. 
Lenkai dar ir dabar Italiją vadina Wochy. 

CHAZARAI 


Nė viena iš neilgai gyvavusių Europos lygumos valstybių nesukėlė tiek nesutarimų, kiek 
chazarų valstybė. Tačiau aišku, kad nuo 630 m., kai ją ėmė valdyti tiurkų dinastija 
Ashihna, iki 970 m, kai ją nukariavo Kijevo kunigaikštis Sviatoslavas, jai teko labai svar- 
bus vaidmuo palaikant Vakarų ir Rytų ryšius. 

Chazarų valstybės administracinė organizacija rodė jos gyventojų įvairovę. Chazarų 
kaganas (chanas) valdė tris pagrindines provincijas, septynias priklausomas karalystes 
ir septynias duoklę mokančias gentis. Pagrindinės Kvalio provincijos centras buvo Amo- 
lio-Atilio* miestai dvyniai Volgos žemupyje (būsimojo Caricyno vietoje). Semenderis prie 
Tereko upės buvo ankstesnis dinastijos prieglobstis, kai ją išvijo iš Turkestano. Šarkelio 
provincija plytėjo prie Dono upės, į vakarus nuo Volgos alkūnės. Ji buvo valdoma iš 
tokio pat pavadinimo akmeninio miesto, kurį IX a. pastatė Bizantijos inžinieriai. 

Tarp priklausomų karalysčių daug svarbesnė už visas kitas buvo Chociro karalystė 
Kryme - naujoji chazarų vyriausioji būstinė. Ji pakeitė ankstesnę gotų valstybę, kuri 
savo ruožtu buvo nukariavusi senovinę helenistinę „Bosforo karalystę“. [cHERSONESAS] 
Chociro administracinis centras buvo pakrantėje stovinčiame Fulų mieste (dabar Pla- 
nerskoje). Čia gyveno ir Juodosios jūros regione aktyviai prekiavo didelė žydų bend- 
ruomenė. Kitos priklausomos karalystės buvo hunų prie Sulako upės (Atilos palikuonių 
tėvynė), Onoguro karalystė prie Kamos upės, Turkoi, arba Levedijos, karalystė prie 
Doneco upės (būsimų vengrų tėvynė) ir trys Volgos bulgarų karalystės. Iš duoklę 
mokėjusių genčių šiaurinėje miškų zonoje trys buvo etninių slavų, trys suomių, viena 
liko neidentifikuota. 

Chazarų valstybė garsėjo prekyba ir religine tolerancija. Ji buvo tradicinė slavų 
vergų tiekėja Viduržemio jūros regiono rinkai, o X amžiuje pradėjo formuotis žemyninis 
prekybos kelias Regensburgas-Viena-Krokuva-Kijevas-Atilis. 
pagonių religijos. Chazarų armija daugiausia buvo formuojama iš rytinės provincijos 
iraniečių musulmonų, 737 m. ir pats chanas priėmė islamą. Tačiau netrukus jo įpėdiniai 
perėjo į judėjų tikėjimą ir padarė jį valstybine religija. Keista, kad tai neatsispindi to 
meto bizantiečių, arabų ar žydų šaltiniuose; tačiau apie tai jau žinojo vienuolis Drut- 
hmaras iš Akvitanijos, kuris 864 m. Korvajaus vietovėje (Vestfalija) rašė: 

Todėl, kad Gogo ir Magogo žemėse, kur gyvena hunų rasė, vadinanti save Gazarais, 

yra viena labai karinga gentis, <...> ir visi jos žmonės išpažįsta žydų tikėjimą. . 

Per arabų ekspansiją VII-IX a. chazarai apskritai buvo Bizantijos sąjungininkai ir 
kovojo su arabais. Vikingų laikais skandinavai atidarė Baltijos-Dnepro kelią, užvaldė 
Kijevą ir galbūt užėmė visą kaganatą. [Rusia] 

Savaime suprantama, žydų istorikus visada domino chazarų perėjimas į judaizmą. 
Jehuda Halevis (1075-1141), rašęs Tolede, idealizavo chazarų chaną kaip tikėjimo 


* Rusiškoje istoriografijoje - Itilis (Red.) 

didvyrį. Krymo karaimai vadino chazarus mamzer, t. y. „išperomis“ arba „netikrais 
žydais“. Tačiau karaimų mokslininkas Abrahamas Firkovičius (1785-1874) tvirtino cha- 
zarus buvus karaimais. Arthuras Koestleris aštuntajame dešimtmetyje teigė, kad iš 
emigravusių judėjų tikėjimo chazarų kilo didžioji žydų aškenazių dalis Centrinėje Euro- 
poje“. Taigi chazarų mįslė iki galo dar neįminta. 

Tačiau Chazarija tebegyvuoja. Graikijoje vaikai per Kalėdas laukia ne Kalėdų sene- 
lio, kuris atvežtų jiems dovanų iš Laplandijos. Jie laukia šv. Bazilijaus iš Chazarijos. 





supaprastinti, tačiau Bavarijos mokslininko Jakubo Fallmerayerio (1790— 1861) 
veikale Ueber die Entstehung der Neugriechen („Apie naujosios graikų kalbos 
atsiradimą“, 1835) pateiktas teiginys vertas dėmesio. Mokslininkas tvirtino (labai 
įžeisdamas to meto graikus), kad šių dienų graikų tautos dauguma kilusi iš hele- 
nizuotų albanų ir slavų ir „vargu ar turi savo gyslose bent lašą tikrai graikiško 
kraujo“. Šis perdėjimas, ko gero, nėra toks absurdiškas kaip požiūris, jog kiekvie- 
nas šių dienų graikas yra senovės Graikijos gyventojų tiesioginis etninis palikuo- 
nis. Nė viena šiuolaikinių Europos tautų negali pagrįstai pretenduoti į nepažeistą 
„etninį grynumą“. [MAKEDONIJA] 

Slavų išsisklaidymas paspartino trijų pagrindinių slavų kalbos lingvistinių gru- 
pių evoliuciją ir keliolikos slavų kalbų susidarymą (žr. III priedą, 16). 

Taigi VIII amžiuje Europos pusiasalio etninė struktūra jau pradėjo įgyti galuti- 
nius bruožus. VIII amžius iš tikrųjų buvo tas metas, kai vyko svarbūs socialinės 
kristalizacijos procesai, tačiau turėjo įvykti dar penkios didelės migracijos, kol 
pagaliau nusistovėjo ateities Europos etninė sudėtis. Viena iš penkių vėliau migra- 
vusių grupių buvo jūrų plėšikai vikingai. Kitos dvi — vengrai ir mongolai — buvo 
klajokliai, o paskutiniosios dvi — maurai ir turkai — naujosios religijos kariai. 

Europą kūrė įvairūs veiksniai, o jos gimimas buvo ilgas ir skausmingas. 


Imperija: nuo Romos iki Bizantijo, 330—867 m. 


Nuo 330 metų, valdoma nuo Bosforo krantų, Romos imperija pasikeitė. Imperijos 
romanitas („lotyniškumas“) neišvengiamai mažėjo. Pasikeitė ir politiniai priorite- 
tai: dabar jos centras buvo nebe Italijoje, o Balkanuose ir Mažojoje Azijoje. Impe- 
ratoriams dabar daugiausia rūpėjo ne Galijos, Ispanijos ar Afrikos provincijos, o 
Egiptas, Sirija ir net Armėnija. Vis labiau bet kokia kaina reikėjo ginti sienas, 
esančias ne prie Reino, o Dunojaus žemupyje ir prie Juodosios jūros krantų. Pri- 
pažindami tokius pokyčius dauguma istorikų keičia „Romos imperijos" pavadini- 
mą į „Bizantijos imperijos“. Imperatoriai ir jų pavaldiniai ir toliau įsivaizdavo esą 
romėnai. Konstantinas neketino atsisakyti nieko daugiau, išskyrus smunkančią 
sostinę. Vis didėjantis Rytų ir Vakarų atsiskyrimas vyko taip lėtai, kad amžininkai 
jo beveik nepastebėjo. Jiems jis atrodė kur kas mažiau reikšmingas negu tvirti 
tęstinumo ryšiai. 

Negana to, nesutariama ir dėl klausimo, nuo kada gi „Romą“ iš tikrųjų pakei- 
tė „Bizantija“. Skilimo ištakų galima ieškoti dar Oktavijaus ir Marko Antonijaus 
laikais, kai jiems varžantis dėl valdžios Romos pasaulis pirmą kartą trumpam 
suskilo į dvi dalis. Tokiu atveju laipsniškas Bizantijo galios ir Rytų pranašumo 
augimas gali būti vertinamas kaip Antonijaus ir Kleopatros tragedijos pavėluota 
kompensacija. Diokletianą, sąmoningai pasirinkusį Rytinę imperijos dalį, siūloma 
laikyti „pirmuoju Bizantijos imperatorium"“. Akivaizdūs pretendentai į šį titulą 
būtų ir Konstantinopolio įkūrėjas Konstantinas, Justinianas bei Heraklėjas. Kito 
kraštutinumo besilaikantys istorikai nelinkę „Bizantijos“ etiketės klijuoti tol, kol 
nebuvo nutraukti paskutiniai imperijos ryšiai su Vakarais. Tokiu atveju reikėtų 
kalbėti apie IX, o gal net apie XI amžių, kai graikiškoji Rytų bažnyčia galutinai 
išsiskyrė su lotyniškąja Romos bažnyčia. Tada „Bizantiją“ reikėtų sieti ne su seno- 
vės laikų pabaigos Roma, o veikiau su Viduramžių „Šventąja Romos imperija“. 

Pereinamasis laikotarpis truko pusę tūkstantmečio. IV ir V a. imperijos ryšiai 
su Vakarų provincijomis taip susilpnėjo, kad jose buvo atsisakyta imperatoriaus 
valdžios. Buvo nuslopinti paskutiniai senosios pagonybės likučiai. VI a., valdant 
Justinianui (valdė 527 — 565 m.), imtasi darnių veiksmų atkurti ryšius su Vakarais, 
tačiau jie baigėsi nesėkmingai. Vėliau bulgarų ir slavų banga užliejo imperijos 
lotyniškai kalbančių gyventojų likučius. Bizantija tapo vien graikiška. VII a. ver- 
tingiausias rytines provincijas nukariavo arabai, ir imperijos teritorija sumažėjo 
iki sienų, labai artimų graikų pasaulio iki Aleksandro užkariavimų riboms (žr. 5 
žemėlapį). VIII amžiuje, kai arabų antplūdis pradėjo slūgti, imperiją sukrėtė užsi- 
tęsęs religinis triukšmas dėl ikonų; jis buvo viena iš krikščionybės skilimo į Vaka- 
rų ir Rytų bažnyčias priežasčių. Ilgi karai su baisiaisiais bulgarais neaprimo tol, 
kol vienas bulgarų chanas neišmaukė vyno iš vieno imperatoriaus kaukolės. Iko- 
noklastų nesutarimai truko iki 842 —843 metų. Santykiuose su bulgarais svarbus 
posūkis įvyko 865 m. — tada Konstantinopolio patriarchas apkrikštijo jų karvedį. 
Penki šimtai sąmyšio metų ėjo prie pabaigos. Tuo metu bebuvo likę vos pora 
metų iki didžiosios Makedonų dinastijos pradžios — jos imperatoriams buvo lem- 
ta pakelti imperiją į naujas aukštumas. Per ligtolinius penkis šimtmečius ilgą 
imperijos politinį, socialinį, religinį ir kultūrinį gyvenimą nuolat draskė krizės. 
Tuo metu, jei ne dar anksčiau, Bizantija jau buvo tikra Romos pasaulio įpėdinė. 

Imperijos vakarinių provincijų suirimas V amžiuje buvo ilgai trukusio smuki- 
mo padarinys. Barbarų įsiveržimai greičiausiai tik paspartino šį gan toli pažengu- 
sį procesą. Kai kas, pavyzdžiui, Gibbonas, pabrėžė valdančiosios klasės dekaden- 
tišką prabangą. Kiti labiau akcentavo socialinius ir ekonominius 
veiksnius — monetarinę ir kainų infliaciją, pernelyg didelius mokesčius, biuro- 
kratiją, žemės ūkio nuosmukį, kuris savo ruožtu sukėlė tai, ką Ferdinandas Lotas 
vadino „kastų režimu“. Socialinių sluoksnių sustabarėjimą lydėjo „visiškas žmonių 
psichologijos pasikeitimas“". Visų pirma tai buvo klasikinis imperinio „persitem- 
pimo" pavyzdys: imperija nepajėgė ilgą laiką pakelti karinės naštos. Imperijos 
armijose buvo tiek daug barbarų kareivių ir iš barbarų kilusių vadų, kad senasis 
skirstymas į romėnus ir neromėnus vis labiau neteko prasmės. 


253 


EUROPOS ISTORIJA 


Tačiau kritinis momentas artėjo pamažu. IV amžiuje Konstantino įpėdiniai per- 
sų bijojo tikrai ne mažiau negu barbarų vakaruose. Julianas (valdė 361 — 363 m.) 
daug metų praleido Galijoje, atkūrė ten Reino įgulas, pats žuvo Mesopotamijoje. 
Valentinianas (valdė 364 —375 m.) vėl padalijo imperiją, kad galėtų tęsti Juliano 
darbą Galijoje. Teodosijus I (valdė 378 — 396 m.), karvedžio sūnus, susidorojo su 
krize, kurią sukėlė įsiveržę ostgotai, ir paskutinis iš imperatorių atkūrė imperijos 
vienybę. Po jo mirties galutinai pasidalyta į Rytus ir Vakarus, Vakarų provin- 
cijoms leista eiti savo keliu. Pasakojama, kad Honorijui (valdė 395 — 423 m. Mila- 
ne iš pradžių regentaujant vandalui Stilichui) žodis „Roma“ reiškė tik myli- 
miausio gaidžio vardą. 

Paskutinysis Vakarų imperijos dramos veiksmas 476 metais yra labai pamoko- 
mas. Vaikas imperatorius, simbolišku Romulo Augustulo vardu, buvo paskutinioji 
marionetė, besikivirčijančių armijos frakcijų pakylėta iki imperatoriaus rango. 
Tačiau Romos senato delegacija, nuvykusi į Konstantinopolį įprastinio Rytų 
imperatoriaus sutikimo, neprašė patvirtinti Romulą Augustulą, o kreipėsi į impe- 
ratorių Zenoną (valdė 474 — 491 m.), kad jis pats imtųsi valdyti Vakarus ir suteik- 
tų patricijaus titulą Odoakrui — barbarų karvedžiui, kuris tuo metu išties ir val- 
dė Italiją. Taip teoriškai buvo išlaikytas imperinio valdymo principas, nors 
praktinio valdymo buvo atsisakyta. Todėl po 476 m. Konstantinopolio imperato- 
riai ištisus šimtmečius galėjo pretenduoti į aukščiausiąją valdžią Vakaruose, tik 
nė vienas iš buvusias imperijos provincijas valdančių barbarų neskyrė joms daug 
dėmesio. Tačiau tai, kad tokių pretenzijų buvo, gali paaiškinti, kodėl taip lėtai 
formavosi alternatyvūs aukščiausios valdžios šaltiniai. [PALEOGRAFIJA] 

Todėl bendroji imperijos strategija daugiau siekė absorbuoti barbarų judėji- 
mą, negu imtis ryžtingų sprendimų. Tokios didelės problemos buvo neįmanoma 
mo. Jei galėdavo, leisdavo jiems įsikurti pageidaujamose žemėse, o bėdai pri- 
spaudus ir nusileisdavo jiems. Nusisamdė ištisą būrį barbarų vadų — nuo van- 
dalų Stilicho iki herulų Odoakro — ir daugybę barbarų karių, kurie nuolat 
trikdydavo politinį gyvenimą Vakarų provincijose. Galų gale nebeturėjo dides- 
nės reikšmės ir tai, ar imperatorius palaimino kokį nors barbarų dalinių išrinktą 
cezarį ar barbarų karalių. Svarbu suprasti, jog Romos imperiją sugriovė ne bar- 
barų antpuoliai. Ji svyravo nuo jų smūgių ir neteko didžiųjų teritorijų ir įtakos, 
tačiau po 476 m. išsilaikė dar beveik tūkstantį metų ir retkarčiais net gebėdavo 
sustiprinti savo padėtį. Jei manytume kitaip, paprasčiausiai pritartume išanksti- 
nei Vakarų nuomonei. [TEicHos] 

Justinianas (valdė 527— 565 m.) daugiausia prisimenamas kaip kodifikavęs 
romėnų teisę ir ryžtingai siekęs vėl atkurti imperijos valdžią prarastose Vakarų 
provincijose. Jo teisinės reformos tikrai ilgam įėjo į žmonijos istoriją; tačiau žvel- 
giant iš imperijos kaip visumos pozicijų jo rūpinimasis Vakarais atrodė tarsi nukry- 
pimas nuo reikšmingesnių dalykų. Justinianui valdant slavai pasirodė prie Adrijos 
jūros, o persai prie Viduržemio jūros Levanto krantų. Konstantinopolio gyventojus 
smarkiai išretino maro epidemija ir kruvini susidūrimai tarp Mėlynųjų ir 

IV amžiuje Romos imperijos vėlyvojo laikotarpio raštuose pasirodė uncialiniai, arba 
„colio dydžio raidžių“ rašmenys. Jie buvo mažesni, apvalesni ir geriau pritaikyti rašyti 
plunksna negu ankstesnieji. Juos ilgai naudojo greta tradicinių lotyniškų rašmenų, kurių 
„kvadratinės“, o vėliau „rustikinės“ didžiosios raidės rašytos be skyrybos ženklų ar 
intervalų tarp žodžių. Tada prasidėjo lotyniškojo rašto evoliucija, kuri nuo uncialinės ir 
pusiau uncialinės stadijos per karolingiškuosius ir gotiškuosius minuskulus atvedė prie 
Renesanso epochos humanistų kursyvo. [kADMAS] 


Lotynų 500 m. pr. Kr. 
Uncialinis 400 m. po Kr. 
Karolingų 900 m. po Kr. 


Paleografija - senovės rašto tyrimas - yra vienas iš pagalbinių mokslų, svarbių isto- 
rikams ir archyvininkams. Dažnai tai vienintelis būdas nustatyti, kas, kur ir kada parašė 
dokumentą. Kiekvienas laikotarpis, kiekviena vieta ir kiekvienas raštininkas turi savo 
ypatumų". Graikų kirilicos ir arabų rašto raida buvo panaši į lotynų rašto keitimąsi. Visi 
jie nuo ankstyvųjų formalių stilių vėliau perėjo prie kursyvinių formų. Osmanų imperijos 
kanceliarijų dokumentai, parašyti arabų rašto ekscentrišku turkiškuoju variantu, laikomi 
sunkiai įskaitomais (žr. III priedą, 11). 

Nors išradus spausdinimą, o vėliau ir rašomąsias mašinėles, dokumentų iššifravi- 
mas labai palengvėjo, paleografija liko reikalinga. Juk daug laiškų ar dienoraščių ir 
toliau teberašomi ranka. 1990 m. vokiečių apgavikų grupė vos neįtikino viso pasaulio, 
kad jai pavyko surasti seniai dingusius Hitlerio dienoraščius. Klastotojų paleografinis 
meistriškumas pasirodė esąs didesnis negu nusipelniusio anglų profesoriaus, pasam- 
dyto tiems dienoraščiams patikrinti“. 














Žaliųjų grupių hipodrome. Miestą buvo apgulę slavai 540 m. ir avarai 562 m. 
Valdymo pradžioje Justinianas sukėlė skandalą vesdamas šokėją, vardu Teodora, 
kurios tėvas buvo Žaliųjų grupės vadas iš Kipro. Pagal Prokopijaus plunksnai 
priskiriamą Slaptąją istoriją Teodora sykį apgailestavusi, „kad Dievas jai nedavęs 
daugiau skylių tam, idant galėtų patenkinti vienu metu daugiau vyrų“. Tačiau 
netrukus paaiškėjo, jog ji veikli ir protinga moteris, ir jų santuoka netrukus išgar- 
sėjo (žr. III priedą, 19). 

Daugiausia žemių Justianianui Vakaruose atkariavo jo karvedys Belizarijus, 
kuris pirmąkart į Afriką leidosi 533 m. Netikėta sėkmė — jam pavyko vienu smū- 

giu sutriuškinti vandalų karalystę — paskatino Belizarijų pulti ostgotus Sicilijoje 
ir Italijoje. Jo savarankiška 7500 vyrų armija patraukė į karalystę, kuri gyrėsi turin- 
ti 100 000 germanų karių. 535 m. Belizarijus paėmė Palermą ir tapo jo valdančiuo- 
ju konsulu, o 536 m. gruodžio 9 d. jos paklaikusio vyskupo paprašytas įžengė į 
Romą. Ten 537— 538 m. jis atrėmė įnirtingą apgultį — Aureliano sienos sulaikė 
ordas. Kritišku momentu miesto gynėjai daužė gotų galvas mėtydami iš viršaus 
nuo Adriano mauzoliejaus nuimtas marmurines dievų ir imperatorių statulas. 
540 m. Belizarijus užėmė gotų sostinę Raveną. Tačiau prieš akis dar trylika karo 
metų. Roma išgyveno dar dvi varginančias apgultis. 546 m. miestą užėmęs Totila 
sugriovė jį kur kas baisiau negu andai Alarikas ar Genzerikas. Gotų kariai pralau- 
žė sienas, sudegino vartus, išvijo miesto gyventojus. Klaikiausia, kad jie griovė 
akvedukų arkas. „Keturiasdešimčiai dienų didžiausias imperijos miestas buvo ati- 
duotas vilkams ir pelėdoms"“. Tačiau sėkmė grįžo dar kartą. 553 m. kampanija, 
kuriai vadovavo senyvas rūmų eunuchas Narsesas, užbaigė Belizarijaus pradėtą 
darbą: Italija buvo atkurta kaip imperijos provincija, kurios vietininkas rezidavo 
Ravenoje, o ostgotai ir jų ordos buvo išsklaidyti. 554 m. imperijos kariuomenė 
surengė puolimą Ispanijoje, nustūmė vestgotus į centrinę plokštikalnę ir atkūrė 
romėnų provinciją pietuose. 

Taip Justinianas sugrąžino didelę dalį buvusios imperijos šlovės. Viduržemio 
jūra vėl tapo romėnų ežeru. Tačiau ši šlovė buvo tik išorinė: „Reste une grandeur 
cadugue, mėme malfaisante“ („liko aptriušusi ir net kenksminga didybė“). Itali- 
ja taip nukentėjo nuo Justiniano karų, buvo taip nustekenta vietininkų ir mokes- 
čių rinkėjų, kad jos gyventojai greitai ėmė gailėtis tokios restauracijos. Romos 
vyskupas, pasipiktinęs kišimusi į jo bažnytinę laisvę, buvo linkęs galvoti apie 
visišką atsiskyrimą. Negana to, sutriuškinus gotų ordas, Italija nebeteko apsau- 
gos. Dabar ji tapo lengvu grobiu kitai įsibrovėlių bangai — langobardams. Išsky- 
rus vienišą Ravenos egzarchatą, imperijos rankose liko žemės šalies pietuose ir 
Sicilijoje. Tuo tarpu horizonte matėsi daug kitų priešų. V, VI ir VII amžiuje Kon- 
stantinopolis buvo ne kartą užpultas. Skanaus kąsnelio troško hunai, ostgotai, 
avarai, slavai, persai ir arabai. Atilos vadovaujami hunai leidosi į Bosforą. Kon- 
stantinopolio sienas jie pasiekė 441 m. Teodoriko vadovaujami gotai čia pasirodė 
po pergalės prie Adrianopolio. Prie miesto sienų jie atsidūrė 476 m. 

Slavai Konstantinopolio gyventojus turėjo gąsdinti ne mažiau, nei keltų ir ger- 
manų gentys kadaise gąsdino Romos gyventojus. Nors žinių apie juos išliko daug 
menkiau, jų persikėlimas per Dunojų 551 metais turėjo būti panašus į pirmąją 
germanų bangą, persiritusią per Reiną. Poveikis tikrai buvo panašus. Ištisos impe- 
rijos provincijos — Ilyrija, Dalmatija, Makedonija ir Trakija — tapo viena didele 
Sclavinia — „Slavija“. Slavų banga užliejo lotyniškai kalbančius gyventojus tiek, 
kad šių liko nedideli anklavai: dakoromanų (rumunų) į šiaurę nuo Dunojaus ir 
išsibarsčiusios „valakų“ bendruomenės pietuose. Slavai tapo trijų vėlesnių kuni- 
gaikštysčių, įsikūrusių buvusioje imperijos teritorijoje — Kroatijos, Serbijos ir 
didžiosios Bulgarijos, — pagrindiniu etniniu elementu. Primityviomis iš medžių 
kamienų išskaptuotomis valtimis jie pasiekė net Graikijos salas. 540 m. slavai 
prisiartino prie Konstantinopolio sienų. 

Nuo Aleksandro įpėdinių laikų pirmą kartą atsigavo Persija. Sasanidų dinas- 
tijos laikais prie Romos imperijos rytinių sienų vyko nepaliaujamos kovos. Val- 
dant Ardašyrui I (227 — 241) bei Chosrovui I (531 — 579) ir Chosrovui II (590 — 628) 
Persija tiek sustiprėjo, jog prie Antiochijos surengtoje „jūros ceremonijoje“ 
pareiškė pretenzijas viešpatauti visoje Viduržemio jūroje. Konstantinopolio sienas 
persai pasiekė 609—610 m., po to — 625—626 m. Avarai Bosforo link leidosi 
tada, kai frankai nustūmė juos į Dunojaus žemupį. Jie 625 m. prisidėjo prie apgu- 
lusių Konstantinopolį persų. Arabai užgriuvo iš rytų kaip dykumų audra. Miesto 
sienas jie pasiekė 673 m., dar kartą — 717 m. [rEicHos] 

Rimčiausias kandidatas į „pirmojo bizantiečio“ titulą yra Heraklėjas (575— 
641). Jis visai nesidomėjo Vakarais, tuo skirdamasis nuo Justiniano, ir suteikė 
savo valstybei aiškų rytietišką atspalvį. Per visą valdymą daugiausia laiko jis sky- 
rė vienam dideliam priešui, tuo tarpu netrukus pasirodė ir kitas, dar galingesnis. 
617 m. Chosrovo II persų kariuomenė įžengė į Helespontą ir pareikalavo Kons- 
tantinopolio pasiduoti. Persai jau buvo užėmę Damaską ir Jeruzalę (614 m.), kur 
jiems pavyko pagrobti Tikrąjį Šventąjį Kryžių; užėmę Egiptą, jie atkirto imperiją 
nuo jos grūdų šaltinio (duoklė grūdais buvo vienas Romos laikų reliktų). Europos 
ir Azijos susidūrimas buvo vertas Herodoto plunksnos: 

Chosrovas, didžiausias iš dievų ir šios žemės viešpats, Heraklėjui, niekingam ir kvailam 

jo vergui. Kodėl tu vis dar <...> vadiniesi karalium? Tačiau dovanosiu tau tavo kaltes, 

jei pasiduosi <...>. Tik neapgaudinėk savęs tuščiai tikėdamas tuo Kristumi, nesugebėju- 

siu išsigelbėti nuo žydų, kurie nužudė jį prikaldami prie kryžiaus. Net jei pasislėptum 

jūrų gelmėse, mano ranka pasieks tave ir ten <...> . 

Kaip tik tuo metu avarai įsiveržė iš jūros ir užklupo imperatorių prie miesto 
sienų; jam teko išsipirkti. 

622 m. Heraklėjas sugebėjo atlikti keletą meistriškų kampanijų, kurios paskui 
buvo pavadintos „pirmuoju kryžiaus žygiu“. Didžiulė krikščionių armija leidosi į 
Jeruzalę. Palikęs Konstantinopolį persų ir avarų apgultą, jis su savo kariuomene 
įsiveržė į patį Persijos centrą, apiplėšė Chosrovo rūmus Dastagere netoli Ktezifo- 
no (Ctesiphon) ir pagal svarbiausią 628 m. taikos sutarties punktą atgavo Tikrąjį 
Šventąjį Kryžių. Konstantinopolyje Heraklėjas buvo sveikinamas kaip „naujasis 
Scipionas“. Jei tuo momentu būtų miręs, būtų įėjęs į istoriją kaip didžiausias po 
Cezario Romos karvedys. 

Iš tikrųjų Heraklėjas tik susilpnino abi — persų ir romėnų — imperijas, 
paruošdamas dirvą musulmonų puolimui. Kai VII a. ketvirtajame dešimtmetyje 
pasirodė islamo armijos, Heraklėjas nepajėgė jų sulaikyti. Išvaduota iš persų Jeru- 
zalė 638 m. atiteko arabams. Dar po trejų metų, Heraklėjui gulint mirties patale, 
turtingiausia imperijos provincija Egipte buvo ant pražūties slenksčio. 800 metų 
trukusio Bizantijos ir islamo karo pirmasis raundas buvo pralaimėtas. Nepaisant 
to, pagrindiniai Bizantijos identiteto bruožai išliko. Imperijos teritorija sumažėjo 
iki tikrųjų Graikijos žemių. Graikų kalba liko vienintele kultūros raiškos priemo- 
ne. Konstantinopolio patriarchas, netekęs savo kolegų Jeruzalėje, Antiochijoje ir 
Aleksandrijoje, tapo konkurentų neturinčiu graikų Bažnyčios vadovu. Pirmasis 


257 








EUROPOS ISTORIJA 





TEICHOS 


Užrašas ant Porta Regiumo byloja, kad Konstantinopolio sausumos gynybinių sienų 
rekonstrukcija prasidėjo 447 m. Neseniai įvykęs žemės drebėjimas gerokai apgadino 
miesto įtvirtinimų trečiąją liniją, pastatytą prieš trisdešimt metų vietininko Artemijaus, 
todėl reikėjo ją kuo skubiau pataisyti ir atnaujinti. Hunai stovėjo ties siena prie Dunojaus 
valdymo metais buvo pastatyta puiki kelių eilių gynybinė sistema nuo Aukso vartų iki 
Aukso Rago. Pagrindinis Artemijaus sienos pylimas buvo daugiau kaip 30 metrų aukš- 
čio; priešais jį dar buvo masyvi gynybinė dantyta siena su šaudymo angomis - aukštas, 
terasomis išdėstytas pėsčiųjų takas. Išorinė esplanada, saugoma trečios dantytų sienų 
linijos, skyrė sienas nuo plataus, plytomis iškloto gynybinio griovio. Gynybinė sistema 
turėjo 96 pagrindinius bastionus, daugybę mažesnių stebėjimo bokštelių, ištisą spąstų, 
pylimų, išėjimų išpuoliams ir netikrų įėjimų labirintą priešui suklaidinti. Nors miesto gyny- 
binė sistema ne kartą buvo plečiama, stiprinama ir keičiama pažeidžiamiausiose vieto- 
se, kaip tik ta pagrindinė Teodosijaus siena - didysis Teichos — atlaikė daugkartinius 
barbarų puolimus daugiau kaip tūkstantį metų" (žr. 9 žemėlapį). 

Turbūt niekas taip neprimena krikščionybės ankstyvųjų šimtmečių kaip ši didžioji 
krikščionių imperijos tvirtovė, puikiausiai atlaikiusi visas niekingas užpuolikų pastangas. 
Vestgotai atėjo ir nieko nepešę sugrįžo 378 m., hunai 441 m., ostgotai - 476 m. Slavai 
nevykusiai mėgino savo laimę 540 m., persai 609-610, 617-626 ir dar kartą 781 m., 
avarai 625 m. Arabai nesėkmingai laikė apgulę miestą 673-678 ir 717-718 m., bulgarai 
813ir 913 m., rusai 865 ir 904 m., pečenegai 1087 m., venecijiečiai 1203 m. Kryžiuočiai 
įsiveržė į Konstantinopolį 1204 m. balandžio mėnesį iš jūros pusės. 

Tačiau Teodosijaus sienos įveikti nepavyko niekam iki Osmanų apgulties 1453 m. 
Sienos žlugimas reiškė ne tik Romos imperijos galą, bet ir naujosios karo istorijos pra- 
džią. Parako išradimas smarkiai pakeitė fortifikacijos meną. 

Kas gali labiau jaudinti istoriką negu galimybė pastovėti prie Aukso vartų saulei 
leidžiantis. Teodosijaus I pastatyti kaip triguba triumfo arka tuomet dar už miesto ribų. 
Porta Aurea 417 metais buvo įjungti į miesto sienų sistemą, bet ir toliau nuo jų prasidė- 
davo iškilminga imperatoriaus procesija. (Dabar tai Yedi kule - Septynių bokštų tvirto- 
vė, stovinti prie įėjimo į Stambulą.) Miesto gynėjų akimis, barbarai, kaip ir paskutiniai 
besileidžiančios saulės spinduliai, visada ateidavo iš Vakarų. 








konfliktas su arabais truko ištisus dešimtmečius. Buvo dar dvi didelės Konstan- 
tinopolio apgultys, tačiau jas įveikė pranašesnis imperijos laivynas ir „graikų 
ugnis“. Salose ir provincijose vyko daugybė susidūrimų ir ariergardinių mūšių. 
Armėnija buvo prarasta 636 m., Kipras 643 m., Rodas 655 m., Kartagina 698 m. 
Justiniano II (valdė 685—695 ir 705—711 m.) karai su saracėnais atskleidė ben- 
drąją to meto sumaištį. Po vieno mūšio jis įsakė asmens sargybai išžudyti vie- 
nintelio nepabėgusio iš kovos lauko dalinio karius, kad jie nepabėgtų kitą kartą. 


258 


ORIGO 


Po Rodo žlugimo nugriauto koloso liekanos buvo parduotos kažkokiam žydų 
pirkliui kaip statybinė medžiaga. Tokia buvo to meto dvasia. 

Ikonoklazmas — „atvaizdų naikinimas“ — buvo judėjimas, apėmęs imperiją 
VIII a. ir IX a. pradžioje. Kai kuriais atžvilgiais tai buvo pritarimo islamo purito- 
niškoms vertybėms reakcija. Viena vertus, ikonoklazmas buvo grynai religinis 
ginčas, kokią vietą turėtų užimti atvaizdai krikščioniškame kulte. Ikonoklastai, 
sekdami musulmonų pavyzdžiu, draudė bet kokį vaizduojamąjį meną, kaltindami 
savo oponentus ikonodulija — „stabų garbinimu“. Leono III 726 m. Izauro ediktu 
buvo paliepta visus krucifiksus pakeisti paprastais kryžiais. Kiek vėliau įsakyta 
uždažyti ir visus šventųjų, o ypač Švenčiausiosios Mergelės Marijos, paveikslus. 
Kita vertus, tai buvo aršios socialinės ir politinės kovos apraiška. Puldami atvaiz- 
dus garbinančius vienuolynus ir sekvestruodami nemažus jų turtus imperatoriai 
ikonoklastai stiprino valstybės valdžią Bažnyčiai. Šį judėjimą galima traktuoti ir 
kaip Konstantinopolio valdžios stiprinimą neklusniose provincijose, ypač Europoje. 
Žymiausio ikonoklasto Konstantino Kopronimo (valdė 740 — 775 m.), vadinto „vie- 
nuolių kūju“, nusistatymą patvirtino 754 m. sušauktas Konstantinopolio (Hierė- 
jos) sinodas, kurį Roma atvirai prakeikė. Vienu metu buvo sušaukti visi Trakijos 
vienuoliai ir vienuolės, jiems leista pasirinkti santuoką arba tremtį į Kiprą. Impe- 
ratorius išvengė atviro sukilimo, surengęs pergalingas kampanijas Mesopotami- 
joje bei organizavęs viešuosius darbus. [ikowA] 

Karas dėl atvaizdų toli gražu dar nebuvo baigtas. Ir imperatorė Irena (valdė 
797 —802 m.), ir Teodora, Teofilio (valdė 829 —842 m.) žmona, buvo karštos iko- 
nodulės. Teodoros sūnus Mykolas III (valdė 842—867 m.), be daugelio kitų 
skandalingų darbų, ekshumavo ir sudegino Konstantino Kopronimo palaikus. 
Ikonoklazmas buvo uždraustas. Religinė taika įsivyravo tik nužudžius Mykolą ir 
į valdžią 867 m. atėjus Makedonų dinastijai. Tačiau iki to laiko pridaryta daug 
žalos. Ikonoklazmą reikia laikyti vienu svarbiausių veiksnių, nutraukusių Kons- 
tantinopolio ir Romos patriarchų ryšius ir pastūmėjusių lotynų Bažnyčią į frankų 
glėbį. 

Kaip tik tuo metu Balkanuose įsitvirtino bulgarai. Ankstesnysis jų vadas Kou- 
ratas kurį laiką buvo Heraklėjo sąjungininkas; vėliau bulgarai įsikūrė Juodosios 
jūros pakrantėje, į pietus nuo Dunojaus. 717—718 metais jie padėjo imperijai 
atremti arabų apgultį. Bulgarai nukariavo septynias vietines slavų gentis, bet 
patys perėmė nugalėtųjų kalbą ir papročius. IX amžiuje karingasis Krumas 
paskelbė karą imperijai ir krikščionybei. 811 metais jis nužudė imperatorių Niki- 
forą I ir švęsdamas pergalę gėrė iš jo kaukolės. Krumas privertė Bizantiją statyti 
„didžiąją sieną“ — romėnų limes naują variantą. Jo įpėdinis Borisas, nors ir 
apkrikštytas Konstantinopolyje, visą laiką svyravo tarp graikų ir lotynų Bažnyčių 
(žr. III priedą, 27). 

Iki IX amžiaus susiformavusi Bizantijos civilizacija turėjo keletą nepakartoja- 
mų bruožų, skyrusių ją tiek nuo ano meto Vakarų valstybių, tiek ir nuo ankstes- 
niosios Romos imperijos. Valstybė ir Bažnyčia buvo susiliejusios į nedalomą visu- 
mą. Imperatorius (autokratorius) ir patriarchas buvo laikomi dviem dieviškosios 

IKONA 


Religinės ikonos yra ilgiausiai išsilaikęs Europos meno žanras. Jos niekada netapytos 
kaip meno kūriniai, o visada buvo pagalbinė kulto priemonė. Tai „paslapties vartai“, 
„supratimo durys“ į dvasios pasaulį, esantį už atvaizdų. Jų vertinimas priklauso nuo 
stebėtojo teologinių Žinių ir emocinio imlumo!. Bizantijos imperija ilgai saugojo pagrin- 
dinius ikonų tapybos centrus, nors Viduramžių Vakaruose vėliau atsirado ir savos gar- 
sios mokyklos. 

Požiūrį, kurio reikalaujama iš ikonų gerbėjo, apibūdina graikų žodis hesychia - 
„budri ramybė“. Ji reikalauja kantrybės, atitrūkimo nuo kasdienybės, nusižeminimo ir 
pamaldaus susikaupimo. Philokalia, V a. Bizantijos traktatas ir tekstų antologija apie 
„Meilę grožiui“, palygina tokią būseną su būsena katės, kuri tykoja grobio. 

Pasak legendos, pirmasis pradėjęs tapyti ikonas šv. Lukas; jis tapė Dievo Motiną 
su Kūdikėliu Jėzum (žr. 22 pav.). Dažniausiai ikonose vaizduoti „Kristus Pantokratorius" 
ir Švenčiausioji Mergelė. Švč. Mergelė piešiama trimis pagrindinėmis pozomis: eleus 
- laikanti Kūdikėlį prie veido; odititria - laikanti Kūdikėlį ištiestose rankose, orakta - 
pakeltomis rankomis ir su Kūdikėliu skreite“. 

Per ilgai trukusią ikonomachiją (karą su ikonomis) šv. Jonas Damaskietis (675-749) 
buvo pats žymiausias iš ikonofilų, arba „ikonodulų“, t. y. „ikonų vergų“. Tačiau jis 
akcentavo skirtumą tarp ikonų garbinimo ir gilesnio Dievo garbinimo, kurį ikonos 
palengvina. Jis taip pat apibrėžė trijų lygių teologinę atvaizdų teoriją. Kristus tapo žmo- 
gumi; žmogus buvo sukurtas pagal Dievo paveikslą, todėl ikonos yra teisingi dievy- 
bės ir šventųjų atvaizdai. 

Ikonos visada užėmė svarbiausią vietą stačiatikių cerkvėse. /Ikonostasas, arba „per- 
tvara iš ikonų“, atskiria susirinkusius tikinčiuosius nuo dvasininkams rezervuotos cerk- 
vės dalies. Pagal tradiciją ją sudaro keturios ikonų eilės. Jose vaizduojami, pradedant 
nuo viršaus, šventieji, dvylika bažnytinių švenčių, dvylika apaštalų ir dvylika pranašų. 
Centre yra dvigubos durys, kurių šešiose plokštėse matome arkangelą Gabrielių, Die- 
vo Motiną ir keturis evangelistus. Graikijoje tos durys vadinamos „Grožio vartais“, Rusi- 
joje - „Karališkaisiais vartais“. Virš jų yra trys didesnės ikonos, vaizduojančios Dievą 
Paskutiniojo teismo metu, Šventąją Trejybę ir Nukryžiavimą. Stačiatikių pamaldose iko- 
na dažnai nešiojama po cerkvę, tikintieji ją bučiuoja. 

Ikonos tapomos ant medinių lentų. Dailininkai gryną temperą su kiaušinio tryniu tepa 
ant balto ar paauksuoto paviršiaus. Stilizuotos pozos, gestai ir veidai perduoda reikiamą 
pagarbią nuotaiką? „Būdingas ikonų bruožas - perspektyvos nebuvimas. [PLAkiMASIS] 

Stačiatikių ikonų tapymo tradiciją išgyveno kelis skirtingus periodus. Pirmasis „Auk- 
so amžius“ baigėsi ikonoklastų pasipriešinimu. To periodo pavyzdžių išliko nedaug. 
Antrasis periodas baigėsi 1204 m., kai lotynai užėmė Bizantiją. Vėlyvuoju bizantiniu 
periodu atsirado nacionalinės mokyklos Bulgarijoje, Serbijoje, Rusijoje. Novgorodas, 
Baltarusija ir Pskovas irgi turėjo savas tradicijas, kol šiuolaikinė Rusijos stačiatikių Baž- 
Nnyčia įvedė privalomą maskviškį stilių. Nuo tada stačiatikių ikonografija visiškai atsisky- 
rė nuo katalikiškojo meno. Vis dėlto abi šios kryptys darė viena kitai nemažą įtaką. Kre- 

toje susiformavo unikalus „vieningas venecinis-bizantinis stilius“. Panašų katalikų ir 
stačiatikių stilių derinį galima išvysti Ukrainos unitų mene“. [GRECo] 

Nepaisant Bažnyčios skilimo, stačiatikių ikonos ir toliau buvo didžiai vertinamos 
Vakaruose. Visos garsiausios katalikiškos Europos „Juodosios Madonos“ kilusios iš 
bizantinių šaltinių. [MADONA] Tą patį galima pasakyti ir apie „Šventąjį veidą“ iš Leono 
Pikardijoje - dar vieną savotišką juodąją ikoną, vaizduojančią Kristų. Primenantis „Turi- 
no drobulę“ Sainte Face priskiriama mandylionams, t. y. atvaizdams, sukurtiems ne 
žmogaus rankos. Nors ji tapyta ant pušinių lentų, ant jos matyti nederantis prie jos 
užrašas senąja slavų kalba - OBRAS' GOSPODEN NAUBRUS' („Mūsų Viešpaties 
atvaizdas ant drobulės“); atvaizdas tikriausiai yra serbų kilmės. Tai gali būti kadaise 
Bizantijyje demonstruotos Šventosios drobulės kopija. Kad ir kaip ten būtų, ją gavo 
Jacgues'as de Troyes, Laono arkidiakonas, būsimasis popiežius Urbonas IV, iš „kaž- 
kokių dievobaimingų žmonių“ serbų vienuolyne Baryje (pietinėje Italijoje). Pagal išlikusį 
1249 m. liepos 3 d. laišką arkidiakonas siuntė jį kaip dovaną savo seseriai Sibilei, Mon- 
trėjaus cistersų vienuolyno abatei. Iš ten jis pateko į Laono katedrą". 

Ikonos garbinamos visuose pamaldžių stačiatikių namuose. Maksimas Gorkis taip 
prisimena senelių namus Nižnij Novgorode XIX a. aštuntajame dešimtmetyje: 





Kalbėdama apie Dievą, rojų, angelus ji pasidarydavo maža ir romi, jos veidas atjau- 
nėdavo <...>. Aš imdavau į rankas sunkias atlasines kasas, apsivyniodavau jomis 
kaklą <...>. „Žmogui neleista Dievą matyti - gali apakti; tik šventieji žiūri į jį praviro- 
mis akimis“. <...> Būdavo įdomu ir malonu stebėti, kaip ji šluosto nuo ikonų dulkes, 
valo metalinius šventųjų rūbus <...>, ji mikliomis rankomis ima ikoną, šypsodama 
žiūri į ją ir meiliai kalba: „Koks malonus veidelis!“ Persižegnojusi pabučiuoja“. 








valdžios stulpais — pasaulietiškuoju ir bažnytiniu. Imperija gynė stačiatikių 
Bažnyčią, o Bažnyčia šlovino imperiją. Toks „cezaropapizmas“ neturėjo analogo 
Vakaruose, kur pasaulietinė ir popiežiaus valdžia niekada nebuvo susiliejusios 
[Taxis] 

Imperijos dvaras buvo didelės centralizuotos administracijos — ištisos biuro- 
kratų armijos — centras. Heraklėjas perėmė iš persų basileus titulą, o valstybės 
mašinos despotiška prigimtis atsiskleidė jos rytietiškose ceremonijose. „Bizantija“ 
tapo vergiško nuolankumo, slaptumo ir intrigų sinonimu. Kai kurių senųjų 
Romos institucijų forma išliko, tačiau jos buvo visiškai pajungtos valdovui. Sena- 
tas tapo griežtai hierarchiniu principu organizuotu valdininkų susirinkimu. Aukš- 
čiausių valstybės pareigūnų — eparchos (prefektų), symponus (kanclerių) ir 
Iogothete (aukščiausiojo teisėjo) — valdžią atsvėrė aukščiausi dvaro pareigūnai 
(visi jie buvo eunuchai), pavaldūs paracomoenus (vyriausiajam kamerherui). Kast- 
ruodama aukščiausius dvariškius imperija veiksmingai apsisaugojo nuo pavel- 
dimos valdžios įsigalėjimo rūmuose, kas dažnai atsitikdavo Vakaruose. Krašto 
gynybą buvo pasidaliję centriniai imperijos rezervai bei svetimšalių samdinių 
gvardija, kuriai vadovavo domestikos ir themes („karinių regionų"), kiekvienam 
iš kurių vadovavo savas strategos, sistema. 

TAXIS 


641 metų rugsėjo mėnesį Konstantinopolio patriarchas prie „Didžiosios bažnyčios“ — 
Šv. Sofijos altoriaus karūnavo Konstansą II. Šį kartą buvo atsisakyta senojo romėnų 
papročio paskelbti naująjį imperatorių hipodrome. Svarbiausioji politinė religinė Bizan- 
tijos ceremonija galutinai susiformavo. Nuo to laiko imperatoriui vietoj tradicinio vėrinio, 
segamo ant kaklo, ant galvos dėdavo karūną. Žmonėms buvo dalijamos dovanos, 
kalamos naujos monetos. Imperatoriaus bendravaldį karūnuodavo imperatorius, o 
imperatorienes - jų vyrai. Tradiciniuose šios ceremonijos paveiksluose vaizduojama, 
kad imperatorius karūnuoja pats Kristus. 

Politinio ritualo vaidmuo Bizantijos gyvenime buvo labai svarbus. Jo tikslas - sustip- 
rinti taxis - nekintamos, harmoningos, hierarchinės „daiktų tvarkos“ - idealą. Buvo kuria- 
mi sudėtingi spektakliai, nepaprastai rūpinamasi simbolinėmis jų detalėmis. Menkiausia 
proga, visų pirma krikščioniškųjų švenčių dienomis, organizuojamos procesijos ir vieši 
paradai. Imperatoriaus sveikinimus lydėjo Biblijos tekstų ir politinių šūkių skandavimas, 
poemų ir panegirikų deklamavimas ir garsūs šauksmai - didžiulis kontrastas, palyginti 
su ta absoliučia tyla, kurios visomis kitomis aplinkybėmis reikalavo imperatoriaus buvi- 
mas. Imperatoriaus nuotakos pristatymui, vestuvėms, laidotuvėms buvo organizuojami 
atitinkami linksmi ar liūdni renginiai. Imperatoriaus audiencijos buvo kruopščiai planuo- 
jamos atsižvelgiant į lankytojo rangą. Iš anksto buvo tiksliai nustatoma, kokiu atstumu 
nuo sosto lankytojas turi parpulti prieš imperatorių. Imperatoriaus Adventus („atvyki- 
mas“) reikalavo kruopščių pasiruošimų: reikėjo parinkti sutinkančiuosius atitinkamo 
rango atstovus, numatyti sveikinimo vietą ir formą, kelią į miestą, išrinkti bažnyčią padė- 
kos pamaldoms, sudaryti puotos valgiaraštį. Imperatoriaus Profectio („išvykimą“), ypač 
į mūšį, lydėjo išmaldos dalijimas, Tikrojo Kryžiaus vėliavos pagerbimas bei armijos ir 
laivyno pašventinimas. TAriambus („imperatoriaus triumfo“) ceremonija, paveldėta iš 
Romos, apėmė kariuomenės pasirodymą, belaisvių ir grobio demonstravimą, žaidimus, 
lenktynes cirke ir hipodrome bei trachelismos (nugalėto priešo ar uzurpatoriaus trypi- 
mo) ritualą. Aukštųjų pareigūnų pakėlimo ceremonijos buvo rengiamos taip, kad nekiltų 
nė mažiausių abejonių, kam jie turi būti dėkingi už suteiktą malonę. 

Visad didelis dėmesys buvo skiriamas aprangai, valdžios ženklams, spalvoms, 
gestams. Procesijos prasidėdavo ir baigdavosi apsirengimo ir nusirengimo ceremoni- 
jomis. Daugiausia dėmesio buvo skiriama imperatoriaus karūnai, rutuliui, skeptrui ir 
akakia - „dulkių maišeliui", simbolizuojančiam mirtingumą. Purpurinius drabužius vilkė- 
ti galėjo tik imperatorius. Ikonografijoje tokios spalvos rūbais vaizduojamas ir Kristus 
bei Švenčiausioji Mergelė Marija. Bizantiškoji kūno kalba pabrėžė agalma („didingos 
ramybės") idealą. 

Išsamiausią Bizantijos ritualų santrauką galima rasti X amžiaus rankraštyje De 
Ceremoniis aulae byzantinae („Bizantijos dvaro ceremonijų knyga“)? „ Joje yra 153 sky- 
riai, arba instrukcijų rinkiniai, apie praktiką ir procedūras per daugiau kaip 600 metų. 
Jos numato viską - nuo šokių ir kreipimosi į kitus asmenis taisyklių iki imperatoriaus 

plaukų ilgio“. Imperatoriaus ceremonialą mėgdžiojo ir pritaikė patriarchai, provincijų 
valdytojai, generolai, vyskupai, galų gale - ir viso krikščioniškojo pasaulio valdovai. 
Ilgainiui jis tapo įvairiausio monarchinio ir bažnytinio simbolizmo šaltiniu toli už imperi- 
jos ribų. Pavyzdžiui, Karolis Didysis daug ką kopijavo iš Bizantijos, lygiai kaip kiti Vaka- 
rų valdovai daug ką nusikopijavo iš Karolio Didžiojo“. [kRAL] 

Tačiau ne viskas vyko tik viena kryptimi. Imperatoriaus iškėlimo ant jo karių skydų 
paprotys buvo perimtas iš germanų genčių. Pirmą kartą juo pasinaudojo imperatorius 
Julianas Paryžiuje 361 metais; šis paprotys su pertraukomis išsilaikė iki VIII amžiaus. 
Vadinamąją chrisma („patepimo šventuoju aliejum“) ceremoniją, atrodo, pirmieji pra- 
dėjo atlikinėti frankai, o Konstantinopolyje ją įvedė kryžiuočiai XIII amžiuje“. Tuo metu 
monarcho ritualo sukrikščionėjimas Europoje jau buvo visuotinis. 








Bizantija visų pirma buvo jūrų valstybė. Jos laivynas, kurį sudarė 300 biremų, 
ginkluotų taranais ir „graikų ugnimi“, galėjo atsilaikyti prieš bet kokį užpuoliką. 
Nepaisant didelio mūšio su arabais prie Fenikso Likijoje 655 metais, Bizantijos 
laivynas ir toliau viešpatavo Egėjo ir Juodojoje jūrose. 

Bizantijos valstybė vykdė griežtą paternalistinę socialinę ir ekonominę politiką. 
Prekybą kontroliavo valstybės pareigūnai. Jie ėmė 10 procentų mokestį už išveža- 
mas ir įvežamas prekes. Valstybės taisyklės reguliavo visus gildijų ir pramoninio 
gyvenimo aspektus. Valstybinės gamyklos, tokios kaip gynaceum (šilko audimo 
fabrikai, kuriuose dirbo moterys), garantavo visišką užimtumą mieste. Imperijos 
aukso monetos — 1 nomisma = 12 milliaressia = 144 pholes — buvo pagrindinė 
tarptautinė valiuta Rytuose. Valstybinių žvejybos įmonių Juodojoje jūroje buvo 
tiek daug, jog Konstantinopolio darbininkai kasdien mėgavosi ikrais. 

Po graikų kultūros skraiste Bizantijoje susiformavo daugianacionalinė bend- 
ruomenė, kurios etninė kilmė buvo nepaprastai įvairi. Nuotakas imperatoriai 
rinkdavosi iš chazarų, frankų, rusų. Balkanuose gyveno graikai ir slavai, o Azijos 
provincijose — postheleninės ir armėnų gentys. Išskyrus kaimo gyventojus, 
Bizantijos visuomenė buvo išsilavinusi ir kultūringa. Veikė bažnytinės mokyklos, 
valstybiniai universitetai, teisės akademijos, rūpintasi ir moterų lavinimu. Vyravo 
religinė literatūra, tačiau X amžiaus Digenis Akritas laikomas „nuostabiausiu iš 
visų chanson de geste“, o Bizantijos istorikai nuo Prokopijaus iki Anos Porfiroge- 
nietės (1083— 1154) — „įžymiausia mokykla <...> nuo senovės Romos iki naujų- 
jų laikų Europos“. Bizantijos menas ir architektūra sukūrė nepakartojamus stilius. 
Nepaisant ikonoklastinių apribojimų (o gal kaip tik dėl jų), Bizantijos ikonos pra- 
turtino Europos meną. Bizantija išliko civilizuota, kai dauguma Vakarų šalių, 
kalbant apie formaliąją kultūrą, stengėsi išsiveržti iš jas supančios tamsos!!. 

Islamo iškilimas, 622—778 m. 


622 m. rugsėjo 20 d. niekam nežinomas arabų mistikas, vardu Mahometas, 
ieškodamas prieglobsčio atsidūrė Medinos mieste. Jis buvo išvytas iš gimtosios 
Mekos. Vėliau Mahometas liepė pastatyti šventyklą toje vietoje, kur jį sutiko 
ištikimi jo mokiniai. Taip naujosios religijos pirmųjų metų pirmąją dieną prasidė- 
jo pirmosios mahometonų mečetės statyba. 

Daugiau kaip dešimtmetį šis buvęs kupranugarių varovas nesėkmingai skleidė 
savo radikaliąsias idėjas, kai oloje Hiros kalnuose apsireiškęs arkangelas Gabrie- 
lius pasakė Mahometui, kas jo laukia. „Mahometai, tu tikrai, kuo tikriausiai esi 
Viešpaties pranašas". Vėliau, po šios pirmosios Lemtingosios nakties, jis patyręs 
dar vieną mistinį regėjimą — naktinę kelionę į Dangų. Stebuklingas žirgas nune- 
šęs jį į Saliamono šventyklą Jeruzalėje, o iš ten per dangaus sferas iki Nemato- 
mosios Begalybės slenksčio. 624 metais Mahometas apginklavo 300 savo pasekė- 
jų ir sutriuškino prieš juos pasiųstą armiją. 628 metais Mahometas ant savo 
mylimiausio kupranugario 10 000 tikratikių priešakyje netrukdomas įjojo į Meką. 
Čia Kaabos šventykloje jis sudaužė pagoniškuosius stabus, o šventyklą pavertė 
savo pasekėjų švenčiausiąja vieta. Ketverius metus mokęs Medinoje, kur didžio- 
ji Pranašo išminties dalis buvo surašyta šventojoje Korano knygoje, jis dar kartą 
leidosi atsisveikinimo kelionėn į Meką. Arafato slėnyje Mahometas išdėstė savo 
paskutiniuosius pamokymus: 

Paklausykite mano žodžių, o žmonės, nes ateinančiais metais manęs jau nebebus tarp 

jūsų <...>. Saugokite savo turtą, savo garbę, savo gyvybę — tai šventi dalykai <...> iki 

dienos, kai vėl grįšite pas Dievą. Padėkite neturtėliams, aprenkite juos <...>. Nepamirš- 
kite, jog vieną dieną stosite prieš Visagalį ir turėsite atsakyti jam už savo veiksmus <...>. 

Tai tiesa, kad turite kai kurias teises į savo moteris, bet ir jos turi teisių į jus. Gerai elki- 

tės su jomis, nes jos jūsų pagalbininkės <...>. Aš baigiau savo misiją ir palieku jums 

vadovą Viešpaties Knygos pavidalu ir Jo Pranašo pavyzdį <...>. Jei seksite tuo vadovu — 

niekada nepražūsite. 

Kai jis parpuolė ant žemės, Dievas taip kalbėjo jam: 

Šiandien aš jums patobulinau jūsų religiją, suteikiau jums savo Malonę ir išrinkau jums 

religiją — islamą “. 

Sugrįžus į Mediną Mirties Angelas įžengė Pranašo kambarin, ir Pranašas tarė 
jam: „O Mirtie, vykdyk, kas įsakyta“. Tai įvyko pagal krikščioniškąjį kalendorių 
632 metų birželio 7 d. 

Arabijos dykumos plyti tarp Afrikos ir Azijos žemynų. Arabai visada įnirtingai 
gynė nepriklausomybę nuo juos supančių imperijų. Į vakarus nuo Arabijos buvo 
Egiptas ir Etiopija, į šiaurę Mesopotamija ir Persija, į rytus — Indija. Nors sau- 
sose Arabijos dykvietėse gyveno tik beduinų gentys, šis kraštas dalyvavo visose 
didžiausiose regiono civilizacijose. Kaaba Mekoje buvo ta vieta, kur atsidūrė išva- 
rytas iš rojaus Adomas ir kur Abraomas atstatė šventąjį altorių. Na, o pati Meka 
buvo turtingas miestas prie karavanų kelio, jungiančio Viduržemio jūros regioną 
su Rytų Afrika ir Indija. VII amžiaus pradžioje ji palaikė glaudžius ryšius su 


264 


ORIGO 


Romos imperija Egipte ir jos varžove Sasanidų imperija Persijoje. Šis kraštas buvo 
gan netikėta naujos pasaulinės religijos atsiradimo vieta, tačiau kartu turėjo daug 
pranašumų kaip saugus placdarmas islamui skleisti. 

Islamas (pats žodis reiškia nuolankumą) iš pat pradžių buvo visuotinė, univer- 
sali religija. Nors jis tvirtai laikėsi arabų — šventojo Korano kalbos, kreipėsi į 
visas tautas, visas klases, į vyrus ir į moteris. Vienas pagrindinių jo principų, kad 
visi musulmonai yra broliai ir seserys. Dar būdamas gyvas Mahometas atmetė 
valdančiojo elito ekonomines privilegijas, moterų pavaldumo vyrams principą ir 
semitų genčių „kraujo įstatymus“. Jo skelbiami socialinės, ekonominės ir politi- 
nės lygybės principai grėsė tradicinių visuomenių pagrindams, o tai, kad Maho- 
metas atkakliai reikalavo teisių skriaudžiamiesiems ir moterims, skelbė labdaros 
ir užuojautos pareigą, liaudžiai žadėjo išsilaisvinimą. Tai buvo revoliucinis tikėji- 
mas, kurio beveik Žaibiškai atsiradusi karinė galia rėmėsi nuoširdžiu tikinčiųjų 
atsidavimu. Islamas skelbė, jog kariai lygūs savo generolams, pavaldiniai — savo 
valdovams, žmonos — savo vyrams. „Geriau teisingumas be religijos negu dievo- 
baimingo valdovo tironija“. Kaip ir krikščionybė islamas išpažino idealus, kurie 
pranoko jo šalininkų kasdienį elgesį, tačiau tų idealų jėga ir grynumas neabejo- 
tini. „Gailestingojo, Užjaučiančiojo Alacho vardu“ islamas plito kaip gaisro ugnis 
saulės išdžiovintuose wadi brūzgynuose. 

Sakoma, kad islamas remiasi į penkis stulpus. Pirmasis jų yra tikėjimo išpaži- 
nimas. Jį sudaro nuolatinis kartojimas formulės: „La ilaha illa Ilah, Muhammadu 
'rasūlu Ilah“ („Nėra kito Dievo, išskyrus Alachą, o Mahometas — jo Pranašas“). 
Kas ištaria tuos žodžius liudytojui girdint, tampa musulmonu. Antrasis stulpas — 
ritualinė malda: reikalaujama, jog tikintieji apsiplautų, o paskui atsisukę į Mekos 
pusę paliestų galva žemę auštant, vidurdienį, saulei leidžiantis ir vakare. Trečiasis, 
vadinamasis zakat, reikalauja duoti išmaldą vargšams. Ketvirtasis stulpas — pas- 
ninkavimas. Kiekvienas sveikas ir pilno proto suaugęs musulmonas turi atsisaky- 
ti maisto, gėrimo ir lytinių santykių nuo aušros iki sutemų visą šventąjį ramadano 
mėnesį. Penktasis stulpas — hadžas — reikalauja, kad kiekvienas musulmonas 
bent kartą gyvenime nuvyktų į Meką. Labiau už viską tikras musulmonas turi 
gerbti Korano mokymą; jo 114 surų (skyrių) yra teisės šaltinis, tiksliųjų mokslų ir 
filosofijos vadovas, mitų ir pasakojimų rinkinys bei etikos vadovėlis. 

Kalifai, kitaip Pranašo „įpėdiniai“, suvienytą Arabiją greit pavertė teokratinės 
pasaulinės imperijos tramplinu. Vienu metu jų valdžia buvo neribota, turtai bega- 
liniai, jie patys buvo mokslo, literatūros ir meno įkvėpėjai. Valdant Abu Bakrui 
(632 —634), Omarui (634 —644) ir Osmanui (644 —656) arabų armijos nepaprastai 
greit nukariavo Siriją, Palestiną ir Egiptą. Aleksandrijai ginti buvo pastatytas lai- 
vynas. Netrukus arabai tapo stipriausia jūrų valstybe Viduržemio jūros regione. 
Valdant Alijui (656—661) Pranašo pusbroliui ir žentui, prasidėjo pilietiniai ir 
religiniai nesutarimai, tačiau viešpataujant Omejadų dinastijai vienybė buvo 
atkurta. Muavijus I (valdė 661 —680 m.) įkūrė sostinę Damaske. Jazidas I (valdė 
680 —683 m.) nugalėjo maištingąjį Alijaus sūnų Huseiną — tai buvo itin reikšmin- 
gas įvykis šiitų sektos istorijoje. Abd al Malikas (valdė 685 — 705 m.) nuslopino 

priešininko sukilimą Mekoje. Didžiausios galios Omejadai pasiekė valdant al 
Validui I (705— 715); paskui prasidėjo ilgas Omejadų kovos su Abasidais laikotar- 
pis. Jis pasibaigė 750 metais kruvinu mūšiu prie Zabo. Al Mansūras („Nugalėto- 
jas“, valdė 754 —775 m.) pradėjo 500 metų trukusį Abasidų viešpatavimą. Vienu 
metu jų sostinė Bagdade buvo pasaulio centras. 

Jeruzalės perėjimas iš krikščionių į musulmonų rankas — nepaprastai svarbus 
įvykis. Šis miestas buvo ir tebėra šventas visoms trim monoteistinėms religijoms. 
Šimtmečius nuo tada, kai romėnai išvarė iš ten žydus, krikščionys Šventąsias vie- 
tas laikė savo valdžioje: 

Vieną 638 metų vasario dieną kalifas Omaras atvyko į Jeruzalę ant balto kupranugario. 

Jis buvo apsirengęs nudėvėtais dulkinais drabužiais, jo kariai buvo šiurkštūs ir netvar- 

kingi, bet drausmingi. Šalia jojo patriarchas Sofronijus kaip pasidavusio miesto vyriau- 

siasis pareigūnas. Omaras patraukė tiesiai į Saliamono šventyklą, iš kur jo draugas 

Mahometas pakilo į dangų. Žiūrėdamas į stovintį tenai kalifą patriarchas prisiminė Kris- 

taus žodžius ir pro ašaras sumurmėjo: „Štai tas baisusis nusiaubimas, apie kurį kalbėjo 

pranašas Danielius“!?. 

Nuo to laiko Šventajam miestui lemta būti islamo valdžioje. Patriarchas tapo 
likimo įkaitu. Krikščionių piligrimai dabar jau nebegalėjo taip lengvai pasiekti 
savo tikslo, vis daugiau jų vietoj Jeruzalės rinkdavosi Romą. Krikščionybės svorio 
centras ryžtingai pasislinko Vakarų link. 

Per pirmąjį šimtmetį po Pranašo mirties islamo armijos nesulaikomai veržėsi 
pirmyn. Du kartus — 673—678 ir 717—718 metais — jos nesėkmingai buvo 
apgulusios Bizantiją, tačiau rytuose užėmė Kabulą, Bucharą ir Samarkandą, o 
vakaruose — Kartaginą ir Tanžerą. 711 metais al Tarikas persikėlė per Heraklio 
stulpų sąsiaurį (nuo tada vadinamą Džebel al Tariku, arba Gibraltaru) ir musulmo- 
nai pasirodė Europoje, užplūdo vestgotų Ispaniją ir prasilaužė pro Pirėnų kalnus. 
732 metais, praėjus lygiai šimtui metų nuo Mahometo mirties, jie pasiekė Tūro 
miestą prie Luaros, iš kur per porą dienų buvo galima nujoti iki Paryžiaus — Fran- 
kų karalystės širdies. 

Dėl šių plačių užkariavimų Ispanijoje, Maroke, Tunise, Egipte, Persijoje ir 
Transoksanijoje atsirado autonominės musulmonų valstybės, tik nominaliai pri- 
pažįstančios toli esančių kalifų valdžią. Per vieną šimtmetį islamas pasistūmėjo 
į priekį tiek, kiek krikščionybė per septynis. Pirėnų pusiasalyje užkariautojai 
musulmonai prisiminė šios šalies istoriją ir pavadino ją El-Andalus („Vandalų 
šalimi“), įkūrė čia daug naujų valstybių. Kordobos emyratui, įkurtam netrukus 
po al Tariko atvykimo, buvo lemta tapti ilgaamžiškiausiu musulmonų valstybiniu 
dariniu Europoje. Kartu su įpėdiniais — Almoravidų imperija ir Granados emy- 
ratu — jis egzistavo beveik aštuonis šimtmečius. Klestėjimo laikais, valdant Abd 
ar Rachmanui III (912 — 961), Kordobos emyratas apėmė didžiąją Pirėnų pusiasa- 
lio dalį ir pretendavo į viso islamo kalifato statusą. Jis sukūrė aukščiausią civi- 
lizaciją ir priviliojo daugybę arabų, maurų, berberų ir žydų imigrantų. Nuo VIII 
iki XII amžiaus į Ispaniją plūdo net kelios Šiaurės Afrikos gyventojų bangos. 
[MEsKviTA] 

Geriausiai ciklišką Europos civilizacijų raidą atskleidžia Meskvita Aljama (Mezguita 
Aljama) - Kordobos katedra. Jos seniausioji dalis statyta valdant Abd ar Rachmanui I 
(755-788 m.). Tai tikras Ispanijos islamiškojo meno perlas, nenusileidžiantis Alkazarui 
Sevilijoje ar pasakiškiems Alhambros rūmams Granadoje. Katedra itin originali, nes jai 
statyti panaudotos statybinės sugriautos Šv. Vincento lotynų-bizantiečių bazilikos, iki 
741 metų stovėjusios toje pačioje vietoje medžiagos; bazilika anksčiau naudojosi ir 
krikščionių, ir musulmonų religinės bendruomenės. Negana to, ir mečetė, ir bazilika 
pastatytos ant didelės romėnų šventyklos pamatų, kuri savo ruožtu buvo pakeitusi grai- 
kų, o gal net ir finikiečių pastatą. Tik Šv. Sofijos soboras Stambule galėtų pasigirti tokia 
sąsajų įvairove. 

Meskvitos proporcijos atitiko kelis kartus didesnio už viduramžių Romą miesto 
matmenis. Kartu su centre esančiu apelsinmedžių kiemu ji užima 130x180 m plotą, 
katedrą juosia sienos su dekoratyviu dantytu viršumi. Tačiau didžiausią įspūdį daro tie 
bruožai, kurie suderina islamiškuosius ir krikščioniškuosius elementus. Didžiąją navą 
užpildo ištisas daugiaspalvių marmuro kolonų, kurios prilaiko du arkų aukštus, miškas. 
Vainikuojamos įvairių kapitelių, kolonos paimtos iš senosios bazilikos. Žemesnioji pasa- 
gų formos arkų eilė padaryta iš besikaitaliojančių baltos klinties ir raudonų plytų seg- 
mentų. Viršutinioji apvalių arkų eilė vien romaninio stiliaus. Pagrindinės šiaurinės durys 
apkaltos metalo plokštelėmis, kurių centre pakaitomis kartojasi žodžiai DUES ir AL- 
MULK-LILAH („Imperija ir valdžia priklauso tik Dievui“). Virš puikiųjų Balandžio durų 
yra ornamentuota arabiška arka, skliautuotai viduramžiškai aprėminta. Miharab („kryp- 
ties nišą“), rodančią tikintiesiems, kurioje pusėje Meka, pastatė asirų architektai, visai 
teisingai atsukę ją pietų link. Tai nedidelė aštuoniakampė patalpa su kriauklės formos 
lubomis. Į ją patenkama papuošta daugiaspalvėmis mozaikomis ir besibaigiančia ves- 
tibiuliu su trimis bizantinio stiliaus kupolais skliautuota galerija. Visur pilna persų stiliaus 
kufinių įrašų, net tokiose vietose kaip Karališkoji koplyčia, kuri XIV amžiuje buvo atnau- 
jinta ir pagražinta gotikiniais ornamentais bei feodaline heraldika. Krikščioniškasis 
barokas įkvėpė altoriaus, antablemento ir Inkų koplyčios statytojus. 

Kelios Ispanijos vietos, tokios kaip Kordobos Meskvita arba Toledo senamiestis, 
sukelia stiprų civilizacijos tęstinumo įspūdį. Šiuolaikiniams turistams labai patinka klau- 
sytis, kad per musulmoniškąją Ispaniją europiečiai pažino apelsinus, citrinas, špinatus, 
šparagus, baklažanus, artišokus, makaronus ir dantų pastą, o kartu ir matematiką, grai- 
kų filosofiją bei popierių. [xATIVAH] 

Iš tikrųjų tokio tęstinumo ženklų ne tiek jau daug. Musulmonų civilizacija Ispanijoje 
buvo ne tik keičiama krikščioniškąja, bet, kur tik įmanoma, išraunama su šaknimis, nai- 
kinama. Teisingesnį istorijos supratimą lankytojai galėtų gauti vienišoje musulmonų 
pilyje Estremadūroje ar dabar nebegyvenamame sienų juosiamame Vaskos mieste 
Kastilijoje. Kordoboje iš Meskvitos vertėtų eiti į už miesto esančius Madinat al-Zahros 
(Medina Azahara) rūmus. Kadaise čia rezidavo kalifas. Kalifas galėjo per 24 valandas 

susisiekti su Egiptu naudodamasis veidrodžių signalizacijos tinklu ir reikalaudavo, kad 
užsienio pasiuntiniai patektų į sosto salę tik praėję beveik penkių kilometrų ilgio balda- 
kimą, prilaikomą dvigubos berberų karių eilės. Kitados šiuose rūmuose gyveno apie 
20 000 žmonių, įskaitant ir 6000 moterų haremą. Rūmai buvo sugriauti 1010 metais per 
berberų sukilimą, o archeologai jų griuvėsius aptiko tik 1911 metais“. 

Kai ispanai šaukia „Olė!“, dauguma žmonių net neįtaria juos kreipiantis į Alachą. 











Nuo tada prasidėjo nuolatinis islamo buvimas Europoje — pirmiausia pietva- 
kariuose, Pirėnų pusiasalyje, vėliau ir pietryčiuose — Balkanuose bei Juodosios 
jūros regione (žr. VII skyrių). Krikščionių ir musulmonų sąveika tapo vienu pasto- 
viausių Europos politinio ir kultūrinio gyvenimo bruožų. Nuo VIII amžiaus nebu- 
vo dienos, kad rytais ir vakarais nesigirdėtų adhan — taip muedzinai kviečia 
tikinčiuosius melstis: 


/ . 
VKI 
Allahu akbar SKP IK BL RB LK DL GB 
Ašhadu 'an la ilaha illa Ilšh als taki aaa AEL ai 


ašhadu anna Muhammadu 'rasūlu 'Ilah Ša AAA PAZ 

(Dievas yra didis. / Paliudiju, kad nėra kitų dievų, išskyrus Dievą, / Paliudiju, kad Maho- 
metas yra Dievo pranašas. / Melskitės, / Prašykite gelbėti jus. / Dievas yra didis. / 
Paliudiju, kad nėra kitų dievų, išskyrus Dievą.)““ 

Kviesdamas tikinčiuosius melstis auštant muedzinas po ketvirtosios eilutės 
įterpia žodžius al-salat khair min al-nawm („Malda geriau už miegą“). Visi 
musulmonai, išgirdę muedzino kvietimą, turi kartoti jo žodžius, išskyrus ketvirtą- 
ją ir penktąją eilutes, kai jie atkartoja: „Nėra kitos jėgos ar galybės, išskyrus Ala- 
chą" ir „Teisingai kalbėjai — taip ir yra“. Kiekvienas suaugęs ir sveikas musul- 
monas privalo kasdien penkis kartus daryti Salai — „ritualinius nusilenkimus". 

Tuo tarpu arabams pasiekus Luarą frankai kaupė jėgas atremti artėjančius 
musulmonus. Karolis Martelis (apie 688—741 m.), Merovingų dvaro majordomas, 
surinko armiją, kuri pastojo kelią musulmonams. Krikščionių apologetai tikriau- 
siai perdeda 732 metais prie Puatjė įvykusio mūšio reikšmę: arabus galbūt priver- 
tė trauktis jų pernelyg ištįsusios susisiekimo linijos. Juk, šiaip ar taip, jie buvo 
nutolę nuo Gibraltaro daugiau kaip 1500 kilometrų. Šis mūšis įkvėpė kai kuriuos 
autorius kurti štai tokius puikius aprašymus: 

Jei saracėnai būtų pasistūmėję į priekį dar kita tiek, būtų pasiekę Lenkijos pakraščius, 

Škotijos kalnus; o persikelti per Reiną būtų buvę nė kiek ne sunkiau kaip per Nilą ar Euf- 

ratą. Arabų laivynas, nesutikęs pasipriešinimo, galėjo pasiekti Temzės žiotis. Taip atsitikus 

dabar Oksfordo mokyklose tikriausiai būtų mokoma, kaip suprasti Koraną, o universiteto 
katedrose apipjaustytiems studentams būtų aiškinama Mahometo regėjimų tiesa'?. 


Nuo to laiko Vakaruose musulmonų pasaulio ribai buvo lemta eiti Pirėnų kal- 
nais. Ne viena ir ne dvi musulmonų ir frankų kartos kovojo dėl kalnų perėjų. 
Vienas tokių susidūrimų prie Ronsvo perėjos papasakotas garsiausioje viduram- 
žių legendų, įamžintoje nemirtingoje chansons de geste (giesmėje apie žygdarbį). 
Du frankų riterius Rolandą ir Oliverį, kartais vadinamus Orlandu ir Rinaldu, 
smarkiai spaudžia musulmonų armija, kai jie bando atitraukti savo karius į saugią 
šiaurinę perėjos pusę. Oliveris primygtinai ragina bendražygį papūsti ragą ir 
pakviesti pastiprinimą. Tačiau Rolandas drąsos turi daugiau negu proto ir atsisa- 
ko tai padaryti, kol paaiškėja, jog mūšis pralaimėtas. Kai pagaliau Rolandas 
papučia ragą taip, kad net gyslos jo galvoje plyšta, šį signalą išgirsta visa Pran- 
cūzija. Apakintas Oliveris mūšyje per klaidą smogia vos besilaikančiam balne 
Rolandui: 


„Sir cumpain, faites le vos de gred? 

Ja est co Rollant, ki tant vos soelt amer! 
Par nule guise ne m'aviez desfiet!“ 

Dist Oliver: „Or vos oi jo parler. 

Je ne vos vei, veied vus Damnedeu! 
Ferut vos ai, car le me pardunez!" 
Rollant respunt: „Jo n'ai nient de mel. 
Jol vos pardains ici e devant Deu.“ 

A icel mot !'un a IV'altre ad clinet. 

Par tel amur as les vus desevred. 

(„Ar kardą keliat prieš bičiulį tyčia? 

Juk aš — Rolandas, aš labai jus myliu! 
Manęs į dvikovą jūs nevadinot!" 

„Dabar girdžiu jus, broli, — šis prabyla. — 
Tik jūsų veidas iš akių išnykęs. 

Meldžiu atleisti man už šitą kirtį!“ 
Rolandas taria jam: „Aš sveikas gyvas. 
Atleidžiu jums ir čia, ir amžinybėj“. 
Pagerbia nusilenkdami kits kitą, 

Su meile širdyje bičiuliai skirias.)'“ 

„Deja, mieloji Prancūzija, šiandien tu neteksi savo ištikimų vasalų“. 

Rytuose krikščioniškojo pasaulio sienas saugojo Bizantijos karinės pajėgos. 
Tačiau musulmonų pavojus buvo juntamas net slavų apgyventų žemių gilumoje. 
Musulmonų pasauliui reikėjo vis daugiau vergų, ir tvirto sudėjimo slavai tapo 
labai paklausia preke. Šioje prekyboje žydų pirkliai ir vikingai dirbo tarpininkais 
ir gabentojais; daugiausia vergus veždavo per Krymą [cHazaARaI] [Rusia], vėliau ver- 
gų prekybos keliai ėjo ir per Baltijos jūrą bei Vidurio Europą [DiRuamas]. Slavai 
vergai buvo tokie paklausūs, kad daugelyje vietų žodžiai „slavas“ ir „vergas“ lai- 
kyti sinonimais. Manoma, jog iš žodžio „slavas“ kilęs ir eunucho arabiškas pava- 
dinimas sakaliba. Ne atsitiktinai ir pirmąjį išlikusį autentišką slavų šalių aprašy- 
mą, paremtą tuo, ką matė savo akimis, paliko maurų žydas, pirklys iš Tortosos. 

Islamo poveikis krikščioniškajam pasauliui buvo didžiulis. Islamo nukariavi- 
mai pavertė Europą pagrindine krikščionybės baze. Kartu platus musulmonų 
valdomų teritorijų ruožas faktiškai nukirto visus tiesioginius krikščionių ryšius su 
kitomis religijomis ir civilizacijomis. Karingojo islamo barjeras privertė Europos 
pusiasalį apsiriboti pačiu savimi, užtvėrė ar pertvarkė daugelį ankstesnių pre- 
kybinio, intelektualinio ir politinio bendravimo kanalų. Turint galvoje religinius 
konfliktus, krikščioniškajam pasauliui jis paliko du uždavinius: kovą su islamu ir 
dar likusių pagonių krikštą. Jis privertė Bizantijos imperiją daugiausia dėmesio 
skirti rytinių sienų gynybai ir dėl to atsisakyti imperinių ambicijų Vakaruose. 
Susidariusiomis sąlygomis kitos, tolimesnės krikščioniškosios valstybės turėjo 
gintis pačios ir vis labiau stiprinti vietinę autonomiją ir ekonominį savarankišku- 
mą. Kitaip sakant, tai buvo galinga feodalizmo plėtros paskata. Svarbiausia, kad 
islamo dominavimas Viduržemio jūroje panaikino ligi tol egzistavusį Viduržemio 
jūros baseino šalių pranašumą prieš kitas Europos pusiasalio šalis. Iki islamui 
pasirodant postklasikinis krikščionybės transformuotas Graikijos ir Romos pasau- 
lis gyvavo iš esmės nepakitęs. Jam pasirodžius šis pasaulis dingo visiems laikams. 
Beveik vien dėl to politinė iniciatyva iš Viduržemio jūros regiono šalių atiteko 
primityvioms karalystėms šiaurėje, visų pirma — pačiai galingiausiai iš jų — Fran- 
kų karalystei. 

Taigi kaip tik VIII amžiuje, kai Europos krikščionys virškino islamo užkaria- 
vimų padarinius, ir buvo pasėtos naujosios tvarkos sėklos. Romos vyskupas, 
netekęs Bizantijos paramos, buvo priverstas kreiptis į frankus ir imtis „popieži- 
jos“ reikalų. Frankai pasinaudojo proga paremti popiežių. Karolis Didysis netie- 
siogiai buvo Mahometo kūrinys. Pasak Henrio Pirenne'o, kurio teiginys ankstes- 
nes koncepcijas sukrėtė ne mažiau nei islamas sukrėtė senovės pasaulį, jei ne 
islamas, „Frankų imperija tikriausiai niekada nebūtų egzistavusi, o Karolio 
Didžiojo be Mahometo neįmanoma įsivaizduoti“'". Kai kurios jo teiginių detalės, 
ypač apie tariamai nutrūkusius prekybinius ryšius, vėliau buvo kritikuojamos, 
bet apskritai šie teiginiai revoliucionizavo perėjimo iš senovės pasaulio į vidu- 
ramžių pasaulį tyrimus. 

Negana kalbėti tik apie Mahometą ir Karolį Didįjį. Rytų Europą islamas pavei- 
kė dar smarkiau negu Vakarų. Jo pasirodymas nustatė naujo, kompaktiško vie- 

neto, vadinamo „krikščioniškuoju pasauliu“, ribas; to pasaulio stipriausias centras 
kurį laiką liko Konstantinopolyje. Islamas metė iššūkį pagonims, gyvenusiems 
rajonų, dėl kurių krikščionys varžėsi su musulmonais, rytiniuose pakraščiuose ir 
kuriems dabar atsirado galimybė rinktis vieną iš dviejų vyraujančių religijų. Visų 
pirma jis sukūrė kultūrinę atramą, kurios atžvilgiu buvo galima apibrėžti Europos 
identitetą. Tad be Mahometo negalima įsivaizduoti ne tik Karolio Didžiojo, bet ir 
pačios Europos. 

Krikščionybės varžybos su islamu iškėlė ne mažiau svarbių moralinių ir psicho- 
loginių problemų negu tos, kurios jau egzistavo tarp krikščionybės ir judaizmo. Ir 
krikščionys, ir musulmonai buvo mokomi laikyti vieni kitus netikėliais. Jų nesuta- 
rimams, priešiškumui ir neigiamiems stereotipams nebuvo galo. Jų dvasiškiai visad 
nutylėdavo, kiek daug bendra turi trys didžiosios monoteistinės religijos. Dėl to 
tarp krikščioniškųjų „Vakarų“ ir islamiškųjų „Rytų“ atsirado ryški dichotomija. 
Viduramžių europiečiai paprastai vadindavo musulmonus „saracėnais“; šis epitetas 
kilęs iš arabų kalbos žodžio sharakyoun, reiškiančio „rytietį“. Tarp tų Vakarų 
gyventojų, kurie tarėsi esą aukštesnės civilizacijos nešėjai, ilgą laiką viešpatavo 
tradicija žiūrėti į musulmoniškuosius Rytus iš aukšto, su nepagrįsta panieka. 


Krikščioniškoji Bažnyčia visuotinių susirinkimų amžiais, 
325—767 metai 


325 metais, kai įvyko pirmasis visuotinis susirinkimas Nikėjoje, krikščionių Baž- 
nyčia vadovavo didžiausiai religinei bendruomenei visoje imperijoje. Nuo Milano 
edikto laikų Bažnyčia naudojosi tolerancijos politika, ją rėmė ir valdantysis impe- 
ratorius. Tačiau Bažnyčios padėtis nebuvo visiškai tvirta. Krikščionybė neturėjo 
valstybinės religijos statuso, netrūko ir aukštą padėtį užimančių jos priešų, ji 
menkai plito už imperijos ribų. Krikščionių, o ypač Atanazo vadovaujamos orto- 
doksinės jų pakraipos nuomone, tolesnė pažanga negalėjo būti sklandi. [ikona] 

Valdant Konstantinui II (337—361) trumpam atgijo arijonizmas. Atanazas 
buvo ištremtas (beje, ne paskutinį kartą). 340 metais, kai gotai vis dar gyveno į 
šiaurę nuo Dunojaus deltos, jie priėmė krikščionybę arijoniškuoju pavidalu. Dėl 
to įsiveržę į imperiją ir įkūrę savo karalystes Italijoje, Galijoje, Ispanijoje ir Afri- 
koje ostgotai ir vestgotai atsinešė ir arijonizmą. Jie buvo didžiausia kliūtis orto- 
doksinei krikščionybei plisti tarp barbarų. [sisLA]. Pasikeitimas įvyko valdant 
imperatoriui Julianui (361 — 363). Tai buvo valdovas filosofas, krikščionių vadi- 
namas apostatu (atskalūnu). Anksčiau išžudžiusių jo šeimą žmonių išauklėtas 
krikščioniška dvasia „jis visada skelbėsi pagonybės gynėju“. Pagaliau buvo 
paskelbtas visuotinės tolerancijos ediktas ir paskutinis atokvėpio laikotarpis 
Romos dievams. „Vienintelis to edikto nepatogumas krikščionims buvo tas, jog 
jis atėmė iš jų teisę kamuoti kitus imperijos pavaldinius“. Nėra įrodymų, patvir- 
tinančių legendą, kad Juliano paskutiniai žodžiai buvo Vicisti Galilaee („Tu nuga- 
lėjai, Galilėjieti")!*. 

Tokie dalykai sudrumstė trinitarijų grupuotės ramybę. Atanazą Rytuose ir Hila- 
ry iš Puatu (315— 367), vadovavusius opozicijai prieš Konstantiną ir Julianą, pakei- 
tė žymiausių ir įtaigiausių Bažnyčios tėvų karta. Jonas Chrizostomas (347— 407), 
vadinamas „Auksaburniu“, Konstantinopolio vyskupas, buvo garsiausias ano meto 
pamokslininkas, suerzinęs ne vieną aukštosios visuomenės atstovą. Cezarėjos vys- 
kupas Bazilijus Didysis (330 — 379) buvo kilęs iš garsios šeimos, galinčios pasigir- 
ti ne mažiau kaip aštuoniais šventaisiais. Jis visų laikomas bendruomeninio 
monasticizmo kūrėju. Bazilijaus brolis Grigalius Nysietis (335 — 395) ir jo draugas 
Grigalius Nazianietis (329 — 389) buvo įžymūs teologai, nugalėję antrajame visuo- 
tiniame Bažnyčios susirinkime Konstantinopolyje (381). Vakaruose Panonijoje 
Martynas Tūrietis (315—397) baigė evangelizuoti Galiją. Ambraziejus iš Milano 
(apie 334 —397) tuo metu buvo žymiausias Bažnyčios politikas. Jeronimas Dalma- 
tietis (apie 345—420 m.) — didžiausias Biblijos žinovas ankstyvuoju Bažnyčios 
istorijos laikotarpiu. Pats įtakingiausias Bažnyčios tėvų tikriausiai buvo afrikietis 
Augustinas iš Hipono. 

Jų pastangos davė vaisių valdant Teodosijui (378 — 395). Tai paskutinis Rytų 
ir Vakarų imperatorius, palaikęs trinitarijus. Jis buvo ispanas, karo vado sūnus, 
žiauraus būdo. Trinitarijus pasirinko dėl labai paprastos priežasties: jo pirmtaką 
Valentą nužudė arijonai gotai. Teodosijaus globojamas antrasis visuotinis susirin- 
kimas patvirtino Nikėjos tikėjimo išpažinimą. Trinitoriškąją krikščionybę parėmė 
teisės jėga, arijonizmas buvo uždraustas, pagonys imti persekioti. Nuo tada trini- 
tarijai galėjo įgyvendinti pretenzijas į ortodoksiją ir paskelbti savo priešininkus — 
praeities ir dabartinius — „eretikais“. [iwoEx] [RuriNAs] [pDzEUSAS] 

Daugelis tikinčiųjų vėlesniais šimtmečiais šį „krikščionybės triumfą“ minėda- 
vo kaip nuostabų laimėjimą. Teodosijus vadinamas „Didžiuoju“. Tačiau Kristaus 
mokyme sunku būtų rasti tokio glaudaus dvasinės valdžios susiejimo su politine 
rekomendacijų. Be to, Teodosijų vargu ar galima laikyti krikščioniškųjų dorybių 
pavyzdžiu. 388 metais jis nužudė savo partnerį antrąjį imperatorių Magnusą Mak- 
simusą, o 390 metais žiauriai atkeršijo Tesalonikų miestui už tai, kad šis išdrįso 
maištauti. Jis liepė savo pareigūnams sukviesti visus miesto gyventojus į cirką 
tariamai pažiūrėti žaidynių ir šaltakraujiškai išskerdė 7000 žmonių. Už šį nusikal- 
timą Ambraziejus privertė Teodosijų atlikti viešą atgailą; tad mirdamas Milane jis 
jau šiek tiek geriau suprato religijos, kuriai taip puikiai pasitarnavo, esmę. 

Teologas ir vyskupas šv. Augustinas (354 — 430) mokėsi retorikos meno ir kurį 
laiką buvo manicheizmo šalininkas. Į krikščionybę jis perėjo Milane 386 metais. 
Augustinas patrauklus tuo, kad pripažįsta žmogaus silpnybes. Jo Išpažinimai, 
aprašantys jauno žmogaus, kviečiamo atsisakyti pasaulietinio gyvenimo patogumų 
ir malonumų, emocijas, smarkiai skiriasi nuo polemikos su donatistais, manichei- 
ninkais ir pelagijiečiais. Jis taip meistriškai išanalizavo šias painias doktrinas, kad 
beveik nieko daugiau ir nebereikėjo daryti iki pat Tomo Akviniečio laikų, taigi 
beveik 800 metų. Meilės prioritetą jis pabrėžė taip stipriai, jog vos nerekomenda- 
vo libertinizmo. Dvi jo maksimos skelbia: Dilige et guod vis fac („Mylėk ir daryk 
ką nori") ir Cum dilectione hominum et odio vitiorum („Mylėk nusidėjėlį ir nekęsk 

Pasak ankstyvojo Bažnyčios laikotarpio padavimų, pirmąjį uždraustų knygų sąrašą 
sudarė popiežius Inocentas I (valdė 401—417 m.), o pirmąjį dekretą šiuo klausimu išlei- 
do popiežius Gelazijus I (valdė 492-496 m.). Prie Gelazijaus dekreto pridėtas reko- 
menduojamų ir papildomų skaitinių sąrašas, papildantis nutarimą dėl Šventojo Rašto 
autentiškų tekstų kanono. Šių dienų mokslininkai abejoja, ar tas dekretas turi ką nors 
bendra su Gelazijum. Abejonių nekelia tik tai, kad Bažnyčia visada pasilikdavo teisę 
spręsti, kokie spausdinti tekstai tinkami, o kokie ne. Nuo V iki XV amžiaus uždrausta 
daug autorių — nuo Arijaus ir Fotijaus iki Huso ir Pico della Mirandolos (1486). Kitą 
žingsnį paskatino žengti knygų spausdinimo pradžia. Nors tebesiginčijama, ar būta 
precedento, aišku, jog popiežius Inocentas VIII (valdė 1484-1492 m.) įvedė arba įtvir- 
tino taisyklę, kad visoms publikacijoms reikia vyskupo leidimo. [sPAuDA) 

Kadangi Renesanso ir Reformacijos metu knygų srautas nepaprastai padidėjo, 
Bažnyčios hierarchai vis labiau pasigedo Vatikano nurodymų, o Tridento susirinkimas 
reikalavo veikti. Tada pasirodė Index Librorum Prohibitorum („Uždraustų knygų sąra- 
šas“), kurį sudarė popiežius Paulius IV 1557 metais. Dėl nesutarimų pačiame Vatikane 
pirmoji versija buvo atšaukta; 1559 metais buvo paskelbta antroji versija. Tačiau susi- 
rinkimui pareikalavus, ir ji buvo pataisyta, o tolesnei praktikai pagrindą padėjo 1564 
metais pasirodęs Tridento indeksas. Be Bažnyčios pritarimo nesulaukusių autorių ir 
darbų sąrašo, jis nustatė ir dešimt kriterijų, kaip juos vertinti. Nuo 1564 metų Romos 
„Juodasis sąrašas“ tolydžio ilgėjo. Jo taisyklės buvo modifikuojamos 1596, 1664, 1758, 
1900 ir 1948 metais (žr. III priedą, 53). 

Metams bėgant šis indeksas buvo aštriai kritikuojamas kaip neefektyvus, nes 
uždrausti veikalai visada galėjo rasti leidėją kokioje nors protestantiškoje šalyje, kur 
nesiekia Vatikano ranka. Be to, uždraustas vaisius visada saldesnis, tad indeksą buvo 
galima apkaltinti aktyviu propaguojant tai, ką jis stengėsi uždrausti. Bažnyčios priešai 
paprastai skubėdavo paminėti jį kaip katalikų netolerantiškumo įrodymą. Nuo Švietimo 
epochos liberalieji intelektualai nepraleisdavo progos pasišaipyti ne tik iš konkrečių to 
indekso pozicijų, bet ir iš paties jo egzistavimo fakto. Turint galvoje, kiek daug įžymių 
asmenybių ir bestselerių jis bandė nutildyti, nesunku suprasti jo kritikus. 

Antra vertus, indeksas vertintinas platesniame kontekste. Naujųjų laikų Europoje 
visos valdžios, pasaulietinės ir bažnytinės, protestantų, katalikų ir stačiatikių, ne 
mažiau už Vatikaną norėjo kontroliuoti tai, kas spausdinama. Cenzūra veikė visose 
Europos šalyse ligi pat XX amžiaus antrosios pusės. Daugelis tų, kurie taip garsiai 
smerkė popiežiaus indeksą, nesuprato savo elgesio prieštaringumo, nes ir patys sten- 
gėsi uždrausti kai kurias knygas. Pakanka pasižiūrėti į kai kuriuos laikotarpius ir vietas, 
kur Europos literatūros klasikai buvo uždrausti ne Vatikano, o kitų, su juo nesusijusių 
valdžios organų: 


35 m. po Kr. Homeras Opera omnia Romos imperija 
1497 Dantė Opera omnia Florencijos miestas 

1555 Erazmas Opera omnia Škotija 

1660 Miltonas Eikonoklastes Anglija 

1701 Locke'as Žmogaus proto Oksfordo universitetas 
apybraiža 

1776 Goethė Jaunojo Verterio Danija 
kančios 

1788-1820 Šekspyras Karalius Lyras Didžioji Britanija 

1835 Heinė Opera omnia Prūsija 

1880 Tolstojus Ana Karenina ir kt. Rusija 

1931 Marie Stopes Opera omnia Airijos Respublika 

1939 Goethė Opera omnia Ispanija 

1928-1960 D. H. Lawrence'as Ledi Čaterli Didžioji Britanija' 
meilužis 


Žinoma, principinė liberalizmo pozicija reikalauja, kad būtų leista publikuoti viską, net 
jei turinys yra aiškiai šventvagiškas, griaunamojo pobūdžio, kurstantis, nepadorus ar 
neteisingas. Ji reikalauja, jog Žmonės toleruotų ir tai, kas jiems kelia pasibjaurėjimą. 
Devintajame dešimtmetyje šios pozicijos laukė rimtas išmėginimas, kai pasirodė vadina- 
moji „revizionistinė istorija“, neigianti masinio žydų naikinimo realumą, arba kai musulmo- 
nai paskelbė fatwah Salmano Rushdie „Šėtono eilėms“. Praktikoje daugelis liberalų 
vengia naudoti savo absoliučius principus. Kiekviena visuomenė ir kiekviena karta turi 
nusistatyti poziciją nuolat kintančios priimtino ir nepriimtino ribos atžvilgiu“. Taip pat 
nederėtų popiežiaus indeksą lyginti su šiuolaikine totalitarinių režimų cenzūra. Nacistinė- 
je Vokietijoje 1933-1945 m. ir sovietiniame pasaulyje 1917-1991 m. visi veikalai oficialiai 
buvo laikomi draudžiamais, kol gaudavo konkretų leidimą. Šiuo atžvilgiu reikalavimą 
prieš spausdinant gauti vyskupo leidimą galima laikyti labiau represiniu už indeksą. 

1966 metais Vatikano Tikėjimo doktrinos kongregacija paskelbė sustabdanti drau- 
dimo publikuoti praktiką. Iki to laiko į indeksą pateko apie 4000 pavadinimų. 

Didelė anksčiau pateiktos informacijos dalis paimta iš nepriekaištingo šaltinio; kiek- 
viename iš aštuoniolikos jo tomų yra palankaus vyskupo sprendimo įrodymas - užra- 
šas NIHIL OBSTAT („Nėra kliūčių“) ir IMPRIMATUR („Leista spausdinti“)? 

















nuodėmės"). Kartu jis nurodė institucionalizuotos Bažnyčios reikalingumą. Augus- 
tinas rašė: Salus extra ecclesiam non est („Be Bažnyčios nėra išganymo") ir Roma 
locuta est; causa finita („Roma pasakė — reikalas baigtas“). Populiariausią iš 113 
jo knygų De Civitate Dei („Apie Dievo valstybę“) įkvėpė Alariko įsiveržimas į 
Romą; joje rašoma apie dvasios miestą, pastatytą ant materialiojo pasaulio griuvė- 
sių. Knyga geriausiai išreiškė to meto dvasią. Augustinas daugiau kaip 30 metų 
praleido savo gimtojoje Afrikoje eidamas Hipono vyskupo pareigas. Jis gyveno 
pagal asketišką regulą, kuri vėliau įkvėpė ne vieną vienuolių ordiną, įskaitant 
augustinus, dominikonus (juoduosius vienuolius), premonstratensus ir brigitietes. 
Mirė vandalų apgultame Hipone. 

Rufinas Tyranijus iš Akvilėjos (apie 340-410 m.), vienu metu buvęs šv. Jeronimo part- 
neriu, pateko į istoriją dėl dviejų tarpusavyje susijusių priežasčių: kaip graikų (visų 
pirma Origeno) teologinių veikalų vertėjas į lotynų kalbą ir kaip pirmosios knygos, kurią 
išleido leidykla „Oxford University Press“, autorius. Jo Apaštalų tikėjimo komentarą 
Expositio Sancti Hieronymi in symbolum apostolorum Okstorde paskelbė Theodoricas 
Roodas iš Kelno; veikalas baigtas spausdinti 1478 m. gruodžio 17. Deja, jo tekstas 
prasidėjo klaida: frontispise trūksta vieno ženklo „X“, tad spausdinimo data pateikta 
neteisingai - MCCCCLXVIII!. 

Nuo to laiko OUP leidyklai teko patirti visko — ir pakilimų, ir nuosmukių. Štai kai 
kurios jos išleistų knygų: 

Charles Butler, The Feminine Monarchie Or a Treatise Concerning Bees (1609) 

John Smith, A Map of Virginia (1612) 

Robert Burton, The Anatomy of Melancholy (1621) 

The Book of Common Prayer, and Administration of the Sacraments (1675-) 

The Holy Bible, Containing the Old Testament and the New (1675- ) 

Edmund Pococke (ed.), Specimen Historiae Arabum (1650) 
Maimonides, Porta Mosis (1655) 
Greg. Abulfaragii historia compediosa dynastiarum (1663) 
(Richard Allestree) The Ladies Calling: by the Author of the Whole Duty of Man (1673) 
Johann Schaeffer, A History of Lapland (1674) 
H. W. Ludolf, Grammatica Russica (1696) 
William Blackstone, Commentaries on the Laws of England (4 tomai, 1765-1769) 
F. M. Mūller, Rigveda-Sanhita: Sacred Hynns of the Brahmins (1849-1873) 
Lewis Carroll, Alice's Adventures in Wonderland (1865) 
Norman Davies, God's Playground: A History of Poland (2 tomai, 1981) 








Manoma OUP leidyklą labiausiai pasižymėjus 1914 metais, kai grupė Oksfordo 
istorikų parėmė Didžiosios Britanijos pastangas kare. Jų rankraštis, pavadintas Why 
We Are at WAR („Kodėl mes kariaujame"), buvo įteiktas rugpjūčio 26, praėjus vos trims 
savaitėms nuo karo pradžios. 206 puslapių knyga buvo suredaguota, surinkta rankiniu 
būdu, atspausdinta, įrišta ir paruošta platinti rugsėjo 14. Laikai keičiasi“. 














Neramumai imperijos širdyje neišvengiamai susilpnino jos ryšius su periferi- 
ja. V amžiuje atsitiko keli svarbūs įvykiai „keltų pakraštyje“, taip pat Kaukaze. 
Keltų Bažnyčia priėmė krikščionybę iš Galijos vienuolių atsiskyrėlių. Jų vysku- 
pai buvo keliaujantys atsiskyrėliai; o kadangi jie praktikuodavo įšventinimus be 
pašalinės pagalbos, jų buvo nepaprastai daug. Airiją, kuri niekada nepriklausė 
imperijai, sistemingai evangelizavo šv. Patrikas (apie 389 — 461 m.), Romos pilie- 
tis iš vakarinės Britanijos. Alsteryje jis išsilaipino 432 metais. Taip krikščionybė 
užkariavo Airiją anksčiau, negu anglosaksų pagonybės skraistė apgaubė likusią 
Britų salų dalį. Airiams dar teko sumokėti savo skolą. [BRiTO] 

DZEUSAS 


Po paskutiniosios olimpiados, vykusios 396 m., Dzeuso statula iš šventyklos Olimpijoje 
buvo nugabenta į Konstantinopolį. Tuo metu jai buvo jau daugiau kaip aštuoni šimtai 
metų ir ji jau seniai buvo laikoma vienu iš „pasaulio stebuklų“. Apie 432 m. pr. Kr. sta- 
tulą užbaigė ištremtas iš Atėnų Fidijas. Jo sukurta Atėnės statula puošė Partenoną. 
Didžiulė statula, vaizduojanti Dzeusą su laurų vainiku ant galvos sėdintį soste, buvo 
apie 13 metrų aukščio. Ji buvo padengta dramblio kaulo ir gryno aukso plokštelėmis ir 
vaizdavo dievų tėvą, dešinėje rankoje laikantį sparnuotosios pergalės deivės statulėlę, 
o kairėje - inkrustuotą skeptrą su ereliu viršuje. Statulą detaliai aprašė Pausanijus ir 
Strabonas; pastarasis sakė, kad jei statula atsistotų, galva pramuštų lubas. Svetonijus 
rašo, jog kai I a. imperatoriaus Kaligulos pasiųsti darbininkai pamėgino perstumti sta- 
tulą, „dievas nusikvatojo taip garsiai“, kad pastoliai sugriuvo, o darbininkai išbėgiojo. 
Taip Dzeusas pasiliko in situ dar tris šimtmečius. 462 metais atsitiktinai kilus gaisrui 
krikščionio imperatoriaus Leono I sostinėje statulą prarijo liepsnos. Tuo metu Olimpijo- 
je jau niekas nebegyveno. 1958 metais vokiečių archeologai kasinėdami šventyklos 
dirbtuvių vietoje Olimpijoje rado terakotinį puoduką su užrašu: „Aš buvau Fidijo“!. 





BRITO 


Pelagijus (apie 360—-420 m.) buvo velsietis ar bent jau keltas iš Britų salų („Pelagijus“ 
yra jo tikrosios pavardės „Morgan“, reiškiančios „jūrų sūnų“, graikų-romėnų kalkė). 
Draugai vadino jį „Brito“. Jis buvo krikščionių teologas, vienas iš nedaugelio Vakarų 
Europoje, kurie dalyvavo svarbiausiuose to meto dogmatiškuose ginčuose. Jis gyveno 
tuo metu, kai pradėjo kristalizuotis graikų suformuluota ortodoksų (stačiatikių) doktrina. 
Nors Pelagijaus pažiūros buvo laikomos eretiškomis, jo įnašas buvo svarbus. Šv. 
Augustino iš Hipono amžininkas, jis išprovokavo pastarąjį padaryti konkrečius pareiški- 
mus tokiais svarbiais klausimais kaip Dievo malonė, žmogaus nuopuolis, prigimtinė 
nuodėmė, laisva valia, predestinacija. Kartu su kitu britu Celestijum (jį susitiko Romoje) 
Pelagijus pabrėžė žmogaus gebėjimą valios pastangomis elgtis dorai, kitaip sakant, 
elgtis atsakingai. Jo pagrindinę koncepciją, žinomą kaip „priešingo pasirinkimo galia“, 
išreiškia formulė Si necessitatis est, peccatum non est; si voluntatis, vitiari potest („Kur 
yra būtinybė, ten nėra nuodėmės; tačiau jei pasireiškia valia, atsiranda ir galimybė nusi- 
dėti".) Pelagijus taip pat manė, jog pirmasis žingsnis išganymo link turi būti valingas. 

Toks požiūris buvo atmestas iš dalies dėl to, kad tikėta jį menkinant Dievo malonės 
reikšmę, o iš dalies ir dėl to, kad nuodėmė taip priskiriama veikiau individualiems trū- 
kumams negu žmogaus prigimčiai. „Pelagianizmo“ etiketė klijuojama toms teologi- 
nėms pažiūroms, kurios neigia ar apriboja gimtosios nuodėmės reikšmę. Šis požiūris 
buvo svarbus XVII amžiaus ginčuose Arminijaus ir Janseno aplinkoje. 

410 metais, pabėgę iš gotų apgultos Romos, Pelagijus ir Celestijus rado prie- 
globstį Šiaurės Afrikoje, kur sulaukė naujų dogmatinių kaltinimų. Vienas Kartaginos 
susirinkimų pasmerkė šešias pagrindines jų klaidas: 

Kad Adomas vis tiek būtų miręs, net jei nebūtų nusidėjęs. 

Kad Adomas pakenkė tik pats sau, o ne visai žmonių giminei. 
Kad naujagimiai, kaip ir Adomas gimdamas, yra be nuodėmės. 
Kad žmonės miršta ne dėl to, kad Adomas mirė ar nusidėjo. 
Kad Įstatymas, kaip Evangelija, atveria kelią į dangų. 

Kad žmonių be nuodėmės buvo ir prieš Kristaus atėjimą. 

Pelagijus išplaukė į Palestiną, tačiau ten sužinojo, kad Augustinas veikale De pec- 
catorum meritis („Apie nusidėjėlių nuopelnus“) pagrindiniu puolimo taikiniu pasirinko 
kaip tik jį. Pelagijus atlaikė vieną inkviziciją, bet galutinai pralaimėjo, kai popiežiaus 
Zosimo simpatijas išsikovojo Afrikos vyskupai. 418 metų balandžio 30 dieną imperato- 
rius Honorijus savo ediktu įsakė konfiskuoti Pelagijaus turtą, o jį patį ištremti. Beda 
Garbingasis nerodė jokios simpatijos jo „kenksmingam ir šlykščiam mokymui": 

Against the great Augustine see him crawl, 
This wretched scribbler with his pen of gali!! 
(Prieš Augustiną didį drįsta šiauštis jis, 
Rašeivos nelaimingo liejasi tulžis!) 

Aplink vyskupą Honoratą Arlietį (apie 350-429 m.) susibūrė grupelė žmonių, norin- 
čių sutaikyti Pelagijų ir Augustiną. Jų nuomone, Dievo malonė ir žmogaus valia yra 
vienodai svarbūs išganymo veiksniai. Šį „pusiau pelagianizmą“ pasmerkė Orindžo 
susirinkimas (529). Tačiau jo gimtinėje, šv. Honorato vienuolyne Lerinso saloje netoli 
Žydrojo kranto, ši veikla nenutrūko. Šv. Vincentas Lerinsietis (mirė 450 m.) sugalvojo 
garsųjį „Šv. Vincento kanoną“, pagal kurį visus teologinius pasiūlymus galima patikrin- 
ti remiantis trimis kriterijais - ekumenizmo, senumo ir sutarimo. 1977 metais Lerinso 
vienuoliai išleido šv. Hiliaro knygos Honorato gyvenimas galutinę versiją“. 








Armėnų Bažnyčia atsirado tuo metu, kai ši provincija dar priklausė imperijai. 
Kaip ir jos keltiškasis atitikmuo ji prarado visus tiesioginius ryšius su centru ir 
tapo ekscentriška visomis šio žodžio prasmėmis. Keltai linko į pelagianizmą, armė- 
nai — į monofizitizmą. Gruziją krikščionybė pasiekė 330 metais, ten valdovų 
dinastiją atvertė jauna vergė iš Kapadokijos. Kadangi Gruzija buvo tolėliau nuo 
Armėnijos, ją mažiau veikė Azijos politika, ji palaikė glaudesnius ryšius su Kons- 
tantinopoliu. (Gruzijos Bažnyčia turėjo atskirą ir nenutrūkstamą istoriją, kol 1811 
metais buvo jėga prijungta prie Rusijos stačiatikių Bažnyčios.) 431 metais Efese 
įvyko trečiasis visuotinis Bažnyčios susirinkimas. Septyni visuotiniai susirinkimai, 
kuriuos pripažino privalomais ir Rytai, ir Vakarai, buvo šie: Nikėjos I (325), Kon- 
stantinopolio I (381), Efeso (431), Chalkedonijos (451), Konstantinopolio II (553), 
Konstantinopolio III (680 —681), Nikėjos II (787). Efeso susirinkimas pasmerkė 
nestoriečių ereziją. Gibbonas pavadino ją „ekleziastiniu maištu“. Kaip ir kitus 

ankstesnius bei vėlesnius susirinkimus, šį susirinkimą Konstantinopolyje sušaukė 
imperatorius, siekiantis tvarkyti Bažnyčios reikalus. Susirinkime dominavo Rytų 
vyskupai. Vakarų vyskupai nenoromis priėmė nutarimus. 

Ir toliau kamavo, atrodo, neišgydoma liga — christologinis pedantizmas ir 
doktrinų skirtumai įvairiais klausimais: dėl Kristaus prigimties, Kristaus valios, 
Kristaus vaidmens Šventosios Dvasios genezėje. Ar Kristus yra vientisos, t. y. die- 
viškos, prigimties, ar dualistinės — žmogiškos ir dieviškos? Ortodoksų vadovai 
palaikė diofitizmą, ir Chalkedonijos susirinkimo (451) nutarimas patvirtino Vieno 
Asmens su Dviem Prigimtimis, sujungtomis „nesusiliejančiu, nekintamu, nedalo- 
mu ir neperskiriamu būdu“, sampratą. Monofizitizmas buvo pasmerktas, tačiau 
jis ir toliau klestėjo Rytuose. Imperatorė Teodora buvo monofizitė kaip ir daugu- 
ma krikščionių Armėnijoje, Sirijoje ir Egipte. Kiek valių turi Kristus — vieną ar 
dvi? Popiežius Honorijus I 634 metais į Konstantinopolį siųstame laiške nerūpes- 
tingai pavartojo frazę „viena valia“. Ortodoksiniai Bažnyčios vadovai palaikė 
diotelitizmą. Tą jie patvirtino šeštajame visuotiniame susirinkime 681 metais. 
Monotelitai buvo pasmerkti, o popiežiaus Agatono delegatai pakluso susirinki- 
mo nutarimams. Ar Dievo Tėvo, Sūnaus ir Šventosios Dvasios Trejybėje Šventoji 
Dvasia kilusi iš Tėvo, kaip vienintelio dievybės šaltinio, ir todėl per Sūnų, o gal 
ji kilusi iš Tėvo ir Sūnaus kartu? Konstantinopolis laikėsi nuomonės per filium 
(„per Sūnų“); Roma manė, kad teisinga formulė filiogue („ir iš Sūnaus“). Šis klau- 
simas pirmą kartą iškilo 589 metais Ispanijoje, o IX amžiuje dėl jo jau būta dide- 
lių nesutarimų. Ginčas taip ir liko neišspręstas. 

Vienuoliškumo poreikis augo proporcingai politiniam ir socialiniam sąmyšiui. 
Rytuose paplitusios atsiskyrėliško ir bendruomeninio vienuoliško gyvenimo būdo 
tradicijos persimetė ir į Vakarus. Pirmieji bendri vienuolynai atsirado dar prieš 
Vakarų imperijos žlugimą. Šv. Martynas įkūrė vienuolyną Liguge 360 metais. 
Benediktas Nursietis (apie 480 — 550 m.) suformulavo plačiausiai priimtas iš visų 
vienuoliško gyvenimo taisyklių. Imperinei valdžiai menkėjant, ypač buvusiose 
Vakarų provincijose, vienuolynai vis dažniau tapdavo klasikinėmis oazėmis bar- 
bariškoje dykumoje. Rytuose, ypač Aleksandrijoje, krikščioniškasis mokymas jau 
nuo seno buvo derinamas su graikų filosofijos ir lotynų autorių pripažinimu, 
Vakaruose tai padaryta tik dabar. Centrinė šio proceso figūra buvo Flavijus Mag- 
nusas Aurelijus Senatorius (apie 485 — 580 m.), žinomas Kasiodoro vardu. Valdant 
ostgotų karaliui Teodorikui jis kurį laiką buvo Italijos valdytojas. Nugalėjus Beli- 
zarijui pasitraukė į vienuolyną. Propagavo švietimo sistemą, kurioje religiniai ir 
pasaulietiški dalykai papildė vieni kitus. Jis pačiu laiku pradėjo rinkti senovinius 
dokumentus. [ANNO Domini] [somas] 

VII amžiuje islamo šokas visam laikui pakeitė krikščioniškojo pasaulio kontū- 
rus. Jis padarė galą Viduržemio jūros šalių kultūros vienovei ir jų pirmavimui prieš 
šiaurinius forpostus. Užimdamas Persiją, Siriją ir Egiptą islamas privertė tris iš pen- 
kių pripažintų patriarchų — Antiochijos, Jeruzalės ir Aleksandrijos — veikti in 
partibus infidelium. Krikščioniškosios Bažnyčios politika jau nebevyko normalioje 
penkiakraštėje arenoje, o virto aštria graikų patriarcho Konstantinopolyje dvikova 

Pirmuosius šešis šimtmečius po Kristaus gimimo tik labai nedaugelis suvokė gyveną 
„krikščionybės eroje“. Tiesą sakant, istorijos chronologijos, matuojamos nuo to laiko, 
kai „Kristus vaikščiojo po Galilėją“, pagrindus nustatė tik Dionyzijaus Mažojo Exiguus 
darbai. Jis buvo graikiškai kalbantis vienuolis iš Mažosios Skitijos, Kasiodoro draugas, 
mirė Romoje apie 550 metus. Dionyzijui kilo mintis, jog metus reikėtų pradėti skaičiuo- 
ti nuo Kristaus įsikūnijimo, tad pradėti skaičiavimą nuo Apreiškimo Švenčiausiajai Mer- 
gelei Marijai, kai Kristus buvo pradėtas. Jis nustatė tą datą - pirmųjų metų pirmąją 
dieną - kovo 25, devynis mėnesius prieš Kristaus gimimą - gruodžio 25. Visus anks- 
tesnius metus, skaičiuojamus tolstančia eilės tvarka, reikėjo vadinti ante Christum (AC) — 
prieš Kristų (pr. Kr.). Vėlesni metai turėjo būti „metais nuo Įsikūnijimo“, arba Anni Domi- 
ni (AD) - po Kristaus (po Kr.). Nulinių metų nebuvo!. 

Praėjo daug šimtmečių, kol pamažu imta naudoti krikščioniškosios eros, arba 
mūsų eros, pavadinimą - pirma lotynų Bažnyčioje, o vėliau ir Rytuose. Beda Garbin- 
gasis (673-735), knygos apie chronologiją De Temporibus autorius, visiškai priėmė 
naująją sistemą, kai rašė knygą History of the English Church and People VIII amžiaus 
pradžioje. 

Iki tol buvo naudojamos visokiausios vietinės chronologijos. Labiausiai paplitusi 
sistema buvo laiko skaičiavimas pagal valdovų valdymo metus. Istorinis laikas buvo 
matuojamas pagal valdovus ir kartas. Datos buvo nustatinėjamos pagal jų vietą konk- 
retaus imperatoriaus, popiežiaus ar kunigaikščio valdymo laikotarpiu. Laikytasi Senojo 
Testamento pavyzdžio: „Ketvirtais Ezekijo karaliaus metais, kurie buvo septinti Israelio 
karaliaus Elos sūnaus Ošėės metai, Asirijos karalius Salmanasaras patraukė į Samariją, 
apgulė ją <...> (4 Kar 18, 9). 

Krikščioniškajai erai teko varžytis su daugeliu kitų chronologinių sistemų. Graikų 
olimpiadų lentelė - keturmečiai ciklai tarp eilinių olimpinių žaidynių —- pradėta nuo 
Korojbos olimpiados 776 m. pr. Kr. liepos 1 d. buvo tęsiama iki IV a. pabaigos. Apie 
babiloniškąją Nabonasaro erą, kurią naudojo Aleksandrijos graikai, viduramžiais buvo 
žinoma iš Ptolemėjaus darbų. Jos pradžia atitiko 747 m. pr. Kr. vasario 26 d., trečia- 
dienį. Levanto šalyse buvo išplitusi makedoniškoji Seleukidų era, prasidedanti nuo to 
momento, kai Seleukas I Nikatoras 312 m. pr. Kr. užėmė Babiloną. Žydai ją vadino 
„kontraktų era“ ir naudojo iki XV amžiaus. Romėnų era buvo grindžiama metų skaičia- 
vimu „nuo miesto įkūrimo“ (AUC). Ispanijoje cezarių era prasidėjo 39 m. pr. Kr. - tada 
Pirėnų pusiasalį nukariavo Oktavianas. Cezarių erą perėmė vestgotai ir ji išliko Katalo- 
Nijoje iki 1180 m., Kastilijoje iki 1382 m., Portugalijoje — iki 1415 m. Musulmoniškoji 
hidžros era prasideda nuo pranašo bėgimo iš Mekos dienos, kuri atitinka 622 m. liepos 
16 d., penktadienį. Jos ir dabar tebesilaikoma visame musulmonų pasaulyje. 

Turint galvoje visą šią painiavą nenuostabu, kad Dionyzijaus Mažojo apskaičiuoto- 
ji Kristaus gimimo data pasirodė esanti neteisinga. Dionyzijus savo pirmuosius metus 
sutapatino su 195 (I) olimpine era, su 754 AUC metais ir (klaidingai) su „C. Cezario, 
Augusto sūnaus, ir L. Emilijaus Pauliaus, Pauliaus sūnaus, konsulavimu“. Iš tikrųjų nėra 

jokių įrodymų, kad Kristus tikrai gimė 1 m. Priklausomai nuo to, kuria Evangelija remsi- 
Erodo Didžiojo valdymo metais (4 m. pr. Kr.) arba per pirmąjį romėnų surengtą gyven- 
tojų surašymą Judėjoje (6-7 m.). 

Ir krikščionims, ir žydams pati svarbiausia istorinė data buvo Sutvėrimo metai — 
Annus Mundi. Bizantijos bažnyčia nustatė, kad tai įvyko 5509 m. pr. Kr. Tie metai ir 
tapo bažnytinio kalendoriaus pagrindu stačiatikių pasaulio šalyse. Graikijoje ir Rusijoje 
jis išliko iki pat Naujųjų laikų. Žydų mokslininkai teikė pirmenybę kitai datai - 3760 m. 
pr. Kr.; ji paimta šiuolaikinio žydų kalendoriaus išeities tašku. Koptų Bažnyčia panašiai 
kaip ir aleksandriečiai pasirinko 5500 m. pr. Kr. Anglikonų bažnyčia, vadovaujama 
Ushero arkivyskupo, 1650 metais pasirinko 4004 m. pr. Kr. 

Rytinę, klasikinę, ir krikščioniškąją ideologijas kritiškai palygino ir harmonizavo 
žymus renesanso mokslininkas Josephas Scaligeris (1540-1609). Jo veikalas De 
Emendatione Temporum („Apie chronologijos pataisas“, 1583) parašytas atsižvelgiant 
į protestantų interesus ir sutapo su popiežiaus Grigaliaus XIII atlikta Julijaus kalendo- 
riaus reforma. Šis veikalas tapo chronologijos mokslo pradžia. Nuo tada prasidėjo 
Naujiesiems laikams būdingas rūpinimasis standartiniu istorinio laiko matavimu“. 

Tačiau Grigaliaus kalendorius, žinomas „Naujojo stiliaus“ pavadinimu ir įvestas 
katalikiškose Europos šalyse 1585 metais, nebuvo visų priimtas. Dauguma protestan- 
tiškųjų ir stačiatikiškųjų šalių liko prie Julijaus kalendoriaus - „Senojo stiliaus“. Naująjį 
stilių jos priėmė tik laiko dvasios verčiamos: Škotija 1700 metais, Anglija 1752, Rusija - 
tik 1918 metais. Kol kartu egzistavo du kalendoriai, visą tarptautinę korespondenciją 
reikėjo tvarkyti atsižvelgiant į juos abu. Laiškai turėjo būti su dviem datomis - pavyz- 
džiui, „1734 m. kovo 1/12“ arba „1917 m. spalio 24/ lapkričio 7“. 

Dėl to atsitikdavo daug keistų dalykų. Kadangi abiejų kalendorių skirtumas XVII 
amžiuje sudarė 10-11 dienų, buvo galima išplaukus iš Doverio per kelias valandas 
Lamanšą įveikti ir atvykti į Kalė jau kito mėnesio viduryje. Pagal senąjį stilių metai prasi- 
dėjo kovo 25, o pagal naująjį - sausio 1, tad buvo įmanoma išplaukti iš Kalė vienais 
metais, o Doverį pasiekti ankstesniais. Metų skaičiavimas Europoje suvienodėjo tik tada, 
kai bolševikų vyriausybė atsisakė senojo stiliaus. Rusijoje nuo 1918 m. sausio 31 d. 
(senuoju stiliumi) ir 1918 m. vasario 14 d. (naujuoju stiliumi) nieko nevyko. 1918-1940 
metais sovietų komunistai mėgdžiodami Prancūzijos didžiosios revoliucijos veikėjus 
panaikino septynių dienų savaitę, dienų pavadinimus pakeitė numeriais, o „Revoliucijos 
metus“ pradėjo skaičiuoti nuo 1917 metų“ „ [VENDEMJERAS] 











su lotynų patriarchu Romoje. Iki islamo Romos patriarchas lotyniškai turėjo gin- 
čytis su keturiais graikų patriarchais; islamui pasirodžius šis santykis pasikeitė — 
dabar jie kalbėjosi vienas su vienu. Be to, Romos bažnyčia turėjo didesnę manev- 
ro laisvę. Negana to, vis dar buvo neišspręstas grėsmingasis ginčas su monofizitais 
Rytuose. Naujieji musulmonų valdovai pasirodė esą pakantesni erezijai, negu 
buvo krikščionys ortodoksai. Tad Armėnijos, Sirijos ir koptų bažnyčios jau niekad 
nebesugrįžo į bendrą avidę. 

Kelionių vadove Guide Michelin sakoma, kad Bomo (Baume) abatiją VI amžiuje įkūrė 
airių vienuolis šv. Kolumbanas. Jos vardas yra keltų kilmės ir reiškia „grotą“. Abatija 
įkurta viename gražiausių Europos kampelių - didžiulio klinčių tarpeklio Sirk de Bomo 
papėdėje, Juros kalnų pušynų gilumoje. Kaip ir tokio pat pavadinimo vienuolynas 
(jame šv. Otilija atgavo regėjimą) už 80 kilometrų prie Doubso upės, Bomo abatija 
mena laikus, kai galų-romėnų civilizaciją nukariavo pagonys burgundai ir kai krikščio- 
Nnybę atgaivino miškų glūdumoje įsikūrusios atsiskyrėlių vienuolių bendruomenės. Aba- 
tija išaugo į labai turtingą ir galingą instituciją, turėjo kelis šimtus kaimų ir beneficijų. 
Galų gale kapitula virto supasaulėjusia aristokratiškų kanauninkų bendruomene. Aba- 
tija išsilaikė iki 1790 metų. Tada revoliucionieriai ją panaikino, sudaužė daugumą jos 
paminklų, o gretimo miesto pavadinimą iš Bom Ie Mueno pakeitė į Bom Ie Mesjė". 

Krikščionių vienuolijos istorijoje Burgundijoje gyvenusios bendruomenės, tokios kaip 
Bomo, yra svarbi grandis tarp senovės pasaulio atsiskyrėlių sistemos, išlikusios Airijoje, 
ir didelių viduramžių institucijų, kurios pradėjo kurtis dešimtajame amžiuje. Juk kaip tik 
iš Bomo Berno su bendraminčiais 910 metais išvyko kurti didžiąją Kliuni abatiją. 

Guide Michelin skaitytojai nusivils pamatę, kad dauguma Bomo praeitį apibūdinan- 
čių detalių geriausiu atveju yra legendos. Nėra svarių įrodymų, siejančių Bomą su 
šv. Kolumbanu, ir jokio pagrindo manyti abatiją buvus įkurtą VI amžiuje. Pirmoji patiki- 
ma užuomina, kad čia yra cellula, pasirodė tik 869 metais, tad ši abatija turėtų būti 
jaunesnė už Šv. Otilijos vienuolyną prie Bom de Damo. Ryšį su šv. Kolumbanu tikriau- 
siai prasimanė Kliuni vienuoliai, taip pagražindami savo pačių instituciją“. 

Panašios abejonės supa ir spalvingiausią Bomo asmenybę - Jeaną, senjorą de 
Wattevillį (1618-1702), kuris valdant Liudvikui XIV 40 metų čia ėjo abato pareigas. Tai 
buvo karys, žudikas, vėliau - vienuolis. Jis sykį spruko nuo teisingumo Konstantinopo- 
lyje, kur buvo prasimušęs iki pašos rango, buvo Morėjos gubernatoriumi, kol gavo iš 
popiežiaus nuodėmių atleidimą. Anot Saint-Simono, Jeanas buvo nusidėjėlio, kuris 
išpirko savo kaltes nuoširdžia atgaila, pavyzdys. Pagal istorinius įrašus jis visą gyveni- 
mą buvo išverstakailis, kurio išdavystė palengvino prancūzams brutaliausiu būdu 
užkariauti jo gimtąją Franš-Kontė provinciją. Ant Jeano antkapio iškaltas toks užrašas: 

ITALUS ET BURGUNDUS IN ARMIS 
GALLUS IN ALBIS 
IN CURIA RECTUS PRESBYTER 
ABBAS ADEST“. 

(„Čia guli italų ir burgundų karys, prancūzas nuo to laiko, kai užsigobė vienuolio 

gobtuvą, sąžiningas savo pareigų vykdytojas, dvasininkas ir abatas“) 

Tad Bomas yra legendų ir istorinių faktų mišinys. Žmonės visada jautė poreikį panau- 
doti praeitį savo tikslams. Rašantieji mokslines monografijas nuo pat pradžių pasmerkti 
pralaimėjimui. Palikuonims perduodama praeitis visada bus faktų, legendų ar net 
paprasčiausio melo kratinys. 

Svarbiausia, ko gero, buvo tai, kad islamas atkirto krikščionybę nuo likusio 
pasaulio. Iki islamui pasirodant krikščioniškoji Evangelija pasiekdavo net Ceiloną 
ir Abisiniją; o islamui pasirodžius jai daug šimtmečių buvo užkirstas kelias plisti 
Azijoje ar Afrikoje. Dauguma krikščionių gyvenime nė karto nematė musulmono, 
tačiau visi jie gyveno islamo šešėlyje. Islamas faktiškai buvo tvirtas išorinis skydas, 
kurio priedangoje krikščionybė galėjo konsoliduotis ir aiškiau apibrėžti save. Tuo 
atžvilgiu jis buvo didžiausias iš pavienių veiksnių, skatinusių atsirasti tai, kas 
buvo pavadinta „Europa“. 

Popiežijos išsilaisvinimo negalima susieti su kokia nors konkrečia data. Romos 
patriarchai turėjo daug laisvės ir prieš pradėdami reikšti pretenzijas į viršenybę. 
Skirtumų tarp Bažnyčios lotyniškosios ir graikiškosios dalių didėjimas dažnai 
sukurstydavo laikinas schizmas, bet niekada nesukėlė visiško skilimo. Gan keista, 
tačiau per pirmuosius keturis šimtmečius, kai Roma vis dar tebebuvo imperijos 
širdis, Romos bažnyčioje neretai dominavo graikai ir graikų kultūra. Leonas I 
(440 —461) pirmas pabrėžė Romos bažnyčios lotyniškumą. Tuo metu lotynų 
patriarchai išsivadavo iš tiesioginės politinės kontrolės, per gausius nesutarimus 
su civiline valdžia pasislėpdami už Romos miesto sienų. Nuo tada įsigalėjo baž- 
nytinės ir pasaulietinės valdžios atsiskyrimas, toks būdingas Vakarams ir toks 
svetimas Rytams. VI amžiuje Romos patriarchams pirmiausia teko susidurti su 
imperinės valdžios atkūrimu valdant Justinianui, paskui — su langobardais. Du 
iš jų, Silverijų (536— 537) ir Vigilijų (537 — 555), imperatorius areštavo. Pastarąjį 
imperinė valdžia brutaliai privertė nusileisti sprendžiant monofizitų klausimą. 

Grigalius I (540 —604), pirmasis vienuolis šv. Petro soste, dažnai laikomas būsi- 
mos popiežių valdžios architektu — jis kūrė ją tiek savo administraciniais suge- 
bėjimais, tiek principingumu. Laikydamas save „Dievo tarnų tarnu“ Grigalius I 
tvarkė Romos miesto civilinius reikalus, sudarė sutartį su Lombardijos karaliais, 
pertvarkė Bažnyčios žemes ir finansus, atnaujino Romos santykius su Afrika, Ispa- 
nija, Galija ir Britanija. Jo Regula Pastoralis greitai tapo viduramžių vyskupų vado- 
vėliu. Jis ne kartą protestavo prieš savo brolio Konstantinopolyje teisę naudotis 
„Ekumeninio patriarcho“ titulu. Kai Grigalius I mirė, svarstyklių lėkštė pradėjo 
svirti Romos naudai. Susirūpinę dėl musulmonų puldinėjimų imperatoriai beveik 
prarado įtaką Italijoje, nors kelis kartus desperatiškai mėgino demonstruoti savo 
pretenzijas. Dėl monotelizmo ginčo popiežius Martynas I (mirė 655 m.) — pasku- 
tinysis popiežius — kankinys — buvo pagrobtas Ravenos egzarcho, nuplaktas, 
Konstantinopolio teismo ištremtas mirė Kryme. [caNTUS] 

VIII amžiuje imperatorius nebegalėjo net pademonstruoti Vakaruose savo val- 
džios. 710 metais imperatorius Justinianas II išsikvietė Romos patriarchą į Kons- 
tantinopolį ir Konstantinas I (708 — 715), asiras, nuolankiai pakluso. Per jų susiti- 
kimą — kaip vėliau pasirodė, paskutinį Romos vyskupo susitikimą su valdančiu 
imperatoriumi — imperatorius ceremoningai pabučiavo romėno kojas ir gavo už 
tai nuodėmių atleidimą ir komuniją. Tačiau netrukus Konstantinas buvo nužudy- 
tas, ir jų susitarimas dėl Ravenos nuėjo niekais. 732 metais imperatorius Leonas 
parengė laivyną tikėdamasis atgauti Raveną, kurią buvo užgrobę langobardai, 

CANTUS 


Lotynų bažnyčios cantus planus dažnai vadinamas grigališkuoju giedojimu, taip 
pagerbiant popiežių, kuris nustatė jo aštuonias tonacijas ir surinko apie 3000 melodijų. 
Manoma kartu su giminingu bizantiniu stiliumi jį kilus iš graikiškųjų ir ypač iš žydiškųjų 
giedojimo tradicijų. Savo ruožtu grigališkasis giedojimas tapo tuo pagrindu, ant kurio 
pastatyta visa europinė muzika. Tai buvo giedojimas be akompanimento - taip gie- 
dotos psalmės, himnai ir antifonos, paprastai unisonu ir laisvu ritmu. Jis turėjo keturis 
pagrindinius „dialektus“ - ambroziejiškąjį, romėniškąjį, gališkąjį ir mozarabiškąjį, nors 
pamažu įsivyravo romėniškoji mokykla. Iš pradžių melodijos nebuvo užrašinėjamos, 
todėl ankstyvųjų giedojimo pavyzdžių neįmanoma tiksliai atkurti. ĮMusikE] 

Grigališkajam giedojimui skirta užrašymo sistema tobulėjo pereidama kelias stadi- 
jas. Bizantiečiai kaip ir graikai gaidas užrašydavo raidėmis papildydami jas neumomis, 
arba „akcentais“, rodančiais melodinės linijos judėjimą. Slavų stačiatikiai išsaugojo šią 
sistemą dar ilgai, kai visur kitur ji jau buvo pakeista: 


— — 


= => cc 
5 Ęze >< pAčENKTA ASM 





—— 
—— 


c. 2-0 "e 7-4 «-/ 


a. XI amžiaus kufistinė notacija (užrašymas) be linijų. b. XII-XIII amžiaus rusiškoji 
notacija, naudojanti graikų-bizantiečių raidinę sistemą. c. XVII-XX amžius: muzikos 
ženklai, naudojami rusų stačiatikių liturginėje notacijoje. (Pagal Machabey'ų.) 

Frankų traktate De harmonica institutione, kurį parašė Hucbaldas iš Sent Amando 
(apie 840-930 m.), teigiama, kad Vakaruose irgi buvo priimtas panašus susitarimas; 
neumos buvo rašomos virš lotyniško teksto skiemenų. Notgeris Balbulas iš Sent Gale- 
no ištyrė tropus - „melodijas, papildančias pagrindinį choralą“. XI amžiuje muzikologas 
Guidas iš Areco (apie 995-1050 m.) išrado užrašymo sistemą - toninės sol-fa sistemos 
pirmtakę. 

Jis paėmė himno šv. Jonui Krikštytojui pradžios skiemenis Ut gueant laxis ir iš jų 
sukūrė dominuojantį heksakordą UT-RE-MI - SOL-LA-FA. Septintasis skiemuo SI, reiš- 
kiantis (S)ancte (I)ohannis, buvo pridėtas vėliau. Guidas išrado ir linijinę užrašymo siste- 
mą; linijų būta iki dešimties. Tai būta dabartinės penkių linijų sistemos pirmtakės. Šioje 
sistemoje buvo mobilus rakto ženklas, o neumos įgijo kvadratinių taškų ir brūkšnelių 
pavidalą. Lieka ginčytina, ar natos buvo pastovios trukmės ir vienodai akcentuojamos: 

Sancte Jo-Annes. 





Nuo XII amžiaus pabaigos grigališkąjį giedojimą praturtino polifonija, kai lygiagre- 
čiai buvo giedamos dvi ar daugiau nepriklausomos melodinės linijos. Praktika skatino 
plačiau naudoti instrumentinį akompanimentą. Viduramžių klausytojo ausis gebėjo skir- 
ti tik derinimą oktavomis, kvartomis ir kvintomis. Tačiau pastovaus takto (tikriausiai 
pasiskolinto iš liaudies dainų ar šokių) įvedimas, kontrapunkto poreikis ten, kur melo- 
dijos susikirsdavo, paskatino tirti ritmą ir harmoniją. Jie abu sudaro šiuolaikinės muzi- 
kinės formos pagrindinius elementus. Kanono meno pradžia - XIII amžius. Nuo tada 
standartinis muzikinės frazės žodynas galėjo perduoti platų emocijų ir reikšmių diapa- 
zoną. Taigi Europos „muzikos kalba“ turi ilgą ir nepertraukiamą istoriją - nuo grigališ- 
kojo giedojimo iki Stravinskio“. 

XIX amžiuje vadinamasis „ceciliškasis judėjimas“ grigališkąjį giedojimą laikė vienu 
Europos muzikos tikrųjų šaltinių. Vienuoliai benediktinai iš Solesmės, netoli Le Mano, 
ėmėsi atkurti jo teoriją ir praktiką. Jų darbas, įkvėpęs ir Liszto oratoriją Kristus, laikomas 
svarbiausiu šių laikų autoritetu. 





ir suimti popiežių Grigalių III (731 —741), nepaklususį ediktui dėl ikonoklazmo, 
bet laivynas nuskendo Adrijos jūroje. Nuo to laiko Romos patriarchai praktiškai 
buvo nepriklausomi. Nė vienas Romos vyskupas niekada nebeprašė imperatoriaus 

leidimo būti išrinktas į šias pareigas, o joks imperijos pareigūnas iš Konstantino- 
polio jau niekada nebegalėjo naudotis savo valdžia Romoje. 

Kad ir kaip ten būtų, Romos patriarchatas jau turėjo priemonių nepriklauso- 
mybei užsitikrinti. Kaip plūstančių į Romą piligrimų globėjas (jų labai padaugėjo, 
kai islamas užblokavo kelius į Jeruzalę), jis įgijo ne tik didelį prestižą, bet ir svar- 
bų pajamų šaltinį. Tarp dekretalijų buvo daug teisinių nutarimų, kurie pravertė 
plačiai popiežiaus jurisdikcijai, ypač kodifikavus kanonų teisę. Šv. Petro tėvonija 
(Bažnyčiai priklausančios žemės valdos), kuriai netrukus buvo lemta smarkiai 
padidėti, davė jam tvirtą laikinos valdžios pagrindą. Patriarchato sąjunga su lan- 
gobardais, o paskui su jų varžovais frankais jam buvo gera priemonė gauti tarp- 
tautinę apsaugą. Krikščioniškosios Bažnyčios vienybė teoriškai tebeegzistavo, 
tačiau praktiškai jos nebebuvo. Papa titulu anksčiau meiliai buvo vadinami visi 
vyskupai. Nuo dabar jis buvo rezervuotas tik Romos vyskupui. Tai ir buvo popie- 
žiaus valstybės gimimo laikotarpis. [REVERENTIAI 

Septintasis visuotinis Bažnyčios susirinkimas, arba antrasis Nikėjos, buvo skir- 
tas ikonoklazmui. Susirinkimas pritarė iš Romos atsiųstai popiežiaus Hadrijono I 
nuomonei: atvaizdus garbinti galima, bet ne taip kaip Dievą. Tai buvo paskutinis 
kartas, kai Roma ir Konstantinopolis ėmėsi bendrų veiksmų tikėjimo klausimais. 


Krikščionybės eksportas, 395—785 m. 


Nuo tos dienos, kai Kristus tarė „Eikite paskui mane“, krikščionybė buvo evan- 
gelinė religija. Kai šv. Paulius patvirtino ją esant atvirą visiems, niekas neribojo 
galimo tikinčiųjų skaičiaus. Imperijai priėmus krikščionybę kaip valstybinę religi- 
ją, atsivertimas į krikščionybę tapo imperijos politikos reikalu. Krikščionys valdo- 
vai tikėjimo eksportą nukreipė ne tik į atskirus individus, bet ir į ištisas tautas: tai 
buvo strateginės ideologijos klausimas. Būsimiesiems atsivertėliams krikščionybės 
priėmimas taip pat buvo susijęs su politiniais sumetimais. Tai leido pasiekti dide- 
lių rašto ir prekybos laimėjimų. Reikėjo nuspręsti, iš kur importuoti krikščiony- 
bę — iš Romos, iš Konstantinopolio ar apskritai to nedaryti. Tai buvo svarbus 
politinis pasirinkimas. 

Gan anksti susidomėta Airija, nes ten pradėjo plisti pelagianizmas. Todėl 
galų —romėnų vyskupui Germanui parūpo Britų salos ir Britanija. Viena misija, 
vadovaujama Paladijaus — „pirmojo tikinčiųjų airių vyskupo“, išsilaipino Viklave 
432 metais, bet nedavė vaisių; antroji, vadovaujama šv. Patriko (apie 385— 461 m.), 
iš Britanijos kilusio misionieriaus, šv. Germano mokinio, nusisekė. Ant Taros aukš- 
tumų dabartinėje Mido grafystėje misionierius susitiko su aukščiausiuoju karaliu- 
mi Laoghairu, užkūrė velykinę ugnį ant Slanės kalvos ir nutildė druidus. Pirmoji 
vyskupija buvo įkurta Armache 444 metais. 

Frankų įvykdytas Galijos užkariavimas buvo glaudžiai susijęs su tos provincijos 
religiniais padalijimais. V amžiuje galai romėnai jau seniai buvo priėmę Romos 
krikščionių tikėjimą. Tačiau vestgotai, burgundai ir alemanai, kurie pirmieji 

Kartą, kai VI amžiuje jaunasis Georgijus Florentijas (būsimasis Grigalius Tūrietis) su 
motina keliavo iš Burgundijos į Overnę, juos užklupo audra. Motina pamojavo maišeliu 
su šventomis relikvijomis niūraus dangaus link, debesys išsisklaidė, ir jiedu nenuken- 
tėję galėjo keliauti toliau. Iš pradžių išpuikęs berniukas pamanė, kad šis stebuklas yra 
atlygis už gerą elgesį, tačiau jo žirgas iš karto suklupo ir berniukas nukrito ant žemės. 
Tai jam buvo gera pamoka, kokio atpildo sulaukia tuštybė. Kitą kartą, kai jis aplankė 
šv. Julijono relikvijas Brijudjė, jam pradėjo smarkiai skaudėti galvą. Georgijus panar- 
dino ją į tą patį šaltinėlį, kuriame andai buvo apiplauta nukirsta kankinio galva, ir skaus- 
mas atlėgo. Štai kaip Georgijus sužinojo, kas yra reverentia - griežtas laikymasis visko, 
kas susiję su šventais daiktais ir vietomis bei su jų gydomąja galia. 

Kai baigėsi persekiojimų epocha, kankinių kultas ir šventų relikvijų rinkimas pamažu 
atsidūrė krikščioniškojo gyvenimo centre. Svarbiausios relikvijos buvo tiesiogiai susiju- 
sios su pagrindiniais Evangelijos personažais. Pripažintos ir antrinės relikvijos, susiju- 
sios su jais ne taip tiesiogiai. Konstantinopolis tapo pagrindiniu relikvijų kolekcionavimo 
ir platinimo centru. Tarp pačių vertingiausių jo eksponatų, be dviejų Tikrojo Kryžiaus 
gabalėlių, dar buvo erškėčių vainikas, šventoji ietis, Švenčiausiosios Mergelės Marijos 
dirželis ir net kelios šv. Jono Krikštytojo galvos. Kai antrasis Nikėjos susirinkimas nuta- 
rė, jog visos naujos bažnyčios turi būti šventinamos naudojant šventas relikvijas, relik- 
vijomis imta gyvai prekiauti. 823 metais iš Aleksandrijos pagrobtas šv. Morkaus kūnas 
ir nugabentas į Veneciją. Šv. Mikalojaus kūnas pasiekė Barį 1087 metais. Didžiausiais 
prekiautojais relikvijomis tapo Vakarų kryžininkai. 

Pagarba relikvijoms, kurią taip aiškiai rodė Grigalius Tūrietis, dažnai buvo laikoma 
Ilengvatikystės požymiu. Tačiau geriau patyrinėjus matyti, kad ji buvo ne tik atsirandan- 
čio asmeninės etikos kodekso, bet ir daug subtilesnio socialinės politikos ir socialinio 
statuso siekiančio žaidimo įrankis. Reverentia buvo tikrojo tikinčiojo požymis. Jo netu- 
rintis buvo laikomas pagonimi, nemokša ar pernelyg patenkintu savimi žmogumi. Dva- 
siškiai, kurie atlikdavo su relikvijų perdavimu susijusias apeigas, tapdavo įtakingesni, 
užtikrindavo santarvę ir parapijiečių pritarimą. Turintys vertingų relikvijų miestai ir baž- 
nyčios pakeldavo savo prestižą, sulaukdavo didesnės Apvaizdos globos ir, be abejo, 
surinkdavo daugiau pajamų iš piligrimų. Tikras paradoksas, kad krikščionių tikėjimą 
sielas keliaujant į rojų supo dalykai, susiję su mirtimi, ir ypatingas kaulų bei kapų ger- 
bimas. Visa tai lydėjo vos ne barokiškas jautrumas lelijų ir rožių kvapui, kurį turėjo 
skleisti kai kurie mirusieji, šviesų aurai ir angelų chorų garsams!. 

Ilgainiui relikvijų vertė ėmė smukti. Kai jau buvo panaudoti visi apaštalai, kankiniai 
ir Bažnyčios Tėvai, kilo pavojus, jog kiekvienas miręs vyskupas bus paskelbtas šven- 
tuoju. Liono vyskupas Priscus, užėmęs šį postą 573 metais, nenorėjo to net girdėti. Jis 
palaidojo savo pirmtaką Nicetijų paprasčiausiame karste ir leido savo diakonui nešioti 
Nicetijaus arnotą vietoj chalato. Bet atsitiko taip, kad jie abu - Priscus ir Nicetijus — 
buvo kanonizuoti, tiesa, tik 1308 metais. 





286 





ORIGO 





Reformacija paskelbė karą relikvijoms, per ją daug relikvijų buvo sunaikinta. Tačiau 
protestantų įniršis nepalietė nei stačiatikių, nei katalikų pasaulio. Dar ir dabar daugely- 
je Italijos bažnyčių bei Kijevo Pečerskaja Lauros katakombose galima matyti Labai 
Ypatingų Mirusiųjų mumijų bei skeletų. Viena keisčiausių relikvijų kolekcijų, XII amžiaus 
Uanjė vienuolyno Namiūre lobynas, išliko nepaliesta. Du kartus jis buvo užkastas, sle- 
piamas nuo lobių ieškotojų - per prancūzų revoliuciją ir nacių okupacijos metu. Tarp 
vertingiausių jo eksponatų yra šv. Petro šonkaulis, šv. Jokūbo pėda ir Švenčiausiosios 
Mergelės Marijos pienas. Visa tai sudėta į nuostabius relikvijorius, kurių forma makab- 
riškai panaši į anatominį to, kas juose laikoma, siluetą. Eksponatai padaryti filigranine 
technika iš aukso ir sidabro su brangakmeniais ir sidabro nielu juodame fone. Jie pri- 
skirti prie „Septynių Belgijos stebuklų“ ir laikomi moterų vienuolyne Namiūre, Julie Bil- 
lart gatvėje Nr. 177 











užplūdo jų žemes, buvo arijonai, o toliau į šiaurę gyvenę frankai liko pagonimis. 
Chlodvigas priėmė krikštą iš vyskupo šv. Remigijaus Reimsiečio rankų kažkuriuo 
momentu tarp 496 ir 506 metų. Priimdamas krikštą iš vieno Romos vyskupų jis 
savąją Merovingų dinastiją padarė galų —romėnų sąjungininke prieš jų ankstes- 
nius valdovus barbarus. Sakoma, kad Akvitanijos katalikų vyskupus Chlodvigas 
panaudojo kaip „penktąją koloną“. Todėl frankų „katalikiškieji ryšiai“ neabejoti- 
nai palengvino jų valdžios konsolidaciją ir padėjo pagrindą ypatingiems jų san- 
tykiams su Roma. Daug žinių apie ankstyvąją frankų krikščionybę mus pasiekė 
iš Grigaliaus Tūriečio (540 — 594) veikalo Historia Francorum. Tačiau jo panegiri- 
kos Merovingams negali nuslėpti to, kad Chlodvigas, veikale vadinamas „nau- 
juoju Konstantinu“, dar buvo gan laukinis. Grigalius pasakoja epizodą apie tro- 
fėjinę vazą iš Suasono. Ją sudaužė vienas frankų karys, atsisakęs dalytis savo 
grobiu. Chlodvigas palaukė metinio parado Marso laukuose kitą pavasarį ir išba- 
rė sudaužiusį vazą karį už netvarkingą aprangą ir ginklus. Kada karys pasilenkė 
pasiimti ginklo, Chlodvigas suskaldė jam kaukolę kovos kirviu sakydamas: „Tu 
taip pasielgei su Suasono vaza“ 

VI amžiuje krikščioniškasis pasaulis vis dar svyravo spaudžiamas barbarų ant- 
puolių. Vienų kontrpriemonių ėmėsi airių misionieriai, kitų — imperatorius Jus- 
tinianas; jo įvykdyti Afrikos, Italijos ir Ispanijos atkariavimai buvo motyvuoti iš 
dalies ir noro su šaknimis išrauti arijonizmą. Trečioji priemonių serija buvo Gri- 
galiaus I veiksmai. Airijos misijos, prasidėjusios 563 metais šv. Kolumbai (apie 
521 —597 m.) atvykus į Jonos salą, buvo nukreiptos pirmiausia į šiaurinę Britani- 
ją, o paskui į frankų provincijas. Dar po dvidešimties metų šv. Kolumbanas (apie 
540—615 m.) su grupe draugų išvyko iš didelio vienuolyno Bangore ir leidosi 
Burgundijon. Jis įkūrė keletą vienuolynų, tarp jų ir Luksovijaus; kuriam laikui 
buvo apsistojęs Bregence prie Bodeno ežero; įžeidė Merovingus, aštriai kritikuo- 
damas jų palaidą gyvenimą; mirė Bobijo vietovėje netoli Genujos. Šv. Galas (mirė 
640 m.) vykdė misionierišką veiklą ten, kur dabar Šveicarija; jo vardu pavadintas 

didelis religinis centras Sent Galene. Šv. Aidanas (mirė 651 m.) maždaug 635 
metais persikėlė iš Jonos salos į Šventąją salą (Lindisfarną) taip tęsdamas Angli- 
jos atsivertimą. Visais šiais atvejais airių vienuoliai nesilaikė Romos priimtos 
praktikos. Ateityje atsirado daugiau sunkumų siekiant sutaikyti keltų ir lotynų 
tradicijas. [v0NA] 

Pirėnų pusiasalio krikščionybę sukrėtė imperijos įsiveržimas 554 metais. Arijo- 
nai vestgotai iki tol gyveno atskirai nuo savo pavaldinių, kurie nuolat su pietuose 
gyvenančiais imperijos pavaldiniais rezgė sąmokslus. Po ištisus dešimtmečius tru- 
kusios konvulsijos, kada vestgotų karalystė vos laikėsi kamuojama vidaus nera- 
mumų ir puolama iš išorės, Rekaredas (valdė 586 — 601 m.), arijono tėvo ir Romos 
katalikės motinos sūnus, taikiai priėmė katalikybę. Tai buvo politinis aktas. Spren- 
dimą patvirtino antrasis Toledo sinodas 589 metais. [komPosTELA] 

Beveik tuo pačiu metu Italijoje pagonys langobardai priėmė katalikybę savo 
karaliaus Agilulfo sutuoktuvių su frankų kunigaikštyte katalike Theodelinda pro- 
ga. Moncos bazilikoje netoli Milano, kurią jie pastatė, dar ir šiandien galima 
pamatyti geležinę Lombardijos karūną su užrašu: AGILULF GRATIA DEI VIR 
GLORIOSUS REX TOTIUS ITALIAE OFFERT SANCTO IOHANNI BAPTISTAE 
IN ECCLESIA MODICAE. Konfliktas tarp katalikų ir arijonų tęsėsi toliau iki galu- 
tinės katalikų pergalės prie Koronato 689 metais. [RAuPsUOTASIS] 





JONA 


Vieną 597 metų gegužės vakarą jau nebejaunas šv. Kolumba išleido paskutinį kvapą 
ant altoriaus laiptelių savo abatijos bažnyčioje, mažytėje bemiškėje Jonos saloje Heb- 
ridų salyne. Jis kopijavo psalmes ir buvo ką tik perrašęs 34 psalmės eilutę „bet tie, 
kurie ieško VIEŠPATIES, jokio gero nestokos!“ Gimęs Donegale, jis įkūrė daug bažny- 
čių Airijoje, pradėjęs nuo Dery, 0 563 metais su dvylika brolių vienuolių išsilaipino /nnis 
Druinidh - „druidų saloje“. Šis „Kaledonijos apaštalas“, saloje pastatytoje savo bažny- 
čioje karūnavęs Dalriados karalių, buvo keltų krikščionybės ir gėlų civilizacijos plati- 
nimo vakarų Škotijoje įrankis. Jam organizavus misiją į Lindistarną Nortumbrijoje, jo 
bendruomenė pradėjo krikštyti ir šiaurinę Angliją. Šv. Kolumba mirė tais pačiais metais, 
kai šv. Augustinas Kenterberietis įkūrė Romos katalikų misiją Kente. 

Pamokomas yra keltų Bažnyčios likimas Jonos saloje. Ji atlaikė siaubingą vikingų 
antpuolį 806 metais, per jį žuvo abatas ir 68 vienuoliai. Šv. Kolumbos tradicijas tęsian- 
tys vienuoliai buvo išvaryti apie 1200 metus, kai salų valdovas Reginaldas vietoj jų 
įsteigė benediktinų ir augustinų vienuolynus. Šie vienuolynai vargu ar išsilaikė iki 1560 
metų, kai reformuota Škotijos bažnyčia panaikino vienuolynus. Pati sala atiteko Argailo 
kunigaikščiams Campbellams, kurie 1899 metais sugrąžino ją Škotijos bažnyčiai 
tikėdamiesi restauravimo. Atstatytoji katedra 1905 metais buvo pašventinta iš naujo. 
Vėl atkurta Jonos bendruomenė, pasišventusi ekumeninei veiklai ir maldoms, atsirado 
Dr. George'o Macleodo pastangomis 1938 metais". Kiekvienai epochai būdinga sava 
krikščionybės atmaina. 

Pasak legendos, šv. Jokūbo Apaštalo kūnas kartu su nukirsta galva IV amžiuje akme- 
nine valtimi buvo atgabentas iš Palestinos į Galiciją. Stulpas, prie kurio prisišvartavo 
valtis, laikomas mažoje uosto bažnytėlėje Padrono vietovėje netoli Korunos. Plačiau 
pasklidus žiniai apie Šį įvykį, maždaug po poros šimtų metų, šio šventojo relikvinė 
Libredone ar Santjage pradėjo traukti vis daugiau piligrimų. 859 metais šv. Jokūbui 
adresuotos maldos padėjo Leono krikščionims pasiekti stebuklingą pergalę prieš 
maurus. Šventasis gavo Matamoros („Maurų žudiko“) epitetą, o Leonas tapo nepri- 
klausoma karalyste. 899 metais šventojo kapo vietoje pradėta statyti naują katedrą 
piligrimams pritraukti. Jos emblema - piligrimo krepšys ir Atlanto kriauklė, panaši į 
žvaigždę - la compostela. 

Piligrimų motyvai nebuvo paprasti. Kai kurie leisdavosi į kelionę tikėdami garsių 
šventųjų galia užtarti jų sielas. Kiti tenkindavo savo smalsumą. Daugelis keliavo norė- 
dami pabūti malonioje draugijoje, ieškodami linksmų nuotykių ar net dėl daug žemes- 
nių paskatų - vedami geismo, naudos troškimo ar tiesiog bėgdami nuo įgrisusios 
kasdienybės. Santjagas ypač traukė, nes buvo nutolęs tiek, kiek galima nueiti, ir todėl, 
kad jį Bažnyčia pasirinko kaip oficialią atgailos vietą. 

Per pusę Vakarų Europos į Santjagą ėjo keturi ilgi piligrimų keliai (žr. III priedą, 34). 
Vienas prasidėjo prie Šv. Jokūbo bažnyčios Paryžiuje, iš ten ėjo į pietus per Tūrą, Puat- 
jė, Sentą ir Bordo. Antrasis nuo Šv. Marijos Magdalenos bažnyčios Vezlėje (Burgundi- 
joje) ėjo pietvakarių link per Buržė (Bourges) ir Limožą. Trečiasis prasidėjo Overnėje, 
nuo Notr Damo katedros Le Piui An Vele vietoje. Visi trys kirtosi prie Ronsevalio perėjos 
Pirėnuose. Ketvirtasis kelias prasidėjo Šv. Trofimo bažnyčioje Arlyje, paskui suko į vaka- 
rus Tulūzos link, kirto Pirėnų kalnus ties Somporto perėja ir kryžiavosi su kitomis trimis 
trasomis Puente la Reine prie Argos upės. Likusius 480 kilometrų per vis rečiau gyve- 
namas Asturijos Burgo ir Leono vietoves piligrimai ėjo tuo pačių Kamina de Santjago 
keliu, kol atsidurdavo priešais Portal de la Glorijos vartus. 

Klestėjimo laikotarpiu - XIV ir XV amžiais - piligrimų kelionės į Santjagą buvo vienas 
didžiausių tarpkontinentinių verslų. Anglų ir airių piligrimai dažnai pirmiausia vykdavo į 
Tūrą arba plaukdavo į Talmoną prie Žirondos. Vokiečiai ir šveicarai plaukdavo Rona į 
Lioną pakeliui į Vezlė ar Le Piui. Italai plaukdavo į Marselį arba tiesiog į Arlj. Buvo rašo- 
mi kelionių vadovai. Šalia kelių išsidėstę tokie vienuolynai kaip Sent Fua prie Konko ir 
relikvinės turtėjo iš piligrimų aukų. Užeiga prie Ronsevalio perėjos kasmet paruošdavo 
apie 30 000 pietų, pusryčių ir vakarienių piligrimams, o šalia trasų esančios kapinės 
priglausdavo tuos, kurie nebegalėjo eiti toliau. 

Mokslininkai svarsto, kokie veiksniai vienijo krikščioniškąjį pasaulį. Santjagas de 
Kompostela tikrai buvo vienas iš jų. 

RAUPSUOTASIS 


643 metais Lombardijos karalius Rotaras išleido dekretą: „Jei kas nors suserga raupsais 
<...> ir yra išvaromas iš savo miesto arba namų, neleiskite jam dovanoti savo turto 
kitiems. Mat nuo išvarymo dienos jis laikomas mirusiu“'. Jau vien to pakanka išsklaidyti 
mitui, jog raupsai pasiekė Europą prasidėjus Kryžiaus žygiams. 

Raupsuotųjų ostrakizmas truko visus viduramžius. Tokio pat požiūrio į juos laikėsi 
ir Bizantija, V amžiuje turėjusi mažiausiai vienus raupsuotųjų namus. Levitų knygos 13 
skyrius davė geros medžiagos tokiai pozicijai paremti. Raupsuotuosius vertė gyventi 
už miestų ribų; jie turėjo dėvėti ilgas ryškių spalvų mantijas, pažymėtas raide „L“; jie 
taip pat turėjo signalizuoti, kad artinasi, varpeliu, tarškyne, rageliu arba šaukti „Nešva- 
rus, nešvarus!" VI amžiuje Liono susirinkimas formaliai atidavė juos vyskupų globai. 
Faktiškai rapsuotieji gyveno iš elgetavimo. 1179 metais trečiasis Laterano susirinkimas 
formalizavo procedūras. Įtariamus sergant raupsais turėjo apžiūrėti dvasininkas ar vie- 
tinės valdžios pareigūnas. Jei jis rasdavo šią ligą, sergantįjį reikėjo laikantis tam tikro 
ritualo atskirti nuo bendruomenės simbolinio palaidojimo aktu. 

Šios ceremonijos, vadinamojo separatio Ieprosorum, aprašymas yra Šv. Algino 
bažnyčioje Anžė mieste. Raupsuotasis atgailautojas stovėdavo atviroje kapų duobėje 
su juoda skraiste, dengiančia jo galvą. Kunigas sakydavo: „Mirk šiam pasauliui, atgimk 
iš naujo Viešpatyje“. Raupsuotasis turėjo į tai atsakyti tokiais žodžiais: „Jėzau, mano 
Išganytojau <...>, leisk man atgimti Tavyje". Tada kunigas perskaitydavo paskelbimo 
už įstatymo ribų tekstą: 

Draudžiu tau įžengti į bažnyčią, vienuolyną, mugę, malūną, turgaus aikštę ar taverną 

<...>. Draudžiu tau kada nors išeiti iš namų be raupsuotojo drabužių arba vaikščio- 

ti basam <...>. Draudžiu tau praustis upelyje ar fontane arba gerti iš jų <...>. Drau- 

džiu tau gyventi su bet kokia moterim, išskyrus savo žmoną. Jei eidamas keliu 

susitiksi ką nors ir norėsi pasikalbėti, draudžiu tau atsakyti, kol atsidursi už jo pavė- 

jui. <...> Draudžiu tau be pirštinių prisiliesti prie šulinio ar prie šulinio virvės. Drau- 

džiu tau kada nors paliesti vaikus ar ką nors jiems duoti <..> Draudžiu tau valgyti ar 

gerti su kuo nors, išskyrus kitus rapsuotuosius“. 

Paskui procesija nuvesdavo raupsuotąjį į jo tremties vietą. 

Kai kurie valdovai sankcionuodavo ir žiauresnius metodus. 1318 metais Prancūzijos 
karalius Pilypas V apkaltino šalies rapsuotuosius susimokius su „saracėnais“ ir užnuodi- 
jus šulinius. Paliepė juos visus sudeginti kartu su žydais, kurie jiems teikdavo patarimus 
ir juos guosdavo“. 1377, 1388, 1394, 1402 ir 1404 metais Paryžiaus savivaldybė veltui 
kvietė įgyvendinti raupsuotiesiems skirtus įstatymus. Žiaurumas raupsuotųjų atžvilgiu kilo 
iš giliai įsišaknijusio įsitikinimo, jog raupsai yra bausmė už ištvirkavimą. Ši liga sulaukda- 
vo didelio moralinio pasmerkimo, be to, buvo smarkiai perdėta ir baimė ja užsikrėsti. 

Šiaip ar taip, raupsai paliesdavo visus visuomenės sluoksnius. Jais buvo susirgęs 
Balduinas IV, Jeruzalės karalius, ir Hughis d'Orivalle'is, Londono vyskupas (mirė 1085 
metais). Gydytojai nežinojo, kad šią ligą sukelia bakterijos, mažai ką tegalėjo patarti, kaip 

palengvinti ligonių dalią. Remdamiesi Avicena, jie pabrėždavo tariamuosius raupsų psi- 
chologinius simptomus - klastingumą ir aistringumą. Leprosarium („raupsuotųjų namai") 
buvo įprastas vaizdas už miesto sienų. Anglijoje raupsuotųjų kolonija Hambldaune neto- 
li Kenterberio ilgainiui išaugo iki nemažos gyvenvietės. Berton Lazaro vietovėje tokia 
gyvenvietė buvo netoli gydomųjų vandenų, kuriuos vėliau pradėjo naudoti alui virti. 

Viduramžių literatūroje raupsų motyvas buvo naudojamas kaip priemonė jaus- 
mams sužadinti. Kai kuriuose istorijos apie Tristaną ir Izoldą variantuose pagrindinė 
heroje išvengia sudeginimo ant laužo tik tam, kad atsidurtų tarp raupsuotųjų: 

Do sprach der herzoge, ich wil sie 
minen sichen bringen, 

die suln sie alle minnen 

s6 stirbet sie lesterlichen.“ 

(Ir tarė kunigaikštis: aš ją 

tarp raupsuotųjų apgyvendinsiu; 
Mylės ten ją visi lig vieno — 

tegu taip miršta negarbingai.) 

Visi duomenys rodo, kad XVI amžiaus Europoje raupsuotųjų smarkiai sumažėjo. 
Raupsų vietą užėmė sifilis. (SYPHILUS) Tačiau prietarai nepasikeitė. 1933 metais Oks- 
fordo anglų kalbos žodynas apibūdino raupsus kaip „šlykščią ligą“, elephantiasis gra- 
ecorum, 0 1959 metais populiarus amerikiečių rašytojas buvo kritikuojamas už senų 
žeminančių stereotipų kartojimą?. Raupsai viduramžiais buvo tas pats, kas šiais laikais 
yra AIDS. 








Sakoma, kad Anglija patraukė Romos patriarchų dėmesį, kai sykį Grigalius I 
pamatė vergų turguje pardavinėjamus šviesiaplaukius berniukus. Non Angli, sed 
angeli („ne anglai, o angelai") pasakęs jis. Netrukus, 596 — 597 metais jis pasiuntė 
vieną savo vienuolių šv. Augustiną Kenterberietį (mirė 605 m.) krikštyti pagonių 
anglų. Buvo apkrikštytas Etelbertas, Kento karalius, o Kenterberyje, Ročesteryje 
ir Londone įkurtos vyskupijos. Sudėtinga Anglijos krikščionybės istorija yra vie- 
nuolio iš Jarrovo Nortumbrijoje Bedos Garbingojo (673 — 735) viso gyvenimo dar- 
bas. Jo veikalas History of the English Church and People („Anglų bažnyčios ir 
tautos istorija“) — vienas nuostabiausių to meto paminklų. Bedą ypač domina 
misijų šiaurėje ir pietuose konfliktas; besivaržančių centrų Jorke ir Kenterberyje 
susitaikymas pagaliau įvyko Witby sinode (664). Jis surinko ir gausų popiežiaus 
Grigaliaus susirašinėjimą su Augustinu: 

Augustino aštuntasis klausimas. Ar galima krikštyti besilaukiančią motiną? Kiek laiko turi 

praeiti po gimdymo, kad ji vėl galėtų įeiti į bažnyčią? Ir kiek laiko praėjus nuo gimdymo 

kūdikį galima krikštyti, jei jam gresia mirtis. Kiek laiko praėjus po gimdymo vyras gali 

vėl santykiauti su žmona? Ir ar galima moteriai tam tikrais laikotarpiais lankyti bažnyčią? 

Ar gali ji tada priimti komuniją? Ir ar galima vyrui įeiti į bažnyčią po santykiavimo su 

žmona prieš tai neapsiplovus? Arba priimti švenčiausiąją komunijos paslaptį? Ta netašy- 

ta anglų liaudis reikalauja nurodymų, kaip elgtis visais tokiais atvejais“. 

Grigaliui ypač rūpėjo pagonių papročius pritaikyti krikščionybei. 

Mes priėjome prie išvados, kad stabų šventyklų <...> jokiu būdu negalima griauti. Reikia 

sunaikinti tik pačius stabus, o šventyklas apšlakstyti šventintu vandeniu, jose pastatyti 

altorius su relikvijomis <...>. Tikimės, kad žmonės tokiu būdu liausis garbinę stabus 
<...>, bet lankysis tose vietose kaip ir anksčiau <...>. Kadangi jie įpratę aukoti daug 
jaučių velniams, šitą paprotį reikia pakeisti kita ceremonija <...>. Tegu daugiau nebeau- 
koja galvijų velniui, bet skerdžia juos maistui ir šlovina Dievą <...>. Jei žmonėms bus 
leisti kai kurie žemiški malonumai <...>, jie tuo labiau užsimanys ir dvasios džiaugsmų. 

Juk neįmanoma iš karto išrauti iš užsispyrėlių galvų visas klaidas; kas nori pasiekti kal- 

no viršūnę, turi lipti į ją žingsnis po žingsnio <...>. 

Toks atsargumas, be abejo, paaiškina misijų sėkmę; tačiau jis teisingai įverti- 
no ir pratęsė laikotarpį, per kurį menkai teužmaskuotos pagoniškos apeigos 
egzistavo kartu su pamažu stiprėjančia krikščionybe. Apskritai Bažnyčiai evange- 
linė misija pasisekė dėl to, kad ji apeliavo į „barbariškąjį“ požiūrį. Bažnyčia gebė- 
jo įtikinti atsivertėlius, jog tik apsikrikštijus galima tapti civilizuotos tvarkos 
sudėtine dalimi. Krikščionių autorių domėjimasis pagoniškomis temomis, akivaiz- 
dus, pavyzdžiui, anglosaksų poemoje Beowulfas, labai ilgai buvo pagrindinis kul- 
tūrinio gyvenimo bruožas. 

Rytuose imperatoriai buvo per daug užsiėmę musulmonų antpuolių atrėmimu, 
kad galėtų daugiau rūpintis savo nekrikščionių pavaldinių ir kaimynų sielomis. 
Kuriam laikui didžioji Sclavinia buvo palikta likimo valiai, panašiai kaip bulgarai. 
VII ir VIII amžiais Konstantinopolis tenkinosi Peloponeso ir galų rehelenizavimu 
ir pakartotiniu apkrikštijimu. Tai laikotarpis, kuris nesulaukė platesnių komen- 
tarų dabartiniuose Graikijos istorijos aprašymuose. Kreta musulmonų rankose 
išliko net iki X amžiaus. 

Nepaisydamos frankų pavyzdžio, germanų gentys į rytus nuo Reino dar porą 
šimtmečių laikėsi atokiai nuo krikščionybės. Jas apkrikštyti buvo pavesta anglų 
misionieriams iš šiaurės ir frankų kariams iš vakarų. Šv. Wilfredas iš Jorko 
(634—710), kurio katalikiškieji principai buvo priimti Vitbyje, pamokslautojo 
veiklą pradėjo 678 —679 metais Fryzijoje. Tačiau centrinė figūra, be jokios abe- 
jonės, buvo šv. Bonifacas iš Kreditono (apie 675—755 m.), pirmosios vokiečių 
vyskupijos Maince kūrėjas. Jis įkūrė ir didelį vienuolyną Fuldoje (744), žuvo kaip 
tikėjimo kankinys Dokume, Fryzijoje. Bonifacas turėjo daug artimų padėjėjų; tarp 
jų — šventieji Sturmas ir Lullis, ginčijęsi dėl Fuldos, šv. Willibaldas iš Bavarijos 
(apie 700 — 786), pirmasis žinomas anglų piligrimas į Šventąją žemę, jo brolis 
šv. Winebaldas iš Tiuringijos (mirė 761 m.) ir jo sesuo šv. Walburga (mirė 779 
m.), Haidenhaimo abatė. 

Taikų anglų misionierių darbą papildė, tikriau, kompromitavo žiaurios frankų 
kampanijos Saksonijoje 772 — 7785 metais. Paklusti krikščionybei — tokia buvo 
privaloma frankų užkariavimų sąlyga, o skerdynės ir išdavystė laikomos įpras- 
tomis puolimo ir pasipriešinimo priemonėmis. Iš pradžių buvo iškirsta šventoji 
Irminsulio giraitė, o gretimoje Paderborno upėje, paskui Okeryje ir Elbėje masiš- 
kai krikštijami pagonys. Saksų maištininkai, kurių 4500 buvo išžudyta skerdynė- 

se prie Verdeno (782), pagaliau buvo palaužti, kai jų vadas Witikindas kapitulia- 
vo prieš šventintą vandenį Brėmene, Verdene, Mindene, Miunsteryje, 
Paderborne ir Osnabriuke įkurtos misijų vyskupijos. 

Krikščionybės skverbimasis į vidurinę Vokietiją reiškė strateginių pasikeitimų 
pradžią. Iki tol krikščionybė daugiausia sklido Romos imperijoje bei šalyse, kur 
didelę įtaką turėjo buvę jos piliečiai krikščionys. Dažniausiai krikščionybė tebe- 
buvo „imperijos religija“ net seniai nutraukusiose ryšius su imperija vietose. 
Dabar krikščionybė skverbėsi į šalis, kurios niekada neturėjo jokių ryšių su impe- 
rija. Reino kraštas kadaise buvo Romos provincija, o Saksonija — ne. Kai kelios 
buvusios Romos provincijos vis dar laukė tikėjimo sugrįžtant, ypač Balkanuose, 
krikščionybė pradėjo skverbtis į senas pagonių teritorijas. Po Vokietijos savo 
eilės laukė slavai, Skandinavija ir baltai. 

Pirmasis atvertimo į krikščionybę etapas imperijoje truko 400 metų, praėjus 
dar 400 metų artėjo antrojo etapo pabaiga — buvusių Romos provincijų pakarto- 
tinis apkrikštijimas. Trečiajam etapui — neliestų pagoniškųjų teritorijų apkrikš- 
tijimui — buvo lemta užtrukti dar šešis ilgus šimtmečius. [siBLiJa] 

Iš pirmo žvilgsnio galėtų pasirodyti, kad pagrindines viduramžių temas padik- 
tavę procesai nebuvo glaudžiai susiję. Negana to, nė vienas jų per šį laikotarpį 
nesibaigė. Nepaliaujami barbarų įsiveržimai tęsėsi iki paskutiniojo mongolų ant- 
puolio 1287 metais. Rytų ir Vakarų skilimas iš imperinės persikėlė į bažnytinę 
plotmę, tačiau nebuvo formaliai patvirtintas iki 1054 metų. Europos pagonių 
apkrikštijimas baigtas tik 1417 metais. Islamo kariai vis dar tebežygiavo, kai 1354 
metais Europoje išsilaipino Osmanų turkai. Tik tada prasidėjo galutinis Romos 
imperijos nykimas. 

Vis dėlto šie įvairūs procesai veikė vienas kitą. Esminius tos sąveikos padari- 
nius buvo galima pastebėti jau tada, kai didžioji Viduržemio jūros regiono dalis 
buvo nukariauta Pranašo armijų. Europą sukūrė būtent tie keturi šimtmečiai nuo 
Konstantino laikų. Šiuo laikotarpiu dauguma Europos pusiasalio tautų susirado 
nuolatines tėvynes, Romos imperijos likutis tapo viena iš daugelio nepriklausomų 
valstybių „krikščioniškojo pasaulio“ bendrijoje, kuri konsolidavosi už islamo 
uždangos. Šios bendrijos dar niekas nevadino „Europa“, tačiau vargu ar galima 
abejoti, jog Europa jau egzistavo. 

Mons Iovis, Peninų Alpės, apie 753 m. lapkričio 25. Buvo vėlyvas ruduo, 
netrukus turėjo pasnigti ir prasidėti žiema. Romos vyskupas ir patriarchas Ste- 
ponas II skubėjo pereiti Alpes, kol sniegas neužpustė kelių. Jis vyko iš Pavijos 
prie Po upės — Lombardijos karalystės sostinės — ir kaip tik dabar įžengė į 
Frankų karalystės teritoriją. Pirmiausia jis norėjo pasiekti Sen Moriso vienuolyną 
Ronos aukštupyje. Iš ten ketino vykti į karališkąją Pontiono vilą prie Marnos 
upės, tad jo laukė maždaug 800 kilometrų kelionė. Per dieną įveikiant vidutiniš- 
kai 16— 19 kilometrų, kelionė turėjo trukti apie šešias savaites““. 

Jupiterio kalną (Mons Iovis) kirto vienas iš dviejų romėnų kelių, nutiestų 
prieš septynis šimtmečius Cizalpinės ir Transalpinės Galijos provincijoms 
sujungti. Ši perėja, vadinta „Alpis Poenina“, arba „Peninų perėja“, kadaise buvo 

VI amžiaus Codex Argenteus dabar laikomas Upsalos universiteto bibliotekoje (kodas 
DG I fol. 118v). Į Švediją jis atgabentas iš Prahos. Kodeksas parašytas sidabro raidė- 
mis ant purpurinio pergamento. Tai tikriausiai pati gražiausia Vulfilos (apie 311-383 m.) 
atlikto Biblijos vertimo į gotų kalbą ankstyvoji kopija. Vulfila („vilkiukas“), krikščionių 
belaisvių vaikaitis, arijonų buvo įšventintas „gotų vyskupu“, kai šie stovėjo prie Duno- 
jaus. Nuo jo išverstos į gotų kalbą Biblijos prasidėjo ilga Šventojo Rašto vertimų į vieti- 
nes liaudies kalbas istorija; kartu tai buvo ir vokiečių literatūros pradžia. 

Codex Amiatinus, dabar laikomas Laurenco Medicci bibliotekoje Florencijoje, ne 
toks jau senas. Jis parašytas Jarovo vietovėje Nortumbrijoje apie 690-700 metus, kai 
čia valdė abatas Ceolfridas. Tai pati seniausia išlikusi Vulgatos - šv. Jeronimo atlikto 
Biblijos vertimo į lotynų kalbą - kopija. Ji atlikta remiantis senesne Kasiodoro padaryta 
Vulgatos kopija. Abatas Ceolfridas įteikė ją popiežiui, vėliau šis rankraštis atsidūrė 
Amiatos vienuolyne. Pergamentui, kuriame jis parašytas, prireikė 1500 gyvulėlių odų. 

Pabrėžtina, kad Vulfila savo vertimą į gotų kalbą baigė tada, kai šv. Jeronimo atlik- 
to Biblijos vertimo į lotynų kalbą dar nebuvo. Abu jie naudojosi senesniais neaprobuo- 
tais graikų tekstais. Šiuolaikinės ankstyvųjų graikiškųjų tekstų rekonstrukcijos remiasi 
tokiais šaltiniais: IV amžiaus Codex Vaticanus iš Aleksandrijos, IV amžiaus Codex 
Sinaiticus, kurį atgabeno nuo Sinajaus kalno ir pardavė Britų muziejui vienas iš rusų 
carų; V amžiaus Codex Alexandrinus, aigabentu iš Konstantinopolio ir dabar laikomu 
British Library; V amžiaus Codex Ephraemi, laikomu Prancūzijos nacionalinėje biblio- 
tekoje Paryžiuje. 

Nustatyti tikslų ir patikimą Šventojo Rašto tekstą, pritaikytą kiekvienai naujai kartai, 
buvo neįmanoma, tačiau vis dėlto nuolat mėginama. Senasis Testamentas buvo para- 
šytas hebrajų ir aramėjų kalbomis, o Naujasis Testamentas - helenistine graikų kalba. 
Pirmasis išverstas į graikų kalbą Septuagintos pavadinimu, kad juo galėtų naudotis 
graikiškai kalbantys Aleksandrijos žydai. Taigi teoriškai nuo I a. turėjo egzistuoti pilnas 
abiejų Testamentų tekstas graikų kalba. 

Knygų, kurios mūsų laikais sudaro katalikišką ir protestantišką Bibliją, skaičius jau 
artėja prie šimto. Nebuvo įmanoma jų sujungti į vientisą abiejų Testamentų pandektą, 
kol IV amžiuje nebuvo nustatytas pagrindinis kanonas. Iki tol atskirai cirkuliavo visų 
Biblijos knygų įvairūs variantai kartu su nekanoniškais apokrifais. Šių dienų mokslinin- 
kai žino apie juos tik iš senovės papirusuose rastų fragmentų, iš Bažnyčios Tėvų cituo- 
tų ištraukų, iš jų fragmentų įvairiuose dar iki Vulgatos egzistavusiuose „Senojo tikėjimo“ 
tekstuose bei senovės judėjų bei krikščionių kritikų darbų. Iš pastarųjų gerokai svar- 
besnė už visas likusias buvo Origeno Hexapla, kur šešiose paralelinėse skiltyse sura- 
šytos šešios Senojo Testamento versijos hebrajų ir graikų kalbomis. [PAPIRUSAS] 

Nebuvo net susistemintos Vulgatos. Kai šv. Jeronimas vieną po kitos baigdavo 
savo darbo dalis, siųsdavo kiekvieną jų skirtingais adresais. Tad jas reikia išlukštenti iš 
įvairių Biblijos kompiliacijų, į kurias jos buvo įterptos. Negana to, viduramžių kopijuotojų 

darbas labai priminė „nebylaus telefono“ žaidimą - kiekviename žingsnyje pasirodo vis 
naujų klaidų. Nesunku suprasti, kodėl graikiškas žodis biblia („šventos knygos“) iš pra- 
džių buvo vartotas vien daugiskaita. Vientisi bibliniai tekstai tapo prieinami tik išradus 
spaudą. [sPAUDA] 

Tuo metu krikščioniškasis pasaulis jau buvo ant reformacijos slenksčio. Protestan- 
tai netrukus turėjo mesti iššūkį visiems ankstesniems Biblijos tyrinėjimams. Protestantų 
mokslininkams ypač rūpėjo vertimai į vietines liaudies kalbas, o tam jiems reikėjo auto- 
ritetingų hebrajiškų ir graikiškų originalų tekstų. Nuo tada ir prasidėjo nauja bibliologi- 
jos era, kurios skiriamasis bruožas buvo protestantų lenktyniavimas su katalikais. 

1907 metais Vatikano komisija pavedė benediktinams paruošti galutinę Vulgatos 
redakciją. Darbuotasi be pertraukos visą XX amžių. Kada darbas bus baigtas, kaip 


pasakė vienas stoiškai nusiteikęs benediktinas, „težino vienas Dievas“. 








vartai į helvetų žemes. Aukščiausias jos taškas buvo 2476 m virš jūros lygio. 
Akmenimis grįstas 4 metrų pločio kelias buvo skirtas važiuoti; senovėje juo 90 
kilometrų, skiriančių Augustą Pretorią (Aostą) nuo Oktodoro (Martinji), buvo 
galima įveikti per dieną. VIII amžiuje kelionė buvo sunkesnė. Vietos gyventojai 
perėją vadino Monžu (Montjoux), tarpiniu lotyniškojo Mons Iovis ir naujoviško 
Monte Iove vediniu*. 

Steponas II šv. Petro sostą užėmė prieš dvidešimt mėnesių, gan netikėtai susi- 
klosčius aplinkybėms. Kilęs iš Romos aristokratų šeimos, jis anksti tapo našlaitis 
ir buvo auklėjamas patriarcho rūmuose prie šv. Jono Laterano bazilikos. Vėliau 
buvo patriarcho Zacharijo (741 — 752) diakonu. Padarė karjerą bažnytinėje admi- 
nistracijoje ir 743 metais jau užėmė tokias svarbias pareigas, kad jo parašas figū- 
ruoja po Romos sinodo nutarimais. Dar po dešimties metų jis turėjo būti jau 
vidutinio amžiaus. Po Zacharijo mirties tikriausiai dalyvavo procedūroje, kai vie- 
toj mirusio popiežiaus buvo išrinktas kitas nebejaunas dvasininkas, irgi Steponas. 
Tikriausiai jį kaip ir kitus pribloškė netikėta ką tik (vos keturios dienos) išrinkto 
ir dar neįšventinto popiežiaus mirtis nuo insulto. Turbūt paskelbtas popiežium tą 
pačią dieną, buvo tam visiškai nepasiruošęs. Dėl neaiškaus savo pirmtako sta- 
tuso diakonas Steponas vadinamas įvairiai — Steponu II, Steponu III, kartais — 
Steponu II (III)“. 

Zacharijas, mokytas graikas iš Kalabrijos, tęsė pirmtakų Grigaliaus II (715 — 
731) ir Grigaliaus III (731 — 741) kursą. Priešindamasis imperatoriaus Konstantino 
Kopronimo ikonoklastinėms pretenzijoms, jis tuo pačiu metu kartu stengėsi 
nenutraukti ryšių su imperija. Zacharijas taip pat labai domėjosi tuo, kas dedasi 
šiaurėje. Palaikė nuolatinį ryšį su šv. Bonifacu, kurį paskyrė legatu ir pavedė 


* Didžiojo Sen Bernaro pavadinimas atsirado tik po XI amžiaus, kai šv. Bernardas iš Monžu (mirė 
1081 m.) pastatė užeigos namus Alpis Poeninos ir Alpis Grajo (Mažojo Sen Bernaro) viršūnėse. 
Maždaug tuo metu, praslinkus trims šimtmečiams po Stepono II kelionės, išvesta ir šunų veislė 
— senbernarai. Jie buvo mokomi gelbėti sniego užverstus keleivius. 

romanizuoti frankų bažnytinę praktiką. Dar svarbiau, kad frankams reikalaujant 
Zacharijas išleido oficialų potvarkį, kuriame pabrėžė, jog pageidautina, kad kara- 
lių titulus turėtų tie, kurie iš tikrųjų valdo. Taip jis faktiškai sankcionavo pasku- 
tiniojo Merovingų dinastijos karaliaus nušalinimą. Romos miesto vardu Zacharijas 
pasirašė dvidešimties metų paliaubas su langobardais ir mėgino tarpininkauti lan- 
gobardų ir Bizantijos egzarcho Ravenoje kivirčuose, tačiau paskutiniaisiais 
gyvenimo metais nebepajėgė sutramdyti naujojo agresyvaus langobardų karaliaus 
Aistulfo. 751 metais Aistulfas užėmė Raveną, o paskui patraukė į pietus. Kai lan- 
gobardų agentai pradėjo reikalauti iš Romos kasmetinių mokesčių, tapo aišku, 
kad kilo tiesioginė grėsmė seniai nusistovėjusioms miesto ir patriarcho laisvėms. 
Štai tokie įvykiai ir paakino Zacharijo įpėdinį leistis į kelionę. 

Frankų valstybę („Franklandiją“), pačią didžiausią iš valstybių, susikūrusių 
vakarinės Romos imperijos teritorijoje, 300 metų valdė grafo Merovingo (mirė 
458 m.), Chlodvigo I senelio, palikuonys. Ji apėmė teritoriją nuo Pirėnų iki Vėze- 
rio upės ir susidėjo iš trijų dalių. Neustrija su centru Paryžiuje ir Burgundija prie 
Ronos iš esmės vis dar buvo gališkos — romėniškos, o Austrazija Rytuose su cen- 
tru Reimse buvo frankų gimtoji šalis, joje vyravo germanų gentys. Laikui bėgant 
ši teritorija ne kartą buvo dalijama, paskui vėl jungiama. VIII amžiuje Merovingų 
monatcija jau tik nominaliai kontroliavo paveldimus Austrazijos „rūmų majordo- 
mus“ Arnulfingus, kurie iš tiesų valdė visą šalį. 751 metais kaip tik vienas tų 
majordomų Karolio Martelio vaikaitis Pipinas Trumpasis nusiuntė savo pasiunti- 
nius pas patriarchą Zachariją klausdamas, „ar gerai, jei vienas viešpatauja, o 
kitas valdo". Gavęs norimą atsakymą, suėmė savo karalių Childeriką III ir užgro- 
bė jo sostą (žr. III priedą, 28). 

Besiropščiantiems į perėjos viršūnę keleiviams didelį įspūdį turėjo padaryti 
kelio, vingiuojančio tarp didingų atšiaurių kalnų, būklė. Kadaise lygus grindinys 
dabar buvo sutrūkinėjęs, užaugęs žole, o tarpais ir visiškai išplautas. Didelės 
akmeninės grindinio plokštės jau daug metų neprižiūrimos. Imperijos laikų kelio 
postai seniai nebeveikė. Lomoje, tarp plikų, rūko apgaubtų viršūnių, šalia užša- 
lusio ežero, dūlavo visų pamiršti Peninų Jupiterio šventyklos griuvėsiai. Steponas 
visą gyvenimą kasdien matydavo irstantį Romos forumą, ir jam tikrai nereikėjo 
dar kartą priminti, kaip nyksta Romos šlovė. Tačiau visų apleistos perėjos vaizdas 
tikriausiai gerai atitiko jo nuotaiką. Steponas puikiai suprato ėmęsis to, ko neiš- 
drįso padaryti nė vienas jo pirmtakų. Nors Grigalius II sykį irgi ruošėsi panašiai 
kelionei, bet ji buvo atšaukta. Nė vienas Romos vyskupas niekada neperžengė 
Alpių. Pradėjęs leistis ir artėdamas prie Sen Moriso, Steponas tikriausiai svarstė 
galimas tokio žingsnio pasekmes. Juk jis veikė ne impulsyviai, o apgalvotai. Prašė 
Konstantinopolio pagalbos, bet veltui. Lankėsi Pavijoje, pats kreipėsi į karalių Ais- 
tulfą, bet iš to nieko neišėjo. Dabar norėjo tartis su frankais. Tai buvo galutinis, 
apgalvotas žingsnis siekiant išvengti nelaimės. Kaip sakoma, „kreipėsi į Naująjį 
pasaulį, kad atkurtų Senojo pasaulio pusiausvyrą". 

Krikščioniškasis pasaulis, kuriame Romos patriarchas stengėsi užsitikrinti 
svarbesnį vaidmenį, dabar buvo mažesnis negu praeityje ir negu jam lemta būti 

ateityje. Jo ribas sumažino arabų nukariavimai praėjusiame šimtmetyje, jis dar 
nespėjo išplisti į Europos pusiasalio vidurį ir jo rytus. Bizantijos imperija atlaikė 
arabų apgulimą 718 metais, tačiau buvo apsupta Balkanuose ir Mažojoje Azijoje. 
Musulmonai neseniai buvo užkariavę visą vakarinę Viduržemio jūros regiono dalį 
ir beveik visą Pirėnų pusiasalį. Nors maždaug prieš dvidešimt metų jie buvo pri- 
versti atsitraukti nuo Luaros, jų rankose vis dar tebebuvo didelė pietinės Galijos 
dalis, kur gotų miestuose Nime ir Bezjė vyko maištai. Jei Steponas būtų pasirin- 
kęs kitą perėją per Grajaus Alpes (apie 30 kilometrų į vakarus), būtų patekęs į 
musulmonų valdomą teritoriją. 

Tuo metu lotynų krikščioniškasis pasaulis buvo tik siaurame koridoriuje, 
einančiame nuo Britų salų centrinės Italijos link. Klestėjimo viršūnę pasiekė kel- 
tiškasis rankraščių iliustravimo menas — tai buvo pusiaukelė tarp Lindisfarno 
evangelijų ir Kelso knygos. Anglijoje vos prieš aštuoniolika metų miręs Beda 
Garbingasis. Jo, kaip žymiausio anglosaksų mokslininko, mantiją perėmė Alkui- 
nas, kuriam buvo lemta išgarsėti Vokietijoje. Vokietijos centrinė dalis buvo ką 
tik apkrikštyta. Jos globėjas šv. Bonifacas buvo miręs vos prieš porą metų palik- 
damas neseniai įkurtus Fuldos vienuolyną ir choro mokyklą prie jo. Nors lan- 
gobardų valdovai Italijoje dar nuo praėjusio amžiaus buvo katalikai, jie įtariai 
žiūrėjo į Romos laisves, matė išdavystę kaskart, kai tik patriarchai palaikydavo 
paprastus piliečius prieš karaliaus dvarą Pavijoje. Per Toskanos, Spoleto ir Bene- 
vento kunigaikštystes jie kontroliavo centrinę ir pietinę Italiją, nors tam priešino- 
si bizantiečiai, kurių temos (provincijos) — Sicilija, Kalabrija, Neapolis — vis dar 
išliko nepaliestos. 

Didžioji Europos pusiasalio dalis tebebuvo pagonių genčių rankose. Skandi- 
navija sparčiai artėjo prie sprogimo, po kurio laukinių jos vikingų banga turėjo 
užlieti visas šiaurines jūras. Frankai ne kartą nusiaubė pagonis fryzus ir saksus, 
tačiau galutinai jų pajungti neįstengė. Kaip tik tuo metu Pipinas Trumpasis (val- 
dė 751 —768 m.), frankų valdovas, su kuriuo Steponas ketino susitikti, — ilsėjosi 
Bonoje, ką tik baigęs paskutiniąją baudžiamąją kampaniją Saksonijoje. Toliau į 
rytus pagonys slavai buvo užėmę visas žemes nuo Elbės žiočių iki Egėjo jūros. 
Be Elbės, jie kontroliavo beveik visas kitas didžiąsias upes — Oderį, Vyslą, Duno- 
jaus vidurupį, Dneprą. Kijevas neseniai buvo paminėtas kaip sustojimo vieta upių 
kelyje nuo Baltijos iki Juodosios jūros ir Mesopotamijos. 

Krikščioniškojo pasaulio laimė, musulmonų kraštuose tvyrojo sumaištis. Aba- 
sidų kalifatas buvo pačioje proceso, turėjusio perkelti jo svorio centrą iš Arabijos 
į Persiją, pradžioje. Savo žygį pradėjo Al Mansūras. Jo sūnus Harūnas ar Rašidas, 
įėjęs į istoriją kaip Tūkstančio ir vienos nakties herojus, buvo dar vaikas. Pasku- 
tinysis iš nugalėtųjų Omejadų buvo pakeliui į Ispaniją. Ten jis įkūrė Kordobos 
emyratą. 

Patriarcho Stepono kelionės įvykius galima atkurti remiantis dviem pagrindi- 
niais šaltiniais — vienas jų romėnų, kitas — frankų. Vita Stephani yra didelio 
kompiliacinio veikalo Liber Pontificalis sudėtinė dalis. Pastarąją sudaro daug 
biografijų ir popiežiaus dekretų nuo VI iki XVII amžiaus““. Jos autorius stengiasi 

pavaizduoti šį epizodą taip, kaip jį vertino popiežius. Kitaip įvykius pateikia fran- 
kiškos Pseudo-Fredegaro Kronikos trečiasis tęsinys — svarbiausias Merovingų 
epochos aiškinimo priedas“'. Jis apsiriboja Pipino III valdymo laikotarpiu ir buvo 
parašytas Pipino giminaičio grafo Nibelungo paliepimu. Jame stengiamasi pateik- 
ti Karolingų požiūrį. Tai, kas tuose šaltiniuose pabrėžiama ir ką stengiamasi nuty- 
lėti, duoda istorikams plačias interpretavimo galimybes. 

Šaltiniai mažai ką teisiogiai kalba apie politines derybas, paskatinusias Stepo- 
ną leistis į kelionę, tačiau bendri bruožai yra aiškūs. Nors Pipinas iš atsargumo 
prieš savo coup d'ėtat prašė popiežiaus patarimo ir nors jį tikriausiai pašventino 
šv. Bonifacas, jo teisė valdyti tebebuvo ginčytina. Antra vertus, nors Steponas II 
ir tarėsi su imperatorium ir su Lombardijos karaliumi, jo kreipimasis į frankus 
galėjo kelti nerimą jiems abiem. Todėl planuojamo sandėrio esmę sudarė tai, kad 
Roma duos Pipinui tą valdžios teisėtumą, kurio jam trūko, jei frankai parems 
Romą ginkluota jėga, kurios jai taip reikėjo. Steponas II buvo pasirengęs suteik- 
ti Pipinui religinį palaiminimą valdyti mainais už tai, kad Pipinas atkurs Italijoje 
politinę tvarką. 

Vėlesnė tradicija rėmėsi prielaida, jog suvereni popiežiaus valstybė Romoje 
turėjo visišką teisę veikti nepaisydama Bizantijos imperatoriaus. Tačiau taip sam- 
protauti reikštų skaityti istoriją iš kito galo. Formaliai Romos patriarchas nebuvo 
imperatoriaus vasalas. Juk faktinį imunitetą Amžinajame mieste jis gavo be jokių 
teisinių sankcijų. Žinoma, nėra pagrindo manyti jį tyčia stengusis pakenkti impe- 
rijos interesams. Juk tarp jo palydovų buvo ir imperatoriaus ambasadorius, lydė- 
jęs jį į Paviją pasikalbėti su Aistulfu. Siūlydamas savo planą Pipinui Steponas 
ketino naudotis fraze „šv. Petro ir Romos respublikos reikalui“. Iki popiežiaus 
valstybės įkūrimo frazė respublica romanorum galėjo reikšti tik Bizantijos impe- 
riją. Kreiptis į vieną barbarų vadą pagalbos prieš kitą buvo viena iš seniausių 
imperijos taktikų. Todėl galima ginčytis, ar kreipimasis į frankus tikrai buvo nelo- 
jalumo apraiška. Steponas II iki pat šios istorijos galo tikėjo imperija. 

Pirmieji patriarcho kelionės etapai aprašyti knygoje Liber Pontificalis. Išvykęs 
iš Romos spalio 15 jis leidosi į Paviją. Malignus rex langobardorum („blogasis 
langobardų karalius“) išklauso jį, tačiau jam nepavyksta nukreipti patriarcho nuo 
tikslo, ir šis lapkričio 15 palieka Paviją. 

Unde et cum nimia celeritate, Deo praevio, ad Francorum coniunxit clusas. Ouas ingres- 

sus cum his gui cum eo erant, confestim laudes omnipotenti Deo reddidit; et coeptum 

gradiens iter, ad venerabile monasterium sancti Christi martyris Mauricii <...> sospes 

hisdem beatissimus pontifex <...> advenit. 

(Iš Pavijos, Dievui padedant, jis didžiuliu greičiu pasiekė Frankų karalystės vartus. Įvei- 

kęs (perėją) kartu su savo palyda, jis su džiaugsmu padėkojo visagaliui Dievui. Kelionės 

pradžioje teko kopti į stačius kalnus, tačiau palaimintasis vyskupas sveikas (atvyko) į 

Kristaus kankinio Šv. Mauricijaus garbingojo vienuolyną.) 

Jis keliavo drauge su keletu aukšto rango dvasininkų, o juos lydėjo frankų 
pasiuntiniai kunigaikštis Aitcharas (Ogieras) ir kancleris Meco vyskupas Chro- 
degangas. 

Atvykusį į Sen Morisą patriarchą pasveikino asmeninis Pipino atstovas Sen 
Deni vienuolyno abatas Fulradas. Vienuolynas buvo pastatytas ten, kur kadaise 
stovėjo Agaunumas. Čia prieš penkis šimtus metų romėnų centurionas Mauricijus 
sulaukė mirties už tai, kad ragino Tėbų legiono karius verčiau nepaklusti įsaky- 
mui, negu kautis su savo bendraminčiais krikščionimis. Iš ten Pipinui buvo nusiųs- 
ta žinia surengti susitikimą Pontione. Pasiuntiniai rado begrįžtantį iš Bonos karalių 
Ardėnuose. Pipinas paliepė savo jaunajam sūnui Karoliui pasitikti svečią kelyje. 
Išvykęs iš Sen Moriso, patriarchas Steponas apsukęs Ženevos ežerą perkirto Juros 
kalnus. Su karaliaus sūnumi jis susitiko kažkur Burgundijoje gruodžio pabaigoje. 
Dvylikametis Karolis nukeliavo apie 160 kilometrų į pietus nuo Pontiono. 

Steponas Pontioną pasiekė 754 m. sausio 6 d. Anot romėnų aprašymo, karalius 
pasitiko jį už miesto, nulipo nuo žirgo, parpuolė ant žemės ir pats prilaikė popie- 
žiaus žirgo apynasrį. Kaip tik tuo momentu patriarchas su ašaromis ėmė maldau- 
ti karaliaus pagalbos: 

Beatissimus papa praefatum Christianissimum regem lacrimabiliter deprecatus est, ut per 

pacis foedera causam beati Petri et republicae Romanorum disponeret“". 

(Palaimintasis popiežius su ašaromis prašė aukščiausiojo ir krikščioniškiausiojo karaliaus, 

kad susitartų dėl taikos, dėl šv. Petro ir dėl Romos respublikos.) 

Pagal frankų aprašymą „Romos popiežius, atsidūręs karaliaus akivaizdoje <...>, 
apipylė jį ir jo frankus brangiomis dovanomis ir prašė jo pagalbos prieš veidmai- 
nius langobardus bei jų karalių““", Pipinas tada patikėjo Steponą abato Fulrado 
globai, kad popiežius praleistų žiemą Sen Deni. 

Per kitas savaites Pipinas apsikeitė pasiuntiniais su Aistulfu. Į Paviją išvyko 
frankų pasiuntinys su reikalavimu langobardams liautis grobus teritorijas ir atsi- 
sakyti savo „eretiškų siekimų“. Atsakydamas į tai Aistulfas pasiuntė pas frankus 
Pipino jaunesnįjį brolį Karlomaną. (Karlomanas buvo vieno Romos vienuolyno 
vienuolis, taigi Lombardijos karalystės gyventojas.) Kovo 1 d. frankai surengė 
metinį paradą Marso lauke prie Bernako (Berni-— Rivjera, Enas). Per Velykas, 
balandžio 14 d., jie susirinko apsvarstyti vasaros kampanijos tikslų. Ne visai vie- 
ningai nusprendė žygiuoti prieš langobardus. 

Nuo čia tolesnius įvykius šaltiniai aprašo skirtingai. Fredegardo kronikoje 
pasakojama, kaip frankų armija perėjo Alpes ties Mon Seni ir sutriuškino lango- 
bardus Val de Susos mūšyje. Liber Pontificalis teigia, kad per Jonines Steponas iš 
naujo įšventino Pipiną ir jo žmoną karalienę Bertradą Sen Deni, patepė juos šven- 
tais aliejais ir suteikė „Romos patricijų“ titulą. Pipino sūnūs ir įpėdiniai gavo 
popiežiaus palaiminimą valdyti amžinai. Šitokios įvykių eigos istoriškumą patvir- 
tina kitas to meto dokumentas, tikriausiai tų įvykių liudytojo aprašymas Clausula 
de Unctione Peppini. Galima daryti prielaidą, jog frankų autorius drovėjosi pripa- 
žinti, kad Pipino noras gauti įšventinimą dar kartą pabrėžė ankstesnio jo karūna- 
vimo neteisėtumą. 

Pasekmėms išsiaiškinti prisireikė dar poros metų. Po pirmosios frankų per- 
galės Aistulfas nusileido Pipinui, ir vyskupas grįžo į Romą. Tačiau vos po kelių 
mėnesių langobardai sulaužė priesaiką ir ėmė puldinėti vėl. Todėl 756 metais 


300 


ORIGO 


Pipinas surengė antrąją kampaniją prieš langobardus, užėmė Paviją ir nuslopino 
bet kokį pasipriešinimą. Ta proga, jei ne dar anksčiau, frankai atėmė iš langobar- 
dų buvusį Ravenos egzarchatą ir padovanojo jį patriarchui. Šitaip buvo sukurtas 
Popiežiaus valstybės teritorinis pagrindas. Priimdamas jį kaip šv. Petro tėvonijos 
dalį ir nepaisydamas Bizantijos pretenzijų Romos vyskupas parodė, kad atmeta 
vasalinę priklausomybę imperatoriui. 

Keli dalykai ir toliau lieka neaiškūs. Susidaro įspūdis, kad vėliau į tuos šalti- 
nius buvo įrašyta daug svarbių detalių. Popiežiaus kanceliarija buvo labai įgudusi 
atlikti tokius darbus. Pavyzdžiui, Liber Pontificalis tvirtina, jog „Pipino dovana" 
popiežiui perduota ne 756, o 753 metais Kersi vietovėje. Negana to, čia sakoma 
Pipiną tik grąžinus nuosavybę, į kurią Roma turėjo teisę nuo seno. Dabar žinoma, 
kad popiežiaus kanceliarija kaip tik tuo metu kurpė suklastotą „Konstantino dova- 
ną"“. Kol ši klastotė nebuvo atskleista XVI amžiuje, visi lojalūs katalikai buvo 
klaidingai įtikinti, kad Romos bažnyčia Ravenos egzarchatą gavo iš pirmojo krikš- 
čionio imperatoriaus rankų dar 400 metų prieš Pipino valdymo pradžią. Atrodo, 
jog suklastota „Konstantino dovana“ galėjo būti prasimanyta norint sustiprinti 
tikrąją „Pipino dovaną“. Taip pat atrodo, kad per patį langobardų baudimo įkarš- 
tį Pipinas užmezgė draugiškus santykius su Bizantija. Frankų metraštininkas rašo 
nežinąs, kas toliau nutiko tai draugystei, išskyrus tai, kad ji nesužydėjo“". Atsitiko 
taip, jog Bizantija pareikalavo grąžinti jos egzarchatą ir gavo atsakymą, kad jis 
neseniai atiduotas popiežiui. Romos išduotiems ir bejėgiams prieš frankus bizan- 
tiečiams beliko veikti išvien su langobardais. 

Kaip dažnai atsitinka istorijoje, ilgalaikių to pasekmių niekas nenumatė. Fran- 
kai nepajėgė išnarplioti Italijos reikalų. Romos vyskupas išsikovojo, kad jį pri- 
pažintų aukščiausiuoju patriarchu — „popiežium“; popiežiai gavo teritoriją 
nepriklausomai valstybei kurti, o frankų sąjunga su popiežium tapo ilgalaikiu 
tarptautinių santykių veiksniu. Ryždamasis pereiti Alpes Steponas II pats užmez- 
gė ryšį, kuris sudarė galimybę šiaurei nuolat kištis į pietų reikalus. Svarbiausia, 
jog Vakaruose labai susilpnėjo imperijos įtaka, o berniukui, kuris išjojo pasitikti 
vyskupo Stepono Burgundijoje, šovė į galvą mintis sukurti savo imperiją. 


MEDIUM 


Viduramžiai, apie 750—1270 m. 


Daugelis viduramžių pasaulio aprašymų labai statiški. Statiškumo įspūdis sudaro- 
mas iškeliant technologinių pasikeitimų lėtumą, feodalinės visuomenės uždarumą 
ir sustabarėjusį teokratinį žmogaus gyvenimo traktavimą. Pagrindiniai šio laikotar- 
pio simboliai — šarvuotas riteris ant drambloto žirgo; baudžiauninkai, pririšti prie 
savo pono žemės, na ir besimeldžiantys savo vienuolynuose vienuoliai bei vienuo- 
lės. Šių simbolių paskirtis — rodyti fizinę, socialinę ir intelektinę stagnaciją. 

Terminą Medium Aevum (viduriniai amžiai) pirmieji pradėjo vartoti pamaldūs 
krikščionys, kuriems atrodė, jog jie gyvena laikotarpiu tarp Kristaus pirmojo ir 
antrojo atėjimo. Daug vėliau jį imta taikyti įvairiems kitiems tikslams. Renesanso 
mokslininkai XV amžiuje pradėjo kalbėti apie viduramžius kaip apie laikotarpį nuo 
antikos žlugimo iki klasikinės kultūros atgijimo jų laikais. Jie senovės pasaulį 
laikė aukštos civilizacijos simboliu, o viduramžius — nuosmukiu į barbarizmą, 
provincialumą, religinį fanatizmą. Švietimo epochoje, kai žmogaus protas buvo 
atvirai skelbiamas aukštesnis už religinio tikėjimo dorybes, „viduramžiškumas“ 
tapo obskurantizmo ir atsilikimo sinonimu. Nuo tada, žinoma, ir viduramžius 
pakeitusiems Naujiesiems laikams grimztant į praeitį, reikėjo sugalvoti naujų ter- 
minų laiko tėkmei apibūdinti. Viduramžių laikotarpis buvo įtrauktas į keturnarę 
Europos istorijos schemą: senovė, viduramžiai, naujieji laikai. Dažnai priimta ir 
viduramžius dalyti į ankstyvuosius, viduriniuosius ir vėlyvuosius; taip atsiranda 
keli vieni po kitų einantys vidurinieji amžiai. Žinoma, tiems žmonėms, kuriuos 
istorikai vėliau ėmė vadinti „viduramžiškais“, nė į galvą neatėjo, kad jie kada 
nors susilauks tokio apibūdinimo. 

Deja, nėra aiškių ribų, kada baigėsi senovės pasaulis ar prasidėjo naujieji 
amžiai. Viduramžių pradžia buvo laikomos įvairios datos, pradedant nuo impera- 
toriaus Konstantino apsikrikštijimo, o jų pabaiga — 1453, 1493, 1517 ar net 1917 
metai; pastarąją datą pripažįsta tie, kurie pagrindiniu viduramžiškumo kriterijumi 
laiko feodalizmą, atitinkantį jų pačių apibrėžimą. Todėl beveik visi viduramžių 
istorijos specialistai sutiks, kad jų. tyrimo objektą apibūdinanti etiketė yra nepa- 
tenkinama. Daugelis tų, kurie grindžia savo požiūrį tik žiniomis apie Vakarų 
Europą, pabrėš kontrastą tarp destruktyvių tendencijų ankstyvaisiais viduramžiais 
ir konstruktyvių, būdingų vėlyviesiems viduramžiams. Anot šios schemos, „Tam- 
siaisiais (V — XI) amžiais“ progresuoja romėniškojo pasaulio byrėjimas; posūkio 
taškas yra vadinamasis „XII amžiaus renesansas“, o savo viršūnę viduramžių 

civilizacija pasiekia XIII ir XIV amžiais. Toks suskirstymas mažai susijęs su 
Rytais, kur Romos imperija išsilaikė iki 1453 m. ir kur nebuvo jokio „renesanso“ 
vakarietiška prasme. 

Tačiau dauguma sutiks, kad vienijantis viduramžių pasaulio pradas buvo 
organizuota krikščionybė. Jie pritars ir viduramžių Europos žmonėms, kurie save 
laikė krikščionimis, gyvenančiais krikščionybės eroje krikščioniškoje pasaulio 
dalyje. Tačiau krikščionybė buvo gan lanksti sąvoka. Laikui bėgant ji čia susi- 
traukdavo, čia prasiplėsdavo, reaguodama į karus su islamu ir kampanijas prieš 
pagonis. Ji niekada tiksliai nesutapo su Europos pusiasalio ribomis. Krikščioniš- 
kasis pasaulis, žinomas popiežiui Steponui II, kai krikščionybė persirito per 
Alpes 753 metais, buvo visai kitoks negu 1453 metais, kai turkai užkopė ant 
Konstantinopolio sienų. 

Tuštumą, atsiradusią po Romos imperijos žlugimo, užpildė vis aiškėjantis 
krikščioniškojo pasaulio suvokimas ne tik kaip religinės bendruomenės, bet ir 
kaip vientiso politinio darinio. Nors Romos imperija galų gale visiškai išnyko, jos 
religija triumfavo. Dvasiniai ir pasaulietiniai krikščionybės vadovai pamažu per- 
ėmė imperatorių mantijas. Vakaruose, kur imperija žlugo pirmiausia, būtent 
Romos vyskupas sugalvojo naują tvarką, grindžiamą bendra Lotynų Bažnyčios ir 
katalikiško imperatoriaus valdžia. Thomas Hobbes'as rašė: „Popiežystė yra ne kas 
kita, kaip mirusios Romos imperijos dvasia, su karūna ant galvos sėdinti ant jos 
kapo"". Popiežiaus pasirinktasis instrumentas buvo naujieji cezariai arba vokiš- 
kieji kaizeriai. Rytuose, kur Romos imperija išsilaikė daug ilgiau, naujosios tvar- 
kos, paremtos Graikų Bažnyčios ir naujojo stačiatikių imperatoriaus valdžia, 
idėja turėjo laukti, kol pasirodys Maskvos cezariai — carai. 

Žiūrint iš tokių pozicijų ir svarbiausiu viduramžių procesu laikant krikščioniš- 
kojo pasaulio reorganizavimą į naujas imperines sistemas, išryškėja aiškūs chro- 
nologiniai rėmai. Pirmuoju žingsniu galima laikyti Karolio Didžiojo karūnavimą 
800 m. per Kalėdas, o paskutiniuoju — galutinį caro titulo priėmimą: tai padarė 
Maskvos didysis kunigaikštis Ivanas III 1493 metais. 

Tačiau nuo pat pirmųjų krikščionybės istorijos etapų didėjančią krikščioniš- 
kojo pasaulio bendruomenę draskė vidinis susiskaldymas. Nors Lotynų ir Graikų 
Bažnyčios pripažino pačias pagrindines religijos dogmas, jos dažnai laikė viena 
kitą svetimomis. Nors, nešališkų stebėtojų nuomone, tai buvo tik du to paties 
tikėjimo variantai, panašiai kaip sunitai ir šiitai musulmonų pasaulyje, tačiau 
pačios bažnyčios labiau pabrėžė savo skirtingumus, o ne bendrumą. Pirmajame 
tūkstantmetyje jos dar išsaugojo bent išorinę vienybės regimybę, o antrajame 
nebeliko nė to. Senas plyšys po 1054 m. schizmos virto tikra praraja. Tai parodė, 
kad net patys krikščioniškojo pasaulio pamatai nebuvo nepajudinami. 


*kk 

Jau nuo VIII amžiaus nedrąsias mintis apie naują politinę tvarką skatino nesi- 
liaujantys krikščioniškojo pasaulio pakraščių puldinėjimai. Tai, kad 800 metais 
susikūrė Karolio Didžiojo imperija, 962 metais Šventoji Romos imperija, o galiau- 
siai ir Maskvos carystė, galima suprasti tik turint galvoje vikingų, vengrų, mon- 
golų ir turkų veiksmus. 

Vikingai, arba normanai („šiaurės žmonės“), plėšikavo šiaurinėse pakrantėse 
daugiau nei 200 metų. Jie atsirado dėl gyventojų pertekliaus tolimuose Skandi- 
navijos fiorduose; irkluotojai iš ten su savo ilgomis valtimis leisdavosi į keliones 
plėšikauti, prekiauti, norėdami parsisamdyti kaip kariai ar tiesiog ieškodami nuo- 
tykių. Maždaug nuo 700 m. vikingų grupės kasmet sezono pabaigoje prieš plauk- 
damos namo puldinėjo pavienes gyvenvietes Britų salose ar Fryzijoje. 793 m. jos 
apiplėšė Lindisfarną, 795 m. — Joną. [»oma] Nuo IX a. vidurio pradėjo kurtis dide- 
lės vikingų stovyklos, tapusios ilgesnių plėšikavimo kampanijų bazėmis. Kartais 
tos stovyklos tapdavo nuolatinėmis gyvenvietėmis. Pavyzdžiui, danų vikingai vie- 
ną tokią „didžiąją armiją“ įkūrė Senos žiotyse ir iš ten nuolat puldinėjo negalin- 
čius apsiginti šiaurinės Prancūzijos miestus. Jie buvo užgrobę tokius uostus kaip 
Ruanas ir Nantas, pasiekdavo Portugaliją (844), Balearų salas, net Provansą ir 
Toskaną (859 —862). 851 m. vikingai įsiveržė į Angliją ir pasklido rytinėje jos 
dalyje. Nuo 866 m. danų teisė (Danelaw) įsigalėjo nuo Nortumbrijos iki Rytų 
Anglijos. Kova tarp anglosaksų ir danų tęsėsi net 150 metų. Pasak padavimų, 
911 m. Senos normanai, vadovaujami Rolono (Rollo), įsikūrė Prancūzijos šiaurėje 
visam laikui — taip atsirado Normandija. 

Norvegijos vikingai telkėsi atokesnėse salose. VIII a. jie užėmė Orknio ir Šet- 
lando salas, o IX a. Farerus, Hebridus ir rytinę Airiją. Savo didžiausią koloniją 
Islandiją jie apgyveno nuo 874 m. Dublinas buvo įkurtas 988 m. Jie atrado Gren- 
landiją ir labai tikėtina, kad Eriko Raudonojo vadovaujami buvo nuplaukę net į 
Šiaurės Ameriką, kurią vadino Vinlandija. [eRikas] Švedų vikingai viešpatavo Bal- 
tijos jūroje. Jie įkūrė sustiprintas stovyklas Volino saloje prie Oderio žiočių, Tru- 
se prie Vyslos žiočių ir Novgorode, iš kur plaukdavo upėmis iš Rygos ir Suomių 
įlankų. IX amžiuje jie užvaldė sausumos kelią, jungiantį Baltijos ir Juodąją jūras. 
Vadinami variagais, jie kontroliavo Dneprą ir pasiekdavo Konstantinopolį. [DiRna- 
MAS] [FUTHARKAS] 

Paskutiniuoju savo istorijos laikotarpiu vikingų kilmės avantiūristai, perėmę 
užkariautų šalių kultūros elementus, įkūrė keletą naujų valstybių. Variagų vadas 
Riurikas su sūnumis — pirmąsias rytinių slavų kunigaikštystes Novgorode ir Kije- 
ve apie 860 —880 m. Danijos Knutas, vadinamas Knutu Didžiuoju 1016 — 1035 m. 
valdė plačią Šiaurės jūros imperiją, sujungęs Angliją ir Daniją. Normanas Robertas 
Guiscardas 1059 m. nuplaukė į pietinę Italiją. Normandijos kunigaikštis Vilhelmas 
Užkariautojas 1066 m. nukariavo Anglijos karalystę. Normanų valdžiai buvo lemta 
ilgiau gyvuoti Sicilijoje ir Anglijoje negu pačioje Normandijoje. [piNGas] 

12 žemėlapis. 
Europa apie 900 m. po Kr. 


Vengrai — paskutinieji iš klajoklių, kuriems buvo lemta kolonizuoti Vidurio 
Europą. Jie ugrofinų genčių ugrų šakos palikuonys; pirmoji žinoma jų tėvynė 
buvo į rytus nuo Uralo, Irtyšiaus ir Obės slėniuose. Nuo savo suomiškųjų gimi- 
naičių jie atsiskyrė trečiajame tūkstantmetyje pr. Kr. Nuo tada vengrai apsistoda- 
vo tai šen, tai ten pietinėse stepėse, pamažu pratindamiesi prie klajoklių gyveni- 
mo. Iš pradžių jie sustojo „Didžiojoje Vengrijoje“ (Magna Hungaria) tarp Kamos 
ir Uralo upių, paskui „Lebedijoje“ į šiaurę nuo Azovo jūros ir pagaliau Etelkoz 
šalyje — Dnepro ir Dnestro tarpupyje (žr. III priedą, 22). Pirmojo tūkstantmečio 

DIRHAMAS 


922 m. gegužės 12 d. į bulgarų miestą Suvarą prie Volgos atvyko karavanas. Jis dau- 
giau kaip tris mėnesius keliavo iš Jurjano uosto prie Kaspijos jūros. Karavanui vadova- 
vo arabų pirklys Ibn Fadlhanas, aprašęs savo keliones'. Ši kelionė buvo tik vienas 
nedidelis epizodas iš daugiau kaip penkis šimtus metų trukusios Rytų Europos ir Cen- 
trinės Azijos arabų valstybių prekybinių ryšių istorijos. Ibn Fadlhanas vyko pirkti kailių 
ir, be abejo, buvo pasiėmęs nemažai dirhamų sumokėti už tuos pirkinius. 

Dirhamas arba dirhemas buvo gryno sidabro moneta, svėrusi 2,97 gramo, o jos 
vertė - dešimtadalis dinaro. Ji kaldinta Šiaurės Afrikoje ir Vidurinėje Azijoje valdant 
įvairioms dinastijoms. Tai standartinė valiuta Rytų Europoje tuo metu, kai savų monetų 
ten dar nebuvo. Dirhamų lobių rasta visoje europinėje Rusijoje, Ukrainoje, Baltarusijoje, 
Baltijos šalyse, Švedijoje ir šiaurinėje Lenkijoje. Didžiausiame iš jų buvo per 50 000 
monetų. Savininkų užkasti neramiais laikais, tie lobiai kartais ten taip ir likdavo, kol jų 
vėliau neaptiko archeologai ar lobių ieškotojai. Lobio amžių galima nustatyti gan tiksliai 
pagal naujausios monetos metus. 

Dirhamų lobių analizė leidžia išskirti keturis laikotarpius. Pirmuoju (apie 800- 
825 m.) lobius sudarė Abasidų dinastijos dirhamai daugiausia iš Šiaurės Afrikos. Jie 
liudija chazarų ir arabų prekybinius ryšius per Viduržemio jūrą. [chaZARIJA] Antruoju 
laikotarpiu (825-905 m.) Šiaurės Afrikos dirhamai išnyksta, juos pakeičia Vidurinės Azi- 
jos monetos. Trečiuoju (905-960 m.) lobiuose vyrauja Samanidų dinastijos monetos, 
tačiau tarp jų yra ir Buvaidų bei Ziaridų monetų“. 

Tais laikais, kai švedų vikingai kontroliavo Baltijos-Dnepro kelią, dirhamai pasklido 
ir po visą šiaurę. [FUTHARKAS] [RusIA] Svarbūs radiniai aptikti Švedijoje, ypač Gotlando 
saloje“. Ir iš tiesų, kaip rašė Ibn Fadlhanas, sutikęs grupelę švedų, dirhamų turėjimas 
jau tapo statuso rodikliu ir viešo pasipuikavimo pagrindu: 

„Mačiau [švedus], kaip jie išlipo į krantą ir įsirengė stovyklą prie Volgos. Niekada 

nesu matęs įspūdingesnių vyrų. Jie aukšti kaip palmės, raudonskruosčiai, ruda- 

plaukiai. Nenešioja švarkų ar kaftanų, vyrai dėvi paprastus apsiaustus, kuriuos užsi- 
meta iš vieno šono, o rankos lieka laisvos <...>. 

Moterys ant krūtinės nešioja kapsules iš geležies, vario, sidabro ar aukso, pri- 
klausomai nuo vyro turtingumo. Kapsulėje laikomas žiedas, o prie jo pritvirtintas 
peilis <...> Ant kaklo jos nešioja aukso ar sidabro grandinėles. Jei vyras turi 10 000 
dirhamų, jis užsako pagaminti savo žmonai vieną grandinėlę, jei 20 000 - dvi. Štai 
tokiu būdu už kiekvienus 10 000 vyro turimų dirhamų pridedama [jo žmonai ant kak- 
lo] po vieną [papildomą] grandinėlę“. 

Arabų sidabro importas į Rytų Europą X a. pabaigoje ėmė mažėti, o XI a. pradžio- 
je visai nutrūko. Paskutinieji Samanidų dirhamai, rasti Švedijoje, datuojami 969 metais, 
rasti Rusijoje - 1015 metais. Tai paprastai aiškinama sidabro krize Centrinėje Azijoje. 
Tačiau veikė ir kiti faktoriai. Arabų sidabro reeksportas iš Rusios į Švediją sutampa su 
sidabro denarų iš Vakarų Europos pasirodymu. XI a. pabaigoje arabų monetos buvo 

visiškai pakeistos denarais. Nors ir ne visos detalės išaiškintos, tačiau numizmatiniai 
duomenys aiškiai patvirtina tai, kas žinoma iš kitų šaltinių - prekybos Baltijos jūros 
baseine persiorientavimą ir Novgorodo iškilimą. 











DINGAS 


Jau Tacitas rašė apie germanų genčių paprotį rengti visuotinius susirinkimus; mažai 
kas abejoja, jog šis paprotys egzistavo nuo priešistorės laikų. Istoriniuose dokumen- 
tuose toks susirinkimas pirmą kartą paminėtas IX amžiaus Legendoje apie Ansgarą. 
Tai buvo Dingas, įvykęs Birkos vietovėje Bjorko saloje Švedijoje. Tais laikais panašūs 
susirinkimai vykdavo ir Danijoje. 

Islandijoje nacionalinis susirinkimas altingas (Althing) pirmą kartą sušauktas 930 
metais prie vadinamosios Teisės uolos šalia Tingveliro (Thingvelliro) ežero. Nuo to laiko 
jis buvo šaukiamas kasmet „po dešimties vasaros savaičių“. Jame dalyvaudavo 36 
klanų vadai ir tų klanų išrinkti delegatai (thingmen). Jie išsirinkdavo pirmininką - 
vadinamąjį „teisės spikerį“. Altingas skirdavo teisėjus, priimdavo įstatymus, spręsdavo 
svarbiausius klausimus; nuo 1130 m. buvo laikomasi balsų daugumos principo. Kas- 
met prieš altingą gegužės mėnesį vykdavo sričių susirinkimai — fartingai (farthing) 
keturiose salos dalyse; po jų vykdavo vadinamieji leidai (leid) - susirinkimai gyvento- 
jams informuoti apie priimtus sprendimus. Tai buvo laisvosios Islandijos valstybės 
branduolys iki 1264 metų Senosios sutarties ir salos perėjimo Norvegijos žinion'. 

Meno salos gyventojų susirinkimas, vadinamasis tinvaldas (Tynvald), ir panašus 
susirinkimas Farerų salose atsirado irgi maždaug tuo pačiu metu. [FARERAI] 

Skandinaviškoje demokratijoje itin akcentuojamas vietinių susirinkimų vaidmuo. 
Kiekviena Švedijos provincija turi savo dingą (ding); panašūs į Islandijos fartingus kiek- 
viename iš dvylikos Danijos jurisdikcinių rajonų yra po tris lendlingus (landling), o Nor- 
vegijoje - logtingai (logthing). Islandijoje nuo XI iki XIX amžiaus veikė vadinamųjų hie- 
parų (hieppar) - valstiečių susirinkimų sistema. Tos tradicijos smarkiai modifikavo 
Skandinavijos monarchų ambicijas ir trukdė jai susivienyti politiškai. Kai Skandinavijos 
šalys pagaliau sudarė dinastiniais sumetimais Kalmaro uniją, ji buvo neilgalaikė. Teisių 
chartija, išreikalauta iš Danijos karaliaus Eriko Glipingo 1282 metais, ir jos švediškasis 
1319 metų atitikmuo buvo platesnio masto už Anglijos Didžiąją laisvių chartiją. Jos 
rėmėsi daug senesne politine kultūra“. 

Skandinavų demokratijos įtaka neapsiribojo vien tik Skandinavija. Jos poveikis jun- 
tamas visur, kur lankėsi vikingai - Anglijoje, Škotijoje, rusų Novgorode, tikriausiai ir 
Lenkijoje, kur įsišaknijo ta pati teisė maištauti. Nors Skandinavijos šalims ir teko patirti, 
kas yra absoliuti monarchija, vietinės demokratijos tradicijos leidžia paaiškinti, kodėl 
ten naujaisiais laikais toks stiprus konstitucionalizmas ir atstovaujamoji valdžia. 

stepėse vengrai buvo skitų, sarmatų, alanų, bulgarų, chazarų, uzių ir pečenegų 
kaimynai, jau suskilę į septynias gentis: Nyek, Kurtgyarmat, Tarjan, Jeno, Ker, 
Koszi ir Megyer; pastarosios genties vardu vėliau imta vadinti juos visus. Pasak 
Bizantijos šaltinių, vengrai prekiavo vergais Juodosios jūros uostuose. 

Lemiamą žingsnį vengrai žengė IX a. pabaigoje. Jau kelis dešimtmečius tarp 
stepių tautų viešpatavo sumaištis. Arabai vaikėsi uzius ir vogė jų gyvulius; uziai 
tą patį darė pečenegams. 894 m. pečenegai išvien su bulgarų caru užpuolė veng- 
rus. Atėjo laikas tam, ką patys vengrai vadina honfoglalas — „tėvynės užėmimu“. 
Spaudžiami kaimynų, jie nusprendė kraustytis į vakarus. Pirmą kartą jų raiteliai, 
dar neseniai siūlę savo paslaugas ir frankams, ir bizantiečiams, nebegrįžo į Etel- 
kozą, o Arpado vadovaujami ėmė vesti savo gentainius per Vereko (Verecke) 
perėją Karpatuose. Tai vyko ne vėliau nei 895 m. pavasarį. Apie 20 000 karių ir 
400 000 civilių gentainių surado vengrų šalį Hungarijos lygumose. [čaBa] [šaMANAS] 

Mongolai, arba totoriai, valdė pačią didžiausią klajoklių imperiją. Jos centras 
buvo sausose vidurinės Azijos stepėse, o sekėsi jai Čia geriau, čia blogiau. Į Vakarų 
reikalus jie tiesiogiai įsikišo porą kartų. Čingischanas (valdė 1206— 1227 m.) pra- 
dėjęs Karakorumu užkariavo teritoriją nuo Ramiojo vandenyno iki Juodosios 
jūros, nuo Korėjos iki Krymo. Mongolų imperijos atnaujintojas Timūras (Tamer- 
lanas) (1336— 1405), pradėjęs nuo Samarkando, užėmė teritoriją kiek toliau į pie- 
tus — nuo Delio ligi Egėjo jūros. Mongolai netiesiogiai išjudino ir kitas vidurinės 
Azijos tautas. Turkai yra kilę iš Turkestano, bet iš ten buvo išstumti VIII amžiuje, 
nors jiems giminingos gentys čia tebegyvena lig šiol. Vakarų horizonte iš pradžių 
jie pasirodė kaip turkai seldžiukai XI amžiuje, o vėliau kaip turkai osmanai XIII 
amžiuje. Jų klajonių istorija apima laikotarpį, kuris Vakaruose prasidėjo Karolio 
Didžiojo viešpatavimu ir tęsėsi iki Kryžiaus žygių pabaigos. 

Karolio Didžiojo imperija — tai Romos popiežių sąjungos su augančia frankų 
karalyste užbaigtas variantas. Tiesa, ji buvo efemeriška, trumpalaikė, vos pergy- 
venusi savo įkūrėjo mirtį ir per šimtą metų visiškai subyrėjusi, tačiau paliko gilų 
pėdsaką. Karolis Didysis (valdęs 768 —814 m.), Karolio Martelio proanūkis, sujun- 
gė abi savo pirmtakų karalystės dalis Neustriją ir Austraziją, tad jo valstybė apė- 
mė didžiulę teritoriją nuo Atlanto vandenyno iki Dunojaus, nuo Nyderlandų iki 
Provanso. Per penkiasdešimt tris kampanijas, visą gyvenimą praleidus balne, jam 
pavyko išplėsti savo valstybę į visas puses: iki Lombardijos karalystės į pietus nuo 
Alpių (773 — 774), iki Saksonijos (775 — 804), Bavarijos (788) ir Karintijos (799); iki 
Britanijos markos (786) ir iki Ispanijos markos anapus Pirėnų kalnų (795 — 797). 
Pasisavinęs „frankų ir lombardų karaliaus“ titulą bei dovanojęs popiežiui Ravenos 
egzarchatą, jis aiškiai aplenkė visus varžovus ir siekė deramo pripažinimo. Popie- 
žius savo ruožtu nutraukė visus ryšius su imperatoriumi Konstantinopolyje ir 
ieškojo patikimo gynėjo. Popiežiui Leonui III (795 —816) kilo didelė pagunda lai- 
kyti imperatoriaus pareigas vakantinėmis po to, kai Konstantinopolyje valdžią 
užgrobė patologiškoji imperatorė Irena. Negana to, Romoje popiežių užpuolė jo 
pirmtako giminaičių gauja, mėginusi jį sužaloti, tad buvo priverstas ieškoti prie- 
globsčio pas Karolį frankų valstybėje, kur jau anksčiau buvo išsiuntęs šv. Petro 
raktus ir Romos vėliavą. [Ri] 

BRI 


774 metais grįždamas iš kampanijos prieš Lombardijos gyventojus, Karolis Didysis 
stabtelėjo Bri (Brie) plokštikalnėje netoli nuo Mo (Meaux) vienuolyno. Vienuoliai pavai- 
šino jį gavėnios maistu - liesu sūriu, primygtinai reikalaudami suvalgyti jį visą, neišme- 
tant plutelės. Svečiui sūris taip patiko, kad jis iš karto paliepė kasmet atsiųsti į Acheną 
po dvi partijas Bri sūrio. Karolio Didžiojo sekretorius Einhardas kitą panašų atvejį užfik- 
savo po ketverių Metų per karus su saracėnais. Kai karalius sustojo Rourgo vietovėje 
šalies pietuose, jam labai patiko vietinis mėlynasis avių pieno sūris, kuris čia buvo žino- 
mas nuo Romos laikų; jį brandino klinčių olose prie Rošforo!. 

Puikiesiems Karolio Didžiojo sūriams gerą kompaniją sudarė jo rūsiuose laikomi 
puikūs vynai. Jam priklausė daug ouvrėes („aptvarų“) Burgundijos vynuogyne prie 
Aoks Kortono. Pats geriausias grand cru baltas vynas iš ten, „kvepiantis cinamonu ir 
turintis titnago skonį“, pardavinėjamas ir dabar Corton-Charlemagne pavadinimu“ ; 

Brie de Meaux, viena iš 500 Prancūzijoje pripažintų sūrio rūšių, atsirado tada, kai 
vienuoliai dar tik pradėjo verstis žemės ūkiu. Po fermentavimo ir vėdinimo varškė 
sukrečiama į plokščią šiaudais išklotą formą, kuri padedama ant palinkusios akmeni- 
nės lentynos, kad išbėgtų skystis. Taip ji dekantuojama 24 valandas, paskui pasūdo- 
ma, džiovinama dažnai apverčiant ir 4-7 savaites brandinama rūsiuose. Galutinis 
produktas yra 37 x 3,5 cm dydžio, sveria 3 kilogramus, jam pagaminti sunaudojama 23 
litrai nenugriebto pieno, geriausiai iš Normandijos karvių bandos. Sūris turi rausvai 
auksinės spalvos luobelę, kietą šiaudų geltonumo vidų ir sultingą dramblio kaulo spal- 
vos šerdį, vadinamąją ame („sielą“). Jį reikia valgyti įdėjus tarp dviejų plonų riekučių 
kietos duonos su plutele. 

Daug šimtmečių Bri sūris Marnos upe buvo gabenamas į Paryžių, kur gatvės pre- 
kiautojai pardavinėdavo jį šaukdami „Fromage de Brie!“ Jį labai mėgo karaliai Karolis 
VIII ir Henrikas IV, o Liudvikas XVI per jį neteko gyvybės: karalių sugavo Vereno taver- 
noje, kurioje jis per ilgai užsibuvo norėdamas baigti valgyti savo sūrį. Bri sūris buvo 
išgarsintas Vienos kongrese, kur Metternichas pavadino įį „sūrių kunigaikščiu“ (le prin- 
ce des fromages) - „vieninteliu kunigaikščiu, kurio Talleyrandas niekada neišduos“. 

Europos Bendrijos žemės ūkio politika — beveik mirties nuosprendis tradiciniams 
fermose gaminamiems sūriams. 1985 m. buvo pagaminta apie 6000 tonų Bri ANOC 
(Appelation Nationale d'Origine Controllėe) ir net 18 000 tonų siaubingojo pramoniniu 
būdu gaminamo Bri sūrio. 

1792 m. rugpjūčio mėnesį, kai siaučiant revoliucijos terorui buvo nužudyta daug 
Mo vienuolyno vienuolių, vienas jų, abatas Gobertas, bėgdamas į Angliją atsidūrė 
Normandijoje. Viename kaime prie Vimutjė (Orne) jis išbuvo pakankamai ilgai, kad 
parodytų ūkininko žmonai, ką išmano apie sūrių gaminimą. Tas kaimas vadinosi 
Kamemberas“. 

Pirmaisiais Karolio Didžiojo valdymo metais frankų valstybės vakarinėms sie- 
noms rimtesnės grėsmės nebuvo. Pirėnų kalnai saugojo nuo rimtesnių musulmonų 
įsiveržimų; be to, kalifatas, nors klestintis ir tankiai apgyventas, buvo užsiėmęs jį 
sudarančių valstybių vidaus kovomis. Frankus sustiprino sąjunga su valdovais 
krikščionimis, kurie atkakliai laikėsi Pirėnų pusiasalio šiaurės pakrantės ruožo: iš 
pradžių su Astūrijos karalyste, o vėliau su Leono, Kastilijos ir Navaros karalystė- 
mis. Pietiniame sparne ją apsaugojo krikščioniškos buferinės valstybės, susidariu- 
sios Aragone ir Barselonos grafystėje. Santykinis saugumas vakaruose leido Karo- 
liui Didžiajam ir jo įpėdiniams visą dėmesį skirti problemoms kitur — rytuose ir 
Italijoje. [MADONA] 

Frankų sąjunga su popiežiumi užbaigtą pavidalą įgavo 800 metais, kai Karolis 
penktąjį kartą apsilankė Italijoje. Notablių taryba atleido Leonui III visus jo nusi- 
kaltimus ir per Kalėdų mišias, kai Karolis atsiklaupęs pasimeldė prie šv. Petro 
kapo ir atsistojo, popiežius uždėjo jam ant galvos imperatoriaus karūną. Susirin- 
kusieji paskelbė jį „cezariu“ ir „augustu“, o popiežius atsiklaupė prieš jį, išreikš- 
damas savo pagarbą. Karolio Didžiojo biografas Einhardas tvirtina, kad karūna- 
vimas įvyko spontaniškai, nors veikiausiai jis buvo kruopščiai surepetuotas. Tai 
netilpo į jokius ligtolinės tradicijos rėmus: popiežius Leonas III neturėjo teisės 
kam nors suteikti imperatoriaus titulo, o Karolis Didysis neturėjo teisės jo priimti. 
Tačiau karūnavimas vis dėlto įvyko. Nuo to laiko Vakaruose buvo katalikų impe- 
ratorius, nepriklausomas nuo Bizantijos imperijos. Barbariškoji frankų valstybė 
įgavo aukštesnį statusą, priklausantį nuo popiežiaus (žr. III priedą, 21). (AaviLa] 
[PoPiEžė] 

Karolio Didžiojo karalystę ir imperiją valdė keliaujantis karaliaus dvaras, 
kuris be perstojo kraustėsi iš vienos provincijos į kitą, keli jam pavaldūs dvarai 
Neustrijoje, Lombardijoje ir Akvitanijoje, bei vietinės valdžios tinklas, suside- 
dantis iš apie 300 comitates („grafysčių“), kurių kiekvienai vadovavo imperato- 
riaus vietininkai („grafai“). Imperatoriaus dvaro darbą prižiūrėjo dvasininkų 
štabas, kuriam iš pradžių vadovavo kapelionas Fulradas, o vėliau mėgstamiau- 
sias imperatoriaus patarėjas Nortumbrijos vienuolis Alkuinas. Vietiniai vyskupai 
dažnai buvo pasitelkiami grafams prižiūrėti, o missi dominici („karaliaus lega- 
tai“) reguliariai lankydavo jiems priskirtas sritis. Teisės ir tvarkos klausimai buvo 
sprendžiami karaliaus vardu, jo vardu buvo skiriama ir į visas pareigas. Įvestos 
sidabro monetos — svarą sudarė 240 denarų. Pradėjo formuotis tarptautinė val- 
dančioji klasė, jos narius vienijo karaliaus malonė, o dažnai ir vedybiniai ryšiai. 
Kapituliarijais — ediktų rinkiniais — stengtasi įdiegti bendras taisykles — ir 
bažnytines, ir valstybines. Dešimtinė tapo privaloma. Už dvasiškio nužudymą 
grėsė mirties bausmė. Dvasiškius galėjo teisti tik teismas, kuriam drauge pirmi- 
ninkavo grafas ir vyskupas. Buvo uždraustas pagoniškas mirusiųjų deginimo 
paprotys. Galėjo susidaryti įspūdis, kad formuojasi nauja centralizuota politinė 
tvarka. Tačiau iš tikrųjų gajūs išliko vietos papročiai, o vietiniai vadai išlaikė 
didelę dalį savo valdžios. 

MADONA 


Monserato Dievo Motinos statulos amžius nenustatytas, nors žinoma, kad vienuolynas 
„Dantytuose kalnuose“ Katalonijoje, kur laikomos jos relikvijos, įkurtas 975 metais. 
Nedidelė medinė statulėlė, vaizduojanti ją sėdinčią su karūna ant galvos, vienoje ran- 
koje laikančią rutulį su kryžium, o kitoje - kūdikėlį Jėzų, tikriausiai buvo išdrožta Bizan- 
tijoje. Kūdikėlis Jėzus irgi su karūna, dešinė jo ranka pakelta palaiminimui, o kairėje jis 
laiko pušies kankorėžį. Madonos veidas, spinduliuojantis nepaprasta ramybe ir gied- 
rumu, yra juodas". 

1384 metais į paulinų vienuolyną Jasna Guroje (Šviesiajame kalne) netoli Čensto- 
chovos Vakarų Lenkijoje buvo atgabentas Švenčiausiosios Mergelės Marijos su kūdikė- 
liu Jėzum paveikslas. Jį dovanojo Opolės kunigaikštis. Pasak padavimo, šį paveikslą 
nutapė šv. Lukas ant Šventosios šeimos iš Nazareto stalo lentų. Tačiau labiau tikėtina, 
kad tai tik bizantiškojo originalo kopija. Madonos galvą gaubia juoda skarelė, jos 
pakraščiai paauksuoti ir papuošti lelijų atvaizdais, ji su karūna ir apgaubta aureolės. 
Akys pusiau užmerktos, tarsi paplūdusios ašaromis, veidas neapsakomai liūdnas, o tą 
liūdesį dar labiau paryškina du ilgi kardo rėžiai dešiniajame skruoste. Veidas, kaip ir 
minėtosios La Moreneta statulėlės, - juodas (žr. 20 pav. įklijoje)“. 

Juoda Madona yra ir Rokamadūro katedroje; ten ji pagrindinė grupės altorių, XII 
amžiuje iškaltų stačiose Žoržo d'Alzu uolose centrinėje Prancūzijoje, puošmena. Sako- 
ma, kad ją iškalė šv. Amaduras ar Amaturas, kurį legenda sieja su Kristaus mokiniu 
mokesčių rinkėju Zachėjumi“. Kitas mažytis bizantinis Juodos Madonos paveikslas 
puošia Notr-Dam diu Porto kriptos Klermone altorių“. 

Rusijoje Kazanės Juodoji Madona nuo seno laikoma stebuklinga. 1579 metais ras- 
ta užkasta žemėje, ši ikona buvo priglausta Kazanės Bogorodicos vienuolyne netrukus 
po to, kai miestą užėmė Ivanas Rūstusis. Viena jos kopija 1612 metais nugabenta į 
Maskvą pažymėti lenkų išvijimą iš Kremliaus, o kita 1710 metais —- į Peterburgą, 
šventinant naująją Rusijos sostinę. Sankt Peterburgo Madonai laikyti Aleksandras | 
pastatė didžiulę neoklasikinio stiliaus katedrą, ir tik nedaugelis žinojo, kad Madona - tik 
kopija. 1904 metais Kazanėje laikytas originalas buvo pavogtas. Po kiek laiko jis pasi- 
rodė Vakarų Europoje ir jį įsigijo JAV stačiatikių bažnyčia. Taip jai pavyko išvengti 
daugelio garsių Rusijos ikonų likimo - per bolševikų revoliuciją daugelis jų buvo sunai- 
kintos arba atsidūrė valstybinėse meno galerijose“. 

Monserato, Čenstochovos, Rokamadūro ir Kazanės Madonos - tai tik keturi nesu- 
skaičiuojamų Marijos relikvijų Europoje pavyzdžiai. Žemyne, kurio gyventojai balta- 
veidžiai, Juodosios Madonos atrodo dar paslaptingesnės. La Moreneta, Katalonijos 
globėja, matė Ignaco Lojolos atsivertimą. Per Napoleono karus, kai vienuolynas buvo 
sugriautas, ji atsidūrė dėmesio centre. Madona gerai žinoma Sicilijoje, Meksikoje, 
Bohemijoje. Vyriausiasis imperijos karvedys Wallensteinas kaip tik statė jos garbei kop- 
lyčią, kai krito nuo žudiko rankos. Matka Boska Częstochowska - Čenstochovos Dievo 
Motina, „Lenkijos karalienė“, piligrimų pradėta lankyti dar karų su husitais laikais, 














312 


MEDIUM 





o XVII amžiuje tapo tautos globėja. Kartu su savo lietuviškuoju atitikmeniu Aušros 
vartų Dievo Motina Vilniuje ji yra lenkų garbinama visose jų bažnyčiose nuo Irkutsko 
Sibire iki Doilstauno Pensilvanijoje. Rokamadūro Švenčiausiąją Mergelę pagerbė 
šv. Liudvikas 1245 m., Karolis Gražusis 1324 m., Liudvikas XI 1463 m. Jos įkvėptas 
Francis Poulencas 1936 m. sukūrė Litanie de la Vierge Noire. Kazanės Dievo Motina 
buvo paskelbta Romanovų dinastijos globėja, ji Rusijoje atliko tokį pat vaidmenį kaip 
Blachernų Dievo Motina Konstantinopolyje. Skirtingai nei katalikiškieji jos atitikmenys, 
kurie ypatingai pagerbiami per Ėmimo į dangų šventę (Žolines), stačiatikiai ją pamini 
liepos 8 d. (senuoju stiliumi). 

Švenčiausiosios Mergelės Marijos kulto Biblijoje nėra. Jis atsirado, kai Efeso susi- 
rinkime buvo priimta Theotokos (Dievo gimdytojos) doktrina. Ji paskatino pašvęsti 
Marijai Santa Maria Maggiore bažnyčią Romoje 432 metais, Reimso katedrą maždaug 
tuo pačiu laiku ir paverstą bažnyčia Atėnų Partenoną. VI amžiuje Bizantijoje pradėta 
reguliariai švęsti Viešpaties Apreiškimo Švenčiausiajai Mergelei Marijai (kovo 25) ir 
Švenčiausiosios Mergelės Marijos ėmimo į dangų (rugpjūčio 15) šventes - visos jos 
tapo mėgstamomis ikonografijos temomis. Nuo tada Marijos kultas ėmė vis labiau plis- 
ti visame lotyniškajame krikščionių pasaulyje. Švč. Marija tapo dieviškuoju moterišku- 
mo simboliu, Mater Misericordiae, Magna Mater, Nekalčiausioji Dangaus Karalienė, 
Dievo Motina - idealiu kontrastu anksčiau krikščionių dėmesį traukusiai nuodėmingajai 
Ievai ar atgailaujančiai paleistuvei Marijai Magdalenai. Jos kultui įnirtingai priešinosi 
protestantai, o dabar - šių dienų feministės“. Formaliai Marijos kultas buvo pripažintas 
tik priėmus Nekalto Prasidėjimo dogmą 1854 metais. Reikalavimus pripažinti ją „Atpir- 
kimo bendrininke“ Antrasis Vatikano Susirinkimas atmetė. 

Tačiau Švenčiausioji Mergelė Marija ir toliau lieka įkvėpimo versme. Ji yra pagrindi- 
nis krikščioniškojo meno objektas, neišsenkantis mistinių regėjimų šaltinis, [BERNADETAI 
[FATIMA] ir nesiliaujančių maldų adresatas. [aNGELUS] Jos garbei kalbama penkiolika 
dešimčių rožinio. Nuo 1568 m. malda Ave Maria („Sveika, Marija“) užėmė nuolatinę 
vietą Romos katalikų brevijoriuje: 

Sveika, Marija, malonės pilnoji! Viešpats su Tavimi! 

Tu pagirta tarp moterų ir pagirtas Tavo Sūnus - Jėzus. 
Šventoji Marija, Dievo Motina, melsk už mus, nusidėjėlius, 
dabar ir mūsų mirties valandą. Amen. 














POPIEŽĖ 


Gyvas senas atkakliai kartojamas viduramžių padavimas, kad šv. Petro soste vieną sykį 
yra sėdėjusi moteris. Anot labiausiai paplitusios jo versijos, 855 m. mirusį popiežių Leo- 
ną IV pakeitė kažkoks Johannes Anglicus. Leono įpėdinis padarė didelį įspūdį Kurijai 
mokslingomis paskaitomis (ėjo mokslus Atėnuose), tačiau po poros metų kilo neapsa- 
komas skandalas, kai jis mirė gimdydamas Romos gatvėje. Tai aprašė dominikonas 

Martynas Lenkas iš Tropau (apie 1200-1278) kaip tikrą faktą. Jo veikalas Chronikon 
summorum pontificum imperatoriumgue buvo dažnai cituojamas informacijos šaltinis. 
Pasak kitos versijos, „popiežė Joana“, pakeitusi Viktorą III, mirė 1087 m. Šį kartą tvirti- 
nama, kad jos lytis išaiškėjo, kai pagimdė lipdama ant žirgo. Ji tučtuojau buvusi pririšta 
prie žirgo uodegos ir užmušta akmenimis. Šitoks aprašymas pasirodė knygoje Univer- 
sal Chronicle of Mainz, kurią parašė kitas išradingas domininkonas Jeanas de Mailly - 
irgi apie XIII amžiaus vidurį. 

Nieko nuostabaus, kad viduramžių kronikininkai pasakoja nejtikėtinų istorijų; keista 
tik, kad ištisus šimtmečius nesuabejota jų teisingumu. Jomis tikėjo Petrarka ir Boccac- 
cio. Sienos katedroje tarp kitų popiežių vis dar stovi ir popiežės Joanos statula. Kai 
Janas Husas paminėjo ją Konstancos susirinkime kaip Bažnyčios piktnaudžiavimų 
pavyzdį, niekas su juo nesiginčijo. Kalbama, kad mįslingas paminklas netoli Šv. Kle- 
menso bažnyčios Romoje, toje vietoje, kur popiežė tariamai pagimdžiusi kūdikį, stovė- 
jęs iki XVI amžiaus septintojo dešimtmečio. Atrodo, kad nė vienas mokslininkas nesu- 
abejojo tos istorijos tikrtumu, kol 1554 m. pasirodė bavaro, vardu Aventinus, veikalas 
Annales. Šio padavimo istoriškumą savo veikaluose 1647 ir 1657 metais galutinai 
paneigė prancūzų protestantas Davidas Blondelis. 

Viduramžių istorijos vadovėliuose apie popiežę Joaną nekalbama, o jei ir užsime- 
nama, tai tik kaip apie nereikšmingą kuriozą. Tačiau jis rodo, kad tada požiūris į žmo- 
gaus lytį smarkiai skyrėsi nuo požiūrio vėlesniais laikais. Matyt, toje istorijoje yra kažkas 
tikėtina, nes antraip ji nebūtų išsilaikiusi taip ilgai. Pačios Joanos gal apskritai niekada 
nebuvo, tačiau pasakojimai apie ją egzistuoja'. 








Karolio Didžiojo dvaras išties buvo valdžios ir įtakos centras visame Europos 
žemyne. 798 metų karaliaus metraščiai rodo intensyvius jo tarptautinius ryšius: 

Atvyko Kastilijos ir Astūrijos karaliaus Alfonso pasiuntinys, vardu Froja, jis perdavė 
nepaprastai gražią palapinę. Tačiau per Velykas sukilo Nordliudi anapus Elbės ir suėmė 
tarp jų gyvenusius ir vykdžiusius teisingumą karaliaus legatus, <...>. Karalius surinko 
armiją, įveikė juos mūšyje ir paėmė įkaitų. Vykdamas į savo rūmus Achene, jis priėmė 
iš Konstantinopolio atsiųstą graikų delegaciją. Šiais metais žvaigždės, vadinamos Marsu, 
dangaus skliaute niekur nesimatė nuo liepos mėnesio iki kitų metų liepos mėnesio. Bale- 
arų salas apiplėšė maurai ir saracėnai. Karalius Alfonsas, nusiaubęs Lisaboną, pasiuntė 
žiemos metu savo pasiuntinius Froją ir Baziliską pas jo Didenybę karalių su krūtinės 
šarvais, mulais ir maurų belaisviais kaip jo pergalės įrodymą. Vėliau karalius čia atšven- 
tė Kalėdas ir Velykas“. 


Karolio Didžiojo dvare buvo atgaivintas ir senasis Europos terminas. Karolin- 
gams reikėjo etiketės apibūdinti tai pasaulio daliai, kurioje jie viešpatavo, atskir- 
ti ją nuo pagonių šalių, nuo Bizantijos ar nuo viso kito krikščioniškojo pasaulio. 
Todėl ši „pirmoji Europa“ buvo efemerinė Vakarų sąvoka, gyvavusi tik tol, kol 
buvo gyvas pats Karolis. 

Užtat Karolis Didysis buvo energingas statytojas. Jis pastatė rūmus Nijmėgene, 
Engelhaime ir Achene, o Maince — tiltą per Reiną, Reino ir Dunojaus intakus 

sujungė Kaisergrab kanalu. Jis buvo romanų architektūros pradininkas žemėse į 
šiaurę nuo Alpių. Karolis Didysis garsėjo ir kaip uolus mokslo globėjas. Nors 
buvo geras oratorius, tačiau liko neraštingas. Tačiau savo dvare priglaudė garsius 
mokslininkus — Alkuiną iš Jorko, Peterį iš Pizos, Agobardą iš Liono. Jie rinko 
rankraščius, peržiūrėjo Šventojo Rašto tekstą, leido gramatikas, istorijos veikalus 
ir balades. Abato Einhardo sukurtas jo gyvenimo aprašymas Vita Karoli laikomas 
pirmąja pasaulietine biografija. Tačiau Karolis Didysis imponavo ne visiems: vie- 
nas istorikas apkaltino jį tuo, kad „užkrovė mums literatūrinę tradiciją semtis 
žinių iš antrinių knyginių šaltinių ir ji dabar kaip girnapusė ant kaklo tempia 
žemyn visą mūsų švietimo sistemą". [AGoBARDAS] [PFALCAS] 

Karolis Didysis nedvejodamas valdė Bažnyčią kaip neatskiriamą savo valdų 
dalį. Frankfurto susirinkime 794 metais jis atmetė VII Nikėjos visuotinio susirin- 
kimo nutarimus. Vyskupijos ir abatijos buvo laikomos feodalinėmis beneficijomis, 
kurioms galiojo bausmių už išdavystę įstatymai. Drausdamas savo vyskupams 
dalyvauti kare, Karolis Didysis pats platino Evangeliją ugnimi ir kalaviju. Sunku 
pasakyti, ar jis suvokė Kalno pamokslo prasmę. Paslaugos krikščionybei galų gale 
buvo atlygintos jo kanonizavimu, nors šis procesas 351 metus buvo vilkinamas dėl 
pranešimų, kad jo seksualinės pergalės nenusileidusios pergalėms kovos lauke. 





AGOBARDAS 


Pagal visus ženklus 810 metai turėjo tapti pačiais blogiausiais Karolio Didžiojo metais. 
Du Saulės ir du Mėnulio užtemimai - visi jie buvo matomi frankų šalyje. Krito imperato- 
riaus mylimas dramblys, dovanotas kalifo, plačiai paplito galvijų maras, pakėlė maištą 
Benevento kunigaikštis. 

Visa tai, ir ne tik tai, uoliai užrašė Liono vyskupas Agobardas (apie 779-840). Ne 
tik užrašė, bet ir atkreipė dėmesį į tai, kad paprasti žmonės iš to darė prietaringas išva- 
das. Jie manė, kad jų galvijai krinta nuo nuodingų dulkių, kurias platina Benevento 
kunigaikščio šnipai. Jie taip pat tikėjo, kad frankų šalį užpuolė „debesų laivai“, vairuo- 
jami „oro jūreivių“. Jų nuomone, tie įsibrovėliai naikino frankų derlių, paleisdami iš dan- 
gaus krušą, o paskui gabenosi jį į kažkokią tolimą „Magonijos“ šalį. Agobardą buvo ne 
taip lengva paveikti tokiais pasakojimais ir gerai išnagrinėjęs jis juos atmetė. Tačiau 
atrodo, kad jis tikėjo, jog į katalikų Bažnyčią prasiskverbė žydai. Kai 1605 metais buvo 
surasti jo darbai, paaiškėjo, kad ne mažiau nei penki jo darbai buvo skirti žydų grėsmei 
aprašyti. 

Tačiau originaliausias buvo Agobardo reikalavimas sukurti visuotinę krikščioniškąją 
teisę visuotinei krikščionių bendruomenei. „Jei Dievas kentėjo, kad visi galėtų rasti 
susitaikymą Jo Kūne, - rašė jis, - tai ar didžiulė teisės įvairovė <...> neprieštarauja 
toms dieviškosioms vienijimo pastangoms?““ Tad Agobardas buvo pirmasis suvieny- 
tos Europos šalininkas. 

Acheno pavadinimas kilęs iš romėnų laikų mineralinių vandenų kurorto Akvisgranumo 
(Apolono-Granus vandenys). Jo šilti gydomojo vandens šaltiniai paaiškina, kodėl Karo- 
lis Didysis pasirinko šią vietą savo rezidencijai - Kaizerptalcui (Kaiserpfalz). Jos pran- 
cūziškas pavadinimas - Aix la Chapelle - primena mums apie koplyčią, kurią Karolis 
Didysis pristatė prie savo rūmų ir kuri dabar sudaro Acheno katedros dalį. 

Karolio Didžiojo koplyčia buvo užbaigta 805 metais. Tai trijų aukštų aštuonkampis, 
pastatytas pagal bizantinio stiliaus San Vitalės bažnyčią Ravenoje, kuri Karoliui Didžia- 
jam labai patiko. Sakoma, kad jos proporcijos atitinka šv. Jono Apreiškimo septintojo 
regėjimo mistinius skaičius. Tuo metu tai buvo didžiausias akmeninis pastatas į šiaurę 
nuo Alpių. Aštuonkampio viduje, virš pirmojo romanų stiliaus arkų aukšto yra dedikaci- 
ja, kurios autoriumi laikomas Alkuinas: 

CUM LAPIDES VIVI PACIS CONPAGE LIGANTUS 

Kadangi visi akmenys buvo sujungti į ramią harmoniją 
INOUE PARES NUMEROS OMNIA CONVENIUNT 

Ir suderinti visi skaičiai bei matmenys 

CLARET OPUS DOMINI, TOTAM GUI CONSTRUIT AULAM 
Dievo, pastačiusio šį rūmą, kūrinys skaisčiai švies. 
EFFECTUSGUE PIIS DAT STUDIIS HOMINUM 

Užbaigtas statinys vainikuoja dievobaimingas žmonių pastangas, 
COUORUM PERPETUI DECORIS STRUCTURA MANEBIT 
Kurių darbas liks visiems laikams kaip grožio paminklas, 

SI PERFECTA AUCTOR PROTEGAT ATOUE REGAT. 

Jei tik visų daiktų Kūrėjas saugos ir valdys įį. 

SIC DEUS HOC TUTUM STABILI FUNDAMINE TEMPLUM 
Tad tegu Dievas saugo šią šventovę, 

OGUOD KAROLUS PRINCEPS CONDIDIT, ESSE VELIT. 
Kurią kunigaikštis Karolis pastatė ant tvirto pagrindo. 

Koplyčios papuošimuose gausu imperinės simbolikos, kurią Karolis Didysis ir jo 
įpėdiniai atgaivino naujame naiviame krikščioniškame kontekste. Mozaika kupolo viduje 
vaizduoja Avinėlio garbinimą. Sakykla (ambo) inkrustuota romėnų keramikos bei stiklo 
šukėmis ir erelio kamėja. Antrąjį arkų aukštą prilaiko žalio ir rožinio porfyro egiptietiškos 
kolonos. Altoriaus pano (pala d'oro) vaizduoja Kristaus Kančią; tai klasikinis romėnų 
reljefas iš gryno aukso. Lotaro kryžius (Lotharkreuz) - puikus krikščioniškas ornamentas 


iš kalinėto aukso, inkrustuoto antikiniais brangakmeniais. Virš visko centre yra kamėja 
su imperatoriaus Augusto portretu. Imperatoriaus sostas, išskaptuotas iš paprastų balto 
marmuro plokščių, žvelgia žemyn nuo pirmojo aukšto galerijos, kaip kad žvelgė per 
visus 32 karūnavimus - tiek jų čia buvo per 700 metų. O ką tuo norima pasakyti, visiškai 
aišku: Karolio Didžiojo sukurtoji imperija laikė save ir šventąja, ir romėniškąja. 

XII amžiuje, Frydrichui Barbarosai paliepus, koplyčia buvo paversta Karolio Didžio- 
jo relikvine (šventojo kapu). 1165 metais ką tik kanonizuoto šventojo palaikai perkelti 

į gryno aukso karstą. Aplink karstą brangiose relikvinėse buvo išdėliotos atitinkamos 
relikvijos — Kristaus strėnjuostė, Švenčiausiosios Mergelės Marijos dirželis, Karolio 
Didžiojo kaukolės nuolauža. Pats Barbarosa padovanojo didžiulį rato pavidalo geležinį 
sietyną - vadinamąją Šviesų karūną - kuris buvo pakabintas koplyčios centre ir simbo- 
lizavo Naujosios Jeruzalės sienas. Ir ant jo yra ilgas užrašas: 

Jeruzale, dangiškasis Sione; Jonas, Atpirkimo skelbėjas, matė Tave <...> Frydri- 

chas, Romos imperijos katalikiškasis imperatorius iškilmingai pažadėjo šią Šviesų 

karūną kaip kunigaikštišką dovaną <...> Dabar, Švenčiausioji Mergele, jis skiria ją 

Tau. O Stella Maris, o Jūrų Žvaigžde, paimk nuolankųjį Frydrichą savo globon <...> 

ir saugok imperatoriaus žmoną Beatrix. 

Dabar imperatoriškoji koplyčia Achene priskiriama romaninio stiliaus šedevrams. 
Tačiau jos reikšmė tuo neapsiriboja. Tai istorijos pamoka, ir tokia gyva, kad jokia knyga 
negali jai prilygti. Lankytojai vos įžengę vidun praeina pro vadinamąsias Vilko duris; 
tokį pavadinimą jos gavo nuo legendos apie vilką, kuris apgavo velnią, norėjusį pasi- 
savinti šią koplyčią. Tik labai nenuovokaus nepaveiks tas įspūdingas barbariškumo ir 
klasikos, krikščionybės ir pagoniškumo lydinys - juk kaip tik tai ir buvo tų laikų varomo- 
ji jėga. Tai puikiausias visoje Vakarų Europoje paminklas tiems laikams, kai romanų 
stilius buvo naujovė ir kai civilizacijos centras vis dar laikėsi Rytuose!. 








Karolis Didysis mirė 814 m. sausio 28 d. Jo kapas Achene, kuris neišliko, buvo 
papuoštas portretu ir tokiu užrašu: 

Po šiuo antkapiu guli Karolio, didžio ir tikratikio imperatoriaus kūnas. Jis garbingai plėtė 

Frankų karalystę ir sėkmingai viešpatavo keturiasdešimt septynerius metus. Mirė eida- 

mas aštuntą dešimtį 814-aisiais mūsų Viešpaties metais, septintajame indikte, penktojoje 

vasario kalendoje.“ 

Karolio Didžiojo dvasia buvo vienijanti karalystę jėga. Dėl palikimo iškart 
susikibo jo sūnus ir vaikaičiai. Daugybę kartų pasidalyta, valstybė greit subyrėjo. 
817 m. Acheno dalybos sukėlė pilietinį karą; 843 metais, po ilgai trukusių šeimy- 
ninių skerdynių, Verdeno sutartimi valstybę į tris dalis pasidalijo likę gyvi jo 
vaikaičiai. Karolis Plikagalvis gavo vakarinę, romaniškąją, dalį — Neustriją, Akvi- 
taniją, vakarinę Burgundiją ir Ispanijos marką. Italijos karaliui Lotarui I atiteko 
imperatoriaus titulas ir „Vidurinioji karalystė“, susidedanti iš Austrazijos, rytinės 
Burgundijos, Provanso ir Italijos. Liudvikas Vokietis gavo rytinę, smarkiai germa- 
nišką, imperijos dalį (žr. 12 žemėlapį). Verdeno sutartis sukūrė ir būsimosios 
Vokietijos, ir būsimosios Prancūzijos branduolį. O „Vidurinioji karalystė" taip ir 
liko amžinų nesutarimų tarp šių trijų paveldėtojų priežastimi. Tad Karolio Didžio- 
jo galutinis palikimas yra ne tik trapios vienybės, bet ir nesibaigiančių kovų per- 
spektyvos pavyzdys. [kRAL] 

Karolingų tarpusavio vaidais greitai pasinaudojo vikingai. 841 m. vasarą jie 
Senos upe pasiekė Ruaną ir apiplėšė jį. 843 —844 m. po Verdeno sutarties jie per- 
žiemojo Nuarmutjė saloje. 844 m. buvo sudegintas naujasis Hamburgo miestas, 

Karolis Didysis niokojo slavus net keturiais frontais. 789 metais jis nustūmė abotritus ir 
sorbus į rytus nuo Elbės, o 805-806 metais privertė Bohemijos čekus mokėti duoklę; 
toks pat likimas ištiko ir Karintijos slavus prie Savos ir Dravos upių. Iš pagarbos didžia- 
jam užkariautojui slavai jo vardu ėmė vadinti karalius. Karolį čekai vadino savo žodžiu 
kral, lenkai krėl, rusai korolj. Frankai davė slavams pirmąjį krikščioniškosios karalystės 
modelį. (Net turkų kalba kra! reiškia „karalių“). 

Vakaruose Karolis Didysis daugelyje viduramžių legendų vaizduojamas kaip 
vyriausias monarchas, kaip chansons de geste didžiausias didvyris". Jau IX amžiuje 
kažkoks vienuolis iš Sen Galeno sukūrė pilną prasimanymų kroniką De Gestis Karoli 
Magni. Netrukus trubadūrai jau turėjo vaizduoti Karolį Didįjį kaip visur esantį krikščio- 
nybės gynėją, mosuojantį savo šventuoju kardu „Joyeuse“, triuškinantį kitatikius, jojantį 
ant žirgo pirma savo bendražygių - Rolando, Ganelono, Naimo iš Bavarijos, Ogiero iš 
Danijos, Gijomo (Guillaume) iš Tulūzos ir karingojo Reimso arkivyskupo Turpino. 

Pasak prancūzų padavimų, tarp dvylikos Karolio Didžiojo perų buvo trys kunigaikš- 
čiai - Normandijos, Burgundijos ir Akvitanijos, trys grafai - Šampanės, Tulūzos bei Fland- 
rijos, ir šeši dvasininkai - Reimso, Laono, Šalono, Bovė, Langro ir Nojono vyskupai. 

Vokiečių legendose dažnai sakoma, kad Karolis Didysis miega, laukdamas kvieti- 
mo pabusti ir vykti gelbėti patekusių į bėdą savo mylimų pavaldinių. Anot vieno bavarų 
pasakojimo, jis sėdi krėsle Utersberge kaip kadaise sėdėjo savo soste Acheno koply- 
čioje. Jo barzda vis auga ir kai ji triskart apjuos priešais jį stovintį stalą, tai reikš, kad 
nebetoli pasaulio pabaiga. Vokiečių kalba Karolio Didžiojo vardu buvo pavadinti Didie- 
ji Grįžulo Ratai - Karlswagen. Senąja anglų kalba „Charles Wain“" irgi yra alternatyvinis 
Didžiųjų Grįžulo Ratų pavadinimas. 

Vėliau Prancūzijoje ir Vokietijoje Karolis Didysis buvo gerbiamas kaip šių šalių kara- 
liškųjų giminių pradininkas. Prancūzai Charlemagne, o vokiečiai Karl der Grosse laikė 
ne franku, o nacionaliniu - atitinkamai prancūzų ar vokiečių - didvyriu. Jo pavyzdžiu 
remtasi 1804 metais Napoleoną karūnuojant imperatorium. Karolio Didžiojo portretas 
užima pirmą vietą tarp 1838-1852 m. nutapytų Vokietijos imperatorių portretų Kaiser- 
saal galerijoje Frankfurte“. 

XX amžiuje Karolis Didysis labiau gerbiamas kaip prancūzų ir vokiečių susitaikymo 
simbolis. 1943 metais, kai naciai formavo naują Waffen SS diviziją iš prancūzų savano- 
rių, arba 1955 metais, kai Europos Taryba įsteigė apdovanojimą „už nuopelnus Euro- 
pos vienybei", buvo apeliuojama į tą pačią istorinę figūrą - Karolį Didįjį. 





Paryžius apiplėštas, o Karoliui Plikagalviui teko slėptis Monmartre. 847 m. į 
užpuolikų rankas ilgam laikui pateko senasis Bordo miestas. 852 metais įvyko 
grėsmingas precedentas: Karolis Plikagalvis, užspeitęs vikingų kariuomenę jų 
stovykloje Žefoso vietovėje prie Senos estuarijos, ėmėsi papirkinėti juos auksu 
bei dovanodamas visam laikui žemių. Vikingai atsilygino naujais antpuoliais, 
kuriuos sugebėjo atremti tik Orleanas. 

864 metais Pitro ediktu Karolis Plikagalvis pagaliau įsakė visoms gyvenvietėms 
statyti įtvirtinimus ir sudarė ypatingos paskirties raitelių būrius. Tačiau iki paleng- 
vėjimo buvo dar labai toli. Nesiliaujantys brolžudiški Karolingų karai nusinešdavo 
vis naujų karalių gyvybes, sukeldavo naujus pasidalijimus, o vikingų antpuoliai 
darėsi vis įžūlesni. 867 —878 metais danai buvo užsiėmę Anglijoje. 880 metais jie 
nusiaubė Elbės slėnį. 885 — 886-aisiais iš 700 ilgų laivų, ištrauktų į krantą ten, kur 
dabar yra Marso laukai, pasipylė keturiasdešimt tūkstančių vikingų karių ir pra- 
dėjo vienuolika mėnesių trukusį Paryžiaus apgulimą. Grafas Odo didvyriškai 
gynėsi, kol galiausiai sužinojo, kad karalius Karolis Storasis atsipirko nuo vikingų 
700 svarų sidabro ir išsiuntė juos į Burgundiją. 

Britų salas, kurios išvengė Karolio Didžiojo invazijos, vikingai puldinėjo ypač 
įnirtingai. Dėl danų įsiveržimų šalis suskilo ir tas susiskaldymas truko 200 metų. 
828 metais Vesekso karalius Egbertas buvo pripažintas bretwalda — aukščiau- 
siuoju Britanijos valdovu, tačiau per ištisos kartos amžių danai dar kėlė grėsmę 
Vesekso aukščiausiajai valdžiai. Vesekso karalius Alfredas Didysis (valdęs 849 — 
889 m.) visą gyvenimą stengėsi juos sulaikyti. Vienu metu (878-aisiais) jam net 
teko pačiam slapstytis Eitelnio (Athelney) pelkėse Somersete. Tačiau vėlesni 
mūšiai dar tais pačiais metais leido jam padalinti šalį. Vedmoro sutartimi buvo 
įkurta Danelagh — teritorija, valdoma danų. Nuo tada iki lemtingųjų 1066 metų 
dėl valdžios Anglijoje kovojo angliškoji Veseksų dinastija ir danai. X amžiuje, 
išvijus paskutinįjį daniškąjį Jorko karalių Eriką Kruvinąjį Kirvį, vikingai keršyda- 
mi antpuolius atnaujino. 994 metais Londoną apgulė jungtinės danų ir norvegų 
pajėgos. 1017— 1035 metais didelę Šiaurės jūros imperiją nuo Anglijos iki Skan- 
dinavijos valdė Knutas Didysis. Senoji anglosaksų karalystė trumpam atsikvėpė 
valdant Eduardui Išpažintojui (1042 — 1066 m.), Vestminsterio abatijos įkūrėjui. Jo 
mirtis 1066 metais sukėlė karą tarp trijų pretendentų į sostą — Haroldo Hardra- 
dos iš Norvegijos, Haroldo Godwinsono iš Vesekso ir Normandijos kunigaikščio 
Vilhelmo Užkariautojo. 

Tuo metu, kai anglai kovojo su danais, likusioje Britų salų dalyje vyko ilga ir 
sudėtinga vikingų kova su keltais. Nepastovios normanų federacijos kovojo su 
nepastoviomis keltų kunigaikščių sąjungomis. Airijoje keltai valdė šalies vidų, 
įtvirtintos vikingų gyvenvietės buvo išsidėsčiusios salos pakrantėse. Po visą šimt- 
metį trukusios sumaišties airiai pagaliau paėmė viršų, vadovaujami plačiai apdai- 
nuoto Briano Boro (Bhriain Boroimhe, valdžiusio 1002— 1014 m.). Po jo mirties 
dėl valdžios kovojo O'Brianų, O'Neillų ir O'Connorsų giminės. Atėjo laikas, kai 
airiai valdė visą Airiją 150 metų. Ard Rih („aukščiausiasis karalius“) Erinas valdė 
mažesnius šalies „penktadalių“ — Mansterio, Lensterio, Alsterio ir Konachto — 
karalius. Senoji Brehono teisė, atsiradusi priešistoriniais laikais, buvo užrašyta ir 
padėjo tvirtus administravimo bei socialinių papročių pagrindus. Tradicinis fine 
(klanų) gyvenimas buvo reguliuojamas susirinkimų, teisėjų ir vis labiau institucio- 
nalizuotos bei stiprėjančios Bažnyčios. Velse keltų kunigaikštystės atsidūrė tarp 
pakrantėse įsitvirtinusių vikingų ir nemažėjančio anglų spaudimo. Jau VIII am- 
žiuje nuo anglų saugojo didysis pylimas, kurį pastatė Mersijos karalius Ofa; 

keltai buvo beveik atkirsti nuo giminingų Stratklaido ir Kornvalio genčių. Jų 
gynėjais ir laikinais valdovais buvo plačiai apdainuoti Rhodris Mawras (Rodrikas 
Didysis, miręs 877 m.) ir Gruffyddas ap Llewellynas (Griffithas, miręs 1062 m.). 
[LANFAIRAS] 

Britanijos šiaurėje gėlų Kintyrės karalius Kennethas MacAlpinas (miręs apie 
860 m.) pirmasis sujungė piktus ir škotus; taip atsirado suvienytos Škotijos 
sąvoka. Po to prasidėjo trišalė kova dėl valdžios tarp kalnuose gyvenusių gėlų, 
žemumose gyvenusių anglų ir salose įsikūrusių normanų. 1040 metais Makbetas, 
Morėjo valdovas, kuris lyg ir keliavęs į Romą kaip piligrimas, pasiryžo nužudyti 
škotų karalių Dunkaną: 

To-morrow, and to-morrow, and to-mMorrow, 
Creeps in this petty pace from day to day 
To the last syllable of recorded time, 

And all our yesterdays have lighted fools 
The way to dusty death. Out, out brief candle! 
Life's but walking shadow, a poor player 
That struts and frets his hour upon the stage 
And then is heard no more; it is a tale 
Told by an idiot, full of sound and fury, 
Signifying nothing. 

(Rytoj — ir vėl rytoj — ir vėl rytoj... 
Smulkiais žingsneliais bėga mūsų dienos 
Link nužymėtos kiekvienam ribos, 

Ir saulė, kuri šviečia mums, bepročiams, 
Tik rodo kelią nebūties tamson. 

Užgesk, užgesk, ugnele trumpaamže! 
Gyvenimas — tai bėgantis šešėlis, 

Tai komediantas, kuris jam skirtą laiką 
Papostringauja scenoj, pasimaivo, 

Nueina ir nutyla amžinai, 

Tai idioto pasaka triukšminga, 

Neturinti prasmės. 

Britanijos keltų istoriją apdainavo jų bardai ir aprašė kronikininkai, tokie kaip 
Marianus Scotus (apie 1028— 1083 m.). Anglus, pavyzdžiui, Viljamą Šekspyrą, ji 
sudomino tik daug vėliau. 

Toje sumaištyje penkios frankų karalystės, paliktos pačios sau, vis labiau tolo 
viena nuo kitos. Neustrijoje karaliaus valdžia taip susilpnėjo, kad visose pagrin- 
dinėse grafystėse — Tulūzoje (862), Flandrijoje (862), Puatu (867), Anžu (870), 
Gaskonėje, Burgundijoje, Overnėje — atsirado pirmieji paveldimi lenai (fiefai, 
feodai). Tai vėlesnių Prancūzijos provincijų branduoliai. 911 m. Karolis Naivusis, 
Prancūzijos karalius, atsikratė vikingų grėsmės, pasirašydamas su senuoju jūrų 
karaliumi Hrolfu ar Rolanu (Rollo) Sen-Klero prie Epto sutartį. Normandijos 
užuomazgų, atrodo, reikėtų ieškoti Anglijos Danelagh prancūziškoje versijoje. 
Rytų karalystėje Arnulfas Korintietis išvalė Vokietiją nuo normanų, tačiau jų vietą 

Viduramžių Velso vietovių pavadinimai ne tik nepaprastai vaizdingi, bet ir yra puikus 
šaltinis analizuoti įvairiems istorinės raidos klausimams, pavyzdžiui, žemių apgyvendi- 
nimui, vykusiam tada, kai jokių rašytinių dokumentų dar nebuvo. Tad jie ir informatyvūs, 
ir įdomūs. 

Kol šių vietovių dar nebuvo nukariavusi Anglija, Velso žemės priklausė vietinių kuni- 
gaikščių, anglų ir normanų senjorų, įsitvirtinusių pasienyje, bei bažnytinės hierarchijos 
jurisdikcijai. Kunigaikščiai, kurie kultūros atžvilgiu buvo tikri velsiečiai, valdė penkiose 
kunigaikštystėse - Gvinedo, Pauviso, Dehubarto, Mogango ir Gvento. Markų senjorai, 
susiję kas su anglais, kas su prancūzais, įsigalėjo rytuose ir pietuose. Vyskupai, išsila- 
vinę bažnytine lotynų kalba, turėjo keturias vyskupijas: Bangoro, San Asafo, Sen Davido 
ir Landafo. Analizuodami velsiškų ir nevelsiškų vietovardžių sąveiką su pasaulietinės ir 
bažnytinės valdžios susikirtimu, istorikai gali susidaryti vaizdą kaip, kada, kas ir kokiu 
tikslu įkūrė ir plėtė tas gyvenvietes!. 

Pavyzdžiui, kai kurių Velso vietovių pavadinimai yra tik velsiški ir aiškiai bažnyti- 
nės kilmės. Labiausiai paplitęs iš jų yra Llanfair, reiškiantis Švenčiausioji Mergelė Mari- 
ja. Kiti tokio paties tipo pavadinimai būtų Betws-y-Coed (Koplyčia miške) arba Eglwys 
Fair (Švenčiausiosios Mergelės Marijos bažnyčia). Labai paplitę dvikalbės formos 
akivaizdžiai bažnytinės kilmės vietovardžiai, tarkim, Llanbedr/ Lampeter (Šv. Petro), 
Caergybi/ Holyhnead Anglesio saloje arba Lianbedr Fynydd/ Peterston-super-Montem 
Glamorgane. Dar yra vietovių su dvikalbiais pasaulietinės kilmės pavadinimais, pavyz- 
džiui, Abertawe/ Swansea, Cas Gwent/ Chepstow ir Y Gelli Gandryl/ Hay-on-Wye Breck- 
nokšyre. Dabartinis žodis Hay kilęs iš viduramžių normanų La Haie Taillee (Apkarpyta 
gyvatvorė). 

Paskutiniąją grupę sudaro dvikalbės formos, kurių pasaulietiniai elementai susipy- 
nę su bažnytiniais. Tai būtų Llanfihangel Troddi/ Mitchell Troy Monmautšyro grafystėje 
ir Llansanffraid-ar-Ogwr/ St Brides Minor Glamorgane. 

Tačiau garsiausi Velso vietovardžiai yra ne viduramžių kilmės. Kai 1850 metais 
buvo nutiestas geležinkelis iš Londono į Haulihedą, pirmoji stotelė Anglesio saloje tuoj 
už Meno sąsiaurio buvo Lanfairo (Llanfair) kaime. Siekdamas garbės ir turistų dėmesio, 
stoties viršininkas nusprendė patobulinti stotelės pavadinimą ir sukurpė „senovinę“ 
velsišką perifrazę - taip stotelės pavadinimas tapo ilgesnis už jos peroną. Tai, ką Britų 
pašto tarnyba vadina Llanfair P. G., „Stotelės Jonesas" pavadino Llanfairpwllgwyngyl- 
Igogerychwerndrobwllllantysiliogogogoch. Turistams aiškinama, kad tai reiškia „Šven- 
čiausioji Mergelė Marija baltųjų lazdynų dauboje prie greitojo sūkurio ir netoli šv. Tisili- 


7 4 . . : „2 
jaus bažnyčios prie raudonosios olos“. 





užėmė vengrai. Aukštutinės Burgundijos karalystė kristalizavosi aplink grafo 
Rudolfo dvarą Sent Morise (St Maurice/Moritze), o Žemutinės Burgundijos kara- 
lystė — aplink grafo Boso dvarą Arlyje. Italijoje, kur vikingų vaidmenį vaidino 
maurų „saracėnai“ iš Sicilijos, sėkmingi bizantiečių įsiveržimai 874 — 895 metais, 

neustrijiečių 877 metais ir austraziečių 894 — 896 metais iš politinės valdžios pali- 
ko tik skutus. 900 metais Friuli grafas po kruvino susidorojimo su varžovais tapo 
vienvaldžiu valdovu. Vakarų istorikai tuos paskutiniuosius IX amžiaus dešimtme- 
čius dažnai vadina „Tamsiųjų amžių“ „tamsiausiąja valanda". 

Vakarų šalyse feodalizmas gimė iš netvarkos. Nelengva atskirti priežastis nuo 
pasekmių, tačiau politinės valdžios susiskaldymas ir atskirų vietovių nesugebėji- 
mas apsiginti skatino daugelį politinių, teisinių, socialinių, ekonominių ir karinių 
procesų, kurie visi kartu sudarė tai, ką vėliau teoretikai pavadino „feodaliniu 
režimu“. O iš tikrųjų feodalizmas nebuvo vientisa sistema, todėl taip sunku jį 
apibrėžti ir tiek daug tokio apibrėžimo variantų. Vieną iš įtakingiausių šiuolaiki- 
nių šios temos apibendrinimų teko taip ir pavadinti: Ou'est-ce gue la fėodalitė?: 

Feodalizmą technine prasme galima laikyti visuma institucijų, sukuriančių ir reguliuojan- 

čių paklusnumo ir tarnavimo įsipareigojimus <...> vieno laisvo žmogaus (vasalo) kito lais- 

vo žmogaus (senjoro) atžvilgiu, ir senjoro įsipareigojimus ginti ir išlaikyti savo vasalą“. 

Svarbiausi feodalizmo elementai buvo sunkioji kavalerija, vasališkumas, leno 
(feodo) santykiai, neliečiamybė, privačios pilys ir riterystė. 

Sunkioji kavalerija, kuriai reikėjo galingų žirgų, pajėgių atlaikyti sunkių šar- 
vuotų riterių su ginklais naštą, atėjo į Vakarus iš Persijos ir Bizantijos. Karolis 
Martelis pagarsėjo ne tik tuo, kad pirmasis pradėjo naudoti juos, bet ir sekulia- 
rizavo daug Bažnyčios žemių tokiems žirgams išlaikyti. Kaip tik dėl to jis ir vadi- 
namas „Europos feodalizmo tėvu“. Maždaug tuo metu buvo išrasta ir balnakilpė. 
Raitelis dabar tvirtai laikėsi balne ir galėjo atakuoti ietim, perduodamas jai visą 
žirgo ir raitelio judesio impulsą. Taip balnakilpė pakeitė kavalerijos vaidmenį 
kovoje: iš lengvos, judrios puldinėjimo priemonės ji tapo sunkiasvore puolamąja 
jėga“. Pagrindinė problema dabar buvo sukurti tokią socialinę sistemą, kuri galėtų 
gausiai riterių klasei užtikrinti ne tik psichologinę paramą, reikalingą nelengvai 
jų tarnybai ir kasdieninėms treniruotėms, bet ir padengti didžiules jų žirgų išlai- 
kymo, apginklavimo ir palydos išlaidas. Riterių, vadinamų įvairiais vardais — 
cabalarii, chevaliers, Rittern, szlachta — išlaikymas, kur žemės valdos natūraliai 
susipynė su kavalerijos tradicijomis, sudarė pačią feodalinės visuomenės esmę. 

Vasalystė kilo iš Romos imperijos vėlyvojo laikotarpio commendatio („komenda- 
cijos") tradicijos, kai globėjas rituališkai įsipareigodavo ginti savo klientą, 
suspausdamas jo rankas savo rankomis. Karolingų laikais senjoras pradėjo reika- 
lauti iš savo vasalo ištikimybės priesaikos, tą priesaikos aktą patvirtindamas 
pabučiavimu. Abu vyrai apsikabindavo; vasalas atsiklaupdavo ir priimdavo nau- 
jojo statuso simbolius: vėliavą, ietį, sutarties dokumentą ir žemės grumstą. Nuo 
to momento jie iki gyvos galvos buvo susieti abipusių įsipareigojimų sutartimi. 
Vasalas prisiekdavo tarnauti, senjoras — ginti ir išlaikyti vasalą: 

Berars de Monsdidier devant Karle est venuz; 
A ses piez s'agenouille, s'est ses hom devenuz; 
L'ampereresle baise, si V'a releve suz; 


Par une blanche anisagne, li est ses fiez renduz. 

(Beraras iš Mondidjė stojo priešais Karolį; / atsiklaupė ir tapo jo žmogumi; / imperato- 

rius jį pakėlė ir pabučiavo; / davė jam savo žodį, įteikdamas baltą vėliavą.) 

Feodas arba „fiefas“ (lenas), davęs pavadinimą ir pačiam feodalizmui, išsiru- 
tuliojo iš ankstesnės beneficium („naudos, privilegijos“), kai globėjas dovanodavo 
žemės, turėdamas gan miglotų vilčių ateityje gauti iš to kokios nors naudos. 
Karolingų laikais tokie žemės dovanojimai jau visai aiškiai buvo laikomi atlygi- 
nimu už karo tarnybą. Ilgainiui feodaliniai „atlyginimai“ buvo detalizuoti ir papil- 
dyti. Iš pradžių jie buvo skaičiuojami už tarnybą, t. y. buvo susitariama, kiek 
riterių gaus senjoras už dovanotą žemės sklypą. Vėliau susitarimai buvo praplės- 
ti ir apėmė pareigą lydėti, tarnauti senjoro dvare, consilium („patarimą“) senjoro 
tarybai ir įvairias auxilium („pagalbos“) formas. Senjorai pradėjo suprasti tą 
pagalbą kaip finansinę „paramą“, įskaitant sumą grynais priklausomai nuo meti- 
nių pajamų ir dar „keturių rūšių pagalbą“ — senjoro išpirkimą iš nelaisvės, jo 
vyriausiojo sūnaus paruošimą riterystei, kraitį vyriausiajai dukteriai ir dalyvavimo 
kryžiaus žygyje išlaidų padengimą. Riteriai pasilikdavo sau ir tokias teises kaip 
custodia (nepilnamečių globa), gite (apgyvendinimo), marriage (leidimo tuoktis) 
ir retrait (sutarties išpirkimo). Tačiau mainais už tuos įsipareigojimus vasalas, 
arba „nuomininkas“, gaudavo pajamas iš žemės ir jurisdikcijos teisę visiems, 
gyvenantiems tame žemės sklype. Sutarties nesilaikymo atveju žemė ir pajamos 
iš jos grįždavo savininkui. 

Fiefai (lenai) iš principo buvo nedalomi ir neperleidžiami. Sutartis automatiš- 
kai nutrūkdavo mirus vienai iš šalių — Vokietijoje tai buvo vadinama Mannfall 
arba Herrenfall. Tačiau vasalai visokiais būdais stengdavosi užtikrinti leno per- 
davimą artimiesiems bei gauti teisę dalinti ar perleisti savo žemę. Senjorai savo 
ruožtu imdavosi įvairiausių atsargumo priemonių, kad vasalų žemės neatitektų 
moterims, nepilnamečiams ar nekompetentingiems asmenims. Gausėjo specialių 
sąlygų ir ekscentriškų išlygų. Pavyzdžiui, iškiliausieji Paryžiaus vyskupo svar- 
biausieji vasalai įsipareigojo vyskupą per jo įšventinimo ceremoniją nešti ant 
pečių. Kai kurie Kento lenai buvo skiriami su sąlyga, kad jų gavėjai „prilaikys 
karaliaus galvą“, kai šis laiveliu plauks per Lamanšą. Finansinio prievartavimo 
galimybės buvo beveik neribotos. Kai Ferdinandas Portugalas sudarė sutartį su 
Prancūzijos karaliumi dėl Flandrijos leno 1212 metais, jam teko sumokėti 50 000 
svarų sterlingų „pašalpą“ už leidimą vesti paveldėtoją. 

Tad nieko nuostabaus, kad teisiniai ginčai buvo itin dažnas reiškinys. Feoda- 
lizmo pradžioje beveik visos suverenios teritorijos turėjo savus feodalinės teisės 
kodeksus (Lehnrecht) ir savas teismų sistemas (Lehnsgericht) ginčams dėl lenų 
spręsti. Tokiam teismui dažniausiai pirmininkaudavo kunigaikštis, o pagrindiniai 
vasalai būdavo teismo tarėjais-asesoriais. Įprasta manyti, kad feodalinė santvarka 
įsigalėjo nuo tada, kai lenus pradėta perdavinėti paveldėjimo keliu ir kai lenų tei- 
sė susiliejo su vasalyste į vieną visumą. „Feodalinę sistemą sudarė vasalo padėties 
ir leno turėjimo neatskiriama vienybė".'? Tačiau iš esmės vasalystė ir lenų teisė 
buvo nesuderinami dalykai. Kaip vasalai, riterio šeimos nariai prisiekdavo paisyti 
savo senjoro interesų. Tačiau kaip leno valdytojai, jie būdavo priversti paisyti 

savo interesų. Tai ir sukeldavo feodalinei visuomenei būdingas įtampas, provo- 
kavo išdavystes. 

Feodalinę visuomenę sudarė painūs sutartimis grįsti santykiai, apimantys visus 
visuomenės sluoksnius — nuo aukščiausių ligi žemiausių. Aukščiausiame lygyje 
teisės į leną suteikimas apėmė valdovo sutartį su „svarbiausiais nuomininkais", 
t. y. su baronais, kuriems priklausė pagrindinės karalystės provincijos. Tačiau šie 
nuomininkai galėjo suteikti leno teisę savo vasalams, šie vėlgi savo vasalams ir 
taip toliau — iki pat visuomeninės hierarchijos apačios. Dauguma tų, kurie buvo 
viršesnių už save vasalai, veikė kaip senjorai žemesnių už save atžvilgiu. 

Feodaliniai susitarimai būdavo užrašomi kitoms kartoms chartijų ir sutarčių 
pavidalu; deja, iš ankstyvojo feodalizmo laikotarpio jų išliko nedaug, tarkim: 

Švenčiausiosios Trejybės vardu <...> Amen. Aš, Liudvikas, Dievo malone Prancūzijos 

karalius, skelbiu visiems gyvenantiems dabar ir ateities kartoms, kad mūsų akivaizdoje 

Šampanės grafas Henrikas perleido Savinji leną Bovė vyskupui Bartolomėjui ir jo įpėdi- 

niams. O už šį leną minėtasis vyskupas pažadėjo ir įsipareigojo pristatyti grafui Henrikui 

vieną riterį bei vykdyti jam teiseną ir teikti kitokias paslaugas <...> bei sutiko, kad taip 
elgtųsi ir jį pakeisiantys vyskupai. Užrašyta Mante 1167 m. — Įsikūnijusio žodžio metais 
<...> kanclerio Hugo ranka. 

Vietiniu lygiu kunigaikščių ir baronų lenų sistemą atspindėjo ir jų dvarų sutvar- 
kymas. Dvaro valdytojas duodavo po žemės sklypą kiekvienai baudžiauninkų šei- 
mai už jos nemokamą darbą jo valdose. Tačiau baudžiava buvo laisvo žmogaus 
sandoris su nelaisvu ir stokojo daugelio lenų teisei būdingų elementų, bet kadan- 
gi tai žemės suteikimo už paslaugas ir ištikimybės už gynimą sutartis, jos abi buvo 
grindžiamos tuo pačiu principu. Baudžiavos nereikia painioti su paprasta vergove. 
Kai kuriose Europos srityse, pavyzdžiui, šiaurinėje Italijoje, baudžiauninkai pri- 
siekdavo ištikimybę savo ponui, kaip ir riteriai savo senjorui (siuzerenui). 

Dėl tokių sutartimis įteisintų santykių feodalinė visuomenė tapo nepaprastai 
hierarchiška. 843 metų Verdeno sutartis patvirtino principą, kad „kiekvienas 
žmogus privalo turėti savo poną". Vieninteliai absoliučiai nepriklausomi žmonės, 
bent jau teoriškai, turėjo būti popiežius ir imperatorius, tačiau ir jie buvo Dievo 
vasalai. Mėginimai aprašyti šią struktūrą atvedė prie tokių sąvokų kaip „feodali- 
niai laiptai" ar „feodalinė piramidė“, kur šalies valdovas sėdi sau patenkintas 
pačiame viršuje, o po juo — daug sluoksnių nuomininkų, subnuomininkų, sub- 
subnuomininkų ir taip toliau — ligi baudžiauninkų pačioje apačioje. Tokie mode- 
liai klaidina savo dirbtiniu aiškumu ir simetriškumu. Iš tikrųjų feodalinė visuo- 
menė buvo paini prieštaringų priklausomybių ir lojalumų raizgalynė su daugybe 
išimčių, kur kadaise aiškias priklausomybes sujaukė per daug kartų susikaupu- 
sios ginčytinos privilegijos, abejotinos teisės ir pusiau pamiršti įsipareigojimai. Ji 
tikrai buvo hierarchinė, tik toli gražu ne tokia aiški ir taisyklinga. 

Allodium — alodų (nuosavų žemės sklypų) išlikimo laipsnis irgi labai nevieno- 
das. Kai kuriose srityse, pavyzdžiui, būsimoje Šveicarijoje, tokie sklypai buvo 
įprastas dalykas; kitose, tarkim, šiaurinėje Prancūzijoje, jų praktiškai visai 
nebeliko. Dažniausiai viešpatavo baisus feodalinių ir nuosavų žemės valdų miši- 

nys, o šeimos dažnai turėjo ir nuosavos, ir iš leno gautos žemės. Feodalinei mąs- 
tysenai nuosavas žemės sklypas — nukrypimas nuo normos. Toks sklypas kartais 
būdavo vadinamas feodum solis („saulės feodas“). Tačiau psichologinės to pasek- 
mės buvo paprastos. Beveik visi priklausė nuo užimamos padėties socialinėje 
hierarchijoje, juos tvirtai laikė teisiniai ir emociniai priklausomybės ryšiai. Tie 
ryšiai suteikdavo žmogui tam tikro saugumo pojūtį ir aiškų savo vietos suvokimą, 
tačiau, kita vertus, dėl jų žmogus tapdavo neapsaugotas nuo išnaudojimo, repre- 
sijų, nemokšiškumo. „Viduramžių visuomenė skiriasi nuo šiuolaikinės visuome- 
nės individualios laisvės nebuvimu“ *. 

Galima daryti prielaidą: tai, kad žmonės negalėjo patys tvarkyti savo asmeni- 
nio gyvenimo, didino viduramžiams būdingą religingumą, o ypač tvirtą tikėjimą 
pomirtiniu gyvenimu ir patologišką mirties kultą. 

Immunitas (imunitetas) reiškė atleidimą nuo mokesčių ar kitų duoklių centrinei 
valdžiai. Feodalizmo pradžioje tuo daugiausia naudojosi Bažnyčia, tačiau vėliau 
įvairiausius atleidimus pradėta teikti ir individualiems asmenims, institucijoms ar 
grupėms. Tai reiškia pripažinimą, kad valdovai jau nebepajėgė susidoroti su savo 
atsakomybėmis ir skatino politinės, teisinės ir ekonominės valdžios skaidymąsi. 
Atsirado įvairiausių valdžių kratinys ir atskiros vietovės dabar buvo valdomos ne 
pagal vienodus principus, o pagal specifines chartijų ir „laisvių“, suteiktų atski- 
riems vienuolynams, sritims ar miestams, sąlygas. Partikuliarizmas buvo charakte- 
ringas feodalinės santvarkos požymis. 

Akmeninės pilys ir sunkioji kavalerija — vienas iš veiksnių, kurie galų gale 
sumažino vikingų, saracėnų ir vengrų puldinėjimų žalą. Neįveikiama tvirtovė ant 
stačių uolų ar uolėto kranto visos srities gyventojams buvo prieglobstis ir domi- 
navo visoje apylinkėje, o jos įgula galėjo daryti ginkluotus išpuolius. Pilis pradė- 
ta statyti IX ir X amžiais, kai karaliaus ir kunigaikščių valdžia nepaprastai sumen- 
ko. Sykį pastatyta pilis sudarė galimybę nepaklusti karaliui ar kunigaikščiui ir 
tada, kai užpuolikai jau seniai būdavo pasitraukę. Tad privačios pilys tapo vieti- 
nės feodalinės valdžios tvirtovėmis, nuolatine kliūtim atkurti centralizuotą vals- 
tybę. Po daugelio šimtmečių, kai tokie valstybiniai veikėjai kaip kardinolas Rišel- 
jė stengėsi palaužti feodalinę bajoriją, pirmasis jų uždavinys buvo sulyginti su 
žeme jos pilis. [miRas] 

Terminas „riteriškumas“, kilęs iš žodžio chevalerie („riterių luomas“), siaurąja 
prasme susijęs su „garbės kodeksu“, kurio turėjo laikytis kiekvienas riteris. Jis 
apima tokias moralines vertybes kaip sąžiningumas, ištikimybė, kuklumas, galan- 
tiškumas, dvasios tvirtybė. Kodeksas įpareigojo riterį ginti Bažnyčią, padėti silp- 
niesiems, gerbti moteris, mylėti tėvynę, paklusti savo valdovui, kovoti su kitati- 
kiais, laikytis tiesos ir teisingumo principų, tesėti savo žodį. Platesne prasme 
riteriškumas apėmė visas tradicijas ir papročius, susijusius su riterių luomu, taigi 
jų titulus, ordinus, ceremonijas, heraldiką, žodyną. O pačia plačiausia prasme jis 
reiškia vyraujantį visos feodalinės visuomenės etosą, nes toje visuomenėje visiškai 
dominavo riteriai ir jų atstovaujamos vertybės. Šalia krikščionybės, riteriškumas 
buvo vienu iš dviejų viduramžių mentaliteto stulpų. 

Nors daugelis feodalizmo elementų egzistavo jau Karolingų laikais, tačiau kaip 
vientisa socialinė santvarka jis galutinai susiformavo vėliau. Klasikine feodalizmo 
epocha paprastai laikomi X-— XIII amžiai. Žymiausias šio laikotarpio žinovas skiria 
dvi feodalizmo epochas: pirmąją nuo IX amžiaus iki XI amžiaus vidurio, kai vyra- 
vo nedidelio masto, gimininiu principu paremtos karo vadų sutartys su valstie- 
čiais, ir antrąją feodalizmo epochą nuo XI amžiaus vidurio iki XIII amžiaus vidu- 
rio, kai suklestėjo feodalinė kultūra ir įsitvirtino bajorų paveldėjimo teisė." Beje, 
riteriškumas formavosi pamažu: pagrindinės jo nuostatos visiškai atsiskleidė tik 
XII amžiaus renesanso metu. 

Feodalizmas, kurio šaknų reikia ieškoti Karolingų žlugime, taip ir liko iš esmės 
Vakarų fenomenu. Bizantijos imperijoje vyravo paprotys dalinti kariams žemes, 
kurias jie galėjo palikti savo įpėdiniams. Atrodo, panašiu principu rėmėsi ir 
pomestje sistema ankstyvosiose rytinių slavų valstybėse. Tačiau valstybiniam 
Rytų feodalizmui, jei toks apskritai buvo, trūko daug pagrindinių sudėtinių dalių. 
Kai dėl centrinės Europos šalių, tai istorikai smarkiai nesutaria feodalinių insti- 
tucijų svarbos klausimu. Marksistai mano, kad feodalizmas turėjo sudaryti visuo- 
meninės santvarkos pagrindą, o kiti teigia, kad buvo visiškai ne taip.“ Viskas 
priklauso nuo to, kokio feodalizmo apibrėžimo laikomasi. 

Labai gilus buvo feodalizmo poveikis Bažnyčios gyvenimui. Jis itin susilpnino 
centrinę Bažnyčios valdžią, tačiau davė daug valdžios vietiniams valdovams, 
palikdamas dvasiškius jų malonei. Grafai ir kunigaikščiai įprato savo nuožiūra 
skirti ir šalinti vyskupus. Žemesnio rango feodalai kontroliavo žemesnio rango 
dvasiškius. „Kilo pavojus, kad vyskupai taps baronais su mitromis; karaliai pre- 
latus laikė valdininkais, privalančiais teikti jiems paslaugas; senjorai parduodavo 
[bažnytines] beneficijas tiems, kas pasiūlydavo didesnę kainą“'". Ne išimtis buvo 
net popiežiaus pareigos. Popiežiai disponavo gan ribotomis lėšomis ir jiems grė- 
sė pavojus tapti Romos kilmingųjų, Italijos kunigaikščių, o vėliau ir atgimstančios 
imperijos valdovų marionetėmis. 

Benediktinų vienuolyno Kliuni (Cluny) vietovėje Burgundijoje dėka Vakarų 
vienuolija prisitaikė prie pasikeitusią aplinkybių. Izoliuoti vienuolynai ir atsisky- 
rėlių buveinės buvo labai lengvai pažeidžiamos ir užpuolikų, ir vietinių baronų. 
Vienuoliai jautė didžiulį poreikį vienytis ir sustiprinti savo padėtį. Kliuni vie- 
nuolynas, įkurtas 910 metais Overnės (Auvergne) grafo Vilhelmo Pamaldžiojo 
(Guillaume le Pieux), tapo tą poreikį atitinkančių reformų pavyzdžiu. Kliuniečiai 
pakeitė benediktinų taisykles, sugriežtindami drausmę ir be saiko pailgindami 
pamaldas. Tačiau dar svarbiau buvo tai, kad jie užtikrino savo vienuolyno valdžią 
visiems kitiems vienuolynams, kuriuos įkūrė ar užvaldė. Iš tikrųjų jie įkūrė pir- 
mąjį vienuolių ordiną. Geležinė drausmė ir nepriklausymas nuo vietinės valdžios 
sustiprino jų įtaką Bažnyčios politikai. Užsitikrinę popiežiaus paramą savo refor- 
moms, jie tapo ir nepalaužiamais popiežiaus viršenybės šalininkais. 910 — 1157 m. 
laikotarpiu septyni ilgaamžiai Kliuni vienuolyno abatai — Berno, Odo, Aymardas, 
Majolas, Odilo, šv. Hugonas ir Petras Garbingasis — sukūrė 314 vienuolynų tin- 
klą, apimantį teritoriją nuo Ispanijos iki Lenkijos. Neatsitiktinai ir svarbiausias 
„popiežiaus monarchijos“ architektas Urbonas II pats buvo kliunietis. 

Feodalizmas paliko gilius pėdsakus Vakarų kultūroje. Jis suformavo kalbą ir 
elgesio normas, nustatė nuosavybės santykius, įstatymų valdžią, valstybės santy- 
kius su atskirais piliečiais. Akcentuodamas sutarties elementą ir teisių bei parei- 
gų pusiausvyrą, feodalizmas visiems laikams išugdė Žmonių savitarpio pasitikėji- 
mo ir žodžio laikymosi svarbos suvokimą. Šitokios nuostatos peržengė siaurus 
karinės tarnybos ir žemės valdymo rėmus. 

Didelis feodalinės santvarkos karinio pajėgumo išmėginimas laukė IX a. 
pabaigoje, kai pasirodė siaubingieji vengrai. Nors jie ir nebuvo giminingi hunams, 
tačiau turėjo tuos pačius plėšrūnų įpročius ir įsikūrė toje pačioje Hungarijos 
lygumoje. 60 metų, nuo 895 iki 955-ųjų, vengrų gaujos kasmet siautėjo po visą 
buvusią Karolingų imperiją. Jie kraugeriškumu nenusileido vikingams ir buvo 
daug judresni. Tikri šantažo meistrai, reikalaudami didžiulių duoklių ir išpirkų. 
899 metais prie Brentos upės jie sumušė Italijos kariuomenę, 904 metais užplūdo 
Moraviją, 907 — Bavariją, 922 — Saksoniją. Penktajame X amžiaus dešimtmety- 
je jie taip įsidrąsino, kad puldinėjo ką tik panorėję — Apuliją, Aragoną, Akvita- 
niją. Lygų sau priešą sutiko tik tada, kai Vokietijos kunigaikščiai ir kiti kilmin- 
gieji susivienijo ir pasipriešino jų įsiveržimui į Bavariją 955 metais. Ten, 
Lechfelde prie Augsburgo, rugpjūčio 10—12 d. Otono I vadovaujami vokiečiai 
tris dienas trukusiame mūšyje iškovojo šlovingą pergalę. Vengrai buvo sutram- 
dyti. Padriki jų kariuomenės likučiai grįžo namo prie įprasto užsiėmimo — augin- 
ti galvijų bandas ir arti lygumos laukus. [aupa] 

Neaišku, kodėl tarp istorikų buvo paplitusi tendencija menkinti vengrų povei- 
kį tvirtinant, kad jie „nebuvo kuriamasis veiksnys Vakaruose""“. (O tai reiškia tik 
tiek, kad vengrai nepasiekė Kembridžo.) Tas tiesa, kad vengrai buvo griaunamo- 
ji jėga. Tačiau kartu jie paskatino labai reikšmingus įvykius. Sunaikindami 
Didžiąją Moraviją, vengrai pakeitė Dunojaus baseino etninę ir politinę struktūrą 
ir nulėmė visos centrinės Europos istorijos pobūdį. Jų įsiveržimas paskatino 
Bohemijos, Lenkijos, Kroatijos ir Serbijos, Austrijos ir Vokietijos imperijos susi- 
darymą. Jie buvo gyvas barjeras, skiriantis šiaurinius slavus nuo pietinių. Vengrai 
atvėrė kelią vokiečių kolonistams slinkti Dunojaus slėniu žemyn ir suvienyti savo 
valdas, taip sukuriant Austriją. Tai jie privertė vokiečių kunigaikščius susivienyti 
ir Lechfeldo mūšio nugalėtoją paskelbti savo imperatorium. Viename pasakojime 
tvirtinama, kad baigiantis mūšiui vokiečių kariai iškėlė Otoną ant skydų ir čia 
pat paskelbė jį imperatorium. Vengrų tikslas tikriausiai buvo ne toks. Tačiau tai, 
kad septynios pabėgėlių klajoklių gentys peržengė Karpatus ir per vienos kartos 
amžių išprovokavo šešių ar septynių patvarių politinių struktūrų atsiradimą Euro- 
pos žemėlapyje, iš tikrųjų yra nemenkas pasiekimas. Tik kabinetiniai istorikai, 
atitrūkę nuo realių pasaulio įvykių, gali tai laikyti banaliu dalyku. 

Žinoma, Otono I (valdė 936—973 m.), kuris 962 metais Romoje buvo oficialiai 
karūnuotas imperatorium, iškilimo negalima motyvuoti vien tik jo pergale prie 
Lechfeldo. Otono tėvas Henrikas Paukštinėtojas (valdęs 919—936 m.) spėjo 
paversti Saksoniją stipria šalimi. Vadovaudamas iš savo rūmų Mamlebene Harco 
kalnuose jis įkūrė rytines markas, statė miestus su gynybinėmis sienomis ir 

kurdino vokiečių kolonistus apsiginti nuo danų, slavų ir vengrų puldinėjimų. Jam 
valdant įkurti Kvedlinburgas, Meisenas, Merseburgas. Taigi Otonas savo imperiją 
statė ant tvirto pagrindo. Markas konsoliduoti padėjo Bažnyčia. Dabar jau buvo 
galima saugiai įkurti Magdeburgo arkivyskupiją (968), Brandenburgo ir Havel- 
bergo vyskupijas bei naują Hamburgo uostą. Tris kampanijos Italijoje 951 — 952, 
961 — 965 ir 966—972 metais užtikrino imperinių ryšių tarp Vokietijos ir Italijos 
atkūrimą. Pilietiniais karais ir vedybomis su išskaičiavimu pavyko vėl integruoti 
nestabilias Frankonijos, Lotaringijos, Švabijos ir Bavarijos kunigaikštystes. 

Nuo to laiko atkurtajai imperijai buvo lemta be pertraukos gyvuoti tol, kol 
galiausiai jos nesunaikino Napoleonas. Kadangi ją valdė Saksų dinastija, tai jos 
centras natūraliai pasistūmėjo į rytus, nors ekonominiame gyvenime vis dar 
dominavo Reino kraštas. Sostine, kur buvo karūnuojami karaliai, liko Achenas, o 
Lotaringijos — senosios „Viduriniosios karalystės“ valdymas leido jai visą laiką 
dalyvauti visuose Vakarų reikaluose. Saksų dinastiją pakeitusi Salijų dinastija ir 
valdžiusi 1024— 1125 m. buvo frankų kilmės. Tačiau ji valdė jau nebe Frankų 
imperiją, o darinį, kuriam buvo lemta išaugti iki vokiečių tautos Šventosios 
Romos Imperijos — tos Vokietijos starto aikštelės (žr. III priedą, 28). 

972 metais baigdamas savo paskutinę kampaniją Italijoje, Otonas I žengė 
reikšmingą žingsnį. Nukariavęs Bizantijos valdas Italijoje, jis pasiūlė grąžinti jas 
mainais už abipusį imperatoriaus titulų pripažinimą. Otonas sutiko pripažinti 
„Romos imperatorių“, jei bus pripažintas lygiavertis jo imperatoriškasis statusas. 
Susitarimą sutvirtino Otono sūnaus vedybos su Teofana, ankstesnio Bizantijos 
imperatoriaus Romano II dukterim. Taigi nuo to laiko turėjo būti dvi imperijos. 
Svajonė apie vieną visuotinę imperiją išnyko galutinai. Tiesa, Teofanos sūnus 
Otonas III (valdęs 983— 1002 m.) puoselėjo didesnės imperijos viziją. Jis kaip 
piligrimas keliavo į Acheną atidaryti Karolio Didžiojo mauzoliejaus ir su oficialiu 
vizitu lankėsi pas savo rytinius kaimynus lenkus. Tačiau jo idėjos nesulaukė para- 
mos nei Vokietijoje, nei Konstantinopolyje, be to, palikuonių Otonas III neturėjo. 
Jį pakeitusiam Henrikui II (valdžiusiam 1002— 1024 m.), paskutiniajam Saksų 
dinastijos atstovui, netrukus teko užsiimti visomis tomis problemomis, kurios 
buvo kasdieninė imperijos našta — pilietiniais karais Vokietijoje, pasienio karais 
su slavais, sporadiškais konfliktais su Prancūzija. 

Į popiežių Otonas I žiūrėjo su autokratiška panieka. Jo įsakymu joks popiežius 
negalėjo būti įšventintas, kol neprisieks ištikimybės imperijai. Pakoręs Romos 
tribūnus ir prefektą, jis pasodino į popiežiaus sostą Joną XIII (965—972) — tai 
paties Otono I karūnavimo preliudija. Kurį laiką lotynų Bažnyčios popiežiaus 
nepriklausomybė buvo ne didesnė nei Graikų patriarcho. Apskritai Saksų dinas- 
tijos imperatoriai besivaidijančius Vakarų Prancūzijos valdovus paliko pačius sau. 
X amžiuje Karolingų palikuonys buvo įsivėlę į sudėtingą lenktyniavimo ir savi- 
tarpio priklausomybės kovą su Paryžiaus grafo Roberto palikuonimis, ypač su 
Hugu Didžiuoju — „prancūzų kunigaikščiu“, daugkartiniu karalių gamintoju. 
Taip kovodami jie prarado Lotaringiją, taigi ir senosios Frankų valstybės šerdį. 
987 metais, kai mirė paskutinis Karolingų karalius nepalikdamas įpėdinio, kova 

baigėsi kunigaikščio sūnaus Hugo Kapeto (valdžiusio 987 —996 m.) laimėjimu; 
jis buvo dinastijos, valdžiusios beveik 400 metų, pradininkas. 

Nuo to laiko Prancūzijos karalystei buvo lemta egzistuoti be pertrūkių. Vado- 
vaujant Kapetingų dinastijai, svorio centras neišvengiamai pasistūmėjo Vakarų 
link. Be abejo, prisiminimai apie Karolį Didįjį ir pretenzijos į Lotaringiją išliko, 
tačiau karalystė jau prarado savo išskirtinai frankišką pobūdį. Priešingai vėles- 
niems tvirtinimams, ji nebuvo įsivėlusi į nuolatines kovas su savo kaimynais 
vokiečiais, tačiau galutinis atsiskyrimas nuo atkurtosios imperijos veikė kaip 
galingas naujojo identiteto variklis. Ji tapo prancūzų tautos lopšiu. 

Tuo metu, kai Frankų imperija silpo, o Saksų imperija stiprėjo, Bizantijos 
imperija pasiekė savo galios viršūnę valdant Makedonų dinastijai. Bazilijus I (val- 
dęs 867—886 m.), buvęs žirgų išjodinėtojas, užėmęs sostą žmogžudystės keliu, 
pasirodė esąs geras administratorius, pradėjęs „atgimimo ir konsolidacijos epo- 
chą“. Ilgas jo įpėdinių Leono VI Išmintingojo (886 — 912) ir Konstantino VII Por- 
fyrogenito (913—959) valdymas (beje, jie abu buvo dar ir mokslininkai) sutapo 
su ryškiu Konstantinopolio prekybinės veiklos suklestėjimu. Karingieji imperato- 
riai Jonas Cimiskietis (valdęs 969 — 976 m.) ir Bazilijus II Bulgarmušys (valdęs 
976— 1025 m.) ėmė pulti visais frontais. Imperatorė Zoja (apie 978— 1050 m.) 
išlaikė valdžią pusę šimtmečio, manipuliuodama savo trimis imperatoriškaisiais 
vyrais. Jos mozaikinis portretas išliko Šv. Sofijos sobore; iš vienos jo pusės — 
Kristaus, o iš kitos — imperatoriaus atvaizdas, kurio vardas labai apdairiai ištrin- 
tas. Intrigantė Zojos sesuo Teodora (valdžiusi 1055— 1056 m.) trumpam išniro 
kaip vienvaldė valdovė. [ArHos] 

Valdant Makedonams, Bizantijos valstybė sugebėjo įtvirtinti savo identitetą ir 
šalies viduje, ir už jos ribų. Patriarchai turėjo tenkintis apgailėtinu keliaklūps- 
čiautojų vaidmeniu. Imperatoriaus dvaras vadovavo biurokratiniam aparatui, 
kuris įvedė vienodą tvarką visose provincijose. Kariuomenė buvo reorganizuota, 
ją dabar sudarė kariai profesionalai, panašūs į riterius. Aristokratų klanai buvo 
susiję su valstybinėmis tarnybomis. Valstybė reguliavo prekybą ir kainas, siekda- 
ma padidinti savo pajamas. Konstantinopolio gyventojų skaičius buvo išreiškia- 
mas šešiaženkliu skaičiumi, jis tapo svarbiausiu tranzitiniu krovinių sandėliu Rytų 
prekyboje su Vakarais, žymiai pralenkdamas kitus to meto Europos miestus. Teri- 
torinė Bizantijos galybė smarkiai išaugo. Bazilijus I atkūrė Bizantijos valdas pie- 
tinėje Italijoje, susigrąžindamas Tarantą (880). Buvo du egzarchatai — Kalabrijo- 
je ir Langobardijoje, bei catapenatus Baryje. Vykdant kasmetines kampanijas 
Rytuose, per X-ąjį amžių pavyko susigrąžinti Siriją, Kiprą, Kretą, Kilikiją ir dalį 
Mesopotamijos. Buvo sustabdyta arabų ekspansija. Armėnija, IX amžiuje valdyta 
savos Bagratidų dinastijos, vėl tapo Bizantijos vasale. Bulgarai, kurie 924 metais 
buvo apgulę Konstantinopolį, plėtė valdas į vakarus, tačiau pamažu buvo apmal- 
šinti krikštu ir kalaviju. 

Politinis stabilumas paruošė dirvą kultūriniam atgimimui. Bazilijus I ir Leonas 
VI būdami filosofai kodifikavo pastarųjų šimtmečių imperatorių dekretus. Bizan- 
tijos bažnytinė architektūra įgijo harmoningą vienovę. Dvare knibždėte 

885 metais imperatorius Bazilijus I Aukso bule oficialiai pripažino Atono „šventąjį kalną“ 
teritorija, rezervuota vienuoliams ir atsiskyrėliams. Nuo to laiko visi civiliai žmonės ir 
moteriškos lyties atstovai (ne vien tik žmonių giminės) neturėjo teisės įžengti į šį 360 km2 
ploto „Švenčiausiosios Mergelės sodą“ toliausiai į rytus esančiame viename iš trijų jūros 
apjuostų Chalkidikės pusiasalio iškyšulių. Pirmasis nuolatinis vienuolynas - Didžioji Lau- 
ra - Čia buvo įkurtas 936 metais. Pagrindinis typikon (teisių chartija) buvo duotas 972 
metais. Šį Atono kalno, kurio aukštis siekia 2033 m, pusiasalį turėjo valdyti protos („pri- 
mas“) ir abatų taryba, kuri rinkdavosi pusiasalio centre esančiame Karijos mieste". 

Iš pat pradžių Atono kalno vienuoliams teko ieškoti kompromiso tarp bendruomeni- 
nio ir atsiskyrėliško gyvenimo tradicijų. 13 iš 20 didelių vienuolynų, pastatytų X-XVI 
amžiuje, buvo grynai coenobitic - viskas juose buvo daroma bendrai, o kiti 7 - idior- 
hythmic - juose vienuoliams buvo leidžiama valgyti ir dirbti individualiai. Šiai grupei 
priklausė ir trys patys seniausi - Didžioji Laura, Vatopedžio ir gruzinų įkurtas Iverono 
vienuolynas. Kiekvienas vienuolynas buvo susijęs su toliau esančiais ūkiais, koplyčio- 
mis, atsiskyrėlių celėmis. Didžiausia atsiskyrėlių šventovė buvo svaiginančiam aukšty- 
je esanti Karulijos gyvenvietė skardingame pusiasalio gale - atskirų lūšnelių, kurias 
galima pasiekti vingiuotais uolėtais takeliais, akmeniniais laipteliais, net grandininėmis 
kopėčiomis, knibždėlynė. 

Daug šimtmečių šio pusiasalio gyventojams grasė įvairiausi įsibrovėliai - arabų pira- 
tai, lakų piemenys, katalonų plėšikai. Lotyniškuoju imperijos laikotarpiu (1204-1261 m.) 
buvo stengiamasi vienuolius paversti katalikais; tuo paaiškinamas jų kategoriškas prie- 
šinimasis visiems vėlesniems mėginimams suvienyti Rytų ir Vakarų krikščionis. Vėliau 
jie susirado geranoriškų globėjų - tai buvo serbų, bulgarų, valakų kunigaikščiai. Kai 
1430 metais turkai užgrobė Salonikus, vienuoliai išsikovojo savo privilegijas iš sultono. 

XVIII amžiuje Atonas buvo svarbaus panortodoksinio sąjūdžio, susijusio su Konstan- 
tinopolio patriarchu, centras. Vatopedžio akademija tapo tarptautiniu mokslo centru. 

XIX amžiuje Sankt Peterburgas pavertė Atoną rusų įtakos instrumentu. Čia apsigy- 
veno apie 5000 rusų vienuolių; mėgstamiausios jų vietos buvo šv. Panteleimono rous- 
sikon ir šv. Andrejaus skete. Graikų, serbų, rumunų ir bulgarų fundacijos irgi tapo 
nacionalinių Bažnyčių agentūromis. Dėl revoliucijos Rusijoje 1917 metais Atonas nete- 
ko paskutiniojo iš didžiųjų rėmėjų. Dabartinį savo statusą jis įgijo po 1926 m. sutarties 
su Graikija. 

Po kelis dešimtmečius trukusio nuosmukio naujas vienuolių srautas devintajame 
dešimtmetyje padidino jų skaičių iki 1500 ir tai privertė vykdyti reformas. Vienuolynai 
buvo suremontuoti, nutiesti keliai privažiavimui, skatinamas turizmas (tik vyrų). Pradėta 
svarstyti apie ryšių su Roma atnaujinimą. Vienas Atono vienuolis tarptautinei auditorijai 
skundėsi per spaudą“. „Atono vienuoliai garsėja savo susiskaldymu ir paskalomis, — 
pastebėjo vienas komentatorius. - Galų gale tai ir yra šerdis to, kas liko iš Bizantijos 


pasaulio“* : 

knibždėjo rašytojų. Fotijas (apie 810 —893), patriarchas ir profesorius, atgaivino 
antikos tyrinėjimus. Simeonas Metafrastas (mirė apie 1000 m.) sudarė Menolo- 
gion — standartinį krikščionių šventųjų gyvenimų aprašymų rinkinį. Jo bend- 
raamžis poetas Jonas Geometras didžiai humanistiškai įsijautęs rašė himnus, 
epigramas, eilėraščius. Michailas Pselas (apie 1018— 1081), dvaro filosofas ir 
enciklopedistas, sukūrė daug istorinių, teologinių ir literatūrinių veikalų. Tiesa, 
„Makedonų renesanso“ kritikai tvirtina, jog tie jo veikalai buvo daugiau encik- 
lopedinio negu kūrybinio pobūdžio. 

Saugi ir pasitikinti savimi, nekamuojama Vakarus užgriuvusių nelaimių, Bizan- 
tija prašmatniai gyveno toliau. Kai Otono Didžiojo istorikas ir Italijos karaliaus 
ambasadorius Liutprandas iš Kremonos 949 metais apsilankė Konstantinopolyje, 
jis buvo tiesiog apstulbintas. Tai, kaip istoriką priėmė imperatorius Konstantinas 
Porfyrogenitas, jam padarė didžiulį įspūdį, bet kartu ir įžeidė: 

Priešais imperatoriaus sostą stovėjo paauksuotas geležinis medis, kurio šakos buvo pilnos 

visokiausių irgi paauksuotų geležinių paukščių, giedančių įvairiausiais balsais. Pats sos- 

tas padarytas taip išradingai, kad vienu metu buvo visai neaukštai <...>, o po kiek laiko 

pakildavo į didelį aukštį. Sostą iš abiejų pusių saugojo didžiuliai paauksuoti geležiniai 

ar mediniai liūtai, kurie uodegomis plakė grindis ir garsiai riaumojo, plačiai pravėrę nas- 

rus ir judindami liežuvius. 

Į šią salę du eunuchai atvedė mane pristatyti imperatoriui. Man įėjus į salę, liūtai 
suriaumojo, o paukščiai ėmė čiulbėti <...>. Tačiau kai aš parpuoliau prieš jį trečią kartą, 
pakėlęs galvą pamačiau, kad imperatorius, kurį dar neseniai mačiau tik truputį aukščiau 
už save, dabar jau buvo aukštai palubėje ir kitais drabužiais. Nesuprantu, kaip visa tai 


buvo padaryta kj“ 


Visiškai suprantamas menkumo jausmas, kurį pajuto Liutprandas, gerai 
atspindi Vakarų požiūrį į to meto Rytus. 

Svarbiausias Bizantijos priešas buvo islamas, prieš kurį ji stojo kaip krikščio- 
niškojo pasaulio forpostas. Tačiau ir Balkanuose ji susidūrė su stipria valstybe, 
daugiau nei du šimtmečius buvusia jos pagrindine varžove. Pirmoji Bulgarijos 
imperija atsirado iš Terbelo, Krumo ir Omartago genčių ir užvaldė didelę dalį 
Bizantijai priklausiusių Dunojaus provincijų. Stačiatikybės priėmimas įtraukė ją į 
bizantiškosios civilizacijos pasaulį, tačiau neužkirto kelio smarkiems konfliktams. 
Valdant Simeonui (893— 927), kuris pasisavino „Bulgarijos ir Graikijos basileus 
kai autokrator“, taip pat caro (cezario) titulus, Bulgarija stengėsi perimti Bizanti- 
jos vaidmenį Balkanuose, tačiau patyrė katastrofą 924 metais prie Konstantino- 
polio sienų. X amžiuje Bizantijos kariuomenė atkovojo rytinę Bulgarijos dalį. Tam 
pasitarnavo nesutarimai dėl bogomilų erezijos, o padėjo samdyti vengrų ir Kijevo 
sąjungininkai. 966 — 967 metais Kijevo kunigaikštis Sviatoslavas užpuolė ir užėmė 
senovinę bulgarų sostinę Preslavą, už tai gavęs iš Bizantijos daugiau nei 800 
kilogramų aukso. 

Valdant carui Samueliui (976— 1014 m.), Bulgarijos imperija vėl atgijo. Nau- 
joji jos sostinė Ochridė tapo galingo vienuolių sąjūdžio bei bulgarų autokefalinės 
Bažnyčios centru, atlaikiusiu buvusių Bizantijos teritorijų atkariavimus. Politinė 

krizė ištiko 1014 metais, po Bizantijos pergalės prie Serės Makedonijoje. Bazilijus 
II apakino 14 000 bulgarų karo belaisvių prieš sugrąžindamas juos jų carui, kuris 
netrukus iš tos gėdos pasimirė. O Bizantijos vos neištiko didžiulė krizė 
1071 metais, kai normanai Sicilijoje, seldžiukai Mažojoje Azijoje ir pečenegai 
susivienijo prie Konstantinopolio sienų ir tai pranašavo neišvengiamą Bizantijos 
žlugimo pradžią. [goGomiLAi] 

Per tris šimtmečius nuo Karolio Didžiojo mirties krikščioniškojo pasaulio ribos 
smarkiai prasiplėtė. Apsikrikštijo daug šalių (chronologine tvarka): Moravija, Bul- 
garija, Bohemija, Lenkija, Vengrija ir Kijevo Rusia. Šiaurėje nuolatinį Saksų mar- 
kų kūrimą lydėjo prievartinis apkrikštijimas, tačiau Skandinavijoje didesnė krikš- 
čionybės ekspansija prasidėjo tik XI amžiuje. Nepaisant gan didelės trinties, 
graikų ir lotynų Bažnyčios vis dar žiūrėjo į misijų veiklą kaip į bendrą viso krikš- 
čioniškojo pasaulio reikalą. 

Moravija — jos pavadinimas kilęs iš vokiečių kalbos žodžio Mūhren, reiškian- 
čio marką — yra į šiaurę nuo Dunojaus ir į rytus nuo Karolio Didžiojo imperijos. 
Tai buvo pirmoji iš slavų žemių, sukūrusi savo kunigaikštystę. VII amžiuje, val- 
dant kažkokiam Samonui, ji minima Fredegardo kronikoje kaip teritorija, atsi- 
sakiusi paklusti Frankų valstybei. VIII amžiuje Moravija buvo evangelizuota iš 
Bavarijos airių misionieriaus Virgilo Zalcburgiečio ir kitų. IX amžiuje Moravijos 
kunigaikštį, atrodo, apkrikštijo vokiečių vyskupas, o Nitroje buvo pašventinta 
bažnyčia. 

Tačiau 862 metais Moravijos prašymu Konstantinopolio patriarchas pasiuntė 
čia misiją, vadovaujamą dviejų brolių iš Makedonijos — Mykolo ir Konstantino, 
kurie žinomi kaip šventieji Metodijus (815 —885) ir Kirilas (826 — 867). Metodijus 
anksčiau buvo vienos iš Bizantijos imperijai priklausančių slaviškų provincijų val- 
dytojas, o Kirilas kaip diplomatas keliavo po musulmonų šalis ir Chazariją. Jų 
pasikvietimo į Moraviją priežastis tikriausiai buvo noras sustabdyti despotišką 
vokiečių dvasininkų įtaką ir sudaryti šalies gyventojams galimybę melstis gimtąja 
kalba. Šiuo tikslu Kirilas sukūrė glagolicą ir slavišką liturgiją bei išvertė Bibliją. 

Reikia pažymėti, kad įkūrę Moravijoje misiją abu broliai išvyko į Romą, kur 
Kirilas mirė. Jis buvo palaidotas Šv. Klemenso kriptoje, o Metodijus sugrįžo tęsti 
savo darbo kaip Panonijos ir Moravijos vyskupas. Jis mirė 885 metais, tikriausiai 
Velehrade, netoli dabartinės Bratislavos. Žinoma, Moravijoje buvo daug vaidų 
tarp lotynų ir graikų dvasiškių, tačiau Kirilą ir Metodijų, tuos „slavų apaštalus“, 
rėmė ir Romos popiežius, ir Bizantijos patriarchas, rodydami retą ekumenizmo 
pavyzdį. Juos labai gerbia čekai, kroatai ir serbai, o ypač bulgarai, tarp kurių galų 
gale rado prieglobstį ir likę gyvi tos misijos dalyviai. Praslinkus dvidešimčiai 
metų nuo Metodijaus mirties, Moraviją sutriuškino vengrai, tačiau prisiminimas 
apie „Europos patronus“ išliko. 

Bulgarijoje lotynų ir graikų Bažnyčių lenktyniavimas galų gale išsisprendė 
graikų Bažnyčios naudai. IX a. viduryje Bulgarijos valdovas Borisas I (valdęs 
852—888 m.) svarstė sąjungos su frankais galimybę; 862 metais jis Tulno vie- 
tovėje prie Dunojaus susitiko su Liudviku Vokiečiu. Tačiau ši užmačia neišdegė, 

975 metais Bizantijos imperatorius Jonas I Cimiskietis perkėlė armėnų eretikų bendruo- 
menę į Filipopolio (dabar Plovdivas) sritį bulgarų Trakijoje. Tai buvo „paulikianai“ - anks- 
čiau bizantiečių palaužto daug didesnio sąjūdžio likučiai. Tuo pačiu metu stačiatikių 
Bažnyčiai kėlė susirūpinimą mažai žinomo bulgarų dvasininko Bogomilo pasekėjai; jo 
nukrypimai buvo įtartinai panašūs į paulikianų klaidas. Tie irgi buvo dualistai - tradicijos, 
kurios ištakų reikia ieškoti tarp gnostikų ir nekrikščioniškųjų manichėjų, palikuonys. Šios 
dvi grupės vėliau susiliejo ir sukūrė tikėjimą, kurio šalininkai išplito visoje Europoje nuo 
Juodosios jūros iki Biskajos įlankos. 

Bogomilizmas buvo patrauklus engiamiems slavų valstiečiams Balkanuose, neken- 
čiantiems graikų ar bulgarų ponų. Jis egzistavo dviem pavidalais: pagrindiniu „bul- 
gariškuoju“ ir šalutiniu „dragoviciniu“ (taip pavadintu pagal kaimą prie Makedonijos 
sienos, kur įsišaknijo radikali dualistinė paulikianų kilmės doktrina). Į Konstantinopolį 
bogomolizmą atnešė vienuolis Bazilijus Bulgaras, o daugelis jo neatgailavusių šali- 
ninkų buvo sudeginti ant laužo. Tačiau XII a. viduryje šis tikėjimas pasireiškė vėl, kada 
teko net atleisti „netikrus vyskupus" ir kai vienas iš patriarchų buvo priverstas atsista- 
tydinti dėl simpatijų bogomilams. 

Bogomilų doktrina skyrėsi nuo stačiatikybės visų pirma klausimais apie blogio kil- 
mę. Bogomilai atmetė pasaulio sukūrimo istoriją, pavaizduotą Senajame Testamente, 
manydami, kad pasaulį sukūrė vyresnysis Dievo sūnus Šėtonas. Jie neigė ir Kristaus 
stebuklus, laikydami juos viso labo tik alegoriniais pasakojimais, sakramentus, šven- 
tuosius paveikslus (ikonas), šventadienius, visą stačiatikių liturgiją bei ritualus. O ypač 
bogomilai nekentė kryžiaus, kadangi tai buvo Kristaus nužudymo įrankis. Anot vieno 
aprašymo, jie tikėjo, kad Dievas sutramdė savo pyktį ir leido Šėtonui pasilikti, ką jis jau 
buvo sukūręs, ir kad pasiuntė Jėzų, savo antrąjį sūnų, gydyti, kas buvo bloga. Jėzus, 
Žodžio įsikūnijimas, „prasiskverbė į Mergelės kūną pro ausį, ten įgavo kūnišką pavida- 
lą ir tuo pačiu keliu paliko ją. Mergelė nieko nepajuto, tik rado Jį kaip naujagimį Bet- 
liejaus oloje. Jėzus gyveno ir mokė, ir apsimetęs mirusiu galėjo nužengti į pragarą ir 
sutramdyti Šėtoną““. 

Bogomilų pažiūros amžininkams atrodė labai keistos. Bogomilai skaitė tik kai kurias 
Biblijos dalis, ypač Psalmes, Pranašus, Evangelijas, Laiškus ir Apreiškimą. Vienintelė 
jų malda buvo „Tėve mūsų“, kurią kalbėdavo kasdien po 120 kartų. Jie pasninkaudavo, 
atkalbinėjo žmones nuo vedybų, ugdė elitinę kastą - „išrinktuosius“. Viena jų šaka, 
Kirilo Basakojo pasekėjai, buvo nudistai - taip jie stengėsi atgauti teisę grįžti į rojų. Kita 
šaka, pamokslininko Teodosijaus šalininkai, keldavo orgijas, tyčia nusidėdami, kad 
paskui galėtų atgailauti. Politikos reikalais visi bogomilai laikėsi pasyvaus, bet užsispy- 
rusio nonkonformizmo. 

Nors Bizantijoje ir Bulgarijoje bogomilizmas XII amžiuje buvo išnaikintas, jis spėjo 
persimesti į Vakarus ir pradėjo plisti kitose Balkanų vietose. XIV a. bogomilizmas 
pasiekė net šventąjį Atono kalną. Tačiau didžiausio pasisekimo jam buvo lemta sulauk- 

ti Bosnijos ir Humo (Hercegovinos) kunigaikštystėse, kurių valdovai pasirinko bogomi- 
lų tikėjimą kaip priešnuodį savo kaimynų - vengrų katalikų ir serbų stačiatikių pretenzi- 
joms. 1199 metais Bosnijos banas ir jo dvaras pirmą kartą pasiskelbė esą „patariečiai“ 
(taip buvo vadinami bosnių bogomilai). Nepaisant visų religijos istorijos vingių, daugu- 
ma bosnių taip ir liko patariečiais ligi 1463 metų, kai juos nukariavo Osmanai. Tada 
bosnių kilmingieji staiga priėmė islamą, taip dar kartą išvengdami katalikų ir stačiatikių 
spąstų. [SARAJEVAS] 

Vienu metu mokslininkai manė, kad slavai linkę į bogomilizmą dėl slavų pagonybei 
būdingo dualizmo. Hetmoldas Liubekietis XII amžiuje rašė, kad Šiaurės Vokietijos sla- 
vai garbino gerąjį dievą ir blogąjį dievą. Tačiau jei taip buvo iš tikrųjų, tai išskirtinai 
vietinis reiškinys. Labiau tikėtina, kad bogomilizmas paveikė pagonis slavus, o ne 
atvirkščiai. Tą patį galima pasakyti ir apie slavų folklorą. 

Bogomilų pakraipos dualistai buvo vadinami įvairiausiais vardais. Be bogomilų, 
dragovicų ir patariečių, gerai žinomi ir kitokie pavadinimai: fundaitai („piligrimų terbų 
nešiotojai“), babunai (Serbijoje), runcarii arba runkeles (Vokietijoje), kudugeriai (XV a. 
Makedonijoje), poplikanai (šiaurinėje Prancūzijoje), bougres, textores arba tisserands 
(„audėjai“), albigiečiai ir katarai Langedoke“. 

Bogomilizmas buvo vadinamas „tikėjimu be vilties“. Jei taip iš tikrųjų, tai jo šalinin- 
kai vietoj vilties pademonstravo nepaprastą atkaklumą. 








o taikos sutartis su Bizantija 865 metais privertė Borisą priimti krikštą iš Konstan- 
tinopolio patriarcho. Tačiau Borisas ir toliau derėjosi su Roma ir jo ilgas laiškas su 
106 klausimais apie Romos Bažnyčios tradicijas ir teologiją buvo dingstis garsiajam 
popiežiaus Mikalojaus II atsakymui Responsa. Tolesnė Bizantijos ekspansija pasi- 
reiškė šv. Klemenso Ochridiečio (840 — 916) misija Bulgarijoje ir galutine kampa- 
nija pastūmėti Bulgariją į stačiatikybės glėbį. Makedonietis Klemensas lydėjo 
Kirilą ir Metodijų jiems keliaujant į Moraviją ir buvo pagrindinis Kirilo darbo 
kuriant slavišką liturgiją tęsėjas. Turbūt jis ir buvo tikrasis senosios slavų bažnyti- 
nės liturginės kalbos bei kirilicos sistemintojas. Klemensas tapo pirmuoju bulgarų 
Bažnyčios vyskupu ir buvo palaidotas Šv. Pantaleimono vienuolyne Ochride. Po 
893 metų, kai pagonių pasipriešinimas krikščionybei buvo palaužtas, caro Simeono 
dvaras Preslave tapo tikru bažnytinio mokslo centru, propagavusiu senąją bažny- 
tinę slavų kalbą. Autokefalinė bulgarų Bažnyčia turėjo septynias vyskupijas: Och- 
rido, Pliskos, Preskos, Nesebaro, Sardikos (Sofijos), Belgrado ir Preslavo. 
Bohemija (Čekija) kaip ir Bulgarija daug metų svyravo tarp lotynų ir graikų. 
IX amžiuje Bohemijos kunigaikščiai buvo tempiami į dvi priešingas puses ir jiems 
reikėjo apsispręsti, prie ko prisišlieti — prie frankų ar prie moravų. Borživojus 
(valdęs 855 —859 m.) ir jo žmona Liudmila, Hradčanų koplyčios ant pilies kalno 
Prahoje statytojai, buvo pakrikštyti pagal moravišką (slavišką) ritualą. Borživojaus 
įpėdinį Spitihnevą (valdė 893—915 m.) apkrikštijo Regensburge Bavarijoje pagal 
lotyniškąjį ritualą. Vaclovas (valdė 921 —929 m.), labiau žinomas kaip šventasis, 

kurio gyvenimą ir mirtį vienodai pagarbiai aprašo ir lotynų, ir slavų šaltiniai, val- 
dė neilgai pačių intensyviausių vengrų antpuolių laikotarpiu. Jį nužudė jo brolis 
Boleslovas I (valdė 929—967 m.), siekęs glaudesnių ryšių su Saksonija. Atėjus 
laikui jis, didėjančios vokiečių įtakos auka, tapo čekų nacionaliniu šventuoju. Kai 
967 metais buvo įkurta Prahos vyskupija, ji pasidarė pavaldi Mainco arkivysku- 
pijai — tai atspindėjo naujosios Otono imperijos galybę. Antruoju Prahos vysku- 
pu buvo šv. Vaitiekus, dar vadinamas Adalbertu (956 — 997). 

Tačiau dar ilgiau nei šimtą metų, globojant Pršemyslų dinastijai, Čekijoje 
šalia lotyniškų apeigų išliko ir slaviškos. Beje, Sazanaro vienuolyne suklestėjo 
turtinga slavų mokslo mokykla, palaikiusi ryšius su Kijevu ir Kroatija. 1091 
metais, išreikšdamas nepaklusnumą, karalius Vratislavas II karūnavosi antrą kar- 
tą, dabar jau pagal slaviškąjį ritualą; jį karūnavo paskutinysis Sazanaro vienuo- 
lyno abatas. Tada lotynizacija buvo jau iš esmės užbaigta. Bohemija (Čekija) 
tapo imperijos lenu ir vokiečių Bažnyčios provincija — labiausiai priklausoma 
nuo vokiečių slavų šalimi. 

Čekijos rytinės kaimynės Lenkijos kelias į krikščioniškąjį pasaulį irgi buvo 
ilgas ir sudėtingas. IX amžiuje, kai vyslėnai (pavyslės gentis) buvo pavaldūs 
Moravijai, užmegzti pirmieji ryšiai su Kirilo ir Metodijaus misija. Atrodo, kad 
vyslėnų vadas apsikrikštijo pagal slaviškąjį ritualą 875 metais; aptikti kelių to 
meto krikščioniškų bažnyčių pėdsakai. Vyslos aukštupio regionas, apimantis ir 
Krokuvą, liko Bohemijos (Čekijos) dalimi iki 990 metų ir nenutraukė savo ryšių 
su čekiškuoju pasauliu iki pat 1086 metų. Istorikai neakcentuoja ankstyvųjų Len- 
kijos ryšių su slaviškuoju ritualu, tačiau negalima atmesti galimybės, kad jie, kaip 
ir Bohemijoje (Čekijoje), išliko dar ir XII amžiuje". 

Dauguma šiauriau esančių genčių, kurios vėliau sudarė pirmosios lenkų kara- 
lystės branduolį, pasirinko kitą kelią. Jos liko pagoniškos iki X amžiaus vidurio, 
O po to buvo įtrauktos į lotynų Bažnyčios sferą. Išsamiausią slavų aprašymą jiems 
gyvenant paskutines pagonybės dienas paliko maurų žydas Ibrahimas Ibn-Jaku- 
bas, kurį Kordobos kalifas apie 965 metus pasiuntė į vidurio Europą kaip savo 
patikėtinį. Jis apsilankė Prahoje, galbūt ir Krokuvoje: 

Slavų žemės tęsiasi nuo Sirijos jūros iki Vandenyno šiaurėje (...) Dabar ten yra keturi 

karaliai: bulgarų karalius... Bojeslavas, Faragos [Prahos], Bojemo ir Karako [Krokuvos] 

karalius; Mieškas, šiaurės karalius ir Nakonas pačiame Vakarų gale. 

Apskritai slavai yra smarkūs ir agresyvūs. Jei ne tie jų nesutarimai <...>, niekas neat- 
silaikytų prieš jų jėgą <...>. Jie ypač energingai imasi žemės ūkio <...> Prekiaudami 
sausumos keliais, jie pasiekia rusus ir Konstantinopolį. <...> 

Jų moterys, kai išteka, būna ištikimos savo vyrams. Tačiau jei mergina įsimyli kokį 
nors vyrą, tai eina pas jį ir numalšina savo aistrą. O jei vyras išsirenka sau į žmonas kokią 
nors merginą ir pamato, kad ji dar nekalta <...>, tai sako jai: „Jei būtum ko nors verta 
<...>, tai tikrai būtum susiradus ką nors nekaltybei atimti". Ir išvaro ją atgal. 

Slavų žemės šalčiausios iš visų. Didžiausi šalčiai būna, kai naktį šviečia mėnuo, o 
dienos giedros <...>. Ir kai vyrai kvėpuoja, jų barzdos pasidengia ledo varvekliukais, 
kurie atrodo kaip stikliniai <...>. 

Jie neturi pirčių kaipo tokių, tačiau <...> daro akmenines krosnis ir, kai jos įkaista, 
pila ant jų vandenį. Laikydami rankose žolės gniužulus, jais vėduoja garus. Tada jų odos 
poros atsiveria ir iš jų kūnų pasišalina visa, kas nereikalinga. Lūšnelės, kuriose taip mau- 
domasi, vadinasi al-istba <...>. 

Jų karaliai važinėja dideliais keturračiais vežimais. Prie vežimo kampų grandinėmis 
prikabinamas lopšys, kad keleivių nekratytų <...>. 

Slavai kariauja su bizantiečiais, frankais ir langobardais bei su kitomis tautomis <.>V 
Įdomu, kad Ibrahimas Ibn-Jakubas, atrodo, nelaikė rusų slavais, tikriausiai 

todėl, kad jie vis dar buvo laikomi normanais. Nekelia abejonių ir tai, kad šis 
diplomatas iš tuo metu islamiškos Ispanijos į Europos žemyno vidurio egzotiškus 
žmones žiūrėjo taip pat smalsiai kaip dabartiniai antropologai stebi papuasų gen- 
tis (žr. III priedą, 45). 

965 metais — kaip tik tais pačiais, kai keliavo Ibrahimas Ibn-Jakubas, — polia- 
nų, gyvenusių prie Vartos upės, kunigaikštis Mieškas I (Mieszko I) sudarė sąjun- 
gą su čekais. Tos sąjungos sudėtinė dalis buvo ir jo vedybos su čekų kunigaikš- 
tyte Dubravka bei apsikrikštijimas. Tai jo atsakas į saksų imperijos stiprėjimą, kai 
ji nugalėjo vengrus, ir į spaudimą priimti krikščionybę iš Vokietijos. Pirmojo loty- 
nų misionierių vyskupija buvo įkurta Poznanėje — ji pakeitė ankstesnę slavų 
ritualo vyskupiją, kurios centras tikriausiai buvo Sandomyre. Taip buvo išvengta 
priklausomybės nuo Vokietijos imperijos. Polonijos bažnytinė provincija atsirado 
maždaug po trisdešimties metų, sparčiai vienijantis Lenkijos valstybei. Kai impe- 
ratorius Otonas III 1000 metais aplankė ką tik sudarytos metropolinės vyskupijos 
centrą Gniezne ir apkabino lenkų kunigaikštį kaip savo „draugą ir sąjungininką", 
Mieško valdoma Wielkopolska (Didžioji Lenkija) jau buvo susijungusi su Malo- 
polska (Mažąja Lenkija) pietuose. Miendzyžečėje (Miedzyrzecz) ir Tyniece buvo 
įsteigti benediktinų vienuolynai. Boleslovas Narsusis (valdė 992 — 1025 m.), 1003 
m. it audra užgriuvęs Prahą ir savo kardu padaręs įkartą Kijevo Aukso vartuose 
1018 metais, iš popiežiaus gavo pirmąją Lenkijos istorijoje karališką karūną. 1037 
metais didelis pagonių maištas reiškė priešmirtines senosios tvarkos konvulsijas. 
Nuo tada karališkoji sostinė persikėlė į Krokuvą, o sustiprėjusi Piastų dinastija 
pamažu pavertė Lenkiją svarbiausia katalikybės tvirtove Rytuose. 

Vengrai ėjo įkandin Lenkijos, nedaug teatsilikdami nuo jos. Pirmieji jų ryšiai 
su krikščionybe mezgėsi per Bizantiją. Apie 950 metus paimtas į nelaisvę graikų 
vienuolis Hierotas buvo įšventintas „Turkijos vyskupu“. Tačiau po Lechfeldo 
mūšio sustiprėjo vokiečių įtaka. Vengrų kunigaikštis Geza (valdęs 972 — 997 m.) 
975 m. apsikrikštijo su visa šeima pagal lotynų ritualą. Gezos sūnus Ištvanas 
(šv. Steponas, valdęs 997 — 1038 m.) sutvirtino ryšius su imperija, vesdamas Bava- 
rijos princesę ir priimdamas karaliaus karūną iš Romos. Stepono karūnavimas 
įvyko naujoje Estergomo vyskupijoje 1001 metais — kitais metais po imperato- 
riaus Otono apsilankymo Gniezne. Panonhalmo abatija buvo įkurta tais pačiais 
metais kaip ir toks pat vienuolynas Miendzyžečėje. [aupa] 

Visos šios trys primityvios karalystės buvo tėvoninės valstybės, kuriose visos 
teisės ir nuosavybė priklausė valdančiam kunigaikščiui. Krikščionybės priėmimą, 

kurį lydėjo raštingų dvasiškių atvykimas, reikia laikyti jaunų monarchijų sustip- 
rinimo žingsniu. 

Kijevo Rusia priėmė krikščionybę iš Bizantijos 988 metais. Tai buvo svarbaus 
politinio susitarimo sudėtinė dalis. Rusia artėjo prie Bizantijos daugiau nei šimt- 
metį. Prekyba Dnepru, variagų antpuoliai ir stepių karai sustiprino pačius įvai- 
riausius ryšius. Kijevo kunigaikštis Vladimiras (valdęs 980 — 1015 m.) buvo „šau- 
nus pagonis“, brolžudys ir daugpatys. Tačiau stačiatikybės priėmimas ir vedybos 
su imperatoriaus Bazilijaus II seserim Ana buvo kaina, kurią reikėjo sumokėti už 
tai, kad imperatorius sutiktų pasisamdyti 6000 garsiosios variagų gvardijos karių. 
Nors kunigaikščio senelė šv. Olga buvo apsikrikštijusi, Vladimiras prieš pasekda- 
mas jos pėdomis gerai pasvėrė ir kitas galimybes. Jis pasiuntė į užsienį pasiunti- 
nius ištirti, kuo patrauklios religijos varžovės — judaizmas, islamas ir krikščio- 
nybė. Nugalėjo pasiuntiniai, papasakoję apsilankymo Konstantinopolio šv. Sofijos 
sobore įspūdžius: mat ten jie išvydo reginio, kuris padarė tokį įspūdį Liutprandui 
lankantis pas imperatorių, bažnytinį variantą. Tik tada Kijevo kunigaikštis ryžosi 
apsikrikštyti. Jis paliepė savo žmonėms susirinkti ant Dnepro kranto, kur visi en 
masse buvo apkrikštyti. Kilmingųjų vaikus jis paėmė iš tėvų ir išauklėjo juos nau- 
jojo tikėjimo dvasia. Vėliau po visą šalį buvo išsiuntinėti misionieriai mokyti tos 
stačiatikybės, kurią Bulgarijoje platino šv. Klementis, kartu su senovine bažnytine 
slaviškąja liturgija, kirilica ir ištikimybe Konstantinopolio patriarchui. Buvo sta- 
tomos bažnyčios ir griaunamos pagonių šventyklos. XI amžiaus pradžioje krikš- 
čionybė pasiekė Novgorodą, Minską ir Polocką. Nuo to laiko Rusiai buvo lemta 
tapti stipria krikščioniškojo pasaulio nare. [NovaoRobaAs] 

Kijevo kunigaikštis Vladimiras dažnai lyginamas su Karoliu Didžiuoju. Jis 
kitos didelės, bet trumpaamžės imperijos kūrėjas“. Tai gan vykęs palyginimas, 
beje, ir todėl, kad jie abu tapo vėlesnių nacionalinių legendų herojais. Be abejo, 
rusiną Vladimirą vadinti rusu yra tas pats, kaip franką Karolį Didįjį vadinti pran- 
cūzu. Juk tuo metu Rusijos dar nebuvo, kaip ir Karolio Didžiojo laikais nebuvo 
Prancūzijos. Deja, kai po penkerių šimtmečių išėjo į sceną Rusijos stačiatikių 
bažnyčia, ji pareiškė monopolines pretenzijas į Kijevo Rusios palikimą; o dabar- 
tinė rusų propaganda padarė viską, ką galėjo, kitų varžovų, ypač ukrainiečių, 
pretenzijoms ir tradicijoms nuslopinti. Kita vertus, Karolis Didysis tapo chansons 
de geste nacionaliniu didvyriu, o šventasis „kunigaikštis Vladimiras“ — viduram- 
žių rusų bylinų centrine figūra. O Rolando, Oliverio ir vyskupo Turpino atitikme- 
nys bylinose yra Krasnoje solnyško („saulelės skaisčiosios") bendražygiai Alioša 
Popovičius, Dobrynia Nikitičius ir narsusis valstietis Ilja Popovičius. Tikriausiai 
niekas nebūtų taip griausmingai kvatojęsis iš tokio epiteto kaip pats toks nešven- 
tas šventasis (žr. III priedą, 30). 

Skandinavija krikščionybės prieglobstyje atsidūrė ne be kovos. Misijų vysku- 
pija, kurios tikslas buvo apkrikštyti Skandinaviją, veikė Bremene nuo VIII amžiaus 
devintojo dešimtmečio. Tačiau vikingų gyvenimo būdas buvo sunkiai suderina- 
mas su Evangelija ir visų trijų karalysčių dvaruose buvo ryžtingų pagonybės šali- 
ninkų. Danijoje Haraldas Mėlyndantis (valdė 940 — 986 m.) priėmė krikščionybę 

NOVGORODAS 


Senasis Novgorodas buvo miškų juostos viduryje ir todėl pastatytas beveik vien iš 
medžio: mediniai namai, medinės bažnyčios, rąstais grįstos gatvės, mediniai latakai 
vandeniui nubėgti, net rašoma buvo ant beržo tošies. Jis pradėjo savo istoriją kaip 
prekybos punktas, faktorija, įsikūrusi ant Volchovo upės kranto, Baltijos ir Juodosios 
bei Kaspijos ir Baltijos jūrų prekybinių kelių šiauriausias miestas. Mediena, be abejo, 
visada buvo viena iš pagrindinių jo prekių. 

Kai 1951-1962 m. Novgorode buvo atlikti dideli kasinėjimai (tai vieni įspūdingiausių 
viduramžių archeologijos tyrinėjimų), dendrochronologijos (amžiaus nustatymo pagal 
medžių rieves) mokslo specialistams teko smarkiai paplušėti. Įmirkusiame grunte 
mediena išsilaikė nuostabiai gerai. Per trylika kasinėjimo sezonų archeologų grupė, 
vadovaujama A. V. Arcichovskio ir B. A. Kolčino atidengė apie 9000 m: plotą, kuriame 
aptikta 1150 medinių pastatų. O įspūdingiausia tai, kad buvusioje pagrindinėje gatvėje 
rasta per 28 sluoksnius medinio gatvės grindinio. Viršutinio sluoksnio (Nr. 1) amžius 
1462 m., apatinio (Nr. 28) - 953 metai. Taigi per tuos penkis su trupučiu šimtmečius 
gatvės danga buvo atnaujinama vidutiniškai kas 18 metų, paprasčiausiai užklojant nau- 
ją pušinių rąstų sluoksnį senojo, apgadinto vežimų ratų ir rogių pavažų. Dideli monetų 
lobiai (tarp jų du VIII amžiaus Vidurinės Azijos monetų) rodo, kad Novgorodo prekybiniai 
ryšiai niekada nebuvo rimčiau sutrikdyti, net mongolų antplūdžio metu. [DiRHAMAS] 

Visi 400 čia rastų tošies laiškų parašyti senovine rusų kalba, išskyrus vieną suomiš- 
ką laišką. Laiške Nr. 17, rastame 5 sluoksnyje (1409-1427 m.) vieno užmiesčio dvaro 
prievaizdas rašo savo ponui: 

Michailas lenkiasi savo ponui Timofejui. Dirva paruošta ir reikia sėti. Atvykite, pone, 

nes viskas parengta, bet negalime paimti rugių be jūsų įsakymo!. 

Olaiško Nr. 37, rasto tarp 12 ir 13 sluoksnių (1268-1299 m.), fragmente - vedybinis 
pasiūlymas: 

Nuo Nikitos Uljanicai. Tekėk už manęs. Aš noriu tavęs, o tu manęs. O Ignatas pabus 

liudytoju“. 

Vaikštinėjant medinėmis senojo Novgorodo, kurio gyventojus išžudė maskvėnai, 
gatvėmis, kai kam ateina į galvą mintys, kaip būtų pasikeitęs visas pasaulis, jei Rusija 
būtų galėjusi augti vadovaujama šios taikios respublikos? „ Novgorodo Rusija tikrai 
būtų buvusi visai kitokia negu Maskvos Rusija, įveikusi visas savo varžoves. Tačiau 
tokios mintys neistoriškos. Šiaip ar taip, viduramžių archeologija šiuo klausimu netu- 
ri jokių duomenų. 





apie 960 metus, tačiau po Orhuso ir Šlėzvigo vyskupijų įsteigimo jis buvo išvytas. 
Jo sūnus Svenas Šakiabarzdis (valdė 985— 1014 m.), anksčiau buvęs pagoniškojo 
pasipriešinimo vadas, paskui pats tapo didžiausiu danų krikštytoju. Daniją ir 
Angliją valdant Kanutui Didžiajam (1016-1035 m.), į Skandinaviją atplaukė 
anglosaksų misionieriai. 

Ir Norvegijoje vyko dviejų veiksmų drama. Pirmasis mėginimas, kurio ėmėsi 
Olafas Trygvasonas (valdęs 995 — 1000 m.), nepavyko, o antrasis, kuriam vadova- 
vo Olafas Haraldsonas (valdęs 1016— 1028 m.), įgyvendintas tik papirkinėjimais, 
prievarta, fanatizmu. Tas antrasis Olafas, žuvęs gindamas savo šalį nuo danų, 
buvo palaidotas Nidaros (Trondheimo) katedroje ir po kiek laiko kanonizuotas 
kaip nacionalinis šventasis. Švedijoje Olafas Skutkonungas (valdęs 995 — 1022 m.) 
apsikrikštijo 1008 metais, tačiau dėl to prasidėjęs pilietinis karas tarp krikščionių 
ir pagonių truko daugiau nei šimtą metų. Kaip ir šv. Olafas, švedas šv. Erikas 
(mirė 1160 m.), žuvęs mūšyje, ir danas šv. Knutas IV, kuris buvo nužudytas 1085 
m., pradėti garbinti kaip tikėjimo kankiniai. XII amžiaus ketvirtajame dešimtme- 
tyje kardinolas legatas Nicholas Breakspeare'as, kuriam buvo lemta tapti vienin- 
teliu popiežiumi anglu, Trondhaime, Upsaloje ir Lunde įkūrė metropolines vys- 
kupijas. [ERikas] 

Visų tų šventųjų tautinių karalių, nuo Vaclavo iki Eriko, nešventą elgesį gali- 
ma paaiškinti jų atsivertimo paviršutiniškumu; tačiau „atsivertimas“ taip pat rodo 
ir tai, kad krikščionybė buvo naudojama skatinti vienybės jausmą valstybės vidu- 
je. Iš visų tų ką tik apsikrikštijusių šalių tik Lenkija tuo metu neturėjo savo kara- 
liaus šventojo ar karaliaus kankinio. Užtat ji turėjo kankinį vyskupą. Stanistawas 
Szczepanowskis (1030— 1079), maištingasis Krokuvos vyskupas, buvo tikrąja to 
žodžio prasme sukapotas į gabalus priešais altorių. Tai padarė karaliaus, kuriam 
jis nenorėjo paklusti, riteriai. Jo mirtis tapo šiurpiu precedentu kitai geriau žino- 
mai šv. Tomo Beketo kankinystei Anglijoje. Tai rodė lotynų Bažnyčios stiprėjimą 
ir iš to kylančius konfliktus tarp Bažnyčios ir valstybės. Vėliau Stanistawo 
Szczepanowskio mirtį imta interpretuoti kaip nuodėmingosios lenkų karalystės 
suskilimo į tarpusavyje kovojančius feodalinius lenus simbolį. 

Per ilgą antrąją tautų krikštijimosi stadiją graikų ir lotynų Bažnyčios gyveno 
įsitempusios ir atsiskyrusios. Jos mažai bendradarbiavo, tačiau nebuvo ir forma- 
laus atsiskyrimo. Vis dėlto XI a. viduryje atėjo galutinio atsiribojimo momentas. 
Konstantinopolio patriarchas Mykolas Kerularijas, pradėjęs eiti šias pareigas 1043 
metais, susiginčijo su Pietų Italijos vietininku. Jis uždarė visas lotynų bažnyčias 
Konstantinopolyje ir parašė laišką lotynų vyskupams, demaskuodamas jų skilimą 
skatinančias tradicijas, ypač tai, kad jie Eucharistijai naudoja neraugintą duoną. 
Kaip tik tuo metu Romos popiežiumi penkerius dramatizmo kupinus metus buvo 
užsispyręs, kategoriškas Leonas IX (1049 — 1054), buvęs Tulo vyskupas Bruno von 
Egisheimas, Vokietijos imperatoriaus pusbrolis. Popiežius Leonas IX tvirtai tikėjo 
savo misija ir neketino ilgiau pakęsti graikų patriarcho smulkmeniškumo ir tole- 
ruoti Vakarų vyskupų bei karalių užgauliojimų. 1054 m. sausio mėnesį jis pasiun- 
tė į Konstantinopolį legatus, vadovaujamus kardinolo Humberto de Moyenmou- 
tiero, paliepdamas jiems gauti savo pretenzijų į popiežiaus viršenybę patvirtinimą. 
Nieko nuostabaus, kad tai baigėsi didele nesantaika. Patriarchas atsisakė pripa- 
žinti legatų įgaliojimus ir paskelbė agresyvų manifestą — nuo šio žingsnio jo 
nesulaikė net žinia apie popiežiaus Leono mirtį. Liepos 16 d. legatai į tai atsakė 
patriarcho ekskomunikavimu bule, kurią padėjo tiesai ant Šv. Sofijos soboro 

Kadaise, prieš 1075-uosius metus, karalius Svenas Ulfsonas, Kanuto Didžiojo sūnė- 
nas, priėmė vieną žmogų, vardu Auduinas, kuris atplaukė iš Grenlandijos į Daniją 
padovanoti jam baltąjį lokį. Šis epizodas aprašytas sagoje Pasakojimas apie Auduiną. 
Kiek vėliau karalius priėmė vokiečių dvasiškį Adomą iš Brėmeno, rinkusį medžiagą 
savo monumentaliam veikalui - Hamburgo arkivyskupijos, kurios jurisdikcijoje tuo metu 
buvo ir Skandinavija, istorijai. Pasak Adomo, karalius sakęs jam, „kad esanti dar viena 
sala tame vandenyne, kurią daug kas aptiko ir kuri vadinama Vinlandija, nes ten 
augančios laukinės vynuogės, iš kurių išeina puikiausias vynas; be to, ten gausu ir 
savaime augančių laukinių javų“'. Tai pirmasis europiečių užsiminimas apie Šiaurės 
Ameriką. Archeologiniai duomenys, ypač iš šiaurinio Niufaundlendo, patvirtina faktą, 
kad normanai iš tikrųjų rado gyvenviečių kitoje Atlanto pusėje“. 

„Ledynuotosios jūros“ tyrimas užtruko kelis šimtmečius. Apie Islandiją airiai žinojo 
jau VIII amžiuje. Norvegai ten pradėjo kurtis apie 870 metus. Apie Grenlandiją žinota 
prieš 80 metų, kai ji apie 985-986 metus priėmė pirmuosius kolonistus; manoma, kad 
tais pačiais metais pirmą kartą pamatyta ir „Vinlandija“? 3 

Pagrindinis tų tyrinėjimų objektas buvo avantiūristas Erikas Raudonasis (apie 940— 
1002 m.). Jis paliko savo namus Jederene Norvegijoje po keletos žmogžudysčių; vėliau 
įsivėlė į vaidus ir Islandijoje, liepęs savo vergams sukelti nuošliaužą kaimyno ūkiui sunai- 
kinti. Kai visuotinis islandų susirinkimas Tornese paskelbė jį už įstatymo ribų, Erikas 
išplaukė iš Islandijos įkurti kolonijos vakarinėje salos, kurią jis pavadino Grenlandija 
(„Žaliąja sala") pakrantėje, kad ten priviliotų ir kitus. Tai įvyko likus penkiolikai metų iki 
Islandijos oficialaus krikšto 1000 metais. Eriko jaunesnysis sūnus Leifas Eriksonas Lai- 
mMingasis apie 1001 metus išplaukė iš Grenlandijos patikrinti pranešimų apie šalį vaka- 
ruose ir sugrįžo su Hellulando (Akmeninių plokščių šalies, tikriausiai Bafino žemės), 
Marklando (Miškų šalies, tikriausiai Labradoro) ir neaiškiosios Vinlandijos (Vynuogių 
šalies) aprašymais. Vynuoges aptiko Leifo įgulos narys vokietis Tyrkiras, o Thorfinas 
Karlsefnis, turtingas Eriko marčios Gutridos antrasis vyras, surengė dvi ekspedicijas 
išrinkti vietą nuolatinėms gyvenvietėms Amerikos pakrantėse. Nesantuokinė Eriko duktė 
Freida irgi porą kartų lankėsi Vinlandijoje. Sakoma, kad pirmąjį kartą ji aimušė indėnų 
ataką, apsinuoginusi krūtinę. Antrąjį kartą ji išžudė visus savo bendrakeleivius. 1009 
Metų rudenį Karlsefnio žmona Gutrida, Eriko vyresniojo sūnaus Thorsteino našlė, Vinlan- 
dijoje pagimdė berniuką, kurį pavadino Snoriu; tai buvo pirmasis euroamerikietis. 

Mokslininkai vis dar tebesuka sau galvas, stengdamiesi tiksliai nustatyti, kurgi buvo 
ta Vinlandija. Atrodo, kad dabar dauguma linkę manyti, jog tai Niufaundlendas, o tiks- 
liau — vietovė prie L'Anso o Meadouso. Tyrkiro aptiktosios vynber (vynuogės) galėjo 
būti laukinės spanguolės, o „laukiniai kviečiai" - rugiaveidės. Ši tema pagimdė daug 
skandifalsifikacijų. Iš sensacijų reikia paminėti užrašą runomis iš MI (arba 1001) metų, 
kurį kažkoks pokštininkas iškirto riedulyje Martas Vineijardo vietovėje 1920 metais, bei 
Vinlandijos žemėlapį, pateiktą Jeilyje 1965 metais“. 

Pagrindiniai šaltiniai ir dabar lieka skandinavų sagos, ypač Graenlandinga Saga 
(apie 1190 m.), Eiriko Saga (apie 1260 m.) ir Islandingabok (apie 1127 m.) - islandų 
istorija, kurią užsakė vyskupas - Snorio Karsefnisono sūnus“. 

Išskyrus Islandiją, kitos tolimiausios norvegų kolonijos neišsilaikė. Vinlandija buvo 
palikta po kelių dešimtmečių. Grenlandija, kadaise klestėjusi iš prekybos jūrų vėplių ilti- 
mis, kailiais ir baltaisiais sakalais, XIV amžiuje nusmuko. Rachitas ir blogėjantis klimatas 
atsiėmė savo duoklę. Paskutinis laivas iš Islandijos pasiekė Grenlandiją 1410 metais. 
„Kiek vėliau mirė paskutinis iš Norvegijos kilęs Grenlandijos gyventojas, „nepalydėtas 
varpų, be karsto, niekam nežinomas“. Jo, o gal vieno iš paskutiniųjų jo kompanionų, 
sušalusius palaikus 1586 metais Grenlandijos pakrantėje rado karalienės Elžbietos laikų 
keliautojas Johnas Davysas (1550-1605). Kaip Erikas Raudonasis ir Leifas Eriksonas 
prieš 600 metų, Davysas plaukė toli į šiaurės vakarus ieškodamas laimės paslaptingose 


salose kažkur už „Didžiojo praėjimo“". 








altoriaus. Tai buvo nedovanotinas įžeidimas. Sušauktas graikų Bažnyčios sinodas 
pasmerkė lotynų tikėjimo ir praktikos erezijas bei ekskomunikavo popiežiaus 
legatus. Kelio atgal nebuvo. [Missa] 

Schizmos tarp Rytų ir Vakarų, to didžiausio krikščioniškojo pasaulio skan- 
dalo, pasekmių jau niekada nebepavyko atitaisyti. Nuo 1054 metų egzistavo jau 
ne tik dvi tariamai visuotinės krikščioniškosios imperijos; buvo ir dvi tariamai 
visuotinės ir ortodoksinės krikščioniškosios Bažnyčios. Prieš tris šimtus metų 
pagrindinė Europos linija skyrė pietines krikščioniškąsias šalis nuo šiaurinių 
pagoniškųjų šalių. Dabar ji dalijo Vakarų katalikiškąsias ir Rytų stačiakiškąsias 
šalis. (Žr. 3 žemėlapį.) 


1054—1268 


Vikingų ir vengrų puldinėjimų laikais pagrindinį smūgį teko atlaikyti vakarinei 
ir Vidurio Europai, o scenoje pasirodžius turkams seldžiukams, vėliau mongolams, 
nuo jų niokojimų labiausiai kentėjo rytinė Europa. Tiesą sakant, XI amžiaus ant- 
rojoje pusėje lotynų krikščioniškasis pasaulis įžengė į reformų ir atgimimo kelią. 
Rytų imperijoje tuo metu prasidėjo negrįžtamo nuosmukio era. Kryžiaus žygiai 
rodo, kad tie du procesai buvo susiję. 

Schizmos tarp Rytų ir Vakarų metu Bizantijos imperija buvo apimta daugybės 
neramumų, kuriuos sukėlė karai pasienio teritorijose ir kovos pačiuose imperato- 
riaus rūmuose. Tiesą sakant, generolų maištai, patriarcho ambicijos ir imperato- 
rienių intrigos turėjo ne mažiau griaunamosios galios nei normanų puldinėjimai 
Italijoje, pečenegų prie Dunojaus ir turkų seldžiukų Armėnijoje. Senstančios 
imperatorės Teodoros mirtis 1057 metais, užbaigusi Makedonų dinastiją, atitrau- 


„XX- 

Krikščioniškoji liturgija niekada nebuvo statiška. Pamaldos, susidedančios iš himnų, 
psalmių, Evangelijos ištraukų, pamokslų, litanijų, giesmių ir aukų rinkimo, pradėjo kris- 
talizuotis V amžiuje. Kanoninių valandų sistemą, leidusią vienuoliams paskirstyti 150 
psalmių, kurias jie anksčiau recituodavo kiekvieną dieną, įvedė šv. Benediktas. Trua 
vyskupui Prudencijui (mirė 861 m.) priskiriamas pirmojo brevijoriaus - sankcionuotų 
liturginių tekstų suvestinės - sudarymas. 

Iškilmingiausios iš krikščioniškųjų apeigų - šv. Mišios arba missa - galutinę formą 
įgavo kiek vėliau. Mišios, dar vadinamos Eucharistija arba „Dėkojimo ritualu“, Komuni- 
ja arba Paskutiniosios Vakarienės paminėjimu, tradiciškai buvo atskirtos nuo kitų 
pamaldų. Pirmasis mišiolas (šv. Mišių tvarkos aprašymas) buvo sudarytas X amžiuje. 
Svarbiausias Komunijos momentas yra, kai kunigas pašventina duoną ir vyną - Kris- 
taus kūną ir kraują - bei siūlo juos pamaldų dalyviams. Nuo XIII amžiaus iki 1965 m. 
Romos katalikų bažnyčia leisdavo gerti vyno taurę tik Mišias aukojančiam kunigui. 
Tačiau dabar, kaip ir iš pat pradžių, ji siūlo tikintiesiems Komuniją abiem pavidalais. 
Teologinės Eucharistijos implikacijos, ypač tomistinė persikūnijimo doktrina, reforma- 
cijos metu sukėlė daug aštrių ginčų. 

Paprotys pagrindines Mišių dalis palydėti muzikiniu akompanimentu turėjo didelių 
pasekmių. Tie liturgijos elementai, kurių žodžiai kinta priklausomai nuo progos, papras- 
tai būdavo rečituojami arba giedami. Tai mišių įžanga (/ntroit), tarpiniai, atnašų ir 
Komunijos giedojimai. Tačiau nekintamieji Mišių giedojimai, kurių tekstai buvo pasto- 
vūs, atvėrė kelią išradingam muzikiniam apipavidalinimui. Tie Mišių giedojimai yra šie: 
Kyrie Eleison („Viešpatie, pasigailėk“) - senovinis užkeikimas, pasiskolintas iš saulės 
kulto; Gloria in Excelsis Deo („Garbė Dievui aukštybėse“) — himnas, įprastai negieda- 
mas gavėnios metu; Credo - Nikėjos Tikėjimo išpažinimas; Sanctus („Šventas, šven- 
tas, šventas“) - garbinimo himnas prieš Komuniją; Agnus Dei („Dievo Avinėli, kuris 
naikini pasaulio nuodėmes") ir galiausiai - /te, missa est („Eikite, Mišios baigtos“). 
Nekintamųjų giedojimų komponavimas dviems ar trims balsams, o vėliau chorui su 
instrumentiniu akompanimentu buvo didžiausias iššūkis viduramžių polifonijai. Visą 
Mišių ciklą sukomponavo Guillaume'as de Machaut (miręs 1377 m.); panašios kompo- 
zicijos Renesanso epochoje buvo įprastas dalykas. Įžymiausi meistrai, be abejo, buvo 
Palestrina (mirė 1594 m.) ir jo amžininkas Williamas Byrdas (1543-1623) - katalikas, 
tarnavęs anglikonų Bažnyčiai. Labai originalios Palestrinos mišios Missa Papae 
Marcellae (1555) buvo sukurtos laikantis Tridento susirinkimo nurodymų, kad žodžiai 
būtų kuo aiškesni. [CANTUS] 

Mišių poveikis muzikos istorijai buvo nepaprastai didelis. Giedojimai sustiprino litur- 
gijos dvasinį ir estetinį poveikį, o Mišių chorinės bei instrumentinės aranžuotės formavo 
Europos muzikinę tradiciją. „Liturginis tekstas - tai vartai, pro kuriuos muzika įžengia į 
Vakarų krikščioniškojo pasaulio kultūros istoriją“. 

Nuostabiosios J. S. Bacho Mišios B minor (1738) pradėjo etapą, kai Mišių muzikinį 
atlikimą buvo galima atskirti nuo religinių apeigų. Haydnas parašė 14 tokių mišių, tarp 

jų Mišias būgnui (1796) ir Mišias styginiam orkestrui (1802). Mocartas jų sukūrė net 18, 
įskaitant ir nuostabųjį, bet neužbaigtą Reguiem (1791). Beethoveno Missa solemnis 
D-dur (1823) galima laikyti viršūne; po to atėjo Liszto, Gounod, Brucknerio, Janačeko 
romantinio stiliaus mišios. XX amžiuje mišios atlaikė ne tik krikščioniškojo tikėjimo silp- 
nėjimą, bet ir tradicinių muzikinių formų irimą. Frederickas Delius sukūrė choralines 
„Gyvenimo mišias" (Mass of Life, 1909) pagal Nietzschės antireliginius tekstus. Stra- 
vinskio Mišiose chorui ir pučiamiesiems instrumentams eksperimentuojama neopolifo- 
nine technika, kurią naudojosi Machaut.? 

Giedotinės ir negiedotinės Mišios kasdien skamba katalikų ir stačiatikių bažnyčiose 
visame pasaulyje. Iš jų kilusios religinės tradicijos bei muzikiniai žanrai gyvuoja toliau. 








Turkai seldžiukai persikėlė per Okso (Amudarjos) upę 1031 metais; penktaja- 
me dešimtmetyje jie nukariavo Persiją, septintajame Armėniją, o 1070 metais 
užėmė Jeruzalę. Tik per plauką atsilaikė Bagdadas. Jų sultonai Togrul-bekas (val- 
dęs 1038— 1063 m.), vadinamas „Islamo atgaivintoju“, ir Alpas Arslanas (valdęs 
1063— 1072 m.) įkvėpė kovos dvasią, sutelkusią margą pasekėjų minią. Tarp jų 
buvo persų administratorių, graikų patarėjų, daug filosofų, matematikų ir poetų: 

Kas išminties grąžtu prasmės žemčiūgan smigo, 
Svarbiausios paslapčių gijos dar neaptiko: 

Ilgai kalbėjo jie apie dangaus tiesas, 

Bet po tuščių šnekų visi ramiai užmigo. 


Už viską šis dangus atmoka tik blogu, 
Todėl nesitikėk pasaulyje draugų, 
Nežvilgčiok atgalios, o šios dienos laikykis 
Ir būk patsai savim, kol dar turi jėgų. 


Ir buvo lašas — jis dalelė jūros liko, 

Ir buvo dulkė — ji su smiltžemiu sulygo. 
O tavo ar ne toks gimimas ir mirtis? 
Muselė kažkokia — čia buvo, čia išnyko“. 

Omaras Chajamas (1048— 1131), kurio ketureiliams, išverstiems į anglų kalbą, 
buvo lemta tapti vienu iš mėgstamiausių anglų literatūros kūrinių, — astronomas 
ir kalendorininkas seldžiukų dvare valdant Alpui Arslanui, jų didžiausios pergalės 
architektui. 1071 m. rugpjūčio 19 d. prie Mancikerto netoli Vano ežero seldžiukai 
pasienio susidūrimą pavertė triuškinančiu imperijos pralaimėjimu. Bizantijos 
kariuomenė buvo visiškai sutriuškinta, o imperatorius Romanas IV Diogenas 
pateko į nelaisvę. Užgrobtos pagrindinės imperijos valdos Mažojoje Azijoje; nuo 
to laiko jos sudarė turkų Rumo sultonato pagrindą. Imperijos gyventojų skaičius 
ir ekonominiai ištekliai smarkiai sumažėjo. 

Bizantija jau niekada visiškai nebeatsigavo. Nuo tada imperatoriai stengėsi tik 
apginti vis mažėjantį Konstantinopolio tvirtovės forpostą. Bet ir seldžiukams tai 

buvo gulbės giesmė. Netrukus jie turėjo užleisti Jeruzalę šiitų Fatimidų dinastijai 
Egipte, o emyrų tarpusavio kovos leido imperijai šiek tiek atsikvėpti. Jaunas 
energingas imperatorius Aleksejus I Komninas (valdęs 1081—1118 m.) laikėsi 
asmeninės drąsos ir rizikingų finansinių avantiūrų, tarkim, Bažnyčios iždo pasisa- 
vinimo, dėka. Jis išstūmė normanus iš Graikijos ir atgavo svarbius Juodosios ir 
Egėjo jūrų pakrančių ruožus. Tačiau apie status guo ante sugrąžinimą negalėjo 
būti nė kalbos. Valdant Manuilui I (1143— 1180) įvyko savotiškas Komninų rene- 
sansas, ypač mokslo, teologijos ir architektūros srityse. Tačiau grandioziniai pla- 
nai vėl susijungti su Roma ar nukariauti Egiptą baigėsi šnipštu. Auganti lotynų 
įtaka, kurių Manuilo laikais buvo pilnas dvaras, didino trintį, ypač su venecijie- 
čiais. Išsigimėlis Andronikas Komninas (valdęs 1183— 1185 m.) buvo negyvai 
užkankintas minios, kuri pasekė jo paties pavyzdžiu. Tačiau didybės fasadas išsi- 
laikė nepaliestas. Konstantinopolis vis dar tebebuvo turtingiausias ir civilizuo- 
čiausias krikščioniškojo pasaulio miestas: jo prekyba, jo apeigos, jo religinis 
gyvenimas virte virė. Tačiau iš vidaus imperija vis labiau silpnėjo. Beliko laukti 
smūgio, dėl kurio ji 1204 metais tik per plauką išvengė žūties. 

Bizantijos nelaimės sukėlė rimtų pasekmių stačiatikių slavų šalyse. Graikų 
patriarchas neturėjo nei noro, nei galimybių siekti tokios valdžios bulgarams, 
serbams ar kijeviečiams, kokią popiežiai pradėjo įgyti Vakaruose. Praėjus šimtui 
metų nuo Mancikerto mūšio, Balkanuose ir vėl kilo suirutė. Pečenegus, kurie 
1090 metais vėl apgulė Konstantinopolį, pavyko apmalšinti tik 1122 metais. Teko 
ilgai kariauti Šiaurės vakaruose, norint apginti Serbiją nuo vengrų. 1186 metais 
bulgarai dar kartą išsilaisvino ir įkūrė savo Antrąją imperiją. 

Kijevo Rusia buvo palikta kone likimo valiai. Šv. Vladimiro įpėdinis Jaroslavas 
Išmintingasis (valdęs 1019 — 1054) atėmė iš lenkų Raudonąją Rusią ir netgi pasiun- 
tė prieš Konstantinopolį didelę jūrų ekspediciją. Tačiau po jo mirties valstybė 
suskilo į tarpusavyje kovojančias kunigaikštystes: Galičo ir Voluinės vakaruose; 
Kijevo, Turovo, Černigovo pietuose; Novgorodo, Polocko ir Smolensko šiaurėje; 
Tverės, Vladimiro-Suzdalės ir Riazanės Volgos aukštupyje. Rusų nesutarimus 
apsukriai kurstė Bizantija; jais tikriausiai būtų pasinaudoję ir kaimyniniai lenkai, 
jei ir Lenkijos karalystė po 1138 metų nebūtų įžengusi į ilgą susiskaldymo laiko- 
tarpį. Taigi primityvias slavų karalystes kankino suirutė dar gerokai prieš mon- 
golų pasirodymą. 

Išryškėjo skirtumai tarp rytinių slavų. Kijevas ir toliau liko prekybos ir reli- 
giniu centru, tačiau jis buvo priklausomas nuo stepių gyventojų pečenegų bei 
polovcų malonės ir beveik prarado politinę valdžią. XII amžiuje žemėms aplink 
Kijevą pavadinti pirmą kartą buvo pavartotas pavadinimas Ukraina, reiškiantis 
„Prie pakraščio“. Galičas (Galicija) pirmą kartą paminėtas 1140 metais, o Voluinė 
atiteko Romanovičių dinastijai. Danijilas Romanovičius (valdęs 1235— 1265 m.) 
gavo karūną iš popiežiaus legato, tačiau vėliau nutraukė ryšius su katalikybe. 
Pasak vienos kronikos, jis buvo raginamas prisijungti prie paprastų Žmonių, 
kovojančių su bajorais. Jam buvo sakoma: „Kol neišmuši bičių, tol nevalgysi 
medaus". 

Į Volgos aukštupyje esančias miškingas šiaurės vakarų Rusios kunigaikš- 
tystes persikėlė daug valstiečių; čia pradėjo augti miestai. Maskvos gyvenvietė 
prie Maskvos upės pirmą kartą paminėta 1146 metais. 1169 metais Vladimiro 
kunigaikštis Andrejus Bogoliubskis jau buvo toks stiprus, kad nusiaubė Kijevą. 
1185 metais Novgorodo Seversko kunigaikštis Igoris vadovavo garsiajam žygiui 
prieš polovcus. Novgorodo miestas nepriklausomos respublikos karjerą pradėjo 
1126 metais. Jo večė, laisvų piliečių susirinkimas, rinkdavo ir vyriausią administ- 
ratorių, ir arkivyskupą. Večė nustatydavo sutarties, apribojančios valdančio 
kunigaikščio valdžią, sąlygas. Novgorodui buvo pavaldžios didžiulės teritorijos 
šiaurėje iki šv. Michailo Arkangelo vienuolyno prie Baltosios jūros. Vladimiro ir 
Novgorodo kunigaikštis Aleksandras Nevskis (apie 1220 — 1263 m.) nuvijo šve- 
dus nuo Nevos (1240) ir sumušė teutonų riterius ant Peipuso (Čudo) ežero ledo. 
[NovGoRODAS] 

Dėl Bizantijos nuosmukio neabejotinos naudos turėjo ir jaunoji Vengrijos 
karalystė. Apsaugota iš šiaurės Karpatų kalnų ir esanti saugiu atstumu nuo Kons- 
tantinopolio ir Vokietijos imperijos, Vengrija galėjo be rimtesnio pasipriešinimo 
stiprinti savo pozicijas Dunojaus baseine. 1004 metais ji užvaldė Transilvaniją, o 
po 1089 metų Kroatiją ir Dalmatiją; atsivėrė koridorius, vedantis prie jūros. XII 
amžiuje Vengrija užėmė ir puikią kalnų apsuptą Bosnijos provinciją. Visose pro- 
vincijose, įskaitant ir Aukštutinę Vengriją (Slovakiją), vengrų kilmingieji, išpažįs- 
tantieji lotynų krikščionybę, įsikūrė dideliuose dvaruose, kur anksčiau gyveno 
slavai, vokiečiai ar rumunai. Prie rytinių sienų buvo plati karinė zona, apgyventa 
nukariautų kumanų genčių. Pagonybė buvo išrauta su šaknimis. Valdant „karaliui 
kariui“ šv. Vladislovui (Laszlo, valdė 1077 — 1095 m.) ir jo sūnėnui Kolomanui I 
(Kalman, valdė 1095— 1116 m.) — abu jie glaudžiais šeimyniniais ryšiais saistėsi 
su Konstantinopoliu — pionieriški šv. Stepono darbai buvo užbaigti. 1222 metais 
Vengrijos karalius Andrejus II Aukso bule patvirtino kilmingųjų ir aukštosios dva- 
sininkijos imunitetą; jie sudarė nacionalinį susirinkimą, turėjusį oficialią teisę 
prieštarauti. 

Bizantijai traukiantis didelės permainos vyko ir Užkaukazėje. Didžiosios Armė- 
nijos Bagratidų dinastijos valstybę, kurios sostinė buvo Ani miestas netoli Karso 
ir kuri klestėjo nuo IX amžiaus, užplūdo seldžiukai. Daug armėnų buvo priversti 
pasirinkti tremtį, kai kurie iš jų pasiekė net Lenkiją. Pietuose, buvusios Kilikijos 
provincijos vietoje, susikūrė Mažoji Armėnija, apėmusi tai, kas liko iš Didžiosios 
Armėnijos; ji išsilaikė dar trejetą šimtmečių““. O Gruzija išsilaisvino: Dovydas Sta- 
tytojas (1089 — 1125 m.) seldžiukus išvijo iš Tbilisio. Valdant karalienei Tamarai 
(1184— 1213), klestėjo puiki dvaro kultūra, į vietinę krikščioniškąją kultūrą įsiliejo 
turkų, persų ir arabų kultūros elementai. Poetas Šota Rustavelis, mokęsis Graiki- 
joje, pelnė tarptautinį pripažinimą. Jo epinė poema Karžygys tigro kailiu, dedikuo- 
ta karalienei Tamarai, optimistiškai laikoma „pirmuoju renesanso dvelksmu““?. 

Viduramžių visuomenė — kaimietiška visuomenė. Gyvenimas telkėsi feodalų 
dvaruose su jų amžinais ponų ir baudžiauninkų santykiais, todėl miestų užuomaz- 
gų atsiradimas bendro vaizdo nepakeitė, tačiau miestai buvo svarbūs ne tik atei- 
čiai, bet ir prekybos plėtotei bei kultūros augimui. 

Gynybinėmis sienomis apsupti miestai, kaip ir tokiomis pat sienomis apsuptos 
pilys, rodė, kad gyventi nėra saugu. Sienos, jų vartai ir bokštai turėjo apginti tas 
saugumo oazes. Tačiau miestai skatino ir naujų visuomenės grupių formavimąsi; 
tos grupės vis labiau stengėsi užsitikrinti atskirą teisinį ir politinį tapatumą. 
Miestai augo prie uostų, upių brastų, turgaviečių, grafų ir vyskupų rezidencijų. 
Daugelis iš naujųjų miestų neišsilaikė, sunyko ir nugrimzdo į nebūtį, tačiau XII 
amžiuje kai kuriuose Europos regionuose pasirodė intensyvios urbanizacijos sale- 
lių. Pirmavo Italijos miestai uostai Venecija, Piza, Genuja. Netrukus atsirado var- 
žovų — Lombardijos ir Pareinio miestų bei tekstilės centrų — Florencijos ir 
Sienos Toskanoje, Ipro, Briugės ir Gento Flandrijoje. Londonas ir Paryžius augo 
ne tik dėl politinių, bet ir dėl ūkinių priežasčių. Didžiausi miestai turėjo iki 50 
000 ir daugiau gyventojų, jų skaičius vis didėjo. [FiEsTA] 

Miestuose pradėjo formuotis miestelėnų klasė. Jie susitelkdavo prieš gauses- 
nius amatininkus ir įvairius nestabilius visuomenės elementus. Svarbu buvo tai, 
kad dauguma miestuose apsigyvenusiųjų Vakaruose išsivadavo iš feodalinių san- 
tykių, viešpataujančių anapus miestų sienų. „Laisvė tapo buržuazijos teisiniu sta- 
tusu <...>, ji buvo jau nebe asmeninė, o teritorinė privilegija, įleidusi šaknis į 
miesto dirvą““*. Tačiau musulmoniško tipo vergovė buvo įprastas dalykas, ypač 
Italijoje. Leidžiamos specialios chartijos žydų antplūdžiui reguliuoti — juos vilio- 
jo prekyba Viduržemio jūros regione. [GETAs] 

Prekybos tinklą sudarė keletas gerai išmėgintų prekybinių kelių. Venecija ir 
Genuja perėmė iš Konstantinopolio prekybos su Levantu tvarkymą. Šiaurės jūros 
prekybiniai keliai formavosi veikiami Anglijos vilnos poreikių. Lombardija ir Rei- 
no sritis buvo transalpinio koridoriaus galuose. Nuo 1180 metų Šampanės grafai 
įsteigė kažką panašaus į dabartines laisvosios prekybos zonas, kuriose rengia- 
mos mugės tapo tarptautinės prekybos atsiskaitymų kontoromis. [sEN GoTARDAS] 
[HANZA] 

Antrojoje XI a. pusėje daugelyje Vakarų Europos sričių keletas iš pažiūros 
nesusijusių naujovių išjudino ilgalaikius procesus. Pradėjo kristalizuotis naujos 
institucijos, o laikinos priemonės virto tolimos ateities planais. 

1059 m. balandžio 14 d. popiežius Mikalojus II išleido dekretą, pagal kurį 
popiežių turėjo rinkti kardinolų kolegija. Tokio žingsnio tikslas buvo užtikrinti 
popiežių nepriklausomybę ir išvengti ankstesnių metų scenų pasikartojimo, kai 
dvi konkuruojančios frakcijos paskyrė du konkuruojančius popiežius. Daug šimt- 
mečių popiežius skirdavo „Romos gyventojai ir dvasininkija“, tad jie priklausė 
nuo vietos politikų malonės. Vėliau Vokietijos imperatoriai įprato patys skirti 
kandidatus. O dabar popiežius ėmėsi žingsnių išsivaduoti nuo išorinės kontrolės. 
Netrukus po to pirmą kartą buvo paminėta Romos kurija, popiežiaus dvaras ir jo 
vyriausybė. [koNkLAvA] 

1059 m. rugpjūčio mėnesį Melfio vietovėje Apulijoje popiežius paskyrė 
Robertą Guiscardą, ketvirtąjį iš Tancredo d'Hauteville'io dvylikos sūnų, Apulijos 
ir Kalabrijos, taip pat „būsimosios“ Sicilijos kunigaikštystės kunigaikščiu. Jei jam 
pavyktų užgrobti paskirtąsias žemes, kunigaikštis Robertas įsipareigojo mokėti 

Kai 1000 metais Venecijos dožas užėmė Adrijos piratų tvirtoves Kurcolos ir Lagostos 
vietovėse, jis pasivadino Dalmatijos kunigaikščiu. Tai buvo pirmasis Venecijos žingsnis 
galingos jūrų valstybės kūrimo link. Tais pačiais metais atsirado ir iškilminga Sposalizio 
del Mar („Dožo vedybų su jūra") ceremonija. Per ją išpuoštų gondolų regata praplaukia 
Venecijos Didžiuoju kanalu. Anksčiau tai būdavo kasmetinės Venecijos Šeštinių mugės 
svarbiausias renginys, o dabar ji tapo rugsėjo mėnesį rengiamos Regata Storica sudė- 
tine dalimi. 

Europiečių kalendoriuje gausu švenčių, kurias pagyvina įvairiausios procesijos, 
maskaradai, šokiai, mugės, žaidynės. Daugelis iš jų pažymi metų laikų kaitą, pavyz- 
džiui, Bloemen Curso Harleme, Midsommer Švedijoje arba alaus gėrimo šventė Okto- 
berfest Miunchene. Vokietijoje ir Austrijoje švenčiamos Fasching (Užgavėnės) bei len- 
kų Dožynki yra pagonybės reliktai. Prancūzų fėtes des vignerons vynuogių augintojams 
yra derliaus švenčių atitikmenys. 

Daug kitų švenčių susijusios su religija. Carnaval („atsisveikinimas su mėsa"), šven- 
čiamas per Mardi Gras (Užgavėnes), populiariausias Nicoje. Juo pažymima paskutinio- 
ji diena prieš gavėnią. Per Velykų Semana Santa Sevilijoje atgailautojai su smailaviršū- 
nėmis juodomis skrybėlėmis rengia eiseną. Visų krikščionių švenčiamos Švenčiausiojo 
Kristaus Kūno ir Kraujo šventė (Devintinės), Sekminės ir Švenčiausiosios Mergelės 
Marijos Ėmimo į dangų šventė (Žolinės, rugpjūčio 15). Sainte-Marie de la Mer vietovėje 
netoli Arlio iš daugelio šalių susirinkę čigonai neša į jūrą Švenčiausiosios Mergelės Mari- 
jos paveikslą. Vietinėms relikvijoms pagerbti skiriamos Švenčiausiojo Kraujo procesija 
Briugėje ir Ommegang Briuselyje. 

Daugelis švenčių įgauna viešų varžybų pavidalą. Tokios yra kalniečių žaidynės 
Škotijoje, course 4 la cocarde romėnų laikų arenose Arlyje ir Nime, bėgimas nuo jaučių 
Pamplonoje ir puikiosios žirgų lenktynės Sienoje Corso del Palio. 

Tačiau dažniausiai europiečiai mini įvairius dramatiškus įvykius, kurie, kaip Sposa- 
lizio, „papipirina“ jų miestų istorijas: 


Moros y Cristianos Alikante (Valensija) krikščionių pergalė 1227 m. 
Lajkonik Krokuva (Lenkija) mongolų antpuoliai XIII a. 
Giostra del Saracino Arecas (Italija) (turnyrai): kovos su saracėnais 
Jeanne dArc Orleanas (Prancūzija) miesto apgultis 1428 m. 
Fūrstenhochzeit Lanshutas (Bavarija) bavarų-lenkų iškilmės 1475 m. 
vedyboms paminėti 
Escalade Ženeva (Šveicarija) savojiečių antpuolis 1602 m. 
Guy Fawkes Anglija „parako sąmokslas“ 1605 m. 
Up Helly Aa Lervikas (Šetlando salos) vikingų valdymas 751 m. 
Meistertrunk Rotenbergas (Vokietija) apgultis 1631 m. 
Vikingspillene Frederikzundas (Danija) vikingų laivo atradimas 1950 m. 

Visos tos šventės, senos ir naujos, švenčiamos kasmet. Jos sustiprina vietos 
gyventojų pasididžiavimą savo istorijos tęstinumu'. 

Tačiau didingumu niekas neprilygsta festivaliams ir paradams karinėms pergalėms 
pažymėti. 1940 m. birželį Vermachto kariai simboliškai pražygiavo pro Triumfo arką 
Paryžiuje. Dar po penkerių metų Raudonojoje aikštėje Vermachto vėliavos buvo sumes- 
tos Stalinui po kojų. Sąjungininkų šalyse, bet ne Vokietijoje, jau keli dešimtmečiai lapkri- 
čio 11 iškilmingai paminima „Atminimo diena“. 











GETAS 


Daugelyje Italijos miestų jau nuo XI amžiaus, jei ne anksčiau, egzistavo sienomis ir 
vartais atitverti kvartalai, skirti žydams. Jie atsirado sutapus miesto magistratų, norėju- 
sių segregacijos, ir pačių žydų, kurių religiniai įstatymai draudė jiems gyventi tarp 
kitataučių, požiūriams. Venecijoje žydų kvartalas buvo vadinamas // Ghetto - tai buvo 
žodžio borghetto („miestelis“) santrumpa, o gal ir žodžio gietto („liejykla“) iškreipta for- 
ma, nes liejykla ten kadaise tikrai buvo. Tas pavadinimas išplito visoje Europoje. 
Didžiausi getai atsirado Prahoje, Frankfurte, Trieste ir Romoje; pastarojoje getas egzis- 
tavo nuo 1536 iki 1870 metų.' 

Tačiau oficialiai getų nebuvo svarbiausiame žydų prieglobstyje - Lenkijos-Lietuvos 
valstybėje, kur nuo 1265 metų galiojo karališkosios apsaugos chartijos. Kai kurie lenkų 
miestai, tarp jų ir Varšuva, jėga išsireikalavo de non tolerandis Judaeis statuso, kuris 
draudė žydams gyventi municipalinei jurisdikcijai priklausančiuose miesto rajonuose. 
(Beje, panašūs apribojimai buvo taikomi ir bajorams, valstiečiams bei Karūnos valdi- 
ninkams.) Dėl to žydai kėlėsi gyventi į bajorams priklausančias žemes prie pat miesto 
vartų. Maži žydų shtet/n („miesteliai“) bajorų globojami taip pat kūrėsi ir šalies viduje 
prie dvarų centrų. Lenkijos-Lietuvos žydai turėjo ne tik vietinę autonomiją, bet ir savo 
keturių žemių tarybos centrinį parlamentą.“ 

Iki Žečpospolitos padalijimo žydams nebuvo leidžiama gyventi Rusijoje. Po pada- 
lijimo Jekaterina II anksčiau Lenkijai priklausiusias sritis pavertė didžiulės žydų „terito- 
rijos“ branduoliu (žr. III priedą, 85). Tačiau uždari Vakarų tipo getai Rytų Europoje 
atsirado tik užėjus naciams 1939-1941 metais. 

Pabėgti iš geto buvo nelengva. Juk potencialūs pabėgėliai mesdavo iššūkį ne tik 
kitataučių, bet ir pačių žydų bendruomenių įstatymams bei papročiams, o už tai buvo 
rūsčiai baudžiama. Iki šių laikų beveik vienintelis pabėgimo būdas - oficialus tikėjimo 
pakeitimas. 











popiežiui 12 pensų už 120 akrų žemės mokestį. Tuo metu ši sutartis buvo tik 
dar vienas suktos popiežiaus diplomatijos vingis. Nuo pat atvykimo į Kalabriją 
1017 metais, normanų avantiūristai stojo prieš popiežių. Tiesą sakant, per pačią 
schizmą su Bizantija 1054 metais, nuvykęs į pietus kartu su vokiečių kariuomene, 


348 


MEDIUM 


popiežius Leonas IX tapo normanų belaisviu. Tačiau dabar Mikalojus II nuspren- 
dė tartis su jais. Jis nenumatė tik vieno dalyko — kad Hauteville'io giminės 
atstovai taip greit įgyvendins savo planus. O jie 1060 metais persikėlė per Mesi- 
nos sąsiaurį ir pradėjo sistemingai atkariauti Siciliją iš saracėnų. Per dešimt metų 
užėmė Palermą ir išvijo bizantiečius iš Bario — paskutiniojo jų atramos punkto 
Italijoje. Po kiek laiko normanų užkariavimai pietuose buvo sujungti į vieną 
„Abiejų Sicilijų karalystę“, kuri išsilaikė iki pat Garibaldžio laikų. 

Dar neužbaigus Sicilijos nukariavimo, popiežius nusprendė paremti kitą norma- 
nų avantiūristą. 1066 metais Normandijos kunigaikštis Vilhelmas gavo šv. Petro 
vėliavą; tai buvo jo žygio prieš Angliją palaiminimas. Žvelgiant iš Romos pozicijų, 
tai dar vienas žingsnis siekiant sudaryti popiežiaus rėmėjų grupę, nepriklausomą 
nuo imperijos. O žvelgiant iš Vilhelmo pozicijų, tai buvo būdas įtikinti savo 
kariuomenę kovoti. (Vėliau jis atmetė popiežiaus prašymą sudaryti sutartį, pana- 
šią į tą, kurią anksčiau buvo sudaręs dėl Sicilijos.) Likimas Vilhelmui buvo 
palankus ir šį kartą. Daug savaičių laukę palankaus momento perplaukti Laman- 
šą, normanai užpuolė anglosaksų kariuomenę, belaukiančią jų prie Hastingso. 
Anglų karalius Haroldas, kuriam pakako laiko sugrįžti iš šiaurės, nugalėjus kitą 
savo varžovą Norvegijos karalių Haroldą, buvo įsitikinęs, kad sėkmė jį lydės ir 
toliau. Tačiau rugsėjo 28 jis žuvo mūšyje — normanų strėlė pataikė jam į akį. 
Vilhelmas, dabar jau tapęs Vilhelmu Užkariautoju, buvo karūnuotas Vestminste- 
rio abatijoje per Kalėdas. Anglijos karalystę, kaip ir Siciliją, pasidalijo normanų 
riteriai ir ji tapo pavyzdine feodaline valstybe. (Anglai tvirtina, kad nuo to laiko 
ji jau niekada nebebuvo nukariauta kitų.) 

1075 m. kovo mėnesį naujas popiežius Grigalius VII (1073 — 1085) paskelbė 27 
pasiūlymus apie Dictatus Papae (popiežiaus viršenybę). Jis reikalavo aukščiausios 
įstatymų leidimo ir teisminės valdžios visame krikščioniškajame pasaulyje, taip 
pat teisės nušalinti visus kunigaikščius — ir pasaulietinius, ir dvasinius. Netrukus 
per vyskupų sinodą jis oficialiai ekskomunikavo visus pasaulietinius valdovus, 
paskyrusius kandidatus į bažnytinius postus nepasitarus su bažnytine valdžia. 
Popiežius, prieš tai buvęs vienuolis Hildebrandas iš Toskanos, ankstesnių popie- 
žių svarbiausias patarėjas, kardinolų buvo išrinktas naujuoju būdu. Imperatoriui 
Henrikui IV (valdė 1056— 1106 m.) apie tai nebuvo pranešta, o ką jau kalbėti 
apie tarimąsi su juo. Neišvengiamai turėjo kilti didelis imperatoriaus ir popieži- 
aus konfliktas. Tai buvo ginčo dėl investitūros pradžia. 

Nepaisant pompastiškos juridinės ir teologinės frazeologijos, ginčas dėl inves- 
titūros buvo paprasčiausias ginčas dėl valdžios. Kas ką turėjo valdyti — imperato- 
rius popiežių ar popiežius imperatorių? Bendrasis principas buvo visiškai aiškus: 
krikščioniškasis lotynų pasaulis rėmėsi dviem valdžiomis — pasaulietine, kuriai 
vadovavo imperatorius, ir dvasine, vadovaujama popiežiaus. Tačiau santykis tarp 
jų buvo diskusinis klausimas. Imperatoriaus nuomone, popiežius turėjo apsiriboti 
tik dvasiniais dalykais. O popiežius manė, kad kaip žemė yra žemiau už dangų, 
taip ir imperatorius turįs paklusti popiežiaus valiai. Hildebrando Dictatus pasiūly- 
mai buvo be kompromisų: 

HANZA 


Kai vokiečių kolonistai ir kryžiuočiai pradėjo slinkti Baltijos jūros pakrante į rytus, buvo 
aišku, kad atsiras ir komercinių interesų, taip pat galima buvo tikėtis, jog šiame regione, 
išnirusiame iš vikingų epochos, Baltijos ir Šiaurės jūrų uostuose įsikūrę pirkliai vienysis, 
kad taptų saugesni. Pirmoji tokia hansa („prekybinė sąjunga“) buvo įkurta Visbio vieto- 
vėje Gotlando saloje 1161 m. Ji vadinosi Šventosios Romos imperijos Gotlando keliau- 
tojų susivienijimu. Po to per šimtą metų didelėje teritorijoje nuo Atlanto vandenyno iki 
Suomijos įlankos susikūrė am-see staten (laisvųjų jūros valstybių) konfederacija. 

Bund van der dudeschen hanse (Hanzos sąjunga) įtakos viršūnę pasiekė XIV 
amžiuje. Ją sudarė keletas mažesnių sąjungų, kurių delegatai reguliariai rinkdavosi 
koordinuoti savo politikos. Svarbiausia iš jų buvo Vendo-saksų sąjunga, jai priklausė 
Hamburgas, Brėmenas, Liubekas, Vismaras ir Rostokas. Vestfalijos grupei vadovavo 
Kelnas, Livonijos grupei - Visbis, o vėliau Revelis (Talinas). Trys pagrindinės grupės 
sudarė Drittel (Trikampjį) - visos organizacijos šerdį. Visi sąjungai priklausantys miestai 
turėjo nuo jų priklausomus miestus, vadinamuosius Vororte (priemiesčius), o sąjunga 
kaip visuma sudarė visą grandinę kontore (užsienio kontorų), kuriomis galėjo naudotis 
visi sąjungos nariai. Buvo penkios pagrindinės tokios kontoros: Briugėje, kur baigėsi 
transalpinis prekybinis kelias, vedantis į Veneciją, Novgorodo Peterhofe (nuo 1229 m.), 
Londono Steelyarde (1237), Vokiečių tilte Bergeno mieste (1343) ir kasmetiniame silkių 
turguje prie Falsterbo Skanijoje. 

Hanzos nariais galėjo būti ne tik Vokietijos ir ne tik pajūrio miestai. Įvairiu laiku jai 
priklausė daugiau nei du šimtai miestų - nuo Dinanto vakaruose iki Oslo šiaurėje ir 
Narvos rytuose. Svarbiausi toliau nuo jūros esantys jos nariai buvo Brunsvikas, Mag- 
deburgas, Vroclavas ir Krokuva. 

Hanzos sąjunga neturėjo nei oficialių įstatų, nei centrinės valdžios. Tačiau ilgainiui 
susikaupė teisės normų ir papročių visuma, o nuo 1373 m. laisvasis imperijos miestas 
Liubekas tapo apeliacinio teismo buveine ir jame dažniausiai rinkdavosi sąjungos kas 
trejus metus rengiamų Hansetage (visuotinio susirinkimo) dalyviai. Vadinamąją Liube- 
ko teisę priėmė daugelis sąjungai priklausančių miestų. 

Veiklos pradžioje sąjunga siekė įtvirtinti stovėjimo uoste, sandėliavimo, gyvenimo, 
vietinio imuniteto teisines normas, kurios jos nariams buvo reikalingos, kad galėtų 
užsiimti savo verslu. Jai taip pat rūpėjo stabilizuoti valiutą ir palengvinti atsiskaitymus. 
[Anglų valiutos pavadinimas sterling kilęs iš žodžio Easterling („rytietis“) - taip dažnai 
buvo vadinami Hanzos pirkliai]. 

Tačiau rūpinantis prekybiniais interesais netrukus teko įsivelti ir į politiką. Sąjungos 
ginklas iš pradžių buvo tik vadinamasis Verhansung (jos priešų komercinis boikotas), 
tačiau ilgainiui ji pradėjo rinkti mokesčius ir sukūrė karo laivyną, iš pradžių piratams 
slopinti, o vėliau ir priešintis kai kurių karalysčių, ypač Danijos, politikai. 1361 metais 
Danija apiplėšė Visbj ir tai buvo dingstis Hanzai sudaryti sąjungą su Norvegija bei 
Švedija. Kilo pirmasis karas su Danija, kurį Hanza visiškai pralaimėjo. Tačiau antrajame 

kare 1368-1369 metais sąjungos daliniai užėmė Helsingborgą, sugriovė Kopenhagą ir 
okupavo Zundą. Štralzundo sutartimi (1370) Danija buvo priversta nusileisti reikalavi- 
mui, kad nė vienas Danijos karalius nebus karūnuojamas be sąjungos sutikimo ir be 
jos privilegijų patvirtinimo. [zuNDAs] 

jūros silkių guotai dėl kažkokių neaiškių priežasčių XV amžiuje persikėlė į Šiaurės jūrą. 
Tuo pat metu šiaurinės Europos prekybos centru pamažu tapo Nyderlandai. Hanzai 
darėsi vis sunkiau atsilaikyti prieš agresyvias naujųjų laikų valstybes - Angliją, Prūsiją 
ir Maskvą. Peterhofo uždarymas Novgorode 1494 metais buvo laiko ženklas, - kaip ir 
Styljardo uždarymas Londone 1598 metais. Mažai paramos Hanza tesulaukė ir iš susi- 
skaldžiusios Šventosios Romos imperijos valdžios. Per Trisdešimties metų karą aktyvių 
Hanzos sąjungos narių skaičius sumažėjo iki trijų —- Liubeko, Hamburgo ir Bremeno. 
Paskutinį visuotinį susirinkimą jie surengė 1669 metais. Nuo tada Hanzos pavadinimas 
buvo siejamas tik su tų trijų miestų nepriklausomybe: jie Vokietijos muitų sąjungai 
nepriklausė iki pat 1889 metų". 

Hanzos palikimas gyvavo dar ilgai po jos žlugimo. Per keletą šimtmečių Hanzos 
sąjunga sukūrė tokį gyvenimo stilių, kurio tvirtos vertybės augte jaugo į kiekvieną kupi- 
nų gyvybės ir elegancijos jos miestų pastatų plytą. Būti Hanzos nariu reiškė priklausyti 
nepakartojamai tarptautinei civilizacijai, kuri rėmėsi bendromis vertybėmis ir prioritetais. 
Didžiųjų miestų, tarkim, Hamburgo, Dancigo (Gdansko), Rygos likimai buvo skirtingi, 
tačiau jie išsaugojo bendros kilmės pojūtį. Hamburgo gyventojai vis dar tebesididžiuo- 
ja galėdami savo automobilių numerius pradėti Hanzos laikų municipaliteto santrumpa 
HH - Hansestadt Hamburg („Hanzos miestas Hamburgas“). Bremeniečiai atitinkamai 
naudoja raides HB, liubekiečiai HL, rostokiečiai HRO. 

Nacių ideologai, be abejo, labai stengėsi pasisavinti Hanzos tradicijas. Pavyzdžiui, 
garsiajame Grotemeyerio 1942 metų paveiksle vaizduojama, kaip viduramžių vežimų 
gurguolė išvažiuoja palei Elbę iš Hamburgo, tarytum užkariauti Vokietijai Lebensraum 
(gyvybinę erdvę) Rytuose“. Tačiau tai šiurkštus iškraipymas. Vokietijos istorijoje Han- 
zos tradicija buvo priešinga prūsiškumui, nacionalizmui ir imperializmui, pakeitusiems 
ją. Europos istorijoje ji it švyturys šviečia visiems, kurie ieško ateities, grindžiamos tvir- 
ta vietine autonomija, tarptautiniu bendradarbiavimu ir visuotiniu klestėjimu. 








2. Tik Romos popiežiui priklauso „katalikiškojo“ („visuotinio“) titulas. 
3. Tik Romos popiežius turi teisę skirti ir atšaukti vyskupus. 
12. Romos popiežiui leista nušalinti imperatorius. 
16. Tik Romos popiežius turi teisę sušaukti Visuotinį susirinkimą. 
20. Niekas neturi teisės smerkti Šventojo sosto sprendimų. 
22. Romos Bažnyčia niekada neklydo ir, kaip liudija Šventasis Raštas, negali klysti 
ir ateityje <...>. 
23. Negalima laikyti kataliku to, kuris prieštarauja Romos Bažnyčiai. 
27. Romos popiežius turi teisę neteisių žmonių vasalus atleisti nuo duotosios ištikimybės 
priesaikos <...> ž 

Kadangi popiežius neturėjo priemonių savo priesakams įgyvendinti jėga, iš 
pirmo žvilgsnio galėjo pasirodyti, kad imperatoriaus pozicijos stipresnės. Tačiau 
dėl to, kad daug vyskupų buvo nepatenkinti priklausomybe nuo pasaulietinių 
patronų, o daug baronų irgi buvo nepatenkinti priklausomybe nuo kunigaikščių 
ar imperatoriaus, feodalinės santvarkos išcentrinės jėgos veikė popiežiaus naudai. 
Ilgainiui konfliktas priėjo aklavietę ir baigėsi kompromisu, tačiau iki to laiko pir- 
majame ginče imperatorius patyrė didelį pažeminimą. 

Hildebrando iššūkis sukėlė didelį skandalą. Imperatoriui paliepus, imperijos 
vyskupai ekskomunikavo popiežių. Popiežius tučtuojau ekskomunikavo impera- 
torių, atleisdamas jo vasalus nuo vasalinės priklausomybės. Atsakydami į tai, 
vokiečių baronai pakėlė maištą ir išsirinko Švabijos kunigaikštį Rudolfą „antiim- 
peratorium". Henrikas pasirinko atgailavimą. Žiemą per Mon Senio perėją jis su 
žmona ir vaiku atvyko pas popiežių į jo nuošalią Kanosos pilį. Ten tris dienas 
apsirengęs skudurais išstovėjo basas ant sniego, maldaudamas popiežių atleisti. 
Ketvirtą dieną Hildebrando širdis suminkštėjo ir Henrikas puolė jam po kojų 
šaukdamas: „Šventasis Tėve, pasigailėk!“ Tačiau Kanosos drama nieko neišspren- 
dė: Henrikas netrukus grįžo prie savo senosios pasauliečių investitūros praktikos. 
Po ilgo pilietinio karo Vokietijoje ir po antrojo Henriko ekskomunikavimo impe- 
rijos vyskupų sinodas susirinko Briksene ir išrinko „antipopiežių“ Klemensą III. 
Vakarai dabar turėjo du popiežius ir du imperatorius. 1083 — 1084 metais impera- 
toriaus šalininkai užėmė Romą, o popiežius pasislėpė Sant Angelo pilyje. Rober- 
tas Guiscardas juos išvijo padedamas saracėnų kariuomenės, kuri nusiaubė 
Romą. Hildebrandas mirė tremtyje, Henrikas — 1106 metais, tačiau prieš tai ant- 
roji jo žmona Adelaidė spėjo apkaltinti jį prieš Bažnyčią. 1122 metais Vormso 
konkordatas paskelbė paliaubas šiame kivirče; investitūros teisę gavo ir popie- 
žius, ir imperatorius. [ĮMARsTONAS] 

1075 metais Pizos miestas kreipėsi į popiežių prašydamas pritarti jo vietiniam 
teisių kodeksui consuetudine di mare. Jis buvo patvirtintas po šešerių metų impe- 
ratoriaus privilegijų raštu. Pagal susitarimą vietinis Toskanos kunigaikštis atsisa- 
kė bet kokios jurisdikcijos miesto ribose ir įsipareigojo neskirti jokių naujų mar- 
kizų šiame regione be Pizos gyventojų sutikimo. Tuo metu Piza paprasčiausiai 
stengėsi apsidrausti nuo bręstančio konflikto tarp popiežiaus ir imperatoriaus; 
kartu ji pirmoji pradėjo procesą, kuriuo didžiausi miestai galėjo įtvirtinti savo 
bendruomenių nepriklausomybę. Piza praturtėjo iš grobio per plėšikiškas kampa- 
nijas prieš saracėnus Sicilijoje ir Sardinijoje; apie tai geriausiai liudija jos puikio- 
ji marmurinė katedra su pasvirusiu baptisterijos bokštu (pastatytu apie 1089 m.). 
Vėliau Piza pateko savo jūrinės varžovės Genujos priklausomybėn, o galų gale ją 
absorbavo kaimynė Florencija. Tačiau turtingų miesto bendruomenių, turinčių 
savo įstatymus, karines pajėgas ir pilietinį išdidumą, formavimasis tapo vėlesnių 
šimtmečių bruožu. Prancūzijoje Le Manas, Sen Kventinas ir Bovė savarankiškais 
miestais tapo jau XI a. pabaigoje. Flandrijoje Sen Omero chartija (1127) atvėrė 
kelią Briugei ir Gentui. Šiaurės Vokietijoje savivaldą pirmasis gavo Liubekas 
(1143), o po to Hamburgas (1189). Tose bendruomenėse ėmė formuotis pirklių 
sąjungos ir amatininkų gildijos. 

2. Rankiotojai ir medžiotojai 





3. Minojinis žvejys 4. Knoso kunigaikštis 





5. Simpoziumas-puota 





6. Etruskomanija 





8. Sabinių pagrobimas 





9. Zygfrydo mirtis 





10. Atila įsiveržia į Romą 

13. Konstantino dovana 





14. Slaviškoji liturgija 

15. Katalikiškas pietizmas 

17. Šv. Karolis Didysis 

19. Šv. Jonas Krikštytojas 
ir Šv. Jeronimas 


18. Šv. Motiejus 

21. Šv. Jonas Teologas 


20. Matka Boska 





23. Bogorodica 

25. Anglijos nukariavimas 





28. Paskutinioji Tristano daina 

30. Elnio pėdsakas 





32. Bartolomėjaus dilema 





33. Šv. Pranciškus laimina paukščius 





34. Karalius Kazimieras sveikina žydus 

37. Vakarietis rytiečio drabužiais 

MARSTONAS 


Senasis Marstonas yra viduramžių parapija, esanti arčiausiai tos vietos, kur buvo para- 
šyta ši knyga. Parapijos istorija apima beveik 900 metų. Vietinę koplyčią nedideliam 
Austino vienuolynui padovanojo šv. Frideswide'as iš Oksfordo 1122 metais; XIII amžiuje 
Marstono statusas buvo paaukštintas iki parapijos. 1451 metais popiežius savo bule 
prijungė ją prie gretimos Hidingtono parapijos; tokia tvarka išliko iki 1637 m. Didžiąją 
naujųjų laikų dalį parapiją išlaikė Hidingtono pono dvaras. 

Per ilgą istoriją Marstonui nedaug teko patirti reikšmingų įvykių. Šis „pelkių kaime- 
lis“ už penketo kilometrų nuo Oksfordo neturėjo nieko įdomaus, nebent Marstono keltą, 
kuris kursavo per Červelo upę nuo 1279 m. iki šio amžiaus septintojo dešimtmečio. 
Klestėjimo laikotarpiu, dar prieš prasidedant šiuolaikinių Oksfordo priemiesčių augi- 
mui, šiame kaime gyveno 40-50 šeimų, kurios dirbo apie 600 akrų žemės, laikė apie 
200 arklių ir galvijų bei 800 avių. Po 1655 m., kai du didžiausi laukai buvo paversti 
ganyklomis, gyventojų sumažėjo. Per Anglijos pilietinį karą Marstoną buvo užėmusi 
Parlamento kariuomenė, apgulusi karaliaus pajėgų štabą Oksforde. Parlamento kariuo- 
menės vadas seras Thomas Fairfaxas 1643 metais buvo apsistojęs Croke'ų šeimos 
name Marstone, kur jį aplankė Oliveris Cromwellis. Iki 1816 m. kaime nebuvo mokyk- 
los, vėliau čia įsteigtas mokamas internatas mokiniams. Pradinė mokykla atidaryta 
1851 metais. Vienintelė labdaringa fundacija šioje parapijoje buvo 1671 metais našlės 
Mary Brett testamentu neturtėliams paliktas namas ir 22 šilingų 6 pensų vertės žemės 
sklypelis, o vienintelis parapijos gyventojas, pelnęs tarptautinę šlovę, buvo foksterjerų 
veislės kalė Trump, įsigyta Elsfildo kaimelyje 1815 metais. Naujasis savininkas, mėgs- 
tantis sportą pastorius Jackas Russellas, panaudojo ją naujai šunų veislei, pavadintai 
jo vardu, išvesti". 

Šv. Mikalojaus parapinė bažnyčia Marstone yra vėlyvosios anglų gotikos stiliaus; 
turistiniuose vadovuose ji apibūdinama kaip „nepretenzinga““. Bažnyčia turi neaukštą 
vakarinį bokštą su dantytu parapetu. Išliko tik kai kurie jos pirminės konstrukcijos frag- 
mentai. Dauguma jos mūrinių dalių yra XV amžiaus; 1883 m. bažnyčia buvo restauruo- 
ta. Neįmantri vidaus apdaila iš ąžuolo yra daugiausia karalienės Elžbietos ir karaliaus 
Jokūbo laikų. 

Navoje kabo lenta su dvasininkų, kurie čia laikė pamaldas maždaug nuo 1210 iki 
1991 metų, pavardėmis. Nepaisant 1529-1637 m. laikotarpio, kai Marstone pamaldas 
laikė ne vietiniai dvasininkai, o atvažiuojantys vikarai, šis sąrašas daro didelį tęstinumo 
įspūdį. Pirmuoju sąraše paminėtas dvasininkas yra Osbertas, Herewardo sūnus (apie 
1210 m.). Johnas de Bradeley'us mirė per maro epidemiją (1349). Robertas Kene'as 
(1397-1398) buvo pirmasis dvasininkas, kurio paminėta ir pavardė. Thomas Fylldaras 
(1529) - paskutinis katalikų kunigas prieš reformaciją. Johnas Allenas (1637-1685), 
paskirtas Laudo arkivyskupo, atkurtoje parapijoje išbuvo 48 metus, beje, kaip ir jo įpė- 
dinis karaliaus Edvardo laikais Johnas Hamiltonas Mortimeris (1904-1952). 

Visoje Europoje dešimtys tūkstančių parapinių bažnyčių sudaro vietinės valdžios 
instituciją, kuri dažnai yra senesnė ir tęstinesnė už pasaulietinės. Parapijos atsiskaito 








353 











EUROPOS ISTORIJA 





vyskupui, o ne karūnai. Anglijoje jos senesnės už grafystes. Jų ribos beveik sutampa 
su kaimų bendruomenių ribomis, o bendruomenėse klebonas visada buvo centrinė 
gerbiama ir įtakinga figūra, nepriklausomai nuo politinės valdžios permainų ir žemės 
savininkų kaitos. Pastaruoju metu parapijos taryba tapo vietinės demokratijos elemen- 
tu; kartu su parapijos vandens pompa ir parapijos sale ji yra bendruomenės visuome- 
ninio gyvenimo centras. 

Parapiniai gimimų, vedybų ir mirčių rejestrai Anglijoje vedami nuo karalienės Elž- 
bietos I laikų ir yra vienas iš svarbiausių genealoginės bei demografinės informacijos 
šaltinių. Tai tikri vartai į vietinę istoriją." 

Tačiau svarbiausia, kad parapijos yra Europos kaimo gyvenimo stiliaus kertinis 
akmuo. Nepaliaujamas kaimiečių darbas visais metų laikais atlaikė baudžiavą, epide- 
mijas, badmečius, karus, nepriteklius ir net Europos Sąjungos Bendrąją žemės ūkio 
politiką: 

Far from the madding crowd's ignoble strife, 
Their sober wishes never learned to stray; 
Along the cool seguestered vale of life 
They kept the noiseless tenor of their way“. 
(Toli nuo miestų triukšmo ir kovų, 

Jie savo proto vedini blaivaus, 

Nesuvilioti šunkelių kreivų 

Gyvenimo keliu ramiai keliaus.) 





1082 m. gegužės mėnesį Venecijos miestas iš Bizantijos imperatoriaus gavo 
chartiją, garantuojančią jam tranzito laisvę ir atleidimą nuo mokesčių bei rinklia- 
vų visoje imperijos teritorijoje į vakarus nuo Bosforo. Venecijiečiams turėjo būti 
rezervuotos trys krantinės Aukso Rage. Tuo metu šios nuolaidos atrodė priimtina 
kaina už Venecijos pagalbą imperatoriaus karuose su normanais. Italijos prekyba 
su Levantu smarkiai sumažėjo po musulmonų užkariavimų VII amžiuje, ir Vene- 
cijos pirkliai, kurie buvo ne tik imperatoriaus pavaldiniai, bet ir jo sąjungininkai, 
didele galia pasigirti negalėjo. Taip jau susiklostė, kad 1082 metų Aukso bulė 
tapo labai svarbi. Suteikta Kryžiaus žygių ir Viduržemio jūros rytinės dalies 
pakartotinio atidarymo išvakarėse, ji pavertė Venecijos įlanką pagrindiniu Rytų 
prekybos su Vakarais centru, pagrindu sukaupti iš jūrų prekybos turtams, ne 
menkesniems už paties Konstantinopolio. Anksčiau šv. Marko (jo relikvijos buvo 
atgabentos į Rialtą 828 m.) miestas tūnojo greta esančios Torselo salos šešėlyje. 
Vengrų antpuoliai, kaip ir ankstesnis langobardų įsiveržimas, sukėlęs pirmąją 
pabėgėlių į šią lagūną bangą, nutraukė ryšius su Vokietija. Dabar transalpinei 
prekybai buvo lemta vėl suklestėti. Turėdamos visą grandinę fortų, prekybos sto- 
čių, o vėliau ir kolonijų Raguzoje, Korfu, Korinte, Kretoje ir Kipre, Venecijos 
galeros galėjo apginti vilkstines, gabenančias šilką, prieskonius, sidabrą, vergus, 
medieną, grūdus, druską. Venecijos Respublikos santykiai su Bizantija nebuvo 

sklandūs; 1182 metais visi jos pirkliai Konstantinopolyje buvo išžudyti. Tačiau 
Venecijos Respublika atsilaikė ilgiau negu imperija — iki 1797 metų, kai ją 
sunaikino Napoleonas. [GETAs] [MoREs] 

1084 metais Šartrezo vienuolyne netoli Grenoblio šv. Brunonas Kelnietis 
(1033— 1101) įkūrė kartūzų ordiną. Jo griežtos kontempliacinės taisyklės reikalavo, 
kad vienuoliai gyventų tylėdami, uždarose celėse. Tuo metu tai tikriausiai atrodė 
esantis tik senesniojo Kliuni modelio atšiauresnis variantas; tačiau iš tikrųjų tai 
buvo ženklas, kad lotynų Bažnyčia įžengia į sistemingos institucionalizacijos epo- 
chą. 1098 metais Sito vietovėje Burgundijoje prasidėjo ilga cistersų ordino karjera. 
Jis suklestėjo daugiausia šv. Bernardo Klerviečio (1090 — 1153) dėka. Kitur pasau- 
liečiai dvasiškiai ar „reguliarūs kanauninkai“ jungėsi į bendruomenes, grindžiamas 
skaistybės, neturto ir paklusnumo įžadais. Dauguma priėmė šv. Augustino regulą 
ir todėl buvo vadinami augustinais. Viena iš tokių grupių — premonstratai arba 
norbertinai, įkurta 1120 metais Premutre netoli Laono šv. Norberto, plito visoje 
Rytų ir Vakarų Europoje. Tais pačiais metais Kliuni vienuoliai pastatė bažnyčią, 
kuri penkis šimtmečius išliko didžiausia Vakarų krikščioniškajame pasaulyje. 

1085 m. vasarą Kastilijos ir Leono karalius Alfonsas VI užėmė musulmonų 
miestą Toledą. Tuo metu atrodė, kad tai tik eilinis įvykis prie krikščioniškojo ir 
musulmoniškojo pasaulio ribos: juk Alfonsas buvo Sevilijos emyro sąjungininkas, 
o emyro duktė — jo sugulovė. Tačiau pasirodė, kad tai buvo krikščionių rekon- 
kistos — 400 metų trukusios kovos dėl Pirėnų pusiasalio pirmasis žingsnis. Tole- 
das buvo didžiausia ir pačiame centre esanti taifa (dalinė karalystė), į kurias buvo 
susiskaldęs senasis Kordobos emyratas (taifų buvo apie 25). Jų susiskaldymas 
davė gerų progų krikščioniškiesiems valdovams. Nepraėjo nė dešimties metų ir 
Alfonso bendražygis Rodrigas Diazas de Vivaras (El Cidas) įžengė į Valensiją. Per 
šimtą metų krikščionių kova su musulmonais virto visuotiniu karu visais fron- 
tais — kas ką nualins. Maurai patyrė lemiamą pralaimėjimą 1212 metais ties Las 
Navas de Tolosos perėja. Užėmus Kordobą 1236 m., Seviliją 1248 m. ir Murciją 
1266 m., didžioji pusiasalio dalis atsidūrė krikščionių rankose. [et cipas] 

1095 m. lapkričio 27 Klermonto sinode Overnėje (Auvergne) popiežius Urbo- 
nas II pakvietė visus krikščionis kovoti už Jeruzalės išvadavimą. Sėdėdamas sos- 
te, pastatytame ant paaukštinimo kalvos šlaite žemiau Notr Dam diu Porto kated- 
ros, jis kreipėsi į didelę vyskupų su mitromis, riterių ir paprastų žmonių minią. 
Tuo metu popiežius stengėsi pasiekti vadinamąsias „Dievo paliaubas“, sustabdyti 
vietinius feodalinės visuomenės karus. Jis taip pat siekė susitaikyti su Bizantijos 
patriarchu ir buvo pasirengęs užjausti bizantiečius dėl jų Urbono II nelaimės — 
turkų veržimosi. Kvietimas užgavo jautrią stygą; minia ėmė skanduoti Dios lo volt 
(„Dievas to nori“); vienas iš kardinolų parpuolė ant kelių ir apimtas konvulsinio 
drebulio ėmė kalbėti Confiteor. Žmonės vienas per kitą skubėjo prisidėti prie jo. 
„Kryžiaus karo“ pasiūlymą pasigavo visa lotynų Bažnyčia. Pamokslininkai, tar- 
kim, Petras Atsiskyrėlis, visur jį skelbė. Nuo tada šešios ar septynios kartos grafų, 
karalių, paprastų žmonių ir net vaikų telkėsi į būrius „imti Kryžių“ ir kovoti su 
netikėliais Šventojoje žemėje. 

Kai XI a. pabaigoje Bizantijos princesė atvyko į Veneciją tekėti už dožo, pasirodė, kad 
ji valgo auksine šakute. Vyskupas papeikė ją už nederamą elgesį. Viduramžiais Vaka- 
ruose žmonės mėsą imdavo rankomis iš bendro dubens. Šakutė paplito tik renesanso 
metu ir buvo naudojama tik mėsos gabalams įsidėti į savo lėkštę". O visas stalo įrankių 
komplektas - peilis, šakutė ir šaukštas - yra XVIII amžiaus naujovė. 

Europiečių manieras galima gerai pažinti iš daugybės vadovų, mokiusių žmones, 
kaip elgtis. Seniausi iš tokių vadovų, pavyzdžiui, šv. Viktoro (mirė 1141 m.) De institu- 
tione novitarum, buvo skirti dvasininkams. XIII amžiaus bavarų Hofzucht („Dvaro auk- 
lėjimas"), kurio autoriumi laikomas Tannhauseris, buvo skirta netašytiems dvariškiams, 
kaip ir Johno Russellio XV amžiaus Book of Courtesye („Etiketo knyga“). Didžiausią 
įtaką iš tokio tipo knygų turėjo Erazmo Roterdamiečio De Civilitate Morum Puerilium 
(1530), kurios išėjo net 130 leidimų. Ji buvo perspausdinta ir Rusijoje, kai po 200 metų 
Petras I stengėsi „civilizuoti“ savo dvarą“ Ilgalaikio tarptautinio pripažinimo susilaukė 
Baldassare'o Castiglionės knyga // Cortegiano („Dvariškis“, 1528) bei panašus Lukas- 
zo Gornickio veikalas lotynų kalba (1566). Vėliau daug elgesio vadovų aukštajai visuo- 
menei, ypač pagal prancūziškąjį modelį, buvo naudojama geroms manieroms platinti 
vis didesniuose visuomenės sluoksniuose. 

Vienu metu istorikai geras manieras laikė greit praeinančiais mados dalykais. 
Tačiau rimti tyrinėtojai tvirtina, kad jos esančios gilių socialinių bei psichologinių pasi- 
keitimų išorinė išraiška. Galima nagrinėti, kaip keičiasi žmonių požiūris į bet kurią veik- 
lą, ir susieti su ilgalaikėmis tendencijomis. 

Pavyzdžiui, su spjaudymu susiję draudimai rodo daug esminių pasikeitimų: 

Nesispjaudyk virš stalo arba ant stalo (Anglija, apie 1463 m.) 

Nesispjaudyk per stalą, kaip medžiotojai daro (Vokietija, XV amžius) 

Spjaudydamasis nusisuk, kad ko nors neapspjautum. Jei ant žemės nukrinta 
skreplių, juos reikia ištrinti koja (Erazmas Roterdamietis, 1530) 

Jei tik įmanoma, reikėtų nesispjaudyti sėdint už stalo (Italija, 1558) 

Anksčiau buvo leidžiama spjaudytis ant žemės, aukšto rango žmonėms po kojo- 
mis <...>. Dabar laikoma, kad taip daryti nepadoru (Prancūzija, 1572) 

Dažnai spjaudytis yra nemalonus įprotis. Svarbių asmenų namuose reikia spjau- 
dyti į savo nosinę (...) Nespjaukite taip toli, kad paskui reikėtų ieškoti, kur nukrito 
seilės, norint jas ištrinti koja. (Lježas, 1714) 

Labai negražu praryti tai, ką reikėtų išspjauti (...) Nusispjovus į savo nosinę, ją 
reikia iš karto sulankstyti nežiūrint į ją ir įsidėti į kišenę (La Salle, 1729) 

Nedovanotinai šiurkščiai elgiasi vaikai, kurie spjaudo į veidą savo žaidimų drau- 
gams (La Salle, 1774) 

Spjaudymasis bet kada yra nemalonus įprotis. Jis ne tik šiurkštus ir brutalus, bet 
ir labai kenkia sveikatai (Anglija, 1859) 

Ar pastebėjote, kad mes dabar slepiame tai, ką mūsų tėvai nedvejodami rody- 
davo atvirai? (...) Spjaudyklė tapo baldu, kurio jau nebematysite šiuolaikiniuose 
namuose (Cabanes, 191 0) 

Įdomu, kad poreikio spjaudytis niekas nemėgino nuginčyti iki XVIII amžiaus, nors 
nuolat didėjo suvaržymai, kur, kada ir kaip spjaudytis. XIX amžiuje spjaudymasis pate- 
ko į nemalonę, ypač dėl baimės užsikrėsti džiova. Tačiau tam tikra veidmainystė buvo 
gero elgesio taisyklės ir paplitęs spjaudyklių naudojimas (jos buvo reikalingos dėl įpro- 
čio kramtyti tabaką). Tik XX amžiuje įsigalėjo visiškas draudimas spjaudytis. Londone 
autobusuose užrašai „Nespjaudyti“ išliko iki septintojo dešimtmečio. Tuo metu kai 
kurios roko grupės ragino savo gerbėjus spjaudytis, taip išreiškiant socialinį protestą. 
Tad, ko gero, spjaudymasis ir vėl gali tapti gerbtinu įpročiu. 

Kaip „civilizavimo procesas“ pamažu ugdo savęs ribojimą visoje visuomenėje, taip 
vaikų mokymas ugdo suaugusių savęs apribojimą: 

Taip ištisus šimtmečius trukęs socioistorinis procesas, kurio dėka to, kas laikoma 

gėdingu ir įžeidžiančiu kitus, lygis pamažu kyla, sutrumpintu pavidalu pakartojamas 

atskiro individo gyvenime (...) Tad galima kalbėti apie pagrindinių sociogenezės ir 
psichogenezės dėsningumų paraleles su biogenezės dėsningumais.“ 

Šios „civilizavimo“ teorijos kritikai gali nesutikti su tokiu siauru civilizacijos apibrė- 
žimu. Kitiems gali atrodyti, kad tai grynai vokiška teorija - dailios manieros ir tuščios 
galvos. Daugelis būtų linkę tvirtinti, kad savoir vivreė menas neapsiriboja gebėjimu 
kontroliuoti spjaudymosi įpročius, tiesiosios žarnos sutraukiamojo raumens veikimą ir 
naudojimusi sidabriniais stalo įrankiais. Norberto Eliaso „civilizacijos kreivės“ ir jo per- 
šama nelinijinės pažangos teorija įtikins ne visus. Tačiau visi sutiks, kad egzistuoja 
praraja, skirianti vadinamąjį „civilizuotą Vakarų žmogų“ nuo viduramžiškos elgsenos, 
visiškai nepaisiusios šiuolaikinių higienos, asmenybės gerbimo, jos privataus gyveni- 
mo neliečiamybės ir „asmeninės erdvės“ reikalavimų. Lieka tik apsvarstyti dar kai 
kuriuos viduramžių draudimus: 

Nemandagu <...> nenusiimti šalmo patarnaujant damoms. 

Nešnypšk nosies pirštais, kuriais imi mėsą. 

Jei nori nusivalyti burną, mandagiai padaryk tai savo apsiaustu. 

Perdimą galima užmaskuoti atsikosėjimu. 

Prieš atsisėsdamas pasižiūrėk, ar suolas švarus. 

Nemandagu sveikintis su žmogum, kai jis šlapinasi ar tuštinasi. 

Valgydamas nepamiršk neturtėlių, ir Dievas tau atlygins'. 














EL CIDAS 


Riteris Rodrigas Diazas mirė Valensijoje 1099 metais. Istorija sako, kad jo gyvenimas 
praėjo kovojant čia maurų pusėje, čia prieš juos. Tačiau legenda apdovanojo jį ara- 
bišku epitetu al-sayyid arba El Cid („Ponas“) ir padarė nė mažiausios dėmelės netu- 
rinčiu krikščionybės gynėju, Kastilijos nacionaliniu didvyriu. Praėjus vos šimtui metų 
nuo jo mirties, legenda jau klestėjo, jamžinta epiniame romane E/ canto del mio Cid :- 
(žr. III priedą, 23). 

Istorinių personažų tapimas nacionaliniais didvyriais yra daug sudėtingesnis pro- 
cesas už paprasčiausią garsių vyrų ar moterų šlovinimą. Tai kolektyvinio identiteto, kurį 
galima apibūdinti tik atsiribojant nuo priešiškų kaimynų ar engėjų, paieškos. Anglijoje, 
kurios istorijoje buvo itin mažai svetimšalių įsibrovėlių, vienintelis galimas pretendentas 
į šį vaidmenį buvo Robinas Hoodas, neaiškaus plauko plėšikas, gynęs paprastus žmo- 
nes nuo anglų-normanų baronų“ „ Anglijos kaimynų nacionaliniais didvyriais galėjo 
tapti tik tie, kurie kovojo su anglais - pavyzdžiui, Llewellynas ap Gruffyddas, Williamas 
Wallace'as „Narsioji širdis“, Hughas O'Neillas, Joanna d'Arc. O vėlesnėje istorijoje bri- 
tų nacionaliniais didvyriais galėjo būti tik kariai, tokie kaip admirolas Nelsonas arba 
hercogas Welingtonas, išgelbėję imperiją nuo jos užsienio priešų. Albanijoje Geor- 
ge'as Castriota (žinomas kaip Skanderbegas, 1403-1467) laikomas, panašiai kaip El 
Cidas, pasipriešinimo Osmanams simboliu, nors ir jis buvo prisijungęs prie Osmanų ir 
musulmonų ir tik vėliau nusisuko nuo jų. 

Nacionalinių didvyrių kultas tapo „privalomas“ XIX amžiuje, kai romantizmas susi- 
dūrė su nacionalizmu. Tautos, neturėjusios senesnių laikų didvyrių, jais padarė vėles- 
nių laikų veikėjus - Kosciušką, Košutą ir Šamilį, kovojusius su rusais; Andreasą Hoferj 
Tirolyje, kovojusį su prancūzais; Janosiką, tą „Tatrų Robiną Hudą“, kovojusį su austrais. 
Šiaurinėje Tatrų pusėje Janosikas yra lenkų kalniečių didvyris, o pietinėje - Slovakijos 
nacionalinis herojus“ „ Kalbėdami apie Europos identitetą teisybės dėlei turėtume pri- 
minti, kad kol kas dar nėra visos Europos nacionalinio didvyrio ar didvyrės. 











Visos šios naujovės prisidėjo prie to, ką mokslininkai pavadino „XII amžiaus 
renesansu“ — metu, kai išaugus pasitikėjimui savimi ir gerovei Vakarų krikščio- 
niškasis pasaulis sąmoningai stengėsi įgyvendinti savo idealus. Tokie istoriniai 
procesai kaip ginčas dėl investitūros ar Kryžiaus žygiai buvo ne tik naujos ener- 
gijos pasireiškimai; jie buvo ir „ideologiniai“. Naujasis mentalitetas organiškai 
troško žinių. Pripažintuose intelektualiniuose centruose pastebimas knygų skai- 
čiaus didėjimas, komplektuojamos bibliotekos. Žavimasi lotynų klasikais; lotynų 
kalba buvo apvalyta ir patobulinta; madinga tapo lotynų poezija — ne tik aukš- 
toji, bet ir žemoji: 

Meum est propositum in taberna mori, 
Ut sint vina proxima morientis ori. 
Tunc cantabunt letius angelorum chori: 
„Sit Deus propitius huic potatori“ 7? 
(Oi, kaip aš numirt tavernoje norėčiau, 
Ir kad vyną gert ir mirdamas galėčiau. 
Kad girdėčiau choro angelų balsus: 
„Dieve, latro sielai būki atlaidus"“.) 

Buvo rašomi patys įvairiausi istoriniai veikalai — nuo paprasčiausių kronikų 
bei šventųjų gyvenimų iki įmantrių traktatų, tarkim, Guiberto de Nogento De pig- 
noribus sanctorum (apie 1119 m.), Williamo iš Malmesbario Gesta regum (1120) 

arba Otto von Freisingo Gesta (apie 1156 m.), kuriame pasakojama apie impera- 
toriaus Frydricho I žygdarbius. Kupiname prasimanymų veikale Historia Regnum 
Britanniae (apie 1136 m.) Geoffrey iš Monmoto surinko pasakojimus ir legendas 
apie keltų praeitį. Vėliau jas eksploatavo ir dailino daugybė poetų ir trubadūrų. 
Kanonų teisės sisteminimas, ypač Gratiano iš Bolonijos veikale Decretum (1141), 
paskatino daugybę romėnų teisės studijų, kurias pradėjo Irnerius (kūrybos vir- 
šūnė apie 1130 m.) ir tęsė kiti glosatoriai (rankraščių aiškintojai). Verčiama labai 
daug arabų ir senovės graikų veikalų; tuo užsiėmė ir tokie mokslininkai kaip 
Adelardas iš Batho ar Burgundijas iš Pizos. Salerne, Monpeljė ir visų pirma Bolo- 
nijos miestuose klestėjo teisės, medicinos ir bendrojo lavinimo mokyklos. Į 
šiaurę nuo Alpių prie katedrų įkurtos mokyklos, pavyzdžiui, Šartro ar Paryžiaus, 
lenktyniavo su senesniais vienuolynų centrais, kur įžymiausia figūra buvo šv. 
Anzelmas iš Aostos (1033— 1109), anksčiau buvęs Beko vienuolyno abatu ir Ker- 
tenberio arkivyskupu. Palerme Sicilijoje ir Tolede Ispanijoje senovės išmintis, 
išsaugota arabų mokslininkų, pagaliau buvo perduota krikščioniškajam pasauliui. 
Averroeso iš Kordobos (Ibn Rushdo, 1126— 1198) komentarai padarė Aristotelį 
viduramžių filosofu. Musulmoniškoji Ispanija davė Europai dešimtainę skaičių 
sistemą ir matematikos žinių. [xaTiIvAH] 

Dvaro literatūra kuriama kaip atsakas į prasčiokišką baronų gyvenimo būdą 
ir į slogią Bažnyčios etiką. Iš pradžių buvo du svarbiausi literatūriniai centrai: 
šiaurinės Prancūzijos dvaruose, kur išpopuliarėjo chansons de geste, šlovinan- 
čios frankų ir karaliaus Artūro dvaro riterių žygdarbius, ir Akvitanijos dvare prie 
Puatjė, kurio specializacija — chansons d'amor — dvaro meilės dainos. Pirmoji 
kryptis, kuri produktyviausia kelis dešimtmečius po 1120-ųjų, buvo smarkiai pri- 
klausoma nuo Karolio Didžiojo kulto. Tai ypač ryškiai matyti epinėse, pavyzdžiui, 
La Chanson de Roland ir jos poveikyje sukurtose poemose Pėlėrinage de Charle- 
magne arba La Prise d'Orange. Antroji kryptis, iškilusi po 1170 metų, sukūrė 
stilizuotą 31 dalies elgesio kodeksą De Arte Honeste Amandi („Garbingos meilės 
menas“), užrašytą Andreaso Capellano. Tos taisyklės išaukštino dompna („myli- 
mąją") — riterio meilės objektą, apversdamos aukštyn kojomis tuo metu priimtus 
lyčių santykius ir nepaisydamos įsigalėjusių vedybinių papročių. „Vedybos — 
Meilei ne kliūtis“, — tvirtino Andreasas. Šis žanras tikriausiai bus kilęs iš musul- 
monų laikų Ispanijos, tačiau jį perėmė visi Pietų trubadūrai, o išplatino Šiaurės 
truverai ir Vokietijos minezingeriai. Vienas iš Tristano autorių rašė: „Meilė stip- 
resnė už įstatymus“. Pripažintas riterių romano meistras buvo Chrėtienas de Trua 
(apie 1135— 1190 m.) iš Šampanės. Jis sukūrė trilogiją apie karaliaus Artūro dva- 
rą: Yvain, ou le Chevalier au Lion, Lancelot, ou le Chevalier d la Charrette ir Per- 
ceval, ou le Conte du Graal. [TRisTANAS] 

Vokietijos imperijos kovą su popiežiais visada apsunkindavo Italijos politika. 
XII ir XIII amžiais reikalai galutinai susipainiojo, o visos konfliktuojančios pusės 
smarkiai susilpnėjo. Be hildebrandiškos popiežių ideologijos, Vokietijos impe- 
ratoriams teko kovoti su gimininių kunigaikštysčių, ypač Saksonijos, išcentrinė- 
mis tendencijomis; su dinastiniais kivirčais pačioje Vokietijoje, ypač tarp Velfų 

XATIVAH 


Popieriaus gaminimo menas ir amatas Europoje pirmą kartą paminimas 1144 m., kal- 
bant apie mažą maurų miestelį Ksativą (XATIVAH); dabar San Filipė netoli Venecijos. 
Taigi popieriui prireikė 1000 metų, kol jis atkeliavo į Europą iš Kinijos per Samarkandą 
ir Kairą. Dar po šimto metų Italijoje, tikriausiai Fabriano vietovėje netoli Ankonos, buvo 
padaryta svarbių technologijos patobulinimų, tarkim, tinklinio formavimo cilindro panar- 
dinimas bei vandens ženklų panaudojimas. Pirmasis iš žinomų vandens ženklų buvo 
didžioji raidė F (reiškianti Fabriano). 

Iš ten popierius ėmė plisti į visas šalis, pamažu pakeisdamas senesniąsias rašymo 
medžiagas - papirusą ir pergamentą. Pirmieji popieriaus malūnai buvo pastatyti Amber- 
te Overnėje (1326), Trua vietovėje (1338), Niurnberge (1390), Leiroje (Portugalija, 1411), 
Hertforde Anglijoje (XIV a. viduryje), Konstantinopolyje (1453), Krokuvoje (1491) ir Mask- 
voje (1565). Išradus spausdinimą, popieriaus paklausa sparčiai didėjo. [sPAUsDINIMAS] 

Standartiniai popieriaus lapų dydžiai buvo įvesti Bolonijoje 1389 metais: „imperial“ 
(22x30 colių), „royal“, „medium“ ir „kanceliarinis“. Knygų puslapiai buvo padaromi 
sulenkiant popieriaus lapus pusiau (folio), du kartus (guarto) ar tris kartus (octavo). 
1783 metais broliai Montgolfierai, kuriems priklausė popieriaus fabrikai prie Anonės, 
pasidarė iš popieriaus oro balioną. Tačiau pagrindinė popieriaus paskirtis buvo žinių 
platinimas. „Šlovė popieriaus išradėjui, - rašė Herderis. - Jis nusipelnė literatūrai dau- 
giau negu visi pasaulio monarchai". 

Rankų darbo popieriaus entuziastų netrūksta ir dabar. Yra ir Tarptautinė popieriaus 
istorikų asociacija, Vokietijoje leidžianti savo žurnalą, ir keliolika popieriaus muziejų. 
Senoviniai popieriaus fabrikai tebeveikia Fabriano vietovėje, Mulen Rikar-an-Ba vietovė- 
je Prancūzijoje, Kog an de Zano vietovėje Nyderlanduose, Nyderzcvonice Vokietijoje, 
prie šv. Albano bažnyčios Bazelyje (Šveicarija) ir Dušniki Zdroj vietovėje Silezijoje! 








ir Hohenštaufenų dinastijų; su atkakliai ginančiais savo nepriklausomybę Lom- 
bardijos miestais; su savavaliu ir neklusniu Romos miestu; su tolimąja Sicilijų 
karalyste. Taigi imperatoriaus valdžios kelias buvo kupinas kliūčių. Pretendentai 
pirmiausia turėjo užsitikrinti vokiečių bajorų bei vyskupų paramą ir laimėti 
Vokietijos karaliaus rinkimus. Tik tada jie galėjo pradėti baigiamąjį tų varžybų 
etapą — siekti, kad popiežius karūnuotų imperatoriumi. Daugiau nei šimtą metų 
šiam bėgimui su kliūtimis ryžtingi trijų kartų Hohenštaufenų iš Veiblingeno 
dinastijos atstovai — Frydrichas I Barbarosa, Henrikas VI ir nepakartojamasis 
Frydrichas II — eikvojo visą savo energiją. 

Barbarosa, Švabijos kunigaikščio Hohenštaufeno ir Velfų giminės Bavarijos 
kunigaikštytės sūnus, buvo vedęs Franš Kontė ir Arlio grafysčių paveldėtoją, kai 
jį karūnavo karaliumi. Taigi, turėdamas tvirtą valdžios pagrindą, jis buvo pajėgus 
sutaikyti besiriejančius vokiečių kunigaikščius. Pagrindinis Barbarosos varžovas 
Velfų giminės Saksonijos ir Bavarijos kunigaikštis Henrikas Liūtas galų gale 
buvo sužlugdytas imperijos teismo, atėmusio svarbiausias jo valdas. Tačiau 

susidūrimas Bezansono seime 1157 metais, kur popiežiaus legatas apibūdino 
imperijos karūną kaip bažnytinę beneficiją, atgaivino seną ginčą dėl investitūros. 
O antrasis susirėmimas Ronkalio seime 1158 metais, kuomet imperijos šalininkai 
iškėlė podesta (imperatoriaus vietininko) viršenybę visų kitų pareigūnų atžvilgiu 
imperijos miestuose, tik pakurstė nesiliaujančius karus tarp Lombardijos lygų. 
Barbarosa perėjo viską, kas buvo tekę jo pirmtakų daliai — popiežiaus eksko- 
munikavimą, antipopiežiaus rinkimus, feodalų maištus Vokietijoje, konfliktą 
Romoje, šešias varginančias ekspedicijas į Italiją. 1177 m. liepos 24, praėjus 
šimtui metų nuo Kanosos įvykių, Venecijoje, Šv. Marko bazilikos prieangyje, jis 
puolė ant kelių prieš popiežių Aleksandrą III ir gavo nuodėmių atleidimą. Tačiau 
kaip ir Kanosoje tai buvo tik gestas. Meistriškas Barbarosos ėjimas — sūnaus ir 
sosto įpėdinio Henriko (valdė 1190— 1197 m.) apvesdinimas su normaniškąja 
Sicilijos karalystės sosto įpėdine Konstancija iš Apulijos. 1186 metais jis dalyva- 
vo jaunosios poros vestuvių iškilmėse Milane, kurį prieš 18 metų buvo užėmęs 
po žiaurios apgulties. Įsitikinęs, kad taip galutinai atplėšė popiežius nuo jų 
sąjungininkų Sicilijoje, Barbarosa išvyko į trečiąjį Kryžiaus žygį, iš kurio nebe- 
grįžo. [cowseiRo] 

Barbarosos vaikaitis Frydrichas II (valdė 1211 — 1250 m.) buvo jo ryšių su Sici- 
lija „palikuonis“. Jis paveldėjo iš tėvų asmeninę Sicilijos sąjungą su imperija ir 
taip puoselėjo savąją Sicilijos karalystę, kad mažai dėmesio teliko kitoms jo val- 
doms. Frydrichas buvo Kryžiaus žygių dalyvis, kalbininkas, filosofas, ornitologas, 
meno globėjas, žydų gynėjas, haremo laikytojas; jį popiežius du kartus eksko- 
munikavo už nepaklusnumą, o Visuotinis susirinkimas oficialiai pasmerkė kaip 
eretiką. Frydrichas valdė Pietuose kaip despotas, įvedęs ne tik valstybės, bet ir 
Bažnyčios efektyvų administravimą, net skatino savo asmens kultą — imperato- 
riaus garbinimą. Jis vadovavo savo puikiam, aukštos kultūros dvarui Palermo 
mieste: tai buvo nuostabus lotynų, vokiečių, žydų, graikų ir saracėnų kultūrų 
elementų mišinys. Amžininkai jį paprasčiausiai laikė stupor mundi (pasaulio ste- 
buklu). 

Tačiau valdyti tokią margą feodalinę valstybę autokratinėmis priemonėmis 
buvo neįmanoma ir už Neapolio bei Sicilijos ribų Frydrichas II ne kartą priverstas 
daryti nuolaidas, kad išlaikytų savo imperiją. Vokietijoje, suteikęs teisių chartiją 
Bažnyčiai (1220), jis atsisakė Bažnyčios žemių tiesioginės kontrolės vildamasis, 
kad galės valdyti jas per prelatus, tokius kaip Kelno arkivyskupas Engelbertas. 
Taip Frydrichui II pavyko pasiekti, kad jo sūnų Henriką VII išrinktų Romos kara- 
liumi. Vormso suvažiavime 1231 metais jis paliepė Henrikui paskelbti Statutum 
in favorem principum, kuriuo pasauliečių kunigaikščiams buvo suteiktos tokios 
pat plačios teisės kaip ir vyskupams. Rytuose imperatorius suteikė neribotą val- 
džią savo senam Kryžiaus žygių draugui Hermanui von Salzai, pirmajam kryžiuo- 
čių ordino didžiajam magistrui, kuris ne kartą tarpininkavo jo derybose su Roma. 
Šiaurinėje Italijoje jo mėginimus sustiprinti Gibelinų grupuotę nuolat paversdavo 
niekais priešiška popiežių, ypač Grigaliaus IX (1227 —1241), ir Lombardijos mies- 
tų lygos taktika. 

Šventojo teismo lygai (Heilige Fehme) tenka garbė būti pačia seniausia Europos slap- 
tąja organizacija - žinoma, išskyrus tas, kurios taip ir liko paslaptyje. Ji iškilo per suirutę 
Vokietijoje po to, kai imperatorius XII a. pabaigoje paskelbė už įstatymo ribų Henriką 
Liūtą, Velfų šalininkų vadą. Lygos tikslas - vykdyti teisingumą ten, kur nesiekė impera- 
toriaus valdžia, naudojantis slaptaisiais teismo procesais Freischėffen arba francs-ju- 
ges, ir laikyti gyventojus baimėje. Lyga turėjo savo elitinę kastą - tai buvo vadinamieji 
Wissende, „žinantieji“ sudėtingą priesaikų, ženklų, ritualų sistemą ir hierarchinę struktū- 
rą. Jai vadovavo Oberstuhlherr; iš pradžių juo buvo Kelno arkivyskupas. XIV amžiuje 
lyga turėjo 100 000 narių. Vestfalijoje jos veikla buvo oficialiai pripažinta. XV amžiuje į 
lygą buvo įstojęs net pats imperatorius Zigmantas I, jos įtaka nemažėjo iki pat paskuti- 
niojo teisinių reformų dešimtmečio. Paskutinis lygos susirinkimas įvyko 1568 metais. 

Femgerichte (slaptieji teismai) laikėsi griežtai nustatytų procedūrų, išklausydavo liu- 
dytojus, kaltintojus ir gynėjus. Tačiau vienintelis jų nuosprendis - mirties bausmė. Nuteis- 
tieji būdavo pakariami ant medžio, į kurį įsmeigiamas peilis su paslaptingomis raidėmis 
SSGG (reiškiančiomis žodžius Stein, Strick, Grass, Grūn - akmuo, virvė, žolė, žalias). 

Slaptąsias draugijas galima suskirstyti į politines, religines, visuomenines ir nusikals- 
tamas, nors tos kategorijos dažnai kone sutampa. XVII a. pradžioje apie savo egzista- 
vimą viešai paskelbti nusprendė mistinė Rožės kryžiaus brolija. Jos okultinę teosofiją 
susistemino anglas Robertas Fluddas (1574-1637). Brolijos teosofija susilaukė nemažo 
susidomėjimo visoje šiaurinėje Europoje, ja domėjosi ir Baconas bei Descartes, ji turėjo 
nemažos įtakos ankstyvajam masonų judėjimui. [MAsONAI] 

1776-1785 metais neilgai gyvavęs Adamo Weishaupto Luminarijų ordinas siūlė 
labai pažangius socialinių reformų Bavarijoje projektus. Jo nariai palaikė glaudžius 
ryšius su masonais ir net su jakobinais. XVIII a. pradžioje pasirodė karbonarai, mafija ir 
slaptosios draugijos Airijoje. Kai kurios iš jų išliko iki šių dienų". [ORANGE] 

Istorijos aiškinimas sąmokslais nėra populiarus. Tačiau Europos istorijoje niekada 
netrūko slaptų draugijų, sąmokslų ir sąmokslininkų. 





Frydrichas gyveno sumaištyje, kurią sukėlė ne vien tik pats. Jaunystėje jį glo- 
bojo popiežius, vienu metu net išnuomojęs jam Siciliją, o imperatoriumi Frydrichas 
tapo tik po dvidešimt metų trukusių Vokietijos baronų tarpusavio karų, kuriuose 
popiežius atsisuko prieš savo buvusį beneficiantą ir popiežiaus klientą Otoną iš 
Brunsviko. Frydrichas nedalyvavo lemtingame mūšyje prie Buvino Flandrijoje, kai 
prancūzai sumušė Otono antipopiežiškąją koaliciją. Tikra politinės karuselės iro- 
nija buvo tai, kad popiežiai tada atsisuko prieš jį. 1235 metais jis jėga atkūrė tvar- 
ką Vokietijoje, ištremdamas savo vyresnįjį sūnų Henriką — jo vietą užėmė jaunes- 
nysis sūnus Konradas. 1236—1237 metais prie Kortenuovos sutriuškino 
Lombardijos miestų pajėgas ir surengė paradą Kremonoje net su drambliais, 1241 
metais paskandinęs popiežiaus laivyną prie Genujos, jis paėmė įkaitais visą pulką 

jam priešiškų arkivyskupų ir abatų. Tačiau 1248 metais, po nesėkmingo Parmos 
apgulimo, Frydrichas neteko savo haremo. Atrodė, kad nebėra žemėje jėgos, kuri 
galėtų apginti jį nuo Velfų ir Gibelinų šalininkų neapykantos. 

Po Frydricho mirties nei jo sūnui Konradui IV (valdė 1250 — 1254 m.), nei vai- 
kaičiui Konradinui (mirė 1268 m.) nepavyko jėga primesti Hohenštaufenų pavel- 
dėjimo teisės ir imperiją vėl paralyžiavo ilgas tarpuvaldis (1254 — 1273). Popiežiai 
vėl pareikalavo aukščiausios valdžios Sicilijoje, kuri buvo perduota prancūziška- 
jai Anžu (Anjou) giminei. Nors popiežiai nominaliai ir nugalėjo, tačiau faktiškai 
jie darėsi vis labiau priklausomi nuo Prancūzijos karalystės. Popiežiaujant Griga- 
liui X (Tedaldo Visconti, 1271 — 1276) galų gale buvo baigta kurti greito ir efek- 
tyvaus popiežiaus išrinkimo procedūra. [koNkLAva] 

Iš imperijos vargų daugiausia naudos turėjo Prancūzija. XI amžiuje Kapetin- 
gų karaliai valdė tik nedidelį karališkąjį domeną II de Franso provincijoje aplink 
Paryžių; kitur karaliaus prerogatyvas faktiškai buvo perėmę karalystę sudarantys 
lenai. Tačiau pradedant Liudviku VI (valdė 1108— 1131 m.) keletas ilgai valdžiu- 
sių monarchų labai sustiprino Prancūziją. Tai padaryti jiems padėjo ir didelis 
demografinis pakilimas, ypač šiaurinėse provincijose, klestinčių komunų augi- 
mas ir reikšmingi teritoriniai užkariavimai, ypač Pietuose. Liudvikas VII (valdė 
1137— 1180 m.) buvo pakankamai stiprus, kad sutelktų visus Prancūzijos bajo- 
rus antrajam Kryžiaus žygiui, o vėliau galėtų keliauti į Kompostelą ir Kanterbe- 
rį kaip maldininkas, nebijodamas, kad jam išvykus karalystėje kils vidaus karai. 
Išsiskyręs su žmona Eleonora Akvitaniete, kuri tuoj pat ištekėjo už jo vasalo 
Anglijos karaliaus Henriko II, jis jautė pažeminimą matydamas, kaip auga jo 
varžovų Plantagenetų karalystė nuo Škotijos sienų iki Pirėnų pusiasalio. Tačiau 
krizė praėjo ir Kapetingams buvo lemta vėl atgauti savo viršenybę (žr. III priedą, 
26). [Gorika] 

Tuo metu Prancūzijos ir Anglijos reikalai buvo glaudžiai susiję. Anžu, arba 
Plantagenetų, dinastija atsirado iš anglų ir normanų vedybinių ryšių: Vilhelmo 
Užkariautojo anūkė Matilda ištekėjo už Anžu grafo Žofrua Plantageneto. Jų 
sūnus Henrikas II (valdė 1154— 1189 m.) padarė galą Stepono valdymo laikotar- 
pio anarchijai ir pakankamai ilgai išgyveno su savo karaliene Eleonora, kad pra- 
dėtų valdovų dinastiją, išsilaikiusią Anglijos soste iki 1399 metų. Jo valdymo 
metus paženklino teisės reforma, Anglijos įsiveržimas į Airiją, nepaliaujamos 
kelionės po visas savo valdas nuo Nortumberlendo iki Gaskonės ir Bažnyčios 
konfliktas su valstybe, pasibaigęs arkivyskupo Tomo Beketo nužudymu (1170). 
Vyresnysis iš likusių gyvų jo sūnų Ričardas Liūtaširdis (valdė 1189— 1199 m.) 
buvo visiškai pasinėręs į Kryžiaus žygius. Ričardo brolis Jonas Bežemis (valdė 
1199—1216 m.) prarado savo pavaldinių pasitikėjimą dėl nuolatinių tironiškų 
veiksmų, neteko Normandijos kunigaikštystės po pralaimėjimo mūšyje prie Buvi- 
no (1214) ir išleido iš rankų iniciatyvą Anglijos vidaus politikoje, padaręs Didžio- 
joje Laisvių Chartijoje (1215) išdėstytas nuolaidas. Jo sūnus Henrikas III valdė 
labai ilgai (1216— 1272), o Dantė jam surado vietą „pragaro prieangyje tarp 
nevaisingų sielų“ (žr. III priedą, 33). 

Šv. Deniso vienuolyno netoli Paryžiaus apsidėje, kurią abatas Sugeras užbaigė statyti 
1143 ar 1144 metais ir kuri laikoma gotikinio stiliaus pirmuoju pavyzdžiu, lankytojams 
rodomos smailios arkos. Vis dar tebesiginčijama, ar tikrai šis statinys ankstesnis už 
Senso katedros, kuri buvo statoma tuo pat metu, gotikinį skliautą. Tačiau seniausia 
Prancūzijos bazilika, daugelio karalių karūnavimo ir laidojimo vieta bei oriffamme (Pran- 
cūzijos karaliaus vėliavos) buveinė tikrai tinkama vieta tokiam svarbiam įvykiui. Ir visai 
neabejotina, kad ji senesnė už Paryžiaus Notr-Dam, tą „pereinamojo stiliaus“ šedevrą, 
bei už garsiąsias Šartro, Reimso ir Amjeno katedras. 

Gimusi Prancūzijoje, gotika paplito visame katalikų pasaulyje ir tapo pagrindiniu 
viduramžių bažnyčių stiliumi į šiaurę nuo Alpių. Buvo pastatyta dešimtys gotikinių 
katedrų — nuo Sevilijos vakaruose iki Dorpato rytuose, nuo Lundo šiaurėje iki Milano 
pietuose. Jas mėgdžiojo tūkstančiai parapinių bažnyčių. 

Daugelis žinovų tvirtina, kad didžiausias estetinis efektas pasiektas Sent Šapelės 
(Sainte-Chapelle) katedroje Paryžiuje, kuri užbaigta statyti 1248 metais karaliaus 
šv. Liudviko paliepimu. Nors ji ir mažesnė už didžiąsias katedras, tačiau tai nepapras- 
tai subtilus ir kupinas šviesos statinys, jo aukštus grakščius langus puošia nuostabūs 
vitražai. 

Toli nuo jos Šventos Trejybės koplyčia karaliaus rūmuose Liubline, tarp Vyslos ir 
Bugo upių, yra vienas iš tų kultūros orientyrų, kurie leidžia traktuoti Europą kaip vienti- 
są sistemą. Tai grynai gotikinio stiliaus koplyčia, kurią karalius Vladislovas Jogaila (mirė 
1434 m.) pastatė Lenkijos-Lietuvos sostinei, taip ir netapusiai realybe — tolimas, 
paprastas, primityvokas Sent Šapelės aidas. Jos, kaip ir kaimyninės Sandomyro goti- 
kinės katedros vidaus sienos su tikrai bizantine prabanga buvo išdekoruotos fresko- 
mis, kurias tapė iš Rusijos, o gal ir iš Osmanų užgrobtos Makedonijos atsigabenti 
dailininkai. Ji stovi kaip tik toje vietoje, kur Vakarų architektūra susiduria su Rytų deko- 
ratyviniu stiliumi. Koplyčios užbaigimo data nurodyta ilgo dedikacinio užrašo senąja 
bažnytine slavų kalba pabaigoje: 1418 m., šv. Lauryno diena. 

Tačiau gotika nesibaigė viduramžių bažnyčių statyba. Ji atgijo kaip mėgstamiau- 
sias romantikų epochos architektūrinis stilius. Romantikai stengėsi atgaivinti šio stiliaus 
estetinį patrauklumą ir pritaikyti jį įvairiausiems pasaulietiniams pastatams. Mančeste- 
rio rotušė, karaliaus Liudviko pasakiškoji pilis Noišvanstaine Bavarijoje, austrų vanden- 
tiekio statiniai Krokuvoje - visi jie yra abato Sugero apsidės, stovinčios prie tryliktosios 
Paryžiaus metro linijos galutinės stotelės, palikuonys. 

Visos šiuolaikinės gotikos stiliaus interpretacijos kupinos XIX amžiaus entuziazmo. 
Schlegelio, Ruskino ir Viollet-Ie-Duco teorijos buvo ne mažiau tiesmukos nei jų polinkis 
„patobulinti“ viduramžių originalus, tarp jų ir šv. Deniso apsidę. Nuo „netramdomos 
paniekos“ objekto ir „laukiniškumo“ sinonimo (cituojant Ruskino žodžius) gotikos stilius 
tapo besaikio liaupsinimo objektu". Goethės esė Von deutscher Baukunst („Apie vokie- 
čių architektūrą“), kuriame mitologizuojama Strasbūro katedros statybos pradžia ir jos 

statytojas Erwinas von Steinbachas, buvo įkvepiantis pavyzdys daugeliui kitų. Ilgainiui 
tai net sugundė vokiečių mokslininkus tvirtinti, kad gotikos stilius yra vokiečių nuosa- 
vybė. Tačiau iš tikrųjų gotika yra vienas labiausiai internacionalinių stilių su daugybe 
vietinių variantų. Tai viena iš daugelio gijų, kuria pasinaudojant galima pinti teorijas 
apie Europos kultūros vieningumą“. 











Pirmaisiais Plantagenetų valdymo dešimtmečiais prasidėjo anglų įsiveržimai į 
Airiją. Anglų ir normanų avantiūristų gauja, vadovaujama Pembroko grafo Ričar- 
do, turėjusio „Strongbow“ („Stipriojo lanko") pravardę, surengė sąmokslą nuvers- 
tam nuo sosto Leinsterio karaliui paremti. Jų šarvuoti riteriai po išsilaipinimo 
Veksforde 1169 metais taip giliai įsiskverbė į šalį, kad Henrikas II nusprendė 
pasekti jais ir priėmė. Nuo to laiko anglai iš Airijos jau niekada nebepasitraukė. 
Jonas Bežemis gavo Dominus Hiberniae („Airijos valdovo“) titulą dar tėvui gyvam 
esant. 1210 metais Dubline jis įkūrė nuolatinę anglų koloniją, sudarydamas keletą 
grafysčių, kurias pagal Anglijos teisę valdė anglų teismo valdininkai. Valdant 
Henrikui III buvo imtasi pirmųjų diskriminacinių priemonių teisiškai atskirti atvy- 
kėlius nuo vietinių gyventojų ir neprileisti airių prie valdžios. 

Eleonora Akvitanietė (1122—1204) — tikriausiai viena iškiliausių to meto 
asmenybių. Ji ne tik didžiadvasė moteris, bet ir darė didžiulę įtaką politiniam bei 
kultūriniam gyvenimui. Ji buvo nepalenkiama didelės kunigaikštystės paveldėto- 
ja, ištekėjo būdama 15 metų, tačiau už nepaklusnumą savo vyrui karaliui buvo 
suimta ir sugrąžinta iš antrojo Kryžiaus žygio. Sulaukusi 28 metų išsiskyrė ir po 
dviejų mėnesių ištekėjo, iš anksto suplanavusi didžiausią to šimtmečio dinastinį 
valstybės perversmą. Baigdama penktąją dešimtį, Eleonora vėl išsiskyrė dėl savo 
vyro nesantuokinių ryšių su gražiąja Rozamunda iš Godstou ir sugrįžo prašmat- 
niai valdyti į savo gimtąjį Puatjė (Poitiers). Eleonorai buvo lemta savo akimis 
pamatyti, kaip iš jos vaikų ir vaikaičių vienas tapo imperatoriumi ir net trys Ang- 
lijos karaliais; dar tarp jų buvo Jeruzalės bei Kastilijos karaliai, Bretanės kuni- 
gaikštis ir Prancūzijos karalienė. Puatjė dvare, apsupta panašių į save damų pul- 
kelio, ji tapo „trubadūrų karaliene“: 


Domna vostre sui e serai, (Jūsų aš esu ir Jūsų būsiu, 

Del vostre servizi garnitz. Tiktai Jums tarnausiu visada; 
Vostr'om sui juratz e plevitz, Šita mano priesaika — šventa, 
E vostre m'era des abans. Davęs ją esu Jums kitados. 

E vos etz lo meus jois primers, Mano meilė buvote pirmoji, 

E si seretz vos lo derrers, Ir mylėti Jūsų nenustojęs, 

Tan com la vida m'er durans“'. Aš mirties sulauksiu valandos.) 


Priešiški prancūzų komentarai stengėsi apjuodinti Eleonorą pasakojimais apie 
nunuodijimą ir incestą. Tačiau ji išliko šalies, kurią jos priešai stengėsi sunaikin- 
ti, svarbiausia kultūros istorijos figūra. 

Mat Akvitanija buvo savito kultūrinio ir lingvistinio regiono, kuris dabar 
žinomas kaip Occitania, centrinė dalis. Langue d'oc (oc kalba), kurioje oc reiškia 

„taip“, visiškai skyrėsi nuo langue d'oil (oil kalba), kuria buvo kalbama šiaurinė- 
je Galijoje. Ši kalba buvo paplitusi Pietuose, nuo Katalonijos iki Provanso. Jai ne 
kliūtis buvo politinės sienos nuo Aragono karalystės iki Arelato (Burgundijos ir 
Arlio karalystė), kuris vis dar priklausė imperijai. XII amžiuje ir XIII amžiaus pra- 
džioje ten suklestėjo viena iš puikiausių Europos civilizacijų. 

Pilypas II Augustas (valdė 1180 — 1223 m.) davė Prancūzijos monarchijai stip- 
riausią impulsą. Patrigubinęs karališkąjį domeną, jis maksimaliai išnaudojo impe- 
ratorių lenktyniavimą su popiežiais, padėjo pamatus nacionalinei armijai ir baillis 
(„karališkųjų prievaizdų“) sistema centralizavo administraciją. Jis sugebėjo atlai- 
kyti nuolatines savo didžiųjų vasalų intrigas ir pašalinti Plantagenetų grėsmę, 
atėmė iš Jono Bežemio jo teisėtas valdas Prancūzijoje, apkaltinęs feodalinių įsi- 
pareigojimų nesilaikymu, o teismo nuosprendį parėmęs ginklu. Nuo 1202 metų 
Pilypas sklandžiai aneksavo Normandiją, Anžu (Anjou), Tureną (Touraine) ir 
didžiąją dalį Puatu (Poitou). 1214 metais mūšyje prie Buvino buvo nublokštas nuo 
žirgo ir išsigelbėjo tik padedant vasalams, tačiau sunaikino Prancūzijos priešų 
— imperijos ir Plantagenetų kariuomenę. 

Jo anūkas Liudvikas IX (valdė 1226 — 1270 m.) suteikė Prancūzijai tą moralinį 
prestižą, kurio negalėjo duoti kariniai bei ekonominiai laimėjimai. Paveldėjęs 
praplėstą karalystę, prie kurios jo tėvas Liudvikas VIII ką tik buvo prijungęs Akvi- 
taniją ir Langedoką, jis nebematė reikalo kariauti su savo kaimynais. Liudvikas IX 
įkūnijo aukščiausią ano meto krikščioniškojo karaliaus idealą. Jo gyvenimo apra- 
šymo autorius Jeanas de Joinville'is nupiešė tikrai žavingą karaliaus portretą. 
„Mon cher fils, — kalbėjęs jis savo vyriausiajam sūnui, — prašau tavęs mylėti 
savo žmones <...>. Tiesą sakant, man maloniau būtų, jei juos gerai ir garbingai 
valdytų <...> koks nors škotas, negu matyti, kaip tu blogai valdai karalystę"“", 
Liudviko jaunystėje regente buvo jo motina, Eleonoros anūkė Blanša Kastilietė, 
ir vos pradėjęs valdyti susidūrė su pavojinga feodalų reakcija. Tačiau jo princi- 
pingumas ir neišsenkami tinkamų vedyboms giminaičių ištekliai sugrąžino karū- 
nai didžiuosius vasalus. Tame įnirtingų ginčų amžiuje jis ne kartą buvo kviečia- 
mas teisėju sprendžiant karalių ir feodalų ginčus ir vykdė teisingumą po Venseno 
ąžuolu. Tačiau su žydais ir pietiečiais jis elgėsi ne visai taip, kaip derėtų šventa- 
jam. Vis dėlto ilgo valdymo pabaigoje šv. Liudvikas, be abejo, buvo įžymiausias 
krikščioniškojo pasaulio valdovas. 

Anglijoje įprasto baronų karo baigtis buvo neįprasta. Jono Bežemio sūnus 
Henrikas III Plantagenetas (valdė 1216— 1272 m.) neteko savo baronų paramos, 
nes teikė pirmenybę giminaičiams iš Poitevinų, Savojiečių ir Lusignanų giminių, 
be to, nesėkmingai kariavo su Prancūzija ir ėmėsi ekstravagantiškų statybų, 
pavyzdžiui, užsimanė atnaujinti Vestminsterio abatiją. 1258 metais susiformavo 
reformų šalininkų frakcija, vadovaujama Lesterio grafo Simono de Montforto, 
Kryžiaus žygio prieš albigiečius vadovo sūnaus (žr. žemiau). Neduodami dotacijų, 
reikalingų karaliui finansinėms problemoms spręsti, reformatoriai prastūmė vadi- 
namąsias Oksfordo sąlygas, pagal kurias karaliaus valdžią turėjo prižiūrėti jų 
paskirti žmonės. Kai Henrikas III pažeidė susitarimą, Simonas pradėjo karą 

ir mūšyje prie Liuso paėmė į nelaisvę karalių, jo vyriausiąjį sūnų ir karaliaus bro- 
lį Ričardą Kornvalietį — Vokietijos karalių. Tačiau kitais metais karaliaus šalinin- 
kai sukaupė jėgas ir Simonas žuvo mūšyje prie Eveshamo (1265), o dar prieš tai, 
1265 m. sausio mėnesį, buvo sušauktas naujoviškas parlamentas, kuriame posė- 
džiavo ne tik magnatai ir prelatai, bet ir riteriai iš grafysčių bei kai kurių mies- 
telių atstovai. Konstitucininkams tai buvo svarbus precedentas, ryžtingas žingsnis 
apribojant monarchiją: atsirado Bendruomenių rūmai. 

Tačiau abejotina, ar Anglija bei Prancūzija tuo metu jau suvokė savo vėlesnįjį 
nacionalinį identitetą. XIII amžiuje Anglijos karalystė vis dar glaudžiai siejosi su 
valdomis kitapus Lamanšo. Jos valdančioji klasė irgi buvo susieta su savo gimi- 
naičių Prancūzijoje kultūra ir ambicijomis. Pati Prancūzija tik visai neseniai susi- 
kūrė teritorinę erdvę, nusidriekusią nuo Lamanšo sąsiaurio iki Viduržemio jūros, 
kurioje turėjo būti kalama jos ateitis. Anglijoje buvo daug dalykų, kurie žymiai 
„prancūziškesni“ negu daugelyje naujosios Prancūzijos rajonų. 

Šventosios Žemės atgavimo manija tęsėsi 200 metų ir baigėsi nesėkme. Nuo 
1096 iki 1291 metų buvo surengti septyni dideli ir daug mažesnių Kryžiaus žygių. 
Per pirmąjį Kryžiaus žygį (1096 — 1099), kuriam vadovavo baronai Gotfridas Bulo- 
nietis (Godefroi de Bouillon), Tulūzos grafas Raymondas de St Gilles ir Prancū- 
zijos karaliaus brolis Hugues de Vermandois, pavyko užimti Jeruzalę, išžudyti jos 
gyventojus ir įkurti Palestinoje lotynų karalystę. Antruoju Kryžiaus žygiu 
(1147— 1149), kurį skelbė šv. Bernardas ir kuriam vadovavo Prancūzijos karalius 
Liudvikas VII bei Vokietijos karalius Konradas III, beveik nieko nepasiekta, išsky- 
rus tai, kad anglų laivynas buvo trumpam atėmęs Lisaboną iš maurų. Per trečią- 
jį Kryžiaus žygį (1189 — 1192), organizuotą imperatoriaus Frydricho Barbarosos, 
Prancūzijos karaliaus Pilypo Augusto ir Anglijos karaliaus Ričardo Liūtaširdžio, 
atsiimti Jeruzalę nepavyko. Per ketvirtąjį, kuris dėl Venecijos dožų ambicijų 
nukrypo nuo ankstesnio tikslo, pavyko užimti Konstantinopolį, išžudyti daug jo 
gyventojų ir Bizantijoje įkurti lotynų imperiją, nors tai ir nesutapo su Kryžiaus 
žygių tikslais. Penktasis (1218— 1221), šeštasis (1248— 1254) ir septintasis (1270) 
Kryžiaus žygiai baigėsi Egipte ar Tunise, kur nuo maro mirė ir pats Prancūzijos 
karalius šv. Liudvikas. 1291 metais mūšyje prie Akros krito paskutinioji krikščio- 
nių tvirtovė Šventojoje Žemėje. 

Kryžininkų elgesys buvo šokiruojantis žiūrint ne tik mūsų, bet ir to meto žmo- 
nių akimis. Net pats šv. Bernardas juos smerkė. Kryžininkai siaubė šalis, per 
kurias keliavo — Bohemiją, Vengriją, Bulgariją ir Bizantiją. 1096 metais keliau- 
dami per Reino kraštą jie nužudė beveik 8000 žydų — tai buvo pirmieji dideli 
pogromai Europoje. Kryžeivių ekspedicijos siaubė Viduržemio jūros uostus. Vie- 
ni su kitais jie kovojo ne mažiau įnirtingai nei su „netikėliais“, apiplėšinėjo net 
pavaldinius, kad tik prisikimštų savo dėžes jų turtu. „Parduočiau kad ir Londoną, 
jei tik rasčiau pirkėją“, — sakė Ričardas Liūtaširdis. Tiesiog neįmanoma suskai- 
čiuoti, kiek tai kainavo gyvybių ir pastangų. Vienas vokiečių imperatorius 
nuskendo keldamasis per upę Kilikijoje; kitas suėmė Anglijos karalių ir pareika- 
lavo išsipirkti; trečiasis buvo ekskomunikuotas kaip tik tuo metu, kai plaukė į 

Palestiną. Žmogžudystės ir skerdynės Evangelijos vardu buvo įprastas dalykas. 
Sakoma, kad užėmus Jeruzalę buvo šaltakraujiškai išskersta 70 tūkstančių gyven- 
tojų. „Milijonų Žmonių, palaidotų Rytuose, darbai galėjo būti daug naudingesni 
gyvenimui jų gimtosiose šalyse pagerinti““?. „Ko gero, vienintelis Kryžiaus žygių 
vaisius, kuriuo krikščionys naudojasi iki šiol, buvo abrikosas“““. 

Tačiau tie siaubingi dalykai, kuriais buvo paženklintas kryžininkų kelias, daž- 
nai uždengia gilesnes jų motyvacijos šaknis. Religinis įkarštis buvo susimaišęs 
su bado, maro, gyventojų pertekliaus kamuojamos visuomenės nepasitenkinimu. 
Kryžiaus žygiai buvo priemonė sutaurinti skurdžios egzistencijos vargus. Kry- 
žiaus žygiuose sotus riteris su gerai aprengta palyda skendėjo alkanoje skurdžių 
minioje, sekančioje jam iš paskos. „Prastuomenės Kryžiaus žygiai“ ir „Piemenų 
Kryžiaus žygiai" tęsėsi dar ilgai po to, kai didieji žygiai jau buvo pasibaigę. Jiems 
Jeruzalė buvo Apreiškimo miestas, į kurį kvietė pats Kristus, tie žygiai jiems buvo 
„ginkluotos kelionės į šventas vietas“, „kolektyvinė imitatio Christi, masinė auka, 
už kurią jų laukė atlyginimas — apoteozė Jeruzalėje“, „neturtėlių mesianiz- 
mas“?! Pasižymėję riterių kastos Kryžiaus žygių dalyviai galėjo tikėtis, kad jų 
atvaizdai pamaldžiai sudėtomis rankomis bus iškalti akmenyje parapinėse bažny- 
čiose. Daugelis jų draugų taip ir negrįždavo namo, juos laikė žuvusiais. Žinoma, 
Kryžiaus žygių sąvoka neapsiribojo vien Šventąja Žeme. Lotynų Bažnyčia ne 
mažiau dėmesio skyrė ir Kryžiaus žygiams į šiaurę — į Baltijos šalis bei trečiajam 
flangui — rekonkistai Ispanijoje. 

Kryžiaus žygių pasekmės buvo didžiulės. Lotynų karalystė Jeruzalėje (1099 — 
1187) buvo pirmasis „Užjūrio Europos“ eksperimentas““. Rytinė Viduržemio jūros 
baseino dalis vėl atverta prekybai ir kelionėms. Suklestėjo Italijos miestai, ypač 
Venecija ir Genuja, sustiprėjo lotynų Bažnyčios, vadovaujamos popiežiaus, kolek- 
tyvinis identitetas. Kryžiaus žygiai — neišsenkamas didvyriškumo ir vaizdinių 
šaltinis, maitinęs viduramžių romanus, filosofiją, literatūrą. Tačiau Kryžiaus žygiai 
sustiprino Vakarų krikščioniškojo pasaulio feodalizmą ir militarizmą. Jie paskati- 
no karinių ordinų atsiradimą. Krikščioniškojo pasaulio suvienijimas tapo beveik 
nebeįmanomas. O labiausiai Kryžiaus žygiai sustiprino barjerus, skiriančius krikš- 
čionybę nuo islamo, užnuodijo jų santykius, Vakarai buvo ir agresorius, ir pralai- 
mėjęs. Trumpai tariant, Kryžiaus žygiai sugadino krikščionybės reputaciją. 

Kariniai ordinai, ypač hospitaljerų ir templierių, atsidūrė debatų apie Kryžiaus 
žygių etiką epicentre. Šv. Jono ligoninės Jeruzalėje riterių ordinas buvo įkurtas 
1099 metais po pirmojo Kryžiaus žygio. Jo nariais buvo kariai, medicinos perso- 
nalas ir dvasiškiai. Kritus Akrai, jie pasitraukė į Kiprą, vėliau valdė Rodo salą 
(1309 — 1522) ir galiausiai Maltą (1530 — 1801). 1118 m. Kristaus ir Saliamono šven- 
tyklos neturtingųjų riterių ordinas buvo įsteigtas į Jeruzalę keliaujantiems piligri- 
mams apginti. Tačiau jis persiorientavo į bankininkystės bei nekilnojamo turto 
verslą ir labai praturtėjo, manipuliuodamas nekilnojamu turtu visame krikščioniš- 
kajame pasaulyje. Ordinas buvo panaikintas 1312 metais, kai Prancūzijos karalius 
neteisingai apkaltino jį magija, sodomija ir erezijomis. Jo emblema — du riteriai 
ant vieno žirgo — siejama su pirmuoju ordino magistru Hugues de Payens, kuris 


368 


MEDIUM 


buvo toks neturtingas, kad tik kartu su draugu įstengė įsigyti vieną žirgą. Įdomus 
viduramžių mentaliteto bruožas, kad vienuolio įžadus buvo galima suderinti su 
kario tarnyba. Tiek hospitaljerai, tiek templieriai buvo tarptautiniai ordinai, turėję 
bazes visose Vakarų šalyse. O Kryžiuočių ordinas, priešingai, jau ankstyvuoju savo 
veiklos etapu nukreipė pastangas į Baltijos jūros regioną. Kariniai Santjago, Kalat- 
ravos ir Alkantaros ordinai veikė tik Ispanijoje. 

Konstantinopolio užėmimas 1203 ir 1204 metais yra gera abejotino kryžininkų 
dorovingumo iliustracija. Ketvirtojo Kryžiaus žygio kariuomenė, susirinkusi 
Venecijoje, greit tapo senyvo dožo Enrico Dandolo ir Vokietijos karaliaus Pilypo 
Švabo, kurio žmona buvo Irena Bizantietė, machinacijų auka. Dožas susiviliojo 
išplėsti Venecijos respublikos valdas Levante, o karalius įžvelgė galimybę vėl 
pasodinti į Bizantijos sostą iš ten išvytą savo sūnėną. Taigi mainais už jiems 
išnuomotą laivyną kryžininkai buvo priversti sutikti pasidalyti savo grobį su vene- 
cijiečiais ir paremti Aleksejaus IV restauraciją. Be to, jei kryžininkai nepajėgtų 
atsilyginti už laivus, kaip papildomą garantiją jie turėjo užgrobti vengrams pri- 
klausantį Zaros uostą Dalmatijoje. 1203 m. liepos mėnesį kryžininkai netrukdomi 
praplaukė Dardanelus ir šturmavo Konstantinopolio sienas. Tačiau rūmų pervers- 
mas, per kurį Aleksejus IV buvo pasmaugtas, atėmė jiems pergalę iš pat panosės 
ir balandžio mėnesį teko pakartoti viską iš naujo. Šį kartą Konstantino miestas 
buvo visiškai nusiaubtas, bažnyčios apiplėštos, daugybė gyventojų išskersta, iko- 
nos sudaužytos. Flandrijos grafas Baldwinas Šv. Sofijos sobore Venecijos patriar- 
cho buvo karūnuotas kaip Bazilėjas. Imperija padalyta į Venecijos kolonijas ir 
lotynų lenus. Tačiau kaip tik tuo metu, 1205 m. balandžio mėnesį, mūšyje prie 
Adrianopolio bulgarai visiškai sutriuškino kryžininkų armiją. Kryžininkams buvo 
likę iki Jeruzalės apie tūkstantį mylių. Jie įvykdė „didžiąją išdavystę“ ". 

Po ketvirtojo Kryžiaus žygio Rytuose buvo dvi Romos imperijos: lotyniškoji 
„Sąsiaurių imperija“ Konstantinopolyje ir Bizantijos imperijos dalis, valdoma iš 
Nikėjos Mažojoje Azijoje. Pirmoji išsilaikė 60 metų, kol 1261-aisiais, pasinaudo- 
jusi tuo, kad nebuvo Venecijos laivyno, atgavo savo pozicijas. O galiausiai iš 
viso to naudos turėjo tik Venecija. 

Nepaisant to, ketvirtojo Kryžiaus žygio nesėkmė buvo lotynų Bažnyčios politi- 
nės valdžios apogėjus — Inocento III popiežiavimas (1198 — 1216). Lotario d'Anag- 
ni, kuris ir tapo popiežium Inocentu III, turėjo įgimtą talentą manipuliuoti valdžia 
ir bene labiausiai priartėjo prie siekiamo idealo — palenkti visus valdovus „teok- 
ratinei valdžiai“. Vokietijoje jam pavyko ne tik karūnuoti norimą pretendentą į 
imperatoriaus sostą Otoną Brunsvikietį, bet vėliau ir nuversti jį nuo sosto. Pran- 
cūzijoje jis nepalaikė Pilypo Augusto matrimonialinių planų ir pasinaudojęs inter- 
diktu galų gale privertė karalių susitaikyti su karaliene po 20 metų trukusio jų 
išsiskyrimo. Anglijoje po dar vienos ilgos kovos su karalium Jonu Inocentas III, 
irgi grasindamas interdiktu, privertė karalių nusileisti. Anglija tapo tokia pat Šven- 
tojo Sosto vasale kaip ir Aragonas, Sicilija, Danija ir net Bulgarija. Dvyliktajame 
Visuotiniame Bažnyčios susirinkime Laterane 1215 m. lapkričio mėnesį 1500 pre- 
latų iš viso krikščioniškojo pasaulio nuolankiai priėmė popiežiaus pasiūlymus. 

Tiesą sakant, lotynų Bažnyčios įtaka aukštosios politikos sferose buvo gerokai 
didesnė negu kasdieniniame paprastų žmonių gyvenime. Bažnyčios hierarchai 
dažnai būdavo visai atitrūkę nuo liaudies. Paplito erezijos, grįžimas prie pagony- 
bės, keisčiausi prietarai ir didžiulis pasipiktinimas Bažnyčios turtais. Kovai Ino- 
centas III palaimino du naujus elgetaujančių vienuolių ordinus — jų nariai turė- 
jo pavyzdingai gyventi, tarnaudami žmonėms. Pamokslininkų juodųjų brolių, 
arba dominikonų, ordiną įkūrė Kastilijos gyventojas šv. Dominikas Guzmanas 
(1170— 1221), kuris 1220— 1221 metais išdėstė ordino regulą. Nuo to laiko ordino 
nariai daugiausia dėmesio skyrė evangelizacijai ir studijoms. Mažųjų, arba pilkų- 
jų, brolių ordiną įkūrė šv. Pranciškus Asyžietis (apie 1181 — 1226 m.), o 1223 m. 
gavo popiežiaus chartiją. Nuo to laiko pagrindinė pranciškonų veiklos sritis yra 
moralės mokymas. Abu šie ordinai priėmė ir vyrus, ir moteris; stojantieji duodavo 
neturto (asmeninio ir bendro) įžadus. Kol 1274 m. buvo sustabdytas naujų ordinų 
steigimasis, spėjo atsirasti dar keletas elgetaujančių ordinų: klariečiai, karmelitai, 
arba baltieji broliai, bei augustinai. Skirtingai nei kiti vienuoliai, kurių dievotu- 
mas kartais keldavo įtarimą, „linksmieji broliukai“ buvo populiarūs tarp pasau- 
liečių, užtat jų nemėgo aukštieji dvasininkai. 

Šv. Pranciškus, be abejo, yra žavingiausia viduramžių krikščionybės figūra. 
Gimęs Asyžiaus mieste Toskanoje turtingo pirklio šeimoje, jis atsisakė palikimo 
ir pasirinko elgetos drabužį. Save vadino „Neturto sužadėtiniu“. Kurį laiką gyve- 
no kaip atsiskyrėlis oloje netoli gimtojo miesto, o 1219 metais kartu su kryžinin- 
kais išvyko į Egiptą. Didesnės įtakos jis turėjo klariečių nei pranciškonų ordino 
atsiradimui. 1224 metais, besimeldžiant Monte Vernoje, jam atsivėrė stigmos — 
žaizdos delnuose ir pėdose, pakartojančios nukryžiuotojo Kristaus žaizdas. Legen- 
dinį savo gebėjimą bendrauti su gamta jis perteikė Saulės giesmėje, o vėliau 
Fioretti („Šv. Pranciškaus ir jo pasekėjų mažosios gėlelės“). Jis sukūrė himnų ir 
maldų, atspindinčių pačią krikščioniškojo etoso esmę: 

Leisk, Dieve, tapti įrankiu taikos tavosios; 
Leisk sėti meilę neapykantos namuos, 

Ir atleidimą — kur skriauda, 

Tikėjimą — kur abejonės, 

Ir viltį — kur nusivylimas, 

O šviesą — kur tamsa, 

Ir džiaugsmą tiems, kas liūdesy paskendę. 
Leisk, dangiškasis Tėve, ne prašyt paguodos, 
O teikti ją kitiems, 

Kad ne mane suprastų, o kad aš kitus suprasčiau, 
Kad ne mane mylėtų, o kad aš mylėčiau; 
Tik duodami kitiems turtėjam patys, 
Atleisdami kitiems mes atleidimą gaunam, 
O mirdami — į amžinybę iškeliaujam““. 

Vienuoliai daug prisidėjo ir prie dar vieno viduramžių proceso — universitetų 
atsiradimo. XII amžiaus renesansas įtvirtino principą, kad pasaulietiškas mokymas 
yra vertybė ir be teologijos. Vis dėlto tais laikais buvo nepriimtina, kad švietimo 

įstaigos būtų steigiamos be Bažnyčios leidimo. Iš čia kilo Studium Generale, kitaip 
sakant, universiteto idėja; tokie universitetai turėjo keturis ar penkis fakultetus: 
teologijos, teisės, medicinos, meno arba filosofijos ir muzikos. Jie gaudavo stei- 
gimo chartijas ir savivaldą. Seniausi Europos universitetai po Bolonijos (1088 m., 
pakartotinai įkurtas 1215 m.) yra Paryžiaus (apie 1150 m.) ir Oksfordo (1167). Iki 
1300 m. Italijoje, Prancūzijoje, Anglijoje ir Ispanijoje buvo jau keliolika universi- 
tetų, o netrukus jų atsirado dar daugiau (žr. III priedą, 29). 

Kryžiaus žygis prieš albigiečius (1209 — 1229) iliustruoja visai kitą viduramžių 
krikščionybės aspektą. 1199 metais Inocentas III paskelbė, kad erezija — tai „Die- 
vo išdavimas“. Jo plūdimo objektas buvo Langedoko katarai, arba albigiečiai, — 
senovės gnostikų, manichėjų ir bogomilų dvasiniai įpėdiniai. Ankstesnių jų veiklos 
pėdsakų liko Bosnijoje, o Milane prieš juos buvo surengtas procesas, apkaltinus 
erezija. Vėliau albigiečiai ėmė sparčiai plisti audėjų miestuose Albi, Ažene, 
Pamjerse, Karkazone ir Tulūzoje, kur juos globojo vietiniai grafai. Albigiečiai 
manė, kad blogis prieštarauja vienintelio gerojo Kūrėjo buvimo idėjai ir kad gėrio 
ir blogio kūrėjai yra skirtingi. Jie buvo vegetarai, gyveno asketiškai, puritoniškai, 
pripažino vyrų ir moterų lygybę, rėmė vadinamąją perfecti kastą, kurios nariai 
praktikavo consolamentum (rankų uždėjimo) ritualą. 1167 m. jie sušaukė savo 
sinodą Sen Feliks de Karmano vietovėje netoli Tulūzos, kuris palaikė ryšį su tokių 
pat pažiūrų disidentais Mažojoje Azijoje. 1197 m. XI-jame visuotiniame Bažnyčios 
susirinkime, skirtame šiai problemai apsvarstyti, jokios pažangos nebuvo pasiekta; 
nedavė vaisių ir šv. Dominiko pamokslavimas. Popiežiaus legato nužudymas 1209 
metais buvo pretekstas pradėti visuotinį puolimą. [aoGomiLai] 

Inocento III paskelbtojo Kryžiaus žygio sąlygos buvo tokios pat kaip ir Kry- 
žiaus žygių prieš islamą — nuodėmių atleidimas ir neribotas disponavimas grobiu. 
Pirmuoju šio Kryžiaus žygio etapu (1209— 1218) 12 000 riterių iš Prancūzijos ir 
Burgundijos, vadovaujami Simono de Montforto Vyresniojo, kovojo su eretikais, 
kuriems vadovavo Tulūzos grafai Raimundas VI ir Raimundas VII. Antrajame eta- 
pe (1225— 1271) į šį konfliktą įsivėlė ir Prancūzijos karaliaus kariuomenė. Katarų 
pasirinkimas buvo nedidelis: išsižadėti savo pažiūrų arba mirti. Daugelis pasirinko 
mirtį. Šventoji inkvizicija surengė tikrą kankinimų ir teroro orgiją, kuriai vadova- 
vo buvęs kataras Robertas Pederastas [Robert le Bougre; dėl savo ryšių su bogo- 
milais, katarai buvo vadinami bougres (pederastai) — iškreipta žodžio „bulgar“ 
forma. Kadangi perfecti griežtai laikėsi celibato, juos daugelis kaltino pederastija. 
Tai ir paaiškina anglų kalbos žodžio buggery („pederastija“) reikšmės evoliuciją.] 
1244 metais Monsegiure, perfecti laikomame šventa vieta, didžiuliame lauže 200 
nepataisomų albigiečių buvo sudeginti gyvi. Metai po metų, kaimas po kaimo, 
eretikų naikinimas teismais ir kardu vyko toliau. 1255 metais buvo paimta Kveri- 
bo pilis. XIV amžiuje likę gyvi katarai vėl sugrįžo į Romos katalikų glėbį. Jų 
provincija — Langedokas — atsidūrė Prancūzijos karalystės sudėtyje. Prancūzijos 
vienybė buvo pasiekta jos Pietų nelaimės sąskaita“. 

Kryžiaus žygius buvo galima panaudoti ir kitokiems tikslams. Jei jie tiko 
kovai su netikėliais, tai kodėl jų nenukreipti prieš pagonis, esančius daug arčiau? 

1147 metais Frankfurte šv. Bernardas įsitikino, kad Saksonijos diduomenė labiau 
linkusi puldinėti savo kaimynus slavus negu žygiuoti į Šventąją Žemę. Buvo gau- 
ta popiežiaus bulė Divina dispensatione ir šv. Bernardas paragino Šiaurės kryži- 
ninkus „kovoti su pagonimis tol, kol su Dievo pagalba jie apsikrikštys arba bus 
nušluoti nuo žemės paviršiaus"““. Per Vendų kryžiaus žygį (1147— 1185) saksai, 
danai ir lenkai privertė užsispyrusias Meklenburgo ir lužitėnų gentis paklusti 
katalikų Bažnyčiai (žr. 26 pav. įklijoje). 

1198 metais Bremeno arkivyskupas Hartvigas II pradėjo antrąjį „nuolatinį Kry- 
žiaus žygį“ Livonijoje. Padedamas ginkluoto vokiečių vienuolių ordino — Kalavijo 
brolių, įsikūrusių Rygoje, jis sukūrė organizaciją, kuri pamažu ėmė kontroliuoti 
visą šiaurryčių Baltijos regiono dalį. Livonija tapo pavaldi Ordinui, Estija danams, 
o Suomija švedams. Jų žygius nežinomas autorius 1295 metais aprašė eiliuotoje 
Livonijos kronikoje, kuri taip vaizduoja deginimą ir žudymą Dievo vardu: 

Patį pirmą gaisrų, kur tą dieną liepsnojo, 
Pranciškono užkūrė ranka; na 0 jam iš paskos 
Dominikonas skubėjo“. [DANNEBROG] 

Kryžiaus žygis prieš prūsus prasidėjo 1230 metais. Prūsai išsaugojo savo nepri- 
klausomybę nuo šv. Vaitiekaus laikų ir kamavo vietinius lenkų kunigaikščius 
nepaliaujamais antpuoliais. Vienas iš tų kunigaikščių, Konradas Mozūrietis, 
nusprendė viską išspręsti pasikviesdamas nedidelį karinį Teutonų ordiną, kuris 
buvo be darbo nuo tada, kai jį neseniai išvijo iš Šventosios Žemės. Tačiau taip 
kunigaikštis pats užsinėrė sau kilpą ant kaklo: užuot atlikę tai, kas buvo sutarta 
ir išvykę, kryžiuočiai iš popiežiaus ir iš imperatoriaus gavo chartiją, suteikiančią 
jiems teisę vykdyti nuolatinį Kryžiaus žygį ir įsitvirtino čia ilgam laikui. Kiršinda- 
mi savo globėjus, jie sugebėjo išvengti kontrolės. Bulė Pietati proximum (1234), 
paskelbusi Prūsiją popiežiaus lenu, taip ir liko tuščiu popiergaliu, kaip ir panašus 
imperatoriaus dekretas 1245 metais, skelbiantis, kad Kuršas, Žemaitija ir Lietuva 
priklauso imperijai. Kryžiuočiai, užsimetę baltus apsiaustus su juodais kryžiais, 
nieko nepaisydami veržėsi pirmyn, statydami savo kelyje tvirtoves ir prekybos 
postus — Torunę (1231), Marienverderį (Kvidziną, 1233), Elbingą (Elblongą, 
1237). 1295 metais, po paskutiniojo pagonių sukilimo, Prūsija tapo Teutonų kry- 
žiuočių valstybe, nepriklausomu Kryžiaus žygių dariniu pačioje Europos širdyje. 

Teutonų metodai ir motyvai nuo seno vertinami prieštaringai. Jų kaimynai 
Lenkijoje ir Pomeranijoje, su kuriais kryžiuočiai be perstojo kariavo, pasipiktinę 
skundėsi popiežiui, o vėliau net kėlė šį klausimą Konstancos susirinkime. Palan- 
kiau nusiteikę stebėtojai nematė jų veiksmuose prieštaringumo: 

Teutonų ordino, kaip ir visų kryžininkų, pagrindinis veiklos motyvas buvo atpirkimo 

siekimas aukojantis. Jų pasirinktas metodas gali atrodyti keistas, ypač lyginant jį su 

pranciškonų vykdyta meilės misija <...>, tačiau Teutonų riterius su pranciškonais <...> 
siejo tai, kad ir vieni, ir kiti siekė atpirkimo ir šventumo neatsiribodami nuo realaus 
pasaulio <...>, jie vienuolišką pasišventimą derino su nevienuolišku gyvenimo būdu““. 


Štai taip civilizacija žengė pirmyn. 

1219 m. birželio 15 d. danų reidas į Estiją baigėsi nesėkmingai. Estai nuolankiai pasi- 
davė karaliui Valdemarui Nugalėtojui, kuris ruošėsi juos apkrikštyti, tačiau naktį užpuo- 
lė danų stovyklą, nužudė vyskupą ir nuvijo kryžininkus prie jūros. Pasak legendos, 
mūšio sėkmė pakrypo į kitą pusę tik tada, kai iš dangaus nukrito raudona vėliava su 
baltu kryžiumi ir pasigirdo balsas, raginantis danus susiburti aplink ją. Valdemaras lai- 
mėjo mūšj; buvo įkurtas Talinas („danų pilis“), o Danija dannebrog („raudoną skraistę“) 
pripažino nacionaline vėliava. 

Nuo to laiko visos nepriklausomos šalys turi savo vėliavas. Daugelyje, kaip ir minė- 
toje danų, pavaizduotas kryžius: raudonas šv. Jurgio kryžius Anglijoje, įstrižas mėlynas 
šv. Andriaus Škotijoje, geltonas mėlyname fone Švedijoje. Šveicarija pasirinko tas 
pačias spalvas kaip ir Danija, tik jos kryžius kitoks. Jungtinės Karalystės vėliava su 
sujungtais šv. Jurgio, šv. Andriaus ir šv. Patriko kryžiais pirmą kartą pakelta po unijos 
sudarymo su Airija 1801 m. sausio 1 d. 

Visos Europos monarchijos be valstybinių vėliavų turi dar ir karaliaus vėliavą. Dani- 
jos karaliaus vėliava, vaizduojanti tris stovinčius žydrus liūtus ir devynias raudonas 
širdis auksiniame fone, senesnė už valstybinę vėliavą. 

Sekdamos Nyderlandų pavyzdžiu (1652), dauguma naujųjų respublikų pasirinko 
paprastas dviejų ar trijų spalvų vėliavas. Kai kurios iš jų, pavyzdžiui, Prancūzijos (1792), 
Italijos (1805) arba Airijos (1922) yra vertikalios, kitos, tarkim, Vokietijos (1918) arba 
Rusijos (1917) - horizontalios. Daugumai jų teko pasivaržyti su konkuruojančių režimų 
vėliavomis. Nacionalinės vėliavos yra patriotizmo išraiška ir gyvybiškai svarbūs iden- 
titeto simboliai. Jų priėmimo data tam tikru mastu rodo nevienodą Europos tautinių 
bendruomenių brandos laipsnį. 





XIII amžiuje Europą užpuolė tokie įsibrovėliai, kad palyginti su jais Teutonų 
riteriai atrodė paskutiniai slunkiai. Pirmą kartą Čingischano mongolai it viesulas 
atskriejo iš Azijos stepių 1207 metais, kai Čingischano sūnus Džučis užvaldė pie- 
tinį Sibirą, paskui 1223 metais, kai mongolai nusiaubė Užkaukazę ir sutriuškino 
Kijevo armiją prie Kalkos upės. 1236— 1237 metais Čingischano vaikaitis Batijus 
perėjo Uralą, nusiaubė Riazanės ir Vladimiro kunigaikštystes ir iki pamatų 
sugriovė Maskvą. Prieš žygiuodamas toliau į vakarus, jis 1240 metais po apgulties 
užėmė Kijevą. 1241 metais buvo nusiaubta Galicija ir sugriauta Krokuva. 1241 m. 
balandžio 9 d. Silezijoje mūšyje prie Legnicos visiškai sutriuškinta lenkų kuni- 
gaikščių, kuriems vadovavo Henrikas Pamaldusis, kariuomenė. Sakoma, kad kaip 
savo pergalės įrodymą mongolai pririnko devynis pilnus maišus dešiniųjų ausų, 
nupjautų nuo mūšyje kritusių lenkų karių lavonų. Kita mongolų ordų kolona 
užgriuvo Vengriją ir mūšyje prie Tisos upės panašaus likimo susilaukė vengrų 
kunigaikščiai, vadovaujami Belos IV. Po to Batijus grįžo į Rytus ir įsirengė sto- 
vyklą Sarajuje netoli Volgos žiočių. Panašūs naikinamieji antpuoliai pasikartojo 
1259 ir 1287 metais. [nEjNAL] 

HEJNAL 


Žodis „hejnal“ kilęs iš vengrų kalbos žodžio „hajnal“, reiškiančio „aušrą“, o platesne 
prasme ir „prabudimą“ į lenkų kalbą atėjo kaip trimito signalo, perspėjančiam apie 
priešo artėjimą, pavadinimas. 


Krokuvos hejnalas 





Dabar hejna/ mariacki (šv. Marijos trimito signalas) yra viena iš daugelio senosios 
Krokuvos įdomybių. Jis pasigirsta nuo senos bažnyčios bokšto, kylančio virš miesto 
centrinės aikštės. Trimituojama pasibaigus kiekvienai valandai, dieną naktį, žiemą 
vasarą, kaskart pakartojant jį keturis kartus į visas keturias pasaulio šalis. Paprasta jo 
melodija visada nutraukiama paskutiniosios muzikinės frazės viduryje. Signalas skirtas 
paminėti trimitininką, kuris 1241, o gal 1259 metais buvo nukautas pervėrusios jam 
gerklę mongolo strėlės kaip tik tuo momentu, kai grojo pavojaus signalą. Nors jo sig- 
nalas buvo nutrauktas, tačiau perspėti miestelėnai spėjo pabėgti. Išsigelbėjusieji 
nusprendė įamžinti miesto trimitininko atminimą. 

Šis ritualas gyvuoja daugiau nei 700 metų su trumpomis pertraukomis XIX amžiuje 
ir per vokiečių okupaciją 1939-1945 metais. Jis senesnis net už bažnyčią, nuo kurios 
trimituojama. Dabartinį pavidalą melodija įgijo XVII amžiuje. Po 1945 metų Lenkijos 
radijas pradėjo naudoti jį kaip įžangą kasdien dvyliktą valandą perduodamam tikslaus 
laiko signalui. Jis primena milijonams klausytojų senas lenkų kultūros ištakas ir nesau- 
gią šalies geografinę padėtį. Tai vienas iš nedaugelio „gyvų“ prisiminimų apie Čingis- 
chaną ir jo raitelių įsiveržimą į Europos širdį“. 

1405 m. spalio 25 d. Šveicarijos miestą Lozaną nusiaubė gaisras. Vyskupas tučtuo- 
jau išleido 11 punktų ediktą, kaip išvengti gaisrų. Penktajame jo punkte buvo nurodyta, 
kad „naktį sargas privalo kas valandą nuo katedros bokšto šaukti kelinta valanda ir 
duoti ženklą kitiems miesto sargams <...>, o už kiekvieną nusižengimą tam nurodymui 
jis bus baudžiamas 6 dinarų bauda“. Ir dabar, po šešių šimtmečių, kas vakarą dešimtą 
valandą vėjas neša į visas keturias pasaulio šalis sargo žodžius: „// a sonne dix!“ 

Ripono miestelio Jorkšyre gyventojai tvirtina, kad čia rago signalas kas vakarą aidi 
net nuo 886 metų. 

1987 metais Danijoje, Ebeltofto mieste buvo įsteigta ant žemės ir bokštuose budin- 
čių Europos sargų draugija. Dauguma jos narių propaguoja neseniai atgaivintus seno- 
vinius papročius. Krokuva, Lozana ir Riponas kartu su Anabergu, Cele ir Nordlingenu 
Vokietijoje bei Istadu Švedijoje priklauso rinktinei miestų, galinčių pasigirti tuo, kad juo- 
se buvo saugojama „nuo pat pradžios“, draugijai. 

Mongolų invazija pakeitė kelių šalių veidą. Batijaus raiteliai prie Volgos įsi- 
gyveno visam laikui. Aukso Ordos valstybė, kurią jie įkūrė tarp Volgos ir Dono, 
nusmelkė Volgos bulgarų valstybę, kurios prabangią sostinę jie sulygino su žeme. 
Kazanės ir Astrachanės chanatai, kuriems buvo lemta 1552 — 1556 metais atitekti 
Maskvos kunigaikštystei, įkurdino atvykėlius iš Azijos tose vietose, kurios suda- 
sostine Bachčisarajuje, ištisus šimtmečius gyvenusią iš rengiamų antpuolių, jų 
vadinamų čambulais. Tai išprovokavo Dnepro ir Dono kazokų bendruomenių 
atsiradimą ir ilgai trukdė apgyvendinti gretimas Ukrainos žemes. 

Lenkija ir Vengrija, praradusios daug gyventojų, turėjo atsigauti kaip išmany- 
damos. Kadangi Vokietijos imperijoje buvo daug kolonistų, mongolų įsiveržimai 
paspartino jau ir taip sparčiai vykusį migracijos bei kolonizacijos procesą. Tuo 
laikotarpiu vokiečių ir flamandų kolonistai vyko į Sileziją ir Pomeraniją, taip pat 
į Transilvaniją. Vietiniai kunigaikščiai jiems duodavo žemės palankiomis sąlygo- 
mis ir ragino ištisas migrantų valstiečių vilkstines traukti tolyn į rytus. Kartu buvo 
atstatomi ir miestai, suteikiant jiems laisvių chartijas Magdeburgo, rečiau Liubeko 
pavyzdžiu. Tuo metu įkurti miestai — Breslau (Vroclavas, 1242 m.), Buda (1244), 
Krokuva (1257) ir kiti tvarkėsi pagal vokiečių teisę ir buvo pilni vokiečių pirklių. 
Kartu su Hanzos sąjungos ir Kryžiuočių ordino veikla Baltijos jūros regione tie 
pasikeitimai sukėlė didelį vokiečių įtakos sustiprėjimą. [aupa] [uANza] 

Mongolai galutinai suardė rytinių slavų, kurių žemes jie užėmė, vienybės regi- 
mybę. Kai kuriems rusų kunigaikščiams pavyko pabėgti pas savo kaimynus lie- 
tuvius. Užtat likusiems rytuose teko tiesiogine žodžio prasme „nulenkti sprandą“. 
Jie nuolat buvo kviečiami į chano stovyklą, kur juos versdavo vaikščioti tarp 
degančių laužų, susilenkus pralįsti pro jungą, pulti ant žemės po kojų savo val- 
dovams. Tai buvo pažeminimo ritualas, kurio nevalia pamiršti. Gyventojai turėjo 
mokėti duoklę, renkamą mongolų baskiki („valdytojų“), tačiau stačiatikių Bažny- 
čia nebuvo engiama. Tai totorių jungo laikotarpis. 

Štai ką rašė apie Rusijos provinciją tuo metu savo kelionių aprašymuose vene- 
cijietis Marcas Polo, kurio tėvas prekybos tikslais 1260 metais lankėsi Kryme: 

Ši sritis <...> labai didelė <...> ir jos šiaurinės sienos apibūdinamos kaip Tamsos kara- 

lystė. Jos gyventojai krikščionys, jie laikosi graikų apeigų <...> Vyrai labai gražūs, aukš- 

ti, šviesūs; o moterys irgi <...> aukštos, jų plaukai šviesūs ir ilgi. Ši šalis moka duoklę 

vakarinių totorių karaliui <...>. Ten surenkama labai daug šermuonėlių, sabalų, kiaunių, 

lapių kailių <...> bei daug vaško. Čia yra kelios [sidabro] kasyklos (...) Tai nepaprastai 
šaltas kraštas; man sakė, kad jis driekiasi iki pat Šiaurės vandenyno, kur (...) labai daug 
sakalų keliauninkų““. 

Priešingai nei anksčiau manyta, ekonominis gyvenimas viduramžiais nestovė- 
jo vietoje. Pasak vienos istorikų mokyklos, „agrarinė revoliucija“ šiaurinėje Euro- 
poje tuo metu „turėjo ne menkesnių istorinių padarinių“ negu „vadinamoji 
pramoninė revoliucija" XIX amžiuje“? Toks teiginys grindžiamas naujų energijos 
šaltinių, tarkim, vandens malūnų ir vėjo malūnų panaudojimu, gana išplėtota 
kalnakasyba, geležinio plūgo ir arklių kaip traukiamosios jėgos pasitelkimu, sėjo- 
mainos įvedimu ir pagerėjusia mityba. Kartais prisireikdavo kelių šimtmečių, 

1244 metais Vengrijos karalius Bela IV suteikė autonomijos teisę „laisvajam Pešto mies- 
tui“ prie Dunojaus. Tas jo nutarimas buvo tik platesnės atsikūrimo programos po nese- 
niai vykusių totorių įsiveržimų dalis. Nuo to laiko šis miestas turėjo savivaldą pagal 
Magdeburgo teisę, karalius pasiliko tik labai nedidelę valdžios dalį. Ilgainiui panašias 
teises buvo lemta gauti ir Budos pilies priemiesčiui kitame upės krante, - taip vieno 
miesto teritorijoje atsirado du atskiros jurisdikcijos vienetai'. Buda, kurią vokiečiai vadi- 
no Ofenu, 1361 metais tapo Vengrijos karališkąja sostine, pakeitusia Esztergomą. 

Miesto ateičiai didelės reikšmės turėjo jo įkūrimo chartijos suteiktas valdžios pobū- 
dis. Nors dažniausiai miestų teises suteikdavo karaliai bei kunigaikščiai, neretai tą 
darydavo ir vyskupai, ypač Vokietijoje. Ten, kur buvo stipri bajorija, pavyzdžiui, Veng- 
rijoje ir Lenkijoje, kurdavosi ir privatūs miestai - tikros imuniteto oazės, kurių nepasiek- 
davo ilgos Bažnyčios ir valstybės rankos. Miestų augimas labai sustiprino vėlyvųjų 
viduramžių valstybių išcentrines tendencijas. Vengrijoje tai papildė esamą teritorinių 
grafysčių bei bajorų teisių sistemą. 

Magdeburgo modelio priėmimas dar nereiškia, kad miestas tampa vokiška gyven- 
viete. Magdeburgo teisę Rytų ir Vidurio Europoje priimdavo ir vokiški, ir nevokiški mies- 
tai. Vis dėlto ir Pešte, ir Budoje buvo didelės vokiečių bendruomenės net Osmanų valdy- 
mo laikais. Šie miestai dvyniai į vieną susijungė tik 1872 metais, tuoj po to, kai Vengrija 
vėl atgavo atskiros valstybės statusą Habsburgų monarchijoje. 1896 metais Buda ir Peš- 
tas surengė ekstravagantiškas iškilmes Vengrijos įkūrimo tūkstantmečiui paminėti. 

Vengrijos tūkstantmečio iškilmių dėmesio centre, savaime suprantama, buvo 
šv. Stepono asmenybė ir popiežiaus dovanota karūna. Manyta, kad šis įvykis, kaip ir 
Pešto įkūrimas, galutinai susiejo Vengriją su Vakarais. Stepono žmona karalienė Gize- 
la buvo Henriko Bavariečio (būsimojo Vokietijos imperatoriaus, kuris irgi buvo kanoni- 
zuotas) sesuo. Stepono karūnavimas 1001 metais padėjo jam nustumti kitus bulgarų ir 
stačiatikių Bažnyčios remiamus pretendentus į sostą. Nuo to laiko Vengrija kaip ir Len- 
kija tvirtai prisijungė prie Vakarų katalikiškosios stovyklos. 

Karūna su šv. Stepono vardu, kuri dabar yra svarbiausias Vengrijos nacionalinio 
muziejaus eksponatas, simbolizuoja nepaprastą Vengrijos gebėjimą išsilaikyti. Mano- 
ma, kad ją nešiojo visi vengrų karaliai nuo Arpadų iki Habsburgų ir ji buvo būtinas visų 
teisėtų karūnacijų simbolis. Karūna daug kartų buvo dingusi ar paslėpta, bet niekada 
nebuvo sunaikinta. 1405 metais, kai Zigmantas Liuksemburgietis mėgino nelegaliai ją 
išsivežti, karūna nepastebimai įkritusi į vieną Austrijos pelkę, bet buvusi surasta, kai ta 
pelkė ėmė švytėti dangiška šviesa. 1945 metais ji vėl slaptai buvo išgabenta iš šalies 
į JAV ir laikoma Fort Nokse. Į Budapeštą sugrįžo 1978 metais, nors tuo metu Vengrija 
dar buvo valdoma komunistų. 

Tad įdomu, kad abejojama, ar „šv. Stepono karūna“ apskritai kada nors priklausė 
šv. Steponui. Taip pat, nepaisant visų vėlesnių tvirtinimų, abejotina, ar ji iš tikrųjų buvo 
pagaminta Romoje. Naujausiais mokslininkų duomenimis pagrindinė auksinė juosta - 

corona graeca - buvo padaryta XI amžiuje Bizantijoje tikriausiai Synadenei, Gezos I 
(valdžiusio 1074-1077 m.) žmonai. Tradicinė nuomonė teigia, kad ši „graikiškoji karū- 
na“ buvusi sujungta su senesne karūna - corona latina - padaryta Steponui“. Naujau- 
sia nuomonė tokia, kad vienintelis galimas ryšys su šv. Steponu yra kryžius - Tikrojo 
Kryžiaus, kuris kadaise buvo virš lotyniškosios karūnos lanko pavidalo juostų, liekana. 

Kad ir kokia būtų jų kilmė, dvi sudėtinės karūnos dalys - graikiškoji ir lotyniškoji — 
yra geriausias priminimas ne Vengrijos ryšių su Vakarais, o viduramžių Vengrijos 
padėties pačiame krikščioniškojo pasaulio centre. Graikiškoji karūna papuošta įvairių 
brangakmenių ir mažų emalio plokštelių žiedu. Iš priekio, virš kaktos, yra aukštyn paky- 
lėta plokštelė su Kristaus Pantokratoro atvaizdu; iš užpakalio yra tokia pat plokštelė su 
imperatoriaus Mykolo VII Duko (valdė 1071-1078 m.) atvaizdu, apgaubtu žalia aureole. 
Iš abiejų imperatoriaus pusių - imperatoriaus sūnaus Konstantino ir karaliaus Gezos 
atvaizdai. Gezos plokštelėje yra užrašas graikų kalba: GEOBITZAS PISTOS KRALES 
TURKIAS (Geza tikratikis Turkijos karalius). Žiedo pakraštį puošia bizantiški arkangelai 
ir šventieji. O lotyniškoje karūnoje yra kitaip - ji turi aštuonias apaštalų plokšteles su 
Kristaus figūra ties juostų susikirtimo vieta. Pasviręs aukso kryžius, pakeitęs originalą 
1551 metais per pirmąjį Habsburgų karūnavimą, netvirtai vainikuoja viską". 

Nekelia abejonių tik pati svarbiausia šios karūnos savybė - jos neįmanoma pames- 
ti visam laikui. 











kol naujoji technika įsigalėdavo, tačiau lemiamos reikšmės turėjo progreso gran- 
dininė reakcija. Žemės ūkis persikėlė į sunkesnes, užtat derlingesnes slėnių dir- 
vas. Maisto išteklių gausėjimas sukėlė demografinį sprogimą, ypač šiaurinėje 
Prancūzijoje ir Nyderlanduose, tad kūrėsi nauji miestai, atsirado darbo jėgos 
perteklius, kuris galėjo būti panaudotas naujose pramonės įmonėse, pavyzdžiui, 
kasyklose ar tekstilės pramonėje: daugėjo specializuotų tekstilės pramonės cent- 
rų. Nepaliaujamai plėtėsi jūrų prekyba [PLovum] [MuRANo] 

Kiti istorikai linkę eiti dar toliau. Palyginti su tuo, kas buvo anksčiau, miestų 
augimas buvo akivaizdus, ir jų veikla laikyta Europos ekonomikos pakilimo įro- 
dymu.“' Tai, ko gero, perdėjimas. Didžiulės kasmetinės mugės, nuo 1180 metų 
rengiamos Šampanės lygumose Lanji, Provanco, Trua ar Bar-sur-Obo vietovėse 
buvo išties svarbūs įvykiai. Tos vietovės yra pusiaukelėje tarp Lombardijos, Reino 
srities, Nyderlandų ir šiaurinės Prancūzijos miestų ir tai gera vieta susitikti tarp- 
tautinius ryšius palaikantiems pirkliams ir finansininkams. Galima sakyti, kad tai 
buvo nors ir ne visos Europos, tai bent jau didesniosios jos dalies ekonominės 
sistemos centrai. 

Miestų turtai kėlė daug politinių problemų. Miestų sąjungos darėsi pajėgios 
pasipriešinti vietinių vyskupų ar grafų valdžiai, pirklių gildijos galėjo daryti spau- 
dimą miesto tėvams. (Pirmasis dokumentuose minimas streikas buvo organizuotas 
Duė audėjų 1245 metais“.) Feodalinė santvarka silpnėjo iš vidaus. Tvirta tokių 
Vokietijos miestų kaip Niurnbergas ar Kelnas padėtis padeda suprasti, kodėl nei 

Muranas (Murano) - sala Venecijos lagūnoje. Joje yra 999 metais pastatyta romaninė 
Santa Maria e Donato bažnyčia bei Venecijos respublikos laikų stiklo fabrikas. 

Europoje stiklas gaminamas nuo seniausių laikų, tačiau graikų ir romėnų stiklas 
buvo šiurkštokas ir drumstas. Tik Murano stiklo meistrai XIII amžiaus pabaigoje išrado 
tvirtą ir skaidrų stiklą. Kelis dešimtmečius jiems pavyko išsaugoti gamybos paslaptį, bet 
vėliau kažkokiu būdu ją sužinojo niurnbergiečiai, o paskui ji pasklido po visą žemyną. 

Skaidraus stiklo išradimas atvėrė dideles galimybes optikai ir turėjo lemiamos 
reikšmės tikslių instrumentų kūrimui. Apie 1260 metus jau buvo žinomi lęšio ir šviesos 
lūžimo principai ir manoma, kad Rogeris Baconas sukonstravo pirmuosius akinius. 
[Viename Strasbūro katedros lango vitraže yra imperatoriaus Henriko VII (mirusio 
1313 m.) portretas, vaizduojantis jį su akiniais.] Stiklo langai pamažu įėjo į madą XIV- 
XVI amžiais, iš pradžių bažnyčiose ir rūmuose, o vėliau ir paprastesniuose namuose. 
Stiklinės kolbos, retortos ir vamzdeliai palengvino alchemikų, o vėliau ir chemikų eks- 
perimentus. Stiklo gaubtai ir šilinamiai visiškai pakeitė daržininkystę. Pagaminti iš stik- 
lo mikroskopas (1590), teleskopas (1608), barometras (1644) ir termometras (1593), 
revoliucionizavo mūsų požiūrį į pasaulį. O pasidabruoti veidrodžiai, kuriuos pirmieji 
pradėjo daryti irgi Murano meistrai, pakeitė mūsų požiūrį į save. 

Stiklo išradimas turėjo rimtų socialinių pasekmių. Akiniai padidino vienuolių ir moks- 
lininkų darbingo amžiaus trukmę ir paspartino mokslo plitimą. Namuose su langais 
dabar buvo galima dirbti ilgiau ir efektyviau, ypač šiaurinėje Europoje, kur dienos trum- 
pesnės. Darbo vietos dabar buvo geriau apšviestos. Šiltnamiai labai palengvino gėlių, 
vaisių ir daržovių auginimą, maistas tapo sveikesnis ir įvairesnis, atsirado produktų, 
anksčiau žinomų tik Viduržemio jūros baseino gyventojams. Nebijančios vėjo ir lietaus 
lempos, uždaros karietos, laikrodžių stiklai. Tikslūs instrumentai skatino pačių įvairiau- 
sių mokslo šakų — nuo astronomijos iki medicinos - plėtotę. 

Veidrodžio išradimas turėjo svarbių psichologinių pasekmių. Žmonės, matydami 
aiškų savo veido atspindį, ėmė kitaip vertinti save, daugiau dėmesio skirti savo išvaiz- 
dai, taigi ir drabužiams, šukuosenai, kosmetikai. Jie taip pat ėmė mąstyti apie išorės 
sąsajas su vidiniu gyvenimu, kitaip tariant, stebėti savo asmenį, suvokti individualumą. 
Imta labiau domėtis portretine tapyba, biografijomis, menu. Labai neviduramžiški intro- 
spekcijos bruožai ryškiai matyti Rembrandto tapyboje, o vėliau ir romanuose. 1684 m. 
lapkričio 15 d. Versalio rūmuose buvo atidaryta Galerie des Glaces (Veidrodžių galeri- 
ja). Tai buvo tikras to šimtmečio stebuklas. Milžiniški veidrodžiai per visą centrinio 
paviljono plotį atspindėjo septyniolikos didžiulių langų, išeinančių į parką, ir septynioli- 
kos milžiniškų sietynų šviesą. Tai buvo viduramžiškų Šartro katedros vitražų pasaulie- 
tiškas atitikmuo. 

Senovės žmonių matomas pro stiklą vaizdas buvo tamsus, dabarties žmonės pro 
stiklą mato labai aiškiai: švytinčios tviskančios šviesos kaskados pasiekia pačius 
giliausius jų vidaus gyvenimo kampelius". 

PLOVUM 


Sunkus geležinis trijų dalių plūgas buvo kur kas tobulesnis už savo pirmtakę - papras- 
tą medinę žagrę (aratrum). Su vertikaliu velėnos noragu, horizontalia pavaža, pasviru- 
siu verstuvu ir dažniausiai su ratukais jis tiko net sunkiausioms dirvoms arti. Tačiau 
reikėjo tokios traukiamosios jėgos, kokios senovės pasaulyje nebuvo. Praėjo tūkstantis 
metų nuo to laiko, kai Plinijus pirmą kartą išvydo plūgą Po upės slėnyje, kol jis buvo 
pradėtas visuotinai naudotis XI-XII a. Šiaurės Europoje. Ir visą tą laiką svarbiausias 
klausimas buvo, kas gi jį trauks. Ankstyvaisiais viduramžiais įprasta naudotis jaučių 
jungu. Net žemės matavimo vienetai buvo jaučių odos bei jaučių jungai - t. y. tokio 
dydžio sklypai, kokį galima apdirbti vienu jungu. Tačiau jaučiai - nepaprastai lėti, o 
aštuonių jaučių jungą buvo labai brangu įsigyti ir išlaikyti. Arkliai auginami tik greitų, bet 
nelabai stiprių veislių. 

Geležiniam plūgui reikėjo penkių dalykų. Pirma, buvo išvesti stiprūs darbiniai arkliai 
- Karolingų laikų kovos žirgų atmaina. Antra, išrasti pavalkai, nežinomi iki 800 m. po Kr., 
kurie leido arkliui traukti didžiausius svorius nepasismaugiant. Trečia, nuo 900 metų 
pradėtos naudoti pasagos. Ketvirta, pradėta auginti avižas - pagrindinį darbinių arklių 
pašarą. Tačiau pats svarbiausias dalykas buvo trilaukės sėjomainos įvedimas. Perėji- 
mas nuo dvilaukės prie trilaukės sistemos labai padidino javų derlių, o valstiečio šeimos 
darbo našumas išaugo ne mažiau nei 50 procentų. Sėjomaina leido auginti ir visas 
keturias javų rūšis bei efektyviai paskirstyti valstiečio darbą tarp pavasarinės ir rudeni- 
nės sėjos. Tačiau tam reikėjo smarkiai padidinti arimo našumą (žr. 29 pav. įklijoje). 

Ne vėliau nei XII amžiuje teritorijoje nuo Prancūzijos iki Lenkijos pasireiškė jau visi 
šiaurinės agrarinės revoliucijos elementai. Istorikai gal ir modifikavo kai kurias papras- 
čiausias jos lygtis, tarkim, Meltzeno lygtį „Žagrė + skersinis arimas = kvadratinis laukas“ 
arba garsiąją Marco Blocho lygtis „trijų dalių plūgas + ratukai = žemės rėžiai + atviri 
laukai = bendruomeninis žemės ūkis“, tačiau visi priima bendruosius principus. Kvad- 
ratinių sklypų kalnų šlaituose, kuriuos reikėjo arti skersai, dažnai buvo atsisakoma, o 
sunkiose, bet derlingose slėnių žemėse pasirodė ilgi rėžiniai sklypai. Europos peizažas 
pasikeitė visam laikui. Laukus papuošė mums taip gerai pažįstamos arimų vagos. 
Sutaupytą laiką buvo galima panaudoti ariamos žemės plotams plėsti. Kertami miškai, 
sausinamos pelkės, atkariaujami iš jūros polderiai. Slėniuose susitelkė didesnieji kaimai, 
o rėžių dirbimą reguliavo bendruomeninė tvarka. Pradėjo veikti kaimų tarybos, atsirado 
dvarų valdytojai. Visa tai europiečiams davė vis daugiau ir vis geresnio maisto. Tai ligi 
pat pramonės revoliucijos padėjo išsilaikyti vis gausėjantiems gyventojams!. 











Bažnyčia, nei baronai nepajėgė pajungti jų Hohenštaufenų valdžiai. Italijoje mil- 
žiniški Milano, Genujos, Venecijos ir Florencijos ištekliai paaiškina, kodėl Velfų 
ir Gibelinų šalininkų kova buvo tokia įnirtinga, kodėl nei popiežius, nei impera- 
torius nenorėjo liautis pirmieji. Flandrijoje gyventojų perteklius buvo svarbus 
migracijos į Rytus veiksnys. Rytų ir Vakarų Europa smarkiai skyrėsi, tačiau kaip 
visada smarkiai priklausė viena nuo kitos. Europa judėjo pirmyn. 

Šidamas, Olandijos grafystė, 1262 m. gruodžio 5 d. Šv. Mikalojaus dienos 
išvakarėse Utrechto vyskupas Hendrikas leido atidaryti bažnyčią, kurią „naujo- 
siose žemėse“ prie Šidamo pastatė ir įrengė grafienė Aleida van Henegouwen, 
Olandijos ir Zelandijos regentė: 

Henricus Dei Gratia Traiectensis episcopus universis presentes literas inspecturis salu- 

tem in Domino sempiternam. Cum illustris domina, dilecta nostra consanguinea domina 

Aleidis, uxor guondam domini Iohannis de Avennis, Hollandie et Selandie tutrix, in nova 

terra apud Schiedam in divini honorem nominis de novo ecclesiam construi fecerit et 

dotaverit eandem, nos ipsius in hac parte piis supplicationibus inclinati ad huiusmodi 
structuram ecclesiae licentiam concedimus ... 

Dar po dviejų metų grafienė Aleida įsakė pastatyti dambą ir šliuzą per Šijos 
upę ties ta vieta, kur ji įteka į Reino deltos potvynių vandenis. Jie turėjo reguliuo- 
ti kanalą, jungusį netoli esantį Delfto miestą su mažyčiu upės uostu Delfshavenu. 
Naujoji damba turėjo būti sujungta su kita damba ir šliuzu per dar mažesnį Rotės 
upelį, už trejeto kilometrų nuo tos vietos. Po trijų metų, 1270 m. rugpjūčio 11 d., 
jaunasis grafas Floris V suteikė privilegijas Roterdamo miestelėnams““. Tuo pat 
metu pradėta statyti naują dambą per Amstelio upę apie 50 kilometrų į šiaurę. 
Taip žingsnis po žingsnio Reino delta buvo sutramdyta. 

Nors dambos ir nebuvo seniausi žmonių statiniai šiuose kraštuose, jos specia- 
liai skirtos palengvinti prekybiniams laivams plaukioti toje pavojingoje vietoje, 
kuri driekėsi dideliu lanku, užimdama daugiau nei 25 000 km? plotą tarp Šeldės 
ir Emso (žr. 13 žemėlapį). Žvelgiant iš perspektyvos, jas galima laikyti tankiausiai 
apgyventos Europos šalies, didžiausio pasaulyje uosto ir vienos iš savičiausių 
Europos tautų svarbiausiais žingsniais. Tačiau tada taip tikrai neatrodė. 

Olandija buvo viena iš atokiausių ir menkiausiai išsivysčiusių Šventosios 
Romos imperijos sričių. Jos pavadinimas Holt-land („Pelkių šalis“) rodė, kad čia 
plytėjo pelkėtos dykvietės. Tai buvo pati žemiausia iš visų žemumų šalis — Neder- 
landen. Tarp smėlio salų žiedo nuo jūros pusės ir tarp terra firma sausumos pusė- 
je ne mažiau nei du trečdaliai jos paviršiaus buvo žemiau jūros lygio. Tai daugiau- 
sia dumblinos žemumos, druskožemiai, užliejami upių slėniai, sūroko vandens 
ežerai ir klastingosios seklumos — wadden. Dažniausiai čia buvo keliaujama val- 
timis, išskyrus žiemą, kai negilūs vandenys užšaldavo ir galėjai keliauti ledu. 

Reino delta buvo labiausiai nesusiformavusi ir paslankiausia Europos reljefo 
dalis. Ji susidarė per kelis tūkstančius metų nuo paskutiniojo apledėjimo, veikia- 
ma trijų į šiaurę tekančių upių — Šeldės, Maso ir Reino — bei vakarių vėjų ir 
jūros potvynių. Dėl to nuolat keitėsi ir judėjo. Jūros suneštas smėlis sudarė 
kopų barjerą iki 70 metrų aukščio ir 4—5 kilometrų pločio, o už jo kaupėsi upių 
sąnašos, vis kaitaliodamos savo konfigūracijas, o gėlo vandens srautai visą laiką 
ieškojo silpniausių vietų, kad galėtų prasiveržti į jūrą. Romos laikais ant smėlio 
barjero už didžiosios į sausumą įsibrovusios Flo Lako lagūnos stovėjo keli 
pakrantės fortai. Didieji „Senojo Reino“ vandenys pasiekdavo jūrą pro kanalą, 
kuris tebėra šių dienų Leidene, o „Senasis Masas“ vingiavo atskira savo vaga apie 
trisdešimt kilometrų piečiau. 

Tačiau artėjant naujam tūkstantmečiui įvyko keletas pasikeitimų. 839 metais 
didelis potvynis nukreipė Reino vandenis į Masą, taip atsirado susijungę Leko, 
Valo ir „Naujojo Maso“ kanalai. Šiauriau buvusi gėlavandenė įlanka, nebegauda- 
ma vandens, uždumblėjo. Vėliau, XII ir XIII amžiais, atšilus klimatui pradėjo 
pamažu kilti jūros vandens lygis. Kopų barjeras ne kartą buvo pralaužtas, Šeldės 
estuarija suskilo į kelis kanalus, ir Antverpenas tapo prieinamas jūros laivams; 
atsirado daug salų. Į šiaurinę lagūną įsiveržė jūros vanduo ir ji tapo plačia jūros 

įlanka Zuider Zee, kuri perskyrė Fryziją į dvi dalis. Dideli jūros potvyniai užlie- 
davo pagrindinių kanalų intakus, sukeldami grėsmę jų krantuose įsikūrusiems 
miestams. Tai ir paskatino statyti dambas. 

Iki XIII amžiaus vidurio žmonių būstai deltos regione buvo išsidėstę tik trijo- 
se vietovėse. Ties sausumos pakraščiu tęsėsi senų miestų grandinė. Arnhemas 
(Arenacum — „Smėlio miestas"), netoli jo Neimėgenas (Noviomagum — „Naujasis 
turgus") ir Utrechtas (Trajectum ad Rhenam — „Reino brasta“) buvo įkurti dar 
romėnų. Antverpenas (Aen de Werpen — „laivų stovėjimo vieta“) išaugo ant Šel- 
dės kranto aplink VII amžiaus Šv. Amando bažnyčią. Ant smėlio kopų buvo 
kelios izoliuotos gyvenvietės, pavyzdžiui, 1220 metais pastatytas Midleburgo vie- 
nuolynas Valchereno saloje ar medžiotojų namelis 1242 metais Gravenhage 
(„grafo tvora"). Keliolika žvejų kaimelių nesaugiai įsikūrė kopų užuovėjoje. Keli 
iš jų oficialiai gavo miesto teises: Dordrechtas (1220), Harlemas (1245), Delftas 
(1246) ir Alkmaras (1254). Tačiau nė vienas iš jų neturėjo net menkos dalies 
gyventojų, įsikūrusių kaimyninės Flandrijos didžiuosiuose tekstilės miestuose. 
Daugelį šimtmečių Utrechto vyskupas čia buvo aukščiausia religinė ir pasaulie- 
tinė valdžia, o deltos uostai — pakrančių prekybos sustojimo vietos. 

Žemių įsisavinimas, melioravimas buvo senas ir nuolat tobulinamas vietos 
gyventojų užsiėmimas. Olandijai būdingi terpen — piliakalniai, ant kurių buvo 
galima saugiai statyti namus nebijant, kad juos pasieks potvynio vanduo, žinomi 
nuo neatmenamų laikų. Juos minėjo dar Plinijus. Seniausi zeewering (pylimai 
apsiginti nuo jūros) buvo supilti VIII ar IX amžiuje. Upių pylimus imta statyti 
XI amžiuje, kai buvo patobulinti šliuzai. Polderių (pylimu atskirtų nuo jūros 
nusausintų sklypų) įsisavinimas buvo susijęs su sudėtinga drenažo sistema, kurios 
technologija pradėta taikyti tik apie 1150 metus. Reikėjo sunkiu darbu supilti 
pylimus, tarp giliai į minkštą gruntą sukaltų kuolų pripilti žvyro ir akmenų, pas- 
kui užsėti specialia žole, kad jos šaknys sutvirtintų žemę. Taip atitvėrus sklypą, 
būtina jį prileisti gėlo vandens dešimčiai-penkiolikai metų, kad išplautų druskas 
ir po to vėl nusausinti. Tik tada aliuvinis dirvožemis dosniai atsilygindavo staty- 
tojams. Garsėjo jo derlingumas: be durpingose pajūrio ganyklose besiganančių 
avių ir galvijų mėsos, vilnos ir odos, žemdirbystė polderiuose ne tik aprūpino 
maisto produktais gausius vietos gyventojus, bet dar likdavo ir eksportui į kai- 
myninius miestus. 

XIII amžiuje Olandijos polderizacija buvo dar tik pradėta, ji apėmė tik pelkių 
pakraščius. Kol dar nenaudoti vėjo varomi siurbliai, neturėta efektyvių didesnių 
polderių drenavimo priemonių. Didžiulę žalą padarė baisus šv. Elžbietos potvynis 
1421 metais, užliejęs 72 kaimus su 10 000 gyventojų ir pavertęs niekais viską, kas 
buvo padaryta per pastaruosius du šimtmečius. Daugumą plotų, esančių žemiau 
jūros lygio, kuriuos reikėjo nuolat drenuoti, galima buvo pradėti įsisavinti tik 
maždaug po 1550 metų, kai išrasti vėjo malūnai su besisukančiomis bokštų vir- 
šūnėmis, leidę pumpuoti vandenį visą laiką nepriklausomai nuo vėjo krypties. Iki 
1918 metais priimto žemės melioracijos įstatymo Olandija neturėjo bendro plano. 
Ir prisireikė dar vienos katastrofos — potvynio (1953 metais), kad būtų priimtas 

didysis Deltos planas (1957 — 1986), numatantis sureguliuoti visas upes ir užpilti 
į jūrą vedančius kanalus. Aštuoni šimtai metų atkaklios kovos su stichija negalė- 
jo nepaveikti žmonių būdo. Kai kurie istorikai net linkę manyti, kad tai ir buvo 
lemiamas olandų charakterio formavimo veiksnys. 

Dambų statyba reiškė atskirą epochą šalies istorijoje. Ji pradėjo kurti vidaus 
vandens kelių sistemą, kurią galėjo kontroliuoti šliuzų prižiūrėtojai. Kadangi jūrų 
laivams nelengva praplaukti pro siaurus šliuzus, prie dambų buvo statomi tranzi- 
tinių krovinių sandėliai, kur didieji jūros laivai galėjo perduoti savo krovinius 
mažesniems upių laivams. Šidamas-Roterdamas ir Amsterdamas išaugo jūrų ir 
upių prekybos susidūrimo vietose. Tačiau jie niekada nebūtų išsikovoję dominuo- 
jančios padėties, jei ne įvykiai, sužlugdę jų pagrindinius konkurentus. Ir pats 
reikšmingiausias iš tokių įvykių, tik daug vėliau, buvo Antverpeno sužlugdymas, 
uždarius laivybą Šeldės upe 1648 — 1863 metais. 

Dėl strateginės padėties prie imperijos vakarinių sienų Olandija buvo smarkiai 
įsivėlusi į politiką. Vienu metu ji sudarė Lotaringijos karalystės šiaurinę dalį. X 
amžiaus pradžioje ji keliolika metų buvo Vakarų Prancūzijos valstybės įtakoje, 
kol 925 metais galutinai perėjo į rytinę, imperinę sferą. Paskui 300 metų Olandija, 
kaip Žemutinės Lotaringijos kunigaikštystės dalis, buvo įtraukta į nesibaigiančias 
kunigaikščių tarpusavio kovas ir jų laviravimą tarp imperijos ir kylančios Prancū- 
zijos karalystės. 

Olandijos grafai kildino save iš Dirko I (Dietricho, Thierri ar Teodoriko); tai 
vikingų palikuonis, IX amžiuje deltoje įkūręs stovyklą. Dirkas I 922 metais gavo 
žemių netoli Harlemo, vietovėje, vadintoje Kenemerlandu. Ten jis įkūrė benedik- 
tinų Egmonto vienuolyną. Šeimos likimas buvo užtikrintas po 1018 metų, kai 
grafas Dirkas III savavališkai įvedė rinkliavą Reino žemupyje ir garsiajame mūšy- 
je ant pylimų atmušė Lotaringijos kunigaikštį. Dirkas III pirmasis savo titule 
pavartojo Olandijos pavadinimą. Vėliau Olandijos grafai, jausdamiesi saugūs savo 
pilyje Harleme, buvo įsivėlę į begalines feodalų tarpusavio kovas. Olandija — 
viena iš keliolikos grafysčių, kurių interesų netenkino imperija. Nei imperatorius, 
nei Prancūzijos karalius nepajėgė išlaikyti jos savo valdžioje, nebent vis keisda- 
mas vasalus. Griežtai neapibrėžtų žemių, vadinamų Nyderlandais (Nederlanden), 
kurios driekėsi nuo Reino srities iki Pikardijos, feodalai nuolat kovojo tarpusavy- 
je. Taip elgdamiesi jie pamažu kūrė regioną su atskiru identitetu ir su savo liki- 
mu, skirtingu nuo vokiečių ir prancūzų likimo. 

Tarp kitų to meto šalių tame regione Olandija tikriausiai buvo priskiriama prie 
mažiau reikšmingų. Daug svarbesni už ją buvo galingieji Utrechto ir Lježo vys- 
kupai, Lotaringijos ir Brabanto kunigaikščiai bei kaimyninė Flandrijos grafystė. 
Sėkmingas Olandijos ginčas su Flandrija dėl Zelandijos salų truko kelis šimtme- 
čius iki Briuselio taikos sutarties pasirašymo 1253 metais. Jai pavyko pajungti 
karingus Fryzijos gyventojus, išlaikiusius pagonybę ligi pat Karolio Didžiojo lai- 
kų, veikiau dėl jūros potvynių, negu dėl karinių laimėjimų. Kartu su gyventojų 
pertekliumi flamandų miestuose, patekę nelaimėn fryzai ėmė emigruoti; tie emig- 
rantai kolonizavo Vokietijos rytinių markų šalis. 

Nepaisant to, Olandijos grafai turėjo nemažos politinės įtakos. Vilhelmas I 
(valdė 1205— 1222 m.) mūšyje prie Buvino kovojo imperatoriaus pusėje ir pate- 
ko į prancūzų nelaisvę. Kaip ir jo pirmtakas, išvadavęs iš saracėnų Lisaboną, jis 
buvo karštas kryžininkas. Jis mirė Egipte, kur dalyvavo Damietos apgultyje. Vil- 
helmas II (valdė 1234 — 1256 m.) siekė aukščiausio posto imperijoje. Paveldėjo 
sostą dar nepilnametis, jį kaip Bažnyčios sūnų auklėjo jo globėjas Utrechto vys- 
kupas, o vėliau buvo įtrauktas į aukštąsias politines sferas, kai popiežius Inocen- 
tas IV mėgino nuversti nuo sosto Hohenštaufenus. 1247 metais Achene jis buvo 
karūnuotas karaliumi ar antikaraliumi, remiant Bažnyčiai. Vedęs Velfų giminės 
kunigaikštytę ir sudaręs sąjungą su galinga Reino miestų konfederacija, jis trum- 
pam tapo nugalėtoju Vokietijos vidaus politikoje. 1256 m. sausio mėnesį jis vyko 
namo į Olandiją išspręsti Fryzijos vietinių problemų prieš karūnavimą imperato- 
rium Romoje. Properša lede, į kurią įsmuko šarvuotas žirgas su šarvuotu raiteliu, 
padarė galą daug žadančiai karjerai. Jei ne ši nelaimė, Šventosios Romos impe- 
rijos imperatorium tikriausiai būtų tapęs olandas. 

Vilhelmo II anūkui grafui Floriui V (valdė 1256 — 1296) buvo lemta tapti prieš- 
paskutiniuoju Olandijos pirmosios dinastijos atstovu. Jis pagaliau padarė galą 
neramumams Fryzijoje ir pelnė savo neturtingiausių pavaldinių pripažinimą. Susi- 
dūręs su maištaujančiais valstiečiais, prisijungusiais prie Utrechto varguomenės, 
jis ryžosi pažaboti savo valdų prievaizdų sauvalę ir įvesti rašytinių įstatymų kodek- 
są. Legendoje jis vadinamas der keerlen God — „valstiečių Dievu“. Daug metų jis 
palaikė glaudžią sąjungą su Anglijos karalium Edvardu I, į jo dvarą nusiuntė savo 
sūnų ir sosto įpėdinį — ten jis mokėsi ir vedė. Štai toks buvo grafas Floris, Olan- 
dijos „Eiliuotosios kronikos“ — Rijmkronik van Melis Stoke herojus: 

Tgraefscap ende dat jonghe kynt 
Daer wonder of ghesciede sint.*? 
(Taip žuvo jaunas grafas šis, 
Stebuklas tikras buvo jis.) 

Aleida van Henegouven buvo jaunojo Florio V teta ir globėja. Kaip Olandijos 
regentė, kol grafas sulaukė pilnametystės, ji buvo viena iš kelių galingų moterų, 
laikiusių valstybės valdymo vadžias Nyderlanduose. Iš kitų moterų įžymiausia 
buvo nepaprastoji Flandrijos grafienė Margarita (mirusi 1280 m.), dar vadinama 
„Juodąja Rita“ (Zwarte Griet). Ji buvo įsivėlusi į visus to meto feodalų laimingus 
ir nelaimingus nuotykius, kokius tik įmanoma įsivaizduoti. Ji buvo ketvirtojo Kry- 
žiaus Žygio vado grafo Baldwino IX, užėmusio Rytinę lotynų imperiją, jaunesnioji 
duktė. Kaip ir jos sesuo Joanna, ji gimė Konstantinopolyje, iš kur po tėvo mirties 
buvo parvežta namo ir kartu su Joanna tapo popiežiaus Inocento III politikos 
marionete. Dar vaikystėje matė, kaip jos sesuo buvo išleista už Prancūzijos kara- 
liaus sūnėno Portugalijos karaliaus Fernando, ir ji pati dar tebebūdama vaikas 
tapo Eno grafo Bouchardo d'Avesneso nuotaka. Po mūšio prie Buvino Fernandas 
pateko į Luvro kalėjimą, o Margaritos sesuo buvo ištekinta antrą kartą — dabar 
už Tomo Savojiečio. Ji pati, primygtinai raginant popiežiui, išsiskyrė ir ištekėjo 

už prancūzų riterio Guy de Dampierre'o. Kai 1244 metais po Joannos paveldėjo 
Eno ir Flandrijos grafystes, ji buvo penkių sūnų iš dviejų vedybų motina ir viena 
iš svarbiausių likusių gyvų to meto asmenybių. Tačiau jai nepavyko sutrukdyti 
savo dviejų vyriausiųjų sūnų kovos dėl palikimo ir buvo priversta priimti garsiąją 
šv. Liudviko tarpininkavimo misiją; jis Eno paskyrė Jeanui d'Avesnes'ui, o Flan- 
driją — Guillaume'ui de Dampierre'ui. Jai pačiai buvo lemta pergyventi juos 
visus. 

Nors Flandriją ir draskė Briugės ir Gento lenktyniavimas, ji vis tiek buvo rie- 
biausias Nyderlandų politikos kąsnis. Olandija negalėjo likti abejinga jos likimui. 
Praeityje Flandrijos kunigaikščiai laviravo tarp imperijos ir Prancūzijos ir priimi- 
nėjo lenus iš abiejų pusių, kurdami teritorijų grupes, kurios vadinosi Kroon-Vla- 
anderen ir Rijks-Vlaanderen. Tačiau po pergalės prie Buvino Prancūzijos įtaka 
ėmė sparčiai didėti ir baigėsi tuo, kad prancūzai visiškai ją okupavo. 1265 metais 
popiežiaus ir imperatoriaus kova ėmė artėti prie kulminacijos. Po Frydricho II 
mirties popiežius užblokavo Hohenštaufenų paveldėjimo teisę; tarpuvaldis impe- 
rijoje po grafo Vilhelmo netikėtos žūties tęsėsi toliau, sukeldamas vis didesnių 
komplikacijų. 1257 metais įvyko dveji rinkimai: vieną kartą susirinkę imperato- 
riaus rinkėjai priėmė sprendimą Anglijos karaliaus Henriko III jaunesniojo brolio 
Kornvalio grafo Ričardo naudai, o susirinkę antrąjį kartą pasisakė už Kastilijos 
karalių Alfonsą. Priešingai nei Alfonsas, kuris pasiliko namie Tolede, grafas 
Ričardas išvyko siekti Romos karaliaus karūnos. Tačiau nė vienam iš šių dviejų 
pretendentų taip ir nepavyko įgyti valdžios visoje Vokietijoje. 

Ričardas iš Kornvalio (1209— 1272) buvo vienas iš turtingiausių ir daugiausia 
ryšių turinčių savo meto žmonių.“ Jam priklausančios alavo kasyklos Kornvalyje 
buvo vertos antros grafystės, o Pinigų kalyklos ir Anglijos reformuotos monetų 
sistemos valdytojo pareigos davė jam pasakiškas pajamas grynais pinigais. Per 
savo finansinį patarėją Abrahamą iš Berkhamstedo jis skolino pinigus karaliams 
ir kardinolams; jam buvo visiškai nesunku surasti 28 000 markių patepti rinkimo 
mechanizmą, kai jį rinko Vokietijoje. Jis buvo Korfo bei Vollingfordo ir Berk- 
hamstedo lordas, truputį domėjosi baronų opozicija Anglijoje ir buvo vienas iš 
nedaugelio baronų, kurie tikrai mokėjo kalbėti angliškai. Kaip Puatu titulinis 
grafas, jis labai domėjosi Gaskone, kur tarnavo kaip karaliaus gubernatorius. Jis 
vadovavo Kryžiaus žygiui į Akrą, tačiau jį panaudojo kaip progą asmeniškai susi- 
pažinti su dviem savo svainiais — iš pradžių šv. Liudviku Paryžiuje, o vėliau su 
Frydrichu II Sicilijoje. Jis palaikė gerus santykius su Nyderlandais nuo to laiko, 
kai Floris V atskubėjo į Londoną pagerbti jo asmeniškai. Trečioji Ričardo žmona 
po Isabellos Marshal ir Sanchia'os iš Provanso buvo Falkenburgo Brabante gra- 
fienė Beatričė. 

Tačiau didžiąją 1265 metų dalį grafui Ričardui sekėsi nekaip. Trys apsilanky- 
mai Vokietijoje jokios naudos nedavė. Negana to, įsivėlęs į savo brolio kovas su 
baronais ir sučiuptas de Montforto žmonių, jis dabar buvo įkalintas Kenilvorto 
pilyje. O jo gėdingi nuotykiai po mūšio prie Luiso, kai pasislėpė malūne, buvo 
dingstis vienai iš pirmųjų politinių satyrų Anglijoje: 

The King of Alemaigne wende do ful wel 

He saisede the mulne for a castel, 

With hare sharpe swerds he grounde the stel 

He wende that the sayles were mangonel to helpe Wyndesor. 

Richard, thah thou be ever trichard 

trichen shalt thou never more.“ 

(Vokiečių karalius manė: viskas bus gerai 

Ir malūne įsitvirtinęs saugiai, 

Ten aštriu kardu jis plieną malt pradėjo, 

Svaidė akmenis sparnais malūno — Vindzorams padėjo. 

Ričardai, lig šiol gudraut tau sekės neblogai, 

Bet dabar jau baigės tie geri laikai.) 

Tuo metu karaliaus šalininkai Anglijoje buvo labai nekenčiami. Simonas 

de Montorto, protector gentis Angliae, buvo laikomas žmonių gynėju nuo prie- 
spaudos: 


Il est apelė de Montfort, (O jo vardas de Monforas, 
Il est el mond et si est fort Vyras tai narsus ir doras, 

Si ad grant chevalerie. Riteris tikrai šaunus. 

Ce voir, et je m'acort, Myli tiesą jis be galo 

II eime droit, et hete le tort. Ir labai nekenčia melo — 

Si avera la mesterie.** Leiskim jam valdyti mus.) 


Kai Simonas žuvo mūšyje prie Eves- 
hamo 1265 m. rugpjūčio 4, jo draugai įsitvirtinę Gryn Hile visi iki vieno žuvo 
kartu su juo; jo buvo gedima kaip šventojo ir kaip kankinio. 

Tais metais vyko ir popiežiaus rinkimai. Klemensas IV buvo prancūzas ir, kai 
dar vadinosi Guy Foulgues, turėjo žmoną ir vaikų, ir buvo šv. Liudviko patarėjas 
teisės klausimais. Roma ir kai kurie šiaurinės Italijos rajonai vis dar taip simpati- 
zavo Hohenštaufenams, kad Klemensui, kuris tuo metu ėjo legato pareigas Ang- 
lijoje, teko keliauti namo persirengusiam vienuoliu ir apsigyventi Perudžijoje. Iš 
ten jis „pasirūpino“, kad Karolis Anžujietis taptų Sicilijos ir Neapolio karaliumi, 
ten jis rinko lėšas brutalioms kampanijoms, kurios pirmiausia turėjo padaryti galą 
imperatoriaus pavainikio sūnaus Manfredo, o paskui ir Manfredo sūnėno — jau- 
nojo Konradino veiklai. Iš Perudžijos pasiuntė bulę į Egmonto abatiją Olandijoje, 
patvirtinančią jos senąsias teises ir privilegijas — imunitetus.“? 

Pilietinis karas Anglijoje, kaip ir imperatoriaus nebuvimo tarpuvaldis Vokieti- 
joje, sukėlė šalyje chaosą: 

Buvo atverti visi vartai anarchijai; prelatai ir baronai karais plėtė savo valdas; kelius ir 

upes užplūdo plėšikaujantys riteriai; silpnųjų kančios ir stipriųjų tironija bei smurtas 

buvo tokie, kokių niekas nematė per ištisus šimtmečius (...) Romos imperijai pagaliau 
atėjo laikas išnykti“. 

Mažiau tradicinių pažiūrų istorikai imperijos nelaimes ir sunkumus vertina ne 
taip drastiškai. Imperatoriaus nebuvimas — tarsi signalas atsirasti kelioms regio- 
nų ir miestų valstybėms, kurioms buvo lemta suvaidinti svarbų vaidmenį Europos 
istorijoje. Tarp kitų ir Nyderlandai klestėjo imperijos silpnumo šešėlyje. 

Tačiau Olandija nebuvo nei Nyderlandų politikos, nei danų kalbos svarbiau- 
sias centras. Visuose Nyderlanduose ligi Kortrijko (Kurtė) ir Rijselio (Lilio) vaka- 
ruose buvo kalbama viduriniosios danų prokalbės įvairiomis tarmėmis. Prancūzų 
kalba vyravo Heno, Lježo ir Namiūro provincijose ir apskritai ja kalbėjo visi bajo- 
rai. Vokiečių žemaičių tarme kalbėta Geldeslando provincijos rytiniuose pakraš- 
čiuose. Tačiau daugiausia kalbančių olandiškai, be abejo, buvo Flandrijos mies- 
tuose. Vlaams ir hollandisch tarmių skirtumai nebuvo ryškūs. O pačioje 
Olandijoje vis dar tęsėsi fryzų, frankų ir saksų kalbų elementų asimiliavimas. Ypač 
fryzų kalba, kuri iš visų germanų kalbų buvo artimiausia anglų kalbai, vis dar 
tebeturėjo stiprias pozicijas šiaurinėje Olandijoje bei salose. Olandija kaip stan- 
dartinės olandų kalbos — Nederlands — tėvynė įsitvirtino daug vėliau. 

Ir danų literatūra daugiausia buvo kuriama ta kalba, kuria kalbėta Flandrijoje. 
XIII amžiaus Olandijoje buvo sukurta daug vertingų tekstų, įskaitant Egmonto 
kroniką ir fantastinę apysaką apie žvėrelius Van den Vos Reinarde (apie 1270 m.), 
sukurtą kažkokio Willemo. Tačiau žymiausi autoriai, tokie kaip Briugėje gimęs 
Jacobas van Maerlentas (apie 1235— 1271 m.), veikalo Aleksandro puotos (1258) 
autorius, buvo flamandai. 

Užsienio prekyba išplėtota menkai. Dordrechtas, kur buvo pastatyta pilis 
atbaidyti laivams, kursuojantiems tarp Reino krašto ir Šiaurės jūros, buvo vienin- 
telis svarbus uostas. Jis palaikė ryšius su Anglija ir vylėsi, kad jam pavyks atmušti 
pelningas anglų prekes iš sėkmingiau besiverčiančių flamandų uostų jūros 
pakrantėje. Reguliarių ryšių su Baltijos jūros uostais bei su Rusija nebuvo.'! 
Socialinės sąlygos Olandijoje neatitiko „feodalizmo epochos“ standartų. Pavyz- 
džiui, feodalinės institucijos čia buvo silpnos. Baudžiava buvo retas reiškinys, 
išskyrus Bažnyčiai priklausančius dvarus, užtat buvo daug laisvųjų valstiečių kai- 
melių ir nepriklausomų žvejų gyvenviečių. Bajorai, nors ir gerai įsisavinę riterių 
ir žemvaldžių tradicijas bei papročius, nebuvo nuolat pavaldūs feodaliniams sen- 
jorams. Miestai, nors ir maži, turėjo sektiną pavyzdį — gretimos Reino srities 
miestus ir buvo nusiteikę ateityje vaidinti svarbų vaidmenį. Religinis gyvenimas 
Olandijoje irgi šiek tiek netipiškas. Utrechto vyskupas neteko daug savo galios 
ir neturėjo tokios didelės pasaulietinės bei teisinės valdžios kaip gretimoje Liežo 
vyskupijoje. Nepaisant daugelio naujų vienuolynų, nei vienuoliai, nei jų ordinai 
šalyje nebuvo stiprūs. Frizija garsėjo kaip išlikusių pagonių prieglobstis; čia buvo 
ir maištingų mistinių sektų. 

Visi Olandijos ankstyvosios istorijos aprašymai paneigia paplitusią neteisingą 
nuomonę, kad Europos vėlesniųjų tautų užuomazgos embrioniniu pavidalu egzis- 
tavo jau viduramžiais. XIII amžius yra kaip tik vidurys to laiko tarpo, kuris skiria 
mūsų laikus nuo „Europos gimimo“ klasikinio pasaulio griuvėsiuose laikų. Atro- 
do, kad reikėtų tikėtis, jog tautinės bendrijos, kurios tapo vyraujančiomis naujau- 
siais laikais, turėjo būti pastebimos jau ir tada, tegu ir tik pradinių vystymosi 
stadijų pavidalu. Tačiau taip nėra. Nyderlandų atveju mums gerai pažįstami 
pavadinimai „Olandija“, „Nyderlandai“ turėjo kitokius priereikšmius nei tie, 
kuriuos jie įgijo vėliau. Šiuolaikinis mitas apie nuolatinį „tautos“ ryšį su jos 

„gimtąja žeme“ pasirodė esąs visai nepagrįstas. XIII amžiuje Olandija nebuvo 
besivystančios olandų tautos branduolys. Tiesą sakant, didelės dalies žemių, 
kurios po 300— 400 metų turėjo suformuoti olandų tautinės sąmonės teritorinį 
pagrindą, dar iš viso nebuvo. 

Didžiojoje Europos dalyje 1265 metais dar nebuvo lengvai atpažįstamų tauti- 
nių bendruomenių. Pačiame rekonkistos įkarštyje Pirėnų pusiasalio valstybės 
Portugalija, Kastilija ir Aragonas dar menkai tesuvokė, kad gali būti bendra Ispa- 
nija. Kaip tik tais metais, kai gimė Dantė, Hohenštaufenų pralaimėjimas palaido- 
jo suvienytos Italijos viltis. Mongolų įsiveržimų laikais ir feodalinio susiskaldymo 
epochoje iš suvienytos Lenkijos liko tik prisiminimai. Nebebuvo jokios Rusios, 
jau nebekalbant apie Rusijos egzistavimo suvokimą. Anglijos karalystė įsikūrė ant 
Plantagenetų imperijos griuvėsių, tačiau jos ryšiai su teritorijomis kitapus Laman- 
šo — Gaskone ir Akvitanija — buvo stipresni negu su Velsu ar Airija. Jos pran- 
cūziškai kalbanti anglų bei normanų aristokratija dar neturėjo vieningos kultūros 
su anglų liaudimi, o baronų opozicijai vadovavo iš žemyno atvykę avantiūristai, 
tarkim, de Montfortas. Nebuvo net pačios britiškumo koncepcijos. Škotijos kara- 
lystė vis dar tebekovojo dėl savo teritorijos su norvegais, kurie neseniai įsibrovė 
į šiaurines salas. Valdant šv. Liudvikui, Prancūzijos karalystė driekėsi nuo Laman- 
šo ligi Viduržemio jūros. Tačiau tai buvo labai įvairių elementų mišinys, kuriam 
buvo lemta subyrėti prieš tai, kai jį buvo galima suklijuoti iš naujo į vieningesnę 
visumą. Kaip parodė tarpuvaldis, ir Vokietijos imperija subyrėjo — iš jos liko tik 
pavadinimas. Ji buvo beviltiškai suskaldyta jos vokiškųjų ir itališkųjų žemių abie- 
jose Alpių pusėse prieštaringų interesų. Šveicarijos dar apskritai nebuvo, o Habs- 
burgai dar nebuvo atvykę į Austriją. Kryžiuočių ordino Prūsija gyveno dar tik 
pirmuosius savo istorijos dešimtmečius ir buvo visai nepanaši į vėlesnę Hohen- 
colernų (kurie 1265 metais dar tebetūnojo savo gimtojoje pilyje Švabijoje) Prūsi- 
ją. Skandinavijoje Norvegija ištrūko iš danų kontrolės, tačiau neilgam. Švedai, 
kaip ir lietuviai, buvo užsiėmę kaimyninių tautų užkariavimais Rytuose. Bohemi- 
ja valdant Otokarui (1253 — 1278) buvo pačioje savo garbės viršūnėje, ką tik anek- 
savusi Austriją ir Štyriją. Vengrija po dviejų mongolų antpuolių buvo ant žlugimo 
slenksčio, artėjo ir Arpadų dinastijos galas. Bizantijos imperija, pati seniausia 
Europos valstybė, prieš ketverius metus atsiėmė Konstantinopolį ir išvijo lotynų 
uzurpatorius į Graikiją. Nė vienam iš šių teritorinių darinių nebuvo lemta sulauk- 
ti naujųjų laikų. 

Todėl sunku kalbėti apie tautines valstybes XIII amžiuje. Nuomonė, kad tuo 
metu būta vietų, kuriose efektyviai plėtojosi tautiniai identitetai, galėjo būti tei- 
singa tik kalbant apie kai kurias mažas valstybes, sugebėjusias sėkmingai atsi- 
skirti nuo savo kaimynų. Pretenduoti į tokių valstybių skaičių galėjo Portugalija, 
Danija ir Serbija bei Bulgarija Balkanuose. Serbija ir Bulgarija atkūrė savo 
nepriklausomumą nuo Bizantijos XII amžiaus devintajame dešimtmetyje. Dar 
svarbiau tai, kad jos abi įkūrė savas nacionalines stačiatikių Bažnyčias su savais 
patriarchais — Bulgarija 1235, Serbija 1346 metais. Tai joms davė galingą įrankį 
kalti savo atskirą identitetą, lavinti tautinį elitą, reklamuotis politiškai bei sankcio- 

nuoti nacionalines institucijas. Tai buvo toks žingsnis, kokio negalėjo žengti nė 
viena iš lotynų krikščioniškojo pasaulio šalių iki Reformacijos, o Rusija iki 1589 
metų. Tai sustiprino tų dviejų slavų tautų saitus, kurių stiprumą turėjo patikrinti 
500 metų trukęs Osmanų valdymas. 

Mat Europa gyveno paskutinius dešimtmečius iki Osmanų ir iki antrojo dide- 
lio islamo puolimo. Šilko kelias į Rytus dar tebebuvo atviras. Krikščionių keliau- 
tojai rašė apie savo keliones į totorių šalis. Tais metais, kai prie Amstelio upės 
buvo įkurta Šiaurės Venecija, Marco Polo išvyko iš Rialtos į Kiniją. 

Olandų istorikams, kaip ir jų kolegoms kitose šalyse, teko kovoti su įpročiu 
žvelgti į istoriją iš nūdienos pozicijų. Kai XIX amžiuje pirmą kartą buvo suformu- 
luotos nacionalinės istorijos koncepcijos, Nyderlandai galutinai pasidalijo į Bel- 
gijos ir Olandijos karalystes. Taip pat buvo įprasta manyti, kad atskiros flamandų 
ir olandų bendruomenės egzistavo nuo seniausių laikų. Neriamasi iš kailio, sten- 
giantis įrodyti, kad, pavyzdžiui, viduramžių bažnyčios Sluise, esančios vienoje 
Šeldės pusėje, yra olandų stiliaus perlai, o Damės bažnyčios kitame upės krante 
— tai jau flamandų palikimo turtai. Istorikams nereikėjo smarkiai įtempti savo 
vaizduotės, norint įrodyti, kad atskiros olandų ir belgų tradicijos egzistuoja ne 
anksčiau kaip nuo 1566—1648 metų Olandų revoliucijos, kuri savavališkai 
nutraukė anksčiau vykusį bendros Nyderlandų sąmonės formavimąsi. Sunkiau 
buvo įrodyti tų šalių istorijų pirmuosiuose skyriuose, jog bendro identiteto jaus- 
mas menkai įsisąmonintas, o dar sunkiau, kad Olandija, ko gero, nėra olandišku- 
mo šerdis. Buvo dar daug istorijos vingių valdant Burgundams ir Habsburgams, 
daug ūkinių ir demografinių pasikeitimų,, kol „dambų šalis“ įgijo savo dabartinį 
pavidalą ir funkcijas. Galų gale tik 1593 metais Carolus Clusius (1526 — 1609), 
medicinos profesorius Leidene, gavo pirmuosius tulpių svogūnėlius iš Turkijos ir 
pasodino juos derlinguose laukuose tarp Leideno ir Harlemo. 

Visais tautiškumo klausimais svarbiausias dalykas yra žmogaus suvokimas, 
sąmonė. Vienas olandų mokslininkas aiškino, kad tautiškumo nereikia ieškoti nei 
kraujyje, nei žemėje ir netgi kalboje: 

Tautiškumas egzistuoja žmonių protuose, <...> tai vienintelė vieta, kur jis gali būti <...>. 

Už žmogaus proto ribų jokio tautiškumo būti negali, nes tautiškumas yra būdas žiūrėti į 

save, o ne daiktas savyje. Sveikas protas gali jį pastebėti, o vienintelė disciplina, galinti 

jį aprašyti ir analizuoti, yra psichologija <...>. Šis suvokimas, šis tautiškumo jutimas, tas 

tautinis jausmas yra kažkas daugiau už kurį nors vieną iš tautos bruožų — tai pati tau- 

tiškumo esmė“. 

Labai abejotina, kad XIII amžiuje, pačiame feodalų kovų įkarštyje, vietinis 
Olandijos patriotizmas būtų galėjęs įgauti solidarumo su Nyderlandais bruožų. 
Likus dar trims šimtams metų iki audringos ir kūrybingos Olandų revoliucijos 
patirties, galima suabejoti, ar pusiau susiformavusios šiaurinės provincijos, tar- 
kim, Olandija, galėjo turėti aiškiai suvoktą bendrumo su pietinėmis provincijomis 
jausmą. Galima daryti išvadą, kad olandų tautos tada dar nebuvo. Tai akivaizdus 
pavyzdys, būdingas visai viduramžių Europai. 

Po šių samprotavimų gali kilti klausimas: kur, jei ne tautose, ieškoti XIII 
amžiaus sąmonės. Atsakymas tik vienas: „Buvo taip, kaip buvo“. Viduramžių 
europiečiai suvokė savo priklausomybę gimtam miestui ar kaimui, grupei, kalban- 
Čiai ta pačia kalba, kai bendravimui nereikia lotynų ar graikų kalbų tarpininkavi- 
mo. Jie suvokė priklausą žmonėms, pripažįstantiems tą patį senjorą, visuomenės 
sluoksniui, kurio visi nariai turi tas pačias privilegijas, 0 pirmiausia — didžiajai 
krikščioniškojo pasaulio bendruomenei. Po to, kaip netrukus rašė vienas iš 
didžiausių XIII amžiaus septintojo dešimtmečio sūnų, beliko tik laukti mirties ir 
Paskutiniojo teismo dienos. Tada pagaliau kiekvienas sužinos, kuriai tikrai svar- 
biai visuomenės grupei jis priklauso — keleiviams, plaukiantiems Pasmerktųjų 
keltu, atgailautojams, vykstantiems į Skaistyklą, o gal net tiems, kurių laukia 
Rojaus linksmybės. 

Krikščioniškojo pasaulio krizė, apie 1250—1493 m. 


Vėlyvųjų viduramžių gyvenime jaučiama kažkas fatališka. Žmonės suprato, kad 
krikščionybė serga; jie žinojo, kad Meilės Evangelijos idealai labai tolimi nuo rea- 
lios tikrovės; tačiau jie nenumanė, kaip ištaisyti tokią padėtį. Iš seniausios krikš- 
čioniškosios valstybės — Bizantijos imperijos — liko tik apgailėtini skuteliai. 
Šventoji Romos imperija nesugebėjo kaip reikiant valdyti net savo galingų paval- 
dinių, tad ką jau kalbėti apie jos galimybes vadovauti kitiems. Popiežiai grimzdo 
į politinės priklausomybės liūną. Feodalinis partikuliarizmas pasiekė tokį laipsnį, 
kai kiekvienas miestas, kiekviena kad ir menkiausia kunigaikštystė buvo priversti 
be perstojo kovoti dėl išlikimo. Pasaulyje klestėjo plėšikavimas, prietarai, siautėjo 
maras. Kai užgriuvo „Juodoji mirtis“, niekas net neabejojo, jog tai Dievo bausmė 
už krikščioniškojo pasaulio nuodėmes. „Buvo įsigalėjusi nuomonė, kad nuo 
didžiosios Vakarų pasaulio schizmos laikų dar niekas nepateko į rojų“. 

Tačiau, kita vertus, viduramžių gyvenimo „audringas turinys“, jo „nežabotas 
patosas“ taip suintensyvino gyvenimo skausmus ir malonumus, kad nūdienos 
žmonių jutiminis suvokimas nelabai pajėgus tai įsivaizduoti. „Didžiuliai kontras- 
tai ir įspūdingos formos teikė kasdieniam gyvenimui jaudinimo ir aistros elemen- 
tų, lėmė tą amžiną blaškymąsi nuo gilios nevilties prie nežaboto džiūgavimo, nuo 
žiaurumo prie dievobaimingo švelnumo, kuris toks būdingas viduramžiams““. 

Johanas Huizinga, kurio tyrimai labai stipriai paveikė mūsų požiūrį į šį laiko- 
tarpį, kalbėjo ne tik apie nesaugumą, įvairias nelaimes, bet ir apie „išdidų ar 
žiaurų viešumą“, persmelkusį beveik visus žmones ir įvykius — raupsuotuosius 
su savo tarškynėmis, elgetas bažnyčiose, viešas egzekucijas, pragaro ugnimi gąs- 
dinančius pamokslininkus, procesijas, nykštukus ir burtininkus, prašmatnius 
spektaklius, ryškias heraldikos spalvas, bažnyčių varpus ir gatvės šauklių bal- 
sus, smarvę ir švelniausius aromatus: 

Kai Armanjakų surengtos skerdynės buvo pačiame įkarštyje <...> [1418 metais], paryžie- 

čiai Šv. Eustachijaus bažnyčioje įsteigė šv. Andriaus broliją, visi jos nariai, ir dvasiškiai, 

ir pasauliečiai, nešiojo raudonų rožių vainikėlius, todėl visa bažnyčia kvepėjo <...> tarsi 

išplauta rožių vandeniu“. 

Šis „ypatingas viduramžių žmogaus sielos jaudrumas“ galbūt šiek tiek paaiš- 
kina ir vėlesniųjų romantikų žavėjimąsi gotika. Jį taip pat reikia laikyti esminiu 
elementu imantis neįmanomos užduoties — viduramžių atmosferos atkūrimo. 

14 žemėlapis. 
Europa apie 1300 m. 

Tačiau jau pats Huizingos teiginio įtaigumas perspėja, kad jį reikia priimti 
atsargiai. Kaip ir dauguma Vakarų istorikų, jis tyrė tik vieną Vakarų Europos 
kampelį — Prancūziją ir Nyderlandus. Todėl reikėtų gan rezervuotai jo apiben- 
drinimus taikyti visam krikščioniškajam pasauliui. Dar svarbiau tai, kad taip 
gyvai perteikiant artėjančių prie žlugimo viduramžių dvasią kyla pavojus nepa- 
kankamai įvertinti tas pokyčių ir atgimimo, atsinaujinimo užuomazgas, kurių irgi 
būta. Renesanso tyrinėtojai be vargo suranda, kad apie jų tyrimo objektą galima 
kalbėti jau nuo XIV amžiaus pradžios (žr. VII skyrių), todėl logiška manyti, jog 
buvo labai ilgas laikotarpis, kai sena ir nauja egzistavo kartu. O istorikai, priklau- 
somai nuo to, kas geriau tinka jų pasakojimams, išryškina tai viena, tai kita. 
Huizinga manė, kad humanistinės formos atsirado vėlai, tačiau jos nebuvo 
„įkvėptos“ renesanso. O savo samprotavimus jis užbaigė visų istorikų, kurie galy- 
nėjasi su permainų ritmais, mėgstama metafora: „ateina nauja banga““. 

Tad būtų protinga paprieštarauti „nykstančių viduramžiškų sutemų“ metafo- 
rai. Būtume teisesni, jei šį laikotarpį vertintume kaip užsitęsusią krizę, kurios to 
meto žmonės nesugebėjo įveikti. Jie nieko nežinojo apie ateisiančią aušrą. Vidur- 
amžių europiečiai ne tik tiesiogine, bet ir perkeltine prasme buvo maro vaikai. 


*kk 


Bizantijos imperija, vėl atkurta išvijus lotynų imperatorius, buvo tik šešėlio 
šešėlis. Europos krantuose jai priklausė neką daugiau už Konstantinopolio miestą 
ir gretimą Rumelijos provinciją. Mažojoje Azijoje ji valdė kelis miestus prie Juo- 
dosios jūros ir didžiąją Egėjo jūros pakrantės dalį. O kai dėl kitų sričių, tai jos 
buvusios provincijos dabar priklausė Bulgarijos ir Serbijos karalystėms, įvairiems 
frankų kunigaikščiams, atklydusiems kryžininkams ir Venecijos vietininkams, o 
Anatolijoje Ikonijos sultonato turkų sultonams, vadinamajai Trapezunto imperijai 
ir Mažosios Armėnijos karalystei. Nuo 1261 metų iki galutinio žlugimo 1453 metais 
ją valdė Paleologų dinastija — Mykolo VIII Paleologo (1258 — 1282), kuriam pavy- 
ko atkariauti Konstantinopolį tuo metu, kai jame nebuvo Venecijos laivyno, pali- 
kuonys. Apie šią imperiją, sulaukusią senatviško marazmo, buvo rašoma taip: 

Graikai didžiavosi esą romėnų įpėdiniai: jie laikėsi tvirtai įsikibę imperinio valdymo for- 

mų, neturėdami imperijos karinės jėgos; jie laikėsi romėnų kodekso, bet nepajėgė nuo- 

sekliai vykdyti teisingumo; gyrėsi bažnyčios ortodoksiškumu, bet jos dvasininkai <...> 
buvo imperatoriaus dvaro vasalai. Tokia visuomenė negalėjo nevysti, nors tas vytimas ir 
būtų labai lėtas.) 

Paleologai karštligiškai ieškojo pagalbos visur, kur tik įmanoma. Norėdami 
sulaikyti Veneciją, jie kreipėsi į genujiečius, kuriems kadaise priklausė Amastris, 
Pera, Smirna bei Lesbo, Chijo ir Samo salos. Jie sudarė sąjungą su Aragonu ir 
kelis kartus gundė popiežius schizmos užbaigimo perspektyva. Pilietinių karų 
metu (1321 — 1354) jie trumpam atkūrė savo valdžią ligi pat Epiro. Iki 1382 metų 
antiimperatorius laikė savo dvarą Mistroje, Morėjos provincijoje. Tuo metu 
Jonas V (1341 — 1391) tapo kataliku, kartu būdamas turkų vasalu. 1399 metais jo 
įpėdinis Manuilas II (1391 — 1425) leidosi į nesėkmingą kelionę — ieškoti pagal- 
bos Romoje, Paryžiuje ir Londone. [MousikE] 

Tačiau sensacingiausias šios epochos įvykis — naujos karingos turkų genties 
pasirodymas: jai buvo lemta pakeisti bizantiečius. Osmanai, arba Otomanai, įsi- 
veržė į tuštumą, likusią po to, kai mongolai sutriuškino seldžiukus. Savo pava- 
dinimą jie gavo iš Osmano I (valdė 1281 — 1326) — jų įkūrėjo Ertugrulo sūnaus, 
kuris įsteigė avanpostą Anatolijos viduje. Iš tos bazės jie rengė tolimus antpuo- 
lius, atplėšinėdami Bizantijos pasienio gabalėlius, siuntė savo laivus piratauti 
Egėjo jūroje ir pasiekdavo net Balkanus. Į Europą Osmanai pirmą kartą įsiveržė 
1308 metais, kai samdomų Bizantijos karių grupė, vadinamoji Didžioji Katalo- 
nijos Kuopa, pakėlė maištą prieš savo imperatoriškąjį darbdavį, pasikviesdami 
į pagalbą samdomų turkų karių dalinį. Tais metais jie užėmė Efesą, 1326 me- 
tais — Bursą (ji tapo pirmąja jų sostine), 1329 metais — Nikėją, 1337 metais — 
Nikomediją. Osmano sūnus Orchanas (valdė 1326— 1362 m.) įkūrė nuolatinį 
placdarmą Dardaneluose ir pasivadino sultonu, jo vaikaitis Muradas I 
(1362— 1389) — antrąją Osmanų sostinę Adrianopolyje (Edirnėje) ir išdrįso pasi- 
savinti senąjį seldžiukų titulą Sultan-i-Rum (Romos sultonas). Sultonas Bajazitas 
(valdė 1389— 1403 m.), nors ir buvo sutriuškintas Tamerlano, tačiau užkariavo 
didžiąją dalį Mažosios Azijos; musulmonų kolonistai užplūdo graikų gyvenvie- 
tes, kartu atakuodami ir Peloponesą bei Valakiją. Bajazitui mirštant Osmanai 
valdė 40 kartų didesnę teritoriją negu prieš šimtą metų, o Konstantinopolis 
buvo apsuptas (žr. III priedą, 40). 

Per šį užkariavimų šimtmetį pasislinko siena, skirianti krikščioniškąjį pasaulį 
nuo islamo. Buvę Bizantijos pavaldiniai Graikijoje, Bulgarijoje, Serbijoje ir Bosni- 
joje vos spėjo pasidžiaugti trumpu laisvės ir suirutės laikotarpiu, kol ir juos 
pavergė nenugalimieji turkai. Osmanai vadovavo žymiajai gazijų — „islamo 
karių“ tautai ir jie tą žinojo. Senoje Bursos mečetėje yra toks Orchanui skirtas 
užrašas: „Sultonui, gazijų sultono sūnui, gazijui gazijaus sūnui, plačiųjų horizon- 
tų valdovui, pasaulio didvyriui““. 

Viduramžių Graikija tarp lotynų ir Osmanų užkariavimų buvo susiskaldžiusi į 
vietines kunigaikštystes. Epiro despotija, Atėnų kunigaikštystė, pietinė Achajos 
kunigaikštystė bei Naksos salos kunigaikštystė kelis šimtmečius praleido be 
didesnių bėdų. Jų komercinius interesus kontroliavo Italijos miestai; jų valdovai 
buvo lotynai; jų gyventojai buvo stačiatikiai. [ėicoNai] 

Ir Bulgarija ištrūko iš Bizantijos įtakos sferos. Antroji Bulgarijos imperija, atsi- 
radusi XII amžiaus pabaigoje, buvo dinamiška daugianacionalinė valstybė. Iš 
sostinės Trnovo Ivanas Asenis (valdė 1186— 1218 m.), „Bulgarų ir graikų caras“ 
išplėtė savo valdas iki Belgrado ir Skoplės. Jo įpėdinis Ivanas Asenis II, valdęs 
1218— 1241 m., užėmė Albaniją, Epirą, Makedoniją ir Trakiją. Kitos dvi dinastijos 
buvo kumanų kilmės. Tačiau 1330 m. birželio 28 serbai nužudė carą Mykolą Šiš- 
maną ir įvedė savo valdžią. Kitą dešimtmetį Osmanai pradėjo plėšikauti Maricos 
slėnyje. 1366 metais paskutinysis bulgarų caras Ivanas Šišmanas III buvo privers- 
tas atiduoti savo seserį į sultono haremą ir pasiskelbti Osmanų vasalu. Trnovas 
buvo sulygintas su žeme. Prasidėjo 500 metų trukęs Bulgarijos kaip Osmanų pro- 
vincijos laikotarpis. 

1378 metais Peloponeso miesto Naupliono, priklausiusio Venecijai, valdytojas patvirti- 
no privilegijas, jau suteiktas vietinei atsingani bendruomenei. Tai pirmasis rašytinis 
dokumentas, paliudijantis čigonų buvimą Europoje. 1416 metais Brašovo (Kronstato) 
miestas Transilvanijoje dovanojo sidabro, grūdų ir paukštienos kažkokiam „Emausui iš 
Egipto ir jo 120 bendrininkų“. 1418 metais ta grupė pasiekė Hamburgą. 1427 m. rug- 
pjūčio mėnesį apie 100 keleivių — persekiojimų Žemutiniame Egipte aukos - nebuvo 
įsileisti į Paryžių ir todėl apsistojo Sen Deni. Anoniminis Journal d'un bourgeois de Paris 
metraštininkas aprašė juos kaip tamsaus gymio, skurdžiai apsirengusius Žmones; 
moterys buvo apsigobusios surištomis mazgu skaromis, vaikai nešiojo žiedus ausyse. 
Jie buvo išvaryti, kai bažnytinė valdžia ėmė protestuoti prieš jų būrimą iš delno ir atei- 
ties pranašavimą:. 

Niekas neabejoja, kad čigonai atkeliavo į Europą iš Indijos, nors apie jų ankstyvą- 
sias klajones galima spręsti tik iš lingvistinių duomenų. Čigonų kalba priklauso indoeu- 
ropiečių kalbų grupei, yra gimininga hindi kalbai ir buvo jų vartojama visame kelyje per 
Viduriniuosius Rytus į Europą. Tai, kad europiniuose čigonų kalbos dialektuose yra 
didelė slavų ir graikų žodžių priemaiša, rodo, kad jie ilgai gyveno Balkanuose. 

Daugybė pavadinimų, kuriais vadinami čigonai, tik dar labiau supainioja jų kilmės 
klausimą. Graikiškasis čigonų pavadinimas atsingani, iš kurio kilę ir tokie variantai kaip 
gitans (prancūzų kalboje), zingari (italų kalboje), gitanos (ispanų kalboje), Zigeuner 
(vokiečių kalboje) ir cyganie (rusų kalboje), kilę iš viduramžiais Mažojoje Azijoje papli- 
tusios manichėjų sektos pavadinimo ir yra akivaizdus nesusipratimas. Paplitę buvo ir 
tokie jų pavadinimai kaip „Bohemai“, „Egiptiečiai“; iš čia atsirado gyrti (graikų kalboje), 
gypsy (anglų kalboje) ir faraoni (vengrų kalboje). O pavadinimas „romai“ tikriausiai 
kilęs iš to, kad jie viduramžiais buvo susiję su Bizantijos imperija, ir nesietinas su Rumu- 
nija. Jie patys vadina save Rom (vienaskaita), arba Roma (daugiskaita). 

Mėginimai juridiškai išspresti klajoklių čigonų klausimą buvo labai įvairūs. 1596 
metų Anglijos statute čigonai skiriami nuo paprastų valkatų. [PicARo] Jorkšyre buvo 
sulaikytas būrys čigonų ir kai kuriems net įvykdyta mirties bausmė už juodąją magiją. 
Tačiau statutas paliko įstatymų paisantiems čigonams teisę keliauti, užsiimti jiems 
įprastu skardininkų amatu ir gauti atlyginimą maisto produktais. Panašios teisinės 
apsaugos čigonai 1683 metais susilaukė ir Prancūzijoje. 1761 metų Austrijos statutas 
mėgino priversti čigonus gyventi sėsliai, tačiau iš to nieko gero neišėjo. Rusijoje Jeka- 
terina II stengėsi apginti čigonus, suteikdama „Karūnos vergų“ statusą, kurį jie jau 
turėjo Moldavijoje ir Valakijoje. Tačiau čigonams, kaip ir žydams, buvo draudžiama 
rodytis Sankt Peterburge. Nyderlanduose ir keliose vokiečių valstybėlėse vykdyta visiš- 
ko jų nepriėmimo politika. 

Per visą XIX ir XX amžių Europos čigonai stengėsi išlaikyti savo klajoklišką gyve- 
nimo būdą, savo tradicinius amatus, savo kalbą ir muziką [FLAMENcoOJ. Jų kultūrai būdin- 
gas okultizmas, socialinė organizacija akcentuoja didelių šeimų ir klanų, kuriems vado- 

vauja „karaliai“ bei teisėjai, svarba. Svarbiausios čigonų visuomeninės veiklos 
apraiškos yra kasmetiniai susirinkimai, vykstantys nustatytose vietose. Pavyzdžiui, 
Kamargoje, Sen Marija de la Mero vietovėje, kasmet gegužės mėnesį prie čigonų glo- 
bėjos Saros kapo vyksta jų šventinės iškilmės. Pasak legendos, Sara padėjo Marijai 
Magdalietei išgelbėti nuo persekiojimų dalį Kristaus giminių bei mokinių, išgabendama 
juos į Provansą. 

Romantizmo epochoje čigonais labai domėjosi artistai ir rašytojai. Hugo, Mėrimėe ir 
Borrow yra parašę knygų apie čigonus. Henri Murgerio knyga Scėnes de la vie de 
bohėme (1849) turėjo didelį pasisekimą. Lisztas parašė mokslinį traktatą apie čigonų 
muziką ir pradėjo madą, kuri turėjo įtakos ir klasikiniam repertuarui, ir kavinių pramoginei 
muzikai. Bizet Carmen (1875) pagal Mėrimėe apysaką ir Puccini'o La Bohėme (1895) 
pagal minėtąją Murgerio knygą priklauso pačioms ilgaamžiškiausioms operoms. 

Čigonams visada teko kęsti priekabiavimus, o kartais ir tikrą smurtą“. Tačiau nacių 
vykdytas totalinis čigonų genocidas - žydų naikinimo veidrodinis atspindys - buvo netu- 
rintis precedento dalykas. Komunistiniai režimai apskritai į čigonus žiūrėjo abejingai. Po 
karo demokratinės valstybės mėgino reguliavimą derinti su humanistine tolerancija. 
Tačiau svetimo, neturinčio šaknų čigono stereotipas vis atgimsta; paskutinį kartą jis 1993 
metais virto šlykščia kampanija prieš Vokietijoje ieškojusius prieglobsčio čigonus. Beveik 
neišvengiama, kad tradicinių pažiūrų Europos gyventojai visada su priešiškumu ir susi- 
žavėjimu žiūrės į gyvensenos būdą, tokį nepanašų į jų pačių kasdieninį gyvenimą: 

Come, let me read the oft-told tale again: 
The story of that Oxford scholar poor, 
Of pregnant parts and guick inventive brain, 
Who, tired of knocking at Preferment's door, 
One summer morn forsook 
His friends, and went to learn the Gypsy-lore, 
And roam'd the world with that wild brotherhood ...? 





(Jums noriu šią istoriją primint: 
Profesorius iš Oksfordo kadais, 
Kuriam įgriso smegenis džiovint, 
Karjerą pasiuntė sau po velniais, 
Vos spėjęs vasaros sulaukt, 
Draugus palikęs, su laisvais 
Čigonais leidosi keliaut ...) 





Panašus likimas ištiko ir Serbiją. Spaudžiama kaimyninės Vengrijos karalystės, 
kurioje serbams giminingi pietų slavai priėmė katalikų tikėjimą, serbai balansavo 
tarp Romos ir stačiatikių. Serbiją suvienijo Steponas I Nemania (1114— 1200), 
privertęs Bizantiją pripažinti jo nepriklausomybę. Nemanijos jauniausias sūnus 
šv. Sava (1175— 1235), Atono kalno vienuolis, padarė serbų Bažnyčią nepriklau- 
soma nuo graikų arkivyskupijos Ochridėje. Jis įkalbėjo savo brolį Steponą II 
priimti iš popiežiaus karaliaus karūną. Viduramžių Serbija pasiekė savo apogėjų 

valdant žiauriajam Steponui IV Dušanui (1308 — 1355). 1346 metais, kai Dušanas 
buvo karūnuotas caru, Serbija valdė kelias buvusias bulgarų ir Bizantijos provin- 
cijas pietuose; serbų patriarchas rezidavo Peče (Ipeke); caro Zakonnik (teisės 
kodeksas) reguliavo šalies valdymą. Dušanas buvo jaunų Italijos kunigaikštys- 
čių siuzerenu ir net puoselėjo planus užkariauti Konstantinopolį. Tačiau Serbija 
neprilygo atslenkantiems Osmanams. 1389 m. birželio 15 Kosove, „Juodųjų straz- 
dų laukuose" serbų kariuomenei teko nusileisti. Paskutinysis serbų karalius buvo 
nukautas, o Osmanų sultonas klastingai nužudytas. Serbija, kaip ir Bulgarija, tapo 
Osmanų provincija. [zADRUGA] 

Į šiaurę nuo Dunojaus lotyniškai kalbantys valakai, sustiprinti migrantų iš 
Transilvanijos kalnų, sugebėjo sukurti nepriklausomas kunigaikštystes. Nuo to 
laiko Valakija ir Moldavija tapo krikščioniškojo pasaulio pasienio postais Balka- 
nuose. Balkanų krikščionių nelaimės vėl atgaivino Kryžiaus žygių tradicijas 
Vakaruose. 1344 metais jūrų lyga, vadovaujama Venecijos ir joanitų, neilgam 
atkovojo iš Osmanų Smirną. 1365 metais Savojos grafas Amadėjus VI trumpam 
užėmė Galipolį ir išvadavo bulgarų kalintą imperatorių. 1396 metais kryžininkų 
armija, vadovaujama Vengrijos karaliaus Zigmanto I, ties Nikopoliu prie Dunojaus 
patyrė didelį pralaimėjimą. 1402 metais kryžininkų įgula su prancūzų riteriu Bou- 
cicauto priešaky ėmėsi ginti Konstantinopolio sienas, laukdama gresiančio sultono 
armijos puolimo. O kitapus Juodosios jūros buvusios Rusios stačiatikiai krikščio- 
nys po truputį vadavosi iš totorių jungo. Tą padaryti jiems padėjo du šiaurės 
rytuose kylantys valdžios centrai — Maskvos didžioji kunigaikštystė ir Lietuvos 
didžioji kunigaikštystė. [NikoPoLis] 

Maskvos kunigaikščiai išniro iš nebūties ir tapo reikšmingi per du šimtmečius 
nuo mongolų antplūdžio pradžios. Jie pradėjo nuo to, kad, derindami narsą su 
klastingumu, išsikovojo viešpataujančią padėtį tarp daugybės smulkių Riurikaičių 
kunigaikštysčių Vladimiro-Suzdalės regione. Nuo 1364 metų Maskvos kunigaikš- 
čiai naudojosi paveldimu Vladimiro didžiojo kunigaikščio titulu. Vėliau, įsimeili- 
nę Aukso ordos didžiajam chanui, jie gavo jarliką rinkti duoklę iš visų kitų kuni- 
gaikščių, prisiimdami atsakomybę už duoklių mokėjimą ir jų nevykdymą. Ivanas I 
(valdė 1325— 1340 m.), turėjęs Kalitos („Pinigų maišo“) pravardę, daugiau laiko 
praleisdavo kelionėse į Sarajų negu Maskvoje. Karlas Marxas rašė, kad jo asme- 
nyje „susiliejo totorių statytinio-budelio, palaižūno ir pavergtųjų vado bruožai"". 
Be to, dosniai remdami stačiatikių Bažnyčią, šie kunigaikščiai savo politinį 
dominavimą apgaubė religingumo aura. 1300 metais Kijevo metropolitas persikėlė 
į Vladimirą, o nuo 1308 metų gyveno Maskvoje. Gūdžiuose visos plačios šalies 
miškuose buvo statomi vienuolynai, tampantys naujais prekybos ir teritorinės eks- 
pansijos centrais. Nepaisant mongolų blokados ir ilgos kelionės upėmis bei jūro- 
mis, buvo palaikomi glaudūs ryšiai su Konstantinopolio patriarchu. Maskvos kuni- 
gaikštystė buvo grynai patrimonialinė valstybė, kur visiškai nepaisoma didžiojo 
kunigaikščio pavaldinių, neginamas jų turtas. Kunigaikštysčių turto kontrolė neiš- 
vengiamai stiprino Maskvos hegemoniją. 1327 metais Ivanas Kalita padėjo mon- 
golams numalšinti pagrindinio savo varžovo Tverės miesto prie Volgos sukilimą. 
Užtat 1380— 1382 metais kunigaikštis Dmitrijus Donietis (valdė 1350 — 1389 m.) 

Stepono Dušano teisės kodekso, išleisto apie 1349-1354 metus, 70 straipsnyje aiškiai 
užsimenama apie dideles patriarchalines šeimas su bendru ūkiu. Jame sakoma: 
„Tėvas ir sūnus, arba broliai, kurie gyvena viename name ir naudojasi vienu židiniu, 
tačiau maitinasi atskirai ir turi atskiros nuosavybės, privalo dirbti kaip ir kiti valstiečiai“. 
Akivaizdžiai matyti, jog serbų caras stengėsi užtikrinti, kad visi valstiečių ūkiai būtų 
apmokestinami remiantis tuo pačiu pagrindu. 

Tačiau tuo straipsniu būdavo remiamasi pateisinti prielaidą, kad zadruga - ben- 
dras patrilinijinis ūkis - nuo neatmenamų laikų buvo standartinė Balkanų slavų sociali- 
nės organizacijos forma. Įprastas dalykas, kad kai kurie mokslininkai pernelyg entu- 
ziastingai kalba apie zadrugos vaidmenį slavų giminystės ryšių struktūroje visais 
Europos istorijos laikotarpiais - nuo priešistorinių laikų iki nūdienos. Tačiau ekspertų 
komentarai neseniai sugriovė kai kuriuos iš pačių „rimčiausių“ apibendrinimų. Pasiro- 
do, terminas zadruga yra akademinis neologizmas, pirmą kartą pasirodęs serbų kal- 
bos žodyne 1818 metais. Jis niekada nebuvo vartojamas tų žmonių, kurie tariamai 
turėjo praktikuoti šią formą. Negana to, šis žodis neminimas ir Stepono Dušano teisės 
kodekso tekste. Nors iš 70 straipsnio galima daryti išvadą, kad viduramžių Serbijoje 
egzistavo kažkokia bendro ūkio forma, tačiau nėra pagrindo manyti, kad zadruga buvo 
standartinė ar vyraujanti forma visoje karalystėje. 

Naujaisiais laikais zadrugos Balkanuose paplitusios labai netolygiai. Jos dažnos 
kalnuotoje gyvulininkystės zonoje, nusidriekusioje nuo Bosnijos ir Hercegovinos iki 
Juodkalnijos, Makedonijos ir centrinės Albanijos. Gan dažnos jos ir Rodopuose bei 
Balkanų kalnagūbryje. Tačiau jų visiškai nėra Adrijos pakrantėse ir didžiojoje Bulgarijos 
dalyje. Zadrugų pasitaiko kai kuriuose senosios Karinės Sienos - Krajinos - sektoriuo- 
se, kur gyvena XVI amžiuje iš Kroatijos atsikėlę serbai, taip pat tarp neslaviškųjų vala- 
kų. Jų beveik nėra Graikijoje ir Rumunijoje. 

Kalbant rimtai, reikia pasakyti, kad jau paviršutiniška naujausių šio klausimo tyrimų, 
ypač atliktų Vakaruose, apžvalga rodo, jog terminas zadruga pasitelkiamas daugeliui 
prieštaringų tikslų. Visų pirma jį vartoja, labai menkai tepagrįsdami faktais ar detaliais 
tyrinėjimais, norėdami paremti iš piršto išlaužtus tvirtinimus apie visų slavų tautų kolek- 
tyviškumo polinkius, apie panslaviškosios visuomenės (beje, neegzistuojančios) vien- 
tisą struktūrą, apie Balkanų - to Europos Volksmuseum („liaudies muziejaus“) - atsili- 
kimą. Žodžiu, yra realus pavojus, kad šis terminas gali tapti savotišku rasiniu mitu - geru 
kito Vakarų vaizduotės pramano, vadinamosios „slavų sielos“, partneriu. 








pirmą kartą metė iššūkį mongolų karinei galiai. 1380 m. rugsėjo 8 jis Kulikovo 
lauke iškovojo garsiąją pergalę prieš nenugalimąją ordą, tačiau tai baigėsi tik tuo, 
kad po poros metų galėjo pasigėrėti degančia Maskva — toks buvo totorių kerš- 
tas. 1408 metais Dmitrijaus sūnus Vasilijus I (valdė 1389 — 1425 m.) nutarė nebe- 
mokėti duoklės, tačiau mongolams apgulus Maskvą turėjo nusileisti. Maskva 
stiprėjo, tačiau vis dar tebebuvo vasalė. 

1396 m. rugsėjo 25 vakarą šaunųjį prancūzų riterį poną de Coucy Nikopolio laukuose 
atvilko prieš ką tik pasibaigusio mūšio nugalėtoją sultoną Bajazitą. Kartu su kitais tur- 
tingais kryžininkais, tarp jų ir būsimuoju Burgundijos kunigaikščiu Jeanu de Neversu, 
laikomu nelaisvėje laukiant išpirkos, jis matė, kaip sultono gvardiečiai lenktais kardais 
nukirto galvas keliems tūkstančiams paimtų į nelaisvę žemesnio rango krikščionių 
karių. (Neseniai kryžininkai panašiai pasielgė su paimtais į nelaisvę musulmonais.) 
Paskui de Coucy, sukaustytą grandinėmis, varė apie 500 kilometrų į Galipolį, iš ten į 
Bursą Azijoje, kur jis parašė testamentą ir pasimirė, nepalikdamas įpėdinių. 

Nikopolio vardas visą laiką asocijuojasi su paskutiniąja didele Kryžiaus žygių 
katastrofa. Tai buvo pagrindinė Bulgarijos tvirtovė, dominuojanti Dunojaus žemupyje. 
Kai osmanai ją užgrobė, Vengrijos karalius surengė žygį. Riterių armija susirinko Budo- 
je atkeršyti sultonui už jo pagyrūniškus žodžius, kad „pašers savo žirgą avižomis prie 
Šv. Petro bazilikos altoriaus“. Riteriai pasiėmė į žygį vyno ir šilkų, bet nepasiėmė kata- 
pultų. Tad Nikopolio apgultis nenusisekė ir riteriams teko susikauti su osmanais atvira- 
me lauke. Per daug ankstyvą prancūzų ataką, kaip ir prie Kresi, išnaudojo sultono 
sąjungininkų serbų kavalerija ir pagrindinės kryžininkų pajėgos buvo apsuptos. Veng- 
rijos karalius Zigmantas pabėgo, o vienas lenkų riteris išgarsėjo tuo, kad nenusimetęs 
šarvų perplaukė Dunojų. Tačiau dauguma likusių gyvų kryžininkų pateko į nelaisvę. Jų 
pralaimėjimas pasmerkė Bulgariją 500 metų būti musulmonų rankose, padarė galą 
lotynų iššūkiui Rytuose ir buvo Konstantinopolio žlugimo preliudija. 

Suasono grafas Enguerrandas de Coucy VII (1340-1397) laikomas žmogumi, kurio 
biografijoje tarsi vandens laše atsispindi krikščioniškojo pasaulio krizė. Jam priklausė 
didžiausia Europoje pilis Pikardijoje, jis globojo Froissartą ir Chaucerį ir asmeniškai 
dalyvavo beveik visose to nelaimių amžiaus katastrofose. Jo tėvas, atrodo, žuvo prie 
Kresi, motina, kilusi iš Habsburgų giminės, mirė nuo maro. Po pralaimėjimo prie Puatjė 
Coucy penkerius metus praleido nelaisvėje Anglijoje, kur vedė karaliaus dukterį. Greta 
kondotjero Hawkswoodo kovojo Savojoje su užplūdusiais Prancūziją „laisvaisiais 
būriais“, dalyvavo Šveicarijos kampanijoje 1375-1376 m. Jis pirmasis išsilaipino Tunise 
1390 metais, ištikimai tarnavo supuvusiai Prancūzijos monarchijai visose kovos dėl 
valdžios imperijoje peripetijose ir popiežių schizmose. Kai vengrų pasiuntiniai atvyko į 
Paryžių kviesti į Kryžiaus žygį „brolybės ir Dievo meilės vardan“, jis mielai sutiko. 








Kaip tik tuo metu maskvėnai pradėjo vadinti savo valstybę graikišku Rusios 
pavadinimu — Rossija (Rusija), o save rusais. Šie maskvėnai-rusai niekada neval- 
dė Kijevo, tačiau tai jiems nekliudė laikyti Maskvą vienintele teisėta Kijevo įpė- 
dine. Kaip tik tas rytinių slavų kalbos variantas, kuriuo kalbėjo jie, ir tapo 
dabartinės rusų kalbos pagrindu. Tendencingos jų istorijos versijos, kuri atkakliai 
stengėsi Maskvos Rusiją tapatinti su visa Rusia, nepriėmė kiti rytų slavai, nepa- 
tekę Maskvos valdžion ateinančiais šimtmečiais. 

Lietuviai buvo paskutinieji pagonys Europoje. Saugiai įsikūrę nuošaliuose Bal- 
tijos miškuose, jie išvengė ir pradinio Teutonų ordino puolimo, ir mongolų užka- 
riavimų. Lietuvius valdė savi karingi kunigaikščiai, Kijevo Rusios žlugime įžiūrė- 
ję istorinę galimybę. Taigi tuo metu, kai Maskva konsolidavo šiaurinius ir rytinius 
Rusios likučius, Lietuva pradėjo perimti jos vakarinius ir pietinius likučius. Šituo 
valstybės kūrimosi laikotarpiu, kurio mastas tuo metu lenkė net Maskvos mastus, 
iškilo trys įžymūs valdovai — didysis kunigaikštis Gediminas (apie 1275 — 1341 
m.), jo sūnus Algirdas (valdė 1345 — 1377 m.) ir Jogaila (valdė 1377 — 1434 m.), kuris 
buvo istorinės unijos su Lenkija pradininkas. Šimtmetis antpuolių, pilių statymo 
ir duoklių rinkimo davė puikius rezultatus visame Dnepro baseine. Baltoji Rusia 
(dabartinė Baltarusija) buvo užimta visa, Raudonoji Rusia (Galicija) 1349 metais 
buvo pasidalyta su Lenkija, Kijevas paimtas 1362 metais po to, kai Algirdas išplė- 
šė jį iš mongolų mūšyje prie Mėlynųjų Vandenų ties Dnepro vingiu. 1375 metais 
jis užėmė Polocką. Lietuvių niekas nesustabdė iki 1399 metų, kai juos toli pie- 
tuose prie Vorkslos upės įveikė totoriai. Tuo metu Lietuva tiesiogine to žodžio 
prasme driekėsi „nuo jūros lig jūros“ — nuo Baltijos krantų iki Juodosios jūros 
prieigų. Nuo 1386 metų jos valdantieji sluoksniai priėmė Romos katalikų tikėjimą 
ir vis labiau lenkėjo. Tačiau dauguma gyventojų Baltojoje Rusioje ir Ukrainoje 
buvo stačiatikiai slavai. Jie vadino save rusinais arba „rutėnais"; kaip tik Didžio- 
sios Lietuvos kunigaikštystės rytinių slavų kalbos rutėniškasis variantas ir sudarė 
dabartinių baltarusių ir ukrainiečių kalbų pagrindą. Iki 1700 metų Didžiosios Lie- 
tuvos kunigaikštystės, kurią daugiausia administravo raštingi krikščionys slavai, 
oficiali kalba buvo ne lietuvių, o rutėnų. 

Iš pirmo žvilgsnio atrodytų, kad stačiatikių Bažnyčia neišvengiamai turėjo būti 
pasyvesnė už katalikų. Jos galva, Konstantinopolio patriarchas, buvo glaudžiai 
susijęs su Bizantijos imperijos likimu. Tačiau jo vaidmuo nebuvo mažareikšmis. 
Juk kaip tik stačiatikių Bažnyčia savo atkakliu ryžtingumu Rytuose, kur krikščio- 
niškasis pasaulis buvo puolamas mongolų ir turkų, sėjo tautinio sąmoningumo 
sėklą tarp serbų, bulgarų ir rumunų Balkanuose, tarp rusų Maskvos valstybėje, 
tarp rutėnų Lietuvoje. 

Kitame Europos pusiasalio gale, Ispanijoje, reconguista praktiškai sustojo 
(žr. III priedą, 23). Po 1248 metų maurų kariuomenė pasitraukė į Siera Nevados 
kalnus, kurių šešėlyje Granados emyratas galėjo klestėti dar porą šimtmečių. Nuo 
tada jis buvo vienintelė musulmonų valdoma valstybė Pirėnų pusiasalyje. Už jo 
ribų vietiniai musulmonų vadai, ypač Ibn Hudas, atsisakė klausyti Afrikos maurų 
valdžios ir įkūrę Al-Andalūziją tapo priklausomi nuo Kastilijos. Dėl to atsirado 
plati pasienio juosta, kurioje vyravo dideli karinių ordinų dvarai, o miestuose 
buvo pilna imigrantų — musulmonų ir žydų. Dauguma gyventojų kalbėjo ispa- 
niškai, nepriklausomai nuo išpažįstamos religijos. Portugalijos karalystė, nepri- 
klausoma nuo 1179 metų, kontroliavo Atlanto vandenyno pakrantę, kur 1250 
metais portugalai nukariavo Algarvę. Navaros karalystė, apimanti baskų rajonus 
Pirėnų pusiasalio šiaurinėje dalyje, nuo 1234 metų buvo pavaldi prancūzams, 
kurie palaikė jų nepriklausomybę iki 1516 metų. 

Pergalingoje Leono ir Kastilijos karalystėje, nusidriekusioje nuo šiaurinės iki 
pietinės pakrantės, kur ji apsupo Granadą iš visų pusių, viešpatavo anarchija. 
Pirmoji conguistadores karta praturtėjo iš plėšikavimo Pietuose ir iš didelių lati- 
fundijų steigimo. Ferdinando III Šventojo (valdė 1217— 1252 m.), kuris galų gale 
buvo kanonizuotas už savo vaidmenį rekonkistoje, palikuonis kamavo vaidai dėl 
paveldėjimo, bajorijos susiskaldymas, Cortes (Kortesų — ispanų parlamento) bei 
hermandades (miestų ginkluotų lygų) užgaidos. Alfonsas X (valdė 1252 — 1284 m.) 
nesėkmingai kovojo dėl imperatoriaus karūnos Vokietijoje. 1340 metais mūšyje 
prie Salado Alfonso XI (valdė 1312 — 1350 m.) vadovaujami kastiliečiai per beveik 
šimtą metų pasiekė pirmąją pergalę prieš maurus, persikėlė per Gibraltaro sąsiau- 
rį ir įžengė į Alchesirą. Pedras Žiaurusis (valdė 1350 — 1369 m.) visiškai nusipelnė 
savojo epiteto. Henrikas III (valdė 1390 — 1406 m.) ne tik buvo talentingas admi- 
nistratorius, bet ir sudarė sąjungą su Angliją valdžiusiais Lankasterių dinastijos 
karaliais. Tačiau jis jaunas mirė ir Kastilijoje įsigalėjo despotiška konsteblio ir 
Santjago ordino magistro Alvaro de Lunos valdžia. Meseta plokštikalnėje besiga- 
nančių ištvermingų Afrikos merinosų veislės avių dėka Kastilija tapo didžiausia 
Europoje vilnos eksportuotoja; ta vilna iš Bilbao ir Santanderio buvo gabenama 
į Flandriją. 

O Aragono karalystė pasielgė priešingai — savo žvilgsnį nukreipė jūros link 
(žr. III priedą, 32). Ji susikūrė Aragono pirėniškajam regionui susijungus su Kata- 
lonija bei Valensija ir anksti įsitvirtino pakrantėje. Per karą su maurais Jokūbas 
I Nugalėtojas (valdė 1213— 1276 m.) užėmė Majorką ir Minorką, o Mursiją kil- 
niaširdiškai užleido Kastilijai. Petras III (valdė 1276 — 1285 m.) 1282 metais gavo 
Sicilijos sostą, išvijus iš ten prancūzus. Sardinija buvo atimta iš genujiečių 1326 
metais. Alfonsas V (valdė 1416— 1458 m.) 1442 metais paveržė iš Anžu pietinę 
Italiją. Aragono įsigalėjimas vakarinėje Viduržemio jūrų dalyje leido sukurti 
nepakartojamą jūrinę bendriją, apimančią Barseloną, Palermą ir Neapolį; joje 
liaudiško žargono vaidmenį atliko katalonų kalba, o bajorija turėjo labai daug 
laisvių. Ginčus tarp monarchų ir jų pavaldinių spręsdavo Kortesų aukščiausiasis 
teisėjas, kuriuo dažniausiai būdavo nekilmingas riteris, savo bendražygių iškeltas 
į šį aukštą postą. 1287 metais, laikantis Unijos privilegijos, bajorai gavo teisę gin- 
klu pasipriešinti bet kuriam karaliui, pasikėsinusiam į jų teises — tokios laisvės 
daugiau nebuvo niekur, išskyrus Lenkiją. Dėl to tauta tapo nepaprastai vieninga. 
Ne veltui Ferdinandas V (valdė 1479—1516 m.) kalbėjo: „Aragono bajorus 
suskaldyti nė kiek ne lengviau nei suvienyti Kastilijos bajorus“. XV amžiuje Ara- 
gonas valdė ne tik didžiausią Pirėnų pusiasalio miestą Barseloną, bet ir didžiausią 
Europos miestą — Neapolį. 

Viduramžių Ispanijos kultūrinė sintezė tikrai buvo nepakartojama. Penkiose 
karalystėse praktikuojamos trys skirtingos religijos: krikščionybė, islamas ir juda- 
izmas; čia kalbama šešiomis pagrindinėmis kalbomis: kastiliečių, galego, katalo- 
nų, portugalų, arabų ir baskų. Krikščionys, tarp kurių vyravo centrinės plokšti- 
kalnės ūkininkai ir kariai, būdavo menkiau išsilavinę nei labiau urbanizuoti ir 

civilizuoti maurai derlinguosiuose Pietuose. Tačiau dabar krikščionys įveikė ištisus 
šimtmečius trukusią izoliaciją ir užmezgė plačius prekybinius bei kultūrinius 
ryšius su likusia krikščioniškojo pasaulio dalimi. Ispanijos žydai, įsitvirtinę čia 
musulmoniškųjų valdovų tolerancijos dėka, pasklido po visą pusiasalį ir vaidino 
svarbų vaidmenį administracijoje, medicinoje, mokyme, prekyboje, finansuose. 
Filosofas Maimonidas iš Kordobos (1135— 1204), vėliau emigravęs į Egiptą, buvo 
ilgai prisimenamas kaip knygos Pasimetusiųjų vadovas autorius. Samuelis Halevi 
(mirė 1361 m.), Pedro Žiauriojo vyriausiasis mokesčių rinkėjas (beje, jo įsakymu 
nukankintas), globojo meną. Perkrikštas Pablo de Santa Maria (Solomonas 
Halevi, gimęs 1350 m.) — diplomatas, Burgo vyskupas ir pagarsėjęs antisemitas. 
Iš pradžių religiniai disputai buvo labai populiarūs. Vėliau, ypač 1348— 1351 ir 
1391 metais, būta pasibaisėtinų pogromų. XV amžiuje aukščiausias pareigas Baž- 
nyčioje ir valstybėje užėmė didelė conversos — naujųjų krikščionių (perkrikštų) 
kasta — Guzmanų, Mendozų, Enriguezų giminės. Niekas taip iškalbingai neper- 
teikia simbiozės kaip ispanų architektūra — nuostabus Viduržemio jūros roma- 
ninio stiliaus, katalikiškosios gotikos ir rytietiškų ornamentų lydinys.“ [kaBALA] 

Pačioje katalikų pasaulio širdyje politika vis dar tebesisuko apie tris konkuruo- 
jančias jėgas — imperiją, popiežių ir Prancūzijos karalystę. XIV amžiuje visoms 
trims jėgoms teko patirti tokių didžiulių vietinių įtampų, kad nė viena iš jų neta- 
po nugalėtoja tarptautiniu mastu. Po 1254— 1273 m. tarpuvaldžio imperatoriai 
buvo taip užsiėmę Vokietijos vidaus reikalais, kad Italija jiems nerūpėjo. Popiežiai, 
gelbėdamiesi nuo nesiliaujančių karų Italijoje, susirado prieglobstį Prancūzijos 
pietuose, kur išbuvo beveik 70 metų iki schizmos. Prancūzijos karalystė, bevil- 
tiškai nuniokota Šimtamečio karo su Anglija, neatsigavo iki pat XV amžiaus 
vidurio. 1410 metais, kai buvo trys imperatoriai, trys popiežiai ir du Prancūzijos 
karaliai, katalikų krikščioniškojo pasaulio vadovus apėmė neviltis. Kadangi centre 
viešpatavo tokia sumaištis, atsirado galimybė kurtis naujoms galingoms valsty- 
bėms. Be Aragono, tokiomis naujomis valstybėmis tapo Šveicarija, Burgundija ir 
Lenkija su Lietuva. 

Hohenštaufenų dinastijos žlugimas visam laikui susilpnino Šventąją Romos 
imperiją. Tarpuvaldis, kurio apogėjumi tapo Konradino egzekucija Neapolyje, 
sukėlė kelių dešimtmečių chaosą. Negana to, buvo maža galimybių, kad pavyks 
atkurti imperatoriaus valdžią. Tiek daug dėmesio skirdami ambicijoms Italijoje 
patenkinti, Hohenštaufenai pasmerkė savo įpėdinius amžinai priklausomybei nuo 
Vokietijos. Kadangi imperijos iždas buvo tuščias, o imperatoriaus valdos išbars- 
tytos, sunku buvo ko nors kito tikėtis. Rezultatas toks: vokiečių kunigaikščiai 
įamžino savo privilegijas, o imperatoriaus rinkimų procedūra visai sustabarėjo. 
1338 metais Rinkėjų kolegija atmetė popiežiaus reikalavimą suteikti jam impe- 
ratoriaus tvirtinimo teisę, o 1356 metų Aukso bulė visam laikui nustatė rinkimų 
mechanizmą. Nuo to laiko Frankfurtas prie Maino tapo imperatoriaus rinkimo 
vieta. Nulemti turėjo septyni elektoriai balsų dauguma. Tais septyniais rinkėjais 
turėjo būti Mainco, Kelno ir Tryro arkivyskupai, Bohemijos, Reino Palatinato, 

Kadaise, po 1264-ųjų ir prieš 1290 metus, tarp Ispanijos žydų iš rankų į rankas pradė- 
jo eiti veikalas hebrajų kalba Sepher ha-Zoher al ha-Torah („Įstatymo didingumo kny- 
ga"). Tai tariamai buvęs vieno gerbiamo II amžiuje gyvenusio rabino Simono ben 
Jochai kūrinys. Iš tikrųjų šią knygą parašė kažkuris vietinis mokslininkas, tikriausiai 
Mozė iš Leono (1250-1305). Jos turinį sudarė ilgi ir painūs Penkiaknygės komentarai; 
netrukus su jais susipažino visi Biblijos tyrinėtojai - ne tik žydai, bet ir krikščionys. Galu- 
tinis šios knygos trijų tomų variantas išleistas Mantujoje 1558-1560 metais. Tai buvo ir 
iki šiandien liko standartinė Kabalos knyga. 

Žodis Kabala reiškia „tradiciją“. Apskritai tai mistinių doktrinų ir metodų, kurie daug 
šimtmečių buvo naudojami atskleisti slaptai prasmei, slypinčiai Šventojo Rašto tekste, 
rinkinys. Pagrindinės Kabalos doktrinos tikriausiai bus kilusios iš klasikinio neoplatoni- 
kų ir manichėjų laikotarpio pabaigos idėjų. Jų esmę sudarė mokymas apie Šviesos ir 
Tamsos karalysčių kovą; vieną iš jų valdo Dievas, o kitą - Šėtonas. Dievas, kaip ir Šėto- 
nas, susideda iš tėviškojo ir motiniškojo pradų; vyriškasis pradas yra baltos spalvos ir 
aktyvios prigimties, o moteriškas - raudonos spalvos ir pasyvus. Dievas gali reikštis 
dviem pavidalais: kaip abba (tėvas / karalius) arba imma (motina / karalienė); Šėtonas 
atitinkamai - kaip Šamaelis, nuodingasis Mirties Angelas, arba kaip Ahola - Didžioji 
Paleistuvė. Šitų porų derinys sudaro harmoniją arba sukelia sumaištį, chaosą. 

Kadangi buvo manoma, jog Dievas ir Šėtonas neturi apibrėžtų ribų ir yra nematomi, 
apie jų buvimą galima spręsti iš dešimties jų emanacijų. Kiekviena emanacija atitiko 
vieną iš dešimties pagrindinių Adam Kadmon (pirminio žmogaus) arba Adam Belial 
(beverčio žmogaus) narių. O tos dešimt dieviškųjų emanacijų - tai Keter (karūna arba 
galva), Chochma (išmintis arba smegenys) ir Bina (supratimas arba širdis), sudarantys 
„Intelekto pasaulį“; dvi rankos - Chased (gailestingumas) ir Din (teisingumas) bei Tefe- 
ret (grožis arba krūtinė) sudaro „moralės pasaulį“; dvi kojos - Nezach (puikumas) ir 
Hod (didingumas) bei Jesod (pagrindas arba genitalijos) - „materialinį pasaulį“; na ir 
paskutinioji emanacija yra Malchut (karalystė). Jas galima pavaizduoti ir kaip dešimt 
Ilan (Kabalos medžio) šakų arba kaip Tris Stulpus: 


Supratimas Karūna Išmintis 

Teisingumas Grožis Gailestingumas 

Puikumas Pagrindas Didingumas 
Karalystė 


Kabalistai tikėjo, jog Dievas sukūrė pasaulį tik po kelių nepavykusių mėginimų; kad 
visa, kas tik realu, yra amžina; kad sielos migruoja iš kūno į kūną. Jie ieškojo Mesijo, 
kuris ateis, kai bus atmesti Šėtono gundymai. 

Šventajam Raštui iššifruoti yra keli būdai: notarikon - žodžių priskyrimas kitų žodžių 
pirmosioms raidėms, gematria - raidžių skaitmeninių atitikmenų ieškojimas ir temurah - 
„Ženklų perstatymas“. 

Galima pateikti tokius notarikon pavyzdžius: ADaM skaitoma kaip „Adomas, Dovy- 
das, Mesijas“; garsusis graikų krikščionių ICHTHOS (žuvis) tariamai reiškia „Jėzus 
Kristus, Dievo Sūnus“. 

Gematria rėmėsi skaičių, išvestų iš vardų ir datų, sumavimu. Štai kaip atrodė tokie 
skaičiavimai, atlikti XIX amžiuje Vokietijos imperatoriui Vilhelmui, gimusiam 1797 m. 
kovo 22 d.: 22 + 3 + 1797 + 7 (jo vardo raidžių skaičius) = 1829 (jo vedybų metai): 

1829 + 1 +8+2 +9 = 1849 (revoliucijos numalšinimas); 

1849 + 1+8+4+9 = 1871 (karūnavimas imperatoriumi); 

1871 +1+8+7 + 1 = 1888 (mintis). 

Temurah metodas rėmėsi dvidešimt keturiomis perstatytomis hebrajų abėcėlės 
sekomis. Pavyzdžiui, šiuo metodu iš žodžio YaHVeH („Dievas“) keturių raidžių galima 
gauti 2112 Dievo vardo variantų. 

Kabalos poveikis judaistinei minčiai itin gilus. Ji labai sustiprino religijos mistinius 
aspektus ir pakirto racionalius Toros tyrinėjimus. Ypač patraukli Kabala buvo vėlesnių 
laikų chasidizmui; jo išpažinėjai dainavo ir šoko kabalistinių užkeikimų ritmu ir šventai 
tikėjo savo dvasiškių - cadikų - mįslingomis pranašystėmis. 

Kabala žavėjosi ir daugelis krikščionių mokslininkų, pradedant Raymondu Liulliu, 
baigiant Picu ir Reuchlinu; ji tapo būtina europiečių magijos sudėtine dalimi. „Įstatymo 
didingumo knygos“ vertimas į lotynų kalbą, kurį 1677-1678 metais Vokietijoje Šulzba- 
che išleido baronas Rosenrothas, jos paslaptis padarė prieinamesnes platesniam 
skaitytojų ratui. Kabalos idėjos, vaizdiniai ir žodynas įsitvirtino Europos kalbose ir lite- 
ratūroje, dažnai nenurodant ir neskelbiant, iš kur visa tai paimta! 





Saksonijos ir Brandenburgo kunigaikščiai*. Imperatorius Karolis IV, sukūręs šios 
bulės tekstą, tiesiog buvo priverstas nusilenkti realybei. Kaip sako garsusis Bry- 
ce'o posakis, „jis įteisino anarchiją ir pavadino tai konstitucija"?. 

Susilpnėjusi imperija nuo 1273 metų atkakliai stengėsi atsigauti. Iš devynių 
imperatorių nuo Rudolfo I Habsburgo (valdė 1273— 1291 m.) ligi Zigmanto Liuk- 
semburgiečio (valdė 1410—1437 m.) tik trims teko garbė patirti karūnavimo 
ceremoniją. Du iš jų — Adolfą iš Nasau 1298 metais ir Vaclovą Liuksemburgietį 
1400 metais — nušalino elektoriai. Henrikas VII (valdė 1308— 1313 m.), Dantės 
paskutinė didžioji viltis, savo pirmtakų pavyzdžiu leidosi į žygį Italijon; Roma 
Henriko VII neįsileido ir jam teko negarbingai mirti nuo drugio Pizoje. Jo įpėdinis 
Liudvikas Bavarietis (valdė 1314 — 1347 m.), susipykęs su popiežium, 1328 metais 
šturmu užėmė Romą, tačiau tai tik išprovokavo naują antipopiežių ir antikaralių 
seką. Karolis TV Liuksemburgietis (valdė 1346— 1378 m.) šiek tiek stabilizavo 
padėtį. Iš antikaraliaus tapęs imperatoriumi, jis panaudojo imperiją savo mylimiau- 
siai Bohemijai stiprinti. Vokietija kurį laiką buvo valdoma iš Karlšteino pilies. Dėl 


* Tokia tvarka išsilaikė be pasikeitimų iki 1623 metų, kai Palatinato vietą užėmė Bavarija. 1648 


metais Palatinatas buvo vėl atstatytas, paliekant ir Bavariją, o 1708 metais Hanoveris tapo devin- 
tuoju elektoriumi. Napoleonas padarė didelių pataisų, bet jos nebuvo įgyvendintos. 

įtakos didžiojoje politikoje varžėsi keturios svarbiausios giminės: Vitelsbachai iš 
Bavarijos, valdę dar ir Eno bei Olandiją; Liuksemburgai, kuriems nuo 1333 metų 
priklausė Liuksemburgas, Brabantas ir Bohemija, nuo 1310 metų Silezija, iki 1415 
metų ir Lužica bei Brandenburgas; Vetinai iš Saksonijos; Habsburgai iš Austrijos, 
kurių valdos driekėsi pietuose nuo Sundgau provincijos iki Krajinos. Vietinę poli- 
tiką kontroliavo visur esantys plėšrūs prelatai, galingi imperijos miestai ir gausy- 
bė smulkių riterių. Tai buvo vadinamųjų Raubritter — „plėšikaujančių riterių“ ir 
Faustrecht — „kumščio teisės“ epocha. Vėlyvųjų viduramžių Vokietija neturėjo 
savo jėgomis pasitikinčios nacionalinės monarchijos kaip gretimos šalys — Pran- 
cūzija ir Lenkija. Tik po to, kai tris kartus iš eilės imperatoriais buvo išrinkti 
Habsburgai (1438, 1440 ir 1486 metais), imperija pradėjo įgauti paveldimos 
monarchijos bruožų. Tačiau net tada imperatoriai neturėjo didesnės veikimo lais- 
vės. Jei partikuliarizmą, susiskaldymą laikysime feodalinės sistemos svarbiausiu 
bruožu, tai Vokietija buvo feodališkiausia iš visų šalių. 

Ir Italijoje Hohenštaufenai paliko kartų palikimą. Šiaurėje tarpusavyje kariau- 
jančios bendruomenės vokiečių priespaudą pakeitė savąja. Visi Lombardijos ir 
Toskanos miestai atsidūrė vieno iš didžiausių varžovų — Milano, Florencijos ar 
Venecijos — valdžioje. Tai buvo ne tik praturtėjimo iš prekybos ir kultūros 
suklestėjimo, bet ir nesiliaujančių kovų epocha. Šalia dailininkų ir poetų klestėjo 
galvažudžiai ir nuodytojai. Vidurinėje Italijoje 1275 metais pasirašytas imperato- 
riaus ir popiežiaus konkordatas padarė galą bet kokioms imperatorių pretenzi- 
joms į šv. Petro palikimą. Popiežiaus valstybė, kuriai be Romos priklausė dar ir 
Romanija, Pentapolis, Ankonos marka ir Kampanija, tapo laisva, bet neapsaugota 
ir kamuojama niekada nenurimstančių Romos gyventojų. O pietuose itin įžūlūs 
darėsi popiežiaus klientai iš Anžu dinastijos, atsikviesti čia Hohenštaufenams 
pakeisti. Dėl „Sicilijos mišparų“ 1282 m. kovo 30 d., kai pasipiktinę Palermo 
gyventojai išskerdė apie 4000 juos valdžiusių prancūzų, Sicilijoje teko įvesti Ara- 
gono valdžią, Neapolyje buvo apsupti Anžu ir prasidėjo dvidešimties metų karas. 
[koNKLAVA] 

Florencija buvo pačiame vėlyvųjų viduramžių spalvingų Italijos įvykių centre. 
Maitinama miestą supančiose puikiose Apeninų apylinkėse (contado) auginamų 
avių vilnos, XIII amžiuje ji tapo klestinčia apie 100 000 neramių gyventojų ben- 
druomene. Jos aukso moneta florinas pasidarė visų priimta valiuta toli už Italijos 
ribų. Ambicingi miestelėnai, vadinę save popolo, tapo organizuota opozicija tradi- 
cinei comune — aplinkinėse pilyse contado įsikūrusioms aristokratų giminėms — 
Donati'ams, Uberti'ams, Cerchi'ams, Alberti'ams. Didelės ir mažos gildijos (arti) 
reikalavo įsileisti jų atstovus į renkamas miesto tarybas ir į rotacijos būdu keičia- 
mų pareigūnų vietas; neramumus dar labiau kurstė smarki miesto prastuomenė. 
Podesta (vietininkas), kurį anksčiau skirdavo imperatorius, dabar buvo kontro- 
liuojamas municipaliteto. 1266, 1295 ir 1343 metais išleistos konstitucijos nesu- 
gebėjo apmalšinti tų neramumų. 

Florencija nuo seno buvo Velfų giminės miestas, nepripažįstantis imperato- 
riaus valdžios. Tačiau tai miesto energiją nukreipė nauja kryptimi — santykiai 

KONKLAVA 


Romos katalikų Bažnyčia nėra demokratija, o jos popiežiaus rinkimo procedūra pagrįs- 
ta karčia patirtimi. Konklavos sistemą sutvarkė Grigalius X, siekdamas, kad daugiau 
nebepasikartotų toks skandalingas vilkinimas, kurį teko patirti jam pačiam. Susirinkę 
Viterbo vietovėje 1268 m. pabaigoje, kardinolai kivirčijosi ištisus trejus metus. Jų išsi- 
sukinėjimai taip įsiutino miesto valdžią, kad kardinolų rezidencijos durys buvo užrakin- 
tos iš lauko, paskui nuimtas stogas, o jų aprūpinimas maistu sumažintas iki būtiniausio 
minimumo. 

Nuo to laiko kardinolų kolegija turėjo susirinkti Vatikano rūmuose Romoje per 15 
dienų nuo popiežiaus mirties. (Tais laikais, kai dar nebuvo telegrafo ir geležinkelių, toks 
reikalavimas atsijodavo daugumą kardinolų, tuo metu nesančių Italijoje.) Tada popie- 
žiaus rūmų valdytojas turėdavo uždaryti Jų Eminencijas tinkamoje patalpoje, paprastai 
Siksto koplyčioje, ir laikyti juos tenai con chiave („užrakintus“), kol jie nepriims spren- 
dimo. Rinkti kardinolai galėjo vieningu pritarimu be balsavimo, komitetų nutarimu arba, 
kaip vėliau tapo įprasta, slaptu balsavimu. Eiliniai balsavimai būdavo rengiami iš ryto 
ir po pietų; kiekvienas kardinolas įmesdavo kortelę su jo pasirinkto kandidato vardu į 
stovinčią ant altoriaus taurę. Kasdien rūmų valdytojas sudegindavo krosnyje nesėkmin- 
gai pasibaigusių balsavimo ratų korteles - pro kaminą virsdavo juodi dūmai. Balsavi- 
mai tęsdavosi tol, kol vienas iš kandidatų gaudavo du trečdalius ir dar vieną balsą. 
Tada rūmų valdytojas apie tai pranešdavo baltų dūmų signalu, o rinkėjai sutvirtindavo 
savo pasirinkimą, prisiekdami ištikimybę naujajam popiežiui. 

Grigaliaus X sistema lieka iš esmės nepakitusi, ją tik truputį modifikavo Vacantis 
apostolicae sedis konstitucija (1945). XX amžiuje Apvaizdos malone pavyko įveikti 
imperatoriaus Pranciškaus Juozapo veto 1903 metų konklavos sprendimui, o 1939 
metais pasiekti konklavos trumpumo rekordą - ji tetruko vieną dieną. Popiežius Jonas 
Paulius II buvo išrinktas 1978 metų spalio mėnesį, atrodo, per aštuntąjį balsavimo turą; 
paskutiniajame ture už jį balsavo 103 iš 109 kardinolų". 








su popiežiais buvo įtempti, o patys Florencijos Velfai susiskaldę. Pranašumą regio- 
ne Florencija įgijo po mūšio prie Kampaldino, kur 1289 m. birželio 11 d. Gibelinų 
valdomo Areco kariuomenė nugalėjo, nors anksčiau buvo pralaimėjusi Sienos 
armijai prie Montaperti (1260). Tačiau tada prasidėjo nesantaika tarp Juodųjų ir 
Baltųjų. 1301 metais, kai popiežiaus arbitro Charles'o de Valois misija baigėsi 
nesėkmingai, Baltieji, panašiai kaip anksčiau Gibelinai, buvo išvyti. Tas susiskal- 
dymas į grupuotes, be abejo, buvo despotiškos valdžios pranašas — netrukus ją 
buvo lemta įvesti Medičiams. Pasak vieno iš Dantės pragaro gyventojų, Florencija 
tokia kupina pavydo, „kad net braška jau skrynia... Pavydas, išpuikimas, godu- 
lys — štai trys dygliai, kurie taip širdį gelia"“. 

Tačiau visuomeniniai ir politiniai neramumai aiškiai skatino kultūrinį 
gyvenimą. Visi trys didieji tos epochos rašytojai — Dantė Alighieris, Petrarka ir 
Boccaccio buvo florentiečiai. Miesto pastatai atspindėjo vis augantį prabangų 

pasitikėjimą savimi: Bargello rūmai (pradėti 1254 m.), naujosios miesto sienos 
(1284— 1310), Vekčijo rūmai (pradėti statyti 1298 m.), perstatytas Vekčijo tiltas 
(1345) ir Lodža dela Sinjirija (1381); Arte della Lana rūmai (vilnos perdirbėjų gil- 
dijos, 1300 m.), Velfų šalininkų, Pazzi, Pitti, Strozzi, Antinori ir Medici-Riccardi 
rūmai (1444); na ir visų pirma religinis menas — romaninio stiliaus San Miniato 
al Monte bažnyčia, gotikinė Santa Kročės bažnyčia (1294), marmuro plokštėmis 
išklota aštuoniakampė Šv. Jono baptisterija (1296), Duomo (pradėta 1298 m.), Džo- 
to kampanilė (1359), didingoji Bruneleskio katedra (1436), Ghiberti darbo baptis- 
terijos durys (1452) ir Fra Angelico freskos San Marko dominikonų vienuolyne. 

Dantė Alighieri (1265— 1321) — didžiausias krikščioniškojo pasaulio poetas. 
Jis buvo giliai įsivėlęs į Florencijos politiką ir vaikščiojo miesto gatvėmis tuo 
metu, kai buvo statomi patys puikiausi jo paminklai. Literatūriniai Dantės suge- 
bėjimai ir vaizduotės galia neturi lygių. Jaunystėje jis kovojo pirmosiose gretose 
mūšyje prie Kampaldino, tarnavo kaip vienas iš municipalinių priorų valdant Bal- 
tiesiems Velfams; už tai Juodieji jį vėliau ištrėmė iki gyvos galvos. Apkartintas 
dvidešimties metų tremties, jo gyvenimas baigėsi Ravenoje Kan Grande da Polen- 
tos dvare, kurio savininkas papuošė laurų vainiku jo stingstančią galvą. Dantės 
Vita Nuova („Naujasis gyvenimas“) yra vienas iš retų mėginimų viduramžiais įsi- 
gilinti į žmogaus vidų, jo jausmų pasaulį. Jo De Monarchia („Apie monarchi- 
ją“) — aistringas kvietimas atkurti imperatoriaus valdžią. De Vulgari Eloguentia 
yra motyvuotas vietinių tarmių ir liaudiškos kalbos gynimas, todėl Dantę galima 
laikyti šiuolaikinės Europos literatūros tėvu. 

Dantės šedevrui Commedia — šimto giesmių poemai — susižavėję skaitytojai 
pridūrė epitetą „Dieviškoji“. Jame aprašoma poeto kelionė po tris pomirtinius 
pasaulius — Pragaro bedugnę (Inferno), Skaistyklos kalną (Purgatorio) ir saulės 
nutviekstas Dangaus sferas (Paradiso). Tiesiogine prasme ši poema, kaip ir Odi- 
sėja ar Eneida, yra įsivaizduojamos kelionės aprašymas; toje kelionėje pirmuoju 
Dantės vadovu yra Vergilijus, o susitikimai su praeities ir dabarties žmonių vėlė- 
mis vyksta labai įtikinamai pavaizduotoje aplinkoje. Perkeltine prasme ją galima 
laikyti išplėstine dvasinės kelionės alegorija — krikščioniškoji dvasia eina nuo 
nuodėmės išpirkimo link, o kelionės pabaigoje jos laukia atlyginimas — akinan- 
ti Dievo vizija. Galima įžiūrėti ir dar vieną prasmę — tai išradingas mėginimas 
statyti moralės rūmą, kurio gausūs gyventojai turi tiksliai nustatytas vietas pagal 
jų ydas ir dorybes, atsidurdami tarp Pasmerktųjų, Nepraradusių vilties ir Palai- 
mintųjų. Poemos kalba stulbina nuostabiu žodžių taupumu, jos siužetai žavi smul- 
kiausiomis detalėmis, ką poetas savo kelionėje patyrė, ir moralinio landšafto, 
kuriame visa tai vyksta, didingumu. Kaip ir dera, žemiausią žmogaus lygį auto- 
rius mato ten, kur nebėra Meilės — ledo sukaustytose pragaro gelmėse aplink 
sustingusią nuo šalčio Judo figūrą. Žemiškasis Rojus yra nuostabių kvapų kupi- 
noje giraitėje Skaistyklos kalno viršūnėje, „kur skausmą pakeičia viltis“. O viršū- 
nė — už Primum Mobile, pačiame dangiškosios Šviesos Rožės viduryje, kur būsi- 
mos ekstazės neįmanoma nusakyti žodžiais. Tai yra „Meilės, kuri verčia judėti 
Saulę ir žvaigždes" — „L'amor che move il sole e Valtre stelle“, šaltinis. 

Apie Dantę pasakojama daug anekdotinių istorijų. Pavyzdžiui, kad vieną die- 
ną jis išgirdo asilų varovą, dainuojantį jo dainą, pertraukinėdamas ją asilą ragi- 
nančiais šūksniais Arri, arri! („Na, na!“) Įsiutęs poetas apkūlė varovą šaukdamas: 
Cotesto arri non vi misi io! („Jokio „Na, na!“ mano žodžiuose nebuvo!“)!!. 

Dantės talento klestėjimo laikotarpis sutapo su Frančesko Petrarkos (Frances- 
co Petrarca, 1304 — 1374) jaunyste. Nuostabieji Petrarkos meilės eilėraščiai, Can- 
zonieri, yra tarsi Vita Nuova aidas, kaip ir jo meilė Laurai tarsi atkartoja Dantės 
meilę Beatričei. Jiedu abu sėmėsi įkvėpimo iš dolce stil nuovo kūrėjų, tokių kaip 
Bolonijos poetas Guigo Guinicelli (1230 — 1276), kurį Dantė vadino savo literatū- 
riniu tėvu; o jų vadinamasis „saldusis naujasis stilius“ buvo labai artimas truba- 
dūrų stiliui. Tik dėl kritikų pedantiškumo Dantė laikomas „giliai viduramžišku" 
poetu, o Petrarka „renesanso pranašu": 

Di pensier in pensier, di monte in monte, 
mi guida Amor; ch'ogni segnato calle 
provo contrario alla tranguilla vita. 

Se 'n solitaria piaggia, rivo, o fonte, 

Se 'n fra duo poggi siede ombrosa valle, 
ivi s'acguieta |'alma sbigottita; 

e, com'Amor la 'nvita, 

or ride, or piange, or teme, or s'assicura: 
e 'Ivolto che lei segue, ov'ella il mena 

si turba e rasserena, 

ed in un esser picciol tempo dura; 

onde alla vista uom di tal vita esperto 
diria: guesti arde, e di suo stato ė incerto.!Ž 


(Nuo minties prie minties, ir nuo kalno prie kalno 
veda Meilė mane; bet jaučiu — nužymėtais takais 
į gyvenimą ramų nuvest negalės. 

Kur upelis sraunus, ar šaltinis kur alma, 

vėsiame slėnyje su gėlėtais šlaitais 

mano siela sudirgus gal ten pailsės; 

ir klausys, ką jai Meilė šnabždės, 

juoksis ji, verks, drebės nelaiminga, 

veidas — veidrodis sielos manos 

iš paskos, kas jai daros, kartos 

nė minutei ramiai nesustingęs; 

kas ir pats tai patyrė, iš karto supras 

tą jo nerimą gilų, tas meilės kančias.) 

XIV amžiaus Italija buvo tinkama dirva ne tik kruvinai nesantaikai jos mies- 
tuose, bet ir pirmiesiems Europos komerciniams bankams. Nesantaika sudarė 
sąlygas be paliovos plėšikauti vadinamosioms Laisvosioms kuopoms — dažniau- 
siai svetimšaliams samdomiems kariams, vadovaujamiems tokių žmonių kaip Con- 
radas von Wolfortas, buvęs hospitaljeras Fra Moriale, klajojantis riteris Jonas 
Bohemietis arba anglas seras Johnas Hawkwoodas. Venecija ir Genuja be persto- 
jo kovojo jūroje dėl prekybos kelių su Levantu. Roma, netekusi savo popiežių, 

buvo kamuojama susiskaldžiusių aristokratų priespaudos ir pačių piliečių suskili- 
mų, ypač 1347— 1354 m. sukilimo, vadovaujamo atitrūkusio nuo realybės populia- 
raus diktatoriaus Cola di Rienzo. Anžu dinastijos valdomas Neapolis buvo apimtas 
anarchijos, kuriai vadovavo Joana I (valdžiusi 1343 — 1382 m.) ir keturi jos vyrai. 

Italų bankininkai išmoko, kaip gauti naudos iš konfliktų. Jie išrado visus šiuo- 
laikinius finansinius metodus, nuo vekselių iki draudimo bei buhalterijos, ir pasi- 
naudodami bažnytinės hierarchijos tinklu išplėtė savo veiklą po visą lotynų krikš- 
čioniškąjį pasaulį. Florenciją 1339— 1349 metais sukrėtė jos žymiausių giminių 
bankrotai dėl besaikio kreditavimo; tačiau miestas greit atsigavo. Tarp turtų ir 
skurdo formavosi kapitalizmo pasaulis. [comeurTario] 

Vėlyvųjų viduramžių popiežiai po trumpo suklestėjimo laikotarpio popiežiau- 
jant Bonifacui VIII vėl tapo priklausomi ir patyrė tremtinių dalią. Bonifacas VIII 
(1294 — 1303) vadinamas paskutiniuoju viduramžių popiežium. Jis buvo išrinktas 
pakeisti nelaimingąjį atsiskyrėlį Pietro del Morrone (Celestiną V), patarusį 
Bonifacui VIII atsisakyti popiežiaus pareigų, o vėliau įkalintą iki gyvos galvos. 
Bonifaco VIII kėslai buvo praturtinti savo giminę — Gaetanus, nuskurdinant kon- 
kurentus Colonnus ir grąžinant Anžu dinastijos valdžią Sicilijoje niekaip nesibai- 
giančiame vadinamajame „Sicilijos mišparų kare“. Nepaisant to, kaip tik Bonifa- 
co VIII dėka Bažnyčia gavo Sextus (1298) — trečiąją kanoninės teisės kodekso 
dalį; o 1300 metus jis paskelbė jubiliejiniais, suteikdamas visišką nuodėmių atlei- 
dimą milijonams piligrimų, užplūdusių Romą. Bonifaco VIII bulė Unam Sanctam 
(1302) buvo radikaliausia popiežiaus viršenybės išraiška; joje skelbiama, kad be 
jo niekas negali tikėtis atpirkimo. Tačiau susivaidijęs su Prancūzija, kurios naudai 
Unam Sanctam ir buvo paskelbta, popiežius pergudravo pats save ir mirė nuo 
šoko, kai jį pagrobė iš gimtojo Ananjo Prancūzijos karaliaus agentas. Dantė, kuris 
galėjo sutikti Bonifacą lankydamasis Florencijos pasiuntinybėje Romoje, jo atžvil- 
giu buvo visai negailestingas, pavadinęs „naujųjų fariziejų kunigaikščiu". „Praga- 
re" (Inferno) jis pasmerkia Bonifacą pragaro kančioms už simoniją — bažnytinių 
pareigų pardavinėjimą. O „Rojuje“ (Paradiso) pasmerkimo žodžius įdeda į paties 
šv. Petro lūpas: 

Ouegli ch'usurpa in terra il luogo mio, 
il luogo mio, il luogo mio... 
(Tas, kur į mano sostą, kaip žinai, 
Į mano, mano sostą įsibrovė, 
Nors Kristaus įpėdinio nėr tenai, 
Išniekęs mano kapą, nesidrovi 
Paversti jį kraujuota dumblyne 
Ir džiugina Liuciferį bešlovį... 
Ganytojų apsiaustais apsiklėtę, 
Vilkai plėšrūnai sergėja avis... 
O, Dieve, kiek žadi tu dar kentėti? 
Besotis kuorsietis trokšta vis 
Mūs kraujo — panašiai kaip ir gaskonas, 
Nejau graži pradžia taip greit suvys?)'? 

COMPUTATIO 


1494 metais Venecijoje atspausdinta ir išleista Luco Paciolio knyga Summa de Arith- 
metica. Joje buvo to paties autoriaus traktatas Particularis de Computis et Scripturis 
(„Apie skaičiavimo ir užrašymo ypatumus"). Šis veikalas - pirmasis šiuolaikinės buhal- 
terių profesijos vadovėlis. 

Paciolis (1447-1517), dar žinomas savo religiniu vardu Fra Luca di Borgo San 
Sepolcro, buvo pranciškonas ir įžymus keliaujantis florentiečių mokslininkas. Geriausiai 
žinomą jo traktatą De divina proportione (1509) iliustravo pats Leonardas da Vinci. 
Šiuolaikiniai autoriai Paciolį vadina „buhalterijos tėvu“! 

Venecijinis dvigubų sąskaitybos įrašų metodas atsirado Italijos miestuose gerokai 
prieš tai, kai Paciolis jį aprašė. Šiam metodui reikėjo trijų knygų - memorialo, žurnalo 
ir didžiosios knygos. Memoriale buvo užrašomos visos finansinės operacijos. Žurna- 
las buvo pildomas pagal memorialą, chronologine tvarka susumuojant kiekvienos 
dienos verslą. Kairėje buvo surašomos skolos (in dare), o dešinėje - kreditai (in have- 
re). Didžiojoje knygoje kiekvienai sąskaitai buvo skiriamas dvigubas puslapis: kairysis 
debetui, dešinysis - kreditui kartu su sąskaitų rodykle. Joje taip pat buvo užrašomi 
einamieji balansai, pirklio aktyvų sumos ir įvairių pajamų bei išlaidų kategorijų sąrašai. 
Uždarius kiekvieną sąskaitą, į pagrindinio kapitalo sąskaitą buvo įtraukiamas galutinis 
rezultatas - pelnas ar nuostolis; taip suvestiniame kapitalo balanse buvo matomi savi- 
ninko neto aktyvai“. 

Sistemingi buhalterijos metodai dažnai laikomi kapitalizmo augimo prielaida. Jų 
plitimą Europoje galima pasekti pagal publikacijas, pasirodžiusias po Paciolio veikalų. 
Tai Jano Ympyno Christoffelio knyga Nieuwe instructie ende biwijs de der loofelijcker 
consten des rekenboecks (Antverpenas, 1543); Valentino Mennherio Practigue brifue 
pour cytrer et tenir livres de coupte (Antverpenas, 1550); Jameso Peele'o The maner 
and fourme how to kepe a perfect reconying ... (Londonas, 1553); Claeso Pieterszo 
Boeckhouwen op de Italienische maniere (Amsterdamas, 1576) ir Simono Stevino 
Vorsteliche Bouckhouding ... (Leidenas, 1607), parašyta Nasau kunigaikščiui Morisui. 

Istorikai dažnai pamiršta - juk net pačios paprasčiausios profesijos turi savo istori- 
ją.3 Ir tos paprasčiausios, žemiškiausios profesijos vis didesniu mastu tvarko kapitalis- 
tinį pasaulį, beje, ir akademinį jo gyvenimą. 








Tas „suvytimas“ popiežiams pasirodė besąs ilgai trukęs jų ištrėmimas į Avin- 
joną; pirmasis ten atsidūrė gaskonas Bertrandas de Gotas — popiežius Klemensas 
V (popiežiavęs 1305— 1314 m.). 

Babiloniškoji popiežių nelaisvė Avinjone truko nuo 1309 iki 1377 metų. Ji 
prasidėjo raginant Pilypui Gražiajam, kuris negailestingai spyrė Klemensą V, o 
baigėsi pakursčius šv. Katerinai Sienietei, rėmusiai Grigaliaus IX (1370— 1378) 
pasiryžimą grįžti į Romą. Iki tol visi septyni popiežiai buvo prancūzai, išrinkti 
vyraujančios prancūzų kardinolų kolegijos. Avinjonas prie Ronos buvo ne Prancū- 

zijos teritorijoje, o Veneseno anklave, kurį popiežiams padovanojo jų klientai iš 
Anžu dinastijos ir kuris 1348 metais buvo paprasčiausiai išpirktas už 80 000 aukso 
kronų. Tačiau prancūzų įtaka vis tiek buvo lemiama, ir daugelis politinių veiksmų, 
tarkim, tamplierių ordino panaikinimas, buvo padiktuoti kaip tik jos. Avinjono 
popiežių valdžią pripažino ne visos šalys. Lotynų krikščioniškasis pasaulis buvo 
suskilęs pačiu akivaizdžiausiu būdu. 

Akivaizdūs bažnytinės valdžios piktnaudžiavimai neišvengiamai provokavo 
stiprią reakciją. Viena iš tokių — puolimas į mistiką, iškeliant religinę ekstazę ir 
tiesioginio bendravimo su Dievu patirtį. Kita reakcija — populiarių sektų gau- 
sėjimas; visoms joms buvo būdingos daugiau ar mažiau netradicinės teologijos. 
Bendra tarp jų tai, kad visos manė, jog institucionalizuota Bažnyčia išdavė krikš- 
čionybės principus. Viena iš tokių sektų — fraticelli — pranciškonų spiritualistai. 
Jų nuomone, nuosavybė prieštarauja išganymui. Tai keliaujantys elgetos, vadina- 
mi beginėmis ir begardais, laisvosios dvasios broliai, vokiečių liuciferonai, kurie 
buvo panteistai, mistiniai Gottesfreunde („Dievo draugai") ir galiausiai Anglijos 
Iolardai. Visus juos žiauriai persekiojo inkvizicija. 

Politinio chaoso sąlygomis ir bijant inkvizicijos Bažnyčios reformos klausimas 
negalėjo būti nuosekliau svarstomas. Klausimas turėjo teologinį ir organizacinį 
aspektus. Anglas Johnas Wyclifas (apie 1330 — 1384 m.), vienu metu vadovavęs 
Oksfordo universiteto Baliolio koledžui, aštriai kritikavo Bažnyčios turtus, atmetė 
popiežiaus viršenybę, neigė eucharistinį duonos ir vyno pavertimą Kristaus kūnu 
ir krauju. Jis buvo sudegintas kaip eretikas, tačiau tik po mirties. Wyclifas turė- 
jo didelės įtakos čekui Janui Husui (apie 1372— 1415 m.), vienu metu buvusiam 
Prahos universiteto rektoriumi. Husas gynė predestinacijos koncepciją ir skelbė 
Išrinktųjų Bažnyčios principą. Čekijoje jis tapo nepasitenkinimo vokiečių bažny- 
tine hierarchija reiškėju. Kai Husą ekskomunikavo, jis kreipėsi į visuotinį Baž- 
nyčios susirinkimą. Wyclifą ir Husą galima laikyti pirmaisiais reformatais, nors 
tada to pavadinimo dar nebuvo. [MAGIJA] 

Šveicarija (die Schweiz) savo pavadinimą gavo nuo Švico srities prie Keturių 
Kantonų ežero; tai buvo vienas iš trijų kantonų, pradėjusių įtvirtinti savo politinį 
identitetą Vokietijos imperijos atžvilgiu XIII amžiaus pabaigoje. 1291 metais Švi- 
cas, Ūris ir Untervaldenas pasirašė „amžinos sąjungos" sutartį savigynos tikslais, 
prisiekdami padėti vienas kitam bet kokio įsikišimo iš šalies atveju. Taip jie norė- 
jo išsivaduoti nuo vietinių grafų Habsburgų, troškusių primesti laisviems slėnių 
gyventojams klusnių statytinių teisėjų valdžią. 1315 metais Morgarteno mūšyje 
Habsburgų armija buvo sumalta į miltus ir ši sąjunga tapo branduoliu, prie kurio 
pradėjo jungtis kitos nepatenkintos savo padėtimi sritys. Pirmoji prisijungė Liu- 
cerna (1331) ir susikūrė vadinamoji Vierwaldstaette — „Keturių miškingųjų kan- 
tonų sąjunga", paskui — imperijos miestai Ciūrichas (1351), Glarus (1351), Cūgas 
(1352) ir galingasis miestas — valstybė Bernas (1353). Po dar vieno Habsburgų 
pralaimėjimo prie Zempacho 1386 metais, kur nuverstus nuo žirgų riterius švei- 
carų alebardininkai sukapojo į gabalus, kantonai tapo iš tikrųjų nepriklausomi. 
(Žr. III priedą, 38.) 

MAGIJA 


1395 metais lolardų paskelbtosios „dvylika išvadų“ tiesiogiai kaltina viduramžių Angli- 
jos bažnyčią magija. Protestantų judėjime buvo labai stiprus siekis „išrauti magiją iš 
religijos“ ir šis pirmutinis protestantizmo pasireiškimas labai nedviprasmiškai tą siekį 
parodė. 

Egzorcizmai ir Bažnyčios atliekami vyno, duonos ir vaško, vandens, druskos, aliejaus 

ir smilkalų, altoriaus akmenų, liturginių drabužių, mitros, kryžiaus ir piligrimų lazdų 

šventinimai yra gryniausia magijos, o ne šventosios teologijos praktika. Nes <...> 

mes juk nematome jokių pasikeitimų nė vienoje būtybėje, paveiktoje tokiu būdu, 
išskyrus tuos, kuriuos suteikia klaidingi įsitikinimai - velnio amato pagrindas'. 

Nepaisant to, XV, XVI ir XVII amžiais Europoje ir toliau klestėjo įvairiausi magiški 
tikėjimai. Čia buvo pilna alchemikų, astrologų, pranašautojų, burtininkų, gydytojų šarla- 
tanų ir raganų. [ALCHEMIJA] [HEXEN] [NOSTRADAMUS] Kaimų apylinkėse knibždėte knibždė- 
jo šmėklų, vaiduoklių, piktųjų dvasių, elfų. Wyclifas, tas lolardų guru, išvertė Bibliją į 
anglų kalbą, kad ji būtų prieinama visiems. Tačiau ir po 300 metų, puritoniškoje Crom- 
wellio Anglijoje labiausiai perkamos knygos buvo Williamo Lilly astrologinis almanachas 
Merlinus anglicus ir jo Collection of Ancient and Moderne Prophecies“. Magija ir religi- 
ja dažnai buvo neperskiriamos. Tie patys žmonės, kurie garbino krikščionių šventuo- 
sius, tikėjo ir tuo, kad egzistuoja elfai, karalienė Mab ir burtininkas Merlinas. Magija 
išsilaikė per visą reformacijos laikotarpį. 

Taigi protestantų atakos, nukreiptos prieš magiją, buvo sėkmingos tik iš dalies net 
ir tose šalyse, kur protestantizmui buvo lemta tapti vyraujančiu. Tačiau radikalų ketini- 
mai buvo labai aiškūs. Po Wyclifo Liuteris puolė indulgencijas, o Kalvinas duonos ir 
vyno pavertimo Kristaus kūnu ir krauju ritualą atmetė kaip „burtus“. Įtartinais imta lai- 
kyti visus religinio gyvenimo aspektus, kurie turėjo bent mažiausią antgamtiškumo 
atspalvį. Protestantai nekentė visokių priesaikų, stebuklų, šventinimų, simbolių, atvaiz- 
dų, švęsto vandens, šventųjų patronų dienų, procesijų, šventųjų vietų lankymo. Nega- 
na to, protestantiškoji krikščionybė buvo laikoma apvalyta nuo magijos, o protestantiz- 
mo priešas popiežija tapatinama su juodąja magija, popiežius laikomas burtininku, o 
katalikų mišios - Šėtono garbinimo atmaina. 

Tačiau tokiame požiūryje būta ir nemažai veidmainiavimo. Nepaisant įvairiausių 
statutų bei reformų, protestantų dvasiškiai buvo priversti ieškoti kažkokio modus viven- 
di su magija. Anglikonai ir liuteronai mažiau nutolo nuo sakramentų religijos negu kal- 
vinistai, anabaptistai ir kiti evangelikai. Tačiau pasirodė, kad sunku atsisakyti kryžiaus 
ženklo, priesaikų teisme ar pamaldų laikymo už gimdyvę. Paaiškėjo, kad beveik neįma- 
noma atsisakyti bažnytinių pastatų, karinių vėliavų, maisto, laivų, laidojimo vietų šven- 
tinimo. Protestantizmui teko kurti naują krikščionybės formą, iškeliant sąmoningą tikė- 
jimą, tačiau visiškai atsikratyti magijos niekada nepavyko. 

Magijos nykimas prasidėjo tik XVII a. pabaigoje. Jis siejamas su moksline revo- 
liucija, nuosekliu racionalizmo iškilimu, šiuolaikine medicina, matematika ir geresniu 

tikimybės supratimu, taip pat socialinės aplinkos pasikeitimais - pamažu blanko magi- 
jos grėsmingumas. [Loipas] Tačiau tikėjimas magija ir jos sąsajos su religija niekada 
neišnyko. XX amžiuje horoskopai kiekviename žingsnyje. Lolardų šalyje sakramentinė 
magija atgijo naujoviškų Britų monarchijos ritualų pavidalu; jie pasiekė savo apogėjų 
per karūnavimo ceremoniją 1953 metais“. Katalikiškose šalyse, pavyzdžiui, Lenkijoje ir 
Italijoje, kunigai šventina viską - pradedant automobiliais ir baigiant futbolo sirgalių 
talismanais. Vatikanas vis dar neatsisako tikėjimo stebuklingais išgijimais ir pranašys- 
tėmis. [BERNADETTE] [FATIMA] Net Rusijoje, kur komunizmas smarkiai apnaikino stačiati- 
kių religiją, tikėjimo astrologija ir būrimais išnaikinti nepavyko. 

Magijos ir religijos tyrinėjimai yra neišvengiamai susiję prietarais bei išankstiniais 
nusistatymais. Nuo Frazerio knygos Golden Bough pasirodymo laikų mokslininkai ant- 
ropologai stengėsi būti nešališki. Tačiau ir mokslininkai ne visada atsilaiko pagundai 
apjuodinti kitų žmonių tikėjimą Magija. Tai irgi galima laikyti savotiška prietarų forma. 
[ARICIJA] 








XV amžiaus viduryje Habsburgai sukurstė pilietinį karą, remdami Ciūrichą jo 
kivirčuose su kaimynais. Tačiau triuškinanti šveicarų pergalė prieš Burgundiją 
1474— 1476 metais, kai pirmą sykį mūšyje pasirodė raudona vėliava su baltu kry- 
žium, paskatino prisijungti prie Šveicarijos dar ištisą virtinę naujų narių — Fri- 
būrą ir Zoloturną (1481), Bazelį ir Šafhauzeną (1501), Apencelį (1513). Tuo metu 
Šveicarija driekėsi jau nuo Juros vakaruose iki Tirolio rytuose. Ji taip pat turėjo 
nemažų „pavaldžių“ ir „saugomų“ teritorijų, įskaitant Vo aplink Ženevos ežerą, 
Valė Ronos aukštupyje ir Graubiundeną („pilkąją sąjungą“) rytuose. Šalies 
gyventojai kalbėjo vokiečių, prancūzų, italų, retoromanų kalbomis. Tačiau išsky- 
rus Stanso susitarimą (1481), reguliavusį sąjungų santykius, jokių bendrų institu- 
cijų nebuvo. Nors 1499 metų sutartimi imperija pripažino sąjungos egzistavimą, 
formaliai nepriklausomybė nepaskelbta. Šveicarai pasirodė esą geriausi kariai 
Europoje ir buvo mielai samdomi. Vatikano šveicarai, arba šveicarų gvardija, 
aprengta Mikelandželo sukurtomis uniformomis, egzistuoja nuo 1516 metų. 

Į pietus ir į vakarus nuo Šveicarijos senoji Savojos dinastija konsolidavo savo 
teritorijas Alpėse. Amadėjus V (valdė 1285 — 1323 m.) vėl suvienijo Savojos gra- 
fystę su centru Šamberyje ir Pjemonto kunigaikštystę su centru Turine. Amadėjus 
VI (valdė 1343 — 1383 m.), kryžininkas, žinomas Conte Verde pravarde, įvedė vals- 
tybės paramą neturtėliams. Amadėjus VIII (valdė 1391 — 1440 m.) gyveno kaip 
atsiskyrėlis Ripaille vietovėje prie Ženevos ežero. Imperatorius suteikė jam 
kunigaikščio titulą, o Bazelio susirinkimas išrinko paskutiniuoju antipopiežiumi 
Feliksu V (1439 — 1449). | 

Dėl sumaišties imperijoje ir Popiežiaus srityje Prancūzijos karalystei atsivėrė 
viena iš kelių jos istorijoje galimybių užimti vyraujančią padėtį Europoje. Kaip 
šv. Liudviko įpėdiniai, paskutiniųjų trijų Kapetingų kartų atstovai — Pilypas III 
Drąsusis (valdė 1270— 1285 m.), Pilypas IV Gražusis (valdė 1285— 1314 m.) ir 

pastarojo trys sūnūs Liudvikas X (valdė 1314— 1316 m.), Pilypas V (valdė 1316- 
1322 m.) ir Karolis IV (valdė 1322— 1328 m.) sumaniai vadovavo savo pavaldi- 
niams, kurių skaičius ir turtai nuolat didėjo. Kad jiems nepavyko iki galo išnau- 
doti šio pranašumo, galima paaiškinti ir ginčais dėl paveldėjimo, ir pražūtingomis 
varžybomis su Anglija, na ir maro epidemija. 

Pilypas Gražusis, šv. Liudviko vaikaitis, buvo iš tikrųjų gražaus veido, bet neti- 
kusio būdo. Nelemtai pagarsėjo tuo, kad liepė kalti nuvertėjusias monetas ir 
stengėsi išradingiausiais mokesčiais išspausti iš savo pavaldinių kuo daugiau 
pinigų. Vienas iš sėkmingų jo teritorijos padidinimo epizodų — Liono miesto 
prijungimas 1312 metais — buvo paprasčiausia vagystė, pasinaudojus tuo, kad 
imperatoriaus nebuvo Italijoje. Jo susidūrimas su popiežium, pasibaigęs skanda- 
lingu Ananjyje buvusio Bonifaco VIII pagrobimu, prasidėjo dėl pinigų. Atsakyda- 
mas į popiežiaus Bonifaco bulę Clericis laicos, kuria šis siekė neleisti Pilypui 
Gražiajam apmokestinti dvasiškių, tasai paprasčiausiai uždraudė išgabenti iš 
šalies pinigus. Jo kerštas tamplieriams, pasibaigęs jų ordino panaikinimu, buvo 
padiktuotas pavydo ir vykdomas labai žiauriai. Tamplierių teismas 1307— 1312 
metais pažymėtas ordino narių kaltinimu sandėriais su netikėliais ar net pačiu 
velniu, prisipažinimais, išgautais kankinant, ir baigėsi įteisintu jų išžudymu bei 
apiplėšimu valstybės vardu. Paskutiniojo didžiojo magistro Jacgues'o de Molai 
mirtis (jis buvo sudegintas Paryžiuje ant laužo, kai išsižadėjo visų savo prisipaži- 
nimų), paliko neišdildomą žymę. [ANGELUS] 

Tačiau Pilypas Gražusis buvo ir ilgai gyvavusių institucijų autorius. Padeda- 
mas savo patarėjų teisės klausimais (legistes), jis rasdavo įvairiausių dingsčių 
apiplėšinėti savo pavaldinius, įteisinti savo plėšikavimus, dangstydamas juos 
nacionaline santarve. Pilypas vadovavosi principu, nusakomu romėnų patarle: 
guod principi placuit legis habet vigorem („kas patinka karaliui, tas turi įstatymo 
galią"). Senasis karaliaus dvaras buvo padalytas į tris dalis: karaliaus taryba valdė 
karalystę, chambre des comptes, t. y. valstybės iždas, tvarkė finansus, o parlement 
vykdė karališkąjį teisingumą ir registravo visus karaliaus ediktus. (Taigi tai nebu- 
vo tikras parlamentas.) Generaliniai luomai, pirmą kartą sušaukti 1302 metais, 
ragino bajorus, dvasiškius ir paprastus žmones pritarti karaliaus politikai. Pilypas 
Gražusis mirė labai laiku, taip išvengdamas liaudies pykčio prasiveržimo; jo 
administracinė mašina beveik nepasikeitusi išsilaikė iki 1789 metų. 

1316 metais kilo sąmyšis dėl Kapetingų įpėdinystės. Trys Pilypo Gražiojo 
sūnūs turėjo šešias dukteris ir nė vieno vyriškos lyties įpėdinio. Kai netikėtai mirė 
Liudvikas X Vaidingasis, jis paliko dukterį, nėščią karalienę ir negimusį kūdikį, 
kuris, pavadintas Jonu I, gyveno ir valdė tik savaitę. Visa tai baigėsi vadinamuo- 
ju Galijų įstatymu, kurį sugalvojo Liudviko brolių teisininkai, norėdami atimti iš 
jų seserų (ir visų vėlesnių Prancūzijos karališkosios šeimos moteriškos lyties pali- 
kuonių) įpėdinystės teisę. Tačiau 1328 metais, kai sostas atiteko naujos dinastijos 
pradininkui Pilypui Valua (Philippe de Valois), įpėdinystei neišvengiamai buvo 
mestas iššūkis. Ir tai padarė vienintelis išlikęs gyvas Pilypo Gražiojo vaikaitis, 
Anglijos karalius Edvardas III. [MowTAJU] 

Kviesdamas į pirmąjį Kryžiaus žygį, popiežius Urbonas II ragino tikinčiuosius tris kartus 
per dieną sukalbėti Angelus. Švenčiausioji Mergelė Marija buvo kryžininkų globėja, o 
malda, prasidedanti žodžiais Angelus Domini annunciavit Mariae („Viešpaties Angelas 
apreiškė Marijai“) jau buvo tapusi standartine. Šį popiežiaus pasiūlymą mažai kas 
tepalaikė. Tačiau Šv. Petro katedra Sento mieste Puatu provincijoje buvo išimtis. Jos 
dvasiškiai nesitenkino tuo, kad reguliariai kalbėjo šią maldą, bet ir įvedė paprotį skam- 
binti varpais saulei tekant, vidurdienį ir saulei leidžiantis, taip paskelbdami, kad jau 
laikas melstis. 

Propaguodamas šią vietinę tradiciją, popiežius Jonas XXII 1318 metais pakartojo 
savo pirmtako kvietimą, paliepdamas Sento papročio laikytis visur". Kiti autoritetingi 
žinovai Kaliksto III pontifikacijos data laiko 1456-uosius. Šiaip ar taip, Angelus skelbian- 
tieji varpų garsai tapo tokie įprasti lotynų krikščioniškojo pasaulio miestams ir kaimams, 
kaip muedzinų balsai islamo šalyse. Viduramžių pasaulyje nebuvo jokio garsinio fono. 
Nebuvo fabrikų, mašinų, automobilių, radijo, triukšmingos muzikos. Garsai dar nebuvo 
devalvuoti. Siaurose, pilnose žmonių nedidelių miestų gatvelėse pardavėjų šūksmai 
pynėsi su amatininkų dirbtuvių triukšmu. Tačiau plačiose užmiesčio erdvėse niekas 
netrikdė gamtos garsų. Ir vienintelis rimtas konkurentas varpų garsams buvo vėjo ūžesys 
medžių šakose, galvijų maurojimas, kalvio kūjo dunksėjimas kažkur tolumoje. [saRsas] 

















MONTAJU 


1318-1325 metų laikotarpiu Jacgues'as Fournier, Pamjė vyskupas Pirėnų Fua grafystėje, 
vykdė inkvizicijos kampaniją, norėdamas išsiaiškinti erezijų atgimimo priežastis jo vysku- 
pijoje. Per 370 sesijų jis išnagrinėjo 114 įtariamųjų bylas; 48 iš jų buvo moterys, 25 iš 
Montaju (Montaillou) kaimo. Visi klausimai ir atsakymai buvo surašyti vyskupo rejestre. 
Montaju bendruomenę sudarė apie 250 žmonių, priklausiusių 26 pagrindinėms 
giminėms, vadinamoms ostal arba domus ir gyvenusių apie 50-yje atskirų ūkių. Kaimas 
buvo įsikūręs kalno šlaite ir driekėsi nuo pilies kalno viršūnėje iki bažnyčios jo papėdė- 
je. Kaime daugiausia gyveno valstiečiai ir amatininkai, taip pat gan daug piemenų, 
keičiantis metų sezonams pergenančių gyvulius į naujas ganyklas; jie buvo susibūrę į 
cabanes („aptvarus“) ir naudojosi ganyklomis bei keliais, vedančiais į Kataloniją. Nors 
oficialiai visi buvo laikomi katalikais, tačiau daugelis jų — slapti katarai, slapstę savo 
daržinėse ir rūsiuose keliaujančius perfecti („tobuliuosius“). Įprastinius jų vaidus ir lenk- 
tyniavimą stiprino inkvizicijos baimė: areštai per paskutinįjį apsilankymą 1308 metais 
kaimą pavertė „dykuma, kurioje liko tik avys ir vaikai“. Minėtasis vyskupo rejestras yra 
tarsi koks „istorijos mikroskopas“, parodantis visas kaimiečių gyvenimo detales. Gar- 
sus istorikas rašė: „Montaju tik lašas jūroje, tačiau mes matome jame plaukiojančius 


; gt! 
pirmuonis . 

Kaime vyravo 22 Clergue ostal (giminės) nariai. Senasis Ponsas Clergue, prisiekęs 
eretikas, turėjo keturis sūnus ir dvi dukteris. Vienas iš jo sūnų, Pierre'as, Montaju kuni- 
gas, buvo baisus mergininkas ir mirė kalėjime. Kitas sūnus Bernardas - bayle (dvaro 
valdytojas); jis susilaukė tokio pat likimo po išradingų mėginimų išgelbėti brolį, paper- 
kant liudininkus, kad jie duotų melagingus parodymus. Nepaisant to, Ponso našlė 
Mengarde, visų Montaju eretikų vadovė, buvo palaidota parapijos bažnyčioje po alto- 
rium. Vienos iš daugelio kunigo meilužių, bajorų kilmės Beatricės de Planissole, pirma- 
sis vyras buvo Berengeris de Roguetfortas, Fua grafo kaštelionas ir agentas. Palaido- 
jusi du vyrus, ji tapo oficialia neteisėto kunigo Pierre'o pusbrolio Pathaudo, kadaise 
išprievartavusio ją, sugulove. Ji miegojo su daugybe vyrų net sulaukusi senatvės ir 
pagimdė keturias dukteris; visa tai Beatricė atskleidė inkvizicijai. 1322 metais ji buvo 
nubausta nešioti dvigubą geltoną kryžių kaip atgailaujanti eretikė. [konDOoMaAs) 

Religinė katarų praktika būdavo karštai aptarinėjama ilgais žiemos vakarais susė- 
dus prie ugnies ir per ilgas utėlių ieškojimo „procedūras“. Katarai taikė dviejų lygių 
moralės reikalavimus - nepaprastai griežtus „tobuliesiems“ (perfecti) ir labai liberalius 
paprastiems tikintiesiems. Pirmieji artėjant gyvenimo pabaigai griebdavosi paskutinio 
religinio akto — savižudiško ritualinio pasninkavimo (endura), o paprasti tikintieji siek- 
davo vadinamosios „eretizacijos“, t. y. stengdavosi gauti ritualinį consolamentum („nuo- 
dėmių atleidimą"). 

Dilemas, regis, būdingas ir katarų, ir katalikų bendruomenei, gerai pailiustruoja tai, 
kas nutiko kažkokios Sybillės Pierre dukrelei, kuriai buvo paskirtas consolamentum. 
Perfectus uždraudė jai duoti pieno ir mėsos. „Kai [jie] išėjo iš namų, nebegalėjau ilgiau 
ištverti, - pasakojo motina. - Negalėjau leisti, kad dukrelė mirtų man bežiūrint į ją. Tad 
pamaitinau ją krūtimi. Kai sugrįžo vyras <...>, jis labai nusiminė“. 

Kasdieniniam viduramžių Provanso gyvenimui buvo būdingas keistas emocinis kli- 
matas. Žmonės galėjo verkti nė kiek nesivaržydami. Jie nelaikė nuodėme ir abipusį 
malonumą teikiančius seksualinius ryšius; jie nesivadovavo kokia nors išplėtota darbo 
etika ir aiškiai nemėgo akį rėžiančios prabangos. Turėdavo daug vaikų, taip kompen- 
suodami didelį jų mirtingumą, tačiau nebuvo abejingi netektims. Gyveno sudėtingame 
tikėjimų pasaulyje, kur magija ir folkloras susipynė su katalikybe ir erezijomis. Ir labai 
dažnai juos aplankydavo mirtis. 

Uolumas, parodytas Pamjė vyskupijoje, nepakenkė vyskupo Fourniero karjerai. 
1327 metais jis tapo kardinolu, 0 1334 metais popiežiumi Benediktu XII. Jo rejestras 
atsidūrė Vatikano bibliotekoje. Ilgiausiai išsilaikęs paminklas, primenantis Benediktą 
XII - popiežiaus rūmai Avinjone. 











Valdant trims Edvardams Plantagenetams — Edvardui I (valdė 1272 — 1307 m.), 
Edvardui II (valdė 1307 — 1327 m.) ir Edvardui III (valdė 1327 — 1377 m.) — Angli- 
ja per šimtą metų patyrė tik tris valdovų pasikeitimus. Netrūko baronų vaidų ir 
karų su kitomis šalimis; be to, kadangi Plantagenetams vis dar priklausė Gaskonės 
ir Akvitanijos lenai Prancūzijoje, ir teritorinis pagrindas nebuvo nusistovėjęs. 

Tačiau vilnos prekyba su Flandrija klestėjo, miestai augo, o valdant Edvardui I 
buvo vykdoma ypač gerai suderinta politika, stengiantis sutvirtinti vyriausybės 
institucijas ir užtikrinti vyraujančią Anglijos padėtį Britų salose. 1295 metais, 
„pavyzdinis parlamentas“, sekdamas de Montforto prieš 30 metų sukurta panašia 
institucija, surinko atskirų grafysčių miestelėnus, dvarininkus ir riterius, padė- 
damas pagrindą būsimiesiems Bendruomenių Rūmams. Buvo pakartotinai patvir- 
tinta Magna Charta. Tačiau 1297 metais Stepnej Gryno vietovėje įvykusi parla- 
mento sesija įvedė principą „no taxation without representation“ („jokių mokesčių 
be reprezentacijos“). Nuo to laiko Vestminsterio Holas tapo nuolatine Anglijos 
parlamento posėdžiavimo vieta. Eduardo potvarkis Guo Warranto (1278) kėlė 
grėsmę baronų žemių valdoms, tačiau Antrasis Vestminsterio statutas (1285), 
nustatęs paveldėjimo tvarką, buvo naudingas ir monarchijai, ir didiesiems lenų 
valdytojams. Konfliktas su Bažnyčia, sukeltas bulės Clericis laicos, išspręstas 
labai paprastai — paskelbiant dvasininkus už įstatymo ribų. Velso užkariavimas 
1277 — 1301 metais, apsunkintas puikių pilių, stovinčių nuo Harlecho iki Konvė- 
jaus, pasirodė esąs galutinis. Tačiau Edvardo įsiveržimas į Škotiją tik paskatino 
škotus siekti visiškos nepriklausomybės. Eduardas II, nelabai supratęs savo tėvo 
priesaką Pactum servare („Laikykis pažado“), buvo nužudytas Berklio pilyje jo 
paties žmonos nurodymu. Edvardas III įsivėlė į nesibaigiančias Šimtamečio karo 
su Prancūzija kovas. 

Škotija tautine valstybe tapo anksčiau už Angliją. Škotai išvengė tiesioginio 
normanų užkariavimo, o su gėlų klanais jie rado modus vivendi daug anksčiau 
negu anglai susitarė su velsiečiais. Škotų monarchai ir kilmingieji nuo seno buvo 
įsivėlę į Anglijos reikalus — kaip ir anglai į Prancūzijos reikalus. Tačiau sugebė- 
jo atsikratyti jų dviem šimtmečiais anksčiau. Kritinis momentas atėjo per kelis 
dešimtmečius trukusį karą po Eduardo I įsikišimo į ginčą dėl paveldėjimo. Vienas 
iš pretendentų Johnas Balliolis (miręs 1313 m.) buvo įkalintas Anglijoje, o paskui 
ištremtas į Prancūziją. Kitas pretendentas Robertas Bruce'as (valdė 1306— 1329 
m.), Banokberno mūšio 1314 metų birželio mėnesį nugalėtojas, pradėjo savo kar- 
jerą kaip Anglijos vasalas, o baigė kaip Škotijos išgelbėtojas. Tačiau pats didžiau- 
sias buvo Williamo Wallace'o (1270 — 1305) indėlis — tai jis sukurstė priešintis 
paprastus Škotijos žmones. Nors buvo išduotas ir pakartas Londone kaip papras- 
tas plėšikas, škotai jį laiko nacionaliniu kankiniu ir didvyriu: 


Scots, wha hae wi' Wallace bled, (Škotai, Wallace'o kariai, 

Scots, wham Bruce has aften led, Škotai, Bruce'o milžinai, 

Welcome to yor gory bed, Jei nesukliudys kapai — 
Or to victorie. Pergalė ateis!) 


„Mes nusprendėme niekada nepasi- 
duoti anglų valdžiai, — rašė škotų didikai popiežiui Arbroato deklaracijoje 
(1320). — Mes kovojame už laisvę ir tik už laisvę“'?. Jų reikalavimai galutinai 
patvirtinti 1328 metais. 

Anglijos karai su Škotija tiesiogiai veikė Airiją. 1297 metais Edvardo I viceka- 
ralius Dubline seras Johnas Woganas įsteigė Airijos parlamentą, nusižiūrėjęs į 

Londono „pavyzdinį parlamentą“. Tačiau anglų pralaimėjimas prie Banokberno 
suteikė airių feodalams progą sukilti ir trejus metus, nuo 1315-ųjų iki 1318-ųjų, 
jie pripažino savo karaliumi škotų valdovą Robertą Bruce'ą. Paskui kelis dešimt- 
mečius truko sumaištis, kol galų gale Kilkeni statutas (1366 m.) apribojo anglų 
valdžią ir anglų kalbos vartojimą tik Dublinu ir jo apylinkėmis. 

1347 — 1350 metų „juodoji mirtis“ smulkiąsias Europos problemas nustūmė į 
antrą planą. Tokios visuotinės maro epidemijos pasaulis nebuvo regėjęs nuo 
VI amžiaus ir neteko vėl išvysti iki XIX amžiaus paskutiniojo dešimtmečio. Ją 
sukėlė niokojantis trijų giminingų ligų — buboninio maro, kraujo maro ir plaučių 
maro derinys. Pirmąsias dvi ligas platino juodųjų žiurkių blusos; trečioji nepa- 
prastai greit plisdavo oru ir nuo jos buvo mirštama dažniausiai. Susirgus labiau- 
siai paplitusia bubonine maro forma, sukeliama pasteurella pestis bacilos, atsiras- 
davo šunvotės dydžio gumbelis, arba bubonas, aukos kirkšnyje ar pažastyje bei 
tamsios odos dėmės dėl vidinio kraujavimo. Jei bubonas nepratrūkdavo anksčiau, 
aukos laukė trys ar keturios dienos nepakeliamo skausmo. 

Nors viduramžių medicina jau žinojo apie užkrėtimą ir užsikrėtimą, tačiau dar 
nesuprato epidemijos plitimo mechanizmo. Daktarai su baime stebėjo, kas vyks- 
ta. Žmonės gyveno labai susigrūdę ir antisanitarinėmis sąlygomis, ypač miestuo- 
se. Tai buvo dėkinga aplinka veistis žiurkėms, todėl mirtingumas buvo didžiulis. 
Boccaccio rašė, kad vien Florencijoje mirė 100 000 žmonių. Paryžiuje kasdien 
buvo laidojama po 800 lavonų. Vienas ciniškas anglų metraštininkas Henris 
Knightonas rašė: „Marselyje iš šimto penkiasdešimties pranciškonų neliko nė 
vieno, kad galėtų papasakoti, kas ten nutiko. Ir gerai, kad neliko" !“. 

Ši pandemija, prasidėjusi Vidurinėje Azijoje, plito siaubingai greit. Iš pradžių 
ji pasuko į rytus, Kinijos ir Indijos link, o Europoje pirmiausia pasirodė 1346 metų 
vasarą Kryme, Genujos kolonijoje Kafa (Caffa), kurią kaip tik buvo apgulę toto- 
riai. Jie katapultomis mėtė į miestą nuo maro mirusiųjų lavonus, kad palaužtų 
apgultųjų pasipriešinimą; kolonijos gynėjai susėdo į savo galeras ir išplaukė bėg- 
dami nuo maro pavojaus. 1347 m. spalio mėnesį maras pasiekė Mesiną Sicilijoje, 
1348 m. sausio mėnesį — Genują. Jį netrukdomai atgabeno galera iš Kafos. Išsi- 
gandusių piliečių išvyta iš uosto, maro epidemijos paliesta galera išplaukė į Mar- 
selį ir Valensiją. Tą pačią žiemą epidemija užgriuvo Veneciją ir kitus Adrijos jūros 
pakrantės miestus, o iš ten ėmė plisti į Pizą, Florenciją ir vidurinę Italiją. Vasarą 
ji pasiekė Paryžių, o metų pabaigoje persikėlė per Lamanšą. 1349 metais maras 
plito į šiaurę Britų salose, į rytus Vokietijoje ir į pietryčius Balkanų link. 1350 
metais jis pasirodė Škotijoje, Danijoje ir Švedijoje, iš ten per Baltijos pakrančių 
Hanzos miestus pasiekė Rusiją. Nedaug teliko vietų, kurių ji nepalietė — Lenki- 
jos, Bearno grafystės Pirėnuose, Lježo. 

Vieną iš įspūdingiausių epidemijos aprašymų paliko Velso poetas Ieuanas 
Gethinas, stebėjęs jos pradžią 1349 metų balandžio mėnesį: 

Matome, kaip tarp mūsų it juodi dūmai slankioja mirtis, epidemija, pakertanti jaunus, 

klajojanti šmėkla, nepasigailinti net gražiausio veido. Vargas man — tas šilingo dydžio 

skaudulys po pažastim <...>. Jo forma primena obuolį ar svogūną, tai nedidelis skaudu- 

lys, nepasigailintis nieko. Jis degina kaip rusenanti žarija, skauda ir yra pelenų spalvos 

<...>. Tie skauduliai panašūs į juodųjų žirnių sėklas, į trapios anglies gabalėlius <...> į 

apanglėjusias dirvinės raugės sėklas, jų labai daug, to juodojo maro žymės kaip pusės 

penso monetos, kaip uogos a) 

Žmonių reakcija į epidemiją buvo labai įvairi — nuo panikos ir laukinio siau- 
tėjimo iki nuostabios dvasios tvirtybės. Daugelis tų, kas galėjo pabėgti, bėgo. 
Boccaccio Dekamerono veiksmas kaip tik ir vyksta kaimo pilyje, kur nuo maro 
pasislėpė grupelė vyrų ir moterų. Kiti, praradę bet kokį saiką, atsiduodavo lėba- 
vimui ir ištvirkavimui. Dažnai labiausiai nukentėdavo dvasininkai, rūpinęsi savo 
tikinčiaisiais. Tačiau pasitaikydavo ir taip, kad jie palikdavo juos išpažinti savo 
nuodėmes sau patiems — ant bažnyčių bokštų liūdnai plevėsavo vienišos juodos 
vėliavos. Visi manė, kad tai Dievas baudžia žmones už jų nuodėmes. 

Suskaičiuoti aukas — nelengva, tačiau grynai techninis uždavinys. Amžininkų 
vertinimai dažnai būna aiškiai perdėti. Boccaccio minimas 100 000 aukų Floren- 
cijoje viršijo bendrą šio miesto gyventojų skaičių; daug įtikinamesnis skaičius 
būtų 50 000. O apskritai miestai nukentėjo labiau už kaimus, neturtingieji — už 
turtinguosius, jauni ir stiprūs — už senus ir silpnus. Nemirė nė vienas popiežius 
ar karalius. Kadangi nebuvo nieko panašaus į gyventojų surašymą, istorikai 
priversti savo skaičiavimus grįsti atsitiktiniais užrašais. Anglijoje jie naudojasi 
teismų sąrašais, mokesčių mokėjimo žiniaraščiais, numirėlių apžiūros protokolais, 
bažnytiniais rejestrais. Konkretūs tyrimai kartais rodo labai didelį mirtingumą: 
pavyzdžiui, Kjukshemo dvaras Oksfordšyre neteko daugiau nei dviejų trečdalių 
gyventojų"; kunigų skaičius Anglijos parapijose sumažėjo 45 procentais. Tačiau 
sunku daryti bendras išvadas ekstrapoliacijos būdu. Atsargiais vertinimais, mirė 
apie trečdalis visų gyventojų. „Tvirtinimai, kad kas trečias Europos gyventojas 
mirė nuo juodosios mirties <...>, negali būti labai tolimi nuo tiesos“"". Tai suda- 
rytų 1,4—2 milijonus aukų Anglijoje, 8 milijonus Prancūzijoje ir apie 30 milijonų 
visoje Europoje. 

Socialinės ir ekonominės tokių didžiulių nuostolių pasekmės buvo labai reikš- 
mingos. Tiesą sakant, juodąją mirtį istorikai tradiciškai laiko lemiamu feodalinės 
santvarkos smukimo Vakarų Europoje veiksniu. XIV amžiaus antroji pusė aiškiai 
buvo dvarų irimo, prekybos sumažėjimo, darbo jėgos trūkumo, miestų skurdo 
laikotarpis. Tačiau nūnai specialistai įrodinėja, kad daugelis šių požymių paste- 
bimi ir iki 1347 metų. Net ryškus demografinis smukimas prasidėjo ne mažiau 
nei prieš trisdešimt metų iki tos datos. Tai reiškia, kad juodoji mirtis veikiau tik 
paspartino jau vykstančius procesus, o ne sukėlė juos. Kad ir kaip būtų, bau- 
džiauninkai vis labiau buvo linkę ne atidirbti savo ponams, o mokėti duoklę 
pinigais, todėl darbo jėga darėsi judresnė ir mažiau priklausoma. Feodalų vasalai 
vis dažniau savo karinius ir teisinius įsipareigojimus pakeisdavo mokesčiu gry- 
nais pinigais; taip atsirado reiškinys, Anglijoje vadinamas „nesantuokiniu feoda- 
lizmu“. O svarbiausia buvo tai, kad rinkai taip staiga netekus tiek daug darbo 
jėgos, atlyginimai neišvengiamai turėjo didėti, nes didėjo paklausa. Plėtėsi pini- 
ginės ekonomikos sfera, iškilo grėsmė visuomeniniams barjerams. [PRosTiBULA) 

Baigiamasis viduramžių Europos laikotarpis, nuo 1350-ųjų ir maždaug iki 1480 metų, 
buvo „prostitucijos aukso amžius“. Prostibula publica (viešieji namai) turėjo licencijas 
daugumoje miestų. Pavyzdžiui, toks nedidelis miestelis kaip Taraskonas, kur gyveno 
500-600 šeimų, išlaikė dešimt municipalinių prostitučių. Bažnyčia neprotestavo: 
kadangi toks blogis egzistavo, reikėjo jį kontroliuoti. Licencijuota prostitucija mažino 
gatvių neramumus, atitraukdavo jaunimą nuo sodomijos ir dar blogesnių dalykų, prati- 
no jį prie vedybinių pareigų vykdymo. Po 1480 metų tvarka pasikeitė. Brangios kurtiza- 
nės ir toliau aptarnaudavo turtinguosius, tačiau dauguma viešnamių buvo uždaryta. 
Protestantiškose šalyse puolusios moterys turėjo būti perauklėjamos“. 

Istorijoje kartojasi įvairūs požiūrio į prostituciją laikotarpiai: licencijuotos kontrolės, 
tuščių mėginimų uždrausti įstatymais, neoficialaus toleravimo. 





Psichologinė trauma buvo labai didelė. Nors Bažnyčia kaip institucija nusilpo, 
tačiau žmonių religingumas padidėjo. Labai paplito labdaros fondai. Madingas 
tapo karštas dievotumas: žmonės jautė, kad reikia suminkštinti Dievo rūstybę. 
Vokietijoje atsirado daug flagelantų grupių; jos klestėjo, kol nebuvo uždraustos 
Avinjono įsakymu. Ieškoma atpirkimo ožių. Kai kur buvo gaudomi raupsuotieji, 
kitur vandens nuodijimu kaltinami žydai. 1348 m. rugsėjo mėnesį žydų teismo 
procese Šinjone remtasi kankinimais išgautais parodymais. Tai buvo ženklas pra- 
dėti masinius pogromus: Bazelyje visi žydai suvaryti į medinius pastatus ir sude- 
ginti gyvi; panašūs dalykai dėjosi ir Štutgarte, Ulme, Špejeryje ir Drezdene. Stras- 
būre buvo išžudyta du tūkstančiai žydų, o Maince — net 12 000. Likę gyvi iš 
Vokietijos bėgo į Lenkiją — nuo to laiko pagrindinį žydų prieglobstį Europoje. 
[ALTMARKTAS] [LUPIKAVIMAS] 

Masiniai neramumai buvo būdingi laikotarpiui po „juodosios mirties". Likusių 
gyvų valstiečių reikalavimai labai išaugo, o smarkiai sunykusi darbo jėga prieši- 
nosi mėginimams mažinti atlyginimus, kaip kad norėta padaryti Anglijos darbi- 
ninkų statute (1351). Valstiečių Žakerija (jacguerie) nusiaubė kilmingųjų pilis ir 
šeimas Il de Franso ir Šampanės provincijose, kol buvo žiauriai numalšinta. 
Tačiau sukilimų protrūkis 1378— 1382 metais, kaip tik atėjus naujai kartai po 
maro, atrodė esąs kažkokios bendros socialinės ligos simptomas. Marksistiniai 
istorikai traktavo tuos įvykius kaip klasių kovos „amžinus požymius“. Kiti juos 
laikė tik nereikšmingais, „neturinčiais jokios ateities pykčio protrūkiais“““, 

Tačiau amžininkams tikrai būta ko baimintis, kai visuotiniai neramumai mies- 
tuose susiliejo su dar platesnio masto smurtavimu kaimo vietovėse. 1378 metais 
per ciompi (vilnos karšėjų) sukilimą maištininkai keliems mėnesiams buvo užėmę 
Florenciją. 1379 metais Gento ir Briugės audėjai sukilo prieš Flandrijos grafą ir 
tas jų įniršio prasiveržimas priminė ankstesnį epizodą XIV amžiaus trečiajame 


420 





PESTIS 








ALTMARKTAS 


1349 metais per pačias Užgavėnes senojoje Drezdeno turgaus aikštėje (Altmarkt) 
suliepsnojo laužai ir senamiesčio aikštę užgulė dūmai. Meiseno markgrafas įsakė 
sudeginti visus miesto žydus - jie buvo apkaltinti maro platinimu. Šį tikrą auto-da-fe 
aprašo Chronicum Parvum Dresdense E 

Praslinkus šešiems šimtams metų, per kitas Užgavėnes 1945 metų vasario 13 d., 
10 valandą vakaro Drezdeno senamiestį nušvietė fosforescuojanti šviečiamoji bomba, 
kurią išmetė labai aukštai skrendantis britų Karališkųjų oro pajėgų 83 eskadrilės lėktu- 
vas vedlys. Altmarkt buvo pasirinkta kaip paties griaunamiausio Europos istorijoje 
aviacijos antpuolio taikinio centras. 

Nors viešai tvirtinama, kad bombardavimui buvo pasirinkti tik kariniai ir pramonės 
objektai, ir britų Karališkosios, ir JAV oro pajėgos pasekė vokiečių Luftwaffe pavyzdžiu, 
perimdamos iš jų ištisinio „teritorinio bombardavimo“ strategiją. Karštuose ginčuose 
dėl sąjungininkų aviacijos puolimo prioritetų nugalėjo teritorinio bombardavimo šalinin- 
kai, kurių lyderis buvo aviacijos vicemaršalas Arthuras Harrisas. Tokios strategijos 
esmę sudarė sunkiųjų didelių bombonešių pulkų pakartotinis siuntimas bombarduoti tą 
patį miestą, vis labiau jį sugriaunant“. Harrisas vėliau gyrėsi: „Mes sunaikinsime Vokie- 
tijos Miestus vieną po kito taip, kaip traukiami dantys“. Pirmasis 1000 bombonešių 
reidas 1942 m. gegužės 31 buvo nukreiptas prieš Kelną. Tačiau norimo rezultato nebu- 
vo pasiekta iki naktinio reido į Hamburgą 1943 metų liepos 27-28 naktį, kai ugnies 
audra nusinešė 40 000 žmonių gyvybes. 

Saksonijos sostinė Drezdenas 1945 metų sulaukė beveik nepaliestas. Viduramžių 
senamiestį Altstadt supo elegantiškų aikščių ir bulvarų žiedas, papuoštas renesanso ir 
baroko paminklais. Karaliaus rūmai - Georgenschloss buvo pastatyti 1535 metais. 
Katalikų Hofkirche (1751) pažymėjo saksų elektoriaus perėjimą katalikybėn, o protes- 
tantų Frauenkirche (1742) buvo pastatyta apgailestaujant dėl šio fakto. 

Drezdenas dabar buvo pasirinktas pagrindiniu aviacijos antskrydžio objektu atsi- 
liepiant į Sovietų prašymą, kad sąjungininkai paremtų juos iš oro. Miestas buvo 
pagrindinis šimtų tūkstančių gyventojų, bėgančių nuo artėjančių Sovietų, priėmimo 
punktas; čia taip pat veikė daug gelbėjimo brigadų, sudarytų dažniausiai iš jaunų 
moterų. 

Praslinkus vos dešimčiai minučių, kai buvo numesta šviečiamoji bomba, iš pietva- 
karių 68* oro koridoriumi atskrido pirmoji „Lancaster“ tipo bombonešių vilkstinė - 529 
lėktuvai. Nepaisydami vokiečių zenitinių pabūklų ir naikintuvų, jie „išpylė“ savo mirtiną 
kokteilį - didžiąsias fugasines ir kasetines padegamąsias bombas. Po 45 minučių čia 
siautėjo ugnies jūra, sunaikinusi senąją Drezdeno širdį ir visus, kas tik joje buvo? 

O rytui išaušus, prie miesto artėjant gelbėtojų kolonoms, užskrido antroji banga - 
JAV strateginių oro pajėgų pirmojo diviziono 450 „Skraidančiųjų tvirtovių“ . Bombone- 
šius lydintys naikintuvai artilerijos ugnimi naikino viską, kas tik mėgino pajudėti. 

Padarytos žalos vertinimai labai nevienodi. Britų žvalgybos duomenimis, 680 hek- 
tarų plote buvo sugriauta absoliučiai viskas. Pokarinėje Drezdeno miesto planavimo 
ataskaitoje nurodoma, kad 1270 hektarų plote buvo sugriauta 75 procentai pastatų. 
Vietinis aukų registravimo skyrius (Abteilung Tote) nurodė, kad 1945 metais iki gegu- 
žės mėnesio užregistruota 39 773 žuvusieji. Šis skaičius neapima dingusių be žinios ar 
Neįregistruotų asmenų, neužtiksuotų laidojimų ar. tų, kurie buvo užkasti gausiuose 
kolektyviniuose kapuose. Taigi tą skaičių reikėtų laikyti absoliučiu minimumu. Šio sky- 
riaus vadovas vėliau pateikė kitą apytikrį skaičių - 135 000 žuvusių. Vienas britų istori- 
kas aukų skaičių mano esant 120-150 tūkstančių“. Niekas nežino, kiek niekieno neuž- 
registruotų lavonų dingo už SS kordonų, kai nesiliaujančios vežimų virtinės maitino 
lavonais laužus, liepsnojančius toje pačioje Altmarkt vietoje. 

Atrodo, kad strateginis šio reido poveikis buvo nedidelis. Jau po poros dienų per 
Drezdeną vėl riedėjo traukiniai. Svarbiausios karinės gamyklos, tarkim, elektronikos 
gamykla Dresden-Noizydlico vietovėje, nenukentėjo. Raudonoji Armija į miestą įžengė 
tik gegužės 8 d. 

Prasidėjo informacinis karas. „Associated Press“ agentūra savo vėliau atšauktame 
pranešime tvirtino: „Sąjungininkų aviacijos vadai priėmė seniai lauktą nutarimą pradėti 
sąmoningą Vokietijos miestų bombardavimą gyventojams įgąsdinti“. Nacių praneši- 
mas tokiam tvirtinimui pritarė: „Kariniai nusikaltėliai iš Sąjungininkų vyriausiosios vado- 
vybės štabo Europoje šaltakraujiškai paliepė naikinti nekaltus Vokietijos gyventojus". 
1945 m. kovo 6 dieną parlamento narys Richardas Stokesas Bendruomenių rūmuose 
klausė: „Ar bombardavimai gyventojams įgąsdinti tapo vyriausybės politikos sudėtine 
dalimi?“ Oficialus atsakymas buvo toks: „Vien tik gąsdinimui mes neskiriame nei laiko, 
nei bombonešių“. 

1946 m. vasario 13 dieną 10.10 vakaro visoje Vokietijos sovietinėje okupacinėje 
zonoje suskambėjo varpai šiai datai paminėti. Drezdene nuaidėjo tik vienintelis išlikęs 
varpas iš apgriauto Frauenkirche kupolo. Tą pačią dieną buvęs aviacijos maršalas 
Harrisas įlipo į laivą Sautamptone, užsidėjęs ant galvos katiliuką - jis vyko pradėti civi- 
linę karjerą užsienyje. Nors 1953 metais Harrisui pavėluotai buvo suteiktas riterio titu- 
las, jis nebuvo pagerbtas kaip kiti perai, kol 1992 m. gegužės 31 d. Londono Strande 
neatidengtas paminklas. Tai buvo aviacijos antskrydžio prieš Kelną penkiasdešimto- 
sios metinės. Kelno vyriausiasis burmistras (Oberburgermeister) pareiškė viešą pro- 
testą: „Mano nuomone, netikslinga minėti tokius karo didvyrius kaip Arthuras Harrisas, 
nors jis ir kovojo teisiųjų pusėje ir už teisingą reikalą“. 

Laukdamas, kada ir Drezdenas paminės šias metines 1995 metais, Vokietijos pre- 
zidentas Herzogas pratęsė šią mintį: „Drezdeno bombardavimas, - sakė jis, — tai 
pavyzdys <...>, kaip karas didina žmonių žiaurumą <...>. Negalima leisti ir toliau rašy- 
ti istoriją atskiroms tautoms, kai kiekviena iš jų atrenka tik tai, ką ji padarė gero. Jei mes 
iš tikrųjų norime suvienyti Europą, reikia suvienyti ir jos istoriją“. 

1317 metų pavasarį Marselyje Bondavidas de Draguignan'as buvo apkaltintas teisme, 
kad ir toliau reikalavo mokėti po to, kai Laurentius Girardis jam jau grąžino pagrindinę 
skolos sumą. Bondavidas buvo pinigų skolintojas žydas; įtarinėta, kad jis nesilaiko lupi- 
kauti draudžiančių įstatymų. Minėtasis pavyzdys yra tik vienas dokumentais pagrįstas 
atvejis iš daugybės kitų, kurie patvirtina viduramžių stereotipą, kad žydai yra beširdžiai 
sukčiai. Bondavidas buvo realus prasimanyto Šeiloko, kurį pora šimtmečių vėliau jam- 
žino Šekspyras savo Venecijos pirklyje, prototipas". 

Lupikavimas - palūkanų ar per didelių palūkanų už paskolintus pinigus ėmimas — 
krikščioniškoje Europoje buvo laikomas ne tik nuodėme, bet ir nusikaltimu. Dvasininkai 
tokį požiūrį grindė Kristaus mokymu: „Bet jūs mylėkite savo priešus, darykite gera ir 
skolinkite nieko nesitikėdami. <...> Būkite gailestingi, kaip ir jūsų Tėvas gailestingas“ 
(Lk 6, 35-36). Ne kartą buvo mėginama uždrausti imti palūkanas, o vėliau apriboti jas 
iki 10 metinių procentų. 

Žydų praktika buvo kitokia: drausdama lupikavimą tarp žydų, ji leido žydams imti 
palūkanas iš ne žydų: „Gali reikalauti palūkanų už paskolas iš svetimtaučio, bet už 
paskolas savo tautiečiui neturi reikalauti palūkanų (Įst 23, 21). Šis skirtingas skolinin- 
kų traktavimas tikriausiai teikė žydams pranašumą viduramžių pinigų rinkose ir skoli- 
nimo versle. Jis taip pat sukėlė vieną iš didžiausių antagonizmų tarp krikščionių ir 
žydų, kurį išreiškia provokuojanti Šeiloko replika, kurioje jis taip atsiliepia apie savo 
varžovą Antonijų: 

Aš nekenčiu krikščionių, na o šito 
Aš dvigubai neapkenčiu dėl to, 
Kad jis per savo šunišką kvailumą 
Pradėjo skolint pinigus dykai, 
Numušdamas Venecijoj palūkanas <...>. 
Jis neapkenčia mūs šventos tautos. 
Pirklių susirinkimuose apšaukia 
Baisiausiu lupikautoju mane, 

O dorą mano pelną - plėšimu. 

Būk prakeikta manoji giminė, 

Jei tat neatsirūgs jam.) 





Tačiau lupikavimą reguliuojančios normos buvo laužomos. Bankininkai krikščionys 
galėjo nuslėpti dideles palūkanas, nerodydami sumų, kurias paskolino, o tik tas, kurios 
buvo sugrąžintos“ „Pinigų skolintojai žydai tikriausiai susilaukdavo didesnės neapykan- 
tos, nes jie dažniausiai skolindavo nedideles sumas plačiajai visuomenei. Veidmainia- 
vimas ir tam tikras priešiškumas, matyt, buvo neišvengiami ir tai ištisus šimtmečius 
stabdė vieno iš esminių kapitalizmo aspektų raidą. Nepaisant to, svarbus žydų vaid- 
muo Europos kreditų sistemoje ir bankininkystėje yra istorinis faktas. 

dešimtmetyje. Abu jie baigėsi įnirtingomis kovomis su karaliaus kariuomene, dar 
kartą Gentas atsilaikė šešerius metus. 1381 metais kelios Anglijos grafystės buvo 
įtrauktos į valstiečių sukilimą; 1382 metais atėjo Paryžiaus eilė. 

Atskirus tų judėjimų epizodus aprašė Florencijos pirklys Buonocorso Pitti, tuo 
metu buvęs Prancūzijos dvare: 

Gento gyventojai sukilo prieš savo valdovą Flandrijos grafą — Burgundijos kunigaikš- 

tienės tėvą. Daugybė jų išžygiavo į Briugę, užėmė miestą, nuvertė grafą, apiplėšė ir 

išžudė visus jo tarnautojus. <...> Jiems vadovavo Pilypas van Arteveldė. Kai [Flandrijos 
maištininkų] skaičius išaugo, jie pasiuntė slaptus pasiuntinius Paryžiaus ir Ruano gyven- 
tojams <...>. Tada ir tie du miestai sukilo prieš Prancūzijos karalių. Pirmąjį Paryžiaus 
varguomenės sukilimą inspiravo vienas gatvės prekiautojas: kai pareigūnas norėjo paimti 

iš jo mokstį už jo pardavinėjamus vaisius ir daržoves, šis pradėjo šaukti: „Šalin gabelle!“ 

Atsiliepdami į tai, gyventojai puolė į mokesčių rinkėjų namus, plėšė juos ir žudė. <...> 

Popolo grosso — turtingi žmonės, kuriuos prancūzai vadina bourgeois, bijodami, kad 

minia jų neapiplėštų, griebėsi ginklų ir numalšino ją. 

Valstiečių sukilimo Anglijoje nereikėtų laikyti desperatišku skurdžių įniršio 
protrūkiu. Metraštininkas Froissart'as tvirtina, kad jam vadovavę paprasti žmonės 
gyveno „ramiai ir turtingai". Reikalavimai padaryti galą baudžiavai buvo keliami 
vis gerėjant jų materialinėms sąlygoms. Juos ypač siutino trečiasis iš eilės pagal- 
vės mokestis per ketverius metus, labai stiprus buvo ir moralinis protestas — taip 
ir derėjo lolardų epochoje. Pyktis buvo nukreiptas prieš dvasiškiją ir prieš bajo- 
riją. Liaudies pamokslininkai, tarkim, maištingasis kunigas Johnas Ballas, skelbė 
lygiavos idėjas: „Kai Adomas arė, o Ieva verpė, kas tada buvo ponas?" 

1381 metų birželio mėnesį kelias dienas atrodė, kad puolama visa socialinė 
hierarchija. Watas Tyleris ir jo vyrai traukė į Londoną iš Kento. Jacko Straw 
būriai žygiavo iš Esekso. Jie sudegino Jono iš Gento namus Savoj Hauzo vieto- 
vėje, Haibario dvarą ir flamandų viešnamį prie Londono tilto, pakorė arkivyskupą 
ir nukirsdino daug piliečių. Smitfylde maištininkai akis į akį susidūrė su jaunuo- 
ju karalium ir jo svita: Watas Tyleris žuvo. Vėliau sukilėlių pulkai pavirto papras- 
čiausiais valkatų sambūriais. Jų vadai buvo gaudomi ir žudomi. Niekas nesigyrė 
savo laimėjimais. Chauceris, kuris visa tai matė, nieko apie tai nerašė; neminėjo 
ir Šekspyras dramoje Ričardas II. Palankesnių atsiliepimų šis sukilimas susilaukė 
tik XIX amžiuje“. [rasaRDAS] 

Popiežių schizma, trukusi nuo 1378 iki 1417 metų, prasidėjo tuoj po popiežių 
grįžimo iš Avinjono. Žinoma, antiopiežių būta ir anksčiau, tačiau stebėti, kaip 
du popiežiai, abu išrinkti tos pačios kardinolų kolegijos, skelbia vienas kitam 
karą ir atskiria nuo Bažnyčios savo varžovą, buvo tikrai didelis malonumas. Nė 
vieno iš dviejų pretendentų į šventąjį sostą — Urbono VI ir Klemenso VII — nie- 
kaip nebuvo galima pavadinti šventais žmonėmis. Paaiškėjo, kad pirmasis yra 
pamišęs sadistas, skaitęs savo brevijorių Vatikano sode žiūrėdamas, kaip bude- 
liai kankina jo kardinolus. Antrojo, Roberto iš Ženevos, įsakymu buvo surengtos 
pasibaisėtinos skerdynės prie Cesenos. 1409 metais, kai vieno ir antro šalinin-kai 
atsisakė dalyvauti Bažnyčios susirinkime, turėjusiame juo sutaikyti, kolegija 

1393 metais Ričardo II išleistas statutas įpareigojo kiekvieną užeigą Anglijoje turėti 
iškabą. Taip atsirado ištisa spalvingų pavadinimų lauko iškabų galerija“. 

Viduramžių užeigos dažnai buvo susijusios su piligrimų kelionėmis. Chaucerio 
Kenterberio apsakymuose piligrimai išvyko iš TABARDO („Riterio apsiaustas“) Saut- 
varke užeigos. Notingeme iki šiol išliko TRYPPE TO JERUSALEM užeiga. Dabartinį 
savo pavadinimą ji gavo 1189 metais. Didžiąją daugumą Londono užeigų sunaikino 
didysis 1666 metų gaisras. Atrodo, kad seniausia iš čia išlikusių užeigų bus XIII 
amžiaus HOOP AND GRAPES („Lankas ir vynuogės") Oldgeite. 

Labai daug užeigų pavadinimų susiję su jų šeimininkų heraldiniais ženklais. Ričar- 
do II herbe buvo WHITE HART („Baltasis elnias“). Užeigos pavadinimas RISING SUN 
(„Tekanti saulė“) primena Edvardą III; BLUE BOAR („Mėlynasis šernas“) - Jorkų dinas- 
tiją; GREEN DRAGON („Žaliasis drakonas“) - Pembruko grafą; GREYHOUND („kur- 
tas") - Henriką VII. Daug užeigų įkūrė amatininkų gildijos - taip atsirado tokie pavadi- 
nimai kaip BLACKSMITH'S ARMS („Kalvių herbas“) arba WEAWER's ARMS („Audėjų 
herbas“). Pavadinimai BEETLE AND WEDGE („Kūjis ir pleištas“) arba MAN AND SCY- 
THE („Žmogus su pjautuvu“) primena amatininkų darbo įrankius. Nepaprastai daug 
pavadinimų, susijusių su transportu. Pavadinimai PACK HORSE („nešulinis arklys“), 
COACH AND HORSES („Karieta su žirgais“) ir RAILWAY TAVERN („Geležinkelio taver- 
na") vaizdžiai rodo, kaip tobulėjo susisiekimo priemonės. BLUE POSTS („Mėlynieji 
stulpai“) Londono centro Sent Džeimso rajone primena XVIII amžiaus neštuvų stoteles. 
Daug sąsajų su medžiokle, tarkim, DOG AND DUCK („Šuo ir antis“), FIGHTING 
COCKS („Koviniai gaidžiai“) arba BULL („Jautis“) - su žiauriomis sporto atmainomis, 
kurios jau seniai uždraustos. 

Daugelio šiuolaikinių užeigų pavadinimai primena populiarius herojus ar literatūri- 
nius personažus. Iš tokių galima paminėti LILY LANGTRY ir LADY HAMILTON (Londo- 
no pašto skyrius WC2), ARTFUL DODGER, ELIZA DOOLITTLE ir BUNTER Bromlėjaus 
rajone. Pavadinimų autorių įkvėpimo šaltinis buvo istoriniai mūšiai; taip atsirado TRA- 
FALGAR arba ROYAL OAK, kur slėpėsi Karolis II 1651 metais. Ne tokius dramatiškus 
dalykus atspindi pavadinimai THE CARDINAL'S ERROR („Kardinolo klaida"; tai aliuzija 
į Tonbirdžo vienuolyno uždarymą 1540 metais), THE WORLD TURNED UPSIDE DOWN 
(„Pasaulis apverstas aukštyn kojom" - susijęs su Australijos atradimu 1683 metais), o 
TORCH („Deglas“) Vemblio rajone - 1948 m. olimpines žaidynes. 

Daug iškraipytų pavadinimų. CAT 'N' FIDDLE („Katinas ir smuikas"), atrodo, bus 
„Caton la Fidele" iškraipymas; šis riteris kadaise išsaugojo Kalė Anglijai. Pavadinimas 
BAG O'NAILS („Vinių maišas") kilęs iš lotynų kalbos žodžio Bacchanales („Lėbauto- 
jai“), GOAT AND COMPASSES („Ožka ir busolė“) - iš puritonų šūkio „God Encompas- 
ses Us“ („Dievas globoja mus“). Populiarios ir patriotinės užuominos: taip atsirado 
ALBION, ANCIENT BRITON, BRITANNIA ir VICTORIA. ANTIGALLICAN (Londono 
pašto skyriuje SE1) buvo garsaus Napoleono laikų karo laivo pavadinimas. 

Nepamirštos ir užsienio šalys. KING OF DENMARK („Danijos karalius“) primena 
Kristijono IV apsilankymą 1606 metais. HERO OF SWITZERLAND („Šveicarijos didvy- 
ris“) pamini Vilhelmą Telį, ANGERSTEIN - vokietį iš Baltijos šalių, atkūrusį Lloido drau- 
dimo bendrovę; INDEPENDENT („Nepriklausomas" pašto skyriuje Nr. 1) - vengrų vadą 
Košutą. Užeigą SPANISH PATRIOT („Ispanų patriotas“) Lambete atidarė ketvirtojo 
dešimtmečio internacionalinių brigadų savanoriai. [ADELANTE)] 

Tačiau yra ir tokių pavadinimų, kurių neįmanoma iššifruoti. Galima tik spėlioti, ką 
reiškia MAGPIE AND STUMP („Šarka ir strampas") Ould Beilio rajone arba WIG AND 
FIDGET („Perukas ir nerimas“) Bokstedo rajone arba GOAT IN BOOTS („Batuota 
ožka“) Londono pašto skyriuje NW1. 





išrinko trečiąjį popiežių. Schizma nesibaigė, kol Konstancos susirinkimas nepa- 
šalino visų trijų ir vienbalsiai nepaskelbė kardinolo Odono Colonnos popiežiumi 
Martynu V (1417— 1431). 

Konstancos susirinkimas (1414— 1418) buvo sutaikymo pastangų kulminacija. 
Paryžiaus universiteto profesoriai jau penkiasdešimt metų ragino sušaukti tokį 
susirinkimą. Jį sušaukė Vokietijos karalius Zigmantas Liuksemburgietis. Pakvieti- 
mai buvo išsiuntinėti visiems kardinolams, vyskupams, abatams, kunigaikščiams, 
vienuoliams, mokytojams. Nedidelį miestelį prie ežero užplūdo aštuoniolika tūks- 
tančių dvasiškių, karštai trokštančių vienybės. Be kitų dalykų, buvo planuota, kad 
susirinkimas apribos popiežiaus valdžią. Jo dalyviai padarė galą schizmai, patvir- 
tindami Martyną V vieninteliu popiežium. Tačiau jie sudegino ant laužo Janą 
Husą, nes imperatoriaus duota saugumo garantija nebuvo taikoma akivaizdiems 
eretikams, jie taip pat nesiėmė jokių žygių savo piktnaudžiavimams ištaisyti. 
Buvo numatyta Konstancoje surengti ir kitą sutaikymo susirinkimą, tačiau jis 
galiausiai įvyko Bazelyje 1431 metais, globojamas Savojos kunigaikščio, ir tęsėsi 
daug metų. Tačiau kilo ginčas su popiežium Eugenijum IV ir viskas baigėsi tuo, 
kad pats kunigaikštis buvo patvirtintas antipopiežiumi. Ir tikra likimo ironija, kad 
sutaikomojo judėjimo galutinis rezultatas buvo įsitikinimo, jog Bažnyčiai reikia 
stiprios popiežiaus valdžios, sustiprėjimas. 

Italija išvengė užsienio globos. XV amžiuje ji virte virė nuo didžiulio klestė- 
jimo, baisios sumaišties ir milžiniškos kultūrinės energijos. Klestėjimo viršūnę 
pasiekė miestai-valstybės, miestų despotai (condottieri), prasidėjo ankstyvasis 
Renesansas (žr. VII skyrių). Nesibaigiantys municipaliniai konfliktai suardė oligar- 
chines komunas ir atvėrė kelią vietiniams tironams. Milane, valdant dvylikai Vis- 
cont'ų (nuo 1277 iki 1447 m.) ir penkiems Sforzos (nuo 1450 iki 1535 m.) giminės 
atstovams, taip pat Florencijoje, kai ją valdė Cosimo ir Lorenzo del Medici'ai (nuo 
1434 iki 1494 m.) niekas nepaisė prieštaravimo tarp žemosios politikos ir aukštojo 
meno. Venecija savo galios ir turtų viršūnę pasiekė užkariaudama daug žemių 
pusiasalio gilumoje, įskaitant ir Padują. Neapolis pasinėrė į pilietinio karo tam- 
sybes. Roma, atsidūrusi tokių ambicingų ir išsilavinusių popiežių kaip florentietis 

Mikalojus V (1447 — 1455) rankose, vėl išėjo į dienos šviesą. Italija galėjo netruk- 
doma užsiimti savo politinėmis kovomis ir mėgautis aukšta kultūra, kol 1494 
metais vėl nesugrįžo prancūzai. 

Šimtametis karas, kurio pradžia ir pabaiga tradiciškai laikomi 1337 ir 1453 
metai, nebuvo nei oficialiai paskelbtas, nei nuolatinis Prancūzijos karas su Angli- 
ja. Tai tik istorikų etiketė, pirmą kartą panaudota 1823 metais apibūdinti ilgą 
neramumų ir sumaišties laikotarpį, le temps des malheurs, kai anglai nuolat ras- 
davo pretekstų rengti antpuolius, išpuolius, karines ekspedicijas. (Kartais šis lai- 
kotarpis vadinamas Antruoju šimtamečiu karu — ankstesniojo anglų — prancūzų 
konflikto 1152 — 1259 metais tęsiniu.) Tai visų pirma buvo orgija to, ką vėlesnės 
kartos su panieka vadino „viduramžiškumu“ — begalinės žudynės, kvaili prieta- 
rai, nepatikimas riteriškumas, nuolatinis asmeninių ar grupinių interesų vaikyma- 
sis, nepaisant visuotinės gerovės. Netrūko ir spalvingų veikėjų. Buvo išties įžymių 
riterių, tarkim, bretonas Bertrandas Duguesclinas (apie 1320 — 1380 m.), Prancū- 
zijos konsteblis, arba jo priešininkas „Juodasis princas“ Edvardas iš Vudstoko 
(1330— 1376), Velso ir Akvitanijos kunigaikštis. Būta ir išdavikiškų baronų (Char- 
les le Mauvais iš Navaros), chuliganiškų avantiūristų (seras Johnas Fastolfas) ir 
daug jokių skrupulų neturinčių prelatų, tarkim, Bovė vyskupas Pierre'as Cau- 
chonas, surasdavęs teologinį pateisinimą žudynėms ar galėjęs pagal įsakymą 
surengti parodomąjį bažnytinį teismo procesą. Buvo ir labai gerbiamų asmenybių. 
Įdomu, kad ryškiausiu šio karo personažu tapo Žymiausia vyskupo Cauchono 
auka — Jeanne d'Arc, nekalta kaimo mergelė, girdėjusi mistinius balsus ir apsi- 
šarvavusi jojusi į mūšį bei sudeginta ant laužo neteisingai apkaltinus erezijomis 
ir raganavimu. Tuo metu, 1430-aisiais, visi jau seniai pamiršo, dėl ko prasidėjo šie 
neramumai. Nenuostabu, kad Karolis Orleanietis (1394 — 1465), kunigaikštis ir 
poetas, 35 metus išbuvęs anglų nelaisvėje, taip apraudojo savo tėvynės likimą: 

Paix est tresor gu'on ne peut trop loer 

Je hė guerre, point ne la doy prisier; 
Destourbe m'a longtemps, soit tort ou droit, 
De voir France gue mon coeur amer doit!“? 
(Taika — tai turtas brangiausias visų, 
Nekenčiu aš karo baisybių, vargų; 

Nors jis nuo tėvynės atskyrė mane, 
Prancūziją saugau giliai širdyje!) 

Prancūzijos vargų priežastis iš dalies buvo Valua (Valois) dinastinės proble- 
mos, 0 iš dalies didžiųjų lenų, ypač Flandrijos, Bretanės, Akvitanijos ir Burgundi- 
jos aikštingumas, taip pat paties Paryžiaus nepastovumas. Anglijos siekiai siejosi 
su nesiliaujančiomis Plantagenetų pretenzijomis į Prancūzijos sostą, su jų terito- 
rinėmis valdomis, ypač Akvitanijoje, su jų prekybiniais ryšiais Flandrijoje ir visų 
pirma su iš kartos į kartą perduodamu anglų įsitikinimu, kad kitoje Lamanšo 
pusėje jų laukia turtai ir šlovė. Potencialiai Prancūzija visada buvo stipresnė už 
Angliją, tačiau anglų dominavimas jūroje leido jiems jaustis saugiai savo salose 
ir nebijoti nieko, išskyrus prancūzų sąjungininkus škotus, o anglų kariuomenės 

techninis pranašumas taip ir neleido svarstyklių lėkštei nusvirti į vieną pusę. 
Rezultatas buvo tas, kad beveik visi ginkluoti susidūrimai vyko Prancūzijos teri- 
torijoje ir anglai galėjo ne kartą pademonstruoti savo sėkmę ir savo vyriškumą. 
Net XV amžiaus šeštajame dešimtmetyje, po šimtą metų trukusių avantiūrų, 
anglai vargu ar būtų pasitraukę, jei ne jų pačių šalyje įsiliepsnojęs didelis pilie- 
tinis karas. 

Žvelgiant iš platesnės perspektyvos būtina pasakyti, kad šešios didžiosios 
karališkosios ekspedicijos iš Anglijos, prasidėjusios Edvardo III išsilaipinimu Ant- 
verpene 1338 metų liepos mėnesį ir pasibiagusios Henriko V mirtimi prie Ven- 
seno 1422 metais, yra ne tokios būdingos nei mažesnės, bet dažnesnės vietinės 
reikšmės kampanijos ir nepriklausomų ginkluotų grupių veiksmai. Šlovingosios 
anglų pergalės strategiškai suplanuotuose mūšiuose prie Kresi (1346), Puatu 
(1356) ir Aženkūro (1415), nors ir įspūdingas, bet ne taip gerai atspindėjo bend- 
rąją įvykių raidą kaip nuolatiniai smulkesnių grupių susidūrimai ir pilių šturma- 
vimas. Taip pat į juos reikia žiūrėti tokių įvykių kaip „Juodojo princo“ organi- 
zuotos begėdiškos Limožo gyventojų skerdynės 1370 metais arba nerūpestinga jo 
brolio, Lankasterio kunigaikščio Jono iš Gento chevauchėe (kelionė žirgais) iš 
Kalė į Bordo 1373 metais fone. Tai buvo tikrai ne tokie reikšmingi įvykiai kaip 
jūrų mūšis prie L'Ekliuzo (Sliuji), kur 1340 metais žuvo 20 000 prancūzų. Neilgos 
karališkosios kampanijos, regis, mažiau nusiaubė šalį negu nepriklausomos gink- 
luotos grupės, bajorų grandes compagnies ar routiers (plėšikaujančių karių gau- 
jos) ir ėcorcheurs (klajojantys banditai, užpuldinėję kaimus). Didieji diplomati- 
niai įvykiai, tarkim, Bretinji taika (1360) arba Araso kongresas (1435) davė naudos 
ne daugiau už nesuskaičiuojamus smulkesnius susitarimus ir nuolat laužomas 
paliaubas. 

Prancūzijos vargai sudaro esminį karinių ir diplomatinių įvykių foną. Svarbus 
veiksnys buvo 1347— 11349 metų maras, privertęs sudaryti trečiąsias paliaubas. 
Svarbi ir 1358 metų jacguerie („Žakerija" — valstiečių sukilimas); Paryžiaus pre- 
kiautojo audiniais Ėtienne'o Marcelio žygiai — jis perėmė Generalinių luomų 
kontrolę; maillotins (paryžiečių, kovojusių prieš esamą mokesčių sistemą) maištas 
1382 metais — jie tikrąja to žodžio prasme mirtinai savo plaktukais užmušė kara- 
liaus mokesčių rinkėjus; Jeano Caboche'o vadovaujamų mėsininkų maištas arba 
tarpusavy kovojančios burgundiečių ir armanjakų frakcijos. Buvo paplitusios 
žiaurios žmogžudystės. Marcelis, kuris Luvre išžudė karaliaus maršalus jų šeimi- 
ninko akivaizdoje, buvo nužudytas ir pats. Liudvikas Orleanietis, armanjakų šali- 
ninkų judėjimo steigėjas, buvo nužudytas 1407 metais, panašiai kaip ir konsteblis 
Armanjakas bei jų nuožmiausias priešininkas, buvęs kryžininkas Burgundijos her- 
cogas Jonas Bebaimis ant Monterė tilto. Nelaimingoji Valua dinastija labai 
netvirtai sėdėjo soste. Išskyrus Karolį V Išmintingąjį (valdė 1364 — 1380 m.), gabų 
despotą, jie beveik neturėjo ramybės. Jonas Gerasis (valdė 1350 — 1364 m.), paim- 
tas į nelaisvę prie Puatjė (Poitiers), taip ir mirė anglų nelaisvėje. Karolis VI Pami- 
šėlis (valdė 1380—1422 m.), 30 metų buvo išprotėjęs. Karolis VII (valdė 
1422— 1461 m.), daug metų išbuvęs dofinu, o paskui nelaimingu „karaliumi iš 

Buržo“, ištisus dešimtmečius laikėsi armanjakų ir burginjonų šešėlyje, kol galų 
gale kaip „gerai aptarnautas“ (Bon Servi) pasirodė atgimstančios Prancūzijos 
administracijos priešakyje. [cHassE] 

Konfliktas pasiekė kulminaciją XV amžiaus trečiajame dešimtmetyje, kuris 
prasidėjo anglų suklestėjimu ir baigėsi prancūzų atgimimu. Po Aženkūro mūšio 
jaunasis Henrikas V ėmė kurti naują anglų — prancūzų karalystę. Pagal Trua tai- 
ką (Troyes, 1420) jis jau kontroliavo visą Prancūzijos teritoriją į šiaurę nuo Luaros 
ir kaip Prancūzijos karaliaus žentas buvo oficialiai pripažintas tikruoju Valua įpė- 
diniu. Henrikui V netikėtai mirus prie Vincennes, karaliumi buvo paskelbtas jo 
nepilnametis sūnus Henrikas VI, o regentu — Bedfordo kunigaikštis Jonas. Nuo 
1418 iki 1436 metų Paryžius išliko anglų-burgundų rankose, Bastilijoje buvo 
anglų garnizonas. 1428 metais Bedfordas apgulė Orleaną, paskutiniąją karaliaus 
šalininkų armanjakų tvirtovę šiaurėje; Valua padėtis tapo tiesiog beviltiška. 
Tačiau niekas net nepagalvojo apie paprastą valstiečių merginą Jeanne d'Arc, 
Skaistuolę, merginą riterę, kuri sugėdino dofiną ir paskatino jį veikti. 1429 metų 
gegužės 8 d. jos prasiveržimas per tiltą nutraukė Orleano apgultį. Paskui Jeanne 
savo pasyvųjį valdovą per anglų-burgundų teritoriją nulydėjo iki jo karūnavimo 
vietos — Reimso. Tuo metu, kai ji 1431 metais mirė Ruano turgaus aikštėje ant 
anglų užkurto laužo, anglų antplūdžio banga jau sparčiai slūgo. [RENTOs] 

Po to konfliktas pamažų išseko. Kai Araso taika (1435) atskyrė Burgundiją nuo 
jos sąjungininkės Anglijos, mažai beliko galimybių, kad anglai galėtų vėl atsigau- 
ti. Ordonnance sur la Gendarmerie (1439) pagaliau davė Prancūzijos karalystei 
stiprią nuolatinę kavalerijos ir lankininkų armiją. Praguerie maišto nuslopinimas 
padarė galą armanjakų ir aristokratų pasipriešinimui. Paskutinieji karo veiksmai 
įvyko 1449— 1453 metais. Kai 1453 metų liepos mėnesį Šrusberio grafo kariuo- 
menė buvo įveikta prie Kastijono artilerijos ugnimi, o Bordo vartai atverti pran- 
cūzams, anglų rankose beliko tik Kalė. O 1475 metai — lyg ir epilogas: anglų 
kariuomenė išsilaipino Prancūzijoje, tikėdamasi burgundų paramos; tačiau viskas 
baigėsi 50 000 kronų per metus atlyginimo mokėjimu, 75 000 kronų sumokėta iš 
karto ir pažadėta, kad dofinas ves Edvardo IV dukterį. 

Prancūziją šimtametis karas prablaivė. Ji neteko beveik pusės savo gyven- 
tojų. Nacionalinis atgimimas prasidėjo vos ne nuo nieko. Valdant Liudvikui XI 
(1461 — 1483), tam „visur esančiam vorui“ ir diplomatijos meistrui, jis vyko spar- 
čiai, ypač po to, kai pašalinta burgundų grėsmė. 

Anglijai šimtamečio karo laikotarpis buvo lemiamas nacionalinės bendruo- 
menės formavimuisi. Iš pradžių Plantagenetų Anglija buvo dinastinė karalystė, 
kultūriniu ir politiniu atžvilgiais neką reikšmingesnė už prancūzų civilizacijos for- 
postą. O karo pabaigoje, netekusi .savo valdų žemyne, Lankasterių Anglija buvo 
salų karalystė, saugi, nes izoliuota, pasitikinti savo naujuoju angliškumu. Anglų- 
normanų valstybės aparatas buvo visiškai anglizuotas. Pradedant nuo Geoffrey 
Chaucerio (apie 1340 — 1400 m.) anglų literatūra pradėjo savo ilgą karjerą. Valdant 
Ričardui II (1377 — 1399) ir trims Lankasterių dinastijos atstovams — Henrikui IV 
(1377— 1399), Henrikui V (1413— 1422) ir Henrikui VI (1422—1461) — karai 

CHASSE 


Gastono Phebuso knyga Le livre de la chasse („Knyga apie medžioklę“), kurios pilnas 
pavadinimas Les Deduits de la chasse des bestes sauvages et des oiseaux de proye 
(1381), yra reikšmingas socialinis dokumentas. Šios knygos įkvėpti pasirodė kai kurie 
gražiausiai iliustruoti rankraščiai. Geriausiai žinoma versija, pažymėta šitru MS 616 
Francais, laikoma Paryžiaus Nacionalinėje bibliotekoje. Jos autorius Gastonas III, 
vadinamas Phebusu, Fua grafas ir Berno senjoras (1331-1391), buvo spalvinga figū- 
ra - avantiūristas iš Gaskonės, kovojęs prancūzų pusėje mūšyje prie Kresi ir kry- 
žiuočių riterių pusėje Prūsijoje; savo pilyje Orteze Pirėnuose dažnai priiminėjo met- 
raštininką Froissartą. Jis aprašo visas medžiojamų žvėrių bei paukščių rūšis ir jų 
medžioklės metodus. Knygoje pasakojama apie vilkus, elnius, meškas, šernus ir bar- 
sukus; pėdsekius šunis, kurtus, mastifus ir spanielius; sėlinimą, persekiojimą, gaudy- 
mą spąstais, tinklais, šaudymą, gaudymą kilpomis ir net apie brakonieravimą; kiek- 
vienas etapas nuo pirmojo pėdsako aptikimo iki mort yra kvalifikuotai aprašytas ir 
iliustruotas". (Žr. 30 pav. įklijoje). 

XIV amžiuje medžioklė vis dar buvo svarbi Europos ekonomikos dalis. Žvėriena ir 
paukštiena - geras maisto papildymas, ypač žiemą. Medžioklės ginklai (lankas, kar- 
das, ietis), jodinėjimo menas, medžioklės ir žudymo psichologija sudarė svarbų karinio 
meno elementą. Miškų ištekliai, kuriuos saugojo žiaurūs įstatymai, buvo svarbus kara- 
liaus ir bajorų privilegijų elementas. 

Rytuose, kur miškai ir laukiniai žvėrys buvo didesni, o žemdirbystė ne tokia patiki- 
ma, medžioklės menas darėsi dar svarbesnis. Istorikas Marcinas Kromeris, 1577 
metais stumbro medžioklę Podolėje prie Dnestro pavaizdavo taip, kad tai primena 
ispanų koridą: 

Tuo tarpu vienas iš medžiotojų, talkinamas galingų šunų, prisiartina ir vaiko stumb- 

rą aplink medį, apšaudydamas ir erzindamas jį, kol tasai nekrinta nuo žaizdų ar 

tiesiog iš nuovargio. Jei medžiotojui <...> gresia pavojus, jo kolegos atitraukia 

stumbro dėmesį mojuodami didelėmis raudonomis pelerinomis, nes raudona spal- 

va stumbrą siutina. Taip erzinamas stumbras palieka pirmąjį medžiotoją ir puola 

kitą, kuris tada gali įį pribaigti“. 

Šaunamųjų ginklų tobulėjimas ir žemės ūkio gamyba pamažu pakeitė medžioklės 
techniką ir jos socialinį vaidmenį. Pavyzdžiui, Anglijoje, kur paskutinis vilkas buvo 
nušautas XVIII amžiuje, medžiotojams teko persiorientuoti į lapes — tuos didžiuosius 
anglų fermerių priešus. Senasis medžioklės ritualas - rožinės spalvos striukės, ragai 
ir šūksmai tally-ho — išliko. Neliko tik iš medžioklės buvusios naudos. 1893 metais 
Oscaras Wilde'as galėjo linksmai vaizduoti Anglijos kaimo džentelmeną, šuoliuojantį 
paskui lapę, kaip „tai, ko neįmanoma aprašyti, besivejantį tai, ko neįmanoma valgyti“". 
Medžioklė ir šaudymas virto tik poilsio, prasiblaškymo priemone. Fanatiški kruvinų 
sporto atmainų priešininkai net meškeriojimą priskiria prie žiaurių barbariškų atgy- 
venų“. [KoNOPIŠTĖ) 

Rytų Europoje medžioklė socialinę reikšmę išlaikė kiek ilgiau. Aukščiausio rango 
komunistų pareigūnams ji tapo statuso simboliu. Jiems, kaip ir reichsmaršalui Herman- 
nui Goeringui ketvirtajame dešimtmetyje, nušauti stumbrą reiškė gauti patį didžiausią 
prizą - išties pasibaisėtina feodalinės aristokratijos parodija! 








RENTOS 


Kliometrija — istorijos mokslo dalis, paremta kiekybiniais tyrimais - įsitvirtino atsiradus 
kompiuteriams. Anksčiau istorikus dažnai atbaidydavo išlikusių duomenų gausybė ir 
priemonių jiems tirti stoka. Statistiniai duomenys būdavo menki, jie apimdavo trumpus 
laikotarpius, o išvados - tik preliminarios. Galingų kompiuterių atsiradimas ir jų panau- 
dojimas istoriniams duomenims apdoroti pašalino daugelį iš šių kliuvinių. 

Vienas pirmųjų tokio darbo ėmėsi Ėcole Pratigue des Hautes Ėtudes Paryžiuje Šeš- 
tasis skyrius. Viename iš jo projektų buvo užsimota nustatyti, kaip didėjo žemės nuo- 
mos kaina Paryžiuje nuo viduramžių pabaigos iki revoliucijos". Pirmajame etape, 
panaudojant 23 000 institucijų ir privačių įrašų, buvo mėginama nustatyti vidutinę meti- 
nę nuomos kainą, išreiškiant ją /ivres turnois pavidalu. Antrajame etape, norint kompen- 
suoti valiutos defliaciją, reikėjo piniginius vienetus pervesti skaičiais, rodančiais realią 
perkamąją galią. Tai buvo padaryta susiejant nuomos kainas su vidutinėmis kviečių 
kainomis per trejus metus, apskaičiuotomis kviečių hektolitrui (setiers). Trečiojoje sta- 
dijoje reikėjo nuomos kainų kreives, pataisytas atsižvelgiant į defliaciją, sugretinti su 
pavyzdžiais iš kito nepriklausomo šaltinio - šiuo atveju su duomenimis iš Minutier Cen- 
tral (Pagrindinio notarinio rejestro), kuriame saugomi duomenys nuo 1550 metų. Kore- 
liacijos laipsnis buvo aukštas (žr, III priedą, 44): 





Vidutinės apskaičiuotosios kainos Vidutinės kainos iš Minutier Central 
Livres  Setiers Livres Setiers 
1549-1551 64,24 16,77 1550 63,72 16,64 
1603-1605 168,39 17,81 1604 229,00 24,23 
1696-1698 481,96 23,41 1697 531,00 25,79 
1732-1734 835,55 55,70 1734 818,35 54,55 
1786-1788 1281,04 58,63 1788 1697,65 77,69 


Paryžiaus kainų kreivė atspindi ir politinius įvykius, ir ekonomines tendencijas. 
Nuosmukiai, kai nuomos kaina nukrisdavo, sutapdavo, kaip ir galima numanyti, su 
Žanos d'Ark depresija 1420-1423 metais, „šv. Baltramiejaus žemuma“ 1564-1575 
metais, „Apgulties nuosmukiu“ 1591-1593 metais ir „Frondos slėniu“ 1650-1656 
metais. Pakilimo laikotarpiai buvo daug ilgesni - tai Renesansas 1445-1500 metais, 
kainų revoliucijos dešimtmečiai po 1500 metų, kai realiųjų nuomos kainų kilimas smar- 
kiai atsiliko nuo audringo nominalių rentos kainų kilimo, stabilumas iki 1690 metų ir 
pastovi kilimo tendencija XVIII amžiaus viduryje. Kompiuterių skaičiavimais aukščiausi 
pakilimai buvo pasiekti 1759-1761 metais (69,78 setiers) ir 1777-1782 metais (65,26 
setiers). Pagal Minutier Central aukščiausias jis buvo 1788 metais (77,69 setiers). 

Šių duomenų vertė tebėra ginčytina. Nuomos kainų kreivė nieko nesako apie dau- 
gelį svarbiausių veiksnių, turėjusių įtakos Paryžiaus namų ir butų rinkai, jau nebekal- 
bant apie visą Prancūzijos ekonomiką. Ji taip pat nieko nesako ir apie tos rinkos pri- 
klausomybę nuo gyventojų skaičiaus, butų bei namų dydį ir kokybę ar apie naujų namų 
ir butų statybą. Tačiau laikotarpiui iki naujųjų laikų, kurį tiriantys istorikai galėjo tik sva- 
joti apie išsamią kainų, atlyginimų, išlaidų bei pajamų statistiką, tai yra kuklus rodiklis, 
pagal kurį galima lyginti įvairius informacijos šaltinius. Visų pirma jis parodo ekonomi- 
kos struktūralistų viltis — jiems rūpi nustatyti conjoncture, giluminių tendencijų bendrąją 
struktūrą. Jų nuomone, conjoncture yra tas pagrindas, prie kurio reikia derinti visus 
kitus istorinius faktus. 





Prancūzijoje buvo tarsi apsauginis vožtuvas energijai išleisti, likusiai po aštrių 
monarchų kovų su baronais. Ričardas II buvo priverstas atsisakyti sosto, o vėliau 
ir nužudytas Pontefrakte. Henrikas IV, Jono iš Gento sūnus, užgrobė sostą pasi- 
naudojęs suklastota genealogija. Henrikui V nepavyko nukariauti Prancūzijos. 
Henrikas VI, dar vienas nepilnametis karalius, galų gale buvo nuverstas nuo sos- 
to. Tačiau po krauju permerktu politinės scenos paviršiumi formavosi tvirtas 
patriotizmo ir tautinės garbės suvokimas. Be abejo, Wiliamas Shakespeare'as 
pasielgė anachronistiškai, kai rašydamas praėjus 200 metų nuo tų įvykių, pui- 
kiausią Anglijos patriotinę panegiriką įdėjo į Jono iš Gonto lūpas — jis tiek daug 
laiko ir energijos skyrė kovodamas dėl grobio Prancūzijoje, — tačiau išreiškė 
jausmus, kurie išaugo iš to ankstesniojo amžiaus konfliktų: 

This royal throne of kings, this scept'red isle, 

This earth of majesty, this seat of Mars, 

This other Eden, demi-paradise 

This fortress built by Nature for herself 

Again infection and the hand of war, 

This happy breed of men, this little world, 

This precious stone set in a silver sea, 

<...> This blessed plot, this earth, this realm, this England. 

(Šita sala, valdovų sosto žemė, 

Karališka buveinė, Marso būstas, 

Antrasis rojus, pusdievių šalis, 

Tvirtovė, sukurta pačios gamtos, 

Apsauganti nuo karo ir ligų. 

Ši tėviškė laimingosios genties, 

Šis deimantas, žėrįs sidabro jūroj, 

<...> Ši Anglija, palaimintasis kraštas“. 

Kaip tik Prancūzijoje vyko tie žydarbiai, kurie išugdė anglų tautinio patrio- 
tizmo dvasią. Kur dar, jei ne prie Harflero, Aženkūro mūšio išvakarėse, Šekspyras 
galėjo įterpti tą kalbą, kuri nuo to laiko jau visada kvietė „kilniuosius anglus" 
atsispirti priešui? 

O Anglijos salų karalystėje velsiečiai liko vienintelė bendruomenė, nepasida- 
vusi visiškai asimiliacijai. 1400 — 1414 metais jie pačiame karo su Prancūzija įkarš- 
tyje surengė sukilimą, užmezgę ryšius su kitais karaliaus priešais Nortumbrijoje, 
Airijoje, Škotijoje ir Prancūzijoje. Vadovaujami Owaino ap Gruffyddo, kuriam 
priklausė Glyndyvrdwy (apie 1359 — 1416 m.), anglų vadinamos „Owenu Glendo- 
weriu", velsiečiai atgaivino išlaisvinto Velso viziją ir trumpam atkūrė nepriklau- 
somą kunigaikštystę. 1404 — 1405 m. Machynllethe buvo sušaukšas suverenus Vel- 
so parlamentas. Tačiau jau per pirmąjį dešimtmetį ši kunigaikštystė pradėjo 
byrėti, o jos likimą galutinai nulėmė anglų pergalė prie ženkūro. Po šio mūšio 
anglai pamažu pradėjo atgauti karališkąsias pilis Velse ir Glendowerio sūnus 
buvo priverstas nusileisti. Nuo tada, nors ir išsaugojęs kultūrinį ir kalbinį savitu- 
mą, Velsas tapo neatskiriama Anglijos karalystės dalimi. 

Nuo 1450 metų Angliją smukdė brolžudiškas karas, panašus į tą, kuris vyko 
tarp burgundų ir armanjakų. Pamišęs karalius ir ginčai dėl paveldėjimo teisės 
paskatino Lankasterių ir Jorkų šalininkus susikibti ne juokais. Rožių karai nelei- 
do Anglijai išnaudoti savo klestėjimo, kol trijų pretendentų — Edvardo IV, 
Ričardo III ir Henriko VII varžyboms padarė galą galingieji Tiudorai. 

Ir vėl ne vietoj Šekspyro žodžiai, kad „Anglijos kraujas patręš žemę (...) ir ta 
šalis bus vadinama Golgotos lauku, lavonų kaukolių lauku". Iš tikrųjų, jei tikėsime 
naujausių tyrinėjimų duomenimis, kova buvo gan džentelmeniška““. Išskyrus epi- 
zodą prie Tjūksbario 1471 metais, belaisviai nebuvo žudomi. Dauguma karo veiks- 
mų vyko keltų pakraštyje: prie Šv. Mykolo klano Kornvalyje, o Velse — prie 
Denbio, Harlecho, Karidžo Kenano ir prie Pembruko — Henriko Tiudoro, kuris 
galų gale ir nugalėjo, gimtinės. Nevilties apimto kuprotojo Ričardo III šūksnis 
„Karalystę už aklį!“ Bosvorto lauke 1485 m. rugpjūčio 22 d., kai jis numetė jam 
nebereikalingą karūną ir ji pakibo ant dygliuoto krūmo, ilgainiui tapo nuvalkiota 
fraze. Tačiau kaip tik ši scena labai tinka Anglijos viduramžių istorijos pabaigai 


apibūdinti. 
Viena iš Šimtamečio karo šalutinių pasekmių buvo Burgundijos, — pusiau 
nepriklausomos ir labai įspūdingos valstybės, — iškilimas. Prancūzijos ir imperi- 


jos nuosmukis sudarė gerą progą pasireikšti tai „vidurio karalystei", suvaidinusiai 
žymų vaidmenį Europos politikoje; tačiau stokodama vientisumo ji užgeso taip 
pat greit, kaip ir suliepsnojo. Nors nė vienam iš keturių žymiausių Valua dinas- 
tijos Burgundijos hercogų — Pilypui Narsiajam (1342— 1404), Jonui Bebaimiui 
(1371 — 1419), Pilypui Gerajam (1396 — 1467) ir Karoliui Drąsiajam (1433 — 1477) — 
nepavyko pasiekti karaliaus statuso, jų turtai ir prestižas buvo didesni nei dau- 
gelio karalių. Pirmąjį domeną, senąją Burgundijos hercogystę prie Dižono Pilypui 
Narsiajam dovanojo tėvas, Prancūzijos karalius, 1361 metais. Nuo tada jis nuo- 
lat buvo didinamas, įsigyjant vis naujų teritorijų už abiejų Frankų imperijos sie- 
nos pusių (žr. III priedą, 60). Pilypas liko vienu iš prancūzų „lelijų kunigaikščių“, 
kaip ir jo broliai Bario kunigaikštis ir Anžu kunigaikštis. Tačiau sudarius sąjungą 
su anglais jo sūnui ir vaikaičiui pavyko išsivaduoti nuo šeimyninių pančių. Pilypo 
provaikaitis Karolis Drąsusis persistengė norėdamas pergudrauti savo kaimynus. 

Svarbiausias jų turto šaltinis buvo klestintys šiauriniai miestai — Briugė, Araas, 
Ipras, Kentas ir Antverpenas. Jų dvaras vis dar tebebuvo klajojantis, tačiau, be 
Artva viešbučio Paryžiuje ir hercogų rūmų Dižone, jie dar turėjo puikių rezi- 
dencijų Lilyje, Princenhofe Briugės mieste, Kudenberge Briuselyje ir Hesdino 
pilį Artua (žr. III priedą, 41). 

Burgundiškasis dvaras buvo ekstravagantiško riterių kulto, kuris reiškėsi Auk- 
so vilnos ordino iškilmėmis ir entuziastingu Kryžiaus žygių rėmimu, centras. Įvai- 
riausi turnyrai, riterių dvikovos, pokyliai, spektakliai, procesijos tapo tikra manija. 
Burgundijos hercogai buvo dosnūs meno globėjai — rėmė tokius skulptorius kaip 
Clausas Sluteris, tokius dailininkus kaip Janas van Eyckas ir Rogieris van der 
Weydenas, poetus, muzikantus, romanų kūrėjus bei garsiuosius kilimų audėjus. 
Jie rengėsi patys ir rengė savo dvariškius rūbais, išpuoštais auksu, šermuonėlių 
kailiais, brangakmeniais — visa tai turėjo daryti įspūdį ir stebinti. Jie buvo dideli 
diplomatijos meistrai, ypač gerai įvaldę diplomatinių vedybų meną. Pilypas Gera- 
sis sykį pasiūlė prieglobstį savo pusbroliui, būsimajam karaliui Liudvikui XI, o 
paskui jam teko patirti, kaip buvęs prieglobsčio prašytojas tampa įnirtingu prie- 
šininku. Hercogas Karolis įsipainiojo į Liudviko politinį tinklą, jis pralaimėjo 
Liudviko sąjungininkams šveicarams mūšyje prie Morato, o vėliau žuvo prie Nan- 
si, kovodamas su lotaringiečiais. Burgunderbeute („burgundų grobis“) ligi šiol 
demonstruojamas Šveicarijos muziejuose.““ [BRAGUETTE] 

Karolio mirtis 1477 metais paspartino Burgundijos smukimą ir jos padalijimą. 
Liudvikas XI atgavo hercogystę tokią, kokia buvo, tačiau liūto dalis atiteko Karo- 
lio dukteriai Marijai, taigi ir jos vyrui Maksimilijanui Habsburgui. Jiems atiteku- 
si Burgundijos paveldo dalis — Flandrija, Brabantas, Zelandija, Olandija ir Gel- 
dernas — sudarė būsimųjų Nyderlandų pagrindą ir buvo didžiausias jų vaikaičio 
Karolio V, „paskutiniojo iš burgundų“, turtas. Iš Burgundijos valstybės neliko 
nieko; net puikusis hercogo mauzoliejus kartūzų Sanmolio vienuolyne netoli 
Dižono buvo sunaikintas“. 

Kai po daugelio metų kažkoks vienuolis parodęs Jono Bebaimio galvą Prancū- 
zijos karaliui Pranciškui I, šis ištaręs: „Štai skylė, pro kurią anglai pateko į Pran- 
cūziją“. Lygiai tą patį būtų galima pasakyti ir apie neprotingas Karolio Drąsiojo 
ambicijas: tai taip pat buvo skylė, pro kurią Habsburgai pateko į Vakarų Europą. 

O patys Habsburgai tuo metu neleido laiko veltui. Nors imperatoriaus titulas 
Vokietijoje jiems priklausė be pertraukos nuo 1438 metų — Frydrichas III Habs- 
burgas (1440 — 1493) buvo paskutinis imperatorius, karūnuotas Romoje — jie vis 
dar nebuvo pranokę savo varžovų. Tiesą sakant, XIV ir XV amžiais neįvyko nieko 
tokio, kas leistų jiems iškilti aukščiau už kitas galingiausias to regiono dinastijas. 
Tik atsitiktinumo dėka Habsburgams pasisekė ten, kur nepasisekė Jogailaičiams. 

Ištisus du šimtmečius triukšmingieji Bohemijos (Čekijos), Vengrijos ir Lenkijos 
bajorai, turėję teisę tvirtinti sosto įpėdinius savo karalystėse, šoko įmantrų gavotą 
su keturių didžiųjų centrinės Europos dinastijų atstovais. Jie buvo nepaprastai 
panašūs į senos kompanijos akcininkus, siekiančius prisijungti prie vieno ar kelių 
stipresnių  daugianacionalinių korporacijų. Mat tuomet, neprarasdami teisės 

1476 metais po pergalės mūšyje prie Morato šveicarų kariai apiplėšė burgundų sto- 
vyklą, pagrobė daug didelių skrynių su elegantiškais drabužiais, sukapojo juos į gaba- 
lus ir apsirengę tais sudraskytais priešo drabužiais surengė parado parodiją. Šis epi- 
zodas pasirinktas ne tik norint paaiškinti, iš kur XVI amžiuje atsirado buvusios 
madingomis prakirptos striukės, bet ir parodyti, kad vyrų mados viduramžiais apskritai 
buvo karinės kilmės". 

Tuo metu kitos dvi vyrų aprangos sudėtinės dalys buvo aiškiai erotizuoto pobūdžio. 
Poulaine arba cornadu („raguotų batų“) mada jau artėjo prie pabaigos. Tokie batai 
sugalvoti, kad raiteliui būtų lengviau pasistoti balnakilpėse, tačiau vėliau jų aukštyn 
užriesti galai turėjo rodyti ne kojų pirštų, o visai kitos kūno dalies šaunumą. Vis labiau 
plito ir braguette (trikampis atvartas kelnių priekyje). Pasak Rabelais, jis buvo sugalvo- 
tas apsaugoti vyrų genitalijoms mūšyje. Tačiau pagrindinė jo paskirtis, matyt, buvo 
palengvinti šarvuotam riteriui atlikti gamtinius reikalus. Taip pat sakoma, kad ši vyrų 
aprangos dalis turėjusi apsaugoti drabužius nuo išterliojimo riebiais tepalais, kuriais 
buvo gydomas sifilis. Tačiau niekas nepaaiškina, kodėl daugiau nei šimtą metų įį rei- 
kėjo taip demonstratyviai nešioti. Komedijoje As you like it Šekspyras rašė apie Herku- 
lį, kurio braguette buvo „ne menkesnė už jo vėzdą". 

Dar neseniai daug intymiųjų drabužių buvo laikomi neminėtinais. Mandagūs istori- 
kai juos nutylėdavo. Dabar jie aptariami mokslininkų disertacijose, rengiamos sensa- 
cingos jų parodos.“ 











kontroliuoti savo pačių reikalų, jie tikėjosi gauti iš tų, prie kurių prisijungs ar su 
kuriais susilies, gerą vadovavimą ir stiprią apsaugą. Visose trijose šalyse tokio 
prisijungimo galimybė atsirado dėl nacionalinių dinastijų išmirimo. Arpadų dinas- 
tija Vengrijoje pasibaigė 1301 metais, Pšemyslidų Bohemijoje 1306 metais, o 
Piastų Lenkijoje 1370 metais (žr. III priedą, 42). 

Dėl to Rytų ir Vidurio Europoje prasidėjo ilgas dinastinių susitarimų laikotar- 
pis, kurio svarbiausi veikėjai buvo Habsburgų, Liuksemburgų, Anžu ir Jogailaičių 
dinastijos. Iš pradžių atrodė, kad viršų paims Liuksemburgai. Jie valdė imperiją 
1308— 1313 ir 1347— 1437 metais, o Vengriją 1387— 1437 metais. Tačiau XV 
amžiaus viduryje panašų konglomeratą pavyko sudaryti ir Habsburgams, nors 
netrukus Bohemiją ir Vengriją vėl ėmė valdyti savi valdovai. 1490 metais Jogai- 
laičiai valdė Lenkijos-Lietuvos valstybę, Bohemiją ir Vengriją, bet ne imperiją. To 
laikotarpio istorijos, parašytos neatsižvelgiant į šiuos platesnius ryšius, tikrai sto- 
koja labai esminių dalykų. 

Bohemijos patrauklumas labai padidėjo po to, kai jos karaliai tapo paveldi- 
mais imperatoriaus rinkėjais. Paskutiniuoju viešpatavimo laikotarpiu Pšemyslidai 
užėmė Austriją, Štyriją ir Karintiją, tačiau tik tam, kad perleistų jas Habsburgams 
po mūšio prie Diurnkruto 1278 metais. Vėliau Vaclavas II (valdė 1278 — 1305 m.) 

gavo ir Lenkijos, ir Vengrijos karūnas. Išmirus Pšemyslidams, Bohemiją valdė 
Liuksemburgai, Habsburgai ir Jogailaičiai. XV amžiuje dėl Bohemijos karūnos 
vyko ilgas karas, kuriame dalyvavo ne tik bajorai, bet ir husitai. Paskutinis Bohe- 
mijos karalius Jurgis Podebradas (Jiri'z Podebrad, valdęs 1458— 1471 m.) porą 
dešimtmečių suteikė savo šaliai netvirtą nepriklausomybę. 

Husitai, kurie įkūrė Čekijos nacionalinę Bažnyčią, atsilaikė nepaiant daugkar- 
tinių mėginimų juos nuslopinti. Jie pasirodė popiežių schizmos kulminaciniu 
momentu, kai Bohemiją draskė čekų ir vokiečių, karaliaus ir bajorų, dvasininkijos 
ir popiežiaus, universiteto ir Prahos arkivyskupo konfliktai. Jų reikalavimai grei- 
tai pranoko Huso pateiktus teologinius ir politinius pasiūlymus. Juos taip įsiutino 
žinia apie jo mirtį ir ekskomunikavimą Konstancos susirinkime, sviestą visai čekų 
tautai, kad prasidėjo tai, kas iš tikrųjų buvo nacionalinis sukilimas ir „pirmoji 
reformacija“. Husitai buvo suskilę į dvi pagrindines grupes: taurininkus (ultrak- 
vistus), perėmusius nusistovėjusias Bažnyčios institucijas ir jos daugiausia vokiš- 
kąją, katalikiškąją hierarchiją, bei radikaliuosius taboritus, kurie steigė atskiras 
evangelikų bendruomenes aplink jų įtvirtintas stovyklas „taborus“. 

Susipriešinimas pasiekė viršūnę Prahoje 1419 metų liepos 30 d. Naujamiestyje 
husitų procesija buvo apsvaidyta akmenimis, o vokiečių burmistras išmestas 
miniai pro rotušės langą. Popiežius paskelbė visuotinį kryžiaus žygį prieš ereti- 
kus. Tada ultrakvistai, kurių nuomone šventąją komuniją reikia dalinti sub ultra- 
gue specie („abiem pavidalais"), iš karto formalizavo savo doktriną — „Dvylika 
Prahos straipsnių“ (1420), o taboritai pradėjo kovą vadovaujami nuostabiojo vie- 
naakio vado Jano Žičkos iš Tornovo (1376 — 1424). Ėjo metai, o didžiulės įsibro- 
vusių vokiečių kryžininkų kariuomenės patirdavo vieną pralaimėjimą po kito. 
Husitai, perkėlę karo veiksmus į Saksoniją, Sileziją ir Vengriją, labiausiai kentėjo 
nuo savo vidinio susiskaldymo. 1434 metais triuškinanti ultrakvistų pergalė prieš 
taboritus prie Lipanų suteikė progą nugalėtojams susitaikyti su katalikų Bažny- 
čia. Bazelio sutartimi jie iki 1620 metų Bohemijoje sugebėjo išlaikyti ultrakvis- 
tinę Bažnyčią. Kitais politiniais susitarimais čekų bajorai mėgino tvarkyti savo 
reikalus, pasirinkdami kūdikį iš Habsburgų dinastijos, kad pakeistų Liuksembur- 
gus, o po dvidešimties metų išsirinko vieną iš ultrakvistų karvedžių Jurgį 
Podebradą (Jiri z Podebrad). Po jo mirties parlamentas įpėdiniu patvirtino Vla- 
dislovą Jogailaitį (valdė 1471 — 1490), kad išsigelbėtų nuo vengrų ir Habsburgų. 

Vengrijos istorija rutuliojosi panašiai kai ir Bohemijos. Po trumpo bavariško- 
sios Vitelsbachų dinastijos valdymo šalis perėjo į Anžų dinastijos iš Neapolio 
rankas. Karolis Robertas, arba Karobertas (valdė 1310 — 1342 m.), ir Liudvikas I 
(valdė 1342— 1382 m.), žinomas Liudviko Didžiojo vardu, įgijo didelį autoritetą, 
tačiau vėliau turėjo nusileisti Liuksemburgams ir Habsburgams. Paskutinis įžy- 
mus tautinis karalius Motiejus Korvinas (Matthias Corvinus) valdė nuo 1458 iki 
1490 metų. Pirmasis iš Jogailaičių, pakviestas užimti Vengrijos sostą, Vladislovas 
III Varnietis (valdė 1440— 1444 m.) žuvo kovodamas su turkais. Trečiasis — 
Liudvikas II (valdė 1516— 1526 m.) žuvo prie Mohačo. 

Lenkijos laukė didesnė ir labiau nepriklausoma ateitis. Po 182 feodalinio susi- 
skaldymo metų ją suvienijo į gyvybingą karalystę Vladislovas I Lokietka (valdė 

1320 — 1333 m.). Apsilankęs Romoje jubiliejaus proga, jis gavo iš popiežiaus karū- 
ną. Lokietkos sūnus Kazimieras III Didysis (valdė 1333 — 1370 m.), paskutinysis iš 
karališkosios Piastų giminės, sukūrė efektyvią valstybės valdymo sistemą, įstaty- 
mų kodeksą ir vykdė nuoseklią užsienio politiką. Atsisakęs Lenkijos vakarinių 
provincijų Liuksemburgų naudai, jis gavo galimybę plėstis į rytus. Galicijos ir 
Lvovo miesto prisijungimas 1349 metais buvo pirmasis didelis Lenkijos žingsnis į 
rytų slavų žemes. Jis priėmė iš Vokietijos bėgančius žydus ir taip padėjo pagrin- 
dą didžiausiai Europoje žydų bendruomenei. Liudviko I Anžujiečio valdymas 
buvo pažymėtas Košicės statuto (1374), davusio lenkų bajorams tokias pat teises, 
kokias turėjo Vengrijos bajorai. Nuo to laiko bajorų galia nuolat didėjo. Tačiau 
pats svarbiausias įvykis buvo Liudviko dukters Jadvygos, jau turėjusios rex Polo- 
niae titulą, vedybos su Lietuvos didžiuoju kunigaikščiu Jogaila. [šLėkTos] 

Lenkijos ir Lietuvos unija turėjo svarbių tarptautinių pasekmių. Sujungdama 
dvi dideles šalis, kurios abi tuo metu buvo dinamiškoje raidos stadijoje, ji pagim- 
dė vos ne naują civilizaciją. Pati svarbiausia tos unijos priežastis tuo metu buvo 
kryžiuočių ordino grėsmė — jo veikla Krokuvai atnešdavo nemalonumų ne 
mažiau kaip Vilniui. Tačiau būta dar svarbesnių dalykų. Lenkija, kuri spėjo atsi- 
gauti nuo mongolų įsiveržimų ir išvengė Juodosios mirties, nekantraudama 
žvelgė į atviras erdves Rytuose. Lietuva, vis dar valdoma pagonių elito ir neri- 
maudama dėl kaimyninės Maskvos stiprėjimo, ieškojo būdo prisijungti prie 
vyraujančios krikščionybės srovės. 

Abi šalys ieškojo paramos. Todėl šių vedybų pasekmės buvo daug reikšmin- 
gesnės už tas, kurios buvo susijusios su tiesioginiais šio akto dalyviais. Jadvyga, 
dvylikos metų netekusi tėvo, nuolankiai pakluso savo pareigai. Jogaila, keturias- 
dešimtmetis karys ir senbernis, kurį lenkai vadino Jagiello, pajuto istorinę gali- 
mybę, kurios nenorėjo atsisakyti. 

Lietuvos krikštas įvyko po kelis dešimtmečius trukusio svyravimo tarp loty- 
niškojo ir stačiakiškojo variantų. Jogailos tėvas Lietuvos didysis kunigaikštis 
Algirdas (valdė 1341 — 1377 m.) vykdė „dinamiškos pusiausvyros" politiką. Per 
visą savo valdymą jis koketavo su Avinjonu ir su Konstantinopoliu, vis žadėda- 
mas apsikrikštyti. Aštuntajame dešimtmetyje atrodė, kad Algirdas pasirinks sta- 
čiatikybę, norėdamas pakeisti Maskvą kaip stačiatikių slavų lyderę. 1375 metais 
jis įtikino Konstantinopolio patriarchą sukurti atskirą Kijevo, Rusios ir Lietuvos 
metropoliją kaip atsvarą senesnei Kijevo ir visos Rusios metropolijai, kurią dabar 
kontroliavo Maskva. Jogaila irgi linko rytinio varianto pusėn. 1382 metais, kai 
jo nelojalus pusbrolis pradėjo bendrauti su kryžiuočių ordinu, jis atsisuko į 
Maskvą. 1384 metais Jogailos motina krikščionė Julijona iš Tverės sudarė laiki- 
ną sutartį, pagal kurią Jogaila turėjo būti sužieduotas su Maskvos kunigaikštyte, 
o Lietuva priimti stačiatikybę. Šiuos planus tikriausiai suardė totoriai, sugriovę 
Maskvą ir taip sunaikinę Sąjungos su Maskva vertingumą. Tad kai svarstyklių 
lėkštė pakrypo unijos su katalikiškąja Lenkija pusėn, viskas vyko labai greitai. 
1385 metų rugpjūčio mėnesį Jogaila Krėvoje sudarė sutartį su lenkų ir vengrų 
Anžu dinastijos pasiuntiniais. 1386 metų vasario 15 d. jis apsikrikštijo Krokuvoje, 

gaudamas krikščionišką Vladislovo vardą. Dar po trijų dienų įvyko jo sutuoktu- 
vės su Jadvyga. Kovo 4 d. jis buvo karūnuotas kaip bendravaldis Lenkijos 
karalius.“* (Žr. III priedą, 43). 

Gan keista — kai 1387 metais Vilniuje buvo kertami šventieji ąžuolai, tai dar 
ne paskutinioji krikšto ceremonija Europoje. Tuo metu Lietuvos sritis Žemaitija 
buvo okupuota kryžiuočių ordino, kuris neskubėjo jos apkrikštyti. Taip ši sritis 
liko pagoniška, kol 1417 metais jos vėl neatgavo lietuviai“'. Praslinkus vienuolikai 
amžių nuo Konstantino, atėjo galas tokiai ilgai pagoniškosios Europos istorijai. 

Jogailaičiai greit įsitvirtino kaip galinga jėga. Ateitį jiems garantavo kryžiuo- 
čių ordino sutriuškinimas Žalgirio mūšyje 1410 metais. Vienai šeimos šakai val- 
dant Vilniuje, o kitai Krokuvoje, Jogailaičiai buvo didžiausios krikščioniškojo 
pasaulio valstybės valdovai. Nors Romos katalikybė — vyraujanti kultūrinė jėga, 
o lenkų kalba vis labiau tapo valdančiosios bajorijos kalba, Jogailaičiai valdė 
daugiatautę bendruomenę, kurioje stipriai reiškėsi lenkų, rusinų ir žydų intere- 
sai. (Lietuvių kultūra pasitraukė į valstiečių mases valstybės šiaurės rytuose.) 
Jogailos sūnus Vladislovas III (mirė 1444 m.) valdė Vengrijoje ir Lenkijoje; jis 
žuvo kryžiaus žygyje prie tolimosios Varnos. Jo vaikaitis Kazimieras Jogailaitis 
(valdė 1445—1492 m.), vedęs Habsburgų dinastijos atstovę buvo vadinamas 
„Europos seneliu“. Ir iš tikrųjų, kai jis 1492 metais mirė, tai atrodė, kad jo pali- 
kuonims lemta paveldėti visą žemę. Tačiau čia įsikišo turkai. Kai Liudvikas 
Jogailaitis, Bohemijos ir Vengrijos karalius, žuvo kovos lauke prie Mohačo 1526 
metais nepalikdamas vaikų, jo valdos atiteko Habsburgams. Taip Habsburgai ir 
paveldėjo Vidurio Europą. Nepaisant to, Jogailaičiai davė pradžią civilizacijai, 
kuri pergyveno jų pačių nuosmukį. [MikRosAI] 

Vėlyvųjų viduramžių Skandinavijoje trijų monarchijų reikalai buvo nustelbti 
neramios bajorijos ir siauresnių Hanzos prekybinės veiklos interesų. XIII amžiuje 
vikingų bendruomenės jau buvo metusios plėšikavimo jūroje verslą ir pradėjo 
sėslų gyvenimą dirbdamos žemę, kirsdamos mišką, kasdamos geležies rūdą ir 
gaudydamos žuvį tokiuose žuvinguose rajonuose kaip garsieji silkių telkiniai prie 
Skanijos krantų. O Hanzos prekybos tinklas su centrais Liūbeke ir Visbyje susie- 
jo Skandinaviją su Vakarų Europa ir su Rusija. 

1397 metais įžymioji karalienė Margarita (1353— 1412), kuri valdė Daniją 
paveldėjimo teise, Norvegiją pagal santuoką ir Švediją kaip išrinktoji valdovė, 
sugebėjo sudaryti šių trijų šalių sąjungą. Tačiau ši sąjunga, žinoma Kalmaro uni- 
jos vardu, — tik aglomeratas, o ne monolitas, ir jam buvo lemta suskilti į nacio- 
nalines sudėtines dalis. Ne veltui karalienės Margaritos tėvo Valdemaro IV Ater- 
dago mėgstamas posakis buvo: „Rytoj bus kita diena". 

Viduramžių civilizacija dažnai vadinama teokratine — ji vadovavosi visa 
apimančia krikščioniškojo Dievo koncepcija. Dievo valia buvo pakankamas argu- 
mentas visiems reiškiniams paaiškinti. Tarnavimas Dievui laikytas vieninteliu 
teisėtu bet kokios žmonių veiklos tikslu. Kontempliuoti apie Dievą buvo aukš- 
čiausia intelektualinės ar kūrybinės veiklos forma. 

Kazimieras Jogailaitis, Lenkijos karalius ir Lietuvos didysis kunigaikštis, buvo palaido- 
tas 1492 metų liepos mėnesį Krokuvoje, Vavelio katedros Šventojo Kryžiaus koply- 
čioje. Po 481 metų, 1973-aisiais gegužės mėnesį, Krokuvos arkivyskupas kardinolas 
Karolis Wojtyla davė leidimą konservuotojų grupei atidaryti karaliaus Kazimiero ir jo 
žmonos Elžbietos karstus. Tai nebuvo koks nors unikalus įvykis: Kazimiero Didžiojo 
(mirė 1370 m.) karstas buvo atidarytas 1869 metais ir jo perlaidojimas davė dingstį 
didelėms lenkų patriotinėms demonstracijoms. Šv. Jadvygos (mirė 1399 m.) karstas 
buvo atidarytas 1949 metais. 

Tačiau 1973 metų ekshumacija sukėlė didelį nerimą visais atžvilgiais. Per trumpą 
laiką dėl neaiškių priežasčių mirė ne mažiau kaip 16 žmonių, tiesiogiai susijusių su šia 
procedūra. Pasaulio spauda iš karto prisiminė „faraonų prakeikimą“ ir pradėjo sampro- 
tauti apie 500 metų senumo bacilas. Vienas Krokuvos žurnalistas parašė bestselerį 
„Prakeikimai, mikrobai ir mokslininkai“, kuriame tikrai viduramžių stiliumi atkreipė skai- 
tytojų dėmesį į žmonių mirtingumo klausimą . 








Todėl svarbu suvokti, kad daug dabartinių žinių apie viduramžius nusplavinta 
religiškai tų bažnytininkų, kurie rašė metraščius. Nūdienos stebėtojams iš dalies 
gali susidaryti klaidingas įspūdis, verčiantis daryti prielaidą, kad viduramžių civi- 
lizacija buvo labiau krikščioniška nei iš tikrųjų“. Tačiau net ir tuomet sunku 
nuneigti krikščioniškojo tikėjimo vaidmenį. Šiuo atveju didėjantis lotynų ir sta- 
čiatikių krikščionybės skilimas neturėjo esminės reikšmės. Vakarai atrodė labai 
autokratiški, o Rytai tokie buvo iš tikrųjų. Tiesą sakant, stačiatikių pasaulis išven- 
gė daugumos įtakų, kurios, pradedant XIV amžiumi, daro kai kuriuos apibendri- 
nimus ne tokiais tvirtais (žr. VII skyrių). 

Tačiau reikia skirti aukštąją išsilavinusio elito kultūrą nuo paprastų žmonių 
kultūros. Naujausiuose tyrinėjimuose akcentuojamas „klerikalinės kultūros“ ir 
„folklorinės tradicijos“ kontrastas. Kadangi išsilavinusią mažumą sudarė dvasiš- 
kiai ir jų mokiniai, galime tikėtis, kad raštingųjų sluoksnių oficialioji kultūra 
turėtų būti gan glaudžiai susijusi si tradiciniu religiniu mokymu. Vis dėlto dide- 
li gyventojų sluoksniai buvo neraštingi (įskaitant visai nemokytas moteris bei 
neraštingus aristokratijos atstovus) ir nereikėtų stebėtis, kad daugiausiai pagoniš- 
kų atgyvenų, eretiškų nuomonių ar tikrai nereliginių požiūrių gyvuoja būtent 
tarp jų. Tradicinis viduramžių mokslas daugiausia apsiribojo tik aukštosios kul- 
tūros sfera. O masinė kultūra yra vienas iš naujųjų viduramžių kultūros elemen- 
tų — taip ją traktuoja naujausioji viduramžių tyrinėtojų karta. 

Įsivaizduoti viduramžius nėra taip paprasta. Istorikams reikia matyti ne tik tai, 
kas viduramžių scenoje buvo, bet ir ko ten nebuvo. Viduramžiai neturėjo dauge- 
lio tų vaizdų, garsų ir kvapų, kurie vėliau tapo įprastais. Tada nebuvo fabrikų 
kaminų, nebuvo transporto priemonių keliamo triukšmo, nebuvo dirbtinių teršalų 
ar dezodorantų. Tarp plytinčių miškų bei dykynių buvo išsimėčusios mažos pavie- 

nės gyvenvietės, jos skendėjo tokioje tylumoje, kad bažnyčios varpai ar karvių 
baubimas buvo girdimi už kelių kilometrų; čia dvelkė natūralūs, bet aštrūs kva- 
pai — mėšlo krūvų smarvė, degančio miško aitra. Žmonės nelabai skyrė tai, ką 
vėliau imta vadinti gamtiniais ir antgamtiniais dalykais, faktus nuo prasimanymų, 
dabartį nuo praeities. Vyrai ir moterys nelabai galėjo patikrinti savo pojūčių tik- 
rumą, tad buvo tikima įvairiausiais būdais gaunama informacija. Angelai, velniai, 
fėjos laikomi tokiais pat realiais kaip ir artimiausi kaimynai. Praeities didvyriai ar 
bibliniai personažai buvo tokie pat artimi (ar tolimi) kaip ir savo šalies karaliai ar 
karalienės. Ir niekas nebuvo taip akivaizdu, kaip Dantės pasakojimas apie gyvą 
žmogų, galintį vaikščioti po dangų ar po žemę ir susitikti kadu kadai gyvenusių 
žmonių šmėklas — nesuirusias, nepakitusias, neišsisklaidžiusias. 

Laiko ir erdvės suvokimas viduramžiais radikaliai skyrėsi nuo mūsojo. Laikas 
buvo matuojamas nereguliaria dienos ir nakties kaita, metų laikais, sėjos ir pjū- 
ties laikotarpiais. Tikslus valandų skaičiavimas ir kalendoriai buvo šventa Baž- 
nyčios prerogatyva. Žmonės keliavo taip lėtai, kad niekaip negalėjo pasitikrinti 
paprasčiausių geografinių žinių. Jeruzalė buvo pačiame trijų žemynų — Azijos, 
Afrikos ir Europos — centre, o tie žemynai priskiriami trims Nojaus sūnums — 
Semui, Hamui ir Jafetui. Tarp žemynų buvo didžiulis vandenynas, o už vande- 
nyno — linija, kur dangus ir žemė nepastebimai susilieja. [rEmPus] 

Viduramžių žmonės mažai domėjosi savo kūnu ir menkai tepažino jį. Vidaus 
organai nebuvo aiškiai skiriami, jau nebekalbant apie skeleto, nervų, kraujo apy- 
takos, virškinimo ir reprodukcinės sistemų sąveiką. Manyta, kad kūnas susideda 
iš keturių elementų, keturių organizmo skysčių, keturių temperamentų nuosta- 
baus derinio. Žemė, ugnis, oras ir vanduo buvo gretinami su juodąja ir geltonąja 
tulžimis, krauju ir flegma ir tuos junginius atitiko įvairūs temperamentai — melan- 
choliškas, choleriškas, sangviniškas ir flegmatiškas. Specialios žinios kaupėsi labai 
pamažu. XIV amžiuje gydytojai pradėjo skrosti lavonus ir dėl to pagerėjo anato- 
mijos vadovėlių kokybė. Ypač pažymėtinos Mondinio di Luzzi (1316) ir Guido da 
Vigevano knygos Anatomia. Chirurgai irgi gavo naujus vadovėlius, tokius kaip 
Guy de Chauliaco (1363) Chirurgica Magna. „Juodosios mirties“ patirtis paskatino 
įvesti karantiną epidemijos apimtiems laivams — pirmiausia Raguzos (Dubrov- 
niko) uoste 1377, o paskui ir Marselyje 1383 metais. 

Buvo manoma, jog viduramžių žmonės gyveno kupinoje baimės ir nesaugioje 
psichologinėje aplinkoje, trukdančioje mąstyti drąsiai ir nepriklausomai. Bejėgiš- 
kumas prieš gamtos jėgas, nesiliaujantys karai, paplitęs banditizmas, vikingų, 
klajoklių ir netikėlių antpuoliai, epidemijos, badas ir anarchija — visa tai stip- 
rino įsitikinimą, kad žmogus silpnas, o Dievas galingas. Tik vienuolyno prieglobs- 
tyje Žmogaus protas galėjo eiti savo genijaus keliu. 

Todėl viduramžių filosofija iš esmės taip ir liko teologijos šaka. Pagrindinis jos 
uždavinys buvo sutaikyti Aristotelio idėjas su religijos dogmomis, o kalbant abst- 
rakčiau — sutaikyti protą su tikėjimu. Didžiausias iš viduramžių filosofų Tomas 
Akvinietis (apie 1225— 1274) tą pasiekė teigdamas, kad žmogui protas yra Dievo 
duotas, kad tikėjimas yra racionalus ir kad tinkamai interpretuojant jie 

Giovannis da Dondis (1318-1389), Padujos universiteto astronomijos profesorius, tikrai 
nebuvo pirmasis laikrodininkas. Dantė savo Rojuje jau mini laikrodį; be to, rašytiniuose 
šaltiniuose kalbama apie laikrodžius Londono Šv. Pauliaus katedroje 1286 metais ir 
Milane 1309 metais. Tačiau Dondžio traktatas // Tractus Astarii (1364) yra seniausias 
detalus laikrodžio mechanizmo aprašymas. Jame kalbama apie astronominį laikrodį su 
septyniais ciferblatais, reguliuojamą ankerinio mechanizmo. (Beje, yra kelios šiuolaiki- 
nės jo kopijos; viena demonstruojama Mokslo muziejuje Kensingtone, o kita Smitsono 
institute Vašingtone.)! (Žr. III priedą, 31) 

Laikrodžio mechanizmo išradimas įprastai priskiriamas VIII amžiuje gyvenusiam 
kinui Liang Lin-sonui. Tačiau Europoje laikrodis pradėtas naudoti tik XIII amžiaus 
pabaigoje. Pirmieji laikrodžiai kas valandą priversdavo suskambėti varpą. Toks 
mechanizmas, pagamintas 1386 metais, dar tebeveikia Solisberio katedroje. Vėlesni 
modeliai turėjo ciferblatus, rodančius ne tik valandas, bet ir mėnulio fazes, planetų 
judėjimą, net šventųjų dienas bei religines šventes. Gražiausi laikrodžiai buvo sukurti 
Milane (1335), Strasbūre (1354), Lunde (1380), Ruane (1389), Velse (1392) ir Prahoje 
(1462). Mechaniniai laikrodžiai pamažu pakeitė ankstesnius laikrodžius —- šešėlinius, 
saulės, smėlio, klepsidras. Jie buvo ypač vertinami šiaurės šalyse, kur saule sunku 
pasikliauti. Mechaniniai laikrodžiai buvo įtaisyti visose didžiosiose katedrose, miestų 
skveruose ir ant vartų, 0 visų pirma - vienuolynuose. 

Dvidešimt keturių valandų laikrodis, rodantis vienodo ilgio valandas, revoliucioniza- 
vo laiko matavimą kasdieniniame gyvenime. Iki tol dauguma Žmonių gyveno pagal sau- 
lės patekėjimo ir nusileidimo ritmus. Ten, kur valandų sistemos buvo žinomos, valandų 
ilgis priklausė nuo metų laiko, skirtingas jis buvo ir įvairiose šalyse. Dienos meto „pasau- 
lietinės valandos“ skyrėsi nuo naktinio budėjimo valandų ir nuo Bažnyčios „kanoninių 
valandų": matutinum, laude, prime, terce, sext, none, vesper ir compline. Paprasti žmo- 
nės dienos, tvarkomos pagal vienodo ilgio valandas, idėją perėmė iš viduramžių vienuo- 
lių. Tai buvo būtina preliudija vėlesnėms miesto gyvenimo normoms ir dirbtinei indust- 
rializuotos visuomenės drausmei. Laikrodis yra „totalitarinis prievaizdas“, turintis galingą 
socializuojantį poveikį. Niutono fizika įtvirtino mintį, kad Visata yra vienas didelis „Dan- 
giškas laikrodis“, ir prisireikė galingiausių šių laikų protų, įskaitant Einšteiną ir Proustą, 
įrodyti, koks išties nenatūralus yra mechanistinis laiko suvokimas“. [coMBRAr] [e = mc2] 

Svarbiausi laikrodžio mechanizmo raidos etapai buvo miniatiūrizacija, kurios dėka 
XV amžiuje pasirodė sieniniai, o XVI amžiuje ir kišeniniai laikrodžiai; švytuoklės panau- 
dojimas (1657), labai padidinęs jų patikimumą; jūrų chronometro pasirodymas (1761), 
išsprendęs seną geografinės ilgumos nustatymo jūroje problemą; pagaliau be raktelio 
prisukamo mechanizmo išradimas (1823), kurio dėka prasidėjo masinė kišeninių ir ran- 
kinių laikrodžių gamyba. O tobuliausias chronometras, atominis laikrodis, kurio tikslu- 
mas viena sekundė per 3000 metų, buvo sukonstruotas Didžiosios Britanijos Naciona- 
linėje fizikos laboratorijoje 1955 metais. 

Per ilgus šimtmečius laikrodžių gamyba iš labai specializuoto amato virto masinės 
gamybos šaka. Ankstyvieji centrai - Niurnbergas ir Augsburgas, Paryžius ir Blua. Švei- 
carija pasinaudojo hugenotų amatininkų imigracija. XVII ir XVIII amžiais šioje srityje 
ėmė pirmauti Anglija. O Prancūzija specializavosi puošti laikrodžių futliarus ir gaminti 
dekoratyvinius laikrodžius. XIX amžiuje Šveicarijos laikrodžių pramonė, susitelkusi 
Ženevoje ir Šo Ie Fone Juros kantone ėmė pirmauti visame pasaulyje gamindama 
aukštos kokybės laikrodžius pramoniniu būdu. 

Laikrodininko amatas išaugo iš ankstesnių gildijų, vienijusių spynų meistrus bei 
juvelyrus. Iš garsiausių laikrodininkų minėtini Jacgues de la Garde iš Blua, pagaminęs 
pirmąjį kišeninį laikrodį (1551); Christianas Huygensas (162-1695) iš Hagos, išradęs 
švytuoklę ir spiralinį plauką; Johnas Arnoldas, Thomas Earnshaw ir Johnas Harrisonas 
(1693-1776) - jūrinių chronometrų meistrai; Julienas Ie Roy (1686-1759), Versalio 
rūmų laikrodininkas; Abrahamas-Louisas Breguet (1747-1823), savaime prisisukančio 
laikrodžio montre perpetuelle išradėjas, na ir Edwardas Johnas Dentas (1790-1853), 
Big Beno kūrėjas. Antonis Patekas iš Varšuvos ir Adrienne'as Philippe'as iš Berno 1832 
metais bendromis jėgomis įkūrė šiuo metu didžiausią šveicarų firmą „Patek-Philippe“. 
Tuo metu dideli laikrodžiai ir maži laikrodukai jau buvo tapę urbanizuotos Vakarų visuo- 
menės kasdienybe. Rytų Europos valstiečiai prie laikrodžio priprato vėliau. Milijonams 
sovietinių karių Raudonosios Armijos žygis į Europą 1944-1945 metais buvo puiki pro- 
ga ne tik „išvaduoti“, bet ir įsitaisyti laikroduką. 








abu negali prieštarauti vienas kitam. Panašias problemas sprendė ir trys pranciš- 
konai, beje, visi iš Britanijos: Rogeris Baconas (1214— 1292), Johnas Dunsas Sco- 
tas (1265— 1308) ir Williamas Ockhamas (apie 1285 — 1349). Baconas, kurį vadino 
doctor mirabilis, 14 metų praleido kalėjime už „įtartinas naujoves". Dunsas Sco- 
tas, iš kurio vardo kažkokiu keistu būdu anglų kalba gavo žodį dunce („kvailys, 
bukagalvis“), nesutiko su Tomu Akviniečiu ir tvirtino, kad protą galima panau- 
doti tik tiesiogiai pojūčiais suvokiamam pasauliui apibūdinti. Jis palaikė Nekalto 
Prasidėjimo dogmą. Ockhamas, tas venerabilis inceptor, ekskomunikuotas už 
savo darbus; jis buvo vadinamųjų nominalistų lyderis. Ockhamas sutriuškino 
viešpatavusį platoniškąjį universalijų — abstrakčių esmių, kurios tariamai egzis- 
tuojančios nepriklausomai nuo objektų — suvokimą ir taip pakirto daugelio vidu- 
ramžių nelanksčių konvencijų, įskaitant ir socialinę tvarką, pagrindą. „Ockhamo 
skustuvas“ — principas, kad faktus reikia analizuoti pasitelkus kuo mažiau paaiš- 
kinančių priežasčių — pasirodė esąs galingas loginio mąstymo instrumentas. Jis 
visiškai atskyrė protą nuo tikėjimo ir tai atvėrė kelią moksliniams ir pasaulieti- 
niams tyrinėjimams. Ockhamo šūkis — Entia non sunt multiplicanda praeter 
necessitatem (nereikia gausinti esmių be būtino reikalo). Sakoma, kai jį pristatė 
vokiečių imperatoriui Liudvikui Bavariečiui, jis pareiškęs: „Sere, jei ginsite mane 
kardu, aš ginsiu jus plunksna". 

Viduramžių mokslas irgi neatskiriamai susijęs su teologija. Nebuvo juntama 
aiškios ribos tarp fizinių ir dvasinių reiškinių, todėl „gamtos paslapčių“ tyrinė- 
jimas dažnai laikytas nekukliu lindimu „į Motinos Bažnyčios įsčias“. Pavyzdžiui, 
viduramžiais vokiečių kalboje nebuvo skirtumo tarp „dujų“ ir „dvasios“ — ir 
viena, ir kita buvo vadinama tuo pačiu žodžiu Geist, kuris dabar atitinka lietuvių 
kalbos žodį „dvasia“. Atliekantieji mokslinius eksperimentus dažnai rizikuodavo, 
kad juos apkaltins raganavimu. Alchemija jau seniai lenkė fiziką ir chemiją, o 
astrologija — astronomiją. Roberto Grossetestės (apie 1170— 1253 m.), universi- 
teto kanclerio ir Linkolno vyskupo, laikų Oksfordas kartais laikomas mokslo tra- 
dicijų lopšiu. 

Tačiau žymiausi mokslo laimėjimai siejami su išsibarsčiusių pavienių moksli- 
ninkų darbais. Rogerio Bacono optikos ir mašinų eksperimentai buvo jo bendro 
puolimo prieš sugedimą ir prietarus sudėtinė dalis. Jis mėgino patikrinti, verifi- 
kuoti mokslą; ir tuomet nemadingas jo graikų kalbos laikymasis buvo mėginimas 
patikrinti Šventojo Rašto lotyniškojo teksto tikslumą. Bacono mokytojas Pierre'as 
de Maricourt'as parašė fundamentalų traktatą apie magnetizmą — tikriausiai 
norėdamas „užmušti“ laiką, kai Anžu buvo apgulę Lušerą di Kalabriją 1269 
metais. Silezietis Witello, dar vadintas Vitellonu (1230 — 1280), parašė ne mažiau 
fundamentalų traktatą apie optiką Perspectiva. Jame, atskirdamas mechanines 
akies operacijas nuo proto koordinuojamos veiklos, atvėrė kelią šiuolaikinei psi- 
chologijai. Lizjė vyskupas Nicolas Oresmė (apie 1320— 1382 m.) sukūrė svarbų 
veikalą apie pinigų ekonomiką, o kitame traktate apie astronomiją De Coelo et 
Mundo jis palaikė žemės sukimosi teoriją. Vitellonas buvo entuziastingas Proto 
šalininkas, švietimo epochos žmogus, gimęs anksčiau laiko, astrologų ir prekiau- 
tojų stebuklais demaskuotojas. „Viskas, kas yra Evangelijose, yra rationnabilissi- 
ma“, — tvirtino jis. Šimtmečiu vėliau kardinolas Mikalojus Kuzietis (Nicholas 
Cusanus, 1401— 1464) iš Kiu miesto prie Mozelio, pakartojo mintį, kad Žemė 
sukasi, išpranašavo kalendoriaus reformą ir pasaulio pabaigą 1734 metais. Visi jie 
be vargo sugebėjo atskirti gamtos mirabilia nuo Bažnyčis miracula. 

Pamažu kaupiantis mokslo žinioms, atsirado reikalas turėti jų enciklopedinę 
santrauką. Iš labiausiai paplitusių tokios rūšies veikalų paminėtini Vincento iš 
Bovė Speculum Maius (1264) ir Rogerio Bacono Opus Maius (1268). 

Tačiau religija ir toliau buvo apgaubta įvairiausio iracionalumo bei prietarų. 
Viduramžiams baigiantis bažnytinės dogmos vis dar tebebuvo formuluojamos ir 
sisteminamos. Tikėjimo sritis, kurią žmonėms buvo liepiama besąlygiškai priimti, 
plėtėsi. Laterano susirinkimas 1215 metais išpažintį ir atgailą padarė privalomo- 
mis. 1439 metais buvo užbaigta septynių sakramentų — nuo krikšto iki paskutinio 
patepimo — doktrina. Transsubstanciacijos — tvirtinimo, kad Eucharistijos duo- 
na ir vynas stebuklingu būdu virsta Kristaus kūnu ir krauju — doktrina buvo 
labai sugriežtinta ir tik kunigams buvo leidžiama gerti iš taurės vyną. Kiti tikin- 
tieji turėjo tenkintis tik duona. Buvo akcentuojamas paprastų žmonių atskyrimas 
nuo magiškosios kunigų kastos. Mišios laikomos kiekviena įmanoma proga. Ofi- 
cialiai priimtas Švenčiausiosios Mergelės Marijos, dieviškosios tarpininkės tarp 

žmonių ir Kristaus, kultas, o malda Ave Maria („Sveika Marija") oficialiai įtrauk- 
ta į mišių apeigas ir kalbama tuoj po Pater noster. Visos organizacijos, pradedant 
gildijomis ir baigiant riterių ordinais, turėjo savo šventąjį patroną. Labai paplito 
relikvijų garbinimas. Kelionės į šventąsias vietas buvo visų žmonių, o ne vien 
pačių pamaldžiausių, sudėtinė kasdieninio gyvenimo dalis. Tikėjimą antgamti- 
niais dalykais stiprino oficialus mokymas apie sudėtingą gerųjų ir blogųjų ange- 
lų hierarchiją ir visuotinė Šėtono baimė, Liuciferis, tas puolęs arkangelas, kadase 
sėdėjęs Dangaus aukštybėse šalia Gabrielio, dabar kėlė grėsmę pasauliui, vado- 
vaudamas tamsos jėgoms. Pragaro baisumai — mėgstama pamokslininkų tema, 
populiari ji buvo ir tarp dailininkų. 

Mistinė tradicija, teikusi pirmenybę ne racionaliam tikėjimui, o religinei intui- 
cijai, pirmą kartą nuosekliai išreikšta XII amžiuje Šv. Viktoro augustinų vienuo- 
lyne Paryžiuje. Vėliau ji labai įsišaknijo ir tarp visų gyventojų. Svarbiausi jos 
skleidėjai buvo šv. Bonaventūra (apie 1217— 1274 m.), vienu metu buvęs pranciš- 
konų ordino generolu ir parašęs didelę įtaką turėjusį veikalą ltinerarium mentis 
in Deum; „meisteris“ Johannas Eckhartas (1260 — 1327) iš Strasbūro, Bohemijos 
generalinis vikaras, kuris, sakoma, tvirtinęs, jog pasaulį sukūręs jis savo mažyliu 
pirštų; Flemingas Janas van Ruysbroeckas (1294— 1381) — „ekstaziškasis moky- 
tojas“, veikalo De Septem Gradibus Amoris autorius; anglas Walteris Hiltonas 
(miręs 1396 m.), panašaus pobūdžio veikalo The Ladder of Perfection („Laiptai į 
tobulybę“), tik liaudiška kalba, autorius; na o visų pirma Thomas Hemerkenas iš 
Kempeno netoli Kelno, žinomas kaip Tomas Kempietis (apie 1380 — 1471), Imi- 
tatio Christi autorius. Šio žanro atstovas buvo ir anoniminis anglas, parašęs vei- 
kalą The Cloud of Unknowing („Nežinojimo skraistė“). Daugelis mistikų buvo 
spekuliatyvinės filosofijos atstovai; tačiau jie mokė krikščionis ugdyti vidinį gyve- 
nimą ir vengti piktojo pasaulio, kurio žmonės negalėjo valdyti. Jų raštai padėjo 
įpūsti žarijas, iš kurių galų gale įsiliepsnojo reformacija. 

Kartu su krikščioniškąja mistika plėtojosi ir juodoji magija, iš dalies dėl tų 
pačių priežasčių. Raganos, užsiimančios ir juodąja, ir baltąja magija, be abejo, 
buvo pagoniškojo animizmo ikikrikščioniškųjų laikų kaimo gyvenime reliktai; tą 
patį galima pasakyti ir apie laumes, elfus, kaukus ir vaiduoklius. Tačiau sistemin- 
gai domėtis magija, atrodo, imta tik vėlyvaisiais viduramžiais. Be to, atvirai kovo- 
dama su ja, Bažnyčia, pati to nenorėdama, skatino isterines nuotaikas, kurios 
sudarė geras sąlygas klestėti raganoms ir burtininkams. Lemtingoji bulė Summis 
Desiderantes, kuria Bažnyčia pradėjo kontrpuolimą, popiežiaus Inocento VIII 
buvo paskelbta 1484 metais. Standartinį vadovėlį raganų medžiotojams Malleus 
Maleficarum 1486 metais išleido dominikonai. Anksčiau į raganų veiklą buvo žiū- 
rima atlaidžiai, o dabar požiūris pasikeitė. Visas krikščioniškasis pasaulis suži- 
nojo, kad velnių legionams vadovauja piktosios moterys, išsitepusios nekrikštytų 
kūdikių riebalais ir nuogut nuogutėlės skraidančios ant šluotų ar jodinėjančios 
ant ožių ar avinų, dalyvaujančios naktinėse orgijose, kur tobulina savo kerus ir 
santykiauja su demonais. Moterys buvo laikomos silpnomis, žemesnėmis būtybė- 
mis, nepajėgiančiomis atsispirti pagundai. O jei jau Bažnyčia viešai pripažino, 

kad tokie dalykai egzistuoja, tai magijos galia iš karto labai išaugo. Žmonės, 
kurie apsiimdavo sunaikinti kaimyno derlių ar priversti persileisti priešo žmoną, 
gaudavo už tai didelius pinigus. Riba tarp faktų ir iliuzijų, tarp šarlataniškumo ir 
haliucinacijų pasidarė visiškai nebeaiški. Popiežius Inocentas VIII rašė: 

„Pastaruoju metu mūsų ausis pasiekė žinios, kad <...> daug abiejų lyčių žmo- 
nių susidėjo su velniu, incubi et succubi, ir savo užkeikimais, kerais, apžavais ir 
kitokiais prakeiktasi burtais <...> užmuša vaikus motinų įsčiose <...>, naikina 
žemės gėrybes, vynuogių kekes, medžių vaisius <...>. Negana to, tie nelaimin- 
gieji šventvagiškai atmeta Tikėjimą, gautą per Krikštą ir Žmonijos Priešo pakurs- 
tyti nevengia <...> griebtis <...> pačių šlykščiausių veiksmų, keldami mirtiną 
pavojų savo sieloms". 

Po to daugiau nei 300 metų magija ir raganų medžioklė buvo paplitę beveik 
visoje Europoje. [uExEN] 

Viduramžių etika, kaip ją aiškino Bažnyčia, vadovavosi hierarchiniais princi- 
pais, apimančiais ir socialinę tvarką, ir moralės kodeksą. Visi ir viskas, kas tik 
vien dėl savo prigimties užėmė žemesnę padėtį, privalėjo paklusti užimantiems 
aukštesnę padėtį: vergai turėjo paklusti savo šeimininkams, moteris turėjo valdy- 
ti jų vyrai. Nedideles nuodėmes ir silpnybes reikėjo skirti nuo septynių mirtinų 
nuodėmių. Tose šalyse, kur išliko senoji piniginių baudų už nužudymą praktika, 
kilmingo žmogaus nužudymas ar smurtas prieš jį buvo laikomas didesniu — tai- 
gi ir brangiau kainuojančiu — nusikaltimu negu tokie pat veiksmai prieš papras- 
tą mirtingąjį. Bausmių tarifai rodė, kad už mažesnius nusižengimus reikia bausti 
švelniau negu už didelius. Nepaisant šv. Augustino represyvinio mokymo seksua- 
liniais klausimais, erotinės silpnybės nebuvo labai griežtai smerkiamos. „Ne tam, 
kam reikia, adresuota meilė“, tariant Dantės žodžiais, nė iš tolo negalėjo lygintis 
su neapykantos ar išdavystės sukeltomis nuodėmėmis. Svetimautojai kamavosi 
aukštesniuose pragaro ratuose, o išdavikai pačiame dugne. O pats didžiausias 
blogis buvo Dievo išdavimas. Didžiausią gėdą užtraukdavo burnojimas prieš Die- 
vą ir erezija. Konstancos susirinkimas (1414— 1417), kurio nutarimu buvo sude- 
gintas ant laužo Janas Husas, pritraukė apie 700 prostitučių. [(PRosTIBULA] 

Viduramžių teisė irgi vadovavosi vertybių hierarchija. Bent jau teoriškai, žmo- 
nių įstatymai buvo pajungti dieviškajai teisei, apibrėžtai Bažnyčios; tačiau iš tik- 
rųjų būta gana didelės įvairovės. Kartu su daugybe konkuruojančių jurisdikcijų — 
kanonine teise bažnytiniuose teismuose — buvo daugybė teisės šaltinių, tradicijų 
ir bausmių. Romėnų teisė tebebuvo pagrindinis teisės šaltinis Pietų Europoje, o 
Šiaurės ir Vakarų Europoje svarbiausiu teisės šaltiniu liko slavų ir germanų genčių 
papročių teisė. 

Tiktai nereikia manyti, kad papročių teisė buvo paprasčiausias primityviųjų 
tradicijų reliktas. Tai ilgų ir smulkmeniškų derybų tarp kunigaikščių ir jų paval- 
dinių padarinys, ji dažnai buvo užrašoma sudėtingų kodeksų pavidalu. Pavyzdžiui, 
visoje Austrijoje ir vakarinės Vokietijos dalyje buvo labai paplitę Weistūmer — 
teisės normų rinkiniai. Austrijoje jie buvo žinomi Banntaidingen, o Šveicarijoje 
Offnungen pavadinimais. Daugiau nei 600 papročių teisės normų išliko Elzase, ten 

jos vadinosi kitaip — Dingofrodeln. Šie rinkiniai labai sustiprino sąvoką Guther- 
rschaft, o į rytus nuo Elbės vyravo sąvoka Grundherrschaft, kuri išsaugojo vals- 
tiečių Gemeinde („bendruomenės“) pozicijas kaime. Kodeksai yra viena iš pagrin- 
dinių priežasčių, kodėl vakarinė Vokietija išvengė „neobaudžiavos“, užliejusios 
Rytus. Kai kuriose Rytų Europos dalyse, pavyzdžiui, Bohemijoje ir Silezijoje, dėl 
kolonistų antplūdžio vietinė papročių teisė susiliejo su vokiškąja. 

Vėlesniais amžiais susidomėjimo klasikiniu palikimu atgimimas padėjo romė- 
nų teisei praplėsti savo veikimo sferą papročių teisės sąskaita. Pavyzdžiui, 1495 
metais ją buvo leista naudoti Vokietijos imperijos aukščiausiajam teismui (Reich- 
skammergericht). Romėnų teisei buvo lemta padaryti labai gilų poveikį. Kai val- 
džia imperijoje vis labiau susiskaldė, kunigaikščiai ėmė laikyti save vieninteliais 
įstatymų leidėjais ir ilgainiui visi gyvenimo aspektai tiesiog aplipo gausybe regu- 
liuojančių normų. Vokiečių „įstatymų valdomai valstybei“ (Rechtstaat) buvo lem- 
ta išsigimti į šalį, kurioje galėjo pasirodyti štai toks pagarsėjęs užrašas prie kelio 
į Badeną: „Šituo keliu leidžiama keliauti“““. 

Tik Anglija išsaugojo išskirtinę priklausomybę nuo savo papročių teisės. Ang- 
lijoje, kaip ir kitose šalyse į vakarus nuo Reino, buvo laikomasi principo: kur 
įstatymai tyli, ten žmogus gali elgtis savo nuožiūra. O Prancūzija, nepaisant 
didėjančios karališkųjų ordonnances ir centrinio Parlement galios, ir toliau liko 
pasidalijusi į dvi zonas — šiaurinę, kur dominavo papročių teisė, ir pietinę, kur 
vyravo romėnų teisė. 

Daugelyje šalių anksti prasidėjo plataus masto kodifikavimas. Kastilijoje Leyes 
de las Siete Partidas (1264 — 1266), kurie sudarė vėlesnės ispanų teisės pagrindą, 
buvo skirti tam pačiam tikslui kaip ir, pavyzdžiui, Kazimiero Didžiojo Statuty 
(1364) bei Dygesta (1488) Lenkijoje arba Kazimiero Jogailaičio Sudiebnik Lietu- 
voje. Policijos tais laikais nebuvo ir priverstinis teisės normų įgyvendinimas vyko 
nelabai sklandžiai. Pabėgimai nuo teisingumo buvo kasdieninis dalykas. Todėl 
tie, kuriuos pavykdavo pagauti, būdavo baudžiami žiauriai, kad būtų pavyzdys 
kitiems: be pakorimo, praktikuotas sudraskymas arkliais ar ketvirčiavimas; atbai- 
dymui nuo nusikaltimų buvo naudojami ir įvairūs sužalojimai — žymės išdegi- 
nimas arba galūnių nukirtimas. Įkalinimas ir piniginės pabaudos imta vis labiau 
taikyti stiprėjant įstatymais įtvirtintai teisei. Įkalinimo sąlygos buvo nežmoniškos, 
kadangi kaliniams maisto nebuvo skiriama arba skiriama labai mažai. 

Švietimas viduramžiais rėmėsi pagrindu, padėtu XII ir XIII amžiais. Pradinis 
mokymas pažinti raides ir skaičius daugiausia buvo paliktas pačiai šeimai ar 
kaimo kunigams. Vidurinį mokymą rėmė katedros ir vis labiau miestų tarybos. 
Mokymo turinys, nors ir mažesniu mastu nei patys mokiniai, buvo parenkamas 
atsižvelgiant į kunigų rengimo poreikius. Mokymo pagrindą sudarė trys daly- 
kai — trivium: gramatika, retorika ir logika. Gerai įrengtos mokymo įstaigos, 
tokios kaip Vinčesterio koledžas (1382) ar lotynų mokykla Deventeryje, buvo 
žinomos ne tik visoje šalyje, bet ir už jos ribų. Kai kuriuose didžiausiuose Itali- 
jos ir Vokietijos miestuose atidarytos komercinės mokyklos. XIV amžiuje Floren- 
cijoje buvo šešios tokios mokyklos, kuriose mokėsi daugiau nei 1200 mokinių. 

Universitetų steigimo tradicija XV amžiuje paplito visose lotynų krikščioniškojo 
pasaulio šalyse: pavyzdžiui, buvo įsteigti Leipcigo (1409), Šv. Andriaus (1413) ir 
Luveno (1425) universitetai. 

Viduramžių literatūra liko daugiausia religinio pobūdžio, nors pasaulietinės 
tradicijas puoselėjantys chansons de geste bei bylinų žanrai plėtojosi toliau. Dau- 
guma knygų buvo rašoma lotynų ir graikų kalbomis. Jos dažniausiai ir likdavo 
toje aplinkoje, kurioje buvo parašytos. Pavyzdžiui, tas faktas, kad tik Kazimiero 
amžiuje buvo aptikti vokiečių vienuolio Hrotsvito iš Gandershaimo veikalai — 
prieš penketą šimtmečių sukurtos komedijos lotynų kalba — rodo, jog ddelė 
viduramžių literatūros dalis niekada plačiau ir nepaplito. Tačiau vis daugiau 
populiarios literatūros, pavyzdžiui, baladžių ar šventųjų gyvenimo aprašymų, 
buvo kuriama vietinėmis liaudiškomis kalbomis — iš dalies ir dėl to, kad mokslas 
moterims formaliai buvo neprieinamas. Liaudies teatras prasidėjo nuo Bažnyčios 
rengtų misterijų. Nors brendo netrukus turėsiančios pasirodyti naujovės, kol kas 
kultūrinis gyvenimas apėmė tik nedaug žmonių (žr. VII skyrių). 

Viduramžių istoriografija liko kronikininkų ir metraštininkų veiklos sritis: jie 
(dažnai tai buvo vienuoliai) stengėsi tik užrašinėti praeities įvykius, o ne aiškinti 
juos. Dievo Apvaizda laikyta pakankama visko priežastimi. Viduramžių kronikų 
priskaičiuojama keli šimtai. Kai kurios iš jų, pavyzdžiui, ankstyvoji Anglosaksų 
kronika Anglijoje ar XI amžiaus Nestoro Senųjų laikų pasakojimai Kijeve, buvo 
parašytos vietinėmis kalbomis. Tokios buvo ir daugelis prancūziškųjų kronikų — 
Villehardouino (apie 1150 — 1212 m.), Joinville'o (apie 1224 — 1317 m.), Froissarto 
(1337 — 1400), Commynes'o (1447 — 1511). Tačiau ir toliau vyravo kronikos graikų 
ir lotynų kalbomis. Kronikininkai buvo labai šališki, daugiausia atspindėdavo 
Bažnyčios ar valdančiojo kunigaikščio požiūrį į įvykius. Oui Diex vielt aidier, — 
daro išvadą Villehardouinas, — nuls hom ne li puet nuire („Kam Dievas nori padė- 
ti, tam nepakenks joks žmogus“). Politinė mintis koncentravosi ties amžina pro- 
blema — Bažnyčios ir valstybės valdžios apibrėžimu. Karolingų požiūris buvo 
artimas bizantiškajam cezaropapizmui. Feodalizmas pabrėžė susitarimo, kontr- 
akto koncepciją. Ginčas dėl investitūros ir su ja susijusių klausimų iškėlė daug 
ne tik popiežiaus viršenybės, bet ir, kaip Dantės traktate De Monarchia, — karštų 
imperatoriaus dominavimo šalininkų. Romėnų idėjos apie nepriklausomą monar- 
chiją pasirodė vėl, kai pradėta nagrinėti romėnų teisę, ypač Prancūzijoje. Tačiau 
pats revoliucingiausias buvo antipopiežinis traktatas Defensor Pacis. Jo autorius 
Marsilijas Paduvietis (1270 — 1342), vienu metu buvęs Paryžiaus universiteto rek- 
toriumi, išdrįso pasiūlyti aukščiausią valdžią atiduoti nepriklausomai liaudžiai, 
kontroliuojančiai pasaulietinę valstybę. 

Tarptautiniuose santykiuose buvo vadovaujamasi šv. Augustino teisingų karų 
idėja. Teoriškai karas galėjo būti teisingas, tik jei atitiko tam tikras sąlygas. Pasak 
Ramono di Penafort'o, tos sąlygos buvo tokios: noras atstatyti teisingumą; kai 
neduoda vaisių visos kitos alternatyvinės priemonės; profesionalių karių naudo- 
jimas; pradedančiojo karą garbingi norai; aukščiausiojo valdovo pritarimas. Prak- 
tiškai karai buvo visuotinai paplitęs reiškinys. Visada galėjai surasti pataikūnų 

dvasiškių, patvirtinančių bet kurios pusės, privataus asmens ar valstybės, teisumą. 
Laikinos taikos tik išryškindavo karų dominavimą. O karas suteikdavo neribotas 
teises kariškiams. Viduramžių kariuomenės materialinis aprūpinimas ir technolo- 
gija neleido greit išspręsti nesutarimų. Armijos buvo mažos, bet jos turėjo veikti 
dideliuose plotuose. Nugalėtas priešas galėjo nesunkiai atsitraukti ir persitvarky- 
ti. Karo veiksmai buvo nukreipiami prieš vietines pilis ir tvirtoves. Apgulimai buvo 
dažnesni už atvirus mūšius. Karo grobis dažnai vertinamas labiau už pačią perga- 
lę. XIV ir XV amžiais samdomų karių būriai, kuriuos pirmiausia panaudojo Italijos 
miestai, ėmė keisti gremėzdiškas feodalų kariuomenes. Didieji lankai ir arbaletai, 
pasirodę XII amžiuje, smarkiai patobulėjo ir padidino ugnies galią. Parakas, pirmą 
kartą panaudotas XIV amžiuje, atvedė prie artilerijos atsiradimo, o ši husitų ir tur- 
kų rankose tapo lemiamos reikšmės ginklu. Tačiau bet kurių didesnių ginkluotųjų 
pajėgų pagrindinę smogiamąją jėgą ir toliau sudarė ginkluotoji kavalerija. 

Viduramžių architektūroje vyravo dvi mūrinių pastatų rūšys — bažnyčios ir 
pilys. Vėlyvųjų viduramžių bažnytinis stilius, kurį XIX amžius pavadino „gotiki- 
niu“, visų laikomas įkvėptos estetikos išraiška — pastatai tarsi šaute šauna į dan- 
gų. Dažnai jis priešpastatomas pilių bokštelių, barbakanų, machikulų kariniam 
funkcionalumui. Tačiau iš esmės visi pagrindiniai gotikinio stiliaus elementai, nuo 
smailių arkų iki kontraforsų, yra ne mažiau funkcionalūs nei estetiški: jie buvo 
sugalvoti efektingiems skliautams ir didelėms langų erdvėms. Gotikinis stilius, tas 
abato Sugerio iš Sen Deni išradimas, išplito visame lotynų krikščioniškajame 
pasaulyje. Gotikinės katedros buvo statomos nuo Sevilijos iki Dorpato — visoje 
tarp jų esančioje teritorijoje. O stačiatikių pasaulis, priešingai, liko ištikimas roma- 
niniam-bizantiniam stiliui. Į rytus nuo katalikus ir stačiatikius skiriančios ribos 
nėra nei gotikinių bažnyčių, nei gotikinių pilių. Naujasis piliečių pasididžiavimas 
davė daug įspūdingų varpinių, rotušių, audimo fabrikų. Šio stiliaus puikių pastatų 
buvo Briuselyje (1402), Arase, Gente, Ypre (1302) ir Krokuvoje (1392). [corika] 

Viduramžių menas daugiausia vystėsi bažnyčių ir kadedrų fone. Buvo tapomi 
šventųjų paveikslai, dekoruojami altoriai, bažnyčios puošiamos religinio turinio 
freskomis. Biblija ir psalmynai iliustruojami. Akmens skulptūros statulų ir barel- 
jefų pavidalu puošė katedrų fasadus, antkapius ir koplytėles, o medžio skulp- 
tūros — aptvarus prie altoriaus, atskiriančius choristams ir dvasininkams skirtą 
vietą. Stiklo vitražai puikavosi didžiuliuose gotikinių bažnyčių languose. „Visas 
menas buvo daugiau ar mažiau taikomojo pobūdžio"“". 

Tačiau pasaulietiniai viduramžių meno elementai, kurie niekada nebuvo visiš- 
kai išnykę, irgi pradėjo ryškėti. Kunigaikščiai, o paskui ir turtingi buržua, ėmė 
užsakinėti savo portretus ar statulas. Iliustravimo meną imta taikyti ir chansons 
de genre knygoms bei populiariems kalendoriams, herbarijams, alegoriniams žvė- 
rių gyvenimo aprašymams papuošti. Vėlyvųjų viduramžių drabužiai buvo labai 
prašmatnūs, kuo didesniam įspūdžiui išgauti buvo naudojamos brangios medžia- 
gos, fantastiški stiliai, ryškios spalvos. Žalia spalva reiškė meilę, mėlyna ištikimy- 
bę, geltona priešiškumą, balta nekaltybę. Heraldika nuo savo karinės paskirties 
žengė socialinio pasipuikavimo link. 

Viduramžių muzika irgi buvo vaisingas sacrum ir profanum derinys. Nors vis 
dar dominavo bažnytinė, tačiau daugėjo ir pasaulietinės muzikos globėjų, ypač 
Burgundijoje ir flamandų miestuose. XIV amžiaus ars nova stilius turėjo ne 
mažesnės tarptautinės įtakos kaip ir gotiškoji architektūra. Johnas Dunstable'as 
(apie 1390 — 1453 m.), Bedfordo kunigaikščio Prancūzijoje dvaro muzikas, buvo 
didelis novatorius, turėjęs didelės įtakos kitiems; tą patį galima pasakyti ir apie 
Guillaume Dufay (apie 1400— 1474 m.). Tobulėjo choralinė polifonija ir instru- 


mentinė muzika. 1400 metais jau minimi cimbolai, 1404 metais — klavikordas, 
1450 metais — vargonų klaviatūra, 1495 metais — trombonas. 
„Viduramžių žmogus“ — abstrakcija, ir todėl tai nėra istorinė sąvoka. Atskiri 


individai jau pagal patį apibrėžimą yra unikalūs ir nė vienas Žmogus negali 
atspindėti visų to amžiaus pagrindinių socialinių, intelektualinių bei meninių ten- 
dencijų. Tačiau reikia pamėginti įveikti tą anonimiškumą, kuris gaubia daugelį 
viduramžiais vykusių dalykų. Individualizmas tais laikais nebuvo madingas. 
Tokio lygio kaip van Eickas dailininkai kartais galėjo pasirašyti savo kūrinius — 
JVE FECIT, — tačiau dažniausiai net žymiausi veikėjai likdavo anonimais. Todėl 
tokie vertingi yra dabartiniai darbai, kuriuose stengiamasi detaliai atkurti papras- 
tų Žmonių gyvenimą. [MERCANTE] 

Tačiau niekas nebuvo toks viduramžiškas absoliučiu įsitikinimu, kokia esan- 
ti krikščioniškojo pasaulio misija, nors kartu ir labai atviras visoms gausioms to 
meto srovėms, kaip garsus katalonų gydytojas, filosofas, kalbininkas, įžymus 
keliautojas ir kankinys Raimondas Luli (Ramon Lull, apie 1235— 1315 m.). Gimęs 
Maljorkos Palmoje tuoj po to, kai ją užėmė Aragonų dinastija, jis arabų kalbą 
mokėjo ne blogiau už lotynų; brendo skaitydamas maurų ir žydų filosofų veika- 
lus. Daug metų dirbo pranciškonų Miramaro vienuolyne ant Randos kalno, o 
paskui leidosi į begalines keliones, kuriomis norėjo įtikinti popiežių ir kuni- 
gaikščius, jog būtina mokyti Rytų kalbų. Įvairiu metu mokė Monpeljė, Paryžiu- 
je, Padujoje, Genujoje, Neapolyje ir Mesinoje, o jo kelionių maršrutai siekė 
Gruziją ir Etiopiją. Vienos susirinkime 1311 metais jis savo akimis matė, kaip 
buvo nominaliai priimti jam tokie brangūs jo siūlymai. Ne kartą su misijų eks- 
pedicijomis lankėsi musulmonų Šiaurės Afrikoje, kur jį už visas jo pastangas 
užmu-šė akmenimis. Luli Libro del gentil o els tres savis („Knyga apie pagonį 
ir tris išminčius“ 1272 m.), pirmiausia išleista arabų kalba, aprašo trijų religijų 
ginčą nepateikdama galutinių išvadų. Kituose jo veikaluose — Ars major ir Ars 
generalis yra daug spekuliatyvios filosofijos, kuri darė didelį įspūdį tokiems skir- 
tingiems mąstytojams kaip Giordanas Bruno ir Leibnizas, tačiau apskritai jie 
nesusilaukė didesnio susidomėjimo. Luli nedavė ramybės universalaus pažinimo 
vizija: 

Ji įgavo formą to, ką galima aprašyti kaip skaičiavimo mašiną, kuri susiedavo visų žinių 

svarbiausius principus arba „pagrindinius žodžius“ mechanizmu, susidedančiu iš koncen- 

trinių apskritimų, padalytų į sektorius spinduliais ir geometriniais simboliais. Atrodo, kad 

tai kažkas, ką galima pavadinti kibernetine mašina, galinčia išspręsti visas problemas, 

visų mokslo šakų ir netgi tikėjimo...“ 

MERCANTE 


1348 ar 1349 metais jaunasis ponas Francesco Datinis paveldėjo nedidelį žemės skly- 
pelį Prato mieste netoli Florencijos. Jo tėvas ir motina mirė nuo „Juodosios mirties“. Jis 
pardavė tą žemę, 0 gautus pinigus panaudojo pradėti savo verslui popiežių mieste 
Avinjone. Verslas suklestėjo - jis importavo iš Italijos šilką, prieskonius, ginklus ir šar- 
vus. Ilgainiui Datinis galėjo perkelti savo verslą į Florenciją, atidaryti filialus Pizoje, 
Genujoje, Barselonoje, Valensijoje, Maljorkoje ir Ibizoje. Jam labiausiai sekėsi prekyba 
vilna, kurią supirkinėjo tiesiog iš gamintojų Anglijoje, Ispanijoje ir Balearų salose. Sėdė- 
damas savo kontoroje Florencijoje, jis prižiūrėjo, kaip vyksta jo puikiojo palazzo Prato 
rajone statyba ir valdė savo dvarą Apeninų papėdėje. Palazzo, tebestovintis dar ir 
šiandien, buvo pastatytas aplink kiemą su arkadomis, o jo fasadas išklotas marmuro 
plokštėmis. Jame šeimininkavo jo žmona ponia Margarita, padedama nesantuokinės 
dukters Ginevros ir viso pulko tarnų, tarp kurių buvo ir vergų. Gyvenimą tuose rūmuose 
pagyvino nuolat atvykstantys pasiuntiniai ir mulų vilkstinės. Kai ponas Francesco 1410 
metų rugpjūčio 16 mirė nuo akmenų tulžies pūslėje ir nepaliko įpėdinių, jis savo dvarą, 
vertybinius popierius ir didžiulę 70 000 aukso florinų sumą testamentu paskyrė Prato 
miesto neturtėliams. Virš durų pasirodė toks užrašas: 
Ceppo di Francesco di Marco 
Mercante dei Poveri di Xto 
del guale il Chomune di Prato 
ė dispensatore 
lasciato nell'anno MCCCCX. 
(Ši prieglauda Francesco, Marco sūnaus / Kristaus neturtėlių pirklio / kurios Prato bendruo- 
menė / yra kuratorė / užrašyta testamentu 1410 metais). 

Francesco testamente taip pat buvo punktai apie laisvės suteikimą jo vergams, 
visų skolų anuliavimą ir atitinkamos sumos kaip kompensacijos už lupikavimo būdu 
gautą pelną išmokėjimą. 

Datinio archyve yra daugiau kaip 150 000 laiškų, 500 buhalterinių knygų, 400 drau- 
dimo polisų ir 300 partnerystės aktų. Jis rodo, kaip ponas Francesco nepaprastai daug 
dėmesio skirdamas kiekvienai detalei jautė tarptautinių operacijų pulsą. O istorikams 
jis duoda ir ryškų viduramžių bendrovės bei namų ūkio vaizdą“. Štai kaip atrodo tipiš- 
kas vekselis: 

Dievo vardu, 1399 m. vasario 12 d. išmokėti įprastiniu terminu pagal šį Giovannio 

Asaprado iš Barselonos vekselį 306 svarus 13 šilingų 4 pensus už 400 florinų, gau- 

tus čia iš Bartolomėjaus Garzonio, skaičiuojant po 15 šilingų 4 pensus už floriną. 

Išmokėti iš mūsų sąskaitos ten ir atsakyti. Te Dievas laimina jus. Francesco ir 

Andrea, sveikinimai iš Barselonos. Įrašyta į Raudonąją knygą B, p. 97“. 

Tokių operacijų dėka pinigai ir kreditai be vargo judėjo po visą Europą. Tačiau tai 
nesumažino pono Francesco nepagydomo nerimo: 

Šią naktį sapnavau, jog sugriuvo mano namai <...> ir tai verčia mane susimąstyti. 
Juk nėra jokių žinių apie galerą, kuri prieš porą mėnesių išplaukė į Kataloniją. 
Apdraudžiau ją 300 florinų sumai <...> Tačiau man taip neramu <...> Kuo daugiau 
ieškau, tuo mažiau randu. Vienas Dievas težino, kas bus toliau . 


Anot Braudelio, apie Mercante a taglio arba Fernhandler - turtingų ri galingų „ilgų 
distancijų pirklių“ pasaulį galima spręsti nagrinėjant smulkius sandorius ir intensyvią 
konkurenciją nedidelio masto vietinėse rinkose. Šie stambieji pirkliai buvo tikri kapita- 
lizmo pionieriai. Turėdami pranašesnių žinių šaltinių ir dideles grynųjų pinigų sumas, jie 
galėjo išvengti rinkos konkurencijos dėsnių. Sutelkdama savo pastangas į pavienius 
daug žadančius stambius sandorius, „maža stambiųjų pirklių grupė" gaudavo didžiu- 
lius pelnus: 

Iš pat pradžių [tie žmonės) išėjo už savo valstybių sienų <...> [Jie] žinojo tūkstančius 

būdų, kaip pakreipti reikalus savo naudai, manipuliuodami kreditais, labai pelningai 

keisdami gerus pinigus į blogus <...>. Jie griebdavo viską, ką tik apsimokėjo - 

žemes, nekilnojamą turtą, rentas . 

Apskritai kalbant, kapitalistai nesispecializavo ir nefinansavo manufaktūrų. Jie stai- 
giai investuodavo savo pinigus ten, kur buvo didžiausios galimybės gauti pelno. Pre- 
kyba pinigais - viena iš tų sričių, į kurią kartais jie sutelkdavo savo dėmesį. „Tačiau čia 
sėkmė niekada nebuvo ilgalaikė, tarytum šalies ekonomikos medis nepjėgtų aprūpinti 
syvais savo aukščiausiai iškilusių šakų“. Nuo XIV amžiaus Europos ekonomikoje pačius 
didžiausius pelnus susišluodavo grupelė pačių turtingiausių kapitalistų - Bardi, Medici, 
Fuggerų, Neckerių ir Rotschildų šeimos. 

Žinoma, kapitalistų sėkmės ir nesėkmės priklausė nuo to, kas apskritai darėsi Euro- 
pos ūkyje. XV amžiuje „atgijo ekonominio gyvenimo „apačia“, ypač miestuose“. XVI 
amžiuje, kai išsiplėtė transatlantinė prekyba, „varomąja jėga tapo tarptautinės prekybos 
centrai - Antverpenas, Frankfurtas, Lionas ir Pjačenca“. Nors XVII amžius dažnai vadi- 
namas stagnacijos laikotarpiu, bet kaip tik tada „fantastiškai iškilo Amsterdamas". O per 
XVIII amžiaus „bendrąjį ūkio raidos paspartėjimą“, kai Amsterdamo vaidmenį perėmė 
Londonas, nekontroliuojama privati rinka pralenkė reguliuojamą valstybinę rinką. 
„Finansinis kapitalizmas pasiekė sėkmę <...> tik po 1830-1860 metų, kai bankai pasig- 
lemžė ne tik pramonę, bet ir prekybą ir kai bendrosios ekonomikos medis jau pajėgė 
aprūpinti syvais visas savo šakas“. 

Maždaug tuo metu, 1870 metais, pono Francesco namuose Prato mieste po laip- 
tais suverstų maišų krūvoje buvo aptiktos jo buhalterinės knygos. Ant kiekvienos iš jų 
užrašytas jo moto: „Vardan Dievo ir Pelno". 











Luli veikalas Libre d'Evast e de Blanguerna (1283) kartais minimas kaip pir- 
masis pasaulyje romanas ar pirmasis utopinis traktatas. Jo poezija rinkiniuose El 
Desconort arba Lo Cant de Ramon yra nuostabi savo paprastumu ir nuoširdumu. 
Ne be reikalo Luli vadinamas „didžiuoju europiečiu". 

XV amžius apskritai yra laikomas pereinamuoju laikotarpiu tarp viduriniųjų ir 
naujųjų amžių. Kai kuriose srityse spartėjantys pasikeitimų tempai atvedė prie 
ryžtingo viduramžių tradicijų nutraukimo. Tai galioja švietimui, menui ir, stiprėjant 
nacionalinėms monarchijoms, tam tikru mastu ir politikai (žr. VII skyrių). Daugu- 
moje kitų sričių tebeviešpatavo senoji tvarka. Žinoma, ir toliau išliko didžiulių 
skirtumų. Kai kuriuose vėlyvųjų viduramžių miestuose gyvenimas buvo pralenkęs 
savo epochą, ypač Italijoje ir Nyderlanduose, o kaime jis beveik nepasikeitė. Sena 
ir nauja ir toliau gyvavo kartu. [seaupa] Nuolat gilėjo praraja tarp lotynų krikščio- 
niškojo pasaulio Vakaruose ir stačiatikių krikščioniškojo pasaulio Rytuose. 

Mat XV amžiuje įvyko didelis krikščioniškojo ir islamiškojo pasaulių konfron- 
tacijos pasikeitimas. 1400 metais Europos pusiasalis vis dar buvo musulmonų 
žnyplėse ir tai truko jau 700 metų. Viena tų žnyplių pusė vis dar spaudė Grana- 
dą, nors kaskart silpniau, o kita jų pusė smaugė Konstantinopolį, ir kaskart stip- 
riau. Tačiau artėjant 1500 metams tos žnyplės nusprūdo ir pagrindinė konfronta- 
cijos ašis smarkiai persistūmė. Islamas, galutinai pralaimėjęs Vakaruose, pasiekė 
pergalę Rytuose. Kai maurai galų gale visai nusilpo, Osmanų turkai triumfavo. 
Kaip tik tuo metu, kai Vakarų Europa išsilaisvino iš musulmonų blokados, Rytų 
Europa susidūrė su dar intensyvesniu musulmonų puolimu. 1400 metais didžiau- 
sias musulmonų pasaulio spaudimas buvo jaučiamas pietiniame fronte. 1500 
metais, nors žaliosios Pranašo vėliavos vis dar plevėsavo Afrikos pakrantėse, dau- 
giausia jų vis dėlto buvo Rytuose. Krikščionys lotynų Vakaruose galėjo džiūgau- 
ti, o krikščionys stačiatikių Rytuose — ne. [MATRIMONIO] 





SPAUDA 


Johanno Gensileischo iš Gutenbergo spausdinimo mašina, pradėjusi veikti apie 1450 
metus Reino srities Mainco mieste, nebuvo spausdinimo meno pradininkė. Ji tik pratę- 
sė tai, kas daryta senovės kinų medžio trinkelėmis, graviruotomis metalinėmis plokšte- 
lėmis, litografiniais akmenimis. Nepaisant to, būtent ji pradėjo revoliuciją informacijos 
technologijoje. Kaip ir daugelis kitų išradimų, ji sukūrė originalų procesą, sujungdama 
kelis žinomus metodus, įskaitant ir romėnų presą sultims iš vynuogių spausti, juvelyrų 
puansoną ir tinkamą spausdinimui popierių. Kadangi naudotas atskiros metalinės rai- 
dės, sudedamos į spausdinimo formas, tai kartu buvo ir vėliau prasidėjusio mašinų 
amžiaus vieno iš pagrindinių principų - keičiamų dalių teorijos pirmasis pritaikymas. 
Toks būdas leido nepaprastai lengvai surinkti knygos tekstą, jį suredaguoti, ištaisyti ir 
tik tada padauginti tūkstančiais identiškų egzempliorių. 

Gutenbergą turbūt labiausiai išgarsino jo 43 ir 36 eilučių Biblijos. Tačiau kai kuriais 
atžvilgiais dar reikšmingesnis įvykis buvo išleista knyga Catholicon („Universalusis 
žinynas“). Šią enciklopediją sudarė genujietis Giovannis Balbo XIII amžiuje. Gutenber- 
go leidinys buvo pirmasis masiniu tiražu išleistas pasaulietinės literatūros veikalas. Jis 
prasideda trumpa leidėjo pratarme: 

Padedant Aukščiausiajam, kurio valia kūdikiai įgauna kalbos dovaną <...>, ši kilnio- 

ji knyga buvo atspausdinta ir išleista nenaudojant nendrės, rašomosios lazdelės ar 

plunksnos, o tik nuostabiai parinkus ir suderinus puansonus ir spausdinimo presą, 

1460 Viešpaties įsikūnijimo metais įžymiosios vokiečių tautos garsiame Mainco 

mieste.! 

Inkunabulų laikotarpiu, trukusiu iki 1500 metų, kai spausdinimas buvo dar tik vys- 
tykluose, pasirodė pagrindiniai šriftų tipai - romėnų kapitalinis, kursyvas ir gotikinis. 
Spausdinimo mašinos sparčiai plito - netrukus jos pasirodė Bazelyje (1466), Romoje 
(1467), Pilzeno mieste Bohemijoje (1468), Paryžiuje (1470), Budoje (1473), Krokuvoje 
(1474), Vestminsteryje (1476) ir Juodkalnijos mieste Cetinje (1493). Maskvą spausdini- 
mas pasiekė 1555 metais. 

Spausdinto žodžio galia neišvengiamai sukėlė bažnytinės valdžios būgštavimų, 
todėl spaudos lopšys Maincas tapo ir cenzūros lopšiu. 1485 metais vietinis arkivysku- 
pas-elektorius paprašė gretimojo Frankfurto prie Maino miesto tarybą peržiūrėti kny- 
gas, kurias ketinta rodyti gavėnios mugėje ir padėti uždrausti pavojingus leidinius. 
Prašymas neliko be atgarsio ir jau kitais metais atsirado pirmoji Europoje cenzūros 
įstaiga, kurią kartu įkūrė Mainco elektoratas ir Frankfurto miestas. Pirmuoju Frankfurto 
cenzoriaus ediktu, nukreiptu prieš spausdintas knygas, buvo uždrausta platinti Biblijos 
vertimus vietinėmis kalbomis.“ [iNDEX] 

Priešingai negu krikščioniškajame, islamo pasaulyje net iki XIX amžiaus galiojo 
visiškas spausdintų knygų draudimas. To pasekmes ir islamui, ir žinių platinimui apskri- 
tai sunku pervertinti? 

XV amžiuje Raguzos miesto patricijus Sigismundas de Zorzi turėjo dvylika vaikų - šešis 
sūnus ir šešias dukteris. Vaikai gimė 1427-1449 metais tokia eilės tvarka: Johannes, 
Franciscus, Vecchia, Junius, Margarita, Maria, Marinus, Antonius, Helisabeth, Aloisius, 
Artulina ir Clara. 

Trys sūnūs liko viengungiai, neištekėjo ir viena duktė. Tačiau ir taip porą dešimtme- 
čių tėvams pakako rūpesčių surasti savo vaikams tinkamas poras vedyboms. Marga- 
rita (Nr. 5) susižiedavo pirmoji 1453 metais, ja pasekė Maria (Nr. 6, 1455 m.) ir vyriau- 
sioji duktė Vecchia (1455). Vyriausias sūnus Johannes vedė tik 1459 metais, būdamas 
jau vyresnis nei 32 metų. Kitais metais ištekėjo jo sesuo Helizabeth (Nr. 9), jaunesnė 
už jį maždaug 16 metų. Franciscus laukė vedybų iki 1465 metų, kai jam buvo jau apie 
36 metus, o 1471 metais ištekėjo Artulina (Nr. 11), būdama apie 24 metų, ir vedė 
Junius (Nr. 4), sulaukęs 38 metų. 

Šios šeimos vedybų modelis nebuvo kokia nors išimtis. Jis atitinka ne tik kitų Ragu- 
zos patricijų šeimų modelį, bet ir duomenis, atskleistus tyrinėjant visą Renesanso laikų 
Italiją, taip pat tai, ką demografiją analizuojantys istorikai pavadino MMP (Mediterranean 

Marriage Pattern - Viduržemio jūros regiono vedybų modelis). Šiam modeliui būdinga 
dideli nevedusių skaičiai ir didelis pradedančių vedybinį gyvenimą sūnų ir dukterų 
amžiaus skirtumas. 

Raguza buvo miestas-respublika, kuri vertėsi iš laivininkystės Adrijos jūroje ir iš 
sausumos prekybos su kitomis Balkanų šalimis“. (Beje, nuo šio miesto pavadinimo 
kilęs anglų kalbos žodis argosy - didelis prekybos laivas.) Apie 20 000 miesto gyven- 
tojų valdė keletas artimai susigiminiavusių patricijų šeimų, laikiusių savo rankose visas 
municipalines įstaigas. Vedybos viduramžių Raguzoje buvo svarbus reikalas. Nuota- 
kos tėvai ir būsimasis žentas sudarydavo detalų pacta matrimonialia. Kraitis sudaryda- 
vo apie 2600 Ayperi (866 aukso dukatus). Įprastinė bauda už susitarimo neįvykdymą 
per sutartą laiką nuo sužieduotuvių ar už atsisakymą tuoktis buvo 1000 aukso dukatų. 
Vidutinis nuotakų amžius - 18 metų, jaunikių - 33,2 metų. Iš Zorzi pavyzdžio matome, 
kad broliams paprastai tekdavo laukti, kol bus ištekintos jų seserys. 

Raguzos „vedybų kultūrą“ lemiantys veiksniai buvo ekonominiai, biologiniai, mate- 
matiniai ir paprotiniai. Vyrai nevesdavo, kol negalėjo išlaikyti šeimos ir turėdavo laukti, 
kol būsimosios žmonos tėvo palikimas papildys jos kraitį. Daugeliui tekdavo laukti taip 
ilgai, kad likdavo nevedę. Merginos ištekėdavo daug anksčiau, bet ne tam, kad spėtų 
pagimdyti daugiau vaikų. Joms tekdavo varžytis su kitomis pretendentėmis, nes jauni- 
kių skaičius buvo ribotas. Jų šeimos norėdavo, kad būsimi žentai, kurie dažniausiai 
tapdavo verslo partneriais, būtų subrendę žmonės ir galėtų prisiimti atsakomybę už jų 
dukrelių „garbę“. 

Vedybų strategija žmonijos istorijoje buvo tokia sudėtinga, kad teoriniai išvedžioji- 
mai šiuo klausimu duoda prastesnius rezultatus už empirinius tyrinėjimus. Teorija, pos- 
tulavusi Europos padalijimą į dvi paprastas zonas - į „europinį (sic!) vedybų modelį“, 
kai vedamasi vėlai, ir į „Rytų Europos vedybų modelį“, kai vedamasi anksti", yra toli 
gražu ne tokia įtikinanti, kaip santuokos mikroanalizė viduramžių Florencijoje“ arba 
renesanso Raguzoje. [ZADRUGA)] 

Raguza išsaugojo nepriklausomybę iki 1805 metų, kai ją okupavo prancūzai. Po 
šimtmetį trukusio Habsburgų valdymo 1918 metais Dubrovniko pavadinimu ji prijungta 
prie Jugoslavijos, o 1992 metais - prie Chorvatijos Respublikos. Viduramžių miestas, 
kuriame gyveno Zorzi šeima, buvo nusiaubtas du kartus: žemės drebėjimo 1667 
metais ir serbų artilerijos iš jūros pusės 1991-1992 metais. Senamiestyje tarp daugelio 
renesanso laikų pastatų, į kuriuos pataikė artilerijos sviediniai, buvo ir Sponza rūmai. 
Juose buvo laikomi miesto archyvai ir santuokų registracijos knygos.) 








Strateginio svorio centro pasislinkimą žymėjo du svarbūs įvykiai: Konstanti- 
nopolio pasidavimas turkams 1453 metais ir Granados pasidavimas ispanams 1492 
metais. Jų pasekmės buvo milžiniškos. Religijos srityje tas pasislinkimas dar kar- 
tą paskatino pamėginti suvienyti dvi atsiskyrusias krikščioniškojo pasaulio puses; 
ekonomikos srityje — ieškoti naujų prekybinių kelių. Geopolitiškai jis suteikė 
atsiradusiai Ispanijos karalystei galimybę mėgautis katalikų triumfu, o irgi nese- 

niai iškilusi Maskvos kunigaikštystė buvo apimta apmaudo dėl stačiatikių pralai- 
mėjimo. Išlaisvinti Vakarai, vadovaujami Ispanijos, ruošėsi užkariauti naujus 
pasaulius. Patyrę pralaimėjimą Rytai, vadovaujami Maskvos, apsikasė anapus psi- 
chologinio barjero. Abi pusės, kiekviena savaip, ruošėsi naujam viduramžiškųjų 
varžybų dėl krikščioniškosios imperijos raundui. 

Kai Osmanai apsupo Konstantinopolį, krikščioniškojo pasaulio lyderiai buvo 
priversti dar kartą apsvarstyti, kaip įveikti graikų ir lotynų Bažnyčių schizmą. To 
pasekmė — nenusisekusi Florencijos unija 1439 metais — vienas iš patetiškiausių 
epizodų skandalingoje krikščionių susiskaldymo istorijoje. Unijos graikai prašė 
popiežių jau kelis dešimtmečius ir iš Venecijos kilęs Eugenijus IV (1431 — 1447) 
galų gale ir pats suvokė padėties kritiškumą. Tiesą sakant, smarkiai spaudžiamas 
reformatoriškojo Bazelio susirinkimo, popiežius tikėjosi, kad santykių su stačiati- 
kiais pagerinimas gali sustiprinti jo paties pozicijas. Deryboms, kurios prasidėjo 
Feraroje 1438 metų sausio mėnesį ir buvo pratęstos Florencijoje, vadovavo 
popiežius, Bizantijos imperatorius Jonas VIII Paleologas (valdė 1425— 1448 m.) ir 
jo patriarchas; dalyvavo ir 22 vyskupai, palikę savo kolegas Bazelyje. Nieko nuo- 
stabaus, kad apimti nevilties graikai nusileido visais esminiais klausimais, mielai 
priimdami Romos doktrinas apie popiežiaus viršenybę, skaistyklą, Eucharistiją ir 
Filiogue. Taip buvo paruošta dirva Bažnyčios vienybei atkurti popiežiaus pateik- 
tomis sąlygomis. 1439 metų liepos 6 d. dekretu Laetentur coeli unija buvo 
patvirtinta oficialiai. Unijos tekstą lotynų kalba perskaitė iš Santa Kročės sakyklos 
kardinolas Julianas, o graikų kalba — Nikėjos arkivyskupas Bessarionas; po to 
abu Bažnyčios veikėjai simboliškai apsikabino. 

Deja, nė viena iš uniją sudariusių pusių faktiškai neturėjo priemonių ją įgy- 
vendinti. Popiežių griežtai pasmerkė likusieji Bazelio susirinkimo dalyviai, nedels- 
dami išrinkę paskutinį antipopiežių Feliksą V (1439 — 1449). Vokiečių vyskupai 
laikėsi nuošalyje. Prancūzų vyskupai, entuziastingai priėmę paskutiniųjų pragma- 
tiškų antipopiežiškųjų Buržė sankcijų įgyvendinimą, linko susirinkimo pusėn. 
Tačiau mėginimas įveikti schizmą su Konstantinopoliu sukėlė kitą schizmą pačio- 
je Romos Bažnyčioje. Prapuolė ir stačiatikių Bažnyčios entuziazmas. Pasirašę 
uniją dvasininkai Konstantinopolyje buvo pasmerkti. „Mums nereikia jokių loty- 
nų! — šaukė minia. — Dievas ir Madona išgelbėjo mus nuo persų, išgelbės ir 
nuo Mahometo“. Aleksandrijoje sušauktas Rytų patriarchų sinodas uniją griežtai 
atmetė. Maskvoje, kai metropolitas Isidoras grįžo iš Florencijos su lotynų kryžiu- 
mi ant kaklo, jį iš karto pasodino į kalėjimą, o vyskupai sukilo prieš „graikų 
išdavystę“ ir pradėjo naujojo metropolito rinkimus net nesikreipę į Konstantino- 
polio patriarchą. Tai buvo atskiros rusų stačiatikių tradicijos pradžia. 

O Osmanų spaudimas nesiliovė. Juodosios jūros pakrantėje prie Varnos 1444 
metais Osmanų sultonas Muradas II sutriuškino paskutinius kryžininkus, kuriuos 
popiežius už savo pinigus pasiuntė prieš jį. 1448 metais Muradas atrėmė pasku- 
tinįjį vengrų išpuolį į kitą Dunojaus pusę. Tik Skanderbergo valdoma Albanija 
priešinosi sultonui. Silpnas, netekęs sąjungininkų, bet vis tiek nenorintis paklus- 
ti Konstantinopolis laukė savo likimo. [vLapas] 

Valakijos kunigaikštis Vladas III (1431-1476), dar žinomas „Drakulos“ ar „Vlado kuoli- 
ninko“ vardais, greitai tapo legendine asmenybe - žiaurumo sinonimu. Naujaisiais lai- 
kais itin susidomėta jo perversijų seksualiniais niuansais. Tačiau Vladas buvo istorinis 
asmuo, kurio gimtinę Sigišoarą ir jo Poenario Brano pilis galima aplankyti Rumunijoje. 
Vlado kunigaikštystė Valakija buvo Dunojaus žemupio kairiajame krante, įsispraudusi 
tarp didžiosios Vengrijos karalystės, kuri laikė jį savo vasalu, ir augančios Osmanų tur- 
kų imperijos, kuriai jis mokėjo duoklę. Varnos Kryžiaus žygio metu, kai Vladas buvo dar 
tik paauglys, jį kaip įkaitą pasiuntė į Osmanų sultono Murado II dvarą; sodomija, kurią 
jam ten teko patirti, galima laikyti jo vėlesnių obsesijų psichine priežastimi. 

Pala („nusmailintas kuolas“) turkams buvo gerai žinomas kaip bausmė. Tačiau Vla- 
do III rankose jis tapo tikru masinio teroro įrankiu. Rafinuotesniu pavidalu tai buvo plo- 
nas kaip adata strypas, specialiai nusmailintas, išteptas riebalais ir įkišamas į aukos 
išangę taip, kad išlistų pro gerklę; priešmirtinės kančios galėjo trukti net kelias dienas. 
Vladas III pradėjo valdyti 1456-aisiais, praėjus vos trejiems metams nuo to laiko, kai 
turkai užėmė Konstantinopolį. Jis laikė save krikščionių kunigaikščių gynėju kovoje su 
netikėliais. Sakoma, kad po vieno išpuolio į kitą Dunojaus pusę jis pasodino ant kuolo 
23 883 belaisvius, neskaitant tų, kuriuos gailestingai nukirsdino ar sudegino gyvus. 
Tėvynėje savo valdymą jis pradėjo masišku valakų bajorijos žudymu; apie dvidešimt 
tūkstančių vyrų, moterų ir vaikų buvo susodinta ant kuolų „miško“ po jo pilies langais". 

Kai Vengrijos karalius Motiejus Korvinas Drakulą suėmė ir įkalino, 1463 metais Vie- 
noje vokiečių kalba buvo išleista knyga - jo piktadarybių aprašymas: Geschichte Dra- 
cole Wayde; ji yra visų vėlesnių knygų apie jį pagrindas. 1488 metais išleistas jos 
vertimas į rusų kalbą tikriausiai buvo žinomas Ivanui Rūsčiajam; atrodo, kad tasai ja 
pasinaudojo. Šios knygos puslapiai primena mums keistą ryšį tarp religinio fanatizmo 
ir patologiško žiaurumo, kuris atkakliai laikėsi ir Rytuose, ir Vakaruose. Ispanų inkvizi- 
cijos kronikos arba katalikų persekiojimas Anglijoje valdant karalienei Marijai, aprašy- 
tas Johno Foxe'o knygoje Book of Martyrs (1563), priklauso tam pačiam keliančiam 
pasibjaurėjimą žanrui kaip ir siaubingos valakų kunigaikščio vampyro piktadarystės. 
[LUD1] [TORMENTA) 











Lemiama Konstantinopolio apgultis prasidėjo 1453 metų balandžio 2 d., Vely- 
kų rytą, ir truko aštuonias savaites. Dvidešimtmetis sultonas Mehmetas II (valdė 
1451 —1481 m.), gražus ir paslaptingas, nekantravo kuo greičiau pulti, prisiminda- 
mas nusivylimą, kai prieš kelis metus buvo atmestas jo kampanijos prieš įtvirti- 
nimus planas. Viengungis imperatorius Konstantinas II Paleologas (valdė 1448— 
1453 m.), vis dar optimistiškai ieškantis tinkamos nuotakos, puolimo laukė 
neturėdamas didesnių iliuzijų. 

Puolimui buvo gerai pasirengta: Trakijos ir Juodosios jūros pakrančių miestai 
nusiaubti, kad negalėtų padėti Konstantinopoliui, Galipolyje sutelktas triremų ir 
VAAT Par, Namas. Nies Saumausa Bosioro Meta Ne Rumeali Msaro 

pastatyta pilis. 7,9 metrų bronzinė patranka, svaidanti 12 centnerių (609 kilo- 
gramų) akmeninius sviedinius, buvo specialiai nulieta sultono inžinieriaus veng- 
ro. Į Adrianopolį ją atvilko 60 jaučių. 

Konstantinopolyje buvo renkami ginklai ir pinigai karių atlyginimams mokėti, 
už miesto sienų gilinami grioviai, o kanalas prie Blachernų vartų prileistas van- 
dens. Išsiuntinėti pasiuntiniai į Veneciją, Vatikaną, Prancūziją ir Aragoną. Atvyko 
700 vyrų dalinys, vadovaujamas genujiečio Giustiniani Longo, kuriam buvo 
pavesta sausumos sienų gynyba. Tą dieną, kai akiratyje pasirodė turkų daliniai, 
virš sąsiaurio praskrido pirmasis migruojančių gandrų pulkas. Miesto vartai buvo 
uždaryti, įplaukimas į Aukso Ragą atitvertas didžiule geležine grandine. 7000 
miesto gynėjų pasiruošė atremti aštuoniasdešimties tūkstančių armijos puolimą. 

Iš pradžių įvykių eiga teikė vilčių gynėjams, nors mėginta sukelti paniką 
gynėjų akivaizdoje ant kuolų pasmeigus belaisvius krikščionis. Balandžio 12 d. 
turkai nesėkmingai iš jūros puolė plūduriuojančias užtvaras. Didžioji patranka, 
šaudanti kas septynios minutės nuo tamsos iki tamsos, dieną po dienos, sugriovė 
dideles išorinės sienos atkarpas, tačiau naktimis gynėjai tarpus užtaisydavo medi- 
ne statinių tvora. Balandžio 20 d. imperijos transporto flotilė prasiskynė kelią į 
uostą. Buvo atskleisti turkų mėginimai užminuoti. 

Tačiau tada sultonas padarė meistrišką ėjimą — paliepė savo laivyno galeras 
sausuma nuvilkti už Peros į Aukso Ragą. Miestas neteko uosto. Dabar gynėjų 
pasirinkimas buvo tik toks: pergalė, mirtis arba islamo priėmimas. Balandžio 
27 d. Šv. Sofijos sobore buvo atlaikytos ekumeninės mišios graikams ir italams, 
stačiatikiams ir katalikams. „Tuo momentu Konstantinopolio Bažnyčia vėl buvo 
vieninga" ?. 

Lemiama ataka prasidėjo gegužės 29 d., antradienį, penkiasdešimt trečiąją 
apgulimo dieną, apie pusę antros nakties. Pirmieji puolė nereguliarūs samdinių 
daliniai, po jų anatoliečiai ir galiausiai janyčarai: 

Janyčarai slinko į priekį tvarkingai, nepuolė kaip pašėlę <...>, idealiai tvarkingomis gre- 

tomis, nepaisydami priešo sviedinių. Juos skatinanti karinė muzika skambėjo taip garsiai, 

kad buvo girdėti pro patrankų dundėjimą kitoje Bosforo pusėje. Mehmetas pats vedė juos 

iki pat griovio ir stovėjo ten, padrąsinamai šaukdamas kariams <...>. Banga po bangos tie 

pailsėję, puikūs ir gerai apsišarvavę kariai veržėsi prie statinių tvoros, nuplėšdavo jos vir- 

šuje esančias statines su žemėmis, kapojo ją palaikančias sijas, atremdavo kopėčias <...>. 

Kiekviena banga be panikos ruošė kelią kitai“ 

Prieš patekant saulei Giustiniani buvo sužeistas į krūtinę ir pasitraukė apsipy- 
lęs krauju. Milžinas janyčaras vardu Hasanas buvo nukautas, kai užlipo ant stati- 
nių tvoros, tačiau jis parodė kitiems, kad tai padaryti įmanoma. Traukdamiesi 
graikai neuždarė nedidelių išpuoliams skirtų vartų, ir turkai įsiveržė pro juos. 
Imperatorius nulipo nuo baltos arabų veislės kumelės ir dingo mūšio sumaištyje. 

Konstantinopolis krito. Prasidėjo skerdynės ir plėšimai. Šv. Sofijos soboras 
paverčiamas mečete: 

Muedzinas užlipo į aukščiausią bokštą ir paskelbė ezaną — kvietimą visiems <...>. Ima- 

mas sukalbėjo maldą, o Mohamedas Antrasis prie didžiojo altoriaus, kur dar taip neseniai 

buvo atlaikytos krikščioniškos mišios dalyvaujant paskutiniajam imperatoriui, atliko 

namazą — padėkos apeigas. Iš Šv. Sofijos soboro jis nuvyko į didingus, bet dabar ištuštė- 

jusius rūmus, kurie matė šimtus didžiojo Konstantino įpėdinių <...>. Jam į galvą skver- 

bėsi melancholiškos mintys apie žmonių didybės nepastovumą ir jis kartojo grakštų persų 
poezijos dvieilį: „Imperatoriaus rūmuose tik vorai rezga savo voratinklius, o naktimis nuo 

Afrasijabo bokštų ūkauja pelėdos““". 

Romos imperija liovėsi egzistavusi. 

Užkariaudami rytinį Viduržemio jūros regioną, Osmanų turkai pamažu stabi- 
lizavo prekybos santykius tame regione, kontroliuodami kelius, jungiančius Euro- 
pą su Levantu ir Indija. Šiaip turkai buvo tolerantiški krikščionių pirklių atžvilgiu 
ir Venecijos bei Genujos nenoras padėti Konstantinopoliui gali būti paaiškinamas 
tik pelninga prekyba, kurią jie jau varė Osmanų valdomose teritorijose, tačiau 
kitiems to meto žmonėms, gyvenusiems toliau nuo tų vietų, viskas galėjo atrody- 
ti kitaip. Osmanų iškilimas tradiciškai yra siejamas su krikščionių lyderių Vaka- 
ruose, visų pirma Portugalijos, mėginimais surasti naują kelią į Indiją. Žinoma, 
ir turkams, o gal juos viliojo Afrikos vergai ir puikiosios salos. 

Šiaip ar taip, portugalų princas Henrikas (1394 — 1460), vadinamas Jūreiviu, 
siuntė ekspediciją po ekspedicijos prie vakarinių Afrikos krantų ankstesnių arabų 
keliautojų keliais. Jo laivai atrado Porto Santo (1419), Madeirą (1420), Kanarų 
salas (1421), kurias vėliau perleido Kastilijai, Azorus (1431), Kabo Blanko (1441) 
ir Kabo Verdę (1446). Kanarų salų likimas, kur vietiniai gyventojai guančiai ispa- 
nams valdant buvo visai išnaikinti, — perspėjantis ženklas, ko galima laukti iš 
vėlesnės europiečių kolonizacijos. 1437 metais Sagre įkurtas Kolonijų ir jūrų ins- 
titutas — pirmoji tokio pobūdžio įstaiga. 1471 metais portugalai buvo jau pakan- 
kamai stiprūs, kad išplėštų Tanžerą iš maurų rankų. 1486 metais, keliaudamas iš 
portugalų gyvenviečių Aukso Krante, Bartolomėjus Diasas (Bartolomeu Diaz) api- 
plaukė Cabo Tormentoso, vėliau pavadintą Gerosios vilties ragu. 1497 metais 
Vasco da Gama baigė kelionę iš Lisabonos į Kalkutą, aplenkdamas Osmanų įta- 
kos sferoje esančias teritorijas. [coNcALveEzAs] 

Kaimyninėje Ispanijoje tą patį laikotarpį apvainikavo garsi politinė unija. Kas- 
tilijos ir Aragono karalystės jau seniai švelnino savo konkurenciją dinastinėmis 
sąjungomis ir vedybomis. Kastilijos karaliaus Chuano I iš Trastamaros (valdė 
1379 — 1390 m.) vedybos su Eleonora Aragoniete buvo tarsi prototipas Kastilijos 
ir Aragonų dinastijoms ateinančiame šimtmetyje. Jų sūnūs Henrikas III valdė 
Kastilijoje (1390 — 1406), o Ferdinandas I 1412 metais nelauktai buvo išrinktas į 
Aragono sostą Barselonoje. Tad Henriko III anūkės Kastilijos princesės Izabelės 
(Isabel, 1451 — 1504), vadinamos „Katalike“, vedybos su Ferdinando I anūku Ara- 
gono princu Ferdinandu (1452 — 1516), irgi vadinamu „Katalikų“, įvykusios 1469 
metais Valadolide, nebuvo beprecedentinės, tačiau jų pasekmės didžiulės. 

Ir jaunoji, ir jaunikis buvo iš didžiulių bėdų turinčių giminių ir iš karalysčių, 
dėl kurių virė aštrūs ginčai. Jiedu — giminės ir gerai žinojo ko laukti, jei tik val- 
džią paims kiti jų giminės ar kilmingieji. Izabelė, teisinga ir pamaldi, nuo mažens 
buvo auklėjama vedyboms su kokiu nors pretendentu iš Portugalijos, Anglijos 

1441 metais Antao Goncalvezas mažyčiu savo laiveliu išplaukė iš Lisabonos ir pasuko 
į pietus Atlanto pakraščiu Maroko link, pasiekė Kanarų salas ir apiplaukė Bojadoro 
ragą. Kadangi ties ta Afrikos vieta vėjai daugiausia pučia į šiaurę, prieš septynerius 
metus kitas panašus portugalų laivas sėkmingai apiplaukė pavojingąjį ragą ir saugiai 
sugrįžo į Europą. 

Goncalvezas išplaukė pargabenti banginių taukų ir jūros liūtų kailių krovinį, tačiau 
išlipus į Rio de Oro krantą jam šovė į galvą mintis atvežti savo šeimininkui kunigaikščiui 
Henrikui dovanų kelis vietos gyventojus. Tad kitą vakarą Goncalvezas su dešimčia 
jūreivių leidosi į šalies gilumą. Kai jie auštant tuščiomis rankomis per kopas grįžo atgal, 
pamatė su dviem ietimis einantį paskui kupranugarį nuogą berberą. Nors jis narsiai 
gynėsi, tačiau greit buvo sužeistas, įveiktas ir paimtas nelaisvėn. Kartu su nelaiminga 
juodaode moteriške, tikriausiai vietine verge mergina, kuri irgi pasirodė akiratyje, ber- 
beras buvo surištas ir nuneštas į laivą. Tai pirmosios šaltiniuose aprašytos europiečių 
vergų medžioklės į pietus nuo Sacharos'. 

Kiek vėliau Goncalvezas prisijungė prie kito laivo, kuriam vadovavo Nuno Tristao. 
Abiejų laivų įgulos naktį kartu užpuolė čiabuvių stovyklą. Tarsi laukiniai šaukdami „Por- 
tugal" ir „Santjago“, jie užklupo miegančius kaimelio gyventojus, tris užmušė, o dešimt 
paėmė į nelaisvę. Į Lisaboną įgulos grįžo su dvylika belaisvių. Tuos jų žygius aprašė 
kronikininkas Zurara, o kunigaikštis Henrikas pasiuntė į Romą pasiuntinius prašyti, kad 
popiežius palaimintų šią naują Kryžiaus žygių atmainą. Popiežius suteikė „visų nuodė- 
mių atleidimą <...> visiems, dalyvaujantiems minėtame kare““. 

Vergų medžioklė ir vergų prekyba Afrikoje buvo žinomos nuo neatmenamų laikų, 
tačiau būtent tuomet į šį tik afrikiečių ir musulmonų praktikuojamą verslą įsikišo euro- 
piečiai. Tai įvyko likus maždaug penkiasdešimčiai metų iki pirmųjų europiečių kontaktų 
su Amerika ir Europos verslininkams atsivėrė naujos galimybės. 1501 metais Ispanija 
išleido dekretą, apribojantį krikščionių merginų gabenimą į garnizonų viešnamius kita- 
pus Atlanto, o 1515 metais ta pati Ispanija išsiuntė pirmąją juodųjų vergų siuntą tiesiai 
iš Afrikos į Ameriką. Netrukus ji priėmė pirmąjį vergų Amerikoje išaugintų cukrašven- 
drių krovinį. 

Praėjus daugiau nei šimtmečiui po Goncalvezo ekspedicijos buvo pasiekta nauja 
transatlantinės vergų prekybos pakopa, kai anglų jūrų kapitonai įsibrovė į ispanų ir por- 
tugalų monopolį. 1562 metų spalio mėnesį Johnas Hawkinsas išplaukė iš Plimuto prie 
Gvinėjos krantų su trimis laivais - Solomon, Swallow ir Jonas. Hawkinsas, vadinamas čia 
piratu, čia admirolu, sukūrė „Didžiąją grandinę“, kuri davė trigubą pelną: už anglų pre- 
kes, pardavinėjamas Afrikoje, Afrikos vergus, pardavinėjamus Vestindijoje, ir už ameri- 
kiečių gaminius, pardavinėjamus Anglijoje. Per pirmąją kelionę jis palengvino savo 
užduotį, jūroje atėmęs vergus iš portugalų vergų pirklių laivo. Antrąkart keliaudamas 
1564 metais, jis susilaukė net pačios Anglijos karalienės paramos - ji pakėlė Hawkinsą 
į riterius ir suteikė herbą, vaizduojantį „grandinėmis sukaustytą pusiau maurą“. Per tre- 








459 


EUROPOS ISTORIJA 





čiąją kelionę 1567 metais jis gavo 470 vergų kaip grobį, kai paskolino savo jūreivius 
Siera Leonės ir Kastros karaliams, kariavusiems su Zacina ir Zatecama“. [UsKOKAI] 

Štai šitaip europiečių pirkliai pradėjo ilgai trukusį ir labai pelningą bendradarbiavi- 
mą su vergų tiekėjais Afrikoje. Žinomas istorikas rašė: „Blogio šaknys buvo tos, kad, 
viena vertus, didėjo vergų paklausa, o kita vertus, Afrikos genčių vadai troško gauti 
europietiškų prekių, ypač šaunamųjų ginklų“. Iki to laiko, kol XIX amžiuje ši prekyba 
buvo sustabdyta, vergijai Vakarų pusrutulyje buvo sugauta apie 15 milijonų afrikiečių. 
Gyvi paskirties vietą pasiekė apie 11 ar 12 milijonų". 











ar Prancūzijos; nuo altoriaus ją išgelbėjo tik nemylimo garbintojo mirtis vykstant 
į vestuves. Jos pretenzijas į Kastiliją sužadino tik neteisėtas paveldo atėmimas iš 
seserėčios; Izabelės įžengimas į sostą 1474 metais sukėlė ne tik pilietinį, bet ir 
tarptautinį karą su Prancūzija ir Portugalija. Ferdinandas, suktas ir pamaldus, 
siekė jos rankos norėdamas išsigelbėti nuo savo bėdų. Visa jo vaikystė prabėgo 
tarp užsitęsusio maišto Katalonijoje baisenybių. Ferdinando pretenzijos į Aragoną 
atsirado tik dėl to, kad iš jo pavainikio pusbrolio Ferranto iš Neapolio buvo atim- 
ta paveldėjimo teisė, o jo pusbrolis Karolis iš Vianos, Navaros kunigaikštis, buvo 
nunuodytas. Izabelės brolis Henrikas IV (valdė 1454 — 1474 m.) apibūdinamas kaip 
„nelaiminga, nenormali menkysta“. Ferdinando tėvas Jonas II (valdė 1458— 
1479 m.) buvo nekenčiamas savo sūnaus ir dukters nuodytojas. Todėl nieko nuo- 
stabaus, kad Ferdinandas ir Izabelė, „valdovai katalikai“, buvo stiprios ir tvarkin- 
gos valdžios šalininkai. 

Kurį laiką Kastilijos ir Aragono unija liko personalinė. Abi šalys išlaikė savo 
įstatymus ir vyriausybes. Izabelė beveik neturėjo kito pasirinkimo kaip pulti Kas- 
tilijos diduomenę, o Ferdinandas — bendradarbiauti su Aragono Kortesais. Net 
prašydamas uždaryti langą salėje, kur vyko debatai, jis turėdavo pridurti: „Jei 
fueros leisite". Bendro tikslo pojūtis iš dalies buvo pasiektas įvedant bendrą valiu- 
tą ir pašalinant prekybinius barjerus, o iš dalies jėga įdiegiant ultrakatalikišką 
ideologiją. 1476 metais Izabelė įsteigė niūrią, bet efektyvią teisėsaugos instituci- 
ją — Santa Hermandad („Šventąją broliją“), kuri iš pradžių buvo nukreipta prieš 
plėšikaujančius Kastilijos diduomenių būrius. 1483 metais Kastilija ir Aragonas 
pareikalavo įkurti pirmąją suvienytos Ispanijos instituciją, reorganizuotą Šven- 
tosios inkvizicijos karališkąją versiją. Jai vadovavo karalienės nuodėmklausys 
dominikonas Thomas de Torguemada (1420 — 1498). Nuo tada jau beveik nebe- 
įmanoma atskirti išdavystės nuo erezijos. Žiauriai persekiojami nonkonformistai, 
žydai ir disidentai. Nebebuvo galima ilgiau taikstytis ir su Granados emyrato 
egzistavimu. [DEVIATIO] 

Galutinis Granados nukariavimas prasidėjo 1481 metais ir truko dešimtmetį. 
Savo turtais ir gyventojų skaičiumi Granada buvo pranašesnė už kitas Ispanijos 
provincijas ne mažiau negu Konstantinopolis už kitus Rytų miestus. Septynias- 
dešimt sienomis apjuostų miestų, kuriuos maitino aplink esantys derlingi laukai, 

Nė viena viduramžių institucija nesusilaukė tokio vėlesnių amžių pasmerkimo kaip 
Šventoji inkvizicija. Daugeliui nūdienos komentatorių dažnai nesuprantamas žiauru- 
mas, pasireiškęs persekiojant eretikus, žydus ar raganas. [nExEN] Inkvizitoriai buvo 
tiesiog pamišę. Tačiau truputį pagalvojus kyla mintis, kad tai nėra išskirtinis viduramžių 
reiškinys. Normalumo ir nukrypimo nuo normos apibrėžimai visada subjektyvūs. Žmo- 
nės, kurių neįprastas elgesys kelia grėsmę kitų interesams, labai lengvai gali būti 
apšaukti pamišėliais ar pavojingais. Galima palyginti inkviziciją ir šiuolaikinių įtakingų 
medikų sluoksnių priešinimąsi Psichinės sveikatos judėjimui. Taip pat ją galima lygin- 
ti ir su tuo, kaip sovietinis režimas elgėsi su disidentais, kurie dar ir devintajame dešimt- 
metyje būdavo reguliariai guldomi į psichiatrines ligonines su „šizofrenijos“ diagnoze ir 
prievarta luošinami medikamentais“. ši 











galėjo priešintis labai ilgai. Tačiau maurų valdovų tarpusavio nesutarimai atvėrė 
vartus suvienytos Ispanijos jėgoms. Kai buvo apgulta pati Granada, kariuomenei 
gyventi buvo pastatytas medinis miestas, pavadintas Santa Fe („Šventasis tikėji- 
mas“). Granada pasidavė 1492 metų sausio 2 d. Krikščionybės entuziastų akimis 
žiūrint, už Konstantinopolį buvo atkeršyta. 

Užėmę Granadą nugalėtojai elgėsi negarbingai. Religinės tolerancijos pažadų 
nebuvo laikomasi. Kol karalienė Izabelė dvejojo, didysis inkvizitorius Torguema- 
da esą ištiesęs kryžių, tardamas: „Judas pardavė savo viešpatį už trisdešimt sidab- 
rinių. Kiek jūs norite už šį kryžių?“ Tada buvo išleistas dekretas prieš žydus, 
reikalaujantis, kad jie apsikrikštytų arba būtų ištremti“. Apie 20 000 sefardų šei- 
mų pasirinko tremtį; tikra likimo ironija, kad daugelis išvyko į Smirną ir Stambu- 
lą, iš kur sultonas atsiuntė laivus jų paimti??. Labai pagausėjo vadinamųjų con- 
versos, daugelis kurių ir toliau slapta liko ištikimi judaizmui. 1502 metų dekretu 
teko rinktis ir musulmonams. Daugelis jų išvyko į Šiaurės Afriką; likę sudarė ant- 
rąją abejotinų atsivertėlių grupę moriscos. Tik Aragone kortesai neleido versti 
musulmonus vergus mudejares keisti religiją. Klestint religinei neapykantai ir 
įtarinėjimams inkvizitoriai darbavosi išsijuosę. Visoje Ispanijoje liepsnojo auto- 
da-fe („tikėjimo aktų“) laužai. Ispanus apėmė limpieza de sangre („kraujo švaru- 
mo“) manija. 

Taip jau sutapo, kad Granados žlugimo 1492 metais liudininku buvo vienas 
Genujos jūreivis, atvykęs į Santa Fe stovyklą prašyti katalikiškųjų valdovų globos. 
Cristoforo Colombo (apie 1446 — 1506 m.), žinomas Cristobalio Colono vardu, jau 
seniai siekė jų paramos savo planams perplaukti Atlanto vandenyną ieškant Azi- 
jos. Pagaliau, kritus Granadai, jam pavyko susitarti. Rugpjūčio 3 d. jis kaip „Jūrų 
admirolas“ išplaukė iš Palos uosto trimis nedideliais laiveliais — Santa Maria, 
Pinta ir Niūna. Po dešimties savaičių spalio 12 (21) dieną antrą valandą ryto vienas 
įgulos narys pamatė žemę. Auštant Kolumbas išlipo į krantą, pabučiavo žemę, 

pavadino ją San Salvadoro vardu ir paskelbė, kad ji priklauso Kastilijai ir Leonui. 
Grįžo į Palmą 1493 metų kovo 15 d. pro Azorus ir Lisaboną įsitikinęs, kad surado 
kelią į Indiją“. 

Tais pačiais metais, atkakliai prašant Ispanijai ir Portugalijai, popiežius Alek- 
sandras VI sutiko nustatyti ribą tarp jų interesų sferų užjūryje. Visos žemės, ras- 
tos į vakarus nuo linijos, einančios už 100 lygų (480 km) nuo Azorų, turėjo pri- 
klausyti Ispanijai, o viskas į rytus nuo jos — Portugalijai. Taip, remiantis tik 
popiežiaus autoritetu, pasaulis buvo tiksliai padalintas pusiau. 1494 metais Tor- 
desilos sutartimi ta linija pastūmėta 250 lygų (1200 km) į vakarus. Tai buvo gry- 
nai viduramžiškas įvykis. Tačiau tai vargu ar būtų galėję atsitikti, o juolab tuo 
nebūtų pavykę pasinaudoti, jei Pirėnų karalystės nebūtų išsilaisvinusios nuo isla- 
mo. Juk galų gale Ferdinandas ir Izabelė atkakliai atsisakinėjo derėtis su Kolum- 
bu, kol nežlugo Granada. [vaLsTvBė] 

Už trijų tūkstančių mylių į rytus, kitame krikščioniškojo pasaulio pakraštyje, 
krikščionių ir musulmonų ribos pasistūmėjimas irgi turėjo destabilizuojančių 
pasekmių. 1452 metais beveik visas stačiatikių krikščionių pasaulis buvo valdomas 
kitų. Graikų apeigų stačiatikiai, išskyrus mažytę Bizantijos imperiją ir nuo jos pri- 
klausomas teritorijas, buvo atsidūrę Osmanų valdžioje. Slaviškųjų apeigų stačiati- 
kiai, su nedidelėmis išimtimis, valdomi totorių, lenkų, lietuvių ir vengrų. Tad kai 
Konstantinopolis kapituliavo, atrodė, kad Europos stačiatikiams lemta kęsti tokią 
pat nesibaigiančią vergovę, kokią Azijos ir Afrikos stačiatikiai kentė nuo VII 
amžiaus. Tik vienoje vietoje — Maskvos mieste — buvo laukiama kitokio likimo. 

Nors Maskva XV amžiaus viduryje nominaliai buvo pavaldi totorių chanui, 
tačiau turėjo didelę autonomiją. Ją valdė didysis kunigaikštis Vasilijus II (1425— 
1462); kai jis apako, labai pasikliovė savo sūnumi — savo įpėdiniu, todėl kai Iva- 
nas III (valdė 1462 — 1505 m.) užėmė sostą, jis jau buvo patyręs politikas. Kadaise 
tokia galinga totorių orda tuomet labai nusilpo, ir Maskva nuo 1452 metų nebe- 
mokėjo jai kasmetinės duoklės. Tad Ivanas vylėsi, jog pavyks ištrūkti iš totorių 
jungo visiems laikams. Aišku, tokiomis aplinkybėmis jis turėjo nuolat pabrėžti, jog 
gina stačiatikius krikščionis nuo musulmonų pietuose ir nuo Lenkijos ir Lietuvos 
katalikų vakaruose. Jei tik būtų galėjęs sulaukti savo nepriklausomybės pripažini- 
mo, būtų tapęs vieninteliu nepriklausomu stačiatikių valdovu pasaulyje. 

Gan keista, kad Ivano ambicijoms labai pasitarnavo Romos popiežiaus planai. 
Po 1453 metų tragedijos popiežiai paėmė savo globon Paleologų dinastijos pali- 
kuonę, Bizantijos imperatoriaus dukterėčią. Sofija, Morėjos despoto Tomo duktė, 
gimė 1445 m. Graikijoje, tačiau išsilavinimą gavo Romoje. 1469 metais ji buvo 
guvi 24 metų mergina, trokštanti kuo greičiau ištrūkti iš savo globėjų. Iš Vene- 
cijos kilęs popiežius Paulius II tikėjosi atgaivinti Florencijos uniją ir padaryti 
Maskvą savo sąjungininke prieš turkus. Tad kai jis išgirdo, kad Ivanas III neseniai 
tapo našliu, pasiūlė jam idealią kandidatę. Popiežiaus emisarai apsilankė Mask- 
voje ir sandėris buvo sudarytas. Sofija leidosi jų pėdomis per Baltijos uostą Reve- 
lį (Taliną). Ji vėl priėmė stačiatikių tikėjimą ir 1472 metų lapkričio 12 d. ištekėjo 
už Ivano. Sunku pervertinti tą prestižą, kurį suteikė Ivanui vedybos su Bizantijos 

VALSTYBĖ 





1493 metais, tais pačiais, kai Kolumbas sugrįžo į Kastilijos karalystę, Europos žemėlapy- 
je nuo Portugalijos iki Astrachanės chanato buvo ne mažiau trisdešimties suverenių vals- 
tybių. Po penkių šimtų metų, atmetus Andorą ir Monaką, Kalmaro uniją bei Šveicarijos 
federaciją, kurių nepriklausomybė buvo iš esmės tik de facto, nė viena iš tų trijų dešimčių 
valstybių neišlaikė savo suverenumo. Iš nepriklausomų valstybių, buvusių Europos 
žemėlapyje 1993 metais, keturios susiformavo XVI amžiuje, keturios XVII, dvi XVIII, sep- 
tynios XIX ir ne mažiau kaip trisdešimt šešios XX amžiuje. Valstybių atsiradimas ir žlugi- 
mas yra vienas iš svarbiausių naujausiųjų laikų Europos reiškinių (žr. III priedą, 48). 

Valstybių atsiradimas Europoje buvo analizuojamas įvairiai. Tradicinis metodas 
rėmėsi konstitucine ir tarptautine teise. Buvo siekiama aprašyti teisės normas, kuriomis 
remdamosi imperijos, monarchijos ir respublikos organizuoja valdymą, kontroliuoja 
joms priklausančias teritorijas, susilaukia kitų valstybių pripažinimo. Pastaruoju metu 
vis labiau akcentuojami ilgalaikiai, pavyzdžiui, valstybių gyvavimo statistiniai aspektai'. 
Norbertas Eliasas valstybių formavimąsi laikė civilizacijos proceso dalimi, vykstančia 
nuo pat feodalinio susiskaldymo epochos, nuolat didėjant kunigaikščių valdžiai“. 

Kiti daugiau dėmesio skyrė vidinių struktūrų ir išorinių sąlygų sąveikai. Vienas iš 
požiūrių teigia, kad vyravo trijų tipų valstybės - duoklę imančios imperijos, daugialypės 
sistemos su atskirom nepriklausomom valdžiom ir nacionalinės valstybės. Jų vidinių 
gyvybinių jėgų vyraujantis bruožas galėjo būti kapitalo koncentracija, kaip Venecijoje 
ar Jungtinėse Provincijose, arba prievartos koncentracija kaip kad Rusijoje, taip pat 
abu šie veiksniai įvairiais santykiais, kaip Didžiojoje Britanijoje, Prancūzijoje ar Prūsijo- 
je. Pagrindinės varomosios jėgos buvo pinigai ir prievarta. Tarptautinėje arenoje vals- 
tybių veiklos rezultatai priklausė nuo jų dalyvavimo sudėtingose daugiašalėse valstybių 
sąjungose, kurios per daugiau nei 100 didelių karų Europoje nuo Renesanso laikų čia 
nuolat formuodavosi, čia iširdavo. Svarbiausi klausimai buvo tokie: „Kaip valstybės 
sukelia karą?“ ir „Kaip karai formuoja naujas valstybes?"* Daugelis tų klausimų primena 
problemas, kurias empiriškesniu būdu analizavo Polis Kennedis“. 

Galutiniu tikslu laikomas nacionalinės valstybės statusas buvo pasiektas ne sykį. 
Tačiau į tą tikslą vedantys keliai nepaprastai įvairūs. Galų gale viską lemdavo jėga. 
Richelieu rašė: „Oui a la force, a souvent la raison en matiėre d'Ėtat“.? Kitaip sakant, 
„kas stiprus, tas teisus“. Tačiau tada kyla klausimas, ar nacionalinė valstybė tikrai turi 
būti galutinis tikslas. 








princese. Iki tol Maskva buvo pati nuošaliausia labiausiai nusmukusios krikščio- 
nybės šakos provincija. Jos kunigaikščių valdų beveik nesimatė žemėlapyje. O 
dabar jis prisilietė prie imperatoriaus mantijos, dar vienas žingsnis ir pats galėjo 
tikėtis ją užsivilkti. 

1477 — 1478 metais Ivanas surengė žygį prieš Didįjį Novgorodą, kurio penkios 
provincijos užėmė daug didesnę už Maskvos teritoriją. Novgorodas neseniai 

buvo pripažinęs, jog paklūsta pasaulietinei Lietuvos ir bažnytinei Kijevo metro- 
polito valdžioms. Ivanas tai palaikė asmeniniu įžeidimu ir jo kariuomenė netru- 
kus privertė menkai teginamą miestą kapituliuoti ir pakeisti priklausomybę. 
Antrasis apsilankymas buvo skirtas numalšinti maištui, ir paskui prasidėjo masi- 
nės egzekucijos bei trėmimai. To paties likimo susilaukė ir Pskovas bei Viatka. 
1480 metais Aukso Ordos chanas Achmedas surengė trečiąją ekspediciją, norė- 
damas priversti Maskvą mokėti duoklę. Jis tikėjosi Lenkijos — Lietuvos pagalbos, 
tačiau jos nesulaukė. Ivanas laikėsi tvirtai, ir Achmedas grįžo tuščiomis rankomis. 
Pasidarė aišku, kad Maskvos priklausomybė nuo Ordos galutinai pasibaigė. 
Maskva tapo laisva. Kaip tik tuo metu Ivanas pradėjo vadinti save caru ir „samo- 
deržavcu" (tai buvo rusiškieji „cezario“ ir „autokratoriaus“ ekvivalentai). Kaip ir 
Karolis Didysis prieš beveik 700 metų, pusiau barbariškas kunigaikštis kūrė savo 
įvaizdį ne kaip naujoviškos valstybės kūrėjas, bet veikiau kaip dar vienas senos, 
mirusios ir jau apraudotos romėnų imperijos gaivintojas. 

Trijų Karalių šventė, 1493 metų sausio 6 d., Kremlius, Maskva. Šventinės iškil- 
mės vyko puikioje didžiojo kunigaikščio asmeninėje koplyčioje Blagoveščensko 
sobore. Tai buvo dvyliktoji diena po Kalėdų, Kristaus gimimo švenčių pabaiga, tos 
dienos, kai Kristus pasirodė Trims Karaliams, paminėjimas. Skambūs balsai pra- 
dėjo giedoti senąja bažnytine slavų kalba pagal bizantiškąjį ritualą, nuo soboro 
kupolų ir freskomis išpuoštų sienų atsimušęs aidas kartojo jų žodžius. Ikonostasas, 
atskiriantis švenčiausiąją soboro dalį, buvo daug senesnis už jį patį. Ikonostasą 
sudarė kelios eilės ikonų, nutapytų žymiausių viduramžių dailininkų — Teofano 
Graiko, Andrejaus Rubliovo, Prochoro iš Gorodeco. Juodai apsirengę barzdoti 
dvasininkai sukiojosi po presbiteriją, atlikdami paruošiamąsias procedūras — ren- 
gėsi, smilkė, pridenginėjo paruoštas dovanas. 

Kadangi tai buvo Trijų Karalių diena, labiau įprastą šv. Jono Chrizostomo 
liturgiją pakeitė šv. Bazilijaus Didžiojo liturgija.“ Jos slaviškoji versija iš esmės 
tokia pat, kokią naudojo stačiatikiai Balkanuose. Nors tikintieji, kantriai stovintys 
už ikonostaso, ją ir žinojo, tačiau suprato ne daugiau, nei italai ar ispanai lotynų 
liturgiją. Viešosios pamaldos — Synaxis arba „Susirinkimas“ — prasidėjo, kai 
celebruotojai išėjo į navą ir diakonas pradėjo rečituoti taikos litaniją: „Taikos iš 
aukštybių ir gelbėti mūsų sielas meldžiam tavęs, Viešpatie. Taikos visame pasau- 
lyje...“ Po to skambėjo himnai, šventinės giesmės, psalmės, palaiminimai, Apaš- 
talų laiškų ir Evangelijos ištraukų skaitymas, maldos, vėl litanijos ir pagaliau 
cherubinų himnas (Trishagion). Evangelijos skaitymui po įprastinės įžangos 
buvo pasirinkta Evangelijos pagal Matą pradžia: 

Šventikas nusilenkęs ima Šventąjį Raštą ir kartu su žvakių nešėjais išeina pro šventąsias 

duris, pasisuka į vakarus ir sako: 

„Štai išmintis; būkime tvirti; pasiklausykime šventosios Evangelijos. Taika visiems“. 
Choras: „Ir tavo sielai". 

Diakonas: „Šventosios Evangelijos pagal Matą ištrauka“. 

Choras: „Garbė Tau, Viešpatie“. 

Šventikas: „Būkime atidūs“. 

Tada diakonas skaito Evangelijos ištrauką: 

(Jėzui gimus Judėjos Betliejuje karaliaus Erodo dienomis, štai atkeliavo į Jeruzalę išmin- 

čiai iš Rytų šalies ir klausinėjo: „Kur yra gimusis Žydų karalius? Mes matėme užtekant 

jo žvaigždę ir atvykome jo pagarbinti" (Mt 2, 1=27 

Antroji pamaldų dalis, Anafora (aukų atnašavimas), prasidėjo Didžiuoju įėji- 
mu, kai šventikų ir diakonų procesija apėjo navą su maldomis, smilkymu ir žvakė- 
mis. Po to buvo kalbamas Credo, ruošiama duona ir vynas, kalbama malda „Tėve 
mūsų“ ir dalijama Komunija. Per Komuniją choras giedojo „Priimkite Kristaus 
kūną, gerkite iš amžinojo gyvenimo šaltinio“. Stačiatikių papročiu šventikas į 
kiekvieną priimantį Komuniją kreipėsi vardu: „Viešpaties tarnas Ivanas valgo 
<...> mūsų Išganytojo Jėzaus Kristaus šventąjį kūną ir geria jo kraują, kad būtų 
atleistos jo nuodėmės ir jo lauktų amžinasis gyvenimas“. Po padėkos maldos 
šventikas išdalino pašventintą duoną, ištiesė tikintiesiems bučiuoti kryžių, o po 
to vėl grįžo į presbiteriją, jos varteliai buvo uždaryti. Baigiamuosius žodžius — 
„Viešpatie, leisk dabar Tavo tarnui eiti ramybėje“ — palydėjo himnai, pasibaigią 
šeštojo tono Contakion: 

Tu pasirodei esąs nepajudinamas Bažnyčios pamatas, 
Visai žmonijai tu siunti patikimą valdžią, 

Tavo patvirtintu paliepimu 

Bazilijus danguje paskelbtas pačiu švenčiausiu, 
Dabar, visada ir per amžių amžius. Amen. 

O toli nuo čia ir nieko apie tai maskviečiams nežinant kaip tik tuo metu „jūrų 
admirolas“ grūmėsi su viduržemio audromis — tai jo grįžimo į Ispaniją paskutinis 
etapas. Po savaitės jam buvo lemta išlipti į krantą Palos uoste. 

Tais metais Kalėdų šventės Maskvoje buvo nuspalvintos neįprastų emocijų. 
Mokyti vienuoliai jau kelinti metai pranašavo, kad tų metų pabaigos nebesulauks 
niekas. Stačiatikių skaičiavimais 1492 metų rugpjūtis — mėnuo, kai Kolumbas 
leidosi į tolimąją kelionę — reiškė septintojo tūkstantmečio nuo pasaulio sutvėri- 
mo pabaigą ir visur buvo pranašaujama, kad artinasi pasaulio pabaiga. Beje, nie- 
kas net nemėgino sudarinėti bažnytinio kalendoriaus ateinantiems metams. Nors 
stačiatikiai naudojosi tuo pačiu Julijaus kalendoriumi kaip ir lotynų Bažnyčia, jie 
kitaip skaičiavo anni mundi — pasaulio sutvėrimo metus. Tad Bizantijoje buvo 
įprasta bažnytinius metus pradėti rugsėjo 1. Tikėdami, kad septynios pasaulio 
kūrimo dienos yra tik septynių tūkstantmečių metafora, ir manydami, jog pasaulis 

buvo sukurtas 5509 metais pr. Kr., 1492 metus jie laikė 7000-aisiais nuo pasaulio 
kūrimo ir pačia tikėtiniausia Paskutiniojo Teismo diena. Kritinė data buvo rugpjū- 
čio 31 d. Jei ji praeitų be įvykių, pasaulio pabaigos reikėtų laukti gruodžio 31-ąją 
— paskutiniąją pasaulietinių metų dieną ir per patį Kristaus gimimo švenčių vidu- 
rį. Kai atėjo Trys Karaliai ir nieko neatsitiko, Maskva lengviau atsiduso.“? 

Faktiškai Maskva stovėjo ant naujo istorijos etapo slenksčio. Jos didysis kuni- 
gaikštis Ivanas III apie Paskutiniojo Teismo dieną negalvojo. Jis jau baigė įgy- 
vendinti savo didingus planus pertvarkyti Kremlių — „įtvirtintą miestą“ sostinės 
centre. Simbolinėmis ir ideologinėmis priemonėmis Ivanas III stengėsi skelbti 
Rusijos galybės mitą, kuris gerai derėtų su didėjančia Maskvos politine galia. 

Savuosius kremlius turėjo dauguma Rusios miestų, tačiau Ivano III pertvar- 
kytas Maskvos Kremlius pranoko visus. 1493 metų sausio mėnesį vos prieš kelis 
mėnesius baigta statyti jį supančią raudonų plytų sieną ir aukštus apvalius bokš- 
tus. Siena juosė netaisyklingos formos trikampį, kurio perimetras buvo apie 2,5 
kilometro — jos būtų pakakę apjuosti pusę Londono senamiesčio. Trikampio 
viduryje — erdvi atvira aikštė, aplink kurią stovėjo keturios cerkvės ir didžiulė 
kunigaikščio rezidencija. Apreiškimo soboras išsaugojo savo pirmykštį pavida- 
lą — jis buvo galutinai užbaigtas vos prieš trejetą metų. Šalia jo — Uspenijės 
soboras — Dangun ėmimo cerkvė, metropolito buveinė. Uspenjės soborui dabar 
buvo trylika metų. Jį pastatė architektas iš Bolonijos Arystoteles Fioravanti, 
kuriam reikėjo senąjį Vladimiro stilių pritaikyti naujiems reikalavimams. Soboras 
tapo Maskvos bažnytinės architektūros standartu. Jo viduje buvo didelė atvira 
erdvė be galerijų, su kupolais ir skliautais apvainikuotais skyriais. Nepakartoja- 
mu stiliumi, kuriam būdingos ryškios spalvos ir pailgos figūros, soboro freskas 
dar tebetapė Dionisijus Graikas. Iš kitos pusės — Razpoloženije cerkvė, užbaig- 
ta prieš septynerius metus. Archangelo soboras su renesansiniu fasadu kol kas 
buvo dar tik architekto brėžiniuose. Granovitaja palata, pastatyta Marco Rulto 
ir Pietro Solano (ji taip pavadinta todėl, kad jos fasadas išklotas briaunuotais 
akmenimis), buvo ką tik užimta Ivano dvariškių. Prieš tai jie kelerius metus 
gyveno mėgstamiausio caro ministro namuose. Šie rūmai pastatyti ten, kur anks- 
čiau kelis šimtmečius stovėjo mediniai Ivano pirmtakų namai. Nedaug sostinių 
krikščioniškajame pasaulyje, nebent Roma ir Konstantinopolis, galėjo pasigirti 
tokia prabanga. 

„Briaunuotuosiuose rūmuose“ dėl įtakos Ivano aplinkoje varžėsi dvi valdingos 
moterys — Sofija Paleolog, jo antroji žmona, ir Elena Stepanovna, jo marti. Sofija, 
paskutiniojo Bizantijos imperatoriaus dukterėčia, ištekėjo už Ivano mirus jo pir- 
majai žmonai Marijai Tverietei. Jai rūpėjo apginti savo septynių vaikų, visų pirma 
trylikamečio Vasilijaus interesus. Elena buvo Moldavijos valdovo Stepono IV 
duktė ir neseniai mirusio Ivano Jaunesniojo, Ivano III pirmojo palikuonio ir įpė- 
dinio našlė. Jai rūpėjo apginti savo devynmečio sūnaus Dmitrijaus interesus. 1493 
metais Ivanas III vis dar buvo neapsisprendęs, ką paskirti savo įpėdiniu: sūnų 
Vasilijų ar anūką Dmitrijų; pakaitomis jis linkdavo čia prie vieno, čia prie kito. 
Tad iš pažiūros rami atmosfera Kremliuje buvo smarkiai įelektrinta““. 

(1) Marija Tverietė = Ivanas III = Sofija Paleolog (2) 
(1440— 
1505) 
Elena = Aleksandras, Lietuvos 
didysis kunigaikštis 


Elena = Ivanas Jaunesnysis 


Stepanovna | (mirė 1490 m.) Marija 
Moldavietė 
Vasilijus (caras 1505— 1530 m.) 
Dmitrijus Jurijus 
(1483 — 1509) Dmitrijus 
Semionas 
Ivanas 
Andrejus 


Ivaną III Rusijoje visi prisimena kaip carą, kuris nusimetė totorių jungą. Tačiau 
teisingiau būtų laikyti tipišku totorių finansinių, karinių ir politinių metodų atsto- 
vu. Ivanas III naudojosi nepatvariomis sąjungomis su chanais ir kunigaikščiais 
totorių jungui pakeisti Maskvos jungu. Kovoje su Aukso Orda, kurios hegemoni- 
ją Ivanas III galutinai atmetė 1480 metais, jo artimiausias sąjungininkas buvo Kry- 
mo chanas, padėjęs jam susiaurinti jo brolių krikščionių kunigaikštysčių autono- 
miją tiek, kiek totoriai niekada net nemėgino. Maskvos nuomone (vėliau ji tapo 
monopoline), Ivanas Didysis atstatė rusų hegemoniją, tačiau Novgorodo ar Pskovo 
gyventojų nuomone, jis buvo tikras Antikristas, geriausių Rusijos tradicijų griovė- 
jas. Kai atėjo laikas rašyti testamentą, jis pavadino save, kaip kadaise ir jo tėvas, 
„didžiai nuodėmingu Dievo tarnu““", 

Ivanas III pirmą kartą pasivadino caru (cezariu) prieš dvidešimt metų sutartyje 
su Pskovo respublika, tikriausiai norėdamas pasigirti savo pranašumu prieš visus 
kitus vietinius kunigaikščius; tai jis kelis sykius pakartojo įvairiomis progomis ir 
XV amžiaus devintajame dešimtmetyje. Tačiau caro titulas, nors ir buvo šiek tiek 
aukštesnis už didžiojo kunigaikščio, vis dėlto neprilygo bizantiškajam basileus 
titului. Visą imperatoriaus didybę jis galėjo pasiekti tik papildęs jį visais kitais 
imperijos atributais. Juk cezario titulas galų gale tinka ir imperatoriams-bendra- 
valdžiams bei aukščiausiojo augusto pavaduotojams. 

1489 metais Ivanas III svarstė dar vieną pasiūlymą. Vedant derybas su Habs- 
burgais buvo pasakyta, kad iš popiežiaus jis gali išsirūpinti karaliaus karūną. Kara- 
liaus statusas tikriausiai būtų padidinęs jo prestižą Vakaruose. Tačiau rex arba 
korolj titule buvo konotacijų, kurios žeidė maskvėnų garbę. [kRaL] Priimti jį būtų 
reiškę tokią pat menamą tikrojo tikėjimo išdavystę, kokią graikai padarė Floren- 
cijoje. Tad Ivanas atsisakė, paaiškindamas: „Mano pirmtakai palaikė draugiškus 
santykius su imperatoriais, kurie kadaise atidavė Romą popiežiui"““, Tačiau vieną 
dalyką jis vis dėlto padarė — pasiskolino Habsburgų imperinę emblemą, tad nuo 
XV amžiaus paskutiniojo dešimtmečio dvigalvis erelis kaip valstybės simbolis ėmė 
rodytis ne tik Vienoje ar Konstantinopolyje, bet ir Maskvoje. [aaura] 

Be būgštavimų dėl pasaulio pabaigos, Maskvos Bažnyčia ir šiaip išgyveno 
didelio netikrumo laikotarpį. Ji nutraukė ryšius su Konstantinopolio patriarchu, 
tačiau vis dar nerado savo tikrojo vaidmens. Skirtingai nei Kijevo metropolitas, 
gyvenęs Lietuvoje, Maskvos metropolitas buvo renkamas savųjų vyskupų ir vado- 
vavo bažnytinei organizacijai, kuri nepripažino jokios viršenybės. Keturiasdešimt 
metų sunkiai sekėsi suderinti tokią padėtį su tuo, kad nėra imperatoriaus, ir su 
bizantine tradicija, kur Bažnyčia ir valstybė neatskiriamos. Kaip negalėjo būti 
imperatoriaus be tikrojo tikėjimo, taip negalėjo būti ir tikrojo tikėjimo be impe- 
ratoriaus. Kai kurie puoselėjo viltį, kad stačiatikių krikščionių imperatorius vėl 
atkariaus Konstantinopolį — tai buvo „Didžioji idėja“. Kiti tikėjosi vienaip ar 
kitaip susitarti su lotyniškuoju vokiečių imperatoriumi. Tačiau tokia mintis buvo 
atmesta. Maskvai liko tik viena alternatyva — padaryti taip, kaip seniau padarė 
Serbija ir Bulgarija, — susirasti savo imperatorių. 

Tačiau pirmiausia reikėjo kuo skubiau sudaryti naują paschalinį kanoną, 
nustatantį Velykų datas aštuntajam tūkstantmečiui. Kaip tik tam metropolitas 
Zosima ir skyrė daugiausia dėmesio 1492 metų rudenį. „Laukiame mūsų Vieš- 
paties atėjimo, — rašė jis įžangoje, — tačiau negalime nustatyti jo atėjimo valan- 
dos“. Po įžangos jis įdėjo ir trumpą istorinę apžvalgą. Pasak jos, Konstantinas 
įkūrė „Naująją Romą, o šv. Vladimiras apkrikštijo Rusią“. Dabar Ivanui III buvo 
lemta tapti „naujojo Konstantinopolio — Maskvos naujuoju imperatoriumi Kon- 
stantinu"“". Tai pirmasis netiesioginis tos genealogijos, kuria nuo šiol Maskva 
ketino puoštis, paminėjimas. 

Taip pat 1492 metais ir taip pat pirmą kartą „naujajam Konstantinopoliui — 
Maskvai“ buvo prikabinta kita, labiau paplitusi „Trečiosios Romos“ etiketė. Tais 
metais Novgorodo arkivyskupas Genadijus tariamai gavęs Romos legendos apie 
Baltąjį Klobuką vertimą su pratarme, paaiškinančia kaip tos legendos rankraštis 
buvo rastas Romoje. Mokslininkai nesutaria dėl šio teksto amžiaus: kai kurios jo 
dalys galėjo būti pridurtos vėliau. Tačiau gan nereikšminga tai, kad pratarmėje 
aiškiai užsimenama apie Maskvą kaip apie „Trečiąją Romą“. Tos įžangos auto- 
riumi kai kas laiko žinomą vertėją, vertusį ir Ezros Apokalipsę. Šis veikalas buvo 
sudėtinė arkivyskupo Genadijaus plano aprūpinti Maskvos Bažnyčią pilna Bibli- 
jos versija, ekvivalentiška lotyniškajai Vulgatai, dalis“. 

Privertus paklusti rusų kunigaikštystes, Maskvos imperinės ambicijos, savaime 
aišku, būtų nukrypusios į jos vakarinę kaimynę — Lietuvos Didžiąją Kunigaikš- 
tystę. Lietuva pasinaudojo mongolų įsiveržimais ir plėtėsi, prijungdama vis naujus 
buvusios Rusios gabalus, lygiai taip, kaip anksčiau darė Maskva. XV amžiaus 
pabaigoje Lietuva, kaip ir Maskvos valstybė, valdė didelę teritoriją, daugiausia 
Dnepro baseine, kuri tęsėsi nuo Baltijos jūros krantų iki Juodosios jūros. 

Tačiau Lietuva nuo Maskvos skyrėsi tuo, kad buvo atvira Vakarų įtakoms. 
Daugiau nei šimtą metų Didžioji Kunigaikštystė klestėjo personalinės unijos su 
Lenkija sąlygomis. Paskutiniajame XV amžiaus dešimtmetyje Lietuvos dvaras 
Vilniuje ir valdantysis katalikiškasis elitas jau buvo smarkiai sulenkėjęs kalbos ir 
politinės kultūros atžvilgiais. Lietuvos valdančioji dinastija valdė ne tik Lenkiją 

ir Lietuvą, bet ir Bohemiją bei Vengriją. Priešingai nei Maskva, Lietuva toleravo 
didelę religinę įvairovę. Romos katalikų vyresnieji netrukdė nei stačiatikių krikš- 
čionių kiekybiniam dominavimui, nei nuolatiniam žydiškų elementų antplūdžiui. 
Be to, Lietuvos stačiatikių Bažnyčia nenutraukė ryšių su Konstantinopoliu ir liko 
ištikima senosioms bizantinėms tradicijoms. Kijevo metropolitas galėjo labai rim- 
tai priešintis Maskvos separatistiniam kursui, skaldžiusiam slavų stačiatikius ir 
nepermaldaujamai vedusiam prie Rusijos stačiatikių Bažnyčios atsiskyrimo. 

1493 metų sausio mėnesį Maskvos santykiuose su Lietuva išryškėjo naujas 
posūkis. Prieš šešis mėnesius mirė Kazimieras Jogailaitis, Lenkijos karalius ir 
Lietuvos didysis kunigaikštis, padalindamas savo valdas antrajam ir trečiajam 
sūnums. Lenkijos karalystė atiteko Janui Olbrachtui, o Lietuva — viengungiui 
Aleksandrui. (Vyriausias Kazimiero Jogailaičio sūnus jau buvo Bohemijos ir 
Vengrijos karalius.) Ivanas III įžvelgė atsiradusias galimybes. Jis ėmė rengti 
pasiuntinius kelionei į Vilnių, kad pradėtų derybas dėl Lietuvos didžiojo kuni- 
gaikščio Aleksandro politinių vedybų su jo dukterimi Elena. Kartu jis stengėsi 
sukurti sąlygas, kurios pakirstų ligtolinį šių dviejų valstybių modus vivendi. Pir- 
mą kartą Maskvos istorijoje jis davė savo pasiuntiniui nurodymus reikalauti pri- 
pažinti lig tol negirdėtą jo titulą — gosudarj vseja Rusi — (visos Rusijos valdo- 
vas)“. Tai buvo klasikinis dvigubo diplomatinio žaidimo pavyzdys: viena vertus, 
draugiškas, o kita vertus, priešiškas nusistatymas. Ivanas sumaniai siekė, kad 
Lietuva prisiimtų įsipareigojimus, kurie vėliau leistų ginčytis dėl visų rytinių sla- 
vų ateities. 

Kad pasiektų savo, Ivanas surežisavo sensacingą spektaklį. Prieš Kalėdas jo 
paliepimu buvo suimti du lietuviai, dirbę Maskvos Kremliuje. Ivanas apkaltino 
juos mėginimu jį nunuodyti. Kaltinimai Janui Lukomskiui ir Motiejui Lenkui 
skambėjo nelabai įtikinamai, tačiau jų kaltumas ar nekaltumas mažai ką tereiškė. 
Jie buvo laikomi atvirame narve ant užšalusios Maskvos upės, kad visi galėtų 
matyti, o Ivano pasiuntinių į Lietuvą išvykimo išvakarėse tame narve sudeginti 
gyvi“. Kai nuo didelio karščio ledas ištirpo ir sunkus geležinis narvas paskendo 
kartu su suanglėjusiais jame buvusių aukų kūnais, o virš prasivėrusios eketės 
iškilo garų stulpas, nereikėjo labai lakios vaizduotės suprasti, kad ši scena kai ką 
byloja apie Lietuvos politinę ateitį. 

„Visos Rusijos valdovo“ titulas nebuvo tvirtai pagrįstas nei istoriškai, nei to 
meto realijomis. Jį galima priskirti tokios pat rūšies pretenzijoms, kokias Anglijos 
karaliai reiškė Prancūzijai. Paskutiniuoju XV amžiaus dešimtmečiu, praslinkus 
apie 250 metų nuo to laiko, kai buvo sunaikinti visi suvienytos Kijevo Rusios 
pėdsakai, jo įtikimumas buvo neką didesnis negu, tarkim, jei Prancūzijos kara- 
lius, kovodamas su vokiečių imperija, būtų pasiskelbęs „visų frankų valdovu". 
Tuo metu jis prieštaravo ir tam identitetui, kuriuo Lietuvos rutėnai atsiribojo nuo 
Maskvos rusų. Tiesą sakant, visa tai atrodė taip nerealu, kad lietuviai sutiko tai 
priimti kaip nedidelę kainą už Ivano palankumą. Patys to nesuvokdami, jie padė- 
jo kertinį akmenį toms Maskvos teritorinėms ambicijoms, kurias ji stengėsi rea- 
lizuoti per ateinančius 500 metų. 

Taigi 1493 metais jau susiformavo visi trys svarbiausi Trečiosios Romos ideo- 
logijos elementai. Buvo stačiatikių Bažnyčios autonominė šaka, ieškanti impera- 
toriaus; buvo kunigaikštis, susigiminiavęs su paskutiniuoju Bizantijos impera- 
torium, jau vadinantis save caru; galiausiai buvo ir pretenzijos į visos Rusijos 
valdovo titulą. Trūko tik tinkamo išradingo ideologo, kuris sulydytų visus tuos 
elementus į kokią nors mistinę teoriją, taip reikalingą ryškiai teokratinei valsty- 
bei. Ir toks žmogus pasitaikė po ranka. 

Filotejus Pskovietis (apie 1450 — 1525 m.) buvo mokytas vienuolis iš Eleazaro 
vienuolyno Pskove. Jis žinojo Ezros ir Danieliaus biblines pranašystes, Serbijos ir 
antrosios Bulgarijos imperijos istorinius precedentus, Pseudometodijaus raštus 
bei Manasses kroniką ir legendą apie Baltąjį Klobuką. Tačiau tokia žinių sankau- 
pa, kuria jis disponavo, nebuvo koks nors ypatingas, išskirtinis reiškinys. Labiau 
neįprastas Filotejaus noras panaudoti visa tai Maskvos kunigaikščių labui. Psko- 
vas, kaip ir Novgorodas, labai bijojo Maskvos. Dauguma jo vienuolių buvo atkak- 
lūs Maskvos priešai. Kai jie savo kronikose minėdavo Nabuchodonosoro sapną 
ar keturis žvėris iš Danieliaus regėjimų, tai padarydavo taip, kad matytųsi, jog 
Nabuchodonosorą tapatina su Maskva. O Filotejus dėl kažkokių priežasčių buvo 
pasiruošęs faktus pateikti taip, kad jie kalbėtų Maskvos naudai. 1493 metais, jau 
pradėjęs penktąją dešimtį, savo vienuolyne jis neturėjo tokių pareigų ar valdžios, 
kuri leistų vėliau tapti igumenu (abatu); be to, dar nebuvo parašęs nė vieno iš tų 
viešų laiškų, kuriems buvo lemta jį išgarsinti. Tačiau tie Bažnyčios procesai, kurie 
vėliau suformavo jo pažiūras, jau vyko. Ilgainiui Filotejus tapo visų krikščionių 
visiško paklusimo carui ir visiškos opozicijos lotynų Bažnyčiai šalininku. Savo 
laiške Ivano įpėdiniui jis ragina naująjį carą valdyti teisingai, nes pasaulis jau 
įžengia į paskutinį savo istorijos etapą: 

O dabar sakau Tau, dievobaimingasis care, — suprask ir įsidėmėk: visos krikščioniško- 

jo pasaulio imperijos susivienijo Tavo imperijoje. Nes žlugo jau dvi Romos, liko tik 

trečioji; o ketvirtosios nebus. Tavo Krikščioniškoji imperija, kaip tvirtina didysis teolo- 

gas, nežus. O Bažnyčiai išsipildys palaimintojo Dovydo žodžiai: „ji yra mano amžinojo 
poilsio vieta" < > 

Vėliau laiške Munechinui Filotejus koneveikė „astrologus ir lotynus": 

O dabar vien tik Šventoji Visuotinė Apaštališkoji Rytų Bažnyčia spindi Visatoje skaisčiau 

už saulę; ir tik didysis pravoslaviškasis Romos caras, kaip Nojus su savo arka išgelbėtas 

nuo potvynio, vadovauja tai Bažnyčiai <...>)? 

Štai šitaip, praėjus dvidešimčiai metų nuo Ivano III mirties, tačiau akivaizdžiai 
įkvėpta jo politikos, buvo galutinai suformuluota Bažnyčios ir Valstybės ideolo- 
gija, nepalikusi nė mažiausios erdvės kokiam nors kompromisui. 

Vėliau Rusijoje įsivyravo nuomonė, kad Rusija paprasčiausiai paveldėjo 
Bizantijos mantiją. O iš tikrųjų, nors bizantinė forma ir buvo išsaugota, tačiau 
bizantiškojo etoso turinio joje nebebuvo. Maskvos ideologus mažai tedomino 
Rytų romėniškosios krikščionybės universalūs ir ekumeniniai idealai. Žymiau- 
sias tų klausimų specialistas istorikas „Trečiosios Romos“ ideologiją pavadino 

„apgaulingu pakaitalu“. „Krikščioniškasis Bizantijos universalizmas buvo trans- 
formuotas ir iškraipytas, įspraudžiant jį į daug siauresnius Maskvos nacionalizmo 


Ivano III valdymo pabaigoje Maskvos teologiją sutrikdė pora tarpusavyje 
susijusių ginčų, kurie buvo išspręsti labiausiai nekompromisinių elementų nau- 
dai. Vienas iš jų vyko dėl židovstvujuščyje („žyduojantys“) judėjimo vardu žino- 
mos sektos pažiūrų. Antrasis siejosi su skandalu dėl krikščionių vienuolynų, 
turtėjančių iš jų valdomų žemių. Prieš „žyduojančius“ ir prieš „žemvaldžius baž- 
nytininkus" nukreipto sąjūdžio įkvėpėjas buvo Volokamsko vienuolyno igumenas 
Josifas. 

Bažnytinės žemės buvo neatskiriama Maskvos Bažnyčios dalis. Tačiau tam 
priešinosi puritoniškų vienuolių grupė, kuriai vadovavo „Užvolgės vyresnieji“, 
puoselėję senąsias vienuolijos atsiskyrėliškas tradicijas. Atrodo, kad Ivanas III 
buvo parengęs vienuolynų turto sekuliarizacijos planą, tačiau perkalbėtas jo 
atsisakė. Šie klausimai iškilo į pirmą vietą tuoj po Ivano III mirties, kai buvęs jo 
favoritas Patrikejevas, dabar tapęs vienuoliu, išleido stačiatikių kanoninės teisės 
žinyno Nomocanon naują laidą. Vienas iš Patrikejevo bendrininkų, Maksimas 
Graikas, pasiūlęs „nesavininkiškąją“ Bažnyčios žemių valdų interpretaciją, vos 
išvengė mirties. 

Dar didesnes aistras sukėlė „žyduojantys“. Jie atsirado XV amžiaus aštuntaja- 
me dešimtmetyje Novgorode, kur, kaip manoma, sudarė prieš Maskvą nukreiptą 
grupuotę. Jų teiginiai esą buvę inspiruoti Lietuvos ir Lenkijos žydų; sakoma, kad 
grupuotės nariai slapta išpažinę judaizmą. Atrodo, kad jų veikla caro nejaudino, 
nes jis vieną tuo įtariamą novgorodietį paskyrė vyriausiu Uspenijės soboro šven- 
tiku; galimas dalykas, kad juos palaikė Elena Stepanovna. Nors 1490 metais 
buvo susirinkęs sinodas nagrinėti kaltinimų antitrinitaryste ir ikonoklazmu, jie ir 
toliau sukiojosi aukščiausiuose sluoksniuose. Tačiau igumenas Josifas nenurimo. 
1497 metais savo traktate Prosvetitelj („Švietėjas“) jis vyriausiu „žyduojančiu ir 
sodomitu“ ir „šlykščiu piktu vilku“ pavadino ne ką kitą, o patį metropolitą Zosi- 
mą)“ Igumenas Josifas ir jo bendrininkas arkivyskupas Genadijus žavėjosi ispanų 
inkvizicija; ir jų uolumas galų gale buvo atlygintas dideliu auto-da-fe. Jiems 
pavyko įtikinti savo tautiečius — tai ne sykį vėliau kartojosi Rusijos istorijoje — 
kad blogis eina iš Vakarų. O tuo metu Vakarai visų pirma reiškė Novgorodą, o 
po jo — Lenkiją-Lietuvą. 

Ivano III diplomatija irgi buvo nukreipta ta linkme““. Diplomatai tais laikais 
veikė nepaprastai lėtai. Maskvos pasiuntiniams prireikdavo nuo šešių mėnesių iki 
ketverių metų sugrįžti iš kitų šalių ir išdėstyti kelionės rezultatus. Atvykę į pasky- 
rimo vietą pasiuntiniai dažnai pamatydavo, kad situacija ten nebeatitinka jų gau- 
tų instrukcijų. Tačiau net esant tokiai padėčiai, buvo aišku, kad XV amžiaus 
paskutiniojo dešimtmečio pabaigoje Lietuvos sutramdymas tapo pačiu svarbiausiu 
Maskvos tikslu. Ivano III tėvas ištisus dešimtmečius taikiai sugyveno su Lietuva, 
o mirdamas pavedė Ivaną ir jo motiną „savo brolio Lenkijos karaliaus ir Lietuvos 
didžiojo kunigaikščio Kazimiero" globai.?“ Dabar visa tai buvo peržiūrėta. 

1493 metais Ivanas III jau turėjo už savo pečių beveik dvidešimt metų aktyvios 
diplomatinės veiklos. Jo veiksmus vienijanti gija buvo pastangos trukdyti Jogai- 
laičiams ir apsupti juos. Savo sutartimi su Moldavijos valdovu Steponu IV, sutvir- 
tinta jo sūnaus vedybomis, jis veltui stengėsi sutrukdyti Moldavijai reikšti pagar- 
bą Lenkijos karaliui. Jo planui sudaryti su Vengrija paktą, nukreiptą prieš 
Jogailaičius, sutrukdė netikėta Motiejaus Korvino mirtis ir Vladislovo Jogailaičio 
išrinkimas Vengrijos karaliumi. Jis net buvo užmezgęs ryšį su nepriklausomais 
Mazovijos kunigaikščiais. Pradedant 1486 metais Ivanas III ne kartą pasikeitė 
pasiuntiniais su Habsburgais, kurie iki tol Maskvą neteisingai laikė Lietuvos lenu. 
1491 metais Austrijos pasiuntinys Jorgas iš Thurno bendrais bruožais sudarė prieš 
Jogailaičius nukreiptos didelės koalicijos planą. Ją turėjo sudaryti Vokietijos 
imperija, Teutonų riteriai, Moldavija ir totoriai. 1493 metų sausio mėnesį Ivano 
III pasiuntinys Jurijus Trachianovas vijosi Maksimilianą net iki Kolmaro, tačiau 
pasirodė, kad imperatorius jau susitaikė su Jogailaičiais ir dabar jį labiau domino 
Kryžiaus žygis. Ivano III santykiuose su Krymu antilietuviškas elementas irgi 
so Orda; 1491 metų birželio mėnesį jis pasiuntė tris armijas padėti išsklaidyti 
stovyklas, kurias Aukso Orda įsirengė prie Dnepro žiočių. Tačiau Ivanas III nega- 
lėjo nematyti, kad Maskvos pamaloninti totoriai daugiausia energijos skyrė Len- 
kijos ir Lietuvos puldinėjimui. 

1492 — 1493 metų žiemą vyko atsitiktiniai pasienio susidūrimai tarp Maskvos ir 
Lietuvos. Keli pasienio kunigaikštėliai perėjo iš vienos pusės į kitą. Riazanės kuni- 
gaikštis ruošėsi atremti baudžiamąją ekspediciją, organizuotą lietuviškojo Smo- 
lensko vaivados. Maskvos kariuomenė, gavusi įsakymą užimti Viazmos miestą prie 
Dnepro ištakų, leidosi į žygį praėjus vos kelioms dienoms nuo Maskvos taikos 
misijos išvykimo į Vilnių. Galima tik spėlioti, kas labiau rūpėjo Ivanui III — karas 
ar taika. 

Tad šiame atradimų amžiuje Maskva, nors ir buvo toli, ne visiškai izoliuota. 
Visas grįžtančias Maskvos pasiuntinybes lydėjo užsienio inžinieriai, architektai, 
artileristai; kasmet atvykdavo vokiečių ir lenkų pirkliai didelių partijų kailių. Tie- 
sa, nebuvo tiesioginių ryšių nei su Anglijos Tiudorais, nei su Prancūzijos Valua, 
nei su Ferdinando ir Izabelės Ispanija. Prekyba su Nyderlandais per Baltijos jūrą 
įstrigdavo Livonijoje, o kelias aplink Šiaurės ragą dar nebuvo įsisavintas, tačiau 
su likusia Europos dalimi Maskva turėjo gerą susisiekimą. Šiaurėje „Vokiečių 
kelias“ per Novgorodą vedė į Revelį ar Rygą, o iš ten jūra į Liubeką. Sausumos 
keliai per miškus ėjo į vakarus iki sienos netoli Smolensko, o iš ten į Vilnių ir 
Varšuvą. Ivanas III sukūrė pašto skyrių su pašto arkliais tinklą ir savo testamente 
paliepė jį išlaikyti“. Pietuose senieji upių keliai greit nugabendavo keleivius į 
Kaspijos ar Juodąją jūras, o iš ten laivais buvo galima pasiekti bet kurią Vidur- 
žemio jūros regiono vietą. Nepaisant Osmanų turkų ekspansijos, Maskva vis dar 
palaikė glaudžius ryšius su senuoju Bizantijos pasauliu, t. y. su Balkanais, Grai- 
kija ir ypač su Atono kalnu, o per Graikiją ir su Italija. 

Geografinių atradimų darė ir pati Maskva. 1466 — 1472 metais Tverės pirklys 
Afanasijus Nikitinas (mirė 1472 m.) šešerius metus keliavo po Persiją ir Indiją. 

Jis išvyko per Baku ir Ormuzą, o grįžo per Trapezundą ir Kafą. Savo nuotykius 
Nikitinas aprašė vienoje iš pirmųjų kelionių knygų Choždenije za tri morja 
(„Kelionė už trijų jūrų“). Dešimčia metų vėliau Saltykovo ir Kurbskio karinė eks- 
pedicija už Uralo pasiekė Irtyšiaus ir Obės ištakas (šio žygio mastai prilygsta 
Lewiso ir Clarko žygiui Amerikoje po 300 metų). 1491 metais du lobių ieškotojai 
vengrai pasiekė arktinių Pečioros intakų ištakas ir ten rado sidabro ir vario. Tik- 
riausiai šio atradimo paskatintas 1493 metų sausio mėnesį į Maskvą atvyko lobių 
ieškotojas iš Austrijos Snupsas su imperatoriaus Maksimiliano laiškais, kuriuose 
buvo prašoma leisti jam ištirti Obės baseiną. Kadangi Ivano III ryšiai su Habsbur- 
gais jau nebedomino, Snupsas susilaukė neigiamo atsakymo. 

Kai dėl „jūrų admirolo“, tai žinios apie jo atradimus Maskvą pasiekė po ket- 
virčio amžiaus per Maksimą Graiką. Maksimas Graikas (Michailas Trivolis, apie 
1470— 1560 m.) priklausė nykstančiam Bizantijos pasauliui, kurio dalys vis dar 
sudarė vieną kultūrinį regioną. Jis gimė Artos vietovėje Osmanų valdomame Epi- 
re; iš ten jo šeima persikėlė į Venecijai priklausančią Korfu salą. 1493 metais 
Maksimas Graikas buvo Florencijoje, ten mokėsi pas platoniečius, klausėsi 
Savonarolos pamokslų ir pritarė jiems. Studijas tęsė Venecijoje ir Mirandoloje, 
ten specializavosi graikų tekstų egzegezės srityje, o paskui priėmė dominikonų 
ordino įžadus paties Savonarolos vienuolyne San Marko vietovėje. Vėliau, jau 
kaip vienuolis Maksimas, jis dešimt metų dirbo vertėju Vatopedžio vienuolyne 
ant Atono kalno panortodoksinėje ir graikų-slavų aplinkoje, kur nesijautė skilimo 
tarp stačiatikių ir katalikų tradicijų. Jis buvo pakviestas į Maskvą sutvarkyti caro 
turimą graikų ir bizantiečių rankraščių kolekciją, nes Maskvos vienuolių jau 
nebemokė kaip juos iššifruoti. Tačiau netrukus Maksimas Graikas susikirto su 
Maskvos Bažnyčios radikaliosios linijos šalininkais, kurie apkaltino jį kerais, šni- 
pinėjimu ir Konstantinopolio patriarcho gerbimu. Maksimui Graikui pavyko atlai- 
kyti daug metų trukusį įkalinimą, vėliau jis asmeniškai susipažino su Ivanu IV ir 
mėgavosi jo globa. Jis buvo „vienas iš paskutiniųjų tos rūšies atstovų""", 

Maksimo raštuose, kurie pasirodė XVI amžiaus šeštajame dešimtmetyje, mini- 
ma „didelė sala, vadinama Kuba"'?. Be jokios abejonės, tuo metu jis jau gerai 
žinojo apie Kolumbo lankymąsi Karibuose. Kadangi Maksimas tris dešimtmečius 
praleido Maskvos kalėjimuose, tai būtų logiška manyti, kad šią žinią jis atsivežė 
pirmąkart atvykdamas į Maskvą 1518 metais, praėjus 25 metams nuo Kolumbo 
pirmosios kelionės. 

Vienas iš nuostabių istorinių sutapimų yra tai, kad šiuolaikinės „Rusijos“ ir 
šiuolaikinės „Amerikos“ ištakų reikia ieškoti tais pačiais 1493 metais. Europiečiai 
sužinojo apie Naująjį Pasaulį išvydę jį kaip tik tuo metu, kai Maskvos gyventojai 
pamatė, kad dar neatėjo jų Senojo Pasaulio pabaiga. 

Renesansas ir reformacija, apie 1450—1670 m. 


Renesansui būdingas stiprus nerealumo pojūtis. Tas mąstymo būdas, kuris 
tariamai turėtų skirti šiuolaikinę Europos civilizaciją nuo viduramžių krikščio- 
niškojo pasaulio ir nuo kitų neeuropinių civilizacijų, tarkim, islamo, neturėjo nei 
aiškios pradžios, nei pabaigos. Labai ilgą laiką jis buvo tik negausaus intelek- 
tualų elito monopolis ir jam teko varžytis su konkuruojančiomis mąstymo ten- 
dencijomis, senąja ir naująja. Vadinamajame „renesanso ir reformacijos amžiu- 
je“, kurio pradžia tradiciškai laikomi maždaug 1450 metai, jis galėjo dominti tik 
nedaugelį. Buvo dideli Europos visuomenės sluoksniai ir dideli jos teritorijos 
plotai, kur šis mąstymas neturėjo jokios įtakos. Nors jis kažkaip ir tapo svar- 
biausiu tos epochos bruožu, tačiau buvo atskirtas nuo pagrindinių kasdieninio 
politinio, socialinio ir kultūrinio gyvenimo aspektų. Ši mąstysena buvo netipiška 
ir nereprezentatyvi, tačiau nepaprastai reikšminga. Kaip ir nuostabiosios Sandro 
Botticellio figūros — vienos iš įstabiausių renesanso pasireiškimų — puikioji 
Primavera (1478) arba Veneros gimimas (apie 1485), jis tarsi nelietė kojomis 
žemės. Jis pleveno virš pasaulio, iš kurio buvo kilęs — bekūnė abstrakcija, nau- 
joji gaivinanti dvasia. 

Susidūrę su šia problema, daugelis to periodo istorikų atsisakė ankstesnių 
pažiūrų. Jau nebemadinga tiek daug rašyti apie tuos mažumą dominusius daly- 
kus. Tokios temos kaip humanistinė mintis, reformacijos teologija, mokslo atra- 
dimai, užjūrių tyrinėjimai turėjo užleisti vietą materialinių sąlygų, viduramžių 
palikimo tęstinumo ir visuotinių tikėjimų (ar netikėjimų), priešingų aukštajai kul- 
tūrai, tyrimui. Profesionalų dėmesio centre atsidūrė magija, valkatavimas, ligos 
arba katastrofiškas gyventojų skaičiaus sumažėjimas kolonijose. Tokia pataisa 
pati savaime gal ir labai reikalinga, tačiau pamiršti Leonardą da Vinci ar Liuterį 
ne mažiau keista kaip kadaise buvo keista ignoruoti Nostradamą arba Millerį iš 
Friuli. Niekas, kas nori žinoti, kodėl XVII amžiaus vidurio Europa taip skyrėsi 
nuo XV amžiaus Europos, negali sau leisti apeiti tradicinių temų. 

Tačiau net tokiu atveju neapdairiam skaitytojui reikia kai ką priminti. Rene- 
sanso ir reformacijos epochos pasaulis buvo pranašavimų, astrologijos, stebuklų, 
užkeikimų, kerų, nekromanijos, žiniuonių, vaiduoklių, pranašingų ženklų, fėjų 
pasaulis. Magija ir toliau lenktyniavo ir sąveikavo su religija ir mokslu. Tiesą 
sakant, magija tarp paprastų žmonių gyvavo dar du šimtmečius ar net daugiau, 
sugyvendama su naujomis idėjomis'. Tad peršasi išvada, kad tas „ankstyvasis 

šiuolaikinis periodas“ gal apskritai nebuvo toks jau šiuolaikinis. Nepaisant pasė- 
tos naujos sėklos, jis galėjo turėti daugiau bendra su viduramžiais, kurie ėjo prieš 
jį, negu su švietimo epocha, kuri ėjo po jo. 


*kk 


Todėl apibrėžti renesansą nėra lengva. Lengviausia pasakyti, kuo jis nebuvo. 
Vienas amerikiečių istorikas skundėsi: „Nuo tada, kai renesansas išrado pats save 
prieš šešetą šimtmečių, taip ir nepavyko susitarti, kas gi jis yra““. Pavyzdžiui, tik 
renesanso požymiu negalima laikyti išaugusio susidomėjimo klasikiniu menu bei 
mokslu, kadangi tas susidomėjimas pradėjo reikštis jau nuo XII amžiaus. Be to, 
jis nebuvo ir visiškas viduramžių vertybių atmetimas ar staigus sugrįžimas prie 
graikų ir romėnų pasaulėžiūros. Ir jau tikrai jis nereiškė sąmoningo krikščioniš- 
kojo tikėjimo atmetimo. Terminas renatio („atgimimas“) buvo graikų teologinio 
termino palingenesis, naudoto „dvasinio atgimimo" ar „prisikėlimo iš numirusių" 
prasme, lotyniška kalkė. Renesanso esmę sudaro ne koks nors staigus klasikinės 
civilizacijos atradimas iš naujo, o veikiau klasikinių modelių panaudojimas tradi- 
cinio skonio ir žinių autoritetingumui patikrinti. Neįmanoma jo suprasti neturint 
galvoje, kaip žemai nusmuko viduramžių Bažnyčios, anksčiau buvusios bet kokio 
autoriteto šaltiniu, reputacija. Šiuo atžvilgiu renesansas buvo dalis to judėjimo, 
kuris baigėsi religijos reformomis. Žvelgiant iš didesnės perspektyvos, tai pirma- 
sis tos evoliucijos, kuri per reformaciją ir mokslo revoliuciją atvedė prie švietimo 
epochos, etapas. Tai buvo ta dvasinė jėga, kuri suskaldė viduramžių civilizacijos 
formą ir išjudino ilgą dezintegracijos procesą, kuris pamažu išugdė „šiuolaikinę 
Europą“. [sALLETTO] 

Šis procesas krikščioniškosios religijos neatmetė, tačiau Bažnyčios valdžia 
pamažu buvo apribota tik religijos sfera: religijos įtaka susiaurėjo iki asmeninės 
sąžinės sferos. Todėl teologų, mokslininkų ir filosofų samprotavimai, menininkų 
ir rašytojų kūryba bei kunigaikščių politika išsivadavo iš Bažnyčios kontrolės, jos 
valdžios monopolio ir „totalitarinių“ pretenzijų. Svarbiausia renesanso savybė 
apibūdinama kaip „proto nepriklausomybė“. Jo idealas buvo žmogus, įvaldęs 
visas meno ir minties šakas, galintis nepriklausomai nuo bet kokios išorinės val- 
džios formuoti savo žinias, skonį ir įsitikinimus. Toks žmogus buvo !'uomo univer- 
sale — „visapusiškas žmogus“. 

Pagrindinis naujojo mąstymo rezultatas buvo vis didėjantis įsitikinimas, kad 
žmonija gali įvaldyti pasaulį, kuriame gyvena. Didieji renesanso veikėjai buvo 
kupini pasitikėjimo savimi. Jie jautė, kad Dievo duotus protinius sugebėjimus 
galima ir reikia panaudoti Dievo visatos paslaptims atskleisti, tad ir žmogaus liki- 
mą šioje žemėje galima valdyti ir keisti. Tai buvo ryžtingas atsiribojimas nuo 
viduramžių mentaliteto, kurio religingumą ir misticizmą stiprino kaip tik priešin- 
gas įsitikinimas — kad žmonės yra tik bejėgiškos marionetės Apvaizdos, valdo- 
mos nesuprantamų aplinkos ir jų pačių prigimties impulsų, rankose. Viduramžių 
galvosenai ypač būdinga paralyžiuojanti baimė, žmogaus netobulumo, tamsumo, 
bejėgiškumo suvokimas, žodžiu, visuotinės nuodėmės koncepcija. O renesanso 

Šokis, vaidinęs svarbiausią vaidmenį pagonių religiniuose ritualuose, viduramžiais 
buvo labai ignoruojamas, išskyrus kaimiečių pasilinksminimus. Priimta manyti, kad 
pasaulietinio šokio spektaklis, kurį surengė Bergonzio di Botta per Milano kunigaikščio 
vestuves Tortonoje 1489 metais, yra pirmasis rašytiniuose šaltiniuose užfiksuotas šio 
žanro pavyzdys. Iš Italijos ba/letto Katerinos de Medici laikais pateko į prancūzų kara- 
liaus dvarą, kur valdant Liudvikui XIV tapo pagrindine meno forma. Lully savo kūriniu 
Triomphe de Amour (1681) ilgam įtvirtino operos-baleto žanrą. 

Šiuolaikinė baleto teorija ir praktika labiausiai išsiplėtojo XVIII amžiaus vidurio Pary- 
žiuje, ypač karališkojo baletmeisterio Jeano Georgeso Noverre'o (1727-1810) dėka. 
Žymiausi šokėjai, tarkim, Marie Camargo ar Gaetano Vestris (jis kukliai vadino save 
Ie dieu de la danse), repeticijas ir pasirodymus grindė penkių klasikinių pozicijų „gra- 
matika“. Vėliau didžiulio populiarumo susilaukė klasikinės technikos derinimas su 
romantine muzika, pavyzdžiui, Lėo Delibes balete Coppelia (1870) arba Roy Douglaso 
fantazijoje pagal Chopino melodijas Les Sylphides (1909). 

Rusiją prancūzų ir italų baletas pasiekė valdant Petrui Pirmajam, tačiau XIX amžiuje 
jis čia labai greit nuo pamėgdžiojimų pasiekė kūrybinio tobulumo aukštumas. Čaikovs- 
kio muzika Gulbių ežerui (1876), Miegančiajai gražuolei (1890) ir Spragtukui (1892) 
jaus Diagilevo (1872-1929) suburta trupė Les Ballets Russes pastatė keliolika nuosta- 
bių spektaklių, nepralenktų iki šiol. Fokino choreografija, Nižinskio ir Karsavinos šokio 
meistriškumas ir ypač Stravinskio muzika tokiais šedevrais kaip Ugnies paukštė (1910), 
Petruška (1911) ir Šventasis pavasaris (1913) iškėlė baletą į šlovės zenitą. Po 1917 
metų revoliucijos ši baleto trupė pasiliko užsienyje, o sovietinės Didžiojo teatro ir Lenin- 
grado Kirovo operos ir baleto teatro trupės stulbinantį baleto techninį meistriškumą 
derino su griežtu meniniu konservatyvumu. 

Šiuolaikinis šokis, baleto priešprieša, yra senesnis, negu galima būtų manyti. Jo 
pagrindinius principus, kaip muzikinius ritimus perduoti atitinkamais kūno judesiais, 
suformulavo muzikos mokytojas Francois Delsarte'as (1811-1871). Jis įkvėpė du pagrin- 
dinius šio žanro specialistus - šveicarą Jacguesą Dalcroze'ą (1865-1950), ritminės gim- 
nastikos pradininką, ir vengrą Rodolfą Labaną (1879-1958). Kai šiuolaikinis šokis Vidurio 
Europoje susidūrė su nacistiniu režimu, jis toliau buvo plėtojamas Šiaurės Amerikoje. 





galvoseną formavo išsilaisvinimo ir atsinaujinimo pojūtis, didėjant žmogaus gali- 
mybių suvokimui. Mąstymas, iniciatyva, eksperimentavimas, tyrinėjimai negalėjo 
neatnešti sėkmės. Intelekto istorijos tyrinėtojai analizuoja renesansą naujų idėjų 
ir naujų formų aspektais; psichologus labiau domina, kaip buvo įveiktos baimės 
ir kliūtys, taip ilgai trukdžiusios suklestėti naujoms idėjoms (žr. III priedą, 49). 
Renesanso neįmanoma įsprausti į paprastus chronologinius rėmus. Literatū- 
rologai ieško jo ištakų XIV amžiaus dainose ir Petrarkos sonetuose, kuriuose 

žmonių jausmai buvo traktuojami kaip savarankiška tema (žr. VI skyrių). Meno 
istorikai žiūri į tapytojus Giotto ir Masaccio (1401 — 1428), į architektą Filippo 
Brunelleschi (1379— 1446), išmatavusį Romos Panteono kupolą tik tam, kad 
pastatytų dar didesnį Florencijos katedrai, arba į skulptorius Ghiberti (1378 — 1455) 
ir Donatello (apie 1386 — 1466 m.). Politikos istorijos tyrinėtojai žiūri į Niccolo 
Machiavelli (1469— 1527), kuris pirmasis išaiškino politikos kaip valdžios dėl 
pačios valdžios mechaniką. Visi šie pionieriai buvo iš Florencijos. Kaip renesanso 
lopšys, Florencija gali pagrįstai pretenduoti į „šiuolaikinės Europos motinos“ titu- 
lą. [PLAKIMAS] 

Tarp tų įvairiapusiškų ir neprilygstamų florentiečių kartų niekas niekada 
nepralenkė Leonardo da Vinci (1452— 1519). Jis nutapė bene patį garsiausią 
pasaulyje paveikslą La Gioconda (1506), o jo tiesiog neribotiems talentams prily- 
go gal tik toks pat beribis jo smalsumas. Leonardo užrašuose rasime viską — nuo 
anatominių piešinių iki sraigtasparnio, povandeninio laivo, kulkosvaidžio projek- 
tų. (Tokio pobūdžio mechaniniai išradimai Vokietijoje buvo labai madingi dar 
anksčiau“.) Šio menininko šlovę supa paslaptis, susijusi su dingusiais jo darbais 
ir su jo kaip burtininko reputacija. Sakoma, kad būdamas dar jaunas berniukas 
gatvės turguje Florencijoje pirkdavo paukščius narveliuose, kad paleistų į laisvę. 
Tą patį jis darė ir su meno bei gamtos paslaptimis. Paskutiniuosius gyvenimo 
metus Leonardas praleido Prancūzijoje, tarnaudamas Pranciškui I. Mirė Šato de 
Klu netoli Ambuazo prie Luaros — toje pasaulio dalyje, kuri vadinama „itališkes- 
ne už pačią Italiją“). [LEONARDO] 

Renesansas niekada neapsiribojo tik Italija ar italų mada, jo įtaka nepaliauja- 
mai plito po visą lotynų krikščioniškąjį pasaulį. Šiuolaikiniai mokslininkai to 
fakto kartais nepastebi. Šveicarų istoriko Jakobo Burckhardto veikalo Die Kultur 
der Renaissance in Italien (Bazelis, 1860) įtaiga buvo tokia pavergianti, kad dau- 
geliui žmonių net į galvą neatėjo, jog Renesanso mastas daug platesnis. Iš tikrų- 
jų šios epochos intelektualinis fermentas šiaurės Europoje, ypač Burgundijos ir 
Vokietijos miestuose, pradėjo reikštis labai anksti. Prancūzijoje iš Italijos atkelia- 
vusi mada buvo papildyta daugeliu vietinių bruožų. Renesansas neapsiribojo ir 
tiesioginiais Italijos kaimynais: jis, pavyzdžiui, Vengriją ir Lenkiją paveikė labiau 
negu Ispaniją ir jam nebuvo jokių neįveikiamų kliūčių, kol nepasiekė stačiatikių 
pasaulio ribų. Renesanso pėdsakai menki Osmanų imperijos užimtose šalyse, o 
Maskvos didžiojoje kunigaikštystėje apsiribojo keliomis dailės imitacijomis. Tiesą 
sakant, pastūmėjęs pradėti naują gyvenimą lotynų Vakaruose, Renesansas tik 
pagilino prarają tarp Rytų ir Vakarų. 

Renesanso atsiradimo šaknys buvo ne tik gilios, bet ir plačios. Tai galima sie- 
ti su miestų ir vėlyvosios viduramžių prekybos augimu, turtingų ir galingų meno 
globėjų kapitalistų iškilimu, su technikos pažanga, paveikusia ne tik ekonominį, 
bet ir estetinį gyvenimą. Tačiau dvasinės raidos šaltinių pirmiausia reikia ieškoti 
dvasios sferoje. Pagrindiniu veiksniu tapo Bažnyčios negalavimas ir tradicinį Baž- 
nyčios mokymą apėmęs nusiminimas. Ne atsitiktinai ir renesanso, ir reformacijos 
priežasčių reikia ieškoti idėjų pasaulyje. 

Piero della Francesca (apie 1416-1492 m.) nedidelę studiją, žinomą Plakimo pavadi- 
nimu, nutapė tarp 1447 ir 1460 metų. Šis paveikslas, dabar laikomas Urbino naciona- 
linėje galerijoje, išsiskiria dipticho struktūra, architektūrinėmis detalėmis, stulbinančia 
perspektyva, o labiausiai savo mįslingu alegoriškumu (žr. 39 pav. įklijoje)". Paveikslas 
padalintas į dvi atskiras dalis. Iš kairės matyti naktinė plakimo scena antikinio kiemo 
perlo spalvos interjere. Iš dešinės trys stambūs vyrai kalbasi atvirame sode. Blyškią 
mėnulio šviesą paveikslo kairėje čia išsklaido dienos šviesa, sklindanti iš dešinės. 

Architektūriniai elementai keistai dviprasmiški. Pretoriumo kiemas yra griežtai klasiki- 
nio pobūdžio. Sunkias lubų plokštes prilaiko dvi eilės korintinių kolonų su kaneliūromis, 
iškylančių nuo marmurinių grindų. Centre prie Helia capitolina kolonos - Jeruzalės sim- 
bolio — su auksine statula viršuje pririštas kalinys. O kitoje pusėje pavaizduoti du viduram- 
žių namai su atsikišusiais belvederiais viršuje. Už jų matyti lopinėlis žalumos ir mėlynas 
dangus. Taigi viena paveikslo dalis vaizduoja praeities, kita - dabarties sceną. 

Tarp tų dviejų figūrų grupių lyg ir nėra jokio regimo ryšio. Plakimą kieme stebi 
sėdintis pareigūnas su smailiaviršūne Paleologų laikų skrybėle ant galvos, arabas ar 
turkas su turbanu ir tarnas trumpa romėniška toga. O pirmajame plane pavaizduotą 
žmonių grupę sode sudaro barzdotas graikas su apvalia skrybėle, kaštoninės spal- 
vos mantija ir minkštais batais, basas jaunuolis raudonu palaidiniu ir lauro lapų vainiku 
ant galvos bei turtingas pirklys, apsirengęs flamandų stiliaus kailiu apkraštuotu broka- 
tiniu drabužiu. 

Piero panaudojo perspektyvą tam, kad maža kalinio figūra atsidurtų žiūrovo dėme- 
sio centre. Susieinančios lubų sijų, plokščių ir kolonų linijos bei išryškinta marmurinių 
grindų plokščių perspektyva yra tiesiog vadovėlinis pavyzdys, kaip pasitelkti architek- 
tūrinį foną jame vykstančiam veiksmui pabrėžti“. 

Kai dėl alegorijos, tai vienas žymus Piero meno interpretatorius tvirtina, jog prieš- 
taraujančių viena kitai interpretacijų yra per daug, kad galėtume jas visas suminėti.? 
Tradiciniu požiūriu Plakimas vaizduoja Kristaus kančią Piloto akivaizdoje. Daugelis 
komentuotojų basą jaunuolį tapatina su Oddantonio di Montefeltro. Tačiau paveiksle 
stiprūs ir bizantiškieji akcentai, dėl kurių peršasi daug interpretacijų, susijusių su turkų 
osmanų Konstantinopolio apgulimu ir jo paėmimu - kaip tik ši naujiena vyravo tuo 
metu, kai buvo tapomas šis paveikslas. Vadinasi, tas kalinys turėtų būti ne Kristus, o 
šv. Martynas - VII amžiaus Romos popiežius, miręs kankinio mirtimi nuo bizantiečių 
rankos. O pavaizduotasis pareigūnas tuomet būtų ne Pilotas, o Bizantijos imperatorius. 
Trys pirmajame plane pavaizduotosios figūros galėtų būti Mantujos susirinkimo 1459 
metais dalyviai; jame graikų pasiuntiniai prašė Vakarų kunigaikščių surengti Kryžiaus 
žygį Rytų imperijai gelbėti. 

Tačiau vienas iš autoritetingiausių britų specialistų tvirtai laikosi nuomonės, kad šis 
paveikslas vaizduoja Šventojo Jeronimo sapną. Jam sykį prisisapnavo, jog jį išplakė už 
tai, kad skaitė pagoniškąjį Ciceroną. Tai paaiškintų abiejų dipticho dalių nesąryšį. Trys 

figūros pirmajame plane - du vyrai ir basas angelas - „svarsto klasikinės ir patristinės 
literatūros santykį pasakojime apie šv. Jeronimo sapną““. 

Linijinė perspektyva tuo metu buvo tikra sensacija dailėje". Ji taip jaudino Piero 
amžininką Paolo Uccello, kad tasai naktį pažadindavo žmoną padiskutuoti apie ją. Tai 
vaizdavimo sistema realistiniam trimačio pasaulio vaizdui sukurti plokščiame dvimačia- 
me paviršiuje. Jos tikslas - pavaizduoti pasaulį taip, kaip jį mato žmogaus akis. Tai 
reiškė hieratinių viduramžių meno proporcijų principinį atmetimą. Perspektyvą pirmasis 
atrado Brunelleschi, tyrinėdamas klasikinę architektūrą; ji buvo aiškinama daugelyje 
teorinių traktatų. Žymiausi iš jų - Alberčio traktatas De Pictura (1435), Piero De Prospet- 
tiva Pingendi (prieš 1475 metus) ir Dūrerio Traktatas apie proporcijas (1525). Perspek- 
tyvos taisyklės apėmė lygiagrečių linijų artėjimą prie įsivaizduojamo „susilietimo taško“ 
ir „horizonto linijos“; daiktų mažėjimą didėjant jų nuotoliui nuo stebėjimo taško ir daiktų, 
esančių greta centrinės žiūrėjimo linijos, sutrumpinimą". Pirmieji šios sistemos pavyz- 
džiai buvo Ghiberti'o „Rojaus vartų“ raižiniai ant bronzos plokščių (1401-1424) Floren- 
cijos baptisterijoje ir Masaccio Šventosios Trejybės freska (apie 1427 m.) Santa Maria 
Novellos bažnyčios navoje. Kiti klasikiniai pavyzdžiai - Uccello Mūšis prie San Roman- 
jo (apie 1450 m.), Mantegnos Mirusio Kristaus apraudojimas (apie 1480 m.) ir Leonar- 
do da Vinci Paskutinė vakarienė (1497). 

Perspektyva dominavo vaizduojamajame mene ištisus 400 metų. Leonardo da Vinci 
pavadino ją „tapybos pavadžiu ir vairu“, o vienas šiuolaikinis kritikas - „nepakartojamu 
europiniu matymo būdu““. Nieko nuostabaus, kad šiuolaikiniams dailininkams pradėjus 
griauti tradicinius metodus, linijinė perspektyva tapo vienu iš jų puolimų objektų. Giorgio 
de Chirico (1888-1978) ir jo Scuola Metafisica analizavo perspektyvos perstūmimo 
poveikį tokiuose paveiksluose kaip Nerimą keliančios mūzos (1917) arba Pauliaus Klee 
paveiksle Iliuzinė perspektyva (1920). Tačiau reikėjo, kad danas M. C. Escheris 
(1898-1970) išrastų vizualinius galvosūkius, rodančius, kad galų gale visos linijos 
popieriuje yra tik iliuzijos. [IMPREsS1ON] 





XV amžiaus mokslui būdingi trys nauji bruožai. Vienas iš jų — domėjimasis 
ilgą laiką ignoruotais klasikiniais autoriais, pavyzdžiui, Ciceronu ar Homeru, 
kurie netraukė viduramžių mokslininkų. Antrasis — senovės graikų kalbos, kaip 
svarbios lotynų kalbos partnerės studijos. O trečiasis — Biblijos tyrinėjimų 
suklestėjimas, paremtas autentiškų jos tekstų hebrajų ir graikų kalbomis kritiniu 
nagrinėjimu. Pastaroji veikla stiprino svarbų ryšį tarp pasaulietinio renesanso ir 
religinės reformacijos, kuri ypač akcentavo Šventojo Rašto autoritetą. Mokslinė 
klasikinių tekstų kritika suklestėjo dar iki spaudos išradimo. Ir čia prioritetas pri- 
klauso Petrarkai. Su juo lenktyniavo Boccaccio, Guarino, Filelfo, Bruni, Aurispa 
ir nenuilstantis kolekcionierius ir popiežiaus sekretorius G. F. Poggio Bracciolinis 
(1380 — 1459). Jo varžovas Lorenzo Valla (apie 1406— 1457 m.) ne tik parašė trak- 
tatą De Elegantiis Latinae Linguae, įtvirtinusį Cicerono lotynų kalbos pranašumą, 
bet ir demaskavo Konstantino dovanos klastotę. Graikų tradiciją, kurią 

LEONARDO 


Leonardo da Vinci (1452-1519) buvo kairiarankis homoseksualus inžinierius, labiau 
išgarsėjęs pašaline veikla - tapyba. Jis - Florencijos teisininko ir paprastos kaimo mer- 
ginos iš da Vinci kaimo nesantuokinis sūnus. Leonardo da Vinci įvairiapusiškiausias iš 
visų Europos genijų. Išliko tik apie dešimtį jo paveikslų, kai kurie iš jų neužbaigti. Tačiau 
tarp jų yra ir aukščiausio lygio šedevrų, tarkim, Mona Lisa Paryžiuje, Paskutinė vaka- 
rienė Milane, Dama su šermuonėliu Krokuvoje. Būdamas kairiarankis jis rašė iš dešinės 
į kairę raštu, kurį galima perskaityti tik su veidrodžiu, o dėl homoseksualinių polinkių 
išlaikė parazituojantį draugą, pavarde Salai, ir visą laiką bijojo persekiojimų. Bene ver- 
tingiausia jo palikimo dalis yra storos mokslinių užrašų knygelės su tūkstančių prietaisų 
ir išradimų, niekada taip ir neišvydusių dienos šviesos, eskizais ir paaiškinimais". Nieko 
keisto, kad jis nuolat traukė dėmesį visų, kas tik mėgino išmatuoti genialumo sudėtines 
dalis. Jo vardas figūruoja įvairiausiuose įžymių europiečių, tariamai turėjusių tokių kaip 
ir jis bruožų, sąrašuose: 


Kairiarankiškumas Smegenų radiacijos lygis i Homoseksualumas 
Tiberijus (pagal Brunlerio skalę Sapfo 
Michelangelo 500 = genijus) Aleksandras Makedonietis 
C. P. E. Bachas Leonardo da Vinci, 720 Julijus Cezaris 
Jurgis II Michelangelo, 688 Adrianas 

Nelsonas Cheiro (chiromantas), 675 Ričardas Liūtaširdis 
Carlyle'is Helena Blavatska, 660 Poliziano 
Intelektualumo koeficientas Ticianas, 660 Botticellis 

John Stuart Milis, 190 | Frydrichas Didysis, 657 | Popiežius Julijus II 
Goethe, 185 Rafaelis, 649 kardinolas Carafa 
T. Chattertonas, 170 Rembrandtas, 638 Aelkike UI 
Voltaire'as, 170 Goethe, 608 Francis Baconas 
George Sand, 150 Napoleonas, 598 JEMEIBSS j El 
Mozartas, 150 Chopinas, 550 Jean-Baptiste Lylly 


Byronas, 150 El Greco, 550 karalienė Kristina 


Dickensas, 145 Rasputinas, 526 Frydrichas Didysis 
Galileo Galilei'us, 145 Picasso, 515 Alexander von Humboldtas 
Napoleonas 140 Mussolinis, 470 Hansas Christianas Andersenas 
Wagneris, 135 Einsteinas, 469 Čaikovskis 

Freudas, 420 Oscaras Wilde'as 


Darwinas, 135 
Beethovenas, 135 
Leonardo da Vinci, 135 


Marcelis Proustas 
J. M. Keynesas 


Po Leonardo mirties buvo atliktas eksperimentas gauti jo genijaus kopiją. Pusbrolis 
Bartolomeo surado merginą iš to paties kaimo kaip ir Leonardo motina, įsūnijo jos sūnų 
ir augino jį vienoje iš geriausių Florencijos dailės studijų. Pierino da Vinci (1530-1553) 
pasirodė esąs labai talentingas: jo jaunuoliški darbai buvo tokie geri, kad juos kartais 
priskirdavo Mikelandželui. Deja, jis mirė jo genijui nespėjus subręsti“. 

puoselėjo bizantietis Manuelis Chrysoloras (1355— 1415), vienu metu dirbęs Flo- 
rencijoje graikų kalbos profesoriumi, ir Angelo Poliziano (1454 — 1494), poetas ir 
Homero vertėjas, padidino graikų pabėgėlių ir jų rankraščių bangą po 1453 metų. 
Vėlesnėje mokslininkų kartoje Italijoje išsiskyrė helenistas ir orientalistas 
G. Pico della Mirandola (1463 — 1494), tyrinėjęs kabalą, ir Marsilio Ficino (1433 — 
1499); Prancūzijoje Jacgues Lefėvre'as d'Ėtaplesas (1455— 1537) ir Guillaume'as 
Budė (1467 — 1540); Vokietijoje hebrajininkas Johannas Reuchlinas (1455 — 1522), 
keliaujantis riteris Ulrichas von Huttenas (1488 — 1523) ir Philipas Melanchtonas 
(1497 —— 1560). Ypač svarbus mokslo ateičiai buvo Ficino atliktas aleksandriečių 
Hermes Trismegistus vertimas. Spausdinimo mašinos pasirodė, kai šis judėjimas 
jau buvo toli pažengęs. [kaBALA] [SPAUDA] 

Entuziastingi tokių „humanistų“ rateliai kaip grybai po lietaus dygo visur — 
pradedant Oksfordu ir Salamanka ir baigiant Krokuva bei Lvovu. Jų globėjai, nuo 
kardinolo Beauforto iki kardinolo Olesnickio, dažnai buvo įžymūs Bažnyčios vei- 
kėjai. Itin gerbdami senovę, jie galėjo pakartoti vieno iš savo mažesniųjų brolių, 
Cyriaco iš Ankonos, cri de coeur: „Einu žadinti mirusiųjų!“ Ir visi jie atidavė 
deramą pagarbą pačiam žymiausiam iš jų — Erazmui Roterdamiečiui. 

Gerhardas Gerhardsas (apie 1466— 1536 m.), olandas iš Roterdamo, labiau 
žinomas savo lotynų ir graikų pseudonimais Desiderius ir Erasmus, buvo didžiau- 
sias krikščioniškojo humanizmo skelbėjas. Jis studijavo Deventeryje, buvo choris- 
tu Utrechte, Kambrė vyskupo sekretoriumi, dažnai lankėsi Londone ir Kembri- 
dže, ilgai gyveno Bazelyje. Erazmas „tapo Dievybės mokslinio tyrinėjimo centru 
<...>, klasikinės erudicijos ir literatūrinio skonio kriterijumi“ “ Jis buvo vienas iš 
pirmųjų tikrai populiarių spaudos amžiaus autorių — jam gyvam tebesant Moriae 
Encomium („Pagiriamasis žodis kvailybei“, 1509) pasirodė 43 leidimai. Daugiau 
nei kas kitas, Erazmas Roterdamietis prisidėjo prie naujojo humanizmo susiejimo 
su katalikiškąja tradicija. Dar vienas labai populiarus jo veikalas buvo Enchiridion 
Militis Christiani („Kristaus kario vadovas“, 1502). Kaip ir jo artimas draugas 
Thomas More'as, Roterdamietis buvo ne tik šv. Pauliaus, bet ir Platono šalinin- 
kas. Labai reikšmingu įvykiu tapo Naujasis testamentas graikų kalba, kurį jis 
išleido 1516 metais. Pratarmėje buvo tokie garsūs žodžiai: 

Noriu, kad kiekviena moteris galėtų skaityti Evangeliją ir šv. Pauliaus laiškus. Kad jie 

būtų išversti į visas kalbas <...> ir kad juos suprastų ne tik škotai ir airiai, bet ir turkai 

bei saracėnai. Kad valstietis galėtų giedoti Šventojo Rašto nuotrupas eidamas paskui 

plūgą, o audėjas niūniuoti jo frazes pagal šaudyklės ritmą <. 5 

Tačiau bene patraukliausias itin paradoksalus Erazmo Roterdamiečio tempe- 
ramentas. Jis buvo dvasininkas su stipriai antiklerikalinėmis nuotaikomis; moks- 
lininkas, labai nekenčiantis pedantiškumo; karalių ir imperatorių išlaikytinis, 
negailestingai taršęs visus valdovus, atkaklus protestuotojas prieš Bažnyčios pikt- 
naudžiavimus, nedalyvavęs reformacijoje; tikras humanistas ir atsidavęs krikščio- 
nis. Jo knygos ištisus šimtmečius išliko Bažnyčios draudžiamų knygų sąrašuose, 
tačiau buvo laisvai spausdinamos Anglijoje, Šveicarijoje ir Olandijoje. Švelnus jo 
nuosaikumas derinosi su piktu sąmojum. Rašydamas apie Julijaus II laikų Romą, 

Erazmas klausė: „O aukščiausieji kunigai, kurie užima paties Kristaus vietą? Jei- 
gu jie pamėgintų sekti jo gyvenimu, tai yra, neturtu, triūsu <...>? <...> O koks 
likimas ištiktų visą tą minią valdininkų, kopijuotojų <...>, asilėnų varovų <...> 
sąvadautojų?"“ Siutindamas inkviziciją, jis teigė, kad „Pats Kristus, nors jame 
buvo įsikūnijusi Tėvo išmintis, tapo tam tikra prasme kvailu, norėdamas padėti 
žmonijos kvailumui"". 

Erazmas stipriai paveikė savo meto kalbą. Posakių rinkinys Adagia (1508) jojo 
komentarais (1508) buvo pirmasis pasaulyje bestseleris; jis paleido į apyvartą dau- 


giau nei 3000 klasikinių patarlių ir posakių: 


oleum camino (pilti) alyvos į krosnį 
ululas Athenas (siųsti) pelėdas į Atėnus 
iugulare mortuos perpjauti gerkles lavonams 
mortuum flagellas plakti negyvą (arklį) 
asinus ad lyram (duoti) lyrą asilui 

arare litus arti jūros krantą 

surdo oppedere raugėti priešais kurčią 
mulgere hircum melžti ožį 

barba tenus sapientes kiek barzdos, tiek proto.“ 


Humanizmas yra etiketė, taikoma platesniam intelektualiniam judėjimui, 
kurio pirmtakas ir katalizatorius buvo naujasis mokslas. Jam buvo būdingas esmi- 
nis posūkis nuo viduramžių teokratinės pasaulėžiūros, kurios centre buvo Dievas, 
prie Renesanso antropocentrinės pasaulėžiūros. Jo manifestu galima laikyti Pico 
della Mirandolos traktatą Apie žmogaus orumą. Ilgainiui humanizmas apėmė 
visas mokslo ir meno šakas. Jam priskiriamas žmogaus asmenybės sąvokos sukū- 
rimas; jis atsirado pradėjus ypač akcentuoti individo unikalumą ir vertę. Jam taip 
pat priskiriama istorijos, suprantamos kaip kaitos procesai, sąvoka. Jis siejamas 
ir su mokslo pagyvėjimu, kitaip sakant, su principu, kad nieko negalima laikyti 
tiesa, prieš tai nepatikrinus ir neįrodžius. Religinei minčiai tai buvo būtina prie- 
laida protestantiškajam individualios sąžinės iškėlimui. Mene jis pasireiškė atsi- 
naujinusiu susidomėjimu žmogaus kūnu ir žmonių veidų unikalumu. Politikoje 
humanizmas įtvirtino suverenios valstybės idėją — krikščioniškojo pasaulio bend- 
ruomenės priešybę; tai reiškė ir šiuolaikinės nacijos sąvokos užuomazgas. 
Suvereni nacionalinė valstybė yra autonomiškos žmogaus asmenybės kolektyvi- 
nis atitikmuo. [vaLsTvBė] 

Ir susižavėjimu pagoniškąja senove, ir kritinių Žmogaus sugebėjimų akcen- 
tavimu Renesanso humanizmas prieštaravo krikščioniškosios praktikos meto- 
dams ir prielaidoms. Nepaisant humanizmo ketinimų, tradicinių pažiūrų šalinin- 
kams atrodė, kad jis griauna religiją ir todėl jį reikia pažaboti. Net po penkių 
šimtų metų, kai krikščioniškasis pasaulis dar labiau subyrėjo, daugelis krikščio- 
nių teologų laikė jį bet kokio puvimo priežastimi. Pasak vieno katalikų filosofo, 
„Skirtumas tarp renesanso ir viduramžių buvo ne sudėties, o atimties skirtumas. 
Renesansas <...> — ne viduramžiai plius žmogus, o viduramžiai minus Dievas.“ 

Ne atlaidesni buvo ir amerikiečių protestantai: „Renesansas yra tos labai 
nekrikščioniškos sąvokos — autonomiško individo — tikrasis lopšys“. O labiausiai 
kompromisų nepripažino rusų stačiatikiai: 

Renesanso humanizmas teigė Žmogaus autonomiškumą ir jo laisvę kultūrinės kūrybos, 

mokslo ir meno srityse. Čia glūdi jo tiesa, nes buvo labai svarbu, kad žmonijos kūrybinė 

jėga įveiktų kliūtis ir draudimus, kuriuos viduramžių krikščionybė pastatė jo kelyje. 

Deja, renesansas taip pat pradėjo teigti žmogaus savarankiškumą ir gilinti prarają tarp 

jo ir amžinųjų krikščionybės tiesų (...) Štai čia ir yra naujųjų laikų istorijos tragizmo šal- 

tinis <...>. Dievas tapo žmogaus priešu, o žmogus — Dievo priešu" 

Kita vertus, naujaisiais laikais daug žmonių, neslepiančių savo paniekos krikš- 
čionybei — marksistai, scientistiniai sociologai, tarp jų ir ateistai — sveikino 
renesansą kaip Europos išsivadavimo pradžią. Niekas negalėtų labiau pašiurpinti 
renesanso meistrų. Tik nedaugelis iš jų įžiūrėjo kokį nors prieštaravimą tarp savo 
humanizmo bei savo religijos ir dauguma nūdienos krikščionių sutiktų su tuo. 
Fundamentalistai manė, kad viskas, kas tik kilo iš renesanso, pradedant Descar- 
tes'o racionalizmu ir baigiant Darvino teorija, prieštarauja religijai; tačiau krikš- 
čionybė visa tai adaptavo ir prisitaikė. Ateizmas visada ras logišką palikto pačiam 
sau humanizmo paskirtį. Tačiau pagrindinė Europos civilizacijos srovė nepasuko 
šiuo radikaliausiu keliu. Per visus vėlesnius buvusius konfliktus buvo rasta nauja 
ir nuolat kintanti tikėjimo ir proto, tradicijų ir naujovių, susitarimų ir įsitikinimų 
sintezė. Nors priekin vis atkakliau brovėsi pasaulietiniai klausimai, didžioji Euro- 
pos meno dalis vis dar buvo pašvęsta religinėms temoms, o visi didieji meistrai 
buvo tikintys žmonės. Tad nieko nuostabaus, kad savo ilgo gyvenimo pabaigoje 
Michelangelo Buonaroti (1474— 1564) — skulptūros Dovydas (1504) ir freskų 
Siksto koplyčioje kūrėjas bei Šv. Petro bazilikos architektas — ėmė ieškoti 
paguodos religinėje poezijoje: 

Giunto ė gia '| corso della vita mia, 

con tempestoso mar per fragil barca, 

al commun porto, ov'a render si varca 
conto e ragion d'ogni' opra trista e pia. 
Onde Y'affettuosa fantasia, 

Che V'arteme fece idol' e monarca, 
conosco or ben, com'era d'error carca, 

e guel c'a mal suo grado ogn'uom desia. 
Gli amorosi pensier, gia vani e lieti, 

che fien'or, s'a due morti m'avvicino? 
D'una so 'I certo, e I' altra mi minaccia. 
Nė pinger nė scolpir fia piū che guieti 
Vanima volta a guel!' Amor divino 
c'aperse, a prender noi, 'n croce le braccia. 
(Mano gyvenimo galas matyti, 

jūrą audringą su luotu įveikęs, 

uostą pasieksiu — tą, kur mums reikia 

savo darbus gerus ir blogus pristatyti. 
Kaip vaizduotę sunku sulaikyti! 

Ji kaip stabą mums meną pateikia, 
bet klaida jį mylėti be saiko — 

daug jis gali bėdos pridaryti. 

Apie meilę galvot nebe laikas, 

kai artėja mirtis, pasiryžus 

mano kūną ir sielą praryti. 

Jau ir menas paguodos neteikia, 

siela puola prie To, kurs nuo kryžiaus 
ją apglėbti galės, numaldyti.)'? 

Renesanso mąstymui labai svarbus švietimo vaidmuo. Humanistai žinojo, kad 
pradėti kurti Naują Žmogų reikia nuo moksleivių ir studentų. Pasirodė daug trak- 
tatų švietimo klausimais ir daug eksperimentų — pradedant Vittorino da Feltre ir 
baigiant Erazmo Roterdamiečiu Kunigaikščio mokymu. Jų idealas — išlaikant 
krikščioniškojo mokymo pagrindus, išugdyti jaunimo protinius ir fizinius gabu- 
mus, tad kartu su graikų bei lotynų kalbomis buvo užsiimama ir gimnastika. Vit- 
torino akademija Mantujoje dažnai laikoma pirmąja naujo tipo mokykla. Tarp 
vėlesnių pavyzdžių minima Londone prie Šv. Pauliaus katedros atkurta mokykla. 

Renesanso muzikai būdingas pasaulietiškos chorinės muzikos pasirodymas 
šalia polifoninio mišių apipavidalinimo. Žymiausi meistrai Josguinas des Prės 
(apie 1445 — 1521) ir Clėmentas Janeguinas (apie 1485 — 1558), kurių darbai buvo 
labai giriami ne tik Italijoje, bet ir Prancūzijoje, garsais tapė ištisas panoramas. 
Tarkim, Janneguino Les Oiseaux, Les Cris de Paris arba La Bataille de Marignan 
trykšta džiaugsmu ir energija. Labai paplito madrigalo menas, juo užsiėmė tarp- 
tautinė liutnininkų mokykla. 

Renesanso meno vadovėliuose stengiamasi suskirstyti renesansą į tris aiš- 
kiai apibrėžtus laikotarpius. Po ankstyvojo renesanso XV amžiaus „inovacijų“ ėjo 
XVI amžiaus vidurio „aukštasis renesansas“ — „pasiektoji harmonija“, jį pakeitė 
mėgdžiojantis manierizmas. Didieji novatoriai buvo perspektyvos paslapčių 
atskleidėjas Paolo Uccello (1397 — 1475), realistinio veiksmo vaizdavimo meistras 
Andrea Mantegnas (1431 — 1506) ir nuostabusis peizažo ir žmonių figūrų derinto- 
jas Sandro Botticellis (1446 — 1510). Visi sutinka, kad trys didžiausi milžinai — 
Leonardo da Vincis, Rafaelis Santis (1483 — 1520) ir galingasis Michelangelo. O 
imitatorių ir pasekėjų buvo begalės. Tačiau imitacija yra pataikavimo forma, tad 
žmogaus veido ir kūno, peizažo ir šviesos traktavimas buvo iškraipomas. Rafaelio 
Madonos nuo viduramžių ikonų skiriasi kaip dangus nuo žemės. 

Tačiau reikia vengti ir per griežtos klasifikacijos. Viena vertus, inovacijos tęsė- 
si. Kas galėjo būti naujoviškesnio už drąsias Antonio Allegrio (Correggio, 
1576) ir Jacopo Robusčio (Tintoretto, 1518— 1594) drobes, arba už Kretoje gimu- 
sio Domenico Theotocopulio (El Greco, apie 1541 — 1614 m.), kuris per Veneciją 
pasiekė Toledą, kūrinius? Kita vertus, stipriai ir nepriklausomai plėtojosi ir šiau- 
rinės Europos menas, pirmiausia suklestėjęs Burgundijoje. Vokiečių mokykla, 

susiformavusi aplink Albrechtą Dūrerį (1471 — 1528), Lucasą Cranachą iš Niurn- 
bergo (1472— 1553), peizažistus Albrechtą Altdorferį iš Regensburgo (1480 — 
1538) ir portretistą Hansą Holbeiną iš Augsburgo (1497 — 1543), palaikė ryšį su 
Pietumis, tačiau tikrai nebuvo jų atšaka, išvestinė. Galų gale negalima pamiršti 
ir tų didelių ir originalių menininkų, kurie dar buvo glaudžiai susiję su viduram- 
žių tradicija. Iš jų reikėtų paminėti neeilinį altorių drožėją Veitą Stossą, arba Witą 
Stwoszą (apie 1447 — 1533 m.), dirbusį Vokietijoje ir Lenkijoje, paslaptingąjį Mat- 
thiasą Grūnewaldą (apie 1460— 1528 m.), kupiną fantazijos olandą Hieronimą 
Boschą (mirė 1516 m.) ir jo pragaro vizijas, bei flamandų „valstiečių žanro“ tapy- 
toją Pieterį Bruegelį Vyresnįjį (apie 1525— 1569 m.). 

Kai kalbama apie renesanso architektūrą, dažniausiai akcentuojama jos anti- 
gotiška nuostata. Klasikinis Florencijos stilius, kurio ankstyviausias pavyzdys yra 
Paci koplyčia (1430), turėjo daug gerbėjų. Andrea Palladio (1518— 1580) supro- 
jektuotos klasikinio stiliaus vilos tapo tikra Europos kilmingųjų manija. Jo puikiai 
iliustruotas ir Venecijoje išleistas veikalas Ouattro Libri della Architectura (1570), 
rado vietos visose save gerbiančiose bibliotekose. Kai pradėjus naudoti paraką 
pilys tapo praeities atgyvena, daugiau lėšų imta skirti puikiems rūmams, ypač 
aristokratų rezidencijoms prie Luaros, miestelėnų namams ir arkadomis apsup- 
toms Vokietijos ir Olandijos aikštėms — municipalitetų pasididžiavimo pamin- 
klams, iš italų nusižiūrėtoms rotušėms visoje Europoje, nuo Amsterdamo ligi 
Augsburgo, Leipcigo ir Zamoscės. 

Renesanso literatūra ima intensyviai vartoti vietines kalbas; jomis pasaulis 
vaizduojamas naujoviškai visais aspektais. Pirmieji humanistų mėginimai paska- 
tino tautinių literatūrų suklestėjimą XVI amžiuje. Tiesą sakant, visiems prieina- 
mos literatūros savąja kalba tradicija tapo vienu iš svarbiausių šiuolaikinio nacio- 
nalinio tapatumo požymių. Šią tradiciją prancūzų kalba sukūrė Plejados poetai, 
portugalų kalba — Luisas de Camoensas (1524 — 1580), ispanų kalba — Miguelis 
Cervantesas (1547 — 1616), olandų kalba — Anna Bijns (apie 1494— 1575) ir Joos- 
tas van den Vondelis (gimęs 1587 m.), lenkų kalba — Janas Kochanowskis 
(1530— 11584), anglų kalba — Elžbietos laikus poetai ir dramaturgai Spenseris, 
Marlowe ir Shakespeare'as. Italijoje, kur tautinė tradicija buvo senesnė ir stip- 
resnė, ją dar labiau sustiprino Ludovico Ariosto (1474 — 1533) ir Torguato Tasso 
(1544 — 1595). [siNGULARIS] 

Ne visos Europos kalbinės bendruomenės sukūrė iškilią savo literatūrą. Tos, 
kurios atsiliko, ypač Vokietijoje, Rusijoje ir Balkanuose, vis dar tebebuvo užsi- 
ėmusios religiniais ieškojimais. Išskyrus Liuterio veikalus ir Sebastiano Branto 
(1457 — 1527) satyrą Das Narrenschiff („Kvailių laivas“, 1494), sileziečių Andreaso 
Gryphijaus (1616 — 1669) ir Martino Opitzo (1597 — 1639), Lenkijos karaliaus isto- 
riografo, poeziją ir Hanso Jakobo Christoffelio Grimmelshauseno nuotykių roma- 
no Der abenteuerliche Simplicissimus, Vokietijoje nepasirodė nieko reikšminges- 
nio be religinių traktatų ir populiarių Volksbūcher, tarkim, Historia von D. Johann 
Faustus (1657). [rausTus] Vidurinėje Europoje didelė literatūros dalis ir toliau 
buvo rašoma lotynų kalba. Svarbiausi neolotyniškosios poezijos atstovai buvo 

SINGULARIS 


Individualizmas dažnai laikomas būdingiausiu Vakarų civilizacijos bruožu, o Michelį 
de Montaigne'į galima laikyti vienu iš pirmųjų individualistų: 

Svarbiausias pasaulyje dalykas yra žinoti, kaip priklausyti sau pačiam. Visi žiūri prie- 

šais save. O aš žiūriu į savo vidų. Išskyrus save patį, man daugiau niekas nerūpi. Aš 

visą laiką galvoju apie save; aš kontroliuoju save; aš išbandau save (...) Už kai kuriuos 
dalykus turime būti dėkingi visuomenei, tačiau už daugumą tik sau patiems. Neišven- 
giamai tenka skolinti save kitiems, tačiau atiduoti save reikia tik sau pačiam'. 

Individualizmo šaknų galima rasti platonizme, krikščioniškoje sielos teologijoje, 
viduramžių filosofijos nominalizme*. Tačiau didžiausią individualizmo bangą atnešė 
renesansas, kurį Burckhardtas apibūdino aprašydamas jo įžymias asmenybes. Kadan- 
gi kultūra domėjosi žmonėmis, religija - atskirų individų sąžine, ekonomika - kapitalis- 
tine iniciatyva, individas atsidūrė dėmesio centre. Pradedant Locke'u ir Spinoza, švie- 
timo epocha toliau gvildeno šią temą, kol „asmens laisvė“ ir „žmogaus teisės“ įsitvirtino 
europiečių Ieksikone. 

XIX amžiuje individualizmo teorija plėtojosi keliomis skirtingomis kryptimis. Kantas 
sakė, kad nežabotas savo interesų vaikymasis yra amoralus dalykas; vis dėlto prisirei- 
kė Johno Stuarto Millio veikalo Apie laisvę (1850) konfliktuojantiems individų ir visuo- 
menės interesams sutaikyti. Veikale Socialisme et libertė (1898) Jeanas Jaurėsas darė 
tą patį, tik naudodamasis socialistine terminologija. Tačiau visada buvo žmonių, mėgs- 
tančių kraštutinumus. Maxas Stirneris veikale Der Einzige und sein Eigentum (1845) 
pasmerkė visas kolektyvizmo formas - tautą, valstybę, visuomenę. Oscaras Wilde'as 
straipsnyje Žmogaus siela socializme (1891) gynė absoliučias kūrėjo teises: „Menas 
yra pats intensyviausias individualizmo išreiškimo būdas, kokį tik žino pasaulis“. 

XX amžiuje ir komunizmas, ir fašizmas individą traktavo su panieka. Net demok- 
ratinėse šalyse pasipūtusi valdžios biurokratija dažnai engė tuos, kuriems tarnauti ji ir 
buvo sukurta. Neoliberalų požiūrį į tai suformulavo Vienos mokykla trečiajame 
dešimtmetyje. Visi jos lyderiai - Karlas Popperis (gimė 1902 m.), Ludwigas von Mise- 
sas (1881-1973) ir Friedrichas von Hayekas (gimė 1899 m.) - emigravo. Hayeko Kelias 
į vergovę (1944) bei Individualizmas ir ekonominė tvarka (1949) išugdė ištisą pokario 
neokonservatorių kartą. Viena ištikima jo mokinė sykį pasipiktinusi pareiškė: „Tokio 
dalyko kaip visuomenė apskritai nėra“? 

Tokių radikalių pažiūrų reiškėjai buvo linkę vaizduoti pilietį tik kaip prekių, paslaugų ir 
teisių „vartotoją“. Politikai iškilo pavojus nusmukti iki „skundų kultūros“. Kažkuriuo momen- 
tu turėjo įsitvirtinti priešinga tendencija - ne mažiau gerbiama Pareigos tradicija“. 








vokietis Konradas Pickelis, žinomas Celtis vardu (1459 — 1508), pirmasis Švento- 
sios Romos imperijos poetas laureatas; vengras Ianus Pannonius (1434 — 1472), 
italai Fracastorius (1483 — 1553) ir Alciati (1492 — 1550) bei lenkai Dantiscus (1485— 
1548) ir Ianicus (1516— 1543). 

Renesansas, be abejo, turėjo šį tą bendra su senesniu judėjimu už Bažnyčios 
reformas. Humanistai ir būsimieji reformatoriai nervinosi dėl sustabarėjusių kle- 
rikalinių pažiūrų, į vienus ir kitus įtariai žiūrėjo valdančioji hierarchija. Negana 
to, skatindami kritiškai nagrinėti Naująjį Testamentą, ir vieni, ir kiti žadino nau- 
josios kartos svajones apie prarastas pirmųjų krikščionių vertybes, — kaip kad 
kiti svajojo apie prarastuosius klasikinės antikos laikus. Ryšium su tuo galima 
priminti gal ir ne pačią geriausią metaforą, kad „Erazmas padėjo kiaušinį, o Liu- 
teris jį išperėjo“. 

Reformacija. Nepaisant to, Reformacijos nereikėtų laikyti paprasčiausiu Rene- 
sanso tęsiniu. Skirtingai nei humanizmas, ji apeliavo į pačias giliausias viduram- 
žių religines tradicijas ir buvo nešama religinio atgimimo, veikusio ne tik moks- 
lininkus, bet ir mases, bangos. Jos pradininkai — žmonės, tikrai norėję išsaugoti 
katalikų Bažnyčią nepaliestą; jie sustiprino kampaniją už apvalytą ir suvienytą 
religiją kaip tik tuo momentu, kai viena reformų šaka pradėjo atsiskirti nuo 
pagrindinės krypties. Jos niekas nesiejo su humanistine tolerancijos dvasia, tad 
bendri renesanso ir reformacijos šaltiniai neturėtų užgožti to fakto, kad iš jų 
išplaukę upeliai tekėjo visai kitomis kryptimis. Panašus skilimas įvyko ir judėjime 
už Bažnyčios reformą. Tai, kas prasidėjo kaip platus religinis atgimimas, pamažu 
suskilo į du atskirus ir priešiškus judėjimus, vėliau pavadintus katalikiškąja refor- 
macija ir protestantiškąja reformacija. 

Religinis atgimimas, aiškiai matomas XV amžiaus pabaigoje, prasidėjo dau- 
giausia dėl visuotinio pasipiktinimo dvasininkijos nuosmukiu. Nepaisant paskelb- 
to ketinimo šaukti visuotinį susirinkimą kas dešimt metų, nuo XV amžiaus ketvir- 
tojo dešimtmečio Bažnyčia jų nesušaukė nė vieno. Nors ji kanonizavo ištisą 
virtinę Šventųjų, pradedant dominikonu šv. Vincentu Ferreru (kanonizuotu 
1455 m.) bei šv. Bernardinu Sieniečiu (kanonizuotu 1450 m.) ir baigiant lenkų šv. 
Kazimieru (1458 — 1484), tai nepajėgė atitraukti dėmesio nuo akis rėžiančio šven- 
tumo stygiaus visoje Bažnyčioje apskritai. Europą užplūdo pasakojimai apie baž- 
nytines pareigas pardavinėjančius vyskupus, nepotizmą praktikuojančius popie- 
žius, ištvirkusius kunigus, dykaduonius vienuolius, na O visų pirma apie 
pasaulietinius Bažnyčios turtus. 

Ir šį kartą būsimų įvykių scena tapo Florencija. Tūžmingi, pragaro ugnimi gąs- 
dinantys fanatiško dominikono, brolio Girolamo Savonarolos (1452 — 1498) pamoks- 
lai paskutiniajame XV amžiaus dešimtmetyje sukėlė maištą; Medičiai kuriam laikui 
buvo išvyti iš Florencijos, tačiau viskas baigėsi paties Savonarolos sudeginimu ant 
laužo. Ispanijoje valdant kardinolui Cisnerosui religinė drausmė buvo derinama su 
energingu mokslo plėtojimu. Prie Akalos universiteto 1498 m. įkurta Naujoji teolo- 
gijos mokykla išleido daugiakalbę Bibliją, žinomą Poliglotta pavadinimu 
(1510— 1520). Italų Bažnyčioje, vadovaujant kardinolui Giampietro Carafai (1476 — 
1559), būsimam popiežiui Pauliui IV ir vienam iš Dievo malonės oratoriumo kūrėjų, 
grupė įtakingų Romos Bažnyčios veikėjų ėmė praktikuoti intensyvią religinę veik- 
lą, daug dėmesio skirdami labdarai. Iš ten kilo daug naujų katalikiškų kongrega- 
cijų, kurių nariai nebuvo užsidarę vienuolynuose, o užsiėmė pasaulietine veikla — 
tai teatinai (1523), barnabitai (1528), jėzuitai (1540) ir oratorianai (1575). 

Religinio atgimimo pradžia sutapo su Bažnyčios reputacijos nusmukimu iki 
žemiausio lygio, pasiekto Rodrigo de Borgios (Aleksandras VI, 1493 — 1503) ir 
Giuliano della Rovere'o (Julijus II, 1503— 1513) popiežiavimo metu. Aleksandrui 
rūpėjo tik auksas, moterys ir jo nasantuokinių vaikų karjeros. O Julijus davė valią 
„įgimtam karo ir užkariavimų pomėgiui“: jis prisimenamas kaip popiežius, kuris 
apsiginklavęs ir apsišarvavęs pats jojo į mūšį, kuris atstatė Šv. Petro baziliką ir 
atkūrė popiežiaus valstybę. 1509 metais, kai Julijus II ruošėsi apmokėti savo karų 
ir Šv. Petro bazilikos atstatymo išlaidas iš pinigų, gautų Vokietijoje pardavinėjant 
indulgencijas — sertifikatus, garantuojančius atleidimą nuo bausmės skaistyklo- 
je, Romoje apsilankė jaunas augustinų vienuolis iš Saksonijos Vitenbergo. Mar- 
tyną Liuterį iki širdies gelmių sukrėtė tai, ką jis išvydo. Kaip rašė Rankė, „net 
ištvirkimas gali įgauti tobulą pavidalą“. 

Nepraėjus ir dešimčiai metų, Liuteris (1483 — 1546) atsidūrė pirmojo protestan- 
tų sukilimo avangarde. Liuterio, teologijos profesoriaus Vitenberge, paskaitos 
rodo, kad suformuluotoji „išteisinimo per tikėjimą“ doktrina keletą metų brendo 
jo galvoje; kaip žmogus, kovojantis su savo vidiniais įsitikinimais, jis neturėjo 
kantrybės terliotis su švelniais to meto humanistais. Liuteris buvo labai šiurkštus 
ir piktas, vartojo žodžius, kuriuos kartoti dažnai tiesiog nepadoru. Roma jo akimis 
buvo sodomijos lizdas ir Apokalipsės žvėris. 

Liuterio įtūžis virte užvirė, kai Vokietijoje pardavinėti indulgencijų pasirodė 
vienuolis Johannas Tetzelis. Prieš tai jį išvarė iš Saksonijos elektoriaus teritorijos, 
nes jos valdovas nenorėjo, kad didelės pavaldinių pinigų sumos atsidurtų popie- 
žiaus ižde. Suabejojęs Tetzelio teologiniais įgaliojimais, Liuteris kartu stiprino ir 
savo kunigaikščio politikos kursą. 1517 m. spalio 31 d., Visų Šventųjų dienos 
išvakarėse, Liuteris žengė lemtingąjį žingsnį, prikaldamas lapą su 95 tezėmis — 
argumentais prieš indulgencijas — prie Vitenbergo pilies bažnyčios durų. Bent 
jau taip tvirtina tradicija. 

Šis garsusis nepaklusnumo aktas turėjo keletą pasekmių. Visų pirma Liuteris 
įsivėlė į ištisą daugybę disputų, iš kurių svarbiausias buvo Leipcige su daktaru 
von Ecku; po jų Liuteris 1520 metų birželio mėnesį buvo oficialiai ekskomunikuo- 
tas. Ruošdamasis disputams, Liuteris parašė pagrindinius traktatus, išdėstančius 
jo doktrinos esmę — Rezoliucijos, Apie krikščionio laisvę, Kreipimasis į krikščio- 
niškąją vokiečių tautos bajoriją, Dievo Bažnyčios babiloniškoji nelaisvė — bei vie- 
šai sudegino popiežiaus bulę Exsurge Domine, kuria jis buvo ekskomunikuotas. 
Antra, Vokietijos politika suskilo: vieni pritarė Liuterio nubaudimui, kiti tam prie- 
šinosi. 1521 metais imperatorius Karolis V išsikvietė Liuterį, kad šis sargybinių 
saugojamas stotų prieš imperijos seimą Vormse. Liuteris, kaip ir Husas Konstan- 
coje, gynėsi labai tvirtai: 

Paklūstu Šventajam Raštui, kurį ką tik citavau; mano sąžinė yra Dievo Žodžio belaisvė. 

Negaliu atšaukti ir neatšauksiu nieko, nes veikti prieš savo sąžinę nesaugu ir negarbin- 

ga <...>. Hier stehe ich. Ich kann nicht anders. (Štai to laikausi. Negaliu kitaip.) 


Po to Saksonijos elektoriaus žmonės jį skubiai išgabeno ir paslėpė Vartburgo 
pilyje. Tad seimo nutarimas ištremti Liuterį negalėjo būti įvykdytas. Religinis 
protestas ėmė virsti politiniu maištu. 


490 


RENATIO 


1522— 1525 metais Vokietiją kamavo du didžiausi neramumų protrūkiai: kru- 
vinas imperijos riterių klanų susidūrimas Tryre (1522 — 1523) ir Valstiečių karo 
(1524 — 1525), kuris prasidėjo Bavarijos Valdshute, socialiniai sukrėtimai. Liuterio 
nepritarė valstiečių „Dvylikai straipsnių", kuriuos Švabijoje suformulavo Chris- 
tophas Schappeleris ir Sebastianas Lotzeris iš Memmingeno. Kai Tiuringijoje 
pasirodė nauji maištininkų būriai, Liuteris paskelbė savo atsišaukimą Prieš žmog- 
žudiškas ir plėšikiškas valstiečių ordas, kuriame energingai gynė esamą socialinę 
tvarką ir kunigaikščių teises. Valstiečių maištai buvo paskandinti kraujo jūroje. 

Galutinį pavidalą Liuterio maištas įgavo per tris vėlesnes imperijos seimo sesi- 
jas. Imperatoriaus priešininkai pasinaudojo proga sustiprinti savo pozicijas, kai 
tasai buvo užsiėmęs karais su Prancūzija ir Turkija. 1526 metais Špėjeryje seimas 
priėmė deklaraciją, į kurią imperatoriaus priešininkams pavyko įtraukti punktą 
apie kunigaikščių religinę laisvę, — garsiosios formulės Cuius regio, eius religio 
(„kieno valdžia, to ir religija") pirmtaką, Antrojoje seimo sesijoje Špėjeryje 1529 
metais jie formaliai pareiškė protestą (todėl šio judėjimo šalininkai ir gavo pro- 
testantų pavadinimą), apgailestaudami dėl ankstesnės seimo sesijos nutarimo 
panaikinimo. 1530 metais Augsburge jie pateikė nuosaikią savo doktrinos san- 
trauką. Šis Augsburgo Tikėjimo išpažinimas, kurį suformulavo Melanchtonas, 
tapo protestantų manifestu; po jo paskelbimo nenuolaidus imperatorius nustatė 
paskutinį terminą savo priešininkams pasiduoti — 1531 metų balandžio mėnesį. 
Atsakydami į tai, protestantų kunigaikščiai sudarė ginkluotą Šmalkaldeno sąjun- 
gą. Nuo tada katalikų ir protestantų stovyklos tapo aiškiai apibrėžtos. [GEsANG] 

Tuo tarpu liuteronų protesto judėjimas išsiplėtė dėl keleto sinchroniškų įvykių, 
kurie praplėtė protestantizmo ribas. 1522 metais Šveicarijoje Huldrychas Zwinglis 
(1484— 1531), helenistas, susirašinėjęs su Erazmu Roterdamiečiu ir „liaudies dva- 
sininkas“ Ciūriche, metė iššūkį ir organizaciniams Romos Bažnyčios principams, 
ir doktrinai. Kaip ir Liuteris, Zwinglis pradėjo nuo indulgencijų pasmerkimo; jis 
taip pat pritarė Liuterio „išteisinimo per tikėjimą“ doktrinai, tačiau neigė ir vys- 
kupų valdžią bei skelbė, kad Eucharistija esanti tik paprasta simbolinė ceremoni- 
ja. Zwinglis žuvo 1531 metais prie Kapelio, kai nešdamas protestantų vėliavą ėjo 
į karą prieš penkis katalikiškus miškinguosius kantonus, kurie suskaldė Šveicari- 
jos konfederaciją. Jis buvo svarbios protestantizmo šakos pradininkas; jos šalinin- 
kai reikalavo teisės vietinėms kongregacijoms ar bendruomenėms pačioms tvar- 
kyti savo reikalus. [uoLizmas] 

Trečiajame XVI amžiaus dešimtmetyje Vokietijoje buvo labai daug radikalių 
pamokslininkų ir sektų. Andreas Karlstadtas (1480 — 1541), kuris nesutarė su Liu- 
teriu, išvyko į Bazelį. „Pranašai iš Cvikau“ — Storchas, Stuebneris ir Thomae — 
buvo seno raugo milenarijai. Mistikas Thomas Muentzeris (1490 — 1525) turėjo 
komunisto ir anarchisto savybių, savo šalininkų grupes jis kūrė pagal čekų tabo- 
ritų pavyzdį. Po daugelio klajonių Valstiečių karo metu Muentzerį sugavo Tiu- 
ringijoje, kur jis vadovavo vienai ekspropriatorių gaujai, ir Miulhauzene jam buvo 
įvykdyta mirties bausmė. Anabaptistai atsirado iš kai kurių nepatenkintų Zwinglio 

GESANG 


Martyno Liuterio melodija 46 psalmės „Dievas mūsų prieglauda ir stiprybė“ 
parafrazei pirmą kartą buvo paskelbta J. Klugo giesmyne Gesangbuch 1529 
metais. Pasirodė, kad „Vitenbergo lakštingala“ yra ne tik Bažnyčios reformato- 
rius bei teologas, bet ir poetas bei kompozitorius. Tai giesmei buvo lemta 
tapti bene žymiausiu krikščionių repertuaro himnu: 


EIN' FESTE BURG 878766667 





Ein' feste Burg ist unser Gott, Tvirtovė Dievas mums yra, 
ein gute Wehr und Waffen. jis mūsų ginklas geras. 

Er hilft uns frei aus aller Not, Paguodžia mus jis visada, 
die uns jetzt hat betroffen. vargus šalin nuvaro. 

Der alt bėse Feind Nes priešas žiaurus, 

mit Ernst er's jetzt meint, pakilo prieš mus. 

gross Macht und viel List, Jėga ir klasta — 

sein grausam Ruestung ist baisi jo galia, 

auf Erd ist nich seins gleichen'. stipriausias jis šioj žemėj. 


Kadangi Liuteris vienuolis, tad buvo susipažinęs su bažnytinė muzika. Jis ir pats 
turėjo gražų tenorą ir norėjo, kad ir visi žmonės kaip jis galėtų patirti tą džiaugsmą, kurį 
teikia giedojimas bažnyčioje. Muzika turėjo tapti jo teologinės doktrinos apie visų tikin- 
čiųjų bendrumą liturginiu papildymu. Didžiausias Liuterio prioritetas buvo bendras visų 
muzikavimas bažnyčioje. Jo Formula Missae (1523) reformavo lotyniškąsias mišias ir 
sudarė vėliau sukurtos švediškosios liturgijos pagrindą. Liuterio mokinio J. Walterio 
išleistas Geystliche Gesang Buchlein giesmynas (1524) buvo polifoninio chorinio 
pamaldų apipavidalinimo antologija. 1525 metais Liuteris atgabeno į Vitenbergą pirmą- 
ją pasaulyje poligrafinę mašiną gaidoms spausdinti. Jo Deutsche Messe und Ordnung 
Gottesdienst (1526) pateikė gimtąja kalba giedamų mišių tekstus. Mišios baigėsi vienu 
iš husitų himno Jesus Christus, unser Heiland variantų. Heinricho Luffto Enchiridion 
(irgi 1526 m.) buvo pirmasis tikinčiųjų bendruomenėms skirtas giesmynas. Taigi jau 
per pirmuosius penkerius metus nuo parlamento sesijos Vormse Liuterio pasekėjai 
visiškai apsirūpino muzikiniu atžvilgiu. 

Liuterio muzikinės tradicijos pasekmės buvo toli siekiančios. Ji reikalavo, kad kiek- 
viena parapija turėtų savo kantorių, savo vargonininką, savo choro mokyklą ir apmo- 
kytų giesmininkų bei instrumentalistų būrį. Tai suvaidino svarbų vaidmenį paverčiant 

Vokietiją muzikiniu atžvilgiu labiausiai išprususia šalimi Europoje. Tai buvo neišse- 
miami Europos pasaulietinės muzikos ištekliai. J. S. Bacho genijus niekur kitur nebūtų 
radęs derlingesnės dirvos negu liuteronybėje. 

Yra hipotezė, tvirtinanti, kad vokiečių muzikinio pranašumo šaknų reikia ieškoti 
vokiečių kalboje ir jos riimuose. Sunku pasakyti, kiek čia tiesos, tačiau Liuteris jau 
1525 metais sakė, kad „tekstas ir gaidos, akcentas, melodija ir atlikimas turi išplaukti 
iš grynos gimtosios kalbos ir atspindėti ją“. Tai, kad Liuteris akcentavo būtinybę varto- 
ti gimtąją kalbą, giliai paveikė vokiečių švietimą. Yra tiesioginis ryšys tarp Liuterio, 
Walterio, Rhawo ir Heinricho Schutzo (1585-1672) himnų ir mišių bei vėlesnių Bacho, 
Haydno, Mozarto, Beethoveno, Schuberto ir Brahmso įžymiųjų kūrinių.“ 

Aukštinti Liuterio tradiciją izoliuotai nuo kitų, be abejo, būtų meškos paslauga kata- 
likų muzikai ir įvairių krikščioniškųjų tradicijų vaisingai sąveikai, tačiau pakanka prisi- 
minti sterilią kalvinizmo muziką, kuri uždraudus „popiežinę polifoniją“, sumenkino 
Ženevos psalmyno (1562) melodijas iki metrinių unisonų rinkinio, kad suvoktum liutero- 
niškosios muzikos žavumą. 

Anglikonų Bažnyčios muzika daugeliu atžvilgių primena liuteroniškąją: ji ugdė pui- 
kią tradiciją, kurią pradėjo Tallis, Gibbonsas ir Byrdas. Stulbinančiu savo paprastumu 
Talliso Canon, sukurtas Valthamo abatijos vienuolio, tapusio vienu iš Karališkosios kop- 
lyčios džentelmenų, yra giesmės Ein' feste Burg anglikoniškasis atitikmuo; tai aštuonių 
dalių kūrinys: 


TALLIS'O KANONAS 8 8 88 (LM) 





Glory to thee, my God, this night Šlovė Tau, Dieve, naktį šią, 
For all the blessings of the light. Kad dieną džiuginai šviesa, 
Keep me, oh keep me, King of Kings Išskleiski, Viešpatie, sparnus 

i - 3 a . 
Beneath thine own almighty wings. Ir jais pridenk, apsaugok mus. 


Nereikėtų ignoruoti ir puikios stačiatikių Bažnyčios muzikinės tradicijos, kuri taip 
pat mielai perėmė polifoniją kaip ir Liuteris. Šiuo atveju muzikos instrumentų vartojimo 
draudimas įkvėpė tobulinti labai specifinį chorinį giedojimą, o katalikų Bažnyčia visada 

leido naudoti instrumentinį akompanimentą. Seniausi iš išlikusių bažnytinių vargonų, 
datuojamų 1320 metais, vis dar tebeveikia Siono bažnyčioje Valės kantone Šveicarijo- 
je. O Rusijoje ir Ukrainoje polifoniją turėjo kurti tik žmonių balsai; taip buvo skatinama 
kultūra, palanki ne tik muzikai kurti, bet ir jai vertinti. Šiame kontekste Čaikovskis toks 
pat neatsitiktinis kaip ir Bachas. 





šalininkų Šveicarijoje. Atmesdami pripažintus autoritetus, jie visus ankstesnius 
krikštus paskelbė negaliojančiais. Anabaptistai stengėsi sukurti ir idealią krikš- 
čionių respubliką, paremtą Evangelijos principais; jie atmetė priesaikas, nuo- 
savybę, ir (teoriškai) bet kokią prievartą. 1534— 1535 metais Miunsteryje Vest- 
falijoje, vadovaujant dviem olandams — Janui Matthijsui iš Harlemo ir Janui 
Beukelzui iš Leideno — jie trumpam sukūrė „Išrinktųjų karalystę“, kuri buvo 
labai žiauriai sutriuškinta. Narvai, kuriuose kadaise laikyti jų vadai, dar ir dabar 
tebekabo ant Šv. Lamberto bažnyčios bokšto. Anabaptistai buvo pirmieji krikš- 
čioniškojo pasaulio fundamentalistai, persekiojami ir protestantų, ir katalikų. Jie 
atgimė menonitų vardu, vadovavo jiems fryzas Menno Simonsas (1496 — 1561)], 
sėdami vėlesnių baptistų, unitaristų ir kvakerių dvasinio paveldo sėklą. O krikš- 
čioniškasis spiritualizmas, priešingai, susilaukė paramos iš Hanso Denco šalinin- 
kų Bavarijoje, Sebastiano Francko šalininkų Švabijoje ir Schwenkfeldo šalininkų 
Silezijoje. 

1529 metais Anglijos karalius Henrikas VIII pradėjo politiką, kurios tikslas 
buvo atskirti Anglijos Bažnyčią nuo Romos. Pirminė priežastis — obsesiškas Hen- 
riko noras turėti vyriškos lyties įpėdinį ir popiežiaus atsisakymas leisti išsiskirti. 
Henrikas, kuris anksčiau buvo gavęs fidei defensor titulą už tai, kad pasmerkė 
Liuterį, neturėjo bent kiek rimtesnių religinių motyvų; vis dėlto stodamas prieš 
Bažnyčios privilegijas ir jos turtus, jis susilaukė aiškaus parlamento pritarimo ir 
turėjo didžiulės materialinės naudos. 1532 metų nutarimu buvo panaikinti ana- 
tai — kasmet siunčiami Romai mokesčiai už Bažnyčios beneficijas. Aktas dėl 
apeliacijų 1533 metais apribojo Romos bažnytinę jurisdikciją. 1534 metų supre- 
macijos aktas visiškai panaikino popiežiaus valdžią, Anglijos Bažnyčios galva 
buvo paskelbtas karalius, o tie pavaldiniai, kurie su tuo nesutiko, pavyzdžiui, 
Thomas More'as ar kardinolas Johnas Fisheris, buvo nubausti mirties bausme 
kaip išdavikai. Dešimt straipsnių (1536) ir šeši straipsniai (1539) patvirtino Romos 
mišių ir tradicinės doktrinos neliečiamybę. Tiesioginis Bažnyčios susiejimas su 
valstybe — vėliau jis buvo pavadintas erastianizmu — anglikonus labiau priartino 
prie stačiatikių nei prie katalikų praktikos. [uToPiJA] 

1541 metais antruoju mėginimu pavyko prikalbinti Kalviną (Jean Calvin, 
1509— 1564), kad prisiimtų vadovavimą Bažnyčiai Ženevoje. Šis pabėgėlis iš Pran- 
cūzijos, radikalesnis už Liuterį, buvo įtakingiausios protestantizmo šakos kūrėjas. 
Studijuodamas jis subrendo Lefėvre'o d'Ėtaples'o dvasia, vėliau buvo katalikų 
teisininkas, palaikomas ir ginamas Marguerite'os d'Angoulme aplinkos žmonių. 

HOLIZMAS 


1528 metų vasario mėnesį nuostabusis daktaras Paracelsas prarado neseniai pradė- 
tas eiti Bazelio miesto gydytojo pareigas. Jam buvo uždrausta lankytis universitete, jis 
įžeidė vaistininkų gildiją ir bylinėjosi su vienu prelatu, nes šis atsisakė jam sumokėti 
visą atlyginimą už profesinę paslaugą. O kai Paracelsas viešai apkaltino teisėjus šališ- 
kumu, kilus suėmimo pavojui buvo priverstas bėgti. Jo idėjų nepriėmė ne tik to meto 
scholastinė, bet ir tariamai mokslinė vėlesnių laikų medicina. 

Philippas Aureolas Teophrastas Bombastas von Hohenheimas (1493-1541), žino- 
mas Paracelso vardu, gimė Einzydelne, Švico kantone. Jis buvo Liuterio, Erazmo 
Roterdamiečio ir Michelangelo amžininkas. 1524 metais Paracelsas baigė medicinos 
fakultetą Feraroje, paskui metė tolesnes studijas ir septynerius metus keliavo, mokyda- 
masis gydymo paslapčių iš žiniuonių, čigonų ir burtininkų, pragyvenimui užsidirb- 
damas kaip barzdaskutys-gydytojas. Jis lankėsi Ispanijoje ir Portugalijoje, Rusijoje ir 
Lenkijoje, Skandinavijoje ir Konstantinopolyje, Kryme ir, ko gero, net Egipte. Iš pradžių 
Paracelsas buvo katalikas, tačiau dažnai susisaistęs su radikaliomis sektomis, tarkim, 
anabaptistais ir laisvosios dvasios broliais. 1525 metais Zalcburge buvo suimtas už 
sukilusių valstiečių rėmimą ir vos išsigelbėjo nuo mirties. Be Bazelio, ilgesnį laiką gyve- 
no Strasbūre, Niurnberge, Sent Galene, Merane Tirolyje, Sent Morise, Bad Pfaiferse, 
Augsburge, Kromau Moravijoje, Bratislavoje, Vienoje ir Vilache. Jis produktyvus rašy- 
tojas, rašęs apie viską - pradedant teologija ir baigiant magija. Pagrindinis jo kūrinys - 
Opus Paramirium (1531) - „Nuostabusis veikalas“. 

Paracelsas atmetė tuo metu viešpatavusią nuomonę, kad medicinos žinių reikia 
semtis iš senovinių tekstų. Bazelyje jis prisidėjo prie kelių studentų, deginusių Avicenos 
veikalus. Paracelsas siūlė mokytis, viena vertus, iš praktinių stebėjimų, o kita vertus, iš 
„keturių stulpų“ - gamtos filosofijos, astrologijos, alchemijos ir „dorybės“ (taip jis vadino 
vidines Žmogaus, augalų ir mineralų galias). Empirinių polinkių dėka jam pavyko sukur- 
ti nemažai nuostabių gydymo būdų ir amputavimo, antiseptikos, homeopatijos ir bal- 
neologijos metodų. Domėdamasis ir kitomis mokslo sritimis, jis iškėlė alternatyvią bio- 
chemijos sistemą, grindžiama siera, druska ir gyvsidabriu, visam laikui įgydamas 
burtininko reputaciją. Net 400 metų nė viena medicinos šaka Europoje nebuvo pasiruo- 
šusi priimti jo holistinio principo - geras gydytojas turi siekti visų paciento savijautą 
veikiančių faktorių harmonijos, tarp jų ir aplinkos, psichosomatinių bei antgamtinių. 

Paracelsas gyveno tais laikais, kai niekas nesuprato, kaip veikia virškinimo, kraujota- 
kos, nervų bei dauginimosi sistemos, juolab nieko nežinojo apie genus ar chromosomas, 
tačiau daugelis jo intuityvių spėliojimų kelia susidomėjimą net ir po keturių šimtmečių: 

Kiekvienas vyras ir kiekviena moteris turi po pusę sėklos, ir tos dvi pusės kartu suda- 

ro visą sėklą <...>. Gimda turi traukos jėgos (panašiai kaip gintaras ar magnetas). 

<...> Kai valia to nori, gimda įtraukia į save moters ir vyro sėklas iš širdies, kepenų, 

tulžies, kaulų, kraujo skysčių <...> ir visko, kas tik yra kūne. Juk kiekviena kūno dalis 

turi S ypatingą sėklą, tačiau kai visos tos sėklos susijungia, jos sudaro tik vieną 

sėklą . 

UTOPIJA 


Žodį Utopia, reiškiantį vietą, kurios nėra, 1516 metais sugalvojo seras Thomas More'as 
savo knygai, kurioje stengiamasi surasti idealią valdymo formą. 1551 metais, jau po to, 
kai autorius mirė kankinio mirtimi, ji buvo išversta į anglų kalbą A Fruteful, pleasant and 
wittie worke of the beste state of a publigue weale, and of the new yle called Utopia 
pavadinimu bei į prancūzų, vokiečių, ispanų ir italų kalbas ir tapo bestseleriu. Knygoje 
More'as aprašė šalį, kur nuosavybė buvo bendra, kur ir vyrai, ir moterys naudojosi 
visuotinio švietimo privalumais, kur toleruojamos visos religijos". 

Utopinis mąstymas tenkina gilų žmonių poreikį turėti geresnio pasaulio idealų vaiz- 
dinį. Šis žanras viliojo ne vieną autorių, pradedant Platono Respublika ir baigiant Baco- 
no Naująja Atlantida ar Harringtono Okeanu. Panašų efektą galima pasiekti ir įsivaizduo- 
jant baisybes, pavaizduotas veikale Dystopsia („Bloga vieta“). To paties siekė ir Aldous 
Huxley'aus knyga Šaunusis naujasis pasaulis (1932) bei George Orwello 1984 metai 
(1949). XX amžiuje utopizmas dažniausiai buvo siejamas su kairuoliška mąstysena. 
Sovietinę Rusiją jos gerbėjai laikė šiuolaikine utopija, neturinčia kapitalistinės demokra- 
tijos blogybių. „Mačiau ateitį, - kalbėjo vienas amerikietis, apsilankęs joje 1919 metais, 
- ir ta ateitis veikia“. Vėliau tokias nuomones diskreditavo žinios apie masines žudynes 
dėl „socializmo“ ir „pažangos“. Šių laikų liberalai perėjo prie banalesnių darbų - atskirų 
individų dalios pagerinimo*. [P»ūTIS] [voRKUTAI 

Ne taip noriai pripažįstamas faktas, kad utopijų turėjo ir fašizmas. Daugelis nacių, 
kaip ir daugelis komunistų, manė, kad po pradinės brutalių užkariavimų fazės laukia 
puiki harmoninga ateitis. Pavyzdžiui, prancūzų rašytojas Vercorsas aprašė vieno vokie- 
čių karininko svajones okupuotoje Prancūzijoje; jis įsivaizduoja puikią prancūzų sąjun- 
gos su vokiečiais ateitį, kai vėl pasikartos Gražuolės ir Pabaisos istorija? „Po karo Rytų 
Europos komunistų kalėjimuose daugeliui demokratų, kalinamų už pasipriešinimą 
komunizmui, teko klausytis savo likimo draugų - nuteistų nacių pasakojimų apie žlugu- 
sias svajones“. Fašistų utopija buvo tokia pat klaidinga kaip ir komunistų ir sukėlė 
didžiulių kančių. Tačiau buvo ir tokių, kurie nuoširdžiai ja tikėjo. [LATVIJA] 





Naujojo mąstymo šalininku jis tapo išgirdęs Sorbonos rektoriaus Nicholaso Copo 
pamokslą apie Šventąjį Raštą kaip aukščiausią autoritetą. Baimindamasis represi- 
jų, Kalvinas atsisakė savo beneficijos gimtajame Nojone ir pabėgo į Bazelį. Ten 
1535 metais paskelbė savo garsųjį traktatą Institution de la religion chrėtienne. 

Kalvinas iškėlė savitų idėjų teologijos, Bažnyčios santykių su valstybe ir ypač 
asmeninės moralės klausimais. Eucharistijos klausimais jis buvo artimesnis Liu- 
teriui negu Zwingliui; tačiau tai, kad atgaivino predestinacijos doktriną, sukėlė 
šoką. Kalvinas manė, kad žmonija iš anksto suskirstyta į pasmerktuosius ir išrink- 
tuosius. Remdamasis tuo principu, jis mokė savo pasekėjus galvoti apie save kaip 
apie priešų apsuptą mažumą, grupę teisuolių priešiškame pasaulyje, „svetimų tarp 
nuodėmingųjų": 

Ainsi les Bourgeois du Ciel n'aiment point le Monde, ni les choses gui sont au Monde 
<...> il s'ėcrient avec le Sage: „Vanitė des Vanitės; tout n'est gue vanitė et rongement 
d'Esprit". 

(Dangaus miesto gyventojai nemyli šio pasaulio nei jo daiktų (...) jie kartu su Pranašu 

kartoja: „Tuštybių tuštybė; viskas tik tuštybė ir sielos graužatis“.)! 

Ir Bažnyčios sandaros srityje Kalvino naujovės toli pranoko Zwinglio idėjas. Jis 
ne tik primygtinai reikalavo Bažnyčią atskirti nuo valstybės, bet ir pripažinti vie- 
tinių parapijų kompetenciją. Kita vertus, Kalvinas tikėjosi, kad pasaulietinė val- 
džia vadovausis religiniais nurodymais ir noru įgyvendinti visus Bažnyčios spren- 
dimus. Taigi jo tolerancija nebuvo lankstesnė už inkvizicijos ar už Henriko VIII. 
[siRuPAS] 

Etikos srityje Kalvinas iškėlė naują nepakartojamą elgesio kodeksą; jo pase- 
kėjus galima iškart atpažinti. Gera kalvinistų šeima turėjo vengti bet kokių malo- 
numų ir lengvabūdiškumo — šokių, dainų, gėrimo, lošimo, flirto, ryškių drabužių, 
pramogai skirtų knygų, triukšmingos kalbos ir netgi gestikuliavimo. Būdingi jų 
gyvenimo bruožai turėjo būti blaivumas, santūrumas, atkaklus darbas, taupumas, 
o visų pirma — dievobaimingumas. Kalvinistų priklausymas išrinktiesiems turėjo 
matytis iš išvaizdos, elgsenos, bažnyčios lankymo ir iš jų sėkmės pasaulietiniame 
gyvenime. Prie amžinosios katalikiškosios naštos — nuodėmės — jie pridėjo dar 
vieną naštą — laikytis griežtų elgesio normų. Mene jie turėjo vengti vaizduoti 
Dievybę, kratytis mistinių simbolių bei alegorijų. Vienintelis kalvinistų džiaugsmo 
šaltinis ir vadovas turėjo būti kasdien skaitoma Biblija. Žodžiu, jie buvo tai, kas 
anglosaksų pasaulyje vadinta „puritonais“. 

Užbaigtos savo principų formuluotės kalvinizmas turėjo palaukti, kol 1599 
metais buvo galutinai paskelbta Institucija ir antrasis helvetinis tikėjimo išpaži- 
nimas, kurį 1566 metais suformulavo H. Bullingeris (1505 — 1575), Zwinglio įpė- 
dinis Ciūriche. 

Kalvino įpėdinis Ženevoje, Thėodore'as Bėza (1519— 1605), graikų mokslinin- 
kas ir teologas, įvedė griežtą deterministinį požiūrį į predestinaciją. Šiam požiū- 
riui smarkiai priešinosi Jakubo Hermano (žinomo Arminijaus vardu, 1560 — 1609), 
Leideno universiteto profesoriaus Olandijoje, šalininkai. Jie akcentavo laisvos 
valios doktriną ir tvirtino, kad Kristaus mirtis atpirko visus tikinčiuosius, o ne tik 
išrinktuosius. 

Protestantizmo plitimą būtina aprašyti ne tik geografiniais, bet ir sociologi- 
niais bei politiniais terminais. 

Liuteronizmas tiesiogiai orientavosi į nepriklausomai mąstančius kunigaikščius. 
Jis patvirtino jų valdymo teisėtumą, kartu remdamas esamą visuomenės santvarką. 
Šį tikėjimą labai greit priėmė kai kurios šalys, ypač Viurtenbergas, Hesenas, 
Anhaltas, Saksonijos elektoratas ir kunigaikštystė, Noimarkas ir Pomeranija, bei 
dauguma Šiaurės Vokietijos miestų nuo Bremeno iki Rygos. 1540 metais prasidėjo 
ilgokai trukusi liuteronizmo krizė, kai Liuteris atleido Heseno kunigaikščiui Filipui 
dvipatystę, patardamas šiam naujojo tikėjimo globėjui „tvirtai sakyti gerai suręstą 
melą“. Iki konkordato formulės paskelbimo 1580 metais keletą dešimtmečių 

SIRUPAS 


1553 metų rugpjūčio 12 dieną, šeštadienį, į Luisė kaimą, esantį prie Ženevos ežero 
Prancūzijai priklausančioje teritorijoje, įjojo vienas žmogus, pabėgęs nuo Šventosios 
inkvizicijos. Prieš keturis mėnesius jis buvo suimtas Lione, apkaltinus erezija, ištardytas 
vyriausiojo inkvizitoriaus ir nuteistas mirti. Jam pavyko pabėgti iš kalėjimo ir nuo tada 
visą laiką buvo kelyje. Jis ketino valtimi perplaukti Ženevos ežerą ir pasiekti Ciūrichą. 
Ženeva buvo Kalvino, o Ciūrichas Zwinglio šalininkų tvirtovė. 

Iki suėmimo šis pabėgėlis dirbo Vienos arkivyskupo gydytoju. Jis buvo gimęs Nava- 
roje, o studijavo Tulūzoje, Paryžiuje, Levene ir Monpeljė, parašė kelis medicinos trakta- 
tus, studiją apie Ptolemajaus Geografiją ir du antitrinitarinius veikalus - De Trinitatis 
Erronibus (1521) ir anoniminį Christianismi restitutio (1553). Pastaruosius aštuonerius 
metus jis šiek tiek priešiškai susirašinėjo su Kalvinu, o vieną sykį buvo su juo susitikęs. 

Sekmadienį, pardavęs savo žirgą, jis pėsčias atėjo į Ženevą, nusisamdė kambarį 
„La Rose“ užeigoje ir nuėjo į bažnyčią išklausyti popietinių pamaldų. Bažnyčioje jį kaž- 
kas atpažino ir įskundė miesto valdžiai. Kitą rytą kalvinistų tardytojas pateikė jam tuos 
pačius klausimus, į kuriuos anksčiau teko atsakinėti katalikų inkvizitoriui.Tai buvo brolis 
Miguelis Servetas de Villanova, arba Servetus (1511-1553). 

Kalvinas pasielgė su Servetu, švelniai tariant, nekrikščioniškai. Kadaise buvo per- 
spėjęs jį, kad nepasirodytų Ženevoje. Kalvinas netgi pateikė Liono inkvizicijai jo rašto 
pavyzdžius. Dabar, ignoruodamas Ženevos įstatymus dėl religinės tolerancijos, Kalvi- 
nas pasiūlė, kad Servetui nukirstų galvą, tačiau teismo nuosprendžiu spalio 27 d. Šam- 
pelyje jis buvo sudegintas gyvas. 

Nebuvo Europoje vietos, kur radikaliai mąstantis žmogus galėtų jaustis saugus. 
Rusijos stačiatikių bažnyčia degino „žyduojančius“, Bizantija irgi turėjo savo inkviziciją. 
Giordanas Brunas (1548-1600), filosofas ir eksvienuolis dominikonas, sudegintas ant 
laužo Romoje, irgi, atrodo, buvo laikomas anglų šnipu“. Tik Lenkija ir Lietuva buvo tar- 
si palaimingas uostas, kur nuo 1565 metų vyskupijų teismai neturėjo teisės jėga įgy- 
vendinti savo nuosprendžių. Antitrinitarijai prieš atvykdami į Lenkiją kuriam laikui apsi- 
stodavo Transilvanijoje. Jų vadovas Faustas Sozzinis iš Sienos (1539-1604), su kuriuo 
kartais lyginamas Servetas, taip pat gyveno Lione ir Ženevoje, kur priklausė italų Baž- 
nyčiai ir sėdėjo suglaudęs ausis. 

Dar ilgai po minties Servetas buvo minimas kaip fanatiškos protestantų ir katalikų 
tarpusavio priklausomybės simbolis. Jam buvo pastatyti paminklai Madride (1876), 
Paryžiuje (1907) ir Vienoje (1910). Jei Servetas būtų gyvenęs kiek ilgiau, būtų galėjęs 
pasidžiaugti savo veikalo apie gydomuosius sirupus Syroporum universa ratio (1537) 
sėkme - keturiomis jo laidomis. 











egzistavo schizma tarp griežtų liuteronų fundamentalistų (Gnesiolutheraner) ir 
liberalesnių „melanchtoniečių“. Danijoje ir Norvegijoje „danų Liuterio“ Hanso 
Tauseno pamokslų dėka 1537 metais liuteronizmas tapo valstybine religija ir 
prisidėjo prie to, kad Danija galutinai prarado Švediją, kurioje jis įsitvirtino tik 

po 1593 metų; liuteronizmas taip pat pagreitino teutonų valstybių Prūsijoje ir 
Livonijoje žlugimą (atitinkamai 1525 ir 1561 metais). 

O kalvinizmas, priešingai, buvo labiau susijęs ne su valstybės politika, o su 
atskirų socialinių grupių interesais. Vakarų Europoje jis dažnai orientavosi į 
kylančią miestų buržuaziją, o Prancūzijoje ir į gan didelę bajorijos dalį. Rytų 
Europoje kalvinizmas patraukė ir kilmingus žemvaldžius, ir magnatus. Anglijos 
karalystėje kalvinizmo poveikis pradėjo reikštis po Henriko VIII mirties 1547 
metais. Mažamečio karaliaus Edvardo VI valdymas sukėlė didelę sumaištį, o 
ultrakatalikės karalienės Marijos valdymo laikotarpiu buvo daug protestantų kan- 
kinių, ypač Oksforde. Po to, valdant Elžbietai I, Bažnyčios klausimų sprendimas, 
sutvirtintas tikėjimo vienodumo aktu (Act of Uniformity, 1559) ir Trisdešimt devy- 
niais straipsniais (1563), tapo protinga erastianistų, liuteronų, cvinglistų, kalvinis- 
tų ir tradicinių katalikiškų įtakų sinteze. Nuo tada anglikonybė visada tarsi vie- 
nijo dvi pagrindines politines ir teologines tendencijas — anglokatalikiškąją 
„Aukštąją bažnyčią“ ir kalvinistų evangelikų „Žemąją bažnyčią“. Nepaisant 
negailestingo persekiojimo Elžbietos valdymo metais, nuėję į pogrindį išgyveno 
ir nepaklusę valdžiai katalikai, ir nonkonformistai puritonai. Pastarieji vėl išniro 
kaip rimta jėga XVII amžiuje ir Kromvelio laikotarpiu (1649 — 1658) valdė šalį. 

Johno Knox'o (1513— 1572) pastangomis kalvinizmas 1560 metais tapo vie- 
nintele oficialia religija Škotijoje — ten įsigalėjo jo atmaina, vadinama presbi- 
terionybe. Nors Škotijos Kirk (Bažnyčia) buvo veikiama anglikonų, jai pavyko 
išlaikyti savarankiškumą. 

Prancūzijoje kalvinistai buvo vadinami hugenotais. Jie sparčiai plito buvusiose 
albigiečių žemėse pietinėje ir vakarinėje šalies dalyse ir visų provincijų miestuo- 
se. Religinių karų metu hugenotai sudarė Burbonų partijos pagrindą ir vaidino 
svarbų vaidmenį Prancūzijos religinėje scenoje, kol buvo galutinai išvyti iš šalies 
1685 metais. 

Nyderlanduose kalvinizmo plitimas, ypač tarp Amsterdamo, Roterdamo ir Lei- 
deno gyventojų, buvo pagrindinis faktorius, nulėmęs vakarinių katalikų provin- 
cijų atskilimą nuo Jungtinių provincijų rytuose. Reformuotoji Olandijos Bažnyčia 
vaidino svarbiausią vaidmenį šioje šalyje nuo jos pripažinimo valstybine religija 
1622 metais. 

Vokietijoje kalvinizmui ilgai priešinosi ne tik liuteronai, bet ir katalikai. 
Didžiausios paramos kalvinizmas susilaukė 1563 metais, kai jo pusėn stojo elek- 
torius palatinas Frydrichas III (jis visiems savo pavaldiniams primetė Heidelbergo 
katekizmą) bei Kristijonas I Saksonietis (mirė 1591 m.) ir 1613 metais, kai šį tikė- 
jimą priėmė Brandenburgo Hohencolernai. Brandenburgas ir Prūsija užėmė 
išskirtinę padėtį tuo, nes ten buvo toleruojamas ir kalvinizmas, ir liuteronizmas. 
[FAUSTUS] 

Lenkijos ir Lietuvos valstybėje, Bohemijoje ir Vengrijoje kalvinizmas patraukė 
daug kilmingųjų žemvaldžių. Kai kur, pavyzdžiui, Transilvanijoje ar Cešino kuni- 
gaikštystėje, jis įsitvirtino ilgam, o Debreceno miestas Vengrijoje nuo tol tapo 
„kalvinistų Roma". Lietuvoje kalvinizmas susirado daug šalininkų tarp magnatų, 
įskaitant ir Radvilas — didžiausius žemvaldžius Europoje. 

FAUSTUS 


Realiame gyvenime daktaras Faustas buvo klajojantis po muges juokdarys ir fokusinin- 
kas; jis mirė 1541 metais Štaufeno miestelyje Breisgau srityje. Manoma, kad Faustas, 
kaip ir Kopernikas, baigė Krokuvos akademiją ir lankėsi daugelyje Vokietijos universi- 
tetų, prisistatinėdamas kaip magistras Georgius Sabellicus Faustus Junior. Jis liūdnai 
išgarsėjo burnojimu prieš Dievą, „stebuklais“ — tarkim, vandens pavertimas vynu - ir 
tvirtinimu, kad palaikąs ryšius su velniu. Jo žygiai tapo visos virtinės knygų apie Faus- 
tą pagrindu (Faustbūcher). Pirmoji iš jų, parašyta Frankfurte 1587 metais, buvo išversta 
į danų kalbą 1588-aisiais, į prancūzų ir olandų kalbas 1592-aisiais, į anglų kalbą anks- 
čiau negu 1592-aisiais ir į čekų kalbą 1602 metais. 

Kaip prasimanyta figūra, Faustas pirmą kartą pasirodė 1594 metais Christopherio 
Marlowe pjesėje, kur jis vaizduojamas kaip pernelyg didelių ambicijų žmogus, siekian- 
tis tapti viso pasaulio imperatoriumi. Vienu metu Faustas mėgaujasi didžiule valdžia, 
bet netrukus velnias pareikalauja savo. Vokietijoje jis buvo pavaizduotas dingusioje 
Lessingo dramoje ir F. M. Klingerio romane (1791), kol pagaliau tapo pagrindiniu vei- 
kėju eiliuotoje dviejų dalių Goethės tragedijoje (1808, 1832). Ferruccio Busoni opera 
Doktor Faust (1916) liko nebaigta. 

Padaryti Goethės Fausto santrauką nelengva. Faustas, sudaręs sutartį su Mefisto- 
feliu, atjaunėja ir sulaukia šimto metų. Gib meine Jugend mir zurūck! Pirmojoje dalyje, 
kurioje veiksmas vyksta asmeninių emocijų „mažajame pasaulyje“, Faustas patiria kon- 
fliktą tarp savo įsipareigojimų velniui ir meilės Gretchen. Antrojoje dalyje, kur vaizduo- 
jamas visuomenės ir politikos grosse Welt, jis yra švaistūno imperatoriaus ministras. 
Kai Faustas miršta, įsikiša Gretchen ir velnias apgaunamas; dangaus chorai sveikina 
atpirktos sielos kelionę, triumfuoja meilė: 


Der frūh Geliebte (Ir įsileisk į dangų jį, 
Nicht mehr Getrūbt, Atgal parskridusį, 
Er kommt zurūck! Laimę išvydusį!) 


Goethės šedevras įkvėpė dvi operas, kurias sukūrė Gounod ir Berliozas, o Lisztas — 
Fausto simfoniją (1857). Vėliau Thomaso Manno romanas Doktor Faustus (1947) atgai- 
vino šią legendą, kad rūsčiai pasmerktų to meto Vokietiją. Muzikas Adrianas Leverkūh- 
nas, sužavėtas Wagnerio ir Nietzchės darbų, nuo kažkokios femme fatale užsikrečia 
velniška sifilio liga ir miršta prieš tai sukūręs nihilistinę kantatą D. Fausti Weheklag. Jos 
pabaigoje ilgas solinis violončelės diminuendo primena „šviesą naktyje“; tai užuomina, 
kad galų gale vokiečių civilizacija gal ir neturėtų sukelti visiškos nevilties“. 





Protestantizmo padarinių galima įžvelgti visose Europos gyvenimo sferose. 
Akcentuodamas būtinybę skaityti Bibliją, jis daug prisidėjo prie švietimo ugdymo 
protestantų šalyse ir kartu didino raštingumą. Labai didelis protestantizmo indė- 
lis į verslo kultūrą, taigi ir į kapitalizmo plėtrą. Politikoje jis buvo tikras nesan- 
taikos obuolys ir tarp valstybių, ir tarp konkuruojančių grupių valstybių viduje. 

Padalindamas katalikiškąjį pasaulį į dvi dalis, protestantizmas paskatino Romos 
Bažnyčią imtis reformų, kurios iki tol buvo vis atidėliojamos. Tačiau svarbiausia 
tai, kad jis sudavė lemiamą smūgį vieningo, vientiso krikščioniškojo pasaulio 
idealui. Iki XVI amžiaus ketvirtojo dešimtmečio krikščioniškasis pasaulis buvo 
suskilęs į dvi dalis — stačiatikiškąją ir katalikiškąją, o nuo tada jis suskilo jau į 
tris: stačiatikių, katalikų ir protestantų, o patys protestantai buvo suskilę į dar 
kelias frakcijas. Skandalas buvo toks didelis, kad žmonės liovėsi kalbėti apie 
krikščioniškąjį pasaulį, o ėmė kalbėti apie Europą. 

Kontrreformacija savo pavadinimą gavo iš protestantų istorikų, maniusių, kad 
ji atsirado pasipriešinti protestantiškajai reformacijai. Katalikų istorikai į tai žiūri 
kitaip — kaip į judėjimo už Bažnyčios reformas, nenutrūkstamai vykusį nuo 
mėginimų susitaikyti XIV amžiaus pabaigoje iki Tridento susirinkimo, antrąjį eta- 
pą. Tačiau reikia pažymėti, jog kontrreformacija nebuvo kokia nors autarkinė 
istorinė mašina, veikianti izoliuotai. Kaip ir Renesansas bei Reformacija, ji sąvei- 
kojo su kitais didžiaisiais to meto reiškiniais. 

Katalikų Bažnyčios centro paralyžius šiek tiek atslūgo popiežiaujant Pauliui III 
(Alessandro Farnėse, 1534 — 1549). Pravardžiuojamas „kardinolu Sijonu“, jis buvo 
ryžtingas nepotistas, popiežiaus sugulovės brolis, dosnus Michelangelo ir Ticiano 
globėjas. Tačiau Paulius III suvokė permainų būtinybę. Jis atgaivino Šventąją 
kolegiją, pradėjo svarbiausius tyrimus Bažnyčios reformos klausimu, sušaukda- 
mas Consilium de emendanda ecclesia (1537), globojo jėzuitus, įsteigė Šventąją 
oficiją ir sušaukė Tridento susirinkimą. Iki XVI amžiaus ketvirtojo dešimtmečio 
kardinolų Šventoji kolegija, renkanti popiežius, buvo viena iš silpnesnių Baž- 
nyčios grandžių. Tačiau apkarpius kolegijos biudžetą ir padidinus narių skaičių 
keliais tikrai puikiais paskyrimais, ji tapo tikru Vatikano reformų varikliu. Iš įžy- 
miausių jos narių verta paminėti kardinolus Carafą (vėliau tapęs popiežium Pau- 
liu IV, 1555 — 1559), Cervinį (vėliau popiežius Marcelis II, 1555) ir anglą Reginal- 
dą Pole'ą, kuriam per popiežiaus rinkimus 1550 metais pritrūko tik vieno balso. 
Keletas vėlesnių popiežių buvo kitokie. Pijus IV (1559— 1565) nedvejodamas 
pasmerkė myriop savo pirmtako sūnėnus už jų kriminalinius nusikaltimus. Rūstus 
ir fanatiškas Pijus V (1566— 1572), anksčiau buvęs Didžiuoju inkvizitorium ir 
basas vaikščiojęs po Romą, vėliau buvo kanonizuotas. O Grigalius XIII (1572 — 
1585), kuris džiaugėsi išgirdęs apie šv. Baltramiejaus nakties skerdynes, — poli- 
tikas iki kaulų smegenų. 

Jėzuitų ordinas (Jėzaus draugija) buvo vadinamas katalikų Bažnyčios reformos 
corps d'elite. Šiam ordinui būdingas jo steigėjo basko Inigo Lopezo de Recaldės 
(šv. Ignacas Lojola, 1491— 1556), Dvasinių pratimų (1523) autoriaus, karštas 
pamaldumas ir kariškas gyvenimo būdas. Patvirtintas 1540 metais Pauliaus III 
bule Regimini Militantis Ecclesiae, ordinas veikė tiesiogiai vadovaujamas paties 
popiežiaus. Jo nariai, suskirstyti į rangus kaip kariuomenėje, klausė savo gene- 
rolo ir buvo išmokyti laikyti save „Kristaus draugais“. Jų tikslai — atversti į tikė- 
jimą pagonis bei atsimetėlius ir visų pirma užsiimti švietimu. Praėjus vos keliems 
dešimtmečiams nuo ordino įsteigimo, jo misionieriai jau buvo pasklidę po visą 

pasaulį nuo Meksikos ligi Japonijos. Ordino kolegijos dygo kaip grybai po lie- 
taus visuose katalikiškosios Europos kampeliuose nuo Bragancos iki Kijevo. „Aš 
niekada nepalikau armijos, — kalbėjo šv. Ignacas, — o tik paprasčiausiai buvau 
perkeltas į tarnybą Dievui“. Kita proga jis sakė: „Duokit man septynerių metų 
vaiką ir jis bus mano visam laikui“. Jo kanonizavimo metu buvo kalbama: „Šv. 
Ignotas turėjo tokią didelę širdį, kad joje galėjo sutilpti visa Visata""?. 

Nepaisant tokios sėkmės, ir katalikai, ir protestantai jėzuitų labai bijojo ir 
nemėgo. Jėzuitai buvo pagarsėję savo kazuistika ginčuose ir vyravo nuomonė, 
kad jie vadovaujasi principu, jog „tikslas pateisina priemones“. Ilgainiui jėzuitus 
imta laikyti Bažnyčios slaptąja minčių policija, niekam neatsiskaitančia už savo 
darbus. Jau 1612 metais Krokuvoje išleistoje klastotėje Monita Secreta buvo taria- 
mai atskleistos slaptos instrukcijos, bylojančios apie pasaulinį sąmokslą, vadovau- 
jamą baisiojo generolo Acguavivos, vadinto „juoduoju popiežium“. 1773 metais 
ordinas buvo panaikintas, tačiau 1814 metais atkurtas vėl. 

Šventoji oficija buvo įsteigta 1542 metais kaip aukščiausias apeliacinis teismas 
erezijų klausimais. Ji susidėjo iš žymiausių kardinolų ir prižiūrėjo inkviziciją, o 
1557 metais paskelbė ir pirmąjį indeksą — uždraustų knygų sąrašą. 1588 metais 
oficija tapo viena iš devynių reorganizuotų kongregacijų — Romos kurijos vykdo- 
mųjų organų. Ji dirbo šalia Tikėjimo propagavimo oficijos, kurios užduotis buvo 
rūpintis pagonių ir eretikų atvertimo reikalais. [mmpEx] [iNkvizicijA] [PROPAGANDA] 

Tridento susirinkimas, kurio iš viso buvo trys sesijos 1545 — 1547, 1551 — 1552 ir 
1562 — 1563 metais, buvo tas visuotinis forumas, kurį Bažnyčios reformų šalininkai 
jau kelis dešimtmečius prašė sušaukti. Jis nustatė doktrinų apibrėžimus ir institu- 
cines struktūras, leidusias Romos Bažnyčiai atgyti ir priimti protestantų iššūkį. Jo 
dekretai doktrinos klausimais daugiausia buvo konservatyvūs. Susirinkimas patvir- 
tino, kad tik Bažnyčia gali aiškinti Šventąjį Raštą ir kad religinės tiesos išplaukia 
ir iš katalikų tradicijos, ir iš Biblijos. Jis pritarė tradiciniam požiūriui į prigimtinę 
nuodėmę, išteisinimą, nuopelnus ir atmetė įvairias protestantiškas doktrinos apie 
transsubstanciaciją Eucharistijos metu alternatyvas. Susirinkimas organizaciniais 
klausimais reformavo Bažnyčios ordinus, sutvarkė vyskupų skyrimą ir kiekvienoje 
vyskupijoje įsteigė po seminariją. Dekretai dėl šv. Mišių formos, atsispindėję nau- 
jame katekizme ir peržiūrėtame brevijoriuje, tiesiogiai paveikė ir paprastų eilinių 
katalikų gyvenimą. Po 1563 metų tas pačias tridentiškas mišias lotynų kalba buvo 
galima girdėti daugumoje Romos katalikų bažnyčių visame pasaulyje. 

Tridento susirinkimo kritikai pažymi, kad jis ignoravo praktinės etikos klau- 
simus, nepateikė katalikams moralinio kodekso, prilygstančio protestantiškajam. 
Vienas anglų katalikas rašė: „Jis paženklino Bažnyčią netolerantiško amžiaus ant- 
spaudu ir įamžino <...> rūstaus amoralumo dvasią""“. Protestantų istorikas Rankė 
nurodo tokį paradoksą: susirinkimas, užuot apribojęs popiežiaus valdžią, lojalumo 
priesaikomis, smulkmenišku reguliavimu ir bausmėmis visą katalikų hierarchiją 
pavertė pavaldžia popiežiui. „Drausmė buvo atkurta, tačiau visos priemonės jai palai- 
kyti sutelktos Romoje“''. Kai kurie katalikų monarchai, tarp jų ir Ispanijos karalius 
Pilypas II, taip bijojo Tridento susirinkimo dekretų, kad neleido jų paskelbti. 

INKVIZICIJA 


Šešioliktojo amžiaus Sevilija. Jėzus Kristus sugrįžo į žemę ir buvo sugautas bedarantis 
stebuklus. Jį iš karto suėmė. Didysis inkvizitorius pats asmeniškai ėmė jį tardyti. „Kodėl 
atvykai čia kištis į mūsų reikalus?“ - klausia jis. Atsakymo nėra. 

Be daugelio kitų nusižengimų, inkvizitorius kaltina Kristų, kad klaidina žmones, 
duodamas jiems laisvos valios dovaną. Žmogus juk iš prigimties yra maištininkas ir 
gavęs laisvą valią jis visada rinksis kelią, vedantį į pasmerkimą amžinoms kančioms 
pragare. Inkvizitorius siūlo pačių žmonių labui neduoti jiems laisvės ir taip išgelbėti jų 
sielas. „Nejaugi pamiršai, kad dvasios ramybė ir rami mirtis žmogui brangesnės už 
laisvę pažinti Gėrį ir Blogį?“ 

Negana to, inkvizitorius tvirtina, kad istorijos faktai patvirtina jo žodžius. Žmonės 
per silpni atsilaikyti prieš pagundą. Pusantro tūkstančio metų jie skendėjo nuodėmėje 
ir kančiose, nepajėgdami laikytis Kristaus priesakų. „Žadėjai jiems maną iš dangaus, 
bet ar silpnai nuodėmingai ir visada sugedusiai žmonių giminei ji atrodys patrauklesnė 
už žemišką duoną? Mes juk žmogiškesni už tave“. 

Inkvizitorius kaltina Kristų, kam jis neatrėmė šėtono iššūkio ir neįrodė savo dievišku- 
mo. Kristus neišlaikęs trigubo paslapties, stebuklo ir valdžios išbandymo. Popiežiai 
faktiškai slapta esą šėtono pusėje. „Mes buvome su juo, o ne su tavimi, - pareiškia ink- 
vizitorius, turėdamas galvoje katalikų ir stačiatikių schizmą, - jau aštuonis šimtmečius“. 

Inkvizitorius su kartėliu pranašauja ateistinio materializmo pergalę. „Ar žinai, kad po 
kelių šimtmečių Žmonija paskelbs <...>, kad nėra nusikaltimų, todėl nėra ir nuodėmės, 
oyra tik badmiriaujantys žmonės? „Pirma pamaitink juos ir tik tada reikalauk, kad jie būtų 
dori!" - štai kas bus užrašyta ant jų vėliavų, su kuriomis jie sugriaus tavo šventovę“. 

Atrodo, kad neišvengiamas nuosprendis, bręstantis inkvizitoriaus kalėjime. „Tu čia 
atsiųstas pragaro jėgų, - sako jis Kristui. - Tu eretikas. Rytoj aš sudeginsiu tave!“ 

Tačiau paskutiniu momentu nugali krikščioniškasis atlaidumas. Kristus bučiuoja ink- 
vizitorių. Meilės jėga nugalėjo, inkvizitorius suminkštėja, ir kalėjimo vartai atsidaro... 

Tokia santrauka praverstų kaip studentiškos pastabos „Legendos apie Didįjį inkvi- 
zitorių“ tema. Tos legendos autorius buvo jaunas rusų rašytojas Ivanas Karamazovas, 
gyvenęs su savo tėvu ir broliais XIX amžiaus septintajame dešimtmetyje. Pasakojimas 
apie pačius brolius Karamazovus, kaip ir cituota legenda, sudaranti vieną iš pagrindi- 
nių jos epizodų, kelia amžinus Gėrio ir Blogio klausimus. Karamazovų tėvas yra šlykš- 
tus lėbautojas, prieš kurį jau maištauja jo vyresnysis sūnus Dmitrijus. Dmitrijus turi du 
įbrolius - Ivaną ir Aliošą; Ivanas yra skeptiškas ateistas, o Alioša patiklus optimistas. 
Karamazovas dar turi pavainikį sūnų Smerdiakovą - „Smirdžių“, kuris nužudo tėvą, o 
paskui nusižudo ir pats. Per kvotą Ivaną kamuoja kaltė, kad jis sukurstė įbrolį tai pada- 
ryti, ir mėgina prisiimti kaltę. Tačiau dėl siaubingos teismo klaidos nuteisiamas nekaltas 
Dmitrijus. Baigiamojoje scenoje Karamazovų šeimos vaikai pademonstruoja vyresnie- 
siems, kaip reikia gyventi santarvėje!. 

Brolių Karamazovų (1880) autorius - Fiodoras Dostojevskis“. Šiame veikale jis nau- 
jaip perdirbo daugelį savo ankstesnės literatūrinės veiklos temų ir minčių. Sigmundo 

Freudo nuomone, tai yra „pats geriausias iš kada nors sukurtų romanų“. O dėl to, kas 
buvo paties Dostojevskio kūrėjas, Dostojevskiui jokių abejonių nekilo. 

Legendą apie Didįjį inkvizitorių Dostojevskis sugalvojo kaip priemonę pačiai giliau- 
siai Europos literatūroje krikščioniškosios Bažnyčios kritikai. Joje jis išpranašavo 
moralinį nepritarimą totalitarizmui. Dostojevskis aprašė prasimanytą įvykį, kuris aiškiai 
parodo ne tik autoriaus išankstinę neigiamą nuomonę apie katalikybę, bet ir jo tikėjimą 
principine krikščioniškojo pasaulio vienybe. 

Iš pažiūros Dostojevskis buvo rusų šovinistas. Jis nemėgo „negailestingų“ žydų, 
niekino katalikus, ypač lenkus, kuriuos dažnai vaizdavo kaip nusikaltėlius, nekentė 
socialistų. Rašytojas manė, kad rusų stačiatikių (pravoslavų) Bažnyčia yra kaip tik 
tokia, kokia turėtų būti pagal jos pavadinimą - tikruoju, teisinguoju tikėjimu. „Vakaruose 
nebeliko jokios krikščionybės - katalikybė tampa stabų garbinimu, o protestantizmas 
sparčiai virsta ateizmu ir nepastovia etika“, - pompastiškai tvirtino jis? „Nepateikdamas 
įrodymų, rašytojas siūlė tokią formulę: Katalikybė = vienybė be laisvės; protestantiz- 
mas = laisvė be vienybės; stačiatikybė = laisvė vienybėje, vienybė laisvėje. 

Daugeliui kritikų atrodo, kad Dostojevskis inkvizitoriaus argumentus suformulavo 
stipriau negu Kristaus. Atrodo, kad Bažnyčiai susidūrus su Tikėjimu, Tikėjimas pralaimi. 
Tikriausiai jis taip darė sąmoningai, kadangi logiką laikė daug žemesne už tikėjimą. 
„Net jei man kas nors įrodytų, kad Kristus atsiduria už Tiesos ribų, aš vis tiek likčiau su 
Kristumi““ — sykį rašė jis. 

Dostojevskis nenuilsdamas kritikavo Vakarus (gal kaip tik dėl to jį taip mėgsta 
Vakarų intelektualai). Tačiau į krikščioniškojo pasaulio skilimą jis žiūrėjo kaip į Blogio, 
kurį galų gale pavyks įveikti, pavyzdį. Dostojevskis karštai tikėjo, kad blogį įveikti įma- 
noma. Nuodėmė ir kančios yra tik atpirkimo preliudija, o Bažnyčios skandalai - tik 
būtina krikščioniškosios harmonijos preliudija. Taip samprotaujant, ispaniškosios inkvi- 
zicijos baisenybės rodė tik galutinį krikščionybės triumfą. Širdies gilumoje tas senas 
reakcionierius buvo universalus krikščionis, o dvasiniu atžvilgiu nuoširdus europietis. 

Labiau už viską Dostojevskis tikėjo gydomąja tikėjimo galia. Brolių Karamazovų 
tituliniame puslapyje jis įdėjo tokias Šventojo Rašto eilutes: „Iš tiesų, iš tiesų sakau 
jums: jei kviečio grūdas nekris į žemę ir nemirs, jis pasiliks vienas, o jei mirs, jis duos 
gausių vaisių“? Tie patys žodžiai užrašyti ir ant jo antkapio. 








PROPAGANDA 


Propaganda atsiranda dėl skirtingų įsitikinimų ir dėl žmonių noro skelbti, platinti savo 
doktrinas, neigiant visas kitas. Jos kilmės, be abejo, reikia ieškoti religijoje. Vien dėl 
savo prigimties ji yra šališka ir sėkmingiausiai veikia tada, kai apeliuoja į neapykantą ir 
prietarus. Propaganda yra bet kokio sąžiningo švietimo ir informacijos antitezė. 

Kad galėtų veikti kuo efektyviau, propagandai reikia cenzūros. Izoliuotoje informa- 
cinėje erdvėje ji gali mobilizuoti visas bendravimo priemones - spausdintas, žodines, 

menines ir vizualines — ir maksimaliai efektyviai skelbti savo tiesas. Tuo tikslu Romos 

kurija Officium de Propaganda Fidei, nuo kurios pavadinimo atsirado ir pats propagan- 

dos terminas, veikė kartu su inkvizicija. 1622 metais ši Officium tapo viena iš nuolatinių 

Vatikano kongregacijų. 

Propaganda buvo ne mažiau paplitusi ir protestantų bei stačiatikių šalyse, kur Baž- 
nyčia priklausė nuo valstybinės valdžios. Visada egzistavo ir politinė propaganda, nors 
ir be tokio pavadinimo. Ji ėmė sparčiai plėtotis išradus spaudą ir ypač pradėjus leisti 
laikraščius bei skelbimus. Propaganda labiausiai išryškėdavo karo metu, ypač per 
pilietinius bei religinius karus. XVIII amžiaus paskutiniuoju dešimtmečiu prancūzų kariai 
dažnokai pasirodydavo priešų stovykloje apsiginklavę tik proklamacijomis. 

XX amžiuje, atsiradus naujoms visuomenės informavimo priemonėms, tarkim, kinui, 
radijui ir televizijai, taip pat marketingo, masių įtikinimo, komercinės reklamos ir public 
relations metodams bei iškilus utopinėms ideologijoms ir įsivyravus totalitarinių valsty- 
bių negailestingumui, propagandos mastai neregėtai išaugo. „Totalinės propagandos“ 
ir „didžiojo melo" pradininkai buvo bolševikai. Leninas, remdamasis Plechanovu, skyrė 
valdžioje esančius propagandistus, kurie kūrė strategiją, ir žemesnio lygio agitatorius, 
kurie ją įgyvendino. Fašistai irgi greit pasuko sovietinio agitpropo keliu. 

Propagandos teoretikai suformulavo penkias pagrindines taisykles: 

1. Supaprastinimo taisyklė: visus duomenis supaprastinti iki paprastos gero ir blogo, 
draugo ir priešo antitezės. 

Sudarkymo taisyklė: diskredituoti opoziciją atviru šmeižtu ir parodijomis. 

3. Transfuzijos taisyklė: taip manipuliuoti auditorijos pripažįstamais dalykais, kad juos 
būtų galima panaudoti savo tikslams. 

4. Vieningumo taisyklė: savo požiūrį pateikti taip, tarsi tai būtų visų teisingai mąstančių 
žmonių nuomonė; abejojančius skatinti pakeisti savo nuomonę, apeliuojant į žymių 
žmonių palankius pasisakymus, naudojant visuomenės spaudimą ir „psichologinį 
užteršimą“. 

5. Orkestravimo taisyklė: begalinis to paties kartojimas visokiausiais variantais ir įvai- 
riais deriniais. 

Šiuo atžvilgiu vienas iš žymiausių propagandos meistrų pripažino savo pirmtakų 
nuopelnus. „Katalikų Bažnyčia gyvuoja ir toliau, - kalbėjo dr. Goebbelsas, - nes ji kar- 
toja tuos pačius dalykus jau du tūkstančius metų. Panašiai turi daryti ir nacionalsocia- 
listų partija“. 

Tačiau viena iš klastingiausių propagandos formų yra ta, kai tikroji informacija sle- 
piama ne tik nuo klausytojų, bet ir nuo pačių propagandistų. Šios vadinamosios „slap- 
ta nukreipiamos propagandos“ tikslas - mobilizuoti nieko nejtariančių „įtakos agentų“ 
tinklą; šie agentai perduoda norimas žinias taip, tarsi veiktų spontaniškai. Apsimetant, 
kad propagandistų tikslai sutampa su visuomenės, kuriai ta propaganda skirta ir kurią 
norima sugriauti, tikslais bei pataikaujant iškiliausių asmenybių polinkiams, tokia pro- 
paganda galima slapčia palenkti savo pusėn viešąją nuomonę formuojantį elitą. 

Atrodo, kad kaip tik tokį metodą pasirinko Stalino propagandos vadovai, kurie 
nuo trečiojo dešimtmečio apraizgė savo tinklais svarbiausių Vakarų šalių kultūros vei- 
kėjus. Pagrindinis šios veiklos koordinatorius, regis, buvo vienas toks iš pažiūros nepa- 
vojingas vokiečių komunistas, buvęs Lenino kolega pastarajam gyvenant Šveicarijoje 
ir senas dr. Goebbelso pažįstamas iš Reichstago Willis Munzenbergas (1889-1940). 
Dirbdamas kartu su sovietiniais agentais, jis ištobulino slaptos veiklos viešus metodus. 
Munzenbergas surengė daugybę „antimilitaristinių“, „antiimperialistinių“, ir ypač „anti- 
fašistinių“ kampanijų, remdamasis imliais tokiems šūkiams visuomenės sluoksniais 
Berlyne, Paryžiuje ir Londone. Pagrindinės jo aukos - naivuoliai ir rekrūtai, skeptikų 
pravardžiuoti „bendrakeleiviais“, retai kada stodavo į komunistų partiją ir su pasipikti- 
nimu neigdavo, kad jais manipuliuojama. Tarp jų buvo rašytojų, menininkų, redaktorių, 
kairiųjų pažiūrų leidėjų ir kruopščiai atrinktų garsenybių, tarkim, Romainas Rollandas, 
Louisas Aragonas, Andrė Malraux, Heinrichas Mannas, Bertholdas Brechtas, Anthony 
Bluntas, Haroldas Laski, Claudas Cockburnas, Sidney'us ir Beatrice'ė Webbai, na ir 
gera pusė Blumsberio rajono gyventojų - Londono intelektualų. Kadangi jie turėjo daug 
pasekėjų, pravardžiuojamų „nekaltųjų klubais“, pasireikšdavo lavinos efektas, taikliai 
vadinamas „triušių auginimu“. Galutinis tikslas buvo aiškiai apibrėžtas - „sukurti sveikai 
mąstantiems nekomunistiniams Vakarams vyraujantį išankstinį epochos politinį įsitikini- 
mą, prietarą, kad bet kokia nuomonė, kuri <...> tarnauja Sovietų Sąjungos tikslams yra 
kilusi iš pačių esmingiausių žmogiškojo padorumo principų“ ž 

Nedaug terastumėme pavyzdžių, cinizmu prilygstančių ką tik minėtajam. Apie jį 
galima spręsti nebent iš likimo, kuris Didžiojo Vado valia teko labiausiai atsidavusiems 
propagandistams, tarkim, Karoliui Radekui ir, ko gero, net pačiam Munzenbergui, aptik- 
tam neaiškiomis aplinkybėmis pasikorus Prancūzijos kalnuose. Brechto komentaras 
apie Stalino aukas skambėjo ne taip humoristiškai, kaip galbūt atrodė pačiam autoriui: 
„Kuo nekaltesnis žmogus, tuo labiau jis nusipelno būti sušaudytas“, - rašė jis? 





Kontrreformacijos platinama išskirtinė religinė savimonė akcentavo tikinčiųjų 
drausmę ir kolektyvinį gyvenimą. Jis atspindėjo didelius hierarchijai suteiktus įga- 
liojimus įgyvendinti savo nutarimus ir kontroliuoti išorinį religijos normų laiky- 
mąsi, kurį tikintieji turėjo rodyti. Buvo reikalaujama reguliariai eiti išpažinties — 
tai klusnumo įrodymas. Šį etosą palaikė daug kolektyvinių renginių — kelionės į 
šventas vietas, religinės apeigos, procesijos — bei apskaičiuotas, sąmoningas juos 
sustiprinęs meno, architektūros ir muzikos teatrališkumas. To laikotarpio katalikų 
propaganda buvo stipri ne tik racionalia argumentacija, bet turėjo ir priemonių 
paveikti jausmus. Barokinio stiliaus bažnyčios, kimšte prikimštos altorių, kolonų, 
statulų, cherubinų, paauksuotų lapų, šventųjų paveikslų, monstrancijų, sietynų, 
kupinos smilkalų kvapo, privalėjo užgožti asmenines tikinčiųjų mintis. Priešingai 
negu protestantų pamokslininkai, pabrėžiantys individualios sąžinės ir asmeninio 
dorumo reikšmę, katalikų dvasininkai, atrodo, per dažnai reikalaudavo iš tikin- 
čiųjų aklo paklusnumo. 

Kontrreformacijai būdingas labai gausus naujų katalikų šventųjų derlius. Tarp 
jų buvo Ispanijos mistikų — šv. Teresė Avilietė (1515— 1582) ir šv. Jonas (Kry- 
žiaus) (1542— 1591); labai daug ligonių slaugytojų ir vargšų šelpėjų: šv. Pilypas 
Neri (1515— 1595), šv. Camillo de Lellis (1550— 1614), šv. Vincentas Paulietis 
(1576 — 1660), šv. Liudvika de Marillac (1591 — 1660); daug šventųjų ir kankinių 
turėjo ir jėzuitai: šv. Pranciškus Ksaveras (1506— 1552), šv. Stanislovas Kostka 
(1550 — 1568), šv. Aloyzas Gonzaga (1568— 1591), šv. Petras Kanizietis (1521 — 
1597), šv. Jonas Berchmanas (1599— 1622) ir šv. Robertas Bellarminas (1542— 
1621). Jais remdamasi Bažnyčia atkovojo daug prarastų pozicijų. 

Kontrreformacijos poveikis buvo jaučiamas visoje Europoje. Kaip įprasta, 
didžiausios paramos Bažnyčia susilaukė Italijoje ir Ispanijoje, tačiau ir ten būta 
nonkonformistų židinių, kuriuos teko išrūkyti. Ispanų Nyderlandai, įsiterpę tarp 
Prancūzijos ir Jungtinių Provincijų, virto karingosios katalikybės židiniu; vado- 
vaujančią padėtį čia užėmė Leveno universitetas ir Duė jėzuitų kolegija. Tačiau 
įsiviešpatavęs religinis uolumas sukėlė triukšmingą Ipro vyskupo, karšto jėzuitų 
kritiko Cornelijaus Janseno (1585— 1638) reakciją. Knygoje Augustinus (1640), 
komentuojančioje šv. Augustino darbus, jis užsipuolė tai, ką laikė to meto teolo- 
gine kazuistika bei paviršutiniška morale, ypač pabrėždamas, kokia reikalinga 
tikintiesiems Dievo malonė ir dvasinis atgimimas. Nors Janseno lojalumas Romai 
niekada nebuvo susvyravęs ir jis atmetė protestantiškąją išteisinimo per tikėjimą 
doktriną, kai kurie jo pasiūlymai Dievo malonės klausimais buvo artimi protes- 
tantų pozicijai ir todėl pasmerkti (žr. VIII skyrių). 

Šveicariją draskė katalikiškųjų ir protestantiškųjų kantonų nesutarimai. Ciūri- 
cho ir Ženevos doktrinos pasiekė daugelį kalnų kaimelių aplinkiniuose rajonuo- 
se. Prie Italijos sienos jas su šaknimis rovė Milano kardinolas ir arkivyskupas šv. 
Karolis Borromeo (1538— 1584), o Savojoje švelnesniu įtikinėjimo metodu su 
jomis kovojo šv. Pranciškus Salezietis (1567 — 1622), didelį pasisekimą turėjusio 
traktato Introduction to the Devout Life (1609) autorius. [MENoccHO] 

Prancūzijoje daugelis katalikų laikėsi atokiai nuo naujųjų karingų nuotaikų 
— iš dalies dėl gališkosios tradicijos ir 1516 metų konkordato, o iš dalies ir dėl 
Prancūzijos priešiškumo Habsburgams. Tačiau vis didėjo aplink Gizus (Guises) 
besitelkiančios „ultramontaninės“ Romos šalininkų partijos įtaka. Juodžiausias jų 
darbas buvo masinės žudynės 1572 metų rugpjūčio 23 naktį šv. Baltramiejaus die- 
nos išvakarėse, kai Paryžiuje buvo išskersta 2000 hugenotų; po žudynių popiežius 
atlaikė pamaldas Te Deum, o Ispanijos karalius „prapliupo juoktis“. XVII amžiuje 
jansenizmas pasiūlė vidurio kelią — priešnuodį, apsaugantį nuo prisijungimo prie 
kurios nors iš dviejų kariaujančių pusių — ultramontaniečių ar hugenotų. 

Anglijos karalystę norėta sugrąžinti į katalikybės glėbį; tos kampanijos 
rezultatas — keturiasdešimt katalikų kankinių su jėzuitu šv. Edmundu Campionu 
(1540 — 1581) priešaky ir daug kitų aukų. Airija patvirtino savo katalikiškumą, 
ypač po brutalios Elžbietos ekspedicijos 1598 metais. Tačiau religinį Airijos vien- 
tisumą pažeidė škotų presbiterionų kolonijos įkūrimas Alsteryje 1611 metais ir 
anglų-airių bajorijos proanglikoniški polinkiai. 

1599 metais paprastas malūnininkas iš Friulio srities Monterealės Comenico Scandella 
buvo sudegintas ant laužo už ereziją; tai įvyko lygiai porą metų anksčiau nei Romoje 
buvo nubaustas Giordanas Bruno. Šios bylos dokumentai, išlikę Udinėje, leidžia 
pažvelgti į netradicinių įsitikinimų pasaulį, kur taip sunku įsiskverbti istorikams. Po dvie- 
jų teismo procesų, ilgo tardymo, įkalinimo ir kankinimų Šventoji inkvizicija kategoriškai 
pareiškė, kad jis „neigė Švenčiausiosios Mergelės nekaltybę, Kristaus dieviškumą ir 
Dievo apvaizdą". 

Žinomas Menocchio pravarde, šis malūnininkas iš Monterealės, kaimo seniūnas ir 
vienuolikos vaikų tėvas, buvęs baisus plepys, didelis antiklerikalas ir labai mėgęs skai- 
tyti knygas. Suėmimo metu jo namuose buvo rastos tokios knygos: 

Biblijos vertimas į italų kalbą; 

II Fioretto della Biblia (Kataloniškoji verstinė Biblijos tekstų antologija); 

II Rosario della Madonna; jos autorius - dominikonas Albertas da Castello; 

Legenda Aurea (Auksinė legenda) vertimas; 

Historia del Giudicio, parašyta XV amžiaus eilėmis; 

II Cavalier Zuanne de Mandavilla (sero Johno Mandeville'io knygos Travels vertimas); 

II Sogno di Caravia (Venecija, 1541); 

II Supplemento delle Cronache (Foesti kronikos versija); 

Lunario al Mondo di Italia (almanachas); 

Boccaccio Decameron (necenzūruotas leidinys); 

Knyga be pavadinimo, vieno liudytojo identifikuota kaip Koranas. 

Menocchio ilgai kalbėdavosi su kažkokiu Simonu Žydu, domėjosi liuteronizmu, 
netikėjo Biblijos pasakojimu apie pasaulio sukūrimą. Cituodamas Dantę" ir daugelį 
senovės mitų jis atkakliai tvirtino, kad angelai sukurti gamtos, jie „atsiranda taip pat, 


kaip sūryje atsiranda kirminų". 








Austrijos Habsburgų žemėse kontrreformacija neatskiriamai susijo su dinastija 
ir jos politika. Tiesą sakant, ta ypatinga katalikybės atmaina, pietas austriaca, kuri 
atsirado XVII amžiaus pabaigoje, tapo plačios kultūrinės bendruomenės, kuri per- 
gyveno Habsburgų valdymą, svarbiausia sudėtine dalimi. Kadaise ji buvo vadina- 
ma „konfesiniu absoliutizmu". Collegium Germanicum Romoje vaidino strateginį 
vaidmenį. Olando Canisijaus pastangomis jėzuitai paėmė į savo rankas visą švie- 
timą Vienoje ir Prahoje. Tai pačiai sričiai priklausė Vakarų Vengrija, Slovakija, 
Kroatija, Silezija, Bohemija, o vėliau ir vakarinė Galicija. Sakoma, kad baroko kul- 
tūra kaip išsikerojusi gebenė ne tik pridengė aptriušusį Habsburgų statinio fasadą, 
bet ir neleido jam subyrėti. 

Kitose Vokietijos srityse 1555 metais Augsburgo taika pasiektas netvirtas 
modus vivendi tarp katalikų ir protestantų: kiekvienas kunigaikštis turėjo pats 
nuspręsti, koks bus pavaldinių tikėjimas; buvo leista tik viena protestantizmo 

atmaina — liuteronizmas; katalikiškose šalyse liuteronai turėjo būti toleruojami. 
Vokietija virto religine mozaika, tačiau joje katalikų kunigaikščiai ir imperatoriai 
bijojo tolesnės protestantų ekspansijos. Nuo XVI amžiaus vidurio „ispanų kuni- 
gai“ įsteigė jėzuitų centrus Kelne, Maince, Ingolštate ir Miunchene, sukurdami 
patvarius katalikų bastionus Reino srityje ir Bavarijoje. Kalvinistų anklavai Pfalce, 
Saksonijoje ir kitur iki šimtmečio antrosios pusės nebuvo apsaugoti. 1607 metų 
gruodžio mėnesį Bavarijos kunigaikštis surengė provokaciją, užgrobdamas Donau- 
viorto miestą Švabijoje, kad neleistų protestantams trukdyti katalikų procesijų. 
Tada dešimt protestantų kunigaikščių sudarė Evangelikų uniją savo interesams 
ginti, tačiau jiems iš karto teko susidurti su priešiška Katalikų lygos veikla. Todėl 
sunku pasakyti, kada gi iš tikrųjų prasidėjo Trisdešimties metų karas — 1618 
metais ar anksčiau. 

Šiame didėjančios religinės netolerancijos pasaulyje Lenkijos-Lietuvos kara- 
lystė užėmė išskirtinę padėtį. Plačioje jos teritorijoje su labai marga gyventojų 
sudėtimi dar iki to laiko, kai liuteronizmas užvaldė Lenkijai priklausančios Prū- 
sijos dalies miestus, o kalvinistais tapo nemaža bajorijos dalis, čia jau buvo tikra 
įvairių religijų — katalikų, stačiatikių, judaistų ir musulmonų — mozaika. Valdan- 
čiosios bajorijos — šlėktų — pozicijos buvo tokios stiprios, kad kiekvienas dvaras 
galėjo savo religinius reikalus tvarkyti taip pat laisvai kaip ir Vokietijos kuni- 
gaikštystės. Nuo 1565 metų bažnytinių teismų nuosprendžiai jau nebebuvo pri- 
valomi privatiems bajorų dvarams. Kaip tik tuo metu, kai Tridento susirinkimo 
pirmininkas kardinolas ir Varmijos vyskupas Hozijus pasikvietė jėzuitus, Lenkija 
priiminėjo visokiausius eretikus ir religinius pabėgėlius — anglų ir škotų katali- 
kus, čekų brolius, Olandijos anabaptistus ir italų unitorius, tarkim, Faustą Sozzi- 
nį (Socinius). 1573 metais, kai daugumą Senate sudarė kalvinistai, Seimas priėmė 
amžinos ir visuotinės tolerancijos statutą, kuris neapėmė tik socinų. Valdant 
Žygimantui III Vazai (1587 — 1632), atsidavusiam jėzuitų mokiniui, ultramontanis- 
tinė partija pamažu grąžino katalikų dominavimą. Tačiau pasikeitimai lėtai vyko 
ir nenaudojant prievartos. Tuo metu Lenkija tikrai galėjo pasigirti, kad yra ne tik 
krikščioniškojo pasaulio tvirtovė, sauganti nuo turkų ir totorių, bet ir didžiausias 
Europoje religinės tolerancijos uostas. 

Kitose Rytų Europos dalyse kontrreformacija susilaukė didelio atgarsio. Vati- 
kanas popiežiaujant Grigaliui XIII (1572 — 1585) puoselėjo viltis, kad į jo tinklus 
paklius ne tik Švedija ir Lenkija, bet ir Maskva. Švedijoje tos viltys gyvavo tol, 
kol protestantų pergalė XVI amžiaus paskutiniuoju dešimtmečiu vykusiame pilie- 
tiniame kare visam laikui sugriovė jėzuitų planus. Maskvoje, nors popiežiaus 
nuncijų Posseviną priėmė pats caras Ivanas Rūstusis, caro domėjimasis katalikybe 
apsiribojo daugiausia tik klausimu, kaip naudojami popiežiaus neštuvai. Tikriau- 
siai nevykę katalikų mėginimai daryti spaudimą paskatino Ivano sūnų Fiodorą 
1589 metais įkurti Maskvos patriarchatą ir taip užbaigti atskiros Rusijos stačiati- 
kių Bažnyčios formavimosi procesą. 

Maskvos demarche sukėlė kaimyninės Lenkijos ir Lietuvos karalystės stačia- 
tikių, kurie iki tol visą laiką orientavosi į Konstantinopolio patriarchą, krizę. Kai 

naujasis Maskvos patriarchas iš už valstybinės sienos pareikalavo pripažinti jo 
jurisdikciją, daugelis Lenkijos ir Lietuvos stačiatikių ėmė ieškoti Romos apsau- 
gos. 1596 metais, remdamiesi Bresto unija, dauguma jų vyskupų nusprendė 
įsteigti naują unitų bendruomenę — graikų katalikų Bažnyčią su slaviškomis 
apeigomis. Jie išlaikė savo ritualą, dvasininkų teisę vesti, tačiau pripažino popie- 
žiaus viršenybę. Į unitų rankas perėjo daug stačiatikių bažnyčių Baltarusijoje ir 
Ukrainoje, taip pat ir senasis Šv. Sofijos soboras Kijeve. Likusių senųjų disunitų 
tikėjimas kuriam laikui valstybės buvo oficialiai uždraustas. 

Tačiau Maskva niekada nesusitaikė su tokia įvykių raida. Per visą naujųjų 
laikų istoriją išliko įnirtingas Rusijos stačiatikių Bažnyčios ryžtas unitus nubausti 
ir jėga vėl atversti į stačiatikybę. Niekur kitur nebuvo toks stiprus niekšiško, rez- 
gančio intrigas jėzuito stereotipas kaip čia. Rusų karai su lenkais, kai 1610— 1612 
metais lenkai trumpam buvo užėmę Kremlių, tik dar labiau sustiprino religinę 
neapykantą. Dideliame rusų vienuolyne Zagorske netoli Maskvos paminklinė 
lenta įamžina itin paplitusį rusų požiūrį į kontrreformaciją „Šiltinė — Totoriai — 
Lenkai: Trys Nelaimės". 

Vengrijoje panaši unitų bendruomenė atsirado po Užgorodo unijos (1646). 
Šiuo atveju Priekarpatės regiono stačiatikiai rusinai nusprendė sudaryti tokią pat 
uniją su Roma, kokia buvo sudaryta kaimyninėje Ukrainoje. (Toks sprendimas 
šio amžiaus trečiuoju dešimtmečiu vis dar buvo rietenų tarp Romos katalikų ir 
unitų rusinų priežastis JAV.) 

Visoje Europoje religinis pakilimas giliai paveikė meno raidą. Griežtosios pro- 
testantizmo atmainos abejojo, ar apskritai dera užsiimti menine veikla. Vaizduo- 
jamasis menas čia dažnai nukrypdavo į pasaulietinius objektus, nes religinės 
temos kėlė įtarimą. Kai kuriose šalyse, pavyzdžiui, Olandijoje ar Škotijoje, muzi- 
ka apsiribojo tik himnų ir psalmių giedojimu. O Anglijoje buvo priešingai: Tho- 
mas Tallis (apie 1505 — 1585) ir kiti pradėjo nuostabią anglikonų bažnytinės muzi- 
kos tradiciją. Katalikiškose šalyse visos meno šakos turėjo tenkinti Bažnyčios 
šlovės ir galybės prabangaus bei teatralizuoto demonstravimo poreikius. Ši ten- 
dencija gavo baroko pavadinimą. Muzikoje ji asocijavosi su Jano Pieterzoono 
Sweelincko (1562 — 1621), Heinricho Schutzo (1585 — 1672) o pirmiausia su Gio- 
vannio Palestrinos (1526 — 1594), kuris buvo Šv. Petro bazilikos magister capellae 
vardais; išlikusios 94 jo sukurtos mišios atskleidžia didžiulę įvairovę ir autoriaus 
išradingumą. Claudijas Monteverdis (1567 — 1643), įvedęs monodiją kaip polifo- 
nijos priešybę, vėl atrado disonansą ir propagavo Italijos „naująją muziką“, užima 
išskirtinę vietą Europos pasaulietinės muzikos raidoje. Jis daugiausia dirbo Vene- 
cijoje, kuri visada buvo tarsi atsvara Romos menui. Baroko tapyboje dominavo 
Michelangelas Caravaggijas (1573 — 1610), žmogžudys, atleistas nuo mirties baus- 
mės; flamandas Paulis Rubensas (1577 — 1640) ir ispanas Diegas Velėzguezas 
(1599 — 1660). Visur pilna baroko stiliaus bažnyčių, kurios dažnai buvo statomos 
pagal jėzuitų bažnyčios Romoje II Gesu (1575) pavyzdį. 

Religinis įkarštis itin smarkiai prasiveržė per XVI ir XVII amžių karus. Aistros 
ir neapykantos, kadaise kursčiusios karus su islamu, dabar skatino konfliktus tarp 

krikščionių. Protestantų baimė, kad neimtų vyrauti katalikai, pasireiškė per Šmal- 
kaldeno sąjungos karus Vokietijoje 1531 — 1548 metais, kurie baigėsi Augsburgo 
taika; per prancūzų religinius karus 1562 — 1598 metais; per pilietinį karą Švedi- 
joje 1598 — 1604 metais; per Trisdešimties metų karą 1618— 1648 metais. O kata- 
likų baimė, kad neimtų dominuoti protestantai, paskatino daugelį tokių įvykių, 
tarkim, vadinamoji maldininkų malonės kelionė Anglijoje (1536), airių pasiprie- 
šinimas vietininkui Mountjoy'ui ir Cromwelliui, lenkų pasipriešinimas švedams 
1655 — 1660 metais. Rytuose ilgalaikės karinės kampanijos tarp rusų ir lenkų 
1561 — 1565, 1578— 1582, 1610 — 1619, 1632 — 1634, 1654 — 1657 metais įgavo visus 
Šventojo karo tarp katalikų ir stačiatikių atributus. Religinį fanatizmą buvo gali- 
ma panaudoti armijoms skatinti. XVI amžiuje nenugalimiesiems ispanams buvo 
kalama į galvą, kad jie kovoja už vienintelį teisingą tikėjimą. XVII amžiuje lygiai 
tą patį kalė į galvas psalmes giedojusiems Gustavo Adolfo ar Cromwellio nuosta- 
biosios naujojo tipo armijos kariams. 

Prancūzų religiniai karai buvo akivaizdžiai nekrikščioniški. Hugenotų perse- 
kiojimai prasidėjo nuo chambre ardente Henriko II laikais. Tačiau staigi karaliaus 
mirtis 1559 metais ir Anžu kunigaikščio mirtis sukėlė ilgai kamavusį netikrumą, 
kam atiteks karaliaus sostas. [NosTRADAMUS] Tai savo ruožtu įkaitino katalikų frak- 
cijos, kuriai vadovavo Gizai (Guises) ir Burbonų hugenotų frakcijos, vadovaujamos 
Navaros karaliaus, ambicijas. Tarp dviejų didelių provokacijų — dėl vienos iš jų 
(Ambuaze, 1560) buvo kalti protestantai, o dėl antros (Vasi, 1562) katalikai — 
buvo ir nepavykęs mėginimas susitaikyti — vadinamasis Pasi disputas 1561 
metais. Po to abi priešiškos frakcijos energingai susikibo, kurstomos karaliaus 
motinos Katerinos Mediči. Šv. Baltramiejaus nakties žudynės buvo tik pats 
didžiausias iš daugybės tokių susidūrimų. Įnirtingi susirėmimai, primenantys karų 
su Anglija laikus, retai tebuvo paįvairinami rimtesnių, iš anksto suplanuotų 
mūšių; užtat netruko galimybių pasireikšti drąsiems avantiūristams, tarkim, pro- 
testantui baronui d'Adretsui ar katalikui Blaise'ui de Montlucui. Prie aštuonerių 
karų per trisdešimt metų dar pridėkime daug sulaužytų paliaubų ir niekšingų 
žmogžudysčių. XVI amžiaus devintąjį dešimtmetį Gizų Šventosios lygos, norin- 
čios nuslopinti religinę toleranciją ir pažaboti homoseksualų karalių, galia taip 
išaugo, kad pastarasis įsakė nužudyti kunigaikštį ir kardinolą de Guise'ą (1588). 
(Jo tėvas, Francois de Guise'as, garsus generolas, buvo nužudytas Orleane 1563 
metais). Atsakas buvo toks, kad 1589 metų rugpjūčio 1 Sent Klode įniršęs vie- 
nuolis Jacgues'as Clementas nužudė patį karalių. Navaros karalius Henrikas liko 
vienintelis pretendentas į sostą. Kai katalikų dvasininkai atsisakė patepti atska- 
lūną ir eretiką, jis ciniškai atsivertė, buvo karūnuotas Šartre 1594 metais ir trium- 
fuodamas įžengė į Paryžių. Jo posakis Paris vaut bien une messe („Paryžius vertas 
mišių“) tiksliai apibūdina jo poelgio moralinę pusę. Ir Nante išleistas ediktas 
(1598) buvo neką geresnis. Visą gyvenimą kovojęs už religinę laisvę, Henrikas 
IV dabar nusprendė toleruoti tik hugenotų aristokratiją, leisti jiems kiekvienoje 
srityje turėti po dvi bažnyčias ir dar 120 išvardytų tvirtovių. Dideli būgštavimai 
ir įtarimai išliko ir toliau. 

Turint galvoje religinį pliuralizmą Britanijoje, Prancūzijoje, Nyderlanduose ir 
Lenkijos-Lietuvos karalystėje, būtų neteisinga to meto Europą paprasčiausiai 
dalyti į protestantiškąją šiaurę ir į katalikiškuosius pietus. Juk, be kitų, airiai, 
belgai ir lenkai turėjo visišką teisę tvirtinti, kad Šiaurė nebuvo išimtinai protes- 
tantiška. O stačiatikiai krikščionys ir musulmonai visai pagrįstai galėjo priešta- 
rauti tiems, kurie Pietus laikė vien katalikiškais. Pasidalijimas į protestantus ir 
katalikus buvo svarbus Vidurio Europos, ypač Vokietijos, bruožas, tačiau šitaip 
padalyti visą Europą neįmanoma. Marxo ar Weberio mėginimai tai koreliuoti su 
vėlesniais dalijimais pagal socialinius ar ekonominius kriterijus atrodo per daug 
germanocentriški. Tuomet visiškai pagrįstai būtų galima klausti, už ką protestan- 
tų Dievas taip apdovanojo juos anglies klodais. 

Aiškus tik vienas dalykas: beprasmiškas kraujo liejimas religijos vardu neiš- 
vengiamai sukeldavo reakciją protingų žmonių galvose. Religiniai karai buvo 
gera dirva gležniems proto ir mokslo daigeliams. 

Mokslinė revoliucija, kuri, kaip priimta laikyti, vyko nuo XVI amžiaus vidurio 
iki XVII amžiaus vidurio, vadinama „svarbiausiu įvykiu Europos istorijoje nuo 
krikščionybės atsiradimo“"*. Ji buvo tarsi natūralus Renesanso humanizmo tęsi- 
nys ir jai nemažai padėjo protestantų pozicija. Stiprioji mokslinės revoliucijos 
pusė buvo astronomija ir tokie mokslai kaip matematika, optika ir fizika, kurie 
reikalingi astronominiams duomenims rinkti ir juos interpretuoti. Tačiau ji pakei- 
tė žmonijos požiūrį ir į žmogaus prigimtį, ir į jo padėtį. Viskas prasidėjo nuo 
stebėjimų, atliktų iš Fromborko (Frauenburgo) kapitulos bažnyčios bokšto Lenki- 
jai priklausančioje Prūsijos dalyje XVII amžiaus antrajame dešimtmetyje, o jos 
kulminacija galima laikyti Karališkosios draugijos susirinkimą Greshamo koledže 
Londone 1686 metų balandžio 28 d. 

Mokslinės revoliucijos, kaip ir bet kurio kito esminio posūkio žmonių mąsty- 
me, sunkumų priežastis ta, kad jos teiginiai nesiderino su vyraujančiomis idėjo- 
mis ir praktikomis. Tą laikotarpį vadinti Koperniko, Bacono ir Galilėjaus amžiumi 
klaidinga, nes daugeliu atžvilgių tai tebebuvo alchemikų, astrologų ir magų 
amžius. Taip pat nūdienos mokslininkams nederėtų šaipytis iš pasiekimų tų, 
kurių teorijos vėliau pasirodė esančios klaidingos. Galima tvirtinti, kad alchemi- 
kai neteisingai suprato medžiagos prigimtį, tačiau nereikėtų sakyti, kad tie tyri- 
nėtojai, kurie matė konstruktyvius alchemijos aspektus, „ir patys turi šiek tiek 
tos beprotybės, kurią mėgino aprašinėti". Sunku būtų rasti istorijos mokslo libe- 
ralesnę interpretaciją." 

Mikalojus Kopernikas (Copernicus, 1473— 1543), studijavęs Krokuvoje ir 
Padujoje, nustatė, kad Saulės sistemos centre yra Saulė, o ne Žemė. Jo heliocen- 
trinės idėjos sutapo su paplitusiu astrologų įpročiu traktuoti Saulę kaip vienybės 
simbolį. Tačiau svarbiausia yra tai, kad jis savo hipotezę patvirtino eksperimen- 
tais ir tiksliais matavimais. Kopernikas, kilęs iš Torunės vokiečių pirklio šeimos, 
buvo Lenkijos karaliaus pavaldinys; karalius aktyviai gynė jį nuo kryžiuočių rite- 
rių; trisdešimt metų Kopernikas išgyveno Fromborke, kur ėjo Varmijos srities 
kanauninko pareigas. Karalius buvo pasikvietęs jį padėti atlikti pinigų reformą; 

Koperniko traktate Monetae cudendae ratio (1526) apie tai, kaip „blogi pinigai 
išstumia gerus“ Greshamo dėsnis detaliai aprašytas 30 metų anksčiau už Gresha- 
mą. Heliocentrinė teorija, pirmą kartą pateikta aptarimui 1510 metais, buvo gerai 
pagrįsta statistiniais duomenimis, kuriuos Kopernikas išdėstė traktate De revolu- 
tionibus orbium coelestium („Apie dangaus sferų sukimąsi“, 1543). Šis darbas 
išleistas jo kolegos matematiko iš liuteroniškojo Vitenbergo universiteto G. J. Von 
Laucheno (Rheticus) iniciatyva ir dedikuotas popiežiui Pauliui III; pats autorius jį 
gavo jau gulėdamas mirties patale. Veikalas vienu smūgiu sugriovė viešpatavu- 
sias Visatos koncepcijas, atmetė Aristotelio idėjas apie centre esančią ir nejudan- 
čią Žemę, nepanašią į kitas planetas. Tiesioginį reikalo poveikį gerokai sumažino 
tai, kad bailus redaktorius Koperniko pratarmę pakeitė sava, klaidinančia. 

Koperniko teorija brendo beveik visą šimtmetį. Danas Tychas Brahė (1546— 
1601) heliocentrizmą atmetė, tačiau stebėdamas kometų judėjimą jis sugriovė 
kitą seną klaidingą teoriją, kad kosmosas susideda iš kristalinių sferų, gaubiančių 
viena kitą kaip svogūno lukštai. Jo kolega Prahoje Johanesas Kepleris (1571 — 
1630) nustatė, kad planetų orbitos yra elipsės formos ir suformulavo jų judėjimo 
dėsnius, kuriais pasirėmė Kopernikas. Tačiau tik florentietis Galileo Galilėjus 
(1564 — 1642), vienas iš pirmųjų astronomų naudojęsis ką tik išrastu teleskopu, 
rimtai pristatė Koperniką plačiajai publikai. Ateities kartų laimei, Galilėjus buvo 
ne tik įžvalgus, bet ir veiklus. Pastebėjęs, kad „Mėnulio paviršius nėra lygus ir 
vienodas, o nelygus ir duobėtas, toks kaip ir Žemės“, jis sugriovė iki tol vyravu- 
sią „tobulų sferų“ teoriją. Negana to, Galilėjus gynė savo atradimus, kandžiai 
komentuodamas oponentų rėmimąsi Biblija. „Biblijos astronominė kalba, — aiš- 
kino jis laiške Toskanos kunigaikščio našlei, — buvo sugalvota tam, kad ją galė- 
tų suprasti neišmanėliai“. Dėl tokio elgesio 1616 metais Galilėjus buvo iškviestas 
į Romą, kur jam teko išklausyti popiežiaus perspėjimo. O dėl to, kad gyrė Koper- 
niką, šio veikalai buvo įtraukti į uždraustų knygų sąrašą. Tačiau kai Galilėjus 
nenusileido ir išleido knygą Dialogo dei due massimi Sistemi del mondo („Dialo- 
gas apie dvi svarbiausias pasaulio sistemas“, 1632), kurioje įrodinėjo, jog Koper- 
niko teorija pranašesnė už Ptolemajaus, jis oficialiai buvo tardomas inkvizicijos ir 
priverstas išsižadėti savo teiginių. Sakoma, kad paskutinieji jo žodžiai paliekant 
inkvizicijos teismą buvo Eppur si muove („O vis dėlto ji sukasi“), tačiau jų auten- 
tiškumas abejotinas. [LESBIANIZMAS] 

Tuo metu, kai buvo svarstoma Koperniko teorija, taikomosios mokslo šakos 
tebebuvo vaikystės stadijoje. Tačiau kai kuriuos svarbius teiginius jau buvo sufor- 
mulavęs buvęs Anglijos kancleris Francis Baconas (1561 — 1626), mokslinio metodo 
tėvas. Veikaluose Mokslo pažanga (1605), Naujasis organonas (1620) ir Naujoji 
Atlantida (1627) jis siūlė mokslą plėtoti sistemingais eksperimentais bei indukcija, 
grindžiama eksperimentiniais duomenimis. Baconas drąsiai prieštaravo tradiciniam 
dedukciniam metodui, pagal kurį žinių galima įgyti tik remiantis kai kuriomis 
priimtomis ir Bažnyčios patvirtintomis aksiomomis. Reikšminga ir tai, kad, Baco- 
no nuomone, moksliniai tyrimai turi papildyti Biblijos studijavimą. Reikia, kad 
mokslas derintųsi su krikščioniškąja teologija. „Mokslininkas tampa Dievo 

1622 metais bažnytiniame teismo procese, apie kurį nebuvo plačiai skelbiama, viena 
Florencijos abatė - Benedetta Carlini - buvo apkaltinta nenormaliu elgesiu. Ji gyrėsi, 
kad jai pasitaiko mistinių regėjimų, kad ji turinti šventąsias stigmas; taip pat kilo įtarimų, 
kad ji daranti ir savotiškus seksualinio pobūdžio nusižengimus. Abatė buvo pažeminta 
pareigose ir paskui 45 metus praleido kalėjime. 

1985 metais vienas iš žymiausių ir mėgstantis reklamuoti Amerikos leidėjų paskel- 
bė šio teismo proceso ataskaitą tokiu pavadinimu: „Lesbietė vienuolė Renesanso laikų 
Italijoje“. Deja, šio proceso medžiaga ne visai atitiko ataskaitos pavadinimą. Postre- 
nesansiniai inkvizitoriai sutelkė dėmesį į kaltinamosios religinius įsitikinimus. Jie ne tik 
nepabrėžė šiurpių lesbijinio gyvenimo stiliaus detalių, bet ir apskritai jos jų nedomino. 
Vienas nusivylęs recenzentas tai paaiškino tuo, kad iki mūsų amžiaus vyrai apskritai 
nepajėgė suprasti lesbianizmo sąvokos. „Iš pažiūros oksimoroninis terminas „vienuolė 
lesbietė“ iškart sužadina smalsumą <...> ir garantuoja, kad bus parduotas tam tikras 
knygos egzempliorių skaičius“. 

Iš tikrųjų istoriko pareiga yra iškelti kontrastą tarp praeities ir dabarties gyvenimo 
normų. Kai kurie šią pareigą atlieka sąmoningai, kiti tik atsitiktinai. 








parašytos gamtos knygos kunigu“. Vienas iš ištikimų Bacono pasekėjų, buvęs 
Česterio vyskupas ir Karališkosios draugijos narys steigėjas Johnas Wilkinsas 
(1614— 1672) parašė labai įdomią knygą Pasaulio atradimas Mėnulyje (1638), 
kurioje iškėlė kelionės į Mėnulį mintį: „Kitų pasaulių gyventojai yra atperkami 
tokiu pat būdu kaip ir mes — Kristaus krauju“““, 

Didelę pažangą padarė ir matematinės pakraipos filosofai, ypač du nuostabie- 
ji prancūzai Rene Descartes'as (1596 — 1650) ir Blaise'as Pascalis (1623 — 1662) bei 
jų darbų tęsėjas Benedictas Spinoza (1632 — 1677). Descartes'as, karys ir avantiū- 
ristas, savo akimis stebėjęs Bila Horos mūšį Čekijoje, didelę savo gyvenimo dalį 
praleido tremtyje Olandijoje. Jo vardas labiausiai asocijuojasi su nekompromisine 
racionalistine sistema, pavadinta kartezianizmu ir pateikta jo traktate Discours sur 
la mėthode („Samprotavimas apie metodą“, 1637). Atmesdamas bet kokią infor- 
maciją, gaunamą per pojūčius ar remiantis kitų autoritetu, Descartes'as padarė 
išvadą, kad jis pats vis dėlto turi egzistuoti, jei sugeba galvoti: Cogito, ergo sum 
(„Mąstau, taigi esu“); ji tapo šiuolaikinės epistemologijos starto aikštele. Filoso- 
fijoje, kuri atskyrė dvasią nuo materijos ir užsiėmė viskuo nuo medicinos iki 
moralės, Descartes'as akcentavo mechanistinį požiūrį į pasaulį, tada jau pradėju- 
sį įsitvirtinti. Pavyzdžiui, gyvuliai buvo laikomi sudėtingomis mašinomis, kaip, 
beje, ir žmonės. 

Pascalis, kilęs iš Klermon Ferano ir buvęs jansenistinio Port Rojalio įnamiu 
Paryžiuje, taip ištobulino savo mechanistinę mąstyseną, kad net sugebėjo paga- 
minti pirmąjį „kompiuterį“. Jo Lettres provinciales („Laiškai provincialui“, 1656) vis 

dar minimi jėzuitų literatūroje kaip nuodų stiklinė. Tačiau jo rinkinys Pensėes 
(„Mintys“, 1670) yra nuostabus madingo racionalizmo ir sveiko proto mišinys. Jis 
rašė: „Le coeur a ses raisons, gue la Raison ne connait point“ („Širdis turi savo 
motyvus, kurių protas nežino“). Arba: „Žmonės ne angelai ir ne gyvuliai; tik visa 
nelaimė, kad jei kas mėgina iš žmogaus padaryti angelą, padaro gyvulį“. Daugė- 
jant užuominų apie konfliktą tarp mokslo ir religijos, pasirodė garsusis jo pasiūly- 
mas statyti ant tikėjimo kortos. Jei krikščionių Dievas tikrai yra, samprotavo jis, 
tai tikintys juo paveldės amžinąjį gyvenimą. O jei jo nėra, tai jie dėl to tikrai 
netaps blogesni už netikinčius. Vadinasi, krikščioniškasis tikėjimas vertas rizikos. 

Spinoza, žydas sefardas, o pagal profesiją linzių šlifuotojas, už ereziją buvo 
išmestas iš Amsterdamo žydų bendruomenės. Jis palaikė Descartes'o matematinį 
ir loginį požiūrį, kad Visata sukurta remiantis pagrindiniais principais, bei Hob- 
beso pasiūlytą laisvo žmonių susitarimo koncepciją. Spinoza buvo panteistas ir 
manė, kad Dievas ir gamta yra neatskiriami. Didžiausia dorybe laikė santūrumą, 
grindžiamą pasaulio ir savęs supratimu. Blogis atsirandąs dėl tokio supratimo 
stokos. Aklas tikėjimas vertas paniekos. Dangstymasis Dievo valia — neišmanėlių 
išsisukinėjimas. 

Eksperimentinės filosofijos šalininkai Anglijoje pradėjo telktis XVII amžiaus 
penktajame dešimtmetyje. Įtakingiausia jų grupuotė, vadovaujama dr. Wilkinso 
ir dr. Roberto Boyle'io (1627 — 1691), pilietinio karo metu Oksforde įkūrė „nema- 
tomąjį koledžą“. 1660 metais jie bendromis pastangomis įsteigė Karališkąją drau- 
giją gamtos mokslams plėtoti. Per pirmąjį susirinkimą į juos kreipėsi architektas 
Christopheris Wrenas. Tarp pirmųjų draugijos narių buvo ir magijos išpažinėjų. 
Prisireikė dar dvidešimties metų, kol juos įtakingumu pranoko naujoji tokių 
mokslininkų kaip Isaacas Newtonas mokykla. Su Newtono pasirodymu šiuolaiki- 
nis mokslas įžengė į pilnametystę (žr. VIII skyrių), o Karališkosios draugijos 
pavyzdys švietė visai Europai. 

Kaip visuomet, senos idėjos susipynė su naujosiomis. Antrojoje XVII amžiaus 
pusėje dauguma žymiausių Europos mąstytojų pritarė mechanistiniam požiūriui į 
Visatą, manė, kad ji veikia panašiai kaip laikrodžio mechanizmas. Galilėjus 
atskleidė jėgos principą — pagrindinį mechanikos elementą; o jėgą, taikant ją 
viskam nuo Boyle'io dujų dėsnio iki Newtono judėjimo dėsnių, galima tiksliai 
apskaičiuoti. Galų gale atrodė, jog Visatą ir viską, kas tik joje yra, galima paaiš- 
kinti ir išmatuoti. Negana to, gamtos dėsnius, kurie dabar pradėjo atskleisti moks- 
lininkams savo paslaptis, buvo galima priimti kaip Dievo valios pavyzdžius. Krikš- 
čionių Dievas, kurį Tomas Akvinietis tapatino su Aristotelio „Pirmąja priežastimi“, 
dabar buvo tapatinamas su „Didžiuoju laikrodininku“. Konfliktui tarp mokslo ir 
religijos buvo lemta išnykti beveik dviems šimtams metų. [maGija] [BEžDžIONĖ] 

Europa užjūriuose — tai tema, kuri prasideda ne nuo Kolumbo ir ne nuo Kari- 
bų. Vienas eksperimentas — kryžiuočių karalystės Šventojoje žemėje — buvo 
atliktas dar senaisiais laikais. Kitas, Kanarų salose, vyko jau septyniasdešimt 
metų. Kai tik buvo užmegzti ryšiai su tolimomis salomis, vis daugiau europiečių 
leidosi į užjūrio keliones. Jie ten plaukdavo prekiauti, prisiplėšti, užkariauti ir vis 

dažniau dėl religinių priežasčių. Daugeliui tai būdavo pirmas susitikimas su kitos 
rasės žmonėmis. Norėdami įteisinti savo pretenzijas į užkariautų šalių gyventojus, 
ispanų monarchai pirma turėjo pripažinti, kad tie neeuropiečiai irgi žmonės. 1512 
metų reikalavimu konkistadorai privalėjo visiems čiabuviams perskaityti tokį 
tekstą: „Viešpats mūsų Dievas, visada gyvas ir amžinas, sutvėrė Dangų ir Žemę, 
vieną vyrą ir vieną moterį, kurių palikuonys esate jūs ir aš ir visi pasaulio žmonės 
<...>""!. Tai patvirtindamas, popiežius Paulius III 1537 metų dekrete pareiškė, 
kad „visi indėnai yra tikri žmonės, ne tik galintys suprasti katalikų tikėjimą, bet 
ir <...> labai norintys priimti ji [GoNCALVEZ] 

Buvo tęsiamos ir ankstyvosios tyrinėjimų kelionės. Pamažu, praėjus apie dvi- 
dešimt metų nuo pirmojo Kolumbo sugrįžimo į Palos uostą, bandymų ir klaidų 
metodu buvo nustatyta, kad Vakaruose yra didelis ketvirtasis žemynas. Karštai 
ginčytasi, kam priskirti šį nuopelną. Pats Kolumbas atliko dar tris keliones neži- 
nodamas, kur jis iš tikrųjų buvo. Kitas genujietis Giovannis Caboto (Johnas 
Cabotas, 1450 — 1498) 1497 metų gegužės mėnesį laivu Matthew išplaukė iš Bris- 
tolio, turėdamas Henriko VII leidimą; jis išsilaipino Bretono rago saloje, kurią 
palaikė Kinijos dalimi. Florentietis Amerigo Vespuccis (1451 — 1512), vienas iš 
Medičių agentų Sevilijoje, 1497 — 1504 metais atliko tris ar keturias transatlanti- 
nes keliones. Jis gavo Ispanijos piloto mayor (vyriausiojo navigatoriaus) titulą. 
Kaip tik šis faktas ir nulėmė — teisingai ar neteisingai, kad ketvirtasis žemynas 
buvo pavadintas jo vardu. 1513 metais Vasco Nunezas de Balbao (mirė 1519 m.), 
zuikiu atplaukęs į Ameriką, pėsčias perėjo Panamos sąsmauką ir išvydo Ramųjį 
vandenyną. 1519— 1522 metais ispanų ekspedicija, vadovaujama portugalų kapi- 
tono Ferdinando Magellano (1480— 1521) apiplaukė aplink pasaulį. Tai buvo 
neabejotinas įrodymas, kad Žemė apvali, kad Atlanto ir Ramusis vandenynai yra 
atskiri — juos skiria Amerikos žemynas. [svPHiLus] 

Apie penktąjį žemyną kitame pusrutulyje neįtarė dar šimtą metų. 1605 metais 
ispanų laivas iš Peru ir olandų laivas iš Javos vienu metu pasiekė Karpenterijos 
įlanką. Didžiojo Zuidlando („Pietų žemės“ — Australijos ir Naujosios Zelandijos) 
kontūrus pirmasis apytikriai nubraižė olandų jūrininkas Abelis Tasmanas (1603— 
1659) 1642 — 1643 metais. 

Portugalai pirmieji suskubo pasinaudoti naujųjų žemių prekybinėmis galimy- 
bėmis. Jie 1500 metais pareiškė pretenzijas į Braziliją, 1505 metais į Maurikijaus 
salą, 1509 metais į Sumatrą, o 1511 metais į Malaką ir į „Prieskonių salas“ (Indo- 
neziją). Savo prekybai apsaugoti jie įsteigė ištisą sustiprintų stočių grandinę, 
besitęsiančią nuo Goa Indijoje iki Makao Kinijoje. O ispanai, priešingai nei por- 
tugalai, nedvejodami naudojo savo karinę galią. Viliojami svajonės apie Eldoradą 
konkistadorai, ką tik užvaldę Iberiją, dabar nukreipė savo energiją Amerikos 
užkariavimui. 1511 metais jie įsikūrė Kuboje ir panaudojo ją kaip bazę tolesnėms 
kampanijoms. 1519—1520 metais Hernanas Cortėsas (1485-1547), praliejęs 
marias kraujo, užgrobė actekų imperiją Meksikoje. XVI amžiaus trečiuoju ir ket- 
virtuoju dešimtmečiais laikinos kolonijos įsteigtos Kosta Rikoje, Hondūre, Gva- 
temaloje ir Naujojoje Granadoje (Kolumbijoje ir Venesueloje). 1532 metais Fran- 
ciscas Pizarras (apie 1476 — 1541 m.) pradėjo inkų imperijos Peru užkariavimą. 

Daug metų ši liga neturėjo oficialaus pavadinimo. Italai, vokiečiai, lenkai ir anglai ją 
vadino „prancūziška liga“, o prancūzai „neapoliečių liga“, neapoliečiai - „ispaniška 
liga“. Portugalai ją vadino „kastiliečių liga“, o turkai — „krikščionių liga". Ispanų gydyto- 
jas, vienas iš pirmųjų pradėjęs ją gydyti, dr. Ruy Diazas de Isla, davė jai „Hispaniolos 
gyvatės“ pavadinimą. 

Manoma, kad sifilis Europoje pirmą kartą pasirodė 1493 metais Barselonoje. Dia- 
zas de Isla vėliau tvirtino gydęs Nina kapitoną Vicente'ą Pinzoną; manoma, kad šią ligą 
atvežė iš už Atlanto Kolumbo įgula. Tačiau nesvarbu, kas ją atvežė - jūreiviai, vergai, 
ar vieni ir kiti; 1494 metais ji jau pasiekė Neapolį - pačiu laiku, kad suspėtų pasveikin- 
ti Čia įsibrovusią prancūzų armiją. Kai kitais metais samdyti prancūzų karaliaus kariai 
buvo paleisti, jie išnešiojo ją po beveik visas Europos šalis. 1495 metais imperatorius 
Maksimilianas išleido dekretą prieš „nelemtąjį sifilį“, kuris buvo laikomas Dievo bausme 
už burnojimą prieš Dievą. 1496 metais Genujos miestas mėgino apvalyti užkrėstus sifi- 
liu savo viešnamius. 1497 metais tolimajame Edinburge statutas įpareigojo sifilitikus 
persikelti į Inčkeito salą; nepaklususiems grėsė paženklinimas įdagu. Apie Karolio VIII 
kampaniją Italijoje Voltaire'as vėliau rašė: „Prancūzija prarado ne viską, ką ten buvo 
užkariavusi. Išsaugojo sifilį“. 

Dėl neišaiškintų priežasčių sifilio sukėlėja blyškioji spirocheta (Treponema palli- 
dum) patekusi į Europą įgavo itin pavojingą pavidalą. Ji įsiskverbdavo į lyties organus, 
pasinaudodama odos nelygumais ir įtrūkimais, kurių tais laikais retai plaunamuose 
tarpkojuose netrūko, ir tada ten atsirasdavo labai užkrečiami kieti šankeriai (opelės). 
Per kelias savaites visą kūną nusėdavo pūliuojantys spuogai, būdavo pažeidžiama 
centrinė nervų sistema, plaukai ir per kelis mėnesius ligonis, kamuojamas didelių 
skausmų, mirdavo. Gydytojai mėgino spuogus gydyti gyvsidabriu, tačiau taip jie patys 
to nenorėdami nuodijo savo pacientus. Po šešių ar septynių dešimtmečių išsivystė 
šioks toks organizmo atsparumas ir spirocheta aprimo. Nuo to laiko ji tapo paprastos 
trijų stadijų venerinės ligos priežastimi, palikdama savo subjaurotoms ir nevaisingoms 
aukoms šiek tiek daugiau laiko mėgautis šiuo pasauliu. Tačiau iki tol spirocheta jau 
spėjo nusinešti milijonus gyvybių; tarp jos aukų atsidūrė popiežius Julijus II, kardinolas 
Wolsey'us, Henrikas VIII, Ivanas Rūstusis. Pažaboti ją pavyko tik išradus peniciliną. 
Sifilis neišvengiamai turėjo rimtų pasekmių. Su juo siejamas seksualinis puritonizmas, 
apėmęs visus visuomenės sluoksnius, išskyrus aristokratiją; ligi tol populiarių pirčių, 
kuriose buvo ištvirkaujama, uždraudimas; sveikinimasis rankų paspaudimu vietoj anks- 
čiau paplitusio viešo bučiavimosi; nuo 1570 metų prasidėjo mada nešioti perukus. 

1530 metais italų poetas Girolamas Fracastoras sukūrė poemą apie piemenį, susir- 
gusį prancūziška liga. Po kiek laiko mokslo vyrai davė tai ligai mokslinį pavadinimą. To 
piemens vardas buvo Syphilus?. 

Europiečių kolonizacija Šiaurės Amerikoje prasidėjo 1536 metais, kai bretonų 
jūreivis Jacguesas Cartier (1491 — 1557) įkūrė Monrealį Kanadoje, ir 1565 metais, 
kai Pedras Menendezas Floridoje įkūrė Sent Augustino miestą. Menendezas ką 
tik buvo sugriovęs netoli buvusią hugenotų gyvenvietę (būsimojoje Pietų Karoli- 
noje), kur jis kaip „liuteronus“ iškorė pirmuosius religinius tremtinius Amerikoje. 
Po trejų metų į tą pačią vietą atvyko hugenotų kraštietis Dominigue'as de Gor- 
gues'as ir liepė pakarti ispanų įgulos karius „kaip plėšikus ir galvažudžius“. 
Vakarų civilizacija pradėjo savo žygį. 

Olandai ir anglai į kolonizacijos procesą įsitraukė palyginti vėlai, tačiau XVI 
amžiaus pabaigoje ir jie pradėjo naudotis jos vaisiais. 1597 metais Javoje įkūrę 
Bataviją, olandai pasiryžo išplėšti iš portugalų Ost Indiją. Anglų kolonija Virdži- 
nijoje, atrastoje 1598 metais, pirmuosius kolonistus sėkmingai priėmė Džeims- 
taune 1607 metais. Laivas Mayflover 1620 metų gruodžio 11 (21) d. atgabeno į 
Plimuto koloniją 120 puritonų („piligrimų įkūrėjų“) su šeimomis. Po dešimties 
metų tokia pat kolonija įkurta Masačiusetso įlankoje. Nors tai buvo religiniai 
pabėgėliai iš Anglijos, tačiau tolerancija jie nepasižymėjo: koloniją Rod Ailende 
įkūrė disidentai, išvaryti iš Masačūsetso. Tuo metu visą pasaulį apraizgęs euro- 
piečių kolonijų tinklas ir jūros susisiekimo keliai, jungiantys su jomis, jau buvo 
įvykęs faktas. 

Labai sparčiai augo tarptautinė jūrų prekyba. Vakaruose transatlantinius 
kelius ilgą laiką kontroliavo Ispanija. Apie 1600 metus į Seviliją iš Naujojo Pasau- 
lio kasmet atplaukdavo po 200 laivų. Klestėjimo dešimtmečiu (1591 — 1600) jie 
atgabeno 19 milijonų gramų aukso ir beveik 3 milijardus gramų sidabro. Pietinį 
kelią aplink Gerosios Vilties kyšulį pirmieji įsisavino portugalai, o po jų olandai, 
kurie įsisavino ir svarbiausią prekybos kelią tarp Šiaurės ir Viduržemio jūrų. 
Rytuose olandai irgi pirmieji pradėjo didelio masto prekybą Baltijos šalių grūdais. 
Didėjančią maisto produktų paklausą Vakarų Europoje patenkino didėjantis Len- 
kijos javų augintojų pajėgumas. Prekyba Baltijos šalių grūdais pasiekė didžiausią 
mastą 1618 metais, kai iš Dancigo (Gdansko) į Amsterdamą iškeliavo 118 000 
lastų (lastas — apie 2900 litrų) grūdų. Anglijos prekyba audiniais su Nyderlan- 
dais rekordinį lygį pasiekė kiek anksčiau, apie 1550 metus. Anglų avantiūristai 
įsteigė Maskvos (1565), Levanto (1581) ir Ost Indijos (1600) kompanijas. 

Visos šios veiklos centras buvo Nyderlanduose. Antverpenas — pagrindinis 
perkrovimo uostas prekiaujant ir su Ispanija, ir su Anglija, žymiai pranoko kitus 
iki žlugimo 1557— 1560 metais; po to pirmauti ėmė Amsterdamas. 1602 metus, 
kai buvo įkurta ne tik olandų Ost Indijos kompanija, bet ir pirmoji pasaulyje bir- 
ža Amsterdame, galima laikyti naujos prekybos istorijos eros pradžia. [iNFANTĖ] 

Plėtojantis prekybai su užjūrio šalimis, Europa gavo daug naujų pagrindinių 
maisto, taip pat egzotiškų „kolonijinių“ produktų, tarkim, pipirų, kavos, kaka- 
vos, cukraus, tabako. Europiečių valgiaraštis, jų virtuvė ir skonis pasikeitė. 
Pupelės, pirmą kartą paminėtos Prancūzijoje 1542 metais, pomidorai, tuo metu 
paplitę jau po visą Italiją, ir ankštiniai pipirai, auginami Balkanuose, buvo kilę 
iš Amerikos. 

1572 metais Martinas de Voosas nutapė Antverpeno teisėjo Antoono Anselmės šei- 
myninį portretą. Jame pavaizduoti vyras ir žmona, susėdę už stalo; vyras laiko sūnų, o 
žmona dukterį. Paveikslo viršuje išvingiuotas užrašas, kad šeimos galva gimė 1536 
metų vasario 9 d., jo žmona Johanna Hooftmans - 1545 metų gruodžio 16 d., jų sūnus 
Aegidijus - 1565 metų rugpjūčio 21 d., o duktė Johanna - 1566 metų rugsėjo 26 d. Šis 
paveikslas rodo, jog tuo metu jau formavosi šiuolaikinė šeimos samprata, kad šeima 
susideda iš atskirų individų, ir suaugusių, ir vaikų". 

1579 metais Sanchezas Coellas nutapė Ispanijos karaliaus Pilypo II trylikametės 
dukters infantės Izabelės portretą. Ji pavaizduota kaip tobula maža dama su prašmat- 
niu brangakmeniais papuoštu galvos apdangalu, sugarbanotais plaukais, nėriniais, 
elegantiška suknia, žiedais ant pirštų. Tokiai vaizdavimo tradicijai ispanų karaliaus dva- 
re buvo lemta išlikti iki XVII amžiaus vidurio - iki Velėzguezo tapytos kitos infantės, 
Pilypo IV duktės Margaritos Austrės garsiosios portretų serijos. Ir šį kartą daili septyne- 
rių ar aštuonerių Metų mergaitė pavaizduota kaip miniatiūrinė dama su korsetu ir krino- 
linais, susuktais kaip tikros damos plaukais. Vaikai vis dar buvo laikomi mažesnio ūgio 
asmenimis, dar ne visai užaugusiais, tačiau kokybiškai nesiskiriančiais nuo savo tėvų. 
(Žr. 51 pav. įklijoje.) 

Ankstesniais laikais nei šeimos branduolys, nei vaikų amžius nebuvo laikomi atski- 
rais vienetais. Visos kartos gyveno drauge didelėse šeimose. Vaikai iš vystyklų patek- 
davo tiesiai į suaugusių rūbus. Jie dalyvaudavo visuose šeimos žaidimuose ir visoje jos 
veikloje. Išskyrus turtingiausias klases, jie nesimokydavo arba mokydavosi labai mažai; 
ojei jau mokydavosi, tai visi kartu. Nuo 7-8 metų vaikai pradėdavo dirbti kaip tarnai ar 
amatininkų mokiniai. Jų mirdavo tiek daug, kad visiems labai rūpėjo juos kuo greičiau 
užauginti. Šeimos egzistavo, tačiau jos „egzistavo tylomis“. Egzistavo ir vaikystė, tik ji 
neturėjo išskirtinio statuso ir stengtasi, kad ji baigtųsi kuo greičiau. 

Vaikystės atradimas buvo procesas, įgavęs savo pavidalą laikotarpiu nuo XVI iki 
XVIII amžiaus. Jį galima atsekti pagal tų laikų drabužius ir ikonografiją, specialiai vai- 
kams skirtų žaislų, žaidimų, pramogų atsiradimą, moralės ir elgesio normų keitimąsi, o 
visų pirma iš radikaliai naujo požiūrio į mokymą ir auklėjimą. 

Viduramžiais vaikai daugiausia mokėsi gyvendami, valgydami, miegodami kartu su 
suaugusiais ir savo akimis matydami viską, ką jie daro. Jie nebuvo nei izoliuoti, nei 
apsaugoti nuo suaugusių pasaulio. Tik aukštosios visuomenės vaikai lankė mokyklas, 
kur mokėsi universaliose, nesuskirstytose pagal amžių grupėse. Vienas iš ankstyviau- 
sių į klases suskirstytos mokyklos pavyzdžių užfiksuotas 1519 metais šv. Pauliaus 
mokykloje Londone. Pradėjus moksleivius skirstyti į grupes pagal amžių ir padidėjus 
mokymo trukmei, labai išaugo drausmės reikalavimai. Mokiniams primetama krikščio- 
niškoji moralė, elgesio normos, o bausmės buvo žeminančios. Berniukai pirmieji stojo 
į Šį ilgą ir etapais suskirstytą kelią brandos link. Mergaitės, kurias kartais ištekindavo 
sulaukus vos trylikos metų, turėjo kur kas daugiau galimybių viso to išvengti. 

Su vaikyste asocijuojasi nekaltybė. Tačiau vaikų nepadorumas ir nepadorus bend- 
ravimas su jais ilgai buvo laikomas natūraliu dalyku. Liudviko XIII (gimusio 1601 m.) 
elgesį vaikystėje atidžiai stebėjo ir kruopščiai užrašinėjo karaliaus dvaro gydytojas 
dr. Heroardas. Dofino nebardavo už tai, kad jis, pavyzdžiui, grabaliojo lovoje savo 
guvernantę ar demonstravo savo pirmąsias erekcijas, kildavusias ir nusileisdavusias 
„kaip pakeliamieji tiltai“. Jis buvo apvesdintas keturiolikos metų; į vestuvinę lovą Dofiną 
paguldė jo motina, pas kurią jis sugrįžo „maždaug po dviejų valandų, padaręs du kar- 
tus“, 0 „jo varpa buvo visa raudona"? 

„Žmogaus gyvenimo amžiai“, apibendrinti garsiajame komedijos „Kaip jums patin- 
ka" monologe, Šekspyro laikais neabejotinai jau buvo visiškai susiformavę. Tačiau 
kiekvienas šimtmetis įnešdavo savo indėlį į kartų sąvokas. Tarkim, vaikystė buvo atras- 
ta tik naujųjų Europos laikų pradžioje, o paauglystę atrado romantikai po Goethės 
Werterio pasirodymo; „pagyvenę piliečiai“ - tai jau postindustrinės eros atradimas. 








Europos kontaktai su Amerika, kuri iki tol buvo gan hermetiška ekologinė 
zona, išsiplėtojo į didelio masto mainų įvairiais dalykais — žmonėmis, ligomis, 
augalais ir gyvūnais. Šie „Kolumbo mainai“ buvo daug naudingesni Europai. 
Europos kolonistai drąsiai atlaikė sunkumus ir nepriteklius, o kai kur jiems teko 
susidurti ir su priešiškais indėnais. Tačiau europiečių nuostoliai buvo visai men- 
ki palyginti su tuo genocidu, kurį vykdė jie patys savo šaunamaisiais ginklais. 
Kolonistai atnešė ir šį tą gero, tačiau tai buvo susiję su didžiulio masto žmonių 
naikinimu ir plėšimu. Europa gavo sifilį, tačiau jo žalos negalima lyginti su raupų, 
pleurito ir šiltinės epidemijomis, kurios šienaute šienavo vietinius Amerikos 
gyventojus. Europiečiai atgabeno arklius; mainais už tai jie gavo porą nepapras- 
tai svarbių maisto produktų — bulves ir kukurūzus, taip pat kalakutus — sočiau- 
sią ir maistingiausią naminių paukščių rūšį. Bulves labai anksti pradėta auginti 
Airijoje, iš čia jos pradėjo savo kelionę po šiaurinę Europą, tapdamos pagrindiniu 
maisto produktu Vokietijoje, Lenkijoje ir Rusijoje. Kukurūzai, vadinti Amerikos 
javais ar Amerikos pūdymų javais, praturtindavo nualintą dirvožemį ir labai 
palengvino žemės ūkio kultūrų sėjomainą bei galvijų auginimą. XVI amžiuje jie 
jau tvirtai prigijo Po upės slėnyje. Per Alpes persiristi kukurūzai negalėjo tol, kol 
po kelių šimtmečių anapus jų pagerėjo klimatinės sąlygos, bet jų poveikis žemės 
ūkiui buvo milžiniškas. Yra rimto pagrindo manyti, kad maisto raciono papildy- 
mas produktais iš Amerikos buvo vienas pagrindinių veiksnių, lėmusių staigų 
Europos gyventojų skaičiaus didėjimą naujųjų laikų ankstyvojo tarpsnio pabaigo- 
je“. [syPhiLus] 

Europiečių atvykimo į Ameriką aprašymai neseniai buvo iš esmės peržiūrėti ir 
„dekolumbizuoti“. Tai, kas anksčiau vadinta „atradimu“, dabar vadinama „susi- 
dūrimu“ arba „kultūrų susitikimu"./* Tik ar ne geriau būtų elgtis garbingai ir 
vadinti tai užkariavimu? Nuvainikuotas buvo ir pats Kolumbas. Jo kelionių pir- 
mumo nuopelnas atiduotas vikingams arba airiams, ar net Velso gyventojams su 

jų iš vytelių pintais ir oda aptrauktais luoteliais. Kolumbo išsilaipinimo vieta iš 
San Salvadoro (Vetlingo salos) perkelta į Samana Kei Bahamuose.“? Dabar jau 
tvirtinama, kad „neprilygstamasis navigatorius“ buvo negailestingas ir godus 
„kolonialistinis piratas“, o kartais jis vadinamas ir donkichotišku žydu, klajojan- 
čiu po jūras ir ieškančiu dingusių Izraelio genčių“. Net kalbama, kad Kolumbas 
išgirdęs apie kito žemyno buvimą iš Amerikos moterų, pasiekusių Europą.“ Tik- 
rų šaltinių apie Kolumbo veiklą mažai, užtat gausu mitų““. O tikrieji Amerikos 
atradėjai yra tie, kurie ėjo konkistadorų pėdomis; dažnai tai buvo vienuoliai, tar- 
kim, Bernardinas de Sahagunas, „pirmasis pasaulio antropologas“, kurie stengėsi 
suprasti, kas iš tikrųjų darosi“. 

Santykiai su Amerika giliai paveikė Europos kultūrą. Atsirado ir gilėjo prara- 
ja tarp šalių, kurios galėjo lengvai pasiekti Naująjį pasaulį, ir tų, kurios tokios 
galimybės neturėjo. „Filosofiją pagimdė pirkliai. Mokslą pagimdė prekyba. Nuo 
to laiko Europa beveik suskilo į dvi dalis. Vakarai daugiausia užsiima jūra. Rytai 
užsiima patys savimi"?“, 

Naujųjų laikų pradžios visuomenė buvo suvokiama ne kaip klasės, o kaip socia- 
liniai sluoksniai arba „luomai“ (lotynų kalba jie vadinami status, vokiečių — Stūn- 
de, prancūzų ėtat). Tos pagrindinės socialinės grupės buvo apibrėžiamos pagal jų 
funkcijas, pagal teisinius apribojimus ir privilegijas, kuriomis stengtasi palengvin- 
ti tų funkcijų vykdymą bei pagal jų bendras, kolektyvines institucijas. Turto ir 
pajamų vaidmuo buvo tik antraeilis. Nustatant, kokiam luomui priklauso ta ar kita 
šeima, svarbiausias kriterijus (netaikomas tik dvasiškiams) buvo paveldimumas. 

Pavyzdžiui, bajorija — viduramžių riterių palikuonys — buvo apibrėžiama 
pagal jos karinę funkciją ir pagal įstatymus, suteikiančius jai išskirtines teises į 
žemės valdas ir į jų valdymą. Didėjant reguliarių armijų vaidmeniui, karinė bajo- 
rijos funkcija kiek sumenkėjo, tačiau ji ir toliau liko valdančiosios kastos nugar- 
kaulis. Per vietinius susirinkimus bajorija vykdė politiką šalies viduje ir paprastai 
turėjo visą jurisdikciją savo valdose gyvenančių žmonių atžvilgiu. Daugumoje 
šalių bajorijai vadovavo aukščiausieji jos sluoksniai, tarkim, Anglijos perai ar 
Ispanijos grandai; kitose šalyse, pavyzdžiui Vokietijoje, bajorija buvo susiskirs- 
čiusi į daug rangų. Miestelėnų luomas, išaugęs iš savivaldą turinčių miestų lais- 
vių ir iš miestų gildijų, irgi buvo susisluoksniavęs į patricijus, laisvuosius mieste- 
lėnus ir beturtę varguomenę. Miestelėnų luomą gynė karaliaus suteiktos 
privilegijos ir miesto ribose jis naudojosi visa jurisdikcija. Valstiečių luomo dau- 
gumą sudarė baudžiauninkai; mažumą — laisvieji ar išsilaisvinantys iš baudžiavos 
valstiečiai. Baudžiauninkų statusas galėjo būti gan įvairus priklausomai nuo to, 
kieno žemėse jie gyveno — Bažnyčios, karaliaus ar bajorų. 

Daugelio jurisdikcijų egzistavimas buvo nesuderinamas su valstybės despotiz- 
mu, taigi su Maskvos carizmu ar Osmanų valdymu. Tai ir buvo ta socialinė bazė, 
dėl kurios Vakarų absoliutizmas gan smarkiai skyrėsi nuo Rytų autokratijos. Jis 
rėmėsi daugybe tradicijų, paveldėtų iš ankstesnių laikų, ir nepaisant naujovių vis 
dar buvo labai viduramžiškas. Ir Vakaruose, ir Rytuose socialiniai individų apribo- 
jimai, žiūrint mūsų akimis, buvo labai varginantys. Visi, o ne tik baudžiauninkai, 

turėjo priklausyti kokiai nors bendrijai ir laikytis jos taisyklių. Tokių istorikų kaip 
Burckhardtas Renesanso individualizmas buvo taip šlovinamas kaip tik dėl to, 
kad jie sveikino pirmuosius nedrąsius mėginimus nusimesti viešpataujančius 
socialinius suvaržymus ir suskirstymą į visuomenines grupes. O kai buvo daroma 
kokia nors išimtis, pavyzdžiui, kai Mikelandželas buvo atleistas iš amatininkų 
gildijos, tam prisireikė net paties popiežiaus įsikišimo“. 

Kainų revoliucija, pirmasis Europos susidūrimas su infliacija, iš pradžių buvo 
aiškinamas lupikautojų nedorumu. Tačiau kaip parodė Salamankos universiteto 
tyrinėjimai, nuo XVI amžiaus šeštojo dešimtmečio ją reikia aiškinti ispanų aukso 
ir sidabro antplūdžiu. Ne šiaip sau vienas komentatorius rašė: „Ispanijos skurdo 
priežastis yra jos turtai""“. Nors amžininkams buvo sunku susidaryti aiškų vaizdą 
dėl didžiulio kainų šokinėjimo ir vis pasikartojančių vyriausybių mėginimų 
sustabdyti jį nuvertinant savo valiutas, visiškai aišku, kad bendra viso XVI 
amžiaus tendencija buvo nuolatinis kainų augimas. Pavyzdžiui, grūdų kainos 
Prancūzijoje, kur naujų monetų kalta ne tiek jau daug, 1600 metais buvo daugiau 
kaip septynis kartus aukštesnės negu 1500 metais. 

Nepaprastai išaugo pragyvenimo kaštai, ypač Vakarų Europoje (žr. III priedą, 
44). Stengdamiesi paaiškinti šį reiškinį, nūdienos mokslininkai mažiau akcentuoja 
aukso luitų, o daugiau gyventojų skaičiaus didėjimo, dirvų nualinimo, rentų ir 
mokesčių augimo vaidmenį. XVI amžiuje didžiųjų miestų, turinčių per 100 000 
gyventojų, skaičius išaugo nuo penkių iki, ko gero, keturiolikos; tarp jų atsidūrė 
Konstantinopolis, Neapolis, Venecija, Milanas, Paryžius, Roma, Palermas, Mesina, 
Marselis, Lisabona, Sevilija, Antverpenas, Amsterdamas ir Maskva. Valstiečiai plū- 
do į augančius miestus; atlyginimai atsiliko nuo kainų didėjimo; daugėjo elgetų. 
Žemvaldžiai savo pelną padidino iki maksimumo; vyriausybės, kamuojamos nuolat 
smunkančios pajamų vertės, didino mokesčius. Iki XVII amžiaus pradžios padėtis 
beveik nepagerėjo. 

Socialinės kainų revoliucijos pasekmės vertinamos labai prieštaringai. Pinigų 
ekonomikos ekspansija skatino socialinį judrumą, ypač Anglijoje ir Olandijoje. 
Labai sustiprėjo prekybos buržuazija. Kapitalizmas užėmė starto poziciją. Tačiau 
miestų augimas Vakaruose buvo glaudžiai susijęs su „neobaudžiavos“ augimu 
Rytuose. Vokietijos, Lenkijos ir Vengrijos bajorija stiprino savo pozicijas, o toliau 
į vakarus esančių šalių kilmingieji buvo sutrikę. Šį laikotarpį tiriantys anglų isto- 
rikai negali sutarti, kas gi darėsi jų bajorijai — kilo ji ar smuko? Pilietinį Angli- 
jos karą* vieni laiko savimi pasitikinčios netituluotos kaimo diduomenės mėgini- 
mu įsitvirtinti žlungančios aristokratijos sąskaita, o kiti aristokratijos nuskurdimo 
dėl kainų revoliucijos sukeltos nevilties išraiška.“? [KAPITALISTINIS ŽEMĖS Ūkis] 

Ypač įdomios ūkinės ir religinės raidos sąsajos. Protestantiškoji reformacija 
visada buvo aiškinama religiniais ir politiniais terminais. Tačiau ne vien tik mark- 
sistai įžiūrėjo ryšį tarp protestantiškosios etikos ir prekybinio veiklumo. Maxo 
Weberio Protestantiškoji etika ir kapitalizmo dvasia (1904) bei Richardo Tawney'- 


* Lietuvių istoriografijoje dažniau vadinamas „Anglijos revoliucija“ — red. past. 

aus Religija ir kapitalizmo atsiradimas (1926), nors jų detalės smarkiai kritikuo- 
tos, inspiravo ištisą komentatorių mokyklą. Juk galų gale kapitalizmui reikėjo ne 
tik technikos specialistų, bet ir savų ideologų. Protestantų rašytojai, be abejo, 
suvaidino svarbų vaidmenį, kovodami su giliai įsišaknijusiu neigiamu požiūriu į 
lupikavimą. Tačiau jie tai darė šiek tiek vėliau negu istorikai anksčiau manė. 
Tawney'us nemažai rėmėsi anglų puritono Richardo Baxterio darbais, o Weberis 
anachroniškai XVIII amžiaus amerikiečiu Benjaminu Franklinu. Tik 1658 metais 
Olandijos valstybė išleido potvarkį, kad bankininko negalima neprileisti prie 
komunijos vien už tai, kad jis užsiima lupikavimu. Taigi teorija smarkiai atsiliko 
nuo praktikos. [LuPIKAvViMAS] 

Iš tikrųjų katalikiškuose miestuose kapitalizmas klestėjo ne mažiau kaip pro- 
testantiškuose. Fuggeris iš Augsburgo nebuvo puritonas. Jis iškilo todėl, kad 
plėtojo pramonę ir prekybą ir, kad karas, nepaisant jo griaunamojo poveikio, 
skatino prekių ir finansinių paslaugų paklausą. Protestantų teologai, kapitalizmo 
technikos propaguotojai, nuveikė mažiau negu daugybė iš kitų šalių pabėgusių 
verslo žmonių, užtvindžiusių protestantų šalis. 

Kaip tik tokios migracijos ir išnešiojo viduramžių kapitalizmo sėklą po visą 
Europą. Didžiausias Ženevos verslininkas Francescas Turrettinis (1547 — 1628) buvo 
išeivis iš Lukos. Louisas de Geeras (1587 — 1652), Švedijos karaliaus Gustavo Adol- 
fo dvare veikęs finansistas ir pramonininkas, čia atvyko iš Lježo. Marcus Perezas 
(1527— 1572), Vilhelmo Tyliojo finansuotojas, buvo žydų converso iš Ispanijos““. 

Šios epochos karinės permainos, kurios kaip ir dauguma dalykų dabar vadi- 
namos revoliucinėmis, turėjo rimtų pasekmių. Jos reiškė naujų ginklų — visų 
pirma iečių, muškietų ir patobulintos artilerijos — įsigalėjimą, pareikalavusį pro- 
fesionalių kadrų ir instruktorių. Tai taip pat reiškė nuolatinių armijų augimą, o 
jas buvo pajėgūs išlaikyti tik patys turtingiausi kunigaikščiai. 

Iš vienų dalykų išplaukė kiti. Penkių metrų ilgio šveicarų pėstininkų ietys 
buvo seniai lauktas ginklas kavalerijos atakoms atremti. Tačiau efektyviai jas 
naudoti galėjo tik judri ietininkų karė — keturkampė rikiuotė, tiksliai pasisukan- 
ti ir manevruojanti, kad prisitaikytų prie atakos linijos. Ispanai pastebėjo, jog 
geriausia ją derinti su muškietomis, kurių ugnimi buvo galima efektyviai sulaiky- 
ti atakas. Tačiau muškietų taiklumas buvo dar gana menkas, ilgai užtrukdavo jų 
užtaisymas, todėl jos efektyvios tik tuo atveju, kai muškietininkai apmokyti šau- 
dyti unisonu, salvėmis, staigiai išeidami iš ietininkų karė ir taip pat staigiai pasi- 
slėpdami jos viduje muškietoms vėl užtaisyti eilinei salvei. Nors toks kariavimo 
būdas pirmą kartą buvo išbandytas prie Ravennos 1512 metais, plačiau naudoti 
jį imta tik nuo XVI amžiaus septintojo dešimtmečio kariaujant Nyderlanduose. 
Sėkmingai suderinti iečių ir muškietų veiksmus reikėjo daug treniruotis, be to, 
tik dėka drausmingiems profesionalams būdingo tvirtumo ir esprit de corps — 
kolektyviškumo dvasios. 

Geriausias atsakas iečių karė buvo masiškas artilerijos naudojimas. Patrankas, 
kurios labai greit viduramžių įtvirtinimus pavertė pasenusiais, nebetinkamais gin- 
tis, dabar pradėta naudoti mūšio lauke spragoms priešo linijose pramušti. Tačiau 

didelėms artilerijos pajėgoms reikėjo sudėtingos technikos, efektyvios metalur- 
gijos pramonės, aukštos kokybės parako, brangaus transporto ir profesionalių 
artileristų. 

Didėjant patrankų kalibrui, sparčiai augo laivų dydis, tonažas ir manevringu- 
mas. Karo laivams buvo lemta virsti plaukiojančiomis patrankų platformomis. Vis 
didesni laivų plaukiojimo nuotoliai skatino plėtoti navigacijos mokslą, kuris savo 
ruožtu priklausė nuo instrumentų tikslumo, patikimų astronominių bei kartogra- 
finių duomenų ir nuo matematikos pažangos. 

Daug dėmesio buvo skiriama tyrinėjimams, kaip fortifikacijos įrenginiai galė- 
tų atsilaikyti prieš artileriją. Vadinamąją trace italienne sistemą, atsiradusią XVI 
amžiaus viduryje, sudarė sudėtingi grioviai, spąstai ir žemi palinkę bastionai, 
kurie artileristams buvo labai nepatogūs, sunkiai pažeidžiami taikiniai, galintys ir 
patys galinga ugnimi atremti apgulėjų atakas. 1568 metais italų inžinierių taip 
sutvirtintas Antverpeno miestas paskatino naują tendenciją, kuriai buvo lemta 
grąžinti apgulties metodus. Garsiojo Sebastiano le Prestre de Vaubano 
(1633 — 1707) laikais inžinieriai vėl pranoko artileristus. Kavalerija niekada nepa- 
seno, bet ir ji turėjo prisitaikyti prie naujų sąlygų, vis labiau specializuotis: atsi- 
rado lengvoji kavalerija žvalgybai ir smulkiems susidūrimams; ietininkų būriai 
atakoms mūšyje ir dragūnai — mobilioji jėga. 

Karo vadai, matydami tokią raidą, susidūrė su daugybe naujų, techninių ir 
organizacinių problemų. Bajorai, kuriems tai buvo tik antraeilis užsiėmimas, susi- 
doroti su jomis jau nebepajėgė. Atsirado už atlyginimą tarnaujančių karininkų, 
stiprėjo profesionalių sausumos ir jūros kariškių kasta. Karinė karjera atvėrė pla- 
čias perspektyvas ne tik senosios bajorijos atžaloms, bet ir visiems talentingiems 
žmonėms. Valdovai buvo priversti steigti karo akademijas. 

Valdovams taip pat teko ieškoti naujų pajamų šaltinių savo kariuomenėms 
išlaikyti bei naujos biurokratijos jai valdyti. Tačiau kai tą padarė, pamatė turį 
nuostabų politinį įrankį bajorų galiai sumažinti ir priversti paklusti savo pavaldi- 
nius. Neįmanoma įsivaizduoti šiuolaikinės valstybės be revoliucinių pasikeitimų 
karinėje srityje. Yra tiesioginis ryšys tarp arkebuzos ir absoliutizmo arba tarp karo 
laivų mortyros ir merkantilizmo. 

Tačiau revoliucija karinėje srityje yra dar vienas klausimas, kur tariamieji teo- 
retikai neatsispiria pagundai panaudoti lokalinius atskirų Vakarų Europos dalių 
tyrimus nepagrįstiems apibendrinimams viso žemyno mastu. Dažnai stengiamasi 
sudaryti įspūdį, kad Rytų Europos karo metodai, kur kavalerija nenusileido pėsti- 
ninkams, buvo šiek tiek atgyvenę. Tai netiesa. Lenkijos ar Maskvos kariuome- 
nėms Vakarų pamokymai nebuvo reikalingi. Jos ir taip greit sužinodavo apie 
naujausius techninius bei organizacinius laimėjimus; tačiau pastarosioms teko 
kovoti didžiuliuose tuščiuose Rytų plotuose atšiauraus klimato sąlygomis, jos susi- 
durdavo su tokiomis kariuomenės aprūpinimo problemomis, kurios nebuvo žino- 
mos kariaujantiems Šiaurės Italijoje ar Nyderlanduose. Kai nuostabieji Lenkijos 
sparnuotieji ulonai susidūrė su vakarietiška pėstininkija, pavyzdžiui, mūšyje su 
švedais prie Kirchholmo 1605 metais, jie siaubingai sumušė ją. Tą patį jie pakar- 

tojo susidūrę su rytietiško stiliaus lengvąja kavalerija prie Klušino 1610 metais ar 
prie Chotino 1621 metais. Lanksčios, primenančios ląsteles struktūros dėka ulonų 
pagalbiniai daliniai, vadinamieji jų towarzysze („draugai“) aprūpindavo juos paša- 
ru ir dalyvaudavo smulkiuose susirėmimuose; taip jie galėjo išsilaikyti priešiškoje 
šalyje, kur mažiau sugebančios kariuomenės seniai būtų „prarytos“. Susidūrimai 
su lenkais Maskvos kariams ištisus dešimtmečius baigdavosi nesėkmingai, dažnai 
dėl nevykusiai panaudotų vakarietiškų naujovių. Tačiau maskviškiai nuo seno 
turėjo puikią artileriją; ir kaip tik ta jų artilerija galų gale sužlugdė švedų karinį 
pranašumą mūšyje prie Poltavos. 

„Tautinė valstybė“ ir „tautiškumas“ yra terminai, dažnai vartojami kur reikia 
ir nereikia kalbant apie XVI amžių. Jie labiau tinka XIX amžiui, kai juos sugal- 
vojo istorikai, ieškantys to meto tautinių valstybių ištakų. Šių terminų tikrai 
nereikėtų vartoti etninio identiteto paieškoms per anksti. Tačiau jie tikrai tinka 
apibūdinti tam stipriam nepriklausomumo, suverenumo jausmui, kurį įgijo ir val- 
dovai, ir jų pavaldiniai subyrėjus viduramžių vienybei. Jų raison d'ėtat turėjo ne 
tik grynai politinį, bet ir ekonominį, susijusį su merkantilizmu, pobūdį. 

Knyga Ii Principe („Kunigaikštis“), parašyta 1513 metais, buvo tarsi vadovėlis 
visiems valdovams, kurie norėjo pasiekti neribotą valdžią. Ji dažnai laikoma šiuo- 
laikinių politinių mokslų ištakomis. Knygos autorius Niccolo Machiavellis (1469 — 
1527) buvo istorikas, dramaturgas ir Florencijos diplomatas, iš arti stebėjęs Cesa- 
rę Borgią ir popiežių Aleksandrą VI, tą „didįjį apgaviką“. Machiavellis šią knygą 
rašė vildamasis, kad ji paakins kunigaikštį išpildyti seną Dantės svajonę — suvie- 
nyti Italiją. Tačiau knygoje išsakytos mintys buvo universalios. Atskirdamas poli- 
tiką nuo moralinių skrupulų, autorius pasisakė už Machtpolitik — nežabotą jėgos 
politiką. Suvokus paviršutiniškai, toks „makeliaviškumas“ sukėlė didelį skandalą. 
Sąvokos frodi onorevoli („garbingos apgavystės“) arba scelleratezze gloriose („šlo- 
vingos nedorybės“) plačiai išgarsėjo iš blogosios pusės. Tačiau pažiūrėjus rim- 
čiau, ir Kunigaikštį skaitant kartu su Machiavellio traktatu apie Livijų (I! discor- 
si sopra la prima deca di Tito Livio, 1513), matyti, kad jo autorius buvo karštas 
ribotos valdžios, įstatymų viršenybės ir laisvės šalininkas. Prasta jo nuomonė apie 
žmogaus prigimtį yra tvirtas pagrindas, ant kurio reikia statyti konstitucines 
struktūras. Tačiau žmonės geriausia įsiminė ciniškus jo aforizmus. „Kuo žmonės 
arčiau Romos Bažnyčios, tuo mažiau jie religingi“, — rašė Machiavellis. Arba: 
„Norintis išlaikyti savo valdžią valdovas turi išmokti būti, priklausomai nuo aplin- 
kybių, geras arba blogas". „Valdovas turi svarstyti tik karo dalykus. Taiką jis 
turėtų laikyti tik atokvėpiu, kuris <...> jam suteikia galimybių įgyvendinti kari- 
nius planus". Machiavellio mokinių niekada netrūko. 

Ieškant renesanso laikų pavyzdinio kunigaikščio, daugumos istorikų žvilgsniai 
pirmiausia nukrypdavo į italų despotus, pavyzdžiui, į Lorenzą Nuostabųjį ar į 
Lodovicą Sforzą. Po jų jie tikriausiai pasiūlytų jų galingųjų kaimynų ir varžovų 
Pranciškaus I ir Henriko VIII kandidatūras; jų susitikimas „Aukso brokato lauke“ 
(1520) buvo tipiškas nesuskaičiuojamų to meto vingrybių pavyzdys.Tačiau niekas 
nenusipelno tokio dėmesio, kaip Vengrijos karalius Matiašas Hunyadis „Corvi- 
nus“ (valdęs 1458 — 1490 m.). 

Korvinas, taip vadinamas dėl varno atvaizdo jo herbe, socialiniu atžvilgiu buvo 
prasisiekėlis; jo tėvas — Transilvanijos baronas ir kryžininkas Iancu iš Hunedoaros 
(Janosas Hunyadis), išgarsėjęs kovose su turkais. Korvinas pasinaudojo savo baze 
Transilvanijoje bei stipria samdinių kariuomene vengrų magnatams pajungti ir 
pradėjo viešpatavimą, kuriame italų kultūra tapo politinio prestižo požymiu. Jo 
auklėtojas buvo humanistas arkivyskupas Vitezas; Korvinas vedė Neapolio kuni- 
gaikštytę Beatričę Aragonietę ir ėmė valdyti karaliaus dvare, dar nuo Anžu dinas- 
tijos laikų palaikiusiame ryšius su Italija. Karaliaus dvaras Budoje buvo pilnas 
knygų, paveikslų ir filosofų, ir turėjo ryšių su visais žymiausiais to meto moksli- 
ninkais — pradedant Polizianu ir baigiant Ficinu. Jis taip pat didžiavosi didžiule 
biblioteka, kurios inkunabulų ir rankraščių kolekcija drąsiai galėjo lenktyniauti su 
Medičių biblioteka Florencijoje. 1485 metais, kai Korvinas užėmė Vieną, atrodė, 
kad betrūksta vieno žingsnio iki Vengrijos — Austrijos monarchijos įkūrimo, o tai 
būtų buvusi rimta paraiška visai imperijai valdyti. Tačiau staigi mirtis sugriovė 
visus planus. Vengrų bajorai atmetė mokytojo sūnaus kandidatūrą ir pasirinko 
vieną iš Jogailaičių. Truputėlį palaukę, jo valdų likučius pasiglemžė Habsburgai 
ir turkai. Kaip išgrobstytos karališkosios bibliotekos knygos, taip ir renesansinės 
Vengrijos pėdsakai išsisklaidė kaip vėjo nešiojami lapai. [coRviNIANa] 

Žinoma, karaliaus valdžios stiprėjimas kai kuriose vietose dar nereiškia 
visuotinio absoliutizmo įsigalėjimo; jis laikytinas nebent tik vienu iš kelių kon- 
kuruojančių idealų. Prancūzijoje karaliaus apribojimai buvo dar tokie dideli, kad 
mokslininkai gali ilgiausiai ginčytis, kokia, pavyzdžiui, buvo valdymo sistema 
Pranciškaus I laikais — „daugiau patariamoji“ ar „mažiau decentralizuota"““. 
Anglijoje po Tiudorų monarchijos įsitvirtinimo valdant Stiuartams sustiprėjo pats 
parlamentas. Šventojoje Romos imperijoje parlamentas stiprino savo pozicijas 
imperatoriaus sąskaita. Lenkijos ir Lietuvos karalystėje respublikonizmas triumfa- 
vo prieš monarchiją. 

Tiesa, kai kurie renesanso mokslininkai, pavyzdžiui Budė, savo požiūrį į 
monarchiją grindė Romos imperijos pavyzdžiu; tačiau kiti, tarkim, vyskupas Gos- 
lickis (Goslicius), žvalgėsi atgal į Romos respubliką. Vienas iš dviejų įtakingiau- 
sių šio laikotarpio politinių traktatų — Jeano Bodino De Ia Rėpubligue (1576) 
pasisakė už konstitucinę monarchiją, o Thomaso Hobbeso „Leviatane“ (1651) 
absoliutizmo rėmimui gan ekscentriškai panaudota laisvo žmonių susitarimo 
teorija. Nepateikdamas rimtesnių įrodymų, Hobbesas tvirtina, kad karaliai neri- 
botą valdžią gavę todėl, kad kadaise pavaldiniai jiems tariamai perleidę savo 
teises. Taip atsirado Leviatanas — „monstras, susidedantis iš žmonių“ (taip jis 
vadino šiuolaikinę valstybę), apgailestavimo verta būtinybė, vienintelė nesibai- 
giančių konfliktų alternatyva: 

Kai tik žmonės gyvena be valdžios, įvarančios baimę, jie visada yra tokioje būsenoje, kuri 

vadinama karu <...>, kur žmogus žmogui priešas. Tokiomis sąlygomis nėra vietos nei 

pramonei <...>, nei jūreivystei <...>, nei menui, nei literatūrai, nei visuomenei ir <...> 
nepaliaujamai viešpatauja prievartinės mirties baimė; o žmogaus gyvenimas vienišas, 
skurdus, bjaurus, gyvuliškas, trumpas“. 

XV amžiaus septintajame dešimtmetyje Vengrijos karalius Matiašas Korvinas pradėjo 
rinkti knygas. Šia aistra jį užkrėtė senas auklėtojas Varadas (Oradea), vyskupas Jano- 
sas Vitezo ir vyskupo sūnėnas Janosas Csezmiczei'us. Jie abu buvo mokslininkai - kla- 
sikos žinovai, abu mokėsi Italijoje ir abu buvo aistringi bibliofilai. Pirmasis iškilo iki 
Vengrijos primo, o antrasis Janus Pannonius pseudonimu buvo žinomas kaip žymiau- 
sias to meto poetas, rašantis lotynų kalba. Kai dėl politinio sąmokslo abu pateko į 
nemalonę, primas pasitraukė iš užimamų pareigų, o poetas nusižudė; karalius jų bib- 
liotekas prijungė prie savosios. 1476 metais Matiašas vedė Beatričę Aragonietę, kuri 
parsigabeno iš Neapolio gausią knygų kolekciją. 1485 metais Korvinas užgrobė Vieną, 
puoselėdamas naujos Vengrijos-Austrijos monarchijos planus; jos kultūrinis centras 
turėjo būti karališkoji biblioteka, tuo metu jau statoma Budoje. Pasitelkusi daugybę 
archyvarų, kopijuotojų, vertėjų, knygrišių, iliustratorių bei sukūrusi transkontinentinį 
agentų tinklą, Biblioteca Corviniana turėjo vaidinti svarbų vaidmenį Europos „literatūri- 
niame atgimime“. Ji pranoko net puikią Lorenzo Nuostabiojo biblioteką Florencijoje. 

Neišsipildė nė viena iš karaliaus Matiašo vilčių. Jam mirus 1490 metais, sūnus sos- 
to nepaveldėjo. Habsburgai vėl atgavo Vieną, o Vengrijos bajorai pakėlė maištą dėl 
per didelių mokesčių. Bibliotekos kūrimo darbai sustojo. Kai Osmanų kariuomenė 
1526 metais užėmė Budą, biblioteka buvo apiplėšta. Dauguma jos knygų, įskaitant ir 
650 unikalios vertės senovinius rankraščius, dingo. 

Tačiau pražuvo ne viskas. Karaliaus Matiašo 500-ųjų mirties metinių proga Vengri- 
jos Nacionalinė biblioteka surengė parodą, kurioje eksponavo vėl surinktas išlikusias 
vertybes. Paaiškėjo, kad karalienei Beatričei pavyko kai kuriuos vertingus knygų kolek- 
cijos eksponatus išsiųsti atgal į Neapolį. Kitus jos marti išsigabeno į Vokietiją. Karolio 
V sesuo Marija, vienu metu buvusi Vengrijos karaliene, dar daugiau išgabeno į Briuse- 
Iį. Tačiau svarbiausia tai, jog paaiškėjo, kaip karo grobis išgabentos į Konstantinopolį 
knygos kelis šimtmečius buvo dovanojamos užsienio ambasadoriams. Pavyzdžiui, 
neįkainojamos vertės Biblioteca Corviniana aprašomąjį katalogą, kurį sudarė karaliaus 
agentas Florencijoje Naldo Naldis, sultonas padovanojo lenkų ambasadoriui ir jis išliko 
Torunėje. Anglijos ambasadoriui dovanotos Senekos tragedijos išliko Oksforde. Bizan- 
tinė „Ceremonijų knyga“ išsaugota Leipcige. [rax1s] Dvidešimt šeši rankraščiai, nusiųs- 
ti Pranciškui Juozapui, buvo laikomi Vienoje. Dar daugiau jų atsidūrė kunigaikščio 
Augusto bibliotekoje Volfenbiutelyje. Upsaloje buvo laikomos knygos, kurias karalienės 
Kristinos kariuomenė kaip karo grobį parsivežė iš Prahos... Į parodą buvo atsiųsta kny- 
gų ir iš Madrido, Bezansono, Romos bei Volteros. 

1990 metų parodoje pavyko surinkti tik dalį dingusios kolekcijos. Tačiau ir to paka- 
ko parodyti, kad bibliofilija buvo vienas svarbiausių renesanso poreikių. Savo dydžiu ir 
įvairove Biblioteca Corviniana nusileido tik Vatikano bibliotekai. Tačiau aplinkybės susi- 
klostė taip, kad skleisdama žinias ji tikriausiai neturėjo sau lygių". 

Renesansas skatino studijuoti romėnų teisę; tačiau kita šiam laikotarpiui 
būdinga tendencija buvo atskirų nacionalinių teisių stiprinimas ir jų lyginimas, o 
Hugo de Grooto (Grotius, 1583 — 1645) traktatas De jure belli et pacis (1625) reiš- 
kė ir tarptautinės teisės atsiradimą. 

Merkantilizmas arba „merkantilinė sistema“ yra etiketė, kuri buvo retai naudo- 
jama, kol išpopuliarėjo XVIII amžiaus pabaigoje. [Rinka] Tačiau jo idėjų komplek- 
sas, kurį buvo lemta sukritikuoti Adamui Smithui, sudarė naujųjų laikų pradžios 
ekonominės minties pagrindą. Merkantilizmą įvairūs žmonės suprato nevienodai; 
iš esmės jis rėmėsi įsitikinimu, kad norėdama suklestėti šiuolaikinė valstybė turi 
naudotis visomis jai prieinamomis teisinėmis, administracinėmis, karinėmis ir 
reguliavimo priemonėmis. Šiuo atžvilgiu jis buvo tikra priešybė laissez-faire sis- 
temai, kurią vėliau rėmė Smithas. Viena iš populiariausių merkantilizmo atmainų 
buljonizmas — įsitikinimas, kad šalies turtas ir galybė priklauso nuo sukaupto 
aukso kiekio. Kita jo atmaina daugiausia dėmesio skyrė prekybos balansui gerin- 
ti skatinant eksportą, varžant importą ir remiant savus gamintojus. Visos merkan- 
tilizmo atmainos stengėsi stiprinti ekonominės galios šaltinius — kolonijas, 
manufaktūras, laivynus, muitus — ir buvo aiškiai nukreiptos prieš šalies preky- 
binius varžovus. Daniškasis jo variantas, kur net laivyną kontroliavo penki atski- 
ri admiralitetai, politiką paliko asmeninei bei vietinei iniciatyvai. Prancūziškasis, 
o vėliau ir prūsiškasis merkantilizmo variantai pasižymėjo tuo, kad politiką stip- 
riai laikė savo rankose karaliaus ministrai. Anglijoje politika priklausė ir nuo 
asmeninės, ir nuo karaliaus iniciatyvos. Vieną iš ankstyvųjų jos išdėstymų galima 
rasti veikale The Discourse of the Common Weal of this Realm of England („Trak- 
tatas apie visuotinę gerovę šioje mūsų Anglijos karalystėje“, 1549). „Įprastinė 
priemonė padidinti mūsų turtą ir papildyti iždą yra užsienio prekyba, — kiek 
vėliau rašė Thomas Munas. — Tam reikia visada laikytis taisyklės: kasmet par- 
duoti svetimšaliams daugiau negu sunaudojame iš jų įsigytų dalykų"? o 

Diplomatija, kaip ir merkantilizmas, plėtojosi atsiliepdama į valstybės galios 
stiprinimą. Anksčiau monarchai tenkindavosi tuo, kad atšaukdavo savo ambasa- 
dorius konkrečiai jų misijai pasibaigus. XV amžiuje Venecija buvo vienintelė 
valstybė, turėjusi pastovių ambasadų tinklą užsienyje — tol, kol jos pavyzdžiu 
pasekė popiežiaus nunciatūra ir kiti Italijos miestai. Tačiau maždaug nuo 1500 
metų nepriklausomi valdovai nuolatinių ambasadorių skyrimą pradėjo laikyti 
savo statuso ir nepriklausomybės požymiu. Jie vertino ir komercinių bei politinių 
žinių pritekėjimą. Vienas iš pirmųjų taip ėmė tvarkytis Ferdinandas Katalikas, 
kurio ambasada šv. Jokūbo dvare egzistavo nuo 1487 metų; iš pradžių jai vado- 
vavo dr. Rodrigas Gondesalvis de Puebla, o vėliau moteris — karaliaus duktė, 
Velso princesė Kotryna Aragonietė. O Prancūzijos karalius Pranciškus I, laikomas 
pirmuoju valdovu, turėjusiu didelę karališkąją diplomatinę tarnybą, kuriai nuo 
1526 metų priklausė ir ambasada Osmanų Portoje. 

Greitai corps diplomatigue buvo jau visuose didžiuosiuose valdovų dvaruose 
ir sostinėse. Gyvendami tam tikro pavojaus sąlygomis, diplomatai greit susikūrė 
būtiniausias imuniteto, abipusiškumo, eksteritorialumo, kredencialų ir precedentų 

taisykles. 1515 metų popiežiaus potvarkiu nuncijus turėjo būti corps diplomatigue 
duajenu (seniūnu), imperijos ambasadorius — vyresniu už kitus savo kolegas, o 
visų kitų ambasadorių vyresniškumas buvo nustatomas pagal jų šalies apsikrikš- 
tijimo datą. Praktiškai šis potvarkis neveikė, nes Karolis V teikė pirmenybę ne 
imperijos, bet ispanų diplomatams, o Ispanijos karalius, laikydamas save „katali- 
kiškiausiu“, atsisakė užleisti pirmenybę Prancūzijai. Tai sukėlė kivirčą; 200 metų 
prancūzų ir ispanų ambasadoriai tvirtai laikėsi savo. Vieną sykį (tai nutiko Hago- 
je 1661 metais), kai prancūzų ir ispanų ambasadorių palydos susitiko siauroje 
gatvelėje, diplomatai visą dieną išstovėjo vieni prieš kitus, kol miesto taryba 
paliepė nuimti šaligatvių aptvarus, kad jie galėtų prasilenkti neužleisdami vieni 
kitiems kelio. Maskva taip pat griežtai laikėsi formalumų. Caro ambasadoriai 
buvo įpratę reikalauti pirmumo net iš imperatoriaus dvariškių. Kadaise Varšu- 
voje Maskvos ambasadorius atėjo su dviem skrybėlėmis ant galvos — vieną jis 
privalėjo nusiimti, sveikindamasis su Lenkijos karaliumi, o kitą turėjo visą laiką 
būti užsidėjęs, nes tokie buvo Kremliaus nurodymai. 

Machiavellio laikais diplomatai greit pagarsėjo kaip apgavikai. Jie turėjo 
mokėti naudotis kodais, šifrais, nematomu rašalu. Ne veltui seras Henris Woot- 
tonas šmaikštavo, kad „ambasadorius yra garbingas žmogus, siunčiamas į užsienį 
meluoti savo šalies labui“. „Vis dėlto nuolatinių diplomatų skaičiaus didėjimas 
rodė, kad prasideda svarbus tautų bendrijos formavimosi etapas. 1643— 1648 
metais, kai Miunsteryje ir Osnabriuke buvo sušaukta didelė diplomatų konferen- 
cija Trisdešimties metų karui užbaigti, „Europos santarvė“ pradėjo egzistuoti. 

XVI amžiaus pabaigoje Europos žemėlapį dramatiškai pakeitė netikėtas Habs- 
burgų dinastijos iškilimas į nesaikingai dideles aukštumas. Taip atsitiko ne dėl jų 
užkariavimų, o dėl konkuruojančių dinastijų nesėkmių, toliaregiškų matrimonialių 
planų ir tiesiog dėl paprasčiausios laimės. Jų moto buvo Fortes bella gerant. Tu, 
felix Austria, nube. („Tegu sau kariauja stiprieji. O tu, laimingoji Austrija, ištekėk"“. 
Šie žodžiai priskiriami Vengrijos karaliui Matiašui Korvinui). Šiame posakyje 
labiausiai buvo pabrėžiami du žodžiai — felix („laimingas“) ir nube („ištekėk“). 

1490 metais Maksimilianas I Habsburgas, Romos karalius, vis dar tebebuvo 
pabėgėlis iš vengrų užimtos Vienos. Jo padėtis imperijoje buvo netvirta, tad teko 
imtis reformų, padiktuotų kaip tik pozicijų silpnumo. Jis prižiūrėjo Reichskam- 
mergericht (Imperijos teismo) įsteigimą 1495 metais, Reichsregiment (Imperijos 
vyriausybės) įkūrimą 1500 metais ir Reichsschlūsse (Imperijos seimo mandatų) 
nustatymą 1512 metais. Susikūrus trims parlamento kolegijoms — elektorių, 
kunigaikščių ir miestų — bei padalinus imperiją į dešimt teritorinių padalinių, 
kurių kiekvieną valdė dviejų kunigaikščių directorium, tvarkanti teisės, mokesčių 
ir karinius reikalus, Maksimilinas I faktiškai atsisakė bet kokio tiesioginio impe- 
rijos valdymo. Atiduodamas vokiečių kunigaikščiams viską, ko tik jie norėjo, jis 
padarė Habsburgų dinastiją tiesiog būtina jiems. 

Tačiau tuo pat metu Maksimilianas labai sustiprino Habsburgų Hausmacht — 
dinastijos galią. Ankstyva jo pirmosios žmonos Marijos mirtis atnešė jam 
pasakiškąją Burgundijos kunigaikštystę; 1490 metais jis paveldėjo Tirolį kartu su 

mėgstamiausia rezidencija Insbruke. Viena paveldėjimo sutartis, sudaryta su Jogai- 
laičiais 1491 metais, leido jam susigrąžinti Bohemiją, o kita, sudaryta 1515 
metais, — Vengriją. Abi sutartys įsigaliojo 1526 metais, mirus Liudvikui Jogailai- 
čiui; taip Habsburgų dinastijos rankose atsidūrė „Dunojaus monarchijos pagrin- 
dai“'?. Ne mažiau svarbios buvo ir jo sūnaus vedybos su Ferdinando ir Izabelės 
įpėdine, nes tai leido Habsburgams pretenduoti į ispanų valdas. 1497 metais jo 
paties antrosios vedybos su Bianca Sforza iš Milano padidino grynųjų pinigų įplau- 
kas ir prisidėjo prie jo patvirtinimo imperatorium 1508 metais. Tada ideologiškiau- 
sias iš visų Habsburgų galėjo jaustis visiškai atlikęs savo misiją. Netrukus jo pasi- 
tikėjimas savimi taip išaugo, kad pasiūlė savo kandidatūrą į popiežiaus pareigas! 

Po Maksimiliano mirties jo anūkui Karoliui Gentiečiui pavyko savo žemių 
valdas išplėsti taip, kad „jose niekada nenusileido saulė“. Be to, padedamas Fug- 
gerio dukatų, Karolis įveikė prancūzų ir popiežiaus pasipriešinimą ir per rekor- 
diškai trumpą laiką buvo išrinktas Šventosios Romos imperijos imperatoriumi, 
tapdamas tiesioginiu savo senelio įpėdiniu (žr. III priedą, 50). [poLERis] 

Karolį V (imperatorius 1519— 1556 m.), kurio valdos driekėsi nuo Filipinų iki 
Peru, vis labiau spaudė daugybė prieštaringų problemų. Jo išvaizda buvo tikrai 
ne imperatoriška: dėl nesveikų tonzilių jis kalbėjo inkščiamu balsu, o jo burna 
visą laiką buvo prasižiojusi; kažkoks įžūlus ispanų grandas sykį net patarė jam 
užsičiaupti, kad į burną neprilįstų musių. Tačiau gabumų valdyti didžiulę impe- 
riją jam netrūko. Karolis V mėgo kalbėti flamandiškai, su savo pareigūnais šne- 
kėdavo ispaniškai, itališkai, prancūziškai, o „su savo arkliu — vokiškai“. Nestoko- 
jo jis ir dvasios tvirtybės. „Pasakykite man, koks gi imperatorius kada nors buvo 
užmuštas patrankos sviedinio“, — atšovė jis atmesdamas patarėjų prašymą Miul- 
bergo mūšyje pasilikti savo kariuomenės užnugaryje. Tapęs pripažintu katalikiš- 
kųjų kunigaikščių lyderiu, imperatorius ėmėsi vykdyti krikščioniškojo pasaulio 
vienybės išsaugojimo politiką. Tačiau jau vien dėl vidaus ir išorės krizių masto 
bei sudėtingumo koordinuoti veiksmus buvo neįmanoma. Nors Bažnyčios reika- 
lais ir pavyko sušaukti visuotinį susirinkimą, tačiau jis suprato, kad delsimas 
Tridente tik dar labiau stiprino nuomonių skirtumą. Karolio V planai atkurti 
imperijos religinę vienybę buvo katastrofiškai atidėliojami. Nepaisant pergalės 
prie Miulbergo, karai su Šmalkaldeno sąjunga pasibaigė nieko neišsprendusia 
Augsburgo taika (1555). Ispanijoje, kur jis valdė kartu su savo psichiškai nesvei- 
ka motina, iš pradžių teko kovoti su comuneros maištu, o paskui taikyti skirtingus 
Kastilijos ir Aragono interesus. Naujajame pasaulyje jis beviltiškai kovojo norė- 
damas apginti Amerikos indėnus. Nyderlanduose, kuriuos paliko savo tetos Mar- 
garitos rankose, buvo priverstas gimtojo Gento maištą malšint jėga (1540). 
Pagrindinėse paveldimose Habsburgų žemėse — Austrijoje, Bohemijoje ir Veng- 
rijoje, kurias jis paskyrė savo broliui Ferdinandui, teko susidurti su nuolatine 
vietinių lyderių, tarkim, Jano Zapolyai iš Transilvanijos, opozicija, o 1546— 1547 
metais įsiplieskė pirmasis Bohemijos sukilimas. Visur Karoliui V teko maldyti 
parlamentus, susiskaldžiusius bajorus, įveikti partikuliarinius interesus. Jam rei- 
kėjo skaitytis su strateginiu Prancūzijos priešiškumu, su turkų ekspansija bei su 
prancūzų ir turkų Osmanų bendradarbiavimo grėsme. 

DOLERIS 


Jachimovas yra nedidelis Čekijos miestelis Joachimtalyje 80 kilometrų šiauriau Pil- 
zeno. 1518 metais grafas von Schlickas gavo imperijos patentą ten kasti sidabrą ir 
įsteigti monetų kalyklą. Jo sidabrinės monetos buvo gaminamos valcavimo staklėmis 
(Walzenwerke) ir oficialiai priskiriamos didelių denarų kategorijai. Žmonės jas vadino 
Joachimstaleriais; netrukus šis pavadinimas sutrumpėjo iki talerių. 

XVII amžiuje taleris jau tapo piniginiu vienetu, paplitusiu visoje Vidurio Europoje. Jis 
taip pat buvo kopijuojamas Habsburgų Ispanijoje, kurios taleros („aštuoniukės“) cirku- 
liavo visoje Šiaurės ir Pietų Amerikoje, o Anglijoje buvo žinomos „dolerių“ pavadinimu. 
Škotijos karaliaus Jokūbo VI sidabrinės 30 šilingų monetos buvo vadinamos sword 
dollar - „doleriais su kardu“. XVIII amžiuje sidabrinius talerius beveik išstūmė varinės 
štampuotos monetos, įsivežamos iš Švedijos ir vadinamos švedišku pavadinimu daler. 
1720 metų varinis daler savo verte nesiskyrė nuo sidabrinio talerio, tik svėrė 250 kartų 
daugiau, todėl juos teko ne nešioti, o vežioti vežimais". 

Visų pripažintas šios serijos šedevras buvo Marijos Teresės 1751 metų doleris. 
Šios puikios monetos vienoje pusėje buvo imperatorės atvaizdas, o kitoje - dvigalvis 
erelis ir toks užrašas: 

R[omae] IMP [eratrix] * HU[ngariae et] BO[hemiae] REG[ina] * Maria] THERESIA * 
Dfei] G[ratia] ARCHID[ux] AUST[riae] * DUX BURG[undiae] * COM[es] TUR[olis] * 

Per visą XIX amžių buvo nukalta milijonai tokių monetų; tai buvo pomirtinės emisi- 
jos, žymimos imperatorės mirties data - 1780 metais. Tokias monetas kaldino ir Mus- 
solinis 1936 metais invazijai į Abisiniją finansuoti. O britai jas kalė Bombėjuje. Praslin- 
kus dviems šimtams metų jos vis dar išliko apyvartoje kai kuriose Azijos dalyse kaip 
tarptautinė prekybinė valiuta“. 

1787 metais doleris buvo priimtas kaip JAV valiuta, o 1871 metais kaip Kanados 





valiuta. Tačiau tarp Europos šalių valiutų jo jau nebėra. 





Lenktyniavimas su Prancūzija sukėlė penkis karus, kurie vyko visur, kur tik 
jų teritorijos ribojosi: Nyderlanduose, Lotaringijoje, Savojoje, Pirėnuose bei Itali- 
joje, ir netiesiogiai užtraukė didžiausią jo gyvenimo gėdą — Romos apiplėšimą 
(1527). Turkų baimė paskatino Habsburgus užimti Vengriją ir Bohemiją; tačiau 
ilgainiui tai sukėlė be galo daug sunkių komplikacijų ir Balkanuose, ir Vidurže- 
mio jūros regione. [ORANGE] 

Paskutiniuoju savo valdymo dešimtmečiu Karolis V turėjo šiokį tokį pagrindą 
optimizmui. Tačiau Augsburgo taika atnešė nusivylimą ir apimtas visiškos nevil- 
ties jis atsisakė sosto. Ispaniją ir Nyderlandus paliko savo sūnui Pilypui, likusią 
imperijos dalį — broliui. Mirė atsiskyręs nuo visų San Juste. Karolis V buvo pas- 
kutinis imperatorius, puoselėjęs visuotinės vienybės idėją ir šiais laikais kai kas 
jį vadina suvienytos Europos globėju. „Karolis V, anksčiau laikytas paskutiniuoju 
areargardinių mūšių kovotoju, staiga pradėtas laikyti ateities šaukliu“““, 

ORANGE 


1544 metais, kai Prancūzijos karai su imperija pasiekė kulminaciją, vienas imperijos 
armijos karininkas, Renė von Nassau, žuvo prie Sent Dizjer nuo prancūzų kulkos. Jo 
mirtis sukėlė įvykius, kurie paveikė ne tik jo gimtojo Nasau, bet ir Provanso, Nyderlandų 
bei Airijos istoriją. 

Nasau buvo maža vokiečių kunigaikštystė Reino vidurupio dešiniajame krante. 
Tarp Vestervaldo miškų ir smailiaviršūnių Tauno kalnų į šiaurę nuo Vysbadeno derlin- 
gose Reingau žemėse buvo vieni iš puikiausių Vokietijos vynuogynų, tarp jų ir Johanis- 
bergo bei Rudeshaimo. Renė tėvas Heinrichas von Nassau, gyvenęs Zygene, dalijosi 
kunigaikštystę su jaunesniąja šeimos šaka iš Dilenbergo. Renė motina Claudia buvo 
imperijos generolo Philiberto de Chalons'o, kuris vadovavo Romos apiplėšimui ir 
kuriam Karolis V dosniai atsilygino žemėmis Brabante, sesuo ir paveldėtoja. Negana 
to, jai dar atiteko ir Philiberto teisė į Oranijos kunigaikštystę. Kai neturėjęs palikuonių 
Renė žuvo, pasirodė, kad visos jo žemės valdos ir titulai atitenka jo vienuolikamečiui 
pusbroliui Wilhelmui von Nasau-Dilenburgui. 

Oranija buvo nedidelė nepriklausoma kunigaikštystė kairiajame Ronos krante į 
šiaurę nuo Avinjono (žr. III priedą, 35). Atitverta iš rytų aukštų Ventu kalnų, ji buvo tur- 
tinga vynuogių augintojų sritis; kai kurie jos kaimai, pavyzdžiui, Gigondas ir Šateno diu 
Papas vėliau išgarsėjo. Mažytėje jos sostinėje, senajame Arausio miestelyje, išsiskyrė 
didžiulė dar Tiberijaus pastatyta romėnų arka. Nuo XII amžiaus kunigaikštystė buvo 
Provanso grafų lenas, taigi priklausė imperijai. Tačiau 1393 metais Oranijos paveldė- 
toja Marie de Baux buvo išleista už Jeano de Chalons'o iš Burgundijos; jų palikuonys 
vėliau ir tapo čia negyvenančiais kunigaikštystės valdovais. 1431 metais, kai Provanso 
grafui skubiai prisireikė pinigų išpirkai, jis sutiko parduoti savo teisę reikalauti iš Šalono 
savininkų ištikimybės priesaikos, ir taip jie tapo pilnateisiais Oranijos kunigaikščiais. 
Kaip nepriklausomas anklavas Prancūzijos karalystėje, Oranija viliojo daug italų ir žydų 
pirklių, o XVI amžiaus viduryje ji greitai virto protestantų tvirtove. Galų gale Oraniją 
numalšino Liudvikas XIV, 1703 metais nusprendęs likviduoti šį hugenotų lizdą. 

Paveldėtų turtų Vokietijoje, Provanse ir Brabante dėka Vilhelmas von Nassau-Dilen- 
burgas (1533-1584) tapo vienu iš turtingiausių žmonių Europoje. Jis net pretendavo į 
tuo metu jau nebeegzistuojančią Arlio karalystę. Vilhelmas gimė liuteronu, bet buvo auk- 
lėjamas katalikiškai imperatoriaus dvare Briuselyje, kur regentę Margaritą vadino moti- 
na; jis įsirengė atskirą turtingą rezidenciją Bredoje, šiauriniame Brabante. 1555 metais 
per abdikacijos ceremoniją Vilhelmas laikė už rankos pasiligojusį Karolį V; 1559 metais 
jis buvo imperatoriaus įgaliotasis atstovas pasirašant Kafo-Kambijo sutartį. Po to Vilhel- 
mas išvyko į Paryžių kaip vienas iš trijų šios sutarties įgyvendinimo laiduotojų. Atrodė, 
kad Vilhelmas yra tikras katalikiškojo, imperinio isteblišmento ramstis. Tačiau Paryžiuje 
jis išgirdo apie ispanų planus pavergti Nyderlandus; tai visam gyvenimui įskiepijo pasi- 
bjaurėjimą ispanų machinacijomis. Į istoriją jis jėjo Vilhelmo Tyliojo pravarde.“ 

Todėl, nepaisant vėlesnių ryšių su olandais, Vilhelmo pradėtoji Oraniečių Nassau 
dinastija buvo ne olandų kilmės. Tai tipiškas dinastinis daugiatautis mišinys, atsiradęs 

atsitiktinumo ir išlikęs palankaus likimo dėka. Iš trijų Vilhelmo sūnų tik vienas nepažeidė 
dinastinės linijos. Jį pagimdė ketvirtoji Vilhelmo žmona tarp dviejų ispanų mėginimų 
nužudyti jį patį. (Vilhelmas sykį dovanojo savo neištikimos antrosios žmonos meilužiui, 
kuris vėliau tapo Peterio Paulio Rubenso tėvu.) Vilhelmo proproanūkis Vilhelmas Oranie- 
tis (1650-1702), tapęs Anglijos karalium Vilhelmu III, gimė pačiame Olandijos revoliuci- 
jos įkarštyje, praslinkus vos aštuonioms dienoms nuo tėvo mirties (jis mirė nuo raupų). 

Oraniečių ordinas buvo įkurtas Armache 1795 metais. Kaip ir ankstesnieji „Peep o' 
Day Boys“, jo nariai stengėsi išsaugoti protestantų vyskupų dominavimą Airijoje. Jų 
herojus buvo karalius Bilas (Vilhelmas III), o jų šūkis - „Nepasiduoti!“ Tuo metu, kai 
britų įstatymai diskriminavo ir katalikus, ir presbiterionus, ordinas laikė save izoliuoto 
elito skydu, apsaugančiu nuo vis populiaresniu tampančios Wolfe'o Tone'o Suvienytų- 
jų airių organizacijos. Tone'as (1763-1798) buvo nuosaikus protestantas, siekęs dviejų 
tikslų — visuotinės tolerancijos ir suverenios airių respublikos. Jis kreipėsi į Prancūziją, 
prašydamas karinės pagalbos. 

Įnirtingose 1795-1798 metų kovose oraniečių ordinas suvaidino svarbiausią vaid- 
menį britams atremiant invaziją ir nuslopinant neramumus. Dėl priešininkų neprofe- 
sionalumo jam pavyko nugalėti. 1796 metais iš Bresto išplaukusi generolo Hoche'o 
ekspedicija pateko į bėdą Bantry Bijaus įlankoje. Generolui Humbertui, sėkmingai 
išsilaipinusiam Kilaloje Mėjo grafystėje, sekėsi neilgai. Ginkluotas sukilimas Viklove ir 
Veksforde žlugo po mūšio prie Vinegar Hilo (1798 metų birželio mėnesį). Tone'as, 
sugautas apsirengęs prancūzų jūreivio uniforma, nusižudė. 

Visų tų ir vėlesnių įvykių metu oraniečiai turėjo savo atskirą programą. Jie priešinosi 
ir unijai su Didžiąja Britanija (1801), ir Danieliui O'Connelliui. Oraniečiai nepriėmė unijos 
tol, kol po 1829 metų atsirado autonominės Airijos, valdomos emancipuotų katalikų, 
perspektyva. Tačiau pagrindinei unijos šalininkų srovei jie vis dėlto priešinosi. 
1912-1914 metais jie sudarė Alsterio savanorių, kurie ruošėsi priešintis Vestminsteriui 
ir Airijos savivaldos projektui, pagrindą. Labiausiai jų įtaka išaugo, kai Šiaurės Airija 
turėjo savivaldą Jungtinės Karalystės sudėtyje 1920-1976 metais. 

200 metų oraniečių ordinas kasmet rengia paradus mūšio prie Boino 1690 m. lie- 
pos 1 d. metinėms paminėti. Eitynių dalyviai su katiliukais ir oranžinėmis šerpėmis 
iššaukiamai trypdami kojomis traukia per katalikiškuosius miesto rajonus švilpdami, 
pūsdami dūdeles ir mušdami būgnus. Po to skelbiamas tradicinis tostas: 





„Už didžiojo ir gerojo karaliaus Vilhelmo, išgelbėjusio mus nuo skurdo, vergovės, 
suktybių, varinių pinigų ir medinių klumpių, šlovingąjį, šventą ir nemirtingą atminimą. 
Ir špyga Korko vyskupui!“ 





Karoliui V atsisakius sosto Austrijos Habsburgai pamiršo jo visuotinės vieny- 
bės viziją. Maksimilianas II (valdė 1564 — 1576 m.), Jogailaičių vaikaitis, iš savo 
nominalaus išrinkimo Lenkijos ir Lietuvos karaliumi nieko negavo. Jo du sūnūs — 
Rudolfas II (valdė 1576 — 1612 m.), ekscentriškas atsiskyrėlis iš Prahos, ir Motiejus 
(valdė 1612— 1619 m.) buvo įklimpę į vienas kito įtarinėjimus ir religinę nesan- 

taiką. Per dešimtmetį nuo Donauvorto incidento (1607) įvyko per 200 religinių 
sukilimų bei maištų. Ferdinandas II (valdė 1619— 1637 m.), Ferdinandas III (valdė 
1637 — 1657 m.), ir Leopoldas I (valdė 1658 — 1705 m.) buvo visiškai užsiėmę Tris- 
dešimties metų karu ir jo pasekmėmis. Pasirodžius nuolatinei ir atskirai austrų 
kanclerio įstaigai Vienoje, jų veiklos svorio centras aiškiai pasislinko Rytų link, 
o pati imperija atrodė svyruojanti ant subyrėjimo slenksčio. Juk, kaip dainavo 
išgėrovai tavernoje Goethės Fauste: 

Das liebe heil'ge Rėm'sche Reich, 

Wie halt's nur noch zusammen? 

(O mūs miela Šventoji Romos imperija 

Kaip laikos dar nesubyrėjus?) 

Vieno įžymaus britų istoriko nuomone, atsakymo į šį klausimą reikėjo ieškoti 
ne tiek politikos srityje, kiek „civilizacijoje“ — visuotinai priimtų pažiūrų ir nuo- 
taikų komplekse.*! 

Imperatoriaus Rudolfo II dvare Prahoje susirinko tikrai keista publika. Jo 
mėgstami bičiuliai, geriausi tos epochos menininkai bei mokslininkai, buvo žmo- 
nės, itin daug dėmesio skiriantys ir gamtinių, ir antgamtinių dalykų tyrinėjimui. 
Be Keplerio, Brahės, Campiono ir Bruno, čia buvo Giuseppė Arcimboldas 
(1537 — 1593), išgarsėjęs kaip siurrealistinės tapybos pradininkas (žr. 54 įkliją) ir 
Cornelius Drebberis (1572 — 1633), iliuzionistas ir operų scenografas, žinomas kaip 
amžinojo variklio išradėjas. Drebberis lankėsi ir Londone, kur pažadėjo Jokūbui I 
pagaminti tokį teleskopą, kad juo būtų galima skaityti už mylios esančias knygas. 
Manoma, kad Šekspyras savo Audroje jį pasirinko „susižavėjusio slaptų dalykų 
tyrinėjimais“ Prospero prototipu, o pats Rudolfas galėjo būti kunigaikščio proto- 
tipu komedijoje Akis už akį“. Trisdešimties metų karo pabaigoje nuostabioji 
Rudolfo meno kolekcija tapo švedų armijos strateginiu taikiniu. [aLchEMIJA] [oPERA] 





ALCHEMIJA 


1606 metais imperatorius Rudolfas II tapo oficialaus Habsburgų dinastijos arkikuni- 
gaikščių skundo objektu. Jie savo pasiūlyme rašė: „Jūsų Didenybė domitės tik burtinin- 
kais, alchemikais, kabalistais ir kita panašia publika“. Ir iš tikrųjų Rudolfo dvare Prahoje 
įsikūrė žymiausias Europoje okultinių tyrinėjimų centras'. 

Tais pačiais metais vengrų alchemikas Janosas Banffy-Hunyadis (1576-1641) išsi- 
ruošė į kelionę iš savo gimtosios Transilvanijos. Prieš vykdamas į Londoną, jis buvo 
sustojęs Heseno kunigaikščio Maurice'o dvare Kaselyje - pagrindiniame protestantų 
okultizmo centre“. Hunyadžio atvykimas į Angliją sutapo su mokyto velsiečio dr. Johno 
Dee (1527-1608), buvusio karalienės Elžbietos I astrologo, kuris sykį, norėdamas 
patikti karalienei, sugalvojo pavadinimą „Didžioji Britanija“ ir kelis metus praleido Pra- 
hoje ir Lenkijoje, mirtimi. Tokie „kosmopolitai“ darė karjeras tarptautinėse alchemikų 
sferose ir buvo tikri vėliau atsiradusios mokslo bendruomenės pradininkai. 

Europa gyveno tikrą okultizmo atgimimą, kai alchemija buvo svarbiausia iš kelių 
giminingų „slaptųjų mokslų“. Rudolfo istorikas rašė: „Alchemija buvo didžiausia tos 
epochos aistra vidurinėje Europoje“ „ Ji vienijo filosofinio akmens, kuris netauriuosius 
metalus paverstų auksu, ir žmonijos dvasinio atgimimo paieškas. „Tai, kas apačioj, 
panašu į tai, kas viršuj“. 

Alchemikai buvo labai plačios erudicijos žmonės. Kad galėtų sėkmingai eksperi- 
mMentuoti su metalais ir kitomis medžiagomis, jie turėjo pažinti naujausias technologijas, 
interpretuodami savo rezultatus gerai išmanyti astrologiją, kabalistinę skaičių teoriją, 
turėti žinių apie akmenis ir augalus, būti susipažinę su Paracelso sukurta „jatrochemi- 
ja". [uoLizmas] O svarbiausia, kad jie, gyvendami religinėje epochoje, stengėsi pateik- 
ti savo tyrimų rezultatus mistinio krikščioniškojo simbolizmo kalba. Neatsitiktinai kaip tik 
tuo metu slaptos „Rožės“ ir „Kryžiaus“ draugijos bei jų šalininkai nusprendė išeiti į vie- 
šumą Kaselyje, o pagrindinis Rožėkryžiaus teosofijos sistemintojas Robertas Fluddas 
kartu buvo ir respektabilus alchemikas. [koNsPiRACIJA] 

Vėliau, jau mokslo dominavimo laikais, į alchemikus buvo žiūrima kaip į iškrypu- 
sius iš teisingo kelio ir suvėlinusius tikrojo mokslo plėtrą. Tiesą sakant, vadinamajame 
„Mokslinės revoliucijos amžiuje“ jie kartais laikyti „opozicija“. Net atlaidžiausias mokslo 
istorikas vadina juos technologijos be mokslo praktikuotojais“. Tačiau jie patys ir jų 
galingieji globėjai šio trūkumo neįžvelgė. Alchemikai buvo „baltieji burtininkai“, kovo- 
jantys už Dievą; jie - reformuotojai; jie stengėsi atskleisti paslėptas proto ir medžiagos 
jėgas. Mokslininkams šiuolaikine šio žodžio prasme buvo lemta pralenkti juos tik kito 
šimtmečio pabaigoje, o chemija susiformavo dar vėliau. [ELDLUFT)? 

Kosmopolitiniai imperatoriaus Rudolfo alchemikai dažnai užimdavo atsakingas 
pareigas. Keli iš jų, pavyzdžiui, Michaelis Maieris, dirbęs ir Londone, arba hugenotų 
šalininkas Nicholas Barnardas ėjo imperatoriaus asmeninių gydytojų (Leibarzt) parei- 
gas. Kiti, pavyzdžiui, Sebaldas Schwartzeris buvo kasyklų Rudolfove ir Joachimstalyje 
imperatoriškasis prižiūrėtojas. [poLERis] Heinrichas Kuhnrathas (1560-1605), didžiulio 
veikalo Amphitheatrum Sapientiae Aeternae Christiano-kabalisticum autorius, buvo iš 
Leipcigo. Michalas Sędziwojus (1566-1636), žinomas Sendivogius vardu, kurio veika- 
lo Novum Lumen Chymicum išėjo 54 laidos ir kurį kruopščiai išnagrinėjo Isaacas New- 
tonas, buvo iš Varšuvos. Jis susijęs su galinga Lenkijos provokiškų magnatų grupuote, 
palaikiusia ryšius su Oksfordu ir parsikvietusia Johną Dee į Krokuvą. Abejotinos reputa- 
cijos Johno Dee padėjėjas Edwardas Kelley, priskiriamas prie cacochimicus, tikriausiai 
mirė kalėjime Prahoje. Tai kompanijai priklausė ir nelaimėlis Giordanas Brunas [siRu- 
PAS], astronomai Kepleris ir Brahe, anglų poetė Elizabeth Jane Weston. 

Tarp alchemikų buvo nemažai žydų. Vyriausiasis Prahos rabinas Judah Loew ben 
Bezalelis (mirė 1609 m.) globojo kabalos atgimimą. [kaBALA] Prie jo prisidėjo sefardų 
rašytojai, tarkim, Isaacas Luria arba Mosesas Cordoveras, kurio veikalas Pardes Rim- 
monim buvo išleistas 1591 metais Krokuvoje. Vienas iš imperatoriui artimiausių žmonių 
Mardochaeus Žydas buvo vaisingumo eliksyrų specialistas. 

Ano meto žmonėms alchemija asocijavosi su labai teigiamais dalykais: 

Full many a glorious morning have I seen 
Flatter the mountain tops with sovereign eye, 
Kissing with golden face the meadows green, 
Gliding pale streams with heavenly alchemy“. 
(Kiek daug regėjau aš aušrų puikių, 

Kai saulės spindulėlių nutvieksti, 

Sublizga auksu plotai vandenų - 

O, dangiška alchemija žavi!) 











OPERA 


Kompozitorius pavadino ją favola in musica, („pasakojimu su muzika"). Tai turėjo būti 
antikinės graikų dramos imitacija; 1607 metų vasario mėnesį ji buvo parodyta Accade- 
mia degli Invaghiti Mantujoje nariams tikriausiai kunigaikščių Gonzagų rūmų Upių gale- 
rijoje. Penki operos veiksmai sudaryti iš daugybės madrigalų bei šokių, susietų instru- 
mentinėmis interliudijomis bei rečitatyvais. Libretą parašė poetas Alessandro Striggio. 
Pragare vykstančių scenų muziką atliko trombonai, pastorales - fleitos. Kulminacinė 
buvo didelė tenoro atliekama arija Possente spirto III veiksmo pabaigoje. Tai Claudio 
Monteverdžio Orfėjas - pirmoji įsitvirtinusi repertuare opera". 

Nuo pat savo atsiradimo vėlyvojo renesanso laikų Italijos didikų dvaruose operos 
žanras, sujungiantis muziką, pasaulietinę dramą ir vaidybą, praėjo daug raidos etapų. 
Opera seria, kurios iškiliausias atstovas buvo Pietro Metastasio (1698-1782), 800 libre- 
tų autorius, buvo pašvęsta klasikinėms ir istorinėms temoms. Šalia jos, lengvabūdiškos 
pramogos tradiciją pradėjo opera buffa - nuo komiškos operos iki operetės ir muzikinės 
komedijos. Didžioji opera, kurios pradžios reikia ieškoti ffamenco jondo amžiaus pabai- 
goje, savo viršūnę pasiekė Vienos, italų, prancūzų, vokiečių ir rusų kūriniais. Ryškia 
sudėtine dalimi tapo romantinis nacionalizmas. Apie tai, kas nusipelno aukščiausio pri- 
pažinimo, vis dar tebesiginčija Verdžio ir Puccinio gerbėjai bei fanatiškieji Richardo 
Wagnerio šalininkai. Modernistinės operos tradiciją pradėjo Debussy Pellėas et Mėli- 
sande (1902) - ši opera buvo pirmoji iš tos virtinės, kur randame Bergo Voceką (1925), 
Britteno Piterį Graimsą (1945) ir Stravinskio Veltėdžio karjerą (1951) (žr. III priedą, 57). 
[SUSANINAS] [TRISTANAS] 

Orfėjo tema įkvėpdavo vis naujus kūrėjus. Jacopo Peri maskaradas Euridice (1600) 
Florencijoje buvo pastatytas anksčiau už Monteverdžio operos premjerą Mantujoje. 
Glucko Orfėjas ir Euridikė (1762) žymi klasikinio repertuaro pradžią. Offenbacho Orfė- 
jas pragare (1858) yra viena iš linksmiausių tarp standartinių operečių. Luciano Berio 
Opera (1971) tradiciniam pasakojimui suteikia rimtumo bruožų. 

Ispanijai pakako truputį daugiau nei šimtmečio nuo buvusios didybės nusiristi 
prie žlugimo. „Kelis nuostabius dešimtmečius Ispanija buvo galingiausia valstybė 
pasaulyje“ ir „vos ne Europos valdovė"*. Valdant Karoliui V / Carlosui I 
(1516— 1556) ji išgyveno crucero, conguistadores ir tercio epochą; buvo matyti 
aiškus ryšys tarp Amerikos aukso ir geriausios Europoje armijos išlaikymo. Val- 
dant Pilypui II (1556 — 1598) Ispanija buvo pačioje politinės ir kultūrinės galybės 
viršūnėje, kol jos nepakirto vidinės jėgos, Prancūzijos ir Anglijos priešiškumas bei 
Nyderlandų revoliucija. Valdant Pilypo įpėdiniams — Pilypui III (1598— 1621), 
Pilypui IV (1621 — 1665) ir silpnapročiui Karoliui II (1665— 1700) ji taip ir nebeat- 
sigavo nusmukus dinastijai, susiskaldžius bajorijai ir įsivėlus į Trisdešimties metų 
karą. Nuosmukis buvo toks staigus, kad patys ispanai nustebę klausinėjo savęs: 
„ar tik tie ankstesni laimėjimai nebuvo vien engano — iliuzija?“““ [FLAMENCO] 

Pilypą II tikriausiai galima laikyti visų valdovų, kurie mėgino valdyti nepakil- 
dami nuo stalo, prototipu (žr. 43 įkliją). Rūstus, atgailaujantis, niekada nepavargs- 
tantis, pasislėpęs savo kabinete niūriuose Eskorialo rūmuose plikame plokščiakal- 
nyje už Madrido miesto ribų, jis stengėsi įvesti savo valstybėje tokį dvasinį bei 
administracinį vienodumą, koks buvo neįmanomas vien dėl plačių jo valdų įvairo- 
vės. Pilypas II valdė per dvi paraleliai veikiančias tarybas — viena užsiėmė svar- 
biausiais politikos klausimais, kita — šešių pagrindinių teritorijų valdymu. Mat, 
be tėvo paliktų Kastilijos, Aragono, Italijos, Burgundijos ir valdų Amerikoje, 1580 
metais jis užgrobė ir didžiulį savo motinos paveldą — Portugaliją. Pilypas II visai 
nepaisė visokių parlamentų, ir to nepaisymo ryškiausiu pavyzdžiu buvo Aragono 
justizaro pakorimas. Tačiau jis nenuilsdamas siekė įgyvendinti svajonę apie vieną 
valdovą, vieną imperiją, vieną kardą, motyvuodamas tuo, kad karalius geriausiai 
žino, kaip trabajar para el pueblo („dirbti žmonėms")*?. Siekdamas šio tikslo, jis 
nuvarė į kapus savo ligotą kalėjime laikomą sūnų, jo skatinama inkvizicija vis 
įsiūbuodavo auto-da-fe bangas, jo politika privertė 1568 — 1569 metais sukilti per- 
sekiojamus Granados maurus, jo įžeidinėjimai — maištauti olandus 1566 metais, 
o pažemintus aragoniečius 1591 — 1592 metais. Pilypo II priešininkai, pavyzdžiui, 
Vilhelmas Tylusis, laikė jį tiesiog melagiu ir žudiku. Turbūt nerasime kito tokio 
žmogaus, kuris pats iš prigimties jautrus taip nepaisytų žmonių jausmų. Būdamas 
absoliutus Ispanijos Bažnyčios šeimininkas, jis stengėsi išnaikinti Bažnyčios prie- 
šus visoje Europoje. Prisiekė atkeršyti už savo antrąją žmoną Anglijai. Surengė 
intervenciją prieš Prancūzijos hugenotus. Olandų protestantus neteisingai laikė 
visokiausio nepasitenkinimo Nyderlanduose kurstytojais. Tačiau Dievas, kaip ir 
Pilypas II, Ispanijai nesišypsojo. Paskutiniajame XVI amžiaus dešimtmetyje iškilo 
visuotinio nuosmukio grėsmė. Didžiąją Armadą 1588 metais sudaužė audros. 
Olandai nepasidavė. Epidemija nusiaubė Ispanijos miestus. Provincijoje, išsekin- 
toje mokesčių ir nukentėjusioje nuo žemės ūkio nelaimių, pradėjo mažėti gyven- 
tojų. Turtingiausio pasaulyje iždo skrynios ištuštėjo. 1596 metais Pilypas II for- 
maliai bankrutavo ketvirtą kartą. Už išorinės prabangos slypėjo skurdas ir visa 
apimantis nusivylimo jausmas. Pilypas kaip Don Kichotas kovojo su vėjo malū- 
nais. Kastilijos pirmumas labai nepatiko kitoms Ispanijos karalystėms. „Kastilija 
sukūrė Ispaniją, — sakoma epitafijoje, — Kastilija ir sugriovė ją), [iNKvIZICIJA] 

FLAMENCO 


Andalūzijos čigonų muzika, dabar žinoma kaip flamenco stiliaus muzika, atliekama ir 
ja gėrimasi nuo XVI amžiaus. Liūdnos cante melodijos lydimos dramatiškų pozų ir rit- 
mingo baille (šokio) trepsėjimo sukelia nepakartojamą įspūdį. Disonansai ir ketvirtiniai 
tonai, žaviai gergždžiantis vokalisto balsas, pulsuojantis gitarų ir kastanječių ritmas 
sukuria tokį garsų derinį, kuriam nėra analogų Europos muzikiniame folklore. 

Aptardami flamenko istoriją, turime kalbėti apie tris atskirus dalykus - patį pavadi- 
nimą, čigonus ir muziką. Nė apie vieną iš jų nėra vieningos nuomonės'. 

Flamenco paprasčiausiai reiškia flamandų. Meno žodyne šis žodis turi ir papildomą 
reikšmę - kažkas egzotiško, dekoratyvaus. Anot vienos šio žodžio kilmės versijos, kai 
inkvizicija uždraudė žydų dainas, jos grįžo į Ispaniją iš Flandrijos, kur rado prieglobstį 
daug iš Ispanijos pabėgusių žydų. Pasak kitos versijos, žodis famenco kilęs iš arabų 
kalbos žodžio fellah-mangu, reiškiančio „dainuojantį valstietį“. 

Čigonai atsikraustė į Ispaniją po to, kai iš jos buvo išvaryti žydai ir maurai, ir buvo 
vadinami gitanos arba egipcianos. Anglų keliautojas ir rašytojas George'as Borrow 
pirmasis XIX amžiaus penktajame dešimtmetyje užfiksavo, kad žmonės juos vadina ir 
flamenco vardu. [čiGoNaAI] 

Andalūzijos maurų muzikos tradicijos labai senos, jos siekia VIII ir XIX amžius. Kor- 
dobos Omejadų dinastijos valdovai mėgo klausytis Rytų dainininkų dainų, akompanuo- 
jamų liutniomis. Vienas aukščiausių šios muzikos pakitimų buvo valdant Abd ar Rach- 
manui (821-852), kai iš Bagdado atvyko dainininkas, vardu Zoriabas. Kito suklestėjimo 
pasiekta Sevilijos dvare valdant karaliui poetui Al-Motamitui (1040-1095); grodavo 
orkestras, susidedantis iš daugiau nei 100 liutnių ir fleitų. XII amžiuje filosofas Averojus 
(Ibn Rušdas) yra pasakęs: „Kai Sevilijoje miršta mokslininkas, jo knygos parduodamos 
Kordoboje, o kai Kordoboje miršta muzikantas, jo instrumentai parduodami Sevilijoje“. 

Būtų nelabai pagrįsta kalbėti apie flamenko ryšius su ankstyvąja šio regiono maurų 
muzika. Ir patys Europos čigonai turėjo turtingas ir muzikines tradicijas ir yra pasiekę 
stulbinančių rezultatų kitose vietose, ypač Rumunijoje ir Vengrijoje. Pasilieka mįslė, 
kaip tos dvi muzikinės tradicijos susijungė Andalūzijoje. Be abejo, prie to prisidėjo ir 
Andalūzijoje patirti psichologiniai sukrėtimai. Senovinis ffamenco jondo („gilusis fla- 
menko"), ypač tonas (melodijos be akompanimento) priklauso ašarų ir aimanų pasau- 
liui. Kaip Amerikos Pietų bliuzai, jie išreiškia niūrią nevilties apimtų Žmonių nuotaiką: tai 
viską praradusių žmonių dainos. Tuo jos ryškiai skiriasi nuo spalvingo flamenco chico 
(„smarkaus flamenko“), kuris XIX amžiaus septintajame dešimtmetyje užvaldė Ispani- 
jos kavines ir prisidėjo prie romantinio Andalūzijos „pakartotinio atradimo“. Federicas 
Garcia Lorca rašė: „Flamenco jondo - tai muzikinis mikčiojimas, nuostabus vokalinis 
bangavimas, suplėšantis į gabalus skambančias mūsų garsų skalės ląsteles, išsprūs- 
tantis iš sustabarėjusių šiuolaikinės muzikos rėmų; jo dėka suspausti pustonių žiedai 


išsiskleidžia tūkstančiais žiedlapių“. 

Po Pilypo mirties Ispanijos Habsburgai veltui stengėsi atkurti savo valdas. Jie 
pamėgino suvienyti savo ir giminaičių Austrijoje jėgas. Gasparas de Guzmanas, 
Oliverezo grafas ir San Lukaro kunigaikštis, visų žinomas El Conde Dugue (grafo 
kunigaikščio) pravarde, nuo 1621 iki 1643 metų laikęs savo rankose politikos 
vadžias, taikė ankstesnių Kastilijos reformatorių principus. Tačiau jo karjerai 
padarė galą šalį sukrėtęs Portugalijos atsiskyrimas (1640) ir sukilimas Katalonijo- 
je (1640 — 1648). Ispanijos įsivėlimas į Trisdešimties metų karą baigėsi Jungtinių 
Provincijų — turtingiausios valdos — netekimu. Dėl to kalti karai su Prancūzija 
užsitęsė iki Pirėnų taikos sutarties (1659). Prislėgta vis didėjančių karo išlaidų, 
priversta kariauti keliais frontais, neturėdama net trumpo atokvėpio, Ispanija 
negalėjo ne tik išgelbėti savo partnerių austrų, bet ir išsikapstyti pati. Dėl nepa- 
prastai sunkių problemų, susijusių su „ispanišku keliu“, aprūpinti Nyderlanduose 
kariaujančią armiją darėsi tiesiog neįmanoma. Posakis poner una pica en Flandres 
(„nusiųsti ietininką į Flandriją“) tapo ispanų idioma, reiškiančia siekti neįmano- 
mo.“ Ne šiaip sau politinės logistikos istorikas rašė: „Habsburgų blokas — vienas 
iš didžiausių istorijoje per didelio strateginio įtempimo pavyzdžių" 5 [PicARO] [vaL- 
TELINA] 





PICARO 


Žodžiu picaro ispanai vadina sukčius ir valkatas, kitaip sakant, žmones, atsidūrusius už 
respektabilios visuomenės ribų. Jis taip pat davė pavadinimą populiariam literatūros 
žanrui picaresgue - kūriniams, vaizduojantiems šelmių nuotykius; jie klestėjo Europoje 
XVI-XVIII amžiais iki romano pasirodymo. Šio žanro archetipu laikomas Mateo Alemano 
kūrinys Guzman de Alfrache (1599), kurio nuotykiai keliaujant iš Sevilijos į Romą abe- 
jotinos reputacijos damos draugijoje susilaukė net 26 leidimų. Guzmanas parodė, kaip 
elgetų brolija sukūrė savitarpio apsaugos draugiją, su pasimėgavimu rezgančią išradin- 
gas pinkles valdančioms klasėms apgauti. 

Tačiau Guzmanas buvo tik vienas iš daugelio panašių personažų. Ispanijoje prieš 
pusę amžiaus pasirodė kažkoks Lazarillas, o Vokietijoje išdaigininkas Tillis Eulenspie- 
gelis buvo gerai žinomas dar prieš patekdamas į knygų puslapius. 1523 metais Liu- 
teris parašė pratarmę daugelio leidimų susilaukusiai knygai Liber Vagatorum, kurioje 
aprašytos 28 valkatų kategorijos. 1669 metais H. J. C. von Grimmelshausenas sukūrė 
naują personažą Simplicissimus - Trisdešimties metų kare dalyvavusį kareivį, keliau- 
jantį aplink pasaulį. Prancūzijoje Gilis Blasas, po daugelio pasirodymų anksčiau, 
pagaliau 1715 metais buvo įamžintas Lesage plunksnos. Italijoje išėjo knyga // vaga- 
bondo (1621). Anglijoje daug įvairių užsiminimų apie sukčius dar nuo Chaucerio laikų 
apvainikavo nepaprastai populiaria tapusi Johno Gay'aus knyga Elgetų opera, išleista 
1728 metais". 

Pikareskinė literatūra aiškiai atspindėjo socialines sąlygas. Valkatavimas ir 
elgetavimas užėmė visuomeninę nišą tarp viduramžių miškų plėšikų ir organizuotos 

XIX amžiaus miesto varguomenės. Šių reiškinių priežastis - hierarchinės kaimo visuo- 
menės irimas, juos skatino ir socialinė politika, paremta žiauriomis bausmėmis, vykdy- 
tomis labai nemokšiškai. Vyrai ir moterys ištisais būriais leisdavosi į kelią, nes netekda- 
vo darbo, bėgdavo nuo teisingumo organų, o ypač todėl, kad svajojo, kaip 
išsivaduoti nuo engiamų ir nelaisvų baudžiauninkų ar tarnų statuso. Picaro gyvenimas 
buvo laukinis, bet laisvas. 

Valkatos siekė apsisaugoti savo gausumu bei kurdami savą socialinę hierarchiją. 
Jie keliaudavo gaujomis, su šeimomis ir vaikais; kai kurie tyčia susižalodavo, kad 
sukeltų užuojautą, jie burdavosi į „specializuotas“ - kišenvagių, vagių, įsilaužėlių, pre- 
keivių, elgetų, luošių (tikrų ir apsimestinių), žonglierių, komikų, būrėjų, alavuotojų, pros- 
titučių, skalbėjų, muzikantų gildijas, turinčias savas taisykles ir jų saugotojus. Valkatos 
net susikūrė slaptą kalbą, žinomą rotwlsch arba argot pavadinimu. Jie kartkarčiais 
rengdavo susirinkimus ir „parlamentus“, kuriuose rinkdavo savo „karalius“ ir „karalie- 
nes“; o kelius jie dalydavosi su čigonų būriais ir negavusių atlyginimo samdomųjų 
kareivių gaujomis: 


Hark, hark! The dogs do bark. (Am, am! - šunys loja, 
The beggars are coming to town. Miestan elgetos krypuoja. 
Some in rugs, and some in tags, Vieni jų su skarmalais, 
And some in velvet gown. Kiti - rūbais prašmatniais.) 


Visuomenės parama valkatoms buvo minimali. Tik turtingiausi miestai galėjo sau 
leisti steigti labdaringas prieglaudas - tokias kaip Briugėje nuo 1565 metų, Milane nuo 
1578 ir Lione nuo 1613 metų. „Labdara“ galėdavo reikšti ir prastai užmaskuotą repre- 
sijų eufemizmą. 1612 metais, kai Paryžiaus valdžia pakvietė 8-10 tūkstančių valkatų 
susirinkti Sen Žermeno aikštėje, žadėdama suteikti jiems pagalbą, atėjo tik 91 žmogus. 
[kvaiLYBĖ)] 

Žiaurūs įstatymai tik dar labiau išryškino valdžios bejėgiškumą. Pavyzdžiui, Elžbie- 
tos laikų Anglijoje kiekviena parapija turėjo teisę „nepataisomus elgetas“ ženklinti įda- 
gu - raide R („rogue“ —- sukčius, niekšas) ant peties, benamius nuplakti ir išsiųsti 
„namo“; iš tikrųjų tai reiškė jų „plakimą ir vijimą iš vienos parapijos į kitą“. Valdant kara- 
liams Jurgiams I-IV, Anglijoje būta mėginimų atskirti „vertus pagalbos vargšus". Tačiau 
kartu 1713 metų Juodasis Walthamo įstatymas leido įtariamus plėšikavimu keliuose bei 
jų pagalbininkus karti be teismo. Dauguma šalių sugebėjo sumažinti valkatavimą tik 
periodiškai siųsdamos į kaimą karines ekspedicijas, kurios vykdydavo parodomuosius 
korimus, o jaunus vyrus prievarta paimdavo į kariuomenę. Rytų Europoje valkatavimą 
Šiek tiek ribojo atšiauresnis klimatas ir ilgesnis baudžiavos egzistavimas. Tačiau pabė- 
gę baudžiauninkai ten buvo įprastas reiškinys. Rusijoje vadinamieji jurodivyje (klajojan- 
tys „šventi silpnapročiai“) tradiciškai būdavo svetingai priimami ir šelpiami; ko gero, tai 
galima laikyti krikščioniškesnių tenykščių visuomenės papročių įrodymu“. 

VALTELINA 


1620 metų liepos mėnesį tolimame Valtelinos (Valtellina) Alpių slėnyje, arba Veitline, 
įvyko kruvinos skerdynės. Šio slėnio katalikai užpuolė savo kaimynus protestantus ir, 
padedami iš Milano atvykusių ispanų karinio dalinio, išžudė visus, kurie tik jiems pakliu- 
vo į rankas. Šis Veltlinermord Trisdešimties metų karo pradžioje atkreipė šalių dėmesį 
į Valtelinos strateginį potencialą. 

Valtelinos slėnis yra Berninos, pagrindinio Alpių kalnagūbrio, atkarpos pietinėje 
pusėje. Jį suformavo Ados upė ir jis driekiasi apie 120 kilometrų į rytus nuo Komo 
ežero, paskui į pietryčius senojo romėnų laikų kurorto prie Bormijo link. Svarbus šoni- 
nis Posčiavo slėnis (Val di Poschiavo) driekiasi į šiaurę per Bernijos perėją iki Sent 
Morico. Pagrindinis slėnis per Stelvio perėją (Stilfserjoch), kurios aukštis 2757 m. virš 
jūros lygio, veda į Pietų Tirolį. 1520 metais ten, kur pagrindinis kelias kerta iš šiaurės 
į pietus einantį kelią, vedantį žemyn į Poščiavo slėnį, o toliau į Kamonikos slėnį (Val 
Camonica), buvo pastatyta Tirano Madonos šventovė. 1603 metais čia iškilo ispanų 
tvirtovė saugojanti įėjimą į slėnį nuo Komo ežero pusės. Virtinė kaimelių saulėtose 
Ados upės šiaurinėse terasose garsėja savo riešutais, tigomis, medumi ir aromatingu 
retico vynu". (Žr. III priedą, 5.) 

Tačiau viską lėmė politinė geografija. Apie 1600 metus beveik visus kelius per 
Alpes kontroliavo Savojos kunigaikštis, Šveicarijos konfederacija ir Venecijos respubli- 
ka. Kai Austrijos Habsburgai laukė pagalbos iš savo giminaičių Ispanijoje, Valtelina 
buvo vienintelis koridorius tarp dviejų pagrindinių Habsburgų valdų masyvų. Tiesą 
sakant todėl, kad jūrų keliams tarp Ispanijos ir Nyderlandų vis didesnę grėsmę kėlė 
olandų ir anglų karo laivai, Valtelina tapo paskutiniu patikimu keliu auksui ir kariuome- 
nės daliniams siųsti iš Ispanijos ir ispanams priklausančios Italijos dalies į imperiją. Ji 
pasidarė pagrindine Habsburgų politinio kūno arterija. 

Tačiau žygiuojančių ietininkų kolonos arba ispanų pinigais apkrautų mulų vilkstinės 
buvo labai pažeidžiamos. Jų nelaukė vietos gyventojai, kurių didelė dalis perėjo į kal- 
vinizmą; jas per Posčiavo slėnį galėjo tiesiogiai užpulti Graubunden arba Grisons 
laisvoji šveicarų valstybė; jų likimas priklausė ir nuo nuolat besikeičiančios sudėtingų 
ginčų dėl nuosavybės situacijos. Ir Habsburgai, ir Grisonai paveldėjo pretenzijas į Val- 
teliną. Šių pretenzijų šaknys siekė viduramžių vaidus tarp Milano kunigaikščių Viskon- 
čių ir Churo vyskupų. Kad nebūtų nuošaly, prancūzai manė, jog Karolis Didysis Valte- 
liną amžiams atidavė Sent Deni abatijai. 

Po 1620 metų šis slėnis atkreipė Richelieu diplomatų dėmesį derinant santykius su 
Venecija, Šveicarija ir Savoja. Per ateinančius 20 metų čia penkis kartus vienos kitus 
keitė prancūzų ir ispanų įgulos. 1623 ir 1627 metais arbitražas šį slėnį buvo perdavęs 
popiežiaus kariniams daliniams. 1623-1625 metais jį laikė užėmę Grisonai, o 1633 ir 
1635-1637 metais - prancūzų daliniai, vadovaujami kunigaikščio hugenoto de Roha- 
no. Tačiau prancūzai taip įžeidė savo sąjungininkus protestantus, kad vietinis pastorius 
George'as Jenatschas persimetė į kitą kariaujančių pusę, pasikvietė ispanus ir pats 

tapo Romos kataliku. Tuo metu prancūzai jau buvo užvaldę Reiną ir todėl nekeldami 
sau pavojaus galėjo palikti Valteliną jos katalikams, o paskui ir Italijos globai. Po kelio- 
likos metų trukusios sumaišties slėnio gyventojai galėjo vėl auginti vynuoges ir daryti 
Sassella, Grumello, Valgella, Moniagna bei apelsinų spalvos desertinį vyną S/urzat. 








Nyderlandų sukilimas, prasidėjęs 1566 ir pasibaigęs 1648 metais, buvo užsitę- 
susi drama tuo laikotarpiu, kai viršenybė iš Habsburgų perėjo Prancūzijai. Iš 
pradžių 17 imperijos Burgundijos apygardos provincijų, kurios buvo perduotos 
valdyti ispanams 1551 metais, sudarė labai margą vietinių privilegijų ir socialinių 
bei kultūrinių skirtumų mozaiką. Feodalinė žemvaldžių aristokratija ryškiai sky- 
rėsi nuo turtingų miestelėnų ir nuo pajūrio miestų žvejų. Frankofoniški ir dau- 
giausia katalikiški Eno, Namiūro ir Lježo provincijų valonai buvo kitokie nei 
olandiškai kalbantys ir vis labiau kalvinistiniai Olandijos, Zelandijos ir Utrechto 
provincijų gyventojai. Vidurinės Flandrijos ir Brabanto provincijos buvo religijas 
ir kalbas skirianti riba. Daugiau nei 200 šio regiono miestų kontroliavo apie 50 
procentų Europos prekybos, mokesčiais Ispanijai duodamos septynis kartus dau- 
giau pajamų negu buvo vertas iš Vest Indijos gaunamas auksas. Be abejo, ispanų 
valdymo pradžioje grėsmė provincijų laisvėms ir bajorų vykdomai Bažnyčios 
beneficijų kontrolei kėlė didesnį gyventojų susirūpinimą negu inkvizicijos suak- 
tyvėjimo pavojus (žr. III priedą, 54). 

Valdant Margaritai Parmietei (1559 — 1567), nepasitenkinimas bažnytine refor- 
ma pasiekė apogėjų. Trys protestuotojai — Orano kunigaikštis Vilhelmas Tylusis 
(1533 — 1584), Egmonto grafas Lamoralis ir Horno grafas Pilypas Montmorencis — 
vietininkei leidus pateikė karaliui peticiją. Jie buvo išjuokti, išvadinti elgetomis 
(Geuzen, les Gueux) ir 1565 metais Segovijos ediktu Pilypas atsisakė sankcionuo- 
ti pakeitimus. Po dar kelių peticijų, reikalaujančių reformų, ir po sudariusių kon- 
federaciją bajorų susitikimo Sent Tronde, kuriame buvo pareikalauta religinės 
tolerancijos, prasidėjo rimti neramumai ir religinės profanacijos protrūkiai. Konfe- 
deratų veiksmai, kuriais buvo siekiama padėti vietininkei nuslopinti neramumus, 
nesustabdė Pilypo imtis visuotinių represijų. Valdant vietininkui kunigaikščiui 
Albai (1567 — 1573) buvo įkurta Maištų taryba, liūdnai pagarsėjusi kaip Bloedraad 
(„Kruvinoji taryba“), karaliaus priešininkams teisti. Egmonto ir Horno grafai 
nukirsdinti Briuselio aikštėje, o jų galvos dėžėje išsiųstos į Madridą. Vilhelmas 
Oranietis pabėgo ir ėmė vadovauti kovai. Kai visi Nyderlandų gyventojai buvo 
pasmerkti myriop kaip eretikai, sukilimas iš šiaurės persimetė ir į pietus. Jūrų 
gezai užpuldinėjo laivus. Harlemas buvo apsiaustas ir pasidavė. Ispanų įgulos 
degino ir plėšė. Tūkstančiai žmonių žuvo per masinius suėmimus, parodomuosius 
teismo procesus ir dėl atsitiktinių smurto veiksmų. 

Valdant Didžiajam Kastilijos komandorui Don Luisui de Reguesensui (1573 
1576) ir Don Juanui d' Austria (1576 — 1578) mėginta susitaikyti, bet nesėkmin- 
gai. Leidenas buvo apgultas, bet atsilaikė. Antverpeno nusiaubimas per įnirtingą 

ispanų antpuolį 1576 metais dar labiau sustiprino pasipriešinimą. Valdant Par- 
mos kunigaikščiui (1578 — 1592), šalis suskilo galutinai. Pagal Araso uniją (1578) 
pietinės provincijos priėmė ispanų sąlygas ir atgavo savo laisves. Pagal Utrechto 
uniją (1579) septynios šiaurinės provincijos nusprendė kovoti už nepriklausomy- 
bę. Po to prasidėjo nesiliaujantis karas. Ispanų karinės pajėgos taip niekad ir 
neįveikė olandų dambų, jų pinigų, karo laivų ir sąjungininkų. 1581— 1585 ir 
1595— 1598 metais olandams padėjo prancūzai, o 1585— 1587 metais — anglai, 
vadovaujami Lesterio grafo. Nuo 1609-ųjų olandai galėjo pasimėgauti vienuolika 
metų trukusia taika, bet nuo 1621-ųjų iki 1648-ųjų vėl buvo priversti kovoti anti- 
imperinės koalicijos gretose. Tačiau tvirtybės nepritrūko. Naujosios tautos dva- 
sią atspindėjo vieno Harlemo miestelėno namo fasado Zijlstrato gatvėje užrašas: 
Int soet Nederland; ick blyf getrou; ick wyct nyet af („Brangiesiems Nyderlan- 
dams; aš būsiu ištikimas; aš nesusvyruosiu")*?. Olandiškoji „Nyderlandų Jungti- 
nių provincijų“ respublika (angliškai neteisingai vadinama Olandija) buvo XVII 
amžiaus Europos stebuklas. Sėkmė ją lydėjo dėl tų pačių priežasčių, dėl kurių 
jos tariami ispaniškieji šeimininkai patyrė nesėkmę: per 80 skausmingo jos gimi- 
mo metų ištekliai, kuriais ji disponavo, didėjo. Atsilaikiusi prieš tuo metu stip- 
riausią kariniu atžvilgiu valstybę, ji pati netrukus tapo viena iš galingiausių jūrų 
valstybių. Tvirtų jos miestelėnų visuomenė visur taikė protingo, apdairaus val- 
dymo, demokratijos ir tolerancijos principus. Jos inžinieriai, bankininkai ir jūri- 
ninkai ne be pagrindo plačiai pagarsėjo. 1584 metų Nyderlandų konstitucija 
garantavo septynių provincijų valdžios organų nepriklausomybę nuo valstybės 
tarybos Hagoje. Pastarajai pirmininkavo vadinamasis Stadholder; šias pareigas, 
kaip ir vyriausiojo kapitono bei vyriausiojo admirolo, dažniausiai ėjo oraniečių 
dinastijos atstovai. [oRANGE] 

Olandijos respublika greit tapo religinių disidentų, kapitalistų, filosofų ir 
tapytojų prieglobsčiu. Ankstyvąją Rubenso (1577 — 1640) ir Van Dycko (1599 — 1641) 
flamandų mokyklą pranoko Halso, Ruisdaelio, Vermeerio ir ypač Rembrandto 
(Hammerszoon van Rijno (1609 — 1666) olandiškoji mokykla. Nekamavo olandų 
ir buržuazijai būdinga nuobodybė. Jos religinius reikalus pagyvino polemika su 
premonstrantais, karinius reikalus — rėksmingi pacifistinių pažiūrų reiškėjai, jos 
politiką — kraštutinių respublikonų partija, kuriai 1651 — 1672 metais vadovau- 
jant Janui de Wittui (1625 — 1672) pavyko išlaikyti neužimtą stadhouderio postą. 
Jos politinę įtaką sumažino trys karai su Anglija 1651— 1654, 1665— 1667 ir 
1672— 1674 metais. Tačiau nepaisant to ir jos savitos decentralizuotos struktūros, 
ji tikrai galėjo laikyti save pirmąja šiuolaikine valstybe.'“ [BATAVIJA] 

Prancūzija irgi įžengė į naują galybės ir didybės laikotarpį. Mažiau varžoma 
tolimų užjūrio kolonijų ir būdama kompaktiškesnė geografiniu atžvilgiu, ji tapo 
lygiaverte Habsburgų varžove, tačiau strategiškai apsupta imperijos iš vienos 
pusės ir Ispanijos iš kitos; į šiaurę nuo jos buvo ispanų Nyderlandai, o į pietus 
— ispanų valdos Viduržemio jūros regione. Tad ir vėl ne kartą Prancūzijai buvo 
trukdoma siekti vyraujančio vaidmens, kuriam ji jautėsi pribrendusi. 

BATAVIJA 


XVII amžiaus viduryje keletas keliautojų, apsilankiusių Amsterdame, su nuostaba rašė 
apie „skęstančią kalėjimo kamerą“ miesto pataisos namuose, kurią jie matė ar apie 
kurią girdėjo. Jauni dykaduoniai čia buvo mokomi dirbti hermetiškai uždarytoje kame- 
roje, kur buvo tik bėgantis vandens čiaupas ir siurblys: Kai tik jie liaudavosi pumpuoti 
vandenį, kildavo pavojus prigerti. Šitoks įrenginys labai puikiai atspindėjo keblią Olan- 
dijos respublikos ir jos dambų padėtį. Jis taip pat gerai iliustruoja moralinę šalies geo- 
grafiją - tai, kas vadinama „bataviškuoju temperamentu“!. 

Olandijos respublika klestėjimo metais garsėjo savo prekyba, miestais, jūrų galybe, 
kanalais, vėjo malūnais, tulpėmis, menu, religine tolerancija, juodmargių bandomis ir 
puritoniška miestelėnų elito kultūra. Toks vaizdinys gan artimas tiesai, tačiau jis provo- 
kuoja du klausimus. Vienas iš jų liečia dviprasmiškumus, kurių nestinga jos sudėtinių 
dalių sąveikoje, o kitas tą stebuklą, kaip visa tai galėjo įvykti - „kaip tas paprastas žem- 
dirbių, žvejų ir jūreivių bendruomenių margumynas, neturintis bendros kalbos, vienos 
religijos ar vyriausybės, sugebėjo tapti pasauline imperija“. Vienas iš geriausiai išma- 
nančių šį klausimą istorikų pažymi, kad šį stebuklą sukūrė ne kuri nors viena klasė, o 
anksti subrendusi „tautos bendruomenė““. 

Didžiausias olandų kultūros paradoksas slypi jos taupaus, darbštaus, dievobaimin- 
go etoso ir didžiulių jos turtų keistame prieštaringume. Blaiviai mąstantys, tamsiais dra- 
bužiais apsirengę olandų miestelėnai mėgo papuotauti, dievino tabaką, statėsi praš- 
matnius namus, dirbinosi brangius baldus, kolekcionavo paveikslus, tenkindami tuštybę 
užsisakydavo nutapyti savo portretus, kaupė pinigus. Lytiniai santykiai buvo gan laisvi. 
Šeimyninis gyvenimas orientuotas labiau į bendravimą negu patriarchalinis. Moterys 
buvo emancipuotos, vaikai lepinami. Įprastas būdas surinkti lėšų vargšams šelpti - 
municipalinės loterijos arba aukso, juvelyrinių dirbinių ir stalo sidabro aukcionai. 

O virš viso to pleveno nepakartojama dvasios laisvė. Vyravo nuomonė, kad turtus 
ir saugumą gali pasiekti tik tas, kas nebijo rizikuoti: 

Čia guli Isaacas Ie Maire'as, pirklys, kuris prekiaudamas visame pasaulyje Dievo 

malonės dėka daug uždirbo ir per trisdešimt metų prarado daugiau nei 150 000 

guldenų (bet ne savo garbę). Pasimirė kaip krikščionis 1624 metų rugsėjo 30 d? 

Daugelį tų dalykų gerai žinojo ir olandų mokslininkai. Tačiau su uždaviniu atkurti šį 
ypatingą mentalitė ir pristatyti jį visam pasauliui geriausiai susidorojo olandų-žydų kil- 
mės britų mokslininkas. Taip ginčytinas klausimas, ar nacionalinis charakteris iš tikrųjų 
egzistuoja, iškilo dar kartą. 








Per pusantro šimtmečio, skiriančio renesanso laikų Prancūziją nuo Liudviko XIV, 
prancūzų karaliai ne kartą buvo patekę į labai keblias situacijas ir šalies viduje, 
ir už jos ribų. 1494 metais Karolis VIII pradėjo karus su Italija, vedamas roman- 
tiškų Anžu dinastijos pretenzijų į Neapolį, tačiau tai tik įvėlė šalį į ištisą eilę 
didžiulių konfliktų, trukusių 65 metus. Liudvikas XII (valdė 1498 — 1515), Pėre 

de son peuple ir Viskončių giminės įpėdinis, panašiai pretendavo į Milaną. Pran- 
ciškus I (valdė 1515— 1547 m.), gimęs Konjako provincijoje, buvo puikus riteris, 
išsilavinęs sibaritas, tobulas renesanso laikų kunigaikštis; pirmąją nesėkmę paty- 
rė, kai jo neišrinko imperatoriumi 1519 metais, o antrąją — kai pateko į nelaisvę 
prie Pavijos 1525 metais. „Tout est perdu, — rašė jis savo motinai, — fors I'hon- 
neur et le vie“ („Viskas prarasta, išskyrus garbę ir gyvybę“). Paleidimas iš nelais- 
vės ir vedybos su imperatoriaus seserimi nesulaikė jo nuo tolesnių vaidų su 
Vokietija. Konfrontacija nuo to laiko nesiliovė per visą likusią naujųjų laikų isto- 
riją. Jis buvo plataus akiračio valdovas: globojo Jacgues'o Cartiero ekspediciją į 
Kanadą, Rabelais, Leonardą da Vinci, Cellini; įkūrė Havro (Le Havre) uostą ir 
College de France; pastatė Šamborą, Sent-Žermeną, Fonteblo. [ALcoFRIBAS] [NEZ] 
[TORMENTA] 





ALCOFRIBAS 


Francois Rabelais, buvusio vienuolio, buvusio teisininko ir gydytojo darbai yra vienos 
iš turtingiausių literatūrinių bei istorinių vertybių kasyklų, kokias tik mums paliko anks- 
tyvasis šiuolaikinės Europos laikotarpis. Tačiau jų ekscentriškumas žadino netoleran- 
tiškos epochos įtarinėjimus, todėl jie buvo išleisti anagraminiu pseudonimu Alcotfribas 
Nasier. Lucieno Febvre'o ir Michailo Bachtino tyrinėjimai rodo, koks platus mokslininkų 
ratas vis dar domisi jais. 

Febvre'as, vienas iš Annales mokyklos steigėjų, Rabelais darbais susidomėjo 
sužinojęs, kad specialistai linkę manyti, jog Gargantiua ir Pantagriuelio kūrėjas buvo 
slaptas karingas ateistas. Turint galvoje, kad Rabelais sugalvojo Telemo bendruome- 
nę, kuri vadovavosi vienintele taisykle Fais ce gue voudrais („Daryk ką tik nori“), nie- 
kas negalėtų tvirtinti, kad jis buvo tradicinių pažiūrų religinis mąstytojas. Kita vertus, 
apkaltinti jį krikščionybės griovimu buvo rimtas reikalas. Atsiliepdamas į tokius tvirti- 
nimus, Febvre'as atliko vieną iš didžiausių „kolektyvinio mentaliteto“ tyrinėjimų, api- 
bendrintų veikale Le Problėme de /incroyance au XVI? siėcle (1942). Ištyręs visus 
skandalingus kaltinimus ir visus įmanomus žinių apie nukrypimų nuo tradicinio tikėji- 
mo šaltinius - radikalųjį protestantizmą, mokslą, filosofiją, okultizmą, jis padarė išvadą, 
kad Rabelais kaip ir kiti to meto žmonės „buvo giliai religingas gyvendamas šimtme- 
tyje, kuris troško tikėti“. 

Bachtiną, žymų rusų mokslininką - Dostojevskio tyrinėtoją, Rabelais sudomino psi- 
chologiniu požiūriu. Rabelais garsėja kaip šiurkštaus, nevaldomo juoko meistras [NEz], 
tačiau kartais jis pasiekia ir didesnių gelmių, kur juokas susimaišo su ašaromis. Bach- 
tinas pasiūlė hipotezę, kuri remiasi gerai žinomu Rabelais posakiu, kad „juokas yra 
žmogiškumo požymis“. „Juoktis yra žmogiška, būti žmogišku reiškia mokėti juoktis“. 
Mieux est rire gue de larmes ėcrire. Pour ce gue rire est le propre de /'homme. 

Tačiau Bachtinas įtaria, jog šiuolaikinė civilizacija stipriai slopina šią žmogiškiau- 
sią iš visų Žmogaus savybių. Nuo Rabelais laikų europiečių auklėjimas taip varžomas, 

kad jie sugeba juoktis tik iš banalybių. Tiesą sakant, jie nebežino, kas yra šventa, kad 
galėtų iš to pasijuokti. Tai giliai pesimistinė nuomonė, panaši į Michelio Foucault 
socialinę analizę. Belieka tik paklausti, ar Rabelais nebuvo paskutinis tikrai žmogiškas 
europietis“. [CARITAS] 

Lim. 9 —— O — —————  —-  — ————————— — + 





NEZ 


1532 metais Rabelais taip aprašė savo sukurto herojaus Panurgo įsivaizduojamą 

gestų dvikovą su kažkokiu anglu: 
Anglas tada parodė tokį ženklą: iškėlė aukštyn kairę ranką išskleista plaštaka, paskui 
sugniaužė keturis pirštus, o nykštį ištiesė ir atrėmė sau į nosies galą. Staiga metė 
aukštyn dešinę ranką, irgi išskleista plaštaka, išskleistą ją ir nuleido kiek, tada jos 
nykštį įrėmė į tą kairiosios rankos vietą, iš kur išdygęs mažasis pirščiukas, o kitus 
keturis pirštus lėtai krutino ore; po kurio laiko sukeitė rankas: dešiniąja darė tą, ką 
pirma darė kairiąja ir atvirkščiai. 





Anot neseniai atliktų tyrinėjimų „nosies rodymas" ar „nosies raukymas" yra labiau- 
siai paplitęs iš visų Europos gestų. Jis reiškia pašaipą, pasityčiojimą. Prancūzijoje tai 
vadinama pied de nez („kvailio nosis"), Italijoje - marameo („miauksėjimas“), Vokietijoje 
die lange Nase („ilga nosis“), Portugalijoje tocar tromfete („trimituoti“), o serbų-kroatų — 
svirti svode („groti fleita"). Tai labiau paplitęs ir mažiau dviprasmiškas gestas negu 
pirštų galiukų bučiavimas, barbenimas į kaktą, akies apatiniojo voko atitraukimas, ran- 
kos sulenkimas per alkūnę, žiedo padarymas pirštais, špyga, nosies galiuko baksnoji- 
mas pirštu, V raidės rodymas pirštais, nes visų šių ženklų reikšmė labai priklauso nuo 
vietos ir aplinkybių". 

Galima ginčytis, ar egzistuoja tokia gestų kultūra, kuri būtų būdinga tik Europai ar 
tik krikščioniškajam pasauliui, tačiau nekelia abejonių, kad laikui bėgant gestai kei- 
čiasi. Anglai, kurie tiesiogine to žodžio prasme atsisakydavo žemai lankstytis Kinijoje, 
XVIII amžiaus pabaigoje liovėsi lankstytis ir namie, išrasdami rankos paspaudimą kaip 
paprastesnį, tinkantį abejoms lytims ir visoms klasėms pasisveikinimo būdą. „A /'anglai- 
se donc“, - tarė madam Bovari 1857 metais, kai jai kažkoks džentelmenas ištiesė ranką. 
Tačiau XX amžiuje anglai tapo dar santūresni ir dažnai atsisako paspausti ranką, nors 
kitose Europos šalyse tai yra įprastinis dalykas“. Taigi jie užima kitą išskirtinę poziciją 
palyginti su lenkais, kurių polinkis lankstytis, glebėsčiuotis nepaisant lyties ir viešai 
bučiuoti rankas atlaikė du pasaulinius karus, modernizaciją, fašizmą ir net komunizmą. 











Valdant paskutiniesiems keturiems Valua dinastijos karaliams — Henrikui II 
(1547 — 1559), Pranciškui II (1559— 1560), jaunajam Karoliui IX (1560— 1574) ir 
skandalingajam Henrikui III (1574— 1589) — Prancūzija Kato-Kambrezis taikos 
(1559) dėka galėjo kiek atsikvėpti po konflikto su Habsburgais, tačiau čia pat 
įklimpo į klaikų religinių karų liūną. Ciniškasis Burbonų dinastijos karalius Hen- 
rikas IV (1589 — 1610) išgelbėjo Prancūziją nuo religinės nesantaikos ir kartu su 

savo nepraktišku ministru kunigaikščiu de Sully (1560 — 1641) rengė planus, kaip 
vėl suklestėti ir atkurti tarptautinę taiką. Jis žadėjo: „Mano karalystėje nebus nė 
vieno darbininko, kurio puode nevirtų višta“. Kaip ir jo pirmtakas, Henrikas IV 
krito nuo žudiko rankos. [pEssEiN] 

Ilgą Liudviko XIII valdymą (1610— 1643) ir ilgą jo sūnaus Liudviko XIV nepil- 
nametystės laikotarpį (1643 — 1651) nustelbė ilgos dviejų galingų dvasiškių kar- 
jeros: Armando du Plessis — kardinolo de Richelieu (1585— 1642) ir Giulio 
Mazzarini — kardinolo Mazarinio (1602 — 1661). Užsienio reikalai visiškai apsi- 
ribojo Trisdešimties metų karu, o vidaus politika — centralizuotos karaliaus 
valdžios įtvirtinimu, kovojant su provincijų ir bajorijos privilegijomis. Generali- 
niai luomai nebuvo šaukiami nuo 1614 metų. Negailestingas Richelieu puolimas, 
nukreiptas prieš bajorų turtus ir galią provincijose, sukėlė desperatiškus maištus 
ir Frondos karus 1648 — 1653 metais. Liudviko XIV brandžiųjų metų saulė tekėjo 
pro tirštus debesis. 

Karai Italijoje dažnai laikomi naujųjų laikų istorijos pradžia bei vietinių kon- 
fliktų, tapusių tarptautiniais, modeliu. (Iš tikrųjų jie nebuvo nei viena, nei kita.) 
Kai prancūzų daliniai 1494 metų rugsėjo mėnesį per Monženevro perėją leidosi 
Neapolio link, jie tam turėjo imperijos sutikimą — jai buvo iš anksto atsilyginta 
atiduodant Frenš-Kontė provinciją; sutiko ir Aragonas — jam papirkti buvo dova- 
notas Rusiljonas. Taigi šis konfliktas iš pat pradžių buvo „internacionalizuotas“. 
Ojo rezultatas — trys prancūzų ekspedicijos ir kiekviena iš jų sukeldavo galin- 
gos koalicijos atsiradimą kovoti su prancūzais. Karolio VIII ekspedicija 1494 — 
1495 metais pergalingai žengė per Milaną, Florenciją, Romą ir užėmė Neapolį, 
tačiau netrukus prancūzai buvo priversti trauktis dar sparčiau. Liudviko XII (val- 
dė 1498—1515m.) ekspedicija panašiu stiliumi užėmė Milaną; kaip mokomasis 
taikinys šaudymo pratyboms buvo panaudota Leonardo da Vinci raitelio skulp- 
tūra. Tačiau ši ekspedicija sukėlė popiežiaus Julijaus II sutelktos Šventosios lygos 
pasipriešinimą. Pranciškaus I 1515 — 1526 metų ekspedicija prasidėjo stulbinančia 
pergale prie Marinjano, kuri, be kitko, paskatino Šveicariją deklaruoti neutralu- 
mą ir įtikino popiežių pasirašyti konkordatą 1516 metais. Tačiau ją pertraukė 
imperatoriaus rinkimų kartėlis — šie rinkimai padarė Pranciškų I ir Karolį V mir- 
tinais priešais. Mūšis prie Pavijos 1525 metais buvo prancūzų priešų revanšas už 
pralaimėjimą prie Marindano, Pranciškus I paimtas į nelaisvę. Imperijos karinės 
pajėgos per Provansą pasiekė Marselį. Atgavęs laisvę Pranciškus I prikalbėjo 
naująjį popiežių sudaryti naują Šventąją lygą prieš visagalį imperatorių. Po to 
1527 metais imperijos kariuomenė žiauriai nusiaubė Romą; šį kartą į nelaisvę 
pateko pats popiežius. Tuo metu karai Italijoje jau buvo vienu bendro Prancūzi- 
jos karo su imperija frontų. 

Prancūzijos karai su imperija apėmė visą žemyną. Mėgindamas pralaužti impe- 
rijos apsupimą, Pranciškus I ieškojo sąjungininkų bet kur. 1519 metais jis pats 
iškėlė savo kandidatūrą į imperatoriaus sostą. Nepaisant nesėkmingo susitikimo 
nuostabiajame Aukso drobulės lauke, jam galų gale pavyko pelnyti Anglijos kara- 
liaus Henriko VIII palankumą. Jis sudarinėjo skandalingus planus su Vokietijos 

XVI amžiaus vidurio Paryžiuje per Joninių mugę įprastinė pramoga buvo kačių degini- 
mas. Būdavo daroma speciali pakyla, ant jos sukuriamas laužas ir iš viršaus į jį leidžia- 
mas didelis tinklas su keliomis dešimtimis kačių. Žiūrovai, tarp jų ir karalius bei karalie- 
nės, netverdavo juokais žiūrėdami kaip gyvulėliai, cypdami iš skausmo, svyla, dega ir 
pagaliau suanglėja. Atrodo, jog tais laikais buvo manoma, kad žiaurumas yra labai 
smagus dalykas". Be to neapsieidavo ir daugelis Europos tradicinių sporto rūšių, 
pavyzdžiui, gaidžių kautynės, pririštos meškos pjudymas šunimis, bulių kautynės, lapių 
medžioklė. [Lui] 

Porą šimtmečių vėliau, 1757 metų kovo 2 d., Paryžiuje Robertas Francois Damien- 
sas buvo nuteistas garbingai išpirkti savo kaltę: 


Jį nuogą, tik su marškiniais, atvežė vežimu, kuriuo vežiojami pasmerktieji mirti. Ran- 
koje jis laikė degantį vaško deglą. Ešafotas stovėjo Grevo aikštėje. Jam buvo žnai- 
boma krūtinė, rankos, šlaunys, blauzdos, dešinėje rankoje jis laikė peilį, kuriuo 
padarė minėtąjį nusikaltimą. Jam turėjo būti siera deginama ranka, virvių, kuriomis 
buvo surištas, nutrintos vietos laistomos verdančia alyva, išlydytu švinu, degančia 
guma, o paskui jį turėjo sudraskyti keturi arkliai, jo kūnas turėjo būti sudegintas ir 
pelenai išnešioti vėjo. 

Kai ugnis buvo uždegta, liepsna įsižiebė tokia menka, kad nudegino tik jo vienos 
plaštakos odą. Tada vienas budelis, kresnas stiprus vyras, paėmęs pusmetrines 
metalines žnyples ir sukiodamas jas išplėšdavo didelius mėsos gabalus; atsivėru- 
sios žaizdos buvo laistomos iki raudonumo įkaitintu samčiu. 

Klykdamas iš skausmo, Damiensas vis kartojo: „Dieve, pasigailėk manęs!“ ir 
„Jėzau, padėk man!“ Žiūrovams labai pamokanti turėjo būti užuojauta, kurią rodė 
vienas senas kunigas, visą laiką guodęs jį. 

Teismo pareigūnas, ponas de Bretonas, kelis kartus priėjo prie kankinamojo ir 
klausė, ar jis nenori ką nors pasakyti. Šis atsakė, kad ne <...>. 

Paskutinioji operacija užtruko labai ilgai, nes arkliai nebuvo pratę prie tokio dar- 
bo. Tam reikėjo šešių arklių, bet pasirodė, kad ir tiek negana <...>. 

Budelis paklausė, ar sukapoti jį į gabalus, bet teismo pareigūnas liepė tęsti kan- 
kinimą. Nuodėmklausiai priėjo prie jo dar kartą ir jis paprašė jų: „Ponai, pabučiuoki- 
te mane"; vienas iš jų pabučiavo jį į kaktą. 

Dar po dviejų ar trijų mėginimų suplėšyti budeliai paėmė peilius ir nupjovė jam 
kojas <...>. Jie pasakė, kad jis jau miręs. Tačiau kai kūnas buvo plėšomas į gabalus, 
jo apatinis žandikaulis vis dar judėjo, tarytum jis kalbėtų <...>. Tiksliai laikantis nuosp- 
rendžio, paskutiniai kūno gabalai buvo sudeginti tik pusę vienuolikos vakaro 48 





Damiensas taip nubaustas už mėginimą nužudyti karalių. Artimiausi jo šeimos 
nariai buvo išvyti iš Prancūzijos, jo broliams ir seserims liepta pasikeisti vardus, o jo 
namai sulyginti su žeme. Jis prisiartino prie Liudviko XV šiam lipant į karietą ir truputė- 
lį sužeidė mažu peiliu. Jis turėjo kažkokių pretenzijų parlamentui. Net nemėgino bėgti 
ir pasakė norėjęs karalių tik pagąsdinti. Šiais laikais jis būtų palaikytas išprotėjusiu. 

Kankinimai jau nuo Romos laikų buvo ne tik teisinių procedūrų, bet ir pačių egzeku- 
cijų elementas. Šv. Augustinas pripažino, kad taip daryti yra klaida, tačiau kartu manė, 
kad kankinimai neišvengiami. Manyta, jog kankinimai vykdant egzekucijas turi auklėja- 
mąjį poveikį. Mirtis būdavo tik paskutinis bausmės tarpsnis, kai pasmerktąjį pasmeigda- 
vo ant kuolo, ketvirčiuodavo, sudegindavo ant laužo ar sulaužydavo ratu. [vLADAS] 

Damienso egzekucija buvo paskutinė Prancūzijoje. Švietimas tokiems metodams 
nepritarė. Netrukus po to Milano markizas Cesare Beccaria-Bonesana (1735-1794) 
išleido traktatą Dei delitti i delle pene („Apie nusikaltimus ir bausmes", 1764). Jame 
įrodinėjo, kad kankinimai yra netinkamas ir neefektyvus bausmės būdas. Ši knyga su 
Voltaire'o pratarme buvo išversta į daugelį kalbų ir tapo reformų visoje Europoje kata- 
lizatore. Ją daugelis laiko ilgos pažangios tendencijos iš pradžių įvesti humaniškesnius 
egzekucijų vykdymo metodus, o vėliau ir apskritai panaikinti mirties bausmę pradinin- 
ke. „Žiaurumo kreivei“ buvo lemta smukti žemyn, kol pagaliau liberali viešoji nuomonė 
pripažino, jog kankinimai žemina ne auką, o pačius kankintojus. Tačiau tuo viskas nesi- 
baigė ir kankinimai Europoje neišnyko“ [ALCOFRIBAS] 





protestantiškaisiais kunigaikščiais; o 1536 metais garsiųjų politinių ir prekybinių 
susitarimų, vadinamų „kapituliacijomis“, dėka jis sudarė sąjungą su kitatikiu — 
Suleimanu Puikiuoju ir su sultono vasalais Šiaurės Afrikoje, tarp jų ir korsarų 
karaliumi Chajr ad-Dinu, vadintu Barbarosa. Nuolat kaitaliojantis situacijai Italijo- 
je, jį palaikė ir popiežiai, ir didžiausia Vatikano priešininkė Venecijos respublika. 

Dėl to kilo dar keturi karai. 1521 — 1526 metais imperijos kariuomenė užpuolė 
Burgundiją, o paskui visas pastangas sutelkė į kampaniją Italijoje, kuri baigėsi 
mūšiu prie Pavijos ir Madrido taikos sutartimi 1526 metais. 1526 — 1529 metais 
imperatorius persistengė ir patyrė didelę gėdą, pasirašydamas Kambrė vietovėje 
vadinamąją „damų taikos sutartį“ (1529). 1536 — 1538 metais jis buvo užsiėmęs 
kovomis su turkais bei vokiečių ir prancūzų protestantais ir priverstas pasirašyti 
Krepi en Valua taikos sutartį (1544); taip atsirado pertrauka, leidusi atidaryti 
Tridento susirinkimą ir pradėti ilgai atidėliotą Šmalkaldeno sąjungos puolimą. 
1551—1559 metais, valdant Henrikui II, prancūzai sudarė sąmokslą su vokiečių 
protestantais, užėmė tris arkivyskupijas — Lotaringijos-Meco, Tulos ir Verdeno, 
taip pradėdami „žygį prie Reino“ ir pasienio kovas, kurios nesibaigė iki 1945 
metų (žr. III priedą, 60). Habsburgai atsakė veiksmais Nyderlanduose užimdami 
Arua ir sudarydami sąjungą su Anglija. Tai iš karto paskatino prancūzus pamirš- 
ti savo religinius skirtumus ir užimti Kalė (1558 m. sausio 7). Marija Tiudor, 
kurios vedybos pagal įgaliojimą su Pilypu II buvo mokestis už šį trumpalaikį 
Habsburgų ir Tiudorų rapprochement, sušuko: „Kai mirsiu, Kalė rasit mano šir- 
dyje!“ Pagal visuotinę Kato-Kambrijaus taikos sutartį Prancūzija pasiliko Lotarin- 
giją ir Kalė, Habsburgams atiteko Artua, Milanas ir Neapolis. Anglija buvo galu- 
tinai atkirsta nuo žemyno. Tačiau pagrindinė problema buvo ne išspręsta, o tik 
atidėta. [NOsTRADAMUS] 

Karališkasis kvietimas pasiekė Saloną Provanse 1556 metų liepos pradžioje. Prancū- 
zijos karalienė Katerina Mediči pageidavo pasikalbėti su praėjusiais metais išleistos 
pranašysčių knygos autoriumi. Atrodo, kad vienas iš tos knygos ketureilių pranašavo 
karalienės vyro mirtį: 

Le lion jaune le vieux surmontera 

(Jaunasis liūtas įveiks senąjį) 

En champ belligue par singulier duelle. 

(Kovos lauke dvikovoje.) 

Dans caige dor les yeux lui crevera. 

(Aukso narvelyje akis jam išdurs.) 

Deux classes une, puis mourir, mort cruelle. 

(Dvi žaizdos vienoje, po to jis mirs baisia mirtim.)" 

Nepraėjus ir mėnesiui, eiklieji karaliaus dvaro žirgai atgabeno knygos autorių į Sent 
Žermen an Le, kur jis buvo pristatytas karalienei. Nostradamus nuramino ją sakyda- 
mas, kad tarp keturių jos sūnų mato keturis valdovus. 

Po trejų metų karalius Henrikas II žuvo turnyre. Jo priešininko, škotų apsaugos 
kapitono Montgomerio skilusi ietis pramušė karaliaus paauksuoto šalmo antveidį, 
išdurdama akį ir persmeigdama gerklę. Nuo šių žaizdų karalius, pasikankinęs 
dešimt dienų, mirė. 

Michelis de Nostradame'as (1503-1566), išgarsėjęs Nostradamo vardu, buvo 
gerai žinomas Prancūzijos pietuose kaip netradicinių gydymo metodų specialistas. Jis 
gimė žydų conversos šeimoje Provenso Sen Remi mieste ir baigė medicinos studijas 
Montpeljė. Mokėjo gaminti įvairius stebuklingus gėrimus ir vaistus, išvirė gyvybės elik- 
syro Karkazono vyskupui bei paskyrė svarainių drebučių dietą popiežiaus Iegatui. Jis 
dirbo maro apimtuose Marselyje ir Avinjone, kai visi kiti gydytojai iš ten pabėgo, atsi- 
sakydamas nuleidinėti kraują ligoniams, kaip tada buvo įprasta, o primygtinai reika- 
laudamas gryno oro ir švaraus vandens. Ne kartą jis buvo įtariamas burtininkavimu, 
pakliūdavo inkvizicijos domėn ir jam tekdavo bėgti iš šalies. Sakoma, kad per vieną 
tokią kelionę XVI amžiaus penktajame dešimtmetyje jis sutiko jauną italų vienuolį, buvu- 
sį piemenį Felicę Perettį ir nedvejodamas kreipėsi į jį žodžiais „Jūsų Šventenybe“. Po 
keturiasdešimties metų, kai Nostradamas jau seniai buvo miręs, Perettis tapo popie- 
žiumi Sikstu VI. 

Savo pranašystes Nostradamas surašė gyvenimo pabaigoje, remdamasis magijos, 
astrologijos ir kabalistikos knygomis. Pranašystės parašytos ketureilių forma ir išdės- 
tytos šimtmečiais. Išėjo dvi knygos dalys, 1555 ir 1568 metais, iš karto sukeldamos 
sensaciją. Praslinkus metams nuo jų paskelbimo, Katerinos Mediči vyriausias sūnus 
karalius Pranciškus II, Škotijos karalienės Marijos vyras, staiga mirė, būdamas 17 metų 
10 mėnesių ir 15 dienų amžiaus: 





Premier fils, veuve, malhereux mariage 
(Pirmasis sūnus, našlė, nelaimingos vedybos) 

Sans nul enfant; deux isles en discorde, 

(Be vaikų; dvi salos nesutaria,) 

Avant dixhuit incompetant eage 

(Nesulaukęs aštuoniolikos metų,nepilnametis) 
De Vautre pres plus bas sera Vaccord. 

(Kitas bus sužieduotas dar jaunesnis.)? 


Tais pačiais metais jo jaunesnysis brolis, būsimasis karalius Karolis IX, 11 metų 
buvo sužieduotas su austrų kunigaikštyte. 

Ši pomirtinė sėkmė užtikrino pranašystėms sėkmę visiems laikams. Jos buvo 
pakartotinai spausdinamos be galo daug kartų, jas bandyta pritaikyti beveik visiems 
žinomiems įvykiams, nuo povandeninių laivų bei tarpžemyninių balistinių raketų iki 
Kenedžių nužudymų ir žmonių išsilaipinimo Mėnulyje. Nostradamas teisingai atspėjo, 
kad Liudvikas XVI apsigyvens Saulcė šeimoje pabėgęs į Vareną. Jis įtikino ir Napole- 
oną, ir Hitlerį (jo pranašystėse vadinama „Hister“ vardu), kad jų karjeros nulemtos 
žvaigždžių išsidėstymo. Nostradamo ketureiliai nepaprastai įtaigūs ir neaiškūs, todėl 
juos galima pritaikyti kokiems tik nori atsitiktinumams. Tačiau daugelis jų taip priartėja 
prie tiesos, kad sunku nesusijaudinti: 

Ouand la licture du tourbillon versee 

(Kai vėjo sukūrys neštuvus apvers) 

Et seront faces de leurs manteaux couvers 

(Ir veidus jų pridengs apsiaustai) 

La Republigue pars gens nouveaux vexee 
(Respublikai pridarys bėdos nauji žmonės) 

Lors blancs et rouges jugeront a Venvers. 

(Tada baltieji ir raudonieji valdys kiekvieni kitaip.) 

1792 metais Prancūzija iš tikrųjų tapo Respublika ir raudonieji nuvertė baltuosius. 

Ir kaip XX amžiaus gyvenimo trumpą aprašymą galima pacituoti tokį slėpiningą 
ketureilį: 

Les fleaux passees diminue le monae. 

(Didžiosios nelaimės praeis, pasaulis sumažės.) 

Long temps la paix terres inhabitees: 

(Negyvenamose žemėse ilgai viešpataus taika.) 

Seur marchera par ciel, terre, mer et onde; 

(Žmonės žygiuos dangumi, žeme, jūromis ir bangomis;) 
Puis de nouveau les guerres suscitees. 

(Po to iš naujo prasidės karai.)“ 








Britų salos, kuriose vis labiau įsigalėjo anglai, artėjo prie susivienijimo, kuris 
jau porą kartų viliojo ir anksčiau. Netekusi paskutinės atsparos žemyne, Anglijos 
karalystė nukreipė savo energiją į artimiausių kaimynų reikalus ir į avantiūras 
užjūriuose. Būdama viena tipiškų to meto sudėtinių valstybių, sudaryta iš Angli- 
jos, Velso ir Airijos, ji neturėjo to nacionalinio susitelkimo, kuris būdingas Ško- 

tijai. Tačiau valdant Tiudorams Anglijos karalystė parodė didelę energiją. 
Nepai- sant to meto religinių konfliktų, Henrikas VIII ir trys jo vaikai — Eduar- 
das VI (valdė 1547 — 1553 m.), Marija I (valdė 1553— 1558 m.) ir Elžbieta (valdė 
1558— 1603 m.) — sukūrė Anglijos Bažnyčią, ilgalaikę monarchijos ir parlamen- 
to simbiozę bei karališkąjį jūrų laivyną. [sARDAS] 

Stiuartai, valdę Škotiją nuo 1371 metų, kai Tiudorai pritrūko įpėdinių, sudarė 
asmeninę Škotijos ir Anglijos uniją (1603). Tai jiems žadėjo nemažai naudos. 
Apgauta savo sąjungininkių žemyne, Škotija nuo kruvinojo pralaimėjimo Flodeno 
laukuose (1513) gyveno Anglijos šešėlyje. Anglų ir škotų santykius labai pablo- 
gino nuverstos škotų karalienės Marijos (1542 — 1587) intrigos; ji savo gyvenimą 
baigė ant anglų ešafoto. Tačiau jos sūnus Jokūbas VI ir I [valdė 1567(1603) — 
1625 m.] užėmė sostą visiems sutikus, taip paveldėdamas tai, ko nesugebėjo 
paveldėti jo motina. Jis, jo sūnus Karolis I (valdė 1625— 1649 m.) ir vaikaitis 
Karolis II [valdė 1649(1660) — 1685 m.] vienu metu iš Houlirudo ir iš Vaitholo. 
Jokūbas I kalbėjo savo pirmajam parlamentui Vestminsteryje: 

Anglija ir Škotija dabar <...> visiems laikams suvienytos <...> mano Asmenyje, kuris 

tiesia linija kilęs iš abiejų Karūnų; tad jos dabar tapo tarsi mažu pasauliu, sustiprintu jį 

supančiu natūraliu, tačiau nuostabiu tvenkiniu ar kanalu <...> 

Dviejų priklausomų kunigaikštysčių integracija nevyko taip sklandžiai. Vel- 
sas, kurį Henrikas VIII padalijo į grafystes, neprieštaraudamas prisijungė prie 
anglų valdomos bendrijos. Netituluota anglų ir valų kaimo diduomenė buvo gan 
patenkinta savo likimu. Tačiau Airiją, kurios parlamentas faktiškai atsikratė ang- 
lų kontrolės nuo Dviejų rožių karo laikų, pažaboti buvo nelengva. 1541 metais — 
po to, kai 1534 metais buvo įsteigta Anglijos Bažnyčia, o Velsas padalytas į 
grafystes — Henrikas VIII pasiskelbė „Airijos karaliumi". Taip jis kaupė rūpes- 
čius savo įpėdiniams. Airių vadų pavertimo grafais ir baronais politika iš esmės 
liko tik lengvinančia aplinkybe, ypač kai buvo apribota airių kalba ir papročiai. 
Prie nepasitenkinimo Karūna netrukus prisidėjo nepasitenkinimas protestantiš- 
kąja reformacija; dėl to kilo ištisa daugybė maištų. Devynerių metų karas 
(1592— 1601) vyko kylant grafo Hugho O'Neillo vadovaujamam Alsteriui. Jis 
baigėsi karalienės Elžbietos vietininko lordo Mountjoy'aus niokojančiomis rep- 
resijomis; šis karas panaikino skirtumą tarp Anglijos ir Airijos teritorijų, panai- 
kino airių teisės normas ir pradėjo sistemingos kolonizacijos politiką. Klestintį 
XVII amžiaus susitaikymo ketvirtąjį dešimtmetį valdant Straffordo grafui pakeitė 
kupinas sukilimų penktasis dešimtmetis, kai airiai pasinaudojo Anglijos sunku- 
mais įvesdami religinę toleranciją ir nepriklausomą parlamentą. 1649— 1651 
metais Cromwellis brutaliai nukariavo Airiją ir sėkmingai ją aneksavo (žr. III 
priedą, 58). [BLARNEY] 

Anglijos galia ir gerovė akivaizdžiai augo; prie to nemažai prisidėjo jos užjūrio 
avantiūros. Naujojoje kolonijoje Alsteryje įsikūrė daug škotų presbiterionų, sie- 
kiančių čia tokio prieglobsčio, koks buvo žadamas Anglijos kolonijoms už Atlan- 
to — Virdžinijoje ir Naujojoje Anglijoje. Po Merilendo įkūrimo (1632) atėjo eilė 
Jamaikai, kuri buvo atimta iš ispanų 1655 metais, abejoms Karolinoms (1663), 

Šekspyras rašė savo pjeses tuo trumpu laikotarpiu, kai Anglija po reformacijos nutrau- 
kė tiesioginius ryšius su žemynu, tačiau dar nespėjo sukurti užjūrių imperijos. Jo svar- 
biausios dramos parašytos tais pačiais dešimtmečiais, kai Amerikoje įkurtos pirmosios 
anglų kolonijos. Šekspyro balsui buvo lemta viešpatauti anglakalbiame pasaulyje, ir, 
regis, jis niekada nėra iškėlęs kojos iš Anglijos. Universaliam jo genijui buvo lemta susi- 
laukti pripažinimo Europoje tik romantizmo epochoje. 

Tačiau Šekspyro pjesių veiksmo vietos rodo, kad „Avono gulbė“ toli gražu nėra 
kuklus anglų provincialas. Ko gero, jis buvo katalikas, tik tai slėpė. Taip pat tikėtina, jog 
Tiudorų cenzūra nepraleido politiniu atžvilgiu neleistinos medžiagos. Šiaip ar taip, iš 
37 pjesių tik dešimties veiksmas visiškai ar dalinai vyksta Anglijoje, o jo istorinėse pje- 
sėse gan daug prancūziškų vietovių. Vindzoro šmaikštuolių veiksmas vyksta Vindzore, 
Kaip jums patinka - Ardėnų miške. Trijų niūriųjų tragedijų - Makbeto, Karaliaus Lyro ir 
Cimbelino - senovės keltų Britanijoje, o aštuonių klasikinių dramų - Atėnuose, Romoje, 
Tyre ar Trojoje. Fantastiškųjų pjesių Dvyliktoji naktis, Žiemos pasaka ir Audra veiksmas 
rutuliojasi mitinėje Ilyrijoje, jūrų apjuostoje Bohemijoje ir „negyvenamoje saloje“. Tačiau 
likusios jo pjesės akivaizdžiai susijusios su žemynu: 

Daug triukšmo dėl nieko - Mesina 

Venecijos pirklys - Venecija 

Užsispyrėlės sutramdymas - Paduja 

Akis už akį - Viena 

Tuščios meilės pastangos - Navara 

Vasarvidžio nakties sapnas - Atėnai 

Romeo ir Džiuljeta - Verona 

Hamletas - Danija 

Otelas - Venecija 

Viskas gerai, kas gerai baigiasi - Paryžius, Marselis, Florencija. 


Šekspyras vengė Airijos, Rusijos (ji tuo metu apskritai buvo mažai žinoma), Lenki- 
jos (apie ją yra tik kelios trumpos užuominos Hamlete), Vokietijos ir didžiausio to meto 
Anglijos priešo Ispanijos bei ispanų Nyderlandų. 

Kur tiksliai tos šalys yra, Šekspyras, kaip kiti jo amžininkai, neturėjo aiškios nuomo- 
nės. Seras Johnas Falstaffas norėjo prisistatyti kaip „aktyviausias vyras Europoje“. 
Tačiau Petručijas, kuris piršosi užsispyrėlei, vadino ją „dailiausia Keite visame krikščio- 
niškajame pasaulyje“. „Krikščioniškasis pasaulis“ ir „Europa“ tada dar buvo vartojami 
kaip sinonimai. 








Niujorkui, anksčiau buvusiam olandų Naujajam Amsterdamui (1664), ir Niudžer- 
siui (1665). Navigacijos aktas (1651), kurį priėmė Cromwellio Ilgojo parlamento 
likučiai po to, kai Nyderlandai išsikovojo nepriklausomybę, reikalavo, be kitko, 
ir kad olandų laivai saliutuotų Anglijos vėliavai. Tai buvo Anglijos arogancijos 
požymis. 

1602 metais Cormackas McCarthys, Blarni pilies Korko grafystėje šeimininkas vis ati- 
dėliojo savo pilies atidavimą anglams, vesdamas begalines derybas, vis žadėdamas, 
uždavinėdamas klausimus, eikvodamas laiką tuščioms kalboms. Nors ir remiami ispa- 
nų kariuomenės, airių lordai praėjusiais metais patyrė skaudų pralaimėjimą prie Kinsei- 
lio; tad dabar buvo tik laiko klausimas, kada Mountjoy'aus vadovaujama anglų armija 
galutinai privers paklusti visą Airiją“. Tačiau štai toks McCarthy'o neklusnumo pasireiš- 
kimas labai pralinksmino žmones, o „Blarney“ pavadinimas įsigalėjo liaudies kalboje 
kaip „stebuklingos žodžio galios“ arba „plepumo dovanos“ sinonimas“. 

Be to, kadangi nugalėtieji airiai išgarsėjo savo muzikiniais bei literatūriniais sugebė- 
jimais, Blarni pilis tapo airiškumo simboliu ir airių pasididžiavimu. Išgarsinta dainos 
Blarni giraitės (apie 1798 m.), ji tapo maldininkų lankymo vieta. Tikima, kad kertinis 
pilies akmuo su užrašu „Cormac McCarthy fortis me fieri fecit AD 1446“ turi magiškos 
jėgos, o rizikingas „Blarni akmens bučiavimo“ po išsikišusia dantyta pilies siena ritualas 
tariamai suteikiąs piligrimams sugebėjimo įtikinti galią. Istoriniu požiūriu įdomu tai, kad 
kalba, kuria airiai taip puikiai naudojasi ir sugeba įtikinti kitus, nėra jų gimtoji kalba. 





Škotija tapo įnirtingų religinių ir politinių konfliktų arena; tai galų gale sukėlė 
XVII amžiaus vidurio „Britų pilietinius karus“. Knox'o presbiterionų Bažnyčia — 
Kirkė — buvo įkurta pagal Ženevos pavyzdį ir jos kalvinistiniai steigėjai norėjo 
padaryti ją teokratine institucija. Tačiau tam nepritarianti dvaro partija kas kartą 
numalšindavo jų siekius. 1572 metais, tais pačiais, kai mirė Knox'as, regentas 
privertė Kirkę priimti vyskupus; tai sukėlė nesibaigiančią Bažnyčios kovą su vals- 
tybe. 1610 metais, siekdamas užtikrinti apaštališkąjį tęstinumą, Jokūbas VI palie- 
pė Anglijos vyskupams įšventinti tris škotų vyskupus. 1618 metais jis primetė 
škotams penkis savo straipsnius, pradėjusius daug naujų tradicijų — pavyzdžiui, 
reikalavimą komuniją priimti atsiklaupus. Kiekviena proga jis vis atidėliojo 
Visuotinį škotų Bažnyčios susirinkimą, kol ši galų gale pakluso jam, tuo sukel- 
dama visuotinį pasipiktinimą. 1637 metais Karolis I įvedė patobulintą anglikonų 
liturgijos atmainą ir naują maldaknygę. Jis tai padarė asmeniniu potvarkiu, neat- 
siklausęs Visuotinio susirinkimo; tai įžiebė maištą. Kai ši liturgija buvo pirmą 
kartą įvesta Sent Gilio katedroje Edinburge liepos 23 d., prasidėjo maištas. Po 
kiek laiko buvo sudarytas ir Tables — visų luomų revoliucinis komitetas, o 1638 
metų vasario mėnesį pasirašytas vadinamasis Kovenantas (paktas). Kovenanti- 
ninkai ėmė telkti ginkluotą lygą, kurios nariai lenkų pavyzdžiu turėdavo prisiek- 
ti ginti jos įstatus iki paskutinio kraujo lašo. Jie stengėsi apginti presbiterionų 
Bažnyčią nuo karaliaus ir vyskupų, o Škotiją nuo Anglijos. Netrukus lyga ėmė 
tvirtinti, kad ją remia visi tikri škotai ir be karaliaus sutikimo sušaukė parlamen- 
tą. 1640 metų rugpjūčio mėnesį pirmoji iš kelių kovenantininkų kariuomenių 
persikėlė per Tvido upę ir įsiveržė į Angliją. 

Štai taip religiniai Škotijos karai susipynė su ne mažiau ilga karaliaus ir parla- 
mento konstitucine kova Anglijoje. Valdant Tiudorams, valdovo bendradarbiavi- 
mas su išrinktais grafysčių bei miestų atstovais negalėjo nuslėpti to fakto, kad 
Anglijos parlamentas buvo karaliaus politikos instrumentas. „Mūsų karališkasis 
statusas niekada nepakyla taip aukštai kaip parlamento sesijų metu, — pareiškė 
Henrikas VIII parlamento delegacijai, — kai mes kaip galva, o jūs kaip galūnės 
esame susijungę į vieną politikos kūną“. Kas yra to kūno galva, abejonių nebuvo: 
parlamentarai imuniteto neturėjo ir visai pagrįstai galėjo bijoti karaliaus rūstybės. 

Tačiau kai valdant Jokūbui I Bendruomenių rūmai perėmė politinę iniciatyvą, 
parlamento keliaklupsčiavimas baigėsi. Paaiškėjo, jog lemiamą vaidmenį suvai- 
dino tai, kad parlamentas kontroliavo apmokestinimą. 1629— 1640 metais, kai 
Karolis I nusprendė valdyti be parlamento, niekas neturėjo priemonių jam pasi- 
priešinti. Tačiau 1640 metų balandžio mėnesį, kuomet karo su Škotija išlaidos 
privertė karalių vėl sušaukti Anglijos parlamentą ir prašyti pinigų, kilo audra. 
Dvariškių kalbas apie dieviškąsias karalių teises parlamento teisininkai atrėmė 
cituodami Didžiąją Laisvių chartiją. Pagal buvusio teismo pirmininko sero Edwar- 
do Coke'o populiarų posakį „Karalystės įstatymų negali pakeisti niekas, išskyrus 
parlamentą“. 1641 metais parlamento dokumentas, pavadintas Didžiuoju protestu 
(The Grand Remonstrance) pateikė karaliui ilgą jo nusižengimų sąrašą. Parlamen- 
tas apkaltino pirmąjį karaliaus ministrą grafą Straffordą valstybės išdavimu ir 
karalius nors ir nenoromis buvo priverstas jį paaukoti. 

Tuo momentu į areną vėl išėjo Airija. Straffordas su Alsterio presbiterionais 
elgėsi ne mažiau šiurkščiai, nei jo pirmtakai su airių katalikais. Jis pradėjo burti 
airių armiją kovai su maištaujančiais karaliaus pavaldiniais Anglijoje ir Škotijoje; 
tačiau kai 1641 metų birželio mėnesį paliko Airiją, nesumokėjęs kareiviams atly- 
ginimo, šalyje kilo atviras maištas. Į Airiją atvyko škotų kariuomenė paremti savo 
tikėjimo brolių ir daugeliu frontų prasidėjo nekontroliuojami karo veiksmai. 
Spaudžiamas iš visų pusių, Karolis I pamėgino įprastu Tiudorų stiliumi suimti 
neklusniuosius Bendruomenių rūmų narius. Tačiau jam tai nepavyko: „Matau, 
kad paukščiukai išskrido iš narvelio“, — sumikčiojo jis. Jam nebeliko nieko kito, 
tik bėgti į Londoną ir kviesti savo pavaldinius imtis ginklų. Kai parlamentas, 
kurio jis nenorėjo sušaukti, metė jam iššūkį, karalius prieštaraudamas senai tra- 
dicijai nepaklausė patarėjų ir iškėlė savo vėliavą Notingeme. Buvo 1642 metų 
vasara. Likimas panorėjo, kad už šį konfliktą jis sumokėtų gyvybe. Iki 1689 metų 
taip ir nepavyko surasti patenkinamos konstitucinės pusiausvyros. 

Todėl pavadinimas Anglijos pilietinis karas yra neteisingas — jis nepakanka- 
mai tiksliai apibūdina labai sudėtingą konfliktą. Šis konfliktas prasidėjo ne Ang- 
lijoje ir neapsiribojo Anglija. Tai trys atskiri pilietiniai karai Škotijoje, Airijoje ir 
Anglijoje, susipynę su kitais įvykiais visose Stiuartų karalystės dalyse. Krizės 
Anglijoje 1642 metų rugpjūčio mėnesį negalima nagrinėti izoliuotai. Nervingą 
karaliaus elgesį su parlamentu Vestminsteryje, be abejo, sąlygojo jo nesėkmės 
Edinburge. Anglijos parlamentų karingumą pakurstė tai, kad jie žinojo apie kara- 
liaus despotišką politiką Škotijoje ir Airijoje, apie jo religinius reikalavimus ir tai, 

kad karas jau vyko. Taigi pats svarbiausias buvo politinių ir religinių principų 
konfliktas. Mėginimai paaiškinti jį socialinių grupių ar ekonominiais interesais, 
nors kartais ir pravertė sprendžiant kai kuriuos klausimus, nepajėgė pakeisti 
senesniųjų analizių, grindžiamų konstitucinių ir religinių įsitikinimų mišiniu. 
Katalikai ir Aukštosios Bažnyčios anglikonai buvo lojalesni karaliui, kurio kara- 
liškosios prerogatyvos dabar buvo puolamos. Anglų puritonai ir škotų kalvinai 
sudarė parlamento rėmėjų branduolį; mat parlamentą jie laikė geriausia apsauga 
nuo absoliutizmo. O nekilmingoji kaimo diduomenė buvo pasidalinusi pusiau. 

Anglai visą laiką buvo mokomi, kad jų pilietinis karas nepasižymėjo nei reli- 
giniu fanatizmu, nei beprasmiškomis žudynėmis, būdingomis to meto karams ana- 
pus Lamanšo. Mėgstama cituoti parlamento armijos generolo majoro sero Wilia- 
mo Wallerio laišką, skirtą vakarinės rojalistų armijos vadui serui Ralphui Hoptonui 
mūšio prie Raundvei Dauno 1643 metais išvakarėse: 

Mano palankumas jums yra toks pastovus, kad net tai, jog tapome priešininkais, negali 

sugriauti mano draugiškumo jums asmeniškai, tačiau aš turiu būti ištikimas savo parei- 

gai. Didysis Dievas, vienintelis mano širdies tikrintojas, žino <...>, su kokia neapykanta 

aš žiūriu į šį karą, kuriame nėra priešo. Tačiau mes abu esame scenoje ir turime vaidinti 

mums skirtus vaidmenis šioje tragedijoje. Padarykime tai garbingai ir be asmeninio prie- 

šiškumo.| 

Jei toks pakantumas būtų vyravęs, karai niekada nebūtų ilgai užtrukę. 

Tačiau buvo keli labai svarbūs klausimai, kuriais nė viena pusė neketino dary- 
ti jokių nuolaidų. Parlamentų praktikuojama „Mažo apmokestinimo filosofija“ 
nedavė karaliui lėšų, reikalingų efektyviam valdymui. Be to, anglų valdančiuosius 
sluoksnius domino tik Anglija, jiems nė kiek nerūpėjo Airijos ir Škotijos interesai. 
Bet svarbiausia buvo tai, kad religijos klausimais abi pusės buvo pasiryžusios 
persekioti savo priešininkus vildamosios primesti visiems vieną religiją. Tai buvo 
karas „ne už religinę laisvę, o tarp besivaržančių persekiotojų grupių"?“. Rojalis- 
tai palaikė Vieno tikėjimo įstatymą (Act of Uniformity). Parlamentas savo karinio 
triumfo valandą mėgino primesti Presbiterionų paktą (Covenant). Abi pusės įsiti- 
kino, kad absoliutaus vieningumo jėga nepasieksi. 

Nestigo šiame kare ir žiaurumų. Gerai aprašytos visuotinės žudynės prie Bol- 
tono (1644 metų birželio mėnesį), kurias įvykdė Reino palatinato kunigaikščio 
Ruperto daliniai, arba klaikusis Drohedos nusiaubimas (1649), kur Cromwellis 
išžudė visus šio airių miesto gyventojus; o kur dar mažiau žinoma belaisvių žudy- 
mo ir kaimų nušlavimo nuo žemės paviršiaus taktika! 

Per ketverius karo metus būta nemažai susidūrimų, kuriuose dalyvavo ne tik 
centro, bet ir vietinės pajėgos. Rojalistai, kurių štabas buvo Kristaus bažnyčioje 
Oksforde, iš pradžių turėjo persvarą beveik visose Anglijos grafystėse. Tačiau 
parlamento pajėgos, padedamos Škotijos Kovenanterių lygos, tvirtai laikėsi savo 
neprieinamoje bazėje Londone, tad jų rankose buvo ir centrinės valdžios organai. 
Ilgainiui jos sugebėjo sukurti profesionalią naujojo pavyzdžio armiją, kurios tėvas 
grėsmingasis Oliveris Cromwellis (1599 — 1658) pamažu užėmė vadovaujantį vaid- 
menį ne tik politiniuose, bet ir kariniuose reikaluose. Dažnai parlamentas kontro- 

liuodavo miestus, o karalius provinciją. Nė vienas iš priešininkų neįgijo didesnio 
pranašumo, kol pagaliau parlamentui pamažu pradėjo duoti vaisių geresnė orga- 
nizacija, nenugalimas generolas ir sąjunga su škotais. Po pradinio susidūrimo prie 
Edže Hilo į šiaurę nuo Oksfordo 1642 metų rugsėjo 24 d., lemiami mūšiai įvyko 
prie Marston Muro Jorkšyre (1644 metų liepos 2 d.) ir prie Neisebio (1645 metų 
birželio 14 d.). Karaliui kapituliavus mūšyje su škotais prie Niūarko 1646 metais, 
atviras rojalistų pasipriešinimas baigėsi. 

Karo veiksmams slopstant, politinės situacijos raida įgavo revoliucinį pagreitį. 
Parlamento stovykla sparčiai radikalėjo, ir orientuodamasi į respubliką, ir užmez- 
dama ryšius su kraštutinėmis evangelikų sektomis — tarp jų ir su leveleriais bei 
digeriais. Negalėdamas priversti karaliaus pasirašyti tvirto susitarimo, Cromwellis 
nusprendė nužudyti jį. Egzekucija įvyko priešais Vaitholo rūmus 1649 metų sausio 
3 d.; tai buvo Anglijos respublikos (Commonwealth) pradžia. Nepajėgdamas suval- 
dyti Ilgojo parlamento, Cromwellis surengė jo valymą, o nepajėgdamas pajungti 
airių ir škotų įtikinėjimais, įsiveržė iš pradžių į Airiją, paskui į Škotiją. Jo pergalė 
prieš škotus prie Vorčesterio (1651) buvo galutinis triumfas kovų laukuose. Tačiau 
Cromwelliui niekada taip ir nepavyko pasiekti politinio susitarimo, prilygstančio 
jo karinėms pergalėms. Nesugebėdamas suvaldyti net visai nustekento parlamen- 
to, iš atrinktų jo šalininkų, Cromwellis jį paleido. „Būtinybė teisės nepaiso", — 
pareiškė jis parlamentarams. Po to Cromwellis valdė kaip lordas protektorius 
remdamasis vienuolikos karinių apygardų vadais. Atmetus parlamentinį valdymą, 
parlamento šalininkų stovykla patyrė politinį bankrotą. 

„Didysis Oliveris“ buvo nepaprastai ryžtingas žmogus. Dailininkui, tapiusiam 
jo portretą, sykį pasakė: „Pone Leli, norėčiau, kad jūs <...> nutapytumėt mane 
tiksliai tokį, koks esu, su visais veido nelygumais, spuogais ir karpomis, antraip 
negausite iš manęs nė penso“. Tačiau jis nepadarė jokių ilgalaikių sprendimų ir 
buvo linkęs viską, net skerdynes Drohedoje, aiškinti Dievo valia. Cromwelliui 
mirus vėl atgijo rojalistai. Išskyrus grįžimą prie status guo ante bellum, kitos alter- 
natyvos nebuvo. Reikėjo sugrąžinti ir karalių, ir parlamentą. Karolis II grįžo iš 
tremties 1660 metų gegužės 29 d., priėmęs „Amnestijos ir užmiršimo įstatymo“ 
(Act of Indemnity and Oblivion) sąlygas. Ir karalius, ir parlamentas turėjo iš nau- 
jo mokytis budraus sambūvio taisyklių. 

Iš dalies pilietiniai britų karai buvo tipiškas įtampų, lydėjusių šiuolaikinių 
valstybių gimimą daugelyje Europos šalių, pasireiškimas. Tačiau žemyne jų 
pavyzdžiu niekas nepasekė, tad jas reikia traktuoti kaip grynai regioninės reikš- 
mės tragediją. 

O kitoje Šiaurės jūros pusėje Skandinavijos šalys suko priešinga kryptimi — 
tolo nuo vienijimosi. Ypač Švedija jau seniai buvo nepatenkinta Danijos domina- 
vimu. Nuo XV amžiaus septintojo dešimtmečio ji turėjo savo Riksdagą (parlamen- 
tą), kurį sudarė keturių luomų atstovai, o nuo 1479 metų ir universitetą Upsaloje. 
1520 metais per Kalėdas Darlekarlyje pakėlė maištą dar vieno danų karaliaus 
karūnavimo priešininkai. Kruvina pirtis Stokholmo miesto aikštėje, kur šimtams 
sukilimo rėmėjų buvo įvykdyta mirties bausmė už valstybės išdavimą, tik pakurs- 

tė ugnį. Sukilėliai, kuriems vadovavo jaunas bajoras Gustavas Erikssonas Vaza, 
išvijo danų kariuomenę. 1523 metais Kalmaro unija iširo. Švedija, valdoma Gusta- 
vo Vazos (1523 — 1560), nuėjo savo keliu. Danija ir Norvegija, valdomos Frederiko 
I (1523— 1533) ir jo įpėdinių, anksti perėjo į liuteronybę. Dėl to kilusios varžybos, 
kurių viena iš priežasčių buvo ginčas dėl Halando provincijos, truko daugiau nei 
šimtą metų. 

Švedijos likimas nuo to laiko buvo susijęs su Vazomis, su siekimu įsigalėti 
Baltijos jūros regione ir, kiek vėliau, su protestantizmu. 1527 metais, parlamentui 
susirinkus Vasteraso mieste, Gustavas įkūrė vadinamąją Erasteninę Bažnyčią — 
anksčiau negu Henrikas VIII anglikonų Bažnyčią. Jis panaikino katalikų ritualą, 
ir išdalindamas Bažnyčios žemes savo rėmėjams sukūrė socialinę bazę galingai 
monarchijai. Jo antrasis sūnus Jonas III (valdė 1568— 1592 m.) vedė Lenkijos 
Jogailaičių įpėdinę, o vaikaitis Zigmantas Vaza (valdė 1592— 1604 m.) buvo 
išrinktas Lenkijos karaliumi. Zigmantas buvo laikomas menkėjančios katalikų 
partijos Švedijoje paskutine viltimi, o pilietinis karas, prasidėjęs dėl jo įžengimo 
į sostą, įtikino daugumą bajorų, kad nacionalinę nepriklausomybę reikia tapatin- 
ti su protestantizmu. 1593 metais Upsalos sinodas valstybine religija pripažino 
Augsburgo Tikėjimą. Zigmantas buvo nuverstas nuo sosto ir jo vietą užėmė jo 
dėdė Karolis IX iš Siodermanlando (valdė 1604 — 1611 m.), protestantiškosios lini- 
jos pradininkas. Nuo to laiko Švedija, be paliovos kariaudama su Lenkija, strate- 
ginių interesų Baltijos jūros regione sąlygotą konfliktą papildė dinastiniais ir 
religiniais motyvais. 

Jaunasis Gustavas Adolfas (valdė 1611— 1632 m.) nusprendė, kad geriausia 
gynyba yra puolimas. Turėdamas didžiulį talentą, tvirtą politinį pagrindą, laivyną 
ir savą armiją, kuriai ilgainiui buvo lemta pranokti net ispanų kariuomenę, jis 
ištobulino finansiškai atsiperkančių karinių ekspedicijų meną. 1613 metais Gus- 
tavas Adolfas atgavo iš Danijos Kalmarą; 1614— 1617 metais įsikišo į Maskvos 
reikalus ten kilus suirutei ir atėmė iš jos Ingriją bei Kareliją; 1617 — 1629 metais 
užpuolė Lenkiją ir Lietuvą, užimdamas Rygą ir apguldamas Dancigą (1626 — 1629). 
Sykį vos per plauką nepateko į lenkų husarų nelaisvę; tačiau muitai už laivybą 
Vyslos upe jam atnešdavo tiek daug lėšų, kad galėjo statyti ant kortos dar dides- 
nes sumas. 1630 metais, remiamas prancūzų, jis efektingai įsiveržė į Vokietiją. 
Mirtis mūšyje prie Liuceno nutraukė daug žadančią jo karjerą. 

Karalienė Kristina (valdė 1632— 1654 m.) užaugo valdant regentui kancleriui 
Oxenstiernai ir buvo Švedijos galybės suklestėjimo liudininkė, kai ši nukariavo 
Halandą (1645) ir kai buvo sudaryta Vestfalijos taikos sutartis. Tačiau Kristina 
slapta atsivertė į katalikybę, išsižadėjo sosto ir pasitraukė į Romą. Jos pusbrolis 
Karolis X (valdė 1654— 1660 m.), kuriam nedavė ramybės Maskvos ambicijos ir 
likusios be darbo kariuomenės išlaikymo išlaidos, grįžo prie senosios politikos — 
intervencijos į Lenkiją ir Lietuvą. Ankstyva jo mirtis suteikė progą pasiekti visuo- 
tinį susitarimą ir pasirašyti Olivos taikos sutartį (1660). 

Švedija niekada taip ir nepasiekė iš anksto išreklamuoto savo tikslo — domi- 
nium maris Balticae („Baltijos įūros kontroliavimas“). Tačiau pusę šimtmečio ji 

vaidino neproporcingai svarbų vaidmenį Europos reikaluose, keldama siaubą jos 
šiauriniams regionams, sukurdama geriausią to meto kariuomenę ir būdama akty- 
viausia iš visų protestantiškų šalių. 

Lenkija ir Lietuva — dar viena šalis XVI amžiuje ir XVII amžiaus pradžioje 
išgyvenusi savo „Aukso amžių“. Paskutiniųjų Jogailaičių karalystė buvo neabejo- 
tinai didžiausia valstybė Europoje; ji išvengė ir religinių karų, ir Osmanų įsiverži- 
mų, kamavusių daugelį kitų to meto valstybių. Valdant Žygimantui I (1506— 1548) 
ir Žygimantui Augustui (1548— 1572) — dar vienos Sforcų giminės karalienės 
vyrui ir sūnui — ji palaikė glaudžius ryšius su Italija, ypač su Venecija. Krokuvo- 
je buvo vienas gyvastingiausių renesanso epochos karaliaus dvarų. 

Žečpospolita (respublika), atsiradusi 1569 metais pasirašius Liublino uniją, 
susikūrė iš dalies dėl to, kad nebuvo karališkojo sosto įpėdinio, o iš dalies ir dėl 
Maskvos ekspansijos grėsmės. Tai buvo Ausgleich — Lenkijos ir Lietuvos interesų 
kompromiso ankstyvoji forma. Karūna, arba Lenkijos karalystė, priėmė Lietuvos 
didžiąją kunigaikštystę kaip lygią partnerę, nors už tai pasiėmė didelius Ukrainos 
plotus. Didžioji kunigaikštystė pasiliko savo įstatymus, savo administraciją ir savo 
kariuomenę. Dvigubą valstybę turėjo valdyti renkamas valdovas ir bendras Sei- 
mas. Valdantieji šlėktos (bajorija), sugalvoję tokią bajoriškosios demokratijos for- 
mą, pasiliko sau dominuojantį vaidmenį. Per savo vietinius seimelius, kurie kon- 
troliavo centrinį Seimą, jie tvarkė apmokestinimo ir karinius reikalus. Per pacta 
conventa (suderintas sąlygas), kuris sudarė karūnavimo priesaikos dalį, jie galėjo 
samdyti karalius pagal sutartį, kaip kokius direktorius ar administratorius. Turė- 
dami įstatymuose įtvirtintą teisę priešintis, realizuojamą ginkluotomis sąjungomis 
arba konfederacijomis, bajorai galėjo ginti savo pozicijas prieš bet kokias kara- 
liaus užmačias. Remdamiesi vienbalsiškumo principu, kuris galiojo visuose jų 
svarstymuose, jie užsitikrino, kad nei karaliaus, nei kokios nors grupuotės inte- 
resai netaptų viršesniais už bendrus interesus. Tai nebuvo ta visuotinės anarchijos 
sistema, kuri įsivyravo XVIII amžiuje. Nepaisant visų jos trūkumų, tai drąsus 
demokratijos eksperimentas, absoliutizmo ir religinių karų amžiuje pasiūlęs nau- 
ją gaivinančią alternatyvą. Žečpospolitos reputacija tarp kitų demokratijos formų 
neturėtų priklausyti nuo jos vėlesnių žudikų priešiškos propagandos. 

Per tuos aštuonis dešimtmečius, kurie skyrė Liublino uniją nuo 1648 metų 
visuotinės krizės, Žečpospolitai sekėsi geriau negu jos kaimynams. Prekyba Balti- 
jos jūros regione daugeliui didikų atnešė didžiulius turtus. Miestai, ypač Danci- 
gas, klestėjo naudodamiesi karaliaus suteiktomis privilegijomis. Kontrreformacija, 
nors ir buvo vykdoma energingai, tačiau atvirų konfliktų nesukėlė. Šlėktos, nors 
ir visiškai paralyžiavę valdžią per didįjį rokošą, („legalų maištą“) 1606 — 1609 
metais, vėliau beveik nesigriebdavo tokių kraštutinių veiksmų, būdingų vėlesniam 
šimtmečiui. Jie tik išsirinkdavo tokius karalius, kurie buvo priešiški ir vyskupams, 
ir ultramontaniškai Habsburgų šalininkų grupuotei. Su kitomis valstybėmis buvo 
kariaujama šalies pakraščiuose ar priešininko teritorijoje. 

Monarchija, nors ir ne visi karaliai talentingi, išsaugojo savo autoritetą. Tiesa, 
pats pirmasis iš renkamų karalių Henrikas Valua (valdė 1574 — 1575 m.) šaliai 

buvo tikra katastrofa; tačiau po keturių mėnesių jis pabėgo nudžiuginti savo 
asmenybe gimtąją Prancūzija, o čia dėl jo niekas ašarų neliejo. Kitas karalius, 
energingasis Steponas Batoras (valdė 1576— 1586 m.) iš Transilvanijos, atstatė 
pagarbą karaliaus sostui ir sureguliavo sudėtingą valstybės mechanizmą, kad 
efektyviai veiktų. Jo sėkmingas karas su Ivanu Rūsčiuoju 1578 — 1582 metais lei- 
do užvaldyti Livoniją. Trečiajam karaliui švedui Zigmantui Vazai (valdė 
1587 — 1632 m.) teko patirti daug sunkių išbandymų, tačiau jis pergyveno ir roko- 
šą, ir be rezultatų pasibaigusį Lenkijos įsikišimą į Maskvos reikalus 1610 — 1619 
metais. Jo du sūnūs, Vladislovas IV (valdė 1632 — 1648 m.), kurį laiką buvęs ir 
caru, bei Jonas Kazimieras (valdė 1648— 1668 m.), kurį laiką buvęs kardinolu, 
patyrė ir santykinės ramybės, ir chaoso laikotarpių. 

Jono Kazimiero valdymą paženklinusi grandininė didelių nelaimių reakcija 
prasidėjo netikėtai, kaip perkūnas iš giedro dangaus. 1648 — 1654 metais vyko 
Dnepro kazokų sukilimas, vadovaujamas Bogdano Chmelnickio; jo žudikiškoji 
kazokų ir totorių armija pasiekė net Vyslą, palikdama paskui save per visą Ukrai- 
ną nusidriekusią plačią išskerstų katalikų ir žydų juostą. Šiame sukilime valstie- 
čių įtūžis susiliejo su labai realiomis politinėmis, socialinėmis ir religinėmis ryti- 
nių provincijų nuoskaudomis. Sukilimas faktiškai jau buvo numalšintas, kai 
apimtas nevilties Chmelnickis kreipėsi pagalbos į Maskvos carą. Maskvos inva- 
zija 1654 — 1667 metais, atnešusi mirtį ir sugriovimus ne tik Lietuvai, bet ir Ukrai- 
nai, pažadino švedų nerimą dėl strateginės situacijos pasikeitimo. Dviguba švedų 
invazija 1655— 1660 metais, Lenkijoje žinoma „tvano“ pavadinimu, apėmė ne tik 
Karūną, bet ir Didžiąją kunigaikštystę, privertė karalių pasirinkti tremtį, o mag- 
natus — išdavystę. Efektyviai pasipriešino tik Jasna Guros vienuolynas Čensto- 
chovoje, kurio Juodoji Madona stebuklingai lengvai nukreipdavo švedų patrankų 
sviedinius. Šias invazijas lydėję Transilvanijos ir Brandenburgo įsiveržimai šalį 
atvedė beveik iki visiško žlugimo. Tačiau Lenkija atsigavo nuostabiai greitai. 
Maskvos puolimas buvo sustabdytas, švedai apsupti, nuo prūsų atsipirkta. 1658 
metais etmonas Čarneckis net galėjo leisti sau surengti kampaniją prieš švedus 
Jutlandijoje. Olivos taikos sutartis (1660) patenkino Žečpospolitos vakarinių kai- 
mynų pretenzijas, užbaigė karą su Vazomis, patvirtino Prūsų kunigaikštystės 
nepriklausomybę ir pranašavo geresnius laikus. 

Atrodė, kad Žečpospolita dabar galės užsiimti savo neišspręstomis problemo- 
mis. XVII amžiaus septintajame dešimtmetyje kasmet kartodama karines kampa- 
nijas, lenkų kavalerija nuolat stūmė Maskvos kariuomenę atgal į Rusiją. Paskui, 
kai jau atrodė, jog visai nebetoli pagerėjimas, karaliaus pateikta konstitucinių 
reformų programa sukėlė neproporcingai didelę ir nuožmią demokratiškųjų bajo- 
rų reakciją. 1665— 1667 metais brolžudiškos etmono Liubomirskio maišto kovos 
sustabdė pažangą visose srityse. Karalius ir jo priešininkai atsidūrė politinėje 
aklavietėje. Tai privertė Žečpospolitą sudaryti lemtingąsias Andrusovo paliaubas 
(1667), pagal kurias Kijevas ir visa Kairiakrantė Ukraina atiteko rusams — teoriš- 
kai tik dvidešimčiai metų, o praktiškai visam laikui. Karalius atsisakė sosto ir 
pasitraukė į Prancūziją, kur mirė ir buvo palaidotas Sent Žermen de Prė bažnyčio- 

je. Nuvertėjusios jo valdymo metų monetos buvo su jo inicialais ICR — Johannes 
Casimirus Rex, tačiau imta manyti, kad jos reiškia Initium Calamitatum Republi- 
cae („Respublikos katastrofos pradžia“). 

Lenkijos nelaimių pradžia sutapo su dviejų jos kaimynių — Prūsijos ir Rusi- 
jos — galios didėjimu. 

Prūsija, kurioje XVI amžiaus pradžioje vis dar buvo teutonų valstybės liekanų, 
ištisus dešimtmečius merdėjo ir jai verkiant reikėjo radikaliai atsinaujinti. Ji nete- 
ko savo pagrindinės misijos — atversti pagonis, kai Lietuva apsikrikštijo, dėl 
pralaimėjimo prie Žalgirio (1410) prarado karinį pranašumą, o Lenkijai užvaldžius 
Elbingą, Torunę ir Dancigą (1466) sumenko ir jos prekybinė reikšmė. Reformaci- 
jos pradžia Vokietijoje sukėlė grėsmę pačiai jos egzistencijai ir jos paskutinysis 
didysis magistras Albrechtas von Hohencolernas paskubomis pertvarkė šalį į 
pasaulietinį Lenkijos karalystės leną. Perėjęs į liuteronų tikėjimą, jis panaikino 
teutonų ordiną ir 1525 metais Krokuvos miesto aikštėje davė priesaiką savo nau- 
jajai kunigaikštystei. Iš savo sostinės Karaliaučiuje jis vykdė politiką, kuri ilgai- 
niui turėjo sujungti jo valdas su giminaičių valdomis Brandenburge. Nusipirkęs 
savo kunigaikštystės reversijos teisę, jis užsitikrino, kad, jei kartais jis pats netu- 
rėtų įpėdinio, ji automatiškai atitektų Berlyno Hohencolernams. Ši politika davė 
vaisių 1618 metais: nuo to laiko vienas ir tas pats Hohencolernų giminės valdovas 
turėjo du titulus: Brandenburgo elektoriaus ir Prūsijos kunigaikščio; taip gimė 
Brandenburgo — Prūsijos valstybė (žr. III priedą, 55). 

Didysis elektorius Frydrichas Vilhelmas (valdė 1640 — 1688 m.), kalbėjęs len- 
kiškai ir puoselėjęs planus tapti „pirmuoju kunigaikščiu Lenkijoje“, davė ištiki- 
mybės priesaiką savo kunigaikštystei 1641 metais. Po penkiolikos metų jo dali- 
niai užėmė Varšuvą, jo senjoro sostinę, per pačią švedų tvano kulminaciją. Tai 
buvo prūsų armijos debiutas. Dabar beliko tik diplomatinėmis gudrybėmis išplėš- 
ti nepriklausomo Prūsijos statuso pripažinimą pirma iš švedų, o paskui ir iš lenkų. 
Tokiu oficialiu pripažinimu tapo Olivos taikos sutartis. Prūsiškoji dvasia leidosi į 
žygį. 

Maskvos kunigaikštystė, kurios didybės siekimo strategijos pradininkas bu- 
vo Ivanas III, nepaprastai atkakliai laikėsi savo kurso. Ivanas IV (valdė 1533— 
1584 m.), žinomas Rūsčiojo pravarde, užbaigė jo pirmtakų pradėtą patrimonia- 
linės valstybės kūrimą. „Visi gyventojai laiko save cholopais, — rašė vienas iš 
pirmųjų atvykėlių iš Vakarų, — kitaip sakant, savo kunigaikščio vergais""?. Įkur- 
damas opričniną — visų vėlesniųjų Rusijos saugumo įstaigų pirmtakę — jis galė- 
jo pasilikti ištisas sritis sau asmeniškai ir pradėti viešpatauti remdamasis neribo- 
tu teroru. Sulygindamas su žeme Novgorodą ir išžudydamas beveik visus jo 
gyventojus kelias savaites trukusiose skerdynėse, Ivanas Rūstusis įtvirtino Mask- 
vos viršenybę Rusijoje. Griaudamas senųjų bojarinų giminių galybę ir panaikinęs 
jų zemskij sobor („tarybą“), jis sukūrė visiškai paklusnią hierarchinę visuomenę. 
Paskirdamas pirmąjį Maskvos patriarchą, Ivanas Rūstusis užbaigė formuoti 
atskirą ir priklausomą Rusijos stačiatikių Bažnyčią, nuo to laiko atkirsdamas ją 
nuo bet kokių įtakų iš svetur. Aneksuodamas Kazanės chanatą ir pastatydamas 

Kazanėje didelį stačiatikių Apreiškimo soborą (1562), kaip krikščionių pergalės 
musulmonų šalyje paminklą, jis taip išreiškė savo neribotas imperines ambicijas. 
Įvesdamas razriadus (tarnautojų sąrašus) ir įkurdamas pomestnyj prikaz, jis galė- 
jo sekti visus valstybės tarnautojus ir jų paskyrimus; tai buvo vėlesnės nomenkla- 
tūros pirmtakas. Nieko nuostabaus, kad po tokių didelių socialinių ir politinių 
transplantacijų bei amputacijų pacientas susirgo. 

Smutnoje vremia („sumaišties metas“) apėmė laikotarpį nuo Ivano sūnaus Fio- 
doro mirties 1598 metais iki Romanovų įžengimo į sostą po penkiolikos metų. 
Subyrėjus centrinei valdžiai, besivaržančios bojarinų frakcijos vieną po kito iškė- 
lė penkis netikusius carus; vyko valstiečių sukilimai ir kazokų antpuoliai; į šalį 
įsiveržė švedai, lenkai ir totoriai. Pirmasis Fiodoro ministras Borisas Godunovas 
(valdė 1598— 1605 m.), totorių bojarinas, buvo nuverstas ir apkaltintas teisėto 
sosto įpėdinio nužudymu. Lžedmitrijus I (valdė 1605 — 1606 m.) buvo apgavikas, 
pasiskelbęs esąs Ivano nužudytasis sūnus. Susilaukęs lenkų magnato Jerzio Mni- 
szeko bei jo draugų jėzuitų paramos, jis vedė Mniszeko dukterį Mariną ir leido- 
si į Maskvą. Jo trumpas reformatoriškas valdymas baigėsi labai staigiai nuo kito 
pretendento į sostą Vasilijaus Šuiskio (valdė 1605— 1611 m.) šalininkų patran- 
kos sviedinio Raudonojoje aikštėje. O Šuiskį nuvertė kitas apgavikas Lžedmitrijus 
II, pramintas Tušino vagimi. Jis kažkokiu būdu sugebėjo įtikinti Mariną esąs pri- 
sikėlęs iš numirusių jos vyras. Šuiskis mirė lenkų nelaisvėje. Jį pakeitė lenkų 
karalaitis Vladislovas Vaza, kurio kandidatūrą palaikė kita bojarinų frakcija. 

Nors daug lenkų didikų kaip ir Mniszekas buvo įsivėlę į tą sumaištį Rusijoje, 
oficiali Žečpospolitos politika buvo laikytis nuošalėje. Karalius atmetė Mniszeko 
planą, nors Rusijoje ir sklido priešingi gandai. O seimas perspėjo karalių neskirti 
pinigų ir pajėgų daugiau negu to reikėjo pasiekti kuklesniam tikslui — atgauti 
Smolenską, todėl, kai lenkų kariuomenė 1610 metais artėjo prie Smolensko ir kai 
švedai jau buvo Novgorode, ji neturėjo įsakymo žygiuoti toliau. Tačiau, kaip 
kariuomenės vadas vėliau aiškinosi įtūžusiam seimui, nepaisant gautų nurodymų, 
lenkai veržėsi pirmyn. Kai rusų armija buvo sumušta prie Tušino ir kelias į Mask- 
vą buvo laisvas, jie be pasipriešinimo užėmė Kremlių. Lenkų įgula ten išsilaikė 
visus metus, kol buvo priversta pasiduoti. Jos kariai padegė Maskvą ir buvo išžu- 
dyti patriotiškai nusiteikusių miesto gyventojų, susibūrusių apie pirklį Mininą, 
kunigaikštį Požarskį ir naująjį carą Michailą Romanovą (valdė 1613— 1645 m.). 
Taip rusai susirado savo dinastiją ir savo tautinį identitetą. Kartu tai buvo itin 
tinkama medžiaga operai. [susANINAS] 

Maskva atsigavo pamažu, bet nuosekliai. Lenkai buvo išvyti 1619 metais; 
karalaitis Vladislovas atsisakė savo pretenzijų; Smolenskas susigrąžintas (1654). 
Valdant Aleksejui Michailovičiui (1645 — 1676), esminės reformos sukėlė nera- 
mumus šalies viduje, kuriuos tik iš dalies kompensavo teritoriniai užkariavimai. 
Teisės reforma, pasibaigusi daugiau nei 1000 straipsnių turinčio Uloženije („Įsta- 
tymų kodekso“) išleidimu 1649 metais, įamžino baudžiavą, sukurdama sąlygas, 
kurios atvedė prie didelio valstiečių sukilimo, vadovaujamo Stenkos Razino. 
Patriarcho Nikono (1605 — 1681) Bažnyčios reformos tikslas buvo atnaujinti ritu- 


562 


RENATIO 


alą ir sumažinti valstybės kontrolę; ji susilaukė caro pykčio, o sentikiai atskilo 
nuo pagrindinės Bažnyčios. Karinės reformos Vakarų pavyzdžiu buvo įgyvendin- 
tos dar iki ne itin sėkmingų kampanijų prieš Lenkiją. Esant tokiai padėčiai dide- 
lės teritorijos, gautos pagal Andrusovo paliaubas 1667 metais, buvo tarsi nelauk- 
ta premija (žr. III priedą, 56). 

Ukrainos gavimo iš Lenkijos reikšmė Rusijai buvo milžiniška. Ji davė Maskvai 
ekonominių išteklių ir užtikrino jai geopolitinę padėtį, reikalingą didžiosios vals- 
tybės statusui įgyti. Negana to, Ukraina buvo prijungta tuo metu, kai vyko Sibi- 
ro tyrinėjimas ir jo nukariavimas iki pat Ramiojo vandenyno. Formulė „Maskva 
+ Ukraina = Rusija“ pačių rusų rašytose istorijos versijose nefigūruoja, tačiau jos 
reikšmė labai svarbi. Tokiu atveju tikruoju Rusijos imperijos įkūrėju reikia laiky- 
ti Aleksejų Michailovičių, o ne jo labiau išgarsėjusį sūnų Petrą. [rEREMas] 

Ilgai užsitęsusios Rusijos, Lenkijos ir Švedijos varžybos lėmė Rytų Europos liki- 
mą. Žvelgdami iš laiko perspektyvos matome, kad Andrusovo paliaubos 1667 
metais suardė ligi tol buvusią jėgų pusiausvyrą. Rusija nepastebimai užėmė Len- 
kijos ir Lietuvos vietą, tapdama dominuojančia šio regiono valstybe. Tačiau ir 
Lenkija, ir Rusija turėjo vieną bendrą bruožą — nė viena iš jų nesileido įtraukiama 
į Trisdešimties metų karą. 

Osmanų imperija, rytinė Lenkijos ir Rusijos kaimynė, savo klestėjimą pasiekė 
tuo pačiu metu kaip ir Habsburgai. Žiūrint pačių musulmonų akimis, svarbiausias 
dalykas buvo Osmanų sprendimas pagrindinę islamo šaką sunitus nukreipti prieš 
šiltus. Kai Sultonas Selimas I (valdė 1512—1520 m.) pakilo prieš Persiją, jis 
nutraukė 60 metų nuo Konstantinopolio žlugimo trukusią pertrauką. Vėliau vie- 
nas po kito nukariauti buvę Damasko, Kairo ir Bagdado kalifatai (1534). Suleima- 
nas Puikusis (valdė 1520 — 1566 m.), prie savo valdų prijungęs ir Pranašo kapą 
Mekoje, pagrįstai galėjo save vadinti „Islamo imperatoriumi“ (Padishah-i-Islam). 
Daug paminklų, tarp jų ir Suleimano mečetė Stambule, liudija jo didybę. 

Žiūrint krikščionių akimis, pirmieji pavojaus signalai nuaidėjo tada, kai turkai 
savąją galybę nukreipė Vakarų link. Jie slinko Dunojaus slėniu Vengrijos, o ir 
korsarų valstybių Šiaurės Afrikos pakrantėse link. Dunojaus kampanijos prasidė- 
jo 1512 metais Moldavijos užėmimu. Paskui, užgrobus Belgradą (1521), Osmanų 
ekspansijai atsivėrė visa plačioji Vengrijos lyguma. Po 1526 metų, kai mūšyje prie 
Mohačo žuvo paskutinis nepriklausomos Bohemijos ir Vengrijos karalius Liud- 
vikas II Jogailaitis, grėsmė kilo net pačiai Austrijai. 1529 metais turkai pirmą 
kartą nesėkmingai buvo apgulę Vieną, o po trijų metų vis dar puldinėjo toliau, 
giliai įsiskverbdami į Alpių slėnius. 1533 metų paliaubos buvo pasiektos tik 
Vengrijos padalijimo kaina. Vakarų Vengrija buvo palikta jos naujiesiems valdo- 
vams Habsburgams; vidurinė Vengrija su Budapeštu tapo Osmanų provincija, 
Transilvanija — atskira kunigaikštyste, atiduota Osmanų globai. Susidūrimai 
nesiliovė ir prie visų naujųjų sienų, kol nebuvo pasirašyta Adrianopolio taikos 
sutartis (1568), pagal kurią Habsburgai sutiko mokėti kasmetinę duoklę. 1620 — 
1621 metais turkai pasislinko Dnestru aukštyn už Moldavijos ribų, tačiau prie 
Chotimo patyrė lenkų husarų jėgą. [uskokai] 

Sofija Aleksejevna buvo šeštasis caro Aleksejaus Michailovičiaus vaikas; ji gimė Mask- 
vos Kremliuje 1657 metų rugsėjo 17. Kadangi buvo jaunesnioji kunigaikštytė šalyje, 
niekada nepripažinusioje sosto paveldėjimo moteriškąja linija, jos galimybės įgyti poli- 
tinės valdžios buvo artimos nuliui. 

Maskvos kunigaikštystėje aukštos kilmės damos gyveno visiškai atskirtos nuo 
pasaulio'. Jos buvo laikomos atskirose moterims skirtose patalpose, vadinamose tere- 
mu, kaip ir musulmonų šalyse, o iš ten išeidavo tik prisidengusios vualiu arba važinė- 
davo uždarose karietose. XVII amžiaus ketvirtajame dešimtmetyje Kremliuje damoms 
buvo pastatyti tam skirti rūmai - teremnyj dvoriec. Negana to, caro seserys ir dukterys 
dažniausiai būdavo pasmerktos likti neištekėjusiomis. Kaip aiškino vienas pareigūnas, 
jų nebuvo galima išleisti už kokio nors didiko, nes būtų didelė gėda „išleisti damą už 
vergo“. Baimintasi išleisti ir už kokio nors užsienio kunigaikščio, kad neužkrėstų dvaro 
kokia nors erezija ar nesusidarytų klika. „Moteriška lytis Maskvos kunigaikštystėje 
negerbiama kaip daugumoje Europos šalių, - rašė vienas austrų pasiuntinys. — Šioje 
šalyje jos yra vyrų, kurie jas mažai tevertina, vergės“. 

Nepaisant to, kartu su įtakingiausiu caro ministru kunigaikščiu Golicynu Sofija įgijo 
galios valdant jos broliui Fiodorui (1676-1682). Vėliau, tarpininkavusi, kad būtų išveng- 
ta karinio maišto, ji ėmė visai nebepaisyti teremo suvaržymų ir pasidarė regente, kol 
carai Ivanas ir Petras buvo nepilnamečiai, tapdama pirmąja moterim Rusijos valdove. 
Ji asmeniškai vadovavo užsienio politikai, ypač vedant derybas dėl „Amžinosios taikos“ 
su Lenkija, kuri užtikrino Maskvai vadovaujantį vaidmenį Rytų Europos reikaluose. 

Sofijos reputaciją juodino Petro Pirmojo šalininkai; jis nutraukė jos regentavimą 
1689 metais. Sofija buvo nušalinta kaip ambicinga intrigantė ir dažnai apibūdinama 
abejotino patikimumo citata - „didžiulė moteriškė, kurios galva buvo kaip statinė, vei- 
das plaukuotas, kojos apžėlusios““. Paskutiniuosius keturiolika savo gyvenimo metų ji 
praleido Novodevičės vienuolyne sesers Zuzanos vardu; ji pati ir buvo pastatydinusi tą 
vienuolyną Maskvos baroko stiliumi. 

Moterų biografijoms dažnai būdingas noras kompensuoti per daug išpūstus jų gar- 
siųjų vyrų gyvenimo aprašymus. Tai pati seniausia feministinės istoriografijos forma, 
sėkmingai naudota aprašant daugelio įžymių moterų gyvenimą: nuo Sapto ir Boudiccos 
iki Eleonoros Akvitanietės ir Anglijos karalienės Elžbietos. Tačiau vienu atžvilgiu tokios 
biografijos gali būti klaidinančios. Įžymių moterų gyvenimai negali neparodyti tos 
bedugnės, kuri skyrė juos nuo paprastų moterų likimo. Sofija Aleksejevna, valdovė, 
buvo išimtis iš bendros taisyklės. 





Viduržemio jūros regione atsinaujinusios Osmanų ekspansijos ženklu tapo 
Rodo salos užpuolimas ir hospitaljerų kapituliacija (1522). Alžyras buvo užgrobtas 
1529, Tripolis 1551, Kipras 1571, Tunisas antruoju antpuoliu 1574 metais. Malta 
atlaikė didelę apgultį (1565). Katalikų pasaulio požiūriu, svarbiausias įvykis buvo 


564 





RENATIO 


Z 





USKOKAI 


1615-1617 metais Venecijos Respublika Adrijos jūroje kariavo su Habsburgais; tai 
buvo vadinamasis „uskokų karas“. Jo tikslas, žiūrint Venecijos akimis, buvo nuslopinti 
Habsburgų palaikomą piratavimą. Tačiau Habsburgų nuomone, uskokai, arba „Senjės 
korsarai“, - tai būtina jų imperijos gynybos sistemos dalis, o venecijiečiai grasino jų 
saugumui". 

Senjė, kuri dabar yra Kroatijoje, buvo Adrijos jūros uostas, esantis netoli tos vietos, 
kur ribojosi Venecijos, Habsburgų ir Osmanų teritorijos. Jos pilis buvo Habsburgų 
Militargrenze, arba vojna krajina („karinės sienos“), jūros pakrantės tvirtovė. Ta siena 
sukurta XVI amžiaus trečiajame dešimtmetyje ir visa sustiprinta įtvirtintomis gyvenvie- 
tėmis. Šis uostas buvo piratų-patriotų bazė; jie gyveno ir iš žvejybos, bet daugiausia iš 
Venecijos laivų apiplėšinėjimo jūroje bei puldinėdama Osmanų miestus sausumoje. 

Tie uskokai - pavadinimas kilęs iš kroatų veiksmažodžio uskočiti („įšokti“, „aborduo- 
ti“) vadovavosi garbės ir keršto kodeksu. Jie buvo sausumos Grenzer (pasieniečių - 
karių, saugojančių sieną) jūrinis atitikmuo. Daugelis tų pasieniečių buvo serbų repatrian- 
tai ar pabėgę baudžiauninkai; jie saugojo visą sausumos sieną, o vėliau sukilo prieš 
kroatų valdymą. Kaip ir jų likimo broliai prie sienos su Osmanų imperija Lenkijoje ir 
Vengrijoje arba kaip kazokai Ukrainoje, jie laikė save tikėjimo kariais, antemurale chris- 
tianitis gynėjais, šventojo karo didvyriais. Tokiais jie buvo vaizduojami ir pietinių slavų 
literatūros epinėse legendose. Uskokų veiklą Habsburgai skatino ir rėmė iki XVIII 
amžiaus vidurio. Krajina buvo oficialiai panaikinta tik 1881 metais. 

Piratavimas, kaip ir banditizmas, yra santykinė sąvoka. Europoje naujųjų laikų pra- 
džioje buvo pilna kleftų, haidamakų ir korsarų (jūrų plėšikų), kurių veiksmams galėjo 
pritarti kuri nors valdžia, o kitos laikė juos neteisėtais. 

Kaip tik toks atvejis yra Anglijos ir Prancūzijos piratai. Kai Francis Drake'as (1545— 
1595) išplaukdavo iš Plimuto plėšti ispanų laivų atvirame vandenyne arba „pasvilinti 
Ispanijos karaliaus barzdos“ Kadyje, jis tai darė su Anglijos karalienės žinia ir už savo 
paslaugas buvo pakeltas į riterius. Tačiau kai panašiai elgdavosi kiti, jie buvo Anglijoje 
smerkiami kaip laukiniai. Pavyzdžiui, XVII amžiaus pradžioje kurį laiką musulmonų kor- 
sarai iš Berberų pakrantės buvo įsirengę bazę Lendi saloje, iš kurios rengė plėšikiškus 
antpuolius prieš Devono ir Kornvalio grafysčių uostus, belaisvius parduodami į vergiją. 
Kai Jeanas Bartas iš Dunkirko (1650-1702) su Liudviko XIV leidimu terorizavo laivus, 
plaukiojančius Lamanšo kanalu ir Biskajos įlanka, jis buvo priimtas Versalyje ir jam 
suteiktas bajoro titulas. Saviškių akimis žiūrint, Drake'as ar Bartas buvo „admirolai“, o 
ispanų nuomone, jie buvo tarptautiniai nusikaltėliai. Kas vieniems buvo „korsarai“, tie 
kitiems buvo paprasti „plėšikai“. 











jūrų mūšis prie Lepanto (1571), kur netikras Pilypo II brolis Don Juanas d' Austria, 
sėkmingai suvienijęs Venecijos, Genujos ir Ispanijos jūrų pajėgas, sutriuškino 
Osmanų laivyną. Tai paskutinis Kryžiaus žygis, paskutinis didelis galerų mūšis ir 
paskutinė per daugelį dešimtmečių didelė Osmanų akcija. [GREco] 

Pravarde El arba II Greco amžininkams buvo žinomi du garsūs Kretos menininkai. Vie- 
nas iš jų - dailininkas Dominikas Theotokopoulas, apsigyvenęs Tolede, o antrasis - 
muzikantas ir kompozitorius Frangiskas Leondaritis (apie 1518-1572 m.), buvęs kata- 
likų vargonininkas Kastro mieste, kantorius Šv. Morkaus katedroje Venecijoje ir 
Bavarijos kunigaikščio muzikos mokytojas. Abu jie Kretos renesanso vaikai. 

Kreta, kurią 1221-1669 metais valdė Venecija, - graikų ir lotynų kultūrų sankryža. 
Jos sostinė El Khandak pavadinimu buvo įkurta ir sustiprinta per ankstesnę arabų 
okupaciją 827-961 metais; vėliau, jau kaip Kandija (Candia) arba Čanda (Chanda);), ji 
tapo Venecijos kunigaikščio buveine. Aplink Kandijos miesto aikštę išsidėstė kunigaikš- 
čio rūmai, Šv. Morkaus katedra su kampanile (campanile), ir lodža, tapusia saloje gyve- 
nusių Venecijos ir Kretos aristokratų mėgstama susitikimų vieta. Nuo 1648 metų iki pat 
galutinės kapituliacijos 1669 metų rugsėjo 16 d., čia buvo kunigaikščio Morosinio vado- 
vaujamo 21 metus trukusio pasipriešinimo Osmanų apgulčiai centras. 

Konstantinopoliui žlugus, pakeliui į Italiją Kretoje rado prieglobstį daug Bizantijos 
mokslininkų. Tai buvo jos indėlis į graikų atgimimą, kuris tapo tokia svarbia Vakarų rene- 
sanso paskata. Tačiau didžiausias salos indėlis į graikų kalbos pasaulį buvo įtakos, plau- 
kiančios priešinga kryptimi. Didelė kretiečių kolonija Venecijoje, kurios centras buvo San 
Džordžijo bažnyčia, ilgą laiką vaidino svarbų vaidmenį graikų spausdinimo ir leidybos 
istorijoje. Iš Kretos kilęs venecijietis Zacharijas Kallergis, Maruccio Aldinų leidyklos kon- 
kurentas, pirmąją knygą liaudiška graikų kalba išleido 1509 metais. Tačiau per paskutinį- 
jį venecijiečių valdymo šimtmetį pati Kreta išgyveno kūrybinės veiklos pakilimą, kuriam 
buvo lemta palikti pėdsakus toli už salos ribų. Be tapybos, muzikos ir architektūros, iškilo 
literatūra liaudiška graikų kalba. Kretiečių dialektu rašantys dramaturgai sukūrė daug 
veikalų rimuotais kupletais religinėmis, komiškomis, tragiškomis ir pastoralinėmis temo- 
mis. Georgijaus Chortasio (1545-1610) tragedijos Erofili veiksmas vyksta Egipte. Vitsent- 
so Kornaro (apie 1553-1614 m.) veikalas Erotokritos - romanas Ariosto stiliumi. Marino 
Bounialio veikalas Kretos karas - epinis pasakojimas apie Osmanų apgulties įvykius: 


£1 Kėotpo pov xeplšoto, tėzatec 6a01 Codvs, 
tėzatec va Ot xalowe 101 va O' avalntoVvs; 
"Enpene 64 01 Kaorpivol padpa y71a va Baotodoi, 
va ai7ovve 119NuEpvė XI Šx1 va tpa7OVS0601: 
GVTpeC, TUVaiNEC Aa TAŠI4 XII xdod x0paoiša, 
va Šelyvov XML sxdoave tėtoLac Lonijc Kazpiša. 
(S. Alexiou 1969a: 229) 





(O šlovingasis Kastro, ar tie, kurie liko gyvi, 
vis dar verkia, tave prisiminę? 

O turėtų visi apsirengti juodai 

ir kas dieną raudoti, pamiršę dainas. 

Vyrai, moterys, kas tiktai gyvas, 

teparodo, kokios jie tėvynės neteko.) 

Kandijos Kastro ir Retimno teatrai bei akademijos 1669 metais staiga išnyko. Dingo 
ir ta paskutinė vaisinga Venecijos ir Kretos kultūrų simbiozė, kuri trumpam laikui buvo 
pasiekusi „nepriklausomos, novatoriškos jėgos" statusą. Tačiau šią literatūrą pabėgėliai 
iš Kretos savo literatūrą perkėlė į žemyną, kur ji greit prigijo kaip populiarus skaitinys. 
Nors Atėnų elitas į šią literatūrą žiūrėjo su panieka, tačiau iš XVIII amžiaus knygų kata- 
logų matyti, kad ji buvo paplitusi. Tiesą sakant, iki Dionysijaus Solomo (1798-1857) 
veikalų ir iki Jonijos mokyklos Kretos dramos buvo vieninteliai tikrai liaudiški kūriniai. 
Kaip tik Kretos renesansas ir leido graikams tapti šiuolaikine raštinga tauta“. 








Osmanų antplūdis turėjo keletą pasekmių. Pirma, jis atgaivino senąją Kryžiaus 
žygių dvasią, ypač katalikiškose šalyse. Erazmo Roterdamiečio klausimas „Ar tur- 
kas ne žmogus ir ne brolis?“ ekscentriškai atspindėjo tai, kas nedavė ramybės to 
meto žmonėms. Antra, jis padėjo išsilaikyti krikščioniškojo pasaulio susiskaldy- 
mui, sutelkdamas pagrindines katalikų jėgas per pačią protestantų reformacijos 
kulminaciją. Sultonas buvo geriausias Liuterio sąjungininkas. Trečia, diplomatijos 
srityje tai privertė Vakarų valstybes labiau susidomėti Rytų Europa ir užmegzti 
pirmuosius kontaktus su Rytais. Tai paskatino Prancūziją atsiverti Osmanų Portai 
ir Lenkijai bei Lietuvai, o Maskvoje apsilankė pirmosios imperijos misijos. O 
galiausiai pažadino susidomėjimą turkišku stiliumi bei dirbiniais — tai buvo pir- 
moji Europos pažintis su orientalizmu. 

Trisdešimties metų karą (1618— 1648) galima laikyti senojo vokiečių konflikto 
tarp imperatoriaus ir kunigaikščių epizodu. Žvelgdami kitaip, jį laikytume tarptau- 
tinių religinių karų tarp protestantų ir katalikų tęsiniu, o dar kitaip — žemyne 
vykstančios kovos dėl valdžios, apėmusios daugumą Europos valstybių ir valdovų, 
svarbiu etapu. Jis prasidėjo nuo susidūrimų Bohemijoje tarp erchercogo Ferdinan- 
do šalininkų ir priešininkų, o paskui išsiplėtė ir įgavo keturis skirtingus tarpsnius. 
Vienas iš žymiausių šio karo tyrinėtojų rašė: „Beveik visos [kovojančios pusės] 
veikė veikiau genamos baimės, o ne religinės aistros ar noro kažką užkariauti. Jos 
norėjo taikos ir beveik trisdešimt metų kovojo, siekdamos ją užsitikrinti. Nei tada, 
nei vėliau jos taip ir nesuprato, kad iš karo kyla tik karas"““. 

Bohemiškasis etapas (1618 — 1623) prasidėjo 1618 metų gegužės 23 d., kai čekų 
bajorų delegacija pasirodė Hradčanų pilyje Prahoje ir Habsburgų valdytojus Jaros- 
lavą von Martinicą bei Vilhelmą von Salvatą išmetė pro langą tiesiai į mėšlo krū- 
vą (tai sušvelnino jų kritimą). Taip jie protestavo prieš neseniai vykusius protes- 
tantų bažnyčių puldinėjimus, prieš ginčytiną erchercogo Ferdinando Bohemijos 
sosto užėmimą ir prieš tariamus jo Karališkosios tolerancijos chartijos (Majestat- 
sbrief, 1608) pažeidimus. (Šitas išmetimas pro langą buvo sąmoningas incidento, 
įžiebusio prieš 200 metų husitų karus, pakartojimas.) Tuo metu Ferdinandas vedė 
kampaniją, kad būtų išrinktas imperatoriumi, o religinė taika Vokietijoje pradėjo 
svyruoti. Liuteronų kunigaikščiai su nerimu žiūrėjo, kaip Pfalco elektoriaus Fryd- 
richo evangelikų sąjunga artėja prie Bavarijos elektoriaus Maksimiliano vadovau- 
jamos katalikų lygos. Bohemijos maištininkai užpuolė Vieną ir pradėjo sukilimą 

Austrijoje. 1619 metais, kai Ferdinandas tapo imperatoriumi, jie oficialiai nušalino 
jį nuo Bohemijos karaliaus sosto, vietoj jo išsirinkdami kalvinistą Pfalco elektorių. 
Tai reiškė atviro karo pradžią (žr. III priedą, 59). 

1620 metų lapkričio 7 d. dideliame Bila Horos (Weissenberg — Baltojo kalno) 
mūšyje netoli Prahos Bohemijos kariuomenė buvo sutriuškinta imperijos pajėgų. 
Šis pralaimėjimas sukėlė baisų kerštą — Bohemijos bajorai buvo nuslopinti egze- 
kucijomis ir turto konfiskavimu. Čekų visuomenei tiesiogine to žodžio prasme 
buvo nukirsta galva. Šalį pradėta sistemingai vokietinti ir diegti joje katalikybę. 
Kalvinai buvo išvyti. „Žiemos karalius“ pabėgo. Į jo žemes Pfalce įsiveržė ispa- 
niškieji Nyderlandai, o jas užgrobė bavarai. Katalikų generolas grafas Tillis 
(1559 — 1632), mūšio prie Prahos nugalėtojas, puolė Heidelbergą (1622), o po to 
išraižė visą šiaurinę Vokietiją, persekiodamas protestantų pajėgas, vadovaujamas 
grafo von Mansfeldo (1580— 1626). Neaprūpinta maistu kariuomenė pradėjo 
siaubti šalį kaip skėrių pulkai. 

Daniškasis etapas (1625 — 1629) prasidėjo tada, kai Danijos karalius Christia- 
nas IV, Žemutinės Saksonijos apygardos kunigaikščių vyresnysis, įsitraukė į karą 
gindamas savo smarkiai spaudžiamus brolius protestantus. Anglų, prancūzų ir 
olandų pinigais jam teko kovoti su naująja imperijos kariuomene, kurią sutelkė 
katalikų didikas iš Bohemijos Albrechtas von Waldsteinas, pramintas „Wallenstei- 
nu“ (1583— 1634). Pralaimėjusios prie tilto per Elbę Desau mieste (1626), protes- 
tantų pajėgos mėgino susijungti su savo sąjungininku iš Transilvanijos Bethlenu 
Gaboru. Mansfeldas per Sileziją nužygiavo iki Dunojaus. Imperijos kariuomenė, 
susidorojusi su Mansfeldu prie Neuhauseno (netoli Bratislavos), dideles pajėgas 
nukreipė į protestantiškąją šiaurę. Padedamas ispanų, Tillis puolė Nyderlandus. 
Wallensteinas užėmė Braunšveigą, Žemutinę Saksoniją, Meklenburgą, Šlėzvigą, 
Holšteiną, Jutlandiją ir Baltijos pakrantę iki pat Štralzundo priemiesčių, pasiskelb- 
damas „Baltijos ir vandenyno jūrų generalisimu". Liubeko taikos sutartimi (1629) 
danai sutiko pasitraukti mainais už jų prarastų valdų sugrąžinimą. Restitucijos 
ediktu imperatorius paliepė protestantams atiduoti visas buvusias bažnytines 
žemes, užimtas nuo Augsburgo taikos. Wallensteinas, kurio kariuomenėje buvo 
daug nekatalikų, su tuo nesitaikstė ir buvo atleistas iš pareigų. 

Švediškasis etapas (1630— 1635) prasidėjo, kai Gustavas Adolfas pasiuntė 
kariuomenės kontingentą į Štralzundą. 1631 metais jis, susistiprinęs Barvaldės 
sutartimi su prancūzais, išsilaipino žemyne su pagrindinėmis švedų armijos pajė- 
gomis ir energingai pradėjo ginti protestantus. 1631 metais jam nepavyko padėti 
Magdeburgui, kurį negailestingai nusiaubė imperijos pajėgos; tačiau prie Brai- 
tenfeldo jis sutriuškino Tillį ir patraukė į Pfalcą. Prie jo prisijungė Saksonijos 
elektorius Jonas Jurgis — liuteronas, anksčiau rėmęs imperatorių. 1632 metais 
Gustavas Adolfas įžengė į Bavariją. Miunchenas ir Niurnbergas atkėlė vartus. 
Švedams ruošiantis žygiuoti į Vieną, o saksams užėmus Prahą, nevilties apimtas 
imperatorius buvo priverstas vėl kviesti Wallensteiną. Įnirtingame mūšyje prie 
Lutzeno netoli Leipcigo 1632 metų lapkričio 16 d. laimėjo švedai. Tačiau Gusta- 
vas žuvo; jo nuogas kūnas buvo rastas po kritusių krūva su kulkos skyle galvo- 

je, durklu šone ir dar viena kulka, it bloga lemiančiu ženklu, nugaroje. Protes- 
tantų stovykla susvyravo, tačiau dar kartą atsigavo sukūrus Helbrono lygą. 1634 
metais Wallensteinas pradėjo derybas, tačiau už visus savo vargus susilaukė tik 
ištrėmimo iš imperijos, o netrukus buvo nužudytas. Po imperijos pajėgų pergalės 
prie Nordlingeno sergantis imperatorius sudarė taiką su liuteronų kunigaikščiais 
Prahoje. Restitucijos ediktas buvo panaikintas. 

Vieną dieną 1631 metais imperijos armija apsupo Bavarijos miestą Rotenburgą 
prie Tauberio. Kaip jam būdinga, generolas Tillis pareiškė, kad miestas bus 
nusiaubtas, jei neatsiras žmogaus, kuris išgertų didžiulį ąsotį vyno. Sakoma, kad 
miesto Burgermeister (burmistras) Heinrichas Toppleris jį išgėrė išgelbėdamas 
miestą ir krito negyvas. Šis jo žygdarbis įamžintas pjesėje Der Meistertrunk, kuri 
iki šiol kasmet per Sekmines statoma šio miesto rotušės imperatoriškoje salėje. 

Ką teko patirti vienam kaimui, yra geras pavyzdys, ką patyrė ir tūkstančiai kitų. 
1634 metų sausio mėnesį dvidešimt švedų kareivių atjojo į Lindeno kaimą Franko- 
nijoje ir ėmė reikalauti maisto ir vyno. Jie įsiveržė į vieną iš trylikos pirkių, pri- 
klausiusių Georgui Roschui, išprievartavo jo žmoną ir pasiėmė viską, ką tik pano- 
rėjo. Netrukus kaimo gyventojai paspendė pasalą, išrengė juos, atėmė grobį ir 
arklius. Kitą dieną kareiviai grįžo su policininku, kuris suėmė keturis kaimiečius 
už švedų užpuolimą. Po to buvo paruoštas raportas generolui Hornui, kuriame 
nurodytas vienas kareivis, suomis, išprievartavęs ponią Rosch. Kuo tai baigėsi, 
neaišku; tačiau kiek vėliau šis kaimas rejestruose buvo įregistruotas kaip negyve- 
namas. Gyventojų skaičius jame prieškarinį lygį pasiekė tik 1690 metais? [MExEN] 

Prancūziškasis etapas (1635— 1648) prasidėjo, kai Prancūzija tapo Heilbrono 
lygos gynėja; kiti tos lygos nariai kalvinai Prahos sutartyje nebuvo paminėti. 
Richelieu strategija dabar iškilo į dienos šviesą. Prancūzija paskelbė karą Ispani- 
jai, pasisamdė švedus ir įsiveržė į Elzasą. Karas vyko trim frontais — Nyderlan- 
duose, prie Reino ir Saksonijoje. 1636 metais ispanai pradėjo žygiuoti Paryžiaus 
link, bet atsitraukė, kai kilo pavojus jų flangams. 1637 metais imperatorius Fer- 
dinandas mirė ir tai pažadino viltis, kad galų gale pavyks pasiekti taiką. Nuo 
1638 metų, kai Richelieu sąjungininkai Vokietijoje dovanojo jam galingą Breisa- 
cho tvirtovę prie Reino, prancūzams sekėsi vis geriau. Jaunojo d'Enghieno kuni- 
gaikščio princo de Conde (1621 — 1686) atvykimas davė jiems geriausią generolą 
Europoje. Jo stulbinanti pergalė prie Rokrua Ardėnuose (1643) padarė galą ispa- 
nų kariniam pranašumui, trukusiam nuo mūšio prie Pavijos 1525 metais. Nuo 
1644 metų diplomatai įtemptai dirbo, lakstydami pirmyn ir atgal nuo protestantų 
delegatų Osnabriuke prie katalikų delegatų Miunsteryje. O kol jie ginčijosi, 
prancūzai ir švedai niokojo Bavariją. 

Vestfalijos taika, kurios abi dalys buvo parengtos vienu metu, bendrais bruo- 
žais nustatė tarptautinės tvarkos Vidurio Europoje planą daugiau nei šimtui metų 
į priekį. Ji užfiksavo Prancūzijos pozicijų sustiprėjimą ir Habsburgų priklausomy- 
bę nuo vokiečių kunigaikščių. Religijos klausimais sutartis padarė galą kovoms 
Vokietijoje, suteikdama vienodas teises kalvinams, katalikams ir liuteronams. Ji 
nustatė, kad 1624 metai turi būti bažnyčios turto restitucijos metais; taip pat 

1635 metais dr. Benediktas Carpzovas (1595-1666), Leipcigo universiteto profesorius 
ir dviejų garsiausių Saksonijos teisininkų sūnus, išleido veikalą Practica rerum crimina- 
lium apie tai, kaip tardyti raganas. Nors ir pripažino, kad kankinimai dažnai priverčia 
prisipažinti ir nekaltas aukas, jis vis tiek pasisakė už juos. Apie jį rašyta, kad „sulaukęs 
garbaus amžiaus galėjo peržvelgti savo dorybingą gyvenimą, per kurį penkiasdešimt 
tris kartus perskaitė Bibliją, kas savaitę priiminėjo sakramentą <...> ir nuteisė mirti 20 
000 žmonių“. Jis buvo protestantas ir didžiausias Europoje raganų medžiotojas. Šiuo- 
laikiniai mokslininkai abejoja minimo skaičiaus tikslumu. 

Keliais metais anksčiau Johannas Julius, Bambergo miesto Frankonijoje burmist- 
ras, gulėjo miesto kalėjime nuteistas mirti už dalyvavimą raganų puotoje. Jį įskundė 
kunigaikštystės kancleris, kurį patį sudegino ant laužo už „įtartiną atlaidumą“ nagrinė- 
jant raganų bylas. Tačiau jam pavyko perduoti dukteriai smulkų aprašymą, kaip viskas 
vyko. „Mano brangusis vaike, <...> visa tai tik melas ir prasimanymai, tad tepadeda 
man Dievas <...> Jie niekada nesiliauja kankinę, kol žmogus neprisipažįsta <...>. Jei 
Dievas neatsiųs kokio nors būdo, kaip atskleisti tiesą, tai visa mūsų giminė bus sude- 
ginta ant laužo““. Katalikų kunigaikštis, o kartu ir Bambergo vyskupas Johanas Geor- 
gas II Fuchsas von Dornheimas turėjo specialiai pastatytą namą raganoms su kankini- 
mų kambariu, kurio sienos buvo papuoštos Biblijos tekstais. Sakoma, kad per 10 metų 
trukusį savo valdymą (1623-1633) jis sudegino 600 raganų. 

Raganų medžioklės manija Europoje pasiekė kulminacinį momentą. Anglijoje 1612 
metais buvo atiduotos į teismą raganos iš Pendlio miestelio Lankašyre. Lenkijoje tais 
metais vykęs panašus teismo procesas Kališe buvo detaliai aprašytas: 

Nuoga, nuskusta plikai, ištepta šventais aliejais, ji buvo pakabinta prie lubų, kad 
nesiektų kojomis grindų ir negalėtų prisišaukti velnio į pagalbą; surištomis rankomis 
ir kojomis „ji nenorėjo sakyti nieko, išskyrus tai, kad kartais ruošdavusi ligoniams 
žolelių vonias. Kankinama ji tvirtino esanti nekalta ir kad Dievas tą žino. Deginama 
žvakėmis, ji nepasakė nieko, išskyrus tai, kad esanti nekalta. Leidžiama žemyn tvir- 
tino niekuo neprasikaltusi Visagaliui Dievui Trejybėje. Vėl pakelta ir iš naujo degina- 
ma žvakėmis ji vis kartojo: „Ach, ach, ach, dėl Dievo malonės, ji ėjo su Dorota ir 
malūnininko žmona“ <...> Po to ji sutiko prisipažinti“. 

Kaimuose šio reikalo dažnai imdavosi patys kaimiečiai. Jei įtariama raganavimu 
moteris, pririšta prie specialios kėdutės panardinus ją į kūdrą prigerdavo, darydavo 
išvadą, kad ji buvusi nekalta, o jei išplaukdavo į paviršių, tai buvo laikoma kalta. 

Apie raganavimo meną prirašyta daug traktatų. Iš jų galima paminėti Jeano Bodino 
veikalą De la demonomanie des sorciers (1580), Nicholaso Remy Daemonolatreia 
(1595) ir solidžią jėzuito Martino del Rio enciklopediją, išleistą Luvene 1600 metais, bei 
karaliaus Jokūbo veikalą Demonologie (1597), pasirodžiusį Škotijoje. Jie svarstė nakti- 
nio skraidymo ant šluotų mechaniką, kerų ir užkeikimų pobūdį bei poveikį ar kas buvo 
verdama raganų katiluose, tačiau ypač daug dėmesio buvo skiriama seksualinėms 

orgijoms, kurias rengdavo raganos, susirinkusios į savo puotas. Buvo kalbama, kad 
velnias pasirodo kaip juodaplaukis barzdotas vyras, kaip „dvokiantis ožys“, mėgstąs, 
kad jį bučiuotų po uodega, arba kaip rupūžė. Jis gali būti ir incubus (vyriškos lyties 
piktoji dvasia raganoms vilioti), ir succubus (moteriškos lyties piktoji dvasia burtinin- 
kams tenkinti). Savo ištikimą penktąją koloną jis kartais sukviečia į didelius susibūrimus 
blogą vardą turinčiose vietose, tokiose kaip Blakula Švedijoje, Bloksbergo kalno viršū- 
nė Harce arba Agelar Ie Kandė kalnuose Navaroje. 

Raganų medžioklės manija kelia daug problemų. Istorikai turėtų išaiškinti, kodėl 
renesanso ir reformacijos epocha šiuo atžvilgiu buvo daug blogesnė už tamsiuoju 
amžiumi vadinamus viduramžius; kodėl prietarai labiausiai suklestėjo kaip tik tada, kai 
humanizmas ir mokslinė revoliucija, atrodo, turėjo veikti priešinga kryptimi. Paprastai 
tai aiškinama religinių konfliktų patologinėmis pasekmėmis. Istorikai taip pat turėtų 
paaiškinti, kodėl kai kurios šalys ir regionai, ypač Vokietija ir Alpių regionas, buvo 
labiausiai neatsparūs šiam reiškiniui, ir kodėl patys nuožmiausi raganų medžiotojai, 
tarkim, karalius Jokūbas VI (I), buvo vieni iš labiausiai išsilavinusių ir sąžinės atžvilgiu 
krikščioniškiausių savo epochos žmonių. Taip pat reikia turėti galvoje ir svarbų palygi- 
namąjį aspektą: kolektyvinė raganų medžioklės isterija ir melagingi įskundimai turi 
daug bendra su žydų persekiojimo reiškiniu ir su vadinamaisiais valymais komunistinė- 
se šalyse [pEvIATIO] [PJŪTIS] [POGROMAI] 

Ši manija su pertraukomis tęsėsi 300 metų, nuo 1484 metų popiežiaus bulės iki 
XVIII amžiaus, kai ji pradėjo nykti, vis dar nusinešdama daugybę nekaltų aukų. Pirmie- 
ji kritikuoti ir protestuoti ėmė jėzuitai Bavarijoje, kur persekiojimai buvo ypač fanatiški; 
čia reikėtų paminėti Friedricho Spee Cautio criminalis (1631). Paskutinieji raganų degi- 
nimo ant laužo atvejai buvo Škotijoje 1722, Šveicarijoje ir Ispanijoje 1782, prūsų oku- 
puotoje Poznanėje 1793 metais. Tuo metu jau visur jie buvo laikomi neteisėtais. Pasku- 
tinė Lankašyro ragana Mary Nutter mirė savo mirtimi 1828 metais. 








buvo numatytas tikėjimo pakeitimo galimybės punktas, kuris neapėmė tik 
Aukštutinio Pfalco ir Austrijos valdovų dinastijos paveldimų žemių, rezervuotų 
katalikybei. Konstituciniais klausimais sutartis labai sustiprino kunigaikščių pozi- 
cijas, suteikdama jiems teisę pasirašyti susitarimus su užsienio šalimis ir padary- 
dama visos imperijos įstatymų leidybą priklausoma nuo parlamento pritarimo. 
Pasiūlyta Bavarijai ir Pfalcui suteikti elektoratų statusą, o dėl gausių teritorinių 
ginčų stengtasi kažką duoti visiems svarbiausiems pretendentams. Šveicarija ir 
Jungtinės Provincijos gavo nepriklausomybę. Buvo patenkintas olandų pageida- 
vimas uždrausti laivybą Šeldos upe. Prancūzijai atiteko liūto dalis — teisė valdyti 
Mecą, Tūlį ir Verdeną; jai atiteko Pinerolas; Sundgau pietiniame Elzase, Breisa- 
chas; teisė laikyti įgulą Filipsburge; Landvogtei (vietininko teisės) dar dešimtyje 
Elzaso miestų. Švedai gavo Brėmeną, Verdeną ir vakarinę Pomeraniją, įskaitant 
ir Ščeciną. Bavarija gavo Aukštutinįjį Pfalcą, Saksonija — Lužicą; Brandenbur- 
gui atiteko didžioji rytų Pomeranijos dalis iki pat Lenkijos sienos, buvusios 

Halberštato, Mindeno ir Kamino vyskupijos bei Magdeburgo kandidatūra (teisė 
valdyti jį, kai mirs saksoniškieji valdovai). Po kąsnelį gavo ir Meklenburgas — Šve- 
rinas, Brunsvikas — Liūneburgas ir Hesenas — Kaselis. Sutartis buvo galutinai pasi- 
rašyta 1648 metų spalio 24 d. 

Pabaiga artėjo pamažu. Prahoje, kur karas prasidėjo, kovos vis dar tebevyko. 
Vienuoliai, studentai, miestelėnai susirinko ant Karolio tilto ginti jį nuo švedų 
antpuolio. Tačiau kaip tik tuo momentu, vėluodama devynias dienas, atėjo žinia 
apie taiką. „Paskutinių patrankų salvių dundėjimą paskandino bažnyčių varpų 
skambėjimas“““. Tačiau kariuomenės daliniai neskubėjo namo. 1650 metais Niurn- 
berge teko sušaukti antrąjį kongresą armijų reikalaujamų kompensacijų klausi- 
mams spręsti. Ispanai savo įgulą Frankentalyje Pfalco teritorijoje laikė iki 1653 
metų, kai imperatorius mainais pasiūlė jiems Bezansoną. Paskutiniai švedų kariai 
pasitraukė tik 1654 metais. Jau Vestfalijos taikos derybų delegatai vadino tą karą 
„Trisdešimties metų karu“, tačiau faktiškai nuo pirmojo jėgos panaudojimo prie 
Donauvorto jis truko 47 metus. 

Popiežius Inocentas X buvo baisiausiai pasipiktinęs. Kadangi jis visą gyve- 
nimą laikė save kardinolo Mazarinio, mėginusio vetuoti jo išrinkimą, priešu, jį 
įžeidė nuolaidos Prancūzijai ir protestantams. Popiežius paliepė nuncijui Miuns- 
teryje atmesti sutartį. Savo laiške Zelus domus Dei (1650) jis šią taikos sutartį 
išvadino „niekine, negaliojančia, neteisinga, pasibaisėtina, smerktina, nedora, 
tuščia ir beprasmiška“. Už jo pykčio protrūkio slypėjo suvokimas, kad viltys, jog 
pavyks suvienyti krikščioniškąjį pasaulį, dingo visiems laikams. Po Vestfalijos 
taikos žmonės, kuriems jau seniai įgriso kalbėti apie „krikščioniškąjį pasaulį“, 
pradėjo kalbėti apie „Europą“. 

Vokietija liko vieniša ir nelaiminga. Gyventojų joje sumažėjo nuo 21 milijono 
iki maždaug 13 milijonų. Ištisi miestai, pavyzdžiui, Magdeburgas buvo sugriauti. 
Ištisos sritys liko be gyventojų, galvijų, maisto išteklių. Prekyba visiškai merdėjo. 
Visą kartos amžių trukę plėšimai, badas, ligos ir socialinė suirutė sukėlė tokią 
sumaištį, kad kunigaikščiai galų gale buvo priversti vėl įvesti baudžiavą, apribo- 
ti miestų laisves ir paversti niekais viso šimtmečio pažangą. Ispanų, švedų, italų, 
kroatų, flamandų ir prancūzų karių vyriški meilės nuotykiai pakeitė gyventojų 
rasinę sudėtį. Vokiečių kultūra patyrė tokį smūgį, kad jos menas ir literatūra atsi- 
dūrė visiškoje užsienio, ypač Prancūzijos madų, įtakoje. 

Vokietijos strateginė padėtis labai susilpnėjo. Reino vidurupį dabar turėjo 
prancūzai. Trijų didžiausių Vokietijos upių — Reino, Elbės ir Oderio žiotys atsi- 
dūrė atitinkamai olandų, danų ir švedų rankose. Bendri imperijos interesai dabar 
buvo pajungti didesniųjų Vokietijos valstybių — Austrijos, Bavarijos, Saksonijos 
ir Brandenburgo-Prūsijos interesams. Skurdą papildė pažeminimas. Kai kurie 
istorikai laiko jį nevilties dirva; ir tik tokioje dirvoje galėjo sudygti pikto vokiš- 
kojo išdidumo sėklos, iš kurių vėliau išaugo vešlūs daigai, kai šalis sustiprėjo. 
Austrija, pradėjusi šį periodą kaip epochos stebuklas, nusmuko iki eilinės, vienos 
iš daugelio Vokietijos valstybių lygio. 

Tačiau po 1648 metų ne viena Vokietija buvo tokia nelaiminga. Ispanija kovo- 
jo su sukilusiomis Portugalija ir Katalonija, be to, ji dar tebekariavo ir su Prancū- 
zija. Anglija nebuvo atsigavusi nuo pilietinio karo sukelto šoko. Prancūziją drebi- 
no fronda. Lenkiją ir Lietuvą draskė kazokų sukilimas, švedų „tvanas“ ir karai su 
Rusija. Toks katastrofų susikaupimas verčia istorikus daryti prielaidą apie bendrą 
XVII amžiaus krizę. Tie, kas tiki visos Europos feodalinės sistemos egzistavimu, 
kalba apie visos Europos visuomeninę-politinę revoliuciją, kurią sukėlė kapitaliz- 
mo gimdymo skausmai. O kiti, priešingai, kalba apie „šiuolaikinės valstybės kri- 
zę", pasireiškiančią audringa periferijų reakcija į didėjančius centro reikalavimus. 
Tretiems atrodo, kad visa tai buvo tik paprasčiausias aplinkybių sutapimas. 

Roma, 1667 metų vasario 19 d. Gianlorenzas Berninis (1598 — 1680), popiežiaus 
architektas, pateikė didžiulės kolonados, kuri buvo baigiama statyti aplink 
Šv. Petro aikštę, trečios sekcijos projektą. Jis siūlė, kad ši kolonados terzo braccio 
(„trečioji ranka“) turėtų atskiro propylaeum („vartų“) formą su devyniomis nišo- 
mis, virš kurių iškiltų bokštas su laikrodžiu. Jis turėjo būti prie įėjimo į aikštę, kaip 
tik priešais Šv. Petro bazilikos fasado vidurį (žr. 17 žemėlapį). 

Pasiūlymo paaiškinime (giustificazione), kurį jis pridėjo prie savo planų prieš 
gerą dešimtį metų, Berninis nusakė savo projektą ir Šv. Petro aikštės simboliką. 
Aikštė turėjo užtikrinti patogų priėjimą prie bazilikos, būti popiežiaus palaimini- 
mo laukiančių žmonių susirinkimo vieta ir galiausiai apibrėžti šventosios terito- 
rijos ribas. Kolonada turėjo būti lengvai praeinama, tarpai tarp kolonų platesni 
už jas pačias, kad pėstieji galėtų be vargo praeiti ir kad jos nesudarytų fizinio 
barjero įspūdžio. Kolonados frontonas per visą ilgį turėjo būti pridengtas, kad 
apsaugotų procesijas blogu oru. Virš frontono kolonadą buvo žadama papuošti 
statulomis, simbolizuojančiomis šventųjų bendravimą. Dvi pusžiedžiu išsidėsčiu- 
sias kolonados „rankas“, išsikišusias už tiesių bazilikos kiemo šonų, Berninis 
palygino su „Motinos Bažnyčios apglėbiančiomis rankomis“, teikiančiomis 
paguodą visai žmonijai. O siūlomas propylaeum turėjo simbolizuoti maldai sudė- 
tus delnus, sujungdamas apkabinimui ištiestas Bažnyčios rankas. 

Tačiau kardinolai, sudarantieji Congregazione della Reverenda Fabbrica, kuri 
vadovavo statybos darbams, turėjo kitokių planų. Jie patvirtino aikštės išgrindimo 
ir antrojo fontano statybos darbus, o propylaeum nepatvirtino. Netrukus po to 
mirė Berninį globojęs ligotas popiežius, ir terzo braccio klausimu nebuvo priimtas 
joks sprendimas. Taip „krikščioniškosios Visatos amfiteatro“ aptvaras buvo palik- 
tas neužbaigtas". 

Kaip to reikalavo pačios bazilikos dydis, aikštė irgi buvo didžiulė. Jos ilgis nuo 
pagrindinio portiko iki vakarinio įėjimo — 339 metrai, o didžiausias plotis 220 
metrų. Ji galėjo nesunkiai sutalpinti 100 000 žmonių minią. Susijungiančių aikštės 
dalių formos, nors ir sudėtingos, tačiau nuostabiai harmoningos. Siaurėjantis ketur- 
kampis priešais fasadą atsiveria į elipsę, esančią tarp kolonados „rankų“. Kolonada 
susideda iš 284 dorėninių kolonų ir 88 dvigubų piliastrų, išdėstytų keturgubomis 
eilėmis. Ant jos joninio antablemento stovi 96 statulos, o dar 44 pastatytos ant 
bazilikos kiemo galerijų. 41 metro aukščio obeliskas iš Heliopolio, pastatytas 1586 

metais, buvo paliktas elipsės centre. Iš abiejų jo pusių pastatyti du apvalūs fonta- 
nai; vieno kūrėjas buvo Maderna (1614), o antrojo Berninis — (1667). 

Berninio kolonados statyba užbaigė rekonstrukcijos programą, kuri Šv. Petro 
aikštėje užtruko 161 metus — visą kontrreformacijos laikotarpį. Nors darbai buvo 
pradėti 1506 metais, didžioji dalis didingo plano, kurį sudarė pirmasis bazilikos 
architektas Bramantė, visą XVI amžių liko popieriuje. Mikelandželo kupolas 
užbaigtas 1590 metais. Tačiau navos vis dar nebuvo, o Konstantino IV amžiaus 
bazilikos likučiai vis dar dunksojo užtvėrę senąją aikštę. Tik 1605 metais Carlas 
Maderna gavo leidimą nugriauti senąją baziliką ir iki iškilmingo atidarymo 1615 
metų Verbų sekmadienį pastatyti naują portiką ir fasadą. XVII amžiaus trečia- 
jame dešimtmetyje jaunasis Berninis prie Madernos fasado pridėjo dar dvi aukštas 
kampaniles — varpines, tačiau po 20 metų jos buvo nugriautos. Nors vyriausiuo- 
ju architektu Berninis buvo paskirtas jau 1628 metais, tačiau savo „didįjį užsaky- 
mą“ gavo tik 1655 metais. Kitą dešimtmetį Berninis buvo užsiėmęs Scala Regia — 
Vatikano rūmų didžiųjų laiptų, Šv. Petro sosto ir naujosios aikštės su jos 
kolonadom statyba“. 

Roma Berninio laikais buvo tikras intrigų ir veiklos knibždėlynas, kuriame 
menas ir Bažnyčios politika susipynė su didžiųjų aristokratijos giminių ambicijo- 
mis, prekybininkų ir amatininkų klestėjimu ir baisiu varguomenės skurdu. Berni- 
nis turėjo girdėti apie Giordano Bruno sudeginimą ant laužo ir stebėti Galilėjaus 
teismo procesą. Jis regėjo popiežiaus valstybės žlugimą ir matė popiežių nesuge- 
bėjimą nutraukti religinius karus. Jis turėjo matyti Tibro potvynį, kuris įkvėpė jį 
nutapyti vieną iš puikiausių paveikslų, būti pasikartojančių epidemijų liudininku, 
girdėti piliečių aimanas dėl vis didėjančių mokesčių: 


Han' fatto piu danno Urbono gauja besotė 
Urbano e nepoti Baigia Romą nuniokoti. 
Che Vandali e Gothi, Ko vandalai nesuspėjo 
A Roma mia bella. Ar ko gotai pagailėjo, 
O Papa Gabella!?? Tuos visus jis, po galais, 


Druskos mokesčiu pribaigs. 


Sunku suprasti, kaip Bažnyčia galėjo remti tokią prabangą, kai aplink viešpa- 
tavo toks skurdas. 

Sulaukęs 68 metų, Berninis buvo pačiame kūrybinių galių suklestėjime, jam 
prieš akis dar dešimtmetis kūrybos. Jis buvo popiežiui tarnavusio inžinieriaus-ar- 
chitekto Pietro Berninio sūnus. Jo tėvas, be daugelio kitų dalykų, suprojektavo 
ir „fontaną-laivą“ Ispanijos aikštėje. Nuo tada, kai aštuonerių metų kartu su tėvu 
atvyko į Romą, jis kasdien susidurdavo su miesto paminklais, artimai bendravo 
su kardinolais ir turtingais globėjais. Berninis asmeniškai pažinojo aštuonis 
popiežius, pradedant Pauliumi V (1605— 1621) iš Borghesės giminės ir baigiant 
Inocentu XI (1676 — 1689) iš Odaleschi giminės. Paulius V sykį pasakė Bernini 
tėvui: „Tikimės, kad šis berniukas taps šio šimtmečio Mikelandželu“. Urbonas 
VIII (1623 — 1644) jam kalbėjo: „Jūsų laimė, cavaliere, kad kardinolas Metteo Bar- 
berinis jau tapo popiežium. Tačiau dar didesnė laimė mums matyti, kad cavalie- 

re Berninis gyvena mūsų popiežiavimo metu“. Aleksandras VII (1655 — 1667) 
pačią pirmąją savo popiežiavimo dieną pasikvietė jį į Vatikaną ir pavedė užbaig- 
ti darbus Šv. Petro aikštėje. 

Berninis puikiai mokėjo už komplimentus atsilyginti tuo pačiu. Patenkintas 
Liudviko XIV sugebėjimu ilgai išstovėti pozuojant, jis pasakė: „Sire, visada žino- 
jau, kaip Jūs nuostabiai darote didelius dalykus, bet dabar matau, kad jūs nuo- 
stabiai darote ir mažus“. Sugebėdavo jis paglostyti ir damų savimeilę. „Visos 
moterys gražios, — sykį pareiškė jis, — bet po italių oda teka kraujas, o po pran- 
cūzių — pienas“. 

Pagal specialybę Berninis buvo skulptorius. Nuo pat ankstyvos jaunystės jis 
kūrė nuostabaus meistriškumo ir meniškumo kūrinius. Savo pirmuosius didelius 
užsakymus, tarkim, Aenea, Anchise e Ascanio (1618— 1619), vaizduojantį raume- 
ningą vaikiną, nešantį ant pečių seną Žmogų, jis atliko dar būdamas paaugliu. O 
paskutiniuosius užsakymus, pavyzdžiui, nepaprastąjį Aleksandro VII antkapinį 
paminklą, vaizduojantį Tiesą nuogos moters pavidalu, jis sugebėjo atlikti 60 metų 
vėliau. Berninio kūriniams būdinga įtampa, sukeliama prieštaringų realizmo ir 
fantazijos impulsų. Jo akmenyje iškalti portretai pasižymi nepaprastu tikrovišku- 
mu: atidengiant monsinjoro Montoios biustą, popiežius kreipėsi į statulą tokiais 
žodžiais: „Tai ji yra monsinjoras. — Atsisukęs į Montoią pridūrė: — O čia jo 
nuostabiai panaši kopija“. Dramatiškos pozos, dinamiški gestai ir mimika, visada 
originali kompozicija teikė didelės dvasinės jėgos net pačioms banaliausioms 
temoms“. 

Pasak didelio Berninio žinovo Filippo Baldinuccio, parašiusio pirmąją jo bio- 
grafiją, Berninis pasižymėjo dviem labai vertingomis savybėmis — išradingumu 
ir drąsa. „Didžiausias jo nuopelnas tas, kad jis <...> sugebėjo iš netinkamų ir 
sunkiai pritaikomų daiktų padaryti tikrus šedevrus“. Tačiau svarbiausia tai, kad 
jis visai nesibijojo netradiciškumo. Sykį Berninis yra pasakęs: „Tie, kurie kartais 
neišeina už taisyklių ribų, niekada nepranoksta jų". 

Berninis yra sukūręs kelis šimtus skulptūrų. Iš geriausiai žinomų reikėtų pami- 
nėti Anglijos karaliaus Karolio I portretą (1638), sukurtą pagal Van Dycko 
paveikslą, Prancūzijos karaliaus Liudviko XIV portretą (1665), Prozerpinos pagro- 
bimą, Dovydą (jis atsilošęs atgal įtempdamas savo laidynę), Šv. Teresės ekstazę, 
Palaimintosios Albertoni mirtį, Laiko atskleidžiamą Tiesą, Urbono VIII antkapį, 
vaizduojantį mirties angelą, rašantį istorijos knygą. 

Tačiau skulptūra buvo tik Berninio kaip menininko karjeros pradžia. Per ją jis 
įžengė į menines kompozicijas, reikalaujančias visų meno šakų suderinimo. Ber- 
ninis buvo interjerų dekoravimo, tapybos, architektūros ir skulptūros specialistas. 
Šv. Petro bazilikoje tai matyti kiekviename žingsnyje: fantastinėmis spiralėmis 
išpuoštose bronzinėse kolonose, palaikančiose aukšto altoriaus Baldacchino 
(1632); kupolo piliorių papuošimuose; bareljefuose virš pagrindinių durų; dau- 
giaspalvėse arkados marmuro grindyse; Sakramento koplyčios — tos „didžiausios 
krikščioniškojo pasaulio šventyklos Šventų švenčiausiosios" — ciboriume iš bron- 
zos ir lapis lazuli. 

Svarbus Berninio indėlis į Romos miesto architektūrą — ne mažiau nei 45 dide- 
li pastatai. Jis pastatė stulbinantį Fontana del Tritone (1643), vaizduojantį Tritoną, 
sėdintį didelėje kriauklėje, kurią laiko trys delfinai, ir laikantį mažesnę kriauklę, 
iš kurios trykšta vanduo. Jis taip pat buvo Fontana dei Fiumi Navonos aikštėje 
bendraautorius; šis fontanas vaizduoja keturias didžiąsias pasaulio upes — Nilą, 
Gangą, Dunojų ir La Platą. Jis sukūrė ir Tikėjimo skleidimo kongregacijos pasta- 
to fasadą, Šv. Andriejaus iš Monte Kavalo jėzuitų bažnyčią ir Kastel Gandolfo 
miesto bažnyčią. Berninis restauravo Kvirinalo ir Chigi rūmus bei Šivitavesčijos 
Arsenalą. 

Berninio amžininkai labiausiai vertino jo kaip scenografo talentą. Ateities 
kartos patyrė didelį nuostolį, kad tiek daug kūrybinės energijos jis skyrė vaidi- 
nimams, maskaradams, karnavalams ir procesijoms, kurios būdavo išties gran- 
diozinės, tačiau taip ir praeidavo, nepalikdamos pėdsakų. 1661 metais Berninis 
papuošė S. Trinita del Monte kalvą, kurioje buvo numatytas fejerverkas prancūzų 
dofino gimimo dienai pažymėti. 1669 metais jis surengė garsųjį spektaklį Kretos 
gynimui atminti. Teatre Tor' di Nona (1670— 1676) dirbo su dramaturgais, sce- 
nografais, aktoriais ir tokiais kompozitoriais kaip Corellis ir Scarlattis. Teatras 
dažnai laikomas baroko dvasios įsikūnijimu. Berninį reikia pripažinti didžiausiu 
šio meno specialistu. 

Berninio nesėkmės buvo retos, bet skaudžios. Jo pastatytų varpinių Šv. Petro 
aikštėje nugriovimą reikėtų priskirti jo varžovų ir jam priešiškų popiežiaus Ino- 
cento X patarėjų blogai valiai. Sunkiau paaiškinti jo išvykos į Prancūziją 1665 
metais nesėkmę. Šis projektas prasidėjo jo savimeilę paglosčiusiu Colberto kvie- 
timu, kuris savo laiške pavadino jį „viso pasaulio pasigėrėjimo objektu“. Berni- 
nis išvyko į Paryžių pasiėmęs planus, kaip pastatyti Koliziejų primenantį amfi- 
teatro pastatą, kuris užpildytų erdvę tarp Versalio ir Tiuilri rūmų. Tačiau jo 
planai buvo atmesti ir po šešerių mėnesių jis grįžo namo; nusivylimą šiek tiek 
sušvelnino tik prisiminimai apie džiugius seansus su Liudviku XIV. Pačioje kar- 
jeros pabaigoje, kai Šv. Petro bazilikos pilioriuose atsirado plyšių, Berninis buvo 
užsipultas, kad čia jo kaltė. Tai paskatino Baldinuccį parašyti knygą tiems kal- 
tinimams paneigti. 

1667 metais popiežius Aleksandras VII buvo beveik Berninio amžininkas. Dar 
būdamas kardinolu Fabio Chigis garsėjo kaip karjeros diplomatas. Eidamas nun- 
cijaus pareigas Kelne XVII amžiaus penktajame dešimtmetyje, jis buvo pagrindi- 
nis Vatikano derybininkas Trisdešimties metų karo taikos derybose, pagarsėjęs 
kaip bet kokių nuolaidų protestantams priešininkas. Jis tiksliai laikėsi sąmojingo 
Berninio posakio, kad „geriau blogas katalikas negu geras eretikas“. Taip pat 
buvo šv. Pranciškaus Saleziečio gerbėjas, jį kanonizavo, draugavo su jėzuitais, 
laikėsi kietos linijos jansenistų atžvilgiu, kartu pasižymėjo rafinuotu literatūriniu 
ir meniniu skoniu. Pats rašė ir leido eiles lotynų kalba, kolekcionavo knygas ir 
globojo menininkus. Būdamas valstybės sekretoriumi, jis jau samdė Berninį Chi- 
gių giminės rezidencijai tvarkyti, o pirmąją savo popiežiavimo dieną išsikvietė jį 
į Vatikaną. 

Aleksandro, kaip didžiausio Romoje menininkų globėjo, pagrindinė varžovė, 
be abejo, buvo Švedijos karalienė Kristina. Atvykusi į Romą tų pačių metų, kai 
Aleksandras buvo išrinktas popiežium, gruodžio mėnesį, Kristina buvo garsiausia 
to meto atsivertėlė į katalikybę. Didelė intelektualė, ji Palaco Riarijo pavertė 
sąmojaus ir gero skonio salonu bei, padedama kardinolo Azzelino sguadro volan- 
te (operatyvinės grupės), bažnytinių intrigų perykla. Jos lesbietiški polinkiai ir 
orientacija į intelektualinę katalikybės atmainą, kuri iš pradžių padarė įspūdį ir 
Descartesui, nelabai tiko popiežiaus Aleksandro laikų puritoniškajai Romai. 

Romos akimis žiūrint, krikščioniškasis pasaulis atsidūrė sunkioje padėtyje. 
XVII amžiaus septintajame dešimtmetyje ilga kova su protestantizmu atsidūrė 
aklavietėje. Buvo galutinai palaidotos ir viltys vėl prisijungti stačiatikius. Visose 
didžiosiose katalikų šalyse, išskyrus Prancūziją, viešpatavo sumaištis, o Prancū- 
zija kaip ir Portugalija tyliai maištavo prieš popiežiaus valdžią. Imperija valdant 
Leopoldui I buvo nusiaubta ir netekusi daugelio gyventojų. Ne geriau sekėsi ir 
Lenkijai su Lietuva, o Ispanija visai bankrutavo. 

Šiaurės Europą kamavo įvairūs konfliktai, kurie buvo sprendžiami visai nepai- 
sant Romos. Kai tik Anglija sudarė Bredos taikos sutartį su Nyderlandais, Pran- 
cūzija pradėjo karą su ispanų Flandrija. Angliją po restauracijos apėmė maro 
epidemija ir ištiko Didysis Londono gaisras, išgarsintas Drydeno veikale Annus 
Mirabilis. Rytuose, Andrusave, stačiatikiškoji Maskva spaudė Lenkiją užleisti 
Ukrainą ir kėlė pavojų visiems laikams suardyti nusistovėjusią pusiausvyrą. Bran- 
denburgiškoji Prūsija, neseniai tapusi nepriklausoma, planavo, kaip perimti iš 
švedų pirmaujančios kariniu atžvilgiu protestantiškos valstybės vaidmenį. 

Balkanuose ir Viduržemio jūros regione augo turkų galybė. Venecija despe- 
ratiškai stengėsi išlaikyti paskutinę savo tvirtovę Kretoje Kandiją (Heraklioną). 
Popiežiaus valstybė, kaip ir likusi Italijos dalis, buvo kamuojama didžiulio eko- 
nominio nuosmukio. Tiesiog sunku buvo suprasti, iš kur pavykdavo gauti pinigų 
sumokėti už ekstravagantiškus Berninio darbus ir subsidijuoti Veneciją. Nepai- 
sant visos savo puikybės, katalikiškoji Roma jau pastebimai artėjo prie klestėjimo 
pabaigos. 

Vatikano nesutarimų su Prancūzija šaknų reikia ieškoti buvusio kardinolo 
Mazarinio pretenzijose. Mazarinis negalėjo atleisti Romai už tai, kad ši priglaudė 
jo bete noire Paryžiaus arkivyskupą kardinolą de Retzą, tad atsikeršijo padėda- 
mas Farnese ir d'Este giminėms ginčytis dėl jų valdų popiežiaus valstybės terito- 
rijoje. Už tai jis buvo neįtrauktas į konklavą, kuri 1655 metais išrinko Aleksandrą 
VII tuo pretekstu, kad kardinolai nuolatiniam gyvenimui užsienyje turi gauti 
kurijos leidimą. Po Mazarinio mirties Liudvikas XIV nusprendė tęsti kivirčą su 
Roma. Pasinaudojęs prancūzų ambasados Romoje imuniteto pažeidimo preteks- 
tu, jis išvarė iš Paryžiaus nuncijų ir užėmė Avinjoną. Nelaimingajam Aleksandrui 
teko nužemintai teisintis ir pastatyti Romoje piramidę su užrašu, pripažįstančiu 
popiežiaus valdininkų kaltę. Santykių nepataisė ir tas pažeminimas, kurį Vatika- 
nas patyrė 1665 metais dėl nesėkmingo Berninio apsilankymo Versalyje. O juk 
Berninis galėjo tikėtis didelės sėkmės iš Liudviko XIV: per vieną pozavimo sean- 

są jis karaliaus peruke padarė sklastymą, ir tai iš karto tapo nauja šukuosenos 
mada, pavadinta Ja modification Bernini. Tačiau visi matė, kad ne tik skonio, bet 
ir politikos bei religijos klausimais Prancūzija buvo pasiryžusi laikytis savo 
pačios kurso. Versalis nekreipė dėmesio, kai Vatikanas priešinosi hugenotų per- 
sekiojimui. 

1667 metais pasirodė Racine'o Andromague ir Miltono Prarastasis rojus. Pirma- 
sis iš šių veikalų, kurio veiksmas vyksta senovės Trojoje, patvirtino nenykstantį 
klasikinės tradicijos gyvybingumą bei prancūzų literatūros viršenybę. O neturintys 
sau lygių antrojo veikalo ritmai parodė krikščioniškųjų temų patrauklumą: 

Of Man's first disobedience, and the fruit 
Of that forbidden tree whose mortal taste 
Brought death into the World, and all our woe, 
With loss of Eden, til one greater Man 
Restore us, and regain the blissful seat, 
Sing, Heavenly Muse, <...> 

That to the highth of this great Argument 
I may assert eternal Providence, 

And justifie the ways of God to men.“ 

(Ir kaip žmogus suklupo pirmą kartą, 
Užginto vaisiaus paragaut išdrįsęs, 

Kurs mirtį ir ligas šioj žemėj sėja; 

Kaip rojų jis prarado, kol pats Dievas 
Atėjo mums padėt į jį sugrįžti, 

Dainuoki, dieviškoji mūza, <...> 

Šiam žygiui noriu duoklę atiduoti, 

Prieš Apvaizdą žemai nulenkti galvą, 

Kad rūpinas žmogum, jam gero linki.) 

Tais pačiais metais Berninio amžininkai kūrėjai buvo įvairiose savo karjerų 
pakopose. Amsterdame Rembrandtas tapė paskutinįjį iš savo svarbiausių 
paveikslų Žydų nuotaka. Madride Murillo kūrė 22 paveikslų seriją kapucinų 
bažnyčiai. Paryžiuje Claude'as Lorrainas tapė Europą. Londone, tuoj po Didžiojo 
gaisro, Christopheris Wrenas projektavo savo įspūdingas bažnyčias, o Richardas 
Loweris atliko pirmąjį kraujo perpylimą. Kembridže dar jaunas Isaacas Newtonas 
kūrė spalvų teoriją. Oksforde Hooke'as siūlė pradėti sistemingai registruoti 
meteorologinius duomenis. Miunchene buvo įpusėta Theatinerkirche statyba. 
1667 m. vasario mėnesį mirė portretistas Fransas Halsas ir buvo pradėtas satyri- 
kas Jonathanas Swiftas. 

Užsitęsusi Šv. Petro bazilikos ir aikštės rekonstrukcija, be abejo, buvo svar- 
biausias įvykis Bažnyčios reformos epochoje. Šv. Petro bazilika —ne šiaip sau 
eilinis pastatas; ji buvo pagrindinė šventovė ir simbolis to lojalumo, prieš kurį 
sukilo Liuteris ir aplink kurį telkėsi popiežiaus divizijos. Taip pat tiesa ir tai, kad 
Berninio kolonados statyba žymėjo tam tikrą tos istorijos etapą. Patogumo dėlei 
istorikai linkę sakyti, kad tai kontrreformacijos pabaiga. Tam tikra prasme taip 


ir yra. 

Tačiau faktiškai kontrreformacija nesibaigė, kaip niekada nebuvo baigta ir 
minėtosios kolonados statyba. Civilizacijos istorija yra kontinuumas, turintis 
nedaug pradžios ir pabaigos taškų. Romos katalikų Bažnyčią jau pradėjo stelbti 
stiprėjančios pasaulietinės valstybės, tačiau ji vis dar tebebuvo svarbi Europos 
gyvenime. Kontrreformacijos idealus reikėjo remti dar ištisus šimtmečius. Bažny- 
čios institucijos tebeveikia ir praslinkus beveik keturiems šimtams metų. Tiesą 
sakant, Romos katalikų Bažnyčios misija nesibaigs tol, kol piligrimai nesiliaus 
būriuotis Šv. Petro aikštėje, melstis prie Šv. Petro sosto ir papildyti turistų minias 
po Berninio kolonada. 


VIII 


LUMEN 


Švietimas ir absoliutizmas, apie 1650—1789 m. 


Vadinamąjį „Proto amžių" gaubia naivumo atmosfera. Žvelgiant iš laiko perspek- 
tyvos atrodo keista, kad tiek daug geriausių Europos mąstytojų teikė tiek reikš- 
mės vienam iš žmogaus sugebėjimų — protui — visų kitų sugebėjimų sąskaita. 
Peršasi išvada, kad tokio masto naivumas turėjo vesti prie žlugimo; ir iš tikrųjų 
proto amžius galų gale ir baigėsi tokiu žlugimu — baisiais revoliucijų metais. 

Prieš šį amžių ir po jo proto privalumai buvo vertinami daug mažiau. Išvydęs 
savo tėvo šmėklą Šekspyro Hamletas kalbėjo abejojančiam draugui: „Daugiau 
dalykų, Horatio, dangus ir žemė slepia, nei jūsų filosofija aprėpia“ (vertė 
A. Nyka-Niliūnas, 1994). Nemadingas racionalizmas buvo ir XIX amžiuje: 

ŠVIETIMAS (...) 2. Lėkštas ir pretenzingas intelektualizmas, nepagrįstas autoritetų bei 

tradicijų niekinimas ir t. t.; tai ypač būdinga XVIII amžiaus prancūzų filosofų dvasiai ir 

tikslams. 1865.' 

Kita vertus, žvelgiant į laikotarpį po reformacijos reikia prisiminti, su kuo 
Europa taip ilgai kovojo. Proto ir tikėjimo santarvė, kurią žadėjo renesanso huma- 
nistai, netapo vyraujančia religinių dogmų, magijos ir prietarų pasaulyje. Žinoma, 
po religinių karų „saldaus proto šviesa“ buvo natūralus ir būtinas priešnuodis. 
Tačiau net ir didžiausia švietimo banga pajėgė nuplauti tik patį viršutinį fanatiz- 
mo sluoksnelį. 

Panašiai yra ir su kita, to paties laikotarpio etikete, kurią naudoja politikos 
istorikai, vadindami jį „Absoliutizmo amžiumi“. Taip ir peršasi mintis, kad dau- 
guma to meto Europos valdovų mėgavosi absoliučia valdžia ar bent jau stengėsi 
tai daryti. Deja, to nebuvo. Absoliutizmo amžiuje toli gražu ne visi europiečiai 
buvo „absoliutistai“, ne visi jie buvo ir „racionalistai“. 


* k 


Per pusantro šimtmečio, skiriančio Vestfalijos taiką nuo Didžiosios prancūzų 
revoliucijos, Europos žemėlapyje įvyko nedaug radikalių pasikeitimų. Visi to lai- 
kotarpio karai baigdavosi derybomis dėl teritorijų. Ypač didelį sujudimą sukėlė 
Utrechto taikos sutartis (1713), o pirmasis Lenkijos ir Lietuvos padalijimas (1773) 
buvo lavinos pradžia. Didžiosios Britanijos salos suvienijimas (1707) reiškė naujo 
svarbaus politinio vieneto atsiradimą. Tačiau dauguma pagrindinių blokų Europos 
žemėlapyje liko iš esmės nepaliesti. Prancūzijos veržimasis prie Reino buvo sėk- 
mingas tik iš dalies; Prūsija turėjo tenkintis tik nedideliais laimėjimais; paskutinė 

didelė Osmanų banga sulaikyta, o paskui jie buvo priversti trauktis. Tik Rusija 
augo labai sparčiai. Nemirė nė vienas iš Europos ligonių: Ispanija, Šventoji Romos 
imperija, Švedija ir Lenkija-Lietuva; visos šios šalys sirgo, bet visos liko gyvos. 

Politinių sistemų įvairovė buvo didesnė, nei rašoma daugumoje vadovėlių 
(žr. III priedą, 46). Šiame absoliutizmo amžiuje valstybės su tikrai absoliutistine 
santvarka faktiškai sudarė tik mažumą. Tarp visiškai decentralizuotos, konstitu- 
cinės ir respublikinės Šveicarijos konfederacijos viename skalės gale ir Rusijos, 
Osmanų imperijos bei Popiežiaus srities ryškių autokratijų kitame jos gale kles- 
tėjo didžiulė įvairovė. Venecija, Lenkija ir Lietuva, Jungtinės Provincijos — res- 
publikos; Anglija, Škotija ir Švedija įvairiais laikotarpiais — konstitucinės monar- 
chijos; Prancūzija, Ispanija ir Austrija — absoliutistinės monarchijos. Šventoji 
Romos imperija, kurios monarchai buvo ir renkami, ir paveldimi, užėmė padėtį 
tarp respublikų ir konstitucinių monarchijų; Prūsija, kur konstitucinės struktūros 
veikė pagal autoritarinę tradiciją, atsidūrė tarp konstitucionalizmo ir absoliutiz- 
mo. Dar didesnė įvairovė viešpatavo tarp Europos Kleinstaterei — šimtų mažyčių 
valstybėlių, kurias Pittas Jaunesnysis kadaise apimtas nevilties pavadino „uodų 
debesiu". Egzistavo miniatiūrinės respublikos-miestai, pavyzdžiui, Ragūza (Dub- 
rovnikas), Genuja ar Ženeva; buvo ir mažyčių kunigaikštysčių, tarkim, Kuršas, 
bažnytinių valstybių kaip Avinjonas bei keistų hibridų kaip kad Andora. 

Negana to, daugelis Europos valstybių ir toliau buvo konglomeratinės, jų val- 
dovai kiekvienoje šalies sudedamojoje dalyje turėjo veikti skirtingai. Prūsijos 
karaliai privalėjo vienaip elgtis Berlyne, kur jie buvo imperatoriaus pavaldiniai, 
visai kitaip Karaliaučiuje, kur jautėsi visiškai nepriklausomi, ir dar kitaip tokiose 
savo valdose kaip Mindenas ar Neušatelis. Habsburgai galėjo būti tik nominalūs 
valdovai imperijoje, despotai Prahoje ar Vienoje ir konstituciniai monarchai Briu- 
selyje po 1713 metų. Britų karaliai tvarkėsi kaip konstituciniai monarchai namie 
ir autokratai savo kolonijose. 

Laikui bėgant atsirasdavo ir reikšmingų variacijų. Pavyzdžiui, Anglija valdant 
Cromwelliui krypo į respublikos pusę, po Stiuartų restauracijos artėjo prie monar- 
chijos, o po 1688— 1689 metų „nekruvinos revoliucijos“ vėl grįžo į taip pamėgtą 
centristinę padėtį. XVII amžiaus pabaigoje Švedijos ir Danijos monarchijos spar- 
čiai artėjo prie absoliutizmo. XVIII amžiaus Švedijoje „skrybėlės“ ir „kepurės“ 
galvotrūkčiais lėkė į priešingas puses. Valdant Jonui Sobieskiui (1674 — 1696), 
Lenkija ir Lietuva vis dar tvarkėsi pagal bajorų demokratijos taisykles. Po 1717 
metų jos galėjo egzistuoti jau tik kaip Rusijos protektoratas. Rusijoje carai elgėsi 
kaip begėdiški autokratai, o Lenkijoje jie apsimetė esą „auksinės laisvės“ gynėjai. 
Išorė, regimybė ir paprastos kategorijos yra apgaulingi dalykai. 

Į absoliutizmą reikia žiūrėti labai atsargiai. Jis neprilygo carų ir sultonų auto- 
kratijai — pastarųjų valios nevaržė jokios institucinės kliūtys. Tačiau tai buvo 
kažkas daugiau nei autoritarinė dvasia, kuri leido kai kuriems monarchams sekti 
Prūsijos pavyzdžiu ir terorizuoti institucijas, su kuriomis jie iš tikrųjų turėjo ben- 
dradarbiauti. Absoliutizmo šaknys aiškiai glūdi vėlyvojo feodalizmo laikotarpyje, 
kai konkuruojančios monarchijos buvo priverstos atsikovoti giliai įsišaknijusias 

privilegijas ir iš provincijų, ir iš bajorų, ir katalikų pasaulyje, kur Romos Bažnyčia 
išsaugojo imunitetą nuo tiesioginės politinės valdžios kontrolės. Dažniausiai 
absoliutizmas netiko sąlygoms, kurios vyravo protestantų arba stačiatikių pasau- 
lyje. Įvairiu metu jo veikimo sferoje aiškiai atsidūrė Prancūzija, Ispanija, Austrija 
ir Portugalija. O Britanija, Prūsija, Lenkija ir Lietuva, Rusija dėl įvairių priežasčių 
jo išvengė. 

Reikia pažymėti, kad absoliutizmas yra daugiau ideali, o ne praktinę valdymo 
formą atitinkanti sąvoka. Ji apima visą grupę politinių idėjų ir prielaidų, kurios 
egzistavo kaip iš viduramžių pabaigos užsilikusių pernelyg decentralizuotų insti- 
tucijų pataisos. Absoliutizmas dažnai reiškė neką daugiau nei kai kurių monarchų 
„asmeninę valdžią“; tuo jis skyrėsi nuo kitų valdovų „apribotos valdžios“, kurią 
varžė parlamentai, provincijų autonomijos, vietinės valdžios privilegijos, bajorų 
imunitetas ir dvasininkija. Absoliutizmą apibrėžti nelengva ir dažnai jis apibūdi- 
namas veikiau dvariškių panegirikomis negu išsamia filosofų argumentacija. 
Absoliutizmas turėjo ne vieną Bossuet ar Boileau, tačiau tik vieną Hobbesą. Tur- 
būt geriausia jį iliustruoja ne kuri nors iš didžiųjų valstybių, o daug mažesnė, 
pavyzdžiui, Toskana. Visiškos sėkmės ši valdymo forma nesusilaukė niekur; nie- 
kur taip ir neatsirado tobulai absoliutinės valstybės. Tačiau XVI ir XVII amžiais 
ji tikrai buvo radikali varomoji permainų jėga. XVIII amžiuje, kai absoliutizmo 
įtaka tapo nebe tokia apibrėžta, jį aplenkė naujos demokratijos, laisvės, visuoti- 
nės valios pripažinimo tendencijos. „Apsišvietusių despotų"“ amžius kartu buvo ir 
britų bei amerikiečių konstitucionalizmo amžius. 

Tad reikia turėti galvoje ir tai, kad „absoliutizmo“ terminas dažnai būdavo 
vartojamas nepagrįstai, klaidinamai. Kai anglų bajorai skundėsi Stiuartų abso- 
liutizmu, juos ne tiek jaudino realus karaliaus ir parlamento jėgų balansas, kiek 
baimė, kad nebūtų primesta prancūzų ar ispanų praktika. O kai lenkų bajorai 
šaukė apie „absoliutizmą“ juos valdžiusių Saksonijos karalių, kurių padėtis Len- 
kijoje ir Lietuvoje buvo apribota labiau negu bet kurioje apribotoje monarchijoje, 
jie paprasčiausiai priešinosi permainoms. 

Etaloniniu buvo laikomas Prancūzijos absoliutizmas. Valdant Liudvikui XIV 
(1643—1715) — o jo valdymas pats ilgiausias Europos istorijoje — Prancūzija 
neabejotinai buvo galingiausia Europos valstybė ir jos pavyzdys įkvėpė daugelį 
jos gerbėjų. Tačiau pats didžiausias iš absoliučių valdovų mirė nusivylęs, įsitiki- 
nęs, kad idealo pasiekti neįmanoma. 

Todėl galų gale absoliutizmas žlugo. Liudviko XIV sukurtam ancien rėgime 
buvo lemta baigtis revoliucijos katastrofa, kuri, nors ir padarė Prancūziją respub- 
likoniškumo apaštalu, kartu reiškė ir jos pranašumo pabaigą. Galutinę pergalę 
šventė drąsiausi absoliutizmo priešininkai. Britų konstitucionalizmas įkvėpė ne 
tik galingiausią XIX amžiaus valstybę, tačiau pakėlusių maištą britų kolonijų 
konstitucijos dėka — ir galingiausią pasaulyje XX amžiaus supervalstybę. 

Europos kolonijų bei užjūrio valdų po 1650 metų vis daugėjo; kai kuriais 
atvejais jos netgi pasiekdavo nepriklausomos valstybės statusą. Ispanija ir Por- 
tugalija buvo pasinėrusios į savo turimų valdų eksploatavimo rūpesčius. Šiaurės 

Amerikoje ispanai skverbėsi į šalies gilumą nuo Naujosios Ispanijos (Meksikos) 
į Kaliforniją, Arizoną, Koloradą. Pietų Amerikoje, padedami sistemingai steigia- 
mų jėzuitų gyvenviečių, jie nukreipė savo žvilgsnį į Venesuelą, Naująją Granadą 
(Bogotą), Peru, Paragvajų ir La Platą (Kordobą). Ispanai stengėsi, kad visa preky- 
ba vyktų tik jų laivais, kol pagal Asiento sutartį buvo priversti leisti tai daryti ir 
kitiems. Portugalams teko atlaikyti ilgą olandų kampaniją — jie norėjo atimti 
Brazilijos pakrantę. Po 1662 metų sutarties portugalai leidosi į pietus nuo San 
Paulo La Platos upės link (1680) ir į vakarus — į turtingą „aukso šalies“ vidų ties 
Minas Geraes (1693) ir Mato Groso. Be Ost Indijos, olandams dar liko kolonijos 
Gvianoje ir Kiurasao. Rusai, kurie 1648 metais atrado tai, kas vėliau buvo pava- 
dinta Beringo sąsiauriu, užėmė Kamčatką (1679) ir pasirašė su Kinija sutartį dėl 
sienos, einančios Amūro upe (1689). Šimtmečiu vėliau, kai danas Vitus Beringas 
(1680 — 1741) atliko geografinius tyrinėjimus, rusai įkūrė fortą Kodiako saloje 
(1783) ir pareiškė pretenzijas į Aliaską (1791), iš kur ištiesė leteną į Fort Rosą 
Kalifornijos šiaurėje (1812). 

Tačiau daugumos naujų kolonijų užkariavimo iniciatoriais buvo prancūzai ir 
britai. Prancūzija 1664 metais įsteigė Compagnie des Indes, kurios stotys buvo 
įkurtos rytinėje Indijos pakrantėje prie Pondišeri ir Karaikalo, o tarpinės stotelės 
Madagaskaro ir Rejunjono salose. 1682 metais prie Misisipės įkurta Luiziana (taip 
pavadinta Liudviko XIV garbei) su sostine Naujajame Orleane (1718). Anglija 
sutvirtino savo kolonijines valdas Amerikoje įsteigdama Delaverą (1682), kvake- 
rių koloniją Pensilvaniją (1683) ir Džordžiją (1733). Indijoje Rytų Indijos kompa- 
nija, kuri dabar, be Madraso, užėmė jau ir Bombėjų bei Kalkutą, turėjo atlaikyti 
didelę prancūzų konkurenciją. Prekybiniai siekiai ėjo koja kojon su geografiniais 
atradimais jūrose. 1766 — 1768 metais prancūzų admirolas Bougainville'is apiplau- 
kė Žemės rutulį; tą patį tris kartus padarė ir Anglijos karinio jūrų laivyno kapito- 
no Jameso Cooko ekspedicijos 1768 — 1780 metais. Tokiomis aplinkybėmis pran- 
cūzų ir anglų kolonijiniai konfliktai tapo beveik neišvengiami. Juos išsprendė 
britų laivyno pranašumas. Didžioji Britanija užėmė Niufaundlendą 1713 metais, 
prancūzų Indiją 1757 metais ir prancūzų Kanadą 1759 — 1760 metais, taip įtvirtin- 
dama savo kaip didžiausios kolonijinės valstybės statusą. 

Kolonializmas beveik apsiribojo tomis jūrų valstybėmis, kurios pirmosios jį pra- 
dėjo. Vokietijos valstybės, Austrija ir Italija jame nedalyvavo. Šiuo atžvilgiu jos 
atsiliko net nuo Lenkijos leno Kurliandijos, kurios kunigaikštis 1645 metais nusi- 
pirko Tobagą ir neilgą laiką turėjo faktoriją Gambijoje, arba Danijos, kurios Vest 
Indijos kompanija įsigijo Sent Tomą ir Sent Džoną (1671) bei Sent Krua (1733). 

Besiplečiančių Europos ryšių su tolimais žemynais ir kultūromis reikšmė buvo 
išties didžiulė. Europa ilgą laiką tūnojo užsidariusi savo kiaute. Žinios apie civi- 
lizacijas už jos ribų buvo labai skurdžios. Apie jas sklido fantastiškiausi gandai, 
panašūs į pasakas apie Eldoradą. O dabar neišsenkantis detalios informacijos 
srautas apie Indiją, Kiniją ar Amerikos pasienį buvo gera paskata rimtesniems 
apmąstymams. B. Taverniero (1605 — 1689), labai praturtėjusio Persijoje, knyga 
Les six voyages („Šešios kelionės“), pradėjo naują literatūrinį žanrą. Jį pratęsė 

garsioji pirato Williamo Dampiero (1652— 1715) knyga New Voyage round the 
World („Naujoji kelionė aplink pasaulį", 1697), vokiečių laivo gydytojo Engelber- 
to Kaempferio (1651 — 1716) Japonijos istorija (1727) arba kiek vėlesnė J. L. Burck- 
hardto (1784 — 1817), pirmojo europiečio, apsilankiusio Mekoje, knyga Travels in 
Arabia („Kelionės po Arabiją“). Robinzono Kruzo nuotykius („The Strange, Sur- 
prizing Adventures of Robinson Crusoe“, 1719), pirmąją taip išgarsėjusią visame 
pasaulyje apysaką, parašė anglų satyrikas Danielius Defoe (1659 — 1731), remda- 
masis tuo, ką iš tikrųjų patyrė vienas škotų jūreivis, kurį Dampieras paliko vieną 
negyvenamoje Chuano Fernandeso saloje netoli Valparaiso. Tie veikalai suteikė 
Europos skaitytojams galimybę palyginti įvairių pasaulio dalių religijas, folklorą, 
kultūrą, o švietimo epochos filosofams davė vieną efektyviausių priemonių kri- 
tiškai įvertinti europiečių ar krikščionių vaizdinius. Europiečiams buvo didelis 
smūgis sužinojus, kad Siamo gyventojai gali būti už juos laimingesni, bramanai 
išmintingesni, o irokėzai ne tokie jau kraugeriški. Įdomu, kad jėzuitų autoriai, 
taip išsimiklinę aprašyti etnologinio pobūdžio keliones, patys aprūpino savo 
priešininkus amunicija, kuria itin efektyviai buvo bombarduojamas jų pačių inte- 
lektualinis pasaulis. Šia proga reikėtų paminėti Amerikos indėnų Kanadoje 
gyvenimo aprašymą, sukurtą vienuolio J.-F. Lafitau (1670— 1740) ar išverstus į 
daugelį kalbų jėzuito T. Krusinskio (1675 — 1756) memuarus apie Persiją, išleis- 
tus 1733 metais. 

Kolonijinis faktorius aiškiai veikė ir tarptautinius santykius. Beveik visi to 
meto karai, be pagrindinio karinio konflikto Europos žemyne, vyko dar ir jūrose 
bei kolonijose. Didžiosios žemyninės valstybės — Prancūzija, Ispanija, Austrija ir 
vis stiprėjančios Prūsija bei Rusija — buvo priverstos skaitytis su turtingomis 
jūrinėmis valstybėmis, ypač Anglija bei Olandija, kurios, nors turėjo tik nedideles 
savo kariuomenes, tačiau galėjo vaidinti svarbų vaidmenį samdydamos, tiekda- 
mos ar kurdamos diplomatines koalicijas. 

Diplomatija vis labiau priklausė nuo jėgų pusiausvyros doktrinos, — bet koks 
pakitimas vienoje Europos dalyje buvo traktuojamas kaip grėsmė visai sistemai. 
Tai buvo tikras ženklas, kad „Europos sistema“ tampa realybe. O kolonijinis fak- 
torius tapo neatskiriama lygties dalimi. Ši sistema ypač domino britus, kurie ins- 
tinktyviai priešinosi žemyno valstybių iškilimui ir įsigudrino palaikyti tą pusiau- 
svyrą mMinimaliomis išlaidomis. Tokio pobūdžio tarptautiniams santykiams labai 
trūko ankstesnių laikų moralinės ar religinės ugnelės. Dažnai šie santykiai virs- 
davo ritualu, kai ta pusiausvyra būdavo tikrinama mūšiuose, kuriuose dalyvavo 
nedidelės profesionalių karių armijos. Elegantiški kariaujančių pusių karininkai 
priklausė tai pačiai tarptautinei kariškių brolijai, o karo rezultatai kruopščiai 
apskaičiuojami pagal prarastas ar atkovotas teritorijas. Teritorijos buvo traktuo- 
jamos kaip kokie kazino žetonai, kuriuos valdovai prarasdavo ar kurių prisikaup- 
davo, priklausomai nuo karinės sėkmės, visai negalvodami apie tų teritorijų 
gyventojų interesus. Ir Vestfalijos taikos sutartis, ir visos kitos vėlesnės panašios 
sutartys — Utrechto (1713), Vienos (1738), Ėks la Šapelio (1748) ir Paryžiaus 
(1763) buvo sudarytos ta pačia žvalaus cinizmo dvasia. 

Kolonijos darė didelį poveikį ir ekonominiam gyvenimui. Europa vis ryškiau 
pasidalijo į šalis, kurios turėjo galimybę pelnytis iš prekybos su kolonijomis, ir 
kurios neturėjo. Daugiausia naudos gaudavo Didžioji Britanija, ypač po Utrechto 
taikos sutarties; ji dominavo transatlantinėje prekyboje cukrumi, tabaku ir ver- 
gais; iš to praturtėjo Liverpulis, Glasgas ir Bristolis. Jos politika blokuoti priešo 
uostus karo metu sukeldavo nuolatinius susidūrimus ne tik su Prancūzija bei 
Ispanija, bet ir su neutraliomis šalimis — Olandija, Danija ir Švedija, kurios 
specializavosi kontrabandos, plėšikavimo ir blokados apėjimo srityse. Didžiojoje 
Britanijoje, lenktyniaujančioje su Olandija, šiuo laikotarpiu atsirado ir stiprėjo 
nuolatinės kredito institucijos — Anglijos bankas (1694), Karališkoji birža ir 
Nacionalinė skola. Pramonės revoliucija žengė pirmuosius žingsnius XVIII 
amžiaus septintajame dešimtmetyje. [KAPITALISTINIS ŽEMĖS ŪKIS] 

Didžioji Britanija iš savo gelmių iškėlė Johną Law (1671 — 1729), energingą ško- 
tų finansininką, kuris pirmasis sugalvojo eksperimentą, kaip kolonijinę prekybą 
pajungti liaudies kapitalizmui. Didysis jo „Projektas“ ir Bangue Royale (1716— 
1720) Paryžiuje, kurį globojo pats regentas ir kuris laiko atžvilgiu sutapo su ne 
mažiau pragaištinga Pietų jūrų kompanija Londone, sukėlė tikrą spekuliacinę 
karštligę pardavinėjant popierines akcijas, susijusias su Luizianos ateitimi. Šis 
muilo burbulas sprogo, tūkstančiai, o gal net milijonai investuotojų bankrutavo, 
Law pabėgo, o Prancūzija buvo visam laikui paskiepyta nuo kredito operacijų. 
Tačiau Law kompanijos komercinės operacijos klestėjo; Prancūzijos užjūrio pre- 
kybos apyvarta nuo 1716 iki 1743 metų padidėjo keturis kartus. 

Vidurinėje ir Rytų Europoje panašūs įvykiai buvo retenybė. Čia pagrindinis 
turto šaltinis ir toliau buvo žemė; ir toliau klestėjo baudžiava; vidaus prekyba 
negalėjo lygintis su jūrine. Vokietija atsigavo labai pamažu, Bohemija šiek tiek 
greičiau; Lenkija ir Lietuva po 1648 metų ėmė nenumaldomai smukti ir to jau 
niekada nebepavyko sustabdyti. Baltijos jūros prekybą pamažu perėmė Rusija, 
kuriai Sankt Peterburgo įkūrimas (1701) atvėrė „langą į Vakarus". 

Socialinis gyvenimas, nepaisant pasikartojančių smurto protrūkių, ir toliau 
tekėjo nusistovėjusia vaga iki 1789 metų, kai buvo atidaryti visi šliuzai. Milžiniš- 
kas kontrastas tarp aristokratijos turtų ir valstiečių skurdo buvo laikomas normaliu 
dalyku. Didėjo skirtumas tarp Vakarų ir Rytų Europos, tačiau ne per daug drama- 
tiškai. Net Didžiojoje Britanijoje, kur prekybos spaudimas buvo didžiausias, žem- 
valdžiai aristokratai išsaugojo savo viršenybę. Tiesą sakant, kadangi anglų lordai 
nevengė tokios prekybinės veiklos kaip kanalų statyba ar anglies kasimas, tad ir 
savo pranašumą išlaikė ilgiau. Tai buvo didikų, grandų ir magnatų laikai, tarkim, 
Medinos Sidonios ir Osunos Ispanijoje, Brahės ir Bondės Švedijoje, Schwarzen- 
bergų Austrijoje, Esterhazių Vengrijoje, Lobkowitzų Bohemijoje, Zamoiskių ir 
Radvilų Lenkijoje. Didžiules jų latifundijas saugojo majoratas, jie gyveno kaip 
kunigaikščiai, vaidindami galingų globėjų vaidmenį. [šLėkTos] 

Daugelyje šalių bajorija pašaukta tarnauti valstybei. Prancūzijoje ir Rusijoje 
tai buvo daroma oficialiai ir sistemingai. Liudvikas XIV įvedė rangų ir titulų hie- 
rarchiją, paremtą atitinkamomis pensijomis ir pašalpomis, pradedant nuo enfants 
de France (karaliaus šeimos narių) bei pairs (kraujo princų bei 50 kunigaikščių 

Žurnalo Past and Present („Praeitis ir dabartis“) 70 tome (1976) vienas amerikiečių 
istorikas paskelbė hipotezę apie „agrarinę klasių struktūrą ir ekonominę raidą priešin- 
dustrinėje Europoje“. Jis abejojo įsigalėjusia nuomone ekonominius pasikeitimus sieti 
su gyventojų skaičiaus didėjimu. Remdamasis Anglijos ir Prancūzijos skirtumais, tvirti- 
no, kad pagrindinė ankstyvo Anglijos iškilimo, o Prancūzijos atsilikimo priežastis glūdi 
jų klasinėje struktūroje. Žemvaldžių klasė Anglijoje sukūrė klestinčią agrarinio kapitaliz- 
mo sistemą, visiška „kaimo gyventojų [Prancūzijoje] laisvė ir nuosavybės teisės reiškė 
skurdą ir nesikeičiantį atsilikimo ciklą“. 
Dvidešimt septyniuose tolesniuose žurnalo tomuose užvirė karšti istorikų ginčai. 
78-me tome buvo pateikta simpoziumo „Feodalinės visuomenės gyventojai ir klasių san- 
tykiai" medžiaga, koncentruota šios hipotezės kritika ir pateikta straipsnyje „Valstiečių 
organizacija ir klasės Rytų ir Vakarų Vokietijoje“. 79-me tome buvo išspausdinti dar du 
priešiški straipsniai; viename verkšlenama dėl „neaiškaus požiūrio į dvarų raidą“, o kitame 
garsiausias Prancūzijos kaimo istorijos žinovas užsipuolė Brennerio teiginius išsamiu 18 
punktų „Atsakymu“. 85-me tome ginčas praplėstas, perkeliant jį į „priešindustrinę Bohe- 
miją“. Galiausiai 97-me tome ilgai lauktas profesoriaus Brennerio atsakymas dar labiau 
padidino įtampą: jis pateikė savo požiūrį į „Europos kapitalizmo agrarines šaknis“. 
Tokius debatus istorikai mėgsta panaudoti lyg permesdami tiltus per turimų žinių 
spragas. Tačiau šie ginčai, atrodo, turi porą trūkumų. Jie pateikia mažyčius pavyzdėlius 
ir daro iš jų didžiulius apibendrinimus, be to, tiesiog begėdiškai vengia galutinių išvadų. 
Jei panašios taktikos laikytųsi statybos inžinieriai, jie niekada nepastatytų tilto per upę. 
Tačiau vienas tikras sprendimas vis dėlto atsirado. Tais pačiais metais, kai prasi- 
dėjo ginčai dėl Brennerio teiginio, kitas amerikiečių mokslininkas vadinamąjį „kapitalis- 
tinio žemės ūkio“ klausimą panaudojo „pasaulinės ekonomikos kilmei“ paaiškinti“. 
Remdamasis sistemų teorijos metodais, Immanuelis Wallersteinas sugebėjo nustatyti, 
kad Europos ekonomikos branduolys esąs Vakaruose, o nuo jo priklausoma periferija 
— Rytuose. Jo nuomone, branduolio teritorija, susidedanti iš Anglijos, Nyderlandų, šiau- 
rinės Prancūzijos ir vakarinės Vokietijos XV amžiuje turėjo tik „nedidelį pranašumą. 
Tačiau šios šalys, pasinaudodamos prekybiniais ryšiais, sugebėjo įgyti pranašumą ir 
sudaryti sąlygas, kurios Rytų Europos feodalinę bajoriją pavertė kapitalistine žemval- 
džių klase. Didėjančią ekonominę galią jos „paskleidė“ ir Naujajame Pasaulyje, taip 
sukurdamos gerai žinomus rėmus, kuriuose „prievartinis, principo „derlius-pinigai“ 
besilaikantis kapitalizmas“ įsigalėjo ne tik kolonijų, bet ir Rytų Europos žemės ūkyje. O 
tuo metu, kai „branduolio“ šalys klestėjo, Prūsijos, Bohemijos, Lenkijos ir Vengrijos bau- 
džiauninkų statusas nusmuko ligi kolonijų plantacijose dirbančių juodukų lygio. O sykį 
įsitvirtinusi, ši sistema galėjo tik didinti savo disbalansą. „Nedidelis XV amžiaus prana- 
šumas XVII amžiuje tapo dideliu skirtumu, o XIX amžiuje tikra praraja“. 
Specialistai, tarp jų ir Brenneris, iš karto puolė kritikuoti šią hipotezę. Wallerstainas 
kaltintas per dideliu supaprastinimu, per dideliu prekybos vaidmens akcentavimu ir net 

„neosmitizmu“?. Pasirodė, kad „Ienkiškasis modelis“, kuris sudarė jo argumentų 
pagrindą, tiko ne visai Lenkijai ir dideliu mastu buvo tiesiog prasimanytas. Taip išeina, 
kad jautiena Vengrijoje prekiavo ne bajorai ar tarpininkai kapitalistai, o laisvi už atlygi- 
nimą dirbantys valstiečiai. Buvo nutylėtas ir rusų bei turkų osmanų dalyvavimas Euro- 
pos prekyboje. Vietoj mikroteorijos, kuri negalėjo būti pagrindu apibendrinimams, buvo 
sukurta makroteorija, nepajėgi apimti specifinių bruožų. 

Baigdami turėtume pasakyti, kad įdomiausias Wallersteino teorijos aspektas buvo 
tai, kaip ji nušvietė Rytų ir Vakarų Europos santykius. Nors postulato apie branduolį ir 
nuo jo priklausomą periferiją įrodyti nepavyko, buvo nenuginčijamai įrodyta visų Euro- 
pos dalių tarpusavio priklausomybė. 














ŠLĖKTOS 


1739 metų inventorizacijos duomenimis Stanistawas Lubomirskis (1719-1783) paveldė- 
jo latifundiją, susidedančią iš 1071 dvaro. Jis turėjo žemės valdų visose devyniose pie- 
tinėse Lenkijos vaivadijose, nuo Lubomirskių tėvonijos Visniče prie Krokuvos iki Tetijevo 
prie Kijevo Ukrainoje; jose dirbo beveik milijonas baudžiauninkų. Nuo 1786 metų Lubo- 
mirskis buvo didysis Karūnos etmonas; jis taip pat galėjo pretenduoti į didžiausio Euro- 
pos žemvaldžio vardą. Susijęs vedybiniais ir politiniais ryšiais su Čartoryskių, Ponia- 
tovskių ir Zamoiskių giminėmis, jis tikrai priklausė galingiausių šalies magnatų rateliui. 
Kiekvienas iš tų magnatų turėjo didžiulius dvarus, savo kariuomenes, o jų pajamos 
buvo didesnės už karaliaus. Jie viešpatavo pačioje tos socialinės sistemos, kurioje kil- 
mingųjų - šlėktų - skaičius buvo didžiausias Europoje, viršūnėje. 

Tačiau magnatai buvo labai netipiški tarp kilmingųjų kaip visumos. XVIII amžiaus 
viduryje absoliuti dauguma Lenkijos kilmingųjų žemės nebeturėjo. Pragyvenimui jie 
nuomodavosi žemę, tarnaudavo pas magnatus ar net patys dirbdavo ją kaip paprasti 
valstiečiai. Tačiau net didžiausia ekonominė degradacija negalėjo atimti iš jų to, ką jie 
vertino labiausiai — jų kilmingo kraujo, herbo, teisinio statuso ir teisės visa tai perduoti 
vaikams. [cRUx] 

Smulkioji Lenkijos šlėkta, bajorai, buvo unikalus, nepakartojamas reiškinys. Kai kurio- 
se srityse, pavyzdžiui, Mazovijoje, jie sudarė net ketvirtį gyventojų. Kai kurie net sienomis 
atsitverdavo nuo kitų kaimo gyventojų - paprastų valstiečių. Tuose aptvaruose gyveno 
tik kilmingieji - vadinamieji „šlėktos už sienų“. Jie labai ryžtingai gynė savo gyvenimo 
būdą; vienas kitą vadindavo ponais ar poniomis, o valstiečius tujindavo. Visus kilminguo- 
sius laikė broliais, o visus kitus - žemesniais žmonėmis. Jie griežčiausiomis bausmėmis 
bausdavo tuos, kurie apgaulingai mėgindavo apsimesti kilmingais, ir pavydžiai saugojo 
bajoro vardo suteikimo procedūras. Prekyba šlėktos neužsiimdavo, gerbtini užsiėmimai 
buvo tik tarnauti kariuomenėje ar dirbti dvarų valdytojais arba prievaizdais. | miestą jie 
visada keliaudavo raiti, kartais net ant visai nuvaryto kuino, nešiojo tamsiai raudonos 
spalvos milines ir ginklą, net jei tai būtų tik simbolinis medinis kardas. 

Gyventi jie galėjo net visai sukiužusioje lūšnoje, tačiau ji būtinai turėdavo gonkas, 
kurias puošdavo šeimos herbas. O svarbiausias dalykas buvo suvokimas, kad jie lygūs 
su kunigaikščiais Lubomirskiais ir kitais magnatais. 

Taigi ryškiausias šlėktų bruožas buvo didžiulis kontrastas tarp jų ekonominio susi- 
sluoksniavimo ir jų teisinio, kultūrinio ir politinio solidarumo. Priešingai nei kitose Euro- 
pos šalyse, jie neturėjo jokių savų titulų. Nebuvo lenkų baronų, markizų ar grafų. Dau- 
giausia, su kuo jie dar galėjo susitaikyti — tai patvirtinti asmeninius titulus, kuriuos kai 
kurie iš jų buvo gavę Lietuvoje iki 1569 metų unijos, arba kuriuos, kaip kad Lubomirs- 
kiui, buvo suteikęs popiežius ar imperatorius. 

Teisiniu požiūriu Lenkijos kilmingųjų luomas liovėsi egzistavęs, kai dėl šalies pada- 
lijimų buvo panaikinti jo statusą reguliuojantys įstatymai. Kai kurie iš jų, pavyzdžiui 
Lubomirskis, sugebėjo patvirtinti savo kilmingumą Austrijoje ar Prūsijoje. Kai kurie tą 
patį padarė Rusijoje, tačiau 80 procentų šlėktų prarado savo statusą, sudarydami tą 
deklasuotą antirusiškų nuotaikų šaltinį, kuris neišseko per visą XIX amžių. 1921 metais, 
kai buvo atkurta Lenkijos Respublika, demokratinis Lenkijos seimas oficialiai patvirtino 
kilmingųjų privilegijų panaikinimą. Tačiau savo išskirtinumo suvokimą šlėktos atlaikė 
per visus kataklizmus. Net šio amžiaus šeštajame dešimtmetyje sociologai Mazovijoje 
užtiko kolektyvinių ūkių valstiečių, kurie vengė savo kaimynų „kaimiečių“, rengėsi kitaip 
negu jie, kalbėjo kitaip ir griežtai laikėsi senovinių sužieduotuvių papročių mišrioms 
vedyboms išvengti. 1990 metais, kai Lenkijoje žlugo komunistinis režimas, vis dar buvo 
jaunų lenkų, nešiojančių žiedą su herbu - tik tam, kad parodytų, kas jie tokie. Tuo metu 
jau visi lenkai vadino vieni kitus ponais ir poniomis. „Šlėktų kultūra“ tapo visos tautos 
kultūros pagrindu. 

Bajorija vaidino pagrindinį vaidmenį visoje Europoje naujųjų laikų istorijos pradžio- 
je. Vienintelė kita vieta, kuri bent iš dalies prilygo lenkiškajam modeliui, buvo Ispanija. 
Ten Vakarų grandai ir hidalgos priminė Rytų magnatus ir smulkiuosius bajorus". 








ir 7 vyskupų) ir baigiant noblesse d'epee (senų karių giminių) ir noblesse de robe 
(civilių dvariškių) kadrais. Petras Pirmasis įsteigė bajorų tarnybą, suskirstydamas 
juos į 14 rangų; jie dar labiau nei prancūzų kilmingieji priklausė nuo valstybinės 
mašinos. Prūsijoje Karūnos ir junkerių sąjunga ne tokia formali, bet ne mažiau 
efektyvi. Smulkioji bajorija, kuri buvo itin gausi Ispanijoje ir Lenkijoje, sudarė 
magnatų palydą, tarnavo kariuomenėje ar užsienyje. Anglijoje, kur baudžiavos 
nebuvo, „aptvėrimų judėjimas“ leido efektyviau pelnytis iš žemės valdų. 

Visuose didžiuosiuose Europos miestuose buvo turtingų prekybininkų ir pro- 
fesionalų klasė, amatininkai, miesto varguomenė ir kai kur pramonės darbininkų 
klasės užuomazgos. Tačiau apskritai senosios institucijos ir socialiniai luomai liko 
nepaliesti. Bajorai turėjo savo parlamentus, miestai savo chartijas ir gildijas, vals- 
tiečiai savo baudžiavą ir badus. Socialiniai pasikeitimai, be abejo, vyko, tačiau tik 
nustatytuose rėmuose. O kai lukštas galų gale pradėjo trūkinėti, kaip atsitiko 
Prancūzijoje 1789 metais, socialinis sprogimas buvo neturintis precedentų. [PuGa- 
ČIOVAS] 

Kadangi naujųjų laikų Europoje valstiečiai sudarė didžiausią socialinį sluoksnį, o 
Rusijos imperijoje jie buvo luomas, savo dydžiu smarkiai lenkiantis visus kitus, tai nieko 
nuostabaus, kad didžiausi valstiečių sukilimai vyko pačioje Rusijos šerdyje. Jų buvo 
keturi - Bolotnikovo 1606-1607, Stenkos Razino 1670-1671, Bulavino 1707-1708 ir 
Pugačiovo 1773-1774 metais. Ir pilietinis karas sovietinėje Rusijoje 1917-1921 metais 
turėjo gan daug valstiečių bruzdėjimų elementų!. 

Jemeljanas Ivanovičius Pugačiovas (1726-1775) buvo smulkus kazokų žemvaldys 
ir buvęs karininkas. Jis daug metų keliavo po sentikių vienuolynus ir jo širdyje prisi- 
kaupė daugybė apmaudo ir pasipiktinimo. 1773 metais Pugačiovas iškėlė sukilimo 
vėliavą Jaike prie Uralo upės, kaip tik ten, kur baigiasi Europa, pasiskelbdamas 
imperatorium Petru III ir žadėdamas panaikinti baudžiavą. Pavolgio srityse prie jo pri- 
sidėjo šimtai tūkstančių žmonių, jį pripažino valstiečiai, kazokai, net klajokliai baškirai 
ir kazachai. Dėl koordinacijos stokos Pugačiovo rėmėjai greit virto siautėjančiomis 
gaujomis. 

Imperatorė iš pradžių neteikė didesnės reikšmės šiam incidentui - /affaire du Mar- 
guis de Pugachev - paskirdama už jo galvą palyginti nedidelę 500 rublių sumą. Tačiau 
netrukus ta suma išaugo iki 28 000. Vienu metu Pugačiovo rankose atsidūrė visos 
Pavolgio tvirtovės. Jis sudegino Kazanę, išžudydamas visus, kas tik mėgino priešintis. 
Pugačiovas laikė groteskinį dvarą, mėgdžiodamas nužudytojo Jekaterinos II vyro 
aplinką. Viskas baigėsi po dviejų metų, kai pagrindinės Pugačiovo pajėgos buvo 
užspeistos prie Caricyno. Pugačiovas buvo atgabentas į Maskvą ir ketvirčiuotas“. 

Niekada iki XX amžiaus vidurio kiekybinė valstietijos persvara neatsispindėjo isto- 
riografijoje. Valstiečiai patekdavo į istorijos vadovėlius tik tada, kai periodiškai pasi- 
kartojantys jų sukilimai sudrumsdavo politinę sceną. Tokius įvykius kaip Anglijos 
valstiečių sukilimas 1381 metais arba Valstiečių karas Vokietijoje 1524-1525 metais 
labai mėgo aprašinėti istorikai marksistai, - tai esąs revoliucinio masių potencialo 
įrodymas“. Nė vienas valstiečių sukilimas niekad nesibaigė pergale. Įrodyta, kad 
valstiečiai - pati konservatyviausia iš visų socialinių jėgų; jie labai prisirišę prie reli- 
gijos, prie savo žemės, prie šeimos, prie paveldėto iš protėvių gyvenimo būdo. Nuo- 
lat pasikartojantys jų fureurs būdavo tik nevilties protrūkiai. Sėkmės ir nesėkmių ciklai 
jų gyvenime visada buvo daug svarbesnis dalykas už bet kokias mintis apie socialinę 
revoliuciją“. 

Valstiečių istorijos tyrinėjimai yra viena iš kelių klestinčių naujųjų mokslinių tyrimų 
krypčių. Ji atveria dideles galimybes nagrinėti socialinių, ūkinių, antropologinių ir kultū- 
rinių reiškinių sąveiką, ypač gerai tinka lyginamajai analizei - ir atskirų Europos regionų, 
ir ištisų žemynų. Paskata pradėti leisti Journal of Peasant Studies („Valstietijos tyrimų 
žurnalas“, 1973-) buvo seminaras, kurį rengė Londono orientalistikos ir afrikanistikos 
mokykla. Žurnalo redakcijos pareiškime buvo akcentuojamas pasaulio valstietijos 
dydis ir jos problemos: 














591 


EUROPOS ISTORIJA 





Iš visos diskriminuojamos žmonijos daugumos [valstiečiai] diskriminuojami labiau- 
siai... Nė vienos visuomeninės klasės kovos prieš pasibaisėtinas sąlygas istorija 
nėra tokia ilga... Lig šiol mokslinėje periodikoje valstiečiai buvo traktuojami tik kaip 
antraeilis tyrimų objektas. Mes pristatome šį žurnalą kaip tokį, kuriame valstietija bus 
dėmesio centre <...>? 

Prancūzija, kaip ir Rusija, skatino savo istorikus tyrinėti jos irgi labai gausią valstie- 
tiją. Daugiatomis veikalas Ekonominė ir socialinė Prancūzijos istorija turėjo įkvėpti 
Annales mokyklos antrąją kartą. Svarbiausią tomą parašė Le Roi Ladurie, kurio analizė 
apima teritorinius, demografinius ir ūkinius faktorius, sujungdama juos su keturių šimt- 
mečių chronologine periodizacija. Kaimiškasis XV amžiaus pabaigos renesansas 
pakeitė ankstesnįjį „Sočiojo pasaulio sugriovimą“, o jis pats turėjo užleisti vietą „Pilieti- 
nių karų katastrofai“ ir XVII amžiaus ekosistemos „slinkimui, rekonstrukcijai ir krizei“, 
kuriai buvo lemta atlaikyti Revoliuciją“. 

Yra daug mokslo darbų apie sukilimus Prancūzijos kaimuose - XVI amžiaus 
„dešimtinių streikus“, pitauts sukilimą prieš druskos apmokestinimą Giujeno srityje 
(1548), croguants ir nouveaux croguants sukilimą Limuzeno bei Perigoro srityse (1594, 
1636- 1637)", gautiers ir nupieds sukilimus Normandijoje (1594, 1639), „Kaimiškosios 
Frondos paslaptis“ (1648-1649), ir pasikartojančius sukilimus Provanse (1596-1715). 
Būta mėginimų valstiečių neramumus Prancūzijoje susieti su panašiais neramumais 
Rusijoje ir net Kinijoje“. 

Sukilimus Provanse tyrinėjęs istorikas įrodinėja, kad valstiečių sukilimai buvo susi- 
pynę su kitomis socialinių neramumų formomis. Jis siūlo sukilimus suskirstyti į tokias 
penkias kategorijas: 

1) atskirų bajorijos ar buržuazijos frakcijų tarpusavio kovas; 

2) menu peuple kovas su pasiturinčiais; 

3) masinius valstiečių veiksmus prieš kurią nors iš politinių frakcijų; 

4) įvairių sukilusių valstiečių grupių tarpusavio kovas; 

5) visos bendruomenės bendrą kovą prieš išorės jėgas“. 

Ypač vaisingi antropologiniai tyrinėjimai. Jie atskleidžia universalias, amžinas vals- 
tiečių gyvenimo charakteristikas. Sicilijos pjovėjai dainuoja taip pat, kaip daug šimtme- 
čių dainavo valstiečiai nuo Galvėjaus iki Galicijos: 

Pjauki, pjautuve aštrusis, 

Juk apylinkė pilna, 

Pilna gero įvairiausio. 

Kad mūs ponai pasidžiaugtų [bis] 
Jų gyvenimas saldus! 

Tutrutru, tutrutru, 

Kiaulė - scudi keturi [bis ] 

Ir bagoti, ir biedni, 

Bet raguoti mes visi? 

Kultūrinis gyvenimas pradėjo skleisti pumpurėlius globojant karaliams, Baž- 
nyčiai, aristokratams. Europos menas įžengė į klasicizmo erą, kurioje, priešingai 
negu baroko laikais, viešpatavo taisyklės, griežtumas, santūrumas. Į architektūrą 
sugrįžo renesanso laikų graikų ir romėnų stiliai, truputį pagražinti įmantriais 
rokoko stiliaus papuošimais. Gražiausi pastatai buvo rūmai ir visuomeninės įstai- 
gos. Įsigalėjo miestų planavimas, formalizuoti, geometrinių formų sodai, išpopu- 
liarėjo landšafto projektavimas. Tikra manija tapo sumažinti natūralaus pasaulio 
chaosą, įvesti tvarką ir harmoniją. Pavyzdiniais miestais po Paryžiaus buvo Drez- 
denas, Viena ir Sankt Peterburgas. 

Tapyboje jau buvo praeita ankstyvosios klestėjimo stadijos viršūnė. Prancūzi- 
joje Nicolaso Poussino (1594 — 1665), Claude'o Lorraino (1600 — 1682) ir Charleso 
Le Bruno (1619 — 1690) klasikinius peizažus bei mitologines scenas pakeitė leng- 
vabūdiškos J. A. Watteau (1684— 1721) ir J.-H. Fragonardo (1732 — 1806) idilės. 
Angliškoji socialinio portreto mokykla, kurios pradininkas buvo Godfrey'us Knel- 
leris (1646— 1723), suklestėjo nuostabiuose Joshua Reynoldso (1723— 1792) ir 
Thomaso Gainsborougho (1727 — 1788) darbuose. Du Canaletto giminės tapytojai 
(1697— 1768, 1724— 1780) sukūrė realistines Venecijos, Londono ir Varšuvos 
panoramas. Išskyrus kelias įžymesnes figūras, tarkim, G. B. Tiepolą (1693 — 1770) 
Venecijoje, religinė tapyba išgyveno nuosmukį. Interjerų puošimas ir ypač bal- 
dų projektavimas atitiko aristokratijos poreikius. Paryžiaus baldžiai, sekdami 
A. C. Boulle'iu (1642— 1732), panaudojo įvežamas egzotiškas medienos rūšis — 
juodmedį, raudonmedį, atlasmedį; pats Boulle'is specializavosi juodmedžio ink- 
rustacijos srityje. Jo kūriniai, kurie dabar iš karto atpažįstami kaip Liudviko XIV, 
Liudviko XV ar Liudviko XVI laikų baldai, galiausiai susilaukė jiems prilygstan- 
čių Grinlingo Gibbonso (1648— 1721) ir Thomaso Chippendale'o (mirė 1779 m.) 
darbų. Daug puikaus porceliano buvo importuojama iš Kinijos. Karališkos Sent 
Klu (1696), o vėliau Sevro (1756) dirbtuvės turėjo analogų ir kitose šalyse — Mai- 
sene (1710) Saksonijoje, Sankt Peterburge (1744), Vusteryje (1751) ir Josiaho 
Wedgwoodo (1730— 1795) „Etrurijos“ fabrikas. Salonuose buvo pilna šilko, 
sidabro ir įvairiausių prabangių mažmožių. 

Europos literatūra įžengė į tokį raidos etapą, kai nacionalinės kalbos negrįž- 
tamai iškilo į pirmą vietą, nustumdamos lotynų kalbą. Drama prancūzų karaliaus 
dvaro dramaturgų Pierre'o Corneille'io (1606 — 1684), Jeano-Baptiste'o Poguelino 
(Moliėre'o, 1622 — 1673) ir Jeano Racine'o (1639 — 1699) pastangomis įgavo tokį 
kalbinį ir struktūrinį pavidalą, kuris tapo tarptautiniu modeliu visam ateinančiam 
šimtmečiui. Socialinės ir moralizuojančios komedijos tradicija buvo pratęsta Ang- 
lijoje restauracijos laikotarpio komedijų autorių ir Richardo Brinsley'aus Sherida- 
no (1751 — 1816), Prancūzijoje — Pierre'o Augustino Beaumarchais (1732 — 1799), 
o Italijoje — Carlo Goldonio (1707 — 1793). 

Griežto stiliaus ir formos siekimas ypač paveikė poeziją. Anglijos poezijoje 
dominavo Johno Miltono (1608— 1674), Johno Drydeno (1631— 1700) ir Alexan- 
derio Pope'o (1688 — 1744) trijulė. Pope'o intelektualūs herojinių kupletų tekstai, 
sudarantys knygas Essay on Criticism (1711) ir Essay on Man (1733), be galo 
gerai atspindi to laikotarpio dvasią ir interesus: 

True ease in writing comes from art, not chance, 
As those move easiest who have learned to dance. 
Tis not enough no harshness gives offence, 

The sound must seem an echo of the sense. 

All nature is but art, unknown to Thee; 

All chance, direction which thou canst not see; 
All discord, harmony not understood; 

All partial evil, universal good. 

And, spite of pride, in erring reason's spite, 

One truth is clear, Whatever is, is right“. 


(Gerai rašyt ir tu gali išmokti, 

Nes šoks gražiai tik tas, kas mūkės šokti. 
Ir negana mokėt gražiai kalbėti, 

Bet žodžiai turi mintį atspindėti. 

Gamta — tai menas, kurio nepažįstam, 
Nežinom dėsnių jos, todėl ir klystam. 

Po nedarna harmonija juk tūno. 

Ir niekad laimės be vargų nebūna. 

Nors protui kartais ir sunku sutikti, 

Bet kaip yra, taip viskas turi likti.) 

Vėliau, atkurdama pažeistą pusiausvyrą, sustiprėjo lyrinė poezija — škoto 
Roberto Burnso (1759 — 1796) eilėraščiai, vokiečių Christiano von Kleisto (1715— 
1759), F. G. Klopstocko (1724 — 1803) ir jaunojo Goethės bei prancūzų Jeano Rou- 
cherio (1745 — 1794) ir Andrė Chėniero (1762 — 1794) kūriniai. Prozoje, nors vis dar 
labai priklausomoje nuo nebeletristinių žanrų, pradėjo plėtotis ir tikroji grožinė 
literatūra. Jos pradininkais tapo anglai. Be Robinzono Kruzo nuotykių, svarbiausi 
šio žanro kūriniai buvo Jonathano Swifto Guliverio kelionės (1726), Samuelio 
Richardsono Pamela (1740), Henry'o Fieldingo Tomas Džonsas (1749) ir Lauren- 
ce'o Sterno Tristramas Šendis (1767). Prancūzijoje Voltaire'as ir Rousseau, be kitų 
talentų, buvo ir prityrę romanistai. 

Nors dominavo prancūzų, anglų ir vokiečių autoriai, tačiau jų skaitytojų ratas 
toli gražu neapsiribojo tik jų gimtosiomis šalimis. Beveik visi apsišvietę žmonės 
Europoje tuo metu mokėjo skaityti prancūziškai; buvo paplitę ir svarbiausių kny- 
gų vertimai į vietines kalbas. Pavyzdžiui, Lenkijoje, kurią daugelis galbūt klaidin- 
gai laiko kultūriniu užkampiu, vertimų į lenkų kalbą sąraše rasime Robinzoną 
Kruzą (1769), Manoną Lesko (1769), Kandidą (1780), Guliverį (1784), Amelijos nuo- 
tykius (1788), Tomo Džonso istoriją (1793). Kai kurie lenkų autoriai, pavyzdžiui, 
Janas Potockis (1761 — 1825), orientalistas, rašė prancūziškai ne tik savo šalies, 
bet ir tarptautiniam skaitytojui. 

Europos muzikai, pradedant J. S. Bachu (1685 — 1750) ir baigiant W. A. Mozar- 
tu (1756— 1791) bei Ludwigu van Beethovenu (1770 — 1827) sustiprino klasikinį 
repertuarą. Visi jie kūrė pagrindinių muzikos žanrų kūrinius: instrumentinę, 
kamerinę, orkestrinę ir chorinę muziką; jie įtvirtino stilių, kuris, nors ir dažnai 

painiojamas su ankstesniu baroku, pasižymėjo labai savita ritmine energija, tei- 
kiančia muzikai nenykstančio patrauklumo. [sowara] Šie kompozitoriai išlaikė ir 
pusiausvyrą tarp bažnytinės bei pasaulietinės muzikos. Apie tai liudija Bacho 
kantatos, Mozarto Reguiem (1791) ir Beethoveno Missa solemnis (1823) bei Bacho 
koncertai, 41 Mozarto ir 9 Beethoveno simfonijos. Vis labiau ėmė dominuoti 
vokiečių ir austrų kompozitoriai. Be Bacho, Mozarto ir Beethoveno, prie aukš- 
čiausio rango kompozitorių galima priskirti Johanną Pachelbelį (1653 — 1706), 
G.P. Telemanną (1681— 1767), G. F. Handelį (1685— 1759) ir Josefą Haydną 
(1732 — 1809). Tačiau muzika iš esmės išlaikė tarptautinį pobūdį. Ne mažiau įta- 
kingi už vokiečius buvo ir italų kompozitoriai J.-B. Lully (1632 — 1687), Arcange- 
las Corellis (1653 — 1713), Alessandras Scarlattis (1660 — 1725), Tomasas Albinonis 
(1671 —1751) ir Antonijas Vivaldis (1675— 1741). Tą patį galima pasakyti ir apie 
daną Dietrichą Buxtehudę (1637 — 1707), prancūzus Francois Couperiną (1668 — 
1733) ir J.-P. Rameau (1683— 1764) arba Vestminsterio abatijos Londone vargo- 
nininką Henry Purcellą (apie 1659 — 1695 m.). Smuiką, pirmaujantį Europos muzi- 
kos instrumentą, ištobulino Antonijas Stradivarijus (1644— 1737) iš Kremonos. 
Fortepijoną 1709 metais išrado B. Cristoforis iš Padujos. Opera nuo jos pradinio 
pavidalo — dialogo su muzikine palyda išsiplėtojo iki W. C. Glucko (1714 — 1787) 
tikrų muzikinių dramų. [KaANTATA] [MousikE] [oPERA] [STRADIVARIUS] 

Formalioji religija laikėsi anksčiau nustatytų rėmų. Europos religinis žemėla- 
pis mažai tepasikeitė. Įsitvirtinusios Bažnyčios ir toliau veikė pagal griežtus atski- 
rų valstybių religinės tolerancijos ar netolerancijos įstatymus. Išpažįstantys oficia- 
liąsias religijas po atitinkamų priesaikų, griežtų lojalumo patikrinimų tapdavo 
privilegijuotais, o neišpažįstantys tos religijos ar nedavusieji priesaikos jei ir 
nebuvo persekiojami, vis dėlto jų teisės buvo ribojamos. Katalikiškose šalyse pro- 
testantai dažniausiai neturėdavo civilinių teisių. O protestantų šalyse tas pats 
laukė katalikų. Didžiojoje Britanijoje Anglijos Bažnyčia ir Škotijos Bažnyčia ofi- 
cialiai uždraudė ir katalikybę, ir jos kitaminčius — protestantus. Švedijoje, Dani- 
joje ir Olandijoje irgi buvo taikomi panašūs oficialūs draudimai. Rusijoje buvo 
pripažinta tik Rusijos stačiatikių Bažnyčia; teisiškai žydų joje apskritai nebuvo. 
Lenkijoje ir Lietuvoje, kur toleruotas didžiausias heterodoksijos laipsnis, apribo- 
jimai vis tiek didėjo. 1658 metais už tariamą bendradarbiavimą su švedais buvo 
išvaryti socinai. 1718 metais visiems nekatalikams uždrausta patekti į Seimą. 1764 
metais žydai prarado savo parlamentą, tačiau kahalai (vietinės bendruomenės) 
buvo palikti. Rusų propaganda pradėjo aimanuoti dėl sunkios stačiatikių padėties 
Lenkijoje, nors ta jų padėtis buvo žymiai geresnė už katalikų padėtį Rusijoje. 
Prūsų propaganda išpūtė tariamą liuteronų persekiojimą. 

Romos katalikų Bažnyčia jau nebesistengė atgauti protestantų šalių. Savo 
energiją ji nukreipė už Europos ribų, ypač daug dėmesio skirdama jėzuitų misi- 
joms Pietų Amerikoje, Pietų Indijoje, Japonijoje iki 1715 metų, Kinijoje ir Šiaurės 
Amerikoje. Puikių pranciškonų misijų, kurias pradėjo steigti Juniperas Serra 
(1713— 1784), grandinė Kalifornijoje (21 misija) nusidriekė nuo San Diego iki 
San Francisko ir iki šių dienų liko dvasine paguoda jas supančiuose tyruose. 

SONATA 


Iš pradžių sonata reiškė muziką, kuri „skambėjo“, o ne buvo „dainuojama“. Tačiau 
XVIII amžiuje taip pradėta vadinti tam tikros formos kūrinius, kurie ilgainiui ėmė domi- 
nuoti beveik visoje instrumentinėje muzikoje. Sonatos forma užima centrinę vietą klasi- 
kinių kompozitorių nuo Haydno iki Mahlerio kūryboje. Ji kontrastuoja su ankstesnės 
epochos polifoniniu stiliumi ir įkūnija tradicijas, su kuriomis buvo lemta kovoti vėles- 
niems „šiuolaikiniams“ stiliams. Jai būdingi du bruožai - kūrinio padalijimas į atskiras 
dalis ir homofoninė harmonija. [roNAs] 

Sonatos forma neturi apibrėžto šaltinio. Iš jos ankstyvųjų pavyzdžių galima paminėti 
Gabrieli'o Sonata pian e forte (1597) smuikui, kornetui ir šešiems trombonams. Tačiau 
sonatos padalijimas į keturias dalis pasirodė tik Arcangelo Corelli'o (1653-1713) iš Bolo- 
Nijos kūriniuose. Ją savo kūriniuose klavišiniams instrumentams išplėtojo C. P. E. Bachas 
(1714-1788) ir priartino prie tobulybės Haydnas bei Mozartas. Jos teorinių pagrindų 
pradmenų yra jau J.-P. Rameau traktate Traite d'harmonie (1722), tačiau juos išsamiai 
išgvildeno tik Karlas Czerny Praktinės kompozicijos kurse (1848), praslinkus dvidešim- 
čiai metų nuo žymiausio sonatos propaguotojo Beethoveno mirties. 

Tradicinės formos sonatoje visas kūrinys padalytas į keturias kontrastingas dalis. Ji 
prasideda greito tempo allegro, primenančiu operos uvertiūrą. Lėta antroji dalis išaugo 
iš barokiškosios aria da capo. Trečioji dalis, dažniausiai menuetas ir trio, remiasi šokių 
siuita. Paskutinioji dalis - finale, grįžta prie pirmąją dalį primenančios tonacijos ir tem- 
po. Kiekvienoje dalyje laikomasi standartinio modelio, susidedančio iš melodinių temų 
pristatymo - ekspozicijos, po kurios eina jų harmoninė plėtotė, o po jo dalis užsibaigia 
repriza, kuri kartais turi su ja susijusią kodą, arba epilogą. 

Homofonija yra polifonijos priešingybė. Jai būdinga muzika, kaip ir himnų melodijo- 
se, remiasi akordų seka; akordus sudarančios gaidos nėra nepriklausomos nei melo- 
dijos, nei ritmo atžvilgiu. Todėl klasikinė harmonija yra polifoninio kontrapunkto priešin- 
gybė. Scena, vaizduojanti J. S. Bachą, kuriantį savo Kunst der Fuge (1750) tuščioje 
Leipcigo bažnyčioje, simbolizuoja polifoninės epochos pabaigą. O scena, kur matome 
Beethoveną, nuvargusį, bet pakilusį aukštai aukštai ir mėginantį užbaigti penkis pas- 
kutiniuosius savo kvartetus, gali būti laikoma homofonijos viršūne. 

Beethovenas geriausiu savo kūriniu laikė Kvartetą cis-mol, opus 131 (1826). Jame 
jis pateikia visus elementus, iš kurių išaugo sonatos forma - įžanginę fugą, vienos temos 
skerco, centrinę ariją su variacijomis ir pagaliau „sonatą sonatoje“ - išvirkščią fugą. Šis 
kvartetas vadinamas „žmonių patirties ciklu“ ir „Europos muzikos mikrokosmosu“!. 

1750-1827 metų laikotarpiu Haydnas, Mozartas ir Beethovenas sukūrė daugiau nei 
150 simfonijų, per 100 sonatų fortepijonui, virš 50 styginių kvartetų ir daugybę koncer- 
tų; visi jie buvo sonatos formos. Šie kūriniai sudaro klasikinio repertuaro branduolį. 

STRADIVARIUS 


Le Messie („Mesijas“) turi prestižiškiausią iš visų įmanomų etikečių: Antonius Stradiva- 
rius Cremonensis faciebat Anno 1716. Tai vienas iš dešimties smuikų, kurie Antonijaus 
Stradivarijaus (apie 1644-1737 m.) dirbtuvėje išgulėjo dar beveik 40 metų po jo mirties; 
vėliau sūnūs pardavė jį grafui Cozio di Salabue 1775 metais. Išskyrus apie dešimtį metų, 
kai jį turėjo prancūzų muzikos mokytojas Delphinas Alardas (1815-1888), „II Salabue“ 
priklausė išimtinai prekiautojams — Tarisio, Vuillaume'ui ir W. E. Hillui. Tarisio visą laiką 
žadėjo draugams parodyti jį, bet taip ir neparodė. „Tas smuikas kaip Mesijas, - skundė- 
si vienas iš jų, - visą laiką žadama, kad jis pasirodys, o jo kaip nėra taip nėra“! 

Šis instrumentas retai naudojamas ir yra visai kaip naujas. Jis laikomas reikiamo 
drėgnumo kameroje Oksforde, Ašmouleno muziejuje. Iš pažiūros jis nieko nėra ypa- 
tingas. Skirtingai negu ankstesnio laikotarpio „ilgieji Stradivarijai“, jis yra standartinio 
356 mm ilgio, jo korpusas tiesus, kampai aštrūs, inkrustacija paprasta, „f“ raidės for- 
mos angos įkypos, jo dugnas padarytas iš dviejų deginto riešutmedžio lentelių. Smuiko 
genealogiją rodo tik unikalus rudo su oranžiniu atspalviu Stradivarijaus lako blizgesys. 
Vieną kartą juo grojęs Joachimas sakė, kad šio smuiko garsas - tai „švelnumo ir didin- 
gumo derinys“. Dažnai manoma, kad styginio instrumento tonas daugiausia priklauso 
nuo naudojamo lako. Jei lakas per kietas, garsas būna šaižus, metalinis, o jei jis per 
minkštas, slopina rezonansą. Stradivarijus buvo visų savo amato sričių meistras; jis 
išrado laką, kurio didelis elastingumas išliko ir po daugelio metų. Tokios reputacijos 
kaip jis neturi niekas. 

Smuikas atsirado vėlyvojo Renesanso laikų Italijoje. Jis kilęs iš šešiastygių violų šei- 
mos, arba, kalbant dar konkrečiau, iš rebekos ir lira da braccio. Smuikas nepaprastai 
visapusiškas. Dėl nuostabaus melodingumo jis naudojamas atlikti sodo partijoms ir kartu 
yra natūralus lyderis styginių instrumentų grupėje, susidedančioje iš smuikų, altų, violon- 
čelių ir kontrabosų. Kaip paprasta „skripkelė“ jis lengvai prisitaikė šokių muzikai atlikti. 
Būdamas nedidelis, lengvai nešiojamas ir palyginti nebrangus, smuikas greit tapo uni- 
versaliu „darbiniu arkliuku“ ir lengvojoje, ir „klasikinėje“ Europos muzikoje. Išskyrus tiro- 
lietį Jacobą Stainerį (1617-1678), visi žymiausi smuikų meistrai, nuo Magginio iš Brešos 
iki Amačio ir Stradivarijaus iš Kremonos bei Guarnerio iš Venecijos, buvo italai. 

Griežimo smuiku menas smarkiai pasistūmėjo į priekį ištobulinus sistemingo 
mokymo metodus, įskaitant ir sukurtus Leopoldo Mozarto bei G. B. Viotti'o. 1795 metais 
įkurta Paryžiaus konservatorija buvo pirmoji iš tokių institucijų, kurios vėliau atsirado 
Prahoje (1811), Briuselyje (1813), Vienoje (1817), Varšuvoje (1822), Londone (1822), 
Sankt Peterburge (1862) ir Berlyne (1869). 

Nuo XIX amžiaus vidurio iki XX amžiaus vidurio stebinantis muzikavimo smuiku bruo- 
žas buvo tai, kad ryškiai vyravo Rytų Europos atlikėjai. Gal šis reiškinys atspindi žydų ir 
čigonų smuikavimo tradicijas, tačiau taip buvo veikiausiai dėl to ypatingo statuso, kurį 
atlikėjai turėjo politiškai represuojamose kultūrose. Šiaip ar taip, Nicolo Paganinis 
(1782-1840) ilgą laiką buvo pirmas ir paskutinis iš „didžiųjų“, kilęs ne iš Rytų Europos 

gyventojų ar žydų, arba vienų ir kitų mišinio. Jozefas Joachimas (1831-1907) iš Vienos 
ir Henrikas Wieniawskis (1835-1880), lenkas iš Liublino, padėjęs įkurti mokyklą Sankt 
Peterburge, pradėjo nuostabią smuiko virtuozų eilę, pradedant Kreisleriu, Ysaye'u, Szi- 
geti'u ir baigiant Heifetzu, Milsteinu, Oistrachu, Szeryingu bei Isaacu Sternu. Jie visi 
griežė „stradivarijais“. „Mesijas“ yra vienas iš nedaugelio „stradivarijų“, kuriems, deja, 
buvo lemta džiuginti lankytojų akis muziejuose, o ne klausytojų ausis koncertų salėse. 

Šiuolaikiniai smuikų meistrai daugiausia dėmesio skiria medienos parinkimui, sto- 
riui ir geometrinėms formoms bei senėjimo poveikiui. 





Europoje Vatikanas nebegalėjo susitvarkyti su vis stiprėjančiomis Bažnyčios pro- 
vincijų išcentrinėmis jėgomis. Vienas iš popiežių, Inocentas XI (1676 — 1689) 
1688 metais buvo priverstas slapta ekskomunikuoti Liudviką XIV už tai, kad gin- 
čo dėl regalia metu užėmė Avinjoną. Kitas popiežius — Klemensas IX (1700— 
1721) — buvo galų gale priverstas išleisti bulę Unigenitus Dei filius (1713), 
kurioje pasmerkė jansenizmą. Ši bulė nukreipta ypač prieš palankaus jansenis- 
tams oratorianiečio Pasguiero Ouesnelio traktatą Reflexions morales. Ji sukėlė 
tikrą protestų audrą ir Prancūzijos viešosios nuomonės skilimą net keliems 
dešimtmečiams. Nyderlanduose bulė 1724 metais suskaldė katalikų gretas — 
Utrechto arkivyskupas įkūrė senųjų Olandijos katalikų Bažnyčią. Vokietijoje 
judėjimas prasidėjo 1763 metais J. N. von Hontheimo (Febronijus) traktatu, kurio 
tikslas — sutaikyti katalikus ir protestantus, radikaliai apribojant centrinę 
Romos valdžią. Lenkijoje Vatikanas prarado efektyvią kontrolę, nes Bažnyčios 
hierarchija patyrė politinį Rusijos spaudimą. 

Visuose tuose ginčuose jėzuitai, kurie pasirodė esą labiau „popiežiški“ už 
pačius popiežius, kėlė vis daugiau rūpesčių. Benediktas XIV (1740— 1758), dėl 
savo nuosaikumo susilaukęs netikėtai karštų paties Voltaire'o pagyrimų, paliepė 
pradėti jų veiklos tyrimą. Jėzuitai buvo kaltinami didelio masto piniginėmis 
machinacijomis ir vietinių kultų panaudojimu siekiant bet kokia kaina atversti 
kitatikius. 1759 metais jie buvo išvaryti iš Portugalijos, 1764 — iš Prancūzijos, 
1767 — iš Ispanijos ir Neapolio. Klemensas XIII (1758 — 1769) palaikė ordiną 
žodžiais Sint ut sunt, aut non sint („Tegu jie būna kokie yra, arba tegu jų visai 
nebūna"). Tačiau Klemensas XIV (1769— 1774), kuris buvo išrinktas katalikiš- 
koms šalims oficialiai reikalaujant panaikinti šį ordiną, galų gale nusileido. 1773 
metų rugpjūčio 16 raštu Dominus ac Redemptor noster jis panaikino Jėzaus drau- 
giją tuo pretekstu, kad ji jau nebevykdanti jos steigėjo iškeltų tikslų. Šis popie- 
žiaus raštas įsigaliojo visose Europos šalyse, išskyrus Rusijos imperiją. Jis sukėlė 
tikrą sąmyšį katalikų švietimo bei misijų veikloje ir atvėrė daug naujų galimybių, 
ypač pasaulietinėms mokykloms bei universitetams. 

Tačiau baisiausias to amžiaus dalykas atsitiko 1685 metais, kai Liudvikas XIV 
atšaukė Nanto ediktą ir buvo ištremti visi Prancūzijos hugenotai. Tačiau apskritai 
persekiojimų mažėjo. Daugelyje šalių netolerancijos įstatymuose atsirado spragų. 

Ten, kur nonkonformistai buvo išlikę, dabar jie galėjo pasirodyti viešai. Anglijoje 
atsirado naujas terminas — latitudinarianizmas. Taip buvo vadinama gan įtakinga 
viešoji nuomonė, pasisakanti už visų protestantų toleravimą. 1662 metais pasirodė 
kongregacionistai arba „nepriklausomieji“; iš pradžių buvo keliama sąlyga, kad jų 
koplyčios būtų ne arčiau nei penkios mylios nuo parapijinių bažnyčių. Po puikios 
George'o Fox'o (1624 — 1691) karjeros Bičiulių draugija („Kvakeriai“) patyrė daug 
kančių, kol pagaliau 1689 metų Tolerancijos aktu kaip ir kiti disidentai gavo teisę 
praktikuoti savo kultą. 1727 metais Londone buvo įsteigta Bendroji disidentų 
draugija, vienijusi nepriklausomuosius, presbiterionus ir baptistus. Olandijoje ir 
Anglijoje vėl atgimė Moravijos Bažnyčia; Hernhute Saksonijoje 1722 metais įsteig- 
ta jos laikinoji bendruomenė. XVIII amžiaus papročiai, priešingai negu XVIII 
amžiaus įstatymai, buvo gana tolerantiški. Susidarė palankios sąlygos deistams, 
disidentams ir net besišaipantiems iš religijos. „Sakoma, kad Dievas visada stovi 
to pusėje, kuris turi daugiau batalionų“, — rašė Voltaire'as. [MasoNai] 

Kaip reakcija į vis didėjantį svarbiausių Bažnyčių inertiškumą atsirado daug 
įvairių priešpriešinių srovių. Katalikų pasaulyje rimtą nerimą sukėlė Miguelio 
de Molinos (apie 1640 — 1697 m.) kvietizmas. Šios srovės, kuri mokė, jog nuodė- 
mės galima išvengti visišku dvasiniu pasyvumu, steigėjas mirė kalėjime Romoje, 
o jo knyga Dvasinis vadovas (1675) jėzuitų buvo pasmerkta kaip eretiška. Liute- 
ronų pasaulyje panašų skandalą sukėlė P. J. Spenerio (1635— 1705) pietizmas. 
Šios srovės pradininkas, skelbęs visų tikinčiųjų kunigystę, įsteigė Biblijos skai- 
tymo ratelius, o jo knyga Pia Desideria (1675) tapo ilgai gyvavusio judėjimo ker- 
tiniu akmeniu. To judėjimo centras buvo Halės universitetas. 

Anglikonų pasaulyje Johno Wesley'aus (1703 — 1791) metodizmas sukėlė Ang- 
lijos Bažnyčios skilimo pavojų. Wesley'us sukūrė dvasinį Metodą Oksfordo stu- 
dentų Šventajam klubui ir lankėsi Hernhute. Daug savo gyvenimo metų jis 
pašventė evangelizacijai, lankėsi pačiuose atokiausiuose Britų salų kampeliuose, 
žadindamas apleistų masių entuziazmą. Tačiau tai, kad jis atmetė vyskupystę, 
turėjo sukelti skilimą, ir 1785 metais Londone įvyko pirmoji metodistų konferen- 
cija. Jo brolis Charlesas Wesley'us (1707 — 1788) buvo genialus anglikonų himno 
autorius; puikios šio himno kadencijos gerai išreiškė besikeičiantį epochos toną. 

Metodizmas ypač giliai įsišaknijo Velse; paplitusi nuomonė, kad ten jis sukė- 
lė ne tik religinį, bet ir tautinį atgimimą) „ Pirmoji Velso metodistų asociacija 
susirinko 1743 metų sausio mėnesį, o kiek vėliau panašus susirinkimas įvyko ir 
Anglijoje. Kalvinistinė teologija juos vedė presbiterionizmo link. Tuo pačiu metu 
Jo šventenybės Landovrerio rektoriaus Griffitho Joneso įsteigtos vadinamosios 
keliaujančios stovyklos, Williamo Williamso (1717— 1791), vadinto Williamsu iš 
Pant y Celino puikieji valų himnai ir pakilioji pamokslavimo tradicija, kurią pra- 
dėjo Danielius Rowlandas (1713— 1790) iš Langeito, tos „Velso Jeruzalės“, sukū- 
rė instrumentus, užtikrinusius valų kalbos ir kultūros išlikimą iki šių dienų. Kiek- 
vienas, kas girdėjo velsiečių chorą, harmoningai kylantį į Llanfair, Cwm Rhondda 
arba Blaenwern melodijų aukštumas, negali nesuvokti nacionalinio išdidumo bei 
dvasinio pakilimo. Turbūt aišku ir be sakymo, kad valų metodistų hwyl (įkarštis) 

buvo diametraliai priešingas švietimo epochos dvasiai, tuo metu vyravusiai įta- 
kingiausiose Europos intelektualiniuose sluoksniuose. 

Žydų pasaulyje Baal Shem Tovo (1700 — 1760), mistiko iš Podolės miestelio 
Mienzybužo, chasidizmas Lenkijos rabinų pozicijas pakirto panašiai, kaip Wes- 
ley'us pakirto anglikonų vyskupų pozicijas. „Dievobaimingųjų“ chasidizmas 
atmetė sinagogų formalizmą, jo išpažinėjai sudarinėjo atskiras bendrijas, kurioms 
vadovavo paveldimi cadikai („šventieji žmonės"). Erdvės ir kultūros atžvilgiais jie 
buvo labai tolimi krikščionių metodistams, tačiau artimi jiems savo dvasia. Apran- 
gos ir maisto klausimais jie griežtai laikėsi ortodoksinių judaizmo įstatymų, tačiau, 
kaip ir metodistams, jų judėjimui buvo būdingas masių entuziazmas, džiaugsmin- 
ga muzika, dvasingumo atgimimas. 

Ne mažiau ryškūs buvo elgesio normų pasikeitimai Europoje. Į ankstesnių 
laikų suvaržymus Žmonės reagavo ne tiek keisdami įstatymus, kiek ignoruodami 
skonio ir elgesio normas, kurias anksčiau religinė valdžia sugebėdavo primesti. 
Didelis kontrastas kalvinistų ir jėzuitų puritonizmui, kuris apie 1660 metus vis dar 
dominavo, buvo ryškus meninio jautrumo padidėjimas ir smarkus moralinių 
suvaržymų sumažėjimas vėlesniame šimtmetyje. „Elegancijos amžius“ žengė koja 
kojon su sąžinės skrupulų nykimu. Aukštieji visuomenės sluoksniai ir jų mėg- 
džiotojai kaip niekad anksčiau mėgavosi gyvenimo malonumais: prabangą ir rafi- 
nuotumą rodė viskas — jų drabužiai, jų rūmai, jų baldai, jų muzika, jų kolekcijos. 
Kartu visoms klasėms buvo būdingas ryškus socialinių, ypač seksualinių papročių 
liberalizavimas. Ilgainiui seksualinį palaidumą imta ne tik toleruoti, bet ir puikuo- 
tis juo. Po ilgo reformacijos periodo visi, kas tik norėjo, galėjo vėl elgtis visai 
nesivaržydami. Tiems, kuriems tai leido sveikata ir piniginė, nesantūrumas ren- 
giantis, lėbaujant, smaguriaujant ir flirtuojant tapo kasdienine rutina. Žmonės 
puikavosi perukais ir pūstais sijonais, landšaftiniais parkais, dekoruoto porceliano 
indais ir net pudruotomis intymiomis kūno vietomis. Toks buvo socialinis klima- 
tas, kuris, be abejo, paskatino religinį atgimimą. Tačiau kartu tai praplėtė inte- 
lektualinės tolerancijos ribas; tuo sugebėjo pasinaudoti švietimo epochos philo- 
sophes. [ERos] 

Švietimas, pasak Kanto, buvo toks Europos civilizacijos raidos laikotarpis, kai 
„Žmonija išaugo iš sau pačiai įskiepyto nesubrendimo“. Galima pasakyti ir 
paprasčiau — europiečiai sulaukė tokio amžiaus, kai žmogus jau atsako už savo 
veiksmus. Toks palyginimas bus labai taiklus, jei įsivaizduosime, jog viduramžių 
krikščioniškasis pasaulis — tai tėvai, o Europos pasaulietinė kultūra — jų kūdi- 
kis, pradėtas Renesanso laikais. Jo vaikystė buvo apsunkinta tėvų ir religijos 
tradicijų bei šeimyninių kivirčų naštos. Didžiausias laimėjimas — „proto autono- 
mija“ — sugebėjimas savarankiškai mąstyti ir veikti. Tačiau tas jų vaikas tebetu- 
rėjo daug ryškių šeimos bruožų. 

Tačiau bene geriausiai galima suprasti švietimą įsivaizduojant tą tamsą, kurią 
ši „proto šviesa“ mėgino nušviesti. Tą tamsą sukūrė ne pati religija, kuri, pasak 
philosophes, tenkino vieną iš svarbiausių žmonijos poreikių, o visos tos neap- 
galvotos, iracionalios, dogmatiškos pažiūros, įskaitant fanatizmą, prietaringumą, 

Sakoma, kad jis viską apversdavo aukštyn kojom. Frydrichas Augustas, Saksonijos 
elektorius ir Lenkijos karalius, tariamai turėjęs apie 300 vaikų, tarp jų ir Prancūzijos mar- 
šalą Maurice'ą de Saxe'ą (1695-1750). Nuostabios jo meilės istorijos rodė ne tik nela- 
bai išrankų skonį, bet ir fenomenalią ištvermę'. Be savo žmonos Eberdinės iš Bairoito, 
jis turėjo dar visą pulkelį konkubinų - oficialių, slaptų ir visiškai slaptų. Maurice'as de 
Saxe'as buvo švedų grafienės Auroros iš Konigsmarko sūnus; jo pusbrolis grafas 
Rotowskis - prie Budos paimtos į nelaisvę turkų merginos Fatimos sūnus; jo pusseserė 
grafienė Orzelska buvo Henrietės Duval, Varšuvos vyno pirklio dukters, duktė. Oficia- 
liame sąraše po grafienės d'Esterle ėjo kunigaikštienė Cieszynska, grafienė Cosel, 
Marija, Denhofo grafienė, tačiau jame nematome britų ambasadoriaus Drezdene buvu- 
sios meilužės. Frydrichas Augustas būtų buvęs išties įžymus karalius, jei bent pusė jo 
politinių užmačių būtų taip gerai pasiekusios tikslą kaip jį pasiekdavo jo spermatozoi- 
dai“. (Mėgėjai sugadinti kitiems pramogą tvirtina, kad jo palikuonių buvo tik aštuoni.) 














nepakantumą, kurias galima apibendrinti vienu labiausiai menkinamu tos epochos 
žodžiu — „entuziazmu“. Lumieres — taip vadino šį judėjimą prancūzai — buvo 
lemta nušviesti labai daug dalykų — filosofiją, mokslą ir natūraliąją religiją, eko- 
nomiką, politiką, istoriją ir švietimą bei lavinimą. 

Ta savita intelektualinė aplinka, kuri skatino racionalizmą, egzistavo ne visur. 
Jai, viena vertus, reikėjo, kad greta vieni kitų būtų katalikai ir protestantai, kurių 
konkuruojančios dogmos užtikrino reikiamą idėjų susidūrimą, bet, kita vertus, 
reikėjo ir pakankamai tolerancijos, kad būtų galima pradėti racionalų dialogą. 
XVII amžiuje tokios sąlygos buvo tik trijose ar keturiose vietose. Jos egzistavo 
Lenkijoje ir Lietuvoje, kur jėzuitai buvo susimaišę su stačiatikiais, žydais ir dau- 
gelio radikalių sektų nariais. Tam tikru mastu tokių sąlygų būta ir Šveicarijoje, 
kur katalikiški ir protestantiški kantonai visada galėjo keistis idėjomis. Buvo 
tokios sąlygos ir Škotijoje bei Anglijoje, kur liberalios anglikonų Bažnyčios tra- 
dicijos buvo ir gera priešingų pažiūrų apsauga. Tačiau geriausios sąlygos buvo 
Nyderlanduose, kur vietinių intelektualų būrį papildė daug iš kitur atbėgusių 
ieškoti prieglobsčio intelektualų — pradedant J. J. Scaligeriu ir Rene Descar- 
tes'u ir baigiant Spinoza, Shaftesbury'u, Le Clerco ir Bayle'iu. Leidenas, tie Bata- 
vijos Atėnai, Amsterdamas — Europos kosmopolis ir Haga buvo pagrindinės 
švietimo laboratorijos. Nors iš pat pradžių išsiskyrė prancūzai, o prancūzų kalba 
buvo priimta kaip lingua franca, pati Prancūzija netapo svarbiausiu veiklos lau- 
ku ligi XVIII amžiaus vidurio, kai vietinės sąlygos pagerėjo. Voltaire'as, viena 
iškiliausių švietimo epochos figūrų, buvo priverstas apsigyventi Šveicarijoje arba 
netoli jos sienos. 

Svarbiausią lumen naturale (natūralios šviesos) sąvoką galima rasti jau viename 
iš Melanchtono veikalų — De Iege naturae (1559), o jame atsekti ir Cicerono bei 

filosofų stoikų darbų idėjas. Todėl reikšmingu įvykiu reikia laikyti Joosto Lipso 
(Lipsius, 1547 — 1606) išverstų stoikų tekstų išleidimą Leidene. Kartu su mokslo 
revoliucijos laimėjimais ir Descartes'o racionaliuoju metodu jie sudarė tos ideolo- 
gijos, kuri nuo XVII amžiaus aštuntojo dešimtmečio vyravo šimtą metų, branduo- 
lį. Ši ideologija įtvirtino įsitikinimą, kad protas pajėgus atskleisti dėsningumus, 
slypinčius tariamame žmonių ir materialiojo pasaulio chaose, taigi natūraliosios 
religijos, natūraliosios moralės ir natūraliosios teisės dėsnius. Mene irgi įsitvirtino 
įsitikinimas, kad tik griežtos taisyklės ir simetriškos formos gali išreikšti natūra- 
liąją tvarką, su kuria turi asocijuotis bet koks Grožis. Grožis reiškė tvarką, o tvar- 
ka turėjo būti graži — štai ką reiškė tikroji klasicizmo dvasia. 

Švietimo epochos filosofiją labiausiai domino epistemologija (pažinimo teori- 
ja) — kaip mes sužinome tai, ką žinome. Čia ginčų pagrindą sudarė trijų britų 
darbai: anglo Johno Locke'o (1632— 1704), airių vyskupo George'o Berkeley'io 
(1685— 1753) ir škoto Davido Hume'o (1711 — 1776), buvusio britų ambasados 
Paryžiuje sekretoriaus. Būdami empirikai jie visi sutarė, kad nagrinėjant žmonių 
reikalus reikia naudoti mokslinį stebėjimo ir dedukcijos metodą; iš čia išplaukė 
ir jų amžininko Alexanderio Pope'o receptas: 

Know then thyself, presume not God to scan, 
The proper study of mankind is Man“. 

(Save pažinki pats, nelauk pagalbos iš Dangaus, 
Pažint žmoniją — rūpestis paties žmogaus.) 

Garsusis Locke'o veikalas Žmogaus proto apybraiža (1690) pasiūlė teiginį, kad 
naujagimio protas yra tarsi tuščias popieriaus lapas — tabula rasa. Tad viskas, ką 
mes žinome, yra patirties vaisius, žinias mes gauname per pojūčius — jie apdo- 
roja išorinio pasaulio duomenis, arba dėka mūsų sugebėjimo mąstyti, kuris apdo- 
roja duomenis paties proto vidine veikla. Šią Locke'o mintį Prancūzijoje toliau 
plėtojo abatas Condillacas (1715— 1780), kurio veikale Traite des Sensations 
(„Traktatas apie pojūčius“, 1754) panaudotas palyginimas su statula, kuri atgyja 
įgavusi pojūčius, ir Julienas Offray de la Mettrie (1709 — 1751), kurio radikalus 
materializmas, išdėstytas veikale L'Homme machine („Žmogus mašina“, 1748), 
apskritai neigė bet kokių dvasinių dalykų egzistavimą. Vyskupas Berkeley's 
nukrypo į kitą kraštutinumą tvirtindamas, kad gali egzistuoti tik protas ir proto 
reiškiniai. Hume'as, kurio veikale Traktatas apie žmogaus prigimtį (1739 — 1740) 
racionaliai analizuojami protas, aistros ir moralė, galutinė išvada yra racionalaus 
tikėjimo galimybės neigimas. XVIII amžiaus racionalizmas galų gale priėjo išva- 
dos, kad iracionalumas galbūt nėra visiškai neprotingas dalykas. 

Moralės filosofijos srityje kelios religinės ir intelektualinės minties kryptys 
vedė prie galutinio tikslo, kuris buvo pragmatizmas. Racionalistai buvo linkę 
moralinius principus vertinti pagal jų tinkamumą gerinti žmonių gyvenimo sąly- 
gas. Ši tendencija būdinga jau Locke'ui. Baronas d'Holbachas (1723— 1789), kai 
kuriais atžvilgiais radikaliausias iš visų les philosophes, propagavo hedonistinę 
moralę, pasak kurios dorybė yra tai, kas teikia didžiausią malonumą. Vėliau lai- 
mė buvo traktuojama labiau kaip kolektyvinė, o ne individuali dorybė. Tikslu 

tapo socialinė harmonija, o ne asmeninė gerovė. 1776 metais jaunasis Jeremy 
Benthamas (1748 — 1832) suformulavo pagrindinį principą: „Gėrio ir blogio matas 
yra kuo didžiausia laimė kuo didesniam žmonių skaičiui“. 

Švietimas nebuvo palankus Europos žydams. Žydus laikė religine bendruome- 
ne, o jų religija neprotinga ir obskurantiška. Pavyzdžiui, Drydenas kalbėdamas 
apie žydus nevengė sarkazmo: 

The Jews, a headstrong, moody, murmuring race, 
God's pampered people, whom, debauched with ease, 
No King could govern, nor no god could please“. 
(Tie žydai, išrinkta tauta, pikti niurzgaliai, 

Jokie dievai įtikti jiems negali, 

Jokie karaliai jų negali suvaldyt.) 

Ilgainiui kai kurie žydų lyderiai ir patys ėmė vertinti save kritiškai. Jie norėjo 
ištrūkti iš tradicinio judaizmo suvaržymų. Galutinis rezultatas buvo žydų švieti- 
mas — Haskalah, siekęs žydų bendruomenę reformuoti iš vidaus. 

O tuo tarpu didelių laimėjimų pasiekė mokslas. Įžymiausia šio laikotarpio 
figūra buvo seras Isaacas Newtonas (1642 — 1727), Karališkosios draugijos pirmi- 
ninkas, 1687 metais paskelbęs savo veikalą Principia. Jo judėjimo ir visuotinės 
traukos dėsniai padėjo fizikos, taigi ir Visatos sandaros, pagrindus ateinantiems 
dviem šimtams metų. Jis išrado diferencialinį skaičiavimą, kurį vadino fluxions 
(fliuksijomis). Kaip ir dera švietimo tėvui, Newtonas 1666 metais atliko pirmuo- 
sius šviesos prigimties tyrimo eksperimentus Kembridžo Trinity koledže, ties 
langinių plyšiu savo kambaryje pastatęs stiklinę prizmę: 

Ir aš pamačiau <...>, kad šviesos lūžimas viename vaizdo gale buvo daug dides- 
nis negu kitame vaizdo gale. Vadinasi, šio vaizdo ilgio tikroji priežastis yra ta, 
kad šviesa susideda iš skirtingai lūžtančių spindulių, kurie (...) priklausomai nuo 
jų lūžimo laipsnio atsiduria įvairiose sienos dalyse“. 

Tikra likimo ironija, kad kaip tik šviesos savybės galų gale ir buvo ta priemo- 
nė, kuri padėjo Einsteinui sugriauti Newtono sistemą. [4 = mc2] Newtonas buvo 
unitorius, todėl negalėjo gauti daugelio oficialių pagarbos ženklų, tačiau apskri- 
tai jam netrūko nei garbės, nei turtų. Jis domėjosi net alchemija. Save Newtonas 
labai žavingai apibūdino kaip „mažą vaiką, žaidžiantį paplūdimyje <...> ant 
didžiulio nepažinto tiesos vandenyno kranto“". Pope'as sukūrė tokią epitafiją 
Newtono antkapiui Vestminsterio abatijoje: 

Nature and Nature's laws lay hid in night; 

God said, Let Newton be! and all was light. 

(Gamta, jos dėsniai skendėjo tamsoj. Bet Dievas tarė: 
„Lai bus šviesa!“ Ir ... Newtoną padarė.) 


Newtono mokslinių principų taikymui pasitarnavo ir technologijos tobulėjimas, 
ir kitų mokslų pažanga. Grinvičo karališkojoje observatorijoje (1675) buvo sukur- 
ti tobulesni teleskopai; britų admiralitetas, pasiūlęs 20 000 svarų sterlingų premiją, 
gavo chronometrą. Matematikas Gottfriedas Leibnizas (1646 — 1716), ko gero, atra- 

do diferencialinį skaičiavimą nepriklausomai nuo Newtono ir net anksčiau už jį. 
Biologijoje, konkrečiau — botanikoje, švedas Carlas von Linne (Linnaeus, 
1707— 1778) iš chaoso padarė tvarką, sukurdamas augalų klasifikacijos sistemą, 
smulkiai išdėstytą jo veikaluose Systema naturae (1735) ir Fundamenta botanica 
(1736). Chemijoje svarbius žingsnius į priekį žengė Josephas Priestley'us 
(1733 — 1804), nustatęs, kad oras yra kelių dujų mišinys, ir Henry's Cavendishas 
(1731 — 1810), ištyręs, kad ir vanduo yra cheminis junginys, o ypač Antoine-Lau- 
rentas Lavoisier (1743 — 1794), galutinai išaiškinęs, kaip vyksta cheminės reakci- 
jos. [ELDLuUFT] [EuULERIS] 

Susidomėjimas pažinimo teorija kartu su didėjančiu informacijos srautu neiš- 
vengiamai sukėlė enciklopedijų maniją. Bendrojo pobūdžio žinių santraukos 
viduramžiais buvo gan įprastas dalykas, tačiau vėliau jos išėjo iš mados. Pirmieji 
mėginimai atgaivinti šį žanrą buvo J. H. Alstedo enciklopedija, išleista Olandijo- 
je 1630 metais, ir Louiso Moreri enciklopedija, išleista Lione 1674 metais. Tačiau 
šiuolaikinio pavidalo enciklopedijų tėvu laikomas Pierre'as Bayle'is (1647 — 1706). 
Jo veikalo Dictionnaire historigue et critigue pirmasis tomas buvo išleistas Roter- 
dame 1697 metais. Anglijoje šiam žanrui atstovavo Karališkosios draugijos nario 
Johno Harriso Lexicon technicum (1704) ir Ephraimo Chamberso Cyclopaedia 
(1728); Vokietijoje J. Hūbnerio Reales Staats Zeitungs- und Conversations- Lexi- 
con (Leipcigas, 1704) bei J. T. Jablonskio Allgemeines Lexicon (Leipcigas, 1721); 
Italijoje G. Pivati'o Dizionario universale (Venecija, 1744); Lenkijoje B. Chmielows- 
kio Nowe Ateny (1745— 1746). 1732— 1754 metų laikotarpiu J. H. Zedleris Leip- 
cige išleido didžiulį iliustruotą žodyną Universal Lexicon, susidedantį iš 64 tomų 
ir 4 priedų. Prancūzijoje Denis Diderot (1713— 1784) ir Jeanas d'Alembert'as 
(1717— 1783) ėmėsi leisti milžinišką veikalą Encyclopėdie or Dictionnaire raisonnė 
des arts, des sciences, et des mėtiers; jį paskatino Chamberso enciklopedijos ver- 
timas į prancūzų kalbą. 1751 — 1765 metais Paryžiuje išėjo 17 šio veikalo tomų (16 
288 puslapių); iki 1782 metų buvo spausdinami jo papildymai, iliustracijos, rodyk- 
lės. Ši enciklopedija parašyta pagal nustatytą programą, kurios buvo griežtai 
laikomasi, ji antiklerikalinio pobūdžio ir labai kritiška esamo režimo atžvilgiu, 
todėl redaktoriai nuolat kęsdavo valdžios priekabes. Tačiau tai buvo tikras tos 
epochos paminklas. Jos tikslas — pateikti visų žmonijos žinių santrauką. Ne 
tokio įžymaus, bet ilgaamžiškesnio veikalo Encyclopaedia Britannica pirmasis lei- 
dimas išėjo Edinburge 1768 metais. Tuo metu pasirodė daug Hūbnerio veikalo 
Lexicon laidų ir vertimų. Jo autorines teises galų gale 1808 metais nusipirko lei- 
dėjas F. A. Brockhausas (1772 — 1823), panaudojęs jį kaip garsiausios vokiečių 
enciklopedijos pagrindą. 

Religinė mintis buvo giliai paveikta racionalizmo, ypač tyrinėjant Bibliją. Pir- 
miausia reikėjo išsiaiškinti, kas teisūs — protestantai ar katalikai, nes ir vieni, ir 
kiti savo dogmas grindė Biblija. Pirmasis tą padaryti pamėgino Oksfordo koledžo 
tarybos narys Williamas Chillingworthas, kadaise studijavęs jėzuitų Douai kole- 
dže ir (tai buvo labai tipiška) neteisingai kaltinamas socinizmu. Toliausia pažen- 
gė prancūzų oratorianas Richardas Simonas (1638— 1712), savo veikale Histoire 

1765 metais Rusijos ambasadorius Berlyne buvo įgaliotas pakviesti į Sankt Peterburgą 
kažkokį vienaakį žmogų, negailint tam pinigų. Leonhardas Euleris (1707-1783) kvieti- 
mą priėmė su sąlyga, kad gaus Rusijos Imperatoriškosios Akademijos direktoriaus 
vietą, didelį 3000 rublių atlyginimą, kad jo žmonai bus mokama pensija, o keturi jo 
sūnūs bus paskirti į aukštas pareigas. Visos šios sąlygos buvo priimtos be atsikalbinė- 
jimų. Prieš penkerius metus, kai rusų kariuomenė nusiaubė jo ūkį Šarlotenburge, caras 
dosniai atlygino visus nuostolius. Juk Euleris buvo tikras to meto matematikos burtinin- 
kas, stebukladarys. Visi sutinka, kad matematikos istorijoje jam galėjo prilygti tik C. F. 
Gaussas (1777-1855), gimęs Brunsvike praslinkus dešimčiai metų nuo Eulerio išvyki- 
mo iš Berlyno. 

Sakoma, kad Euleriui skaičiuoti buvo taip natūralu, kaip kitiems žmonėms kvėpuo- 
ti arba ereliui skraidyti. Jis, šveicarų pastoriaus sūnus, mokėsi Bazelyje; turėjo feno- 
menalią atmintį: galėjo padeklamuoti visą Vergilijaus Eneidą, ir nurodyti kiekvieno 
puslapio bei kiekvienos eilutės numerį. Pirmą kartą lankėsi Rusijoje dar būdamas jau- 
nas kartu su broliais Bernoulilli'ais, o paskui jį „sumedžiojo“ Frydricho Didžiojo agentai. 
Jis buvo ne tik nepaprastai produktyvus, bet ir originalus kūrėjas, parašė 886 moksli- 
nius straipsnius ir apie 4000 laiškų, kitaip sakant, ištisus 50 metų kasdien parašydavo 
vidutiniškai po du spausdinto teksto puslapius. Rusų žurnalas Commentarii Acade- 
miae Scientiarum Imperialis Petropolitanae dar 45 metus po Eulerio mirties spausdino 
užsilikusius jo straipsnius. Jis suformulavo daugybę teoremų, atrado sinusų skaičiavi- 
mo būdą, užbaigė pi reikšmės skaičiavimus, postulavo transcendentinių skaičių 
egzistavimą. „Eulerio teorema“ parodė, jog yra ryšys tarp eksponentinės ir trigono- 
metrinės funkcijų: 





e'X = cos X + i sin x. 


Eulerio prestižo dėka Rusijos Mokslų Akademija įsiliejo į pagrindinę Europos moks- 
lo srovę. Puikioji Sankt Peterburgo matematikos mokykla gyvavo dar ilgai ir po jo mir- 
ties. Tačiau Euleris pats apie savo pasiekimus kalbėti nemėgo. Kai apie tai Potsdame 
primygtinai ėmė klausinėti Frydricho Didžiojo motina, jis atsakė: „Madam, toje šalyje 
tie, kurie daug kalba, yra kariami“'. Eulerio autoritetas buvo toks didelis, kad simboliai, 
kuriuos jis panaudojo savo vadovėlyje /ntroductio in analysis infinitorum (1748), tapo 
matematinio ženklinimo pagrindu. Jis daug nuveikė kurdamas matematikams tokią uni- 
versalią bendravimo priemonę, kokios kasdieninio gyvenimo reikmėms europiečiai 
niekada taip ir nesusikūrė (žr. III priedą, 25). 

AE PLL DE TTT TTT TE, 





critigue du Vieux Testament (1678) pasinaudojęs prancūzų literatūrinės kritikos 
klasikinėmis taisyklėmis. Jo knygą užsipuolė Jacgues'as Bossuet; ji atsidūrė drau- 
džiamų knygų sąraše, o visas jos pirmojo leidimo tiražas buvo sunaikintas. Tačiau 
pats metodas išliko. 

Po kiek laiko iš samprotavimų apie religiją atsirado intelektualinė deizmo 
mada. Tai buvo tikėjimo minimalizavimas, jo redukavimas iki paties branduo- 
lio — tikėjimo Aukščiausiąja būtybe, Dievu sutvėrėju ar Apvaizda. Ankstyvosios 
minimalizmo apraiškos pasirodė Anglijoje įvairiausių netvirtų tikėjimo išpažinimų 
pavidalu, iš kurių paminėtini lordo Herberto iš Šerburo De Veritate (Paryžius, 
1624) ir J. J. Tolando Christianity Not Mysterious („Krikščionybė be paslapčių“, 
1696). Savo apogėjų minimalizmas pasiekė XVIII amžiaus ketvirtajame dešimtme- 
tyje, kai Anglijoje gyveno Voltaire'as, tačiau jo reikšmė gerokai sumažėjo pasiro- 
džius vyskupo Josepho Butlerio knygai The Analogy of Religion („Religijos ana- 
logija“, 1736). Ilgalaikis minimalizmo poveikis karalienei Karolinai sykį buvo 
apibūdintas tokiais žodžiais: „Ne, madam, jis nemirė, o tik buvo palaidotas“. Deiz- 
mas Prancūzijoje praktikuotas kaip mėginimas rasti vidurį tarp tradicinės krikš- 
čionybės ir radikalesnių laisvamanių, tokių kaip baronas d'Holbachas (1723 — 1789) 
ir Claude'as Helvetius (1715— 1771), kurie pradėjo atvirai reikšti ateistines pažiū- 
ras. Pavyzdžiui, Diderot, rašydamas Enciklopedijai straipsnius apie krikščionybę, 
tikėjimą, Apvaizdą, laikėsi deistinių pozicijų. Voltaire'as, kuris be paliovos puolė 
tradicinę religiją, šoko ginti Dievo egzistavimą, atremdamas Holbacho veikalo 
Systeme de la Nature (1770) atakas. Žiūrėdamas į nakties dangų, jis rašė: „Tik 
aklo gali neakinti ši šviesa; tik kvailys gali nepripažinti jos kūrėjo; tik beprotis 
gali negarbinti jo“. Kitoje vietoje Voltaire'as šmaikštavo: Si Dieu n'existait pas, il 
faudrait Vinventer“ („Jei Dievo nebūtų, jį reikėtų prasimanyti".) 

Philosophes kova su Bažnyčios ir valstybės valdžia neišvengiamai sudarė įspū- 
dį, kad katalikybė ir absoliuti monarchija susivienijo ir aklai priešinasi bet 
kokiam protui ir permainoms. Diderot priskiriamas užgaulus posakis, kad išga- 
nymas ateis tik tada, kai „paskutinis karalius bus pasmaugtas paskutinio kunigo 
žarnomis“. Vos vienas žingsnis teskyrė jį nuo supaprastintos revoliucinės visuo- 
tinio pažangos karo su reakcija vizijos. Kiek vėliau katalikų publicistas Josephas 
de Maistre'as (1754 — 1821) užėmė tokią pat ekstremistinę poziciją, reikšdamas 
diametraliai priešingą nuomonę: savo veikale Considerations sur la France (1796) 
jis tvirtino, kad maištavimas ir bedieviškumas yra sinonimai. 

Tarp švietimo epochos prioritetų išsiskyrė racionalioji ekonomika. Bendrasis 
pažangos suvokimas atsispindėjo ir siauresnėje ūkinės pažangos sąvokoje. Mik- 
rolygiu žemvaldžius domino atsirandantis efektyvaus dvarų valdymo mokslas; jie 
tikėjo, kad jų dvaruose galima ne tik įvesti paprasčiausią tvarką, bet ir paversti 
juos klestinčiais ūkiais. Olandų praktikuojamas žemių atkariavimas iš jūros, arba 
olandiškasis modelis, pakeitė kelių žemumose esančių rajonų — nuo Rytų Angli- 
jos pelkynų iki Vyslos deltos žemių — vaizdą. Įsigalėjo „aptvėrimai“, ypač Ang- 
lijoje, keldami grėsmę valstietijai, bet kartu kurdami didesnius ūkius, tinkamus 
prekybinei žemdirbystei. Sisteminga gyvulių ir kultūrinių augalų selekcija, dirvų 
tręšimas, sėjomainos taikymas, drenavimas (pavyzdžiui, kaip tai darė fermeris 
Džordžas Vindzore'as XVIII amžiaus aštuntajame dešimtmetyje arda Thomas 
Coke'as iš Holkhamo Norfolke) nepaprastai padidino ūkių produktyvumą. Šaly- 
se, kuriose vyravo baudžiava, kai kurie apsišvietę žemvaldžiai pradėjo suprasti, 

kad jų baudžiauninkai dirbs efektyviau atleidus juos nuo baudžiavinių prievolių. 
Tokio savanoriško paleidimo iš baudžiavos pavyzdžių galima rasti daugelyje šalių 
nuo Prancūzijos iki Lenkijos. 

Makrolygiu jau seniai buvo įsigalėjusi autokratinė merkantilizmo atmaina. 
Žymiausias jos šalininkas buvo Liudviko XIV ministras Jeanas-Baptiste'as Col- 
bert'as (1619 — 1683). Pradėta steigti valstybines manufaktūras. Buvo apgyvendi- 
namos kolonijos, racionalizuojama mokesčių sistema, statomi uostai, tiesiami 
keliai, kasami kanalai, gerinamas susisiekimas. Didysis Langedoko kanalas (1681) 
susilaukė analogų visoje Europoje, — nuo kanalais išraižyto Gvadalkivyro Ispa- 
nijoje iki Eskilstunos kanalo Švedijoje, Augustavo kanalo Lietuvoje ir didžiojo 
Nevos-Volgos komplekso Rusijoje. 

Tačiau kartu stiprėjo įsitikinimas, kad ekonominis gyvenimas nepakils aukš- 
čiau tam tikro lygio, jei jis nebus išlaisvintas nuo dirbtinių suvaržymų ir apribo- 
jimų. Vienas iš pirmųjų šį klausimą savo veikaluose iškėlė airių bankininkas 
Richardas Cantillonas (mirė 1734 m.). Jį citavo Mirabeau Vyresnysis savo labai 
populiariame veikale L'Ami des hommes („Žmonių draugas“, 1756). Vis dėlto 
labiausiai Richardo Cantillono idėjas išplatino ekonomistai, arba „fiziokratai“, 
susiję su Encyclopedie — Francois OGuesnay (1694— 1774), Jeanas de Gournay 
(1712— 1759) ir J. P. Dupont'as de Nemours (1739 — 1817). Garsusis šūkis Pauv- 
res paysans, pauvie royaume („Neturtingi valstiečiai, neturtinga valstybė“) išreiš- 
kė revoliucinį įsitikinimą, kad šalies klestėjimą gali užtikrinti tik visų jos piliečių 
asmeninis klestėjimas ir laisvė. Ouesnay mokiniui Jacguesui Turgot (1727 — 1781) 
nepasisekė teorinius judėjimo principus įgyvendinti praktikoje. Tačiau su Oues- 
nay rateliu užmezgė glaudžius ryšius škotų profesorius Adamas Smithas (1723 — 
1790), 1765— 1766 metais gyvenęs Paryžiuje. Ši pažintis turėjo didelės įtakos 
šiuolaikinės ekonomikos mokslo kūrėjui. [RiNKA] 

Racionalistinė politinė teorija ilgai asocijavosi su absoliutinės monarchijos 
rėmimu, nes ji gerai derinosi su klasikine tvarkos ir harmonijos dvasia. Ji ieškojo 
efektyviausių būdų išsiveržti iš vietinių ir feodalinių privilegijų labirinto. Jei ne 
Hobbes'o argumentacija, tai bent jau jo išvados nelabai skyrėsi nuo išvadų pran- 
cūzų teologų, tarkim, įžymiojo Mo vyskupo J. B. Bossuet (1627— 1704) — didžiau- 
sio karalių dieviškosios teisės gynėjo. Tačiau XVIII amžiuje argumentai pasikeitė. 
Locke'as savo veikale Two Treatises on Government („Du traktatai apie valdžią“, 
1690) siūlė, kad valdžia paklustų prigimtinei teisei ir pasisakė prieš paveldėjimo 
principą. Jis reikalavo vienokios ar kitokios neutralios institucijos valdančiųjų ir 
valdomųjų ginčams spręsti. Tačiau svarbiausia tai, kad akcentuodamas nuosavy- 
bės teisę jis kartu plėtojo valdymo visuomenės sutartimi idėją, taigi susitarimo 
principą, tapusį kertiniu liberalizmo akmeniu. Nors Locke'as ir nedaug dėmesio 
skyrė teismų sistemai, tačiau pasisakė už valdžių atskyrimą, būtinybę kontroliuo- 
ti ir subalansuoti vykdomąją ir įstatymų leidimo valdžias. Du pastarieji principai 
aiškiausiai suformuluoti Charleso Louiso de Secondato, barono de Montesguieu 
(1689 — 1755) veikale L'Esprit des lois („Apie įstatymų dvasią“, Ženeva, 1748). 
Įkvėpimo jis sėmėsi šiek tiek iš graikų ir romėnų respublikonizmo, o truputį iš 
Anglijos 1689 metų teisių deklaracijos: 

RINKA 


Daktaras Adamas Smithas (1723-1790) buvo nepaprastai išsiblaškęs profesorius. Sykį 
jis užpylė verdančiu vandeniu duoną su sviestu, o paskui skundėsi, kad arbata buvusi 
labai neskani. Smithas tapo viena iš Edinburgo įžymybių, nes dažnai klajodavo jo gat- 
vėmis transo būsenoje, pusiau apsirengęs ir drebėdamas nuo šalčio, karštai diskutuo- 
damas pats su savimi tik jam būdingu sujaudintu balsu ir slinkdamas į priekį nepakar- 
tojama „kirmino eisena“. Sykį jis taip įmoklino tiesiai į kailių rauginimo duobę. Kadangi 
vedybiniam gyvenimui absoliučiai netiko, visą gyvenimą nugyveno su motina. Ir kas 
galėtų pagalvoti, kad toks žavingas išsiblaškėlis imsis įvedinėti intelektualinę tvarką 
mūsų kasdieniniame gyvenime. 

Kartu su savo draugu Davidu Hume'u Smithas buvo škotų švietimo žvaigždė tuo 
metu, kai Anglijos akademinis gyvenimas buvo apimtas snaudulio. Jis artimai bendra- 
vo su Johnsonu, Voltaire'u, Franklinu, Guesnay, Burke'u. Kai senyvą profesorių priėmė 
karaliaus ministrai, jie visi atsistojo. „Mes visi stovime, pone Smithai, - tarė Williamas 
Pittas, - nes visi esame jūsų mokiniai“. 

Smithas pradėjo savo karjerą būdamas 28 metų, kai tapo Moralės filosofijos 
katedros vedėju Glazgo universitete. Ten jis paskelbė savo veikalą Moralinių jausmų 
teorija (1759), kuriame jis nagrinėjo pritarimo ir nepritarimo jausmų kilmę. Į ekonomi- 
kos sferą Smithas įžengė pradėjęs realizuoti žmonių godumo pasekmes ir klausimą, 
kaip savanaudiškumas gali prisidėti prie visuotinio gėrio. Jo 900 puslapių veikalas 
Tautų turto prigimties ir priežasčių tyrimas (1776) buvo iš esmės tik išplėstas esė šiuo 
klausimu. Jis sudaužė į šipulius protekcionistinę merkantilizmo filosofiją, kuri 200 
metų viena pati viešpatavo ekonominės minties srityje. Remdamasis savo samprota- 
vimais, Smithas teigė egzistuojant visuomenę, kurios mechanizmuose dalyvauja visi 
žmonės, ir suformulavo rinkos dėsnius. Jis bendrais bruožais apibūdino, kaip veikia 
gamyba, konkurencija, pasiūla ir paklausa, kainos. Ypač daug dėmesio A. Smithas 
skyrė darbo organizavimui. Tai matyti garsiajame smeigtukų fabriko aprašyme. Užduo- 
čių racionalizavimo ir darbininkų specializacijos dėka fabrikas pagamina 48 000 seg- 
tukų per dieną, kiekvienas iš darbininkų vienas pats pagamintų tik 2-3. Jis taip pat 
iškėlė susireguliuojančią rinkos prigimtį, kuriai netrukdant ji skatintų socialinę harmoni- 
ją. Smithas nustatė du pagrindinius rinkos dėsnius - kaupimo dėsnį ir populiacijos 
dėsnį. Jis gan šokiruojamai rašė: „Žmonių poreikis neišvengiamai reguliuoja žmonių 
reprodukciją“. Jo šūkis buvo: „Palikite rinką ramybėje“. 

Nuo to laiko ekonomikos mokslas tiria Smitho iškeltus klausimus. Jo pėdsakas nuo 
Ricardo, Malthuso ir Markso per Hobsoną, Bastiatą ir Marshallą veda prie Vevleno, 
Schumpeterio ir Keyneso. Smitho rankose ekonomikos mokslas buvo tik abstrakčios 
filosofijos šaka ir žymiausi jo praktikai suvokė savo išvadų trapumą. Tačiau kasdieni- 
niame gyvenime ekonomika turi didesnių pretenzijų. Ji užėmė tuštumą, atsiradusią dėl 
religijos vaidmens sumažėjimo ir moralinės santarvės nebuvimo; ji vis labiau laikoma 
pagrindiniu valstybinės politikos uždaviniu, universaliu vaistu visoms socialinėms ligoms 

gydyti ir net asmeninio pasitenkinimo šaltiniu. Jai gresia likimas iš techninės discipli- 
nos, aiškinančios Žmonių visuomenę taip, kaip medicina aiškina žmogaus kūną, tapti 
savitiksliu, pačiai nusistatyti sau tikslus, motyvus, paskatas. Tai pamatęs moralistas 
Smithas pasibaisėtų. 








Kiekvienoje valstybėje yra trys valdžios rūšys: įstatymų leidžiamoji valdžia, vykdomoji 
valdžia, apimanti dalykus, priklausančius nuo žmonių teisių, ir vykdomoji valdžia, susi- 
jusi su civiline teise <...>. Ir viskas būtų prarasta, jei tas pats žmogus <...> vykdytų visas 
tris: įstatymų leidybos valdžią, valstybės sprendimų įgyvendinimo valdžią ir nusikaltimų 
tyrimo valdžią“. 

Locke'o ir Montesguieu teorijas plačiai paskleidė prancūzų Encyclopėdie, 
ypač tokiuose savo straipsniuose kaip „Politinė valdžia“ ir „Prigimtinė laisvė“. 
Jos rėmė demokratines tendencijas ir, kaip kai kas pasakytų, revoliuciją. 

Į pirmą vietą iškilo racionalistinė istoriografija. Iš paprasto pasakojimo apie 
įvykius kronikose ir dienoraščiuose bei iš valdančiosios Bažnyčios ar monarcho 
apologetikos ji tapo mokslu apie priežastis ir kaitą. Bossuet Histoire universelle 
(„Visuotinė istorija“, 1681) arba grafo Clarendono History of the Great Rebellion 
(„Didžiojo sukilimo istorija“, 1704) vis dar laikėsi senosios tradicijos, kaip ir dau- 
gelis katalikų bei protestantų kronikų apie religinius karus. Tačiau XVIII amžiu- 
je atsirado keletas žmonių, kurie ėmėsi rašyti istoriją kitaip. Bayle'io Dictionnai- 
re („Žodynas“, 1702) susidėjo iš abėcėlės tvarka išdėstytų straipsnių apie visus 
didžiuosius istorijos ir literatūros veikėjus; jame su negailestingu skepticizmu 
buvo nagrinėjamas informacijos apie kiekvieną iš jų patikimumas. Šis veikalas 
parodė, kad jokio istorinio fakto negalima priimti be įrodymų. Vico traktate 
Scienza nuova („Naujasis mokslas“, 1725) pristatoma cikliškos istorijos raidos 
teorija. Montesguieu veikale apie senovės pasaulį Considėrations („Mintys apie 
romėnų didybės ir žlugimo priežastis“, 1734) keliama mintis apie aplinkos fakto- 
rių įtaką, o Voltaire'o studijos apie Karolį XII ir Liudviką XIV akcentavo atsitik- 
tinumų ir įžymių asmenybių vaidmenį. Hume'o traktatas The Natural History of 
Religion („Natūralioji religijos istorija“, 1757) ėmė plėšti šventuosius religijos 
istorijos dirvonus. Visi atmetė Apvaizdos vaidmenį praeities įvykiams aiškinti ir 
taip buvo sugrįžta prie mąstymo, nepraktikuoto nuo Machiavellio ir Guicciardi- 
ni'o laikų. Visi jie buvo veikiami naujojo pažangos suvokimo, kurio klasikinį 
apibūdinimą Sorbonoje pateikė jaunasis Turgot ilgoje dviejų dalių paskaitoje 
lotynų kalba 1750 metų liepos 3 ir gruodžio 11 dieną: 

Gamta visiems žmonėms davė teisę būti laimingiems <...>. Visos kartos susijusios dau- 

gybe priežasčių ir pasekmių, kurios dabartinę pasaulio būklę susieja su ankstesnėmis jo 

būsenomis <...>, ir visa žmonių giminė, žiūrint į ją nuo pat jos pradžios, filosofui atrodo 
kaip didžiulė visuma, kuri, kaip ir pavienis žmogus, turi savo vaikystę ir plėtojasi <...>. 

Žmonijos visuma, svyruodama tarp ramybės ir susijaudinimo būsenų, tarp gerų ir blogų 

laikų, nors iš lėto, bet nepaliaujamai slenka didesnio tobulumo link.' 


609 


EUROPOS ISTORIJA 


Istorikai praeities analizei vis labiau ėmė taikyti dabarties socialinius, ekono- 
minius ir kultūrinius duomenis. Jie jau nebesitenkino aprašydami vien tik tai, ką 
darė karaliai ir jų dvarai. Du didžiausi to meto veikalai buvo Williamo Robertsono 
Amerikos istorija (1777) ir neprilygstamas Edwardo Gibbono veikalas Romos 
imperijos smukimas ir žlugimas (1788). Dienos šviesą išvydo tik vienas vyskupo 
Adamo Naruszewicziaus veikalo Lenkų tautos istorija (1780) tomas, nes impera- 
torės Jekaterinos ambasadorius pasipriešino tokiam ankstyvosios slavų istorijos 
aprašymui, kur lenkai buvo vaizduojami iškilesni už rusus. 

Geriau pagalvojus kyla abejonių, ar švietimo epochos išminčiai buvo objekty- 
vesni už dvaro ir dvasininkijos istorikus, kuriuos jie taip negailestingai išjuokė. 
Pavyzdžiui, Gibbonui būdingi monasticizmo puldinėjimai arba klaidinga informa- 
cija paremti Voltaire'o užsipuolimai, nukreipti prieš Lenkiją, kurią jis panaudojo 
kaip atpirkimo ožį, kad galėtų vaizdingiau išreikšti savo požiūrį į religinį fanatiz- 
mą. Vieną šališkumą pakeitė kitas. Tačiau šio proceso metu labai išsiplėtė isto- 
riografijos apimama sfera ir išaugo jos autoritetas. Iš tikrųjų Švietimo epocha 
buvo kupina prieštaravimų. Žymiausi jos veikėjai tam tikru mastu sutarė dėl tiks- 
lų ir metodų, bet negalėjo sutarti dėl požiūrių bei nuomonių. Du įtakingiausi 
lyderiai — Voltaire'as ir Rousseau — skyrėsi kaip ugnis ir vanduo. 

Francois Marie Arouet (1694 — 1778), įkalinimo Bastilijoje laikotarpiu pasirin- 
kęs „Voltaire'o“ pseudonimą, buvo poetas, dramaturgas, romanistas, pamfletistas, 
susirašinėjo su karaliais, tačiau pirmiausia jis karingas pašaipūnas. Gimė ir mokė- 
si Paryžiuje, o vėliau didžiąją savo ilgo gyvenimo dalį praleido įvairiausiose trem- 
tyse. Jo knygos ir jų leidėjai nuolat buvo smerkiami. Jis sukiojosi ties pačia 
politinio ir socialinio respektabilumo riba, kol galų gale, labai simboliškai, įsikū- 
rė prie atokiausios Prancūzijos sienos atkarpos Fernė vietovėje netoli Ženevos. 
Paryžių Voltaire'as paliko būdamas 32 metų, patekęs į nemalonę, ir, išskyrus tre- 
jetą neramių metų, kuriuos praleido Versalyje 1744— 1747 metais kaip karaliaus 
istoriografas, grįžo į jį tik sulaukęs 84 metų. Šešerius vaisingus metus praleido 
Anglijoje, trejetą metų svetingame Stanistawo Leszczynskio Liunvilio dvare Lota- 
ringijoje ir trejetą metų Prūsijoje pas Frydrichą Didįjį, kuris juo labai žavėjosi. 

Iš Šveicarijos jį išvijo už komentarus apie Kalviną. 1760 — 1778 m. jo namų 
Fernė durys buvo atviros neišsenkančiam lankytojų srautui. „Europos užeigos 
namų šeimininkas“ buvo šlovinamas kaip karalius — Le Roi Voltaire. Ir seigneur 
du village savo teorijas įgyvendino praktiškai: sausino pelkes, laikė pavyzdinį 
ūkį, pastatė bažnyčią, teatrą, šilko fabriką, laikrodžių dirbtuvę. „Keturių dešimčių 
laukinių prieglobstis tapo klestinčiu nedideliu miestu — 1200 naudingų žmonių 
gyvenviete“, — pasididžiuodamas rašė jis. 

Spausdinti Voltaire'o darbai — per 100 tomų — skirti tolerancijai religijoje, tai- 
kai ir laisvei politikoje, iniciatyvai ir veiklumui ekonomikoje, intelekto pirmavimui 
mene. Jo Lettres anglaises („Laiškai apie anglus“, arba „Filosofiniai laiškai“, 1734), 
kuriuose su susižavėjimu kalbama apie viską nuo kvakerių, parlamento ir prekybi- 
nės dvasios iki Bacono, Locke'o ir Shakespeare'o, davė naujos medžiagos apmąs- 
tymams tradiciniams katalikiškiesiems sluoksniams žemyne. Istorinis veikalas Siėc- 

le de Louis XIV („Liudviko XIV amžius“, 1751) pateikė prancūzams turiningą, bet 
kritišką jų netolimos praeities apžvalgą. Filosofinis romanas Candide ou YN'optimisme 
(„Kandidas, arba Optimizmas“, 1759) buvo parašytas kaip atsakas Rousseau. Jame 
pasakojama apie jauną nenustygstantį Kandidą ir jo apsišvietusį auklėtoją Panglo- 
są, kurio moto yra „viskas tik į gera šiame geriausiame iš geriausių įmanomų 
pasaulių“. Jiedu iš Tander ten Tronko pilies leidžiasi į kelionę po pasaulį ir susi- 
duria su visomis įmanomomis bėdomis ir nelaimėmis: karu, žudynėmis, ligomis, 
areštu, kankinimais, išdavyste, žemės drebėjimu, laivo sudužimu, inkvizicija, vergo- 
ve. Pabaigoje jie nusprendžia: jei jau nuo pasaulio bėdų niekur nepabėgsi, vienin- 
telis dalykas, kurį žmogus gali padaryti — tai sutvarkyti savo paties reikalus. Roma- 
nas baigiasi Kandido žodžiais, kad il faut cultiver notre jardin („reikia dirbti savo 
daržą“). Traitė sur la tolėrance („Traktatas apie toleranciją“, 1763) buvo įkvėptas 
šlykštaus įvykio Tulūzoje, kur vienas kalvinas vardu Jeanas Calas buvo nukankin- 
tas sulaužant ratu už tai, kad neva priešinęsis savo sūnaus atsivertimui į katalikybę; 
tai buvo Voltaire'o sielos šauksmas. Dictionnaire philosophigue portatif (1764), kiše- 
ninis didžiosios Enciklopedijos konkurentas, yra tikras ironijos ir satyros tour de 
force. Be to, Voltaire'as dar parašė keletą tragedijų, daug poleminių straipsnių, apie 
15 000 laiškų. Jis mirė Paryžiuje, dar spėjęs pamatyti, kaip po paskutiniosios pjesės 
pastatymo scenoje buvo apvainikuotas jo biustas. „Ne mažiau jų susirinktų ir pasi- 
žiūrėti mano egzekucijos“, — pakomentavo Voltaire'as. Ir toliau rašė eiles: 

Nous naisons, nous vivons, bergėre, 

Nous mourons sans savoir comment; 

Chacun est parti du nėant; 

Ou va-t-il? ... Dieu le sait, ma chėre!!. 


(Piemenaite, gimiau, gyvenau, 


Kaip sulauksiu mirties — nežinia. 
Nebūtis — štai kas mūsų pradžia; 
Kas bus galas? Brangioji, aš to nežinau.) 

„Mirštu garbindamas Dievą, — pareiškė jis, — mylėdamas draugus, nejausdamas neapy- 

kantos priešams, bet nekęsdamas prietarų“ 

Jean-Jacgues Rousseau (1712— 1778), gimęs protestantiškoje Ženevoje, buvo 
dar didesnis klajūnas negu Voltaire'as. Jis turėjo beveik tokius pat talentus — 
muzikanto, rašytojo, filosofo — ir išgarsėjo irgi ne mažiau už jį. Vaikystėje pabė- 
gęs iš namų, Rousseau beveik dešimt metų klajojo Savojos ir Šveicarijos keliais, 
kol jį atsivertimo į katalikybę kaina priglaudė viena katalikė, ponia iš Ansi. Būda- 
mas daugiausia savamokslis, jis stengėsi prasimušti kaip privatus auklėtojas, 
kompozitorius, baletmeisteris, tarnas Paryžiuje, Prancūzijos ambasados sekretorius 
Venecijoje. Jo ryšys su paprasta, neišsilavinusia mergina Therese Levasseur ir jų 
penkių vaikų, atiduotų į pamestinukų namus, likimas sukėlė daug stresų, intelek- 
tualinių samprotavimų, o gal ir buvo jo pasikartojančių psichinės ligos priepuolių 
priežastis. Sulaukęs vidutinio amžiaus, Rousseau netikėtai išgarsėjo, kai pelnė 
Dižono akademijos premiją už savo veikalą Discours sur les sciences et les arts 

(„Apie mokslus ir menus“, 1750) ir sukūrė populiarią operą Le Devin du village 
(„Kaimo burtininkas“, 1752). Susidraugavęs su Diderot, pakaitomis buvo čia Pary- 
žiaus salonų žvaigždė, čia auka, kol pagaliau vėl leidosi į kelionę. Neapsakomai 
bijodamas neegzistuojančio sąmokslo prieš jį, genamas Voltaire'o šalininkų bai- 
mės ir vidinio nerimo, jis ieškojo prieglobsčio Ženevoje, Motjė prūsiškajame 
Niušatelyje, Lak de Bieno saloje, Anglijoje, Burgvene ir Dofinė Monkime. Pasku- 
tiniuosius gyvenimo metus praleido Paryžiuje, publikuodamas savo memuarus ir 
Reveries du promeneur solitaire („Vienišo svajotojo pasivaikščiojimai“, 1782). Mirė 
Ermenonvilio pilyje. 

Būdamas prieštaringo charakterio, Rousseau panaudojo švietimo metodus jo 
laimėjimams pasmerkti. Jį išgarsinusiame veikale tvirtino, kad civilizacija gadina 
žmogaus prigimtį. Kitas tokio pat pobūdžio veikalas Discours sur Ninėgalitė 
(„Apie žmonių nelygybės pradžią ir principus“, 1755) piešė idilišką primityvaus 
žmogaus viziją ir kaltino gerovę už visas politinių ir socialinių santykių blogybes. 
Šiuo veikalu nustatė prieš save ir radikalus, ir konservatorius. Romanas Julie ou 
la nouvelle Hėloise („Julija, arba Naujoji Eloiza“, 1761), meilės istorija, kurios 
veiksmas vyksta jo gimtosiose Alpėse, kaip niekad sujungė aistrą, moralinius 
jausmus ir nežabotą prigimtį. Kitame irgi didžiulio pasisekimo susilaukusiame 
romane Ėmile ou !'ėducation („Emilis, arba Apie auklėjimą“, 1762) pateikiami 
metmenys, kaip auklėti vaiką, norint išvengti civilizacijos nešamo dirbtinio deka- 
danso. Gamtos vaikas turi mokytis iš Dievo duoto patyrimo, o ne iš žmonių kny- 
gų; kas nori būti laimingas, turi būti išlavinęs įgūdžius ir laisvas. 

Veikalas Du contrat social („Apie visuomenės sutartį“, 1762) buvo išties revo- 
liucinis. Jau pirmuoju sakiniu jis užsipuolė viešpataujančios tvarkos nelygybę: 
L'homme est nė libre, et partout il est dans les fers („Žmogus yra gimęs laisvas, ir 
visur jis sukaustytas grandinėmis“). Dominuojančios šio veikalo idėjos — visuo- 
tinė valia, tautos nepriklausomybė ir galų gale pati Sutartis rodė sprendimus, 
kuriuos gali efektyviai apibrėžti ne koks nors idealus valdovas, o valdinių intere- 
sai. Tad Voltaire'as kreipėsi į apsišvietusį elitą, o Rousseau kreipėsi į mases. 

Rousseau Confessions („Išpažintis“, išleista 1782— 1789 m.) labai žavingai ir 
nuoširdžiai analizuoja visiškai nepatrauklią autoriaus asmenybę. Jis atvirai rodo 
savo kaltę ir abejones. Vienas kritikas rašė: „Jis uoliai mušasi į krūtinę žinodamas, 
kad skaitytojas atleis jam“. Toks domėjimasis savo psichikos iškrypimais primena 
vėlesnių laikų madą. Rousseau niekino savo kolegas filosofus, ypač Voltaire'ą. Jis 
buvo tvirtai pasiryžęs Paskutiniojo teismo dieną pareikšti Aukščiausiajai Būtybei: 
Je fus meilleur gue cet homme-ld! („Aš buvau geresnis už tą žmogėną!")"? 

Edukacija buvo sritis, kurioje švietimo idėjas lengviausia pritaikyti. Bažnyčia 
faktiškai turėjo mokyklų ir universitetų programų sudarymo monopolį. Renesan- 
so laikų humanizmo idėjos jau seniai buvo praradusios savo reikšmingumą. Kata- 
likiškajame pasaulyje jėzuitų ir pijorų mokyklos berniukams ir uršuliečių 
mokyklos mergaitėms laikėsi savo rutinos. Prancūzijoje po hugenotų ir janse- 
nistų mokyklų uždarymo pedagogika sustabarėjo. Protestantiškajame pasaulyje, 
jei tikėsime Gibbono prisiminimais apie mokymąsi Oksforde, irgi viešpatavo 


612 


LUMEN 


letargas. „Penkeri metai, praleisti Magdalenos koledže, — prisiminė jis, — buvo 
penki tuščiausiai ir nenaudingiausiai praleisti mano gyvenimo metai“. Mokyklų 
ir universitetų padėtis Škotijoje buvo daug geresnė, Prūsijoje irgi. Augusto Her- 
manno Franckės (1664— 1727) švietimo įstaigos Halėje ir Realschule Berlyne 
padėjo pagrindus ne tik mokymui gimtąja kalba, bet ir technikos studijoms. 
Nepaisant to, švietimas beveik visur susidurdavo su giliai įsišaknijusiomis religi- 
nėmis auklėjimo ir švietimo tradicijomis. D'Alembert'o straipsnis „Koledžas“ 
Enciklopedijoje sukėlė didelį pasipiktinimą: 

Visa tai reiškia, kad jaunas žmogus <...> po dešimties metų palieka koledžą su netobu- 

lomis mirusių kalbų žiniomis, retorikos ir filosofijos formulėmis, kurias turi pasistengti 

kuo greičiau pamiršti; dažnai su sugadinta sveikata <...> ir dažniausiai su tokiomis pavir- 
šutiniškomis religijos žiniomis, kad yra priverstas pasiduoti jau pirmą kartą susidūręs su 
burnojimu prieš Dievą <...>. 

Ilgainiui, veikiant švietimo idėjoms, religijos mokymas buvo atskirtas nuo 
bendrojo lavinimo; klasikines disciplinas papildė naujos, šiuolaikinės, o aukšto- 
sios mokyklos atsikratė Bažnyčios globos (geras pavyzdys, kaip tai vyko — ilga 
Benthamo kova už Londono universiteto sekuliarizaciją). [comENiUs] 

Tačiau niekas negalėjo prilygti Emilio poveikiui. Rousseau nedarė įspūdžio jo 
kolegų philosophes metodai. Jis rašė: „Locke'o pagrindinis principas buvo įtikinė- 
ti vaikus, kreiptis į jų protą, tokia mada viešpatauja ir dabar, bet <...> nesu matęs 
kvailesnių vaikų už tuos, į kurių protą buvo kreipiamasi“ (Emilis, II knyga). Vietoj 
to jis propagavo „natūralų auklėjimą“ nuo gimimo dienos iki subrendimo, uždrau- 
džiant mokymą iš knygų iki paauglystės metų. Jis sugriovė to meto prielaidas apie 
vaiko vystymąsi. Pirmasis vadovėlis Rousseau dvasia — J. B. Basedowo Elemen- 
tarwerk pasirodė 1770 — 1772 m., o po poros metų buvo atidaryta ir pirmoji naujo 
tipo mokykla — Philantropinum Desau mieste. 

Tačiau vienas iš drąsiausių ano meto švietimo projektų buvo įgyvendinamas 
Lenkijoje, kur 1772 — 1773 metais labai ypatingomis aplinkybėmis įkurta naciona- 
linė Edukacinė komisija — pirmoji Europoje švietimo ministerija. Jos įkūrimas 
sutapo su Pirmojo padalijimo sukelta politine krize, motyvavusia jos įkūrimą, ir 
su jėzuitų ordino panaikinimu — juk jėzuitai buvo didelis intelektualinių pajėgų 
šaltinis. Prieš kelerius metus reformų šalininkai Lenkijoje, desperatiškai stengda- 
miesi ištraukti Lenkiją iš Rusijos gniaužtų, kreipėsi į Rousseau, norėdami išgirsti 
jo nuomonę. Palankiame lenkams jo veikale Considėrations sur le gouvernement 
de Pologne („Samprotavimai apie Lenkijos valdžią“, 1769) buvo ir labai svarbus 
skyrius apie švietimą. Rousseau rekomendavo vietoj visų esamų institucijų įkurti 
vientisą švietimo sistemą. Į jo patarimą buvo atsižvelgta: paskutinis Lenkijos kara- 
lius Stanislovas Augustas Poniatovskis iškėlė jį kaip padalijimo sąlygą. Lenkijos 
politinės perspektyvos buvo beviltiškos, tačiau jos kultūrinį išlikimą vis dar buvo 
galima išgelbėti. Nuo tada per dvidešimt metų Edukacinė komisija įsteigė apie 
200 pasaulietinių mokyklų; daugeliui iš jų buvo lemta pergyventi Žečpospolitos 
žlugimą. Buvo rengiami nauji mokytojai. Buvę jėzuitai rašė lenkų kalbos ir lite- 
ratūros, tiksliųjų mokslų, užsienio kalbų vadovėlius. Karalius savo dienoraštyje 

COMENIUS 


Kai Janas Amosas Komenskis mirė Amsterdame 1670 m. lapkričio 15 d., visiems atro- 
dė, kad jis buvo pats didžiausias visiškai beviltiško dalyko fanatikas. Komenskis buvo 
Čekų brolių sektos paskutinysis vyskupas, beveik penkiasdešimt metų praleidęs trem- 
tyje, o jo grande oeuvre, kuriame jis dėstė savo pansofinę visuotinės taikos ir kultūros 
viziją, liko neužbaigtas. Pranašystės, kad popiežius bus nuverstas, o pasaulio pabaiga 
ištiks 1672 metais, sukeldavo tik pašaipą. 

Gimęs Moravijoje 1592 metais, Komenskis visą gyvenimą plaukė prieš srovę. Daug 
keliavo, mokėsi Heidelberge ir tikėjosi likti Čekų brolių mokyklos Fulneke vedėju. 
Tačiau Bohemijoje įsitvirtinus Habsburgams, jis 1621 metais buvo priverstas pasitrauk- 
ti į Lenkiją, 0 1657-1658 metais Lenkijoje prasidėjus prošvediškų protestantų persekioji- 
mams, pabėgo į Nyderlandus. Daug energijos skyrė Bohemijos likimo garsinimui, rašė 
apie pedagogiką, dirbo keliaujančiu švietimo konsultantu. Pastarąjį vaidmenį jis ilgokai 
atliko Anglijoje, Švedijoje ir Transilvanijoje". Jam net siūlė užimti Harvardo universiteto 
prezidento postą. 

Tačiau Komenskio pažiūros buvo nuoseklesnės negu atrodė jo kritikams. Aistra 
reformuoti švietimą išplaukė tiesiai iš Čekų brolių principų - jie puoselėjo husitų tradi- 
ciją skaityti Bibliją gimtąja kalba. Kalbų mokymosi reikalingumas buvo akivaizdus žmo- 
gui, kuris buvo kilęs iš tokios daugiakalbės srities kaip Moravija ir kuriam teko gyventi 
daugelyje šalių. O nepadorus pacifistinės utopijos troškimas - natūrali gyvenimo, per- 
sekiojamo karų ir religinių konfliktų, pasekmė. 

Būdamas autorius poliglotas, Comenius (tuo vardu jis plačiausiai žinomas) susilau- 
kė tarptautinio pripažinimo. Ankstyvasis veikalas Pasaulio labirintas ir širdies dausos, 
savotiška dvasinė kelionė į šventas vietas, buvo parašytas čekų kalba. Kita knyga 
Janua Linguarum („Kalbų vartai“) iš pradžių buvo trikalbis vadovėlis lotynų, čekų ir 
vokiečių kalbomis, susilaukęs šimtų versijų, įskaitant ir versijas persų bei turkų kalbo- 
mis. Ne mažiau populiarus buvo ir jo veikalas Orbis sensualium pictus („Juntamųjų 
daiktų pasaulis paveiksluose“, 1658) - vizualinio mokymo pirmtakas. Rinktiniai peda- 
goginiai darbai Opera didactica omnia (irgi 1658 m.) toli pranoko jo efemerines politi- 
nes publikacijas. Komenskio palikimo reikšmė laikui bėgant augo, patraukdama keturių 
skirtingų kategorijų gerbėjus. 

Religijos srityje jo vardą gerbė tie, kurie kitame šimtmetyje atgaivino senąją Čekų 
brolių sektą nauju „Moravijos bažnyčios“ pavadinimu. 

Čekų atgimimo epochoje Komenskis buvo pakylėtas iki nacionalinio šventojo 
statuso. Polackis parašė jo biografiją; grafas Lūtzovas išpopuliarino jo Labirintą 
visame pasaulyje; o T. G. Masarykas laikė jį svarbiausia čekų demokratijos ir huma- 
nizmo istorijos figūra. Pirmoji Masaryko memuarų dalis buvo pavadinta „Komenskio 
testamentu“. 

Šiuolaikiniai pedagogikos teoretikai laiko Komenskį vienu iš šios disciplinos kūrėjų. 
Jo lengvai vaikams suprantami vadovėliai inspiravo pažangius, į vaikus orientuotus 

mokymo metodus, kuriuos išplėtojo tokie pedagogai kaip Frėbelis, Pestalozzis ar 
Montessori. [gAMBiN!] Visuotinio švietimo idėjos šalininkai citavo jo tekstus kaip pralen- 
kiančius laiką: 

Ne tik turtingųjų ir galingųjų vaikai, bet visi berniukai ir mergaitės, turtingų ir skur- 
džių, visuose miestuose ir <...> kaimuose turi būti leidžiami į mokyklas. <...> O jei kas 
paklaus, kas iš to, jei amatininkai, kaimiečiai, nešikai ir net moterys taps raštingi, aš 
atsakysiu: nė vienas iš jų nestokos apie ką galvoti, ką rinktis, kuo sekti ir daryti gera 
<...>. Ne kliūtis ir tai, kad kai kurie atrodo iš prigimties kvaili ir buki <...>. Juk kuo lėčiau 
ir sunkiau kas mąsto iš prigimties, tuo labiau jam reikia padėti 12 

Kiekvienas vaikas, kuris skaito komiksą, varto iliustruotą vadovėlį, žiūri mokomąją 
televizijos laidą ar videofilmą, turėtų atiduoti pagarbą Komensky'iui kaip savo mentoriui. 








teigė: „Jei po 200 metų dar bus žmonių, vadinančių save lenkais, tai mano darbas 
nebus nuėjęs veltui“. Lenkija iš tikrųjų buvo sunaikinta, bet jos kultūra išliko. 
Edukacinė komisija panaikinta, tačiau jos idealus perėmė Rusijos imperijos vaka- 
riniu regionu tapusio administracinio vieneto Edukacinė taryba. Švietėjiškai val- 
dant kunigaikščiui Czartoryskiui, ji išsilaikė iki 1825 metų ir išugdė puikiausią 
lenkų patriotų ir literatų kartą, kokia tik kada nors kūrė poeziją ar griebėsi 
plunksnos! 2 

Iš to galima matyti, kad švietimo idėjos įvairiose šalyse buvo pasitelkiamos 
įvairiems tikslams. Nyderlanduose ir Didžiojoje Britanijoje jos sudarė valdančiųjų 
sluoksnių liberalaus sparno repertuaro dalį. Britų parlamente šios idėjos atsispin- 
dėjo C. J. Fox'o ir Edmundo Burke'o kalbose. Kolonijose Amerikoje jomis rėmė- 
Prancūzijoje, o mažesniu mastu ir Ispanijoje bei Italijoje, jos įkvėpė intelektualų 
sluoksnius, kurie priešinosi senajam režimui, neturėdami tam teisinių priemonių. 
Daugelyje Vidurio ir Rytų Europos dalių jas selektyviai panaudojo „apsišvietę 
despotai“, kurie stengėsi pagerinti savo imperijas panašiai kaip privatūs žemval- 
džiai stengėsi pagerinti savo baudžiavinių dvarų būklę. Prūsijos karalius Fryd- 
richas II ar Rusijos imperatorė Jekaterina II tikriausiai laikė save racionaliais ir 
apsišvietusiais, panašiai kaip Ispanijos karalius Karolis III, Toskanos didysis kuni- 
gaikštis Leopoldas arba jo brolis Austrijos imperatorius Juozapas II. Tačiau jų 
santykiai su jiems patariančiais philosophes dažnai būdavo kaip absoliutaus šei- 
mininko su nuolankiu klientu. Šiuo atžvilgiu Voltaire'o pataikūniškumas buvo 
išpuoselėtas ne menkiau už jo sąmojį. Jie retai tepasakydavo tai, ko negalėjo 
negalvoti apie Frydricho pomėgį kurstyti karus arba Jekaterinos rengiamus per- 
sekiojimus. Tik Rousseau Frydrichui kalbėjo tai, ką galvojo. [žąsies žiNGSNiS] 

Taip pat galima matyti, kad švietimo idealai atlaikė ir revoliucines krizes. 1815 
metais aktyviai tebeveikė priešrevoliucinės epochos švietėjiškieji reformatoriai, 
tarkim, baronas von Steinas (1757 — 1831) Prūsijoje, žydų perkrikštas baronas 
J. von Sonnenfelsas (1732— 1817) Austrijoje, Stanislovas Staszicius (1755— 1828) 

ŽĄSIES ŽINGSNIS 


Prūsų armijos Paradeschritt buvo vienas iš nenatūraliausių ir išraiškingiausių judėjimo 
būdų, kada nors sugalvotų žmogaus kūnui. Kritiškai nusiteikę užsieniečiai vadina jį 
„žąsies žingsniu“. Eilėmis žygiuojančius karius ilgaauliais batais vertė kiekviename 
žingsnyje ištiesti bato nosį, kartu aukštai iškeliant ištiestą koją iki horizontalios padėties. 
Pusiausvyrai išlaikyti, kariai turėdavo pasilenkti į priekį, energingai mojuodami ranko- 
mis kaip atsvaromis ir charakteringai atkišdami į priekį smakrus. Kadangi kiekvienas 
žingsnis reikalaudavo didžiulių pastangų, tai muzikos tempas turėjo būti vidutinis arba 
lėtas. Toks žygiavimas sukeldavo niūrios, ryžtingos, neišvengiamos grėsmės įspūdį. 
Karių pastangas rodė ir rūstūs suakmenėję jų veidai. 

„Žąsies žingsniu“ perduodama kūno kalba siuntė labai aiškius signalus. Prūsų 
generolams ji kalbėjo, kad jų karių drausmė ir atletiškumas atlaikys visus jų įsakymus, 
kad ir kokie skausmingi ar absurdiški jie būtų. Prūsų civiliams ji sakė, kad bet koks 
neklusnumas bus be gailesčio sutriuškintas, o prūsų priešams, - kad prūsų armija - tai 
ne šiaip sau uniformuoti vaikinai, o geležinės drausmės valdomi antžmogiai. Na o 
visam pasauliui ji skelbė, kad Prūsija ne tik stipri, bet ir arogantiška. Taigi tiesiogine to 
žodžio prasme tai buvo tikras prūsiškojo militarizmo įsikūnijimas“. 

„Žąsies žingsnio“ etosas labai skyrėsi nuo kitų šalių paradų tradicijų. Pavyzdžiui, 
prancūzų armija labai didžiavosi greitu savo lengvųjų pėstininkų žygiavimo tempu; paly- 
dimas trimitų garsų, jis tiesiog spinduliavo tą taip uoliai ugdomą ėlan - polėkį, pakilimą, 
įkvėpimą. Veržius lenkų kavalerijos lėkimas ir staigus sustojimas vos per žingsnį nuo 
įsakinėjančio vado demonstravo ne tik raitelių meistriškumą, bet ir jų pomėgį pasipui- 
kuoti prieš publiką. O Londone lėtas karališkosios Pėstininkų gvardijos marširavimas su 
charakteringu sustingimu vienam akimirksniui kiekvieno žingsnio viduryje skleidė ramy- 
bę, pasitikėjimą savimi, susivaldymą - tuos būdingus britų charakterio bruožus. 

„Žąsies žingsnio“ karjera buvo ilga. Apie jį užsimenama jau XVII amžiuje, o XX 
amžiaus pabaigoje jis vis dar tebegyvavo. Iki 1945 metų tai buvo standartinis visų Prū- 
sijos ir Vokietijos karinių paradų bruožas. Jis buvo eksportuotas į visas tų šalių kariuo- 
menes, kurias apmokė vokiečių karininkai arba kurios žavėjosi prūsiškuoju modeliu. 
Europoje jį perėmė rusų kariuomenė, o vėliau ir Raudonoji Armija bei visi Sovietų sate- 
litai. Vakarų Vokietijos Bundesveras jį atmetė, tačiau Vokietijos Demokratinės Respub- 
likos armijoje jo buvo atsisakyta tik prieš mėnesį iki VDR žlugimo 1990 metų lapkričio 
mėnesį. 1994 metais „žąsies žingsnis“ vis dar buvo demonstruojamas Maskvoje KGB 
kariuomenės specialių dalinių, kurie visus pastaruosius 70 metų aukštai keldami kojas 
iš lėto žygiuoja pro Lenino mauzoliejų. 





Lenkijoje ar grafas von Montgelas (1759 — 1838) Bavarijoje. Tačiau tik retas kuris 
iš revoliucionierių, iškilusių po 1789 metų — Mirabeau, Dantonas, Condorcet, 
Robespierre'as, Saint-Justas — spėjo pasižymėti dar iki tol. Šiuo atžvilgiu, kaip ir 
daugelis kitų, Tomas Paine'as buvo išimtis (žr. IX skyrių). 

Nepaisant to, 1778 metais, kai mirė ir Voltaire'as, ir Rousseau, švietimui pra- 
dėjo trūkti kvapo. Tačiau jo įtakai buvo lemta išsilaikyti dar daug dešimtmečių. 
Tiesą sakant, jis įsitvirtino kaip nuolatinis naujųjų laikų Europos minties ramstis. 
Tačiau švietimą įkvėpusio racionalizmo įtikinamoji galia silpo. Jautėsi, kad vien 
tik proto nepakanka norint suprasti pasaulį ir atspėti, ką pranašauja artėjanti 
suirutė. 

Romantizmo etiketė pridengia daugybę nuodėmių. Kultūros teoretikams ši 
problema atrodo tokia sudėtinga, kad kai kurie iš jų tvirtina, jog buvo ne vienas, 
o keli romantizmai. Tačiau šis terminas siejamas su tuo galinguoju kultūriniu 
judėjimu, kuris atsirado XVIII amžiaus pabaigoje kaip reakcija į blėstantį švieti- 
mą. Jis niekaip nebuvo susijęs su jokia oficialia religija. Tiesą sakant, romantiz- 
mas turėjo daug bruožų, kuriuos galima laikyti mažų mažiausia nekrikščioniškais, 
jei ne aktyviai antikrikščioniškais. Tačiau jam dažnai labiausiai rūpėjo kaip tik 
tos dvasinės ir antgamtinės žmonijos patirties sferos, kuriomis domėjosi religija 
ir kurias ignoravo švietimas. Šiuo atžvilgiu jis kartais traktuojamas kaip reakci- 
ja prieš švietimo perdėtą puolimą to, kas jaudino žmones ankstesniais reforma- 
cijos ir kontrreformacijos laikotarpiais. Galbūt geriau būtų žiūrėti į jį kaip į tų 
mados ir minties krypčių tęsinį ir praplėtimą, kurios, nors ir reiškėsi visada, 
tačiau teturėjo mažai ką bendro su švietimo idealais. Šios kryptys dažnai sujun- 
giamos tokiais pavadinimais kaip „antišvietimas“ ir „preromantizmas“. 

Diskusijos apie antišvietimą koncentruojasi į filosofinius klausimus, nuo nea- 
poliečio G. B. Vico (1668 — 1744) prie trijų Rytprūsių piliečių — Hamanno, Kan- 
to ir Herderio. Be cikliškos istorijos raidos teorijos, Vico veikale Scienza nuova 
(„Naujasis mokslas“, 1725) daug dėmesio buvo skiriama mitologijai ir simboli- 
nėms primityviųjų visuomenių išraiškos formoms. Tai buvo temos, kurias daugu- 
ma philosophes būtų atmetę tiesiog kaip naivias. Ir Vico, ir Herderis stengėsi 
išspręsti problemą, kaip žmogaus protas analizuoja ir interpretuoja tą didžiulę 
masę duomenų, reikalingų mūsų žinioms apie praeities ir dabarties pasaulį sufor- 
muoti. Abu akcentavo istorinės perspektyvos vaidmenį. Abu „suvokė <...>, kad 
tokios nevienalytės medžiagos sulydymo į vientisą vaizdą uždaviniui reikia visai 
kitokių gabumų negu racionaliems tyrimų metodams <...>, o visų pirma <...> 
kūrybinės vaizduotės dovanos""“. 

J. G. Hamannas, kurio visas gyvenimas prabėgo Karaliaučiuje ir Rygoje, daž- 
nai peikiamas kaip neaiškiai reiškęs mintis antraeilis filosofas, rašęs sudėtinga, 
padrika (ir neišverčiama į kitas kalbas) vokiečių proza nedideles brošiūras. Tačiau 
jose išdėstyta švietimo kritika, toliau plėtojusi Hume'o požiūrį į iracionalumą, 
buvo gerai žinoma jo amžininkams ir gerai vertinama specialistų. Kartais net tvir- 
tinama, kad Hamannas „uždegė dagtį, kuris sukėlė didžiojo romantinio maišto 
sprogimą": 

Hamannas kalba vardu tų, kas girdi rupūžės aimaną užverstoje vagoje, net jei ir tas, kas 

suarė lauką, gerai padarė; jei žmonės tos aimanos neišgirs, jei ta rupūžė bus nurašyta dėl 

to, kad ji buvo „istorijos pasmerkta“ <...>, tokios pergalės taps jų pražūties pranašais. 


617 


EUROPOS ISTORIJA 


Žinoma, idėjos neįsiviešpatauja kultūros scenoje vienu akimirksniu. Keli mąs- 
tytojai, kurie jau buvo subrendę ir aktyviai veikė XVIII amžiaus aštuntajame ir 
devintajame dešimtmečiais, didesnės įtakos įgijo tik vėliau. Ypač tai pasakytina 
apie Kantą ir Herderį (žr. IX skyrių). 

Daug komentatorių labai norėtų įtraukti į šią kompaniją ir Rousseau, nes jis 
dažnai laikomas ne paskutiniuoju iš philosophes, o pirmuoju iš romantikų. 
(Tačiau kodėl gi jis negalėtų kartu būti ir vienu, ir kitu?). Rousseau požiūris į 
gamtą kaip į kažką mielo, malonaus, be abejo, prieštaravo daugumos jo amžinin- 
kų požiūriui — jie žiūrėjo į ją su priešiškumu kaip į kažką, ką reikia pažaboti 
ir pataisyti. O Rousseau kvietimas į sensibilitė — emocijų kultą — padarė pradžią 
europiečių manierų pasikeitimui: 

Persiėmusį klajūno įpročiais Rousseau erzino Paryžiaus visuomenės suvaržymai. Iš jo 

romantikai išmoko niekinti įsigalėjusius papročius — visų pirma aprangą ir manieras 

<...>, o paskui ir visą tradicinę moralę" 5 

Rousseau meilė savo gimtosioms Šveicarijos Alpėms davė pradžią požiūrio į 
aplinką, kurios iki tol buvo vengiama ir bijomasi, pasikeitimams, o jo skelbtas 
paprasto žmogaus kultas, nors ir lydimas nuoširdaus atsidavimo demokratijai, 
kartais laikomas vienu iš totalitarizmo šaltinių. 

Diskusijos apie preromantizmą dažniausiai sukasi apie literatūrines temas, 
susijusias su Sturm und Drang mokykla — taip pavadinta pagal F. M. Klingerio 
pjesę, pastatytą 1777 metais — ir su simbolizmo teorija. Tuo „Audros ir veržimo- 
si“ laikotarpiu XVIII amžiaus aštuntajame dešimtmetyje Vokietija, ilgai buvusi 
pasyvi, sutvirtino savo pozicijas prieš prancūzų racionalizmą, ir Europos kultūra 
įžengė į naują erą. Didžiausią poveikį padarė pirmasis Goethės romanas Jaunojo 
Verterio kančios (1774), kuriame nepastovių nuotaikų kamuojamas jaunasis hero- 
jus nusižudo. Goethė sakė, kad rašydamas šią apysaką nusprendė „pasiduoti savo 
vidiniam „aš“. Tai buvo labai neklasikinis sprendimas. 

Tačiau labiausiai amžininkus paveikė vienas škotų mokytojas iš Kingusio — 
Jamesas Macphersonas (1736 — 1796), kuriam sėkmingai pavyko didžiausia visų 
laikų literatūrinė klastotė. Jis savo kūrinius Fragments of Ancient Poetry („Seno- 
vinės poezijos fragmentai“, 1760), Fingal (1761) ir Temora (1763) pristatė kaip 
legendinio gėlų dainiaus Osiano vertimus. Dr. Johnsonas nustatė, kad tai netiesa, 
tačiau melancholiškas škotų kalniečių išminties perpasakojimas tapo nepaprastai 
populiarus, beje, ir Vokietijoje, kur žymiausias šių veikalų gerbėjas buvo Herde- 
ris. Sakoma, kad jų vertimas į italų kalbą buvo mėgstama Napoleono lektūra. 

Klasikos normos buvo puolamos ir mene. 1771 metais Karališkosios akade- 
mijos vasaros parodoje Londone karaliaus dvaro dailininkas Benjaminas Westas 
(1738— 1820) eksponavo paveikslą Generolo Wolfe'o mirtis, įamžinantį prieš dvy- 
lika metų Kvebeke žuvusį generolą. Žiūrovų pasipiktinimą sukėlė tai, kad šios 
scenos dalyviai pavaizduoti to meto drabužiais. Mirštantis generolas buvo su savo 
raudonu uniforminiu munduru. Joshua Reynoldsas, žymiausias to meto dailinin- 
kas, pasivedė Westą į šalį ir atskaitė jam moralą, kad visus istorinių ir moralistinių 
scenų veikėjus reikia vaizduoti su senovės togomis ir lauro lapų vainikais. To 

papročio nesilaikymas atimąs iš paveikslo tą nuo laiko nepriklausantį neutralų 
foną, kuris tik vienas galįs perduoti paveikslo mintį. Tačiau tai nepadėjo: jau atėjo 
realizmo metas. Galima tik spėlioti, ar kartu su juo atėjo ir romantizmas “. 

Prancūzų dominavimas Europoje truko beveik 200 metų. Jis prasidėjo jaunojo 
Liudviko XIV valdymo pradžioje 1661 metais ir baigėsi Napoleono žlugimu 1815 
metais. Tiesą sakant, nepaisant pralaimėjimo Napoleono karuose, Prancūzija 
galutinai neužleido galingiausios Europos žemyninės valstybės pozicijų iki kapi- 
tuliacijos Bismarko Vokietijai 1871 metais. Didžiąją to laiko dalį Paryžius buvo 
neturinti sau lygių Europos politikos, kultūros ir madų sostinė. [cRAvATE] 

Ilgai trukusį Prancūzijos dominavimą galima paaiškinti iš dalies didele jos 
teritorija ir gyventojų gausumu bei sistemingu ekonominių ir karinių išteklių 
ugdymu. Be to, jį galima paaiškinti ir pagrindinių varžovų pakrikimu: Ispanijos 
nuosmukiu, Vokietijos suirimu, Italijos padalijimais, Austrijos vargais su Osmanų 
imperija. Be abejo, prisidėjo ir nepaprastas valdančiosios Burbonų dinastijos kara- 
lių — Liudviko XIV (valdė 1643— 1715 m.), Liudviko XV (valdė 1715— 1774 m.) 
ir Liudviko XVI (valdė 1774 — 11792 m.) — ilgaamžiškumas, skatinęs vienybę ir 
stabilumą. Tačiau galų gale Prancūzijos pozicijas pakirto didėjanti įtampa jos 
visuomenėje ir naujų galingų valstybių — Didžiosios Britanijos, Prūsijos karalys- 
tės ir Rusijos imperijos — pasirodymas; nė vienos iš jų apskritai nebuvo tuo 
metu, kai Liudvikas XIV įžengė į sostą. 

Kaip ir visų didelių politinių organizmų, taip ir senojo režimo Prancūzijos isto- 
rijoje ryškiai išsiskiria trys etapai: augimo, brandos ir nuosmukio. Pirmasis dina- 
miškas etapas sutapo su Liudviko XIV valdymo laikotarpio viduriniais dešimtme- 
čiais, jo nuostabiuoju klestėjimo tarpsniu nuo 1661 metų iki XVII amžiaus 
pabaigos. Antruoju tarpsniu Prancūzijos augimą stabdė prieš ją kuriamos koali- 
cijos. Šis etapas truko nuo kupinų nusivylimo paskutiniųjų Liudviko XIV valdy- 
mo metų iki Liudviko XV mirties. Paskutinysis tarpsnis sutapo su Liudviko XVI 
valdymu. Jo metu karalius ir jo ministrai jau nebepajėgė įveikti susikaupusių 
problemų, kurios 1789 metais ir sukėlė didžiausią revoliuciją, kokią tik kada nors 
Europai teko patirti. Na o patys prancūzai tai laiko šlovės (Ia gloire) epocha. 
1688 m. sausio 8 Liudvikas XIV rašė markizui de Villars'ui: S'aggrandir est la plus 
digne et la plus agrėable occupation des souverains““". („Plėstis — štai koks yra 
verčiausias ir maloniausias valdovų užsiėmimas“) 

Liudvikas XIV labiau nei bet kuris kitas Europos monarchas buvo laikomas ryš- 
kiausiu savo epochos simboliu. Septyniasdešimt dvejus metus valdydamas galin- 
giausią Europos valstybę, šis Roi Soleil (Karalius Saulė) tapo kulto, formavusio ne 
tik jo dvariškių, bet ir vėlesnių istorikų nuomonę, objektu. Valdydamas Prancūziją 
iš savo puikiųjų rūmų Versalyje, panašiai kaip anksčiau Ispanijos karalius Pilypas 
valdė pasaulį iš Eskorialo, jis, daugelio nuomone, turėjo beveik antžmogišką val- 
džią. Liudvikas XIV laikomas gryniausiu monarchijos įsikūnijimu, tobuliausios 
absoliutizmo formos išraiška, pavyzdinės ir vientisos valdymo formos architektu ir 
įkvėpėju, ekonominių ir kolonijinių iniciatyvų varomąja jėga, meninio ir intelektu- 
alinio skonio diktatoriumi, katalikiškos tautos „krikščioniškiausiu karaliumi“, 

Prancūzų kalbos žodį cravate („kaklaraištis“) perėmė beveik visos Europos kalbos. 
Vokiečių kalboje tai Krawatte, ispanų - corbata, graikų - gravata, rumunų - cravata, 
lenkų literatūrinėje kalboje - krawat, o Krokuvoje ekscentriškiau - krawatka. Anglų kal- 
boje šis žodis reiškia „drobinį ar šilkinį kaklaraištį, vieną ar du kartus apsukamą aplink 
kaklą virš baltinių apykaklės“!. Littrė norminės prancūzų kalbos žodyne pateikiamos 
dvi skirtingos šio žodžio reikšmės: 7. Cheval de Croatie („kroatų veislės žirgas“); 2. 
Piėce d'ėtoffe lėgėre, gue les hommes et guelguefois les dames mettent autour du cou 
(„Lengvo audinio juosta, kurią vyrai, o kartais ir moterys apsuka aplink kaklą")? Visi 
šaltiniai vieningai tvirtina, kad jis kilęs iš būdvardžio kroatiškas, arba, kaip pasakytų 
patys kroatai, Arvati senovinės formos. 

Galima tik spėlioti, kokiu būdu šis Rytų Europos kalbos būdvardis visam laikui pri- 
lipo prie vienos iš labiausiai paplitusios europiečių drabužių dalies. Pasak vienos ver- 
sijos, Napoleonui labai patikę į nelaisvę paimtų Habsburgų karių šaliai“. Tačiau tai 
aiškiai neatitinka tikrovės, kadangi Littre'as cituoja Voltaire'ą, vartojantį šį žodį dar gero- 
kai prieš Napoleono gimimą: „Vous figurez-vous ce diable habillė d'ėcarlate? <...> Un 
serpent lui sert de cravate“ („Įsivaizduoji tą nenaudėlį skaisčiai raudonais drabužiais? 
<...> Vietoj kaklaraiščio jis pasikabinęs gyvatę“). 

Tikriausia arčiau tiesos būtų sieti jį su Liudviku XIV. Labiausiai įtikėtinas šios 
mados, įsigalėjusios visame pasaulyje, šaltinis bus kroatų samdomieji kariai, tarnavę 
Versalyje. Šiaip ar taip, tie, kas neigia Europos „mažųjų tautų“ įtaką, turėtų nepamiršti, 
jog kroatai mus visus laiko už gerklės. 

O pačioje Kroatijoje vyrai gali rinktis, kas geriau tinka kaklui papuošti - tautinė 
masna ar reimportuota kravata) 








netoleruojančiu jokių religinių nukrypimų, Europos diplomatijos duajenu, 
didžiausios ir grėsmingiausios kariuomenės Europos žemyne vadu. Šis mitas nėra 
be pagrindo. Le Grand Roi, be abejo, buvo monarchas, kurį stengdavosi mėgdžio- 
ti mažesni valdovai. Jo asmenybė uždėdavo antspaudą ir aplinkai, o jo laimėjimai 
išties buvo nemenki. Tačiau joks žmogus negalėtų prilygti jam taip be saiko 
išpūstu savo vaizdiniu. Pripažįstant jo vykdomo eksperimento didingumą, reikia 
stengtis po karališkąja kauke įžiūrėti žmogaus veidą, o po tviskančiu Versalio 
fasadu — kenčiančią Prancūzijos žemę. 

Liudviko XIV asmenybę nelengva atskirti nuo teatralizuotų spektaklių, kuriuos 
laikė svarbiu savo amato elementu. Jis užaugo tarp frondos baisenybių, kai buvo 
ne juokais sukrėsti naujųjų laikų prancūzų monarchijos pamatai ir instinktyviai 
juto, jog vadovauja tautai, trokštančiai tvarkos ir stiprios valdžios. Todėl ir Versa- 
lio dvaras, kurį jis pats suprojektavo ir pastatydino, buvo padiktuotas ne tik noro 
pasipuikuoti. Dvaras telkė bajorus tarnauti karaliui ir valstybei. Tie įspūdingi kara- 
liškieji baliai, baletai, koncertai, spektakliai ir medžioklės, šventės ir fejerverkai 

Didžiajame parke — viskas buvo skirta sutvirtinti jo iškiliausių pavaldinių paklus- 
numą ir sukurti nacionalinio bendrumo jausmą. Nuo pirmosios valdžios perėmimo 
dienos 1661 metais tuoj po Mazarinio mirties jis sąmoningai vaidino savo vaidme- 
nį. Ne vien dėl pramogos kaip svarbiausio vaidmens atlikėjas dalyvavo pirmajame 
dideliame savo valdymo pradžios spektaklyje po atviru dangum Les Plaisirs de 
IIle Enchanė (žr. 47 iliustraciją įklijoje). Iš savo motinos ispanės Liudvikas XIV 
paveldėjo etiketo pomėgį, o iš Mazarinio išmoko slapukauti ir apsimetinėti. 
Nestokodamas fizinio grožio ir jėgos, jis pasižymėjo ne tik energija ir apetitu, bet 
ir audringu temperamentu, dėl kurio iš galantiško ir dosnaus galėjo staiga tapti 
piktu ir pagiežingu. Kaip raitelis, medžiotojas, valgytojas ir meilužis, jis lenkė 
visus entuziastingus savo dvariškius. Tačiau ir gerdamas vyną ar su pasimėgavi- 
mu merginėdamas, jis galėjo regzti intrigas prieš savo kompanionus arba, kaip 
didžiojo Nicolaso Fouguet atveju 1661 metais, be jokio pagrindo paliepti suimti 
savo pirmąjį ministrą. Le Grand Roi netrūko ir smulkmeniškumo. 

Kaip Richelieu ir Mazarinio mokinys Liudvikas XIV tvirtai laikė savo rankose 
instrumentus, galinčius padidinti jo valdžią. Jis paveldėjo didžiulę vergiškai nuo- 
lankią biurokratiją, didelę nuolatinę kariuomenę, didelį centrinį iždą ir paklusnią 
bajoriją. Liudvikas XIV sustiprino savo valdžią galų Bažnyčiai, kuri jau ir taip 
buvo paklusni karaliui, sunaikino hugenotų „valstybę valstybėje“, provincijas 
padarė pavaldžias savo intendants ir valdė be jokios centralizuotos įstatymų lei- 
dybos. Tačiau didžiausias jo talentas buvo mokėjimas reklamuotis. Versalis sim- 
bolizavo idealą, užtemdžiusį visus Prancūzijos realybės faktus. Ir patiems prancū- 
zams, ir užsienio svečiams jo ceremonijų prašmatnumas, be abejo, sukeldavo 
iliuziją, kad Roi Soleil stovėjo tobulos valdžios sistemos centre. Kai, kaip pasako- 
jama, Liudvikas XIV užėjo į teismo rūmus ir pertraukė teisėją žodžiais L'Ėtat c'est 
moi („Valstybė — tai aš“), sunku pasakyti, ar jis tą sakė rimtai, ar juokais, tačiau 
elgėsi išties taip, tarsi laikytųsi šių žodžių. Savo akį rėžiančiais nesantuokiniais 
meilės ryšiais, pradedant Louise de la Valliere ir baigiant Mme de Maintenon, jis 
demonstravo moralinio kodekso, grindžiamo senuoju cabale de dėvots principu, 
nesilaikymą, kurdamas tokią aplinką, kur karaliaus malonumai buvo aukščiausias 
įstatymas. Tačiau už puikaus absoliutizmo didžiojo eksperimento fasado slypėjo 
daug nesėkmių. Versalis — ne Prancūzija, kurioje buvo paplitęs nepaklusnumas 
karaliaus valiai. Didžiulėje šalyje lengviau buvo išsisukti negu priversti. Nors sie- 
kimas suvienodinti buvo stiprus, visų raukšlių išlyginti jis nepajėgė. Parlamentas 
ir provincijos nuolat ožiavosi. Liudviko XIV karai užsienyje atnešdavo daugiau 
skolų ir pažeminimų negu solidžių laimėjimų. 

Todėl Prancūzijos valdymo sistemos neįmanoma suprasti remiantis tik jos val- 
džios institucijų formalia analize. Ilga kampanija siekiant vėl sustiprinti karaliaus 
valdžią iš centro, nebuvo visiškas regioninių ir municipalinių savitumų panaiki- 
nimas. Didžiosios Prancūzijos provincijos ir toliau buvo pasidalijusios į pays 
d'ėlection, kurias dideliu mastu tiesiogiai valdė karaliaus pareigūnai, ir į pays 
d'tat, turėjusias didesnę autonomiją. Šiaurėje veikė papročių teisė, pietuose — 
kodifikuota romėnų teisė. Visose provincijose išliko daugybė vietinių libertės, 

parlements, franchises, privilėges; bajorai savo valdose išlaikė daugelį tradicinių 
jurisdikcijos teisių. Žinoma, buvo labai svarbu visuotinį susirinkimą — Generali- 
nius luomus — laikyti nuolatinio suspendavimo būsenoje ir išmokyti centrinį 
parlamentą Paryžiuje be jokių diskusijų registruoti karaliaus dekretus. Didžiulė 
apie 50 000 karaliaus pareigūnų armija, apimta parsidavėliškumo ir korupcijos, 
buvo sunki našta visai šaliai, lėtai reaguojanti ne tik į karaliaus nurodymus, bet 
ir į vietinių pavaldinių poreikius. 

Didžiausias karaliaus pranašumas tas, kad nebuvo jokios reikšmingesnės ins- 
titucijos, aplink kurią galėtų formuotis alternatyvus valdžios centras. Kadangi 
karaliui negrėsė susivienijusi opozicija, jis galėjo kurti nedidelį, bet labai galingą 
jo paties vadovaujamų centrinių organizacijų kompleksą kartu su nauju tinklu 
provincijose, kuris galėjo įveikti vietinį pasipriešinimą. Pačiame valdžios pirami- 
dės viršuje buvo Conseil en Haut (Aukščiausioji taryba), kurią karalius sukvies- 
davo du ar tris kartus per savaitę, kad galėtų su nedaugeliu patarėjų uždarai 
aptarti didžiosios politikos reikalus. Liudvikas XIV išlaikė savo pažadą, kad pir- 
muoju ministru bus jis pats. Sistemos formavimo dešimtmečiu po 1661-ųjų jis 
glaudžiai bendradarbiavo su savo favoritų trijule, į kurią įėjo Le Tellier, Lionne'as 
ir Colbert'as. Formuluoti patarimus ir vykdyti politiką buvo pavesta sekretoria- 
tams, kurių iš pradžių buvo keturi — Ėtranger, Guerre, Marine ir Maison du Roi 
(užsienio, karo, laivyno ir karaliaus rūmų), ir keletui pagalbinių komitetų: Conseil 
Royal finansų reikalams, Conseil Privė teismų nutartims, Conseil de Conscience 
religijai ir Conseil de Justice teisės normoms kodifikuoti. 

Įgyvendinti savo sprendimus karalius valdymo pradžioje patikėdavo specia- 
lioms komisijoms, kurios būdavo siunčiamos tvarkyti konkrečių reikalų. Tačiau 
juo toliau, juo labiau jis pasitikėjo savo intendants, kurie netrukus iš paprastų 
priežiūros inspektorių tapo nuolatiniais vicekaraliais; kiekvienas iš jų prižiūrėjo 
savo gėnėralitės (jiems priskirtų administracinių sričių) finansinius ir teisminius 
reikalus. O labiausiai karalius pasikliovė karinėmis reformomis, kurios panaikino 
senąją bajorų ėmimo į armiją tvarką ir sukūrė didžiulę nuolatinę kariuomenę, 
visiškai paklusnią karaliaus įsakymams. Ta kariuomenė buvo ir vidaus, ir užsienio 
politikos instrumentas. 

Prancūzų visuomenės realybė nedaug teturėjo bendra su struktūromis, kurias 
puoselėjo trys tradiciniai luomai. Teoriškai tie luomai — savarankiškos susiregu- 
liuojančios bendruomenės. Tačiau praktiškai jie buvo labai susiskaldę, neturėjo 
jokios rimtesnės autonomijos ir nuolat didėjo jų priklausomybė nuo karaliaus 
kontrolės. Dvasininkija (pirmasis luomas) vienintelė išsaugojo savo organizaciją — 
kas penkeri metai šaukiamus susirinkimus. Tačiau jokios kolektyvinės iniciatyvos 
reikšti ji negalėjo, nes kad karaliaus rankose buvo daugiau nei 600 svarbiausių 
abatų ir vyskupų skyrimas, be to, kad tarp aukštųjų ir žemųjų dvasininkų interesų 
ir požiūrių buvo didžiulė praraja. 

Bajoriją (antrąjį luomą) apmalšino Richelieu, ją sukompromitavo frondos pra- 
laimėjimas. Be to, ir ji buvo susiskaldžiusi. Grandai tapo karaliaus dvaro klientais 
ir labiau galėjo pasigirti savo titulais, 0 ne realia įtaka. Dauguma senųjų didikų 

giminių darėsi vis labiau priklausomomis nuo karališkųjų tarnybų: noblesse de 
robe — teisiniame ir administraciniame aparate, arba noblesse d'ėpeė — kariuo- 
menėje. Jų įtaką smarkiai mažino didelė prasisiekėlių ir karjeristų banga — bour- 
geois gentilhommes, kuriuos taip išjuokė Moliere'as. O tokie ramybės drumstėjai 
kaip atokių provincijų smulkieji bajorai bei plėšikaujantys žemvaldžiai buvo pri- 
versti paklusti jėga, negailestingai kariant neklusniuosius. 

O trečiasis luomas, kuriam priklausė visi, nepatekę į kitus du, neturėjo jokių 
galimybių išsiugdyti bendro tikslo pojūčio. Jo atstovai galėjo tikėtis prasimušti 
tik nusipirkdami karališkąją tarnybą arba kilmingojo titulą. Mažiausia rūpintasi 
valstiečiais, sudariusiais absoliučią gyventojų daugumą. Jie ir toliau išliko trigu- 
bai apmokestintais baudžiauninkais, skriaudžiamais savo šeimininkų, dvasinin- 
kų, karaliaus pareigūnų. Valstiečiai gyveno pusbadžiu. Akademikas La Bruye- 
re'as pavadino juos animalux farouche („laukiniais žvėrimis“). O jie patys savo 
būklę paprastai apibūdindavo žodžiu la Peur („baimė“) — pirmykšte išnykimo 
baime. Jų dažni, desperatiški ir neefektyvūs maištai tapo kaimo gyvenimo sudė- 
tine dalimi. 

Svarbią Didžiojo Eksperimento dalį sudarė ekonominė politika. Kai jai 
vadovavo Jeanas-Baptiste'as Colbert'as (1619— 1683), pirmasis homme de marbre 
(„marmurinis žmogus“) ir bourgeois gentilhomme par excellence, buvo sukurtas 
sistemingas planas, kaip šalies finansus, mokesčius ir prekybą pastatyti ant svei- 
ko pagrindo. Šis colbertisme buvo savita merkantilizmo atmaina — dirigiste. Daž- 
nai, ypač vėliau, ši politika buvo laikoma nesėkme, tačiau ji kaip tik ir buvo tas 
variklis, be kurio visi kiti Liudviko XIV projektai būtų neįmanomi; ją galima ver- 
tinti tik turint galvoje tuos milžiniškus reikalavimus, kuriuos diktavo tikrai nepa- 
sotinamas karaliaus finansinis apetitas. 

Finansų sektoriuje Colbert'as sukūrė Contrėle Gėnėral sistemą (1665), prižiū- 
rėjusią visas kitas jai pavaldžias institucijas — Trėsor de !'Ėpargne (iždas), Conseil 
Royal (karaliaus taryba), Ėtat de Prėvoyance ir Ėtat au Vrai (jie užsiėmė metinių 
planų sudarymu ir balansu) ir Grand Livre (Valstybės sąskaitų didžioji knyga). 
Nuo 1666 metų pinigų kalykla pradėjo kalti gražiuosius louis d'or ir sidabrinius 
ėcu, kurių vertė išliko nepakitusi beveik 30 metų. 

Fiskaliniame sektoriuje buvo įkurta Caisse des Emprunts (1674) pinigams iš 
valstybės paskolų surinkti. Ferme Gėnėrale (1680) įsteigta koordinuoti visų mokes- 
čių rinkimą, išskyrus liūdnai pagarsėjusį taille — žemės mokestį (jį ir toliau turėjo 
rinkti intendants). Po Colbert'o mirties biudžeto deficitas ėmė didėti ir siekiant tai- 
syti padėtį buvo imtasi įvairių priemonių, įskaitant ir capitation — asmens mokesčio 
(pagalvės) įvedimą 1695 metais, billets de monnaie — popierinių pinigų įvedimą 
1701 metais bei dixieme, arba valstybinės dešimtinės, įvedimą 1710 metais. 

Prekybos sektoriuje Colbert'as įvedė tokį režimą, kuris stengėsi visą privačią 
veiklą įsprausti į valstybės taisyklių rėmus, pirmenybę teikiant valstybinėms įmo- 
nėms, ypač manufaktūrų ir užsienio prekybos srityje. Code de Ia Draperie („Teks- 
tilės kodeksas“, 1669) — geras jo patologiško detalaus reguliavimo pomėgio 
pavyzdys. Didžiulis Vanrobė tekstilės fabrikas Abvilyje, arba valstybinis gobelenų 

fabrikas, perkeltas į Paryžių iš Briuselio, tapo jo silpnybės manufaktūrai pamink- 
lais. Įvairios valstybinės prekybos kompanijos — des Indes Orientales (1664), des 
Indes Occidentales (1664), du Nord (1669), du Levant 1670) — tai paminklai jo 
įsitikinimui, kad bendrą šalies turtą gali padidinti tik tai, kas įsivežama iš užsie- 
nio. Colbert'o susižavėjimas laivynu ir jūros uostų bei valstybės arsenalų statyba 
išplaukė iš bendrosios merkantilinės dogmos, kad užsienio prekyba sukelia tarp- 
tautinę kovą dėl ribotų išteklių. Konkurencijos. sėkmei užtikrinti reikėjo karinės 
jėgos. Būtina nurodyti, kad pagrindinė Prancūzijos ūkio šaka — žemdirbystė — 
nesusilaukė didesnio dėmesio, išskyrus tai, kad buvo laikoma reguliuojamų kainų 
objektu ir pigaus maisto šaltiniu. 

Karinių Prancūzijos išteklių mobilizavimas pareikalavo kelių dešimtmečių 
nepaliaujamų pastangų. Colbert'as labai pabrėžė, kaip svarbu sukurti tokį laivy- 
ną, kuris galėtų atsilaikyti prieš olandų ir anglų laivyną. Colbert'as nesitenkino 
tik tradicinių chiourmes — kalinių grupių, sudariusių Tulone stovinčių galerų įgu- 
lą, surašymu, bet sudarė visų šalies jūreivių ir laivų, kuriuos būtų galima mobili- 
zuoti, rejestrą. Per dvidešimt metų linijinių laivų skaičių jis padidino nuo 30 iki 
107; iš jų keturstiebis Royal-Louis, ginkluotas 118 patrankų, buvo jo didžiausias 
džiaugsmas ir pasididžiavimas. Colbert'as įkūrė Rosforo karinio jūrų laivyno bazę, 
pastatė įtvirtinimus šiauriniuose uostuose Breste, Havre, Kalė, Diunkerke bei 
dokus karo laivams ir įsteigė akademijas karo jūreiviams rengti. 

Tačiau dėl suprantamų priežasčių Prancūzijai labiau rūpėjo ne jūra, o sausu- 
mos sienos. Liudvikas XIV viename iš savo karo laivų apsilankė vos vieną kartą. 
Pagrindinio Colberto varžovo negailestingojo karo ministro Francois Michelio Le 
Telliero, Luazo markizo (1641 — 1691), vadovaujamas Bureau de guerre daugiausia 
pastangų skyrė armijai. Luazo biurokratai kontroliavo kiekvieną detalę. Buvo atsi- 
sakyta senosios tvarkos imti į armiją bajorus ir revoliuciniu būdu pertvarkyta 
kariuomenės organizacinė struktūra. Buvo sukurti nauji grenadierių (1667), fuzi- 
lierių (1667) ir bombardyrų (1684) daliniai. Tradicinę kavalerijos viršenybę perėmė 
pėstininkai. Tie gerai išmuštruoti ir apmokyti naujieji daliniai, ginkluoti titnagi- 
niais šautuvais ir durtuvais, aprengti gražiomis uniformomis, buvo XVIII amžiaus 
armijų pirmtakai. Artilerija ir inžinerinis korpusas, anksčiau verbuojami iš civilių, 
dabar buvo integruoti į armiją ir pakluso bendrai vadovybei. Profesionaliems kari- 
ninkams, išėjusiems mokslus karo akademijose ir aukštinamiems pareigose pagal 
nuopelnus, vadovavo garsūs vadai — iš pradžių senasis Turenne'as, paskui jau- 
nasis Condė ir veržlusis marėchal de Villars'as. Visuose didžiuosiuose miestuose 
buvo pastatytos solidžios kareivinės ir arsenalai. Garsiojo apgulimo meistro, ingė- 
nieur du roi ir comissaire-gėnėral des fortifications maršalo Sebastieno Le Prestre 
de Vaubano (1633 — 1707) iniciatyva išilgai šiaurinės ir rytinės sienų buvo pasta- 
tyta puiki 160 tvirtovių grandinė. Tokios tvirtovės kaip Sarlui, Landau, Naibrai- 
zacas ir Strasbūrgas Prancūzijai kainavo daugiau nei Versalis. Rezultatas buvo 
tokia galinga karinė mašina, kad ją galėjo sustabdyti tik visų Prancūzijos kaimy- 
nų jungtinės pajėgos. Jos šūkis — Nec pluribus impar („viena, prilygstanti dau- 
geliui"). [ELzAsAS] 

Vieną dieną 1670 metais prancūzų armija užėmė tiltą per Reiną Strasbūre ir sudegino 
jį. Tai buvo ženklas, kad Prancūzijos netenkina ta Elzaso dalis, kurią ji gavo pagal Vest- 
falijos taikos sutartį ir kad ji nenurims, kol negaus Strasbūro. Tuo metu Strasbūras 
buvo antras pagal dydį Šventosios Romos imperijos miestas, savo pobūdžiu visiškai 
vokiškas, o jo gyventojai kalbėjo tuo pačiu alemanų dialektu, kuriuo buvo kalbama kito- 
je Reino pusėje. Tačiau Liudvikas XIV buvo nepermaldaujamas. Abejotinomis Rėunions 
vingrybėmis Strassburgui - arba Strasbourgui - netrukus buvo lemta tapti prarytu kar- 
tu su visu Elzasu. Nors vietinis dialektas išliko, tačiau pati Elzaso sritis tapo Prancūzijos 
vientisumo rodikliu“. Jos perėjimai Vokietijos žinion 1870-1918 ir 1940-1945 metais 
nebuvo ilgalaikiai. 

O kitame, rytiniame imperijos pakraštyje, Silezijoje, didelį Breslau miestą Austrijos 
Habsburgų vardu valdė paskutinysis Silezijos Piastų linijos kunigaikštis. Silezija nuo 
seno buvo ne labiau austriška nei Elzasas prancūziškas. Ji anksčiausiai buvo susijusi 
su Lenkija, o vėliau, iki 1526 metų, su Bohemija. Ir lygiai taip pat kaip Elzaso vietinei 
kalbai ir kultūrai teko atlaikyti daugelį mėginimų visiškai suprancūzinti jas, taip Silezijos 
slavams buvo lemta atsispirti pasikartojančioms Bohemijos vokiečių, austrų ir prūsų 
bangoms - jie čia plaukė ištisus šimtmečius, norėdami įsiviešpatauti jų žemėse“. 

Kitame, rytiniame Lenkijos pakraštyje, Raudonojoje Rusioje, didelį Lvovo miestą 
lenkai valdė daugiau nei 300 metų. Jis buvo daug lenkiškesnis negu Strasbūras buvo 
prancūziškas ar Breslau austriškas, o jame gyvenusi žydų bendruomenė puoselėjo 
senas tradicijas. Tačiau Lwowo ar Lvivo šaknys ne lenkiškos, o rusiškos. 1670 metais, 
kai jis tapo pirmuoju unitų centru, Ukrainos kultūra buvo dar tik kūdikystės stadijoje? i 
[LYcZAKOW] 

O kitame, rytiniame Rusios pakraštyje didelį Kijevo miestą prie Dnepro upės buvo 
ką tik užėmusi Rusija. Rusijos stačiatikių Bažnyčia stengėsi įtvirtinti savo viršenybę 
vidurinėje Ukrainoje ir platino mitą apie tai, kad Kijevas buvo rusų civilizacijos lopšys. 

Strasbūras, Breslau, Lvovas ir Kijevas turėjo daugiau bendra nei jiems patiems 
atrodė. Visi šie miestai - daugiataučių sričių ar šalių kosmopolitinės sostinės, kur kurios 
nors tautybės pretenzijos į išskirtines teises galėjo būti ypač destruktyvios. Iki 1945 
metų visi jie jau buvo patyrę daugkartinį priklausomybės pasikeitimą. Elzasas keturis 
kartus perėjo iš prancūzų į vokiečių rankas, ir atvirkščiai. Dėl Silezijos (arba Sląsko ar 
Schlesien) nuolat kovojo Austrija, Prūsija, Vokietija ir Lenkija. O dėl Raudonosios 
Rusios (dar vadinamos Rytų Galicija, Vakarų Ukraina ar rytine Malopolskos dalimi) ne 
mažiau šešių kartų buvo susikirtusios Austrija, Lenkija ir Ukraina. Vidurinę Ukrainą ne 
mažiau nei dvidešimt kartų draskė rusai ir vokiečiai, ukrainiečiai ir lenkai, raudonieji ir 
baltieji, naciai ir sovietai. 

Kai 1949 metais Strasbūras tapo Europos Tarybos sostine, geležinė uždanga 
atskyrė ją nuo panašaus likimo miestų, esančių rytuose. Be to, kadangi vokiečių tau- 
tybės gyventojai buvo priversti pasitraukti iš Breslau, nes Breslau ką tik tapo Wroclavu 

dėl masiško lenkų pabėgėlių atvykimo iš Lvovo, o Lvivą užliejo atvykėlių iš Rusijos 
banga, - pasipiktinimas ir apmaudas buvo labai dideli. O sovietinio bloko vidaus sie- 
nos buvo tokios pat uždaros kaip ir geležinė uždanga. Vakaruose prasidėjęs susitai- 
kymo procesas beveik penkiasdešimt metų negalėjo apimti visos Europos. 





Religija neišvengiamai atsidūrė netoli įvykių epicentro. Liudviko XIV katalikiš- 
kasis dievotumas buvo neką didesnis už tradicinį, tačiau jis vadovavosi tradicija, 
reikalaujančia, kad Ie Roi Tres Chrėtien turi būti šeimininkas savo namuose ir kad 
religiniai kitaminčiai kelia grėsmę tautos vienybei. Po antrųjų slaptų vedybų su 
Mme de Maintenon 1685 metais jam didelės įtakos turėjo jėzuitų patarimai. Viso 
to pasekmė buvo didelis nenuoseklumas ir, panašiai kaip ir kitose srityse, didelis 
skirtumas tarp karaliaus valdymo ankstyvojo ir vėlyvojo laikotarpių. 1669 metais, 
kai pagaliau įvyko ilgai atidėliota Molliere'o antiklerikalinės satyros Tartuffe 
premjera, ji nusipelnė karaliaus plojimų; 1980 metais pjesė buvo uždrausta. 

30 metų Liudvikas XIV buvo tikras galikonas — į Prancūzijos vyskupijas jis 
įtaisė savo ministrų giminaičius, patvirtino Keturių straipsnių deklaraciją (1682) 
ir 1687— 1688 metais išprovokavo atvirą ryšių su popiežiais nutraukimą. Buvo 
paliepta visose Prancūzijos seminarijose ir universitetų fakultetuose mokyti ketu- 
rių straipsnių — išgrynintos galikonų doktrinos formuluočių: 

1. Švenčiausiojo Sosto valdžia ribojasi dvasiniais dalykais. 

2. Bažnyčios susirinkimų sprendimai yra aukštesni už popiežiaus sprendimus. 

3. Galikonų papročiai nepriklausomi nuo Romos. 

4. Popiežius nėra neklystantis, nebent jam pritartų visuotinė Bažnyčia. 

Tačiau vėliau, nusiminęs dėl savo izoliacijos nuo kitų katalikiškųjų valstybių, 
Liudvikas XIV pakeitė kursą. 1693 metais jis atšaukė tuos Keturis straipsnius ir 
paskui iki pat mirties nuosekliai rėmė ultramontanistinę frakciją. Jo 1695 metų 
dekretas, kuriuo vyskupams buvo suteikta neribota teisė kontroliuoti parapijų 
dvasininkų beneficijas ir nekilnojamą turtą, sukėlė ilgai trukusį liberalų pasiprie- 
šinimą. Ginče dėl kvietizmo karaliaus sprendimas palaikyti pompastišką vyskupą 
Bossuet, pramintą „Mo ereliu“, prieš kvietistų gynėją vyskupą Fėneloną, vadi- 
namą „Kambrė gulbe“, įžeidė ne tik aristokratus, bet ir visus tuos, kas daugiau 
reikšmės teikė dvasiniams dalykams. Bet juk galų gale kaip tik Bossuet sykį ragi- 
no Liudviką XIV „būti dievu savo tautai". 

Politikoje protestantų atžvilgiu Liudvikas XIV nuo pasyvios diskriminacijos ir 
smulkių priekabiavimų perėjo prie smarkių persekiojimų. Iš pradžių, Mazarinio 
pamokytas, karalius nenorėjo griauti tos bendruomenės, kuri pademonstravo 
savo lojalumą per karą su fronda. Pradedant eiliniais Abvilio audėjais ir baigiant 
didžiuoju Turenu, hugenotai buvo darbštūs ir įtakingi. Deja, Nanto edikto sulau- 
žymas ir tariamai šališkai palankus RPR (rėligion prėtendue rėformėe — „vadina- 
moji reformuotoji religija“) traktavimas buvo dvi problemos, suvienijusios visas 
katalikiškąsias grupuotes. Todėl nuo 1666 metų bet kokia hugenotų veikla, kon- 

krečiai nenumatyta Edikte, buvo laikoma nelegalia. Pirmosios jų koplyčios buvo 
sulygintos su žeme; buvo įkurta caisse des conversions („atsivertimo fondas“), iš 
kurio visiems NC — nouveaux convertis („naujiesiems atsivertėliams“) buvo 
išmokama po šešis livrus. Nuo 1679 metų imtasi daug teisinių ir karinių priemo- 
nių protestantizmą išnaikinti jėga. Puatu, Bearnė ir Langedoke per įnirtingas 
dragonnades visose šeimose, atsisakiusiose pereiti į katalikybę, buvo apgyvendi- 
nami kareiviai ir čia dėjosi nepaprastai žiaurūs dalykai. Galų gale 1685 metų 
spalio mėnesį, spaudžiamas Louvoiso (Le Tellier) ir nedorojo Paryžiaus arkivys- 
kupo Harlay de Champvallono, karalius atšaukė tolerancijos ediktą. Vyskupas 
Bossuet pavadino jį „Naujuoju Konstantinu". Beveik milijonas geriausių Prancū- 
zijos piliečių turėjo paklusti arba bėgti iš šalies, kurioje įsiviešpatavo tikras tero- 
ras. Dofinė ir Sevenuose pasipriešinimas truko trisdešimt metų. 

Ir jansenistų atžvilgiu karaliaus politika svyravo tarp kompromisų ir represijų. 
Vienas Prancūzijos Bažnyčios sparnas godžiai priėmė Janseno idėjas. Jas plačiai 
paskleidė savo darbais Sent Sirano vienuolyno abatas Jeanas du Veegieras de 
Hauranne'as (1581 — 1643), Antoine'as Arnauldas I (1612— 1694) ir visų pirma 
Blaise'as Pascalis. (1623 — 1662). Jansenistų veiklos centras buvo cistersų vienuo- 
lynas Port Rojalyje Paryžiuje bei Arnauldų giminė, kurios visur esą atstovai turė- 
jo įtakingų ryšių karaliaus dvare — su karaliaus pussesere ponia de Longueville, 
užsienio reikalų ministru Simonu Arnauldu, markizu de Pomponne'u (1616— 
1699), su Racine'u, kuris anksčiau mokėsi Port-Rojalio mokykloje, ir net su Bos- 
suet. Tačiau nuo XVII a. šeštojo dešimtmečio, kai iš Janseno traktato Augustinus 
paimti „Penki pasiūlymai" buvo oficialiai paskelbti eretiškais, jansenistus pradėta 
laikyti kenkėjais. Pascalis ir kiti buvo priversti savo veikalus spausdinti slapta. 
1661 metais paskelbta „Paklusnumo formulė“, pasmerkusi minėtuosius pasiūly- 
mus, sukėlė atvirą skilimą, o Port Rojalio seserys vienuolės, „tyros kaip angelai, 
išdidžios kaip demonai“, buvo iškeltos į kaimą prie Port Rojal le Šampo netoli 
Versalio. Pirmasis persekiojimų raundas baigėsi keista Paix de I'Ėglise („Bažny- 
čios taika“, 1668), leidusia jansenistams pasirašyti „Formulę“, išlaikant savo 
moralinį nepritarimą jai „pagarbioje tyloje“. Tačiau kartu su kampanija prieš 
hugenotus prasidėjo nauji išpuoliai. 1679 metais Arnauldas Ie Grand'as buvo 
ištremtas į Briuselį. 

Lemiamas etapas prasidėjo 1693 metais, kai oratorianas Pasguieras Ouesnelis 
(1634— 1719) paskelbė savo traktatą Rėflexions. Kai jo sukeltas skandalas susipy- 
nė su senais vyskupų Bossuet ir Fėnelono nesutarimais kvietizmo klausimu, kara- 
lius nusprendė veikti. 1705 metais popiežius buvo įtikintas atšaukti „pagarbaus 
tylėjimo“ kompromisą ir 1713 metais bule Unigenitus visapusiškai pasmerkė jan- 
senistus ir visus jų veikalus. Po to buvo uždarytas Port Rojalio vienuolynas, 
sugriauta jo bažnyčia, o kapinės sulygintos su žeme. Pascalio ir Racine palaikus 
iš jų kapų teko išgabenti naktį. Vienu smūgiu Liudvikas XIV doktrininį kivirčą 
dėl menkniekių pavertė ilgalaike Bažnyčios ir valstybės viešpataujančių sluoks- 
nių konfrontacija su jų intelektualiniais kritikais. Štai čia ir buvo tikroji prancūzų 
švietimo pradžia. 

Istorijos vadovėliuose niekas nevaizduojama taip schematiškai kaip Liudviko 
XIV politika meno atžvilgiu. Jo „intelektualinis absoliutizmas“ kartais aprašomas 
kaip modelis, kur karaliaus skonis ir jo globa galėjo nulemti visą to amžiaus kul- 
tūrinį gyvenimą. „Klasicizmas vaizduojamas kaip oficiali doktrina, literatūroje 
atitinkanti monarchinės tvarkos ir religinės vienybės doktrinas, vyraujančias poli- 
tinėje ir dvasinėje sferose““'. Pasak pagrindinio tų laikų kritiko Nicolas Boileau 
(1636— 1711) „Un Auguste aisėment peut faire des Virgiles“ („Augustas lengvai 
gali kurti Vergilijus“.) 

Žinoma, dosni karaliaus globa buvo galinga institucionalizuoto vienodumo 
paskata. Acadėmie Francaise (1635), kurios didysis žodynas išėjo 1694 metais, 
veikė kaip oficiali prancūzų kalbos sergėtoja. Acadėmie de Peinture et de Sculp- 
ture, vėliau pertvarkyta į Acadėmie des Beaux-Arts, suteikė didžiulius įgaliojimus 
karaliaus dailininkui Charlesui Le Brunui (1619— 1690). Acadėmie des Sciences 
(1666) užsiėmė panašia veikla kaip ir Karališkoji draugija Londone. Acadėmie de 
Musigue (1669) sudarė panašias sąlygas karaliaus dvaro kompozitoriaus Jeano- 
Baptisto Lully (1633 — 1687) talentams atsiskleisti; jis sukūrė keletą operų. Beaux- 
Arts akademijoje, sujungusioje Le Bruno meninę diktatūrą su Colbert'o organi- 
zaciniu talentu, architektai, dekoratoriai, graviruotojai buvo įtraukti į projektus, 
kurių pagrindiniai bruožai — harmonija ir tvarka. Karaliaus dvaras vadovavo 
tokiai kultūrinio kūrybingumo koncentracijai, kuri nedaug teturėjo sau lygių. 
Literatūroje „keturi karaliaus draugai“ — Boileau, Moliere'as, Racine'as ir La 
Fontaine'as — savo veiklos viršūnėje turėjo tokią įtaką, kokią kada nors yra turė- 
ję tik labai nedaug rašytojų. Comėdie Francaise (1680) kelias teatrines trupes 
sujungė į vieną kolektyvą. 

Tačiau geriau pasižiūrėjus matyti, kad šis klasicizmo monopolis buvo veikiau 
iliuzinis negu realus. Viena vertus, paties karaliaus skonis buvo eklektiškesnis nei 
dažnai manoma. Be abejo, klasicizmui būdinga manija formuluoti menines taisyk- 
les egzistavo, tačiau nebūtinai visi laikėsi tų taisyklių. Antra vertus, apie dvidešimt 
metų viešpatavęs „Klasicizmo Parnasas“ laipsniškai silpnėjo. Nuo 1687 metų pran- 
cūzų kultūrinį gyvenimą buvo apėmęs įnirtingas Anciens ir Modernes ginčas. Vie- 
nybės fasade atsirado didelis plyšys, atskleisdamas labai įvairų ir heterodoksišką 
kultūrinį peizažą, nuo kurio dažnai atitraukia dėmesį tikras gigantų paradas. 

Liudviko XIV užsienio politika buvo geriausias jo galybės ir prestižo matas. Ji 
rėmėsi diplomatine tarnyba, kokią tik kada nors Europa yra regėjusi, vadovauja- 
ma iš Versalio paties karaliaus, ir karinėmis pajėgomis, kurių formavimas po ilgo 
pasiruošimų laikotarpio dabar buvo visiškai užbaigtas. Ši politika galiausiai sukė- 
lė konfliktą Europos žemyne. Dėl to kai kas Liudviką XIV laiko pirmuoju iš tiro- 
nų, Mėginusių nukariauti Europą jėga — Napoleono ar Hitlerio pirmtaku. O prieš 
jį sudarinėtas koalicijas tada būtų galima laikyti vėlesnių šimtmečių „santarvinin- 
kų šalimis". 

O iš tikrųjų Liudviko XIV vizija buvo gan ribota. Nepaisant to, ką apie jį pri- 
kalbėjo vėlesni komentatoriai, atrodo, jis neturėjo jokio aiškaus plano kaip Pran- 
cūzijai pasiekti „natūralias sienas“, jau nebekalbant apie viso žemyno užgrobimą. 

Nors jis vėliau ir atsikratė savo ankstyvųjų valdymo metų atsargumo, tačiau tiks- 
lai ir toliau liko iš esmės tik dinastiniai ir konsolidaciniai. Nors Mazarinio dėka 
Liudvikas XIV buvo suporuotas su Ispanijos infante Marija Terese, su kuria susi- 
tuokė 1660 metais Sent Žan de Liuze (tai buvo vienas iš Pirėnų taikos sutarties 
punktų), tačiau vis tiek negalėjo išvengti problemų, susijusių su žlungančia Ispa- 
nijos įpėdinyste. Nuolatinį jo kišimąsi į Nyderlandų ir Reino srities reikalus gali- 
ma pateisinti neapsimestine apsupimo baime. Jo karo ir plėtimosi troškimą vargu 
ar įmanoma lyginti su kitų brolių monarchų, pavyzdžiui, Rusijoje ar Švedijoje, 
troškimais. O karaliaus la gloire pomėgį, ko gero, būtų galima laikyti visiškai 
įprastiniu, jei tik už jo nebūtų stovėjusi tokia grėsminga karinė jėga. Iš Liudviko 
XIV keturių didžiausių karų pirmieji du apsiribojo Nyderlandais; trečiąjį sukėlė 
rėunions — Liudviko XIV kampanija įsigyti Vokietijos teritorijų teisminėmis ving- 
rybėmis. Ketvirtasis karas buvo tiesioginė ispanų valdančiosios dinastijos žlugimo 
pasekmė. Už visų tų karų slypėjo tarptautinės varžybos dėl kolonijų ir prekybos. 
[GROTEMARKTAS] 

Devoliucinis (sosto perėjimo) karas (1667 — 1668) kilo todėl, kad Liudvikas XIV 
nusprendė pasinaudoti savo dinastinėmis pretenzijomis į Brabantą. Jis prasidėjo 
prancūzų įsiveržimu į ispanų Nyderlandus ir išprovokavo Anglijos, Olandijos ir 
Švedijos „Trilypės sąjungos" sudarymą. Karas baigėsi Ėks la Sapelio taika, pagal 
kurią Liudvikui XIV atiteko 12 Belgijos tvirtovių. 

Prancūzų — olandų karo (1672 — 1679) priežastis buvo Liudviko XIV pasiryži- 
mas nubausti olandus už jų įsikišimą į ankstesnę karinę kampaniją. Karas buvo 
kruopščiai paruoštas diplomatiniu atžvilgiu: Olandijos varžovės jūrose Anglija ir 
Švedija įtikintos atsisakyti sąjungos su Olandija, o Lenkija priviliota į Prancūzijos 
stovyklą. Šis karas Vilhelmą III Oranietį padarė opozicijos koordinatoriumi. Kaip 
ir ankstesnis karas, jis prasidėjo prancūzų įsiveržimu į ispanų Nyderlandus; tačiau 
imperiją suerzino tai, kad Condė persikėlė per Reiną; o Liudvikas XIV nepraleido 
progos atimti iš ispanų Franš Kontė. Nijmėgeno kongrese (1678 — 1679) Liudviko 
XIV diplomatai laikėsi neutraliai: ramino olandus prekybinių lengvatų pažadais, 
privertė ispanus užleisti dalį jos teritorijos, mažesnėms valstybėms primetė sutar- 
ties sąlygas. 

Rėunions politika Liudvikas XIV laikinai atsisakė atvirų karo veiksmų, pakeis- 
damas juos aneksijomis, grindžiamomis detaliai parengtais, bet abejotinais teisi- 
niais procesais. Buvo įkurti teismai nagrinėti karaliaus peticijas, reiškiančias 
pretenzijas į dešimtis miestų ir į rytinės sienos jurisdikciją. Po kiekvieno palan- 
kaus teismo nuosprendžio atitinkama sritis būdavo iš karto okupuojama. Taip 
XVII a. devintajame dešimtmetyje buvo atlikta daugiau nei 160 tokių aneksijų; 
svarbiausios iš jų buvo Strasbūro (1681) ir Liuksemburgo (1684) užėmimas. Tam 
Liudvikas XIV pasirinko gerą laiką — imperija tuo metu stengėsi sustabdyti tur- 
kų artėjimą prie Vienos. 

Devynerių metų karas (1689— 1697) prasidėjo tuomet, kai Liudvikas XIV 
metė iššūkį Augsburgo lygai (1686), sudarytai Vilhelmui Oraniečiui raginant 
sustabdyti tolesnes prancūzų avantiūras. Prancūzų įsiveržimas į ispanų Nyderlan- 

dus ir Palatinatą (Pfalcą), per kurį buvo nusiaubtas Haidelbergas, pradėjo seki- 
nančias apgultis ir mūšius jūroje. Pagal Rysviko taikos sutartį (1697) Liudvikas 
XIV buvo priverstas atsisakyti daugumos savo rėunions, bet ne Strasbūro. [ELzA- 
SAS] [GROTEMARKTAS) 

Ispanijos įpėdinystės karą (1701—1713) būtų galima pavadinti „pirmuoju 
pasauliniu karu“. Jis vyko Vokietijoje, Nyderlanduose, Italijoje, Ispanijoje, kolo- 
nijose ir jūrose. Šis konfliktas ėmė bręsti nuo tos dienos 1700 metais, kai mirė 
Ispanijos karalius Karolis II, nepalikdamas vaikų, ir kai Liudvikas XIV nusprendė 
atidėjęs į šalį savo reikalus įvykdyti velionio karaliaus valią. Karas tapo neišven- 
giamas, kai Liudvikas XIV dvare pristatė savo jaunąjį vaikaitį Philippe'ą d'Anjou 
tokiais žodžiais: Voici Ie Roi d'Espagne („Štai Ispanijos karalius“). Dėl to susifor- 
mavo pati didžiausia ir galingiausia antiprancūziška koalicija, kurios kariniam 
frontui vadovavo kunigaikščio Eugenijaus Savojiečio, Marlboro kunigaikščio ir 
didžiojo pensininko Heinsijaus triumviratas. Karo veiksmai prasidėjo Liudvikui 
XIV nusprendus saugumo sumetimais perimti olandų pasienio tvirtoves ispanų 
Nyderlanduose. Po to ėjo apgultys ir kontrapgulimai, kova vyko sausumoje ir 
jūrose, kol visos kariaujančios šalys galutinai išseko. 1709 metais, po „labai kru- 
vino“, bet nieko nenulėmusio mūšio prie Malplakė, kuris išgelbėjo Prancūziją 
nuo olandų įsiveržimo, maršalas de Villars'as tariamai pasakęs savo valdovui: 
„Sire, dar viena tokia Jūsų priešų pergalė, ir jiems bus galas“. 

Galutinis šitų Prancūzijos karų rezultatas, užfiksuotas Utrechto (1713) ir Raš- 
tato (1714) taikos sutartyse, nepatenkino nė vienos iš pagrindinių kariaujančių 
šalių lūkesčių. Prancūzijos ambicijos buvo apkarpytos, bet ne visai atmestos. Ji 
išlaikė svarbiausius savo iškovojimus, įskaitant Lilį, Franš Kontė ir Elzasą; be to, 
Philippe'as d'Anjou pasiliko Ispanijos soste. Olandai, kaip ir prancūzai, buvo išse- 
kę, tačiau atsilaikė, o pasienio tvirtovės ir toliau liko jų rankose. Ispanija, kuri 
anksčiau jau buvo pralaimėjusi, kai prisidėdavo prie antiprancūziškų koalicijų, 
dabar pralošė prisijungusi prie Prancūzijos. Pagrindinis ispanų tikslas buvo išsau- 
goti savo imperijos vienybę. Tačiau paaiškėjo, kad jie patys sukėlė kaip tik tą 
katastrofą, kurios itin stengėsi išvengti. Austrai, kurie norėjo, kad Ispanijos sostas 
neatitektų prancūzams, turėjo tenkintis nemažais teritoriniais įgijimais, įskaitant 
ispanų Nyderlandus, Milaną, Neapolį ir Sardiniją. Tačiau daugiausia naudos 
turėjo periferinės valstybės. Ir Prūsijos Hohenzollernai, ir Savojos dinastija patvir- 
tino savo karališkąjį statusą. Pirmajai atiteko Aukštutinis Gelderlandas prie Rei- 
no, o kiek vėliau ir švedų Pomeranija, o Savojos dinastija gavo Siciliją. Naujoji 
Didžiosios Britanijos Jungtinė Karalystė nepaprastai pakėlė savo statusą; tą 
patvirtino ir tai, kad jos valdžion atiteko Gibraltaras ir Menorka, Niufaundlen- 
das ir kitos teritorijos Amerikoje, ji ėmė kontroliuoti ispanų prekybą su koloni- 
jomis. Jungtinė Karalystė, o ne vien Anglija, dabar iškilo kaip pirmaeilė jūrų 
valstybė, kaip pagrindinė tarpininkė diplomatinėse derybose ir kaip pagrindinė 
prancūzų įsigalėjimo priešininkė. 

Taigi nuo aukščiausio pakilimo XVII amžiaus devintajame dešimtmetyje Liud- 
viko XIV Didžiojo eksperimento rezultatai buvo juo toliau, juo menkesni. Karus, 

1695 metais Briuselio Grote Markt arba Grand Place virto degėsių krūva, kai vienas iš 
labiausiai nevykusių Prancūzijos maršalų kunigaikštis Villeroi apšaudė miestą iki rau- 
donumo įkaitintais sviediniais. Per šį vieną mūšį, kai Liudviko XIV armijos skverbėsi 
gilyn į ispanų Nyderlandus, jos sugriovė 16 bažnyčių, 4000 namų ir miesto aikštę, kuri 
aprašymuose buvo apibūdinama kaip „Europos politinės kultūros, išreikštos akmenyje, 
puikiausias pavyzdys“. 

Sukurta per kelis dešimtmečius po 1312 metų, kai Briuselis gavo miesto privilegijas, 
Grotė Markto aikštė regėjo Brabanto ir Burgundijos kunigaikščių turnyrus. Aikštės pieti- 
nėje dalyje virš gotikinės rotušės šovė į viršų grakštus 50 metrų aukščio varpinės bokš- 
tas su paauksuota šv. Mykolo statula. Priešais stovinčiame renesansiniame Maison du 
Roi svečiavosi daug kunigaikščių, bet nė vieno karaliaus. O iš abiejų pusių stovėjo aukš- 
ti „devynių tautų“ gildijų namai, tarp jų /e Roi dEspagne „Kepėjų kupolas“, statulomis 
papuoštas Lankininkų namo, La Louve, fasadas, ir „Laivų statytojų namas“ su laivagalio 
pavidalo viršutiniu aukštu. Priešais juos akmenimis išgrįstoje aikštėje buvo pakarti 
Egmont'as ir Hornas. 1795 metais aikštėje aidėjo Dumouriezo balsas, skelbiantis Pran- 
cūzijos Respublikos deklaraciją, 0 1830 metais čia vyko susidūrimai su olandų daliniais. 
Dabar čia kasmet vyksta Ommegang eisena, kurios priekyje žygiuoja aktoriai, vaizduo- 
jantys „Karolio V dvarą“. Kitu metu čia viešpatauja gėlių pardavėjai, sekmadieniais 
vyksta paukščių turgus, o dar neseniai buvo ir automobilių stovėjimo aikštelės. 

Po 1713 metų valdant austrams Briuselis buvo gražiai atstatytas, o kai 1830 metais 
jis tapo Belgijos karalystės sostine, prasidėjo dideli jo atnaujinimo darbai. XIX amžiuje 
gretimose kalvose išdygo nauji miesto rajonai, sujungti bulvarų „pentagonu“. Kuden- 
bergas pasipuošė karaliaus rūmais, vyriausybės ministerijomis ir Parlamentu. Kėkel- 
bergas, sekdamas Monmartru, - didžiule Sakre-Kier bazilika su kupolu, užbaigtu tik 
1970 metais. Tviskanti metalinė Atomiumo molekulė primena 1958 metų pasaulinę 
parodą. Šiuolaikiniame Sit de Berlėmonto (1967) rajone yra Europos Komisijos, o 
Zaventemo rajone - centrinės NATO būstinės. Nuo 1971 metų Brussels-Bruxelles 
sudaro dvikalbį regioną tarp Belgijos trikalbių kantonų, su tokiu pat teisiniu statusu kaip 
ir flamandų, prancūzų ir vokiečių kalbų regionai. Anksčiau buvęs daugiausia flaman- 
dišku miestu, dabar jis tapo labai sudėtinga kalbine mozaika, kurioje yra net prancū- 
ziškų, turkiškų ir angliškų kvartalų. 

Sentimentalūs stebėtojai laiko Briuselį tinkama būsimos Europos sostine, nes jis 
tariamai įveikęs savąjį ir savo kaimynų nacionalizmą. Jis vadinamas „istorijos tunelio“ 
anga, o tas tunelis po niūriu šiuolaikinio nacionalizmo kalnu veda į „multikultūrinės“, 
„polifoninės Burgundijos“ „nuostabų modelį““. Gal taip ir yra. Tačiau ekstravagantiškos 
intelektualinės pretenzijos nesiderina su vietiniu stiliumi. Nuo savo pjedestalo ant gat- 
vės kampo visai šalia Grote Markto stovi Manneken Pis statula - linksmas „Siusiojantis 
berniukas“ (1619), atlaikęs Villeroi artilerijos apšaudymą, ir išreiškia pačią sveikiausią 
nuomonę apie visus tuos įmantrius palyginimus. 

religinius persekiojimus, visų didžiųjų asmenybių mirtis lydėjo gilesnio pobūdžio 
nesėkmės. Ne tik Prancūzijos valstybėje, bet ir visoje jos visuomenėje reiškėsi 
ilgos sekinančios ligos simptomai. Pavyzdžiui, visiškai pakriko valstybės finansai. 
1715 metais vyriausybės neto pajamos buvo 69 milijonai livrų, o išlaidos 132 mili- 
jonai; valstybės skola, anot įvairių skaičiavimų, pasiekė 830 — 2800 milijonų“. 
Tačiau dar blogiau buvo tai, kad dauguma Prancūzijos gyventojų nedaug teturėjo 
naudos iš vis didėjančių valstybės nepriteklių: bajorija ir toliau naudojosi skan- 
dalingomis privilegijomis; viduriniosios klasės, kurias skaudžiai paveikė hugeno- 
tų išvykimas, kovojo už valstybės tvarkymo naštos palengvinimą; valstiečiai plu- 
šėjo vos nemirdami iš bado ir be jokios vilties, kad jų gyvenimas palengvės. 
Amžininkai rašo, kad bado metais basakojai badmiriai palaikydavo gyvybę valgy- 
dami medžių žievę, uogas, runkelius; tai patvirtina ir šiuolaikiniai mirtingumo bei 
maisto produktų kainų tyrinėjimai. Daugelyje provincijų vyko atviri kruvini suki- 
limai — Bearne (1664), Vivarė (1670), Bordo (1674), Bretanėje (1675), Langedoke 
(1703— 1709), Kahore (1709). Sukilimai kaimuose ir pilių deginimo protrūkiai 
buvo negailestingai baudžiami karinėmis represijomis ir masiniais korimais. Vals- 
tybės fasadas dar tviskėjo, bet jos pamatai įskilo. Kai Liudvikas XIV 1715 metų 
rugsėjo 1-ąją pagaliau mirė, nusileido uždanga, skambant vyskupo Masillono 
žodžiams, kuriais jis pradėjo laidotuvių kalbą: Dieu seul, mes frėres, Dieu seul est 
grand („Vienas Dievas, mano broliai, vienas Dievas yra didis"). 

XVIII amžiaus Prancūzija iš tiesų buvo Liudviko XIV didelio, bet turinčio trū- 
kumų eksperimento kūdikis. Prancūzų švietimo intelektualinis bruzdėjimas — 
natūrali reakcija prieš Liudviko XIV sukurto ancien rėgime („senojo režimo“) 
politinį ir socialinį inertiškumą. Ir užsienio, ir vidaus politika buvo orientuota į 
status guo išlaikymą visose srityse. Įgimtą sistemos konservatyvumą palaikė pra- 
dinis šokas, sukeltas rizikingų Johno Law projektų, kurie, atrodo, diskreditavo jau 
pačią pasikeitimų ir reformų sąvoką. Konservatyvumą dar labiau sustiprino Liud- 
viko XV nepilnametystė (1715— 1723), kai valdžios vadžias laikė savo rankose 
elegantiškas, bet ištvirkęs regentas Orleano kunigaikštis, o paskui ilgai trukusi 
jaunojo karaliaus priklausomybė nuo jo senojo auklėtojo Andrė, kardinolo de 
Fleury (1653— 1743). Regentas skubiai sugrąžino parlamentui teisę protestuoti 
prieš karaliaus dekretus — tai buvo klasikinis receptas begalinėms intrigoms 
regzti be jokios atsakomybės. O kardinolas prižiūrėjo kompetentingo stabilumo 
laikotarpį, kurį paįvairino tik diplomatinės krizės ir smarkių ginčų dėl jansenizmo 
atsinaujinimas. Liudviko XV valdymo laikotarpį (1723 — 1774) galima apibūdinti 
kaip sekinančią stagnaciją, o jis pats daugiau dėmesio skyrė moterų ir elnių 
medžioklei negu šalies valdymui. Dėl nuolatinės finansinės krizės, kurią gilino 
nesiliaujantys karai, karaliaus dvaro susidūrimai su parlamentu tapo rutininiu 
spektakliu. Religinė nesantaika tarp ultramontanų, galikonų ir jansenistų, 
ir obskurantizmo varžybomis. Praraja tarp dvaro ir žmonių vis gilėjo. Iš šios epo- 
chos asmenybių, be abejo, labiausiai prisimenama Jeanne Poisson arba madam 
de Pompadour (1721 —1764) — protinga, įtakinga ir visiškai bejėgiška. Ji darė 

viską, ką galėjo, begaliniam karaliaus nuoboduliui išblaškyti ir kaip tik jai priski- 
riamas vienas iš iškalbingiausių aforizmų Apres nous, Ie dėluge („Po mūsų nors 
ir tvanas“). [koRsika] [DEsSEIN] 

Liudvikas XVI, be abejo, tikėjosi valdyti taip pat ilgai ir nuobodžiai kaip ir jo 
senelis. Jis net suvokė, kad reformos reikalingos ir buvo pirmuoju ancien regime 
kaliniu. 1789 metų liepos 14 d., kai prasidėjo tvanas, jis savo dienoraštyje tą die- 
ną apibūdino vienu žodžiu, kurį jo senelis vartodavo aprašyti toms dienoms, kai 
nebūdavo medžioklės — Rien („nieko“). 

Britų salose didžiausias šio laikotarpio įvykis buvo Jungtinės Karalystės įkūri- 
mas 1707 metais, kai sudėtingi religiniai, dinastiniai, konstituciniai ir tarptautiniai 
konfliktai pasiekė kulminaciją. Stiuartų restauracija po pilietinio karo reiškė netvir- 
tas paliaubas, o karaliaus Karolio II viešpatavimas (jis mirė 1685 metais) atlaikė du 
karus su Olandija, apgavikišką popiežininkų sąmokslą 1679 metais ir du škotų 
kovenantų sukilimus. Karalius, kaip ir jo tėvas, nenoriai sutiko valdyti per parla- 
mentą ir visaip stengėsi jį apeiti. Religinėje politikoje abu ieškojo vidurio tarp 
kraštutinių protestantų ir katalikų frakcijų. Anglikonų viršenybės sugrįžimas apri- 
bojo toleranciją. Anglijoje ta viršenybė pasireiškė Clarendono kodeksu ir Priesai- 
kos aktais, o Airijoje ir Škotijoje vyskupijos instituto sugrąžinimu. Užsienio politi- 
koje labai nenuoseklūs buvo santykiai su Olandija — su ja kariauta dėl komercinių 
priežasčių, bet ji buvo remiama religiniais bei strateginiais sumetimais. [Lovos] 

Visi šie klausimai pasidarė itin aktualūs po 1685 metų, kai Karolį pakeitė jo 
brolis Jokūbas II [valdė 1685— 1688 (1701) metais] — karingas katalikas, absoliu- 
tizmo šalininkas ir Liudviko XIV klientas. Jam įžengus į sostą įvyko dar du 
nesėkmingi sukilimai — Ardzilio kunigaikščio Škotijoje ir Monmauto kunigaikš- 
čio Anglijoje. Kai karalius pamėgino taip praplėsti tolerancijos įstatymus, kad jie 
apimtų ir katalikus, Anglijoje dominuojanti protestantų ir parlamento šalininkų 
partija, nuo to laiko vadinama vigais, privertė atskleisti kortas savo oponentus 
rojalistus, imtus vadinti toriais. Vėl iškilo pilietinių ir religinių karų šmėkla, nors 
įvairaus plauko oportunistai ir prisitaikėliai, tarkim, pagarsėjęs anglų — airių „Brė- 
jaus vikaras“, buvo pasiryžę bet kokia kaina išlikti savo užimame poste: 


When royal James possessed the throne Jokūbo valdymo metu 

And Popery came in fashion, Mes popiežių mylėjom, 
The Penal Laws I hooted down Man teisė buvo nesvarbu, 
And signed the Declaration. Plaukiau aš sau pavėjui. 
The Church of Rome I found did fit Bažnyčia Romos tuo metu 
Full well my constitution; Labai jau man patiko; 

And I had been a Jesuit Vos netapau jėzuitu, 

But for the Revolution. Bet... revoliucija ištiko. 
And this is Law that I'll maintain, Taip ir gyvensiu, kol mirtis, 
Until my dying day, Sir! Ateis paimti mūsų. 

That whatsoever King may reign, Vis tiek man, šalį kas valdys — 
T'II be the Vicar of Bray, Sirl“? Aš Brėjuje vikaras būsiu! 


Jokūbas tikėjosi, kad jam pavyks užsitikrinti prancūzų paramą, tačiau teko 
antrą kartą sprukti į užsienį. 

KORSIKA 


Ginčytinas klausimas, ar Napoleonas Bonapartas gimė kaip Prancūzijos karaliaus 
pavaldinys, nes vyresnysis jo brolis Juozapas - tikrai ne. Genujos Respublika Korsikos 
salą pardavė Liudvikui XV sandoriu, kurį salos parlamentas patvirtino tik 1770 metų 
rugsėjo mėnesį, kai Napoleonui buvo tik vieneri metai: Napoleono tėvas buvo Pasgua- 
Ie Paoli'o sekretorius, o šis vadovavo sukilimui prieš Genują, o vėliau kitam sukilimui 
prieš jakobinų Konvento valdžią ir mirė emigracijoje Anglijoje. 

Korsika turėjo senas savivaldos - terra di commune - tradicijas, siekiančias XI 
amžių. Ji atlaikė Pizos, Genujos ir Prancūzijos karalių valdžią, kol galiausiai ją nuslopi- 
no Prancūzijos Respublika. 

1793 metais Korsika buvo įjungta į Prancūzijos sudėtį kaip 90-asis departamentas; 
tačiau ryški jos individualybė išliko, o vietinis separatizmas niekada neišnyko. Pagal 
1982 metų regionų įstatymą Korsika atgavo tam tikrą autonomiją, tačiau ji pasirodė 
esanti nepakankama antiprancūziškam terorizmui panaikinti. Nelegalų Korsikos nacio- 
nalinio išsivadavimo frontą galima palyginti su baskų provincijų ETA Ispanijoje arba su 
Šiaurės Airijos IRA!. Nepaisant paplitusio stereotipo, teroristinio pobūdžio nacionaliz- 
mas neapsiriboja Rytų Europa ar Balkanais. 








LLOYD'S 


1688 metų vasario 18 d. laikraštyje London Gazette buvo paminėta Edwardo Lloydo 
kavinė Tauerio gatvėje. Netrukus po to Lloydas pradėjo leisti savaitinį biuletenį, Lloid's 
List pirmtaką, kuriame buvo skelbiamos prekybos ir laivininkystės naujienos. Taip jis 
visiems besidomintiems draudimo verslu užtikrino susitikimo vietą ir aprūpino juos 
informacija. Lloydo firmai ilgainiui buvo lemta tapti didžiausia pasaulyje draudimo 
bendrove. Persikėlusi į Londono biržos patalpas, ji 1774 metais išleido savo pirmąjį 
standartizuotą draudimo polisą. 1811 metais atlikta jos reorganizacija [raBARDAS]; jos 
privilegijos 1888 metais buvo patvirtintos statutu. Jame numatyta galimybė užmegzti 
kontaktus konsorciumams, pasirašantiems bendrovės akcijas, ir draudėjams, kurie visi 
kartu garantuoja visų išleistų polisų padengimą.' 

Draudimo bendrovės pardavinėja saugumą. Šio verslo ištakų reikėtų ieškoti pre- 
kyba besivertusiuose viduramžių Italijos miestuose, kur buvo aiškiai suprantamas 
„abipusiškumo“ - rizikos pasidalijimo - principas. Tai buvo viena iš prekybos augimo 
prielaidų. Jos plėtros tempų paspartėjimas XVIII amžiuje atspindi saugumo didėjimą 
daugelyje kitų sričių. 

Iš pradžių draudimo kultūra buvo tik pirklių elito monopolis. ĮMERCANTE] Tačiau jos 
ribos nepaliaujamai plėtėsi, pirmiausia apimdamos naujas rizikos sritis, tarkim, draudi- 
mas nuo gaisro, gyvybės draudimas, draudimas nuo nelaimingų atsitikimų ir sveikatos 
draudimas; vėliau ji ėmė skverbtis į naujas socialines grupes, o dar vėliau - ir į naujus, 
ne tokius komercinius Europos regionus. XIX amžiaus viduryje vyriausybės pradėjo 

svarstyti visuotinių draudimo programų naudą, o 1888 metais Vokietijos vyriausybė 
įvedė sveikatos apsaugos ir pensijų programas, apimančias visus valstybės tarnauto- 
jus. XX amžiaus pabaigoje įstatymais garantuotos „socialinės apsaugos“ sąvoka tapo 
beveik visuotinai priimtu idealu. 

Draudimas turėjo didelės įtakos socialinei psichologijai. Nuolatinis nesaugumas 
skatino tradicinius tikėjimus ir magiją IMAGiJA), o materialinio saugumo didėjimas nega- 
lėjo nepaveikti žmonių požiūrio į tokius svarbiausius nenuspėjamus dalykus kaip sėk- 
mė ir mirtis. 1693 metais Karališkoji draugija pavedė Edmundui Halley parengti statis- 
tinę ataskaitą tema „Žmonijos mirtingumo laipsniai“. Mat jai sukėlė nerimą neseniai 
ištikusi finansinė krizė dėl to, kad metinės rentos būdavo pardavinėjamos neatsižvel- 
giant į amžių. Halley išsiaiškino, kad vieninteliai tinkami duomenys tokiems tyrimams 
yra Breslau (dabar Vroclavas) mieste austrų Silezijoje, kur mirtys buvo registruojamos 
nurodant ir velionio amžių. Išanalizavęs 6193 gimimo ir 5869 mirties atvejus Breslau 
mieste 1687-1691 metais, jis sudarė lentelę, vaizduojančią gyventojų grupes pagal 
amžių, apytikrį gyventojų skaičių kiekvienoje grupėje ir kasmetinį mirčių skaičių kiekvie- 
noje grupėje. Tuo remdamasis, E. Halley suformulavo numatomos gyvenimo trukmės 
principą ir skirtingą mirties tikimybę kiekvienoje amžiaus grupėje. Jo sudarytos „Bres- 
lau lentelės“ buvo pirmasis statistinių skaičiavimų pavyzdys. Jos atėmė iš Apvaizdos 
monopolinę teisę spręsti žmonių mirtingumo klausimus.“ 








Protestantų pergalę nulėmė ryžtingi olandų štathalterio Vilhelmo III Oraniečio 
veiksmai; jis buvo Jokūbo dukters Marijos vyras, tvirtai pasiryžęs neleisti Anglijai 
pakliūti į Liudviko XIV pinkles. 1688 m. lapkričio 5 d. išsilaipinęs Torbėjaus uos- 
te su galinga samdinių kariuomene, Oranietis, nesutikęs pasipriešinimo, išvalė 
Londoną nuo anglų karių ir kaip reikiant įsitvirtino. Tik tada jis sušaukė vadina- 
mąjį Konvencinį parlamentą, kad šis įvykdytų „šlovingą“ ir „nekruviną“ revoliu- 
ciją bei pasiūlytų jam ir jo žmonai Anglijos sostą“. Toks sprendimas patenkino 
visas suinteresuotas puses. Jungtinių Provincijų Generaliniai luomai, kurie apmo- 
kėjo šią operaciją, buvo patenkinti, kad jų štathalterio pozicijos užsienyje stip- 
resnės negu Nyderlanduose. Vilhelmas džiaugėsi, kad smarkiai padidino savo 
išteklius kovai su prancūzais. O anglų vigai nusiramino gavę karalių užsienietį, 
kurį kontroliuoti jiems buvo lengviau negu Stiuartus. 

Anglijoje „revoliuciją“ įtvirtino Deklaracija ir Teisių bilis bei dar vienas Tole- 
rancijos aktas, leidęs priimti į valstybės tarnybą kai kuriuos protestantų disiden- 
tus, bet ne katalikus. Ji buvo glaudžiai susijusi su nauja konstitucine tvarka, kuri 
svorio centrą nuo Karūnos perkėlė į parlamentą. Airijoje „revoliucija“ vyko kruvi- 
nais nukariavimais, kuriuos apvainikavo „karaliaus Bilo“ ir jo oraniečių pergalė 
Boino mūšyje 1690 metų liepos 1(11) d.* Ji įamžino protestantų viršenybę šalyje, 


* 1690 m. liepos 1 diena pagal senąjį stilių atitinka 1690 m. liepos 11-ąją pagal naująjį stilių. Dėl 
sumaišties, kurią sukėlė kalendoriaus pasikeitimai, o gal ir dėl antrosios protestantų pergalės 
1690 m. liepos mėnesį prie Aughrimo, Šiaurės Airijoje imta tradiciškai švęsti kaip nacionalinę 
šventę liepos 12 d. 

kuri daugiausia buvo katalikiška. Škotijoje revoliuciją sutvirtino išdavikiškos Ko 
slėnio skerdynės (1692), kur anglų remiami Campbellai išžudė katalikiškąjį Mac- 
donaldų klaną; tai buvo žūtbūtinės škotų kalniečių kovos su žemumų gyventojais 
pradžia. Tarptautiniu mastu ji inspiravo Anglijos ir Škotijos prisijungimą prie 
Augsburgo lygos ir dalyvavimą visose vėlesnėse koalicijose, nukreiptose prieš 
Liudviką XIV. 

Taigi „Šlovingoji revoliucija“ 1688 — 1689 metais nebuvo nei labai šlovinga, nei 
revoliucinė. Ji prasidėjo norint išgelbėti politinę ir religinę sistemą nuo radikalių 
Jokūbo pasiūlymų ir pavyko tik dėl vienintelio sėkmingo įsiveržimo į Angliją skai- 
čiuojant nuo 1066 metų. Tačiau vėlesnėms kartoms ji tapo galingu mitu, konsti- 
tucinės doktrinos, pramintos „angliškąja ideologija“ ir postuluojančios absoliučią 
parlamento nepriklausomybę, pagrindu. Ši doktrina tvirtina, kad „absoliuti despo- 
tiška valdžia“, kaip ją pavadino teisininkas Blackstone'as, buvo atimta iš monar- 
cho ir atiduota renkamam parlamentui. Bent jau teoriškai tai suteikia parlamentui 
teisę valdyti su tuo pasipūtusiu autoritarizmu, kuris anksčiau buvo būdingas 
Anglijos karaliams. Tuo ši doktrina iš esmės skiriasi nuo liaudies suverenumo 
doktrinos, kurią dauguma kitų Europos šalių perėmė iš JAV arba iš revoliucinės 
Prancūzijos ir kuri veikia remdamasi oficialia konstitucija, reglamentuojančia 
visas valstybinės santvarkos šakas. Ji neišvengiamai tapo ne tik protestantų, bet 
ir anglų viršenybės Didžiojoje Britanijoje flagmanu, nes parlamento nariai anglai 
visada sudarė daugumą. Parlamento nepriklausomybės doktrinai buvo lemta per- 
gyventi visas vėlesnių amžių permainas, ir po 300 metų ji vis dar tebebuvo viena 
iš pagrindinių kliūčių Didžiajai Britanijai įžengti į suvienytą Europos Bendriją“. 

Dėl dinastinių komplikacijų galutinis rezultatas buvo neaiškus dar 25 metus. 
Nuo 1701 metų Liudvikas XIV oficialiai pripažino Jokūbo Eduardo Stiuarto, dar 
vadinamo „senuoju pretendentu" arba „Jokūbu III" (1688 — 1766), pretenzijas, o 
mirus Marijai (1694), Vilhelmui III (1702) ir visiems 17 karalienės Onos (valdžiu- 
sios 1702— 1714 m.) vaikų, protestantiškieji Stiuartai liko be įpėdinių. Per patį 
Ispanijos įpėdinystės karo įkarštį niekam nereikėjo priminti, kokių nelaimių gali 
atnešti įpėdinių nebuvimas. Anglijos ir Škotijos unijos aktas (1707) daugiausia 
buvo nusivylimo, kilusio dėl dinastinių problemų, užplūdusių Londoną ir Edin- 
burgą, padarinys. Už savo paleidimą škotų parlamentas sugebėjo išsireikalauti 
laisvą prekybą tarp abiejų šalių, didžiulių Škotijos skolų apmokėjimą anglų pini- 
gais, atskirą škotų teisinę sistemą ir presbiterionų Bažnyčios egzistavimą bei 
nerašytą pasižadėjimą, kad anglų kariuomenė kovos su sukilusiais škotų kalnie- 
čiais (žr. III priedą, 63). 

Nuo to laiko Didžiosios Britanijos Jungtinę Karalystę turėjo valdyti parlamen- 
tas iš Vestminsterio, o naująją „britų“ tautybę reikėjo primesti senesnėms Britų 
salų tautoms. Dabartinis britų identitetas kaip tik ir kilęs iš tų laikų. Anglų tra- 
dicijos išliko gerbiamos, o prisiminimai apie atskirą Škotijos istoriją turėjo būti 
ištrinti iš atminties. Didžioji Britanija įžengė į didžiausio pasitikėjimo savimi erą 
įveikusi vidinį susiskaldymą. Nors Stiuartų dinastijos pakeitimas Hanoveriais 
sukėlė karštų ginčų, jis vis dėlto įvyko. Nuo to laiko monarchija, kuri nebuvo nei 
angliška, nei škotiška, tapo britiškumo ramsčiu““. [sora] [Masonai] 

MASONAI 


1717 metais, pažymint šv. Jono Krikštytojo dieną, keturių tuo metu Londone egzistavu- 
sių masonų ložių atstovai susitiko alinėje Goose and Gridiron įkurti „Didžiąją pasaulio 
motininę ložę" ir išsirinkti savo pirmąjį Didįjį Magistrą. Nors to susitikimo protokolai neiš- 
liko, masonybės istorikai neabejoja, kad toks susirinkimas tikrai vyko ir kad Londono 
Didžioji ložė nuo to laiko tapo tarptautiniu masonų centru". 

Ankstyvoji masonybės istorija skendėja tamsoje. Pasakojimas apie XIII amžiaus 
popiežiaus bulę dėl bažnyčių statytojų draugijos įkūrimo yra grynas prasimanymas. 
Jokiais įrodymais nepagrįstos ir hipotezės apie jų ryšius su viduramžių commecines 
arba steinmetzen, o juo labiau su pogrindine buvusių tamplierių organizacija. 1723 
metų pranešime šiuo klausimu buvo cituojamas toks dvieilis: 

Jei tik istorija ne pokštas, 
Masonų protėvis - Babelio bokštas. 


Pirmosios patikimos žinios apie masonus susijusios su XVII amžiaus Škotija ir su jos 
bei Anglijos ryšiais pilietinio karo metu. Eliasas Ashmole'as (1617-1692), antikvaras, 
astrologas ir Londono muziejaus įkūrėjas, taip savo dienoraštyje aprašė įstojimo į šią 
organizaciją ceremoniją: 

1646 metų spalio 16 d. 4.30 po pietų tapau masonu Voringtone Lankašyro grafystėje 

kartu su pulkininku Henriu Mainwaringu iš Češyro. Štai ložės narių, dalyvavusių šioje 

ceremonijoje, pavardės: ponas Rich[fardas] Penketas, seniūnas; ponas Jamesas Col- 
lieras, ponas Rich[ardas] Sankey, Henris Littleris, Johnas Ellamas, Richardas Ella- 
mas ir Hughas Brew“. 

Paslaptingumas, gaubiantis masonybę, palaikomas tyčia, sąmoningai. Jis vilioja 
jos šalininkus ir atstumia priešininkus. Nepriklausantys jiems gali tik spėlioti apie maso- 
nų ritualus, jų hierarchiją, pseudorytietišką žargoną, ženklus ir simbolius, na ir apie jų 
tikslus. Skriestuvas ir kampainis, prijuostė ir pirštinės, ant grindų nubrėžtas ratas, be 
abejo, skirti sustiprinti tikėjimui, kad šis judėjimas kilęs iš viduramžių gildijų. Tačiau 
daugiausia ginčų kelia tariamoji masonų priesaika saugoti paslaptį. Anot vieno liudiji- 
mo, stojantysis į masonus užrištomis akimis buvo klausinėjamas: 

„Kuo pasitiki?“ Jis atsakė: „Dievu“. „Kur eini?“ - „Iš Vakarų į Rytus, į Šviesą“. Po to 

pareikalavo prisiekti Biblija neatskleisti draugijos paslapčių, nes už tai jam gali būti 

„perpjauta gerklė, išplėštas liežuvis, o kūnas užkastas rupiame jūros smėlyje...“ 

Masonai visada vadovavosi savitarpio naudos principu, nors ir niekur nėra apibrėž- 
ta, kokia galėtų būti ta nauda. Jų priešai dažnai tvirtina, kad masonai yra antifeministai, 
nes nepriima moterų, ir antisocialūs bei antikrikščioniški, nes šios draugijos nariai taria- 
mai padeda vieni kitiems politiniais, prekybiniais ir socialiniais ryšiais kitų nenaudai. 
Tačiau patys masonai visada pabrėžė savo priešiškumą ateizmui, religinę toleranciją, 
politinį neutralumą ir labdaringą veiklą. 

Masonybė nepaprastai paplito XVIII amžiuje. Ji verbavo narius iš aukščiausių britų 
aristokratijos sluoksnių ir tapo tvirta monarchijos atrama. 1725 metais pabėgėliai iš 

Škotijos įsteigė masonų ložę Paryžiuje; vėliau masonų ložės atsirado visose Europos 
žemyno šalyse. Jos buvo įsteigtos Prahoje (1726), Varšuvoje (1755) ir net Sankt Peter- 
burge. Napoleono karų laikais ložių buvo jau pakankamai daug, kad pradėtų plisti 
pasakojimai apie priešingų pusių karininkus prie Borodino ar Vaterlo, duodančius vieni 
kitiems slaptus ženklus ir nutraukiančius ugnį. 

Katalikų šalyse masonybė įgavo antiklerikalinį pobūdį ir vaidino svarbų vaidmenį 
radikaliajame švietimo judėjime“. Jos nariai dažnai buvo deistai, filosofai, Bažnyčios ir 
valstybės kritikai. Pavyzdžiui, Austrijoje, kur nebuvo paskelbtos masonus smerkiančios 
popiežiaus bulės, jie nepaprastai aktyviai propagavo meną ir humanitarinius mokslus 
iki pat jų veiklos uždraudimo 1795 metais. Prancūzijoje masonai prisidėjo prie ikirevo- 
liucinių bruzdėjimų. XIX amžiuje ir vėliau jie buvo glaudžiai susiję su liberalizmu. 

Katalikų Bažnyčios požiūris į masonybę buvo vienareikšmis. Vatikanas laikė ją blo- 
giu. Nuo bulės /n Eminenti (1738) iki Ab Apostolici (1890) popiežiai šešiomis skirtin- 
gomis progomis Masonybę pasmerkė kaip konspiracinę, blogą, ardomąją. Lojalūs 
katalikai negalėjo būti masonais, nes tie ultrakatalikų sluoksniuose dažnai buvo laikomi 
tokiais pat visuomenės priešais kaip ir jakobinai, karbonarai bei žydai. Dar priešiškiau 
juos traktavo XX amžiaus totalitariniai režimai. Masonus siuntė į koncentracijos stovyk- 
las ir fašistai, ir komunistai. Daugelyje Europos šalių jie galėjo atnaujinti savo veiklą tik 
po fašizmo žlugimo, o Rytuose tik subyrėjus sovietiniam blokui. 

Ginčai dėl masonų vaidmens tebesitęsia. Tačiau bene įspūdingiausias juos apibū- 
dinantis dokumentas yra narių sąrašas; sakoma, kad jame esama tokių veikėjų kaip 
Austrijos imperatorius Pranciškus I, Prūsijos karalius Frydrichas II, Švedijos karalius 
Gustavas IV, Lenkijos karalius Stanislovas Augustas, Rusijos caras Pavlas I, Wrenas, 
Swiftas, Voltaire'as, Montesguieau, Gibbonas, Goethė, Burnsas, Wilkes, Burke'as, Hayd- 
nas, Mozartas, Guillotinas, Maratas; generolai Lafayette'as, Kutuzovas, Suvorovas ir 
Wellingtonas; maršalai Macdonaldas ir Poniatowskis; Talleyrand'as, Canningas, Scot- 
tas, Trollope'as, O'Connellis, Puškinas, Lisztas, Mazzinis, Garibaldis, Košutas; Belgijos 
karalius Leopoldas I, Vokietijos kaizeris Vilhelmas I; Eifelis, Tirpitzas, Scharnhorstas, 
Masarykas, Kerenskis, Stresemannas ir Churchillis; visi Didžiosios Britanijos karaliai, 
išskyrus vieną, nuo Jurgio IV iki Jurgio VI. Tai rodo, kad ši didžiausia iš tarptautinių 
slaptųjų draugijų nebuvo absoliučiai slapta. 








Jokūbo šalininkų pretenzijos, kurias jie kėlė didžiąją XVIII amžiaus dalį, apė- 
mė viską, kas buvo prarasta per 1688 — 1714 metų įvykius. Be Senojo pretendento 
ir jo sūnaus Karolio Eduardo Stiuarto, dar vadinamo „Jaunuoju pretendentu“, 
„Gražiuoju princu Čarliu" arba „Karoliu III“ (1720 — 1788), asmeninių likimų, jos 
išreiškė visus įžeistus jausmus, susijusius su panaikinta senąja tvarka. Jokūbo šali- 
ninkai gedėjo senųjų monarchijų, anglų katalikybės ir jos ryšių su kitomis Euro- 
pos šalimis, škotų ir airių teisės patiems būti savo likimo šeimininkais. Anglijoje 
jiems simpatizavo daug radikalių torių ir visi tie, kurie apraudojo pabėgėlių ir 
tremtinių likimą. Jokūbo šalininkų judėjimas inspiravo du didelius sukilimus — 

Penkioliktųjų metų (1715), kai Jokūbo rėmėjų armijos žygiuodamos į pietus pasie- 
kė net Lankašyrą ir Keturiasdešimt penktųjų metų (1745), kai jos pasiekė Derbį. 

Pastarasis sukilimas paskatino kampaniją, kurios tikslas buvo galutinai sunai- 
kinti Škotijos kalnų rajonų civilizaciją. Po siaubingo pralaimėjimo prie Kuloden 
Mūro 1746 m. balandžio 16 d., kai paskutinioji didelė škotų klanų karių grupė 
krito pakirsta anglų kareivių, apsirengusių raudonais mundurais, ir žemumose 
gyvenančių škotų salvių, klanų gyvenimas buvo nuslopintas visam laikui. Jų var- 
tojama gėlų kalba paskelbta už įstatymo ribų, tautiniai drabužiai uždrausti, orga- 
nizacijos taip pat, o vadai ištremti. Siaubingi valymai, leidę lojaliems žemval- 
džiams išvaryti gyventojus ir jų žemėse auginti avis, baigėsi tuo, kad pabėgusių 
į Šiaurės Ameriką gėlų buvo daugiau negu likusių Škotijoje. Kaip tik dėl to Ško- 
tijos aukštumos įgavo tą vaiduoklišką tuštumą, kuris taip žavi jo priežasties neži- 
nančius turistus. [PniLiBEG] 

Kartu su aptvėrimų politika, kuri Anglijoje ne mažiau kaip du šimtmečius vijo 
smulkiuosius žemvaldžius nuo jų žemių, valymai užbaigė tą procesą, kurio dėka 
britų visuomenė įgavo vieną iš patvariausių savo bruožų. Dėl tų valymų Didžioji 
Britanija neteko valstiečių, kurie sudarė daugumos kitų Europos šalių pagrindą. 
Kartu dingo ir socialinis solidarumas, primityvi demokratija ir tautinės savimonės 
atmaina, natūraliai atsirandanti bendruomenėje, kurioje vyrauja valstiečiai. Tai 
reiškė, kad britų tautiškumo jausmas galėjo būti nuleistas žemyn iš valstybės ins- 
titucijų, ypač karūnos ir imperijos, bet negalėjo kilti aukštyn iš valstiečių šeimų 
tradicinio prisirišimo prie žemės. Nuo to laiko žemė tapo tik nedidelės fermerių 
ir žemvaldžių klasės nuosavybe. Britų visuomenė pasidalino į pasiturinčią loja- 
liąją mažumą ir į bežemę daugumą, kuriai buvo lemta miglotai beprisimenamų 
skriaudų kartėlį perkelti į pačią britų klasinės sistemos šerdį. 

Britų salyne Airija buvo nuošalus kraštas. Nors jos likimo ir negalima lyginti 
su nusiaubtų Škotijos kalnuotųjų rajonų lemtimi, vis dėlto konfliktų paliktos žaiz- 
dos buvo gilios ir skaudžios. Ir protestantai, ir katalikai per religinius karus paty- 
rė bjaurių persekiojimų. Po 1691 metų protestantų viršenybę įtvirtino drakoniški 
įstatymai, atėmę iš katalikų teisę į valstybines tarnybas, nekilnojamą turtą, švie- 
timą ir mišrias santuokas. 1707 metų unija Airijos neapėmė. Ji išlaikė savo parla- 
mentą, tačiau ir toliau turėjo paklusti senoviniam „Poyningo įstatymui“, kuris 
automatiškai suteikė teisę karaliaus ministrams Londone kontroliuoti jo leidžia- 
mus įstatymus. Priešingai negu Škotija, Airija negavo teisės laisvai prekiauti su 
Anglija. Ji nepatyrė, kaip antai Velsas, ir jokio nacionalinio ar kultūrinio atgimi- 
mo. Išskyrus protestantiškąjį Alsterį, kur pabėgėliai hugenotai pradėjo sėkmingą 
lininių audinių verslą, ji tiesiogiai nedalyvavo Didžiosios Britanijos pramoninėje 
revoliucijoje. Dėl gyventojų skaičiaus augimo kaime įsiviešpatavo visuotinis skur- 
das. 1726— 1729 ir 1739— 1741 metų badas buvo XIX amžiaus penktojo dešimt- 
mečio katastrofos pranašai. Žiauriosios „Baltųjų vaikinų“ gaujos pirmą sykį pasi- 
rodė kaimuose 1761 metais. Judėjimą už reformas, kuriam vadovavo Henris 
Floodas (1732— 1791) ir Henris Grattanas (1746— 1820), sužlugdė nenusisekęs 
Wolfe'o Tone'o ir jo Jungtinių airių sukilimas (1798) bei prievartinis Airijos įjun- 
gimas į Jungtinę Karalystę antruoju unijos aktu (1801). 

PHILIBEG 


1727 metais Macdonnellių klano iš Glengario vadas pradėjo geležies lydymo verslą. 
Išnuomojo Invergario mišką kvakerių kalviui iš Barrou vietovės Lankašyre Thomasui 
Rawlisonui ir surinko žmonių miškui kirsti ir aukštakrosnei aptarnauti. Reguliariai atva- 
žiuojantis Rawlisonas pastebėjo, kad vietos darbininkų tradicinis drabužis - ilgas bre- 
acon - permetamas per petį ir sujuosiamas diržu pledas trukdo dirbti. Tad pasitaręs 
su lverneso įgulos siuvėju jis sugalvojo trumpesnį klostuotą sijonėlį iki kelių, kurį netru- 
kus pradėta vadinti felie-beg, „Philibeg“ arba „mažu pledu“. Taip škotų kalnėnų taria- 
mai senovinių tautinių drabužių pagrindinį komponentą išrado anglas'. 

Netrukus po to pralaimėjo antrasis Jokūbo šalininkų sukilimas ir Vestminsterio par- 
lamentas uždraudė visus škotų kalnėnų tautinius drabužius. Keturiasdešimt metų škotų 
sijonėlius - kiltus - nešioti viešai buvo leidžiama tik škotų kalniečių, kuriuos britų kariuo- 
menė uoliai verbavo, pulkams Juodosios sargybos (1739), Kalnėnų lengvųjų pėstininkų 
(1777), Syforto kalnėnų (1778), Cameronų (1793), Argyllų, Sutherlandų ir Gordonų 
(1794). Tais pačiais dešimtmečiais, kai škotų kalnėnų draugija Londone kovojo už kiltų 
sugrąžinimą, civiliai škotų kalnėnų vyrai visam laikui priprato nešioti kelnes. [NoMEN] 

1822 metais Jurgis IV pirmą kartą nuo unijos sudarymo laikų su oficialiu vizitu apsi- 
lankė Edinburge. Žinomas romanistas seras Walteris Scottas buvo šio vizito cere- 
monmeisteris. Škotų kalniečių pulkai, kurie taip pasižymėjo Vaterlo mūšyje, per paradą 
vauti iškilmėse su „tradiciniais drabužiais“. Jie irgi buvo su kiltais, tik kiekvienas iš skir- 
tingo languoto škotiško audinio - tartano. Languotus pledus nuo seno audė klestinti 
tekstilės pramonė; pasiturintiems ji gamino ir audinį, iš kurio buvo siuvami trew - žemyn 
siaurėjantys bridžai. Spalvoti languoto audinio raštai nežymiai įvairavo priklausomai nuo 
regionų, bet ne nuo klanų; paprasti žmonės jų nenešiojo. Garsiausias iš visų raštų buvo 
Campbellų juodai žalias tartanas, priskirtas Juodosios sargybos pulkui; jo komercinis 
pavadinimas - Kidd. Nr. 155, pagal vieną plantatorių iš Karibų, kuris užsakė jo savo 
vergams. Tačiau škotų kalnėnų pulkų apranga ir 1822 metų iškilmės padėjo įsitvirtinti 
tradicijai kiekvieną raštą sieti su skirtingu klanu. Tam labai padėjo ir kiek vėliau išleistas 
puikiai iliustruotas, bet suklastotas veikalas Vestiarum Scoticum (1842), kurį parašė du 
broliai šarlatanai, pasivadinę Sobieskiais-Stiuartais, turėję romantišką dvarą Eileann 
Aigas saloje netoli Iverneso. 

Tartano raštų paskirstymas užbaigė reikšmingą kultūrinį procesą, trukusį daugiau 
kaip porą šimtmečių. Pirmajame etape, įkūrus presbiterionų koloniją Alsteryje, akivaiz- 
džiai airiška škotų kalnėnų civilizacijos kilmė iš pradžių buvo ignoruojama, o vėliau 
atmetama. Sukurta nauja, grynai škotiška istorija ir literatūra; svarbų vaidmenį čia atliko 
puiki, bet netikra Jameso Macphersono poezija, priskiriama legendiniam Osianui. Taria- 
mai „senoviniai ir tikri“ škotų kalnėnų papročiai — tarkim, kiltų nešiojimas - Žmones 
patraukė, nes jiems reikėjo vienareikšmės nacionalinės genealogijos. Galutiniame eta- 
pe, kuris prasidėjo Amnestijos aktu (1786), daugybė Škotijos aukštumų pabėgėlių susi- 

telkė žemumose ir naująsias tradicijas perėmė visi škotai, tuo pabrėždami savo nean- 
gliškumą. Šį labai romantišką žaidimą pakurstė ir karalienė Viktorija, 1848 metais 
įsigijusi Belmoralo dvarą ir „išradusi“ Belmoralo tartaną savo labai jau neškotiškam 
vyrui ir visai šeimai. 

Macdonnelliai iš Glengario visos tos revoliucijos pabaigos neregėjo“. Iš pradžių jie 
sudarė Macdonaldų iš Ski klano septą - šaką, kuri kadaise buvo „salų valdovė“; jų 
pavadinimas gėlų kalba reiškė „Domhnullo sūnus“, „pasaulio valdovus“. Macdonnellių 
karo su Mackenziais pertraukose jie visada vaidino svarbų vaidmenį katalikų ir Jokūbo 
šalininkų kovose. Vienas iš Macdonnellių nešė Jokūbo II vėliavą mūšyje prie Kilikrankio 
1689 metais, o vėliau dar kartą kovojo prie Šeriimuiro 1715 metais. Jo įpėdinis daly- 
vavo keturiasdešimt penktųjų metų sukilime vadovaudamas 600 savo klano vyrų ir 
buvo įkalintas Londono Taueryje. Tačiau šešioliktasis vadas pardavė protėvių žemes ir 
emigravo į Naująją Zelandiją. Jų raudonos, juodos, tamsiai žalios ir baltos spalvos tar- 
tanas turi visus paprasto ir senovinio rašto požymius. Nėra žinių, ar jis buvo naudoja- 
mas pirmajam 1727 metų škotiškam kiltui. 

XIX amžiaus pabaigoje ši prasimanyta tradicija visoje Europoje tapo masinės pro- 
dukcijos objektu“. Kai vokiečių socialistai išsigalvojo Gegužės Pirmosios šventę (1890), 
kai graikai atgaivino Olimpines žaidynes (1896), kai rusai pažymėjo Romanovų dinasti- 
jos jubiliejų (1913) ar kai škotai pradėjo rengti „Bernso naktis" - Škotijos žemumų gyven- 
tojų atsaką į kalnėnų kiltus, dūdmaišius ir nacionalinį patiekalą hagį - visi jie stengėsi 
sukurti kokį nors bendrą savosios visuomeninės grupės identiteto simbolį. 








Hanoverių valdomos Didžiosios Britanijos istorija truko 123 metus. Keturių 
Jurgių valdymas — I (1714— 1727), II (1727 — 1760), III (1760 — 1820) ir IV (1820-— 
1830) — buvo tikrai konstitucinės monarchijos laikotarpis; dominavo užkariaujant 
visas naujas imperijos teritorijas ir netenkant senųjų, vadovavo pirmajai pasaulyje 
pramoninei revoliucijai ir neturinčios precedento jūrinės galios sukūrimui, kuri 
unikaliai atskyrė Didžiąją Britaniją nuo to, kas vyko kitose Europos žemyno šaly- 
se. Skirtumai, atsiradę tuo laikotarpiu tarp Didžiosios Britanijos ir jos kaimynių 
Europos žemyne, buvo tokie dideli, kad daugelis britų istorikų buvo linkę Didžio- 
sios Britanijos ir Europos istoriją laikyti nesusijusiais dalykais. 

Žvelgiant iš laiko perspektyvos, pačiu reikšmingiausiu Hanoverių dinastijos 
laikotarpio įvykiu reikėtų pripažinti trylikos britų kolonijų netekimą per vadina- 
mąją Amerikos revoliuciją 1776— 1783 metais. Žinoma, 1776 metais niekas nega- 
lėjo numatyti viso JAV potencialo. Tos trylika kolonijų tuomet atrodė labai trapūs 
dariniai, apsupti nevaldomų gamtos stichijų dar menkai ištirtame žemyne. Tačiau 
net ir tai turint omeny, Britų imperijos perspektyvos Nepriklausomybės karo išva- 
karėse buvo labai įspūdingos visais atžvilgiais. Britų jūrų laivyno galia jau visai 
realiai pranašavo, kad dideles Ispanijos ir Prancūzijos teritorijas Amerikos Vaka- 
ruose ir Vidurio vakaruose bus galima pasiglemžti be rimtesnio pasipriešinimo. 
(1803 metais Prancūzija iš tikrųjų buvo priversta pusvelčiui parduoti savo Luizia- 

ną — faktiškai visus Vidurio vakarus.) Tačiau netekusi savo patraukliausių valdų 
už Atlanto, Didžioji Britanija vis labiau turėjo ieškoti galimybių plėsti imperiją 
kitur, pirmiausia Indijoje ir Afrikoje. 

Tuo metu britų vyriausybė nesuvokė net pačių artimiausių to pasekmių. Joh- 
nas Hancockas tikrai nesuklydo pasirašydamas Nepriklausomybės deklaraciją 
(1776) didelėmis raidėmis, kad karalius Jurgis galėtų „perskaityti be akinių“. 
Didžiosios Britanijos varžovams Europos žemyne sukilimas Amerikoje sudarė 
progą įsikišti bent trumpam. Prancūzija ir Ispanija parėmė tai, ko niekada nebū- 
tų pakentusios savo kolonijose. Tačiau visiems sąžiningiems europiečiams tai 
iškėlė fundamentalių politinių principų problemas, metė iššūkį patiems monar- 
chijų pagrindams — tų monarchijų, kurios beveik visus juos valdė. Septyni Kon- 
stitucijos, kurią atnešė tas sukilimas, straipsniai, — tai aiškiausias ir praktiškiau- 
sias švietimo idealų suformulavimas. Jie trumpi, pasaulietiški, demokratiški, 
respublikoniški, racionalūs; tvirtai pagrįsti Locke'o pasiūlyta sutarties teorija, 
anglų legalizmu, Montesguieu mintimis apie valdžios padalijimą, Rousseau visuo- 
tinės valios koncepcija. Ši Konstitucija buvo parašyta „Mūsų, Jungtinių Valstijų 
žmonių“, vardu ir pasirodė esanti nuostabiai patvari. Likimo ironija ta, kad dau- 
gelis pagrindinių Konstitucijos autorių, tarp jų ir Thomas Jeffersonas bei Geor- 
ge'as Washingtonas, buvo vergvaldžiai ir kad ji išplėšta iš šalies, kuri tuo metu 
buvo viena iš laisviausių ir geriausiai valdomų. 

Iki XVIII amžiaus Savoja buvo Šventosios Romos imperijos pasienio provincija. 
Ji driekėsi abiejose Vakarų Alpių kalnagūbrio pusėse tarp Prancūzijos karalystės 
ir Lombardijos lygumų. Valdančioji Savojos dinastija, laikiusi save seniausia Euro- 
poje, buvo kilusi iš XI amžiaus grafo Umberto Biancamano (Umberto Baltaran- 
kio), kurio giminės valdžioje atsidūrė abiejų Mon Seni kalno šlaitų ir Didžiojo Sen 
Bernaro perėjos teritorija. Vakarėjanti jos sritis — frankofoniškoji Savojos grafys- 
tė, apimanti Čamberi, Anesi ir Monblano masyvą, driekėsi iki Ženevos ežero. O 
rytinis regionas, itališkai kalbanti Pjemonto kunigaikštystė, aprėpianti Aostą, Susą 
ir Turiną, plytėjo iki Ligurijos Rivjeros. Susikūrus Šveicarijos konfederacijai, ši 
provincija buvo atkirsta nuo pagrindinės imperijos dalies ir jos valdovai Turine, 
paaukštinti iki imperijos kunigaikščių statuso, galėjo tęsti faktiškai nepriklauso- 
mą egzistenciją. Kunigaikštis Viktoras Amadėjus II (valdė 1675— 1730 m.) atsar- 
giai ėjo siauru takeliu tarp savo galingųjų kaimynų — prancūzų ir Habsburgų. 
Tačiau kai kritišku Ispanijos įpėdinystės karo momentu jis nutraukė sąjungą su 
Liudviku XIV, imperatoriaus buvo apdovanotas karaliaus statusu ir dar Sicilijos 
sala. 1720 metais austrai privertė Viktorą Amadėjų II Siciliją iškeisti į Sardinijos 
salą; taip pasibaigė jo viešpatavimas jungtinės Sardinijos karalystės, susidedan- 
čios iš Savojos, Pjemonto ir Sardinijos, soste. Šiam keistam konglomeratui, tipiš- 
kam dinastinės politikos produktui, „Prūsijai pietuose“ po šimto metų buvo lem- 
ta nelauktai tapti Italijos susivienijimo lyderiu (žr. X skyrių). 

Ispanija ėjo pirmoji ilgoje procesijoje šalių, kurių ankstesnės politinės ir eko- 
nominės pozicijos sparčiai blogėjo. Valdant Burbonų dinastijos karaliams — Pily- 
pui V (1700— 1746), Ferdinandui VI (1746— 1759), Karoliui III (1759— 1788) ir 

Karoliui IV (1788 — 1808) — ji atsisakė visų pretenzijų į didžiosios valstybės sta- 
tusą. Netekusi savo valdų Europos žemyne, išskyrus Parmą ir Pjačencą, ir surišta 
su savo didžiule abejotinos vertės imperija Amerikoje, ji ir toliau buvo grandų, 
Bažnyčios ir inkvizicijos valdžioje. Vien tik Pilypo valdymo metu įvyko 700 auto- 
da-fe. Tiesa, pavyko šio to pasiekti reorganizuojant valdymą prancūzų pavyzdžiu, 
puošiant Madridą, per Akademiją (1713) skatinant kultūrinį gyvenimą. [BAsERRIA] 
[PRADO] 

Panašiai vegetavo ir Portugalija, valdoma abejingų monarchų ir karingos Baž- 
nyčios. Jonas V (valdė 1706 — 1750 m.), žinomas „Dievotojo“ pravarde, buvo kara- 
lius kunigas, o vienas iš jo sūnų, „sugyventų su viena abate, tapo didžiuoju ink- 
vizitorium“. Jo įpėdinio Juozapo I valdymą (1750 — 1777) sukrėtė Lisabonos žemės 
drebėjimas, tačiau sutvirtino vėlesnių laikų Colbert'o — markizo Sebastao Josė 
Pompalio (1699 — 1782) — energingos, bet neilgaamžės Portugalijos reformos. 
Pompalis tikriausiai niekada neištarė dažnai jam priskiriamų žodžių „Laidokite 
mirusius ir maitinkite gyvuosius“, tačiau nuo 1750 metų jis ketvirtį amžiaus vieš- 
patavo šalyje, reorganizuodamas finansų sistemą, švietimą, karo laivyną, prekybą 
ir kolonijas. Marija I (valdė 1777— 1816 m.), kaip ir jos amžininkė britų soste, 
išprotėjo; o Portugalijai, kaip ir Didžiajai Britanijai, buvo lemta visą šį revoliucinį 
periodą praleisti valdomai regento. [žEMĖS DREBĖJIMAS] 

XVIII amžiaus Italija vis dar buvo susiskaldžiusi, nors atskirų jos dalių ribos 
šiek tiek pasikeitė. Pagrindiniai varžovai dabar buvo Savojos dinastija Turine, 
Austrijos Habsburgai, valdę Milaną, ir Toskanos kunigaikštystė. Nepriklausomos 
Burbonų karalystės Neapolyje atkūrimas 1738 metais šiek tiek palaikė pusiausvy- 
rą. Visos šios teritorijos dabar buvo protingai valdomos apsišvietusių despotų. O 
kitur, tokiuose miestuose respublikose kaip Venecija ir popiežiaus srities dieviš- 
kojoje autokratijoje, vyravo senieji kontrastai. Vatikano politinio manevravimo 
erdvė gerokai susiaurėjo, kai katalikiškosios valstybės veikė kiekviena sau, 
sutardamos tik vienu klausimu — kad reikia panaikinti jėzuitų ordiną. Trys ilgai 
trukę popiežiavimai — Klemenso XI (1700 — 1721), Benedikto XIV (1740 — 1758) 
ir Pijaus VI (1775 — 1779) — nepajėgė sustabdyti Vatikano politinės įtakos silp- 
nėjimo. Pasaulietinė kultūra išgyveno ryškų atgimimą; oficialios akademijos Flo- 
rencijoje ir Romoje skatino italų kalbos ir literatūros plėtrą. Suklestėjo mokslas. 
Visoje Europoje išgarsėjo tokie mokslininkai kaip archyvaras L. A. Muratoris 
(1672— 1750) iš Feraros, ekonomistas Antonio Genovesis (1712 — 1769) iš Neapo- 
lio, kriminologas Cesare Beccaria (1738 — 1794) iš Milano arba fizikas Alessandro 
Volta (1745— 1821) iš Pavijos. Jie, be abejo, sustiprino augančios tautinės kultū- 
rinės bendruomenės vidinius ryšius. [roRMENTA) 

Jungtinės Provincijos, kurios kadaise kaip ir Portugalija buvo ispanų karūnos 
perlas, vis dar tebeturėjo savo užjūrio imperiją, tačiau arčiau namų vykstantiems 
įvykiams jų įtaka buvo nedidelė. Jūrose Jungtinės Provincijos prarado buvusį pra- 
našumą prieš Didžiąją Britaniją, o sausumoje jas iš visų pusių supo Habsburgų 
valdos. Nuolatinė kova tarp respublikonų oligarchijos ir Oraniečių dinastijos tęsė- 
si iki 1815 metų, kai galų gale buvo sukurta paveldima monarchija. [gATAvIJA] 

BASERRIA 


Kad baserria („bendras ūkis“) sudarė unikalaus socialinės organizacijos tipo pagrindą 
baskų krašte, patvirtina 1786 metų surašymo Navaroje duomenys. Kad įveiktų pavel- 
dėjimo krizes, dažnai kylančias individualiuose valstiečių ūkiuose [GRiLLENSTEINAS), 
Navaros parlamentas patvirtino teisę, kad kiekvieną ūkį gali valdyti dvi kartu gyvenan- 
čios sutuoktinių poros. Visi suaugę tokio ūkio nariai, ir šeimininkai, ir nuomininkai, galė- 
jo rinkti paveldėtoją kiekvienoje kartoje, kuris ta teise pasinaudotų, kai tik kuri nors iš 
sutuoktinių porų nebegalės dirbti dėl mirties ar gaudama išimtinę. Ūkį valdančiųjų 
vedyboms ir jų kraičiui taip pat reikėjo gauti visų sutikimą. Todėl baserria buvo labai 
stabilios nuosavybės valdymo prasme bei pajėgios ekonominiu atžvilgiu. Tai tikra 
„baskų kultūros saugykla“ didėjant urbanizacijai bei industrializacijai, baskų tapatumo 
pagrindas iki tol, kai ėmė mažėti gyventojų skaičius naujaisiais laikais. Kultūra, ekono- 
mika ir socialinė organizacija buvo neatskiriamai susipynusios šioje sanklodoje, kurią 
daug šimtmečių išlaikė viena iš seniausių Europoje ikiindoeuropietiškųjų tautų'. 








ŽEMĖS DREBĖJIMAS 


1755 metų lapkričio 1 d. Portugalijos sostinę Lisaboną sugriovė žemės drebėjimas. 
Potvynio banga išardė krantinę ir sunaikino laivus Tacho upėje. Du trečdaliai miesto 
pastatų sugriauta ar sudegė. Žuvo 30-40 tūkstančių žmonių. Smūgio banga buvo jun- 
tama nuo Škotijos iki Konstantinopolio. 

Lisabonos žemės drebėjimas nebuvo nei pirma, nei paskutinė iš Europą ištikusių 
stichinių nelaimių. Panašaus masto katastrofa įvyko 1421 metais, kai į Maso polderius 
įsiveržęs vanduo užliejo šimtus žemumose esančių Olandijos kaimų, 1631 metų gruo- 
džio mėnesį per Vezuvijaus išsiveržimą Italijoje žuvo apie 18 000 žmonių, o 1669 
metais lava iš Etnos ugnikalnio palaidojo Katanijos uostą Sicilijoje. 1356 metų žemės 
drebėjimas sugriovė Bazelį, 0 1908 metų gruodžio 28 d. sulygino su žeme Mesiną ir 
Redžiją di Kalabrijas; žuvo 77 000 žmonių. Didysis Londono gaisras 1666 metais irgi 
nebuvo vienintelis. O maro ir choleros epidemijos nesiliovė iki pat XIX amžiaus pabai- 
gos. [SANITAS] 

Tačiau 1755 metų žemės drebėjimas nebuvo tik fizinis sugriovimas. Jis sukrėtė 
labiausiai puoselėjamas švietimo epochos viltis. Sudrebino ir philosophes tikėjimą 
gerai sutvarkytu nuspėjamu pasauliu ir geru racionaliu Dievu. Juk drebėjimas naikino 
visus vienodai - ir teisius, ir neteisius. Net Voltaire'as buvo priverstas pripažinti: „Šiaip 
ar taip, pasaulyje blogis yra“! 








XVIII amžiaus Skandinavija į avansceną išėjo tik vieną kartą. Paskutinysis 
Švedijos mėginimas siekti didybės valdant Karoliui XII (1697 — 1717) buvo ana- 
chronizmas, pasibaigęs nesėkme. Be šios išimties, Skandinavijos šalys gyveno 

sau, niekieno nekliudydamos ir niekam nelįsdamos į akis. Danijoje ir Norvegijoje 
keturi Oldenburgų dinastijos karaliai — Frederikas IV (valdė 1699— 1730 m.), 
Kristijonas VI (valdė 1730 — 1746 m.), Frederikas V (valdė 1746 — 1766 m.) ir Kris- 
tijonas VII (valdė 1766 — 1808 m.) — šiek tiek modernizavo šalį švietėjišku pavyz- 
džiu. Energingas eksperimentas šia linkme, per porą metų išleidus 2000 dekretų, 
labai staigiai baigėsi 1772 metais, kai karaliaus pirmasis ministras prūsas J. F. 
Struensee, neva ir karalienės vaiko tėvas, buvo nukirsdintas už Iese-majeste (vals- 
tybės išdavimą). Ilga ir stipri reakcija prieš karaliaus absoliutizmą Švedijoje lėmė 
parlamento iškilimą; jo audringos diskusijos užleido vietą darbingai keturių luomų 
veiklai ir „skrybėlių“ bei „kepurių“ frakcijų lenktyniavimui. Monarchiją labai 
susilpnino Karolio XII sesers Ulricos Leonoros abdikacija savo nevykusio vyro iš 
Vokietijos Frederiko I (valdė 1720 — 1751 m.) naudai, bei jo įpėdinio Adolfo Fre- 
deriko (valdė 1751 — 1771 m.) iš Holšteinų-Gotorpų-Eutinų linijos inspiruotos prū- 
sų intrigos. Sėkmingas pakartotinis monarchijos sustiprinimas po karaliaus coup 
d'etat 1772 metais valdant Gustavui III (1771 — 1792 m.) Švediją grąžino į pagrin- 
dinę tuometinės politikos ir kultūros srovę. Šis patriotiškai nusiteikęs ir rafinuotas 
jaunas karalius, kadaise šturmavęs Paryžiaus salonus, buvo nužudytas 1792 metais, 
kai mėgino suburti kunigaikščių sąjungą, nukreiptą prieš Prancūzų revoliuciją. 
[ELDLUET] 

Kai Vakarų Europai nedavė ramybės Prancūzijos viešpatavimas, Vidurio ir 
Rytų Europos šalys užsiėmė savaisiais svarbiais reikalais. Valdant Liudvikui XIV, 
Vidurio Europą sukrėtė du nelaukti įvykiai, rimtai paveikę Vokietijos valstybių 
istoriją. Vienas iš jų buvo paskutinis didelis turkų osmanų antplūdis — jie 1683 
metais vėl apgulė Vieną. O antrasis — naujas dramatiškos Prūsijos iškilimas — jos 
ambicijos dabar kėlė grėsmę visam regionui. Rytų Europa buvo Rusijos imperijos 
kūrimosi lemiamo etapo liudininke — nuo šiol ji tapo aukščiausio rango politine 
jėga. Atsidūrusi pačiame tų greitų pasikeitimų epicentre, senoji Lenkijos ir Lietu- 
vos Respublika pirmiausia paskubėjo gelbėti Vieną, o paskui pamažu susmuko, 
neatlaikiusi savo plėšrių kaimynų smūgių. Dar nepasibaigus XVIII amžiui, tradici- 
nis jėgų balansas Vidurio ir Rytų Europoje neatpažįstamai pasikeitė. 

Osmanų turkų antplūdis XVII amžiaus pabaigoje buvo susijęs su užsitęsusia 
politine krize, dėl kurios didžiojo vizirio pareigos trisdešimčiai metų atiteko alba- 
nų kilmės Koprūliū šeimai. Krizė prasidėjo XVII amžiaus šeštajame dešimtmetyje 
abipusiais kaltinimais dėl Kretos ir dėl venecijiečių surengtos Dardanelų bloka- 
dos. Ji dar labiau pagilėjo po 1660 metų, kai prasidėjo ginčas dėl Transilvanijos 
įpėdinystės: Porta tiesiogiai susidūrė su Habsburgais. 

K6prūlū žiūrėjo į karą kaip į galimybę nukreipti kita linkme kariuomenės ir 
ypač janyčarų korpuso, prieš kurį ėmėsi tokių griežtų drausminimo priemonių, 
intrigas ir nepasitenkinimą. 1672 metais turkai osmanai užpuolė Lenkijos provin- 
ciją Podolę, užėmė Kameneco tvirtovę prie Dnestro, kol prie Chotimo jų 
nesustabdė Karūnos etmonas Jonas Sobieskis. 1681 — 1682 metais Vengrijoje tur- 
kai osmanai palaikė grafo Tėkėoli vadovaujamus sukilėlius, o kai Vengrija buvo 
paskelbta Osmanų vasale, jie leidosi Dunojumi aukštyn, link Vienos. 

ELDLUFT 


1773 metais švedų vaistininkas Karlas Scheelė (1742-1786) nustatė, kad oras yra 
„kelių orų“ mišinys ir kad vienas iš jo komponentų, kurį jis pavadino e/dluft („ugniniu 
oru“), yra degimo paslapties kaltininkas“. Kitų metų spalio mėnesį K. Scheelė savo tyri- 
mų rezultatus nusiuntė Antoine'ui Laurent'ui Lavoisier (1743-1794), Prancūzijos parako 
ir salietros monopolio direktoriui. Tą patį mėnesį Lavoisier surengė pietus anglų disi- 
dentui ir eksperimentatoriui Josephui Priestley'ui (1733-1804) ir išgirdo iš jo, kaip 
„Aeflogistonizuotas oras" priverčia suliepsnoti užgesintą degtuvą. 

Lavoisier, kuris buvo karaliaus Ferme Gėnėrale - mokesčių sistemos, o kartu ir 
Rėgie de Poudre - sprogstamų medžiagų gamybos apmokestinimo įstaigos vadovas, 
turėjo pakankamai laiko ir pinigų, kad galėtų atsiduoti eksperimentavimo aistrai. Jis 
jau buvo pastebėjęs, kad daugelis medžiagų degdamos pasunkėdavo ir žinojo, kad 
šis faktas nesuderinamas su tuo metu viešpatavusia flogistono - nematomos (ir įsi- 
vaizduojamos) medžiagos formos - teorija, kuria dauguma mokslininkų, tarp jų ir Prie- 
stley's, vis dar tikėjo. 

Tad Lavoisier sugalvojo eksperimentą, kaip išmatuoti „ugninio oro“ kiekį, kurį 
absorbuotų gyvsidabris, degdamas uždarame inde“. Jis nustatė ne tik tai, kad įkaitin- 
tas gyvsidabris jungiasi su „ugniniu oru“, bet ir kad kaitinant toliau naujasis junginys 
vėl suskyla į sudėtines dalis. Užrašius šią reakciją dabar naudojamais simboliais, 
Lavoisier eksperimentas atrodytų taip: 





Hg + 0 = HgO (gyvsidabrio oksidas): Hg0 = Hg + O 


Mokslas pagaliau suprato cheminių reakcijų prigimtį - medžiagos gali jungtis su 
kitomis ir vėl suskilti materialiame pasaulyje, susidedančiame iš paprastų elementų ir 
jų junginių. 

Tada Lavoisier ėmėsi naujo darbo - sugalvoti paprastus pavadinimus paprastiems 
elementams ir sudėtinius pavadinimus junginiams. Scheelės „ugninis oras“ arba Priest- 
ley'o „deflogistonizuotas oras“ gavo oxygenė, o Scheelės „nešvarus, dvokiantis oras“ - 
hydrogėne pavadinimą. Gyvsidabrio ir deguonies junginys buvo pavadintas gyvsidab- 
rio oksidu. 1787 metais Lavoisier paskelbė 33 elementų naujųjų pavadinimų sąrašą. 
1789 metais jis išleido veikalą Traitė prėliminaire de la Chimie - pirmąjį pasaulyje che- 
mijos vadovėlį. 

Scheelė tuo metu jau buvo miręs; tikriausiai jis nusinuodijo savo krosnelės garais. 
1791 metais Priestley'o namus Birmingeme minia padegė už tai, kad jis sveikino Pran- 
cūzų revoliuciją. Priestley's pabėgo į JAV, o Lavoisier 1794 metų gegužės 8 buvo 
giljotinuotas kartu su kitais dvidešimt šešiais karališkaisiais mokesčių atpirkėjais. Sako- 
ma, kad apeliacinio teismo teisėjas pareiškęs: „Respublikai mokslininkų nereikia“. 
Revoliucija chemijoje vyko beveik tuo pačiu metu kaip ir politinė revoliucija. Jos abi „rijo 
savo vaikus“. 

Vienos apgultis truko du mėnesius, nuo 1683 metų liepos iki rugsėjo. Blogai 
aprūpinta Austrijos sostinė buvo apsupta galingos 200 000 karių armijos su dide- 
le apgulties gurguole — sunkiaisiais pabūklais. Tuo metu, kai vokiečių kunigaikš- 
čiai buvo užsiėmę Liudviko XIV brovimusi prie Reino, imperatoriui buvo labai 
sunku deramai pasitikti turkus prie Dunojaus. Taip jau išėjo, kad efektyviausios 
pagalbos jis susilaukė iš Lenkijos, kur Sobieskis, dabar jau karalius, be to, atsikra- 
tęs ankstesnės sąjungos su Prancūzija, karą su turkais ir austrų subsidijas laikė 
priemone išspręsti savo šalies vidaus problemas. Rugsėjo pradžioje perėmęs vado- 
vavimą susiruošusioms gelbėti austrus pajėgoms, jis pasimeldė koplyčioje ant 
Kalenbergo kalvos Vienos miške ir rugsėjo 12 d. po pietų įsakė pulti. Jo sparnuo- 
tieji husarai leidosi pakalnėn ir įsiveržė į patį osmanų turkų stovyklos vidurį, o 
pusę šešių jis jau zovada lėkė per priešų gretas, aplink viešpataujant panikai, 
sumaiščiai ir vykstant tikroms skerdynėms. Kitą vakarą surado laiko iš didžiojo 
vizirio palapinės parašyti savo žmonai, karalienei Marijai Kazimierai: 

Vienintelė mano sielos ir širdies paguoda, gražiausioji ir mylimiausioji Marysenka! 

Mūsų Viešpats ir Dievas, garbė jam per amžių amžius, davė mūsų tautai tokią per- 
galę ir šlovę, apie kurią praeities amžiai net negirdėjo. Visos patrankos, visa gurguolė, 
visi neįkainojami turtai atsidūrė mūsų rankose. <...> Priešas vien tik parako ir amunici- 
jos paliko tiek, kad užtektų daugiau kaip milijonui karių <...>. Viziris taip skubėjo, kad 
pabėgo tik vienu žirgu. <...> [Stovykla] tokia didelė, kaip Varšuva ar Lvovas, supami 
miesto sienų. <...> Man atiteko visos palapinės, vežimai, et mille autres galanteries fort 
jolies et fort riches, mais fort riches <...>. Jie paliko savo janyčarus apkasuose, kurie buvo 
naikinami visą naktį. <...> Jie paliko daugybę nekaltų austrų žmonių, ypač moterų; 
tačiau ir išskerdė tiek, kiek tik galėjo <...> Viziris turėjo nuostabiai gražų strutį, <...> 
tačiau ir jį jis užmušė. <...> Jis turėjo pirtis, turėjo sodus ir fontanus, triušių ir kačių; 
turėjo net papūgą, kuri taip skraidė, kad negalėjom jos pagauti <..57 
Kai Sobieskis išsiuntė popiežiui žaliąją Pranašo vėliavą, prie siuntinio pridėjo 

Karolio V komentarą po jo pergalės prie Miulbergo: Veni, vidi, Deus vicit („Atė- 
jau, pamačiau, Dievas nugalėjo“). 

Osmanų turkų atsitraukimas, prasidėjęs tą dieną prie Vienos, etapais tęsėsi 
200 metų. Netrukus tai paskatino popiežiaus suburtos Šventosios sąjungos vado- 
vus energingai skverbtis į teritorijas Dunojaus žemupio link, dėl kurių nebuvo 
reiškiamos pretenzijos nuo Kryžiaus žygių laikų. Pagal Karlovicų taikos sutartį 
(1699) Vengrija buvo sugrąžinta Austrijai, Podolė Lenkijai, Azovas Maskvai, o 
Morėja Venecijai. Ilgainiui Osmanų valdos Europoje pateko tarp suderintais 
veiksmais vis labiau susispaudžiančių žnyplių: Habsburgai laikė savo Karinės 
sienos liniją vakariniame flange, o rytiniame rusai nepaliaujamai stūmėsi į priekį 
Juodosios jūros pakrante. Šiuo atžvilgiu Austrijos — Rusijos sutartis, pasirašyta 
1726 metais, ilgai vaidino strateginį vaidmenį (žr. III priedą, 62). 

Karų su Osmanų Turkija sėkmė švytavo tai į vieną, tai į kitą pusę. 1739 metais 
Austrija buvo priversta atsisakyti visko, įskaitant ir Belgradą, ką buvo gavusi 
pagal Pasarovico taikos sutartį (1718). Tačiau po trijų ilgų Rusijos karų su Tur- 
kija — 1735— 1739, 1768 — 1774 ir 1787 — 1792 metais — visa šiaurinė Juodosios 

jūros pakrantė atsidūrė Rusijos rankose. Galutinė Kiučiuk Kainardži taikos sutar- 
tis (1774) suteikė carui protektorato teisę visiems sultono pavaldiniams krikščio- 
nims ir tokias prekybines teises Osmanų imperijoje, kokias anksčiau turėjo tik 
prancūzai. Sutartis žymėjo vadinamojo „Rytų klausimo" pradžią. Tačiau didžioji 
Balkanų dalis liko Osmanų valdžioje. XVIII amžius buvo pamažu didėjančių 
nacionalinių vilčių laikas — dažnai jos apimdavo ir tuos žmones, kurių pirmasis 
instinktyvus refleksas būdavo remti Osmanų valdžią. 

Graikija atsidūrė politikos arenoje iš dalies dėl jos autonomijos stiprėjimo, o 
iš dalies dėl Rusijos įsikišimo. Augo graikų pareigūnų klasė, kartu daugėjo ir juos 
rengiančių graikų mokyklų skaičius. Po 1676 metų buvo laikinai panaikinta vaikų 
duoklė (devsirme). Stiprėjo graikų visuomenės tautinė savimonė. Korfu, o nuo 
1699 metų ir Morėjos priklausymas Venecijai, sustiprino ryšius su Vakarais. 1769 
metais rusų laivynas, pasiųstas į Viduržemio jūrą kovoti su osmanais, žadėjo Grai- 
kijai išsivadavimą. Svarbiu žingsniu tapo Rusijos komercinių privilegijų suteiki- 
mas graikų pirkliams. 

Panašiai įvykiai klostėsi ir Serbijoje. Mūšiai dėl Belgrado ir Austrijos okupaci- 
ja 1711 —1718 metais, kai daug serbų savanorių telkėsi po Habsburgų vėliavomis, 
parodė, kad Osmanai nėra nenugalimi. Serbijos stačiatikiški ryšiai su Rusija buvo 
dar glaudesni negu Graikijos. „Karadžordžės“ („Juodojo Jurgio“) (1767— 1817), 
tarnavusio ne tik turkų plėšikams, bet ir Habsburgų valdžiai, veiklą vainikavo 
1804 — 1813 metų sukilimas, leidęs serbams pirmą kartą pajusti nepriklausomybės 
skonį. O antrajam sukilimui 1815— 1817 metais, kuriam vadovavo Karadžordžės 
žudikas Milošas Obrenovičius (1780 — 1860), buvo lemta nutiesti kelią į Serbijos 
tarptautinį pripažinimą. 

Dvi rumunų kunigaikštystės, Moldavija ir Valakija, buvo valdomos Portos per 
graikus fanariotus (pavadinimas kilęs nuo graikiško Fanarų kvartalo Konstanti- 
nopolyje). Nors fanariotų režimas buvo korumpuotas ir išnaudotojiškas, tačiau jis 
skatino imigraciją ir kultūrinius ryšius su Vakarais. Bukovinos perėjimas Austrijai 
(1774), o dar labiau rusų okupacijos laikotarpiai 1769— 1774 ir 1806— 1812 
metais, paspartino permainas. Išsivadavimo iš Osmanų jungo idėja pirmą kartą 
tvirtai įsisąmonino dominuojanti graikų mažuma. 

Bulgarija labai kentėjo nuo Osmanų armijų žygiavimo per šalį ir nuo dezerty- 
rų, vadinamųjų krajlis, gaujų, ištisus dešimtmečius plėšikavusių kaimo vietovėse. 
1794 metais vienas iš jų vadų Pasvanoglu Vidine prie Dunojaus įkūrė faktiškai 
nepriklausomą plėšikų respubliką. Kaip ir serbai, krikščionys bulgarai su vis 
didėjančia viltimi žvalgėsi į Rusiją. 

Albanija pateko į vietinių genčių vadų rankas. Vienas jų, Mehemetas iš Buša- 
to, apie 1760 metus pradėjo dinastiją, kuri iš sostinės Skutari kelias kartas valdė 
aukštutinę Bulgariją. Kitas panašus vadas Ali Paša iš Tepeleno įkūrė leną su cent- 
ru Joaninoje, nusidriekusį nuo Adrijos iki Egėjo jūrų. [shaiPERIA] 

Juodkalnija, žinoma išoriniam pasauliui venecijietišku Montenegro pavadini- 
mu, buvo vienintelė Balkanų dalis, išvengusi Osmanų valdymo. Pasak legendos, 
kai Dievas kūrė žemę, jam liko daug akmenų, iš jų jis ir padarė Juodkalniją. Nors 


648 


LUMEN 





SHOIPERIA 


Albanija (Shgiperia - „erelių šalis“) drąsiai gali pretenduoti į mažiausiai pažįstamos 
Europos šalies statusą. Plaukdamas į pietus pagal jos pakrantę XVIII a. devintajame 
dešimtmetyje, Edwardas Gibbonas rašė apie „šalį, kuri matyti iš Italijos, tačiau pažįs- 
tama mažiau už Amerikos vidinius rajonus“. Tačiau nėra kitos šalies, kuri būtų taip 
nukentėjusi nuo tarptautinės politikos užgaidų. 

1911 metų sukilimas, kuriam buvo lemta išvaduoti Albaniją iš Osmanų valdymo, 
paspartino Balkanų sąjungos, kurią subūrė Albanijos krikščioniškieji kaimynai, įkūrimą. 
Visos šios lygos narės, išskyrus Bulgariją, turėjo teritorijų, kuriose albanai sudarė dide- 
lę gyventojų dalį, bet nė viena iš jų nebuvo pasiruošusi išvysti „Didžiosios Albanijos“, 
kurioje gyventų susivieniję visi albanai. Londono taikos sutartis (1913 m. gegužės 
mėnesį), kuria pasibaigė Balkanų sąjungos karas, pripažino Albanijos nepriklausomy- 
bę. Tačiau sutartyje buvo primygtinai reikalaujama, kad sienas nustatytų tarptautinė 
komisija ir kad šalyje būtų įvesta vakarietiška monarchija (žr. III priedą, 84). 

Albanijos visuomenė buvo giliai susiskaldžiusi ir socialiniu, ir religiniu atžvilgiu. 
Šiaurinių šalies kalnuotų rajonų ghegų klanai, gyvenantys pagal kraujo keršto dėsnius, 
teturėjo mažai bendro su pietinės dalies žemumų toskais. Du trečdaliai gyventojų buvo 
musulmonai, o likusį trečdalį lygiom dalim sudarė katalikai ir stačiatikiai. Svarbios tau- 
tinės mažumos buvo valakiškai kalbantys piemenys rytuose, italai pakrantės miestuose 
ir graikai, linkę pietų Albaniją laikyti „šiaurės Epiru“. [cAGAUZAI!. 

Per Pirmąjį pasaulinį karą į Albaniją buvo įsiveržusi ir Serbija, ir Graikija. Pagal ant- 
rąją Londono taikos sutartį (1915) su Italija santarvininkai slapta pažadėjo Albaniją 
padaryti Italijos protektoratu. Albanų monarchijos likimas buvo permainingas. Pirmasis 
mpretas (karalius) Vilhelmas von Wiedas 1914 metais išsilaipino kovo mėnesį, o rug- 
sėjo mėnesį pabėgo. Po karo generolas Ahmetas Zogu tapo Albanijos Respublikos 
prezidentu, tačiau tik tam, kad 1926 metais pasiskelbtų karalium. 
šimtmečio. Albanijos teritorija buvo praplėsta, ji apėmė ir Kosovo sritį, o Viktoras Ema- 
nuelis X buvo paskelbtas karaliumi. 1944-1945 metais šalį trumpam buvo okupavę 
vokiečiai. 

Albanijos Liaudies Respubliką 1946 metais įkūrė grupė komunistinių toskų partiza- 
nų, kurie karo metais remiant Vakarams ėmė dominuoti. Jų vadas Enveras Hodzha 
atsisakė visų pretenzijų dėl albanų, gyvenančių Juodkalnijoje, Kosove ir Makedonijoje, 
pasitraukė anapus ikikarinių sienų ir beveik visiškai izoliavosi. Praslinkus dviem šim- 
tams metų nuo Gibbono kelionės, turistai plaukia Adrijos jūra ar skrenda virš jos pro 
Albaniją kamuojami lygiai tokių pačių nuostabos ir nesupratimo jausmų:. 











turkai kelis kartus trumpam buvo užėmę jos sostinę Cetinję, tačiau taip ir neįsitvir- 
tino šalyje. „Maža armija ten sumušama, — skundėsi jie, — o didelė miršta iš 
bado“. Nuo 1516 iki 1696 m. Juodkalnija buvo teokratinė valstybė, valdoma vienuo- 
lių vyskupų, o nuo 1696 iki 1918 m. ją valdė Petrovičių dinastijos kunigaikščiai. 

XVIII amžiaus pabaigoje, kai Balkanų šalių elitas pradėjo svajoti apie nepri- 
klausomybę, jos jau buvo išgyvenusios Osmanų valdžioje po keturis ar penkis 
šimtmečius. Tai paliko pėdsakus. Stačiatikių Bažnyčios jau seniai prisitaikė prie 
tokios padėties, įdiegdamos savo tikintiesiems labai konservatyvias ir antivaka- 
rietiškas pažiūras. Nuo Kryžiaus žygių laikų stačiatikiai žiūrėjo į Vakarus kaip į 
pavergėjus, blogesnius net už kitatikius. Dėl to nė vienas iš didžiųjų civilizacinių 
judėjimų, sukrėtusių Vakarų pasaulį — renesansas, reformacija, mokslo revoliu- 
cija, švietimas, romantizmas — beveik negalėjo prasiskverbti į Balkanų šalis. 
Politinėms tradicijoms čia neturėjo didesnės įtakos racionalizmas, absoliutizmas 
ar konstitucionalizmas; visais lygiais dominavo giminystės ryšiai; nepotizmas ir 
kyšininkavimas buvo įprastinis gyvenimo būdas. Pasak turkų patarlės, politika — 
tai lovys, o kas neleidžia ėsti iš jo, tas kiaulė. Nuolat mažėjančio anklavo, kurį 
imta vadinti „Turkija Europoje“, sienos sudarė vieną iš giliausių Europos kultū- 
rinio sprūdžio linijų. 

Atrėmus Osmanų grėsmę, Habsburgų padėtis vėl pasitaisė. Leopoldas I (valdė 
1658 — 1705 m.) nesulaukė Liudviko XIV pažeminimo laikų, tačiau jo sūnūs Juo- 
zapas I (valdė 1705— 1711 m.) ir Karolis VI (valdė 1711 — 1740 m.) paveldėjo daug 
didesnę teritoriją — ją papildė valdos Vengrijoje, Italijoje ir Nyderlanduose. Rim- 
čiausia politinė krizė ir vėl kilo dėl paveldėjimo — tai sukėlė vieną iš didžiausių 
karų Europos žemyne. Karolis VI, kaip ir jo ispaniškasis bendravardis, iš kurio jis 
sykį nominaliai perėmė sostą, neturėjo vyriškos lyties palikuonių. Būdamas siau- 
raprotis šventeiva, Karolis VI didelę savo gyvenimo dalį skyrė religinės vienybės 
įvedimui prievarta ir pragmatinei sankcijai, stengdamasis užtikrinti paveldėjimo 
teisę savo dukteriai Marijai Teresei. Galiausiai jam mirus imperijos sostą užgro- 
bė Bavarijos elektorius Karolis Albertas, kuris, kaip ir Karolis VII, trumpai 
(1742— 1745) valdė susitaręs su Prancūzija; per 400 metų jis buvo vienintelis ne 
Habsburgų dinastijos imperatorius. Po to Karolis Albertas grąžino sostą Marijos 
Teresės vyrui, Toskanos didžiajam kunigaikščiui Pranciškui I (valdė 1745 — 1765 
m.) ir jų vyresniajam sūnui Juozapui II (valdė 1765 — 1790 m.). O iš tikrųjų kaip 
imperatoriaus žmona, imperatoriaus motina arba Bohemijos ir Vengrijos karalienė 
Marija Teresė (1717 — 1780) Vienoje valdė 40 metų. Ji buvo sąžininga ir santūri 
moteris, be kitų dalykų labai atsidavusi žemės reformos reikalams ir baudžiau- 
ninkų dalios palengvinimui, o Juozapas II — nekantrus radikalas, „karūnuotas 
revoliucionierius“, įsitikinęs antiklerikalas ir bajorų privilegijų priešininkas. Jo 
politika, siekianti įtvirtinti valstybės valdžią dviejų tradicinių santvarkos rams- 
čių — Bažnyčios ir bajorijos — atžvilgiu, buvo vadinama jozefizmu; tai viena iš 
radikaliausių švietėjiško despotizmo atmainų. 

Tuo laikotarpiu Austrija sukūrė biurokratinę sistemą, kuri kartais vadinama 
kameralizmu ir remiasi elitine profesionalių valdininkų kasta. Kartu su išplėsta ir 
reorganizuota karine sistema kameralizmas buvo ta cementuojanti jėga, kuri išlai- 
kė Habsburgų monarchiją dar ilgai po imperijos žlugimo Vokietijoje. Vienos 
universitete buvo specialus fakultetas tokiems valstybės valdininkams rengti; jo 
absolventai iš karto patekdavo į aukščiausius finansų, teisės ir švietimo ešelonus. 

(Halės universitete tokie pat specialistai buvo rengiami Prūsijai.) Tie gerai išla- 
vinti, gerai apmokami, vokiškai kalbantys lojalūs biurokratai buvo visiškai pri- 
klausomi nuo monarcho malonės. Jie sudarė patikimą buferį prieš nevienalyčius 
bajorų, Bažnyčios bei įvairių tautų siekius ir buvo nešališka racionalizacijos bei 
reformavimo jėga. 

Šioje (kaip vėliau paaiškėjo) baigiamojoje Šventosios Romos imperijos egzis- 
tavimo fazėje jos vienybei didelę žalą darė atskiros jos kunigaikščių dinastinės 
politikos. Kaip kad Habsburgų imperatoriai galėjo remtis savo žemėmis ir valdo- 
mis, esančiomis už imperijos ribų, taip vis didėjančiu mastu tą galėjo daryti ir 
elektoriai. Nuo 1697 iki 1763 metų Saksonijos elektoriai Wettinai buvo Lenkijos 
ir Lietuvos karaliais. Nuo 1701 metų Brandenburgo elektoriai Hohenzollernai val- 
dė kaip Prūsijos karaliai. Nuo 1714 metų Hanoverio elektoriai valdė kaip Didžio- 
sios Britanijos karaliai. Visą šimtmetį Bavarijos elektoriai Wittelsbachai stengėsi 
padidinti savo galimybes sudarydami tradicinę sąjungą su Prancūzija. Dėl labai 
įvairių ryšių visos „Vokietijos“ „sostinės“ — Viena, Drezdenas, Berlynas, Hanove- 
ris ir Miunchenas įgavo visiškai skirtingą pobūdį. Paskutinieji du imperatoriai — 
Leopoldas II (Toskanos didysis kunigaikštis; valdė 1790 — 1792 m.), Pranciškus II 
(valdė 1792 — 1806 m.) neturėjo didesnių galimybių išgelbėti savo imperiją nuo 
revoliucijos tvano, kuris ir sunaikino ją. [FREUDE] 

Išvaduota iš turkų Vengrija tapo savo išvaduotojų Habsburgų despotiškų 
sumanymų auka. 1687 metais čia buvo panaikinta 700 metų senumo renkamoji 
monarchija. Habsburgų dinastijos valdovai bajorų parlamentus pavertė tik kara- 
liaus dekretų registratūromis. Senoji vengrų bajorų „teisė priešintis“ buvo panai- 
kinta. Nuo 1704 iki 1711 metų vykęs didžiulis sukilimas, vadovaujamas Pranciš- 
kaus Rakėczio II, pasinaudojo tuo, kad Habsburgai buvo įsivėlę į karus su 
Ispanija ir Turkija. Pagal Šatmaro taiką (1711) ir vėliau, Vengrijai sutikus priim- 
ti pragmatinę sankciją, buvo atkurta daug senųjų laisvių. Tai pagrindiniai įsta- 
tymai, išsilaikę iki 1848 metų. Vengrija išvengė kaimyninės Bohemijos likimo. 
Tačiau kompromisas buvo pasiektas nelengvai. Marija Teresė po 1764 metų val- 
dė neatsižvelgdama į vengrų parlamentą, o Juozapas II užgauliai nepaisė jokių 
konstitucinių formalumų, atsisakydamas net karūnavimo ceremonijos. 1784 
metais, laikydamas Austriją ir Vengriją viena valstybe, jis vokiečių kalbą padarė 
oficialia kalba. Protestų audrą sušvelnino Leopoldas II, 1791 metais vėl patvirtinęs 
Vengrijos kaip atskiros valstybės statusą ir šalia vokiečių kalbos leidęs vartoti 
lotynų ir vengrų kalbas. Gilų vengrų gyvenimo konservatizmą, kurio pagrindiniai 
ramsčiai buvo magnatų globa ir apygardų seimeliai, stiprino nuolatiniai karai su 
turkais ir etninis bei religinis susiskaldymas. Galbūt jo amžių pailgino ir Marijos 
Teresės agrarinės reformos, kurios vadinamojo Urbarium pavidalu 1767 metais 
užbaigė valstiečių pritvirtinimą prie žemės ir sumažino jų revoliucinį įkarštį. Jos 
švietimo reformos, kartu su Budos universiteto įsteigimu ir vengrų literatūros 
atgimimu, šimtmečio pabaigoje pasėjo šiuolaikinės nacionalinės savimonės sėklą. 
Ilgainiui vengrų nacionalizmo bangai buvo lemta pažadinti slovakų, kroatų ir 
žydų tautines mažumas. 

Prūsijos galybės augimas didžiausią pagreitį įgavo XVIII amžiuje. Dažniausiai 
tai interpretuojama vertinant vėlesnį Prūsijos vaidmenį suvienijant Vokietiją. O iš 
tikrųjų ta galybė augo nenukrypstamai laikantis dinastinės politikos, kuri nuolat 
skaldė vokiečių pasaulį ir sukūrė karalystę, neturinčią jokių būsimos nacionalinės 
valstybės bruožų. Tai buvo pasiekta įdiegiant nepaprastai efektyvią administraci- 
nę sistemą, kuri leido šalies valdovams išlaikyti neproporcingai didelę nacionali- 
nę kariuomenę. (Pagal profesionalių karių procentą nuo bendro gyventojų skai- 
čiaus Prūsija buvo trisdešimt kartų efektyvesnė už savo kaimynę Lenkijos ir 
Lietuvos Respubliką.) Prūsų akcizas (1680) leido šaliai išlaikyti armiją, kurios 
pagrindą sudarė aristokratinis karininkų korpusas, o po 1733 metų ir valstiečių 
ėmimo į kariuomenę kantoninė sistema. [žĄsiEsS žiNGsNIS] 

Valdant Frydrichui III (1688— 1713) ir Frydrichui-Vilhelmui I (1713— 1740), 
tam „Europos muštro meistrui“, Hohenzollernai ir toliau ėjo tuo jokių skrupulų 
nepripažįstančiu keliu, kurį nužymėjo „Didysis elektorius“ (žr. VII skyrių). 1700 
metais jie pardavė savo elektoriaus balsą Habsburgams už jų pretenzijų į karališ- 
kosios dinastijos statusą pripažinimą. 1728 metais Hohenzollernų prisijungimas 
prie pragmatinės sankcijos buvo nupirktas užleidžiant jiems Bergą ir Ravenstainą. 
Vikrus sąjungininkų kaitaliojimas per Ispanijos įpėdinystės karą ir Didįjį Šiaurės 
karą leido jiems įsigyti dvi svarbias valdas — Ščeciną ir Vakarų Pomeraniją. Šve- 
dijai tik vėliau buvo lemta sužinoti, kad Prūsija kaip sąjungininkė ne mažiau 
pavojinga kaip priešininkė. Nepakartojamą „prūsiškąją dvasią“ sudarė lojalumas 
dinastijai, karinio meistriškumo pagimdyta arogancija ir pagrįstas pasididžiavi- 
mas kultūros ir švietimo laimėjimais. 1694 metais Halėje įkurtas pirmasis Prūsijos 
universitetas; Berlynas, pagyvintas didelio prancūzų hugenotų ir austrų protes- 
tantų antplūdžio, įsteigė savo Karališkąją meno akademiją (1696) ir Karališkąją 
mokslų akademiją (1700). 1717 metais buvo išleistas visuotinio švietimo sistemos 
gerinimo ediktas. 

Valdant Frydrichui Didžiajam (1740- 1786), Prūsija davė valią jėgoms, taip 
uoliai kauptoms jo pirmtakų. Nuo pirmosios Frydricho sensacijos — austrų Sile- 
zijos užėmimo 1740 metais, visą šimtmečio ketvirtį karas buvo pagrindinis poli- 
tikos instrumentas. Paskui, atvedęs šalį iki visiško sunaikinimo, Frydrichas grie- 
bėsi diplomatinio plėšikavimo taktikos, kuri galų gale per pirmąjį Lenkijos 
padalijimą davė vaisių — padidino jo teritoriją. [cRossENMEER] 

Frydricho asmenybė buvo vienas iš to amžiaus stebuklų. Frydrichas formavo- 
si veikiamas brutalaus tėvo, kuris jį mušdavo ir kartą vaikystėje privertė žiūrėti 
draugo Kattė egzekuciją bei kelis metus kalino Kiustrino tvirtovėje prie Oderio. 
Per visą Frydricho valdymą patrankų dundėjimas ir vaitojimai iš mūšio laukų 
buvo susipynę su karaliaus fleitos garsais ir philosophes tauškalais. „Gimiau per 
anksti, — sykį pasakė Frydrichas. — Tačiau mačiau Voltaire'ą“. Ir ne vien tik 
vokiečių istorikai iškelia jo nuopelnus. Lordas Actonas pavadino Frydrichą „tobu- 
liausiu genijum praktiškuose reikaluose“ iš visų, kas tik kada nors paveldėjo 
šiuolaikinės valstybės sostą. 

1785 metais Grosenmejeras buvo kaimas Oldenburgo kunigaikštystėje šiaurės vakarų 
Vokietijoje netoli sienos su Nyderlandais ir su neseniai Prūsijos įsigyta Rytų Fryzijos 
provincija. Tuo metu šiame kaime gyveno 885 žmonės, priklausantys 142 ūkiams, ir 
dar apie 77 „skurdžiai“ bei kitokie atsitiktiniai atvykėliai. Kaimo ūkius galima suskirstyti 
į tokias kategorijas: 





Ūkio tipas Skaičius 96 
1. Vienišiai (pavyzdžiui, našlės) 2 14 
2. Nesantuokinių ūkiai (kartu gyvenantys broliai ir seserys) 1 0,7 
3. Vienos šeimos ūkiai (tėvai ir vaikai) 97 68,3 
4. Išplėstinės šeimos (kelios kartos, giminaičiai) 28 197 
5. Kelių šeimų ūkiai (2 ar daugiau kartu gyvenančios sutuoktinių poros) 14 9,9 
Iš viso 142 100 


Iš šios lentelės matyti, kad vienos šeimos ūkiai sudarė aiškią daugumą (68 procen- 
tus), nors ir išplėstinių bei kelių šeimų ūkių buvo nemažai (30 procentų). 

Vienas žymus šios srities specialistas pasirinko šį pavyzdį kaip tipišką iliustraciją „to 
sunkiai apibūdinamo Europos regiono, kur ūkiai pasižymėjo bruožais, mūsų vadinamais 
„vidurkiniais“. „Keturių regionų hipotezė“ buvo sukurta remiantis atskirais tokios rūšies 
pavyzdžiais. Grosenmejeras 1786 metais laikomas tipišku Europos Vakarų-centro arba 
Vidurio regione, o Elmdono kaimas Esekse (1861) tipišku Vakarų, Fagagna (1870) neto- 
li Bolonijos Viduržemio jūros ir Krasnoje Sobakino (1849) Rusijoje - Rytų regione. Tokia 
geografija kelia ne mažesnį įtarimą nei ir apibendrinimo grandioziškumas. 

Ši hipotezė buvo pateikta kaip senesnės schemos patikslinimas; ta vadinamoji „visų 
priimta“ schema tradicinę Europos šeimą dalino į du dar paprastesnius tipus - vakarinį 
ir rytinį. Grosenmejeras buvo traktuojamas kaip Elmdono atmaina; ne mažiau kaip 73 
procentus pastarojo ūkių sudarė paprastojo tipo šeimos, o Fagagna laikoma Krasnoje 
Sobakino atmaina: 86 procentai ūkių čia buvo išplėstinės šeimos ar kelių šeimų tipo". 

Lyginamoji socialinė istorija yra nepaprastai vaisingas tyrimų objektas. Tačiau ji turi 
laikytis absoliutaus principo - lyginti tik panašius dalykus. Labai abejotina būtų ikiin- 
dustrinio laikotarpio Vokietijos kaimą gretinti su karalienės Viktorijos laikotarpio Anglijos 
kaimu, kai industrializacija pasiekė labai aukštą lygį. Tačiau kelia nerimą labai paplitusi 
Vakarų mokslininkų praktika apibūdinti kitą „blogai apibrėžtą“ regioną, vadinamą Rytų 
Europa, remiantis vienu baudžiauninkų kaimu Rusijos gilumoje. Įvairovės spraudimas į 
schemą reiškia jos paneigimą. [zaDRUGA] 

Šeimos istorija jai priderančią vietą užėmė tik šio amžiaus aštuntajame dešimtme- 
tyje. Anglų kalba leidžiamas žurnalas Journal of Family History eina tik nuo 1976 metų. 
Iki tol sociologai, nagrinėjantys šeimos problemas, matyt, buvo „abejingi istoriniams 
aspektams“, o socialinius procesus tiriantys istorikai užsiėmę klasių klausimais. Dau- 
gelis mokslininkų darė prielaidą, kad didelės, tradicinės, patriarchalinės ūkio formos 

Europoje egzistavo nuo neatmenamų laikų ir todėl nedaug kas ten buvo tyrinėtino iki 
pat modernizavimo pradžios. Tokių pionierių kaip Fredericas Le Play (1806-1882), 
kurio veikalas Organisation de la Famille (1871) įvedė šeimų tipologiją, darbai nebuvo 
plačiau žinomi. Le Play postulavo tris šeimų tipus: patriarchalinę išplėstinę šeimą; fami- 
Ile souche (kelminę šeimą) su trijų kartų branduoliu; ir nestabilų ūkio vienetą - cellule — 
egzistuojantį tik tol, kol tėvai augina vaikus. Išskyrus genealogiją, kuri pati turėjo labai 
ilgą istoriją, sisteminiai šeimos problemų tyrinėjimai istorijoje turėjo palaukti savo eilės 
dar šimtą metų“. 

Nepaisant to, šioje srityje atlikta daug labai įspūdingų tyrinėjimų. Tie tyrinėjimai 
apima viską nuo kūdikių žindymo būdų viduramžių Islandijoje iki nesantuokinių vaikų 
problemos XVII amžiaus Anglijoje ar tėvo autoriteto XIX amžiaus Sardinijoje. Yra kelios 
pagrindinės tyrimų kryptys. Viena nagrinėja šeimų susidarymą, struktūrą ir subyrėjimą. 
[BASERRIA] Kitos dėmesį traukia statistinės, biologinės ir seksualinės tendencijos šeimo- 
je ir giminėje. Trečioji analizuoja individų, lyčių ir kartų problemas šeimos ląstelėje, 
taigi atlieka moterų, darbo pasidalijimo, vaikystės, vedybų, senatvės „gyvenimo eigos 
analizę“. [GRILENšTEINAS] Ketvirtoji, antropologinė kryptis tiria šeimos papročius, cere- 
monijas ir ritualus. Penktoji kryptis yra teisinė, ji užsiima šeimos teisės ir valdžios politi- 
kos jos atžvilgiu klausimais. Šeštoji kryptis - ekonominė, tirianti šeimų biudžetus žemės 
ūkio, miestų ir pramonės raidos kontekste. Visos šiuolaikinės šeimų problemos, nuo 
vienišų tėvų iki nedarbo, vaikų drausmės ir nepilnamečių nusikalstamumo, turi istorines 
šaknis. Nereikia pamiršti ir genealogijos. Kas anksčiau buvo prieinama tik kilmingųjų 
elitui, neseniai tapo populiariomis masinėmis pramogomis? , 

Tai, kuo domisi istorikai, atspindi ir prieinamų šaltinių pobūdį. Pavyzdžiui, viduram- 
žių aukštuomenės ar renesanso pirklių ūkiai tyrinėjami jau seniai, nes yra išlikę daug 
rašytinių šaltinių ir apie vienus, ir apie kitus [MERCANTE], o valstiečių ar plebso ūkio tyrinė- 
tojai tokių šaltinių turi mažiau. Tačiau taikant sociologinius ir kiekybinius metodus [RENTA] 
ir remiantis vizualiniais, literatūriniais, statistiniais ir žodiniais šaltiniais buvo atskleista 
labai daug informacijos. Tyrinėtojų dėmesio nestokoja nė vienas periodas, nė viena vie- 
ta. Šeimos istorija domina visus. Juk kiekvienas buvo ar nebuvo šeimos narys. 








Frydricho Didžiojo karų ir mūšių aprašymai užima daug tomų. Jie priskiriami 
karo amato istorijos klasikai. Po dviejų 1740 — 1742 ir 1744 — 1745 metų Silezijos 
karų, kurie sudarė tik dalį platesnio Austrijos įpėdinystės karo, Frydrichas užsi- 
traukė amžiną Marijos Teresės neapykantą, tačiau išlaikė savo agresijos vaisius. 
Prie Molvico, Chotuzico, Hohenfrydbergo jis nugalėjo. 1745 metais užėmė Prahą. 
Septynerių metų kare ne tik pasiekė savo šlovės viršūnę, bet ir buvo atsidūręs 
giliausios nevilties bedugnėse. Karas prasidėjo, kai Frydrichas užpuolė Saksoniją. 
Mūšiuose prie Lobozico, Rosbacho, Zorndorfo, Loiteno, Kolino, Kunersdorfo, Lyg- 
nico ir Torgau jis puikiai išnaudojo vidinių ryšių linijas ir kas kartą išvengdavo 
priešininkų mėginimų įveikti jį kiekybiniu pranašumu. Prie Rosbacho nugalėjo 
beveik nepatyręs nuostolių, o prie Kunersdorfo išsigelbėjo baisiausiose skerdynė- 

se. 1762 metais, kai jo iždas visai ištuštėjo, britai nutraukė finansinę paramą, o 
rusai ruošėsi užimti Berlyną, jį išgelbėjo rusų imperatorės mirtis ir nelauktos 
paliaubos. Ir vėl pagal Hubertusburgo taikos sutartį (1763) jis pasiliko tai, ką buvo 
užkariavęs. Sykį, kai Frydricho gvardiečiai susvyravo, jis iškoneveikė juos tokiais 
žodžiais: Hunde, wollt ihr ewig leben? („Šunys, nejaugi norite gyventi amžinai?“) 

Valdant Frydrichui Vilhelmui II (1786 — 1797) Prūsija pradėjo keisti savo kursą. 
Naujasis karalius netgi surizikavo sudaryti sąjungą su Lenkija ir Lietuva. Tačiau 
revoliucinės epochos ir Rusijos galios logika privertė jį grįžti į senąsias vėžes. Per 
antrąjį ir trečiąjį Lenkijos padalijimus Prūsijai atiteko Dancigas ir Varšuva. 1795 
metais Berlynas valdė šalį, kurios 40 procentų gyventojų sudarė slavai ir katalikai 
ir dar buvo didelė žydų bendruomenė. Tai vienas iš dinamiškiausių Europos lydy- 
mo katilų. Jei ši situacija būtų be trukdymų taip progresavusi ir toliau, tai sunku 
net įsivaizduoti, kur būtų pasukusi Vokietijos ir Vidurio Europos istorija. Tačiau 
dabar senosios Prūsijos laukė žlugimas nuo Napoleono rankos; o naujoji Prūsija, 
atsiradusi 1815 metais, buvo jau visai kitokia. 

Prūsija buvo geras pavyzdys, kaip maža šalis gali sėkmingai didinti savo galią, 
o Rusija tai pademonstravo didžiuliu mastu didžiausioje Europos šalyje. Šis reiški- 
nys padarė įspūdį net Frydrichui Didžiajam. Apie rusus jis sykį atsiliepė taip: „Pri- 
sireiks visos Europos pastangų sulaikyti tuos džentelmenus deramose ribose“. 

Per 149 metus, skyrusius Aleksejaus Michailovičiaus mirtį 1676 metais nuo 
Aleksandro I mirties 1825 metais, Romanovai savo šalį iš vos besiformuojančios 
vietinės reikšmės valstybės padarė nenugalimu „Europos žandaru“. Aleksejus, 
paveldėjęs sostą tame pačiame dešimtmetyje kaip ir Liudvikas XIV, buvo niekam 
nežinomas Maskvos kunigaikštis, apie kurį Versalyje mažai ką tegirdėjo; o Alek- 
sandras pervažiavo per Paryžių kaip triumfatorius. Per tuos pusantro šimto metų 
įvyko dešimtys karinių kampanijų, dauguma jų buvo sėkmingos; Maskvos didžio- 
ji kunigaikštystė pertvarkyta į „visų rusų imperiją“; valstybės teritorija prarijo 
daugybę kaimyninių šalių; visuomenė ir valdymo sistema buvo radikaliai refor- 
muotos; iš naujo sumodeliuotas visas valstybės ir valdančiosios tautos identitetas. 
Visiems tiems, kas mėgavosi tokiu galios demonstravimu, visi tie žmonės ir ta 
politika, kuri leido realizuoti tokius pertvarkymus, jau vien dėl to atrodė geri ir, 
kaip Kliučevskis rašė apie Petrą Didįjį, „būtini“. 

Autokratinėje santvarkoje valdovo asmenybė — ne antraeilis faktorius, o Rusi- 
joje buvo dvi tokios iškilios asmenybės — Petras I (valdė 1682— 1725 m.) ir 
Jekaterina II (valdė 1762 — 1796 m.). Abu gavo „Didžiųjų“ epitetą; abu pranoko 
aplinkinius ūgiu, energija ir ryžtingumu; abu buvo šlovinami už jų neabejotiną 
indėlį į Rusijos didybės kūrimą. Tačiau norint susidaryti bendrą nuomonę ir apie 
valdovą, ir apie jo valdomą šalį reikėtų pagalvoti, ar vien tik dydį ir brutalią jėgą 
galima laikyti didybės kriterijais. Kritikai galėtų nesunkiai surasti tokių šių valdo- 
vų bruožų, kurių veikiau reikėtų gėdytis, o ne gerbti. Ypač Petras moralės atžvil- 
giu buvo tikras pabaisa. Tai, kad jis visą gyvenimą dalyvavo kvailių ir juokdarių 
sobore (nešvankus ir šventvagiškas angliškųjų Hell-fire clubs variantas) rengia- 
muose lėbavimuose, dar būtų galima paaiškinti jo ekscentrišku ir blogu skoniu. 

Tačiau asmeninis jo dalyvavimas žiauriai ir sadistiškai kankinant, pirmą kartą 
atsiskleidęs 1697 metais per masinį susidorojimą su sukilusiais šauliais, net pagal 
tų laikų normas negali būti traktuojamas tik kaip silpnybė. Keistas Petro žavėji- 
masis laivų modeliais ir alaviniais kareivėliais labai kontrastuoja su nepaprastu jo 
abejingumu didžiulėms žmonių kančioms, kurias sukėlė daug jo projektų, pavyz- 
džiui, Sankt Peterburgo statyba. Caras, kuris galėjo žiūrėti, kaip mirtinai nukan- 
kinamas jo sūnus ir sosto įpėdinis, o paskui tą patį vakarą dalyvauti nepadoriame 
dvaro pasilinksminime, mažai tesiskyrė nuo Nerono, net jei jis iš tikrųjų „išvedė 
Rusiją iš nebūties į būtį“. 

Mąstydamas apie Jekateriną istorikas irgi susiduria su „didybės vaizdais, besi- 
varžančiais su skandalo šmėklomis““". Ji buvo vokiečių kunigaikštytė, gimusi 
Štetine kaip Sophia Augusta Frederica von Anhalt-Zerbst; istorijos šaltiniuose 
nedaug terasime moterų, turėjusių tokių besaikių ambicijų. Jos seksualinis palai- 
dumas pats savaime nebuvo labai išskirtinis bruožas, pasišlykštėjimą kelia tik tai, 
kad jis buvo susijęs su bjauriomis intrigomis. Gandai, kad ji mirė dėl to, kad 
netikėtai sugedo mašina, vadinama „Jekaterinos staklėmis“, tuo momentu, kai 
mėgino malšinti savo nepasotinamą apetitą su eržilu, verti dėmesio tik dėl to, kad 
žmonės noriai tikėjo jais. Svarbiau yra tai, kad ji užėmė sostą rūmų perversmo 
keliu, prikalbinusi imperatoriaus gvardiją nužudyti savo vyrą Petrą III (valdė 
1761 — 1762 m.). Ji valdė kartu su dešimčia oficialių savo meilužių — pradedant 
Grigorijumi Orlovu ir Grigorijumi Potiomkinu ir baigiant Platonu Zubovu, kuris 
buvo jaunesnis už ją 38 metais. Jekaterinos garbei reikėtų pasakyti, kad ji vado- 
vavo civilių ratui, kuris daugiau naudojosi įtikinimo metodais, o ne teroru. Atlai- 
dus biografas galėjo padaryti tokią išvadą: „ji padarė Rusijai tai, ką Liudvikas XIV 
padarė Prancūzijai iki tol, kol tapo Versalio belaisviu. <...> autokratija buvo 
apvalyta nuo tironijos dėmių <...> despotizmas virto monarchija"“". 

Pretorioniškos revoliucijos valdant Romanovams tapo tokiu pat įprastu dalyku 
kaip ir senovės Romoje. Labai retai įpėdinis perimdavo sostą teisėtu būdu. Jeka- 
terina I (valdė 1725— 1727 m.) — Latvijos valstiečio Skavprotskio duktė ir Petro I 
antroji žmona — nuvertė Petrą, kai tas jau gulėjo mirties patale. Petras III (valdė 
1727 — 1730 m.) užėmė sostą pagal suklastotą testamentą; imperatorė Ana Ivanov- 
na (valdė 1730— 1740 m.), Kuršo kunigaikštienė — Aukščiausiosios slaptosios 
tarybos sąmokslu; Ivanas VI (valdė 1740 — 1741 m.), Braunšveigo kunigaikščio įpė- 
dinis — barono Birono intrigų pagalba; imperatorė Jelizaveta (valdė 1741 — 1761 
m.), buvusi Liubeko vyskupo sužadėtinė ir gvardijos kareivinių frėguentėe, — tie- 
sioginiu coup de force; Aleksandras I (valdė 1801 — 1825 m.) — nužudęs savo tėvą. 
Pavlas I (valdė 1796 — 1801 m.), būsimasis caras reformatorius, oficialių istoriogra- 
fų ilgai laikytas sutrikusios psichikos žmogumi tikriausiai todėl, kad buvo sveiko 
proto. Kai jam primygtinai reikalaujant ekshumuoti nužudyto jo tėvo Petro III 
palaikai ir jo tėvai perlaidoti Šv. Petro ir Povilo sobore, senyvas grafas Orlovas 
turėjo eiti paskui prieš 35 metus nužudytos savo aukos karstą, nešdamas impera- 
toriaus karūną. Šis kraupus susitaikymo aktas gerai simbolizuoja tą apgaulės, bai- 
mės ir smurto atmosferą, kuri gaubė Sankt Peterburgo dvarą ir visus jo darbus. 

Maskva didžiuliu šuoliu išnėrė iš tamsos per antrąjį, arba Didįjį, Šiaurės karą 
1700— 1721 metais. Šio 20 metų trukusio karo esmę sudarė Petro Didžiojo, godžio- 
mis akimis žiūrėjusio į švedų valdas prie Baltijos jūros, ir jaunojo Švedijos kara- 
liaus Karolio XII, nekantraujančio užpulti savo kaimynus visus iš karto, varžybos. 
Jis prasidėjo 1700 metų rugpjūčio mėnesį avantiūristiniu Karolio išsilaipinimu 
netoli Kopenhagos ir pražūtingu Petro mėginimu užimti Narvą — švedų tvirtovę 
Suomijos įlankoje. Tačiau daugiausia karo veiksmai vyko Lenkijos ir Lietuvos teri- 
torijoje; jos karalius, Saksonijos elektorius Augustas, sudarė slaptą sąjungą su 
Petru. Tai baigėsi tuo, kad Lenkijos ir Lietuvos aukos buvo didesnės negu pačios 
Švedijos. 

Po pradinių susidūrimų Karolis XII perėmė iniciatyvą žemyne. Jis pirmiausia 
norėjo nubausti saksoniškąjį Petro sąjungininką ir 1704 metais jam pavyko pakeis- 
ti Augustą Lenkijos soste prošvediškos frakcijos lyderiu Stanistawu Leszczynskiu. 
Tai davė Petrui progą užgrobti švedų provincijas Livoniją ir Ingriją, kur iš karto 
1703 metais buvo paskelbta apie naujo miesto Sankt Peterburgo įkūrimą. 1707 
metais Karolis XII pasuko į rytus, tikėdamasis pagalbos iš Livonijos ir iš Ukrainos 
etmono Mazepos. Abiem atvejais jam teko nusivilti. 1708— 1709 metų žiemą, pul- 
dinėjamas valstiečių partizanų, Karolis XII buvo priverstas atsisakyti savo plano 
žygiuoti į Maskvą ir pasuko į pietus. 1709 metų birželio 29 Ukrainoje prie Poltavos 
buvo visiškai sumuštas ir priverstas ieškoti prieglobsčio Osmanų valdose. Trium- 
fuojanti Maskvos kariuomenė leidosi į vakarus. Varšuva buvo paimta ir į sostą 
sugrąžintas Augustas II. Baltijos provincijos liko rusų rankose. Tarp Vokietijos 
kunigaikščių netrūko vanagų, prisijungusių prie Danijos bei Prūsijos ir siekusių 
užgrobti vakarines Švedijos valdas. Karolis XII žuvo mūšio lauke 1718 metų lap- 
kričio mėnesį per Frederikshaldo tvirtovės prie Švedijos sienos su Norvegija apgu- 
limą. Alandų salose buvo sušauktas diplomatinis kongresas, po kurio greta esan- 
čiame Ništate pasirašyta Rusijos - Švedijos taikos sutartis. Švedija patyrė 
pažeminimą. Petras I tapo Šiaurės likimo valdovu, išdidžiu „Lango į Vakarus“ šei- 
mininku. 1721 metais jis paaukštino pats save, pasiskelbdamas imperatorium, nors 
jam gyvam esant šis jo titulas nesusilaukė visuotinio pripažinimo. [PETROGRADAS] 

Maskvai užsivilkus imperijos mantiją, buvo pradėtos didžiulės reformos, 
norint naująją imperiją paversti modernia vakarietiška valstybe. Ypač Petro I aki- 
mis žiūrint, reforma prilygo šalies „suvakarėjimui“. Pats caras porą kartų ilgokai 
svečiavosi Europoje 1696 — 1698 ir 1717 metais, kreipdamas dėmesį į viską — nuo 
laivų statybos iki barzdos skutimosi. Tačiau reikliausiu Rusijos mokytoju tapo 
Didysis Šiaurės karas. Pirmiausia ir labiausiai carui prisireikė nuolatinės kariuo- 
menės ir finansinių bei socialinių institucijų jai išlaikyti. Senoji Maskvos valstybė 
buvo baisiai neefektyvi. Apsileidusi kariuomenė, kuri atėjus žiemai išsiskirstyda- 
vo, sunaudodavo viską, ką pagamindavo du trečdaliai šalies gyventojų, o blogais 
metais, tarkim, 1705-aisiais, net iki 96 procentų valstybės pajamų. Petro viešpa- 
tavimo pabaigoje nuolatinė 300 000 apmokytų karių armija buvo išlaikoma iš 
pagalvės mokesčio, patrigubinusio valstybės pajamas; į karo tarnybą pradėta imti 
ir valstiečius, buvo reorganizuota bajorija. 

Valstybėje mažai teliko dalykų, kurie nebūtų pertvarkyti. Svarbiausia įstaiga, 
Preobraženskij prikaz (1701), reguliavo politinės policijos sistemą. Reikšmingos 
permainos buvo šalies padalijimas į gubernijas (1705), senato ir administracinių 
kolegijų įkūrimas centriniame administraciniame aparate (1711), vietinių valdžios 
organų įvedimas (1718 — 1724), prekybos, pramonės, švietimo, literatūros, mokslo 
ir meno rėmimas valstybės lėšomis. 1721 metais panaikintas Patriarchatas ir Rusi- 
jos stačiatikių Bažnyčia tapo pavaldi valstybės vadovaujamam Šventajam Sinodui. 
Popai gavo įsakymą išduoti išpažinties paslaptis. Nuo 1722 metų rangų lentelė 
išaugusį bajorijos sluoksnį hierarchiniu principu padalijo į kastas, glaudžiai susie- 
tas su valstybinėmis tarnybomis ir su žemių skyrimo privilegijomis. Tiek daug 
naujų institucijų sukėlė tai, ką vienas iš šios srities specialistų pavadino „daliniu 
patrimonialinės valstybės suardymu“, ir Rusijoje pirmą kartą atsirado skirtumas 
tarp valstybės ir visuomenės““. Tai įvyko nepaisant to, kad politikoje nebuvo 
jokių reikšmingesnių pasikeitimų, o pačios bajorijos padėtis apgailėtinai vergiš- 
ka. Už tarnybos vengimą ar nenorą mokytis jie galėjo būti viešai nuplakti ar 
patirti šelmovanije — garbę žeminančią bausmę. Dauguma mokslininkų dabar, 
matyt, sutiktų, kad Petro reformos nėra tokios, kokios jos atrodė amžininkams. 
Tai nebuvo galinga šalį vienijanti jėga; priešingai, jos suskaldė caro pavaldinius, 
ypač religijos ir tautybės atžvilgiu, be to, jos įvedė tik Vakarų institucijų formą, 
o ne jų esmę, turinį. Juk negalėjo Petras I paversti savo pavaldinių europiečiais 
įsakydamas jiems nusiskusti barzdas ir užsidėti pudruotus perukus. 

Jekaterinai II esmė rūpėjo labiau. Tačiau ir šį kartą, nepaisant švietėjiškos 
retorikos, reformos nesikėsino nei į autokratijos pagrindus, nei į baudžiavą. 
Tačiau garsusis jos nurodymas įstatymų leidimo komisijai 1766— 1768 metais, 
kurio tikslas — sukurti šiuolaikinį teisės kodeksą, jos centralizuojančios ir rusi- 
nančios tendencijos valdant provincijas ir visų pirma tai, kad ji priėmė „bajorų 
laisvės“ principą, užtikrino ilgalaikius sistemos pasikeitimus. Privilegijų raštas 
bajorijai (1785), patvirtinęs ankstesnį dekretą, suteikiantį ribotas teises bajorų 
susirinkimams ir savivaldai provincijose, papildė rangų lentelę; sumažinti ankstes- 
ni apribojimai parduoti baudžiauninkus kaip kilnojamą turtą. Galutinis rezultatas 
buvo kompromisas, pusiau senas, pusiau naujas darinys; hibridas, kai autokratinė 
monarchija pamažu darėsi priklausoma nuo valstybės tarnyboje esančių bajorų 
sluoksnio, kurį ji pati sukūrė, o bajorija negalėjo perleisti centrinei valdžiai turė- 
tos vietinės valdžios. „Paradoksalu, kad atkakliai siekdami politinio monopolio 
rusų autokratai įgijo žymiai mažiau efektyvios valdžios negu jų kolegos konstitu- 
cinėse Vakarų monarchijose"“!. Senoji Maskvos tironija buvo bent nuosekli, o 
naujosios Rusijos imperijos viduje jau tūnojo jos pačios suirimo sėklos. [EuLERis] 

Nepaisant to, negailestinga Rusijos ekspansija tęsėsi toliau (žr. III priedą, 56). 
Šalis, kuri jau turėjo daugiau žemių negu pajėgė naudingai išnaudoti, ir toliau 
tenkino savo nepasotinamą apetitą. Vakaruose Rusija prarijo didžiąją Švedijos — 
Suomijos ir Lenkijos — Lietuvos dalį. Pietuose, pradėjusi nuo Azovo (1696), ji pra- 
rijo visas Osmanų provincijas prie Juodosios jūros ir Krymą (1783), o paskui 

leidosi į žygį prieš Persiją, į Kaukazą ir Vidurinę Aziją. Rytuose, perėjusi per visą 
Sibirą iki Ramiojo vandenyno, nuo XVIII amžiaus penktojo dešimtmečio ji pra- 
dėjo žvalgyti Aliaskos pakrantes, kur 1784 metais buvo įkurta nuolatinė gyven- 
vietė Kodiako saloje. 

Ieškodami racionalių savo šalies ekspansijos paaiškinimų, rusų istorikai kalba 
apie „nacionalinius uždavinius“, apie „žemių sutelkimą“. O iš tikrųjų Rusija ir jos 
valdovai buvo įpratę užkariauti teritorijas. Tas žemių alkis buvo patologinės būse- 
nos, sukeltos baisaus neefektyvumo ir tradicinio militarizmo, simptomas. Niūriau- 
sia ironija, jog didžiausiai pasaulio šaliai reikėjo vis daugiau naujų žemių ir žmo- 
nių, kad galėtų kompensuoti savo nesaugumo pojūtį, padaryti tai, ką kiti 
padarydavo daug mažesniais ištekliais ir išlaikyti savo išpūstą valstybės mašiną, 
saugojusią Romanovų sostą. Tai buvo ryškiausias bulimia politica („politinės buli- 
mijos“ arba vilko apetito) atvejis — didžiulis organizmo, kuris galėjo išgyventi 
tik surydamas vis daugiau ir daugiau kaimynų kūno ir kraujo, teritorinis nutuki- 
mas. Kiekvienam sėkmingai tarnaujančiam rusų pareigūnui reikėjo dvaro su šim- 
tais ir tūkstančiais baudžiauninkų, kad galėtų užtikrinti savo šeimai įprastą gyve- 
nimo būdą. Iš 800 000 tokių nukariautų „sielų“, kurias perskirstė Jekaterina II, 
ne mažiau kaip 500 000 buvo iš Lenkijos ir Lietuvos. Reikia pažymėti: vokiečių 
bajorijai iš anksčiau švedams priklausiusių Baltijos regionų buvo leista ir toliau 
naudotis savo privilegijomis, o Lenkijos bajorai iš Lietuvos ir Rusios (Baltarusijos 
ir Ukrainos) tokios teisės negavo. 

Plečiantis Rusijos imperijai, Ukraina savo identitetą išlaikė daugiau nei šimtą 
metų. Nuo 1654 iki 1783 metų Ukrainos „etmoniškąją valstybę“ carui prižiūrint 
valdė tų Dnepro kazokų, kurie kadaise sudarė su caru sąjungą prieš Lenkiją, 
palikuonys. Jų mėginimas išsivaduoti valdant etmonui Mazepai švedų įsiveržimo 
metu (1708— 1709) baigėsi nesėkme. Ukrainos nuslopinimas sutapo su Krymo 
užėmimu ir kazokai kaip buferis, apsaugantis nuo totorių ir Osmanų turkų, tapo 
nebereikalingi. [RusiA] 

Nuo tada istorinis Rusios ir Rusijos skirtumas oficialiai buvo nepripažįstamas. 
Ukraina pavadinta „Malorossija“ (Mažarusija), o visi savitų tradicijų pėdsakai 
sunaikinti. Jos kazokai negavo tokios autonomijos, kokią turėjo Dono ar Kubanės 
kazokai. Turtingos Ukrainos žemės patyrė rusifikaciją ir kolonizaciją. Jos pietinės 
dalies „laukinės lygumos“ — paskutinė Europoje pasienio zona („frontyras“) 
buvo apgyvendinta migrantais valstiečiais, daugiausia rusais ir vokiečiais. Tarp 
slavų sustiprintas rusų stačiatikų Bažnyčios monopolis, taip pat rusų kalbos var- 
tojimas viešose vietose. Unitų likučiai pašalinti. Rusų imigrantai pradėjo keisti ir 
miestų, ypač Kijevo, išvaizdą; jį visiems imta pristatinėti kaip senovinį rusų mies- 
tą. Ukrainiečių, lenkų ir žydų kultūros vis labiau neteko pagrindo po kojomis. 
Ukrainiečių kalba, išlikusi kaimuose, oficialiai buvo vadinama rusų kalbos dialek- 
tu. Puikus naujasis Odesos miesto, įkurto 1794 metais kaip Naujosios Rusijos 
provincijos sostinė, uostas tapo augančios grūdų prekybos centru, langu į Pie- 
tus. [PoTIOMKINAS] 

1749 metų rugsėjo 6 d. Sankt Peterburge imperatoriaus istorikas daktaras Gerhardas 
Mūlleris pakilo iš vietos, ketindamas perskaityti lotynų kalba parašytą straipsnį „Rusios 
pavadinimas ir kilmė“. Jis norėjo išdėstyti savo teoriją, kad senovinę Kijevo valstybę 
įkūrė vikingai. Tačiau buvo nušvilptas: patriotiškai nusiteikę rusų klausytojai nenorėjo 
girdėti, kad Rusią įkūrė ne slavai. Atlikus oficialų patikrinimą, daktarui Mūlleriui liepta 
palikti ramybėje šią temą, o jo publikacijos sunaikintos. (Jis dar galėjo džiaugtis, kad 
išvengė prancūzų mokslininko Nicholaso Feret, kuris mirė tais pačiais metais ir kuriam 
kadaise teko atsidurti Bastilijoje už tai, kad parašė, jog frankai kilę ne iš Trojos gyven- 
tojų, likimo.)' 

Nuo to laiko rusų istorikai vis stengiasi nuginčyti „vikingų“ teoriją. Dėl valstybinės 
cenzūros Rusijos istorija buvo smarkiai veikiama politinių motyvų ir teleologinių argu- 
mentų. Kijevo valstybės istorija pajungta šiuolaikinio rusų nacionalizmo interesams 
arba, kaip atsakas į rusiškąją versiją, šiuolaikiniam ukrainiečių nacionalizmui. Tačiau 
paaiškėjo, kad vienokio ar kitokio vikingų dalyvavimo nuneigti neįmanoma. Patį Rusios 
pavadinimą mėginta sieti su „raudonplaukiais“ vikingais; su žodžiu ruotsi - taip suomiai 
vadina švedus; su skandinavų gentimi Rhos, kuri Skandinavijoje nežinoma, ir net su 
tarptautine pirklių korporacija, kurios būstinė buvusi Rodeze, esančiame Langedoke, 
Prancūzijoje. 

Pasak pastarosios išradingos (bet neįtikėtinos) hipotezės, bendrija Rodez Inc. nau- 
dojosi normanų jūreivių paslaugomis, kad įsiskverbtų į chazarų vergų rinką per Baltijos- 
Dnepro kelią ir, apie 830 metus, išstumtų savo konkurentus - žydų konsorciumą Rada- 
niya, kontroliavusį vergų gabenimą iš Juodosios jūros regiono į Šiaurės Afriką per Arlį. 
Įkūrę „Rusios kaganatą“ chazarų žemėse, rodeziečiai neva iš valdančiojo užsieniečių 
elito, kurio centras buvo Tmutarakane (Tamartarke) prie Volgos, virto vietiniais kunigaikš- 
čiais, valdančiais daugiausia slavišką bendruomenę su centru Kijeve“. [CHAZARAI) 

Kur tvirtai įrodyti neįmanoma, svarbu iš naujo ištirti šaltinius. Tačiau Kijevo Rusios 
atveju labiausiai atbaidantis aspektas yra tų šaltinių gausybė. Be slavų ir Bizantijos 
kronikų, mokslininkai turi ištirti senąją skandinavų literatūrą, germanų ir tiurkų (chazarų) 
lyginamąją mitologiją, runų įrašus, skandinavų ir fryzų teisės kodeksus, danų ir islandų 
metraščius, arabų geografijas, hebrajų dokumentus, net Mongolijos tiurkų įrašus. Svar- 
bi ir archeologinė medžiaga. Vienas iš retų tvirtų daiktinių įrodymų šiame galvosūkyje 
yra arabų monetos, kurių lobiai randami visoje Rytų Europoje. [DiRHAMas] O Kijevas 
pirmą kartą OYYWB pavidalu paminėtas laiške hebrajų kalba, kurį Chazarijos žydai 
siuntė į Fustat-Misro sinagogą netoli Kairo“. 

Tačiau nuo daktaro Mūllerio laikų iki 1991 metų pagrindinė kliūtis moksliniams tyri- 
nėjimams buvo ta, kad nei Rusijoje, nei Ukrainoje laisvai ir nepriklausomai tyrinėti buvo 
draudžiama. Laisvos Ukrainos ir laisvos Rusijos pasirodymas gali pagerinti akademinį 
klimatą, bet gali ir nepagerinti. [METRIKA] [SMOLENSKAS] 

POTIOMKINAS 


1787 metais feldmaršalas kunigaikštis Grigorijus Potiomkinas (1739-1771), Naujosios 
Rusijos gubernatorius, surengė imperatorei Jekaterinai ir jos dvarui kelionę Dnepru 
žemyn. Jo tikslas buvo parodyti, kaip sėkmingai kolonizuojama ši neseniai iš Osmanų 
atkovota provincija. Tam Potiomkinas „padarė“ keletą kilnojamų „kaimų“, išsidėsčiusių 
strateginėse vietose ant upės kranto. Kai tik pasirodydavo imperatorės laivas, Potiomki- 
no žmonės, perrengti linksmais kaimiečiais, džiaugsmingais šūksniais sveikino impera- 
torę ir užsienio ambasadorius. Paskui, kai tik laivas dingdavo už upės vingio, jie nusi- 
mesdavo savo kepures ir drabužius, išardydavo dekoracijas ir per naktį nugabendavo 
jas į naują vietą toliau pasroviui. Kadangi Potiomkinas tuo metu buvo Jekaterinos mei- 
lužis, vargu ar ji nežinojo apie tokią gudrybę; taigi daugiausia buvo mulkinami užsienio 
ambasadoriai. Posakis „Potiomkino kaimas“ tapo priežodžiu, apibūdinančiu seną rusų 
tradiciją apgaudinėti ir dezinformuoti!. Prievarta ir apgaulė yra įprastinės visų diktatūrų 
priemonės. Tačiau Rusijoje potiomkinizmas pasikartojo ne sykį. 

Kalbant apie tai ne pro šalį prisiminti, ką sakė profesionalus apgavikas. Anot vieno 
pabėgusio į Vakarus KGB aukšto pareigūno, nuo Lenino NEP'o laikų Vakarų viešoji 
nuomonė buvo profesionaliai ir sistemingai apgaudinėjama. Visos informacijos kontro- 
lė kartu su rūpestingai parinktais jos nutekėjimais bei falsifikacijomis leido sovietinėms 
saugumo tarnyboms maitinti Vakarus nesibaigiančiu klaidingų įspūdžių srautu. Šeštojo 
dešimtmečio „destalinizacija“ buvo tik modifikuota stalinizmo forma. 1960 metų „Kinijos 
ir Sovietų skilimą“ kartu surežisavo TSKP ir KKP. „Rumunų nepriklausomybė" buvo mitas, 
sugalvotas ir Maskvos, ir Bukarešto patogumui. Čekoslovakijos „demokratizaciją“ 1968 
metais surežisavo pažangūs KGB elementai. „Eurokomunizmas“ buvo dar viena klas- 
totė. Net lenkų „Solidarumo“ veiklą kontroliavo Maskvos agentai. Šį 1984 metais prieš 
Gorbačiovui einant į valdžią paskelbtą viešą KGB demaskavimą, atliktą Saugumo dar- 
buotojo, turėtų būtinai perskaityti kiekvienas, kas nori suprasti glasnostj ir perestroika 
dviprasmybes arba 1991 metų „pučo“ paslaptis. Problemą galima suformuluoti taip: 
„Kada profesionalūs apgavikai liausis apgaudinėję?"* 

Be tų „kaimų“, kunigaikščio Potiomkino vardas dažniausiai asocijuojasi su taip pava- 
dintu šarvuočiu, kurio sukilusi įgula išplaukė iš Odesos per 1905 metų revoliuciją. Žmo- 
nėms neišvengiamai kyla klausimas, ar ir tas maištas nebuvo falsifikacija? „ IsovkKiNO] 

Sąmokslo teorijos šalininkai mano, kad už visų istorinių įvykių slypi apgavikų, 
sąmokslininkų ir kažkokių piktų „neatskleistų jėgų“ planai. O jų oponentai tvirtina priešin- 
gai, kad konspiracijos ir apgaulės apskritai nėra. Ir vieni, ir kiti labai klysta. [PROPAGANDA| 











Lenkijos ir Lietuvos respublika tapo pagrindine Rusijos ekspansijos auka Euro- 
poje. Tiesą sakant, jos žlugimas buvo Rusijos imperijos sėkmės sine gua non (būti- 
na sąlyga). Kaip ir jos buvusi provincija Ukraina, taip dabar pati Žečpospolita iš 
pradžių tapo Maskvos įsiskverbimo zona, o po to jau pakaitomis ėjo jos netiesio- 
ginio ir tiesioginio valdymo laikotarpiai. Maskvos įtaka nepaliaujamai didėjo 

po Sobieskio mirties 1696 metais. Per Didįjį šiaurės karą ji pasiekė tokią stadiją, 
kai galėjo būti įvestas Rusijos protektoratas, apimantis viską, išskyrus šalies pava- 
dinimą. Vėliau, po kelių dešimtmečių sumaišties ir kivirčų tarp tariamųjų lenkų 
reformatorių ir Rusijos palaikomų status guo šalininkų, įvykių raida atvedė prie 
logiškos baigties — Respublikos padalijimų. 1772— 1795 metais Rusija buvo 
pagrindinė puotos, per kurią Žečpospolita galutinai suryta, organizatorė. 

Jonas Sobieskis (valdė 1674 — 1696 m.) pelnė šlovę už šalies ribų, tačiau vidaus 
problemos jam mažai terūpėjo. Vienos apgulimas parodė, kad Respublika kariniu 
atžvilgiu vis dar buvo aukščiausio rango valstybė; tačiau tai paskutinis jos pasi- 
spardymas. Lietuva duso nuo pilietinio karo; seimą nuolat paralyžiuodavo šlėk- 
tų liberum veto; magnatai galėjo nebaudžiami daryti ką tik nori; centralizuoto 
įstatymų leidimo ir mokesčių rinkimo sistemos nebeveikė. Pagal neratifikuotą 
„Amžinąją taiką“ su Maskva 1686 metais buvo atsisakyta Ukrainos. Karalius eik- 
vojo savo jėgas gindamas Šventosios lygos interesus, nes tikėjosi, kad jam pavyks 
sukurti bazę savo sūnui Moldavijoje. Po daugelio metų vienas iš Rusijos carų, 
žiūrėdamas į Sobieskio paminklą Varšuvoje, pasakė: „Štai dar vienas, kuris [kaip 
ir aš] iššvaistė savo gyvenimą bekovodamas su turkais“““. 

Karaliaus rinkimai 1697 metais sužlugdė visus Sobieskio planus. Jokūbui 
Sobieskiui nepavyko pelnyti elektorių pasitikėjimo; austrų pretendentas buvo 
papirktas ir atsiėmė savo kandidatūrą; prancūzų kandidato kunigaikščio de Con- 
ti laivas nuskendo prie Gdansko. Rusijos aukso padedamas ir deramu laiku per- 
ėjęs į katalikybę rinkimus laimėjo Saksonijos elektorius Frydrichas Augustas, 
įžengęs į sostą Augusto II vardu. Atsidūrusiam tremtyje Sobieskiui nebeliko nie- 
ko kito, tik išleisti savo dukterį už irgi ištremto Stiuarto, kurį ši nelaimė ištiko 
maždaug tuo pačiu metu. Tad gražuolio princo Charlie'o motina buvo lenkė. 

Saksoniškasis laikotarpis, kai valdė Augustas II (1697 — 1704 bei 1710 — 1733) 
ir Augustas III (1755— 1763), visų laikomas didžiausiu nuosmukiu Lenkijos istori- 
joje. Didysis šiaurės karas, kuriame Lenkijos karalius, kartu ir Saksonijos elekto- 
rius, buvo vienas iš svarbiausių dalyvių, atnešė nesuskaičiuojamas nelaimes ir 
padalijimus. Dėl Lenkijos ir Lietuvos įnirtingai kovota, nes čia ir buvo pagrindinis 
karo veiksmų tarp Švedijos ir Rusijos teatras; ir vieną, ir kitą palaikė besiriejan- 
čios lenkų šlėktų konfederacijos. Saksonijos dvaras Žečpospolitą laikė atsvara 
kaimyninei Prūsijai ir plėšimo objektu. Kai Saksonijos kariuomenė būdavo Len- 
kijoje, ji visai nepaisydavo seimo protestų. Jos plėšikavimas sukėlė karaliaus ir 
šlėktų konfliktą, daug kuo panašų į tuo metu vykusį konfliktą netolimoje Veng- 
rijoje. Tai savo ruožtu sudarė pretekstą tiesioginei Rusijos intervencijai. 

Po Rusijos pergalės prie Poltavos 1709 metais Augustas II atgavo Lenkijos 
sostą tik padedamas Rusijos kariuomenės dalinių. Nuo tada jis buvo laikomas 
keliančiu dvigubą pavojų — kaip caro marionetė ir kaip savo iniciatyva siekian- 
tis absoliutinės valdžios. 1715 — 1716 metais kilo karas tarp karaliaus ir jo prieši- 
ninkų. Carui tai buvo tikra dangaus dovana. Veikdamas kaip tarpininkas, Petras 
I galėjo išgelbėti lenkų šlėktas nuo jų saksoniškojo karaliaus primesdamas tokias 


662 


LUMEN 


sąlygas, kurios padarytų Respubliką priklausoma nuo Rusijos. Per Nebylųjį seimą, 
sušauktą Varšuvoje 1717 metų sausio mėnesį, Rusijos kariuomenė buvo visai neto- 
li, kai be svarstymų buvo priimti tokie iš anksto nustatyti nutarimai: 

1. Karaliaus saksoniškoji armija turėjo palikti Respubliką. (Kitaip tariant, iš nepriklausomos 

karaliaus valdžios neliko net regimybės.) 

2. Turėjo būti išsaugotos šlėktų „aukso laisvės“. (Kitaip sakant, išlaikant liberum veto 

Respublikos centrinė valdžia bet kuriuo momentu galėjo būti paralyžiuota.) 

3. Respublikos ginkluotosios pajėgos turėjo būti apribotos 24 000 žmonių. (Kitaip sakant, 

iš Lenkijos ir Lietuvos atimama galimybė apsiginti.) 

4. Respublikos ginkluotosios pajėgos turėjo būti išlaikomos iš mokesčių, surenkamų iš 

įtrauktų į rejestrus karaliaus, Bažnyčios ir magnatų dvarų. (Kitaip sakant, nei karalius, 
nei seimas nebegalėjo jų kontroliuoti.) 

5. Šio susitarimo laikymąsi turėjo užtikrinti caras. (Kitaip sakant, caras bet kuriuo momen- 

tu galėjo įsikišti į Lenkijos ir Lietuvos reikalus ir teisėtu būdu nuslopinti bet kokias 
reformas.) 

Nuo to laiko Lenkijos ir Lietuvos respublika faktiškai tapo Rusijos protekto- 
ratu, Rusijos imperijos priedėliu, didele buferine valstybe, apsaugančia Rusiją 
nuo Vakarų; jos išlaikymas Rusijai nieko nekainavo. [ERos] 

Valdant Augustui III, centrinė valdžia visiškai nusilpo. Karalių turėjo pasodin- 
ti į sostą Rusijos kariuomenė, neleidusi perrinkti karaliumi Stanistawo Leszczyns- 
kio ir taip sukėlusi Lenkijos įpėdinystės karą; tačiau karalius paprasčiausiai gyve- 
no Drezdene. Seimas buvo šaukiamas reguliariai, bet ne mažiau reguliariai jam 
dar nespėjus susirinkti tokį šaukimą blokuodavo liberum veto. Per 30 metų tik 
viena seimo sesija sugebėjo priimti kai kuriuos įstatymus. Hipertrofavus subsi- 
diarumo principą, praktiškai visa valdžia perėjo į magnatų ir vietinių seimelių 
rankas. Žečpospolita neturėjo nei savo diplomatijos, nei iždo, nei gynybos. Ji 
negalėjo vykdyti reformų. Tapo philosophes kritikos ir pajuokos objektu. Kai 
1751 metais išėjo prancūzų Encyclopedie pirmasis tomas, pagarsėjęs straipsnis 
Anarchija aprašinėjo vien tik Lenkiją. [kANTATA] [šLĖKTOS] 

Reformų šalininkai pabėgo į užsienį, taip pradėdami jau niekad nebenutrūk- 
siančią lenkų politinės emigracijos tradiciją. Stanistawas Leszcynskis, du kartus 
išrinktas karaliumi ir abu kartus išvarytas rusų, susirado prieglobstį Prancūzijoje. 
Išleidęs savo dukterį už Liudviko XV, jis gavo Lotaringijos kunigaikštystę ir kaip 
le bon roi Stanislas galėjo iš Nansi valdyti pagal švietimo epochos principus, 
uždraustus jo tėvynėje. 

Stanistawas Augustas Poniatowskis (valdė 1764 — 1795 m.), paskutinis Lenkijos 
karalius, — tragiška ir kartu savaip kilni figūra. Kaip vienas iš pirmųjų Jekateri- 
nos Didžiosios meilužių, jis buvo pasodintas į sostą ir gavo neįvykdomą užduotį 
reformuoti Respubliką, kartu išsaugant Rusijos viršenybę. Varžomas 1717 metų 
konstitucijos, jis sukėlė kaip tik tokias konvulsijas, kurių reforma turėjo vengti. 
Kaip buvo galima apkarpyti šventą šlėktų teisę priešintis ir išvengti bent dalies 
jų pasipriešinimo? Kaip buvo galima apriboti Rusijos teisę kištis ir išvengti jos 
įsikišimo? Kaip buvo galima panaikinti liberum veto teisę neišprovokuojant, 

1734 metų spalio mėnesį, kai ką tik karūnuotas naujas Lenkijos karalius iš anksto 
neįspėjęs grįžo namo, jo rūmų kompozitorius turėjo per tris dienas sukurti devynių dalių 
Cantata Gratulatoria. Jos žodžiai buvo tokie pat barokiniai kaip ir pakili muzika: 
1. Choras: Preise dein Glūcke, gesegnetes Sachsen <...> 
[(Šlovink savo laimę, palaimintoji Saksonija <...>] 
4. Rečitatyvas: Was hat dich sonst, Sarmatien, bewogen (...)? 
[Kas tave paskatino, Sarmatija <...>7] 


5. Arija: Rase nur verwegner Schwarm <...> 
[(Siautėk tad, minia puikioji <...>] 
7. Arija: Durch die von Eifer entflammeten Waffen <...> 


[(Nuo uolumo liepsnojančiais ginklais <...>] 

8. Rečitatyvas: Lass doch, o teurer Landesvater, zu 
(Tad leisk, šalies brangusis tėve) 

9. Choras: Stifter der Reiche, Beherrscher der Kronen <...> 
[Imperijų kūrėjau, karūnų valdove <...>] 


Įvykiai, paskatinę sukurti šią kantatą, jau seniai pamiršti. Tačiau jos muzika buvo 
panaudota kituose kūriniuose ir tapo nemirtinga. Nr. 7 tapo Nr. 47 „Kalėdų oratorijoje“ 
(Weihnachts-Oratorium). Nr. 1 dabar yra „Osanna“ (Hosannah) mišiose B minor. Mat 
tas Lenkijos karalius kartu buvo ir Saksonijos elektorius, 0 jo rūmų kompozitorius - 
Johannas Sebastianas Bachas“. 








kad kas nors pasinaudotų ja? Karalius tris kartus mėgino pralaužti šį užburtą ratą 
ir visus tris kartus jam nepavyko. Kiekvieną kartą pasirodydavo rusų kariuomenė 
atstatyti tvarkos ir kiekvieną kartą Respublika būdavo nubaudžiama padalijimu. 
XVIII amžiaus septintajame dešimtmetyje karaliaus pasiūlytos reformos sukėlė 
karą su Baro konfederacija (1768—1772) ir baigėsi pirmuoju padalijimu. 
1787 — 1792 metais karaliaus parama Didžiajam seimui ir Gegužės 3-sios kons- 
titucija išprovokavo Targovicos konfederacijos atsiradimą ir antrąjį padalijimą (žr. 
IX skyrių). 1794— 1795 metais karalius palaikė Tadeušo Kosciuškos sukilimą ir 
tai baigėsi dramatiškai. Po trečiojo padalijimo nebeliko Respublikos, nebeliko ką 
valdyti. Poniatovskis atsisakė sosto 1795 metais šv. Kotrynos dieną ir mirė trem- 
tyje Rusijoje. 

Visiškos Respublikos agonijos metu Didžioji Lietuvos kunigaikštystė išlaikė 
savo individualybę. Nepaisant politinio silpnumo, gyvenimas joje virė ir susifor- 
mavo keturios ilgalaikės tradicijos. Jos sostinė Vilnius (Wilno, Vilna) tapo tikra 
įvairių kultūrų sankryža. Dominuojantis lenkų elitas du kartus susilaukė pastip- 
rinimo: pirmą kartą 1773 metais, kai buvo įkurta Edukacinė komisija, o vėliau, 
kai įsteigta Regioninė švietimo kolegija. Centras buvo Vilniaus universitetas, 
kuriam caro valdžios sąlygomis buvo lemta klestėti iki 1825 metų. Lietuvos žydų 

kultūra jidiš kalba sustiprėjo Didžiajai Lietuvos kunigaikštystei tapus pagrindine 
Rusijos žydų gyvenimo zona. Lietuvių ir rutėnų (baltarusių) valstietija, išvengusi 
polonizacijos, išsaugojo pakankamai vidinių jėgų, kad pajėgtų atlaikyti visus rusi- 
nimo mėginimus ateityje. Sykį įjungta į Rusijos imperijos sudėtį, Didžioji Lietuvos 
kunigaikštystė jau niekada nebeatgijo kaip administracinis vienetas. Tačiau jos 
gyventojai savo kilmės iki galo nepamiršo. Jie dalyvavo visuose lenkų sukilimuo- 
se XIX amžiuje. Lenkų ir žydų tradicijos išliko iki kruvinųjų Stalino ir Hitlerio 
laikų. Lietuvių ir mažesniu mastu baltarusių tradicijos atlaikė visus likimo išban- 
dymus, kol XX amžiaus paskutiniajame dešimtmetyje šios tautos pasiekė nepri- 
klausomybę. [BLR] [LiETUVA] 

Tarptautiniuose santykiuose visų pirma buvo rūpinamasi jėgų pusiausvyra. 
Visi didieji šio laikotarpio karai skirti jai palaikyti (žr. III priedą, 61). Nė viena 
Šalis nesijautė esanti pakankamai stipri, kad mėgintų karine jėga užkariauti visą 
žemyną, tačiau nedideli regioniniai nesutarimai galėjo išprovokuoti grandininę 
galimos grėsmės sulaikymui skirtų koalicijų ir sąjungų kūrimosi reakciją. Ideolo- 
gijos ar nacionalinio išdidumo klausimai čia retai vaidindavo svarbesnį vaidmenį. 
Tos sąjungos galėjo greit keistis, o nedidelės profesionalios kariuomenės opera- 
tyviai įsikišti ir išspręsti nesutarimus iš anksto kruopščiai suplanuotuose mūšiuose. 
Kai pradėjo veikti Europos susitarimas, diplomatiniai kongresai galėjo pasverti 
kovų pasekmes ir sudaryti gautų ar prarastų kolonijų, tvirtovių ir teritorijų balan- 
są. Apskritai kalbant, tie karai ir tarnavo jiems. Europoje nevyko joks didesnis 
įtakos ar teritorijos persiskirstymas, kuris būtų tiesioginis užkariavimų rezultatas. 
O tie pakoregavimai, kuriuos karai išprovokuodavo, pavyzdžiui, ispanų teritorijų 
užleidimas pagal Utrechto taikos sutartį arba Prūsijos įvykdytas Silezijos užėmi- 
mas, nepalyginami su didžiausiu šios epochos teritorijų perskirstymu — Lenkijos 
padalijimais, kurie buvo atlikti nesigriebiant karo. [pEssEiN] 

Trys Lenkijos ir Lietuvos padalijimai yra puikiausi taikios agresijos pavyzdžiai, 
kokiais tik gali pasigirti Europos istorija. Užbaigti trim etapais, 1773, 1793 ir 1795 
metais, jie padalijo valstybę, kuri teritorijos dydžiu prilygo Prancūzijai. Padalijimai 
buvo vykdomi gangsteriškais metodais, kai už visų oficialių susitarimų slypėjo 
smurto grėsmė ir kai aukos buvo priverstos toleruoti jų luošinimą. Kadangi apsi- 
eita be karo, daugelis dabartinių stebėtojų linkę priimti pasidalijusiųjų paaiškini- 
mus. Daugelis istorikų pripažino nuomonę, kad lenkai patys prisišaukę nelaimę. 
Ir prisireikė tokių autorių kaip Burke'as, Michelet ar Macauley'us, kad nusikalti- 
mas būtų pavadintas nusikaltimu. 

Padalijimų mechanizmas rėmėsi dviem paprastais samprotavimais; pirma, refor- 
moms Lenkijoje nuslopinti reikėjo intervencinės Rusijos kariuomenės, ir antra, 
Rusijos skverbimasis į Respubliką kėlė pavojų kitiems jos kaimynams — Prūsijai 
ir Austrijai. Po sekinančio Septynerių metų karo ypač Prūsija nebuvo pasiruošusi 
veltis į naują konfliktą su Rusija. Manyta, kad prūsų ir austrų interesai gali būti 
geriausiai apginti, jei už susitaikymą su Rusijos veiksmais Lenkijoje jie gaus teri- 
torinę kompensaciją. Taigi, sutinkant visiems jos kaimynams, negalinti apsiginti 
Respublika turėjo paklusti rusų armijos vykdomam jos reformatorių nuslopinimui 

Kai 1742 metais buvo ruošiamas kunigaikščio de Sully memuarų antrasis leidimas, jis 
gerokai paredaguotas. Buvo supaprastinta daug kunigaikščio visur išbarstytų ir dažnai 
prieštaringų komentarų apie užsienio santykius ir visi jie surinkti į vieną skyrių, pavadin- 
tą Politinis planas paprastai vadinamas Henriko Didžiojo Didžiuoju planu. Taip Sully 
Grand Dessein buvo pertvarkytas, jei nesakysime, kad sugalvotas, praėjus daugiau 
nei šimtui metų nuo jo mirties. Kritikai įrodinėjo, kad tai labiau XVIII negu XVII amžiaus 
kūrinys". 

Reikia pasakyti, kad Maximilienas de Bėthune'as (1560-1641), baronas de Rosny 
ir kunigaikštis de Sully, per tą dešimtmetį, kai buvo Henriko IV pirmuoju ministru, užsie- 
nio politika mažai teužsiėmė. De Sully tvarkė karaliaus finansus, buvo Prancūzijos 
Grand Voyer (nuo lotyniško žodžio viarus - „kelių meistras"), Didysis artilerijos magist- 
ras, o vėliau fortifikacijos viršininkas bei Bastilijos valdytojas.“ Jo mintys apie tarptauti- 
nius santykius datuojamos pirmaisiais išėjimo į pensiją metais (po 1610-ųjų) ir vėliau, 
su dideliais pataisymais, Trisdešimties metų karo laikotarpiu. Visas jas nesutvarkytas 
De Sully paskelbė savo dvitomėje knygoje Mėmoires des sages et royales oeconomies 
d'estat (1638). 

Tikrasis Sully tikslas buvo tik sumažinti Habsburgų viešpatavimą, tačiau, orientuoda- 
masis į Šį iš principo oportunistinį tikslą, jis sudarė planą, numatantį ir Europos žemėlapio 
pertvarkymą, ir amžinos taikos išsaugojimo mechanizmą. Naująjį žemėlapį turėjo suda- 
ryti penkiolikos lygių valstybės, kurios būsiančios sukurtos Ispaniją apribojant Pirėnų 
pusiasaliu, atskiriant Austrijos valdančiąją dinastiją nuo imperijos ir perskirstant jų val- 
das. Pavyzdžiui, Ispanijos Nyderlandai turėjo būti padalyti Anglijai ir Prancūzijai arba 
atiduoti Jungtinėms Provincijoms, Vengrija atkurta kaip nepriklausoma monarchija su 
renkamu valdovu. Vokietijos valdovas turėjo būti renkamas atviruose rinkimuose, jokiai 
dinastijai nesuteikiant monopolinės teisės į sostą. Amžinos taikos sumetimais Sully pla- 
navo įkurti Europos kunigaikščių lygą. Šią lygą valdysianti Federalinė taryba, kurioje 
didžiosioms valstybėms būsią skiriama po keturias, o likusioms valstybėms po dvi vietas. 
Lygos pirmininkas būtų keičiamas rotacijos keliu, pradedant nuo Bavarijos elektoriaus. 
Lygos žinioje turėjo būti jungtinės pajėgos ginčams reguliuoti ir politikai įgyvendinti. 

Svarbiausia koncepcija, kuria būtų vadovaujamasi sudarant naująjį žemėlapį ir 
kuriant naująją lygą - „jėgų pusiausvyra“. Nė viena valstybė neturėjo būti tokia stipri, 
kad galėtų primesti savo valią kitoms. Europa tapsianti une rėpubligue trės chrėtienne 
„viena labai krikščioniška respublika“ ir „viena didele šeima“. Savo teritorijoje ji turėjo 
užtikrinti prekybos laisvę, O už savo ribų privalėjo sutriuškinti turkus ir imtis „patogių“ 
užkariavimų Azijoje ir Šiaurės Afrikoje. 

Sukurtas išėjusio į pensiją ir jokios atsakomybės nevaržomo valstybės veikėjo bei 
pertvarkytas XVIII amžiaus redaktoriaus, šis Didysis planas tikrai turi daug abstrakčios 
teorijos bruožų. Jam galėjo turėti įtakos Emerico Cruce'o traktatas Nouveau Cyneė 
(1623) ir jo planas sušaukti Venecijoje pasaulinį taikos susirinkimą, kuriam pirmininkautų 











666 





LUMEN 





popiežius. Šiame plane kai kas galėjo būti perimta iš „Amžinos sąjungos lygos“ projek- 
to, pasiūlyto vieno Bohemijos karaliaus dar 1458 metais. Tokia mintis tikrai būdinga 
ilgai teorinių veikalų tradicijai - nuo Dantės De Monarchia iki Erazmo Roterdamiečio ir 
Campanellos. Propaguojama „jėgų pusiausvyros“ epochoje, ši nuostata susilaukė 
didelio dėmesio. Per tuos du šimtmečius, kurie ją skiria nuo Tautų sąjungos ir Europos 
Bendrijos įkūrimo, pagrindinės mintys apie tarptautinį stabilumą, laisvąją prekybą, 
jungtinę valdžią ir bendrą nutarimų įgyvendinimą niekada neprarado patrauklumo. 
Tačiau svarbiausia, kad Didysis planas pripažino tai, ką daugelis ignoravo - kad taika 
yra valdžios funkcija". 








ir dar atsilyginti už šią operaciją dideliais savo teritorijos gabalais. Negana to, 
Respublika dar privalėjo tylomis klausyti, kaip jos kankintojai pasakoja visam 
pasauliui apie savo kilnius ir taikingus ketinimus. 

XVIII amžiaus septintojo dešimtmečio pabaigoje atėjo toks momentas, kai 
išvengti neramumų Žečpospolitoje tapo neįmanoma. Karaliaus pasiūlytos saikin- 
gos reformos sukėlė pasipriešinimą iš visų pusių. Prūsai apšaudė Lenkijos muiti- 
nių postus prie Vyslos, taip padarydami galą visiems pasiruošimams modernizuo- 
ti fiskalinę sistemą. Rusai kurstė kampaniją prieš tariamą religinių mažumų 
Lenkijoje diskriminavimą ir pagrobė protestavusius lenkų vyskupus. Baro konfe- 
deratai, vadovaujami Kazimiero Pulaskio (1747— 1779), stojo ir prieš karalių, ir 
prieš rusus. 1769 metais austrai, pasinaudodami neramumais, užgrobė trylika 
miestų Spišo srityje. Sankt Peterburgas pasijuto privaląs imtis drastiškų veiksmų, 
kai tik situacija kare su turkais tai leis daryti. Berlynas paskubėjo išnaudoti 
palankią progą ir pareiškė, kad Prūsija nesipriešins rusų intervencijai, jei atsiplėš 
Lenkijai priklausančią Karališkosios Prūsijos provinciją. O Austrija sutiko su sąly- 
ga, kad gaus gabalą pietinės Lenkijos. Frydrichas II, kalbėdamas apie Mariją 
Teresę, juokavo: „Kuo daugiau ji verkė, tuo daugiau ėmė“. O Rusijai turėjo ati- 
tekti didžioji Baltosios Rutenijos dalis. 

Pirmoji padalijimo sutartis buvo pasirašyta Sankt Peterburge 1772 metų rug- 
pjūčio 5 d., laikantis visų teisės subtilybių. Žarstyti komplimentai Lenkijos „auk- 
so laisvei“. Paskui auka buvo raginama pati griebtis peilio. Karalius pateikė sei- 
mui pasiūlymą dėl šalies padalijimo. Tadeuszas Rejtanas, vienintelis seimo narys, 
bandęs pasipriešinti atsiguldamas prie durų, pro kurias karalius turėjo įeiti į 
posėdžių salę, slenksčio, vėliau buvo paskelbtas išprotėjusiu. Trys sutartys dėl 
padalijimo, kurias Respublika sudarė su kiekviena iš ją padalijusių šalių, buvo 
užbaigtos 1773 metų rugsėjo 7— 18 d. Iš Europos valdovų prieš tai protestavo tik 
Ispanijos karalius. Frydrichas šį įvykį komentavo taip: „Dalyvavau Lenkijos kūno 
eucharistijoje, tik nežinau, kaip karalienė-imperatorė sutvarkė šį dalyką su savo 
nuodėmklausiu". 

Pirmojo padalijimo kaina gauta keletas santykinės ramybės metų. Lenkija ir 
Lietuva buvo užsiėmusios Edukacinės komisijos darbais; 1775 metais karalius 
gavo leidimą sudaryti ministerinio valdymo projektą. Visi Baro konfederatai ištrem- 

ti į Sibirą arba pabėgo į užsienį. Pulaskis išvyko į Ameriką ir ten tapo JAV kava- 
lerijos kūrėju. Rusija, Prūsija ir Austrija užsiėmė savo neteisėtai įgytų teritorijų 
integravimu. 

Taigi švietimo epocha baigėsi spektakliu, kuriame trys apsišvietę despotai 
griebėsi bendrų veiksmų sutriuškinti švietėjiškų reformų iniciatorius. Lenkijos 
užpuolimą garbstė gausi švietėjiška retorika, o jo rezultatą — „Europos žemėla- 
pio patobulinimą“ — daugelis pateisino. Voltaire'as šaipėsi: „Un polonais — c'est 
un charmeur; deux polonais — une bagarre; trois polonais, eh bien, c'est la gues- 
tion polonaise“ („Vienas lenkas — viliūgas, du lenkai — peštynės, trys lenkai — 
oi, tai jau „lenkų klausimas“). [METRiKA] 

Tačiau pagrindinė problema liko neišspręsta. Respublika ir toliau buvo Rusi- 
jos belaisvė, o reformatoriai nenustygdami veržėsi į laisvę. Jei karalius būtų nebe- 
sugebėjęs kontroliuoti padėties, kiti būtų veikę už jį. Ir jei tik jie būtų ėmęsi 
kokių nors veiksmų, visas reformų ir represijų ciklas būtų prasidėjęs iš naujo. Ir 
prasidėjo 1788 metais. 

Pirmadienio vakaras, 1787 metų spalio 29, Praha. Grafo Nostitzo Nacionalinia- 
me teatre senamiestyje (dabar Tylovo Divadlo) Bondinio italų operos trupė suren- 
gė operos Il dissoluto punito („Nubaustasis palaidūnas“) premjerą. Iš pradžių 
buvo planuota šį spektaklį parodyti spalio 14 d. vakarą pavadinimu „Akmeninis 
svečias" Toskanos kunigaikštytei, išvykstančiai į Drezdeną į savo vestuves, pra- 
linksminti. Tačiau iki tos datos naujosios operos partitūra dar nebuvo baigta. 
Pasak Vaclavo Svobodos (Wenzel Swoboda), grojusio orkestre kontrabosu, kom- 
pozitorius visą spalio 28-osios (sekmadienio) vakarą praleido su kopijuotojų armi- 
ja, ir uvertiūros partitūra buvo atiduota teatrui dar rašalui nenudžiūvus“*. Tačiau 
atlikėjų tai neišgąsdino. Kai kompozitorius spalio 29-osios septintą valandą vaka- 
ro nusilenkė žvakėmis apšviestoje salėje susirinkusiai publikai, jis buvo sutiktas 
plojimais. Du ilgi D minor akordai nutildė šurmulį žiūrovų salėje. Po to molto 
allegro tempu ėmė lietis muzika — pirmieji uvertiūros taktai. 


Ouverture 
Ser. 2 FI. 2 Ob. 2 Cl. 2 Bsn. 2 Hn. 2 Tr. Timp. 
Andante 


š j ž Molto allegro 

Pasibaigus uvertiūrai, maestro atsisuko į orkestrą ir pagyrė jį už mokėjimą 
groti iš natų: Bravo, Bravo, meine Herren, das war ausgezeichnet („Bravo, bravo, 
mano ponai, tai buvo puiku“). 

Libretą, kuris dvariškiams buvo išspausdintas iš anksto, jie galėjo nusipirkti 
teatro kasoje, bet tik italų kalba (jis kainavo 40 kronų su paauksuotais ir 20 kro- 
nų su paprastais viršeliais). Tituliniame puslapyje buvo toks tekstas: 

IL DISSOLUTO PUNITO. O sia II D. Giovanni. Dramma giocoso in due atti. Da repre- 

sentarsi nel Teatro di Praga V'anno 1787. In Praga di Schoenfeld <...> La Poesia ė dell' 

Ab Da Ponte, Poeta de' Teatri Imperiali di Vienna. La Musica ė del Sig Wolfgango Moz- 

zart, Maestro di Cap, dadesco. 

Vaidmenis atliko šie atlikėjai: Giovanni — Luigi Bassi; Anna — Teresa Sapo- 
riti; Ottavio — Antonio Baglionis; Elvira — Caterina Micelli; Leporello — Felice 
Ponziani; Zerlina — Caterina Bondini [impresarijaus žmona]; Commendatore — 
Giuseppe Lolli.?“ 

Mozarto opera Don Giovanni (toks buvo galutinis jos pavadinimas) — popu- 
liaraus pasakojimo apie suvedžiojimą, tapusio tikru Europos mitu, naujausias 
variantas. Pasakojimas apie Don Juaną, Sevilijos burladorą, buvo vaidinamas jau 
daugiau nei du šimtmečius ir Neapolio karnavaluose, ir Prancūzijos mugėse pan- 
tomimos pavidalu. Šį pasakojimą literatūriškai apipavidalino Molina (1630), 
Cicogninis (apie 1650), Moliere'as (1665), Corneille'is (1677), Goldonis (1736) ir 
Shadwellis (1776). Pagal jį buvo kuriama muzika, baleto ir muzikinės dramos 
pavidalu jis buvo statomas Romoje 1669, Paryžiuje 1746, Turine 1767 ir Kasely- 
je 1770 metais. Per dešimt metų prieš tai, kai jos ėmėsi Mozartas, remiantis šiuo 
pasakojimu buvo sukurtos keturios didelės operos: Righinio Vienoje (1777), 
Albertinio Varšuvoje (1783), Foppa/Guardio ir Berlati/Gazzanigos Venecijoje 
(1787). Mozarto libretistas abbe Da Ponte smarkiai naudojosi Berlatio tekstu; o 
baritonas, dainavęs Ottavio partiją Prahoje, pašto arkliais atskubėjo tiesiai iš 
Venecijos, kur atliko tą pačią partiją pagal Gazzanigos muziką“. 

Operos fabula labai paprasta. Įžanginėje scenoje Don Giovanni nužudo 
Komandorą — jo paskutiniosios suvedžiotos merginos Annos įtūžusį tėvą. Po 
daugelio intrigų jis baigiamosiose operos scenose du kartus susitinka akis į akį 
su negyvo Komandoro statula, šaukiančia keršto, ir nusidėjėlį praryja pragaro 
ugnis. Da Ponte visą istoriją sutalpino dviejuose veiksmuose, kurie abu turi tą pačią 
draminę struktūrą: 


I VEIKSMAS II VEIKSMAS 

Nr. 1-7 Nr. 14—18 

ATSKIRA EKSPOZICIJA ANTAGONISTŲ ATSKYRIMAS 
[Giovanni ir trys moterys) [Giovanni persirengęs arba jo nėra] 
(Arija) Giovanni — Anna Giovanni — Leporello 

(Trio) Komandoro mirtis (Trio) Elviros apgavystė 


(Duetas) Anna — Ottavio 

Elvira apgaule siunčiama 

pas Leporellą (Nr. 4) 

Zerlina — Giovanni — Masetto 
Giovanni — Zerlina 


Nr. 8—10 

ŽMONIŲ IR AISTRŲ MIŠINYS 
Visuotinis priešiškumas 

Kvartetas 

[Giovanni už kulisų] 

Anna supranta, kad Giovanni kaltas 
Arija (Nr.10) 


Leporello pasakojimas 

Arija (Nr. 11) 

[Giovanni sodas) 

Arija (Nr. 12) 

FINALAS: Kaukių pasirodymas 
Mėginimas suvedžioti Zerliną 
Visuotinis priešiškumas 


Elvira apgaule siunčiama 
pas Leporellą 

Giovanni — Masetto 
Zerlina — Masetto 


Nr. 19—21 

ŽMONIŲ IR AISTRŲ MIŠINYS 
Priešiškumas, nukreiptas į Leporellą 
Sekstetas 

[Leporello pasprunka] 

Ottavio supranta, kad Giovanni kaltas 
Arija (Nr. 21) 

[Scena kapinėse] 

Giovannio pasakojimas 

Duetas (Nr. 22) 

[Annos namai) 

Arija (Nr. 23) 

FINALAS: Elviros pasirodymas 
Atpildas: Statula 

Visuotinė pabaiga?“ 


Tačiau jokia santrauka negali visiškai atskleisti puikios partitūros ir libreto 
dermės; labiausiai įsimintini pastarojo momentai susilaukė daugybės pakartojimų 
bei parodijų. Arijoje Nr. 4 (Madamina, il catalogo ė guesto) Giovannio tarnas 
giriasi Elvirai savo pono apsukrumu meilės reikaluose: 


Jis Italijoj šimtą ir dešimt, 


Vokietijoj beveik du šimtus, 


Pas prancūzus per šimtą, pas turkus devynias, 


O Ispanijoj 


Puikiajame Nr. 7 (La ci darem la mano) — 


kokį tik įmanoma įsivaizduoti“ 


— tūkstantį tris! (Mille e tre!)“" 


„tobuliausiame gundymo duete, 


— Giovanni pavergia nieko nejįtariančią Zerliną 


be jokios prievartos ar apgaulės. Jo stiprią, kupiną pasitikėjimo savimi melodiją 
pasigauna sopranas ir ima ja Žaisti, kai jie nueina susikibę už rankų, apimti nuo- 


širdaus džiaugsmo: 


Duettino Zerlina, D. Giovanni 
Str. 1 Fl. 2 Ob. 2 Bm. 2 Hn. 


LTL LM -—  — 1-5 — 1 PRN 





Melodramatiškoje kapinių scenoje (II veiksmas, II scena) aktoriai drebėdami 
klausosi Akmeninio svečio recituojamos klaikios pranašystės, lydimos triukšmin- 
go trombonų akompanimento: „Auštant tu juoksies jau paskutinį kartą!" 

Sestetto D. Anna, D. Elvira, Zerlina, D. Ottavio, Leporello, Masetto 
Se. 2 A. 2 Ob. 2 Cl. 2 Ben. 2 Hn. 2 Tr. Timp. 





Po finalo — visiškos Giovanni'o pražūties — atlikėjai choru dainuoja ne per 
daug įtikinantį moralą, pritariant žaižaruojančiai dvigubai fugai: 
Ouesto ė il fin di chi fa mal 
E de' perfidi la morte alla vita ė sempre ugual 
(Nuodėmingai kas gyveno, to ir galas liūdnas bus, 
Kietą patalą sau klojo — laukia miegas jo klaikus.)““ 
Prieš antrąjį operos pastatymą Vienoje po septynerių mėnesių Mozartas ir Da 
Ponte kai ką joje pakeitė, pritaikydami naujiems atlikėjams ir naujam teatrui. Kad 
įterptų tuos papildymus, jie išmetė Ottavio ariją Nr. 21(22) (Il mio tesoro intanto): 


Ara D. Ottavio 
Str. 2 Cl 2 Ban. 2 Hn. 





Tačiau netrukus arija buvo vėl sugrąžinta ir nuo to laiko ji liko standartinio 
repertuaro esmine sudėtine dalimi. 

1787 metais Mozartas du kartus lankėsi Prahoje, kaskart su žmona Konstan- 
cija. Jis buvo pačioje karjeros viršūnėje. Per pirmąjį apsilankymą sausio ir vasario 
mėnesį pristatė savo simfoniją Nr. 38 „Praha“ (K. 504), o vėliau dirigavo Le noz- 
ze di Figaro spektakliui, turėjusiam tokį didelį pasisekimą, kad kompozitorius 
tučtuojau pasirašė sutartį su Bondini naujai operai, kuri turėjo būti pastatyta kito 
sezono pradžioje. Grįžęs į Vieną, Mocartas davė kelias pamokas septyniolikme- 
čiui pianistui iš Bonos — Beethovenui. Gegužės mėnesį jį ištiko skaudus smū- 
gis — mylimo tėvo mirtis, užgriuvo turto tvarkymo rūpesčiai. Tačiau tų metų 
vasarą sukurtuose kūriniuose — Divertimento F-dur (K. 522) ir žavingojoje sere- 
nadoje Eine kleine Nachtmusik G-dur (K. 525) šios nelaimės nepaliko nė 
mažiausio pėdsako“? š 

Mozarto šešių savaičių kelionė į Prahą su Don Giovanni opera atsispindi ir jo 
korespondencijoje, ir vietinėje spaudoje. Iš Vienos jis išvyko spalio 1 d., ką tik 
pasiėmęs menką sumą už aukcione parduotą tėvo mantą Zalcburge. Ir šį kartą 
važiavo su Konstancija, kuri buvo šeštą mėnesį nėščia. Apie 240 kilometrų kelionė 
užtruko tris dienas, nes laikraštis Praeger Oberpostamtszeitung spalio 4 d. jau pra- 
nešė apie Mozarto atvykimą. „Sklinda žinios, kad [mūsų garsiojo Herr Mozarto] 

ką tik sukurta opera Das steinerne Gastmahl bus pirmą kartą atlikta Nacionali- 
niame teatre"““. Jis apsistojo „Trijų liūtų“ užeigos namuose Kohlenmarkto gatvėje 
Nr. 20. Po keturių dienų atvyko ir libretistas Da Ponte, apsigyvenęs kitoj pusėj 
gatvės Glatteiso viešbutyje. Spalio 13, 14 ir 15 dienas užėmė vizitas pas Toskanos 
kunigaikštytę ir paskutinę akimirką priimtas sprendimas pastatyti jos garbei ope- 
ros Le nozze di Figaro vokiškąją versiją. Mozarto nuotaika tuo metu buvo slogi. 
„Visi čia dykinėja, tuščiai šlaistosi, — rašė jis draugui, — nes dainininkai tinginiai 
ir atsisako repetuoti spektaklio dieną, o antrepreneris didelis bailys ir nesiryžta jų 
priversti"“?. Paskutiniąją mėnesio savaitę sugadino kelių dainininkų liga, be to, dar 
nebuvo uvertiūros. Pagaliau premjera vis dėlto įvyko ir visų buvo palydėta ploji- 
mais. Oberpostamtszeitung apie ją atsiliepė labai entuziastingai: 

Pirmadienį <...> italų operos trupė pastatė nekantriai lauktą Maestro Mozarto [sic] ope- 

rą Don Giovanni <...>. Žinovai ir muzikai tvirtina, kad Praha niekada negirdėjo ko nors 

panašaus <...>. Visi atlikėjai scenoje ir orkestro muzikantai iš visų jėgų stengėsi atsidė- 

koti Mozartui puikiu atlikimu. Spektaklis pareikalavo daug papildomų išlaidų, nes rei- 
kėjo kelių chorų ir keisti dekoracijas; jomis spektaklį puikiai papildė Herr Guardosoni. 

Neįprastai gausi publika liudija apie vieningą pritarimą . 

Opera buvo pakartota lapkričio 3 d. paties Mozarto benefisui. Mozartas paliko 
Prahą lapkričio 13 d.; prieš tai keli žymūs Prahos asmenys spėjo įrašyti į kompo- 
zitoriaus bloknotą daug komplimentų: 

Kada Orfėjaus liutnia nuostabi prabyla, 
Ir balsas Amfiono, kai nutraukia rylą, 
Nurimsta liūtai, sraunios upės sulėtėja, 
Jo klausos tigrai, tarp uolų nutyla vėjas. 
Kai liejas Mozarto melodija grakšti, 
Visi jos klausos tartum užburti. 
Suklūsta mūzos, net dainuot nustoję, 
Pats Apolonas klausos išsižiojęs. 
Jūsų gerbėjas ir draugas 
Josephas Hurdalekas, 
Generalinės seminarijos rektorius. 
Praha, 1787 metų lapkričio 127 

Per antrąją kelionę į Prahą Mozartas daug laiko praleido pas savo draugus 
Dušekus jų viloje „Bertramka“ Smichove; ten jis baigė ir paskutinius Don Gio- 
vanni taktus. Franzas Dušekas buvo koncertuojantis pianistas, o jo žmona Jozefa 
dainininkė (sopranas) ir sena Mozarto draugė — su ja kompozitorius jautėsi labai 
laisvai. Prieš išvykstant iš Prahos, Mozarto kandidatūra buvo pasiūlyta imperato- 
riaus Kammermusikus sinekūrai užimti. 

Grįžęs į Vieną Mozartas sužinojo, kad jam siūlomas tik 800 guldenų metinis 
atlyginimas, kai anksčiau šias pareigas ėjęs Gluckas prieš mirdamas gaudavo 
2000 guldenų. Kaip visada Mozarto prestižas buvo didesnis už jo finansus. Gruo- 
džio 27 d. Konstancija pagimdė ketvirtą vaiką, dukrelę, kuri išgyveno tik šešis 
mėnesius. Mozartas artėjo prie savo auksinio dešimtmečio pabaigos. 

19 žemėlapis. 
Mozarto kelionė į Prahą 1787 metais. 

Mozarto bendradarbiavimas su abbė Da Ponte yra labai reikšminga gairė 
europinės muzikos raidoje. Trys jų kūriniai — Le nozze di Figaro (1786), Don 
Giovanni (1787) ir Cosi fan tutte (1790) — priskiriami opera buffa — vienam iš 
lengviausių ir, kaip manoma, efemeriškiausių žanrų; tačiau jos puikiai išlaikė lai- 
ko išbandymą. Kartu su Mozarto vokiškosiomis operomis Die Entfihrung aus 
dem Serail (1782) ir Die Zauberflėte (1791) jos sudaro ankstyviausiąją kūrinių 
grupę, įsitvirtinusią nuolatiniame Grand Opera repertuare. Tiesą sakant, tame 
repertuare, susidedančiame iš maždaug trisdešimties kūrinių, pagal kiekį ir 
neblėstantį populiarumą šioms operoms prilygsta tik Wagnerio ir Verdžio operos. 
Da Ponte buvo idealus partneris. Pabėgęs iš savo gimtosios Venecijos, kur gimė 
gete, jis ne per daug rimtai žiūrėjo į savo atsivertimą bei dvasininko rangą. Don 
Giovanni tekstą rašė tikrai iš širdies““. (Žr. III priedą, 57) 

Kadangi tais laikais garso įrašyti nemokėta [GaRsas], ne kartą mėginta litera- 
tūros priemonėmis atkurti nepaprastą Mozarto muzikavimo aplinką. Pavyzdžiui, 
praslinkus šešiasdešimčiai metų po Mozarto mirties, poetas Eduardas M6rikė 
(1804 — 1875) tai padarė savo trumpoje novelėje Mozart auf der Reise nach Prag 
(1851). Jis pasakoja apie įsivaizduojamą susitikimą, kuris tikrai galėjo įvykti su 
kuo nors iš novelėje aprašomų išsilavinusių žmonių, kurie ir buvo entuziastin- 
giausi jo gerbėjai. Taigi novelėje pasakojama, kaip Wolfgangas su Konstancija 
bekeliaudami į Prahą per pušimis apaugusius Bohemijos miško kalnus pamato 
grafų von Schinzbergų pilį. Wolfgangas užklumpamas nusikaltimo vietoje, kai 
nerūpestingai nusiskina vaisių nuo apelsinmedžio pilies sode. Tačiau už tai jo 
laukia dovana — pakvietimas papietauti pilyje. Po pietų kompozitorius sėdasi prie 
pianino ir pasakoja, su muzikiniais intarpais, kaip kūrė Don Giovanni finalą. 

Negaišdamas laiko, jis užgesino žvakes dviejose žvakidėse, stovėjusiose šalia, ir mirtinoje 

kambario tyloje pasigirdo ta siaubą kelianti melodija — Di rider finirai pria dell'aurora 

(„Liausies juoktis dar aušros nesulaukęs“)... Atrodė, kad iš tolimų žvaigždėtų sferų per 

melsvą naktį skverbiasi sidabriniai trimito garsai, persmeigdami sielą lediniu pasmerkimo 

virpuliu. 

Chi va la? („Kas ten eina?“) — girdėti Don Giovannio klausimas. 

Tada balsas pasigirsta vėl, toks pat monotoniškas kaip ir pirma, paliepdamas bedie- 
viškam jaunuoliui palikti mirusįjį ramybėje > 

Ir čekai nepamiršo tų trumpų dienų, kai Mozartas pagerbė jų šalį apsilanky- 
mu. Šiuolaikinis čekų poetas vakarą „Bertramkos“ viloje panaudoja kaip preteks- 
tą apmąstymams apie nepasiekiamą rojų: 

A když počal hrat 

a copanek mu poskakoval po zadech 
prestaly šumėt i lastury 

a nastavily sva rozkošnė ouška... 
Proč jenom nezamkli tenkrat dveife, 
proč nevypiahli konė z kočaru! 
Odešel tak zahy)? 

(O kai pradėjo groti 

ir kaselė šokinėjo jam ant nugaros, 
net jūrų kriauklės ošti liovės, 

ausis ištempę klausės, klausės ... 
Kodėl tada jam durų neuždarė, 
kodėl arklių jo neiškinkė! 

Paliko mus taip greit.) 

Praha, kurią taip mylėjo Mozartas, artėjo prie tokių puikumo aukštumų, 
kokiomis galėjo pasigirti tik nedaugelis Europos miestų. Tai buvo antrasis mies- 
tas Habsburgų valdose ir neseniai patyrė penkis ar šešis dešimtmečius trukusį 
neturintį lygių architektūrinį pertvarkymą. Elegantiškasis neoklasikinio stiliaus 
Nacionalinis teatras, kuriame įvyko Don Giovanni premjera, pastatytas vos prieš 
ketvertą metų, buvo tik vienas iš daugelio puikių naujųjų visuomeninių pastatų. 
Thuno rūmai (1727), kuriuose dabar įsikūrusi Didžiosios Britanijos ambasada ir 
kur Mozartas buvo apsistojęs per savo pirmąjį apsilankymą 1787 metais, buvo tik 
viena iš keliolikos prabangių naujųjų aristokratų rezidencijų, tokių kaip Colle- 
redo-Mansfeldų, Goltz-Kinsky, Clam-Gallasų, Caretto-Millesimo ir Lobkowitz- 
Schwarzenbergų šeimų rūmai. Šv. Mikalojaus bazilika, kurioje po savaitės išvykus 
Mozartui buvo atliktos jo Mišios c-mol, — viena iš keliolikos baroko stiliaus baž- 
nyčių, suprojektuotų Diezenhoferių — tėvo ir sūnaus. Karolinum rūmuose (užbaig- 
tuose 1718 m.) įsikūrė universiteto kompleksas, o Klementinum (užbaigtuose 
1715 m.) buvo jėzuitų bažnyčia ir biblioteka. 

Tačiau svarbiausia tai, kad visi keturi pagrindiniai miesto istoriniai centrai 
neseniai buvo atitverti, išgražinti ir sujungti į harmoningą visumą. Hradčanai, 
Prahos senoji pilies kalva kairiajame Vltavos krante su Šv. Vito katedra (1344) ir 
Jogailaičių Vladislavo sale (1502), 1753—1775 metais apsupti įspūdingomis 
Pacassio suprojektuotomis sienomis, Mala Strana (Mažasis miestas) Hradčanų 
papėdėje buvo papuošta naujais vyskupo rūmais (1765). Senasis Karluv Most 
(Karolio tiltas) (1357), jungiantis dvi miesto puses, per visą 660 metrų ilgį buvo 
papuoštas stulbinančiomis šventųjų ir istorinių veikėjų skulptūromis. Gatvės 
senamiesčio dešiniajame krante, kur ir toliau dominavo Tynsky chram ir Rotušė, 
atgaivintos jas smarkiai suremontavus. Kaip visada jas pagyvino kas valandą 
vykstantis miesto laikrodžio spektaklis, kai Kristus ir apaštalai veda procesiją, 
kurios pabaigoje eina Mirtis, Turkas, šykštuolis, kvailys ir gaidys, palydimi Loret- 
to Kariljono (1694) varpų skambėjimo. Chartiją Jungtinei Prahai imperatorius 
Juozapas II suteikė tik 1784 metais. 

Aristokratai, kurių rezidencijos puošė miestą ir nuo kurių globos priklausė 
Mozarto muzika, turėjo daugiausia naudos iš Habsburgų valdymo. Jie dažniausiai 
buvo vokiečių kilmės, praturtėję iš vietinių čekų bajorų turto sekvestravimų per 
Trisdešimties metų karą. Jų dvarų klestinčiose Bohemijos žemėse turtai leido pra- 
bangiai gyventi miestuose. Mozarto laikais dauguma čekų jau buvo nusmukdyta 
iki neturinčios vadų valstiečių tautos lygio, nors nemažai viduriniosios klasės 
atstovų, tarkim, Dušekai, gyveno čekų ir vokiečių bendruomenių „paribyje“. 

Kontrastai tarp turtuolių ir vargšų buvo didžiuliai. Per pirmąjį apsilankymą 
Prahoje 1771 metais, kai šeštadalis Prahos gyventojų mirė iš bado, imperatorius 
Juozapas II buvo sukrėstas: 

Kokie gėdingi kai kurie atvejai per šių metų badą. Žmonės iš tikrųjų mirdavo ir pasku- 

tinį patepimą gaudavo tiesiog gatvėje. <...> Šiame mieste, kur gyvena turtingas arkivys- 

kupas, yra didelė katedros kapitula, daug vienuolynų ir trys jėzuitų rūmai <...>, nebuvo 
aprašyta nė vieno atvejo, kad kas nors iš jų būtų priglaudę bent vieną iš tų nelaimingų- 

jų, gulėjusių prie jų durų". 

Juozapas II neturėjo kantrybės taikstytis su sustabarėjusiu katalikų Bažnyčios 
pasitenkinimu savimi. Jėzuitų ordinas buvo panaikintas praėjusiame dešimtmety- 
je; o kai Juozapas tapo vienvaldžiu valdovu 1780 metais, pasipylė tikras srautas 
reformistinio turinio dekretų, kurie kėsinosi pakirsti pačius švenčiausius sociali- 
nės tvarkos stulpus. Baudžiauninkai buvo išlaisvinti. Religinė tolerancija imta 
taikyti unitams, stačiatikiams, protestantams ir žydams. Vaikams iki devynerių 
metų buvo uždrausta dirbti. Leista civilinė metrikacija ir skyrybos. Panaikinta 
mirties bausmė. Klestėjo masonai. Turtai, kurių šaltinis buvo bažnytinės nuosa- 
vybės sekuliarizacija, atsispindėjo imperatoriaus ir aristokratų ekstravagantiškos 
architektūros pastatuose. 

Didelė žydų bendruomenė Prahoje irgi išgyveno klestėjimo laikotarpį. Gausūs 
trėmimai praeityje apie 1744 — 1745 metus liovėsi, ir žydai XVIII amžiaus devin- 
tajame dešimtmetyje mėgavosi imperatoriaus Toleranzpatent vaisiais. Žydų kvar- 
talas, imperatoriaus garbei pervadintas Jozefovu, kaip ir kiti miesto rajonai buvo 
smarkiai renovuotas. Perstatytos viduramžių Senoji-Naujoji ir Klauso sinagogos. 
Žydų rotušėje modernus laikrodis rodė valandas romėnų skaičiais, o kitas tuoj po 
juo — hebrajiškais. Prahos žydams vėliau buvo lemta sudaryti dinamiškiausią Vie- 
nos žydų bendruomenės dalį. 

Prahos masonai irgi mėgavosi imperatoriaus tolerancija. Jie Mozartą, kuris 
buvo Didžiosios masonų ložės Vienoje narys, sutiko kaip savą. Masonai stipriai 
priešinosi katalikų Bažnyčios pastangoms uždusinti intelektualinį ir kultūrinį 
gyvenimą. 

Mozartas puikiai jautėsi nesuvaržytoje XVIII amžiaus devintojo dešimtmečio 
socialinėje aplinkoje, kurią atspindėjo ir opera buffa populiarumo augimas. Jis 
užėmė neutralią poziciją to meto moralės atžvilgiu. Tačiau „atpildas“ ištvirkėliui 
per daug melodramatiškas, kad jį būtų galima traktuoti rimtai; o jo bendradar- 
biavimo su Da Ponte kito vaisiaus — operos Cosi fan tutte („Visos jos tokios") 
prasmę kai kas laikė skandalingai lengvabūdiška. Libreto eilutės apie „saldžių 
vandenų pilno slėnio prasiveriantį dugną“ nepaliko per daug erdvės kitokioms 
interpretacijoms. Pats Lorenzo Da Ponte, atsivertęs žydas, turėjo reputaciją, neką 
tesiskiriančią nuo jo draugo ir kolegos venecijiečio Giovanni Casanova di Sein- 
galto (1725— 1798). Po viso gyvenimo, praleisto šnipinėjant, ištvirkaujant ir 
bėgant nuo teisingumo, Casanova savo paskutiniuosius metus leido kaip grafo 
Waldsteino bibliotekininkas Duchcove šiaurės Bohemijoje. Žinoma, kad jis 1787 
metų spalio 24 d. apsilankė pas savo leidėją Prahoje ir labai tikėtina, kad pasiliko 


676 


LUMEN 


pažiūrėti Don Giovanni premjeros. Kai kurie kritikai spėliojo, kad jis buvo šios 
operos pagrindinio herojaus prototipas. 

Šiurkštus libertinizmas XVIII amžiuje visą laiką buvo aiškiai išreikštas'“. 
Tačiau, turint galvoje katalikiškosios Austrijos oficialų puritoniškumą, reikėjo 
nemažos drąsos seksualinį suvedžiojimą padaryti publikos pramogos tema. Don 
Žuanas Juozapo laikų Prahos moralės sergėtojus įžeidė ne mažiau negu šiais lai- 
kais įžeidžia feministinio teisingumo sergėtojas. Juk Don Giovanni, kaip ir Casa- 
nova, buvo ciniškas mergišius, kuriam moterys — tik geismų objektas. Čia verta 
pacituoti paties Casanovos žodžius: 

Žmogus, kuris myli <...> malonumą, kurį mano suteikiąs savo meilės objektui, iškelia jį 

aukščiau už malonumą, kurį jo meilės objektas gali suteikti jam pačiam. Todėl jis taip 

nori patenkinti ją. O moteris, kuriai labiausiai rūpi savi interesai, negali vertinti jos 
pačios jaučiamo malonumo labiau už malonumą, kurį ji duoda. Todėl ji delsia <...>)? 

Tačiau viena iš žymiausių Mozarto savybių buvo jo sugebėjimas pakilti virš 
supančio pasaulio aistrų. Jo partitūros pakaitomis buvo čia linksmos, čia pakilios, 
net jei jį patį kamavo bloga sveikata, skurdas, nesėkmės. Mozarto muzika, nors 
ir sukurta jį supančiame pasaulyje, jam nepriklausė. Nors jis daug keliavo, dvi- 
dešimt metų praleido įvairiuose Europos dvaruose, jo kūriniuose nėra nė pėdsako 
tų dienų politikos. 

1787 metais Europa artėjo prie savo pastarųjų poros šimtmečių raidos viršū- 
nės. Europos monarchijų siaubui kaip tik tais metais buvo pasirašyta respubli- 
koniškoji JAV konstitucija ir pradėjo cirkuliuoti JAV doleris. Didžiojoje Britani- 
joje valdant Pittui Jaunesniajam buvo svarstomi visam pasauliui svarbūs imperijos 
klausimai — pirmojo Indijos generalgubernatoriaus Warreno Hastingso apkalti- 
nimas ir draugijos už vergų prekybos panaikinimą įsisteigimas. Rusijoje impera- 
torė Jekaterina II buvo ką tik pradėjusi kampanijas prieš turkus; tuo tikslu savo 
naujoje provincijoje Kryme ji priiminėjo ir linksmino savo sąjungininką Mozarto 
globėją imperatorių Juozapą. Nyderlanduose štathalteris Vilhelmas V buvo išvy- 
tas, 0 jo žmoną respublikoniškoji Patriotų partija paėmė įkaite. Kai Mozartas 
rengėsi keliauti į Prahą, prūsų armija ruošėsi į Olandiją atkurti štathalterio val- 
džios. Vatikanas stengėsi sulaikyti pasaulietiškumo potvynį: Pijui VI (popiežiavo 
1775— 1799 m.) neleista siųsti nuncijaus į Miuncheną, o Neapolio karalius atsi- 
didysis kunigaikštis, įvedęs galikonų apeigas Toskanos Bažnyčioje. Tuo metu, kai 
vyko Don Giovanni premjera, Prancūzijoje buvo sušaukti bei paleisti ir Notablių 
susirinkimas, ir Paryžiaus parlamentas. Prancūzijos karalių pavyko įtikinti, kad 
šaliai gresia bankrotas, ir jis nusprendė sušaukti Generalinius luomus; tai iš pra- 
džių buvo numatyta padaryti 1792 metų liepos mėnesį. Kiti ateityje kilę labai 
svarbūs įvykiai praėjo beveik nepastebėti. Buvo pademonstruotas pirmasis tikras 
garlaivis. Rugpjūčio mėnesį Horace'as Saussure'as pirmą kartą užlipo į Monbla- 
ną. Žmogus įveikė Gamtą. 

Žvelgdamas iš laiko perspektyvos istorikas gali pastebėti, kad Mozarto 
muzikoje nuskambėjo daug iš labiausiai pasmerktų ir sutrešusių ancien regime 

elementų. Nors anuo metu to niekas dar nežinojo, tačiau Juozapas II buvo prieš- 
paskutinis Šventosios Romos imperijos valdovas. Dožas Paolo Renieras (valdė 
1779— 1789 m.) buvo 125-asis iš 126 Venecijos dožų. Bohemijos kaimynė Lenkija 
jau įžengė į paskutinįjį dešimtmetį, kai ją valdė paskutinysis iš 51 jos nepriklau- 
somų karalių ir kunigaikščių. Popiežiui Pijui VI buvo lemta numirti prancūzų 
revoliucionierių kalėjime. 

Mene tradicijos kaip visada varžėsi su naujovėmis. 1787 metais pasirodė Jere- 
my Benthamo veikalas Lupikavimo apologetika, Goethės eiliuota drama Ifigenija, 
Schillerio Don Karlas. Fragonard'as, Davidas ir Goya plušėjo prie savo kūrinių, 
kaip ir Reynoldsas, Gainsborough, Stubbsas ir Romney. Mozarto amžininkai buvo 
Haydnas, Cherubinis ir C. P. E. Bachas. 

Žinoma, galima pasakyti, kad Don Giovanni buvo sumanytas kaip puiki intui- 
tyvi to teismo, kuris laukė sugedusio ir amoralaus žemyno, alegorija. Jei iš tiesų 
buvo taip, tai jokios užuominos apie tai nerasime nei Mozarto laiškuose, nei jo 
kūryboje. Žmonės nesuvokė artėjančios katastrofos, bent jau Prancūzijoje. Pavyz- 
džiui, markizas de Condorcet, vienas iš radikaliausių to meto philosophes, buvo 
įsitikinęs tik vienu dalyku — kad monarchija nepajudinama““. Viena inteligentiš- 
ka jauna prancūzė, turinti muzikinių polinkių, taip aprašė savo įspūdžius apie to 
meto Paryžių: 

Muzikiniai susitikimai [Hotel de Rochechouarte] buvo labai puikūs. Jie vykdavo kartą 

per savaitę <...>, tačiau dar būdavo ir repeticijos. Mme Montgeroux, garsi to meto pia- 

nistė, skambindavo pianinu; italų dainininkas iš operos dainuodavo tenoro partijas; Man- 
dinis, kitas italas, atlikdavo boso partijas; Mme de Richelieu buvo primadona; aš dainuo- 
davau kontraltu, Monsieur de Duras baritonu; choro partijas dainuodavo geri mėgėjai. 

Viotti akompanuodavo mums smuiku. Štai taip mes atlikdavome ir sunkiausius finalus. 

Visi labai stengdavosi, o Viotti buvo net per daug reiklus <...>. Abejoju, ar dar kur nors 

egzistuoja toks laisvumas, harmonija, geros manieros be jokių pretenzijų kaip visuose 

didžiuosiuose to meto Paryžiaus namuose <...> 
Tarp visų tų malonumų mes artėjome prie 1789 metų gegužės mėnesio, juokdamiesi 

ir šokdami pakeliui į bedugnę. Mąstantys žmonės pasitenkindavo kalbomis apie visų 

blogybių panaikinimą. Tvirtino, kad Prancūzija tuoj atgims. Žodis „revoliucija“ niekada 

nebuvo ištartas 

Sumaištis žemyne, apie 1770—1815 m. 


Prancūzijos revoliucijai būdingas universalumas — bruožas, kurio neturi joks 
kitas iš gausių Europos sukrėtimų. Tiesą sakant, tai buvo įvykis, suteikęs žodžiui 
„revoliucija“ jo tikrąją šiuolaikinę prasmę: tai ne tik politinis perversmas, bet ir 
visiškas valdymo sistemos, jos socialinių, ekonominių ir kultūrinių pagrindų 
sugriovimas. Dabar knygose apie istoriją pilna „revoliucijų“. Pavyzdžiui, mėginta 
Anglijos pilietinį karą vadinti „Anglijos revoliucija“, dar dažniau Rusijos revoliu- 
ciją siekta pakylėti iki visuotinių revoliucijų trečiojo rango. Minima romaniškoji 
revoliucija, mokslinė revoliucija, karinė revoliucija, pramoninė revoliucija, Ame- 
rikos revoliucija, o pastaraisiais metais net seksualinė revoliucija. Nė viena iš jų 
nenusipelno tokio pavadinimo. 

Tačiau 1789 metais būta pagrindo manyti, kad vyksta permainos, kurios 
paveiks žmones toli už Prancūzijos ribų ir neapsiribos tik politikos sritimi. Pary- 
žius buvo dominuojančios valstybės sostinė ir tarptautinės kultūros centras. Revo- 
liucionieriai paveldėjo švietimo epochos tikėjimą universalia žmogaus abstrakci- 
ja. Jiems atrodė, kad veikia visur visų žmonių vardu, kovoja su universalia, 
visuotine tironija. Kilniausias jų paminklas buvo ne koks nors provincialus pran- 
cūzų teisių paskelbimas, o skambioji Žmogaus ir piliečio teisių deklaracija (žr. 
žemiau). Mirabeau Nacionaliniam susirinkimui kalbėjo: 

Anksčiau ar vėliau įtaka tautos, kuri <...> meną gyventi supaprastino iki laisvės ir lygy- 

bės sąvokų — sąvokų, prieš kurių žavesį negali atsilaikyti žmogaus širdis ir kurias ji 

paskleidė visose pasaulio šalyse — tokios tautos įtaka, be abejo, atkovos visą Europą 

Tiesai, Saikingumui ir Teisingumui, gal ne iš karto, ne per vieną dieną ... 

Štai tokios nuotaikos ir paskatino šią revoliuciją pavadinti „pirmąja Europos 
revoliucija“, o ne tik grynai prancūzišku reiškiniu. 

Gyvas dalyvavimo joje pojūtis buvo būdingas ir užsieniečiams. Vienas jaunas 
anglų entuziastas, vėliau gailėjęsis savo žodžių, ekstazės apimtas rašė: „Kokia 
palaima buvo gyventi toje aušroje“. Nebejaunas valstybės vyras sielvartavo: 
„Riteriškumo amžius jau praėjo. Jį pakeitė sofistų, ekonomistų ir skaičiuotojų 
amžius; o Europos šlovė išnyko visiems laikams“. Žymiausias to meto rašytojas, 
stebėjęs mūšį prie Valmi, pareiškė: „Čia ir dabar prasideda nauja pasaulio era"“, 
Istorikai, nesvarbu, kokią pusę palaikytų, visada ieškojo stiprių žodžių. Thomas 
Carlyle'is, pasibaisėjęs tuo, ką jis vadino „sankiulotizmu“, Prancūzijos revoliuciją 
vadino „baisiausiu iš visų kada nors laiko pagimdytų dalykų“. Jules'is Michelet, 

puoselėjęs priešingus jausmus, rašė: „Aš revoliuciją apibūdinu taip: Laisvės atėji- 
mas, Teisės prikėlimas ir Teisingumo atsakas“. 

Prancūzijos revoliucija panardino Europą į giliausią ir ilgiausiai užsitęsusią kri- 
zę, kokią tik jai kada nors teko patirti. Jos sumaištis, karai ir nerimą keliančios 
naujovės apėmė visą šios kartos gyvenimą. Iš epicentro Paryžiuje revoliucijos ban- 
gos pasiekė atokiausius žemyno kampelius. Nuo Portugalijos krantų iki Rusijos 
gilumos, nuo Skandinavijos iki Italijos paskui tas sukrečiančias bangas ėjo karei- 
viai ryškiaspalvėmis uniformomis, kepurėmis su mėlynos, baltos ir raudonos spal- 
vos kokardomis ir žodžiais Libertė, Ėgalitė, Fraternitė lūpose. Savo šalininkams 
revoliucija žadėjo išvadavimą iš priespaudos, kurią rėmė monarchija, aristokratija 
ir bažnytinės organizacijos. Jos priešininkams revoliucija buvo minios ir tamsiųjų 
teroro jėgų sinonimas. Prancūzijai ji žadėjo šiuolaikinės nacionalinės tapatybės 
pradžią, o visai Europai tai buvo akivaizdus įrodymas, kokie pavojai slypi vieną 
tironijos formą pakeičiant kita. Revoliucija prasidėjo ribotų taikių permainų vilti- 
mi, „o baigėsi pažadais priešintis bet kokioms permainoms“. Žvelgiant iš artimos 
perspektyvos, ji pralaimėjo, tačiau tolimesnėje perspektyvoje, socialinių ir politi- 
nių idėjų srityje, jos poveikis buvo ir tebėra labai didelis ir ilgalaikis. 

Šios revoliucijos asmenybės ir šūkiai žinomi kiekvienam Europos mokinukui. 
Revoliucijos vadų — Mirabeau, Dantono, Marato, Robespierre'o ir Bonaparto — 
paradą papildo ilga jų priešininkų ir aukų eisena, Liudviko XVI ir Marijos Antua- 
netės vaizdas ant ešafoto, Charlottė Corday, valstietė mergaitė, nužudžiusi Mara- 
tą vonioje, kad „išgelbėtų šimtus tūkstančių žmonių“, emigrantas kunigaikštis 
d'Enghienas, suimtas ir nužudytas Bonaparto įsakymu. Prie revoliucijos šliejos 
daugybė antraeilių spalvingų ir veiklių žmonių: radikalusis Thomas Paine'as, 
ištremtas anglų filosofas, kuris „matė revoliuciją dviejuose žemynuose“; nepakar- 
tojamasis Charles'is de Talleyrand-Pėrigord'as, ci-devant vyskupas, „neprakilnioji 
Autuno prakilnybė“, puikiausias iš visų išlikusių; Antoine'as Fouguier-Tinville'is, 
šaltas kaip ledas generalinis prokuroras. Kiekvienoje Europos šalyje buvo gausus 
didvyrių ir niekšų pulkas, kovojusių jos pusėje ir prieš ją — Didžiojoje Britanijoje 
Nelsonas, mirštantis ant karo laivo Victory denio, Vokietijoje Scharnhostas ir 
Gneisenau, Austrijoje patriotas kankinys Andreas Hoferis, Lenkijoje kilnusis mar- 
šalas Poniatowskis, ant balto žirgo jojantis pasitikti mirties upės sraunumoje, Rusi- 
joje nepalenkiamas Kutuzovas, atkakliai brendantis per sniegynus. Europos meną 
ir literatūrą praturtino nepamirštami vaizdai, nutapyti žodžiais ir dažais, pradedant 
Goyos paveikslu Desastres de la Guerra („Karo baisumai“) ar Davido tapytais 
Napoleono portretais ir baigiant Stendhalio Parmos vienuolynu, Dikenso Pasako- 
jimu apie du miestus, Mickevičiaus Ponu Tadu, Tolstojaus Karu ir taika. 

Bet kokiame pasakojime apie revoliucijos laikotarpį reikia iš eilės nušviesti 
priežastis, pačius revoliucinius įvykius ir jų padarinius. Kiekvienas chronologinis 
pasakojimas turi prasidėti preliudija apie ikirevoliucinius bruzdėjimus. Privalu 
išnagrinėti, kaip saikingi reikalavimai sukėlė radikalias permainas ir kaip konfliktas 
Prancūzijoje sukėlė karą visame žemyne. Krizė prasideda pirmaisiais Švietimo 
epochos nykimo požymiais XVIII amžiaus aštuntajame dešimtmetyje ir baigiasi 
Vienos kongresu, prasidėjusiu 1814 metais. 

Prancūzijos revoliucijos priežastys yra begalinių ginčų tema. Galima išryškinti 
foną (kartais kyla pavojus, kad juo taps visa ligtolinė istorija), giluminės priežas- 
tis, arba giliuosius nestabilumo šaltinius, ir tiesioginius įvykius, arba „kibirkštis“, 
įžiebusias parako statinę. Foną XVIII amžiaus paskutiniajame ketvirtyje sudarė 
kažkokia neaiški, bet vis didėjanti įtampa visoje Europoje. Šią įtampą sukėlusios 
permainos nebuvo susitelkusios Prancūzijoje; tačiau Prancūzija buvo ir jų dalyvė, 
ir liudininkė. Apimta politinio paralyžiaus ir finansinių sunkumų Prancūzija pasi- 
rodė esanti prasčiau pasiruošusi atlaikyti šią įtampą negu jos kaimynės. „Revo- 
liucija buvo neišvengiama beveik visoje Europoje. Ji įvyko Prancūzijoje todėl, 
kad ten senasis režimas buvo labiau susidėvėjęs, labiau nekenčiamas ir lengviau 
sugriaunamas negu kitur“. 

Didžiausias politinis sukrėtimas įvyko kitapus Atlanto. Didžioji Britanija, kurią 
philosophes visada laikė stabiliausia ir nuosaikiausia iš visų šalių, įsivėlė į karą 
su savaisiais Amerikos kolonistais, kurie, prancūzų padedami, pasiryžo atsikraty- 
ti britų valdžios. Tačiau Amerikos nepriklausomybės karas (1776 — 1783) susilau- 
kė didelio atgarsio Europoje. Viena vertus, jis Prancūzijos finansinę krizę atvedė 
prie lemtingos ribos, be to, privertė prancūzus bei kitus suvokti savo keblią padė- 
tį: jei seną suvaikėjusį Jurgį III laikysime tironu, tai kuo tada reikėtų laikyti kitus 
Europos monarchus? Jei amerikiečiai galėjo sukilti prieš 3 pensų muitą arbatai, 
tai kaip buvo galima pateisinti didžiulius muitus, kurie slėgė daugumą europie- 
čių? Jei JAV reikėjo įkurti dėl to, kad amerikiečių atstovų nebuvo Didžiosios 
Britanijos parlamente, tai ką turėjo galvoti tie europiečiai, kurių šalys apskritai 
neturėjo parlamento? Konstitucinė amerikiečių mintis buvo nuostabiai paprasta 
ir aktuali visiems: 

Mes manome, jog šventos ir nepaneigiamos šios tiesos: visi žmonės sukurti lygūs ir 

nepriklausomi; todėl, kad sukurti lygūs, jie įgyja prigimtines neatimamas teises, kurioms 

priskirtinos teisė į gyvybę bei laisvę ir laimės siekimas . 

Europos dalyvavimas Amerikos revoliucijoje oficialiai pripažintas statulomis ir 
paminklais. Ne visada taip lengvai pripažįstamas amerikiečių poveikis Europos 
revoliucijai. Tačiau per dvylika metų, skyrusių Nepriklausomybės deklaracijos 
paskelbimą 1776 m. liepos 4 d. ir pirmojo prezidento George'o Washingtono 
inauguraciją 1789 m. balandžio 29 d., būtent JAV įkūrimas sukėlė daugiausia 
ginčų, kokia turėtų būti šiuolaikinė valdymo forma. 

Thomas Paine'as (1737 — 1809), kvakeris iš Norfolko grafystės Tetfordo, buvo 
gyvasis ryšys tarp Europos ir Amerikos. „Radikalusis Tomas“ pasišventė Ameri- 
kos reikalams po to, kai Anglijoje buvo paskelbtas už įstatymo ribų. Jo Common 
Sense („Sveikas protas“, 1776) buvo efektyviausias Amerikos revoliucijos trakta- 
tas; jo veikalas The Rights of Man („Žmogaus teisės“, 1791) tapo vienu iš radi- 
kaliausių Prancūzijos revoliucijos atgarsių. Paine'ui buvo lemta posėdžiauti pran- 
cūzų Konvente ir tik per plauką jis išvengė giljotinos. Jo The Age of the Reason 
(„Proto amžius“, 1793), deistinis traktatas, parašytas kurstytojiška proza, sukėlė 

didelį triukšmą. „Mano šalis — visas pasaulis, — rašė jis, — o mano religija — 
daryti gera". 

Rytų Europoje trys didelės imperijos virškino pirmojo Lenkijos padalijimo gro- 
bį (žr. VIII skyrių). Jautėsi palengvėjimas, kad pavyko išvengti karo; tačiau pro- 
pagandinė dūmų uždanga negalėjo nuslėpti smurto faktų. Negana to, pačioje 
Lenkijos — Lietuvos valstybėje padalijimas tik pakurstė nepasitenkinimą Rusijos 
hegemonija. Lenkijos švietimo epochos dvasia neišvengiamai vedė prie konfron- 
tacijos su cariene. Rusijos įtakos sfera plėtėsi lygiagrečiai su Prancūzijos — „tiro- 
nų“ susidūrimo su „laisvės draugais“ link. Neatsitiktinai revoliucijos erą apvaini- 
kavo titaniškas Prancūzijos susidūrimas su Rusija. 

Už kasdieninės politikos buvo matyti požymių, kad giluminės jėgos, nepaste- 
bimos gražiai sutvarkytame XVIII amžiaus Europos paviršiuje, kažkokiu būdu 
tampa nebevaldomos. Vienas nerimo šaltinis buvo technologinio pobūdžio: pasi- 
rodė mašinos su mechaniniais varikliais, turinčios didžiulį ir griaunamąjį, ir kuria- 
mąjį potencialą. O antrasis šaltinis — socialinis: vis aiškesnis suvokimas, kad yra 
„masės“, šie knibždantys milijonai, beveik visai atskirti nuo kultūringos visuome- 
nės, galintys paimti savąjį likimą į savo rankas. Trečiasis šaltinis — intelektuali- 
nis: literatūroje ir filosofijoje didėjo susidomėjimas iracionalia žmonių elgsenos 
puse. Istorikai spiriami nuspręsti, ar šie trys reiškiniai buvo tarp savęs susiję; ar 
vadinamoji pramoninė revoliucija, kolektyvistinė socialinė mintis ir romantizmo 
pradžia buvo vieno ištisinio proceso dalys; ar jos buvo revoliucinio perversmo 
priežastys, ar tik lydėjo ir papildė jį. 

Pramoninė revoliucija yra bendras terminas, plačiai vartojamas aprašyti tech- 
nologinėms ir organizacinėms permainoms, kurios buvo daug reikšmingesnės už 
atskirą geriausiai žinomą tų permainų elementą — mašinų su mechaniniais varik- 
liais išradimą. Negana to, šiuo terminu imta vadinti, po didžiulių istorinių ginčų, 
tik vieną dar sudėtingesnės permainų grandinės, dabar vadinamos „modernizaci- 
ja“, kuri visu mastu ėmė reikštis tik kitame šimtmetyje, etapą. Tačiau net ir tokiu 
atveju yra keliolika „protoindustrializacijos“ elementų, į kuriuos reikia atsižvelg- 
ti; jie apima žemės ūkį, judrią darbo jėgą, garo jėgą, mašinas, kasyklas, metalur- 
giją, fabrikus, miestus, ryšius, finansus ir demografiją. 

Moksliškai tvarkomas žemės ūkis buvo viena iš Švietimo epochos, ypač fizio- 
kratų manijų. Nuo pat pradinio racionalizuojančio etapo jis progresavo tol, kol 
arklių (bet ne mechaninių variklių) traukiamos mašinos dar neišnaudojo visų 
galimybių gamybai spartinti. Vienas anglų fermeris iš Hangerfordo, Jethro Tullis 
(1674— 1741) 1703 metais išleistoje knygelėje Horse-Hoeing Husbandry („Žem- 
dirbystė, žemės purenimui panaudojant arklius“) reklamavo sėjamąją mašiną; 
Rotherhamo noragas su plieno antgaliu rinkoje pasirodė 1803 metais. Per tuos du 
faktus skiriantį šimtmetį žemdirbystės eksperimentai vyko pašėlusiais tempais. 
Tačiau pažanga buvo skausmingai lėta; žemės ūkio gamybos vidurkį lėmė ne 
naujovių atsiradimo tempai, o vidutinio žemdirbio darbo sparta. [kaPiTALISTINIS 
ŽEMĖS Ūkis] 

Ūkiams didinant maisto produktų gamybą, vis daugiau žmonių buvo galima 
išmaitinti iš to paties žemės sklypo. Anksčiau laukuose dirbusius žmones buvo 
galima panaudoti kitokiems darbams. Žemdirbystės efektyvumo didėjimas prisi- 
dėjo prie gimimų skaičiaus didėjimo ir atsirado darbo jėgos perteklius, bent jau 
tose šalyse, kur valstiečiai nebuvo pririšti prie žemės. Tačiau nekvalifikuotų vals- 
tiečių darbo pasiūla klausimą išsprendė tik iš dalies. Pramonei reikėjo ne tik 
darbo rankų, bet ir kvalifikacijos. Jos plėtrai palankiausios buvo vietos su seno- 
mis amatų tradicijomis. 

Garo jėga buvo žinoma nuo seniausių laikų. Tačiau ji niekada nenaudota 
praktiškai, kol 1711 metais Thomas Newcomenas (1663— 1729) jos neįkinkė į 
didelę gremėzdišką mašiną vandeniui iš kasyklos Devono grafystėje pumpuoti. 
Garo mašiną labai patobulino Jamesas Wattas (1736 — 1819), įrankių gamintojas 
škotas iš Glazgo. Wattą 1763 metais pakvietė remontuoti Newcomeno gremėzdą, 
ir jis patobulino kondensatorių. Nuo to laiko ėmė atrodyti, kad nebėra mašinų, 
kurioms varyti nebūtų galima panaudoti garo. 

Mašinas imta naudoti nuo vandens malūno ir spausdinimo preso išradimo lai- 
kų. XVIII amžiaus laikrodininkai pasiekė labai didelį tikslumą. Tačiau jėgos šalti- 
nio, galingesnio už rankų, vandens ar spyruoklės jėgos, perspektyva sukėlė ištisą 
išradimų srautą; iš pradžių visi jie padaryti tekstilės pramonėje. Trys anglai iš Lan- 
kašyro grafystės — Jamesas Hargreavesas (1720 — 1778) iš Blakberno, Richardas 
Arkwrightas (1732— 1792) iš Prestono ir Samuelis Cromptonas (1753 — 1827) iš 
Halitvudo Boltone išrado verpimo mašiną (1767), „verpimo rėmą“ (1768) ir sukimo 
bei verpimo mašiną (1779). Verpimo mašina tiko tik verpimui rankomis namuose, 
o kitas dvi mašinas buvo galima varyti ir garu fabrikuose. Naujas žingsnis kuriant 
sudėtingas mašinas buvo žengtas Prancūzijoje, 1804 metais išradus stakles šilkui 
austi [JACGUARD'AS]. 

Tačiau garo jėgos ir mašinų plačiai naudoti nebuvo galimybės, kol nepradėta 
kasti daug daugiau akmens anglies — efektyviausio kuro garui gauti. Tai pavyko 
padaryti įvedus nemažai naujovių — požeminius siurblius, saugią Hamphrio 
Davio šachtininkų lempą (1816) ir ėmus sprogdinimui naudoti paraką. Taip pat 
ir mašinų iš grūdinto plieno nebuvo galima gaminti dideliais kiekiais, neišplėtus 
geležies ir plieno gamybos. O tai pavyko padaryti daugelio patobulinimų dėka, 
įskaitant naujoves, įdiegtas Carrono geležies apdirbimo fabrike Škotijoje (1760) 
bei Henrio Corto plieno pudlingavimo ir valcavimo būdus (1783 — 1784). 

Pramonės darbininkų sutelkimas po vienu stogu, fabrike, prasidėjo daug anks- 
čiau už mašinų su mechaniniais varikliais išradimą. (Žodis „fabrikas“ kilęs iš 
lotynų kalbos žodžio fabrica, reiškiančio dirbtuvę, kur buvo gaminama rankiniu 
būdu.) Šilko fabrikai, kilimų fabrikai ir porceliano fabrikai XVIII amžiuje buvo 
gan paplitę. Tačiau pradėjus naudoti sunkias mašinas, reikalaujančias nuolatinės 
priežiūros ir reguliaraus kuro bei žaliavų tiekimo, fabrikinis gamybos būdas iš 
pasirinktinio tapo būtinu. „Tamsios šėtoniškos gamyklos“ — milžiniški niūrūs 
statiniai, dydžiu nenusileidžiantys karaliaus rūmams, nevykusiai įsikūrę prie 
kokio nors nedidelio upelio, kurio vandenį jie naudojo, iš Trajano kolonos dydžio 

1804 metais Josephas Marie Jacguard'as (1752-1834), tekstilės inžinierius iš Liono, 
patobulino audimo stakles: jomis dabar buvo galima austi kokį tik nori iš anksto 
„užprogramuotą“ raštą, naudojantis perforuotų kortelių rinkiniu ataudams ir šaudyklei 
kontroliuoti. Tekstilės istorijoje Jacguard'o audimo staklės reiškė didelį ankstesnių Ark- 
wrighto, Hargreaveso ir Cromptono išradimų patobulinimą. Vertinant technologijos 
istorijos aspektu, tai buvo svarbus žingsnis automatizuotų mašinų kūrimo link; jo maši- 
ną galima laikyti įvairiausių keistų naujų prietaisų, pradedant pianola bei ryla ir baigiant 
duomenų kaupimu perforuotose kortelėse sistemomis, pirmtake. Tačiau bene svar- 
biausia tai, kad ji įtvirtino dvejetainę sistemą, kuriai vėliau buvo lemta tapti kompiuterių 
darbo principu. Rėmas ir kitos Jacguard'o staklių dalys tolygios kompiuterių techninei 
įrangai, o perforuotų kortelių rinkiniai - jų programinei įrangai.' 








kamino leidžiantys aitrius juodus dūmus pirmiausia pasirodė tekstilininkų gyven- 
vietėse Lankašyro ir Jorkšyro grafystėse. Fabrikų atsiradimas tapo staigaus naujų 
miestų augimo priežastimi. Prototipas buvo Mančesteris, Lankašyro medvilnės 
pramonės sostinė. 1801 metais vykęs pirmasis Didžiosios Britanijos gyventojų 
surašymas parodė, kad Mančesteris per ketvirtį amžiaus išaugo dešimteriopai, iš 
parapijinio miestelio tapdamas miestu su 75 275 įregistruotais gyventojais. Reikia 
pasakyti, kad ne tik naujieji miestai su fabrikais traukė gyventojus, bet ir dideli 
gyventojų susikaupimo centrai traukė fabrikus. Tokie miestai kaip Londonas ir 
Paryžius su gausybe amatininkų ir vargšų buvo labai patrauklūs darbdaviams, 
ieškantiems darbo jėgos. 

Labai svarbus buvo ir susisiekimas šalies viduje; reikėjo, kad jis taptų toks pat 
pigus ir efektyvus kaip ir jūrų prekyba. Iš kasyklų ir uostų į fabrikus prisiėjo 
gabenti didžiulius kiekius akmens anglies, geležies ir kitokių prekių, pavyzdžiui, 
medvilnės, vilnos ar molio. Pagamintas prekes reikėjo vežti į toli esančias rinkas. 
Ir vėl didžiausios naujovės atsirado Didžiojoje Britanijoje. 1760 metais Bridžvuo- 
terio hercogo inžinierius Jamesas Brindley (1716— 1772) išplėtė senųjų kanalų 
tinklą, papildydamas jį nuostabia vandens arterija, kertančia Irvelio upę Lanka- 
šyre netoli Bartono akveduko (1760). 1804 metais prie Mertyr Tydfilo vietovės 
Pietų Velse Kornvalio inžinierius Richardas Trevithickas (1771 — 1833) pamėgino 
panaudoti didelio slėgio garais varomą lokomotyvą anglies vagonams vežioti 
trumpu geležinkelio ruožu. Pasirodė, kad tai kainuoja brangiau negu vežioti anglį 
arkliais. 1815 metais inžinierius J. L. McAdamas (1756 — 1836) savo vardu (kuris 
dažniausiai rašomas neteisingai) pavadino kelių tiesimo būdą, naudojant akmens 
skaldos pagrindą ir asfalto dangą. 

Nieko nepadarysi be pinigų. Investuotojams, smarkiai rizikuojantiems siekiant 
didžiulių, bet negarantuotų pelnų, reikėjo nepaprastai daug lėšų. Tokių pinigų 
galėjo atsirasti tik tokiose šalyse, kur dar ikiindustriniu laikotarpiu susikaupė 
dideli investicinio kapitalo ištekliai. 

Labai svarbūs buvo ir demografiniai veiksniai. Nesunku suprasti, kaip demo- 
grafinis variklis veikė tose šalyse, kur dėl pramoninės revoliucijos išaugo gyven- 
tojų skaičius, o gyventojų skaičiaus didėjimas savo ruožtu skatino pramoninės 
revoliucijos procesus. Sunkiau suprasti, kaip šis variklis atsirado ir pradėjo veik- 
ti. Aišku tai, kad Prancūzijoje buvo ilgas demografinės impotencijos laikotarpis, 
kai Europos la grande nation, turinti dvidešimt milijonų gyventojų, per tris šimt- 
mečius nesugebėjo padidinti savo gyventojų skaičiaus. Užtat Didžioji Britanija 
turėjo daug pranašumų: klestintys fermeriai, užtektinai judrios darbo jėgos, kva- 
lifikuoti amatininkai, lengvai prieinami akmens anglies ir geležies ištekliai, platus 
prekybos tinklas, nedideli atstumai šalies viduje, veiklūs verslininkai, augantis 
gyventojų skaičius, politinis stabilumas. Prisireikė ne vieno dešimtmečio, kol atsi- 
rado galinčių pradėti varžytis su ja (žr. III priedą, 70). 

Kolektyvizmas — įsitikinimas, kad visuomenė kaip visuma irgi gali turėti savo 
teises ir interesus — tuo laikotarpiu nebuvo aiškiai išreikštas. Jis priešingas indi- 
vidualizmui, smarkiai akcentuojamam nuo renesanso ir protestantiškosios refor- 
macijos laikų. Vis dėlto tai buvo svarbus reiškinys. Neaiškiai suvoktu pavidalu 
kolektyvizmas slypėjo šiuolaikinės valstybės, akcentuojančios visų savo piliečių 
bendrumą, idėjoje bei fiziokratų ir ekonomistų diskusijose apie socialinio politi- 
nio organizmo veikimą. Atvirai jis iškilo Rousseau visuotinės valios koncepcijoje 
ir buvo pagrindinis utilitaristų principas. Kolektyvizmą galėjo skatinti ir žmonių 
minios augančiuose Europos miestuose bei pro fabrikų vartus plaukiančio pramo- 
nės darbininkų srauto vaizdas. Kad ir kaip ten būtų, kolektyvo, tiek klusnaus, 
tiek maištingo, jėga galėjo veikti ne tik filosofų, bet ir generolų, demagogiškų 
kurstytojų ir poetų vaizduotę. 

Didėjanti įtampa sudarė geras sąlygas romantizmo klestėjimui. Po pirmųjų 
protrūkių Vokietijoje, atėjo poetų ir publicistų karta Anglijoje, ypač išsiskyrė trys 
jauni „ežerų mokyklos“ poetai — Samuelis Tayloras Coleridge'as (1772 — 1834), 
Williamas Wordsworthas (1770 — 1850) ir Robertas Southey (1774 — 1843), taip pat 
nuostabusis Williamas Blake'as (1757 — 1827) — poetas, graveris, iliustratorius. 
Produktyvus tebebuvo ir vokiečių romantizmas. Goetės draugas Friedrichas 
Schilleris (1759 — 1805) išleido savo istorines dramas Valenšteinas (1799), Marija 
Stiuart (1800) ir Vilhelmas Telis (1804) tuo metu, kai Goethė pasuko kita krypti- 
mi. Tačiau kuomet Wordsworthas 1798 metais kopė į stačias Tinterno uolas, 
lyderių pozicijas užėmė anglų romantikai. Europa jau buvo apimta karo ir revo- 
liucijos baisybių. Atrodė, kad žmonijos iracionalumas artėja prie susinaikinimo 
ribos. Pasaulis tapo dar labiau nesuprantamas. Neribotai proto ir logikos valdžiai 
atėjo galas: 


Ah! Well a day! What evil looks (Kas per diena! Akis bloga 
Had I from old and young! Mane gal nužiūrėjo: 

Instead of the cross, the albatross Ne kryžius — paukštė negyva 
Around my neck was hung“. Ant kaklo man kabėjo). 

Oh, rose, Thou art sick! (O rože, rože — tu sergi! 
The invisible worm Tas kirminas, kuris nakčia 
That flies in the night Nematomas lakioja, 

Hath found out Thy bed Laimingoj tavo širdyje 

Of crimson joy; Raudoną guolį rado. 

And his dark secret love Ir meilė jo tamsi, slapta 
Doth Thy life destroy“. Vien pražūtį tau žada.) 


Kaip tik čia ir galima rasti froidiškas eiles šimtą metų prieš jį patį. [FREuDE] 

Neklusnūs jauni maištininkai romantizmo ribų gaires perkėlinėjo vis toliau. 
1797 metais Vokietijoje Friedrichas von Hardenbergas (Novalis, 1772 — 1801) 
sukūrė mistinius Hymnen an die Nacht („Himnai nakčiai“), kuriuose, nelyginant 
Dantė rašydamas apie Beatričę, išaukštino aistringą savo meilę jau seniai praras- 
tai mylimajai. 1799 metais Friedrichas Schlegelis (1772 — 1829), Shakespeare'o, 
Dantės ir Kalderono vertėjo jaunesnysis brolis, parašė skandalingą romaną Lucin- 
de, kuriame iškėlė mintį, kad aukščiausiais idealais turėtų būti meilė ir grožis. 
Prancūzijoje Francois-Renė Chateaubriand'as (1768 — 1843) išleido Essai sur les 
rėvolutions („Esė apie revoliucijas“, 1797) ir Gėnie du Christianisme („Krikščio- 
nybės genijus“, 1801), nukreiptas prieš to meto papročius. 1812 metais Anglijoje 
maištingasis lordas George'as Byronas (1788 — 1824) išleido Čaild Haroldo klajo- 
nes — veikalą, tapusi kultiniu visoje Europoje. 

Svarbūs ir salonai bei centrai, skleidę naujas idėjas. Brolių Schlegelių ratelis 
Jenoje buvo įtakingas Vokietijoje. Tačiau labiausiai didžiuotis savo salonu galėjo 
Germaine Necker (Mme de Staėl, 1766— 1817), Liudviko XVI pirmojo ministro 
duktė ir viena iš atkakliausių romantizmo idėjų propaguotojų. Ir pati būdama 
rašytoja, Mme de Staėl priiminėjo visus to meto literatus iš pradžių Paryžiuje Riu 
diu Bak gatvėje, o vėliau tremtyje. Jos romane Delphine (1803) yra feministinių 
gaidelių; Corinne (1807) buvo tikras aistros manifestas, o traktatas Apie Vokietiją 
(1810) atskleidė prancūzams vokiečių romantizmo pasaulį. 

Tačiau protas buvo sutramdytas tik tada, kai prieš jį stojo patys filosofai. 
Ankstesnieji Vico nukrypimai nuo Švietimo buvo pratęsti iš pažiūros mažai tam 
tinkančioje Rytprūsių aplinkoje. Immanuelis Kantas (1724 — 1804), be jokios abe- 
jonės filosofijos milžinas, permetė tiltą per proto ir romantizmo prarają. Dievobai- 
mingas viengungis, pedantiškai laikęsis rutinos, jis buvo itin gerai atsiribojęs nuo 
visų neramių to meto įvykių. Kantas niekada niekur neišvyko iš savo gimtojo 
Kėnigsbergo (Karaliaučiaus), o dar labiau neprieinamu tapo todėl, kad rašė sun- 
kiai suprantama gremėzdiška akademine kalba (ne be reikalo vienas tyrinėtojas 
teigia, kad „Coleridge'o kantiškasis periodas nepadėjo tobulėti jo eilėms“)?. 
Nepaisant to, trys Kanto Kritikos tapo tokiu idėjų šaltiniu, kuriuo naudojosi visi 
vėlesni filosofai. 

Kritik der reinen Vernuntt („Grynojo proto kritika“, 1781) neigia, kad raciona- 
listinę metafiziką galima laikyti tobulu mokslu, tokiu kaip matematika. Tvirtina- 
ma, kad visi reiškiniai, esantys už laiko ir erdvės ribų, turi savus neperprantamus 
egzistavimo šaltinius. Kiekvieną tokį šaltinį jis vadino das Ding-an-sich („daiktu 

1785 metais Golio gyvenvietėje netoli Leipcigo Friedrichas Schilleris sukūrė odę An die 
Freude („Džiaugsmui“). Tai buvo dvasinį išsilaisvinimą, kurį jis patyrė po nelaimingos 
meilės ir Manheime praleistos niūrios žiemos, šlovinanti giesmė. Joje būta ne tik asme- 
Ninių, bet ir politinių užuominų: atkakliai tebesklinda gandai, kad šis kūrinys iš pradžių 
buvęs pavadintas Himnu laisvei: 

Džiaugsme, tyras rojaus vaike, 
Kibirkštie dievų šviesi, 

Į šventovę tavo taikią 

Žemėj veržiasi visi. 

Nuo stebuklų tavo griūva 

Sienos prietarų senų, 

Broliais vargšai ir didžiūnai 

Tampa po tavu sparnu. 


Freude, schėner Gėtterfunken, 
Tochter aus Elysium, 

Wir betreten feuertrunken, 
Himmlische, dein Heiligtum. 
Deine Zauber bindet wieder, 
Was die Mode streng geteilt; 
Alle Menschen werden Brūder, 
Wo dein sanfter Flūgel weilt. 


Vienas kitą, milijonai, 
Išbučiuokite karštai! 
Broliai, turi būt aukštai 
Tėvas, kupinas malonių!! 


Seid umschlungen, Millionen! 

Diesen KuB der ganzen Welt! 

Brūder - ūŪberm Sternenzelt 

MuB ein lieber Vater wohnen! 

Po septynerių metų jaunasis Beethove- 
nas viešai pareiškė apie ketinimą šiai odei sukurti muziką. Pažadui įvykdyti prireikė 
daugiau nei trisdešimties metų. 

Mintis sukurti didžiulę Vokiškąją simfoniją Beethovenui kilo 1817 metais. Manė, kad 
jos kulminacija galėtų būti baigiamasis choras. Ankstyvosiose kompozitoriaus pasta- 
bose minimas Adagio Cantigue, „religinė giesmė senovinio stiliaus simfonijoje <...>. To 
Adagio tekstas turėtų būti koks nors graikų mitas (arba) Cantigue Ecclesiastigue, o 
Allegro tekstas - Bakcho šventė“. Tik 1823 Metų birželio ar liepos mėnesį jis galutinai 
grįžo prie Schillerio odės, bet ir tada jį vis kamavo bloga nuojauta. Tuo laikotarpiu, 
nusiminęs ir prislėgtas progresuojančio kurtumo, jis įveikė savo nelaimę, sukurdamas 
Misa Solemnis ir keletą nuostabių sonatų fortepijonui, op. 109-111. 

Tačiau IX simfonijai (su choru) D minor (op. 125) buvo lemta iškelti jį į dar didesnes 
intelektualinės vaizduotės ir emocinio siautulio aukštumas. Po trumpo, tylaus kaip 
šnabždesys prologo, pirmoji simfonijos dalis allegro ma non troppo prasideda neįpras- 
tais garsais, kai visas orkestras unisonu groja žemėjantį akordą D minor tonacijoje. 
Antroji simfonijos dalis molto vivace, tas nuostabiausias iš visų scherzo, pertraukinėja- 
mas gilių pauzių, kai muzika visai nutyla, bet tik tam, kad atsinaujintų su dviguba ener- 
gija. Trečioji simfonijos dalis, adagi/o, plėtoja dvi susipynusias labai kilnias melodijas. 

Perėjimas į finalą sukonstruotas atskirus ankstesnius motyvus įterpiant tarp dviejų 
pagarsėjusių kakofonijos arba „triukšmų“ protrūkių. O šiuos savo ruožtu pertraukia boso 
partijos kvietimas: O Freunde, nicht diese Tone! („Draugai, gana šitokių garsų! Dai- 

nuokime ką nors džiaugsmingo!") Netrukus iš pučiamųjų instrumentų grupės atklysta 
naujas motyvas. Kartojama triumfuojančia D mažor tonacija (trimitų tonacija), ši melo- 
dija pati paprasčiausia ir kartu galingiausia iš visų simfonijos melodijų. 56 natų sekoje 
tik trys eina ne viena po kitos. Tai kaip tik ta melodija, kuri leidžia Beethovenui aranžuo- 
ti Schillerio posmus: 





Toliau svaiginantis sudėtingumas reikalauja iš atlikėjų ir klausytojų didžiulių pastan- 
gų ir vaizduotės. Prie išplėtotos orkestrinės dalies prisijungia visas choras ir solistai. 
Kvartetas dainuoja temą su dviem variacijomis. Akompanuojamas karinio maršo su tur- 
kiškais mušamaisiais, tenoras dainuoja „Linksmai kaip saulės danguje“. Orkestro inter- 
liudija dvigubos fugos pavidalu veda prie griausmingo choro „Vienas kitą, milijonai, 
išbučiuokite karštai!“ Solistai „kalbasi“ su choru, kartodami pirmąsias Schillerio odės 
eilutes tol, kol nauja dviguba fuga priverčia sopranus išlaikyti aukščiausią A dvylika tak- 
tų, kuriems, atrodo, nebus galo. Kodoje solistų balsai susilieja į „visuotinį kanoną“ - spal- 
vingos polifonijos fragmentą, ir paskutinį kartą trumpam sugrįžtama prie sutrumpintos 
pagrindinės temos versijos. Galiausiai prieš baigiamąjį patvirtinantį kritimą nuo A prie D 
maestoso kartojami žodžiai „Džiaugsme, tyras rojaus vaike, kibirkštie dievų šviesi“ 3. 

Nors /X simfonija buvo užsakyta Londono filharmonijos draugijos, ją pirmą kartą 
atliko Kertnertoro teatras Vienoje 1824 m. gegužės 7. Dirigavo pats kompozitorius. 
Negirdėdamas jis visiškai prarado kontrolę ir toliau dirigavo net muzikai nutilus. Vienas 
orkestrantas apsuko jį, kad pamatytų plojančius klausytojus. 

Beethovenas visada buvo laikomas pasaulinio masto genijum. Per Antrąjį pasaulinį 
karą V simfonijos pirmieji taktai buvo naudojami kaip BBC laidų signalai nacių okupuo- 
tai Europai. Praslinkus pusantro šimtmečio nuo kompozitoriaus mirties, jo sukurta odės 
Džiaugsmui muzika buvo pasirinkta kaip oficialus Europos Bendrijos himnas. Žodžiai, 
itin tinkantys visuotinei žmonių vienybei išaukštinti, sujungė ikinacionalistinę ir postna- 
cionalistinę epochas. Manyta, kad ši melodija išreiškia karštas žemyno, išnyrančio iš 
dviejų pasaulinių karų kakofoniško triukšmo, viltis. 








savaime"). „Turėjau atmesti mokslą, — teisindamasis rašė Kantas, — kad palik- 
čiau vietos tikėjimui“. Protą turi papildyti tikėjimas ir vaizduotė. Kritik der prak- 
tischen Vernuntt („Praktinio proto kritika“, 1788) yra dorovės filosofijos traktatas, 
plėtojantis „kategorinio imperatyvo“ teoriją. I. Kantas palankiai žiūri į tradicinę 
krikščioniškąją etiką ir iškelia pareigos, kaip aukščiausio dorovingo elgesio kri- 
terijaus, reikšmę. Kritik der Urteilskraft („Sprendimo galios kritika“, 1790) yra 
traktatas apie estetiką. Jame atskleidžiamas išgarsėjęs skirtumas tarp Verstand 
(intelekto) ir Vernunft (proto) kaip vertinimo instrumentų. Kantas tvirtina, kad 
menas turi tarnauti moralei ir vengti vaizduoti bjaurius dalykus. „Grožis nieko 
nevertas, jei netarnauja Žmogui". 

Kantą labai domino istorijos filosofija. Kaip ir jo amžininkui Gibbonui, jam 
didelį įspūdį darė „kvailybės pinklės“, vaikiška tuštybė ir „griovimo alkis“, kurių 
pavyzdžių pilna istorijos analuose. Kartu Kantas stengėsi chaose ieškoti prasmės. 
Ją rado idėjoje, kad konfliktas yra mokytojas, kurio dėka pavienių kilnių indivi- 
dų racionalumas gali paveikti visos žmonijos elgesį. Visuotinės istorijos koncep- 
cijoje (1784) jis rašė: „Žmogus gali norėti santarvės, bet Gamta geriau žino, kas 
naudinga rūšiai. [Gamta] nori nesantaikos“. Politikos srityje Kantas pasisakė už 
respubliką. Jis sveikino prancūzų revoliuciją, bet ne terorą, atmesdamas ne tik 
paternalistinę valdymo formą, bet ir paveldimas privilegijas. Veikale Zum ewigen 
Frieden („Apie amžinąją taiką“, 1795) filosofas kvietė kurti Weltbūrgertum 
(pasaulinę bendruomenę), kuri įsipareigotų siekti visuotinio nusiginklavimo ir 
palaidotų jėgų pusiausvyros principą. Visi tie požiūriai nelabai tiko Prūsijos kara- 
liaus pavaldiniui. [cENuG] 

Johannas Gotfriedas Herderis (1744 — 1803), gimęs Moronge (Morąg), pradėjo 
kaip entuziastingas Rousseau skaitytojas, metė darbą Rygoje, kad galėtų išvykti 
į Prancūziją. Vėliau apsigyveno Veimare ir buvo globojamas Goethės. Kūrybingas 
jo protas davė daug originalių minčių apie kultūrą, istoriją ir meną. Herderiui 
priklauso nemažas antiracionalistinis įnašas į epistemologinę diskusiją — jis 
pasiūlė idėją, kad suvokimas yra visos asmenybės funkcija. Veikale Ideen zur 
Philosophie der Geschichte der Menschheit („Žmonijos istorijos filosofijos min- 
tys“, 1784— 1791) jis plėtojo ciklinę Vico koncepciją apie civilizacijų gimimą, 
augimą ir mirtį, tik manė, kad pažanga neapsiriboja paprastu linijiniu judėjimu 
pirmyn. Tačiau, paties Herderio nuomone, svarbiausias jo darbas buvo visą amžių 
trukęs folkloro ir liaudies dainų — ne tik vokiečių, bet ir kitų tautų — rinkimas 
ir nagrinėjimas. Tai tema, kuriai buvo lemta vaidinti svarbiausią vaidmenį ne tik 
romantizmo literatūroje, bet ir visoje nacionalinės savimonės istorijoje. 

Į kultūrinių prioritetų klimato pasikeitimą atsiliepė visos meno rūšys. Muziko- 
je Mozartas ir Haydnas liko ištikimi klasikiniams tvarkingos formos, subtilumo ir 
harmonijos kanonams. Tačiau Beethovenas, kuris greit įvaldė klasikinius sąlygiš- 
kumus, nuosekliai krypo į tai, ką galima laikyti revoliucinių audrų ir įtampų 
ekvivalentu muzikoje. Tą jis pasiekė jau kurdamas III simfoniją Eroica (1805); iš 
pradžių ji buvo dedikuota Napoleonui. Carlui Maria von Weberiui (1786 — 1826), 
kadaise Drezdeno operos dirigentui, buvo lemta tapti romantizmo menininko ste- 
reotipu. Jo pirmoji sėkmės susilaukusi opera Das Waldmūdchen („Miško mergai- 
tė", 1800) — jaudinanti istorija apie kurčią mergaitę, giliai jaučiančią miško 
paslaptis. Genialiojo melodijų kūrėjo Franzo Schuberto (1797— 1828) gyvybės 
siūlą, kaip ir jo Nebaigtąją simfoniją, nutraukė liga ir per ankstyva mirtis, tačiau 
jis vis tiek spėjo atlikti neturintį sau lygių darbą — sukurti daugiau nei 600 dai- 
nų. Be pripažintų meistrų, buvo didelė plejada ir ne tokių žymių kūrėjų, kurių 
vardai jau beveik pamiršti, pavyzdžiui, Janas Ladislavas Dušekas (1761— 1812), 
Muzio Clementi (1752 — 1832), Mykolas Kleopas Oginskis (1765— 1833), Johan- 
nas Nepomukas Hummelis (1778 — 1837), Johnas Fieldas (1782 — 1837) ar Maria 
Szymanowska (1789— 1831); pastaroji kaip moteris atlikėja ir kompozitorė tuo 
metu buvo labai neįprastas reiškinys. 

GENUG 


Kai Immanuelis Kantas 1804 metų vasario 12 d. mirė Karaliaučiuje, jo paskutinysis 
žodis buvo Genug („gana“). Žmogus niekada taip nesako tiesos kaip mirdamas.' 


Agripina, Nerono motina 
Pierre'as Abelardas, filosofas 
Popiežius Aleksandras VI, Borgia 
Ševaljė de Bayard'as 
Martinas Lutheris 

Karalius Henrikas VIII 
Francois Rabelais 

Walteris Raleigh'as 

Karalius Karolis I 

Thomas Hobbesas 

Julie de Lespinasse 
Voltaire'as 


Imperatorius Juozapas II 


W. A. Mozartas 

Napoleonas Bonapartas 
Ludwigas van Beethovenas 
Georgas Wilhelmas Hegelis 

J. W. von Goethė 

Nathanas Rotschildas 

J. M. W. Turneris, dailininkas 
Heinrichas Heinė 

Charlesas Darwinas 

Karlas Marxas (paprašytas tarti 
paskutinį žodį) 

Franzas Lisztas 

Imperatorius Pranciškus Juozapas 


Georges'as Clemenceau 


Heinrichas Himmleris 
Herbertas George'as Wellsas 





59 
1142 
1503 
1524 
1546 
1547 
1553 
1618 
1649 
1679 
1776 
1778 


1790 


1791 
1821 
1827 
1831 
1832 
1836 
1851 
1856 
1882 


1883 
1886 
1916 
1929 


1945 
1946 


„Atimk man įsčias“ 

„Nežinau“ 

„Palauk minutėlę“ 

„Dievas ir tėvynė“ 

„Taip“ 

„Vienuoliai, vienuoliai, vienuoliai" 
„Einu ieškoti didžiojo Galbūt“ 
(Budeliui) „Smok, žmogau!“ 
„Prisiminkite“ 

„Didysis šuolis į tamsą" 

„Ar aš dar gyva?" 

„Dėl Dievo meilės, leiskit man ramiai 
numirti" 

„Čia guli Juozapas, kuriam nesisekė 
viskas, ko tik jis ėmėsi" 

„Rašiau tai sau pačiam“ 
„Džozefina“ 

„Komedija baigta“ 

„Ir jis nesuprato manęs" 

„Daugiau šviesos!“ 

„Ir viskas dėl mano pinigų“ 

„Saulė yra Dievas“ 

„Dievas atleis man. Tai jo amatas" 
„Visai nebijau mirti" 


„Tęskite toliau, nešdinkitės!" 
„Tristanas“ 

(niūniuodamas) „Dieve, saugok 
imperatorių!“ 

„Norėčiau būti palaidotas stačias, 
veidu į Vokietiją“ 

„Aš esu Heinrichas Himmleris“ 
„Viskas tvarkoj“ 





Tapyboje neoklasicizmo trauka buvo įveikta tik iš dalies. Įtakingiausias iš 
prancūzų dailininkų Jacgues'as Louisas Davidas (1748 — 1825) niekada neatsisakė 
klasikinės tematikos. Tačiau romantizmo patosas skverbėsi net į ankstyvuosius 
Davido kūrinius, tarkim, Saint Roch („Šventasis Rochas“, 1780), įkvėptą maro 

Marselyje; jis buvo svarbus elementas ir herojiniame Napoleono sagos paveiksle. 
Tačiau radikaliausios naujovės pasireiškė kitur. Vokietijoje portretistas Philippas 
Otto Rungė (1777— 1810) ieškojo „amžinojo Visatos ritmo simbolių“. Anglijoje 
George'o Stubbso (1724 — 1806) tapomi galvijai iš didžiausia ramybe bei santūru- 
mu dvelkiančių klasicistinių ganyklų persikėlė į audringas scenas, — visuotinį 
pasigėrėjimą sukelia paveikslas Liūto puolamas žirgas. Josephas Mallordas Wil- 
liamas Turneris (1775 — 1851) žengė pirmuosius žingsnius tuo keliu, kuriam buvo 
lemta atvesti jį prie impresionizmo. 1802 metais, pirmą kartą lankydamasis Švei- 
carijoje, jis nutapė paveikslą Reichenbacho krioklys. Nuo pat kūrybos pradžios 
Turnerį traukė audringos Gamtos jėgos, ypač jūra. Jo amžininkas peizažistas Joh- 
nas Constable'is (1776— 1837) Gamtos nuotaikas perteikė ne taip temperamen- 
tingai, bet ne mažiau talentingai. Williamas Blake'as kaip iliustratorius skverbėsi 
į fantazijos ir antgamtinį pasaulį. Jo sukurtos iliustracijos Dantės kūriniams rodė 
visoje Europoje paplitusį romantinį skonį. Ispanijoje Franciscas Goya (1746 — 
1828), nuo 1789 metų tapęs karaliaus dvaro dailininku, susirado savo mėtier įam- 
žindamas visus karo ir pilietinių nesantaikų košmarus bei baisybes. „Proto miegas 
gimdo pabaisas“, — taip jis apibūdino vieną savo paveikslą'“. 

Ilgą laiką istorikai revoliucijos šaknų ieškojo pirmiausia ankstesnio amžiaus 
intelektualiniuose ir politiniuose konfliktuose. Buvo manoma, kad philosophes 
išklibino senojo režimo pamatus, o Liudviko XVI ministrai — Turgot (1774 — 1775), 
Neckeras (1776— 1781 ir 1788— 1789), Calonne'as (1783 — 1787) ir arkivyskupas 
Lomėnie'as de Brienne'as (1787— 1788) — atvedė Prancūziją prie nacionalinio 
bankroto. Generalinių luomų sušaukimą ir Bastilijos šturmą istorikai laikė liau- 
dies nuoskaudų, karaliaus dvaro, bažnyčios ir aristokratijos nesaikingumų bei 
„per mažų ir per vėlyvų“ reformų tiesioginiu padariniu. Burke'as įtarė, kad tai 
„kiauliškosios minios“ sąmokslas; Thiers'as, rašydamas tuo metu, kai revoliucija 
dar buvo gyva atmintyje, atskleidė absoliutizmo neteisybes; Michelet akcentavo 
liaudies skurdą. 

Diskusija pasidarė daug subtilesnė įsitraukus Alxiui de Tocgueville'iui (1805— 
1859). Veikale Ancien Rėgime et la Rėvolution („Senasis režimas ir revoliucija“, 
1856) jis parodė, kad reformos ir revoliucijos dinamika nebuvo toks jau paprastas 
dalykas. Valdant Liudvikui XVI, kuris visada buvo nuoširdus reformų šalininkas, 
daugelis sistemos aspektų gerėjo. Jis rašė: „Revoliucijos sugriauta socialinė tvar- 
ka beveik visada būna geresnė už tą, kuri buvo prieš; patirtis rodo, kad blogai 
valdžiai pavojingiausias momentas yra kaip tik tas, kai ji imasi reformos 0 
Atrodo, kad menkiausias valdžios savivalės apraiškas valdant Liudvikui XVI buvo 
sunkiau ištverti „negu visą Liudviko XIV despotizmą"'*. 

Vėlesni tyrinėjimai patikslino daugelį iš šių teiginių. Buvo atskleistas Paryžiaus 
parlamento vaidmuo blokuojant karaliaus reformas ir parlamento pamfletistų vaid- 
muo platinant les philosophes idėjas bei pačios ideologijos kaipo tokios galia. 
Viename darbe netgi tvirtinama, kad Neckerui per pirmąjį darbo ministro poste 
laikotarpį pavyko subalansuoti biudžetą. Išeitų, kad finansinė krizė, ištikusi Pran- 
cūziją po Amerikos nepriklausomybės karo ir pagreitinusi Generalinių luomų 
sušaukimą, buvo ne sistemos žlugimo, o paprasčiausio neūkiškumo padarinys“. 

Diskutuojant vienu metu buvo labiausiai akcentuojamos ekonominės ir socia- 
linės problemos, manyta, kad jos ir sukėlė politinį perversmą. Marxas buvo socio- 
logas, priklausęs tai kartai, kuriai Prancūzijos revoliucija taip ir liko visų diskusi- 
jų apie istoriją dėmesio centre; daugelis marksistų ir pseudomarksistų juo sekė. 
XX amžiaus ketvirtajame dešimtmetyje C. E. Labrousse'as paskelbė kiekybinius 
duomenis apie cikliškus žemės ūkio nuosmukius XVIII amžiaus pabaigos Prancū- 
zijoje ir apie aštrų maisto produktų stygių bei kainų katastrofą 1787 — 1789 
metais'“. XX amžiaus šeštajame dešimtmetyje vykęs didelis ginčas tarp Lefebvre'o 
ir Cobbano pasekėjų tik dar labiau išryškino jų susidomėjimą sociologiniais klau- 
simais''. Atrodė, kad greit bus prieita prie bendros nuomonės, jog svarbiausią 
vaidmenį suvaidino „buržuazijos“ interesai. „Revoliucija buvo jos, — padarė išva- 
dą Cobbanas, — ir bent jau jai tai buvo visiškai sėkminga revoliucija“"“. „Prancū- 
zijos revoliucija, — rašė kitas diskusijos dalyvis, — apvainikavo ilgą socialinę ir 
ekonominę evoliuciją, padariusią buržuaziją pasaulio šeimininke“''. Tačiau vėliau 
buržuazine teorija imta abejoti ir tyrinėtojų dėmesys nukrypo į amatininkus bei 
sankiulotus. Ši klasinė analizė didele dalimi išlaikė stiprų marksistinį atspalvį — 
tai ypač būdinga tiems, kurie neigia savo ryšį su marksizmu. Buvo išsakyta net 
tokia nuomonė, kad bagarre des profs („profesionalų peštynės") dėl Prancūzijos 
revoliucijos „tapo šiuolaikine pasaulietine Dieviškąja komedija""“. 

Kaip ir visada ištikus krizei svarbiausiais tapo psichologiniai faktoriai. Kara- 
lius bei jo ministrai ir be sakymo žinojo apie gresiančią katastrofą; tačiau jie, 
priešingai negu istorikai, neturėjo 200 metų jai išnagrinėti. Tiesą sakant, neturė- 
dami po ranka liaudies atstovų, jie negalėjo adekvačiai suvokti visuomenės nuo- 
taikų. Be to, nei iš baudžiauninkų darbo išsilaikančioje provincijoje, nei proleta- 
riniame Paryžiuje nebuvo priemonių slopinti skurdo sukeliamoms baimės ir aklo 
pykčio bangoms. Centro neryžtingumas ir didelių gyventojų grupių sąmyšis buvo 
garantuotas katastrofos receptas. O svarbiausia tai, kad smurtas sukėlė tik smur- 
tą. „Iš pat pradžių <...> smurtas buvo revoliucijos variklis“. 

Galima pateikti daug argumentų apie ankstyviausių Prancūzijos revoliucijos 
tarptautinių aspektų tyrimo svarbą““. Aptariant mechanizmus, kurie visuotinį 
bruzdėjimą pavertė revoliuciniu sprogimu, reikia atsižvelgti į politinę bei karinę 
logistiką. Europos rūsyje buvo kelios statinaitės, kurios galėjo išmušti voles. Jos 
iš tikrųjų taip ir padarė. Tačiau mažesniąsias statinaites buvo galima tuoj pat 
užkimšti. Visam rūsiui pavojų kėlė tik didžiųjų statinių sprogimas. Kaip tik todėl 
istorikai beveik visą dėmesį skyrė įvykiams Paryžiuje. Vis dėlto kalbėdami apie 
chronologiją ir precedentus, turime atsižvelgti ir į kelis kitus bruzdėjimų centrus. 
Nepaprastai svarbūs, nors ir ne visada minimi, buvo įvykiai Nyderlanduose, iš 
pradžių Jungtinėse Provincijose, o vėliau austrų Nyderlanduose. Svarbus buvo ir 
didėjantis kelių Prancūzijos provincijų, ypač Dofinės, nepasitenkinimas. Labai 
reikšmingas visai Rytų Europai laikytinas ir Lenkijos — Lietuvos Didžiojo seimo 
sušaukimas — jis pasisakė už reformas bet kokia kaina. Kiekvienas iš tų įtampos 
epicentrų tam tikru laipsniu veikė kitus. Visi kartu jie rodė, kad revoliucinis bruz- 
dėjimas dar iki sprogimo įgavo transkontinentinį mastą. 

Jungtinėse Provincijose senas konfliktas tarp štathalterio ir jo priešininkų kul- 
minaciją vėl pasiekė 1787 metų spalio mėnesį, kai teko kviestis prūsų armiją 
status guo palaikyti. Olandai smarkiai nukentėjo laikydamiesi ginkluoto neutra- 
liteto per Amerikos nepriklausomybės karą ir dėl to kilusio susidūrimo jūrose su 
Didžiąja Britanija. XVIII amžiaus devintojo dešimtmečio pabaigoje nuo seno įsi- 
tvirtinusių komercinių ir respublikoniškųjų sluoksnių atstovai sukilo prieš štathal- 
terį Vilhelmą V (valdžiusį 1766 — 1794 m.) ir jo britiškuosius bei prūsiškuosius 
sąjungininkus. Amerikiečių pavyzdžiu sukilusieji ėmė vadinti save „patriotais“ ir 
pasiskelbė giną žmones nuo kunigaikščių. Jie susilaukė tarptautinių protestų, kai 
vykdydami savo kampaniją prieš vyriausybę pagrobė štathalterio žmoną Vilhel- 
miną. Kaip tik ta Vilhelminos nelaimė ir paskatino Prūsiją imtis veiksmų ir davė 
dingstį pacifikacijai, kurios buvo griebtasi Amsterdame ir kitose vietose. Tačiau 
šis jėgos panaudojimas neliko nepastebėtas pašalinių stebėtojų. Be jokios abejo- 
nės, jis sustiprino „patriotų“, kurie veržėsi išmėginti savo jėgas, ryžtą austrų 
Nyderlanduose. Prancūzų dėmesį šis konfliktas atkreipė kaip tik tuomet, kai 
įtemptai buvo aiškinamasi monarcho ir jo pavaldinių santykiai. Nuo Descartes'o 
laikų prancūzų disidentai į Olandiją žiūrėjo kaip į laisvės uostą, o nuo 1787 metų 
olandų disidentai ėmė žvelgti į Prancūziją kaip į vienintelį realų išsigelbėjimą. 

Dofinės Luomai susirinko netoli Grenoblio Vizilio pilies salėje Salle du Jeu de 
Paume 1788 metų liepos 21 dieną. Susirinkimą, kuris buvo nelegalus, sušaukė 
vietinės įžymybės, norėjusios apginti provincijos parlamentą nuo karaliaus dekre- 
tų, kuriuos jam neseniai buvo liepta registruoti. Tai buvo pirmas toks susirinkimas 
nuo 1628 metų, kai Richelieu sustabdė daugelio provincijų institucijų veiklą; jo 
sušaukimą paskatino triukšminga parlamento rėmimo demonstracija Grenoblyje 
birželio 7-ąją. Ji pradėjo eskaluoti reikalavimus, metais vėliau susilaukusius 
atgarsio per Paryžiaus įvykius. Dofinės parlamentas jau daugiau nei dvidešimt 
metų neklausė karaliaus valdžios. Atsisakymas įteisinti daugelį karaliaus reikala- 
vimų didinti mokesčius užtikrino didelį parlamento populiarumą tarp vietinių 
gyventojų. 1788 metų gegužės mėnesio dekretai, kurių tikslas buvo palaužti visus 
tokius neklusnius parlamentus ir kurie numatė nusižengusių teismo pareigūnų 
išvarymą, kėlė grėsmę tokiai patogiai kartos nusišalinimo pozicijai. 

Antrasis Dofinės Luomų susirinkimas Romanse 1788 metų rugsėjo mėnesį for- 
maliai buvo teisėtas, nes sutapo su valdžios sankcionuotais pasirengimais sušauk- 
ti Generalinius luomus. Tačiau jame buvo priimta provincijos konstitucija. Be 
deputatų į Generalinius luomus rinkimo (tarp deputatų buvo ir Vienos arkivys- 
kupas Lefrancas de Pompignanas), jame aistringas kalbas apie piliečių teises sakė 
deputatų pirmininkas teisėjas Jeanas Josephas Mounieras (1758 — 1806), būsimasis 
Steigiamojo susirinkimo pirmininkas, ir Antoine'as Barnave'as (1761 — 1793), 
netrukus tapęs jakobinų manifesto autoriumi. Susirinkimas nutarė padvigubinti 
Luomuose Tiers Ėtat (trečiojo luomo) atstovų skaičių, visiems trims luomams 
klausimus svarstyti kartu, o deputatams balsuoti individualiai. Visoms toms prie- 
monėms, pakartotoms Generaliniuose luomuose, buvo lemta paklusnų karaliaus 
sušauktą organą paversti nepriklausomu susirinkimu, pasiryžusiu vykdyti savo 

paties nustatytą darbotvarkę. Kaip su pasididžiavimu sakoma vietinėje knyge- 
lėje turistams, 1788 est !'annėe de la Rėvolution dauphinoise („1788 metai yra 
Dofinės revoliucijos metai")"!, 

Minirevoliucija Dofinėje sukėlė vaidus karaliaus dvare. Ji išprovokavo kara- 
liaus pirmojo ministro arkivyskupo Lomėnie'o de Brienne'o atsistatydinimą; 
ministras likvidavo Generalinių luomų sušaukimo mechanizmą, tačiau nedavė lei- 
dimo jėga sutriuškinti maištingosios provincijos. Taip atsivėrė kelias sugrįžti Jac- 
gues'ui Neckerui, šveicarų bankininkui, kurį vėl pasikvietė gelbėti karaliaus finan- 
sų. Įvykiai Dofinėje buvo pagrindinė (antrojo) notablių susirinkimo diskusijų tema; 
jis buvo surengtas Versalyje 1788 metų lapkričio mėnesį patarti, kaip rengtis 
Generalinių luomų sušaukimui. Dofinės atstovų pasiūlymai dėl trečiojo luomo 
vaidmens neabejotinai turėjo įtakos radikaliausiam to meto pamfletui. „Kas yra 
Trečiasis luomas?" — klausė to pamfleto autorius kunigas Sieyės'as. — „Viskas. 
O kuo jis buvo iki šiol? Niekuo. Ir ko gi jis reikalauja? Tapti kažkuo“““. 

Varšuvoje Didysis, arba „Ketverių metų“, seimas susirinko 1788 metų spalio 
mėnesį, kad pagal karaliaus planą gautų Rusijos sutikimą atkurti Žečpospolitos 
nepriklausomybę. Seimas pradėjo reformas Lenkijoje — Lietuvoje, vykusias tuo 
pat metu kaip ir Prancūzijoje, kol abu šie judėjimai nebuvo nutraukti prievarta. 
Per kelerius pastaruosius metus daug kas pasikeitė. Frydrichas Didysis jau buvo 
miręs, o naujasis Prūsijos karalius palankiai žiūrėjo į kaimynus lenkus. Rusija 
buvo įsivėlusi į kampanijas prieš švedus ir turkus, Juozapo II valdoma Austrija 
užsiėmusi Nyderlandais. 1787 metais Stanislovas Augustas nusprendė, jog atėjo 
tinkamas metas kreiptis į imperatorę Jekateriną su pasiūlymu: jei imperatorė leis 
Žečpospolitai sukurti šiuolaikinę armiją bei jai išlaikyti reikalingas finansines ir 
administracines struktūras, jis tučtuojau pasirašys sąjungos su Rusija sutartį ir 
imsis bendrų veiksmų prieš turkus. Po to Rusija ir Žečpospolita galėtų sutartinai 
siekti savo tikslų. Gegužės mėnesį karalius priėmė Rusijos imperatorę prie Dnep- 
ro netoli karališkosios pilies Kaneve. Per šį paskutinįjį susitikimą su savo buvusia 
meiluže jis nedaug ką tesužinojo. Tačiau ilgainiui ėmė aiškėti, kad imperatorė, 
kuri tarėsi ir su Juozapu II, nėra jam palanki. Faktiškai ji buvo pasiryžusi bet 
kokia kaina išlaikyti status guo, neatsižvelgdama į lenkų siekius. 

Nepaisant to, Lenkijos seimas atkakliai stengėsi įgyvendinti karaliaus vidaus 
politikos planus. 1788 metų spalio mėnesį jis paskelbė konfederaciją ir priėmė 
sprendimą dėl balsų daugumos principo; tai leido apeiti rusofiliškų seimo narių 
liberum veto teisę. Po to seimas balsavo už 100 000 žmonių dydžio nacionalinės 
kariuomenės sukūrimą; tai buvo žingsnis, blokuojamas nuo Rusijos garantuotos 
1717 metų konstitucijos priėmimo laikų. Jis taip pat pritarė suartėjimui su Prūsi- 
jos karaliumi Frydrichu Vilhelmu II. Aktyviausi seimo nariai buvo susibūrę apie 
anglofilą karalių, svajojantį apie britų stiliaus monarchiją, ir apie intelektualų 
grupę, kurios branduolį sudarė reformuotos Krokuvos akademijos rektorius kuni- 
gas Hugo Kotątajus (1750 — 1812), kunigas Stanistawas Staszicas (1755— 1826) ir 
seimo maršalka Stanistawas Malachowskis (1736 — 1809); visi jie buvo karšti 
Amerikos pavyzdžio gerbėjai. Po karštligiškos trejų metų įstatymų rengimo veiklos 

1791 metų gegužės 3 dieną atėjo trumpas šlovės momentas, kai reformatoriai 
„prastūmė“ savąją Gegužės trečiosios konstituciją. 

1788 metų lapkričio mėnesį Brabanto ir Heno Luomai žengė reikšmingus 
žingsnius. Įsiutę dėl savo siuzereno imperatoriaus Juozapo II reformų srauto, jie 
balsavo nemokėti mokesčių. Jau nuo seno šios provincijos buvo nepatenkintos 
dėl religinių ir politinių priežasčių. Būdami ispaniškosios mokyklos katalikai, jų 
gyventojai negalėjo lengva širdimi priimti imperatoriaus dekretų, uždraudžiančių 
seminarijas, keliones į šventąsias vietas ir kontempliacinius vienuolių ordinus, 
keičiančius bažnytinę cenzūrą valstybine ir apdedančius Bažnyčią tiesioginiais 
mokesčiais. Be to, nuo 1354 metų naudodamiesi privilegijomis, jie negalėjo 
pakęsti, kad imperatorius nesitartų su jais. Briuselio, Antverpeno ir Leveno mies- 
tai pavydžiai saugojo tradicinę savo teisę vetuoti per svarstymus Luomuose. 
Tačiau pabrėždami savo poziciją kaip tik šiuo metu, jie tik pagreitino konstituci- 
nę krizę, kuri austrų Nyderlanduose pasireiškė truputėlį anksčiau negu lygiagre- 
čiai bręstanti krizė Prancūzijoje. Žinios apie belgų „patriotų“ veiksmus pasiekė 
Paryžių tą pačią savaitę, kai Prancūzijos notabliai vyko į Versalį aptarinėti Gene- 
ralinių luomų darbotvarkės. Imperatorius 1789 metų balandžio 29, lygiai šešias 
dienas prieš Prancūzijos Generalinių luomų sušaukimą, mėgino primesti belgų 
Luomams naują konstituciją. Kai austrų Nyderlandų Valstybės taryba atmetė 
imperatoriaus reikalavimus, jis nusprendė panaudoti jėgą. Austrų kariuomenė 
įsiveržė į Briuselį, paleido Valstybės tarybą ir panaikino 1789 metų birželio 20 
dienos Joyeuse Entrėe (privilegijų rinkinį). Tai įvyko tą pačią dieną, kai neklus- 
nieji Generaliniai luomai, priimdami vadinamąją „teniso aikštės priesaiką“, palei- 
do revoliucijos mašiną Prancūzijoje. 

Briuselis ir Paryžius kalbėjo viena kalba. Naujienos iš vieno miesto greit 
pasiekdavo kitą. Belgų maištas, kuris truko dar ilgai po imperatoriaus organizuo- 
to valstybės perversmo, buvo svarbi Prancūzijos revoliucijos sudėtinė dalis. Ne 
Paryžius vedė Briuselį, o Briuselis vedė Paryžių. 

1789 metų balandžio paskutinioji savaitė į Paryžiaus gatves atnešė mirtį. 
Nepaprastai šalta žiema dar labiau padidino sunkumus, sukeltus valdžios bankro- 
to, kainų augimo ir nedarbo. Skurdžiausiuose kvartaluose siautėjo badas, padaž- 
nėjo kepyklų užpuolimų. Kai vienas turtingas fabrikantas, vardu Rėveillonas, 
išdrįso visiems girdint pasakyti, kad jo darbininkai gali kuo puikiausiai pragyven- 
ti ir už pusę tų 30 sū per dieną, kuriuos jis jiems ligi šiol mokėjo, jo namai Fubur- 
žė Sent Antuane buvo apsupti. Pirmą dieną įniršusi minia sugriovė kelis pastatus 
šaukdama Vive le tiers! („Tegyvuoja trečiasis luomas!") ir Vive Necker! („Tegy- 
vuoja Nekeras!"). Kitą dieną, kai iš Rėgiment du Royal-Cravatte buvo iškviesti 
kareiviai, juos sutiko svaidomų daiktų kruša, kažkas net iššovė. Kareiviai atsakė 
muškietų salvėmis ir paklojo per 300 demonstrantų. Štai tokios naujienos laukė 
Generalinių luomų narių, susirinkusių tą savaitgalį į sostinę iš visų Prancūzijos 
kampelių. 

Prancūzijoje, kaip ir Anglijoje prieš 149 metus, visuotinė krizė prasidėjo tada, 
kai bankrutuojantis karalius pasikvietė į pagalbą ilgai ignoruotą parlamentą. Visi 
buvo įsitikinę, kad karaliaus vyriausybė gali tikėtis finansinės pagalbos tik mainais 
už skriaudų atitaisymą. Todėl iš anksto susitarus visos provincijų ir miestų išrink- 
tos delegacijos atvyko į Generalinius luomus su cahiers de dolėances („nusiskun- 
dimų ir skriaudų sąsiuviniais“). Remdamiesi tais cahiers, kuriuos taip dažnai cituo- 
ja istorikai, karaliaus ministrai ketino įvertinti visuotinio nepasitenkinimo pobūdį 
ir mastą. Kai kurie iš tų skundų buvo toli gražu nerevoliucingi: „Nanto miesto 
perukų meistro nevarginti naujais gildijos nariais, nes daugiau negu pakanka ir 
esamų 92 narių"??. 

Inauguracijos sceną, įvykusią Paryžiuje 1789 metų gegužės 4 dieną, sekma- 
dienį, pavaizdavo Carlyle'is viename iš savo įsimintinų vaizdingų aprašymų: 

Pažvelkite! Šv. Liudviko bažnyčios durys plačiai prasivėrė ir procesijų procesija pajudėjo 

katedros link! <...> Prancūzijos deputatai, o po jų — Prancūzijos karaliaus dvaras. Tvar- 

kingai išrikiuoti, jie žygiuoja kiekvienas nurodytoje vietoje, kiekvienas apsirengęs kaip 
jam pridera. Bendruomenių deputatai — „paprastais juodais apsiaustais, su baltais kak- 
laryšiais“; bajorai — auksu siuvinėtomis ryškiaspalvėmis žvilgančio aksomo mantijomis, 
šiugždančiais nėriniais pasipuošę, su plunksnuotomis skrybėlėmis; dvasininkai — kam- 
žuoti, albomis ar kitais geriausiais pontificalibus apsitaisę. Paskiausiai eina pats karalius 

ir jo šeimyna, taip pat apsitaisiusi savo prašmatniausiais, ryškiausiais apdarais <...> Iš 

visų keturių pasaulio šalių gal tūkstantis keturi šimtai žmonių susiėjo atlikti pačios sudė- 

tingiausios užduoties. 

Taip, šioje be garso žygiuojančioje minioje glūdi ateities pradai. Neneša jie simboli- 
nės arkos, kaip kad hebrajai, bet jie irgi turi savąjį testamentą, jie taip pat kuria naują 
erą žmonijos istorijoje. Lemtis niūriai susimąsčiusi žvelgia į ateitį, kuri visa čia — neįžvel- 
giama, neišvengiama, ji glūdi šių žmonių širdyse ir neaiškiose jų mintyse <..>2 
Tačiau pasirodė, kad sykį sušauktų Generalinių luomų neįmanoma suvaldyti. 

Buvo numatyta, kad trys luomai — dvasininkija, aristokratai ir trečiasis luomas — 
rinksis atskirai ir dirbs pagal karaliaus nustatytą darbotvarkę. Tačiau trečiasis 
luomas, kuriam kaip ir Dofinėje buvo skirtas dvigubas vietų skaičius, greit susi- 
protėjo: jei visiems trims rūmams bus leista balsuoti bendrai, tai jis galės pakreip- 
ti nutarimus norimon pusėn. Dvasininkai ir aristokratai, tarp kurių buvo daug 
simpatizuojančių trečiajam luomui, nesudarė vieningos opozicijos. Taigi birželio 
17 d., pasikvietęs kitus du luomus prisijungti prie jo, trečiasis luomas sulaužė 
nustatytas taisykles ir pasiskelbė Nacionaliniu susirinkimu. Tai buvo lemiamas 
persilaužimas. Po trijų dienų, neįleisti į įprastinę posėdžių salę, deputatai susirin- 
ko gretimoje teniso aikštėje, Je jeu de paume, ir prisiekė neišsiskirstyti tol, kol 
Prancūzija negaus konstitucijos. „Pasakykite savo viršininkui, — griaudėjo grafas 
Mirabeau kareivių daliniams, atsiųstiems jų išvaikyti, — kad mes čia esame liau- 
dies valia ir neišsiskirstysime net gąsdinami durtuvais“. [caucHE] 

Nuo pat pirmųjų Prancūzijos Generalinių luomų egzistavimo dienų karaliaus dvaro par- 
tijos aristokratai instinktyviai įsitaisė karaliaus dešinėje, o trečiasis luomas sėdėjo iš 
kairės. Sėdėti valdovui iš dešinės, kaip ir „Dievo dešinėje“, buvo visų pripažintas privi- 
legijuotos padėties požymis. Todėl „dešinė“ tapo natūraliu politinio isteblišmento sino- 
nimu, o „kairės“ pavadinimą pradėta taikyti jo priešininkams. Toks pasiskirstymas dar 
labiau išryškėjo po 1793 metų Konvente, kur jakobinai ir jų sąjungininkai užėmė vietas 
salės kairėje ir viršuje. Jie sudarė revoliucinį deputatų bloką, sėdintį Montagne (viršuti- 
niuose suoluose, „kalne“), kuris fizine prasme buvo aukščiau už žemiau, Plaine („lygu- 
moje“ arba „pelkėje“) sėdinčius nuosaikiuosius deputatus. Nuo to laiko „kairiųjų“ ir 
„dešiniųjų“ opozicija tapo pagrindine metafora politiniam spektrui apibūdinti". 

Tačiau ši metafora nėra be trūkumų. Ji veikia tik tada, kai politinis spektras įsivaiz- 
duojamas kaip tiesi linija, kur „kairę“ nuo „dešinės“ skiria sutaikantis „centras“: 








Reforma ———— Status guo ————— Reakcija 
Kraštutiniai - Kairieji - Centro - CENTRAS - Centro - Dešinieji - Kraštutiniai 
kairieji kairieji dešinieji dešinieji 

Pagal šią schemą geriausiai sektis turėtų tiems politikams, kurie gauna „centrinio 
lauko“ pritarimą, remdamiesi nuosaikiais kairiaisiais arba nuosaikiais dešiniaisiais. 

Marksistai, kaip ir kiti dialektikai, politinį spektrą įsivaizduoja ne kaip liniją, o veikiau 
kaip dviejų polių darinį. Anot jų schemos, politika yra kova, kur dviems priešingoms 
jėgoms lemta kovoti ir viena iš jų neišvengiamai turi paimti viršų. Ilgesnį laiką, kaip trau- 
kiant virvę ar sveriant lėkštinėmis svarstyklėmis, išlaikyti pusiausvyros centras negali ir 
jis visada turi nusileisti „kairei“ ar „dešinei“. Politinės tvarkos, paremtos visuotiniu suta- 
rimu, tolerancija, kompromisais, santūrumu ar bendru įstatymų gerbimu, koncepcija 
esanti tik „buržuazinė iliuzija“. 


KAIRĖ ———— — 22 DEŠINĖ 
Pažanga Regresas 


Linijinė bei dvipolė schemos turi ir bendrą bruožą - abejotiną prielaidą, kad „kairė“ 
ir „dešinė“ yra paprasčiausios priešingybės. 

Todėl politinių sambūrių išsidėstymas erdvėje susijęs su svarbiais sumetimais. 
Pavyzdžiui, britų Bendruomenių rūmuose vyriausybės narių vietos yra spikeriui iš deši- 
nės, tiesiai priešais opozicijos vietas, esančias spikeriui iš kairės. Tai tiksliai atspindi 
dvipartinės sistemos priešiškas politikas, susodinant vyriausybės ir šešėlinio kabineto 
ministrus vienus prieš kitus, kad jie galėtų keistis nuomonėmis, pasidėję aplankus su 
dokumentais. Tai irgi dialektinė koncepcija, aktyviai trukdanti veikti trečiajai partijai ir 
sudarinėti koalicijas, nuo kurių taip priklauso panašūs susirinkimai daugumoje Europos 
šalių. Jos neįmanoma pritaikyti susirinkimams, išrinktiems remiantis proporcine atsto- 
vavimo sistema. Užtat Lordų rūmai, kurie turi pasirūpinti gan gausių nepriklausomų 
deputatų, sėdinčių jiems skirtose vietose („cross benches“), interesais, posėdžiauja jų 

nariams susėdus suoluose išilgai trijų atviro keturkampio kraštinių. SSRS Aukščiausioje 
Taryboje ištisinės vienodų krėslų eilės posėdžių salėje rodė visų dalyvių priverstinį vie- 
ningumą (žr. III priedą, 105). 

Nepaisant to, XX amžiaus patirtis parodė, kad dešinieji politikai gali būti nė kiek ne 
mažiau radikalūs už kairiuosius politikus. Jie ne tik kovojo vieni su kitais, bet ir vieni, ir 
kiti stengdavosi sugriauti demokratiškai pasiektus susitarimus. Dėl to kilo mintis, kad 
gal geriausia būtų politines jėgas išdėstyti ratu. Pagal tokią schemą ne tik kairieji sėdi 
priešais dešiniuosius, bet ir totalitarizmo šalininkai sėdi priešais demokratus. 

DEMOKRATIJA 


Ž CENTRAS 


KAIRIEJI DEŠINIEJI 


2 L 


TOTALITARIZMAS 


Turint visa tai galvoje, darosi aišku, kad pasagos ar pusračio pavidalo erdvinis išsi- 
dėstymas yra pats geriausias demokratiniam susirinkimui su daugeliu konkuruojančių 
interesų. Toks išsidėstymas ir praktikuojamas ne tik daugelio Europos šalių nacionali- 
niuose susirinkimuose, nuo Varšuvos iki Paryžiaus, bet ir Europarlamentas Strasbūre yra 
pasirinkęs Aėmicercle formą“. 











Pasidarė tikras pragaras. Linkę ieškoti susitarimo ministrai karaliaus dvare 
susirėmė su savo agresyviau nusiteikusiais kolegomis. Liepos 11 d. Jacgues'as 
Neckeras, taip entuziastingai sutiktas per Generalinių luomų atidarymą, buvo 
atleistas. Tai Paryžiuje sukėlė sprogimą. Revoliucinis štabas susibūrė apie Orleano 
hercogą Palė Ruajalyje. Palė Ruajalio sodai nelemtai pagarsėjo kaip laisvų kalbų 
ir laisvosios meilės vieta. Visas politines prakalbas lydėdavo spontaniški seksuali- 
nės laisvės demonstravimai. „Neckero ištrėmimas, — klykė liepsningas oratorius 
Camille'is Desmoulins'as, baimindamasis represijų, — tai signalas, kad patriotams 
rengiama antroji Baltramiejaus naktis“. Pavyko palenkti savo pusėn karaliaus gar- 
nizoną. Liepos 13 d. buvo sudarytas Nuolatinis komitetas ir 48 000 vyrų pašaukta 
į Nacionalinę gvardiją, kurios vadu tapo generolas Lafayette'as. Sukilėlių būriai 
griovė nekenčiamus barriėres — vietines muitines mieste ir nusiaubė Sent-Lazaro 
vienuolyną, ieškodami ginklų. Liepos 14-ąją, po to, kai iš Invalidų namų buvo 
pagrobta 30 000 muškietų, apgulta karaliaus tvirtovė Bastilija. Po trumpo susišau- 
dymo tvirtovės komendantas pasidavė. Karalius neteko sostinės. 

Tuo momentu, pačiame įvykių įkarštyje, dar buvo vilčių susitarti gražiuoju. 
Liepos 17-ąją didelei visų nuostabai Liudvikas XVI atvažiavo iš Versalio į Paryžių, 
viešai užsidėjęs skrybėlę su trispalve kokarda. Užtat provincijose naujiena apie 
Bastilijos paėmimą sukėlė „keturiasdešimties tūkstančių kitų bastilijų“ puolimo 
orgiją. Buvo deginamos pilys ir vienuolynai; aristokratų šeimos, be jokios atodai- 
ros užpuldinėjamos alkanų valstiečių, pradėjo emigruoti; miestai skelbė savival- 

dą; įsisiautėjo plėšikavimas. Prancūzija suskilo į ginkluotas stovyklas. Tai buvo 
Grande Peur („Didžiosios baimės") laikotarpis — precedento neturinčios sociali- 
nės isterijos metas, kai aistras dar labiau kurstė gandai apie aristokratų sąmokslus 
ir valstiečių žiaurumus visoje šalyje“. 

Nuo to laiko revoliucija įgavo savaiminį pagreitį ir jėgą, jos ritmą dabar dik- 
tavo nekontroliuojami protrūkiai. Galima išskirti tris pagrindines jos fazes. 

Per pirmąją penkerių metų (1789 — 1794) fazę Prancūzijos revoliucijos tempai 
vis spartėjo, nuolat didėjant jos radikalumui, kol buvo nušluotos visos buvusios 
socialinės ir politinės tvarkos institucijos. Daugiau nei dvejus metus Nacionalinis 
susirinkimas, Constituante, dirbo kurdamas konstitucinės monarchijos projektą. 
Per vieną naktį — 1789 metais iš rugpjūčio 4 į 5 — trisdešimt atskirų dekretų 
panaikino visą baudžiavos aparatą ir aristokratų privilegijas. Po Žmogaus ir pilie- 

čio teisių deklaracijos paskelbimo (1789 metų rugpjūčio 26 d.) atėjo eilė provin- 
cijų panaikinimui (1789 metų gruodį) ir dvasininkų paskelbimui civiliniais asme- 
nimis (1790 metų birželį). Atrodė, kad įmanoma pasiekti stabilumą ir visuotinę 
santarvę, kai minint Bastilijos paėmimo metines 1790 metų liepos 14-ąją visa 
Prancūzija šventė didžiąją Federacijos šventę. Paryžiuje karalius dalyvavo mišiose 
kartu su susirinkimo vadovais, o Nacionalinės gvardijos vadas generolas Lafayet- 
te'as, Autuno vyskupui Talleyrand'ui pasiūlius, iškilmingai prisiekė ištikimybę. 

Austrų Nyderlanduose revoliucija vyko dar sparčiau. 1789 metų rugpjūčio 
mėnesį po nekruvino perversmo „patriotai“ užgrobė galingąją Lježo arkivyskupi- 
ją. Rugpjūčio mėnesį generolas de Merschas subūrė patriotinę armiją austrams 
atremti. Lapkričio mėnesį demonstracijos Gente baigėsi kruvinomis skerdynėmis; 
ir galų gale gruodžio mėnesį Briuselis išvijo austrų garnizoną. Metų pabaigoje 
buvo paskelbta Belgijos Valstijų Sąjungos nepriklausomybė. Ji išsilaikė trylika 
mėnesių, kol 1791 metų vasario mėnesį sugrįžo stiprios austrų pajėgos. 

Prancūzijoje vieningos konstitucijos įvedimas (1791 metų rugsėjo mėnesį) 
pareikalavo rinkimų, kurie nušalino ankstesnius nuosaikius lyderius. Naujasis 
Įstatymų leidžiamasis susirinkimas kur kas mažiau simpatizavo monarchijai. Jis 
dvylika mėnesių stengėsi įsitvirtinti, kol ir jį nustūmė Respublikos paskelbimas 
ir Respublikos Nacionalinio Konvento atidarymas. Vėliau, 1792 metų vasarą, kai 
Prancūzija kariavo, pagrindinę revoliucinio judėjimo srovę užvaldė nepataisomi 
radikalai, kuriems prieš tai buvo pavykę užgrobti municipalinę Paryžiaus komu- 
ną. Nuo tada Generaliniuose luomuose ir Nacionaliniame susirinkime (1789 — 
1791) dominavo Mirabeau konstitucionalistai, Įstatymų leidžiamajame susirinkime 
(1791 —1792) respublikonai žirondistai, o Nacionalinis Konventas (1792 — 1795) 
klausė Robespierre'o ekstremistinių jakobinų įsakymų. 

Dveji baisūs jakobinų dominavimo metai prasidėjo kilus invazijos pavojui 1792 
metais, kai atrodė, jog Prūsijos kariuomenė taip priartėjo, kad gali užpulti Paryžių 
(žr. žemiau). Kai karalius atleido savo ministrus žirondistus, laukdamas išsigelbė- 
jimo iš užsienio, žmonių nepasitenkinimas ėmė augti. Liepos mėnesį, Braunšveigo 
hercogui paskelbus manifestą, jog ketina išvaduoti karalių ir išžudyti visus Pary- 
žiaus gyventojus, jei tik jie išdrįs paliesti Palė Ruajalį, Paryžius užvirė. Kaip tik 

tokios dingsties jakobinams ir tereikėjo paskelbti, kad „tėvynė pavojuje“ ir 
pakviesti nuversti monarchiją. Penki šimtai karštų marseliečių atžygiavo padėti 
Paryžiui. Rugpjūčio 10-ąją marseliečiams žengiant priekyje buvo užimti Tiuilri 
rūmai ir išžudyta karalių saugojusi šveicarų gvardija. Rugsėjo mėnesį, kai miestą 
valdė Komuna, be gailesčio buvo išžudyti tūkstančiai Paryžiaus kalėjimuose lai- 
komų žmonių; karalius nuverstas ir paskelbta Respublika. 

Nacionalinio Konvento atidarymas rugsėjo 20-ąją sutapo su kanonada prie 
Valmi, išgelbėjusia revoliuciją nuo numalšinimo iš užsienio. Rugsėjo 22-oji, Res- 
publikos paskelbimo diena, vėliau buvo laikoma revoliucinio kalendoriaus pirmą- 
ja diena. [vENDĖMIAIRE] 





VENDĖMIAIRE 


1793 metų spalio ir lapkričio mėnesį Prancūzijos Nacionalinis Konventas nubalsavo 
įvesti respublikinį kalendorių, besiremiantį revoliuciniais principais. Eilė dekretų skel- 
bė, kad metai turi prasidėti rudens lygiadienį rugsėjo 22-ąją ir kad respublikinės eros 
I metų pradžia reikia laikyti Respublikos paskelbimo dieną - 1792 metų rugsėjo 22-ąją. 
Metai turėjo būti suskirstyti į dvylika vienodo ilgio mėnesių po trisdešimt dienų, o kiek- 
vienas mėnuo į tris dešimties dienų dekadas. (Nei savaičių, nei sekmadienių jau netu- 
rėjo būti.)' 

MĖNESIAI: vendėmiaire (derliaus nuėmimo mėnuo); brumaire (rūkų mėnuo); fri- 
maire (šerkšno mėnuo); nivėse (sniego Mėnuo); pluviose (lietaus Mėnuo); ventėse 
(vėjo mėnuo); germinal (sėklos dygimo mėnuo); florėal (gėlių mėnuo); prairial (šiena- 
pjūtės mėnuo); messidor (pjūties mėnuo); thermidor (karščių mėnuo); fructidor (vaisių 
mėnuo). 

DIENOS: 1, 11, 21, primidi; 2, 12, 22, duodi; 3, 13, 23, tridi; A, 14, 24, guartidi; 5, 
15, 25, guintidi; 6, 16, 26, sextidi; 7, 17, 27, septidi; 3, 18, 28, octidi; 9, 19, 29, nonidi, 
10, 20, 30, decadi (žr. III priedą, 65). 

Kai ši sistema buvo įdiegta, 1794 metų sausio 1-oji buvo oficialiai vadinama II metų 
nivdse mėnesio 2-sios dekados duodi. 

Siekiant nenukrypti nuo gamtos metų, kurių ilgis 365'/4 dienos, kalendoriniai metai 
buvo suskirstyti į keturių metų grupes, vadinamas /franciades; kiekvieniems metams 
buvo priskirtos penkios papildomos dienos - sans-culottides. Kiekvienos franciade 
ketvirtieji metai gaudavo po papildomą keliamąją dieną - Jour de Rėvolution. 

Respublikinis kalendorius oficialiai išsilaikė keturiolika metų, tačiau faktiškai jo atsi- 
sakyta jau po šešerių metų. Grigaliaus kalendorius vėl plačiai naudojamas Konsulato 
laikais, ilgai prieš oficialų jo sugrąžinimą nuo 1806 metų sausio 1-0sio0s - XIV metų 
nivose mėnesio 11-osios. 

Sunku buvo sugalvoti geresnį būdą, kuris sukliudytų Žmonėms orientuotis, už 
kalendoriaus pakeitimą. Kontrrevoliucionieriai stengėsi laikytis senojo. Revoliucionieriai 
Mėgino laikytis naujojo. O istorikams tenka naudotis ir vienu, ir kitu. 

Ilgainiui vykdomoji valdžia susitelkė dviejų Visuomenės gelbėjimo komitetų 
rankose. Pirmajam (1793 metų balandis— liepa) vadovavo Dantonas, antrajam 
(1793 metų liepa — 1794 metų liepa) — Robespierre'as. Nepriklausomoms Kon- 
vento iniciatyvoms atėjo galas. Įnirtingai kariaujama su užsieniu. Negailestingai 
kovota ir su „kontrrevoliucija“ Vandėjoje ir kitur. Naujoji superdemokratinė kon- 
stitucija, užtikrinanti visuotinę rinkimų teisę, referendumus ir renkamus valdžios 
organus, buvo priimta, bet taip ir liko popieriuje. Paryžiaus visuomenės saugumo 
komitetai laikė savo valdžioje visą šalį remdamiesi pagalbiniais komitetais, įsteig- 
tais visose Prancūzijos komunose ir departamentuose. Tie komitetai, sudaryti 
pagal 1793 metų kovo 21-osios įstatymą, reglamentuojantį užsieniečių padėtį, 
tapo žiauraus diktatoriško valdymo įrankiais. 

Revoliucija pradėjo ryti savo vaikus. Teroras siautėjo, reikalaudamas vis dau- 
giau aukų. 1794 metų balandžio mėnesį buvo pasmerktas ir nužudytas Dantonas 
ir jo bendrininkai už tai, kad suabejojo teroro tikslais. Robespierre'as, vyriausiasis 
teroristas, buvo pasmerktas ir nužudytas 1794 metų liepos 28 — II metų termi- 
doro 10. [GiLJoTINA] 

Monarchijos likimas atspindėjo tuos įvykius. 1789 metų lapkričio mėnesį, po 
moterų protesto žygio į Versalį, Liudvikas XVI su šeima perkeltas į Tiuilri rūmus 
Paryžiuje. Jau tada jis buvo nešvankių pasišaipymų taikiniu: 


Louis, si tu veux voir (Na, karaliau, ir ragai — 
Batard, cocu, putain, Geresnių nebūna! 
Regarde ton miroir Ar laikysi dar ilgai 

La Reine et le Dauphin““. Kekšę ir jos sūnų?) 


1791 metų birželio mėnesį, atsižadėjęs visų kompromisų nuo Teniso aikštės 
priesaikos laikų, karalius persirengęs bėgo prie šalies rytinės sienos, bet buvo 
sugautas Vareno miestelyje Šampanėje. Gėdingai sugrąžintas į Paryžių, jis pasi- 
rašė Nacionalinio susirinkimo parengtą konstituciją, tapdamas liaudies „paveldi- 
mu įgaliotiniu“. 1792 metų rugpjūčio mėnesį, kai Tiuilri rūmai buvo šturmuojami, 
Liudvikas XVI areštuojamas, o jo įgaliojimai „sustabdyti“. Rugsėjo mėnesį jis 
buvo nuverstas, o 1793 metų sausio 21 teisiamas ir nukirsdintas kaip išdavikas. 
Spalio 16 toks pat likimas ištiko ir Mariją Antuanetę. Dešimtmetis dofinas Liud- 
vikas XVII buvo atiduotas plebėjiškiems įtėviams ir netrukus mirė nuo blogos 
priežiūros ir džiovos. 

Lenkijos — Lietuvos valstybėje įvykiai rutuliojosi tokia pat seka — nuo konsti- 
tucinės reformos iki revoliucinio teroro. 1791 metų Gegužės trečiosios konstituci- 
ja, trumpas vienuolikos straipsnių dokumentas, panaikino visas akivaizdžias seno- 
sios sistemos blogybes, įskaitant ir liberum veto. Rzeczpospolita obojga narodow 
(„Abiejų tautų respublika“) buvo įtvirtinta kaip šiuolaikinė konstitucinė valstybė. 
Monarchija paskelbta paveldima (nors karalius buvo senyvas viengungis). Buržu- 
azijai suteiktos pilietinės teisės, kurias ligi tol turėjo tik bajorija. Viešoji teisė 
apėmė ir valstiečius, ko iki tol nebuvo. Tai pirmoji konkreti taikios reformos sėk- 
mė, pirmoji tokio tipo konstitucija Europoje, sudaryta, priimta ir paskelbta ketu- 
riais mėnesiais anksčiau už jos atitikmenį Prancūzijoje. Tai buvo toks žingsnis į 
priekį, kokio visur laukė liberalieji reformatoriai. Londone Edmundo 

GILJOTINA 


Daktaras Josephe'as-Ignace'as Guillotinas (1738-1814) nėra giljotinos išradėjas. Jis 
tik primygtinai reikalavo Prancūzijos Nacionalinio susirinkimo mirties bausmės vykdy- 
mui pradėti naudoti humaniškesnę mašiną, išrastą jo kolegos Antoine'o Louiso. Guillo- 
tino pasiūlymas buvo priimtas 1792 metų balandžio mėnesį, prieš pat jakobinų teroro 
pradžią, taip pakeliant Guillotiną iki eponimo - žmogaus, kieno vardu kas nors pavadi- 
nama - statuso". Revoliucijos metai sukūrė daug tokių eponimų. Tarp jų buvo Felix 
Bigot, Napoleono ministras religijų reikalais, ir karys ultrapatriotas Nicolas Chauvinas, 
kuris dainuodavo Je suis francais, je suis Chauvin („Esu prancūzas, esu Chauvinas“). 

Daug eponimų tapo tarptautiniais. Derlinga dirva jiems kurti - botanika, nes daugy- 
bė egzotiškų augalų pavadinta pagal jų atradėjus. Vienas iš ankstyviausių pavyzdžių 
yra begonija, pavadinta botaniko Michelio Begono (mirė 1710 m.) vardu, bei kamelija, 
dalija, fuksija ir magnolija. Purpuro spalvos uolų augalas aubrietia buvo pavadintas 
prancūzų dailininko Claude'o Aubriet (1665-1742) vardu. 

Fizika irgi įamžino savo pionierių vardus, suteikdama juos visų naudojamiems matų 
vienetams. Amperas - elektros srovės stiprumo vienetas - primena Andrė Ampėre'ą 
(1775-1836). Tai pačiai kategorijai priskirtina ir daug kitų terminų, nuo angstremo iki 
omo, volto ir vato. 

Įprastinis eponimų šaltinis yra drabužiai. Kardiganas ir reglanas kilę iš Krymo kare 
dalyvavusių britų generolų pavardžių. Madingas /eotardas kilęs iš akrobato Jules'io 
Lėotard'o (1842-1870) pavardės. Visi, kas nešioja drabužius, kuriuos anglai vadina 
pantaloons, pants, panties (kelnės, kelnaitės), turėtų prisiminti šių pavadinimų tėvą — 
komedijos del arte personažą Pantaleone de' Bisognosi. 

Daug pavyzdžių galima rasti ir kalbant apie maisto produktų bei patiekalų pavadi- 
nimus. Bechame/ padažo pavadinimas kilęs iš Liudviko XIV prievaizdo pavardės. 
Sandwich (sumuštinis) taip pavadintas pagal Johną Montagu, ketvirtąjį Sendvičo grafą 
(1718-1792) - tai XVIII amžiaus išradimas. XIX amžiuje atsirado chateaubriand o žlėg- 
tainis, Madeleine 'os pyragaitis ir Pavlovos tortas; jie primena mums markizą, konditeri- 
Ninkę ir baleriną. Rūkymas po pietų turėtų priminti buvusį prancūzų ambasadorių Por- 
tugalijoje Jeaną Nicot (1530-1600). 

Techniniai išradimai dažnai pavadinami pagal jų išradėjus; taip atsirado spinetas 
(klavikordo rūšis), mansarda, dyzelis, šrapnelis, biro (taip anglai vadina šratinuką). 

Tačiau daugelis eponimų ginčytini. Ne visi mokslininkai pritaria nuomonei, kad dai- 
lininkas Federicas Baroccis (mirė 1612 m.) buvo baroko stiliaus kūrėjas, ar kad chuli- 
gano prototipu buvo karalienės Viktorijos laikų Londono padauža airis Patrickas Houli- 
hanas. Neįmanoma užginčyti tik vieno dalyko - Europos dabartis kupina jos praeities 
žodinių šešėlių. 








Burke'o entuziazmui nebuvo ribų. Jis rašė, kad Lenkijos Gegužės trečiosios kon- 
stitucija „ko gero, yra visuomeninis gėris <...> gryniausiu pavidalu, koks tik kada 
nors buvo suteiktas žmonijai": 

Tos priemonės ne tik stebino vaizduotę, bet ir tenkino protą ir guodė moralinius jausmus 

<...>. Viskas rado savo vietą, viskas buvo sutvarkyta, bet <...> viskas buvo pagerinta. Šį 

negirdėtą išminties ir sėkmės derinį, tą laimingąjį stebuklą, papildė dar ir tai, kad nebu- 

vo pralietas nė vienas kraujo lašas, nebuvo nei išdavystės, nei papiktinimų (...) Laiminga 

tauta, jei tik sugebės tęsti toliau taip, kaip pradėjo.“ 

Burke'o pritarimas lenkų revoliucijai turėtų būti žinomas ne blogiau už tai, 
kad jis smerkė įvykius Prancūzijoje. Olandijoje Leyden Gazette rašė: „Jei šiame 
amžiuje dar yra stebuklų, tai vienas iš jų įvyko Lenkijoje“. 

„Laimingasis stebuklas“ truko tik šiek tiek ilgiau kaip metus. Rusija neketino 
toleruoti sau panosėje konstitucinę, juolab nepriklausomą Lenkiją. Lenkija - Lie- 
tuva ką tik patyrė, ką reiškia revoliucinės reformos pirmasis raundas, o dabar jos 
laukė pirmasis revoliucinės kovos raundas. Kaip ir Prancūzijoje, lenkų reforma- 
toriai buvo priversti nuo nuosaikumo pulti į desperaciją. Kai 1791 metų konsti- 
tuciją nuslopino Rusijos intervencija ir antrasis padalijimas (žr. žemiau), 1794 
metų nacionalinis sukilimas prasidėjo su dar radikalesniais pasiūlymais, tačiau 
žlugo smurto ir teroro sumaištyje. Prancūzijoje revoliuciją apribojo vidaus reak- 
cija; Lenkijoje ją sužlugdė užsienio jėga. 

Per antrąją fazę (1794 — 1804), prasidėjusią II metų termidoro mėnesį, Prancū- 
zijos revoliucijos tempai aiškiai sulėtėjo — reikėjo atsipūsti ir susumuoti rezulta- 
tus. Nors vykdomajai valdžiai vis dar trūko stabilumo, kraujo troškimas sumažė- 
jo. Aprimo ir įstatymų leidimo manija. (Per trejus su trupučiu metų Nacionalinis 
konventas išleido 11 250 dekretų.) Atsiskleidė revoliucionierių talentas kariauti 
ir jie dabar buvo užsiėmę kova su priešais. Politikai, kuriuos vienijo tik poreikis 
išlaikyti tvarką ir išvengti ekscesų, ėmėsi eilės politinių priemonių. Po Robespier- 
re'o nuvertimo termidorai valdė 16 mėnesių. 1795 metų lapkričio mėnesį naujos 
konstitucijos ir naujojo dviejų rūmų susirinkimo dėka atsirado iš penkių asmenų 
susidedantis vykdomosios valdžios organas — Direktorija. 1797 metų rugsėjo 
mėnesį (V metų fruktidoro 18 d.) direktoriai pažabojo Nacionalinį susirinkimą. 
1799 metų lapkričio mėnesį, VIII metų briumerio 18 d., populiariausias Direkto- 
rijos generolas įvykdė valstybinį perversmą, buvo įsteigtas ir visaliaudiniu plebis- 
citu patvirtintas trijų žmonių Konsulatas. 1802 metų gegužės mėnesį tas pats 
generolas paaukštino save iki konsulo iki gyvos galvos rango, o 1804 metų gegu- 
žės mėnesį pasiskelbė imperatoriumi. 

Trečiojoje, imperinėje fazėje (1804 — 1815) revoliucija aprimo, iškeldama to 
generolo, imperijos kūrėjo Napoleono Bonaparto kultą. Dar kankinančias Pran- 
cūziją abejones ir nuomonių skirtumus užgožė titaniški jo misijos užkariauti visą 
pasaulį veiksmai. Bonapartizmas revoliucinius karus ir užkariavimus pavertė savi- 
tiksliu, o karinius reikalavimus — absoliučiu prioritetu. Pseudodemokratines ins- 
titucijas valdė pseudomonarchija; efektyvi centralizuota administracija veikė 
remdamasi keistu įstatymų leidimo organų likučių ir drąsių naujadarų mišiniu. 
Sėkmės ir nepasisekimai buvo aukojami mūšio lauko dievams. „Sėkmė, — sakė 
Napoleonas, — yra geriausias pasaulyje oratorius". 

Periodizacija remiantis vykdomosios valdžios keitimosi principu duoda truputį 
kitokį rezultatą. Tokiu atveju konstitucinės monarchijos fazė truko nuo 1789 metų 

birželio iki 1792 metų rugsėjo; Pirmoji respublika — nuo 1792 metų iki 1799 
metų lapkričio mėnesio; Napoleono diktatūra — nuo „briumerio 18“ iki 1815 
metų (žr. III priedą, 64). 

Visas pažiūrų į revoliuciją spektras atsiskleidė XVIII amžiaus paskutiniojo 
dešimtmečio pradžioje per debatus Nacionaliniame susirinkime ir kuriantis poli- 
tiniams klubams. 

Pirmiesiems konstitucionalistams, vadovaujamiems grafo Honorė de Mirabeau 
(1749— 1791) ir kitų liberalių aristokratų, tarkim, generolo Lafayette'o, tenka atsa- 
komybė už absoliutinės monarchijos bei aristokratijos ir dvasininkijos privilegijų 
panaikinimą. Mirabeau mirties (neprievartinės) momentu 1791 metų balandžio 
mėnesį jie jau tapo smarkiai spaudžiama mažuma. Konstitucionalistai susitikinėjo 
Feuillants (feljanų) klube, o po karaliaus bėgimo į Vareną jų daliai teko neregėtai 
sunkus uždavinys vilkinti nepopuliarios monarchijos likvidavimą. Vienu metu 
Mirabeau net buvo kilusi mintis pastatyti paminklą Liudvikui XVI — „prancūzų 
laisvės tėvui“. 

Žirondistų pavadinimas kilęs iš Bordo, Žirondos departamento sostinės, depu- 
tatų grupės pavadinimo; tai grupei vadovavo iškalbingas teisininkas Pierre'as 
Vergniaud (1753 — 1793), ir ji įėjo į Įstatymų leidžiamąjį susirinkimą. Žirondistai 
nuo pačios pradžios buvo centristai, norintys bendradarbiauti su karaliaus vyriau- 
sybe, bet vėliau vis daugiau valios davė demokratiniams ir respublikoniškiems 
jausmams. Jų veikla sukosi apie Mme Roland saloną, o jų įtaka pasiekė apogėjų 
1792 metais, kai vadovavo paskutiniajai karaliaus vyriausybei ir pureno dirvą Res- 
publikai paskelbti. 

O jakobinai, la Sociėtė des Amis de la Libertė et I'Ėgalitė, buvo neribotos 
demokratijos, revoliucinės diktatūros ir prievartos šalininkai. Jų pavadinimas 
kilęs nuo jų klubo vietos — buvusio dominikonų vienuolyno Sent-Onorė gatvėje. 
(Dominikonai Paryžiuje buvo vadinami jakobinais, nes ankstesnė jų būstinė buvo 
Sent Žako gatvėje.) Tai mažytė, uždara, bet tvirta kaip plienas apie 3000 žmonių 
grupė, ištobulinusi meną laikyti už gerklės 20 milijonų. Tai labai marga publika, 
nuo princo de Broglie ir poros hercogų — hercogo d'Aiguillono ir jaunojo Šartrė 
hercogo (būsimojo karaliaus Luji Pilypo) — iki netašyto Bretanės valstiečio 
„Pėre“ Gėrard'o. Gėrard'as sykį prisipažino: „Tarp jūsų jausčiausi kaip danguje, 
jei Čia nebūtų tiek daug teisininkų“. Jų vadais buvo Georges'as Dantonas (1759 — 
1794), kurį Carlyle'is pavadino „tikrų tikriausiu žmogum, tikru lyg ugnis iš lieps- 
ningos didžiosios gamtos krūtinės“, Camille'is Desmoulins'as (1760 — 1794), tem- 
peramentingas žurnalistas, miręs kartu su Dantonu, Jeanas Maratas (1743 — 1793), 
„ligotas gydytojas“, L'Ami du Peuple redaktorius; Jėrome'as Pėtionas de Ville- 
neuve'as (1756— 1794), tapęs Paryžiaus meru, Antoine'as Saint-Justas (1767 — 
1794), pagarsėjęs kaip „teroro arkangelas“ ir kaip „šventasis Jonas“ už pataika- 
vimą Robespierre'ui, na ir pats Robespierre'as. 

Maximilienas Robespierre'as (1758 — 1794) buvo rūstus, puritoniškas „nepa- 
perkamas advokatas iš Arraso“, dar prieš revoliuciją neva atsisakęs teisėjo kar- 
jeros, kad tik nereikėtų nuteisti žmogaus mirti. Antrojo Visuomenės saugumo 

komiteto laikais jo galia ir įtaka pasiekė legendinį mastą. Paryžiaus minios 
Robespierre'ą laikė didvyriu, o jo priešininkai — velnio įsikūnijimu. 

Jakobinai pirmą kartą išėjo viešumon 1791 metais rizikingos karaliaus politi- 
gue du pire („kuo blogiau, tuo geriau“) dėka. Po to, kai karaliui pritariant Pary- 
žiaus meru buvo paskirtas Pėtionas, jie tvirtai paėmė į savo rankas sostinės muni- 
cipalinę valdžią — Komuną. Paskui, sistemingai šalindami savo varžovus ir 
užvaldę Konventą, jakobinai ėmė smarkiai valyti savo gretas, kol liko gyvas tik 
Robespierre'as. Dantono šūkis buvo De !'audace, encore de Y'audace, toujours de 
Naudace („Drąsiau, dar drąsiau, visada drąsiau!“). Saint-Justas puldamas monar- 
chiją pareiškė: „Nekaltai valdyti neįmanoma". Siūlydamas išdalyti savo priešinin- 
kų turtą, jis kalbėjo: „Laimė — Europoje nauja sąvoka“. Robespierre'as sykį 
paklausė Konvento: „Citoyens, voulez-vous une Rėvolution sans rėvolution?“ 
(„Piliečiai, ar norite Revoliucijos be revoliucijos?) Jakobinams artimas kordelje- 
rų klubas, Ja Sociėtė des Droits de I!'Homme et du Citoyen (Žmogaus ir piliečio 
teisių draugija), tarp kurio narių buvo ir jakobinų, rinkdavosi buvusiame pranciš- 
konų vienuolyne Paryžiaus Kordeljero kvartale. Vėlesni jų vadovai, tikri enragės 
(„pasiutėliai“), tarkim, J. R. Hėbert'as, (1757—1794) išsiskyrė tuo, kad buvo 
karingi ateistai ir proto kulto išpažinėjai. Hėbertą nužudė Robespierre'o įsakymu 
už „ekstremizmą“. [GAuUcHE] 

Jakobinai dažniausiai buvo profesionalūs teisininkai ir žurnalistai, o aktyvių jų 
rėmėjų daugumą sudarė bevardžiai Paryžiaus priemiesčių proletarai. Tarp tų san- 
kiulotų būta elementų dar radikalesnių už bet kurią valdžioje esančią grupuotę 
ar atskirus asmenis, — pirmųjų Europos komunistų, socialistų, feministų. Kiek- 
vienoje Paryžiaus „sekcijoje“ buvo namai, kuriuose rinkdavosi tokios neaiškios 
draugijos kaip Sociėtė Patriotigue de la Section du Luxembourg arba Sociėtė Fra- 
ternelle des Deux Sexes du Panthėon-Francais, dariusios poveikį, kuris ne visada 
buvo tinkamai įvertinamas. Tiesą sakant, kaip revoliucijos varomosios jėgos tos 
organizacijos galėjo būti net efektyvesnės už buržuazinės, kurioms šiaip priski- 
riami didžiausi nuopelnai. Jakobinų valdymo laikotarpiu iš jų atėjo daug komi- 
sarų, jos suformavo ilgaamžę kovos su esama valdžios sistema tradiciją, kuri 
reiškėsi visose XIX amžiaus „revoliucijose“““. 

Pasipriešinimas revoliucijai reiškėsi įvairiais pavidalais ir iš visų pusių. Jį gali- 
ma suskirstyti į politinį, socialinį, ideologinį ir regioninį. Iš pradžių jos priešinin- 
kai telkėsi karaliaus dvare, kur „ultros“, vadovaujami Provanso grafo (būsimojo 
Liudviko XVIII), siekė atkurti status guo ante. Prie jų prisidėjo dauguma neteku- 
sių nuosavybės aristokratų ir nepaprastai marga aukšto ir žemo rango ėmigrės 
kompanija. Jie stojo ne tik prieš respublikonus ir jakobinus, bet ir prieš kons- 
titucionalistus: pavyzdžiui, karaliaus dvaro panieka generolui Lafayette'ui buvo 
tiesiog beribė. Po 1790 metų, kai popiežius uždraudė dvasininkams duoti ištiki- 
mybės priesaiką civilinei valdžiai, dvasininkija buvo priversta jai paklusti arba 
priešintis. Po 1792 metų, revoliucijai įgavus ne tik antiklerikalinį, bet ir ateistinį 
pobūdį, visi Romos katalikai, taigi didžioji dauguma gyventojų, pasijuto įžeisti. 
Šis kontrrevoliucinių jausmų šaltinis išliko iki to laiko, kol Napoleonas 1801 


706 


REVOLUTION 


metais pasirašė konkordatą su popiežium. Ilgai buvo manoma, kad bene daugiau- 
sia naudos iš revoliucijos turėjo valstiečių masės, kurioms 1789-ieji metai suteikė 
laisvę. Tačiau dabar jau visi pripažįsta, kad valstiečių etosą nuo revoliucijos vadų 
Paryžiuje skyrė nesupratimo praraja. Valstietija netrukus ėmė priešintis Respubli- 
kos režimo priespaudai, kuri daugeliui atrodė dar didesnė už ankstesniąją. 

Intelektualinė opozicija revoliucinėms idėjoms buvo galutinai suformuluota 
tik po restauracijos. Tačiau sunku įsivaizduoti ką nors priešiškesnio už Savojos 
teismo pareigūno Josephe'o de Maistre'o (1753— 1821) veikalą Considėrations 
sur la France („Samprotavimai apie Prancūziją“, 1796), kur revoliucionieriai lai- 
komi šėtono tarnais. Maistre'as priešinosi ir švietėjiško universalizmo srovei, pra- 
siskverbusiai į revoliucinę mintį. Jis rašė, kad dažnai tekdavę sutikti Prancūzų, 
Italų, Vokiečių ir Rusų, tik niekada per visą savo gyvenimą nesutikęs Žmogaus. 
Jo amžininkas Antoine'as Rivarolis (1753 — 1801), žinomas kaip grafas de Rivaro- 
lis, parašęs garsųjį traktatą, šlovinantį prancūzų kalbą, buvo priverstas bėgti, kai 
pradėjo rašyti kontrrevoliucinius pamfletus. „Į idėjas nešaudoma iš patrankų“, — 
rašė jis. 

Keletas Prancūzijos provincijų širdies gilumoje liko tvirtai rojalistinėmis ir jose 
ne kartą kilo atviri maištai. Rojalistinius sukilimus teko malšinti net Paryžiuje, 
ypač IV (1795) metų vendemerio 13. Kai kuriuose atokesniuose departamentuose, 
pavyzdžiui Gare, pasipriešinimas tęsėsi net iki 1815 metų“?, tačiau ryžtingiausias, 
be abejo, buvo susitelkęs vakaruose. Liaudies įniršis ten augo keletą metų, nors 
iš pradžių reakcija į ancien rėgime (senosios tvarkos) žlugimą buvo palanki. 1792 
metais daugelis parapijų palaikė dvasininkus, atsisakiusius duoti priesaiką civili- 
nei valdžiai. Už tai joms dažnai atsilygindavo iš miesto atvykusios respublikonų 
gaujos, kurios siautėjo kaimo vietovėse, griaudamos bažnyčias ir puldinėdamos 
„neklusniuosius“. 1793 metais tuos kaimus dar skaudžiau palietė įvesta visuotinė 
vyrų ėmimo į kariuomenę prievolė. Gyventojus ypač papiktino išimtys, dažnai 
daromos respublikoniškosios administracijos pareigūnų ir laisvųjų profesijų 
atstovų vaikams: susidarė įspūdis, kad katalikus valstiečius verčia mirti už ateis- 
tinę Respubliką, kurios ji niekada ir nenorėjo. 1792 metų gegužės mėnesį Danto- 
nas gavo žinią apie sąmokslą, kurį neva Bretanėje rengia markizas de la Rouairie. 
Tas sąmokslas buvo likviduotas vos užsimezgęs; tačiau jis buvo tik pranašas kitų 
dviejų susijusių masinių maištų — sukilimo Vandėjoje ir šuanų karų, visą dešimt- 
metį vykusių šalies vakaruose. 

Sukilimu Vandėjoje prasidėjo pilietinis karas, trukęs beveik trejus metus. Jis 
kilo 1793 metų kovo mėnesį Sent Floreno prie Luaros mieste, bet greit paplito 
bocage (miškingų kalvų) kaimuose. Karo organizatoriai buvo valstiečiai — J. Cat- 
helineau, sakalų augintojas iš Pena Možo ir J. F. Stofflet, jėgeris iš Monlevjė, 
atsisakęs tarnauti kariuomenėje; tačiau netrukus jam ėmė vadovauti vietinė bajo- 
rija — markizas de Bonchamps'as, markizas de Lescure'as, „Monsieur Henri" de 
La Rochejagueleinas, generolas Gigost d'Elbėe, kunigaikštis de Talmont'as. 
„Karališkoji ir katalikiškoji šventųjų armija“ buvo apsiginklavusi dalgiais, šakė- 
mis ir šratiniais šautuvais, žygiavo iškėlusi baltą vėliavą su lelijomis, o jos šūkis 

buvo Vive Louis XVII („Tegyvuoja Liudvikas XVII"). Kovotojai nešiojo ant kaklo 
škaplierius ir Švenčiausiosios širdies bei liepsnojančio kryžiaus ženklelius. Jie 
surengė 21 iš anksto suplanuotą mūšį, nugalėjo kruvinose kautynėse prie Šolė, 
užėmė Anžė miestą, buvo apgulę Nantą, įsiveržė į Meno ir Anžu provincijas. Des- 
peratišką sukilėlių narsą gerai atspindi „Monsieur Henri“ įsakymai: 

Si j'avance, suivez-moi! Si je recule, tuez-noi! Si je meurs, vengez-moi! 

(„Jei veršiuos pirmyn, sekite paskui mane! Jei pradėsiu trauktis, užmuškite mane! Jei 

žūsiu, atkeršykite už mane!“) 

1793 metų lapkričio mėnesį Vandėjos gyventojai pradėjo savo ambicingiausią 
ir, kaip paaiškėjo vėliau, paskutinį beprotiškai drąsų ir rizikingą žygį. Apie 30 000 
ginkluotų vyrų, kuriuos lydėjo keli šimtai tūkstančių įvairaus amžiaus civilių 
gyventojų, persikėlė per Luarą ir pasuko Normandijos pakrančių link. Jų kelionės 
tikslas buvo nedidelis Grenvilio uostas — jiems aiškino, kad ten jų laukia britų 
laivynas ir emigrantų armija. Tačiau sukilėlius žiauriai apgavo: Grenvilis buvo 
atkirstas. Rochejacguelino atakos buvo atmuštos, o britų laivų nebuvo nė ženklo. 
Tada jie ėmė trauktis atgal. Kolonoms, kurioms reikėjo žiemos keliais įveikti 
beveik 200 kilometrų, pakeliui teko susidurti su visomis įmanomomis nelaimėmis 
ir smurtu. Kovotojų neįsileisdavo į miestus, jiems teko kautis dėl kiekvieno kelio 
centimetro. Penkiolika tūkstančių krito Le Mano gatvėse. Jie mirdavo nuo šalčio 
ir bado, buvo be gailesčio apiplėšinėjami, prievartaujami ir medžiojami besibas- 
tančių respublikonų dalinių. Tie, kurie pasiekė Luarą, ten rado užblokuotus tiltus, 
o visi laivai buvo sudeginti. Sukilėlių karius išsklaidė ir sunaikino. O tada jau 
buvo galima nebaudžiamai žudyti ir civilius gyventojus. Viskas pasibaigė Saveni 
vietovėje netoli Nanto, pora dienų prieš Kalėdas. Generolas Westermanas, Dan- 
tono statytinis, raportavo Konventui: 


Vandėjos nebėra. <...> Palaidojau ją Saveni miškuose ir pelkėse. <...> Jūsų įsakymu 
sutrypiau jų vaikus žirgų kojomis; išskerdžiau jų moteris, kad daugiau nebegimdytų plė- 
šikų. Neturiu nė vieno belaisvio, kuris galėtų man priekaištauti. Sunaikinau juos visus. 
Keliai nusėti lavonais. Į Saveni vis dar plaukia tie banditai, sakydami, kad nori pasiduo- 
ti, o mes juos šaudome nesustodami. <...> Gailestingumas — tai ne revoliucinis jaus- 


30 
mas . 


Vandėjos sukilėlių traukimasis žinomas la Virėe de Galerne pavadinimu. 
Žuvusiųjų skaičius neką mažesnis negu Napoleono traukimosi iš Maskvos. 

Tuo metu teritoriją Vandėjos gilumoje jau niokojo generolas Klėberas ir nuo 
Reino čia permesta respublikonų kariuomenė. Visus 1794 metus respublikos „pra- 
garo kolonos“ keršijo maištingiesiems kaimams. Dešimtys tūkstančių gyventojų 
buvo sušaudyta, giljotinuota, sudeginta savo tvartuose ar bažnyčiose. Rošforo uos- 
te kelis tūkstančius neprisiekusių kunigų numarino badu kalėjimais paverstų lai- 
vų triumuose. Anžė mieste daug nesvarstant sušaudyti tūkstančiai kalinių. Nante 
sistemingai buvo skandinami tūkstančiai žmonių. Vėliau, siekiant sustabdyti pasi- 
priešinimą, pačiame neramiojo regiono viduryje pastatyta didžiulė karinė tvirtovė 
su 20 000 karių įgula. (Baigus statyti, 1808 metais ji pavadinta Napoleono Vandė- 

ja, 1815 metais — Burbonų Vandėja, o dabar vadinasi Rošas prie Juano.) Netolie- 
se, atvirame lauke, stovi kryžius Vandėjos sukilėlių paskutiniojo vado ševaljė de 
la Charette'o de la Contrie vadavietei atminti; jis, krisdamas nuo iš Nanto atsiųs- 
to būrio kulkų, spėjo sušukti Vive Ie Roi! („Tegyvuoja karalius!) [NovaoEs] 

Pergalingosios respublikos propagandos dėka „vandėjizmas“ dažniausiai 
būdavo tapatinamas su valstiečių tamsumu, religiniais prietarais ir tironiškų kuni- 
gų valdžia. Tai iškreiptas vaizdas. Tiesa, kad kai kurie Vandėjos sukilėliai in 
extremis griebdavosi įvairių mistinės kankinystės formų bei jų pačių vykdomų 
žiaurumų. Tačiau sukilimas nebuvo iracionalus. Jie patyrė daug puldinėjimų ir 
pažeminimų, įskaitant ir tuomet madingą viešą tyčiojimąsi iš religijos. Bet kurio- 
je kitoje Europos šalyje sukilėlių atsidavimas tradiciniam gyvenimo būdui būtų 
sukėlęs visuotinį susižavėjimą. Jų moralinį dorumą gerai parodo ir toks faktas, 
kad Bonchamps'as mirdamas paleido visus 5000 belaisvių. Sukilėlių tragedijos 
priežastis buvo ta, kad griebėsi ginklo kraštutinio jakobinų fanatizmo laikotarpiu. 
Jų priešai nedvejodami atsakė genocidu, o po to dar apšmeižė savo aukas. Napo- 
leonas juos pavadino „gigantais“. Prisireikė beveik 200 metų, kol Prancūzija susi- 
taikė su šia siaubinga populicide, gėnocide franco-francais istorija“. 

Daugelis pagrindinių chuannaries — šuanų sukilimų 1793— 1801 metais prie- 
žasčių buvo tos pačios kaip ir Vandėjoje; tie sukilimai iš dalies sutapo ir geogra- 
finiais mastais. Kita vertus, chuannaries išplito daug plačiau, apimdami didžiąją 
dalį Bretanės, Normandijos ir Anžu; kadangi šuanai pasirinko partizaninės kovos 
būdą, jų sukilimai truko daug ilgiau. Jų pavadinimas kilęs nuo žodžio chat-huant 
(„miško pelėda“), nes pelėdos ūbavimas buvo mėgstamiausias valstiečių būdas 
palaikyti ryšį miškuose. Pirmasis jų pripažintas vadas Jeanas Cottereau, eigulys 
iš Sent Uen de Tua netoli Le Mano pasirinko pravardę Jean Chouan. Respublikos 
valdžios akyse jie buvo paprasčiausi „banditai“; nepaisant to, sukilėliai atlaikė 
tris ilgas visų pajėgų, kokias tik respublika sugebėjo surinkti, kampanijas. 

Pirmąją iš tų kampanijų (nuo 1793 metų spalio iki 1795 metų balandžio) sukė- 
lė Vandėjos sukilėlių žygis per vakarų Normandiją, kai prie jų prisijungė 5000 
šuanų. Ji galų gale baigėsi paliaubomis, pagal kurias Direktorija įsakė nutraukti 
neprisiekusių kunigų persekiojimą. Antroji kampanija (nuo 1795 metų birželio iki 
1797 metų balandžio) prasidėjo respublikonų arsenalo Pon de Biui vietovėje Bre- 
tanėje drąsiu šuanų užpuolimu. Atrodė, kad ji virs dviejų reguliarių armijų karu, 
kai rojalistų pajėgos išsilaipino iš britų laivų gretimame Kiberono pusiasalyje. 
Tačiau generolas Hoche'as savo užduotį atliko geriau negu buvo galima tikėtis: 
sunaikinęs išsilaipinusias pajėgas, jis pamažu numalšino kaimus, religinę tole- 
ranciją derindamas su negailestingomis karinėmis priemonėmis. Trečiąją kam- 
paniją (nuo 1797 metų rugsėjo iki 1801 metų liepos) išprovokavo Direktorijos 
nutarimas anuliuoti rinkimų rezultatus visuose šiauriniuose ir vakariniuose depar- 
tamentuose, kuriuose laimėjo monarchistų deputatai. Šiai kampanijai buvo būdin- 
gas neprisiekusių kunigų persekiojimo atnaujinimas ir daugybė vietinių kruvinų 
susidūrimų tarp šuanų ir Bleus („mėlynųjų“; taip buvo pravardžiuojami prancūzų 
naujokai). 1799 metais, vadovaujant Georges'ui Cadoudaliui (1771 — 1804) 


709 





EUROPOS ISTORIJA 


NOYADES 


1794 metų pavasarį prancūzų respublikonų karininkai Nante turėjo išžudyti tiek daug 
maištininkų iš Vandėjos, kad nebežinojo, kaip tai padaryti. Paleido siautėti „pragaro 
kolonas“; marino badu ir žudė belaisvius; ištisais tūkstančiais šaudė kalinius. Tačiau to 
nepakako. Tada kilo mintis skandinti. Nantas buvo vergų prekybos uostas prie Atlanto 
vandenyno ir jame plūduriavo ištisas didelių plokščiadugnių baržų laivynas. Nuskan- 
dindami naktį upėje tokį pakrautą laivą, o paskui vėl iškeldami jį, respublikonai išrado 
efektyvią ir nekrintančią į akis pakartotiniam naudojimui tinkamų mirties kamerų siste- 
mą. Tai ir buvo tie siaubingieji noyades („masiniai skandinimai“). Posakis, kad poreikis 
- išradimų tėvas, pasitvirtino ir mirties technologijos srityje". 

Po pusantro šimtmečio panaši problema iškilo ir nacių karininkams okupuotoje 
Lenkijoje. Jiems reikėjo išžudyti tiek daug žydų, kad nebežinojo, kaip tai padaryti. 
Paleido siautėti Einsaizgruppen („operatyvines grupes“); marino žydus badu perpildy- 
tuose getuose; Sobibože vežiojo savo aukas geležinkelio vagonuose su negesintomis 
kalkėmis“. Tačiau to nepakako. Tada jiems kilo mintis panaudoti nuodingąsias dujas. 
Iš pradžių išbandė anglies monoksidą (smalkes) mobiliuose furgonuose, tačiau šis 
metodas nepasiteisino. 1941 metų pradžioje eksperimentai su ciklono B kapsulėmis 
hermetiškai uždarytose patalpose, patariant geriausiems vokiečių krematoriumų kon- 
stravimo specialistams? „teikė vilčių smarkiai padidinti našumą. Nepraėjus nė metams, 
nacių SS jau galėjo pradėti vykdyti industrializuoto genocido programą specialiai tam 
pastatytuose įrenginiuose“. 

Savo akimis visa tai matęs liudininkas iš Treblinkos mirties stovyklos vėliau galėjo 
apibūdinti šį procesą Niurnbergo tribunolo tardytojams: 

[RAIZMANAS] Transportai atvykdavo kasdien; kartais tai būdavo trys, keturi ar pen- 

ki sąstatai, atgabendavę vien tik žydus. Vos atvykus, žmonės turėdavo išsirikiuoti ant 

platformos - atskirai vyrai, moterys ir vaikai.. Juos priversdavo tučtuojau nusirengti 

<...> Švilpiant vokiečių rimbams. Po to jie turėjo nuogi eiti gatve į dujų kameras. 

Kaip vokiečiai vadino tą gatvę? 

Himmelfahrtstrasse („Kelionės į dangų gatvė“). 

Papasakokite, kiek laiko žmogus išlikdavo gyvas po atvykimo? 

Visas nusirengimo ir ėjimo į dujų kameras procesas vyrams užtrukdavo nuo 
aštuonių iki dešimties minučių, o moterims apie penkiolika minučių, nes joms dar 
reikėjo nukirpti plaukus ... 

Papasakokite, kaip vėliau atrodė Treblinkos stotis? 

Stovyklos komendantas Kurtas Franzas pastatė aukščiausios klasės geležinke- 
lio stotį su iškabomis. Barakai, kuriuose laikė aukų drabužius, buvo su iškabomis 
„Restoranas“, „Bilietų kasa“, „Telegrafas“ ir taip toliau ... 

Vadinasi, tokia butaforinė stotis? ... Sakykite, o kaip vokiečiai elgėsi, žudydami 
savo aukas? 

Atvesdavo į tą pastatą kokią nors pagyvenusią moterį su jos (nėščia) dukteri- 

mi. Keli vokiečiai ateidavo pažiūrėti gimdymo <...> Senelė imdavo prašyti, kad ją 

nužudytų. Tačiau, žinoma, pirmiausia užmušdavo naujagimį, po to motiną ir tik tada 


senelę <...>. 
Sakykite, liudytojau, kiek žmonių kasdien vidutiniškai būdavo nužudoma toje 
stovykloje? 
Vidutiniškai nuo dešimties iki dvylikos tūkstančių žmonių kasdien'. 
Teoriškai galima įsivaizduoti, kad nacių dujų kameros reiškė „humanišką požiūrį“ 
- kažką panašaus į gerai veikiančią skerdyklą. Jei žemesnės rasės žmonės buvo 
pasmerkti mirti, tai geriau, kad jie mirtų greit, o ne po ilgos agonijos. Tačiau iš tikrųjų 
nėra įrodymų, kad nacių logika būtų atsižvelgusi į tokius dalykus. Jų mirties stovyklos 
pasižymėjo absoliučiai nešališku efektyvumu ir nepateisinamu žvėriškumu. 
Jasenovaco mirties fabrike Kroatijoje nuo 1942 iki 1945 metų darbavosi fašistiniai 
ustašiai. Pokario Jugoslavijoje tai tapo intensyvios propagandos objektu; oficialiai 
pateikiamas „700 000 aukų, daugiausia serbų“ skaičius nuo to laiko kelia abejonių“. 
Tačiau vargu ar galima abejoti tuo, kad Jasenovace nebuvo nė menkiausio pasigailė- 
jimo ir šiuolaikinės technologijos. Užtat nestinga sensacingų pasakojimų. Tačiau mirtį 
nuo kulkos ar dujų kameroje galima buvo laikyti palaimingu išvadavimu nuo kančių 
užmušant sunkiais vėzdais, šutinant katiluose su verdančiu vandeniu ar nupjaunant 
galvą rankiniu pjūklu. 








iš Kerleano Morbihane, sukilėliams pavyko suderinti savo veiksmus ir jie trum- 
pam buvo užėmę kelis miestus, tarp jų Redoną, Le Maną, Nantą ir Sent Brijė. 
Tačiau sukilėlių sėkmei atėjo galas valdant Napoleono konsulatui — jis laikėsi 
panašios strategijos kaip ir Hoche'as. Tikrieji karo veiksmai liovėsi, kai 1801 
metų konkordatu buvo suderinti religiniai klausimai; tačiau vietiniai sukilėlių 
būriai ir toliau bastėsi miškuose, kol 1804 metais buvo sugautas ir nužudytas 
Cadoudalis.“* [švaNai] 

Tikslus „kontrrevoliucijos“ aprašymas negali neatsižvelgti į greit kintančius 
kriterijus. Konstitucionalistai, vadovavę revoliucijai 1789 metais, 1792-aisiais jau 
buvo priskiriami prie „reakcionierių“. Viena iš ryžtingiausių pasipriešinimo ban- 
gų, įžiebusi sukilimus Lione, Marselyje, Bordo ir kitur 1793 metų birželio mėne- 
sį, prasidėjo dar visai neseniai jakobinų artimiausiais partneriais buvusių žiron- 
distų rėmimu. Net sankiulotai, gavusieji pigios duonos ir teisę balsuoti, ilgainiui 
atsisuko prieš savo globėjus jakobinus. Bonapartas, kuris buvo laikomas ne tik 
Burbonų, bet ir Respublikos išdaviku, užsitraukė ir „baltųjų“, ir „raudonųjų“ 
neapykantą. „Pragaro mašinos“, turėjusios užmušti Napoleoną jam važiuojant į 
operą, sprogimas Paryžiuje 1800 metų gruodžio 24 d., — rojalistų ėmigrės darbas, 
tačiau tai buvo panaudota priešininkų egzekucijoms iš jakobinų ir respublikonų 
stovyklos pateisinti. Kiekvienas oponentas, kurį lydėjo nesėkmė, galėjo būti 
pasmerktas kaip „reakcionierius“. [RouGeE] 

Smurtas yra vienas iš tų revoliucijos bruožų, kuriuos kritikai visada laikė 
labiausiai atstumiančiais. Jis reiškėsi įvairiais pavidalais. Minios valdžia ir linčo 

ŠUANAI 


Didžiąją XIX ir XX amžių dalį Sarto departamento vakarinės srities, esančios už Le 
Mano, politikoje dominavo tvirta dešinioji antirespublikinė pakraipa. Tuo ji smarkiai sky- 
rėsi nuo rytinės dalies, kurioje vyravo ne mažiau tvirtas kairiojo sparno antiklerikalinis ir 
prorespublikinis blokas. Tai buvo vadinamoji /a zone rouge („raudonoji zona“), kuri XX 
amžiaus septintajame dešimtmetyje vis dar balsuodavo už komunistus. Tokio jėgų išsi- 
dėstymo neįmanoma paaiškinti socialiniais, žemėvaldos ar religiniais faktoriais. Pasak 
žymiausio Prancūzijos kaimo gyventojų istorijos žinovo, tai galima sieti tik su vis dar 
gyvais 1793-1799 metų šuanų sukilimo pralaimėjimo prisiminimais. Šis reiškinys dar 
labiau stebina ir dėl to, kad iš 1789 metų cahiers de dolėances matyti, jog karingiausiai 
prieš dešimtinę ir dvasininkus buvo protestuojama vakarinėje, o ne rytinėje depar- 
tamento dalyje. Matyt, revoliucinės respublikos elgesys buvo toks radikalus, kad 
buvusius rėmėjus pavertė nesutaikomais priešais. Rinkėjams Penktojoje respublikoje 
tebeturi įtakos Pirmosios respublikos klaidos. Roy Ladurie rašė: „Neįmanoma dabarties 
paaiškinti dabartimi“! Jei tai galioja vienam Prancūzijos departamentui, tai kiek kartų 
labiau tai turi galioti visai Europai? 














ROUGE 


1789 metų trispalvė Prancūzijos vėliava atsirado sujungus karaliaus vėliavos baltą 
spalvą su Paryžiaus vėliavos mėlyna ir raudona spalvomis. Jai buvo lemta tapti Pran- 
cūzijos respublikos vėliava. Tas pačias spalvas, išdėstytas horizontaliai, patvirtino ir 
Batavijos respublika 1794 metais, pakeisdama panašią, tik daug senesnę Jungtinių 
Provincijų vėliavą. 

Tačiau revoliucionieriai netrukus priėmė raudoną vėliavą. Senovės Romoje raudo- 
na vėliava reiškė karą. Raudona spalva buvo laikoma kraujo, ugnies ir magijos spalva. 
Sakoma, kad šiuolaikinė jos istorija prasidėjo 1791 metais, kai Tiuilri rūmus atakuojanti 
minia paėmė krauju permirkusią karaliaus vėliavą. Nuo to laiko „raudona“ ir „balta“ lai- 
komos revoliucijos ir kontrrevoliucijos simboliais. Stendhalis Le Rouge et Ie Noir („Rau- 
dona ir juoda“) variantą panaudojo aprašyti radikalų kovai su klerikaline reakcija Res- 
tauracijos laikais. 

Spalviniai politinių judėjimų simboliai turi daug paslėptų reikšmių. Raudoną spalvą 
pasirinko Garibaldžio „Tūkstantinė“, socialistai, o ypač ją mėgo komunistai. Žalią laukų 
(o kadaise ir Merovingų dinastijos) spalvą rinkosi valstiečių partijos, airių patriotai, o 
daug vėliau ir ekologinio judėjimo aktyvistai. „Tikrai mėlynu“ kadaise Ispanijoje buvo 
laikomas aristokratų kraujas; ši spalva patiko britų toriams ir kitiems konservatoriams. 
Unionistai pasirinko oranžinę spalvą [oRanGE], O liberalai geltoną. Naciai pagal SA uni- 
formų spalvą iš pradžių buvo vadinami „rudaisiais“. Vėliau, pagal SS uniformas, juos 
pradėta tapatinti su juoda spalva, kuri kitų buvo laikoma tradicine europiečių spalva 

blogiui, mirčiai ir piratavimui žymėti. Savo koncentracijos stovyklose naciai versdavo 
kalinius nešioti spalvotus lopinius pagal tokią schemą: raudonas lopas = politinis kali- 
nys; žalias lopas = kriminalinis kalinys; juodas lopas = asocialus asmuo; rožinis lopas 
= homoseksualistas; violetinis lopas = Jehovos liudytojas; rudas lopas = čigonas; gel- 
tonas lopas = žydas'. 

Tačiau netrūksta ir dviprasmybių. Katalikų simbolikoje raudona spalva yra kankinių 
ir kardinolų spalva, balta spalva reiškia tyrumą ir nekaltybę, mėlyna - viltį ir Švenčiau- 
siąją Mergelę Mariją, juoda — sielvartą, dominikonus ir jėzuitus. Rasinio sąmoningumo 
ir politinio teisingumo amžiuje „juoda yra gražu“, „baltieji“ priimami taip nenoriai kaip 
„mirę vyrai“, „„audonodžiams“ tenka keisti pavadinimą į „kardinolus“ (taip atsitiko Sten- 
fordo universiteto futbolo komandai dėl visuomenės spaudimo; vertėjo past.), o mėgs- 
tamiausia metafora tampa vaivorykštė. 








teismai atsirado iš pat pradžių — nuo 1789 metų liepos 14-osios, kai po visą Pary- 
žių buvo nešiojamos ant iečių pasmeigtos Bastilijos komendanto de Launay ir su 
juo žuvusių gynėjų galvos. Įprastiniu reiškiniu tapo savavališki kunigų, aristokra- 
tų ir jų nuosavybės užpuolimai. Pasitaikydavo atsitiktinių žudynių, tarkim, sker- 
dynės Paryžiaus kalėjimuose 1792 metų rugsėjo mėnesį; buvo daug žmogžudys- 
čių, pavyzdžiui, nužudytas Maratas; pasitaikydavo ir baisių atsakomųjų 
žudynių, — kaip Marselyje po jakobinų žlugimo. Nė vienas iš tų reiškinių nebu- 
vo kažkas negirdėto, unikalaus. Tačiau du revoliucinio smurto aspektai neturėjo 
precedento: pirma — tai žuvusių kovos lauke karių skaičius dėl masinio naujokų 
varymo į frontą, o antras — šaltakraujiškas jakobinų pradėtas politinis teroras. 
Masių sąmonėje abu šie reiškiniai buvo susiję su didžiuliais energijos ištekliais, 
kurie stūmė apimtą nevilties ir patyrusią bankrotą tautą į dvidešimt metų truku- 
sį entuziastingų užkariavimų šėlsmą. Ir vieno, ir kito buvo galima išvengti. 

Teroro valdžią pasitelkė antrasis Visuomenės saugumo komitetas ir naudojo 
ją sąmoningai kaip politikos įrankį ir neapsiribojo tik aktyvių revoliucijos prieši- 
ninkų naikinimu. Teroro tikslas buvo sukurti tokią baimės ir netikrumo aplinką, 
kad nekiltų net mintis pasipriešinti. Dvigubas teroro valdžios ginklas buvo pre- 
rialio mėnesį priimtas įstatymas dėl įtariamųjų, na ir Revoliucinis tribunolas. 
Pirmasis iš jų įpareigojo visus piliečius įskųsti kiekvieną, kurį tik galima įtarti 
blogais ketinimais valdžios atžvilgiu. Būdamas susietas su maksimalių kainų įsta- 
tymu, visą ekonomikos sferą pavertusiu potencialiu nusikalstamumo šaltiniu, jis 
kiekvienai prancūzų šeimai atvėrė staigios katastrofos galimybę. Pastarasis įsta- 
tymas, kurio vykdymas baigdavosi kitaip nei neatidėliotinu mirties bausmės įvyk- 
dymu, be perstojo tiekė giljotinai vis naujų nekaltų aukų. Bendras jų skaičius 
Paryžiuje siekė dešimtis tūkstančių. Provincijoje už šio įstatymo stovėjo karinė 
jėga. Tačiau reikėtų įsisąmoninti, kad kiekvienai teroro aukai Paryžiuje teko bent 
dešimt nužudytų Vandėjoje. 

Tačiau teroro etosas nesiliauja stebinti. Jis sukūrė šnipų, skundikų ir beribio 
įtarumo atmosferą, įspaudė sąmonėn tokius vaizdus: pasmerktieji mirti dviračiais 
vežimais vežami neapykanta alsuojančiomis gatvėmis; vyrai ir moterys laukia mir- 
ties, vieni ramiai, kiti visiškai palūžę; šlykščiosios tricoteuses („mezgėjos“) uoliai 
darbuojasi virbalais šalia giljotinos, o nukirstos galvos ritasi į krepšį. Baisios kraš- 
tutinės aplinkybės tapo neišsenkamu juodojo humoro šaltiniu. Dantonas, 
paklaustas, kokia jo pavardė ir gyvenamoji vieta, atsakė: „Mano pavardė Danto- 
nas, ši pavardė ganėtinai garsi; netrukus mano gyvenamoji vieta bus nebūtis, 
tačiau aš gyvensiu istorijos Panteone“. Desmoulins'as, pasiteiravus, kokio jis 
amžiaus, juokavo: „Mano amžius toks pat kaip bon sansculotte („gerojo sankiu- 
loto“) Jėzaus: tai amžius, lemtingas revoliucionieriams“. Jam buvo 38. Liudvikas 
XVI ant ešafoto ėmė sakyti kalbą, kurios jam neleido užbaigti. „Mirštu nekaltas 
ir atleidžiu savo priešams, — pradėjo jis. — Noriu, kad mano kraujas ..." Danto- 
nas, atsidūręs tokioje pat situacijoje, tarė: „Tvirtybės, Dantonai!“, o po to pridūrė: 
„Budeli, parodyk jiems mano galvą; ji to verta“. Robespierre'as, kuris anksčiau 
buvo persišovęs žandikaulį, pajėgė tiktai rėkti klaikiu balsu. 

Daugelis revoliucinio smurto vykdytojų, tarkim, Robespierre'as, patys mirė 
smurtine mirtimi. Westermannas, tas „Vandėjos skerdikas“, gyvenimą baigė ant 
to paties ešafoto kaip ir Dantonas. Direktorija pradėjo teismo procesus ir kai 
kurie iš labiausiai pagarsėjusių sadistų buvo nubausti. 

Pagrindinė įstatymų leidimo reformos tendencija buvo ta pati kaip ir revoliu- 
cijos, ji perėjo konstitucinę, respublikoniškąją ir imperinę fazes. O rezultatas — 
didžiulė painiava. Senojo režimo institucijos panaikintos ir pakeistos nevykusiomis 
arba trumpalaikėmis priemonėmis, kurias imperija vėliau atmetė arba pritaikė 
savo poreikiams. Tad galimas palikuonis dažnai būdavo keistas hibridas — nei 
ancien žuvis, nei revoliucinis paukštis. Pavyzdžiui, paveldima bajorystė panaikinta 
1789 metais kartu su kitais socialiniais luomais. Respublikos laikais visi žmonės 
buvo vienodo rango — citoyen arba citoyenne („piliečiai“ arba „pilietės“). Bona- 
partas įvedė paaukštinimo už nuopelnus principą, la carriėre ouverte aux talents 
(„karjera, atvira talentams"); imperijos laikais buvo priimta naujoji rangų ir titulų 
hierarchinė sistema — kunigaikščių, hercogų ir grafų aristokratija, priklausomai 
nuo valstybės tarnyboje užimamos vietos. Lėgion d'Honneur („Garbės legionas", 
1802) buvo paties Napoleono sugalvotas ordinas už nuopelnus. 

Pilietinio statuso suteikimas dvasininkijai (1790) visus kunigus pavertė algą 
gaunančiais valstybės pareigūnais, buvo sekvestruota visa Bažnyčios nuosavybė. 
Respublika persekiojo valstybei ištikimybės neprisiekusius kunigus, Bažnyčią 
atskyrė nuo valstybės, dekrikščionizavo viešąjį gyvenimą išrasdama savo pasau- 
lietinį kalendorių ir savus pasaulietinius kultus, tarkim, Aukščiausiosios Būtybės 
garbinimas (1794) ar Teofilantropija (1796). Bonapartas, iš pradžių pažeminęs 
popiežių, vėl oficialiai įvedė Romos katalikybę. 1801 metų liepos mėnesio konkor- 
datas pripažino ją daugumos prancūzų religija kartu palikdamas valstybei teisę 
skirti dvasininkus į bažnytines pareigas, mokėjo jiems atlyginimus, o Bažnyčios 
turtas buvo valstybės žinioje. Popiežius Pijus VII dalyvavo imperatoriaus karūna- 

vime Notr Dame katedroje 1804 metų gruodžio 2-ąją, tačiau buvo per lėtas ir 
Bonapartas pats užsidėjo karūną ant galvos. Pelnytai ar nepelnytai, bet Napoleono 
ministro kultų reikalams Felix Bigot de Prėamenau (1747 — 1825) pavardė tapo 
religinės netolerancijos sinonimu. [GiLJoTINA] 

Švietimo srityje buvo panaikintas iki tol buvęs bažnytinių mokyklų monopolis. 
Imperijos laikais centralizuota valstybinė mokymo sistema, kuri rėmėsi ministeri- 
ja Paryžiuje ir lycėes tinklu visuose didžiuosiuose miestuose, davė prancūzų 
gyvenimui vieną iš charakteringiausių institucijų. 

Regioninio valdymo srityje senosios provincijos buvo panaikintos kartu su 
visomis jų istorinėmis privilegijomis ir susirinkimais. Vietoj jų 1790 metais įkurti 
83 mažesni dėpartments („sritys“), paprastai pavadinti pagal upių ar kalnų pava- 
dinimus, išliko ir imperijos laikais, tik labai išaugo jų skaičius. Napoleonas per- 
tvarkė jų vidinę organizaciją, įvesdamas departamento prefekto pareigybę. 

Ekonomikoje revoliucijos laikotarpio režimai vykdė daugybę eksperimentų. 
1790 metais Steigiamasis susirinkimas, panaikinęs senuosius mokesčius, buvo 
priverstas išrasti daug naujų žemės, pajamų ir nuosavybės mokesčių. Jis finansa- 
vo bažnyčios nuosavybės nacionalizaciją, išleisdamas garsiuosius assignats (vals- 
tybines obligacijas), kurių vertė nuolat mažėjo ir jie virto menkaverčių popierinių 
pinigų atmaina. 1793 metais jakobinai priėmė ekonominę programą, turėjusią 
patenkinti didelės armijos, teroro ir jų pačių socialinės ideologijos poreikius. Jų 
„vienos valios“ doktrina ekonomikoje buvo taikoma ne mažiau nei politikoje ir 
padėjo sukurti valstybinę ginklų pramonę, įgyvendinti griežtą kainų kontrolę 
remiantis kainų maksimumo įstatymu bei anuliuoti visas valstiečių skolas. Po 
1795 metų Direktorija vis dažniau griebdavosi apiplėšinėjimo ir duoklių kaip eko- 
nominės politikos pakaitalo. Napoleonas tai papildė senamadišku Colberto's 
merkantilizmu. Prioriteto teikimas reguliariam grynųjų pinigų srautui į šalį suda- 
rė sąlygas vykdyti didžiulius viešųjų darbų projektus. 

Šalis ir respublikos, ir imperijos laikais buvo nusistačiusi prieš laisvąją preky- 
bą ir jau pirmosios koalicijos metu prasidėjo ilga kova su britais dėl prekybinės 
laivininkystės valdymo. 1806 metų lapkričio mėnesį Napoleonas Berlyno dekretu 
oficialiai paskelbė Britų salų blokadą. Jis sakė: „Aš noriu užkariauti jūrą sausu- 
mos galybės dėka“. Britai į tai atsakė 1807 metų Karaliaus tarybos įsaku, drau- 
džiančiu visoms neutralioms šalims prekiauti su Prancūzija, nebent jos gautų tam 
leidimą. Tai savo ruožtu išprovokavo Napoleono Milano dekretą 1807 metų gruo- 
džio mėnesį, grasinantį skaudžiu atpildu visiems, kas laikysis britų nustatytų 
taisyklių. Dėl to visose prancūzų okupuotose šalyse buvo prievarta įvesta „kon- 
tinentinė sistema“; ji tapo Napoleono bendradarbiavimo su kitomis šalimis, 
pavyzdžiui, su Danija, Švedija ir Rusija, būtina sąlyga. Tai leido Europai pirmą 
kartą pajusti ekonominės bendrijos skonį; tačiau kartu kontinentinė sistema 
sukėlė ir didelį nepasitenkinimą, kuris susilpnino Prancūzijos pozicijas. 

Mokesčių sistema patyrė daug netikėtumų. Senieji nekenčiami mokesčiai ir 
atleidimai nuo jų išnyko. Konstitucinis režimas siekė teisingo ir visuotinio visų 
apmokestinimo, o jakobinai panaikino reikalavimą balsavimo teisę suteikti tik 

mokesčių mokėtojams. Direktorija sugrįžo prie nuosavybės savininkų demokra- 
tijos. Imperijos laikais, nors centralizuotas žemės mokestis buvo renkamas efek- 
tyviau, mokesčių našta, ypač užgulusi valstiečius, buvo didžiulė. 

Dėl naujų įstatymų srauto paskutiniajame XVIII amžiaus dešimtmetyje atsira- 
do jų sangrūda, kurią buvo galima likviduoti tik sistemingai peržiūrint ir kodifi- 
kuojant. Dar Konvento 1792 metais pradėtą darbą apvainikavo didžiulis Civilinis 
kodeksas (1804), kuris netrukus buvo pavadintas Code Napolėon (Napoleono 
kodeksu). Jis pakeitė 360 vietinių kodeksų, galiojusių 1789 metais, ir pasirinko 
vidurį tarp romėnų teisės, praktikuotos pietuose, ir šiaurėje paplitusios papročių 
teisės, tarp 1789 metų egalitarinių principų ir Direktorijos autoritarinės, orientuo- 
tos į savininkus, reakcijos į juos. (Viešoji teisė neteko savo vietos pilietinėje sfe- 
roje.) Buvo patvirtintos universalios pilietinės teisės ir lygybė prieš įstatymus. 
Šeimos teisė paliko civilines vedybas ir skyrybas; tačiau lygus turto pasidalijimas 
buvo tik vyriškos lyties paveldėtojų privilegija. Ištekėjusios moterys buvo laiko- 
mos „negalinčiomis“ sudarinėti sutarčių. Šis Kodeksas labai paveikė ne mažiau 
nei trisdešimties šalių socialinę raidą. 

Per ilgesnį laiką revoliucija, ko gero, labiausiai būtų paveikusi grynųjų idėjų 
pasaulį. Daugelis smulkesnių teisės normų po 1815 metų buvo peržiūrėtos arba 
taikomos tik Prancūzijoje. Tačiau daug pagrindinių idėjų išliko ir jas galėjo svars- 
tyti visas pasaulis, net kai jos neturėdavo tiesioginės praktinės išraiškos. Pavyz- 
džiui, respublikonizmas Prancūzijoje pralaimėjo dar gerokai prieš monarchijos 
restauravimą 1814— 1815 metais, tačiau jis liko gyvas kaip tradicijos pradžia, iš 
naujo įsitvirtindamas 1848 — 1851 metais ir jau visam laikui po 1871 metų. Kadan- 
gi monarchija XIX amžiaus Europoje vis dar buvo dominuojantis valdymo būdas, 
pirmosios prancūzų respublikos 1792— 1799 metais pavyzdys negalėjo nebūti 
labai patrauklus. 

Nuslopinti pačią revoliucijos idėją buvo neįmanoma net ten, kur persekiojo 
konkrečius revoliucinius judėjimus. Iki 1789 metų daugumos europiečių požiūriai 
į politinę ir socialinę tvarką buvo statiški, jie manė, kad permainos geriausiu atve- 
ju galėtų būti tik ribotos ir laipsniškos. Po 1789 metų jau visi žinojo, kad pasaulį 
galima apversti aukštyn kojom, kad ryžtingi vyrai gali mobilizuoti socialines jėgas 
ir psichologinius mechanizmus, slypinčius net ramiausių visuomenių gelmėse. 
Šitas suvokimas daug kur sukėlė paniką, o kai kur pažadino viltį. Jis tapo ir galin- 
gu akstinu plėtoti socialinius mokslus. Nuo to laiko revoliucijas jau reikėjo skirti 
nuo visų kitų smulkesnių maištavimo formų, nuo jacguerie ar putsch. 

Atsirado ir kontrrevoliucija. Nuo to laiko revoliuciniai tikėjimai turėjo savo 
atsvarus — jų priešingybes. Burke'o veikalui Reflections (1790) angliškai kalban- 
čiame pasaulyje ir Goethei vokiškai kalbančiose šalyse buvo lemta ilgai daryti 
įtaką. De Maistre'o, kuris žiūrėjo į revoliuciją kaip į Dievo rūstybės apraišką, 
teocentrinis veikalas Considėrations („Samprotavimai“, 1796), susilaukė daug 
„palikuonių“ visose ateities kartose iki pat Aleksandro Solženicyno. Visi jie, kaip 
ir Burke'as, instinktyviai stojo prieš „antagonistinį beprotybės, nesantaikos, ydų, 
sumaišties ir tuščio sielvartavimo pasaulį“. 

Jei pati žmogaus teisių sąvoka ir nebuvo prancūzų revoliucionierių išradimas, 
tai jie neabejotinai suteikė jai naujaisiais laikais didžiausią impulsą. Žmogaus ir 
piliečio teisių deklaracija išplėtojo 1689 metų Anglijos teisių bilio principus ir 
pagrindines deklaracijas, supusias JAV nepriklausomybę. Nors apdaužyta ir 
aplamdyta, ji išsilaikė kaip patvarus ankstyvojo revoliucijos idealizmo pamin- 
klas. Deklaracija buvo priimta 1789 metų rugpjūčio 26-ąją „dalyvaujant ir glo- 
bojant Aukščiausiajai Būtybei“; ją, panašiai kaip jos amerikinę pirmtakę, sudarė 
preambulė ir septyniolika straipsnių, išvardijančių žmonijos „natūralias, neatski- 
riamas ir šventas teises“: 


m 


. Žmonės gimsta ir išlieka laisvi ir lygiateisiai. Socialiniai skirtumai gali būti grin- 
džiami tik nauda visuomenei. 
II. 


= 


Kiekvienos politinės organizacijos tikslas yra natūralių ir neatskiriamų žmonių tei- 

sių išsaugojimas. Tos teisės yra laisvė, nuosavybė, priespaudos nebuvimas ir prie- 

šinimasis jai. 

III. Aukščiausias suverenumas priklauso visai tautai. Jokia žmonių grupė ir joks atski- 
ras žmogus negali turėti valdžios, kuri eitų netiesiogiai iš jos. 

IV. Laisvė — tai galimybė daryti viską, kas nedaro žalos kitiems. 

V. Įstatymas gali uždrausti tik tokius veiksmus, kurie kenksmingi visuomenei <...> 

VI. Įstatymas yra visuotinės valios išraiška <...> Jis turi būti toks pat visiems, nesvar- 
bu, ginant ar baudžiant. 

VII. 


m 


Joks žmogus negali būti apkaltintas, suimtas ar laikomas kalėjime, išskyrus įstaty- 

mų numatytus atvejus. 

VIII. Įstatymai gali nustatyti tik tas bausmes, kurios būtinai reikalingos. Joks žmogus 
neturi būti nubaustas pagal teisės normas, taikomas atgaline data. 

IX. Kiekvienas žmogus laikomas nekaltu, kol jo kaltė nėra įrodyta <...> 

X. Negalima kabinėtis prie žmonių dėl jų įsitikinimų, net religinių, kol jų reiškimas 

nesukelia pavojaus viešajai tvarkai. 

XI. Laisvi minčių ir nuomonių mainai yra viena iš vertingiausių žmogaus teisių. Todėl 
kiekvienas pilietis gali laisvai rašyti, kalbėti ir spausdinti, atsakydamas tik už įsta- 
tymuose įvardytus piktnaudžiavimus. 

Reikalingos viešosios ginkluotos pajėgos (aukščiau išvardintoms) teisėms garan- 
tuoti. Jos sudaromos visų naudai, o ne tik tiems, kam jos patikėtos. 


XII. 


m 


XIII. Visuomenės apmokestinimas yra neišvengiamas ginkluotosioms pajėgoms ir admi- 
nistracijai išlaikyti. Mokesčiai turi būti paskirstyti visiems be išimčių žmonėms, 
priklausomai nuo jų pajėgumo mokėti. 

XIV. Piliečiai <...> turi teisę tvirtinti apmokestinimo tikslus, lygį ir mastą. 

XV. Visuomenė turi teisę reikalauti atskaitomybės iš kiekvieno pareigūno. 

XVI. Nė viena visuomenė, kurioje nėra garantuotos teisės ir nėra atskirtos valdžios, 
neturi konstitucijos. 

XVII. Kadangi nuosavybės teisė yra šventa ir nepaliečiama, iš jokio asmens jos negalima 
atimti, išskyrus visuomeninės būtinybės atvejus; tai turi būti padaryta teisiniu pro- 
cesu ir išmokant kompensaciją“? 


Pagal visuomenės sutarties teoriją „žmogaus teisės“ savaime apima ir moterų 
teises. Tačiau keletas narsuolių, įskaitant Condorcet, su tuo nesutiko tvirtindami, 
kad moterys paprasčiausiai ignoruojamos. Ilgainiui pirminis Deklaracijos tekstas 

buvo papildytas naujomis idėjomis, ypač apie žmogaus teises socialinėje ir eko- 
nominėje sferose. Peržiūrėtos Deklaracijos XXI straipsnis skelbė: 

Visuomeninė pagalba yra šventa pareiga [dette]. Visuomenė turi išlaikyti savo nelaimin- 

gus piliečius, surasdama jiems darbo arba aprūpindama pragyvenimą tų, kurie nepajėgūs 

dirbti“. 

Vergija paskelbta už įstatymo ribų 1794 metais. Buvo garantuota religinė tole- 
rancija. [FEMME] 

Žinoma, žmogaus teisių prancūziškąją versiją smarkiai apribojo diktatoriški 
metodai ir respublikos, ir imperijos laikais. Po 1815 metų teko toliau kovoti su 
stipria centralizuota biurokratine valstybe. Tačiau prancūzų deklaracijos įtaka 
Europoje buvo kur kas didesnė negu anglosaksiškojo varianto iš dalies dėl to, 
kad tuo metu prancūzų kultūra apskritai buvo įtakingesnė, be to, prancūzų karei- 
viai išnešiojo ją po visą žemyną savo kuprinėse. Tai buvo ne pirmas kartas, kai 
represinio aparato agentai platino kitų išvadavimo sėklas. 

Kalbant apie revoliucijos dėsningumus dažnai neatsižvelgiama į geografinį 
faktorių. Nors Paryžius dominavo, tačiau jo negalima tapatinti su visa Prancūzija. 
Tulono, kurį 1793 metais buvo užėmęs anglų-ispanų karo laivynas, uoste ir mies- 
te vyko nuožmi rojalistų kova su respublikonais. Marselyje, Bordo ir Lione irgi 
ilgai tęsėsi pilietinis karas, o jakobinų „raudonajam terorui“ nenusileido 
1794 — 1795 metų „baltasis teroras“. Daug kur rojalistinės nuotaikos tikriausiai 
būtų susilaukusios daugumos paramos, jei tik būtų tinkamai jomis pasinaudota. 
Tačiau galų gale laimėjo revoliucionieriai — iš dalies dėl didesnės ir labiau cent- 
ralizuotos karinės jėgos, o iš dalies dėl to, kad prasidėjo karas, kuris efektyviai 
sujungė revoliucijos gynimą su Prancūzijos gynimu. Tas patriotinio ir revoliucinio 
entuziazmo sutapimas niekur kitur nepasireiškia taip akivaizdžiai kaip dainoje 
Chant de Guerre de I Armėe du Rhin („Reino armijos kovos daina“, 1792), dar 
vadinamoje La Marseillaise („Marselietė“), kuriai buvo lemta po aštuoniasdešim- 
ties metų tapti Prancūzijos Respublikos himnu. [sTRAsBŪRAS] 

Šiuolaikinės valstybės kaip centralizuotos administracijos, taikančios bendrus 
įstatymus vienodai visiems piliečiams visoje teritorijoje, sąvoka nepaprastai išpo- 
puliarėjo. Jos elementai augo ištisais šimtmečiais, ir ne tik Prancūzijoje. Tačiau 
įnirtingos jakobinų pastangos visus sulyginti ir energinga imperijos diktatūra 
prancūzų partikuliarizmą per dvidešimt metų paveikė smarkiau negu absoliutiz- 
mas per porą šimtmečių. Negana to, nušluodamos visas muziejines nusenusias 
valstybines struktūras Europoje, nuo Šventosios Romos imperijos iki Venecijos 
Respublikos, revoliucinės armijos paruošė dirvą XIX amžiaus administracinėms 
reformoms. Ir nacionalizmas nebuvo vien tik Prancūzijos revoliucijos darinys 
(žr. X skyrių), tačiau visose šalyse, kur senoji tvarka buvo sugriauta, nepaprastai 
sustiprėjo nacionalistinė ideologija ir tautinis sąmoningumas. 

Neišvengiamai stiprėjo militarizmas — įsitikinimas, kad karinė jėga yra efek- 
tyvus politikos įrankis. XVIII amžiuje karų tikslai buvo gan riboti, o dažniausiai jų 
griebęsi daugiau teritorijų užkariaudavo diplomatinėmis priemonėmis, negu kovos 
lauke. Prancūzų revoliucionierių armijos, priešingai, susiformavo po 1792 metų, 

Olympe de Gouges (1748-1793), mėsininko duktė iš Montobano, atvyko į Paryžių 
būdama jauna našlė. Jos mergautinė pavardė - Marie Gouze; ji atsisakė priimti vyro 
pavardę ir sugalvojo sau pseudonimą, kai nutarė siekti literatūrinės karjeros. Nuo pat 
pirmųjų revoliucijos dienų rašė pjeses ir politinius pamfletus. Įsiutinta, kad moterų nejsi- 
leido į Steigiamąjį susirinkimą, ji paskelbė Les Droits de la Femme et du Citoyen 
(„Moters ir pilietės teisės“, 1791) kaip atsaką į Žmogaus teises: 


I. Moteris gimsta laisva ir turi tokias pat teises kaip ir vyras <...> 
II. Kiekvienos politinės organizacijos tikslas yra natūralių ir neatskiriamų vyro ir 
moters teisių išsaugojimas. Tos teisės yra laisvė, nuosavybė, saugumas ir prie- 
šinimasis priespaudai. 
III. Aukščiausio suverenumo principas iš esmės priklauso visai tautai, kuri yra ne 
kas kita kaip moters ir vyro sąjunga. 
IV. <...> Moters naudojimosi natūraliomis teisėmis vienintelis apribojimas yra joms 
besipriešinančio vyro tironija. 
V. Gamtos ir proto dėsniai draudžia visus veiksmus, kurie kenksmingi visuome- 
nei <...> 
Įstatymas turi būti visuotinės valios išraiška; visi piliečiai, moterys ir vyrai, turi 
prisidėti prie jo formavimo. Visi piliečiai, būdami lygūs prieš jį, turi naudotis 
lygiomis teisėmis į visus apdovanojimus, tarnybas ir postus (...) be jokių skirtu- 
mų, išskyrus tuos, kurie išplaukia iš jų nuopelnų ir gabumų. 
VII. <...> Moterys paklūsta įstatymo reikalavimams taip pat kaip ir vyrai. 
VIII. Nieko negalima bausti kitaip, kaip tik pagal įstatymą, priimtą iki nusikaltimo 
padarymo, ir kuris yra taikytinas moterims. 
IX. Kiekviena moteris, kurios kaltė įrodyta, turi būti nubausta visu įstatymo griežtumu. 
X. Nieko negalima persekioti už pagrindinius įsitikinimus. Moteris turi teisę lipti ant 
ešafoto; lygiai taip pat ji turi teisę lipti į tribūną. 
<...> Bet kuri pilietė gali laisvai pasakyti: „Esu tavo vaiko motina“, ir jokie bar- 
bariški prietarai neturi teisės versti ją slėpti tiesą. 
XII. Moters teisių garantavimas reikalauja absoliutaus tarnavimo <...> 
XIII. Moteris ir vyras įneša tokį pat indėlį į visuomeninių tarnybų palaikymą. 
XIV. Pilietės ir piliečiai turi tokią pat teisę kontroliuoti apmokestinimo reikalingumą. 
XV. Visos moterys, susivienijusios pagal savo indėlį su visais vyrais, turi teisę reika- 
lauti iš visų pareigūnų atskaitomybės už jų veiklą. 
XVI. Nė viena visuomenė, kurioje nėra garantuotos teisės ir nėra atskirtos valdžios, 
neturi konstitucijos. 
XVII. Nuosavybę valdo arba dalijasi po lygiai abi lytys EA 





VI. 


XI. 


Šis tekstas, feminizmo steigiamoji chartija, dabar daugiausia laikomas kone tik isto- 
rine keistenybe. Jo autorė buvo giljotinuota, kai išdrįso viešai pasipriešinti Robes- 
pierre'o terorui. 

Anne-Josėphe Thėrouingue de Mėricourt (1758-1817), „Laisvės amazonė“, atvyko 
į Paryžių iš Lježo propaguoti karingesnės feminizmo atmainos. Ji manė, kad moterys 

turi kovoti už revoliuciją, ir subūrė žiaurų moterų milicijos legioną. „Adatos ir virbalai, 
- rašė ji straipsnyje Les Francgaises devenues libres („Išsilaisvinusios prancūzės“, 1791), 
- tai ne vieninteliai ginklai, kuriais mokame naudotis“. 

Marie Woolstonecraft (1759-1797) atvyko į Paryžių iš Londono, kur straipsnyje 
Vindication of the Rights of Man („Žmogaus teisių gynimas", 1791) užsipuolė Burke'o 
veikalą Reflections. Jos straipsnis Vindication of the Rights of Women („Moterų teisių 
gynimas", 1792) praplėtė Olympe de Gouges racionalistines pozicijas. Ji buvo ištekė- 
jusi už rašytojo ir publicisto Williamo Godwino ir mirė gimdydama dukterį, kuriai buvo 
lemta tapti poeto Shelley žmona. 

Šių radikalių feministinio judėjimo pradininkių pažiūros nesusilaukė didesnio vado- 
vaujančių revoliucinių sluoksnių pritarimo. Rousseau, kuris diktavo madas, siūlė mote- 
rims vaidmenį, siejantį altruistinį Romos matronų heroizmą su moteriškumu, skatinančiu 
vyrus būti dar vyriškesniais. Tokios moterys kaip Gouges, Thėrouingue de Mėricourt, 
Mme Roland, Charlotte Corday ar Cėcile Renaud Robespierre'ui padarė ne didesnį 
įspūdį kaip karaliui moterų žygis į Versalį. 1793 metų birželio mėnesį buvo kategoriškai 
atsisakyta suteikti moterims pilietines teises“. 











kai masinė šaukiamųjų kariuomenė, karinė ekonomika ir ginkluotos tautos entu- 
ziazmas galėjo duoti visai kitokio masto rezultatus. Nors galutinis prancūzų pra- 
laimėjimas galbūt atskleidė militarizmo sugebėjimų ribotumą, jų iš pažiūros 
neįveikiamas beveik ketvirtį amžiaus trukęs žygiavimas pirmyn parodė, kiek 
daug galima pasiekti karu. Toks buvo karo inžinieriaus ir administratoriaus Laza- 
re'o Carnot (1753 — 1823) palikimas; jis buvo laikomas „pergalės organizatorium" 
Visuomenės gelbėjimo komiteto, Direktorijos, Imperijos, o svarbiausia — Bona- 
parto valdymo laikais. „Karas yra prievartos metas, — rašė Carnot, — jame reikia 
elgtis d I'outrance („negailestingai“) arba eiti namo". 


Revoliucinis karas, 1792—1815 m. 


Tikimybė, kad revoliucija sukels iš pradžių pilietinį, o po to ir tarptautinį karą, 
buvo iš pat pradžių. Nors Prancūzijos Steigiamasis susirinkimas 1790 metų gegu- 
žės mėnesį oficialiai atsisakė grobikiškų karų, nebuvo tokio monarcho, kuris būtų 
galėjęs ramiai klausytis šūksnių Mort aux Tyrans! („Mirtis tironams!"), vis garsiau 
aidėjusių Paryžiaus gatvėse. Taip pat nebuvo ir tokio revoliucionieriaus, kuris 
būtų galėjęs ramiai miegoti, kai ėmigrės monarchistai rengė priešiškus suokalbius. 
Sąmoningas puikavimasis valdžia sukūrė nerimo atmosferą. 1791 metais popiežius 
atvirai pasmerkė revoliuciją. Tą iššūkį priėmė ir žirondistas J. P. Brissot, kvietęs į 
kryžiaus žygį prieš „despotus“, ir imperatorius Leopoldas, Marijos Antuanetės bro- 
lis, po susitikimo su Prūsijos ir Saksonijos monarchais Pilnice raginęs sudaryti 
kunigaikščių sąjungą „Jo krikščioniškiausios didenybės garbei atstatyti“. 

Rusijos, Austrijos, Švedijos, Prūsijos, Saksonijos ir Ispanijos valdovai pasi- 
sakė už aktyvią intervenciją. Jų planus labai skatino Jekaterina Didžioji, pareiš- 
kusi, kad „Prancūzijos reikalai yra visų karūnuotų galvų rūpestis“. Tos grupės 
lyderis Gustavas III slapta parengė nepavykusį Liudviko XVI bėgimą į Vareną. 
Jis jau buvo pradėjęs gauti subsidijas iš Rusijos, kai 1792 metų kovo 16-ąją buvo 
nužudytas per kaukių balių Stokholme. Tačiau didžiausia monarchų kliūtis buvo 
dviprasmiška Liudviko XVI pozicija: jo vieši pareiškimai prieštaravo slaptai 
korespondencijai, jis tuo pat metu priešinosi revoliucijai ir bendradarbiavo su ja. 
Viskas baigėsi tuo, kad susiskaldę būsimieji Liudviko gelbėtojai delsė pakanka- 
mai ilgai ir revoliucionieriai spėjo perimti iniciatyvą į savo rankas. 1792 metų 
balandžio mėnesį, karaliui sutikus, jie paskelbė karą Austrijai ir Prūsijai. [sTRAs- 
BŪRAS] 

Perėjimo prie karo šaknų reikėtų ieškoti viename iš blogiausių Liudviko XVI 
politigue du pire („kuo blogiau, tuo geriau politika“) sprendimų. 1792 metų pava- 
sarį atsitiko taip, kad ir karaliaus dvaro partija, ir kraštutiniai radikalai stengėsi 
prikalbėti karalių pradėti karą. Karalienė geidė karo tikėdamasi, kad jos brolio 
tarptautinės gelbėjimo jėgos nugalės revoliuciją. O radikalams karas buvo reika- 
lingas tam, kad Brissot frakcija galėtų pasiekti karinę pergalę. Taigi karalius 
patikėjo jais, atmesdamas ir nuosaikesnių žirondistų ministrų, ir jakobinų patari- 
mus. 1792 metų balandžio 20-ąją blogai pasiruošusiems prancūzų daliniams buvo 
įsakyta pereiti sieną ir įžengti į austrų Nyderlandus. Azartiško Liudviko žaidimo 
rezultatai buvo ne tokie, kokių tikėjosi ir vieni, ir kiti jo rėmėjai. Tiesioginės kari- 
nės konfrontacijos neįvyko. Karalienės gelbėjimo jėgos buvo formuojamos lėtai. 
Brissot frakcija neįgijo didesnio pranašumo, vasarą ją aplenkė jakobinai. Europa 
pamažu prarado visas viltis viską sutvarkyti taikiu būdu. O pasitikėjimas karaliu- 
mi visai smuko; jo nušalinimo procesas jau buvo tolokai pasistūmėjęs dar iki 
pirmojo didesnio mūšio prie Valmi rugsėjo mėnesį. 

Nesvyravo tik Rusija. Imperatorės Jekaterinos veikimo laisvę varžė karas su 
Turkija, kuris baigėsi tik 1792 metų sausio mėnesį Jasų taika. Tačiau po to jos 
žvilgsnis iš karto nukrypo į Vakarus. Jekaterinos indėlis į antirevoliucinį kryžiaus 
žygį pirmiausia turėjo būti lenkų konstitucijos, „kurios ji negalėjo priimti nė 
minutei“, panaikinimas: 

Lenkų konstitucija tikrai nebuvo jakobininė. Tačiau 1791 metų pavasarį Jekaterina 

nematė didesnio skirtumo tarp revoliucinės Lenkijos ir revoliucinės Prancūzijos <...> [Ji] 

juto Lenkijoje revoliucines požemines sroves <...> ir slopino revoliuciją ten, kur leng- 
viausiai galėjo ją pasiekti"). 

Sušaukusi Sankt Paterburge fiktyvią išdavikiškų Lenkijos bajorų konfederaci- 
ją ir spausdama Prūsijos karalių atsisakyti simpatijų lenkams, imperatorė paliepė 
rusų kariuomenei žygiuoti kaip tik tuo metu, kai Liudvikas XVI įsakė prancūzų 
armijai daryti tą patį. Taip revoliuciniai karai prasidėjo vienu metu Rytuose ir 
Vakaruose. Turėjo praeiti dvidešimt metų, kol jų iniciatoriams, Prancūzijai ir 
Rusijai, buvo lemta susitikti lemiamam jėgų išbandymui. 

STRASBŪRAS 


1792 metų balandžio 24 d. prancūzų kariuomenę Strasbūre pasiekė žinia, kad 
paskelbtas karas pirmajai koalicijai. Tą pačią naktį per pasilinksminimą Strasbūro mero 
namuose inžinerinių dalinių kapitonas iš Juros Claude'as-Josėphe'as Rouget de Lis- 
le'is (1760-1836) sukūrė dainos Le Chant de Guerre pour /Armėe du Rhin („Kovos 
daina Reino armijai“) žodžius ir muziką. Jos įkvepiantiems posmams buvo lemta netru- 
kus skambėti visur, kur tik kildavo pavojus revoliucijai: 

Allons, enfants de la Patrie! 

Le jour de gloire est arrivė. 

Contre nous de la tyrannie 

L'ėtendard sanglant est levė. [bis] 

Entendez-vous dans les campagnes 

Mugir ces fėroces soldats? 

Ils viennent jusgąue dans nos bras 

Ėgorger nos fils et nos compagnes 

Aux armes, Citoyens! Formez vos bataillons! 

Marchons, marchons! 

Ou'un sang impur abreuve nos sillons. 








(Vaikai Tėvynės, ei, pirmyn! 
Išaušo jums garbės diena. 
Tironų vėliava klaiki 

Prieš jus aukštai jau iškelta. [2 kartus] 
Samdytų žmogžudžių būriai 
Pasklidę po šalies laukus 

Jūs' žmonas žudo ir vaikus 

Ir staugia kaip pikti vilkai. 

Imk ginklą, broli! Stok būrin! 
Kovok, kovok! 

Skriaudas kraujais jų numazgok!) 

Kad būtų dainuojama Strasbūre, ši daina išversta į vokiečių kalbą Strassburgerlied 
pavadinimu. Vasarą La Strasbourgeoise pavadinimu ji pasiekė Pietus. Birželio 22 d. 
vakare Marselyje viename pokylyje ją dainavo Francois Miroir, medicinos studentas iš 
Monpeljė. Daina pasirodė esanti tokia pagauli, kad savanorių iš Marselio batalioną 
lydėjo visą kelią iki Paryžiaus. Kai liepos 30-ąją jie įžygiavo į sostinę dainuodami savo 
dainą, ji tučtuojau buvo pavadinta „Marseliečių himnu“ arba tiesiog La Marseillaise. Dėl 
tolesnio jos likimo jokių abejonių nėra. Šiek tiek abejoti galima tik tuo, ar savanorių bata- 
lionas iš Pietų iš tikrųjų galėjo kalbėti prancūziškai. 

La Marseillaise garsai pagreitindavo per Europą žygiuojančių revoliucinių armijų 
žingsnius. Ji buvo išversta ir dainuojama daugeliu kalbų, pradedant italų, baigiant len- 
kų. Daina oficialiai patvirtinta Konvento dekretu III metų mesidoro 26-ąją (1795 Metų 
liepos 14). Taip atsirado paprotys turėti nacionalinius himnus kaip atsvarą karališkiems 

himnams [tarkim, God save the King („Dieve, saugok karalių“)]. La Marseillaise, kaip 
mėgdavo kartoti Napoleonas, buvo žymiausias respublikos generolas. 

Kai dėl Rouget de Lisle'io, tai 1793 metais jis buvo suimtas už simpatizavimą roja- 
listams, tačiau liko gyvas; mirė skurde. Jam pastatytas paminklas Lon Ie Sonjė mieste 
jo gimtajame Juros departamente. 








Todėl 1792— 1793 metų rusų-lenkų karas buvo neatskiriama revoliucinės 
panoramos dalis. Jis dideliu mastu nulėmė pusiausvyrą jėgų, su kuriomis Napo- 
leonui buvo lemta vėliau susidurti Rytuose. Rezultatą buvo sunku numatyti iš 
anksto. Vadovaujama karaliaus vaikaičio Juzefo Poniatowskio ir Amerikos karų 
veterano, Vest Pointo karo akademijos įkūrėjo Tadeuszo Košciuszkos, jaunoji 
lenkų kariuomenė savo pareigą atliko pagirtinai. Meistriška pergalė buvo pasiek- 
ta prie Zielencės Podolėje 1792 metų birželio 18 d., po mėnesio nuo rusų pajėgų 
įsibrovimo į lenkų Ukrainą. Lenkų padėtis atrodė tvirta tol, kol jų iš užnugario 
neapsupo prūsai. Galų gale viską nulėmė veikiau karaliaus kapituliacija, negu 
ginkluota jėga. Prisijungdamas prie rusų remiamos Targovicų konfederacijos, kad 
išvengtų kraujo praliejimo, Stanislovas Augustas priėmė Antrojo padalijimo sąly- 
gas, jas pasirašė Sankt Peterburge 1793 metų sausio 4-ąją ir pradėjo vykdyti. Po 
šešių mėnesių Gardine, Lietuvoje, rusų patrankų šešėlyje įvyko paskutinis Res- 
publikos istorijoje seimas. Bajorijos atstovai, kuriems grėsė turtų sekvestracija, 
suteikė teisinį pavidalą šalies pažeminimui. Gegužės trečiosios konstitucija, kaip 
reikiant iškeikta, buvo panaikinta. Rusija užgrobė pusės Prancūzijos dydžio 
žemių gabalą. Prūsija pasiėmė Dancigą (kuris iš karto sukilo). [roR] 

Vakaruose revoliuciniai karai virto didžiuliu konfliktų raizginiu, užklojusiu 
beveik visą žemyną. 1792 metų kampanija Prancūziją smarkiai išgąsdino ir paska- 
tino revoliucijos vadus iš pradžių nuversti karalių, o po to kariauti nesibaigian- 
čius karus. Prancūzų įsibrovimas į Austrijos teritoriją netrukus susilaukė atsako 
— prūsų ir austrų kolonų įžengimo į Prancūziją. Tačiau energingo Braunšveigo 
kunigaikščio politinio pareiškimo neparėmė energingi karo veiksmai. Prūsai slin- 
ko taip pamažu, kad Goethė, keliavęs kartu su vienu daliniu iš Veimaro, turėjo 
laiko eksperimentais patikrinti patrankų sviedinių psichologinį poveikį. Jie vis 
dar tebebuvo Argonės miške, už dvidešimties kilometrų nuo sienos, kai mūšyje 
prie Valmi 1792 metų rugsėjo 20 dieną juos privertė trauktis garsioji „revoliucinė 
kanonada“. Po to jau karas maitino revoliuciją, o revoliucija maitino sėkmingą 
karą. Metams dar nesibaigus, revoliucinės armijos spėjo sugrįžti į Nyderlandus ir 
užėmė Savoją. Jos vis žygiavo pirmyn beveik dvidešimt metų. 

Revoliucijos karų eiga dažnai aprašoma vis minint tris koalicijas, sudarytas 
prieš Prancūziją 1793 — 1796, 1799 — 1801 ir 1805— 1814 metais. Tai klaidinantis 
būdas, nes visos tos koalicijos buvo linkusios greit subyrėti, be to, kad kova daž- 
nai nesiliaudavo ir intervaluose tarp jų. Kontinentinių valstybių, sudariusių koali- 
cijos ginkluotųjų jėgų pagrindą — Austrijos, Prūsijos ir Rusijos interesai ne visada 

Brandenburger Tor (Brandenburgo vartai) — vieni iš devyniolikos Berlyno senamiestį 
supančios sienos vartų - buvo pastatyti 1793 metais, tais metais, kai Prūsijos karalystė 
įsivėlė į revoliucinius karus. Elegantiška jų dorėninė kolonada suprojektuota Atėnų Pro- 
pilėjų pavyzdžiu. Kolonados viršų vainikuoja auriga - didžiulių bronzinių statulų grupė, 
vaizduojanti pergalės vežimą; jai buvo lemta tapti naujųjų laikų Vokietijos tragedijų ir 
triumfų liudytoja. Brandenburgo vartai matė iškilmingą Napoleono įžengimą į Berlyną 
1806 metais ir visus kitus karinius paradus, kurie triukšmingai traukė Unter den Linden 
alėja pro karalių, kaizerį, prezidentą ir fiurerį. 1871 metais jie sveikino pergalingąją armi- 
ją, grįžtančią iš Prancūzijos-Prūsijos karo į miestą, kuris vis dar buvo vadinamas „anti- 
sanitariniu“ ir „nereligingu“; beje, šis įvykis paskatino pradėti pirmąjį Berlyno, Vokietijos 
imperijos sostinės, perstatymą. 1933 metais vartai priėmė kanclerį Hitlerį. Per mūšį dėl 
Berlyno 1945 metų balandžio-gegužės mėnesį šie vartai atsidūrė kaip tik ant linijos, 
skiriančios konkuruojančius Baltarusijos ir Ukrainos frontus, kuriems vadovavo maršalai 
Žukovas ir Konevas. Tą dieną, kai du rusų seržantai iš Žukovo armijos iškėlė raudoną 
vėliavą ant greta stovinčio Reichstago viršaus vartų, griuvėsiuose I-osios lenkų armijos, 
buvusios Konevo žinioje, kariai iškėlė raudonai baltą vėliavą. 1953 metais šie vartai 
regėjo Rytų Vokietijos darbininkų protesto žygį. Nuo 1961 metų rugpjūčio iki 1989 metų 
lapkričio mėnesio jiems buvo lemta atsidurti pačiame Berlyno sienos viduryje. 

Ištisus šimtmečius auriga buvo laikoma politinio klimato vėtrunge. 1807 metais ji 
išgabenta į Paryžių. Sugrąžinta 1814 metais ir perstatyta taip, kad vežimas būtų 
nukreiptas į vakarus. 1945 metais auriga sunaikinta, tačiau 1953 metais vėl atstatyta su 
naujomis skulptūromis, nulietomis pagal senas formas. Šį kartą komunistinė valdžia 
tariamai pasukusi iškilmių vežimą rytų link. Kad ir kaip būtų, kai 1991 metais prasidėjo 
trečiasis Berlyno atstatymas, ruošiantis vėl suvienytos Vokietijos vyriausybės atsikėli- 
mui, auriga tvirtai pasisuko į vakarus. Jos padėtis atspindėjo ne tik dviejų Berlyno dalių, 
bet ir dviejų Europos pusių santykius! 

Simbolinių gestų, įamžintų bronzoje ar akmenyje, galima rasti daug kur. Pavyzdžiui, 
Zagrebe Kroatijos gynėjo generolo Jelacičiaus statulos, pastatytos XIX amžiaus pabai- 
goje, pirštas buvo kaltinamai nukreiptas Budapešto link. 1991 metais jis buvo pasuktas 
taip, kad rodytų į Belgradą. Yra pranešimų, kad 1993 metais jis buvo pasuktas dar 
kartą, kad rodytų į Kniną, apsišaukusios serbų Krajinos respublikos sostinę. 











sutapdavo su koalicijos organizatorių britų ir jų didžiojo karo ministro Williamo 
Pitto Jaunesniojo (1759 — 1806) siekiais. Pagal įvairius kriterijus tų koalicijų buvo 
ne trys, o penkios, šešios ar septynios. Didžiosios Britanijos koaliciniai partneriai 
ne kartą patirdavo priešo įsiveržimus ir okupaciją; tik britai, įsitvirtinę savo nepri- 
einamose salose, to išvengė. Konfliktas įgavo svarbių ekonominių ir karinių 
aspektų. Ne kartą jis buvo išsiplėtęs ir už Europos ribų ir turėjo globalinės tarp- 
kontinentinės strategijos bruožų. 

Pirmoji 1793 — 1796 metų koalicija parodė, kaip sunku išlaikyti sąjungininkų 
vienybę. Rusijos indėlis čia menkas, nes ji buvo užsiėmusi Lenkijos virškinimu. 
Prūsija atkrito 1795 metais dėl tos pačios priežasties. Austrija palikta niokojan- 
čioms prancūzų atakoms ir Nyderlanduose, ir šiaurinėje Italijoje. 1795 — 1796 
metais Ispanijai perėjus į kitą pusę, Didžioji Britanija buvo palikta viena ir tik 
laivynas išgelbėjo ją nuo katastrofos. Prancūzai, naikindami kontrrevoliuciją 
namie, kartu pradėjo kurti revoliucinius režimus už šalies ribų. Pirmoji iš dauge- 
lio buvo Batavijos Respublika (1794) olandų Nyderlanduose. Prancūzai taip pat 
pradėjo iškelti jaunus, itin gabius ir energingus generolus. Pirmasis iš jų — gene- 
rolas Lazare'as Hoche'as (1769— 1797), kuris užkariavo Reino sritį, sutriuškino 
šuanus ir sykį netgi buvo susiruošęs užgrobti Airiją. 

Rytuose, nepaisant antrojo padalijimo, Žečpospolita nenorėjo pasiduoti. 1794 
metų pradžioje iš tremties sugrįžo Tadeuszas Košciuszko ir kovo 24-ąją Kroku- 
voje Turgaus aikštėje perskaitė sukilimo „už nacionalinę savivaldą <...> ir už 
visuotinę laisvę“ aktą. Gegužės mėnesį jis išleido universalą, kuriuo paskelbė 
apie paleidimą iš baudžiavos. Jo valstiečių dalgininkų pergalė prieš profesionalią 
rusų armiją prie Raclavicų balandžio 4-ąją buvo tarsi Vandėjos sukilėlių pergalės 
prie Šalė aidas. Varšuvoje ir Vilniuje minia įsisiautėjo, liaudies teismai skelbė 
mirties nuosprendžius vyskupams, rusų agentams ir konfederatams. Tai jau buvo 
atvira revoliucija ir monarchams reikėjo pradėti veikti. Varšuvą prūsai apsiautė iš 
vakarų, rusų armijos artėjo iš rytų. Spalio 10-ąją ties Macejovicais sužeistas 
Košciuszko nukrito nuo savo žirgo; sakoma (beje, klaidingai), jog krisdamas 
sušukęs Finis Poloniae! Suvorovas atakavo Varšuvos rytinį priemiestį Pragą ir 
ėmė skersti jo gyventojus. Pasiuntė į Sankt Peterburgą raportą, kuriame buvo tik 
trys žodžiai: URA, PRAGA, SUVOROVAS. Atsakymas irgi buvo trijų žodžių: BRA- 
VO FELDMARŠALE, JEKATERINA. [METRiKA] 

Šį kartą trečiasis padalijimas buvo vykdomas remiantis prielaida, kad lenkų ir 
jų respublikos jau nebėra; taigi nebuvo ieškoma ir kieno nors sutikimo. Prūsija 
pasiėmė Mazoviją ir Varšuvą, pavadindama šį regioną Naująja Pietų Prūsija. 
Austrai pasiėmė kitą didelį gabalą ir pavadino jį Naująja Galicija. Rusai pasiten- 
kino Anglijos dydžio gabalu. Galutinė sutartis, pasirašyta Sankt Peterburge, turė- 
jo priedą — slaptą protokolą: 

Turėdamos galvoje būtinybę panaikinti viską, kas galėtų atgaivinti prisiminimus apie 

Lenkijos karalystės egzistavimą <...>, aukštosios susitariančiosios šalys drauge nutaria 

niekada nevartoti savo raštuose <...> Lenkijos karalystės vardo nei jos bendrojo pavadi- 


; , Ša sis D i 36 
nimo, kurie nuo šiol panaikinami visiems laikams <...>“ . 


Tuo metu, kai Bonapartas jau pradėjo savo žygį, niekam Europoje nerūpėjo 
neteisybė, padaryta Lenkijai. Rusija jau turėjo tvirčiausios revoliucijos prieši- 
ninkės ir monarchijos gynėjos reputaciją. O lenkams buvo primestas labiausiai 
užsispyrusių sveikos valdymo formos priešininkų vaizdinys. Juk jiems buvo lem- 
ta pateikti daugiausia užsienio karių, kovojusių prancūzų gretose per revoliuci- 
nius karus. 

1795 metais, likvidavus Lenkijos-Lietuvos respubliką, rusų armija išgabeno nukariautų 
šalių valstybinius archyvus į Sankt Peterburgą. Jos grobis buvo ir Lenkijos valstybės 
Metryka Koronna (Karūnos metrika) su visų karaliaus kanceliarijos aktų, statutų ir char- 
tijų, išleistų nuo Viduriniųjų amžių kopijomis, taip pat panašios Lietuvos didžiosios 
kunigaikštystės ir Mazovijos kunigaikštystės kolekcijos. Kadangi kartu buvo paimti ir 
katalogai bei rodyklės, niekas Varšuvoje tiksliai nežinojo, ko buvo netekta. Lenkų isto- 
rikai negalėjo tyrinėti savo šalies istorijos taip, kaip visą XIX amžių tai darė Prūsijos ir 
Rusijos mokslininkai, tad užsienyje susidarė įspūdis, kad Lenkijos vaidmuo Europos 
istorijoje buvo toks pat marginalinis kaip ir dabar. 

Mėginimai identifikuoti, atkurti ir, jei įmanoma, atgauti prarastus Lenkijos archyvus 
vyksta jau 200 metų. Dalis jų buvo gražinta po 1815 metų, dar daugiau po Rygos taikos 
sutarties 1921 metais. Dar vieną dalį pavyko sudėti iš po visą pasaulį išsibarsčiusių 
kopijų. 1945 metais sovietinė armija vėl pasisavino viską, kas turėjo bet kokios vertės, 
ir tik septintajame dešimtmetyje grąžino kai kuriuos dokumentus. Niekam iš nepriklau- 
somų tyrinėtojų niekada nebuvo leista laisvai naudotis cariniais ar sovietiniais archy- 
vais'. [GRoBIS] 

Smulkesnę ataskaitą, kas nutiko Lietuvos metrikai, pradėtai 1440 metais, pateikė tik 
viena Amerikos mokslininkė šio amžiaus devintajame dešimtmetyje. Pasinaudodama 
Vakarų mokslininkams suteikta galimybe dirbti su sovietiniais archyvais ir turėdama 
nepilną katalogų kopiją, kurią Varšuvoje padarė XVII amžiuje įsiveržę švedai, ji kruopš- 
čiai atsekė daugumą iš Metriką sudarančių kolekcijų, kurias rusų archyvarai pervardijo, 
perženklino ir perkėlinėjo iš vietos į vietą“. Tačiau praslinkus porai šimtmečių nuo pagro- 
bimo, didžioji Lietuvos metrikos dalis tebebuvo Sankt Peterburge. | Lietuvos ir Baltaru- 
sijos vyriausybių prašymus nebuvo atsižvelgta, nes Rusijos federacija oficialiai pareiškė 
pretenzijas į visus dokumentus, susijusius su „Rusijos istorija“, esančius buvusios 
RSFSR archyvuose, „nepriklausomai nuo jų laikymo vietos ir nuosavybės formos““. 

Vakarų istorikai įpratinti akcentuoti dokumentinių šaltinių laikymosi principą. Tai 
sveikintinas įpratimas visur, kur tik tokie dokumentiniai šaltiniai yra prieinami. Tačiau jie 
pamiršta dar svarbesnį principą, kurį rusų valdžia yra gerai perpratusi jau ne vieną 
šimtmetį: kas kontroliuoja dokumentus, tas gali kontroliuoti ir jų naudojimą bei inter- 
pretavimą. 











1796— 1797 metų Italijos kampaniją Direktorija pradėjo prieš Austrijos valdas, 
jau izoliuotas iširus koalicijai. Ji reikšminga tuo, kad tai buvo generolo Bonapar- 
to, metais jaunesnio už Hoche'ą, tarptautinis debiutas. Per kelias savaites apdris- 
kusi prancūzų kariuomenė prie Pajūrio Alpių departamento sienos tapo nenuga- 
lima jėga. „Italijos armijos kariai, — tarė jiems tas jaunuolis, — aš vesiu jus į 
derlingiausias pasaulyje lygumas. Rasite ten garbę, šlovę ir turtus. Ar jums nepri- 
trūks drąsos?" Per dvylika mėnesių visa šiaurinė Italija buvo užimta. Bonaparto 

taktinis meistriškumas, kurį jis pirmą kartą pademonstravo 1796 metų gegužės 10 
prie Lodi tilto, užtikrino jam strateginį dominavimą. Milanas buvo išvaduotas, 
Mantuja paimta apgultimi, o austrų pasipriešinimas palaužtas prie Rivoli. Atsivė- 
rė kelias į Karintiją, net Viena laukė atakos. [GRiLENšTEINAS] 

Bonapartą domino viskas, kas tik turėjo kokį nors ryšį su karu. Maištus ir 
sukilimus jis malšindavo greit, ryžtingai ir žiauriai. Įžengdamas į Parmos kuni- 
gaikščio valdas, jis pareikalavo tučtuojau atiduoti visas meno vertybes. Tokia 
politika Luvrui lėmė tapti žymiausia iš visų meno kolekcijų. Pradėdamas derybas 
prieš Kampo Formijaus taikos sutarties pasirašymą (1797 metų spalio mėnesį), 
Bonapartas reikalavo teisės diktuoti sąlygas neatsiklausiant Paryžiaus. Toks elge- 
sys užtikrino jam politinį pranašumą šalies viduje. 

1798— 1799 metų Egipto kampanija Direktorijos buvo sumanyta britų koloni- 
jiniam ir komerciniam pranašumui pakirsti. Prancūzijos įsitvirtinimas Artimuo- 
siuose Rytuose būtų susilpninęs britų ryšius su Indija ir paruošęs dirvą Prancūzi- 
jos dominavimui visame Viduržemio jūros regione. Kampanija prasidėjo Maltos 
užgrobimu ir 40 000 karių išsilaipinimu Aleksandrijoje. Nepaisant valdančiųjų 
Mameliukų karinio pralaimėjimo, kampanijos sėkmę visiškai sumenkino tai, kad 
admirolas Nelsonas Abukiro įlankoje sunaikino prancūzų laivyną (1799), o Rusija 
sudarė strateginę sąjungą su Osmanais. Po šios kampanijos buvo nesėkmingi 
mėginimai pergudrauti britus Karibų jūros regione (1802), Amerikoje netikėtai 
parduodant Luizianą (1803), ir netgi Australijoje (1804). Iš to nieko neišėjo, nes 
britų Karališkasis laivynas pasirodė esąs toks pat nenugalimas jūroje, koks Bona- 
partas sausumoje. 1799 metų rugpjūčio mėnesį Bonapartas išvyko iš Egipto įvyk- 
dyti briumerio 18-sios perversmo ir valdžios vadelių paimti į savo rankas. 

Nabulione Buonaparte (1769 — 1821) — kaip ir Hitleris bei Stalinas — buvo 
svetimšalis šalyje, kurią jam likimas lėmė valdyti. Jis gimė Ajačo mieste Korsiko- 
je, kurią prieš metus Liudvikas XV buvo nusipirkęs iš Genujos. Kai jį kaip jauną 
kadetą išsiuntė į Prancūziją studijuoti karo mokslų, jis neturėjo nei turtų, nei 
visuomeninių ryšių ir netgi nemokėjo kaip reikiant prancūzų kalbos. Iš jo išaugo 
paniuręs, užsispyręs jaunuolis, o po gelsva oda labai negiliai tūnojo jo gimtinei 
būdingas vendetta jausmas. O Prancūzija buvo „maištinga kumelaitė“, kurią rei- 
kėjo sutramdyti: 

O Corse a cheveux plats! Oue la France ėtait belle 
Au grand soleil de messidor! 

C'ėtait une cavale indomptable et rebelle 

Sans frein d'acier ni rėnes d'or“. 

(O glotniaplauki korsikieti! Kokia Prancūzija graži, 
Kai maudos jūroj messidoro spindulių! 

Kaip kumelaitė kaprizinga ir narti, 

Be plieno žąslų, aukso kamanų.) 

„Glotniaplaukis korsikietis“ už viską turėjo būti dėkingas revoliucijai, kurios 
dėka, būdamas vos 24 metų jis jau tapo artilerijos generolu. Jis savo akimis ste- 
bėjo netvarkingą Tiuilri rūmų šturmą, tačiau tuoj po to jam teko išvykti iš Pran- 
cūzijos padėti savo broliams Korsikoje. Gal taip ir būtų ten pasilikęs, jei šeimos 


727 


EUROPOS ISTORIJA 





GRILENŠTEINAS 


1797 metais Austrijos Valdvyrtelio srities Gmiundo parapijos Grilenšteino kaime vals- 
tiečio audėjo šeimoje gimė sūnus. Šeimos pavardė nenurodyta, bet jos gyvenimo 
kelias atkurtas pagal parapijos knygas (žr. III priedą, 68). 1817 metais, būdamas dvi- 
dešimties metų, tas sūnus vedė šešeriais metais vyresnę moterį ir ne vėliau nei gruo- 
džio mėnesį naujavedžiai susilaukė sūnaus. Tuo momentu ši šeimyna galėjo būti puikiu 
klasikinės „gentinės šeimos“ pagal Le Play modelį pavyzdžiu: patriarchalinis trijų kartų 
vienetas, kurio galva buvo 51 metų amžiaus senelis. [GRosSENMEER) 

Tačiau netrukus vaizdas pasikeitė. Jau kitais (1818) metais senelis gavo išimtinę 
(Ausnahm), pasiimdamas žmoną ir dvi neištekėjusias nepilnametes dukteris, o vado- 
vavimą namų ūkiui perleisdamas sūnui. Jis ir toliau gyveno ūkyje apie dvylika metų, kol 
po žmonos mirties vedė vėl ir išsikėlė. 

Todėl nuo 1818 metų ūkis jau buvo nelabai panašus į gentinės šeimos modelį. 
Dvylika metų jį valdė sūnus, nepriklausomas nuo tėvo, tačiau jo nusenę tėvai tebegy- 
veno kartu. Jo šeima padidėjo gimus dar trims vaikams, tačiau patyrė ir netekčių mirus 
vyriausiajam sūnui (1821), motinai (1826) ir jo jauniausiajai, ką tik gimusiai dukteriai 
(1827). Išsikėlus tėvui ir netekėjusioms seserims (1830), jis galėjo susidoroti su patirtais 
nuostoliais tik paimdamas keletą audėjų su šeimomis ir dar keletą tarnų. 1841 metais, 
kai vyriausiam iš jo likusių gyvų sūnų sukako dvidešimt vieneri, jo ūkyje buvo trys atski- 
ros, nesusigiminiavusios šeimos - ūkio galvos šeima ir dviejų senesnių audėjų šeimos, 
neseniai pakeitusios dvi vienišas motinas su nesantuokiniais sūnumis. Nesunku įsivaiz- 
duoti, kokių rūpesčių tai galėjo sukelti. 

Tą pavyzdį istorikai parinko norėdami parodyti, kokį pavojų kelia laikui bėgant vyks- 
tančių dinaminių pasikeitimų apibendrinimai remiantis standartiniais sociologiniais 
modeliais. Šeimos gyvenimo ciklas, atskleidžiantis sėkmės potvynius ir atoslūgius, yra 
labai svarbi sąvoka įvairių laikų valstiečių gyvenimui Europoje suprasti. 











nebūtų išviję vietiniai neramumai. 1794 metais, po tarnybos Tulone kartu su 
Robespierre'o broliu, jį trumpam buvo suėmę termidoriečiai, po to jis prašė 
Osmanų sultono karininko patento, bet nesėkmingai. Tačiau 1795 metais pasi- 
maišė po ranka Paryžiuje kaip tik per rojalistų maištą spalio mėnesį ir išgelbėjo 
Konventą savalaike „kartečės porcija". 

Po to šiam kadaise sukėlusiam įtarimą artileristui jau sekėsi viskas, kad ir ko 
jis imtųsi. 1796 metais jį paskyrė vadovauti nudriskusiai Italijos armijai. Labai 
greit jis tapo pranašesniu už savo politinius viršininkus, teisingai nusprendęs, jog 
valdžios Paryžiuje likimas priklauso nuo gerų naujienų iš fronto. Jo paramos jau 
atvirai siekė silpnėjanti Direktorija, o išvykimas į Egiptą 1798 — 1799 metais tik 
sustiprino jo pozicijas. Briumerio perversmas, padaręs jį faktiniu Prancūzijos dik- 
tatorium, praėjo labai sklandžiai. Tai buvo tokia operacija, kurią galėjo atlikti 
tik visai pašalinis žmogus. Nuo tada, per visus konsulatus ir imperiją, per jūras 

kraujo, išlietas keturiasdešimtyje mūšių, kurie, pasak jo, visi buvo gynybiniai, 
Napoleonas niekada nesidairė atgal. Apsistatęs panašiais staiga iškilusiais marša- 
lais — Berthier, Massena, Macdonaldu, Muratu, Soultu ir Ney'u, bei panašiais 
talentingais ministrais — Talleyrand'u, Gaudinu, Fouchė ir Clarke'u, jis tvirta 
ranka valdė neišjodinėtą Prancūzijos kumelaitę. 

O kai ta kumelaitė pakluso raiteliui iš Korsikos, jis užkrovė jai korsikietiškų 
giminystės ryšių naštą visos Bonapartų giminės pavidalu: Josephas tapo Neapolio 
ir Ispanijos karaliumi, Lucienas Kanino kunigaikščiu, Liudvikas Olandijos kara- 
liumi, Džeromas Vestfalijos karaliumi, Eliza Lukos kunigaikštiene, Paulina Guar- 
talio kunigaikštiene, o Karolina — Neapolio karaliene. Suklupo tik savo paties 
dinastijos kelyje. Jo vedybos su Josėphine'a de Beauharnais, kreole iš Martini- 
kos — nukirsdinto aristokrato našle, nedavė įpėdinio ir baigėsi skyrybomis. Jo 
meilužė lenkė Marija Valevska pagimdė sūnų, tačiau jis nebuvo pripažintas. Jo 
antroji žmona Marija Luiza Austrijietė 1811 metais pagimdė Napoleoną II, Romos 
karalių. Tačiau tuo metu virš „mesidoro saulės“ jau ėmė rinktis debesys. Pirmasis 
Europos valdovas svarstė invazijos į Rusiją planus. Pasak Tocgueville'io, Napole- 
onas buvo „toks didis, koks tik gali būti nedorybingas žmogus". [koRsika] 

Antroji koalicija tapo įmanoma rusų caro Pavlo I dėka — jis norėjo vaidinti 
aktyvesnį vaidmenį. Suvorovo vadovaujama rusų armija spėjo atkariauti didžiąją 
austrų Italijos dalį, kol vėl pasirodė Bonapartas atstatyti pusiausvyros. Tačiau 
Pavlas I buvo nužudytas, Didžiosios Britanijos sąjungininkai kontinente nusiminė 
ir ji vėl liko viena kovoti su Prancūzija. Sąjungininkų sudarytos Liunvilio taikos 
sutarties (1801) pavyzdžiu britai pasirašė Amjeno taikos sutartį (1802). 

Po antrosios koalicijos žlugimo Bonapartas galėjo įvertinti padėtį iš jėgos pozi- 
cijų. Jis pratęsė užkariavimus Italijoje, užimdamas Pjemontą, Parmą ir Pjačencą. 
Išsiuntė nenusisekusią ekspediciją maištui Haityje slopinti, įsiveržė į Vokietiją, 
išprovokuodamas Šventosios Romos imperijos galą, ir pradėjo formuoti Bulonėje 
Armėe de !'Angleterre. Jis netgi vėl pradėjo kurti savo pagrindinių priešininkų 
strateginio apsupimo planus. 1805 metų kovo 30-ąją rašė Persijos šachui: 

Bonapartas, prancūzų imperatorius, Fethui Ali, persų šachui. Sveikinimai! 

Turiu pagrindo tikėti, kad Džinas, tvarkantis valstybių likimus, nori, kad paremčiau 
jūsų pastangas išsaugoti jūsų imperijos galią. 

Persija yra kilniausia šalis Azijoje, o Prancūzija — pirmoji Vakarų imperija <...> 

Tačiau šioje žemėje yra ir tokių imperijų <...>, [kur] žmonės iš prigimties neramūs, 
godūs ir pavydūs. Pavargę nuo savo dykynių, rusai kėsinasi į gražiausias Osmanų kara- 
lystės dalis. Anglai, likimo išmesti į salą, nevertą jūsų imperijos pačios mažiausios dalies 
<...>, kuria valstybę Indijoje, kuri tampa kasdien vis pavojingesnė. Štai tas valstybes 
reikia stebėti ir jų bijoti <...>7“. 

Napoleono aukšta nuomonė apie Azijos šalis nebuvo visai nenuoširdi. Egipto 
kampanijos metu jis sykį pasakė: „Europa — tai kurmiarausis. Visos didžiosios impe- 
rijos ir revoliucijos vyko Rytuose“? Tačiau Europos reikalai netrukus iškilo vėl. 

1805— 1814 metų trečioji koalicija, tas paskutinis Pitto diplomatinis šedevras, 
buvo suorganizuota siekiant galutinai išspręsti ginčą. Tačiau tai vyko lėtai. Britų 

laivyno pergalė prie Trafalgaro kyšulio (1805 metų spalio 21 d.) užtikrino Didžia- 
jai Britanijai visišką pranašumą jūroje, atėmusį Prancūzijai bet kokią invazijos į 
Britų salas galimybę. Užtat sausumoje Napoleonas vieną po kito visiškai sutriuš- 
kino visus savo priešininkus. 1805 metais Austerlicas užtikrino visišką Austrijos 
pralaimėjimą ir Rusijos pasitraukimą iš koalicijos; 1806 metais Jena ir Aueršte- 
tas — visišką Prūsijos sutriuškinimą; 1807 metais Eilau ir Frydlandas — visišką 
visų rusų dalinių pasitraukimą. Per 18 mėnesių buvo užimta Viena, Berlynas bei 
Varšuva, ir kai Napoleonas 1807 metų liepos mėnesį ant plausto Nemune prie 
Tilžės pasirašė taikos sutartį su Rusija ir Prūsija, Didžioji Britanija trečią kartą 
liko viena. [sLAvkovas] 

Slavkovas („Šlovės vieta“) yra nedidelis miestelis Moravijoje apie 20 kilometrų į rytus 
nuo Brno. Vokišku Austerlico pavadinimu 1805 metų gruodžio 2-ąją jis tapo dramatiš- 
kiausios Napoleono pergalės - „Trijų imperatorių mūšio“ scena. 

Napoleonas, traukdamasis nuo jungtinių Austrijos ir Rusijos pajėgų, tempė paskui 
save ir jas. Gaubiamos ryto miglos, trys sąjungininkų kolonos patraukė prieš Napoleo- 
no armijos dešinįjį sparną. „Taip žygiuodami į mano dešiniąją pusę, - pareiškė Napo- 
Ieonas, - jie atveria man savo flangus“. 

Maršalas Davout, kurio kariai per 48 valandas įveikę beveik 150 kilometrų atskubė- 
jo nuo Vienos, visą dieną atlaikė keturis kartus gausesnių priešo dalinių atakas. 10 
valandą ryto rūkas pakilo ir nušvito garsioji solei/ d'Austerlitz. Prancūzai užėmė virš 
apylinkių iškilusią Praceno aukštumą, nuo kurios jie galėjo patrankomis šienauti visus 
kovos lauko sektorius ir perskelti pusiau priešo pajėgas. Kai prancūzų imperatoriaus 
gvardija atrėmė rusų gvardiją, prasidėjo traukimasis. Pralaužusi ledą slėnio ežeruose, 
prancūzų artilerija atkirto pagrindinį atsitraukimo kelią. Kovos lauke, tarp 20 000 nukau- 
tų iš 150 000 ir kita tiek paimtų į nelaisvę, Napoleonas mėgavosi savo triumfo valanda. 
II vous suffira de dire, - kalbėjo jis tiems, kas nežuvo, - /ėtais 4 Austerlitz („Jums 
pakaks tik pasakyti: „Buvau prie Austerlico“). 

Šį mūšį tapė Grosas, Vernet, Callet, Gėrard'as. Jis buvo apdainuotas poetų. Tačiau 
nė vienas aprašymas neprilygsta tam, kuris pateiktas Levo Tolstojaus Karo ir taikos 
III knygoje: 

Kai saulė visiškai išnėrė iš rūko ir akinančiu spindesiu trykštelėjo į laukus <...> jis 

nusimovė pirštinę nuo gražios baltos rankos, davė ja ženklą maršalams ir įsakė pra- 

dėti kautynes“. 

Dabar Austerlicas, kaip ir Vaterlo, yra geležinkelio stotis, aptarnaujanti Prancūzijos 
pietvakarius [turėta galvoje - Čekijos pietryčius; red. past. ]. Karo istorikams ne tiek rūpi 
atpasakoti generolų planus, kiek karių emocijas ir išgyvenimus“. Nepaisant to, kaip tik 
didieji mūšiai lėmė, kas valdys visa tai, iš ko susideda praeitis. 

Tačiau Didžiosios Britanijos veiksmų daugiau negu pakako, kad karas nesi- 
baigtų. Karališkojo karo laivyno vykdoma blokada Didžioji Britanija tęsė preky- 
binį karą su visomis šalimis, kurios buvo priverstos vykdyti Napoleono „konti- 
nentinę blokadą“. Negana to, 1808 metais nusiųsdama kariuomenės dalinių į 
šiaurinę Ispaniją, ji priešinosi Napoleono neseniai įvykdytam Ispanijos ir Portu- 
galijos užėmimui ir pilietinius karus Pirėnų pusiasalyje pavertė tarptautiniais, 
padarydama iš jaunojo Arthuro Wellesley'aus „Geležinį kunigaikštį"; Napoleonas 
taip ir nerado laiko nei išteklių nuslopinti šią diversiją. 

Viena po kitos skausmingai vėluodamos pradėjo atsigauti merdėjančios koali- 
cijos dalyvės. 1808 metais kai kurios Italijos dalys prisijungė prie Ispanijos, sukil- 
damos prieš prancūzų valdžią. 1809 metais Austrija anuliavo sutartį su Napoleonu, 
tačiau tai baigėsi tuo, kad ji buvo dar kartą visiškai sutriuškinta prie Vagramo 
(1809), iš kur buvo matyti Viena. 1810— 1812 metais prasidėjo bruzdėjimai Prūsi- 
joje; iš pradžių tai buvo slaptas pogrindinis pasipriešinimas. Tuo metu ir Rusijai 
nusibodo ryšiai su prancūzais, ji būgštavo dėl Napoleono planų Lenkijos — Lietu- 
vos atžvilgiu, be to, kaip ir visus kitus, ją erzino kontinentinės blokados suvaržy- 
mai. Napoleonas artėjo prie savo galybės viršūnės. [žisuTės] 

Per dvidešimt metų, nuo 1792 iki 1812-ųjų, Europos žemėlapis ir valstybių 
sistema smarkiai pasikeitė. Prancūzų revoliucinės armijos padarė trijų tipų terito- 
rinius ir politinius pakeitimus. 





ŽIBUTĖS 


1810 metais Napoleonas užsakė iš kvepalų gamintojo Chardino 162 flakonus savo 
mėgstamo Sevilijos apelsinų kvapo odekolono. Garsiame laiške jis kartą prašė 
Josephinos nesimaudyti porą savaičių prieš susitikimą su juo, kad galėtų pasimėgau- 
ti jos natūraliu kvapu. Jai mirus, Napoleonas pasodino ant jos kapo žibuoklių ir visą 
likusį gyvenimą nešiojosi medalioną su jomis. Jis buvo užkietėjęs odomane („kvapų 
mėgėjas“). 

Kvapas, tas „nebylusis pojūtis“, „uoslės faktorius“ istorijoje egzistavo visada, tik 
istorikai dažnai jį ignoravo“. Anot vienos hipotezės, vyrų lytinį potraukį sužadina mote- 
riškas „silkių rasalo“ kvapas ir noras vėl pasinerti į pirmykštį okeaną“ „ Natūralūs kvepa- 
lai, tarkim, ambra, castoreum, cibetas ir muskusas nuo seniausių laikų buvo viena iš 
svarbiausių prabangos prekių pirklių sąrašuose. Viduramžiai buvo pilni kvapnių niek- 
niekių ir smilkalų kvapo bei rožinio —- tos Mergelės Marijos gėlelės - 165 žiedlapių. 
Prancūzijos revoliucija kupina Paryžiaus atviros kanalizacijos smarvės, XX amžius — 
lavonų dvoko apkasuose ir koncentracijos stovyklose, modernizmo amžius - pramonės 
teršalų ir, nuo 1922 metų, pirmojo sintetinio aldehido „Chanel Nr. 5“ kvapo. 

Visų pirma įvairiu metu jos smarkiai praplėtė pačios Prancūzijos teritoriją, tie- 
siogiai prijungdamos dideles dalis Nyderlandų, Vokietijos, Šveicarijos ir Italijos. 
1810 metais vietoj 83 Respublikos laikų departamentų buvo 130 Imperijos depar- 
tamentai su 44 milijonais gyventojų. Virtinę, kurią pradėjo Eno, Aljė, Odo depar- 
tamentai, papildė Bouches d'Elbe (Hamburgas), Simplon, Tibre ir kt. Kiekviena 
nauja aneksija mažino Prancūzijos imperijos prancūziškumą (žr. III priedą, 67). 

Antra, buvo pristeigta daug naujų valstybių; visos jos glaudžiai siejosi su Pran- 
cūzija ir turėjo pagal jos modelį sudarytas konstitucijas bei Prancūzijos pavyzdžio 
administracijas. Iš tokių valstybių galima paminėti Batavijos Respubliką (1795 — 
1804), vėliau pertvarkytą į Olandijos karalystę (1804 — 1810), Etrurijos karalystę 
(1801 — 1805), Reino konfederaciją (1806— 1813), Bergo didžiąją kunigaikštystę 
(1806 — 1813), Vestfalijos karalystę (1807 — 1813), Varšuvos didžiąją kunigaikštys- 
tę (1806— 1813), penkias Italijos respublikas ir vadinamąją (šiaurinės) Italijos 
karalystę (1805— 1814). [imyRua] 

Trečia, po vėlesnių Napoleono užkariavimų daugeliui seniau susikūrusių 
valstybių buvo leista gyvuoti toliau, tik su smarkiai pakeistomis sienomis ir su 
griežtai kontroliuojama vidaus tvarka. Tai grupei galima priskirti Austriją, Prū- 
siją, Ispaniją, Neapolį ir Portugaliją. 

Vienintelės Europos dalys, kurioms pavyko išvengti Napoleono švietėjiškojo 
despotizmo revoliucinių pertvarkymų, buvo Britų salos, Skandinavija, Rusija ir 
Osmanų valdos. Be šių išimčių, visa Europa patyrė radikalias permainas, nušla- 
vusias tradicinę tvarką ir suteikusią jos gyventojams galimybę nors trumpam 
pajusti kažko visai skirtingo skonį. [souBouLiNa] 

Ne taip paprasta atsakyti į klausimą, ar vietos gyventojai sveikino tas permai- 
nas ir ar patys jas inicijuodavo. Kai kur jie iš tikrųjų džiaugėsi. Pavyzdžiui, Olan- 
dijoje ir Šveicarijoje buvo giliai įleidusių šaknis respublikos šalininkų, kurie iš 
anksto laukė prancūzų intervencijos; taip pat būta pakankamai rimtų priežasčių 
kai kuriems miestams, pavyzdžiui, Briuseliui, Milanui ar Varšuvai rodyti didelį 
entuziazmą. Kitur prancūzus sutikdavo apimti įvairiausių jausmų — nuo palankių 
iki priešiškų. Napoleonas apie išlaisvinimą kalbėjo labai gražiai, tačiau realūs jo 
darbai smarkiai atsiliko nuo kalbų. Baudžiauninkų atleidimo nuo baudžiavos ir 
respublikinio valdymo privalumus galėjo nusverti padidinta mokesčių našta ir 


negailestingas ėmimas į kariuomenę. Keliose šalyse, ypač Ispanijoje, prancūzų 
atvykimas sukėlė įnirtingus pilietinius karus. Daugelis Europos gyventojų, teoriš- 
kai palaikiusių revoliuciją, pamatė, kad ji nepaprastai despotiška. 

Napoleono laikų Nyderlandai pirmieji patyrė Prancūzijos eksperimentus užsie- 
nyje. Batavijos Respubliką (1794) pakeitė Olandijos karalystė (1806), valdoma Liud- 
viko Bonaparto, kol pagaliau visi Nyderlandai buvo tiesiogiai prijungti prie Prancū- 
zijos imperijos. Revoliucinės idėjos apie tautų teises panašiai paveikė valonus, 
flamandus ir olandus. Joms buvo lemta iškilti į paviršių ateinančiais dešimtmečiais. 

Napoleono laikų Italija įgavo savo pavidalą per keletą metų, patirdama sudėtin- 
gus Wkimo posūkius. Bonaparto įvestą tvarką suardė Antroji koalicija, tačiau vėles- 

nės kampanijos ją vėl atkūrė ir praplėtė. 1797 — 1299 melas sudamios peNKOS 

ILYRIJA 


Kaip ir daugelis kitų efemerinių Napoleono eros darinių, 1809-1813 metais egzistavu- 
sių Ilyrijos provincijų kerai veikė dar ilgai po to, kai jos pačios buvo išformuotos. Pri- 
jungtos prie prancūzų valdomos Italijos karalystės, jos apėmė ilgą Adrijos jūros 
pakrantės ruožą nuo Triesto iki Dubrovniko bei svarbias Karintijos, Karniolės, Istrijos, 
Slovėnijos, Slavonijos ir Krainos dalis. To trumpo laikotarpio, kai ši sritis buvo laisva nuo 
Habsburgų valdžios, pakako įžiebti ilgai trukusį „ilyristų“ judėjimą tarp slovėnų ir kroa- 
tų bei užsitęsusią italų iredentistų kampaniją už Triesto ir Fiumės (Riekos) sugrąžinimą 
Italijai (žr. III priedą, 14). 

Po 1815 metų specifinis šio regiono pobūdis buvo nuolat akcentuojamas, kai Habs- 
burgų valdymas vėl atstatytas atskiroje Kroatijos-Slavonijos karalystėje. Šiam eksperi- 
mentui savo ruožtu padarė galą 1848-1849 metų neramumai, Kroatijos bano generolo 
Jelačičiaus armijai pakilus į kovą prieš Vengrijos nacionalinio sukilimo pajėgas. Nors 
ne iš karto, bet Kroatijai buvo už tai atsilyginta plačia autonomija Habsburgų Vengrijos 
karalystės sudėtyje. 

„Ilyrizmas“ pirmiausia įsibėgėjo XIX amžiaus ketvirtajame dešimtmetyje kaip judė- 
jimas, siekiantis apginti visus Habsburgų valdose esančius pietų slavus nuo vis didė- 
jančio užsienio kultūrinio dominavimo! Jį sustiprino mėginimas primesti vengrų kalbą 
kaip oficialią Kroatijos-Slavonijos kalbą. Tačiau nuo XIX amžiaus vidurio apie Liublianą 
susitelkusių slovėnų nacionalinis atgimimas ėmė atsiskirti nuo kroatų, susitelkusių apie 
Zagrebą (Agramą). Slovėnai, po 1867 metų atsidūrę dualistinės monarchijos austriško- 
joje dalyje, turėjo atskirą slovėnų kalbą, su savita literatūrine forma nuo reformacijos 
laikų ir sistemino ją“. Kroatų lyderiai pasirinko priešingą kelią - prisijungė prie serbų 
kultūros aktyvistų grupės, kad kartu su jais kurtų bendrą literatūrinę kalbą, žinomą ser- 
bų-kroatų kalbos pavadinimu. Jos pagrindu buvo paimta vadinamoji „štokavskinė“ 
tarmė, kuri įvardį kas taria što, o ne ča ar kai kaip kitose dviejose tarmėse. Kartu jie 
stiprino savo nacionalinę tapatybę, pabrėždami priklausomybę Romos katalikams (o 
ne pravoslavams, tarkim, serbams), ir serbų-kroatų kalbai naudodami lotynų abėcė- 
lę? „1918 metais ir slovėnai, ir kroatai pietų slavų judėjime iškilo kaip atskiros, bet arti- 
mos tautos. Abi jos suvaidino svarbų vaidmenį kuriant Jugoslavijos valstybę“. [CRAVATE] 
[MAKEDONIJAI [SARAJEVAS] 

Nors po 1945 metų atkurtoji Jugoslavijos federacija buvo visiškai pajungta Tito 
komunistams, Slovėnija ir Kroatija siekė autonominio statuso federacijoje kartu su Ser- 
bija, Juodkalnija, Bosnija ir Makedonija. Slovėnija, mažiausia ir turtingiausia federacijos 
sudėtinė dalis, turėjo beveik tokį pat BNP vienam gyventojui kaip ir Austrija. 1992 
metais ji pirmoji išsikovojo nepriklausomybę. Kroatijai sekėsi prasčiau. Nepaisant Euro- 
pos Sąjungos paramos, jos nepriklausomybės paskelbimas pirmiausia sukėlė karą su 
Serbijos vadovaujamais Jugoslavijos federacijos likučiais, o po to - smurtą paskatinusį 
Bosnijos susiskaldymą. Tik laikas parodys, ar jaunosios Slovėnijos ir Kroatijos respub- 
likos bus ne tokios efemeriškos kaip jau seniai pamirštos Ilyrijos provincijos, kurioms 
jos kadaise priklausė. 

BOUBOULINA 


1801 metais jauna našlė iš Hidros salos, esančios netoli Atėnų, ištekėjo už Demetrioso 
Boubouliso, laivų savininko iš gretimos Spets'o salos. Jos tėvą Osmanų turkai suėmė po 
rusų remiamo grafo Orlovo sukilimo, o ji pati buvo susijusi su slaptu judėjimu Philiki Etai- 
reia (Draugų ratelis), kurio centras įsikūrė graikiškame Stambulo priemiestyje Fanari. Ji 
buvo kilusi iš salų, kurių gyventojai kalbėjo albaniškai, tačiau dėl priklausomybės sta- 
čiatikių cerkvei save laikė graikais. Kai Bouboulisą nužudė piratai, Laskarina Bouboulina 
tapo turtinga savarankiška verslininke ir žymia graikų nacionalinio judėjimo globėja!. 

Per nepriklausomybės karą Laskarina asmeniškai puolė į kovą. Pastatė karo laivą 
Agamemnoną, dalyvavusį daugelyje karo veiksmų. Pravardžiuojama „kapitonu“, ji ant 
balto žirgo narsiai jodinėjo po kovos laukus, dalino amuniciją, maistą, drąsino karius, 
per Nafliono apgultį vadovavo pilį apsupusiems kariams, kurie išskerdė turkų įgulą. 
Tačiau neišvengė ir kritikos. Nepalankūs jai istorikai tvirtino, kad ši buržuazinio nacio- 
nalizmo dievaitė įsakiusi žudyti turkų ir žydų moteris dėl jų papuošalų, o Nafliono 
patrankas liepusi išlydyti norėdama pasipelnyti. 

Graikų nacionalinio išsivadavimo kova įkvėpė daug pasakojimų apie moterų patrio- 
tizmą. Ypač gerbiamas Souli kaimelis Epire. Kai jo gyventojus vyrus 1801 metais turkai 
paėmė į nelaisvę, kaimo moterys ir vaikai susirinko ant stačių pakrantės uolų šokti zal- 
longos šokį. Moterys viena po kitos vedė ratelį, o po to šokdavo nuo uolos ir užsimuš- 
davo, kol neliko nė vienos. Dabar graikų mergaitės mokyklose kartoja šį ritualą, šokda- 
mos nuo scenos ant čiužinių krūvos ir, dainuodamos zallongos dainą: 





Kaip žuvis, ištraukta iš vandens, 
Kaip gėlė, numesta ant akmens, 
Taip be laisvės ilgai negyvens 
Moterys Souli salos. 

Tokių kaip Bouboulina nacionalinių didvyrių netrūksta ir kitose šalyse. Jos amžinin- 
kė lenkų aristokratė Emilija Plater (Emilija Pliaterytė,1806-1831), persirengusi vyru, 
žuvo kovodama su rusais. Tokios veikėjos dabar laikomos nukrypusiomis nuo pagrin- 
dinių feminisčių tikslų. 

Bouboulina nesulaukė Graikijos nepriklausomybės. Ją nužudė. Tačiau ne turkai, o 
įtūžęs kaimynas: per vaidą jis iškišo pro langą muškietą ir kulka pataikė jai tiesiai į širdį. 








vietinės respublikos — Cizalpinė Lombardijoje, Ligurijos Genujoje, Partenopėjos 
Neapolyje, Lukos ir Romos — tapo revoliucinės tvarkos flagmanais. Prie jų pri- 
sijungė kiti laikini dariniai, tarkim, Pjombino kunigaikštystė ir Etrurijos karalystė, 
kol po 1805 metų buvo įjungti į Prancūzijos imperiją, Neapolio karalystę arba į 
(šiaurinės) Italijos karalystę, įkurtą Napoleono posūniui Eugėne'ui de Beauhar- 
nais. Amžininkus, ypač katalikiškose šalyse, labiausiai šokiravo Popiežiaus srities 
panaikinimas ir blogas elgesys su popiežiais. Pijus VI (1775 — 1779), pasmerkęs 
Žmogaus teisių deklaraciją, neteko pasaulietinės valdžios ir mirė Valensijoje, 

prižiūrimas prancūzų. Pijus VII (1800— 1823), sykį pareiškęs, kad krikščionybė 
nesuderinama su demokratija, gavo penketą metų prancūzų arešto, nes ekskomu- 
nikavo visus (neįvardytus) „šv. Petro palikimo plėšikus“. Napoleono epochos 
patirtis labai pagyvino nacionalinius jausmus Italijoje, kartu provokuodama aštrų 
išsigandusių konservatorių ir naujosios liberalų kartos susidūrimą. 

Vokietija kaip ir Italija per revoliucinius karus buvo kelis kartus kuriama ir 
vėl ardoma. Dėka to, ką Prūsija įgijo dukart padalijus Lenkiją, XVIII amžiaus 
paskutiniajame dešimtmetyje joje brendo didelės permainos. Valdant Frydrichui 
Vilhelmui II (1786 — 1897) Prūsija net surizikavo sudaryti sąjungą su Lenkija — Lie- 
tuva. Tačiau Rusijos galios suvokimas greit sugrąžino jį atgal. 1795 metais Berly- 
nas jau turėjo Dancigą ir Varšuvą, tad 40 procentų jo valdomų gyventojų sudarė 
slavai ir katalikai, labai daug buvo ir žydų. Penktadalį Prūsijos gyventojų sudarė 
imigrantai. Nors E.T.A. Hoffmannas (1776 — 1822) Varšuvą valdė trumpai, tačiau 
spėjo palikti pėdsakus. Phantasiesticke („Fantazijų Kalo dvasia“, 1814) autoriui, 
kaip Naujosios Pietų Prūsijos vyriausiajam valdytojui, tenka asmeninė atsako- 
mybė už dažnai fantastinių vokiškų pavardžių sugalvojimą didžiausios Europoje 
žydų bendruomenės nariams. Sunku pasakyti, kokiu keliu būtų pasukusi Vokie- 
tijos istorija, jei Prūsijai būtų leista plėtotis netrukdant. Tačiau atsitiko taip, kad 
senąją Prūsiją užėmė Napoleonas, o naujoji Prūsija, vėl susikūrusi 1815 metais 
atgautoje teritorijoje, buvo jau visai kitokia. 

Napoleono laikų Vokietija atsirado prancūzams ryžtingai stengiantis suardyti 
Šventąją Romos imperiją suirus antrajai koalicijai. Procesas prasidėjo 1803 metais 
bažnytinių valstybėlių sekuliarizacija ir 112 kitų imperijos miestų bei kunigaikš- 
tysčių priskyrimu Badenui, Prūsijai, Viurtembergui ir Bavarijai. 1804 metais 350 
imperijos riterių neteko savo nepriklausomo statuso, o keletas svarbiausių kuni- 
gaikščių pakilo aukštyn hierarchijos laiptais. Pranciškus Habsburgas gavo Austri- 
jos imperatoriaus titulą, o jo kolegos iš Bavarijos ir Viurtembergo pasiskelbė 
karaliais. 1806 metais šešiolika pietinės ir vakarinės Vokietijos kunigaikščių 
sudarė Reino konfederaciją, privalėjusią teikti Napoleonui karinę pagalbą. Jos 
vadovas, Fiirstenprimas, buvo Karlas Theodoras, Dalbergo baronas (1744 —- 1817), 
Mainco arkivyskupas ir Frankfurto didysis kunigaikštis. Kadangi visi šie įvykiai 
prieštaravo Šventosios Romos imperijos konstitucijai, imperijos pozicijos buvo 
nepataisomai pažeistos. Napoleonas be jokio vargo suorganizavo galutinį jos lik- 
vidavimą 1806 metų rugpjūčio mėnesį. Tais pačiais metais po mūšio prie Jenos 
žlugo ir Prūsija, jos karalius pasitraukė į Karaliaučių. Saksonija prisijungė prie 
Reino konfederacijos. 1807 metais, po Tilžės taikos sutarties, iš vakarinių Prūsijos 
valdų buvo sudaryta Vestfalijos karalystė Napoleono broliui Žeromui, o Dancigas 
paverstas laisvuoju miestu. Likusioji Prūsijos dalis, įskaitant Berlyną, taip ir liko 
prancūzų okupuota. Be knygų pardavėjo iš Niurnbergo J. W. Palmo, prancūzų 
sušaudyto už jo pamfletą Apie didžiausią vokiečių pažeminimą, ir Prūsijos husarų 
majoro Ferdinando von Schillo, kuris 1809 metais pakėlė savo pulką į per anks- 
tyvą sukilimą, kankinių buvo nedaug. 

Tačiau Napoleono eros patirtis, naikindama tiek daug senesnių partikuliariz- 
mų, paruošė dirvą Vokietijos suvienytam nacionaliniam identitetui. Napoleonas 

sykį ciniškai pareiškė, kad Vokietija visada buvo „tapimas“, o ne „buvimas“. 
Tačiau būtent jis daug padarė, kad tokia padėtis pasikeistų. Berlyno universite- 
tas, įsteigtas 1810 metais per prancūzų okupaciją, puoselėjo naują mąstymą. 
Pirmasis jo rektorius buvo filosofas J. G. Fichtė (1762 — 1814), patriotinės dainos 
Reden an die deutsche Nation („Kreipimasis į vokiečių tautą“, 1808) autorius. 
1813— 1814 metų „išvaduojamasis karas“ pasirodė esąs ypač įkvepiantis. Visų 
lūpose buvo poeto ir istoriko Ernsto Moritzo Arndto (1769— 1860) dainos Was 
ist das deutsche Vaterland? („Kas yra vokiečių tėvynė?“) žodžiai. Arndtas, kurio 
kūrinys Geist der Zeit („Laiko dvasia", 1806) pirmasis pakvietė pasipriešinti, ko 
gero, atsakė į savo paties klausimą: „Vokietija yra ten, kur skamba vokiečių kal- 
ba ir kur ja giedami himnai Dievui danguje“. Tais pačiais metais tremtyje atsi- 
dūręs Prūsijos baronas von Steinas, kuris lankėsi Sankt Peterburge ir pasmerkė 
Napoleoną kaip žmonijos priešą, kūrė per ankstyvą vokiečių tautų federalinės 
sąjungos planą. „Vokietija turi įsitvirtinti, — rašė jis, — strateginėje padėtyje 
tarp Prancūzijos ir Rusijos“. Tai ir sudarė Gross Deutschland ir Mitteleuropa 
sąvokų branduolį. [kAUKAzZO RASĖ] 

Napoleono laikų Ispanija nugrimzdo į netvarkos liūną. Pirmosios prancūzų 
ekspedicijos 1807 metais tikslas buvo tik nubausti Portugaliją už jos ryšius su 
britais. Tačiau prancūzų įgulų buvimas Ispanijoje ir Napoleono brolio Juozapo 
pasodinimas į Ispanijos sostą sukėlė gyventojų pasipiktinimą. Nuo tada prancūzų 
bėdoms nebuvo galo. Portugalai įsitvirtino už Tores Vedras linijos, britai rengė 
išpuolius iš savo bazės Korunoje, Madridas ir daugelio provincijų centrai buvo 
opozicijos rankose, didelėje šalies dalyje vyko partizaninis karas. Ispanijos laiky- 
mas savo rankose prancūzams kainavo vis daugiau. 1808 — 1809 metais silpnė- 
jančias prancūzų pozicijas laikinai sustiprino asmeninis Napoleono įsikišimas. 
Tačiau jam reikėjo išvykti, o kiekviena jo atstovų Soulto ir Massenos pergalė tik 
dar labiau komplikavo padėtį. 1812 metais antiprancūziškieji liberalai, apgulti 
Kadise, sugebėjo priimti liberalią konstituciją, numatančią ribotos monarchijos 
atkūrimą. 1813 metais prancūzų šalininkams pavyko sugrąžinti ankstesnįjį valdo- 
vą Ferdinandą VII. Tačiau pasirodė, kad tai nieko neduoda, nes tuo metu Wel- 
lingtonas jau buvo toli pažengęs užkariaudamas visą pusiasalį. [GuERRiLLA] 

Napoleono laikų Lenkija buvo karšto entuziazmo ir gilaus nusivylimo šalis. 
Napoleono atvykimas 1806 metų gruodžio mėnesį ir savivaldą turinčios Varšuvos 
didžiosios kunigaikštystės įkūrimas sukėlė didelį susijaudinimą, tačiau permainos 
buvo labai menkos palyginti su lauktuoju žlugusios Žečpospolitos atgaivinimu. 
1809 metais antrasis austrų pralaimėjimas davė kunigaikštystei Krokuvą; tačiau 
ji taip ir nesulaukė jokios pagalbos, kad galėtų susigrąžinti Dancigą, Lietuvą ar 
Rusijos užimtas provincijas. Lenkų savanoriai dalyvavo visuose revoliucinių karų 
etapuose, pradedant nuo legionų Italijoje 1796 metais. Tačiau žiaurūs finansiniai 
reikalavimai, kurių simboliu tapo vadinamosios Bajonės sumos, ir nuolat augantis 
imamų naujokų, žuvusių ir mutilės (suluošintų) skaičius didino gyventojų nepasi- 
tenkinimą. Napoleonas niekada neatskleidė savo galutinių planų Lenkijos atžvil- 
giu, net 1812 metais, kai trumpam buvo užvaldęs beveik visą istorinės Lenkijos 

> 1-7 
KAUKAZO RASĖ 


Galima atsekti, kad požiūrį, jog visos Europos tautos priklauso vienai baltajai rasei, 
kilusiai iš Kaukazo, pirmasis iškėlė mokytas Getingeno universiteto profesorius Johan- 
nas Friedrichas Blumenbachas (1752-1840). Nors šis požiūris akivaizdžiai klaidingas, 
jam likimas lėmė ilgai gyvuoti. 

Išauklėti Biblijos ir klasikinių veikalų dvasia, europiečiai jau seniai buvo pasiruošę 
ieškoti Kaukaze savo šaknų. Pasakojime apie tvaną Būties knygoje sakoma, kad „arka 
sustojo Ararato kalnuose“ (Pr 8, 4); Araratas yra biblinis Armėnijos pavadinimas. Legen- 
dos apie aukso vilną ir Prometėją irgi susijusios su Kaukazu. Tačiau Kaukazo tautų 
etninė ir rasinė sudėtis nepaprastai įvairi (žr. III priedą, 73). Nėra jokio pagrindo laikyti 
jas rasinio grynumo šaltiniu. Nė vienas iš svarbiausių Kaukazo tautų potipių, pavyzdžiui, 
vadinamoji armėnoidinė grupė, nėra gausiau atstovaujamas kur nors kitur Europoje. 

Blumenbachas, lyginamosios anatomijos, o ypač kraniometrijos (kaukolės anali- 
zės) pradininkas, visų laikomas penkių rasių schemos autoriumi. Ši schema atsirado iš 
didelės jo kaukolių kolekcijos tyrinėjimų, kurie buvo skelbiami tris dešimtmečius, pra- 
dedant nuo 1798 metų ; ji išsiteko tradicinio mokslo rėmuose. Pagal Blumenbacho 
sistemą kaukaziečiai atstovauja europinį ir aukščiausią žmonių giminės rasinį tipą. Kai 
Blumenbachas studijavo etnologiją, jam kažkas pakišo kaukolę iš Kaukazo regiono, ir 
jis pripažino ją tobuliausio žmogaus tipo standartu“. Turint visa tai galvoje, atrodo keis- 
ta, kad kai kurių šalių vyriausybės dar tebenaudoja Kaukazo rasės kategoriją sociali- 
nės politikos ir statistikos srityse. Pietų Afrikoje iškreipta baltosios rasės sąvoka iki 1991 
metų sudarė despotiškų ir diskriminacinių aparteido įstatymų pagrindą. 

Be baltosios Kaukazo rasės, Blumenbachas išskyrė dar rudąją malajiečių rasę, 
geltonąją mongolų rasę, juodąją negrų rasę ir raudonąją indėnų rasę. Jo pasiūlytas 
žmonių suskirstymas į penkias rases susilaukė platesnio pripažinimo už paprastesnę 
baltosios, rudosios ir geltonosios rasių schemą, sukurtą barono G. L. Cuvier (1769- 
1832) - kito lyginamosios anatomijos specialisto, dirbusio Collėge de France. 

Kiek vėliau suskirstymą į rases pagal odos spalvą papildė rasių hierarchijos sąvo- 
ka, pagal kurią baltaodžiai europiečiai atsidūrė pačiame viršuje. Toks požiūris pirmą 
kartą išsakytas Victoro Courtet (1813-1867) darbuose, tačiau didžiausios įtakos turėjo 
jo išdėstymas grafo Josepho Arthuro de Gobineau (1816-1882) veikale Essai sur 
Vinėgalitė des races humaines („Esė apie žmonių rasių nelygybę“, 1855). „Istorija rodo, 
- rašė jis, - kad visos civilizacijos yra kilusios iš baltosios rasės ir kad visuomenė išlie- 
ka didi ir talentinga tik tiek, kiek ji išsaugo ją sukūrusios kilnios rasės kraują“. Skirtingų 
rasių atstovų lytinis santykiavimas tolygus degeneracijai. „Tautos išsigimsta tik dėl to, 
kad jų kraujas užteršiamas įvairiomis priemaišomis“? : 

Gobineau, parašęs ir Persijos istoriją, atsakingas ir už klaidinančio požiūrio, kad 
„baltoji rasė“, kurią jis laikė senovės arijų, ar iranėnų palikuone, sutampa su indoeuro- 
piečių kalbų šeima, propagavimą. Taip neteisingą arijų etiketę jis pavertė senesnio, bet 
ne mažiau klaidingo epiteto „kaukazinis“ partnere ir varžove. | 

Visi tie epitetai — baltasis, kaukazinis, arijų, europoidinis - atspindi ilgas kažkokio 
išimtinio, ir todėl neegzistuojančio, Europos gyventojų rasinės sudėties bendro var- 
diklio, paieškas. Tai tik dalis platesnio abejotinų terminų žodyno, apimančio ir tokius 
žodžius kaip juodas, azijinis, semitinis ispaniškas, kur beviltiškai susimaišę fiziniai, 
geografiniai ir kultūriniai kriterijai. 

Didžiulė Europos gyventojų fizinių tipų įvairovė paskatino daug mėginimų nustatyti 
jų paplitimo ribas ar išskirti regioninius pogrupius. Šiuolaikiniuose žinynuose galima 
sutikti geltonplaukius šiauriečius“ (juos savinosi nacių ideologija), iberokeltus, atlan- 
tobaltijiečius (jiems priskiriami anglai, olandai ir šiaurės vokiečiai), vidurio europiečius 
(didžioji dalis vokiečių ir rusų) ir tamsaus gymio indoviduržemiečius. Jie neką labiau 
pagrįsti už kadaise populiarią praktiką kiekvienai šiuolaikinei tautai surasti atskirą rasi- 
nę grupę. Nepaisant to, pavadinimai islandų rasė, vokiečių genai arba lenkiškas krau- 
jas dar neišnyko iš buitinės kalbos, jau nebekalbant apie danų odą, rudaplaukius airius 
arba „juoduosius šunis“ ir „baltąsias damas“, kurių taip gausu europiečių folklore. 

Šiuolaikinis genetikos mokslas pažengė daug toliau už XIX amžiaus šios srities 
pionierių metodus ir išvadas. Lemiamas žingsnis buvo žengtas 1953 metais, kai pavy- 
ko atskleisti, kaip veikia DNR. Apskritai mokslo pažanga parodė, kiek daug visa žmo- 
nių giminė turi bendros genetinės medžiagos ir koks milžiniškas charakteristikų kiekis 
užkoduotas genuose“. Daugelyje pareiškimų, padarytų 1956-1964 metais, UNESCO 
pasmerkė pagrindinius rasinius mitus, vyravusius nuo Blumenbacho ir Gobineau lai- 
kų“. Rasiniai ir gimininiai skirtumai nebuvo atmesti, tačiau paruošta dirva didesniam 
kultūrinių, religinių ir socialinių bei ekonominių faktorių akcentavimui, sudėtingai gene- 
tinei analizei, grindžiamai patikrintais moksliniais principais, ir galutiniam senojo žavė- 
jimosi odomis ir kaukolėmis atmetimui. 














GUERRILLA 


1808 metų birželio mėnesį prancūzų generolas Dupont'as, apsikrovęs grobiu iš 
nusiaubtos Kordobos, traukėsi Anducharo ir Siera Morenos perėjų link. Tada pasirodė, 
kad jis apsuptas ne tik reguliarios Andalūzijos armijos, bet ir ginkluotų Andalūzijos vals- 
tiečių būrių, kurie trukdė jam trauktis, puldinėdami iš užnugario. Dupont'o kapituliacija 
su 22 000 karių parodė, kad išlaikyti Ispaniją bus daug sunkiau negu užkariauti į ją. 
Per visą karą Pirėnų pusiasalyje prancūzų armija susidūrė su dviejų rūšių konfliktais: 
pagrindinėmis karinėmis kampanijomis, nukreiptomis prieš ispanų, portugalų ir britų 
dalinius, ir su guerrilla („mažuoju karu“) prieš klajojančius valstiečių būrius. Antroji karo 
veiksmų rūšis pasirodė esanti pati baisiausia. Partizanų būriai vengė stoti į atvirą kovą, 
o rengė pasalas, naktinius antpuolius, netikėtas atskirų avanpostų atakas. Jie provoka- 
vo prancūzus griebtis kruvinų masinių civilių gyventojų represijų. Tą pavadinimą (guer- 
rilla) paveldėjo visi tie, kas mėgdžiojo jų metodus. Jie parodė, kaip maži ryžtingai nusi- 
teikusių kovotojų būriai gali priešintis pranašesnėms profesionalios armijos pajėgoms. 

Napoleono laikų Ispanijos partizanai turėjo daug pasekėjų - pavyzdžiui, populiarūs 
kolonijinių karų herojai arba revoliucionieriai Lotynų Amerikos miškuose. Tačiau netrūko 
jų Mokinių ir Europoje - tarp rusų anarchistų, antinacistinio judėjimo partizanų ir magui- 
sards'ų, IRA ar ETA gretose ir tarp šiuolaikinių politinių teroristų - „miesto partizanų“. 

Daugiausia nesutariama, ką laikyti pradininkais. Prancūzų istoriografija tą garbę 
priskiria ne ispanų partizanams, o Jeanui Chouanui ir jo pasekėjams, tai yra tiems 
prancūzams, kurie metė iššūkį respublikos pajėgoms daugiau nei prieš dešimtį metų 
iki prancūzų armijų įžengimo į Ispaniją.“ 











teritoriją. Napoleono legendai geriau sekėsi romantizmo epochoje, jau po jo mir- 
ties, negu esant gyvam. Kai ištikimiausias jo pavaduotojas maršalas Poniatowskis 
baigiantis Tautų mūšiui pentinais paragino savo žirgą pasinerti į Elsterio vande- 
nis, jis išreiškė negailestingai apgautos ir pavargusios tautos neviltį. 

Nors Didžioji Britanija ir nepatyrė prancūzų okupacijos, tačiau revoliuciniai 
karai sukrėtė ją iki pačių pamatų. Tiesą sakant, nors išorinis priešas buvo atmuš- 
tas, vis dėlto būta momentų, kai grėsė revoliucija šalies viduje. Ypač grėsmingas 
1798— 1799 metais buvo jūreivių maištų Spithede ir Nore sutapimas su Wolfe'o 
Tone'o Suvienytųjų airių sukilimu. Be abejo, politines reformas stabdė ir kone 
nuolatinis karas su Prancūzija. Pavyzdžiui, Didžiosios Britanijos uniją su Airija, 
kuri buvo sudaryta 1801 metais pralaimėjus Tone'ui, sugadino beveik trisdešimt 
metų užtrukęs žadėtosios katalikų emancipacijos vilkinimas. Kartu britų solidaru- 
mo jausmą smarkiai padidino pergalės jūroje ir prancūzų invazijos grėsmė, kuri 
iš tikrųjų pasitvirtino viename iš atokių Airijos užkampių. Parlamento prestižą 
padidino nuostabūs Pitto jaunesniojo debatai su jo iškalbinguoju varžovu Charle- 
su Jamesu Fox'u (1749 — 1806). Nepaliaujamai augo Didžiosios Britanijos komer- 
cinė, kolonijinė ir ekonominė galybė. Vis ilgėjo iš prancūzų, ispanų ir olandų 
atimtų kolonijų sąrašas. Šalies viduje Visuotinis aptvėrimų aktas (1801) labai 
paspartino socialines permainas. Nepaisant karo, buvo iškastas Kaledonijos kana- 
las (1803 — 1822). O 1811 metais Notingame įvyko pirmasis luditų mėginimas nai- 
kinti mašinas. Tais pačiais metais senasis karalius galų gale buvo paskelbtas visiš- 
kai išprotėjusiu ir jį pakeitė jo sūnus princas regentas. Regentavimo laikotarpis 
(1811 — 1820) pasirodė esąs vienas iš puikiausių britų architektūrai, kultūros glo- 
bai ir aukštuomenės gyvenimui. 

Skandinavija irgi išvengė revoliucijos, bet ne su ja susijusių neramumų. Šve- 
dija du kartus buvo įsivėlusi į karus su Rusija. 1788 — 1790 metais, po pergalės 
jūroje prie Svenskundo, ji iš karo išėjo nenukentėjusi. 1808 — 1809 metais neteko 
Suomijos, o paskui, kariuomenei be tvarkos bėgant, ir savo karaliaus Gustavo IV 
Adolfo (valdė 1792— 1809 m.). 1809 metų konstitucija įvedė šalyje apribotą 
monarchiją, o vienas iš buvusių Napoleono maršalų Jeanas Baptiste'as Bernadot- 
te'as (1763 — 1844) pakviestas užimti sostą kaip karalius Karolis XIV. Jis prisidėjo 
prie antiprancūziškosios koalicijos, dalyvavo Vokietijos išvadavimo kare ir 
atplėšė Norvegiją nuo Danijos. [NoRveEGIJA] 

NORVEGIJA 


Baigiantis Napoleono karams, kai Danija aiškiai palaikė pralaiminčią pusę, Norvegijos 
lyderiai atmetė 400 metų trukusį Danijos valdymą. 1814 metų gegužės 17 d. Eisvolde 
netoli nuo Kristianijos buvo sušauktas susirinkimas, paskelbęs Norvegiją nepriklauso- 
ma konstitucine monarchija. Ta konstitucija buvo sudaryta daugiausia remiantis 1812 
metų Ispanijos konstitucijos pavyzdžiu. Danijos paskirtas šalies valdytojas kunigaikštis 
Kristijonas Frederikas vienbalsiai buvo paskelbtas pirmuoju Norvegijos karaliumi nuo 
1389 metų. 

Tačiau Eisvoldo susirinkimas neatsižvelgė nei į Švediją, nei į Danijos karalių. Po 
Suomijos netekimo 1809 metais švedai kaip kompensaciją siekė įsigyti Norvegiją, o 
Danijos karalius nusileido jų pretenzijoms. Negana to, švedų kariuomenė, vadovauja- 
ma jų sosto įpėdinio Bernadotte'o, jau išžygiavo jėga įgyvendinti šį susitarimą. Po dvi 
savaites trukusio karo norvegai buvo priversti priimti sandėrį, pagal kurį jie galėjo turė- 
ti savo konstituciją, atskirą savo parlamentą - Storthingą, bet ne karalių bendroje Šve- 
dijos-Norvegijos karalystėje. Šis susitarimas buvo įtrauktas į Unijos aktą ir patvirtintas 
Vienos kongrese. 

Nuo to laiko Norvegijos nacionalinis judėjimas kultūros srityje buvo nukreiptas prieš 
danų dominavimą, o politikos srityje prieš uniją su švedais. Jokiu spaudimu nepavyko 
įtikinti norvegų išsižadėti savo konstitucijos ir devyniasdešimt metų trukę kivirčai dėl 
užsienio politikos, nacionalinių vėliavų, o pirmiausia, dėl Švedijos karaliaus valdžios 
apnuodijo šią uniją. Vienu momentu visas Norvegijos ministrų kabinetas turėjo stoti prieš 
konstitucinį teismą, o premjerui buvo uždėta bauda už įgaliojimų viršijimą. Galų gale Šve- 
dijos vyriausybė nusileido antrajai Norvegijos nepriklausomybės deklaracijai. Danų prin- 
cas Karolis buvo vienbalsiai išrinktas karaliumi ir įžengė į savo sostinę 1905 metų lapkri- 
čio 25 d. Karalius pasirinko Hakono VI vardą, o sostinė susigrąžino savo senąjį Oslo 
pavadinimą. Tad, nors ir pavėluotai, Eisvoldo susirinkimo valia vis tiek paėmė viršų". 











Kita vertus, Danija desperatiškai stengėsi laikytis neutralumo politikos ir dėl 
to porą kartų patyrė negailestingą Didžiosios Britanijos kerštą. Didžiojo reforma- 
toriaus C. D. F. Reventlowo (1748— 1827) laikais Danijos švietėjams pavyko 
pasiekti labai daug, įskaitant ir baudžiavos panaikinimą, pilietinių teisių suteikimą 
žydams, laisvąją prekybą ir laisvąją spaudą. Tačiau tai neapsaugojo šalies nuo kai- 
mynų. 1801 metų balandžio mėnesį danų laivynas buvo paskandintas prie 
Kopenhagos, kai Nelsonas neva pridėjęs žiūroną prie savo aklosios akies ir nepa- 
stebėjęs danų signalo nutraukti kovą. 1807 metų rugsėjo mėnesį britai apsupo 
Kopenhagą ir privertė ją pasiduoti. Po to danai iš visos širdies perėjo prancūzų 
pusėn ir už tai juos kaip reikiant nubaudė Bernadotte'as bei Vienos kongresas. 

Balkanai buvo už tiesioginės prancūzų įtakos sferos ribų. Vienintelis regionas, 
kuriam buvo lemta atitekti prancūzams ir būti jų valdomam — vadinamosios Ily- 
rijos provincijos — daugiausia dabartinės Slovėnijos ir Kroatijos žemės. [yRa] 

Tačiau revoliucijos dvelksmas ir tautinės idėjos pasiekė visus kampelius. Jos stip- 
riai paveikė Graikiją. 1799 metais Rusijai padedant įkurta Septynių salų respub- 
lika [uEPTANEsOS]; O kai iš Atėnų buvo išgabenta didžioji Partenono frizo dalis, tai 
iš karto sukėlė tautinių jausmų protrūkį. [cRosis] Serbijoje du sukilimai prieš 
Osmanų valdžią 1804— 1813 ir 1815— 1817 metais irgi susilaukė Rusijos paramos. 
Rusijos okupacija Rumunijos kunigaikštystėse 1806 — 1812 metais ir po to sekęs 
Besarabijos perleidimas sukėlė nepasitenkinimą, kuris dar labiau pakurstė nacio- 
nalistinius jausmus. [souBouLiNa] 











HEPTANESOS 


1799 metų kovo mėnesį prancūzų įgula Korfu saloje pasidavė jungtiniam rusų ir turkų 
ekspediciniam korpusui, vadovaujamam admirolo Ušakovo. Korfu buvo didžiausia iš 
Heptanesos - septynių Jonijos salų, pagal Kampo Formijaus taikos sutartį atitekusių 
Prancūzijai iš buvusios Venecijos respublikos. (Jos užėmimas - retas rusų ir turkų 
bendradarbiavimo, kurį paskatino Napoleono įsibrovimas į Egiptą, pavyzdys.) Tačiau 
kai tik rusai čia įsitvirtino, jie metė savo sąjungininkus Osmanus ir sukūrė pavyzdinę 
Septynių salų respubliką su savu parlamentu ir konstitucija (1803), kurią sudarė caro 
Aleksandro pirmasis ministras kunigaikštis A. J. Czartoryskis". Jų dosnumo tikslas 
buvo pranokti „revoliucinguosius“ prancūzus ir sukurti būsimos graikų valstybės bran- 
duolį. Tačiau naujoji tvarka išsilaikė tik ketvertą metų. Tilžės sutartimi Jonijos salos 
buvo sugrąžintos prancūzams, tačiau tik tam, kad pradedant nuo 1809 metų jas vieną 
po kitos užimtų britų laivynas. 

Britų režimas pasirodė esąs kur kas mažiau liberalus už rusų remtąjį. Primesta 
konstitucija aukščiausią valdžią atidavė gubernatoriui. Saujelė notablių kontroliavo ne 
tik konsultacinį susirinkimą, bet ir despotišką žemės valdymo sistemą, žinomą colonia 
pavadinimu. Graikų nepriklausomybės karo metu pagrindinis britų tikslas buvo neleis- 
ti salų gyventojams prisijungti prie Graikijos. 1848 ir 1849 metais Kefalonija tapo žem- 
dirbių maištų arena; tuos maištus gubernatorius seras Henris Wardas nuslopino masi- 
niais areštais, plakimais, egzekucijomis. Kaip tik tuo metu, kai Palmerstonas smerkė 
austrus kaip „didžiausius galvijus iš visų, kada nors mėginusių nepelnytai vadinti save 
civilizuotais žmonėmis“, ir kai generolas Heynau be ceremonijų buvo įmestas Londone 
į lovį, skirtą arkliams girdyti, gubernatorius Wardas Bendruomenių rūmuose buvo išva- 
dintas „Kruvinuoju Jonijos salų Heynau“. Tačiau tai nieko nepadėjo, o tik buvo tinkama 
preliudija šiurkštiems Palmerstono veiksmams tvarkant Don Pacifico reikalą“. Saloms 
susijungti su Graikija nebuvo leista net 1859 metais, vadovaujantis britų komisaro 
W. E. Gladstone'o patarimu. Tačiau toks leidimas buvo duotas 1864 metais - taip norė- 
ta pagerinti savo įvaizdį siekiant bendrojo susitarimo su Graikija. Krizės metu Edinbur- 
go hercogui Alfredui buvo pasiūlytas Graikijos sostas, bet jis atsisakė. Ir tikra likimo 
ironija, kad britų monarchija galų gale suteikė jau nebevartojamą Edinburgo hercogo 
titulą ištremtam graikų kunigaikščiui, gimusiam Korfu saloje. [coTA] 

1799 metais britų ambasadorius Osmanų Portoje lordas Elginas apsilankė Atėnuose ir 
ten įsigijo gražiausias Partenono frizo dalis. Partenonas tuo metu buvo naudojamas 
kaip arsenalas; didelę jo dalį sugriovė sprogimas ir niekas nesistengė atstatyti. Tad 
Elginas galėjo tvirtinti, kad jo sandėris su Osmanų valdžia buvo ne tik teisėtas, bet ir 
pilietiškas poelgis. Tačiau Atėnų gyventojai su tuo nesutiko. Vienas iš besipriešinančių 
Osmanų valdžiai graikų lyderių perspėjo nepardavinėti Graikijos vertybių „europie- 
čiams“. „Galų gale, - rašė jis kiek vėliau, - kaip tik už tai mes ir kovojame“". 

„Elgino marmurai“ yra vieni iš vertingiausių Britų muziejaus eksponatų; kai kas juos 
laiko britų paveldo dalimi“. (Jei dideli Stounhendžo gabalai būtų buvę teisėtai išgaben- 
ti į Atėnus, lygiai taip pat būtų galima juos laikyti „Graikijos paveldo“ dalimi.) 

Daug Europos muziejų ir galerijų įkurta remiantis tuo, ką prisigrobė valstybės ar 
privatūs asmenys. XVII amžiuje švedai išgabeno daug meno ir kitokių vertybių iš Vokie- 
tijos, Bohemijos ir Lenkijos. Napoleonas buvo pats didžiausias Luvro globėjas. Didelę 
dalį jo Egipte prisigrobtų archeologinių vertybių savo ruožtu pasigrobė britai. Didelė 
Rusijos valstybinių bibliotekų ir muziejų pagrindinių kolekcijų dalis buvo atsivežta iš 
Lenkijos. Tais metais, kai lordas Elginas lankėsi Atėnuose, generolo Suvorovo armiją į 
Italiją lydėjo apmokytos kultūros vertybių ieškotojų grupės. Sunkiasvorę politinę valdžią 
dažnai lydėdavo lengvapirščiai. 

XX amžiuje meistriškiausiais meno vertybių vagimis vieningai laikomi naciai. Goe- 
ringas laikė save meno žinovu, o Hitleris, kadaise studijavęs dailę, planavo gimtajame 
Linco mieste įkurti didžiausią pasaulyje meno centrą. Krokuva, Paryžius, Florencija, 
Gentas ir Amsterdamas buvo smarkiai apiplėšti. Ištisi ešelonai su grobiu dardėjo į Rei- 
chą iš Rytų. Karui baigiantis tūkstančiai didžiausių Europos meno vertybių buvo rasta 
nebenaudojamose Alt Auze druskos kasyklose Austrijoje“. 

Tačiau nacių plėšikavimai - tik viena, mažesnioji, istorijos dalis. Rusams plėšikavi- 
mo meno mokytis iš nacių nereikėjo. Praėjus penkiasdešimčiai metų po karo gausybė 
senųjų meistrų paveikslų ir kitokio nacių grobio, kurį Raudonoji Armija prisiplėšė iš 
vokiškųjų grobikų, pradėjo išvysti dienos šviesą Rusijoje. Pavyzdžiui, auksinė „Aga- 
memnono kaukė“ iš Mikėnų ir 16 000 „Priamo lobio“ eksponatų iš Trojos, kadaise 
Schliemanno atgabentų į Berlyną, 1991 metais buvo Maskvoje“. Niekam nežinomi, 
išskyrus KGB ir saujelę konservuotojų, šie „trofėjai“ ir „specialūs radiniai" pusę amžiaus 
buvo slepiami Ermitaže, Puškino muziejuje ir Zagorsko vienuolyne. Didžioji jų dalis - iš 
privačių kolekcijų, tarkim, iš Herzogo ir Hatvany kolekcijos Budapešte, Franzo Koenig- 
so Amsterdame arba Krebso fondo Manheime. Kalbama apie milijoną meno kūrinių. 
Problema, kaip ir Britų muziejaus atveju, buvo įtikinti juos radusius rusus, kad rasti dar 
nereiškia pasilikti sau. 

Įtarimų kelia ir kitos sąjungininkų valstybės. Berlyne laikyta Mozartianos kolekcija, 
per karą saugumo sumetimais išgabenta į Lenkiją, taip ir nesugrįžo iš Krokuvos univer- 
siteto bibliotekos. 1990 metais nejkainojami Kvedlingburgo lobio eksponatai, įskaitant 

ir iliustruotą IX amžiaus vokišką Bibliją su brangakmeniais inkrustuotais viršeliais, 
buvo rasti viename Teksaso garaže, kadaise priklausiusiame buvusiam JAV armijos 
leitenantui". 

Vargu ar reikia priminti, jog juridinė „kultūrinės nuosavybės“ sąvoka 1954 metų 
Hagos konvencijoje suformuluotu pavidalu yra palyginti nesena naujovė“. 








Rusijos imperija, valdant Jekaterinos Didžiosios vaikaičiui Aleksandrui I 
(1801 — 1825), išgyveno vieną iš liberaliausių savo istorijos laikotarpių. Aleksand- 
ro tėvas Pavlas I (valdęs 1796— 1801 m.) buvo ties beprotybės riba: jo vidaus 
politika pasižymėjo piktom užgaidom, tarkim, fizinių bausmių grąžinimu bajorijai 
ir pareigūnams, o užsienio politika — asmeninėmis fantazijomis. 1799 metais jis 
išstojo iš Antrosios koalicijos, nes užsimanė paimti į savo rankas Maltos ordiną, 
o 1801 metais be jokios protingos priežasties nutraukė ryšius su Didžiąja Britani- 
ja. Pavlą I nužudė girti karininkai. Po to prasidėjo ilga Aleksandro konfrontacija 
su Napoleonu. Vadovaujamas savo jaunystės draugo ir pirmojo ministro Adamo 
Czartoryskio (1770 — 1861), lenkų aristokrato, kurį Jekaterina kadaise laikė kaip 
įkaitą, jis rimtai analizavo to meto politines ir socialines problemas. Aleksandras 
I turėjo plačią Europos pertvarkymo viziją ir nuoširdžiai domėjosi konstitucinės 
monarchijos pranašumais“. Jis prijungė prie imperijos Suomiją kaip autonominę 
didžiąją kunigaikštystę; paleido iš baudžiavos bežemius Baltijos provincijų vals- 
tiečius, porai dešimtmečių pavertė iš Lenkijos — Lietuvos aneksuotą vakarinį 
regioną liberalių socialinių ir kultūrinių eksperimentų arena, kurios centras buvo 
Vilniaus universitetas ir edukacinė apygarda“. Jam priklauso valstybinių mokyk- 
lų sistemos įvedimo ir (patariamosios) Valstybės tarybos įkūrimo nuopelnas; nuo 
to laiko ji bus centrinis caro valdžios organas. Rusija sunkiai pasidavė radika- 
lioms idėjoms, tačiau ta rusų karių karta, kuriai teko tiesiogiai susidurti su Len- 
kija, Italija ir pagaliau Paryžiumi, pati negalėjo netapti bruzdėjimų šaltiniu. 

Napoleono karai nesustabdė Rusijos ekspansijos į rytus. 1801 metais Gruzijos 
aneksija prasidėjo šešiasdešimt metų trukęs Kaukazo užkariavimas. 1812 metais, 
kaip tik tuo laiku, kai Napoleonas artinosi prie Maskvos, rusų ekspedicija įsteigė 
mažytę Fort Roso koloniją šiaurinėje Kalifornijos pakrantėje — trisdešimčia metų 
anksčiau negu šias vietas pasiekė amerikiečių pionieriai“. [GAGAUZAI] 

Ilgainiui ėmė ryškėti įtampa, sukelta prancūzų paskelbtos kontinentinės bloka- 
dos, bei britų blokados padariniai. Kaip tik tai ir privertė carą 1812 metų kovo 
mėnesį sudaryti sąjungą su Švedija, o Napoleoną — sutelkti prie caro valdų vaka- 
rinių sienų savo Grande Armėe — apie 600 000 karių. Tai buvo ir pagrindinis 
nesantaikos obuolys, sukėlęs gėdingą Didžiosios Britanijos karą su Jungtinėmis 
Valstijomis 1812— 1814 metais. Amerikiečių laivininkystė jau seniai buvo atsidū- 
rusi prieštaringų britų ir prancūzų taisyklių spąstuose, o 1807 metais į JAV karo 
laivo Chesapeake denį išsilaipino britų karo laivo Leopard jūreivių grupė — tai 
buvo rimtas incidentas. Prezidentas Jeffersonas įvedė savas „taikios prievartos“ 

Netrukus po to, kai 1812 metais rusai užėmė Besarabiją, naujoji caro provincija susi- 
laukė imigrantų bangos. Tarp jų buvo ir gagauzais vadinamų Balkanų krikščionių. Jie 
atvyko iš rajonų, dabar sudarančių šiaurinę Bulgarijos dalį, ir įsikūrė Komrato srityje, 
šiandieninės Moldavijos teritorijoje. Gagauzų kalba priklauso tiurkų kalbų gozų grupei 
ir turi analogų Vidurinėje Azijoje. Religiniu atžvilgiu jie priskiriami slaviškų apeigų bul- 
garų stačiatikiams. Vis dar nenustatyta, kodėl gagauzai paliko savo protėvių šalį - iš 
baimės ar ieškodami geresnio gyvenimo. Dalis gagauzų bendruomenių, priėmusių 
islamą, pasiliko Osmanų valdomoje Bulgarijoje. 

Yra du gagauzų ankstyvosios istorijos variantai. Pasak vieno, jie yra iš dalies subul- 
garėję viduramžių turkai. Anot kitos — suturkinti bulgarai, išlaikę savo religiją, bet pra- 
radę kalbą. Faktai nepatvirtina nė vieno iš jų". 

Gagauzai paprasčiausiai buvo tik viena iš kelių tokių mažumų Rytų Europoje, kurios 
atsidūrė abiejose krikščionių-musulmonų takoskyros pusėse“. Tarp Pavolgio musulmo- 
nų totorių buvo apsikrikštijusi mažuma, priėmusi užkariautojų rusų religiją. Tarp Šiaurės 
Kaukazo čečėnų, kurių dauguma musulmonai, irgi būta krikščionių. Tą patį galima 
pasakyti ir apie abchazus. [ABcHAzIJA] Albanų musulmonai, sudarantiejį daugumą 
Albanijoje ir Serbijos Kosovo srityje (žr. III priedą, 73), Makedonijoje yra svarbi mažu- 
Ma. [MAKEDONIJA] [SHAIPERIA] 

Abiejose Rodopų kalnų pusėse, prie Bulgarijos ir Graikijos sienų, gyvena nemaža 
bulgariškai kalbančių musulmonų, vadinamų pomakais, bendruomenė. Jiems giminin- 
gų bendruomenių yra atokiuose Makedonijos bei Albanijos rajonuose. Graikijoje jų 
buvimas oficialiai nepripažįstamas. 1876 metais veikiau pomakų milicija, o ne profesio- 
nali Osmanų armija vykdė tai, ką Gladstonas pasmerkė kaip „bulgarų baisybes“. Jei tai 
tiesa, pomakai su kaupu atsiėmė už tai per vėlesnių Balkanų karų baisybes. Tačiau iš 
ten jie vis tiek nepasitraukė? “ 

Bosnijoje religija yra vienintelis kriterijus musulmonams bosniams atskirti nuo stačia- 
tikių serbų ir katalikų kroatų. Visi jie kalba ta pačia serbų-kroatų kalba ir visi yra slavai. 
Bosnių musulmonus (1991 metais jie sudarė 44 procentus gyventojų) jų nacionalistiški 
kaimynai dažnai laiko renegatais, išdavusiais katalikybę ar stačiatikybę ir priėmusiais 
valdančiųjų Osmanų religiją. O iš tikrųjų labiau tikėtina, kad iki islamo priėmimo dauge- 
lis tokių Bosnijos gyventojų šeimų buvo patarinai. [goGumiLAI] 

XX amžiaus pabaigoje tos mažai žinomos tautybės ir vėl atsidūrė europiečių dėme- 
sio centre. Devintojo dešimtmečio viduryje silpnėjantis Bulgarijos komunistų režimas 
griebėsi paskutinio desperatiško mėginimo išlaikyti valdžią, pradėdamas ultranaciona- 
listinę kampaniją, vadinamą „Atgimimo procesu“. Buvo griaunamos mečetės, o Bul- 
garijos musulmoniškosios mažumos - gagauzai, pomakai ir turkai - verčiamos keisti 
savo pavardes arba emigruoti. Daugelis pasirinko emigraciją. 1991 metais, kai Mol- 
davija paskelbė nepriklausomybę, Komrato gagauzai, kurių tada buvo apie 200 000, 
nenorėjo prisidėti prie jos. Čečėnai neklusniai iškėlė nepriklausomybės nuo Rusijos 

vėliavą, paskelbdami Grozne savo nacionalinę respubliką, o totoriai Kazanėje ruošėsi 
skelbti Tatarstaną. 

1992 metais, sparčiai byrant Jugoslavijai, Bosnijos vyriausybė paskelbė nepriklau- 
somybę, vildamasi tokiu būdu išsaugoti daugiatautės respublikos vientisumą. Ji susi- 
laukė tarptautinio pripažinimo, bet ne reikšmingesnės tarptautinės pagalbos ar 
apsaugos. Vakarų labdaringų organizacijų ir simbolinių JTO taikos palaikymo pajėgų 
buvimas nė kiek nesustabdė žemių grobimo, tarpusavio žudynių ir etninių valymų orgi- 
jos. Apsišaukėlė Bosnijos serbų respublika su centru Palės mieste buvo apsišaukėlės 
Krainos serbų respublikos su centru Knino mieste veidrodinis atspindys; pastaroji susi- 
kūrė senajame Habsburgų kariniame pasienyje Kroatijos žemėse. Per metus serbai, 
sudarantys 31 procentą gyventojų, užgrobė 77 procentus teritorijos. Sarajevas ir dar 
keli anklavai buvo apsupti. Kroatų atakos išstūmė musulmonus iš mišrios etninės sudė- 
ties vakarinių sričių, tokių kaip Mostaras, o serbai bėgo iš musulmonų dominuojamų 
sričių į centrą. Apie ketvirtis milijono žmonių žuvo. Didžiųjų šalių vadovai švilpavo sau 
žiūrėdami, kaip Bosnija liepsnoja. Stokojant sugebėjimų ryžtingai vadovauti valstybei, 
komunizmo žlugimas turėjo tokių pat pasekmių kaip ir Osmanų atsitraukimas beveik 
prieš porą šimtų metų“. [SARAJEVAS] 








ir „nesikišimo“ taisykles, tačiau vėliau nusileido Dvyliktojo Kongreso „karo vana- 
gų“ reikalavimams. Amerikiečių pajėgoms nepavyko užkariauti jokių didesnių 
teritorijų Kanadoje, o britams — vėl užvaldyti savo buvusių kolonijų. Žvelgiant iš 
didesnės laiko perspektyvos tikra likimo ironija atrodo tai, kad dėl kontinentinės 
blokados sudegė ne tik Vykdomosios valdžios rūmai Vašingtone, nuo 1814 metų 
pradėti vadinti Baltaisiais rūmais, bet ir Maskva. 

1812 metų kampanija, kaip vėliau jis pats prisipažino, buvo pati didžiausia 
Napoleono klaida. Jis ją vadino Lenkijos karu, nes didžioji karo veiksmų dalis 
vyko tradicinėje Lenkijos teritorijoje, be to, sėkmingos pabaigos atveju neišven- 
giamai būtų iškilęs Lenkijos — Lietuvos valstybės atkūrimo klausimas. Siena, 
kurią Grande Armėe perėjo 1812 metų birželio 22 d., buvo tik neseniai tapusi 
Rusijos imperijos siena. Vietinių gyventojų akimis žiūrint, tai istorinė Lenkijos ir 
Lietuvos siena. [myRas] Napoleonui labai aiškiai iškilo klausimas ką rinktis — poli- 
tinę kampaniją, kurioje galėtų panaudoti armiją valstiečiams išlaisvinti iš baudžia- 
vos ir sutelkti antirusiškas gyventojų nuotaikas, ar grynai karinę kampaniją, 
kurios galutinis rezultatas priklausytų tik nuo karinės sėkmės. Jis pastebėjo, kad 
Lietuvos lenkai gerokai skiriasi nuo Varšuvos lenkų. Taigi, kaip Karolis XII prieš 
jį ir Hitleris po jo, Napoleonas nusprendė nekreipti dėmesio į vietines sąlygas ir 
už tai brangiai sumokėjo. Galvodamas tik apie savo politinę ateitį, jis per Lietuvą 
atkakliai veržėsi į pačią maskvėnų valstybės širdį. Prie Borodino, Maskvos priei- 
gose, Napoleonas pasiekė brangiausią iš visų savo pergalių. Maskva buvo užim- 
ta, tačiau sudeginta kartu su didele atsargų dalimi. Caras paprasčiausiai atsisakė 
pradėti derybas ir paliepė savo armijai vengti didesnių mūšių. Lapkričio mėnesį, 
iškilus bado mirties grėsmei, buvo duotas įsakymas trauktis. Grande Armėe 

1812 metų liepos mėnesį, kai generolas Platovas Grande Armėe stumiamas pasi- 
traukė į Baltarusiją, jo kazokai po Myro pilies sienomis padėjo parako statines ir 
susprogdino ją. Žeromas Napoleonas Vestfalijos karalius, vykdamas į Maskvą čia 
kelias dienas buvo įsirengęs savo vyriausią vadavietę. Tačiau lapkričio 10-11 d., kai 
caro kariuomenė sugrįžo, per įnirtingą mūšį su besitraukiančiais prancūzais pilis buvo 
sugriauta dar labiau". 

Myras nuo seno buvo viena iš didžiausių tvirtovių prie Lenkijos-Lietuvos sienos ir 
viena toliausiai į rytus esančių Europos feodalinių pilių. Kadaise buvęs Lietuvos didžių- 
jų kunigaikščių tvirtove, 1434 metais jis perėjo į privačias rankas. Galingi įtvirtinimai čia 
buvo užbaigti apie 1500 metus, kai pilį valdė Lietuvos maršalka Jurgis I Iliničius ir jo 
sūnus Jurgis II, Šventosios Romos imperijos grafas. Penki aukšti raudonų plytų bastio- 
nai buvo sujungti dantytomis sienomis. Juos saugojo pasagos formos barbakanas ir 
supo grioviai su vandeniu. Po 1569 metų kunigaikštis Mikalojus Kristupas Radvila cen- 
trinį pastatą pertvarkė į didelius renesanso stiliaus rūmus iš šlifuoto akmens. Iki 1812 
metų jie kartu su netoliese esančiu Nesvyžiumi buvo viena iš dviejų pagrindinių Radvilų 
buveinių. 

Per savo ilgą istoriją Myras matė daug karo veiksmų. 1395 metais jį nusiaubė kry- 
žiuočių riteriai, XV amžiuje du kartus apiplėšė totoriai, 1655 metais užėmė švedai, 1706 
metais sudegino Karolis XII, o 1794 metais atakavo rusai. 

Savo valandos Myras sulaukė, kai jį valdė kunigaikštis Karolis Radvila, pravarde 
Panie Kochanku (1734-1790). Jis atstatė per švedų karus nuniokotus rūmus. Tai buvo 
svarbiausia jo nuosavybė tarp daugybės dvarų, kuriuose dirbo tūkstančiai baltarusių 
baudžiauninkų. Šalia katalikų bažnyčios ir graikų katalikų (unitų) bažnyčios čia buvo 
žydų sinagoga ir totorių mečetė. Didelė čigonų bendruomenė kasmet rengdavo žirgų 
mugę, bendruomenės „karalių“ pagal tradiciją karūnuodavo pats kunigaikštis. 1761 
metais rūmuose per Didžiosios kunigaikštystės tribunolo sesiją šiuose rūmuose buvo 
surengta didžiulė orgija, 0 1785 metais iškilmingai priimtas paskutinysis Lenkijos kara- 
lius. Rusų valdymas prasidėjo po antrojo padalijimo 1793 metais. Čigonai iš karto 
masiškai išsikraustė į Moldaviją. Radvilos išvyko į savo valdas Prūsijoje. Po 1812 metų 
čia liko tik griuvėsiai. 

Tačiau Myras gyveno ir toliau — jį įamžino Adomas Mickevičius epinėje poemoje 
Ponas Tadas. Aprašinėdamas „paskutiniąją vakarienę" Lietuvoje, poetas turėjo galvoje 
Myro rūmus. Kupini vilčių ir geranoriškai laukdami, kad Napoleonas išvaduos juos, vie- 
tiniai bajorai susirinko į prašmatnų pokylį. Ponai ir ponios šoko polonezą. Juos cimbo- 
lais linksmino žydelis Jankelis, - „Tėvynę ne mažiau mylėjo jis už lenką“. Pokyliui bai- 
giantis, jie pakėlė taures, atsiliepdami į tradicinį lenkų tostą Kochajmy się! („Mylėkime 
vienas kitą!")" 

kolonos, nusidriekusios per 800 kilometrų, tapo rusų žiemos, puldinėjančių kazo- 
kų ir tais metais neįprastai patvinusios Berezinos vandenų aukomis. Napoleonas 
rogėmis pasiekė Varšuvą, o iš ten Paryžių. O iš 600 000 jo karių, birželio mėnesį 
persikėlusių per Nemuną, išsigelbėjo tik dvidešimtoji dalis, kad galėtų papasako- 
ti apie baisią nesėkmę. Ne veltui pats imperatorius sykį yra pasakęs: „Visos impe- 
rijos miršta nuo nevirškinimo“. [mAceT] [sPAsi1TEL:] 








MALET 


1812 metų spalio 23 d. trečią valandą ryto žmogus su imperijos generolo uniforma 
atvyko į Popinkuro kareivines Paryžiuje ir pareiškė norįs tučtuojau pasikalbėti su Nacio- 
nalinės gvardijos vadu. Prisistatė kaip generolas Lamotte'as, naujas karinis guberna- 
torius, ir pranešė, kad Napoleonas žuvo prie Maskvos, kad neeilinė Senato sesija 
paskelbė Laikinąją respubliką ir kad Nacionalinė gvardija turi tučtuojau susirinkti Van- 
dom aikštėje. Įteikė vadui paaukštinimo pažymėjimą, paliepė perimti vadovavimą ir 
kitiems daliniams, o paskui užtikrinti dviejų politinių kalinių, generolų Guidalio ir Ladurie 
paleidimą. Savo nurodymus jis parėmė įspūdinga šūsnimi dekretų. 

Kelias valandas viskas vyko sklandžiai pagal planą. „Generolas Lamotte'as"“ be 
jokio pasipriešinimo apžiūrėjo Paryžiaus įgulą. Tą patį padarė ir generolas Ladurie. O 
generolas Guidalis nusprendė gerai pavalgyti restorane. Ne mažiau nei trylika aukštes- 
niųjų karininkų priėmė neegzistuojančios Laikinosios respublikos įsakymus. Karininkas, 
kurio žinioje buvo Liuksemburgo rūmai, kur neva vykusi neeilinė Senato sesija, nepa- 
juto nieko įtartino. 

Reikalai pašlijo tik tuomet, kai didelė Nacionalinės gvardijos dalis jau buvo susirin- 
kusi Vandomo aikštėje. Asmeniniame pokalbyje generolas Hulinas, kurį Lamotte'as 
turėjo pakeisti, paprašė parodyti įsakymą. Užuot parodęs, Lamotte'as šovė Hulinui į 
galvą. Netrukus, kai susitiko su kita karininkų grupe, Lamotte'ą pažino vienas iš jo senų 
draugų ir sušuko: „Tai ne Lamotte'as, o Malet!“ Svarbiausias sąmokslininkas buvo 
nuginkluotas ir demaskuotas. 

Claude'as Frangois Malet (1754-1812), kilęs iš Juros departamento, buvo smarkiai 
jakobiniškų pažiūrų brigados generolas. Jau seniai nušalintas nuo aktyvios tarnybos, 
jis buvo areštuotas dėl blogai slepiamo priešiškumo Napoleonui. Savo planą Malet 
sudarė kartu su kitu areštantu Ultramontanistiniu rojalistu kunigu Lafonu, kuris ir paruo- 
šė suklastotus dokumentus. Malet žmona pasiskolino uniformas iš vieno aprangos 
tiekėjo teatrams. O tikrasis Lamotte'as buvo respublikonų generolas, gyvenantis trem- 
tyje Jungtinėse Valstijose. 

Malet ir Lafonas vidurnaktį perlipo per kalėjimo sieną, ir Malet pasuko namo persi- 
rengti prieš eidamas į Popinkurą. Lafonas kažkur pradingo ir pasirodė tik po Restaura- 
cijos. Karo lauko teisme Malet prisiėmė visą atsakomybę, tačiau tai neišgelbėjo tų, 
kurie patikėjo jo žodžiais. Paskutinis Malet pageidavimas buvo duoti įsakymą kareivių 
būriui, turėjusiam jį sušaudyti!. 

Šis incidentas su Malet atskleidė visą tiesą apie Napoleono imperiją. Malet teisingai 
apskaičiavo, kad imperijos likimas priklauso nuo vieno žmogaus gyvybės. Tą minutę, 
kai Napoleonas buvo palaikytas žuvusiu, niekas net nepagalvojo apie Romos karalių 
ar apie kitus Napoleono įpėdinius. Dėl to Prancūzija vėl vos netapo respublika, palei- 
dus tik vieną šūvį. „Smulkūs incidentai“ kartais gali žymiai pakeisti istorijos eigą. 








SPASITEL' 


1812 metais, norėdamas pažymėti Rusijos išvadavimą iš Napoleono, Aleksandras | 
paliepė papuošti Maskvą cerkve, skirta Kristui Išgelbėtojui. Jo planą įgyvendino Niko- 
lajaus I sušauktas komitetas. 1837 metais prie upės netoli Kremliaus prasidėjo statybos 
darbai. Geležinkelio stočių architekto Konstantino Tono projekte buvo numatyta pasta- 
tyti milžinišką kryžiaus formos baziliką su penkiais kupolais, vainikuojamą didžiulio 
kupolo su šaunančiu į dangų kryžiumi. Vidaus paauksavimui sunaudota 422 kilogramai 
gryno aukso, varpinėje pakabinti didžiausi Rusijoje varpai. Išorės apdailai panaudotos 
Podolės granito ir suomiško marmuro plokštės. Po keturiasdešimt penkerius metus tru- 
kusių statybos darbų Chram Christa Spasitela (Kristaus Išgelbėtojo cerkvė) buvo 
pašventinta 1883 metų gegužės 26-ąją, dalyvaujant carui Aleksandrui III. 

1931 metų liepos 18 d. Pravda paskelbė, kad V. Molotovo vadovaujamas komitetas 
nutarė prie Maskvos upės pastatyti Sovietų rūmus. Po penkių mėnesių Kristaus Išgelbė- 
tojo cerkvė buvo susprogdinta. 1933 metais Stalinas pavedė Jofanui ir Ščiusevui supro- 
jektuoti 415 metrų aukščio pastatą, šešis kartus erdvesnį už Empire State Building 'ą. Jo 
viršuje buvo numatyta Lenino statula, tris kartus didesnė už Laisvės statulą; vien tik jos 
smilius - 6 metrų ilgio. 

Tie rūmai taip ir nebuvo pastatyti. Marmuro plokštės iš sugriautos šventyklos buvo 
panaudotos Maskvos metro stočių apdailai. Po trisdešimties metų delsimo Nikita 
Chruščiovas paliepė duobėje prie upės įrengti atvirą plaukymo baseiną, kuriame būtų 
galima maudytis ištisus metus'. Komunizmui žlugus, neišvengiamai vėl pasirodė pla- 
nai dar kartą pertvarkyti tą vietą, vėl atstatant Kristaus Išgelbėtojo cerkvę. 














Baigiamosiose 1813 ir 1814 metų kampanijose logistika suvaidino ne mažesnį 
vaidmenį nei įvykiai mūšio lauke. Nors Napoleono pajėgos buvo visiškai sutriuš- 
kintos tris dienas trukusiame Tautų mūšyje prie Leipcigo 1813 metų spalio mėne- 
sį, jis ir toliau laimėjo daugumą vėlesnių kautynių, tačiau susidūrė su kolektyvi- 
ne valia tautų, prie kurių nacionalinių jausmų pažadinimo pats ir prisidėjo, taip 
pat su dinastijų ryžtu atkurti savo viršenybę. Rusų, prūsų ir austrų žygiavimo iš 
rytų, o Wellingtono iš pietų nepavyko sulaikyti. Nenumaldomai augo žuvusių jau- 
nų prancūzų karių skaičius. Per tuos pastaruosius dvejus metus Napoleonas nete- 
ko daugiau kaip milijono karių, nepaisant to, kad jam taip ir nepavyko įvilioti 
savo priešų į kito gerai parengto mūšio spąstus. Atėjo momentas, kai imperatoriui 

buvo pasakyta, kad kareiviai daugiau nebekovos. 1814 metų balandžio mėnesį, 
kai britų, rusų ir prūsų kariai užėmė Paryžių, Napoleonas atsisakė sosto. Revo- 
liuciniai karai ir pati revoliucija baigėsi. Ar bent jau taip atrodė. 

Atrodytų, kad revoliucijos karų rezultatas buvo pakankamai aiškus. Tačiau vie- 
no iš istorikų, išsamiausiai išnagrinėjusių šį klausimą, nuomone, sąjungininkai 
nepasiekė visiškos pergalės. „Europos šalių koalicija galų gale nugalėjo prancūzų 
armijas, — rašė jis, — tačiau negalima pasakyti, kad Prancūzija pralaimėjo toje 
kovoje““" „Be abejo, jis turėjo galvoje Prancūzijos teritorinį vientisumą, revoliuci- 
jos idėjų gyvybingumą ir tas staigmenas, kurios laukė ateityje. 

Visi sutiko su tuo, kad ant kortos buvo pastatytas viso kontinento likimas. 
Napoleonas mėgdavo kalbėti apie „Europą“. Kai jis paminėjo ją Tilžėje, caras iš 
karto prikibo prie žodžio. „Europa — kas tai?“ — paklausė Aleksandras I. Ir pats 
sau atsakė: „Europa — tai mes“ (tikriausiai turėdamas galvoje valdovus). 1814 
metų pavasarį, keliaudamas į Paryžių, jis pasakė: „Atėjau sutaikyti Prancūzijos su 
Europa“. Tas sutaikymas užtruko kiek ilgiau negu tikėtasi. 

Trečiadienis, 1814 metų balandžio 20, Fontenblo. Napoleonas Bonapartas, 
Elbos karalius, atsisveikino su Imperatoriškąja gvardija prieš išvykdamas iš Pran- 
cūzijos į savo naująją karalystę. Chūteau vestibiulyje jis pasisveikino su jam palik- 
tos palydos žmonėmis ir sąjungininkų komisarų pulkeliu. Iš ten Napoleonas 
nuėjo prie pasagos pavidalo laiptinės, kurios marmurinis balkonas išėjo į erdvų 
Baltojo žirgo kiemą. Ten buvo susirinkę apie 5000 Senosios gvardijos karių. Aukš- 
tieji karininkai stovėjo pusračiu priekyje su vėliavnešiais ir orkestru. Paruošti 
kelionei ekipažai laukė prie vartų. Kai Napoleonas priėjo prie balkono krašto, 
kavalerijos trimitininkai užgrojo Fanfare de !Empėreur““: 


Maestoso A Moderato 
> 





Vėliava, kuri buvo nešama parade tą dieną, išliko Musėe de I Armėe (Armijos 
muziejuje). Tai stačiakampio formos auksu siuvinėta trispalvė su vertikaliomis 
mėlynos, baltos ir raudonos spalvos juostomis. Jos priekinį kraštą puošia imperi- 
jos emblemos — dvi karūnos viršutiniuose kampuose, du apskritimai su mono- 
gramomis N iš šonų, du ereliai apatiniuose kampuose ir bičių apsuptas javų 
pėdas centre viršuje. Užrašas skamba taip: GARDE IMPĖRIALE — L'EMPĖREUR 
NAPOLĖON Au IER RĖGIMENT DES GRENADIERS A PIED. Kitoje vėliavos 

pusėje surašyti mūšiai, kuriuose pulkas pasižymėjo: Marengo, Ulm, Austerlitz, 
Iėna, Eylau, Friedland, Eckmiihl, Essling, Wagram, Smolensk, Moskowa, Vienne, 
Berlin, Madrid, Moscou. Tą sąrašą vėliau dar buvo lemta papildyti 1813— 1814 
metų nuopelnais — Lutzen, Bautzen, Dresden, Leipzig, Hanau, Champaubert, 
Montmirail, Vauchamps. 

Napoleono asmeninė palyda sumažinta iki dvidešimties žmonių. Joje buvo 
generolas Drouot, „Didžiosios armijos išminčius“, kuriam buvo lemta sakyti kalbą 
per imperatoriaus laidotuves, generolas Bertrand'as, pargabenęs imperatoriaus 
pelenus į Prancūziją, ir Basano kunigaikštis — jo užsienio reikalų ministras. Iš 
civilių asmenų — adjutantai Belliard'as, Bussy ir Montesguiou'as bei sekretoriato 
nariai baronai Faitas ir Lorgne'as d'Ideville'is bei ševaljė Jouanne'as. Iš kariškių — 
maison militaire vadas grafas Kossakowskis, dragūnų vadas grafas d'Ornano, du 
artilerijos pulkininkai Gourgaud ir La Place'as, topografinės tarnybos pulkininkas 
Atthalinas ir lenkų vertėjas pulkininkas Vanzovitsas (Wąsowicz). Senosios gvardi- 
jos vadas Dancigo kunigaikštis maršalas Lefebvre'as-Desnoėttesas laukė ant žirgo 
kavaleristų būrio, turėjusio palydėti Napoleono ekipažą iki Briaro, priekyje. Be jo 
daugiau nebuvo nė vieno maršalo ir nieko iš imperatoriaus šeimos. 

Generolas Petit, vėliavininkų būrio vadas, paliepė gerbti ginklu. Būgnai pra- 
dėjo mušti Aux Champs. Napoleonas nulipo laiptais ir įsimaišė į susirinkusius 
dalinius. Nors tikslūs imperatoriaus žodžiai nebuvo užrašyti, generolas Petit girdė- 
jo juos pakankamai gerai, kad įsimintų: 

Mano Senosios gvardijos karininkai, puskarininkiai, kariai! Atsisveikinu su jumis. Dvide- 

šimt metų teikėte man pasitenkinimą. Visada buvote su manim kelyje į šlovę. 

Sąjungininkų valstybės apginklavo visą Europą prieš mane. Dalis Armijos išdavė savo 
pareigą ir pačią Prancūziją <...> Su jumis ir su kitais narsiais vyrais, kurie liko ištikimi, 
galėčiau kariauti dar trejetą metų. Tačiau tai padarytų Prancūziją nelaimingą ir priešta- 
rautų mano tikslams. Tad būkite ištikimi naujam valdovui, kurį Prancūzija pasirinko. 

Nepalikite tos brangios Patrie, kuri taip ilgai buvo nelaiminga. 

Negailėkite, kad man teko toks likimas. Aš visada būsiu patenkintas, jei žinosiu, kad 
jūs patenkinti. Galėjau numirti <...> Bet ne. Pasirenku garbingą būdą. Aprašysiu viską, 

ką nuveikėme.“? 

Tuo momentu generolas Petit pakėlė kardą ir sušuko: Vive !'Empereur, jam 
atsiliepė griausmingas aidas. 

Negaliu apkabinti jūsų visų, tad apkabinsiu jūsų generolą. Approchez, Gėnėral Petit 

<...> 

Apkabino generolą, o po to tarė: „Atneškite Erelį“. Pabučiavo tris kartus vėliavos 
kraštą sakydamas: „Brangusis Ereli, lai šie bučiniai suvirpina visų narsuolių širdis“. 
Ir baigė žodžiais: Adieu, mes enfants. „Tie žilstelėję kariai, kurie tiek kartų abejingai 
žiūrėjo į savo pačių tekantį kraują, dabar negalėjo sulaikyti ašarų"““. Napoleonas 
dideliais žingsniais nuėjo prie ekipažo, energingai atsisėdo ir išvažiavo. 

Chūteau de Fontainebleau, esantys už 60 kilometrų į pietryčius nuo Pary- 
žiaus, buvo mėgstamiausia Napoleono rezidencija. Šiuos rūmus 1528 metais 
pastatė Pranciškus I aplink viduramžiško medžioklės namelio bokštą; tai vienas 

iš pirmųjų renesanso dvelktelėjimų Prancūzijoje. Apsupti tankaus ąžuolų ir pušų 
miško, jie galėjo pasiūlyti tikrą ramybę ir atsipalaidavimą. Ne tokie atgrasūs kaip 
Versalis, jie neturėjo ir kieno nors kito šlovės šešėlių. Jo pastatai buvo išsidėstę 
aplink keletą kiemų — Ja Cour Ovale, la Cour des Princes, la Cour de la Fontai- 
ne, la Cour des Offices, Ie Jardin de Diane. La Cour du Cheval Blanc, kuris nuo 
1814 metų balandžio įvykių pradėtas vadinti La Cour des Adieux, buvo įrengtas 
valdant Liudvikui XIII. Jo interjeras su tokiomis meno vertybėmis kaip Rosso fres- 
kos Pranciškaus I galerijoje suprojektuotas gan prabangiai, tačiau be giganto- 
manijos požymių. Apdaila ir apstatymas, daugiausia XVI ir XVII amžių, papildyti 
paties Napoleono ampyro stiliaus baldais. Šie rūmai buvo naudojami kaip paauk- 
suotas narvas popiežiui Pijui VII, tačiau jie matė ir laimingiausias Napoleono ir 
Josephinos dienas. „La Fėret de Fointainebleau — tai mano angliškas sodas, — 
sykį prasitarė jis. — Jokio kito man nereikia"“". Būtinybė palikti jį jam suteikė 
nemaža skausmo. 

Imperatoriškoji gvardija buvo dviejų karinių sąvokų — corps d'ėlite ir ėsprit 
de corps įsikūnijimas. Sudaryta 1798 metų lapkričio mėnesį kaip Konsulo gvar- 
dija, ji buvo nuolat plečiama, kol tapo armija armijoje. 1805 metais gvardijoje 
buvo apie 5000 vyrų iš visų keturių kariuomenės rūšių — pėstininkų, kavalerijos, 
artilerijos, inžinerinių dalinių. 1809 metais ji buvo padalinta į Senąją gvardiją, 
elito veteranų elitą, ir Jaunąją gvardiją, formuojamą iš naujokų ir karių, perkeltų 
iš kitų dalinių. 1813 metais, kai gvardijos augimas pasiekė apogėjų, joje buvo 
beveik 60 įvairių pulkų ir beveik 50 000 karių. 

Į gvardiją būdavo priimami tik geriausi kandidatai. Jie turėjo būti 1,78 m ūgio, 
25 metų amžiaus, raštingi ir kovoję ne mažiau kaip trijose kampanijose. Kariai 
gaudavo puikias uniformas, dosnų atlyginimą, specialų apmokymą ir geriausius 
vadus, galinčius tiesiogiai kreiptis į imperatorių. Jie galėjo reikalauti, kad visi kiti 
kareiviai į juos kreiptųsi Monsieur. Kiekvieną savaitę, kai tik buvo įmanoma, jų 
Tondu („Nukirptasis“ — Napoleono pravardė) lankydavo savo moustaches ir 
grognards („nenugalimuosius“ ir „nemirtinguosius“). Atėjo laikas, kai veteranų 
branduolys, seniausieji iš senųjų, buvo ištarnavę po 17, 20 ar net 22 metus. Juo- 
kavimas su imperatoriumi buvo įprastas dalykas. Vienas gvardietis kartą kreipėsi 
į jį klausdamas, kodėl dar negavo Garbės legiono ordino. „Už ką gi?“ „Todėl, 
kad daviau jums arbūzą Egipto dykumoje!" „Arbūzą, non, non..." „Taip, arbūzą, 
o kur dar dvylika kampanijų ir septyni sužeidimai — prie Arkolės, Lodi, Kastil- 
jonės, prie piramidžių, Akros, Austerlico, Frydlando ..." Jam dar nespėjus baigti, 
jis jau tapo imperijos kavalieriumi su 1200 frankų atlyginimu. Gvardijoje buvo 
daug egzotiškų užsieniečių. Du iš keturių grognards pulkų sukomplektuoti iš 
olandų. Buvo ištisos italų Velite formuotės. Kavalerijoje kovojo mameliukų su 
lenktais kardais pulkas, vokiečių Lanciers de Berg, totorių raiteliai iš Lietuvos ir 
trys pulkai lenkų ulonų, „ištikimiausi iš ištikimiausių". 

Daug metų Napoleonas garsėjo nenoru aukoti savo gvardiečius mūšyje, 
nebent žaibiškiems antpuoliams kritiškiausiuose taškuose. Prie Borodino jis 
sulaikė juos žodžiais: „Nenoriu, kad mano Gvardija būtų sunaikinta už 300 lygų 

nuo Paryžiaus!“ Tačiau paskui, vėlesnėse kampanijose, kai apmokytų karių dalis 
smarkiai sumažėjo dėl nepatyrusių naujokų antplūdžio, jis jau siųsdavo juos 
visur. Per puikųjį 1814 metų atsitraukimą jie kovodami nužygiavo visą kelią, 
kiekvieną žingsnį paženklindami savo krauju“. 

Napoleonas pasiekė Fontenblo prieš tris savaites, vis dar būdamas įsitikinęs, 
kad įveiks sąjungininkų armijas. Iš savo gynybinių pozicijų Šampanėje jis plana- 
vo pakeisti kryptį ir smogti giliai į priešo susisiekimo linijas. Tačiau plėšikaujan- 
tys kazokai sugavo vieną iš jo kurjerių ir atskleidė ketinimą „išvyti priešą iš 
Paryžiaus"“". Todėl paskutiniąją kovo savaitę jis pamatė, kad rusai, prūsai ir aust- 
rai, užuot atakavę jį, staiga sutartinai puolė menkai ginamą sostinę. Rusai pasie- 
kė Romanvilį, prūsai pastatė savo baterijas Monmartre, austrai slinko palei Seną 
aukštyn Šarentono link. Du šimtai tūkstančių sąjungininkų karių apsupo sostinės 
gynybines linijas. Gynėjai, vadovaujami maršalo Marmont'o, Raguzos kunigaikš- 
čio, nesitraukė. Narsusis Durocas, Rusijoje netekęs kojos, atsisakė pasiduoti: 
„Užleisiu jums savo pozicijas, tik kai grąžinsite man mano koją“. Tačiau politikai 
nebuvo linkę atlaikyti apgulimo. Gyventojai bijojo, kad jų neištiktų Maskvos liki- 
mas. Talleyrand'as pradėjo ieškoti kontaktų su caru. Napoleono brolis Josephas 
kovo 30 d. išvyko iš miesto kartu su imperatoriene. 

Lėkdamas lengva keturviete karieta iš Sent Dizjė, Napoleonas beveik 200 kilo- 
metrų įveikė per vieną dieną. Kaip ir per greitąjį jo važiavimą rogėmis iš Maskvos 
prieš porą metų, kartu su juo buvo užsienio reikalų ministras ištikimasis Caulain- 
court'as. Kai kovo 31 d. 11 valandą vakaro keitė arklius Cour de France Žiuvisi 
prie Oržo smuklėje, esančioje tik už trylikos kilometrų nuo Notre Dame katedros, 
sutiko prancūzų karininką ir išgirdo, kad Paryžius kapituliavo. Ši naujiena buvo 
per ankstyva. Imperatorius pėsčias leidosi Paryžiaus link; tačiau sutikęs daugiau 
besitraukiančių karių suprato, kad įsikišti jau per vėlu. Pasitraukė į Fontenblo 
persigrupuoti; ten atvyko visai išsekęs 6 valandą ryto. Po trijų dienų, balandžio 
trečiąją, Verbų sekmadienį, Fontenblo surengė savo gvardijos apžiūrą. 10 000 pės- 
tininkų ir 4600 kavaleristų išgirdo jo žodžius: „Po kelių dienų žygiuosiu į Paryžių. 
Ar teisingai darau?" Kariai pritariamai suriaumojo: „A Paris! Vive !'Empėreur!“ 

Tačiau svyruojantis nuo smūgių imperatorius netrukus buvo priverstas atsisa- 
kyti bet kokių aktyvių planų. Pirmasis smūgis — tai žinia, kad Imperijos senatas 
patvirtino Laikinąją vyriausybę be jo ir pasiūlė vėl pasodinti į sostą Burbonus. Po 
to sužinojo, kad Marmont'o korpusas perėjo į priešo pusę, todėl tolesnis prieši- 
nimasis tapo beveik neįmanomas. Prancūzų kalboje atsirado naujas veiksmažodis 
raguser („išduoti“). Trečiasis smūgis buvo tai, kad jo maršalai patarė atsisakyti 
sosto savo nepilnamečio sūnaus naudai. Maršalas Macdonaldas pareiškė, kad 
pakelti kardą prieš savo tautiečius prancūzus yra neįmanomas dalykas. O marša- 
las Ney'us paskelbė: „Armija nežygiuos. Armija klausys savo vadų“““. „Drąsiau- 
sias iš drąsiųjų“ neteko noro kautis. Galiausiai imperatorius sužinojo, kad sąjun- 
gininkai jau nebepriims jo pirmojo sosto atsisakymo balandžio 4-ąją sąlygų. Visą 
tą siaubingąją savaitę jį kamavo vis stiprėjantis suvokimas, kad juos patenkins tik 
jo tremtis. Dėgringolade („nuosmukis“) buvo visiškas. 

Karčiausią taurę, kurią jam teko išgerti, gavo iš žmonos Marijos Luizos. 
Nekreipdama dėmesio į jo švelnius ir drąsinančius laiškus, imperatorienė su kau- 
pu atsilygino už visą ankstesnę dėmesio stoką jai ir neištikimybę. Ji atsakė neryž- 
tingumu, o vėliau ir kietaširdišku abejingumu. Iš pradžių buvo manoma, kad ji 
prisijungs prie jo Fontenblo ar kitoje vietoje pakeliui į bendrą jų tremtį. Po to 
buvo sutarta, kad Marija Luiza vyks susitikti su savo tėvu imperatorium Pranciš- 
kumi, kad užsistotų savo vyrą. Tačiau paaiškėjo, kad ji tokių ketinimų neturėjo. 
Iš tikrųjų vyko į Vieną, bet tik tam, kad visam laikui nutrauktų ryšius su vyru. 

Armiją reikėjo atleisti nuo ištikimybės priesaikos. Formuluotė, kurią parinko 
maršalas Augereau, buvo ypač skaudi. „Kariai, — pareiškė jis, — jūs išlaisvinti 
iš savo priesaikų, nes išsižada sosto žmogus, kuris paaukojęs milijonus aukų savo 
žiaurioms ambicijoms nerado drąsos numirti kario mirtimi“?". Trispalvės kokardos 
buvo pakeistos baltomis. 

Tarp šito lakaus smėlio vienintelis atsparos taškas buvo Imperatoriškoji gvar- 
dija. Naktį po pirmojo sosto atsižadėjimo ji susirinko Fontenblo gatvėse su fake- 
lais rankose ir šūkiais Vive !'Empėreur. Napoleonui teko įsakyti jai sugrįžti į 
kareivines. Jis taip pat gavo savimeilę glostantį laišką iš grafo Vincento Krasins- 
kio, lenkų kontingento vyriausiojo generolo. „Maršalai dezertyruoja. Politikai 
išduoda jus <...> Bet jūsų lenkai pasilieka <...>""*. Tačiau net lenkų pulkai 
suskilo. Trečdalis chevau-Iėgers-lanciers pasiliko. Tačiau kitas trečdalis, suside- 
dantis daugiausia iš prancūzų, atsiskyrė. Likę 1384 kariai leidosi į Lenkiją, vado- 
vaujamai mūšio prie Somosjeros didvyrio. Prašmatniai apsirengęs ir išsikvėpinęs, 
raitas ant juodo arabiško žirgo Kozietulskis paskutinį kartą atsisveikino su impe- 
ratoriumi: 

Sire, prie Jūsų Imperatoriškosios Didenybės kojų sudedame ginklus, kurių niekas nepa- 

jėgė iš mūsų atimti jėga <...> Tarnavome kaip lenkai nuostabiausiam šio šimtmečio 

žmogui <...> Priimkite, Sire, mūsų amžinos ištikimybės priesaiką <...> valdovui, nuo 


; = ž „53 
kurio nusisuko sėkmė. 


Politikavimui Paryžiuje vadovavo Senato pirmininkas Talleyrand'as, tapęs 
Laikinosios vyriausybės pirmininku. Tai jis anonimiškai ragino sąjungininkus 
pulti, o dabar priiminėjo carą savo namuose. Prasidėjo rojalistų ėmigrės grįžimas 
ir Burbonų pajėgos kasdien didėjo. Provanso grafas (Liudvikas XVIII), turintis 
jau 59 metus, grįžo namo. Tremtyje praleido 23 metus — Koblence, Veronoje, 
Blankenberge, Kalmare, Kurliandijos Mituvoje ir paskutiniuosius penkerius 
metus Anglijoje. Jis krovėsi bagažą Hartvele Bakingamšyre tą pačią savaitę, kai 
Napoleonas krovėsi daiktus Fontenblo. Jis buvo pasiryžęs priminti savo pavel- 
dėtas teises, atmesdamas Senato parengtą konstituciją, tačiau pasiryžęs suteikti 
šaliai savos kūrybos liberalią konstitucinę chartiją. Dėl gurmaniškų polinkių gra- 
fas buvo pašaipiai pravardžiuojamas Louis des Huitres („Liudviku, austrių valgy- 
toju“), tačiau buvo sukalbamas žmogus ir visai neketino keisti viso imperijos 
valdymo aparato. Napoleono maršalai ir ministrai restauracijos laukė per daug 
nesijaudindami. Rusai įsitaisė Eliziejaus laukuose. Imperatorius Pranciškus buvo 
Rambujė rūmuose, Prūsijos karalius Frydrichas Vilhelmas — Tiuilri rūmuose. 

Paryžiečiai išeidavo į gatves stebėti egzotiškų vaizdų — senųjų Prūsijos grena- 
dierių su kaselėmis, spalvingai apsirengusių kroatų ir vengrų, čerkesų su gran- 
deliniais šarvais, raitųjų baškirų lankininkų. 

Kai Prancūzija galynėjosi su savo buvusiu imperatoriumi, likusi Europa mėgi- 
no prisitaikyti prie jo žlugimo padarinių. Naujienos 1814 metais plisdavo lėtai. 
Nei Wellingtonas, nei Soultas nežinojo, kad Napoleonas jau atsisakė sosto, kai 
balandžio 10-ąją netoli Tulūzos stojo į paskutinį pusiasalio kampanijos mūšį. 
Imperijos įgula Korfu saloje nežinojo apie tai, kol britų fregata birželio mėnesį 
nepareikalavo, kad jis pasiduotų. Kitur didžiausi Napoleono imperijos gabalai jau 
spėjo atskilti. Rytuose Varšuvos didžioji kunigaikštystė jau daugiau kaip metai 
buvo okupuota rusų. Vėl atgimė Prūsijos ir Austrijos monarchijos. Reino konfe- 
deracija buvo paleista. Šveicarijoje atgaivinta senoji konstitucija. Ispanijoje ką tik 
į sostą vėl pasodintas Ferdinandas VII. Į Nyderlandus sugrįžo Vilhelmas Oranie- 
tis. Skandinavijoje Norvegija kaip tik tuo momentu sukilo prieš jos perdavimą iš 
Danijos Švedijai. Italijoje Napoleono laikų valstybėles užėmė austrai. Popiežius 
Pijus VII keliavo į Romą, kur jo laukė draudžiamų knygų indekso ir inkvizicijos 
atgaivinimo darbai. 

Didžioji Britanija, apsaugota nuo kontinente vykstančių kovų, lepinosi perga- 
lingosios regentystės spinduliuose. Nashas atstatinėjo Royal Pavilion Braitone 
fantastiniu pseudorytietišku stiliumi. Ministras pirmininkas lordas Liverpoolis 
apie Napoleoną pasakė taip: „Jis greit bus užmirštas“. Seras Walteris Scottas 
išleido pirmąjį Waverley ciklo romaną. George'as Stephensonas Niukaslyje 
Kilingvorto akmens anglių kasykloje tobulino pirmąjį efektyvų garinį lokomoty- 
vą. Anglų kalba netrukus turėjo susilaukti iš ponios Margaret Sanger termino 
„gimimų kontrolė“. Marylebone Cricket Club atidarė pirmąjį sezoną Thomaso 
Lordo valdose. Brendo visuotinis nepasitenkinimas pokario recesija. Karas su 
Jungtinėmis Valstijomis prigeso, bet dar nebuvo pasibaigęs. 

Menui 1814 metai buvo tais metais, kai klasicizmas vis dar kovojo su kylančiu 
romantizmu. Tai buvo metai, kai E. T. A. Hoffmannas sukūrė Phantasiestūcke 
(„Fantazijas Kalo dvasia“). Dailėje aktyviai reiškėsi Goya, Ingres ir Turneris. Jau- 
nasis Schubertas sukūrė Girių karalių, Beethovenas užbaigė savo vienintelę ope- 
rą Fidelio. Mirė J. G. Fichtė, gimė Michailas Lermontovas. 

Politinė krizė Prancūzijoje pasiekė kulminaciją Didžiąją savaitę. Sąjungininkų 
įgaliotiniai atvyko į Fontenblo balandžio 6-ąją vykdyti peržiūrėtą sosto atsisaky- 
mo aktą, kurį Napoleonas deramai pasirašė. 

Kadangi šalys sąjungininkės paskelbė, jog imperatorius Napoleonas yra vienintelė kliū- 

tis taikai Europoje atkurti, tai imperatorius Napoleonas, ištikimas savo priesaikai, pareiš- 

kia, kad atsisako sau ir savo įpėdiniams Prancūzijos ir Italijos sostų ir kad nėra tokios 

asmeninės aukos, įskaitant net gyvybę, kurios jis nenorėtų paaukoti Prancūzijos 
labui“. 

Tolesnės derybos baigėsi Fontenblo sutartimi, užbaigta balandžio 11-ąją, pagal 
kurią Napoleonas turėjo išsaugoti savo titulą, gauti 2 milijonų frankų pensiją, 
Elbos salą kaip savo asmeninę valdą, asmeninį personalą ir palydą. 

Britų įgaliotinis seras Neilas Campbellas tuo metu daug valandų praleido kal- 
bėdamasis su nelaimės ištiktu imperatoriumi: 

Prieš mane buvo žemo ūgio energingai atrodantis žmogus, greitu žingsniu kaip laukinis 

žvėris lakstantis po kambarį su epoletais, mėlynomis aptemptomis kelnėmis, raudonais 

auliniais batais su atvartais, nesiskutęs, nesusišukavęs, su uostomojo tabako trupinėliais 

ant viršutinės lūpos ir krūtinės 1 

Jiedu kalbėjosi apie Wellingtono kampanijas Pusiasalyje. Tada imperatorius 
neva pasakęs: „Jūsų tauta neturi lygių <...> Mėginau pakelti prancūzų tautą, bet 
mano planai žlugo. Tai likimas“““. 

Buvusio imperatoriaus psichologinė krizė pasiekė kulminaciją dar nesibaigus 
deryboms. Jis buvo įsitikinęs, kad jį paliko ne tik jo maršalai, bet ir šeima. Kai 
perdavė gvardijos vadovavimą maršalui Ney'ui, šis užtikrino: „Mes visi jūsų drau- 
gai". Į tai jis karčiai atsakė: „Taip, Cezario draugai buvo ir jo žudikai!“ Napoleo- 
no pasiųstiems pas imperatorienę pasiuntiniams buvo labai sunku prasiskverbti 
pro sąjungininkų linijas. Orleane, kur su imperatoriene buvo Jaunoji gvardija, 
Imperijos iždininkas paslėpė imperatoriaus iždo likučius vyskupo arklidėse po 
arklių mėšlo krūva. Balandžio 11-ąją Napoleonas valgė neplanuotą vakarienę su 
Caulaincourt'u, atlikusiu tarpininko su senatoriais Paryžiuje vaidmenį. Napoleo- 
nas pastebėjo, kad jo tarnas išpylė paraką iš poros pistoletų, kuriuos visada laikė 
prie lovos. Tačiau jis dar turėjo buteliuką opiato, kurį visą laiką nešiojosi nuo tada, 
kai prieš porą metų Rusijoje vos nepateko kazokams į nagus. Nuėjęs į savo kam- 
barį, išgėrė buteliuko turinį. Nuodai jau buvo išsikvėpę, bet dar pakankamai stip- 
rūs, kad imperatorius pradėtų vaitoti nuo skrandžio spazmų ir konvulsijų, tačiau 
jo numarinti jau nebepajėgė. Caulaincourt'as atgabeno gydytoją. Iki ryto impera- 
torius atsigavo. Jis tepasakė: „Kaip sunku numirti savo lovoje!“ (Tai buvo laikoma 
paslaptyje, kol 1933 metais buvo paskelbti Caulaincourt'o prisiminimai.)?" 

Balandžio 13 d. Napoleonas atsisveikino su Taranto kunigaikščiu Alexandre'u 
Macdonaldu, paskutiniuoju iš maršalų, likusiu su juo. Šis jam atsidavęs škotas, 
ištremtos jakobitų šeimos palikuonis, prisidėjo prie Caulaincourt'o neseniai vyku- 
siose derybose su sąjungininkų valstybėmis dėl sosto išsižadėjimo. Napoleonas 
negalėjo nepastebėti, kad kažkoks Campbellas atvyko kaip tik tuo metu, kai Mac- 
donaldas turėjo išvykti. Tačiau jo užduotis buvo atlikta, Napoleonas padovano- 
jo jam paradinį Murado Bey kardą, 1799 metų Egipto kampanijos suvenyrą: 
„Priimk tai prisiminimui apie mane ir mano draugystę“““. 

Pasirengimai kelionei į Elbą prasidėjo, kai tik buvo pasirašyta Fontenblo sutar- 
tis. Imperatorių turėjo palydėti į Prancūzijos pietus keturi sąjungininkų įgalioti- 
niai — pulkininkas Campbellas, grafas Šuvalovas, baronas von Kolleris ir grafas 
Trachsessas von Waldburgas. Jiems reikėjo vykti per Lioną ir Avinjoną į uostą 
Rivjeroje, kur jų turėjo laukti britų fregata, kad per penkias dienas nugabentų į 
Elbą. Fontenblo miške Ronjero vietovėje įtemptai darbavosi keliolika arklininkų ir 
vežikų — valė aštuonis vežimus konvojui, tepė ratus, uždažė imperatoriaus heral- 
dinius ženklus, pakavo atsargas į dvidešimt vežimų, skirtų bagažui gabenti, tvarkė 

101 balną, apžiūrėjo kelionei reikalingus arklius. Šimtas vežimų su imperatoriaus 
baldais ir asmeniniais daiktais turėjo atvykti vėliau. Vežimus su sunkiausiais dai- 
ktais reikėjo išsiųsti anksčiau į Brijarą pietuose, kur po pirmosios kelionės dienos 
jie turėjo prisijungti prie imperatoriaus ir jo palydos. Pirmoji grupė išvyko 
balandžio 14-osios rytą Montarži keliu. 

Napoleonas gavo teisę pats pasirinkti palydą. Jam buvo leista turėti 30 kari- 
ninkų štabą ir 600 karių įgulą. Kavalerijos dalinį, į kurį buvo įjungta ir saujelė 
prancūzų ir mameliukų, suformavo generolas Ježmanovskis (Jerzmanowski) iš 
lenkų ulonų eskadrono. Buvo ir jūreivių įgula, artilerijos baterija su 100 artileris- 
tų bei pėstininkų batalionas iš trijų grenadierių ir trijų šaulių kuopų. Bataliono 
kariai turėjo būti atrinkti asmeniškai per paskutiniąją apžiūrą. 

Paskutinįjį šeštadienį Napoleonas pamėgino suvesti sąskaitas su savo gyveni- 
mo moterimis. Josephinai jis rašė: 

Tremtyje kardą pakeisiu plunksna <...> Jie išdavė mane, visi iki vieno <...> Adieu, ma 

bonne Josėphine. Išmok susitaikyti su likimu kaip kad aš susitaikiau ir niekada neišvyk 

iš atminties to, kuris niekada nepamiršo tavęs ir niekada nepamirš". 

Rašydamas Marijai Luizai, imperatorienei, vartojo oficialų kreipinį vous: 

Mano brangioji žmona, Apvaizda <...> paskelbė man nuosprendį. Sveikinu jus žengiant 

tuo keliu, kurį pasirinkote <...> Nemanau, kad Lemtis dar kada nors suves mus <...> Iš 

visų bausmių, tekusių mano daliai, atskyrimas nuo jūsų man pati žiauriausia. Turiu tik 
vieną priekaištą. Kodėl jūs nepasinaudojote imperatoriškąja valdžia mano širdžiai — juk 
tokią teisę jums suteikė motinystė? Jūs bijojote manęs ir mylėjote mane Se 

Tie laiškai nebuvo išsiųsti. Jie po kelių dienų buvo rasti jo rašomajame stale 
Fontenblo nepasirašyti. 

Po to beliko tik laukti išvykimo dienos, paskirtos ateinantį trečiadienį. Napo- 
leonui sugrįžo gera nuotaika. Jis stengėsi pridaryti kuo daugiau nemalonumų. 
Vieną ar porą kartų jam buvo užėję įprastiniai įtūžio priepuoliai. Sugadino įga- 
liotinių pietus, liepdamas tarnui pranešti apie jo atvykimą prie jų stalo, taip pri- 
versdamas juos atsistoti, pats taip ir pasilikdamas savo kambaryje. 

Būdamas karys, Napoleonas daug kartų mąstė apie mirtį ir užmarštį. Sykį jis 
paklausė maršalo Sėguro, ką pasakys žmonės, kai jo nebebus. Ministras jam atsa- 
kė tikra šlovinamąja giesme, kupina sielvarto ir pagyrų. „Non, — tarė Napoleo- 
nas, palydėdamas savo žodžius charakteringu gališku gestu, — ils diront „Ouf““ 
(„Ne, jie tik pasakys „Ak“)“'. 

Trečiadienio rytą Napoleonas, ruošdamasis atsisveikinimo ceremonijai, apsi- 
rengė paprastai. Jis buvo didelis teatrališkų efektų ir tinkamo momento parinkimo 
meistras. Sykį jis aiškino, kad istorija susideda iš laiko ir erdvės. „Visada išlieka 
galimybė atgauti prarastą teritoriją, — pastebėjo jis, — bet prarastą laiką — nie- 
kada“. Jis tikriausiai mėgavosi proga surežisuoti tai, ką istorikai vėliau vadino 
Napoleono ikonografijos „Paskutiniąja vakariene“. Pasak prieštaringų tvirtinimų, 
jis buvo apsirengęs kasdienine gvardijos šaulių uniforma — iškirptu žaliu mun- 
duru, balta liemene ir bridžiais, arba mėlynu munduru ir mėlynomis aptemptomis 

kelnėmis. Bet kokiu atveju jis buvo ilgaauliais batais, uniforminiu kardu prie 
šono, vienintele Garbės legiono žvaigžde ant krūtinės ir legendine juoda skrybėle 
su aukštyn atverstu užpakaliniu bryliumi. Lygiai 11 valandą ryto, o pasak kitų 
šaltinių, laikrodžiui mušant pirmą valandą dienos, jis išėjo į vestibiulį ir pakilo į 
marmurinių laiptų viršų. 

Istorija žino daug tokių momentų, kai atrodydavo, jog viena epocha jau pasi- 
baigė, kad koks nors senas režimas ar sistema pagaliau žlugo. Tai pavojingi 
momentai visiems, kuriuos jie liečia, o ypač istorikams, norintiems suskaidyti 
savo tyrimų objektą į aiškiai apibrėžtus periodus. Mat režimai, visuomenės ir 
ekonomikos retai kada miršta taip staiga kaip žmonės. Net iš pažiūros katakliz- 
minių žlugimų laikotarpiais tęstinumo ir inercijos jėgos visada kovoja su permai- 
nų varomosiomis jėgomis. Napoleonas nemirė. Jis dar netapo legenda. Jis tik tarė 
savo gvardijai Adieu, bet ne paskutinį kartą. 


DYNAMO 


Pasaulio jėgainė, 1815—1914 m. 


XIX amžiaus Europai būdingas dinamiškumas, smarkiai pranokstantis viską, kas 
buvo iki tol. Kaip niekad anksčiau Europa pulsavo visokeriopa jėga — technine, 
ekonomine, kultūrine, tarpžemynine. Vyraujantis jos simbolis buvo mašinos — 
lokomotyvai, dujų gamyklos, elektros generatoriai. Atrodė, kad jėga kaipo tokia 
buvo pakylėta iki dorybės rango ir tai atsispindėjo paplitusiame požiūryje į evo- 
liuciją, propagavusiame geriausiai prisitaikiusių išlikimo idėją, istorinio materia- 
lizmo filosofijoje, skelbusioje stipriausios klasės pergalę, antžmogio kulte, impe- 
rializmo teorijoje ir praktikoje. 

Tiesą sakant, europiečiams stengtasi įdiegti ne tik stiprumo, bet ir pranašumo 
jausmą. Didžiulį įspūdį jiems darė juos supančios neįprastos „jėgos“. Jie matė 
naujas fizines jėgas, nuo elektros srovės iki dinamito; naujas demografines jėgas, 
lydinčias niekad nematytą gyventojų skaičiaus augimą; naujas socialines jėgas, 
kurios iškėlė „mases“ į visuomenės dėmesio centrą; naujas prekybos ir pramonės 
jėgas, klestėjusias nepaprastai išsiplėtusių rinkų ir technologinės pažangos dėka; 
naujas karines jėgas, galinčias mobilizuoti milijonus žmonių ir mašinų; naujas 
kultūrines jėgas, sukeliančias „judėjimus“, patraukiančias plačiąsias mases; nau- 
jas politines jėgas, kurios įgijo neginčijamą pranašumą visame pasaulyje. 

Tai išties triumfuojantis Europos „jėgos amžius“. Jos lydere iš pradžių buvo 
Didžioji Britanija, „pasaulio dirbtuvė“, o vėlesniais dešimtmečiais — Vokietija, dėl 
kurios nesugebėjimo susirasti „vietą po saule“ subyrėjo visas pastatas. Tarp pra- 
laimėjusių ir aukų atsidūrė visi žmonės ir visos tautos, nepajėgios prisitaikyti ar 
per silpnos lenktyniauti — valstiečiai, audėjai namudininkai, miestų varguomenė; 
kolonijų gyventojai; airiai, siciliečiai ir lenkai — milijonai jų buvo priversti emig- 
ruoti; trys didžiosios Rytų imperijos — Turkija, Austrija — Vengrija ir Rusija. XIX 
amžius prasidėjo nuo vienos revoliucijos — Prancūzijoje — padarinių ir baigėsi 
kitos revoliucijos — Rusijoje — preliudija. Jis prasidėjo vienu tariamu visos Euro- 
pos valdovu — Napoleonu, pareiškusiu, kad jo meilužė — tai Valdžia, o baigėsi 
kitu — Leninu, kuris skelbė: „Komunizmas — tai Sovietų valdžia plius visos šalies 
elektrifikacija". 

Žinoma, galima įrodinėti, kad XIX amžiuje jėgos demonstravimas nebuvo 
toks didelis kaip XX amžiuje. Juk galų gale garo ir elektros galia nė iš tolo nepri- 
lygsta branduolio skilimo jėgoms, o traukiniai, kad ir kokie greiti jie būtų, vis 
tiek nepajėgūs varžytis su lėktuvais ar tarpžemyninėmis balistinėmis raketomis. 

RUSIJOS IMPERIJA 


L Liuksemburgas 


Sardinijos karalystė 
(Pjemontas-Savoja-Sardinija) 





22 žemėlapis. 
Europa, 1815 m. 

O imperializmo ir kolonializmo engiamosios galios irgi neprilygsta fašizmo ir 
komunizmo totalitarinei tironijai. Tačiau esmę sudaro tai, kad XIX amžiaus žmo- 
gui jėga buvo stebėjimosi ir vilties objektas, o XX amžiaus žmogui ji tapo įta- 
rimų objektu. Per tą laiką, kuris pramonės revoliuciją skiria nuo aplinkos išsau- 
gojimo judėjimo, žmonių požiūris pasikeitė. Kai 1805 metais buvo atrasta elektra, 
jos nauda niekas neabejojo, o branduolinės energijos nauda kelia aštrius ginčus. 
Industrializaciją ir kolonializmą kadaise visi laikė dideliu žingsniu į priekį, o 
dabar jie, geriausiu atveju, sukelia prieštaringus jausmus. 

Jėgos ir greičio psichologija neatpažįstamai pasikeitė. 1830 metais, kai tarp 
Liverpulio ir Mančesterio ėmė kursuoti pirmasis pasaulyje keleivinis traukinys, ši 
24 mylių (40 km) per valandą greičiu lekianti Raketa partrenkė ir užmušė vieną 
nebejauną britų politiką; mat nepaisant visų perspėjimų, jis taip ir nesuprato, 
kokį pavojų kelia toks greitis. 1898 metais, kai Didžiosios Britanijos viešaisiais 
keliais pirmą kartą buvo leista važinėti automobiliams, jų greitis buvo apribotas 4 
myliomis (6,5 km) per valandą, kad priešais automobilį galėtų eiti žmogus su rau- 
dona vėliavėle. O dabar jau niekas nebekreipia dėmesio į milijonus žmonių, laks- 
tančių 100 mylių (160 km) per valandą Vokietijos greitkeliais, 240 mylių (400 km) 
per valandą greičiu prancūzų TGV ar 1000 mylių (1600 km) per valandą greičiu 
viršgarsiniu Concorde lėktuvu. Nuo XIX amžiaus žmonės priprato prie jėgos ir 
greičio, o pripratimas sukėlė panieką. 

Natūralu, kad dauguma europiečių nesuvokė, kokia didelė jėga atsidūrė jų 
rankose. Labiau impulsyvūs ir ambicingi stengėsi išnaudoti visas jos galimybes, 
išmintingesnieji mėgino naudotis ja atsargiau. Britams, kurie iš pradžių buvo 
lyderiai, neliko nieko kito kaip tik atsargiai įsitraukti į žemyno reikalus. Tą patį 
padarė ir Otto von Bismarckas, pramoniniu ir kariniu atžvilgiais pačios galingiau- 
sios to amžiaus valstybės kūrėjas. Geležinis kancleris padarė Vokietiją galinga 
valstybe, tačiau ne visuotine grėsme. Jo labiausiai išgarsėję posakiai apie „geležį 
ir kraują“ (1849) arba „kraują ir geležį" (1886) buvo pasakyti kalbant apie biu- 
džetą ir socialinius reikalus, o ne apie karą. Kaip didžiausias to amžiaus valsty- 
binis veikėjas, jis net suprato valstybės valdymo meno ribotumus ir nesivylė 
„valdyti įvykių tėkmės“, pasitenkindamas galimybe „kartais pakreipti ją į tą ar 
kitą pusę“. „In der Beschrankung zeigt sich erst der Meister“ („Meistriškumas 
reiškiasi mokėjimu apsiriboti, o genialumas — tai žinojimas, kada sustoti"). Bis- 
marcko veiklos tęsėjai tokio santūrumo nebeturėjo. 

Priešingai negu kai kas tikėjosi, Europos susidūrimas su šių dienų jėga atgai- 
vino jos krikščioniškąją kultūrą. „Geležinkelių amžius“ buvo ir energingos krikš- 
čionybės amžius. Inžinieriai leidosi į pasaulį lydimi misionierių. Žmonės, jautę 
savo pažeidžiamumą greit besikeičiančiame pasaulyje, ilgėjosi ankstesniųjų die- 
vobaimingumo ir drausmės pavyzdžių. Kaip atsvaros bedvasėms mašinoms būti- 
nybę kartu su kylančia romantizmo banga jie jautė vis didėjantį Dievo paramos 
poreikį, buvo pasiruošę vis noriau priimti antgamtinius dalykus, karštai geidė 
pasinerti į „savo esybės gelmes". O mirdami visai nesibodėjo žiūrėti į savo gyve- 
nimą kaip į kelionę „dvasiniu geležinkeliu": 

The Line to Heaven by Christ was made 
With heavenly truth the rails were laid, 
From Earth to Heaven the Line extends, 
To Life Eternal where it ends ... 

God's Love the Fire, his Truth the Steam 
Which drives the Engine and the Train. 
All you would to Glory ride 

Must come to Christ, in Him abide 

In First and Second, and Third Class 
Repentance, Faith, and Holiness ... 
Come then, poor Sinners, now's the Time 
At any station on the Line, 

If you'll repent and tum from sin, 

The train will stop and take you in“, 


(Į Dangų Kristus kelią mums parodė, 
Kaip kelrodį Tiesos jis davė žodį, 

Nuo Žemės link Dangaus tas kelias veda, 
Ir laime amžina jis baigtis žada ... 

Nes Dievo meilė kaip ugnis, o jo Tiesa kaip garas, 
Kurs garvežį ir traukinį į priekį varo. 
Visi, kas trokšta juo pasiekti šlovę, 

Suras ją Kristuje, žmonių valdove, 
Važiuodami pirma, antra, trečia klase, 
Per atgailą, tikėjimą, su viltimi šviesia ... 
Vargšeliai nusidėjėliai — skubėkit, 
Greičiau prie traukinio to bėkit, 

Kas atgailą atliks, iš nuodėmių išbris, 
Galės įlipt į jį pro atviras duris.) 

Lemiamos reikšmės turėjo XIX amžiaus pradžios Europos sąlygos. Pokyčių 
varomosios jėgos galėjo reikštis tik tuose politiniuose ir tarptautiniuose rėmuose, 
kurie atsirado pasibaigus revoliuciniams karams. O tuos rėmus labai savitai 
pakeitė neįprasti 1815 metų įvykiai. 

Tų metų vasario mėnesį, kaip tik tuo momentu, kai Vienos kongresui nesisekė 
susitarti, revoliucijos džinas dar kartą paspruko iš butelio. Napoleonas pabėgo iš 
Elbos. Paskui per „Šimtą dienų“ Europai teko vėl akis į akį susidurti su revoliu- 
cinių karų šmėkla. Tai buvo didžiulis sukrėtimas. Nugalėjusių valstybių politinės 
nuotaikos 1814 metais buvo atsargios, o 1815 metais jos tapo tiesiog reakcingo- 
mis. Ateinančiais dešimtmečiais susidarė toks klimatas, kai bet kokie pasikeitimų 
požymiai būdavo tučtuojau nuslopinami. 

Taigi cent jours įelektrino Europą. Per tris savaites nuo vienišo išsilaipinimo 
Antibe kovo 1-ąją dieną Napoleonas persikėlė per Dofinės Alpes, nugalėjo mar- 
šalą Ney'ų, kuris buvo pasiųstas jį „uždaryti į narvą“, ir triumfuodamas įžengė į 
Paryžių, priversdamas Liudviką XVIII bėgti. Per tris mėnesius jis reformavo savo 
kariuomenę ir išvyko iš Paryžiaus atakuoti prie šiaurinių sienų besitelkiančias 
koalicijos jėgas. Jo strategija buvo paprasta — susidoroti su sąjungininkais po 

vieną, kol tie dar nespėjo susivienyti. Birželio 16-ąją prie Luanji Napoleonas 
nugalėjo prūsus, tačiau nepavyko sutrukdyti jiems tvarkingai atsitraukti. Birželio 
18-ąją jis, pasitikėdamas savo jėgomis, atakavo britus prie Vaterlo netoli Briuse- 
lio. Tačiau kunigaikščio Wellingtono „plonoji raudonoji linija" atlaikė visus pran- 
cūzų puolimus tą nesiliaujančių skerdynių dieną; o Blūcherio prūsų kavalerija, 
pasirodžiusi vėlai po pietų, nušlavė prancūzus iš kovos lauko. Taip Napoleonas 
po šešiasdešimtojo iš anksto suplanuoto savo mūšio buvo iššluotas iš istorijos 
lauko. Birželio 22-ąją jis dar kartą atsisakė sosto; liepos 15-ąją kaip pabėgėlis 
Rošfore pasidavė Didžiosios Britanijos karo laivo Bellerophon kapitonui Maitlan- 
dui. Napoleonas buvo nugabentas į Plimutą, o iš ten į tolimą šv. Elenos salą. Šį 
kartą jis jau nebepabėgo. Rašydamas savo memuarus pranašavo, kad po dešim- 
ties metų Europa taps „kazokiška arba respublikoniška“. Kai jis mirė, pasak Tal- 
leyrand'o, „nebuvo joks įvykis, o tik eilinė žinutė“. [EkoLoGiJA] 

Vienos kongrese, susirinkusiame po Vaterlo mūšio, vyravo blaivesnės nuotai- 
kos. Nugalėjusių valstybių atstovų jau negalima buvo kaltinti, kaip anksčiau, kad 
jie „tik šoka, o ne siekia pažangos“. Kongreso dalyviai vengė net menkiausios 
rizikos. Buvo nusiteikę visų pirma atstatyti monarchijos teises — šiai šventajai 
institucijai revoliucija kėlė didžiausią pavojų. Taip darydami jie mažai paisė demo- 
kratinių ir nacionalinių interesų, 0 savo nesutarimus išsprendė patenkindami 
nepatenkintųjų pretenzijas nugalėtųjų sąskaita. Iš 39 valstybėlių susidedanti 
Vokietijos konfederacija turėjo užimti Reino konfederacijos ir Šventosios Romos 
imperijos vietą (žr. III priedą, 74). Prūsija, reikalavusi Elzaso, Lotaringijos ir Var- 
šuvos, vietoj jų gavo pusę Saksonijos. Austrija, netekusi savo dalies Nyderlanduo- 
se, atsiplėšė didelę Šiaurės Italijos dalį. Jungtinės Provincijos, netekusios Gerosios 
Vilties kyšulio, gavo austrų Nyderlandus. Netekusiai Suomijos Švedijai buvo ati- 
duota Norvegija. Patvirtinta Suomijos, Lietuvos ir rytinės Lenkijos priklausomybė 
Rusijai, ji gavo ir atskirą Lenkijos karalystę aplink Varšuvą, kurioje caras galėjo 
tapti karalium. Didžioji Britanija pasitenkino krūva salų nuo Helgolando iki Cei- 
lono. Buvo atkurtas visas pulkelis persenusių monarchijų Neapolyje, Madride ir 
Turine, tačiau leista atgimti tik kelioms iš senųjų respublikų. Pasak caro Aleksan- 
dro, „Respublikos dabar ne madoj“. Išimtis buvo padaryta Krokuvos respublikai: 
į šį miestą pretendavo Prūsija, Rusija ir Austrija, tačiau negavo nė viena iš jų. 

Taigi susitarimų dvasia buvo daugiau negu konservatyvi: faktiškai tai mėgini- 
mas laikrodžio rodyklę pasukti atgal. Susitarimo tikslas — neleisti pasikeisti 
pasauliui, kuriame kaitos jėgas pavyko sulaikyti tik vargais negalais. Kunigaikštis 
Wellingtonas Vaterlo mūšį pakomentavo taip: „Velniškai šaunus dalykas, kaip 
gyvas nesu matęs kito tokio atvejo, kad viskas kabėtų ant tokio plono plauko“. 
Tokios nuotaikos vyravo visoje Europoje. Riba tarp pasikeitimų ir stagnacijos buvo 
tokia neryški, kad nugalėtojams kėlė siaubą net menkiausia nuolaida. Su įtarimu 
buvo žiūrima net į ribotas, nuosaikias reformas. „Pradėti reformas, — rašė kuni- 
gaikštis Wellingtonas 1830 metais, — reiškia pradėti revoliuciją“. Negana to, 
Prancūzija, tas amžinas revoliucinių neramumų šaltinis, nebuvo pažabota. Paryžiui 
it vulkanui buvo lemta išsiveržti dar ne kartą — 1830, 1848, 1851 ir 1870 metais. 

Anot Austrijos kanclerio Metternicho, „Kai Paryžius nusičiaudėja, Europa gauna 
slogą“. Prancūzų stiliaus demokratija buvo tikra grėsmė monarchijai, Bažnyčiai ir 
nuosavybei — atraminiams stulpams viso to, ką jis gynė. Sakoma, jog Metterni- 
chas yra pareiškęs, kad tai „liga, kurią reikia gydyti, ugnikalnis, kurį reikia užge- 
sinti, gangrena, kurią reikia išdeginti karšta geležimi, hidra su plačiai atvertais 
nasrais socialinei tvarkai praryti““. 

Ryškiausiu pavidalu, kurį įkūnijo Metternichas, reakcingoji 1815 metų dvasia 
priešinosi bet kokioms iš anksto nepalaimintoms permainoms. Pirmiausia ją 
išreiškė keturšalė Rusijos, Prūsijos, Austrijos ir Didžiosios Britanijos sąjunga; šios 
šalys susitarė ateityje esant reikalui rengti kongresus, o vėliau caro iniciatyva 
sukūrė „Šventąją sąjungą“. Pirmoji sąjunga surengė Acheno kongresą (1818), 
kuris vėl priėmė Prancūziją į respektabilių šalių draugiją. O antroji sąjunga 
parengė pasiūlymą, kad valstybės turi amžiams garantuoti egzistuojančias sienas 
ir valdymo formas. 

Didžiosios Britanijos vyriausybei viso to buvo per daug ir ji atkalbėjo princą 
regentą nuo stojimo į Šventąją sąjungą, pastūmėdama jį į sultono ir popiežiaus 
kompaniją. Pagal britų standartus lordo Liverpoolio vyriausybė buvo nepaprastai 
konservatyvi: savo vidaus politika ji priešinosi reformoms visose srityse, tačiau ji 
negalėjo leisti Europos reakcionieriams tarptautiniu mastu sukurti garo mašinos 
be apsauginio vožtuvo ekvivalento. Visuose vėlesniuose kongresuose, kurie vyko 
Tropau (1820), Laibache (1821) ir Veronoje (1822), britai laikėsi santūriai svars- 
tant ekspedicijų revoliucijoms slopinti Neapolyje, Graikijoje ir Ispanijoje klausi- 
mą. Maišto Ispanijos kolonijose Pietų Amerikoje klausimu Didžiosios Britanijos 
užsienio reikalų ministras George'as Canningas prisidėjo prie JAV prezidento 
Jameso Monroe, pasisakydamas už bet kokio Europos kišimosi į Amerikos reika- 
lus uždraudimą. 1826 metais Bendruomenių rūmuose jis pareiškė: „Naująjį Pasau- 
lį įkūriau tam, kad atstatyčiau Senojo pusiausvyrą“. O iš tikrųjų jis galutinai 
pribaigė kongresų sistemą. „Reikalai taisosi, — trumpai pareiškė jis prieš pat 
savo mirtį. — Kiekviena šalis pati sau, o Dievas mums visiems“. 

Nepaisant to, neilgaamžė kongresų sistema gerai pasidarbavo paruošdama sce- 
ną, kurioje XIX amžiaus Europa pradėjo savo audringą karjerą. Nors šiai sistemai 
ir nepavyko sukurti patvarių institucijų — vis dėlto vienu metu jau atrodė, kad 
ji įgyja kažką panašaus į pirmalaikės Tautų Sąjungos kontūrus — ji sukūrė kon- 
servatyvios „kontinentinės“ tvarkos klimatą, su kuriuo teko kovoti visiems vėles- 
niems reformatoriams ir revoliucionieriams. Ji nužymėjo ribas tarptautinės are- 
nos, kurioje penkios pripažintos valstybės — keturlypė sąjunga plius vėl 
pripažinta Prancūzija — turėjo ateinantį šimtmetį kovoti su visais išsišokėliais ir 
ateiviais. Nepaisant svarbių modifikacijų, ji dominavo Europos žemėlapyje, 
kuriam nebuvo lemta iš esmės pasikeisti iki 1914— 1918 metų. 

Nuo pat savo pradžios 1815 metais šio šimtmečio raida vyko trimis aiškiai 
išreikštais etapais: reakcijos (1815— 1848), reformų (1848— 1871) ir lenktyniavimo 
(1871 — 1914). Pirmajame etape konservatyvumo tvirtovė su permaininga sėkme 
laikėsi, kol pagaliau subyrėjo nuo visuotinio revoliucinio sprogimo 1848 metais. 

Antrajame etape minėtosios valstybės nenoromis turėjo pripažinti, kad kontro- 
liuojamos reformos geriau už nesiliaujantį priešinimąsi. Visose srityse buvo 
padaryta svarbių nuolaidų. Šalys priėmė konstitucijas, buvo paleisti paskutinieji 
baudžiauninkai. Kelioms atkakliausiai kovojusioms už savo nepriklausomybę 
tautoms ji buvo suteikta. Trečiajame, t. y. paskutiniame, etape Europa įžengė į 
intensyvaus lenktyniavimo laikotarpį; tą lenktyniavimą dar labiau sustiprino 
diplomatiniai persitvarkymai, karinis persiginklavimas ir varžybos dėl kolonijų. 
Keturiasdešimt neturinčios precedento taikos metų nepajėgė nuslopinti didėjan- 
čios įtampos, kuriai 1914 metų rugpjūčio mėnesį buvo leista virsti atviru konflik- 
tu. Moderniosios ir modernėjančios Europos šalys, apsiginklavusios šiuolaikini- 
ais ginklais, strimagalviais puolė į modernų karą, prieš kurio skerdynių mastus 
Napoleono karai atrodė kaip smulkūs susidūrimai. 


*ki 


Modernizacija, kurios nereikia painioti su modernizmu", dabar yra mėgstamas 
sociologinis terminas apibūdinti sudėtingai virtinei pasikeitimų, kuriuos bendruo- 
menės patiria iš „atsilikimo“ eidamos į „šiuolaikiškumą“. Išeities taškas yra tra- 
dicinis agrarinės, valstietija besiremiančios visuomenės tipas, kurioje dauguma 
gyventojų dirba žemės ūkyje ir patys pasigamina sau maistą, o tikslas — šiuolai- 
kinė urbanizuota ir industrializuota visuomenė, kai dauguma žmonių užsidirba 
pragyvenimui miestuose ir gamyklose. Modernizacija susideda iš 30 — 40 susiju- 
sių pasikeitimų grandinės, o kiekviena grandis yra būtina, kad veiktų visa siste- 
ma. Žinoma, ji įtraukia ir industrializaciją bei pramoninę revoliuciją, kuri dabar 
laikoma svarbia viso proceso sudėtine dalimi arba vienu etapu. „Joks pasikeiti- 
mas žmonių gyvenime nuo žemės ūkio, metalurgijos išradimo ir miestų atsiradi- 
mo Naujajame akmens amžiuje nebuvo toks gilus kaip industrializacija““. 

Visi sutaria, kad modernizacija pirmiausia prasidėjo Didžiojoje Britanijoje, o 
tiksliau — kai kuriuose jos regionuose, tarkim, Lankašyre, Jorkšyre, Juodojoje 
šalyje (vidurio Anglijos pramoniniai rajonai), Tainsaide, Klaidbenke ir Pietų Vel- 
se. Tačiau greit jos poveikį pajuto ir kontinentinė Europa, ypač vietovės netoli 
didžiųjų akmens anglies telkinių Belgijoje, Rūre ir Silezijoje. Iš šių koncentruotų 
pramonės rajonų jos poveikis pamažu vis didėjančiais ratais persimetė pirmiausia 
į miestus, paskui į valstybių sostines, ir pagaliau apėmė visas šalis, paveiktas pra- 
monės stimulų. Tai niekada nebuvo užbaigtas procesas, tačiau vienaip ar kitaip 
jis palietė visą Europą. O kai jo poveikis pradėjo reikštis ir užjūriuose imperialis- 
tinės ekonomikos kolonijinių tikslų ar vietinės iniciatyvos dėka, jį imta traktuoti 
kaip „europietinimo“ aspektą. Taip modernizacija atsidūrė ne tik pasaulinės eko- 
nominės sistemos dėmesio centre, bet ir tapo rodikliu „išsivysčiusioms“ šalims 
atskirti nuo „besivystančių“ šalių. 


* Modernizmas paprastai vartojamas kultūrinėms, o ne socialinėms bei ekonominėms tendencijoms 
apibūdinti. XIX amžiuje jį su menkinamu atspalviu vartojo konservatyvieji katalikai, o vėliau jį 
imta vartoti kaip bendro pobūdžio etiketę visiems avangardistiniams meniniams judėjimams. 

Modemizaciją visų pirma reikia laikyti permainų varikliu, o ne jos sudėtinių 
dalių statiška suma. Šį variklį pirmiausia reikia įjungti, paskui leisti jam įsibėgė- 
ti, kol pasieks kritinę „starto“ ribą, pereidamas į visai kitokį judėjimo režimą. 
(Geriausia būtų jį lyginti su skraidymu, tuo XX amžiaus reiškiniu, nors šiame 
kontekste gal geriau tiktų XIX amžiaus pradžios lokomotyvo pavyzdys.) Viskas 
prasideda ilgu pasiruošimo laikotarpiu, kai užkuriamas garo katilas ir susidaro 
pakankamas garo slėgis; po to — dramatiškasis starto momentas, kai garo slėgis 
išjudina stūmoklius, o šie — ratus; paskui — įsismaginimo fazė, kai variklis bil- 
dėdamas ir vibruodamas didina greitį, kol pagaliau ateina puikioji ramaus važia- 
vimo būsena, kai lokomotyvas ramiai pukšėdamas ir efektyviausiai veikdamas 
smagiai lekia bėgiais didžiausiu greičiu. 

Per visą XIX amžių daugumos Europos šalių vyriausybės stengėsi sudaryti 
sąlygas, kurios leistų jų šalims iš ekonomikos variklio įjungimo fazės pereiti į 
socialinę „starto“ fazę. Vienoms tai pavyko, kitoms ne; kai kurios iš pat pradžių 
neturėjo jokių šansų, kad tai pavyks. Po vienišo Didžiosios Britanijos starto šimt- 
mečio viduryje jos pėdomis pasekė dauguma šiaurės vakarų Europos šalių — pir- 
miausia Belgija ir Olandija, po jų Prūsija, Pjemontas ir Prancūzija. Šimtmečio 
pabaigoje pirmaujančią Didžiąją Britaniją ėmė sparčiai lenkti daugiau išteklių ir 
dinamizmo turinti suvienytoji Vokietija. 

Daugumoje šalių išryškėjo dideli kontrastai tarp modernizuotų rajonų aplink 
metropolijas ir atokesnių provincijų. Jungtinėje Karalystėje Anglija ėmė vis 
labiau skirtis nuo atokesnių kalnuotų regionų ir salų. Prancūzijoje labai išsivystę 
regionai pradėjo rastis palei liniją Paryžius — Lionas — Marselis; Nyderlanduose 
palei liniją Lilis — Lježas — Roterdamas; Vokietijoje palei liniją Reino sritis — Rū- 
ras — Berlynas — Saksonija — Silezija; pačiame Bohemijos viduryje, Vienos ir Buda- 
pešto rajonuose (Austrija — Vengrija); suvienytoje Italijoje Lombardijos rajone. 
Provincijos, tarkim, Airija, Bretanė, Galicija ar Sicilija, liko visai neišsivysčiusios. 
Rusijos imperija, nepaisant nepaprastai didelių regioninių kontrastų, paskutiniai- 
siais metais prieš Pirmojo pasaulinio karo pradžią vis spartėjančiais tempais judė- 
jo modernizacijos link. 

Dėl nevienodų raidos tempų įvairiose valstybėse ir pačių valstybių viduje dar 
labiau sustiprėjo ekonominiai kontrastai Europoje. Tiesą sakant, XIX amžiuje 
atsirado dvi skirtingos ekonominės zonos: toli pažengusi, industrializuota ir 
modernizuota sritis Šiaurėje bei Vakaruose ir atsilikusi, nors ir besiindustrializuo- 
janti, tačiau beveik nemodernizuota zona Pietuose ir Rytuose. Pirmoji zona daly- 
vavo „pasaulinėje jūrų ekonomikoje“, kur vis dar dominavo Didžioji Britanija, ir 
ji, kaip ir Didžioji Britanija, galėjo didinti savo pajėgumą įsigydama kolonijų 
užjūryje. O pastaroji veikė tik kaip priklausomas maisto, žaliavų ir pigios darbo 
jėgos šaltinis bei kaip nesavarankiška prekių rinka. 

Didžiausias nukrypimas nuo tos schemos buvo Vokietijos atvejis. Ji, nors ir 
tapo dinamiškiausia industrializuotos zonos šalimi, tačiau dėl politinių priežasčių 
ir laiko stokos nesugebėjo įsigyti pakankamai kolonijų. Tad kai 1871 metais 
Vokietija susivienijo, ji užmezgė glaudžius ekonominius ryšius su Rytų Europos 

šalimis, taip kompensuodama savo nesėkmę įsigyjant kolonijas. Anksčiau Euro- 
pos pasidalijimas į vakarinę ir rytinę daugiausia buvo religinio ir politinio pobū- 
džio, o dabar jis įgavo ryškių ekonominių bruožų. 

Industrializacija Rytų Europoje apsiribojo atskirais rajonais, kurie kaip salos 
buvo išsibarstę atsilikusių kaimiškųjų teritorijų jūroje. Tokios salos iškilo šiauri- 
nėje Bohemijoje, Lodzės — Varšuvos — Dombrovos trikampyje, Nižnij Novgorodo 
ir Sankt Peterburgo medvilnės verpimo fabrikuose, Donbase ir Galicijos, Rumu- 
nijos bei Kaspijos pajūrio naftos gavybos rajonuose. Be to, tos salos buvo izoliuo- 
tos ne tik geografiškai, tačiau net šimtmečio pabaigoje nesukūrė pakankamai 
varomosios jėgos, kad galėtų išjudinti iš mirties taško visą ekonomiką. Tai turėjo 
didelių socialinių ir strateginių pasekmių. Valstietijos masių skurdas didėjo; nors 
valstiečiai nebebuvo kaip anksčiau pririšti prie žemės, tačiau neturėjo pakanka- 
mai galimybių pagerinti savo padėtį įsidarbindami miestuose. Jie negalėjo pasi- 
naudoti nei šiuolaikinio žemės ūkio galimybėmis, nei pakankamai lengvai susi- 
rasti darbo pramonėje. Negana to, skurdžios visuomenės valstybė buvo priversta 
negailestingai apmokestinti savo varganus pavaldinius. Tai sudarė prielaidas 
socialiniam ir politiniam maištui. Matydamos tokią padėtį ir bijodamos Vokieti- 
jos dinamiškumo, Vakarų šalys nusprendė paremti savo politinį rapprochement 
(„suartėjimą“) su Rusija didelėmis investicijomis. 1890 — 1914 metais Prancūzijos, 
Didžiosios Britanijos ir Belgijos investicijos Rusijoje labai išaugo, todėl smarkiai 
išsiplėtė Rusijos geležinkelių tinklas, padidėjo pramonės gamyba ir užsienio 
prekyba. 

Kyla klausimas, buvo ar nebuvo bendra visos Europos ekonomika. Į jį galima 
atsakyti, kad tikriausiai ne. Tačiau jei ir buvo — tos didžiulės Vakarų investicijos 
Rusijoje kalba apie ekonominės integracijos didėjimą — tai svarbiausią vietą joje 
aiškiai užėmė Vokietija. 1900 metais Vokietijai teko didžiausia dalis Vakarų pra- 
monės ir prekybos, o kartu ir dominuojantis vaidmuo Rytų ekonomikoje. 

Turint galvoje tą kontrastą tarp ankstyvo Vokietijos ekonominio išsivystimo 
ir jos politinio atsilikimo netenka stebėtis, kad abu žymiausi modernizacijos 
teoretikai buvo vokiečiai. Nepaisant to, Friedricho Listo (1789 — 1846), kurio vei- 
kalas Das nationale System der politischen Okonomie („Nacionalinė politinės 
ekonomijos sistema") išėjo 1841 metais, išvados buvo visai kitokios negu Karlo 
Marxo. Marxo nuomone, permainų varomoji jėga buvo klasių kova, o Listas jos 
ieškojo valstybės ekonominėje politikoje, kuri galėjo skatinti vystymąsi protek- 
cionistiniais tarifais ir didelėmis investicijomis į infrastruktūrą ir švietimą. Listas 
labai nuosekliai gynė tai, ką kiti vadino „Prūsijos keliu į kapitalizmą"; šis pavyz- 
dys kaitino daugelio vaizduotę, ypač Rytų Europoje, ir jie norėjo žengti Prūsijos 
pėdomis?. 

Tuo metu mažai kam iš europiečių kildavo klausimas, kodėl ši modernizacija 
įvyko Europoje, o ne kur nors kitur. Atrodo, kad atsakymo reikia ieškoti ypatin- 
game ekologinių, ekonominių, socialinių, kultūrinių ir politinių aplinkybių suta- 
pime, kurio nebuvo kitose senesnėse ir sudėtingesnėse civilizacijose. Taigi reikia 
akcentuoti sutapimą — kitaip sakant, „Europos stebuklą“. 

Nagrinėjant detaliau, modernizacijos procesą galima suskaidyti į praktiškai 
begalinę smulkesnių sąveikaujančių procesų ir naujų įvykių grandinę. Be geros 
dešimties faktorių, įnešusių savo indėlį į pramoninės revoliucijos pradinį etapą, 
reikia atsižvelgti dar į tris dešimtis kitų, kai viena permaina skatino kitą eko- 
nominėje, socialinėje, kultūrinėje, psichologinėje, politinėje ir karinėje sferose 
(žr. III priedą, 69). 

Žemės ūkio produkcija didėjo dėl to, kad pradėta naudoti mašinas, pradedant 
McCormicko arkliais traukiamomis javapjovėmis (1832) ir baigiant garu varomo- 
mis kuliamosiomis, o galų gale — benzinu varomais traktoriais (1905). Žemės 
ūkio mašinų eksportas buvo pramonės regionų prekybos su nepramoniniais 
regionais pozicija. Mašinų skaičiaus didėjimas fermose reiškė darbo jėgos porei- 
kių mažėjimą ir vis daugiau žmonių galėjo migruoti į miestus ir į gamyklas. 

Darbo jėgos mobilumas smarkiai padidėjo per revoliucinius karus, kai Pran- 
cūzijoje, Italijoje ir Ispanijoje buvo panaikinta baudžiava ir kai milijonai karių 
paliko savo kaimus, kad niekada nebesugrįžtų į juos. Baudžiauninkų išlaisvinimas 
Rytų Europoje vyko keliais dešimtmečiais vėliau. Jis atnešė daug vargų Prūsijoje 
1811—1814 metais, kur brutalus lažas dažnai baigdavosi prievartiniu baudžiau- 
ninkų nuvarymu nuo žemės. Austrijoje baudžiava buvo panaikinta 1848 metais 
labai staigiai ir tai sukėlė daug neišspręstų problemų. Rusijos imperijoje baudžia- 
va panaikinta caro ukazu 1861 metais, o Lenkijos karalystėje — 1864 metų balan- 
džio mėnesio ukazu. 

„Kuro karalienę anglį“ papildė nauji energijos šaltiniai — pirmiausia dujos, 
paskui nafta, o dar vėliau ir pramoniniu mastu pradėta naudoti elektros energija. 
Pall Mallo gatvė Londono centre dujomis buvo apšviesta 1813 metais, o nuo tre- 
čiojo dešimtmečio akmens anglies dujos Didžiojoje Britanijoje jau tapo prieina- 
mos miesto gyventojų namams ir komunaliniam ūkiui. Naftą imta naudoti nuo 
septintojo dešimtmečio. Naftos telkinius Europoje pradėta eksploatuoti Borislave 
(Galicija), Ploještyje (Rumunijoje) ir Baku prie Kaspijos jūros. Atėjo laikas, kai 
vidaus degimo variklis (1889) sukėlė ne menkesnę revoliuciją nei anuo metu garo 
mašina. Elektra plačiai prieinama tapo tik devintajame dešimtmetyje, kai Gram- 
me patobulino generatorių (1869), o Deprezas išrado aukštos įtampos elektros 
perdavimo kabelį (1881). Ją buvo galima naudoti šildymui, apšvietimui ir maši- 
noms varyti. La Fėe Ėlectricitė debiutas įvyko pasaulinėje Paryžiaus parodoje 
1900 metais. Tuo metu 92 procentai pasaulyje sunaudojamos energijos dar buvo 
gaunama iš akmens anglies. 

Įvairiom energijos rūšim varomas mašinas ir variklius pradėta naudoti vis dau- 
giau įrenginių, nuo konvejerių iki garlaivių. Tačiau lemiamos reikšmės turėjo 
staklių — mašinas gaminančių mašinų — ir galingų įrenginių, tarkim, garinių 
kūjų ar poliakalių, sukūrimas, nes jos išvadavo žmones nuo sunkiausių darbų. 
Henry Maudslay'us (1771 — 1831) iš Vulvičo, metalo tekinimo staklių išradėjas 
(1797), kartais laikomas šios srities tėvu. 

Kalnakasyba, nepaisant žymios pažangos pumpuojant vandenį bei didinant 
saugumą, ir toliau liko daug darbo reikalaujančia pramonės šaka. 1900 metais, 

kaip ir 1800-aisiais, milijonai Europos šachtininkų susirietę kirtavietėse su kirtik- 
liais rankose pardavinėjo savo sveikatą už gerą atlyginimą ir už silikozę. Geležies 
rūdos kasyba buvo susitelkusi turtinguose oolitinės rūdos telkiniuose Liuksem- 
burge ir Lotaringijoje, šiaurės Ispanijoje, šiaurės Švedijoje ir Krivoj Roge Ukrai- 
noje. Didelę pažangą padarė metalurgija. Aukštakrosnių patobulinimus apvaini- 
kavo sero Henry'o Bessemero konverteris Šefilde (1856) ir Martino regeneracinė 
krosnis Sirėjuje (1864). Taip Geležinkelių amžius gavo pigaus aukštos kokybės 
plieno, kuris tiko ne tik bėgiams, bet ir tiltams, laivams, pastatų karkasams, amu- 
nicijai. Devintajame dešimtmetyje pažangios alotropijos teorijos ir praktikos dėka 
rinkoje pasirodė platus asortimentas aukštos kokybės lydinių, tinkamų instru- 
mentams gaminti ir artilerijai. Elektrometalurgija leido pradėti aliuminio gamybą. 
XVIII amžiaus metalurgai buvo tikri pirmosios pramoninės revoliucijos kuni- 
gaikščiai, o XIX amžiaus pabaigos plieno gamintojus, tokius kaip Schneiderį iš 
Le Krezo ar Kruppą iš Eseno, galima laikyti jų vertais įpėdiniais. Plieno gamyba 
tapo svarbiausiu pramoninės galios rodikliu (žr. III priedą, 72). 

Nepaprastai išaugo transporto priemonių greitis, efektyvumas ir komfortas. 
Naujos eros pradžią kelių istorijoje reiškė Johno McAdamo išrasta akmens ir 
bitumo danga (1815), kurią plačiai naudoti pradėta tik pasirodžius automobi- 
liams. Nauji horizontai tiltų statybai atsivėrė, kai Telfordas per Meno (Menai) 
sąsiaurį pastatė pirmąjį kabantį tiltą (1819). Geležinkeliais vis pigiau ir greičiau 
buvo pervežama vis daugiau keleivių ir krovinių. Kelionės sausuma iš Paryžiaus 
į Sankt Peterburgą sutrumpėjo nuo 20 dienų 1800 metais iki 30 valandų 1900 
metais. Europiečius sujungė jų geležinkelių romantika ir naudingumas. Ties 
amžių sandūra tankiausias geležinkelių tinklas buvo Belgijoje (42,8 km 100 km“, 
o Jungtinėje Karalystėje tik 19 km, Vokietijoje 17,2 km). Skaičiuojant vienam 
gyventojui, geriausiai apsirūpinusi geležinkeliais buvo Švedija (27 km 10 000 
gyventojų, o Belgijoje tik 12,2 km). Blogiausiai jais apsirūpinusi buvo Serbija (2,5 
km 10 000 gyventojų; europinėje Rusijos dalyje 5,7 km). [sENzAs] 

Aviacijoje brolių Montgolfierų karšto oro balionas, pirmą kartą išbandytas 
1783 m. birželio 5 d. Anonė vietovėje netoli Liono, padarė skraidymą balionais 
svarbia XIX amžiaus karo meno sritimi. Juos pakeitė grafo Zeppelino dirižablis 
(1900), o truputį vėliau lėktuvai. Paskutiniajame XIX amžiaus dešimtmetyje Otto 
Lilienthalis tapo sklandymo pradininku Vokietijoje, o 1903 metais Deitone (Ohajo 
valstija) broliai Wrightai pirmą kartą atliko pilotuojamą skrydį lėktuvu su benzi- 
no varikliu. 1909 m. liepos 25 d. Louisas Blėriot monoplaniniu lėktuvu per 31 
minutę įspūdingai perskrido Lamanšą. 

Tobulėjo ir ryšių sistemos. Unifikuotų pašto paslaugų sukūrimas greitą kores- 
pondenciją padarė prieinama visiems. Pasirodė pašto ženklai — pirmasis iš jų 
buvo Didžiosios Britanijos juodasis vieno penso ženklas 1840 m. gegužės 1 d. Po 
to juos įsivedė Ciūrichas ir Ženeva (1843), Prancūzija ir Bavarija (1849, Prūsija, 
Austrija ir Ispanija (1850), Švedija (1855), Rusija ir Rumunija (1858), Lenkija (1860), 
Islandija (1873). Elektrinio telegrafo (1835), telefono (1877) ir radijo (1896) išradi- 
mas leido akimirksniu perduoti žinias dideliais atstumais. Labiausiai išgarsėjęs 

BENZAS 


1885 metais Carlas Benzas iš Manhaimo (1844-1929) sukonstravo triratę benzinu 
varomą mechaninę transporto priemonę Motorwagen („automobilį“). Nors ji dažnai 
vadinama pirmuoju automobiliu, tačiau iš tikrųjų tai buvo tik pusiaukelė du šimtus metų 
trukusioje automobilio istorijoje. Nicholaso Cugnot (1725-1804) sukonstruotas garu 
varomas vežimaitis automobilio vardą gavo dar 1769 metais. Garu varomos transporto 
priemonės 1850 metais buvo jau plačiai naudojamos. Mėginta konstruoti ir benzinu 
varomas transporto priemones. Tačiau tik Nicolauso Otto (1876), Gottliebo Daimlerio 
(1885) ir Rudolfo Dieselio (1897) sukonstruoti keturtakčiai vidaus degimo varikliai auto- 
transportui realiai atkėlė vartus į ateitį. 

Benzo triračio automobilio originalas demonstruojamas Miuncheno muziejuje Deut- 
sches Museum. Jo du 80 stipinų varomieji ratai su tvirtais ratlankiais buvo sujungti 
diferencialine pavara, o priekinis vairuojamas ratas valdomas statmena rankena. Varik- 
lis, įtaisytas po aukšta sėdyne, turėjo elektrinę uždegimo sistemą. Variklio galingumas 
nesiekė vienos arklio jėgos, tačiau to pakako 16 km per valandą greičiui pasiekti. 
Kėbulo automobilis neturėjo". 

Prie Europos motorizacijos labai daug prisidėjo Andrė Michelino išrastos pneuma- 
tinės padangos (1888) ir amerikiečių masinės automobilių gamybos metodas (1908). 
Kaip iš gausybės rago pasipylė motociklai, sunkvežimiai, autobusai. Ties amžių san- 
dūra atsirado ir didžiosios komercinės firmos, tokios kaip Fabbrica Italiana di Auto- 
mobilismo di Torino (FIAT, 1899) ir Renault Paryžiuje (1901). Daimler-Benz firmos 1901 
metais išleistas Mercedes ir Rolls-Royce firmos Silver Ghost (1906) diktavo naujus pra- 
bangos ir patikimumo standartus. (Leninas turėjo rolsroisą.) Du pasauliniai karai sulė- 
tino spartų privačių lengvųjų automobilių skaičiaus augimą, tačiau padidino transpor- 
tinių sunkvežimių ir kvalifikuotų vairuotojų skaičių. Privačių lengvųjų automobilių raida 
įžengė į naują etapą, kai Hitleris 1938 metais palaimino Volksvagen, vadinamųjų 
„vabalėlių“ gamybą. Skandinavijos motorizacijos pradininke tapo Volvo firma Getebor- 
ge, o Čekoslovakijoje - Škodos firma Pilzene. Tarpukario Lenkijoje pagal italų licenciją 
buvo gaminamas lenkiškasis Fiatas. Visuotinės motorizacijos era Vakarų Europoje pra- 
sidėjo po 1950 metų, o sovietinio bloko šalyse septintojo dešimtmečio pabaigoje. 

Technologijos istorijoje kelia sumaištį ginčai, kas gi buvo pirmas; jie dažnai iškrei- 
pia iš esmės bendradarbiavimu, papildymu ir atskirų pasiekimų sujungimu grindžiamą 
technologinę pažangą. Tačiau kokybinių pokyčių momentų vis tiek pasitaiko, tik sunku 
juos nustatyti. Pavyzdžiui, ką laikyti pirmuoju lėktuvo skrydžiu? Galima rinktis vieną iš 
šių bandymų: Launoy ir Bienvenūe sraigtasparnį, varomą „lanko temple“ (1784), Hen- 
ry'o Giffard'o garu varomą lėktuvą (1852), Clėmento Aderio benzinu varomą lėktuvą 
(1890), kuriuo jis nuskrido 50 metrų, K. E. Ciolkovskio eksperimentines raketas. Dau- 
gumoje žinynų pirmenybė teikiama skridimui prie Kil Devil kalno Šiaurės Karolinoje 
1903 m. gruodžio 17 d. Tačiau tas skrydis priklauso jau kitai, „valdomų skrydžių su 
mechaniniu varikliu“ kategorijai“. 

įrodymas, kokią naudą gali duoti patobulintas ryšys, buvo pademonstruotas 
1815 m. birželio 19 d., kai Natanas Rothshildas rekordiškai pasipelnė Londono 
biržoje, pasinaudojęs specialia jachta, kuri atnešė jam žinią iš Vaterlo keliomis 
valandomis anksčiau negu ją gavo jo konkurentai. Prie tarptautinių ryšių gerini- 
mo gerokai prisidėjo Tarptautinė pašto sąjunga (1874), Tarptautinė telegrafo 
sąjunga (1875), Tarptautinė svorių ir matų tarnyba (1875) ir Centrinis geležinke- 
lių eismo biuras (1890). [FoToOGRArFIJA] 

Kapitalo investicijos didėjo tokiu mastu, kokiu didėjo pelnas. Privačios firmos 
reinvestuodavo didėjančius pelnus, o vyriausybės investuodavo vis didesnę augan- 
čių mokesčių dalį. Nepasotinama kapitalo paklausa išsėmė visas privačių skolinto- 
jų galimybes ir atgaivino akcinių bendrovių potencialą (jų veikla Anglijoje ir 
Prancūzijoje, bet ne Škotijoje, buvo apribota po 1720 metų katastrofos, sukeltos 
nesąžiningų spekuliacijų). Nuo trečiojo XIX amžiaus dešimtmečio ribotos atsako- 
mybės akcinės bendrovės paplito visoje Europoje. Tos sociėtės anonymes (SA), 
Aktiengesellschaft (AG) arba Company Limited su savo akcininkais ir jų metiniais 
susirinkimais mokėjo dividendus savo investuotojams, kartu prisiimdamos tik ribo- 
tą atsakomybę kreditorių atžvilgiu. Tačiau „horizontalių“ susiliejimų ar „vertika- 
lių“ kontraktų būdu jos ėmė jungtis į vis didesnius konglomeratus — jungtinius, 
konsoliduotus trestus ar konfederaciniu principu kuriamus kartelius. Didžiojoje 
Britanijoje, kur labai bijota monopolių atsiradimo, trestai ir karteliai kūrėsi pama- 
žu. Daugelis didžiųjų britų kompanijų, tarkim, garlaivių linijos P.4O. arba Cunard, 
atsirado penktajame dešimtmetyje. O Prancūzijoje karteliai buvo įprastas dalykas. 
Susivienijusioje Vokietijoje mažai tesipriešinta didžiuliams trestams ir čia ameri- 
kiečių pavyzdžiu buvo kuriami Konzernen, dominavę visuose rinkos sektoriuose. 

Vidaus rinkų plėtrą skatino gyventojų skaičiaus augimas, padidėjęs didžiųjų 
gyventojų centrų prieinamumas, žmonių gerovės kilimas ir visiškai naujų paklau- 
sos rūšių atsiradimas. Tarp daugelio naujų pramonės šakų svarbiausia buvo che- 
mijos pramonė, pradėjusi augti atradus anilininius dažus (1856), ėmus gaminti 
sodą Solvay'aus būdu (1863) ir mineralines trąšas. Pasipylė ištisas srautas nuosta- 
bių sintetinių medžiagų, įskaitant plastmases (celofaną, celiulioidą), dirbtinį šilką, 
viskozę, aspiriną. Tarp chemijos pionierių išsiskyrė vokiečių vardai, ypač Liebi- 
go, Hofmanno, Bunseno ir Bayerio. [Mauve] 

Užsienio prekybos plėtotę spartino naujų žemynų, ypač Amerikos ir Afrikos, 
įsisavinimas ieškant kolonijų, žaliavų gimtosiose šalyse trūkumas ir didėjanti vis 
platesnio asortimento prekių paklausa. Užsienio ir vidaus rinkos tapo priklauso- 
mos vienos nuo kitų. [DžiNsAI] 

Vyriausybių politika modernizacijos atžvilgiu buvo įvairi, priklausomai nuo 
šalies režimo, jos išteklių ir jos santykinės padėties. Tik nedaugelis nesuvokė 
modernizacijos naudos, tačiau neturtingų šalių, tarkim, Rusijos ar Ispanijos, vyriau- 
sybės svyravo, draskomos prieštaringų jausmų — gėdos dėl savo atsilikimo ir bai- 
mės tapti priklausomomis nuo kitų. Autokratiniai režimai, pavyzdžiui, Rusijos, 
galėjo izoliuotis, kol nebuvo nuspręsta priimti užsienio investicijas. Liberalesni ar 
ne tokie ryžtingi režimai, kad ir Austrijos-Vengrijos, tokios galimybės neturėjo. 

FOTOGRAFIJA 


Senam diendaržiui Šalone prie Sonos teko garbė palikti savo atvaizdą pirmojoje 
pasaulyje fotografijoje. Vieną dieną 1826 metais Josephui Nicėphore'ui Niepce'ui 
pavyko po aštuonių valandų ekspozicijos gauti atvaizdą alavo lydinio plokštelėje. Dar 
po trylikos metų jo partneris Louisas Daguerre'as (1789-1851) jau galėjo išleisti į rinką 
fotografavimo aparatą, kuriam pakako trisdešimties minučių ekspozicijos, naudojant 
vario plokšteles, padengtas šviesai jautriu sidabro chlorido sluoksniu. Nuo šio įtaiso — 
dagerotipo - prasidėjo ilgas evoliucijos procesas, atvedęs prie masiškai naudojamų 
fotoaparatų, spalvotų juostelių, filmų, garsinių filmų, rentgeno ir infraraudonosios foto- 
grafijos, mikrofotografijos, o pastaruoju metu ir prie elektroninių videokamerų su vide- 
omagnetofonais derinio". 

Fotografijos reikšmę ir taikingame gyvenime, ir kare sunku pervertinti. Ji prisidėjo 
prie vaizduojamojo meno raison d'ėtre sunaikinimo. [mPREsIJA], pakeitė žmonių vizua- 
linį savęs ir juos supančio pasaulio suvokimą ir tapo galingu įrankiu visose mokslo ir 
ryšių šakose. Krymo karo vaizdai atkreipė viso pasaulio dėmesį į karinių konfliktų rea- 
lybę, o šeimos portretai revoliucionizavo socialinio gyvenimo suvokimą. Fotografija 
įnešė naują matmenį ir į istorinę dokumentiką. Penkiasdešimt metų anksčiau negu 
išmokta užrašyti garsą [caRsAs], fotografijų rinkiniuose pradėjo kauptis visų praeities 
aspektų realūs vaizdai. [aušvicAs] 

Tačiau fotografijos realizmas buvo apgaulingas. Pavyzdžiui, liūdnai pagarsėjo ofi- 
cialių sovietinių fotografijų retušavimo menas. Stalinas iš visur pašalino bet kokius 
Trockio pėdsakus, o bjaurusis Gorbačiovo apgamas buvo šalinamas iki 1985 metų. 
Tačiau net sąžiningi fotografai, savavališkai pasirinkdami rakursą, fotografavimo 
momentą, apšvietimą, toną, struktūrą, o ypač objektą, daugiau nuslepia negu atsklei- 
džia. Tad fotoaparatas, kaip ir istorikai, visada meluoja. 





Kai tik pramonės revoliucija įsismagino, ji sukėlė daug pasekmių. Piniginės 
ekonomikos augimas savarankiškus valstiečius pavertė samdoma darbo jėga, var- 
totojais ir mokesčių mokėtojais, pasikeitė jų poreikiai ir siekiai. Paplito popieri- 
niai pinigai. Vis išradingiau veikė marketingas reklamuodamas ir paskirstydamas 
prekes. Mokslo ir technologijos laimėjimai privačių išradėjų inovacijas iškėlė iki 
sistemingų, dotacijomis remiamų tyrimo ir konstravimo darbų. Atsiradus didelių 
ir mažų finansinių paslaugų poreikiui, susikūrė daug kredito asociacijų, taupo- 
mųjų bankų ir draudimo kompanijų. Komercinių operacijų gausa skatino svorių, 
matų ir valiutų standartizaciją. 

Socialinėje sferoje dėl didžiulių urbanizacijos mastų atsirado daug naujų proble- 
mų, naujų visuomenės grupių ir naujų viešųjų paslaugų. Iš pastarųjų galima pami- 
nėti gatvių grindimą, miestų transportą, gatvių apšvietimą, ugniagesių brigadas, 
vandens ir dujų tiekimo sistemas, dujų gamyklas, kanalizacijos įrenginius, miestų 
planavimą, ligonines, parkus ir policiją. Senąjį kaimiškąjį gyventojų pasidalijimą į 
bajoriją ir valstiečius pakeitė naujas miestietiškas pasidalijimas į viduriniąją klasę 

MAUVE 


1856 metais vienas aštuoniolikmetis anglų studentas pradėjo eksperimentuoti savo 
namų kambarėlyje žaliajame Londono priemiestyje Harou. Tas vaikinas, būsimasis 
seras Williamas Henris Perkinas (1838-1907), bandė pagaminti vaisto maliarijai gydy- 
ti - chinino - sintetinį pakaitalą. Tačiau anilino sulfatą oksiduodamas kalio bichromatu, 
jis gavo ne chininą, o kažkokias kitokias nuosėdas. Kai jas išdžiovinęs pradėjo ekstra- 
huoti alkoholiu, pamatė puikią, niekada nematytą spalvą. Tai buvo pirmieji pasaulyje 
sintetiniai dažai. Jis pavadino juos „Tyro violetiniais“. Prancūzų chemikai vėliau pava- 
dino juos mauveine pagal dedešvos (mauve)' žiedų spalvą 


CH Na CHa 
L 
NH 4 NH, 
Cr 


Mauveino struktūrinė formulė 


Po poros metų, kai Perkinas jau gamino mauveiną pramoniniu būdu, kitas jaunuolis 
iš Karališkojo chemijos koledžo Johannas Peteris Griessas tyrinėjo reakciją, davusią 
nelauktus rezultatus. Jis nustatė, kad pirminius aromatinius aminus, tokius kaip anili- 
nas, apdorojant druskos rūgšties ir natrio nitrito mišiniu, gaunami diazojunginiai. Jie 
savo ruožtu reaguoja su fenilo junginiais arba aromatiniais aminais, duodami intensy- 
vios spalvos produktus — vadinamuosius azodažus. Pavyzdžiui, aniliną apdorojant 
druskos rūgšties ir natrio nitrito mišiniu gaunamas benzendiazonio chloridas“. Svar- 
biausias šios diazoreakcijos bruožas yra tas, kad atsiranda vadinamojo chromoforo 
molekulė, būdinga ir kitiems dažams; ją sudaro atomų grupė, absorbuojanti labai spe- 
cifinio ilgio šviesos bangas, o tai ir suteikia galutiniam produktui unikalią spalvą. 

Mauveinas praskynė kelią ir netrukus pasipylė daugybė naujų dažų: Magenta ir 
Karališkieji violetiniai (1860), Liono mėlynieji (1862), anilino geltonieji ir anilino juodieji 
(1863), jurginų rožiniai, Perkino žalieji, Mančesterio ar Bismarko rudieji (1864), alizarino 
raudonieji (1871), Londono oranžiniai (1875). Kai Didžiosios Britanijos pašto tarnyba 
1881 metais pasirinko mauveiną garsiesiems alyvų spalvos 1 penso vertės pašto žen- 
klams, jie jau pradėjo išeiti iš mados. Spalvų estetika niekada nesikartoja. 

Kadangi spalva yra viena iš pagrindinių medžiagos savybių, tai nuo jos priklauso 
ir žmogaus reakcija į aplinką. Europoje geltona spalva tradiciškai siejama su bailumu, 
raudona su pykčiu, juoda su neviltim. Manoma, kad žalios ir rudos spalvos veikia rami- 
namai, mėlynos ir raudonos stimuliuoja. Paplitusi nuomonė, kad Šiaurės Europos 
gyventojai labiau mėgsta subtilesnius, neryškius atspalvius, o Viduržemio jūros regiono 
gyventojai - ryškias grynas spalvas. 

Nevaldomas spalvų įsiveržimas į mūsų kasdieninį gyvenimą, be abejo, sukėlė gilių 
permainų. Iki mauveino atradimo visos spalvos ir visi pigmentai buvo gaunami iš natū- 
ralių, gamtinių medžiagų. Dažinės raudės (Rubia tinctorum) šaknys buvo tradicinis 
raudonų dažų šaltinis. Tūkstančiai tonų šio augalo gabenami į miestų tekstilės fabrikus. 
Indigas, kurį romėnai išgaudavo iš kiaukutinių vėžiagyvių imperatoriškiesiems violeti- 
niams dažams gaminti, buvo pagrindinis mėlynų dažų, o fustikas (Chlorophora tincto- 
ria) arba annatto - geltonų dažų šaltinis. Kai kuriuos atspalvius ir spalvas, ypač žalią, 
galima gauti tik du kartus dažant. Pusiau sintetiniai raudoni dažai - mureksidas - buvo 
pagaminti Prancūzijoje paukščių mėšlą apdorojant azoto rūgštimi. 

Užtat po mauveino atradimo ryškiausių spalvų ir atspalvių dažų pasiūla tapo beveik 
neribota. XX amžiaus pabaigoje Europoje pramoniniu būdu gaminama daugiau nei 
4000 sintetinių dažų“ „ Akį rėžiantys plakatai, spalvingi drabužiai, margaspalviai tapetai, 
o ką jau kalbėti apie „technicolor“ filmus, spalvotas fotografijas ir spalvotą televiziją, 
žavi ar kelia pasibjaurėjimą postindustrinio amžiaus žmonėms tokiais būdais, kokių iki 
pramoninės revoliucijos gyvenę žmonės negalėjo net įsivaizduoti. 

Iš pradžių šioje srityje pirmavusi Anglija netrukus buvo priversta užleisti lyderės 
vietą Vokietijai, kur Friedrichas Bayeris (1825-1880) 1863 metais Vupertal-Barmeno 
skalbyklos patalpose paleido pirmąjį anilininių dažų fabrikėlį. Bayeris, BASF (Badische 
Anilin und Soda Fabrik) ir Hoechstas greitai padarė Vokietiją pasauline chemikalų sos- 
tine. 1890 metais Vokietijos chemijos pramonė buvo dvidešimt kartų didesnė už 
Didžiosios Britanijos“. I.G.Farbeno konglomeratas, kaip ir Didžiosios Britanijos ICI 
(Imperial Chemical Industries) buvo sukurtas po Pirmojo pasaulinio karo“. 

Sintetiniai dažai greitai atvėrė mokslininkams naujas perspektyvas, nežinomas anks- 
tesniesiems dažų meistrams. Gamindama daug nuo to laiko išrastų sintetinių ir pusiau 
sintetinių medžiagų, šiuolaikinė chemija privertė suabejoti prielaida, kad tik Gamta ar 
Dievas gali nustatyti vidinę medžiagų struktūrą. Sintetiniai dažai buvo pirmųjų pusiau 
sintetinių medžiagų - parkseino arba celiulioido (1862) - bei pusiau sintetinio plaušo — 
viskozės (1891) - pirmtakai. Jie išpranašavo ir sintetinių vaistų, tarkim, fenacetino (1888), 
aspirino (1899), salvarsano (1910), akriflavino (1916) ir heroino, išradimą; hormonų, tar- 
kim, insulino (1921) ar tiroksino (1926), išskyrimą (pastarasis vėliau buvo pagamintas ir 
sintetiniu būdu); pirmojo sintetinio antibiotiko chloramfenikolio (1950) pagaminimą. 

Chemija tapo ir mokslu, ir menu. Jos kūriniai, nepaprastai sparčiai gausėjantys po 
to, kai Baekelandas išrado bakelitą (1907), Raschigas aminoplastus (1909) ir Ostro- 
mislenskis polivinilo chloridą (PVC) (1912), tapo svarbia materialinės kultūros sudėtine 
dalimi. Tačiau nuo tos 1804 metų dienos, kai Prancūzijos imperatorienė Eugenija pasi- 
rodė žalios trifenilmetano dažų spalvos suknele, buvo pademonstruota, kad sintetiniai 
gaminiai turi ne tik praktinės, bet ir estetinės vertės. 








ir darbininkų klasę. Ir kaip kad vidurinioji klasė buvo susiskaldžiusi į sluoksnius, 
kur profesionalūs teisininkai bei medikai laikė save daug aukštesniais už prekei- 
vius ir krautuvininkus, taip ir darbininkų klasės viduje buvo sava hierarchija. 
Samdomoji darbo jėga sudarė svarbią dirbančiųjų dalį žemės ūkyje ir fabrikuose, 

Genes - taip prancūzai vadina Genują, o kartu ir tradicinį Genujos jūreivių kelnių stilių. 
Serge de Nimes vadinosi tvirta mėlynos spalvos burių drobė (dabar ji vadinama 
denim), tradiciškai austa šiame Prancūzijos mieste. Levi Straussas (1829-1902), kilęs 
iš Bavarijos, būdamas keturiolikos metų emigravo į Niujorką ir ten prisidėjo prie savo 
brolių verslo — aprūpinti aukso ieškotojus ir kolonistus Kalifornijos aukso karštligės 
metu. Septintajame dešimtmetyje jo firmai kilo mintis genujiečių stiliaus kelnes siūti iš 
denimo audinio, kišenes ir siūles sutvirtinant varinėmis kniedėmis, naudojamomis arklių 
pakinktams. Taip atsirado patvariausias ir universaliausias mados gaminys - imigran- 
tas iš Vokietijos, panaudojęs prancūzišką audinį ir itališką stilių, sukūrė archetipu tapu- 
sį amerikietišką produktą. 

Mėlynos spalvos džinsai Šiaurės Amerikoje kaip kasdieninis drabužis buvo nešio- 
jami beveik šimtą metų, kol it viesulas įsiveržė į Europą (ir likusįjį pasaulį) XX amžiaus 
septintajame dešimtmetyje kaip tiesioginis „amerikanizacijos“ simbolis“. 





„juodadarbiai“ buvo reikalingi ir statybose. Didelis tarnų poreikis daugelyje pasi- 
turinčiai gyvenančių vidurinės klasės šeimų namuose irgi buvo labai svarbus 
darbo šaltinis ir vyrams, ir moterims. Įsidarbinimas naujose gamyklose buvo lai- 
komas prestižiškesniu už vertimąsi senaisiais amatais. Kvalifikuoti, gerai apmo- 
kami specialistai ir meistrai galėjo jaustis „proletarų aristokratais“ tarp nekvalifi- 
kuotų padienių darbininkų ir miesto varguomenės. Klasių koncepcija, paremta 
lanksčiais ekonominiais kriterijais, smarkiai kirtosi su senuoju susiskirstymu, 
grindžiamu kilme ir teisinėmis privilegijomis; tai tapo pagrindiniu moderniosios 
visuomenės bruožu. 

Visada buvo manoma, kad tradicinis europinės šeimos namų ūkis didelis, 
sudėtingas, stabilus ir patriarchalinis. Šiuolaikiniai tyrinėtojai metė iššūkį kai 
kurioms „klasikinės vakarietiškos šeimos nostalgijos“ koncepcijoms ir parodė, 
kad mažas paprastas namų ūkis bei gentinė šeima nėra grynai dabarties išradi- 
mas. Tačiau net pritariant šiai nuomonei, sunku priimti teiginį, kad modernizaci- 
ja neturėjo gilaus poveikio šeimos struktūroms. Žinoma, kaip tik įsitikinimas, jog 
šiuolaikinis gyvenimas griauna šeimos stabilumą, ir buvo Frėdėrico Le Play'aus 
(1806 — 1882), šeimos istorijos pradininko ir famille souche („kamieninės šeimos“) 
sąvokos kūrėjo varomoji jėga“. 

Radikaliai pasikeitė moterų gyvenimas. Tradicinė kaimo buitis užtikrino mote- 
rims teisingą darbo pasiskirstymą, o didelė šeima palengvindavo motinystės var- 
gus. Modernusis miesto gyvenimas padarė vyrą pagrindiniu šeimos maitintoju, 
palikdamas moterims vienišos namų šeimininkės ir namų ūkio tvarkytojos vaidme- 
nį, o darbininkų klasės atveju jai tekdavo tempti trigubą namudininkės, namų 
šeimininkės ir vaikų motinos naštą. Tad nieko nuostabaus, kad už manieringų švie- 
suomenės svetainių knibždėjo prostitucijos, nevilties ir ankstyvos mirties pasaulis. 

Industrializacija sukėlė vieną po kitos einančias migracijos bangas: pirmiausia 
tai buvo vietinė arba sezoninė migracija iš kaimo į fabriką; po to regioninė iš 
kaimo vietovių į miestus, o nuo XIX amžiaus vidurio tarptautinė ir tarpžemyninė 
į visus Europos ir JAV pramonės centrus. Nereguliuojama migracija perpildydavo 
miestus, sukeldavo valkatavimą, gyvenamųjų patalpų trūkumą, benamystę, šilti- 
nės ir choleros epidemijas, bedarbystę kitiems klestint, nuolatinį ir neįveikiamą 
skurdą. Labai pavėluotai pačios didžiausios epidemijos, tarkim, visą Europą 
apėmusios choleros epidemijos 1830 — 1835, 1847 — 1848, 1853 — 1856, 1865 — 1867, 
1869— 1874, 1883— 1887 ir 1893— 1895 metais, išprovokavo visuomeninės ir 
asmeninės higienos revoliuciją bei komunalinių sveikatos paslaugų atsiradimą. 
[samiTAs] Medicinos pažanga galų gale neįtikėtinai sumažino gyventojų ir ypač 
vaikų mirtingumą. 

Tačiau gyventojų skaičiaus augimas sukėlė gyventojų pertekliaus kaimuose, 
prakaito spaudimo įmonėse, vaikų darbo, nežmoniškai ilgos darbo dienos, mote- 
rų išnaudojimo ir neapsakomo vargo lūšnynuose baisybes. Didėjant miestų skur- 
dui ir psichopatologijai, klestėjo organizuotas nusikalstamumas. Jis iškėlė naują 
varguomenės „klasę“ — profesionalius nusikaltėlius, naują profesionalią policiją, 
kuriamą pagal Skotlend Jardo pavyzdį, naują detektyvo profesiją, skatino naujų 
kalėjimų statybą, o pasirodžius Šerloko Holmso memuarams (1894) ir naują lite- 
ratūros žanrą — detektyvinį apsakymą. 

Niekas taip gerai neaprašė baisaus kontrasto tarp turtingųjų ir skurdžių kaip 
romanistas ir ministras pirmininkas Benjaminas Disraelis (1804 — 1881). Romane 
Sybil (1845) Disraelis pasakojo apie „dvi tautas, kurios nebendrauja ir nesimpati- 
zuoja viena kitai; kurios nežino viena kitos papročių, minčių ir jausmų, tarsi 
būtų... skirtingų planetų gyventojai“. Toks aprašymas buvo gan tikslus, tačiau 
kaltinimas ne visai sąžiningas — XIX amžiui būdingas ir didžiulis privačios lab- 
daros protrūkis. [CARiTAS] 

Smarkiai plėtė savo ribas švietimas. Miestų gyventojai jau nebegalėjo išsivers- 
ti be pagrindinių skaitymo, rašymo ir skaičiavimo įgūdžių: visuotinis pradinis išsi- 
lavinimas tapo privalomas abiejų lyčių vaikams. Montuotojams, technikams, jų 
mokiniams reikėjo techninio išsilavinimo, inžinieriams ir mokslininkams — aukš- 
tojo išsilavinimo. Valdžios organai ir verslo lyderiai reikalavo naujo tipo vidurinių 
mokyklų, kurios ruoštų vadovus valstybinėms įstaigoms, kolonijų administracijai 
ir pramonės įmonėms. Prasidėjo moterų švietimas. Tačiau visuotinis raštingumas 
atvėrė kelią naujoms masinės kultūros formoms: populiariems žurnalams, menka- 
verčiams apsakymams, romanams, detektyvinei literatūrai, komiksams, įvairių 
patarimų almanachams, šeimyniniams žinynams. Reguliarios pajamos suteikė nau- 
jas laisvalaikio praleidimo ir poilsio galimybes: steigėsi muzikiniai kolektyvai, 
buvo organizuojamos šeimyninės atostogos, plito turizmas, alpinizmas, sportas — 
futbolas darbininkams, golfas viršininkams. [RELAxATIO] [rouR] Fizinės veiklos mani- 
ja, kurią sukėlė susigrūdusio gyvenimo miestuose sąlygos, kartu su išsilavinimo 
siekimo manija sukūrė daug hibridinių jaunimo judėjimų, tarkim, „Sokol“ drau- 
gijos vidurinėje Europoje arba skautų organizacijos berniukams ir mergaitėms 

1829 metais Orenburgo miestą Urale užklupo neregėta choleros banga, 1830 metais 
ji pasiekė Maskvą. 1831 metais cholera kartu su rusų armija žygiavo į Lenkiją, o vėliau 
pasiekė Vengriją, Austriją ir Prūsiją. 1832 metų vasario mėnesį ji jau buvo Londone, 
kovo mėnesį Paryžiuje, birželio mėnesį Amsterdame, o iš ten išplito Skandinavijoje. 
Ispanai mėgino apsisaugoti nuo jos dekretu, - mirties bausme buvo baudžiami visi 
karantino nesilaikantys imigrantai. Tačiau 1833 metų sausio mėnesį cholera pasiekė 
Oportą ir per Portugaliją įsiveržė į Ispaniją. Nors niekas to nežinojo, Europa buvo ant- 
rosios iš šešių choleros pandemijų, kurioms buvo lemta pakartotinai nusiaubti pasaulį 
per ateinančius devyniasdešimt metų, pirmosiose linijose, o Rusija - Europos vartai 
bakterijoms". [EPIDEMIJA) 

Pandemijos poveikis buvo toks mirtį nešantis dar ir todėl, kad jos veikimo mecha- 
nizmas nebuvo iki galo išaiškintas. Cholera senovės graikų kalba reiškė „nutekamąjį 
griovį“ ir tiksliai apibūdino tą didelį vidurių paleidimą, kuris galėjo per porą dienų visai 
išsekinti ligonį. Medikai nejsitikinę, ar ankstesnės šios dizenteriją primenančios ligos 
formos, žinomos įvairiais pavadinimais, faktiškai irgi buvo ši liga. Tačiau ligos sukėlėjas 
pagaliau buvo nustatytas 1883 metais: pasirodė, kad tai bakterija vibrio cholerae 01, 
kuri užkrėsdavo žarnyną, patekusi ten su užterštu vandeniu. Pirmiausia britų armijos 
gydytojai šią bakteriją pastebėjo Indijoje, toje visų pandemijų starto aikštelėje, ir tada 
medikai pagaliau suprato, jog geriausia šiai ligai užbėgti už akių tiekiant švarų vande- 
nį, o gydyti - paprastais rehidratacijos būdais. Pradinis 1817-1823 metų pandemijos 
protrūkis slinko į rytus, apimdamas visą Aziją. Tačiau visos vėlesnės pandemijos - 
1829-1851, 1852-1859, 1863-1879, 1881-1896 ir 1899-1923 metais - tarsi atsikeršy- 
damos aplankė ir Europą. Antroji pandemija, penkiolika metų siautusi JAV, dar kartą 
paskutiniam pasispardymui sugrįžo į Europą 1847-1851 metais. Didžiojoje Britanijoje 
1848 metais mirė 53 000, beveik tiek pat ir Prancūzijoje 1849 metais. 1853 metais 
Paryžiuje buvo pastatytas paminklas, maldaujant Dievo pasigailėti bejėgių choleros 
aukų. 

Tačiau pagalba buvo jau čia pat. Cholera pirmą kartą paskatino europiečius imtis 
koordinuotų gyventojų sveikatos apsaugos veiksmų ir nacionaliniu, ir tarptautiniu lygiu. 
1848 metais Londone buvo įsteigta Bendroji sveikatos taryba, kuri turėjo tirti blogas 
sąlygas ir didelį mirtingumą augančiuose Didžiosios Britanijos mietuose. Sustiprinta 
Disraelio didžiuoju Sveikatos apsaugos įstatymu (1875), kuris vietiniams valdžios orga- 
nams uždėjo atsakomybę už efektyvų nutekamųjų vandenų apdorojimą, drenavimą ir 
vandens tiekimą, Bendroji sveikatos taryba efektyviai apsaugojo Jungtinę Karalystę. 
Ketvirtosios pandemijos aukų Didžiojoje Britanijoje buvo tik apie 15 000, taigi dešimt 
kartų mažiau negu Rusijoje, Vokietijoje, Italijoje ar Austrijoje-Vengrijoje. Po penktosios 
pandemijos, kai Hamburgas (1893) neteko daugiau nei 8000 gyventojų, o Maskva ir 
Sankt Peterburgas (1893-1894) daugiau nei 800 000, Didžioji Britanija galėjo pasigirti, 
kad ji jau atrėmė paskutinįjį choleros antpuolį. 

1851 metais Napoleono III iniciatyva Paryžiuje buvo sušaukta steigiamoji Tarptauti- 
nė sveikatos konferencija. Jos tikslas - apsikeisti informacija apie ligų, ypač choleros, 
plitimą ir jų prevenciją. Tuo metu dar nei Pasteuras, nei Listeris nebuvo padarę savo 
bakteriologinių atradimų, tačiau po šios konferencijos imta reguliariai rengti konferenci- 
jas higienos klausimais, o 1907 metais Paryžiuje buvo įsteigta Tarptautinė sveikatos 
organizacija - Pasaulinės sveikatos apsaugos organizacijos (WHO) pirmtakė. Tuo metu, 
ypač Lenkijoje, „cholera“ buvo vienas iš mėgstamiausių keiksmažodžių Europoje. 

Kaip likimo ironija skamba tai, kad vos tik Europai pažabojus cholerą, netipiškas 
gripo štamas viršijo visus choleros rekordus. Prasidėjusi kiaulių maru Ajovoje 1918 
metų sausio mėnesį, gripo pandemija 1918-1919 metais persimetė į Europą su JAV 
kariuomene. Žinoma Blitzkatarrh, „Flandrijos gripo“ ir „Ispanės“ vardu, nes juo užsikrė- 
tė ir Ispanijos karalius, ši pandemija labiausiai puolė jaunus žmones, ypač moteriškos 





net nebuvo priskiriamas prie ligų, apie kurias reikia pranešti, paralyžiuodamas darbo 
jėgą didžiuosiuose miestuose, sutrikdydamas tiekimą ir karinių dalinių judėjimą. Per tris 
siaubingas kulminacijas — 1918 metų liepos mėnesį, 1918 metų spalio mėnesį ir 1919 
metų vasario mėnesį - jis nuvarė į kapus milijonus europiečių, o visame pasaulyje apie 
40 milijonų. „IŠi pandemija] per porą mėnesių nusinešė daugiau gyvybių negu bet kuri 


kita žmonijos istorijoje žinoma nelaimė“. 








CARITAS 


1818 metais Nyderlandų Maatschaapij van Weldadigheid (Labdaros draugija) rūpin- 
damasi bedarbiais atidarė darbo kolonijų kompleksą. Tai atitiko daug senesnę olandų 
tradiciją taisyti linkusius tinginiauti. [aaTAvIJA] Viena kolonija Venhuizene aprūpino 
maistu apie 4000 nuteistų už elgetavimą. Kita kolonija Leidene rūpinosi skurstančiomis 
moterimis. Trys „laisvosios kolonijos“ Frederiksorde, Villemsorde ir Wilhelminasorde 
buvo skirtos mokyti žemdirbystės įgūdžių tuos, kurie kreipdavosi į jas savo noru. Ilgai- 
niui kolonijas ėmė finansuoti valstybė. Panašios įstaigos atsirado ir Vokietijoje, Belgijo- 
je bei Šveicarijoje, jose dažnai viešpatavo kariška drausmė! Šie pavyzdžiai rodo, kad 
XIX amžiaus Europoje didėjo ne tik socialinis aprūpinimas, bet ir griežtas reglamenta- 
vimas. Kaip ir darbo namų, steigiamų remiantis Anglijos neturtėlių padėties gerinimo 
įstatymu (Poor Law Amendment Act, 1834), atveju, vadovautasi prielaida, kad fiziškai 
pajėgūs labdaros gavėjai turi dirbti. 

Labdara įvairiais pavidalais buvo praktikuojama nuo seniausių laikų. Tačiau pagrin- 
dinius jos krikščioniškuosius principus suformulavo šv. Tomas Akvinietis. Jis skyrė 
septynis opera misericordiae spiritualis („labdarybės darbus sielai“) ir septynis opera 
misericordiae cordialis („labdarybės darbus kūnui“). Pirmieji - tai consule („abejojan- 
čiam patarti“), carpe („nuoskaudas nukęsti“), doce („nemokantį pamokyti"), solare 
(„nuliūdusį paguosti“), remitte („piktą darantį sudrausti"), fer („įžeidimus atleisti") ir ora 

(„melstis už gyvus ir mirusius“); antrieji - tai vestio („nuogą apdengti“), poto („trokštan- 
tį pagirdyti"), cibo („alkaną papenėti"), redimo („kalinį sušelpti"), colligo („ligonį slaugy- 
ti"), tego („pakeleivį į namus priimti“) ir condo („numirėlį palaidoti“). Pagal šį sąrašą 
nesunku nustatyti, kokioms nelaimėlių grupėms labdara turėtų padėti. Tarp jų atsidur- 
davo pasimetę, silpni, neraštingi, netekę artimųjų, skriaudžiamieji, nusikaltėliai, nusi- 
dėjėliai, svetimšaliai, driskiai, alkstantieji, įkalintieji, benamiai, ligoniai, bepročiai ir 
numirėliai. Krikščioniškasis mokymas primygtinai tvirtino: „Taigi dabar pasilieka tikėji- 
mas, viltis ir meilė, - sako šv. Paulius, — šis trejetas, bet didžiausia jame yra meilė““. 
Nes iš Meilės, kuri yra „artimo meilė“, kyla labdara, reiškianti „dosnų davimą kitiems“. 

Viduramžiais vargšų globos naštą prisiėmė Bažnyčia, tam naudodama iš dešimti- 
nės gaunamas lėšas. Šv. Bernardas buvo labdaringos vienuolynų veiklos pradininkas, 
o šv. Pranciškus pirmasis ėmėsi socialinės pagalbos visuomenėje. Jie abu susilaukė 
daug pasekėjų. Karaliai, aristokratai ir vietinės valdžios atstovai buvo skatinami kurti 
maisons-Dieu ligotiems ir silpniems žmonėms, užeigos namus piligrimams, pakelei- 
viams ir svetimšaliams, prieglaudas to nusipelniusiems neturtėliams, raupsuotųjų prie- 
glaudas. Dideli miestai, pavyzdžiui, Londonas, turėjo daug specializuotų įstaigų, tokių 
kaip šv. Baltramiejaus ligoninė, Švenčiausiosios Mergelės Marijos iš Betliejaus psi- 
chiatrinė ligoninė (beprotnamis) ir šv. Marijos „Atsivertėlių užeiga“ žydų atsivertėliams, 
išvytiems iš jų bendruomenės“. Kaip ir kitur, turtingi pirkliai, tokie kaip seras Richardas 
Whittingtonas (mirė 1423 m.), vienu metu buvęs Londono meru, palikdavo labdarai 
daug lėšų. [RAUPSUOTASIS] [MERCANTE|] 

Ši viduramžių sistema pradėjo irti reformacijos laikotarpiu, ypač protestantiškose 
šalyse. Vienuolynų panaikinimas Anglijoje (1540) turėjo tokių socialinių pasekmių, su 
kuriomis nepajėgė susidoroti karalienės Elžbietos išleisti neturtėlių rėmimo įstatymai. 
Naujųjų amžių Europai teko ieškoti naujų sprendimų. Augant gyventojų skaičiui, labda- 
ros įstaigos didėjo ir vis labiau specializavosi. XVIII ir XIX amžiais sparčiai gausėjo 
specialiai pastatytų senelių prieglaudų, psichiatrinių ligoninių, pataisos namų, kalėjimų, 
medicininių izoliatorių, darbo namų, darbo kolonijų, labdaros mokyklų. Liberalūs ir 
filantropiški judėjimai reikalavo panaikinti vergiją, uždrausti kankinimus, likviduoti žmo- 
gaus orumą žeminančias sąlygas. Finansavimo ir administravimo naštą iš Bažnyčios 
perėmė parapijų ir miestų tarybos, privačios labdaringos draugijos, galų gale pati vals- 
tybė. [PICARO] [TORMENTA| 

Labdaringos veiklos plėtimas vigų tradicijų dvasia paprastai buvo laikomas civili- 
zacijos žengimo pirmyn požymiu. Tačiau kai kurie istorikai manė priešingai. Jie pabrė- 
žė tai, kad smarkiai plečiantis socialinio aprūpinimo įstaigoms, nuolat didėjanti tokių 
gyventojų armija vis labiau engiama. Tokios paramos gavėjai galėjo nebesibaiminti 
didelio fizinio žiaurumo kaip senesniais laikais, tačiau griežtas psichologinės ir morali- 
nės prievartos režimas galėjo atimti iš jų laisvę, orumą, individualybę. Griežtas regla- 
mentavimas apėmė vis platesnes socialinio gyvenimo sritis, jis reiškėsi kariškių paradų 
aikštėse, mokyklų klasėse, ligoninių palatose, darbo namuose. Jo kūrėjai laikė tai būti- 
na efektyvumo kaina. 

Tačiau tikriausiai būta ir kitos, tamsesnės pusės. Kyla mintis, ar tas griežtas masių 
reglamentavimas nebuvo kokiu nors būdu susijęs su siekimu liberalizuoti politines ins- 
titucijas. Nepaliaujamas darbas tapo ne tik dirbančiųjų, bet ir bedarbių dalia. Kaip 
Nietzsche ciniškai pastebėjo, „darbas yra efektyviausia drausmės palaikymo forma“. 
Liberalizuoti politinę kontrolę buvo galima tik sugriežtinus socialinę kontrolę. 

Toks požiūris būdingas prancūzų filosofo ir istoriko Michelio Foucault (1926-1984) 
darbams. Pats būdamas sadomazochistas, miręs nuo AIDS, jis ryžosi ištirti kraštutines 
patirtis ir tapo negailestingu šiuolaikinių socialinių reformų kritiku. Foucault tyrinėjo psi- 
chiatrinių ligoninių, kuriose nuo žmonių akių uždaromi labiausiai pažeidžiami žmonės, 
istoriją, nagrinėjo požiūrį į seksą, kuris pagrindinius žmonių instinktus stūmė į veidmai- 
niavimo ir draudimų sritį, ir buvo priverstas paskelbti, kad naujieji laikai yra „Represijų 
amžius“. Visus socialinius santykius nustato valdžia. „Buržuazinė visuomenė, - pareiš- 
kė jis, - buvo akivaizdžios ir įvairiausios perversijos visuomenė“". Foucault iškėlė tei- 
ginius, kurie būtų galėję susilaukti nemenko tų XIX amžiaus darbo kolonijų gyventojų 
palankumo. 





(Scouting for Boys, Guiding for Girls, 1908). Neliko nuošaly ir religinė kultūra. 
Sunku buvo tikėtis, kad raštingi vaikai pasitenkins mechaniniu katekizmo tiesų 
kalimu atmintinai. Bažnyčių salės ir miestų parapijos tapo visuomeninės, labda- 
ringos ir blaivybės veiklos centrais. Protestantiškose šalyse suklestėjo evangelinis 
fundamentalizmas, sekmadieninės mokyklos, Biblijos skaitymo klasės. Katalikiš- 
kuose kraštuose Bažnyčia įsteigė pirmąsias darbininkų parapijas, atsirado darbi- 
ninkų-kunigų, privačių katalikiškų pradžios mokyklų. Universitetuose, kur moks- 
lininkai stengėsi suprasti juos supantį ir kintantį pasaulį, atsirado daug visiškai 
naujų socialinių mokslų — ekonomika, etnografija, antropologija, lingvistika, 
sociologija. Kiekvienai iš šių disciplinų buvo lemta giliai paveikti senąsias, pripa- 
žintas mokslo sritis — filosofiją, gamtos mokslus, taip pat istoriją ir literatūrą. 
Miesto ir pramoninis gyvenimo stilius ugdė psichologinius požiūrius, visiškai 
svetimus kaimo gyventojams. Fabrikų sirenos, geležinklių tvarkaraščiai, punktua- 
lumo ir sveikos nuovokos būtinybė buvo tokios naujovės, kurios valstiečiams 
galėjo atrodyti keistos ir varginančios. Vartotojų teisių gynimas ir priverstinis 
taupumas buvo papildomos įsibaiminusio vartotojo, išleisto savarankiškai verstis 
jam nepažįstamoje rinkoje, reakcijos. Klasinį sąmoningumą sureikšmino baimės 
apimti žmonės, abejojantys savo statuso išsaugojimo galimybe keistai nepastovio- 
je visuomenėje. Tautinį sąmoningumą puoselėjo naujos išsilavinusios kartos, 
kurioms jų kaimuose niekada nė į galvą neateidavo mintys apie savo identitetą 
ar savo kalbą. Politinį sąmoningumą įgijo tos kartos, kurios jau nebebuvo bejėgiai 
baudžiauninkai ir galėjo turėti asmeninę nuomonę apie politinių įvykių pliusus 
ir minusus. Tiesą sakant, tautinis ir politinis sąmoningumas dažnai aštriausiai 
pasireikšdavo tose šalyse, kur priespaudą kenčiantys gyventojai neturėjo teisės 
laisvai išsakyti savo nuomonės ir kur nebuvo laisvų rinkimų. Galiausiai egzista- 

vo ir XIX amžiaus pabaigos imperializmo psichologija, kai ištisa prasisiekėlių 
europiečių karta buvo mokoma iš aukšto žiūrėti į kitas rases ir kultūras — sau- 
giose ir stabiliose visuomenėse toks reiškinys atsirasti nebūtų galėjęs. 

Politikoje vyriausybėms teko susidurti su naujais iššūkiais. Jos dabar jau krei- 
pėsi ne į elitą, o į masinę mokesčių mokėtojų auditoriją su labai įvairiomis nuo- 
monėmis, kurias ji reiškė su vis didesniu pasitikėjimu savimi ir vis rafinuočiau. 
Vyriausybės nebegalėjo apriboti politinio gyvenimo tik tradicine žemvaldžių vyrų 
kasta; vis didesniu mastu joms teko susidurti su organizuotomis kampanijomis už 
visuotinę rinkimų teisę vyrams, o vėliau ir moterims. Dauguma europiečių rinki- 
mų teisę gavo 1848 — 1914 metų laikotarpiu. Atsirado politinės partijos, visos jos 
turėjo mases šalininkų ir atstovavo liberalų, konservatorių, katalikų, valstiečių, 
darbininkų ir t.t. interesus. Vyriausybės buvo priverstos įkurti ir daug speciali- 
zuotų ministerijų bei išlaikyti išpūstą biurokratinį aparatą, turintį savo nuomonę 
ir savo norus. Vyriausybės buvo ir didelio masto darbdaviai, tad joms reikėjo 
pasirūpinti savo darbuotojų gerove įvedant draudimo sistemą ir pensijas, reikėjo 
pertvarkyti vietinius valdžios organus, pritaikant juos pasipūtusių miestų bei 
neseniai apgyvendintų provincijų poreikiams, taigi iš naujo pergalvoti visus sos- 
tinės santykius su provincija. Teko ieškoti bendros kalbos ir su labai įvairiomis 
profesinėmis, prekybinėmis bei pramonės asociacijomis, ir, ypač antrojoje šimt- 
mečio pusėje, profsąjungomis, kurios pretendavo veikti kaip spaudimo grupės 
dar iki formalaus įsiliejimo į politinį gyvenimą. 

Galiausiai ne tik generolai, bet ir politikai privalėjo turėti galvoje konfliktus, 
per kuriuos tektų pasitelkti ir civilius gyventojus bei moteris, mobilizuoti nere- 
gėto dydžio kariuomenes, kai štabo karininkai su geležinkelių tvarkaraščiais ran- 
kose rikiuotų karius su kulkosvaidžiais mūšio lauke, kur į vieną kvadratinį metrą 
tai, regis, tas, su kuriuo susidurti iki 1914 metų jie buvo mažiausiai pasiruošę. 
Pamąstymai apie karo veiksmų padarinius nepaskatino europiečių sumažinti savo 
karinio potencialo. Kantas 1797 metais tai kategoriškai pasmerkė iš moralinių 
pozicijų. Savo veikalo Moralės metafizika pabaigoje jis rašė: „Karų neturi būti“. 
Tačiau daug labiau paplitusi buvo De Maistre'o prielaida, kad karas yra „įprasti- 
nė žmonių giminės būsena“. Savo traktate Apie karą, vienoje iš aiškiausių ir įta- 
kingiausių šio šimtmečio knygų, prūsų generolas Karlas von Clausewitzas 
(1780 — 1831) rašė: „Karas yra politikos tęsimas kitomis priemonėmis". 

Pasakojant apie modernizaciją lengvai gali susidaryti įspūdis, kad kelias buvo 
lygus, o kryptis aiški. Tačiau toks įspūdis būtų neteisingas. Teritorija, per kurią 
jai teko skintis kelią, dažnai būdavo priešiška, kliūtys didžiulės, nelaimingi atsi- 
tikimai nuolatiniai. Kiekvienas verslininkas turėjo savo aristokratą, nenorintį kad 
geležinkelis eitų per jo žemes; kiekviena mašina turėjo netekusį darbo amatinin- 
ką, norintį sudaužyti ją; kiekvienas naujas fabrikas reiškė ištuštėjusius kaimus; 
kiekviena prašmatni rotušė — lūšnynus. Iš dešimties vaikų, gimusių toje pasidi- 
džiavimo ir pažangos Europoje, trys ar keturi mirdavo. Ekonomika neaugo nuolat 
aukštyn kylančia linija: naujasis kapitalizmas buvo kaprizingo būdo. Staigius 

pakilimus greit pakeisdavo staigūs nuosmukiai; pirmasis taikos dešimtmetis 
Europoje po 1815 metų — ilgos recesijos laikotarpis. Vėliau recesijos laikotarpiai 
buvo po 1848 ir po 1871 metų. Visiems tiems periodams būdingi vis trumpesni 
pažangos ir regreso ciklai. Atlyginimai ir kainos kito netolygiai, šuoliais. Anks- 
čiau ekonomines krizes sukeldavo gerai matomos priežastys, pavyzdžiui, maras 
ar badas. Dabar buvo tvirtinama, kad jas sukelia nepaaiškinami dalykai, tarkim, 
perprodukcija, rinkos sąlygos ar monetarinės nesėkmės. Vidutinis pragyvenimo 
lygis akivaizdžiai kilo, tačiau atskiroms šeimoms tai dažnai reiškė iki tol negir- 
dėtą praturtėjimą arba visišką nuskurdimą. Tad nors Europos visuomenės turtinė 
padėtis pagerėjo, psichologiškai europiečiai buvo rimtai sutrikę. 

Nepaisant to, Europos modernizacijos sukurtas pasaulis buvo neįtikėtinai 
geras viduriniajai klasei, kuri iš to turėjo daugiausia naudos: turtingas materiali- 
nių gėrybių, kupinas įvairovės, kultūros ir stilių, naujos patirties. Universiteto 
profesorius Škotijoje devintajame XIX amžiaus dešimtmetyje per metus galėjo 
uždirbti 600 svarų sterlingų — dešimt kartų daugiau negu geriausiai apmokami 
darbininkai; ši suma prilygo aštuonių kambarių namo kainai. 1890 — 1891 metais 
septyniolika oficialiai pripažintų Austrijos-Vengrijos tautybių turėjo 215 įregist- 
ruotų kurortų ir 1801 laikraštį ar kitokį periodinį leidinį. La belle ėpogue buvo 
laikas, kai žmonės šoko valsą, pietaudavo Cafė Royale, pirkdavo impresionistų 
paveikslus, gyveno supami art nouveau prabangos. „Liono mero Eduardo Herriot 
lygio prancūzų politikas puikiai kalbėjo vokiškai ir turėjo savo nuomonę apie 
Wagnerį ar Kantą". 1895 metais Henris Jamesas, Europoje gyvenantis amerikie- 
čių romanistas, įsirengė elektrinį apšvietimą; 1896 metais jis pradėjo važinėti 
dviračiu, o 1897 metais — rašyti mašinėle. Ir visa tai vyko laikotarpiu, kurį Britų 
karališkoji komisija pavadino „Didžiąja depresija“. Kainoms pamažu krintant, 
realioji pinigų vertė didėjo. Vargšai galėjo prasimaitinti bent jau pigiausiu mais- 
tu. Verkšleno tik žemvaldžiai aristokratai: juos gąsdino jų turtų mažėjimas. Dau- 
giau nei keturiasdešimt metų nebuvo jokio didesnio karo. „Atrodė, kad šis pasau- 
lis taip gyvens jau visada"". 

Demografinis augimas buvo vienas iš patikimiausių Europos dinamiškumo 
rodiklių. Gyventojų skaičius joje nuo apie 150 milijonų 1800 metais išaugo iki 
daugiau nei 400 milijonų 1914 metais. Augimo tempai buvo daugiau kaip du kar- 
tus didesni negu per ankstesnius tris šimtmečius (žr. III priedą, 70). Apie galimas 
pasekmes europiečiai buvo perspėti iš anksto. 1816 metais anglų ekonomistas 
Thomas Malthusas (1766 — 1834) paskelbė savo liūdnojo veikalo Gyventojų skai- 
čiaus dėsnio tyrimas paskutinįjį variantą. Jis prognozavo, kad maisto produktų 
gamyba gali didėti aritmetine progresija, o gyventojų skaičius didės geometrine 
progresija. Jei jo prognozės būtų pasitvirtinusios, jau po kelių dešimtmečių euro- 
piečiai būtų pradėję mirti iš bado. Ir iš tikrųjų kai kas manė, jog vadinamasis 
Bulvių badas Airijoje XIX amžiaus penktajame dešimtmetyje buvo visuotinės 
katastrofos signalas. [gADAs] 

Britų salos su ribotais dirbamos žemės ištekliais ir sparčiai didėjančiu gyven- 
tojų skaičiumi atrodė itin pažeidžiamos. Tačiau iš tikrųjų bendros katastrofos taip 

ir nebuvo. Toks badas, koks ištiko, pavyzdžiui, Airiją, paliesdavo tik labiausiai 
atsilikusius kaimiškuosius Europos rajonus — Galiciją ar Pavolgį, bet ne perpil- 
dytus miestus. Kritinis momentas atėjo aštuntajame dešimtmetyje, kai pradėta 
importuoti daug grūdų iš Šiaurės Amerikos. Tačiau kai kurios Europos šalys, 
pavyzdžiui, Ukraina ir Prancūzija, išaugindavo nemažą grūdų perteklių ir todėl 
maisto produktų kainos 1870 — 1900 metais visur ėmė kristi. Ir nebuvo momento, 
kai bendra padėtis būtų tapusi kritiška. 

XIX amžiuje vis gerėjo Europos demografinės dinamikos supratimas. Kai Šve- 
dija dar 1686 metais atliko visuotinį gyventojų surašymą, ji buvo išimtis; dabar 
visų Europos šalių vyriausybės pradėjo juos rengti reguliariai: Prancūzija ir 
Didžioji Britanija nuo 1801 metų, Vokietijos muitų sąjunga nuo 1818, Austrija — 
Vengrija nuo 1857, Italija nuo 1861, Rusija nuo 1897 metų. XIX amžiaus pabai- 
goje jau sukaupti sudėtingi statistiniai duomenys apie visas šalis. (Rytų Europoje 
jie buvo daug išsamesni už XX amžiaus duomenis.) 

Bendrasis gyventojų skaičius Europoje didėjo dėl natūralaus prieaugio. Meti- 
nis gimimų skaičius didžiausias buvo šimtmečio pradžioje, tačiau didelis buvo ir 
mirimų skaičius; didelis gimstamumas išliko ir šimtmečio pabaigoje — daugelyje 
šalių jis siekė iki maždaug 40 promilių. O mirimų skaičius medicinos dėka suma- 
žėjo nuo 40 iki 20 promilių. Vaisingumas ir dauginimosi entuziazmas buvo daug 
didesnis negu kada nors anksčiau; vienintelė keista išimtis — Prancūzija. Nepa- 
prastai sparčiai augo miestai: 1914 metais Europoje buvo jau virš dešimties per 
milijoną gyventojų turinčių aglomeracijų. Londonas, Paryžius, Berlynas, Viena, 
Sankt Peterburgas ir Stambulas šią ribą peržengė jau anksčiau; Glazgas, Mančes- 
teris, Lydsas, Liverpūlis, Birmingemas, Rūro baseino miestai, Hamburgas ir Mask- 
va jais pasekė kiek vėliau. Kita miestų grupė, tarkim, Madridas ar Odesa — per- 
žengė pusės milijono gyventojų ribą. Kaimo gyventojų skaičius pirmaujančiose 
šalyse buvo gan pastovus, nors jų procentas smarkiai mažėjo. Didžiojoje Britani- 
joje 1900 metais jie sudarė tik 8 procentus šalies gyventojų, Vokietijoje 40 pro- 
centų (prieš 30 metų — 75 procentus). Mažiau išsivysčiusiose šalyse, tokiose kaip 
Rusija, jie galėjo sudaryti iki 80 procentų visų gyventojų, jų skaičius didėjo neri- 
mą keliančiais tempais. Europa per paskutinįjį XIX amžiaus ketvirtį neteko 25 
milijonų gyventojų dėl emigracijos į Ameriką. Per du dešimtmečius iki 1914 metų 
emigravo net ketvirtis Galicijos gyventojų (žr. III priedą, 70) 

Istorikai nesutaria, kaip vertinti tuos stulbinančius XIX amžiaus socialinius 
ir ekonominius pasikeitimus — tik kaip kultūrinio gyvenimo „foną“ ar kaip jį 
nulėmusius veiksnius. Pavyzdžiui, Marxas laikėsi pastarosios nuomonės: pasak jo, 
„Visas mąstymo ir sąmonės formas lemia klasių kova, kuri, savo ruožtu, priklauso 
nuo ją sukeliančių ekonominių santykių“. (Jei tai tiesa, ir patį Marxą reikia lai- 
kyti ne originaliu mąstytoju, o tik savo epochos produktu.) Kito kraštutinumo 
šalininkai manė, kad kultūra turi savo nepriklausomą gyvenimą. Šiuo metu dau- 
guma žmonių laikosi aukso vidurio — kultūros negalima kaip reikiant suprasti, 
neatsižvelgiant į jos politinį, socialinį ir ekonominį kontekstą. 

"Romantizmas, kuris XIX amžiaus antrajame ketvirtyje daugelyje Europos šalių 
tapo vyraujančia intelektualine tendencija, kai kurių istorikų vertinamas kaip 
reakcija į Švietimą. Kiti traktuoja jį kaip pramoninės revoliucijos ir Napoleono 
karų suformuotų požiūrių skleidimą. Iš tikrųjų tai ir viena, ir kita. Romantizmo 
atsiradimo aplinkybės XVIII amžiaus aštuntajame dešimtmetyje išties buvo 
glaudžiai susijusios su Švietimo patrauklumo mažėjimu (žr. IX skyrių). Kartu jo 
paties patrauklumo priežastys XIX amžiaus trečiajame ir ketvirtajame dešimt- 
mečiais siejosi su patirtimi kartos, kuri išgyveno revoliucijos sunkumus, jautė 
mašinų ir fabrikų poveikį ir kuri po 1815 metų niršo prispausta reakcinių režimų 
naštos. Romantizmas reiškėsi beveik visur, net Rusijoje, ignoruodamas gyventojų 
susiskaldymą į katalikus ir protestantus ar į katalikus ir stačiatikius. Jis paveikė 
visas meno sritis, ypač poeziją, tapybą ir muziką, bei visas humanitarinių mokslų 
šakas. Labai stiprus romantizmas buvo Vokietijoje. Nemažai jo atstovų būta ir 
Didžiojoje Britanijoje, nors pirmieji britų romantikai, pavyzdžiui, lordas Byronas, 
buvo šilčiau priimti kitose Europos šalyse negu tėvynėje. Šiek tiek vėluodamas, 
romantizmas stipriai pasireiškė ir Prancūzijoje bei Italijoje kaip atsvara ten giliai 
įsišaknijusioms klasicizmo ir racionalizmo tradicijoms. Lenkijoje ir Vengrijoje, 
turėdamas ryškų nacionalinio pralaimėjimo sukelto skausmo atspalvį, jis tapo 
vyraujančiu mąstymo būdu. 

Pagrindiniai romantizmo principai prieštaravo viskam, ką teigė Švietimas. 
Švietimas pabrėžė proto galią, 0 romantikus viliojo iracionalioji žmogiškosios 
patirties dalis: aistros, antgamtiški ir nenormalūs dalykai, prietarai, skausmas, 
beprotybė, mirtis. Švietimas akcentavo žmogaus valdžios gamtai didėjimą, o 
romantikams didžiulį malonumą teikė drebėjimas prieš nesutramdytas gamtos 
jėgas: gąsdinanti audrų ir krioklių jėga, kalnų didingumas, plačiosios dykumų 
erdvės, vandenyno plotų vienatvė. Švietimas perėmė iš klasicizmo harmonijos ir 
santūrumo pomėgį ir laikėsi normų, kuriomis grindžiama visa civilizacijos tvarka, 
romantikai dievino viską, kas tik prieštaravo nusistovėjusioms taisyklėms — lau- 
kinius, keistus, egzotiškus, svetimus, beprotiškus dalykus ir reiškinius. Švietimas 
stengėsi išaiškinti tvarką, glūdinčią po tariamuoju išoriniu pasaulio chaotiškumu, 
o romantikai ieškojo visko, kas tik gyva, kas juda, paslėptos vidinės „dvasios“. 
Švietimas buvo nereligingas ar net antireliginis, o romantikai savo temperamentu 
buvo giliai religingi, net jei ir su panieka atmesdavo tradicinę krikščioniškąją 
praktiką. Švietimas stengėsi įtikti intelektualiam elitui, o romantikai ieškojo ką 
tik išlaisvintų ir apšviestų masių palankumo. [PARNasAS] [RELAXATIO] 

Visą Europą apėmusią romantizmo trauką galima pailiustruoti daug kuo, 
tačiau geriausiai tam tinka poezija. Johnas Keatsas (1795 — 1821) archajiškai ilgė- 
josi viduramžių merginos žavesio: 


O what can ail thee, knight-at-arms, (Kodėl, o riteri išbalęs, 
Alone and palely loitering? Klajoji vienišas, niūrus? 
The sedge is withered from the lake, Nuvyto viksvos prie upelio, 
And no birds sing'“. Ruduo tylus.) 

1835 metų vasarą pėsčiųjų turistų grupė, kurioje buvo ir vengrų pianistas Franzas Lisz- 
tas bei prancūzų rašytoja Georges Sand, užsiregistravo Hotel De /Union Ženevoje. Jų 
įrašai viešbučio registracijos knygoje liudija jų gerą nuotaiką ir to meto romantikų kartos 


pažiūras: 
Lisztas Sand 
Gimimo vieta Parnasas Europa 
Gyvenamoji vieta - Gamta 
Užsiėmimas Muzikas-filosofas - 
Kilmė Abejonė Dievas 
Kelionės tikslas Tiesa Dangus 
Paso galiojimo laikas - Begalybė 
Kas išdavė iš Viešoji nuomonė! 


1835 metais Europos sąvoka neką mažiau fantastinė už Parnaso sąvoką. 








Alphonse'as de Lamartine'as (1790 — 1869) gėrėjosi Buržė ežero grožiu ir kartu 
mąstė apie amžinybę: 


d temps, suspends ton vol! et vous, heures propices, 
Suspendez votre coutrs! 

Laissez-nous savourer les rapides dėlices 

Des plus beaux de nos jours!! 


(O liaukis, laike, lėkt! Tas valandų puikumas! 
Tokių trumpų, trumpų... 

Leisk pasidžiaugti man dar malonumais 
Gražiausiųjų dienų.) 


Giacomo Leopardis (1798 — 1837) dainavo „Keliaujančio Azijos piemens nak- 


ties dainą": 


Pur tu, solinga, eterna peregrina, 
che si pensosa sei, tu forse intendi, 
guesto viver tereno, 

il patir nostro, il sospirar, chė sia; 
che sia guesto morir, guesto supremo 
scolorar del sembiante 

e perir dalla terra, e venir meno 

ad ogni usata, amante compagnia...' 
(O vienišas ir amžinas klajūne, 

toks susimąstęs, gal tu supranti, 

ką reiškia čia gyvent, 

kentėti čia ką reiškia ir ilgėtis; 

ir kas yra mirtis — tas galutinis 

veidų mūs išbalimas, 
iš žemės išnykimas, čia palikus 
draugus ir tuos, kas mus mylėjo...) 
Baronas Josephas von Eichendorffas (1788 — 1857) savo gimtojoje Silezijoje 
kūrė savo mėgstamiausiomis temomis — Lust (aistra), Heimat (tėvynė) ir Wald- 


einsamkeit (vienatvė miškuose): 
In einem kūhlen Grunde, 
Da geht ein Mūhlenrad, 
Mein' Liebste ist verschwunden, 
Die dort gewohnet hat ... 


Sie hat mir Treu' versprochen, 
Gab mir ein'n Ring dabei, 

Sie hat die Treu gebrochen, 
Mein Ringlein sprang entzwei. 


Hėr' ich das Mūhlrad gehen: 
Ich weiss nicht, was ich will — 
Ich mėcht' am liebsten sterben, 


(Girdžiu — malūnas ūžia 
Slėny giliame, 

Bet dingo jau draugužė, 
Gyvenusi jame. 


Ji meilę man žadėjo, 
Ir sakė — mano bus, 
Bet žodžio netesėjo, 
Žiedelis jos — perpus ... 


Dabar, kada malūno 
Aš ūžesį girdžiu, 
Man liūdna, liūdna būna, 


Da war's auf einmal sti1!?? 


O Julijus Slovackis (1809-1849) 
aistringai ir iškalbingai šlovino vidinį gyvenimą: 


Nurimt, numirt geidžiu.) 


Kto mogąc wybrač, wybrai zamiast domu 
Gniazdo na skatach orta, niechaj umie 
Spač, gdy žrenice czerwone od gromu 
I stychač jęk szatanėw w sosen szumie'“. 


(Jei rinktis tu gali, ir ne namus renkiesi — 
Erelio lizdą keteroj kalnų, 

Mokėk užmigt, kada žaibų zigzagai šviečia, 
Girdėti raudos ošime pušų.) 

Ilgainiui romantizmas sukėlė reakciją prieš savo paties svaiginantį pasisekimą. 
Ta reakcija įgavo klasicizmo idealų atgimimo formą, kitaip sakant, atsirado neo- 
klasicizmas. Nuo to laiko šios konkuruojančios kryptys turėjo didžiausios įtakos 
per visą XIX amžių. Jų lenktyniavimas ypač akivaizdus architektūroje. Konkuruo- 
jančios geležinkelių kompanijos statėsi skirtingų stilių geležinkelio stotis: Londo- 
no ir Šiaurės Vakarų kompanija pasistatė elegantišką klasikinio stiliaus Eustono 
geležinkelio stoties pastatą, o Vidurio Anglijos geležinkelio kompanija visai 
šalia — puošnų neogotikinio stiliaus Sent Pankro geležinkelio stoties pastatą. 

Klasikos ir romantizmo mišinys ypač vaisingas buvo literatūroje. Trys didieji 
to amžiaus kūrėjai — Aleksandras Puškinas (1799 — 1837), Adomas Mickevičius 
(1798 — 1855) ir Johannas Wolfgangas Goethė sunkiai pasiduoda klasifikacijai 
kaip tik dėl to, kad jų kūriniuose klasikos ir romantizmo elementai susilieja į 
neatskiriamą visumą. Jų šedevrai — Eugenijus Oneginas (1832), Ponas Tadas 
(1834) ir Faustas (1808 — 1832) — visi buvo eiliuoti romanai arba eiliuotos dramos, 
užbaigti beveik vienu metu. Meistriškas kalbos priemonių valdymas kaip tik tuo 

1865 metų liepos 14-ąją jaunas anglų iliustratorius ir alpinistas Edwardas Whymperis 
septintuoju bandymu įkopė į Materhorną arba Montės Serviną. Leidžiantis žemyn nuo 
4440 metrų aukščio uolų piramidės, iškilusios virš Cermato, keturi jo ekspedicijos 
dalyviai žuvo!. 

Tai buvo toli gražu ne pirmas iš didžiųjų alpinistinių įkopimų. Į Monblaną Ferdinan- 
das de Saussure'as įkopė dar 1799 metais. Tačiau tragiškasis Whimperio žygis išgar- 
sino naująją sporto šaką alpinizmą, kartu parodydamas, jog keičiasi požiūris į poilsį. 
Sportas liovėsi buvęs tik daug laisvo laiko turinčio elito privilegija. Jis jau nebeapsiribo- 
jo ir tokiomis įprastomis formomis kaip medžioklė, šaudymas, žvejyba, jodinėjimas, 
keliavimas į mineralinių vandenų kurortus ir turistinės kelionės po žymiausias Europos 
vietoves. Visi europiečiai ėmė ieškoti naujų sporto rūšių, naujų išmėginimų, naujų fizi- 
nės formos gerinimo būdų. 

Beveik prieš porą metų iki šio įvykio per susirinkimą Londono Freemason's Tavern 
užeigoje 1863 m. spalio 26 dieną buvo įsteigta Futbolo asociacija. Jos tikslas - suvie- 
nodinti futbolo taisykles ir sukurti organizuotų varžybų sistemą. (Tie, kurie apie šį žaidi- 
mą manė kitaip, paliko šį susirinkimą ir įsteigė Regbio sąjungą.) Greit atsirado ir profe- 
sionalų klubai, o 1888 metais buvo įkurta Anglijos futbolo lyga“. 

Futbolo asociacijos propaguojamas futbolo variantas greitai paplito ir kitose Euro- 
pos žemyno šalyse. XIX amžiaus pabaigoje futbolas tapo populiariausia Europoje 
sporto šaka ir labiausiai žiūrovų lankoma pramoga. 1904 metų gegužės mėnesį Aust- 
rijos, Belgijos, Danijos, Anglijos, Suomijos, Prancūzijos, Vokietijos, Vengrijos, Italijos, 
Nyderlandų, Norvegijos, Švedijos ir Šveicarijos atstovai Paryžiuje įsteigė Tarptautinę 
futbolo asociacijų federaciją (FIFA). Tai buvo egalitariškiausia žaidimų rūšis. Anot seno 
posakio „Futbole visi bičiuliai“. 





metu, kai raštingumas sparčiai plito, pelnė jų kūrėjams nacionalinių bardų statu- 
są, jų kūrinių fragmentai tapo neatskiriamais kasdieninio žmonių bendravimo 
elementais. Nerasime lenko, kuris nesugebėtų iš atminties pacituoti „Tėvyne Lie- 
tuva, mielesnė už sveikatą! (...)"; vokiečio, kurio nežavėtų pasakymas „Žinai tą 
šalį? Žydinčiame klony (...)“; rusų mokinuko, kuris nebūtų mokęsis šių posmų 
apie Sankt Peterburgo „Varinį raitelį“: 


Mpuponof 3necb HaM cyXneHO (Gamta mums lėmė nejučia 

B Espony npopy6nTb OKHO, Prakirst Europon langą čia, 
Horoio TBėpAOK cTaTb Np4 MOpe. Tvirtai prie jūros atsistoti. 
JuoGnio Te6a, MeTpa TBOpeHce, Koks rūsčiai griežtas ir gracingas, 
Jho6nio TB0d CTPOruA, CTPOdHbIA BWA, O Petro kūriny, man tu! 

HeBbi AepxxaBHOe TEe4eHbe, Myliu Nevos vilnis sriautingas, 
BeperoBoj eė rpanvT, Krantus jos, klotus granitu, 

Kpacyūca, rpan MeTpos, u croA O Petro mieste, kilk, klestėk! 
Hekone6unmo, kak Poccwa! Stovėk, kaip Rusija tvirtoji! 
la yMUpuTCA Xe C TOGOH Nusiramint ir tu pradėk, 

a KA as dA . e) 
K n0o6exAėHHaS CTMXUI; Stichija, rūsčiai nuveiktoji;) 


Tačiau Johannas Wolfgangas Goethė 

(1749 — 1832) buvo ne tik nacionalinis bardas. Tai olimpietis, kurio veikla apėmė 
beveik visas intelektualinės veiklos sritis. Žanrų, kuriuos jis buvo meistriškai įval- 
dęs, įvairovė, sparčios pasaulio kaitos suvokimas, nuolatinė jo paties kūrybos 
evoliucija suteikė Goethei teisę pretenduoti į paskutiniojo universalaus kūrėjo 
statusą. Gimęs Frankfurte prie Maino, mokęsis Leipcige ir Strasbūre, pusę šimt- 
mečio išgyvenęs Veimare, jis buvo poetas, dramaturgas, romanistas, filosofas, 
mokslininkas, keliautojas, teisininkas, administratorius. Jo polinkis į romantizmą 
XVIII amžiaus devintajame dešimtmetyje ėmė blankti, o klasicistinis kūrybos lai- 
kotarpis, sustiprintas jo draugo Schillerio, truko maždaug iki 1820 metų. Plati 
Fausto psichologinė panorama apėmė viso gyvenimo apmąstymus apie žmogaus 
prigimtį. Mirdamas Goethė buvo didžiausios Europos kultūrinės epochos didžiau- 
sia asmenybė, nepaliaujamai siekianti nepasiekiamo: 


Alles Vergangliche (Visa, ką laikas išdildo, — 
Ist nur ein Gleichnis; Simbolis vien; 

Das Unzulėūngliche Visa, ko laukta kasdien, 
Hier wird's Ereignis; Čia išsipildo. 

Das Unbeschreibliche, Gėrio pasiekto pilnumas 
Hier ist's getan; Tildo geismus. 

Das Ewig-Weibliche Amžinas moteriškumas 
Zieht uns hinan. Aukština mus.)!“ 


Vėlyvasis romantizmo laikotarpis įgavo labai nesveiką atspalvį. Tai galima sie- 
ti su džiova, kuria sirgo daug menininkų, ir su opiumu, kuris įprastai buvo nau- 
dojamas kaip vaistas nuo jos. Ryškiausia figūra buvo Thomas De Ouincey'us 
(1785 — 1859), pabėgęs iš Mančesterio klasikinės gimnazijos ir bastęsis kaip bena- 
mis, kol apsigyveno Oksforde ir tapo narkomanu. Jo Anglo opiomano išpažintis 
(1822) turėjo formuojančios įtakos amerikiečių rašytojui, keistų kūrinių autoriui 
Edgarui Allanui Poe ir Baudelaire'ui. Keistos, mistinės tirados paskutiniųjų Slo- 
vackio gyvenimo metų kūriniuose irgi priskirtinos tai pačiai kategorijai kaip ir 
Gėrardo Labrunie arba de Nervalio (1808— 1855), šizofreniko, „superromantiko“, 
„Tomantiškiausio iš jų visų“, eilės: 

Ouū sont nos amoureuses? (Kur mūsų mylimosios? 
Elles sont au tombeau'“. Jos jau seniai kapuos.) 

Tame tariamame pamišime, domėjimesi reginiais ir haliucinacijomis nesunku 
įžiūrėti ankstyvąsias simbolizmo, froidizmo ir dekadanso užuomazgas, kurioms 
buvo lemta virsti tokiais svarbiais modernizmo elementais. 

Prerafaelitų brolija buvo įsteigta 1848 metais viename Gover Stryt name Lon- 
done poetų ir dailininkų būrelio, susitelkusio apie Dantę Gabrielį Rosettį (1828— 
1882), tremtinio iš Neapolio sūnų. Nors jos nariai įkvėpimo sėmėsi kitose Europos 

šalyse, tai buvo grynai angliškas sąjūdis, tikras tos epochos archetipas. Be brolių 
Rosetti'ų, svarbiausi jo atstovai buvo J. E. Millais (1829 — 1896), W. Holmanas 
Huntas (1827 — 1910), Fordas Madoxas Brownas (1821 — 1893) ir Edwardas Burne- 
Jonesas (1833— 1898); jų gynėju tapo kritikas Johnas Ruskinas (1819— 1900). 
Grupė taip pasivadino todėl, kad visi jos nariai žavėjosi italų guattrocento menu, 
kuris kurstė jų maištą prieš to meto akademinę tapybą. Jie smarkiai išnaudojo 
vaizduojamojo meno ir literatūros sąsajas (D. G. Rosettis vertė Dantę ir Villoną) 
ir taikė savo principus viskam — nuo architektūros ir baldų iki mozaikos, gobe- 
lenų, vitražų, interjero dizaino. Grupė naudojosi ne tik vėlyvųjų viduramžių meno 
techninėmis priemonėmis, bet visų pirma jo dvasia. Jie mėgdžiojo to meto iko- 
nografinės dailės formų aiškumą ir spalvų ryškumą; jie skleidė moralinį rimtumą, 
dažnai išreiškiamą mistiniu religingumu. Iš garsiausių grupės paveikslų reikėtų 
paminėti Millais Ofeliją (1851) ir Hunto Pasaulio šviesą (1854). Vienas iš vėliau 
prisidėjusių prie jų buvo Williamas Morrisas (1834 — 1896) — poetas, primityvusis 
socialistas, amatininkas, spaustuvininkas ir konstruktorius. Jo dvare Kelmskote 
brolijos veikla labai intensyviai vyko dar ilgai po to, kai pati brolija iširo. 

Ta pati epocha tapo romano žanro suklestėjimo visoje Europoje liudytoja. 
Honorė de Balzacas (1799 — 1850) ir Charlesas Dickensas (1812 — 1870), gimę tar- 
si „vienas priešais kitą“ Ruane ir Portsmute, buvo vieni iš pirmųjų, patraukusių 
visos visuomenės dėmesį. Laikui bėgant visi reikšmingiausi romanai buvo išvers- 
ti į visas pagrindines Europos kalbas. Kritikai juos vertina įvairiai, tačiau prie 
pačių įžymiausių neabejotinai reikėtų priskirti Alessandro Manzoni'o I promessi 
sposi („Sužadėtiniai“, 1825), Balzaco Le Pėre Goriot („Tėvas Gorijo“, 1834), Dic- 
kenso Oliver Twist (1838), Michailo Lermontovo Mūsų laikų didvyrį (1840), Char- 
lottės Brontė Jane Eyre („Džeinė Eir“, 1847), W. M. Thackeray'aus Vanity Fair 
(„Tuštybės mugė“, 1848), Gustave'o Flaubert'o Madame Bovary („Ponia Bovari“, 
1857), Victoro Hugo Les Misėrables („Vargdieniai“, 1862), Levo Tolstojaus Aną 
Kareniną (1877), Fiodoro Dostojevskio Nusikaltimą ir bausmę (1866) bei Brolius 
Karamazovus (1880) ir Boleslovo Prūso Lėlę (1890). Analizuodama socialines ir 
psichologines problemas, grožinė literatūra tapo pagrindiniu bendrosios Europos 
kultūros elementu. Įsigalėjo paprotys, kad autoriai savo intymiausius stebėjimus 
perkeltų į savo prasimanytus personažus: sakoma, jog Flobert'as yra pareiškęs: 
Madame Bovary, c'est moi („Ponia Bovari — tai aš"). 

Muzikoje, kaip ir literatūroje, XIX amžiuje susikaupė daug ir įvairių kūrinių, 
kurie labai praturtino klasikinių ir ankstyvųjų romantinių autorių palikimą. 
Johannesą Brahmsą (1833 — 1897), gimusį Hamburge, tikrai reikėtų laikyti centri- 
ne figūra. Jis intelektualinį rūpinimąsi klasikine forma sujungė su romantikams 
būdingu lyrizmo ir jausmų intensyvumo pomėgiu, tuo nusipelnydamas „Bacho ir 
Beethoveno tikrojo pasekėjo" titulą. Ilgą romantinių pjesių kompozitorių virtinę 
pradėjo Hectoras Berliozas (1803— 1869), kurio Symphonie fantastigue (1831) 
sulaužė visas to meto taisykles. Ieškodamas įkvėpimo, Berliozas intensyviai nau- 
dojasi romantine literatūra. Buvo sakoma: „Victoras Hugo romantikas, bet Berlio- 
zas — tai pats romantizmas". Romantikų sąrašą pratęsė apatiškasis lenkų tremtinys 

Chopinas (1810— 1849), neprilygstamas fortepijoninės muzikos meistras; 
nepailstantis vengrų virtuozas Franzas Lisztas (1811 — 1886); Robertas Schuman- 
nas (1810— 1856) ir Felix'as Mendelssohn-Bartholdy (1809— 1847). Tame sąraše 
rasime ir daugelį kompozitorių, kurie dažnai laikomi nacionalinių mokyklų lyde- 
riais; vėliau jį papildė nuostabieji rusų kompozitoriai Antonas Rubinšteinas 
(1830— 1894), Piotras Čaikovskis (1840— 1893) ir Sergejus Rachmaninovas 
(1873— 1943); vokiečių protestantas Maxas Bruchas (1838— 1920) ir Šveicarijos 
žydas Ernestas Blochas (1880— 1959); daug austrų-vokiečių neoromantikų su 
Antonu Bruckneriu (1824— 1896), Gustavu Mahleriu (1860— 1911), Richardu 
Straussu (1864 — 1949) bei dainų autoriumi Hugo Wolfu (1860 — 1903) priešakyje. 
Visą šį šimtmetį prancūziškoji mokykla davė daug talentų, pasižyminčių nuosta- 
biu subtilumu ir originalumu — nuo Cesaro Francko (1822 — 1890) ir Camille'io 
Saint-Saėnso (1835— 1921) iki Gabrielio Faurė'o (1845 — 1924), Claude'o Debus- 
sy (1862— 1918) ir Maurice'o Ravelio (1875 - 1937). 

Didžioji opera, vienijanti muziką ir istorinę bei literatūrinę dramą, puikiai tiko 
romantikų stiliui. Jos sėkmę didino trijų pirmaujančių centrų lenktyniavimas: 
prancūzų operos su Charlesu Gounod (1818— 1893), Giacomo Meyerbeeriu 
(1791 — 1864), Georges'u Bizet (1838— 1875) ir Jules'u Massenet (1842— 1912) 
priešakyje; vokiečių operos, kurią pradėjo Mozartas ir Weberis ir pasiekė apogėjų 
stulbinančiuose Richardo Wagnerio (1813— 1883) kūriniuose; italų operos, kurios 
neprilygstamas melodines tradicijas toliau plėtojo Gioachinas Rossinis (1792 — 
1868), Gaetanas Donizettis (1797 — 1848), Giuseppė Verdis (1813 — 1901) ir Giaco- 
mas Puccinis (1855 — 1924). Klestėjo ir žanras, vadinamas opera comigue, operetės 
ar muzikinės komedijos vardais, ypač Jacgues'o Offenbacho (1819— 1880) laikų 
Paryžiuje, Johanno Strausso jaunesniojo (1825— 1899) ir Franzo Leharo (1870— 
1948) laikų Vienoje bei Gilbert'o ir Sullivano laikų Londone (žr. III priedą, 57). 

XIX amžiuje išaugo visos institucijos, kurioms buvo lemta muzikos meną 
paversti svarbiomis viešosiomis institucijomis — konservatorijomis, orkestrais, 
chorais, specialiomis koncertų salėmis, muzikos leidyklomis, muzikologijos 
katedromis. 

Filosofijai romantizmo epochoje būdingas G.M.F. Hegelio (1770 — 1831), Fich- 
tės įpėdinio Berlyne, minčių dominavimas. Daugeliu atžvilgių Hegelis buvo visiš- 
kai neromantiškas, o kaip profesionalus filosofas jis laikė save racionalistu. Išvy- 
koje į Alpes prie Berno jis nesusilaikė nepareiškęs: „Šitų amžinai negyvų masyvų 
vaizdas man nekelia nieko, išskyrus nuobodžią mintį Es ist so („Yra kaip yra“)“. 
Kita vertus, daugelio jo idėjų originalumas kėlė didžiulį susidomėjimą tuo inte- 
lektualinio bruzdėjimo laikotarpiu; daug įžymių savo mokinių ir kritikų, maiš- 
tingesnių už jį patį, jis gausiai aprūpino intelektualine amunicija. Atsidūręs visai 
arti Napoleono Jenoje 1806 metų spalio mėnesį tą dieną, kai užbaigė savo veikalą 
Dvasios fenomenologija, jis susižavėjęs rašė apie imperatoriaus „pasaulinio masto 
sielą“. 

Dvi iš mėgstamiausių Hegelio idėjų pasirodė esančios ypač vaisingos. Vie- 
na iš jų buvo dialektika, produktyvus priešybių susidūrimas, o antroji — Geist 

(„dvasia“), grynojo identiteto esmė, kurią jis savo Istorijos filosofijoje priskiria 
kiekvienai politinei struktūrai ir kiekvienai civilizacijos raidos pakopai. Pasirodė, 
kad dialektika, kurią Hegelis apribojo tik grynųjų idėjų sfera, turi daug kitų pri- 
taikymo galimybių, suteikiančių visai pažangos koncepcijai dinamišką ir univer- 
salų paaiškinimą. Atrodė, kad tai padeda susigaudyti painiavoje, suteikia viltį, 
kad iš konflikto gali atsirasti gėris. Kita vertus, istorijos Dvasia, kurią Hegelis 
panaudojo valstybės išaukštinimui, tapo ginklu nacionalinių judėjimų rankose jų 
kovoje su to meto galingosiomis valstybėmis. Hegelio pažiūros buvo ryškiai ger- 
manocentrinės; susidarė įspūdis, kad jos racionalizuoja protestantų ir prūsiškąjį 
pranašumą, kuris kaip tik jo laikais pradėjo smarkiau reikštis. Jis šlovino karą ir 
karo didvyrius, pripažindamas vokiečiams vadovaujantį vaidmenį naujųjų laikų 
civilizacijoje. „Vokiškoji dvasia yra naujojo pasaulio dvasia. Jos tikslas realizuoti 
absoliučią Tiesą kaip neribotą laisvės apsisprendimą". Amerikiečių savimeilę gal- 
būt glosto, o gal ir ne tai, kad šis pasipūtęs mistinės metafizikos platintojas laikė 
Ameriką „galutiniu Absoliučios idėjos įsikūnijimu, po kurio tolesnė plėtra jau 
nebeįmanoma""". Tai gali padėti paaiškinti, kodėl Amerikos akademinėse sferose 
taip giliai įsišaknijusios germanofilinės tradicijos. 

Mokslinė mintis — viena iš tų šakų, kur buvo tęsiamos veikiau Švietimo epo- 
chos, o ne romantizmo tradicijos. Tačiau pasiekusios kraštutinumą Auguste'o 
Comte'o (1798— 1857) darbuose, jos ne tik atvedė prie filosofijos šakos, vadina- 
mos pozityvizmu, bet ir prie naujos pseudoreligijos, kupinos savo ritualų, dogmų 
ir dvasininkų. Comte'as tvirtino, kad visos mūsų žinios pereina per tris nuoseklias 
raidos stadijas, kuriose jos sisteminamos atitinkamai pagal teologinius, metafizi- 
nius ir „pozityvinius“, arba mokslinius, principus. Jo „Trijų būsenų dėsnis“, kurį 
pirmą kartą išdėstė savo veikale Systeme de politigue positive („Pozityviosios 
politikos sistema“, 1842), sudaro sudėtingos mokslų klasifikacijos ir naujojo jo 
„Visuomenės mokslo“, kurį jis pristatė savo veikale Cours de philosophie positive 
(„Pozityviosios filosofijos kursas“, 1850 — 1854), pagrindą. Socialinės fizikos dis- 
ciplina turėjo sudaryti galimybę pertvarkyti žmonių visuomenę moksliniais prin- 
cipais. „Socialinių inžinierių“ korpusas buvo apginkluotas šūkiu: Savoir pour 
prėvoir, prėvoir pour prėvenir („Žinoti, kad numatytum, numatyti, kad užbėgtum 
už akių“). Comte'ą reikia laikyti vienu iš šiuolaikinės sociologijos tėvų, jos vietą 
jis matė pačiame mokslo šakų hierarchijos viršuje. Kartu primygtinai pabrėždavo 
institucionalizuotos dvasinės jėgos būtinybę ir, įsteigdamas tai, kas iš esmės buvo 
mokslinė Bažnyčia, jis atsidūrė paradoksalioje mokslo pavertimo mistiniu kultu 
situacijoje. Vieno iš jo kritikų, T. H. Huxley nuomone, Comte'o pozityvizmas 
buvo tolygus „katalikybei be krikščionybės“. 

Tuo pačiu metu mokslas ir technologija plėtojosi kaip niekad sparčiai. Nors 
patys moksliniai atradimai tikriausiai nebuvo tokie fundamentalūs kaip Koperni- 
ko, Newtono ar Einsteino, išryškėjo visai naujų mokslo kontinentų kontūrai. 
Mokslas atsidūrė visuomenės dėmesio centre. Žymiausi vardai susiję su fizika, 
chemija, medicina ir biologija — tai pirmiausia Faraday'us, Mendelejevas, Pas- 
teuras, Mendelis, Hertzas ir Darwinas. Didžiausius atradimus ir išradimus pradėta 

skaičiuoti jau nebe dešimtimis ir šimtais, o tūkstančiais (žr. III priedą, 52). Išsky- 
rus vieną kitą genialų amerikietį, jų autorių sąraše dominavo europiečiai. 1851 
metų Didžioji paroda, įvykusi Londone ir globojama princo Alberto, kurios pelnas 
buvo atiduotas mokslo muziejams ir Karališkajam mokslo ir technologijos kole- 
džui, pritraukė milijonus žiūrovų iš viso pasaulio. [ELEMENTAI| [GENAI| 

Mokslo iššūkis tradicinėms religinėms prielaidoms pasiekė kulminaciją 
didžiajame dispute dėl Darwino Rūšių kilmės (1859) ir su ja susijusios evoliucijos 
teorijos. Krikščionių fundamentalistai, išauklėti pažodžiui suprasti Būties knygos 
tiesas, tikėjo, kad Dievas sutvėrė pasaulį per šešias dienas ir šešias naktis, ir 
nematė jokių galimybių sutaikyti jas su teorija, kad žmogus išsivystė pamažu, per 
milijonus kartų. Keista buvo tik tai, kad šis ginčas tarp mokslo ir religijos neįsi- 
liepsnojo daug anksčiau. Juk, šiaip ar taip, pirmąjį paleontologijos traktatą apie 
fosilijų senumą danas Nilsas Steno parašė jau 1669 metais. Pirmasis mokslinis 
Žemės amžiaus apskaičiavimas — G. Buffono veikalas Epogues de la Nature; 
mokslininkui tas amžius išėjo apie 75 000 metų — buvo viešai paskelbtas 
1778-aisiais; o Laplace'o nebuliarinė hipotezė, pasak kurios Visata susidarė iš 
besiplečiančio dujų ūko, buvo mokslinėje apyvartoje nuo 1796 metų. Prancūzų 
gamtininkas J.-B. Lamarckas (1744 — 1829) 1809 metais pasiūlė evoliucijos teori- 
ją, pagrįstą įgytų bruožų paveldėjimu. Nuo Steno laikų mokslininkai geologai 
kovojo su vadinamaisiais „neptūnistais“, kurie visas reljefo formas laikė Visuoti- 
nio tvano padariniais. [sEžožionė) 

Darwino poveikį iš dalies reikėtų aiškinti tuo, kad tuo metu moksliniai debatai 
būdavo orientuoti į daug platesnę auditoriją, tačiau svarbiausias čia buvo žmogiš- 
kasis aspektas — sensacinga naujiena, kad visi žmonės kilę ne iš Adomo, o iš 
beždžionių: iš „plaukuotų keturkojų su uodegomis ir smailomis ausimis, tikriausiai 
prisitaikiusių gyventi medžiuose“. Darwinas duomenis apie rūšių formavimąsi rin- 
ko nuo savo kelionės į Pietų Ameriką ir Galapagų salas 1831 — 1836 metais karo 
laivu Beagle laiko; 0 pati originaliausia idėja pirmiausia blykstelėjo jo galvoje per- 
skaičius Malthuso darbus 1838 metais. Praėjo beveik dvidešimt metų, kol Darwiną 
prikalbėjo paskelbti savo argumentus knygos Rūšių kilmė pavidalu ir daugiau nei 
trisdešimt metų, kol jis išsamiai aprašė juos veikale Žmogaus kilmė ir lytinė atran- 
ka (1871). Daugelį Darwino teiginių apie natūraliąją atranką, žinomų „geriausiai 
prisitaikiusių išlikimu“, vėlesnė kritika paneigė, tačiau pagrindinis evoliucionizmo 
teiginys, kad visos augalų ir gyvūnų pasaulio rūšys vystėsi nepaliaujamai sąvei- 
kaudamos su aplinka ir konkuruodamos tarpusavyje, greit susilaukė beveik visuo- 
tinio pripažinimo. Ilgainiui pagrindinei krikščionybės krypčiai nesudarė didelio 
vargo pripažinti, jog žmogaus evoliucija yra Dievo plano dalis. Sociologai evoliu- 
cines idėjas pritaikė daugeliui disciplinų, 0 „socialdarvinizmui“ — idėjai, kad 
žmonių reikalai yra džiunglės, kuriose gali išlikti tik geriausiai prisitaikiusios tau- 
tos, klasės ar individai, buvo lemta ilga karjera. 

Tiesą sakant, visuotinis tikėjimas, jog mokslo metodus galima ir reikia taikyti 
ne tik gamtos, bet ir socialinių reiškinių tyrinėjimui, buvo vienas iš charakterin- 
gų to amžiaus pokyčių. Todėl ekonomika ir etnografija pasipildė tokiomis 

1869 metų kovo mėnesį Sankt Peterburgo universiteto chemijos profesorius Dmitrijus 
Mendelejevas (1834-1907) ruošėsi kelionei į Tverę. Nors buvo labai užsiėmęs - rašė 
vadovėlį Osnovy chimii („Chemijos pagrindai“), tačiau kartu jį domino liberalūs planai, 
kaip įdiegti mokslo laimėjimus kasdieniniame Rusijos gyvenime, tad priėmė pasiūlymą 
ištirti valstiečių sūrio gaminimo būdus. Minėtojo vadovėlio rengimas tuo metu buvo 
pasistūmėjęs iki tos vietos, kur jis ieškojo būdo klasifikuoti cheminius elementus. Tą 
dieną jis staiga sumojo, kad gerai būtų išdėstyti juos lentelės pavidalu, remiantis ato- 
miniais svoriais ir bendromis savybėmis. 

Prieš devynerius metus Mendelejevas dalyvavo pirmajame tarptautiniame chemikų 
kongrese Karlsrūhėje, kur italas Stanislao Canizzaro atkreipė jo dėmesį į elementų, 
išdėstytų pagal atominius svorius, sąrašą. Nuo tada Mendelejevas mintyse dėstė savo- 
tišką pasjansą pagal elementų atominį svorį ir jų savybes. Dabar jis stengėsi suderinti 
Canizzaro sąrašą su savo paties tipologiniu grupavimu. Taip atsirado primityvus peri- 
odinės lentelės variantas ir laikinoji periodinio dėsnio formuluotė, kad elementų išdės- 
tymas atominio svorio tvarka rodo aiškų jų savybių periodiškumą. Tą patį mėnesį Rusi- 
jos chemikų draugijoje mokslininkas perskaitė pranešimą „Mėginimas susisteminti 
elementus, remiantis jų atominiais svoriais ir cheminiu giminingumu“. Vokiškame žur- 
nale šis pranešimas pasirodė 1871 metų kovo mėnesį. 

Iki Mendelejevo elementai buvo traktuojami kaip valgiai valgiaraštyje. Antikos laikų 
žmonės skirdavo dešimt realių elementų, tačiau jų mąstymą drumstė tikėjimas, kad 
egzistuoja ir žemės, ugnies, oro bei vandens „stichinės jėgos“, gaivalai. Lavoisier žino- 
jo jau 23 elementus. Humphry Davy elektrolizės būdu išskyrė natrį ir kalį. 1860 metais 
Karlsrūhėje Canizzaro sąraše buvo jau 60 elementų - lygiai du trečdaliai iš sutinkamų 
gamtoje. 

Mendelejevo atradimai iš karto nesusilaukė didesnio pritarimo. Juos atmetė 
žymiausi britų ir vokiečių chemikai, įskaitant ir Bunseną, su kuriuo Mendelejevui kadai- 
se buvo tekę kartu dirbti Haidelberge. Persilaužimas įvyko 1875 metais, kai vienas 
prancūzas surado naują elementą ir pavadino jį galiu. Mendelejevas sugebėjo įrodyti, 
jog tai vienas iš šešių dar nerastų elementų, kurių buvimą, atominius svorius ir savybes 
jis galėjo numatyti iš anksto. Kolegų nuostabai paaiškėjo, kad rusų teoretikas aplenkė 
empirinius tyrinėjimus. Tai atnešė jam tarptautinį pripažinimą ir sėkmę, tačiau pačioje 
Rusijoje liberalios Mendelejevo pažiūros sukėlė trintį. 1880 metais jo neišrinko Impera- 
toriškosios akademijos tikruoju nariu, o 1890 metais jis buvo priverstas palikti universi- 
tetą. Vėliau mokslininkas vertėsi konsultuodamas pačiais įvairiausiais klausimais - nuo 
parako ir ledlaužių iki svorių ir matų, aeronautikos ir naftos pramonės. 

Keista, kai Mendelejevas sužinojo apie atomo struktūrą, jam atrodė, jog radioakty- 
vumo teorija nesuderinama su jo Periodiniu dėsniu. O iš tikrųjų kaip tik ji galutinai 
patvirtino jo didįjį atradimą. Elektronų skaičius kiekvieno elemento atome griežtai susi- 
jęs su jo svoriu ir savybėmis. [ELEKTRONAS| 

Kai Mendelejevas mirė, jo studentai paskui karstą nešė Periodinės elementų lente- 
lės kopiją. Tuo metu ji jau buvo tapusi visų priimtu cheminės Medžiagų klasifikacijos 
pagrindu, šiuolaikinių chemijos ir fizikos susitikimo tašku. 1955 metais vienas iš devy- 
niolikos dirbtinių radioaktyvių elementų, gautas einšteinį-253 bombarduojant helio 
jonais, mokslininko atminimui buvo pavadintas mendeleviu (Me"“!). 


BEŽDŽIONĖ 





Šeštadienį, 1860 metų birželio 30 dieną, vienoje iš Oksfordo auditorijų į Britų mokslo 
pažangos draugijos susirinkimą atėjo septyni šimtai žmonių. Jie čia susirinko pasiklau- 
syti amerikiečių mokslininko dr. Draperio pranešimo „Europos intelektualinė raida pono 
Darwino pažiūrų šviesoje“, tačiau iš tikrųjų atėjo pasižiūrėti disputo tarp dviejų pagrin- 
dinių šio pranešimo oponentų. Vienoje pusėje sėdėjo Samuelis Wilbeforce'as, Oksfor- 
do vyskupas, įnirtingas evoliucijos teorijos priešininkas, žinomas „muilino Semo" pra- 
varde. O kitoje pusėje, pačiam Darwinui nedalyvaujant, - profesorius T. H. Huxley, 
paleontologas, kuriam netrukus buvo lemta gauti „Darwino buldogo“ pravardę. 

Niekas nebeprisimena, ką ten kalbėjo ponas Draperis. Tačiau vyskupas Wilbertfor- 
ce'as, kuris pradėjo savo kalbą gerai nusiteikęs, užbaigė ją klausimu, ar ponas Huxley 
„tvirtina esąs kilęs iš beždžionės savo senelio ar senelės linija“. Huxley neprarado 
savitvardos ir ramiai paaiškino, jog Darwino teorija jau daugiau negu hipotezė. „Man 
nebūtų gėda būti kilusiam iš beždžionės, - užbaigė jis, - bet būtų gėda giminiuotis su 
žmogumi, kuris savo neeilinius gabumus naudoja tiesai nuslėpti“. Kilo didelis triukš- 
mas, viena moteris nualpo. 

Šis susirinkimas buvo kritinis momentas šiuolaikinio mokslo visuotinio pripažinimo 
procese. Jis įvyko praslinkus vos metams nuo Rūšių kilmės pasirodymo ir dvejiems 
nuo Darwino pranešimo „Apie rūšių polinkį sudaryti atmainas ir apie atmainų bei rūšių 
įsitvirtinimą natūralios atrankos būdu“. Dar po ketverių metų revanšiniame susitikime 
Šeldono teatre Benjaminas Disraelis nepajėgė susilaikyti neįgėlęs „muilino Semo“ sti- 
liumi: „Klausimas labai paprastas, - pareiškė jis, - kas yra žmogus: angelas ar bež- 
džionė? Dievaži, aš balsuoju už angelą!“ 

Tolesnė evoliucionizmo raida gerai žinoma. Viena jo kryptis, kurią palaikė ir pats 
Darwinas, išsivystė į „socialdarvinizmą“. Ji propagavo grėsmingą teiginį, kad geriau- 
siai prisitaikę ne tik kad išlieka, bet tik jie vieni ir teturi teisę išlikti. Kita kryptis buvo 
orientuota į „rasės gerinimo“, t. y. į žmonių selekcijos praktinį mokslą. Jos pradininkai 
buvo grupė anglų mokslininkų su seru Franciu Galtonu (1822-1911) priešakyje. Jis 
buvo Universiteto koledžo Londone profesorius, o ši kryptis gavo eugenikos pavadini- 
mą. Tarp jos vėlesnių šalininkų buvo Galtono mokinys ir jo biografas Karlas Pearsonas 
(1857-1936), statistikas ir marksistas, „socialinio imperializmo" teorijos kūrėjas, bei 
H. S. Chamberlainas, skelbęs savo idėjas Vokietijoje. 

Franciui Galtonui tenka atsakomybė už kai kuriuos įtakingiausius to meto tyrinėji- 
mus ir pseudotyrinėjimus. Jo knyga Art of Travel („Menas keliauti“, 1855) pasirodė po 
jo kelionės į pietvakarių Afrikos gilumą ir sukėlė Afrikos tyrinėjimų madą. Jo Meteoro- 
graphica (1863) tapo šiuolaikinio meteorologijos mokslo pradininke. Vienas iš pirmųjų 
psichologų, jis atliko pirmuosius dvynių elgsenos tyrimus ir įsteigė pirmąjį pasaulyje 
psichinių sugebėjimų nustatymo centrą. Būdamas karštas eugenikos šalininkas, jis 
parašė visą eilę knygų: Gregariousness in Cattle and Men („Apie galvijų ir žmonių ban- 
dos instinktą“, 1871), /nguiries into Human Faculty („Žmogaus gabumų tyrinėjimai“, 
1883), Natural Inheritance („Natūralusis paveldimumas“, 1889). Prieš tai F. Galtonas 
spėjo užbaigti nepaprasto populiarumo susilaukusią studiją Hereditary Genius: its 
Laws and Conseguences („Genialumo paveldimumas: jo dėsningumai ir pasekmės", 
1869). Taikydamas statistinius metodus labai įvairių sričių įžymybių nuo teisėjų iki imty- 
Nininkų genealogijai, jis mėgino parodyti, jog „talentingumas ir genialumas bei polinkis 
į tam tikrus moralinius bruožus turi tendenciją tam tikrose šeimose“. Paskutiniame sky- 
riuje mokslininkas analizavo „Įvairių rasių palyginamąją vertę“. F. Galtonas suskirstė 
rases pagal skalę nuo A iki I, darydamas išvadą, kad senovės graikai buvo „gabiausia 
rasė iš visų žinomų istoriniuose dokumentuose“; kad Afrikos negrai, nepaisant įžymių 
atskirų individų, niekada nepasieks vidutinio anglosaksų lygio; kad Australijos abori- 
genai yra viena pakopa žemiau už negrus“. Darwinas pareiškė, kad niekada neskaitė 
nieko „originalesnio ar įdomesnio“. Per Darwino laidotuves Vestminsterio abatijoje Gal- 
tonas viešai paragino abatijos vitražą Pasaulio sutvėrimas pakeisti kuo nors geriau 
suderinamu su evoliucijos teorija? Reikalas tas, kad Galtonas, tas „genialumo paveldi- 
mumo“ šalininkas, buvo Darwino pusbrolis.“ 








mokslo šakomis kaip sociologija, antropologija, žmonių geografija, politologija ir 
galiausiai psichologija bei psichiatrija. Plečiantis gamtos ir socialinių mokslų sfe- 
roms, grynosios filosofijos sritis susiaurėjo, kol jai teliko saujelė tradicinių discip- 
linų — epistemologija, logika, etika, estetika ir politikos teorija. 

Religija pradėjo atgimti. Tai rodė teologinės literatūros gausumas ir masių 
užsidegimas, Bažnyčios organizacinės struktūros ir jos dogmų stiprėjimas. Nauja 
savimonė formavosi iš dalies dėl pasišlykštėjimo revoliucinės epochos nukrypi- 
mais, o iš dalies ir dėl daugelio ankstesnių religinės diskriminacijos formų išny- 
kimo. Švietimo epocha artėjo prie pabaigos, bet pirma reikėjo priimti religinės 
tolerancijos principą. Daugumoje protestantiškųjų valstybių buvo panaikinti nuo 
XVII amžiaus galioję įstatymai, diskriminuojantys katalikus. O protestantai gavo 
lygias teises daugumoje katalikiškųjų šalių. Judaizmas vėl legalizuotas daugelyje 
vietų, kur jis buvo draudžiamas nuo viduramžių. Pavyzdžiui, Prūsijoje 1817 metais 
sukurta naujoji nacionalinė Bažnyčia, susiliejus liuteroniškiems ir kalvinistiniams 
elementams, o 1850 metų konstitucija visiškai atstatė katalikų Bažnyčios teises. 
Austrijoje-Vengrijoje Ausgleich nutarimai 1867 metais garantavo visišką religinę 
toleranciją. Didžiojoje Britanijoje parlamento aktas 1829 metais beveik visai 

emancipavo Romos katalikus, o 1888 metais — žydus, nors nei vieni, nei kiti 
negavo teisės į sostą. Nyderlanduose panašios teisinės procedūros buvo užbaig- 
tos 1853 metais. Prancūzijoje Napoleono konkordatas galiojo iki 1905 metų, 
nepaisant įtampos tarp katalikų ir respublikonų. Radikalūs prancūzų racionalistai 
demonstravo savo fanatizmą: Limože jie surengė matematikų festivalį kaip atsva- 
rą Švenčiausiosios Mergelės Marijos ėmimo į dangų šventei. 

O Rusijoje, priešingai, valstybinė stačiatikių Bažnyčia griežtai apribojo religinę 
įvairovę. Nors protestantai Baltijos provincijose, kurios anksčiau priklausė Šve- 
dijai, vietiniai Kaukazo krikščionys ir Vidurio Azijos musulmonai turėjo autono- 
miją, žydai, Romos katalikai ir anksčiau Lenkijai priklausiusių provincijų unitai 
buvo valstybės kontroliuojami, persekiojami ir diskriminuojami. Oficialiai reika- 
lauta, kad žydai gyventų tik vadinamojoje apsigyvenimo zonoje (žr. III priedą, 85); 
už jos ribų galėjo gyventi tik gavusieji specialų leidimą. Romos katalikų Bažnyčia 
buvo valdoma per vadinamąjį Šventąjį sinodą ir neturėjo teisės palaikyti tiesio- 
ginių ryšių su Vatikanu. Sankt Peterburgas atsisakinėjo užmegzti bet kokius 
oficialius santykius su Roma, kol pagaliau 1849 metais jam pavyko sudaryti kon- 
kordatą palankiomis sąlygomis. Unitai buvo jėga perkrikštijami į stačiatikius — 
imperijoje 1839 metais, o buvusioje Kongresinėje Lenkijoje — 1875 metais. 

Teologinius debatus visoje Europoje skatino trys nepriklausomi vieni nuo kitų 
reiškiniai: protestantų ir katalikų, kurie dabar pradėjo lįsti iš savo izoliuotų kam- 
pų, pasikeitimas nuomonėmis; gilus romantizmo epochos susidomėjimas egzotiš- 
komis religijomis, ypač budizmu ir induizmu, ir mokslinių pažiūrų stiprėjimas. 
XIX amžiuje daug teologų susilaukė tarpkonfesinio ir tarptautinio pripažinimo. 
Iš jų galima paminėti Friedrichą Schleiermacherį (1768 — 1834) iš Silezijos, kalvi- 
ną ir profesorių Berlyne, radikalųjį abatą iš Bretanės Hugues Lamennais 
(1782— 1854), Bavarijos kataliką, Miuncheno kleboną J. Ignazą von Dėllingerį 
(1799 — 1890), atsivertusį į katalikų tikėjimą anglikoną Johną Henrį Newmaną 
(1801 — 1890) ir niūrųjį daną Sgreną Kierkegaardą (1813— 1855), kurio veikalai 
buvo suprasti tik praslinkus keliems dešimtmečiams po jo mirties. 

Schleiermacheris, turėjęs didelę įtaką Prūsijos Bažnyčių sąjungoje, įvedė griež- 
tas teologines nuostatas į integruotą pažiūrų į meną ir kultūrą sistemą. Savo 
traktate Ūber die Religion (1799) jis priminė romantikų kartai, kad po jos išoriš- 
ka panieka slypi gili simpatija; pagrindinis jo veikalas Der christliche Glaube 
(„Krikščioniškasis tikėjimas“, 1821 — 1822) yra standartinė protestantiškųjų dog- 
mų santrauka, o Kurze Darstellung („Trumpas teologijos išdėstymas“, 1811) dar 
1989 metais buvo minimas kaip geriausias įvadas į šią discipliną“. 

Abatas Lamennais siekė sutaikyti Bažnyčią su ta revoliucine tradicija, kurią jis 
laikė suderinama su krikščionybe. Šūkiu Dieu et Liberte („Dievas ir laisvė“) jis 
pamažu privertė Romą jo išsižadėti. Pasipiktinęs 1830 metų revoliucijos baigtimi, 
tuo, kad Vatikanas išdavė katalikiškąją Lenkiją ir kad Bažnyčia nesidomi sociali- 
niu teisingumu, jis tapo nuožmiu valdančiųjų sluoksnių kritiku tvirtindamas, jog 
tikėjimo nereikia painioti su lojalumu Bažnyčiai, o patriotizmo — su lojalumu 
valstybei. Jo knygų pavadinimai kalba patys už save: Paroles d'un croyant („Tikin- 

čiojo žodžiai“, 1833), Les Affaires de Rome („Romos reikalai“, 1836), Le Livre du 
Peuple („Liaudies knyga“, 1837), L'Esclavage moderne („Šiuolaikinė vergovė“, 
1840). Lamennais veikalai turėjo didelės įtakos disidentinėms nuotaikoms Euro- 
pos katalikybėje, kurioje kritinės nuostatos nebuvo kliūtis giliam tikėjimui. 

Dėllingeris vadovavo tiems, kurie priešinosi popiežiaus neklaidingumo doktri- 
nai (žr. žemiau). Jo veikalas Die Papst und die Konzil („Popiežius ir Bažnyčios 
susirinkimas“, 1869) buvo laikomas „pikčiausiu Šventojo Sosto puolimu per tūks- 
tantį metų“. Newmanas, kadaise buvęs Švenčiausiosios Mergelės Marijos bažny- 
čios prie Oksfordo universiteto vikaru, yra ypač įdomi asmenybė, nes jo karjera 
gerai pailiustruoja protestantų ir katalikų sąveiką. Jis išgarsėjo XIX amžiaus ket- 
virtajame dešimtmetyje kaip traktariečių, arba Oksfordo judėjimo Anglikonų 
bažnyčioje, lyderis. Jo poleminių straipsnių rinkiniai „Mūsų laikų traktatai“, 
kuriuos jis parašė kartu su Edwardu Pusey (1800— 1882) ir Johnu Keble'iu 
(1792 — 1866), stengėsi sutaikyti anglikonų ir Romos katalikų tradicijas. Tačiau jo 
90 traktatų (1841), kur Trisdešimt devyni straipsniai buvo siejami su ankstyvųjų 
Bažnyčios tėvų pažiūromis, užsipuolimas pakirto jo tikėjimą anglikonybe ir pri- 
vertė jos išsižadėti. Knygoje Apologia pro Vita Sua („Savo gyvenimo pateisini- 
mas“, 1864) Dėllingeris labai atvirai aprašo, kokia kova vyko jo dvasioje ir teigia, 
jog jo perėjimas į katalikybę sukėlė didelį jos ganomų avelių bliovimą. Vėliau 
Dėllingeris susikirto su tokiu pat kaip ir jis pats atsivertėliu kardinolu H. E. 
Manningu (1808— 1892) popiežiaus neklaidingumo klausimu; tačiau savo nepri- 
tarimo jis neeskalavo iki atviro neklusnumo. 

Kierkegaardo raštai pirmiausia buvo nukreipti prieš Hegelio filosofiją, o pas- 
kui — prieš prisitaikėlišką Danijos bažnyčios praktiką; tačiau tuose rėmuose jie 
neišsiteko, giliai įsiskverbdami į ligtol neištirtas intelekto sritis. Jo Baimė ir vir- 
pulys (1843), Baimės sąvoka (1844) ir Mirtina liga (1849) tyrinėja pasąmonės psi- 
chologiją. Nemokslinis postscriptum (1846) dažnai laikomas pagrindiniu egzis- 
tencializmo manifestu. Visi Kierkegaardo veikalai — tai įnirtingas racionalizmo 
puolimas. Anot jo, subjektyvumas ir yra tiesa. Jis rašė: „Krikščionybės istorija — 
tai subtilaus krikščionybės nepaisymo istorija“. Skyrelyje, kuriame keistu būdu 
išpranašaujama Titaniko tragedija, jis palygino europiečius su didelio laivo, plau- 
kiančio pražūtingojo ledkalnio link, keleiviais, kurie linksminasi paskutinę naktį 
prieš katastrofą. 

Vykstant šiems debatams, teologija ir Biblijos mokslai atsigręžė į daugelį lite- 
ratūrinio ir istorinio kriticizmo metodų bei vertybių. Drąsiausias tokio pobūdžio 
bandymas — Ernesto Renano (1823—- 1892) Jėzaus gyvenimas (1863) baigėsi jo 
atleidimu iš Collėge de France. Nepaisant to, modernizmas žengė toliau, ypač po 
to, kai jį iškilmingai pasmerkė hierarchija. 

Religinį entuziazmą išmatuoti sunku; tačiau neabejotina tai, kad krikščioniš- 
kasis tikėjimas dabar labiau uždegė daugybę žmonių negu praėjusiame šimtme- 
tyje. Raštingumo didėjimas sustiprino ne tik pasaulietinį, bet ir religinį švietimą; 
misijų kampanijos dabar buvo nukreiptos ne tik į tolimų žemynų pagonis, bet ir 
į naujųjų pramoninių miestų varguomenę ir atsimetusias nuo tikėjimo sielas. 

Ypač protestantiškose šalyse bažnyčios anksčiau neregėtu mastu tapo visuome- 
ninio vadovavimo ir socialinės drausmės centrais. Religinio atgimimo judėjimai, 
tarkim, pietizmas Vokietijoje ar metodizmas Anglijoje, dabar apėmė ištisas sritis, 
ištisus visuomenės sluoksnius. Kitose šalyse, pavyzdžiui, Airijoje ar kai kuriose 
Lenkijos dalyse, stiprėjo žmonių dievobaimingumo ryšys su tautiniu pasipriešini- 
mu. Ten visur suklestėjo religinis menas, kurį dažnai įkvėpdavo ir praturtindavo 
viduramžių modeliai. Tai pasireiškė gotikinių bažnyčių statybos banga, himnų 
rašymu, religinio atspalvio meno judėjimais, tokiais kaip prerafaelitų Anglijoje ar 
nazariečių Vokietijoje, bei bažnytinės muzikos turtingumu. Anot K. F. Schinkelio 
(1781 — 1841), neogotikinio stiliaus architekto, „Menas pats savaime yra religija". 
Kompozitoriai nuo Berliozo iki Francko stengėsi patenkinti kaskart vis naujo 
mišių muzikinio apipavidalinimo reikalavimus. [missA] 

Romos katalikų Bažnyčia jokiu būdu nebuvo apsaugota nuo pasikeitimų, nors 
jos nenoras žengti koja kojon su laiko dvasia buvo akivaizdus. Pagrindiniai kata- 
likybės centrai Ispanijoje, Italijoje, Austrijoje, Lenkijoje ir Pietų Vokietijoje nebu- 
vo taip ryškiai paveikti industrializacijos ir modernizacijos. Be to, aukščiausieji 
katalikų hierarchijos ešelonai buvo smarkiai sukrėsti revoliucijų epochos įvykių 
ir sustingę savo ultrakonservatyviose pozicijose, iš kurių jie pradėjo trauktis tik 
XX amžiaus septintajame dešimtmetyje. Vatikaną ir toliau gąsdino ilgai užtrukę 
ariergardiniai mūšiai Italijoje dėl Popiežiaus valstybės, kuriuos galutinai užbaigti 
pavyko tik XIX amžiaus aštuntajame dešimtmetyje. Vėl madingas tapo ultramon- 
tanizmas, daugiausia dėl priešų apsuptyje esančių prancūzų vyskupų ir 1814 
metais atkurto jėzuitų ordino spaudimo. [BERNADETA| 

Popiežiaujant Pijui IX (1846 — 1878), kurį Metternichas iš pradžių klaidingai 
palaikė liberalu, buvo priimtos dogmos, pranokstančios net pačių kategoriškiausių 
viduramžių popiežių pretenzijas. 1854 metais paskelbta Nekalto Prasidėjimo dok- 
trina. 1864 metais enciklika Ouanta Cura patvirtino Bažnyčios viršenybę bet 
kokios pasaulietinės valdžios atžvilgiu, o Syllabus pateikė neregėtą „šiuolaikinių 
klaidų“ sąrašą, apimantį viską nuo civilinės metrikacijos iki religinės tolerancijos. 
1870 metais doktrinine konstitucija Pastor Aeternus, kurią priėmė Vatikano visuo- 
tinis susirinkimas, buvo įvesta popiežiaus neklaidingumo tikėjimo ir moralės klau- 
simais dogma. Šios pozicijos buvo tokios kraštutinės, kad popiežiai neteko didelės 
dalies tos pagarbos, kuri jiems buvo rodoma ir pačios Bažnyčios, ir už jos ribų. 
Didžiausią konfliktą, vadinamąjį kultūrkampfą, išprovokavo Vokietija, o dalis Švei- 
carijos, Vokietijos ir Danijos dvasininkų atsimetė ir įkūrė Senąją katalikų bažny- 
čią. Pijus IX mirė Vatikano rūmuose, netekęs bet kokios pasaulietinės valdžios, su 
pasipiktinimu tvirtindamas esąs „moralinis kalinys“. Ištikimieji jo tarnai jėzuitai 
1872 metais buvo išvaryti iš Vokietijos, o 1880 metais iš Prancūzijos. [svLLABus] 

Popiežiaujant Leonui XIII (1878 — 1903), „taikos popiežiui", Bažnyčia labiau pri- 
artėjo prie šiuolaikinės mąstysenos ir politikos, ypač socialiniais klausimais. Encik- 
lika Libertas (1888) siekta įtvirtinti pozityvius liberalizmo, demokratijos ir sąžinės 
laisvės aspektus. Kita enciklika — Rerum Novarum (1891) — pastatė Bažnyčią į 
socialinio teisingumo pusę, pasmerkdama nežaboto kapitalizmo nukrypimus 

BERNADETA 


1858 metais tarp vasario 11 ir liepos 18 d. grotoje netoli Lurdo miesto Bigorėje nusil- 
pusi dėl prastos mitybos astmatikė mergina Marie-Bernarde Soubirous matė aštuonio- 
lika nuostabių reginių. Ji išgirsdavo vėjo ūžimą, paskui pamatydavo be galo gražią 
jauną merginą baltais drabužiais su mėlyna juosta ir auksaspalvėmis rožėmis prie kojų. 
Ji ragindavo Bernadetą melstis, atgailauti, pastatyti koplyčią ir gerti iš šaltinio. Vieną 
sykį vietiniu dialektu ji pasisakė esanti /mmaculada concepciou („nekaltai pradėtoji“), 
leidosi apšlakstoma švęstu vandeniu, kad įrodytų, jog neturi nieko bendra su velniu; 
taip pat pademonstravo, jog sugeba ir bausti, ir apdovanoti. Tie miesto gyventojai, 
kurie blogai atsiliepė apie ją, susirgo. Kiti, trypę rožes prie grotos, grįžę namo rasdavo 
suniokotą savo turtą. Be to, paaiškėjo, kad šaltinio vanduo turi gydomųjų galių. 

Iš pradžių tai nepadarė įspūdžio nei pasaulietinei, nei bažnytinei valdžiai. Bernade- 
tą nuodugniai apklausinėjo, sukaupė daug įrodymų, o grotą apsupo barjeru. Kai jau 
nebebuvo įmanoma sulaikyti nei vietos gyventojų, nei iš toliau atvykusių lankytojų srau- 
to, Bernadetą išsiuntė į Nevero vienuolyną. Ilgainiui buvo nuspręsta susitaikyti su tuo, 
ko neįmanoma paneigti, ir pastatyti didžiulę baziliką piligrimams, įsteigti katalikišką 
medicinos centrą stebuklingiems pagijimams tirti. Lurdui buvo lemta tapti didžiausiu 
išgydymo krikščioniškuoju tikėjimo centru Europoje". 

Bažnyčios istorijoje šv. Bernadeta (1844-1879) priklauso dideliam regėjusių Mariją 
ir kitų katalikiškųjų šventųjų būriui, palaikiusių tradicinę religiją prieš progresuojančią 
sekuliarizaciją. Kartu su džiovininke šv. Terese Martin (1873-1897), ta „mažąja Lizjė 
gėlele“, kurios autobiografinė Sielos istorija susilaukė sensacingo pasisekimo, šv. Ber- 
nadeta rodė kenčiančio tikinčiojo šventumą. Kaip tik toks vaidmuo jai buvo suteiktas 
Prancūzijos Bažnyčios kovoje su priešais. Bernadeta kanonizuota 1933-aisiais, aštuo- 
neriais metais vėliau už šv. Teresę. 

Kita vertus, Bernadetos Soubirous atvejis rodo, kad socialinės modernizacijos 
amžius, kuriame ji gyveno, toli gražu nebuvo toks paprastas kaip jį tradiciškai vaizduo- 
ja. Istorikai aprašė, kaip valstiečiai nuolat keičiasi, privalomojo mokymo ir tarnavimo 
armijoje dėka tapdami standartiniais prancūzais“. Tačiau minėtieji 1858 metų įvykiai 
rodo, kad būta ir kitų veiksnių. Lurde visi, net ir pats vyskupas, kalbėjo vietiniu dialektu. 
Niekas nepuolė tvirtinti, kad Bernadeta buvo išprotėjusi ar velnio apsėsta. Ji regėjo 
netradicinę Madoną, be Kūdikėlio, priklausė tai už laiko ribų esančiai bendrijai, kuri 
garbino vandenį ir plovimo ritualą, nesvarbu, kas plaunama - drabužiai, mirusieji ar 
naujagimiai - buvo išimtinai tik moterų darbas. Ji gyveno regione, kur, nors ir pats vys- 
kupas remontavo Marijos altorius, Pirėnų dykviečių olose ir grotose, vietos gyventojų 
įsitikinimu, vis dar lankydavosi fėjos. Bernadeta net pavadino tai, ką regėjo, petito 
demoisella - kartais taip vadindavo fėjas. Basakojė, aptekusi utėlėmis, tačiau atkakliai 
tvirtinanti savo ir galiausiai ištisas valandas klūpanti apimta ekstazės - kaip buvo gali- 
ma nepatikėti tuo, ką ji pasakojo? Kažkas net įsigudrino pasakyti, kad jos kūno kalba 
veikė kaip „neverbalinis socialinės atminties įrankis“. Bernadeta perdavė kažką, ką jos 
aplinkiniai priėmė kaip autentišką dalyką. 

SYLLABUS 


1864 metų gruodžio 8 d. popiežius Pijus IX paskelbė encikliką Ouanta cura kartu su 
Svarbiausiųjų mūsų laikų paklydimų sąrašu (Syllabus). Šie dokumentai Vatikano viduje 
cirkuliavo daugiau nei penkiolika metų, buvo kelis kartus taisomi ir jau sukėlę furorą 
1862 metais, kai Turino antiklerikalinis žurnalas // Mediatore paskelbė kai kuriuos pate- 
kusius į viešumą jo fragmentus. 

Šis sąrašas suskirstytas į dešimt teminių skyrių, kurių kiekvienas susideda iš kelių 
punktų. Kadangi sąrašo tikslas parodyti klaidas, tai Romos katalikų bažnyčios poziciją 
kiekvienu konkrečiu klausimu galima nustatyti, prieš atitinkamą punktą įterpus žodžius 
„netiesa, kad“. 


Ateizmas ir absoliutusis racionalizmas 

1. Dievo nėra. 

2. Dieviškąjį apreiškimą galima panaudoti kaip priešpriešą bet kokiam mokslui ar 
filosofiniams samprotavimams. 

Santūrus racionalizmas 

Indiferentiškumas 

15. Visos religijos ir religinės sektos yra lygios. 

Politinės draugijos 

18. Leistinos visos socialistinės, komunistinės, slaptos, Biblijos skaitymo ir klerika- 
linės-liberalios draugijos. 

Bažnyčios teisės 

24. Bažnyčia neturi pasaulietinės valdžios. 

26. Bažnyčiai gali būti atimta teisė turėti nuosavybės. 

28. Vyskupai gali skelbti apaštališkuosius laiškus tik su valdžios sutikimu. 

30. Bažnyčios teisės išplaukia tik iš Civilinio kodekso. 

32. Galima panaikinti dvasininkų atleidimą nuo karinės tarnybos. 

33. Iš Bažnyčios gali būti atimta teisė mokyti šventąją doktriną. 

37. Nacionalines Bažnyčias galima steigti be popiežiaus priežiūros. 

Valstybės teisės 

39. Valstybė yra vienintelis visuomeninės valdžios šaltinis. 

43. Valstybė gali vienašališkai panaikinti konkordatus. 

44. Civilinė teisė yra aukštesnė už kanonų teisę. 

45. Valstybės teisė nustatyti švietimo politiką yra absoliuti. 

49. Tik pasaulietiniai organai turi teisę skirti ir nušalinti vyskupus. 

54. Karaliai ir kunigaikščiai gali būti atleisti nuo Bažnyčios įstatymų. 

55. Bažnyčios atskyrimas nuo valstybės yra būtinas. 

Etika 

56. Žmonių teisės neturi būti priderintos prie natūraliųjų teisių ar prie dieviškosios 
teisės. 

58. Reikia pripažinti tik tą valdžią, kuri susijusi su materialiais dalykais. 

63. Leistina maištauti prieš teisėtus valdovus. 

Krikščioniškoji moterystė 

66. Moterystė iš prigimties nėra sakramentinė. 

67. Santuokiniai ryšiai yra suardomi, todėl ir valstybė gali leisti skyrybas sensu 

stricto. 

68. Tik valstybė turi teisę nustatyti kliūtis, trukdančias sudaryti santuoką. 

Romos popiežiaus pasaulietinė valdžia 

75. Tikintys katalikai gali užginčyti Romos popiežiaus pasaulietinę ar dvasinę 

valdžią. 

76. Bažnyčia turėtų naudos, jei išsižadėtų savo pasaulietinės valdžios. 

Liberalizmas 

77. Jau nėra būtina, kad katalikybė būtų vienintelė religija. 

78. Imigrantams katalikiškose šalyse turėtų būti leista viešai praktikuoti visas reli- 

gijas. 

80. Romos popiežius gali ir turi susitaikyti su „pažanga“, „liberalizmu“, „šiuolaikine 

civilizacija“ ir prisiderinti prie jų. 

Šio sąrašo kilmės šaltinių reikėtų ieškoti Italijos vyskupų prašymuose nurodyti gai- 
res, pagal kurias būtų galima susiorientuoti sūkuryje ginčų, supančių Italijos karalystės 
kūrimą. Popiežiai aktyviai dalyvavo politinėje kovoje, todėl daug šio sąrašo punktų, 
nors ir pateikta universaliomis formuluotėmis, buvo padiktuota labai specifinių vietinių 
sąlygų. Šis rimtas trūkumas sukėlė daug nesusipratimų. Pavyzdžiui, aiškiai visuotinis 
visų „liberalių klerikalinių“ draugijų pasmerkimas 18 punkte buvo suvoktas kaip puoli- 
mas prieš visus apsišvietusius dvasininkus, pradedant Montalembertu. Iš tikrųjų jo 
tikslas buvo tik pažaboti tą dvasininkijos dalį Pjemonte, kuri rėmė valdžios planus 
panaikinti vienuolynus. 

Atidžiai skaitant sąrašo tekstą pasidaro aišku, kad daugeliu klausimu Vatikanas tik 
laikėsi savo pozicijos. Sakydamas, kad „netiesa, jog Romos popiežius turi prisiderinti 
prie „šiuolaikinės civilizacijos“, Syllabus tik patvirtino akivaizdžią tiesą, kad Bažnyčia 
vadovaujasi amžinais, nesenstančiais savo religijos principais ir nesilankstys madin- 
giems šūkiams. 

Tačiau įspūdis susidarė gerokai kitoks. Kai kurie iš svarbiausių punktų buvo apgai- 
lėtinai suformuluoti ir jų nereikėjo traukti į šį sąrašą. Kai priešiškos spaudos buvo pla- 
čiai paskleisti dvigubi neigimai, daugeliui žmonių susidarė įspūdis, kad Romos katalikų 
Bažnyčia nepermaldaujamai nusistačiusi prieš bet kokią toleranciją, bet kokią raciona- 
lią mintį, bet kokias santuokos nutraukimo formas, bet kokį tautų apsisprendimą, bet 
kokią visuomeninę labdarą. 

Žvelgiant iš laiko perspektyvos keista, kaip Vatikano teisininkai galėjo į tą patį pra- 
garo ratą sukišti visus socialistus, komunistus, slaptas draugijas, nepriklausomus Bib- 
lijos skaitytojus ir liberalius dvasininkus. Tačiau tokia buvo laiko dvasia. Ir kiti labai 
intelektualūs konservatoriai įvairiose Europos vietose galvojo labai panašiai. Fiodoras 
Dostojevskis, matyt, šviesiausias to meto protas, tikriausiai būtų pritaręs 18 punktui, 
nesusiaurindamas jo ribų. Gal tik, žvelgdamas iš specifinių rusiškųjų pozicijų, jis būtų 


neatsilaikęs pagundai pridurti: „ir visi Romos katalikai“. 

ir ragindama visas valstybes rūpintis savo piliečių gerove. Tačiau popiežiaujant 
Pijui X (1903— 1914) enciklika Pascendi Dominici Gregis (1907) vienareikšmiškai 
pasmerkė modernizmą kaip „visų erezijų sankaupą“ ir, atrodo, vėl iškėlė reakci- 
jos vėliavą. 

Stačiatikių pasaulyje pasikeitimai vyko daugiausia nacionalinėje politikoje. 
Silpnėjant Osmanų valdžiai Balkanuose, buvo įkurtos atskiros autokefalinės Baž- 
nyčios Graikijoje, Serbijoje, Rumunijoje, Juodkalnijoje ir Bulgarijoje; visos jos 
pakluso savo sinodui ar savo patriarchui, visos daug dėmesio skyrė Balkanų tau- 
tų nacionalinio tapatumo plėtotei. Ekumeniniai Konstantinopolio patriarchai 
neteko didelės dalies savo ankstesnio prestižo ir įtakos. Dažnai nušalinamus Por- 
tos, juos labiausiai gąsdino Rusijos stačiatikių Bažnyčios, kuri vis didesniu mastu 
siekė tapti visų sultonui pavaldžių stačiatikių gynėja ir globėja, pretenzijos. Pasi- 
rodė, kad krikščionių susiskaldymą įveikti sunku, nes nebuvo noro vienytis ir 
bendradarbiauti. Rusų stačiatikiai parodė šiokį tokį susidomėjimą senaisiais kata- 
likais; o karūnuojant carą 1895 metais, buvo užmegzti pirmieji kontaktai su 
Anglijos Bažnyčia. Tačiau ankstyvieji ekumeninio judėjimo veiksmai apsiribojo 
tik protestantiškuoju pasauliu. 1817 metais Prūsijoje sudaryta Bažnyčių sąjunga 
suvienijo kalvinus ir liuteronus. Didžiosios Britanijos ir Užsienio Biblijos draugijos 
(1804), YMCA (Krikščioniškoji vyrų jaunimo sąjunga, 1844) ir YWCA (Krikščio- 
niškoji moterų jaunimo sąjunga, 1885) buvo pirmieji tarpreliginio ir tarptautinio 
bendradarbiavimo pavyzdžiai. O apskritai Romos katalikų Bažnyčios hierarchija 
laikėsi nuošalėje, kol skandalas dėl konkuruojančių misijų veiklos Afrikoje ir Azi- 
joje pagaliau privertė jas imtis veiksmų. 1910 metais Edinburge surengta Pasau- 
linė misionierių konferencija įkūrė Tarptautinę misijų tarybą — vieną iš dviejų 
pripažintų vėliau prasidėjusio ekumeninio judėjimo šaltinių. 

Politikos dėmesio centre XIX amžiuje buvo monarchijų likimas. Jų viršenybė 
buvo atkurta, tačiau vėliau pamažu žlugdoma trijų didžiųjų to amžiaus judėji- 
mų — liberalizmo, nacionalizmo ir socializmo. Apskritai, nepaisant kai kurių 
vertų dėmesio netekčių, monarchijos liko nepaliestos. 1914 metais šventuosiuose 
Europos sostuose buvo daugiau valdančių monarchų negu prieš šimtą metų. 
Tačiau jie išsilaikė tik dėl valdančiuosius ir jų pavaldinius siejančių ryšių radika- 
laus pertvarkymo. 

Liberalizmas plėtojosi dviem lygiagrečiomis linijomis — politine ir ekonomine. 
Politinis liberalizmas orientavosi į visuotiniu sutarimu paremtos valdžios koncep- 
ciją. Savo pavadinimą jis perėmė iš ispanų liberales, kurie 1812 metais sudarė 
konstituciją kaip priešpriešą Ispanijos monarchijos savavalei valdžiai; tačiau šio 
judėjimo šaknų reikia ieškoti daug giliau — politinėse Švietimo epochos teorijo- 
se ir net už jų ribų. Tiesą sakant, didžiąją savo ankstyvosios istorijos dalį libera- 
lizmas buvo neatskiriamas nuo apribotos valdžios idėjos. Jo pirmuoju ilgiau tru- 
kusiu laimėjimu reikėtų pripažinti Amerikos revoliuciją, nors ten smarkiai 
naudotasi ir britų parlamentarizmo patirtimi, bei pirmąjį, konstitucinį Prancūzijos 
revoliucijos etapą. Nuosekliausias liberalizmas apėmė ir respublikonizmą, nors 
dauguma liberalų sveikino populiaraus, nešališko monarcho ribotos valdžios idė- 

ją, laikydami jį stabilumą didinančiu faktoriumi. Liberalizmo šalininkai visų pirma 
akcentavo įstatymų valdžią, individualias laisves, konstitucines procedūras, religi- 
nę toleranciją ir universalias žmogaus teises. Jie priešinosi dar išlikusiems pavel- 
dimoms karūnos, Bažnyčios ar aristokratijos privilegijoms. XIX amžiaus liberalai 
daug reikšmės teikė ir nuosavybei, kurią laikė pagrindiniu atsakingo vertinimo ir 
solidaus pilietiškumo šaltiniu. Todėl jie, nors ir vadovavo absoliutizmo sparnelių 
apkarpymui bei šiuolaikinės demokratijos pagrindų dėjimui, nebuvo pasiruošę 
rengti visuotinės rinkimų teisės suteikimo ar egalitarizmo radikalių planų. 

Ekonominis liberalizmas orientavosi į laisvosios prekybos sampratą ir į su ja 
susijusią Jaissez-faire doktriną, kuri priešinosi valdžios įpročiui reguliuoti ekono- 
minį gyvenimą protekcionistiniais tarifais. Jis iškėlė savininkų teisę imtis preky- 
binės ar pramoninės veiklos be nereikalingų apribojimų. Ekonominio liberalizmo 
pastangos buvo nukreiptos, viena vertus, griauti ekonomines kliūtis, kurių tiek 
daug buvo ir valstybių viduje, ir tarp jų, kita vertus, kovoti su bet kokiomis 
kolektyvistinėmis organizacijomis, nuo senovės gildijų iki naujųjų profsąjungų. 

Liberalizmas dažnai vadinamas naujųjų vidurinių klasių ideologija; jis iš tikrų- 
jų orientavosi į tą vis didėjančią rinkėjų dalį, kurios vieta buvo tarp senosios 
privilegijuotos bajorijos ir beturčių pramonės darbininkų. Tačiau tos orientacijos 
taip vienareikšmiškai apibrėžti negalima, nes ją sudarė gan platus įvairių interesų 
spektras, o tie interesai nebūtinai turėjo būti tik socialiniai ar ekonominiai. Todėl 
liberalizmas apėmė ir XIX amžiaus trečiajame dešimtmetyje paplitusias Burs- 
chenschaften (studentų draugijas), masonus, kultūrinius disidentus, švietimo ir 
kalėjimų reformas, aristokratinius britų vigus ir lenkų magnatus, net tokias gru- 
pes kaip disidentai karininkai Rusijoje (dekabristai), kurie išdrįso 1825 metais 
surengti sąmokslą prieš autokratiją. 

Turint galvoje per ankstyvą Anglijos išsivystymą, nereikia stebėtis, kad libera- 
lizmas įtikinamiausiai aprašytas būtent anglų literatūroje. Davido Ricardo (1771 — 
1823) veikalas Politinės ekonomijos pagrindai (1817) užbaigė Adamo Smitho 
pradėtą klasikinių ekonomistų darbą. Ricardo mokiniai ėmėsi praktinių veiksmų, 
dalyvaudami javų įvežimo muitų priešininkų (Anti-Corn Law League) veikloje bei 
vadinamosios Mančesterio mokyklos kampanijoje, sutelkusioje laisvosios preky- 
bos šalininkus, vadovaujamus Richardo Cobdenu (1804 — 1865) ir Johno Brighto 
(1811 — 1889). Johno Stuarto Millio (1806 — 1873) politinės filosofijos darbai yra 
pats geriausias tolerantiškos ir nuosaikios liberalizmo atmainos paminklas; jis kai 
kuriuos sustingusius ankstesnių judėjimo šalininkų principus patobulino ir modi- 
fikavo, remdamasis naujausiais debatais ir naujausia patirtimi. Pavyzdžiui, Millis 
gina laissez-faire ekonomiką, bet tik tuomet, jei darbdavių kapitalistų galią apri- 
boja samdomųjų darbininkų profsąjungų teisės. Jis remia utilitaristų „didžiausios 
laimės“ principą tokiu pavidalu, kokiu jį išdėstė jo tėvas filosofas Jamesas Miillis 
(1773 — 1836), bet tik su sąlyga, kad laimė nebūtų painiojama su malonumais. 
Savo esė Apie laisvę (1859) Johnas Stiuartas Millis paskelbė standartinį asmeni- 
nių žmogaus teisių manifestą, pagal kurį tos teisės turi būti apribojamos tik tuo- 
met, kai jos pažeidžia kitų Žmonių teises. „Vienintelis atvejis, kai visuomenės 

kišimasis į bet kurio iš savo narių veiksmų laisvę yra pateisinamas, tai savigy- 
na", — rašė jis. Veikale Moterų pavergimas (1869) filosofas kuo aiškiausiai išdės- 
tė feminisčių argumentus tvirtindamas, kad daugybė vyrų ir moterų skirtumų 
visiškai neturi to, kas galėtų pateisinti jų teisių skirtumus. 

Tačiau pagrindinė liberalizmo politinė drama vyko Prancūzijoje, žlugusios 
revoliucijos tėvynėje ir geriausiai išplėtotų, labiausiai išpuoselėtų ir diametraliai 
priešingų politinių nuomonių scenoje. Prancūzų politikai buvo būdinga ne tik 
tvirtos konservatyviųjų katalikiškųjų monarchistų ir radikalių antiklerikalinių res- 
publikonų pozicijos. Ją komplikavo ir daug paradoksalių figūrų, tarkim, eksjako- 
biniškasis respublikonas ir „karalius-pilietis“ Luji Pilypas (valdė 1830 — 1848 m.), 
arba tariamas liberalas bei revoliucionierius, tapęs imperatorium, Luji Bonapartas 
(Napoleonas III, valdė 1848— 1870 m.). Viso to rezultatas buvo permaininga isto- 
rija, kai kaitaliojosi konservatyvūs ir liberalūs režimai, pertraukiami smarkių revo- 
liucinių protrūkių. Restauruotą Burbonų režimą — Liudviko XVIII (1815— 1824) ir 
Karolio X (1824— 1830) valdymą — panaikino 1830 metų liepos revoliucija. Luji 
Pilypo liepos monarchiją nuvertė 1848 m. vasario 23 d. revoliucija. Trumpaamžę 
respubliką likvidavo iš jos pasipelnęs žmogus, pasiskelbęs imperatorium. Antroji 
imperija (1851 — 1870) buvo nuversta gėdingai pralaimėjus karą su Prūsija ir šėls- 
tant Paryžiaus Komunai. Trečioji Respublika, įkurta 1870 metais, išgyvavo 70 
metų, tačiau pasižymėjo didžiuliu valdžios nestabilumu, labai gyvais, bet nevaisin- 
gais viešais debatais ir neregėtu priešingų stovyklų priešiškumu. Nelemtai pagar- 
sėjusi kapitono Dreyfuso byla, prikausčiusi visos šalies dėmesį 1894 — 1906 
metais, parodė, jog liberalios ir antiliberalios prancūzų aistros dar nesurado savo 
modus vivendi. 

Panašus audringo likimo nepastovumas buvo būdingas ir Ispanijai, tai libera- 
lizmo laboratorijai. Exaltados, arba „kraštutinius radikalus“, ir apostolicos, arba 
kraštutinius Bažnyčios remiamus monarchistus, skyrė neperžengiama praraja. 
Nuo 1829 metų daugelis monarchistų rėmė pretendento į karaliaus sostą Don 
Carloso (mirė 1855 m.) ir jo įpėdinių siekius; ištikimi jų šalininkai buvo ir baskai 
bei kataloniečiai. Vieni kitus keitę nusigyvenę ir patvirkę monarchai — Ferdi- 
nandas VII (1814— 1843), Izabelė [1840(3) — 1868], Alfonsas XII (1874— 1885) — 
linko į tą pusę, į kurią pūtė vėjas, todėl ir liberalios konstitucijos buvo anuliuo- 
jamos taip pat dažnai kaip ir priimamos — 1812, 1820, 1837, 1852, 1855, 1869, 
1876 metais. Dvasininkų intrigos, išsišokimai ir pilietinis karas buvo įprastiniai 
dalykai. Po trumpo Aostos kunigaikščio Amadeo valdymo (1870 — 1873) ir res- 
publika gyvavo neilgai. Po 1876 metų, valdant Alfonsui XIII (1885 — 1931), libe- 
ralusis centras pagaliau tapo pakankamai stiprus, kad išlaikytų konstitucinę 
monarchiją iki XX amžiaus trečiojo dešimtmečio. [PRADO] 

Portugalijoje 80 metų truko konstitucinės kovos, pasibaigusios monarchijos 
panaikinimu. Konstitucinė chartija buvo suteikta 1826 metais, greit po to, kai 
Brazilija pasiskelbė esanti nepriklausoma, o karalius Pedras nusprendė pasilikti 
Brazilijos imperatoriumi. Tačiau imtasi įvairiausių gudrybių sutrukdyti chartijos 
įgyvendinimą. Iki 1853 metų persvarą turėjo Marija II ir du jos sūnūs. Valdant 

Ispanijos karališkasis meno muziejus buvo atidarytas Madride Prado alėjoje 1819 metų 
lapkričio 19-ąją. Jis buvo įkurtas karaliaus Ferdinando VII, neseniai vėl pasodinto į sos- 
grandų tarybai, vadovavo jo pirmasis direktorius Anglonos kunigaikštis. Muziejus buvo 
įrengtas naujame pastate su korintinio stiliaus fasadu; jį prieš trisdešimt metų suprojek- 
tavo architektas Don Juanas Villanueva gamtos mokslų muziejui. Pačioje pirmojoje 
ekspozicijoje buvo demonstruojama 311 paveikslų. Joje nebuvo daugelio šedevrų, 
kuriuos prieš šešerius metus iš Juozapo Bonaparto rinkinių pagrobė kunigaikštis Wel- 
lingtonas ir nesugrąžino. 

Pirmąjį katalogą muziejus išleido 1823 metais prancūzų kalba, kadangi Angulemo 
kunigaikštis ir prancūzų okupacinės armijos kariai, „šv. Liudviko sūnūs“, neseniai buvo 
įžengę į Ispaniją gelbėti karaliaus nuo jo pavaldinių. 1838 metais jis gavo Nacionalinio 
muziejaus pavadinimą, kai susiliejo su Trinidado kolekcija, paimta iš panaikintų vienuo- 
lynų. 1873 metais po išsivadavimo sukilimo jis buvo pavadintas Prado muziejumi. Per 
Ispanijos pilietinį karą 1936-1939 metais muziejus buvo uždarytas, o daugelis brange- 
nybių perkelta į Ženevą ir ten demonstruojama. 

Ispanijos karališkosios meno kolekcijos istorija siekia Jono II iš Kastilijos (mirė 
1445 m.) laikus. Žinoma, kad jis pirko Rogiero van der Weydeno paveikslus. Didžiausi 
muziejaus Mecenatai buvo Karolis V ir Pilypas II - Titiano globėjai; Pilypas IV, pasam- 
dęs Velazguezą ir Karolis III, 1774 metais sekvestravęs visą jėzuitų turtą. Nepaisant 
didelių nuostolių dėl gaisro ir prancūzų okupacijos, muziejus išaugo iki vieno didžiau- 
sių pasaulyje meno muziejų, kurio kolekcijų būklė tiesiog puiki, nes Kastilijos plokštikal- 
nės oras itin sausas. 

Prado pasididžiavimą sudaro įžymių italų, flamandų, vokiečių, olandų ir prancūzų 
mokyklų dailininkų paveikslai. O pirmiausia tai pagrindinė ispanų mokyklos kūrinių sau- 
gykla, kurioje laikomi El Greco (1541-1614) - Tolede įsikūrusio atvykėlio iš Kretos, 
Diego de Velazguezo (1599-1660) ir Bartolomeo Murillo (1618-1682) iš Sevilijos, 
Jose de Riberos (1591-1652) iš Valensijos ir neprilygstamojo Francisco de Goya'os 
(1746- 1828), kuris Prado muziejaus atidarymo metu buvo garsiausias to meto Ispani- 
jos dailininkas, paveikslai. 

„Dailės galerijos išsaugo žmogaus kūrybinio genijaus esmę“. Jos, ko gero, yra 
patys tikriausieji keliai į Europos praeitį, taip veikiančios jausmus ir taip žadinančios 
vaizduotę, kaip nepajėgia padaryti jokia istorijos knyga. Prado yra nacionalinių galerijų 
„pirmosios lygos“, apimančios Luvrą Paryžiuje, Riįksmuseum Amsterdame, Kunsthis- 
torisches Museum Vienoje, National Gallery Londone, Ermitažą Sankt Peterburge, 
Uffizi Florencijoje ir Vatikano rinkinius Romoje, lyderė. Jas palaiko „antrosios lygos“ 
„provincialinės“ galerijos ir muziejai - Minske, Mančesteryje, Miunchene, Krokuvoje ar 
Oksforde, dažnai tikrai puikūs; galerijos, pašvęstos šiuolaikiniam menui; na ir mažai 
žinomos, bet liudijančios apie jų kūrėjų ir rėmėjų pasišventimą institucijos, tarkim, Šalė, 
Jendžejovo ar Dulvicho. 

1784 metais, kai gimė Ferdinandas VII ir prasidėjo Prado statyba, dar vienas Euro- 
pos monarchas galvojo apie viešąją galeriją. Lenkijos karalius Stanislovas Augustas 
Poniatowskis pavedė vienam Londono makleriui sukomplektuoti senųjų meistrų 
paveikslų kolekciją, kuria norėjo papildyti savo asmeninę Varšuvoje. Tačiau sutrukdė 
Lenkijos karas su Rusija ir Lenkijos padalijimai. Karalius buvo deportuotas į Rusiją kar- 
tu su 2900 savo paveikslų, kuriais papuošė Rusijos, o ne Lenkijos galerijas. Jis niekada 
taip ir nepamatė Londone surinktų paveikslų, už kuriuos, beje, nebebuvo iš ko sumo- 
kėti. Paveikslai taip ir pasiliko tenai, kad sudarytų Dulvicho paveikslų galerijos pagrin- 
dą; ji yra vienas iš tų gausių mažųjų lobynų, kurie verti to, kad būtų geriau žinomi“. 








Karoliui (1889— 1908), Kortesuose dominavo pažangiosios ir atgimimo partijų 
rotativos („rotacinės ministerijos“), kurios bendromis jėgomis eliminavo gausė- 
jančius respublikoniškai nusiteikusius elementus. Jo valdymas baigėsi trumpu 
karaliaus diktatūros laikotarpiu ir karaliaus bei sosto įpėdinio nužudymu. Pasku- 
tinysis Portugalijos karalius Manuelis II (1908— 1910) pasitraukė į Angliją, kai 
ginkluotosios pajėgos parėmė 1910 metų spalio 5-osios revoliuciją ir buvo 
paskelbta respublika. 

Visos Prancūzijos revoliucijos susilaukė atgarsių Europoje. 1830 metų „Birže- 
lio dienos“ Paryžiuje įžiebė rugpjūčio sukilimą Briuselyje ir lapkričio sukilimą 
Varšuvoje (žr. žemiau). Lafayette'o pasirodymas Paryžiuje sukilėlių priešakyje 
privertė reakcingąjį Karolį X ir jo parti pretre atsižadėti sosto ir Deputatų rūmai 
išrinko karaliumi Luji Pilypą. Briuselyje užgrobus rotušę ir olandų kariuomenei 
nepavykus atstatyti tvarkos buvo išrinktas Luji Pilypo sūnus Nemuro kunigaikštis 
kaip būsimasis Belgijos karalius. Nuo 1815 metų Nyderlandų Jungtinės Karalys- 
tės belgiškosios provincijos nenorėjo paklusti olandų siekiams. Belgijos nepriklau- 
somybė didžiosioms valstybėms buvo priimtina, jos pritarė pavyzdinės konstitu- 
cinės monarchijos kūrimo idėjai. Tačiau Belgijos karaliumi tapo Leopoldas I iš 
Saksų-Koburgų dinastijos (valdė 1831— 1865 m.), o ne Nemuro kunigaikštis. 
[GorA] 

1848 metų vasario mėnesį revoliucinio garo slėgis buvo daug didesnis negu 
1830 metais ir sprogimai pasigirdo visose didžiosiose valstybėse, išskyrus Didžiąją 
Britaniją ir Rusiją. Šį kartą audros debesys Šveicarijoje telkėsi jau nuo 1845, Kro- 
kuvos respublikoje nuo 1846, o Sicilijoje nuo 1847 metų. Luji Pilypo nuvertimas 
buvo ta kibirkštis, nuo kurios suliepsnojo beveik visi didieji Vokietijos, Italijos, 
Austrijos ir Vengrijos miestai. 1848 — 1849 metų įvykiai buvo pavadinti „intelektu- 
alų revoliucija“, daugiausia dėl karštų debatų, kurie vyko Vorparlament'e Frank- 
furte ir Slavų kongrese Prahoje, bei dėl epochinės reikšmės dokumento — Komu- 
nistų partijos manifesto (žr. žemiau) paskelbimo. Faktiškai tai buvo metas, kai 
kruvini susirėmimai kalbėjo daug garsiau už žodžius. Į barikadas ėjo ne tik inte- 
lektualai, nors į kovą pasinėrė net poetai, pavyzdžiui, Lamartinas, Adomas Micke- 
vičius ar Sandoras Petėfis. Lamartinas pirmojoje Prancūzijos revoliucinėje 

Saksų-Koburgų ir Gotos (Gotha) kunigaikštystė Tiuringijoje įkurta 1826 metais, kai Sak- 
sų-Koburgų-Saalfeldo kunigaikštis buvo priverstas dėl skyrybų Saalfeldą iškeisti į Gotą. 
Kartu su Saksen-Altenburgu, Saksen-Meiningenu ir Saksen-Veimar-Eizenachu jos aštuo- 
niems mažyčiams anklavams galų gale buvo lemta prisijungti prie Vokietijos imperijos. 

Kunigaikštis turėjo du sūnus —- Ernestą (1818-1893) ir Albertą (1819-1865). Jo brolis 
Leopoldas (1790-1865) anksčiau buvo vedęs Hanoverio dinastijos įpėdinę Šarlotą Augus- 
tą, o sesuo Luiza, irgi ištekėjusi už Hanoverio dinastijos atstovo, - kunigaikštytės Viktorijos 
(1819-1901), pradėtos Amorbache Frankonijoje, motina. Šios šeimos perspektyvos labai 
pagerėjo 1830 metais, kai Viktorija, kaip ir jos mirusi teta kiek anksčiau, netikėtai tapo gali- 
ma Hanoverio dinastijos įpėdine, o Leopoldas - išrinktuoju Belgijos karaliumi. 

„Dėdė Leopoldas“ išties buvo puikus karališkų piršlybų meistras. Saksen-Koburgų 
ir Gotos kunigaikštis Albertas - jo sūnėnas, o Hanoverių dinastijos Viktorija - jo dukte- 
rėčia. 1836 metų gegužės mėnesį jis suvedė juos. Abu tada buvo septyniolikmečiai. 
Likimas jiems lėmė tapti „Europos tėvu ir motina“! (žr. III priedą, 75). 

Hanoverio dinastija, anksčiau turėjusi Lūneburg-Celle ir Braunschweig- Lūneburg 
titulus, nuo 1714 metų valdė ir kaip Hanoverio elektoriai (tuo metu karaliai), ir kaip 
Jungtinės Karalystės karaliai. Nors jie gyveno Didžiojoje Britanijoje, tačiau nuotakas 
visada rinkdavosi iš Vokietijos, kur jų žemes tvarkė Statthalter (vietininkas). Kadangi 
laikantis Hanoverio dinastijos teisės moterys valdovėmis būti negalėjo, todėl Viktorijai 
1837 metais įžengus į Didžiosios Britanijos sostą, Hanoveris atiteko jos tėvo broliui, o 
po to - Prūsijai. Albertas ir Viktorija susituokė 1840 metų vasario 10-ąją. Jie susilaukė 
devyneto vaikų. Pradedant nuo 1858 metų trys vyresnieji sukūrė savo šeimas: duktė 
ištekėjo už Friedricho Wilhelmo Hohenzollerno, būsimojo Vokietijos imperatoriaus; 
sūnus vedė Danijos princesę Aleksandrą, o dar viena duktė ištekėjo už būsimojo Hese- 
no-Darmštadto didžiojo kunigaikščio Liudviko“. 

Heseno-Darmštadto didžioji kunigaikštystė buvo tik antraeilė, kol didžiojo kuni- 
gaikščio duktė Marija 1841 metais neištekėjo už Aleksandro II Romanovo, būsimojo 
Rusijos caro. Du Marijos sūnūs vedė Schleswig-Holstein-Sonderburg-Gluecksburgų 
šeimos atstoves, o jos duktė, irgi Marija, ištekėjo už Edinburgo hercogo Alfredo (1844- 
1900), karinio jūrų laivyno admirolo ir būsimojo Saksen-Koburgų ir Gotos kunigaikščio. 
Iš pradžių Darmštadto ir Sankt Peterburgo sąjungą sustiprino Elžbietos iš Heseno 
vedybos su didžiuoju kunigaikščiu, o vėliau Elžbietos jaunesniosios sesers Alicijos 
vedybos su paskutiniuoju Rusijos caru Nikolajumi II. 

Schleswig-Holstein-Sonderburg-Gluecksburgų šeimos vokiškoji šaka 1853 metais 
gavo Danijos sostą. Netrukus po to jie žengė dar toliau. Kristijono IX vyresnysis sūnus 
Frederikas (1843-1912) tapo dviejų monarchijų — Danijos ir Norvegijos - pradininku. 
Antrajam sūnui Wilhelmui (1845-1913) buvo lemta vesti Rusijos didžiąją kunigaikštytę 
ir Jurgio I vardu pradėti Graikijos karalių dinastiją“. Duktė Aleksandra (1844-1925), 
Velso princo Edwardo žmona, tapo Didžiosios Britanijos karaliene, jo antroji duktė 
Marija (1847-1928), Aleksandro III Romanovo žmona, - cariene. 

Į šitą vokiškųjų giminystės ryšių pynę sugebėjo įsiausti gryniausi karjeristai - Bat- 
tenbergai“. Heseno grafai Battenbergai išmirė XIV amžiuje, tačiau jų titulas buvo atgai- 
vintas 1858 metais morganatinės santuokos tikslais. Heseno kunigaikštis Aleksandras 
(1823-1888) kartu su savo seserim Marija išvyko į Rusiją ir tarnavo caro kavalerijoje. 
Tačiau vėliau jis pabėgo iš Rusijos su imperatoriaus dvaro freilina Julija Hauke (1825- 
1895), nužudyto lenkų generolo dukterim, ir gavo karininko patentą Vienoje. Jo morga- 
natinė nuotaka, tapusi grafiene Battenberg, palikuonims perdavė grožį ir kilmingą 
pavardę. Jos brolis 1848 metais buvo lenkų legiono Toskanoje vadas“. 

Aleksandras ir Julija susilaukė keturių sūnų. Antrasis vedė Juodkalnijos kunigaikš- 
tytę. Trečiasis buvo pasodintas į Bulgarijos sostą, bet paskui jo neteko. Jauniausias 
sūnus, grafas Henrikas, susituokė su Alberto ir Viktorijos jauniausiąja dukra Beatriče. 
Tačiau daugiausia giminiuodamasis pasiekė vyriausiasis sūnus. Vedęs karalienės Vik- 
torijos mylimiausią anūkę Viktoriją Hesenietę, grafas Liudvikas Battenbergas (1854-1921) 
vyriškąja linija susigiminiavo ir su Edinburgo hercogu Alfredu, ir su caru Aleksandru III, 
kartu būdamas carienės Alicijos svainiu. Pradėjęs tarnauti kariniame jūrų laivyne kade- 
tu, jis iškilo iki admirolo, laivyno žvalgybos viršininko, o prasidėjus karui 1914 metais 
grafas Liudvikas buvo pirmasis Didžiosios Britanijos admiraliteto lordas. Deja, kaip 
vokietis jis buvo priverstas tučtuojau atsistatydinti. Tuo metu jo vyriausioji duktė tapo 
Švedijos karaliene, o jauniausioji Alicija - Graikijos princese. Jo dukterėčia buvo Ispani- 
jos karalienė, jaunesnysis sūnus Liudvikas (1900-1979), gavęs „Dickie“ pravardę, 
vėliau tapo Birmos grafu ir tėvo pavyzdžiu nuėjo tarnauti į britų admiralitetą. 1917 metų 
liepos mėnesį šeimos pavadinimas buvo dar kartą pakeistas, šį kartą iš Battenbergų į 
Mountbattenus. Jų giminaičiai Romanovai buvo areštuoti, o kiti giminaičiai iš Saksų-Ko- 
burgų-Gotos-Hanoverio-Teko dinastijos kuo skubiausiai pasivadino Vindzorais. 

Ilgainiui atsiskleidė, kad admirolas Liudvikas Mountbattenas ne mažiau talentingas 
piršlys nei karalienės Viktorijos dėdė Leonas. Jo mylimiausias sūnėnas buvo jaunas iš 
Graikijos ištremtas princas Pilypas“. Tarp Vindzorų 1937 metais netikėtai kaip Didžio- 
sios Britanijos sosto įpėdinė iškilo jauna princesė Elžbieta. „Dėdė Dickie“ suvedė juos. 
Šlezvigo-Holšteino-Sonderburgo-Glinksburgo kunigaikštis Pilypas (gimęs 1921 m.) ir 
Vindzorų dinastijos princesė Elžbieta (gimusi 1926 m.) susituokė 1947 metais. Jiedu 
abu vienodu mastu buvo susigiminiavę su Saksų-Koburgų ir Gotos, Hanoverio, Heseno 
bei Danijos genealoginėmis linijomis. Išskyrus kelis Elžbietos motinos škotės giminai- 
čius, nė vienas iš jų neturėjo naujųjų laikų protėvių Anglijoje. Abu po du kartus keitė 
pavardes. Pilypas pasirinko savo dėdės prisiimtą Mountbattenų pavardę. Po to, kai 
1953 metais jo žmona buvo karūnuota kaip Elžbieta II, jis ir jo šeima Karališkosios tary- 
bos potvarkiu pakeitė pavardę į karalienės mergautinę pavardę Vindzorus. Įgudę 
genealogijos specialistai sugebėjo įrodyti, kad jie yra Plantagenetų, Tiudorų ar net 
Karolio Didžiojo, Egberto ir karaliaus Alfredo palikuonys. 

Kai 1917 metais vienašališku teisiniu aktu buvo įsteigta Vindzorų dinastija, respubli- 
konas H. G. Wellsas pavadino jos atstovus „svetimais ir neįdomiais“. Tačiau jų pusbrolis, 
vekiečių kaizeris, nebuvo nusiteikęs taip kritiškai ir nebūdingu jam stiliumi net pasišaipė, 
kad rengiasi į teatrą pasižiūrėti spektaklio Sachsen-Coburgo ir Gothos šmaikštuolės." 

vyriausybėje ėjo užsienio reikalų ministro pareigas. Mickevičius sutelkė lenkų 
tremtinių legioną kovoti už Romos respubliką. Petėfis krito mūšyje su austrais. 
Paryžiuje per „birželio dienas“ žuvo per 10 000 žmonių, kai generolo Cavaignaco 
daliniai sutriuškino darbininkų pasipriešinimą; panaikinta trumpai tetrukusi 
gamyklų nacionalizacija. Berlyne ir kitose vietose monarchai buvo linkę pirma 
panaudoti ginklą ir tik po to derėtis dėl konstitucijos. Italijoje Sardinija pradėjo 
guerra santa („šventąjį karą“) prieš austrų valdžią Lombardijoje. Vengrijoje, kur 
Habsburgai buvo nuversti nuo sosto ir Košutas pasiskelbė regentu ir diktatorium, 
restauracijai prisireikė dviejų Rusijos armijų ir metus trukusios karinės kampani- 
jos. Italijoje teko kviestis prancūzų, austrų ir neapoliečių dalinius pasiskelbu- 
sioms Romos ir Venecijos respublikoms likviduoti. 

Taigi, žvelgiant iš arti, 1848 metai buvo paženklinti liberalizmo pralaimėjimais. 
Nuversta tik viena monarchija — Prancūzijoje, bet ir ten prezidentas Luji Bona- 
partas stengėsi kuo greičiau likviduoti tas respublikoniškas institucijas, kurios jį 
iškėlė į valdžią. Po trijų metų prancūzai, nuvertę savo karalių, vėl turėjo ant 
sprando autoritarinį imperatorių. Neišliko nė viena iš Europos naujųjų respubli- 
kų. Metternichas, tas ankstesniosios epochos simbolis, vėl sugrįžo į Vieną iš 
tremties Londone, o su juo — ir naujų vadovų vykdomos naujos represijos. 

Tačiau netrukus 1848 metus imta laikyti Europos persilaužimo momentu. Nors 
reakciniai režimai nugalėjo, tačiau tokia brangia kaina, kad nebūtų galėję leisti 
sau to pakartoti. Konstitucijos, kurios buvo suteiktos, primestos, o kai kuriais atve- 
jais ir panaikintos, dabar vėl pamažu buvo sugrąžinamos ar praplečiamos. Nors 
revoliucionierių smurtiniai metodai atmesti, tačiau politinės ir socialinės reformos, 
kurių jie reikalavo, dabar buvo rimtai svarstomos. Šiek tiek pavėluotai monarchai 
suprato, kad protingos nuolaidos liaudies reikalavimams geriau už begalines rep- 
resijas. Pagrindinis liberalų principas, kad valdžia turi remtis visų susitarimu, susi- 
laukė vis didesnio pritarimo. Per porą ateinančių dešimtmečių 1848-ųjų nugalėto- 
jai vienas po kito atsisakė savo sustabarėjusių pozicijų. Vėl svarbiausiomis tapo 
nacionalinės ir konstitucinės aspiracijos. Pradėjo svyruoti net Rytų autokratinės 
imperijos. 1855 metais, į sostą įžengus Aleksandrui II (1855— 1881), Romanovai 
pradėjo liberalizaciją a la russe. 1867 metais įvesdami Ausgleich („išlyginimo susi- 
tarimą“), Habsburgai pagaliau patenkino seną vengrų norą ir įkūrė dualistinę 
Austrijos-Vengrijos monarchiją, kaiserliche und kėonigliche (kaizerio ir karaliaus), 
kuri išliko iki pat jų viešpatavimo pabaigos. 

Ekonominis liberalizmas, žinoma, nebūtinai buvo susijęs su politiniu liberaliz- 
mu. Pavyzdžiui, vokiečių Zollverein (muitų unija) buvo sudaryta Prūsijos kara- 
liaus Frydricho Vilhelmo III iniciatyva 1818 metais, didelio politinio liberalizmo 
atoslūgio metu. Iš pradžių planuota, kad ji apims tik Prūsijos teritorijas, tačiau 
pamažu įsigalėjo visose Vokietijos konfederacijos valstybėlėse, išskyrus Austriją. 
Panaikindama visus vidinius tarifus, ši unija sukūrė vis didėjančią laisvosios pre- 
kybos zoną, kurioje galėjo klestėti Vokietijos naujosios pramonės šakos. 1828 
metais atsirado dvi konkuruojančios muitų unijos: viena Bavarijoje ir Viurtembur- 
ge, kita Saksonijoje; tačiau per ketvertą metų jos buvo absorbuotos. 1852 metais 


809 


EUROPOS ISTORIJA 


Austrija pamėgino išsiveržti iš izoliacijos, pasiūlydama sudaryti muitų sąjungą, 
kuri apimtų visą Vidurinę Europą ir šiaurinę Italiją. Tačiau Prūsija tam pasiprie- 
šino. 1854 metais prie muitų unijos prisijungus Hanoveriui, Prūsija pasiekė galu- 
tinę pergalę: dar spyriojosi tik du miestai — Brėmenas ir Hamburgas. Vokietijoje 
vientisos ekonomikos pagrindai buvo padėti tuo momentu, kai politinio suvieni- 
jimo perspektyvos atrodė dar labai tolimos. 

Vertinant kitų Europos šalių liberalizmo standartais, Didžiąją Britaniją galima 
laikyti ir toliau pažengusia už savo pagrindinius varžovus, ir atsilikusia nuo jų. 
Viena vertus, Didžioji Britanija turėjo visą teisę vadintis „parlamentų motina“, 
įstatymų valdžios, Teisių bilio ir laisvosios prekybos tėvyne. Britų visuomenė jau 
seniai buvo labiausiai modernizuota ir industrializuota Europoje ir manyta, kad ji 
atviriausia ir liberalizmo idėjoms. Kita vertus, britų institucijos užėmė išskirtinę 
padėtį tuo atžvilgiu, kad nepatyrė revoliucinių sukrėtimų, o šalis niekada nebuvo 
okupuota. Ir toliau vyravo labai pragmatiškos politinės požiūros. Monarchija 
tebebuvo valdoma pagal XVII amžiaus pabaigoje priimtas taisykles ir papročius, 
tarsi Prancūzijos didžiosios revoliucijos apskritai nebūtų buvę. Karalienė Viktori- 
ja (valdžiusi 1837 — 1901 m.) ir gausios jos šeimos asmenys sudarė šaliai idealias 
sąlygas parlamentiniam valdymui, stabilumui išlaikyti bei suteikė reikalingą jėgą 
ir būdus daryti diskretišką poveikį užsieniui. Didžiojoje Britanijoje buvo simpati- 
zuojančių respublikai, tačiau jokio rimtesnio judėjimo, siekiančio panaikinti 
monarchiją arba įvesti konstituciją, neatsirado. [ora] 

Senosios Didžiosios Britanijos institucijos reformavosi labai pamažu. Radi- 
kaliems reformatoriams dažnai tekdavo ištisus dešimtmečius stengtis galvomis 
pramušti sieną. Nereformuotas parlamentas, išsilaikęs iki 1832 metų, buvo skan- 
dalingas anachronizmas, toks kaip ir jo analogas birželio monarchijos metu Pran- 
cūzijoje. Grūdų muito įstatymas, nukreiptas prieš laisvąją prekybą, išsilaikė iki 
1846 metų. Civilinė metrikacija ir skyrybos tapo įmanomi tik atitinkamai 1836 ir 
1857 metais. Visuotinės rinkimų teisės reikalavimai, kuriuos pirmieji iškėlė čar- 
tistai 1838 — 1848 metais, taip ir nebuvo visiškai patenkinti. Anglikonų Bažnyčia 
niekada nebuvo atskirta nuo valstybės, išskyrus Airiją (1869) ir Velsą (1914). 
Feodalinės Lordų rūmų privilegijos iki 1911 metų net neapkarpytos. Religinė 
tolerancija niekada nebuvo visiška. Dvipartinė sistema, kai senosios vigų ir torių 
grupuotės persirėdė liberalais ir konservatoriais, suvėlino stipraus socialistinio 
judėjimo atėjimą ir gerokai stabdė socialinių įstatymų priėmimą. W. E. Gladstono 
(1809 — 1898) ir Benjamino Disraelio (1804 — 1881), dominavusių politikos scenoje 
XIX amžiaus trečiajame ketvirtyje ir linkusių į liberalizmą, laikais šalies vidaus 
reformas dažnai užgoždavo imperijos reikalai. Velsas administraciniu atžvilgiu ir 
toliau buvo Anglijos dalis. Škotija 1885 metais gavo savąjį valstybės sekretorių — 
antraeilį ministrą. Airijai taip niekad ir nesuteiktas homrulis (savivalda). Nors 
anglakalbių dominijų atžvilgiu buvo vykdoma liberali politika, tačiau nelabai 
norėta išplėsti ją tiek, kad apimtų visas kolonijas. Britai mėgo didžiuotis savo tole- 
rancija ir liberalizmu; tačiau daugelis iš to pasididžiavimo motyvų buvo jau atgy- 
venę. Vėlesniais dešimtmečiais anglai jau atsiliko nuo Prancūzijos demokratijos 

vidaus politikoje, nuo Vokietijos socialinių įstatymų leidybos, o nuo Austrijos- 
Vengrijos — nacionalinės politikos srityje. [RELAxATIO] 

Liberalios politikos ir stiprios buržuazijos formavimosi ryšys susilaukė daug 
istorinių komentarų, ypač akcentuojančių kontrastus tarp Didžiosios Britanijos ir 
Vokietijos. Dėmesys buvo sutelktas į Didžiosios Britanijos sėkmę ir Vokietijos 
nesėkmę kuriant stabilią parlamentinę sistemą, taigi ir į jų viduriniųjų klasių 
struktūros bei etoso skirtumus. Manyta, kad naujieji vokiečių kapitalistai, priešin- 
gai nei jų kolegos Didžiojoje Britanijoje, „atsigręžė į valstybę“, vengdami savo 
demokratinės pareigos ir paklusdami apsišvietusių, bet iš esmės neliberalių Prūsi- 
jos administracijos ministrų vadovavimui. Teiginys apie Vokietijos Sonderweg 
(„ypatingąjį kelią“) buvo inspiruotas daug vėliau, susirūpinus Hitlerio iškilimu ir 
vokiečių liberalizmo silpnumu. Tai patvirtino „kapitalistų kolaboravimas“ ket- 
virtajame dešimtmetyje“. Prūsija tikrai buvo Rechtstaat („teisinės valstybės") 
pavyzdys, kurioje gerbiamos teisinės formos, bet konstitucija joje pakluso kara- 
liaus dvaro, armijos ir biurokratijos autoritarinėms tradicijoms. Todėl po 1871 
metų kaizeriškoji Vokietijos valdžia gavo „fasadinės demokratijos" etiketę. Kita 
vertus, reikia nepamiršti, kad Vokietijos imperija buvo federacinė valstybė. Joje 
kai kurios karalystės ne tokios autoritarinės kaip Prūsija. 

Šiaip ar taip, truputį praplėtus lyginamųjų valstybių ratą pasirodys, kad tas 
Vokietijos kelias nebuvo toks jau išskirtinis. Pavyzdžiui, Švedija derino Didžiosios 
Britanijos pavyzdžio parlamentinę sistemą su Vokietijos pavyzdžio apsišvietusia 
biurokratija ir ne per daug liberalia kapitalistų klase. Švedijos dviejų rūmų par- 
lamentas buvo įsteigtas 1866 metais, raginant liberaliai nusiteikusiems biuro- 
kratams. Kapitalistinė buržuazija, kuri augo kartu su sparčia pastarųjų dešimtme- 
čių industrializacija, priešinosi rinkimų teisės išplėtimui ir neprisijungė prie 
liberalinės Vienybės partijos, kuri ties amžių sandūra tapo judėjimo už liberalines 
laisves lydere. Švedijos kapitalistai liberalizmu buvo suinteresuoti ne labiau už 
savo kolegas Vokietijoje. Liberalizmą Švedijoje inspiravo valstybės ministrų koa- 
licija, nekapitalistinė Bildungsbūrgertum („išsilavinusi vidurinioji klasė“) ir net 
valstiečiai; jie visi kartu ir užtikrino besiplėtojančios demokratijos Švedijoje išsau- 
gojimą““. [NoBELIS] 

Iš visų didžiųjų valstybių Rusija buvo atspariausia liberalizmui. Pasikartojantys 
reformų priepuoliai — po 1815, 1855 ir 1906 metų — davė įspūdingų rezultatų 
kai kuriose srityse. Įsteigus Valstybės tarybą ir sukūrus valstybinę švietimo siste- 
mą bei panaikinus baudžiavą (1861) valdant Aleksandrui I, gan didelė savivalda 
buvo suteikta kaimo bendruomenėms (mir) ir apygardų taryboms (zemstva), uni- 
versitetams bei baudžiamųjų bylų teismams. Pagaliau antruoju mėginimu įsteig- 
tas ir įstatymų leidimo susirinkimas arba Valstybės dūma, turėjusi patariamąsias 
teises. Ji veikė nuo 1906 iki 1917 metų, pranašaudama, kad Rusija galutinai stos 
į konstitucinės raidos kelią. Tačiau pasirodė, kad pažanga buvo veikiau tik regi- 
mybė negu realybė. Reformas palaikantis caras nesugebėjo ilgesnį laiką išlaikyti 
liberalaus kurso. Atrodė, kad ir Aleksandrą II, ir Nikolajų II į liberalizmo kelią 
pastūmėjo kariniai pralaimėjimai: pirmąjį — pralaimėjimas Krymo kare, antrą- 

jį — Rusijos — Japonijos karo pralaimėjimas ir 1905 metų „revoliucija“ tuoj po jo. 
Abu vėliau buvo priversti pakeisti kursą. Kiekvieną reformų protrūkį nutraukda- 
vo force majeure — dekabristų sukilimas 1825 metais, sukilimas Lenkijoje 
1863— 1864 metais, Pirmojo pasaulinio karo pradžia. Ir kiekvieną kartą po to 
prasidėdavo žiaurios reakcijos laikotarpis ir liberalių jėgų represavimas. Praslin- 
kus šimtui metų nuo Vienos kongreso, Rusijos autokratija ir jos policinis režimas 
iš esmės nepasikeitė. Nebuvo imtasi nieko, kas apribotų pagrindinę caro auto- 
kratijos teisę panaikinti bet kokias padarytas nuolaidas. Negana to, Rusija dažnai 
kišdavosi į kitų šalių reikalus, stengdamasi ten sustabdyti pažangą. Nors Alek- 
sandras III atsisakė tiesioginio kišimosi politikos, gyvavo nuo seno įsitvirtinusi 
nuomonė laikyti Rusiją „Europos žandaru“. Kai Nikolajus I 1848 metų vasario 
mėnesį baliaus metu išgirdo apie Luji Pilypo nuvertimą, jis pareiškė: „Ponai, bal- 
nokite žirgus — Prancūzijoje respublika!“ 

Taigi stipriau ar silpniau visose Europos monarchijose padvelkė liberalizacijos 
vėjas. Tačiau jo gūsiai buvo netolygūs, o poveikis nevienodas. Europos liberaliz- 
mo garo slėgis didėjo reakcijos dešimtmečiais po 1815 metų, o jo didžiausias 
proveržis — po sprogimo 1848 metais. Antrojoje XIX amžiaus pusėje, nors libe- 
ralai ir tęsė kovą, jų nebaigtai įgyvendinti programai teko varžytis su konserva- 
tizmo, nacionalizmo, socializmo ir imperializmo pretenzijomis. 

Konservatizmas kaip vientisa ideologija pradėjo kristalizuotis kartu su libera- 
liosiomis tendencijomis. Jis nebuvo nukreiptas prieš demokratiją ar permainas 
kaipo tokias ir jo nereikia painioti su reakcinėmis nuostatomis. Konservatizmas 
tik primygtinai siekė, kad visi pasikeitimai vyktų tvarkingai ir nesudarytų grės- 
mės nusistovėjusių valstybės ir visuomenės institucijų — monarchijos, Bažnyčios, 
socialinės hierarchijos, nuosavybės ir šeimos — natūraliam augimui. Iš to kilęs ir 
jo pavadinimas: lotyniškas žodis conservare reiškia „išsaugoti“. Charakteringa, 
kad vienas iš jo kūrėjų Edmundas Burke'as sveikino Prancūzijos didžiąją revoliu- 
ciją, ir tik vėliau ryžtingai protestavo prieš jos ekscesus. Konservatoriai, kaip ir 
liberalai, vertino individą, stojo prieš valstybės visagalybę ir stengėsi apriboti 
centrinę vykdomąją valdžią. Dėl to jie dažnai pasirodydavo esą veiksnesni už 
tariamuosius reformistus, sušvelnindavo pačių radikaliausių politinio spektro 
atstovų pasiūlymus ir veikė kaip tarpininkai tarp jų ir valdančiojo dvaro. Didieji 
konservatizmo meno meistrai Didžiojoje Britanijoje buvo seras Robertas Peelis 
(1788— 1850) ir jo mokinys Disraelis. Jie turėjo daug gerbėjų kitose Europos šaly- 
se. Riba, skirianti liberalius konservatorius nuo nuosaikiųjų liberalų, labai subtili. 
Daugelyje demokratinių šalių dėl didelio skaičiaus klausimų, kuriais jie sutaria, 
liberalus ir konservatorius ėmė vadinti „vidurio politikais“. 

Nacionalizmas — idėjų apie tautą, kurios siekiai laikomi didžiausia vertybe, 
visuma tapo viena iš pagrindinių mūsų laikų jėgų. Didelį impulsą jam suteikė 
Prancūzijos didžioji revoliucija, o suformavo XIX amžiaus Europos socialiniai ir 
politiniai pasikeitimai. Nuo tada nacionalizmas pradėjo savo žygį per visus žemy- 
nus. Jis pasireiškė dviem priešingais variantais. Vieną iš jų, valstybinį arba pilie- 
tinį nacionalizmą, rėmė egzistuojančių valstybių valdantieji sluoksniai. Antrojo, 

liaudiškojo arba etninio nacionalizmo, varomoji jėga — tose valstybėse gyvenan- 
čių bendruomenių reikalavimai, o nukreiptas jis buvo prieš tų šalių vyriausybių 
politiką. Šiuo atžvilgiu kai kurie istorikai „valstybę kuriantį“ nacionalizmą prie- 
šina „tautą kuriančiam“ nacionalizmui. Esminio skirtumo reikia ieškoti idėjų ir 
veiksmų ištakose. Valstybinis nacionalizmas inicijuojamas „iš viršaus“ politinio 
elito, kuris stengiasi savo vertybes projektuoti į visą visuomenę. Liaudiškasis 
nacionalizmas prasideda iš apačios, „nuo šaknų“, ir siekia išsikovoti masių para- 
mą prieš mėgindamas paveikti ar nuversti esamą tvarką“. Kitas svarbus skirtu- 
mas egzistuoja tarp Herderio tipo taikaus kultūrinio nacionalizmo, apsiribojančio 
nacionalinės bendrijos kultūros išsaugojimu ir plėtra, ir agresyvaus politinio 
nacionalizmo, reikalaujančio apsisprendimo teisės, kad galėtų sukurti naciona- 
linę valstybę“. O nacionalinė valstybė yra tokia valstybė, kurioje piliečių dau- 
guma suvokia savo bendrą identitetą ir turi bendrą kultūrą. 

Teorijų apie tautų esmę ne mažiau negu pačių teoretikų. Tačiau esminės tau- 
tos savybės, atrodo, yra dvasinės prigimties. Renanas rašė: „Tauta yra siela, dva- 
sinis principas, kurį sudaro du dalykai. Vienas yra visiems bendras turtingas 
prisiminimų apie praeitį paveldas. O kitas — tai dabartinis sutarimas, valia gyven- 
ti kartu ...“ Siekiant to bendro sutarimo, daugeliui tautos narių tenka pamiršti 
nuoskaudas ir neteisybes, kurios kadaise juos skyrė. „L'oubli, pamiršimo aktas ar 
net sugebėjimas sakyti istorinę netiesą yra būtinas tautos kūrimo veiksnys““". 

Valstybinio nacionalizmo, kurį skatino valdančiojo elito interesai, geras pavyz- 
dys yra Didžioji Britanija — geresnis net už JAV. 1707 metais, kai susikūrė Jung- 
tinė Karalystė, britų nacijos dar nebuvo. Britų salų gyventojai laikė save anglais, 
velsiečiais, škotais ar airiais. Tačiau metams bėgant dominuojančios anglų kultū- 
ros skleidimas ir jos lojalių protestantiškų ir angliškai kalbančių valdinių rėmimas 
ir skatinimas pamažu įtvirtino stiprų britiškojo identiteto jausmą, užgožiantį pri- 
klausomybės siauresnei bendruomenei pojūtį. XIX amžiuje, kai liberalūs valdan- 
tieji sluoksniai ėmė remti masinį švietimą, pradėta aktyviai slopinti neangliškas 
kultūras. Pavyzdžiui, velsiečių vaikai, išdrįsę kalbėti savo gimtąja valų kalba, 
buvo lupami „velsišku diržu“. Visi „britai“ turėjo rodyti ištikimybę naujosios bri- 
tų nacijos simboliams — kalbėti standartine anglų kalba, atsistoti ir giedoti kara- 
liškąjį himną „Saugok, Dieve, mūsų kilnųjį karalių“ (1745), bei rodyti pagarbą 
valstybinei vėliavai (Union Jack, 1801). Štai taip buvo sėkmingai formuojama nau- 
joji britų nacija. Ją sudarančios senesnės tautos nors ir nebuvo išrautos su šakni- 
mis, tačiau turėjo tenkintis pavaldžių partnerių statusu (žr. VIII skyrių). 

Panašiai buvo ir JAV, kur vyriausybei teko priimti oficialią nacionalinę kul- 
tūrą, pakeisiančią įvairių šalies imigrantų kultūras. Sakoma, kad pilietinio karo 
metu JAV kongresas nubalsavo už privalomą anglų, o ne vokiečių kalbos įvedi- 
mą tik vieno balso persvara (tiesa, yra ir kitokių duomenų). Nuo to laiko prieš 
suteikiant naujiesiems šalies piliečiams teisę prisiekti ištikimybę žvaigždėtajai 
ir juostuotajai JAV vėliavai (Stars and Stripes) anglų kalbos mokėjimas buvo 
laikomas ne mažiau svarbiu už konstitucijos pažinimą. Naujoji anglakalbė ame- 
rikiečių tauta buvo suformuota aktyviai remiant valdžiai, ypač švietimo srityje. 

Anglų kultūros amerikietiškojo varianto įsisavinimas buvo pateikiamas kaip 
sėkmės garantas visoms imigrantų šeimoms. 

Vienas iš visų valstybinio nacionalizmo atmainų bendrų bruožų yra „piliety- 
bės" ir „tautybės“ sąvokų sutapatinimas. Laikantis oficialios Didžiosios Britani- 
jos praktikos, tautybė pradėjo reikšti tą patį kaip ir pilietybė, t. y., kažką tokio, 
ką leidžia britų įstatymai. Amerikoje „tautos“ prilyginamos šalims ar politinėms 
valstybėms. Tokia terminologija tik supainioja problemas; ko gero, tai daroma 
tyčia. Iš dalies dėl to atsiranda nuolatinės klaidos, tokios kaip visų Rusijos impe- 
rijos ar Sovietų Sąjungos gyventojų laikymas rusais; tai aiškiai kalba JAV nenau- 
dai, palyginti su praktikomis tų šalių, kuriose pilietybė apibrėžiama tiksliau.“ 
Valstybinis nacionalizmas valdžiai pripažįsta teisę nustatyti piliečių tautybę, 
tačiau su pasibaisėjimu žiūri į idėją tautoms suteikti teisę pačioms kurti valstybes. 
Lordas Actonas rašė: „Valstybė kartais gali sukurti tautą, tačiau tautos mėginimas 
sukurti valstybę prieštarauja gamtos dėsniams“. 

Daugumos Europos šalių vyriausybės stengėsi stiprinti savo valdinių vienybę, 
pasitelkdamos ceremonijas, meninę simboliką, istorijos įvaizdžius, o ypač skatin- 
damos švietimą ir bendrąją kultūrą. Nė vienos XIX amžiaus valstybės vyriausybė, 
planuojanti įvesti visuotinį pradinį mokymą, negalėjo išvengti labai svarbaus 
dalyko — kalbos ar kalbų, kuria bus mokomi vaikai, pasirinkimo. Osmanų 
imperija, davusi autonomiją mažumoms, vienintelė niekada nesistengė jėga 
įdiegti bendros valstybinės kultūros. Austrija-Vengrija atsisakė tokių mėginimų 
po 1867 metų, kai ją užliejo prieštaringos liaudiškojo nacionalizmo bangos. 

Liaudiškąjį nacionalizmą, kylantį iš apačios, kaip ir daug kitų dalykų, pasėjo 
to laikotarpio dinastinės valstybės ir daugiatautės imperijos. Tvirtai įsišaknijęs 
Rousseau doktrinoje apie liaudies nepriklausomybę, jis rėmėsi prielaida, kad tin- 
kamą tribūną bendrai valiai išreikšti suteikia tautinė ar etninė bendruomenė, o 
ne dirbtinai esamų valstybių sienos. Jis sukūrė sudėtingą mitologiją, anot kurios 
tautos „kraujas“ neatsiejamai susijęs su nacionalinės teritorijos „dirva“. Kadangi, 
pavyzdžiui, italai gyveno teritorijoje, priklausančioje pustuziniui valstybių nuo 
Šveicarijos iki Sicilijos, tai buvo daroma prielaida, jog teisybės atstatymas italų 
tautai reiškė tų valstybių panaikinimą, pakeičiant jas suvienyta Italijos karalyste. 
Žinoma, dauguma praktiškų nacionalistų suprato, kad pilnavertės nacijos, visiš- 
kai suvokiančios savo vientisą nacionalinę kultūrą, egzistavimas nebent įmano- 
mas tik mintyse. Kai Italijos valstybė buvo sukurta, daugelis jos vadovų suvokė, 
jog jiems reikia sekti kitų šalių vyriausybių pavyzdžiu ir panaudoti valstybinę 
valdžią savo piliečių kultūrai ir sąmoningumui konsoliduoti. Ne šiaip sau Massi- 
mo d'Azeglio, 1861 metais atidarydamas suvienytos Italijos parlamento pirmąją 
sesiją, pareiškė: „Dabar, kai jau sukūrėme Italiją, reikia pradėti kurti italus“. 

Daugelyje XIX amžiaus ginčų nacionalizmo klausimais vyravo įsitikinimas, kad 
Europos tautas galima suskirstyti į „istorines“ ir „neistorines“. Tokią mintį pirma- 
sis išsakė Hegelis. Ją perėmė socialdarvinistai, į tautų lenktyniavimą žiūrėję kaip 
į evoliucinį procesą, kuriame geriau prisitaikiusioms tautoms lemta išlikti, o kitos 

pasmerktos išnykti. Marxas į pirmą vietą iškėlė ekonominį faktorių. Suprantama, 
kriterijai ir skaičiavimai buvo labai įvairūs, tad ir potencialių nacionalinių valsty- 
bių sąrašas labai nepastovus. Nepaisant to, apie XIX amžiaus vidurį buvo pasiek- 
tas tam tikras sutarimas. Visi sutiko, jog įsitvirtinusios didžiosios valstybės — 
Prancūzija, Didžioji Britanija, Prūsija, Austrija ir Rusija — turėjo istorinį likimą, 
taip pat didžiųjų valstybių jau pripažintos valstybės — Ispanija, Portugalija, Bel- 
gija, Nyderlandai, Švedija, Danija ir Graikija, bei pagrindiniai pretendentai į savo 
nacionalines valstybes — italai, vokiečiai ir lenkai. Mazzinio sudarytame ateities 
Europos žemėlapio eskize buvo dvylika nacionalinių valstybių. 

Tačiau istoriškumo sąvoka buvo absoliučiai subjektyvi ar net melaginga. 
Trims iš penkių didžiųjų valstybių, kurios, jų gerbėjų nuomone, priklausė prie 
patvariausių Europos politinės sistemos elementų, per artimiausią šimtmetį buvo 
lemta išnykti. Kai kurios šalys, pavyzdžiui, Danija ar Didžioji Britanija, mėgusios 
save laikyti konsoliduotomis nacionalinėmis valstybėmis, netrukus patyrė, kad 
taip nėra. Daugelis tautų, tvirtai įsitikinusios, jog jos turi nenuginčijamą apsi- 
sprendimo teisę, skaudžiai nusivylė. Pasirodė, kad lemiami veiksniai yra ne dydis, 
ne ekonominis gyvybingumas, ne istorinės pretenzijos, o politinės aplinkybės. 
Vokiečių nacionalistai, kurių šansai buvo labai menki, kol priešinosi Prūsijos 
galybė, jau nebeabejojo savo sėkme, kai tik pasikeitė Prūsijos požiūris. Italų vil- 
tys priklausė nuo aktyvios Prancūzijos paramos. Lenkai, iš kurių gyvos atminties 
iki XIX amžiaus septintojo dešimtmečio dar nebuvo išdilę prisiminimai apie vals- 
tybingumą, neturėjo paramos iš išorės, todėl nieko ir nepasiekė. Tik dėl politinių 
sumetimų graikams, belgams, rumunams ir norvegams pasisekė, o airiams, 
čekams ir lenkams kol kas ne. Akivaizdžiausias pasikeitimų perspektyvas pir- 
miausia atvėrė Osmanų imperijos irimas. O carinės ir Habsburgų imperijų tau- 
toms, kurioms vėliau buvo lemta sukurti daugiausia nacionalinių valstybių, išsi- 
veržti į priekį pavyko tik pačioje XIX amžiaus pabaigoje. [ABCHAZIJA) 

Nepaisant to, nacionalizmas klestėjo ne tik ten, kur turėjo geriausias galimy- 
bes; priešingai, jis dar labiau įsigalėjo ten, kur viešpatavo nepritekliai ir repre- 
sijos. Beveik galima tvirtinti, kad nacionalistinių idealų įkarštis kaip tik didėjo 
mažėjant jo sėkmės galimybei. Per visą XIX amžių atsidavę nacionalinio judė- 
jimo aktyvistai stengėsi pažadinti sąmoningumą tų žmonių, kuriuos jie norėjo 
užverbuoti. Poetai, artistai, mokslininkai ir politikai griebėsi šešių pagrindinių 
informacijos šaltinių sukurti tokiam realybės vaizdui, kuris turėtų išugdyti išti- 
kimus šalininkus. 

Buvo rausiamasi istorijoje ieškant ilgaamžės tautos kovos už savo teises ir 
savo žemes įrodymų. Mėgstamiausiu objektu tapo priešistoriniai laikai, nes juos 
buvo galima panaudoti gyvenimo čia nuo seniausių laikų pretenzijoms pagrįsti. 
Jei nepavykdavo surasti faktų, tekdavo griebtis mitų ar net paprasčiausių prasi- 
manymų. Būdavo išknisami ir šlovinami Tautos didvyriai ir didvyrės bei Tautos 
pergalės gilioje senovėje. Ignoruojama visa, kas galėjo būti įdomu visoms tau- 
toms, ir visa, kas diskreditavo tą tautą ar išaukštino jos priešus. 

ABCHAZIJA 


Abchazai yra maža tauta (jų skaičius nesiekia ir ketvirčio milijono), gyvenanti Juo- 
dosios jūros pakrantėje maždaug už 500 kilometrų į rytus nuo Krymo. Svarbiausias jų 
miestas - Suchumis. Kalba ir musulmoniška kultūra jie artimi čerkesams, tačiau mažai 
ką teturi bendro ir su į šiaurę nuo jų gyvenančiais rusais, ir su į rytus nuo jų gyvenan- 
čiais krikščionimis gruzinais. Apie save abchazai sako, jog gyvena „pačiame Europos 
gale“. 

Viduramžiais čia buvo karalystė, klestėjusi Bizantijos graikų įtakoje. Ji visada turėjo 
didelės strateginės reikšmės, nes jungė Pietų Rusiją su Kaukazu. Kai carai 1810- 1864 
metų laikotarpiu šią karalystę nukariavo (žr. III priedą, 66), daugelis vietos gyventojų 
buvo priversti bėgti. Nuo 1931 metų Acbhazija tapo viena iš trijų nominaliai autonomi- 
nių Gruzijos SSR respublikų. Užplūdus rusams ir Mingrelijos gruzinams, vietos gyven- 
tojai savo teritorijoje tapo absoliučia mažuma. Stalino policijos šefas Berija, kuris ir pats 
buvo mingrelas, deportavo visą Ponto graikų bendruomenę ir pradėjo brutalią gruzini- 
zacijos politiką. 

Kai 1991 metais Gruzija išsivadavo iš Maskvos valdžios, abchazai tikėjosi gauti iš 
Gruzijos realią savivaldą. Tačiau jų konfliktas su Tbilisiu per Gruzijos pilietinį karą 
1992-1993 metais tik atvėrė kelią rusų armijai vėl okupuoti Abchaziją. Vienas kazokų 
atamanas užsienio korespondentui pareiškė, kad periferinių teritorijų, tokių kaip Abcha- 
zija ar Kurilų salos, likimas bus tikras Rusijos didybės išbandymas. „Jos yra mūsų - štai 
kur visa tiesa“. 

Buvusios Sovietų Sąjungos tautų nesutarimai pakurstė pačią bjauriausią rusų nacio- 
nalizmo atmainą. Balsai iš Maskvos ragino vėl užkariauti Rusijos „artimąjį užsienį". Juk 
ir Čečėniją bei kitas nerusiškas žemes Rusijos federacijoje. Anksčiau ar vėliau Rusija 
bus priversta rinktis naujojo stiliaus demokratiją arba senojo stiliaus imperializmą. 








Buvo reformuojama ir standartizuojama kalba kaip atskiro ir unikalaus tautos 
identiteto įrodymas, sudarinėjami žodynai, rašomos gramatikos, komplektuojamos 
bibliotekos ten, kur jų iki tol nebuvo, leidžiami vadovėliai nacionalinėms mokyk- 
loms ir nacionaliniams universitetams. Kalbininkai pradėjo įrodinėti, jog anksčiau 
ignoruotos liaudiškosios kalbos nė per nago juodymą nenusileido lotynų ar graikų 
kalboms; kad čekų, katalonų, gėlų ar norvegų kalba yra nė kiek ne blogesnė ben- 
dravimo priemonė nei egzistuojančios valstybinės kalbos. Ypač įdomus norvegų 
kalbos atvejis. Kaimiečių tarmių darinys, vadinamas nynorsk arba landsmal („nau- 
mal (Danijos ir Norvegijos „valstybinei kalbai“ arba „knygų kalbai“). Naująją 
norvegų kalbą propaguojantis judėjimas, pasiekęs kulminaciją 1899 metais, laikė 
save lygiaverčiu partneriu kovoje už politinę nepriklausomybę. Tačiau kaip ir gėlų 
ar airių kalbos, visiškos „pergalės“ jis neiškovojo. [NoRvEGIJA] 

Volkskunde, arba folkloras, buvo įnirtingai eksploatuojamas, stengiantis paim- 
ti iš jo visa, kas tik įmanoma. Viena vertus, manyta, kad jis šiuolaikinę tautą sieja 
su jos senesnėmis kultūrinėmis šaknimis, kita vertus, patikrinti jo autentiškumą 
buvo nelengva. Priešingai nei Herderis, kurio rinkinyje Volkslieder („Liaudies dai- 
nos“, 1778) buvo surinktos daugelio šalių (nuo Grenlandijos iki Graikijos) dainos, 
nacionalistiškai nusiteikę mokslininkai apsiribojo nacionaliniu folkloru. Kalbant 
apie tai, labai vaisinga reikia laikyti brolių Jakobo (1785— 1863) ir Wilhelmo Grim- 
mų (1786— 1859) veiklą. Jų veikalai Ūber den altdeutschen Meistergesang („Apie 
senovės vokiečių meisterzingerių kūrybą“), Deutsche Sagen („Vokiečių sagos“), 
Deutsche Grammatik („Vokiečių kalbos gramatika“) ir garsios visame pasaulyje 
Brolių Grimų pasakos („Kinder- und Hausmarchen") buvo labai plataus diapazo- 
no. Grimų amžininkas serbas Vukas Karadzičius (1787 — 1864) išleido gerai žinomą 
serbų-slavų pasakų rinkinį kaip priedą prie savo gramatikos, žodyno ir reformuo- 
tos kirilicos. [kALEvALA| 

Religija buvo pasitelkta nacionaliniams jausmams sakralizuoti, o dažnai ir bar- 
jerams tarp etninių grupių statyti. Nacionalinės protestantų ar stačiatikių Baž- 
nyčios šios separatizmo formos laikėsi ilgai. Net Romos katalikų religiją pavyko 
nukreipti nuo jos universalios misijos, kad atskirtų serbus nuo kroatų, lietuvius 
apsaugotų nuo surusinimo, o lenkus — nuo suvokietinimo. Kai kuriose šalyse 
krikščionys suglumę stebėjo, kaip atgyja pagoniškųjų dievų garbinimo ritualai ir 
praktikos. Velse baptistų pastoriai rengdavosi kaip druidai per Velso tautinę Eis- 
teddfod šventę, o Vokietijos imperijoje vėl pasirodė germanų dievai. [šAMANAS] 

Stipriai traukė rasinės teorijos. XVIII amžiaus pabaigoje buvo sugalvota Kau- 
kazo rasės sąvoka. Giminingą jai „arijų rasės" terminą pirmasis pavartojo vokietis 
Maxas Milleris, Oksfordo universiteto profesorius. Kiekviena tauta Europoje juto 
pagundą laikyti save nepakartojama, susieta rasinės giminystės saitais, kurios 
atstovų gyslomis tekėjo visai kitoks, ypatingas kraujas. Buvo nepaprastai domi- 
masi etnologija, „rasinių tipų“, tariamai atitinkančių kiekvieną iš naujųjų amžių 
tautų, tyrinėjimu. Londone Karališkoji istorikų draugija parėmė daugelį savo 
narių eksperimentų, neva rodančių, kad žmonių su keltų pavardėmis kaukolės 
nusileidžia anglosaksų kilmės žmonių kaukolėms“. (Jokių šansų Daviesų gimi- 
nei!) Vokietijoje panašių „įrodymų“ pateikė eugenikos mokslas. Houstonas Ste- 
wartas Chamberlainas (1855 — 1927), Vokietijoje gyvenęs anglas, „kūrėjų rasės“ 
ribas susiaurino taip, kad apimtų ne visus arijus, o tik teutonus. Jis rašė: „Tikro- 
ji istorija prasideda nuo to momento, kai germanų rasės atstovas galinga ranka 
sugriebia antikos paveldą“. Arba kitoje vietoje: „Kas tvirtina, jog Kristus buvo 
žydas, tas yra neišmanėlis arba nesąžiningas žmogus“““. [KAUKAZO Rasė] 

Rusijoje panslavistinis judėjimas turėjo rasinį atspalvį. Raginant visas slavų tau- 
tas susiburti po caro egida, dažnai remtasi prielaida, kad iš (neegzistuojančio) 
slavų rasinio giminingumo atsiras politinis solidarumas. Šis kvietimas nesusilaukė 
didesnio atgarsio tarp katalikų lenkų ir kroatų, kurie patys dar anksčiau buvo 
susikūrę savas panslavizmo versijas ir dabar pateikė kontrargumentus mokslinių 
straipsnių pavidalu, įrodinėdami, kad rusai iš tikrųjų yra tik suslavėję suomiai“. 

KALEVALA 


Kalevala („didvyrių šalis“) visų laikoma suomių nacionaliniu epu. Tai 50 giesmių arba 
22 795 eilučių poema, pirmą kartą išleista 1835 metais; antroji, galutinė jos redakcija 
išėjo 1849 metais. Šis pusiau literatūrinis epas didele dalimi yra autentiško folkloro 
kompiliacija. Tačiau tai ir jo sudarytojo Eliaso Lėnnroto (1802-1884) kūrinys; jis panau- 
dojo klasikinius pavyzdžius pasakojamajai tautosakai, kurią surinko tarp rytų Suomijos 
ir Rusijos Karelijos valstiečių, perdirbti ir pagražinti. Taigi šis epas ne tik iliustruoja 
Europos pagoniškojo folkloro paveldą, bet ir tai, kaip XIX amžiaus aktyvistai išnaudojo 
lig tol ignoruotus liaudiškus šaltinius tautiniam sąmoningumui ugdyti. Herderis 
(1744-1803) įtvirtino požiūrį, kad šiuolaikinės tautos gali klestėti tik tuo atveju, jei turi 
aiškiai išreikštą kultūrinį identitetą, grindžiamą liaudiška kalba ir liaudies tradicijomis. 
Kalevala - geriausiai pasisekęs mėginimas Herderio dvasia. 

Lėnnroto laikais suomiai iš Švedijos valdžios perėjo carinės Rusijos valdžion ir jau- 
tė didelį poreikį atsiriboti nuo savo švediškųjų ir rusiškųjų valdovų kultūros. Centrinė 
epo figūra - Veinemeinas, „amžinasis išminčius“, Kalevalos žemių valdovas, kovojantis 
su Pohjola, kurioje gyvena dievai, milžinai ir neregėtos dvasios: 


Siita vanha Vainamėinen, (Šitaip taręs, Veinemainas 
Laskea karehtelevi Nuplaukė per plačią jūrą, 
Venehella vaskisella, Variniu laivu nutolo, 

Kuutilla kuparisella Vario valtim nusiyrė, 
Ylaisihin maaemihin Kur į dangų žemė kyla, 
Alaisihin taivosihin. Kur dangus į žemę leidžias. 
Sinne puuttui pursinensa, Ten jisai ir apsistojo, 
Venehinensa vasahyti. Ten sustabdė savo laivą. 
Jatti kantelon jalille, O žmonėms kankles paliko, 
Soiton Suomelle sorean, Suomijai stygas jis davė, 
Kansalle ilon ikuisen, Tautai - amžiną linksmybę, 
Laulut suuret lapsillensa. Jos vaikams - didžiąsias giesmes.) 


Nė viena Europos tauta neišvengė savo folkloro kompiliavimo, romantizavimo ir 
prasimanymo stadijos. Tai tendencijai priskirtini ir Chrėtieno de Troyes bei Thomaso 
Malory romanai apie karalių Artūrą. Net amerikiečiai panoro dalyvauti šiame procese; 
Lėnnroto kūrinys turėjo didelės įtakos Henry Longfellow poemai Hiawatha (1855). Auto- 
riui buvo žinomas Kalevala vertimas į vokiečių kalbą, 1851 metais išleistas Sankt Peter- 
burge vieno Imperatoriškosios mokslų akademijos nario. 

Tokie nacionaliniai epai kaip suomių Kalevala ar velsiečių Mabinogion buvo ypač 
svarbūs toms tautoms, kurių kultūrinio identiteto siekiams trukdė politinė priklausomy- 
bė. Tad nereikia stebėtis, kad ir Hiawatha, ir Kalevala XIX amžiaus septintajame 
dešimtmetyje buvo išverstos į lenkų kalbą. 

ŠAMANAS 


Šamanas arba genties „medikas“ - gerai žinomas Sibiro tautelėse ir tarp Amerikos 
indėnų bei eskimų. Žiniuonis, išminčius ir magas, jis priklauso tai neatmenamų laikų 
profesijai, kurios atstovų stebuklingi gėrimai, ritualai ir užkalbėjimai suteikė jiems uni- 
kalią valdžią. Užsidėjęs, pavyzdžiui, raguotą kaukę ir su tipišku savo profesijos instru- 
mentu būgnu, kuriuo jis bendrauja su miško, uolų ir dangaus dvasiomis, jis gali būti ir 
gėrio, ir blogio mediumas. Šamanas keliauja po kitiems nematomus pasaulius, esan- 
čius virš mūsų ir po mumis, ir neša žmonėms Didžiosios Dvasios išmintį. Šamanizmas 
išliko iki šių dienų daugelyje nuošalių Rusijos vietovių, tačiau rasti jį Centrinėje Europo- 
je niekas nesitiki". Šamanais gali būti ir moterys. 

Vengrijoje visą XIX amžių buvo ginčijamasi, iš kur vengrai kilę. Dauguma manė, 
kad jie giminingi hunams. [ėaBA] Tačiau mokslininkai manė kitaip. Viena mokykla jų 
protėvių ieškojo tarp iraniečių ar chazarų. Kita, kurios pradininkas buvo Janosas Saj- 
novitsas (1733-1785), vengrų protėvius manė rasianti toliau į rytus. Vėliau filologai, 
archeologai ir antropologai galutinai įrodė vengrų ryšį su ugrofinais. Pavyzdžiui, nusta- 
tyta, kad Bolšoj Tigano kapavietė prie Kamos upės, aptikta 1974 metais, buvo viena iš 
pagrindinių vengrų sustojimo vietų prieš jų žygį į Vakarus. Panašias išvadas padarė ir 
dabartiniai vengrų folkloro tyrinėtojai, aptikę daug šamanizmo pėdsakų ir taip patvirtinę 
jų ryšius su Sibiru, kurių anksčiau niekas net nejtarė“. 








Panslavizmas populiariausias buvo tarp serbų, čekų ir bulgarų — visi jie laukė, 
kad Rusija juos išlaisvins. Rusų nacionalizmas, susimaišęs su panslavizmu, pasi- 
žymėjo nepaprastu mesijiniu entuziazmu. Dostojevskis sugebėjo išspausti opti- 
mistinę gaidą net iš visiškai tam netinkamos medžiagos: 
„Mūsų didieji žmonės buvo auginami kaip žvėrys. Jie buvo kankinami nuo pat gimimo 
dienos, ir tie kankinimai, kurių jokia kita tauta nebūtų ištvėrusi, tik dar labiau sustiprino 
ir sutelkė juos visose jų nelaimėse. <...> Rusija kartu su visais slavais ir jų priekyje tars 
pasauliui didžiausią žodį, kokį tik jis kada nors yra girdėjęs; ir tas žodis taps visų žmonių 
bendrumo garantija. <...> [Nes] rusų nacionalinė idėja, galų gale, yra ne kas kita kaip 
visuotinis žmonių bendrumas, draugystė“?? 


Tai buvo geranoriškos mintys, kurių mastas prilygo jų autoriaus šalies mastui. 

Visoje Europoje nacionalinėms temoms iliustruoti ir jas pagražinti buvo pasi- 
telktos visos meno ir literatūros rūšys. Poetai siekė nacionalinių dainių ar „poetų 
laureatų“ vardo. Romanistai įjunko rašyti istorinius ar pseudoistorinius romanus 
apie nacionalinius didvyrius ir nacionalinius papročius. Visų pripažintu pavyzdžiu 
tapo sero Walterio Scotto (1771 —— 1832) Waverley ciklo romanai, nors panašių 
romanų būta ir anksčiau. Janės Porter (1776 — 1850) romanas Thaddeus of War- 
saw („Tadas iš Varšuvos“, 1803) — beletrizuota Kosciuškos biografija — išgar- 
sėjo visame pasaulyje. Tapytojai ir skulptoriai irgi pasuko šia linkme, duodami 
valią romantiniams troškimams. Žymiausias Prancūzijos romantikas Victoras 
Hugo (1802 — 1805) sugebėjo vienu metu reikštis visose srityse. 

Kompozitoriai pasitelkdavo savo liaudies dainų ir šokių melodijas bei ritmus 
savitiems nacionaliniams stiliams kurti; tie stiliai tapo daugelio nacionalinių 
mokyklų skiriamaisiais požymiais. Nuo puikiųjų Chopino mazurkų ir polonezų 
bei Liszto vengriškųjų rapsodijų nuostabių tokio pobūdžio kūrinių yra sukūrę 
čekai Bedrichas Smetana (1824— 1884, Antoninas Dvorakas (1841 — 1904) ir Leo- 
sas Janačekas (1854 — 1928); norvegas Edvardas Griegas (1843— 1907), suomis 
Janas Sibelius (1865— 1957), danas Carlas Nielsenas (1865 — 1931), ispanai Isaacas 
Albenizas (1860 — 1909), Enrigue Granados (1867— 1916) ir Manuelis de Falla 
(1876— 1946); vengrai Bėla Bartokas (1881 — 1945) ir Zoltanas Kodaly (1882— 
1967); anglai Edwardas Elgaras (1857 — 1934), Frederickas Delius (1862 — 1934 ir 
Ralphas Vaughanas Williamsas (1872 — 1958); garsusis rusų „penketas“ — Ceza- 
ris Kiuji (1835— 1918), Milijus Balakirevas (1837 — 1910), Aleksandras Borodinas 
(1833— 1887), Nikolajus Rimskis-Korsakovas (1844 — 1909) ir Modestas Muso- 
rgskis (1839 — 1881). Tos nacionalinės mokyklos daug nuveikė iškeldamos muzi- 
kos vaidmenį visuomenėje. Be to, tautos, kurioms plačiai skelbti savo siekius 
pasitelkus literatūrą trukdė kalbos barjeras, koncertų salėse galėjo kreiptis į visą 
Europą. 

Įdomu, kad dėl abstraktaus muzikos pobūdžio tuos pačius kūrinius buvo gali- 
ma traktuoti labai įvairiai. Tarkim, Chopinas galėjo susilaukti atgarsio ne tik tarp 
tų klausytojų, kurie buvo pasirengę priimti jo politinius kvietimus, bet ir tarp tų, 
kurie apie juos neturėjo nė menkiausio supratimo. Nebuvo jokio prieštaravimo 
tarp jo genijaus nacionalinio ir universaliojo aspektų. Nuostabiai nevienareikš- 
miškos jo karčiai saldžių lenkiškų melodijų emocinės vertybės susipina su kylan- 
čio protesto ar melancholiško ilgesio nuotaikomis. Vieniems atrodė, kad jis gai- 
domis užrašė visą Lenkijos istoriją, kiti manė, kad jis išreiškė tik grynai 
asmeninius intymius išgyvenimus. Apie bene pačią garsiausią Chopino pjesę 
Revoliucinį etiudą op. 10 Nr. 12 Robertas Schumannas yra pasakęs, kad ta jo 
muzika kalba apie „gėlėse paslėptus šautuvus“: 





Operoje nacionaliniai mitai patenka nuostabių garsų valdžion ir taip gimsta 
neregėtos galios muzikinės dramos. Publika, kuri prikaustyta prie savo kėdžių, 
žiūrėjo ir klausė Musorgskio Boriso Godunovo ar Wagnerio Nybelungų žiedo, 
pamiršdavo apie visas istorijos malones ir blogybes. Nacionalinės operos yra ta 
sritis, kurioje muzikos puikumą libreto neįtikinamumas, regis, tik dar labiau padi- 
dina [myBELUNGAI| [oPERA| [SUSANINAS] [TRISTANAS| 

Nenuginčijama, kad nacionalizmo iškilimas buvo glaudžiai susipynęs su Euro- 
pos visuomenės modernizacija. Tiesą sakant, kai kurie marksistinių pažiūrų isto- 
rikai nueina taip toli, kad net ima tvirtinti, jog jų koreliacija buvo absoliuti. Vienas 
iš jų rašė: „Šiuolaikinės tautos ir visko, susijusio su ja, pagrindinis bruožas yra jos 
modernumas"“!. Toks tvirtinimas sugadina iš esmės teisingą teiginį, per daug jį 
sureikšmindamas. Šiuolaikinį nacionalizmą nė kiek ne mažiau už socialinę-ekono- 
minę modernizaciją gali skatinti ir politinė priespauda; yra keletas pernelyg anks- 
tyvų nacionalinių judėjimų, kurie atsirado žymiai anksčiau už modernizaciją. 
Tačiau modernizacijos procesas neabejotinai padarė vieną dalyką — pakeitė esa- 
mo nacionalizmo prigimtį ir labai sustiprino jo socialinį aspektą. „Nacionalizmo 
transformacija“ Europos modernizacijos eros pradžioje po 1870 metų buvo realy- 
bė, kurią mažai kas mėgino nuginčyti. 

Nacionalizmas taip pat išryškino svarbų skirtumą tarp civilizacijos ir kultūros. 
Civilizacija buvo iš senovės pasaulio ir iš krikščionybės paveldėtų idėjų bei tradi- 
cijų visuma; ji įskiepyta visų Europos tautų kultūroms iš išorės, sudarydama jų 
visų bendrą paveldą. O kultūra (vokiečių kalbos žodžio Kultur prasme), priešingai, 
išaugo iš žmonių kasdieninio gyvenimo. Ją sudarė viskas, kas buvo būdinga tai 
tautai: jos gimtoji kalba, jos tautosaka, jos religiniai polinkiai, saviti jos papročiai. 
Ankstesniais laikais civilizacija buvo aukštinama, o kultūra niekinama. Naciona- 
lizmas dabar darė atvirkščiai: tautinės kultūros buvo aukštinamos, o civilizacija 
pažeminta. Apsišvietęs, daugiakalbis, kosmopolitinis Europos elitas silpnėjo, o 
menkai išsilavinusios nacionalinės masės, laikiusios save tik prancūzais, vokie- 
čiais, anglais ar rusais, stiprėjo. 

Mėginimas teoriškai pagrįsti nacionalizmą laikui bėgant irgi stiprėjo. Iš 
madingų XX amžiaus pabaigos teorijų reikėtų apsvarstyti aukščiau minėtąjį 
nacionalizmo ir modernizacijos sociologinį ryšį: tautos kaip „įsivaizduojamos ben- 
drijos“, į kurią nusprendė grįžti ir atplėšti nuo gimtinės ar ką tik gavę išsilavini- 
mą žmonės, psichologinę koncepciją, t. y. mechanizmą, kaip gimstančios tautos 
kūrė savo mitologijas. Įdomu pažymėti, kad visas šias labai šiuolaikines idėjas 
galima rasti mažai žinomo lenkų socialisto ir sociologijos teoretiko Kazimiero 
Kelles-Krauzo (1872 — 1905) raštuose““. 

Nacionalizmo aistros neišvengiamai kėlė konfliktus. Beveik visur Europoje 
buvo etninių mažumų, kurių liaudiškasis nacionalizmas negalėjo nesusikirsti su 
valstybiniu valdžios nacionalizmu. Didžiojoje Britanijoje buvo trys potencialūs 
separatistiniai judėjimai; Rusijos imperijoje jų buvo septyniasdešimt. Net Vokie- 
tijos imperijoje, kuri etniniu atžvilgiu buvo labai homogeniška, buvusiose lenkiš- 
kose provincijose, prie sienos su Danija Šlėzvige-Holšteine ir Elzase-Lotaringijo- 
je įsiplieskė ilgai trukę konfliktai. [eLzAsas] [šLėzvicas] Dideli konfliktai kilo ir 
tarp nacionalinių judėjimų vadovų bei liberalių ar socialistinių pažiūrų veikėjų, 
apskritai nesutikusių su nacionalizmu kaipo tokiu arba neigusių nacionalinių 
tikslų prioritetą. 

Geras pavyzdys yra Rusija, kur Romanovų dinastijos vykdomas imperijos kūri- 
mas susikirto ne tik su imperijos nerusiškosiomis tautomis, bet ir su populiariais 

pačių rusų tautos kūrimo jausmais. Net senajame Maskvos valstybės centre impe- 
rija sunkiai sugyveno su tauta. Imperijos institucijos, kurios rėmėsi caro dvaru, 
bajorija ir biurokratija, valstietiškoje šalyje veikė kaip svetima okupacinė val- 
džia, mažai ką teturinti bendro su visuomene. Baudžiavos panaikinimas tik atidė- 
jo valstietiškosios tautos, kurios gyvenimas rėmėsi kaimo bendruomenėmis ir 
Rusijos stačiatikių Bažnyčia, žlugimą. Lemtingu įvykiu buvo laikomas XIX 
amžiaus pradžios mėginimų įvesti Bibliją liaudies kalba, galėjusia tapti šiuolaiki- 
nės nacionalinės kultūros pamatu, nesėkmė.?? 

Dešimtmečiams bėgant, nacionalizmas dažnai įgaudavo ir agresyvesnį pobūdį. 
Nacionaliniai judėjimai, prasidėję kaip liberalų kryžiaus žygis prieš reakcingąsias 
dinastijas, žlugdavo, kai siekių nepavykdavo įgyvendinti iki galo. Todėl XIX 
amžiaus paskutiniajame ketvirtyje „senasis išvaduojamasis ir vienijantis naciona- 
lizmas“ dažnai ėmė užleisti vietą netolerantiško „integracinio nacionalizmo“ 
krypčiai. Pradėta kalbėti apie mažumų išstūmimą, apie visų, kas tik nenorėjo 
sutikti su dogmatišku pačių nacionalistų bendruomenės apibrėžimu, „išdavystę“. 
(Kaip tik tokia negatyvia prasme „nacionalizmo“ terminą imta visuotinai naudoti 
XIX amžiaus paskutiniajame dešimtmetyje.) Vokietija turėjo būti tik vokiečiams, 
Rumunija tik rumunams, o Rūro sritis tik jos etniniams gyventojams. 

Blut und Boden („kraujo ir žemės") idėjos bene giliausiai įsišaknijo imperinė- 
je Vokietijoje. Tačiau nuosekliausių gynėjų integracinis nacionalizmas susilaukė 
Prancūzijoje Maurice'o Barrės (1862— 1923) ir Charles'o Maurras (1868 — 1952) 
raštuose; jiedu 1899 metais įkūrė Action Francaise judėjimą. Prancūzija tik pran- 
cūzams, ir ne bet kokiems, o tik lojaliems, gimusiems Prancūzijoje ir katalikams. 
Barres, būdamas Mozelio departamento deputatas, visą laiką parlamente kovojo 
už Elzaso ir Lotaringijos susigrąžinimą. Jo knyga Les Deracines („Išrauti su šak- 
nimis“, 1897) suponavo idėją apie neturinčius šaknų, taigi ir beverčius visuome- 
nės elementus. Be kitų, šiai idėjai greit buvo lemta atsisukti ir prieš žydus. Kny- 
ga La Colline inspiree („Įkvėptoji kalva“, 1913) propagavo mintį, kad katalikybė 
ir tikrasis prancūziškumas yra neatskiriami dalykai. Maurras tapo vienu iš aršiau- 
sių Dreyfuso kaltintojų, o vėliau rėmė Pėtainą Viši Prancūzijoje. Jis vartojo tokius 
išsireiškimus, kad 1926 metais jo raštai atsidūrė katalikų Bažnyčios draudžiamų 
knygų sąraše. 

Integracinis nacionalizmas paveikė visus fin de siecle (XIX amžiaus) naciona- 
linius judėjimus. Be Vokietijos ir Prancūzijos, jis darė didelę įtaką ir Lenkijai, kur 
Romano Dmowskio (1864 — 1939) Nacionalinis demokratinis judėjimas turėjo daug 
šios tendencijos bruožų. Italijoje integracinis nacionalizmas buvo būdingas irre- 
dentistams (partijai, siekiančiai suvienyti Italiją), tarkim, Gabrieliui D'Annunzio 
(1863 — 1938), kuris siekė atplėšti nuo Austrijos Triestą ir Pietų Tirolį. Rusijoje jis 
paskatino atmesti viską, kas tik nesiderino su rusiškumo ir stačiatikybės tapatybe. 
Didžiojoje Britanijoje jį galime matyti tarp tų, kurie britus tapatino su anglais. 
Airijoje integraciniam nacionalizmui atstovavo daugelis Alsterio protestantų, — 
jie manė, kad Alsteryje nėra vietos katalikams — ir airių katalikų nacionalistų 
kraštutiniai elementai, visus protestantus ir angloairius laikę svetimos valdžios 

agentais. Jį propagavo tas sionistų sparnas, kuris Palestiną laikė ne vien skriau- 
džiamų žydų prieglauda, bet ir „Žydų valstybės šalimi", kurioje nežydai geriausiu 
atveju būtų tik toleruojami. 

Daug priklausė nuo politinės aplinkos, kurioje nacionaliniai judėjimai veikė. 
Kai kurie politologai neatsispyrė pagundai „nuosaikias, humanistines ir išvaduo- 
jamąsias" nacionalizmo formas priskirti Vakarų Europai, o visas Rytų Europos 
nacionalizmo formas — netolerantiškam etniniam nacionalizmui““. Tokia klasi- 
fikacija akivaizdžiai neteisinga. Netolerantiško etninio nacionalizmo pavyzdžių 
netrūksta ir Vakarų Europoje — pradedant IRA ir baigiant Flamandų tėvynės 
frontu. O daugelis nacionalinių judėjimų Rytų Europoje turi ir „vakarietiškų“, ir 
„nevakarietiškų“ bruožų. Etiketės paprasčiausiai netinka. Tiesa, negalima nuneig- 
ti, kad Rytų Europos autokratinės imperijos stabdė liberaliuosius nacionalinius 
judėjimus, skatindamos įvairiausią priešinimąsi jam. Daugumoje Europos kraštų 
liaudiškasis nacionalizmas per penkiasdešimt metų po 1870-ųjų galėjo reikštis 
netrukdomai, o tautos, atsidūrusios Rusijos imperijos valdžioje, savo išsivadavimo 
viltis turėjo atidėti dar beveik šimtmečiui. Tačiau to vėlavimo priežastis veikiau 
buvo viena kitą keitusių rusų valstybių pobūdis, o ne įgimtos jų nelaisvėje atsi- 
dūrusių tautų savybės. 

Italijos nacionalinio išsivadavimo judėjimas tęsėsi tris ketvirčius amžiaus, kol 
pagaliau 1871 metais pasiekė savo tikslą. Jis žinomas Risorgimento („risordžimen- 
to“, „atgimimo“) pavadinimu — pagal pavadinimą laikraščio, kurį 1847 metais 
Turine pradėjo leisti aktyviausias šio judėjimo lyderis grafas Camillo de Cavouras 
(1810— 1861), Sardinijos ministras pirmininkas. Tačiau italų atgimimo ištakų rei- 
kia ieškoti slaptų nepriklausomybės draugijų, jų ir garsiųjų karbonarų, kurie 
organizavo nesėkmingus sukilimus Neapolyje (1820), Turine (1821) ir Romoje 
(1830), bei Giuseppės Mazzinio (1805 — 1872) organizacijos Giovanne Italia („Jau- 
noji Italija“) veikloje. Mazzinis, revoliucionierius nacionalistas ir pranašas, didelę 
savo gyvenimo dalį praleido tremtyje Marselyje, Berne ir Londone. Jis sukūrė 
tautinę ideologiją, žadino savo tėvynainius iš apatijos ir kvietė prijaučiančius val- 
dovus, tarkim, Sardinijos karalių Karolį Albertą, padėti jiems. Mazzinis skelbė: 
„Tauta yra ta pačia kalba kalbančių žmonių visuma“. 1834 metais jis įsteigė tarp- 
tautinę savo kampanijos šaką, Jaunąją Europą, kuri ruošė sąmokslininkų tinklą, 
kad jis rengtų demokratines konstitucijas visoje Europoje. 

Revoliuciniai 1848 metai iškėlė Italiją į Europą užliejusios bangos viršūnę. 
Venecijoje ir Romoje buvo paskelbtos nepriklausomos respublikos. Sicilija ir 
Neapolis atsisuko prieš savo Burbonų dinastijos valdovą Ferdinandą II. Karolis 
Albertas pradėjo „Šventąjį karą“ prieš Austriją, tikėdamasis pasinaudoti maištu 
Milane. Visi jie buvo sutriuškinti generolo Radetzky'o kontrpuolimo ir „karaliaus- 
bombos“ negailestingo bombardavimo. Mazzinio šūkis Italia fara da se („Italija 
susidoros pati“) nepasiteisino. Jo romantiškasis bendražygis Giuseppė Garibaldis 
(1807 — 1882), kovojęs ir Romoje, ir Venecijoje, pabėgo į Pietų Ameriką. 

Sąlygos pagerėjo po dešimties metų. Cavouro Sardiniją pavyko patraukti Itali- 
jos pusėn ir tai buvo laikoma geriausiu būdu išvyti austrus. Po to, kai Sardinijos 

daliniai puikiai pasirodė Kryme, Napoleonas III pats paklausė: „Ką galėčiau 
padaryti Italijai?“ Buvo pasirašytas Prancūzijos — Sardinijos paktas. Prancūzija 
apsiėmė paremti Sardiniją šiaurėje prieš Austriją, kartu ir toliau gindama Popie- 
žiaus valstybę Italijos centre. Po vėliau įvykusių trijų karų žaidimas buvo baig- 
tas. 1859 — 1860 metais pergalės prie Magentos ir Solferino užtikrino Prancūzijos 
ir Sardinijos puolimo austrų Italijoje sėkmę, o sensacingoji Garibaldžio raudon- 
marškinių „Tūkstantinės“ ekspedicija privertė pasiduoti Siciliją ir Neapolį. Per 
plebiscitus Parmoje, Modenoje ir Toskanoje visi balsavo už Italiją; Prancūzija 
pasiėmė Savoją ir Nicą; Austrija vis dar tebeturėjo Veneciją, o Prancūzijai pade- 
dant popiežius vis dar valdė Romoje. Tačiau 1861 metų gegužės mėnesį visos 
Italijos parlamentas Turine paskelbė Viktorą Emanuelį (valdė 1849— 1878 m.) 
Italijos karaliumi. 1866 metais, kai Austrija kariavo su Prūsija, Italija sugebėjo 
pasiekti, kad austrai užleistų Veneciją. O kai 1870 metais Prancūzija kariavo su 
Prūsija, Italija užėmė popiežiaus srities likutį, palikdama jam tik Vatikaną. Išsky- 
rus Trentiną (Pietų Tirolį) ir Istriją, Italijos karalystės formavimas buvo baigtas. 
Cavouras tuo metu jau buvo miręs, Garibaldis pasitraukė į Kapreros salą, res- 
publikonas Mazzinis vis dar kamavosi tremtyje, graužiamas sielvarto (žr. III prie- 
dą, 78) [GATTOPARDO] 

Vokiečių nacionalinio judėjimo raida visais atžvilgiais buvo panaši į tai, kas 
dėjosi Italijoje. Ji prasidėjo 1813— 1814 metų „Išsivadavimo karo“ entuziazmu ir 
slaptomis Restauracijos laikotarpio draugijomis. Didžiausia nesėkmė patirta 1848 
metais, kai visos Vokietijos susirinkimas buvo sušauktas tik tam, kad būtų 
paleistas. Savo tikslą šis judėjimas pasiekė 1871 metais, į jo pusę perėjus Prūsi- 
jos karaliui. 

Laikotarpiu iki 1848 metų, kuris vadinamas Vormūrz'u, Vokietijos konfede- 
racijos bergždumas tapo akivaizdus. Jos parlamentas tapo kažkuo nedaug tepra- 
nokstančiu apeliacinį teismą. Jis vis dar tebenagrinėjo nuo Trisdešimties metų 
karo užsilikusias skolas. Konfederacijos konstitucijos reikalavimą, kad visi 
vokiečių kunigaikščiai privalo sušaukti parlamentus, kas norėjo vykdė, o kas 
nenorėjo nevykdė. Liberalias iniciatyvas slopino kunigaikščių teisė anuliuoti 
įstatymus ir kviestis pagalbą iš šalies. 1848— 1849 metais Vokietijoje, kaip ir 
Prancūzijoje bei Italijoje, įsiliepsnojo revoliucijos gaisras, sukilimai vyko Vieno- 
je, Berlyne, Kelne, Prahoje, Drezdene, Badene ir kitur. Nacionalinis Vorparla- 
ment, susirinkęs Šv. Pauliaus bažnyčioje Frankfurte, sukurpė būsimos Vokietijos 
imperijos konstituciją. Tačiau jis negalėjo įgyvendinti nė vieno iš savo nutarimų. 
Gilūs nesutarimai išryškėjo Šlėzvigo-Holšteino klausimu. Parlamentas nesuge- 
bėjo nuspręsti, ar Vokietija turėtų apsiriboti tik vokiečių etnine teritorija, ar 
turėtų apimti ir visą Austrijos imperiją, kurioje gyventojų daugumą sudarė ne 
vokiečiai. Karūna buvo pasiūlyta Prūsijos karaliui Frydrichui Vilhelmui IV, 
tačiau šis atmetė tą garbę „su kanalizacijos kvapeliu“. Šis Vorparlament 1849 
metų liepos mėnesį išsiskirstė, jo deputatams kaltinant ir slopinant vieniems 
kitus (žr. III priedą, 77). 

1860 m. gegužė. Nunc et in hora mortis nostrae. Amen. Vakarinė malda buvo baigta. 
Pusę valandos ramus kunigaikščio balsas ragino būti gailestingiems ir atgailauti; pusę 
valandos kiti balsai, susiliedami vienas su kitu, audė vilnijantį maldos audinį, kuriame 
kaip auksinės gėlės buvo išbarstyti nepaprasti žodžiai: meilė, skaistybė, mirtis. Maldos 
gausmui aidint, rokoko stiliaus svetainė atrodė lyg pasikeitusi; net papūgos, išskėtu- 
sios plačius sparnus šilku išmuštose sienose, ir tos atrodė kiek nusigandusios; net ir 
Magdalena tarpulangyje dabar buvo panaši į nusidėjėlę <...>. 

Dabar, kai kunigaikščio balsas nutilo, viskas grįžo prie įprastinės tvarkos ar, tikriau 
sakant, prie įprastinės netvarkos. Išėjo tarnai ir vizgindamas uodegą pro tas pat duris 
įsėlino šuo Bendiko, vis dar įsižeidęs, kad neseniai buvo iš čia išvarytas. Moterys lėtai 
pakilo iš savo vietų, ir atmetami į šalį šleifai pamažu atidengė nuogas mitologines 
figūras ant balto it pienas marmuro grindų, kur nematoma liko tik Andromeda: padrės 
Pironės, vis dar skendinčio maldose, sutana ilgai trukdė jai vėl žvilgtelėti į sidabrinį 
Persėją...' 

Donas Fabricijus Corbera, Salinos kunigaikštis, atlikinėjo amžinus šeimos ritualus 
savo viloje prie Palermo. Sicilija išgyveno neramų laikotarpį nuo nepavykusio sukilimo 
Mesinoje balandžio mėnesį iki Garibaldžio išsilaipinimo Marsaloje gegužės vienuolik- 
tąją. Kunigaikštis, pagal savo herbą vadinamas „Leopardu“, žengė į Burbonų monar- 
chijos, feodalinių privilegijų ir savo paties emocinio gyvenimo nusivylimų saulėlydį. 

Istoriniai romanai būna labai įvairūs. Banaliausieji eksploatuoja praeitį tik kaip 
egzotišką foną nieko bendra su ja neturinčiai beletristikai. Kiti panaudoja ją kaip neut- 
ralią sceną amžinų problemų įtikinamumui padidinti. Tik nedaugelis gali padėti skaity- 
tojui geriau suprasti ir istoriją, ir žmogaus prigimtį. Romaną // Gattopardo („Leopar- 
das“), išleistą jau po autoriaus mirties 1958 metais, parašė Giuseppe Tomasis 
(1896-1957), Palmos hercogas ir Lampedūzos kunigaikštis. Retai pasitaiko romanistų, 
pasižyminčių tokia empatija, tokiu įsijautimu į istoriją. 

1910 m. gegužė. Trys Dono Fabricijaus netekėjusios dukterys dar tebegyvena Sali- 
nos viloje. Relikvijas iš šeimos koplyčios teko išmesti, nes kardinolas arkivyskupas 
paskelbė, jog jos netikros. Atsitiktinai kartu su jomis buvo išmestas ir Bendiko kailis, 
ilgai laikytas vietoj kilimėlio. 

Kai nešė iškamšą, stiklinės šuns akys pažvelgė su nusižeminusio padaro priekaiš- 
tu - taip Žiūri į pasaulį visi išeinantys į nebūtį. Po kelių minučių Bendiko palaikai buvo 
išmesti į kampą kieme, kur kasdien ateina šiukšlių rinkėjas. Lėkdama pro langą, 
iškamša akimirką atgavo savo formą: galėjai matyti, kaip ore šoka keturkojis ilgais 
ūsais žvėris; atrodė, kad jo priešakinė dešinė letena siunčia prakeiksmą. Paskui vis- 
kas nurimo ir pavirto sauja tamsių dulkių. Poi tutto trovo pace in un mucchietto di 
polvere livida“. 

Prūsijos perėjimas į naujo Vokietijos suvienijimo šalininkų pusę įvyko XIX 
amžiaus septintajame dešimtmetyje; visų pirma jai tai buvo priemonė išeiti iš 
Vokietijos konfederacijos ir išsisukti nuo beviltiškų Austrijos reikalų. Pirmaisiais 
Vilhelmo I valdymo metais Prūsijos reikalai atsidūrė labai keblioje padėtyje. Auto- 
ritarinę sistemą sustiprino von Roono karinės reformos, tačiau Landtag'o rinki- 
muose daugumą gavo liberalai, vadovaujami Waldecko Pažangos partijos (Fort- 
schrittspartei). 1862 metais premjeru buvo paskirtas Otto von Bismarckas 
(1815— 1898), kad įveiktų krizę, jei reikės — ir nekonstitucinėmis priemonėmis. 
Jo tikslas buvo „pasodinti Prūsiją į balną“ Vokietijoje, o Vokietiją pasodinti į bal- 
ną Europoje. Didžiulę trintį kėlė bendras prūsų ir austrų valdymas Šlėzvige-Holš- 
teine. Vilhelmas I negalėjo apsispręsti, imtis jam vadovauti konfederacijai ar 
palikti šią teisę Pranciškui-Juozapui, kaip jau buvo pasielgęs per Frankfurto 
Fiirstentag'ą 1863 metais. Visas šias problemas išsprendė Bismarcko ryžtas sukur- 
ti naują Šiaurės Vokietijos konfederaciją be Austrijos ir meistriškas riboto karo 
taktikos naudojimas. 1864 metais Prūsija dėl Šlėzvigo aneksijos užpuolė ir nuga- 
lėjo Daniją. 1866 metais, kai Austrija iškėlė Šlėzvigo klausimą konfederacijos par- 
lamente, Prūsija išėjo iš jo, puolė ir įveikė Austriją ir jos sąjungininkus Vokietijo- 
je. Žaibiška pergalė prie Sadovos, netoli Hradek Kralovo (Kėniggratz) įtvirtino 
Prūsijos viršenybę ir Šiaurės Vokietijos federacijos sudarymą. 1870— 1871 metais 
Vokietija užpuolė Prancūziją ir įveikė ją. Apėmus euforijai dėl šios pergalės, Bis- 
marckas surengė Pietų Vokietijos valstybėlių priėmimą į federaciją ir Vilhelmo 
paskelbimą Vokietijos imperatoriumi. Vokietija buvo vėl suvienyta; konservatizmo 
citadelė triumfavo, o liberalai buvo sutrikę. [MERMANNAS] 

Lenkijos nacionalinis judėjimas turėjo seniausią genealogiją, geriausią visuo- 
menės nuomonę apie jį, didžiausią pasiryžimą, prasčiausią spaudą ir menkiausią 
sėkmę. Jo pradžia siekė XVIII amžiaus antirusiškąsias konfederacijas ir kiekvienai 
kartai nuo padalijimų iki Antrojo pasaulinio karo jis padovanodavo po ginkluotą 
sukilimą — 1733, 1768, 1794, 1830, 1848, 1863, 1905, 1919, 1944 metais. Judėjimas 
puoselėjo tą per ankstyvą nacionalizmo atmainą, kuri brendo jau Napoleono lai- 
kais. Iš esmės jis buvo menkai susijęs su ekonomika, bet labai su noru išsaugoti 
savo kultūrą, identitetą ir tautos garbę. 

XIX amžiaus pradžios sukilimų Lenkijoje tikslas buvo atkurti nukryžiuotą 
Žečpospolitą — Lenkijos ir Lietuvos valstybę. Šiuos sukilimus įkvėpė mistiniai 
romantinės poezijos vaizdai, įsitikinimas, kad Lenkija, tas „Tautų Kristus“, 
sulauks savo „trečiosios dienos“: 

Chwala Tobie, Chryste Panie! 

Lud, ktėry chodzil Twym sladem, 
Co Twoim cierpial przyktadem, 

Z Tobą swięeci zmartwychwstanie““. 
(Kristau, Tau šlovė! Tauta 

Tavo pėdomis kur ėjo, 

Su Tavim kuri kentėjo, 

Kaip ir Tu bus prikelta!) 

Hermannsdenkmal, paminklas Arminijui, stovi ant aukštos uolienų atodangos virš Teu- 
toburgo Miško kalnų šlaito netoli Detmoldo Vestfalijoje. Jis įjamžina pergalę, kurią 9 m. + 
po Kr. pasiekė germanų cheruskų genties vadas Hermannas arba Arminijus, netoli tos 
vietovės sunaikinęs įsiveržusius romėnų legionus. Ant pjedestalo su kolonomis stovi 
milžiniška beveik 30 metrų aukščio statula iš kalto vario. Daugiau kaip dešimt kartų 
padidintas Hermannas iš po sparnuoto šalmo rūsčiai žvelgia į žemai po kojomis plytin- 
čią lygumą, aukštai iškėlęs didžiulį keršto kardą. 

Šio paminklo statyba užtruko beveik keturiasdešimt metų. Kaip ir klasicistinio sti- 
liaus Valhalos šventykla (1830-1842), Bavarijos karaliaus pastatyta ant stačios uolos 
prie Dunojaus netoli Regensburgo, jis buvo sumanytas kartos, menančios Napoleoną 
ir išsivadavimo karus. Tačiau paminklo nepavyko užbaigti, kol Vokietija nebuvo suvie- 
nyta, o vokiečių nacionalizmas nesutvirtėjo. Projekto autorius ir jo statybos iniciatorius 
Ernstas von Bandelis ne sykį mėgino rasti lėšų. Pagaliau jam pavyko jas surinkti, orga- 
nizavus aukojimą mokyklose visoje Vokietijos imperijoje. Paminklas buvo atidengtas 
1875 metais; tai buvo geras vėl atgijusios imperijos pasididžiavimo simbolis. 

Nacionalizmo klestėjimo laikotarpiu kiekviena save gerbianti tauta laikė garbės rei- 
kalu rasti vertų įamžinimo didvyrių ir viešieji paminklai tarnavo tam tikriems socialiniams 
ir švietimo tikslams. Hermannsdenkmal buvo vienas iš pagrindinių Europą užliejusio 
pseudoistorinio žanro pavyzdžių". Vokietijoje jis turėjo keletą konkurentų, įskaitant Nie- 
derwaldsdenkmal ant Reino kranto, raito imperatoriaus Vilhelmo | statulą ant Kyfihau- 
ser kalno Tiūringijoje ir Vėlkerschlachtdenkmal paminklą (1913), patriotų sąjungos 
narių pastatytą Leipcige Tautų mūšio šimtųjų metinių proga. Laiko ir dvasios atžvilgiu 
jis labai panašus į neparlamentariškiausio karaliaus Ričardo Liūtaširdžio skulptūrą, 
pastatytą netoli parlamento rūmų Londone, Griunvaldo paminklą (1910) Krokuvoje ir 
paminklą Vercingetoriksui' Gergovijos plokštikalnėje netoli Klermon-Ferano. 

Bene ryškiausiu nacionalinių jausmų politinės estetikos pavyzdžiu galima laikyti 
paminklą kunigaikščio Llewellyno šuniui Gelertui, pastatytą XVIII amžiaus paskutiniaja- 
me dešimtmetyje prie Beddegelerto (Gelerto kapo) Šiaurės Velse.“ Kuo didesnis pato- 
sas, kuo senesni laikai ir kuo romantiškesnė karta, tuo didesnį entuziazmą kelia tie jų 
šaknis primenantys simboliai. 








Daugiausia veikė Kongresinė Lenkija prieš Rusiją, nors dalyvavo ir lenkai iš 
Austrijos bei Prūsijos. Solidarumo sukilimai vyko ir Lietuvoje, Baltarusijoje, 
Ukrainoje. 1830 metais pašėlęs sąmokslas, išprovokuotas gandų apie caro planus 
pasiųsti lenkų armiją prieš Belgiją, sukėlė Rusijos — Lenkijos karą. Caras atmetė 
Varšuvos vyriausybės, kuriai vadovavo konservatyvus kunigaikštis Čartoryskis, 
patarimus ir atsisakė pradėti bet kokį dialogą. Tad kompromisai buvo atmesti. 
Šį kartą profesionali Lenkijos kariuomenė turėjo galimybių laimėti, tačiau buvo 
pamažu suspausta iš flangų ir sutriuškinta. 1831 metų rugsėjo mėnesį, kai rusai 

atakavo paskutines pozicijas prie Varšuvos, jie rado generolo Sowinskio lavoną 
lauke, nusėtame žuvusiais ir mirštančiais kariais. Šis senas Napoleono armijos 
karininkas paliepė savo kariams „giliai įkalti į Lenkijos žemę“ jo medinę koją, 
kad nereiktų lankstytis tironams. Kongresinės Lenkijos konstitucijos veikimas 
buvo sustabdytas. Visi sukilėliai neteko laisvės ir nuosavybės. Tūkstančiai pabė- 
gėlių atsidūrė Prancūzijoje; dešimtys tūkstančių, sukaustytų grandinėmis, buvo 
išvaryta į Sibirą. 

Lenkų aktyvumą 1848 metais prigesino planuoto visuotinio sukilimo nesėkmė 
prieš porą metų, kai Krokuvos respublika pasirašė sau mirties nuosprendį, nesu- 
gebėjusi sutramdyti revoliucionierių. Austrijos pareigūnų pakurstyti, ją supančios 
Galicijos valstiečiai išžudė tūkstančius bajorų. Todėl lenkų įnašas į „kitų tautų 
pavasarį“ apsiribojo nedideliais neramumais Poznanėje, dviem sukilimais Kroku- 
voje ir Lvove bei didele grupe generolo Jozefo Bemo vadovaujamų lenkų pabė- 
gėlių, kovojusių už Vengriją. 

1863 metais Kongresinė karalystė sukilo dar kartą, nusivylusi prieštaringais 
„Caro išlaisvintojo“ Aleksandro II veiksmais. Išlaisvindamas savo imperijos bau- 
džiauninkus, Aleksandras nebuvo pasiruošęs suteikti lenkams konstitucijos. Pora 
metų trukusios patriotinės demonstracijos Varšuvoje, kurioms vadovavo kunigai, 
pastoriai ir rabinai, baigėsi slaptos Nacionalinės vyriausybės sudarymu. Įnirtingas 
šešiolikos mėnesių partizaninis karas baigėsi sukilėlių vadų egzekucijomis ant 
citadelės sienų. Ta proga buvo panaikinta ir pati Kongresinė karalystė. Aštuo- 
niasdešimt tūkstančių lenkų leidosi į siaubingą kelionę Sibiran — per visą cariz- 
mo istoriją tai buvo didžiausias politinių kalinių kontingentas. 

1905 metais patriotinio sukilimo deglą perėmė Lenkijos socialistų partija. 
Streikai ir gatvių mūšiai Varšuvoje ir Lodzėje tęsėsi daug ilgiau už tuo pat metu 
vykusį rusų sukilimą Sankt Peterburge. Daugybė paniurusių jaunų rekrūtų iš Len- 
kijos provincijų papildė rusų armijos, be didelio entuziazmo kariaujančios Man- 
džiūrijoje su japonais, gretas. 

Nuolatiniai lenkų nacionalizmo pralaimėjimai paskatino du svarbius dalykus. 
Vėlesnės patriotų kartos dažnai mieliau ryždavosi dirbti savo šaliai, o ne kovoti 
už ją. Jų „įprastinio darbo“ koncepcijos tikslas buvo didinti šalies kultūrinius ir 
ekonominius išteklius, apribojant visus politinius reikalavimus tik vietinės auto- 
nomijos siekimu. Tai tapo visų nacionalinių judėjimų, menkai remiamų karinės 
jėgos ir diplomatijos, strategija. Kartu visose lenkiškųjų žemių tautybėse pasireiš- 
kė „integracinis nacionalizmas". Lietuvių, baltarusių. ukrainiečių ir žydų sionistų 
nacionalizmas laikėsi tokių pozicijų, kad bet kokie bendros kovos mėginimai 
būdavo efektyviai paralyžiuojami. Dmowskio lenkų nacionalistai įnirtingai kovojo 
su Pilsudskio lenkų išsivadavimo judėjimu. Jų šūkiai, reikalaujantys „Lenkijos 
lenkams“, pasižymėjo giliai įsišaknijusiais antivokiškais, antiukrainietiškais ir 
antisemitiniais kompleksais. 

Rusijos imperijos viduje kylančios nacionalizmo bangos atžvilgiu oficiali val- 
džios pozicija buvo ryškiai diferencijuota. Baltarusiams ir ukrainiečiams papras- 
čiausiai negalėjo turėti atskiro identiteto. Lenkams iki 1906 metų buvo uždrausta 

bet kokia politinė saviraiška. Tačiau Suomijos didžiojoje kunigaikštystėje suomiai 
gavo tokią autonomiją, kokios neturėjo daugelis jų kaimynų. Baltijos šalių vokie- 
čiai, kurių dauguma buvo liuteronai, naudojosi tokia religine ir kultūrine toleran- 
cija, kokios neturėjo kiti Baltijos provincijų gyventojai. „Tautų kalėjimo“ grotos 
buvo stiprios, tačiau jo sienose būta daug plyšių. 

Nacionalinis klausimas Austrijoje-Vengrijoije buvo itin neaiškus. 1867 metų 
Ausgleich tikslas — sušvelninti problemas, tačiau iš tikrųjų jis tik padarė jas neiš- 
sprendžiamomis. Nebuvo jokių galimybių, kad vokiškai kalbantis elitas sugebės 
primesti savo kultūrą visai Austrijai, jau nekalbant apie jos išplitimą visoje dua- 
listinėje monarchijoje. Galų gale Austrija juk buvo „slaviškas namas su vokišku 
fasadu". Trys „ponų rasės“ — vokiečiai, vengrai ir Galicijos lenkai — buvo ska- 
tinamos valdyti kitus. Administracinės struktūros sukurptos taip, kad vokiečių 
mažuma Bohemijoje galėtų nuslopinti čekus, vengrai Vengrijoje galėtų nuslopin- 
ti slovakus, rumunus ir kroatus, o lenkai Galicijoje — rusinus (ukrainiečius). 
Garo slėgis ėmė didėti, kai kiekviena už borto likusi tautybė susižavėjo naciona- 
lizmu. Be to, kai Habsburgų politiką sukomplikavo iš pradžių Imperijos tarybos 
(Reichsrat), o vėliau, 1896 metais, visuotinės rinkimų teisės įvedimas, trys valdan- 
čiosios grupės jau nebegalėjo išlaikyti savo viršenybės begaliniais sandėriais ir 
kompromisais. Austrijos vokiečiai, dominavę teismuose ir armijoje, galėjo atsilai- 
kyti prieš karštuosius vengrus tik gindami ultrakonservatyvių lenkų Galicijos 
aristokratų interesus. Dėl to lenkai iki galo liko lojaliausi Kaisertreu'ui. Vengrai 
amžinai buvo nepatenkinti; Austrijos vokiečių nuomonė vis labiau linko prie 
senos Didžiosios Vokietijos idėjos; čekai jautėsi beviltiškai patekę į spąstus. Pran- 
ciškus Juozapas I (imperatorius 1848— 1916 m.), vadinęs save „paskutiniuoju 
senojo stiliaus monarchu“, valdė tikrai daugiatautę valstybę, kurioje imperijos 
himną buvo galima giedoti bet kuria iš septyniolikos oficialių kalbų, įskaitant ir 
jidišo kalbą. Kaip tik dėl to politinio inertiškumo jis ir buvo populiarus. Tačiau 
tik iš paviršiaus gydomos žaizdos jau pradėjo pūliuoti. Vienas iš premjerų prisi- 
pažino: „Mano politika yra visas monarchijos tautas išlaikyti subalansuotoje sai- 
kingo nepasitenkinimo būsenoje“. E [GENAI] 

Europoje būta daug tokių nacionalinių judėjimų, apie kuriuos vadovėliai nuty- 
li. Mažesnės bendruomenės savo noru apsiribodavo kultūriniais uždaviniais. Pro- 
vanse Frėdėricas Mistralis (1830 — 1914) sugebėjo paskatinti provansalų kalbos bei 
kultūros atgimimą ir, nepaisant to, tapti Prancūzų Akademijos nariu. Velse 1819 
metais po kelių šimtmečių pertraukos buvo atgaivinta kasmetinio bardų susitiki- 
mo (Eisteddfod) tradicija. 1858 metais Llangollene pradėtos pseudodruidinės 
apeigos tapo svarbiu renginių elementu. Vokietijoje slaviškieji palabiai, sorbai 
ir kašubai atgaivino savo senąsias slaviškas kultūras. Palabiai išliko mažyčiame 
anklave aplink Liuchovą prie Hanoverio; jų literatūros antologija ir gramatikos 
vadovėlis Rusijai padedant buvo išleisti 1871 metais. Lužicos sorbai, kurių buvo 
apie 200 000, 1847 metais Budyšine (Baucene) įkūrė savo kultūrinę draugiją 
Macica. Jų pavyzdžiu pasekė ir Pomeranijos kašubai. 

1866 metais tėvas Gregoras Mendelis (1822-1884), augustinų vienuolyno Brno mieste 
Moravijoje abatas, paskelbė paprastųjų žaliųjų žirnių Pisum sativum dauginimo tyrinė- 
jimų rezultatus. Jis keletą metų stebėjo žirnius, augančius vienuolyno darže. Rūpestin- 
gai atlikdamas jų kryžminį apdulkinimą ir sutelkęs dėmesį tik į kelis specifinius požy- 
mius, tokius kaip aukštis ir spalva, Mendelis sugebėjo įrodyti tam tikrus paveldėjimo 
kitose jų kartose dėsningumus. Jis nustatė, kad yra dominuojantys ir nykstantys požy- 
miai, kuriuos hibriduose jis galėjo prognozuoti empiriškai. Tie jo tyrimų rezultatai buvo 
visiškai ignoruojami. Mendelio „paveldimumo dėsnius“, kurie yra šiuolaikinės genetikos 
ištakos, 1900 metais iš naujo atrado trys kiti biologai. 

Daug dešimtmečių mendelizmas taip ir liko tik eksperimentinis. Nors chromosomų 
buvimas gyvose ląstelėse nustatytas pačioje XX amžiaus pradžioje, genų, arba „viene- 
tų bruožų“, kaip juos vadino pats Mendelis, veikimo mechanizmas mokslininkams dar 
ilgai buvo neaiškus. Dezoksiribonukleininės rūgšties (DNR) reikšmė buvo suvokta tik 
1944 metais, o DNR molekulės struktūra - dviguba spiralė - atskleista tik 1953 metais. 
Šiuo atžvilgiu biologija smarkiai atsiliko nuo atitinkamų šiuolaikinės fizikos ir chemijos 
laimėjimų. 

Tuo metu vienas sovietų mokslininkas tvirtino išsprendęs daugelį fundamentalių 
problemų. Trofimas Denisovičius Lysenka (1898-1976) atmetė chromosominį paveldi- 
mumo pagrindą, tvirtindamas, kad paveldimus pokyčius augaluose gali sukelti aplinka 
ir skiepijimas. Jis paskelbė eksperimentų rezultatus, rodančius, kad kviečių grūdų 
dygimo procesą galima smarkiai pagreitinti, paveikiant juos žemomis temperatūromis, 
net mėgino pasiekti, kad ant kviečių augtų rugių grūdai. Visa tai buvo apgaulė: jo rezul- 
tatai sufalsifikuoti. Tačiau įtikinęs Staliną, jog jo teorijos išgydys visus sovietinio žemės 
ūkio negalavimus, Lysenka padarė svaiginančią karjerą, trukusią tris dešimtmečius. 
1938 metais išrinktas Sąjunginės V. Lenino žemės ūkio mokslų akademijos prezidentu, 
jis paliepė milijonus hektarų užsėti jo metodu apdorotais sėkliniais grūdais. Kai jie 
nesudygdavo, valstiečiai būdavo areštuojami už sabotažą. Jo kritikai, tarp jų ir 
žymiausias Rusijos genetikas N.l. Vavilovas, atsidūrė Gulage. Mokytojai privalėjo 
pateikti lisenkizmą kaip kokią evangeliją. Sovietinė biologija buvo beveik nepataisomai 
sužlugdyta, o Lysenka gavo dvi stalinines premijas, Lenino ordiną ir Socialistinio darbo 
didvyrio vardą“. 

Vakarų biologai laikė Lysenką beraščiu. Atsilygindamas Lysenka tyčiojosi iš visų 
ortodoksinių genetikų, vadindamas juos „reakcingais dekadentais, keliaklupsčiaujan- 
čiais prieš Vakarų kapitalizmą“. O pagrindinis jo paniekos taikinys buvo abatas Gre- 
goras Mendelis“. 





Ir konstituciniai, ir autokratiniai režimai galėjo būti priešiški nacionaliniams 
siekiams. Šiuo atžvilgiu verta palyginti airių ir ukrainiečių patirtį; politinė aritme- 
tika buvo nepalanki ir vieniems, ir kitiems. 

Airiai priklausė vienai iš įžymiausių Vakarų demokratijų. Nuo 1801 metų, kai 
buvo sudaryta Airijos ir Didžiosios Britanijos unija, britų parlamente Vestminste- 
ryje posėdžiavo daugiau nei penkiasdešimt Airijos deputatų. Parlamentarizmas 
davė jiems visokeriopos naudos, tik ne tai, ko labiausiai norėjo — patiems tvar- 
kyti savo reikalus. Tačiau airių politinė veikla nenutrūko net trumpam. Danieliaus 
O'Connelio (1775 — 1847) Katalikų draugija, daug metų iš eilės rengusi didžiulius 
mitingus, 1829 metais išsikovojo religinę toleranciją. Tačiau nepasitenkinimas ir 
toliau neslūgo, pakurstytas badmečio, neteisingų žemės įstatymų ir politinio 
regreso. Anglų konservatorių nusiraminimas, atkaklus Alsterio protestantų prieši- 
nimasis ir airių radikaliojo sparno, kuriam nuo 1858 metų atstovavo fenijai (Airių 
respublikonų brolijos nariai), o nuo 1905 metų šinfeineriai, smurtiniai veiksmai 
atvedė į politinę aklavietę. Airijos kaimo vietovėse nuo seno vykstantis karas tarp 
vyriausybės remiamų žemvaldžių —lendlordų ir maištingųjų nuomininkų, priklau- 
sančių Žemės lygai (1879), žadino viską persmelkiančios baimės nuotaikas. Net 
kai C. S. Parnellis (1846— 1891) ir jo airių partija Vestminsteryje susilaukė Glad- 
stono vadovaujamos valdančiosios liberalų partijos paramos, Lordų rūmai užblo- 
kavo tris vienas po kito pateiktus airių Homrulio (savivaldos) bilius. Tikrasis airių 
kultūrinis pabudimas įvyko vėliau, XIX amžiaus paskutiniajame dešimtmetyje, kai 
„dėl būtinybės deanglizuoti airių tautą“ buvo įsteigtas Airių literatūros teatras, 
Gėlų (keltų) sporto draugija ir Gėlų lyga. 1900 metais pirmą kartą per keturiasde- 
šimt metų karalienė Viktorija apsilankė Dubline, buvo panaikintas draudimas 
„rengtis žaliai“ ir visoje imperijoje pradėta skatinti didelius šv. Patriko dienos 
paradus. Tačiau tie simboliniai gestai buvo pavėluoti. 1912 metais, kai parengtas 
ketvirtasis Homrulio bilis, ir Alsterio savanoriai Belfaste, ir Nacionaliniai savano- 
riai Dubline surinko dideles armijas. Europai žengiant į Didįjį karą, Airija atsidūrė 
ant pilietinio karo slenksčio. Tiesą sakant, ji buvo suskilusi. Neklusnusis Alsteris 
visiškai nelaikė savęs airišku. Būsimasis britų premjeras kalbėjo: „Airiai — tai ne 
tauta, o dvi tautos, kurias skiria gilesnė praraja negu ta, kuri skiria Airiją nuo 
Didžiosios Britanijos“?". Šinfeinas, kuris visada laukė paramos iš JAV, dabar sten- 
gėsi gauti jos iš Vokietijos. [saDAs] [oRANGE] 

Ukrainiečiai gyveno valdomi dviejų rytietiškų autokratijų. Kadaise priklausę 
Lenkijai, dabar jie buvo Rusijos arba Austrijos valdiniai. Kadangi ukrainiečių tau- 
tos daugumą sudarė valstiečiai, nacionalinio sąmoningumo lygis neišvengiamai 
buvo žemas, kol XIX amžiaus viduryje nenusimesta baudžiavos pančių. Tradiciškai 
laikyti rusinais, dabar jie vis dažniau ėmė vadinti save ukrainiečiais, taip reaguo- 
dami į klaidinantį ir įžeidžiantį „mažarusių“ pavadinimą, kurį sugalvojo cariniai 
pareigūnai. („Ukrainietis“ paprasčiausiai reiškė politiškai sąmoningą rusiną.) Jų 
kultūrinį pabudimą labai paskatino Taraso Ševčenkos (1814— 1861) poezija; poli- 
tinis pabudimas ėmė spartėti kiek vėliau — tolesniais dešimtmečiais. Rusijoje 
ukrainiečiai susidūrė su režimu, kuris atsisakė pripažinti jų egzistavimą, laikyda- 
mas regionine rusiška mažuma ir leisdamas išpažinti tik vieną religiją — rusų 
stačiatikybę. Austrijoje, turėdami didesnę kultūrinę ir politinę laisvę, jie išsaugojo 
unitų ritualą ir pamažu prisiėmė ukrainiečių pavadinimą. Ties šimtmečių sandūra 

1845-1849 metais Airija patyrė vieną iš didžiausių Europos gamtinių nelaimių. Dėl „bul- 
vių bado“ ten mirė milijonai žmonių, daugiau nei milijonas buvo priversti emigruoti ir 
salos gyventojų skaičius, siekęs 8,2 milijono (1845), sumažėjo vienu ketvirčiu. Nors 
Airija buvo Jungtinės Karalystės, galingiausios to meto valstybės, sudėtinė dalis, ji 
susilaukė labai mažai efektyvios pagalbos. Kai kuriems stebėtojams atrodė, kad tai 
Maltuso išpranašautos apokalipsės apraiška; kiti manė, jog tai šimtmečius trukusio 
blogo valdymo kulminacija'. 

Tiesioginė šios nelaimės priežastis buvo bulviapūdis, sukeltas dumbliagrybio PAy- 
tophtora infestans, trejus metus iš eilės sunaikinęs beveik visą bulvių derlių. Prieš 
metus ši liga buvo pastebėta Vaito saloje, 0 1845 metais ji persimetė į Airiją. Anglijoje 
didesnės žalos nepadarė, tačiau Airijoje tapo daugybės mirčių priežastimi. 

XIX amžiaus pradžioje didelė Airijos kaimo gyventojų dalis tapo visiškai priklauso- 
ma nuo „bulvių kultūros“. Turinčios daug vitaminų ir baltymų, jos gerai augo drėgnose 
Airijos dirvose, palaikė daugelio neturtingų žmonių gyvybę, palikdamos jiems apsčiai 
laiko dainoms, šokiams, naminės gėrimui, visokių istorijų pasakojimui. Bulvės Airijoje 
turėjo ne mažiau vardų nei rožės Anglijoje. Airiai vadino jas murphy, spud, tater, pratie 
ir netgi „pavojinga egzotika“. 

Tokia priklausomybė nuo bulvių atsirado dėl daugelio nenormalių dalykų. Per šešis 
dešimtmečius po 1780-ųjų Airijoje įvyko demografinis sprogimas - gyventojų skaičius 
ten padidėjo beveik 300 procentų, o Anglijoje ir Velse tik 88 procentais. Tačiau, išskyrus 
Alsterį, industrializacija joje buvo per menka, kad galėtų absorbuoti žmonių perteklių, 
nors po Napoleono karų prasidėjo migracija į JAV ir Australiją. Dar rimtesnė priežastis 
buvo tai, kad Airijos visuomenė buvo suvaržyta represinių įstatymų, kurie užblokavo 
daugelį akivaizdžių šios nelaimės likvidavimo būdų. Darbo sąlygos žemės ūkyje nuo 
neatmenamų laikų buvo tiesiog siaubingos. Iki 1829 metų airių katalikams netgi drausta 
įsigyti žemės, be to, mažai kas tam turėjo pinigų. Anglų ir airių lendlordai (žemvaldžiai), 
dažnai gyvenantys kitur, reikalaudavo didelės nuomos ar atsilyginti natūra, grasindami 
nuvyti nuo žemės. Tai padarydavo kariškiai, dažnai sulygindami su žeme ar sugriauda- 
mi nesumokėjusių mokesčių valstiečių lūšnas. Taigi airių valstiečiai jautėsi nesaugūs ir 
turėjo nedaug stimulų dirbti. Jie dažnai žudydavo savo persekiotojus arba stodavo į 
britų kariuomenę. Pasak kunigaikščio Wellingtono, „Airija buvo neišsenkama geriausių 
kareivių perykla“. Tačiau kartu tai ir skurdo šalis su didelėmis nudriskusiomis šeimomis, 
gyvenančiomis drėbtinėse molio lūšnose kartu su kiaulėmis. Vienas vokiečių keliautojas 
rašė: „Atrodo, kad patys skurdžiausi latviai, estai ir suomiai palyginti su jais gyvena 
gan ištaigingai““. 

Vienas kilniaširdis airių istorikas rašo, kad sero Roberto Peelio politika iš pradžių 
„buvo efektyvesnė negu kartais tvirtinama'*. 1846 metais kainos buvo kontroliuojamos, 
gyventojams dalijami miltai, atvežti iš Indijos, organizuojami viešieji darbai. Tačiau Pee- 
lo pralaimėjimas mėginant atšaukti Grūdų įstatymą atvedė į valdžią vigų ministrus, 

kurie netikėjo paramos nauda. „Dėl visko kaltos supuvusios bulvės!“ - pareiškė Gele- 
žinis kunigaikštis. Airiai mokėjo nuomą ir mito dilgėlėmis. 

1847 metais buvo išdalyta 3 milijonai porcijų sriubos. Tačiau tai nesustabdė nei 
šiltinės, nei iš kaimo plūstančių žmonių srauto. Korko grafystės Skibbereeno apygar- 
doje, kur keliolika lendlordų kasmet susižerdavo 50 000 svarų nuomos mokesčio, lau- 
eksportuojami į Angliją. Plėšikų gaujos siaubė šalies miestus. Atsakingas už pagalbą 
finansų ministras kalbėjo: „Mums tenka kovoti ne su bado fiziniu blogiu, 0 su žmonių 
egoistišku, ydingu ir maištingu charakteriu“. 

1848 metais bulvės vėl neužderėjo ir žmonių bėgimas iš kaimo tapo tikru potvyniu. 
Apdriskusios šeimos sukaupusios paskutines jėgas ėjo į uostus. Lendlordai dažnai net 
primokėdavo jiems, kad tik išsikraustytų. O jie netekę jėgų susmukdavo vidury kelio, 
žūdavo perpildytuose laivų triumuose ar ištisais pulkais mirdavo Niujorko ar Monrealio 
dokuose. Į krantą išlipdavo iškamuoti karštinės, skrandžio spazmų ir anglofobijos. 

Badmetis padarė galą Danielio O'Connellio kampanijai atmesti uniją. Tačiau jis 
sunaikino ir bet kokias susitaikymo viltis. O gyventojų bėgimas iš šalies tęsėsi: 





A million a decade! Calmly and cold 

The units are read by our statesman sage. 
Little they think of a Nation old, 

Fading away from History's page: 

- Outcast weeds by a desolate sea 

Fallen leaves of Humanity!? 

(Per dešimt metų milijonas! Ramia, šalta kalba 
Skaičius šiuos mini mūs politikai galvoti, 

Ir jiems nė motais, kad sena tauta 

Ir žmonės jos visi bus iš istorijos iššluoti. 

Jie tarsi jūros žolės, išmestos į krantą, 

Ar kaip nuvytę lapai nuo Žmonijos medžio krenta.) 

Tai buvo ne paskutinis badas Europoje. 1867-1868 metais panaši katastrofa 
užgriuvo Suomiją ir Belgiją. Jis neprilygo ir 1921 metų badui Pavolgyje ar siaubingajam 
badui Ukrainoje 1932-1933 metais [pjūvis] Tiktai gėda, kur ir kaip jis ištiko. O paskuti- 
nioji britų vyriausybės pagalba bado ištiktiesiems buvo karalienės Viktorijos ir princo 
Alberto valstybinis vizitas Dubline. 











jie daug kur įsivedė mokymą rusinų kalba, tačiau tuomet jie susidūrė su stipria 
lenkų bendruomene, kuri sudarė daugumą visoje Galicijoje, įskaitant ir Lvovą. 
[UKRAINA] 

Taigi abiejose imperijose ukrainiečiams teko kovoti su tuo, kad jų tėvynėje 
gyveno kelios kitos tautybės — lenkai, žydai, rusai — ir visos jos buvo priešiškai 
nusiteikusios ukrainiečių nacionalizmo atžvilgiu. Tai mažų mažiausia kėlė susier- 
zinimą. Gausumu ukrainiečių tauta nenusileido prancūzams ar anglams. Tačiau 

to savo potencialo niekur negalėjo panaudoti. Kaip ir airiai, jie liko tauta be savo 
valstybės. Kaip ir airių, jų aktyvistai pradėjo žvilgčioti į Vokietiją. 

Balkanuose nacionalizmas tapo ypač intensyvus. Osmanų imperija visada 
suteikdavo gan didelę religinę ir kultūrinę autonomiją, kartu su šaknimis rauda- 
ma politinį disidentiškumą. Todėl asimiliacija su valdančiąja musulmoniškąja 
kultūra, išskyrus Bosniją, Albaniją ir kai kurias Bulgarijos dalis, buvo nedidelė. 
Susiformavusios krikščioniškosios tautos tik ir laukė progos iškilti į paviršių, kai 
tik Osmanų valdžia susilpnės. Tipiška tai, kad jos ilgai naudojosi autonomija dar 
iki visiškos nepriklausomybės gavimo, nes Osmanų garnizonai buvo tik nomina- 
lūs. Joms taip pat teko pradėti savarankiškai gyventi mažesnėse teritorijose, negu 
siekta, todėl dažnai kildavo konfliktai su kaimynais. Visos jos buvo toli net nuo 
etninio homogeniškumo regimybės. Graikija oficialiai tapo nepriklausoma 1832 
metais, Rumunijos kunigaikštystės (Valakija ir Moldavija) 1856, Juodkalnija 1860, 
Serbija ir Bulgarija 1878 metais. Albanai, kurių dauguma buvo musulmonai, vie- 
nintelė tauta šiame regione, neturėjusi krikščioniškųjų valstybių paramos, ir 
nepriklausomybės jiems teko laukti iki 1913 metų (žr. III priedą, 76). [snaiPERiA| 

Graikams nesisekė — bent jau su monarchais. Per septynis karaliavimo laiko- 
tarpius nuo 1833 iki 1973 metų penkis kartus atsisakyta sosto. Pirmasis helenų 
karalius Otonas I Bavarietis (valdė 1833 — 1862 m.), katalikas ir vokiškojo efekty- 
vumo gerbėjas, buvo dar mažiau populiarus negu turkai. Antrasis, Jurgis I (valdė 
1864 — 1963 m.), atsigabentas iš Danijos įkurti čia dinastiją, kuriai labai nesisekė. 
Nacionalizmas nesiderino su svetimšaliais karaliais. Serbų patirtis nė kiek ne 
geresnė: dėl kruvinos nesantaikos tarp dviejų konkuruojančių dinastijų — Kara- 
džordžijevičių ir Obrenovičių — buvo nužudyta dešimt jų šeimų narių. Rusijos 
parama sukėlė smarkią Austrijos reakciją, ypač dėl to, kad dualistinės Austrijos — 
Vengrijos monarchijos slavams didelį įspūdį darė serbų pavyzdys. Serbijos sėkmė 
Balkanų kare pagaliau privertė Vieną imtis priemonių. 

Deja, etninis Balkanų margumas trukdė kurti stabilias nacionalines valstybes. 
„Balkanizacija“ tapo politinio susiskaldymo, smulkmeniško nacionalizmo ir įnir- 
tingos nesantaikos sinonimu. Per tris Balkanų karus XX amžiaus pradžioje nau- 
josios krikščioniškos valstybės čia kovojo tarpusavyje ne mažiau įnirtingai negu 
su pasitraukiančiais turkais. 

Istorikams reikėtų panagrinėti ir tą problemą, kodėl Europos žemyne liejantis 
per kraštus liaudiškajam nacionalizmui daugelis šalių nepasekė bendra tendenci- 
ja. Kodėl, pavyzdžiui, efektyvaus nacionalino judėjimo neatsirado XIX amžiaus 
Škotijoje? Juk škotai, šiaip ar taip, anksti patyrė intensyvią modernizaciją; ir, kaip 
jaunesnieji partneriai Jungtinėje Karalystėje, jie lengvai galėjo jau seniai rasti 
priežasčių pasipiktinti anglų dominavimu. Tačiau jie to nepadarė. Tai galima 
paaiškinti iš dalies gėlų ir žemumų gyventojų kultūrų skirtumais, trukdžiusiais 
ugdyti bendrą identitetą, o iš dalies ir dideliu britų valstybinio nacionalizmo 
patrauklumu. Kaip ir Kardifas ar Belfastas, taip ir pagrindinis Škotijos miestas 
Glazgas klestėjo dėl britų imperijos įmonių. Škotijos prisirišimas prie unijos 
nesilpnėjo, kol pati imperija nepradėjo smukti. Pirmasis škotų nacionalizmo bar- 

das Hughas MacDiarmidas (1892 — 1978) pradėjo rašyti tik XX amžiaus trečiajame 
dešimtmetyje. Svarbiausias šio judėjimo politinis traktatas, Tomo Nairno Break-up 
of Britain („Didžiosios Britanijos žlugimas“) pasirodė tik 1977 metais““. 

O tuo metu vienas iš pranašiškiausių stebėtojų padarė išvadą, kad nacionaliz- 
mas buvo ne daugiau kaip tik eilinė fazė, etapas. Kalbėdamas 1882 metais, Ernes- 
tas Renanas apstulbino pastaba, kad nėra valstybės ar tautos, kuri būtų amžina. 
Anksčiau ar vėliau visos jos bus pakeistos kuo nors kitu, „galbūt kokia nors Euro- 
pos konfederacija“. Metternichas sykį pasakė: „Man Europa jau seniai turi esmi- 
nius tėvynės požymius"? 2 Taip buvo pasėta viltis, kad tokie jausmai kada nors 
sugrįš praktiškesniu pavidalu. 

Socializmas kaip ir nacionalizmas — kolektyvistinis tikėjimas. Jis buvo 
nukreiptas prieš išnaudotojus ir manipuliatorius, siekiant apginti ne tik atskirą 
individą, bet ir visą visuomenę. Savo pavadinimą socializmas gavo iš bendrumo, 
draugiškumo arba, vartojant šiuolaikiškesnį žodį, iš „solidarumo“ idėjos (socius 
lotynų kalba reiškia „draugas“). Jis teigia, kad neturtingi, silpni ir engiami žmo- 
nės gali užsitikrinti pakenčiamą gyvenimą tik suvisuomeninę išteklius, lygiai 
pasidaliję turtus ir asmens teises pajungę bendram labui. Priešingai nei liberaliz- 
mo, jo negąsdino šiuolaikinė valstybė; valstybę socializmas laikė arbitru, o dažnai 
ir pagrindine labdaringų priemonių jėga. Socializmas turėjo būti nukreiptas prieš 
engėjus ir šalies viduje, ir už jos ribų. Tarptautinio solidarumo jausmas jį darė 
nacionalizmo priešininku. Vyrauja nuomonė, kad XIX amžiaus socializmas jėgų 
sėmėsi iš keturių skirtingų šaltinių: krikščioniškojo socializmo, profsąjungų judė- 
jimo, kooperatinio judėjimo ir iš socialistų utopistų teorijų (žr. III priedą, 82). 

Nors ir nepripažindamas tokios etiketės, krikščioniškasis socializmas turi šimt- 
metines tradicijas. Krikščioniškasis mokymas visada ragino tarnauti bendruomenei 
ir atsisakyti asmeniškų turtų. Kalno pamokslas nuolat būdavo pasitelkiamas 
kolektyvistiniams ekonominiams projektams pateisinti, pradedant praktine vie- 
nuolių ordinų veikla ir baigiant More'o, Campanellos, Harringtono ir Morellio 
utopijomis. XIX amžiuje daugiausia iniciatyvos rodydavo protestantai ir tokie jų 
veikėjai kaip pirmasis dirbančiųjų koledžo direktorius (1854) J. F. D. Maurice'as 
(1805— 1872), Charles'as Kingsley'us (1819— 1875), Adolfas Wagneris (1835— 
1917) arba kaizerio dvasininkas Adolfas Stoeckeris (1835— 1899). Oksfordo judė- 
jimas irgi turėjo socialistinių bruožų, kurie pasireiškė jo „misijose“ miesto skur- 
džių kvartaluose. Romos katalikai laikėsi santūriau iki Rerum novarum paskelbimo 
1891 metais. Rusijoje stačiatikių Bažnyčios doktrinos, valstiečių bendruomenių 
kolektyvistinės tradicijos ir visagalės valstybės egzistavimas sudarė labai palankias 
sąlygas socialistinėms idėjoms priimti. 

Profsąjungų judėjimas išaugo iš samdomų darbininkų pažeidžiamumo laisvo- 
sios rinkos sąlygomis. Pradedant Tolpuddle kankiniais iš Dorseto grafystės, dir- 
bantieji vyrai ir moterys su didžiausiais vargais išsikovojo teisę kurti profsąjun- 
gas, kolektyviai derėtis dėl atlyginimo bei darbo sąlygų, streikuoti. Persilaužimo 
metais laikomi 1834-ieji Didžiojoje Britanijoje, 1864-ieji Prancūzijoje, 1869-ieji 
Vokietijoje. 1900 metais daugumoje Europos šalių jau buvo aktyvus darbininkų 

judėjimas. Nuo pačios savo veiklos pradžios profsąjungos labai įvairios struktū- 
riniu ir ideologiniu atžvilgiais. Be britų pavyzdžio neideologizuotų profsąjungų 
egzistavo ir „horizontalios“ amatininkų sąjungos, išaugusios iš senųjų gildijų, 
„vertikalios“ gamyklinės sąjungos, prancūziško ar ispaniško pavyzdžio anarcho- 
sindikalistinės sąjungos, liberalios darbininkų draugijos, pacifistinės „geltonosios“ 
sąjungos, nusistačiusios ir prieš streikus, ir prieš karą, bei prie bažnyčių įsikūru- 
sios krikščionių sąjungos. Rusijoje iniciatyvos ėmėsi carinė policija, nusprendusi 
pergudrauti įvairias nelegalias organizacijas, pati kurdama savas oficialias sąjun- 
gas. Šis „policinio socializmo" eksperimentas baigėsi labai blogai 1905 metų 
sausio 5-ąją, kai policijos agento popo Gapono vadovaujama demonstracija buvo 
sušaudyta tos pačios policijos. „Kruvinasis sekmadienis“ tapo 1905 metų revoliu- 
cijos pradžia; popas Gaponas buvo nužudytas. Profsąjungų judėjimas Rusijoje 
nepriklausomai plėtotis galėjo tik dešimt metų, po to jį nuslopino bolševikai. 

Kooperatyvai, turėję apginti savo narius nuo didžiojo verslo nešamo blogio, 
kūrėsi trijose pagrindinėse srityse — gamybos, vartojimo ir žemės ūkio. 1800 
metais britų fantazuotojas Robertas Owenas (1771 — 1858) Škotijoje įkūrė ekspe- 
rimentinę New Lanark Mills gyvenvietę su tekstilės fabrikais. Dirbantiems juose 
buvo garantuota dešimties su puse valandų trukmės darbo diena ir draudimas 
susirgus. Tačiau šis eksperimentas gyvavo ne ilgiau už jo sumanytoją. 1844 
metais Lankašyre pasirodė pirmasis vartotojų kooperatyvas Rochdale Pioneers. 
Žemės ūkio kooperatyvams, kurie pirmiausia atsirado Vokietijoje F. W. Raffeise- 
no (1818— 1888) iniciatyva, buvo lemta plačiai paplisti visur, kur tik valstiečiams 
nedrausdavo burtis, o ypač Rytų Europoje. 

Socializmo teoretikai veikė visą laiką nuo pat „Lygiųjų sąmokslo“ , kurį 1796 
metais Paryžiuje suorganizavo Francois-Noėl Babeufas (1760— 1797). Kaip ir 
Babeufas, kuriam Direktorijos nuosprendžiu buvo įvykdyta mirties bausmė, visi 
šį judėjimą kūrę teoretikai — prancūzų utopistai. Iš jų reikėtų paminėti Claude 
Henri de Rouvroy grafą de Saint-Simon (1760 — 1825), Charlesą Fourier (1772 — 
1837), Ėtienne'ą Cabetą (1788— 1856), Louisą Auguste Blangui (1805— 1881), 
Louisą Blancą (1811 — 1882) ir Pierre-Josephą Proudhoną (1809 — 1865). Saint-Si- 
monas, krikščioniškasis socialistas, artimas Comte'ui, stengėsi pajungti mokslą ir 
technologiją idealiai bendruomenei, kurią valdytų ekspertai. Jo veikalas Nouveau 
Christianisme („Naujoji krikščionybė“, 1825) išprovokavo atskalūniškos Bažny- 
čios, pavyzdinių komunų atsiradimą ir teismo procesus dėl amoralumo. Fourrie- 
ras ir Cabet steigė JAV pavyzdines kooperatines gyvenvietes. Fourriero veikale 
Theorie des Ouatre Movements („Keturių judėjimų teorija“, 1808) aprašyta moks- 
liškai tvarkoma visuomenė be jokios vyriausybės, kuri kildama tobulėjimo pako- 
pomis žengtų „harmonijos“ keliu. (Tas veikalas dažnai laikomas Marxo idėjų apie 
istorijos etapus ir valstybės atmirimą šaltiniu.) 

Blangui, žinomas !'Enferme („areštantas“) pravarde, buvo babefininkų tipo 
klasinis sąmokslininkas, 33 metus praleidęs kalėjime už tai, kad nepaliaujamai 
telkė sukilėlių grupes ir prieš monarchiją, ir prieš respubliką. 1839 metais jo dvi 
dienas trukęs Paryžiaus Hotel de Ville (rotušės) užėmimas baigėsi nesėkme; tačiau 

jo pasekėjai vaidino vadovaujančius vaidmenis 1871 metų Paryžiaus Komunoje. 
(Jis pats joje dalyvauti negalėjo, nes dieną prieš sukilimo pradžią buvo suimtas.) 
Blangui šūkis — Ni Dieu, ni maitre („Nei Dievo, nei pono“). Louisas Blancas, 
priešingai, ragino steigti egalitarines, pačių darbininkų valdomas ir valstybės 
finansuojamas dirbtuves, kuriose darbininkai dirbtų pagal sugebėjimus ir gautų 
atlyginimą pagal poreikius. Šis planas, aprašytas jo knygoje L'Organisation du 
Travail („Darbo organizavimas“, 1839) trumpam buvo įgyvendintas per 1848 metų 
revoliuciją, prieš jo autoriaus ištrėmimą į Angliją. Proudhonas kai kuriais atžvil- 
giais buvo pats įtakingiausias iš jų visų. Jo ataka prieš (per didelę) privatinę 
nuosavybę darbe Ou'est-ce gue c'est propriete? („Kas yra nuosavybė?“ 1840) 
sukėlė tikrą sensaciją, ypač dėl to, kad buvo cituojama išplėšta iš konteksto fra- 
zė „Nuosavybė yra vagystė“. Jo Philosophie de la Misere („Skurdo filosofija“, 
1846) susilaukė aštraus Marxo atkirčio straipsnyje La Misere de la Philosophie 
(„Filosofijos skurdas“). Užtat veikale Idee generale de la Revolution („Bendroji 
revoliucijos idėja“, 1851) aprašyta ateities Europa be sienų, centrinių vyriausybių 
ir valstybinių įstatymų. Proudhonas buvo šiuolaikinio anarchizmo kūrėjas; jo 
pasekėjai netrukus susikirto su pagrindine socializmo srove; tačiau Proudhono 
raginimas, kad darbininkai imtųsi tiesioginių veiksmų prieš valstybę, tapo pran- 
cūzų sindikalizmo kertiniu akmeniu. 

Ankstyvųjų Vokietijos socialistų mąstysenoje jautėsi stipri prancūzų įtaka. 
Ferdinandas Loslaueris (Lasalle, 1825 — 1864), Silezijos žydas, žuvęs romantiškoje 
dvikovoje po to, kai įkūrė Vokietijos socialistų partiją, kaip mąstytojas susiforma- 
vo Paryžiuje. Du neperskiriami tremtiniai Friedrichas Engelsas (1820— 1895) ir 
Karlas Marx'as (1818 — 1883), susitikę Paryžiuje, daugelį savo argumentų grindė 
Prancūzijos didžiosios revoliucijos tyrinėjimais. Jų Komunistų partijos manifestas 
pasirodė pačiu laiku. „Šmėkla klaidžioja po Europą, — skelbė jis, — komunizmo 
šmėkla <...> Tegu valdančiosios klasės dreba <...> Proletarai neturi ką prarasti, 
išskyrus savo grandines <...> Visų šalių proletarai, vienykitės!" 

Marx'as ir Engelsas buvo keista pora. Išvyti iš Prūsijos už radikalią žurnalisti- 
nę veiklą, jiedu įsikūrė Anglijoje. Engelsas netrukus tapo klestinčiu kapitalistu, 
medvilnės fabriko Mančesteryje valdytoju. Marx'as sunkiai vertėsi Londone, 
gyvendamas iš Engelso įsteigtos privačios mokslinės stipendijos. Jo viso gyveni- 
mo darbas Das Kapital („Kapitalas“, 3 tomai, 1867— 1894) buvo trisdešimties 
metų vienišų studijų Britų muziejaus skaitykloje vaisius. Tai plati socialinės filo- 
sofijos teorinė studija, padrikas gilių minčių ir pompastiško pedantiškumo krati- 
nys. Jame panaudota daug tuo metu paplitusių prieštaringų idėjų, sujungtų į 
originalų „dialektinio materializmo“ derinį. Marx'as norėjo sukurti tokią univer- 
salią žmonių visuomenės teoriją, kokią Darwinas sukūrė gamtos mokslams; jis net 
ketino savo veikalo pirmąjį tomą dedikuoti Darwinui. Materialistines istorijos idė- 
jas jis paėmė iš Feuerbacho, klasių kovos — iš Saint-Simono, proletariato dikta- 
tūros (kurią netrukus atmetė) — iš Babeufo, darbu grindžiamos vertės teoriją — iš 
Adamo Smitho, pridėtinės vertės teoriją — iš Bray'aus ir Thompsono, dialektinės 
pažangos principą — iš Hegelio. Visi šie komponentai buvo sujungti į mesianis- 

tinę doktriną; jos psichologinių šaknų, atrodo, reikėtų ieškoti judaizme, kurio 
Marxų šeima atsisakė, kai Karlas buvo dar vaikas. Marxas — pranašas; proleta- 
riatas — išrinktoji tauta; socialistinis judėjimas — Bažnyčia; revoliucija — Antra- 
sis atėjimas; komunizmas — Pažadėtoji žemė“. 

Su praktine politika Marx'as turėjo mažai ką bendra. Jis prisidėjo prie Tarp- 
tautinės darbininkų sąjungos steigimo; tai buvo iliuzinė organizacija, kurią vėliau 
imta šlovinti kaip Pirmąjį Internacionalą. Jam Marx'as parašė įstatus ir kelias 
ugningas kalbas. Vėlesniu savo gyvenimo laikotarpiu jis susilaukė nemažai pase- 
kėjų tarp Vokietijos socialistų ir jų mokinių Rusijoje, bet tik ne Didžiojoje Brita- 
nijoje. Miręs buvo palaidotas Highgate'o kapinėse; jo kapas yra tiesiai priešais 
Herberto Spencerio kapą, o ant antkapio puikuojasi užrašas: „Filosofai ligi šiol 
tik aiškino pasaulį, o reikalas tas, kad jį reikia pakeisti“. Engelsas pagal Marxo 
konspektus parašė du paskutiniuosius Kapitalo tomus, taip užbaigdamas judviejų 
bendrą darbą, kurio individualius elementus ne visada įmanoma atskirti. Tačiau 
Engelsas turėjo ir savų idėjų. Socialines sąlygas jis pažinojo geriau už Marxą ir 
jam labiau rūpėjo teorijų praktinė reikšmė. Aiškindamas „valstybinės valdžios 
nunykimą“, jo Anti-Diūringas (1878) bei Šeimos, privatinės nuosavybės ir valsty- 
bės kilmė (1884) buvo didelė paskata aktyviems revoliucionieriams. 

Vėlesni tyrinėtojai marksizmą linkę laikyti gan nereikšmingu. Patį Marxą jie 
vadina „Europos liberalizmo pavyzdžiu“ arba „tipišku XIX amžiaus vidurio socio- 
logu teoretiku"“'. Galbūt jie ir teisūs, tačiau svarbiausia ne tai. Pasirodė, kad 
marksizmo emocinė jėga kur kas didesnė už jo intelektualinį užtaisą. Didžioji 
dauguma tų, kurie įtikėjo, jog Marxas sukūrė teorinį pagrindą jų svajonėms apie 
socialinį teisingumą, niekada nė minutės neskyrė jo raštų kritiniam apmąstymui. 
Marxas, pats to nenorėdamas, davė jiems dar vieną religijos pakaitalą. 

Neabejotina socializmo klientė buvo naujoji darbininkų klasė. Tačiau iš tikrų- 
jų daugelis darbininkų nepuolė prie jo; beveik visose socialistų organizacijose 
dominavo viduriniosios klasės intelektualai. Tipiškiausias pavyzdys — Fabijaus 
draugija Anglijoje. Rytų Europoje, kur jauna darbininkų klasė buvo dar nedidelė, 
socializmo griebėsi tarptautiniai konspiratoriai, tarkim, Rusijoje, arba, tarkim, 
Lenkijoje, — ta judėjimo už nepriklausomybę šaka, kuri norėjo įveikti etninį susi- 
skaldymą, propaguojamą jų nacionalistinių varžovų. Mėginimai sukurti masinius 
socialistinius judėjimus kaskart suduždavo į vietinių interesų, valdžios represijų 
arba intelektualinio pliurpalizmo povandenines uolas. Daugumoje šalių vienokios 
ar kitokios socialistinės partijos vis dėlto susikūrė, dažnai po kelis dešimtmečius 
trukusių nesėkmių. Tik paskutiniajame XIX amžiaus dešimtmetyje pavyko 
sutelkti solidų tokių partijų būrį (žr. III priedą, 82). Svarbiausioji iš jų — Vokie- 
tijos socialdemokratų partija (SPD) buvo galutinai įsteigta 1890-aisiais, po dvylika 
metų trukusio uždraudimo Bismarcko antisocialistiniu įstatymu. Jos ištakos siekia 
1875 metų Gotos programą ir Lassallio draugijos susiliejimą su įvairiomis mark- 
sistinėmis grupuotėmis. 1891 metų Erfurto programą daugiausia sudarinėjo Kar- 
las Kautskis (1854 — 1938) ir ji buvo aiškiai marksistinė, tačiau netrukus modifi- 
kuota atsižvelgiant į Eduardo Bernsteino (1850 — 1932) revizionistinę kritiką ir į 
pragmatinius partijos lyderių Reichstage polinkius. 

Su panašiais sunkumais susidūrė ir tarptautinė šio judėjimo atmaina. Pirmasis 
Internacionalas subyrėjo, marksistams ir anarchistams kaltinant už tai vieniems 
kitus. Antrajame Internacionale, kuriam 1889 metais pavyko įsteigti nuolatinį 
sekretoriatą Briuselyje, netrukus ėmė dominuoti SPD atstovai. Jis rengė kongre- 
sus, veikė kaip spaudimo grupė daugiausia pacifistiniais tikslais ir paprasčiausiai 
išgaravo 1914 metais, kai nė vienas iš jo skyrių Europos šalyse nepasipriešino 
karui. Antrajam Internacionalui žlugus, kovos lauke neliko nieko, išskyrus revo- 
liucinę rusiškąją partiją, kuriai vadovavo tokie pabėgėliai į užsienį kaip V. I. 
Uljanovas (Leninas, 1870 — 1924) ir kiti panašaus plauko konspiratoriai. 

Rusijos revoliucinės tradicijos buvo tokios pat senos kaip ir jas skatinusi auto- 
kratija. Pirmasis jų įsikūnijimas XIX amžiuje buvo dekabristai 1825 metais — 
prancūzų ir lenkų idėjų paveiktų armijos karininkų draugija. Tačiau vėlesniais 
dešimtmečiais, vadovaujant Aleksandrui Gercenui (1812— 1870) ir Nikolajui Čer- 
nyševskiui (1828 — 1889), jos ėmė įgauti vis labiau socialistinį, populistinį ir anar- 
chistinį atspalvį. Septintojo ir aštuntojo XIX amžiaus dešimtmečių rusiškasis 
populizmas — narodničestvo („ėjimas į liaudį“) reiškėsi degančiomis idealistų 
akimis, ėjimu į kaimą atversti į savo tikėjimą valstiečių, susiduriant ten su 
visišku nesupratimu. 1879 metais narodnikai suskilo į du sparnus: pirmasis 
akcentavo žemės ūkio ir švietimo reformų svarbą, o antrasis — Narodnaja volia 
(Liaudies valia) orientavosi į prievartą. Šio judėjimo narys 1881 metais nužudė 
carą Aleksandrą II. 

Vakarų literatūroje dažnai ignoruojamas vienas iš svarbiausių to meto veikė- 
jų — P. N. Tkačiovas (1844 — 1885). Neįtrauktas jis ir į vėliau sudarytąjį bolševi- 
kų panteoną. Tačiau kaip tik Tkačiovas ir buvo tikrasis bolševizmo pirmtakas. 
„Jakobinas“ tarp narodnikų ir materialistas ekonomikos klausimais, jis intelek- 
tualiai sujungė Černyševskį su Leninu, atmetė masių švietimo idėją, tačiau ragino 
lavinti revoliucionierių elitą. „Klausimas „Ką daryti?" nebeturi mums rūpėti, — 
rašė Tkačiovas aštuntajame dešimtmetyje. — Jis jau seniai išspręstas. Daryti 
revoliuciją!“ Vėlesnius savo gyvenimo metus praleido tremtyje Šveicarijoje, kur 
Leninas godžiai skaitė jo darbus, kartu viešai jį smerkdamas. Tokio ryšio kaip 
sūnaus ir tėvo nebuvo, tačiau dvasinis bendrumas tikrai buvo.“* 

Lenino grupuotės istorija vaizdžiai rodo tas neišsprendžiamas dilemas, su 
kuriomis susidūrė tariamieji socialistai priešiškoje aplinkoje. Kaip tremtiniai ar 
nelegalai, jie negalėjo praktikuoti Vokietijoje SPD naudotų demokratinių meto- 
dų, iš kurių pirmiausia sėmėsi įkvėpimo. Kaip revoliucionieriai jie galėjo apeliuo- 
ti į tam tikrą Rusijos viešosios nuomonės pakraipą, linkusią sveikinti kiekvieną, 
kas tik žadėjo kovoti prieš carą. Tačiau kaip socialistai jie negalėjo nesusikirsti 
su kitomis to judėjimo šakomis, ypač su socialistais revoliucionieriais — eserais, 
kurie buvo geriau prisitaikę prie dviejų didžiausių imperijos visuomeninių gru- 
pių — valstiečių ir kitataučių. Kaip marksistai jie turėjo pripažinti, kad tikra dar- 
bininkų klasės revoliucija turėjo labai mažai galimybių nugalėti ten, kur, tarkim, 
Rusijoje, darbininkų klasė buvo maža; o kaip grupė, daugiausia veikianti kons- 
piraciniais metodais, jie labai nenorėjo organizuoti atviro, masinio judėjimo. 

[Nepaisant pavadinimo bolševikai („daugumiečiai“), kurio Leninas nusitvėrė 
palankiu momentu, jie dažniausiai sudarydavo mažumą net ir Rusijos socialde- 
mokratų partijoje.] Panašiai kaip Tkačiovas, Leninas teisingai manė, kad draus- 
minga mažuma gali užgrobti valdžią ir be liaudies paramos. Tačiau mėgindamas 
pateisinti tokią strategiją socialistiniais principais, jis iš pat pradžių buvo privers- 
tas dangstyti ją visokiais prasimanymais. „Melavimas yra bolševizmo siela"? 
Kitaip sakant, leninizmas buvo kultinis socializmas — keista ir tolima originalui 
jo imitacija. „Tas marksizmas, kuris dominavo Rusijos revoliucijoje, — rašė vienas 
kritikas, kuriam buvo lemta susilaukti didelės pagarbos postkomunistinėje Rusi- 
joje, — su originalu turėjo ne daugiau bendra, kaip Taipingų krikščionybė su 
Tomo Akviniečio krikščionybe“““. Tačiau prisireikė daugiau ne pusės šimtmečio, 
kad šis faktas taptų visuotinai pripažintu. 

Anarchizmas, nors ir praleido savo vaikystę kartu su socializmu, greitai tapo 
nesuderinamas su juo. Anarchistinės minties esmę sudaro įsitikinimas, kad visos 
viešpatavimo formos yra smerktinos, kad valdžia yra ne tik nereikalinga, bet ir 
žalinga. Vienos iš ankstyvųjų jo srovių, kurios ištakų galima ieškoti tarp XVII 
amžiaus anabaptistų ir digerių““, esmė buvo išdėstyta Williamo Godwino (1756 — 
1836) veikale Samprotavimai apie politinį teisingumą (1793), o pakili anarchizmo 
vizija pavaizduota jo žento Shelley'o poemoje Išvaduotasis Prometėjas: 

The loathsome mask has fallen, the man remains 
Sceptreless, free, uncircumscribed, but man 
Egual, unclassed, tribeless, and nationless, 
Exempt from awe, worship, degree, the king 
Over himself <...> 

And women, too, frank, beautiful and kind <...> 
From custom's evil taint exempt and pure; 
Speaking the wisdom once they could not think, 
Looking emotions once they feared to feel 

And changed to all which once thay dared to be, 
Yet being now, made earth like heaven <...>“ 


(Šlykšti nukrito kaukė ir žmogus 

Jau be valdžios, jau laisvas, neribotas, 
Lygus — išnyko klasės, gentys, tautos, 
Nereikia nieko garbint ir bijoti, 

Pats sau jis ponas <...> 

O moterys — nuoširdžios, gražios, meilios <...> 
Nuo papročių bjaurių jos apsivalę; 

Ir kalba tai, ko iki tol nedrįso, 

Jausmų nevengia, kur anksčiau bijojo, 
Ir tapę tokiomis, kokiom svajojo, 

Iš žemės jos padarė tikrą rojų <...> 


Kita srovė, kuri reiškėsi Prancūzijoje Proudhono ir jo mokinio Anselme'o Bel- 
legarrigue darbuose, orientavosi į mutualite (abipusiškumo) doktriną, anot kurios 

darbininkai turėtų vengti dalyvauti parlamentinėje politikoje, o stengtųsi išsiva- 
duoti kovodami gatvėse ir gamyklose. 

Trečioji srovė išaugo iš kraštutinės reakcijos į neribotą Rusijos imperijos auto- 
kratiją. Ją puoselėjo du rusų tremtiniai aristokratai — Michailas Bakuninas 
(1814— 1876) ir kunigaikštis Piotras Kropotkinas (1842 — 1921). Bakuninas, kuris 
sykį pareiškė, kad „neigimo aistra irgi yra kūrybos akstinas“, sugriovė Marx'o 
Pirmąjį internacionalą. „Komunistai mano, kad jie turi organizuoti darbininkų 
klasę tam, kad užgrobtų valdžią valstybėse, — pareiškė jis. — Revoliucingieji 
socialistai (turima galvoje anarchistai) organizuojasi tam, kad sugriautų valsty- 
bes". Jis įkvėpė kolektyvistinį anarchizmo variantą, įsigalėjusį lotynų šalyse. Kro- 
potkinas, žymus rašytojas ir geografas, parašė knygas Duona ir laisvė (1892), 
Laukai, fabrikai ir dirbtuvės (1899) ir Savitarpio pagalba (1902), kovodamas už 
komunistinę visuomenę be jokios centrinės valdžios. 

Ketvirtosios srovės, pirmiausia aprašytos knygoje Der Einzige und sein Eigen- 
tum („Individas ir jo nuosavybė“, 1845), pradininkas buvo Berlyno žurnalistas 
Max'as Stirneris (1806 — 1856). Jis pabrėžė absoliučią individo teisę nepriklausyti 
nuo jokių institucijų kontrolės. Tai patraukė daugelį avangardistinių artistų bei 
rašytojų, pradedant Courbet ir baigiant Oscaru Wilde'u. Tačiau kartu tai parodo, 
kodėl pačių anarchistų principai atmetė bet kokią galimybę sukurti efektyvią 
anarchistinę organizaciją. 

Tačiau anarchizmas nokino savo vaisius. Revoliuciniai anarchosindikalistai 
dominavo darbininkų judėjimuose Prancūzijoje, Italijoje ir ypač Ispanijoje, kur 
Confederacion Nacional del Trabajo (CNT) tapo svarbiu masiniu judėjimu. Jų 
mėgstamas ginklas buvo visuotinis streikas, paralyžiuojantis visas veikiančias ins- 
titucijas. Valstiečių anarchistai turėjo įtakos kai kuriose vietovėse visoje Europo- 
je nuo Andalūzijos iki Ukrainos. Anarchizmas taip pat įkvėpė šiuolaikinį tero- 
rizmą — jį vienas iš ankstyvųjų karingųjų italų anarchistų Enrico Malatesta 
pavadino „veiksmų propaganda“. Idėja buvo ta, kad sensacingi nužudymo ar 
sugriovimo aktai atkreips visuomenės dėmesį į negeroves, palauš vyriausybės 
politikos ryžtingumą ir sumažins valdančiojo elito pasitikėjimą savimi. Jų auko- 
mis tapo caras Aleksandras II (1881), Prancūzijos prezidentas Sadi Carnot (1894), 
Austrijos imperatorienė Elžbieta (1896), Ispanijos premjeras Canovas del Castillo 
(1897) ir Italijos karalius Umberto I (1900). Niekur tokios smurtinės akcijos nepa- 
spartino taikos ir harmonijos atėjimo, nors tai anarchistai ir laikė savo pagrindi- 
niu tikslu. 

Galiausiai anarchizmas turėjo dar vieną visiškai priešingą pasekmę — jis įkvė- 
pė svarbią moralinio protesto prieš visas prievartos formas tradiciją. Pradedant 
romanistu grafu Levu Tolstojumi, kurio nuomone, santuoka reiškė ne mažesnę 
prievartą kaip carizmas, smurto nenaudojimo evangelija patraukė daug šalininkų, 
nuo Mahatmos Gandžio Indijoje iki Solidarumo judėjimo Lenkijoje ir iki šiuolai- 
kinių ekologinių judėjimų“. Garsusis Bellegarrige'o kovos šūkis L'Anarchie c'est 
Vordre („Anarchija — tai tvarka“) dabar daugelio atmetamas kaip grynai nega- 
tyvaus jausmo išraiška. Tačiau jame yra labai svarbus moralinis komponentas, 

sudarantis šiuolaikinio susirūpinimo, kad neapgalvotai naudojamos politinės ir 
techninės galios, pagrindą. Šia prasme toks anarchizmas laikomas „patraukliausiu 
iš politinių tikėjimų“““. Jis atsidūrė viename politinio spektro gale, o kitame sto- 
vėjo politikas Bismarckas; tačiau pastarasis Europos politikoje užėmė centrinę 
padėtį, o anarchistai — marginalinę. 

Otto von Bismarckas (1815— 1898) XIX amžiaus pabaigos Vokietijoje domina- 
vo ne mažiau negu jo sukonstruotoji Vokietijos imperija likusioje Europoje. Jis 
labiau negu bet kas kitas buvo architektas tos europinės tvarkos, kuri išniro iš 
1848 metų sukeltos sumaišties; kaip tik tais metais Bismarckas įžengė į politiką 
ir nekentė tų metų revoliucijų. Jis buvo nepaprastai prieštaringas ir asmeniniame 
gyvenime, ir politikoje. „Geležinis kancleris“, siaubą keliančia veido išraiška 
Reichstage ar per diplomatinius susitikimus, asmeniniame gyvenime buvo iste- 
rikas, kamuojamas nemigos ir, kaip neseniai paaiškėjo, morfinistas. Jis — pasi- 
turintis junkeris, prisirišęs prie savo dvarų Šenhauzene ir Varzine, tačiau kartu 
vadovavęs ir didžiausiai Europoje industrializacijos programai. Jis seno raugo 
prūsiškasis konservatorius ir monarchistas, niekinęs savo valdovą, kuris priėmė 
liberaliosios opozicijos nacionalizmą ir davė Vokietijai ne tik visuotinę rinkimų 
teisę, bet ir socialinį draudimą. Jis neįveikiamas militaristas, be galo įtariai žiūrė- 
jęs į pergalių vaisius. Jis vadinamojo Vokietijos suvienijimo didvyris, nusprendęs 
palikti Didžiąją Vokietiją padalintą. Jo sėkmės laidas buvo nuostabus jėgos ir 
santūrumo derinys. Jis susikurdavo labai tvirtą padėtį tik tam, kad paskui nugink- 
luotų savo priešininkus rūpestingai atseikėtomis nuolaidomis, kurios jiems 
suteikdavo palengvėjimo ir saugumo pojūtį. Sykį Bismarckas pareiškė: „Durtu- 
vais galima padaryti viską, tik ne sėdėti ant jų“. 

Tačiau Bismarcko reputacija prieštaringa. Niekas negali nuneigti jo politinio 
meistriškumo, tačiau jo moralė ir ketinimai kelia daug klausimų. Vokiečių patrio- 
tams ir konservatyviems apologetams jis buvo žmogus, davęs savo šaliai ir savo 
žemynui neturinčią lygių stabilumo epochą: pakanka tik pažvelgti, kokie konflik- 
tai iškilo po jo kritimo, kai Vilhelmas II „išmetė pilotą“. Tačiau liberaliems kriti- 
kams jis buvo ir lieka, pasak Isaiaho Berlino, „didis ir blogas žmogus“. Jie žiūri į 
jį kaip į agresorių, sąmoningai naudojusį karą kaip politikos įrankį (ir, kas blo- 
giausia, sėkmingai); kaip į apgaviką, įvedusį demokratines formas nedemokra- 
tiniam prūsiškajam režimui išsaugoti; kaip į tironą, lyg vėzdu mušusį savo prie- 
šininkus valstybinės valdžios instrumentais — katalikus kulturkampfu, lenkus 
Kolonizacijos komisija, socialdemokratus uždraudimu. Bismarckas ir pats to 
neneigė. Jis, be abejo, tikėjo, kad nedidelės operacijos ir mažos dozės bjaurių 
vaistų yra pateisinami dalykai didesnėms ligoms išvengti. Vienas iš nedaugelio 
kairiųjų pažiūrų jo gerbėjų rašė: „Naujųjų laikų Europos istoriją galima išreikšti 
trijų titanų vardais: Napoleono, Bismarcko ir Lenino. Iš šios trijulės <...> Bismarc- 
kas tikriausiai pridarė mažiausiai žalos““?. 

Europos žydai naujausiais laikais vaidino tokį svarbų vaidmenį, kad jų istorija 
tapo įvairiausių mitų ir nesusipratimų, ir palankių jiems, ir priešiškų, objektu. 
Tačiau pagrindiniai aspektai yra aiškūs. Žlugus Lenkijai — Lietuvai, vienintelei 

didelei valstybei, kuri ankstesniais šimtmečiais žydams užtikrino saugų prieglobs- 
tį, prasidėjo trys glaudžiai susiję procesai. Pirmiausia, — nauja žydų migracijos 
era. Antra, jie gavo visas pilietines teises daugumoje Europos šalių. Ir trečia, jie 
pradėjo vis labiau maištauti prieš tradicinius apribojimus, primestus jų pačių ben- 
druomenių"“. 

Žydų migracija itin suintensyvėjo po 1773 metų Lenkijos padalijimo. Vakari- 
nių Lenkijos sričių, Poznanės ir Dancigo žydai tapo Prūsijos piliečiais ir galėjo be 
jokių apribojimų keliauti į Berlyną, Vroclavą ir kitus Vokietijos miestus. Žydai iš 
Galicijos, dabar tapę Austrijos piliečiais, ėmė keltis ir į kitas Habsburgų provin- 
cijas, ypač į Bukoviną, Vengriją, Bohemiją ir Moraviją, o vėliau ir į Vieną. Žydai, 
gyvenę buvusioje Lietuvos didžiojoje kunigaikštystėje arba rytinėje Lenkijoje, 
dabar tapo Rusijos imperijos piliečiais, kur įstatymai reikalavo, kad jie gyventų 
tik nustatytoje sėslumo zonoje (žr. III priedą, 85). Tačiau šiam įstatymui dažnai 
buvo nusižengiama, ir didžiuosiuose Rusijos miestuose, ypač Sankt Peterburge, 
Maskvoje, Kijeve ir Odesoje, pradėjo kurtis sparčiai augančios žydų bendruome- 
nės. Žydų migrantus, palikusius savo namus ultrakonservatyviose istorinės Len- 
kijos religinėse bendruomenėse, ėmė veikti kelios naujos tendencijos: haskala, 
arba žydų švietimas, asimiliacija ir pasaulietiškoji žydų politika. 

Žydų migracijos mastai ir tempas smarkiai padidėjo XIX amžiaus antrojoje 
pusėje. Jų išvykimą iš gimtųjų vietų iš dalies galima paaiškinti demografinio slėgio 
didėjimu ir modernizacijos bei urbanizacijos procesais. Žydų populiacija Europoje 
išaugo nuo maždaug dviejų milijonų 1800 metais iki maždaug devynių milijonų 
1900 metais. Tačiau įtakos turėjo ir persekiojimai, o dar labiau tų persekiojimų 
baimė. Valdant Aleksandrui III (1881 — 1894), carinė valdžia stengėsi priversti, kad 
žydai laikytųsi sėslumo zonos įstatymo. Todėl prasidėjus masiniam bėgimui dažnai 
buvo sunku atskirti migrantus nuo pabėgėlių. Šimtai tūkstančių žydų visiems lai- 
kams paliko Rusiją, persikeldami į Vakarų Europą ir į JAV. [PoGRomas] 

Prie žydų migracijos daug prisidėjo ir tai, kad Europoje daugėjo šalių, kurio- 
se žydai turėjo visas pilietines teises. Čia pirmavo revoliucinė Prancūzija, kur 
1791 metų rugsėjo 27 dieną Konventas suteikė pilietybę visiems žydams, davu- 
siems lojalumo priesaiką. Šios iniciatyvos ėmėsi Konvento pirmininkas abatas 
Gregoire (1750 — 1831), kuris žydų kaip lygių kitiems traktavimą laikė savo krikš- 
čioniškosios pareigos dalimi. Debatų metu markizas Clermont-Tonnere suformu- 
lavo garsųjį apibrėžimą: „Žydams kaip tautai reikia neduoti nieko, bet kaip indi- 
vidams duoti viską“?'. Nuo to laiko teisinė žydų emancipacija tapo Europos 
liberalizmo standartiniu straipsniu ir pamažu buvo įgyvendinta beveik visur, 
išskyrus Rusijos imperiją (žr. III priedą, 71). 

Tačiau žydų emancipacija turėjo ir kitą pusę. Jai įgyvendinti reikėjo, kad iš 
esmės pasikeistų ne tik visuomenės, kurioje jie gyveno, bet ir pačių žydų elgesys 
bei pažiūros. Turėjo būti pašalinti ne tik iš išorės žydams primesti apribojimai, 
bet ir „vidinis getas“ pačių žydų galvose. Dabartiniai samprotavimai apie antise- 
mitizmo šaknis dažnai išleidžia iš akių pačių žydų segregacijos įstatymų griežtu- 
mą. Ištikimi savo religijai žydai negalėjo įvykdyti 613 taisyklių, nustatančių 

1881 metų balandžio mėnesį Jelizavetgrado miestas Ukrainoje tapo organizuoto 
pogromo arena. Tai buvo pirmasis smurto pasireiškimas iš ištisos bangos žydų ben- 
druomenių užpuolimų per ateinančius trejus metus Kijeve, Odesoje, Varšuvoje ir Nižnij 
Novgorode. Rusijos valdžia, išgąsdinta caro Aleksandro II nužudymo, mažai ką darė, 
kad neleistų reakcinėms draugijoms ir miestų tamsuomenei padaryti žydų atpirkimo 
ožiais. Pogromas - senas rusų kalbos žodis, reiškiantis nuniokojimą, linčiavimą. Taip 
buvo vadinami koordinuoti užpuolimai, nukreipti prieš kitas etnines grupes; jų aukos 
būdavo įvairios, įskaitant armėnus ir totorius. Po 1881 metų pogromas įgavo specifinį 
priereikšmį - taip imta vadinti organizuotus žydų užpuolimus!. 

Antroji pogromų banga užėjo 1903-1906 metais. Oficialioji propaganda žydus 
siejo su revoliuciniais tvarkos ardytojais. 45 žmonės žuvo Kišiniove (1903), 300 Ode- 
soje (1905) ir 80 Bialystoke. O visoje imperijoje per tokius incidentus būta daugiau nei 
800 aukų. 

Trečioji banga 1917-1921 metais pralenkė visas ankstesnes. Pirmiausia skerdynes 
Seversko Novgorode surengė Raudonoji Armija, sugalvojusi šūkį „Mušk buržujus ir 
žydus!“ Ukrainiečių nacionalistai ir rusų baltagvardiečiai buvo dar negailestingesni. 
Denikino armija puikavosi šūkiu Biej žydov, spasaj Rossiju! („Mušk žydus, gelbėk Rusi- 
ją!"). 1700 buvo nužudyta Proskirove (1919), 1500 Fastove (1919 m. rugsėjo mėn.) ir 
4000 Tetijeve. Iš viso nužudyta per 60 000 žydų. Kiek iš jų buvo pilietinio karo, o kiek 
antisemitizmo aukos - tai jau kitas klausimas.“ 

1918 metais, naktį iš lapkričio 22-osios į 23-ąją, tuoj po to, kai lenkų kariuomenė 
atsiėmė Lvovą iš ukrainiečių, keliuose miesto rajonuose kilo neramumai, lenkų kareiviai 
tvirtino, kad į juos buvo šaudoma. Per po to surengtas skerdynes žuvo 374 žmonės, 
55 iš jų buvo žydai. Trys santarvininkų misijos skirtingai įvertino to įvykio priežastis. Ar 
galima pagrindine skerdynių priežastimi laikyti antisemitizmą, jei dauguma jo aukų 
buvo krikščionys? Nepaisant to, Lembergerpogromas buvo labai išgarsintas ir „Pogro- 
mai Lenkijoje“ tapo dažna pokario metų laikraščių antrašte. Didžiausi žiaurumai vyko 
kitur, tačiau ne paskutinį kartą Lenkijai teko atlaikyti pagrindinį priešiškos propagan- 
dos smūgį? [LYčAKOVAS] 











kaip rengtis, ką valgyti, kokių higienos ir kulto reikalavimų laikytis, jei jie norė- 
jo gyventi už uždaros savo bendruomenės ribų; mišrios santuokos buvo griežtai 
uždraustos. Kadangi pagal judaistinę teisę žydiškumas biologiškai paveldimas 
buvo tik motinos linija, tai žydų moterys buvo pavydžiai saugomos. Mergina, 
išdrįsusi ištekėti už nežydo, galėjo tikėtis, kad jos išsižadės šeima ir ji ritualiniu 
būdu bus paskelbta mirusia. Norint atlaikyti tokį didžiulį socialinį spaudimą, rei- 
kėjo nepaprasto ryžto. Todėl nieko keisto, kad tie žydai, kurie išsižadėdavo savo 
religijos, dažnai pasirinkdavo visiškai priešingas alternatyvas, įskaitant ateizmą ir 


komunizmą. 

Haskala, kuri pirmiausia atsirado Berlyne, susijusi su Moseso Mendelsohno 
(1729 — 1786) vardu; jis buvo Lessingo dramos Nathan der Weise („Natanas išmin- 
tingasis") prototipas. Būdama švietimo, kuris jau seniai reiškėsi krikščioniškaja- 
me pasaulyje, natūralus padarinys, haskala siekė modifikuoti grynai religinį žydų 
švietimo turinį ir atverti žydams kelią į Europos kultūrą. Jos propaguotojai, vadi- 
namieji maskilim („išmanantys žmonės“), rasdavo šalininkų toliau į rytus esančio- 
se bendruomenėse (shtetlakh), ypač Galicijoje, kur pradėjo kurtis pasaulietinės 
žydų mokyklos, o jose buvo mokoma vokiečių kalba. Maskilim uždraudimas, kurį 
1816 metais paskelbė Lvovo rabinas, atskleidė ortodoksinių žydų vadovų susirū- 
pinimą. 

Ilgainiui ankstyvojo haskalos laikotarpio švietėjiškos idėjos buvo praplėstos. 
Kai kurie žydų vadovai pradėjo agituoti už visišką asimiliaciją, ragindami žydus 
dalyvauti visose viešojo gyvenimo srityse. Ši tendencija siekė apriboti ortodoksi- 
nes žydų praktikas tik šeima ir sinagoga bei išauklėti žydus taip, kad jie visais 
kitais atžvilgiais nesiskirtų nuo nežydų tautybės piliečių. Tam reikėjo sulaužyti 
daug tabu ir neišvengiamai teko įkurti naują sektą — Reformuotąjį judaizmą, 
atsiradusį Vokietijoje 1825 metais. Reformuotasis judaizmas siekė žydų religijos 
principus sutaikyti su gyvenimo šiuolaikinėje visuomenėje reikalavimais; iš jo 
išpažinėjų nebuvo reikalaujama laikytis tiek daug taisyklių ir apribojimų. Jis tapo 
daugumos migrantų žydų Vakarų Europoje ir JAV gyvenimo norma, tačiau nepa- 
veikė daugelio tradicinių žydų bendruomenių Centrinėje ir Rytų Europoje. 

Vakarų Europoje ir kai kuriuose didžiuosiuose centruose Rytuose taisyklių 
liberalizavimas ir asimiliacinių tendencijų stiprėjimas atvėrė žydams ligi tol nere- 
gėtas galimybes. Žydiškos pavardės pradėjo vis dažniau mirgėti to meto finansi- 
ninkų, teisininkų, gydytojų, rašytojų, mokslininkų, artistų ir politikų sąrašuose. 
Tai buvo epocha, vieno iš sugebėjusių pasinaudoti tomis galimybėmis — Sigmun- 
do Freudo — žodžiais tariant, kai „kiekvienas stropus žydų moksleivis nešiojosi 
savo kuprinėje ministro portfelį“. Reikšmingos pažangos pasiekta, pavyzdžiui, 
Didžiojoje Britanijoje, kur 1841 metais Londono mieste baronas Lionelis de Rot- 
schildas buvo išrinktas (neprivilegijuotu) Parlamento nariu, o 1968 metais Disrae- 
lis tapo pirmuoju Europoje ministru pirmininku. 

Tiesą sakant, Benjaminas Disraelis (1804 — 1881), Beaconsfieldo grafas, sefardų 
imigranto iš Venecijos vaikaitis, pats save būtų priskyręs buvusių žydų kategori- 
jai. Apkrikštytas kartu su visa šeima, jis tapo anglikonų bendruomenės nariu, 
visiems laikams nutraukdamas ryšius su judaizmu, kuris, pasak jo tėvo, „atkerta 
žydus nuo didžiosios žmonijos šeimos“. „Taip, — kalbėjo jis savo draugams, — 
man pavyko užsliuogti į pačią labai slidaus stulpo viršūnę“. 

Tačiau Disraelio karjera taip pat aiškiai rodo, kad asimiliacijos sėkmė sudarė 
grėsmę pačiai žydų bendruomenės egzistencijai. Jei visi žydai būtų pasekę jo 
pavyzdžiu, tai visi netrukus būtų tapę buvusiais žydais. Todėl, migracijai ir asi- 
miliacijai spartėjant, pradėjo reikštis ir stiprus priešinimasis šiems reiškiniams. 
Žydų nacionalizmo (sionizmo), pirma kultūriniu, o paskui ir politiniu pavidalu, 
pradžia buvo visą Europą apėmusios nacionalistinės tendencijos sudėtinė dalis; 

tačiau jį skatino baimė, sukelta specifinės žydų patirties. Kultūrinis sionizmas 
pasirodė vadinamojo hebrajų atgimimo veikėjų darbuose; jiems pavyko transfor- 
muoti hebrajų kalbą iš mirusios, liturginės kalbos į šiuolaikinę kultūrinio ir poli- 
tinio gyvenimo priemonę. Tarp šio judėjimo pradininkų buvo Galicijos satyrikas 
Jozefas Perlis (1774 — 1839), filologas I. B. Levinsohnas (1788 — 1860) iš Kremene- 
co, istorikas Nachmanas Krochmalas (1785 — 1840) iš Ternopolio ir poetas Jehu- 
dehas Loebas Gordonas (1830 — 1892) iš Vilniaus, Hakizah Ammi („Pabusk, mano 
liaudie“) autorius. Šis judėjimas svarbus tuo, kad padėjo pagrindus tai pasaulie- 
tinei žydų kultūros atmainai, kurią po šimtmečio priėmė Izraelis; tačiau Europoje 
jos įtaka buvo menka. 

Priešingas šiai krypčiai jidiš atgimimas vyko truputį vėliau. 1897 metais 90 
procentų sėslumo zonoje ir Galicijoje gyvenusių žydų vis dar kalbėjo jidiš ir lai- 
kė ją savo gimtąja kalba. Chasidai naudojo ir jos rašytinę formą, bet tik religiniais 
tikslais. Ties šimtmečių sandūra žydų lyderiai, nusistatę prieš sionizmą, bet kartu 
ir prieš asimiliacinį vaikų mokymą lenkų, rusų ar vokiečių kalbomis, skatino jidiš 
hebrajų raidėmis. Per 40 ar 50 metų suklestėjo žydų spauda, naudojanti šį varian- 
tą, pasirodė daug gyvų beletristinių kūrinių; jį naudojo ir pasaulietiška švietimo 
sistema, ypač remiama Bundo. Žymiausi jidišo rašytojai buvo I. L. Peretzas 
(1852 — 1915) iš Zamoscės ir Isaacas Bashevis Singeris (1904 — 1992); jie abu rašy- 
tojo karjerą pradėjo kaip lenkų rašytojai. 

Politinis sionizmas nuo kitų europinio nacionalizmo apraiškų skyrėsi daugiau- 
sia tuo, kad jo šventa gimtoji žemė buvo už Europos ribų. O šiaip jau jis turėjo 
visus kitiems to meto nacionaliniams judėjimams būdingus bruožus — atsidavusį 
idealistinį elitą; sudėtingą ideologiją, grindžiamą nacionalistinėmis istorijos ir kul- 
tūros interpretacijomis; platų politinių nuomonių spektrą; masinę klientūrą, kurią 
pirma reikia įtikinti; daug įvairiausių priešų; na o visų pirma — jokios praktinės 
sėkmės galimybės. Jis prasidėjo XIX amžiaus septintajame dešimtmetyje pirmai- 
siais mėginimais siųsti žydų kolonistus į Palestiną. Viena iš kolonistų draugijų, 
Hovere Zion („Siono draugai“), 1882 metais gavo finansinę paramą iš barono 
Edmundo de Rotschildo. Po poros metų Katovicuose Silezijoje sionistai surengė 
pirmąją federalinę konferenciją, o 1897 metais kongrese Bazelyje (Šveicarija) buvo 
įkurta Pasaulinė sionistų organizacija (PSO). Judėjimo kūrėjai daugiausia buvo 
nepriklausomų pažiūrų Lenkijos rabinai, tokie kaip Zvi Hirsch Kalischeris (1795 — 
1874) iš Torūnės arba Samuelis Mohileveris (1824— 1898) iš Bialystoko. Tačiau 
vadovavimas judėjimui atsidūrė pasauliečių aktyvistų rankose, kuriems vadovavo 
Budapešte gimęs žurnalistas Teodoras Herzlis (1860 — 1904), o vėliau tokie veikė- 
jai kaip bankininkas iš Kelno Davidas Wolfsonas (1856— 1914) ir mokslininkas 
chemikas Chaimas Weizmannas (1874 — 1752) iš Mančesterio. Sionistinės ideolo- 
gijos užuomazgų galima rasti Krochmalio knygoje Vadovas pasimetusiems (1851), 
tačiau įtikinamiausiai jis išdėstytas dr. Leo Pinskerio, gydytojo iš Odesos, traktate 
Autoemancipacija (1882) ir Herzlio veikale Žydų valstybė (1896). 

Iš pat pradžių atsirado gili praraja tarp sionizmo religinio sparno Mizrachi 
(„Dvasinis centras“) bei dominuojančių nacionalistų pasauliečių. Dideli skirtumai 

buvo ir tarp socialistinio sparno, kuris rėmėsi Poalei Zion („Siono darbininkai“) 
partija, vadovaujama Davido Grūno, kitaip dar vadinto Ben Gurionu (1886— 
1973), gimusio Plocke prie Vyslos, ir integracinių žydų nacionalistų sparno, kuris 
susiformavo Vladimiro Žabotinskio (1880 — 1940) vadovaujamos sionistų revizio- 
nistų grupės pavidalu. Vienintelis dalykas, kuriuo jų visų nuomonės sutapo — tai, 
kad žydų gyvenimas Europoje darėsi vis sunkiau pakeliamas. Tuo metu sionizmo 
ateitis priklausė nuo trijų didžiausių sunkiai numatomų dalykų — nepastovaus 
antisemitizmo lygio, žydų masių Rytų Europoje radikalėjimo ir derybų dėl tinka- 
mų žemių plotų. Joks sionistas tuo metu nebuvo įsitikinęs, kad greit pavyks ras- 
ti sprendimą. Derybos dėl sionistinės tėvynės nedavė reikšmingesnių rezultatų. 
Herzlio audiencijos pas Osmanų sultoną 1901 — 1902 metais buvo bevaisės; o kai 
1903 metais britai pasiūlė jiems žemių Rytų Afrikoje Kenijos aukštikalnėse, PSO 
suskilo nuo viršaus iki apačios. Šis pastarasis epizodas sustiprino įsitikinimą, kad 
sionistų svajonės negalima atplėšti nuo istorinės „Izraelio žemės“ Palestinoje. 
Tačiau šia linkme negalėjo būti jokios pažangos, kol britai nenukariavo Jeruzalės 
1916 metais ir nebuvo paskelbta Balfouro deklaracija. 

Antisemitizmas, t. y. „žydų nekentimas“, būdingas visai Europos istorijai. Jo 
šaknys yra religinės, ekonominės, socialinės ir kultūrinės. Tačiau labai svarbus ir 
ydingas psichologinis sindromas, kai žydų stereotipą lydi jų kaltinimai sąmokslu 
ir išdavyste. Tai padarė žydų bendruomenę archetipiniu atpirkimo ožiu už pačias 
įvairiausias negeroves. Antisemitizmo žarijos niekada neužgeso — čia įsiliepsno- 
davo, čia vėl prigesdavo, bet tokių pasikeitimų dėsningumus išaiškinti nėra leng- 
va. XIX amžiaus pabaigoje tas žarijas įpūtė migracijos, dėl kurių daugeliui euro- 
piečių teko susitikti su žydais pirmą kartą, nepalankios socialinės sąlygos, ypač 
naujuosiuose miestuose, ir kylanti nacionalizmo banga, kai mažėjo žmonių tole- 
rancija etninei ir kultūrinei įvairovei. Neapykanta žydams išplaukė į paviršių 
pogromais Rusijoje, Dreyfuso byla Prancūzijoje ir nelemtuoju prasimanymu — 
Siono išminčių protokolais“. 

Kita vertus, liberalioji viešoji nuomonė manė, kad kantrybė ir švietimas paša- 
lins vyraujančius nesutarimus. Labiau integruotos žydų bendruomenės, tarkim, 
anglų-žydų draugija Londone, viešai pasmerkė tai, ką jos laikė sionistų noru per- 
dėti antisemitizmo reikšmę politiniais tikslais. Pavyzdžiui, 1911 metais tokia 
pažiūra buvo išdėstyta Encyclopaedia Britannica puslapiuose: „Nykstant antise- 
mitizmui, išnyks ir žydų nacionalizmas“??. Sunku būtų dar labiau klysti. Juk ir 
antisemitizmui, ir žydų nacionalizmui buvo lemta didėti. Tam tikru mastu jie mai- 
tino vienas kitą. Daug sunkiau buvo išpranašauti, kad antisemitizmas, kuris buvo 
paplitęs tokiose šalyse kaip Rusija, Lenkija ir Ukraina, kur žydų gyveno labai 
daug, pačią pavojingiausią formą įgaus Vokietijoje ir Austrijoje, kur žydų buvo 
palyginti nedaug. 

Radikalioji žydų politika ypač klestėjo tarp žydų masių Rytuose. Sionizmas 
buvo tik viena iš kelių konkuruojančių srovių. Revoliucinis komunizmas, smer- 
kiantis visas nacionalizmo formas, įskaitant ir sionizmą, turėjo daug šalininkų ir 
tarp žydų, tiksliau tarp buvusių žydų. Jie buvo fenomenas, kurį vienas iš jų api- 

būdino kaip „nežydišką žydą“““. Socialistinė žydų darbininkų sąjunga arba Bun- 


das, kurios tikslas — pagerinti žydų sąlygas tose visuomenėse, kuriose jie gyveno, 
buvo nusistačiusi ir prieš sionistus, ir prieš komunistus. 

Ir toliau lieka neaišku, kodėl toks didelis Europos žydų indėlis į visas Europos 
kultūros sritis ir laimėjimus. Tokia jų veiklos raida tuo laikotarpiu kėlė pavydą ir 
pasigėrėjimą bei pagimdė daugybę spėliojimų. Žydų sugebėjimai, be abejo, užga- 
vo skaudamą vietą tų atkakliausių Europos krikščioniškosios civilizacijos gynėjų 
bei tų nepilnaverčių, kurie „šaknų neturinčių kosmopolitų" ir „svetimųjų“ pasie- 
kimuose įžiūrėjo grėsmę sau. Tačiau žvelgiant iš laiko perspektyvos tai galima 
pagrįstai sieti su psichologinėmis paskatomis, kurios reiškėsi šeimose, besisten- 
giančiose įveikti ne tik uždarų žydų bendruomenių, iš kurių jie pasitraukė, pasi- 
priešinimą, bet ir krikščionių dominuojamos visuomenės, kurioje jie stengėsi 
išsikovoti pripažinimą, įtarumą. Taip pat tai aiškiai buvo susiję ir su žydu aistra 
švietimui, kuri buvo įsišaknijusi Toros studijavime, tačiau kurią nesunkiai buvo 
galima nukreipti ir kitomis kryptimis — užsienio kalbų mokymuisi ankstyvame 
amžiuje, teisiniam išsilavinimui ar mokslo žinioms įgyti. Taip pat tai turėtu būti 
susiję ir su vis platesnėmis žinių bei ryšių ribomis, kai žmonės, turintieji tarptau- 
tinių kontaktų, įgydavo pranašumo prieš užkampyje užaugusius savo kolegas. 
Talentingiems individams tam tikras nesaugumas galėjo išeiti į naudą. [e=mc2] 
[WIENER WELT] 

Žinoma, dauguma žydų nei klestėjo, nei blizgėjo. Statistiškai didžioji Europos 
žydų dalis XX amžiaus pradžioje liko lygiai tokia pat kaip ir prieš 100 metų — 
daugybė neturtingų, ultrareligingų kaimo bendruomenių, išsibarsčiusių buvusios 
Lenkijos provincijų stagnacijos apimtuose užkampiuose. Daugeliu atžvilgių jų 
pažiūros turėjo mažiau bendra su jų vaikų, migravusių į Vakarus, negu su netur- 
tingų, ultrareligingų kaimo valstiečių, tarp kurių jie visą laiką gyveno, pažiūro- 
mis. Tie pažemintieji Ostjuden buvo daugelio išankstinių nusistatymų objektu: 
taip juos traktuodavo ne tik vietiniai gyventojai, bet ir tie žydai, kuriems pavyko 
prasimušti Vokietijoje ir Austrijoje ir kurie visam laikui paliko senąjį žydiškąjį 
pasaulį'?. 

Europinis imperializmas XIX amžiaus pabaigoje nuo ankstesniųjų šio reiškinio 
formų skyrėsi keliais svarbiais požymiais. Jis buvo pasaulinių grumtynių dėl pas- 
kutiniųjų tinkamų eksploatuoti šalių valdymo sudėtinė dalis. Darėsi akivaizdu, 
jog pasaulio ištekliai ne beribiai; valstybės, susikūrusios kolonijines imperijas, 
greitai išsikovojo pranašumą, o kurios nespėjo to padaryti, toms grėsė pavojus 
visam laikui atsidurti už Pirmosios lygos ribų. Per du dešimtmečius po 1875-ųjų 
ketvirtį Žemės paviršiaus sausumos užgrobė pustuzinis Europos valstybių. Kolo- 
nijos buvo laikomos neatskiriama pažangių pramoninių šalių dalimi. Žaliavų tie- 
kimas, pigi darbo jėga ir pusfabrikačiai turėjo maksimaliai padidinti „motininės 
šalies“ naudą. Eksploatacija padarė ne tik kokybinį, bet ir kiekybinį šuolį. Kai 
kas, įskaitant ir marksistus, manė, kad didėjančios varžybos dėl kolonijų išteklių 
turi sukelti tarptautinius konfliktus. Lenino veikalas Imperializmas kaip aukščiau- 
sioji kapitalizmo stadija (1916) buvo tipiškas šio žanro kūrinys. 

Nuo 1848 iki 1914 metų Vienos gyventojų skaičius padidėjo penkis kartus, maždaug 
iki 2 milijonų. O žydų skaičius Vienoje per tą laiką išaugo 35 kartus, nuo 5 000 iki 
175 000 - nuo 1 procento 1848 metais iki maždaug 9 procentų 1914 metais. 

Žydai traukė į Vieną bėgdami nuo tradicinio žydų gyvenimo Rytuose, ypač iš Bohe- 
mijos ir Galicijos, ir siekdami gauti šiuolaikinį pasaulietišką išsilavinimą. Dėl to žydų 
skaičius Vienos vidurinėse mokyklose, universitetuose ir tarp laisvųjų profesijų atstovų 
buvo nepaprastai didelis. Didžiausio pakilimo metais (1881-1886) jie sudarė 33 pro- 
centus visų studentų, 0 1914 metais - 26 procentus teisės ir 43 procentus medicinos 
studentų. 1910 metais - 43 procentai pedagogų buvo žydai. 1936 metais 62 procentai 
teisininkų ir 47 procentai gydytojų Vienoje buvo žydų kilmės'. 

Tačiau skaičiai dar ne viskas. Dėl susiklosčiusių savitų aplinkybių Vienos žydai kaip 
kylanti specialistų grupė tapo buržuazijos atrama. Jie buvo žymūs labdaros švietimui, 
kultūrai ir menui globėjai bei aktyvistai. Kaip imigrantų mažuma, siekianti užsitikrinti 
lygias teises, jie sudarė pagrindinę liberalios politikos ir socialistinio judėjimo jėgą. 
Kaip žmonės, įvairiu laipsniu atmetę savo pačių kultūrą, jie buvo itin linkę prie visko, 
kas šiuolaikiška ir nauja kultūros pasaulyje. Jų patirtys - vėlesnės žydų migracijos į 
Ameriką akstinas. „Vienos žydai buvo tik viena iš pagrindinių Europos avangardo jėgų 
apie 1900 metus. Tačiau kaip tik žydų dėka Viena tapo tuo, kuo ji yra šiuolaikinės kul- 
tūros pasaulyje““. 

Štai sąrašas vardų, rodančių žydų talentų dydį ir įvairovę: 

Muzika: Mahleris, Schonbergas, Korngoldas - kompozitoriai; Guido Adleris, muzi- 
kologas; S. Sulzeris, religinės muzikos kūrėjas; Edas Hanslickas, kritikas; J. Joachi- 
mas, smuikininkas. Filosofija: T. Gomperzas, L. Wittgensteinas ir Vienos ratelis; Fran- 
kas, Hahnas, Neurathas. Teisė: J. Glaseris, J. Ungeris - teisininkai; E. Steinbachas ir 
J. Ofneris - socialinių įstatymų leidybos specialistai; A. Loeffleris, S. Tūrkelis - krimino- 
logai. Medicina: Zuckerhandlis, anatomas; Schenkas, embriologas; Steinochas, fizio- 
logas; Gruberis, higienos specialistas; Landsteineris, hematologas; von Baschas, 
patologas; Pickas, farmakologas; Benediktas, neuropatologas; Karplusas, neurologas; 
Freudas ir Adleris, psichoterapeutai; Kassowitzas, pediatras; Kleinas, oftalmologas; 
Mandlis, chirurgas; Halbanas, ginekologas; Neuburgeris, medicinos istorikas. Litera- 
tūra: A. Schnitzleris, J. Rothas, S. Zweigas, R. Beer-Hofmannas, M. Herzfeldas - rašy- 
tojai; M. Szepsas, M. Benediktas, T. Herzlis, F. Austerlitzas - leidėjai ir žurnalistai; 
S. Krausas, kritikas. Politika: N. Birnbaumas, žydų autonomininkas; T. Herzlis, sionis- 
tas; Eugenija Schwartzbach, švietimo reformuotoja; Josephine von Wertheimstein, 
liberalaus politinio salono šeimininkė. 

Vienos žydų santykis su judaizmu nebuvo paprastas. Stipri religinė grupė rėmė 
miesto sinagogas, kurioms vadovavo tiesmukas vyriausiasis rabinas Moritzas Gūde- 
mannas (1835-1918). Taip pat buvo ir sefardų bei chasidų bendrijos. Tačiau daugelis 
tų, kurie buvo laikomi žydais, patys save buvo linkę laikyti „buvusiais žydais“. Mahleris — 








849 


EUROPOS ISTORIJA 





—————— 


vienas iš daugelio, perėjusių į katalikybę. O Freudas buvo iš tų, kurie atmetė bet kokią 
religiją. „Aš mielai ir su pasididžiavimu pripažįstu savo žydiškumą, - rašė jis, - nors 
mano požiūris į bet kokią religiją yra kritiškai neigiamas““. 

Tačiau reikia nepamiršti, kad žydai nebuvo nei vienintelė, nei didžiausia imigrantų 
grupė Vienoje. Slavų ir vengrų į Vieną atsikėlė daugiau negu žydų, tik daugelis jų pri- 
klausė žemiausioms socialinės hierarchijos pakopoms. Nagrinėjant austrų antisemi- 
tizmą ties šimtmečių sandūra negalima ignoruoti to fakto, kad jis buvo tik bendros 
ksenofobijos sudėtinė dalis. Kaip rodo žinomiausio Vienos antisemito Adolfo Hitlerio 
pavyzdys, neapykanta žydams buvo lydima, o dažnai ir susimaišiusi su slavų niekini- 
mu. „Žydų bolševizmo" paranoja Vienoje buvo giliai įsišaknijusi. 

Nereikėtų pamiršti ir pačių žydų prietarų. Suvakarėję žydai buvo linkę iš aukšto 
žiūrėti į žydus iš Rytų. „Frankfurto žydas niekina Berlyno žydą; Berlyno žydas niekina 
Vienos žydą, o Vienos žydas niekina Varšuvos žydą“. O visi jie linkę žiūrėti iš aukšto į 
žydus iš Galicijos, „pačius žemiausius iš visų““. 

Net vyriausiajam rabinui pasitaikydavo išreikšti abejotinus jausmus. Atsakydamas 
vienai katalikų poniai, paprašiusiai jo perskaityti jos straipsnį apie antisemitizmą, jis 
atsakė psichoanalitiniu stiliumi, kad be kitų dalykų „krikščionybė atsidūrė hermafrodito 
vaidmenyje“: 

Krikščionys puola ant kelių prieš žydo atvaizdą, laužo rankas priešais žydės atvaiz- 

dą; jų apaštalai, šventės ir psalmės yra žydiški. Dauguma iš jų vaduojasi [iš šio 

prieštaravimo] antisemitizmu. Būdami priversti garbinti žydą kaip Dievą, jie atsiker- 

šija likusiems žydams, traktuodami juos kaip velnius. <...> 
Galbūt, brangioji ponia, imsite tvirtinti, kad arijai emancipavo, išvadavo žydus. 

Tai netiesa. Arijai išvadavo patys save iš vidurinių amžių. Tai yra vienas iš ramių ir 

laipsniškų poveikių, kuriuos žydų Biblija padarė žmonijai". 





Vyriausiasis rabinas įtikinėjo: „Judaizmas liepia man mylėti ir gerbti visus žmones“. 

Karčiai saldžioje Vienos aplinkoje tulžis buvo susimaišiusi su linksmybe. Impera- 
torius priverstas stengtis išlaikyti pusiausvyrą. Kai atvirai antižydiškas politikas Karlas 
Luegeris 1897 metais buvo išrinktas burmistru, Pranciškus Juozapas atsisakė jį patvir- 
tinti. Porą dienų pagalvojęs, jis nusileido, priimdamas Luegerio paskyrimą į šį postą ir 
kartu apdovanodamas medaliu vyriausią rabinąjį Gūdemanną. 








Politinį ir ekonominį imperializmą lydėjo sąmoninga kultūrinė misija „sueuro- 
pinti" kolonijas pagal motininių šalių pavyzdį. Šioje srityje svarbų vaidmenį atli- 
ko krikščionių misionieriai, nors jų ryšys su politine valdžia ir su komercinėmis 
kompanijomis retai buvo tiesioginis. Priešingai nei jų pirmtakai, pavyzdžiui, ispa- 
nų misionieriai Amerikoje, jie dažnai į savo paskirtį žiūrėjo plačiau, rūpindamie- 
si ir medicinine pagalba, pasaulietiniu švietimu, administracinėmis reformomis ir 
technologinėmis inovacijomis. 

Imperialistinės valstybės stengėsi išnaudoti karinį kolonijų potencialą. Kolo- 
nijinių pulkų pasirodymas Europoje atrodė ne mažiau keistai nei kadaise pirmų- 
jų europiečių karių išsilaipinimas užjūriuose. 

Pasaulio žemėlapiui sparčiai užsipildant, Europos imperialistai buvo priversti 
sutelkti dėmesį į vis mažėjantį taikinių skaičių. Amerikiečiai jau atsikratė koloni- 
jinės praeities. Didžioji dalis Azijos buvo nukariauta dar kolonijinės eros pradžio- 
je. XIX amžiaus devintajame dešimtmetyje liko tik Afrika, Indokinija, Kinija ir 
Ramiojo vandenyno salos. 

Reikia turėti galvoje svarbius įvairaus tipo kolonijų skirtumus. Didžioji Britani- 
ja minimaliomis karinėmis pajėgomis išlaikė didžiausią imperiją. Ji ir toliau rėmė- 
si vietiniais valdovais ir vietinėmis karinėmis pajėgomis. Delyje, iš kur buvo val- 
doma 400 milijonų gyventojų Indija, britų biurokratų buvo mažiau negu austrų 
biurokratų Vienoje. Visos didesnės teritorijos su britų imigrantais gavo savivaldą 
turinčių dominijų statusą — Kanada 1867, Australija 1901, Naujoji Zelandija ir 
Niufaundlendas 1907, Pietų Afrika 1910 metais. O Prancūzija elgėsi priešingai, 
vykdydama glaudesnės integracijos politiką. Alžyro ir Tuniso departamentai 
buvo prijungti prie Prancūzijos metropolinės administracijos. Oficialiai skatinama 
prancūzų emigracija į Šiaurės Afriką, ypač iš Elzaso ir Lotaringijos sričių, kurias 
jie buvo priversti palikti po Prancūzijos-Prūsijos karo. Tokia centralizavimo tra- 
dicija buvo artimesnė Rusijos, o ne Didžiosios Britanijos tradicijoms. Ji sukėlė 
didžiulių problemų, kai atėjo laikas nukirsti senuosius kolonijinius ryšius. 

Afrika, tas „Juodasis žemynas", itin ilgai išlaikė savo geografines paslaptis. 
Europiečių kolonijos jos šiaurinėse pakrantėse kūrėsi nuo seniausių laikų. Tačiau 
Nilo, drėkinusio faraonų žemes, ištakos kaip reikiant ištirtos tik 1888 metais. 
Misionieriai tyrinėtojai, tokie kaip Davidas Livingstonas dar XIX amžiaus aštun- 
tajame dešimtmetyje čia galėjo dingti keleriems metams. Antraip nei manė euro- 
piečiai, Afrikoje netrūko nei organizuotos valdžios, nei institucionalizuotų religi- 
jų; didžiulė kalbų ir kultūrų įvairovė paneigė nuomonę, kad afrikiečiai buvo 
akmens amžiaus laukiniai. Tačiau peštynės dėl Afrikos vyko remiantis prielaida, 
kad šis kraštas ir jo gyventojai tik ir laukia, kad juos kas nors pasiimtų. Tačiau 
karinės technologijos skirtumai buvo tokie didžiuliai, kad net gerbtinos Vakarų 
Afrikos karalystės galėjo pasipriešinti ne daugiau už actekus ar inkus. Abisinija 
buvo vienintelė vietinė imperija, sugebėjusi išlaikyti nepriklausomybę — galbūt 
dėl to, kad išpažino koptų krikščionybę. 

Kinija ir jos seniausia pasaulyje civilizacija turėjo ir imperatorių, kurį pripaži- 
no Europos šalių vyriausybės. Todėl oficiali Afrikos pavyzdžio kolonizacija čia 
buvo neleistina ir įprastiniu dalyku tapo teritorijos išnuomojimai bei prekybinės 
koncesijos. Imperatoriškasis Kinijos valdymas europiečiams buvo toks brangus, 
kad 1901 metais ji net tapo jungtinio europiečių protektorato objektu. Šis žemi- 
nantis epizodas buvo ta paskata, kuri padėjo po dešimties metų įkurti Naciona- 
linę Kinijos respubliką ir pradėti šiuolaikinę Kinijos istoriją. [soksiNiNKaI) 

Kinijos kaimynė Japonija iki 1855 metų buvo visiškai atsiribojusi nuo bet 
kokios užsienio įtakos; nepaisant to, ji sugebėjo taip gerai perprasti europiečių 
metodus, kad per trumpą laiką pati sukūrė savo kolonijinę imperiją, pirma 
Korėjoje, o paskui ir Kinijos Mandžiūrijoje. Kai Japonija visiškai sutriuškino 
Rusiją 1904 — 1905 metų kare ir sausumoje, ir jūroje, tai buvo didelė to meto sen- 
sacija, sugriovusi daugelį pačių mėgstamiausių Europos iliuzijų. 

BOKSININKAI 


1901 metų rugpjūčio 14-ąją apie antrą valandą po pietų tarptautinis pagalbos dalinys po 
dešimties dienų žygio iš Tiendzino įsiveržė į Pekiną. Jis nutraukė užbarikaduoto užsie- 
niečių kvartalo Pekine, kuris aštuonias savaites buvo atkirstas nuo pasaulio, blokadą. 

Našlės imperatorienės valdymo saulėlydyje Kiniją apėmė Boksininkų sukilimas - 
ksenofobinis judėjimas, siekęs išvyti visus „užsienio velnius“ su visais jų darbais. Boksi- 
Ninkus, kurie tą pavadinimą gavo nuo savo kiniškos emblemos - „Kumščio teisingumui 
ir santaikai siekti“ - siutino visa, kas tik buvo europietiška - nuo geležinkelių iki krikščio- 
nybės. Jie manė, kad užsienio palikimas darė blogą įtaką jų pačių valdžiai. Mėgindami 
išvyti užsieniečius, jie nedvejodami žudė europiečių misionierius ir diplomatus, skerdė 
apsikrikštijusius kinus, sudegino didelę senamiesčio dalį. Jiems padėjo dalis imperijos 
administracinio aparato, prie jų prisijungė ir reguliarios kinų armijos daliniai. 

Europos istorijoje 1900 metų ekspedicija į Kiniją buvo unikali ta prasme, kad ji trum- 
pam sujungė visas valstybes bendram reikalui. Britai, prancūzai, vokiečiai, italai, rusai, 
amerikiečiai ir japonai kartu puolė slopinti bendrą grėsmę. Ginti užsieniečių kvartalą 
ėmėsi įvairių tautybių jūrininkų dalinys, vadovaujamas britų ministro sero Claude'o 
Macdonaldo. 20 000 karių pagalbos dalinys, kuriam vadovavo generolas seras Alfre- 
das Gaselee, susidėjo iš rusų, amerikiečių, japonų karių ir indų kariuomenės brigados. 
Rugsėjo pabaigoje atvyko nuolatinis 20 000 karių ekspedicinis korpusas, vadovauja- 
mas feldmaršalo grafo von Waldsee, tačiau tik tam, kad netrukus būtų išvestas. 

Mat europiečių solidarumas iš karto subyrėjo, kai tik tiesioginis pavojus buvo likvi- 
duotas. Vokietija ir Italija reikalavo daug didesnių reparacijų negu jų partneriai. Rusija 
atsisakė dalyvauti persekiojant atsakingus už skerdynes kinus. Tiesą sakant, tie rusų 
daliniai, kurie anksčiau buvo užėmę Mandžiūriją, ten patys surengė dar didesnes sker- 
dynes. Didžioji Britanija ir Vokietija baigiamąją konvenciją traktavo labai skirtingai. Ne 
pirmą ir ne paskutinį kartą visi dalyviai pademonstravo, kad Europos vienybė, jei tik ji 
egzistavo iš viso, geriausiu atveju pasitenkino tik trumpalaikiu laimėjimu". 














Ilgiausiai išliko nepaliestos Ramiojo vandenyno salos. Paskutinieji imperializ- 
mo istorijos žingsniai buvo Samoa salos vakarinės dalies užėmimas (Vokietija, 
1898 m.) ir Havajų užėmimas (JAV, 1900 m.), bei bendros anglų-prancūzų domi- 
nijos įkūrimas Naujuosiuose Hebriduose (1906). 

Europos imperializmas „europizacijos“ būdu davė visam šiuolaikiniam pasau- 
liui daug patirties, tačiau kartu pačią Europą jis padarė įvairių įtampų ir įtakų 
objektu. Jis suskaldė Europos tautas į tas, kurios įrodė esančios imperiumgiiltig 
(„vertos sudaryti imperijas“) ir tas, kurios to nevertos, taip prilipdydamos dar 
vieną aukštą prie senesnės „istorinių“ ir „neistorinių“ tautų kategorijos. Imperijas 
sukūrusioms šalims jis smarkiai paskatino ekonomikos augimą, taigi ir karinio 
potencialo didėjimą, pakreipdamas strateginę pusiausvyrą Vakarų Europos nau- 
dai. Imperializmas labai padidino Europos žinias apie neeuropines kultūras ir 

apie egzotiškus kolonijinius produktus. Kai kuriais atvejais, pavyzdžiui, Didžio- 
sios Britanijos, jis praplėtė žmonių žinias apie Tibetą ir Bečuanalendą tiek, kad 
jie žinojo apie juos daugiau už kitus savo kaimynus Europoje. Jis taip pat sustip- 
rino išankstines europiečių religines ir rasines nuomones, sukurdamas barjerus ir 
kompleksus, gyvavusius ilgiau negu egzistavo pačios imperijos. Tos išankstinės 
nuomonės, prietarai buvo gan kraštutiniai; pavyzdžiui, 1904 metais Hamburge 
vietinio zoologijos sodo aptvare buvo rodomas pulkelis Samoa moterų“. 

Kaip ir pranašavo pesimistai, šimtmečio pabaigoje pradėjo įsiliepsnoti koloni- 
jiniai konfliktai. 1898 metais Vokietija ir Prancūzija vos išvengė susidūrimų, kai jų 
ekspediciniai korpusai akis į akį susitiko Fashoda vietovėje Sudane. 1899 — 1902 
metais Didžiosios Britanijos karą su dvejomis būrų respublikomis Pietų Afrikoje 
komplikavo tai, kad būrus rėmė Vokietija. 1906, o vėliau ir 1911 metais prancūzų 
veiksmai užvaldyti Maroką sukėlė aktyvius Vokietijos protestus. Tačiau nė sykio 
varžybos dėl kolonijų nesibaigė visuotiniu karu. Jos tikrai didino bendrą nepasi- 
tenkinimą; tačiau paprastai konfliktus pasisekdavo sušvelninti tokia pačia „atvirų 
durų politika“ komercijos srityje, kokia buvo taikoma Kinijoje ir Maroke. 

Svarbiausias dalykas imperinei sėkmei buvo jūrinė galybė. Karo laivai pasau- 
linei prekybai kontroliuoti buvo svarbūs tokiu mastu, apie kokį sausumos armijos 
negalėjo net svajoti. (Klasikinį veikalą ta tema Jūrų galybės įtaka istorijai 
1660—1783 metais parašė JAV admirolas Alfredas Thayeris Mahanas 1890 metais). 
Šio klausimo svarba ypač padidėjo 1898 metais, kai per Ispanijos karą su Ameri- 
ka JAV karinis jūrų laivynas atėmė iš Ispanijos visą virtinę jai vis dar priklausiu- 
sių kolonijų nuo Kubos iki Filipinų. Tuo pačiu metu Vokietijos karo ministras 
von Tirpitzas priėmė strateginį sprendimą pradėti įgyvendinti laivų statybos pro- 
gramą ir mesti iššūkį Didžiosios Britanijos karinių superlaivų flotilei. 

Imperinė Rusija vėlyvuoju savo egzistavimo laikotarpiu buvo puikus žvėris. 
Jos akivaizdžius trūkumus kompensavo iš pažiūros neišsenkami jėgos ir energijos 
ištekliai. Kai kas — Alexis de Torgueville'is ir kiti — jau seniai ją laikė vienin- 
tele valstybe, galinčia ateityje mesti iššūkį JAV. Ji turėjo didžiausią pasaulyje 
vientisą valstybės teritoriją, didžiausią Europoje gyventojų skaičių ir didžiausią 
pasaulyje armiją. Ji buvo pagrindinis žemės ūkio produktų eksporto šaltinis Euro- 
poje ir su savo neapsakomais mineralinių žaliavų ištekliais — didžiausia užsienio 
investicijų gavėja. Kultūros srityje Rusija neseniai išsiveržė į priekį, tapdama vie- 
na iš ryškiausių žvaigždžių Europos padangėje. Rusų kalba, kurios literatūrinės 
tradicijos anksčiau buvo ribotos, pasiekė brandos amžių. Puškiną, Lermontovą, 
Tolstojų, Dostojevskį ir Čechovą galima priskirti prie pasaulinės literatūros 
gigantų. Musorgskio, Čaikovskio, Rimskio-Korsakovo muzika tapo nepralenkia- 
ma. Rusų baletas ir Stanislavskio teatrinė mokykla ėmė pirmauti Europoje. Socia- 
liniu atžvilgiu Rusija vis dar rėmėsi atsilikusia buvusių baudžiauninkų valstietija. 
Tačiau valstiečių dalia gerėjo; jokiame kitame krašte valstiečių klausimas nesusi- 
laukė tokio dėmesio. P. A. Stolypino 1906 — 1911 metų agrarinė reforma suteikė 
valstiečiams galimybę palikti kaimo bendruomenes ir išsipirkti žemę. Europiečių 
akimis žiūrint, Rusijos atsilikimą maskavo caro rūmų blizgesys ir rusų aristokratų, 
pirklių, menininkų ir profesorių, kurie buvo gerai integravęsi į visas Europos 

gyvenimo sritis, srautas. Vyravo nuomonė, kad po 1905 metų Rusija padarė rim- 
tą pažangą liberalizavimo linkme; nacionalinio klausimo aktualumas gerokai 
sumažėjo. Šaliai labiausiai reikėjo stabilumo; vidaus krizes vis sukeldavo karų su 
kitomis šalimis šalutinis poveikis. Kad galėtų realizuoti savo didžiulį potencialą, 
Rusijai reikėjo taikos Europoje pratęsimo neribotam laikui. [čERNOBYLIS) 

Vėlyvojo laikotarpio Vokietija buvo šalis, labiausiai nusivylusi savo imperinė 
patirtimi. Daugeliu atžvilgių ji buvo pavyzdinė XIX amžiaus valstybė — šiuolaiki- 
nė, mokslinė, nacionalinė, klestinti ir stipri. Tačiau Vokietija lyginama ir su puikia 
mašina, kurios vienas varžtas atsileido ir ji pradėjo vibruoti, perkaito ir pagaliau 
jos sprogimai sugriovė visą fabriką. Valdant Vilhelmui II (1888— 1918), kurio 
nudžiūvusi ranka buvo laikoma jo šalies trūkumų ženklu, Vokietija tapo arogan- 
tiška ir agresyvi. Jos industrializacija vyko vėliau negu Didžiosios Britanijos ir 
Prancūzijos, o politiškai ji susivienijo tik 1871 metais. Dėl to kolonijinė Vokietijos 
imperija neįgavo tokių mastų, kokie, atrodytų, pritiktų jos savigarbai ir sugebėji- 
mams. Vokiečių idėjos apie Lebensraum („gyvybinę erdvę“) pirmiausia iškilo dėl 
jos kuklaus kolonijų grobio. Objektyviai žiūrint, Vokietijos nuskriaustumas buvo 
labiau įsivaizduotas negu realus: jos ekonominis įsiskverbimas į gretimas Rytų 
Europos sritis su kaupu kompensavo tolimų kolonijų neturėjimą. Tačiau psicholo- 
ginis šios šalies nepasitenkinimas buvo labai gilus. Kaizeriui ir jo dvarui neatrodė, 
kad taika yra geriausia priemonė Vokietijos viešpatavimui Europos politinėje ir 
ekonominėje scenoje pasiekti. [e=mc2] 

Modernizmas. Politinį nerimą Europoje atitiko daug fin de siecle (XIX amžiaus) 
kultūrinių tendencijų, kurios dažnai visos kartu vadinamos vienu bendru moder- 
nizmo terminu. Modernizmas apėmė visą eilę esminių nukrypimų nuo tradicijos. 
Jie buvo daug didesni už įprastinius intelektualinės mados svyravimus. Kaip para- 
šė vienas kritikas, „Buvo atvirai atsisakyta penkių Europos šimtmečių pastangų"“". 
Modernizms paveikė visas meno rūšis ir teoretikai dažnai koreliuoja jį su kitais 
fundamentaliais tos epochos laimėjimais — Freudo psichologija, Einsteino relia- 
tyvumo tėorija, Frazerio antropologija ir net su anarchistų politika. Galima ginčy- 
tis, buvo tai ar nebuvo tiesioginis politinių ir socialinių įtampų atspindys, tačiau 
neabejotina, kad jis sukėlė gilaus nerimo jausmą. [aRiciJA] [GARSAS] 

Talentingasis ir nepastovusis vokietis Friedrichas Wilhelmas Nietzschė (1844— 
1900), Bazelio universiteto profesorius, išreiškė daug labiausiai šokiruojančių 
savo epochos minčių. Sykį jis filosofus palygino su dinamito gabalais, o savo vei- 
kaluose Taip kalbėjo Zaratustra (1883— 1884), Apie moralės genealogiją (1887), 
Stabų saulėlydis (1889) ir Valia valdyti (1901) toliau sprogdino įsigalėjusias pažiū- 
ras. Jis koneveikė krikščionybę, demokratiją ir visų pripažintas moralės formas. 
„Moralė — tai individų bandos instinktas“, — aiškino filosofas. O „religija — tai 
gryniausių prasimanymų pasaulis“. Šiuolaikinė visuomenė verta tik paniekos. 
Vietoj jos jis žadėjo išmokyti, „kaip tapti viršžmogiais“. Valdantysis elitas visada 
dominavo remdamasis prievarta. „Šviesiaplaukės bestijos, ištroškusios grobio ir 
pergalių, su niekuo nesupainiosi". Galiausiai narsiai pareiškė: Gott ist tot („Dievas 
mirė"), pridurdamas: „kokioje nors oloje gal dar ir išliko jo šešėlis“. Jo nuomone, 
Dievo mirtį reikia traktuoti kaip išlaisvinantį įvykį. 

ČERNOBYLIS 


Czarnobyl (Černobylis), miestelis Radomo apskrityje, už 120 varstų nuo Kijevo ir už 

140 varstų nuo Radomyšlio, ant aukšto kranto ties Užo ir Pripetės upių santaka, už 

20 varstų nuo Pripetės santakos su Dnepru [...] Černobylio pilis stovi vaizdingoje 

vietoje ant kalno, o pakalnėje susilieja Užo, Pripetės ir Brahinkos upės plačiais smė- 

lėtais krantais [...] Šiuo metu Černobylis priklauso grafui Vladislavui Chodkevičiui 

[-..] Černobylyje gyvena štai tiek abiejų lyčių gyventojų: 2160 stačiatikių, 566 senti- 

kiai, 84 katalikai, 3683 izraelitai [...] Pragyvenimo šaltiniai - žvejyba ir upių laivyba 

[-..] pačiame miestelyje auginama labai daug svogūnų [...] Uoste sustoja labai daug 

prekybinių laivų". 

Lenkų S/ownik geograficzny („Geografinis žodynas“), iš kurio paimta ši ištrauka, 
buvo išleistas 1880 metais; jo pavadinimas parinktas siekiant apgauti carinę cenzūrą. 
Leidinyje aprašyti visi miestai ir kaimai, kadaise priklausę Lenkijos Žečpospolitai. Čer- 
nobylis buvo miestelis, būdingas tai plačiai teritorijai, kuri kadaise priklausė Lenkijai, o 
vėliau atiteko Rusijos imperijai ir Sovietų Sąjungai. Jame gyvenantys žydai tikriausiai 
vadino jį savo „štėtlu“ (shtetl). Šimtmečiais čia vieni šalia kitų gyveno lenkų žemval- 
džiai, žydų miestelėnai ir rusinų valstiečiai. 

Černobylio vardas pirmą kartą rašytiniuose šaltiniuose paminėtas 1193 metais kaip 
rusinų kunigaikščio Riuriko II Rostislavičiaus medžioklės namelis. Po kiek laiko jis ati- 
teko Lietuvos didžiajai kunigaikštystei ir tapo karališkuoju kaimu. Pilis buvo pastatyta 
apsiginti nuo plėšikaujančių totorių. 1566 metais, likus trejiems metams iki Lietuvos 
didžiosios kunigaikštystės provincijų Ukrainoje perdavimo Lenkijos karalystei, Černo- 
bylis visam laikui buvo atiduotas karaliaus kavalerijos rotmistrui Filonui Kmitai, kuris nuo 
to laiko ėmė vadinti save Kmita Černobyliečiu. Vėliau vedybų keliu jis atiteko Sapiegų, 
0 1703 metais Chodkevičių šeimai. Po antrojo Lenkijos padalijimo 1793 metais jis buvo 
prijungtas prie Rusijos imperijos. 

Černobylio religinė istorija labai turtinga. Žydų bendruomenė, kuri vėliau čia sudarė 
absoliučią daugumą, tikriausiai prasidėjo nuo Filono Kmitos atsigabentų žydų agentų ir 
nuomininkų per lenkų kolonizavimo kampaniją. Vėliau bendruomenėje atsirado chasidų 
ir ortodoksinių žydų. Dauguma šio rajono ukrainiečių valstiečių po 1596 metų tikriausiai 
perėjo į graikų katalikų (unitų) tikėjimą, tačiau tik tam, kad juos vėliau carai jėga perkrikš- 
tytų rusų stačiatikiais. 1626 metais, per patį kontrreformacijos įkarštį Lukas Sapiega čia 
pastatė bažnyčią ir įkūrė domininkonų vienuolyną. Tuo metu Černobylis tikrai buvo 
tolerancijos prieglobstis. Buvo grupė senųjų apeigų katalikų, nepripažįstančių Tridento 
susirinkimo nutarimų, o XVII amžiuje iš Rusijos atvyko ir sentikių grupė. Jie visi išvengė 
1648-1654 metų Chmelnickio sukilimo bei 1768-1769 metų sukilimo baisybių, kai vie- 
nas iš sukilėlių vadų Bondarenka buvo sugautas ir Chodkevičiaus husarų žiauriai nužu- 
dytas. Carinė valdžia 1832 metais sekvestravo dominikonų vienuolyną, o 1852 metais 
sentikių bažnyčią. 

Nuo 1880 metų Černobylio likimas labai permainingas. 1915 metais jį buvo užėmę 
vokiečiai, o vėliau, per pilietinį karą, dėl jo kovojo bolševikai, baltieji ir ukrainiečiai. Per 

Lenkijos karą su sovietine Rusija 1919-1920 metais jį iš pradžių užėmė lenkų armija, o 
paskui raudonoji kavalerija. 1921 metais Černobylis prijungtas prie Ukrainos SSR ir 
patyrė daugybę aukų per stalininę kolektyvizacijos kampaniją ir siaubingąjį badą. 1936 
metais, valant pasienį, iš čia buvo iškeldinti lenkai. Žydų bendruomenė nacių išžudyta 
per 1941-1944 metų vokiečių okupaciją. Po dvidešimties metų miestas pasirinktas 
kaip vieta vienai iš pirmųjų sovietinių atominių elektrinių. Nuo 1991 metų jis priklauso 
Ukrainos respublikai. [PJOTIS] [RAITELIŲ PIRMOJI] 

Didžiojoje Sovietinėje enciklopedijoje nė vienas iš šių faktų neminimas. Šešių eilu- 
Čių žinutėje kalbama tik apie Ukrainos SSR provincijos miestą su ketaus liejykla, sūrių 
gamykla, upių laivų remonto baze, gamybinio-meninio susivienijimo cechu ir medicinos 
mokykla". 

Taip jau atsitiko, kad Černobylio pavadinimui paimtas slaviškas žodis, reiškiantis 
pelyną arba kartųjį kietį (Artemisia absinthium), kuris auga miestą supančiose pelkė- 
se. Biblijoje žodis „pelynas“ vartojamas kaip kartumo, o kartu ir kaip Dievo rūstybės 
sinonimas: 

Tada iš dangaus nupuolė didelė žvaigždė, liepsnodama tarsi deglas, ir nukrito ant 

trečdalio upių ir ant vandens šaltinių. Žvaigždės vardas yra Metėlė [...] ir daugybė 

žmonių numirė nuo apkartusio vandens“. 

Tiems, kurie Naująjį Testamentą supranta paraidžiui, tikrai gali atrodyti, kad spro- 
gimas Černobylio atominėje elektrinėje 1986 metų balandžio 26-ją buvo Dievo rūsty- 
bės pasireiškimas. 








e = mc2 


1896 metų sausio 28-ąją Vokietijos vidaus reikalų ministerija davė teigiamą atsakymą į 
vieną gan neįprastą pilietybės atsisakymo prašymą. Prašantysis, gyvenantis Šveicari- 
joje, buvo tik 16 metų. Jis neišlaikė stojamųjų egzaminų į Ciūricho Eidgenossische 
Technische Hochschule (Federalinė aukštoji technikos mokykla, ETH) ir mokėsi kanto- 
no mokykloje Arau mieste. Ulme gimęs ir Miunchene užaugęs pabėgėlis mokinys 
nekentė griežto vokiškosios mokymo sistemos reglamento. Jam nepatiko katalikiška 
pradžios mokykla, jis anksti pabėgo iš savo gimnazijos. Kai šeima persikėlė į Milaną, 
jis pasijuto labai nesaugus. Kaip ir daugelis jaunų buvusių žydų, jis nusiteikęs prieš 
religiją ir pacifistas, jį traukė radikalusis socializmas. Buvo gabus tik matematikai. 

Kai pagaliau Albertą Einsteiną (1879-1955) vis dėlto priėmė į ETH, jis bėgdavo iš 
paskaitų, o laboratorijose darydavo paties sumanytus elektrodinaminius eksperimen- 
tus. Draugavo su Friedrichu Adleriu, kuris Vienoje vėliau nužudė Austrijos premjerą. 
Dirbdamas Šveicarijos patentų žinyboje Berne 1901-1905 metais, Einsteinas ir toliau 
suko galvą dėl Maxwello, Hertzo ir Macho darbų teorinių padarinių. 

Sakoma, jog Einsteinui įtarimą, kad laikas ir erdvė yra reliatyvūs, sustiprino jo kas- 
dieninis važinėjimas tramvajumi Kramgasse gatve Berne, kai jis įsivaizduodavo, jog prie 
bokšto su laikrodžiu lekia šviesos greičiu. Darydamas prielaidą, kad šviesos bangos, 

atspindinčios jo atvaizdą, juda tokiu pat greičiu, jis ne vienerius metus suko galvą, galės 
ar negalės išvysti savo atvaizdą tramvajaus vairuotojo veidrodyje. Bet kokiu atveju 
„reliatyvumo ir vienalaikiškumo“ principu Einsteinas išreiškė, kad gamtoje nėra momen- 
tinių sąveikų. Jei šviesos greitis yra absoliutus ir sudaro 300 000 kmy/s, tai laiko ir erdvės 
intervalai yra reliatyvūs. 1905 metais žurnale Annalen der Physik jis išspausdino straips- 
nį, pavadintą Ar kūno inercija priklauso nuo jo energijos kiekio? Jame pateikta lygtis, 
kuriai buvo lemta padaryti perversmą klasikinėje fizikoje ir padėti pamatus branduoli- 
niam amžiui: e = mc“, kur e = energija, m = masė ir c = Šviesos greitis. 

Vėliau savo Specialiąją reliatyvumo teoriją Einsteinas papildė Bendrąja reliatyvumo 
teorija (1916), kuri pakeitė Newtono visuotinės traukos dėsnį. Tai buvo svarbus indėlis 
į kvantinę fiziką. 1914 metais jis perėjo dirbti į kaizerio Vilhelmo institutą Berlyne, o 1921 
metais gavo Nobelio premiją. 

Kol jo teorijos dar nebuvo įrodytos, Einsteinas jautė nuolatinį nerimą. „Jei pasirodys, 
kad reliatyvumo teorija teisinga, - sykį pasakė jis, - tai vokiečiai vadins mane vokiečiu, 
Šveicarai - šveicaru, 0 prancūzai vadins mane dideliu mokslininku. Tačiau jei tik paaiš- 
kės, kad ši teorija klaidinga, tai prancūzai vadins mane šveicaru, šveicarai - vokiečiu, 0 
vokiečiai vadins žydu“". 

1933 metais, kai Einsteinas Paryžiuje ieškojo prieglobsčio nuo nacių, College de 
France atsisakė priimti jį į darbą dėl to, kad buvo Vokietijos pilietis, taip priversdama 
išvykti į JAV. Europa prarado savo šviesiausią protą. 








Atrodo, kad Nietzschė skelbė, jog gyvenimas už stipriųjų valdžios ribų neturi 
prasmės. Priešai laikė jį blogio ir rafinuoto iracionalumo pranašu. Jis filosofijai 
tapo tuo, kuo religijai buvo Kierkegaardas. Jie abu — egzistencializmo pradinin- 
kai. „Krikščionybė nusprendė atskleisti, kad pasaulis bjaurus ir blogas, ir padarė 
jį bjaurų ir blogą“, — pareiškė Nietzschė"““. [kvaiLyBė] 

Ne mažesnę įtaką turėjo ir išpreparuota Nietzschės filosofijos versija, kurią 
skleidė jo sesuo. Elisabetha Nietzsche-Foerster (1846 — 1935), kuri 1886 metais 
tapo „arijų“ Nueva Germania kolonijos Paragvajuje vadove, slaugė savo mirštan- 
tį brolį ir perėmė jo idėjas. Ji draugavo su Wagneriu ir Mussoliniu, garbino 
nacius ir Nietzschės vardą susiejo su rasizmu ir antisemitizmu. Elisabethos laido- 
tuvėse dalyvavo ir apsiašarojęs fiureris“". 

Sociologiškai Nietzschės pažiūras galima vertinti kaip intelektualo pasibjau- 
rėjimą masių raštingumo didėjimu ir apskritai masine kultūra. Joms pritarė tarp- 
tautinis menininkų ir rašytojų ratelis; jie norėjo sustiprinti barjerą, skiriantį „aukš- 
tąją kultūrą“ nuo „žemosios kultūros“ ir taip išsaugoti savavališkai prisiimtą 
idėjų aristokratijos vaidmenį. Tokiu savo elgesiu jie tapo tinkamais partneriais 
modernizmui mene, nes vienas iš svarbiausių modernizmo patrauklumo bruožų 
buvo tai, kad jis nesuprantamas žmogui iš gatvės. „Masinė kultūra sukūrė Niet- 
zschę kaip opoziciją sau, — rašo šiuolaikinis kritikas, — kaip antagonistą. 
Didžiulis jo idėjų populiarumas tarp XX amžiaus pradžios intelektualų rodo, kokį 
sąmyšį kėlė masių grėsmė"“? 

GARSAS 


1888 metų pabaigoje ar 1889 metų pradžioje nusenusio poeto Roberto Browningo jo 
namuose Londone paprašė padeklamuoti kai ką iš savo kūrinių, norėdami pareklamuo- 
ti Edisono „patobulintą fonografą“. Poetas pradėjo nuo populiariausio savo eilėraščio: 

I sprang to the stirrup, and Joris, and he; 

I galloped, Dirck galloped, we galloped all three. 

„God Speed!“ cried the watch, as the gatebolts undrew,; 

„Speed!“ echoed the wall to us galloping through. 

Behind shut the postern, the lights sank to rest, 

And into the Midnight we galloped abreast. 

Not a word to each other, we kept the great pace 

Neck by neck, stride by stride, never changing our pace; 

I turned in my saddle, and ... and ma 


(Į balną išokau, ir Joris, ir jis; 

Ir - šuoliais, tik šuoliais mes visi trys. 
„Sėkmės jums!“ - ir sargas atkėlė vartus; 
„Sėkmės!“ - atkartojo jam aidas kurtus. 
Vėl skląstį užšovė, neliko šviesų. 

Nakties tamsumoj, ant savųjų žirgų 

Nė žodžio netarę, mes skubam labai. 
Ritmingai ir lygiai šuoliuoja žirgai. 

Balne pasisukęs, aš ... aš ...) 

Po kelių eilučių jis užsikirto ir prisipažino, jog užmiršo žodžius, parašytus daugiau 
Mei prieš keturiasdešimt metų. Atsipeikėjęs, klausytojams plojant pareiškė, kad nieka- 
da nepamirš tos dienos, kai deklamavo garsiajai pono Edisono mašinai. Šis improvi- 
zuotas deklamavimas, kurio net data tiksliai nežinoma, įamžintas viename iš anksty- 
viausių išlikusių garso įrašų“. 

Tais pačiais metais vokietis Emile'is Berlineris pademonstravo savo gramofoną, kur 
vietoj vaško cilindrų buvo panaudoti lengvai kopijuojami diskai. Gaminami žaislų firmos 
Kammerer und Reinhardt Valtershauzene Tiūringijoje, gramofonai greit tapo garso įra- 
šų, skirtų masinei rinkai, pagrindu ir svarbiu šiuolaikinio gyvenimo bruožu“. 

Galimybė įrašyti garsą iš esmės pakeitė muzikos pasaulį ir jos pažinimą. Pavyz- 
džiui, 1991 metais minint Mozarto mirties dušimtąsias metines buvo galima surengti 
parodą, rodančią kaip kito garsų kokybė ir kaip didėjo jų įvairovė per pastaruosius du 
šimtus metų. Vienos Neue Burg lankytojai gaudavo stereofonines ausines, reaguojan- 
čias į infraraudonųjų spindulių signalus pereinant iš vienos „garso zonos“ į kitą. Jie 
galėjo klausytis, kaip Leopoldas Mozartas pats griežė smuiku ištraukas iš savo garsio- 
jo pradžiamokslio Grūndliche Violinschule, išleisto tais metais, kai gimė Wolfgangas, 
arba palyginti bevožtuvinių ragų ir trimitų garsus su šiuolaikinių pučiamųjų instrumentų 
garsais, išgirdo vieno iš pirmųjų nepaprastai lėtu tempu atliekamos operinės muzikos 

įrašo 1900 metais - Wilhelmo Herscho, dainuojančio ariją O Isis und Osiris, arba ste- 
bėjo, kaip kompiuterizuoto sonografo ekrane analizuojamas Editos Gruberovos dai- 
nuojamos Nakties karalienės harmoninis diapazonas. Deja, paties Mozarto lankytojai 
negalėjo pasiklausyti. Tačiau net menkiausią muzikinį išsilavinimą turintys įsitikino, kaip 
smarkiai laikui bėgant pasikeitė Mozarto partitūrų atlikimas. Jiems buvo vaizdžiai pade- 
monstruotas besikeičiantis Mozarto „garsų pasaulis““. 

Garso įrašymo menas padarė tikrą revoliuciją žmonių vaizdiniuose apie savo praei- 
tį. Iki 1888 metų istoriniams įrašams trūko vieno iš svarbiausių kasdienybės elementų - 
jie buvo nebylūs. Dokumentai ir kiti žmogaus rankų kūriniai - kurti ir nebylūs. Juose 
nerasime nė pėdsako Napoleono mūšių gausmo, Beethoveno koncertų tempo, Cavouro 
kalbų intonacijų. Po 1888 metų istorija buvo „įgarsinta“ ir tai ją nepaprastai praturtino. 

Nacionalinis Britų Bibliotekos garso įrašų archyvas, kuris turi ir minėtąjį nesklan- 
daus Browningo deklamavimo įrašą, yra tipiškas pavyzdys dešimčių panašių kolekcijų, 
dabar esančių kiekvienoje Europos šalyje. Pirmoji tokia fonoteka atidaryta Paryžiuje 
1910 metais. Tarptautinės garso archyvų asociacijos (IASA) narių kolekcijos labai įvai- 
rios — nuo didžiulių, priklausančių nacionalinėms radijo korporacijoms, iki visai mažų, 
kurias turi vietinės ar privačios firmos. Be muzikos, jose yra ir folkloro, literatūros, radi- 
jo, sakytinės istorijos ir dialektologijos skyriai". 

Rytų Europoje grafas Tolstojus vienas iš pirmųjų paliko savo balso įrašą ateities 
kartoms. 1910 metais žurnalo Talking Machine News („Kalbančiųjų mašinų naujienos“) 
kovo mėnesio numeryje buvo rašoma: „Išleistas potvarkis, draudžiantis pardavinėti 
Tolstojaus balso įrašus carinės imperijos teritorijoje. Kada gi slavai sukils ir padarys 
galą tokiam akiračio siaurumui?““ 











KVAILYBĖ 


Nietzschė sykį skundėsi, kad istorikai niekada nerašo apie dalykus, darančius istoriją 
tikrai įdomia — pyktį, aistras, neišmanymą, kvailybę. Tikriausiai jis kalbėjo apie vokiečių 
istorikų mokyklą. Juk, pavyzdžiui, Lenkijoje buvo sena tradicija analizuoti praeitį vado- 
vaujantis ydų ir dorybių kriterijais. Klasikinis Bochenskio veikalas Kvailumo istorija Len- 
kijoje buvo išleistas 1842 metais". 1985 metais disidentas istorikas Adamas Michnikas 
savo ataskaitą apie lenkų pasipriešinimą komunizmui pavadino Garbės istorija“. 
Dabar jau visi žino, kad mentaliteto tyrinėjimas yra vienas iš svarbiausių istoriko 
rūpesčių. Antai amerikiečių istorikas parodė, kad kvailybė ėjo per visą Europos istoriją 
nuo pat jos pradžios iki pabaigos. Trojiečiai įsileido medinį arklį; renesanso laikais 
popiežiai išprovokavo protestantų atsiskyrimą; britų valdžia pastūmėjo amerikiečių 
kolonistus sukilti ...> Tačiau kiekvienas gali pasimokyti iš klaidų. Sena lenkų patarlė 
sako Polak mądry po szkodzie („Lenkas gudrus po to, kai patyrė nuostolį"). Blake'as 
panašiai kalbėjo savo Pragaro patarlėse: „Jei kiekvienas kvailys atkakliai laikytųsi savo 
kvailybės, jis taptų išmintingas“. Tikroji kvailybė reiškiasi tuo, kai kartojama ta pati klai- 
da. Taigi Europos istoriją galima parašyti vadovaujantis ir tokiu aspektu. [ANNALES) 

Žvelgiant iš laiko perspektyvos labiausiai šokiruoja tas pyktis, su kuriuo 
Nietzschė ir jo gerbėjai niekino „mases“. „Daug, tikrai per daug yra gimusių, — 
kalbėjo Nietzschės Zaratustra, — ir jie kybo ant šakų oi kaip per ilgai“. Veikale 
Valia valdyti Nietzschė kvietė, kad „aukštesnieji žmonės paskelbtų karą masėms 
<...>. Didžioji dauguma žmonių neturi teisės egzistuoti“. Asmeniniame laiške, 
parašytame 1908 metais, D. H. Lawrence'as, ką tik susipažinęs su Nietzschės vei- 
kalais Kroidono viešojoje bibliotekoje, štai taip įsivaizdavo dujų kamerą neskaus- 
mingai atsikratyti žmonių pertekliaus: 

Jei būtų mano valia, pastatyčiau mirties kamerą, ne mažesnę kaip Krištolo rūmai Londo- 

ne, kurioje tyliai grotų karo orkestras ir būtų rodomi kino filmai; tada aš išeičiau į skers- 

gatvius ir didžiąsias gatves, ir atsivesčiau tenai juos — visus ligonius, suluošintus, sužalo- 

tus; švelniai įsivesčiau į vidų, o jie šypsotųsi ir dėkotų man; paskui orkestras tyliai 
užgrotų Aleliuja chorą.“ 

Tai štai koks perlas pasirodė karaliaus Eduardo laikų Anglijoje 33 metus prieš 
Osvencimą. Panašias, tik gilesnes mintis skelbė ir H. G. Wellsas (1866 — 1946), 
ateities pranašautojas, socialistas, knygų Laiko mašina (1895) ir Pasaulių karas 
(1898) autorius, vienas iš populiariausių ir vaisingiausių XIX amžiaus rašytojų. 
Savo Nuojautose (1902) jis atsiskleidė kaip entuziastingas eugenikos šalininkas; 
šis mokslas apie žmonių giminės gerinimą reikalavo naikinti silpnesnius, žemes- 
nius, nepageidaujamus žmones. „Ir kaip Naujoji respublika elgsis su žemesnėmis 
rasėmis, su juodaisiais <...>, geltonaisiais <...> ir tais tikrais civilizuoto pasaulio 


termitais žydais?“ — klausė jis““. 
Žinoma, svarbu suvokti, kad „masės“, taip plūstamos jų niekintojų, niekada 
neegzistavo ir neegzistuoja. „Matome tik minias; tačiau masė — visų galimų 


minių suma, [yra] minia savo metafiziniu aspektu [...], metafora [...], kitus žmones 
paverčianti konglomeratu [...] [ir] atimanti iš jų individualybę, kurią priskiriame 
patys sau ir žmonėms, kuriuos pažįstame"“". 

Tuo pačiu metu marksizmas sukėlė intelektualinius ginčus, išėjusius toli už 
siaurų politikos rėmų. Pavyzdžiui, ankstyvieji istorinio materializmo variantai 
buvo paskata Dvasios filosofijai, kurią išplėtojo Neapolio rašytojas Benedetto 
Crocė (1866 — 1952). Jo veikalai Estetika (1902), Logika (1905) bei Istoriografijos 
teorija ir istorija (1917) paskatino Neapolio, šiuolaikinės Europos ir to meto Ita- 
lijos istorinius tyrinėjimus. Atmesdamas metafiziką ir religiją, Crocė pabrėžė žmo- 
nių intuicijos vaidmenį ir istorijos, kaip tobulėjančios dvasios, tyrinėjimo svarbą. 
Žurnalas Critica, filosofo įsteigtas 1903 metais, pusę šimtmečio buvo tribūna jo 
idėjoms skleisti. Vėlesniu gyvenimo laikotarpiu Crocė tapo italų fašizmo opozi- 
cijos lyderiu. 

Sigmundas Freudas (1856 — 1939), austrų gydytojas, — psichoanalizės teorijos 
ir praktikos pradininkas. Jo darbai turėjo didelės įtakos ne tik naujoms medicinos 
mokslų šakoms — psichologijai ir psichiatrijai, bet ir visiems humanitariniams 
mokslams, kurie domisi žmogaus proto ir asmenybės veikla. Pradėjęs nuo hip- 
nozės, jis ištyrė pasąmonės procesus, kuriais žmogaus sąmonė ginasi nuo išorinių 
ir vidinių spaudimų. Be kitko, jis atskleidė seksualumo vaidmenį pasąmonės gyve- 


860 


DYNAMO 


nime ir jo slopinimo įtaką neurozių atsiradimui. Po Sapnų aiškinimo išleidimo 
1900 metais Freudas susilaukė daug pasekėjų, kurie netrukus įkūrė Tarptautinę 
psichoanalitikų draugiją. Tačiau atsirado ir nesutarimų, ypač po to, kai vienas iš 
ankstyvųjų Freudo bendražygių Carlas Jungas (1875— 1961) knygoje Pasąmonės 
psichologija (1912) pristatė „kolektyvinės psichoanalizės“ koncepciją, kartu 
išskirdamas intravertines ir ekstravertines asmenybes. Knygoje Civilizacija ir ja 
nepatenkintieji (1930) Freudas įrodinėjo, kad geismų slopinimas, kurio reikalauja 
gyvenimas išsivysčiusiose visuomenėse, laimę daro beveik neįmanoma. Naciams 
įvedus savo valdžią, Freudas 1938 metais buvo priverstas bėgti į Angliją. Tuo 
metu psichoanalizė jau turėjo daug srovių ir daug kritikų; tačiau ji įdiegė naują 
nerimastingą matmenį į žmonių savivoką: „Ego nėra šeimininkas net savo 
namuose“““, 

Dekadentizmas kaip meninis judėjimas gali būti laikomas vėlyvojo romantiz- 
mo padariniu. Jis atsirado iš noro atskleisti kraštutines žmonių juslingumo patir- 
tis. Nepaisant to, kad šį procesą lydėjo begaliniai skandalai, jis davė Europos 
kultūrai keletą kūrybiškiausių šedevrų. Jo ryšius su romantiniais pirmtakais gali- 
ma atsekti per Charles'ą Baudelaire'ą (1821 — 1867), išvertusį į prancūzų kalbą De 
Ouincey ir Poe kūrinius. Baudelaire'o rinkinys Les Fleurs du Mal („Piktybės 
gėlės“, 1857) vėliau buvo laikomas poetinio simbolizmo manifestu; šis stilius siekė 
po bjauriu realybės paviršiumi surasti paslėptus tvarkos ir grožio „atitikmenis“: 

La Nature est un temple ou de vivants piliers 
Laissent parfois sortir de confuses paroles; 
L'homme y passe a travers des forėts de symboles 
Oui le regardent avec des regards familiers. 
(Gamta it šventykla, kurios kolonada 

Skivytais frazių neryškių dermingai skamba 

Ir simbolių tankynėm sąmonėje tampa, 

Mus žvilgsniais giminingais lydi visada.)“? 

Eilėraštyje Kvietimas į kelionę Baudelaire'as išsiruošia į įsivaizduojamąjį rojų, 
„Kur visa yra tvarka ir grožis, malonumas, ramybė ir palaima“ — La, tout n'est 
gu'ordre et beaute, / Luxe, calme et volupte. Baudelaire'o pasekėjai, ypač Paulis 
Verlaine'as (1844 — 1896) ir Arthuras Rimbaud (1854— 1891) pasiekė tokių poeti- 
nių efektų, kuriuos galima laikyti impresionistų dailininkų, kuriais jie vieni iš 
pirmųjų ėmė žavėtis, paveikslų lingvistiniais atitikmenimis: 


Les sanglots longs (Rudens rauda 
Des violons Nykia gaida 
De N'automne Skambės laukuos 
Blessent mon coeur Jos ilgesys 
D'une langueur Mane draskys 
Monotone.““ Širdis kraujuos) 


A noir, E blanc, I rouge, U vert, O bleu: voyelles“" 


(A juoda, E balta, I raudona, U žalia, O mėlyna — tai balsės). 

Už savo iššūkį dekadentams teko brangiai sumokėti. Verlaine'as teigė, jog 
„dekadansas — tai <...> aukščiausio lygio civilizacijos rafinuočiausios mintys“. 
Tačiau jam pritarė tik nedaugelis amžininkų. Baudelaire'as buvo nubaustas didele 
pinigine bauda ir niekinamas už „viešosios moralės pažeidimą“, tariamai esantį jo 
poemose. Verlaine'as pateko į kalėjimą, kai pabėgęs su Rimbaud susivaidijęs per- 
šovė jį. 1893 metais vienas vokiečių rašytojas Paryžiuje viešai smerkė narkotikus, 
homoseksualumą, pornografiją, isteriją ir „nusistovėjusios tvarkos, kuri tūkstan- 
čius metų neprieštaravo logikai ir varžė ištvirkavimą, pabaigą“. „Viešpatauja gre- 
siančios pražūties, išnykimo jausmas“, — rašė Max'as Nordau““. Anglijoje Oscaras 
Fingalas O'Flahertie Willsas Wilde'as (1854 — 1900), kelių puikių komedijų, o 
ypač Kaip svarbu būti rimtam (1895) autorius, porą karčių metų praleido Readin- 
go kalėjime už homoseksualinius nusižengimus. Daugelio jo bendradarbių, pavyz- 
džiui, erotinio iliustratoriaus Aubrey Beardsley'as (1872 — 1898) darbų išspausdinti 
buvo neįmanoma; tokio pat likimo susilaukė ir poeto, kritiko, prestižinio Itono 
koledžo absolvento, flagelanto Algernono Swinburne'o (1837 — 1909) kūriniai. Šių 
estetų nuotaikos visiškai skyrėsi nuo to, kas rūpėjo didžiajai visuomenės daliai — 
religinių tradicijų laikymasis, socialinių sąlygų gerinimas, saikingumas. [BAMBiNI] 
[TOUR DE FRANCE] 





BAMBINI 


1907 metų sausio 6-ąją Romos priemiesčio San Lorenzo lūšnynų rajone atvėrė duris 
vaikų darželis, įsikūręs viename kambaryje. Jame buvo vaikams pritaikyti baldai, gal- 
vosūkių ir lavinančių žaidimų kupinos spintos, bet nebuvo kvalifikuotos auklėtojos. Jis 
buvo skirtas dirbančių tėvų vaikams, kurie priešingu atveju būtų turėję palikti savo vai- 
kus gatvėje, kol patys grįš iš darbo. Tas darželis buvo pavadintas La Casa dei Bamb- 
ni („Vaikų namai"). 

Darželio steigėja dr. Maria Montessori (1870-1952) buvo toli pralenkusi savo laiką 
moteris. Feministė, reikalavusi tokio pat atlyginimo už tokį pat darbą, kvalifikuota gydy- 
toja ir atsilikusių vaikų auklėjimo įstaigos direktorė. Be to, ji buvo ir neteisėto vaiko 
motina, tik tai slėpė nuo kitų; jo vardas - Mario Montessori. Vėliau jis tapo Tarptautinės 
Montessori asociacijos Amsterdame vadovu. 

Montessori metodas, aprašytas 1910 metais išleistoje tokio pat pavadinimo kny- 
goje, propagavo į vaiką orientuoto švietimo principus. Vaikai nori mokytis. Vaikai gali 
mokytis patys. Vaikai turi penkis pojūčius ir nori visus juos pažinti, ištirti. Vaikai turi 
laisvai pasirinkti patys, ko mokytis ir kada mokytis. Viskas, ko jiems reikia - tai vieta, 
kur galėtų nieko nebijoti, tinkama įranga ir paskatinimas. Tokios idėjos daugumai to 
meto pedagogų buvo nepriimtinos, jie teikė pirmenybę „kreidos ir kalbos“ principui, 
religijos mokymui, žiauriai drausmei, griežtoms programoms ir tvarkaraščiams. „Išsi- 
lavinimas įgyjamas ne klausantis žodžių, - aiškino jiems dr. Montessori, - o bendra- 
ujant su aplinka“.! 

Kai kurioms iš Montessori idėjų kartais nepritariama ir dabar. Ji manė, jog vaikai 
nemėgsta saldumynų ir mėgsta tylą, kategoriškai tvirtino, kad pirma reikia mokyti ne 
skaityti, o rašyti. Tačiau jos įsitikinimas, kad pats svarbiausias dalykas yra vaiko porei- 
kiai, tapo kertiniu šiuolaikinės pažangios pedagogikos akmeniu. Šimtai Montessori 
principais besivadovaujančių mokyklų atidaryta visoje Europoje ir JAV. Fašistinėje Ita- 
lijoje ir nacistinėje Vokietijoje jos buvo uždarytos. 

Daugeliu atžvilgių Montessori ėjo dviejų ankstesniųjų šios srities pionierių pėdomis: 
šveicaro J. H. Pestalozzio (1746-1827) ir Friedricho Froebelio (1782-1852) iš Tiūringi- 
jos. Pirmasis Froebelio Kindergarten („vaikų darželis"), kurį jis įkūrė Burgdorfe netoli 
Berno 1837 metais, buvo tikras Casa dei Bambini pirmtakas. Montessori vaikų psicho- 
logijos idėjas toliau plėtojo šveicarų pedagogas Jeanas Piaget (1896-1980)7 











TOUR DE FRANCE 


1903 metų liepos 1-ąją 2 val. 15 minučių po pietų apie 60 dviratininkų startavo netoli 
Reveil-Matin kavinės Paryžiaus priemiestyje Montgeron. Jie leidosi į Lioną: pirmųjų dvi- 
račių lenktynių Tour de France pirmajame iš šešių etapų sportininkai turėjo įveikti dau- 
giau nei 467 kilometrus blogų kelių. Buvo planuota, kad jie važiuos dieną ir naktį. Po 
devyniolikos dienų Maurice'as Garinas buvo paskelbtas nugalėtoju, kai įvažiavo į Park 
de Princes, 2430 kilometrų įveikęs 26,5 km/h vidutiniu greičiu. Jis lenktyniavo dviračiu 
su nulenktomis žemyn rankenomis, dėvėjo kojines iki kelių, golfo kelnes, megztinį aukš- 
ta atverčiama apykakle ir plokščią kepurę su ausinėmis. Sportininkas gavo 6125 frankų 
(tai atitiko 242 svarus sterlingų) prizą. Nuo to laiko tos lenktynės vyko kasmet liepos 
mėnesį, išskyrus karo metus“. 

Ilgiausias ir populiariausias Europos sporto renginys atsirado iš kelių naujųjų laikų 
reiškinių sutapimo: laisvalaikio ir poilsio koncepcijos; masinio (vyrų) sporto puoselėji- 
mo; specializuotų techninių priemonių sukūrimo (šiuo atveju kabelinių stabdžių, kelių 
pavarų dviračiams ir guminių padangų); daugiatiražių laikraščių konkurencijos. 

Tiesioginiu šių lenktynių impulsu tapo dviejų Paryžiaus savaitraščių L'/Auto („Auto- 
mobilis“) ir Le Velo („Dviratis“) konkurencija. L'Auto leidėjas Henris Desgrange, kuris 
stengėsi įsibrauti į dviračių rinką, pralaimėjo bylą dėl savo laikraščio pavadinimo pakei- 
timo į L'Auto-Velo. Tad lenktynės buvo jo atsakas. Jis niekada nesižvalgė atgal. Matė, 
kaip sparčiai didėja L'Auto tiražas, o Le Velo grimzta į nebūtį. Desgrange išliko šių 
lenktynių globėju ir sponsoriumi iki pat išėjimo į pensiją 1936 metais. 

Lenktynės galutinį pavidalą įgavo tik per keletą metų. Ypač kito trasa. Penkerius 
metus, pradedant nuo 1906 metų, ji ėjo ir per Elzasą; tačiau vėliau Vokietijos valdžia 
lenktynių dalyvių nebejsileido, kai žiūrovų būriai šalia kelio ėmė dainuoti Marseillaise. 
Kalnuose trasa vingiavo per Tourmalet perėją (2122 m) Pirėnuose ir baisiąją Galibier 
perėją (3242 m) Savojoje, kur varžybų dalyviams teko nešti savo dviračius nepra- 
važiuojamais takais. Nuo maksimalaus ilgio, viršijančio 5000 km, trasa ketvirtajame 

dešimtmetyje sutrumpėjo maždaug iki 3700 km, padalytų į 30 etapų. Mintis apie ryš- 
kios spalvos marškinėlius, rodančius lenktynių lyderį, kilo 1913 metų liepos mėnesį, kai 
Desgrange įpuolė į pakelės parduotuvę ir nupirko pirmuosius maillot jaune („geltonus 
marškinėlius“). 

Po Pirmojo pasaulinio karo šios lenktynės tapo tarptautinėmis. Nugalėtojais dažnai 
tapdavo belgų, italų ir ispanų dviratininkai. Tokie nugalėtojai kaip Eddy Merckx ar Jac- 
gues Anguetil turėjo ne mažiau gerbėjų nei kitos didžiojo sporto žvaigždės. 1991 metų 
liepos mėnesį, stebint 22 milijonams žiūrovų, 79-ąsias Tour de France lenktynes laimė- 
jo baskas iš Ispanijos Miguelis Indurainas, įveikęs trasą vidutiniu 39,504 km/h greičiu“. 
1994 metais Indurainas laimėjo 82-ąsias Tour de France lenktynes ketvirtą kartą iš 
eilės; tai buvo beprecedentinis atvejis. Trasa šį kartą per Lamanšą atvedė lenktyninin- 
kus į Angliją. O Indurainas laukė naujų lenktynių. 








Šiuolaikinė tapyba visam laikui nutraukė ryšius su realistiniu stiliumi, domi- 
navusiu nuo renesanso laikų; dabar fotografija padarė jį pasenusiu dalyku. Tas 
atsiskyrimas įvyko 1863 metais, kai Edouardas Manet (1832 — 1883), ištiktas eks- 
hibicionizmo priepuolio, nusprendė parodyti Paryžiaus galerijoje Salon de refuses 
(„Atstumtųjų salonas") paveikslą Pusryčiai ant žolės. Nuo to laiko teko sugalvoti 
be galo daug etikečių, siekiant atskirti įvairias tendencijas ir grupes, kurios nepa- 
liaujamai eksperimentavo su žanrais, technikomis, spalvomis ir formomis. Po pir- 
mųjų impresionistų Monet, Pissarro, Sisley'aus, Renoiro, Cėzanne'o ir Degas, 
pavadintų pagal Monet paveikslą Impression: Lever du soleil („Įspūdis: saulės 
patekėjimas“, 1874), ėjo puantilistai (1884), vadovaujami Seurat, neoimpresionis- 
tai (1885), nabistai (1888) iš Serusiero ir Bonnardo mokyklos, sintetininkai (1888), 
įkvėpti Gauguino, ir ekspresionistai (1905), kurių pradininkai buvo Ensoras, Van 
Goghas ir vokiškoji Brūcke grupė. Po jų pasirodė orfistai, fovistai (1905), vado- 
vaujami Matisse'o, Dufy ir Vlamincko, kubistai (1908) su Brague ir Picasso, futū- 
ristai, Juodasis katinas (tai autoriaus pokštas, žr. Pratarmę; Vertėjo pastaba) ir 
Blaue Reiter („Juodojo raitelio“ grupė, 1912). 1910 ar 1911 metais Vasilijaus Kan- 
dinskio (1866 — 1944), Vokietijoje apsigyvenusio ruso, darbuose tapyba priartėjo 
prie grynojo abstrakcionizmo. [iMPREss1ON] 

Architektūroje ir dizaine visą Europą užliejusi Art Nouveau banga reiškė 
„atskilimą“ nuo vyraujančių standartų ir praktikų. Ankstyviausias naujojo meno 
pavyzdys buvo Victoro Hortos suprojektuotas Tasselio viešbutis Briuselyje 
(1893). Tačiau jo paminklų galima rasti visur — pradedant C. R. Mackintosho 
suprojektuota Glazgo meno mokykla (1898), Peterio Behrenso pastatytais fabri- 
kais Vokietijoje ir baigiant ištisa virtine Austrijos — Vengrijos geležinkelio stočių 
nuo Karlsbado iki Černovicų. Sezessionshaus („Secesijos namas“, 1898)Vienoje 
buvo pastatytas J. Olbricho vadinamuoju „jaunimo stiliumi" (Jugendstil), ir skir- 
tas demonstruoti nukrypusių nuo pagrindinės srovės dailininkų paveikslams. 
Ant jo puikuojasi užrašas: DER ZEIT IHRE KUNST;/DER KUNST IHRE FREIHEIT 
(„Laikui jo meną; menui jo laisvę"). 

Septintajame XIX amžiaus dešimtmetyje Claude'as Monet ir Auguste'as Renoiras 
mėgo tapyti kartu. Jiems buvo įdomu, kaip iš tos pačios scenos išgaus skirtingą efek- 
tą; jiedu norėjo palyginti savo rezultatus. Viena iš jų mėgstamiausių vietų buvo upės 
krantas Bougival priemiestyje už St Cloud, netoli Paryžiaus. 

Monet paveikslas La Seine a Bougival („Sena prie Bougivalio“) pažymėtas 1869 
metų data (žr. 67 pav. įklijoje). Iš pirmo žvilgsnio atrodo, kad jis pasirinko kasdienišką, 
gal net banalią sceną: žmonės, apšviesti besileidžiančios saulės, vaikštinėja tiltu. Tačiau 
jis stengėsi pasiekti visiškai naują efektą: tapė pasaulį ne tokį, koks jis jam atrodė ar 
koks, jo nuomone, turėjo būti, t. y. ne realistiškai ar idealistiškai; jis tapė įspūdį, kurį tas 
pasaulis jam padarė. Kitam jo paveikslui /mpression: Lever du soleil (1874) buvo lemta 
duoti pavadinimą judėjimui, sąmoningai ir atvirai subjektyvistiniam. Monet teko brangiai 
sumokėti už tai, kad užsispyręs laikėsi savojo kelio. Kelerius metus jis nepardavė nė 
vieno paveikslo. Amžininkams Monet paveikslai atrodė beverčiai arba piktinantys. Sykį 
jam išvykus iš Paryžiaus aplankyti ką tik gimusio sūnaus, kreditoriai užgrobė studijoje 
rastus jo paveikslus ir pusvelčiui pardavė. Monet net mėgino nusižudyti". 

Impresionistus domino trys dalykai. Pirma, jie stengėsi ištirti žmogaus akies silp- 
nąsias puses, išsiaiškinti, kodėl ji vienus dalykus mato, o kitų nepastebi. Tam tikslui jie 
norėjo sukurti netikslų arba selektyvų atvaizdą. Neaiškūs Monet teptuko potėpiai 
tapant Bougival sukėlė dėmėtų bangų, kreivų langų, neryškių lapų ir apipešiotų debe- 
sų įspūdį. 

Antra, jie žavėjosi nuostabiu šviesos žaismu. Monet porą metų tarnavo kavaleristu 
Afrikoje ir matė nepaprastus šviesos efektus Sacharos dykumoje. Vėliau jis atliko sis- 
temingų eksperimentų su šviesa, daug kartų tapydamas tuos pačius objektus. Dvylika 
Ruano katedros fasado studijų, skirtingai apšviestų įvairiu dienos metu, daug prisidėjo 
įtikinant žiūrovus, kad jo pamišime būta metodo. 

Trečia, jie knaisiojosi sudėtinguose paties dailininko sąmonės jautrumo ir imlumo 
niuansuose. Tai ir buvo tas epochinės reikšmės akstinas, kurį jie davė šiuolaikiniam 
menui. 

Kartais manoma, kad šiuolaikinis menas, įskaitant ir impresionizmą, buvo nukreip- 
tas prieš realistinį vaizdavimą, kuris tapo įmanomas fotografijos dėka. [FoTOGRAFIJA| 
Tačiau iš tikrųjų sunku įsivaizduoti ką nors selektyvesnio ir trumpalaikiškesnio už vaiz- 
dą, kuris patenka į fotoaparatą sekundės dalį, esant tam tikrai ekspozicijai ir tam tikru 
regėjimo kampu. Impresionistai labai domėjosi fotografija. Jie dažnai pasitelkdavo ją 
paruošiamosiose studijose. Pavyzdžiui, Cėzanne'as naudojo nuotraukas kurdamas 
peizažus ir autoportretus.“ Tačiau fotoaparatas, nors ir būdamas selektyvus kaip žmo- 
gaus akis ir labai jautrus šviesos žaismui, proto neturi. O kaip tik žmogaus proto srityje 
šiuolaikiniai dailininkai ir išreiškia save. Būtent dėl to jie pagaliau ir pasiekė savo tikslą, 
kuris, Cezanne žodžiais tariant, buvo „išgarsėti labiau už senuosius meistrus“. 

Debussy ir Ravelis puoselėjo impresionizmą muzikoje. Paskui, pasirodžius 
Schėnbergui, Hindemithui ir Webernui, avangardistai atsisakė pagrindinių har- 
monijų ir ritmų, viešpatavusių nuo viduramžių. [roNAs] 

Literatūroje dekadentų iššūkį socialiniams ir seksualiniams papročiams aplen- 
kė dar gilesnis intelektinis radikalizmas. Iš pradžių prancūzas Marcelis Proustas 
(1871 — 1922) ir airis Jamesas Joyce'as (1882 — 1941), o paskui ir Franzas Kafka 
(1883 — 1924), vokiečių žydas iš Prahos, sugriovė senuosius vaizdinius apie pažiū- 
ras į pasaulio realumą ir būdą, kuriuo žmonės tą pasaulį suvokia. Jie buvo Freu- 
do ir Einsteino literatūriniai partneriai. [comBRAY| 

1913 metais pasirodė Prousto Prarasto laiko beieškant pirmasis tomas ir pir- 
mieji Kafkos apsakymai. Stravinsky'o Šventojo pavasario premjera Paryžiuje 
sukėlė riaušes. Vienas Dublino leidėjas sudraskė Joyce'o rankraštį, bijodamas 
būti apkaltintas šmeižtu, bet atsirado ir išdrįsusių išleisti D. H. Lawrence'o Sūnus 
ir meilužius bei Apollinaire'o Alkoholį. Pirmieji auštančios dienos spinduliai 
nušvietė Max'o Ernsto Peizažą (Miestą ir gyvulius) bei Kokoschka'os Autoportre- 
tą. Dauguma Europos meninių sumanymų, kaip ir didžioji Europos visuomenės 
dalis, vis dar tebesilaikė išmėgintų tradicinių formų; tačiau modernizmo pasauly- 
je įsigalėjo mada atitrūkti nuo pačių tradicinės kultūros pagrindų. 

Tarptautiniai santykiai per visą XIX amžių išliko nepaprastai stabilūs. Europo- 
je ir toliau dominavo penkios didžiosios valstybės, surengusios Vienos kongresą; 
nuo 1815 metų nebuvo jokio visas jas apėmusio konflikto. Karai, kurie kartais 
kildavo, tęsėsi neilgai ir buvo ribotų mastų. Būta tarptautinių policinio pobūdžio 
veiksmų, kai viena iš šių valstybių įsikišdavo nuslopinti revoliucinius protrūkius, 
su kuriais nepavykdavo susidoroti vietinėmis pajėgomis. Tokie buvo dažni Pran- 
cūzijos įsikišimai Ispanijoje ir Italijoje arba Rusijos intervencijos Lenkijoje ir Veng- 
rijoje. Būta regioninių konfliktų, ypač Italijoje, Vokietijoje ir Balkanuose bei 
įvairių kolonijinių karų užjūriuose. Tačiau nebuvo nieko, kas savo mastais prilyg- 
tų Napoleono karams iki 1815 metų ar 1914 metais prasidėjusiam Didžiajam 
karui. Europos energija ilgą laiką buvo nukreipta į vidų, vidinių permainų pro- 
blemoms spręsti, arba į išorę — naujiems imperialistiniams nukariavimams visa- 
me Žemės rutulyje. Tarptautinę tvarką galėjo sutrikdyti tik dvi sunkiai sprendžia- 
mos problemos. Viena iš jų buvo stiprėjantis Prancūzijos ir Vokietijos 
lenktyniavimas, o kita — vadinamasis Rytų klausimas. 

Prancūzijos ir Vokietijos lenktyniavimo pradžios reikėtų ieškoti dar Karolio 
Didžiojo imperijos pasidalijimo laikais, tačiau jo pasireiškimo naujaisiais laikais 
užuomazgos slypi revoliuciniuose karuose. Prancūzai nepamiršo, kaip dvi vokiš- 
kosios valstybės — Prūsija ir Austrija — įsiveržė į ją 1793 ir 1814— 1815 metais. 
Prūsai ir austrai prisiminė, kaip Prancūzija buvo okupavusi jų šalis 1805— 1813 
metais ir jiems teko atsikovoti ir įtvirtinti savo dabartinę teisę egzistuoti. Keletą 
dešimtmečių po 1815 metų nugalėtoji Prancūzija ir padalintoji Vokietija nebuvo 
linkusios vaidytis. Tačiau giliai po paviršiumi kunkuliavo senasis priešiškumas. 
Apie 1840 metus Prancūzija vėl pradėjo reikalauti, kad valstybinė siena eitų Rei- 
no upe, o kylanti vokiečių protesto banga atsispindėjo to meto jų patriotinėse 

Europoje daugybė vietų, primenančių senus laikus. Tačiau nė viena iš jų neprilygsta 
Ilierso kaimui netoli Šartro. Mat kaip tik Illiers buvo ta vieta, kur Marcelis Proustas vai- 
kystėje praleisdavo atostogas ir kurią jis atkūrė atmintyje Combray pavadinimu. 

Iš visų literatūros meistrų Proustas - puikiausias laiko kalvis, taigi ir ypatingai domi- 
nantis istorikus rašytojas. Jis buvo įsitikinęs, kad praeitis niekada nemiršta, kad menas 
pajėgus ištraukti ją iš pačių pasąmonės atminties gelmių. Todėl ir banaliausias atsitiki- 
mas, pavyzdžiui, pyragaičio trupiniai, įkritę į arbatą, gali priminti vietas ir įvykius, kurie 
atrodė pamiršti amžinai. Tiksliau kalbant, jie gali priminti ne tik panašias banalybes 
praeityje, bet ir emocijų bei patirčių pasaulius, su kuriais buvo neatskiriamai susiję. 

Kaip tik dėl to Proustas devyniolika metų (1903-1922) praleido užsidaręs išdezin- 
fekuotame kamščiu apmuštame kambaryje Paryžiuje, atsiskyręs nuo pasaulio ir steng- 
damasis atkurti praeitį. Ir daug kas iš to, ką jis prikėlė iš užmaršties, kartu su milijonais 
savo jaunystės minčių ir troškimų buvo susiję su Illiersu - la maison de Tante Lėonie, 
la rue de /Oiseau-Flėche, Ie Parc de Tansonville, le cėtė de chez Swann: 

Tai ne tokios vietos, kuriose gimė koks nors didelis žmogus ar kur jis mirė, ir kurias 

lanko atiduoti jam pagarbą. Tai vietos, kuriomis jis gėrėjosi, kurių jis prašė duoti jam 

minčių ir kurios vis dar tebesaugo tas mintis o 

O apskritai praeities dvasia geriausiai išsilaiko nedideliuose intymiuose muziejuose. 
Dar galima justi Charleso Dickenso šešėlį jo name Doughty Street gatvėje Londone; 
galima aplankyti jaunystės laikų Karlą Marx'o namuose, kuriuos Vokietijos socialdemok- 
ratų partija išsaugojo Tryre, nors tam daug kas priešinosi; vis dar galima įsivaizduoti 
save gulintį ant Freudo raudonu aksomu apmuštos sofos jo namuose Vienoje, Bergst- 
rasse gatvės 19 Nr. Tačiau toliausiai nukeliauti ieškant prarasto laiko galima tik apsilan- 
kius visiškai paprastame Eure-et-Loir kaime, kuris dabar Prousto garbei labai vykusiai 
pavadintas „Illiers-Combray“ vardu. 











dainose Die Wacht am Rhein („Sargyba prie Reino“) ir Deutschlandlied („Vokie- 
tijos daina“). 1848 metais Prancūzija vėl buvo laikoma Vokietijos vidaus nera- 
mumų šaltiniu. Septintajame dešimtmetyje, kai Prancūzija, pasitikėdama savo 
jėgomis, grimzdo į Antrosios imperijos avantiūrą, o Prūsija stiprino savo pozicijas 
Vokietijoje, abi šias šalis stebino agresyvumas viena kitos atžvilgiu. Bismarckas 
sugebėjo išprovokuoti puikų pretekstą Emso telegrama. Vėliau paaiškėjo, kad jis 
sukėlė incidentą, kurio padariniams buvo lemta sugriauti pusiausvyrą. 
Prancūzų — vokiečių susirėmimas 1870 — 1871 metais buvo trečiasis Bismarcko 
žaibo karas. Jis sukėlė dar didesnę sensaciją negu Sadova. To karo aktyviai siekė 
prancūzai, nes jiems niežėjo delnai pamokyti prūsus, tačiau jie susidūrė su visų 
vokiečių valstybių koalicija, kurios karinės pajėgos buvo geriau ginkluotos, 
geriau organizuotos ir geriau valdomos. Prancūzijos karinis pranašumas, trukęs 
nuo mūšio prie Rocroi 1643 metais laikų, buvo likviduotas per nepilnus porą 

mėnesių. Pirmąjį patrankos šūvį 1870 metų rugpjūčio 1-ąją iškilmingai iššovė 
imperatoriaus Napoleono sūnus, aidint šūksniams A Berlin! („Į Berlyną!“). Po to 
per sieną persirito galinga vokiečių banga ir pagrindinės prancūzų pajėgos buvo 
apsuptos prie Meco. Kita prancūzų armija su imperatoriumi priešakyje, žygiuo- 
dama vaduoti apsuptosios, pati pateko į gudriai paspęstus spąstus prie Sedano. 
Beveik neišvengiamo pralaimėjimo išvakarėse generolas Bazaine'as padėtį įverti- 
no tokiais nepamirštamais žodžiais: Nous sommes dans le pot de chambre, et 
demain nous serons emmerdės“ („Atsidūrėme naktiniame puode, ir rytoj mums 
galas“). Apsupti iš visų pusių ir iš arti smarkiai apšaudomi priešo artilerijos, kuris 
jau išmoko vengti frontalinių atakų, prancūzai prieš kapituliuodami kelias valan- 
das dar mėgino priešintis Krupo plieno patrankoms. Imperatorius pateko į nelais- 
vę, atsisakė sosto ir galų gale susirado prieglobstį Anglijoje. Prancūzija kovojo 
dar aštuonis mėnesius; tačiau kai apsuptas Paryžius badmiriavo ir buvo griauna- 
mas prūsų artilerijos, Trečiosios respublikos vyriausybė buvo priversta prašyti 
žeminančios taikos. 1871 metų gegužės mėnesį Prancūzija pasidavė, sutikdama 
atiduoti Elzasą ir Lotaringiją, sumokėti didžiules reparacijas ir susitaikyti su 
vokiečių okupacija, kuri tęsėsi dvejus metus. 

Ši didžioji Prūsijos pergalė turėjo keletą ilgalaikių pasekmių. Ji palengvino 
suvienytos Vokietijos imperijos paskelbimą; pirmasis jos imperatorius Vilhelmas I 
(valdė 1871 — 1888 m.), Prūsijos karalius, buvo išrinktas Vokietijos kunigaikščių, 
susirinkusių Versalyje. Tapo aišku, kad kariniu atžvilgiu naujoji Vokietija neturės 
lygių. O Prancūzijoje tai sukėlė desperatiškus Paryžiaus komunos įvykius ir dar 
„labiau padidino neapykantą vokiečiams, kuri dar primygtiniau kvietė atkeršyti. 

„Rytų klausimas“, kuriam prigijo toks pavadinimas, išaugo iš dviejų susijusių 
ir akivaizdžiai nesustabdomų procesų — nepaliaujamo Rusijos imperijos plėti- 
mosi ir Osmanų atsitraukimo. Dėl to gavo nepriklausomybę Balkanų tautos, kilo 
Krymo karas (1854— 1856) ir atsirado ištisa grandinė komplikacijų, kurios galų 
gale sukėlė lemtingąją 1914 metų krizę. Osmanų žlugimo neišvengiamybė per 
visą XIX amžių darėsi vis akivaizdesnė. Rusija nieko kito ir nenorėjo. Krikščio- 
niškosios valdžios įvedimas Bosfore buvo galutinis carinės politikos tikslas nuo 
to laiko, kai sukurtas mitas apie Trečiąją Romą. Sąsiaurių valdymas būtų leidęs 
išsipildyti rusų svajonėms apie nevaržomą priėjimą prie šiltųjų vandenų. Dosto- 
jevskis 1871 metais taip išreiškė triumfo lūkesčius: „Konstantinopolis bus mūsų!“ 
Kitoms didžiosioms valstybėms „Europos ligonio“ mirtis kėlė daug pavojų. 
Didžioji Britanija baiminosi dėl savo komunikacijų su Indija. Austrija nujautė, kad 
prie jos pietvakarinės sienos atsiras visas pulkas Rusijos remiamų valstybių. 
Vokietija bijojo, kad iškils galinga sausumos valstybė, kurios karinė jėga kada 
nors viršys jos galią. 

Nesulaikoma Rusijos ekspansija vyko sparčiai; 1683 — 1914 metų laikotarpiu 
atsargiais apskaičiavimais ji sudarė 140 kvadratinių kilometrų per dieną“. Tačiau 
ne visada tai kėlė tiesioginę grėsmę Europai. Po Napoleono epochos užkariavimų 
ekspansija dabar daugiausia buvo nukreipta į tuos kraštus, kuriuos rusai kartais 
vadindavo „Viduriniaisiais pietumis“ — Kaukazą ir Vidurinę Aziją, taip pat Kini- 

jos ir Japonijos link. Tačiau ir Europa nebuvo apsaugota nuo Meškos, kuri nuo- 
lat tikrindavo jos pakantumo ribas. Rusijos įsivėlimas į graikų Nepriklausomybės 
karą privertė Europą skambinti pavojaus varpais, ir jos užkariavimai Adrianopolio 
taikos sutartimi (1829) apsiribojo tik mažu Dunojaus deltos gabalėliu. 1831 ir 
1863 metais Rusijos įvykdyti Lenkijos nominalios nepriklausomybės pažeidimai 
sukėlė energingus Didžiosios Britanijos ir Prancūzijos protestus. Tačiau Vokietija 
ir Austrija tuos pažeidimus sutiko gan palankiai, nes ir jos turėjo lenkų teritorijų, 
kurias reikėjo slopinti. Todėl protestai nieko nedavė. Rusijos įžengimas į Duno- 
jaus kunigaikštystes iš karto susilaukė Austrijos karinio atsako ir prasidėjo Kry- 
mo karas (žr. toliau). Po to Sankt Peterburgas suprato, kad tiesioginės aneksijos 
Europoje brangiai kainuos ir kad kai kurios Rusijos imperijos dalys gan lengvai 
pažeidžiamos galingesnį karo laivyną turinčių priešininkų atakomis. Buvo 
nuspręsta pasitraukti iš Šiaurės Amerikos ir 1867 metais Aliaska parduota JAV už 
menkutę 8 milijonų dolerių sumą. Kitur žemių buvo galima gauti lengviau. 1859 
metais, po pusę šimtmečio trūkusių žiaurumų ir niokojimo, užbaigtas Kaukazo 
kalnuose gyvenusių genčių nukariavimas ir paimtas į nelaisvę čečėnų didvyris 
Šamilis. 1860 metais iš Kinijos buvo atplėštos Amūro ir Primorjės provincijos, 
1864 metais — Turkestanas iš Persijos, 1875 metais Sachalinas ir Kurilų salos iš 
Japonijos. Visi tie užkariavimai pralaimėjusių šalių vėliau buvo paskelbti nega- 
liojančiais kaip „nelygių sutarčių“ padariniai. 1900 metais rusai okupavo Man- 
metais Persijos pasidalijimas į britų ir rusų įtakos sferas užbaigė kelis dešimtme- 
čius trukusius Didžiosios Britanijos būgštavimus dėl Vidurinės Azijos, tačiau 
sukėlė įtarimų dėl Rusijos ketinimų Persų įlankoje. 

Krymo karas (1853— 1856) prasidėjo tuomet, kai Didžioji Britanija ir Pran- 
cūzija nusprendė padėti Portai apginti Dunojaus kunigaikštystes ir pasipriešinti 
Rusijos pretenzijoms būti Osmanų imperijos valdinių krikščionių gynėja. Austrija 
tučtuojau užėmė Dunojaus kunigaikštystes, o Vakarų valstybės, padedamos Sar- 
dinijos, išsiuntė baudžiamąją ekspediciją į Krymą. Nepaisant sunkaus apkasų 
karo, choleros ir didelių nuostolių, Sevastopolio apgultis pagaliau baigėsi sąjun- 
gininkų pergale. Paryžiaus taikos sutartimi (1856) Juodoji jūra buvo paskelbta 
neutralia, Osmanų krikščionims nustatytas bendras europiečių protektoratas, kar- 
tu garantuojant ir Osmanų imperijos, ir Dunojaus kunigaikštysčių vientisumą. 
[ABCHAZIJA] 

Tačiau po dvidešimties metų rusai vėl sugrįžo į Balkanus. Šį kartą pretekstą 
davė vienu metu prasidėję sukilimai trijose Osmanų imperijos provincijose — Bos- 
nijoje, Hercegovinoje ir Bulgarijoje. Serbijos ir Juodkalnijos karinė intervencija, 
Austrijos diplomatinis įsikišimas ir 136 turkų pareigūnų nužudymas Bulgarijoje 
sukėlė žiaurų Osmanų atsaką. 1876 metų gegužės mėnesį per liūdnai pagarsėjusį 
„bulgariškąjį košmarą“ buvo nužudyta daugiau nei 20 000 valstiečių. Londone 
Gladstone'as atvirai išliejo įtūžį: „Tegu dabar turkai visus savo nusikaltimus išsi- 
neša iš ten vieninteliu įmanomu būdu — išsinešdindami patys“. Konstantinopo- 
lyje vienas po kito nuversti du sultonai. Sankt Peterburge caras jautė pareigą 

apginti Balkanų krikščionis. Buvo sušauktos dvi tarptautinės konferencijos padik- 
tuoti sąlygas naujajam sultonui Abdiulchamidui II (valdė 1876 — 1909 m.), vadina- 
mam Prakeiktuoju, kuris visus pribloškė pažadu įvesti parlamentinę konstituciją. 
1877 metais rusų armijos įsiveržė į Osmanų imperijos teritoriją prie Dunojaus ir 
Armėnijoje. Jų puolimą ilgam pristabdė atkaklus turkų pasipriešinimas Balkanų 
kalnų perėjose; tačiau 1878 metų sausio mėnesį kazokai jau grasino Konstanti- 
nopolio sienoms. San Stefano sutartimi (1878) Portai teko priimti griežtas caro 
sąlygas, tarp jų ir nerimą keliančio dydžio nepriklausomos Didžiosios Bulgarijos 
sukūrimą (žr. III priedą, 27). 

Berlyno kongresas, vykęs nuo 1878 metų birželio 13 iki liepos 13 d., sušauktas 
patenkinti britų ir austrų reikalavimus peržiūrėti San Stefano sutartį ir apkarpy- 
ti rusų ambicijas. Tai buvo didelis diplomatinis renginys, paskutinis iš tų, kuriuo- 
se visos Europos valstybės galėjo susitikti spręsti savo problemų lygiomis teisė- 
mis. Pirmininkaujant Bismarckui, pasiskelbusiam „nešališku tarpininku“, 
kongresas patvirtino dominuojantį suvienytos Vokietijos statusą Europoje ir 
ištraukė geluonį tai karo karštligei, kuri buvo apėmusi Londono miuzikholus: 

We don't want to fight, but by jingo we do, 

We'we got the ships, we'we got the men, we'we got the money too. 
We'we fougt the Bear before, and while Britons will be true, 

The Russians shall not have Constantinople!“! 

(Kariauti nenorim, bet jei mus privers — po velnių, 

Mes turim laivų, turim aukso ir turim žmonių, 

Su Meška jau kariavom, ir jei nepabūgsime jų — 

Konstantinopolis rusų nebus!) 

Tačiau daugeliu atžvilgių šis kongresas atskleidė pačius ciniškiausius europie- 
čių varžybų dėl valdžios aspektus. Jame nebuvo efektyviai atstovaujama nė vienai 
iš Balkanų tautų. Neatsižvelgta į nė vienos iš jų norus: Bosnija ir Hercegovina 
atiduotos okupuoti Austrijai; Bulgarija suskaldyta į dvi dalis ir atkirsta nuo Egė- 
jo jūros; Serbija, Juodkalnija ir Rumunija, nors jų nepriklausomybė buvo globė- 
jiškai patvirtinta, negavo tų teritorijų, kurias laikė svarbiausiomis. O didžiosios 
valstybės, priešingai, pasiėmė tai, ko norėjo: Rusija, negavusi sąsiaurių, pasiėmė 
Besarabiją iš savo sąjungininkės Rumunijos; Didžioji Britanija — Kiprą iš savo 
kliento — Osmanų imperijos; Austrija — Novi Bazaro Sandžaką; Disraelis paliko 
Berlyną, reikalaudamas „garbingos taikos“. Tad nieko nuostabaus, kad Balkanų 
tautos greit ėmė ieškoti savų, dažnai prievartinių sprendimų. Didžiosios valstybės 
atsisakė visuotinės santarvės idėjos ir pradėjo ieškoti saugumo dvišaliuose susi- 
tarimuose ir sąjungose. Visuose lygiuose buvo išjungti stabdžiai — visur siekiama 
nacionalinių interesų patenkinimo. 

Žemyno politikoje svarbiausią vaidmenį vis dar vaidino sausumos karinės 
pajėgos. Ir kol tai galiojo, buvo aišku, kad bet kokiame didesnio masto konflik- 
te svarbiausią vaidmenį lemta vaidinti Vokietijai ir Rusijai. Iš penkių didžiųjų 
Europos valstybių trys turėjo rimtų karinių trūkumų. Didžiosios Britanijos laivy- 
nas buvo galingas, tačiau ji neturėjo šauktinių armijos. Prancūzijoje buvo katast- 
rofiškai sumažėjęs gimimų skaičius ir tai smarkiai apribojo šaukiamųjų skaičių. 

Austrijos — Vengrijos kariuomenė techniniu ir psichologiniu atžvilgiais buvo pri- 
klausoma nuo Vokietijos. 

Dviejų priešiškų diplomatinių ir karinių blokų kūrimasis truko tris dešimtme- 
čius. Iš pradžių Didžiąją Britaniją ir Prancūziją skyrė lenktyniavimas dėl kolonijų, 
o Didžiąją Britaniją ir Rusiją abipusiai įtarinėjimai dėl Vidurinės Azijos, Rusiją ir 
Prancūziją — carizmo ir respublikos santvarkų priešiškumas. Tad Bismarckas 
kurį laiką galėjo netrukdomas kurti sistemą, kuri apsaugotų Vokietiją nuo pran- 
cūzų keršto. 1879-aisiais jis sudarė dvišalę sąjungą su Austrija, o 1881 — 1887 
metais Vokietijos, Austrijos ir Rusijos Dreikaiserbund („Trijų imperatorių sąjun- 
gą"), nuo 1882 metų Vokietijos, Austrijos ir Italijos Trilypę sąjungą, 1884 — 1887 
ir 1887— 1890 metais dvi „pakartotinio apsidraudimo sutartis“ su Rusija. Tačiau 
dviejų Europos intensyviausių politinių aistrų — Prancūzijos neapykantos Vokie- 
tijai ir Rusijos noro gauti sąsiaurius — logika negalėjo nepasireikšti. Prancūzija 
turėjo ieškoti būdo, kaip ištrūkti iš to voratinklio, kurį Bismarckas taip puikiai 
išaudė; o Rusiją, be abejo, erzino jos ambicijų Balkanuose tramdymas. Todėl per 
trejetą metų po Bismarcko atsistatydinimo Rusijos santykiai su Vokietija atšalo, 
ir caras ieškojo naujų partnerių. 1893 metais, kai prancūzų bankai jau buvo inves- 
tavę didžiules lėšas į Rusijos koncernus, Paryžius ir Sankt Peterburgas pasirašė 
prancūzų-rusų sąjungos sutartį. Taip Prancūzija išvengė izoliacijos, atgavo pasiti- 
kėjimą savimi ir sukėlė pavojų Vokietijai iš dviejų pusių. 1904 metais Prancūzija 
užglaistė nesutarimus su Didžiąja Britanija ir prisijungė prie Entente Cordiale. 
1907 metais, po anglų-rusų susitarimo dėl Persijos, pagaliau atsivėrė kelias Pran- 
cūzijos, Didžiosios Britanijos ir Rusijos Trilypei santarvei. 

Tuo metu galėjo pasirodyti, kad Europos diplomatiniame kaleidoskope atsira- 
do dar vienas laikinas darinys. Ir Trilypė sąjunga, ir Trilypė santarvė savo prigim- 
timi buvo iš esmės gynybinio pobūdžio; be to, liko dar keletas laisvų gijų, kurias 
reikėjo sumegzti. Pavyzdžiui, ir Didžioji Britanija, ir Vokietija vis dar tikėjosi, jog, 
nepaisant nuomonių skirtumo, joms pavyks susitarti. Tačiau kai Rytai ir Vakarai 
susijungė prieš Centrą, didžiosios valstybės atsidūrė tokioje strateginėje padėty- 
je, kurios prieštaravimams buvo lemta reikštis visą XX amžių. Beveik pati to 
nepastebėdama, Europa suskilo į dvi dideles ginkluotas stovyklas; tik nebebuvo 
„nešališko tarpininko“ (žr. III priedą, 86). 

Karo technika XIX amžiuje tobulėjo labai pamažu, nors būta svarbių organi- 
zacinių ir logistinių pasikeitimų. Geležinkeliai iš esmės pakeitė ankstesnius trans- 
porto, mobilizacijos ir tiekimo būdus. Generaliniai štabai pertvarkė savo veiklą 
pagal prūsiškąjį pavyzdį, kad galėtų susidoroti su nuolatiniu šaukiamųjų į karinę 
tarnybą srautu. Tačiau, išskyrus graižtvinius šautuvus, kariuomenės Krymo kare 
mažai tesiskyrė nuo tų, kurios kovojo prie Austerlico. Graižtviniai vamzdžiai pri- 
taikomi pamažu; pirmiausia jie buvo panaudoti prūsiškame Dreyse adatiniame 
šautuve 1866 metais, paskui tobulesniame prancūzų chassepot šautuve ir 1870 
metais Krupo patrankoje, užtaisomoje pro spyną. Laivyne tapo madingi gariniai 
šarvuoti karo laivai. Tačiau kol buvo efektyviai panaudotos šiuolaikinės mašinos 
bei cheminės medžiagos, reikėjo palaukti devintojo dešimtmečio, kai atsirado 
galingi sprogmenys, kulkosvaidis ir toliašaudė artilerija. [NoBELis] 

Tikra likimo ironija, kad prestižiškiausios premijos už pasiekimus fizikos, chemijos, lite- 
ratūros, medicinos, o ypač taikos gynimo srityse finansuojamos iš pelno, kurį duoda 
ginklų gamyba. Alfredas Bernhardas Nobelis (1833-1896) - švedas, užaugęs Sankt 
Peterburge, kur jo tėvas buvo įkūręs torpedų gamyklą. Įgijęs chemiko specialybę, jis 
grįžo į Švediją ir ėmėsi tobulinti sprogstamąsias medžiagas. Pirmiausia pagaminęs 
nitrogliceriną, Nobelis paskui išrado dinamitą (1867), gelignitą (1876) ir balistitą 
(1889) - kordito (bedūmio parako) pirmtaką. Šeimyninė firma nepaprastai praturtėjo, 
gamindama sprogstamąsias medžiagas ir eksploatuodama Baku naftos telkinius. 
Nobelis, kuris visada buvo pacifistinių pažiūrų, įsteigė penkias premijas, kurios, laikantis 
testamento sąlygų, vadinamos jo vardu. Per pirmuosius devynis Nobelio taikos premijų 
skyrimo dešimtmečius, didžioji dauguma jos laureatų buvo europiečiai - gal dėl to, kad 
kaip tik Europai labiausiai reikėjo taikdarių. 


1901 Jeanas-Henris Durant'as 1930 arkivyskupas Nathanas 
Frederickas Passy Sėderblomas 

1902 Elie Ducommun 1933 Carlas von Ossetzky's 
Charlesas-Albertas Gobatas 1937 Siras Edgaras Cecilis 

1903 Williamas Randallas Cremeris - 

1905 Bertha von Suttner 1946 Emily's Balchas 

1907 Ernesto Moneta J. R. Mottas 

1908 Klausas Pontus Arnoldsonas 1949 lordas Boydas Orras 
Fredrikas Bajeris 1951 Leonas Jouhaux 

1909 Auguste'as Beernaert 1952 Albertas Schweitzer'is 
baronas P. d'Estoumelles 1958 tėvas Dominigue'as Pirė 

1911 Tobias Asseras 1959 Philipas Noel-Bakeris 
Alfredas Hermannas Friedas 1961 Dagas Hammarskįėldas 

1913 Henris L. Fontaine'as 1962 Linus-Carlas Paulingas (JAV) 
- 1968 Renė-Samuelis Cassinas 

1920 Leonas-Victoras Bourgeois 1971 Willy's Brandtas 

1921 Karlas Brantingas 1974 Seanas Macbride'as 
Christianas Langė 1976 Elizabeth Williams 

1922 Fridtjofas Nansenas Maireadas Corriganas 

1925 Josephas Austenas Chamberlainas 1979 motina Teresė 

1926 Aristide Briand 1982 Aiva Myrdal 
Gustavas Stresemanas 1983 Lech'as Walęsa 

1927 Ferdinandas Edouardas Buissonas 1986 Elie Wiesel 
Ludwigas Ouidde'as 1990 Michailas Gorbačiovas 


Iš visų šios premijos laureatų tik du, abu vokiečiai, nukentėjo dėl taikos rėmimo. 
Ludwigas OGuidde'as (1858-1941) buvo pasodintas į kalėjimą už priešinimąsi Vokietijos 
persiginklavimui. Carlas von Ossetzky's (1889-1939), Vokietijos taikos judėjimo lyde- 
ris, mirė nacių koncentracijos stovykloje. 

Nors po 1871 metų didesnio masto karinių veiksmų nebuvo, tačiau negalima 
sakyti, kad karo teoretikai nesvarstė naujų ginklų galimybių. Vienas iš autorių, 
lenkų geležinkelių magnatas Janas Blochas knygoje La Guerre future („Ateities 
karas“, 1898) įrodinėjo, kad puolamasis karas jau nebėra perspektyvus. Dauguma 
generolų į tai atsiliepė reikalavimu didinti dalinių skaičių *. Tačiau skaičiams 
augant, o karinėms prognozėms žadant pato situaciją, kilo mintis, kad pergalę 
galėtų atnešti mobilizacinės procedūros. Visuotinę mobilizaciją imta laikyti grės- 
mingesniu dalyku už paprastą karo paskelbimą. Tačiau nedaug tebuvo ženklų, 
raginančių skubėti. Imperializmo klestėjimo metu atrodė, kad Europos armijos 
veikiau susidurs su ietimis ginkluotais čiabuviais negu vienos su kitomis. 

Nepaisant to, suvokimas, jog gali įvykti ir didelio masto konfliktas, pagimdė 
naują mokslo šaką — geopolitiką. Imperinių valstybių čiuptuvai apraizgė visą 
Žemės rutulį, kuris dabar buvo padengtas visą pasaulį apimančių susikryžiuojančių 
komunikacijų. Reikėjo laukti, kad kariniai ir politiniai strategai pradės mąstyti glo- 
balinėmis kategorijomis. Originalioje paskaitoje Istorijos geografinė ašis (1904) 
Halfordas Mackinderis (1861 — 1947), pirmasis geopolitikos profesorius Oksfordo 
universitete, pastebėjo, kad jau nebėra laisvų teritorijų, kur imperijos galėtų plėstis. 
Taigi varžybos dėl esamų išteklių neišvengiamai intensyvės. Tą procesą, jo nuomo- 
ne, turėjo riboti gyventojų pasiskirstymas ir žemynų konfigūracija. Sensacingame 
žemėlapyje, pavadintame Natūralūs galios židiniai, jis išskyrė Eurazijos Rusiją kaip 
didžiausios natūralios pasaulio tvirtovės vietą. Šią „žemyno širdį“ supo pusiau 
žemyninių valstybių nuo Didžiosios Britanijos iki Kinijos „vidinis pusratis“ ir oke- 
aninis „išorinis pusratis“, jungiantis abi Amerikas su Afrika, Australazija ir Japoni- 
ja. Pirmojo pusračio įvaizdžiu Mackinderis norėjo perspėti Vakarų valstybes apie 
galimą Rusijos sąjungą su Vokietija. Vėliau, ragindamas kurti stiprių naujųjų vals- 
tybių žiedą Rusijai atskirti nuo Vokietijos, jis pateikė savo garsiąją formulę: 

Kas valdo Rytų Europą, tas valdo Europos širdį; 
Kas valdo Europos širdį, tas valdo pasaulio salą; 
Kas valdo pasaulio salą, tas valdo pasaulį —. 

Mackinderio idėjos buvo labai rimtai priimtos Vokietijoje, o kai atėjo karo 
aviacijos amžius, ir JAV. 

Keliolika pirmųjų XX amžiaus metų taika Europoje vis dar laikėsi. Tačiau 
nerimą kėlė jos trapumas. Prancūzų varžybos su vokiečiais, nuolatinės Balkanų 
krizės, antagonistiniai diplomatiniai blokai, imperialistų nesutarimai ir ginklavi- 
mosi varžybos jūroje didino tarptautinių santykių įtampą. Pirmasis pavojaus sig- 
nalas nuskambėjo Bosnijoje 1908 metais, antrasis — Agadyre 1911-aisiais. Visos 
didžiosios valstybės teigė norinčios, kad taika tęstųsi, ir visos jos ruošėsi karui. 
[EULENBURGAS) 

Bosnijos krizė parodė, kur gali būti Europos „karščiausias rajonas“. Austrija — 
Vengrija aneksavo Bosniją 1908 metais, neturėdama tam nė menkiausio juridinio 
pateisinimo. Ji užėmė ir ėmė valdyti šalį, kuri iki tol trisdešimt metų turėjo tarp- 
tautinio mandato statusą. Tačiau kaizeris Vilhelmas pareiškė, kad jis kovos Aust- 
rijos pusėje kaip „riteris tviskančiais šarvais“; kitos didžiosios valstybės jautėsi 

1907 metų spalio 23 dieną Berlyno teisme buvo pradėta svarstyti Moltkės byla prieš 
Hardeną. Tai pirmoji iš šešių didelio atgarsio susilaukusių bylų, kurios visos kartu žino- 
mos „Eulenburgo bylos“ pavadinimu. Ji atskleidė platų homoseksualistų tinklą arti- 
miausioje kaizerio aplinkoje. 

Vokietijoje, kaip ir kitur, homoseksualizmas buvo uždraustas. Pagal Baudžiamojo 
kodekso 175 straipsnį už šios „nenatūralios ydos“ praktikavimą tarp vyrų buvo bau- 
džiama nuo 1 iki 5 metų kalėjimo. Generolas Kuno von Moltkė padavė į teismą žur- 
nalo Die Zukuntt („Ateitis“) redaktorių Maximilianą Hardeną, kad paskelbė medžiagą, 
kurioje buvo išjuokiami du aukšto rango dvariškiai, vadinami „Mieluoju“ ir „Arfininku“. 
Moltkė tvirtino, kad apšmeižtas jis ir jo draugas kunigaikštis Filipas von Eulenburgas. 
Atvirame teismo posėdyje pateiktos klaikios detalės, atskleistos buvusios Eulenburgo 
žmonos ir kareivio pavarde Bollhardtas. Tačiau svarbiausi buvo profesionalaus sekso- 
logo dr. Magnuso Hirschfeldo parodymai. Jis aiškino, kad paslėptas homoseksualiz- 
mas pats savaime nesąs nusikalstamas, nusikaltimas tik praktikuoti jį. Teismas priėmė 
Hardeno pasiteisinimą, kad ieškovo homoseksualizmas įrodytas, tačiau tai dar nereiš- 
kė, kad buvo pažeistas 175 kodekso straipsnis". 

Politinės pasekmės buvo labai rimtos. Moltke - Berlyno karo komendantas. Eulen- 
burgas, anksčiau ambasadorius Vienoje, - ypač artimas kaizeriui ir neslėpė savo sieki- 
mų tapti kancleriu. Ir Hardenas, ir Hirschfeldas laikėsi liberalių pažiūrų ir nepritarė kaize- 
rio užsienio politikai. Jie abu ragino atšaukti 175-ąjį kodekso straipsnį, ir abu buvo žydai. 
Imperijos valdantieji sluoksniai pasijuto tapę išdavikiškų elementų atakų objektu. 

Tolesniuose šio skandalo raunduose kancleris von Būlovas padavė į teismą kitą 
liberalų leidėją Adolfą Brandą; kaizerio karinio sekretoriato viršininkas grafas von Huel- 
sen-Haeseleris krito negyvas kaizerio akivaizdoje, apsirengęs klostytu balerinos sijo- 
nėliu, vaidindamas transvestitą; Moltkės byla prieš Hardeną buvo peržiūrėta dar du 
kartus. Potsdamo garnizoną sukrėtė keletas karinio tribunolo svarstytų bylų dėl 
pederastijos ir su tuo susijusių savižudybių. (Teismas atskiroje nutartyje pažymėjo, kad 
kirasyrų baltos aptemptos kelnės ir ilgi auliniai batai virš kelių yra itin provokuojantys.) 
Hardeno teismo išlaidas slapta kompensavo kaizerio kanceliarija. Eulenburgas buvo 
sužlugdytas. Nepaisant to, kad visą laiką gyveno nepadoriai, jis tvirtino esąs nekaltas. 
Tačiau jį nuteisė už melagingą priesaiką ir jam pavyko išvengti suėmimo tik apsimetant 
ligoniu ir naudojantis teisiniais atidėliojimais, trukusiais iki 1918 metų. 

Ne tik Vokietija garsėjo pikantiškais skandalais, turinčiais politinį atspalvį. Didžiąją 
Britaniją tuo metu sukrėtė Oscaro Wilde'o teismo procesas ir sero Rogero Casemento 
tragedija - jam buvo įvykdyta mirties bausmė už išdavystę“. Tačiau XX amžiaus trečia- 
jame dešimtmetyje, kai Vokietija buvo pažeminta nacionalinio pralaimėjimo, ankstesnių 
seksualinių skandalų žaizdos vėl atsivėrė. Mintis apie homoseksualizmo - išdavystės — 
žydijos ryšį buvo toliau diegiama į žmonių sąmonę virtine asociacijų, prasidėjusių 
finansų Ministro Walterio Rathenau, homoseksualaus žydo, nužudymu 1922 metais. 














874 


DYNAMO 





Savo memuaruose pats kaizeris siejo Didžiojo karo katastrofą su „tarptautinės žydijos“ 
sąmokslu, kurį pirmą kartą atskleidė Hardeno kaltinimai. O istorikai 1907-1909 metų 
įvykius siejo su vis didėjančiu kaizerio pasikliovimu savo generolais, kurie laikėsi pre- 
vencinio puolimo strategijos“ ; 

Nacistinė partija, kurios propaganda mielai maitinosi tokiais dalykais, buvo itin prie- 
šiška homoseksualistams. Dr. Hirschfeldo seksologijos institutą nacių minia sugriovė jau 
1933 metų gegužės mėnesį. Gestapas beveik visai sunaikino gausią homoseksualistų 
bendruomenę Berlyne, surengęs daugybę reidų prieš pat 1936 metų olimpines žaidynes. 
„Rožinių trikampių“ likimą koncentracijos stovyklose reikia priskirti prie vienų didžiausių 
nacių nusikaltimų“. O 175 paragrafas buvo galutinai panaikintas 1969 metais. 








nepajėgios įsikišti. Austrijos demarche palaidojo Belgrado viltis sukurti Didžiąją 
Serbiją ir davė ženklą Rusijai, kad ji daugiau nebesikištų. Tai taip pat paskatino 
sukilti „jaunaturkius“, kurie 1908— 1909 metais paėmė į savo rankas Osmanų 
imperijos valdžią ir pradėjo vykdyti nacionalizmo ir modernizacijos programą. 
Tačiau visų pirma ši aneksija įtikino Balkanų valstybes, kad savo nesutarimus jos 
gali išspręsti tik pačios ir tik jėga. 

1912— 1913 metais Balkanuose vyko trys regioniniai karai. 1912 metų gegužės 
mėnesį Italija užpuolė Osmanų imperiją, užgrobdama Rodo salą, Tripolį ir Kire- 
naiką. 1912 metų spalio mėnesį, kai Porta buvo užsiėmusi sukilimu Albanijoje, 
Juodkalnijos, Serbijos, Bulgarijos ir Graikijos Balkanų sąjunga puolė Osmanus 
Makedonijoje. 1913 metų birželio mėnesį Bulgarija įsiveržė į Serbiją, taip pradė- 
dama Balkanų pasidalijimo karą. Kiekvienu iš šių atvejų buvo rengiamos tarptau- 
tinės konferencijos ir pasirašomos sutartys. Albanija tapo nepriklausoma valstybe, 
o Makedonija ne. Austrijai jos lošimas apsimokėjo. Vokietijos įtaka Turkijoje 
smarkiai išaugo. Rusų ambicijos liko nepatenkintos. Rytų klausimas taip ir nebu- 
vo išspręstas (žr. III priedą, 83). [MAKEDONIJA| [SaiPERIA| 

Didėjant įtampai pradėta rimtai galvoti, kaip iki minimumo sumažinti tarptau- 
tinio konflikto galimybę. Kadangi nė viena vyriausybė nesiėmė šio reikalo, inicia- 
tyvą parodė daug tarptautinių agentūrų, pavyzdžiui, Tarptautinės teisės institutas 
(1873), Tarpparlamentinė sąjunga (1887) ir Nobelio komitetas. Po ilgo brendimo 
laikotarpio, prasidėjusio 1843 metais, kai Londone įvyko pirmasis Taikos kongre- 
sas, 1891-aisiais Berne, Šveicarijoje, pradėjo reguliariai veikti Tarptautinis taikos 
biuras, koordinavęs nacionalinių skyrių veiklą ir šaukęs susirinkimus. Pacifisti- 
nės nuomonės sklido iš įvairių pusių: jas reiškė šveicarų teisininkas J. K. Blunt- 
schlis (1808 — 1881), vokietė Bertha von Suttner (1843 — 1914), austras A. H. Frie- 
das (1864— 1921), prancūzų socialistas Jeanas Jaurėsas ir anglų ekonomistas 
Normanas Angellis (1873 — 1967). Veikale Didžioji iliuzija (1910) Angellis įrodinė- 
jo, kad tautų ekonominiai interesai padarė karą nebereikalingu. [NoBELIS] 

Tačiau sėkmingiausias buvo Rusijos caro kvietimas veikti. Po jo įsikišimo 
buvo surengtos dvi didelės taikos konferencijos Hagoje 1899 ir 1907 metais 

apsvarstyti nusiginklavimo ir tarptautinių ginčų sprendimo klausimus bei karo 
sausumoje taisykles. Nestigo ir praktinių rezultatų. 1900 metais buvo įkurtas 
Nuolatinis trečiųjų teismas, o 1907 metais pasirašyta Hagos konvencija. 1908 — 
1909 metais Londone įvyko jūrų konferencija. 

Tačiau pacifizmas nesusilaukė nei didžiųjų valstybių gyventojų, nei jų vyriau- 
sybių paramos. Buvo giliai įsišaknijęs neribotos valstybės jėgos įvaizdis. Atsaky- 
damas Bluntschliui, feldmaršalas Moltkė rašė: 

Amžina taika yra tik svajonė ir ji netgi nėra graži. Karas yra Dievo tvarkos sudėtinė 

dalis. Be karo pasaulį apimtų stagnacija ir jis paskęstų materializme. O kare pasireiškia 

pačios kilniausios žmogaus dorybės — drąsa ir savęs nepaisymas, pasišventimas parei- 
gai, noras pasiaukoti ir net rizikuoti gyvybe““. 

Panašūs jausmai buvo apėmę ir Prancūziją bei Didžiąją Britaniją. Jauresui 
buvo lemta kristi nuo žudiko rankos 1914 metų liepos 31 dieną, motyvuojant tuo, 
kad pacifizmas yra išdavystė. 

Kartu generolai pradėjo suprasti, kad būsimojo karo griaunamoji galia pra- 
noks viską, kas buvo anksčiau, ir kad didžiosios valstybės pradės jį rizikuodamos 
pražūti. Savo kreipimesi į Reichstagą 1890 metų gegužės mėnesį senstantis Molt- 
kė rimtai perspėjo: 

Jei būtų lemta kilti tokiam karui, tai niekas negalėtų numatyti, kiek laiko jis truks ir kuo 

baigsis <...> Ponai, tai gali būti Septynerių metų karas, bet gali būti ir Trisdešimties 

metų karas; ir vargas tam, kas <...> pirmasis mes degtuką į parako statinę"). 

Europos valstybių karo pajėgų štabai blaškėsi tarp vyraujančios militarizmo 
dvasios ir stiprėjančių patarimų elgtis atsargiai. Ir tada jie pasirinko pavojingiau- 
sią iš visų variantų — ėmė spartinti pasiruošimą karui, kaupė didžiulius arse- 
nalus ir apmokė didžiules šauktinių armijas, kartu dešimtmetis po dešimtmečio 
rūpestingai vengdami konflikto. Tačiau tame katile nenumaldomai kilo lenkty- 
niavimo, baimių, neapykantų garo slėgis. 

Ir pagaliau katilo dangtis buvo nublokštas dar vieno nužudymo, įvykusio 
mėnesį prieš Jaureso nužudymą. 1914 metų birželio 28-ąją Austrijos — Vengrijos 
sosto įpėdinis erchercogas Franzas Ferdinandas d'Este atvyko oficialaus vizito į 
Bosnijos sostinę Sarajevą. Lydimas savo morganatinės žmonos čekės Sofijos, 
Hohenbergo kunigaikštytės, jis nepaklausė perspėjimų ir tyčia taip pasirinko vizi- 
to laiką, kad tas sutaptų su serbų nacionaline Vidovdan („šv. Vito diena") šven- 
te — mūšio Kosovo lauke metinėmis (žr. VI skyrių). Serbams tai atrodė kaip 
tyčinis įžeidimas. Išilgai Sarajevo gatvių susirinkusiose miniose slėpėsi jaunų 
sąmokslininkų grupė, kurią čia atsiuntė viena iš slaptų serbų draugijų, nusista- 
čiusių prieš Habsburgų valdymą, Juodoji ranka. 

Tą rytą erchercogo automobilis (Grūf und Stift modelio, 1910 m. laidos, su 28 
AJ galingumo varikliu) pasirinko netikėtą maršrutą, ir svečiai saugiai atvyko pie- 
tų į miesto rotušę, kur Sofija priėmė musulmonų moterų delegaciją. Buvo mesta 
bomba, bet ji nieko nesužeidė, o ją metęs žmogus suimtas. Tačiau po pietų 
erchercogo vairuotojas pasuko ne ten, kur reikia. Norėdamas ištaisyti klaidą, jis 
apsuko atvirą automobilį ir nuvažiavo su keleiviais kaip tik į tą vietą, kur stovėjo 

kitas sąmokslininkas, devyniolikmetis džiovininkas studentas Gavrilo Principas. 
Iš arti iššautos jo revolverio kulkos mirtinai sužeidė imperatoriškąją porą. Franzas 
Ferdinandas spėjo sušnibždėti: Sopherl, Sopherl! Sterbe nicht! Bleibe am Leben fūr 
unsere Kinder! („Zosyte, Zosyte, nemirk! Gyvenk dėl mūsų vaikų!) Tačiau Sofija 
jau buvo nebegyva, o už valandos mirė ir jos vyras. Juos palaidojo vidurnaktį jų 
namo Arstetene prie Dunojaus koplyčioje. O jų automobiliui ir kruviniems dra- 
bužiams buvo lemta atsidurti Karo muziejuje Vienoje““. [koNoPIišTĖ) 

Per keturias savaites po šūvių Sarajeve iš Europos diplomatinio ir karinio san- 
tūrumo neliko nė ženklo. Ultimatumai, mobilizacijos įsakymai ir karo paskel- 
bimai rikošetu lakstė po valstybių vyriausybių kanceliarijas. Viena norėjo imtis 
veiksmų prieš Serbiją ir Berlynas davė jai carte blanche. Liepos 23-ąją buvo 
pateiktas ultimatumas Belgradui, reikalaujantis, kad austrams būtų leista daly- 
vauti ieškant žudikų. Serbijos vyriausybė išsisukinėjo ir paskelbė dalinę mobili- 
zaciją. Liepos 25-ąją Rusijos caro taryba nusprendė paremti Serbiją, nepasitarusi 
dėl to su Didžiąja Britanija ir Prancūzija. Liepos 28-ąją Austrija — Vengrija oficia- 
liai paskelbė karą Serbijai. Tuoj po to Rusija paskelbė mobilizaciją, paakindama 
Vokietiją pateikti ultimatumą pirma Rusijai, o po to ir Prancūzijai. Generolo 
Schlieffeno karo planai įtikino generalinįs štabą, kad Vokietija nepateks į puoli- 
mo dviem frontais spąstus. Burtai buvo mesti. Kai į ultimatumus nebuvo atsaky- 
ta, kaizeris paklaūsė generolų patarimų, jog dėl Reicho saugumo ilgiau delsti 
negalima. Rugpjūčio 1-ąją Vokietija paskelbė karą Rusijai, o 3-ąją — Prancūzijai. 
Kiek vėliau, kai vokiečių daliniai perėjo Belgijos sieną pakeliui į Prancūziją, bri- 
tų vyriausybė pasiuntė ultimatumą Berlynui. Penkios didžiosios Europos valsty- 
bės pradėjo globalinį karą, kurio taip rūpestingai vengė 99 metus. 

1914 metų rugpjūčio 3-oji, Užsienio reikalų ministerija, Vaitholas, Londonas 
SW1. Britų užsienio reikalų ministras pro savo kabineto langą žiūrėjo į ramų 
vasaros vakarą. Seras Edwardas Grey'us buvo atsakingas už didžiausios istorijoje 
imperijos tarptautinius santykius. Austrija kariavo su Serbija. Prieš porą dienų 
Vokietija paskelbė karą Rusijai, o Prancūzija pradėjo mobilizaciją. Vokietijos dali- 
niai užėmė Liuksemburgą ir ruošėsi pulti Belgiją; rusų daliniai įsiveržė į Rytprū- 
sius. Tačiau Didžiojoje Britanijoje dar viešpatavo taika. Po ilgos kalbos Bend- 
ruomenių rūmuose seras Edwardas ką tik padėjo premjerui Henry'ui Asguithui 
paruošti ultimatumą, kuris turėjo būti išsiųstas į Berlyną, jei vokiečiai įsiveržtų į 
Belgiją. Buvo aštunta ar devinta valanda vakaro, nes ministras prisiminė, kaip 
lempininkas uždeginėjo dujines lempas kieme. Jis kreipėsi į draugą, buvusį kabi- 
nete ir vėliau prisiminusi jo žodžius: „Visoje Europoje gęsta lempos. Abejoju, ar 
mums savo gyvenime dar teks išvysti jas užsidegant vėl". Ši scena yra viena iš 
garsiausių Didžiosios Britanijos istorijoje; ji aprašyta daugybėje vadovėlių. Šie 
žodžiai cituojami ir beveik visuose citatų rinkiniuse“. 

Deja, sero Edwardo memuarai ne visiškai patvirtina šį pasakojimą: 

Mano prisiminimai apie tas tris dienas, rugpjūčio 1, 2 ir 3 — tai begaliniai ministrų kabi- 

neto posėdžiai ir didžiulė įtampa; tačiau atmintyje išliko labai mažai iš to, kas juose buvo 

svarstoma <...> Nedaug ką tegalėjau padaryti; aplinkybės ir įvykiai vertė priiminėti 
sprendimus <...> 

KONOPIŠTĖ 


Konopištės (anksčiau vadinta Konopischt) pilis yra centrinės Bohemijos (Čekijos) pušy- 
nų gilumoje. XIX amžiaus paskutiniajame dešimtmetyje čia buvo mėgstamiausia ercher- 
cogo Franzo Ferdinando medžioklės vieta. Pilies vidus buvo įrengtas labai prabangiai, 
išmuštas oda ir raudonmedžiu. Erchercogas čia laikė savo didžiulę medžioklės trofėjų 
kolekciją. Pilis buvo ir tebėra elegantiškas „mauzoliejus“, kimšte prikimštas visko - nuo 
dramblių ilčių iki šiaurės elnių ragų. Vėliau pilis patiko nacių SS; jie nudažė ją juodai ir 
įsirengė čia poilsio namus. 

Erchercogas Franzas Ferdinandas prisimenamas dėl keturių dalykų. Visų pirma dėl 
morganatinių vedybų su čekų grafaite Sophie von Chotek jis buvo priverstas atsisaky- 
ti savo vaikų teisių į sostą. Antra, žmonai pritariant, jis buvo „ryžtingas gynėjas to siau- 
ro (katalikiško) fanatizmo, kuris Austrijoje buvo vadinamas religija“! Trečia, jis norėjo 
dualistinę monarchiją paversti lygiateisių tautų federacija. Ketvirta, atmesdamas pata- 
rimą 1914 metų vasarą laikytis toliau nuo Bosnijos, jis padėjo padegti tą bikforo virvelę, 
kuri sukėlė Pirmojo pasaulinio karo sprogimą. 

Franzo Ferdinando nužudymas buvo trečiasis jų šeimoje. Sosto įpėdiniu jis tapo 
prieš dvidešimt penkerius metus, mirus pusbroliui Rudolfui. Rudolfui kėlė didelį nerimą 
jo giliai tradicinių pažiūrų tėvo, imperatoriaus Pranciškaus Juozapo, ir užsispyrusios 
bei aikštingos motinos, imperatorienės Elžbietos, prieštaringa įtaka. Jis pats buvo karš- 
tas antiklerikalas; sykį pasižymėjo savo užrašų knygutėje: „Kas mes - aukštesniosios 
būtybės, ar gyvuliai? Deja, gyvuliai ..** 1889 metais Rudolfas nušovė Mariją Vetserą, 
kuri prieš septyniolika dienų tapo jo meiluže, ir nusišovė pats kitoje Habsburgų 
medžioklės pilyje Austrijoje, Mayerlinge. O imperatorienę Elžbietą 1898 metais Žene- 
voje nudūrė kažkoks anarchistas. 

Tik nedaugelis šaltinių pabrėžia Franzo Ferdinando aistrą medžioti. O juk jis išmai- 
šė visą Žemės rutulį, ieškodamas vis naujų gyvūnų rūšių, kuriuos galėtų sumedžioti, ir 
ta jo aistra smarkiai pranoko to meto visuomenės normas. Jis vienas iš pirmųjų pamė- 
go automatinius ginklus ir varovams liepdavo visus miško žvėris suvaryti taip, kad jie 
atsidurtų jo regėjimo lauke. Pakako dviejų sosto įpėdinio išvykų į Lenkiją, kad Europos 
stumbrai atsidurtų ant išnykimo slenksčio. Jis paliepė rūpestingai saugoti visų savo 
medžioklių trofėjus. Konopištės pilyje po stiklu buvo laikomi tūkstančiai žvėrių iškamšų; 
sienos nukabinėtos jų galvomis; spintose puikavosi eilių eilės jų dantų, kruopščiai 
sutaisytų rūmų stomatologo. 

Erchercogas su žmona iš Konopištės pilies 1914 metų birželio 23-ąją išvyko į Sara- 
jevą. Sakoma, kai jį nužudė, imperatorius atsiduso su palengvėjimu. „Dievas nepaken- 
čia iššūkių, - sumurmėjo jis savo adjutantui. - Aukščiausiasis atstatė tvarką, kurios aš 
jau nebepajėgiau palaikyti“ Vyrauja nuomonė, kad taip sakydamas Pranciškus Juo- 
zapas turėjo galvoje erchercogo morganatinę santuoką. Tačiau tie žodžiai nė kiek 
neblogiau tiktų ir bejėgių žvėrelių žudymui įvertinti. 

Praėjusią savaitę vieną vakarą užėjo mano draugas; jam atrodo, kad tai buvo pirma- 
dienį, rugpjūčio 3-ąją. Mes stovėjome prie lango mano kambaryje Užsienio reikalų 
ministerijoje. Pradėjo temti ir apačioje uždeginėjo lempas. <...> Mano draugas prisime- 
na, kad aš į tai atsiliepiau žodžiais: „Visoje Europoje gęsta lempos: mes savo gyvenime 
jau nebeišvysime jų užsidegant vėje?ė, 

Sunku pasakyti, kaip ten buvo iš tikrųjų. Keista, kad palyginimą su gęstan- 
čiomis lempomis sukėlė uždegamų lempų reginys. Kruopščiausi Grey'aus poli- 
tinės biografijos autoriai šios scenos apskritai nemini '. Dar keisčiau, kad karo 
išvakarėse, kai diplomatija turėjo veikti intensyviausiai, pačiame audros centre 
esantis žmogus „Nedaug ką tegalėjo padaryti". Turėjo laiko priimti draugą ir 
kalbėtis su juo apie tokius nereikšmingus dalykus, kad vėliau net neprisiminė to 
pokalbio detalių. 

Tą patį vakarą Berlynas pamatė, kad jo diplomatai įvėlė Vokietiją į karą dviem 
frontais, neturint įsipareigojusių jai padėti sąjungininkų. Reichstage kancleris 
Bethmannas Hollwegas dėl to kaltino Rusiją: „Rusija įmetė nuodėgulį į mūsų 
namą“, — pareiškė jis. Sankt Peterburge, kur žinia, kad Vokietija paskelbė karą, 
buvo gauta prieš porą dienų, caras su savo generolais jau paleido veikti karo 
mašiną. Paryžiuje prancūzus pribloškė neįtikėtinas Bethmanno kaltinimas, kad 
prancūzų lėktuvas jau bombardavo Niurnbergą. Vienoje, kur Austrijos vyriausybė 
jau visą savaitę užsiėmė Serbijos puolimo reikalais, imperatorius-karalius nesku- 
bėjo įsitraukti į kitą karą su Rusija. Romoje trečiasis Trilypės sąjungos partneris 
sėdėjo suglaudęs ausis. Tik Belgrade jau girdėjosi patrankų šūviai. 

Nesibaigiančiuose ginčuose dėl Pirmojo pasaulinio karo priežasčių dažnai 
didžiausia kaltininke buvo laikoma XX amžiaus pradžios diplomatinė sistema. 
Dažnai teigta, kad svarstyklių lėkštę karo naudai nusvėrė dviejų antagonistinių 
blokų — Trilypės sąjungos ir Antantės logika. Didžiulės politinės ir ekonominės 
jėgos tariamai buvo sukūrusios „geopolitinį konsensą“, kai abi pusės sutarė, kad 
būtina remti savo sąjungininkus ir kad neveiklumas gali turėti skaudžių pasek- 
mių. Šis konsensas esą surišęs diplomatams rankas ir nepermaldaujamai varęs 
juos keliu nuo nedidelio incidento Balkanuose prie visuotinio gaisro. Tačiau tokį 
argumentą reikia panagrinėti. Vidurio Europos valstybės jau iš anksto buvo susie- 
tos Trilypės sąjungos. Vokietija iš tikrųjų buvo įsipareigojusi padėti savo sąjun- 
gininkei Austrijai, jei Austriją kas nors užpultų. Tačiau Austrijos niekas nepuolė 
ir Viena negalėjo apeliuoti į esamus susitarimus. Nužudymo Sarajeve nebuvo 
galima laikyti karo veiksmais prieš Austriją, ypač po Belgrado linkusio taikytis 
atsakymo į austrų ultimatumą. Negana to, Vokietija skausmingai juto, kad jos 
trečioji sąjungininkė Italija niekada nesigriebs ginklo ginti Austriją, jei tik nebus 
neišvengiamos būtinybės to daryti. Todėl Austrijos pasiryžimą nubausti Serbiją ir 
jos reikalavimą, kad Vokietija ją paremtų, negalima paaiškinti Trilypės sąjungos 
susitarimais. 

Trilypės santarvės — Antantės įsipareigojimai buvo dar laisvesni. Antantė 
nebuvo sąjunga. Rusija ir Prancūzija iš tikrųjų sutartimi įsipareigojo padėti viena 
kitai užpuolimo atveju; tačiau jos žinojo, kad trečioji Antantės narė Didžioji Bri- 

tanija nebuvo oficialiai pasižadėjusi griebtis ginklo joms ginti. Be to, kadangi nė 
viena iš Antantės valstybių oficialiai nebuvo sudariusi sąjungos su Belgradu, Ser- 
bijos užpuolimo nebuvo galima laikyti casus belli (dingstimi karui paskelbti). Beje, 
nebuvo galiojančios sutarties ir tarp Rusijos bei Serbijos.“ 1839 metų sutartimi 
Didžioji Britanija įsipareigojo palaikyti Belgijos nepriklausomybę, tačiau tai buvo 
senas įsipareigojimas, prisiimtas seniai prieš Antantės sudarymą. Todėl, nepaisant 
išorinės regimybės, diplomatinė sistema 1914 metais paliko vyriausybėms nemažai 
manevravimo laisvės. Ji neįpareigojo Vokietijos remti Austriją bet kokiomis aplin- 
kybėmis arba Rusijos remti Serbiją, o Didžiosios Britanijos padėti Rusijai ir Pran- 
cūzijai. Beveik visi svarbiausi sprendimai buvo motyvuojami ne sutarčių, 0 „gar- 
bės“, „draugystės“, „baimės“ ar „tikslingumo“ terminais. O tokiu atveju reikia 
kalbėti ne tiek apie diplomatinę sistemą, kiek apie pačius diplomatus. 

Seras Edwardas Grey'us (1862— 1933), vėliau gavęs Fallodono grafo titulą, 
buvo tikra anglų džentelmeno kvintesencija: gražus, kuklus, santūrus, kupinas 
patriotinės tarnavimo tėvynei dvasios. G. B. Shaw piktai pavadino jį „tipišku bri- 
tų junkeriu". Seras Edwardas buvo kilęs iš Nortumberlendo dvarininkų giminės, 
kuri pirmą kartą pasižymėjo vieno savo protėvių žygdarbiais Mindeno mūšyje 
1759 metais, o vėliau ją išgarsino antrasis grafas, priklausęs vigams ir rėmęs Didį- 
jį reformų bilį 1832 metais. Tačiau labiausiai šią giminę išgarsino kvapni indiškos 
arbatos rūšis, antrojo grafo garbei pavadinta „Earl Grey“. Pats seras Edwardas 
buvo kaip tik tokio amžiaus, kad galėjo prisiminti prancūzų-prūsų karą. Aštuo- 
nerių metų jis paklausė tėvo, kurią pusę Didžioji Britanija palaiko, ir tėvas atsakė: 
„Vokiečius“. Kartu su dviem broliais Edwardą išsiuntė į internatinę mokyklą Vin- 
česteryje, paskui, baigęs Balliolio koledžą Oksforde, jis pradėjo nepriekaištingą 
karjerą kaip liberalų partijos North Berwicko apygardos deputatas, 1892 — 1895 
metais ėjo užsienio reikalų ministro pavaduotojo pareigas, o nuo 1906 iki 1916 
metų Asguitho liberalų vyriausybėje buvo užsienio reikalų ministru“. 

Grey'aus gyvenimo būdas be galo paprastas. Jis buvo labai atsidavęs savo 
žmonai Dorothy; juos siejo gili meilė gamtai; jis kasdien žmonai rašydavo laiškus, 
kai jiems tekdavo išsiskirti. Kartu pertvarkė savo dvarą Fallodone, sukurdami čia 
didelį laukinių paukščių rezervatą. Edwardas buvo prisiekęs meškeriotojas ir 
paukščių stebėtojas bei puikus poezijos žinovas. Kai dirbo Londone, kiekvieną 
šeštadienio rytą 6-os valandos traukiniu iš Vaterlo stoties važiuodavo savaitgaliui 
meškerioti prie savo vasarnamio Itchen Abbase Hempšyro grafystėje. „Jam kur 
kas daugiau džiaugsmo suteikdavo dirbtine musele sugautas trijų svarų upėtakis 
negu labiausiai pavykusi kalba Bendruomenių rūmuose"““, 

Grey'ui likimas leido išsamiai aprašyti tuos mažus džiaugsmus. Jis išleido 
knygų apie meškeriojimą muselėmis, apie Fallodono vandens paukščius ir apie 
Wordswortho Prelude: 

That serene and blessed mood 

In whech <...> 

<...> we are laid asleep 

In body, and become a living soul. 

With an eye made guiet by the power 
Of harmony, and the deep power of joy, 
We see into the life of things. 

(Ta nuotaika švelni ir palaiminga, 

Su kuria <...> 

<...> užmiega mūsų kūnas. 

O siela mumyse tada atgyja. 

Ir akimi, kuri nurimo 

Harmonijos ir džiaugsmo galios paveikta, 
Į esmę žvelgiame daiktų.) 

Kai pakvietė skaityti paskaitų Amerikoje, sykį jis pasirinko temą „Poilsis“. Papa- 
sakojo, kaip būdamas užsienio reikalų ministru užiminėjo buvusį JAV prezidentą 
Theodore'ą Rooseveltą, pakvietęs jį į vienos paros kelionę po Hempšyro grafystę. 
Svečias buvo prisiekęs ornitologas, mokantis gerai atpažinti paukščius iš jų čiulbė- 
jimo. Grey'ui padarė didelį įspūdį, kad Rooseveltas nedvejodamas atpažino papras- 
tosios karetaitės — vienintelės jų rūšies, sutinkamos ir Anglijoje, ir Amerikoje, 
balsą. „Mes šiandien klausomės, — pasakė prezidentas, — čiulbėjimo, kurį turėjo 
gerai pažinti dar tie žmonės, apie kuriuos rašytinė istorija nieko nežino““?. 

Grey'us nebuvo tipiškas imperialistas ar visą pasaulį išmaišęs diplomatas. 
Priešingai nei du jo broliai, vieną iš kurių Afrikoje sudraskė liūtas, o kitas tapo 
buivolo auka, jis aplankė tik nedidelę Britų imperijos dalį. Nors ir skaitė pran- 
cūziškai, tačiau nekalbėjo nė viena užsienio kalba; ir, neskaitant Europos šalyse 
praleistų atostogų, jis gerai nepažinojo nė vienos užsienio šalies. Kai pradėjo 
užsiiminėti tarptautiniais santykiais, buvo giliai persisunkęs ta XIX amžiaus pas- 
kutiniojo dešimtmečio puikiąja izoliacijos dvasia. Jis nematė būtinybės Didžiajai 
Britanijai per daug veltis į Europos reikalus. Mėgstami sero Edwardo šūkiai buvo 
„Jokių įsipareigojimų“ ir „Mūsų rankos turi būti laisvos“. 1914-aisiais jam buvo 
52 metai ir jo asmeninis gyvenimas paženklintas didžiulės nelaimės. Prieš aštuo- 
nerius metus autoavarijoje žuvo žmona. Dabar su gamta seras Edwardas bendra- 
vo jau vienas, 0 jo regėjimas silpo. Skaityti laikraščius buvo vis sunkiau dėl 
kataraktos ir progresuojančios tinklainės degeneracijos. Jei ne darbo reikalai, 
1914-ųjų vasarą jis būtų vykęs į Vokietiją pasikonsultuoti su oftalmologu. 

Grey'aus požiūris į Vokietiją nebuvo priešiškas. Jis apskritai niekam nejautė 
priešiškumo. Tačiau nerimą kėlė vokiečių ambicijos. Priešingai nei buvo kalbama 
apie varžybas dėl kolonijų ir apie Vokietijos norą susirasti „vietą po saule", seras 
Edwardas manė, kad kaizerio ambicijos nukreiptos kita linkme. „Vokietija iš tik- 
rųjų norėjo, — rašė jis po karo, — vietos vidutinio klimato zonoje, kur derlingos 
žemės, kur galėtų įsikurti jos baltieji gyventojai <...> po Vokietijos vėliava. Mes 
jai tokios vietos pasiūlyti negalėjome“““. Jis tam nepritarė; kita vertus, Vokietijos 
planai Rytų Europoje Britų imperijai grėsmės nekėlė. 

Dauguma mėnesio įvykių po atentato Sarajeve mažai ką teturėjo bendra su kri- 
ze Europoje. Tą pačią dieną, kai buvo nušautas erchercogas, barono de Rotschildo 
Sardanapalas minimalia persvara laimėjo Paryžiaus Grand Prix. Didžiosios Britani- 
jos 1914 metų liepos mėnesio kalendorius buvo pilnas įprastinių vasaros žinių: 

Josepho Chamberlaino mirtis. 
3 Christie aukcione Corot paveikslas Le Rond des Nymphes („Nimfų ratelis“) parduotas 
už 6600 ginėjų. 
4 Henley'aus regatoje Didžiąją taurę iškovojo Harvardo komanda. 
7 Candide'o parke Guernsio saloje atidengtas paminklas Victorui Hugo. 
9 Anglikonų Bažnyčia leido moterims dalyvauti parapijų tarybose. 

11 Lėktuvų lenktynėse Londonas — Paryžius — Londonas nugalėtojas parodė 7 valandų 13 

minučių 6 sekundžių laiką. 

12 Diventis, Šveicarija: šv. Sigisberto mirties 1300-osios metinės. 

16 Gravesendo parapijos bažnyčia: JAV ambasadorius atidengia vitražą indėnų prince- 

sės Pocahontas atminimui. 
Georges'as Carpentier (Prancūzija) baltųjų sunkaus svorio boksininkų pasaulio čem- 
pionate įveikia Smithą (JAV), pramintą „kanonieriniu laivu“. 

24 Konferencijos dėl Airijos homrulio („savivaldos“) nesėkmė. 

26 Škotų pasieniečių pulkas atidengia ugnį į minią Hovzo vietovėje po ginklų kontra- 

bandos į Airiją incidento. 

31 Paryžiuje nužudytas Jeanas Jauresas, prancūzų socialistų lyderis. 

Rugpjūčio 1-ąją sero Ernesto Shackletono ekspedicija išplaukė į Antarktidą“. 

Pirmasis rimtų nemalonumų ženklas Londone pasirodė liepos 31-ąją, kai buvo 
uždaryta birža, o bankų palūkanos pašoko iki 8 procentų. Sekmadienį, rugpjūčio 
2-ąją, visose Jungtinės Karalystės bažnyčiose ir koplyčiose „meldžiamasi už tau- 
tą“. Grėsmingas ženklas buvo ir rugpjūčio 3-ąją turėjusios įvykti Cowes regatos 
atšaukimas. 

Grey'aus veiksmai per 1914 metų krizę susilaukė ir pagyrimų, ir paniekos. 
Winstonas Churchillis, pirmasis admiraliteto lordas, gėrėjosi juo: 

[Grey'us] pasinėrė į tą didžiulę dvigubą kovą, siekdamas, pirma, neleisti kilti karui, ir 

antra, nepalikti Prancūzijos, jei karas kiltų. Aš su pasigėrėjimu <...> stebėjau jo ramų 

meistriškumą. Jis leido vokiečiams suprasti, kad jiems teks turėti reikalą su mumis, kar- 

tu neleisdamas Prancūzijai ar Rusijai pajusti, kad mes esame jų kišenėje““. 

Manchester Gardian, įtakingiausias Didžiosios Britanijos liberalus laikraštis, 
kategoriškai nesutiko su tokiu vertinimu. Tikėdamasis, kad Didžioji Britanija liks 
neutrali, jis pasibaisėjo, kai buvo paskelbtas karas. „Daug metų, — šaukė jis, — 
[Grey'us] slėpė visą tiesą"“ 

Davidas Lloydas George'as, iždo kancleris, irgi vertino kritiškai. 1914 metų 
pradžioje jis reikalavo sumažinti ginklavimosi išlaidas, manydamas, kad Anglijos 
santykiai su Vokietija „draugiškesni negu ankstesniais metais“. „Grey'us buvo 
pats „šališkiausias“ iš visų mūsų politikų, — vėliau rašė jis. — Jam pakako Nor- 
tumberlendo <...>" Jis nurodė, ką laikė fatališka jo klaida: „Jei jis [Grey'us] būtų 
laiku perspėjęs Vokietiją, iki kurios ribos Didžioji Britanija nepaskelbs karo <...>, 
tai reikalai būtų pakrypę kitaip“““. 

Vokietijoje kritikos žodžiai buvo daug aštresni. Daugelis manė, kad Grey'us 
buvo „nevykęs politikas“, „klastingas veidmainis“, „pagrindinis karo architektas“, 
įtraukęs Vokietiją į bedugnę. Net tie vokiečiai, kurie vertino Grey'aus gerą valią, 
rūsčiai kaltino jį. „[Seras Edwardas] įsivaizdavo, jog jis vienas tvirta ranka vairuo- 

ja savo laivą, nepastebėdamas, kad į vairą įsikibusios ir kitos rankos“. Jis buvo 
„žmogus su dvejopa žmogiškųjų vertybių skale <...>, su dviguba morale“ **. 

Po karo Grey'us, užuot kalbėjęs apie kolektyvinę kaltę ir juo labiau apie 
diplomatų klaidas, pasakodavo anekdotą apie Japoniją. „Mes buvome menininkų 
šalis, — sykį aiškino jam vienas japonų diplomatas, — tačiau dabar <...>, kai 
išmokome žudyti, jūs sakote, kad mes jau civilizuoti“"“. 

Sero Edwardo „kelias į karą“ prasidėjo labai vėlai — paskutiniąją liepos 
mėnesio savaitę. Liepos 25-ąją jis kaip paprastai savaitgaliais išvyko pameškerio- 
ti į Itchen Abbasą — „su nesujaudinamu šaltakraujiškumu <...> arba su nusikals- 
tamu pareigos nepaisymu"?! Tuomet „jis visai negalvojo apie karą“. Iš pradžių 
seras Edwardas simpatizavo Austrijai ir jam atrodė, kad reikalai pradėjo slysti iš 
rankų tik tada, kai Austrija su panieka atmetė linkusią taikytis Serbijos poziciją. 
Jis buvo įsitikinęs, kad didžiosios valstybės „atšoks nuo bedugnės“; kad Didžioji 
Britanija privalo palaikyti Prancūziją, jei karas prasidėtų, tačiau ji neturi prisiim- 
ti tokių įsipareigojimų, kurių negalėtų įvykdyti, ir kad dėl to mes (Didžiosios 
Britanijos vyriausybė) „turime kreiptis į Vokietiją“. Liepos 26-ąją, po pietų su 
vikontu Haldane'u, jis kalbėjosi su neoficialiu Vokietijos pasiuntiniu Ballinu, 
kuris pranešė savo vyriausybei, kad Didžioji Britanija liks neutrali, jei tik Belgija 
nebus visiškai „praryta“. Liepos 27-ąją jis pasiūlė sušaukti tarptautinę konferen- 
ciją, tačiau šis pasiūlymas nebuvo priimtas. 

Liepos 31-ąją, kai Vokietija ir Rusija jau vykdė mobilizaciją, Grey'us vis dar 
nebuvo įsipareigojęs nė vienai iš jų, nors ir atmetė Vokietijos pasiūlymą sudaryti 
nepuolimo paktą (žr. toliau). Šeštadienį, rugpjūčio 1-ąją, kadangi atsisakė kelionės 
į Hempšyrą, pietavo Brookso klube, kur jį matė žaidžiant biliardą. Rugpjūčio 2-ąją 
jis dalyvavo sekmadieniniame ministrų kabineto posėdyje (tai buvo negirdėtas 
dalykas), kuriame ministrai taip ir nepriėmė galutinio sprendimo, kokios būtų 
Vokietijos įsiveržimo į Belgiją pasekmės. Keli ministrai, įskaitant ir posėdžio pir- 
mininką Morley'ų bei prekybos ministrą Johną Burnsą, pagrasino, jog atsistaty- 
dins, jei Didžioji Britanija neliks neutrali. 

Sero Edwardo dienotvarkė rugpjūčio 3-ąją prasidėjo dar vienu rytiniu ministrų 
kabineto posėdžiu. Antrą valandą po pietų jis papietavęs nuėjo į užsienio reikalų 
ministeriją susitikti su Vokietijos ambasadoriumi kunigaikščiu Lichnowsky'u, 
kuris pranešė jam, kad įsiveržimas į Belgiją neišvengiamas, ir mainais už tą infor- 
maciją paprašė pasakyti, kokia bus sero Edwardo kalbos, kurią jis turėjo sakyti po 
valandos, pagrindinė mintis. Grey'us atsisakė tai atskleisti ir nuėjo į kitoje gatvės 
pusėje stovinčius Vestminsterio rūmus, kur trečią valandą po pietų pakilo iš savo 
vietos ir pradėjo sakyti kalbą: 

Praėjusią savaitę aš pareiškiau, kad mes stengiamės <...> išsaugoti taiką Europoje. Šian- 

dien <...> aišku, kad išsaugoti taikos Europoje neįmanoma. Šiaip ar taip, Rusija ir Vokie- 

tija jau paskelbė karą. 

Seras Edwardas paaiškino, kad Didžioji Britanija vis dar gali laisvai nuspręsti, 
kokia turėtų būti jos politika. Didžioji Britanija nebuvo Prancūzijos — Rusijos 
sąjungos narė ir „net nežinojo [jos] sąlygų“. Tačiau apibūdindamas faktorius, 

kurie turėtų nulemti britų veiksmus, Grey'us pradėjo reikšti užuojautą į sunkią 
padėtį patekusiai Prancūzijai. „Nė viena šalis ir nė viena vyriausybė nenori būti 
įvelta į karą dėl Austrijos ginčo su Serbija kaip Prancūzija. Tačiau ji įvelta į jį 
dėl jos garbę liečiančių įsipareigojimų <...>, dėl tam tikros sąjungos su Rusija“. 
Kalbėdamas apie Didžiosios Britanijos interesus, jis ypač akcentavo Lamanšą ir 
1839 metų Anglijos sutartį su Belgija. Iš to padarė išvadą, kad Didžiosios Brita- 
nijos „besąlyginis neutralumas" nebūtų priimtina pozicija. Turėdama stiprų laivy- 
ną, Didžioji Britanija ne ką daugiau nukentėtų įsijungdama į karą, negu pasilik- 
dama nuošalyje. Tačiau Didžiosios Britanijos prestižas labai nukentėtų, jei ji 
nepaisytų „įsipareigojimų, susijusių su jos garbe ir interesais“. Jis pareiškė esąs 
įsitikinęs, kad Didžioji Britanija nemėgins išvengti savo pareigos: 

Jei būsime priversti užimti tam tikrą poziciją šiais klausimais, o tai, atrodo, nėra neįma- 

nomas dalykas, aš manau <...>, kad mus palaikys visos šalies apsisprendimas, ryžtas, 

drąsa ir ištvermė“. 

Nors jo kalba buvo gan miglota, seras Edwardas galų gale pasakė pasauliui, 
kad tolesnis Didžiosios Britanijos neutralumas priklauso nuo to, ar Vokietija liau- 
sis kėlusi grėsmę Belgijai ir Lamanšo uostams. 

Po sero Edwardo kalbos prie jo priėjo Winstonas Churchillis ir paklausė: „Kas 
toliau?“ „Dabar mes pasiųsime jiems ultimatumą, kad per 24 valandas nutrauktų 
invaziją į Belgiją""?. Premjero kabinete Bendruomenių rūmuose Asguitą aplankė 
žmona. „Tai vis dėlto įvyko?“ — paklausė ji. „Taip, įvyko“. „Henry's sėdėjo už 
savo rašomojo stalo atsilošęs, su plunksnakočiu rankoje <...> Priėjau ir priglau- 
džiau galvą prie jo galvos. Ašaros neleido mums kalbėti"““. 

1914 metais Didžiosios Britanijos gynyba beveik visiškai priklausė nuo jos lai- 
vyno. Nei pirmasis admiraliteto lordas (jūrų ministras), nei pirmasis jūrų lordas 
(karinio jūrų laivyno štabo viršininkas) kunigaikštis Louisas Battenbergas nebuvo 
karo šalininkai. Tačiau kunigaikštis Louisas po vasaros manevrų neleido laivynui 
išsiskirstyti, o rugpjūčio 2-ąją rekomendavo pradėti visuotinę laivyno mobiliza- 
ciją“?. Churchillis tam pritarė. Rugpjūčio trečiąją anksti rytą ant jo rašomojo sta- 
lo Admiralitete padėjo laišką nuo žmonos. Ji rašė, kad „tai bus blogas karas". Jis 
atsakė: 

Brangioji katyte, jau viskas. Vokietija palaidojo paskutines taikos viltis, paskelbdama 

karą Rusijai, ir kiekvieną minutę galima laukti, kad ji paskelbs karą ir Prancūzijai. 

Aš puikiai suprantu tavo požiūrį. Tačiau pasaulis išprotėjo ir mes turime pasirūpinti 
savimi ir savo draugais <...> Mieloji katyte, meile tu mano, tau atsidavęs W. Pabučiuok 
kačiukus““. 

Po pokalbio su Grey'umi Churchillis pasiuntė raštelį premjerui: „Jei tik neuž- 
drausite, duosiu įsakymą anglų-prancūzų karo laivams ginti Lamanšą"“". 

Antradienis, rugpjūčio 4-oji, Londone buvo laukimo diena. Jau rytą atėjo 
žinia, kad didelės vokiečių pajėgos perėjo Belgijos sieną. Antrą valandą po pie- 
tų buvo išsiųstas į Berlyną Didžiosios Britanijos ultimatumas su reikalavimu 
atsakyti kitą dieną. Asguithas savo artimai patikėtinei Venecijai Stanley rašė: 
„Winstonas, išsidažęs visomis karo spalvomis, veržiasi į jūrų mūšį <. Du 

vokiečių laivai, Goeben ir Breslau Viduržemio jūra skubėjo į Turkiją. Britai buvo 
įsitikinę, kad pagaus juos. 

Ultimatumo laikas baigėsi negavus jokio atsakymo 11 valandą vakaro — Ber- 
lyne buvo jau vidurnaktis. Po penkiolikos minučių name Downing Street 10 įvyko 
ministrų kabineto posėdis. Štai scena, kurią vėliau aprašė Davidas Lloydas Geor- 
ge'as asmeniniame laiške poniai Asguith: 

Winstonas įpuolė į kambarį visas spinduliuodamas, nušvitusiu veidu, kupinas entuziazmo 

ir springdamas pasakojo, kaip siųs telegramas į Viduržemio jūrą, į Šiaurės jūrą ir dar 

dievaižin kur. Iš karto matėsi, kad jis tikrai laimingas“. 

Kaip tik tuo metu Admiralitetas visiems karo laivams išsiuntė tokį įsakymą: 
„Tučtuojau pradėkite karo veiksmus prieš Vokietiją“. Priešingai nei norėjo 
žymiausi jos politikai, Didžioji Britanija atsisakė taikaus neutralumo. Šis sprendi- 
mas Europos karą pavertė pasauliniu konfliktu. 

Paskelbdama karą Didžioji Britanija „užantspaudavo“ didžiausią naujųjų laikų 
diplomatinę nelaimę. Šis veiksmas pavertė realybe patį baisiausią iš visų scena- 
rijų, kuriuos diplomatai aptarinėjo visą mėnesį. Tai buvo ketvirtasis karo paskel- 
bimas: pirmąjį padarė Austrija, antrąjį ir trečiąjį Vokietija. Didžioji Britanija buvo 
vienintelė iš Antantės valstybių, įsijungusi į karą savo iniciatyva. 

Prieš keturias savaites, kai Viena reikalavo iš Belgrado satisfakcijos už nužu- 
dymą Sarajeve, analitikai galėjo numatyti, kad Europos krizė gali būti išspręsta 
vienu iš keturių skirtingų būdų. Pirma, įmanoma įsivaizduoti jos įveikimą be karo 
kaip 1908 metais po Bosnijos incidento. Antra, ji galėjo sukelti tik vietinį karą, 
apsiribojantį Austrija ir Serbija. Trečia, jei didžiosios valstybės prarastų santūru- 
mą, galėjo įsiliepsnoti karas visame kontinente; toks variantas buvo numatytas 
diplomatiniuose aljansuose ir generalinių štabų planuose. Tuomet Vokietija ir 
Austrija būtų priverstos kariauti su Rusija ir Prancūzija, o Didžioji Britanija liktų 
neutrali. Na ir galiausiai, neduok Dieve, galėjo atsitikti ir taip, kad Didžioji Bri- 
tanija įsivels į karą ir kad kontroliuojamas kontinentinis karas išsiplės iki visiškai 
nebekontroliuojamo globalinio konflikto. Kaip tik dėl to Londono ir Berlyno dip- 
lomatiniai santykiai buvo svarbesni už kitų Europos sostinių diplomatinius santy- 
kius. Viena buvo lokalinio karo raktas, Berlynas — kontinentinio, o Londonas — 
globalinio konflikto. 

Bet kuris kompetentingas tyrinėtojas galėtų išvardyti priežastis, dėl kurių 
Didžiosios Britanijos įsivėlimas į karą sukėlė labai specifinių komplikacijų. Stra- 
teginiu atžvilgiu Didžiosios Britanijos valdos buvo išsimėčiusios po visą Žemės 
rutulį ir jų likimas turėjo atsiliepti ne tik Europos šalių interesams. Politiniu 
atžvilgiu Britų imperija 1914 metais vis dar buvo laikoma galingiausia pasaulio 
valstybe ir karas su ja turėjo būti traktuojamas kaip paraiška viešpatauti pasau- 
lyje. Ekonominiu atžvilgiu Didžioji Britanija vis dar buvo pasaulio finansų sostinė. 
Nors technine ir pramonine galia ji jau nebeprilygo Vokietijai, tačiau galėjo 
mobilizuoti milžiniškus išteklius. Išpuikę „Albiono lordai“ niekada nebuvo patyrę 
diplomatinio pralaimėjimo kartėlio. Jiems buvo būdingas neapsakomas pasitikė- 
jimas savimi, užsispyręs teisuoliškumo jausmas ir klastingumas. 

Tačiau svarbiausia tai, kad Didžioji Britanija buvo neapibrėžtas karinis dydis, 
žaidimo dalyvis, kurio poveikis visiškai nenuspėjamas. Viešpataudamos jūroje, 
Britų salos negalėjo būti eliminuotos net pačiomis ryžtingiausiomis kampanijomis 
kontinente. Tačiau šalia to Didžioji Britanija turėjo tai, ką kaizeris vėliau pavadi- 
no „niekingai maža armija“, kuri negalėjo vaidinti svarbesnio vaidmens konti- 
nente, bent jau kol nebus pamažu papildyta šauktiniais. Tačiau britų vyriausybė 
galėjo mėgautis savo itin gera padėtimi, nes šaliai negrėsė staigaus pralaimėjimo 
pavojus, o užsitęsęs karas per pirmuosius porą ar trejetą metų galėjo nuolat 
didinti jos pajėgumą. 

Šie faktai turėjo aiškių pasekmių. Jei kontinentinės kampanijos iš pat pradžių 
gerai sektųsi Prancūzijai ir Rusijai, tai Didžiosios Britanijos dalyvavimas galėtų 
nusverti svarstyklių lėkštę galutinės pergalės pusėn. Tačiau jei geriau sektųsi Cen- 
trinėms valstybėms, tai Berlynas ir Viena negalėtų tikėtis tokios palankios baigties. 
Net jei prancūzų ir rusų armijos neatlaikytų pirmųjų smūgių, tai Centrinės valsty- 
bės, kaip ir Napoleono laikų Prancūzija, dar turėtų susikibti su nepaklūstančia ir 
neprieinama Didžiąja Britanija, kuri panaudotų visas savo gudrybes naujoms koa- 
licijoms prieš jas suburti. O jei pradinės kovos niekam neduotų aiškios persvaros, 
Didžioji Britanija turėtų geresnes galimybes negu visos kitos šalys padidinti savo 
santykinę galią vėliau. Priešingai negu Vokietija, Didžioji Britanija neturėjo jokių 
šansų laimėti kontinentinę kampaniją, tačiau ir įveikti ją buvo nelengva. Trumpai 
tariant, bet kokiu atveju Didžioji Britanija turėjo pakankamai galios sužlugdyti 
greito „riboto karo“, apie kurį taip svajojo visi vokiečių generolai, perspektyvas. 

Tuo metu daug kalbėta apie militarizmą. Amerikiečių pulkininkas House'as, 
apsilankęs Berlyne 1914 metais, buvo sukrėstas pompastiškų renginių. Tačiau ir 
kitos didžiosios valstybės daugiau ar mažiau militaristiškai puikavosi, mėgo pasi- 
girti; geriausiu atveju skyrėsi tik kokiu stiliumi tai buvo daroma. 1914 metais, ne 
taip kaip 1939 metais, karinis etosas buvo glaudžiai susijęs su garbės kodeksu. 
Vienas vokiečių stebėtojas su kartėliu kalbėjo: „Militarizmą Jungtinėje Karalystėje 
[britai] laiko Dievo duotu, o militarizmą Vokietijoje — velnio atneštu“'“". Buvo 
nagrinėjami ir techniniai aspektai. Vienas iš jų — Lamanšo kontrolė. Britų ir pran- 
cūzų karinio jūrų laivyno štabai iš anksto susitarė, kad prancūzų laivynas turėtų 
būti sutelktas Viduržemio jūroje, o Lamanše patruliuotų britų Karališkasis jūrų lai- 
vynas. Tai reiškė, kad britų neutralumas prancūzų-vokiečių kampanijos Belgijoje 
metu būtų sudaręs galimybę vokiečių karo laivams laisvai plaukioti prie prancūzų 
ir britų pakrančių. Kita svarbi detalė buvo susijusi su mobilizacijos procedūromis. 
Vokiečiai buvo numatę parengiamąją stadiją, vadinamą „karo grėsmės padėtimi“; 
po jos ėjo antroji stadija, kurios metu beveik žaibiškai galėjo būti užbaigta visuo- 
tinė mobilizacija. Faktiškai Kriegsbereischaft („karo parengties“) paskelbimas 
Vokietijoje buvo tolygus visuotinės mobilizacijos paskelbimui kitose šalyse. 


* Šis kaizerio komentaras (a contemptibly small army) buvo neteisingai išverstas ir plačiai išrekla- 
muotas Didžiojoje Britanijoje kaip „maža niekinga armija“ (a small, contemptible army); iš čia kilo 
ir Britų ekspedicinio korpuso epitetas The Old Contemptibles („Niekingieji“). 

Tai buvo dalykai, į kuriuos vokiečių diplomatai, vadovaujami savo kanclerio 
Bethmanno Hollwego, turėjo atkreipti dėmesį prieš priversdami savo priešininkus 
atskleisti kortas. 

Theobaldas von Bethmannas Hollwegas (1856 — 1920) buvo labai tipiškas prū- 
sų valstybės tarnautojas. Išsilavinęs, mandagus, rimtas, jis visą gyvenimą praleido 
valstybės biurokratinės mašinos aukštesniuose ešelonuose. Hollwegas buvo kilęs 
iš Frankfurto bankininkų šeimos, kuri persikėlė į Berlyną ir prieš porą kartų gavo 
bajorišką titulą. Šeimą išgarsino Theobaldo senelis Moritzas Augustas, teisės pro- 
fesorius, pasižymėjęs liberalų opozicijoje Bismarcko režimui. Pats Theobaldas 
buvo per jaunas dalyvauti prancūzų-prūsų kare, kuris jo seneliui kėlė pasibjau- 
rėjimą. Kartu su broliu Max'u jį išsiuntė į mokyklą su internatu Fūrstenschule 
Pforta, o paskui po teisės studijų Strasbūre ir Leipcige jis sėkmingai išlaikė sun- 
kius valstybės valdininkų egzaminus. Kaip primus omnium mokykloje ir dar 
nesulaukęs trisdešimties metų apsigynęs teisės daktaro disertaciją, Theobaldas 
buvo puikiai pasiruošęs staigiam kilimui biurokratinės karjeros laiptais: dirbo 
kaip Oberprūsidialrat Potsdame, Regierungsprūsident Bromberge (Bydgošče), 
Oberprūsident (provincijos gubernatorius) Brandenburgo markoje, buvo vidaus 
reikalų ministru 1905 metais, vicekancleriu 1907 metais, imperijos kancleriu ir 
Prūsijos ministru pirmininku nuo 1909 metų. Nuo to laiko iki 1917 metų liepos 
mėnesio jis atsakė už visą galingiausios Europos valstybės politiką — vidaus ir 
užsienio“! 

Bethmannas Hollwegas nebuvo tipiškas junkeris. Nors jis ir paveldėjo puikų 
dvarą Hohenfinove į rytus nuo Berlyno, tačiau tai buvo Rittergut (riterio dvaras), 
pirktas jo senelio, o ne susijęs su šeimos tradicijomis. Hollwegas tarnavo vietinia- 
me 15-ajame ulonų pulke, tačiau tik vienerius metus po mokyklos baigimo. 
Vėliau labai prisirišo prie Hohenfinovo — trijų aukštų raudonų plytų rūmų ilgos 
liepų alėjos gale 3000 hektarų dvaro viduryje ant stataus Oderio upės kranto. Jis 
pasirinko moto Ego et domus mea serviemus Domino („Aš ir mano namai tarnau- 
sime Viešpačiui“). Tačiau keli jo jaunystės metai buvo paženklinti neramios 
romantiškos kelionių aistros, poezijos skaitymo, klajojimo po Eifelio ir Siebenge- 
birge kalnus su bohemiškai nusiteikusiais draugais. Jam pridarė nesmagumų 
brolis, kuris, užuot laikęs valstybinius egzaminus, išvyko į Teksasą ir ten tapo 
nekilnojamojo turto agentu. Sykį Hollwegas balotiravosi į Reichstagą vietinėje 
rinkimų apygardoje; nors ir nugalėjo nedidele balsų persvara, bet rinkimų komi- 
sija rezultatus anuliavo dėl techninio pobūdžio dalykų, ir jis daugiau jau nieka- 
da nebedalyvavo rinkimuose. Vedė šiek tiek netradicinių pažiūrų merginą Mart- 
hą Pfuel-Wilkendorf, kuri, kai jam pasiūlė aukščiausią Reicho tarnybą, sušuko: 
„Teo, brangusis, tu negali to padaryti!“!“" 

Bethmanno asmenybės jokiu būdu negalima pavadinti paprasta. Jis buvo 
rutinos žmogus, net Berlyne kasdien 7 valandą ryto išjodavęs pajodinėti. Tačiau 
kasdieniniai jo įpročiai nedarė įtakos jo veiklos efektyvumui ar ryžtingumui. 
Turėjo ypač gerą iškalbą ir buvo puikiai informuotas, tačiau labai mėgo delsti ir 
dažnai kartodavo klaidas, kurių bet kuris apsukresnis politikas būtų išvengęs. 

Itin blogai jautėsi kaizerį supusių kariškių aplinkoje; tačiau jam kėlė siaubą ir 
socialdemokratai, kurie turėjo didelės įtakos pataikūniškoje Vokietijos politi- 
koje. Daug įdomios informacijos apie Hollwego kancleriavimą pateikia jo asme- 
ninio padėjėjo Kurto Riezlerio, taip nuostabiai dirbusio kartu su juo per 1914 
metų krizę, dienoraštis. Riezleris jame užsirašė: „Jo sumanumas prilygo jo suge- 
bėjimui viską supainioti“'**. Hollwego biografas kalba apie jo „agresyviai gyny- 
binį drovumą"!“*. 

Tokią aukštą padėtį Bethmannas pasiekė iš dalies dėl ilgo stažo valstybinėje 
tarnyboje, o iš dalies dėl nuomonės, kad jis pajėgus išlaikyti vidurį tarp konser- 
vatorių ir radikalų. Vertinant vokiečių standartais, jis buvo labai nuosaikus kon- 
servatorius: užsienio politikoje dažnai kartodavo apie savo atsidavimą taikai ir 
perspėdavo apie militarizmo pavojus. Dėl to buvo pangermanistų sąjungos bete 
noire („neapykantos objektas“) — jie ne kartą ragino jį atsistatydinti. 

Manoma, kad pagrindinis Bethmanno principas buvo Weltmacht und kein 
Krieg („Pasaulinė valstybė, bet be karo“). Praėjusių metų lapkričio mėnesį jis 
priekaištavo kronprincui už jo nesantūrumą: „Barškinti kardu iškilus menkiausiai 
diplomatinei problemai <...> yra ne tik aklumas, bet ir nusikaltimas“ '**. Svarsty- 
damas perspektyvas tuoj po Sarajevo įvykių, jis prisipažino Riezleriui: „Bet koks 
visuotinis konfliktas [ves] prie visų esamų sąlygų revoliucinių pasikeitimų“ !““. Po 
poros savaičių jis asmeniškai protestavo kaizeriui dėl pompastiškų kronprinco ir 
kai kurių spaudos organų pareiškimų. 

1914 metų liepos mėnesį Bethmannui buvo 58 metai, jo asmeninį gyvenimą 
prieš porą mėnesių paženklino didelė nelaimė — žmonos mirtis. Dabar iš Ber- 
lyno į Hohenfinovą ir atgal važinėjo vienas arba su Riezleriu. Anglijos atžvilgiu 
Bethmannas buvo nusiteikęs draugiškai. Jo sūnus Ernstas, kuriam lemta žūti 
kare, 1908 metais buvo britų finansisto Rhodeso stipendininkas Oksforde. Viskas, 
ką Bethmannas kalbėjo ar rašė iki krizės, rodė, kad jis nori Vokietijos ir Anglijos 
suartėjimo ir tikisi, kad jis įvyks. 

Bethmanno veikla nekėlė didelio susižavėjimo, gal tik išskyrus jo artimiausių 
bendradarbių reakciją. Riezleris gėrėjosi jo sugebėjimu nepasiduoti spaudimui ir 
lygino jo „skrupulus“ su Grey'aus „ledine veidmainyste“. „Kancleris yra XIX 
amžiaus pirmosios pusės kūdikis, — užsirašė jis, — ir idealistiškesnės kultūros 
paveldėtojas“!“. Tačiau kaizeris buvo brutalus: kai liepos viduryje reikalai pašli- 
jo ir Bethmannas pareiškė norįs atsistatydinti, kaizeris tariamai atšovęs jam: „Jūs 
užvirėte tą košę, tai dabar jums teks ir išsrėbti ją“'**. Ne daugiau užuojautos jam 
parodė ir Albertas Ballinas, Hamburgo— Amerikos linijos prezidentas ir neoficia- 
lus tarpininkas su Londonu. Būdamas Bethmanno pirmtako draugas, jis vadino 
Bethmanną „Būlowo kerštu“, kalbėjo apie jo „bukumą“, „pasyvumą“, „iniciatyvos 
stoką“, „klaikų nesugebėjimą“. Jis sakė: „Bethmannas buvo nepaprastai iškalbin- 
gas žmogus <...>, kuris nesuprato, jog politika yra nešvarus reikalas“'*?. Buvęs 
kancleris von Būlovas nurodė, ką jis laikė lemtinga Bethmanno klaida: „Būtų 
pakakę pasakyti Vienai [po Sarajevo], kad mes ryžtingai atsisakome pritarti bet 


kokiam Serbijos santykių su Austrija — Vengrija nutraukimui“!!?, 

Anglijoje Bethmannas buvo kritikuojamas negailestingai. Populiariuose leidi- 
niuose pasakota ne tik apie „neryžtingumą“ bei „svyravimą“, bet ir apie jo „iš 
esmės prūsiškas politinės moralės koncepcijas“. Buvo paplitusi nuomonė, kad 
Bethmannas vadovavo Vokietijos užsienio politikai nepastebėdamas, jog valsty- 
bės vairas faktiškai buvo kariškių rankose'''. Po karo Bethmannas itin akcentavo 
kolektyvinę kaltę. „Kaltos visos tautos, — primygtinai tvirtino jis savo Memua- 
ruose. — Ir Vokietijai tenka didelė kaltės dalis“!!*, 

Bethmanno kelias į karą prasidėjo liepos pirmąją savaitę. Kadangi užsienio 
reikalų ministro nebuvo — jis leido savo medaus mėnesį — Bethmannas iš pat 
pradžių asmeniškai ėmėsi vokiečių diplomatijos ir nuolat iškilmingai tvirtino, jog 
yra pasiryžęs vengti tarptautinio konflikto. Liepos 5-osios rytą jį išsikvietė kaizeris 
ir paklausė patarimo, kaip atsakyti į Austrijos prašymą padėti jos ginče su Serbija. 
Buvo priimti du prieštaringi sprendimai: vienas — susilaikyti nuo tiesioginio 
atsakymo, o kitas — užtikrinti Pranciškų Juozapą, kad Vokietija nepaliks jo. Po 
pietų Bethmannas dalyvavo kaizerio karinių patarėjų susitikime, kuriame vyravo 
nuomonė, kad Rusija nesikiš ir kad Serbiją reikia nubausti, ir „kuo greičiau, tuo 
geriau“. Tai paskatino Bethmanną pasakyti Austrijos — Vengrijos ambasadoriui: 

Viena turi pagalvoti, ką reikėtų padaryti Austrijos santykiams su Serbija pagerinti. 

[Nepaisant to] tai darydama ji gali drąsiai tikėtis, kad Vokietija padės Monarchijai kaip 


sąjungininkė ir kaip draugė, nepriklausomai nuo to, koks tas sprendimas būtų" Žž 


Tai ir buvo ta liūdnai pagarsėjusi carte blanche Austrijos karui su Serbija. 

Grįžęs į Hohenfinovą, liepos 8-osios vakare Bethmannas kalbėjosi su Riezleriu 
„verandoje po žvaigždėtu dangum". Jis apibūdino visuotinio konflikto pavojus. 
Paskui pareiškė, kad neveiklumas yra pati blogiausia politika. Bethmannas liguis- 
tai bijojo Rusijos: „Ateitis priklauso Rusijai, kuri augs ir augs, iškildama virš mūsų 
kaip vis labiau gąsdinantis košmaras“''“, Todėl širdies gilumoje kancleris sutiko 
su tais atviresniais generolais, kurie kalbėjo, kad delsimas tik pablogins Vokieti- 
jos padėtį. Po šešių dienų, liepos 14-ąją, nors nieko svarbaus ir neatsitiko, Riet- 
zleris rašo, jog kancleris pasakė: „Mūsų būsena yra desperatiška <...> Šis veiks- 
mas yra šuolis į tamsą ir kaipo toks jis yra labai svarbi pareiga“. Atrodo, 
Bethmannas jau susitaikė su kontinentinio karo „apskaičiuota rizika" 'V?. 

Trečiąją liepos savaitę Bethmannui pradėjo kilti įtarimų, kad jo žaidimas blo- 
gai sumanytas. Nė viena mįslės-mozaikos dalis neturėjo tikros savo vietos. Jis 
patarė kaizeriui tęsti turistinį plaukiojimą Baltijos jūra, kad susidarytų įspūdis, 
jog viskas normalu. Kai jo patarimas buvo atmestas, norėjo atsistatydinti, tačiau 
ir atsistatydinimas nebuvo priimtas. Pasak Rietzlerio, kancleris buvo nusiteikęs 
fatališkai ir jautė, kad viešoji nuomonė pritaria karui — „žmonės jautė didžiulį, 
nors ir neapibrėžtą norą imtis veiksmų" !|“. Turėdamas tai galvoje, kancleris 
padarė porą praktinių veiksmų. Sulaikė vidaus reikalų ministrą nuo įsakymo 
suimti kai kuriuos socialistus, lenkus ir kitus jo sąrašuose esančius Reichsfeinde 
(„valstybės priešus“), o slapta susitikęs su socialdemokratų lyderiu perspėjo opo- 
ziciją apie padėties rimtumą. Abu šie žingsniai nuginklavo pasipriešinimo karui 
šalininkus. 

Liepos 29-ąją, kai Austrijai užpuolus Belgradą Rusija atsakė daline mobiliza- 
cija, Bethmannas pagaliau aiškiai suvokė visuotinio konflikto galimybę. Jis pasiū- 
lė Didžiajai Britanijai sudaryti neutralumo sutartį, garantuodamas Prancūzijos 
metropolijos vientisumą. Naktį, atsisakęs savo ankstesnės taktikos, jis ėmė bom- 
barduoti Vieną telegramomis „Pasaulis dega“, siūlydamas pradėti derybas. Nė 
vienas iš tų pasiūlymų nedavė rezultatų. Vokietijai grėsė karas su Rusija, neužsi- 
tikrinus austrų paramos. Berlynas buvo įsipareigojęs padėti Vienai, tačiau Viena 
galėjo ir nepadėti Berlynui. Jų Sąjunga buvo visai pakrikusi. 

Lemiamas momentas atėjo liepos 30-ąją. Kaizeris išsigando iš Sankt Peterbur- 
go gaunamų telegramų. Vienos iš jų paraštėje jis pakeverzojo pastabą, kad tai 
„karas, siekiantis sunaikinti mus“''". Berlynas buvo įsitikinęs, jog jį „apsupo“. 
Devintą valandą vakaro Bethmannas susitiko su karo vadais von Moltke ir von 
Falkenhaynu. Buvo nuspręsta paskelbti „karo grėsmės padėtį“. Taip pradėtas 
skaičiuoti laikas iki visuotinio kontinentinio karo pradžios rugpjūčio pirmosiomis 
dienomis. Tai jie padarė visai nežinodami apie visuotinę mobilizaciją Rusijoje ir 
apie Belgijos bei britų ketinimus. Nuo šio momento burtai buvo mesti ir padėtis 
galėjo pasikeisti tik tuomet, jei kuri nors šalis būtų atšaukusi savo sprendimus. 

Dviejuose svarbiausiuose sprendimuose, priimtuose liepos 5-ąją ir liepos 30-ąją, 
mažai tėra įrodymų, leidžiančių manyti, kad generolai jėga primetė į karą orien- 
tuotą strategiją, nepaisydami Bethmanno patarimų. Tiesa, kaizeris turėjo tradici- 
nę prūsiškąją Kommandogewalt („teisę įsakinėti“) ir generolams, ir ministrams. 
Tačiau kancleris niekada nebuvo atsidūręs tokioje padėtyje, kai ta teisė būtų 
panaudota prieš jį. Jis ne atsitiktinai įbrido į karą; jis ir pats dalyvavo priiminėjant 
sprendimus, kurie jį sukėlė''“. Tik vienas dalykas, kurį sąjungininkų istorikai daž- 
nai ignoruoja, šiek tiek pateisina tokį jo elgesį — Rusija vykdė mobilizaciją taip 
pat skubotai kaip ir Vokietija. 

Nuo to laiko kancleriui labiausiai rūpėjo suversti visą kaltę Antantei. Liepos 
30-ąją 11 valandą vakaro jis sužinojo, kad Rusijoje vyksta visuotinė mobilizacija 
ir panaudojo šią informaciją pateisinti savo ankstesniam sprendimui, kurį priėmė 
to dar nežinodamas. Rugpjūčio 1-ąją Bethmannas paskelbė karą Rusijai, kartu 
reikalaudamas neįmanomų Paryžiaus įsipareigojimų, kad Prancūzija nutrauks 
sąjungą su Rusija. Ballinas buvo liudytojas, kaip kancleris rūmų kambaryje su 
langais į sodą karštligiškai skubino savo darbuotojus greičiau užbaigti pareiškimo 
tekstą. „Jūsų Ekscelencija, kodėl taip skubate paskelbti karą Rusijai?“, — 
paklausė jis. „Jei to nedarysime, tai neįtrauksime į karą socialistų" !!?. Rugpjū- 
čio 2-ąją Vokietijos ambasadorius Briuselyje gavo įsakymą išimti laišką iš užant- 
spauduoto voko, kurį prieš septynias dienas parašė von Moltkė. Šiame laiške 
buvo reikalaujama, kad Belgija priimtų Vokietijos apsaugą nuo (neegzistuojan- 
čio) prancūzų užpuolimo. Rugpjūčio 3-ąją Vokietija paskelbė karą Prancūzijai. 

Rugpjūčio 3-ąją po pietų, tuo pačiu laiku, kai Grey'us kalbėjo Bendruomenių 
rūmuose, Bethmannas kreipėsi į Reichstagą kalba apie rusų „nuodėgulį“. „Karas 
su Rusija ir Prancūzija mums buvo primestas“, — pareiškė jis. Beveik tiksliai 
pakartodamas Grey'aus žodžius apie apsisprendimą ir ryžtą, Bethmannas kalbėjo: 
„Visa be išimties vokiečių tauta <...> yra vieninga" '*?, 

Rugpjūčio 4-ąją vokiečių daliniai įsiveržė į Belgiją. Įpusėjus popietei, iš Vil- 
helmštrasės atėjo žinia, kad gautas britų ultimatumas. Sosto kalboje kaizeris kal- 
bėjo apie „kardo ištraukimą ramia sąžine ir švariomis rankomis“ !?!. Tačiau Beth- 
mannas buvo įniršęs. Kai britų ambasadorius atėjo atsisveikinti, kanclerio rūmų 
sienos drebėjo nuo neprecedentinės priekaištų tirados. Šaukdamas prancūziškai, 
kancleris ne mažiau nei dvidešimt minučių piktai pamokslavo ambasadoriui: 

Anglijai dalyvaujant šis karas virsta pasaulinio masto katastrofa. Londono rankose buvo 

galimybė apriboti prancūzų revanšizmą ir panslaviškąjį šovinizmą. Vaitholas ja nepasi- 

naudojo ir netgi ne kartą siundė juos <...>. Visi mano mėginimai [išsaugoti taiką] buvo 
paversti niekais. Ir kas tai padarė? Anglija. O kodėl? Dėl Belgijos neutraliteto. Ar gali 

tas neutralitetas, kurį mes pažeidžiame būtinybės spiriami, kovodami dėl savo egzisten- 

cijos, iš tikrųjų būti pasaulinio karo priežastimi? <...> Palyginti su tokio masto nelaime, 

argi tas neutralitetas nevirsta paprastu popiergaliu? Vokietija, imperatorius ir vyriausybė 
myli taiką. Pone ambasadoriau, jūs tai žinote ne blogiau už mane. Mes žengiame į šį 
karą ramia sąžine. Tačiau Anglijos atsakomybė yra didžiulė“. 

Ambasadorius pravirko. Diplomatijai atėjo galas. 

Gan keista, kad Bethmanno frazė apie „popiergalį“ — un chiffon de papier — 
nefigūruoja ambasadoriaus pirminėje šios tirados santraukoje. Panašiai kaip ir 
Grey'aus žodžiai apie „gęstančias lempas“, šiek tiek abejotina, ar ji buvo ištarta 
per tą lemtingą susitikimą“ 4 

Tų vasaros dienų emocijos geriausiai išreikštos vietose, kurios buvo toli nuo 
diplomatų dažniausiai lankomų vietų. 

Paryžiuje Marcelis Proustas nuvažiavo į Gare de Y'Est (Rytinę geležinkelio 
stotį) su savo broliu, medicininės tarnybos karininku en route (pakeliui) į Ver- 
deną, paskui po vidurnakčio sugrįžo į Boulevard Hausmann ir parašė savo agen- 
tui: „Milijonai žmonių bus išžudyti Pasaulių kare, panašiame į tą, kurį aprašė 
Wellsas"!*. 

Anglijoje Virginia Woolf praleido išeiginę dieną Rodmelle, netoli Lewes, 
Sasekso grafystėje. Rugpjūčio 3-ąją ketvirtą valandą po pietų ji rašė Vanessai 
Bell: „Brangioji, ar negalėtumėte sumokėti pusę nuompinigių — 15 svarų sterlin- 
gų — prieš mums išvykstant? <...> Laiškanešys atnešė gandą, kad paskandinti 
du mūsų karo laivai, tačiau mes įsitikinome <...>, kad taika dar tebėra. <...> Die- 
vinu Tave“'*?, 

Jaunas poetas Rupertas Brooke'as, kuris praėjusią savaitę pietavo Downing 
Street 10 kartu su Asguithais ir Churchilliu, laiške Gwenai Darwin, būsimajai 
poniai Raverat, rašė: 

Viskas vyksta kaip tik priešingai negu reikėtų. Norėčiau, kad Vokietija sudaužytų Rusi- 

ją į gabalus, o paskui Prancūzija sumuštų Vokietiją. Tačiau bijau, kad Vokietija smarkiai 

sumuš Prancūziją, o ją paskui nušluos Rusija. Prancūzija ir Anglija yra vienintelės šalys, 

kurios privalėtų turėti kokią nors valdžią. Prūsija — tai velnias. O Rusija — tai galas 

Europai ir bet kokiam padorumui. Manau, kad ateitis — tai kokia nors slavų imperija, 


apimanti visą pasaulį, despotiška ir beprotiška 7“. 


D. H. Lawrence'as su trim draugais atostogavo Ežerų krašte: 

Vaikštinėjau Westmorelande, gan laimingas, su vandens lelijų vainiku ant skrybėlės 
<...> kvailiojau lietui lyjant, [0] Kotilianskis niūniavo žydišką melodiją — Ranani Sade- 
kim Badanoi <...>. Paskui nuėjome į Barrow-in-Furness ir pamatėme, kad paskelbtas 
karas. Ir visi išsikraustėme iš proto. Prisimenu, kaip kareiviai bučiavosi Barrow stotyje, 
kaip moteris šaukė, ragindama savo mylimąjį: „Clemai, kai susidursi su jais, duok jiems 
į kailį" <...> — O visuose tramvajuose skelbė: „Karas — ponai Vickersas ir Maximas 
kviečia savo darbininkus“ <...>. 

Paskui pasivaikščiojau pajūriu — nuėjau kelias mylias, galvodamas apie nuostabius 
saulėlydžius virš lygių smėlynų ir miglotos jūros <...> ir tą nuostabiai gyvą, fantastišką 


visko grožį, kurį dar labiau paryškino didžiulis skausmas s 


Ne mažesnis susijaudinimas viešpatavo Vokietijoje ir Austrijoje. Thomas Man- 
nas buvo Bad Tėlze Bavarijoje galvodamas, kada pašauks Landsturm'ą (vyresnio 
amžiaus karo prievolininkus). Atmetęs brolio Heinricho prašymą pabūti liudytoju 
jo sutuoktuvėse, jis taip aprašė savo tuometinius jausmus: 

Ar neturime būti dėkingi už visiškai nelauktą galimybę patirti tokius didžius įvykius? 

Mano pagrindinis jausmas yra didžiulis smalsumas ir — prisipažinsiu — pati giliausia 

simpatija tai nekenčiamai, nenuspėjamai, lemtingajai Vokietijai, kuri, net jei ligi šiol 

kategoriškai ir nelaikė „civilizacijos“ didžiausiu gėriu, tai bet kokiu atveju dabar ruošia- 

si sutriuškinti niekingiausią pasaulyje policinę valstybę 75. 

Vienoje sklandė gandai, kad imperatorius nepriėmė popiežiaus nuncijaus. 
Kalbėta, jog popiežius susisielojęs, kad jam nepavyko išsaugoti taikos. (Jis mirė 
rugpjūčio 20-ąją.) Vatikano dokumentai vėliau parodė, kad tie gandai buvo mela- 
gingi: popiežiaus valstybės sekretorius pritarė imperijos politikai. 

Viena buvo nusiteikusi agresyviai. Štabo viršininkas generolas von Hoetzen- 
dorffas prieš šešis mėnesius paklausė savo kolegos Vokietijoje: „Ko mes laukia- 
me?“ Dabar delsimas jį siutino dar labiau. Pavyko perkalbėti net skeptiškąjį 
vengrų premjerą grafą Tiszą. „Mano brangusis drauge, — kalbėjo tasai belgų 
ambasadoriui liepos 31-ąją, — Vokietija yra nenugalima"'*?, 

Stefanas Zweigas, kuris vėliau smerkė karą, buvo sujaudintas, matydamas 
patriotiškai nusiteikusių minių demonstracijas. Jis ką tik nutraukė trumpas atos- 
togas prie jūros Le Cog vietovėje netoli Ostendės ir parvažiavo namo pačiu 
paskutiniu Rytų ekspreso reisu. „Gali pakarti mane ant pirmo gatvės žibinto 
stulpo, — kalbėjo jis savo draugui belgui, — jei vokiečiai kada nors įžengs į 
Belgiją“. Paskui matė, kaip vokiečių kariniai traukiniai važiuoja prie sienos ties 
Herbesthaliu: 

Kaip niekada anksčiau, tūkstančiai ir šimtai tūkstančių žmonių jautė tai, ką turėjo jaus- 

ti taikos metu — kad jie priklauso vieni kitiems, [pripažindami] tą nežinomą jėgą, kuri 

išplėšė juos iš jų kasdieninės egzistencijos“ 

Zweigas bijojo pakliūti į Rytų frontą. „Mano didžiausias noras <...> nugalėti 
Prancūzijoje, — prisipažino jis, — toje Prancūzijoje, kurią reikia nubausti dėl to, 
kad ją myli". Kiek vėliau jis viešai atsisveikino su savo draugais priešų stovyklo- 
je: „Nemėginsiu švelninti tos (plačiai paplitusios) neapykantos jums, kurios aš 
pats nejaučiu, [bet kuri] atneša pergales ir suteikia didvyrišką jėgą“""". 

Rugpjūčio 3-ąją, kai Zweigas atvyko į Vienos Westbahnhof, Levas Davydovi- 
čius Bronšteinas — Trockis — išvyko iš jo. Jis matė tas pačias demonstracijas, 
matė savo kolegų socialistų sumišimą Arbeiterzeitung redakcijoje ir buvo perspė- 
tas apie internavimo pavojų. Trockis tučtuojau traukiniu nuvyko į Ciūrichą, kur 
pradėjo rašyti Karą ir Internacionalą — veikalą, kuriame panaudotos garsios fra- 
zės, tokios kaip „tautų apsisprendimas“ ir „Jungtinės Europos Valstybės“ savo 
socialistinės ateities vizijai pavaizduoti ?*. 

Priešingai nei jis, Leninas tuo metu sėdėjo suglaudęs ausis savo prieglobstyje 
Poronine, netoli Zakopanės Galicijoje, būdamas įsitikinęs, kad Vokietijos social- 
demokratų opozicija neleis kilti dideliam konfliktui. Kai išgirdo, jog jo vokiškie- 
ji draugai balsavo už karo kreditus, sakoma, jis sušuko: „Nuo šiandien aš liau- 
juosi būti socialistu ir tampu komunistu""??. Netoli esančioje Krokuvoje ką tik 
baigėsi mokslo metai universitete. Absolventai, kurių daugelis buvo atsargos 
karininkai, išsivažinėjo į savo pulkus — vieni kariauti už imperatorių-karalių, kiti 
už kaizerį, treti už carą. 

Sankt Peterburge Nikolajaus II dvaras pradėjo apsiprasti su lemtingais praėju- 
sių dienų sprendimais. Caras paliepė pradėti visuotinę mobilizaciją ketvirtadienį, 
liepos 17/30, atrodo, nepasitaręs su karo ministru. Mobilizacijos išprovokuotas 
Vokietijos ultimatumas liko be atsakymo. Sankt Peterburgas išgirdo apie Vokie- 
tijos karo paskelbimą šeštadienį, o sekmadienį pasekė jos pavyzdžiu. Taigi pir- 
madienis, liepos 21/rugpjūčio 3, buvo pirmoji tikra karo diena. Septintą valandą 
po pietų įsigaliojo karo cenzūra. Laikraščiai paskelbė, kad „tauta turi susitaikyti 
su leidžiamos informacijos ribojimu suprasdama, kad ši auka padiktuota karinės 
būtinybės"!? Ž. Tą dieną caras apsilankė Maskvoje ir pasakė kalbą Didžiuosiuose 
Kremliaus rūmuose. Jų imperatoriškosios Didenybės nuvyko pasimelsti Iverono 
Dievo Motinos cerkvėje prie ikonos, kuri įamžino seniausius Rusijos religinius 
ryšius su Athos kalnu. 

Optimistai Rusijoje savo viltis siejo su Bolšaja Vojennaja Programma (Didžioji 
karinė programa), kuri buvo pradėta vykdyti 1914 metų pradžioje. Jos tikslas, be 
kitų dalykų, buvo imperijos armijos mobilizacijos laiką sutrumpinti iki 18 dienų. 
Pasak britų karo atašė, jie vylėsi, kad „rusai Berlyne atsidurs anksčiau, negu 
vokiečiai Paryžiuje“. Pesimistus su Piotru Durnovo, vidaus reikalų ministru ir 
policijos viršininku priešakyje, kamavo blogos nuojautos. Vasario mėnesį Durno- 
vas pranešė carui: jei karas klostysis nepalankiai, tai „neišvengiama socialinė 
revoliucija pačiu baisiausiu pavidalu" "?*. 

Vevey miestelyje Šveicarijoje Romainas Rolland'as, muzikologas, romanistas ir 
tarptautinė literatų žvaigždė, su siaubu žiūrėjo, kaip jo draugai pasidavė karo karšt- 
ligei. Įsiutintas Vatikano pozicijos, jis pareiškė, kad Europa po Tolstojaus mirties 
(jo biografiją jis ką tik baigė rašyti) neteko bet kokio moralinio vadovavimo: 

Rugpjūčio 3—4. Esu priblokštas. Norėčiau būti miręs. Tai siaubinga — gyventi tarp išpro- 

tėjusių žmonių, matyti žlungant civilizaciją ir nieko negalėti padaryti. Šis Europos karas 

yra didžiausia katastrofa istorijoje, kokios nebuvo jau keli šimtai metų. [Tai] mūsų šven- 
čiausių vilčių apie žmonių brolybę žlugimas <...> Aš beveik vienišas Europoje'““ 

1914 metais prasidėjęs karas sukėlė daugiau apmąstymų apie istorijos priežas- 
tingumą negu bet kuris kitas naujųjų laikų įvykis. Daugelis žmonių buvo linkę 
manyti, kad tokio titaniško masto katastrofą turėjo sukelti ir titaniško dydžio 
priežastys. Tik nedaugelis manė, kad kaltinti reikia tik atskirus žmones. Prirašy- 
ta didžiulių veikalų apie karo „gilumines priežastis“. Tiesą sakant, istorikai dar 
tebesiginčijo tais klausimais, kai kilęs Antrasis pasaulinis karas davė jiems dar 
daugiau peno apmąstymams. 

Epitetas „titaniškas“ čia nėra atsitiktinis. Prieš pat Pirmąjį pasaulinį karą 
Europą sukrėtė didžiulė nelaimė, nors iki tol visi ekspertai tvirtino, kad taip 
atsitikti negali. 1912 metų balandžio 15-ąją didžiausias pasaulyje 43 500 tonų 
talpos garlaivis Titanikas, priklausęs britų kompanijai White Star, savo pirmojo 
reiso per Atlanto vandenyną metu susidūrė su ledkalniu ir paskendo, nusineš- 
damas 1513 gyvybių. Turint galvoje laivo dydį, buvo akivaizdu, kad nelaimė bus 
beprecedentė. Kita vertus, nėra jokio pagrindo sieti katastrofos priežasčių su jos 
mastu. Dvi avariją tyrusios komisijos nurodė labai specifinius šio laivo ir šio rei- 
so bruožus. Tai buvo ir laivo korpuso konstrukcija, ir jo aprūpinimas gelbėjimo 
valtimis, ir neįprasta Arktikos ledų būklė tuo metu, ir per didelis greitis, ir kapi- 
tono Smitho pasirinktas šiaurinis kursas, ir koordinuotų veiksmų trūkumas per 
pirmąjį pusvalandį ar pirmuosius tris ketvirčius valandos po laivo susidūrimo su 
ledkalniu. Laivų katastrofų jūrose istorikai turėtų aiškintis ne tik kodėl Titanikas 
paskendo, bet ir kodėl tiek daug kitų didelių laivų sugebėjo visiškai saugiai per- 
plaukti Atlantą'??. 

Analogija su karais nėra visiškai atsitiktinė. Karų istorikai turėtų aiškintis ne 
tik kodėl 1914-aisiais taika neišsaugota, bet ir kodėl ji buvo išsaugota 1908, 1912 
ir 1913 metais. Vėliau „šaltojo karo“ patirtis parodė, kad, nepaisant milžiniškos 
nelaimės galimybės, dviejų priešiškų karinių ir politinių blokų varžybų dinamika 
nebūtinai turi sukelti pasaulio žūtį. 

Niekas taip nepaskatino svarstyti šiųs problemų kaip Oksfordo universiteto 
Magdalenos koledžo gudročius A. J. P. Tayloras. Kartoms, kurios pačios dalyvavo 
mūšiuose, karo istorija buvo ryškiai nuspalvinta emocijomis ir moraliniais svars- 
tymais, sukeltais milijonų žmonių žūties, ir reikėjo nepaprastai negerbiančio tra- 
dicinių požiūrių žmogaus, kad tiems jausmams būtų mestas iššūkis. Kalbėdamas 
apie 1914 metų įvykius, Tayloras paminėjo asmenis, kurie galėjo vieni patys 
sukelti karą: „Trys žmonės, priiminėję sprendimus, net jei jie ir buvo aplinkybių 
aukos, buvo Berchtoldas [Austrijos užsienio reikalų ministras], Bethmannas Hol- 
Iwegas ir jau velionis Schlieffenas“. Būdamas nepataisomas germanofobas, jis 
nepaminėjo sero Edwardo Grey'aus'?*. 

Kitame puikiame esė apie 1914 metų karinę logistiką Tayloras priartėjo prie 
kraštutinės pozicijos, kuriai jau net priežasčių ieškojimas atrodė nereikalingas: 
„Dabar madinga dideliems įvykiams ieškoti gilių priežasčių. Tačiau gali būti ir 
taip, kad 1914 metais kilęs karas gilių priežasčių neturėjo, <...> 1914 metų liepos 
mėnesį reikalai pašlijo. Vienintelis patikimas paaiškinimas yra tas, kad dalykai 
atsitinka dėl to, kad jie atsitinka““". 

Kitoje vietoje Tayloras sugrįžo prie įtikinamesnio požiūrio, kuris didžiąsias 
istorines katastrofas aiškina bendrųjų ir specifinių priežasčių fatališku sutapimu. 
Jis parodo, kad „giliosios priežastys“, kurias taip pabrėžė kiti istorikai, buvo ir 
prieškarinės taikos, ir jos žlugimo esminis elementas. Tačiau be „specifinių prie- 
žasčių“ jos nebūtų turėjusios didesnės reikšmės: 

Kaip tik tie dalykai, kuriems verčiama kaltė dėl 1914 metų karo — slaptoji diplomatija, 

jėgų pusiausvyra, didelės armijos kontinente — Europai davė ir neturintį sau lygaus tai- 

kos laikotarpį <...>. Nėra prasmės klausti „Kokie faktoriai sukėlė karą?“ Geriau reikėtų 
klausti: „Kodėl tie faktoriai, kurie taip ilgai išlaikė taiką Europoje, nebepajėgė to pada- 
ryti 1914 metais?“!*" 

Kitaip sakant, parako statinei uždegti reikalinga kibirkštis. Be kibirkšties 
parakas nesprogs. O jei nebus atviros statinės su paraku, tai kibirkštys nepadarys 
jokios žalos. 

Tokiam požiūriui pailiustruoti Tayloras puikiausiai galėjo pasirinkti Titaniko 
pavyzdį. Tačiau jis pasirinko kitą palyginimą — ne laivus, o automobilius. Taip 
darydamas išryškino dinaminį elementą, būdingą daugumai katastrofų teorijos 
variantų, kai įvykiai laikomi nepermaldaujamai judančiais kritinio taško link: 

Karai labai panašūs į autoavarijas. Juos sukelia kartu veikiančios bendrosios ir specifinės 

priežastys. Visas autoavarijas iš tikrųjų sukėlė vidaus degimo variklio išradimas. <...> 

[Tačiau] policija ir teismai giliųjų priežasčių nesvarsto. Jie ieško kiekvienos autoavarijos 

specifinių priežasčių — vairuotojo klaidos, greičio viršijimo, girtumo, sugedusių stabdžių, 

blogos kelio būklės. Tai tinka ir karams!“ 

Užtemimo apgaubta Europa, 1914—1945 metai 


Dvidešimto amžiaus Europa regėjo barbarizmo apraiškų, kurios kadaise būtų 
apstulbinusios net didžiausius barbarus. Tuo metu, kai atsirado konstruktyvių rai- 
dos priemonių, pranokstančių visas lig tol žinotas, europiečiai tylomis stebėjo vir- 
tinę konfliktų, pražudžiusių daugiau žmonių negu visi praeities sukrėtimai. Ypač 
niokojantys buvo du pasauliniai 1914— 1918 ir 1939 — 1945 metų karai, apėmę visą 
Žemės rutulį. Vis dėlto jų židinys, be abejonės, liepsnojo Europoje. Negana to, per 
tą dviejų karo krauju apšlakstytų kartų laikotarpį dviejose gyventojų skaičiumi gau- 
siausiose Europos šalyse valdžia atiteko žudikiškiems politiniams režimams, kurių 
vidinė neapykanta pražudė dar daugiau dešimčių milijonų žmonių negu jų kariau- 
jami karai. Vienišas sąžinės balsas anksti įspėjo, kad dedasi šlykštūs dalykai: 

ŲeM Xy>Ke 3TOT BeK MpeANIecTByIONHX? Pa3Be 

TemM, TO B UaAy IleuaAH H TpeBOT 

OH K caMOoH uepHoH MpHKOCHYACA A3Be, 

Ho KcijeAHTE eė He MOT. 

Emė Ha 3ailaA€ 3HMHOe COAHIIe CBeTHT, 

H KpoBAH ropoAOB B er0 AyYax GAeCTAT, 

A 3ĄeCb YXKX Gena ĄOMa KpeCTaMH MEeTHT 

H knnueT BOpOHOB, H BOpOHBI AeTAT!. 


(Kuo blogesnis šis amžius už ankstesnius? Nebent 
Tuo, kad sielvarto ir nerimo kvaituly 

Jis palytėjo juodžiausią opą, 

Bet jos išgydyti nesugebėjo. 

Vakaruos dar šviečia žiemos saulė, 

Ir žvilga jos spinduliuos miestų stogai. 

O čia jau giltinė kryžiais ženklina namus 

Ir varnus šaukia — ir tie atskrenda.) 

Taigi ateities istorikai į šiuos tris dešimtmečius nuo 1914 metų rugpjūčio iki 
1945 metų gegužės neabejotinai turės žiūrėti kaip į laikotarpį, kada Europai apte- 
mo protas. Komunistinių ir fašistinių režimų siaubai, prisidėję prie totalinių karų 
baisybių, sukėlė neregėto masto žudynes, vargus ir pažeminimus. Renkantis sim- 
bolius, kurie geriausiai perteiktų to meto žmonių išgyvenimus, vargu kam ateitų 
į galvą kas kita nei dvidešimto amžiaus mirties įnagiai: tankas, bombonešis, dujų 
balionai, o podraug ir apkasai, nežinomų kareivių kapai, mirties stovyklos ir masi- 
nės kapavietės. 

ATLANTO VANDENYNAS 

Maąstant apie šiuos siaubus, užgožiančius visus taikius to meto pasiekimus, 
kyla daugybė bendro pobūdžio pastebėjimų. Per visų tų baisybių metus europie- 
čiai neteko pirmaujančios padėties pasaulyje — Europą užtemdė jos pačios kvai- 
lystė. 1914 metais Europai niekas neprilygo galia ir garbe; europiečiai pirmavo 
beveik visose gyvenimo srityse: moksle, kultūroje, ekonomikoje, net madose. 
Savo kolonijinių imperijų ir užsienio prekybos kompanijų dėka Europa dominavo 
visame pasaulyje. Iki 1945 metų bemaž viskas buvo prarasta: europiečiai tiek 
pešėsi vieni su kitais, kad beveik visiškai išsikvėpė. Europos politinė svarba smar- 
kiai sumenko; jos karinė ir ekonominė galia buvo nustelbta, o kolonijų ji nebe- 
jos aukšta dorovė, galima sakyti, pranyko be pėdsako. Visoms Europos valsty- 
bėms, 1914 m. įsivėlusioms į pjautynes, iki 1945-ųjų buvo lemta patirti karinį 
pralaimėjimą ir politinį sunaikinimą. Vienintelė visiškos pražūties išvengsianti 
šalis išliko tik todėl, kad atsisakė politinio ir finansinio savarankiškumo. Kai galų 
gale nusėdo karo dulkės, Europos griuvėsius valdė dvi galingos neeuropinės 
jėgos — JAV ir TSRS; nė viena jų konflikto pradžioje net nedalyvavo. 

Kalbėdami apie moralę, turime nurodyti ryškų materialiosios Europos civiliza- 
cijos pažangos ir baisaus politinių bei intelektualinių vertybių nuosmukio kon- 
trastą. Militarizmas, fašizmas ir komunizmas rado šalininkų ne tik tarp manipu- 
liuojamų bei labiausiai engiamų tautų masių, bet ir tarp labiausiai apsišvietusio 
net demokratiškiausių šalių elito. Kilnūs idealai buvo taip iškreipti, kad daugybė 
protingų vyrų ir moterų jautė privalą kautis „kare, padarysiančiame galą visiems 
karams“, įsitraukti į ištisas tautas mėginusių sunaikinti fašistų „Europos civiliza- 
cijos gelbėjimo“ žygį ar teisinti komunistus, kurie siekė taikos ir pažangos masiš- 
komis žudynėmis. Kai 1941 m. atėjo metas apsispręsti, antihitlerinės koalicijos 
šalių vadovai, kovojantys už laisvę ir demokratiją, nedvejodami pasitelkė į pagal- 
bą vieną nusikaltėlį, kad įveiktų kitą. 

Kalbant apie istoriografiją reikia nepamiršti, kad Europoje dėjęsi siaubai dar 
išlikę žmonių atmintyje ir kad plačiajai visuomenei skirtuose tų įvykių aprašymuo- 
se vis dar vyrauja šališkos politinės ar partinės nuomonės. Visų didžiųjų konfliktų 
istorijai būdinga tai, kad ją perrašo nugalėtojai, o šie išpučia pralaimėjusiųjų nusi- 
kaltimus bei piktadarystes ir kartu labai sumenkina savąsias. Nieko nepadarysi: 
tokia žmogaus prigimtis. Taip jau sutapo, kad abiejuose pasauliniuose karuose 
pergalę pasiekė panašios galingų Vakarų valstybių koalicijos su savo Rytų sąjun- 
gininke, tad mokykliniuose vadovėliuose, žiniasklaidoje bei istorijos knygose ir 
toliau vyrauja jų pateikiama šio laikotarpio versija. Oficialiai toji „Sąjungininkų 
versija“ pirmą kartą įtvirtinta 1918 m., kai nugalėtųjų šalių atstovai buvo priversti 
pripažinti, kad karas kilo vien dėl jų kaltės. Ši versija dar labiau įsigalėjo po 1945 
m., kai Sąjungininkų tribunolas nagrinėjo vien priešo karinius nusikaltimus. Tada 
bet koks viešas mėginimas taikyti antihitlerinės koalicijos narėms tuos pačius kri- 
terijus politiškai buvo neįmanomas. Karo muziejai, pradedant Lambeto bei Mask- 
vos ir baigiant Vašingtono, visą laiką vienapusiškai nušviesdavo piktadarystes 
ir didvyriškus poelgius. Pagrobti pralaimėjusiųjų archyvai su šiurpiausiomis smul- 

kmenomis buvo prieinami visiems; svarbiausi nugalėtojų archyvai laikomi po 
keliais užraktais. Nors praėjo penkiasdešimt metų, vis dar neįmanoma visko įver- 
tinti teisingai ir objektyviai. 

Praėjo daug metų, kol kai kurie istorikai susimąstė, ar nebūta ištisinio „Euro- 
pos pilietinio karo“. Žmonės, išgyvenę du pasaulinius karus, dažnai stebisi jų 
skirtingumu. Manoma, kad 1914— 1918 m. „kareivių karas“ visai nepanašus į 
1939— 1945 m. „liaudies karą“. Visiems, įtrauktiems į komunizmo ir fašizmo vaidą, 
buvo stengiamasi įteigti, kad tie režimai esą paprastos priešybės. Dabar, turėdami 
galimybę pažvelgti į praeities įvykius, vis aiškiau matome, kad šie konfliktai 
sudarė vieną dinaminį procesą: abu pasauliniai karai tebuvo atskiri tos pačios 
dramos veiksmai. Svarbiausia tai, jog pagrindiniai Antrojo pasaulinio karo daly- 
viai atsirado todėl, kad nebuvo pašalintos priežastys, sukėlusios Pirmąjį. Įsivė- 
lusios į karinį konfliktą 1914 m., Europos valstybės sukėlė maišatį, iš kurios 
išsirutulios net du revoliuciniai judėjimai: vienas jų bus užgniaužtas 1945 m., 
kitas savaime užges po dramatiškų 1989 — 1991 m. įvykių (žr. XII skyrių). 

Iškilus vokiškosios ekspansijos, o vėliau — dvigalvės komunizmo ir fašizmo 
hidros grėsmei, demokratinės Vakarų valstybės galėjo išlikti tik pasitelkusios į 
pagalbą JAV, pirmą kartą — 1917— 1918, paskui — 1941 — 1945 metais. Po II-ojo 
pasaulinio karo pabaigos išpampusios Sovietų imperijos spaudimą jos galėjo atlai- 
kyti tik padedamos Amerikos galybės. Tiktai paskutiniajame šio amžiaus dešimt- 
metyje, susivienijus Vokietijai ir byrant Sovietų imperijai, Europos tautos galėjo 
tęsti natūralią savo raidą, taip šiurkščiai nutrauktą gražiąją 1914-ųjų vasarą. 

Laikantis tokio požiūrio, metai tarp 1914-ųjų ir 1945-ųjų atrodo kaip Europos 
bėdų laikotarpis, užpildęs tarpą nuo ilgo devyniolikto amžiaus pabaigos taikos ir 
dar ilgesnio taikaus „šaltojo karo“ periodo. Tuos metus galima palyginti su Žemės 
plutos poslinkiais, sukeliančiais ištisą žemės drebėjimų virtinę. Jie apima karinius 
1914—1918 m. „žemės drebėjimus“, keturių imperijų subyrėjimą, komunistinę 
revoliuciją Rusijoje, geros dešimties naujų valstybių atsiradimą, tarpukario dešimt- 
mečius, kai šalys nekariavo, o tik ginklavosi, fašistinius perversmus Italijoje, Vokie- 
tijoje ir Ispanijoje bei antrąjį viską apėmusį karinį 1939 — 1945 metų gaisrą. 

Visas bėdas sukėlė Vokietija, naujausioji, dinamiškiausia ir labiausiai nepaten- 
kinta tautinė valstybė. „Žemės drebėjimų“ zonos riba ėjo ties rytine Vokietijos 
siena. Vakarų Europoje Vokietija kėslų turėjo nedaug. O štai Rytuose ją gundė 
palyginti silpnos ir neturtingos kaimynės bei Rusija — vienintelė Europos šalis, 
vien dėl savo dydžio galinti pasipriešinti karinei Vokietijos galiai. Taigi pagrindi- 
nė dvikova dėl Europos ateities tegalėjo vykti tarp Vokietijos ir Rusijos. Tai dvi- 
kovai totalitarinio mąstymo revoliucionierių buvo lemta virsti žūtbūtinėmis grum- 
tynėmis. Kita vertus, demokratinėms Vakarų Europos šalims iš pradžių teko 
grobio tykančių plėšikių vaidmuo; iš esmės jų nedomino europiečių likimas, bet 
jos buvo pasiryžusios neleisti nežabotai išaugti jokiai jėgai žemyne, kuri ilgainiui 
atsigręžtų prieš Vakarus. Šitoks jėgų išsidėstymas nulėmė Europos politiką iki pat 
dvidešimto amžiaus pabaigos. Dėl jo kilo pirmieji du pasauliniai karai ir, jei ne 
išrasti branduoliniai ginklai bei Amerikos įsikišimas, galėjo kilti ir trečiasis. 

Šiaip ar taip, atvirų visuotinių konfliktų laikotarpis truko tik tuos 30 krauju 
persisunkusių metų. Nenuostabu, kad jis prasidėjo ir baigėsi Vokietijos sostinėje 
Berlyne. Prasidėjo 1914 m. rugpjūčio 1 d., imperijos kanceliarijoje, paskelbus 
karą Rusijai; baigėsi 1945 m. gegužės 8 d. Sovietų armijos lauko štabe Berlyno 
Karlshorsto rajone, kur trečiasis kapituliacijos aktas padėjo besąlygės Vokietijos 
kapituliacijos tašką. 

Pirmasis pasaulinis karas Europoje 1914—1921 m. 


Daug kas manė, kad 1914 m. rugpjūtį prasidėjęs Pirmasis pasaulinis karas 
tetruks tris keturis mėnesius, taigi iki Kalėdų. Sveikas protas sakė, kad šių dienų 
karas vyks intensyviau ir ryžtingiau nei ankstesni. Ta pusė, kuri įgaus pranašumą 
karo pradžioje, turės galimybių pasiekti greitą pergalę. Iš tikrųjų kautynės tęsėsi 
ne keturis mėnesius, bet ilgiau nei ketverius metus. Net tada karo baigtis nebuvo 
galutinė: galingasis karinių-politinių jėgų trikampis bus suskaidytas tik 1945 m., 
o kai kuriais atžvilgiais — tik 1991-ais metais (žr. III priedą, 86). 

Iš pradžių geopolitinės „Didžiojo trikampio" struktūros nebuvo aiškiai apibrėž- 
tos. Vakarų sąjungininkės (Didžioji Britanija ir Prancūzija) rimtai suvaržytos, tik 
pastaroji turėjo didelę nuolatinę kariuomenę. Praeis dveji pavojingi metai, kol šios 
valstybės sugebės realizuoti visą savo potencialą. Jos atsilaikė, pirma, mėginda- 
mos privilioti Italiją į sąjungininkių stovyklą 1915 m. gegužį, antra, be perstojo 
stiprindamos karinę Didžiosios Britanijos bei britų imperijos galią ir, trečia, todėl, 
kad 1917 m. balandį į karą įsitraukė JAV. Britanijos sąjungininkė Azijoje Japonija, 
paskelbusi karą Vokietijai 1914 m. rugpjūčio 23 dieną, nevaidino jokio vaidmens 
Europos kariniame konflikte. Buvo manoma, kad pagrindinei sąjungininkių part- 
nerei imperinei Rusijai trukdo nerangiai vykdoma mobilizacija, pernelyg platus 
vidaus kelių tinklas, dvejonės dėl jos pramonės pajėgumo ir nesutarimai dėl stra- 
teginių tikslų. Vis dėlto Rusija anksti pradėjo pulti. Galop ji žlugo, bet ne dėl 
šaudmenų ar kareivių stygiaus, o dėl politinio ir dorovinio nuosmukio“. 

Centrinių valstybių sąjunga (Vokietija ir Austrija — Vengrija) galėjo puikiai 
išnaudoti vieningos politikos ir vidaus susisiekimo linijų privalumus. Pasitraukus 
Italijai, jos neteko vienos sąjungininkės, tačiau netikėtai įsigijo kitą ryžtingą šali- 
ninkę — Osmanų imperiją, kuri baiminosi Rusijos ir todėl 1914 m. lapkritį prita- 
po prie vienos iš kariaujančių pusių. Trilypė sąjunga 1914 m. bijojo karo dviem 
frontais perspektyvos, tačiau be reikalo: paaiškėjo, kad ji sugeba rimtai kautis 
aštuoniuose karo veiksmų teatruose: Vakarų fronte (Belgijoje ir Prancūzijoje); 
Rytų fronte prieš Rusiją; Balkanuose; Artimuosiuose Rytuose; Kaukaze; Italijoje; 
kolonijose; jūrose. 

Karo dalyvių tikslai konflikto pradžioje nebuvo aiškūs. Vidurio Europos vals- 
tybės pradėjo karą gynybos ir saugumo sumetimais. Jos nenorėjo leisti pakirsti 
Austrijos galios, stengėsi pralaužti tariamą Vokietijos apsiaustį ir užbėgti už akių 

Prancūzijos ir Rusijos pretenzijoms. Vis dėlto netrukus buvo sudarytas reikalavi- 
mų sąrašas. Jos planavo prijungti prie Vokietijos rytines Belgijos provincijas (Lje- 
žą ir Antverpeną), o kai kurias Serbijos ir Rumunijos dalis — prie Austrijos; 
išplėsti kolonijines Vokietijos valdas ir šitaip pakirsti britų ir Rusijos imperijų 
galią; įvesti politinę ir ekonominę hegemoniją „Vidurio Europoje“, įskaitant ir 
Lenkiją. Vienintelei Osmanų imperijai rūpėjo tik išlikti. 

Antantę sudarančios šalys griebėsi ginklo todėl, kad buvo užpultos, taigi jau- 
tė nepagydomą moralinį pranašumą. Vis dėlto Serbija vylėsi išvyti austrus iš Bos- 
nijos, Prancūzija taikėsi atgauti Elzasą ir Lotaringiją, Britanija netrukus užsigei- 
dė finansinės kompensacijos ir kolonijų, o Rusija puoselėjo didžiulius teritorijos 
plėtros planus. 1914 m. rugsėjį Rusijos generalitetas išleido „Būsimosios Europos 
žemėlapį“, neįtikėtinai panašų į tą, kuris virto tikrove 1945 m.) Be to, Rusija išga- 
vo iš savo sąjungininkių slaptą pažadą po karo kontroliuoti Bosforo ir Dardanelų 
sąsiaurių zoną. Italija siekė irredento. 

Kai kurios valstybės įsigudrino likti neutralios. Ispanija, Šveicarija, Olandija ir 
trys Skandinavijos šalys išlaikė neutralumą per visą karą ir todėl suklestėjo. Bul- 
garija buvo įtraukta į karą 1915 metų rugsėjį, Rumunija — 1916 m. rugpjūtį, o 
Graikija — 1917 m. birželį. Nors japonai užgrobė Kinijos Vokietijai išnuomotas 
provincijas, Kinija stojo į karą Sąjungininkių pusėje 1917 metais. Kitos šalys ne 
itin norėjo kariauti. Keli šimtai Pitsudskio lenkų legiono karių 1914 m. rugpjūčio 
6 dieną nužygiavo prie Rusijos sienos netoli Krokuvos ir atidarė Rytų frontą. Jie 
nešėsi kavaleristų balnus vildamiesi rasti žirgų. Lenkai ketino parodyti pasauliui, 
kad praėjus daugiau nei šimtmečiui po Lenkijos padalijimo ji vis dar gyva. Pil- 
sudskininkai apdairiai pasitraukė pasirodžius kazokams ir buvo įtraukti į Austri- 
jos armijos sudėtį. 

Kaip visada karo strategija ir taktika buvo pagrįstos paskutiniųjų karų patir- 
timi. Prancūzijos — Prūsijos ir Būrų karas parodė, kokie pažeidžiami puolantys 
pėstininkai. Buvo siūlomos trys naujovės: prieš puolimą rengti masyvų priešo 
pozicijų artilerinį apšaudymą, pasitelkti geležinkelius greitam puolančių dalinių 
permetimui ir panaudoti kavaleristus apsupant ir persekiojant priešus. Rytų fron- 
te šios priemonės buvo gan veiksmingos, bet Vakaruose, kur pirmąkart buvo 
panaudotos įtvirtintos apkasų linijos, tik po tūkstančių nesėkmingų operacijų 
ėmė kilti įtarimas, jog betoninio įtvirtinimo neįveiks net didelės sprogstamosios 
galios sviediniai. Nors besiginančiųjų pranašumas prieš puolančiuosius buvo aki- 
vaizdus, karvedžiai negreitai atsikratė seno mąstymo. Lėktuvai su silpnais ir 
nepatikimais varikliais tiko tik žvalgybai, artilerijos ugnies koregavimui ir oro 
mūšiams. Daugelyje vietovių, kur gerų kelių buvo maža, kariuomenė negalėdavo 
išsiversti be arklių. Jūrose povandeninės torpedos pasirodė besančios pavojinges- 
nės už šarvuotų laivų 15 colių pabūklus. 

Vakarų fronte Vokietijai beveik pavyko suduoti žaibišką smūgį, kuris galėjo 
nulemti karo baigtį, bet netrukus vis dėlto prasidėjo ilgas, sekinantis karas. 
Pagrindinį smūgį vokiečiai nukreipė į Šampanės provincijos gilumą, o dešinysis jų 
kariuomenės sparnas dideliu lanku apjuosė šiaurės Prancūziją. Norėdami pakarto- 

ti 1870 metų triumfą, vokiečiai patraukė Paryžiun trimis kryptimis. Lježe juos 
trumpai sustabdė belgai, o prie Ipro — Britų ekspedicinis korpusas. [LANžMARKAS| 
Pagrindinius vokiečių dalinius Eperne užlaikė garsieji vyno rūsiai, bet 1914 m. 
rugsėjo pradžioje Prancūzijos sostinei iškilo didžiulis pavojus. Paskutinę akimirką 
generolas Joffrė paliepė 600 „Renault“ automobiliais važinėjančių taksistų visus 
rezervistus nugabenti prie fronto linijos palei Marnos upę. Pagrindinėms vokiečių 
pajėgoms nepavyko „įsibėgėti“, o dešinysis jų armijos sparnas buvo per toli, tad 
teko kiek atsitraukti. Spalio lapkričio mėnesiais nusistovėjo frontą žyminti dviguba 
apkasų linija, nusitęsusi nuo Šveicarijos iki Lamanšo (žr. 24 žemėlapį). 





LANŽMARKAS 


Lanžmarkas - Belgijos kaimelis už aštuonių kilometrų į šiaurę nuo Ipro. Kaip ir visuose 
šio rajono kaimeliuose, jame yra kariškių kapinės, kuriose ilsisi palaikai kareivių, kritusių 
anglų mūšiuose su vokiečiais dėl Ipro 1914-1917 m. Iš pažiūros šios kapinės niekuo 
nesiskiria nuo dešimčių kitų. Tiesą sakant, šis jau kadai užžėlęs 25 000 nežinomų 
vokiečių kareivių kapas nė iš tolo neprilygsta netoliese prie Meneno vartų stūksančiam 
paminklui, ant kurio surašyti 40 000 neatpažintų britų kareivių vardai. Tačiau, vieno 
garsaus karo istoriko nuomone, Lanžmarkas „... yra toji vieta, kur prasidėjo II pasaulinis 
karas.“ Mat dauguma mūsų laikais čia užsukančių lankytojų nežino, kad Lanžmarko 
kapinės priglaudė amžinam poilsiui kovos draugus vieno jauno austrų savanorio, kurio 
Apvaizda pasigailėjo, nes buvo numačiusi jam didesnių darbų. 

Hitleris, nevykęs meno studentas, išsisukęs nuo Austrijos armijos, 1914 m. rugpjū- 
čio 1 dieną stovėdamas minioje Miunchene pajuto ekstazę išgirdęs, kad skelbiamas 
karas, ir nieko nelaukęs užsirašė į Vokietijos kariuomenę. Jis buvo paskirtas į 16-ąjį 
Bavarijos pėstininkų rezervinį pulką ir atvyko į Vakarų frontą spalį, prieš pat pirmąjį 
mūšį prie Ipro. Taip jis tapo baisiųjų Kindermord - „kūdikių skerdynių“ liudytoju: išvydo, 
kaip dešimtis tūkstančių beveik neapmokytų vokiečių naujokų, kurių daugumą sudarė 
nekantraujantys susikauti su priešu universitetų studentai, į gabalus sudraskė nė aki- 
mirkai nenutrūkstanti profesionalių britų kareivių ugnis. Tai buvo pirmos stambios 
vokiečių skerdynės, už kurias šie su kaupu atsilygino prie Paschendelės ir Somos. Hit- 
leris niekad to nepamiršo. 

Hitlerio „neprilygstama patirtis“ apkasuose, kuriuose jis ketverius metus gyveno 
apkerėto narsaus Meldegėnger - „pulko pasiuntinio“ — gyvenimą, be abejo, kurstė 
patalogišką jo karjeros energiją. Kankinamas žuvusių ir sužalotų kovos draugų lemties 
bei milžiniškų vokiečių aukų, kurios atnešė tik pralaimėjimus, jis pasiryžo atkeršyti už 
mirusius, pažeminti Vokietijos skriaudėjus, kad vokiečiai vėl pasijustų išdidūs, prana- 
šesni už kitus, todėl visų nekenčiami ir negailestingi. Jo keršto priesaika susilaukė 
atgarsio milijonų nukentėjusių vokiečių širdyse. 

Štai kodėl Lanžmarkas simbolizuoja itin svarbų psichologinį ryšį tarp I ir II pasauli- 
nių karų, tarp skerdynių prie Ipro bei Verdeno ir Londono bombardavimo, mūšių dėl 
Varšuvos ir Stalingrado. 

Per kitus trejus metus linija bemaž nepakito. Abi pusės aukojo tūkstančius 
kareivių ir gausybę materialinių išteklių, kai retkarčiais kiek pasistūmėdavo gilyn 
arba bandydavo pasiekti persilaužimą. Nė vienas toks mėginimas nedavė vaisių. 
Dar niekada europiečių kraujas nebuvo taip gausiai liejamas. Per tris Ipro mūšius 
— prie Vimi kalnų, prie Somos upės ir ypač prie Verdeno per valandą kartais 
žūdavo dešimtys tūkstančių kareivių, o kvadratiniame metre — kelios dešimtys. 
Vyko beprotiška tragedija, kurios niekas nenumatė, ir niekas nežinojo, kaip pada- 
ryti jai galą. Suplanuotas vokiečių atsitraukimas į įtvirtintas iš anksto gynybines 
pozicijas tarp Araso ir Suasono 1917 metų vasarį buvo retas proto padiktuotas 
veiksmas. Kaip ir reikėjo tikėtis, visuomenės žvilgsnis nukrypo į bejėgius karve- 
džius. Britų armiją žmonės apibūdino šitaip: „Asilų vedami liūtai“. [puomoNas| 

Rytų fronte, ėjusiame Lenkijos viduriu, Centrinių valstybių sąjungai sekėsi kur 
kas geriau, tad nesiliaujančio apkasų karo pragaro ten buvo išvengta. 1914 m. 
rugpjūtį du Rusijos armijos daliniai perėjo sieną; vienas jų šiaurėje stojo į kovą 
Rytų Prūsijoje, kitas pietuose prasiveržė į Galicijos gilumą. Tai buvo nemenkas 
laimėjimas, turint galvoje, kad „rusų volas“ negalėjo greitai riedėti. Bet tuomet 
sėkmė ėmė gręžtis nuo Rusijos: rugsėjį mūšyje prie Mozūrijos ežerų Hindenbur- 
gas ir Ludendorffas visiškai sutriuškino šiaurinius jos pulkus, šitaip atkeršydami 
už vokiečių pralaimėjimą prie Marnos. Pietiniai rusų armijos daliniai buvo sustab- 
dyti Krokuvos apylinkėse. 1914 — 1915 metų žiemą lemiamos reikšmės neturėję 
mūšiai vyko Vokietijos — Rusijos pasienyje prie Lodzės ir Vengrijos pasienyje 
Karpatų kalnuose. Bet vėliau, 1915 m. gegužę, prie Gorlicės miesto Galicijoje 
vokiečių kariuomenei pavyko tai, ko nepavyko padaryti Vakarų fronte: ji pralau- 
žė priešo gretas ir pasklido po jo užnugaryje nusidriekusią lygumą. Rugpjūtį ji 
užėmė Varšuvą ir susigrąžino Lvovą. Rudenį vokiečiai įžengė į Lietuvą ir buvo 
pasirengę per kalnus nusigauti į Rumuniją. [PETROGRADAS] 

Iškilus pavojui, kad priešas pralauš 1000 kilometrų ilgio fronto liniją, caras pats 
ėmė vadovauti armijai. 1916 m. sausį Brusilovo vadovaujamo kontrpuolimo metu 
rusai įsiskverbė į Galicijos gilumą ir pusantrų metų laikė apsiautę Pšemislio tvir- 
tovę. Tačiau per šiuos karo veiksmus Rusija prarado daugybę kareivių ir jos puo- 
limas sustojo, o Vokietija gruodį paėmė Bukareštą. 1917 m. Vokietija ir Austrija 
iš naujo pradėjo sutelktą puolimą ir nenumaldomai slinko į Baltijos kraštus, Bal- 
tarusiją ir Ukrainą. Negana to, kad Rusijai nesisekė kariauti, joje dar įvyko revo- 
liucija, taigi centrinių valstybių sąjungos šalys bemaž neabejojo, jog sugriaus carų 
imperiją jai dar nespėjus pačiai sužlugti. Dažnai teigiama, neva Rusijos kariuome- 
nė patyrė milžiniškų nuostolių; iš tikrųjų Rusija prarado mažiau procentų gyven- 
tojų negu kitos kare dalyvavusios šalys. Didžiausias šioje statistikoje karo belais- 
vių skaičius. Mat jei mūšyje žūdavo 100 rusų kareivių, į nelaisvę pasiduodavo net 
300 (britų armijoje tik 20, prancūzų — 24, o vokiečių — 26). Caro armijos kareiviai 
kovėsi neryžtingai“. 

Balkanų karo teatre pranašesnės Austrijos pajėgos užtikrintai skynė pergales. 
Jos užėmė Belgradą (1915 m. spalį), Juodkalniją ir Albaniją (1916 m.). Didvyriškas 
serbų pasitraukimas per kalnus į Dalmatijos pakrantę virto legenda. 1915 m. 

DUOMONAS 





1916 m. vasario 25-ąją, vokiečiams jau ketvirtą dieną puolant Verdeną, kronprinco 
kariuomenė paėmė mūro ir betono tvirtovę Duomone. Šis fortas buvo už 6 km nuo pra- 
dinės šalių padėties, už pusės kelio nuo miesto centro. Ateinančius aštuoniolika mėne- 
sių šioje vietovėje virs mūšis, neturintis lygių nei trukme, nei nuožmumu. Duomono tvir- 
tovė, nuo kurios į vakarus dunkso Vo fortas, iškilęs virš Maso upės dešiniojo kranto ir 
žvelgiantis į kalnus anapus, kur išsiskiria Kotas 304 ir Mort Homas. Puolančiai vokiečių 
armijai tvirtovė tapo milžiniškos „replių“ operacijos ašimi. Puolančiuosius „maitino“ ketu- 
riolika geležinkelio linijų, nutiestų 208 km ilgio lanke. Besiginantiems prancūzams Duo- 
monas buvo voie sacrėe - siauro koridoriaus, kuriuo pastiprinimai gabenami iš Bar le 
Diuko per evakuotą miestą, - pabaiga. Tvirtovė dieną naktį apšaudoma artilerijos svie- 
diniais, po ja kasami tuneliai, ją nuolatos drebino sprogimai. Griuvėsiuose ir tuneliuose 
kareiviai kaudavosi akis į akį, o ištisos kuopos buvo palaidojamos gyvos. Kraštas be 
perstojo maišomas į šaltą purvo, akmenų ir žmonių likučių buizą, vietovė priminė Mėnu- 
lio kraštovaizdį. Prancūzai susigrąžino Duomoną spalio 24 d., vokiečiai bandė jį atsiim- 
ti iki 1917 m. rugpjūčio, o galutinai apsiaustis baigėsi tik amerikiečiams pradėjus pulti 
Sen Mišelį 1918 m. rugsėjį. Pėtainas buvo teisus, kai sakė: „Courage. On les aura“. 

Mūšiuose dėl Verdeno krito 800 000 kareivių - keturiasdešimt kartų daugiau nei 
miestelio gyventojų. Prancūzų atmintyje jis paliko tokį pat pėdsaką, kaip Soma ir Ipras 
britams, Kaporetas italams, o rusams - Stalingradas. Vokiečiams jis reiškė tą patį, ką 
ir visi jų kariniai pralaimėjimai - milžiniškas beprasmes aukas. 

1986-aisiais, per septyniasdešimtąsias mūšio metines, Prancūzijos prezidentas ir 
Vokietijos kancleris dalyvavo susitaikymo ceremonijoje Verdene. Jie susikibo ranko- 
mis - tai pavyko padaryti vos vienam kitam kariavusių Europos šalių vadovui. 

Per tą laiką nusiaubtas kraštovaizdis apžėlė augmenija, tačiau didžiuliai masiniai 
Duomono kapai, virš kurių iškilęs bokštas su keturiais kryžiais, lig šiol saugo 130 000 
neidentifikuotų abiejų armijų kareivių, besiilsinčių granito antkapiais papuoštuose ben- 
druose kapuose, palaikus. Memorialas eksponatais, lankstinukais turistams ir vaizda- 
juostėmis mėgina perteikti tai, ką vienas veteranas kartą pavadino „neperteikiamu“. 
Nušluoto nuo žemės paviršiaus Fleri-devan-Duomono kaimelio vietoje žuvusiesiems 
atminti pastatytos koplyčios fasadą puošia madona. Tai Notre Dame de "Europe.! 





serbai buvo nuginti į Makedoniją — čia austrams pulti padėjo Bulgarija. Tačiau 
Makedonijos frontas atsilaikė, iš dalies — dėl prancūzų pagalbos, atėjusios per 
Salonikus. Negailestingas Graikijos spaudimas iš vakarų sužlugdė šalies vyriau- 
sybę ir ji atsisakė neutraliteto. [FLoRA] 

Viduržemio jūroje dominavo Vakarų valstybės, keletą kartų mėginusios suduo- 
ti priešui smūgį ir pasiekti persilaužimą bent čia, mat Prancūzijoje nė viena pusė 
negalėjo to padaryti. 1915 m. balandžio 25 d. britų pajėgos išsilaipino prie Dar- 
danelų sąsiaurio Galibolaus miesto, ketindamos užimti Konstantinopolį, atkurti 

PETROGRADAS 


1914 m. Rusijos sostinė Sankt Peterburgas buvo pavadintas patriotiškiau - Petrogradu. 
Mat manyta, kad kariaujant su vokiečiais netinka turėti vokiškos kilmės pavadinimų; dėl 
šios priežasties britų karališkoji Hanoverių-Saksų-Koburgų pavardė virto Vindzorais. 
Tačiau Petrogrado pavadinimas, išsilaikęs vos dešimt metų, buvo pakeistas į Lening- 
radą. [GoTA] 

Sankt Peterburgas buvo išaugęs į vieną nuostabiausių Europos miestų. Ant Nevos 
krantų šalia klasikinių rūmų ir vyriausybinių pastatų įsikūrė stambus uostas ir prekybos 
centras, puikios kultūros įstaigos, augantis pramonės rajonas ir didžiulė įgula. Dviejų 
milijonų piliečių bendrumo dvasią puikiai reprezentavo bronzinio raitelio skulptūra, 
padovanota miestui Jekaterinos Didžiosios jos pirmtako Petro garbei. 

Tuo metu, kai miestas pervardintas pirmą kartą, tas, kurio vardą jis gaus vėliau, 
buvo ištremtas į Šveicariją ir neturėjo vilčių greitai grįžti. Jis anaiptol ne pacifistas, tad 
savo „Rusijos socialdemokratų uždaviniuose“ ragino kilti į „tarptautinį pilietinį karą" ir, 
pasinaudojus kilusiu konfliktu, nuversti caro valdžią. Visi svarbiausieji jo šalininkai Rusi- 
joje buvo suimti apkaltinus Tėvynės išdavimu. Teisme juos gynė liberalus advokatas 
Aleksandras Kerenskis, vėliau tikriausiai pasigailėjęs, kad pasirinko tokius klientus". 

Sovietų laikais Petrogradas/Leningradas patyrė didžiulių sukrėtimų. Bolševikai 
paniekino šį miestą, perkėlę sostinę į Maskvą, o Stalinas vis vaizdavosi, kad jame susi- 
suko lizdą iš tikrųjų neegzistavusi opozicija. Didelė miesto gyventojų dalis žuvo per 
Spalio revoliuciją ir vėliau per „valymus“. 1941-1944 metais miestas, atsidūręs vokie- 
Čių-rusų fronto linijos pakraštyje, 1000 dienų atlaikė apgultį ir, siaučiant neapsakomam 
šalčiui, alkiui ir badui, neteko beveik milijono gyventojų“. Nors valdžios pareigūnai ir 
karinė vadovybė rado būdų kovoti dar trejus metus, Sovietų valdžia negalėjo arba 
nenorėjo evakuoti civilių miesto gyventojų ar jų aprūpinti maistu ir kuru. Taigi miesto 
gyventojai kasdien patirdavo ir Koventrio, ir Varšuvos geto baisumus. Miesto apgultis 
atrodo dar nežmoniškesnė, kai skaitai apie tai, kaip partijos šulai lėbaudavo tuo metu, 
kai gatvėse voliojosi lavonai, o mokslininkai mirdavo savo laboratorijose“. 

Po kiekvieno tokio sukrėtimo į Leningradą plūstelėdavo nauja imigrantų banga. 
„Miestas didvyris“ tapo žmogaus sugebėjimo atgimti simboliu. Vis dėlto 1991 metais, 
Sovietų Sąjungos žlugimo išvakarėse, trečią kartą iškilo miesto pavadinimo klausimas. 
Komunistų veteranų siaubui piliečiai per referendumą pasirinko ne Leningradą ir ne 
Petrogradą, o Sankt Peterburgą. 


———————————) 
FLORA 





1914 m. rugpjūčio pabaigoje Safolko dvasininko duktė 35 metų Flora Sendes su septy- 
niomis draugėmis atvyko į Serbijos miestą Kragujevacą. Šis maždaug už aštuoniasde- 
šimties kilometrų nuo Belgrado įsikūręs miestas buvo pagrindinė serbų pajėgų bazė, 
kurios kovėsi su sostinę puolusia austrų-vengrų kariuomene. Floros būrelis atvažiavo 

anksčiau už kelias britų, prancūzų, rusų ir amerikiečių medikų brigadas, atsiųstas 
Pagalbos Serbijai fondo. 1915 m. balandžio vidurį britų būrelį papildė ponia Mabel St 
Clair Stobart, įspūdinga moteriškė, per neseniai pasibaigusius Balkanų karus įsteigusi 
Ligonių ir sužeistųjų palydos korpusą. Dabar ji atvyko iš Salonikų vadovaudama lauko 
ligoninei, kurios 70 žmonių personalą sudarė vien moterys, išskyrus iždininką - jos vyrą 
Johną Greenhalghą. Sužeistuosius iš mūšio lauko rinkdavo tam sukurtas „skrajojantis 
padalinys“, kuriam ji vadovavo raita. Serbijoje dirbo per 600 britų savanorių moterų. 

Iš visų karo meto moterų organizacijų vienos iš profesionaliausių, be abejo, buvo 
britų medicinos tarnybos. Susivienijusios į Škotijos moterų ligoninių sąjungą (ŠMLS), 
įsteigtą chirurgės iš Edinburgo Elsie Inglis, moterys pasišovė įrodyti galinčios atlikti 
pačias atsakingiausias ir sudėtingiausias užduotis. Į frontus, kuriuose kovėsi sąjungi- 
ninkių kariuomenės, jos nusiuntė keturiolika sukomplektuotų ligoninių, neskaitant tų, 
kurios buvo britų armijos žinioje. Prieš atplaukdama į Serbiją ponia Mabel St Clair Sto- 
bart dirbo Šerbūre ir Antverpene. Daktarė Inglis mirė 1917 m. lapkritį, metus išgyvenu- 
si Rusijoje". Tais laikais moterys chirurgės buvo neregėtas dalykas, ypač karo ligoni- 
nėse. Prancūzų žurnalistas, paprašytas pažiūrėti, kaip operuoja daktarė Inglis, išlėkė 
pažaliavęs, rėkdamas: C'est vrai, elle coupe!“ („Tai tiesa, ji pjausto!“)" 

1915 m. spalį, prasiveržus austrams ir bulgarams, serbų armija galėjo ištrūkti tik 
per apsnigtus kalnus į Albanijos pajūrį. To baisiojo žygio per purvą ir sniegą metu nuo 
bado, nušalimų, dėmėtosios šiltinės ir gangrenos mirė 40 000 žmonių. Su serbų kariais 
traukėsi ir Stobart padalinys. 

Iš visų moterų savanorių emancipuotis labiausiai sekėsi Florai Sendes (1879- 
1961). Ji įstojo į serbų pėstininkų būrį, išgyveno atsitraukimą į Albaniją, kovėsi mūšyje, 
buvo sužeista ir apdovanota medaliu už drąsą. Karui pasibaigus Flora turėjo karininko 
laipsnį. Vėliau ji ištekėjo už rusų emigranto, įsikūrė Belgrade ir nepabūgo ten pasiro- 
džiusių gestapininkų. Į Angliją grįžo tik tapusi našle?. Ji laikėsi senos Rytų Europos 
tradicijos, nuo Rusijos ir Lenkijos iki pat Albanijos: sunkiais laikais moterys stoja į išre- 
tintas vyrų gretas. 

Viena iš priežasčių, nulėmusių Britanijos moterų ryžtą, buvo šalies vyriausybės 
požiūris. Kai 1914 m. rugpjūtį Elsie Inglis pasiūlė ŠMLS paslaugas Karo ministerijai, ji 


išgirdo atsakymą: „Mieloji ponia, grįžkite namo ir ramiai sėdėkite““. 











susisiekimą su Rusija ir, pirmojo admiraliteto lordo Winstono Churchillio žodžiais 
tariant, smogti Centrinių valstybių sąjungai į jų „jautriąją papilvę“. Planas buvo 
tiesiog nuostabus, bet baigėsi tragiškai. Priešui iš anksto pranešdavo apie visus 
ekspedicinių pajėgų žingsnius, tarp kurių buvo ir didvyriškoji Anzak divizija iš 
Australijos ir Naujosios Zelandijos. Turkai jau laukė ant uolų viršaus, vadovauja- 
mi jauno, veiklaus karininko Kemalio Pašos. Nuo to laiko Vakarų šalys karines 
operacijas vykdė tik Osmanų imperijos pakraščiuose. Jaunas anglų entuziastas 
T. E. Lawrence'as vienas sukėlė Arabų pusiasalio genčių maištą ir ėmė jam vado- 
vauti. Prancūzai įsitvirtino Libane. 1916 m. generolas Allenby patraukė į Palestiną 

iš britų bazės Egipte ir Kalėdų dieną įjojo į Jeruzalę. Be to, britai įžengė į Meso- 
potamiją. Po žeminančio pralaimėjimo 1917 m. kovą jie užėmė Bagdadą ir ėmė 
skverbtis tolyn, į Persiją. Britų pergalės įkvėpė ir arabus, ir žydus sionistus. 1917 
m. lapkričio 2 d. iš visų pusių spaudžiamas Britanijos užsienio reikalų ministras 
Arthuras Balfouras paskelbė deklaraciją „dėl žydų tautos namų Palestinoje sukū- 
rimo“. Kaukaze rusai ir osmanai per kalnuotas Armėnijos pasienio vietoves vis 
įsiverždavo vieni į kitų teritoriją. Šie susirėmimai atitraukė dėmesį nuo Osmanų 
vyriausybės represijų prieš savo pavaldinius armėnus. [GENociDAs] 

Italai kovėsi su austrais sunkiai prieinamose aukštikalnių vietovėse, žemių, į 
kurias pretendavo Italija, pakraščiuose. Per vienuolika neregėto masto mūšių prie 
Izonco upės krito neką mažiau kareivių nei Vakarų fronte. 1917 m. rugsėjo — 
gruodžio mėnesiais prie Kaporeto žuvo pusė milijono vyrų. Italų nuostoliai buvo 
panašaus masto kaip britų. Nuostabus Italijos prisikėlimas tuo metu, kai jau buvo 
ant pražūties slenksčio, nepaprastai pakirto Centrinių valstybių galią. Austrų 
armija Italijoje buvo sumušta. Italus didžiai įskaudino sąjungininkės, bemaž 
neįvertinusios jų pasiaukojimo. 





GENOCIDAS 


1915 m. gegužės 27 d. Osmanų vyriausybė paskelbė, kad armėnai turi būti priverstinai 
iškeldinti iš rytų Anatolijos. Mat buvo įtariama, kad krikščionys armėnai slapta palaiko 
rusus Kaukazo fronte ir ketina įkurti vieningą Armėniją, kurią gintų Rusija. Vyriausybės 
potvarkis palietė du tris milijonus žmonių. Pateikiami įvairūs skaičiai, bet manoma, kad 
apie trečdalis armėnų buvo išžudyti, dar trečdalis žuvo deportacijos metu, o išliko vos 
viena trečioji. Šie įvykiai daugelio laikomi pirmuoju mūsų laikų genocido atveju. Sevro 
sutartimi (1920 m.) Antantė pripažino vieningą Armėniją suverenia respublika. Iš tikrųjų 
ji leido Sovietų Rusijai ir Turkijai pasidalyti Armėniją". 

Adolfas Hitleris puikiai žinojo apie šį Armėnijos precedentą. Informuodamas savo 
generolus įsiveržimo į Lenkiją išvakarėse Oberzalcburge, jis atskleidė, ką numatęs len- 
kų tautai: 

Čingis Chanas ramia širdimi paliepė išžudyti milijonus moterų ir vyrų. Istorijos akimis 

žiūrint, jis didis valstybės kūrėjas <...> Aš išsiunčiau į Rytus savo mirties dalinius, 

įsakęs be jokio gailesčio žudyti lenkų rasės ar lenkiškai kalbančius vyrus, moteris ir 
vaikus. Tik šitaip mes gausim mums reikalingos /ebensraum. Šiaip ar taip, nejaugi 
šiandien kas nors dar kalba apie armėnų išnaikinimą?“ 

Vis dėlto „genocido“ terminas pirmą kartą buvo pavartotas tik 1944 m., kai jį sukū- 
rė JAV dirbęs žydų kilmės lenkų teisininkas Rafatas Lemkinas (1901-1959). Lemkino 
pastangos padaryti praktines išvadas iš lenkų ir Lenkijos žydų likimo buvo vainikuotos 
1948 m., kai Jungtinės tautos paskelbė konvenciją „Dėl genocido užkardymo ir bau- 
dimo už jį“. Deja, kaip rodo karai buvusioje Jugoslavijoje, vien konvencija negali nei 
užkirsti kelio genocidui, nei už jį nubausti. 

Kolonijose visi kariaujančių šalių avanpostai laikė savo pareiga paremti 
kariaujančią Tėvynę. Prancūzai ir vokiečiai kariavo net Kamerūne. Britai užgro- 
bė Vokietijos Rytų Afriką (Tanganiką) ir Pietvakarių Afriką. Per šiuos susirėmi- 
mus silpnesnioji vokiečių pusė dažnai pasirodydavo esanti išradingesnė. Vokie- 
čių karinės pajėgos Rytų Afrikoje, vadovaujamos generolo Pauliaus von 
Lettow-Vorbecko (1870 — 1964), nė kiek nenukentėjo iki pat paliaubų, paskelbtų 
1918 m. lapkričio 11 d. 

Jūrose buvo galima tikėtis visos virtinės galingų susirėmimų tarp agresyvių 
flotilių. Iš tikrųjų prancūzų karo laivai spruko į Viduržemio jūrą, o vokiečių flo- 
tilė po vienintelio mažareikšmio susidūrimo su Britanijos karališkuoju laivynu 
prie Jutlandijos pusiasalio (1916 m. gegužės 31 d.) grįžo į uostus. Taigi iš pažiūros 
anglai galėjo teigti viešpataują jūrose, tačiau jie negalėjo susidoroti su vokiečių 
povandeniniais laivais, kurie išplaukę iš Kylio ir Brėmerhafeno uostų paskandino 
per 12 milijonų sąjungininkių tonažo. Britų blokada, kurios metu vyko nepertrau- 
kiamas povandeninis karas Šiaurės jūroje, prisidėjo prie to, kad Vokietija pajuto 
rimtą maisto stygių. Pačiai Britanijai irgi grėsė badas. Kai 1915 m. gegužės 15 d. 
vokiečių povandeninis laivas U 20 nuskandino keleivinį lainerį „Luzitanija“, o 
1917 m. pradėjo povandeninio karo veiksmus ir Atlanto vandenyne, Amerika atsi- 
sakė neutraliteto. 

Trečiaisiais karo metais įtampa ėmė atsispindėti ir politiniame gyvenime. Dub- 
line teko jėga nuslopinti Airijos Velykų sukilimą (1916 m.). Londone išrinktą 
partinę vyriausybę nuvertė Lloydo George'o sudarytas koalicinis karinis kabine- 
tas (1916 m. gruodyje). Pranciškaus Juozapo mirtis Austrijoje — Vengrijoje sukėlė 
nerimą. Pirmasis karo metų Reichsrato posėdis (1917 m. gegužę) buvo nutrauktas 
čekams pareikalavus autonomijos ir pasigirdus gandams apie separatinę taiką. 
Prancūzijoje maištų banga sukėlė užsitęsusią krizę, kurią ilgainiui pavyko įveikti 
bendromis naujojo vyriausiojo kariuomenės vado maršalo Pėtaino ir naujojo 
premjero Georges'o Clemenceau pastangomis. Vokietijos imperatorius 1917 m. 
velykiniame kreipimesi į tautą siūlė demokratines reformas, o liepą visos partijos 
Reichstage, 1914 m. balsavusios už karą, dabar pasisakė už susitaikymą. Rytų fron- 
te, nepavykus mėginimams sudaryti separatinę taiką su Rusija, Centrinių valstybių 
sąjunga atkūrė Varšuvoje marionetinę Lenkijos karalystę. Karalystė neturėjo kara- 
liaus, o regentų taryba — regento. Ji nepalaikė jokių ryšių su Lenkijos provinci- 
jomis Prūsijoje, Austrijoje ir į rytus nuo Būgo. Netrukus po jos atkūrimo buvo 
paleisti Pitsudskio lenkų legionai, atsisakę prisiekti ištikimybę Vokietijos kaize- 
riui. Rusijoje kilo revoliucija. JAV siautė karo karštligė. [BAiLvs] [LiLi] 

Jaunasis Austrijos Friedenskaiser (Taikos imperatorius) pats vadovavo vienam 
iš slaptų derybų su Antantės šalimis ratui. 1917 m. pavasarį Šveicarijoje jis dukart 
susitiko su savo svainiu princu Sikstu iš Burbonų-Parmų dinastijos, tarpininkavu- 
siu Paryžiui ir Londonui. Austrijos imperatorius buvo pasirengęs padaryti teritori- 
nių nuolaidų Italijai ir sutiko su Prancūzijos pretenzijomis į Elzasą ir Lotaringiją. 
Vis dėlto jis neįtikino nei italų, nei prancūzų galįs paveikti Berlyną ir turėjo ant 
kelių šliaužioti prieš Vokietijos imperatorių, kol Clemenceau galų gale iškėlė 

BAILYS 


1916 m. spalio 18 d., šeštą valandą ryto, Vakarų fronte, prie Karnojaus, britų bausmės 
būrys sušaudė Vakarų Jorkšyro pulko eilinį Harrį Farrą. Jis buvo ne naujokas, o šešerius 
metus ištarnavęs savanoris, kurį du kartus sužeistą išnešė iš mūšio lauko. Trečią kartą 
medikai atsisakė suteikti jam pagalbą, nes jis nebuvo sužeistas, ir jį suėmė, kai pasiprie- 
šino seržantui, lydėjusiam jį atgal į apkasus. Farras be perstojo kartojo: „Nebegaliu to 
pakęsti“. Per karo lauko teismą generolas, vadovavęs XIV korpusui, pareiškė, kad kaltini- 
mas bailumu „akivaizdžiai įrodytas“. Tai patvirtino ir vyriausiasis vadas Douglas Haigas. 

Po kurio laiko Farro našlė Gertrude'a gavo Karo ministerijos laišką: „Brangioji 
ponia, apgailestaudami pranešame, kad Jūsų vyras mirė. Jis buvo nubaustas mirti už 
bailumą ir sušaudytas spalio 16 d. rytą“. Ji negavo nei karo našlės pensijos, nei pašal- 
pos dukrai. Pulko kapelionas per parapijos vikarą atsiuntė žinutę: „Perduokite jo žmo- 
nai, kad jis nebuvo bailys. Drąsesnių karių už jį dar nebuvo“. Ji išgyveno 99 metus ir 
spėjo perskaityti karo lauko teismo dokumentus, kuriuos Britanijos archyvai paskelbė 
tik 1992 m. 

Eilinis Farras buvo vienas iš 3080 britų kareivių, nuteistų karo lauko teismų 1914- 
1918 m., dažniausiai - už dezertyravimą, ir vienas iš 307, kuriems nuosprendžio vyk- 
dymas nebuvo atidėtas. Atmesdamas pasigailėjimo prašymą kitu panašiu atveju, 
Douglas Haigas parašė tokį komentarą: „Kaip mes galime laimėti, jei patenkinsime 
tokį prašymą?“! 

Per II pasaulinį karą dezertyravo apie 100 000 britų kareivių, bet nė vienas nebuvo 
sušaudytas. Sugautiems Raudonosios Armijos ir Vermachto kareiviams ne taip pasisekė“. 











LiLI 


Vieną 1915 m. dieną kažkur Rytų fronte, Lenkijos viduryje, jaunas vokiečių sargybinis 
svajojo apie namus. Hansas Leipas įsivaizdavo, kad dvi jo merginos, Lili ir Marlena, 
stovi su juo po žibintu priešais kareivinių vartus. Jis ėmė švilpauti melodiją, kad pakel- 
tų sau nuotaiką, paskui sukūrė keletą sentimentalių eilučių ir tuoj pat viską užmiršo. Po 
dvidešimties metų Berlyne jis prisiminė melodiją, pridėjo dar kelias eilutes, o merginų 
vardus sujungė į vieną. Norbertas Schultzas parašė šioms eilėms muziką ir 1937 
metais daina buvo paskelbta. Tarpukario Berlyne buvo gausybė kabaretų ir visur gir- 
dėjosi populiarios dainos, tačiau „Vienišo sargybinio daina“ nesulaukė pasisekimo!. 
1941 m., Vokietijos armijai užėmus Jugoslaviją, kariškiai užgrobė galingą Belgrado 
radijo siųstuvą. Tarp palaikių radijo stoties plokštelių jie aptiko ir prieškarinį Hanso Lei- 
po dainos įrašą. Per gryną atsitiktinumą naktinės Belgrado muzikines laidos buvo gir- 
dėti net už Balkanų - Šiaurės Afrikoje; jų klausėsi ir Rommelio kariai, ir Britų aštuntosios 
armijos „dykumos žiurkės“. Prie imtuvų palinkusius vyrus apkerėjo žvaigždėtu Vidurže- 
mio jūros dangumi per eterį atskriejęs Lale Andersen balsas. Netrukus dainos žodžiai 

buvo išversti į anglų kalbą ir Anne Shelton įrašė anglišką jos variantą. Po Tobruko 
apsiausties, kai britų karo belaisvai ėjo pro Afrika-Korps karių gretas, vieni ir kiti traukė 
tą pačią melodiją: 


1. Lili Marleen 





Vor der Kaserne, vor dem Priešais kareivines, prieš 
grossen Tor didelius vartus, 

Stand eine Laterne, und steht Stovėjo žibintas - ir tebestovi šiandien. 
sie noch davor. Ir mes ten vėl susitiksim, 

So wolln wir uns da wiedersehen, Po tuo žibintu stovėsim 

bei der Laterne wolln wir stehn Kaip kadaise Lili Marlena. 


Wie einst Lili Marleen. 


Kai į karą įsitraukė JAV, „Lili Marlen“ ėmė dainuoti Marlena Dietrich ir tuomet daina 
apskriejo visą pasaulį, nepaisydama jokių sienų.“ 

Daina Les Feuilles Mortes buvo parašyta Paryžiuje karo metu - 1943-aisiais, kai 
visi dainavo Lili Marlene. Karčiai saldžius dainos žodžius parašė Jacgues Prėvert, o 
melodiją, kurią vienąkart išgirdęs nebegali pamiršti, - Josephas Kosma. Jos tema - 
išskirti įsimylėjėliai - tikriausiai atitiko milijonų žmonių nuotaikas. Tačiau Jeano Gabino 
filmas, kuriam daina buvo parašyta, nepastatytas ir daina nepaskelbta. Kai po karo ji 
vėl „atrasta“, visuomeninis ir politinis klimatas buvo pakitęs, o angliškas tekstas neper- 
teikė originalo nuotaikos. 


2. Feuilles Mortes 





C'est une chanson, gui nous Už lango skrieja krentantys lapai, 
ressemble Raudoni ir auksiniai rudens lapai. 

Toi tu m'aimais, et je t'aimais. Matau, kaip vasara bučiuoja tavo lūpas 

Nous vivions tous les deux ensemble Ir įdegusias rankas, kurias kadaise 

Toi gui m'aimais, moi gui t'aimais. laikiau savosiose. 

Mais la vie sėpare ceux gui s'aiment, Kai išėjai, dienos prailgo, 

Tout doucement, sans faire de bruit. Netrukus išgirsiu gūdžią žiemos dainą; 

Et la mer efface sur Ie sable Bet labiausiai, brangioji, tavęs man stinga, 
Les pas des amants dėsunis. Kai ima kristi rudens lapai. 


Kurgi dingo krantą skalaujančios ban- 
gos ir smėlyje pranykę įsimylėjėlių pėdsakai? Šiaip ar taip, šeštajame mūsų amžiaus 
dešimtmetyje angliškas dainos variantas skambėjo visur“. 

Pokario metais Europą užliejusi Amerikos kultūros banga atnešė populiarias dai- 
nas - geras, prastas, vidutiniškas. Iš anos Atlanto pusės sklindantiems amerikietiškų 
dainų garsams bus lemta užgožti kitus. Vis dėlto nereikia pamiršti, kad daugelyje Euro- 
pos kampelių - Neapolyje, Varšuvoje, Paryžiuje ar Maskvoje vis taip pat įtaigiai skam- 
bėjo dainos gimtąja kalba: 


Moderato 





1. He CAkILIHBI B CaĄY Aa>Ke LIIOpOXH, Sode negirdėti nė menkiausio šlamesio, 
Bcė 3AeCb 3aMepAO AO yTpa, Viskas čia apmirė iki ryto. 
Ecnu 6 3HaAM BBI, KaK MHe ĄOpOrH Ak, kad žinotumėt, kokie man brangūs 
MoĄMOCKOBHBIe Beuepa. Pamaskvės vakarai. 

3. UTO X TBI, MHAa3, CMOTPHIIIB HCKOCa, Ko, mieloji, žiūri padilbom, 
Hu3K0 roAOBy HaKAOHA? Ko panarinai galvą? 
TpPyAHO BBICKa3aTb H He BBICKa3aTb Sunku išsakyti, sunku ir neišsakyti, 
Bcė, uTO Ha cepAlje y mena.“ Kas dedasi mano širdyje. 








šiuos ryšius aikštėn. Nuo to laiko Habsburgų monarchijos likimas tiesiogiai pri- 
klausė nuo Vokietijos karinės sėkmės; sudužo visos viltys, kad Austrijos — Veng- 
rijos tautos taikiai gyvens.) 

JAV į karą įsitraukė 1917 m. balandžio 6 d., tik po daugelio mėginimų 
pasiekti taiką. Dvidešimt aštuntas šalies prezidentas Thomas Woodrow Wilsonas 
(1856 — 1924), liberalas iš rytinės pakrantės, Prinstono universiteto profesorius, 
buvo išrinktas antrai kadencijai 1916 m. lapkritį. Savo programoje jis teigė, kad 
šalis turi laikytis neutraliteto. Jo pasiuntinys pulkininkas House'as apsilankė viso- 
se Europos sostinėse. Net 1917 m. sausio mėnesį savo kreipimesi į šalį Wilsonas 
vis dar ragino sudaryti „taiką be pergalės“. Tačiau Amerikos jūrų transportui mir- 
tiną grėsmę kėlė vokiečių povandeniniai laivai, o visas abejones galų gale 
išsklaidė nevykusi Vokietijos užmačia patraukti į savo pusę Meksiką, paaiškėjusi 

po Zimmermano telegramos, išsiųstos 1917 m. vasarį. Wilsono idealizmas atvirai 
prieštaravo slaptai britų ir prancūzų diplomatijai. Savo „Keturiolikoje punktų“ 
(1918 m. sausis) jis rišliai suformulavo ir pateisino Antantės karinius tikslus, tvir- 
tai gynė tautų apsisprendimo principą ir manė, kad šis principas turi būti taiko- 
mas nešališkai. Wilsonas iškėlė Lenkijos nepriklausomybės klausimą; Ignacijaus 
Paderewskio, rengusio Baltuosiuose Rūmuose muzikinius vakarus, dėka Wilsonas 
iškėlė Lenkijos nepriklausomybės klausimą. 

Vis dėlto 1917 m. įvykusios permainos sukėlė didelį susirūpinimą Antantės 
stovykloje. Kurį laiką suirutės Rusijoje padariniai buvo jaučiami labiau negu JAV 
įsitraukimas į karą. Antantė įsigijo partnerį, turintį didžiulį potencialą, bet 
prarado galingiausią sąjungininką mūšio laukuose. Praeis ištisi metai, kol pasijus 
Amerikos karių ir pramonės įtaka. O tuo metu, menkėjant Rusijos pasipriešini- 
mui, Centrinių valstybių sąjunga galėjo permesti vis daugiau karių ir išteklių iš 
Rytų fronto į Vakarų. Atrodė, kad karo baigtį nulems tai, kieno padariniai pasi- 
reikš anksčiau: mobilizacijos Amerikoje ar revoliucijos Rusijoje. 

1917 metų Rusijos revoliuciją sudarė kelios susipynusios griūčių virtinės. Du 
politinius sprogimus — Vasario revoliuciją, nuvertusią carinę monarchiją, ir Spa- 
lio revoliuciją ar perversmą, įvedusį proletariato diktatūrą, lydėjo judėjimai, 
sukrėtę imperijos visuomeninius, ekonominius ir kultūrinius pamatus. Negana to, 
kilo tautinių sukilimų lavina visose nerusiškose šalyse, įtrauktose į imperijos 
sudėtį, ir jos pasinaudojo proga gauti nepriklausomybę. 

Šių įvykių padariniai karo eigai buvo dramatiški. 1917 m. vasario viduryje 
didžiausiai Europos karo mašinai dar vadovavo paskutinysis Romanovų dinastijos 
atstovas. Nė metams nepraėjus, Romanovai buvo sunaikinti, jų imperija subyrėjo 
į porą dešimčių savarankiškų valstybių, o bolševikiniai imperijos likučių vadovai 
visai pasitraukė iš karo. Po Bresto taikos Rusija nuo 1917 m. gruodžio 6 d. kare 
nebedalyvavo. Taigi Vokietijos politika remti ir separatistų siekius, ir bolševikų 
machinacijas pasiekė neregėto masto pergalę. 

Į Rusijos imperijos subyrėjimą reikia žiūrėti ne kaip viso labo į vieną iš revo- 
liucijos padarinių, bet ir kaip į vieną jos priežasčių. Rusijos caras prarado savo 
pavaldinių nerusų ištikimybę gerokai anksčiau, nei bolševikų diktatūros įvedimas 
akivaizdžiai parodė jų troškimą egzistuoti savarankiškai. Kai dėl vokiečių puoli- 
mo 1915 m. Rusija prarado lenkiškuosius kraštus, vienas įtakingiausių imperijos 
politikų lenkas Romanas Dmowskis visiems laikams nusigręžė nuo Rusijos. Nuo 
to laiko Vakarų valstybių talkinamas jis sieks Lenkijos nepriklausomybės. Jam 
pirmininkaujant 1916 m. rugpjūtį Paryžiuje buvo įsteigtas Lenkų tautinis komite- 
tas. Lietuvoje 1917 m. vokiečiams remiant buvo suburta Taryba. Kad išliktų, 
nepriklausoma Suomijos respublika vokiečių padedama turėjo kautis nuo 1917 
m. vidurio iki 1918 m. gegužės. Tautinis judėjimas Ukrainoje ėmė reikštis vos tik 
nusilpo imperijos galia. 1917 m. lapkritį Kijeve buvo paskelbta Ukrainos Respub- 
lika. 1918 m. vasario 9 d. pasirašiusi vadinamąją „duonos sutartį“, ji pelnė Cen- 
trinių valstybių pripažinimą mainais už įsipareigojimą tiekti grūdus. Tuo pačiu 
metu Kaukaze susikūrė nepriklausoma Užkaukazės Federacija. 

Kilus stichiškai separatizmo bangai, vienai po kitos Rusijos vyriausybėms Pet- 
rograde neliko nieko kito kaip nusileisti. Laikinoji vyriausybė 1917 m. balandį 
paskelbė palaikanti tautų nepriklausomybę; jos pavyzdžiu pasekė bolševikai ir 
kiti. Iš tikrųjų, nepaisant skambių žodžių, bolševikai neketino suteikti tautoms 
nepriklausomybės. Vos jiems paėmus valdžią Petrograde, vyriausiasis bolševikų 
tautybių reikalų komisaras, mažai kam žinomas gruzinų revoliucionierius, pasiva- 
dinęs Stalinu, ėmė steigti bolševikų partijos skyrius visose ką tik atsiradusiose 
respublikose, ir šie ėmė kaišioti pagalius į ratus neseniai sudarytoms tautinėms 
vyriausybėms. Bolševikų politika buvo nukreipta į subyrėjusios Rusijos imperijos 
atkūrimą nauju — komunistinės šalies pavidalu. Iš pat pradžių jie siekė įvesti 
tose šalyse centralizuotą partijos diktatūrą, pridengus ją kultūrinės autonomijos 
ir fiktyvių valstybinių struktūrų skraiste. Čia glūdėjo viena iš pagrindinių vadina- 
mojo Rusijos pilietinio karo priežasčių (žr. šio pavadinimo poskyrį). 

Taigi revoliucija Petrograde buvo nukreipta prieš centrinę jau gerokai pradė- 
jusios irti valstybės vyriausybę. Pagrindinė jos priežastis — caro rūmų valdžios 
krizė. Caras buvo išvykęs į frontą ir kepurnėjosi neapgalvoto savo pasiryžimo 
asmeniškai vadovauti kariuomenei pinklėse. Dūmos niekas nepaisė, 0 caro minist- 
rus gainiojo paranojiška carienė „vokietė“ su savo suktuoju patikėtiniu Georgiju- 
mi Rasputinu (1872— 1916), pramintu „pamišusiu vienuoliu“. Valdžia nesprendė 
neatidėliotinų karo metais kilusių problemų, tarkim, infliacijos, maisto stygiaus ir 
armijos aprūpinimo, todėl caro aplinkos žmonės ėmė maištauti. Rasputiną 
nužudė kunigaikštis Feliksas Jusupovas, Oksforde studijavęs turtingiausios Rusi- 
jos moters sūnus, caro dukterėčios vyras. Kitomis aplinkybėmis šis įvykis istori- 
joje būtų užfiksuotas viso labo kaip smulki rūmų intriga, tačiau to meto Rusijoje 
tai buvo paskutinis lašas, perpildęs pasipiktinimo taurę ir sulaužęs visą sistemą 
laikiusius ramsčius. Mat atokiai nuo rūmų politikos laikėsi dešimtys milijonų 
bebalsių caro pavaldinių — nepatenkintų inteligentų, nusivylusių konstitucijos 
šalininkų, pasimetusių valdininkų, beteisių darbininkų, bežemių valstiečių, karei- 
vių, neturinčių vilties nei išlikti, nei pasiekti pergalę. Žvilgantis carizmo kiautas 
dunksojo iki paskutinės akimirkos, o paskui sugriuvo lyg kortų namelis. 

Įvykių grandinė, atvedusi nuo Rasputino nužudymo 1916 m. gruodžio 17 d. 
prie bolševikinio perversmo po dešimties mėnesių, buvo itin vingiuota ir visai 
nenumatoma. Vasariui baigiantis, speiguotą žiemą, dėl kurios sutriko aprūpinimas 
maistu, netikėtai išstūmė per anksti atėjęs saulėtas pavasaris. Tūkstančiai streiki- 
ninkų ir demonstrantų pasipylė į Petrogrado gatves, reikalaudami taikos, duonos, 
žemės ir laisvės. Vasario 26-ąją Znamensko aikštėje imperijos gvardiečių kuopa 
paleido pirmą lemtingą salvę. Kitą dieną sukėlę maištą prie riaušininkų prisidėjo 
160 000 iš valstiečių kilusių sostinės įgulos naujokų. Caro generolai dvejojo. Dūma 
išdrįso paskirti Laikinąją vyriausybę, o įvairios socialistinės grupuotės sušaukė 
Petrogrado tarybą — „Petrogrado darbininkų ir kareivių deputatų tarybą“. 

Šitaip susidarė dvivaldystė ir Dūmai teko varžytis su Petrogrado taryba. Abi 
šalys priėmė be galo svarbius nutarimus. Kovo pirmą Taryba vienašališkai išleido 
įsakymą Nr. 1, kuriuo pasiūlė kiekvienam kariniam daliniui išsirinkti savo 

komitetą. Šitaip vienu kirčiu visoje armijoje karininkai neteko galios. Kovo 2 d. 
Laikinoji vyriausybė paskelbė 8 punktų programą, kurioje ragino į vietinės val- 
džios organus skirti renkamus pareigūnus, o valstybinę policiją pakeisti liaudies 
milicija. Taip vienu mostu visoje Rusijoje buvo pakirsta policijos ir vietinių val- 
džios organų galia. Galima sakyti, kad Rusijos imperija iširo telegrafu. Tą naktį 
Nikolajus II atsisakė sosto. 

Kurį laiką dvivaldystės svarstyklių lėkštė nekrypo nė į vieną pusę, mat kon- 
stituciniai liberalai Dūmoje sudarė trapią sąjungą su nuosaikiais socialistais Tary- 
boje, daugiausia menševikais ir eserais (abi šios grupuotės buvo nusistačiusios 
prieš bolševikus). Centrine figūra tapo Aleksandras Kerenskis (1881 — 1970), tei- 
sininkas socialistas, ir Laikinosios vyriausybės, ir Tarybos narys. Vis dėlto šių 
organų politika tęsti karą buvo labai nepopuliari ir tik kurstė nepasitenkinimą, 
kuris pasirodys itin palankus radikalesniems elementams. Laikinoji vyriausybė 
paskelbė ketinanti surengti visuotinius rinkimus į Steigiamąjį susirinkimą — tuo- 
met demokratija Rusijoje gautų tvirtą pagrindą. Dabar bolševikai pamatė, kiek 
turi laiko: norėdami išsaugoti galimybę valdyti Rusiją, jie privalėjo perimti Tary- 
bas į savo rankas ir nuversti Laikinąją vyriausybę, kol dar nesušauktas Steigia- 
masis susirinkimas. [FATIMA| 

Iki balandžio, kol Leninas dar nebuvo grįžęs į Petrogradą, bolševikų vaidmuo 
revoliuciniuose įvykiuose buvo menkas. Tačiau blogėjanti padėtis pavasarį ir 
vasarą sudarė palankias sąlygas paklusniai savo viršininkų nurodymus vykdan- 
tiems, valdžią versti pasirengusiems elementams. Tris kartus — balandį, birželį ir 
liepą — jie mėgino išnaudoti didėjančią savo įtaką Petrogrado įguloje, siekdami 
gatvių demonstracijas paversti ginkluotu sukilimu. Pastarąjį kartą Laikinoji 
vyriausybė net įsakė suimti bolševikų vadovus, apkaltinusi tėvynės išdavimu, nes 
sužinojo apie jų ryšius su vokiečiais. Leninui teko slėptis kaime. Tačiau rugpjūčio 
ir rugsėjo mėnesiais vyriausybę paralyžiavo konfliktas su generolo Lavro Korni- 
lovo vadovaujama armija. Nepavykęs Kornilovo maištas davė Leninui progą 
suplanuoti savąjį perversmą. 

Kai Leninas spalio pradžioje slapta parsigavo į Petrogradą, Kerenskio vyriau- 
sybė buvo izoliuota ir visiškai netekusi pasitikėjimo. Kariuomenė nepatenkinta, 
tarybos suskilusios. Bolševikai ketino neutralizuoti Petrogrado tarybą sušaukdami 
Tarybų suvažiavimą, kuriame daugumą sudarytų bolševikų delegatai iš provinci- 
jos. Tuo pat metu svarbiausias Tarybos Karinis-revoliucinis komitetas, dabar kon- 
troliuojamas bolševikų, gavo nurodymą atsiųsti reikiamą skaičių kareivių, jūreivių 
ir ginkluotų darbininkų su užduotimi, kuriai pati Taryba nepritarė. Vadovauti 
ėmėsi Trockis. [sovkiNo] 

Spalio 25-osios vakarą šis planas buvo įgyvendintas. Bolševikų būriai apsupo 
vyriausybinius pastatus. Jokio atsako jie nesulaukė. 26-osios rytą 10 val. Leninas 
paskelbė atsišaukimą: 

Į Rusijos piliečius! 
Laikinoji vyriausybė nuversta. Valstybinė valdžia perėjo Petrogrado tarybos organui — 
Kariniam-revoliuciniam komitetui, stovinčiam Petrogrado proletariato ir įgulos priešakyje. 

1917 m. gegužės 3 d., pačiame | pasaulinio karo įkarštyje, popiežius Benediktas 
paprašė palaimintąją mergelę Mariją duoti taikos ženklą. Po dešimties dienų trys 
neraštingi vaikai pranešė regėję Švenčiausiąją panelę prie Fatimos kaimelio Portugali- 
joje. Prisistačiusi kaip „rožinio dama“, ji pasakiusi, kad netrukus ateisiąs Antikristas ir 
kad toje vietoje reikia pastatyti koplyčią, kurioje žmonės melstysi. Kiek vėliau Lucija 
dos Santos, viena iš Mariją regėjusios trijulės, papasakojo, kad Švenčiausioji panelė 
išsakiusi pranašystę Rusijai: 

„Ateisiu prašyti, kad Rusija būtų įšventinta mano nekaltojoje širdyje. Jei mano mal- 
dos bus išklausytos, Rusija atsivers ir stos taika. Jei ne, ji paskleis savo klaidas po visą 
pasaulį, sukeldama karus ir Bažnyčios persekiojimą <...> Vis dėlto galų gale mano 
nekaltoji širdis pasieks pergalę“. 

Marijos kultas dažnai buvo siejamas su antikomunizmu, ypač Ispanijos pilietinio 
karo metais. 1942 metais popiežius Pijus XI inicijavo Marijos nekaltosios širdies šventę. 
1981 m. gegužės 13 d. popiežius Jonas Paulius II, pats suvaidinęs svarbų vaidmenį 
žlungant komunizmo sistemai, Romoje buvo sužeistas žudiko kulkos. Jis meldėsi Šven- 
čiausiajai rožinio mergelei, pasveiko ir su kitais maldininkais nuvyko į Fatimą“. 

Doriems krikščionims neduoda ramybės paslaptingi dieviškųjų būtybių pasirody- 
mai. Švenčiausioji mergelė, apie kurios pasirodymą pirmą kartą pranešė Elžbieta iš 
Šonau (1164 m.), dažnai apsilanko ir naujaisiais laikais: La Saletoje (1846 m.), Lurde 
(1854 m.), Pontmene (1871 m.), Noke (Airija, 1879 m.), Banė (Belgija, 1933 m.) ir Med- 
jugorjėje (Bosnija, 1981 m.). Katalikų hierarchai nepatvirtino Mergelės pasirodymų 
netoli Mostaro - Medjugorjės kaimelyje, kuris vis dar traukia tūkstančius maldininkų. Jie 
kelia didelį nerimą dar ir todėl, kad lyg ir išpranašavo siaubus, įvyksiančius toje vietoje 
per 1992-1993 m. Bosnijos karą). [BERNADETA| [MADONA) 











Reikalas, už kurį kovojo liaudis: nedelsiamas demokratinės taikos pasiūlymas, dvari- 
ninkų žemės nuosavybės panaikinimas, darbininkų kontrolė gamybai, Tarybinės vyriau- 
sybės sukūrimas, šitas reikalas užtikrintas. 

Tegyvuoja darbininkų, kareivių ir valstiečių revoliucija!“ 

Beveik kiekvienas šio atsišaukimo žodis buvo melagingas arba klaidinantis, 
bet tai neturėjo jokios reikšmės. Leninas ir Trockis neapsiriko spėdami, kad sos- 
tinėje niekas nesiryš jiems pasipriešinti. Ministrai gūžėsi iš baimės Žiemos 
rūmuose, laukdami pagalbos, kuri taip ir nepasirodys. Imperijos armija buvo kaž- 
kur toli. Devintą valandą vakaro bolševikų jūreiviai iš kreiserio „Aurora“ paleido 
tuščių sviedinių salvę Žiemos rūmų link. Iš Petropavlovsko tvirtovės buvo iššauta 
apie 30 sviedinių; maždaug 11 valandą vakaro du iš jų pataikė į Žiemos rūmus. 
Dauguma juos gynusių vyriausybės kareivių jau buvo pasitraukę; minia plūstelė- 
jo, pamačiusi, kad pasipriešinimo nėra. Jokio „Žiemos rūmų šturmo“ neprirei- 
kė — tai vėliau sukurtas prasimanymas. Pusę trijų ryto ministrai pasidavė. 

1917 m. spalio 24 d. Petrogrado kino teatruose buvo rodoma „Nebylios gyvenimo 
puošmenos“ - psichologinė drama, kurios pagrindą sudarė painūs kunigaikščio Obo- 
lenskio santykiai su švelniąja Klaudija ir klastingąja Nele. Kitą dieną bolševikai užgrobė 
valdžią. Jų požiūris į kino meną buvo visiškai kitoks ir labai konkretus. „Iš visų menų, - 
rašė Leninas, - svarbiausias mums yra kinas“. Kinas jiems buvo ne žmonių pramogai, 
0 propagandos skleidimui masėse. 1919 m. Leninas pasirašė dekretą, kuriuo fotogra- 
fijos ir kino pramonė bvuo perduota Liaudies švietimo komisariato žinion. Ateis laikas, 
kai „Tarybinių filmų bičiulių draugiją“ įsteigs ne kas kitas, o Feliksas Dzeržinskis, politi- 
nės policijos vadas'. 

Rusijoje pirmieji filmai buvo sukurti netrukus po to, kai 1895 m. gruodžio 28 d. Lui 
Liumjeras „Grand“ kavinėje Paryžiuje parodė pirmą begarsį filmą. Rusija turėjo savų 
režisierių, savo kino žurnalų, savo kino studijų ir net savų kino žvaigždžių, tokių kaip 
šaltakraujiškoji Vera Cholodnaja. Pirmasis rusų meninis filmas buvo režisieriaus Dran- 
kovo istorinė drama „Stenka Razinas“ (1908 m.). Po Vasario revoliucijos ekranuose 
trumpai šmėstelėjo sensacingi filmai apie to meto politinį gyvenimą, tarkim, „Grišos 
Rasputino meilės nuotykiai“, bet atėjus bolševikams tokios lengvabūdiškos juostos 
nebegalėjo pasirodyti ekranuose. 

Bolševikai neslėpė savo planų paversti kiną partijos ginklu. Tam pirmiausia reikėjo 
sunaikinti esamas kino struktūras. Poetas Majakovskis straipsnelyje „Kino-Fot“ (1922) 
rašė tarsi agitacijos ir propagandos skyriaus užsakymu: 

Ana Bac KHHO — 3peAMIle. 

Ms MeHA — IIOUTH MHpoOCO03€epijaHHe. 

Kuno — IMpOoBOAHHK ĄBHKeHHA. 

Kuno — HOBaTOp AHTepaTyP. 

Kuno — pa3pyluHTeAb 3CTeTHKH. 

Kuno — GeccTpallIHOCTb. 

Kuno — CNOpTcMeH. 

Kuno — pacceHBaTeAb HAeA. 

Ho — KnHo Gonen. KanuTanH3M 3aCbiMaA eMy TAa3a 30A0TOM. <...> 
KomMmynn3M ĄOAJKEH OTO6paTB KHHO Y CIIeKYAATHBHbIX NOBOAbIped. 


Jums kinas - reginys. 

Man - beveik pasaulio sutvėrimas. 

Kinas - judėjimo laidininkas. 

Kinas - literatūrų novatorius. 

Kinas - estetikos griovėjas. 

Kinas - narsa. 

Kinas - sportininkas. 

Kinas - idėjų platintojas. 

Bet - kinas serga. Kapitalizmas užpylė jam akis auksu. <...> 
Komunizmas privalo atimti kiną iš spekuliantų vadeivų.“ 

Sovkino - Valstybinėje kino valdyboje - daug metų siautė suirutė, tad rimtai veikti ji 
pradėjo tik trečiojo dešimtmečio viduryje. Tačiau pasisekimo, kokio buvo tikėtasi, 
sovietų kinematografija susilauks dar vėliau - ketvirtajame dešimtmetyje, kai ir šią sritį 
aprėps viską apimantis stalinistinis planavimas. 

Tarybinio kino istorijoje vyrauja socialistinio realizmo pavyzdžiai bei juostos, šlovi- 
nančios II pasaulinio karo didvyrius. Bet ir šioje tamsoje buvo prošvaistėlių, viena ver- 
tus —- nuostabių septintojo dešimtmečio „atlydžio“ pastatymų, tarkim, Bondarčiuko 
„Karas ir taika“ ar Kalatozovo „Skrenda gervės“, kita vertus - genialių režisierių, iš kurių 
išsiskyrė S. Eizenšteinas. 

Sergejus Eizenšteinas (1898-1948), vyriausiojo Rygos architekto sūnus, buvo vie- 
nas iš caro laikų auksinių jaunuolių, savo likimą susiejusių su bolševikais. Jis ne tik 
buvo be galo gabus technikas, bet aiškiai suvokė ir savo tikslus, iš kurių svarbiausias 
buvo perteikti nepermaldaujamą istorijos tėkmę. Jis užbaigė tik šešis filmus; visuose 
ryškiausią vaidmenį vaidina žmonių kolektyvas. 

Pirmajame savo filme „Streikas“ (1925) Eizenšteinas pavaizdavo savo jėgą pajutu- 
sių darbininkų ryžtą, be to, išjuokė darbdavius, parodęs juos karikatūriškai, visai kaip 
žurnalas „Krokodil“. „Šarvuotyje Potiomkine“ (1926) jis pagražindamas papasakojo apie 
tikrą 1905 m. revoliucijos įvykį, pagrindinį dėmesį skirdamas laivo įgulai ir engiamiems 
paprastiems žmonėms. Odesos laiptų scena, kur kazokų pulkas išžudo naivius protes- 
tuotojus, tikriausiai yra viena iš garsiausių masinių scenų kino istorijoje. Juostoje „Spalis“ 
(1927) režisierius šlovina dešimtąsias bolševikų perversmo metines, išryškindamas 
masių vaidmenį tokiomis įkvepiančiomis (bet prasimanytomis) scenomis kaip Žiemos 
rūmų šturmas. Filme „Sena ir nauja“ (1929) pasakojama apie kolūkiečių gyvenimą. 

Kai kelerius metus išgyvenęs užsienyje Eizenšteinas grįžo į Rusiją, jis ėmė vaizduo- 
ti senesnius laikus. „Aleksandras Neviškis“ (1938) buvo pranašiška būsimojo konflikto 
su vokiečiais studija. Viduramžių mūšio ant ledo scena, kurioje groteskiški teutonų rite- 
riai masiškai skęsta nuo savo šarvų svorio, tarsi šiurpi Stalingrado alegorija, penkeriais 
metais aplenkusi tuos įvykius. Apie išskirtinį Eizenšteino statusą galima spręsti iš to, 
kad filmą „Ivanas Rūstusis“ (1945) jis pastatė Stalinui gyvam esant, ir diktatorius jį 
pamatė, nes buvo didelis kino gerbėjas. 

Eizenšteino filmai įrodo, kad didysis menas nesuderinamas su nuoga propaganda., 
Kai kūrėjo mintis nedviprasmiška, kaip ir religiniame mene, vertintojai gali sutelkti dėme- 
sį į jos perteikimo meistriškumą. 1958 m. Briuselio filmų festivalyje „Šarvuotis Potiomki- 
nas“ buvo pripažintas pirmuoju iš dvylikos geriausių pasaulio filmų. [PoTi0MkiNAS] 














Taigi tada bolševikai užgrobė valdžią Petrograde. Jie neketino tuo pasitenkinti. 
Trumpai pasirodęs tą rytą vykusiame Tarybų suvažiavime Leninas pasveikino 
„pasaulinę socialistinę revoliuciją“. To, kas įvyko, anaiptol negalėjai taip pava- 
dinti. Tai netgi nebuvo Petrogrado socialistų sukilimas. Spalio 26 d. atsišaukimo 
juodraštyje savo kreipimąsi Leninas baigė šūkiu „Tegyvuoja socializmas“, bet jį 
išbraukė. 

Tai nereiškia, kad Leninas ir jo bolševikai nebuvo radikaliausi revoliucionie- 
riai. Atėję į valdžią, jie ėmė iš pagrindų griauti senąją Rusiją. Lenino vadovauja- 
mi 1917— 1921 m., o ypač prie valdžios vairo atsistojus Stalinui (nuo 1929 m.), jie 
pertvarkė bemaž visas Rusijos gyvenimo sritis. Tačiau tai darė prievarta iš viršaus, 
nepaisydami Rusijos politinį pagrindą sudariusių radikalių ir socialistinių grupuo- 
čių. Jų veiklos metodai turėjo mažai ką bendra su stichiška revoliucija iš apačios, 
apie kurią jie taip daug prirašė savo vadovėliuose. 

Bolševikų veiksmai tuoj po perversmo apibendrinti trijuose garsiuosiuose 
„dekretuose“, kuriuos Tarybų suvažiavimui spalio 26 d. vakare pateikė Leninas. 
Nė vienas jų neatitiko savo pavadinimo. „Taikos dekretas“ iš esmės buvo kreipi- 
masis į kariaujančias šalis sudaryti trijų mėnesių paliaubas. „Žemės dekretu“ įsa- 
kyta perduoti privačias žemės valdas kaimo bendruomenių nuosavybėn. Jis buvo 
„ištrauktas“ iš eserų programos ir visiškai nesiderino su ankstesne (ir vėlesne) 
bolševikų politika — perduoti žemę valstybės nuosavybėn. Buvo skelbiama, kad 
„Dekretą dėl valdžios“, kuriuo įsteigta Lenino vadovaujama Liaudies komisarų 
taryba, turės patvirtinti būsimasis Steigiamasis susirinkimas. Leninas ištisai dūmė 
akis. Pasinaudojus tarptautine taika, įgyvendinta gruodžio paliaubomis ir 1918 m. 
kovo 3 d. Bresto taikos sutartimi su Vokietija, buvo pradėtas beatodairiškas karas 
su bolševikų oponentais šalies viduje. Žemės atidavimas valstiečiams buvo tinka- 
mu metu įvykdyta taktinė gudrybė, nuslopinusi gausiausios Rusijos klasės nepa- 
sitenkinimą lemiamu momentu. Netrukus bolševikai pradės bekompromisinį „karą 
su kaimu“ — įves valstybinį kainų ir prekybos maisto produktais monopolį. 

Gestas Steigiamajam susirinkimui buvo grynas oportunizmas. Bolševikai 
netrukdė vykdyti Laikinosios vyriausybės numatytų visos šalies rinkimų į suvažia- 
vimą. Rinkimai, kaip ir turėjo, įvyko lapkričio antroje pusėje. Bolševikų kandida- 
tai surinko 24 procentus balsų. Per šiuos vienintelius laisvus rinkimus Sovietų 
istorijoje pergalė akivaizdžiai atiteko eserams, gavusiems 40,4 procentus balsų. 
Tačiau tokie mažmožiai Leninui buvo nė motais. Jis leido 1918 m. sausio 5 d. pra- 
dėti Steigiamąjį susirinkimą, o paskui paprasčiausiai jį nutraukė. Sausio šeštąją, 
tarp 3 ir 4 valandų ryto, kai Susirinkimo pirmininkas, eserų vadovas Viktoras Čer- 
novas (1873— 1952), pasiūlė priimti įstatymą, panaikinantį žemės nuosavybę, jam 
per petį pliaukštelėjo kažkoks jūreivis, bolševikų sargybos viršininkas. „Man liep- 
ta jums pranešti, kad visi čia esantieji privalo išeiti iš susirinkimo salės, — pareiš- 
kė jūreivis, — nes sargyba pavargo." Nuo tada Rusija buvo pasmerkta konfliktui, 
per kurį galvas paguldys daugiau rusų negu Rytų fronte (žr. III priedą, 102). 

1918-ųjų, paskutiniųjų Didžiojo karo metų, pradžioje Centrinės valstybės pla- 
navo puolimą, kuris atneštų joms pergalę. Metų pabaigoje jų kariuomenės visiš- 
kai atsitraukė. Rytų fronto nebeliko, o kalnuotoje Italijoje nė viena pusė negalė- 
jo pasiekti persilaužimo. Taigi karo baigtis dabar priklausė nuo Vakarų fronto. 
Laikotarpiu nuo kovo iki liepos vokiečių karo vadai permetė į jį visus likusius 
išteklius. Jų pastangos nebuvo bevaisės: nustūmė britus apie 55 km nuo Amjeno. 
Centriniame fronte vokiečiai dar kartą prasiveržė iki Marnos upės, tačiau jiems 

nepavyko nei pralaužti fronto linijos, nei įveikti sąjungininkų ryžto. Liepos mėne- 
sį, per antrąjį mūšį prie Marnos, Pėtaino „tamprioji gynyba“ parodė, kad puolan- 
tieji neturi pranašumo, kuris užtikrintų jiems pergalę. Paskui, rugpjūčio 8-ąją, 
„Juodąjį Vokietijos armijos penktadienį“, 456 britų tankai prasiveržė pro fronto 
liniją ir sąjungininkai per vieną dieną susigrąžino 13 iš 55 prarastų kilometrų. Po 
savaitės vokiečių ir austrų karvedžiai pranešė savo imperatoriams, kad karą reikia 
baigti. Rugsėjį ir spalį rytų sektoriuje pagaliau pasijuto amerikiečių galybė, pirma 
prie San Migelio, kur buvo pašalintas didžiausias visame fronte vokiečių „kyšu- 
lys", o paskui ir miškingoje Argonos aukštumoje. Vokiečių fronto linija vis dėlto 
nebuvo pralaužta, tad jie nesijautė pralaimėję. Bet spalio 3 d. vokiečiai jau buvo 
taip prispausti, kad pasiūlė prezidentui Wilsonui paliaubas. [NEAPYKANTA| 

1918 m. spalis buvo nuostabus mėnuo. Taikos dvelksmas pakenkė Centrinėms 
valstybėms labiau negu ketveri kovų metai. Iš mažiau reikšmingų frontų ėjo pras- 
tos naujienos. Sąjungininkų puolimas Makedonijoje pavyko, o Bulgarija ką tik 
nustojo priešintis. Palestinoje sumanių veiksmų dėka britams pagaliau pavyko 
pasiekti pergalę prie Karmelio kalno netoli Megido, o osmanai prašė taikos. Ita- 
lijoje, paskutinį kartą nesėkmingai pamėginusi prasiveržti prie Pjavės upės, 
Austrijos — Vengrijos kariuomenė liovėsi kautis. Europoje visi žinojo, kad Antan- 
tė ima viršų, kad zonduojamos taikos galimybės ir kad tolesnis priešinimasis tik 
užtęs agoniją. Kur tik galėjo, kareiviai ėmė patys spręsti visus klausimus. 
Dykinėjančiose vokiečių ir austrų Rytų įgulose buvo pristeigta daugybė Solda- 
tenrūte, mėgdžiojančių rusų tarybas. Austrų kariuomenė subyrėjo, nes dezertyra- 
vo čekų, lenkų, kroatų, vengrų ir net vokiečių pulkai — jų kareiviai tiesiog 
nusprendė grįžti namo. Visur buvo reikalaujama tautų nepriklausomybės. Spalio 
20 d., kai Vienoje buvo sušauktas Vokietijos ir Austrijos susirinkimas, turėjęs 
padėti pamatus Austrijos Respublikai, žaidimas akivaizdžiai buvo baigtas. Akies 
mirksniu imperatorius Karolis ir 500 Habsburgų dinastijos valdymo metų virto 
istorija. Nepriklausomomis pasiskelbė kelios lig tol nežinomos valstybės: Čekos- 
lovakija (spalio 28 d.), Jugoslavija (spalio 29 d.), Vengrija (lapkričio 1 d.), o Lem- 
berge — Vakarų Ukrainos Respublika (lapkričio 1 d.). [LyčiaKovas] 

Taikos liga netruko pasklisti po Vokietiją, o taikos reikalaujantys balsai įsigei- 
dė kaizerio galvos. Imperijos karinio laivyno įgula sukėlė maištą Vilhelmshafene. 
Lapkričio 7 d. Miunchene prasidėjo socialistinė revoliucija, o 9 d. Berlyne buvo 
paskelbta, kad įkuriama Vokietijos Respublika. Kitą dieną jau prieš kelias paras 
atsisakęs sosto kaizeris Vilhelmas su kronprincu išvyko tremtin į Olandiją. Vokie- 
tijos karinė žvalgyba žengė paskutinį rizikingą žingsnį — paleido pavojingiausią 
lenkų belaisvį Juzefą Pitsudskį ir įsodino į traukinį, vykstantį Varšuvon. Atvažiavęs 
11 d. rytą, jis ėmė vadovauti vokiečių įgulos nuginklavimui ir paėmė į savo rankas 
nepriklausomos Lenkijos vadžias, nuvildamas Vakarų sąjungininkes. 

Taigi galų gale Centrines valstybes, kaip ir Rusiją, sužlugdė ne akivaizdus 
karinis pralaimėjimas, o politinė krizė. Vokietijos kariuomenė, kuri pergalingai 
kovėsi Rytuose, liko neįveikta ir Vakarų fronte; į Vokietiją sąjungininkių armijai 
taip ir nepavyko jos parginti. Tačiau ši kariuomenė nebeklausė jai įsakinėjusios 

1918 m. rugpjūčio 3 d. Kenterberio arkivyskupas Randallas Davidsonas skaitė 
pamokslą Vestminsterio šv. Margaritos bažnyčioje karališkajai porai, ministrams ir 
abiejų Parlamento rūmų nariams. Daugelis susirinkusiųjų žinojo, kad arkivyskupas ne 
kartą pasisakė prieš amoralią vyriausybės karo meto politiką, bet viešai to nedarė. 
Tikriausiai daugelis susirinkusiųjų pasijuto nejaukiai, kai jis iš sakyklos dabar prabilo: 
„Esama pykčio atmainos, kuri gali išsigimti į nuožmią neapykantą, visiškai nesuderi- 
namą su krikščioniškojo tikėjimo principais, - dėstė šis škotas tyliu balsu. - Būdami 
pasišventę mokiniai gyvojo Viešpaties ir Mokytojo, kuris mirė ant kryžiaus dėl visų, 
kurie jo nekentė, turime daryti viską, kad neapykantos dvasia nerastų peno mūsų šir- 
dyse“!. Šalia arkivyskupo stovėjo kapelionas, vėliau parašęs jo biografiją - George'as 
Bellas (1883-1958), būsimasis Čičesterio vyskupas. Jis seks savo mokytojo pėdomis 
ir taps žymiausiu protestantiškos Europos „krikščioniškojo internacionalizmo“* pro- 
paguotoju. 

Vyskupas Bellas net nepriminė internacionalisto. Jis nemokėjo nė vieno kokios nors 
užsienio kalbos žodžio, tačiau tvirtai laikėsi krikščioniškų principų ir drąsiai juos skelb- 
davo. Pokario metais jis tapo Upsalos arkivyskupo Nathano Sėderblomo, švedų liute- 
rono, kadaise dėsčiusio Leipcigo universitete, sekėju. 1919 m. Bellas dalyvavo Vasena- 
ro konferencijoje Olandijoje, kurioje buvo svarstomi kaltės dėl karo klausimai; 1925 m. 
jis padėjo surengti Stokholmo konferenciją krikščionių „Gyvenimo ir darbo“ tema. Ši 
konferencija pradėjo darbą, kurį vėliau tęs Pasaulinė bažnyčių taryba. 

Ketvirtojo dešimtmečio pradžioje, būdamas Visuotinės krikščionių gyvenimo ir dar- 
bo tarybos (VKGDT) pirmininkas, Bellas susidūrė su nacistų spaudžiamų Vokietijos 
bažnyčių problema. 1935 m. jis išreikalavo, kad būtų viešai paskelbta protesto rezoliu- 
cija; parašė griežtą laišką Reicho vyskupui Mūlleriui „savo kaltę prisipažįstančios Baž- 
nyčios“ vardu ir Čičesteryje pats priėmė pasipiktinusį fon Ribbentropą. Bello sušaukti 
VKGDT susirinkimai Novi Sade (1933) ir Fano (1934) padėjo pamatus 1937 m. Okstor- 
do konferencijai, kurioje susivienijo kelios ekumeninės grupės ir, atkreipus visuomenės 
dėmesį į totalitarizmo grėsmę, keliamą ir nacizmo, ir komunizmo, buvo suburta „Oks- 
fordo moralinio persiginklavimo grupė“. 

Kilus karo pavojui, vyskupas Bellas drąsiai reiškė savo įsitikinimus. 1939 m. birželį 
Oksfordo universitete jis kalbėjo apie „Dievą, aukštesnį už tautą“ ir smerkė „piktinantį“ 
valstybės suvereniteto reikalavimą ir „kolektyvinio egoizmo sukeltą maišatį““. Lapkričio 
mėnesį jis paskelbė straipsnį „Bažnyčios paskirtis karo metu“: 

Bažnyčia neatlieka savo vaidmens, jei užmiršta, kad jos narius vienoje tautoje sieja 

saitai su jos nariais kiekvienoje kitoje tautoje. [Bažnyčia] privalo <...> pasmerkti savo 

tautos kariškius, vykdančius represijas ir mėtančius bombas. Ji turi stoti prieš melo 

ir neapykantos propagandą. Ji turi būti pasirengusi atkurti draugiškus santykius su 

priešų tauta. Ji privalo pasisakyti prieš bet kokį naikinantį ar pavergiantį karą ir bet i 

kokias priemones, kuriomis tiesiogiai siekiama palaužti žmonių dvasią... 








921 


EUROPOS ISTORIJA 








Šie principai nebuvo populiarūs, bent jau tarp Britanijos vyriausybės narių ir jo vys- 
kupijos tikinčiųjų. Negana to, vėliau Lordų rūmuose jis pasisakė prieš svetimšalių inter- 
navimą (1940 m. rugpjūtį), prieš „viską šluojantį bombardavimą" (1944 m. vasario 9 d.) 
ir atominių bombų naudojimą. [ALTMARKT] Apie sąjungininkų bombardavimus jis kalbė- 
jo be jokių užuolankų: 

Bombonešiai nebesitaiko į gynybinius, karinius ar pramoninius objektus - jie nušluo- 

ja ištisą miestą. O kam jiems rinktis, kai taikinys - civiliai gyventojai, paminklai, kari- 

niai ir pramoniniai objektai, žodžiu — viskas?!" 

1942 m. liepą vyskupas išskrido pavojingon kelionėn į Stokholmą susitikti su krikš- 
čionių pasipriešinimo nariais iš Vokietijos. Sąjungininkės vėliau atmes jo kreipimąsi jų 
vardu. Tačiau ne kam kitam, o Džordžui Bellui pastorius Bonhofferis slapčia perduos 
savo paskutinę žinutę iš nacistų kalėjimo mirtininko kameros. Joje jis rašė: „Perduokit 
jam, kad kaip ir jis tikiu visuotinės krikščionių brolystės principu ir kad mes tikrai pasiek- 
sime pergalę“. 

Galvodamas apie ateitį, Bellas visuomet pirmiausia vaizdavosi „krikščionišką Euro- 
pą". Turėdamas galvoje sumanymo bombarduoti autorius jis klausė: „Ar jie suvokia, 
kokią sėklą sėja būsimiesiems Europos tautų santykiams?“ Jau po karo, 1945 m. radi- 
jo laidoje, skirtoje Vokietijai, jis prabilo apie „Europos dvasią“: 

Šiandien vienas iš svarbiausių mūsų tikslų turėtų būti krikščionybės sugrąžinimas. 

Mes norim matyti Europą kaip krikščionišką kraštą <...> Nė viena tauta, bažnyčia ar 

individas nėra be kaltės. Be atgailos ir be atleidimo negali būti ir atgimimo.“ 

Šios mintys dominavo ankstyvojoje pokario Europos vienybės sąjūdžio stadijoje, bet 
vėliau jas nusižiūrėjo ekonomistai. George'as Bellas suvaidino svarbų vaidmenį įstei- 
giant Pasaulinę bažnyčių tarybą Amsterdame 1948 m. rugpjūčio 22 d. - praėjus beveik 
lygiai trims dešimtmečiams po arkivyskupo Davidsono pamokslo Vestminsteryje. 








LYČIAKOVAS 


1918 m. lapkričio 24 d. trys jauni žmonės buvo palaidoti atskirame kariškiams skirtame 
plote katalikiškose Lyčiakovo kapinėse Lvovo priemiestyje. Visi trys: Zigmuntas Men- 
zelis (23 m.), Jozefas Kurdybanas (19 m.) ir Felicija Sulimirska (21 m.) žuvo lenkų ir 
ukrainiečių susirėmime dėl buvusios austrų Galicijos sostinės. Tai buvo pirmosios iš 
tūkstančių laidotuvių, kurių metu žuvusių lenkų palaikai buvo perkelti iš laikinų kapų 
parkuose ir aikštėse. Jos davė pradžią Lvovo gynėjų kapinėms, „Jaunųjų erelių“ Cam- 
po Santo'. Jauniausias čia palaidotas bus Antošas Petrykiewiczius, per susirėmimą 
žuvęs trylikametis. 

Kaip ir kitų devyniolikto amžiaus Europos miestų kapinės, Lyčiakovas jau buvo 
įspūdingas istorinis ir meno paminklas. Kaip Paryžiaus Per Lašeze ar Londono Haigei- 
te jas supantis miškas saugojo puošnius mauzoliejus šeimų, prisidėjusių, kad Lvovas 

taptų dideliu miestu. Dviejuose atskiruose sklypuose eilės paprastų kryžių žymėjo 
1830 ir 1863 m. lenkų sukilėlių kapus. 

Po Didžiojo karo tokių karinių kapinių kaip Lyčiakove Europoje atsirado šimtai, ypač 
Belgijoje ir Šiaurės Prancūzijoje. Pagrindinis šių 1919-1934 m., lenkų valdymo laikotar- 
piu, įrengtų kapinių akcentas buvo iškili triumfo arka su akmeniniais liūtais šonuose ir 
pusapskritimį sudarančia kolonada. Virš arkos buvo užrašas: MORTUI SUNT UT LIBE- 
RI VIVAMUS (Jie mirė, kad gyventume laisvi); liūtai laikė skydus su miesto devizu SEM- 
PER FIDELIS (Visada ištikimi) ir žodžiais TOBIE POLSKO (Tau, Lenkija). Už kapų 
dunksojo arkadomis puošta kripta, o laiptai pro ją vedė į apskritą koplyčią. Visą kapinių 
ansamblį puošė amžinai žali krūmai ir apšvietė bronziniai žibintai. Atskiri paminklai 
buvo pastatyti Poznanės savanoriams atminti, taip pat prancūzų pėstininkams ir ame- 
rikiečių lakūnams, žuvusiems ginant miestą nuo bolševikų 1919-1920 m. [pDuUoMONAS] 
[LANŽMARKAS 

Lyčiakovo kapinės ypatingos ne savo kilme, bet likimu. Po Sovietų aneksijos 1945 m. 
jos buvo nusiaubtos. Kryžiai nugriauti, užrašai ir paminklai sudarkyti, o koplyčia pavers- 
ta akmenkalių dirbtuve. Medžiais ir krūmais užžėlusias kapines dabar saugojo pikti 
šunys; į jas atėjęs rizikavai būti suimtas. Žmonėms slapčia pavyko užfiksuoti, kaip buvo 
apleistos šios kapinės. Lankytojams skirtas tik šalia pastatytas milžiniškas sovietinis 
karo memorialas. Tiktai 1989 m. Varšuvos vyriausybei paprašius pradėti kapinių atsta- 
tymo darbai. 

Vakarų Europoje dauguma kapinių per II pasaulinį karą nenukentėjo. Tačiau visoje 
Rytų Europoje vokiečių, žydų, lenkų, lietuvių ir ukrainiečių kapinės nyko, neatlaikiusios 
bolševikinio niokojimo vajaus. Mat jos kliudė perrašyti istoriją. Per 1918-1919 m. kovas 
žuvo maždaug tiek pat ukrainiečių, kiek ir jų priešų lenkų. Vis dėlto ukrainiečių kariškių 
sunaikinti. 

1991 m. Lvovas, svarbiausias Vakarų Ukrainos miestas, tapo antruoju nepriklauso- 
mos Ukrainos Respublikos miestu. 1918-1919 m. pralaimėjusių ukrainiečių svajonės 
virto tikrove, o jaunų Lyčiakove palaidotų lenkų galutinai sudužo. [ELzAsAs] 








politinės valdžios. Paliaubų derybos prasidėjo lapkričio 8 d. Retonde prie Ainos 
netoli Suasono miesto. Netrukus 14-os Wilsono ir papildomų 18-0s sąjungininkių 
punktų reikalavimų pagrindu buvo pasiektas susitarimas. Sąjungininkės reikala- 
vo, kad kariuomenė būtų išvesta iš užimtų teritorijų, kad Reino rytiniame krante 
būtų sudaryta demilitarizuota zona, kad iš Vokietijos būtų atimtas karinis laivy- 
nas, sunkioji ginkluotė ir karinis transportas, kad ji sumokėtų kontribuciją ir kad 
būtų panaikintos Bresto ir Bukarešto sutartys. Sąjungininkių iškelti kapituliacijos 
reikalavimai buvo tokie griežti, kad nulėmė ir taikos sąlygas. Paliaubų sutartis 
buvo pasirašyta stovinčiame traukinio vagone 11 d. trečią valandą nakties ir turė- 
jo įsigalioti po šešių valandų. Pabūklai nutilo vienuolikto mėnesio vienuoliktos 
dienos vienuoliktą valandą. 

Per karą žuvo per 10 milijonų kareivių, daugiausia — jaunų vedusių vyrų ir 
viengungių (žr. III priedą, 101). Tarp žuvusiųjų ypač daug buvo jaunesniųjų kari- 
ninkų. Juos vadino „prarastąja karta“, Jes sacrifiės. Kol vyrai kariavo, kol juos 
žalojo ir žudė priešai, visa našta gulė ant jų šeimų, o ypač moterų pečių. Karo 
metais moterys ėmėsi darbų, kuriuos anksčiau dirbo į frontą išėję vyrai. Jos dirbo 
šaudmenų gamyklose, kontorose, įsigijo daugybę anksčiau joms neprieinamų 
specialybių: tapo tramvajų vairuotojomis, vadybininkėmis ar žurnalistėmis. Dau- 
geliui merginų tai atvėrė socialinio išsivadavimo galimybę; moterys demonstravo 
lygias teises trumpai apsikirpdamos plaukus ir viešai rūkydamos. Bent jau pir- 
maujančiose Europos šalyse moterys nebesitenkino saugia namų ir šeimos aplin- 
ka. Šią permainą atspindėjo labai paplitęs moterų judėjimas dėl rinkimų teisės. 
Vis dėlto karas turėjo baisių socialinių ir psichologinių padarinių. Prarastąją vyrų 
kartą „kompensavo“ gausybė jaunų našlių ir vienišų senmergių, kurios prarado 
galimybę susirasti partnerį, nes mylimieji kapanojosi apkasuose. Demografinė 
žala ir lyčių disproporcija bus jaučiamos dar ilgai. 

Statistiniai duomenys nėra tokie iškalbingi kaip atskirų šeimų išgyvenimai. 
1918 m. rugsėjo 5 d. aštuoniolikametis 48-osios Karališkųjų oro pajėgų naikintu- 
vų eskadrilės 11 pulko leitenantas Normanas Daviesas iš Boltono miesto Lanka- 
šyro grafystėje, būdamas Prancūzijoje vos antrą dieną, per pratybas žuvo prie Sen 
Omero, kai jo naikintuvas „Bristol“ patyrė avariją. Jo vadas raporte daugiau sie- 
lojosi praradęs lėktuvą, o ne lakūnąŠ. Lapkričio 11 d. Boltonų šeima iš to paties 
miesto džiūgavo, sužinojusi, kad karas baigėsi. Kitą dieną ji gavo „karaliaus 
telegramą“, kurioje su apgailestavimu buvo pranešama, kad vyriausiasis šeimos 
sūnus devyniolikametis eilinis Jamesas Boltonas iš Rytų Lankašyro pulko 11-ojo 
bataliono mirė likus kelioms minutėms iki paliaubų. Panašų sielvartą išgyveno 
milijonai prancūzų, vokiečių, italų, austrų ir rusų šeimų. 

Europoje knibždėjo karo pabėgėlių, daugiausia iš Belgijos, Galicijos ir Serbi- 
jos. Negana to, Europoje kilo pandemija, kokios žemynas nebuvo matęs nuo 
Juodosios Mirties. „Ispaniškasis gripas“ nusinešė į kapus daugiau europiečių 
negu karas, tarp jų ir eilinį Boltoną. [geivEMJA| Europa susilaukė milžiniškos para- 
mos iš svetur. Tarptautinio Raudonojo kryžiaus ir Amerikos pagalbos administra- 
cijos laukė neregėto masto užduotis, ypač Rytų Europoje. 

Vis dėlto perdėčiau sakydamas, kad Europoje viešpatavo taika. Vakarų Euro- 
poje išties buvo ramu, bet dideliuose Centrinės ir Rytų Europos plotuose tvarka 
visiškai pakriko. Atsirado pora dešimčių nepriklausomų valstybių ir kiekviena jų 
nesutarė su savo kaimynėmis (žr. 25 žemėlapį). Didžiausioji iš jų, Sovietų Rusija, 
kariavo su dauguma savo piliečių ir visomis kaimynėmis, be to, provokavo revo- 
liucinius įvykius svetur. Taigi tuo metu, kai pergalę pasiekę sąjungininkai kur 
įmanydami stengėsi įtvirtinti taiką, didžiojoje žemyno dalyje ir toliau siautė kon- 
fliktai. „Baigėsi Milžinų karas, — rašė Churchillis, — prasidėjo nykštukų karai.“ 
Geopolitiniu požiūriu Didysis trikampis buvo taip apipešiotas, kad sveikos liko 
tik Vakarų valstybės. Rusiją nokautavo Centrinės valstybės, o šias — Vakarai. Vis 
dėlto Rusija ir Vokietija dar alsavo; karo aukomis — kaip Austrija — Vengrija ir 

Osmanų imperija. 1918 m. lapkritį Vakarų valstybės gavo menkutę progą sukur- 
ti Europoje stabilią tvarką, „kol Rusija ir Vokietija miega". Deja, Vakarų valstybių 
taikdariškos pastangos iš pat pradžių turėjo rimtų trūkumų. 

Taikos konferencijos posėdžiai Paryžiuje vyko visus 1919 metus. Ji buvo 
surengta kaip nugalėtojų kongresas, o ne Europos valstybių susirinkimas. Joje 
nebuvo nei Sovietų Rusijos, nei Vokietijos Respublikos, o naujai susikūrusios 
valstybės dalyvavo tik globotinių ir prašytojų teisėmis. Pagrindinius sprendimus 
priėmė Dešimties taryba ir jos įpėdinė Keturių taryba — Clemenceau, Lloydas 
George'as, Wilsonas ir kartais Italijai atstovaujantis Orlando, — o nuo 1920 m. 
sausio — nuolatinė (sąjungininkių) Ambasadorių konferencija. Vien to pakako, 
kad kiltų diktato ar „primesto susitarimo" įspūdis. Nors rengėjai turėjo didelių 
ambicijų, Taikos konferencija nesiėmė spręsti daugybės aktualiausių Europos 
problemų. Ji apsiribojo tuo, kad parengė sutartis, kurias privalėjo pasirašyti buvę 
priešininkai. Itin apgailėtinų padarinių turėjo konferencijos nenoras pripažinti, 
kad subyrėjo Rusijos imperija, kurios interesus „jai buvo patikėta ginti“. Neryž- 
tinga sąjungininkių intervencijos Rusijoje politika, atbulomis rankomis ir pusi- 
nėmis priemonėmis įgyvendinama visus 1919 metus, buvo be galo paranki bol- 
ševikams. 

Nors Wilsono tautų apsisprendimo teisės idealas buvo plačiai propaguojamas, 
jis nebuvo nuosekliai ar sąžiningai taikomas. Pergalę švenčiančios sąjungininkės 
nemanė esant reikalinga svarstyti tokių joms pavaldžių tautų, kaip airiai, o juo 
labiau kolonijų siekius. Jos skatino radikalius teritorinius perdalijimus buvusių 
priešininkų sąskaita, bet netoleravo jokių reikalavimų, dėl kurių nukentėtų 
pačios. Pavyzdžiui, buvo visokeriopai palaikomi čekai, pretendavę į Austrijos ir 
Vengrijos žemes ir aiškinę, esą tai senosios „šv. Vaclovo žemės“ (žr. III priedą, 
91). Lenkai buvo griežtai pasmerkti už „mažųjų valstybių imperialistines ambici- 
jas“, mat jų reikalavimas atkurti 1772 m. sienas nesiderino su Rusijos imperijos 
atkūrimu. Jeigu vienas prašytojas likdavo patenkintas, tai du ar trys — it musę 
kandę. 

Pačioms Vakarų valstybėms stigo solidarumo. Amerikiečiai manė anglus ir 
prancūzus turint imperialistinių kėslų. Britai įtarė prancūzus napoleoniškomis 
ambicijomis. Ir anglai, ir prancūzai abejojo amerikiečių pažadų tvirtumu. Jų nuo- 
gąstavimai visiškai pasitvirtino, kai JAV kongresas neratifikavo Versalio sutarties 
su Vokietija ir Amerikos narystės mėgstamiausiame Wilsono sumanyme — Tau- 
tų sąjungoje. Sąjungininkių diplomatija visiškai neįvertino nutarimų įgyvendini- 
mo problemos. Kas kad politikai Paryžiuje darė reikšmingus sprendimus — 
paversti juos tikrove tolimuose Europos kraštuose, kurių Vakarų valstybės 
visiškai nekontroliavo, nes turėjo tik menkutę įtaką, buvo visai kas kita. Sąjungi- 
ninkių komisijos viena po kitos laikinai sprendė vienur ir kitur kylančias proble- 
mas. Tačiau ką tik sukurta Tautų sąjunga buvo bejėgė. JAV nusigręžė nuo Euro- 
pos reikalų; Britanija paskelbė demobilizaciją; Prancūziją gąsdino mintis, kad 
vienai teks atlikti žemyno žandaro vaidmenį. Praeis kiek laiko ir nepatenkinti 
paskelbtomis taikos sąlygomis pamatys galį nebaudžiami jų nepaisyti. 

Žinoma, Taikos konferencija nuveikė stulbinamai daug darbų. Buvo sudarytos 
penkios svarbios sutartys. Tuzinui naujų valstybių buvo suteiktas tarptautinis pri- 
pažinimas. Pora dešimčių šalių gavo papildomų teritorijų. Buvo surengta daug 
plebiscitų, o paskui įgyvendinti jų rezultatai. Didelė dalis Europos gavo daugelio 
trokštamą pagrindą pradėti viską iš naujo. Nebūtų galima teigti, kad konferen- 
cijoje vyravo keršto dvasia. Juo toliau, juo labiau švelnėjo jos tonas. Lloydas 
George'as, lanksčiausias iš „Didžiosios trijulės“, atvyko sausį. Nors iš visų pusių 
sklido raginimai „Pakarti kaizerį!“, jis netrukus ėmė vadovauti kompromiso paieš- 
koms. Nuosaikios jo politikos pavyzdžiu tapo laisvojo Dancigo miesto sukūrimas, 
už kurį jis nesulaukė padėkos. Nepaneigsi, kad pro sprendimus dėl kaltės už 
karą, dėl reparacijų principo, pagal kurį Vokietija privalėjo padengti visus karo 
nuostolius, ir dėl vienašališkų nuginklavimo planų, prasikišo keršto siekis. Tuo 
pat metu, nepaisant Clemenseau užsispyrimo, vis labiau tvirtėjo nuomonė, kad 
Sąjungininkės neturėtų reikalauti daugiau, nei gali sutikti vokiečiai. [šLĖzviGas] 

Vis dėlto po konferencijos susidaręs tarptautinis klimatas anaiptol nebuvo svei- 
kas. Pergalę švenčiančių sąjungininkių rodomas kerštingumas ir cinizmas neprana- 
šavo nieko gero. Rytų Europa, kur konfliktas ir prasidėjo, vis dar nebuvo sutvarkyta. 
Vos spėjus nudžiūti sutarčių rašalui, daug kas nekantravo jas peržiūrėti. 

Dauguma karų, kilusių 1918— 1921 metais, suliepsnojo dėl grynai vietinio 
pobūdžio nesutarimų. Prirašytos ištisos enciklopedijos apie dorybes ir nedorybes 
lig tol negirdėtų, bet dabar pagarsėjusių kraštų, pradedant Olštinu ir baigiant 
Spišu. Vis dėlto keturi iš tų karų turėjo didesnės svarbos. Tai pilietiniai karai 
Rusijoje ir Vengrijoje bei Lenkijos — Sovietų Rusijos ir Graikijos — Turkijos karai. 
Visais šiais atvejais akivaizdžiai išryškėjo galingųjų Vakarų valstybių nesugebėji- 
mas teigiamai paveikti rytinės Europos dalies. 

1918— 1921 metų „Rusijos pilietinis karas“, ko gero, šitaip pavadintas per klai- 
dą. Iš tikrųjų tai buvo virtinė į daiktą susipynusių pilietinių ir tarptautinių karų. 
Jis vyko dviem pagrindinėmis kryptimis. Pirmosios esmę sudarė kova dėl centri- 
nės valdžios Rusijoje. Pešėsi „raudonieji“ bolševikai ir įvairaus plauko „baltieji“. 
Ir pirmieji, ir pastarieji siekė vienaip ar kitaip atkurti Rusijos imperiją. Kita ver- 
tus, tęsėsi virtinė konfliktų tarp raudonųjų bei baltųjų iš vienos pusės ir nepri- 
klausomų respublikų iš buvusių carinės imperijos pakraščių iš kitos. Visos šios 
respublikos kovėsi norėdamos išsaugoti ką tik gautą nepriklausomybę. Bet tai 
dar ne viskas. Raudonieji, pagrindinius dalinius sutelkę Maskvoje, savo pajėgas 
įvedė į kiekvieną respubliką. Baltieji taip pat turėjo keletą atskirų armijų. Įsikišo 
daugybė užsienio jėgų. Tautinių respublikų vyriausybėms dažnai priešindavosi 
vietiniai varžovai. Nestigo ir pašaliečių, tarkim, buvusių karo belaisvių čekų, 
kurie 1918 metais užgrobė Sibiro geležinkelį. Taigi daugelyje vietų kovos virto 
netvarkingomis peštynėmis, kuriose dalyvavo kas tik norėjo. [BLR] 

Antai Ukrainoje kovėsi net vienuolika armijų, nes šis kąsnis buvo itin gardus. 
1918 metų sausį įkurtos Ukrainos respublikos pajėgos skilo į anksčiau įsteigtos 
Rados ir vėliau atsiradusios Direktorijos šalininkus. Okupacinė Vokietijos kariuo- 
menė, kuri kovėsi Rytų fronte, pasiliko iki 1919 metų vasario, kad padėtų 

ŠLĖZVIGAS 


1920 metų liepos 10 dieną karalius Kristianas X ant balto žirgo perjojo Danijos sieną 
atsiimti Pietų Jutlandijos arba Šiaurės Šlėzvigo, kuris pagal plebiscitą neseniai atiteko 
Danijai". Šitaip baigėsi vienas iš nuožmiausių ir ilgiausiai užsitęsusių naujausiųjų laikų 
Europos teritorinių ginčų. 

Riba tarp Vokietijos ir Danijos nuo seno ėjo per kaimynines Šlėzvigo ir Holšteino 
sritis Jutlandijos pusiasalio pietuose. Istoriškai Šlėzvigas (daniškai Slesvig) buvo Dani- 
jos valda, o Holšteinas priklausė Šventajai Romos imperijai. Senovinis „Eiderio akmuo“, 
įmūrytas Rensburgo miesto vartuose, žymi tradicinę imperijos ribą. Tautinė sričių 
gyventojų sudėtis buvo nevienalytė; šiaurėje daugumą sudarė kalbantieji daniškai, o 
centre ir pietuose — vokiškai (žr. III priedą, 79). 

„Šlėzvigo-Holšteino klausimas“ pirmąsyk iškilo 1806 metais, kai prancūzai abi sritis 
atidavė Danijai. Jos teisę į šias teritorijas patvirtino Vienos kongresas, bet vėliau kilo 
neaiškumų, kai Holšteinas buvo paskelbtas Vokietijos sąjungos dalimi. Tik to ir trūko, 
kad užvirtų košė. Augančio nacionalizmo amžiuje „šiaurinių pelkių čiabuviai vokiečiai" 
pareikalavo atsiskirti nuo Danijos. Patriotiški „Eiderio danai" susitelkę jiems priešinosi. 
Nacionalistų ambicijos netrukus susipynė su konstitucinės vyriausybės sukūrimo sie- 
kiais. Atsiliepdama į provincijų visaliaudinių susirinkimų, kuriuose daugumą sudarė 
vokiečiai, raginimus, Prūsijos kariuomenė 1848 m. užėmė Šlėzvigą-Holšteiną. Galų 
gale prūsai buvo priversti pasitraukti, nes Britanija ir Rusija pagrasino griebtis atsako- 
mųjų veiksmų. Prūsijos žvilgsniai krypo į Kylio jūrų uostą“. 

Krizė dar labiau pagilėjo 1863 metais, kai nepalikęs vyriškos lyties įpėdinio mirė 
Danijos karalius Frydrichas VII, visai neseniai patvirtinęs bendrą „Danijos ir Šlėzvigo" 
konstituciją. Saksų ir hanoveriečių daliniai tuoj pat užėmė Holšteiną. 1864 metais, 
kylant vis didesniam triukšmui, Prūsija ir Austrija susitarė imtis bendrų veiksmų - šeše- 
riems metams užimti abi sritis ir ištirti visus nesutarimus. Šiuos ketinimus sužlugdė 
1866-ųjų Austrijos-Prūsijos karas. Nugalėję prūsai galėjo vieni kontroliuoti užimtus 
kraštus, o paskui juos visiškai aneksuoti. Nebuvo įgyvendinti ketinimai surengti plebis- 
citą ir palengvinti žmonių, pasisakančių už Danijos pilietybę, dalią. 

Danų tautinis pasididžiavimas smarkiai atgijo per 1848-1851 ir 1863-1864 metų 
karus. Nuožmūs mūšiai vyko palei Dannevirke įtvirtinimų liniją; tokios vietos kaip Dyb- 
bolo malūnas, kur danai davė ryžtingą atkirtį priešams, vėliau taps tautos šventovėmis. 
Didžiulę nuoskaudą sukėlė prastas elgesys su Danijos šalininkais ir šiurkšti germani- 
zacijos politika, vykdyta devintąjį ir dešimtąjį XIX amžiaus dešimtmečius, panašiai kaip 
prūsų užimtoje Lenkijoje. 

1920 metų Šlėzvigo plebiscitai buvo surengti Sąjungininkių iniciatyva pagal Versa- 
lio sutartį. Šiaurinėje krašto dalyje dauguma (92 procentai) pasisakė už Daniją; Flens- 
burge ir centriniame Šlėzvige 75 procentai gyventojų balsavo už Vokietiją. Taip buvo 
susitarta dėl sienos, kuri išliko iki šių dienų. 

Lordas Palmerstonas kartą pasakė, kad Šlėzvigo — Holšteino klausimą suprato viso 
labo trys žmonės: „jau miręs princas, vienas išprotėjęs vokiečių profesorius ir jis pats, 
nors jau viską apie tai pamiršęs“. Po 1920 metų visa Europa galėjo pasekti Palmerstono 
pavyzdžiu, tačiau kitur išliko daugybė panašių sunkiai sprendžiamų nesutarimų. Jei tuo 
metu buvo išsprendžiamas vienas teritorinis ginčas, bemat kildavo keli kiti. 








BLR 


Dar neseniai dauguma Vakarų istorikų visai nebuvo girdėję apie Baltarusijos Liaudies 
Respubliką (BLR), paskelbtą Minske 1918 metų kovo 25 dieną. Tiesą sakant, dauguma 
žmonių Vakaruose manė, kad Baltarusija tesanti Rusijos sritis“. Iki 1918 metų tarp Len- 
kijos ir Rusijos įsispraudusi Baltarusija neegzistavo kaip savarankiškas politinis viene- 
tas. Pasauliui kadaise žinoma kaip „Baltoji Rusija“, ji sudarė didžiąją Lietuvos Didžio- 
sios Kunigaikštystės dalį, bet po padalijimų buvo prijungta prie carinės Rusijos 
imperijos ir pavadinta „Baltarusija“. 

Per I pasaulinį karą vokiečiams remiant pastebimai atgijo baltarusių tautinė savi- 
monė. 1914-1915 metais Vilniuje ir Minske ėmė veikti baltarusiškos mokyklos, knygy- 
nai ir leidyklos, pasirodė laikraščiai baltarusių kalba. 1916 metų sausio 1 dieną feld- 
maršalo von Hindenburgo pasirašytas dekretas pripažino baltarusių kalbą oficialia 
vokiečių kariuomenės užimtose teritorijose. 1916-1917 metais laisvai steigėsi baltaru- 
siški teatrai, seminarijos, pedagoginiai institutai, o galop ir politinės partijos. 

Iniciatyvos ėmėsi demokratinė socialistinės pakraipos grupuotė „Hramada“. 1917 
metų gruodį Minske susirinko Baltarusijos nacionalinis kongresas, bet jį išvaikė bolše- 
vikai. Tačiau 1918 metų vasarį puolančios vokiečių pajėgos išvijo raudonuosius ir šaliai 
vėl ėmė vadovauti vietos valdžia. BLR, pažadėjusi siekti visų tautų - baltarusių, lenkų, 
žydų, lietuvių ir totorių - gerovės, gyvavo iki tų metų pabaigos. 1919-aisias metais ją jėga 
panaikino grįžusi Raudonoji armija, įsteigusi pirma jungtinę Lietuvos ir Baltarusijos 
TSR, o paskui - Baltarusijos TSR. 

Per 1919-1920 metų Lenkijos-Sovietų karą didžioji dalis Baltarusijos buvo okupuo- 
ta lenkų. Rygos sutartimi (1921 m.) šalis buvo padalyta neatsižvelgiant į gyventojų 
pageidavimus. Sovietų metais rytinės dalies gyventojams buvo taikomos represijos, 
kurias nukentėjusieji vadina genocidu“. Naujus siaubus Baltarusijos gyventojai patyrė 
1939-1945 metais, kai juos žudė nacistai ir deportavo Stalino valdžia. Tačiau BLR išli- 
ko žmonių atmintyje. 1992 metais, atkūrus Baltarusijos Respubliką, joje apsilankęs 
Europos Parlamento seniūnas pareiškė tvirtai tikįs, kad Baltarusija turi visas teises siek- 
ti Europos Sąjungos narystės“. Šiuo klausimu jis parodė kur kas didesnį entuziazmą 
negu dauguma vietos gyventojų, kurių aukščiausieji valdžios sluoksniai beveik visiškai 
susovietinti ir surusinti. Dėl savo nykios šiuolaikinės istorijos Baltarusija kur kas labiau 
priklausoma nuo Rusijos negu bet kuri kita buvusi sovietinė respublika. 

aai išsaugoti nepriklausomybę. Ukrainos „Raudonąją armiją“ labai palaikė 
larbininkai Donbaso regione, be to, ją papildė daliniai, pavaldūs centrinei 
"ikų vadovybei Maskvoje. Generolo Denikino „Rusijos savanorių armija“, 
rinta prancūzų, išsilaipino Odesoje; jos įpėdinė — barono Vrangelio „Bal- 
mija" — įsitaisė Kryme. Pilsudskio lenkų armija 1919 metų pradžioje sumu- 
karų Ukrainos respublikos armiją ir 1920 metų balandį išvien su Ukrainos 
orija patraukė Kijevo link. Anarchisto Nestoro Machno valstiečių partizanai 
: didelę centrinės Ukrainos dalį. Per dvejus metus Ukrainos sostinė Kijevas 
olika kartų perėjo iš vienų rankų į kitas. Supaprastintas šitokių kaleido- 
ikų įvykių vaizdavimas kaip dviejų jėgų — raudonųjų ir baltųjų — kovą yra 
liškas (žr. III priedą, 89). 

"kių eiga buvo nė kiek ne mažiau sudėtinga negu ordre de bataille. Bolše- 
»ožiūriu, juos buvo galima skirstyti į dvi stadijas ir kiekviena jų turėjo savo 
etus. Per pirmą stadiją — 1918— 1919 metais — baltieji puolė Rusiją iš visų 
generolas Judeničius iš Estijos vakaruose, admirolas Kolčiakas iš Sibiro 
e, generolas Denikinas iš Ukrainos pietuose. Bolševikai iš paskutiniųjų 
1si išlaikyti savo rankose svarbiausią Rusijos dalį aplink Maskvą ir vieną po 
1tblokšti puolančias armijas. Per antrą įvykių stadiją, prasidėjusią 1919 — 1920 
žiemą, „Raudonoji armija“ perėjo į puolimą, persekiojo besitraukiančius 
sius, O paskui paeiliui pradėjo triuškinti tautines respublikas. 

itiška padėtis susidarė 1919 metų lapkritį, kai Denikinas pasiekė Tulą vos 
) km nuo Maskvos, o lenkai atsidūrė neką toliau — vakariau Smolensko. 
s smūgis bendromis jėgomis galėjo padaryti galą bolševikų režimui. Tačiau 
skio emisarai negavo iš Denikino pageidaujamo atsakymo į klausimą apie 
iūrį į Lenkijos nepriklausomybę. Taigi lenkai delsė ir pradėjo derėtis su 
1. Denikinas dvejojo ir tai buvo lemtinga jo klaida: raudonoji kavalerija, 
žiūgaujanti po pergalės per Caricyno apsiaustį, išmušė jo armiją iš užimamų 
jų. Savo prisiminimuose Denikinas dėl galutinės bolševikų pergalės kaltę 
 Pižsudskiui". 

omet įsitvirtinusios šalies centre, gausios Raudonosios Armijos pajėgos išsi- 
ė visomis kryptimis ir šlavė iš kelio savo priešininkus. Buvusios imperijos 
inės dalies respublikų atkariavimas pasibaigė 1921 metais, kai bolševikai 
:ė menševikų režimą Gruzijoje (žr. III priedą, 73). 

ro specialistus apstulbinusi bolševikų pergalė aiškintina jų priešų susiskal- 
karo reikalų komisaro Levo Trockio — „rusų Kamo“ — talentu, strategi- 
daus susisiekimo linijų pranašumu ir be galo negailestingomis jų „karinio 
1izmo“ priemonėmis. Bolševikų režimas buvo nepriimtinas visiems pagrin- 
as Rusijos visuomenės sluoksniams, netgi valstiečiams, visoms svarbiau- 
politinio spektro grupėms, pradedant reakcingais monarchistais ir baigiant 
ais bei socialistais, be to, — visiems nerusams. Bet paties Lenino sukelto 
1io karo pradžia davė dingstį sustabdyti visų esamų institucijų veiklą ir 
roti su bet kokia visuomenine bei politine opozicija. Lenkų didikas Feliksas 
nskis (1877— 1926) sukūrė revoliucinės policijos ČK — Ypatingąją komisiją 


929 


EUROPOS ISTORIJA 


(OGPU, NKVD ir KGB pirmtakę) — palyginti su ja Robespierre'as būtų atrodęs 
silpnavalis kūdikis. Ji dorojosi su visais priešais, tikrais ir įsivaizduojamais, pra- 
dedant buvusiu caru ir jo šeima, Lenino įsakymu nužudytais Jekaterinburge 1918 
metų liepą, ir baigiant nesuskaičiuojama daugybe bevardžių aukų. Visų ūkio 
šakų militarizavimas, tarp jų ir transporto bei gamybos, leido bolševikams perim- 
ti į savo rankas visas įmones ir profesines sąjungas, o visus jiems nepritariančius 
šaudyti už „kontrrevoliucinį sabotažą“. Liaudies paramos bolševikai retai galėjo 
tikėtis, nebent žadindami patriotinius rusų jausmus, nukreiptus prieš užsienio 
„interventus“. 1920 metų balandį, kai lenkai padėjo ukrainiečiams susigrąžinti 
Kijevą, bolševikai nusimetė visas ideologines kaukes. Leninas paragino ginti 
„Šventąją Rusiją“, o Trockis pareikalavo, kad visi buvę cariniai karininkai stotų į 
armiją. Nepaprasta būtinybė pagimdė nepaprastą išradingumą. 

Užsienio intervencija Rusijoje pernelyg sureikšminama. Iš pažiūros daugybė 
negerų ketinimų turinčių pašaliečių kišo savo nosis į nelaimės ištiktos Rusijos 
reikalus. Reguliarioji vokiečių armija po Pasaulinio karo liko buvusiuose Rytų 
fronto kraštuose. Vokiečių savanorių armija bastėsi po Latviją ir Lietuvą, o gene- 
rolo Bulak-Balachovičiaus nereguliarioji lenkų kariuomenė — po Baltarusiją. Vos 
pasitraukus iš Rytų fronto vokiečiams, čia pasirodė reguliariosios lenkų kariuo- 
menės daliniai. Britų ekspedicinis korpusas išsilaipino Murmanske ir Gruzijos 
uoste Batumyje; prancūzai užėmė Odesą; amerikiečiai su japonais kontroliavo 
Vladivostoką ir Tolimuosius Rytus. Sovietų propaganda be vargo apskelbė tuos 
svetimšalių veiksmus vieningu nedorų kapitalistų sąmokslu, turinčiu tikslą sunai- 
kinti Rusiją. Iš tikrųjų jokio suokalbio nebuvo. Sąjungininkių vyriausybėms 
labiausiai rūpėjo neleisti Rusijos imperijai pakrikti; visai ne dėl jų kaltės jos teri- 
torijoje atsirado vokiečiai, juo labiau lenkai, atvirai nepaklusę Sąjungininkių 
patarimui nesikišti. Sąjungininkės siuntė ekspedicijas saugoti šaudmenis, anks- 
čiau nugabentus į Rusijos uostus Laikinajai vyriausybei. Jos neabejotinai prijautė 
buvusiems sąjungininkams Rusijoje, kurie neteko valdžios dėl bolševikų perver- 
smo ir dabar šaukėsi pagalbos. Tačiau sąjungininkės niekad nesiuntė karių ar 
pinigų rimtoms karinėms operacijoms, jos pasitraukė, kai visiems pasidarė aki- 
vaizdu, jog jų buvimas duoda puikų kozirį Sovietų propagandai. Tačiau šaukštai 
jau buvo po pietų; Sovietų istorijos knygos šiuo klausimu muša nacionalistinį 
būgną ištisus dešimtmečius. 

Vakarų istorinės knygos turi savų ypatumų. Į Rusijos imperijos subyrėjimą 
jose retai žiūrima taip, kaip į tuo pat metu vykusį Austrijos — Vengrijos ar Osma- 
nų imperijų žlugimą. Tautinės respublikos, išsivadavusios iš Rusijos gniaužtų, 
laikomos žemesnio statuso nei tos, kurios atsiskyrė nuo Centrinių valstybių. Išim- 
tį sudaro tik Lenkija, Suomija ir trys Baltijos šalys, kurias visas pripažino Taikos 
konferencija. Kyla įspūdis, kad dažnas istorikas į Sovietų Rusijos įvykdytą pakar- 
totinį Ukrainos ar Kaukazo užkariavimą žiūri kaip į vidinį „Rusijos“ įvykį. Dar 
apmaudžiau, į Sovietų Sąjungos susidarymą, prasidėjusį 1922 metų gruodį, nere- 
tai žiūrima tik kaip į pavadinimo pasikeitimą. Tai leidžia nė žodžiu neužsiminti 
apie ilgą imperijos irimo procesą ir penkerių metų bolševikų pastangas pakeisti 

ją kita. Esminiai skirtumai tarp „Rusijos“, „Rusijos imperijos“, „Tarybų Rusijos“ 
(RTFSR) ir „Tarybų Sąjungos“ (TSRS) buvo pradėti plačiai nagrinėti tik tada, kai 
po 70 metų bolševikų sukurtas darinys ėmė byrėti. [BLR] 

Analogiškai neįvertinamas ir Rusijos pilietinio karo mastas. O juk suskaičiavę 
visas baltojo ir raudonojo teroro bei baisiojo bado Pavolgyje aukas, gausime ne 
mažesnį žuvusiųjų skaičių nei visuose Didžiojo karo frontuose"". 

Žlungant Habsburgų imperijai vyko nemažai rimtų konfliktų, iš jų didžiau- 
sias — Vengrijoje. Vengrijos Tarybų Respublika išsilaikė penkis mėnesius, nuo 
1919 metų kovo iki rugpjūčio. Tuo metu Europoje susikūrė daug komunistų par- 
tijų, bet Budapeštas buvo vienintelis miestas už Rusijos ribų, kuriame komunisti- 
niam režimui pavyko kuriam laikui paimti valdžią. Labai pamokoma yra trumpa 
pirmoji „Vengrijos revoliucija“. Sąlygos jai kilti susidarė, kai pirmoji liberali 
nepriklausomos Vengrijos vyriausybė atsistatydino protestuodama prieš baudžia- 
mąjį taikos sutarties pobūdį. Daugumą vengrų baugino perspektyva prarasti Slo- 
vakiją ir Transilvaniją, kurias laikė savo civilizacijos lopšiu. Komunistų lyderis 
žydas Bėla Kunas (1886 — 19392), ką tik iš Rusijos grįžęs karo belaisvis, išnaudo- 
jo tą nacionalistinę karštligę. Vengrų komunistai paėmė valdžią palaikomi social- 
demokratų ir senojo karininkų korpuso, pažadėję išvyti slovakus ir rumunus iš 
ginčytinų teritorijų. 1919 metų birželį vengrų kariuomenė iš tikrųjų įsiveržė į Slo- 
vakiją. Tuo pat metu Sovietų pavyzdžiu sukurtų darbininkų ir kareivių tarybų 
delegatai priėmė naują konstituciją ir paskelbė radikalias reformas. Visa pramonė 
buvo nacionalizuota, iš Bažnyčios atimta nuosavybė, ir kunigai, ir valstiečiai buvo 
baudžiami priverstiniu darbu. 

Tuo metu vengrai praregėjo — išvydo, kokią pabaisą patys maitina. Streikuo- 
tojus pasitikdavo šautuvų kulkos. Sukilę ginkluoti valstiečiai buvo masiškai sušau- 
domi. Prancūzų okupuotame Segedo mieste susibūrė prieš valdžią nusistačiusių 
karininkų grupė. Prie jų prisidėjo Miklošas Hortis de Nagibanija (1868— 1957), 
buvęs Habsburgų admirolas. Jie suformavo vyriausybę. Susidariusia padėtimi 
pasinaudojo rumunai — jų kariuomenė rugpjūtį įžengė į Budapeštą ir padarė galą 
Vengrijos Tarybų Respublikai. 

Raudonąjį terorą dabar pakeitė baltasis. Beatodairiškai buvo keršijama Kuno 
šalininkams, ypač komunistams ir žydams. 1920 metais regentu paskelbtas Hortis 
įvedė diktatūrą, kuri išsilaikė 24 metus. Du buvusio imperatoriaus Karolio mėgi- 
nimai susigrąžinti Vengrijos sostą nepasisekė — kaip ir parlamento pastangos 
atsikratyti kariškių kontrolės. Nors tam režimui netaikomas „fašizmo“ apibūdini- 
mas (ko gero, jis ne visai tinkamas), pats admirolas Hortis kartais laikomas „pir- 
muoju fašistu Europoje“. Vis dėlto tai ne paskutinis kartas, kai komunistų pikta- 
darystės sukėlė smarkią antikomunistinę reakciją (žr. III priedą, 92)''. 

1919— 1920 metų Lenkijos — Sovietų karas atsiliepė visai Europai. Priešingai, 
negu šiuos įvykius traktuoja bolševikai, juos organizavo ne Antantė; jie nebuvo 
Sąjungininkių intervencijos į Rusiją dalis ir neprasidėjo 1920 metų balandį, kai 
Pilsudskis puolė Kijevą. Be abejo, teritorinių ginčų būta. Vis dėlto pagrindinė 
konflikto priežastis buvo bolševikų paskelbtas ketinimas susieti savąją revoliuciją 

Rusijoje su revoliucija, kurią tikėjosi kilsiant Vokietijoje, — todėl jie ir patraukė 
per Lenkiją. Šitokia veiksmų eiga aiškiai išdėstyta ankstyvojoje bolševikų ideolo- 
gijoje ir buvo reikalinga siekiant, kad Rusijoje vykdomas eksperimentas atitiktų 
Marx'o mokymą. 

Iš pradžių bolševikai planavo nužygiuoti į Vokietiją „raudonuoju tiltu“ 1918— 
1919 metų žiemą. Tuo metu jie įsakė vakariniams Raudonosios Armijos daliniams 
rengti antpuolius Lenkijos teritorijos pakraščiuose. Kadangi pilietiniam karui bol- 
ševikams reikėjo daugybės karių praeis visi metai, kol jie sutelks puolimui mili- 
joninę armiją. Trockis visada ragino elgtis atsargiai; nors Leninas viešai pasisaky- 
davo prieš „vaikišką kairumo ligą“, pats irgi užsidegė revoliucinio karo 
entuziazmu". Nuolatiniai susirėmimai su lenkais bemaž atsitiktinai prasidėjo 
1919 metų vasarį ir tęsėsi 20 mėnesių. Tai įvyko tada, kai vokiečių armija pasi- 
traukė iš lenkus nuo rusų skyrusios Rytų fronto teritorijos. Susidariusi tuštuma 
traukte traukė lenkų ir rusų dalinius. Pirmasis susidūrimas įsiplieskė Baltarusijo- 
je vasario 14 dienos šeštą valandą ryto, kai lenkų kavaleristų patrulis sudrumstė 
ramybę pusryčiaujantiems bolševikų kareiviams. Tuo metu Pižsudskis puoselėjo 
viltis įsteigti federaciją, vienijančią visas Rusijos imperijos pakraščių respublikas, 
pradedant Suomija ir baigiant Gruzija. Šiuos jo planus ardė nesibaigiantis Lenki- 
jos vaidas su Lietuva. Tačiau 1919 metų rugpjūtį, užėmęs ir Vilnių, ir Minską, jis 
atsidūrė prie istorinių Lenkijos Karalystės sienų. Jam magėjo padėti Denikinui 
(žr. anksčiau), bet galų gale ėmė derėtis su bolševikais. 

Lenkams nepatiko, kad bolševikų šūkiai skyrėsi nuo darbų. Leninas pompas- 
tiškai kalbėjo apie taiką su Lenkija, o Raudonoji Armija kaupė vis didesnes puo- 
lamąsias pajėgas prie Berezinos upės. Taigi lenkai laukė. 1920 metų sausį Pitsuds- 
kis surengė netikėtą puolimą per užšalusią Dviną, siekdamas įtvirtinti Latvijos 
nepriklausomybę. Tuo metu jis gavo žinią, kurios labiausiai bijojo: vadovauti 
sovietų pajėgoms lenkų fronte paskirtas gabiausias raudonųjų generolas — jauna- 
sis Michailas Tuchačevskis (1893— 1937), Sibiro užkariautojas ir revoliucinio 
karo teoretikas. Neabejodamas, kad tuoj prasidės ilgai atidėliotas bolševikų puo- 
limas, Pilsudskis pavėluotai sudarė sąjungą su viena ukrainiečių grupuote ir smo- 
gė bolševikams į jų silpniausią vietą pietuose. Lenkai su ukrainiečiais įžengė į 
Kijevą ir čia juos pasitiko kaip išvaduotojus. Tuchačevskiui teko nutraukti rengi- 
mąsi mūšiams. Vakaruose nenutuokiantys nei apie politiką, nei apie geografiją 
žmonės ėmė šaukti išvien su bolševikais: „Šalin rankas nuo Rusijos!“ 

1920 metų kampanija nebuvo kokie nereikšmingi susirėmimai pasienyje. Tai 
buvo plataus masto karinė operacija, įkvėpusi jauną Prancūzijos karinės misijos 
Varšuvoje patarėją, pulkininką Charles'į de Gaulle'į, suformuluoti naujus šiuolai- 
kinio karo meno principus. Kiek mažiau nei milijonas karių vienoje ir kitoje pusė- 
je per šešis mėnesius nužygiavo beveik tūkstantį šešis šimtus kilometrų į priekį ir 
tiek pat atgal. Atvykusi raudonoji kavalerija gegužės -—birželio mėnesiais išvijo 
lenkus iš Ukrainos. Raitelių vadas gyrėsi, kad jo žirgų kanopos „dar vasarai nesi- 
baigus kaukšės Paryžiaus gatvėmis“. Liepos 4 dieną Tuchačevskis pagaliau pradė- 
jo puolimą, davęs įsakymą: „Į Vakarus! Kelias į pasaulinį gaisrą eina per baltosios 

Lenkijos lavoną“. Jis veržėsi į priekį stulbinančiu greičiu. Rugpjūčio viduryje jo 
kavalerija pasiekė Vyslos vingį prie Torūnės miesto — iki Berlyno beliko penkios 
dienos kelio. Dzeržinskis laikėsi užnugaryje, pasirengęs atiduoti valdžią savo 
„Lenkijos revoliuciniam komitetui“. Leninas atsiuntė jam telegramą. Joje paliepė 
ir toliau šaudyti buožes. Varšuvoje popiežiaus legatas, būsimasis Pijus XI, rengėsi 
pats stoti prieš Antikristo ordą. Savanoriai, tarp jų ir daugybė žydų, plūdo ginti 
tėvynės. Vakarų šalių vyriausybės atsiuntė keletą generolų, bet ne pastiprinimų. 
[RAITELIŲ ARMIJA | 





RAITELIŲ ARMIJA 


1920 metų vasarą Isaakas Babelis (1894-1941) dirbo JugROSTA - Pietų Rusijos spau- 

dos agentūros - karo žurnalistu lenkų fronte. Jis buvo paskirtas į Budiono I raitelių armi- 

ją, kurios politiniu komisaru dirbo J. Stalinas. Vėliau jis aprašė, ką patyręs, meistriškų 

apsakymų rinkinyje „Raitelių armija“ (1926), trykštančiame betarpišku istoriniu realizmu: 
Per Zbručą 

Šeštosios divizijos štabo viršininkas pranešė, kad Novogradas-Volynskas paimtas 

šiandien paryčiu. Štabas išžygiavo iš Krapivno, ir mūsų gurguolė, nudrykusi ariergar- 

de, bildėjo Bresto-Varšuvos plentu, kurį Nikolajus Pirmasis išgrindė mužikų kaulais.' 

Galima atleisti skaitytojui, kuris įsivaizduoja, kad šioje pirmojoje pirmo apsakymo 
pastraipoje aprašyti tikri įvykiai. 

Tačiau kiekvienam, studijavusiam lenkų-rusų karą, netrukus kyla negeras įtarimas. 
Be abejo, Novogrado miesto būta. 1920 metais jame buvo įsikūrusi Semiono Petliūros 
Ukrainos direktorijos būstinė. Tačiau miestas dunkso ne prie Zbručo, o prie Slučo 
upės, O jį paėmė ne 1-oji raitelių, o 14-oji armija. Varšuvą su Brestu išties jungė kelias, 
baudžiauninkų nutiestas valdant Nikolajui I. Tačiau kelias driekėsi už 300 kilometrų nuo 
Novogrado, tad kažin ar ariergardas juo traukė... 

Gali pasirodyti, kad Babelis paprasčiausiai klysta, bet tokių pavyzdžių pernelyg 
gausu. Taigi jis tyčia painioja datas, pavardes, vietoves ir įvykius, idant padarytų gei- 
džiamą poveikį. Babelio kūriniai - savotiškas literatūrinis koliažas, iš pažiūros „istoriš- 
kesnis“ už pačią istoriją. „Jis nedvejodamas „apvaginėja“ istoriją, jei tik gautas grobis 
tenkina meniniu požiūriu“. Tai pasakytina ir apie smurto aukštinimą. „Raitelių armija“ — 
savito istorijos neatitinkančios literatūros žanro kūrinys“. 

Vis dėlto beveik kiekvieną atskirą faktą galima patikrinti. Apsakyme „Eskadrono 
vadas Trunovas“ pasakojama apie šaunų kazokų vadą, kuris vieną dieną pasišovė 
numušti už lenkus kovojančio amerikiečių savanorio lėktuvą. Prisiminimai apie ameri- 
kiečių „Kosciuškos eskadrilę“, kuriai vadovavo pulk. Cedricas E. Fauntleroy'us, visiškai 
patvirtina Babelio aprašytą nutikimą. Kvaištelėjęs sovietų kulkosvaidininkas be persto- 
jo pyškino į amerikiečių lėktuvus iš atviros aikštelės; vienas lakūnų atsiskyrė nuo kitų ir 
skrisdamas pažemiui iš kulkosvaidžio ištaškė jį į gabalus“. 

Galų gale Babeliui pasisekė nė kiek ne geriau. Rašytojas, bene daugiau už visus 
kitus šlovinęs Raudonąją Armiją, mirė Stalino Gulage. 

„Stebuklas prie Vyslos" įvyko rugpjūčio 15— 16 dienomis. Pilsudskis paslapčia 
parengė puolimą iš pietinio sparno. Tuchačevskiui nepavyko apsaugoti ilgų ryšio 
linijų. Kai Pilsudskis smogė, penkios sovietų armijos buvo atkirstos nuo vadovy- 
bės. Trys iš jų sunaikintos, dar viena spruko į Rytprūsius. Sovietai buvo visiškai 
sutriuškinti. Rugpjūčio 31 dieną pietuose, prie Zamoscės, raudonieji raiteliai 
pagaliau susidūrė su jiems prilygstančiais priešininkais. Per paskutinį stambų 
kavalerijos mūšį Europos istorijoje 20 000 raitelių puolė ir kontratakavo visu fron- 
tu, kol pagaliau pergalę pasiekė lenkų ulonai. Raudonoji Armija pralaimėjo savo 
pirmąjį karą. Leninas prašė taikos. Paliaubos buvo pasirašytos spalio 10 dieną, o 
Rygos taikos sutartis — 1921 metų kovo 18 d. 

Ne visi suvokia platesnę lenkų pergalės reikšmę. Buvo įtvirtinta Lenkijos 
nepriklausomybė, o kartu ir Versalio susitarimai. Britų pasiuntinys Berlyne, kurį 
laiką stebėjęs mūšius prie Varšuvos iš savo rolsroiso, pateikė apibendrinimą, kurį 
galėtum priskirti Gibbonui: 

Jei Karolis Martelis nebūtų sustabdęs saracėnų užkariavimų prie Turo <...> šiandien 

Oksforde būtų mokoma Korano <...> Jei Pilsudskis ir Weygandas mūšyje prie Varšuvos 

nebūtų nutraukę pergalingo Sovietų armijos žygio, būtų buvusi pavojingai nublokšta 

atgal ne tik krikščionybė — pavojus būtų iškilęs visai Vakarų civilizacijai —. 

Bolševikams 1920 metų pralaimėjimo padariniai buvo nė kiek ne mažesni: 
žlugo viltys susijungti su revoliucine Vokietija, jie buvo priversti atsisakyti inter- 
nacionalizmo. Sovietų Rusijai liko vienintelė išeitis — virsti baze to, ką Stalinas 
netrukus pavadins „socializmu vienoje šalyje“. Leninui greitai ataušo kairuoliškas 
įkarštis. Bolševikai atsisakė karinio komunizmo. Tą 1921 metų kovo savaitę, kai 
buvo pasirašyta taika su Lenkija, Leninas įvedė savo taktinį kompromisą su kapi- 
talizmu — Naująją ekonominę politiką, vadinamąjį nepą. 

Negana to, bolševikai galėjo pertvarkyti savo valstybę federacijos pagrindais, 
kadangi Baltarusija ir Ukraina dabar buvo atskirtos nuo Lenkijos. Sovietų Sąjun- 
gos, kurią iš pradžių sudarė Sovietų Rusija, Sovietų Baltarusija, Sovietų Ukraina 
ir Sovietų Užkaukazė, nebuvo galima kurti, kol karas su lenkais neišsprendė 
pasienio teritorijų klausimo. Iš tikrųjų lenkai laimėjo tik trumpą atokvėpį: Sovie- 
tų žygis į Europą buvo laikinai atblokštas, bet šie jo galutinai neatsisakė (žr. III 
priedą, 88). 

Kažin ar ką nustebino Osmanų imperijos žlugimas. Vis dėlto galingosios 
Vakarų valstybės tam buvo visai nepasirengusios. Kadaise jos ketino leisti vieš- 
patauti Bosforo ir Dardanelų sąsiaurių zonoje savo sąjungininkei Rusijai, bet bol- 
ševikų šitaip pamaloninti negalėjo. Taigi pritarus Sąjungininkėms šią tuštumą 
užėmė Graikija. 

1920 metų rugpjūtį menką galią turinti Osmanų vyriausybė pasirašė Sevro tai- 
ką. Stambulą kontroliavo Sąjungininkių karinis laivynas. Italai buvo okupavę pie- 
tinę Turkijos pakrantę, prancūzai — Kilikiją; turkų ir armėnų separatistų rankose 
buvo didelė dalis rytinės šalies teritorijos. Graikai buvo užėmę ir Trakiją, ir Smir- 
ną (Izmyrą). Jie vis dar negalėjo pamiršti Konstantinopolio, išplėšto iš krikščionių 
pasaulio 1453 metais, ir ne juokais baiminosi dėl daugybės graikų, gyvenančių 

Mažojoje Azijoje. Taigi, kai paskutinysis Osmanų parlamentas neratifikavo taikos 
sutarties, Aukščiausioji sąjungininkių taryba Paryžiuje paragino Graikiją „atkurti 
tvarką Anatolijoje“. Ji neįvertino Kemal-pašos. 

Per paskutiniuosius dvejus metus Kemalis tapo Turkijos nacionalinio judėjimo 
vadovu, siekusio sukurti tautinę respubliką, kurios pagrindą sudarytų šiuolaikiš- 
ka pasaulietinė visuomenė. Kemalio būstinė buvo Ankaroje, turkiškai kalbančios 
dalies centre. Šis Galipolio didvyris mirtinai nekentė sultono, islamo ir čadros. 
Jam dabar kaip tik ir trūko karo su užsienio interventais. Turint visa tai galvoje, 
nesunku nuspėti graikų —turkų 1920 — 1922 metų karinių kampanijų baigtį. Nie- 
kieno nepalaikomi graikų daliniai atžygiavo į Anatolijos plokštikalnę, bet prie 
Sakarijos upės buvo sustabdyti. Kemalis pakėlė turkus ginti savo tėvynės. 1922 
metais graikų traukimasis virto sutriuškinimu. Smirna krito, graikų pajėgos buvo 
nublokštos į jūrą. Didžioji dauguma graikų buvo išvyti iš Mažosios Azijos, kur jų 
protėviai gyveno tris tūkstantmečius, o drauge Ponto graikai — iš Juodosios 
jūros pakrančių. Jiems tai buvo „Didžioji katastrofa“. Dauguma graikų bus iškeis- 
ti į tuo pat metu išvytus iš šiaurinės Graikijos turkus. Per tą laiką Kemalis tapo 
Ghazi Paša — „Karo viešpačiu“, o vėliau — Atatiurku — „Turkų tėvu". Sultonas 
neteko sosto. 

Sąjungininkių įsiveržimas Turkijoje buvo šiurkštesnis užsienio valstybių kiši- 
masis į kitos šalies reikalus nei Rusijoje, tačiau padariniai tokie patys. Įsiveržimas 
tik paspartino įvykius, kuriems turėjo sukliudyti. Turkijos Respublika ėmė sava- 
rankiškai kontroliuoti savo teritoriją. Turkijai primestą Sevro sutartį teko keisti 
su ja suderėta Lozanos sutartimi (1923). Graikija ir Turkija organizavo didelio 
masto apsikeitimą gyventojais, o demilitarizuota Bosforo ir Dardanelų sąsiaurių 
zona buvo atiduota dar vienai Tarptautinei komisijai“. Šitaip Didžiojo karo 
sukeltų konfliktų grandinė laikinai nutrūko. [sociALisTAI] 


Tarpukario laikotarpis 


Tarpukario laikotarpiu, kurio pradžia galima laikyti 1918 metų lapkričio 
paliaubų dieną, o pabaiga — 1939 metų rugsėjo 1-ąją, virš Europos nuolat tvyro- 
jo karo debesys. Trečiąjį amžiaus dešimtmetį vis dar aidėjo I pasaulinio karo atgar- 
siai. Per ketvirtąjį stiprėjo įsitikinimas, kad bręsta dar vienas pasaulinis karas. Tuo 
metu kai kurie valstybės veikėjai ir istorikai, tarp jų ir Churchillis, tvirtino, kad 
dėl to, jog nesiimama ryžtingų veiksmų prieš taikos laužytojus, konfliktas neišven- 
giamai kils iš naujo. Galima teigti, kad jų perspėjimai pasitvirtino, tačiau tai tik 
teoriniai samprotavimai — jie neatsižvelgė nei į politines, nei į karines realijas. 
Demokratinės Vakarų valstybės, pasibaisėjusios 1914 — 1918 metais patirtais nuos- 
toliais, negalėjo griebtis veiksmų, vos pasirodžius pirmiesiems nerimą keliantiems 
ženklams. Be to, jos nusivylė savo pačių ribotomis „ugniagesių“ operacijomis. 
Antantės intervencija Rusijoje parodė, kad Vakarai neturi nei ryžto, nei resursų 
bolševikams sutramdyti. Prancūzams okupavus Rūrą paaiškėjo, kad Vokietijos 

Vatikano miestas 


JUODOJI 
JŪRA 


Naujos nepriklausomos valstybės || 
BLR Bavarijos Liaudies Respublika 
(1919) 


Plebiscitų teritorijos 
Šlėzvigas (1920 m. vasaris) 
Olštinas (1920 m. liepa) 
Ciešinas (1920 m. liepa) 
Aukštutinė Silezija (1921) 
Saaro kraštas 1935 





25 žemėlapis. 
Naujoji Europa, 1917 — 1922 m. 

1920 metų pavasarį rinkimų rezultatai privertė Švedijos karalių prašyti socialisto vado- 
vauti vyriausybei. Jis padarė tai nenoriai. Išsikvietęs Socialdemokratų darbininkų par- 
tijos vadovą Karlą Hjalmarą Brantingą (1860-1925) pasakė, jog šis galįs tapti ministru 
pirmininku su sąlyga, kad nebus „jokio socializmo, jokio nusiginklavimo ir jokių konsti- 
tucinių permainų“. Socialinių programų finansavimo mažinant gynybos išlaidas ir res- 
publikos reikalavusiai socialistų partijai šios sąlygos buvo keblios. Vis dėlto sandoris 
buvo sudarytas, ir Brantingas suformavo koalicinį ministrų kabinetą. Šitaip pirmąjį 
žingsnį prie vyriausybės vairo žengė partija, išsilaikysianti valdžioje ilgiau nei bet kuri 
kita demokratiniame pasaulyje. 

Sveriges Socialdemokratiska Arbetarpartiet (SSDA) buvo įkurta daugiau nei prieš 
trisdešimt metų, 1889-aisiais. Nusižiūrėta nuo Vokietijos SPD, ji pamiršo iš pradžių flir- 
tavusi su marksizmu ir pasirinko parlamentinį kelią, socialinių reformų programą, turto 
perskirstymą ir valstybės kišimosi ekonomikon politiką. Kaip ir Britanijos Leiboristų par- 
tija, ji užmezgė tvirtus ryšius su profesinėmis sąjungomis ir net tapo asocijuota jų nare; 
be to, sukūrė geras organizacijas vietinėse darbininkų bendrijose. Už ją daugiausia 
balsavo naujoji Švedijos pramonės darbininkų klasė, be to, svarbią paramą teikė vidu- 
rinieji bei intelektualų sluoksniai. Pirmąkart patekusi į Riksdagą 1896 metais, ji triuškinte 
sutriuškino varžovus per 1914 metų rinkimus. 1920 metais Brantingas vadovavo gau- 
siausiai partijai abiejuose Parlamento rūmuose. 

Dėl proporcingo atstovavimo sistemos, 1909 metais įvestos kartu su visuotine bal- 
savimo teise vyrams, Švedijoje vienai partijai sunku gauti ryškią balsų persvarą. Į Par- 
lamentą patekdavo keturios demokratinės partijos: konservatoriai, liberalai, socialistai 
ir Valstiečių partija; dažnai ministrų kabinetas būdavo koalicinis ar laikinas. Buvo atsto- 
vaujama ir negausi komunistų partija. Iki 1952 metų konstitucinės reformos per rinki- 
mus partijos galėdavo susijungti, kad gautų daugiau vietų. 

SSDA tapo galinga ir įtakinga keliais etapais. Trečiąjį šio amžiaus dešimtmetį Bran- 
tingas vadovavo trims koalicinėms vyriausybėms: 1920, 1921-1923 ir 1924-1925 
(1926) metais. Sykį jis pralaimėjo - pakenkė įstatymas dėl bedarbystės, o kitąsyk - dėl 
raginimo sumažinti biudžetą gynybai. 

Nuo 1932-ųjų Brantingo įpėdinis Peras Albinas Hanssonas ėmė kurti SSDA kaip 
nuolatinės valdančiosios partijos įvaizdį. Jis vadovavo Švedijos vyriausybei keturiolika 
metų su viena trumpa pertrauka. 1936-1939 metų ministrų kabinetas buvo „raudonai- 
žalia koalicija“ su Valstiečių judėjimu, o 1939-1945 metų - daugpartinė karo metų 
tautos vienybės koalicija. 

Po karo Švedijos socialdemokratai įgijo tokią įtaką, kad galėjo pertvarkinėti šalį kaip 
tinkami. Nuo 1946-ųjų dvidešimt trejus metus vyriausybei vadovavo Tagė Erlanderis. 
Švedija klestėjo, tačiau augo ne tik valstybės finansuojamos sveikatos apsaugos, švie- 
timo ir socialinio draudimo lygis, bet ir mokesčiai". Tarp dviejų Olofo Palmės vadovau- 
jamų socialistų kabinetų (1969-1976, 1982-1986) šalį trumpai valdė konservatoriai. 


AE 

SSDA citadelė griuvo tik 1988 m. Socialistai išsilaikė valdžioje neregėtai ilgą pusės 
šimtmečio laikotarpį". 

Gali pasirodyti paradoksalu, kad socialistai šitaip patogiai, nors ir ne itin tvirtai, įsi- 
taisė vienoje turtingiausių Europos šalių, bet iš tikrųjų taip nėra. Socializmo idėjos gali 
būti sėkmingai įgyvendinamos tada, kai esama žymaus produkcijos pertekliaus, kurį 
būtų galima paskirstyti, ir demokratinės vyriausybės, kuri užtikrintų, kad jis bus teisin- 
gai paskirstytas. Tiesą sakant, kuo labiau nyko riba tarp turimų išteklių ir liaudies siekių, 
tuo prasčiau dirbo švedai. Jei šalies produkcijos perteklius menkas arba jos vyriausy- 
bė diktatoriška (kartais būna ir viena, ir kita), kolektyvinio liaudies ūkio darbininkai ken- 
čia nuo eksploatacijos, o visą pelną susižeria valdantysis elitas. Šitaip atsitiko Sovietų 
Sąjungoje, „pirmojoje pasaulio socialistinėje valstybėje“, kuri nebuvo socialistinė nei 
savo dvasia, nei kūnu. 





nepriversi paklusti saikingomis priemonėmis. Tuo metu daugumos šalių karo šta- 
bai įsitikino, kad ko nors pasiekti galima tik didelio masto karu. O tokiam karui 
akimirksniu nepasiruoši. 

Negana to: jei Rusijos ir Vokietijos negalėjai suvaldyti skyrium, juo labiau 
negalėjai to padaryti joms nutarus eiti išvien. Tokia košmariška perspektyva pir- 
mąsyk šmėstelėjo 1922 metų balandį, kai per sąjungininkių ekonominę konferen- 
ciją Genujoje Vokietijos ir Sovietų Rusijos delegatai surengė programoje nenu- 
matytą iškylą: sėdę į traukinį, pajūriu nuvažiavo į Rapalą ir pasirašė 
Vokietijos — Sovietų Sąjungos prekybos sutartį, nekreipdami jokio dėmesio į įnir- 
šusius šeimininkus iš sąjungininkių stovyklos. Pats Rapalo incidentas nebuvo itin 
reikšmingas, bet jis atskleidė pagrindinę sąjungininkių pergalės silpnybę: paaiš- 
kėjo, kad Maskva ir Berlynas sutartinai veikdami gali nebaudžiami nepaisyti 
Vakarų. Nors ši mintis balsu nebuvo išsakyta, ji nulėmė visos Europos taikos 
meto politiką, ir galų gale šis košmaras virto tikrove. 

Ribotos Vakarų Europos valstybių galimybės atsiskleidė ir kitose pasaulio 
regionuose. Svarbiausias Ramiojo vandenyno, Kinijos ir įtakos vandenynuose pro- 
blemas teko spręsti ne Paryžiaus taikos konferencijoje, o 1921 — 1922 metų Vašing- 
tono konferencijoje. Vašingtono penkių valstybių sutartis nustatė tokius leistinus 
šarvuotus karo laivų tonažo santykius: JAV — 5, Britanija — 5, Japonija — 3, 
Prancūzija — 1,5, Italija — 1,5. 1923 metų Gondros sutartis davė JAV teisę tvar- 
kytis Lotynų Amerikoje neatsiklausus savo partnerių Europoje. Pasaulinės galios 
svorio centras slinko kitur. Europos likimas dabar buvo ne vien jos rankose. 

Taikos konferencijos palikimas buvo ne toks, kokio pageidavo jos rengėjai. 
Vokietija buvo sunkiai sužeista, bet nesugniuždyta. Ką tik susikūrusi Vokietijos 
Respublika be galo trapi. Jos Nacionaliniam susirinkimui, posėdžiavusiam Veima- 
re visus 1919 metus, vadovavo koalicija, kurioje dominavo socialdemokratai. Ver- 
salio taikos sutartį Susirinkimas ratifikavo tik susilaukęs atviro grasinimo. Buvo 
surengtos graudžios ceremonijos atsisveikinant su vokiečiais, nebepriklausančiais 

ui. Berlynas, jau patyręs kairiųjų jėgų sukilimą 1919 metų sausį, kai buvo 
lyta Rosa Luxemburg, 1920 metų kovą virto dešiniųjų Kappo pučo scena, o 
itį prie jo prisiartino Raudonoji Armija. Nežinia, kaip viskas būtų susiklostę, 
chačevskis būtų pasiekęs savo žygio tikslą. Vis dėlto išvydamas lenkus iš 
inų miestų ir atiduodamas juos vietos vokiečiams jis išsidavė ketinąs talkinti 
Žiams ir nepaklusti Versalio susitarimams. Po šalį vis dar bastėsi trys šimtai 
nčių ginkluotų Freikorps kareivių. „Raudonąją Saksoniją“ valdė komunistai, 
iją — ultrakonservatoriai, kalbą apie krašto atsiskyrimą. Vokietija atsidūrė 
ngsnelį nuo visiškos suirutės. 

šalį klaidžiojo liaudies sukilimo šmėkla. Vis labiau augo pavojingas prie- 
nas tarp Vokietijos kairiųjų ir dešiniųjų jėgų. 1922 metais buvo nužudytas 
tautybės atstatymo ministras Walteris Rathenau. Radikaliems socialistams 
parankūs masinis nedarbas ir skaudūs hiperinfliacijos padariniai. Radikalūs 
1alistai naudojosi tuo, kad tauta jaučiasi pažeminta Taikos sutartyje užfik- 
s kaltės dėl karo punktais, nenori mokėti reparacijų ir piktinasi, kad sąjun- 
cės užėmė Reino kraštą. Dar vienas desperatiškas bandymas suderinti kai- 
ir dešiniųjų interesus gimė po 1920-ųjų Vokietijos Nacionalsocialistų 
inkų partijoje. Jos vadovo Adolfo Hitlerio pavardė ėmė mirgėti laikraščių 
tėse 1923 metų lapkričio 8—9 dienomis per nenusisekusį „Alaus pučą“ 
:hene. 

ik tiek atgauti pasitikėjimą vokiečiams padėjo Gustavas Stresemannas 
— 1929), buvęs kancleris, o nuo 1923-ųjų — užsienio reikalų ministras. Stre- 
inas leido vokiečių kariškiams apeiti Taikos sutarties nusiginklavimo rei- 
mus slapčia bendradarbiaujant su Sovietų Rusija. Kita vertus, jis pelnė 
ų pritarimą susidorojęs su komunistinėmis Saksonijos ir Tiūringijos vyriau- 
lis ir vėl pradėjęs mokėti reparacijas. Paskui Stresemannas įtikino Sąjungi- 
5, kad peštynės dėl reparacijų kenkiančios Europos ekonomikai. 1924 metais 
Daweso planą jis gavo iš JAV 800 milijonų auksu padengtų markių pasko- 
ikrinusią Vokietijos ekonomikos atgimimą. 1925 metais Lokarne pažadėjęs 
Prancūzijos ir Vokietijos sienų neliečiamumą, Stresemannas pasiekė, kad 
tija vėl buvo priimta į tarptautinę bendriją, o 1926 — į Tautų Sąjungą. 1927 
s Sąjungininkės atšaukė iš Vokietijos paskutines savo komisijas. Vokiečiai 
avo, kad pagerėjo santykiai su Vakarais, todėl retas pastebėjo, jog Vokietijos 
s sienos ir jos Rytų politika gali bet kada būti peržiūrėtos. 

rptautinių finansų srityje jau daugelį metų siautėjo maišatis. Dėl karo meto 
tės susitarimų kitos šalys, ypač Rusija, buvo skolingos Britanijai ir Prancū- 
nilžiniškas pinigų sumas, 0 šios savo ruožtu dar labiau prasiskolinusios, 
ausia — Jungtinėms Amerikos Valstijoms. Pagal Versalio sutartyje numa- 
eparacijų planą Vokietija privalėjo padengti visus karo nuostolius, kad 
jininkės tada galėtų sumokėti savąsias karo skolas. Tačiau planas paaiškė- 
įs neįgyvendinamas: buvo neįmanoma deramai suskaičiuoti visų sumų; 
tija atsisakė mokėti viską, ką iš jos reikalavo; Sovietų vyriausybė nepripa- 
'aro skolų, o JAV nesutiko, kad būtų atidėti skolų grąžinimo terminai. 

Taigi reikėjo ieškoti kitos išeities. Dar Taikos konferencijoje Britanijos delega- 
tas J. M. Keynesas negailestingai sukritikavo ten vyravusį požiūrį. Veikale „Eko- 
nominiai taikos padariniai“ (1919) jis teigė, kad būtina padėti Vokietijai atkurti 
jos ekonomiką — tik taip galinti atsigauti visos Europos ekonomika, ir kad bau- 
džiamosios reparacijos pakenks tiems, kurie jų reikalauja. Jo mintys susilaukė 
ryžtingo politinio pasipriešinimo, iš dalies todėl, kad atrodė, tarsi jis siūlytų 
palankiau elgtis su Vokietija negu su tariamomis jos aukomis. Vis dėlto ilgainiui 
visi suprato, kad ekonomikos atkūrimas yra svarbiausias uždavinys. 

Vokiečiams pavyko sumažinti iš pradžių nustatytas reparacijas — 269 milijo- 
nus aukso markių (AM), kurios turėjo būti sumokėtos per 42 metus, t. y. iki 
1962-ųjų. 1921 metais žengė žingsnį Didžioji Britanija — ėmė tartis su Sovietų 
Sąjunga dėl prekybos sutarties ir šitaip nutraukė bolševikų boikotą. Kita vertus, 
britai, spaudę sumažinti Vokietijos reparacijas iki 132 milijonų AM, patylom 
sutiko, kai prancūzai pagrasino užimti Rūrą, jei vokiečiai tų sumažintų reparacijų 
nesumokės. 1922 metais britai pasiūlė anuliuoti visas karo skolas arba sumažinti 
Britanijos mokėjimus JAV iki 33 milijonų svarų kasmet per 63 metus, t. y. iki 
1985-ųjų. 1923 metais, savo reikalavimais sukėlę Vokietijoje dar didesnę hiperin- 
fliaciją, prancūzai okupavo Rūrą, bet nieko iš to nepešė. 1924 metais, priėmus 
Daweso planą, pagaliau viršų paėmė nuosaiki politika. Vokietija privalėjo mokė- 
ti ne itin dideles reparacijas iki 1929 metų, o paskui — 2500 milijonų reichsmar- 
kių (RM) per metus. Padėti vokiečiams turėjo sąjungininkių suteikta 800 milijonų 
RM paskola. Bet vokiečiai net tada nepajėgė mokėti. 1929 metais pagal Youngo 
planą Vokietijai buvo liepta mokėti po 34 500 milijonų AM 58-erius metus, t. y. 
iki 1988 metų, hipotetinio kredito pavidalu kaip užstatą įkeitus Vokietijos valsty- 
binius geležinkelius. 1932 metais Lozanos konferencijoje Vokietija buvo paragin- 
ta sumokėti paskutinį kartą 3000 milijonų RM, bet ji to nepadarė. Tuo metu visos 
reparacijos nebeteko prasmės, mat Vokietija gaudavo didesnes JAV paskolas, 
negu sumokėdavo reparacijų. Šiaip ar taip, nuo 1929 metų spalio 24 dienos, kai 
Niujorko fondų biržą ištiko didysis krachas, prasidėjo pasaulinė ekonomikos kri- 
zė, ir visos JAV paskolos Europos šalims buvo nutrauktos. 

Tarpukario politikoje nuolatos kartojosi tas pats reginys: liberali demokratija 
tapdavo diktatūros grobiu. Galingosios Vakarų valstybės vylėsi, kad jų pergalė 
duos pradžią erai, kurioje vyraus jų pavyzdžiu sukurtos demokratinės šalys. Juk 
Didžiajam karui prasidėjus Europos žemyne buvo 19 monarchijų ir 3 respublikos, 
o jam baigiantis — 14 monarchijų ir 16 respublikų. Tačiau netrukus paaiškėjo, 
kad „demokratinė revoliucija“ tėra miražas. Kurios nors šalies demokratinę kon- 
stituciją pažeisdavo vienokio ar kitokio plauko diktatorius, nepraėjus nė 
metams — jau kurios kitos. Sunku nurodyti kokią nors paprastą šio reiškinio 
priežastį, išskyrus tą, kad Vakarų galiūnės nepajėgė apginti santvarkos, kurią 
pačios įkvėpė. Diktatorių būta įvairiausių — fašistų, komunistų, radikalų, reak- 
cionierių, kairiųjų autoritarų (pvz. Pilsudskis), dešiniųjų militaristų (pvz. Fran- 
cisko Franco), monarchų, antimonarchistų ir net dvasininkų, tarkim, kunigas 
Tišas Slovakijoje. Bendra jiems visiems buvo tik įsitikinimas, kad vakarietiška 
demokratija — ne jiems (žr. III priedą, 94). [EsTiJA] 

1923 metais Estijos sostinėje Taline pradėjo veikti vienas pirmųjų grafo Kudenhofo-Ka- 
lergio „Paneuropos sąjungos“ biurų. Ant biuro durų kabojo bronzinė plokštelė su užrašu 
„PANEUROPOS SĄJUNGA. ESTIJA". Po septyniolikos metų, kai į Estiją įsiveržė Sovietų 
armija, Sąjungos nariai plokštelę paslėpė. 1992 metais, Estijoje lankantis Europos Par- 
lamento seniūnui daktarui Otto von Habsburgui, ji buvo ištraukta iš slėptuvės ir jam 
padovanota. Plokštelė simbolizavo Estijos siekius, slėptus nuo pasaulio pusę amžiaus. 
„Nepamirškit estų! - sakė dr. von Habsburgas. - Jie - geriausi europiečiai“. 

Tuo metu Sovietų Sąjungos gerbėjai tvirtino, neva Baltijos šalys per mažos, kad 
galėtų būti gyvybingos nepriklausomos valstybės. Panašiai buvo kalbama ir apie ką tik 
susikūrusias Jugoslavijos respublikas. O esmė štai kur: Estija, Latvija, Slovėnija ar Kro- 
atija būtų nepaprastai lengvai pažeidžiamos, jei liktų vienos, bet būdamos Europos 
Sąjungos narės jos gyvuotų taip pat kaip Didžioji Liuksemburgo kunigaikštystė ar nepri- 
klausomas Velsas arba Škotija. Juk Estija beveik dvidešimt kartų didesnė už Liuksem- 
burgą, o gyventojų skaičiumi pranoksta jį keturis kartus. Susivienijusioje Europoje kiek- 
viena maža šalis gali rasti savo vietą greta buvusiųjų galiūnių. 








si) 


Iš dviejų naujų valstybių, atsiradusių tarpukariu, viena — Airija — buvo tau- 
tinė respublika, antroji — Vatikanas — apaštališka diktatūra. Airijos laisvoji vals- 
tybė įkurta 1922 metais, iš pradžių — kaip suvereni Britų imperijos dominija. 
Milijonai airių ištikimai tarnavo Britanijos armijoje per Didįjį karą, bet 1918 
metais vis dar nesutarė dėl savivaldos perspektyvos. Olsteris rengėsi dar kartą 
ginti sąjungą jėga ir 1920 metais tapo autonomine Jungtinės Karalystės provin- 
cija. Pietiečiai, kurių daugumą sudaro katalikai, ėmė rengtis nepriklausomybei. 
Jiems pavyko ją išsikovoti, tačiau tik po dviejų žiaurių karų — su sukarintomis 
britų policijos pajėgomis, „juodai rudais", ir po pilietinio karo. Ryškiausia asme- 
nybė buvo daugkartinis premjeras Eamonas de Valera (1882 — 1975), katalikas, 
kubiečio ir airės sūnus, gimęs Niujorke. Laisvoji valstybė pasiskelbė Airijos Res- 
publika 1937 metais, o po dvylikos metų nutraukė visus formalius ryšius su Didži- 
ąja Britanija. 

Vatikano valstybė, nemažiau katalikiška nei Airija, susikūrė 1929 metais vyk- 
dant Laterano susitarimą, pasirašytą Mussolinio Italijos ir popiežiaus Pijaus XI. 
Vatikanas užima 44 ha plotą dešiniajame Tibro krante Romos viduryje. Nuo to 
laiko kokį 1000 jos gyventojų valdys absoliučią valdžią turintis popiežius. Įkūrus 
Vatikaną baigėsi 60 metų trukusi popiežiaus „nelaisvė“, prasidėjusi 1870 metais, 
kai buvo likviduota Popiežiaus sritis. 

Nepaisant Vakarų demokratijos pergalės, dinamiškiausias politinis Didžiojo 
karo produktas buvo antivakarietiška, antiliberali ir antidemokratinė totalitarizmo 
pabaisa. Totalitarizmo terminą sukūrė italų fašistai, šitaip apibūdinę savo siekius, 
tačiau nuo 1928 metų jis taikomas ir fašizmui, ir komunizmui. Nuslopinus 

sovietų Vengriją, Sovietų Rusija (1917— 1922) ir jos įpėdinė SSRS (nuo 1923 m.) 
1gą laiką išliko vienintelė komunistinė valstybė. Ryškiausi fašistiniai režimai iški- 
o Italijoje (1922 m.), Vokietijoje (1933 m.) ir Ispanijoje (1936 m.)'?. 

Totalitarizmo koncepciją neigė ir komunistai, ir fašistai, kitais žodžiais tariant, 
>atys totalitaristai. Šaltojo karo metais ji tapo tarsi politinio teniso kamuoliukas, 
> Vakarų mokslininkai ir politologai vertino ją nevienodai “. Ji nepatraukė dėme- 
sio tų, kurie reikalauja tvarkingų, aiškiai apibrėžtų modelių ar kurie politinius 
'eiškinius tapatina su visuomeninėmis jėgomis. Kiekvienam, laikančiam komu- 
1izmą ir fašizmą neregėtu blogiu, ji — prakeiksmas, siaubingas „reliatyvizmas“. 
<ita vertus, tie europiečiai, kurie savo kailiu patyrė komunizmą ir fašizmą, nedve- 
odami vadina juos totalitarizmu. Komunizmas ir fašizmas niekada nebuvo tapa- 
ūs: vienas ir kitas laikui einant keitėsi, susilaukė įvairiausio plauko įpėdinių. 
Tačiau jie turėjo kur kas daugiau bendra negu linkę pripažinti tie, kurie juos 
pavertė tikrove. Bendri ypatumai sudarytų ilgą sąrašą. Originali studija šiuo klau- 
imu mini „šešių punktų sindromą". Tačiau šešių punktų negana: 

Nacionalsocializmo ideologija. Ir komunizmas, ir fašizmas buvo radikalūs 
udėjimai, sukūrę ideologijas, propaguojančias nacionalistinių ir socialistinių ele- 
nentų mišinį. Trečiajame šio amžiaus dešimtmetyje bolševikai pamažu pamiršo 
savo internacionalistinius principus ir griebėsi radikaliam rusų nacionalizmui 
>ūdingų postulatų. Stalino laikais ši ideologinė mišrainė buvo vadinama „nacio- 
1aliniu bolševizmu“. Tuo pačiu laikotarpiu Vokietijos nacistai pakeitė socialisti- 
1ius savo ideologijos elementus. Abiem atvejais šie socialistiškai nacionalistiški 
1r nacionalistiškai socialistiški ideologijos mišiniai galutinai susiformavo vienu 
netu — 1934 metais. 

Komunistus ir fašistus mokė akcentuoti tarpusavio skirtumus, tačiau paragin- 
i apibendrinti savo įsitikinimus jie dažnai pateikdavo nuostabiai panašius atsa- 
cymus. Vienas kalbėjo: „Mums, tarybiniams patriotams, Tėvynė ir komunizmas 
susiliejo į vieną neperskiriamą visumą“. Kitas dėstė šitaip: „Mūsų judėjimas 
sugniaužė į kumštį bailųjį marksizmą ir išspaudė iš jo [tikrąją] socializmo reikš- 
nę. Be to, jis atėmė iš bailių buržuazinių partijų nacionalizmą. Vieną ir kitą sume- 
us į savo gyvensenos katilą, pasirodė skaidrus it krištolas jų sąveikos dari- 
1ys — Vokietijos nacionalinis socializmas.“'* Ne be reikalo tokios retorikos 
xrisiklausę žmonės linko laikyti komunistus „raudonaisiais fašistais“, 0 fašis- 
us — „Irudaisiais komunistais". 

Pseudomokslas. Ir komunistai, ir fašistai teigė grindžią savo ideologiją fun- 
lamentaliais mokslo dėsniais, neva nulemiančiais visuomenės raidą. Komunistai 
"ėmėsi savąja „mokslinio marksizmo“ ar istorinio materializmo versija, nacis- 
ai — eugenika ir mokymu apie žmonių rases. Nei vienų, nei kitų moksliniai 
netodai ir atradimai nebuvo plačiau pripažinti. 

Utopiniai tikslai. Visi totalitaristai puoselėjo Naujojo žmogaus viziją, sukur- 
siančio Naująją tvarką, kurioje išnyks dabartiniai trūkumai. Tai galėtų būti galu- 
inė beklasė grynojo komunizmo stadija, propaguojama marksistų leninistų; 
1acistų rasistinis arijų rojus, kuriame nebūtų žydų, ar atkurta pseudoistorinė 

Romos imperija Italijoje. Naujosios tvarkos kūrimas — užduotis, pateisinanti 
visus dabarties žiaurumus ir aukas. [uToPIJA| 

Dualistinė partija-valstybė. Atėjusi į valdžią totalitarinė partija savo aparate 
sukurdavo organus, kurie dubliuodavo ir kontroliuodavo visas kitas institucijas. 
Valstybinės struktūros buvo paverčiamos sraigteliais, vykdančiais partijos valią. 
Tokia dualistinė diktatoriška sistema aprėpė kur kas daugiau gyvenimo sričių, 
nei galima numanyti iš gerai žinomo, bet klaidinančio „vienpartinės valstybės“ 
termino. (Žr. III priedą, 95) 

Fiihrerprinzip arba „Vado principas“. Totalitarinių partijų veikla buvo pagrįsta 
griežta hierarchija. Jos reikalaudavo vergiško paklusnumo iš savo pavaldinių, 
kurie privalėjo besąlygiškai garbinti partijos vadą, visos išminties ir geradarystės 
šaltinį — Vokietijos Fiurerį, Rusijos BoxxĄa (vadą), Italijos Dučę, Lotynų Ameri- 
kos Caudillo ar „Didįjį vairininką“ Kinijoje. Leninas kratėsi šitokio kulto, tačiau 
jis vaidino pagrindinį vaidmenį ir stalinizme, ir hitlerizme. 

Gangsterizmas. Daug kas pastebėjo ryškų panašumą tarp totalitarinio elito ir 
profesionalių nusikaltėlių bendrijų elgsenos. Gangsteriai ima parazitiškai valdyti 
piliečius „gindami“ juos nuo smurto, kurį patys ir sukelia. Jie nuolat terorizuoja 
ir saviškius, ir savo aukas bei šalina varžovus. Jie apeina įstatymus ir, išsaugoda- 
mi respektabilų įvaizdį, šantažu ir prievarta perima į savo rankas visas vietines 
organizacijas. 

Biurokratizmas. Visiems totalitariniams režimams reikėjo didžiulės valdininkų 
armijos savo išpūstiems, dubliuojantiems partijos-valstybės organams. Šita naujoji 
biurokratija suteikė galimybę greitai iškilti šimtams prisitaikėlių iš visų socialinių 
sluoksnių. Ši visiškai nuo partijos priklausoma biurokratija buvo bene vienintelė 
visuomenės dalis, į kurios interesus režimas turėjo atsižvelgti. Kita vertus, jos 
viduje varžėsi daugybė „galios centrų“; nematomi jų nesutarimai ir buvo vienin- 
telis tikrasis politinis gyvenimas. 

Propaganda. Totalitarinė propaganda daug ką perėmė iš šiuolaikinių masinės 
informacijos metodų, nukreiptų į pasąmonę. Ji panaudojo jausmingus simbolius, 
son et lumiėre, politikos meną, įspūdingą architektūrą ir „Didžiojo melo“ prin- 
cipą. Begėdiška jos demagogija buvo nukreipta į lengvai pažeidžiamus ir pagie- 
žingus visuomenės elementus, netekusius šaknų per karo ir modernizacijos 
sukrėtimus. [PROPAGANDA| 

Galios estetika. Totalitariniai režimai įvedė tikrų tikriausią meno monopolį ir 
kūrė estetinę aplinką, kuri aukštino valdančiąją partiją, garbino „ryšius“ tarp jos 
ir liaudies, nuolatos primindavo herojiškus tautinių mitų vaizdus ir žadino fanta- 
zijas, kurstančias didybės maniją. Italų fašistai, vokiečių nacistai ir sovietų komu- 
nistai be galo mėgo iškilius Vado portretus, neregėto dydžio skulptūras, vaiz- 
duojančias raumeningus darbininkus ir akį rėžiančius grandiozinių proporcijų 
visuomeninius pastatus. 

Dialektinis priešas. Nė vienas totalitarinis režimas negalėjo tikėtis įteisinti savo 
piktų užmačių neturėdamas jam oponuojančio blogio, su kuriuo reikėtų kovoti. 
Europoje kylantis fašizmas buvo tiesiog Dievo dovana komunistams, kurie kitaip 

būtų galėję teisinti savo piktadarystes tik abstraktesniais liberalizmo, imperializ- 
mo ir kolonializmo pavojais. Fašistai be perstojo teisinosi vykdą kryžiaus žygį 
prieš bolševizmą, komunistai — „kovą su fašizmu“. Prieštaravimai totalitarinės 
sistemos viduje tapo varikliu neapykantai ir konfliktams, kuriuos pati ir kurstė. 

Neapykantos psichologija. Totalitariniai režimai kėlė emocinę temperatūrą 
mušdami neapykantos tariamiems vidaus ir išorės priešams būgną. Jiems neeg- 
zistavo garbingų priešininkų nei sąžiningų varžovų. Fašistų priešų sąrašo pirmo- 
siose eilutėse buvo žydai ir komunistai, komunistų — fašistai, kapitalistų liokajai, 
buožės ir tariami sabotuotojai. 

Preventyvinė cenzūra. Totalitarinė ideologija negalėjo išsilaikyti be griežčiau- 
sios cenzūros, kontroliuojančios visus informacijos šaltinius. Nepakako slopinti 
nepageidaujamą nuomonę ar slėpti faktus; reikėjo dar ir fabrikuoti visus duome- 
nis, kuriuos buvo leidžiama skelbti. 

Genocidas ir prievarta. Totalitarinių režimų politinis smurtas pasiekė lig tol 
neregėtą mastą. Painus politinės policijos ir saugumo agentūrų tinklas darbavosi 
iš pradžių naikindamas visus valdžios oponentus ir nepageidaujamus elementus, 
o paskui — kurdamas naujus priešus, kad visas mechanizmas galėtų suktis toliau. 
Genocido pobūdžio kampanijos prieš dažnai niekuo dėtus socialinius ar rasinius 
„priešus“ tarsi patvirtindavo ideologinius postulatus, o piliečiai nuolat jautė bai- 
mę. Įprastas dalykas buvo masiniai areštai ir sušaudymai, koncentracijos stovyk- 
los ir žudymas be jokios dingsties. 

Kolektyvizmas. Totalitariniai režimai skatindavo visokią veiklą, stiprinančią 
kolektyvinius saitus ir silpninančius šeimą bei žmogaus individualumą. Valstybės 
išlaikomi darželiai, „bendravimo menas“, jaunimo organizacijos, partiniai ritualai, 
kariniai paradai ir grupių uniformos — visa tai ugdė visuomenės drausmingumą 
ir prisitaikėlišką elgseną. Fašistinėje Italijoje buvo sukurta sistema partijos vado- 
vaujamų korporacijų, kurios pakeitė visas profsąjungų bei darbdavių organizacijas 
ir 1939 metais paėmė į savo rankas žemutinius nacionalinio susirinkimo rūmus. 

Militarizmas. Totalitariniai režimai nuolatos išpūsdavo „išorinę grėsmę“ ar ją 
prasimanydavo, kad piliečiai telktųsi ginti tėvynę. Svarbiausias ekonomikos 
uždavinys būdavo perginklavimas. Partijos kontroliuojamos ginkluotosios pajė- 
gos turėjo ginklų monopolį ir buvo visuomenės labai gerbiamos. Visi puolamieji 
planai buvo pateikiami kaip gynybiniai. 

Globališkumas. Totalitariniai režimai vadovaudavosi prielaida, kad jų sistema 
kaip nors išplis po visą pasaulį. Komunistų ideologai teigė, neva marksizmas-le- 
ninizmas esąs „mokslinis“, todėl taikytinas visam pasauliui. Nacistai žygiuodami 
traukdavo: „Denn heute gehėrt uns Deutschland,/Und morgen die ganze Welt" 
(„Nes šiandien mūsų — Vokietija, o rytoj bus visas pasaulis“.) [LATVIJA] 

Panieka liberaliajai demokratijai. Visi totalitariniai režimai niekino liberaliąją 
demokratiją už jos humaniškumą, tikėjimą kompromisais ir sambūviu, komerciš- 
kumą, pagarbą įstatymams ir tradicijoms. 

Dorovinis nihilizmas. Visi totalitaristai laikosi požiūrio, kad jų tikslai pateisina 
priemones. „Dorovinis nihilizmas, — pastebėjo vienas britas, — yra ne tik 

pagrindinis nacionalsocializmo bruožas. Tai pagrindinis bruožas, kuriuo jis 
panašus į bolševizmą.“!? 

Totalitarizmo samprata remiasi išvardytų palyginimo sričių esme (tiksliau 
sakant, griūva už jos užkliuvusi). Tos esmės nė kiek nekeičia įvairūs intelektua- 
liniai ir politiniai Žaidimai, kuriems ši samprata vėliau imta naudoti. 

Vis dėlto komunizmas ir fašizmas akivaizdžiai skyrėsi savęs suvokimu. Komu- 
nistai atsidėjo klasių kovai, nacistai — rasės grynumo kampanijai. Svarbūs skirtu- 
mai glūdėjo taip pat socialinėje ir ekonominėje srityse. Fašistai stengėsi neliesti 
privačios nuosavybės ir patraukti į savo pusę stambiuosius pramonininkus. Komu- 
nistai panaikino bemaž bet kokią privačią nuosavybę. Jie nacionalizavo pramonę, 
kolektyvizavo žemės ūkį ir įvedė centralizuotą komandinį planavimą. Šiuo atžvil- 
giu komunizmas laikytinas totalitariškesne totalitarizmo atmaina. [GaucHeE] 

Aišku, būtina pabrėžti, kad „visiška žmonių kontrolė“, kurią neva pavertė tik- 
rove totalitariniai režimai, tėra kažkieno vaizduotės vaisius. Totalitaristinės uto- 
pijos ir totalitaristinė tikrovė — du skirtingi dalykai. Didingi totalitariniai 
sumanymai dažnai patirdavo didžiulę nesėkmę. Totalitarizmas atspindi ne režimų 
laimėjimus, o jų siekius. Negana to, totalitarizmo liga gamina antikūnus, puolan- 
čius ją pačią. Siaubinga priespauda dažnai sukeldavo didvyrišką pasipriešinimą. 
Prisiklausę melagingos filosofijos žmonės kartais išsiugdydavo aukštus dorovi- 
nius principus. Ryžtingiausiais „antikomunistais“ tapdavo buvę komunistai, tik- 
riausiais „antifašistais“ — doriausi vokiečių, italų ar ispanų patriotai. 

Istoriniu požiūriu vienas įdomiausių klausimų — ar daug komunizmas ir fašiz- 
mas ėmė vienas iš kito. Iki 1914 metų pagrindiniai abiejų judėjimų komponen- 
tai — socializmas, marksizmas, nacionalizmas, rasizmas ir autokratija — įvairiais 
deriniais pasireiškė visoje Europoje. Vis dėlto pirmas kristalizavosi komunizmas. 
Jis atsirado 1917 metais, gerokai anksčiau, nei pasirodė pirmosios apčiuopiamos 
fašizmo apraiškos. Taigi komunistus reikėtų vadinti lyderiais, o fašistus — 
gabiais jų mokiniais. Bet svarbiausia štai kas: ar chronologinė seka tapatintina 
su priežastimi ir padariniu? Ar fašizmas tebuvo kryžiaus žygis siekiant išgelbėti 
pasaulį nuo bolševizmo — būtent tai teigia daugelis jo šalininkų. Ką konkrečiai 
fašistai išmoko iš komunistų? Sunku užginčyti, kad Bėla Kunas Horthy'o reži- 
mui suteikė raison d'ėtre. Visuotinis komunistų sukurstytas streikas, kilęs Itali- 
joje 1922 metų spalį, davė dingstį Mussolinio „žygiui į Romą“. Išsigandę jėgos, 
kurią komunistai parodė gatvėse ir rinkimuose, konservatoriai Vokietijoje ati- 
davė valdžią Hitleriui. 

Bet tai dar ne viskas. Fašistai, kaip ir komunistai, liūdnai išgarsėjo savo apga- 
vystėmis; jų kalbų negalima imti už gryną pinigą. Benitas Mussolinis (1883— 
1945), buvęs socialistinio laikraščio „Avanti“ („Į priekį“) redaktorius, pseudomark- 
sistinio veikalo apie klasių kovą (1912) autorius, lėšų eikvotojas ir triukšmadarys, 
bemaž nesilaikė politinių principų. Be jokios sąžinės graužaties jis panaudojo savo 
fašistų būrius padėdamas nacionalistams brutaliai užgrobti Fiumę 1920 metais, 
palaikė Giolitti'o liberalųjį bloką per visuotinius 1921 metų rinkimus, o vėliau 
nužudė socialistų lyderį Matteottį. Mussolinis, pavyzdžiui, pasisakė už konstituci- 

nę monarchiją, o netrukus pats ją nuvertė. Tokioje taktikoje neįžvelgsi ideologi- 
nio nuoseklumo: jis paprasčiausiai stengėsi išnaudoti suirutę, prie kurios atsira- 
dimo pats prisidėjo. 

Tas pats pasakytina ir apie neįtikėtiną ir itin sėkmingą Mussolinio elgseną 
1922 metų spalį. Pats prisidėjęs prie suirutės, dėl kurios kilo visuotinis streikas, 
jis nusiuntė karaliui telegramą su ultimatumu paskirti jį ministru pirmininku. 
Karaliui derėjo nepaisyti tos telegramos, bet jis neatlaikė. Mussolinis neužgrobė 
valdžios — jis tik pagrasino tai padaryti, tad kilus dar didesnės suirutės grėsmei 
Italijos demokratai pasidavė. „Žygis į Romą, — rašo žymiausias Italijos istori- 
kas, — tebuvo maloni kelionė traukiniu, po kurios buvo surengta menkutė 
demonstracija — visa tai padaryta kuo aiškiausiai paprašius monarchui."* Po 
daugelio metų, kai Mussolinio režimą ištiks dideli nemalonumai, Adolfas Hitle- 
ris ryžtingai jį gelbės. Kalbama, kad Hitleris sakęs: „Šiaip ar taip, ne kas kitas, 
o Dučė mums parodė, jog nėra nieko neįmanomo"“!, Taigi Dučė parodė, kad 
įmanoma nuversti liberaliąją demokratiją ir pradėti antrą siaubingo Europos 
„totalinio karo“ raundą. 

Tarptautinių santykių toną lėmė beveik visuotinis baisėjimasis karu. Visos 
šalys privalėjo bent jau rodyti esančios „neagresyvios“. Per dvidešimt metų buvo 
pasirašyta daugybė nepuolimo sutarčių (žr. III priedą, 96). Šalims, neketinusioms 
imtis agresijos, tokios sutartys nerūpėjo. Toms, kurios ketino griebtis agresyvių 
veiksmų, jos buvo puiki priedanga; jas be galo mėgo ir Hitleris, ir Stalinas. 

Tautų Sąjungos sukūrimas laikytinas vienu iš Taikos konferencijos laimėjimų. 
Sąjungos sutartis įsigaliojo 1920 metų sausio 10-ąją, tą pačią dieną kaip Versalio 
sutartis, į kurią buvo absurdiškai įtraukta. Joje siekta nesutarimus spręsti arbitražu 
ir šalių sutikimu, o prieš agresorius naudoti jėgą kolektyviai. Buvo numatytos kas- 
metinės Generalinės asamblėjos, kuriose kiekviena narė turėtų vienodą balso tei- 
sę, vykdomoji Taryba ir nuolatinis Sekretariatas — jų būstinė turėjo įsikurti Žene- 
voje. Sąjunga taip pat perėmė Hagos Nuolatinį tarptautinio teisingumo teismą ir 
Tarptautinius darbo rūmus. Generalinė Asamblėja pirmą kartą sušaukta 1920 metų 
lapkritį ir rinkosi kasmet iki 1941-ųjų. Ji paleista 1946 metų balandį, kai visos 
likusios jos organizacijos buvo pervestos į Jungtinių tautų organizaciją Niujorke. 

Sąjunga per vėlai pradėjo darbą, todėl negalėjo paveikti tiesioginių Didžiojo 
karo susitarimų, be to, jai trukdė tai, kad joje nedalyvavo galingos valstybės, 
kurios būtų padariusios ją veiksmingą. Per visus 21-erius egzistavimo metus joje 
deramai nebuvo atstovaujama visiems trims Europos galios centrams. Iš Vakarų 
galiūnių vienintelė Prancūzija vaidino joje rimtą vaidmenį. JAV, viena pirmųjų 
Sąjungos globėjų, liko nuošalėje, o Didžioji Britanija nepasirašė itin svarbaus 
Ženevos protokolo (1924 m.) dėl taikaus ginčų sprendimo. Vokietija dalyvavo tik 
nuo 1926 iki 1933 metų, Italija — nuo 1920 iki 1937-ųjų. Sovietų Sąjunga buvo 
priimta 1934 metais ir pašalinta 1940-aisiais. Svarbios iniciatyvos 1928 metais 
ėmėsi Prancūzija ir JAV, ištaisiusios akivaizdžius Sąjungos trūkumus. Kelloggo— 
Briando paktas atsisakyti karo kaip politikos įrankio galų gale buvo pasirašytas 
64 šalių, tarp jų ir Sovietų Sąjungos. Bet pats reikalavimas taip ir nebuvo įtrauk- 

tas į pačios Tautų Sąjungos taisykles. Taigi, nors Sąjunga pasisakė už karines ir 
ekonomines sankcijas šalims agresorėms, ji neturėjo galios tų sankcijų taikyti. 
Todėl organizacija vaidino didelį vaidmenį sprendžiant nereikšmingus klausimus 
ir menką sprendžiant svarbius. 

Dėl dviprasmiško Vakarų šalių nusistatymo Sąjungai stigo galios palaikyti 
visuotinę Europos tvarką, kurią jos tarėsi įgyvendinusios 1919— 1920 metais. 
Lemtingas nutarimas teigė, kad reikalavimai peržiūrėti Sąjungos sutartį negali 
būti laikomi „nesutarimu“ pagal Ženevos protokolo sąlygas. Vienbalsiškumo prin- 
cipas balsuojant Asamblėjoje ir Taryboje užtikrino, kad nebus priimtas joks 
sprendimas, nepageidautinas galingosioms valstybėms. Itin svarbi Nusiginklavi- 
mo konferencija buvo sušaukta tik 1932 metais — iki to laiko Sovietų Sąjunga 
spėjo gerokai persiginkluoti, o Vokietija netrukus irgi to imsis. 

Taigi iš esmės Sąjungos globėjai atėmė iš jos galimybę laikytis savo aukštų 
idealų. Ji vadovavo kolonijinei Palestinos ir Sirijos Mandatų komisijai. Ji admi- 
nistravo Laisvąjį Dancigo miestą, Saro baseiną ir Sąsiaurių komisiją. Ji tarpininka- 
vo Turkijai ir Irakui dėl Mosulo, Graikijai ir Bulgarijai dėl Makedonijos (1925 m.) 
ir nesėkmingai Lenkijai ir Lietuvai dėl Vilniaus (1925— 1927 m.). Ji nesugebėjo 
užkirsti kelio Japonijos įsiveržimui į Mandžiūriją (1931 m.) ir Italijos įsiveržimui 
į Abisiniją (1936 m.). Ne dėl savo kaltės ji buvo bejėgė, kai Europos galiūnės 
ketvirtojo dešimtmečio pabaigoje ėmė rodyti nagus. 

Aktyviausias Europos taikos ir bendradarbiavimo veikėjas, be abejo, buvo 
Aristide'as Briand'as (1862— 1932). Šis Nante gimęs socialistas reformatorius 
dešimt kartų buvo Prancūzijos premjeras, tačiau didžiausią poveikį jo veikla 
padarė 1925— 1932 metais, kai dirbo užsienio reikalų ministru. Ypač energingai 
A. Briand'as siekė sutaikyti Prancūziją su Vokietija. Jis buvo pagrindinis Lokarno 
taikos architektas, parengė Kelloggo — Briando paktą dėl karo kaip politikos įran- 
kio atsisakymo ir siūlė įkurti Europos Sąjungą. Tą laikotarpį gerai apibūdina jo 
kilnūs, bet neįgyvendinti idealai. 

Briand'o Europos Sąjungos siūlymai tuo metu bemaž neturėjo jokio pasiseki- 
mo. Vis dėlto jie svarbūs visiems, kurie sėja politines sėklas, atnešančias vaisius 
po dvidešimties metų. Pirmąsyk apie Europos Sąjungą jis užsiminė kalbėdamas 
Tautų Sąjungos asamblėjoje 1929 metų rugsėjo 5 dieną: 

„Manau, kad tautas, sudarančias geografines grupes, tokias kaip Europos tautos, turėtų 

sieti kokie nors federaciniai ryšiai <...> Tokia sąjunga, aišku, pirmiausia būtų ekonomi- 

nė, nes tai svarbiausias šio klausimo aspektas <...> Vis dėlto esu įsitikinęs, kad tokie 

federaciniai saitai galėtų naudingai pasitarnauti ir politiniu bei socialiniu atžvilgiu, nepa- 

kenkdami nė vienos sąjungai priklausančios tautos suverenumui..."*7 

Didžiausią svarbą turi žodžiai „geografinės grupės“, „pirmiausia ekonominė" 
ir „suverenumas“. 

Išsamesnį memorandumą Briand'as pateikė 1930 metų gegužį. Jame kalbėjo 
apie „moralinę Europos sąjungą“ ir nubrėžė principus bei mechanizmą, kurie 
leistų ją sukurti. Dokumente buvo teigiama, kad „ekonominiai klausimai turi 
būti pajungti politiniams tikslams“. Jame buvo numatytas nuolatinis Politinis 

komitetas — einamųjų klausimų sprendimams ir atstovaujamasis organas — 
Europos konferencija — debatams. 27 Europos šalys, Tautų Sąjungos narės, 
buvo raginamos netrukus surengti virtinę susitikimų ir juose aptarti daugelį 
klausimų, susijusių su sąjungos kūrimu, tarp jų — finansinius, darbo ir tarppar- 
lamentinių ryšių. Nuo 1931 metų sausio Briand'as vadovavo Tautų Sąjungos 
pakomitečiui, nagrinėjusiam narių atsakymus į memorandumą. Vienintelė Olan- 
dija buvo linkusi susitaikyti su tuo, kad Europai susivienijus neišvengiamai 
nukentės jos šalių suverenitetas. 

Kaip paaiškėjo, 1931 metai buvo paskutiniai ir Briand'ui, ir jo idėjoms. Netru- 
kus po pirmosios jo kalbos, skirtos Europos sąjungai, Volstrytą ištiko krachas. 
Tuo pat metu, kai buvo aptarinėjamas jo memorandumas, nacistai Vokietijoje 
pirmąkart pasiekė pergalę per rinkimus. Briand'ui teko primiršti Europos vieny- 
bės idėjas ir užsiimti pirmininkavimu Mandžiūrijos komitetui, kuris po ilgų dis- 
kusijų skyrė žodinį papeikimą Japonijai už įsibrovimą į Kiniją. Azijoje Japonija 
nepaisė Tautų Sąjungos ir mėgavosi agresijos vaisiais. Europoje „Locarno dvasia" 
pasiligojo. Stresemannas mirė; pats Briand'as susirgęs atsistatydino. Briand'ui 
mirus, Britanijos užsienio reikalų ministras Austenas Chamberlainas pagerbė jį 
aistringa kalba. Briand'as „didžiavosi savo tėvyne ir pavydžiai gynė jos intere- 
sus, — sakė jis. — Tačiau didžiavosi tik tuomet, kai jo tėvynė žengdavo į priekį 
it kokia deivė ir vesdavo kitas tautas taikos ir civilizacijos keliu. Tokių iškilių 
asmenybių nebeliko“ . Tai buvo retas atvejis, kai anglai ir prancūzai parodė soli- 
darumą. 

Toje aplinkoje fašistinė Italija iškėlė kitą Europos saugumo planą. Mussolinis 
siūlė keturių šalių — Britanijos, Prancūzijos, Vokietijos ir Italijos — paktą. Tai 
buvo ciniškas grįžimas prie prastų Europos suokalbio įpročių — jį įgyvendinus 
nebūtų likę jokios lygių valstybių regimybės. Tuo planu be jokios gėdos buvo 
mėginama sutelkti „Vakarus“ kovai su „Rytų“ pavojumi — tai yra su besivaidi- 
jančiomis naujomis valstybėmis ir potencialia komunizmo ekspansija. Gan palan- 
kiai į šį planą pažvelgė Britanijos užsienio reikalų ministerija, bet jis nepatiko 
Ouai d'Orsay — ši pageidavo laikytis esamos tvarkos. Iš tikrųjų tos tvarkos nuo- 
statos tebuvo tušti žodžiai — išimtį sudaro nebent Miuncheno konferencija. 

Europos kultūrinį gyvenimą smarkiai paveikė karo pagirios — imta abejoti 
tradicinėmis vertybėmis, paspartėjo išcentrinės jėgos. Nerimo ir pesimizmo kupi- 
nam tonui pradžią davė Oswaldo Spenglerio „Der Untergang des Abendlandes“ 
(„Vakarų žlugimas“, 1918 m.), grynai vokiškas požiūris į „Vakarų civilizaciją“. 
Komunizmo idėjos jaudino daugelį Vakarų intelektualų, kuriuos neapsakomai 
žavėjo įžūli utopinė Rusijos bolševikų poza. Mažai kas vertėsi aktyvia komunis- 
tine politika, tačiau marksistinės pažiūros buvo labai madingos. Ilgi srautai į 
Maskvą traukiančių piligrimų, kuriems nieko bloga negalėjo padaryti pats krau- 
geriškiausias režimas Europos istorijoje — vienas keisčiausių masinės iliuzijos 
reginių““. Fašizmas irgi užverbuos kolaborantų mokslininkų ir kultūros veikėjų. 
Buvo ir tokių, kaip G. B. Shaw, kuris pelnėsi liaupsindamas visokio plauko dik- 
tatorius. 1931 metais apsilankęs Sovietų Sąjungoje, jis pastebėjo: „Gaila, kad 

Anglijoje nėra priverstinio darbo — dabar neturėtume dviejų milijonų bedarbių". 
Pasimatęs su Stalinu, apibūdino jį šitaip: „Kalbama, kad jis — šeimyniško, doro 
ir nekalto žmogaus idealas““?. Žvelgiant mūsų laikų žmogaus akimis, tokios kny- 
gos kaip Webbso „Sovietų komunizmas: nauja civilizacija“ (1935 m.) atrodo 
paprasčiausiai kvailos, bet jos atspindėjo nuoširdų pokario kartos nerimą ir kar- 
tu neleido pasauliui sužinoti tiesos apie sovietinę tikrovę. Politiškai spaudžiamų 
intelektualų doros stoka, aprašyta Julieno Benda knygoje „La Trahisėn des 
clercs" (1927 m.) — dažna tema. Knyga būtų buvusi įtikinamesnė, jei pats Benda 
nebūtų stengęsis pateisinti parodomųjų Stalino teismų. Ispanų filosofas Josė 
Ortega y Gassetas savo veikale „Rebelliėn de las Masas“ („Masių maištas“, 1930 
m.) perspėja, kad demokratijoje glūdi daugumos tironijos sėklos. 

Konservatyvi katalikų hierarchija ryžtingiau negu protestantų pasisakė prieš 
komunizmą. Bet 1937 metais popiežiaus Pijaus XI enciklikos „Mit brennender 
Sorge“ ir „Divini Redemptoris“ paskelbė, kad ir nacizmas, ir komunizmas nesu- 
derinami su krikščionybe. Tuo pat metu tokie šiuolaikiniai katalikų filosofai kaip 
neotomistas Jacgues Maritainas (1882 — 1973) stengėsi atnaujinti Bažnyčios socia- 
linę mąstyseną. Ekumeninius religinius debatus skatino žydų teologas Martinas 
Buberis (1875 — 1965), buvęs Frankfurto profesorius, ir šveicaras Karlas Barthas 
(1886 — 1968), kuris didelę įtaką padariusiame veikale „Die kirchliche Dogmatik" 
(1932 m.) stengėsi atgaivinti protestantizmo pagrindus. 

Literatūroje pokarinį nevilties ir pasimetimo jausmą iškalbingai perteikė puiki 
T. S. Elioto poema „Bevaisė žemė“, Pirandello pjesė „Šeši personažai ieško auto- 
riaus“ (1920 m.) ir Jameso Joyce'o „sąmonės srauto“ technika sukurti romanai 
„Ulisas“ (1923 m.) ir „Finegano šermenys“ (1939 m.). 1928 metais buvo parašytas 
uždraustas spausdinti D. H. Lawrence'o romanas „Ledi Četerli meilužis“ — drąsus 
išpuolis prieš anglų lytinius papročius — ir Bertholdo Brechto „Dreigroschen- 
oper“ („Opera už tris skatikus"), garsiausias ikinacistinio Berlyno politikos kai- 
riojo sparno ir netradicinių menininkų aplinkoje atsiradęs kūrinys. Tuo pačiu 
metu romanistas Thomas Mannas (1875 — 1955), prieš karą išgarsėjęs „Budenbro- 
kais“ (1900 m.) ir „Mirtimi Venecijoje“ (1911 m.), vadovavo tiems, kurie stengėsi 
apsaugoti Vokietijos kultūrą nuo prastos Vokietijos politikos reputacijos. Jis išlei- 
do daugiau romanų, tokių kaip „Užburtas kalnas“, kuriame nagrinėjo abejotiną 
Wagnerio ir Nietzschės palikimą, o vėliau emigravo ir tapo „gero vokiečio trem- 
tinio“ etalonu. Rusijoje trumpas literatūrinės laisvės laikotarpis trečiajame 
amžiaus dešimtmetyje leido pasireikšti galingam revoliucinių poetų Aleksandro 
Bloko (1880— 1921) ir Vladimiro Majakovskio (1893 — 1930) talentui. Stalinizmo 
atsiradimas padalijo sovietinius rašytojus į partijos tarnus, tarkim, Gorkis ar Šolo- 
chovas, ir persekiojamus disidentus, tarkim, Osipas Mandelštamas (1891 — 1938) 
ar Ana Achmatova (1889— 1966). Mandelštamo žmonos Nadeždos memuarų 
„Neviltinga viltis“ neleido spausdinti iki septintojo šio amžiaus dešimtmečio; 
jie — iškalbingiausias į katakombas nuvarytos Rusijos kultūros liudytojas. Tota- 
litarizmo Centrinėje Europoje nuojauta tvyro Kafkos „Pilyje“ (1925 m.) ir „Proce- 
se“ (1926 m.), taip pat Karelo Čapeko alegorinėje dramoje „Iš vabzdžių gyveni- 

mo“ (1921 m.), Witkiewicziaus romane „Nepasotinamumas“, rumuno Luciano 
Blagos (1895 — 1961) ir kroato Miroslavo Krležos (1893 — 1975) kūriniuose. Kafkos 
antiherojų „K“, suimtą dėl kaltinimų, kurių jam taip ir nepavyksta sužinoti, galų 
gale nužudo du vyrai su sudedamaisiais cilindrais, aidint žodžiams „Kaip šunį“. 
Stanistawas Witkiewiczius (1885 — 1939), pravardžiuojamas „Vikaciu“, ne tik rašy- 
tojas, bet dar dailininkas bei matematikas, dabar laikomas Absurdo teatro pradi- 
ninku. Kol buvo gyvas, bemaž niekas už Lenkijos ribų nebuvo apie jį girdėjęs; jis 
nusižudė tą dieną, kai Raudonoji Armija prisidėjo prie Vermachto puolimo prieš 
Lenkiją. Vis dėlto labiausiai išgarsėjo Kaprio saloje gyvenusio švedų gydytojo 
Axelio Munthės atsiminimai „Knyga apie San Mikelę“ (1929 m.), išversti į 41 


kalbą. [imDEx] [BEVAISĖ žEMĖ)] 





BEVAISĖ ŽEMĖ 


T. S. Elioto „Bevaisė žemė“ pasirodė 1922 metais. Tai Europoje apsigyvenusio ameri- 
kiečio kūrinys. Pirmasis rankraštis prasidėjo šitaip: „Tomo troboje mums atėjo į galvą 
pora minčių“. Išleistas variantas prasidėjo žodžiais: 





Balandis - žiauriausias mėnuo, skleidžiąs 
Alyvas virš dykynės, jungiąs 

Atminimą ir geidulį, girdąs 

Tingias šaknis pavasario lietum. 


433 eilučių T. S. Elioto poema, beveik visa parašyta Šveicarijoje, buvo įkvėpta 
legendos apie šventąjį Gralį ir sukurta iš paslaptingų literatūrinių aliuzijų ir nuotrupų 
virtinės. Skaitant poemą kyla įspūdis, kad klajoji po suniokotos civilizacijos griuvėsius. 

Paskutinėje dalyje, be kitų dalykų, kalbama ir apie Rytų Europos nykimą: 


Kokie klajokliai su gobtuvais plūsta 
Bekraštėn lygumon, ištrypę sausą molį, 
Juos tesustabdo lėkštas horizontas <...> 


Poema baigiasi žodžiais: 


Londono tiltas griūva tiltas griūva tiltas griūva 
Poi s'ascose nel foco che gli affina 

Ouando fiam ceu chelidon. - O kregžde kregždė 
Le Prince d'Aguitaine a la tour abolie. 

Į griuvėsius šias nuolaužas atremsiu 

Tegu bus taip. Jeronimas ir vėl pamišo. 

Datta. Dayadhvam. Damyata. 

Shantin shantih shantih.! 


„Visokiausi kritikai, - per paskaitą Harvarde aiškino T. S. Eliotas, - vėliau padarė 
man garbę, aiškindami, esą poema kritikuojanti šiuolaikinį pasaulį <...> Man tai <...> 
viso labo ritmingo bambėjimo pavyzdys“. 

Visuomenės moksluose per labai trumpą laiką nepaprastai įtakinga tapo vadi- 
namoji Frankfurto mokykla. Įsteigtame 1923 ir 1934 metais nacistų uždarytame 
Institut fiir Sozialforschung Frankfurte rado prieglobstį būrelis intelektualų, dir- 
busių artimai susijusiose filosofijos, psichologijos ir visuomenės mokslo srityse. 
Mokslininkai, tarkim, Maxas Horkheimeris (1895— 1973), Theodoras Adorno 
(1903 — 1969) ir Karlas Mannheimas (1893 — 1947) manė, kad šiuolaikinis mokslas 
dar nerado veiksmingų metodų žmonijai tirti ir padėti jos pažangai. Būdami kai- 
riosios pakraipos radikalai, nusistatę prieš bet kokią ideologiją, taip pat marksiz- 
mą, jie atsisakė tradicinės logikos ir gnoseologijos, nors tuo pat metu baiminosi 
mokslo ir technikos, industrinės visuomenės ir reformų blogybių. Jų pastangos 
sukurti lanksčią „kritinę teoriją“, kuriai dabartis turėtų įtakos, tačiau ne lemia- 
mos, padarys didelį įspūdį ištisai kartai visuomenės mokslo atstovų ir JAV, ir 
Europoje po II pasaulinio karo. Garsiausias jų tyrimų rezultatas — bendras Hork- 
heimerio ir Adorno veikalas „Die Dialektik der Aufklarung“ („Švietimo dialekti- 
ka“, 1947 m.)““. [ANALAI| 

Mene ir toliau nyko tradiciniai stiliai. Po simbolizmo, kubizmo ir ekspresioniz- 
mo pasirodė primityvizmas, dadaizmas, suprematizmas, abstrakcionizmas, siurrea- 
lizmas ir konstruktyvizmas. Tarp iškiliausių eksperimentatorių buvo rusų tremti- 
nys Vasilijus Kandinskis (1866— 1944), žydų tremtinys Marcas Chagallas 
(1889 — 1985), kairiosios pakraipos katalonų tremtinys Pablo Picasso (1881 — 1973), 
italų tremtinys Amedeo Modiglianis (1884 — 1920), šveicaras Paulis Klee (1879 — 
1940), austras Oskaras Kokoschka (1886 — 1980), prancūzas Jeanas Arpas (1887 — 
1966) ir ispanas Salvadoras Dali (1904 — 1989). Jų Meka tapo Prancūzija. Jie nugy- 
veno ilgą amžių ir buvo eklektiškai išradingi. P. Klee tapė spalvingas abstrakcijas; 
Dali — nerimą keliančius froidiškus sapnus; G. Arpas mėtė ant grindų popieriaus 
skiautes. 

Muzikoje prieš I pasaulinį karą atsiradę neoromantizmo ir modernizmo stiliai 
susilaukė naujų sekėjų — rusų Stravinskio, Prokofjevo, Šostakovičiaus ir Rach- 
maninovo, lenko Karolio Szymanowskio (1882 — 1937) bei vengro Belos Bartoko 
(1881 —1945). Rytų Europos kompozitorių ir atlikėjų iškilimas rodė kultūrinius 
saitus, kurie it tiltas jungė vis platėjančios politinės prarajos puses. [sTRAD] Vokie- 
tis Carlas Orffas (1895 — 1982) pasižymėjo ir kaip kompozitorius, ir kaip pedago- 
gas muzikas. Populiarioje jo pasaulietiškoje oratorijoje „Carmina Burana" 
(1937 m.) viduramžių eilės skamba aidint stipriems, pabrėžtinai primityviems rit- 
mams. [ToNAsS) 

Kalbant apie architektūrą ir projektavimą, būtina paminėti Walterio Gropius 
(1883 — 1969) Veimare įsteigtą vokiečių „Bauhaus“ mokyklą, kurią uždarė nacis- 
tai. Įkvėpimo ji sėmėsi iš ekspresionizmo ir konstruktyvizmo, pirmoji ėmė taikyti 
funkcinius metodus. Tarp žymiausių jos atstovų — Ittenas, Moholy-Nagy, Kan- 
dinskis ir Klee. 

Rytų Europos indėlis į kultūros avangardą ilgai liko beveik nepripažintas; išim- 
tį sudarė tik muzika, lengviausiai įveikianti tautas skiriančias sienas. Daugybė gru- 
puočių ir atskirų menininkų išgarsėjo arba emigravę į Vakarus, tarkim, rumunų 

Žurnalo „Annales d'histoire ėconomigue et sociale“ I tomo 1 numeris išėjo Paryžiuje 
1929 metų sausio 15 dieną". Trumpą įžangą „Mūsų skaitytojams“ pasirašė du redak- 
toriai, Lucienas Febvre'as (1878-1956) ir Marcas Blochas (1886-1944). Joje buvo 
išsakytas įsitikinimas, kad naujasis žurnalas „paliks savo pėdsaką pasaulyje“. Pagrin- 
diniai keturi straipsniai buvo parašyti Gustave'o Glotzo (apie papiruso kainą senovės 
Graikijoje); Henri Pirenne'o (apie viduramžių pirklių išsilavinimą); M. Baumont'o (apie 
Vokietijos pramoninę veiklą po I pasaulinio karo) ir G. Meguet iš Ženevos apie demo- 
grafinę problemą Sovietų Sąjungoje. Antrojoje žurnalo dalyje „Mokslinis gyvenimas“ 
buvo pateiktos įvairios naujienos, taip pat M. Blocho techninis plans parcelaires („par- 
celiacinių sklypų planų“) aprašymas bei Maxo Weberio mokslinės veiklos apžvalga 
(autorius Maurice'as Halbwachsas). Apžvalgų skyriuje pateiktas tuzinas straipsnių įvai- 
riomis temomis, pradedant Sicilijos vergove ir baigiant Velso ekonomikos istorija. Ket- 
virtajame viršelyje buvo Armando Colino kolekcijos - pagrindinio žurnalo rėmėjo - ir 22 
tomų Paulio Vidalio de la Blache'o ir L. Gallois „Gėographie universelle“ reklamos. 

„Analai“ tapo ne tik žurnalu, bet istorijos mokykla, kuriai jokia kita neprilygo autori- 
tetu. Jos tikslas buvo nutraukti tradicinių mokslo sričių dominavimą ir išplėsti istorinius 
tyrimus metodais ir temomis, paimtais iš visuomenės mokslų. Dėmesys buvo skiriamas 
ne vien ekonomikai ir sociologijai, bet ir psichologijai, demografijai, statistikai, geogra- 
fijai, klimatologijai, antropologijai, kalbotyrai bei medicinos mokslui. Ypač didelė reikš- 
mė buvo teikiama studijoms, apimančioms kelias mokslo šakas“. 

Daug ką pasako intelektualinė „Analų“ kilmė. Febvre'as, išgarsėjęs Franš Kontė 
srities tyrimais, susipažino su Prancūzijos kaimo istoriją tyrusiu Blochu Strasbūro uni- 
versitete. Nei vieno, nei kito netraukė garsieji to meto istorikai, tarkim, diplomatijos 
istorijos tyrėjas Renouvinas ar Fustelis de Coulanges'as, dokumentinių tyrimų propa- 
guotojas. Ir Febvre'ui, ir Blochui įtakos turėjo labai skirtingi mokytojai. Vienas iš jų 
buvo Ėmile'is Durkheimas (1858-1917), sociologijos pradininkas, kitas - belgas Hen- 
ri Pirenne'as (1862-1935), veikalų apie viduramžių demokratiją ir „socialinę kapitalizmo 
istoriją“ autorius, trečiasis — Paulis Vidalis de la Blache'as (1845-1918), Paryžiaus 
Aukštosios normalinės mokyklos profesorius, žmogaus geografijos tyrimų krypties įkū- 
rėjas. Ne kas kitas kaip Vidalis įkvėpė Febvre'ą ir Blochą naujų šaltinių ir požiūrių į 
praeitį ieškoti kaime“. 

Bene iškalbingiausiai pirmuosius žurnalo redaktorius apibūdina jų kova su profesi- 
ne specializacijos nuodėme. Istorikai, užsidarę tarp savo c/loisonnements („pertvarų“), 
savo pastangas kreipė į vis siauresnes sritis. Redaktoriai kuo aiškiausiai ragino: 

„Būtų nuostabu, jei mokslininkai, dėmesingai rūpindamiesi savo pačių sodais, vis 

dėlto nepatingėtų susipažinti su kaimynų darbais. Tačiau sienos tokios aukštos, kad 

labai dažnai jie nieko aplink nemato. Mes ir kovojame prieš tas baisias pertvaras“. 

Toji 1929 metais vos juntama grėsmė per ateinančius dešimtmečius nepaliaujamai 
stiprės. 

323 metais Arnoldas Schoenbergas užbaigė savo „Serenadą“. Tai buvo pirmasis 
iuzikos kūrinys, parašytas vadovaujantis vien dodekafonijos arba „dvylikos tonų seri- 
“ taisyklėmis. Dodekafonijos techniką pasirinko naujoji atonalinės muzikos mokykla!. 

Jau nuo viduramžių dvylika mažorinių ir minorinių tonacijų sudarė Europos muzikos 
"amatikos pamatą, o kiekvienos tonacijos aštuonių gaidų oktava leido kompozitoriui 
asirinkti, kaip kurti melodijas, akordus ir sąskambius. Dodekotonijoje tradicinių tona- 
jų ir oktavų atsisakyta; vietoj jų buvo pasirinkta seka gaidų, išnaudojančių visą dvyli- 
»s punktų chromatinę skalę. Kiekviena seka galėjo prasidėti bet kuriuo tonu bet kuria- 
e skalės aukštyje ir galėjo būti išdėstyta kaip inversija ar regresija, taigi kiekviena jų 
alėjo turėti 48 derinius. Šitaip parašytoje muzikoje buvo gausu lig tol negirdėtų inter- 
alų ir derinių; nejįpratusiai ausiai ji skambėjo be galo padrikai. Ta muzika bylojo apie 
šių su praeitimi nutraukimą, tokį pat radikalų kaip abstraktus menas ar „sąmonės 
auto“ proza, nesilaikanti gramatikos taisyklių. Po Schoenbergo žymiausiais šios muzi- 
is krypties atstovais tapo Bergas, Webernas, Dallapiccola, Lutyensas ir Stravinskis. 

Vis dėlto atonalizmas nebuvo vienintelė kryptis muzikoje, iš pagrindų pakeitusi jos 
"mą. Paryžiaus „Šešeto“ grupė, savo mokytoju laikiusi Eriką Sati (1866-1925) ir kuriai 
1 priklausė Artūras Honeggeris (1892-1955), Darius Milhaud (1892-1974) ir Francisas 
ulencas (1899-1963) eksperimentavo su politonališkumu, tai yra vienu metu naudo- 
wo dvi ar daugiau tonacijų. Paulis Hindemithas (1895-1963) praplėtė tonų harmoniją, 
sitelkęs harmonijų sekas. Olivier Messiaenas (1908-1993), šv. Trejybės bažnyčios 
rgonininkas, kūrė sudėtingus riimus, įkvėptus Rytų muzikos, melodijas, įkvėptas 
uwukščių giesmių, o muzikos tonus derino su spalvomis. Henriko Goreckio (g. 1933) 
rėpimo šaltinis - viduramžių harmonijos ir laisvas ritmas. Harrisonas Birtwhistle'as (g. 
134) naujoviškai pasitelkia Renesanso monodijas. Anthony Burgessas (1917-1993) 
Ivo ne tik literatūros kritikas ir rašytojas, bet kūrė ir „post-tonalinę“ muziką“. 

Ir Messiaenas, ir Goreckis buvo katalikai, stengęsi moderniais metodais perteikti 
aeities dvasią. Messiaeno „Guattuor pour la fin du temps“ (1941 m.), parašytas karo 
laisvių stovykloje Silezijoje, ir neregėtai populiari Goreckio Trečioji simfonija (1976 
), taip pat sukurta karo metais Silezijoje patirtų išgyvenimų motyvais, byloja apie 
atingą laiko ir nuotaikos pojūtį. Šių kompozitorių kūriniai susilaukė kur kas didesnės 
Jzikinės auditorijos pripažinimo, negu galėtų tikėtis intelektualieji dodekafonistai“. 





torius Konstantinas Briankušis (1876 — 1957), arba per valstybės finansuotas 
las Sovietų Sąjungoje trečiajame šio amžiaus dešimtmetyje — jose žiūrovai 
o dailininkus Kazimirą Malevičių (1878— 1935), Pavelą Filonovą (1882— 
„ Vladimirą Tatliną (1885— 1953) ir Aleksandrą Rodčenko (1891 — 1956). 
1, avangardistinis menas visur buvo pripažintas negreit, tačiau fašizmo ir dar 
1is komunizmo viešpatavimas Rytų Europoje pusei šimtmečio nustūmė į 
į valdžiai nepataikaujančią kultūrą. Pavyzdžiui, ankstyvųjų čekų kubistų 

„Osma grupę“, kurios pagrindiniai atstovai buvo tapytojai Antoninas Prochazka 
(1882 — 1945) ir Bohumilas Kubišta (1884 — 1918), žinojo tik labai siauros srities 
specialistai. Simbolizmo pradininko lietuvio Mikalojaus Čiurlionio (1875— 1911) 
ar konstruktyvizmo teoretiko ir praktiko Wtadystawo Strzeminskio (1893 — 1952) 
svarba bei žydų menininkų įtaka paaiškėjo tik parodose, surengtose paskuti- 
niajame amžiaus dešimtmetyje“. Tarpukario laikotarpiu politiškai susiskaldžiu- 
sios Europos kultūra iš tikrųjų buvo kur kas vieningesnė, nei žmonės tuo metu 
suvokė. 

Nors modernizmo svarba augo, būtina nepamiršti, kad didžiausią įtaką tarpu- 
kario Europos kultūrai darė du kiti veiksniai — mokslo ir technikos laimėjimai 
bei Amerika. Žmonių mąstyseną nepaprastai paveikė radijas, fotoaparatai, pigūs 
gramofonai, o labiausiai — kinas. Holivudo dėka Charlesas Chaplinas (1889 — 
1977), našlaitis komikas iš Londono Yst Endo rajono, tapo bene garsiausiu žmo- 
gumi pasaulyje. Daugelis jo filmų, tarkim, „Didmiesčio žiburiai“ (1931), „Nauji 
laikai“ (1935) ir „Diktatorius“ (1939) išsako aiškias visuomenines ir politines min- 
tis. Tarp kitų europiečių, „reeksportuotų“ per sidabrinį ekraną, buvo švedė Greta 
Garbo, vokietė Marlena Dietrich ir lenkė Pola Negri. Tarp amerikietiškos pro- 
dukcijos, tuo metu įvežamos į Europą, daugelio mėgstami automobiliai, Walto 
Disney'aus animaciniai filmukai (1928 m.), džiazas ir populiari šokių muzika. 
Daug jaunų europiečių nuo vieno karo iki kito šoko skambant regtaimo, čarlsto- 
no ir tango melodijoms. 

Socialinis-ekonominis Europos visuomenės modernizavimas vyko be galo 
netolygiai. Karo poreikiai davė stiprų akstiną sunkiajai pramonei ir įvairiausioms 
technikos naujovėms. Įsivyravus taikai, rinka, prekyba ir kreditai buvo apimti 
didžiulės suirutės. Nors raidos galimybės buvo nemenkos, ypač naujose srityse, 
tarkim, naftos pramonė ir motorizavimas, pramoninėms šalims grėsė pokarinis 
ekonominis nuosmukis, masinis nedarbas ir jų sukelti visuomeniniai neramumai. 

Kova už moterų teises tik prasidėjo, tad apie pergalę dar nebuvo nė kalbos. 
Pavyzdžiui, Didžiojoje Britanijoje Constance Gore—Booth (grafienė Markiewicz, 
1868 — 1927), kadaise pasmerkta myriop už dalyvavimą airių sukilime, išgarsėjo, 
nes tapo pirmąja moterimi, išrinkta Britanijos parlamento nare ir Airijos vyriau- 
sybės ministre.“* Tačiau kova už moterų rinkimo teisę Britanijoje, prasidėjusi 
uoliausios jos aktyvistės Emmeline Pankhurst (1858 — 1928) vaikystėje, pirmuo- 
sius vaisius davė tik jos mirties metais. Gimimų kontrolės pradininkė Marie Stou- 
pes (1880— 1958), 1921 metais įsteigusi pirmąją Didžiojoje Britanijoje gimimo 
kontrolės kliniką, kaip profesionali paleontologė dirbo dar ir Mančesterio univer- 
sitete. [koNDOMAS| 

Valstietiškos Rytų Europos šalys susidūrė su kaimo gyventojų pertekliaus, vis 
mažėjančių galimybių emigruoti ir neregėtai nukritusių žemės ūkio produktų 
kainų problemomis. Be to, stigo kapitalo investicijų — ir vietinių, ir užsienio. Dėl 
visų šių dalykų Vokietijos ekonominis paralyžius ir nenatūrali Sovietų Sąjungos 
izoliacija kėlė neapsakomą suirutę net už jų sienų. Vos padėtis šiek tiek stabili- 
zavosi, visą Europą sukrėtė Didžioji depresija. 

Ypatingų sunkumų iškilo Vidurio Rytų Europos šalims, suspaustoms tarp 
Vokietijos ir SSRS. Siekiančios išlaikyti stabilią politinę santvarką Lenkija, Čekos- 
lovakija, Vengrija ir Baltijos šalys nori nenori turėjo atlaikyti ekonominius 
imperijų žlugimo padarinius. Pusiau industrializuota, bet iš esmės vis dar agra- 
riška pirmuosius žingsnius žengianti jų ekonomika iškart susidūrė su gausybe 
hiperinfliacijos, pokarinio pramonės nuosmukio ir varganos kaimo padėties sun- 
kumų. Antai Lodzėje, didžiausiame šio regiono tekstilės pramonės mieste, nuo 
1918 iki 1939 metų gamyba sumažėjo 75 procentais, nes užsidarė tradicinės Rusi- 
jos rinkos. Valstietiją vis labiau skaldė konservatyvių žemvaldžių ir radikalių 
valstiečių partijų nesutarimai, naujų vyriausybių biurokratija ir užsienio įmonės, 
taip pat klasiniai ir etniniai konfliktai. Užtat labai pagirtina yra didžiulė pažanga, 
padaryta švietime ir kovojant su neraštingumu, smulkinant stambius dvarus ir 
plėtojant miestus, ypač turint galvoje, kad paskesni režimai neigs šią pažangą. 

Didžiausias istorijoje planuojamo modernizavimo eksperimentas nuo 1929-ųjų 
vyko Sovietų Sąjungoje. Jis buvo toks radikalus ir negailestingas, kad, daugelio 
analitikų teigimu, ne 1917 metų įvykiai, bet šis modernizavimas ir buvo tikroji 
Rusijos revoliucija“". Jis galėjo įvykti todėl, kad į valdžios viršūnę iškilo Josifas 
Stalinas, generalinis SSKP sekretorius nuo 1922 metų. 

Josifas Visarionovičius Džugašvilis (1879 — 1953), žinomas dar kaip „Koba“ ir 
„Stalinas“, yra ryškiausias patalogiško nusikaltėlio, kuris iškilo į valdžios viršūnę 
dėl savo nusikaltėliškų gabumų, pavyzdys. „Gineso rekordų knygoje“ jis pirmau- 
ja „masinių žudynių“ kategorijoje. Stalinas gimė Didi-lilo kaimelyje netoli Gorio 
miesto Gruzijoje. Tėvas buvo girtuoklis, metęs žmoną — pamaldžią moteriškę. 
Pasak gruzinų, Stalinas buvo osetinas. Šiaip ar taip, jis ne rusas, nors mokytis 
išsiųstas į rusų stačiatikių seminariją. Iš jos buvo išmestas, bet jau spėjęs persi- 
sunkti paranojišku svetimos gruzinams Rusijos stačiatikių bažnyčios nacionaliz- 
mu. Džugašvilis ėmėsi revoliucinės veiklos tame varganame regione, kur susipy- 
nęs politinis ir nusikalstamas pogrindis. Bolševikų partijoje išgarsėjo 1908 metais, 
surengęs įspūdingiausią ginkluotą apiplėšimą carinės Rusijos istorijoje. Iš pasalų 
užpuolęs Tbilisyje pašto karietą paspruko su aukso grobiu. Staliną ne kartą 
suėmė ir trėmė į Sibirą, bet jis vis pabėgdavo. Dėl to kilo įtarimas, pirmąsyk išsa- 
kytas Trockio, tulžingiausio jo biografo, kad Stalinas buvo caro slaptosios polici- 
jos — „ochrankos“ — agentas. Į Petrogradą jis atvyko 1917 metų pradžioje, po 
paskutinio pabėgimo, ir tapo „Pravdos“ redaktoriumi, nors nebuvo nei žurnalis- 
tas, nei marksistas. Revoliucijos metais Lenino paskirtas tautybių komisaru, Sta- 
linas subūrė ištikimų bendrininkų ratą, ypač Caricyne (vėliau pervardintame 
Stalingradu), ir tie nuo tol seks jo pėdomis. Didžiausias pavojus Stalinui kilo Len- 
kijoje 1920 metų rugpjūtį, kai būdamas politinis Pietvakarių fronto vadovas nepa- 
klausė įsakymo susijungti su Tuchačevskio padaliniais ir partijos tribunolo buvo 
pripažintas kaltu dėl pralaimėjimo. Jis išsisuko, bet niekada to nepamiršo. (Po 
septyniolikos metų potvarkį sušaudyti Tuchačevskį ir keturis kitus 1920 metų 
įvykių dalyvius pasirašė trys generolai, kovęsi su Stalinu Pietvakarių fronte.) 

Stalinas tapo Generaliniu partijos sekretoriumi Leninui pirmąkart susirgus ir 
išliko poste po to, kai šis pavėluotai patarė jį nušalinti. Pasak Trockio, Stalinas 
nunuodijęs Leniną, kad niekas daugiau nesidomėtų jo veikla. Tuomet jis paėmė 
į savo įgudusias rankas ČK bei partijos suvažiavimus ir niekas nebepajėgė jo 
sustabdyti. Jis veikė meistriškai derindamas klastą su cinizmu. Stalinas gudrumu 
įveikė aukštesnio rango varžovus, priskirdamas sau jų politinius laimėjimus ir 
diskredituodamas juos už savo paties nesėkmes. Per penkerius metus jis sužlug- 
dė Kamenevą, Zinovjevą ir Buchariną, per septynerius — Trockį. Paskui ėmė juos 
žudyti. Šeimyninio gyvenimo Stalino neturėjo. Antrąją žmoną jis privedė iki savi- 
žudybės, gyveno kaip vienuolis viename Kremliaus kambaryje, kur juo rūpinosi 
duktė Svetlana Alilujeva. Jos memuarai yra pagrindinis šaltinis, iš kurio žinome 
apie Stalino gyvenimą. Jis visą dieną miegodavo, o ištisą naktį dirbdavo su savo 
bičiuliais, be perstojo leisdamas gramofoną ir žiūrėdamas negarsinius filmus. 
Atsipūsdavo savo viloje. Stalinas retai rodydavosi žmonėse, bemaž nesakydavo 
kalbų. Kasmet važiuodavo į Gruziją; vienu metu išvykdavo penki vienodi trauki- 
niai. Kiekviename iš kitų keturių važiuodavo „antrininkas“, kad būtų mažesnė 
nužudymo galimybė. Be reikalo varginosi, nes išgyveno tiek, kiek buvo skirta. 
Vėliau pasirodė esąs ne tik sumanus tironiškas šalies vadovas ir karvedys, bet ir 
diplomatas, nors, išskyrus rusų, nemokėjo jokios kitos užsienio kalbos. Kai galų 
gale atėjo metas mirti, jis buvo valdovas, turintis neįtikėtiną galią, kurios niekas 
nė nebandė gvieštis. 

Ieškodamas kuo įspūdingesnių epitetų pagrindiniam Stalino varžovui apibū- 
dinti, vienas Amerikos karininkas Petrograde kartą pavadino Trockį „paskutiniu 
šunsnukiu, bet didžiausiu žydu po Jėzaus Kristaus“““. Tačiau šalia Stalino Trockio 
laimėjimai atrodo kaip istorijos mažmožiai. Trockis žinojo, kad taip ir atsitiks: dar 
1924 metais jis teisingai numatė, kad „valdžią paims Revoliucijos partijos duob- 
kasys": 

Istorijos dialektika jau pagriebė jį ir iškels. Jo reikia visiems: išvargusiems radikalams, 

biurokratams, nepmanams, buožėms, pralobėliams, — visiems šliužams, išlindusiems iš 

revoliucijos atverstos velėnos... Jis kalba jų kalba ir žino, kaip jiems vadovauti. Stalinas 
taps SSRS diktatoriumi“. 

Dvidešimtame amžiuje Stalinui niekas neprilygo gebėjimu manipuliuoti poli- 
tine valdžia. Kartą jis kukliai pasakė: „Vadovai ateina ir išeina, o žmonės lieka"““. 
Iš tikrųjų jam vadovaujant žmonės ateidavo ir būdavo priversti išeiti, o vadovas 
likdavo. Vienintelis žmogus, blogiu prilygstantis jam, buvo kitas nedidelio ūgio 
vyrukas su kitokiais ūsais, su kuriuo Stalinas nėsyk nesusitiko ir kuriam taip nesi- 
sekė. 

Stalinui tvirtai atsisėdus į balną, gyvenimo tempas Sovietų Sąjungoje paspar- 
tėjo. Lenino nepas gerokai padėjo atkurti visuomeninę ir ekonominę pusiausvyrą, 
bet nė kiek neprisidėjo propaguojant komunistinius idealus ar rengiant šalį šiuo- 
laikiniam karui. Taigi, nedvejodamas neribotos prievartos mechanizmo paklusnu- 
mu jam, Stalinas griebėsi nutrūktgalviškos programos, turėjusios per dešimt metų 
paversti šalį pirmaujančia industrine ir karine valstybe. Programos užmojai gniau- 
žė kvapą, bet ją įgyvendinant buvo paaukota daugiau žmonių negu per visas 


956 


TENEBRAE 


kitas negandas Europos istorijoje, įskaitant net ir Antrąjį pasaulinį karą. Jos apo- 
logetai, vis dar klestintys tolimuose universitetuose, mėgsta tvirtinti, girdi, „neiš- 
kepsi omleto nesudaužęs kiaušinių“““. Tačiau Stalinas daužė gyvenimą tiems, 
kuriems jį neva stengėsi pagerinti, o omletas galų gale pasirodė esąs nevalgomas. 
Čia susipynė šeši elementai: centrinis planavimas, skubotas industrializavimas, 
persiginklavimas, žemės ūkio kolektyvizavimas, ideologinis karas ir politinis tero- 
ras. 

Stalininiai planavimo metodai pranoko viską, kas lig tol buvo išmėginta kitose 
šalyse. Valstybinis Plano komitetas buvo įgaliotas sudarinėti penkmečio planus, 
iki smulkmenų apibrėždavusius visas ekonomikos sritis — gamybą, prekybą, 
paslaugas, kainas, atlyginimus ir kaštus. Kiekviena įmonė, kiekvienas darbinin- 
kas gaudavo „normas“, kurios turėjo būti vykdomos be jokių diskusijų. Kadangi 
Sovietų valstybė buvo darbdavys monopolistas, visi dirbantieji tapo „Plano ver- 
gais". Negana to: kadangi Partija siekė, kad vyktų „socialistinis lenktyniavimas“, 
kitais žodžiais tariant, vertė darbininkus viršyti normas sekant legendinio šachti- 
ninko Aleksejaus Stachanovo pavyzdžiu, nuolat reikalauta, jog planai būtų vir- 
šijami. 1928— 1932, 1933— 1937 ir 1938—1942 metų penkmečių planai iškėlė 
neregėtas ekonomikos ir darbo našumo augimo užduotis. Šalis turėjo būti indust- 
rializuota tuo pat metu žymiai sumažinant vartojimą. Praktiškai tai reiškė „dirbti 
daugiau, valgyti mažiau“. Pramonė turėjo augti 20 procentų per metus. Bendroji 
pramonės gamybos apimtis augo astronomiškais tempais: 1928 metais ji sudarė 
111 procentų 1913-ųjų lygio, 1933 — 281 procentą, o 1938 — 658 procentus. 
Didžiausias dėmesys buvo skiriamas sunkiajai pramonei — plieno lydymui ir 
anglies gavybai, energetikai ir chemijos pramonei. Kiekybė gerokai viršijo koky- 
bę. Klastoti statistikos duomenys tapo priederme oficialaus kulto, kurio pagrin- 
dinė šventykla įsikūrė Nuolatinėje liaudies ūkio pasiekimų parodoje Maskvoje. 

Apie persiginklavimą nebuvo skelbiama, tačiau aiškiai buvo matyti, kad iš 
visų permainų labiausiai pelnėsi karinis-pramoninis kompleksas. Atskiras slaptas 
karinis-pramoninis sektorius turėjo savo žinioje geriausias gamyklas, darbuotojus 
ir net atskirą biudžetą. (Iki pat 1989 metų neigta, kad tokio biudžeto esama.) Nuo 
1932 metų Raudonoji Armija galėjo kviestis vokiečių partnerius dalyvauti praty- 
bose ir manevruose, kur buvo išbandoma moderniausia ginkluotė, tarkim, tankai 
ir karo lėktuvai, pasitelkiamas oro desantas. 

1917 metais atidėtas žemės ūkio kolektyvizavimas dabar buvo vykdomas 
visiškai nesiskaitant su žmonėmis. Jo tikslas — užtikrinti, kad valstybė visiškai 
perimtų į savo rankas aprūpinimą maistu tuo laikotarpiu, kai didelė dalis kaimo 
darbo jėgos traukė į naujus pramoninius miestus. Per dešimtmetį (1929 — 1938) 
94 procentai 26 milijonų valstiečių nuosavybės buvo sutelkta ketvirtyje milijono 
kolūkių — valstybei priklausančių „kolektyvinių ūkių“. Po 70 metų laisvės vals- 
tiečiai vėl jėga buvo paversti baudžiauninkais. Pasipriešinę buvo nužudyti arba 
deportuoti. Siekiant pateisinti žudynes, buvo prasimanytas visuomenės priešas — 
buožė. Manoma, kad kolektyvizavimo metu žuvo 15 milijonų vyrų, moterų ir 
vaikų. Žemės ūkio gamyba sumažėjo 30 procentų. Krašte siautėjo badas — tik- 
ras ir dirbtinai sukeltas. 

Stalinistinė ideologija, įdiegta ketvirtajame dešimtmetyje, pasireiškė tuo, kad 
gausybė oficialių pramanų buvo brukamos kaip absoliuti, nenuginčijama tiesa. 
Šie pramanai turėjo mažai ką bendra su rimta politine filosofija ir ryškiai nukry- 
po nuo Lenino internacionalistinio marksizmo. Tarp jų būta tokių: Stalino, 
„geriausio Lenino mokinio“, vaidmuo; komunistų, kaip išrinktųjų liaudies vado- 
vų, vaidmuo; didžiarusių, kaip kitų Sovietų tautų „vyresniųjų brolių“, vaidmuo; 
Sovietų Sąjungos, kaip didžiausio „visų patriotinių ir pažangiųjų jėgų“ laimėjimo, 
statusas; konstitucijos, kaip demokratinės valdžios šaltinio, paskirtis; sovietų liau- 
dies vienybė ir meilė komunistinei sistemai; Sovietų Sąjungos „kapitalistinė 
apsuptis"; turto paskirstymas visiems po lygiai; laisvo švietimo ir meno džiaugs- 
mai; moterų lygiateisiškumas; darbininkų ir valstiečių solidarumas; teisėta „liau- 
dies rūstybė“ jos priešams. Dauguma šių pramanų buvo įamžinti Stalino „Trum- 
pame SSKP istorijos kurse“ (1939 m.), ištikimų režimo šalininkų Biblijoje. Sovietų 
mokslininkai, švietėjai ir įstatymų leidėjai privalėjo propaguoti jas — antraip jiems 
grėsė mirtis; Vakarų mokslininkai tokios baimės nejautė. 

Stalino asmenybės kultas buvo beribis. Į liaupsinančiųjų chorą buvo suvaryti 
visi iškiliausi šalies poetai ir menininkai: 

Tu, skaisčioji tautų Saule, 
Nesileidžianti mūsų laikų Saule. 
Tu netgi didingesnis už Saulę, 
Nes ji neturi išminties...“ 

Religijos klausimais stalinizmas laikėsi nustatytos ateistinės pozicijos. Valsty- 
binis švietimas buvo karingai antireliginis. Trečiąjį ketvirtąjį dešimtmečus Stačia- 
tikių bažnyčia buvo negailestingai puolama, bažnyčios griaunamos, o šventikai 
žudomi. Vėliau imtasi subtilesnių priemonių; per Antrąjį pasaulinį karą Stalinas 
ragins ginti Šventąją Rusiją ir vėl atidaryti bažnyčias. Brandžiajam stalinizmui 
būdinga keista valstybinio ateizmo ir stačiatikiško patriotizmo simbiozė. 

Pagrindiniai prievartos ir teroro įrankiai — ČK (OGPU/NKVD/KGB), Gula- 
gas (valstybinių koncentracijos stovyklų tinklas) ir priklausomi teisėjai — buvo 
ištobulinti ankstyvuoju bolševikiniu laikotarpiu. Ketvirtajame dešimtmetyje jie 
taip išaugo, kad saugumo agentūrų darbuotojų buvo ne mažiau negu karių Rau- 
donojoje Armijoje, o į koncentracijos stovyklas sugrūsta beveik 10 procentų 
šalies gyventojų. 1939 metais Gulagas buvo didžiausias Europos darbdavys. Jo 
darbininkai kaliniai (vadinami „zekais“), kurie nuolatos kentė badą ir nežmoniš- 
kai dirbo Šiaurės sąlygomis, vidutiniškai ištraukdavo vieną žiemą. Nekaltus žmo- 
nes suiminėdavo miestuose ir kaimuose; jiems pateikdavo prasimanytus „sabota- 
žo“, „Tėvynės išdavystės“ ir „šnipinėjimo“ kaltinimus ir kankindavo tol, kol 
prisipažindavo. Paprastai jie būdavo nuteisiami mirties bausme, kuri vykdoma 
masiškai, arba 8, 12 ar 25 metais kalėjimo ar tremties, iš kurios retas grįždavo 
gyvas. Siekiant kuo didesnio viešumo, garsiausioms aukoms buvo režisuojami 
parodomieji teismai. Be to, jie padėdavo nuslėpti pagrindinių susidorojimo ope- 
racijų pobūdį ir mastą. Tris dešimtmečius didžiausią pasaulio valstybę buvo apė- 
musi tokia paralyžiuojanti baimė, kad didžioji dalis informacijos apie šį terorą 
buvo sėkmingai slepiama. [voRkKuTA| 

Jei istorijos knygose skyrių apimtis priklausytų nuo žmonių kančių, Vorkutos tikrai būtų 
vienas iš ilgiausių. Nuo 1932 iki 1957 metų šis šachtininkų miestas ant Pečioros kranto 
buvo didžiausio Europos koncentracijos stovyklų komplekso centras. Stalino „Gulago 
salyne“ „Vorkutlagas“ nusileido tik Kolymai šiaurryčių Sibire. Virš jo vartų kabojo šūkis: 
„Darbas - tai garbė, drąsa ir didvyriškumas". Per zekų sukilimą 1953 metais Vorkutoje 
kalėjo apie 300 000 žmonių. Per du dešimtmečius čia žuvo daugiau žmonių negu Auš- 
vice [Aušvicas]; jie mirė pamažėle, kamuojami nevilties, tačiau reta istorijos knyga juos 
prisimena . Išspausdinta daugybė Vorkutoje kalėjusių žmonių prisiminimų, kai kurie — 
angliškai“, bet nedaug kas juos skaitė. Išleistas net išsamus daugiau nei 2000 Sovietų 
Gulago „įstaigų“ vadovas, aštuntajame dešimtmetyje parašytas gyvo likusio žydų tau- 
tybės tremtinio. Jis, galima sakyti, liko nepastebėtas“. Šalia skyrių apie stovyklas, kalė- 
jimus ir psichiatrines ligonines [pEviaTIO] - gerai Žinomas įstaigas, — jame esama ir 
skyriaus, skirto „mirties stovykloms“. Tai buvo tokios įstaigos, kaip Paldiskio įlankos 
(Estijoje), Otmutninsko (Rusijoje) ir Cholovkos (Ukrainoje), kuriose kaliniai buvo verčia- 
mi be jokių apsaugos priemonių rankomis valyti atominius povandeninius laivus, kasti 
po žeme urano rūdą ir panašiai. Visi iki vieno anksčiau ar vėliau mirė nuo radiacijos“. 
(Žr. III priedą, 102) 

„Glasnost'“ eros klestėjimo laikotarpiu vietiniai žmonės pradėjo kasinėti Kuropatų 
mišką prie Minsko. Jie žinojo, kad čia ilsisi palaikai vyrų, moterų ir vaikų, nužudytų per 
Didįjį Terorą prieš penkis dešimtmečius. Buvo atkastos kelios apskritos duobės, kiek- 
vienoje iš kurių palaidota maždaug po 3000 žmonių. Buvo matyti, kad po pušimis - 
dešimtys ar net šimtai kitų tokių kapaviečių. Bet 1991 metais kasinėjimai buvo uždraus- 
ti. Prie kelio pastatytas kryžius, ir miško paslaptys liko neatskleistos?. 

1989 metais Rusijos organizacija „Memorial“, siekianti atskleisti tiesą apie Stalino 
laikus, Urale, Čeliabinske, atkasė ketvirtojo dešimtmečio duobę su 80 000 palaikų. Kul- 
kų skylės kaukolėse aiškiai bylojo, kas čia įvyko. Tai nebuvo Gulage mirtinai užvaryti 
žmonės. „Žmones atvilkdavo iš namų, - aiškino vietinis fotografas - ir šioje vietoje 
sušaudydavo kartu su vaikais“. 

Kyla paprastas klausimas: kiek dar tokių kapaviečių slypi bekraštėje Rusijoje? 














Kiekviena iš trijų stalinistinio teroro stadijų buvo vis žiauresnė ir beprasmiš- 
kesnė. Iš pradžių teroras buvo nukreiptas į kruopščiai parinktus taikinius. Jo 
aukomis dažniausiai tapo antraeiliai veikėjai: buvę menševikai, iki 1929 metų 
vadovavę Gosplanui, istorikai, propagavę internacionalistinį marksizmą, Baltaru- 
sijos inteligentija ir mažiau svarbūs įtakingiausių veikėjų draugai. Lenino našlė 
Krupskaja buvo įspėta nesanti „nepakeičiama“. Teroras prieš valstiečius arba 
„išbuožinimo akcija“ įsisiautėjo po 1932 metų, kai valstiečiai priešinosi kolekty- 
vizacijai ar protestuodami skerdė savo gyvulius. Nebuvo jokio aiškaus „buožės“ 
apibrėžimo, tačiau vargingesnieji valstiečiai raginami demaskuoti labiau pasitu- 

rinčius savo kaimynus. 1932 — 1933 metų teroras ir badas buvo šalutinis kolekty- 
vizacijos padarinys, turėjęs dvejopą tikslą: vienu kirčiu užgniaužti ukrainiečių 
nacionalizmą ir išsklaidyti pagrindinį klestinčių valstiečių telkinį. [DERLius] 

Didelio masto politinis teroras ar „valymai“ prasidėjo 1934 metų gruodį, kai 
buvo nužudytas S. M. Kirovas, Leningrado komunistų partijos vadovas. Nuo tada 
valymų banga ėmė sklisti vis plačiau, kol galiausiai apėmė SSKP vadovybę, Rau- 
donosios Armijos karininkus, pačią OGPU ir, žinoma, visus gyventojus. Kadangi 
kiekviena auka privalėjo išduoti dešimt ar dvidešimt „bendrininkų“ ir jų artimų- 
jų, netrukus į akiratį pateko tūkstančiai, o ilgainiui — milijonai. Iš pradžių valy- 
mais buvo siekiama susidoroti su visais išlikusiais bolševikais ir ginančiais jų 
įsitikinimus. Bet tai buvo tik pradžia. 1934 metų „Nugalėtojų“ — XVII Partijos 
suvažiavimo — delegatai nuolankiai pasveikino Staliną, įveikusį „opoziciją“, bet 
netrukus patys buvo apkaltinti ir sunaikinti. Po trijų pagrindinių parodomųjų 
Zinovjevo (1936), Piatakovo (1937) ir Bucharino (1938) teismų vienintelis gyvas 
likęs bolševikų vadovas buvo Trockis, slapstęsis Meksikoje iki 1940 metų. Bet 
beatodairiška ježovščina — pagrindinio Stalino budelio N. I. Ježovo teroras — 
dar tik prasidės. Toji pragaro mašina sukosi taip smarkiai, kad 1939 metų pra- 
džioje Stalinas ir Molotovas kas rytą pasirašydavo kelių tūkstančių pasmerktųjų 
sąrašus, 0 rajoniniai saugumo policijos skyriai suiminėjo dar daugiau niekuo 
nekaltų civilių gyventojų. Teroras kiek aprimo tik po XVIII Partijos suvažiavimo 
1939 metų kovą, kai Stalinas lyg niekur nieko pasmerkė Ježovą kaip išsigimėlį, 
bet visiškai nesiliovė iki pat Vado mirties. 

Daugelį dešimtmečių išorinis pasaulis nesugebėjo suvokti faktų. Iki septintojo 
dešimtmečio, kai pasirodė dokumentiniai A. Solženicyno veikalai ir kelių drąsių 
mokslininkų kruopščiai surinkti duomenys, dauguma vakariečių manė, kad pasa- 
kojimai apie terorą Rusijoje gerokai perdėti. Daugelis sovietologų stengėsi kaip 
įmanydami sumenkinti jo mastą. Sovietų valdžia pripažino tuos įvykius tik devin- 
tojo dešimtmečio pabaigoje. Priešingai nei Hitleris, Stalinas nebuvo viešai demas- 
kuotas. Niekad nepavyks tiksliai suskaičiuoti visų jo aukų, bet tikriausiai jų 
beveik 50 milijonų““. 

Stalinizmą neabejotinai pagimdė leninizmas; kita vertus, jis turėjo daug 
savitų bruožų, kurie nebuvo ryškūs Leninui gyvam esant. Tas permainas Trockis 
pavadino „termidoro reakcija“; jos gerokai apsunkina visus debatus sovietų ir 
komunizmo istorijos klausimais. Pagrindinis faktas, kurį būtina prisiminti, yra tai, 
kad stalinizmas — toji terpė, kurioje nusistovėjo sovietinis komunizmas ir kuri 
buvo sovietų gyvensenos pagrindas iki 1991 metų. Todėl kaskart vertinant visą 
sistemą būtina analizuoti ne Lenino, o Stalino komunizmo variantą. (Žr. III priedą, 
95) 

Taip jau atsitiko, kad 1929-aisiais, Stalino revoliucijos Sovietų Sąjungoje 
metais, kilo ir kapitalistinio pasaulio krizė. Istorikai suka galvas, ar šie du įvykiai 
nėra susiję — tarkime, pokario ekonomikos raidos cikliškumu. Šiaip ar taip, 1929 
metų spalio 24 dieną, „Juodąjį ketvirtadienį“, akcijų kainos Niujorko biržoje stai- 
ga baisiai nukrito. Kilo panika. Bankai atšaukė paskolas ir nevaldoma Didžioji 

„Ketvirtis kaimo gyventojų, vyrai, moterys ir vaikai, gulėjo negyvi ar merdėjo“ „didžiulėje 
teritorijoje, turinčioje apie keturiasdešimt milijonų gyventojų“, „tarsi viename bekraščia- 
me Belzene“. „Kiti, visai ar beveik visai išsekę“, „nebeturėjo jėgų palaidoti savo arti- 
mųjų ar kaimynų“. „(Kaip ir Belzene) nuo aukų nenuleido akių pilvus prisikimšę polici- 
ninkai ir partijos pareigūnai“. 

1932-1933 metais Stalino režimas pradėjo Ukrainoje ir kaimyninėse kazokų žemė- 
se terorą ir sukėlė badą. Tai buvo sovietinio kolektyvizacijos vajaus dalis. Visos maisto 
atsargos buvo jėga konfiskuotos; kareivių užkardos nepraleido jokių produktų, tad 
žmonės buvo palikti bado mirčiai. Šitaip siekta užgniaužti Ukrainos valstybingumo sie- 
kius, o podraug - susidoroti su „klasiniu priešu“. Mirė kokie 7 milijonai žmonių“. Pasau- 
lis daug kartų buvo regėjęs baisų badą, dažnai tuo pat metu siaučiant dar ir pilietiniam 
karui. Bet badas, organizuotas kaip valstybės genocido politikos aktas, tikriausiai uni- 
kalus atvejis istorijoje. 

Vėliau rašytojas Vasilijus Grosmanas aprašė to meto vaikus: 

Ar esi matęs laikraščiuose vokiečių koncentracijos stovyklų vaikų nuotraukas? Šitie 

vaikai buvo visai tokie pat; galvos - it sunkūs kamuoliai ant plonyčių tarsi gandrų 

kaklų <...> visi griaučiai aptempti oda, panašia į geltoną marlę <...> O pavasarj-vei- 

dų išvis neliko — vietoj jų vien galvos, panašios į snapuotų paukščių su plonytėmis 

baltomis lūpomis. Kiti buvo panašūs į prasižiojusias varles ar žuvis <...> Tai sovietų 

vaikai, o juos marino sovietų žmonės“. 

Išorinis pasaulis nieko nežinojo. Jungtinėse Amerikos Valstijose Pulitzerio premija 
buvo apdovanotas „New York Times“ korespondentas, privačiuose pokalbiuose atvirai 
šnekėjęs apie milijonus mirusiųjų, bet neparašęs apie tai nė vienos eilutės“. Anglijoje 
George'as Orwellas apgailestavo, kad šio teroro ir bado „nepastebėjo dauguma Angli- 
jos rusofilų“?. 

Istorikas, galų gale pateikęs nenuginčijamų šio nusikaltimo įrodymų, stengėsi paro- 
dyti jo mastą. Jis parašė 412 puslapių, maždaug po 500 žodžių kiekviename, knygą. 
Pratarmėje teigiama: „jei nori sužinoti, kiek žmonių mirė, padaugink iš 20 netgi ne visus 
šios knygos žodžius, bet raides““. 








Depresija apėmė visas šalis, su kuriomis JAV turėjo verslo reikalų. Taip prieš 
pasaulio ekonomiką atsigręžė Amerikos įtaka. Pačiose JAV staiga pasibaigę 
„audringame trečiajame dešimtmetyje“ lengvai gaunami kreditai sukėlė milžiniš- 
ką bankrotų bangą, o toji — nedarbo bangą. 1933 metais, kai depresija pasiekė 
apogėjų, gatvėje atsidūrė trečdalis Amerikos dirbančiųjų; plieno pramonė dirbo 
dešimtadaliu pajėgumo; maisto sandėlius plėšė darbininkai, neišgalintys nusi- 
pirkti pavalgyti; „prabangos apsuptyje siautė skurdas". 

Europoje, kuri vargais negalais mokėjo karo skolas, dažnai iš vis labiau mąžtan- 
čių aukso atsargų, depresijos padariniai pasijuto beveik metais vėliau. 1931 metų 

gegužę pagrindinis Austrijos bankas Vienos „Kreditanstalt“ pasiskelbė nemokiu; 
birželį Jungtinėms Valstijoms teko paskelbti moratoriumą visoms Europos vyriau- 
sybių skoloms, o rugsėjį Anglijos bankas buvo priverstas pripažinti, kad svaras 
sterlingų nebepadengtas aukso rezervais. Pasitikėjimas savimi, kertinis kapitaliz- 
mo akmuo, trupėjo. Per porą metų verslas visai sutriko, o 30 milijonų žmonių liko 
be darbo. 1934-aisiais JAV išsirinko veiklų prezidentą Frankliną D. Rooseveltą, 
kurio „Naujasis kursas“ — valstybės finansuojamų darbų programa — ištraukė 
šalį iš krizės. „Vienintelis dalykas, kurio turime bijoti, — sakė jis, — tai baimė“. 
Tačiau Europoje nebuvo nei Ruzvelto, nei Naujojo kurso. Ji brido iš krizės taip 
lėtai, kaip greitai toji atėjo. 

Depresija turėjo ne vien ekonominių, bet ir psichologinių bei politinių pada- 
rinių. Visi — pradedant bankininkais ir baigiant batsiuviais — buvo sutrikę. 
Didysis karas nešė mirtį ir niokojimą, tačiau jis suteikė ir prasmę gyvenimui, davė 
žmonėms darbo. Atrodė, kad taika nesuteikia nei vieno, nei kito. Kai kurie žmo- 
nės ėmė kalbėti, girdi, geriau gyventi tarp draugų apkasuose, nors ten tyko aibės 
pavojų, negu iš bedarbio pašalpos. Kiti teigė, esą pildosi niūrios Spenglerio pra- 
našystės apie tai, kad Europa grįš į Tamsiuosius amžius. Nerimas peraugo į gat- 
vių riaušes; daugelyje Europos miestų sukarinti kairiųjų būriai pešėsi su dešinių- 
jų gaujomis. Klestėjo šarlatanai, avantiūristai ir ekstremistai. [miRusi1EJ] 

Hitlerio ir jo nacistų partijos iškilimas Vokietijoje buvo neabejotinai susijęs su 
Didžiąja depresija, tačiau tas ryšys nėra paprastas. Nacistai nežygiavo į Berlyną 
bedarbių armijos priešakyje, valdžios jiems nereikėjo užgrobti. Hitleriui neteko 
versti nusilpusios vyriausybės kaip bolševikams ar grasinti valstybės vadovui, 
kaip pasielgė Mussolinis. Hitleris atėjo į valdžią dėl Vokietijoje vykstančių demo- 
kratijos procesų, pakviestas teisėtos valdžios. Visai nesvarbu, kad jis ir jo galva- 
žudžiai širdies gilumoje buvo toli gražu ne demokratai ir ne konstitucinių prie- 
monių šalininkai. 

Vokietijos politiniam gyvenimui ypač didelės įtakos turėjo depresija, kurios 
padariniai liejosi į sklidiną nesaugumo taurę. Vis dar buvo jaučiama pagieža dėl 
pralaimėto karo. Gatvėse be perstojo pliekėsi kairieji ir dešinieji ekstremistai. 
Demokratiškus vadovus negailestingai spaudė ir Sąjungininkės, ir rinkėjų nuo- 
gąstavimai. Vokietijos ekonomika jau dešimtmetį negalėjo atsigauti: iš pradžių ją 
draskė reparacijos, paskui — hiperinfliacija. Trečiojo dešimtmečio pabaigoje ji 
buvo itin priklausoma nuo Amerikos paskolų. Kai 1929 metų spalį, likus kelioms 
dienoms iki Niujorko biržos kracho, mirė Stresemannas, nereikėjo būti genijumi, 
kad nuspėtum ateinant neramumus. Tačiau bruzdėjimai, kilę 1930 — 1933 metais, 
vyko neįprastomis aplinkybėmis, kurių niekas negalėjo numatyti. 

Tuo laikotarpiu nacistai pirmą kartą dalyvavo penkeriuose vieni po kitų vyku- 
siuose parlamento rinkimuose. Tris kartus paeiliui jie surinko vis daugiau balsų ir 
gavo vis daugiau vietų. Per ketvirtuosius, 1932 metų lapkritį, nacistai susilaukė 
mažesnės rinkėjų paramos; nė karto jiems nepavyko įgyti daugumos parlamente. 
Vis dėlto per labai trumpą laiką nacistai tapo gausiausiai Reichstage atstovau- 
jama partija. Be to, vis dažnesni neramumai gatvėse, kuriuos neretai sukeldavo 

1927 metais Bukarešte Kornelijus Kodreanu įsteigė Arkangelo Mykolo legioną. Kartu 
su savo paramilitariniu sparnu „Geležine gvardija“ jis peraugo į vieną nuožmiausių 
fašistinių judėjimų Europoje. 1937 metų rinkimuose judėjimas gavo nemažai dešiniųjų 
radikalų balsų, 0 1940-1941 metais drauge su generolo Antonescu armija trumpai 
vadovavo Rumunijos „tautinei legionierių valstybei". 1941 metų vasarį po maišto prieš 
savo karinius sąjungininkus legiono veikla buvo uždrausta. 

Legiono ideologija propagavo „kraujo ir žemės“ temos atmainą, ypatingą reikšmę 
teikdama „protėvių kaulams“. Legionas, stengęsis grąžinti Rumunijai geruosius laikus, 
teigė sukūręs vieną tautinę gyvųjų ir mirusiųjų bendriją. Svarbiausias partijos ritualų 
elementas - mirusiųjų kultas. Susirinkimų pradžioje buvo skaitomos kritusių draugų 
pavardės; po kiekvienos dalyviai šaukdavo „Čial“ Žemė iš šventųjų kapų maišoma su 
„krauju permirkusia“ žeme iš Partijos mūšių laukų. Su įspūdingiausiomis iškilmėmis 
buvo atkasami, nuvalomi ir perlaidojami Partijos kankinių palaikai. 1938 metais nužu- 
dyto „kapitono“ Kodreanu ekshumacija virto pačiu įspūdingiausiu renginiu per tuos 
mėnesius, kuriuos Partija išbuvo valdžioje. Virš galvų skraidė nacistų lėktuvai, mėtyda- 
mi vainikus į atkastą jo kapą. Kodreanu buvo vienas iš šimtų, nužudytų politiniais moty- 
vais ketvirtojo dešimtmečio pabaigoje, kai legiono mirtininkų būriai be perstojo kovėsi 
su karaliaus politine policija. Kodreanu pasmaugė vielos kilpa, peršovė ir subjaurojo 
rūgštimi galvą, o tada paslapčia palaidojo po septyniomis tonomis betono. 

Rumunijos, Serbijos ir Graikijos stačiatikių įsitikinimu, mirusiojo siela negali atsiskir- 
ti nuo kūno tol, kol jis nesuyra. Todėl laikydamiesi tradicijos pė trejų-septynerių metų 
artimieji susirinkę atkasa palaikus, su meile juos nuvalo ir nuplauna vynu, 0 paskui 
paguldo į amžino poilsio vietą. Be to, manoma, kad kai kurių kategorijų lavonai neyra. 
Per stačiatikių išvarymo iš tikinčiųjų bendruomenės apeigas sakomi ir tokie žodžiai: 
„Tegul tavo kūnas niekada nesuyra“. Manoma, kad iškankintos žmogžudžių ir savižu- 
džių sielos amžinai lieka įkalintos kape. Maramurešo apylinkėse rengiamos „mirusiųjų 
vedybos“ siekiant nuraminti tokias sielas. 

Be to, kai kuriuose Rumunijos rajonuose tikima, esą tokia įkalinta siela galinti ištrūk- 
ti iš kapo tarp saulėlydžio ir gaidgystės. Atgiję lavonai į pasaulį dažniausiai grįžta šven- 
tojo Andriejaus dieną (lapkričio 30-ąją) ir šv. Mykolo dienos išvakarėse (lapkričio 8-ąją); 
įsmukę pro rakto skylutę jie lytiškai santykiaują su miegančiomis aukomis ir gerią jų 
kraują. Norėdami apsisaugoti nuo tokių apsilankymų, valstiečiai vedasi į kapines juodą 
eržilą. Jeigu jis nenori peržengti per kurį kapą, į jį įbedamas didžiulis kuolas ir įtartinas 
lavonas prismeigiamas. Ankstyviausi etnografiniai tyrimai rodo, kad Rumunija - vam- 
pyrų kraštas“. 

Politologai padarė išvadą, kad Rumunijos fašizmas buvo viso labo tik šlykšti šio 
judėjimo atmaina, ypatingą dėmesį skyrusi antisemitizmui ir nekrofilijai. Antropologai 
pridurtų, kad rumunų fašistai panaudojo gilias šaknis turinčias religines ir liaudies tra- 
dicijas. 1991 m. gruodį, kai tik buvo nuversta komunistų diktatūra, atsirado naujas 
„Judėjimas už Rumuniją“, savo didvyriu išsirinkęs Kodreanu“. 

nacistų gaujos, vyko gerokai pakitusioje tarptautinėje aplinkoje. Trečiojo dešimt- 
mečio pradžioje Vokietijos valdžiai nerimą kėlė ne tiek komunistų vadovaujami 
streikai ir demonstracijos, kiek iš pažiūros neribota Antantės galybė. Vokietijos 
pramonininkai ir demokratai puikiai žinojo, ką kviestis, jei komunistai mėgintų 
paimti valdžią. Tačiau ketvirtojo dešimtmečio pradžioje Britanijos, Prancūzijos ir 
JAV padėtis buvo neką geresnė negu Vokietijos, o Sovietų Sąjungoje vyko nepa- 
prastai energinga modernizacija. Kadangi komunistai surinkdavo bemaž tiek pat 
balsų, kiek nacistai, konservatyviųjų Vokietijos vadovų galimybės slopinti raudo- 
nąją grėsmę buvo gan menkos. 

Vokietijos politinėje kultūroje tvyrojo nuojauta, kad visuotinius rinkimus gali 
papildyti ir visaliaudiniai plebiscitai tam tikrais prieštaringais klausimais. Jei Hit- 
leriui būtų pasitaikiusi proga, jis nebūtų jos praleidęs. Nuolat griūvant ministrų 
kabinetams, vienas nespėjęs kojų sušilti ministras paragino imtis nepaprastųjų 
priemonių, esančių prezidento galioje. 1930 metų rugsėjį vienas mažumos kanc- 
leris demokratijos labui prikalbino prezidentą Hindenburgą įgyvendinti 48-ąjį 
Veimaro konstitucijos straipsnį. Nuo to laiko Vokietijos prezidentas galėjo „nau- 
doti ginkluotąsias pajėgas tvarkai ir saugumui atkurti“ ir suspenduoti „pagrindi- 
nes piliečių teises“. Tai buvo įrankis, kuriuo pasinaudojus galima sunaikinti 
demokratiją. 

Įvykiai buvo lemtingi. Audra nesiliovė trejus metus: vis didėjanti depresija, 
augantys bedarbių būriai, komunistų susirėmimai su antikomunistais gatvėse, 
rinkimai, kurių nė viena partija nelaimėdavo ryškia persvara, ir nesibaigiančios 
ministrų kabinetų krizės.. 1932 metų birželį kitas mažumos kancleris — Franzas 
von Papenas — užsitikrino Reichstago paramą bendradarbiaudamas su deputa- 
tais nacistais. Po pusmečio jis sugalvojo naują manevrą: nusprendė paskirti Hit- 
lerį kancleriu, save — vicekancleriu, o į dvylikos narių ministrų kabinetą įtrauk- 
ti tris nacistus. Prezidentas Hindenburgas ir dauguma Vokietijos dešiniųjų manė, 
kad šis sumanymas gudrus — jie tarėsi naudoją Hitlerį kovai su komunistais. Iš 
tikrųjų, kai Hitleris priėmė pasiūlymą, apsitaisęs tai progai pritinkančiu cilindru 
ir fraku, jis pats naudojosi jais. 

Mažiau nei po mėnesio, likus savaitei iki kitų rinkimų, Reichstago pastatą 
nusiaubė paslaptingas gaisras. Nacistai pareiškė, kad tai raudonųjų sąmokslas, 
suėmė komunistų vadovus, surinko 44 procentus balsų per tūžmingoje antikomu- 
nistiškoje atmosferoje vykusius rinkimus, o paskui ramiai priėmė aktą, suteikian- 
tį kancleriui diktatoriaus teises ketveriems metams. Spalį Hitleris organizavo 
plebiscitą Vokietijos išstojimo iš Tautų Sąjungos ir Nusiginklavimo konferenci- 
jos klausimu. Jį parėmė 96,3 procento balsavusiųjų. 1934 metų rugpjūtį, mirus 
prezidentui, jis surengė dar vieną plebiscitą, kad būtų pakeltas į naują pusiau 
partinį, pusiau vyriausybinį „fiurerio ir reicho kanclerio" postą, suteikiantį visas 
nepaprastosios padėties teises. Šįsyk jį palaikė 90 procentų balsavusiųjų. Hitleris 
tapo padėties viešpačiu. Kelyje į pačią viršūnę jis nė karto nepažeidė konstituci- 
jos. Akivaizdu, kad už tokią sėkmę Hitleris turėjo dėkoti vien sau. Po ketverių 
metų Berchtesgadene jis priėmė savo buvusį partnerį fon Papeną. Hitleris tarė: 

„Paskirdamas mane kancleriu, pone fon Papenai, jūs sudarėte sąlygas nacional- 
socialistinei revoliucijai Vokietijoje. Aš niekada to nepamiršiu“. Fon Papenas 
atsakė: „Be abejo, mano fiureri“““. 

Demokratiškas Hitlerio triumfas atskleidė tikrąją demokratijos prigimtį. 
Demokratija pati savaime nėra itin didelė vertybė: ji gali būti gera arba bloga, 
nelygu principai žmonių, kuriems ji patikėta. Jeigu ji liberalių ir pakančių žmonių 
rankose, sukuriama liberali ir pakanti vyriausybė; jei ji atsiduria Žmogėdrų 
naguose, sudaroma žmogėdrų vyriausybė. 1933 — 1934 metais Vokietijoje demo- 
kratija leido sudaryti nacistų vyriausybę, mat šalies rinkėjams ne itin rūpėjo, kad 
į ją nepakliūtų galvažudžiai. 

Adolfas Hitleris (1889— 1945) buvo austras, tapęs tokiu Vokietijos valdovu, 
kokiu dar niekada nebuvo joks vokietis. Hitleris gimė Braunau mieste, Bavarijos 
pasienyje. Jo tėvas buvo muitininkas. Visą vaikystę Adolfą persekiojo pavainikio 
tėvo gėdos žymė (todėl norėdami įgelti kai kurie pažįstami Hitlerį vadindavo 
Šiklgruberiu). Jaunystėje jis patyrė daug skausmo, o rinkdamasis profesiją — tik- 
rų tikriausią fiasko. Adolfas turėjo šiokių tokių menininko gabumų, bet nebaigė 
reikiamų kursų, tad bastėsi iš vienų niūrių Vienos nakvynės namų į kitus. Pragy- 
venimui užsidirbdavo dekoruodamas namus ir piešdamas atvirukus. Uždaro būdo, 
pagiežingas ir vienišas, jis puikiai išmanė antislavišką ir antisemitišką Vienos 
demimondo socialinę patologiją. Ištrūkęs į Miuncheną apsidžiaugė, kai prasidėjo 
Pirmasis pasaulinis karas — jam tai buvo palaima, išvadavusi iš asmeninių kan- 
čių. Jis drąsiai kovėsi fronte, dukart buvo apdovanotas Geležiniu kryžiumi (antro 
ir pirmo laipsnio), liko gyvas, kai visi draugai žuvo, bet apsinuodijo dujomis ir 
karas jam baigėsi ligoninėje, dėl ko baisiausiai graužėsi. [LANŽMARKAS| 

Pokarinė Hitlerio politinė karjera atlygino jaunystėje patirtas skriaudas. Jo 
partijai — NSDAP — buvo būdingas primityvus rasizmas, vokiškasis nacionaliz- 
mas ir vulgarus socializmas — kratinys, iš pradžių pasirodęs patrauklus tokiems 
avantiūristams kaip jis pats, o vėliau — milijonams rinkėjų. Adolfas rėždavo kal- 
bas pralaimėjusioje Vokietijoje, pasilypėjęs ant muilo dėžių ar atsistojęs gatvės 
kampe, ir įsitikino turįs oratoriaus ar demagogo gyslelę, padėsiančią jam iškilti. 
Jis išmoko valdyti balsą ir kalbos tempą, gestikuliuoti, nutaisyti kerinčią šypseną 
ar neregėtai tūžmingą išraišką ir taip pavergti klausytojus, kad jo žodžių prasmė 
jiems bemaž nerūpėdavo. Netrukus pagalbon pasitelks dar ir prožektorius, gar- 
siakalbius bei chorus. Šiuo sugebėjimu pakerėti minią jam prilygtų nebent 
pamokslininkai, gaivinantys tikėjimą, ar mūsų laikų popmuzikos žvaigždės, kurių 
bemaž hipnotizuojantys pasirodymai sukelia masinę isteriją. Jo emocingumas tie- 
siog neįtikėtinai derinosi su pažemintos tautos jausmais. Hitleris apeliavo į žmo- 
nių baimes ir be perstojo pliauškė apie „žydų ir bolševikų sąmokslą" bei sąjungi- 
ninkes, „suvariusias [Vokietijai] peilį į nugarą“. Vienintelis jo mėginimas 
užgrobti valdžią patyrė visišką nesėkmę. „Alaus pučas“ 1923 metų lapkritį pamo- 
kė jį laikytis „teisėtų priemonių“ — tai yra masinių mitingų, rinkimų procedūrų 
ir politinio šantažo. Hitlerio teismas, kuriame jis įspūdingai koneveikė teisėjus, 
išgarsino jį visoje šalyje, o Landsberge praleisti dveji metai davė laiko parašyti 

„Mein Kampf“ („Mano kova“, 1925 — 1926), tapsiančią bestseleriu. Ein Volk, ein 
Reich, ein Fiūhrer — būtent tai ir norėjo girdėti dauguma vokiečių. Jis prižadėjo 
grąžinti Vokietijai buvusią didybę, sukurti „trečiąjį Reichą“, kuris išsilaikys 
tūkstantį metų. Iš tikrųjų jis išsilaikė dvylika metų ir tris mėnesius. „Didelis 
melas, — rašė jis, — visada atrodo gan įtikinamas“. 

Asmeniniame gyvenime Hitleris vengė žmonių; vedė tik paskutiniosiomis 
gyvenimo valandomis. Jis mylėjo gyvūnus ir vaikus, turėjo negražią meilužę. Ne 
taip kaip jo sėbrai, dažnas kurių buvo pasipūtęs stuobrys, Hitleris tvarkingai 
rengdavosi ir mandagiai elgdavosi. Nežinomas joks žiaurus jo poelgis, bet aki- 
vaizdu, kad jis davė įsakymus — tiesa, niekur neužfiksuotus raštiškai — vykdyti 
genocidą. Šiaip ar taip, jo širdis buvo kupina neapykantos. Jis mėgo cituoti Fryd- 
richą II, kurio portretas iki pat paskutiniųjų dienų kabojo jo kabinete: „Dabar, 
kai pažįstu žmones, pirmenybę teikiu šunims"“'. Vienintelė Hitlerio aistra buvo 
architektūra. Trečiajame dešimtmetyje jis pasistatydino kalno viršūnėje netoli 
Berchtesgadeno prašmatnų šveicariško stiliaus namą, kurį pavadino Berghofu. 
Vėliau jis kūrė grandiozinius planus atstatyti Berlyno griuvėsius ir paversti gim- 
tąjį Lincą Europos meno centru. Vakarų apžvalgininkai praminė Hitlerį „blogio 
genijumi". Dėl „blogio“ nėra ko ginčytis, bet „genijus“ — abejotinas apibūdini- 
mas. [PikTOJi DvASIA| 

Stojęs prie valdžios vairo, Hitleris puolė naikinti varžovus ir oponentus. Jam 
reikėjo sutriuškinti ganėtinai populiarų socialistinį NSDAP sparną, kuris ragino 
surengti „antrą — socialistinę — revoliuciją“ ir šitaip įtvirtinti sėkmę. 1934 metų 
birželio 30-ąją — „Ilgųjų peilių naktį“, — jis paliepė naujiesiems elitiniams parti- 
jos kariams — SS „juodmarškiniams“ — išžudyti senesnio partijos smogikų pada- 
linio SA „rudmarškinių“ karius. Vienu kirčiu buvo nudėti visi svarbiausi Hitlerio 
varžovai: SA vadas Ernstas Rėhmas, partijos socialistų lyderis Gregoras Strasseris 
ir pagrindinis nacistų sąjungininkas parlamente generolas von Schleicheris. Dar 
1933 metais uždraudęs Vokietijos Komunistų partiją, vėliau Hitleris išvaikė ir visas 
kitas. Pradėjęs eiti Hindenburgo turėtas vyriausiojo kariuomenės vado pareigas, 
jis palenkė armiją į savo pusę ir ėmė šalinti nepatikimus elementus. 

Atėjęs į valdžią Hitleris neturėjo grandiozinių ekonomikos planų. Šiaip ar taip, 
Vokietijos nereikėjo modernizuoti taip kaip Rusijos. Vis dėlto netrukus jį suvilio- 
jo kolektyvinė ekonomika, o Reichsbanko prezidentas daktaras Hjalmaras Schach- 
tas pasiūlė jam gatavą planą. Iš pat pradžių Hitlerį rėmę pramonininkai reikalavo 
veiksmų, ir jis tikėjosi, kad įgyvendinęs šį planą įkvėps šaliai pasitikėjimo ir 
sukurs darbo vietų. Schachto plane finansų tvarkymas Keyneso metodais buvo 
derinamas su visišku valstybės vadovavimu pramonei ir žemės ūkiui. Profsąjun- 
gas pakeitė nacistinis „darbo frontas“, streikai buvo uždrausti. Naujasis kursas, 
kaip ir jo atitikmuo Amerikoje, turėjo užtikrinti visų pramonės pajėgumų panau- 
dojimą ir visišką užimtumą įgyvendinus valstybės finansuojamų darbo vietų 
kūrimo programą. Pagrindiniai projektai buvo Vokietijos greitkelių tiesimas 
1933— 1934 metais, „Folksvageno“ gamyklos atidarymas 1938 metais ir, svar- 
biausia, persiginklavimas. 


966 





PIKTOJI DVASIA 


giama, kad netrukus po to, kai 1938 metų kovą Vokietijos armija užėmė Austriją, 
olfas Hitleris liepęs vadui sunaikinti Dolershaimo kaimą, panaudojant jį kaip taikinį 
1dymo pratyboms. Kaimo gyventojai buvo iškeldinti, ir artilerija su žeme sumaišė 
us jo pastatus, tarp jų ir kapines. Atrodo, ši barbariška operacija buvo įvykdyta 
lėl, kad Hitlerio tėvas ir senelė iš tėvo pusės Marija Ana Schicklgruber buvo palai- 
i Dolershaime - mat Hitleris neseniai buvo sužinojęs apie tėvo vaikystę. Pasak ges- 
10 pranešimo, netekėjusi panelė Schicklgruber susilaukė Adolfo tėvo dirbdama tar- 
te turtingų žydų šeimoje. Hitleris baiminosi, kad žmonės padarys iš to nemalonias 
1 išvadas. 

Iš šio poelgio ir kitų požymių peršasi mintis, kad Hitlerį kamavo slopinamas kaltės 
jėdos jausmas bei neapykanta savo kilmei, kraujui, kūnui ir asmenybei. Vis dėlto 
eikia šių prieštaringų jausmų imti už tikrą pinigą ir daryti išvadą, kad Hitleris - tinka- 
1usias „psichoistorijos“ tyrimų objektas. 

Ypač įdomi baisioji Hitlerio hipochondrija, ko gero, nulėmusi jo psichikos būklę karo 
tu. Nuo 1936 iki 1945 metų jis visiškai pasitikėjo abejotinu gydytoju daktaru Theo 
relliu, kuris nuolat gydė jį milžiniškomis dozėmis gliukozės, vitaminų, stimuliatorių, 
stitą žadinančių ir vidurius paleidžiančių preparatų, trankvilizatorių ir raminamųjų 
stų, dažniausiai leidžiamų į veną. Hitleris neapsakomai baiminosi dujų pertekliaus 
nyne, todėl kas dieną išgerdavo daugybę dujoms kauptis neleidžiančių tablečių, 
ių pagrindą sudarė atropinas ir strichninas. Morellio varžovai nesėkmingai skundė 
estapui, kad šis slapčia nuodijąs Hitlerį“. 

Kartais kareiviai turi gerą intuiciją. Per Antrąjį pasaulinį karą žygiuodamas skam- 
at nuostabiai ritmingai „Pulkininko Bougey'o" melodijai, kažkoks britų armijos karei- 
sukūrė šį nemirtingą priedainį: 


'itler — 'as only got one ball; Hitleris turi tik vieną kiaušį, 

Goering has two but far too small. Gėringas - du, bet pačius mažiausius. 
"immler - is rather sim'ler, Himlerio neką didesni, 

But Gerballs - 'as no bals - at all? O Gebelsas išvis bekiaušis. 


Reikalas tas, kad po dvidešimties metų sovietai paskelbė tariamą fiurerio lavono 
odimo medžiagą, kurioje teigiama, neva „nesama kairiosios sėklidės““. Šiame pra- 
sime jaučiami KGB klastotės pėdsakai; jo nepatvirtino kiti liudytojai. Tačiau kai kurie 
rikai tuo patikėjo. Kadangi monorchizmas - itin retas apsigimimas, jie daro išvadą, 
Hitleris tikriausiai šitaip susižalojo save iškastravęs“. Ši prielaida nepasitvirtino, kai 
skutiniame šio amžiaus dešimtmetyje buvo paskelbtos KGB bylos“. 

Tačiau fiziniai įrodymai dar ne viskas. Daugybė Hitlerio elgsenos aspektų byloja 
e tai, kad po niūria jo išvaizda slypėjo kažkas šiurpaus. Jam girdint jis drausdavo 
pas apie bent kiek su seksu susijusius dalykus ir baisiai bijojo kraujomaišos, rodė 
sidygėjimą visokiomis „šlykštynėmis“. Esama prieštaringų duomenų, kad jo lytinis 
'enimas buvęs arba labai išaukštintas, arba klaikiai iškrypėliškas. 

Kaskart Hitleriui pradėjus kokį darbą, jį sukaustydavo pralaimėjimo nuojauta. Jis 
nuolat buvo prie savižudybės slenksčio. Be galo mėgo politinius ritualus, todėl imda- 
vosi visokiausių pseudokatalikiškų parodijų. Jis niekaip negalėjo susilaikyti nekartojęs, 
kad istorija, vokiečių tauta, Dievas ar dar kas pamatė, jis esąs wūrdig - „vertas“. Per- 
šasi mintis, kad jame kunkuliavusi neapykanta sau kaitino ir kitą atvirą neapykantą, 
kurią jis nukreipdavo prieš žydus, slavus, komunistus, homoseksualus, čigonus, o galų 
gale - prieš pačią Vokietiją. 

Nėra nė ko sakyti - pasišaipymas iš savęs yra sveikesnis dalykas už savigyrą. Per 
Pirmąjį pasaulinį karą žygiuodami britai traukdavo kitą puikų priedainį, pritaikę jam liūd- 
ną „Ledinių Grenlandijos kalnų“ melodiją: 








„We are Fred Carno's Army, the ragtime infantry. 
We cannot fight; we cannot shoot; 

No bleedin' use are we. 

And when we get to Berlin, the Kaiser will say: 
Hoch! Hoch! Mein Gott! What a bloody awtul lot 
Are the British Infantry!“" 


(Mes - Fredo Carno armija*, regtaimo pėstininkai. 
Nemokam kautis, nemokam šaudyt; 

Iš mūsų, velniai griebtų, jokios naudos. 

Kai nusigausim į Berlyną, kaizeris sakys: 

Hoch! Hoch! Mein Gott! Baisu žiūrėti 

Į tuos britų pėstininkus!) 


* Fredas Carno buvo populiaraus to meto cirko savininkas. 





Nacizmo ir Vokietijos pramonės ryšys — itin prieštaringas klausimas. Pasak 
vienos šabloniškos interpretacijos, labai mėgstamos komunistų istorikų, „viršų 
paėmė ekonomika“. Anot jų, didžiojo verslo interesai nulėmė ne tik trumpalaikę 
politiką, nukreiptą sunaikinti Vokietijos kairiuosius, bet ir visą ilgalaikę politinę 
strategiją. Girdi, Vokietijos ekspansiją į Rytus skatino Vokietijos pramonininkai, 
reikalavę žaliavų, garantuoto naftos tiekimo ir pigios darbo jėgos. Kiti istorikai 
teigia priešingai: viršų paėmusi politika. Pasak jų, Hitleris netrukus atsikratęs pra- 
monininkų globos ir ėmęs plėtoti valstybinį sektorių kaip atsvarą privačiai pra- 
monei. Tai patvirtina priemonės, įgyvendintos nuo 1936 metų: paskelbtas Ketverių 

planas, pagrindinis patarėjas ekonomikos klausimais Schachtas pakeistas 
proteguojama valstybinė plieno korporacija „Reichswerke Hermann 
g“. Esama ir kompromisinio aiškinimo: girdi, keitėsi aljansai „polikratinia- 
alios centre“, kurį sudarė NSDAP, armija ir pramonė“. Persiginklavimas 
didelės psichologinės ir politinės svarbos. Ligi tol dirbtinai varžytas Vokie- 
jinkluotės sektorius sugebėjo labai greitai atsigauti; Kruppų apyvarta nuo 
metų ėmė įspūdingai augti. Kita vertus, persiginklavimas leido pažemin- 
vokiečiams vėl save gerbti, be to, pelnė prielankumą armijos, ir ši 
-1936 metais vėl galėjo įvesti visuotinę karo prievolę. Hitleris neturėjo 
konkrečių ginkluotųjų pajėgų panaudojimo planų, bet jam buvo pravartu, 
monės mano, esą pistoletas po jo apsiaustu užtaisytas. 
mės ūkis nacistų nedomino. Jie sugalvojo, kaip burti kooperatyvus, bet 
siai jiems rūpėjo, kad būtų užtikrintos valstybės nustatytos žemės ūkio pro- 
kainos, nes tai užtikrino valstiečių saugumą. 
(cistų ideologija, švelniai tariant, nebuvo labai rafinuota. Priešingai nei Sta- 
Hitleris nepaveldėjo partinės minties korpuso, kurį būtų galėjęs panaudoti 
ikslams. Vieninteliame jo veikale „Mein Kampf“ (1925), atsidūrusiame ant 
+ kiekvienos vokiečių šeimos knygų lentynos, būta vos dviejų trijų nuosek- 
3jų, ir nieko originalaus. Bene svarbiausia jame tokia argumentų grandinė: 
esama Herrenvolk, arba „viešpačių rasės“, todėl vokiečiai turį teisę į 
sraum — „gyvenamąją erdvę“ — Rytuose. 
Hleriui rasių hierarchija buvo savaime suprantamas dalykas. Žmoniją jis 
* į „kultūros kūrėjus“, „kultūros nešėjus“ ir „kultūros naikintojus“. „Žmo- 
cultūros laimėjimų“ nešėjai esą „arijai“. „Galingiausias arijų priešininkas — 
', Žydai jam Todfeind — mirtini priešai. Hitleris nesivargino apibrėždamas 
ar nustatydamas arijų rasės tautų hierarchiją. Skyrių šiais klausimais jis 
da pastaba, jog kai kurie dalykai esą tokie akivaizdūs, kad jų nereikia net 
ti“?. Hitleris taip pat tikėjo „rasių grynumo“ „geležine logika“. „Kaskart, kai 
craujas sumyšta su žemesnės rasės žmonių krauju, — teigė jis, — kultūrin- 
ms žmonėms ateina galas“. „Visos didžiosios praeities kultūros žuvo <...> 
žnuodyto kraujo“““, Hitlerio įsitikinimu, tautos sveikata priklausanti nuo 
rvenamos teritorijos vertės. „Tik pakankamai didelė erdvė šioje žemėje 
ina tautai laisvą gyvenimą“. „Tautinės valstybės užsienio politika turi <...> 
inti sveiką ryšį tarp tautos gyventojų skaičiaus ir jos žemių kiekybės bei 
ės“! 
dangi Vokietijos kaimynės jau buvo užėmusios kolonijų žemes arba, kaip 
„ hukariavusios stepes, — Vokietija galėjo užgrobti tik erdvę Rytuose. 
baigiam nesiliaujantį vokiečių veržimąsi į Pietus ir Vakarus, nukreipdami 
tvilgsnį į Rytų žemes“““, Vokiečių ekspansija į Lenkiją ir Ukrainą ne tik 
tų jiems jėgų kovoti su Rusija, bet ir sulaikytų Prancūziją, kitą „mirtiną 
“. Hitlerio manymu, Vokietijos padėtis kovoje dėl būvio prastesnė nei kitų. 
etija nėra pasaulio galiūnė, — verkšleno jis. — Jeigu ja netaps, Vokietijos 
eš] 


969 


EUROPOS ISTORIJA 


Atvirą rasizmą lydėjo tikėjimas kolektyvizmu, kuris dažnai buvo apibūdinamas 
miglotais terminais, tarkim, „bandos instinktas“, bet jame aiškiai jaučiamos mark- 
sistinės gaidelės. Apie savo skolą prieškario SPD marksizmui Hitleris kartą 
sakė: 

Man tik reikėjo logiškai pratęsti tai, ko nepavyko socialdemokratijai <...> Marksizmas 

galėjo virsti nacionalsocializmu, jei tik būtų galėjęs nutraukti tuos absurdiškus ryšius su 

demokratija <...> Kam mums vargintis visuomeninant bankus ir fabrikus? Mes visuome- 
niname žmones““. 


Pastarojo meto tyrimai rodo, kad jaunystėje Hitleris buvo susipažinęs su 
Markso veikalais ir kad jam didelį įspūdį paliko Austrijos socialdemokratų mitin- 
gai, kuriuose žmonės mojuodavo vėliavomis“. Ko gero, jis pats nė nesuvokė jų 
įtakos jam. Nacistai neturėjo rimtų intelektualinių tradicijų, bet jų nenoras dės- 
tyti savo idėjinius principus dar nereiškia, kad jiems buvo nepriimtina primityvi 
socializmo atmaina. Ne kas kitas kaip nacistai pirmieji paskelbė Gegužės pirmą- 
ją darbininkų (Vokietijos) visaliaudine švente. 

Nacistų politika buvo labai racionaliai suformuluota šių negausių abejotinų 
idėjų pagrindu. Dėl Hitlerio rasistinio nacionalizmo iškart buvo griebtasi antise- 
mitinių priemonių. Žydams buvo uždrausta dirbti valstybinėse įstaigose, iš jų 
atimta Vokietijos pilietybė; žydų prekiautojams oficialiai paskelbtas boikotas; 
nežydams buvo draudžiama tuoktis ir net lytiškai santykiauti su žydais. Šios prie- 
monės aiškiausiai suformuluotos 1935 metų Niurnbergo įstatymuose. Nuo pat 
pradžių nacistai pritarė eutanazijai, reikalavo žudyti žmones su protiniais ir gene- 
tiniais trūkumais ir apdovanodavo didvyriškas vokietes motinas, pagimdžiusias 
daug vaikų. Nacistai paniekinamai žiūrėjo į visas visuomenės hierarchijas — aris- 
tokratiją, karininkiją, profesijas ir gildijas. Nacistinės partijos-valstybės gretos 
buvo atviros visiems, kurie pasirengę tarnauti nesigėdydami ir neprieštaraudami. 
Vokietijos miestuose ir kaimuose valstybines pareigas ėjo vulgariausi, menkiausią 
kvalifikaciją ir nuovoką turintys elementai. Jų dievaičiai buvo nevykėlis vištų 
augintojas Heinrichas Himmleris, vadovavęs SS, ir nutukęs buvęs lakūnas marša- 
las Hermannas Gėringas, nebeįsispraudžiantis į piloto kabiną“. Tai dar vienas 
sparčiai augančios stalinistinės Sovietų Sąjungos biurokratijos etoso atitikmuo. 

Nacizmo, kaip ir stalinizmo, stiprioji vieta — oficialūs pramanai. Nacių propa- 
ganda bruko žmonėms daugybę keistų idėjų. Hitleris, girdi, naujasis Frydrichas ar 
naujasis Bismarckas. Nacistai — germaniškųjų dievų ar teutonų riterių palikuo- 
nys. Trečiasis Reichas — natūralus Šventosios Romos imperijos ir Hohencolernų 
dinastijos įpėdinis. Vieninga ir laisva Vokietijos liaudis be galo myli savo Tėvynę, 
negali atsidžiaugti savo mokslu ir menu, nepaprastai didžiuojasi savo emancipuo- 
tomis moterimis ir neapsakomai nekenčia išdavikų ir priešų... Visa tai jau girdėta. 
Hitlerio asmenybės kultas buvo beribis. Fiureris įkūnijo visa, kas gražu, išmin- 
tinga ir gera. 

Dauguma nacistų vadų netikėjo Dievu; pats Hitleris tuo metu jau buvo atsi- 
sakęs katalikybės. Savo ritualais jie labiau mėgdžiojo senovės germanų pagonis 
negu kurią nors šiuolaikinę religiją. Taigi kilo rimtų keblumų apibrėžiant savo 

santykius su vokiečių tauta, kurios didžiąją dalį sudarė krikščionys. Nacistai 
dažniausiai vengdavo teorinių klausimų, susijusių su religija. Vis dėlto norėda- 
mas nuraminti katalikus 1933 metų liepą Hitleris pasirašė konkordatą su Vatika- 
nu, patvirtindamas Vokietijos vyskupijos autonomiją mainais už Bažnyčios hierar- 
chų pažadą nesikišti į šalies politinį gyvenimą. Paskatinti šio kompromiso kai 
kurie katalikų prelatai, pavyzdžiui, Vienos arkivyskupas Innitzeris, pareiškė 
remią nacistų siekius. Tačiau tai nesutrukdė Vatikanui 1937 metais išleisti encik- 
liką „Mit brennender Sorge“, kurioje pasmerkė nacistų ideologiją; encikliką buvo 
liepta perskaityti visose Vokietijos katalikų bažnyčiose. Norėdamas pažaboti pro- 
testantus, Hitleris 1935 metais paskelbė įsteigiąs valstybės kontroliuojamą pro- 
testantų bažnyčių bendriją. Mėginta įsteigti ir vyskupo daktaro Mūllerio vado- 
vaujamą naują „Vokietijos krikščionių“ judėjimą; jo ženklas vaizdavo svastiką, 
susipynusią su kryžiumi. 1933 metų lapkritį šie pseudokrikščionys nacistai suren- 
gė Berlyne demonstraciją „didvyrio Kristaus" garbei. Galų gale religijai ir ateiz- 
mui teko stengtis kuo geriau sugyventi. 

Nacistai buvo gabūs prievartos ir teroro mokiniai. Jų „rudmarškiniai“ ir „juod- 
marškiniai“ turėjo tvirtus smulkaus sukčiavimo, šantažo ir plėšikavimo įgūdžius. 
Tačiau Vokietijos Rechtstaat'o vadovai neturėjo 500 metų opričnikų patirties kaip 
jų kolegos Maskvoje. Nacistų visuomenės kontrolės struktūros buvo menkesnės 
negu SSRS. Valstybė neturėjo darbo monopolio, kaimas nebuvo kolektyvizuotas, 
o partinės kuopelės ir komisarai Vermachte atsirado tik 1944 metais. Tai iš dalies 
paaiškina savitus nacistų metodus, mat išmoktas žvėriškas nuožmumas turėjo 
kompensuoti struktūrų stygių. Jiems reikėjo nepaprasto žiniasklaidos plačiai pro- 
paguojamo brutalumo — vien todėl, kad trūko kontrolės priemonių. 

Reicho saugumo organai niekad neįgavo tokio pabaisiško masto kaip sovietų. 
Partija naudojo savo gvardiją Schutzstaffeln ir gestapą — slaptąją valstybės poli- 
ciją — esamiems kariniams ir policijos daliniams papildyti. Tačiau nei viena, nei 
kita organizacija neturėjo tokių įgaliojimų kaip NKVD. Dachau, prie Miuncheno, 
1934 metais buvo įkurta koncentracijos stovykla, bet dešimtmečio pabaigoje kali- 
nių skaičius joje ėmė mažėti. Nacistų vadovaujami liaudies teismai ir liaudies 
teisėjai atlikdavo vis didesnę tradicinių teismų darbo dalį. Tačiau visuotinis tero- 
ras nevirto norma. Pačioje Vokietijoje nacistai ne itin smurtavo. Nesipriešinę 
valdžios politikai vokiečiai galėjo tikėtis likti gyvi. Buvo persekiojami ir išvyti iš 
šalies maždaug pusė milijono Vokietijos žydų; 1938 metais per Kristallnacht, kai 
nusiaubtos žydų sinagogos ir krautuvės bei padaryta didžiulė materialinė žala, 
daug ką apėmė negera nuojauta. Vis dėlto atrodo, kad „galutinis sprendimas" 
nebuvo planuojamas iš anksto. Prieš prasidedant karui Reichas neturėjo nei įstai- 
gų, nei šiuolaikinių mirties technologijų, kurias vėliau pasitelkė į pagalbą. Vis dar 
neatsakyta į klausimą, kiek nacistai mėgdžiojo sovietų teroro mechanizmą, kuris 
buvo ir senesnis, ir galingesnis. 

Politologai per daug dėmesio skiria teorinei nacizmo klasifikacijai. Kai kurie, 
sekdami Arendtu, priskiria jį totalitarizmui; kiti pritaria Noltei, kad tai vienas iš 
„trijų fašizmo veidų"; dar kiti mano, kad tai atskiras judėjimas“. Nelygu pasirink- 

tas kriterijus, teisūs vieni, visi arba niekas. Praėjus mažiau nei penkiasdešimčiai 
metų nuo tada, kai nešlovę užsitraukė paskutinis nacistas, dažnas analitikas vis 
dar pernelyg pasiduoda pagiežai, politinei nuostatai ar nugalėtojų sindromui. Jei 
leista pasakyti asmeninę nuomonę, apsiribosiu tuo, kad nacizmas buvo šlykš- 
čiausias mūsų laikų judėjimas. Jo utopijos idealai tokie pat bjaurūs kaip Reicho 
tikrovė. 

Europa buvo tokia nualinta ekonominės depresijos, kad negalėjo pasipriešin- 
ti Stalino ir Hitlerio keliamai grėsmei. Vakarų valstybėms pernelyg rūpėjo jų 
pačių reikalai. JAV nesikišo. Vidurio Rytų Europos valstybės buvo silpnos ir susi- 
skaldžiusios. Kaip tik tuo metu, kai iškeltas kolektyvinio saugumo klausimas, 
Europos dėmesį atitraukė Pilietinis karas Ispanijoje. 

Didžiajam karui pasibaigus, Britanijai nedavė ramybės šalies ir imperijos rūpes- 
čiai. Jai pakako sukrėtimų Airijoje, Indijoje ir Palestinoje. Nors buvo sudarytos dvi 
leiboristų vyriausybės, vis daugiau neramumų kėlė darbininkai. 1926 metais įvyko 
visuotinis streikas, 1930-aisiais pradėjo eiti komunistinis „Daily Worker“, 
1931-aisiais leiboristų partija išvijo iš savo gretų vadovą Ramsay'ų MacDonaldą už 
tai, kad šis sudarė nacionalinę vyriausybę, o kitais metais susikūrė sero Oswaldo 
Mosley'io Britanijos fašistų sąjunga — per tą laiką bedarbių skaičius išaugo iki 
3 milijonų. Konservatorių vyriausybė, iš pradžių vadovaujama Stenley'o Boldwino, 
paskui — Neville'io Chamberlaino, 1935 metais buvo išrinkta, nes prižadėjo sta- 
bilumą ir gerai tvarkytis. Prieš Miuncheno krizę didžiausią rūpestį jai kėlė jauna- 
sis karalius, užmezgęs meilės romaną su išsituokusia amerikiete ir vėliau dėl jos 
atsisakęs sosto. Iki to laiko pasiekta didelių socialinių ir technikos laimėjimų: pra- 
dėjo veikti BBC korporacija (1922), imta planuoti gimstamumą (1922), moterys 
gavo visišką rinkimų teisę (1928), pasirodė knygos minkštais viršeliais (1935); 
išrasta televizija (1926), penicilinas (1928) ir reaktyvinis variklis (1937). Britų kar- 
ta, subrendusi po Didžiojo karo, manė patyrusi pakankamai sunkių išgyvenimų, 
tad jai mažiausiai rūpėjo audros debesys, susikaupę virš Europos žemyno. 

Prancūzija iš žemyno negalėjo pasitraukti. Trečiąjį dešimtmetį pagrindinis jos 
politikos uždavinys buvo užtikrinti saugumą, iš dalies — laikantis „kietos“ linijos 
Vokietijos atžvilgiu, iš dalies — per „Mažąją Antantę“ Rytuose (žr. žemiau). 
Tačiau prioritetai pasikeitė. Ketvirtajame dešimtmetyje ėmė kelti galvą prancūzų 
Alžyras ir Saigonas, o tėvynėje dėl depresijos didžiausią svarbą įgavo darbo klau- 
simai. Radikalus socialistas Ėdouardas Daladier (1884 — 1970) dvi kadencijas išbu- 
vo premjeru; per tą laiką dažną šalies gyventoją nuvylė nuolatos besikeičiančios 
koalicijos ir Staviskio skandalas (1934). Politikoje įvyko poliarizacija; nemenkos 
įtakos turėjo Parti Communiste Francais ir Action Frangaise. Dėl Andrė Magi- 
not, karo ministro 1929 — 1932 metais, pastačiusio ilgą įtvirtinimų liniją palei ryti- 
nę sieną, susiformavo stereotipiška nuomonė, esą prancūzai sėdėjo rankas sudė- 
ję. Tai ne visai teisinga. Vėliau britai apkaltins prancūzų armiją, neva ši 
nenorėjusi kautis, bet tai netiesa; tiesiog Britanija neturėjo rimtų karinių pajėgų, 
tad Prancūzijos toli gražu nedžiugino perspektyva kovoti su Vokietija vienai, 
todėl ji rezgė planus, turėjusius sukliudyti netikėtam įsiveržimui. 

candinavijai ketvirtajame dešimtmetyje pasisekė: ji išvengė strateginių 
taravimų. Švedija smarkiai nukentėjo dėl smukusios prekybos geležimi; 
valdant socialdemokratams ji sukūrė visapusiškiausią socialinio draudimo 
ną pasaulyje. [sociALisTAI) 

idurio Rytų Europa, priešingai, atsidūrė pačiame besitvenkiančios audros 
e. Iš vienos pusės buvo Hitleris, iš kitos — Stalinas, tad šio regiono valstybių 
vai pagrįstai nerimavo. Saugumo priemonės, prancūzų numatytos trečiajame 
atmetyje, turėjo rimtų trūkumų. Cordon sanitaire idėja, anot kurios, ruožas 
rbių turėjo saugoti nuo Sovietų Rusijos, bent kiek nuosekliau nebuvo įgy- 
inama. „Mažoji Antantė“, Čekoslovakijos, Rumunijos ir Jugoslavijos kolek- 
ė sistema, sauganti nuo atgimstančios Vengrijos, neapėmė Lenkijos — 
ausios regiono šalies, 0 nuo 1934 metų galia šiai sistemai prilygo 
ankiškas Balkanų šalių — Rumunijos, Jugoslavijos, Graikijos ir Turkijos — 
1s. Vakarų šalys ne itin garsėjo ryžtu. Kai 1920 metais Varšuvą puolė Rau- 
ji Armija, jos neprašomos atsiuntė aibę karinių delegacijų, bet ne karinę 
ną. 1934-aisiais, kai maršalas Pilsudskis Paryžiuje ėmė aiškintis preventyvaus 
prieš nacistinę Vokietiją galimybę, jokio atsakymo nesulaukė. Galingosios 
rų valstybės iki galo taip ir neapsisprendė, ar savo politiką Rytų Europoje 
ys remdamosi naujosiomis valstybėmis, tarkim, Lenkija, ar draugiška pobol- 
ine Rusija, kuri niekad tokia netapo. Nuo 1935 metų, kai Hitlerio baimė 
ko antipatiją Stalinui, jos pasitelkė hieną vilkui tramdyti. 

idurio Rytų Europoje tarptautinė ketvirtojo dešimtmečio krizė neišvengiamai 
2pė vidaus gyvenimui. Komunistų partijos, dažniausiai nelegalios, visur, 
rus Čekoslovakiją, buvo žmonių mažai remiamos. Tačiau jos vaidino svarbų 
<lio vaidmenį — provokuodavo nacionalistinius elementus imtis veiksmų. 
ris arba kurstė vokiečių tautines mažumas Lenkijoje, Čekoslovakijoje ir 
inijoje, arba skatino kitus nacionalistinius elementus jį mėgdžioti. Todėl 
tūros tvirtėjo, kariniai biudžetai neregėtai augo, didėjo karininkijos įtaka; vis 
1 stiprėjo nacionalizmas ir įvairiausi etniniai konfliktai. 

ntai Lenkijoje Stalino ir Hitlerio kaimynystė buvo juntama kiekviename 
nyje. Maršalas Pilsudskis, pasirašęs nepuolimo sutartį su SSRS 1932-aisiais, 
Vokietija — dvejais metais vėliau, stengėsi išlaikyti nešališką poziciją, kurią 
ndrino jo „dviejų priešų doktrina“. Lenkijos komunistų partija, kuri 
— 1920 metais priešinosi šalies nepriklausomybei, krypo į internacionalizmą 
ckizmą. Ištremti jos vadovai, kurių daugumą sudarė žydai, buvo en masse 
luoti per Stalino „valymus“. Kitas ekstremistinis judėjimas, nacionaldemok- 


„ susilaukė atžalos — fašistinės falangos, kuri taip pat buvo uždrausta. 
:gas nacionalistines organizacijas kūrė kiekviena tautinė mažuma. Ukrainos 
nalistų organizacija — radikali ankstesnės Ukrainos karių organizacijos 


a — vykdė smulkius teroro aktus; dėl jos kaltės žiauriai buvo malšinami 
ečiai. Žydų bendruomenėje sparčiai plito sionizmas; „revizionistų“ grupuo- 
arkim, „Betar“, iškėlė tokius karingus veikėjus kaip Menahemas Beginas 
"hakas Shamiras, kurie sublizgės kitur. Iš tautinę mažumą sudarančių vokiečių 

buvo organizuota nacistų penktoji kolona. Visų šių grupuočių veikla kurstė abi- 
pusės neapykantos liepsną. Po Pilsudskio mirties 1935 metais vadinamoji „pul- 
kininkų vyriausybė“ stengėsi pažaboti išcentrines jėgas, įsteigdama „Tautos 
vienybės stovyklą“, tačiau ji greit pamatė, kad pagrindinės opozicinės partijos 
susivienijo kovai su ja. Generolas Sikorskis prisijungė prie išvykusio į Šveicariją 
Paderewskio ir sudarė prieš vyriausybę nukreiptą Moržo frontą. Prioritetas buvo 
teikiamas pavėluotai karinei reformai, o valstybės ekonomikoje — persiginklavi- 
mui. Lenkijos užsienio reikalų ministras pulkininkas Jozefas Beckas laikėsi neša- 
liško kurso, ir tai nepatiko Vakarų valstybėms, norėjusioms, kad jis bendradar- 
biautų su Stalinu. Tačiau prieš mažesnes kaimynes jis mušė nacionalistinį būgną. 
Beckas užsigeidė susigrąžinti Ciešino rajoną, čekų jėga atimtą 1919 metais, o 
1939 metų pradžioje nusiuntė Lietuvai šiurkštų ultimatumą, reikalaudamas, kad 
toji atnaujintų diplomatinius santykius. Smurtingi incidentai vykdavo retai, bet 
smurto grėsmė buvo jaučiama visur. 

Lenkijos žydų bendruomenė — vis dar gausiausia Europoje — gyveno pasku- 
tines vasaras. Ketvirtojo dešimtmečio pabaigoje ją ėmė kamuoti bloga nuojau- 
ta — ypač kai iš Vokietijos ėmė plūsti išvyti ar patys nusprendę bėgti žydai. 
Lenkijoje vis gausėjo tyčiojimosi iš žydų mokyklose, teismuose ir darbovietėse, 
bet tai buvo vieni niekai palyginti su nacistų siautėjimu. Žmogui, mačiusiam to 
meto nuotraukas ir dokumentus, susidaro intensyvaus, margo žydų bendrijos 
gyvenimo įspūdis. Žydų kahalai turėjo visapusišką autonomiją, laisvai veikė įvai- 
riausio atspalvio žydų partijos. Žydai turėjo savo kino žvaigždžių, bokso čempio- 
nų, milijonierių ir žydžių parlamento narių. Kai kas sako, kad Lenkijos žydija 
buvo „ant pražūties slenksčio", ir jie iš dalies teisūs, bet tokiu atveju istorija skai- 
toma iš kito galo““. 

Čekoslovakija garsėjo demokratija, bet labiau užsienyje negu savo vokiečių, 
slovakų, vengrų, lenkų ir rusinų tautinėms mažumoms. Šalis išsiskyrė regione 
aukštu industrializacijos lygiu, be to, joje buvo stiprus komunistų judėjimas, o 
moralinės paramos tikėjosi iš Rusijos. Ji nesubyrėjo per visą didžiojo T. Masary- 
ko prezidentavimą (iš posto jis pasitraukė 1935 metais). 

„Serbų, kroatų ir slovėnų karalystė“ pakeitė pavadinimą į „Jugoslavijos kara- 
lystę" 1929 metais. Šalis neturėjo bendros istorijos, kalbos ir religijos. Ji susidarė 
Austrijos — Vengrijos slovėnų ir kroatų iniciatyva. Šie pasiprašė priimami į serbų 
prieglobstį, bet paskui pajuto pagiežą dėl jų dominavimo. Pagrindinį vaidmenį 
šalies gyvenime vaidino serbų monarchija ir armija, ypač, kai 1929 metais buvo 
įvesta karaliaus diktatūra. Katalikiškoje Kroatijoje tvarkant vietos reikalus 
didžiausios įtakos turėjo Stefano Radičiaus tautinė partija — valdant vengrams 
tai būtų buvę neįmanoma — tačiau Belgrade su ja niekas nesiskaitė. Slovėnija 
ramiai sau klestėjo valdant kunigui Korošecui, įkūrusiam Jugoslavijos nacionali- 
nę tarybą. Makedonijoje pamažėle brendo neramumai. Smurto atmosferą paryš- 
kino Radičiaus (1929), o paskui ir karaliaus Aleksandro (1934) nužudymas. Demo- 
kratinė serbų opozicija pradėjo eiti išvien su kroatais. Bet laikas nelaukė. 
„Jugoslavija — būtinybė, — rašė vienas stebėtojas, — bet ne šalis, kurioje lemta 
vyrauti darnai"“?. (Žr. III priedą, 93) [sARAJEVAS] 

SARAJEVAS 


Jei Sarajeve naktį nemiegi, girdi miesto nakties balsus. Katalikų katedros laikrodis 
oriai, pasitikėdamas savimi muša valandas: dvi po vidurnakčio. Praeina daugiau nei 
minutė - tiksliau sakant, septyniasdešimt penkios sekundės - ir tik tuomet stačiatikių 
bažnyčios laikrodis praneša tą patį laiką. Po akimirkos Bėjaus mečetės minareto laik- 
rodis išmuša valandas kimiu, tolimu balsu; jam dabar vienuolikta — vaiduoklių metas 
turkams. Žydai neturi laikrodžio, tad Dievas težino, kelinta dabar valanda jiems <...> 

Taigi atskirti eina sargybą, perskirdama tuos miegančius žmones, kurie keliasi, džiau- 

giasi ir liūdi, puotauja ir pasninkauja pagal keturis skirtingus kalendorius <...>. 

Bosnija - neapykantos ir baimės kraštas. O pražūtingas jo bruožas, kad bosniai 
nesuvokia juos ėdančios neapykantos, nieku gyvu jos neanalizuoja - ir nekenčia 
visų, kurie mėgina tai padaryti. Vis dėlto čia žmonių, kurie, pratrūkus pasąmonėje 
glūdinčiai neapykantai, pasirengę žudyti ir būti nužudyti - daugiau negu kituose, 
gerokai didesniuose kraštuose <...>. Neapykanta čia pasireiškia kaip savarankiška 
jėga; tartum vėžys ji graužia viską. 

Gali pasirodyti paradoksalu, bet, kita vertus, retoje šalyje pamatysi tokį tvirtą tikė- 
jimą, tiek daug švelnumo, tiek ištikimybės ir atsidavimo kaip čia. Tačiau sielos gelmė- 
se slypi tikrų tikriausi uraganai bręstančios ir tramdomos neapykantos, laukiančios, 
kada išmuš jos valanda. Žmogaus meilės ir jo neapykantos ryšys čia toks pat kaip 
aukštų kalnų ir nematomų uolienų klodų, slūgsančių po jais. Esi pasmerktas gyventi 
virš didžiulės sprogmenų krūvos, kurią vis padega tavo paties meilės kibirkštys. 

Tokiose šalyse kaip Bosnija pati dora dažnai kalba ar būna kaip neapykanta. 
Tikintys ir mylintys mirtinai nekenčia tų, kurie netiki ar nemyli, arba tiki ir myli kitaip. 
(Daugiausia nuožmiausių, grėsmingiausių veidų gali išvysti ten, kur garbinamas Die- 
vas - krikščionių ir dervišų vienuolynuose.) 

Kiekviename žingsnyje išgirsi: MYLĖK SAVO ARTIMĄ, NORS JO RELIGIJA 
KITA. SLAVĄ ŽENKLINA NE JO KRYŽIUS, GERBK KITŲ PAPROČIUS IR DIDŽIUOKIS 
SAVAISIAIS. Tačiau nuo neatmenamų laikų čia apstu apsimesto gerumo. Prisidengę 
šiomis elgesio taisyklėmis, čia kartais glūdi seni instinktai ir užmačios, panašios į 
Kaino. Jie nepranyks, kol iš pagrindų nepakis materialinio ir dvasinio gyvenimo 
pamatai. O kada ateis toks metas ir kam užteks jėgų paversti jį tikrove? 

Viename apsakyme Mopasanas aprašo aistras kaitinantį pavasarį ir baigia jį 
pastaba, kad tokiomis dienomis ant kiekvieno kampo turėtų būti iškabinti perspėji- 
mai: „PILIEČIAI, ATĖJO PAVASARIS! SAUGOKITĖS MEILĖS!“ 

Ko gero, bosnius irgi reikia šitaip įspėti...' 

Ši citata paimta iš grožiniu laikomo kūrinio. Joje pateikiami apmąstymai emigranto, 
išvykusio iš Bosnijos 1920 metais. 1946 metais šias eilutes parašė Ivo Andričius (1892- 
1975), travniko sūnus, studijavęs Zagrebe, Vienoje ir Krokuvoje, kadaise kalintas Habs- 
burgų, prieškario Jugoslavijos diplomatas ir Nobelio premijos laureatas. 

Ar čia išties grožinis kūrinys? „Dažniausiai [Andričiaus] kūrinių veiksmas vyksta Bos- 
Nijoje, - aiškina angliško leidimo redaktorius, - ir yra glaudžiai susijęs su šiuo kraštu. Jo 
pasakojimui būdingas konkretus geografinis ir istorinis fonas““. Kitais žodžiais tariant, 
svarbus jo kūrinių elementas yra ne vaizduotės vaisius. Andričius tapo psichologinę 











975 


EUROPOS ISTORIJA 





Bosnijos visuomenės aplinką taip pat tiksliai, kaip aprašo Sarajevo nakties garsus. Taigi 
šie aprašymai laikytini neįkainojamais istoriniais dokumentais. 

Tuo pat metu - 1946-aisiais - Sarajeve dirbo patyrusi labdaros pareigūnė, atstova- 
vusi Jungtinių Tautų Pagalbos ir pokario atstatymo administracijai. Jos nuomonė prie- 
šinga. „Savo neapykantą Žmonės gali įveikti tik dirbdami išvien, - rašė ji. - Dabar tam 
tinkamas metas. Visa jaunuomenė mąsto teisingai <...> Dabar mums nė motais, ar 


Žmogus musulmonas, katalikas ar stačiatikis. Dabar vyrauja brolybė ir vienybė“. 








Viduržemio jūros baseiną labiausiai audrino fašistinė Italija. Mussolinis, mėg- 
davęs lyg koks senovės romėnas postringauti apie „Mare Nostro“ („Mūsų jūrą“), 
buvo pasiryžęs tapti šio regiono galiūnu. Nustūmus iš kelio aktyvią opoziciją, kuri 
pasitraukė iš parlamento, kai buvo nužudytas socialistų deputatas, jam atsirišo 
rankos. Įgyvendinti užmačias Mussoliniui padėjo bevalis karalius ir paklusnūs 
„korporacinės valstybės“ organai. Ketvirtajame dešimtmetyje diktatorius ėmė dai- 
rytis toliau: Italijos daliniai buvo nusiųsti į Abisiniją, Ispaniją, o 1939 metų kovą — 
į Albaniją. Tautų Sąjunga rekomendavo imtis sankcijų, britai ir prancūzai grasino 
atsakomosiomis priemonėmis, bet nieko nebuvo padaryta. Mussolinis pasimėgau- 
damas erzino Austriją Pietų Tirolyje. Iki 1939 metų gegužės 22-osios „Plieno 
pakto" ir kito žingsnio — Berlyno — Romos ašies sudarymo — jis mėgo puikuotis 
savo nepriklausomybe nuo Vokietijos. 

Ispanai vaidijosi jau daugiau nei du dešimtmečius. Dar daugiau bėdos jie pri- 
sidarė įsivėlę į pilietinį karą kaip tik tuo metu, kai visoje Europoje komunistų ir 
fašistų priešprieša buvo bepasiekianti apogėjų. Dėl šios priežasties karinis maištas 
1936 metais patraukė Hitlerio ir Stalino dėmesį. Ispanija buvo paversta šlykščiau- 
sių Europos politinių eksperimentų laboratorija. Treji kančių metai baigėsi triuš- 
kinančiu demokratijos pralaimėjimu. Konflikto šaknys glūdėjo giliai — kupinoje 
sukrėtimų Ispanijos istorijoje, poliarizuotoje visuomenėje ir sunkiai sprendžiamo- 
je žemės problemoje. Daugiau nei pusė žemių priklausė vos vienam procentui 
šalies gyventojų. Didžioji dalis valstiečių gyveno iš mažyčių sklypelių ar pusvel- 
čiui samdėsi žemvaldžiams. Negausi darbininkų klasė smarkiai nukentėjo nuo 
depresijos. Romos katalikų bažnyčia, kur dominavo ultrareakcinga hierarchija, ne 
juokais kišosi į ekonominius reikalus, nes turėjo dideles žemės valdas ir daugelio 
bendrovių, pradedant „Banco Espiritu Santo“ ir baigiant Madrido tramvajais, 
kontrolinius akcijų paketus. Kariuomenė, kurioje vienam karininkui teko itin 
mažai kareivių, buvo ultramontanistiškų ir monarchistiškų nuotaikų bastionas. 
Taigi kunigai, žemvaldžiai ir karininkija sudarė sustingusį ir nepajudinamą socia- 
linę tvirtovę, nuolatos trukdžiusią įgyvendinti bet kokias reformas, galėjusias 
pakenkti jų interesams. Netekusi vilties liaudis nuožmiai protestavo, dažnai savo 
pyktį nukreipdama prieš klerikalus. Ir tarp pietinių rajonų kaimo samdinių, ir 
Barselonos darbininkų profsąjungose aktyviai veikė anarchistai. Separatistinės 
nuotaikos vyravo kai kuriose Katalonijos srityse, baskų krašte, kiek mažiau — 

Galisijoje. Maroke, kur 1925 metais baigėsi ilgas karas su rifų gentimis, viešpa- 
tavo kariškiai. 1930 — 1931 metais eilinis Ispanijos politinių sūpuoklių švystelėji- 
mas nuvertė karinį diktatorių generolą Primo de Riverą. Prasidėjo 
Dictablanca — ilgas tarpuvaldžio laikotarpis, karalius Alfonsas atsisakė sosto ir 
buvo paskelbta Antroji respublika. 

Per penkerius konstitucinės vyriausybės metus (1931— 1936) suirutė virto 
visišku chaosu. 1931 metais primas — Toledo arkivyskupas — buvo ištremtas už 
tai, kad pasisakė prieš respubliką. Kitais metais generolai surengė nenusisekusį 
perversmą. 1933-aisiais šalies pietų žemvaldžiai, užuot leidę vykdyti reformą, 
neįsileido valstiečių į savo žemes. Nepavyko įgyvendinti įstatymų, kuriais mokyk- 
los buvo paskelbtos valstybinėmis ir buvo leidžiamos ištuokos, taip pat kuriais 
Bažnyčią buvo siūloma atskirti nuo valstybės. Agrarinė reforma anuliuota ir kon- 
fiskuotos žemės grąžintos buvusiems savininkams. 1934 metais ryžtingas Asturi- 
jos šachtininkų streikas peraugo į separatistinį sukilimą, kurį pavyko numalšinti 
tik praliejus daug kraujo. Per rinkimus 1936 metų vasarį triumfavo kairiosios 
pakraipos Fronte Popular, arba „Liaudies Frontas“, kurį sudarė respublikonai, 
socialistai, katalonai ir komunistai. Bet tuo metu šalies vyriausybė jau menkai 
kontroliavo padėtį. Nepaklusnūs valstiečiai užiminėjo dvarus. Darbininkai rengė 
vieną visuotinį streiką po kito. Katalonai paskelbė autonomiją. Vis daugiau žmo- 
nių buvo nužudoma dėl politinių priežasčių, vis daugiau bažnyčių buvo padegi- 
nėjama. „Šiandien mes dalyvaujame demokratijos laidotuvėse“, — pareiškė 
palikdamas postą katalikas ministras pirmininkas. Šalis darėsi nevaldoma. 

1936 metų liepos 18 dieną generolai smogė dar kartą. Generolas Franciskas 
Francas (1892— 1975) paliko savo dalinius Kanarų salose ir atvykęs į Titvaną 
paskelbė manifestą: Ispaniją reikia gelbėti nuo raudonosios revoliucijos; Šiaurės 
Afrikos armija nedvejodama pasiųsianti savo maurų dalinius. „Kryžiaus žygyje 
prieš marksizmą, — pasak vieno respublikonų šalininko, — maurai turėjo kautis 
prieš katalikus"““. 

Iš pat pradžių politinis spektras Ispanijoje buvo nepaprastai įvairus ir sudė- 
tingas. Kortesuose Liaudies frontui oponavo dešiniosios pakraipos koalicija, 
apimanti Accin Popular, arba „Liaudies veiksmus“, ir Primo de Riveros sūnaus 
neseniai įkurtą fašistinę Falange Espaola. Kairioji komunistų partija turėjo tik 16 
iš 277 Liaudies fronto vietų, palyginti su 89 Largo Caballero vadovaujamų socia- 
listų ir 84 Manuelio Azafos kairiųjų respublikonų mandatais. Tačiau pilietinio 
karo įtampa iškėlė į pirmąsias gretas dvi smurtingiausias ir radikaliausias grupuo- 
tes. Falangai buvo lemta tapti pagrindiniu politiniu kariuomenės įrankiu. Komu- 
nistai atliko svarbiausią vaidmenį apgultoje Respublikoje. Frankas teigė ir, ko 
gero, pats tikėjo, kaunąsis tam, kad užkirstų kelią bolševizmui. Jo šūkis buvo: Fe 
ciega en la victoria — „Aklas tikėjimas pergale“. Kas kad komunistinė grėsmė 
buvo perdėta — svarbu, jog daugelis ispanų jos bijojo. 

Jam teikiama parama politiniu ir geografiniu atžvilgiu buvo labai marga. Kai 
Franko armijos daliniai pasiskelbė sukilę Maroke, jie maištavo prieš Ispanijos 
Respublikos vyriausybę Madride, tuo metu vadovaujamą Azafūos. Armija galėjo 

tikėtis visų didžiųjų Ispanijos miestų įgulų bei sukarintų falangistų būrių para- 
mos, o kai kuriuose rajonuose — ir ultrakatalikiškų dalinių Reguetes, išlikusių 
nuo karlistų laikų. Apskritai frankistai galėjo neabejoti, jog juos politiškai 
parems katalikų hierarchai, stambieji žemvaldžiai ir visi, kam labiausiai rūpėjo, 
kad būtų atkurti įstatymai ir tvarka. Nuo pirmų dienų jie susilaukė karinės 
pagalbos iš Portugalijos, nacistinės Vokietijos ir fašistinės Italijos. Portugalija 
pasiūlė saugias bazes. Kariniai vokiečių „Kondoro“ legiono lėktuvai užtikrino 
pranašumą ore. 1937 metų pradžioje italų kariai užėmė Balearų salas ir pietinę 
pakrantę Malagos apylinkėse. 

Vyriausybė — priešingai — bemaž neturėjo profesionalių karių. Praėjus 
kuriam laikui ji parengs ir pasiųs į frontą reguliarius dalinius, bet didžia dalimi 
teko pasikliauti ginkluotais būriais, suburtais įvairių kairiosios pakraipos grupuo- 
čių: socialistinės PSOE (Ispanijos socialistinės darbininkų partijos), anarchistinės 
FAI (Iberijos anarchistų federacijos), marksistinės, bet antistalinistinės POUM, 
UGT (Visuotinės dirbančiųjų sąjungos) ir komunistų vadovaujamos CNT (Nacio- 
nalinės darbo konfederacijos). Vyriausybė galėjo tikėtis, kad politiškai ją rems 
kaimo valstiečiai, miestų darbininkai, visi nemėgstantieji dvasininkų ir tie, 
kuriems rūpi išsaugoti konstitucinę vyriausybę. Iš pat pradžių vyriausybė susilau- 
kė užsienio paramos: tankų, lėktuvų, šaudmenų ir patarėjų iš SSRS bei savanorių 
— Internacionalinėse brigadose jų kovėsi apie 50 000. Reikia pasakyti, kad vėliau, 
1938— 1939 metais, fašistų propagandos vaizduotas košmaras išties virto tikrove. 
Vyriausybei ėmus vadovauti daktarui Negrinui, viršų joje paėmė komunistai „kie- 
tos linijos" šalininkai, o valstybinę saugumo agentūrą SIM (Karinių tyrimų tarny- 
bą) ėmė tiesiogiai kontroliuoti sovietinė GPU. Ispanijos Respublikos auksas, 
išsiųstas saugoti į Odesą 1936 metų rugsėjį, taip ir nebuvo grąžintas. [ADELANTE!] 

Kovos vyko ilgai, su pertraukomis, dažnai be tvarkos (žr. III priedą, 98). Padri- 
kų ir įnirtingų susirėmimų būta daugiau nei paruoštų kampanijų ar gerai suplanuo- 
tų mūšių. Užnugaryje abi pusės žudė belaisvius ir civilius gyventojus. Strateginė 
padėtis nebuvo paprasta. Po pirmų susirėmimų, kai neatlaikiusios artilerijos ugnies 
Madrido ir Barselonos įgulos buvo priverstos paklusti vyriausybei, jos rankose 
atsidūrė didžioji krašto dalis, išskyrus šiaurvakarius La Korunijoje ir piečiausias 
Sevilijos apylinkes. Bet kai frankistai vėl įsitvirtino palei Portugalijos sieną ir 
užėmė itin svarbią Toledo tvirtovę, jie sugebėjo pamažu apsupti vyriausybės cita- 
deles šiaurinėje pakrantėje ir „koridoriuje“, jungiančiame Madridą su Valensija. 
Frankistų kariuomenė įsikūrė Burge, jos štabas — Salamankoje, o vyriausybė — 
Valensijoje. Nacionalistai metus laikė apsiautę Ovjedą, vokiečiai 1937 metų balan- 
dį subombardavo Gerniką, 1938 metais vyko veržlios operacijos siekiant kontro- 
liuoti Ebro pakrantes ir Teruelio tvirtovę, o 1939-aisiais apgulties pirmiausia 
neatlaikė Barselona (sausį), paskui ir Madridas (kovą) — tai buvo vieni svarbiausių 
to meto įvykių. Barselonoje, „labiausiai pašėlusiame Europos mieste“, kur katalo- 
nai ir anarchistai buvo nusistatę prieš bet kokią ispanų valdžią — ir raudonųjų, ir 
baltųjų, tragedija baigėsi klaikiomis žudynėmis, kurias vykdė ir pralaimėję komu- 
nistai, ir buvę jų bendražygiai anarchistai. Kovo 29 dieną maištininkai 

136 metų rugsėjį Kominterno propagandos viršininkas Vakarų Europoje patarė Mask- 
ii telkti Internacionalines brigadas, kurios kautųsi už Ispanijos Respubliką. Šis suma- 
'mas kilo Prancūzijos komunistų partijos nariui Mourice'ui Thorezui, prisiminusiam 
1ternacionalinį Raudonosios Armijos legioną“, kuris kovėsi per Rusijos pilietinį karą'. 

Taigi nors buvo tikinama, neva brigadose spontaniškai susibūrę savanoriai, nuo 
1t pradžios jos kuo klusniausiai vykdė komunistinių organizacijų nurodymus. Briga- 
>s nesikovė reguliarių Ispanijos Respublikos kariuomenės dalinių sudėtyje; visa kari- 
> ir politinė jų vadovybė buvo paskirta komunistų, o visus karius kruopščiai tikrindavo 
»vietų agentai. Brigadų šūkiai buvo: „Ispanija - Europos fašizmo kapo duobė. No 
isaran! (Jie nepraeis!) ir Adelante! (Į priekį!) 

Pagrindinei verbavimo būstinei Paryžiuje vadovavo Jozipas Brozas, slapyvardžiu 
ras, būsimasis Jugoslavijos diktatorius. Būstinė organizavo „slaptą geležinkelį“ — 
irūpinusi užverbuotiesiems suklastotus pasus, siųsdavo juos prie Ispanijos sienos, o 
ten - į pagrindinę brigadų bazę Albasetėje. 

Ekonominės krizės apimtoje Europoje netrūko savanorių kariauti Ispanijoje - bedar- 
4 darbininkų, pabėgėlių iš fašistinių valstybių ir maištingų intelektualų. Iš 50 000, 
riavusių Internacionalinėse brigadose, daugiausia atsiuntė Prancūzijos Confedėration 
2nėrale du Travail ir Dpartement de Le Nord, Belgijoje veikiančios lenkų mažumų 
ganizacijos bei kairieji vokiečiai, išvaryti į tremtį. Aštuoniasdešimt procentų jų buvo 
1rbininkai. Be to, fronte jau kovėsi nemažai užsienio savanorių. Jie sudarė vokiečių, 
Jų, prancūzų ir britų „kolonas“ (žr. III priedą, 99). Tarp jų vadų buvo Carlo Rossellis, 
fašistinio Italijos kalėjimo pabėgęs socialistas, ir Hansas Beimleris, vokietis, paspru- 
's iš Dachau. 

Nors intelektualai sudarė menką savanorių dalį ir buvo balsingi, jie atsiliepė į res- 
Iblikonų šauksmą, dažnai nė nesupratę įvykių esmės: 

Daugybė išgirdo jį tolimuose pusiasaliuose, 
Snaudžiančiose lygumose ir nykiose žvejų salelėse 
Ar šlykštaus miesto širdyje; 

Išgirdo ir patraukė jo link kaip kirai ar gėlių sėklos“. 

Brigadų vadai neturėjo karo patirties. Vyriausiasis vadas Andrė Marty, katalonų 
'eivis iš Perpinjano, vadovavo prancūzų laivyno maištui prie Odesos 1919 metais. 
'riausiasis karinis patarėjas pulkininkas Karolis Swierczewskis, slapyvardžiu Valteris, 
vo lenkų karininkas, dirbęs sovietų saugumo tarnyboms ir profesoriavęs Frunzės 
ro akademijoje Maskvoje. Generalinis inspektorius Luigi Longas ir vyriausiasis poli- 
is vadovas Guiseppė di Vittorio buvo italų komunistai. Vienintelis parodęs tikrą talen- 
- Lazaris Sternas, slapyvardžiu generolas Klėberis, Austrijos žydas iš Bukovinos, 
1rėjęs į bolševikų pusę, kai Rusijoje jį paėmė į nelaisvę. Kaip ir daugelį jo draugų, 
alino įsakymu grįžusį į Rusiją Sterną sušaudė. 

Vyrams drąsos nestigo. Jie gyveno baisiomis sąlygomis, o drausmė be galo griežta: 

menkiausią nusižengimą baudžiama mirtimi. Savanoriai kovėsi desperatiškai drąsiai. 

Antai per Madrido apgultį 1936 metų lapkritį britų batalionas neteko trečdalio karių. Prie 
Charamos iš 600 to paties dalinio karių žuvo 375“. Blogiausia, kad brigados privalėjo 
brutalia jėga slopinti socialistus ir anarchistus - buvusius komunistų bendražygius. 

1938 metams baigiantis Kremlius pažadėjo išvesti brigadas. Pasitraukė maždaug 
12 000 karių; 6000 vokiečių neturėjo kur dėtis. Per lapkričio 15 dieną Barselonoje vyku- 
sį atsisveikinimo paradą, kurio dalyviai laikė Negrino, Azafos ir Stalino portretus, kalbą 
sakė „La Pasionaria“: 

Jūs esate istorija <...> Jūs esate legenda <...> Mes nepamiršime jūsų. O kai taikos 

alyvmedis vėl išleis lapus ir šie persipins su pergalingosios Ispanijos Respublikos 

laurais <...> grįžkite!“ 

Vėliau, kai Vakarų valstybės stojo prieš fašizmą, internacionalinių brigadų veikla 
Ispanijoje buvo nušviesta kur kas palankiau. Iš tikrųjų jų gretose visąlaik kovėsi mažiau 
karių nei užsieniečių, tarnavusių Frankui. Tarp pastarųjų būta reguliariųjų fašistinių 
kariuomenių karių, idealistų savanorių ir tikrų tikriausių avantiūristų, tarkim, generolo 
O'Duffy'o airių brigada. Norint susidaryti tikresnį vaizdą, reikia palyginti savanorius, 
komunistų užverbuotus 1936-1937 metais, ir vyrus, kuriuos fašistai prisiviliojo ir Ispa- 
nijoje, ir per Antrąjį pasaulinį karą. [LATVIJA] 











triumfuodami įžengė į Madridą, kur Liaudies fronto Gynybos tarybos likučiai 
galų gale pasmerkė komunistus. Per pergalės paradą Frankas pagaliau galėjo 
rėžti savo šūkius: „Hay orden en el pais“ („Šalyje tvarka") ir „Espana, una, gran- 
de, libre“ („Ispanija viena, didi ir laisva"). Respublikonų vadai spruko. Per Pirė- 
nus pasipylė tūkstančiai pabėgėlių". Keturiasdešimt metų Ispaniją savo gniauž- 
tuose tvirtai laikė fašistai. [FARAONAS| 

Dažnai aiškinama, neva Frankas pasiekęs pergalę prieš „Ispanijos liaudį“, kaip 
ją pavadino jo oponentai, dėl geresnės ginkluotės ir užsienio paramos. Bet tiesa 
buvo kiek sudėtingesnė ir kiek nemalonesnė. Visa „Ispanijos liaudis“ nepalaikė 
vienos pusės, kaip ir visos „antidemokratinės“ jėgos. Sunku pasakyti, kas labiau 
pakenkė Ispanijos Respublikai — nacionalistiniai elementai ar totalitariniai ele- 
mentai jų pačių gretose. Frankui pavyko suvienyti savo šalininkus; respublikonai 
nesugebėjo sutelkti vieningos ir veiksmingos demokratijos. 

Ispanijai pilietinis karas virto tragiška pamoka, rodančia brolžudiškos neapy- 
kantos padarinius. Skirtingais vertinimais, žuvo nuo 400 000 iki milijono žmo- 
nių“. Europai tai buvo dar viena pavaizdi pamoka, kaip drausmingos mažumos 
gali paimti valdžią šalyse, kuriose leidžia joms iškilti. Be to, kadangi Vakarai aiš- 
kiai simpatizavo pralaimėjusiesiems respublikonams, jie gerokai perdėjo fašizmo 
grėsmę ir tuo pat metu gerokai menkino „raudonosios šmėklos“ pavojų. Po nepa- 
geidaujamo Franko laimėjimo demokratinėse Vakarų šalyse įsivyravo „antifašis- 
tinės“ nuotaikos, tuo laikotarpiu nusakiusios tų šalių prioritetus. Frankas sustip- 
rino Vakarų ryžtą duoti atkirtį Hitleriui bei Mussoliniui, o kartu atlaidžiau 
žvelgti į Staliną. Po 1939 metų kovo jokiam Vakarų politikui nebūtų pavykę įro- 
dyti, kad komunizmas kelia tokią pat grėsmę kaip ir fašizmas. 

Generolo Franko mauzoliejus Kuel de Morose, Faleno upės slėnyje netoli Madrido, buvo 
pastatytas po jo pergalės 1939 metais. Jį sudaro milžiniška požeminė bazilika, didesnė 
už šv. Petro Romoje; patekti į ją gali granite iškaltu tuneliu, kurio šonuose - žuvusiųjų 
pilietiniame kare kapai. Bazilikos eksterjerą puošia „didžiausias kada nors pastatytas 
krikščionybės simbolis“ — 150 metrų aukščio ir 181,74 tonos svorio akmeninis kryžius". 
Mauzoliejų pastatė vergiškai dirbę karo belaisviai, paženklinti raide „T“ (trabajador arba 
„darbininkas“). Du dešimtmečius jie vargo statybos aikštelėse ir karjeruose, be to, buvo 
varomi į pamaldas netoliese esančiame Eskoriale. Oficialiai belaisviai dirbo „Kaltės 
išpirkimo darbu valdybai“ — pavadinimas, primenantis nacistų šūkius. Sakoma, kad 
1940 metais apsilankęs statyboje vienas nacistų karininkas paklausęs: „Kas jis [Fran- 
kas] tariasi esąs - naujasis faraonas?“ 











Gan ironiška, tačiau Frankas pasiekė pergalę per vėlai, todėl nebesukliudė 
bendrai įvykių eigai. Jeigu fašizmas Ispanijoje būtų triumfavęs 1937 ar 1938 
metais, galimas daiktas, Vakarai būtų laiku pastebėję pavojų ir Hitlerį sutramdę 
dar nespėjus pasireikšti. Ko gero, tuomet būtų buvę išvengta visos tos apgailėtinos 
nuolaidžiavimo jam istorijos. Tačiau per tuos trejus pilietinio karo Ispanijoje metus 
diktatorių jėga vis augo, ir kolektyvinio saugumo galimybė liko neišnaudota. 

„Kolektyvinis saugumas“ buvo vienas iš kelių neįgyvendintų sumanymų 
Vakarų valstybių ir ypač Britanijos, kuri kaip niekas kitas mokėjo priversti kitas 
šalis kautis dėl jos interesų. Diskusijos šiuo klausimu prasidėjo dar 1933 metų 
pabaigoje, kai Hitleris pirmą kartą nutraukė Vokietijos narystę Tautų Sąjungoje. 
Ligi tol Vakarai bemaž nesijaudino, nes Sovietų Sąjunga jiems tiesiogiai negrasė. 
Tačiau netramdomos nacistinės Vokietijos Vidurio Europoje perspektyva kėlė 
kur kas realesnį pavojų. Londonui ir Paryžiui geriausia išeitis buvo atgaivinti stra- 
teginį Didžiojo karo trikampį ir pasitelkti į pagalbą Sovietų Sąjungą kaip atsvarą 
Vokietijai. Ypač britai nuo 1917 metų tikėjosi padaryti šį ėjimą. Žinoma, būta tam 
tikros visuomenės opinijos problemos, mat Vakarų politikai mėgo plūsti sovietinį 
komunizmą, bet sumanūs diplomatai lengvai sugebėjo įrodyti, esą sovietinis reži- 
mas dabar pasiekęs konstruktyvų etapą, o Stalinas demokratiškesnis už Leniną ir 
Trockį. Taigi per patį didžiausios Europos istorijoje masinių žudynių kampanijos 
įkarštį Stalinas buvo padarytas respektabiliu asmeniu ir priimtas į taikių tautų 
glėbį. Hitlerio atstovas atšauktas iš Tautų Sąjungos 1933 metų spalio 14-ąją; Stali- 
no atstovas Maksimas Litvinovas paskirtas 1934 metų rugsėjo 18-ąją. 

Stalinas įžvelgė kelis suartėjimo su Vakarais pranašumus. Padidėtų prekybos 
apimtys, kartu ir technologijų importas. Pagerėtų SSRS įvaizdis, o naciai nenu- 
tuoktų, kas dedasi. Ištikimos Maskvai užsienio šalių kompartijos galėtų būti įtei- 
sintos ir, įstojusios į Liaudies frontus, kaip tai įvyko Ispanijoje, įsiskverbti į demo- 
kratinius parlamentus bei profsąjungas. Vėl iškilo viešosios opinijos problema, 

zadangi stalinistai mėgo vadinti demokratiškus politikus kuo tik nori, pradedant 
buržuaziniais išnaudotojais“ ir baigiant „tarptautinio imperializmo liokajais". Vis 
lėlto tai nereiškė, kad Stalinui tektų nutraukti slaptus santykius su Berlynu ar 
:ad jis prarastų galimybę ilgainiui sudaryti sandėrį su Hitleriu. Kol kas jis turėjo 
isišką pasirinkimo laisvę. 

Kelerius metus nacistai žvelgė į besiblaškančias Vakarų valstybes su prastai 
lepiama panieka. Kiekvienas šių valstybių žingsnis buvo pražūtingas Versalio 
usitarimams. 1934 metų liepą nacistinė Vokietija vos neįvykdė perversmo Aust- 
ijoje, kur nužudė kanclerį daktarą Engelbertą Dolfussą — jo Tėvynės frontas 
ukūrė vienpartinę, bet antifašistinę valstybę. 1935 metais nacistai šventė Saaro 
:rašto prisijungimą po Versalio sutarties numatyto plebiscito, paskui skubiai grą- 
ino karo prievolę, atkūrė karines oro pajėgas ir atsisakė vykdyti sutarties numa- 
ytus reikalavimus nusiginkluoti. 1936 metų nacistinė Vokietija atvirai pažeidė 
"ersalio sutartį vėl užimdama demilitarizuotąją Reino sritį. 1937 metais ji pasi- 
raukė iš Didžiosios Britanijos remiamo Intervencijos sustabdymo komiteto, kuris 
tengėsi neleisti užsienio jėgoms dalyvauti Ispanijos kare, ir pasirašė Antikomin- 
erno sutartį su Italija. 1938 metų kovą Hitleris organizavo Anschluss, arba „susi- 
ungimą“, su Austrija, paskelbė Didįjį Vokietijos Reichą ir triumfuodamas įžen- 
rė į Vieną (žr. III priedą, 97). 

Visą šį laikotarpį Hitleris gyrėsi Vokietijos perginklavimo mastais juos perdė- 
lamas. Jis neprasitarė jau įsakęs savo pavaldiniams rengtis karui. [uosssacnas| Tai 
iereiškia, kad Hitleris jau buvo sudaręs paskesnių įvykių grafiką; anaiptol — 
lidysis konfliktas, kuriam ruošėsi Vokietijos pramonininkai ir kariuomenės vadai, 
ruvo numatytas tik 1942 metais, o dabar Hitleris laikėsi blefo ir grasinimų takti- 
:os, kuri buvo taikliai pavadinta „taikios agresijos" politika. Jis jautė galįs gauti 
ai, ko nori, be karo ar daugių daugiausia vietiniais konfliktais. Todėl 1938 metų 
ravasarį ėmė bambėti apie nepakenčiamą vokiečių priespaudą Čekoslovakijos 
vudetuose. Dabar Vakarų vadovai nebegalėjo nepastebėti, kad nacistinė Vokieti- 
a pasiryžusi ekspansijai ir kad kolektyvinio saugumo sistema neduoda jokių 
:onkrečių vaisių. Taigi Britanijos ministro pirmininko Neville'io Chamberlaino 
raakinti jie ėmėsi nuolaidžiavimo politikos. Chamberlainas puikiai suvokė, kad 
iaujas karas Europoje sužlugdytų sunkiai atsigaunančią jos ekonomiką ir pakirs- 
ų Britanijos kaip imperijos padėtį kolonijose. 

Nuraminimo politika — kad ir kaip vėliau vertinama — nebūtinai buvo vien 
eminantis nuolankumas. Joje būta ir realizmo, ir kilniadvasiškumo elementų; 
lerybose su Vokietija atsisakyta cinizmo, anksčiau pasireiškusio britų ir prancūzų 
antykiuose su Italija. Chamberlainas puikiai žinojo, kad 1935 metų gruodžio 
1oro-Lavalio pakto, kuriuo Italijai paprasčiausiai tyliai leista užpulti Abisiniją, 
ruvo išsižadėta ir Londone, ir Paryžiuje, o jį sumaniusiems tai kainavo postus. Be 
o, praėjus dvidešimčiai metų po Didžiojo karo, bemaž visi liberalai sutarė, kad 
okiečiai pagrįstai skundžiasi dėl savo mažumų padėties Rytų Europoje. Daug kas 
ritarė ir 1933 metų MacDonaldo planui, kuriame buvo siūloma ginkluotės Euro- 
joje pusiausvyra, o ne amžinai išlaikyti sąjungininkių karinį pranašumą. Karo 

1937 metų lapkričio 5 d., nuo 16.15 iki 20.30 Reicho kanceliarijoje Berlyne vyko pasi- 
tarimas. Jame dalyvavo tokios įžymybės kaip Gėringas, Neurathas ir Raederis. Kalbą 
apie „galimybes stiprinti mūsų pozicijas užsienio politikoje“ pasakė Hitleris. Kalbos 
turinys, melodramatiškai pareiškė Hitleris, jo mirties atveju turi būti laikomas jo testa- 
mentu. Jį žinome iš memorandumo, parašyto Hossbacho - žmogaus, protokolavusio 
pasitarimą: 

Vokietijos politikos tikslas - garantuoti ir išsaugoti Volksmasse, arba tautinę bendriją, 

ir ją didinti. Svarbiausia - erdvės klausimas <...> Vokietijos politika turi atsižvelgti į du 

neapykantos kupinus varžovus — Didžiąją Britaniją ir Prancūziją, kurioms Vokietijos 

galybė <...> nelyginant rakštis po oda. 

Vokietijos problemą tegalima išspręsti jėga, o tai visuomet pavojinga <...> Vis 
dar lieka klausimas „kada“ ir „kaip“. Nagrinėtini trys atvejai: 

I atvejis: 1943-1945 metų laikotarpis. Po jo, mūsų manymu, padėtis gali keistis 
tik į blogąją pusę <...> Jei Fiureris dar bus gyvas, jis tvirtai pasiryžęs ne vėliau kaip 
iki 1943-1945 metų išspręsti Vokietijos erdvės problemą. 

II atvejis: Jei į vidines rietenas Prancūzijoje <...> įsitrauks visi prancūzai, vadina- 
si, atėjo metas imtis veiksmų prieš čekus. 

III atvejis: Jeigu Prancūzija bus taip įsivėlusi į karą su kita šalimi, kad negalės 
veikti prieš Vokietiją <...> mūsų pirmasis tikslas — tuo pačiu metu susidoroti su 
Čekoslovakija ir Austrija <...>. 

Turėdama užnugaryje Rusiją, Lenkija nebus linkusi veltis <...>. 

Turint galvoje Japonijos nusistatymą, Rusijos karinis įsikišimas daugiau negu 
abejotinas <...>. 

Veikiausiai Didžioji Britanija, kariaujanti su Italija, nuspręs neiti prieš Vokietiją 5 
Hossbacho memorandumas dažniau nei bet kuris kitas dokumentas pasitelkiamas 

ginčijantis, kas sukėlė Antrąjį pasaulinį karą. Sąjungininkių kaltintojai parodė jį per 
Niurnbergo procesą ir juo pasinaudodami kaltino Gėringą ir kitus prisidėjus planuojant 
1939-1945 metų karą. Tačiau memorandumo reikšmė gerokai sumažėjo, kai britų isto- 
rikas įrodė, jog dokumentas nepatvirtina Niurnbergo kaltintojų nuomonės. Atvirkščiai: 
jis rodąs, kad 1937 metų lapkritį vokiečiai neturėję konkrečių karo planų ir kad Hitleris 
aiškiai nejvertinęs susidarančios padėties. Fiureris tik ganėtinai neaiškiai vapėjęs apie 
labai riboto karo 1943-1945 metų laikotarpiu galimybę: 
Didžiąja dalimi Hitlerio pasisakymas atspindi jo svajones <...> Jis neatskleidė slap- 
čiausių savo minčių <...> Memorandumas sako mums tai, ką mes ir taip žinome — 
kad Hitleris (kaip ir visi kiti Vokietijos valstybės veikėjai) ketino paversti Vokietiją 
galingiausia Europos valstybe. Jis dar sako mums, kaip, Hitlerio spėjimu, tai galėtų 
įvykti. Bet jo spėlionės nepasitvirtino. Jos bemaž visiškai neatitinka karo pradžios 
1939 metais. Jei žmogaus, kuris verčiasi arklių lenktynių rezultatų spėjimu, prognozių 
tikslumas būtų toks menkas kaip Hitlerio, jis greitai prarastų visus klientus BB 
A. J. P. Tayloro vertinimas kelia dar didesnę nuostabą todėl, kad šis istorikas gar- 
sėjo kaip germanofobas. 

Įtūžę kritikai pasmerkė Taylorą už tai, kad šis neva nepaisęs „istorinio konteksto“ ir 
nacių ekspansionizmo raidos. Jie teigė, esą 1937 metų gruodžio viduryje Vokietijos 
kariuomenė gavusi naujus nurodymus ir turėjusi suplanuoti karinę agresiją prieš Aust- 
riją ir Čekoslovakiją. Jų manymu, šie nurodymai patvirtina, kad jie teisūs, manydami, 
jog memorandumas ir pasitarimas reicho kanceliarijoje žymi „metą, nuo kurio Trečiojo 
Reicho ekspansija nustojo buvusi slapta ir pasidarė atvira“. Jiems nerūpi, kad Vokie- 
tijos karinė agresija prieš Austriją ir Čekoslovakiją nevirto tikrove, kaip ir kiti klaidingi 
Fiurerio scenarijai. 

Iš esmės, paneigdamas „beveik visuotinę nuomonę, kad Hitleris suplanavo Antrąjį 
pasaulinį karą“, Tayloras nepagrįstai kaltinamas mėginimu išteisinti Hitlerį. Tayloras 
sėkmingai įrodė, kad Fiureris turėjo agresyvių ketinimų, bet nesugebėjo suformuluoti 
sistemingų karo planų. 

Praėjus bemaž trims dešimtmečiams, ginčuose dėl to, kas sukėlė Antrąjį pasaulinį 
karą, nuostabu tai, kad visiškai neminimas Stalinas ar kintanti Vokietijos ir Sovietų 
Sąjungos politikos sąveika. Visi diskusijos dalyviai, Tayloras taip pat, apsiriboja Vokie- 
tijos ketinimų analize. Visiems atrodė neverta nagrinėti SSRS ketinimus. SSRS archyvų 
durys istorikams buvo užtrenktos. Jeigu esama sovietinio Hossbacho memorandumo 
atitikmens, jis dar neišvydo dienos šviesos. Neįmanoma sužinoti, ar Stalinas galvojo 
apie karą panašiai kaip Hitleris. Kadangi nesama dokumentų, įrodančių Stalino ketini- 
mus, dauguma diskusijos dalyvių nutarė apsimesti, jog nėra ko nagrinėti. 

Per ilgą dokumentais pagrįstos istorijos rašymo tradiciją susiklostė du priešingi 
požiūriai. Pasak vienų, jei dokumento nėra, vadinasi, nieko neįvyko. Kitą požiūrį gerai 
atspindi Tayloro menkintojų suformuluotas „Tayloro dėsnis“: dokumentai nieko nereiš- 
kia. Abu šie kraštutinumai vienodai kenksmingi. 








vadai teigė, kad Sąjungininkės tegalinčios veiksmingai sukliudyti Vokietijos 
agresijai Rytuose dviem būdais — tačiau bendradarbiavimas su Stalino Raudoną- 
ja Armija kėlė daugybę pavojų, o tiesioginių veiksmų prieš Vokietiją Vakaruose 
tebuvo galima griebtis pradėjus didelio masto karą, kurio išvengti Vakarai taip 
nuoširdžiai troško. Turint visa tai galvoje, negalima smerkti Chamberlaino už tai, 
kad šis susitikinėjo su „Herr Hitler“ Vokietijoje ar stengėsi išspręsti Sudetų klau- 
simą. Klaida buvo ne tai, kad buvo deramasi — tiesiog derybininkų sugebėjimai 
ir prioritetai kėlė abejonių. Chamberlainas atrodė kaip ėriukas, atėjęs į liūto nar- 
vą; net graudu darėsi matant, kad jis ničnieko nežino apie „tolimą kraštą“, kurio 
likimas sprendėsi. Kita vertus, nereikia manyti, kad Vakarų valstybės nuolaidžia- 
vo tik Hitleriui. Nuolaidų politika dar ilgai bus taikoma šiek tiek vėliau bendrau- 
jant su Stalinu. Demokratinės vyriausybės, kurios nepaiso moralės principų derė- 
damosi su diktatoriais, atsiduria pavojuje??. 

Miuncheno krizė, kaip ją vėliau imta vadinti, prasidėjo 1938 metų rugsėjį Hit- 
lerio sumanytu laiku ir su ja niekas nemėgino rimčiau kovoti. Ji kilo dėl Vokie- 
tijos kėslų į Prancūzijos sąjungininkę Čekoslovakiją, tačiau Prancūzija laikėsi 

atokiai. Čekoslovakijos vyriausybei nebuvo leista dalyvauti svarbiausiose disku- 
sijose; niekam nerūpėjo, kad Čekoslovakija išliktų pajėgi gintis. Derybose turėjo 
būti nubrėžta Vokietijos ekspansijos į Rytus riba, tačiau jos vyko nedalyvaujant 
dviem labiausiai suinteresuotoms šalims — Lenkijai ir Sovietų Sąjungai. Pastaro- 
sios turėjo parodyti Hitleriui, kaip jis rizikuojąs. Tačiau Vakarų derybininkai 
nepadėjo ant stalo savo stipriausiųjų kortų. Hitlerio nuojauta neapgavo: niekas 
nepaprieštaravo įžūliausioms jo pretenzijoms. Tai kartu su bekraščiu Chamberlai- 
no patiklumu nulėmė baigtį. „Nors jo veido bruožai šiurkštūs ir negailestingi, — 
sakė apie Hitlerį Chamberlainas, — man susidarė įspūdis, kad šiuo žmogum 
galima pasitikėti“““. 

Chamberlainas lankėsi Vokietijoje tris kartus. Berchtesgadene rugsėjo 15-ąją 
jis gavo Hitlerio reikalavimą atiduoti Sudetų kraštą — neabejotinai „paskutinį 
Fiurerio reikalavimą“. Chamberlainas prižadėjo jį ištirti. Godesberge rugsėjo 
23-ąją jis netikėtai sulaukė ultimatumo per penkias dienas iškeldinti gyventojus 
iš Sudetų krašto ir atiduoti jį Vokietijai. Ultimatumą atmetė Didžiosios Britanijos 
ministrų kabinetas ir visos suinteresuotos šalys. Prancūzija ir Vokietija pradėjo 
mobilizaciją. Miunchene rugsėjo 29 — 30 įvyko paskutinis Chamberlaino susidūri- 
mas su Hitleriu dalyvaujant Daladier ir Mussoliniui, kurie ir pasiūlė surengti šį 
susitikimą. Chamberlainas įteikė memorandumą, kuriuo pritarė (nepriimtinam) 
Godesbergo ultimatumui. Paskui, savo iškiliųjų kolegų padedamas, jis perdavė 
ultimatumą čekams, susispaudusiems gretimame kambaryje ir vertė juos pat- 
virtinti nepriimtina arba atsakyti už padarinius. Galop Chamberlainas pažadėjo 
sąjungininkių garantiją apkarpytai Čekoslovakijos valstybei, netekusiai puikių 
pasienio įtvirtinimų, bei surašė Didžiosios Britanijos ir Vokietijos draugystės sutar- 
ties projektą. Iš lėktuvo jis išlipo mosuodamas popieriumi, kuris, jo teigimu, 
atnešiąs „taiką mūsų laikais“. Chamberlainas elgėsi visai kaip Britanijos Užsienio 
reikalų ministerija, tais pačiais metais patarusi Anglijos futbolo rinktinės nariams 
prieš rungtynes Berlyne Vokietijos komandą pasveikinti nacistų gestu. 

Trys Chamberlaino susitikimai su Hitleriu laikytini viena iš labiausiai žeminan- 
čių kapituliacijų per visą istoriją. Negailestingųjų spaudžiami, naivuoliai išvien su 
bevaliais gavo riestainio skylę. Chamberlainas neturėjo nusileisti jokiems Fiurerio 
reikalavimams pirma labai tvirtai nesusitaręs dėl Čekoslovakijos saugumo, bet 
nusileido. Čekoslovakijos prezidentas Benešas neturėjo teisės savo parašu atiduo- 
ti dalį šalies teritorijos, apsiribojęs vien asmeniniu protestu, bet pasirašė. Kuo tai 
baigėsi, Bendruomenių rūmuose apibendrino Churchillis: 

„Prikišo pistoletą ir pareikalavo svaro sterlingų. Jį gavęs, prikišo pistoletą ir pareikalavo 

dviejų. Galop diktatorius sutiko paimti 1 svarą, 16 šilingų ir 6 pensus, o likusią dalį — 

pažadais ateityje rodyti gerą valią <...> Mes pralaimėjome, nors nė nekariavome“"?. 

Churchillis dar rašė, kad Britanija turėjo rinktis „gėdą arba karą"; „mes pasi- 
rinkome gėdą ir gausime karą“. Po pusmečio Čekoslovakijos likučiai subyrėjo ir 
Hitleris įžengė į Prahą. 

Miuncheno įvykiai, be abejo, žymėjo lemiamą tarpukario diplomatijos psicho- 
loginį momentą. Karas netapo neišvengiamas, tačiau diplomatai sukėlė painiavą, 


985 


EUROPOS ISTORIJA 


dėl kurios buvo padarytos dvi lemtingos išvados. Pirma, šie įvykiai įtikino Hitle- 
rį, ko gero, ir Staliną, kad taiki agresija ir toliau duos dividendų. Antra, po jų 
Vakarams susidarė įspūdis, kad derybos su nacistais buvo klaida. Per kitą žaidi- 
mo kėlinį, kai iš žemėlapio buvo matyti, kad grėsmė kils Lenkijai, Miuncheno 
įvykiai garantavo, jog Hitleris ir Stalinas stengsis vykdyti agresiją taikiais būdais, 
Vakarai mėgins juos sulaikyti nesileisdami į derybas, o lenkai kaip įmanydami 
sieks išvengti Čekoslovakijos likimo. Receptas buvo mirtinas. 

Daugybėje knygų apie Europos istoriją 1939-ieji vadinami metais, kai „pasau- 
lis vėl pradėjo kariauti“, arba kitais tą pačią prasmę turinčiais žodžiais. Visose 
chronologinėse lentelėse, išskyrus kadaise išleistas SSRS, jie žymi „Antrojo pasau- 
linio karo pradžią“. Tai tik rodo, kokie egocentriški kartais būna europiečiai. 
Karas jau siautė aštuonerius metus. Japonija įsiveržė į Mandžiūriją 1931-aisiais, o 
Vidurio Kinijoje kariavo nuo 1937-ųjų. Nuo 1938 metų rugpjūčio palei Mongolijos 
sieną japonai įsivėlė į kovą su sovietų Raudonąja Armija. Per šį konfliktą Japoni- 
ja prisijungė prie Vokietijos ir Italijos, tapdama Ašies valstybių bloko dalimi. Tai- 
gi 1939 metų įvykiai tebuvo Europos prisijungimas prie jau esamų karo teatrų. 
Šitaip kampanijos, kurias lig šiol buvo galima apibūdinti japonų šūkiu „Aziją — 
azijiečiams“, įgavo antrą — europinį — matą. Karas iš regioninio virto globaliniu. 
Kartais jį dar vadina „Hitlerio karu“, bet šis pavadinimas taip pat netikslus. 

Laikotarpiu iki 1939 metų persiginklavimas dar labiau didino įtampą. Ginkluo- 
tę modernizavo visos galingosios valstybės. Prieš dvejus metus Churchillio reika- 
lavimu Didžioji Britanija nusprendė išplėsti ir perginkluoti Karališkąsias karinio 
oro laivyno pajėgas. Tai užtikrins šios valstybės išlikimą. Tuo pat metu Prancū- 
zija įsteigė naują Gynybos ministeriją ir nacionalizavo didžiulį Schneiderio-Creu- 
sot koncerną. Tai buvo ženklas, bylojantis, kad Europos šalių vyriausybės rengia- 
si ilgam konfliktui, kuriame stipri pramonė vaidins tokį pat svarbų vaidmenį kaip 
ir parengti vyrai. Specialistų tyrimai rodė, kokios žymios permainos šioje srityje 
įvyko per dešimtmetį. 


Vokiet. 


Gamyba (1938) 
(1932 BNP = 1004) 211 





Santykinė gamybos galia 
(pasaulinė gamyba = 10095) 1929 11 5 


1938 13,2 17,6 
Karinės išlaidos (1933 — 1938), 
mil. svarų sterl. 3540 | 2808 
Santykinis karinis potencialas (1937) 
(pasaulinis = 1004) 14,4 14,0 








56 

















Vertinimai, be abejo, įvairuoja, tačiau Didžiosios Britanijos duomenys rodo 
kai kuriuos nenuginčijamus faktus. Totalitarinės valstybės kur kas mažiau 
nukentėjo nuo ekonominės krizės negu demokratinės Vakarų šalys. Pirmųjų 
karinės išlaidos dvigubai viršijo visų Vakarų valstybių kartu paėmus. Kiekvienos 

pirmųjų „santykinis karinis potencialas“ — skaičius, pagrįstas sugebėjimu 
paversti pramoninę galią karine remiantis tokiais rodikliais kaip staklių našu- 
mas — buvo daugmaž lygus ir atitiko Britanijos ir Prancūzijos potencialą kartu 
paėmus. Italijos karinis potencialas buvo visai menkas, o Japonijos, pasak kiek 
pašaipių vertinimų, — tik 3,59 pasaulinio. Visų kitų pasaulio šalių karinis poten- 
cialas tesudarė 10 procentų. 

Nereikėjo būti genijumi, kad padarytum išvadą: Stalinas ir Hitleris jau turėjo 
karo mašinas, gerokai pranokstančias visų kitų Europos šalių. Jei JAV liktų nuo- 
šalyje, Vakarų Europai būtų labai sunku sulaikyti Staliną ar Hitlerį. O jei Stalinas 
ir Hitleris eitų išvien, Vakarai būtų bejėgiai jiems sukliudyti. Visų žvilgsniai buvo 
nukreipti — ar bent jau turėjo būti nukreipti — į Staliną bei Hitlerį ir vargšes 
šalis, patekusias į spąstus tarp jų. Visa kita buvo mažai reikšminga. 

Stalino ketinimus 1939 metais nulėmė veiksniai, kurie išsamiai ne visada na- 
grinėjami. Kadangi profesionaliems istorikams taip ir nepavyko gauti dokumen- 
tų, jie dažnai apsimeta, neva ši tema apskritai neegzistuojanti. Vis dėlto esminius 
dalykus įmanoma atkurti. Vidinė SSRS revoliucija tuo metu beveik stabilizavosi 
ir Vadas pagrįstai tikėjosi, kad šalis netrukus galės aktyviau reikštis užsienio 
politikoje. Skausmingiausi pirmųjų penkmečių ir kolektyvizacijos metai liko pra- 
eityje; ėjo į pabaigą didysis teroras, o perginkluota Raudonoji Armija jau dabar 
buvo laikoma viena galingiausių Europoje. Vis dėlto liko dvi svarbios kliūtys. 
Paskutinė valymų stadija, nukreipta prieš karininkiją, vis dar nebaigta; 1939-aisiais 
tebebuvo žudomi senosios karininkijos kadrai. Be to, Raudonoji Armija tebeka- 
riavo su japonais Mongolijoje. Visada atsargus, apdairus ir slapukiškas Stalinas 
nebūtų ryžęsis nežinia kaip galinčiam baigtis karo žygiui į Europą, kol neparen- 
gė naujų karinių kadrų ir nesibaigė konfliktas su Japonija. Akivaizdu, kad pirma- 
sis jo tikslas buvo įtraukti Vokietiją į karą su Vakarų šalimis, kad SSRS per tą 
laiką galėtų sukaupti jėgų“. 

Hitlerio padėtis buvo geresnė. Neseniai jis galutinai perėmė į savo rankas 
Vermachtą, be to, su niekuo nekariavo. Dabar Hitleris ėjo ir karo ministro, ir 
vyriausiojo karo pajėgų vado pareigas. Jis susidorojo su visais priešininkais gene- 
raliniame štabe, o atleidęs daktarą Schachtą ėmė tiesiogiai vadovauti Vokietijos 
pramonei. Jo protežė Ispanijoje buvo belaimįs, o jo paties triumfas Miunchene 
sugriovė Rytų kaimynių gynybinius planus. Hitlerio parankiniai kėlė sumaištį kur 
tik galėjo — Klaipėdoje (Mėmelyje), laisvajame Dancigo mieste, tarp Lenkijos 
vokiečių bendruomenės ir Slovakijoje, kur nacionalistinis sąjūdis žvalgėsi į Ber- 
lyną, tikėdamasis jo paramos. Hitleris neturėjo konkrečių planų netrukus pradė- 
ti karą, bet atidžiai tyrinėjant žemėlapį, išskleistą prieš šlifuoto stiklo langą Ber- 
chtesgadeno „Erelio lizde“, jam tikriausiai atrodė, kad Europoje apstu galimybių. 
Kokią vargšę auką puls Erelis? 

1939 metų pradžioje Hitleris vis dar buvo linkęs sudaryti su Lenkija vienokį 
ar kitokį sandėrį. Praėjus trims savaitėms po Miuncheno susitarimo jis pasi- 
kvietė Lenkijos pasiuntinį į Berchtesgadeną ir išdėstė jam galimus variantus. Tai 
buvo kulminacija ilgo pasiruošimo, per kurį Gėringas kelis kartus buvo išvykęs 

medžioti į Lenkijos miškus — iš to komunistinė propaganda padarė išvadą, kad 
jau esama nacistinės Vokietijos ir Lenkijos aljanso““. Hitlerio pasiūlymų esmė 
buvo tokia: jei lenkai atsisakytų savo teisių į Gdanską ir leistų tiesti Berlyno — Ka- 
raliaučiaus greitkelį per savo šalies teritoriją, jie galėtų sudaryti naudingą politinę 
ir ekonominę bendriją, nukreiptą prieš Sovietų Sąjungą. Slapto grasinimo žodžiais 
išsakyti nereikėjo. Jei lenkai būsią tokie kvaili, kad atsisakysią, Hitleris vis tiek 
atims Dancigą ir stengsis sudaryti prieš Lenkiją nukreiptą politinę bei ekonominę 
sąjungą su SSRS. Turint galvoje gerai žinomus Hitlerio rasinius ir ideologinius 
prietarus, jis tikriausiai tikėjosi, kad lenkai iškart sutiks. Lenkų pulkininkams rei- 
kėjo tvarkytis su didžiausia Europoje žydų bendrija, o pati šalis buvo griežtai 
nusistačiusi prieš komunistus, tad Hitleriui tikriausiai atrodė, jog Lenkija ir nacis- 
tinė Vokietija vien dėl to yra partnerės. 

Deja, Hitleris ir jo patarėjai menkai nusimanė apie Lenkijos nuotaikas. Jie 
nenutuokė, kad lenkų nacionalizmas nukreiptas prieš Vokietiją visai taip pat kaip 
ir prieš Rusiją. Jie nežinojo, kad lenkų pulkininkai kartais nesmagiai jaučiasi dėl 
to, kaip sprendžia „žydų klausimą“, ypač įsikišus užsieniečiams. O svarbiausia jie 
nesuprato, kad maršalo Pilsudskio palikuonių atsakas bus anaiptol ne toks kaip 
Chamberlaino ar Benešo. Lenkų pulkininkai nesirengė keliaklupsčiauti prieš kaž- 
kokį buvusį Austrijos kariuomenės kapralą. Jie buvo pasirengę kautis ir žūti 
mūšyje. Visi iki vieno lenkų pareigūnai, kurie 1939 metais turėjo atremti nacistų 
ir sovietų grasinimus, buvo auklėti pagal Pilsudskio priesaką: „Jei pralaimi, bet 
nepasiduodi — tu nugalėjai“??. 

Taigi Fiureriui teko nekantriai laukti. Ėjo savaitės; Lenkija pabrėžtinai pradėjo 
„derybas dėl prekybos ir draugystės sutarties“ su SSRS; į Berlyno siūlymus liko 
neatsakyta. 1939 metų kovo 21-ąją, praėjus savaitei po Čekoslovakijos žlugimo, 
vokiečiai vėl pasikvietė Lenkijos pasiuntinį ir pasakė, jog Fiureris įtūžęs, kad rei- 
kalai nė kiek nepasistūmėjo į priekį. Lygiai po savaitės Vokietija nutraukė nepuo- 
limo sutartį su Lenkija. Nacistų propaganda griebėsi Dancigo problemos ir ėmė 
dejuoti apie nepakeliamą vokiečių mažumos priespaudą Lenkijoje. Kovo 31 dieną 
Didžioji Britanija neprašyta davė Lenkijai nepriklausomybės garantiją. Atsakyda- 
mas Hitleris balandžio 3 dieną slapta nurodė ruoštis Dancigo užgrobimui ir gali- 
mam karui su Lenkija. [susaNiNAS] 

O tuo metu Fiureriui atiteko vienas grobis po kito. Kovo 10 dieną centrinė 
Čekoslovakijos valdžia Prahoje paskelbė nušalinanti autonomiškos Slovakijos 
vyriausybę. Įsižeidęs slovakų lyderis kunigas Tišas kreipėsi paramos į Fiurerį. 
Tuomet Čekoslovakijos prezidentas maldavo priimti jį Berchtesgadene. Po baisios 
pylos prieš šlifuoto stiklo langą ir vieno iš teatrališkiausių Hitlerio spektaklių, per 
kurį svečias keliskart prarado sąmonę ir jį teko gaivinti injekcijomis, prezidentas 
Hacha nuolankiai sutiko, kad jo šalies padalijimas neišvengiamas. Bohemija ir 
Moravija turinčios tapti Vokietijos protektoratu, Slovakija — suverenia respubli- 
ka, o Užkarpatės Ukraina būsianti atiduota Vengrijai. Nepaleidęs nė vieno šūvio 
Hitleris triumfuodamas įvažiavo į Prahą kaip neseniai į Vieną. Kovo 21 dieną 
vokiečių kariai užgrobė Klaipėdą Lietuvoje. Tik tuomet Chamberlainas pagaliau 

SUSANINAS 


1939 metų vasario 26 dieną Maskvos Didžiajame teatre triukšmingai buvo atgaivinta 
populiariausia Rusijos opera. Glinkos „Gyvenimas vardan caro“ (1836) po bolševikų 
revoliucijos dulkėjo lentynose; ji buvo trumpai statoma 1924 metais „Vardan kūjo ir 
pjautuvo“ pavadinimu, bet neturėjo pasisekimo. Tačiau dabar su nauju, politiškai tei- 
singu libretu ir dar kitu — „Ivano Susanino“ - pavadinimu, ji vėl galėjo pelnyti tokį pat 
milžinišką populiarumą, kaip ikirevoliuciniais dešimtmečiais". Opera buvo akivaiz- 
džiausias ženklas, kad Partijos linija pakrypo tradicinio rusų nacionalizmo link. 

Glinkos opera iš pat pradžių buvo ideologinis kūrinys. Apibūdinama kaip „patriotinė, 
herojinė tragiška opera“, ji sukurta po 1830-1931 metų Lenkijos sukilimo ir rodė kompo- 
zitoriaus „ryžtą perteikti valstybės ideologiją simboliškais garsais“. Operos veiksmas 
vyksta 1613 metais, kai Romanovų dinastijos pradininkas stengėsi įvesti tvarką per 
Negandų meto suirutę. Siužetas įprastas „gelbėjimo operoms“: doras rusų valstietis 
Susaninas išvaduoja carą iš niekingų įsibrovėlių lenkų gniaužtų. Taigi libretas bemaž 
žodis žodin atitinka patriotinį vadovėlį „Rusijos istorija auklėjimo tikslams“ (1817), suda- 
rytą kompozitoriaus brolio. 

Glinkos estetinis sumanymas - per visą spektaklį išlaikyti didvyriškųjų rusų ir niek- 
šiškųjų lenkų priešpriešą. Taigi esama dviejų pagrindinių veikėjų grupių, dviejų chorų — 
lenkų ir rusų, bei dviejų itin skirtingų scenografijos ir muzikinių stilių. Beveidžiai lenkai 
pavaizduoti kaip persirijėliai ir girtuokliai; jie dainuoja ir šoka tik būriu, skambant polo- 
nezo, mazurkos ir krakoviako melodijoms. Rusai traukia arba žavingas liaudies dainas, 
arba romantiškas „itališkai rusiško“ stiliaus melodijas. Visomis įmanomomis priemonė- 
mis stengiamasi perteikti politinę idėją. 

Po to, kai nužudomas Susaninas, įvyksta įspūdingiausioji atomazgos scena: Michai- 
las Romanovas triumfuodamas įžengia į Raudonąją aikštę. Dabar jau skamba kitokia 
muzika - iškilmingos giesmės ar maršo, o žodžiai - superpatriotiško himno: 

CnaBbCa, CAaBbCA Halli pycckHū Laps, 
FocnoA0M ĄaHHBIA HaM Llapb-TocyAapb. 
Aa GyAeT GeccmepTeH TBOH IfapckHH poA. 
Ąa HM GnaroeKHcCTByYeT pyccKHH HapoĄ. 


Šlovė tau, mūsų Rusijos care, 
Dievo atsiųstas care-valdove. 
Tebūna nemirtinga tavo karališka giminė. 
Tegul ją laimina Rusijos liaudis. 

1939 metų pastatymo himnas buvo deramai pakeistas: 
CAaBbCa, CAaBbCA Thi Pycb Moa! 
CnaBBCA ThI, pycckaa Hallia 3eMAA! 


Aa GyAeT BO BeKH BeKOB CHAbHa 
Ar06HhMaa Haliia POĄHaA CTpaHa. 

Šlovė tau, mano Rusija! 


Šlovė tau, rusų žeme! 
Tegul per amžius bus stipri 
Mylima gimtoji šalis. 

Kai kalbama apie operos panaudojimą kaip galingą nacionalizmo įrankį, dažniau- 
siai minimas Vagneris. Tačiau Glinkos operoje ryšys dar akivaizdesnis. Požiūris į rusų 
nacionalizmą nulėmė, kur ir kada galima statyti „Ivaną Susaniną“. Carinėje Rusijoje ji 
rodyta kaskart atidarant operos sezoną Maskvoje ir Sankt Peterburge. Iki 1879 metų ji 
pastatyta 500 kartų. 1866 metais opera atlikta Prahoje čekų kalba, 1878 metais Rygo- 
je latviškai ir 1899 metais Poznanės Vokiečių teatre Prūsijoje. Tačiau Varšuvoje ir Kro- 
kuvoje opera nė karto nepritraukė žiūrovų. Reikšmingiausia, kad 1940 metų vasarį, 
švenčiant pirmąsias operos atgaivinimo Maskvos scenoje metines, nacistai surengė 
jos premjerą Berlyne. 








suvokė, kad Hitleris ne iš tų, kurie „laikosi žodžio“. Didžiosios Britanijos garan- 
tija Lenkijai — silpnojo blefas — buvo duota Chamberlainui dorai nesusivokiant. 
O svarbiausia — vengrai niekieno neatsiklausę užgrobė Užkarpatės Ukrainą. 
Balandžio 2-ąją, Didįjį penktadienį, Italijos kariuomenė įsiveržė į Albaniją. Euro- 
pa jau kariavo. 

Vakarų valstybės, turinčios konkrečių įsipareigojimų Lenkijai, dabar stengėsi 
įgyvendinti kokias nors praktines priemones. Balandį ir gegužę Varšuvoje lankė- 
si sąjungininkių misija. Buvo aiškiai susitarta, kad tuo atveju, jei Vokietija užpul- 
sianti Lenkiją, pastarosios kariuomenė turinti sulaikyti Vermachtą tol, kol sąjun- 
gininkės pasiruoš kontrapuolimui Vakaruose. Generolas Gamelinas kalbėjo labai 
konkrečiai: ne vėliau kaip penkioliktą dieną po mobilizacijos paskelbimo „le gros 
de nos forces" — „didžioji dalis mūsų pajėgų“ — bus permesta per Prancūzijos — 
Vokietijos sieną. Kita karinė misija nusiųsta į Maskvą aptarti bendradarbiavimo 
su Raudonąja Armija. Gerokai prieš rugpjūčio 5-ąją, kai jos nariai, nė nenujaus- 
dami, kaip rutuliojasi pagrindiniai įvykiai, lėtu laivu išplaukė į Leningradą, Hit- 
leris su Stalinu jau buvo nusprendę vienu du išspręsti Lenkijos krizę. 

Nacistų ir sovietų suartėjimas prasidėjo pirmąją gegužės savaitę, kai vienas 
artimiausių Stalino parankinių Molotovas tapo užsienio reikalų liaudies komisa- 
ru. Jo pirmtakas žydas Litvinovas, vedęs anglę Ivi, palaikė glaudžius ryšius su 
Vakarais ir negaluojančia kolektyvinio saugumo sistema. Paskutinė jo iniciaty- 
va — sukurti gynybinę britų — sovietų sąjungą — liko be atsako. Molotovas buvo 
paskirtas siekiant vėl suaktyvinti ryšius su Berlynu. Tiesioginiai pasitarimai pra- 
sidėjo Maskvoje birželį prisidengus „prekybos derybomis“. 

Kai Stalinas ir Hitleris liovėsi vienas kitą įtarinėti, o jų atstovai ėmė derėtis, 
veikiausiai juodu greitai suvokė, kokios neregėtos galimybės atsiveria. Turint gal- 
voje Vakarų neryžtingumą, Lenkija buvo vienintelė rimta kliūtis, galinti sukliudy- 
ti pasidalyti tarp savęs Rytų Europą. Regint tokį viliojantį grobį, nei Hitlerio, nei 

Stalino tikriausiai pernelyg negąsdino perspektyva, kad Rusija su Vokietija jį besi- 
dalydamos gali susipešti. Vargu ar juodu bandė nuspėti, kaip ilgainiui reaguos 
Vakarai. Hitlerio manymu, gavęs Stalino palaiminimą, jis pats vienas susidorosiąs 
su Didžiąja Britanija bei Prancūzija ir šitaip gerokai sustiprinsiąs Vokietiją. Stali- 
nas ne tik nebandė jam kliudyti, bet netgi labai apsidžiaugė. Gavęs Hitlerio palai- 
minimą, jis vienas pats manė užkariausiąs Rytų Europos valstybes ir šitaip gerokai 
sustiprinsiąs SSRS. Ko gero, juodu abu buvo įsitikinę, kad reikia išspręsti Europos 
problemas, kol JAV, tuo metu karo reikalams skyrusi mažiau lėšų negu Didžioji 
Britanija, nepajuto pavojaus. Ta proga reikėjo pasinaudoti — antros tokios galėjo 
ir nebepasitaikyti. Praėjus savaitei po to, kai britų misija iš lėto išplaukė į Lening- 
radą, fon Ribbentropas greitai atskrido į Maskvą iš Berlyno. 

Tomis vasaros dienomis, kai oras buvo toks saulėtas, o politinės prognozės 
tokios niūrios, Hitlerio entuziazmas augo. Per trejus persiginklavimo metus jam 
pavyko Vermachto fronto divizijų padidinti nuo 7 iki 51; kaizerio kariuomenė 
prieš Didįjį karą taip neišaugo net per dešimtmetį. Hitleris neabejojo vėl suge- 
bėsiąs apmulkinti Vakarus ir nubausti be paramos likusius nedėkinguosius len- 
kus. Kadangi didysis Stalinas mąstė taip pat kaip jis, Hitleris buvo pasirengęs 
riboto masto karui, nors abejojo, ar to prireiks. Jis nelinkęs klausytis verkšlenan- 
čių Vakarų diplomatų ir savo paties bendražygių, tokių kaip, Gėringas ar Mus- 
solinis, kurie norėjo ilgesnės taikos. Per karinę konferenciją gegužės 23 dieną 
Hitleris pompastiškai kalbėjo apie Lebensraum Rytuose ir apie tai, kad anksčiau 
ar vėliau karas neišvengiamas. Birželio 14-ąją jis liepė savo generolams po aštuo- 
nių savaičių būti pasiruošusiems. Rugpjūčio 22-ąją, praėjus toms aštuonioms 
savaitėms, kitoje konferencijoje Berghofe jis pasakė: „Karas geriau dabar“. Jo 
užrašuose skaitome: „Jokio gailesčio — brutali nuostata — teisus tas, kas galin- 
gas — didžiausias griežtumas“““, 

Paskutinis pasirengimo žingsnis buvo žengtas jau kitą dieną. Rugpjūčio 
23-ąją iš Maskvos atėjo žinia, kad mirtini priešai — nacistinė Vokietija ir Sovie- 
tų Sąjunga — po neseniai sudarytos prekybos sutarties pasirašė dar ir nepuolimo 
sutartį. O svarbiausia, kad prie Ribbentropo — Molotovo pakto buvo pridėtas 
slaptas protokolas, apie kurį likęs pasaulis sužinos tik po šešerių metų, kai bus 
perimti hitlerininkų archyvai: 

Maskva, 1939 rugpjūčio 23 d. 

Pasirašydami Vokietijos ir Sovietų Socialistinių Respublikų Sąjungos nepuolimo 
sutartį, abiejų šalių įgaliotiniai <...> apsvarstė abipusių interesų sferų pasidalijimo Rytų 
Europoje klausimą. Apsvarsčius buvo nutarta: 

1. Jeigu srityse, įeinančiose į Pabaltijo valstybių sudėtį (Suomijoje, Estijoje, Latvijoje, 
Lietuvoje), įvyktų teritorinis ir politinis pertvarkymas, šiaurinė Lietuvos siena taps Vokie- 
tijos ir SSRS interesų sferų siena. Kartu abi šalys pripažįsta Lietuvos interesus Vilniaus 
kraštui. 

2. Jei teritorinis ir politinis pertvarkymas įvyktų Lenkijos valstybei priklausančiose 
srityse, Vokietijos ir SSRS interesų sferų siena eis maždaug Vyslos, Narevo ir Sano upė- 
mis. Klausimas, ar abiejų pusių interesai reikalauja išlaikyti nepriklausomą Lenkijos val- 
stybę ir kokios bus šios valstybės sienos, bus tiksliau sprendžiamas tolesnių politinių 
įvykių eigoje. 

Bet kokiu atveju abi vyriausybės šį klausimą spręs draugiško susitarimo būdu. 

3. Turėdama galvoje pietryčių Europą, Sovietų šalis pabrėžia SSRS interesus Besara- 
bijoje. Vokietija savo ruožtu pareiškia, kad ji politiškai nesuinteresuota šiomis sritimis. 

4. Abi šalys šį protokolą laikys visiškoje paslaptyje. 

Vokietijos vyriausybės vardu SSRS vyriausybės įgaliotas 


J. von RIBBENTROP V. MOLOTOV“! 


Hitleris ir Stalinas padalijo Rytų Europą į įtakos sferas. Vadinamoji „nepuoli- 
mo sutartis“ buvo puikus agresijos plano antrasis egzempliorius. 

Abi pusės prastai atsiliepė apie Vakarų valstybes. Ribbentropas buvo įsitiki- 
nęs, kad Vokietija gali įveikti prancūzų armiją. Kai dėl Didžiosios Britanijos, 
„Reicho užsienio reikalų ministras pareiškė, kad <...> Anglija silpna ir nori, kad 
kiti kariautų dėl akiplėšiškų jos pretenzijų dominuoti pasaulyje. Ponas Stalinas 
mielai tam pritarė <...> [bet jis] paskui išsakė nuomonę, kad Anglija, nors ir silp- 
na, kariaus gudriai ir atkakliai" > 

Dažnai teigiama, kad Vokietijos — SSRS sutartis atrišusi Hitleriui rankas pra- 
dėti karą. Tai tiesa, bet dar ne viskas; lygiai taip pat sutartis leido pradėti karą 
Stalinui. Vos nudžiūvus rašalui, signatarai galėjo netrukdomi pulti savo kaimy- 
nes. Abu taip ir padarė. 

Vermachtas turėjo išžygiuoti rugpjūčio 24 dieną, bet eilinio pykčio priepuolio 
apimtas Fiureris nedavė galutinio įsakymo. Be to, jam magėjo įsitikinti, ar neįma- 
noma pakartoti Miuncheno susitarimo. Nacistinė spauda rašė apie tai, kaip len- 
kai kastruoją vokiečius; Gėringas ragino Hitlerį susisiekti su Londonu. Rugpjūčio 
25-ąją buvo iškviestas Didžiosios Britanijos pasiuntinys, ir jam įteikti nepriimtini 
pasiūlymai. Gėringo draugas švedas buvo nusiųstas derybų tiesiai į Vaitholą. 
Chamberlainas nesusivokdamas dar kartą garantavo Lenkijai nepriklausomybę 
oficialia Didžiosios Britanijos — Lenkijos sutartimi. Nuo tada diplomatai tuščiai 
gaišo laiką: Miuncheno susitarimas nebegalėjo pasikartoti. Hitleris išleido Direk- 
tyvą Nr. 1 rugpjūčio 31-osios 13 val. pradėti karą prieš Lenkiją. [cENocIDAs| 

Lenkijos karinės kampanijos pradžia buvo surežisuota nepranokstamu nacis- 
tiniu stiliumi. Karas nebuvo paskelbtas. SS šturmbanfiureriui Alfredui Helmutui 
Naujocksui buvo duotas įsakymas nuvaryti būrį kalinių, pavadintų Konserven — 
„konservų“ — slaptažodžiu, prie vokiečių radijo stoties Silezijos mieste Glivicėje 
prie Lenkijos sienos. Į studiją įsiveržė vyrai, vilkintys lenkų karių uniformomis, ir 
radijo klausytojai išgirdo lenkiškus šauksmus bei pistoletų šūvius. Išėjusius lau- 
kan „konservus“ kulkosvaidžiais išpyškino juos saugoję esesininkai. Netrukus 
krauju permirkusius lavonus aptiks vietos policija. Pirmosiomis kampanijos auko- 
mis tapo vokiečių kaliniai, nužudyti vokiečių nusikaltėlių. Nespėjus išaušti rytui, 
nacistų žinių tarnyba pranešė, kad lenkų kariuomenė be jokios dingsties užpuo- 
lė Trečiąjį Reichą““. 

Antrasis pasaulinis karas Europoje, 1939—1945“ 


Įsiveržimas į Lenkiją, prasidėjęs 1939 metų rugsėjo 1 dieną, nebuvo pirmosios 
kovos Europoje. Anksčiau — tų pačių metų kovą — vokiečiai užgrobė Klaipėdos 
kraštą, o balandį Italija įsiveržė į Albaniją. Įsiveržimas iš esmės vietinių karų vir- 
tinę pavertė pasaulinio masto konfliktu. Įsitraukus į jį Sovietų Sąjungai, kuri jau 
kariavo su Japonija Mongolijoje, atsirado ryšys tarp Europos ir Azijos karo veiks- 
mų teatrų. Teoriškai Japonija priklausė nacistų sukurtai sąjungų sistemai net 
tada, kai hitlerininkų ir sovietų sutartis suvaržė „Antikominterno klubą“. Bet fak- 
tas, kad Japonija, SSRS, Lenkija, Vokietija ir Vakarų Europos valstybės buvo 
įsivėlusios į konfliktų voratinklį, — geriausias argumentas, jog Antrasis pasaulinis 
karas jau tikrai prasidėjo. 

Raudonosios Armijos vaidmuo Lenkijoje iki galo nebuvo aiškus tol, kol neiš- 
sisprendė konfrontacija su Japonija. Triuškinanti sovietų pergalė prie Chalchin 
Golo rugpjūčio 28 dieną, pasiekta lig tol negirdėto generolo Žukovo tankų dali- 
nių, rodos, nulėmė aktyvią sovietų politiką Europoje. Ko gero, neatsitiktinai Sta- 
linas delsė įžengti į Lenkiją, kol rugsėjo 15 dieną Mongolijoje pasirašė paliaubas 
ir Žukovo divizijos galėjo grįžti iš už Uralo.“ 

Po Vokietijos — Sovietų Sąjungos sutarties Europoje susidarė nauja geopolitinė 
padėtis. „Didysis trikampis“ dabar apsisuko: Vakarų galiūnės (Didžioji Britanija, 
Prancūzija ir Kanada) ėjo prieš Vidurio Europą ir Rytus (žr. III priedą, 86). Tačiau 
trikampis dar nebuvo galutinai susiformavęs, nes ir Vakarų valstybės, ir SSRS 
vengė tiesioginės konfrontacijos. Taigi Vakarai buvo nusiteikę pro pirštus žiūrėti 
į Stalino agresijas, kol šio antivakarietiška veikla apsiribojo propaganda ir mate- 
rialine parama Vokietijai.“ Šiaip ar taip, Vokietijos — Sovietų Sąjungos sutartis 
pakeitė Europą. Ji leido Vokietijai ir SSRS sunaikinti Lenkiją bei atkurti bendrą 
sieną, egzistavusią visą devynioliktą amžių, be to, susidoroti su visomis smulkio- 
mis valstybėmis, kurios maišėsi joms po kojų. Kiek vėliau ji suteikė Hitleriui gali- 
mybę Stalinui remiant ir raginant pulti Vakarus. 

Paskesniais metais Ribbentropo — Molotovo paktas buvo teisinamas tuo, neva 
jis davęs Sovietų Sąjungai laiko pasirengti šalies gynybai. Turint galvoje, kas įvy- 
ko po dvejų metų, šis argumentas atrodo įtikinamas, bet, ko gero, čia dar vienas 
klasikinis iš antro galo skaitomos istorijos pavyzdys. 1939 metais išties būta tiki- 
mybės, kad Hitleris, įveikęs Vakarus, atsigręš prieš SSRS, bet tai viso labo viena 
iš galimybių — taip nebūtinai turėjo atsitikti ir nebūtinai greitai. Reikėjo svars- 
tyti mažiausiai dar tris scenarijus. Pagal vieną jų Vokietija galėjo būti įveikta 
Vakaruose, kaip tai atsitiko 1918 metais. Kitas — perspektyva, kad Vokietija kau- 
sis su Vakarų valstybėmis tol, kol praliejusios daug kraujo abi pusės nebepajėgs 
pasiekti persilaužimo — tada SSRS, nepaleidusi nė vieno šūvio, galėsianti pasi- 
rodyti kaip Europos arbitras. Goebelsas manė, kad rusai kaip tik ir žaidžia tokį 
žaidimą. „Maskva ketina nestoti į karą tol, kol Europa <...> visiškai nukrau- 
juos, — teigė jis. — Tuomet Stalinas pradės bolševikinti Europą ir pats ims vieš- 
patauti““". Trečia galimybė — Stalinas išnaudos Hitlerio karo Vakaruose laiko- 
tarpį tam, kad pasirengtų puolimui ir jį pradėtų. 

Kadangi reikiami sovietiniai archyvai kol kas neprieinami, istorikai apie tuos 
dalykus tegali spėlioti. Vis dėlto svarbūs du netiesioginiai įrodymai. Pirma: labai 
mažai kas rodo, kad po 1939 metų rugpjūčio Raudonoji Armija didžiausią dėme- 
sį būtų skyrusi šalies gynybai. Atvirkščiai, buvo propaguojama revoliucinio puo- 
limo teorija. Stalinas dažnai pabrėždavo, kad komunizmas ir pacifizmas — skir- 
tingi dalykai; sakydamas kalbą karo mokyklos auklėtiniams 1938 metais, jis 
akcentavo, jog sovietų valstybė, kai tik prireiks, imsis karinės iniciatyvos. Antra: 
analizuojant Raudonosios Armijos išsidėstymą 1941 metų vasaros pradžioje, per- 
šasi mintis, kad dvejus paskutinius metus ji rengėsi vien puolimui““. Tai bemaž 
paaiškina ją ištikusią katastrofą (žr. žemiau). Tad reikėtų daryti išvadą, jog Stali- 
nas sudarė sandėrį su nacistais ne tam, kad laimėtų laiko gynybai, bet norėdamas 
pergudrauti Hitlerį gerai apgalvotos agresijos žaidime““. 

Neabejotina, kad dėl vokiečių — sovietų sutarties Europoje prasidėjo įvykiai, 
kurių niekas negalėjo numatyti. Pirmojoje fazėje — 1939— 1941 metais, kol paktas 
tebegaliojo, naciai ir sovietai veikė greitai aiškiai nubrėžtose srityse. Raudonajai 
Armijai sekėsi čia geriau, čia prasčiau, o štai Vermachtas ėjo per Europą ją nuka- 
riaudamas greičiau, negu galėjo įsivaizduoti lakiausios vaizduotės vokiečių gene- 
rolas. Antrojoje — 1941 — 1943 metų — fazėje nacistų karo mašina buvo pasukta 
į Rytus. Vokietijos — Sovietų Sąjungos karas tapo pagrindiniu kariniu konfliktu, 
nulemsiančiu Europos likimą. Vakarų valstybės, kurios dabar kontroliavo vos vie- 
ną karui pasirengusią salą, galėjo daryti tik nežymią įtaką. Paskutinėje — 
1943— 1945 metų — fazėje Sovietų Armija Rytuose ėmė eiti išvien su augančiomis 
britų ir amerikiečių pajėgomis Vakaruose, ir tai lėmė Vokietijos žlugimą. 

Hitlerininkų ir sovietų bendradarbiavimas (1939 metų rugsėjis—1941 metų bir- 
želis). Dėl slaptųjų Vokietijos — SSRS sutarties protokolų daugelis pirmosios Ant- 
rojo pasaulinio karo kampanijos dalyvių į ją įsitraukė suklaidinti. Vakarų šalys 
manė talkinančios sąjungininkei Lenkijai, kuriai gresia nacistų agresija, tačiau iš 
tikrųjų tokiai sąjungininkei, kurią puls ne vien Trečiasis Reichas, bet ir Sovietų 
Sąjunga. Lenkai manė, kad jų užduotis — atremti vokiečių puolimą penkiolika 
dienų, kol prancūzai Vakaruose pereis Vokietijos sieną. Iš tikrųjų jiems teko 
neįvykdoma užduotis niekam nepadedant atsilaikyti ir prieš Vermachtą, ir prieš 
Raudonąją Armiją; prancūzai puolimo nepradėjo; britų pagalba apsiribojo atsišau- 
kimų mėtymu virš Berlyno. 

Šitokiai padėčiai susiklosčius, Lenkijos užpuolikai buvo daug pranašesni. 
Vokietijos karinė vadovybė turėjo apie 60 divizijų, tiek pat kiek lenkai, bet dėl 
Čekoslovakijos okupacijos Lenkija buvo vokiečių apsupta iš trijų pusių. Vokiečiai 
aiškiai pranoko lenkus ir mechanizuotomis, ir oro pajėgomis, todėl per pirmąsias 
dienas Lenkiją šimtą kartų ištiks Gernikos likimas. O svarbiausia — vokiečiai 
galėjo drąsiai mesti savo šarvuotąsias divizijas į Lenkijos teritorijos gilumą žino- 
dami, kad sovietiniai partneriai sukliudys bet kokioms lenkų kontrpriemonėms. 
Koziriai buvo sovietų karinės vadovybės rankose. Atsisakę veikti pagal bendrą 
grafiką su vokiečiais, sovietiniai generolai galėjo stebėti ir laukti, kol vokiečiai 
ištemps Lenkiją ant savo kankinimo suolo, o tada atžygiavę suduoti coup de graūce. 

"odėl per 1939 metų Lenkijos kampaniją karines operacijas užgožė politika ir 
šdavystė. Lenkai atliko savo pareigą — penkias savaites grūmėsi beviltiškoje 
:ovoje. Vakarų valstybės paskelbė Vokietijai karą, bet atsisakė konfrontuoti su 
»ovietų Sąjunga net tada, kai jos bendradarbiavimas tapo akivaizdus. Į kautynes 
os irgi nesivėlė — britai negalėjo, o prancūzai nenorėjo. Prancūzų kariuomenės 
nobilizacinės procedūros buvo sumanytos pasiruošti ilgam karui: visos fronto divi- 
ijos turėjo būti paverstos laikinais kadrais per ilgą reorganizavimo laikotarpį, 
zurio metu jokių puolamųjų neatidėliotinų operacijų negalėjo vykdyti. Taigi Hit- 
eriui ir Stalinui viskas klostėsi taip, kaip jie pageidavo. 

Rugsėjo 1-ąją švintant vokiečių kolonos įsiveržė į Lenkiją iš šiaurės, vakarų ir 
ietų bei apėjo arti sienos išsidėsčiusias lenkų gynybines pozicijas. Dar niekada 
iviliai gyventojai nebuvo taip bombarduojami. Užnugaryje veikė penktoji vokie- 
ių kolona. Ten pasirodė nacistinės Einzatzgruppen. Jų nariai šaudė mėginusius 
liudyti jiems gyventojus, nuo savo dalinių atsilikusius kareivius ir žydus. Kauk- 
lami pikiruojantys bombonešiai „Stuka“ griovė geležinkelius, kelius ir tiltus, 
udydami būrius ten susitelkusių pabėgėlių. Bemaž griuvėsiais virtusi Varšuva 
engėsi ilgai apgulčiai. Lenkijos kariuomenė pietryčiuose persigrupavo ginti Lvo- 
'ą, o šalies centre prie Bzūros upės pradėjo ryžtingą kontrpuolimą. Rugsėjo 15 
lieną vokiečiai paskelbė klaidingą pranešimą, kad Varšuva krito. (Ji atsilaikė dar 
Ivi savaites.) Bet Stalinui, matyt, pasirodė, kad jis lieka nuošalyje. Rugsėjo 17 
lieną jis sudavė smūgį: Raudonosios Armijos kariai pasipylė per rytinę Lenkijos 
ieną. Savo klaidingais pranešimais — neva gelbstį Lenkiją nuo hitlerininkų — jie 
ukėlė visišką sąmyšį, o iš tikrųjų patraukė tiesiai prie sutartos demarkacijos 
inijos palei Būgo upę ir prie Rumunijos bei Vengrijos sienų, kad jas atkirstų. 
/okiečiai ir sovietai Breste surengė bendrą pergalės paradą, 0 tuomet susitarė 
lėl pergalės smulkmenų. 

Rugsėjo 28 dieną pasirašyta Vokietijos — SSRS draugystės, bendradarbiavimo 
r demarkacijos sutartis aprėpė kur kas daugiau negu paktas, sudarytas prieš 
»enkias savaites. Joje buvo iš naujo nubrėžta demarkacijos linija; Lietuva atiduo- 
a sovietų įtakos sferai mainais už gabalą vidurio Lenkijos. Be to, joje būta dar 
ieno slapto protokolo, numačiusio bendrus veiksmus prieš lenkų „agitacijas“. 
"os priemonės įgyvendintos po to, kai Varšuva galų gale pasidavė. Lenkijos 
yriausybė pabėgo iš šalies. Daug lenkų karių pasislėpė miškuose ar spruko į 
1žsienį. Galutinė kapituliacija įvyko spalio 4-ąją. Tą dieną Hitleris atvyko į Var- 
uvą priimti nuostabių savo legionų sveikinimo. Lenkijos dalis į rytus nuo Būgo 
ruvo užimta rusų. 

Ką tuo metu mąstė Hitleris, užfiksavo ištikimasis jo propagandos vadovas: 

Fiureris paskelbė lenkams rūstų nuosprendį. Jie panašesni į gyvulius negu į žmones. 

Jie visiškai primityvūs. Jų valdančioji klasė — nevykęs žemųjų rasių ir viešpačių arijų 

rasės maišos vaisius. Lenkai neįsivaizduojamai purvini. Jie neturi menkiausio sugebėjimo 

protingai spręsti <...> 
Fiureris nesirengia asimiliuoti lenkų <...> Jei Henrikas Liūtas būtų nukariavęs Rytus 
<...>, tikrai būtų atsiradusi smarkiai suslavinta negrynakraujų vokiečių rasė. Dabar padė- 

tis geresnė. Mes žinome rasių paveldimumo dėsnius ir galime reikiamai tvarkytis 

Po dvigubos Lenkijos okupacijos viena šalia kitos atsidūrė dvi totalitarizmo 
laboratorijos. Dvejus metus nacistiniai ir sovietiniai maitvanagiai netrukdomi 
draskė kritusios Lenkijos lavoną. Vokietijos zonoje buvę vakariniai rajonai buvo 
prijungti prie Reicho; juose intensyviai vykdytas rasinis valymas ir germanizacija. 
Visi kiti rajonai atiteko vadinamajai Generalinei Lenkijos gubernijai, kurią valdė 
SS ir kariškiai. Šioje „Gestapolandijoje“ neveikė nei Lenkijos, nei Vokietijos įsta- 
tymai, ji tapo pagrindiniu nacistinės ideologijos bandymų poligonu. Tai buvo 
vienintelė okupuotos Europos dalis, kur naciai, stengęsi išsikovoti Lebensraum 
Rytuose, turėjo laiko kuo energingiausiai išmėginti savo rasistinę politiką su 
gyventojais. Po pirmojo Himlerio apsilankymo, visi senyvi ir protiškai atsilikę 
žmonės buvo išmesti iš ligoninių, našlaičių prieglaudose buvo atrenkami berniu- 
kai ir mergaitės, tinkami organizacijos Lebensborn rasės gerinimo programai", o 
Aušvice ir Maidaneke įsteigtos koncentracijos stovyklos susidoroti su pasiprieši- 
nimo dalyviais. Per vieną genocido akciją, vadinamąją AB-Aktion, 15 000 lenkų 
intelektualų, pareigūnų, politikų bei dvasininkų buvo atrinkti ir sušaudyti arba 
išsiųsti į koncentracijos stovyklas. Nuo 1939 metų pabaigos gausiai Lenkijos žydų 
bendruomenei buvo įsakyta apsigyventi nurodytuose getų rajonuose; paskui juos 
pamažu atitvėrė sienomis ir visiškai izoliavo. Getams nacistų prižiūrimos vadova- 
vo žydų tarybos, palaikomos žydų policijos pajėgų “. [Aušvicas] 

Gretimoje sovietų zonoje buvo surežisuoti „referendumai“, siekiant parodyti 
pasauliui, neva „Vakarų Baltarusija“ ir „Vakarų Ukraina“ panoro būti prijungtos 
prie SSRS. Ši „GPUlandija“ patyrė visą stalinistinio teroro galią. Buvo atrinkti ir 
tuoj pat suimti bei deportuoti maždaug keturiasdešimties kategorijų žmonės, pra- 
dedant policininkais ir baigiant filatelistais. Iki 1941 metų vasaros 1 — 2 milijonai 
gyventojų buvo arba išvežti į poliarines stovyklas, arba jėga iškeldinti į Vidurinę 
Aziją. Teroras buvo nukreiptas ne tik prieš buvusius Lenkijos valstybės pareigū- 
nus (net prieš mokytojus ir girininkus), bet ir prieš visas baltarusių, ukrainiečių 
ir žydų bendruomenių organizacijas. Žmonės, kuriuos sovietai neva „išvadavo iš 
lenkų jungo“, buvo „valomi“ taip pat negailestingai kaip ir visi kiti. Per vieną 
žiaurią genocido akciją apie 26 000 karo belaisvių lenkų, daugiausia atsargos 
karininkų, taigi intelektualų, pareigūnų, politikų ir dvasininkų, buvo išvežti iš 
stovyklų ir sušaudyti per žudynes, pavadintas Katynės vardu. Ant pasienio tilto 
per Būgą žmonės, traukiantys į SSRS, susitiko būrį kitų, tarp jų ir žydų, kurie 
ieškojo prieglobsčio Reiche. „Po galais, kur jūs einate?! — sušuko vienas SS 
karininkas. — Mes jus nužudysime!“"? 

SS ir NKVD bendradarbiavimo mastas tais metais taip ir nebuvo deramai 
atskleistas: dingo nacistų bylos, o sovietų archyvai nepasiekiami. Šiaip ar taip, 
aukšto rango sovietinis karininkas buvo priskirtas prie SS štabo Krokuvoje iki pat 
1941 metų. Hitlerininkų ir sovietų delegacijos rengdavo bendras konferencijas; 
šalys keitėsi belaisviais; nacistinė ir sovietinė propaganda išsijuosusios dirbo 
išvien. Nuo rugpjūčio 24-osios sovietinė spauda atsisakė ankstesnės politikos ir 
ėmė cituoti Vėlkischer Beobachter kaip patikimą informacijos šaltinį. „Pravda“ pra- 
nešė, kad nuo šiol „Vokietijos ir SSRS draugystė užmegzta amžiams“"“. [KATYNĖ| 

1940 metų kovo 5 dieną Stalinas pasirašė įsakymą, įpareigojantį NKVD sušaudyti per 
26 000 lenkų karo belaisvių". Šie per bendras Vokietijos-SSRS operacijas Lenkijoje 
praėjusį rugsėjį paimti į nelaisvę kariai buvo laikomi trijose atskirose sovietų stovyklose 
Kozelske, Ostachove ir Starobelske. Didžiąją jų daugumą sudarė lenkų atsargos kari- 
ninkai, gydytojai, advokatai, profesoriai, inžinieriai, policininkai ir kunigai (tarp jų buvo 
viena moteris), atskirti iš kur kas gausesnio SSRS karo belaisvių būrio. Mažais būreliais 
juos vežė į slaptas žudynių vietas, surišę rankas ir užrišę akis nušaudavo į galvą ir lai- 
dojo masiniuose kapuose. Operacija buvo baigta birželio 6 dieną. 

Tais pačiais mėnesiais nacistų SS ir sovietinė NKVD glaudžiai bendradarbiavo vyk- 
dydamos slaptą Vokietijos-SSRS draugystės, bendradarbiavimo ir demarkacijos sutar- 
ties punktą. Slapčia nuo išorinio pasaulio abi okupantės vienu metu vykdė daugybę 
žudynių ir deportacijų“. Kol Vakarai apstulbę iš baimės stebėjo šį „netikrąjį karą“, jų 
sąjungininkai lenkai buvo sistemingai ir ciniškai žudomi. 

1941-aisiais, kai nacistinė-sovietinė sutartis žlugo ir Stalinas pasirašė sutartį dėl 
sąjungos su emigracine Lenkijos vyriausybe, lenkai ėmė klausinėti, kur dingo jų kari- 
Ninkai. Per pokalbį šia tema Kremliuje Stalinas pasakė generolui Sikorskiui, neva jie 

PT) 

1943 metų balandį, prasidėjus sukilimui Varšuvos gete, hitlerininkų vadovybė Len- 
kijoje paleido į ekranus kino žurnalą, kuriame buvo parodyti maždaug 4500 nužudytų 
lenkų karininkų lavonai, atkasti Katynės miške prie Smolensko (vokiečiai aptiko iš 
Kozelsko atgabentų belaisvių palaikus). Nacistai teigė, esą tai sovietų nusikaltimas. 
Sovietai aiškino, neva tai nacistų provokacija. Emigracinė Lenkijos vyriausybė kreipėsi 
į Tarptautinį Raudonąjį kryžių, prašydama ištirti šiuos įvykius. Už tai Kremlius pasmerkė 
ją kaip „fašistų kolaborantę“ ir iškart pareiškė atšaukiąs jos diplomatinį pripažinimą. 
Viena tarptautinė komisija, vokiečiams remiant apsilankiusi žudynių vietoje 1943 
metais, patvirtino vokiečių teiginius. Antra, sovietų organizuota komisija, 1944 metais 
patvirtino sovietų versiją“. 

Po žudynių Katynėje Didžiosios Britanijos politika atsidūrė itin nesmagioje padė- 
tyje. Londonas, leidęs įsikurti emigracinei Lenkijos vyriausybei, kiek įmanydamas sten- 
gėsi išsaugoti sąjungą su Stalinu. Oficialiame, bet nepaskelbtame britų pranešime 
buvo padaryta išvada, kad sovietų kaltė „bemaž neabejotina". Tačiau kilnūs sąjungi- 
ninkų dorovės principai atsidūrė pavojuje. Todėl visais įmanomais būdais stengtasi 
neleisti faktams iškilti aikštėn. Oficialios agentūros ragino tikėti sovietine įvykių versija. 
Karinė cenzūra neleido plisti ją paneigiantiems pranešimams“. Susidariusi padėtis 
buvo apibendrinta slaptose SOE (Specialių operacijų pareigūno) bylose: „Oficiali 
Didžiosios Britanijos nuostata buvo apsimetinėti, neva visa ši istorija prasimanyta <...>. 
Bet koks kitas požiūris visuomenei būtų nemalonus, nes susidarytų įspūdis, kad mūsų 
sąjungininkė kalta tokiais pat žiaurumais kaip ir vokiečiai“. 

Labiau stebina tai, kad daugiau sąžiningos informacijos neatsirado taikos metais. 
Sovietų kaltintojai apie žudynes Katynės miške priminė per Niurnbergo tribunolą, bet 

kaltinimai vokiečiams netrukus buvo atmesti, ir šis klausimas daugiau nebuvo keliamas. 
Šaltojo karo metais lenkų emigrantams Londone nebuvo leista pastatyti paminklo Katy- 
nės aukoms, o britų pareigūnams buvo draudžiama dalyvauti kasmet rengiamose 
pamaldose jų atminimui pagerbti. Nors JAV kongreso komisija šeštajame dešimtmetyje 
padarė vienareikšmišką išvadą, 1989 metais Didžiosios Britanijos užsienio reikalų 
ministras vis dar teigė, girdi, neaišku, kas teisūs, o kas ne. 1990-1991 metais, kai sovie- 
tų kaltę pirma iš dalies pripažino prezidentas Gorbačiovas, paskui visiškai patvirtino 
prezidentas Jelcinas, Didžiosios Britanijos Karo nusikaltimų įstatymas buvo rūpestingai 
ištaisytas taip, kad nebūtų taikytinas antihitlerinės koalicijos nusikaltėliams. Yra žinių, 
kad keli enkavedistai, vykdę šiuos nusikaltimus, be rūpesčių gyvena Rusijoje“. 

Sovietų Sąjungoje ir komunistų valdomoje Lenkijoje apie Katynę buvo draudžiama 
kalbėti penkiasdešimt metų“. Didžiulis sovietų paminklas nacistų žvėriškumo aukoms 
buvo pastatytas netoliese esančiame baltarusių kaimelyje Chatynės pavadinimu; mili- 
jonai lankytojų buvo čia vežami vykdant gerai apgalvotą dezinformacijos politiką. „Juo- 
dojoje Lenkijos cenzūros knygoje“ Katynė priskiriama įvykiams, kurių negalima minėti 
net kaltinant nacistus“. Žmogus, turintis Lista Katyska - užsienyje išleistą aukų sąra- 
šą, - buvo laikomas nusikaltėliu". 

Pusę amžiaus „Katynė“ buvo lakmuso popierėlis, rodantis istorikų profesinį sąžinin- 
gumą ir ar gerai jie suprato Didžiojo Aljanso realijas. Tai buvo toli gražu ne žiauriausias 
sovietų nusikaltimas, bet šis klausimas par excellence vertė komentatorius pasirinkti 
vis sunkiau paneigiamus įrodymus arba pergalę pasiekusių Vakarų ir sovietų vyriau- 
sybių teiginius, naudingus tik joms pačioms. Tie, kurie nusprendė sakyti tiesą, buvo 


apkaltinti „nemoksliškumu“!!. 











Vakarų valstybių bejėgiškumas neabejotinai dar labiau paakino Hitlerį ir Sta- 
liną. Tai, ką vienas prancūzų politikas pavadino drėle de guerre, arba „netikruo- 
po to, kai krito Lenkija, bus okupuota 13 Europos šalių — 8 užkariaus Hitleris, 
5 — Stalinas. Pirmąjį žingsnį žengė Stalinas, 1939 metų lapkričio 30-ąją nusiuntęs 
Raudonąją armiją į Suomiją. 

1939 — 1940 metų „žiemos karas“ atskleidė rimtus Raudonosios Armijos trūku- 
mus ir podraug išbandė Vakarų valstybių pakantumo ribas. Penkis mėnesius 
gerai parengti suomių kariai nepraleido įsibrovėlių sovietų. Per pirmus mėnesius 
jie skerste skerdė sovietus, nesumaniai šturmuojančius Mannerheimo liniją. 
Sovietų taktika ir ginkluotė nusileido suomių; sovietų politika buvo pasmerkta 
kaip įžūliai agresyvi. Kai SSRS buvo išvyta iš Tautų Sąjungos, Vakarų galiūnės 
nebegalėjo apsimetinėti kaip per Lenkijos kampaniją, neva grobikiški Stalino 
veiksmai kažkuo labiau teisėti negu Hitlerio. Pavasarį, kai Raudonoji Armija ruo- 
šėsi didžiulio masto puolimui, Didžiosios Britanijos vyriausybė buvo priversta 
apsvarstyti Suomijos prašymą padėti ir siųsti ginkluotės bei šaudmenų per Nar- 
viką ir Laplandijos geležinkeliu. Netgi planuota bombarduoti Baku naftos gręži- 

nius už tai, kad sovietai tiekė Vokietijai žaliavas. Eskadrilės britų bombonešių, 
ant kurių buvo nupiešti Suomijos ginkluotųjų oro pajėgų ženklai, laukė pasiruo- 
šusios, kai žinia apie Suomijos — Sovietų Sąjungos sutartį išgelbėjo Londoną nuo 
šios dilemos. Suomija turėjo likti nepriklausoma ir neutrali, bet buvo priversta 
atiduoti nemažą dalį rytinės teritorijos Karelijoje. Vokietijos generalinis štabas 
negalėjo nepastebėti, kad šitaip SSRS akivaizdžiai parodė savo silpnumą. 

Suomijos kampanija parodė, kaip lengvai gali nukentėti vokiečių interesai 
Skandinavijoje, ypač švedų geležies rūdos eksportas per Narviką. Hitleris smogė 
1940 metų balandžio 9 dieną. Greitai buvo nukariauta Danija, o netrukus įsiverž- 
ta į Norvegiją. Į Narviką atsiųsti sąjungininkių ekspediciniai daliniai, patyrę didelių 
nuostolių, buvo atblokšti. Tai pirmas kartas, kai britų žvalgyba nusprendė neper- 
duoti informacijos, kuri būtų išgelbėjusi žmonėms gyvybę, kad tik neišsiduotų 
žinanti hitlerininkų slaptąjį kodą, kurį pirmiesiems pavyko atskleisti lenkams'“. 
Nuo šiol Vokietija tvirtai kontroliavo Skandinaviją. Danija išsaugojo savo karalių 
ir vyriausybę; valdyti Norvegiją buvo paskirtas vietinis kolaborantas Vidkunas 
Guislingas; Švedijai neutralitetas buvo pažadėtas tol, kol ji tieks Vokietijai gele- 
žies rūdą. Šie ženklai rodė, kad Vakaruose vokiečių politika bus nepalyginti 
nuolaidesnė negu Rytuose. 

1940 metų vasaros pradžioje hitlerininkų karo mašina buvo pasiruošusi pulti 
Vakarų sąjungininkes. Smogti būtinai reikėjo tol, kol vokiečių kariuomenė buvo 
geros kovinės dvasios ir kol dar nespėjo persiginkluoti Didžioji Britanija. Kampa- 
nija buvo grindžiama trimis susijusiomis strategijomis: kelią pravalanti operacija 
Belgijoje, Olandijoje ir Liuksemburge stambi sausumos operacija prieš Prancūziją 
ir oro operacija prieš Didžiąją Britaniją, siekiant neutralizuoti jos karinį jūrų laivy- 
ną ir perskirti sąjungininkes. Ir šįkart vokiečių veiksmai pranoko visus lūkesčius. 
Belgijos, Olandijos ir Liuksemburgo užkariavimui, pradedant Roterdamo bombar- 
davimu gegužės 10 dieną, iki Belgijos kapituliavimo 28-ąją, prireikė vos 18 dienų. 
Prancūzijai įveikti užteko mažiau nei penkių savaičių nuo gegužės 14-osios, kai 
vokiečiai perėjo Prancūzijos sieną, iki Paryžiaus kritimo birželio 16 dieną. 

Prancūzijos pralaimėjimas — vienas tų šiurpių įvykių, kurie žymi eros pabai- 
gą. Tris šimtmečius Prancūzija buvo laikoma galinga karine valstybe. Pergalė 
1918 metais tarsi kompensavo baisiąją 1870-ųjų nesėkmę. Tačiau dabar britų ir 
lenkų remiamai Prancūzijos kariuomenei įveikti Vermachtui prireikė mažiau lai- 
ko, nei Vokietijai ir Rusijai triuškinant Lenkiją. 1940 metų įvykiai parodė, kad 
1870-aisiais nebūta jokio atsitiktinumo. Vokiečių kariuomenė nebuvo gausesnė — 
net šarvuotaisiais automobiliais, bet jų šarvuočių divizijos šį antrąjį žaibo karą 
kariavo nepaprastai veržliai. Vokiečiai paprasčiausiai apėjo Belgijos nesiekiančią 
neįveikiamą Mažino liniją, o jų šarvuotosios divizijos it kokia geležinė kolona 
perskyrė britus šiaurėje ir centre susitelkusias pagrindines prancūzų pajėgas. Kai 
iš krašto apeiti prancūzų daliniai ėmė trauktis, juos persekiojo kur kas greitesnis 
ir geriau ginkluotas priešininkas. Prie Araso brigados vadas, pavarde de Gaulle'is, 
vadovavo vieninteliam kiek reikšmingesniam šarvuotųjų dalinių kontrapuolimui. 
Visiškai sutriuškintos britų ekspedicinės pajėgos beviltiškai kapanojosi kopose 

palei Diunkerką. 51-oji (kalniečių) divizija iš paskutiniųjų priešinosi vokiečiams 
uolėtose Sen-Valeri-an-So apylinkėse. Jos karių laukė tik mirtis, nelaisvė arba 
evakuacija. 

Birželiui įpusėjus, kai Paryžius vėl, kaip ir prieš septyniasdešimt metų, patyrė 
baisią apgultį, Prancūzijos politinės viršūnės palūžo. Kitaip negu lenkai, atsisakę 
derėtis su okupantais, Prancūzijos vadovai pirmi pasiūlė tartis. Maršalas Pėtainas, 
Verdeno mūšio didvyris, nusiuntė savo parankinį į simbolinį vagoną Kompjene 
pasirašyti kapituliacijos. Prancūzija turėjo būti nuginkluota; du milijonai prancūzų 
kareivių turėjo būti internuoti darbams Reiche; autonominei vyriausybei Overnės 
provincijos mieste Viši bus leista valdyti pietinę šalies dalį su sąlyga, kad Elzasas 
ir Lotaringija bus grąžinti Vokietijai, o šiaurės Prancūzija bus okupuota vokiečių 
kariškių. Kai Hitleris atvyko į Eliziejaus laukus priimti savo legionų pasveikinimą, 
jis valdė Europą nuo Pirėnų iki Pripetės upės. Keletas britų, lenkų ir „Laisvosios 
Prancūzijos“ junginių šiaip ne taip nusigavo anapus Lamanšo; eteryje nustelbda- 
mas traškesį pasigirdo ryžtingas anglo balsas — Churchillis klaikia prancūzų kalba 
teigė: „Une nation gui produit trois cents sortes de fromage ne peut pas perir" 
(„Tauta, kuri gamina tris šimtus sūrių rūšių, negali būti nugalėta“). Generolas de 
Gaulle'is pareiškė: „Prancūzija pralaimėjo mūšį, bet ne karą.“ [tvs] 

Palyginti su triuškinančiu Prancūzijos nukariavimu, vokiečių oro puolimas 
prieš Didžiąją Britaniją jiems, matyt, atrodė antraeilės svarbos dalykas. Bet paaiš- 
kėjo, kad tai viena iš lemtingiausių hitlerininkų nesėkmių. Puolimui vadovavo 
Reicho maršalas Gėringas. Vyko vadinamasis „Blitz“: kasnakt vis garsiau kauk- 
dami vokiečių lėktuvai mėtė bombas ant uostų ir gamyklų; abi pusės stengėsi 
perimti oro erdvės kontrolę virš pietų Anglijos ir Lamanšo sąsiaurio. Vokiečiai 
turėjo didžiulį oro laivyną: 1330 bombonešių „Heinkel“ ir „Junkers“, pakylančių 
iš bazių šiaurės Prancūzijoje ir pridengiamų naikintuvų „Meseršmit“ ir „Foke- 
Volf". Karas ore vokiečių sumanymu turėjo tapti operacijos „Jūros liūtas“ — įsi- 
veržimo į Didžiąją Britaniją — įžanga, kurios smulkmenos, tarp jų ir maždaug 
1100 iškilių asmenybių suėmimas, buvo gan kruopščiai apgalvotos. Prieš vokiečius 
kovėsi Karališkojo karinio oro laivyno pajėgos, ginkluotos „Harikeinais“ ir „Spit- 
fajeriais“; maždaug kas dešimtas lakūnas buvo lenkas, čekas ar „Laisvosios Pran- 
cūzijos“ karys. (Geriausias iš jų asas čekas, skraidęs 303-oje lenkų eskadrilėje.) 
Koventrio bombardavimas, per kurį vokiečiai nepataikė į tankų gamyklas, bet 
sulygino su žeme katedrą ir 500 namų, buvo vieni juokai palyginti su vėlesniais 
Karališkųjų oro pajėgų žygiais virš Vokietijos. Tačiau sąjungininkų vertinimuose 
jis tapo vienu svarbiausių nacių barbariškumo simbolių. „Mūšis dėl Britanijos“, 
vykęs keturis mėnesius, pasiekė kulminaciją rugsėjo 15-ąją — tuomet britai 
bemaž nebeturėjo lėktuvų, bet Gėringas nenoromis nusprendė, kad dar didesni 
vokiečių karinių oro pajėgų nuostoliai pasidarė nebepakeliami. Oro puolimas ir 
įsiveržimas į Britaniją buvo atidėti sine die. „Dar per jokį karinį konfliktą, — Ben- 
druomenių rūmuose sakė Churchillis, — tokia daugybė žmonių neliko taip 
daug skolinga tokiai menkai saujelei.“ Po nesėkmės prie Diunkerko Britanijai 
dabar išmušė „šlovingiausioji valanda“. 

1940 metų vasarą Vokietijos Reicho bankas kūrė planus paversti reichsmarkę bendra 
visos vokiečių užkariautos Europos valiuta. Kadangi hitlerininkams nepavyko užtikrinti 
stabilios politinės tvarkos, planai taip ir liko popieriuje. 

Antrąkart vieningą valiutą buvo mėginta įvesti po trisdešimties metų Europos komi- 
sijos iniciatyva. Pokarinė finansine tvarka, pagrįsta auksu padengtu JAV doleriu, šluba- 
vo, o Bendrosios rinkos valiutos, ypač Vokietijos markė, lyg tyčia buvo stiprios. Pirma 
R. Barre'as 1969 metų pranešime, vėliau Pierre'o Wernerio iš Liuksemburgo vadovau- 
jamas komitetas pateikė planus iki 1980 metų įgyvendinti visišką EVS (Europos valiutų 
sąjungą). Per tą laiką vadinamasis „žalčio“ mechanizmas turėjo riboti Europos valiutų 
keitimo kursų svyravimus vieni kitų ir dolerio atžvilgiu. Ši sistema greitai pasidarė 
neveiksminga, kai JAV 1971 metais panaikino aukso standartą, o į Bendrąją rinką buvo 
priimta Didžioji Britanija, kuri netrukus atsisakė „žalčio“. Taigi iš galimų devynių valiutų 
tik penkios aštuntajame dešimtmetyje laikėsi gerokai pakeisto „žalčio“ mechanizmo!. 

Trečiajam bandymui pradžią davė kalba, 1977 metais pasakyta Europos komisijai 
vadovavusio brito Roy'aus Jankinso. Jo iniciatyva davė vaisių po dvejų metų, kai buvo 
įvesta Europos piniginė sistema, naujoji valiutų keitimo kurso tvarka ir Europos valiuta 
ekiu. Šią sistemą devintajame dešimtmetyje gerokai sustiprino Prancūzijos franc fort, 
susieto su Vokietijos marke, politika ir Vieningos Europos aktas (1986), įtraukęs svarą 
sterlingų į naująją valiutų keitimo kurso tvarką. Iš pažiūros viskas klojosi gerai, kol 
1990 m. vėl susivienijo Vokietija ir buvo priimtas lemtingas sprendimas Rytų Vokietijos 
markes keisti į VFR markes santykiu 1:1. Po to dėl aukštų markės palūkanų normų silp- 
nesnės valiutos atsidūrė prastesnėje padėtyje, todėl buvo priverstos arba devalvuotis 
daugiau, nei leido nustatytos ribos, arba visiškai pasitraukti iš sistemos. Iki 1993 metų 
rugpjūčio tik Vokietijos markė ir Olandijos guldenas išliko siauruose naujosios valiutų 
keitimo kurso tvarkos rėmuose, kurią Mastrichto sutarties šalininkai anksčiau apibūdino 
kaip „Iengviausią kelią į EVS". 

1940-1945 metais, nepaisant Vokietijos pergalių kare, valdžios kontroliuojamas Rei- 
cho bankas niekad nebuvo toks stiprus, kad būtų galėjęs įgyvendinti savo vieningos 
valiutos planus. Po 1969-ųjų nepriklausomas Bundesbank visada buvo pajėgus iškelti į 
pirmąją vietą savo svarbiausius to meto prioritetus. Peršasi išvada, kad ekonomikos 
planai, sukurti nesant veiksmingos politinės sistemos, visados pasmerkti pražūčiai. 








Britų pergalė ore buvo nepaprastai svarbi trimis požiūriais. Pirma, sąjunginin- 
kai išlaikė bazę, į kurią negalėjo prasiskverbti gerokai gausesni hitlerininkų sau- 
sumos daliniai. Antra, tapusi „sunkiausiai paskandinamu pasaulyje lėktuvnešiu“, 
Britanija sudarė sąlygas sensacingai sustiprėti sąjungininkių karinėms oro pajė- 
goms — 0 tai buvo lemiamas karo Vakaruose elementas. Trečia, diplomatiniame 
fronte buvo laimėtas atokvėpis, per kurį galėjo subręsti lig tol vos juntamas 
angliškai kalbančių valstybių aljansas. Churchillis, tapęs ministru pirmininku 

žės 7-ąją — per pačią Prancūzijos krizę — turėjo ryšių su aukštais JAV parei- 
is ir buvo tvirtai pasiryžęs kaip galima greičiau įtraukti į karą amerikiečius. 
metų rudenį Britanija buvo paskutinioji sąjungininkių interesų atrama 
ooje. Jei Didžiosios Britanijos karinės oro pajėgos nebūtų apgynusios šalies, 
ko gero, taip ir nebūtų įsikišusios į Europos karą. Tačiau jos apgynė, tad 
ikos padedama Didžioji Britanija finansiškai ir psichologiškai atsilaikė tomis 
siausiomis dienomis“. 1940 metais Britanija mainais už senus eskadrinius mini- 
1s leido amerikiečiams įsirengti karines bazes jai priklausančiose Karibų jūros 
e. 1941 metų kovą buvo žengtas dar didesnis žingsnis — priimtas kur kas 
iau aprėpiantis Lendlizo įstatymas. Tad Vokietija visai pagrįstai skundėsi. 
iroje karas taip greitai nesibaigė. Vokietija metė ryžtingą iššūkį vandenynuo- 
2špataujančiai Britanijai, paleidusi ultramodernių „kišeninių karo laivų“ ir vis 
ančią povandeninių laivų flotilę. Karo jūroje pradžioje Didžiosios Britanijos 
anas „Rojal ouk“ buvo nuskandintas savo bazėje Skapa Flou, o vokiečių 
'as Špė“ galo susilaukė La Platos įlankoje. Tuomet į jūrą išplaukė „Bismar- 
ir „Tirpicas“. Pirmasis vieninteliu įspūdingu šūviu sunaikino jį persekiojusį 
„Hudą“, bet „Bismarką“ apgadino iš oro numesta torpeda, o paskui nuskan- 
vaikęsi keli britų laivai. Pastarasis buvo nuvytas į vieną Norvegijos fiordą. 
iėlto kaip ir per Pirmąjį pasaulinį karą, vokiečiai daugiausia dėmesio skyrė 
adeniniam karui. Po to, kai hitlerininkai paėmė į savo rankas Prancūzijos 
o ir Nanto uostus, „Atlanto mūšis“ virė trejus metus (žr. toliau). 
iduržemio jūros baseine sąjungininkių ir fašistinių Ašies valstybių interesai 
ūrė — vienos ir kitos norėjo kontroliuoti Šiaurės Afriką ir Sueco kanalą. 
ja padidėjo 1940 metų gegužę, kai Mussolinis paskelbė karą ir įsiveržė į 
nūzijos Alpes. Italijos bazę Tripolyje apsupo britai, buvę Palestinoje bei Egip- 
prancūzai, buvę Tunise ir Alžyre, todėl bazė netrukus turėjo šauktis į pagal- 
>kiečių Afrikos korpusą, kad galėtų atsilaikyti. Trijų tūkstančių kilometrų 
laivybos kelias nuo Gibraltaro iki Aleksandrijos buvo saugomas tik pusiau- 
e — Maltos saloje — buvusios britų bazės, kuri didvyriškai atlaikė nesibai- 
ią blokadą ir bombardavimus. Tačiau tragiškiausias pirmųjų karo jūrose 
konfliktas įvyko tarp Vakarų valstybių. Kai Paryžius pasidavė hitlerininkams, 
oji Britanija pareikalavo, kad jai pasiduotų visas Prancūzijos laivynas, kurio 
ė dalis stovėjo Mers-el-Kabiro bazėje Alžyre. Kai prancūzų admirolas atsisa- 
isiduoti, 1940 metų liepos 3-ąją britų Karališkasis karinis jūrų laivynas įvykdė 
lestingą įsakymą sunaikinti visus prancūzų laivus su įgulomis. Tuomet britų 
:sys nukrypo į Libijos dykumą. Britanijai grasė ir besiartinantis vokiečių Afri- 
corpusas, ir augantis žydų terorizmas Palestinoje, tad jos padėtis Egipte 
nestabili iki pergalės antrame mūšyje prie El Alameino 1942 metų spalio 
eną. Lapkritį anglų ir amerikiečių pajėgos išsilaipino Maroke ir Alžyre. 
10 metu, kai Hitleris visą dėmesį buvo nukreipęs į Vakarus, Stalinas tęsė 
agresiją Rytuose. Po Suomijos fiasko jis ėmėsi to, ką „New York Times“ 
ai apibūdino kaip „hienos tarnavimą liūtui Hitleriui“. Šįsyk jo taikiniais tapo 
Baltijos valstybės ir kai kurios Rumunijos teritorijos; jas Stalinas užgrobė 
audojęs tuo, kad pasaulio dėmesys nukreiptas į Prancūzijos likimą. 


1003 


EUROPOS ISTORIJA 


Baltijos šalyse Sovietų Sąjunga surengė gerai surežisuotą valdžios nuvertimo 
kampaniją. Paskui, 1940 metų birželį, Estijos, Latvijos ir Lietuvos komunistų orga- 
nizacijos buvo paragintos šauktis sovietų „pagalbos“. Maskva reikalavo, kad Bal- 
tijos valstybės įsileistų Raudonąją Armiją — neva SSRS saugumo interesams 
ginti. Kilo sumaištis, ir visų trijų šalių vyriausybės žlugo; įžengė Raudonoji Armi- 
ja; buvo surežisuoti jau kadai suplanuoti plebiscitai, kurių rezultatai buvo žinomi 
iš anksto; įsisiautėjo lig tol neregėto žiaurumo stalininis teroras. Vykstant žudy- 
nėms ir trėmimams, buvo susitarta iškeldinti visus Baltijos šalių vokiečių tautybės 
gyventojus į vokiečių okupuotas Lenkijos teritorijas. Vakariečiams sunku suvok- 
ti, bet estams, latviams ir lietuviams vis didėjanti tikimybė, kad ateis hitlerininkai, 
atrodė lyg palaimintas išvadavimas iš išvaduotojų. O štai Rumunijoje Stalinas vil- 
tis siejo su tiesiogine Vokietijos pagalba. Trapi Rumunijos laisvė didele dalimi 
priklausė nuo nenutrūkstamo naftos eksporto į Vokietiją. Taigi, kai Maskva iškė- 
lė reikalavimus, o Berlynas patarė su jais sutikti, Bukareštui buvo sunku priešta- 
rauti. 1940 metų birželio 27 dieną, dešimt dienų po Baltijos valstybių, Rumunijos 
Bukovinos ir Besarabijos sritys buvo užgrobtos aidint fanfaroms, skelbiančioms 
apie „susijungimą su sovietų tėvyne“. Pažeminta Rumunija laukė progos atkeršy- 
ti. [MoLDova] [čERNOVICAI| 

Atėjus 1940 metų rudeniui, jau buvo galima pasverti nacistų ir sovietų bendra- 
darbiavimo naudą; Hitleris akivaizdžiai išlošė daugiau negu Stalinas. Pramonės ir 
strategijos atžvilgiu Prancūzija, Belgija, Olandija, Liuksemburgas ir Skandinavija 
buvo žymiai vertingesnės už sovietų užkariautas valstybes. Nors Fiurerį sulaikė 
klastingasis Frankas, su kuriuo jis buvo susitikęs Endajuje, fašistinis blokas valdė 
didžiąją žemyno dalį. Negana to, Vokietija šias kolosalias pergales pasiekė mini- 
malia kaina, mat išvengė ilgo konflikto su Vakarais. Stalinui Hitlerio sėkmė pradė- 
jo atrodyti grėsminga. Po Prancūzijos Vokietijos ekspansijai teliko dvi kryptys: į 
tradicinius rusų „medžioklės plotus“ Balkanuose arba į pačią Sovietų Sąjungą. 

Įtampa išryškėjo, kai Molotovas 1940 metų lapkritį apsilankė Berlyne. Jis 
elgėsi siaubingai šiurkščiai ir pateikė šūsnį netaktiškų reikalavimų. Galima spėti, 
kad Molotovui buvo liepta išsiaiškinti vokiečių pakantumo ribas. Kai Fiureris 
pripažino, kad Vokietija kaunasi „žūtbūtinėse grumtynėse" su Britanija, Moloto- 
vas tarė: „Taip, Vokietija kaunasi dėl savo gyvybės, o Britanija — dėl Vokietijos 
mirties“. Abi pusės nujautė, kad jų partnerystė pasmerkta. Gerai nežinoma, 
kokius nurodymus Stalinas davė Raudonajai Armijai, bet gruodžio 18 dieną Hit- 
leris paliepė ruoštis „Barbarosos“ operacijai. 

1941 metų balandžio krizė Balkanuose kilo dėl šiurkščių Mussolinio klaidų. 
Italų kareivius, kurie iš Albanijos patraukė į Šiaurės Graikiją, triuškino narsūs 
graikai, tad Dučei reikėjo, kad vokiečiai dar kartą jį išgelbėtų. Negana to, kara- 
liškoji Jugoslavijos vyriausybė buvo pjudoma ir iš vidaus, ir iš išorės. Kai Regentų 
taryba mėgino pasirašyti sutartį su Vokietija, ją nuvertė kariškiai. Įžengus Ver- 
machtui, šalis subyrėjo. Po 11 kautynių dienų vokiečiai okupavo didžiulę terito- 
riją. Jugoslavijos vyriausybė spruko į Londoną. Kroatija pasiskelbė nepriklauso- 
ma respublika. Vengrai, bulgarai ir italai atsiplėšė po gabalą Jugoslavijos likučių. 

MOLDOVA 


Penki jauni pjovėjai pietauja, atsisėdę ant kilimėlio, pasitiesto ant kalvelės, apsuptos 
auksinių javų laukų. Mergina su skaisčiai raudona skarele ant galvos, pasitiesusi ant 
kelių laikraštį, skaito besišypsantiems savo draugams. Jie pasidėję gertuvę vyno ar 
vandens, dubenį su duona ar ryžiais ir milžinišką raudoną arbūzą. Didžiausi plotai dar 
nenukirstų kviečių ir surištų pėdų driekiasi iki žalio slėnio ir už jo dunksančių miškais 
apaugusių kalvų. Priekiniame plane - žvilgantis žalias motociklas, tolumoje javus kerta 
kombainas. Vieta, kurioje vyksta veiksmas, kaip matyti iš užrašo ant kilimėlio - Molda- 
vija (Dabar Moldova). Laikas - bet kurie metai po 1940-ųjų, kai Moldavija buvo prijung- 
ta prie SSRS. Šis Aleksejaus Vasiljevo paveikslas vadinasi „Apie mus rašo „Pravda“! 
(žr. 70 iliustraciją). 

Vargu ar tai didis menas, bet dailininko technika meistriška, o paveikslas malonus 
akiai. Be jokio šiurkštaus politinio gesto Vasiljevui pavyko pasitelkti į pagalbą visus 
pagrindinius elementus socialistinio realizmo (pasak Ždanovo - „revoliucinio romantiz- 
mo“), propaguojamo partijos vadovybės nuo 1934 metų. Jis nutapė drobę, Stalino 
žodžiais tariant, „tautinę savo forma, socialistinę turiniu“. Apie tautinę dvasią galima 
numanyti iš ryšio tarp šių moldavų valstiečių ir žmonių, kurie žavisi jais Maskvoje. Apie 
atsidavimą partijai galime spręsti iš jaunuolių džiaugsmo, kad jų darbas paminėtas par- 
tijos laikraštyje. Paveikslo „klasinį pobūdį“ rodo valstietiški drabužiai ir fizinis darbas. 
Apie „idėjiškumą“ byloja jų optimistinis ir politiškai teisingas požiūris. Kūrinio idėja 
išreikšta kuo aiškiausiai: laimingi dirbantieji ir šiuolaikiška technika užtikrina didelį darbo 
našumą bei masių gerovę. Paveikslas atvirai socialistinis ir atrodo visai realistiškai. 

Ne paslaptis, kad visos svarbiausios Sovietų Sąjungos gyvenimo realijos buvo 
sistemingai falsifikuojamos. Iš tikrųjų iš Moldavijos valstiečių neseniai buvo atimta ir 
žemė, ir kultūra. Jie priversti gyventi ir dirbti kolūkiuose, o jų produkcijos perteklių atim- 
davo sovietų valstybė. Tūkstančių tūkstančiai buvo mirtinai užvaryti Gulage ar sušau- 
dyti už vadinamąjį sabotažą. Jiems liepta naudoti slaviškus rašmenis, kad sovietų 
dvasia mokomi vaikai nebegalėtų perskaityti prieškarinių rumuniškų ir moldaviškų lite- 
ratūros kūrinių. Jiems buvo draudžiami bet kokie ryšiai su vakarine jų krašto dalimi 
Rumunijoje - girdi, tai užsienio šalis. Juos mušė, skurdino, baugino. O pasauliui buvo 
aiškinama, neva jie neapsakomai patenkinti. 

Nešališkam stebėtojui kyla klausimas: ar kūrinio estetinė vertė išlieka, jei žmogišku 
ir doroviniu požiūriu jo pagrindinis tikslas melagingas? 





Priviso pogrindinių armijų. Baisieji serbų mažumą sunaikinti pasiryžę ustašiai — 
kroatų „sukilėliai“ — parodė visą fašistinį mirties stovyklų ir masinių žudynių 
repertuarą. Rojalistams četnikams, vadovavusiems Jugoslavijos pasipriešinimo 
judėjimui, vis labiau priešinosi komunistai, vadovaujami Josipo Brozo „Tito“ 
(1892 — 1980). Nuožmų jugoslavų pasiryžimą žudyti įsibrovėlius pranoko tik jų 
polinkis žudyti vieniems kitus. [NovaDEs] 

1940 metų birželį, sovietų armijai užėmus Šiaurės Bukoviną, buvo žengtas pirmas 
žingsnis naikinant vieną iš civilizacijų. Šis Austrijos atimtas iš Otomanų imperijos seno- 
sios Moldavijos kampelis pusantro amžiaus buvo atokiausia Habsburgų valdų dalis. 
Paskui dvidešimt metų jį valdė Rumunija. Jo sostinė Černovicai (Černati) ant Pruto 
krantų buvo daugiakalbės, daugialypės, hierarchija pagrįstos bendrijos centras; impe- 
rinė vokiečių Mitteleuropa - Vidurio Europos - kultūra čia it perregimas šydas dengė 
turtingus vietos žydų, rumunų, lenkų ir rusų gyvenimo klodus. Po penkiasdešimties 
sovietų lygiavos metų jis virto Černovcais, nykiu Ukrainos provincijos užkampiu. 
Senoji Bukovina išnyko. Išvysti ją gali nebent nostalgišku žvilgsniu tremtinio, kuris 
trečiajame dešimtmetyje ten augo „vokiečių valdančiajai klasei bergždžiai stengian- 
mėnesiais: 
Senieji namai vis dar dažyti austriška kiaušinio trynio geltonumo spalva, kiti - žalia 
imperinės Rusijos spalva. Bet tos Bukovinos, kurioje kadaise persimaišė tiek tautų, 
nebeliko <...>, visi nužudyti ar repatrijuoti, 0 jų vietą užėmė bejausmiai kopūstus 
šlamščiantys ukrainiečiai. Audringą, spalvingą, pritrenkiančią įvairovę <...> pakeitė 
postalininis Černovcų vienodumas. Turgus miesto aikštėje, kur „švelniai dvelkiant 
česnakui“ žydai, armėnai ir vokiečiai derėjosi dėl avikailių, aštraus sūrio, krūminės, 
tabako, aliejaus ir karvių mėšlo, dabar betonuota paradų aikštė, virš kurios kabo 
milžiniškas Lenino atvaizdas. Kosmopolitiškas Austrijos-Vengrijos ir carinės Rusijos 
pasienio kraštas paverstas „didžiule vargšų prieglauda“. Bet ateis diena, kai tos 
prieglaudos sienos grius'. 








Piečiau, Graikijoje, vokiečiai šlavė visus iš kelio. Jie užėmė Atėnus; britų pajė- 
jos, mMėginusios išlaikyti Kretą, buvo įveiktos gegužės pabaigoje. 

Reaguodamas į Balkanų krizę Stalinas nerodė jokių solidarumo su Hitleriu 
:enklų. Balandžio 5-ąją, dieną prieš vokiečiams puolant Jugoslaviją, jis pasirašė 
mu ja draugystės sutartį, o balandžio 13-ąją — itin svarbią neutralumo sutartį su 
'aponija. SSRS ruošėsi stambioms operacijoms Europoje. Žinoma, kad gegužės 
5-ąją Žukovas siūlė Raudonajai Armijai užbėgti už akių Vermachtui ir smogus 
Hirmai sužlugdyti vokiečių pasirengimą. 

Kovinės vokiečių divizijos iš Jugoslavijos buvo perkeltos prie rytinių Reicho 
ienų. 1941 metų birželio pradžioje nuo Rytprūsių iki Rumunijos miškų tankumy- 
1uose ir šunkeliuose knibždėjo laikinas stovyklas įsirengusių vokiečių, riaumojo 
ų tankų varikliai. Kiekvienas Lenkijos valstietis ir daugumos pasaulio šalių žval- 
rybos agentūros žinojo, kad Hitleris ruošiasi pulti Sovietų Sąjungą. Atrodė, kad 
ienintelis apie tai nežinantis žmogus yra Stalinas, įsakęs žūtbūt vengti provoka- 
ijų pasienyje. 

Kadangi nesama reikalingų dokumentų, aplinkybės taip ir lieka neišsiaiškin- 
os. Tradiciškai laikoma, kad Stalinas arba nesuprato visos Hitlerio klastos, arba 

stengėsi laimėti laiko, norėdamas baigti pasirengimą gynybai. Ir viena, ir kita nuo- 
monė atrodo neįtikinamos. Nereikia būti specialistu, kad suprastum, jog vokiečių 
karo mašina galėjo patraukti tik viena kryptimi — į Rytus. Anksčiau Hitleris 
manė, kad visuotinis karas kils 1942 ar 1943 metais, bet dabar jam teko apsispręs- 
ti: išnaudoti sėkmės inerciją ar daryti pertrauką ir rizikuoti išleisti iš rankų inicia- 
tyvą. Buvęs kapralas ir jo avantiūristų gauja tikriausiai nė akimirkos nedvejojo; 
jiems magėjo tęsti savo žygį ir pelnyti šlovę arba — Gėtterdūmmerung. 

Kai dėl Stalino — slapukavimo meistro — galima tik spėlioti. Tačiau, kaip 
netrukus įsitikins vokiečiai, sovietai nesėdėjo rankų sudėję. Milžiniškos karinės 
pajėgos buvo permestos į lengvai pažeidžiamus pasienio rajonus; pasienio aero- 
dromuose neužmaskuoti stovėjo kariniai sovietų lėktuvai; pasienio kordonai buvo 
atitraukti; keliai ir tiltai pataisyti, kad lengviau galėtų judėti sunkūs mechanizmai. 
Raudonoji Armija buvo pasirengusi bet kurią akimirką pulti. Viskas byloja apie 
tai, kad Stalinas veikiausiai apsimetinėjo nesuprantąs, kas dedasi, norėdamas 
nuslėpti pasiruošimą netikėtam Reicho puolimui“. Jei taip, vokiečiai jį aplenkė. 
Vermachtas smogė brėkštant birželio 22-osios rytui. 

Nacistų viešpatavimas Europoje (1941 metų birželis — 1943 metų liepa). „Bar- 
barosos“ operacija, per kurią Vokietijos kariuomenė atsidūrė Sovietų Sąjungos 
gilumoje, pradėjo pagrindinį karinį ir politinį Antrojo pasaulinio karo Europoje 
žaidimą. Ji atidarė frontą, kur vokiečiai patirs 75 procentus visų karo nuostolių ir 
kuris laikytinas pagrindine Hitlerio galų gale patirto pralaimėjimo scena. „Barba- 
rosos“ operacija buvo stulbinamai arti visiškos pergalės; per dvejus trejus metus 
ji be galo praplėtė nacistų Naujosios Tvarkos teritoriją. Per 1941 metų puolimą 
Vermachtas atsidūrė Maskvos prieigose, 1942 metais — prie Volgos ir Kaukazo 
(žr. 26 žemėlapį). 

Pradinio puolimo 1941 metų birželį rezultatai buvo įspūdingi. Šimtas penkias- 
dešimt šešios divizijos — per 3 milijonus vyrų — kirto Ribbentropo — Molotovo 
pakte nustatytą liniją ir užklupo Raudonąją Armiją visiškai nepasiruošusią. Sovie- 
tų karo lėktuvai per porą dienų buvo sunaikinti net nepakilę, buvo apsuptos išti- 
sos sovietų armijos, daugybė karių paimta į nelaisvę. Šarvuotosios kolonos lėkė į 
priekį dar neregėtu greičiu. Baltijos šalyse, Baltarusijoje ir Ukrainoje vokiečių 
kareivius pasitiko kaip išvaduotojus. Vietos valstiečiai senu papročiu sveikino juos 
su duona ir druska. Lvove, kur NKVD pasitraukdama išžudė daug tūkstančių poli- 
tinių kalinių, per demonstraciją buvo atvirai paskelbta nepriklausoma Ukraina. Iki 
gruodžio priešakiniai vokiečių daliniai, net neturėdami žieminės aprangos, įžengė 
į Rusiją ir apsiautė Leningradą. Savo žiūronais vokiečiai jau matė Kremlių, bet 
Stalinas atsiuntė slaptą rezervą dar nesikovusių Sibiro divizijų (tą pačią dieną, kai 
japonai puolė Perl Harborą) ir šios sulaikė hitlerininkus. [smoLENsKAS] 

1942 metais vokiečių karinė vadovybė nusprendė nukreipti savo puolimą per 
pietines stepes. Pagrindinis jos tikslas buvo užgrobti derlingus Ukrainos juodže- 
mio rajonus ir tolimose Baku apylinkėse glūdinčius naftos telkinius. Tačiau puo- 
lantys vokiečiai susidūrė su vis rimtesniu pasipriešinimu, be to, besitraukiantys 
sovietai nepalikdavo nieko. Pramonės rajonai buvo tušti; gamyklų įrengimai 

SMOLENSKAS 


1941 metų liepą Vermachtas taip greitai užėmė Smolenską, kad vietos Komunistų 
partijos būstinė ir visa, kas joje buvo, pateko į vokiečių rankas. Smolensko archyvuose 
laikytos išsamios bylos, apimančios visas komunistų veiklos sritis nuo pat revoliucijos, 
įskaitant ir Stalino valymus bei didįjį terorą. Išgabenti į Vokietiją, 1945-aisiais archyvai 
antrą kartą bus laiku atimti amerikiečių armijos ir išsiųsti į Ameriką. Jie gerokai mažes- 
ni nei į amerikiečių rankas patekę didžiuliai nacistų dokumentų rinkiniai, vėliau suda- 
rysiantys amerikiečių saugomo Dokumentų centro Berlyne pagrindą. Sovietų valdžia 
niekada neleido laisvai prieiti prie valstybinių archyvų, juo labiau prie slaptų partijos 
bylų. Taigi lyg iš dangaus nukritę Smolensko archyvai turėjo neįkainojamą vertę. Isto- 
riniai tyrimai archyvo bylų pagrindu leido prasiskverbti pro sovietinės propagandos 
bei Vakarų teoretikų išvedžiojimų šydą ir bene pirmąsyk pažvelgti į tikrąją komunistų 
valdžios prigimtį. 

Tačiau daugelis sovietologų ir sovietų apologetų tuo neapsidžiaugė. Kurdami savo 
fantazijas jie žinojo, kad dokumentinių įrodymų mažai ar išvis nesama, tad neturėjo 
jokio noro išvysti tikrus faktus. Todėl pirmajam Smolenkso archyvus tyrusiam mokslinin- 
kui padarius išvadą, kad Stalinas ketvirtajame dešimtmetyje „bemaž be perstojo vykdė 
valymus“, jo teiginiai buvo skubiai paneigti. „Šis požiūris, - sklandžiai pareiškė sovietų 
arkiapologetas, - menkai paremtas tiesioginiais įrodymais“. Šitokia sofistika iki Sovie- 
tų Sąjungos žlugimo dažnai atstodavo mokslą. 

Archyvai visuomet traukė tuos, kurie nori manipuliuoti istorijos rašymu. 1992 
metais Rusijos valdžia atskleidė, kad esama vadinamojo „Ypatingojo archyvo“, kurį 
sovietų režimas laikė atskirai nuo visų kitų. Kol kas dar nežinome viso jo turinio, bet 
šalia Gėbbelso dienoraščių jame tikrai esama tokių dalykų kaip pranešimai iš Prancū- 
zijos Sūretė Nationale ir Lenkijos ikikarinės Dwėjka, arba „Karinės žvalgybos“, ir net 
Britų ekspedicinių dalinių (1940) bei Didžiosios Liuksemburgo kunigaikštystės bylos. 
Sakoma, kad jame saugomi ir visi trūkstami nacistų Pagrindinės Reicho saugumo kan- 
celiarijos rinkiniai. Tikriausiai nacistų archyvų medžiotojai savo grobį iš visos Europos 
sutempė į įvairius Lenkijos ir Rytų Vokietijos rūsius bei pilis, bet juos vėliau pasigrobė 
Raudonoji Armija. Taigi sovietai Smolensko archyvų netektį kompensavo su kaupu. 
[METRIKA] 

Dar labiau intriguoja galimybė, kad dalis pagrobtų nacistų archyvų, patekusių į 
komunistų rankas, buvo suklastota. Antai Varšuvoje pokarinė komunistinė Saugumo 
valdyba paveldėjo buvusios miesto gestapo kanceliarijos turtą. Turėdama savo žinioje 
visus reikiamus registrus, kodus, blankus ir antspaudus, ji lengvai galėjo ištaisyti įrašus. 
Taigi Saugumo valdyba be vargo pateikė dokumentų, įrodančių, jog Lenkijos pasiprie- 
šinimo judėjimui Armijai Krajowai vadovavo nacistų kolaborantai“. 

Taigi penkiasdešimt metų istorikų požiūris į dvidešimto amžiaus vidurį buvo viena- 
šališkas, nes vienašališki buvo dokumentai“. Tačiau dešimtajame dešimtmetyje 
paslėpti buvusio komunistinio pasaulio turtai padėjo atstatyti pusiausvyrą. Vokietijoje, 

pradėjus atskleidinėti VDR Stasi paslaptis, nacistines Berlyno Dokumentų centro 
bylas buvo imta ruošti perdavimui federacinės valdžios žinion. Vašingtone Kongresas 
surengė debatus, priešindamasis šiam žingsniui". Mat laimėjusieji Antrąjį pasaulinį 
karą puikiai žinojo, kad „Galia - tai žinojimas, o žinojimas - galia". 








išmontuoti ir išvežti į Rytus, o darbininkai evakuoti; didžioji Dniepropetrovsko užtvan- 
ka, penkmečio planų pasididžiavimas, susprogdinta. Vokiečių kareiviai ropštėsi į Elb- 
rusą. Kai atėjo antroji karo žiema, palei Stalingradą jie artinosi prie Volgos. 

Vokiečiams traukiant prie Volgos, Hitlerio valdoma teritorija padidėjo plotu, 
prilygstančiu visų nacistų Vakarų Europoje užkariautų kraštų plotui. Hitleris 
gavo Lebensraum, apie kurį svajojo. Zona, kurioje buvo nepaisoma jokių įstaty- 
mų, dabar driekėsi 1500 kilometrų už Reicho ribų. Kaip paaiškėjo, hitlerininkai 
nė nemanė paisyti vietos gyventojų norų. Jokių nepriklausomų respublikų netu- 
rėjo likti — vien karinė valdžia fronto rajonuose bei SS vadovaujami Reicho 
komisariatai „Ostlande“ ir Ukrainoje. Tautinis judėjimas Ukrainoje, vokiečių 
visokeriopai remtas 1917 — 1918 metais, turėjo būti nuslopintas. Per tyčinį kvailu- 
mą nacistai prarado visas galimybes patraukti vietos gyventojus savo pusėn, pasi- 
pūtimas didžiausią jų pranašumas pavertė nepakeliama našta. Vokiečių žiauru- 
mas buvo beribis. Savo naujiesiems pavaldiniams jie nepaliko jokios kitos išeities 
kaip priešintis. Už kiekvieną „banditų“ nužudytą vokiečių kareivį mirtimi buvo 
baudžiamas šimtas valstiečių. Vokiečiai lygino su žeme ištisus kaimus, o jų 
gyventojus žudė. Nacistų vadai manė galį žudyti ką tik panorėję. Lenkijoje ir 
kitur gyventojai buvo tikrinami, skirstomi į rasines kategorijas ir pagal jas gau- 
davo maisto korteles bei leidimus dirbti. Jei žydų iškart nenužudydavo, suvary- 
davo į getus. Slavų tautos, kurių elitas buvo pasmerktas sunaikinti, buvo laiko- 
mos tinkamomis tik vergiškiems darbams. Keli milijonai vyrų ir moterų išsiųsta 
dirbti į Reichą. Kadangi visų kategorijų „nepageidaujamųjų“ nuolat gausėjo, be 
galo išsiplėtė nacistų karo belaisvių ir koncentracijos stovyklų tinklas. Sovietų 
karo belaisviai neturėjo jokių teisių, todėl trys ar keturi milijonai vyrų žuvo 
nedengtuose aptvaruose. Į Rytus buvo žiūrima kaip į neribotą žmonių ir išteklių 
šaltinį. Per trejus metus Ukrainos gyventojų sumažėjo 9 milijonais. 

Vis dėlto tariamasis nacistų „kryžiaus žygis vardan civilizacijos“ pritraukė šali- 
ninkų. Rumunija, Vengrija ir Italija išsiuntė į Rytų frontą nemažus kontingentus. 
Rumunija ėmė viešpatauti Odesoje ir Uždnestrės srityje. Generolas Frankas atsiun- 
tė iš Ispanijos rinktinę „Žydrąją diviziją". Baltijos valstybėse kariuomenės ir polici- 
jos daliniai buvo priskirti vokiečiams. Užverbuoti kareiviai ir savanoriai pulkais 
traukė iš bemaž visų okupuotų šalių. Kai kurie iš jų, ypač sovietų karo belaisviai, 
tik vadinosi savanoriais, nes jiems buvo leista pasirinkti — tarnauti vokiečiams arba 
mirti badu. Tačiau daug kitų, ypač iš Vakarų Europos, prie hitlerininkų prisidėjo 
savo noru. Generolas Vlasovas, buvęs sovietų karininkas, vadovavo Rusijos išvada- 
vimo armijai, turinčiai milijoną vyrų. Į kazokų brigadą įstojo nemažai prieš karą 
tremtyje buvusių vyrų. Net Waffen-SS užverbavo daugybę užsieniečių. [LATVIJA] 

LATVIJA 


Latviai nejautė didelės meilės vokiečiams. Pastarieji nuo viduramžių Baltijos šalyse, 
išskyrus Lietuvą, sudarė valdančiąją kastą ir buvo lojalūs carinei Rusijai. Tačiau sovie- 
tams valdant 1940-1941 metais jie prisižiūrėjo tiek žmogžudysčių ir deportacijų, kad 
Vermachto pasirodymas atrodė palaimingas išvadavimas. 

Taigi vokiečiai bemaž nesulaukė pasipriešinimo, kai ėmė sudarinėti latvių karinius 
junginius vos įžengę į Rygą 1941 metų liepos 1-ąją. Iš pradžių buvę Latvijos kariuo- 
menės ir policijos daliniai bei dezertyrai iš sovietų kariuomenės buvo atiduoti vokiečių 
žinion. „Pagalbinė saugumo policija“, vėliau pavadinta Schutzmannschaft arba 
„Schuma“, buvo naudojama fronto tarnybai, saugojimui, darbams, gaisrams gesinti ir 
„specialiosioms operacijoms“. (Paaiškėjo, kad pastarasis eufemizmas, be kita ko, 
reiškė ir žydų žudynes SS vadovaujant.) 1942 metų įsakas dėl karo prievolės gerokai 
padidino užverbuotųjų skaičių, tad lengviau buvo formuoti ir žemesnio lygio Hilfswilli- 
ge arba „Hiwi“ dalinius, ir reguliarųjį „Latvių legioną“. Nuo 1943 metų gerokai savano- 
riais pasipildęs legionas aprūpins kariais tris Waffen-SS latvių divizijas (žr. III priedą, 
100). Vyrai prisiekdavo „kovoti su bolševizmu“ ir „paklusti Vokietijos ginkluotųjų pajė- 
gų vyriausiajam vadui Adolfui Hitleriui“. Šių dalinių rikiuotės kalba buvo latvių, o ant 
karių rankovių antsiuvai su užrašu „Latvija“. Jie kovėsi prie Leningrado ir vokiečiams 
traukiantis iki pat Berlyno!. 

Per susitikimą su SS reichsfiureriu 1944 metais, Latvijos legiono štabo viršininkas 
užfiksavo Himmlerio atnaujintą nacistinės tvarkos viziją: 





Dabartinė padėtis reikalauja, kad kiekvienas SS karininkas, nepriklausomai nuo tau- 
tybės <...> rūpintųsi visa germanų tautų gyvenamąja erdve. [Tuomet jis išvardijo, jo 
manymu, germanų šeimai priklausančias tautas: vokiečius, olandus, flamanaus, 
anglosaksus, skandinavus ir baltus.) Dabar svarbiausioji užduotis - sujungti visas 
šias tautas į vieną didelę šeimą. Savaime suprantama, vykstant šiam procesui vokie- 
čių tauta kaip didžiausia ir stipriausia privalo imtis vadovaujančio vaidmens. [Bet] šis 
susijungimas turi vykti lygybės principu <...> [Vėliau] ši šeima <...> turi imtis misijos 
įtraukti visas romanų tautas, o paskui slavų, nes jos irgi priklauso baltųjų rasei. 
Vakarų kultūrą nuo geltonosios rasės pavojaus gali išgelbėti tik baltosios rasės 
susivienijimas. 

Dabar šiuo atžvilgiu priekyje žengia Waffen-SS, nes jos organizacija pagrįsta 
lygybe. Waffen-SS apima ne vien vokiečių, romanų ir slavų, bet netgi islamiškus 
dalinius <...>, besikaunančius petys į petį. Todėl be galo svarbu, kad kiekvienas 
Watfen-SS karininkas išeitų mokslus toje pačioje karo mokykloje Ža5 


Nacistų internacionalizmas pasireiškė tik galutinėje karo stadijoje, kai Vokietija sto- 
vėjo ant pražūties slenksčio. Fašistų ideologijos veikaluose jam skiriamas menkas 
dėmesys, kaip ir priežastims, paaiškinančioms, kodėl taip daug europiečių už ją kovė- 
si. Pamiršta, kad nacistai leido žurnalą, pavadintą „Nation Europa". 





J | 

Holokaustas. Okupavę Lebensraum Rytuose, hitlerininkai pradėjo savo 
didžiausią ir sistemingiausią rasinio genocido kampaniją. Tai, ką su jiems būdin- 
gu įmantrumu pavadino „galutiniu žydų klausimo sprendimu“, vėliau imta vadin- 
ti „Holokaustu“ arba hebrajiškai Šoa. Tai buvo mėginimas panaudojant šiuolaiki- 
nes pramonės technologijas išžudyti Europoje visus žydų vyrus, moteris ir vaikus 
vien už tai, kad jie žydai. Neaišku, kada jis prasidėjo. Nerastas joks tiesioginis 
Fiurerio įsakymas, nors niekas nepaneigs, kad galų gale atsakingas yra būtent 
jis. Yra pagrindas manyti, jog Hitleris ėmėsi žygių, kad paslėptų savo vaidmenį 
ir vėl blogai neišgarsėtų kaip anksčiau, kai pasaulis suuodė apie jo vykdytą 
„nevisaverčių“ žudymo kampaniją . Europos žydai buvo pagrindinis, bet ne vie- 
nintelis nacistų rasinių žudynių programos taikinys. 

Kelerius metus Hitlerio kalboms buvo būdingas išmintingas santūrumas, bet 
1938 — 1939-aisiais jis vėl kaip karjeros pradžioje ėmė rėžti ekstremistines kalbas. 
1939 metų sausio 30 dieną per radiją jis išsakė „pranašystę“: jeigu žydai dar kar- 
tą sukelsią karą, jų visų lauksiąs Vernichtung — išnaikinimas. Tačiau iki 1941 
metų liepos žydai nebuvo naikinami dideliu mastu, nors jų mirtingumas nacistų 
pastatytuose getuose okupuotojoje Lenkijoje buvo didelis. Tiesą sakant, ir toliau 
neaiškiai buvo kalbama apie žydų išsiuntimą į tolimas vietoves ir jautrią neutralių 
JAV reakciją. Vis dėlto 1941 metų liepos 31 Gėringas įsakė RSHA (Reicho sau- 
gumo vyriausiosios kanceliarijos) viršininkui ruoštis „galutiniam sprendimui“ 7 
Matyt, neseniai jis buvo gavęs konkrečius Fiurerio nurodymus. Reikėjo mesti į 
šalį bet kokias dvejones. Buvo imtasi naikinimo politikos. „Perkeldinimas“ tapo 
oficialiu eufemizmu, reiškiančiu genocidą. Vokiečių armijoms pasiekus buvusios 
carinės imperijos gilumą, vėl pasirodė liūdnai pagarsėjusios Einsatzgruppen, 
kurios suvarydavo į vieną vietą tūkstančius žydų, nuvesdavo prie kokių duobių 
ar griovų ir masiškai sušaudydavo. Per vieną tokią akciją dauboje prie Babij Jaro 
netoli Kijevo hitlerininkai sušaudė 70 000 pasmerktųjų. 

1942 metų sausį SS vadai, tarp jų ir Adolfas Eichmannas, RSHA IV-B-4 Žydų 
reikalų skyriaus viršininkas, surengė dieną trukusį pasitarimą viloje Vanzėjoje 
netoli Berlyno, siekdamas suderinti techninius ir organizacinius klausimus. Buvo 
nuspręsta spartinti ciklono-B dujų bandymus; įsteigti specialias mirties stovyklas 
Chelmne, Belze, Sobibore ir Treblinkoje; išplėsti nacistines koncentracijos sto- 
vyklas okupuotoje Lenkijoje, ypač KL Aušvic II-Birkenau; pasitarti su geriausio- 
mis Vokietijos firmomis dėl krematoriumų konstrukcijos bei „atliekų utilizacijos“; 
sudaryti grafikus bei parūpinti riedmenis gabenimui geležinkeliais ir sudaryti 
pagalbinius junginius. Dovanotina, jei žmogus, nežinojęs, kam skirtas šis pasi- 
rengimas, būtų pamanęs, kad kalbama apie metinį Vokietijos skerdyklų vadovų 
susirinkimą; buvo numatyta „perdirbti“ 7—8 milijonus „vienetų“. Keblumą 
sudarė, kaip juos surinkti, nugabenti ir kuo tyliau bei veiksmingiau jų atsikraty- 
ti. [vovaDEs] Nuo tada „galutinis sprendimas“ vyko be atvangos trejus metus — 
miestas po miesto, getas po geto, rajonas po rajono, viena šalis po kitos. 1942 — 
1943 metais jis buvo nukreiptas į didžiausią atskirą kategoriją — 3 milijonus 
okupuotos Lenkijos žydų. 1943 — 1945 metais operacija išplito po Balkanus, Bel- 

giją ir Olandiją, Prancūziją ir Vengriją. Galų gale tikslas buvo įvykdytas kokiais 
65 procentais. „Sprendimo“ vykdymas nutrauktas tik tada, kai sąjungininkių 
kariuomenės užėmė žydų naikinimo vietas. 

Ilgainiui iš gausybės memuarų ir dokumentinės medžiagos pasaulis daug ką 
sužinojo apie pasmerktos tautos patirtus baisumus. Protinga žydaitė užrašė, ką die- 
na iš dienos galvodavo, slapstydamasi Amsterdame, Prinsengracht gatvės 263 
name““. Varšuvos Judenrat, arba Žydų tarybos, vadovas aprašė dilemas, kurios jį 
kankindavo, besistengiant tarnauti ir savo tautai, ir hitlerininkams““. Autobiografija, 
kurią mirtininko vienutėje parašė buvęs mirties stovyklos komendantas, byloja apie 
sąžiningą ir sentimentalų žmogų, kuriam visiškai svetimi moralės principai: 

Aušvice (Osvencime) aš tikrai neturėjau pagrindo skųstis, kad man nuobodu <...> Turė- 

jau vienintelį tikslą — visus raginti, viską organizuoti, kad galėčiau įvykdyti nurodytas 

priemones. 

Turėjau abejingai stebėti, kaip motinos su besijuokiančiais ar verkiančiais vaikais 
eina į dujų kameras <...> Ištisas valandas turėjau stovėdamas uostyti klaikų dvoką <...> 
Turėjau žiūrėti pro akutes <...> ir stebėti patį mirties procesą. 

Žinoma, mano artimiesiems Aušvice nieko nestigo. Kai matydavau linksmai žaidžian- 
čius savo vaikus ar žmoną, negalinčią atsidžiaugti mūsų jauniausiąja atžala, man dažnai 
kildavo mintis, ar ilgai būsime tokie laimingi“ 

Buvo ir tokių, kurie mėgino perteikti tas pragariškas kančias beletristinėmis 
oriemonėmis““. Vis dėlto labiausiai jaudina liudijimai tų, kurie paprasčiausiai sten- 
Jėsi išlikti žmonėmis. [REsPONSA| 





RESPONSA 


1943 metų spalio 3 dieną berniukas buvo išgelbėtas nuo Kinderaktion, per kurią nacis- 
tų įsteigtame Kauno gete Lietuvoje žuvo daugybė žydų vaikų. Berniuką išgelbėjęs 
vyras paklausė savo rabino, ar gali auginti jį kaip savo sūnų. Rabinas negailėjo jam 
paguodos žodžių, bet atsakė neigiamai. Girdi, vaiką visuomet reikia mokyti gerbti savo 
tėvą ir motiną". 

Be galo gausioje žydų Holokausto literatūroje dorovės didybe mažai kas gali pri- 
lygti hitlerininkų okupuotos Europos getų rabinų responsa - raštiškiems atsakymams 
į pateiktus klausimus. Viena pagrindinių rabinų pareigų buvo atsakinėti į klausimus, 
susijusius su religinėmis dilemomis, kylančiomis jų parapijiečiams, todėl jie surašy- 
davo bažnytinėse knygose pateiktus klausimus ir atsakymus. Esama kelių tokių kny- 
gų, bet labiausiai jaudinanti - Kauno rabino Efraimo Ošrajaus. Šis likęs gyvas po karo 
visus klausimus ir atsakymus sudėjo į daiktą. Net trumputėlė jo knygos ištrauka rodo, 
kad bendruomenė, kuriai grėsė išnykimas, vis dar stengėsi vadovautis savo princi- 
pais: 

+ Ar žydai gali mėginti išsigelbėti, įsigydami klastotus krikšto liudijimus? Tai griežčiausiai 
draudžiama. 

+ Ar nėščia moteris gete gali pasidaryti abortą? Taip, nes jeigu ji nepasidarys aborto, bus 
nužudyta ir ji, ir kūdikis. 

+ Ar moteris gete, kurios vyras pradingo, gali nesilaikyti įprastų taisyklių dėl antros santuo- 
kos? Ne. 

+ Ar žydas gete gali nusižudyti? Geriau nusižudyti ir būti palaidotam, negu būti nužudytam 
ir kremuotam. 

+ Ar savo tikėjimo išsižadėjęs žydas, nešiojantis kryžių, gali būti palaidotas šventoje vie- 
toje? Taip, bet kiek atokiau nuo kitų palaidotųjų. 

+ Ar nesantuokiniam kūdikiui gali būti atliktos pirmagimiui skirtos pidyon haben apeigos? 

Taip. 

+ Ką daryti su nužudytų žydų drabužiais? Pagal religinį įstatymą, krauju sutepti drabužiai 

turi būti palaidoti, o nesuteptus galima atiduoti aukų vaikams Ž. 

Kai kas sako, esą responsa, pateikti Holokausto sąlygomis, pernelyg atlaidūs. Apie 
tai tegul sprendžia specialistai. Bet kiekvienas pastebės troškimą suderinti žydų įsta- 
tymų griežtumą ir atjautą. Pavyzdžiui, 1941 metų rugpjūtį vokiečiai primėtė į Slabados 
sinagogą nustipusių kačių ir šunų, o paskui liepė keliems žydams suplėšyti ant maitų 
Toros ritinėlius ir padegti pastatą. Prasikaltusieji pasninkavo, kai rabino Ošrajaus 
paklausė, kaip galima išpirkti šią nuodėmę. Jis atsakė aiškiai, bet gailestingai: „Jeigu 
gali, tegul pasninkauja““. 

Daugybės komentarų susilaukė kaltinimas, neva pasmerktieji Europos žydai buvę 
„pasyvūs“. Kai kurie sluoksniai bendradarbiauti su hitlerininkais priverstus žydus netgi 
vadino „kariniais nusikaltėliais“*. Pasak chasidizmo doktrinos, žydų persekiojimo 
metais „Dievo veidas uždengtas“, o atsidavę žydai privalą susitaikyti su lemtimi?. Rabi- 
nai, nesilaikantys chasidizmo, nepaisė tokios griežtos taisyklės, tačiau nuo seno vyravo 
tradicija laikytis krašto įstatymų. Vyriausiasis Atėnų rabinas sunaikino parapijiečių sąra- 
šus ir todėl daug jų išsigelbėjo. Vyriausiasis Salonikų rabinas to nepadarė, tad daugu- 
ma jo ganomųjų buvo nužudyti. 

Svarbiausia tai, kad sprendimai bendradarbiauti ar priešintis buvo priimami doro- 
vės principų pagrindu. Net kai nebuvo imamasi jokių veiksmų, nesama įrodymų, kad 
žydai buvę morališkai pasyvūs ar abejingi. Neįmanoma paneigti, kad atskiri žmonės 
galėjo padaryti visokių išdavysčių, bet apstu priešingų pavyzdžių. Grupė gydytojų 
žydų Varšuvos gete, pasiryžę savo vargą panaudoti geram tikslui, atliko mokslinį bada- 
vimo simptomų ir eigos tyrimą, kuriame tiriamieji buvo jie patys. Tyrimo dokumentai, 
užkasti pieno bidone, išliko ir buvo paskelbti po karo Varšuvoje“. 

Nacistų Zachsenhauzeno mirties stovykloje fizinį naikinimo darbą atlikdavusios 
„Zonderkomandos“ narys žydas tarp pasmerktųjų pamatė savo rabiną. Pastarasis tik 
paprašė, kad išgelbėtų jo /uz - viršutinį stuburo slankstelį. (Anot žydų tikėjimo, šis 
slankstelis yra šerdis, apie kurią pomirtiniame gyvenime iš naujo susidaro kūnas.) Tai- 
gi vyriškis išpjovė slankstelį iš rabino lavono; paskutinį kartą jį matė, kai prisiekė po 
karo palaidoti kaulą šventojoje Jeruzalės žemėje". 

Diskusijose to meto nuostatų tema dažniausiai kalbama apie tariamą žydų 
syvumą ir tariamą garsiai neišsakomą nežydų pasitenkinimą. Abu kaltinimai 
xdėti. Prisimindamas įkvepiantį pavyzdį Januszo Korczako, garsaus lenkų rašy- 
jo, ramiai palydėjusio būrį našlaičių į jų paskutinę kelionę iš geto, likęs gyvas 
sipriešinimo kovotojas sakė: „Ramiai išeiti taip pat buvo didvyriška"“?. Kitas 
das prisimena, kaip abejingai jo paties šeima stebėjo, kaip į dujų kameras išve- 

kaimynus“. Žydai dalyvavo pogrindiniame partizanų judėjime, kartais — vie- 
1s šeimos nariai atskiruose junginiuose; keliuose getuose įvyko ginkluoti suki- 
nai. Herojiškas buvo Varšuvos geto sukilimas 1943 metų balandžio 19 dieną 
iešinantis galutinei likvidavimo akcijai. Jis truko tris savaites; galų gale gyvi 
:0 vos 80 kovotojų. Jų vadas Mordekajis Anelevičius nusižudė su grupe draugų 
ie paskutiniųjų įtvirtinimų Milos gatvėje“". Treblinkoje per ryžtingą pabėgimą 
vyko ištrūkti į laisvę 300 kalinių. [KATYNĖ] 

Nežydai buvo nusistatę nevienodai. Dauguma žmonių, gyvenusių teroro šešė- 
e, nedarė nieko; vienas kitas padėjo vykdyti genocidą. Vis dėlto dažnas rodė 
autą. Poetą draskė kančia, žvelgiant į vaikų žaidimų aikštelę prie Varšuvos 
to sienos, kuri jam priminė vienišojo Džordano Bruno mirtį: ž 


Wspomniažem Campo di Fiori (Mąsčiau apie Kampo di Fiori 
W Warszawie przy karuzeli, Varšuvoj prie karuselės 
W pogodny wieczėr wiosenny, Giedrą pavasarį, temstant, 
Przy džwiękach skocznej muzyki. Aidint muzikos trenksmui. 
Salwy za murem getta Salves už geto mūrų 
Giuszyta skoczna melodia Stelbė melodijos gausmas, 
I wzlatywati pany Skriejo krykšdamos poros 
Wysoko w pogodne nebo Į giedrą vakaro dangų. 
<...> <...> 

I ci ginący, samotni, Ir tų, kur žūva vienatvėj, 
Juž zapomniani od šwiata, Pasaulis jau nebemato, 
Język nasz stat się im obcy Pati jų kalba ataidi 

Jak język dawnej planety. Iš negyvos planetos. 

Až wszystko będzie legenda Kol viskas virs į legendą, 
I wtedy po wielu latach Ir tąsyk, po daugel metų, 
Na nowym Campo di Fiori Naujajam Kampo di Fiori 
Bunt wznieci stowo poety.““ Maištą įžiebs poetas.) 


Maąslus intelektualas katalikas rašė apie moralinę atsakomybę net tų, kurie 
siogiai tuose įvykiuose nedalyvavo“. 

Europos reakcija į holokaustą siekė menkystės gelmes ir didvyriškumo viršū- 
s. Pačiame pragaro centre, okupuotoje Lenkijoje, niekas niekad neturėjo dides- 
į galimybių išgelbėti nuo kitų gyventojų atskirtus žydus. Kritikai iš šalių, 
rioms labiau pasisekė, ne visuomet supranta, kad totalitarinis režimas visus jo 
lioje esančius priverčia daugiau ar mažiau dalyvauti nusikaltimuose. Negalima 
ręsti apie nelaisvus žmones taikant laisvos visuomenės kriterijus. Vis dėlto būta 
monių, vadinamų szmalcownicy — palaižūnų, išduodavusių pabėgusius žydus 
pasipriešinimo narius) gestapui. O kiti rizikavo savo ir artimųjų gyvybe slėp- 

dami ir saugodami bėglius. 1943 metais Lenkijos pasipriešinimo sąjūdis įkūrė 
organizaciją „Žegota“, kuri padėjo gelbėti žydus““. Kokie 150 000, arba 5 procen- 
tai, žydų išsigelbėjo slapstydamiesi kluonuose, rūsiuose, vienuolynuose, miškuo- 
se arba su klastotais dokumentais“". [101 BATALIONAS| 

Kitur, kur padėtis nebuvo tokia ekstremali, europiečiai laikėsi įvairiai, prade- 
dant kilniu pasiaukojimu ir baigiant abejingumu. Danijos karalius Kristijonas 
važinėjo Kopenhagos gatvėmis, užsirišęs ant rankovės raištį su Dovydo žvaigžde 
ir šitaip rodė savo užuojautą; dauguma iš 300 000 šalies žydų išsigelbėjo. Rumu- 
nijoje kariuomenė ir policija, jų pačių duomenimis, išžudė šimtus tūkstančių 
žydų; nepaisant to, šalies vyriausybė atsisakinėjo išduoti šalies žydus vokiečiams. 
Prancūzijoje, kur Viši režimas įsteigė šlykščias savas koncentracijos stovyklas 
(pavyzdžiui, Le Vernė), žydų gaudymui vadovavo vietos milicijos nariai. Jie sky- 
rė „svetimtaučius“ žydų pabėgėlius ir „savuosius“ Prancūzijos žydus — pastarųjų 
žuvo tik 8 procentai. Prancūzijos protestantų bažnyčios paskelbė protestą, o Pran- 
cūzijos pasipriešinimo judėjimas ėmėsi žygių kliudyti eismą traukinių, kuriais 
buvo deportuojami žydai. Olandijoje, nepaisant ryžtingos pasipriešinimo sąjūdžio 
veiklos, dauguma žydų buvo išžudyti. Vengrijoje, kuri nacistų nebuvo okupuota 
iki 1944 metų, išradingas švedų diplomatas Raoulis Wallenbergas organizavo 
daugybės žydų pabėgimą. Už šias pastangas sovietų buvo suimtas ir dingo be 
žinios. Vietiniai sionistų lyderiai kaltinti tuo, kad sudarinėja sandėrius kitų 
sąskaita. Žydai buvo išdavinėjami net vokiečių okupuotose Lamanšo sąsiaurio 
salose. Apskritai žydams saugiausia buvo fašistinėje Italijoje, italų okupuotoje 
Jugoslavijoje, taip pat fašistinėje Ispanijoje ir Portugalijoje?“. [rezė] 

Vatikanas vėliau susilaukė daug prieštaringų vertinimų už tai, kad demonst- 
ratyviai nepareiškė protesto. Pijaus XII kritikai mano, kad jis buvęs pernelyg 
abejingas žydų tragedijai. Gynėjai teigia, esą jį draskiusi represijų prieš katalikus 
vokiečius baimė ir troškimas išlikti „nešališkam“ tarp fašizmo ir komunizmo blo- 
gybių". Aišku tik, kad ir milijonams hitlerininkų nužudytų katalikų jis menkai 
tepadėjo. 

Niekada tiksliai nesužinosime, kiek žydų žuvo. Per Niurnbergo tribunolą buvo 
nurodyti 5,85 milijono aukų. Vargu ar šis skaičius labai netikslus. Jį sudaro apy- 
tikriai 3 milijonai žydų iš prieškario Lenkijos, maždaug 2 milijonai iš Sovietų 
Sąjungos ir apie milijoną iš kitų šalių. Lenkijos ir Sovietų Sąjungos duomenys 
gali būti iš dalies susipynę, nes 1939 metais rytinė Lenkijos dalis buvo aneksuo- 
ta Sovietų Sąjungos. Šiaip ar taip, nė vienas rimtas vertintojas nepateikia skai- 
čiaus, mažesnio už 5 milijonus“. Kiekybiniu atžvilgiu šį skaičių galima palyginti 
su maždaug 8,7 milijono žuvusių sovietų ir apytikriai 3,5 milijono vokiečių kariš- 
kių, bei civiliais ukrainiečiais, Lenkijos gyventojais nežydais, baltarusiais ir 
rusais — kiekviena šių tautų neteko kelių milijonų“. [aučačas] 

Daugelį metų po karo nuolat buvo minimi du apskriti skaičiai: šeši milijonai 
holokausto aukų iš viso ir keturi milijonai, mirę Aušvice. Gal pirmasis skaičius 
kiek per didelis, bet veikiausiai jis toks ir liks. Antrasis akivaizdžiai neįtikėtinas. 
Du Aušvico belaisviai vėliau buvo paskelbti krikščionių kankiniais. Palaimintoji 

1942 metų liepos 13-ąją, dar neprašvitus, Lenkijos Jozefovo kaime dislokuoto Vokieti- 
jos policijos rezervinio 101 bataliono vyrai buvo pažadinti ir nuvesti į netoliese esantį 
Otvocko miestą. Jiems nesakė, kas jų laukia. Mieste jų karininkai iš SS paliepė suimti 
visus darbingus žydų vyrus, o žydes su vaikais ir seneliais sušaudyti. Tą dieną batalio- 
nas nužudė apie 1500 žmonių, o per visą karą - per 83 000. 

1962-1972 metais 210 buvusių bataliono narių tardė Vakarų Vokietijos prokurorai, 
paruošę detalias jų bylas. Jie visi buvo nepartiniai, pusamžiai, daugiausia darbininkai 
iš Hamburgo, vieno iš Vokietijos miestų, kur nacistų įtaka buvo menka. Tie vyrai buvo 
eiliniai vokiečiai. Bemaž visi dygėjosi tuo, ką buvo priversti daryti karo metais, ir dažnas 
neigė tiesiogiai dalyvavęs žudynėse. Vis dėlto didžioji dauguma žudė. „Šaudyti jiems 
buvo lengviau": 

Bet kurioje šiuolaikinėje visuomenėje biurokratizmas ir specializacija bukina oficia- 

liąją politiką vykdančiųjų asmeninės atsakomybės jausmą. Narystė vienodos padė- 

ties ir amžiaus grupėje turi nepaprastai didelės įtakos elgsenai ir lemia dorovės 
normas. Jei 101 rezervinio policijos bataliono vyrai tokiomis aplinkybėmis tapo žudi- 
kais, kokia Žmonių grupė galėjo to išvengti?! 

Dėl akivaizdžių priežasčių mažai žinoma apie žydus, atsidūrusius dorovės atžvilgiu 
panašioje padėtyje kaip 101 bataliono vyrai. Retas jų liko gyvas. Vis dėlto SS getuoše 
policininkais dažniausiai skirdavo žydus, o mirties stovyklose šlykščiausias užduotis 
patikėdavo iš žydų sudarytoms „Zonderkomandoms“. Karelas Perechodnikas buvo 
vienas iš tokių. Jis buvo apsišvietęs vyras, tapęs Otvocko geto žydų policininku todėl, 
kad vylėsi tokiu būdu likti gyvas ir pramaitinti šeimą. Jis vykdė hitlerininkų įsakymus ir 
neblogai gyveno. Draugų nežydų padedamas jis perbėgo į „arijų pusę“, kur gyveno ir 
spėjo parašyti prisiminimus, pavadintus „Ar aš žudikas?“? 

Žmogui, nepažįstančiam Rytų Europos, dar sunkiau patikėti komunistų politinės 
policijos veikla, užtvindžiusios Lenkiją 1944-1945 metais. Lenkai linkę manyti, kad liūd- 
nai išgarsėjusioje komunistų Saugumo valdyboje (UB) buvo neproporcingai daug žydų 
(tiksliau, buvusių žydų) ir kad jie vykdė baisius nusikaltimus. Tačiau per visą laiką buvo 
paskelbta labai mažai tikrų faktų, tad ši nuomonė liko nepagrįsta. Vis dėlto tabu sulau- 
žė neseniai atskleisti dalykai. Faktai dar įtikinamesni todėl, kad juos pateikė tyrinėtojas 
žydas, remdamasis UB veikloje dalyvavusių žydų parodymais, ir tai padarė norėdamas 
atpirkti žydų kaltę. Tyrimas apima Aukštutinę Sileziją, ypač Glivicės miestą. Tyrinėtojas 
daro išvadą, kad 1945 metais visi iki vieno UB viršininkai ir trys ketvirčiai vietinių agen- 
tų buvo žydų kilmės; kad nacistų stovyklos ir kalėjimai buvo grūste prigrūsti visiškai 
nekaltų civilių, daugiausia vokiečių; kad kankinimas, marinimas badu, mušimai ir žudy- 
mai buvo kasdienis reiškinys. Manoma, jog komunistinis režimas nužudė 60 000-80 
000 gyventojų vokiečių. Turint tai galvoje, sunku pateisinti įsigalėjusią nuomonę karo 
meto Lenkijos žudikus, aukas ir pašalinius stebėtojus griežtai priskirti konkrečioms etni- 
nėms grupėms“ i 

Vieną 1940 metų rugpjūčio dieną, netrukus po Prancūzijos žlugimo, 25 metų teologijos 
studentas iš Šveicarijos užklydo į Burgundijos miestelį Kluni. Jis rašė disertaciją apie 
vienuolius - benediktinų pirmtakus. Vienuolyno griuvėsiai jį ne itin domino: slapčia vylė- 
si įsteigti savą vienuolių bendriją. Jis buvo protestantų pastoriaus sūnus iš Noišatelio 
apylinkių, dar neseniai - neaiškių įsitikinimų agnostikas. Pamatęs skelbimą „Tezė par- 
duodamas namas", sėdo ant dviračio, nuvažiavo slėniu 10 kilometrų ir nusipirko namą 
pustuščiame kaime. Tai buvo Roger-Leouis Schutz-Marsauche'as'. 

Karo metais netoli Tezė ėjo demarkacinė linija, skirianti Vokietijos okupuotą ir Viši 
zonas. Vienuoliu pats pasiskyręs jaunuolis su pertraukomis gyveno čia vienas. Dvejus 
metus jis glaudė pabėgėlius žydus, bet galų gale gestapininkai išsivedė jo svečius. 1944 
metų rugsėjį, po Prancūzijos išvadavimo, jis vėl grįžo ir ėmė globoti karo belaisvius vokie- 
čius. Kaimiečiai baisiai pasipiktino ir užmušė vieną belaisvių - paliegusį katalikų kunigą. 
Karui baigiantis prie Roger prisidėjo jo sesuo Geneviėve'a; drauge jie suteikė prieglobs- 
tį dvidešimčiai kaimiečių našlaičių. Paskui atvyko dar septyni „broliai“. Kadangi nebuvo 
katalikai, jiems teko prašyti specialaus leidimo panaudoti apleistą parapijos bažnyčią. 
Leidimą, pasirašytą popiežiaus nuncijaus kardinolo Roncallio, jie gavo 1948 metais. 

Tezė bendruomenės neįmanoma priskirti kokiai nors konkrečiai kategorijai. Ji netu- 
ri jokio formalaus kanono ir nepriklauso jokiam tikėjimui. Ją įkvėpė Palaiminimai jų gry- 
niausiu - Džiaugsmo, Paprastumo ir Gailestingumo - pavidalu, jaunystės įkarštis ir 
susitaikymo misija. Apie tai Brolis Roger rašo savo knygoje „Laikinumo dinamika“ 
(1968). Bendruomenės dvasią iškart pajusi iš unikaliojo „Tezė garso“ - energingų jau- 
nų balsų, dainuojančių paprasčiausius žodžius ir melodijas ritminga, kerinčia keturių 
balsų harmonija. 

Kai ant netoliese stūksančios kalvos 1962 metais buvo pastatyta Susitaikymo bažny- 
čia, Tezė pasidarė židiniu pasaulinio sąjūdžio ją ir iš jos traukiančių nuolatinės „Jaunimo 
tarybos“ ir „tikėjimo Žemėje kelionės“ dalyvių. Aštuoniasdešimt brolių baltais apdarais 
tapo dvasiniu generatoriumi, pasiekiančiu visus žemynus. Misijos vyko į Aziją, Afriką, 
Lotynų Ameriką, Niujorką. Visur, kur žmonės nesutarė, Tezė dvasia stengėsi juos sutai- 
kyti. Bendruomenė, kurios iš pradžių nenorėjo pripažinti nei Pasaulinė bažnyčių taryba, 
nei Vatikanas, palenkė abi į savo pusę. Europoje ją palaikė Konstantinopolio stačiatikių 
patriarchas ir tuometinis Krokuvos arkivyskupas. Devintajame šio amžiaus dešimtmetyje 
ji pralaužė geležinę uždangą, kai jos pasitarimai Europos klausimais buvo perkelti iš 
Šv. Petro bazilikos Romoje ir Šv. Povilo katedros Londone į Rytų Berlyną ir Varšuvą. 

Šiuolaikinė Europos krikščionybė iškėlė daugybę įkvepiančių asmenybių, peržengu- 
sių visas esamas kliūtis. Viena jų buvo Agnes Gonxha Bojaxhiu (g. 1910 m. Skoplėje, 
m. 1997 m. Kalkutoje), albanų vienuolė, geriau žinoma kaip Motina Teresė iš Kalkutos“. 
Kitas - olandas, kunigas Werenfiedas van Straatenas, organizacijos „Pagalba skurstan- 
dės - be abejo, brolis Roger. „Pro Tezė eidamas, - sakė Jonas Paulius II - jautiesi tarsi 
eidamas pro šaltinį". 

Bučačo dekanatas. 1939 metais šiame rajone gyveno 45 314 lenkų. Dekanatas apė- 

mė 17 parapijų; Baryčo parapijoje buvo 4875 lenkai, Bučače 10 257, Koropece 

2353, Kovalovkoje 3009, Monastežiskoje 7175 <...>. Baryče porą lenkų šeimų ukrai- 

niečiai išžudė 1939 <...>. Vienam iš Bernackių nukirto koją <...>. Bet didžiausias 

išpuolis buvo surengtas naktį iš 1944 metų liepos 5-osios į 6-ąją, kai žuvo 126 lenkai. 

Vyrus, moteris ir vaikus šaudė ar kapojo kirviais. Buvo sudegintas miestelio kvartalas 

„Mazury“. Kulkosvaidžiais ginkluoti užpuolikai šaukė „Rizaty, palyty!“ („Žudykit, 

deginkit!“). Likę gyvi pabėgo į Bučačą, kur peržiemojo baisiomis sąlygomis - buvu- 

siuose žydų namuose be durų ir langų <...>. 

Novostavcės [katalikų] parapijoje negausu gyventojų, bet jos ribose buvo trys 
graikų katalikų parapijos. Lenkų ir ukrainiečių santykis čia sudarė 2:3. 1939 metais 
sambūvis dar buvo įmanomas, bet sąlygos pablogėjo po vokiečių okupacijos. 1944 
metais, kai čia praėjo vokiečių ir sovietų fronto linija, liko vieni griuvėsiai <...>. 

Korošciatino vikaras pranešė apie jo kaimo užpuolimą 1944 metų vasario 28 
dieną. 78 žmonės buvo nušauti, uždusinti ar užkapoti kirviais vikariato rūsyje. <...> 
Apie devyniasdešimt žmonių žuvo per ankstesnį išpuolį 1943 metais. Paskui dėmė- 
tąja šiltine mirė dar penkiasdešimt. Atsitiko keistas dalykas. Kaime buvo trylika vadi- 
namųjų „lauko šeimų“. Iš jų gyva liko tik viena. 

Koropiece nė vienas lenkas nebuvo nužudytas, bet žmonės kalbėjo, kad iš 
graikų katalikų bažnyčių sakyklų aidėjo kurstymai, nukreipti prieš mišrias lenkų ir 
ukrainiečių šeimas. „Motina, tu žindai priešą - pasmauk ji 
Praėjus keturiasdešimčiai metų po šių įvykių Lenkijos katalikų Bažnyčia vis dar rin- 

ko medžiagą apie „etninį valymą", vykdytą buvusiose rytinėse Galicijos ir Volynės pro- 
vincijose. Pasak skirtingų vertinimų, aukų būta nuo 60 000 iki 500 0007. 

Bučačas buvo vienas iš dešimčių rajonų, kuriuos ištiko panašus likimas. Jis priklau- 
sė Lvovo arkivyskupijai, apėmusiai visą Raudonąją Rusiją (Rytų Galiciją) ir kraštą už 
jos. Prieš karą čia gyveno ukrainiečiai, lenkai ir žydai. Karui prasidėjus visos trys bend- 
ruomenės smarkiai nukentėjo nuo sovietų represijų. Paskui žydus išžudė hitlerininkai ir 
vietiniai kolaborantai. Vėliau su lenkais susidorojo ukrainiečiai. Galų gale grįžtantys 
sovietai sunaikino visus nepriklausomų organizacijų narius ir visą jų turtą. 

Etninį valymą karo meto Lenkijoje 1939-1941 metais pradėjo ir nacistai, „išvalę“ 
kelis vakarų rajonus, idant į juos galėtų persikraustyti vokiečiai, ir sovietai, deportavę 
milijonus Žmonių iš rytinės Lenkijos. Po 1941 metų šios taktikos ėmėsi nedidelės 
pogrindinės lenkų grupuotės, kurios stengėsi išvyti ukrainiečius iš vidurio Lenkijos ir 
kur kas didesniu mastu Ukrainos sukilėlių armija (UPA), terorizavusi lenkus. 1945 
metais komunistai baigė „valyti“ lenkus iš Ukrainos, o surengę „Vyslos operaciją“ - 
ukrainiečius iš jų namų „liaudies Lenkijoje“. Per Potsdamo konferenciją sąjungininkai 
pritarė vokiečių išvarymui iš teritorijų į rytus nuo Oderio. 

1942 metų spalį susibūrusi UPA kovėsi su būriais augančiais sovietų partizanų, infil- 
truotų į vokiečių užnugarį, ir siekė sukurti vientautę Ukrainą. (Jos vadas generolas Roma- 
nas Šukevičius „Čiuprynka“ kovėsi, kol 1950 metais buvo paimtas į nelaisvę.) Tačiau kai 

kylančio komunistinio tvano nebesugebėjo sulaikyti nei Vermachtas, nei suformuoti Gali- 
cijos SS daliniai, Ukrainos pogrindis griebėsi desperatiškų žygių. Vakarų Ukraina buvo 
begrįžtanti čia į Sovietų Sąjungos, čia į Lenkijos sudėtį. Tuomet radikalesnieji elementai 
nusprendė išnaikinti lengviausiai pažeidžiamus savo priešininkus - civilius lenkų gyven- 
tojus.? Be jokio sąžinės graužimo jie žudė visus, kurie jiems pasipriešindavo: 

1943 metų kovo 11 diena. Ukrainiečių kaime Litogošče (Volynėje) ukrainiečių nacio- 

nalistai pagrobė ir užmušė mokytoją lenką. Kartu su šiuo lenku jie išžudė kelias 

ukrainiečių šeimas, pasipiktinusias žudynėmis“. 

Per konfliktą, kuris turėjo stiprų religinį atspalvį, su dvasininkais buvo elgiamasi itin 
žvėriškai: 

Dvasios tėvas Liudvikas Wtodarczykas iš Okopų buvo nukryžiuotas; dvasios tėvui 

Stanistawui Dobrzanskiui iš Ostrovkos kirviu nukirsta galva; dvasios tėvą Karolį Bara- 

ną perpjovė perpus Korytnicoje; dvasios tėvui Zavadskiui perrėžė gerklę P 

Pokario Rytų Europoje kaltė už visus karo nusikaltimus oficialiai buvo verčiama hit- 
lerininkams. Aukos iš tokių vietovių kaip Bučačas bendrai priskirtos „Dvidešimčiai mili- 
jonų rusų, žuvusių per karą“ arba apie jas paprasčiausiai nutylėdavo“. Niekas gerai 
nesuvokė, kad tragedija palietė daugybę tautų. Visoms tautoms galima prikišti, kad jos 
plačiai apskelbė savo netektis, bet nekreipė dėmesio į kitų tautų, nors kartais skaitome 
pasakojimus apie drauge išgyventą kančią: 

1942-aisiais, tarp gegužės ir gruodžio, buvo nužudyta per 140 000 Volynės žydų. 

Kai kurie, priglobti lenkų, nužudyti kartu su šeimininkais 1943 metų pavasarį, kada 

iš 300 000 Volynėje gyvenusių lenkų 40 000 nužudė ukrainiečių „banditai“. Dauge- 

lyje kaimų lenkai ir žydai drauge kovėsi su bendru priešu“. 





Tačiau neatlikta nė viena bendra, objektyvi karo meto genocido apžvalga. Antai 
nurodant vien tik žuvusių lenkų ar katalikų skaičių neišvengiamai menkinami žydų ir 
ukrainiečių nuostoliai. Pabrėžiamas sovietams tarnavusių kolaborantų žydų ir ukrainie- 
čių ar vokiečių daliniuose tarnavusių ukrainiečių vaidmuo. Nutylima apie Silezijos lenkų 
veiklą vokiečių Schuppo junginiuose bei lenkų bendradarbiavimą su sovietų kariuome- 
ne. UPA nužudyti žydai ir ukrainiečiai pamirštami. Kaskart, kai žiūrima tik į vieną pusę, 
neišvengiamai atsiranda iškraipymų. 

Beje, Bučačas - gimtasis garsiojo nacistų medžiotojo Simono Wiesenthalio miestas“. 








Editha Stein buvo žydė, atsivertusi į katalikybę; hitlerininkai sučiupo ją Olandi- 
joje. Tėvas Maximilianas Kolbė buvo katalikų kunigas, paaukojęs gyvybę, kad 
išgelbėtų nuo mirties įnamį. Po penkiasdešimties metų vis dar darosi graudu žvel- 
giant į pastangas rasti tinkamus būdus pagerbti daugybės tautų ir tikėjimų aukų 
atminimą“. 

Tačiau vienas didžiausių keblumų buvo tas, kad pasaulis niekaip negalėjo 
suvokti įvykių masto. Dar 1940 metų rugsėjį vienam drąsiam lenkų pogrindžio 
karininkui Witoldui Pileckiui (1901 — 1948) pavyko prasiskverbti į Aušvicą I. Dve- 
jus metus jis steigė stovykloje slaptas pasipriešinimo grupeles, o paskui pabė- 

go“. Jo surinkta informacija už Lenkijos ribų niekas nenorėjo tikėti. Kai emigra- 
cinė Lenkijos vyriausybė Londone paskelbė pranešimą apie Lenkijos žydų likimą, 
vienas pagrindinių jos narių žydas nusižudė iš nevilties, kad reakcija buvo tokia 
menka““. Kai lenkų kurjeris apsilankęs Vašingtone papasakojo, ką savo akimis 
regėjo mirties stovyklose, išgirdo tokį sausą Aukščiausiojo Teismo pirmininko 
Frakfurterio atsakymą: „Nesakom, kad meluojat, bet..." Amerikos žydai imtis 
žygių buvo linkę nė kiek ne daugiau nei visi kiti“. Kai galop buvo pasiūlyta 
bombarduoti Aušvico prieigas, sąjungininkai rado dingsčių atsisakyti“. Stalinas 
milijonais žudė žmones ketvirtajame dešimtmetyje, bet pasaulis bemaž nereaga- 
vo. Hitleriui pavyko daryti tą patį penktojo dešimtmečio pradžioje, kol pašaliečiai 
savo akimis pamatė jo nusikaltimų įrodymus. [Aušvicas] 

Holokaustas įkvėpė daugybę literatūros kūrinių. Bemaž visi pagrindiniai jo 
istorikai — žydų mokslininkai, karštai tikį holokausto unikalumu. Jie nepripažįs- 
ta „visuotinės blogio prigimties“? „ kaip ir to seno klausimo: „Ko jūs ateinat su 
savo ypatingais žydiškais vargais?"!*" Šiaip ar taip, akcentuojami labai skirtingi 
dalykai. Ėlie Wieseliui priskiriama termino „holokaustas“ dabartinės reikšmės 
autorystė'“'. Lucy Dawidowicz įrodinėjo, kad hitlerininkų genocido programa 
buvo iš anksto gerai apgalvota.'*? Raulo Hilbergo manymu, holokaustas — du 
tūkstantmečius trukusio krikščionių antisemitizmo kulminacija.'“? Jehudh'as Bau- 
eris piešia nykų nacistinių „žudikų“, žydų „aukų“ ir „abejingų stebėtojų“ nežydų 
vaizdą!“ Martinas Gilbertas sudarė širdį draskančią individualių išgyvenimų 
rinktinę. V? 

Nepritariančiųjų balsai gerokai skiriasi. Liudytojai nesionistai, tokie kaip 
Marekas Edelmanas, paskutinis gyvas Varšuvos geto sukilimo vadovas, buvo 
rišamas prie gėdos stulpo už tai, kad prieštarauja vyraujančiai sionistų nuomo- 
nei““. Vienas tyrinėtojas teigia, esą holokaustas prasidėjęs 1941 metais dėl 
nenumatytų aplinkybių “". Kitas bandė parodyti, kad į žydų tragediją reikia 
žvelgti platesniame bendrojo nacistinio teroro kontekste"““. Grupė skeptiškų 
publicistų, susitelkusių prie „Journal of Historical Review“ („Istorinės apžvalgos 
žurnalo“) įrodinėja, jog „pasakojimai apie dujų kameras“ prasimanyti arba kad 
skaičiai pernelyg išpūsti. Karščiausius debatus jie sukelia klausimu, ar ir patys 
yra toleruotini'“?. Kiti kritikai skundžiasi, neva „holokausto pramonė" išnaudo- 
jusi žydų kančias politiniams tikslams''". Režisierius Klodas Lazmannas pelnė 
kone visuotinį pripažinimą jausmingu filmu „Šoa" (1984), kurį dažnas klaidingai 
palaikė istorine dokumentika.''' Mat aistros vis dar liepsnoja. Paskutinis žodis 
dar neištartas. 

Holokaustas jokios Europos šalies taip neišgąsdino kaip Lenkijos. Iš esmės 
baigėsi tūkstantmetis žydijos gyvenimas Lenkijoje. Išplėštas svarbus Lenkijos 
gyventojų ir kultūros elementas. Lenkijos piliečių ateities kartos turės pakelti ne 
tik slegiančius jų tėvynėje įvykdytų žiaurumų prisiminimus, bet ir žeminantį abi- 
pusių priekaištų, dezinformacijos ir dorovinės maišaties palikimą. Patirtą traumą 
iki galo suprasti tegali tie, kurie buvo ir lenkai, ir žydai. „Šių dviejų liūdniausio 
likimo tautų takai išsiskyrė amžiams"!!?. [ĮsučačaS| 

AUŠVICAS 


1944 metų gegužės 31 dieną iš oro bazės Brindizyje, Pietų Italijoje, išskrido 60-osios 
fotoeskadrilės britų žvalgybinis lėktuvas „Moskitas“. Jis gavo užduotį nuskristi apie 
1400 kilometrų iki vokiečių okupuotos Lenkijos ir nufotografuoti sintetinių degalų fabriką 
Osvencimo (Aušvico) mieste. Atsitiktinai įgula pamiršo išjungti fotoaparatą, tad pasku- 
tiniai juostos kadrai iš 8800 metrų aukščio pirmą kartą užfiksavo dviejų greta įsikūrusių 
SS koncentracijos stovyklų Aušvicas I ir Aušvicas II-Birkenau vaizdą". 

Vėliau sąjungininkų žvalgybiniai lėktuvai nufotografuos daug tokių vaizdų. Viena 
nuotrauka, kurioje Aušvicas-Birkenau 1944 metų rugpjūčio 25 dieną nufotografuotas 
iš mažesnio aukščio, pakankamai ryški, tad matyti, kaip sargybiniai veda ką tik atvy- 
kusius belaisvius nuo geležinkelio platformos prie atvirų krematoriumo Nr. 2 vartų. 
Matyti traukiniai atsarginiame kelyje, dujų kameros stogo angos, krosnių kaminai ir 
belaisvių būriai“. Vėliau — gruodį - darytose nuotraukose matyti, kad krematoriumai 
jau pradėti ardyti. 

Aerofotografija pasitarnauja kelioms istorinių tyrimų sritims. Ją plačiai naudoja 
archeologai, urbanistikos ir kraštovaizdžio specialistai. Aušvico atveju ji tapo įtikinamu 
įrodymu genocido kampanijos, kurią bandė neigti pokario „revizionistai“. 

Šį bei tą apie nacistų mirties stovyklas Vakarai žinojo nuo 1942 metų pabaigos, kai 
emigracinė Lenkijos vyriausybė Londone paskelbė informaciją, gautą iš savo pogrin- 
dinių kurjerių. Nepaisant to, sąjungininkai nemanė, kad reikia griebtis veiksmų? „Kad 
Aušvicas II - tas „nežinomas kelionės tikslas“, į kurį buvo vežami žydai iš visos Euro- 
pos, sužinota tik tada, kai tai patvirtino penki žydai, kuriems 1944 metų liepą pavyko 
pabėgti“. 

Nuo tada į vyriausybes nuolat apeliavo sionistų grupės, kurios tikėjosi, kad žudynes 
galima nutraukti bombarduojant stovyklų įrengimus ir geležinkelio bėgius. Jų raginimų 
niekas nenorėjo girdėti. Karinių oro pajėgų karininkai tvirtino, kad svarbiau bombarduo- 
ti karinius ir pramoninius objektus. Vienas Didžiosios Britanijos Užsienio reikalų minis- 
terijos pareigūnas parašė tokią pastabą: „neproporcingai daug laiko <...> sugaištame 
<...> tiems aimanuojantiems žydams“ ". 

Oro žvalgybos nuotraukų likimas neką mažiau pamokantis negu jų turinys. 
Fotojuostos buvo lėktuvu atgabentos iš Italijos į Karinių oro pajėgų bazę Medmenhe- 
me, Bakingamšyro grafystėje, ryškiti ir interpretuoti. Kadangi operacijos vadovams 
rūpėjo tik sintetinių degalų gamykla, paskutiniųjų juostų kadrų niekas net neperžiūrėjo. 
Istorinės 1944 metų gegužės 31 ir rugpjūčio 25 nuotraukos, tiksliau, jų negatyvai, buvo 
aptikti po trisdešimties metų JAV žvalgybos agentūros archyvuose“. 

Aušvicą sovietų armija išvadavo 1945 metų sausio 27. Tačiau primygtiniai Vakarų 
šalių vyriausybių raginimai atsiųsti išsamesnės informacijos nesulaukė atsako iki balan- 
džio 27-osios, kai iš Maskvos atėjo neaiški telegrama. Joje buvo minimi „tyrimai Aušvi- 
ce“, rodantys, kad ten „buvo nužudyta per keturis milijonus įvairių šalių piliečių“. Jei 
tai vien Aušvico aukų skaičius, jis smarkiai skiriasi nuo duomenų, kuriuos antihitlerinės 

koalicijos kaltintojai pateikė Niurnbergo procese“. Vis dėlto šis skaičius buvo plačiai 
apskelbtas. Tik žlugus komunizmui, 1990 metais Valstybinis Osvencimo muziejus 
išdrįso paskelbti labiau įtikėtiną aukų skaičių - 1,2-1,5 milijono", iš kurių turbūt kokie 
800 000 - 1,1 milijono buvo žydai. 

Praėjo lygiai penkiasdešimt metų, kol blaškantis tarp pramanų ir labiau tikėtinų 
klaisimų išryškėjo kažkas panašaus į tiesą viename iš istorikų intensyviausiai tyrinėtų 
temų. „Po Aušvico, - sakė Theodoras Adornas, - poezija pasidarė nebeįmanoma“. 
Atrodo, kad istorikai taip pat prarado savo profesinius gebėjimus. 











Vokiečiams užpuolus SSRS, pasaulio diplomatiniai aljansai greitai pasikeitė. 
Nuo 1939 metų rugpjūčio Vidurio ir Rytų Europos sąjungos narės buvo partnerės. 
Dabar jos tapo mirtinais priešais. Tai sudarė sąlygas trečiojo galios centro lieka- 
nai — Didžiajai Britanijai — šlietis prie Sovietų Sąjungos ir atkurti naują Pirmojo 
pasaulinio karo diplomatinės sistemos versiją. Vakarų Europa dabar dėsis prie 
rytinės, kad sulaikytų centrinę, o paskui pasitelks į pagalbą JAV, kad tos nusver- 
tų svarstyklių lėkštę. Didysis Trikampis buvo atkurtas. Churchilliui, visą gyvenimą 
kovojusiam su komunizmu, tai reiškė „gerai kalbėti apie patį šėtoną“. Stalinui tai 
buvo vienintelis galimas pagalbos šaltinis. Didžiosios Britanijos — Sovietų Sąjun- 
gos tarpusavio pagalbos sutartis pasirašyta Maskvoje 1941 metų liepos 12 dieną. 
Vokietijos — SSRS sutartis oficialiai anuliuota. Staliną net įtikino nuryti nuoskaudą 
dėl Lenkijos ir pasirašyti sutartį su nauja Britanijos sąjungininke — emigracine 
Lenkijos vyriausybe Londone. Po SSRS — Lenkijos karinės sutarties buvo pasirašy- 
ta ir politinė. Pagal ją turėjo būti „amnestuoti“ milijonai niekuo nekaltų depor- 
tuotų ir nelaisvėje laikomų Sovietų Sąjungoje lenkų, o Rusijos gilumoje suformuo- 
ta nauja lenkų kariuomenė. Jai vadovauti buvo paskirtas generolas Andersas, ką 
tik išleistas iš Lubiankos požemių. Šitaip prasidėjo garsioji odisėja''“. 

Tačiau svarbiausias žingsnis dar nebuvo žengtas. Be JAV sąjungininkai atrodė 
neką geriau kaip invalidų klubas. Churchillis su Rooseveltu rugpjūčio 11 dieną 
pasirašė Atlanto chartiją, kurioje suformuluoti aštuoni bendri principai, tarp jų: 

Pirmas: šalys nesiekia plėstis nei teritoriniu, nei jokiu kitu atžvilgiu <...> Trečias: jos 

gerbia žmonių teisę pasirinkti valdymo formą <...> Aštuntas: jos įsitikinusios, kad visos 

pasaulio tautos, ir materialiniais, ir dvasiniais sumetimais, privalo atsisakyti naudoti 
jėgą.“ 

Tačiau JAV Kongresas vis dar nenorėjo stoti į karą. Sovietų vyriausybė pasi- 
traukė į Kuibyševą prie Volgos. Londonui ir Maskvai pasisekė: japonai pasirodė 
moką geriau įtikinėti negu antihitlerinės koalicijos narės. Kai japonai bombar- 
davo JAV Ramiojo vandenyno karinį laivyną Perl Harbore Havajuose, 1941 metų 
gruodžio 7 dieną, jie „pažadino snaudžiantį milžiną“. Japonų akcija nebuvo tie- 
siogiai susijusi su karu Europoje, bet ji akimirksniu pakeitė Amerikos nuostatą. 
Amerikos nenoras kariauti bemat išgaravo; Kongresas dosniai leido imti kreditus 
karui, prezidentui atsirišo rankos. Japonai to nesiekė, tačiau patys nenorėdami 


1022 


TENEBRAE 


atrakino Didžiosios Sąjungos duris. „Didžioji trejukė“ — karą laimėsiantis Chur- 
chillio, Stalino ir Roosevelto trejetas — kibo į darbą. 

Vokiečiai, aišku, pasijuto apgauti. Jie ketino vaidytis su JAV — jei tik prezi- 
dentas liautųsi padėjęs britams. Šiaip ar taip, vokiečiai tikėjosi baigti karą ame- 
rikiečiams nespėjus įsikišti. Taigi Berlynas nutarė parodyti apsimestinę drąsą: 
kalboje Reichstage 1941 metų gruodžio 11 dieną Hitleris paskelbė Jungtinėms 
Valstijoms karą. 

Didžiosios Sąjungos susidarymas apstulbino nė kiek ne mažiau nei nacistų ir 
sovietų partnerystė prieš dvejus metus. Sovietinė sistema neatitiko nė vieno ang- 
losaksiškos demokratijos principo. Neužteko pamiršti praeityje įvykdytų Stalino 
nusikaltimų. Vakarų šalių vadovams teko nekreipti dėmesio į tai, kad per visą karą 
Stalinas ir toliau žudė savo tėvynainius — ko gero, ne mažiau kaip po milijoną 
per metus. Bet kol Stalinas buvo silpnas, o Hitleris stiprus, Stalinui reikėjo padė- 
ti. Stalino akimis žiūrint, demokratinės Vakarų valstybės buvo tokios pat kokčios 
ir „antisocialistinės“ kaip Fiureris, bet Vermachtui atsidūrus prie Maskvos vartų 
teko paspausti Vakarų ištiestą pagalbos ranką; ideologinių skrupulų Stalinas 
nebepaisė. Nors antihitlerinė koalicija buvo apgaubta postringavimų apie laisvę, 
demokratiją ir teisingumą, Didįjį Trejetą siejo ciniškas išskaičiavimas. 

Kurį laiką Didysis Aljansas nedaug galėjo padaryti, kad pakirstų vokiečių 
hegemoniją Europoje. Artimiausi uždaviniai buvo sukurti ryšio linijas, neleisti 
vokiečiams stumtis toliau, kenkti Vokietijos karo pramonei ir padėti pagrindus 
puolamiesiems veiksmams ateityje. Siekdamos šių tikslų, Didžioji Britanija ir JAV 
kartu kovėsi „Atlanto mūšyje“; suplanavo stambią bombardavimo kampaniją ir 
įsipareigojo tiekti karines medžiagas Sovietų Sąjungai. Viskas priklausė nuo to, ar 
Raudonoji Armija išvengs pralaimėjimo, ar Britanija išliks sala-tvirtove ir ar Ame- 
Tika sugebės sutelkti savo milžiniškus išteklius karui vienu metu dviem frontais — 
Ramiajame vandenyne ir Europoje. [oxraM| 

„Atlanto mūšis“ užtikrino jūrų kelius, garantavusius Didžiajai Britanijai gyvy- 
biškai svarbų ryšį su JAV, o pastarosioms — susisiekimą su Europa. Sąjunginin- 
kai neteks 21 194 000 tonų krovinių, britai — 77 000 jūreivių, o Vokietija — 70 
procentų savo povandeninių laivų, kol vandenyne sąjungininkų laivams pasidarys 
saugu. Vokiečių povandeninių laivų bazės buvo sunkiai pažeidžiamos; nesėkmin- 
gas britų antpuolis prieš Sen Nazero bazę 1942 metų kovą parodė, kad sąjungi- 
ninkės ne taip ryškiai dominuoja jūroje kaip vokiečiai sausumoje. Praeis daugybė 
mėnesių, kol bus įgyvendintos priemonės prieš vokiečių povandeninius laivus, 
tokios kaip, konvojų sistema, oro patruliai ir sonarai. Didžiausių nuostolių gaben- 
dami karinius krovinius sąjungininkai patyrė 1943 metų kovą, tačiau netrukus 
vokiečių povandeninį laivyną irgi ištiko katastrofa. Konvojui ONS-5 nuskandinus 
41 povandeninį laivą, admirolas Dėnitzas buvo priverstas įsakyti visiems liku- 
siems grįžti į bazes; Atlante jie nebepasirodys niekuomet. 

Po tūkstančio bombonešių antskrydžio virš Kelno 1942 metų gegužės 31 die- 
ną sąjungininkų bombardavimas nuolat intensyvėjo, kol pasiekė galingą kreš- 
čendo. Šios akcijos buvo smarkiai kritikuojamos tiek praktiniu, tiek moraliniu 

OXFAM 


OXFAM - Oxford Committee for Famine Relief (Oksfordo gelbėjimo nuo bado komite- 
tas) — savo veiklą pradėjo universiteto Švč. Mergelės Marijos bažnyčioje 1942 metų 
spalio 5 dieną. Pirmasis jo tikslas — palengvinti vargus, karo sukeltus Graikijoje. Tai 
buvo toli gražu ne vienintelė tarptautinės humanitarinės pagalbos organizacija: Tarp- 
tautinis Raudonasis kryžius (TRK) su būstine Ženevoje veikė nuo 1863 metų; jį įkūrė 
Henri Dunantas, prisižiūrėjęs baisybių Solferino mūšyje. Per Pirmąjį pasaulinį karą buvo 
rengiami vajai padėti nukentėjusiems nuo karo Belgijoje, Serbijoje [FLoRA] ir Galicijoje. 
Didžiulę pagalbą, ypač Rytų Europai, 1918-1921 metais teikė ARA - American Relief 
Administration (Amerikos pagalbos administracija), o po 1945 metų - UNRRA - Jung- 
tinių Tautų administracija pagalbos ir pokario atstatymo klausimais. Beveik visos karo 
veiksmuose dalyvaujančios šalys, tarp jų ir Vokietija, įkūrė kokią nors pagalbos organi- 
zaciją. Tačiau OXFAM turėjo keletą pranašumų. Kaip ir TRK, jis buvo nepriklausomas 
nuo vyriausybės politikos. Be to, komiteto būstinė buvo vienoje iš antihitlerinės koalici- 
jos šalių, tad karui pasibaigus jo veikla nenutrūko. Trečia, kadangi komitetą įsteigė 
britai, per imperijos šalis jis lengvai galėjo pasiekti visus žemynus. Jo padėtis buvo 
paranki, kai tarptautinės pagalbos prireikė ne Europai, o kitiems žemynams!. 

Humanitarinės pagalbos organizacijų istorija puikiai atspindi kintančią Europos 
padėtį pasaulyje. Pokario metais susidarė didžiulė ekonominė praraja tarp „Šiaurės“ ir 
„Pietų“ — kaip tik tuo metu, kai „Vakarai“ konfrontavo su „Rytais“. JAV tuo laiku buvo 
pernelyg užsiėmusios politika; sovietiniam blokui humanitariniai reikalai nerūpėjo, o 
Jungtines Tautas šiek tiek varžė organizacijos narių vyriausybės. Taigi svarbus vaid- 
muo teko privačioms poimperinės Europos organizacijoms, tarkim, OXFAM, „Gelbėki- 
me vaikus“, CAFOD (Katalikiškas užsienio kraštų plėtotės fondas) ar „Gydytojai be 
sienų“. Šiaurės-Pietų komisija (1978-1983) ir tokiai veiklai skirtas Branto pranešimas 
nustatė, kad turtingesnės valstybės turėtų skirti pagalbai „trečiojo pasaulio“ šalims 
1 procentą bendrojo nacionalinio produkto. Tačiau negandos, ištikusios buvusią 
Jugoslaviją 1992-1993 metais, aiškiai parodė, kad pačios Europos kančios toli gražu 
nesibaigė. 





pagrindu. Kartais bombardavimo tikslai buvo labai aiškūs: pavyzdžiui, taikliais 
smūgiais sunaikinti Rūro baseino užtvankas (garsusis „Užtvankų griovimo“ ant- 
skrydis) ar hitlerininkų sunkiojo vandens gamyklą Telemarke, Norvegijoje. 
Tačiau ištisų Vokietijos miestų griovimas padegamosiomis bombomis ir pastan- 
gos įbauginti civilius gyventojus nedavė lauktų rezultatų. Tarp 1941 ir 1945 metų 
ant Reicho 1,35 milijono tonų didelio galingumo sprogmenų numetė nesiliaujan- 
čiomis bangomis skridę „Lankasteriai“, „Halifaksai“ ir „Skraidančios tvirtovės“. 
Atsakomosioms priemonėms vokiečiai sunaudojo didelę dalį greitai nykstančių 
išteklių, tačiau hitlerininkų karo pramonė taip ir nesustojo, o vokiečių civiliai, 
kaip ir bombarduojami britai, stojo ginti tėvynės. Per vieną milžinišką antskrydį 

virš Hamburgo 1943 metų gegužį kilo gaisrai, nusinešę 43 000 niekuo nekaltų žmo- 
nių gyvybę. Per Dresdeno bombardavimą niokojimo mastas bemaž prilygo ant 
Japonijos numestų atominių bombų sugriovimams. [ALTMARKT| 

Vakarų operacijos aprūpinant Sovietų Sąjungą, ėmusios intensyvėti nuo 1941 
metų, bemaž nebuvo įvertintos tų, kuriems jos buvo skirtos. Didžiosios Britanijos 
karinis jūrų laivynas ėmėsi pavojingos užduoties — lydėti arktinius konvojus į 
Murmanską. Daugybė jūreivių, laivų ir didžioji viso konvojaus PO17 dalis dingo 
bė pėdsako. JAV organizavo milžiniškas transporto kolonas sausuma nuo Persų 
įlankos iki Rusijos. Amerikos pagalba Sovietų Sąjungai pagal Lendlizo planą 
sudarė 7 procentus SSRS karinės gamybos, o nekarinių krovinių patiekta už 2,8 
milijardo dolerių. 

Sąjungininkų politiniai planai buvo kuriami remiantis Atlanto Chartija ir 1942 
metų sausio 1-osios Vašingtono deklaracija, kurioje dvidešimt šešios su Ašies 
valstybėmis kovojančios šalys įsipareigojo nepasirašyti separatinės taikos. Šios 
valstybės sudarė branduolį, kuris per ketverius metus išaugs į Jungtines Tautas, 
Tautų Sąjungos įpėdinę. 

Vos ėmė veikti Didysis aljansas, Stalinas pradėjo spausti britus ir amerikiečius 
atidaryti Europoje antrą frontą. Beveik visa vokiečių karo mašina buvo sutelkta 
Rytuose, tad visai natūralu, kad Stalinas prašė savo sąjungininkų palengvinti jam 
naštą. Jis pats turėjo didesnius gerai parengtų kadrų rezervus, negu kam nors 
atskleisdavo — tai viena priežasčių, kodėl vokiečiai nuolatos apsirikdavo vertin- 
dami Raudonosios Armijos pajėgumą. Šiaip ar taip, disproporcija buvo milžiniška: 
sovietų armija turėjo kautis su 150 vokiečių divizijų, o vieninteliame kitame fron- 
te — Šiaurės Afrikoje — tebuvo 4. Tačiau britams ir amerikiečiams nebuvo leng- 
va įvykdyti Stalino prašymą. Jų karo lėktuvai lemiamu metu atitraukė vokiečių 
aviaciją nuo Volgos ir ilgainiui Afrikoje paims į nelaisvę daugiau Ašies valstybių 
kareivių negu rusai prie Stalingrado. Bet savo galios parodyti Europos žemyne 
jos negalėjo. Visi iki vieno Europos uostai buvo priešų rankose, o Šiaurės Pran- 
cūzijoje statoma didžiulė pakrantės gynybos įtvirtinimų siena. Nenusisekęs ant- 
puolis prieš Diepą parodė, kokios baisios kliūtys laukia kiekvieno išsilaipinti 
mėginančio gausesnio sąjungininkų junginio. Nei britai, nei amerikiečiai neturė- 
jo parengtų rezervistų. Stalinui buvo pasakyta, kad stambus puolimas bus pradė- 
tas Vakaruose 1943-aisiais metais, bet tai įvyko tik 1944 metų birželį. Iki tol 
britai ir amerikiečiai žemyne padėti galėjo tik pajėgoms, kariaujančioms jo pieti- 
niame pakraštyje — Italijoje. 

Įnirtingą Italijos kampaniją vykdyti leido sąjungininkų jėga, auganti visame 
Viduržemio jūros baseine. Priešingai, negu buvo tikėtasi, britai išlaikė savo ran- 
kose Maltą ir jūros kelius į Suecą, o britų ir amerikiečių pajėgų išsilaipinimas 
vakariausiuose Šiaurės Afrikos rajonuose sukėlė mirtiną pavojų vokiečių Afrikos 
korpusui. Per operaciją „Deglas“ fašistinio bloko daliniai buvo suginti į Tunisą 
ir iš Čia 1943 metų gegužę turėjo visiškai pasitraukti. Tuomet sąjungininkų pajė- 
gos be didesnio vargo persikėlė per Sicilijos sąsiaurius ir puolė fašistinio „bato“ 
pirštus. 

Įsiveržimas į Siciliją prasidėjo 1943 metų liepos 10 dieną, britų ir amerikiečių 
kariams vienu metu išsilaipinus pietinėje ir rytinėje pakrantėje. Vokiečių pastipri- 
nimai atvyko per vėlai ir nebesutrukdė greitai užimti visą salą. Iš Sicilijos sąjun- 
gininkų daliniai rugsėjį metėsi į Kalabriją ir pradėjo sunkiai stumtis į šiaurę kal- 
nuotu pusiasaliu; šiai užduočiai jiems iš viso prireiks beveik dvejų metų. Tačiau 
tas faktas, kad antihitlerinės koalicijos pajėgos užėmė pietinės Italijos dalį, turės 
svarbių padarinių. Įkūrę Brindizyje stambią bazę, sąjungininkai galėjo siųsti karo 
aviaciją į įvairiausias Vidurio ir Rytų Europos vietoves, tarp jų į Lenkiją ir Jugos- 
laviją. Be to, vokiečių karinė vadovybė buvo priversta laikyti be galo reikalingas 
divizijas okupuotoje pietinėje Prancūzijoje. O svarbiausia, kad žlugo Mussolinio 
režimas. 1943 metų liepos 25 dieną maršalas Badoglio prikalbino Italijos karalių 
atleisti Dučę ir pradėti derybas su sąjungininkais. Mussolinį nuo suėmimo prie 
Gran Saso sensacingai išgelbėjo vokiečių oro desantininkai, ir vėliau jis iš Milano 
vadovavo Vokietijos kontroliuojamai Šiaurės Italijos Respublikai. Vis dėlto nebe- 
buvo galima nuslėpti, kad Ašies tvirtovėje atsivėrė pirmas didelis plyšys. 

Tuo tarpu Rytų fronte artėjo milžiniško vokiečių-sovietų karo kulminacija. 
Atlaikęs baisiąją 1941 metų nesėkmę, sovietų režimas ėmėsi žygių panaudoti neiš- 
senkamą rusų patriotizmą. Stalinas vėl atidarė stačiatikių bažnyčias, kurios buvo 
beveik sunaikintos ir, kaip kadaise Leninas, paragino ginti šventąją Rusiją. Mili- 
jonai vyrų noriai ėjo į mirtį su šūkiu „Za Stalina“ („Už Staliną“) lūpose — dar 
niekada iki 1941 metų tai neatrodė įmanoma. Raudonoji Armija taip nesiskaitė su 
savo žmonių gyvybėmis, kad vokiečių kareiviai buvo apstulbinti ir net šiek tiek 
demoralizuoti. Pėstininkai buvo bangomis siunčiami šturmuoti įtvirtinimus visiškai 
neremiami artilerijos. Pulkai prastai apsirengusių, prastai ginkluotų „ivanų“ be 
atvangos traukė lavonų nuklotais laukais, kol vokiečių kulkosvaidžiai perkaisda- 
vo, O šauliai pasidygėdavo skerdynėmis. Nieko nestebino, kad sovietai, patyrę tris 
ar keturis kartus didesnius nuostolius, vis dėlto pasiekdavo pergalę. Ją užtikrin- 
davo ne vien Raudonosios Armijos pasiaukojimas, bet ir bekraštės stepės, klimatas 
ir T-34 — geriausias to karo tankas. Maršalo Žukovo vadovaujama puiki kariškių 
komanda idealiai išnaudojo vietovės ir karių gausos teikiamus privalumus. 

1942 metais Vermachtas klimpo vis giliau. Virtinė pergalių vietinės reikšmės 
mūšiuose vokiečius „užmigdė“ ir jie pamiršo, kad gali būti įvilioti į spąstus ar 
apsupti ir kad jų susisiekimo linijos be perstojo vis ilgėja. Ankstų rudenį, pabju- 
rus orams, vokiečiai nepasiekė nei Volgos, nei Kaspijos, o Stalingrado prieigose 
formavosi pavojingas kyšulys. Padėtį galėjo pataisyti taktinis atsitraukimas, 
tačiau Fiureris atkakliai priešinosi. Dėl pražūtingo įsakymo generolui Pauliui žūt- 
būt nesitraukti kaltas vien Hitleris. Iš inercijos vokiečiai galų gale nusigavo iki 
Stalingrado priemiesčių dešiniajame Volgos krante. Tačiau jie kišo galvą į kilpą. 
Diena po dienos Žukovo pajėgos pamažėle sėlino aplink vokiečių flangus, kol 
vienu staigiu veiksmu fon Pauliaus daliniai buvo visiškai apsupti. Tris mėnesius 
vokiečiai desperatiškai priešinosi, durtuvais kaudamiesi tarp apledėjusių griuvė- 
sių, bet 1943 metų vasario 2 dieną Paulius pasidavė. Prie Stalingrado žuvo per 
milijoną vyrų. Tai buvo didžiausias mūšis pasaulio istorijoje. Visi pamatė, kad 
nenugalimąjį nacistinį kolosą vis dėlto galima įveikti. 

Žinia apie Stalingradą žaibiškai apskriejo pasaulį, įkvėpdama pasipriešinimo 
fašistams judėjimus visoje Europoje. Iki Stalingrado pasipriešinimo vadovai tega- 
lėjo organizuoti nedidelio masto sabotažo aktus ar slaptus pabėgimo kelius sąjun- 
gininkų lakūnams ir belaisviams. Po Stalingrado jie ėmė svajoti apie išvadavimą. 

Vakarų Europoje pasipriešinimo judėjimas buvo ganėtinai paprastas. Įkvėpti 
BBC radijo laidų ir Didžiosios Britanijos Specialiųjų operacijų vadovybės, būreliai 
pasišventusių narsių vyrų ir moterų planavo sabotažo ir diversijos aktus, kurie 
ilgainiui padės stumtis į priekį sąjungininkų armijoms. Danijoje, kur nacistai 
vylėsi sukurti pavyzdinį protektoratą, Pasipriešinimas privertė vokiečius 1943 
metų rugpjūtį paskelbti karo padėtį. Norvegijoje vokiečiams taip pat teko atsisa- 
kyti mėginimo valdyti profašistinės Vidkuno Guislingo vyriausybės rankomis. 
Vienintelę jų sunkiojo vandens siuntą iš „Norsk-Hidro“ gamyklos Tinsjo fiorde 
nuskandino sabotuotojai norvegai. Olandijoje vokiečiams buvo ramiau, mat pavy- 
ko įsiskverbti į Pasipriešinimo gretas įvykdžius puikią operaciją, pavadintą Eng- 
landspiel — „Anglišku žaidimu“. Belgijos, Prancūzijos, Italijos ir Graikijos Pasi- 
priešinime vis didesnės įtakos turėjo komunistiniai elementai. Prancūzijos 
Pasipriešinimas susikūrė po 1942 metų, vokiečiams okupavus Viši zoną — tada 
daugybė patriotų išėjo į maguis. Tuo pat metu Italijos partizanai, pasiekę dar 
didesnių laimėjimų, veikė daugiausia šiaurinėje zonoje, valdomoje Mussolinio, 
kurį galų gale paėmė į nelaisvę ir nužudė. 

Tačiau niekur gyventojai taip ryžtingai nesipriešino vokiečiams kaip mažyčia- 
me Liuksemburge. Per plebiscitą, surengtą 1941 metų spalį, vos 3 procentai liuk- 
semburgiečių pasisakė už jungimąsi prie Reicho. Vėliau jie surengė vienintelį 
veiksmingą visuotinį streiką prieš vokiečių valdžią ir nuolat vykdė trukdymo ir 
propagandos vajų. 

Rytų Europoje Pasipriešinimui iškilo daugiau keblumų. Čia vokiečiai vykdė 
gerokai rūstesnę politiką. Nepaisant labai skirtingų politinių atspalvių, pagrindi- 
niai pogrindžio junginiai — demokratiška lenkų Armia Krajowa (AK), nedemok- 
ratiška Ukrainos sukilėlių armija (UPA) ir serbų četnikai — visi buvo įklimpę į 
skaudžias politines pinkles, mat siekiant tautinės laisvės reikėjo priešintis ne tik 
Hitleriui, bet ir Stalinui. Bendraujantys su besiartinančia Raudonąja Armija ar 
komunistinės pakraipos partizanais, nepripažinusiais „buržuazinės nepriklauso- 
mybės“ principo, geriausiu atveju patirdavo kapituliacijos pažeminimą, bet daž- 
niausiai jų laukdavo įkalinimas ir mirtis. [aučačasĮ 

Antai Lenkijoje didžiausiam Europoje pasipriešinimo sąjūdžiui teko bemaž 
neįvykdoma užduotis. Jis susikūrė 1939 metų pabaigoje ir tuomet tiek į hitleri- 
ninkus, tiek į sovietus žiūrėjo kaip į okupantus. Pagrindinis pasipriešinimo jun- 
ginys Armia Krajowa (AK) buvo pakrika įvairiausio plauko grupių federacija. Jos 
autoritetą pripažino gausūs Valstiečių batalionai (BCh), bet ne pusiau fašistinės 
(tačiau nuožmiai nekenčiančios vokiečių) Tautinės ginkluotosios pajėgos (NSZ) 
ar komunistinė Liaudies gvardija (GL). Pasipriešinimo sąjūdis palaikė neblogus, 
nors ne itin glaudžius, ryšius su Žydų kovos organizacija (ZOB) getuose ir vėlėsi 
į kruvinus susirėmimus su ukrainiečiais, sovietų partizanais bei dezertyrų, bėglių 

ir banditų gaujomis, gyvenusiomis tuose pačiuose miškuose. Pasipriešinimas 
organizavo įspūdingą „slaptą valstybę“, turinčią žvalgybos, diversijų, švietimo, 
teisinį ir politinį poskyrius. Tačiau sovietų „išvadavimo“ jis neatlaikė. Demokra- 
tiškiems jo lyderiams galų gale Maskvoje buvo surengtas parodomasis teismas. 
Tokie garbingi vyrai kaip nepalaužiamasis generolas Okulickis, paskutinis AK 
vadas, nusipelnė vietos tarp iškiliausių sąjungininkų didvyrių. Tačiau jų kovos 
draugai Vakaruose gėdingai tylėjo, todėl jie buvo užmiršti, apjuodinti ir anksti 
nukeliavo į kapus'!? 

Jugoslavijoje problemą „panaikino“ prieštaringas ir, kai kieno manymu, 
negarbingas britų ir amerikiečių sprendimas. Čia, priešingai negu Lenkijoje, tie- 
sioginė sovietų įtaka nebuvo juntama. Jau 1943 metais sąjungininkai galėjo iš 
Italijos siųsti pagalbą Jugoslavijos kovotojams. Londonas ir Vašingtonas nuspren- 
dė remti Tito komunistus. Vėliau Tito priešininkai četnikai buvo visais įmanomais 
būdais šmeižiami. Galų gale četnikų lyderiai, tarp jų ir Michailovičius, Tito teis- 
mų bus pasmerkti myriop už „tėvynės išdavimą“. 

Šie faktai puikiai rodo, kokie paviršutiniški yra „pasipriešinimo“ ir „kolabora- 
vimo“ apibrėžimai, paplitę tarp britų ir amerikiečių. Tautos, niekada nepatyrusios 
užsienio intervencijos, retai suvokia, kokia ji sudėtinga. Žinoma, kai kurie žemy- 
ninės dalies europiečiai nusprendė tarnauti atėjūnams žemais asmeninės naudos 
sumetimais. Kiti, tarkim, Lėono Degrelle'io reksistai Belgijoje, laikėsi prieš karą 
nusistatytų principų. Tačiau daugelį kolaboruoti paskatino noras švelninti padėtį 
ir mažinti okupantų daromą žalą. Kažin ar teisinga buvo Prancūzijos kolaboravi- 
mo politika po Pėtaino lemtingojo susitikimo su Fiureriu, bet ją padiktavo patrio- 
tinė būtinybė. 

Toje Europos dalyje, kuri patyrė ir sovietų, ir hitlerininkų okupaciją, gyven- 
tojai dažniausiai neturėjo pasirinkimo. Abu totalitariniai režimai vertė jiems 
paklusti atviro teroro priemonėmis. Daugeliui eilinių piliečių perspektyva tarnau- 
ti sovietams kėlė tokias pat moralines dilemas kaip ir tarnavimas fašistams. Vie- 
nintelė principinga išeitis patriotams ir demokratams buvo savižudiška: mėginti 
priešintis ir Hitleriui, ir Stalinui. 

Po Stalingrado Berlyną pasiekdavo vis prastesnės naujienos. 1943 metų pava- 
sarį pirmą kartą per dvejus metus, Raudonoji Armija perėjo į puolimą visame 
fronto ruože. Prasidėjo penkios galingos kampanijos, per kurias sovietai nusigaus 
iki pat Berlyno. Kupini pasitikėjimo savimi Stalino karvedžiai ėmė stumti hitleri- 
ninkus atgal. Atviroje stepėje prie Kursko buvo sutriuškinti strateginiai vokiečių 
tankų daliniai. Jie nebegalėjo surengti didelio masto puolimo. Churchillio 
žodžiais tariant, potvynis baigėsi, prasidėjo atoslūgis. 

Didžiojo aljanso triumfas (1943 metų liepa — 1945 metų gegužė). Nuo 1943 
metų vidurio antihitlerinė koalicija ėmė viršų bemaž visose srityse. Nors Reichas 
įnirtingai kovėsi, jis buvo apsiaustas. Sovietai turėjo viršenybę sausumoje. Britai ir 
amerikiečiai toliau viešpatavo jūrose ir ore. Amerikos pramonės pajėgumui, Rusi- 
jos žmonių ištekliams ir Britanijos imperijos galiai negalėjo prilygti mažėjanti Hit- 
lerio viešpatija. Nors dar nebuvo antrojo fronto, išskyrus Italiją, ir jokių rimtesnės 

opozicijos Vokietijos viduje ženklų, vis labiau įtikėtinas atrodė Reicho žlugimas; 
nusigręžusią nuo Hitlerio sėkmę turėjo sugrąžinti Wunderwaffen („stebuklingieji 
ginklai"). 

Nors gandai ir perdėti, smarki konkurencija kuriant ginklus išties vyko. Buvo 
susitelkta prie reaktyvinių variklių, raketų ir atominės bombos. Vokiečių moksli- 
ninkai dviejose srityse laimėjo iškart. 1942 metais į orą pakilo reaktyvinis „Meser- 
šmito 262" prototipas. Pėnemiundėje prie Baltijos jūros buvo sukurtos Vergeltung 
(„Atpildo“) raketos Fau1 ir Fau2; nuo 1944 metų birželio jos taikėsi į Londoną. 
Tačiau atominės bombos kūrimo lenktynes laimėjo sąjungininkų Manhatano pro- 
jektas, vykdytas tolimojoje Naujosios Meksikos valstijoje. Bomba sukurta per 
vėlai — 1945 metų liepą — tad nebegalėjo būti panaudota Europos kare. 

Sąjungininkams didžiausių keblumų kilo politinio ir strateginio koordinavimo 
srityje. Tuo tikslu buvo surengti trys asmeniniai „Didžiojo trejeto“ susitikimai: 
Teherane (1943 metų gruodį), Jaltoje (1945 metų vasarį) ir Potsdame (1945 metų 
birželį). Trejeto diskusijos vyko trimis pagrindiniais klausimais: karo tikslų apibrė- 
žimo, karo Ramiajame vandenyne ir Europoje prioritetų bei pokario Europos pla- 
nų. Apibrėždamas karo tikslus, Didysis aljansas nusprendė reikalauti, kad Reichas 
besąlygiškai kapituliuotų. Tai padaryta iš dalies atsižvelgiant į Stalino įtarimus dėl 
antrojo fronto, iš dalies — pripažįstant 1918 metų klaidas. Šis reikalavimas neleis 
iširti aljansui, tačiau, kita vertus, Sovietų Sąjunga gaus leidimą vykdyti savo tota- 
litarines užmačias Rytuose. Atsisakę galimybės pasitraukti iš konflikto, Vakarų 
vadovai neteko stipriausiojo sverto, kuriuo galėjo tramdyti sovietus. 

Karo su Vokietija ir Japonija prioritetų klausimas ypač svarbus buvo ameri- 
kiečiams, kurie vieninteliai rimtai dalyvavo abiejuose konfliktuose. Prieštaravimai 
itin išryškėjo Jaltoje. Sovietai griežtai laikėsi neutraliteto Japonijos atžvilgiu nuo 
1941 metų ir neatrodė, kad jų nuostata galėtų pasikeisti, kol nesibaigs karas 
Europoje. Britai — atvirkščiai — buvo smarkiai įsivėlę į karą su Japonija. Jų sai- 
tai su Tolimaisiais Rytais buvo labai menki ir trapūs, tad teko pasikliauti savaran- 
kiškais dominijų, ypač Australijos ir Naujosios Zelandijos, karo veiksmais. Singa- 
pūras dramatiškai krito pačioje karo pradžioje. Taigi britų dalyvavimas apsiribojo 
Birma (čia Japonijos įtakos sfera užgriebė britų Indijos sienas) ir šalutine pagalba 
amerikiečiams. 

Dėl būsimosios Europos planų iki galo taip ir nesusitarta. Vakarų sąjunginin- 
kės neleido Stalinui dalyvauti diskusijose dėl Vakarų Europos, pradedant Italija, 
o Stalinas stengėsi primesti savo planus dėl Rytų Europos. Svarbią išimtį sudarė 
vadinamasis „procentinis susitarimas“, kurį Churchillis aptarė su Stalinu lanky- 
damasis Maskvoje 1944 metų spalį. Oficialiai jis niekad nebuvo priimtas, bet 
esama pagrindo manyti, kad abi pusės laikė jį galiojančia direktyva Balkanų 
atžvilgiu. Sakoma, esą Churchillis išsitraukė iš kišenės pusę popieriaus lapo ir 
surašęs trumpą šalių sąrašą, 0 greta — procentus, rodančius, kokio Vakarų ir 
Rusijos įtakos santykio tikimasi. Papapsėjęs pypkę, Stalinas neva padėjęs tvarkin- 
gą mėlyną paukščiuką ties tokiu tekstu: 

Rusija Kitos 
Rumunija 904 104 
Graikija 1094 9035 
Jugoslavija 5034 5095 
Vengrija 5046 5096 
Bulgarija 7595 2595''* 


„Išdykęs dokumentas“, kaip pavadino jį Churchillis, neišliko visuomenei pri- 
einamuose Didžiosios Britanijos archyvuose, tad netgi abejojama, ar jo išties būta. 
Tačiau praktiškai jis reiškė, kad Graikija buvo pažymėta kaip vienintelė sąrašo 
šalis, kurioje turėjo dominuoti Vakarų įtaka. Taip ir atsitiko. 

Lenkija — vienintelė šalis, dėl kurios ateities buvo neįmanoma susitarti net 
neoficialiai nubrėžiant perspektyvą. Dažnas mano, kad dėl jos liūdnos lemties 
vėliau ir kilo šaltasis karas. Lenkija, kaip ir Prancūzija, buvo pirminės koalicijos 
narė 1939 metais. Jos vyriausybė Londone — visiškai pripažįstama, jos kareiviai, 
jūreiviai ir lakūnai pasižymėjo tarnaudami ir britų, ir sovietų karinėse pajėgose. 
1943 metais Stalinas, pasinaudojęs nacių pateiktos informacijos apie Katynę 
dingstimi, nutraukė ryšius su emigracine Lenkijos vyriausybe. Tuo pat metu 
Maskvoje jis pripažino nevykusiai pavadintą Lenkijos patriotų sąjungą — sovietų 
marionetinio režimo pagrindą. Liepos mėnesį, prie Gibraltaro sudužus lėktuvui, 
žuvo Lenkijos ministras pirmininkas, vyriausiasis kariuomenės vadas generolas 
Sikorskis, vienintelis lenkų politikas, kuriuo pasitikėjo visi. Nuo to laiko prasidė- 
jo neišvengiama Lenkijos tragedija. Sovietų propaganda reikalavo, kad būtų grįž- 
ta prie Ribbentropo — Molotovo pakto sienų, kurias jai dabar buvo paranku vadin- 
ti Curzono linija. Be jokio rimto pagrindo imta teigti, esą rytinės Lenkijos 
gyventojai reikalaują susijungti su SSRS, ir todėl būtinai reikalinga „draugiška“ 
sovietams Lenkijos vyriausybė. Niekas įdėmiau nenagrinėjo šių teiginių, bet 
Vakarai, negalėję atsižavėti puikiai kariaujančiais sovietais, buvo linkę jais tikėti. 
Taigi Raudonajai Armijai stumiantis vis giliau į Lenkiją, Vakarų valstybės spaudė 
vargšus sąjungininkus lenkus nusileisti. 

Teheranas buvo karo meto oro kelio tarp Londono ir Maskvos pusiaukelė, tad 
jame Rooseveltas, Churchillis ir Stalinas pirmą kartą susitiko 1943 m. lapkričio 
28 — gruodžio 1 dienomis. Jie gerokai pažengė į priekį: karas bus tęsiamas kar- 
tu. Sąjungininkai sutarė dėl antrojo fronto atidarymo Prancūzijoje svarbos ir dėl 
to, kad po karo Iranas turi būti nepriklausomas. Tačiau dėl Lenkijos kilo ganėti- 
nai aštrūs ginčai. Kol Edenas įnirtingai vaidijosi su Molotovu, prezidentas Roose- 
veltas „miegojo ant savo minkštasuolio“. Vakarų vadovai nusileido Stalino reika- 
lavimams: Lenkijos teritorija turi būti išplėsta į vakarus Vokietijos sąskaita, bet 
nuo lenkų tai slėpė. Susitikimas neatrodė itin nusisekęs, bet po jo niekas nebe- 
abejojo, kad ir ateinančiais metais sąjungininkės drauge puls Reichą. 

Raudonosios Armijos puolimai 1943 — 1945 metais buvo nelyginant meistriškas 
būgno tratėjimas, nuo kurio Vermachtas sukosi tarsi žaisliukas. Pirmas prasidėjo 
Baltijos valstybėse, Baltarusijoje ir Ukrainoje, o baigėsi Berlyno apsiaustimi. Puo- 
limai buvo surengti kaip galingi šuoliai į priekį, sutelkus milžiniškus žmonių ir 

medžiagų išteklius prieš pernelyg ištįsusias vokiečių linijas, o paskui paleidus 
viską šluojančia banga. Antras toks puolimas — po Kursko mūšio — buvo 
nukreiptas į Dnieprą, kurį vokiečiai gynė išdeginę didžiulį plotą žemės. Trečias, 
pradėtas 1944 metų sausį, buvo nukreiptas į tolimąją Vyslą. Ketvirtas 1944 metų 
rugpjūtį pasuko į pietus, Balkanų link, ir buvo nukreiptas į Dunojų. Penktas, 1945 
metų sausį, vyko Oderio kryptimi ir anapus jo. 

Visais atvejais pagrindinė taktika buvo apsupti ir atkirsti priešinimosi centrus. 
Kai gynybinė citadelė būdavo izoliuojama, ją be baimės galėjai palikti ir sunaikin- 
ti vėliau. Šitaip Kurše atkirstos kelios vokiečių armijos buvo įveiktos tik karo 
pabaigoje. Pagrindinės vokiečių tvirtovės Rytuose, tokių kaip Vroclavas (Breslau), 
vis dar laikėsi, kai Berlynas krito. Svarbiausia užduotis buvo neleisti Vermachtui 
parengti atsakomojo smūgio be perstojo jį puolant, persekiojant ir triuškinant. 
Rusai mokėjo kariauti stepėse: dažniausiai veikdavo agresyviai, o įrengtas gynybi- 
nes linijas bemaž visada galėjai apeiti iš flangų. Atsidūrus siaurėjančioje Vidurio 
Europos lygumos dalyje, Vermachto pasiryžimas kautis sustiprėjo. Jis tris kartus 
įnirtingai pasipriešino: prie Duklos perėjos Karpatuose, mūšyje dėl Budapešto ir 
prie Pomeranijos gynybinės linijos. Čia sovietų ir vokiečių kraujas liejosi upeliais. 

Garsas apie Raudonąją Armiją (1944 metais pervadintą į Sovietų Armiją) lenkė 
ją pačią. Prisimenant 1939— 1941 metus ji dažnai buvo laikoma svetima jėga net 
pačioje Sovietų Sąjungoje. Balkanuose ją geriausiu atveju pasitikdavo be didelio 
entuziazmo, nors ir be didelio priešiškumo. Vokietijoje, kur kareiviai buvo ragi- 
nami žudyti ir prievartauti, ji kėlė siaubą. Pirmojo iš nacistų išvaduoto vokiečių 
kaimo gyventojai tapo kankiniais. Nacistai platino prie kluonų durų prikaltų 
moterų nuotraukas, idant gyventojai įnirtingiau priešintųsi. Tačiau 1944 — 1945 
metų žiemą dauguma vokiečių gyventojų užuot priešinęsi bėgo. 

Sovietų žygis į centrinę Europą buvo viena įspūdingiausių ir baisiausių karinių 
operacijų šiuolaikinėje istorijoje. Jų kareivis, suimtas fronte, rašė apie „Kominter- 
no vežimą“, viską traiškantį savo ratais“. Mat Sovietų Armija, išvadavusi iš 
nekenčiamų hitlerininkų, podraug įvesdavo stalininę tvarką. Jai pasirodžius pra- 
sidėdavo plėšikavimai, prievartavimai, smurtavimas ir neregėto masto oficialus 
teroras. Jo liudytojams reginys buvo nepamirštamas. Pasitraukus sutriuškintiems 
vokiečių daliniams, viena po kitos ritosi išvaduotojų bangos. Pirmi pasirodydavo 
frontininkai — budrūs, gerai apsirengę, gausiai ginkluoti. Paskui ateidavo pagal- 
biniai daliniai ir baudžiamieji batalionai. Jų kariai turėjo šaudmenų, bet neturėjo 
maisto. Paskui juos traukė visokios fronto atplaišos: atsilikę nuo dalinių kareiviai, 
markitantai, gebantys eiti sužeistieji, bėgliai, įkliuvę tarp fronto linijų. Iš paskos 
amerikietiškais džipais važiavo enkavėdistai šauniomis uniformomis, šaudę visus, 
kurie nebepajėgdavo eiti. Galų gale pasirodydavo „Azijos ordos“ — begalinės 
fronto aprūpinimo vilkstinės, keliaujančios viskuo, kas tik galėjo gabenti į Vaka- 
rus: apgadintais sunkvežimiais, iš valstiečių atimtais vežimais, poniais ir net kup- 
ranugariais. Kontrastas tarp išvargusių, aptvarstytų vokiečių kareivių paraudusio- 
mis akimis ir nesibaigiančių virtinių sunkvežimių, vežančių slavų ir azijiečių 
vaikinus žvaliais veidais, buvo be galo iškalbingas. 

Sovietų žygis į Balkanus 1944 metų rugpjūtį turėjo svarbių politinių padarinių. 
Rumunija perėjo į kitą pusę ir stojo prieš savo buvusius globėjus nacistus; vokie- 
čių armija užėmė Vengriją, kad Budapeštas nepasektų Bukarešto pavyzdžiu. Bul- 
garijoje rugsėjį buvo nuversta monarchistinė vyriausybė. Jugoslavijoje Tito parti- 
zanai prisidėjo prie sovietų karių ir spalį išvadavo Belgradą. Graikijoje ir 
Albanijoje (abi šios šalys buvo už sovietų okupacijos ribų) komunistinis pogrindis 
ruošėsi imti valdžią. Tuo metu gruodį sovietai susidūrė su atkakliu Budapešto 
pasipriešinimu ir jų žygis sustojo iki Naujųjų metų. 

Vakaruose antrasis frontas galų gale buvo atidarytas 1944 metų birželio 6-ąją, 
D dieną, kai britų, kanadiečių, lenkų ir amerikiečių kareiviai išsilaipino Norman- 
dijos pakrantėje. Operacija „Overlordas“ techniniu požiūriu, be abejonės, didžiau- 
sias šio karo žygdarbis. Jos užduotis buvo saugiai išlaipinti šimtus tūkstančių 
vyrų su visa ginkluote stipriai įtvirtintoje pakrantėje, kurios gynėjai rengėsi sutik- 
ti užpuolėjus ketverius metus. Operacija pasisekė, nes buvo gerai suplanuota, be 
to, Fortūna jai irgi buvo palanki. Apgaulės priemonės, tarp jų ir tariamų desanto 
vietų Pa de Kalės sąsiauryje bombardavimas, suklaidino vokiečių štabo vadovybę 
ir toji nesuprato, kur vyks išlaipinimas. Ji nepaklausė Hitlerio, kurio nuojauta, 
kad sąjungininkai išsilaipins Normandijoje, buvo teisinga. Daug pranašesni ore 
sąjungininkai galėjo palaikyti išsilaipinančius kareivius, o svarbiausia, neleido 
vokiečiams panaudoti galingo savo šarvuotųjų dalinių rezervo. Tarp technikos 
stebuklų buvo milžiniški plūduriuojantys dokai „Mulberry Harbours“, atvilkti į 
reikiamą vietą prie Normandijos krantų, ir vamzdynas vandenyno dugne, garan- 
tavęs benzino tiekimą. Pasikeitus orams La Manše kilo didžiausia per 25-erius 
metus audra, tad vokiečių armijų Prancūzijoje vadas generolas Rommelis išvyko 
tam lemtingam savaitgaliui namo. 

Rommelio priešininkas JAV generolas Dwightas D. Eisenhoweris žinojo ant- 
ros progos neturėsiąs. Operacijos pradžia du kartus buvo nukelta. Dešimt dienų 
156 000 karių, 2000 karo laivų, 4000 desantinių laivų ir 10 000 karo lėktuvų lau- 
kė pasirengę kovai, o per tą laiką sparčiai keitėsi palanki mėnulio fazė. Bet tuo- 
met kilo didžiulis susijaudinimas: buvo duotas įsakymas. Vidurnaktį, rimstant 
audrai, amerikiečių parašiutininkai iš 82-osios ir 101-osios oro desanto divizijų 
šoko į vokiečių linijų vidurį. Vienas desantininkų, kanzasietis, pakibo ant Sen 
Mero bažnyčios bokšto ir apsimetė negyvas. Toliau į Vakarus, prie Pegaso tilto, 
pirmas britų kareivis Prancūzijos žemėje seržantas Jimas Wallworkas 16 minučių 
po vidurnakčio be garso nusileido sklandytuvu „Horsa“ mažiau nei 30 metrų nuo 
savo taikinio, bet nuo smūgio prarado sąmonę. Tuomet 2-ojo Oksfordo [bataliono 
I D kuoposĮ ir Bakingemšyro lengvųjų pėstininkų kuopos vyrai po susišaudymo 
perėjo per tiltą, užėmė Orno kanalo šliuzą ir, įėję į pono ir ponios Gondrėe kavi- 
nę, ištarė išvaduotojų žodžius: „Viskas gerai, bičiuli“''*. 

Paskui, brėkštant rytui, nusileido plieniniai desantinių laivų trapai ir pagrindi- 
nių pajėgų kareiviai nubrido į krantą penkiuose paplūdimio ruožuose, pavadintuo- 
se kodiniais pavadinimais. Septyniasdešimt trys tūkstančiai vyrų iš JAV 1-osios 
armijos išsilaipino Jutoje ir Omahoje; 83 000 2-osios britų ir 1-osios kanadiečių 

armijos karių šturmavo Auksą, Junoną ir Kardą. Priblokšti vokiečiai gūžėsi bun- 
keriuose, bombarduojami sunkiais sviediniais iš nematomų laivų ir negailestingai 
apšaudomi iš skutamuoju skridimu lekiančių lėktuvų. Tik „kruvinojoje Oma- 
hoje“ vokiečiams pavyko nuleisti tokią ugnies uždangą, kad puolantieji negalėjo 
pakilti nuo žemės. Ten Teksaso reindžerių dalinio vyrai didvyriškai užsiropštė į 
apšaudomos uolos viršų, bet pamatė, kad ten artilerija jau iškelta. Tačiau nesėk- 
mė buvo tik vietinio pobūdžio. Operacija „Overlordas“ pavyko. Sąjungininkai, lig 
tol įkėlę koją į Italiją, dabar nagais įsikabino į Prancūziją. Nuo šiol Reichą buvo 
galima spausti iš visų pusių. 

Tačiau puolimas buvo plėtojamas lėtai. Atsitokėjęs nuo netikėtumo Vermach- 
tas ėmė nuožmiai priešintis. Amerikiečiams tris savaites nepavyko užimti Šerbū- 
ro — pagrindinio uosto pakrantės, kurioje išsilaipino sąjungininkų kariuomenė. 
Britai, turėję įžengti į Kaną D dienos vakare, kovėsi dar 34 dienas, kol ten pateko 
liepos 9 dieną. Bet materialinė techninė bazė gerokai pranoko viską, kas buvo 
Rytuose. Desantiniai laivai tūkstančiais gabeno pastiprinimus, benzinas be jokių 
sutrikimų tekėjo povandeniniu vamzdynu. Kai amerikiečiai pagaliau prasilaužė į 
užnugarį, vokiečiams neliko kitos išeities kaip bėgti. Prie Falezės įkliuvę į vis 
labiau siaurėjantį plyšį, jie buvo skerste skerdžiami iš abiejų pusių. Po to sąjun- 
gininkams kelias į Paryžių ir Reino link tapo laisvas. 

Po dvejų pralaimėjimų metų Vokietijos armija neišlaikiusi sukilo prieš Hitlerį. 
1944 metų liepos 20-ąją Fiurerio Rytų štabe, jo Wolfschanze prie Rastenburgo 
Rytprūsiuose (dabar Kentšinas Lenkijoje) buvo įvykdytas pasikėsinimas į jo gyvy- 
bę. Portfelyje po masyviu pasitarimų kambario stalu buvo padėtas portfelis su 
bomba. Ji sprogo, kai Fiureris buvo kambaryje; jis liko gyvas, tik sužeistas į ran- 
ką ir baisiai sukrėstas. Bombą padėjo pulkininkas Klausas von Stauffenbergas, 
aristokratiško Moltkės Kreizaurato narys. Po šios nesėkmės ir siaubingo sąmoks- 
lininkų galo (Fiurerio malonumui buvo nufilmuota lėta jų mirtis ant skerdienos 
kablių) niekam nebekilo mintis rengti kito pasikėsinimo. Daug prirašyta apie 
vokiečių pasipriešinimo sąjūdį. Neabejotinas kilnių individų, tokių kaip pastorius 
Bonhoefferis, ir nedidelių grupių, tokių kaip „Baltoji rožė", vaidmuo. Bet niekas 
nepaneigs, kad savo tikslų jie nepasiekė'"". 

Pasikėsinimo į Hitlerį metu artimiausieji Vokietijos kaimynai lenkai ir pran- 
cūzai nekantriai laukė laisvės. Sovietų armija artinosi prie rytinių Varšuvos prie- 
miesčių. Amerikiečių kariuomenė stūmėsi vakarinių Paryžiaus priemiesčių link. 
Abiejuose miestuose knibždėjo įvairių pasipriešinimo grupių karių, dauguma 
kurių nurodymus gaudavo iš Londono; abiem magėjo kuo greičiau sukilti prieš 
pavergėjus hitlerininkus. Varšuvoje pasipriešinimui vadovavo pogrindinė AK, 
Paryžiuje — „Laisvoji Prancūzija". 

Paryžius sukilo rugpjūčio 19-ąją. Žvalgyba turėjo menkai duomenų; nepaisant 
to, buvo sumanyta surengti išpuolius mieste ir šitaip paspartinti lemiamą ameri- 
kiečių smūgį. Dalis Prancūzijos pasipriešinimo dirbo su amerikiečių karine 
vadovybe, kuri vertino jo kovotojų vaidmenį mūšiuose po išsilaipinimo Norman- 
dijoje. Kai užpulta iš visų pusių vokiečių įgula ėmė trauktis, smogė amerikie- 

čiai. Generolo Leclerco prancūzų šarvuotajai divizijai, kuri kovėsi amerikiečių 
armijos sudėtyje, buvo suteikta garbė pulti atakos smaigalyje. Vokiečių įgula 
pasidavė, nepaklausiusi Fiurerio įsakymo nepalikti akmens ant akmens. Rugpjū- 
čio 25 dieną, mieste vis dar šaudant snaiperiams, generolas de Gaulle'is didingai 
pasitempęs ėjo Eliziejaus laukais. Notre-Dame katedroje nuaidėjo „Te Deum lau- 
damus"“. Nors žuvo daugybė civilių gyventojų, prancūzai džiūgavo. Buvo atkurta 
prieškario Trečioji respublika; Paryžius buvo išvaduotas. 

Varšuva sukilo rugpjūčio 1-ąją, beveik trimis savaitėmis anksčiau už Paryžių. 
Sukilimas mieste turėjo būti koordinuojamas su galutiniu sovietų puolimu. Bet 
varšuviečiams ne taip pasisekė kaip paryžiečiams. Lenkų Pasipriešinimo žvalgyba 
buvo prasta, tad ji per vėlai sužinojo, kad sovietų karinė vadovybė nesiruošia 
padėti. Sovietų generolai naudojosi lenkų pogrindžiu visuose mūšiuose nuo tada, 
kai jų daliniai perėjo Lenkijos sieną. Tačiau Stalinas nepripažino savarankiškų 
pajėgų, be to, nesirengė leisti Lenkijai atgauti laisvės. Iš visų pusių užpulta vokie- 
čių įgula ėmė trauktis, bet tuomet sovietai staiga sustojo prie pat miesto ribos. 
Jie įvykdė šlykščią išdavystę. Maskvos radijas, anksčiau raginęs Varšuvą sukilti, 
dabar pasmerkė sukilimo vadovus, pavadinęs juos „nusikaltėlių gauja“. Buvo 
mestos dvi vokiečių tankų divizijos, ir įgula gavo laiko pasipildyti gausiu rezervu 
iš pačių žiauriausių hitlerininkų dalinių. Generolo Berlingo lenkų armija, kuri 
kovėsi sovietų kariuomenės sudėtyje, buvo atitraukta iš fronto už tai, kad nepa- 
klususi įsakymui bandė padėti sukilėliams. Berlingą atleido iš tarnybos. Vakarų 
mėginimams tiekti Varšuvai ginkluotę oru iš Italijos sukliudė sovietai, neleidę jų 
lėktuvams tūpti ir prisipildyti degalų. Vienoje gatvėje po kitos, viename name po 
kito, vienoje kanalizacijos angoje po kitos sukilėliai buvo apšaudomi iš pabūklų 
ir kulkosvaidžių, sprogdinami dinamitu. Tai vyko kairiajame Vyslos krante; deši- 
niajame saulėje kaitinosi sovietų kariai. Per vieną iš kelių žudynių orgijų Moko- 
tovo priemiestyje hitlerininkai išskerdė 40 000 bejėgių civilių — reginys priminė 
Varšuvos geto likvidavimą ankstesniais metais. Praėjus ne vienai savaitei po Pary- 
žiaus išvadavimo, Varšuvos sukilėliai vis dar kovėsi. Ginklus jie sudėjo po šešias- 
dešimt trijų dienų, spalio 2-ąją, kai jų vadas generolas Bėras pasidavė vokiečiams 
į nelaisvę. Vienintelė paguoda tai, kad jiems buvo suteiktas kovotojų statusas. 
Nors Varšuva paaukojo 250 000 gyventojų, ji neišsivadavo. Prieškario Lenkijos 
Respublika nebuvo atkurta. Sugriautoje Šv. Jono katedroje niekas negiedojo „Te 
Deum laudamus“. Likę miesto gyventojai buvo iškeldinti. Įtūžęs Hitleris paliepė 
maištingajame mieste nepalikti akmens ant akmens. Varšuva buvo griaunama tris 
mėnesius; visa tai sovietų armijos kariai ir jų marionetinis Lenkų komitetas ran- 
kas sudėję stebėjo iš kito upės kranto. Į tuščius, tylius ir apsnigtus Varšuvos 
griuvėsius jie įžengs tik 1945 metų sausio 17 dieną. 

Nors Vakarų sąjungininkai ir išsilaipino Normandijoje, jie patyrė daug nesėk- 
mių. Italijos sostinė Roma krito dienos D išvakarėse, bet prieš tai sąjungininkų 
daliniai daugelį mėnesių buvo užspausti prie Monte Kasino. Praėjus savaitei po 
išsilaipinimo, vokiečiai vėl atnaujino Londono bombardavimą, paleidę pirmąsias 
raketas Fau!, britų pramintas „mikrolėktuvais“, o rugsėjį — ir Fau2. Amerikiečių 

pinimas Prancūzijos Rivjeroje buvo prastai suplanuotas ir vyko lėtai. Šiaurė- 
uselis dideliam vietos gyventojų džiaugsmui buvo išvaduotas rugsėjo 3 die- 
ačiau britų sumanymas įvykdžius operaciją „Market Garden" gerokai pasi- 
*ti į priekį ir užimti tiltus per Reiną prie Arnhemo virto brangiai kainavusia 
trofa. Vakarų fronto centre gruodį amerikiečiams teko atlaikyti paskutinį 
; Vermachto šarvuotųjų dalinių kontrapuolimą Ardėnuose. Prie Bastonės, kur 
čiai paragino 101-ąją JAV oro diviziją pasiduoti, vokiečių štabą ir jo vertėjus 
ai pribloškė amerikiečių atsakymas „Kvailystės!“. Viduržemio jūros baseine 
britų armija vėl įžengė į Graikiją, bet turėjo įsivelti į ten vykstantį pilietinį 
Churchillis nedvejodamas padėjo Atėnų vyriausybei gintis nuo komunistų 
mo. Prieš žlungant, Reichui buvo leista pasvirduliuoti ant prarajos krašto. 
giant nukariauti Vokietiją, 1945 metų sausio — gegužės mėnesiais dėjosi lig 
1r niekad neregėti dalykai. Vakaruose britų ir amerikiečių bombonešiai be 
gos vertė visus didesnius Vokietijos miestus lavonų nuklotais griuvėsių kal- 
Nacių vadovybė tuščiai planavo paskutinį pasipriešinimą Austrijos Alpėse ir 
ijoje. Milijonai viltį praradusių vokiečių pabėgėlių visą žiemą traukė iš Rytų 
arus. Dešimtys tūkstančių žuvo nuskendus „Wilhelmui Gustoffui" ir kitiems 
jėlius gabenusiems laivams arba pražūtingame kelyje per ledo sukaustytas 
ares. Hitleris metė paskutinę kortą: įsakė paimti 14-0s metų sulaukusius 
čių vyrus į vadinamuosius Volkssturm būrius. Dauguma tų moksleivių, inva- 
r veteranų žus, nes sovietai laikėsi politikos žudyti visus, vilkinčius vokiš- 
; uniformomis. Prievartinę tokių didelių miestų kaip Dancigas ir Vroclavas 
au) bei tokių koncentracijos stovyklų kaip Aušvicas evakuaciją lydėjo mir- 
ygiai. Vokiečių gyvenimas Rytuose ėjo į pabaigą. [pėNnor] 
ikovas pradėjo Berlyno puolimą 1945 metų sausio 12-ąją iš kokių 600 kilo- 
į atstumo. Sovietų Armija „išvalė“ Lenkiją, kai sąjungininkų kariuomenės 
dar toli nuo Reino. Budapešto kritimas vasario viduryje leido jai pasukti 
1 kryptimis — Vienos ir Berlyno. Kovo pradžioje amerikiečiams nusišypsojo 
2: vokiečių pionieriams nepavyko susprogdinti paskutinio likusio tilto per 
prie Remageno. Netrukus generolas Pattonas iš šio Vakarų placdarmo 
fuodamas puls netgi greičiau negu Žukovas Rytuose; jo vyrai galų gale susi- 
u sovietais Torgau, Saksonijoje, balandžio 23 dieną. Kanadiečių ir lenkų 
lami britai per tą laiką išvadavo Nyderlandus ir gerokai pasistūmėjo šiauri- 
juma. Berlynas buvo atkirstas plieninio rusų žiedo. Iš savo bunkerio, užvers- 
>ombarduotų namų nuolaužomis, Fiureris stebėjo, kaip palaužiamas Reicho 
riešinimas. 
1 Didysis Trejetas susitiko vėl — šįsyk Kryme, Jaltoje, 1945 metų vasario 
dienomis, galas jau buvo čia pat. Dėl Vokietijos jis nutarė, kad bus įkurtos 
ios atskiros sąjungininkų okupacinės zonos, kad Reicho karinis-pramoninis 
cialas bus sugriautas, kad karo nusikaltėliai bus persekiojami ir kad vokie- 
būtina užtikrinti ne geresnes negu „minimalias gyvenimo sąlygas“. Dėl 
jos trijulė nusprendė, kad reikia surengti „laisvus ir nevaržomus rinkimus“ 
d Laikinoji vyriausybė turi būti sudaryta iš Stalino Liublino komiteto 

DONHOF 


Grafienė Mariona Dėnhof gimė 1909 metais šeimos dvare Frydrichštaine už trisde- 
šimties kilometrų nuo Kenigsbergo Rytų Prūsijoje. Ji, septintas gausios šeimos vaikas, 
gyveno pusiau feodalinį gyvenimą kaip nuo neatmenamų laikų visa Rytų Europos aris- 
tokratija, nenujaučianti, kad jos dienos suskaičiuotos. 

Šio amžiaus pradžioje Frydrichštaino gyventojai galėjo mėgautis visomis gamtos 
grožybėmis ir turimomis privilegijomis. Dvare, įsikūrusiame tarp ežerų ir miškų, kaip ir 
visur Rytuose, ryškiai buvo juntama metų laikų kaita; vaikus čia supo palaiminga arklių, 
iškylų, bibliotekų, korepetitorių, mylinčių auklių ir iškilių svečių aplinka. Marionos moti- 
na, kadaise buvusi imperatorienės freilina Potsdame, dvarą tvarkė laikydamasi griežto 
etiketo ir Kaizerio rūmų socialinės hierarchijos. Tarnus buvo įpratinusi kreiptis į ją 
žodžiais „Nuolankiausiai linkiu jums gero ryto, Jūsų Ekscelencija“. Marionos tėvas Kar- 
las Augustas, ramaus būdo klajūnas, kadaise dirbo diplomatu Vokietijos pasiuntinybė- 
se Sankt Peterburge ir Vašingtone. Jis buvo narys Prūsijos Senato, kur vieta buvo 
paveldima, ir renkamo Vokietijos Reichstago. Dvaro gyventojai viešai rodė prabangą, 
bet patys buvo asketiški ir dievobaimingi liuteronai. 

Kaip ir daugelis Vokietijos didikų šeimų, Dėnhotai persikėlė į Rytus viduramžiais. Lig 
tol jie gyveno Vestfalijoje - Dunehofo dvare prie Reino. Antrasis jų dvaras, taip pat Dune- 
hofas, 1330 metais buvo įkurtas prie Rygos Livonijoje; čia pragyveno aštuoniolika šei- 
mos kartų. Toji vyresnioji šeimos atšaka Livonijoje, bemaž visų vadinta Denhofais, tapo 
iškiliais Lenkijos magnatais: palatinais, etmonais, viršaičiais ir kardinolais. Prūsiškoji - 
protestantiškoji - Dėonhofų atšaka kilo iš livoniečio Magnuso Ernsto von Dėnhoto, kadai- 
se tarnavusio Lenkijos pasiuntiniu Saksonijoje ir Brandenburge; jis įsikūrė prie Kenigs- 
bergo 1620 metais. Jo sūnus Frydrichas nusipirko dvarą prie Priegliaus upės 1666 
metais. Jo vaikaitis Otas Magnusas, Mėmelio gubernatorius ir Prūsijos atstovas Utrech- 
to taikos derybose, didingus rūmus Frydrichštaine pasistatydino 1709-1714 metais. 

Šio Prūsijos pakraščio neaplenkė karai ir negandos. Per Šiaurės karą 40 procentų 
Rytprūsių gyventojų mirė nuo maro. Per revoliucinius karus 1791 metais buvo apribota 
Dėnhofų teisė naudotis dvaru, 1807 metais pasirodė prancūzai, 1810 metais buvo 
panaikinta baudžiava, o 1813 metais atvyko Kutuzovas. Per Pirmąjį pasaulinį karą dva- 
riškiai, išvengę rusų puolimo 1914 metų rugpjūtį, pasveikino savo gelbėtoją patį feld- 
maršalą von Hindenburgą. 

Iš pradžių 1939 metų karas niekuo nesiskyrė nuo kitų. Tačiau atėjus 1944-1945 
metų žiemai pasidarė aišku, kad neišvengiamai ateina galas. Skirtingai negu visi jos 
pirmtakai, ateinanti Sovietų Armija buvo pasiryžusi visiems laikams išnaikinti Rytprūsių 
vokiečius. Kadangi visi suaugę šeimos vyrai buvo negyvi - arba žuvo Rytų fronte, arba 
nubausti mirtimi po pasikėsinimo į Hitlerį - Marionai Dėonhof teko vienai tvarkyti Frydrich- 
štaino ir Kvitaineno dvarus. Vieną 1945 metų sausio naktį ji sėdo ant savo arklio, prisi- 
dėjo prie pabėgėlių, traukiančių į Vakarus, ir per du mėnesius nujojusi 1600 kilometrų, 
nusigavo net iki Vestfalijos. (Ji stabtelėjo vos kartą - paviešėti pas Bismarcko marčią 

Pamario mieste Varzine). Šešis šimtmečius trukęs Dėnhofų nuotykis Rytuose baigėsi. 
Apleistas Frydrichštainas atsidūrė RSFSR sudėtyje. 

Frydrichštaino ir Dėnhotų likimas ištiko šimtus kitų visoje Europoje. Bolševikų nioko- 
jimas, pačios Rusijos aristokratijos patirtas 1918-1921 metais, laukė žemvaldžių visose 
šalyse, kuriose pasirodė Raudonoji Armija 1939-1940 ar 1944-1945 metais. Senos 
Prūsijos, Bohemijos ir Baltijos valstybių vokiečių šeimos buvo nusviestos į tą pačią pra- 
rają kaip ir Lietuvos, Baltarusijos ir Ukrainos lenkų šeimos bei Slovakijos ir Kroatijos 
vengrai. Tiesą sakant, buvo sunaikinti ne tik aristokratai, bet visų sluoksnių gyventojai. 
Sovietų rykštė naikino ne vien privilegijuotuosius, bet ir šimtmečių senumo kultūrą. 

Mariona Dėnhof bent jau liko gyva. Po karo ji dirbo žurnaliste Hamburge; 1968 
metais ji tapo „Die Zeit“ redaktore, 0 1973 - jo leidėja. Savo memuaruose ji svarstė apie 
keršto beprasmybę: 

„Aš taip pat nemanau, kad neapykanta tiems, kurie atėmė iš tavęs tėvynę <...>, rodo 

meilę jai. Kai prisimenu Rytprūsių girias ir ežerus, bekraštes pievas ir ūksmingas 

senas alėjas, neabejoju, kad jie liko tokie pat neprilygstamai gražūs kaip tada, kai 
ten gyvenau. Ko gero, aukščiausia meilės forma - mylėti neturint“. 











ir emigracinės vyriausybės Londone narių. Dėl Japonijos, kuri daugiausia nedavė 
ramybės ligotam Rooseveltui, buvo susitarta, kad SSRS stos į karą Ramiajame 
vandenyne praėjus dviem trim mėnesiams po karo veiksmų Europoje. Slaptas 
protokolas suteikė sovietams teisę iš naujo užimti Kurilų salas. Tie susitarimai 
neturėjo tarptautinių sutarčių galios; tai buvo slaptos valstybių sąjungininkių 
veiksmų gairės. [„KYLHOLO“ OPERACIJA| 

Gydytojai kartais ginčijasi dėl tikslaus žmogaus mirties laiko: kada liovėsi plak- 
ti širdis, kada nustojo veikusios smegenys, plaučiai ar galūnės. Taip pat ir su poli- 
tiniais organizmais. Trečiojo Reicho atveju Berlyno apsiaustis reiškė, kad ligonis 
ėmė dusti; Hitlerio savižudybė balandžio 30 dieną rodė, kad jokių vilčių pasveikti 
nebeliko; kapituliacija gegužės 8—9 dienomis buvo paskutinis galūnių trūkčioji- 
mas. 1946 metų Niurnbergo tribunolą galima palyginti su lavono skrodimu. 

Pagal Jaltos susitarimą Berlyno apgultis buvo patikėta Sovietų Armijai. Bai- 
giamoji fazė truko tris savaites nuo balandžio 20-osios. Žukovas siuntė pastipri- 
nimus nesiskaitydamas su nuostoliais; vien per šią operaciją jis tikriausiai neteko 
daugiau žmonių negu JAV armija per visą karą. Kilpai pradėjus trauktis įvairūs 
nacistų pareigūnai spruko. Hitlerio pavaduotojas Martinas Bormannas dingo ir 
niekas jo daugiau nematė. Vienas paskutiniųjų pakilti spėjusių lėktuvų pranyko 
su nacistų archyvų kroviniu. Berlynas priešinosi įnirtingai; tai buvo Varšuvos 
sukilimas, tik išvirkščias. Galų gale sovietų kareiviai iškėlė raudoną vėliavą virš 
sugriauto Reichstago. 

Tūnantis bunkeryje Vilhelmštrasės ir Unter den Linden sankirtoje Hitleris nič- 
nieko nežinojo, kas dedasi už jo sienų. „Jei karas bus pralaimėtas, — pasakė 
jis, — tauta taip pat žus“"“?. Jo įsakymai buvo perduodami į nereaguojantį vaku- 
umą. Balandžio 29-ąją jis formaliai susituokė su Eva Braun, kuri prieš tai atsisakė 

„KYLHOLO“ OPERACIJA 


1945 metų vasarį Italijoje dislokuotos Aštuntosios Didžiosios Britanijos armijos majoras 
Denisas Hillsas buvo paskirtas Taranto karo belaisvių stovyklos komendantu. Jo žinio- 
je atsidūrė 8 tūkstančiai 162-osios turkmėnų pėstininkų divizijos karių, laikomų „repat- 
riantais“. Tuos raudonarmiečius vokiečiai Rytų fronte paėmė į nelaisvę; kentę badą ir 
kanibalizmą, jie galų gale pasisiūlė savanoriais į Vermachtą. Nuplaukęs kartu su jais į 
Odesą - čia juos reikėjo atgabenti pagal Jaltos susitarimą, Hillsas neabejojo, kad visi 
tokie namo siunčiami sovietų repatriantai pasmerkti mirti". 

Gavęs kitas užduotis, Hillsas nuolat susidurdavo su dilema, kylančia kariui, kurio 
sąžinė neleidžia vykdyti įsakymo. Antai, kai iš La Specijos turėjo išplaukti į Palestiną 
garlaivis „Fede“, nelegaliai gabenantis žydų emigrantus, jis patarė viršininkams nepai- 
syti nurodymų ir leisti jiems išplaukti - taip ir buvo padaryta. „Norėjau užgesinti neapy- 
kantos žiežirbą, kol ji neperaugo į liepsną". 

Per „Kylholo“ operaciją (1946-1947) Hillsui buvo perduoti 498 karo belaisviai 
sovietai, iš kurių Ričionės stovykloje jam buvo įsakyta repatrijuoti į SSRS (1) visus 
asmenis, kurie vilkėjo vokiškomis uniformomis tuo metu, kai buvo paimti į nelaisvę, (2) 
visus buvusius raudonarmiečius ir (3) visus, padėjusius priešams. Hillsas prigalvojo 
tokių kategorijų, kaip „sukarintos organizacijos nariai“ ir slapčia ragino belaisvius bėg- 
ti, tad galų gale repatrijuoti reikėjo tik 180. Jiems išvykstant grupės vadovas rusas jam 
tarė: „Siunčiate mus mirti <...>. Demokratija mūsų neapgynė.“ „Jūs esate aukojami, - 
atsakė Hillsas, — užtat kiti dabar saugūs“? i 

Majoras Hillsas buvo vienas iš kelių britų karininkų, nepaisiusių sovietų repatriacijos 
komisijos reikalavimo dėl Riminyje laikomų ukrainiečių iš Waffen-SS Galicijos divizijos. 
Kai mirties bausmės nuosprendis divizijos kariams buvo atidėtas, divizijos vadas 
atsiuntė jam laišką dėkodamas „už be galo humanišką jūsų veiklą <...> ginant princi- 
pus, vardan kurių ir prasidėjo Antrasis pasaulinis karas““. Pagal tarptautinius įstatymus 
galiciečiai buvo Lenkijos, o ne SSRS piliečiai. 

Hillsas prisipažino „laisvai interpretavęs taisykles“. Netrukus kažkas pastebėjo, 
kaip jis auštant Triesto miesto aikštėje vartėsi kūliais ir salto; už netinkamą elgesį Hillsą 
teisė karo tribunolas ir pažemino laipsnį. 

Sąjungininkų politika prievarta repatrijuoti daugybę vyrų, moterų ir vaikų, kad juos 
nužudytų Stalinas ir Tito, buvo pavadinta karo nusikaltimu. Drau slėnyje Austrijoje, kur 
1945 metų birželį britų kariai smurtu suvarė į krūvą vadinamosios kazokų brigados 
vyrus ir jų išlaikytinius, įvyko masinės savižudybės. Bet tai buvo gerai slepiama, kol 
1973 metais JAV dienos šviesą išvydo majoro Hillso raportas ir buvo atidaryti Didžiosios 
Britanijos archyvai. Solženicynas pavadino šį įvykį „paskutiniąja paslaptimi“. Plačioji 
visuomenė apie jį sužinojo tik iš knygų, išleistų po trisdešimt ar keturiasdešimt metų“. 

Ne taip seniai neįprastoje šmeižto byloje buvo priteista pusantro milijono svarų ster- 
lingų iš grafo Nikolajaus Tolstojaus, „Ministras ir skerdynės“ autoriaus, rašiusio apie 
oficialų britų valdžios sąmokslą ir jo slėpimą. Ieškovas buvo ne ministras, apkaltintas 

kazokų perdavimu sovietams, bet britų karininkas. Kai jam iškilo tokia pat problema 
kaip Hillsui, jis pasielgė ne taip kaip šis. Tačiau nė penso iš priteistos sumos karininkas 
negavo, kadangi atsakovai toliau bylinėjosi Europos teismuose". 

Visada sunku įrodyti individo kaltę. Tačiau moralinis principas vienareikšmiškas. 
Jeigu „įstatymų klausymas“ neišgelbėjo nuo bausmės Adolfo Eichmanno, jis negali 
būti pasiteisinimas ir antihitlerinės koalicijos sąjungininkų karininkams. 








pasiūlymo bėgti. Kitą dieną jaunavedžiai nusižudė nuodais ir pistoleto šūviu. 
Šitaip jie išvengė Mussolinio ir jo meilužės likimo — išvakarėse juos Milane pako- 
rė už kojų. Kai mirė Hitleris, rusai buvo mažiau nei už 200 metrų. Fiureris paliko 
įsakymą jo ir Braun kūnus sudeginti benzino pripiltoje duobėje ir trumpą testa- 
mentą: 

Netiesa, kad aš ar kas nors kitas Vokietijoje 1939 metais norėjome karo. Jo troško ir jį 
sukurstė tik tie tarptautiniai veikėjai, kurie buvo arba žydų kilmės, arba tarnavo žydų 
interesams <...>. Mirštu laiminga širdimi, žinodamas apie neprilygstamus žygdarbius, 
kuriuos fronte atliko mūsų kariai <...>. Pirmiausia aš raginu tautos vadovus <...> skru- 
pulingai laikytis rasės įstatymų ir negailestingai priešintis visuotiniam visų tautų nuo- 
dytojui — tarptautinei žydijai 

Fiurerio ir jo žmonos palaikus KGB palaidojo Rytų Vokietijoje, o galop 1970 
metais sudegino. Dvi neva Hitlerio kaukolės nuolaužos buvo ištrauktos iš sovietų 
archyvų 1993 metais. 

„Pergalės Europoje“ diena, arba VE (Victory in Europe), atėjo antrą gegužės 
savaitę. Nacistams ji reiškė sunaikinimą, jų dievų kerštą, vokiečių tautai — visiš- 
ką pralaimėjimą. Vokiečių delegaciją, įteikusią kapituliacijos aktą, generolas 
Montgomeris priėmė savo palapinėje Liuneburgo dykvietėje; generolas Eisenho- 
weris priėmė oficialią kapituliaciją savo bazėje prie Reimso, o maršalas Žuko- 
vas — savo štabe Karlshorste. Vokietijos besąlyginės kapituliacijos laikas buvo 
paskirtas gegužės 8 vidurnaktį Grinvičo laiku (penktą valandą gegužės 9-osios 
rytą Maskvos laiku). 

Kaip visuomet taikos paskelbimas ne visiškai atitiko tikrovę. Sąjungininkai vis 
dar kariavo Ramiajame vandenyne. Naujosios Meksikos dykumoje mokslininkai 
dar karštligiškai ruošėsi pirmajam atominės bombos bandymui. Atskirose Euro- 
pos vietose tebevyko kovos. Prahoje užspeistus į kampą vokiečių dalinius pribai- 
gė Vlasovo armijos kariai, perėję į sovietų pusę ir tikėjęsi, kad šitaip išvengs 
bausmės. Pasipriešinimo židiniai sovietų užkariautojams Rytų Europoje ir vakari- 
nėje SSRS dalyje ruseno iki pat šeštojo dešimtmečio. 

Po šešių savaičių, nuo liepos 17-osios iki rugpjūčio 2-osios, Potsdame Didysis 
Trejetas susitiko paskutinį kartą. Iš karo meto lyderių išliko vienintelis Stalinas, 
kuris įtarinėjo kapitalistines valstybes galint atsigręžti prieš jį. Priešingai visoms 
prognozėms, Churchillis pralaimėjo pokario rinkimus Didžiojoje Britanijoje ir 
konferencijoje jį pakeitė socialistas Clementas Attlee's. Rooseveltas mirė dar 

prieš žlungant Vokietijai; jo įpėdiniu tapo dalykiškasis Harry's Trumanas. Šalių 
nesutarimai buvo tokie didžiuliai, kad pradinį sumanymą surengti taikos konfe- 
renciją teko padėti ant lentynos. Kai Trumano nurodymu melodramatiškai buvo 
pranešta apie sėkmingą amerikiečių atominės bombos bandymą, Stalinas nė 
nemirktelėjo. 

Taigi Potsdame buvo sprendžiami vien praktiniai dalykai. Nutarta įsteigti 
Vokietijoje sąjungininkų Kontrolės tarybą keturių okupacinių zonų administ- 
ravimui koordinuoti. Austrijai turėjo būti grąžinta nepriklausomybė, Prancūzijai 
grąžinti Elzasas ir Lotaringija, o Čekoslovakijai — Sudetų kraštas. Lenkijos siena 
eisianti Oderio ir Neisės upėmis — nesvarbu, nori ji to ar ne. Visi vokiečiai, gyve- 
nantys ryčiau naujosios sienos, būsią išvyti. Visi į sąjungininkų nagus pakliuvę 
nacistų vadai turėjo stoti prieš Tarptautinį karo nusikaltimų tribunolą. Beveik 
jokiais kitais klausimais sąjungininkai negalėjo susitarti, tad nė nemėgino. 

Tuo metu atstatymo procesas jau buvo gerokai įsisiūbavęs, o žmonės stengėsi 
viską pamiršti: 


Po každej wojnie (Po kiekvieno karo 

ktoš musi posprzątač. kažkas privalo apsikuopti, 
Jaki taki porządek šiokia tokia tvarka 

Sam się przeciež nie zrobi. pati neatsiras. 

Ktoš musi zepchnąč gruzy Kažkas juk turi nušluoti griuvenas 
na pobocza drėg, į kelio pakraštį, 

žeby mogty przejechač kad galėtų pravažiuoti 
wozy pelne trupow. lavonų pilni vežimai. 

<...> <...> 

Fotogeniczne to nie jest Tai nėra fotogeniška 

I wymaga lat. ir trunka daug metų. 
Wszystkie kamery wyjechaty juž Visos kameros jau išvažiavo 
na inną wojnę. į kitą karą. 

<...> <...> 

Ci, co wiedzieli, Tie, kurie žinojo, 

o co tutai szio, dėl ko visa tai atsitiko, 
muszą ustąpič miejsca tym, turi užleisti vietą kitiems, 
co wiedzą mato. kurie mažai težino. 

I mniej niž mato. Ir dar mažiau. 

I wreszcie tyle co nic. Ir pagaliau nė trupučio.)!*? 


1945 metų spalio 19, penktadienis. Niurnbergas '“*. Miestą buvo užėmusi JAV 


kariuomenė. Amerikiečių pulkininkas perėmė vadovavimą miesto kalėjimui, 
dunksančiam už Teisingumo rūmų Fiurterštrasėje. Iš 24 kaltinamųjų, įvardytų 
„Svarbiausiųjų vokiečių karinių nusikaltėlių teisme“, 21 buvo laikomas to kalėji- 
mo kamerose. Tą dieną jiems turėjo būti įteikti kaltinamieji aktai. 

Užduotis buvo patikėta jaunam britų majorui, buvusiam karo belaisviui, kuris 
puikiai kalbėjo vokiškai. Įėjęs į kalėjimą prieš pat 14 valandą, jis pamatė trim aukš- 
tais išdėstytas kameras su grotuotais langeliais duryse. Prie kiekvienos kameros 
durų stovėjo sargybinis, prikišęs akį prie langelio. Viršutiniuose aukštuose praėji- 
mai buvo uždengti vielos tinklu. Dvidešimt antras kaltinamasis neseniai nusižudė. 

Gera dešimtis žmonių stebės šį įvykį. Į kalėjimą majorą atsivedė kalėjimo vir- 
šininkas ir raktais nešinas vyresnysis seržantas. Jiems iš paskos ėjo Tarptautinio 
karinio tribunolo generalinis sekretorius su vertėju, du dokumentais nešini ame- 
rikiečių kareiviai, JAV Saugumo tarnybos karininkas, kalėjimo psichologas su 
bloknotu rankoje ir kalėjimo kapelionas liuteronas, galiausiai kelios „snaigės“ — 
amerikiečių kariniai policininkai, kuriuos lengvai galėjai pažinti iš baltų šalmų. 

Kaltinamieji aktai, ką tik išversti iš anglų kalbos į vokiečių, buvo didelės apim- 
ties dokumentai. Pirmame puslapyje parašyta: „Jungtinės Amerikos Valstijos, 
Prancūzijos Respublika, Didžiosios Britanijos ir Šiaurės Airijos Karalystė bei Sovie- 
tų Socialistinių Respublikų Sąjunga prieš...“ — toliau stulpeliu surašytos 24 pavar- 
dės, pirmoji — Gėringo. Buvo pateikti keturi kaltinimai: slaptas susitarimas 
padaryti nusikaltimą, nusikaltimai taikai, karo nusikaltimai ir nusikaltimai žmogiš- 
kumui. Kiekvienas iš kaltinamųjų turėjo gauti po dvi kopijas akto, kuriame buvo 
išdėstyti ir bendri, ir jam vienam skirti konkretūs kaltinimai. Pagal britų ir ameri- 
kiečių įstatymus kaltinamieji aktai turėjo būti įteikti asmeniškai. 

Nors jaunasis majoras buvo baigęs teisės mokslus, jis bemaž neturėjo tokių 
užduočių patirties. Pamatęs vielos tinklą, prisiminė vieną iš karo meto bendražy- 
gių, belgų lakūną, sučiuptą gestapo — Siurenų kalėjime jis nusižudė, šokęs nuo 
tokio tinklu neuždengto praėjimo. Majoras dirbo Tribunole jau keletą mėnesių, 
bet tik dabar atvyko į Niurnbergą ir nebuvo matęs nė vieno kalinio akis į akį: 

„Pažvelgiau į aukštai esantį langą pačiame kalėjimo gale. Prieš ryškią rudens saulę 

buvo matyti vien siluetas įvijų laiptų, vedančių į viršutines kameras. Tvyrojo amžina 

tyla, drumsčiama vien grėsmingai žvangančių raktų <...> 

Tyla lydėjo mus, kol priėjome prie galinės kameros. Sargybinis atidavė pagarbą. 
Pastebėjau, kad jis ginkluotas revolveriu ir gumine lazda <...> Kai kamerą atrakino, 
pasirengiau susitikti [su kaliniu, kuris] netvirtai atsistojo <...> 

Net pats nustebau, kad nepraradau balso. 

— Hermannas Vilhelmas Gėringas? 

— Jawohl. 

— Aš esu majoras Neave'as, karininkas. Tarptautinis karinis tribunolas man 
pavedė įteikti jums kaltinamojo akto nuorašą, kuriame esate įvardytas kaip kal- 
tinamasis. 

Kol buvo verčiami šie žodžiai, Gėringas nutaisė rūsčią gangsterį vaidinančio 
aktoriaus miną. Ištiesiau nuorašo egzempliorių ir jis nieko nesakęs jį paėmė. Tada 
tariau jam: 

— Be to, man liepta jums paaiškinti Tribunolo chartijos 16 straipsnį. 

Jam įteikė vokišką egzempliorių. 

— Malonėkite perskaityti pastraipą (c). Turite teisę gintis prieš Tribunolą pats 
arba advokato padedamas. 

Mano žodžiai buvo korektiški ir tikslūs. Kai padariau pauzę, Gėringas atrodė 
rimtas ir prislėgtas. 

— Vadinasi, išmušė ta valanda, — ištarė <...>. 

— Advokatą galite pasirinkti pats, arba jums paskirs teismas. 

Aiškiai mačiau, kad Gėringas nesuprato <...> Tuomet jis tarė: 

— Nepažįstu jokių advokatų. Neturiu su jais nieko bendra. <...> 

— Mano manymu, jums vertėtų turėti advokatą, kuris jums atstovautų. <...> 

Gėringas gūžtelėjo pečiais. 

— Padėtis man atrodo gan beviltiška. Turiu labai įdėmiai perskaityti šį kaltina- 
mąjį aktą, bet nesuprantu, kaip jis gali būti pagrįstas įstatymais. <...> 

Praėjus kelioms valandoms nuo to laiko, kai išėjau iš Gėringo kameros, kalėji- 
mo psichologas daktaras Gilbertas paprašė užrašyti jam ant kaltinamojo akto 
egzemplioriaus savo autografą. Gėringas parašė: „Nugalėtojas visada bus teisėjas, 

O pralaimėjusysis — teisiamasis“ '7 

Taigi pagrindinė Niurnbergo teismų dilema buvo išsakyta jiems dar nė 
neprasidėjus. 

1945 metų rudenį Europa gyveno be galo varganai. Pergalę pasiekę sąjungi- 
ninkai padalijo nuniokotą Vokietiją į keturias okupacines zonas ir kaip įmanyda- 
mi stengėsi išsaugoti vienybę. Britų ir amerikiečių išvaduotos Vakarų šalys — 
Prancūzija, Italija, Belgija ir Nyderlandai — stengėsi atkurti prieškarinio 
gyvenimo ryšius. Sovietų išvaduotos Rytų Europos valstybės jau pradėjo įsitikin- 
ti, kad išvadavimą pakeis nauja priklausomybės forma. Didžioji Britanija, vienin- 
telė iš kariavusių šalių išvengusi okupacijos, neseniai išsirinko socialistų vyriau- 
sybę, kuri ėmė suprasti, kad pergalė neapsaugos nuo ryškaus statuso 
sumenkėjimo. JAV pasiekė pergalę ir nieko neprarado — to negalėjai pasakyti 
nė apie vieną Europos valstybę. Tik saujelė neutralių šalių, pradedant Ispanija ir 
baigiant Švedija, galėjo pasigirti šiek tiek tikresne nepriklausomybe. 

Kelios valstybės per tą laiką jau surengė teismus, siekdamos nubausti už karo 
meto veiksmus, kurie dabar buvo laikomi nusikaltimais. Rugsėjį Osle buvo 
nuteistas mirtimi Ouislingas; Paryžiuje spalio 9 tokio pat atpildo susilaukė Lava- 
lis. Maskvoje jau birželį įvyko Lenkijos pogrindžio vadovų teismas; Vakarų 
visuomenė gerai nesuprato, jog kaltinamieji šioje byloje yra ne fašistai ir ne 
kolaborantai, o narsūs bendražygiai, prasikaltę tik tuo, kad kovojo už tėvynės 
nepriklausomybę. Užuot viešai protestavusios, Vakarų vyriausybės slapčia ragi- 
no skirti švelnias bausmes. 

Niurnbergas, vienas seniausių ir būdingiausių Vokietijos miestų, buvo virtęs 
griuvėsių plyne: sąjungininkių aviacija vienuolika kartų jį masiškai bombardavo, 
o kai dvi SS divizijos nusprendė čia stoti į paskutinį mūšį, jas negailestingai pri- 
vertė pasiduoti sunkioji amerikiečių artilerija. Šiame viduramžių minezingerių ir 
Tannhauserio, Albrechto Dūrerio ir Veito Stosso gimtajame mieste XIX amžiuje 
buvo nuspręsta įkurti Vokietijos muziejų, turintį puikią nacionalinio meno ir isto- 
rijos kolekciją. Ketvirtajame XX amžiaus dešimtmetyje nacistai Niurnberge rengė 
įspūdingiausias savo demonstracijas. Dabar teismo procesui jis buvo pasirinktas 
iš dalies dėl simbolinės reikšmės, iš dalies todėl, kad didingi jo Teisingumo rūmai 
per stebuklą išliko per visus bombardavimus. Surengdami teismą Niurnberge 
sąjungininkai akcentavo požiūrį, kad Vokietijos blogybių šaknys glūdi ne prūsiš- 
kajame militarizme (taip buvo manoma 1918 metais), o pačioje vokiečių tautos 
sąmonėje. Atrodo, teismo aplinka buvo skirta tam, kad vokiečiai gautų istorijos 
pamoką, kur kas skaudesnę, negu savo nusikaltimais nusipelnė teisiamieji. 

Niurnbergas dar ir kitaip prisidėjo prie teismo — kaltinamuoju Nr. 8, Julium 
Streicheriu (g. 1885), kuris kaip nacistų Gauleiter valdė miestą 1933 — 1940 metais. 
Jis jau antrą kartą sėdėjo už grotų kalėjime už Teisingumo rūmų — kartą jau buvo 
patupdytas už tai, kad per vieną oficialų apsilankymą kalėjime tvirkino nuteistą 
berniuką. Kaip įsitikino prižiūrėtojai, jis buvo baisus lytinis iškrypėlis. Be to, visą 
gyvenimą J. Streicheris persekiojo žydus; jo „specialybė“ — sieti seksą su antise- 
mitizmu. Ėmęsis žygių prieš „rasinę taršą“, jis sukūrė melagingą biocheminę teori- 
ją — girdi, žydo spermos baltymai galį visam laikui „užteršti“ kiekvieną moterį, į 
kurią patenka. Būdamas „Der Stūrmer" redaktorius, jis nuolat vykdė kampaniją, 
turėjusią tikslą apsaugoti vokietaites nuo gundytojų žydų. Šį tikslą jis pseudo- 
moksliškai argumentavo žurnale „Deutsche Volksgesundheit aus Blut und Boden“. 
Streicheris buvo pagrindinis Niurnbergo įstatymų, draudusių Vokietijoje bet 
kokius žydų lytinius santykius su nežydais, iniciatorius. 1938 metais, per Kristal- 
Inacht, jis pasakė kalbą, ragindamas riaušininkus sekti šlovingu viduramžiais šia- 
me mieste vykdytų pogromų pavyzdžiu. Anksti įstojęs į NSDAP, Streicheris buvo 
vienas iš nedaugelio nacistų vadovų, tujinęs Hitlerį. Tačiau jis peržengė ribą viešai 
pareiškęs, kad Gėoringo duktė gimusi po dirbtinio apvaisinimo. Įtūžęs Reicho mar- 
šalas paskyrė komisiją; toji atskleidė tokią siaubingą korupciją, kad pats Fiureris 
nesugebėjo išgelbėti savo Gauleiter ir tam teko tučtuojau išeiti į pensiją. 

Sąjungininkams sunkiai sekėsi susitarti dėl karo nusikaltimų tribunolo suren- 
gimo. Prieš jį buvo nusistatęs Churchillis ir Henris Morgenthau, JAV finansų 
ministras. Kadangi nebūta jokio juridinio precedento, jie teigė būsiant geriau 
sušaudyti visus nacistų vadeivas per vieną masinę egzekuciją. Jų nuomones 
atmetė, mat Sent Džeimso (1942 m. sausis) ir Maskvos (1943 m. lapkritis) dekla- 
racijose sąjungininkių vyriausybės susitarė dėl karo nusikaltimų teismų principo. 
Nustatyta politika turėjo per daug šalininkų, kad būtų galima jos nesilaikyti. Iš 
Didžiojo Trejeto ir Rooseveltas, ir Stalinas pasisakė už tribunolą. Taigi jis turėjo 
vykti. Tribunolas buvo reikalingas ir kaip „nuoširdus, bet naivus bandymas pri- 
taikyti teisės principus“ "5. ir siekiant parodyti beribę nugalėtojų galią. Jau anks- 
čiau Stalinas naudodavo parodomuosius teismus Sovietų Sąjungoje kaip savo 
politinės pergalės įrankį, tad, be abejonės, jis nenorėjo praleisti progos panašiai 
pademonstruoti jėgą po savo didžiosios tarptautinės pergalės. Šiaip ar taip, Sta- 
linas išlošė daugiausia, nes kitaip susiklosčius aplinkybėms jis pats lengvai galė- 
jo atsidurti ant teisiamųjų suolo. 

Tarptautinis karinis tribunolas buvo sudarytas dėl Potsdamo konferencijos susi- 
tarimų. Tribunolo įstatai paskelbti 1945 metų rugpjūčio 8-ąją, praėjus dviem die- 
noms, kai ant Hirosimos buvo numesta atominė bomba. Niurnbergo teismai buvo 
suplanuoti analogiškai kaip Japonijos vadovų teismai, turėję įvykti Tokijuje. 

Įteikus kaltinamuosius aktus, teismas prasidėjo 1945 metų lapkričio 20 dieną. 
Pagrindinėje Teismo rūmų salėje įvyko 403 atviri posėdžiai; nuosprendžiai buvo 
perskaityti daugiau nei po dešimties mėnesių, 1946 metų spalio 1-ąją. Keturi 
sąjungininkų teisėjai, kuriems pirmininkavo seras Geoffrey's Lawrence'as, sėdėjo 
vienoje pusėje kartu su savo pavaduotojais, priešais, ant kaltinamųjų suolų, bud- 

saugomi kariškių — dvidešimt vienas kaltinamasis; jie visi neigė savo kaltę. 
1ri sąjungininkių kaltintojai — amerikietis, britas, prancūzas ir rusas — sėdė- 
)katų, raštininkų ir vertėjų. Viename salės šone buvo pastatyta paaukštinta 
rija publikai. Teismas vyko ir dokumentai buvo rašomi angliškai, vokiškai, 
:cūziškai ir rusiškai. Taigi vienu metu dauguma teismo dalyvių galėjo klau- 
: sinchroninio vertimo per ausines. 
ie teismo salėje sėdinčių kaltinamųjų, Hitlerio pavaduotojas Martinas Bor- 
nas buvo teisiamas in absentia, kaip ir aštuonios organizacijos, paskelbtos 
kaltėliškomis: SS, SD, SA, gestapas, „NSDAP vadovybė“, Reicho ministrų 
netas, generalinis štabas ir Vokietijos ginkluotųjų pajėgų vyriausioji vadovy- 
3yla G. Kruppo atžvilgiu buvo sustabdyta, nes kaltinamasis sirgo nepagydo- 
iga. Iš viso kaltintojai pateikė per 4000 dokumentų, 1809 rašytinius parody- 
ir pasitelkė 33 liudytojus. Jie taip pat parodė filmų ir šiurpių daiktinių 
ymų, tarp jų — lempų gaubtų iš žmogaus odos ir žmonių galvų, nelyginant 
Į pritvirtintų prie medinių lentelių. Gynyba pasitelkė 143 liudytojus ir patei- 
ūkstančius rašytinių parodymų. 1946 metais paskelbtas teismo dokumentų 
das sudarė 43 tomus'““. 
radėdami teismą kaltintojai savo kalbose apeliavo į aukščiausius dorovės 
zipus, bet podraug užsiminė apie juridinius neaiškumus. Teisėjas Robertas 
acksonas pripažino, kad tribunolas „lig šiol neregėtas ir eksperimentinis“. 
s Hartley Shawcrossas ragino pripažinti „įstatymų viršenybę“, M. de Ment- 
15 apeliavo į „tautų sąžinę“. Generolas Rudenka kalbėjo apie „šventą milijo- 
ašistinio teroro aukų atminimą“ ir „visų taiką mylinčių tautų sąžinę“. Bene 
iausiai pasisakė Jacksonas, akcentavęs, kad būtų nedovanotina nieko nesi- 
„Civilizacija klausia: nejaugi įstatymai tokie pasenę, kad visiškai bejėgiai 
ti už tokio masto nusikaltimus <...>“ !*7 
'urint galvoje ribotą teismo galią, jo posėdžiuose buvo labai paisoma padoru- 
r apdairumo. Vyriausiasis teisėjas Lawrence'as parodė teisėjams pavyzdį kuo 
dagiausiai elgdamasis su kaltinamųjų gynėjais ir rūsčiai papriekaištaudamas 
ntojams, kai to reikėdavo. Vienintelį kartą teisme kilo suirutė, kai Jacksonui 
kryžminę apklausą nepavyko sutramdyti Gėringo. Negalėjo būti nė kalbos 
bendrus nuosprendžius, o kiekvienas kaltinamasis galėjo būti išteisintas. 
ikinamiausi parodymai buvo pateikti dėl karinių nusikaltimų ir nusikaltimų 
jiškumui. Čia įrodymai prieš nacistų partijos narius, ypač paremti jų pačių 
1mentais, buvo nenuginčijami. „Galutinio sprendimo“ mirties stovyklos, 
»sakomos pesudomedicininių tyrimų baisybės, neregėto masto masiniai žvė- 
1mai buvo taip rūpestingai aprašyti, kad apsirikti bemaž negalėjai. Silpniausi 
/mai buvo pateikti dėl bendro sąmokslo ir tais atvejais, kai gynėjai be dides- 
vargo įrodydavo, kad tariami nusikaltimai — visai priimtini dalykai nepri- 
somose valstybėse. Kaltintojams sunku buvo įrodyti, jog Hitlerio „slapti 
ikimai“ su bendražygiais buvo rengiami nusikalstamais tikslais ar kad Vokie- 
ersiginklavusi todėl, kad turėjusi agresyvių kėslų. Tačiau tiesioginiai palygi- 

nimai su sąjungininkėmis buvo draudžiami. Gynybai nebuvo leidžiama užsiminti 
apie Versalio susitarimų trūkumus, sąjungininkių antskrydžius ar sovietų žiauru- 
mus. „Susirinkome čia teisti pagrindinius karinius nusikaltėlius, — pareiškė 
vyriausiasis teisėjas Lawrence'as, — o ne valstybes kaltintojas." Tuoj pat buvo 
pertraukiami tie, kurie mėgino kalbėti apie gyvenimo sąlygas sąjungininkių inter- 
navimo stovyklose ar tuo metu vykdomą prievartinį vokiečių iškeldinimą. „Gyny- 
ba bando iškelti klausimą, neva sąjungininkės pažeidinėjusios tarptautinius įstaty- 
mus, — 1946 metų gegužės 8 dieną rašė „The Times“, — bet [prokuroras] 
pabrėžė, kad sutikus tai svarstyti jis būtų priverstas pateikti paneigimą remian- 
čius parodymus, todėl teismo procesas nereikalingai užsitęstų." 

Sovietų kaltintojas pirmas iškėlė Katynės žudynių klausimą. Kai ginamųjų 
advokatams pavyko įrodyti, kad dauguma jo pateiktų faktų klaidingi, sovietų 
delegacija iškart atsisakė kaltinimų. [kaTYNĖ] 

Teismo dalyviai prisimena daug dramatiškų ir juokingų akimirkų. Kad ir tokią 
iškalbingą sceną: sėdėdamas kaltinamųjų suole Hessas bepročio žvilgsniu skaito 
brolių Grimmų „Pasakas“. Kita nedidelė sensacija įvyko lapkritį, kai prie sovietų 
delegacijos neįspėjęs prisidėjo Andrejus Vyšinskis, Sovietų Sąjungos atstovas 
Jungtinėse Tautose, pasižymėjęs kaip pagrindinis Stalino prokuroras „valymo“ 
teismuose ketvirtajame dešimtmetyje. Dauguma stebėtojų atkreipė dėmesį į šiur- 
pų kontrastą tarp lemtimi dvelkiančios atmosferos teismo salėje ir visai šalia — 
viešbučio „Grand“ bare — linksmai besiliejančio džino su tonika. 

Amerikiečių saugumo darbuotojai paskyrė du psichiatrus ir vieną psichologą 
rūpintis kaltinamaisiais. Psichologas vykdydamas savo pareigas nustatė ginamųjų 
intelekto koeficientą: 

Schachtas — 143; Seys-Inguartas — 140; Gėringas — 138; Dėnitzas — 138; 
von Papenas — 134; Raederis — 134; Frankas — 130; Fritzschė — 130; von Schi- 
rachas — 130; Ribbentropas — 129; Keitelis — 129; Spearas — 128; Jodlis — 127; 
Rosenbergas — 127; von Neurathas — 125; Funkas — 124; Frickas — 124; Hes- 
sas — 120; Sauckelis — 118; Kaltenbrunneris — 113; Streicheris — 106'“. 

Paskelbti nuosprendžiai šiek tiek nustebino. Bankininkas Schachtas, propa- 
gandininkas Fritzschė ir buvęs vicekancleris von Papenas buvo pripažinti nekal- 
tais dėl visų pareikštų kaltinimų, Reicho ministrų kabinetas, generalinis štabas 
ir Vokietijos ginkluotųjų pajėgų vyriausioji vadovybė — taip pat. Dėnitzas, von 
Neurathas, von Schirachas ir Hessas buvo nuteisti kalėti nuo dešimties metų iki 
gyvos galvos. Gėringas pripažintas „pagrindiniu karo agresoriumi“ ir pripažintas 
kaltu dėl visų keturių pateiktų kaltinimų. Jis ir dešimt kitų buvo nuteisti pakarti. 
Sovietų kaltintojas nesutiko nė su vieno išteisinimu ir kalėjimo bausme. Visi 
nuteisti pakarti reagavo skirtingai. Jodlis karčiai tarė: „Aš to nenusipelniau“. Rib- 
bentropas pasakė: „Nebegalėsiu parašyti savo gražių memuarų“. Hansas Frankas 
pareiškė: „Aš to nusipelniau ir tikėjausi“ "?", Psichologui paklausus Hesso, kokia 
bausmė jam paskirta, šis atsakė: „Neturiu supratimo. Tikriausiai mirties. Aš nesi- 
klausiau“ '*!. Gėringas apgavo budelį — nusižudė pats, prarijęs dantų karūnėlėje 
paslėptą cianido kapsulę. 

Mirties nuosprendis dešimčiai nuteistųjų buvo įvykdytas kalėjimo sporto salė- 
je 1946 metų spalio 16 dieną. Dauguma pasmerktųjų mirė su patriotiniais žodžiais 
lūpose. Frankas sušuko: „Deutschland ūber alles!"“ Streicheris tarė: „Heil Hitler! 
Purim* 1946. Bolševikai pakars jus visus!“, o paskui paprašė žmonos jo nepamirš- 
ti. Pasak gandų, JAV armijos budelis prastai atliko savo pareigą ir nuteistieji mirė 
ne iš karto; jų kūnai buvę kremuoti Dachau. Penki likę nuteistieji buvo perkelti 
į Špandau kalėjimą Berlyne, kuriame keturių šalių administracija išliko iki keistos 
Hesso mirties 1987 metais. 

Nuo pat pradžių teismas susilaukė įvairiausios kritikos. Grynai politiniu požiū- 
riu buvo nuogąstaujama, kad kaltinamieji bus paversti kankiniais. Taip neatsitiko 
nei Vokietijoje, nei niekur kitur. Per procesą buvo atskleistos tokios baisybės, kad 
pasidygėjimas nustelbė bet kokią užuojautą. Bemaž visi buvo vieningos nuomo- 
nės, kad jeigu kuris kaltinamasis ir per daug griežtai nubaustas, tai vieni niekai, 
turint galvoje nacistų nusikaltimus. Tačiau daugelis teisininkų ne juokais nerima- 
vo dėl to, kad kaltinamosios išvados buvo ex post facto pobūdžio. Nulla poena 
sine lege. Buvo nepritariančių Jacksono teiginiui, esą tribunolas prisidedąs prie 
„tarptautinės teisės raidos" S. Juos taip pat baisiai piktino teismo savarankiškumo 
stoka. Blogą šlovę pelnė pati teisminė praktika: sąjungininkės parinko teisėjus, 
kaltintojus, teismo vietą ir diktavo teismui sąlygas. „Nors [teismai] turėjo teisin- 
gumo pavidalą, — priekaištavo senatorius Robertas Taftas, — iš tikrųjų jie buvo 
įrankis vyriausybių politikos, prieš daugelį metų nustatytos Jaltoje ir Teherane""??, 
Daug kas, ypač iš sąjungininkių kariškių, buvo įsitikinęs, kad garbingi vokiečių 
karininkai, tokie kaip admirolas Dėnitzas, neturėjo sėdėti viename kaltinamųjų 
suole su tokiais aktyviais nacistais kaip Gėoringas ar Streicheris. Kai 1956 metais 
Dėnicas buvo paleistas į laisvę, keli šimtai pasižymėjusių antifašistinės koalicijos 
veteranų, tarp jų net JAV admirolas Nimitzas, pareiškė jam užuojautą'? Ž 

Nepasidavusius tuo metu vyravusioms nuotaikoms piktino tai, kad Vakarų 
spauda ir vyriausybinės organizacijos dažnai propagavo kolektyvinės kaltės idėją. 
Visi teisiamieji buvo nuolat vadinami „nusikaltėliais“ gerokai prieš paskelbiant 
nuosprendžius. Blogiausia, kad Niurnbergo teismai apsiribojo įveikto priešo nusi- 
kaltimais, todėl iškilo neįveikiama kliūtis bet kokiam bendram ir nešališkam karo 
nusikaltimų ir nusikaltimų žmogiškumui tyrimui. Po jų visuomenė dar ilgai manys, 
kad tokių nusikaltimų negalėjo padaryti sąjungininkių atstovai. 

Istorikus Niurnbergo procesas domina kaip istorinis įvykis ir kaip galimybė 
analizuoti praeitį teisiniais metodais. Jo šalininkai įsitikinę, kad „sužinojome 
tiesą“ > 
teigdami, jog Niurnbergo procesas išsklaidė bet kokias abejones dėl nacistų 
nusikaltimų. Per jį taip pat buvo dokumentiškai užfiksuotas Vokietijos vaidmuo 
sukeliant Antrąjį pasaulinį karą — nebūtinai toks, kokį jį reikalavo vaizduoti kal- 
tintojai. Kita vertus, kadangi Vokietijos veiksnys buvo nagrinėjamas skyrium nuo 
visų kitų, analizė neišvengiamai buvo šališka ir netvirta. Be to, daug kas buvo 


„ Jo kritikai teigia, esą atskleista mažiau nei pusė tiesos. Neapsiriksime 


* Žydų pergalės šventė, — Vert. pastaba 

mutylėta, tad augo klaidingas žmonių įsitikinimas, kad mažai ką beliko atskleisti. 
storinė medžiaga, išdėstyta kaltinamuosiuose aktuose, o vėliau — galutinio teis- 
no sprendimo preambulėje — turėjo „nušviesti Tarptautinį karinį tribunolą 
lominančius klausimus“. Tačiau ji buvo taip kruopščiai atrinkta, kad varė į nevil- 
į net aršiausius nacizmo priešininkus. Antai publika buvo baisiausiai klaidinama, 
:ai nacistų — sovietų paktas buvo paminėtas tik kaip viena iš Vokietijos Reicho 
ulaužytų sutarčių. „Paskelbtą kaltinamąją išvadą, — rašė garsus to meto istori- 
mas tą dieną, kai tas dokumentas buvo išdalytas kamerose sėdintiems nuteistie- 
iems, — skaitai kaip istoriją, parašytą neistorikų“ > 

Niurnbergo procesas davė pagrindą ir priimtinai istorinei informacijai, ir dau- 
rybei akivaizdžių istorijos iškraipymų. Dėl Vakaruose propaguoto požiūrio į jį ir 
ovietinės cenzūros, kuriai jo išvados atstojo Evangeliją, Niurnbergo procesas 
apo specifinės penkiasdešimt metų vyrausiančios „Sąjungininkių istorijos sche- 
nos" citadele (žr. Įžangą). Tik po Solženicyno pasisakymų bei veikalų septin- 
ajame dešimtmetyje ir devintojo dešimtmečio viešumo plačioji visuomenė ėmė 
uprasti, kad Niurnbergo kaltintojai buvo ne vien demaskavimo, bet nė kiek ne 
rastesni slėpimo meistrai. Tai parodė Andrejus Vyšinskis, kai retą atvirumo aki- 
airką per vieną priėmimą Niurnberge pasiūlė tostą: „Mirtis kaltinamiesiems!" 7 
o partneriai iš Vakarų rusiškai, žinoma, nemokėjo. Jie nedvejodami išgėrė, o 
raskui paklausė, ką tasai sakė. 

Padalyta ir nepadalyta Europa, 1945—1991 


Antros dvidešimto amžiaus pusės Europa gerokai dvelkia tuštumu. Milžiniškos 
Antrojo pasaulinio karo aukos neatnešė saugumo: žemynas netrukus pasidalijo į 
besivaržančius politinius ir karinius blokus, kurie beveik penkis dešimtmečius 
tuščiai eikvojo energiją. Didžiuliai ištekliai buvo skiriami neproduktyvioms 
užduotims, ypač Rytuose; vos viena kita šalis sugebėjo išsaugoti neutralitetą, o 
vieningos Europos kūrimas buvo vis atidėliojamas. 

Tuštumo nuojautą gerai pastebėjo pokariniai Jeanas Paulis Sartre'as ir kiti 
egzistencializmo filosofai. Daugumoje Vakarų šalių ji gan sparčiai išnyko, bet vėl 
atsivėrė vėlesniais dešimtmečiais drauge su taikos sąjūdžiu ir antibranduoliniais 
protestais. Rytų Europoje šią tuštumą atspindėjo oficialiosios propagandos opti- 
mizmas ir ji liko vyraujančia gaida vidiniame žmonių gyvenime iki 1989 — 1991 
metų „refoliucijos“ (reformų revoliucijos). 

Laimė, norėjusiems užgydyti žaizdas Europos pasidalijimas padėjo stimuliuoti 
stiprų Europos judėjimą, kurio sėklos buvo pasėtos prieš karą ir dabar išaugo 
Vakaruose. Šis judėjimas skatino naują bendrumo pojūtį pirma kaip dorovinė 
tarptautinių santykių reformavimo kampanija, vėliau — ekonominio bendradar- 
biavimo srityje. Europos Taryboje (nuo 1949) ir EEB bei jos asocijuotose organi- 
zacijose (nuo 1956) tas judėjimas sukūrė kompleksą institucijų, kurios turėjo 
plėtotis priimdamos į savo glėbį vis daugiau šalių. Vis dėlto alternatyvi visą Euro- 
pą apimančios komunistinės Europos perspektyva neišnyko daugelį dešimtme- 
čių. 

Šiuo atveju Vakarai pasirodė esą nepalyginti dinamiškesni už Rytus. JAV 
padedama Vakarų Europa greitai pakilo iš pokario griuvėsių ir pasuko neregėto 
klestėjimo keliu. Vakarų Vokietijos Wirtschaftswunder pavyzdžio įkvėptos vals- 
tybės, įkūrusios Europos Ekonominę Bendriją, be vargo galėjo propaguoti savo 
veiklos privalumus. Šalių, įeinančių į EEB, skaičius nuo 1956 iki 1983 metų išau- 
go dvigubai — nuo šešių iki dvylikos, daug kitų pateikė prašymus į ją priimti. 
Kol Kremlius vis prasčiau tvarkėsi su savo sustabarėjusia imperija, greitas Azijos 
ir Afrikos dekolonizavimas išvadavo Vakarų Europos imperijas ir šių dabar laukė 
nauja ateitis integruotoje Europoje. NATO vadovaujant, gynybiniai Vakarų 
Europos pajėgumai tvirtai laikėsi prieš sovietinę grėsmę, kuri darėsi vis mažiau 
tikėtina. Devintojo dešimtmečio pabaigoje atrodė, kad Europos sąjūdis baigia 
pasiekti brandą, kai tuo pat metu sovietų komunizmas gulėsi į mirties patalą. 

28 žemėlapis. 
Padalyta Europa, 1949 — 1989 metai. 

Vis dėlto, nepaisant pasidalijimų, vieningos Europos sąvoka Rytuose buvo ne 
mažiau gyvybinga negu Vakaruose. Sovietų tironija pati to nenujausdama labai 
veiksmingai propagavo Europos idealą. Buvusio sovietinio bloko piliečiams 
didžiulį įspūdį darė maisto kalnai Vakarų Europoje; vis dėlto daug kas byloja 
apie tai, kad jų troškimas vėl prisijungti prie „Europos“ kilo ne vien iš materia- 
linių, bet ir iš dvasinių paskatų. „Europa turi du plaučius, — pareiškė slavų kil- 
mės popiežius, — tad ji niekad lengvai nekvėpuos, kol nepanaudos jų abiejų" i 

Perniek nuėjusius Europos metus galima tvarkingai suskirstyti į tris laikotar- 
pius. Jie prasidėjo pokario eroje (1945 — 1948), kai išnyko antihitlerinės koalicijos 
sąjungininkų vienybė. Paskui atėjo keturi Šaltojo karo dešimtmečiai (1948 — 1989), 
o galų gale — stulbinantis Michailo Gorbačiovo valdymas Maskvoje (1985 — 1991). 
Apskritai galima sakyti, kad tie metai prasidėjo pergalės diena — 1945 metų 
gegužės 9-ąją — o baigėsi galutiniu Sovietų Sąjungos subyrėjimu 1991 metų 
gruodį. Tuo metu visos Europos tautos jau laisvai galėjo spręsti savo likimą. 


Didžiojo aljanso pabaiga, 1945—1948 


Europos pasidalijimas buvo numanomas pokario metais. Stalinas neklydo išpra- 
našavęs, kad Rytų ir Vakarų socialinės ir politinės sistemos neišvengiamai sutaps 
su okupacinių kariuomenių išsidėstymu. Tačiau Europa pasidalijo ne iš karto. Iš 
pradžių pergalę pasiekę sąjungininkai turėjo aibę rūpesčių spręsdami labiausiai 
neatidėliotinas pabėgėlių, gyventojų perkeldinimo ir reparacijų problemas; jie 
buvo priversti bendradarbiauti kartu administruodami Vokietiją ir Austriją. Stali- 
nas veikė atsargiai, įvairiose šalyse laikydamasis skirtingos politikos. Amerikie- 
čiai irgi neskubėjo atskleisti savo ketinimų. 

Priešingai negu 1918 metais, niekas įsakmiai nereikalavo visuotinės taikos 
konferencijos. Vokietija neturėjo vyriausybės, su kuria būtų buvę galima pasira- 
šyti naują sutartį, o šalių vadovai, ypač Stalinas, visai nenorėjo iš naujo derėtis 
dėl milžiniškos naudos, kurią jis jau gavo. Todėl įvyko vienintelė taikos konfe- 
rencija 1946 metų liepą — spalį Paryžiuje, sprendusi penkių mažesniųjų pralaimė- 
jusių šalių — Italijos, Rumunijos, Bulgarijos, Vengrijos ir Suomijos — reikalus. 
Dienotvarkę sudarė sąjungininkių Užsienio reikalų ministrų taryba, iš esmės dik- 
tavusi sprendimų sąlygas. Visos pralaimėjusios valstybės privalėjo atiduoti dalį 
teritorijos. Italija neteko visų savo valdų Afrikoje, bet išsaugojo Pietų Tirolį. 

Visos šios valstybės privalėjo mokėti milžiniškas kompensacijas, kurių bendra 
suma sudarė 1250 milijonų JAV dolerių, daugiausia — Sovietų Sąjungai ir Jugo- 
slavijai. Nepaisydama sovietų priešinimosi, konferencija išreikalavo, kad Dunojus 
būtų paskelbtas tarptautiniu vandens keliu, o Triestas — laisvu uostu Jungtinių 
Tautų žinioje. 

Trieste, vienintelėje Europos teritorijoje, dėl kurios atvirai ginčytasi po Antro- 
jo pasaulinio karo, septynerius metus tvyrojo didžiulė įtampa. Zoną A, įskaitant 

uostą ir miestą, užėmė britų kariai; į rytus nuo jos esanti zona B buvo jugoslavų 
rankose. Šis pasidalijimas galutinai buvo patvirtintas Italijos — Jugoslavijos sutar- 
timi 1954 metų spalį (žr. III priedą, 87). 

Pokario Europą užliejo pabėgėlių srautai. Ir nacistai, ir sovietai per karą vyk- 
dė masines deportacijas ir naudojo vergų darbą. Daugelis gyvų likusių depor- 
tuotų ir darbams išvežtų žmonių dabar atsidūrė laisvėje. Vien Vokietijoje buvo 
9 milijonai tokių asmenų. Jie susigrūdę gyveno primityviose stovyklose, daž- 
nai — barakuose, iš kurių neseniai išsikraustė karo belaisviai. Daugumą tokiose 
stovyklose sudarė žmonės iš Raudonosios Armijos neseniai okupuotų šalių; bijo- 
dami bausmės jie griežtai atsisakydavo grįžti į tėvynę. Jais rūpinosi JT Pagalbos 
pabėgėliams administracija ir pamažu išskirstė: pirma kaip „savanorius Europos 
darbininkus" po įvairius Vakarų Europos pramonės centrus, o vėliau pagal emig- 
racijos planus — į Kanadą, JAV, Australiją ir Pietų Ameriką. Paskutinieji emig- 
rantai išvyko tik 1951 — 1952 metais. 

Po Europą blaškėsi ir daugybė kariškių, o Vakarų valstybės įstengė aprūpinti 
tik dalinius, kovojusius antihitlerinės koalicijos pusėje. Pavyzdžiui, generolo 
Anderso lenkų armijoje, kuri kaudamasi nusigavo į Italijos šiaurę, buvo šimtai 
tūkstančių vyrų su išlaikytiniais; jų namus užgrobė sovietai. 1946 metais buvo 
įsakyta visus juos atgabenti į Britaniją; čia jie buvo prijungti prie Lenkų perkel- 
dinimo korpuso, nes turėjo gauti naują specialybę ir asimiliuotis“. Likimo ironija: 
Britanijoje prie jų prisidėjo buvę Galicijos Waffen SS kariai, kurie taip pat buvo 
nusigavę iki Italijos ir kurie, kaip prieškario Lenkijos piliečiai, nebuvo atiduoti 
sovietų valdžios atstovams. Daugumai buvusių Vermachto karių taip nepasisekė. 
Sovietų paimti į nelaisvę vokiečių kariai buvo išvežti į Gulagą ir ten jų laukė toks 
pat likimas kaip iš Vokietijos atvežtų buvusių karo belaisvių sovietų. (Vokiečių 
karo belaisvių likučiai buvo repatrijuoti 1956 metais.) 

Vakarų sąjungininkės žinojo, kaip barbariškai komunistai elgiasi su žmonė- 
mis, grįžtančiais iš užsienio, bet dažniausiai laikėsi politikos prievarta išvaryti 
visus asmenis, ir civilius, ir kariškius, kurių grįžimo reikalavo Stalinas. Pirmieji 
laivai su vokiečiams vergavusiais darbininkais, britų kariuomenės suimtais Nor- 
mandijoje, slapčia išplaukė iš Liverpulio į Murmanską 1944 metų spalį. 1945 
metų pavasarį Austrijoje sovietų piliečiai rimtai pasipriešino repatriacijai — įvyko 
masinės savižudybės. Sovietų piliečių grąžinimo buvo atsisakyta tik po to, kai 
šimtai tūkstančių, iš kurių reikėtų pažymėti Kazokų brigadą ir daugybę kroatų, 
buvo perduoti sovietams, nors beveik be abejonės visų jų laukė mirtis“. [„kYLHOLO“ 
OPERACIJA| Nepasakysi, kad anglai ir amerikiečiai galėjo pasigirti visuomet gerai 
elgęsi su jų žinioje buvusiais karo belaisviais. Viename Amerikos 1945 — 1946 
metų politikos tyrime teigiama, kad administracija pakeisdavo Vakarų Europoje 
laikomų karo belaisvių vokiečių statusą, siekdama apeiti Ženevos konvenciją, ir 
todėl nemaža jų dalis mirė visų apleisti ir užmiršti“. 

Potsdame numatytas apsikeitimas gyventojais prasidėjo 1945 metų rudenį. 
Beveik 9 milijonai vokiečių buvo išvyti iš savo namų Čekoslovakijoje ir Lenkijo- 
je. Bejėgiai pabėgėliai tapo vietinių gyventojų keršto aukomis. Komunistų sau- 

gumo tarnybos sutelkdavo vokiečių pabėgėlius buvusiose nacistų koncentracijos 
stovyklose. Dažniausiai čia su jais buvo prastai elgiamasi; mirusieji buvo skaičiuo- 
jami dešimtimis tūkstančių. Grūste sugrūdę pabėgėlius į transporto priemones, 
siųsdavo tiesiai į britų ir amerikiečių zonas Vokietijoje. Čia susikūrusios Vertrie- 
bene verbūnde, arba sričių „išvytųjų asociacijos“, taps galinga antikomunistinė 
jėga pokario politikoje. Sėkminga šių pabėgėlių asimiliacija buvo pirmas iš dau- 
gybės Vakarų Vokietijos stebuklų . 

Rytuose vyko kompensuojamasis gyventojų persikėlimas. Ištuštėjęs Kenigsber- 
go miestas, pavadintas Kaliningradu, tapo Rusijos Sovietų Federacinės Socialisti- 
nės Respublikos anklavu ir jame apsigyveno sovietų kariškiai. Kokiems 2—3 
milijonams lenkų buvo leista išvykti iš Sovietų Sąjungos aneksuotų kraštų toliau 
į Vakarus. Antai ištuštėjusiame Breslau mieste, pavadintame Vroclavu, apsistojo 
bemaž vien lenkai, išvyti iš Lvovo ir atvykę su viskuo: savo universitetu, meru, 
miesto valdžia ir liaudies muziejumi. Ir Lenkijoje, ir Čekoslovakijoje buvusiose 
vokiečių gyvenamose vietovėse būstą ir darbą lengvai susirasdavo skurdžiausi tų 
šalių klajūnai. 

Pamokytos fiasko po Pirmojo pasaulinio karo, Vakarų valstybės nusprendė 
nereikalauti iš Vokietijos baudžiamųjų reparacijų. Sovietai — priešingai — siekė 
išspausti iš vokiečių kuo daugiau. Oficialiai Sovietų Sąjunga reikalavo 20 milijar- 
dų JAV dolerių, bet ji nelaukė nenusisekusių sąjungininkų derybų. Nuo pirmųjų 
okupacijos dienų sovietų reparacijos daliniai ėmė ardyti ir gabenti pramoninius 
įrengimus, geležinkelių bėgius ir riedmenis, elektros jėgaines ir gyvulius. Plėši- 
kaujantys sovietai, pavieniai ir susitelkę į būrius, nejautė jokio skirtumo tarp 
Vokietijos ir sričių, atiduotų administruoti Lenkijai ir Čekoslovakijai. 

Visoje Europoje žmonės norėjo suvesti sąskaitas su karo meto kolaborantais. 
Kartais tai buvo daroma įstatymiškai. Pierre'as Lavalis, Vidkunas Guislingas, Wil- 
liamas Joyce'as (Lordas Ho-Ho), kunigas Tisas ir kiti buvo nuteisti mirties baus- 
me. Nors susenęs maršalas Pėtainas buvo nuteistas mirti, likusius metus jis nugy- 
veno Jė saloje. Aršiausiai kolaborantai buvo persekiojami Nyderlanduose (čia 
suimta 200 000 įtariamųjų) ir Belgijoje, kur iš 634 000 sulaikytųjų 57 000 gavo 
vienokią ar kitokią bausmę, o tarkim, Austrijoje buvo teisiami 9000, iš jų 35 buvo 
skirta mirties bausmė. Tačiau gan dažnai žmonės keršijo patys. Italijoje partizanai 
nulinčiavo ar sušaudė tūkstančius fašistų. Prancūzijoje, kilus gaivališkai keršto 
bangai, buvo nužudyta mažiausiai 10 000 žmonių, dažnai — menkiausia dings- 
timi. Vakarų Vokietijoje, pasibaigus pagrindinių karo nusikaltėlių teismui Niurn- 
berge (žr. 1040 — 1046 psl.), denacifikacija vyko lėtai. Šeštojo dešimtmečio pabai- 
goje čia prasidėjo baudžiamieji teismo procesai. Visą septintąjį dešimtmetį vyko 
SS karininkų, vergų darbą naudojusių darbdavių ir koncentracijos stovyklų pri- 
žiūrėtojų teismai. Vis dėlto dauguma stambiųjų žuvų paspruko — su visais 9 
milijonais nacistų susidoroti buvo neįmanoma. 

Rytų Europoje komunistai prisidengdami kolaborantų valymu šalino savo prie- 
šininkus. Kelių iškilių nacistų ir kolaborantų likimas turėjo tapti pamoka kitiems: 
Aušvico komendantas Hossas 1946 metais buvo nuteistas ir pakartas Lenkijoje. 

Kita vertus, daug menkesnių veikėjų išliko gyvi, jei sutiko pereiti į buvusių prie- 
šų pusę. Antai Bolestawas Piaseckis, Lenkijos fašistinės falangos lyderis, 1945 
metais išėjo iš sovietų kalėjimo kaip komunistų kontroliuojamos psuedokatalikiš- 
kos organizacijos PAX vadovas. Didžioji dauguma Rytų Europos politinių kali- 
nių, būriais suvarytų į Gulagą ar kitus komunistų kalėjimus su „fašistų“ ar „kola- 
borantų" etikete, nė nemanė versti kailio. Neretai nacistiniai karo nusikaltėliai 
sėdėdavo vienoje kameroje su iškiliausiais pasipriešinimo judėjimo dalyviais“. 
Hitlerininkų koncentracijos stovyklas, tokias kaip Buchenvaldą, KGB vėl atidarė, 
kad galėtų slopinti naują neįtikusiųjų kartą. 

Siaučiant suirutei, buvusį Reichą vis dėlto reikėjo kažkaip valdyti. Austrija 
iškart buvo atskirta. Nuginkluota, apkarpyta ir demilitarizuota Vokietija buvo 
padalyta į penkias dalis — keturias okupacines zonas ir Berlyną, šis taip pat buvo 
suskirstytas į keturis sektorius (žr. 27 žemėlapį 1041 psl.). Potsdame susitarta, kad 
centrinės Vokietijos vyriausybės nebus, todėl ekonominiam gyvenimui atgaivinti 
reikėjo saujelės ministerijų, kurioms tiesiogiai vadovautų sąjungininkų kontrolės 
komisija. Visi vietinės administracijos klausimai buvo sprendžiami komitetų, 
kuriems vadovavo britų, amerikiečių, prancūzų ar sovietų pareigūnai. Pirmas dvi 
žiemas didžiausias dėmesys turėjo būti skiriamas vien tam, kad šalis išgyventų. 
Didieji Vokietijos miestai buvo paversti griuvėsiais; reikėjo atstatyti kelius, gele- 
žinkelius ir tiltus. Kažkaip reikėjo išmaitinti ir aprūpinti pastoge penkiasdešimt 
milijonų žmonių, kurių penktadalį sudarė pabėgėliai. 

Tačiau Vokietijos politika atgimė, pirmiausia — sovietų zonoje. Komunistų ini- 
ciatyvinė grupė, vadovaujama Walterio Ulbrichto (1893 — 1973), atvyko iš Mask- 
vos mūšiams beveik dar nesibaigus. Kai vietiniai rinkimai 1945 metų gruodį 
parodė, kad socialistai sovietų zonoje turi pranašumą, komunistai atvirai juos 
užpuolė, suėmė jų lyderius ir nedavė maisto kortelių. Vienintelių laisvų rinkimų 
sovietų zonoje rezultatų niekas nepaisė; socialistus privertė susijungti su komu- 
nistais. Jau 1946 metų balandį šitaip įsteigta Vieningoji socialistų partija Ulbrich- 
to vadovaujama taikėsi sukurti vienpartinę valstybę. Taip susiklosčius aplinky- 
bėms tik trijose vakarietiškose zonose laisvai galėjo veikti trys gimstančios 
partijos, pradėjusios veiklą 1945 metais po sąjungininkų pasiūlymo „demokra- 
tiškai pakeisti“ Vokietiją: daktaro Kurto Schumacherio SPD, daktaro Konrado 
Adenauerio Krikščionių demokratų sąjunga ir Laisvųjų demokratų sąjunga. 

Ypač šlykščias machinacijas komunistai vykdė Lenkijoje. Jau nuo 1943 metų 
Vakarų valstybės užmerkė akis, kad nematytų kaip nukryžiuojama jų sąjunginin- 
kė Lenkija [karyNė], o Jaltoje jos įteikė Lenkiją Stalinui ant lėkštelės. Padariniai 
buvo katastrofiški. Po Maskvos teismų 1945 metų birželį karo metų Pasipriešinimo 
dalyviai buvo masiškai suiminėjami, nekomunistinės partijos negailestingai perse- 
kiojamos, su pogrindžio likučiais kovojamas nuožmus pilietinis karas, o Jaltoje 
pažadėti „laisvi, nevaržomi rinkimai“ nuolat atidėliojami. Šaliai vadovavo NKVD 
karininkas Bolestawas Bierutas (1892— 1956), kuris apsimetinėjo „nepartiniu“ 
lyderiu. Vienintelis Londono lenkų atstovas vyriausybėje neturėjo balso. Abejoti- 
no referendumo, surengto 1946 metų birželį, rezultatus užgožė žinia apie niekšiš- 

ką pogromą, tyliai pritariant valdžiai įvykdytą Kelcuose. Kai galų gale 1947 metų 
sausį buvo rinkimai surengti, jų rezultatai buvo taip akivaizdžiai klastojami, kad 
protestuodamas JAV ambasadorius Varšuvoje tuoj pat atsistatydino". 

Tačiau tikrieji Stalino ketinimai šiame regione tuo metu dar nebuvo aiškūs. 
Lenkijoje ir Jugoslavijoje komunistai elgėsi bjauriai (pastarojoje Titas sutriuškino 
savo priešininkus, surengęs jiems kruvinas keršto skerdynes), Čekoslovakijoje, 
Vakarų mylimojoje dukroje, — kiek geriau. Šaliai vis dar vadovavo Benešas ir jo 
užsienio reikalų ministras Janas Masarykas (1886 — 1948). Čekų komunistai turėjo 
daug sekėjų ir atrodė esą atsakingi partneriai valdančiojoje koalicijoje. Kitose Rytų 
Europos šalyse padėtis buvo visai neaiški. Respubliką skelbiančios konstitucijos 
buvo priimtos Vengrijoje, Bulgarijoje ir Albanijoje 1946-aisiais, metais vėliau — 
Rumunijoje. Mažai kas sielvartavo, kad išnyko paskutinės Balkanų monarchijos, 
kurios visos buvo susijusios su vokiečiais. Į bendrą komunistų įtakos padidėjimą, 
tarkim, Prancūzijoje ir Italijoje, buvo žiūrima kaip į natūralią reakciją prieš fašizmą. 
Nebuvo matyti ženklų, kad sovietai būtų parengę kokį konkretų planą. 

Stalino atsargumą lengva paaiškinti. Vakarai, ypač JAV, vis dar buvo itin 
palankios nuomonės apie Sovietų Sąjungą, kuri buvo baisiai nusiaubta ir jai žūt- 
būt reikėjo atokvėpio. SSRS aneksavo 708 500 kvadratinių kilometrų užsienio 
teritorijų su 25 milijonais gyventojų, tad jai reikėjo laiko juos „išvalyti“ ir pareng- 
ti sovietinei gyvensenai. Svarbiausia, Sovietų Sąjunga dar neturėjo atominės bom- 
bos. Vien todėl bet kokia fizinė konfrontacija su amerikiečiais būtų buvusi pir- 
malaikė. Išmintingiausia taktika buvo laukti ir žiūrėti, ar amerikiečiai tesės savo 
pažadą išvesti iš Europos karius, ar netesės. 

Amerikiečių politikai jau seniai nesutarė. Nemažai kongresmenų teigė, esą 
sovietų grėsmė gerokai perdėta ir europiečiams reikią leisti patiems spręsti savo 
žemyno problemas. Jų oponentai, tarp jų ir prezidentas Trumanas, pritarė pasku- 
tiniesiems Churchillio Fultone pasakytos kalbos žodžiams: „mūsų draugai rusai 
<...> niekuo taip nesižavi kaip jėga." Taigi dvejus metus amerikiečių politika buvo 
neapibrėžta. Konfrontacijos šalininkams teko įnirtingai grumtis. Jų ryžtą pamažu 
stiprino įžeidžiantis sovietų propagandos pobūdis, kenkėjiška sovietų šalininkų 
veikla, sovietų administracijos Vokietijoje trukdymai, atsisakymas sutikti su eko- 
nominiais amerikiečių pasiūlymais bei britų nuotaikos. Galų gale jie paėmė viršų, 
kai po krizės Graikijoje 1947 metų pavasarį prezidentas Trumanas buvo priverstas 
priimti strateginį sprendimą. Amerikiečiams nerimą kėlė dar ir pergalingi komu- 
nistų žingsniai Kinijoje. 

Vakarų Europos komunistų partijas smarkiai sustiprino pergalė prieš fašizmą. 
Ypač aktyviai jos veikė Prancūzijoje, Belgijoje ir Italijoje, kur daug kas žavėjosi 
jų vaidmeniu pasipriešinimo judėjime ir kur jas rėmė ketvirtadalis rinkėjų. Po to, 
kai komunistų bandymas įvykdyti perversmą Briuselyje 1944 metų lapkritį paty- 
rė fiasko, jų strategija buvo dalyvauti parlamentų ir vyriausybių koalicijose. 
Tačiau 1947 metais gerai suplanuotų streikų Italijoje ir Prancūzijos šachtose ban- 
ga sugriovė vyravusią darną. Buvo matyti, kad Stalino šalininkai Vakaruose ken- 
kia demokratijos pažangai ir ekonomikos atkūrimui. Pusėtini santykiai tarp Vaka- 

rų ir sovietų administracijų Vokietijoje iš pradžių pablogėjo, o paskui ir visai 
pašlijo. Jie negalėjo rasti bendros kalbos; Berlynas ir toliau liko suskaldytas į 
vienas kitam priešiškus sektorius. 1946 metų vidurį Vakarų valstybės stengėsi 
paversti tikrove vieningą Vokietijos ekonominę erdvę, numatytą Potsdame. 
Sovietai atsisakė prisidėti. Nuo to laiko trys vakarietiškos zonos ėjo savo keliu, 
padedamos Vokietijos ekonominės tarybos, 1947 metų birželį įkurtos remiant bri- 
tams ir amerikiečiams. 

Iki 1947 metų Persijoje ir Graikijoje šeimininkavo britai, bet staiga, spaudžia- 
mi rimtų krizių Indijoje, Egipte ir Palestinoje, žlunganti britų imperija nusprendė 
nebegalėsianti ten susitvarkyti. Persijos parlamentas nusprendė atmesti siūlymą, 
pagal kurį sovietų pajėgos būtų atitrauktos iš šiaurinių rajonų mainais už dideles 
naftos siuntas. Gresiant sovietų atsakomiesiems veiksmams, į Teheraną buvo 
atsiųsti amerikiečių patarėjai. Augo naujas sovietų —amerikiečių priešpriešos židi- 
nys. Graikijoje 1946 metų gegužę vėl suliepsnojo pilietinis karas. Komunistų 
sukilėliai stūmėsi į pietus iš bazių Albanijoje, Jugoslavijoje ir Bulgarijoje. Brita- 
nijos išlaidos karališkosios vyriausybės Atėnuose gynybai nepaprastai išaugo; 
Londonas kreipėsi finansinės pagalbos į Vašingtoną. JAV ne tik negalėjo rengtis 
pasitraukimui iš Europos — jų prašė užsidėti pasipriešinimo komunistinei eks- 
pansijai naštą. Galia pasaulyje netrukus lemtingai persiskirstys. 

Prezidento Trumano atsakas buvo vienareikšmiškas. Prašydamas kongresą 
skirti 400 milijonų dolerių ekonominei pagalbai Graikijai ir Turkijai, jis išdėstė 
tvirtos naujos politikos principus. „JAV turi laikytis politikos, — pareiškė jis, — 
padėti laisvoms tautoms, kurios priešinasi jas pavergti siekiančioms ginkluotoms 
mažumoms ar išoriniam spaudimui“. Ši 1947 metų kovo 12 paskelbta Trumano 
doktrina parodė, kad Amerika savo noru imasi vadovauti laisvajam pasauliui. Ji 
padarė galą ilgai trukusiam neryžtingumui ir užtikrino, kad Amerikos kariai dar 
ilgai liks Europoje. Trumano nuostatą komunizmo atžvilgiu imta vadinti „tramdy- 
mu“ — nauja prieškarinio cordon sanitaire versija. Ji bemaž sutapo su mintimis, 
išsakytomis analizėje, pavadintoje „Sovietų elgesio ištakos", kurią 1947 metų liepą 
anonimiškai išleido patyręs diplomatas George'as Kennanas. Joje buvo raginama 
„Sumaniai ir budriai naudoti atsakomąją jėgą <...> reaguojant į sovietų politikos 
permainas ir manevrus". Doktrina buvo grynai gynybinė; joje nebuvo nė užuomi- 
nų apie Trečiąjį pasaulinį karą, kurį pradėti ragino kai kurie karštakošiai“. 

Tuo metu JAV parengė dosnų ekonominį planą, siekdamos aktyviau dalyvauti 
ne tik politinėje, bet ir kitose Europos gyvenimo srityse. 1947 metų birželio 5 die- 
ną, sakydamas kalbą mokslinių laipsnių suteikimo Harvardo universitete proga, 
Trumano valstybės sekretorius generolas George'as Marshallas atskleidė Europos 
atkūrimo programos planus. „Logiška, — teigė jis, — kad JAV darys viską, ką 
gali, kad padėtų grąžinti pasauliui normalią, sveiką ekonomiką, be kurios negali 
būti politinio stabilumo ir užtikrintos taikos“. Skirtingai negu trečiajame dešimt- 
metyje, JAV dabar siūlėsi finansuoti Europos atkūrimą bendram labui. Marshallo 
planas buvo vykdomas ketverius metus — nuo 1948-ųjų iki 1951-ųjų pabaigos. 
Šešiolikai į jį įtrauktų šalių buvo išleista iš viso 12,5 milijardo dolerių. Lėšoms 

tvarkyti prireikė įsteigti Ekonominės plėtros ir bendradarbiavimo organizaciją 
(EPBO), kuri reikalavo, kad paramą gaunančios šalys plėtotų gamybą bei prekybą 
ir pačios įneštų indėlį į plano įgyvendinimą. Nors ketvirtis lėšų turėjo būti skirta 
Didžiajai Britanijai, o penktadalis Prancūzijai, paramos susilaukė ne tik antihitle- 
rinės koalicijos narės, bet ir neutralios šalys, net buvę priešai. Istorija nežino kito 
taip gerai apgalvoto, bet savanaudiškų paskatų padiktuoto poelgio. 

SSRS pasmerkė Marshallo planą kaip kapitalistų klastą. Maskva atsisakė daly- 
vauti jį įgyvendinant ir įsakė savo kontroliuojamoms šalims sekti jos pavyzdžiu. 
Todėl vis didėjantį politinį susiskaldymą pagilino dar ir ryškūs ekonomikos skir- 
tumai. Šešiolika Vakarų Europos valstybių, gavusių naudos iš Marshallo plano, 
darė sparčią pažangą; Sovietų Sąjunga ir nuo jos priklausančios šalys savo valia 
buvo izoliuotos nuo viso pasaulio. 

Vieningos Europos judėjimo šaknis galime įžvelgti dar septynioliktame amžiu- 
je. Bet tautinių valstybių ambicijos sužlugdė visus praktinius žingsnius šia kryp- 
timi. Europiečiams teko išgerti karčią pralaimėjimo ir pažeminimo taurę, kol 
pavyko įgyvendinti pirmųjų idealistų svajas. Jiems teko prarasti imperijas ir viltis 
turėti imperijas, kol vyriausybės prioritetiniu uždaviniu ėmė laikyti sambūvį su 
kaimynais. 

Ne visuomet prisimenami moraliniai vieningos pokarinės Europos judėjimo 
aspektai. Vieną jo srautą sudarė likę gyvi Vokietijos pasipriešinimo nacizmui 
dalyviai, kuriems itin didžiulę reikšmę įgavo tautų susitaikymas. Jiems pastoriaus 
Martino Niemėllerio Kaltės deklaracija, suformuluota per Vokietijos evangelikų 
bažnyčios konferenciją Štutgarte 1945 metų spalį, buvo nepaprastai svarbus 
aktas. Kitą srautą sudarė kelios radikalios Prancūzijos katalikų organizacijos, 
įkvėptos pacifistų judėjimo patriarcho Marco Sangnier (1873 — 1950), kurio drau- 
gija Gratry perėmė kunigo Lamennais idėjas. Tris dešimtmečius Sangnier kovojo 
už „un nouvel ėtat d'ame international“ („naują tarptautinę mąstyseną"). Jis buvo 
Roberto Schumano gurus, turėjęs didelės įtakos prancūzų okupuotos Vokietijos 
zonos politikai. 1947 metų rugpjūtį Montrė įvyko steigiamoji Europos federalistų 
sąjungos konferencija, kurioje dalyvavo apie 50 aktyvistų grupių. Dar vieną — 
grynai anglosaksišką — srautą sudarė prieškarinė Oksfordo grupė, vadovaujama 
Lionelo Curtiso, Karališkojo tarptautinių santykių instituto įkūrėjo, ir aktyvus 
antikomunistinis Moralinio persiginklavimo judėjimas. 

Tačiau 1945 metais didžiausių sunkumų kilo dėl Didžiosios Britanijos ir Ame- 
rikos vyriausybių ketinimų. Londonas ir Vašingtonas politiškai viešpatavo Vakarų 
Europoje. Jie lengvai galėjo imtis vadovauti kuriant naujas Europos institucijas 
ar atvirkščiai — tam priešintis. Tačiau nedarė nei vieno, nei kito. Tarptautinio 
bendradarbiavimo srityje daugiausia žvalgytasi į Jungtines Tautas; politikoje jiems 
nerūpėjo niekas — tik vis didėjanti konfrontacija su Stalinu. Jokios konkrečios 
Europos vizijos jie nematė. 

Tačiau neiškart susivokta, kad dvi galiūnės nesiekia vieningos Europos. Chur- 
chillio veikla pirmaisiais pokario metais rodė, kad britai oficialiai rems šią idėją. 
Tik vėliau išaiškėjo, kad valdančiosios Didžiosios Britanijos leiboristų partijos 

ir Churchillio pažiūros nesutampa. Leiboristai tik rėmė diskusijas, po kurių buvo 
įkurta Europos Taryba (žr. toliau). Jų partijos brošiūroje, pavadintoje „Europos 
vienybė“ (1950), buvo akcentuojama, jog negali būti nė kalbos apie tai, kad Bri- 
tanija atiduos „bent kruopelę savo suvereniteto“. Iš pažiūros amerikiečiai irgi 
buvo kupini gerų ketinimų. Atrodė, kad EPBO, per kurią buvo įgyvendinamas 
Marshallo planas, bus pirmas žingsnis Europos integracijos link. Tik 1949 — 1950 
metais, kai pagalba pagal Marshallo planą ėmė menkėti, paaiškėjo, kad ir ame- 
rikiečių, ir britų interesai riboti. 

Pirmas iškilus asmuo, įžvelgęs, kur link eina Europa, buvo Winstonas Chur- 
chillis. Šis karo meto lyderis, kuriuo labiausiai žavėjosi Europa, 1945 metų liepą 
atstumtas rinkėjų turėjo į valias laiko apmąstymams. „Kas ta Europa? — rašė 
jis. — Krūva griuvėsių, laidojimo rūsys, židinys, iš kurio sklinda maras ir 
neapykanta". 1946 metais, dviejose labai reikšmingose kalbose, kurios paaiškės 
buvusios pranašingos, jis išsakė tuo metu ne itin priimtiną požiūrį. Kovo 5 dieną 
Vestminsterio koledže Fultone (Misurio valstijoje), prie šono stovint prezidentui 
Trumanui, jis prabilo apie „geležinę uždangą“: 

Nuo Ščecino prie Baltijos jūros iki Triesto prie Adrijos nusileido ir visą žemyną persky- 

rė geležinė uždanga. Už šios ribos — senų Vidurio ir Rytų Europos valstybių sostinės: 

Varšuva, Berlynas, Praha, Viena, Budapeštas, Belgradas, Bukareštas ir Sofija. <...> Tai 

tikrai ne ta išvaduota Europa, dėl kurios sukūrimo kovėmės“. 


Churchillis atmetė tikimybę, kad sovietai netrukus gali pulti Vakarus, bet 
buvo įsitikinęs, jog Maskva siekia „neribotos ekspansijos“. Jis ragino „laiku imtis 
veiksmų", kurių nebuvo imtasi dešimčia metų anksčiau prieš nacistinę Vokietiją. 
JAV buvo „bemaž visuotinai priešiškai“ nusiteikusios prieš tokius pareiškimus“. 
Londono „The Times“ baisiausiai jam nepritarė ir pareiškė, kad „Vakarų demok- 
ratija ir komunizmas daug ko gali pasimokyti kits iš kito"!!, 

Rugsėjo 19 dieną Ciuriche Churchillis paragino sukurti „savotiškas Jungtines 
Europos Valstijas“. Pasak jo, laiko, ko gero, liko nedaug: atominių ginklų plitimas 
gali sustiprinti esamą susiskaldymą. Pirmuoju žingsniu turįs tapti Prancūzijos ir 
Vokietijos bendradarbiavimas. „Jei kursime Jungtines Europos Valstijas, — pareiš- 
kė jis, — <...> pradėti privalome dabar“. „Europos šeimos“ ateitis priklausanti 
nuo „milijonų ryžto daryti ne bloga, o gera“. Taigi Churchillio raginimas buvo 
pagrįstas ne ekonominiais ar politiniais, o dorovės motyvais. „The Times“ šaipėsi 
iš šio „piktinančio siūlymo“. „Net Vakarų Europoje, — teigė laikraštis, — esama 
mažai ženklų, rodančių, kad vienybė, apie kurią taip daug kalbama, <...> artėtų.“ 
Prieškario vieningos Europos judėjimo pradininkas grafas Coudenhove-Kalergis 
buvo vienas iš nedaugelio, pasveikinusių Churchillį. „Dabar, kai jūs iškėlėte Euro- 
pos klausimą, — rašė jis, — vyriausybės nebegali jo ignoruoti"? . 

Tuo metu skelbdamas savo strateginę viziją Churchillis kaip būtiną sąlygą 
nurodė „brolišką sąjungą“ trijų persipynusių apskritimų — Britų Sandraugos, 
„Europos Sąjungos“ ir JAV. Didžioji Britanija turėjo tapti „gyvybiškai svarbia jas 
jungiančia grandimi". Jis teisingai nurodė prieštaringus interesus, ateinančiais 
dešimtmečiais sukelsiančius neregėtą įtampą, nes Britanijos užsienio politika bus 
tempiama trimis skirtingomis kryptimis vienu metu. 

Dėl Churchillio pažiūrų niekam nekilo abejonių išrenkant jį pirmininkauti 
Hagoje 1948 metų gegužės 7— 10 dienomis privačiai surengtame Europos Kon- 
grese. Maždaug 800 iškilių svečių prašė apsvarstyti Europos vienybės stokos pro- 
blemas. Kongrese dalyvavo didelė Vokietijos delegacija, vadovaujama Konrado 
Adenauerio. Kultūros komisijai pirmininkavo Salvadoras de Madariaga, ištremtas 
Ispanijos ministras ir rašytojas. Per debatus kongreso dalyviai pripažino „viršna- 
cionalumo“ principą: būtinybę valstybėms atsisakyti dalies savo suvereniteto 
bendrų institucijų labui. Savo kalboje Churchillis iškėlė didingiausius idealus: 

Mes privalome paskelbti misiją ir planą vieningos Europos, kurios moralinė koncepcija 
pelnytų visos žmonijos pagarbą ir dėkingumą ir kuri būtų tokia stipri fiziškai, kad niekas 
neišdrįstų kėsintis į ramų jos viešpatavimą. <...> Viliuosi išvysti tokią Europą, kurioje 
kiekvienos šalies vyrai ir moterys manys, kad būti europiečiu ir būti jų tėvynės 
piliečiu — tapatūs dalykai ir kad bet kuriame šių bekraščių valdų kampelyje jie nuošir- 
džiai galės pasakyti: „Čia jaučiuosi kaip namie". 

Iškalbingai pasisakė ir de Madariaga: 

Ši Europa turi gimti. Taip ir bus, kai ispanai sakys „mūsų Šartras“, anglai — „mūsų Kro- 

kuva“, italai — „mūsų Kopenhaga“, o vokiečiai — „mūsų Briugė“ <...> Tada Europa 

gyvuos, nes tada Dvasia, vedanti Europą į priekį, bus ištarusi kūrybinės galios žodžius: 

„FIAT EUROPA!“ !“ 

Kongreso dalyviai, be abejo, pernelyg įsijautė, paveikti savo pačių entuziazmo, 
tačiau baigiamajame komunikate buvo raginama imtis praktinių veiksmų: sukurti 
Europos Asamblėją ir įsteigti Europos Žmogaus teisių teismą; buvo sudarytas 
komitetas, kuris turėjo siekti, kad Kongreso tikslai nebūtų pamiršti. Pastaroji 
organizacija pasivadins „Europos vienybės judėjimu“ — išties ji taps šio judėjimo 
pirmtake. Be Churchillio, jo garbės pirmininkai buvo Schumanas (Prancūzija), De 
Gasperis (Italija) ir Spaakas (Belgija). Jie privalėjo išsiaiškinti, ar šalių vyriausybės 
pritars jų idėjoms. Turint galvoje SSRS agresyvumą, paramos buvo galima tikėtis 
tik iš Vakarų vyriausybių (žr. toliau). 

Taigi 1947 metams baigiantis Churchillio „geležinė uždanga“ ėmė virsti tik- 
rove. Jei kokių abejonių dar ir buvo likę, jas išsklaidė trys įvykiai: Kominformo 
(Komunistų ir darbininkų partijų informacinio biuro) sukūrimas, komunistų per- 
versmas Prahoje vasarį ir Berlyno blokada. 

1947 metų spalį susirinkę Lenkijos kalnų kurorte Šklarska Poremboje, komu- 
nistų delegatai iš SSRS, Rytų Europos, Prancūzijos ir Italijos įsteigė Komunistinį 
informacijos biurą. Jo tikslas buvo koordinuoti broliškų partijų strategijas. Liku- 
siam pasauliui jis atrodė įtartinai panašus į atgaivintą Kominterną, griaunamąjį 
įrankį, naujo ideologinio puolimo pranašą. 

Komunistų perversmas Prahoje įvyko 1948 metų vasarį. Čekų komunistai 
buvo valdžioje kartu su socialistais dvejus metus, bet matydami, kad socialistai 
gauna vis daugiau balsų, išsigando, jog jų įtaka netrukus sumenkės. Kita vertus, 
dalyvaudami kuriant tikrai demokratišką santvarką, jie negalėjo paimti viršaus 
manipuliacijomis kaip kaimyninėje Lenkijoje; taigi griebėsi jėgos. Gatvėse pasi- 
rodė ginkluoti darbininkai ir milicininkai. Sklido gandai, esą Tarybinės Armijos 

įgulos ruošiasi veikti. Politikai nekomunistai buvo suimti, o jų partijos išvaikytos. 
Janą Masaryką nužudė išmetę pro jo ministerijos langą. Komunistų vadeiva Kle- 
mentas Gottwaldas pareiškė, girdi, „viskas ėjosi kaip iš pypkės“. Kaip visada 
nuolankus prezidentas Benešas nesipriešino. Antrą kartą per dešimtmetį pati per- 
spektyviausia Rytų Europos demokratija buvo nuversta, nepaleidusi nė vieno 
šūvio, kad apsigintų. Vakarai išsigando. Bijodamos sovietų puolimo, penkios 
Vakarų Europos šalys 50-čiai metų sudarė aljansą, kuris turėjo bendradarbiauti 
ekonominėje ir karinėje srityje. 1948 metų kovo 17 dienos Briuselio paktas, pasi- 
rašytas Didžiosios Britanijos, Prancūzijos ir Beniliukso šalių, tapo besiformuojan- 
čių naujų saugumo struktūrų pirmtaku. 

Paskutinis smūgis buvo suduotas Vokietijoje. Šalies Ekonominė taryba rengė 
naują planą. Tarp pagrindinių pasiūlymų buvo numatyta radikali valiutos refor- 
ma: dešimt senųjų Reicho markių turėjo būti keičiamos į vieną naująją Vokietijos 
markę, be to, turėjo būti įsteigtas naujas centrinis bankas — Bundesbank pirm- 
takas Bank Deutscher Lūnder (BDL). Sovietų įgaliotasis atstovas maršalas Soko- 
lovskis nenorėjo apie tai nė girdėti. 1948 metų kovo 20 dieną jis su savo padėjė- 
jais išėjo iš Sąjungininkų kontrolės komisijos ir daugiau nepasirodė. Didžiojo 
Aljanso dainelė buvo sudainuota. 

Stalinas pasiekė ribą, kai santūrumas nebedavė vaisių. Sovietų diplomatijai 
nepavyko nei įtikinti amerikiečius pasitraukti iš Europos, nei sukliudyti vis didė- 
jančiai Vakarų kontroliuojamų Vokietijos zonų integracijai. Aktyviai Amerikos 
padedama, Vakarų Europa galėjo tik sustiprėti. Taigi atėjo metas Rusijos lokiui 
užriaumoti. Sovietų Armija negalėjo rizikuoti tiesiogiai puldama, bet ji galėjo 
parodyti savo galią pažeidžiamam ir labai didelę simbolinę reikšmę turinčiam 
Berlyno miestui. 1948 metų balandžio 1-ąją sovietų patruliai ėmė trukdyti eismą 
„koridoriuje“, jungiančiame Berlyną su Vakarų zonomis, bet nieko nepešė. Bir- 
želio 18 dieną įvestos Vokietijos markės ir įsteigtas BDL. Komunistų manymu, tai 
buvo agresijos aktas; 24 dieną sovietų kareiviai visiškai atitvėrė Berlyną, idant į 
jų zoną neįsibrautų naujieji pinigai. Vokietijos sostinė buvo užblokuota; blokada 
tęsis 15 mėnesių. Prasidėjo Šaltasis karas. 


Vakarų Europa, 1945—1985 metai 


Pokario Vakarų Europą lengva apibūdinti. Ją sudarė šalys, kurios nebuvo oku- 
puotos Sovietų Armijos ir kurių nekontroliavo komunistai. Tačiau tas šalis buvo 
galima suskirstyti į dvi aiškiai apibrėžtas grupes. Vieną sudarė neutralios šalys, 
neįstojusios į įvairias karines ir ekonomines to meto sąjungas, o didesniąją — tos, 
kurios tapo Šiaurės Atlanto sutarties organizacijos (NATO) ar Europos Ekonomi- 
nės Bendrijos (EEB) arba abiejų narėmis (žr. III priedą, 106). 

Vakarų Europa pasižymėjo ir tuo, kad 1945 metais ji vis dar buvo kolonijinių 
imperijų būstinė. Tiesą sakant, išskyrus JAV ir SSRS, kurių imperializmas 
netradicinio pobūdžio, visos imperinės valstybės buvo Vakarų Europos šalys. Iš 
Vokietijos užjūrio kolonijos buvo atimtos 1919 metais. Tas pats likimas Italiją 

ištiko 1946 metais. Tačiau britų, olandų, prancūzų, belgų ir portugalų imperijos 
išliko bemaž tokios, kokios buvo. Šių imperijų subyrėjimas pirmaisiais pokario 
metais — pagrindinis besikeičiančios Europos vaizdo elementas. Dekolonizaci- 
ja — būtina išankstinė sąlyga, be kurios negalėjo susikurti nauja Europos Ben- 
drija, sudaryta iš lygių demokratiškų partnerių. 

Antrojo pasaulinio karo metu ir iškart po jo daug Europos imperialistų tikė- 
josi sugebėsią išsaugoti ar atkurti savo imperijas. „Pirmuoju Jos Didenybės 
ministru tapau ne tam, kad vadovaučiau likviduojant britų imperiją“, — sakė 
Churchillis. Vis dėlto jam teko šis vaidmuo. 

Karui pasibaigus Europai pasidarė beveik neįmanoma išsaugoti savo imperijų 
dėl daugelio priežasčių. Kolonijinių tautų elitas, kurio didelė dalis mokslus baigė 
Europoje, pamatė savo valdovų tautiškumą ir demokratiškumą, tad dabar garsiai 
reikalavo nepriklausomybės. Karo metais susilpnėjo ryšiai tarp kolonijų ir metro- 
polijų. Pastarosios fiziškai nebegalėjo jų susigrąžinti, be to, nebesiryžo jėga pri- 
mesti vienos rasės viešpatavimo kitai. JAV, nuo kurių dabar priklausė Vakarų 
Europa, ryžtingai pasisakė prieš senojo stiliaus kolonializmą, Jungtinės Tautos 
taip pat. Imperializmas nebebuvo nei gyvybingas, nei gerbtinas. Pagrindinis klau- 
simas — ar imperialistai pasiduos permainų vėjams, ar bandys pasipriešinti. Nie- 
kas kitas geriau neatskleidžia prarajos tarp Rytų ir Vakarų Europos šioje stadijo- 
je. Kaip tik tuo metu, kai Sovietų Sąjunga plėtė ir stiprino savo imperiją Rytų 
Europoje, imperialistinės Vakarų Europos vyriausybės ieškojo būdų išardyti savą- 
sias. Kažkodėl šie du vienu metu reiškęsi, bet labai skirtingi Europos imperializ- 
mo aspektai retai kada aptariami drauge. 

Dekolonizacijos procesas buvo be galo sudėtingas; dauguma komplikacijų 
kilo dėl veiksnių, nesusijusių su Europa. Šiaip ar taip, kiekviena imperija turėjo 
savo etosą ir įvairių teritorijų, pradedant savivaldžiomis dominijomis ir baigiant 
kolonijomis bei globojamosiomis teritorijomis; jose karinė jėga buvo naudojama 
skirtingai. Visos imperinės valstybės, išskyrus Didžiąją Britaniją ir Portugaliją, 
karo metais buvo nugalėtos ir okupuotos, tad dekolonizacijai prasidėjus turėjo 
tenkintis silpnojo vaidmeniu. 

Britų imperija, plotu maždaug 125 kartų didesnė už Didžiąją Britaniją, jau 
buvo gerokai pasikeitusi. Visos „baltosios dominijos“ gyveno visiškai nepriklau- 
somai nuo 1931 metų, o daugelis kitų monarchijos valdų buvo rengiamos savi- 
valdai ar vietiniam administravimui. 1945 metais iš ketvirčio milijono Didžiosios 
Britanijos kolonijų administracijos darbuotojų tik 66 000 buvo britai. Lakmuso 
popierėliu tapo Indija, subkontinentas su 400 milijonų gyventojų, kur Gandžio 
nesmurtinio pasipriešinimo kampanija atkreipė viso pasaulio dėmesį. Pokarinė 
Didžiosios Britanijos leiboristų vyriausybė nusprendė be sąlygų suteikti Indijai 
visišką nepriklausomybę. 1947 metų rugpjūčio 15 dieną paskutinis vicekaralius 
Delyje priėmė saliutą, kai radžos akivaizdoje paskutinį kartą buvo nuleista 
Didžiosios Britanijos vėliava. Indija, Pakistanas, Birma ir Ceilonas tapo nepriklau- 
somomis valstybėmis. Tarp musulmonų ir hinduistų kilo kruvinos skerdynės, bet 
nė vienos jų nebuvo nukreiptos tiesiogiai prieš britus. 

Kelios mažesnės priklausomos šalys sukėlė kur kas daugiau rūpesčių. 1948 
metų gegužę Didžioji Britanija perdavė mandatą valdyti Palestiną Jungtinėms 
Tautoms po daugelio metų ir sionistų teroristų, ir arabų sukilėlių smurto. Mala- 
joje komunistų sukilimas tęsėsi nuo 1948 iki 1957 metų; Kipre karas su EOKA — 
nuo 1950 iki 1960 metų; Kenijoje kova su „Mau-Mau“ judėjimu nuo 1952 iki 1957 
metų; neramumai Egipte 1952 — 1956 metais — jų kulminacija tapo Sueco krizė; 
Pietų Rodezijoje (Zimbabvėje) dėl baltųjų vienašališkai paskelbtos nepriklauso- 
mybės nepaprastoji padėtis išsilaikė nuo 1959 iki 1980 metų. Kitose Afrikos šaly- 
se taikių nepriklausomybės aktų virtinė prasidėjo Ganoje 1956 ir Nigerijoje 1960 
metais. Šiam procesui baigiantis beveik visos buvusios Didžiosios Britanijos kolo- 
nijos prisijungė prie Britanijos tautų sandraugos — savanoriškos sąjungos, iš 
pradžių įkurtos savivaldėms dominijoms. Tačiau Pietų Afrika išstojo iš Sandrau- 
gos 1961, Pakistanas — 1973 metais. Iki 1968 metų likusios administracinės San- 
draugos reikalų ministerijos funkcijos laipsniškai buvo perduotos Užsienio reika- 
lų ministerijai. 1973 metais nustota taikyti lengvatinius tarifus Sandraugos šalims. 
Didžiausia pasaulio imperija iširo per ketvirtį amžiaus. 

Olandų imperija, 55 kartus didesnė už metropoliją, sugriuvo nuo vieno kirčio. 
Japonams 1941 — 1945 metais okupavus Rytų Indijos salas, olandams taip ir nepa- 
vyko jų atgauti. Indonezijos Respublika buvo pripažinta 1950 metais. 

Prancūzų imperija, dydžiu 19 kartų pranokusi jų pačių šalį, baigė savo dienas 
skausmingai. Daugelis kolonijų gyventojų turėjo Prancūzijos pilietybę, o keli 
departamentai Šiaurės Afrikoje, kur gyveno daug prancūzų, sudarė neatskiriamą 
metropolijos dalį. Karo metais pažeminta Prancūzijos vyriausybė jautė privalanti 
įtvirtinti savo valdžią ir naudojo karinę jėgą, tad galų gale pralaimėjimas kainavo 
labai brangiai. Tunisas ir Marokas sėkmingai išsivadavo 1951-aisiais; iki to laiko 
Prancūzija neteko Sirijos ir Libano mandato. Indokinijoje aštuonerius metus pran- 
cūzams teko kautis su Vietkongu, kol baisi nesėkmė prie Dienbjenfu 1954 metų 
gegužę privertė Paryžių perleisti visus reikalus neapdairiam Vašingtonui. Alžyre 
kitas aštuonerius metus trukęs nuožmus karas su Nacionalinio išsivadavimo fron- 
tu, be kita ko sugriovęs Ketvirtąją respubliką, baigėsi tuo, kad generolas de 
Gaulle'is dramatiškai pripažino šalies nepriklausomybę 1962 metų gegužę. Visa 
galva pasinėrusi į karą Alžyre, Prancūzija iki to laiko prarado kitas Afrikos kolo- 
nijas. 

Belgijos imperija, 78 kartus didesnė už metropoliją, iširo 1960 metais, kai Kon- 
gas nusprendė pasekti savo kaimynių, išsivadavusių iš prancūzų, pavyzdžiu. Šiam 
žingsniui buvo visiškai nepasiruošta. Atsiskyrus Katangai, kilo pilietinis karas, 
nusinešęs tūkstančius gyvybių, tarp jų ir sovietų statytinio Patrice'o Lumumbos 
bei JT generalinio sekretoriaus Dago Hammarskjėldo. 

Ilgiausiai išsilaikė Portugalijos imperija. Angola, 23 kartus didesnė už Portu- 
galiją, išsivadavo 1975 metais kartu su Mozambiku ir Goa. 

Išsivadavo visos buvusios Europos kolonijos, išskyrus vieną. 1945 metais Itali- 
ja grąžino Graikijai Dodekaneso salas Egėjo jūroje. Britų Malta gavo nepriklau- 
somybę 1964 metais. Liko tik saujelė nedidelių kolonijų, tarp jų — Gibraltaras, 

kuriam grėsė ispanų užgrobimas, Folklendo salos (britų), dėl kurių 1983 metais 
kilo karas tarp Didžiosios Britanijos ir Argentinos, bei Markizo salos, kuriose 
prancūzai vykdė atominius bandymus. Honkongas (britų) turėjo būti grąžintas 
Kinijai 1997 metais, Makao (portugalų) — 1999-aisiais. 

Dekolonizacija buvusius imperialistus paveikė nė kiek ne mažiau negu jų kolo- 
nijas. Buvusios imperinės valstybės savo padėtimi dabar nebepranoko kitų suvere- 
nių Europos šalių, todėl sumažėjo kliūčių žemynui susivienyti. Jos neteko daugy- 
bės tradiciškai susiklosčiusių ekonominių privalumų, ypač pigių žaliavų ir 
užgrobtų kolonijų rinkų. Kita vertus, jos nusimetė savo tolimų valdų gynybos ir 
administravimo naštą. Buvusios metropolijos palaikė tvirtus kultūrinius ir asme- 
ninius ryšius su Azijos ir Afrikos tautomis, šios dabar galėjo siųsti didžiulius srau- 
tus savanorių imigrantų papildyti „senosios šalies“ darbo jėgą. Poimperiniais 
dešimtmečiais į Britaniją atvyko kur kas daugiau Karibų baseino ir Indijos sub- 
kontinento gyventojų, o į Prancūziją — musulmonų negu per visą kolonijinį lai- 
kotarpį. Atvykėlius atlydėjo ir imperijos laikų rasinės problemos. Į Vakarų dekolo- 
nizaciją Rytų Europa žvelgė stebėdamasi ir pavydėdama. Oficialiajai propagandai 
buvo sunku sveikinti tolimų žemynų nacionalinio išsivadavimo judėjimus su per- 
galėmis nesukeliant minčių savo pačių pavaldiniams. Paprasti piliečiai negalėjo 
suprasti, kodėl tokio žiniasklaidos dėmesio susilaukia arabai, vietnamiečiai ir kon- 
giečiai. Protingesni svarstė, kodėl jiems netaikoma dekolonizacija. Kol tai atsitiks, 
jie turės sulaukti Michailo Gorbačiovo eros (žr. toliau). 

Paskelbus Trumano doktriną, reikėjo sukurti oficialias institucijas, kurios 
koordinuotų JAV dalyvavimą Europos gynybinėse ir saugumo struktūrose. Berly- 
no blokada tik paryškino šią būtinybę. Devynių Vakarų Europos šalių ir JAV bei 
Kanados užsienio reikalų ministrai 1949 metų balandžio 4 dieną įsteigė NATO. 

Tam tikra prasme NATO galima laikyti Didžiojo Aljanso tąsa — jos pagrindą 
sudarė dar 1941 metais prasidėjusi britų ir amerikiečių partnerystė. Iš pradžių bri- 
tai ir amerikiečiai susivienijo su ankstesnio Briuselio pakto signatarėmis, be to, su 
Italija, Portugalija, Danija, Islandija ir Norvegija. Vėliau NATO išsiplėtė, priėmusi 
į savo sudėtį Graikiją ir Turkiją (1952), Vakarų Vokietiją (1955) bei Ispaniją (1982). 
NATO vadovavo generalinis sekretorius ir politinis komitetas — Šiaurės Atlanto 
taryba su būstine Briuselyje. Regioniniai kariniai organizacijos daliniai, susidedan- 
tys iš oro, sausumos ir jūrų pajėgų, išsidėstė palei visus Atlanto kelius tarp Šiaurės 
Amerikos ir Europos bei palei visą geležinę uždangą nuo Skandinavijos pusiasalio 
iki Juodosios jūros. Ji tapo pagrindiniu įrankiu „tramdyti“ SSRS, kuri dabar buvo 
laikoma didžiausia grėsme taikai Europoje. Keturiasdešimt metų savo vaidmenį ji 
atliko sėkmingai. 

Pirmoji NATO užduotis buvo pralaužti Berlyno blokadą, ir ji įvykdyta per- 
galingai. Pasikliaudami pranašumu ore, britų ir amerikiečių transporto lėktuvai 
pasikeisdami aprūpino 2 milijonus miesto gyventojų kuru, degalais, maistu ir 
žaliavomis. Prireikė 277 264 skrydžių; per patį kampanijos įkarštį Tempelhofo 
oro uoste krovinius atgabenę lėktuvai leisdavosi kas minutę. Kasdien iš dangaus 
nukrisdavo 8000 tonų krovinių. Ilgainiui dešimtys į Rytus nukreiptų pakilimo ir 

nusileidimo takų buvo nutiesti visoje Vakarų Vokietijoje, kur neregėtai išpopu- 
liarėjo Vakarų valstybės. Sovietams neliko nieko kito, tik įtūžus tylomis stebėti, 
kol galų gale 1949 metų gegužės 12 dieną blokadą nutraukė. 

Iki to laiko gerokai pasistūmėjo į priekį pasirengimas sukurti atskirą Vakarų 
Vokietijos Respubliką. Praėjusią liepą Frankfurte sąjungininkės pateikė šalies 
žemių vadovams pasiūlymus sušaukti steigiamąjį susirinkimą ir parengti federali- 
nę konstituciją. Šalies vadovai nenorėjo žengti šio žingsnio: jie siekė vieningos 
Vokietijos, bet Berlyno blokada išsklaidė visas dvejones. Tą pačią savaitę, kai 
sovietai nutraukė blokadą, buvo priimtas Grundgesetz arba Pagrindinis įstatymas, 
o rugpjūtį įvyko rinkimai. Pirmuoju federaliniu kancleriu vieno balso persvara 
išrinktas Konradas Adenaueris. Federacinė Vokietijos Respublika su sostine Bono- 
je tapo daugiausia gyventojų turinčia Vakarų Europos nepriklausoma valstybe. 

Sovietai atsakė tuo pačiu — ko gero, tai buvo neišvengiama. Vokietijos 
Demokratinė Respublika, įkurta 1949 metų spalį su sostine Rytų Berlyne, oficia- 
liai įteisino SED (Vokietijos Vieningos Socialistų partijos) diktatūrą. Vakarų 
sąjungininkių vis dar okupuotas Berlynas tapo ginčytino statuso anklavu, skylute, 
pro kurią tūkstančiai pabėgėlių ieškojo laisvės Vakaruose. Vieningos Vokietijos 
prisiminimai vis labiau tolo į praeitį. 

Politinis Vakarų Europos gyvenimas atgijo dėl visuotinio prieraišumo liberalia- 
jai demokratijai ir paplitusio tikėjimo absoliučiu tautinių valstybių suverenumu. 
Monarchijos išliko Skandinavijos ir Beniliukso šalyse bei Britanijoje, bet tik kaip 
tautos simboliai. Daug ką viliojo britų ir amerikiečių demokratijos modelis, o pir- 
maisiais pokario metais dažnas žavėjosi Sovietų Sąjunga. Dygėjimasis fašizmu 
neleido pasireikšti nacionalistiškoms nuotaikoms, davė akstiną socialinių refor- 
mų siekiančioms partijoms ir padarė komunizmą respektabiliu. Labiausiai paplito 
proporcingas atstovavimas ir daugpartinių koalicijų vyriausybės. Kare nedalyva- 
vusios Ispanija ir Portugalija buvo vienintelės šalys, kur išsilaikė prieškario fašiz- 
mas. Matyti trys pagrindinės tendencijos: krikščioniškosios demokratijos iškili- 
mas, socializmo vargai ir komunizmo nykimas. 

Atgimęs krikščionių demokratų judėjimas, prieš karą dažnai turėjęs konfesinį 
ir klerikališką atspalvį, dabar atsikratė Bažnyčios globos; dažnai jam vadovavo 
buvę kairiojo centro pakraipos katalikai. Jį sudarė „kairysis sparnas“, susijęs su 
katalikiškomis profsąjungomis, ir ryšių su jomis nepalaikantis „dešinysis spar- 
nas"; viduryje laikėsi partiniai „makleriai“. Italijoje Democrazia Cristiana (DC), 
kuriai iš pradžių vadovavo De Gasperis, buvo be galo suskaldyta grupuočių, bet 
pamažėle virto visaliaudine. Prancūzijoje 1944 metais George'o Bidault ir brolių 
Schumanų sukurtam Mouvement Rėpublicain Populaire (MRP) kenkė varžymasis 
su golistiška Rassemblement du Peuple Francais (RPF). Vakarų Vokietijoje dak- 
taro Adenauerio CDU pamažėle tapo pagrindine politine jėga. Adenaueris buvo 
senųjų laikų konservatorius, mėgęs šūkį „Jokių eksperimentų!". Tačiau jo bend- 
radarbiavimas su Ludwigu Erhardu, visuomeninės rinkos ekonomikos šalininku, 
davė puikių rezultatų. Išimtį sudarė tik Olandijos „Katalikų liaudies partija“, liku- 
si bažnytine grupuote. Kita išimtis: Didžiojoje Britanijoje apskritai nebūta krikš- 
čioniškosios demokratijos tradicijų. 

Europos socializmas buvo itin linkęs skaldytis ir dažnai kentėjo nuo komunis- 
tų konkurencijos. Pokario socialdemokratija, nusikračiusi prieškario metui būdin- 
go klasių kovos sureikšminimo, dabar ėmė akcentuoti žmogaus teises ir socialinį 
teisingumą kapitalistinės sistemos rėmuose. Italijoje Pietro Nenni socialistai lavi- 
ravo tarp DC ir įtakingųjų komunistų. Prancūzijoje Guy Mollet PSF atsiribojo 
nuo prieškario metų dogmatizmo, bet didesnės sėkmės susilaukė tik Francois 
Mitterand'o eroje — aštuntuoju ir devintuoju dešimtmečiais. Vakarų Vokietijoje 
SPD, kurios 1959 metų Godesbergo programa nutraukė proletarines tradicijas, 
liko opozicijoje iki septintojo dešimtmečio pabaigos. Didžiosios Britanijos Leibo- 
ristų partija, pasižymėjusi itin margomis tendencijomis ir pakantumu kitaip 
manantiems, irgi atrodė lyg balta varna. 

Iš pradžių labai iškilios Vakarų Europos komunistų partijos po 1948 metų ėmė 
sparčiai nykti. Dažniausiai nurodymus ir finansinę paramą jos gaudavo iš Mask- 
vos, turėjo stiprų intelektualų sparną, kuris prastai derinosi su proletarišku 
pagrindu, ir tasai laipsniškai ėmė nykti, kai buvo atskleistas neregėtas Stalino 
nusikaltimų mastas. Jos išliko galingos tik Italijoje ir Prancūzijoje, kur nuolatos 
surinkdavo 20 — 25 procentus balsų ir sudarydavo tvirtą bloką, prieš kurį stodavo 
visos kitos partijos. Italijoje ji suvaidino reikšmingą vaidmenį vietos valdžios 
organuose ir sėkmingai valdė tokius buržuazinius miestus kaip Bolonija. Prancū- 
zijoje ji trumpai (1980 — 1981 metais) buvo socialistų „sugyventinė“, bet po to 
visiems laikams išsiskyrė. 

Pokario Prancūzijos politiką apibūdina esminis skirtumas tarp Ketvirtosios 
respublikos (1946 — 1958), susikūrusios po šalies išvadavimo, ir paskesnės Penk- 
tosios respublikos. Didelę įtaką jai darė įspūdinga Charles'io de Gaulle'io figūra; 
šis triumfuodamas tapo premjeru 1944 — 1946 metais, pasidygėjęs nusišalino nuo 
valdžios dvylikai metų, prezidentavo 1958 — 1969 metais, o miręs paliko neblės- 
tantį palikimą. Nors de Gaulle'is buvo demokratas, jis, stiprios vykdomosios val- 
džios šalininkas, pavydžiai saugojo Prancūzijos suverenumą, eidamas prieš britus, 
amerikiečius, o iš pradžių — ir prieš vokiečius, ir prieš EEB. Ketvirtąją respubli- 
ką ardyte ardė immobilisme — „politinis paralyžius“, sukeltas komunistų ir kraš- 
tutinių dešiniųjų (pužadistų) išpuolių bei virtinės efemeriškų, nestabilių koalici- 
nių vyriausybių. Ministras pirmininkas vidutiniškai keisdavosi kas pusę metų. 
Ketvirtąją respubliką laikinai išgelbėjo golistinės RPF, veikusios kaip patriotinė 
vienybės jėga, sėkmė 1947 metais, bet sugriovė karų Indokinijoje ir Alžyre bei 
Sueco krizės padariniai. Penktoji respublika atsirado 1958 metais, kai de Gaulle'is 
buvo atšauktas iš Kolombi-1e-Du-Eglizė malšinti Alžyre armijos karininkų maišto, 
lengvai galėjusio peraugti į karinį perversmą ir pasiekti net Paryžių. Tuomet buvo 
įvesta galingo, nuo Nacionalinio susirinkimo nepriklausomo, vyriausybių sudary- 
mą kontroliuojančio prezidento institucija. Rimta krizė kilo 1968 metų vasarą, kai 
Paryžiaus gatvėse demonstrantai sensacingai kovėsi su policija, bet ji praėjo. 
Valdant de Gaulle'io įpėdiniams Georges'ui Pompidou (1969— 1974), Valėry Gis- 
kard d'Estaing'ui (1974 — 1981), o nuo 1981-ųjų — socialistui Francois Mitteran- 
d'ui, respublika pasidarė stabili ir ėmė vis labiau klestėti. Ketvirtosios respub- 

likos nesėkmės daugelį Prancūzijos politikų pavertė atsidavusiais Europos 
federacijos šalininkais. Dėl Penktosios respublikos veržlumo kilo didelė trintis su 
Europos komisija (žr. toliau), o 1966 metais Prancūzija pasitraukė iš NATO kari- 
nių struktūrų. 

1962 — 1963 metais de Gaulle'is padarė sprendimą, kurio svarba bus ilgai jun- 
tama. Jis nutarė ne tik paversti Prancūzijos susitaikymą su Vokietija kertiniu 
šalies politikos akmeniu, bet ir suteikti jam institucinį turinį. Keliaudamas po 
Vakarų Vokietiją, jis sveikino šalies jaunimą kaip „didžios tautos vaikus“, akcen- 
tavo „baisius Vokietijos nusikaltimus ir baisius jos vargus“ bei išgyrė Vokietijos 
„lobius — drąsą, drausmę ir organizuotumą“. De Gaulle'is grąžino Vokietijai 
savigarbą. 1963 metų sausį pasirašydamas Eliziejaus sutartį su kancleriu Adenau- 
eriu, jis užmezgė su Vokietija „ypatingus santykius“, kokiais negali pasigirti kita 
Europos šalis. Nuo tada visapusiška Prancūzijos bendradarbiavimo su Vokietija 
programa, apimanti užsienio reikalus, gynybą, švietimą, jaunimo ryšius ir sutvir- 
tinta reguliariais šalių vadovų susitikimais, tapo vieninteliu nuosekliu vadovavi- 
mo Vakarų Europai šaltiniu". [puoMoNAs| 

Pokario Italijos politikai būdingi tie patys trūkumai kaip ir Ketvirtajai Prancū- 
zijos respublikai, tačiau čia taip ir neatsirado savojo de Gaulle'io, kuris ją išgel- 
bėtų. 1946 metais panaikinus monarchiją, politikos tęstinumą užtikrino visuotinis 
ryžtas neleisti grįžti fašizmui, neregėtai išaugusi galia krikščionių demokratų, 
įėjusių į visas pokarines vyriausybes, ir miestų bei rajonų valdžios gyvybingumas. 
Valstybinės politikos nuoseklumas sudarė ryškią priešybę kabinetų nestabilumui. 
Poliarizacija tarp komunistų dominuojamos antikatalikiškos, antiklerikališkos 
kairės ir konservatyviosios dešinės sukėlė nemažai smurto. „Raudonųjų brigadų“ 
terorizmas pasiekė kulminaciją, kai 1978 metais buvo nužudytas ministras pirmi- 
ninkas; bombų sprogdinimas Bolonijoje 1980 metais, per kurį žuvo daugybė žmo- 
nių, buvo atsakomasis teroro aktas. Išryškėjo reikšmingi skirtumai tarp klestin- 
čios šiaurės, ypač Turino bei Milano, ir atsilikusių, mafijos kamuojamų pietų, kur 
atrodė, kad jokios reformos negali vykti. Italijos ekonomika lėtai atsigavo po 
karo, bet sparčiai plėtojosi šaliai įstojus į EEB. Ekonominė sėkmė atsvėrė politinį 
išsekimą. Italija tapo aktyvia NATO nare — pietų fronto tvirtove palei Vidurže- 
mio jūrą. Neapolyje įsikūrė JAV 6-ojo laivyno bazė. Dėl vidaus politikos silpnu- 
mo sustiprėjo Italijos potraukis federacinei Europai. 

Po 1949 metų Vakarų Vokietijos politika buvo, atvirai kalbant, nuobodoka — 
ko gero, tai liudija jos veiksmingumą. Septyniolika metų viešpatavusi Adenauerio 
ir Erhardo vadovaujama KDS 1966-aisiais trejiems metams užleido valdžią koali- 
cinei vyriausybei. Paskui ilgą laiką dominavo Willy Brandto (1969 — 1974) ir Hel- 
muto Schmidto (1974 — 1982) vadovaujama VSP, o po 1982-ųjų — vėl KDS, kurios 
atstovas daktaras Helmutas Kohlis tapo kancleriu. Laikantis konstitucijos buvo 
sukurtas Bundesbank, nepriklausomas nuo federalinės valdžios, o žemių (kai 
kurios jų įsisteigė dar prieš VFR susidarymą) valdžia gavo didelius įgaliojimus. 
Centrinė valdžia Bonoje galėjo visą dėmesį skirti vidaus klausimų koordinavimui 
ir užsienio reikalams. Federaliniame parlamente buvo pataisyta Veimaro siste- 

mos proporcingo atstovavimo tvarka, kad menkai atstovaujamos partijos kuo 
mažiau galėtų užsiimti kenkėjiška veikla. Profsąjungos, pertvarkytos pagal britų 
rekomendacijas, pasirodė esančios net veiksmingesnės negu pačioje Didžiojoje 
Britanijoje. Įstojusi į NATO Vokietija turėjo persiginkluoti, tačiau jos gynybos 
politika liko labai priklausoma nuo Amerikos vadovybės. Šeštojo dešimtmečio 
Wirtschaftswunder, arba „Ekonominis stebuklas“, šaliai suteikė stabilumo, presti- 
žą ir klestėjimą, o tai gerokai padėjo jai atsigauti. Adenaueris žingsnis po žings- 
nio mainais už Vokietijos partnerystę išgaudavo iš sąjungininkų nuolaidų. Suve- 
renios valstybės statusas Vakarų Vokietijai suteiktas 1952, į NATO ji įstojo 1955, 
EEB nare tapo 1956, o JT — 1973 metais. Po to politinę sceną čia gyvino, čia 
krėtė plačiai nušviečiama antibranduolinio taikos judėjimo ir „žaliųjų“ veikla, o 
kurį laiką — Baaderio — Meinhotfo teroristinės grupuotės išpuoliai. Dešimtmečiais 
trukusi konfrontacija su Rytų Vokietija sušvelnėjo po 1970 metų dėl Ostpolitik, 
kurios sėkmę 1990 metais vainikavo Vokietijų susijungimas. Daugelį metų Vaka- 
rų Vokietija buvo apibūdinama kaip ekonomikos milžinas ir politikos nykštukas. 
Tai ne visai teisinga, bet istorinis palikimas tikrai neleido jai pajusti pasitikėjimo 
ir palankiai nuteikė daugelį vokiečių vieningos Europos atžvilgiu. Kritikai spėlio- 
jo, kas gali atsitikti, jei Vokietija nustos klestėjusi. „Vokietijos diktatūra patyrė 
nesėkmę, — 1969 metais rašė vienas istorikas, — o Vokietijos demokratija dar 
neįsitvirtino" '*. Panašių nerimo gaidelių pasigirs ir po Vokietijų susivienijimo. 
Pokario Didžiosios Britanijos politikai veikė šalyje, kurios tradicinis savitumas 
patyliukais nyko. Politiką nulėmė dvipartinė Vestminsterio sistemos švytuoklė, 
trūkčiojanti ekonomika, o svarbiausia tai, kad Britanija ilgą laiką negalėjo suras- 
ti savo vaidmens poimperinėje epochoje. 1945 metų liepą Leiboristų partijai dra- 
matiškai laimėjus rinkimus pradėta kurti plačių socialinių garantijų ir mišrios 
ekonomikos valstybė, kurioje varžėsi beveik vienodo pajėgumo privatus ir nacio- 
nalizuotas sektoriai. Vėliau per pusę amžiaus trys leiboristų vyriausybės valdys iš 
viso 17 metų, o trys konservatorių vyriausybės (iki 1992 m.) — daugiau nei 30. 
Kadangi parlamento dauguma turi beveik diktatorišką galią, kiekvienos vyriau- 
sybės programą kone aukštyn kojomis apversdavo jos įpėdinė. Antai neregėtai 
galingas profsąjungas, stiprintas leiboristų vyriausybių, pakirto nuožmi prieš jas 
nukreipta devintojo dešimtmečio konservatorių politika. Įvairių „trečiųjų partijų“ 
mėginimai nutraukti tą beprasmišką dvikovą — liberalų, paskui, devintojo 
dešimtmečio pradžioje, — socialdemokratų ir liberalų demokratų, kaskart baig- 
davosi nesėkme. Dėl nestabilios ekonomikos susidarė mažėjančio pasitikėjimo 
atmosfera. Ilgai (1979 — 1990) valdžiusi Margaret Thatcher pasirinko autoritarinį 
buhalterišką stilių, siekdama įvesti drausmę visose srityse, kurias pasiekdavo 
vyriausybė. Ko gero, pati to nenorėdama ji sukūrė nepaprastai centralizuotą val- 
džią, o vietos valdžios ir regionų balso bemaž nebuvo girdėti. Daugelis Britanijos 
institucijų išliko nepakitusios nuo neatmenamų laikų; virtinė gėdingų ar žmones 
supriešinančių įvykių Londono Sityje, policijoje, karališkojoje šeimoje ir angliko- 
nų bažnyčioje dar labiau išryškino nykstantį valdžios autoritetą. Britų visuomenė 
vis labiau poliarizavosi: sąlyginį „verslo kultūros“ klestėjimą užgožė smunkantis 

švietimo lygis, nepilnamečių nusikalstamumas ir senesnių didmiesčių rajonų, 
kuriuose spaudėsi vilties netekę žemesniųjų sluoksnių atstovai, skurdas. Šalies 
vientisumui irgi grėsė pavojus: aštuntajame dešimtmetyje kilusią separatizmo 
bangą Velse ir Škotijoje sulaikė referendumai, išsaugoję status guo. Bet nuo 1969 
metų dėl tikrų tikriausio pilietinio karo Šiaurės Airijoje britams teko įvesti gau- 
sias karines pajėgas, ir provincija neteko savivaldos. Kaip reakcija į anglocentriš- 
kas viena po kitos konservatorių vyriausybės nuostatas atgijo škotų separatizmas. 
Kai stiprios ponios Thatcher rankos paleido valdžios vairą, visi pajuto krizę, ap- 
ėmusią britų demokratiją". 

Imperijai pranykus, pagrindinė Didžiosios Britanijos dilema kilo dėl būtinybės 
pasirinkti arba nepatikimus „ypatingus santykius“ su JAV, arba glaudesnių ryšių 
su Europos kaimynėmis perspektyvą. Žinoma, magėjo išspausti kuo didesnę nau- 
dą iš abiejų: visokeriopai remti JAV bei NATO ir podraug įstoti į EEB. Jei būtų 
pasisekę, britai galėjo gauti maksimalią ekonominę naudą praradę minimumą 
suverenumo ir istorinių ryšių. Generolas de Gaulle'is perkando šią gudrybę ir 
užtvėrė jai kelią. Jam mirus britams pavyko įstoti į EEB. Tačiau devintojo dešimt- 
mečio pabaigoje vėl iškilo senoji dilema; anksčiau ar vėliau britams teks pasirink- 
ti. Kietakakčiai konservatoriai baiminosi, kad Jungtinė Karalystė gali prarasti 
savo dvasią; jų kritikai teigė, esą vidaus problemas tegalima išspręsti Europos 
kontekste''. Kilo toks sąmyšis, kad kai kurie žmonės ėmė spėlioti, ar Jungtinė 
Karalystė išgyvens iki trijų šimtų metų jubiliejaus. 

Prancūzija, Italija, Vakarų Vokietija ir Didžioji Britanija buvo didžiausios 
Vakarų Europos valstybės: kiekviena turėjo per 50 milijonų gyventojų. Mažesnės 
šalys galėjo daryti įtakos susijungdamos į regionines bendrijas. Belgija, Olandija 
ir Liuksemburgas neoficialiai koordinavo savo politiką dar nuo karo metų; 1958 
metais jos sudarė Beniliukso ekonominę sąjungą. Draskoma etninių nesutarimų, 
1971 metais Belgija pasiskelbė trijų autonomiškų provincijų — Flandrijos, Briu- 
selio ir Valonijos federacija. Skandinavijoje Danija, Norvegija ir Islandija, visos — 
NATO narės, kartu su neutraliomis Švedija ir Suomija 1953 metais įsteigė Šiaurės 
tarybą. Šių šalių vidaus politikoje vyravo įvairios socialdemokratijos atmainos. 
Apskritai, juo mažesnė valstybė, juo labiau ji buvo suinteresuota būsimąja Euro- 
pos sąjunga. 

Fašizmas, išlikęs tik Europos pakraščiuose, nyko lėtai. Salazaro režimas Portu- 
galijoje buvo nuverstas tik 1974 metais. Franko režimas Ispanijoje išsilaikė iki 
kaudiljo mirties 1975-aisiais. Graikijoje, gerokai susiskaldžiusioje dėl Kipro kon- 
flikto, pulkininkų chunta laikė užgrobusi valdžią nuo 1967 iki 1974 metų. Ispani- 
jai pereinant nuo fašizmo prie demokratijos kilo palyginti nedaug problemų. Nuo 
septintojo dešimtmečio pradžios įgyvendinama ekonominė reforma vieną po kitos 
šalino gausias kliūtis. Į sostą sėdus karaliui Juanui Karlosui ir šitaip atgaivinus 
monarchiją, radosi labai svarbus politinio vadovavimo šaltinis; bemaž visi ispanai 
sutarė, kad šalis turi stoti į Vakarų Europos institucijas. Nemažą vaidmenį suvai- 
dino ir JAV parama. Taigi, nors derybos tarp Briuselio ir Madrido buvo ilgos, o 
kartais, rodės, tuoj nutrūks, pakako 141 posėdžio ir Ispanija 1983-aisiais buvo pri- 

imta į EEB — praėjus metams po to, kai įstojo į NATO. Nepaisant niūrokų prog- 
nozių, iš pažiūros atsilikusi ekonomika integravosi bemaž be keblumų. 

Kultūrinį Vakarų Europos gyvenimą lėmė politinis liberalizmas, didelė techni- 
kos ir žiniasklaidos, ypač televizijos, pažanga, ir užplūdęs iš Amerikos importas. 
Visa tai pasireiškė tradicinių suvaržymų nepaisymu ir iš dalies tautinių ypatumų 
nykimu. Menų ir mokslų laisvę imta laikyti savaime suprantamu dalyku. Nuomo- 
nių pliuralizmas tapo norma. 

Filosofijoje po karo pasidarė madingas Martino Heideggerio (1889 — 1976) ir 
Jeano Paulio Sartre'o (1905— 1980) egzistencializmas; angliškai kalbančiame 
pasaulyje Liudwigo Wittgensteino (1889— 1951), Kembridže dėsčiusio austro, 
sekėjai manė, jog atsiradus loginiam pozityvizmui jokia kita filosofija nebereika- 
linga. Prancūzijoje Jacgues'o Derrida (g. 1930) ir jo dekonstrukcijos metodo ger- 
bėjai įsivaizdavo, kad kiekvieną racionalią mintį galima išnarstyti į gabalėlius ir 
įrodyti, kad ji beprasmiška. Marksizmas, du ar tris dešimtmečius buvęs madingas 
intelektualų sluoksniuose, sukėlė vadinamąją „Didžiąją konfrontaciją“ tarp mark- 
sistų intelektualų, studijavusių Gramsci'o, Lukaes'o ir Blocho veikalus, bei jų 
kritikų. Negailestingiausia kritika sklido iš buvusio lenkų marksisto Leszeko 
Kolakowskio (g. 1927), kurio „Pagrindinės marksizmo srovės“ tapo šio judėjimo 
vadovėliu ir podraug nekrologu. Simone de Beauvoir „Antroji lytis“ (1949) tapo 
šiuolaikiniu Europos feminizmo manifestu. Sartre'as rašė: „Pragaras — tai kiti 
žmonės“. Jo gyvenimo draugė de Beauvoir teigė: „Moterimi negimsti — ja reikia 
tapti“. [LAUSSEL] 

Didėjanti pagarba mokslui — itin amerikietiška ypatybė — paveikė visas jo 
šakas. Visuomeniniai mokslai: psichologija, ekonomika, sociologija, politologija 
turėjo didžiulės įtakos visoms senesnėms disciplinoms. Bene vaisingiausias alter- 
natyvas tuščioms to meto tendencijoms nurodė austrų kilmės Karlas Popperis 
(1902— 1994). Jo „Mokslinio tyrimo logika“ (1934) apvertė aukštyn kojomis tuo 
metu vyravusias mokslinės metodikos nuostatas. Pateikdamas kaip pavyzdį Einš- 
teiną, jis teigė, esą jokios žinios nėra absoliučios ar pastovios, o hipotezes geriau- 
sia tikrinti ieškant jų klaidingumo įrodymų. „Istoricizmo skurde“ (1957) Popperis 
parodė, kad visuomenės mokslai nepajėgūs suformuluoti istorinę raidą nulemian- 
čių dėsnių. Veikale „Atviroji visuomenė ir jos priešai“ (1945) jis pagrindžia libe- 
raliąją demokratiją, kuri jam dar gyvam esant triumfuos visoje Europoje. 

Menuose ilgainiui buvo atsisakyta griaunamųjų modernizmo tendencijų; įsi- 
vyravo „postmodernistinis“ seno ir naujo derinys. Tarptautiniai festivaliai tokie 
kaip Zalcburgo, Bairoito ir Edinburgo, griovė nacionalinius barjerus. 

Gausėjo žiniasklaidos priemonių. Bemaž visuotinio raštingumo epochoje sukles- 
tėjo laisvoji spauda. Aukšto lygio laikraščius, pavyzdžiui, „The Times“ , „Le Mon- 
de“, „Corriere della Sera“ ar „Frankfurter Allgemeine Zeitung“ papildė populiarūs 
žurnalai, bulvarinė spauda, o nuo septintojo dešimtmečio — įteisinta pornografija. 
Kino, radijo ir garso technikos laimėjimai gerokai išplėtė masinės auditorijos ratą 
ir sukūrė naujas meno formas tokias kaip musigue concrėte. Vis dėlto poveikio 
mastu niekas negalėjo prilygti televizijai, kurios transliacijos Prancūzijoje prasidėjo 
1944 metų gruodį, Britanijoje 1946, o Vakarų Vokietijoje — 1952-aisiais. 

Amerikos įtaka buvo juntama beveik visose srityse. Ypač įsigalėjo Holivudo 
filmai, šokių muzika ir mados. Abipus Atlanto nieko nestebino vienodais džinsais 
vilkį vaikinai ir merginos, šokantys rokenrolą ar besistaipantys, mėgdžiodami 
kino dievukus ar roko žvaigždes — tai diktavo jaunimo mados ir „popkultūra“. 
Pasaulyje, kuriame nevaržomai viešpatauja komercinė reklama, pasigirdo suneri- 
musių balsų, kad „žiniasklaida visagalė“, kitais žodžiais tariant, kad žmones gali- 
ma įpratinti tikėti bet kuo. Amerikietiška anglų kalbos atmaina — NATO, moks- 
lo ir „popkultūros“ kalba — neišvengiamai tapo pagrindine tarptautinio 
bendravimo priemone. Prancūzija oficialiai pasmerkė „Franglais“, bet anglų kal- 
bos mokymas ir vis platesnis jos vartojimas tapo švietimo ir kultūros prioritetu 
visose Vakarų Europos šalyse. Kita vertus, pačia klastingiausia „preke“, atgaben- 
ta iš Amerikos, imta laikyti beprasmišką materializmą. Gal ir labai neteisinga 
kaltinti JAV už tai, kad europiečiai smuko iki ekonomikos gyvulių lygio; vis dėl- 
to Willis Brandtas išsakė daugelio mintis, kai klausė: „Nejaugi mes visi norime 
tapti amerikiečiais?" 

Pokario visuomeninis gyvenimas buvo kur kas ramesnis, o žmonės gerokai 
santūresni negu anksčiau. Karas pasireiškė kaip didysis lygintojas; nors senosios 
klasės, profesijos ir kilmės hierarchijos visai neišnyko, žmonės pasidarė mobiles- 
ni, o dėl augančio gyvenimo lygio Europoje, kaip ir Amerikoje, turtas ir pajamos 
tapo pagrindiniu statuso kriterijumi. Sparčiai vyko modernizacija, be to, žmonės 
masiškai ėmė naudotis buitiniais prietaisais. Iki aštuntojo dešimtmečio absoliuti 
dauguma Vakarų Europos šeimų, tarp jų ir darbininkiškų, turėjo automobilį, skal- 
byklę, šaldytuvą, o vasarų atostogas galėdavo praleisti Viduržemio jūros paplūdi- 
miuose. Rytų Europos gyventojai tegalėjo tik žiūrėti į juos ir pavydėti. Tuo pačiu 
metu pagal Vieningąją Europos Bendrijos žemės ūkio politiką skirtos milžiniškos 
subsidijos dalį miesto turto atidavė kaimui. Nuo septintojo dešimtmečio keli mili- 
jonai valstiečių virto gan pasiturinčiais ūkininkais. Atsilikę kaimai, ypač Prancū- 
zijoje, Vokietijoje ir Šiaurės Italijoje, buvo greitai mechanizuoti ir modernizuoti. 

Daugybė struktūrinių permainų gerokai pakeitė visuomenės nuostatas. Gau- 
sios socialinės rūpybos priemonės, tarkim, Didžiosios Britanijos Nacionalinė svei- 
katos tarnyba (1948), pavyzdinė Vakarų Vokietijos pensijų sistema ar milžiniškas 
namų statybos projektas HLM Prancūzijoje, išsklaidė žmones nuo seno kamavu- 
sias baimes: ligų, nedarbo, benamystės ir senatvės. Kita vertus, dėl to atsirado 
tam tikra psichologinė priklausomybė: žmonės darėsi vangūs, nes tikėjosi, kad 
valdžia šokinės aplink juos nuo lopšio iki kapo duobės. Be to, neišnyko skurdo 
problemos, kurios itin skaudžiai juntamos pasiturinčioje visuomenėje. Didėjantys 
atlyginimai mases pavertė „vartotojais“, kuriuos agresyvi reklama ir noras pra- 
lenkti artimą skatino švaistyti pinigus. Be abejo, besaikis vartojimas davė peno 
ekonomikai, bet materialinę pažangą jis pavertė ne priemone, o tikslu; kilo grės- 
mė, kad politika virs viso labo debatais apie aprūpinimą prekėmis, o jaunimui 
susidarė įspūdis, jog vienintelis laimės šaltinis yra turtai. Žmonėms nuo geidžia- 
mų prekių raibo akys, tad ši materializmo forma buvo veiksmingesnė negu ta, 
kurią Rytuose aukštino komunistinė propaganda. 

Septintojo dešimtmečio „seksualinė revoliucija“, paspartinta galimybė kiek- 
vienam įsigyti kontraceptinių tablečių, netruko sugriauti nusistovėjusius įpročius. 
Visuomenė nustojo smerkusi nesantuokinius lytinius santykius, vienišas motinas, 
homoseksualus, skyrybas ir gyvenimą nesusituokus. Negana to, daugelyje šalių 
atvirai ėmė reikštis homoseksualai, homoseksualius santykius nustota laikyti 
nusikaltimu, jei jie vykdavo be prievartos ir slapčia, buvo sušvelninti pornografi- 
ją ribojantys įstatymai ir daug kur legalizuoti abortai. Permainų tempai smarkiai 
skyrėsi: į priekį išsiveržė Danija, iš paskos vilkosi Airija. Be to, kilo stiprus pasi- 
priešinimas, ypač katalikų sluoksniuose, pajutusiuose grėsmę pamatinėms san- 
tuokos, šeimos ir meilės vertybėms. 

Gerokai apmirė religinis gyvenimas. Karo meto baisumai ir pokario materia- 
lizmas sugriovė daugelio žmonių tikėjimą. Eiti ar neiti į bažnyčią sprendė patys 
individai ar šeimos — pagal visuomenės normas tai nebebuvo būtina. Pustuščių 
bažnyčių (kai kuriose nebuvo ne tik kam klausytis pamokslų, bet ir kam juos 
sakyti) galėjai pamatyti ne tik miestuose, bet ir kaimuose. Skaudus smūgis buvo 
suduotas ir protestantiškajai Anglijai, ir katalikiškajai Prancūzijai. Pirmąkart per 
pusantro tūkstančio metų krikščionybė tapo mažumos tikėjimu. 

Viena išeičių buvo ekumenizmas. Nuo 1948 metų Pasaulinė Bažnyčių Taryba, 
kurios vyriausioji būstinė įsikūrusi Ženevoje, suvedė pagrindines protestantų ir 
stačiatikių Bažnyčias, siekdama savanoriško jų bendradarbiavimo. Vis dėlto kil- 
nius jos idealus kartais sumenkindavo žemi politiniai tikslai. 

Iš pradžių Romos katalikų bažnyčia laikėsi nuošaliai. Šeštajame dešimtmetyje 
Vatikanas užgniaužė nedidelio masto mėginimą Prancūzijoje, kur „darbininkai- 
kunigai“ buvo siunčiami į pramonės įmones. Tačiau popiežiumi Jonu XXIII 
(1958 — 1963) išrinkus kardinolą Roncallį, žmogų, trykšte trykštantį humanizmu, 
Vatikanas pasuko visapusiškų reformų link. Jono XXIII enciklika Pacem in Terris 
pirmąkart buvo skirta visų tikėjimų žmonėms. Mater et Magistra išreiškė susirū- 
pinimą pasaulio socialine gerove. Jo sušaukta 21-oji Visuotinės Bažnyčios Eku- 
meninė Taryba, žinoma kaip Il-asis Vatikano susirinkimas, žymėjo radikaliausią 
posūkį nuo Tridento susirinkimo. 

II-asis Vatikano susirinkimas, kurio keturios sesijos tęsėsi nuo 1962 metų spalio 
iki 1965 metų gruodžio, buvo pramintas „kontrreformacijos pabaiga“. Susigrūmus 
konservatoriams ir liberalams, daugelis siūlytų reformų buvo apribotos arba atmes- 
tos. Deklaracija, skelbianti, kad žydai nebelaikomi kaltais dėl Dievo nužudymo, 
buvo priimta pakeistu pavidalu; pasiūlymai, pritariantys šiuolaikiniams gimstamu- 
mo kontrolės metodams, atmesti. Kita vertus, apribota Romos kurijos galia; leista 
laikyti pamaldas gimtąja tikinčiųjų kalba; didesnė atsakomybė uždėta pasaulie- 
čiams; sušvelninti suvaržymai tuoktis su kito tikėjimo atstovais; pritarta ekumeniz- 
mui. Svarbiausia, kad atsirado nauja — atvirumo ir lankstumo — dvasia. 

Iš kelių naujų katalikiškų organizacijų vis didesnio dėmesio susilaukė „Opus 
Dei“. 1928 metais įkurta ispanų kunigo monsinjoro Josė-Maria Escriva de Bala- 
guero (1902— 1975), ji pasinaudojo tuo ypatingu vaidmeniu, kurį II-asis Vatikano 
susirinkimas skyrė pasauliečiams. Judėjimas, kurio įkūrėjas neregėtai greitai buvo 


1071 


EUROPOS ISTORIJA 


kanonizuotas, kritikams atrodė esąs grėsminga, iracionali jėga Bažnyčios viduje. 
Jos šalininkams jis atrodė nekaltas dvasinio atgimimo, ypač jaunimo, sąjūdis. 

Jono XXIII pradėtą darbą tęsė du jo įpėdiniai. Kardinolas Montinis, tapęs 
Paulium VI (1963 — 1978), buvo pirmas popiežius, išvykęs iš Italijos nuo tada, kai 
Napoleonas ištrėmė Pijų VII. Savo enciklikoje Humanae Vitae (1968) jis pakarto- 
jo kontraceptinių priemonių draudimą ir šitaip nuliūdino liberalus, užtat žengė 
nepaprastai svarbų žingsnį nukakdamas į Konstantinopolį ir Jeruzalę, kur drau- 
giškai susitiko su stačiatikių vadovais. Jis taip pat ėmėsi šiokių tokių žygių 
užmegzti ryšius su anglikonų ir liuteronų bažnyčiomis. Jonas Paulius II (kardino- 
las Karolis Wojtyta, išrinktas 1978 m.) stebina nepaprastu žavesiu ir energija. 
Neapsakomai mėgstantis keliauti, aktorius ir poliglotas, jis pats ėmė skleisti 
popiežiaus žodį pasaulyje. 1981 metų gegužę Šv. Petro aikštėje į jo gyvybę nesėk- 
mingai kėsinosi turkų teroristas, ko gero, samdytas KGB. Nepalenkiamai priešiš- 
kas „išvadavimo teologijai“, gimstamumo kontrolei ir dvasininkų nedrausmingu- 
mui, kai kuriais atžvilgiais jis — nuožmus tradicionalistas. Daug katalikų 
intelektualų ėmė nerimauti, kai jis laikinai nušalino nuo Bažnyčios šveicarų 
teologą profesorių Hansą Kūngą (g. 1928), suabejojusį popiežiaus neklystamumo 
dogma, o Bažnyčios dorovės filosofijos mokymas, jo suformuluotas veikale Veri- 
tatis Splendor (1993), įžeidė šios srities „reliatyvistus“. Užtat Jonas Paulius II 
pasižymi plačiu akiračiu ir atjauta. Kalbant apie Vakarus, jis aplankė anglikonų 
„irštvą“ Kenterberį ir pats meldė taikos Airijai, o kalbant apie Rytus jis suvaidino 
labai svarbų vaidmenį gimtojoje Lenkijoje, pakirtęs komunizmą vien savo asme- 
nybės jėga ir parama kovai už žmogaus teises. Popiežius padėjo persekiojamiems 
lietuviams bei unitams ukrainiečiams ir išsakė savo pagarbą stačiatikiams. 
Pavergtoms sovietų bloko tautoms jis buvo ryškiausias vilties švyturys, šviečiantis 
iš Vakarų. Nepaisydamas Europos vyskupų sinodą (1991) boikotavusių rusų sta- 
čiatikių pasipriešinimo, jis siekia suvienyti Rytus su Vakarais. Jonas Paulius II 
didžiai pasišventęs krikščioniškos Europos vienybei. 

Priešingai negu buvo tikėtasi, Vakarų Europos gyventojų skaičius po karo 
augo greičiau nei prieš jį (žr. III priedą, 104). Aukštas gyvenimo lygis nesutrukdė 
gausėti gyventojams. Dešimt pokario metų gimstamumas buvo neregėtai dide- 
lis — pasaulį išvydusių kūdikių skaičius viršijo visas karo aukas. Šešiolikos Bend- 
rosios rinkos šalių gyventojų skaičius nuo 264 milijonų 1940-aisiais išaugo iki 320 
milijonų 1966-aisiais ir 355 milijonų 1985-aisiais. Šveicarijoje, šalyje, kur didžiau- 
sios pajamos vienam gyventojui, gimstamumas taip pat labai išaugo: nuo 1950 iki 
1985 metų šalies gyventojų padaugėjo beveik perpus. Ypač stebino Prancūzija: 
beveik visą šimtmetį gyventojų skaičius ten buvo pastovus — apie 40 milijonų, 
o 1985-aisiais jų pagausėjo iki 55,2 milijono, tad šiuo atžvilgiu šalis pasivijo Di- 
džiąją Britaniją ir Italiją. Vakarų Vokietija netrukus tapo didžiausia valstybe (61,1 
milijono gyventojų 1985 metais), turinčia ir didžiausią bendrąjį nacionalinį vidinį 
produktą. Po septintojo dešimtmečio gimstamumas beveik visur sumažėjo, todėl 
paskesnių kartų kreivėse matome charakteringus „kalnelius“ ir „lygumas“. Kita 
vertus, mirštamumas taip pat nuolatos mažėjo, todėl pakito gyventojų amžiaus 

struktūra. Vokietijoje, Prancūzijoje ir Didžiojoje Britanijoje gyventojų pastebimai 
pagausėjo pabėgėlių ir imigrantų sąskaita. Prieškario Europoje didžiąją gyvento- 
jų dalį sudarė pusamžiai žmonės, o po karo vis labiau ėmė didėti senyvų žmonių 
ir pensininkų armijos. Nepaprastai sumažėjo kaimo gyventojų: 1965-aisiais EB šaly- 
se jie sudarė vos 17 procentų viso gyventojų skaičiaus. 

Labiausiai Vakarų Europa galėjo didžiuotis savo ekonominiais laimėjimais. Po 
1948 metų ekonomika kilo lig tol Europos istorijoje neregėtais tempais ir mastu — 
nieko panašaus nebūta jokioje kitoje pasaulio dalyje, išskyrus Japoniją. Ekono- 
mika augo taip netikėtai ir įspūdingai, kad istorikai nesutaria dėl šio reiškinio 
priežasčių. Jį aprašyti kur kas lengviau negu paaiškinti. Be abejo, didele dalimi 
čia prisidėjo Marshallo plano duotas akstinas, nesiliaujanti sąveika su JAV ir libe- 
ralios demokratijos atmosfera, itin palanki laisvam verslui. Be to, ekonomikos 
augimą būtina sieti su mokslo ir technikos pažanga, radikaliomis permainomis 
žemės ūkyje, energetikoje, transporte ir gamybiniuose santykiuose. 

Marshallo planas iš esmės buvo pinigų „pumpavimas“, siekiant paremti Euro- 
pos prekybą ir pramonę, mat šios ėmė strigti, nors po karo iš pradžių klestėjo. 
Pompos konstrukcija šiuo atveju neturėjo reikšmės. Galima panaudoti ir kitą 
metaforą: tai buvo kraujo perpylimas, davęs Vakarų Europos šalių ekonomikai 
jėgų, kad ši galėtų pasveikti. Iš pat pradžių į Vakarų Europą ėmė investuoti 
kelios didžiausios Amerikos kompanijos: „Dupont“, „General Motors“, vėliau ir 
IBM, padėjusios sukurti konkurenciją abipus Atlanto. Ilgainiui daugelis Europos 
kompanijų milžinių, tokios kaip „Royal Dutch Shell“, BP, EMI, „Unilever“, suge- 
bės atsilyginti tuo pačiu. 

Galima sakyti, kad šių dienų ekonomikos teorija ir praktika yra Europos ir 
Amerikos sąveikos vaisius. Keyneso makroekonomikos revoliucija parodė, kad 
valstybė savo kišimusi vaidina didžiulį vaidmenį gerinant verslo aplinką, gelbstint 
nuo nedarbo ir tvarkantis nuolat kylančių krizių laikotarpiu. Ji turi reguliuoti 
pinigų kiekį, palūkanų normą, valiutų santykį ir mokesčius. Ilgainiui Miltono 
Friedmano įkvėpti monetaristai paneigs šiuos Keyneso teiginius. Vakarų Europa 
iš pat pradžių įsitraukė į tarptautinę pinigų sistemą, 1944 metų liepą sukurtą bri- 
tų ir amerikiečių iniciatyva per Bretton Woodso konferenciją, kurioje Didžiosios 
Britanijos delegacijai vadovavo Keynesas. Įsteigtose institucijose — Tarptautinia- 
me valiutos fonde (IMF) ir Pasaulio banke (abiems vadovauja Jungtinės Tau- 
tos) — juntama stipri Europos įtaka ir iš dalies jos konkuruoja su kitomis, grynai 
europietiškomis organizacijomis. Kaip ir Jungtinėse Amerikos Valstijose, Vakarų 
Europoje niekam nekilo abejonių, kad demokratinė politika yra būtina sąlyga, 
norint veiksmingai tvarkyti rinkos ekonomiką. 

Atėjo laikai, kai mokslo ir technikos pažangai valstybių biudžetai ir tarptauti- 
niai fondai ėmė skirti milžiniškas lėšas. Europos Branduolinių tyrimų centras 
(CERN, 1953) ir Europos kosminių tyrimų organizacija (ESRO, 1964) buvo vieni 
stambiausių projektų. Nacionalinių biudžetų nebepakako brangioms veiklos sri- 
tims, tokioms kaip lėktuvų gamyba. Šiuolaikinės žemės ūkio priemonės didžiąją 
Vakarų Europos dalį pasiekė tik šeštajame dešimtmetyje. 1945 metais britų ūki- 

ninkai vieninteliai Europoje turėjo traktorių; atėjus 1960-iesiems žemyne juos 
naudojo net mažiausių sklypų savininkai. Paskui vyko mechanizacija, pasirodė 
mineralinės trąšos ir intensyvūs žemdirbystės metodai. Didžioji Britanija bei 
Vakarų Vokietija ir toliau importavo maisto produktus, tačiau Danija, Prancūzija 
ir Italija ėmė masiškai juos eksportuoti. Nuo septintojo dešimtmečio Vakarų 
Europos gėda tapo neregėti produkcijos pertekliai — liūdnai pagarsėję „sviesto 
kalnai“, „vyno ežerai" ir milžiniški „grūdų kalnai“ — EB bendros žemės ūkio poli- 
tikos padariniai. Gaminant energiją nuo tradicinių anglių buvo ryžtingai pereina- 
ma prie naftos, gamtinių dujų, hidroelektrinių ir branduolinio kuro. Ypač daug 
lėšų į hidroelektrines ir atomines jėgaines investavo Prancūzija. Aštuntajame 
dešimtmetyje radus naftos ir dujų Šiaurės jūroje prie Škotijos ir Norvegijos kran- 
tų, sumažėjo šalių priklausomybė nuo importo iš svetur. 

Neatpažįstamai išaugo transporto infrastruktūra. Buvo elektrifikuojami ir 
modernizuojami valstybiniai geležinkeliai. 1981 metais sukūrusi Train de Grande 
Vitesse Prancūzija įžengė į erą supertraukinių, kuriems prilygo tik japoniški. 
Vokietija sistemingai plėtė savo greitkelių tinklą; jie tapo pavyzdžiu visoms 
kitoms šalims. Tuneliai po Alpėmis ir Lamanšu (1993) bei didžiuliai tiltai, tarkim, 
Europabricke Austrijoje, užpildė trūkstamas vientiso tinklo spragas. Tarptautiniai 
didelio pralaidumo vandens keliai sujungė Reiną su Rona, Roterdamą su Marse- 
liu. Didžiausias pasaulio uostas — Europoort prie Roterdamo — buvo pagrindinė 
dalis įspūdingo „Reino deltos plano“ — 1981 metais įgyvendinto melioracijos ir 
potvynių reguliavimo projekto. Keleivinėje aviacijoje buvo pasiekta tokia pažan- 
ga, kad Vakarų Europos verslininkas gali sėsti į lėktuvą, dieną padirbėti bet 
kuriame žemyno mieste, o vakare vėl parskristi namo. 

Poindustrinio laikotarpio ekonomika nebepasikliovė vien gausia sunkiosios 
pramonės produkcija. Neregėtai išaugo paslaugų sektorius, taip pat naujos maž- 
meninės prekybos struktūros — prekybos centrai ir universalinės parduotuvės. 
Šeštajame dešimtmetyje klestėjusi Europos geležies ir plieno pramonė užleido 
vietą elektronikai, plastikų ir įmantrių mechanizmų gamybai. 

Taigi galingam ekonomikos varikliui, kuris, paleistas Marshallo plano, ėmė vis 
greičiau suktis, nestigo nieko. Visi svarbiausi ekonomikos rodikliai nepermaldau- 
jamai kilo; būta vos dviejų trumpų stabtelėjimų: 1951 — 1952 (dėl Korėjos karo) ir 
1957 — 1958 metais. 1951 metais paskelbta „Economic Survey for Europe“ („Eko- 
nominė Europos apžvalga“) prognozavo, kad iki dešimtmečio pabaigos pramonės 
gamybos apimtys išaugs 40—60 procentų. Šie augimo tempai buvo viršyti nepra- 
ėjus nė penkeriems metams. 1964 metais gamybos apimtys daugiau nei pustrečio 
karto viršijo 1938 metų lygį. 1948 — 1963 metų laikotarpiu bendrasis nacionalinis 
vidinis produktas per metus vidutiniškai didėjo 7,6 procento Vakarų Vokietijo- 
je, 6 procentais Italijoje, 4,6 procento Prancūzijoje ir 2,5 procento Didžiojoje Bri- 
tanijoje. Vakarų Europos prekyba vis dar augo sparčiau nei pasaulinė ir sudarė 
40 procentų pastarosios apimties. 

Vakarų Europos ekonomikos atgimimo pagrindą sudarė Vakarų Vokietijos 
Wirtschaftswunder arba „Ekonominis stebuklas“. Priešingai plačiai paplitusiai 

nuomonei, Vakarų Vokietija nepranoko visų varžovių. Italijos miracolo buvo nė 
kiek ne mažiau įspūdingas; be to, Vokietija nepasiekė aukščiausio gyvenimo 
lygio žemyne. Tačiau visų kitų šalių sėkmę Vakarų Vokietijos ekonomika nulėmė 
vien dėl savo dydžio ir šalies geografinės padėties — pačiame viduryje tarp jų. 
Ekonominis Vokietijos stebuklas psichologiškai dar svarbesnis todėl, kad prasi- 
dėjo tada, kai šalies ekonomika buvo labai smukusi. Jo autorius daktaras Erhar- 
das atsisakė valstybinio planavimo, kuriam teikė pirmenybę Prancūzija ir Italija, 
nors nacionalizavo kai kuriuos pagrindinius sektorius. Jis pasikliovė veiksminga 
organizacija, didelėmis investicijomis, geru mokymu ir sunkiu darbu. Skaičiai 
buvo iškalbingi: 1948 — 1962 metų laikotarpiu Vakarų Vokietijos užsienio preky- 
bos apimtys augo vidutiniškai 16 procentų per metus; vokiečiai, 1948 metais 
turėję 200 000 automobilių, 1965-aisiais jų turėjo jau 9 milijonus; per tą patį laiką 
buvo pastatyta 8 milijonai namų — pakankamai visai nedidelei tautai apgyven- 
dinti. Žymiai sumažėjo nedarbas, tad plūstelėjo banga Gastarbeiter'ių — „svečių 
darbininkų“, ypač iš Turkijos ir Jugoslavijos. Užsienio investicijos pasiekė tokį 
lygį, kad 1961 metais vyriausybė ėmėsi žygių jas riboti. Pramonės gamybos apim- 
tys rodo, kad labiausiai nukentėjusi nuo karo Vakarų Vokietija pažengė toliausiai 
į priekį (1958 metų lygis = 100): 








1938 1948 | 1959 | 1967 | 
Vakarų Vokietija 53 27 107 158 
Prancūzija 52 55 101 155 
Italija 43 44 112 212 
Didžioji Britanija 67 74 105 133 
JAV 33 73 113 168 
Japonija 58 22 120 3470 








Palyginimui: Vakarų Vokietijos BNP (115 milijardų JAV dolerių) viršijo visų 
Rytų Europos šalių — sovietinio bloko narių — kartu paėmus. 

Šitaip atsigavusi triumfuojanti Vakarų Europos ekonomika, aišku, privertė 
susimąstyti. Jeigu taip suklestėjo kiekvienos šalies ekonomika, kokį lygį ji galėtų 
pasiekti šalims susivienijus ir pašalinus gausybę kliūčių tarp valstybių? Čia buvo 
idėjos esmė, kuri įkvėps naujų jėgų klupčiojančiam Europos vienybės sąjūdžiui. 
Ji patrauks ne tik tuos, kuriems ekonominis bendrumas atrodė ribotas savitikslis, 
bet ir tuos, kurie tikėjosi jo padedami pastūmėti į priekį svarbesnį politinį proce- 
są. Nenuostabu, kad lyderio vaidmens atsisakius anglosaksams, Europos mantija 
pirmieji apsigaubė prancūzai. Jų padėtis skyrėsi nuo vokiečių ir italų, mat vėl 
užėmė vietą tarp pergalę pasiekusios koalicijos narių; kartu prancūzams kėlė 
apmaudą jiems atitekęs antraeilis vaidmuo. Taip susiklosčius aplinkybėms, 
mažiau nacionalistiškas dominuojančio golistų judėjimo sparnas pamatė istorinę 
progą. 1948 metų liepos 20 dieną postą paliekantis Prancūzijos užsienio reikalų 
ministras Georges'as Bidault ryžtingai pasisakė už Europos susivienijimą. Vėliau 
jo pėdomis žengs Monnet, Schumanas ir Plevenas. 

Ekonomistas Jeanas Monnet (1888 — 1979) karjeros pradžioje vadovavo šeimos 
konjako verslui Konjako provincijoje. Nuo 1920 iki 1923 metų jis buvo Tautų 
Sąjungos generalinio sekretoriaus pavaduotojas; 1940 metais Monnet pakišo 
Churchilliui prancūzų-britų sąjungos idėją. 1947 — 1949 metais jis vadovavo Pran- 
cūzijos nacionaliniam ekonomikos planui, kurį įgyvendino kelios ministerijos. 
Monnet karštai tikėjo tikra Europos bendrija — ne tik ekonomine, bet ir politine 
bei karine. Jis manė, kad šį tikslą galima pasiekti žingsnis po žingsnio vadina- 
muoju „funkcionalizmu“, tai yra, vis daugiau funkcijų arba veiklos sričių perduo- 
dant iš nacionalinės kontrolės viršnacionalinei. Šį Aristide'o Briando'o pasekėją 
vadino „Europos tėvu“. Robertas Schumanas (1886 — 1963), katalikas iš Lotaringi- 
jos, buvo geriausias Sangnier ir Monnet mokinys. Prieš karą jis ilgą laiką buvo 
Nacionalinio susirinkimo deputatas, karo metais kovėsi Pasipriešinimo gretose ir 
pateko į nelaisvę. Po karo kartu su kitais įsteigė katalikišką MRP (Mouvement 
Republicain Populaire), kurio garbės pirmininku buvo išrinktas Sangnier. Ketvir- 
tosios Respublikos — tų nesiliaujančių peštynių dėl kėdžių laikotarpiu — Schu- 
manas du kartus buvo ministru pirmininku. Lemiamu momentu — 1948— 1950 
metais — jis ėmė vadovauti Prancūzijos užsienio reikalų ministerijai Guai d'Or- 
say. Renė Plevenas (g. 1901), karo metais kovęsis „Laisvosios Prancūzijos“ gre- 
tose, du kartus buvo Prancūzijos ministras pirmininkas. Jis vadovavo buvusių 
golistų grupuotei, nukrypusiai nuo de Gaulle'io kelio. 

Prancūzų partneriais noriai tapo Paulis Henri Spaakas (1899— 1972) ir Alci- 
de'as de Gasperi (1881 — 1954), Schumano bendražygiai iš Ryšių komiteto. Pirma- 
sis buvo socialistas, nuo 1938 iki 1966 metų beveik be pertraukos ėjęs Belgijos 
užsienio reikalų ministro, finansų ministro arba premjero pareigas. 1946-aisiais jis 
pirmininkavo I-ajai Jungtinių Tautų generalinei asamblėjai. Pastarasis, krikščionis 
demokratas, buvo dvikalbis iš Pietų Tirolio, ėjęs ministro pirmininko pareigas 
keliose Italijos koalicinėse vyriausybėse nuo 1945 iki 1953 metų. Kaip ir Spaakas, 
de Gasperi buvo ryžtingas NATO šalininkas. Kartu jie sudarė įspūdingą koman- 
dą, kuri iškart ėmėsi veiklos. 

1949 metų rugpjūtį Strasbūre pradėjo darbą Europos Taryba. Minimalistiškus 
jos tikslus — propaguoti Europos vienybę debatais, propaganda ir mokslo tyri- 
mais — lėmė britų santūrumas. Jokių vykdomųjų galių Taryba neturėjo. Iš pra- 
džių joje buvo 11 narių, tarp jų ir Didžioji Britanija; netrukus jų padaugėjo iki 18. 
Tarybai vadovavo uždarai posėdžiavęs ministrų kabinetas ir vieša konsultacinė 
asamblėja. Naudingai darbavosi jos nusikaltimų, žmogaus teisių, kultūrinio ir tei- 
sinio bendradarbiavimo komisijos bei jos vadovaujamas Europos Žmogaus teisių 
teismas. Tačiau Europos Taryba vadovavosi neaiškios ir tolimos ateities vizija. 
Nepraėjus nė metams, kai Strasbūre susirinko ET, Paryžiuje buvo pateiktas kur 
kas toliau siekiantis Schumano planas. 

Aktyvistai laikėsi tokios strategijos: stengtis prakišti maksimalius pasiūlymus, 
viliantis, kad bus priimta bent minimali programa. Jie turėjo veikti Vakarų aljan- 
so rėmuose, o jame vis dar dominavo Vašingtonas ir Londonas, tad privalėjo 
apsimesti norį papildyti esamus NATO, Europos ekonominio bendradarbiavimo 

organizacijos (OEEC, vėliau — Europos ekonominio bendradarbiavimo ir plėtros 
organizacijos OECD) ir Europos Tarybos nuostatus. Šiaip ar taip, 1950 metų Schu- 
mano plane buvo siūloma ekonominių, karinių ir politinių institucijų visuma. 
Laikantis šio plano turėjo būti įsteigta ekonominė organizacija, kuri koordinuotų 
geležies ir plieno pramonę, ir sukurta Europos kariuomenė — jiedvi drauge būtų 
tapusios Jungtinių Europos Valstijų pagrindu. Planas buvo rengiamas slapčia, iš 
anksto nepasitarus su Londonu. Galų gale ekonominė plano dalis buvo priimta, 
o karinė ir politinė padėtos dulkėti ant lentynų. Nuo to laiko trims Europos susi- 
vienijimo komponentams buvo lemta judėti į priekį atskirais keliais ir skirtingais 
greičiais. 

Pagrindinį Schumano plano privalumą sudarė siekis sutaikinti prancūzus ir 
vokiečius. Planas pasirodė tuo metu, kai VFR stovėjo ant įspūdingo ekonomikos 
suklestėjimo slenksčio, bet vis dar buvo izoliuota politiškai. Iš Reino krašto kilęs 
kancleris Adenaueris visą gyvenimą nugyveno prancūzų ir vokiečių karų šešėly- 
je; kaip ir Schumanas, jis buvo liberalas bei demokratiškas katalikas. Santarvės 
tarp Prancūzijos ir Vokietijos perspektyva žadėjo santaiką, prieš kurią negalėjo 
pasisakyti nė vienas, turįs bent kiek sveiko proto. Vos pradėtas įgyvendinti pla- 
nas iškart įgavo pagreitį. 

Europos anglies ir plieno susivienijimas (EAPS, 1951 — 1967) buvo Schumano 
plano pirmagimis. Jis turėjo neleisti atskiroje šalyje atgimti kariniam-pramoni- 
niam kompleksui. Pirmasis jo prezidentas — Jeanas Monnet. Pagal 1951 metų 
gegužę pasirašytą steigimo sutartį susivienijo „šešetas“ — Prancūzija, Vokietija, 
Italija ir Beniliuksas. Jos susitarė be suvaržymų prekiauti anglimi ir plienu, laiky- 
tis bendrų gamybos ir konkurencijos taisyklių, o „akivaizdžios krizės“ atveju 
kontroliuoti kainas ir gamybos apimtis. Susivienijimo sėkmė buvo akivaizdi. 
Didžioji Britanija prie jo neprisijungė. 

Kariniam Europos susivienijimo komponentui iškilo didžiulių kliūčių. Pleveno 
plane (1950) buvo pateiktas kiek pakeistas Schumano plano karinių straipsnių 
variantas, bet de Gaulle'is iškart griežtai jį atmetė. Sudėtingos derybos tęsėsi išti- 
sus ketverius metus. Britai buvo nenusiteikę silpninti NATO; prancūzai pasisakė 
prieš kompromisinę organizaciją — Europos Gynybos komitetą. Galų gale buvo 
įsteigta Vakarų Europos sąjunga (1955), pasitarimų organas, turįs menką savaran- 
kišką galią — ji atsirado kaip tik tuo laiku, kai užvirė Sueco krizės maišatis. 

1955 metų Mesinos konferencija yra tas momentas, kai Europos susivienijimo 
šalininkai pagrindiniu savo strategijos elementu pasirinko ekonominę integraciją. 
Politinis komponentas nejudėjo iš vietos, tad konferencijos dalyviai nusprendė, 
kad stipri ir klestinti ekonominė bendrija nutiesianti patikimiausią kelią į galuti- 
nį politinį tikslą. Šitokios taktikos jie laikysis daugiau nei 30 metų. Dvi Romoje 
pasirašytos sutartys (1957 metų kovo 25 dieną) rodė šešeto ryžtą užtikrinti, kad 
kitos prekybos ir ekonomikos sritys susilauktų tokios pat sėkmės kaip EAPS. 
Šitaip atsirado Europos Ekonominė Bendrija (EEB), dar vadinta Bendrąja rinka, 
oficialiai pradėjusi veiklą 1958 metų sausio 1-ąją, ir „Euratomas“. Pagrindiniai 
EEB tikslai buvo panaikinti visus muitus tarp jos narių, formuoti bendrą užsienio 

»rekybos politiką, derinti transporto, žemės ūkio ir mokesčių sistemos reikalus, 
>ašalinti kliūtis, trukdančias laisvai konkurencijai ir skatinti kapitalo, darbo jėgos 
r verslo judėjimą. 

Siekiant šių tikslų buvo sukurtos keturios naujos organizacijos: Ministrų Tary- 
ja, privalėjusi kontroliuoti ir sankcionuoti visus politinius sprendimus; jai pavaldi 
Vykdomoji Komisija Briuselyje su nuolatiniu sekretoriatu ir daugybe direktoratų, 
iūlančių politikos gaires; Europos Teismas ir Europos Parlamentas, posėdžiaujan- 
is pakaitomis Strasbūre ir Liuksemburge. Šis sumanymas irgi nepaprastai nusise- 
tė. Savitarpio prekybos apribojimai buvo panaikinti iki 1968 metų. Bendroji žemės 
ikio politika (1962), kai buvo skiriamos didžiulės subsidijos, prieš kurias protes- 
avo pramonininkai, milijonams valstiečių užtikrino naują, gerą gyvenimą. Įvedus 
»ridėtinės vertės mokestį (1967), buvo gaunamos labai reikalingos lėšos, kurias vis 
abiau turtėjanti visuomenė galėjo panaudoti apleistiems visuomeniniams sekto- 
iams ir atsilikusiems regionams. Pirmasis EEB pirmininkas profesorius Walteris 
Jallsteinas (VFR) vadovavo jai nuo 1958 iki 1967 metų. Tarp jo įpėdinių buvo 
toy'us Jenkinsas (DB), o nuo 1985 metų — Jacgues'as Delors'as (Prancūzija). Kad 
r kaip kritikavo EEB (o kritikavo nemažai), buvo akivaizdu, jog jos narėms kloja- 
ii geriau negu šalims, kurios į ją nestojo. „Tas, kuris netiki stebuklais Europos 
eikaluose, — pastebėjo profesorius Hallsteinas, — nėra realistas." 

Europos laisvosios prekybos asociacija (EFTA, 1958) kaip atsvara EEB buvo 
kurta vadinamojo „išorės septyneto“ — Romos sutarties nepasirašiusių šalių su 
Didžiąja Britanija priešakyje. Asociacijos interesai apsiribojo prekybos sektoriu- 
ni, o jos ilgalaikes perspektyvas temdė narių perbėgimo į EEB pavojus. Ji vaidi- 
10 svarbų vaidmenį iki 1973, kai iš jos pasitraukusios Didžioji Britanija ir Danija 
stojo į EEB. 

Didžiosios Britanijos dalyvavimas vieningos Europos judėjime buvo nesantai- 
cos obuolys, nedavęs ramybės daugiau nei 40 metų. Šalies vyriausybė 1951 
netais neprisijungė prie EAPS ir pasitraukė iš derybų, vykusių prieš sudarant 
tomos sutartį. Būta ir psichologinių, ir praktinių kliūčių. Nepatyrę blaivinančio 
autos pralaimėjimo pažeminimo, daugelis britų vis dar puoselėjo suverenumo ir 
iavarankiškumo iliuzijas. Be to, britai turėjo realių įsipareigojimų Britanijos tautų 
iandraugai, tarp jų — prekyboje teikti pirmenybę sandraugos šalims, o tai buvo 
azda su dviem galais. Politikos srityje britams labiausiai rūpėjo santykiai su JAV 
r NATO narystė. 1961 ir 1967 metais, kai šaliai vadovavo Macmillanas ir Wilso- 
1as, Didžioji Britanija dukart bandė stoti į EEB, bet abusyk susilaukė pribloškian- 
io de Gaulle'io veto. Visą dešimtmetį prieš Romos sutartį de Gaulle'is nedaly- 
ravo politiniame gyvenime, tad Prancūzijos Europos politika buvo mažiau 
1žsispyrusių žmonių rankose. Tačiau de Gaulle'is grįžo į valdžią kaip tik tuo 
netu, kai buvo įkurta EEB. Konfliktas tapo neišvengiamas. Generolas vis dar 
įriežė dantį ant tų, kurie išdavė Prancūzijos interesus; jo manymu, karo metais 
aip pasielgė britai, o paskui — Ketvirtosios Respublikos vadovai. Jis turėjo tvir- 
ų įsitikinimų „I'Europe des Patries“, „tautinių valstybių bendrijos“ atžvilgiu ir 
»uvo pasiryžęs sugrąžinti Prancūzijai tai, ką laikė suvereniomis jos teisėmis. 
Todėl ir vetavo Didžiosios Britanijos priėmimą į EEB, o paskui ilgai kariavo su 

Europos Komisija — „imperatorius stojo prieš popiežių“. Prancūzijos atstovai 
boikotavo Briuselio posėdžius, kol primetė Liuksemburgo kompromisą (1966) — 
pagal jį tautai itin svarbūs klausimai negalėjo būti sprendžiami Romos sutartyje 
numatyta balsų dauguma. 

Pirmuosius dvejus EEB metus vainikavo keletas svarbių finansinių laimėjimų. 
Europos piniginė sistema (EMS), sudaryta 1979 metais, jos narių valiutas susiejo 
keitimo kursų tvarka (ERM), kuri turėjo sumažinti anksčiau smarkiai jaučiamus 
svyravimus. Sistemos kūrėjai laikė ją pradiniu ilgo kelio į Europos valiutų sąjun- 
gą (EMU) etapu. Ekiu (ECU), Europos valiutinio vieneto, atsiradimas žadėjo, kad 
vėliau bus žengti ir kiti žingsniai vieningos valiutos link. Europos socialinis fon- 
das ir Europos plėtros fondas gavo užduotį perskirstyti lėšas remtinų visuomenės 
grupių ir regionų naudai. 

EEB ekonominė sėkmė buvo tokia didelė, kad prašymai į ją priimti plūdo be 
perstojo. 1973 metais Didžioji Britanija, kurios ministras pirmininkas tuo metu 
buvo Edwardas Heathas, trečiu mėginimu buvo priimta kartu su Danija ir Airija. 
1975 metų referendumas Didžiojoje Britanijoje patvirtino, kad šalis ilgai išliks EEB 
nare. Šešetas virto devynetu. 1981 metais, priėmus Graikiją, narių padaugėjo iki 
dešimties. 1986 metais po užsitęsusių derybų buvo priimtos Ispanija ir Portugali- 
ja — dešimtukas virto dvyliktuku. Pirmą kartą Bendrija įsileido tris „besivystančias 
šalis“ ir Rytų Europos šalį, nesiribojančią su jokiomis EEB narėmis (Graikiją). 

Tačiau karinis ir politinis Europos susivienijimas nepajudėjo iš mirties taško. 
Devintojo dešimtmečio pabaigoje Atlanto aljansui įkvėpė jėgų veržlus Reagano 
ir Thatcher duetas, o NATO svarbą akivaizdžiai parodė nesutarimas dėl sovietų 
ir amerikiečių raketų. Politinis ir tarptautinis EEB vaidmuo buvo regioninis. Jos 
institucijos, turėjusios tarnauti mažai šešeto bendrijai, vos bepakėlė dvyliktuko 
naštą. Ateis laikas, kai vienas iškilus europietis pavadins Bendriją „augalotu vyru, 
tebevaikščiojančiu su kūdikio drabužėliais"!?. Atrodė mažai tikėtina, kad EEB 
greitai pavyktų išsivaduoti iš siaurų ekonominių rūpesčių gniaužtų. 

Vis dėlto norisi tikėti, kad dvyliktuko atsiradimas sukūrė kažką kokybiškai nau- 
ja. Europa buvo mačiusi daugybę turtingųjų ir galingųjų aljansų, aibę vizijų, pagrįs- 
tų selektyvia privilegijuotųjų „Vakarų“ naryste. Bet dabar, regis, atėjo metas, kai 
Europos Bendrija ėmė virsti savanoriška lygių tautų — turtingų ir skurdžių, Rytų 
ir Vakarų, didelių ir mažų — sandrauga. Pagrindinis priėmimo kriterijus — be 
geografinio — kad kandidatės būtų atsikračiusios nacionalistinės, imperialistinės ir 
totalitarinės praeities tradicijų. Tik laikas parodys, ar ši permaina buvo amžiams. 


Neutralios valstybės 


Visą dvidešimtąjį amžių Europoje būta neutraliteto. 1945 metais žemyne buvo 
11 neutralių valstybių; keturios šalys, išvengusios dalyvavimo viename arba abiejuo- 
se pasauliniuose karuose, atsisakė įtraukiamos į pokario karinius blokus; dvi šalys 
įgijo neutralų statusą pirmaisiais pokario metais. Neutralitetas buvo kone aukšto 
gyvenimo lygio garantija, tad daugelis neutralių valstybių neskubėjo stoti į EEB. 


1079 


EUROPOS ISTORIJA 


Šveicarija, kuriai neutralumas buvo gyvensena, klestėte klestėjo. Ji narsiai 
atlaikė vokiečių invaziją per karą, po kurio žymiai pagausėjo šalies gyventojų. 
Labai naudingas Šveicarijai buvo šiaurinės Italijos ir pietinės Vokietijos artu- 
mas — abiejų šių regionų ekonomika po karo nepaprastai sustiprėjo. Be to, ji ir 
toliau vaidino itin svarbų vaidmenį bankininkystėje ir turizme. Šveicarija mielai 
įsileido daugybę tarptautinių bendrovių ir organizacijų, pradedant chemikalų 
gamintoja „Bayer“ ir baigiant JUNESKO. Retoromanų kalbai buvo suteiktas vals- 
tybinis statusas, kaip ir šveicariškajam vokiečių kalbos dialektui bei prancūzų ir 
italų kalboms, o prancūziškai kalbantis Jura gavo ypatingo kantono statusą. 
Gynybai skiriamos didelės lėšos, šalia liaudies milicijos išliko visuotinė karinė 
prievolė vyrams. Iki 1980 metų referendumo, kuriame dalyvavo vien vyrai, švei- 
carės neturėjo teisės balsuoti. Iki 1963 metų Šveicarija vengė Europos Tarybos, o 
jos ryšiai su EEB apsiribojo 1972 metais pasirašyta laisvosios prekybos sutartimi. 

Dėl Šveicarijos kaimynystės kai kurios gretimos sritys pasiskelbė neapmuiti- 
namomis zonomis. Tai Vokietijos Biuzingeno anklavas, Italijos rajonai Kampionė, 
Livinjas ir Aostos slėnys, o nuo 1915 metų ir Prancūzijos Aukštutinės Savojos 
departamentas. 

Karo metais Švedija klestėjo dėl neutraliteto — tebeklesti ir taikos laikotarpiu. 
Ji pagrindinė regioninės Baltijos Tarybos figūra, bet laikosi atokiai ir nuo NATO, 
ir nuo EEB, nors jos kaimynės skandinavės į šias organizacijas įstojo. Ilgas social- 
demokratų viešpatavimas tęsėsi iki 1989 metų rinkimų. Švedija ėmėsi daugybės 
iniciatyvų Trečiojo pasaulio, pabėgėlių ir gamtosaugos klausimais, ypač tuo metu, 
kai jai vadovavo ministras pirmininkas Olafas Palme, nužudytas 1986 metais. 

Franko Ispanija liko politiniu parijumi iki kaudiljo mirties. Tiesą sakant, dėl 
nepaprasto Franko ir Salazaro ilgaamžiškumo Iberijos politika iki pat aštuntojo 
dešimtmečio vidurio tartum pateko į laiko duobę. Anachroniškas fašizmo išliki- 
mas tapo atsvara antikomunistinėms nuotaikoms Vakarų Europoje, ypač Prancū- 
zijoje. Portugalijai įstojus į NATO, Ispanija sutiko priimti amerikiečių bazes, bet 
dar kuo nors prisidėti atsisakė. Tačiau masinis turizmas kliudė visiškai izoliacijai. 
Konstitucinės monarchijos grąžinimas 1975 metais sudarė sąlygas narystei EEB ir 
nepaprastam ekonominiam pakilimui devintajame dešimtmetyje. Ispanijos atgi- 
mimą sunkino baskų terorizmas šiaurvakariuose, katalonų separatizmas Barselo- 
noje ir nesiliaujantis vaidas su Didžiąja Britanija dėl Gibraltaro. 

Airijos Respublika per karą atlaikė britų okupacijos grėsmę, o jam pasibaigus 
išstojo iš sandraugos. Tačiau ji ir toliau liko ekonomiškai priklausoma nuo Jung- 
tinės Karalystės — Airijai beveik neliko nieko kito, tik sekti Britanijos pėdomis 
derybose su EEB. Pagrindiniai politikos klausimai buvo privilegijuota katalikų 
Bažnyčios padėtis, nesiliaujantis konfliktas su Šiaurės Airija ir dviejų svarbiausių- 
jų partijų — Fianna Fail („Lemties kariai“) ir Fine Gael („Gėlų tauta“) varžybos. 
Pagal Airijos konstituciją, britų Alsterio sritis buvo laikoma neatsiejama Respub- 
likos dalimi. Kita vertus, Airijos Respublikonų Armija (IRA) abiejų pusių buvo 
laikoma neteisėta organizacija, o santykiai tarp Londono ir Dublino nebuvo rim- 
tesnė kliūtis problemai spręsti. 

Suomija, prisidėjusi prie SSRS puolančių vokiečių, išvengė sovietų okupacijos, 
nors turėjo atiduoti dar daugiau teritorijos, svarbiausia — Vypūrį (Vyborgą) ir Pet- 
samą per 1944 metų paliaubas. Tačiau 1947 metais taikos sutartis patvirtino ribotą 
šalies suverenumą mainais už Porkalos karinės jūrų bazės nuomą. Nuo to laiko 
Suomija buvo priversta griežtai laikytis neutralumo, sumažinti savo ginkluotąsias 
pajėgas ir vykdyti sovietų interesus atitinkančią užsienio politiką. Ekonomika 
suklestėjo, o Helsinkis tapo vienu iš prašmatniausių ir brangiausių Europos mies- 
tų — Vakarų perlu Leningrado kaimynystėje. „Finlandizacija“ buvo statusas, kurio 
geidė daugelis sovietų okupuotų šalių, bet negavo nė viena, išskyrus Austriją. 

Austrijai išėjo į naudą sąjungininkų pramanas, neva ji buvusi pirmoji nacistų 
auka. Padalytai, kaip ir Vokietija, į keturias okupacines zonas respublikai pavyko 
atgauti visišką nepriklausomybę, kai visos keturios okupavusios valstybės 1955 
metais pasirašė Staatsvertrag arba valstybinę sutartį. Tarp sąlygų buvo griežtai 
laikytis neutraliteto ir amžinai prižiūrėti didžiulį sovietų karinį memorialą Vieno- 
je. Atgavus nepriklausomybę prasidėjo neregėto klestėjimo, panašaus į kaimy- 
ninės Šveicarijos, laikotarpis, o santykių su kitomis šalimis įtampa ėmė mažėti. 
Politikoje vyravo konkurencija tarp lygiaverčių varžovių — socialistų partijos, 
kurios atstovas Bruno Kreiskis buvo kancleriu 1970 — 1983 metais, ir konservaty- 
vios Liaudies partijos. Tarptautinė 1986 metų kampanija diskredituoti Austrijos 
prezidentą, buvusį JT generalinį sekretorių Kurtą Waldheimą, jam nepakenkė, tik 
priminė Austrijos praeitį. Šalies sienos nebuvo vientisos. Po 1868 metų sutarties 
Jungholco ir Mitelbergo rajonai įeina į Bavarijos muitų zoną. Foralbergo ir Tiro- 
lio provincijos laisvai prekiauja su Italijos Trentino — Alto Adidžės sritimi. 

Septynios Europos kunigaikštystės, paskutinės likusios iš gausių istorinių 
minivalstybių, buvo per mažos, kad galėtų aktyviai reikštis tarptautiniuose san- 
tykiuose, bet kiekviena jų sugebėjo išnaudoti keistoką savo padėtį. 

San Marinas (įkurtas penktame amžiuje, teritorija — 62 kv. km, 23 000 gyven- 
tojų), teigė esąs seniausioji Europos valstybė. Pripažintas nepriklausomu 1631 
metais, jis glaudžiasi prie Titano kalno netoli Riminio ir yra iš visų pusių apsup- 
tas Italijos. Po karo jame susirado prieglobstį mokesčių vengę turtingi italai. Vie- 
tos vyriausybėje dominuoja čia komunistai, čia krikščionys demokratai. 

Didžioji Lichtenšteino kunigaikštystė (įkurta 1719 metais, teritorija 157 kv. km, 
27 000 gyventojų) savo užsienio politiką vykdyti patikėjo Šveicarijai. 1980 metais 
šalies BNVP — 16 440 JAV dolerių vienam gyventojui — buvo didžiausias Euro- 
poje. Tai vienintelė išlikusi Šventosios Romos imperijos sudėtinė dalis. 

Monako kunigaikštystė (teritorija 150 ha, apie 30 000 gyventojų), buvo Pran- 
cūzijos protektoratas, užimantis mažytį lopinėlį prie Rivjeros, į rytus nuo Nicos. 
Šių dienų statusą Monakas gavo 1861 metais; prieš tai jį valdė Ispanija (nuo 
1542 m.), Prancūzija (nuo 1641 m.) ir Sardinija (nuo 1815 m.). Pagal konstituciją 
vyriausybė pavaldi Grimaldžių šeimai. Pagrindinis pajamų šaltinis — Monte Kar- 
lo kazino kompleksas. 

Andora (teritorija 495 kv. km, apie 43 000 gyventojų), įsikūrusi aukštai Pirėnų 
kalnų rytinėje dalyje, išsaugojo autonomiją nuo 1278 metų, kai ją valdyti 

drauge buvo paskirtas Urchelio vyskupas ir grafas de Foix. Mūsų laikais pasta- 
rojo įgaliojimai atiteko Ariežo prefektui, veikiančiam Prancūzijos Respublikos 
prezidento vardu. Daugiausia pajamų gauna iš turizmo, ypač slidinėjimo, ir 
bemuitės prekybos. 

Meno sala (teritorija 518 kv. km., gyventojų 65 000 [1986 m.]) ir La Manšo 
sąsiaurio salos (Džersis, Oldernis, Gernsis ir Sarkas, teritorija 194 kv. km., gyven- 
tojų apie 134 000 [1981 m.]) priklausė Britanijai, o ryšiai su anglais siekė dar nor- 
manų užkariavimus. Formaliai prie Jungtinės Karalystės niekad nebuvo prijungtos. 
Ir pirmojoje, ir pastarosiose mokesčiai labai maži. Sarko valdovė dar septintajame 
šio amžiaus dešimtmetyje nesutarė dėl viršenybės su Vestminsteriu. Pastarajame 
dešimtmetyje Meno salos „parlamentas“ prašėsi pylos, kai nepasekė Anglijos 
pavyzdžiu ir nelegalizavo lytinių santykių tarp suaugusių homoseksualų. 

Gibraltaras buvo vienintelė Britanijos valda, neskaitant britų salų, įstojusi į EB. 
Taigi jis pasekė Prancūzijos užjūrio departamentui priklausančių Gvadelupos, Mar- 
tinikos, Rejunjono ir Gvianos pavyzdžiu. Visos kitos Britanijos bei Prancūzijos kolo- 
nijos, kaip ir autonominiai Danijos Farerų ir Grenlandijos regionai, į EB nestojo. 

Vatikanas (teritorija 44 ha, 1000 gyventojų 1981 m.) — paskutinė Europos 
autokratija. Jo valdovas popiežius turi tokią pat neribotą galią šiai mūsų laikų 
popiežiaus valstybei, kaip ir Romos katalikų bažnyčiai, kurios vyriausioji būstinė 
čia ir įsikūrusi. Panašiausia į ją Atono „teokratinė respublika“, turinti autono- 
miją Graikijos viduje nuo 1926 metų. 

Šie reliktai primena, kad įvairovė ir tradicijos vaidina svarbų vaidmenį Euro- 
pos gyvenime. Galiūnių politika ne visiškai užgožia Europą. 


Rytų Europa, 1945—1965 


Pokario laikotarpio terminas „Rytų Europa“ turėjo dvi aiškiai apibrėžtas reikš- 
mes. Ja buvo vadinama bet kuri žemyno dalis, esanti sovietinėje geležinės uždan- 
gos pusėje. Taigi terminas apėmė ir tas Europos šalis, kurios buvo inkorporuotos 
į Sovietų Sąjungos sudėtį, ir tas, kurios nebuvo. Vis dėlto dažniausiai jis buvo 
vartojamas kaip sinonimas SSRS satelitėms „Rytų Vidurio“ ir „Pietryčių“ Europo- 
je, bet neįtraukiant pačios SSRS. 

Dabar matome, kad tas skirtumas buvo visai nesvarbus. Nė viena valstybė, 
įkurta Lenino principais, ir vadinamosios „liaudies demokratijos šalys“, ir Sovietų 
Sąjungos respublikos neturėjo bent kiek didesnės nepriklausomybės. Visos jos 
buvo sukurtos kaip širmos sovietų vadovaujamo komunistinio judėjimo diktato- 
riškoms prerogatyvoms įgyvendinti. Taigi, kad ir kaip žiūrėsime, pokarinės Rytų 
Europos istorijos pradžios turime ieškoti SSKP politikoje — tik paskui galime 
analizuoti, kaip vis nepaklusniau Maskvos pageidavimus vykdė vis aikštingesni 
jos pavaldiniai. 

Prieš visišką subyrėjimą, prasidėjusį 1985 metais, pokarinę Sovietų Sąjun- 
gos istoriją galima skirstyti į tris laikotarpius. Pirmasis (1945— 1953) sutampa 

su paskutiniaisiais „didžiojo“ Stalino gyvenimo metais. Antruoju (1953 — 1964), 
Nikitos Sergejevičiaus Chruščiovo kilimo ir žlugimo laikotarpiu, dominavo vadi- 
namoji destalinizacija. Trečiasis (1964— 1985), vėliau pramintas „stagnacijos 
amžiumi“, buvo pradėtas ir įkvėptas Leonido Iljičiaus Brežnevo. Šie keturi 
dešimtmečiai tapo vienos didžiausių šiuolaikinės istorijos iliuzijų liudytojais. 

Po Antrojo pasaulinio karo Sovietų Sąjunga virto didžiausia karine jėga 
Europoje ir toliau siekė vienos iš dviejų pasaulio supervalstybių padėties. Iš šalies 
žiūrint, ji buvo neįsivaizduojamai stipri, neįveikiama tvirtovė, apsiginklavusi 
didžiausiu pasaulyje branduoliniu arsenalu. Tuo pat metu iš vidaus ji iro neregė- 
tu greičiu; galima sakyti, kad jos kūną graužė politinis vėžys. Istorijoje apstu 
milžinų molio kojomis — geriausias pavyzdys buvo senoji Rusijos imperija — bet 
šis šarvuotas dinozauras gaišo stovėdamas ant kojų. Ir niekas nematė jo nega- 
lios — nei Vakarų sovietologai, nei per vėlai susigriebę patys sovietų lyderiai. Ir 
vieni, ir kiti beveik visus tuos keturis dešimtmečius žavėjosi Sovietų Sąjunga kaip 
sveikatos ir pažangos įsikūnijimu. Aišku, būta daugybės garbingų išimčių. 

Paskutinieji Stalino metai neleido atitokti nuo ilgos baimės ir kančių nakties. 
Spėliojimai, girdi, amžius ir pergalė sušvelninsią jo būdą, pasirodė esą nepagrįs- 
ti. Valdžios įsikibusi laikėsi vis ta pati prieškarinių Stalino sėbrų gauja. Sovietų 
žmonėms neleido atsikvėpti vis tas pats siaubo, propagandos ir kolektyvizmo 
rutinos mišinys. Gulagas toliau vykdė masinius areštus ir išnaudojo vergų darbą. 
Esama įtikinamų įrodymų, kad demaskavęs vadinamąjį „gydytojų sąmokslą“, 
Stalinas ruošė dar vieną stambų valymą, bet tuo metu mirė. 

Per tuos metus sovietinė imperija išsiplėtė kaip niekad. To ji pasiekė kariniais 
užkariavimais ir per politinius statytinius, kurie buvo politinės, ekonominės ir 
visuomeninės sovietų modelio kopijos. Netrukus po Rytų Europos okupavimo 
svarbus žingsnis į priekį buvo žengtas komunistams laimėjus Kinijoje. Mao Dze- 
dungas jau anksčiau rašė, kad „jėga išauga iš šautuvo vamzdžio“; 1949 metais jis 
triumfavo be tiesioginio Maskvos įsikišimo. Jo ideologinės pažiūros šiek tiek sky- 
rėsi nuo sovietų, be to, jis puikiai žinojo, kad neseniai Stalinas palaikė jo didžiau- 
siąjį priešą Čan Kai-Ši. Vis dėlto jis kol kas tenkinosi būdamas lojalus sovietų 
stovyklos narys. Gerą dešimtį metų Maskva vadovavo judėjimui, valdžiusiam 
didžiausią pasaulio tautą ir valstybę. Vadinamajai „socialistinei stovyklai“ pri- 
klausė pusė žmonijos. 

Didelis dėmesys buvo skiriamas, kad didėtų sovietų įtaka buvusioms koloniji- 
nėms tautoms. Vykstant dekolonizacijai Maskva tarėsi esanti tinkamiausias visų 
tautinio išsivadavimo judėjimų globėjas, kuriam tie privalėjo atsilyginti. Glau- 
džiausi ryšiai buvo užmegzti su Vietnamu, arabų pasauliu ir Kuba. 

Visi turimi ištekliai buvo skirti kariniams branduolinės fizikos aspektams. Ura- 
le (Majake) ir kitur išpaikintų vergų mokslininkų grupės triūsė kurdamos sovietų 
bombą. Atominis užtaisas buvo sėkmingai išbandytas arktinėje Naujojoje Žemėje 
1949, vandenilinis sprogmuo — 1953-aisiais. Nuo tada JAV nustojo buvusi bran- 
duolinė monopolistė. Prieš Stalino mirtį Sovietų Sąjunga patvirtino savo kaip 
supervalstybės statusą. 

Stalinas mirė 1953 metų kovo 5 dieną, Kuncevo viloje ištiktas širdies smūgio. 
Visą parą merdintis Stalinas tysojo ant grindų. Joks Kremliaus gydytojas, kuriam 
buvo brangi jo paties gyvybė, nesiruošė gelbėti Stalino. Politbiuro nariai pakai- 
tomis budėjo prie mirties patalo: 

Vos tik imdavo rodytis, kad Stalinas atgauna sąmonę, Berija puldavo ant kelių ir imdavo 

bučiuoti jam ranką. Vos Stalinas vėl prarasdavo sąmonę, Berija atsistodavo ir imdavo 

spjaudytis <...> iš neapykantos““. 

Dešimtys milijonų apsiverkė išgirdę žinią apie Stalino mirtį. 

Destalinizacija reiškė tai, kas slypi pačiame termine. Iš sovietų režimo paša- 
linti tie bruožai, kurie buvo tiesiogiai susiję su pačiu Stalinu: asmenybės kultas, 
vieno žmogaus valdymas ir masinio teroro praktika. Po jos prasidėjo laikotarpis, 
žinomas I. Erenburgo apysakos pavadinimo vardu — „Atšilimas“. Kai Berija buvo 
areštuotas per patį pirmą Politbiuro posėdį, paskui sušaudytas, kolektyviai vado- 
vaudami jo bendražygiai žudikai sugebėjo apkarpyti NKVD — dabar jau peror- 
ganizuoto į KGB — galią. Tačiau diktatoriškos mašinos jie nelietė. Baimės atmo- 
sferą šiek tiek praskaidrino, bet nesiėmė jokių rimtesnių demokratizavimo ar 
liberalizavimo priemonių. Totalitarinis sovietų sistemos pobūdis išliko. Per trejus 
metus kolektyvinis vadovavimas užleido vietą asmeninei Nikitos Chruščiovo 
viršenybei. 

Karštakošis Chruščiovas — bene simpatiškiausias iš Stalino aplinkos žmonių. 
Jis buvo tipiškas proletaras prisitaikėlis, padaręs partinę karjerą baisiausiais tero- 
ro metais, ir liūdnai pagarsėjo kaip Stalino vietininkas Ukrainoje. Vėlai išmokęs 
rašto, kultūros atžvilgiu jis buvo žemiausio lygio miesčionis. Vis dėlto Chruščio- 
vas turėjo šiurkštaus valstietiško žavesio, kuris ypač atsiskleidė, kai trankė stalą 
batu per Jungtinių Tautų sesiją. Su juo buvo siejamos didelės viltys. Į sensacingą 
Chruščiovo „slaptąją kalbą“ XX Partijos suvažiavime 1956 metų kovą būtina žiū- 
rėti atsižvelgiant į bendrąją to meto padėtį. Šitaip buvo sukurtas precedentas: 
kiekvienas sovietų lyderis nuo šiol būtinai pasmerks savo pirmtaką kaip nusikal- 
tėlį. Kalboje paminėti itin kruopščiai parinkti Stalino nusikaltimai buvo rūpestin- 
gai suderinti su Partijos poreikiais. Ji paslėpė kur kas daugiau, negu atskleidė, o 
kadangi sovietų nusikaltimų mastas kalboje buvo kiek įmanoma sumenkintas, 
Chruščiovas nepelnytai pagarsėjo sąžiningumu. Toji kalba priskirtina sovietiniam 
„atvirumo“ žanrui, prasidėjusiam paties Stalino demaskuojančiomis kalbomis ir 
pasibaigusiam Gorbačiovo pasisakymais po 30 metų. 

N. Chruščiovo valdymas įsimintinas dėl trijų svarbių įvykių. Nesusipratimai 
dėl „skirtingų kelių į socializmą“ politikos sukėlė didžiulę įtampą visoje Rytų 
Europoje, atvirą konfliktą Vengrijoje ir lemtingą nesantaiką su Kinija. Karo 
mokslo laimėjimai ir pirmojo dirbtinio Žemės palydovo paleidimas paskatino įnir- 
tingą konkurenciją su JAV ir 1963 metų Karibų krizę. Matydamas kiekybinius 
sovietų ekonomikos rodiklius, Chruščiovas ėmė girtis, kad SSRS nepraėjus nė 20 
metų aplenks Vakarus: „Mes jus palaidosime!" Chruščiovo avantiūrizmas galų 
gale išgąsdino jo bendražygius; 1964 metų spalį per Kremliaus perversmą jis buvo 
nušalintas ir išleistas į pensiją. 

Leonidas Brežnevas, kitas Ukrainos rusas, dominavo sovietų bloke du ilgus 
dešimtmečius. Jis buvo kaltinamas tuo, kad per jį SSRS grįžo į „neostalinizmą“ 
ir „stagnavo“. Ko gero, ateis laikas, kai į jį bus imta žiūrėti kaip į lyderį, geriau- 
siai supratusį sovietų sistemą ir išlaikiusį ją gyvą tiek, kiek buvo įmanoma. O 
svarbiausia — jis buvo atsargus ir gudrus „aparatčikas“, suvokęs, kokie padari- 
niai laukia, jei kiši nagus prie sugedusio sistemos mechanizmo. Po trumpo libe- 
ralizacijos eksperimento per „Prahos pavasarį“ jis įsitikino, kokie nepatikimi 
artimiausi sąjungininkai, ir savo doktrinos būtinybe (žr. toliau). Šalies viduje 
trumpai pažaidęs su ekonominėmis reformomis, siūlytomis artimiausio bendražy- 
gio Aleksejaus Kosygino, L. Brežnevas suvokė, kad pavojai kur kas didesni negu 
galima nauda. Pats gerai pažinodamas Ukrainą, matyt, nujautė, kad tautiniu klau- 
simu menkiausiai atleidus vadeles, gali susilaukti vien nemalonumų. Brežnevas 
laikėsi įtampos su Vakarais mažinimo politikos — agresyvų militarizmą derino su 
rūpestingu nustatytų įtakos sferų laikymusi — todėl nusistovėjo tvarka, kuri, 
rodės, garantavo, kad tokia tarptautinė SSRS padėtis išliks per amžius. 

Brežnevas negalėjo nepastebėti, kaip buvo sukurta Sovietų Sąjunga. Kita ver- 
tus, jis suprato — priešingai nei jo įpėdiniai — kad, atsisakius melo ir prievartos, 
jos pamatai neišvengiamai subyrės. Taigi Brežnevas sėdėjo ir tylėjo. Tai, ką jo 
menkintojai ilgainiui pasmerks kaip „sąstingį“, galima laikyti taika ir stabilumu, 
kurio ilgėjosi jis ir jo karta. Jis galėjo slopinti prievarta ir apgaule tik iki tam 
tikros ribos. Kitaip negu Stalinas, jis neišžudė milijonų; kitaip negu Chruščiovas, 
jis nesigriebė „idiotiškų sumanymų"; kitaip negu Gorbačiovas, jis nesugriovė jam 
patikėtos sistemos. 

Viena didžiųjų tos eros ironijų iškilo aikštėn, kai vienas po kito generaliniai 
sekretoriai pasirodė sergą nepagydoma liga — tai puikiai simbolizavo visą sovie- 
tų sistemos būklę. Aštuntojo dešimtmečio pabaigoje stabilumas laikėsi tik iš iner- 
cijos. Brežnevas ėmė nesuprantamai šabaldžiuoti, o judesiai taip sulėtėjo, kad 
buvo pokštaujama, girdi, jei ne prijungti medicinos aparatai, jis būtų lavonas. Po 
jo mirties inercija virto paralyžiumi, kol paliegę įpėdiniai ginčijosi dėl reformų ir 
neveiklumo privalumų. Reformų šalininkas Jurijus Andropovas (1982 — 1983) mirė 
vėžiu nespėjęs jų pradėti. Emfizema sirgęs Konstantinas Černenka (1983 — 1985) 
nė nemanė ko nors imtis. 

Sovietų politinė diktatūra, subrendusi po Stalino mirties, buvo visai kitokia, 
negu daug kas įsivaizdavo užsienyje. Ją palaikė didžiausia pasaulyje „slaptoji 
policija“, Gulagas, agresyvi išankstinė cenzūra, milžiniškas tankų ir saugumo 
pajėgų arsenalas. Bet jie nebuvo pagrindiniai priespaudos įrankiai: diktatūra 
labiausiai pasikliovė sudvejintomis partijos ir valstybės struktūromis, tai yra civi- 
liniais Komunistų partijos organais ir jų kontroliuojamomis lygiagrečiomis vals- 
tybės institucijomis (žr. III priedą, 95). Nebuvo nė vienos veiklos srities, kuri 
nebūtų buvusi pavaldi kokiai nors valstybinei įstaigai. Nebuvo nė vienos valsty- 
bės srities, kurios nebūtų valdę nurodymai iš atitinkamų partijos „komitetų“. Bet 
koks renginys — ir aukščiausiose ministerijose, ir menkiausiame vietiniame ūky- 
je, fabrike ar futbolo klube, — teisėtas būdavo tik tada, jei organizuotas valsty- 
bės, o organizuoti būdavo galima tik tada, jei tam pritardavo partija. 

Atskirų piliečių padėtis buvo vargana. Kadangi valstybinei teisei ir valstybi- 
niams teisėjams taip pat galiojo visuotinės partijos kontrolės principas, viską, kas 
nepatiko partijai, buvo galima greitai ir įstatymiškai užgniaužti; skųstis buvo 
beviltiška. Kadangi visus Žmogaus poreikius tenkino valstybinės monopolijos, 
kiekvienas, išdrįsęs nepaisyti partijos pageidavimų, galėjo tuoj pat likti be pragy- 
venimo šaltinio arba, kalbant vietos žargonu, „gauti vilko bilietą“. Nepataisomi 
užsispyrėliai ir jų šeimos galėjo netekti leidimo gyventi toje vietoje, maisto kor- 
telių, asmenybės liudijimų, taigi likti be darbo, pastogės, prarasti teisę į mokslą 
ir gydymąsi. Kol veikė biurokratinė partijos diktatūra, nereikėjo griebtis žiaures- 
nių represijų — nebent prieš itin narsius ir išradingus disidentus. Bent jau teoriš- 
kai, individualūs sprendimai ir iniciatyva ar spontaniški visuomeniniai veiksmai 
buvo tiesiog neįmanomi. Paprastai surengti streiką, įsteigti privačią bendriją ar 
be leidimo skelbti informaciją buvo iš esmės neįmanoma. Žinias apie liaudies 
bruzdėjimus, tokius kaip Novočerkaske 1962 metais, per kurį žuvo daugybė 
žmonių, buvo galima slėpti ištisus dešimtmečius. 

Partija kontroliavo valstybines institucijas, pasitelkusi į pagalbą sudėtingą įsta- 
tymų, svertų, struktūrų ir psichologinių draudimų sistemą. Partijos kontrolė buvo 
saugoma įstatymų. Vienintelis svarbus sovietinės konstitucijos straipsnis buvo tas, 
kuris skelbė „vadovaujantį Partijos vaidmenį". Ši paprasta priemonė užtikrino, kad 
visus kitus jos straipsnius bei kitus sovietų įstatymus galėjo interpretuoti partija ir 
jos pareigūnai. Vakariečių akimis žiūrint, jokių įstatymų nebuvo. Partijos įstatai 
buvo kur kas svarbesnis dokumentas negu sovietinė konstitucija. Nomenklatūros 
sistema užtikrino, kad visi be išimties postai — pradedant šalies „prezidento“ ir 
baigiant kaimo tarybos pirmininko — atitekdavo partijos nurodytam Žmogui. 
Kiekvienas partijos komitetas turėjo teisę sudarinėti valdžios ir partijos hierarchi- 
jos postų bei į juos tinkamų kandidatų (tarp jų ir partijos patvirtintų nepartinių) 
sąrašus. Taigi dažniausiai partijos nariai turėdavo pareigas partiniame aparate ir 
dar kurioje nors valstybinėje įstaigoje. Partijos Centro Komiteto nomenklatūrai 
atitekdavo visi postai ministerijose, ginkluotųjų pajėgų vadovybėje ir KGB. 

Vadovavimą visoms valstybinėms įstaigoms dar labiau varžė partijos kontrolė, 
vykdoma „iš išorės ir iš vidaus". Visų valstybinių įstaigų vadovai: ministrai, gene- 
rolai, ambasadoriai, delegacijų vadovai, gamyklų, mokyklų ir institutų direktoriai 
privalėjo vykdyti atitinkamų partijos komitetų nurodymus. Jie buvo užkulisiuose 
veikusių galingesnių partijos sekretorių tarnai. Tuo pat metu juos kasdien kon- 
troliavo pirminė partinė organizacija ar „partinė kuopelė“, sudaryta iš pačių įstai- 
gos narių. Todėl tariamieji ministrai iš tikrųjų nevadovavo ministerijoms; armijos 
vadai nevadovavo savo daliniams; firmų galvos nevadovavo firmoms. 

Viskas priklausė nuo to, ar veiksmingai perduodami partijos nurodymai. Par- 
tinė disciplina užtikrino, kad „aukštesniųjų organų“ sprendimai bus perduoti iki 
pat apačios. Partijos narius prisaikdindavo būti paklusnius ir saugoti paslaptis 
(tarp jų ir įstatų turinį). Juos įpratindavo neklausinėjant vykdyti savo viršininkų 
norus. Atviri debatai buvo nepageidaujami; diskusijose tegalėjo būti svarstoma, 
kaip įgyvendinti aukštesniųjų organų sprendimus. 

Ši realybė buvo visai nepažįstama demokratinei praktikai, tad lengva suprasti, 
kodėl politologus taip lengvai buvo galima suklaidinti. Visi aiškinimai pašalie- 
čiams būtinai prasidėdavo įspėjimu, kad Vakarų sąvokos ir Vakarų terminologija 
paprasčiausiai netinkamos. Pavyzdžiui, valdančioji Komunistų partija, buvo ne 
politinė partija, o politinė armija, paversta vyriausybės vykdomuoju padaliniu. 
Sovietų valstybė tebuvo administracinis partijos organas. Vadinamoji sovietų 
vyriausybė, tai yra Ministrų taryba, buvo ne vyriausybė, kadangi ji buvo pavaldi ir 
Partijos politbiurui, ir Partijos sekretoriatui. Pagrindinis sistemos pareigūnas buvo 
ne SSRS prezidentas ar ministras pirmininkas, o partijos generalinis sekretorius 
(turėjęs teisę pasiskirti vienu ar kitu, jei to pageidavo). Aukščiausioji Taryba arba 
valstybės įstatymų leidžiamasis susirinkimas nebuvo aukščiausioji, nes ji tegalėjo 
priimti įstatyminius aktus, iš anksto paruoštus partijos Centro Komiteto. O svar- 
biausia — valstybiniai rinkimai nebuvo rinkimai, kadangi balsuojantieji pasirinki- 
mo neturėjo. Piliečiai būdavo priversti patvirtinti partijos kandidatų sąrašus. 

Taigi neperdedant galima teigti, kad Sovietų Sąjunga iš tikrųjų niekada neeg- 
zistavo — ji tebuvo partijos galios priedanga. Tai buvo didžiausia komunistų 
priedangos organizacija per visą istoriją. Štai kodėl, kai SSKP galų gale žlugo, 
SSRS nebegalėjo be jos egzistuoti. 

Svarbus politinės valdžios poslinkis bemaž nepastebimai įvyko Brežnevo eroje. 
Mainais už visišką ištikimybę centro politikai Brežnevas buvo pasirengęs leisti 
keturiolikos nerusiškų respublikų partijų vadams netrukdomai tvarkytis savo rei- 
kalus. Beveik nepastebimai sovietinės respublikos ėmė virsti tautiniais feodais, 
kuriuose vis mažiau buvo juntami Maskvos įstatymai. Tos regioninės Brežnevo 
baronijos neturėjo tokios laisvės kaip Rytų Europos satelitai: jos iškiliai atstovau- 
jamos Politbiure ir buvo svarbus konservatyvios tvarkos ramstis. Tačiau jų atsira- 
dimas padeda paaiškinti, kodėl išcentrinė jėga galėjo taip sustiprėti, kai iš Mask- 
vos pradėjo eiti prieštaringi nurodymai. 

Milžiniškos ir labai gerbiamos sovietų karinės pajėgos neturėjo jokios galimy- 
bės veikti savarankiškai: partija turėjo kontroliuoti ir jas. Jai nepakako, kad visi 
karininkai rengiami partijos vadovaujamose akademijose, kad aukštesnį laipsnį 
jie galėjo gauti tik įstoję į SSKP ar kad negalėjo išleisti jokio įsakymo, nepatvir- 
tinto šalia dirbančio politruko, arba politinio vadovo, parašu. Karinei hierarchijai 
vadovavo Glavpolito — Vyriausiojo karinio-politinio skyriaus — agentai. Tarp jo 
viršesniųjų narių buvo svarbiausieji generalinio štabo maršalai, o mažiau įtakingi 
ėjo pagrindines visų žemesniųjų grandžių pareigas. Pagal nusistovėjusią tvarką 
raketų daliniai neturėjo savo žinioje karinių galvučių, oro desanto daliniai — 
lėktuvų, o tankų daliniai neturėjo nei šaudmenų, nei degalų. 

Sovietų karines pajėgas sudarė keturios pagrindinės armijos rūšys: strateginiai 
branduoliniai daliniai, karinės oro pajėgos, sausumos kariuomenė ir laivynas. 
Geriausiais laikais jose, ko gero, buvo apie 10 milijonų vyrų. Jų šeimininkai 
pageidavo, kad jos taptų grėsmingiausia, kokią tik galima įsivaizduoti, jėga, bet 
tapo pačia silpniausia. Nuo 1955 metų, kai pavėluotai reaguojant į NATO atsira- 
dimą, buvo įkurta Varšuvos sutarties organizacija, sovietų karinę mašiną apraizgė 

dar vienas biurokratinis tinklas. Toji biurokratija tvarkė visus organizacijos, 
kurios būstinė buvo ne Varšuvoje, o Maskvoje, reikalus. 

Sovietų saugumo pajėgų mastas ir organizacija buvo beveik nepanaši į kitų 
šalių. Pavadinęs jas „slaptąja policija“ iškraipytum tiesą. KGB atitiko CŽV, FTB ir 
JAV pakrančių sargybą kartu paėmus, negana to, turėjo dar kitų funkcijų. Greta 
užsienio žvalgybos, įvairūs jo poskyriai vadovavo Gulagui, Glavpolitui, milicijai ir 
cenzūros sistemai. Tačiau pagrindinė jų paskirtis buvo kaupti duomenis apie viską 
ir visus, be to, visomis turimomis priemonėmis šalinti „nepatikimus elementus“. 
Uniformuotus saugumo pareigūnus su žydrais antpečiais galėjai sutikti kiekviena- 
me Sovietų Sąjungos mieste. Jie vadovavo milžiniškiems pulkams informatorių, 
galvažudžių ir slaptų agentų, apsimetusių paprastais piliečiais, ir antrajai armijai 
iš beveik milijono geriausių karių, parengtų palaikyti tvarką kariuomenėje, kont- 
roliuoti sienas, prižiūrėti kalinius, malšinti neramumus ir ginti partijos elitą. 
Labiausiai afišuojama ir švenčiausioji KGB pareiga buvo saugoti Lenino mauzolie- 
jų. Pro jo štabo Liubiankoje, Maskvos centre, langus matei įkūrėjo Felikso Dzer- 
žinskio statulą. Po juo buvo baisiausi visoje Rusijoje požeminiai kalėjimai. 

Nors oficialiai sovietų visuomenė buvo neklasinė, joje vis labiau ryškėjo pra- 
raja tarp partinės grietinėlės ir kitų gyventojų. Pasibaigus valymams, nomenkla- 
tūrai pavyko sustiprinti savo padėtį, „priglausti“ valstybės nuosavybę savo reik- 
mėms, pralobti ir įgyti galios. Aukštesniųjų grandžių nariai gavo prabangius 
butus ir vasarnamius, prašmatnius limuzinus, jie vieninteliai galėjo patekti į spe- 
cialias parduotuves, keisti rublius į užsienio valiutą ir keliauti po užsienį. Kaip 
dar 1957 metais pareiškė Milovana Djilasas, jie buvo „naujoji klasė“ — savininkų 
kasta. Į kolchozus suvaryti valstiečiai kentė vargus, baisesnius negu baudžiaunin- 
kų. Iki aštuntojo dešimtmečio jie neturėjo nei jokių socialinio draudimo garanti- 
jų, nei asmens liudijimų. Pramonės darbininkams buvo aiškinama, esą jie — kraš- 
to šeimininkai; jie triūsė, tikėdamiesi geresnių butų, atlyginimų ir saugesnių 
darbo sąlygų, bet viskas taip ir liko svajone. Inteligentija — arba pagal oficialų 
apibrėžimą „proto darbininkai“ — buvo labai gerbiama, bet uždirbdavo skatikus. 
Nors kai kurios profesijos, tarkim, gydytojų, buvo labai „moteriškos“, sovietų 
moterys gyveno sąlygomis, kurių nebūtų pakentusios jų sesės Vakaruose. Kaip ir 
nacistinėje Vokietijoje, oficialusis etosas skatino didvyrišką daugvaikystę; abortai 
buvo vienintelė plačiai prieinama šeimos planavimo forma. Taikant europietiškus 
matus, „brandus socializmas“ buvo labai menkai pažengęs. 

Nenuostabu, kad ankstesnės sovietų demografinės tendencijos ėmė keistis, 
ypač europinėje Rusijos dalyje. Šeštuoju ir septintuoju dešimtmečiais sovietų 
gyventojų skaičius ėmė augti po siaubingų Stalino metų netekčių (178,5 mln. 
1950 m., 262,4 mln. 1974 m.). Įspūdingai padaugėjo didelių miestų ir išaugo jų 
gyventojų skaičius. Tačiau gyvenimo sovietų miestuose sunkumai stabdė šeimų 
didėjimą. Aštuntojo dešimtmečio pabaigoje gimimų skaičius ir vidutinė gyvenimo 
trukmė ėmė mažėti. Kadangi šie rodikliai Vidurinės Azijos respublikose vis gerė- 
jo, santykinai mažėjo pagrindinės — rusų — tautybės gyventojų. Net jei 1979 
metais oficialiai skelbtas jų skaičius (52 proc.) buvo tikslus, rusams kilo grėsmė 
likti absoliučia mažuma. 

Sovietų ekonominė sistema laikėsi pagrindinių Stalino nubrėžtų metodų ir 
prioritetų: centrinis komandinis planavimas, militarizavimas, sunkioji pramonė. 
Rimtos jos nesėkmės buvo ilgai slepiamos klastojant statistiką. Penkmečio planai 
ir toliau kėlė nesiliaujančios kiekybinės sėkmės iliuziją, net kai augimo tempai 
neišvengiamai smuko ir planai nebuvo vykdomi. Bendri rezultatai atrodė įspūdin- 
gai iki pat 1980 metų: 


Kai kurie SSRS gamybos rodikliai 





Plienas (mln. tonų) 

Anglis (mln. tonų) 

Nafta (mln. tonų) 

Elektra (mln. kWh) 

Automobiliai (tūkstančiai) 

Pramonė, kategorija A 
(Gamybos priemonės, 
1913 m. = 1) 

Pramonė, kategorija B 
(Plataus vartojimo prekės 
1913 m. = I) 

Grūdai (milijonai tonų) 

Karvės (mln. galvų) 




















Tik devintojo dešimtmečio pradžioje ėmė aiškėti, kad bendrosios gamybos 
skaičiai beveik nieko nereiškia ir kad Sovietų Sąjungos varžovai išsiveržę į priekį 
bemaž visose srityse. 

Nei visuomenė, nei išorinis pasaulis nežinojo, kad privilegijuotieji karinis ir 
branduolinis sektoriai sunaudoja per 30 proc. sovietų BNVP — mažiausiai penkis 
kartus daugiau, negu buvo pripažįstama oficialiai. Be saiko išpūsta sunkioji pra- 
monė ir toliau tvindė šalį niekam nereikalinga geležimi, plienu ir cheminėmis 
žaliavomis. Padarinys — ekonomika, milžiniškais kiekiais gaminusi tankus, rake- 
tas ir lėktuvus, bet nesugebanti patenkinti kasdienių žmonių poreikių. Visi svar- 
biausieji civilinės ekonomikos elementai buvo apgailėtinai apleisti. Sovietų žemės 
ūkis gamino gausybę prastos kokybės maisto, bet nesugebėjo patiekti jo į šeimų 
stalus. SSRS ėmė importuoti grūdus, o šalies aprūpinimas darėsi vis labiau priklau- 
somas nuo produkcijos, užaugintos kolūkiečių sklypuose (3 proc. ariamos žemės 
davė 50 proc. maisto). Civilinėje srityje mokslas ir technika buvo toli atsilikę. 
Sovietų sąlygos pasirodė esančios itin nepalankios kompiuterizacijai ir laisvam 
keitimuisi informacija už centrinės biurokratijos ribų. Didesnei automobilizacijai, 
kuri prasidėjo septintajame dešimtmetyje nusipirkus „Fiat“ licenciją, trukdė infra- 
struktūros ir ypač šiuolaikiškų kelių stygius. Paslaugų sektorius tik kūrėsi. Varto- 
jimo sektorius ir toliau kentė baisų prekių trūkumą. Subsidijos maistui ir būstui 

garantavo minimalų gyvenimo lygį, bet tuo pat metu davė peno klestinčiai juo- 
dajai rinkai. Infrastruktūra buvo siaubingai prasta. Per 70 pažangos metų Sovietų 
Sąjunga taip ir nesugebėjo nutiesti nė vieno kelio, kuriuo bet kuriuo oru galėtum 
pravažiuoti iš vakarų į rytus. Vienbėgis Sibiro geležinkelis taip ir liko vienintele 
magistrale, jungiančia su Tolimaisiais Rytais. „Aeroflotas“, didžiausia pasaulio 
aviakompanija, buvo ir labiausiai pasenusi. Sibiro turtų buvo neįmanoma deramai 
eksploatuoti. Juo daugiau nurodymų ėjo iš Maskvos, juo silpnesnis darėsi atsa- 
kas. Nors egzistavo ekonominė sąjunga — Ekonominės Savitarpio Pagalbos Tary- 
ba, Rytų Europos satelitai — buvę pagalbininkai — ėmė virsti našta. Sovietų 
eksporto pajamos nesveikai priklausė nuo aukso ir naftos. Devintojo dešimtmečio 
pradžioje dėl nekontroliuojamų karinių išlaidų ir mažėjančių liaudies ūkio paja- 
mų prasidėjo sistemos krizė, kurią reikėjo skubiai įveikti. 

Gamtosaugai buvo skiriamas menkas dėmesys. Dėl primityvių technologijų ir 
kiekybinio planavimo spaudimo ekologijos klausimai niekam nerūpėjo. Net priė- 
mus gamtosauginius įstatymus, buvo mažai tikėtina, kad žemieji biurokratijos 
sluoksniai sugebės juos įgyvendinti, nes partija buvo suinteresuota kuo daugiau 
gaminti. Totalitarinėje partijoje-valstybėje negalėjo būti nei savarankiškos gam- 
tosaugos įstaigos, nei masinio gamtosaugos sąjūdžio. Taigi Sovietų Sąjunga nuo- 
lat šiurpino Europą skandalingais gamtos niokojimo ir nesiliaujančios taršos 
pavyzdžiais. Aprūkę, apšnerkšti didmiesčiai, negyvos upės, nuodingas oras, mer- 
dintys miškai, radiacijos pavojai ir vis prastėjantys sveikatos rodikliai — visa tai 
dengė įprastinė paslapties skraistė. Tik branduolinio reaktoriaus sprogimas Čer- 
nobilyje 1986 metų balandį, padengęs pusę Europos radioaktyviosiomis nuosėdo- 
mis, labai vėlai parodė pasauliui slypinčius pavojus. 

Sovietinę kultūrą varė iš proto valstybinė cenzūra, kuri pati to nenorėdama 
suskirstė visą veiklą į oficialią ir neoficialią. Aktoriai galėjo vaidinti, o rašytojai 
leisti knygas tik jeigu priklausydavo kuriai nors partijos vadovaujamai sąjungai. 
Jų kūrybą buvo galima skirstyti į šlykščiai prisitaikėlišką, apglaistytą ir narsiai 
nepaklusnią. Oficialioji kultūra buvo pagrįsta vadinamojo socialistinio realizmo 
principais, išdėstytais 1934 metais, ir Andrejaus Ždanovo naujai suformuluotais 
1946-aisiais [ĮmoLbova]. Šis stilius vaizdavo sovietinį gyvenimą idealizuotai, per 
prievartą džiugiai ir iš esmės melagingai. Kelios svarbios išimtys buvo leistos 
dešimtmetį po Stalino mirties. Viena vertus, Chruščiovas pritarė, kad būtų išleis- 
ta Aleksandro Solženycino „Viena Ivano Denisovičiaus diena“ (1962), niūriai 
pasakojanti apie Gulagą. Kita vertus, jis į šuns dienas išdėjo pirmąją Maskvoje 
šiuolaikinio meno parodą, pavadinęs ją „asilo uodegos teplionėmis“. Atlydys 
netrukus virto naujais speigais. Saujelė talentingų menininkų išsaugojo kruopelę 
savarankiškumo ir buvo beveik toleruojami, bet dauguma didžių tos eros kūrinių, 
tokie kaip Boriso Pasternako „Daktaras Živago“ (1957) ar svarbiausieji Aleksan- 
dro Zinovjevo ir Solženycino romanai, buvo nelegaliai išleisti užsienyje. Dauge- 
lis šedevrų neišvydo dienos šviesos 20 ar 30 metų. 

Paradoksalu, tačiau sovietiniai varžymai kėlė tikrą nepriklausomos aukštos 
kultūros troškulį, dvasinių ir estetinių vertybių alkį, kurio nepatyrė dauguma 

laisvų šalių. Oficialiosios politikos amoralumas sukūrė moralinius priešnuodžius. 
Ilgainiui ryžtingiausia opozicija susiformavo labiausiai apsišvietusiuose, vis labiau 
išsilavinusios visuomenės sluoksniuose. (1979 metais 10 proc. sovietų piliečių 
turėjo aukštojo mokslo diplomus.) „Nesvarbu, nori jis to ar ne, — kartą pasakė 
Vladimiras Bukovskis, — sovietų pilietis be perstojo viduje diskutuoja su oficia- 
liąja propaganda“““. Vienas pirmųjų maištininkų buvo Andrejus Sacharovas, 
sovietų vandenilinės bombos tėvas. Viena iškalbingiausių buvo krikščionė poetė 
ir kalinė Irina Ratušinskaja (g. 1954): 

Ir liūdna Rusijos sakmė 

(O gal mes tik sapnuojam?) 

Pelytę Mašką, ir mus, 

Ir radijo imtuvą, ir negęstančią šviesą 

Išdėsto švariame, dar nepradėtame popieriaus lape 

Ir atverčia rytojui 

Šią ilgą žiemą.“ 

Religinis gyvenimas Sovietų Sąjungoje dėl nuolatinio persekiojimo vos jaučia- 
mas. Oficialiai sovietų valstybė buvo ateistinė. Ypač stengėsi Chruščiovas, rengęs 
karingas antireligines kampanijas. Vaikų religinis švietimas laikytas nusikaltimu. 
Pasyviausi buvo Totorijos ir Vidurinės Azijos musulmonai, tad jie turėjo ir 
mažiausiai rūpesčių. Užtat Rusijos stačiatikių bažnyčiai buvo supančiotos rankos 
ir kojos. Jos kunigai gaudavo valstybės pensijas, o jos hierarchus sekė KGB. 1946 
metais uždrausta Ukrainos unitų bažnyčia išliko tik katakombose. Romos katali- 
kų bažnyčia gyvavo tik Lietuvoje; jos dvasininkus smarkiai išretino represijos ir 
deportacijos. Ilgainiui gerokai pagausėjo protestantų ir fundamentalistų sektų, 
ypač baptistų ir adventistų. Aštuntajame dešimtmetyje, vos tik pasirodžius judaiz- 
mo atgimimo ženklams, jį iškart imta persekioti. Religinio veiksnio svarba žlun- 
gant sovietiniam etosui buvo nepaprastai didelė““. 

Būta daugelio mėginimų apibūdinti pagrindinius sovietinio komunizmo bruo- 
žus. Daugelis pašaliečių akcentuodavo prarają tarp teorijos ir praktikos — atseit 
teorija buvusi gera, o praktika netikusi. Tačiau esama gausybės rašytinių šaltinių, 
rodančių protingus komunistus suvokus, kad pati teorija buvo apgaulinga. Leni- 
ninis, stalininis ir postalininis komunizmas visada atiduodavo duoklę Marksui ir 
Engelsui, nors su intelektualiuoju marksizmu turėjo tiek pat bendra, kiek Ramio- 
jo vandenyno salelių čiabuvių „krovinių kultai“, garbinę JAV prezidentus kaip 
dievus, turėjo su Amerikos demokratija. Nuo pat pirmųjų dienų rimčiausias 
komunizmo tikslas buvo kaip nors išlikti. Jo esmę sudarė melas. 

Pačiais svarbiausiais atžvilgiais aštuonios Rytų Europos šalys, inkorporuotos į 
sovietinį bloką (bet ne į Sovietų Sąjungą), vystėsi panašiai kaip pati SSRS. Lenki- 
ja, Vengrija, Čekoslovakija, Rytų Vokietija, Rumunija, Bulgarija, Jugoslavija ir 
Albanija praėjo stalinizacijos etapą (po 1948 metų) ir destalinizaciją (po 1953 
metų, vienos anksčiau, kitos vėliau). Dauguma jų paskui buvo „normalizuotos“, 
tai yra po atviro nepaklusnumo blykstelėjimų jose vėl buvo įvestos brežnevinės 
normos. Dauguma šių šalių priklausė Sovietų Sąjungos kariniam „aljansui“ — 

Varšuvos sutarties organizacijai — arba lygiagrečiai egzistavusiai Ekonominės 
Savitarpio Pagalbos Tarybai. Visose valdė komunistinės diktatūros, išmokusios to 
amato iš sovietinių mokytojų. Savo egzistavimą jos teisino ta pačia leninine ide- 
ologija ir, be dviejų išimčių, liko ištikimos Maskvai. 

Žinoma, būta svarbių skirtumų ir chronologinių netolygumų. Pavyzdžiui, sep- 
tintojo dešimtmečio viduryje kai kurių šalių, tarkim, Čekoslovakijos, dar nebuvo 
pasiekusi destalinizacija, o Vengrija jau praėjusi ir destalinizaciją, ir normalizaciją. 
Apskritai Rytų Europos šalių „sovietizacijos“ laipsnis kur kas menkesnis, nes sovie- 
tų metodika jose buvo taikoma tik 40 metų, o ne 70 kaip pačioje Sovietų Sąjungo- 
je. Istorikai nesutaria, ką akcentuoti — skirtumus ar panašumus. Tačiau niekas 
nepaneigs fakto, kad istorinė tų šalių patirtis keturis pokario dešimtmečius buvo 
susijusi su Sovietų Sąjungos ir iš pagrindų skyrėsi nuo Vakarų Europos. Visos jos 
buvo vadinamos „liaudies demokratijos“ šalimis, bet, kad ir kokią lakią vaizduotę 
turėtum, nė vienos negalėtum apibūdinti kaip liaudies ar kaip demokratinės. 

Per pirmąjį — stalinistinį — etapą (1945 — 1953) visos Rytų Europos šalys buvo 
verčiamos priimti sistemą, tuo metu vyravusią Sovietų Sąjungoje. Pirmaisiais 
pokario metais Stalinas reikalavo, kad būtų atidžiai kontroliuojama tik sovietinė 
Vokietijos zona, Lenkija ir Rumunija. Visur kitur jis stiprino komunistų įtaką, bet 
nereikalavo aklo paklusnumo, tačiau nuo 1948 metų drausmė buvo sugriežtinta: 
atsakant į Trumano doktriną, visos geležinės uždangos spragos turėjo būti 
užtaisytos. Pagrindiniai vėlyvojo stalinizmo elementai turėjo būti negailestingai 
įbrukti visur, kur jų dar nebūta. Pulkai sovietinių „patarėjų“ ir specialistų buvo 
sukišti į vietinės valdžios aparatus, siekiant užtikrinti vienodumą ir paklusnumą. 

Šioje naujojoje galaktikoje Stalinas liko „neprilygstamo skaistumo Saule“. 
Tačiau kiekvienoje šių šalių į orbitą buvo paleista virtinė mažesnių saulučių, vie- 
tinių staliniukų. Bierutas, Gottwaldas, Rakosi, Ulbrichtas, Georgijus Dežas, Živko- 
vas, Titas ir Enveras Hoxha — visi buvo Maskvos parengti Stalino tarnai. Pavadi- 
nę juos „marionetėmis“, pasakytume komplimentą. 

Jugoslavija buvo vienintelė šalis, anksti atsisakiusi paklusti Maskvai. Kroatas 
Josipas Brozas, arba Titas (1892 — 1980), buvo unikalus tuo, kad karo metus pra- 
leido tėvynėje, kad palaikė ryšius su Vakarų valstybėmis ir kad savąjį režimą 
sukūrė be sovietų pagalbos. Jis buvo stalinistas, išgarsėjęs šlykščiomis represijo- 
mis. Serbijos dominuojama jo daugiatautė federacija buvo nusižiūrėta nuo Rusijos 
dominuojamos Sovietų Sąjungos. Visi tautiniai nesutarimai šalyje buvo kuo pui- 
kiausiai slopinami. Jugoslavijos Federacinė Liaudies Respublika atsirado 1945 
metais. Jos konstitucija, apibrėžianti valdančiosios Jugoslavijos komunistų sąjun- 
gos ir šešių į šalies sudėtį įeinančių respublikų teises, galiojo nuo 1946 metų 
sausio. Bet Titas jau įrodė galįs veikti savarankiškai ir nebuvo linkęs vykdyti kie- 
no nors nurodymų. Jis pasisakė prieš kolektyvinį žemės ūkį ir norėjo darbininkų 
savivaldos. Taigi sukritikuotas Kominformo jis nė nežadėjo taisytis. 1948 metų 
birželį Titas ir jo partija iš šios organizacijos buvo išvyti; kelerius metus jiems 
grėsė sovietų bausmė. Vis dėlto jie liko ir komunistiški, ir nepriklausomi, nors 
daug kas manė, kad tai neįmanoma. Tai įrodė, kad gali nepaklusti Stalinui ir likti 

gyvas. Belgradas susitaikė su Maskva per Chruščiovo vizitą 1955 metais, bet taip 
ir neįstojo į ESPT ir Varšuvos sutarties organizaciją. Išėjusi iš sovietų bloko 
Jugoslavija ėmė vaidinti svarbų vaidmenį neprisijungusių šalių judėjime. 

Rytų Vokietija įstojo į sovietinį bloką tuo metu, kai Jugoslavija buvo iš jo 
beišeinanti. Sovietų zonoje politiniai reikalai buvo tvarkomi viliantis, kad šitaip 
bus padėti pamatai suvienytai komunistinei Vokietijai. Nenusisekusi Berlyno blo- 
kada ir Federacinės Respublikos paskelbimas parodė, kad tos viltys tuščios. 
Vokietijos Demokratinė Respublika (VDR) oficialiai buvo įkurta 1949 metų spalio 
7 dieną, penkiais mėnesiais vėliau negu VFR. Kaip ir Lenkijoje, pagal VDR kon- 
stituciją valdančioji Vieningoji socialistų partija (SED) turėjo bendradarbiauti su 
keliomis satelitinėmis partijomis, sudarančiomis komunistinį Nacionalinės vieny- 
bės frontą. Per pirmuosius rinkimus Frontas surinko 99 procentus balsų. Sovietų 
okupacinės pajėgos svarbiausias teises pasiliko sau. Žemės ūkio kolektyvizacija 
nebuvo vykdoma iki 1953, kadangi SED ką tik buvo įvykdžiusi labai rimtą žemės 
reformą, per kurią valstiečiai gavo nuosavybės teises. Didžiausią problemą kėlė 
nesiliaujantis pabėgėlių srautas: gerą dešimtį metų kiekvienas galėjo nusigauti į 
Vakarų Berlyną metro, sėdęs į traukinį Frydrichštrasės ir išlipęs Tyrgarteno stoty- 
se. Per dvylika metų (1949 — 1961) ta galimybe pasinaudojo tūkstančiai žmonių. 
VDR buvo vienintelė Europos valstybė, kurioje mažėjo gyventojų. 

Ekonominės savitarpio pagalbos taryba (ESPT) buvo įkurta 1949 metų sausio 
8 dieną Maskvoje, kur ir liko jos sekretoriatas. Prie narių steigėjų prisijungė 
Albanija (1949), VDR (1950), Mongolija (1962) ir Kuba (1972). Tuo metu jos 
pagrindinė paskirtis buvo teoriškai ir praktiškai padėti sovietiniais metodais 
„Statant socializmą“. 

Nėra visiškai aišku, kokiu mastu „liaudies demokratijos“ šalys buvo oficialiai 
įtrauktos į sovietines struktūras. Vis dėlto labai abejotina, kad joms būtų buvę 
palikta bent kiek savarankiškumo. Apie tai byloja nepakartojamas tarppartinės 
kontrolės mechanizmas. Jeigu „socialistinis internacionalizmas" apskritai ką nors 
reiškė, tai veikiausiai KPSS teisę kontroliuoti broliškų partijų reikalus, o šioms — 
patikėtas respublikas. Ši gyvybiškai svarbi užduotis buvo palikta centrinio SSKP 
sekretoriato Tarptautiniam skyriui; kiekvienam jo „biurui“ buvo pavesta prižiūrėti, 
kaip tvarkomi konkrečios šalies vidaus reikalai. Todėl visos vadovaujančios bro- 
liškų partijų pareigybės buvo priklausomos nuo „aukštesnių Maskvos organų“ 
nomenklatūros sistemos, o sovietų agentus buvo galima sukišti į svarbiausius blo- 
ko postus. Taigi sovietų politbiuras galėjo skirti visus kitus politbiurus. KGB galė- 
jo vadovauti visoms kitoms komunistinėms saugumo tarnyboms, o glavpolitas — 
visiems besikuriančių liaudies armijų generaliniams štabams. Pasibaigus karui 
Stalinas kelerius metus nenorėjo, kad jo globotiniai turėtų dideles savas karines 
pajėgas, tad jos ėmė gausėti tik po 1948 metų. Jas taip tiesiogiai kontroliavo sovie- 
tų kariniai patarėjai, kad tuo metu dar nebuvo reikalo kurti formalaus karinio 
aljanso, prilygstančio NATO. 

Akivaizdžiausiai stalinizmo įsigalėjimą rodė virtinė valymų ir parodomųjų teis- 
mų, sutriuškinusių broliškųjų partijų vadovybes po 1948 metų birželio. Stalinas 
perleido Rytų Europos bičiulius per tą pačią „mėsmalę“, kurią kadaise naudojo 

sovietų Komunistų partijai. Nors 1948 metų gruodį per steigiamąjį Lenkijos jung- 
tinės darbininkų partijos suvažiavimą Varšuvoje Wladystawas Gomulka kelia- 
klupsčiaudamas kritikavo save, tai nepadėjo: netrukus buvo apkaltintas „naciona- 
listiškais nukrypimais". Sofijoje Ministrų Tarybos pirmininko pavaduotojas Traičas 
Kostovas buvo apkaltintas titoizmu ir nubaustas mirtimi. Tiranoje to paties likimo 
susilaukė Kocis Džodzė už tariamą sąmokslą atiduoti Albaniją Jugoslavijai. Buda- 
pešte nuteistas ir nubaustas mirtimi užsienio reikalų ministras Laszlas Rajkas. 
Prahoje po daugelio juodinimo ir smulkių teismų metų didžiausiu kaltininku galų 
gale buvo pripažintas CK pirmasis sekretorius Rudolfas Slansky. Per Slansky teis- 
mą 1952 metų lapkritį, kuriame 11 iš 14 kaltinamųjų buvo žydai, prie įprastų 
titoizmo, trockizmo, antisovietizmo ir šnipinėjimo užsieniui buvo pridėtas ir kalti- 
nimas sionizmu. 

Per antrąjį, postalininį, etapą (1953 — 1968) sovietų satelitai siekė to, kas vienų 
vadinama „tautiniu komunizmu“, kitų — „policentrizmu“. Kiekviena broliška 
partija reikalavo teisės pasirinkti atskirą „kelią į socializmą“. KPSS pasiliko teisę 
įsikišti jėga, jei kiltų grėsmė socializmo laimėjimams. Iš tikrųjų „socializmo lai- 
mėjimai" reiškė komunistų valdžios monopolį ir lojalumą Kremliui. 

Vyraujant netikrumo atmosferai, kurią kaitino kovos Maskvos kolektyvinėje 
vadovybėje, iniciatyvos ėmėsi drąsesnieji. 1953 metų birželio 17 dieną Rytų Ber- 
lyno darbininkai surengė demonstracijas, kurios grėsė peraugti į atvirą maištą. 
Jas negailestingai numalšino sovietų tankai. Panašūs bruzdėjimai kilo Čekoslova- 
kijos Pilzeno mieste. Liaudies protestai vis dar buvo netoleruojami. Lenkijoje 
partija patyliukais atsisakė kai kurių esminių Maskvos nurodymų. Buvo sustab- 
dyta prievartinė kolektyvizacija; nekenčiama sovietų vadovaujama Saugumo 
ministerija pakeista kita organizacija; paleisti iš kalėjimų partijos vadovai ir pri- 
mas. Poetui komunistui buvo leista išspausdinti „Eilėraštį suaugusiesiems“, kuria- 
me drąsiai sakoma, kad gyvenimas toli gražu nėra puikus: 

Przybiegli, wotali: 

w socjalizmie 

skaleczony palec nie boli. 
Skaleczyli sobie palec. 
Poczuli. 


Są ludzie spracowani... 

są polskie jabtka niedostępne dla dzieci... 

są dziewczyny zmuszane do ktamstwa... 

są ludzie oczerniani, opluci... 

są odzierani na ulicach 

przez zwyktych opryszkėow, dla ktėrych się szuka definicji prawnej...? 


(Atbėgę šaukė: 
socializme užgauto piršto neskauda. 


Žmonės užsigavo. 
Skaudėjo. 

Yra persidirbusių žmonių... 

Yra lenkiškų obuolių, bet jų negauna lenkų vaikai... 
Yra merginų, kurias verčia meluoti... 

Yra šmeižiamų, apspjaudomų žmonių... 

Yra tokių, kuriuos užpuola gatvėse 

Mušeikos, kuriems teisė neturi apibrėžimo...) 

Varšuvos sutartis buvo pasirašyta 1955 metų gegužės 15 dieną. Liaudies 
demokratijos šalių armijos augo septynerius metus; atėjo laikas, kai vietinė kari- 
ninkija turėjo gauti daugiau teisių. Kadangi politinės struktūros integruotos, Var- 
šuvos sutarties organizacija nebuvo tikra laisvų ir lygių partnerių sąjunga; nė 
viena iš narių armijų negalėjo veikti savarankiškai. Tačiau standartiniai ginklai ir 
bendras karių rengimas turėjo akivaizdžių pranašumas. Be to, šitaip gerokai buvo 
paglostyta tautinė savigarba, o NATO gavo perspėjimą šiukštu nepriimti Vakarų 
Vokietijos. 

Kaip paaiškėjo, lemiami buvo 1956-ieji metai. Chruščiovo kalba Komunistų 
partijos XX suvažiavime, aišku, sukrėtė visą Rytų Europą. Broliškos partijos pri- 
valėjo susitaikyti su Stalino padarytais joms nusikaltimais. Pavyzdžiui, Lenkijos 
delegacija, papasakojusi Vakarų žurnalistams apie tai, kas vyksta suvažiavime, 
sužinojo, kad visa prieškario Lenkijos komunistų judėjimo vadovybė buvo išžu- 
dyta už prasimanytus nusikaltimus. Tai išgirdęs Bierutas iš karto mirė nuo širdies 
smūgio. Iki vasaros įtampa pasiekė apogėjų. Augo masiniai neramumai, valdan- 
čiųjų partijų „senąją gvardiją“ griovė būsimųjų reformatorių reikalavimai. Birželį 
Poznanėje žuvo 53 darbininkai, kai Lenkijos armija ėmė šaudyti į demonstrantus, 
nešusius šūkius „Duonos ir laisvės!“ ir „Rusai, namo!“ Spalį pirma Varšuvoje, pas- 
kui Budapešte dvi broliškos partijos žengė nepaprastai svarbius žingsnius — 
pakeitė savo politbiurų narius iš anksto nesuderinusios kandidatūrų su Maskva. 

Krizę Rytų Europoje įveikti Chruščiovui padėjo tai, kad tuo pat metu vyko 
prezidento rinkimai Jungtinėse Amerikos Valstijose ir prasidėjo Sueco krizė. 
Vakarų šalys kivirčijosi dėl Artimųjų Rytų, tad Sovietų Sąjunga galėjo netrukdo- 
ma tvarkytis Varšuvoje ir Budapešte. 

Spalio 21-ąją, sekmadienį, netveriantis pykčiu Chruščiovas nepranešęs atskrido 
į Varšuvą. Jis pamatė, kad miestas apsuptas lenkų specialiųjų dalinių su visa kovi- 
ne ekipuote, o Lenkijos vadovybė tvirtai remia Wladystawą Gomuiką. (Vėliau 
pasklido gandai, neva Lenkijos armija ketino prasiveržti pro Rytų Vokietiją iki 
NATO linijų.) Dvi dienos derybų parodė, kad Gomutkos „lenkiškas kelias į socia- 
lizmą"“ esminiams sovietų interesams nekenkia ir kad atviras karas su didžiausia ir 
garsėjančia kaip drąsiausia sąjungininke ne itin pageidautinas. Taigi Chruščiovas 
atsitraukė: sutiko, kad Gomutkos išrinkimas pirmuoju sekretoriumi lieka galioti, ir 
kad maršalas Rokosovskis su savo patarėjais būtų atšaukti. Kurį laiką Gomutka 
galėjo didžiuotis esąs vienintelis populiarus komunistų vadovas Lenkijoje. 

Budapešte įvykiai pakrypo lemtinga vaga — tik per plauką tokios jų eigos 
išvengė Varšuva. Chruščiovas bijojo, kad jo kilnumas Jugoslavijos atžvilgiu, o 
dabar ir Lenkijos, nebūtų suprastas kaip bendro silpnumo požymis. Karine jėga 

palaužti Vengriją buvo lengviau negu Lenkiją. Be to, draugai vengrai, priešingai 
negu lenkai, buvo labai susiskaldę. Naktį iš spalio 23 į spalio 24-ąją, ką tik išsi- 
sprendus Lenkijos krizei, Rakosi'o įpėdinis, stalinistinis Vengrijos kompartijos 
sekretorius Erno Gero, išsigandęs, kad bus nuverstas, paprašė sovietų karinės 
pagalbos. Mažiau nei per mėnesį Vengrija jėga buvo priversta paklusti. Iš pradžių 
atrodė, kad bus pasiektas kompromisas. Sovietų armija pasitraukė iš sostinės; 
sovietų pasiuntinys Jurijus Andropovas nepalaikė Gero ir pritarė, kad jį pakeistų 
Janosas Kadaras — lojalus komunistas, kaip ir Gomutka nukentėjęs nuo stali- 
nistinio persekiojimo. Imre Nagy, partijos reformatorių frakcijos vadovas, buvo 
paskirtas ministru pirmininku, tad atrodė, jog dabar jis nebegalės stiprinti savo 
įtakos. Ėjo kalbos, kad vyksta derybos dėl visiško sovietų armijos išvedimo. 
Chruščiovas antrą kartą susitiko su Titu, šįsyk — Brionyje. Bet tada Nagy priėmė 
į vyriausybę keletą nekomunistų ir šitaip nutraukė komunistų monopoliją. Pri- 
mo — kardinolo Mindszenty — paleidimas iš kalėjimo sukėlė entuziastingas 
demonstracijas, po kurių prasidėjo išpuoliai prieš nekenčiamą saugumo policiją. 
Lapkričio 2-ąją liaudies spaudžiama vyriausybė kreipėsi pagalbos į Jungtines 
Tautas ir paskelbė, kad Vengrija pasitraukia iš Varšuvos sutarties organizacijos. 
Lapkričio 4-ąją, auštant, sovietų šarvuočiai ir tankai be įspėjimo vėl įdardėjo į 
Budapeštą. Dešimt dienų didvyriški jaunuoliai plikomis rankomis kovėsi su tan- 
kais. Kraujas liete liejosi. Nagy prisiglaudė Jugoslavijos ambasadoje, iš kurios 
išėjo gavęs sovietų raštišką saugumo garantiją, bet tuoj pat buvo suimtas. Kurį 
laiką jis kalintas Rumunijoje, o paskui sušaudytas su 2000 bendražygių. Į Aust- 
riją pasipylė šimtai tūkstančių pabėgėlių. Ne mažiau žmonių žuvo. Vengrija liko 
Andropovo globotinio Kadaro ir „revoliucinės darbininkų ir valstiečių vyriausy- 
bės“ rankose. 

Vengrijos liaudies sukilimas nepataisomai sugadino sovietų reputaciją. Jis 
parodė pasauliui, kad komunizmas nepaiso liaudies reikalavimų. Sukilimas atgra- 
sė daugelį kairuolių, sugriovė Vakarų komunistų partijų ateitį ir gerokai padidino 
šaltojo karo įtampą. Pačiame sovietų bloke jis papiktino Mao Dzedungą, tautinių 
komunizmo atmainų šalininką, bandžiusį užsistoti Gomulką ir Nadį. Be to, jis 
tapo akstinu naujai bendrai ekonominei strategijai, tarp kurios pagrindinių šali- 
ninkų buvo Budapešto nugalėtojai Andropovas ir Kadaras. Bet ne visi pasimokė 
iš sukilimo. Panašų pragarą patyrė Čekoslovakija, kol galutinai suprato postali- 
nistinio žaidimo taisykles. 

Kinų ir sovietų nesantaika, prasidėjusi 1960 metais, tiesiogiai atsiliepė tik vie- 
nai Europos šaliai — Albanijai. Kaip ir kinai, draugai albanai su destalinizacija 
sutiko tik su keliomis svarbiomis išlygomis. Be to, Titui nutraukus ryšius su Sta- 
linu, jie buvo atkirsti ir nebeturėjo bendros sienos su visu bloku, tad buvo apsau- 
goti nuo sovietų intervencijos. Taigi Tirana pasuko „kinų keliu“ ir ėmė simpati- 
zuoti nebe Maskvai, o Pekinui. Albanija liko visiškai stalinistinė, kolektyvizuota 
ir ateistiška, visiškai izoliuota ir nesutarė su visomis kaimynėmis. Niekas nesikeis 
iki 1990 metų. „Vienintelė Albanijos religija, — pareiškė Enveras Hoxha — būti 
albanu.“ [sHaiPERIA) 

Naujoji septintojo dešimtmečio sovietų ekonominė strategija buvo priimta iš 
dalies mėgdžiojant EEB ir iš dalies pripažįstant taikomų stalinistinių metodų trū- 
kumus. Vienas jos padarinių buvo tai, kad išaugo ESPT kaip bendro planavimo 
koordinatorės vaidmuo. ESPT davė konkrečias užduotis kiekvienai šaliai ir dide- 
lį dėmesį skyrė šiuolaikinio mokslo ir technikos propagavimui. Tai tenkino visus, 
išskyrus Rumuniją. Bet pagrindinis bandomasis projektas buvo pradėtas Vengri- 
joje. Andropovas, dabar SSKP Tarptautinio skyriaus vedėjas, ir Kadaras suvokė, 
kad po Vengrijos sukilimo prasidėjęs teroras sudaro geras sąlygas protingiems 
ekonomikos eksperimentams. Mat ekonominė reforma galėjo vykti nesibaiminant 
politinių neramumų. „Guliašo komunizmas“ išmuštų sotiems piliečiams iš galvų 
svajones apie laisvę. Pagrindinis sumanymas buvo įvesti ribotus rinkos mecha- 
nizmus į valstybės vis dar kontroliuojamą sistemą, skatinti verslininkystę, ypač 
žemės ūkyje, silpninant privalomų tiekimų ir žemės nuosavybės kontrolę. Rezul- 
tatų ilgai laukti nereikėjo: septintojo dešimtmečio viduryje Vengrija taip sukles- 
tėjo, kad žmonės pamiršo apie savo politinius vargus. Budapeštas tapo klestinčių 
restoranų ir lūžtančių prekių lentynų miestu, kuriame nebuvo jokio politinio 
gyvenimo. „Kadarizacija“ atrodė kaip patrauklus kompromisas tarp komunizmo 
ir kapitalizmo, ypač politinės nuovokos neturintiems Vakarų ekonomistams. 

Į ryškėjančias tendencijas nereagavo trys šalys, kiekviena — dėl skirtingų 
priežasčių. 

Vokietijos Demokratinė Respublika buvo pati nenatūraliausia iš visų liaudies 
demokratijos šalių. Jos nelankstų ideologinį konformizmą ir perdėtą prosovietizmą 
palaikė Štazi — grėsmingos reputacijos saugumo aparatas. VDR slėgė Berlyno 
padalijimas, beveik 40 sovietų okupacinių divizijų buvimas, o labiausiai — nesi- 
liaujantis piliečių bėgimas svetur. 1961 metų rugpjūčio 13 buvo uždaryti visi pra- 
ėjimai tarp Rytų ir Vakarų Berlyno. Per kitus 28 metus Berlyno siena pavertė VDR 
narvu, ryškiausiu komunistinės priespaudos simboliu Europoje. Teorija, neva Rytų 
Vokietijoje gyvenanti atskira tauta su savomis tradicijomis, turėjo priversti žmones 
negalvoti apie vieningą Vokietiją. Buvo labai stengiamasi paspartinti sunkiosios 
pramonės augimo tempus ir pelnyti tarptautinį pripažinimą gausiai finansuojant 
olimpines sporto šakas. 1971-aisiais, kai pirmojo sekretoriaus poste Ulbrichtą 
pakeitė Erichas Honeckeris, taikus sambūvis su Vakarų Vokietija jau buvo beveik 
pasiektas. Tačiau šeštojo dešimtmečio dvasia VDR buvo jaučiama dar 30 metų. 
„Mes be galo mylime Vokietiją, — neslėpdamas ironijos sakė vienas prancūzų 
ministras, — todėl negalime atsidžiaugti, kad jų net dvi“. 

Rumunija kratėsi bet kokių permainų, bet atvirai nepaklusti niekada nemė- 
gino. Nicolae Ceausescu (1918— 1989), 1965 metais tapęs Rumunijos komunistų 
partijos generaliniu sekretoriumi, laikėsi ekscentriškos ir nemažiau negarbingos 
politikos. Jis pasiskelbė Conduūtor ir sukūrė naują neostalininį asmenybės kultą 
bei giminių protegavimu pagrįstą despotizmą, taikliai apibūdintą kaip „socializ- 
mą vienoje šeimoje“. Jis surašė konstituciją, kurioje paskelbė, kad Rumunija 
pasiekusi aukščiausią socialistinės raidos etapą, nors jos liaudis gyveno baimėje 
ir skurde. Palyginti su baisiuoju Ceausescu Securitate to meto KGB atrodė kaip 


1097 


JROPOS ISTORIJA 


rų džentelmenų klubas. Ceausescu pasiekė šiokių tokių diplomatinių laimė- 
aų balansuodamas tarp Maskvos ir Pekino, be to, pelnė (nepagrįstai) Vakarų 
sižavėjimą, kad pripažino Izraelį, ir aktyviai nesireiškė ESPT bei Varšuvos 
tarties organizacijos veikloje. Jis apsilankė Bakingemo rūmuose (čia valgius 
rmiausia ragaudavo jo degustuotojas) ir, Užsienio reikalų ministerijai patarus, 
1glijos karalienės buvo įšventintas į bajorus. Rumunija taikliai vadinta Rytų 
iropos Šiaurės Korėja, nes buvo uždara šalis, puikiai suvokianti savo nevisaver- 
kumą, nepaprastai besididžiuojanti abejotinais laimėjimais ir instinktyviai lin- 
isi tarpininkauti kitoms mafijos gaujoms. 

Bulgarija varžėsi su Rytų Vokietija dėl niūraus sąstingio laurų. Industrializa- 
a šalyje prasidėjo vėlai, kaip ir valstybinė turizmo plėtotė bei prekyba vynu. 
Itijos vadovas Todoras Živkovas vedė šalį vergišku prosovietišku kursu nuo 
54 iki 1990 metų. 

Čekoslovakija priešinosi destalinizacijai iki 1968 metų sausio. Antonino 
>votny, pirmojo sekretoriaus po Gottwaldo mirties 1953 metais, klika nekreipė 
mesio nei į didesnę politinę laisvę Lenkijoje, nei į ekonomines reformas Ven- 
ijoje. Galop jį nuvertė politbiuro koalicija, sudaryta iš slovakų, nepatenkintų 
kų dominavimu, ir sistemos reformos trokštančių čekų. Naujasis lyderis Alek- 
ndras Dubčekas (1927 — 1993) buvo malonaus būdo slovakų komunistas, vienin- 
is pirmasis sekretorius bloko istorijoje, gamtos apdovanotas šypsančiomis aki- 
s. Nenuostabu, kad jis pasisakė už „socializmą žmogišku veidu“. 

Prahos pavasaris pražydo svaiginančiu greičiu. Dubčekas ir jo komanda pla- 
vo vykdyti reformas iš viršaus. Jie anksti sustabdė cenzūrą, ir žmonės šėlte šėlo 
iaugsmingai diskutuodami šį žingsnį. Jie buvo pirmieji komunistų planuotojai, 
pratę, kad be psichologinių paskatų reformos sklandžiai nevyks. Balandžio pro- 
amoje reformatoriai numatė didesnį Valstybinio liaudies susirinkimo vaidmenį. 
: devyniolikos metų, kai Michailo Gorbačiovo spaudos atstovo paklausė, kuo 
ahos pavasaris skyrėsi nuo Gorbačiovo perestroikos programos, tas atsakė: 
levyniolika metų“. Iš anksto pasmerktas žlugti Čekoslovakijos eksperimentas 
iko vos septynis mėnesius. Iš pradžių atrodė, kad bus galima pasiekti kompro- 
są. Sovietų bičiuliai išreiškė susirūpinimą dėl tariamų perlenkimų, tokių kaip 
1iasklaidos laisvė. Čekoslovakijos vyriausybė patvirtino esanti atsidavusi socia- 
mui ir draugiškai nusiteikusi SSRS atžvilgiu bei pasiryžusi išlikti Varšuvos 
tarties organizacijoje. Tačiau liepą visoje šalyje vyko grėsmingi VSO manevrai, 
asienio Černa prie Tisos kaimelyje susitiko Brežnevas su Dubčeku bei jų polit- 
arų nariai. Po susitikimo manevrai buvo nutraukti, o kariniai daliniai išvesti. 

1968 metų rugpjūčio 21-ąją, auštant, pusė milijono karių iš visų Varšuvos 
tarties šalių, išskyrus Rumuniją, be įspėjimo vėl plūstelėjo į Čekoslovakiją: len- 
i greta pilkomis uniformomis vilkinčių Rytų vokiečių — iš šiaurės, vengrai ir 
Igarai — iš pietų, sovietų divizijos per Lenkiją ir Ukrainą — iš rytų. Šis žings- 
: buvo toks netikėtas ir karių koncentracija tokia didžiulė, kad pasipriešinimo 
veik nebuvo. Dubčeką surakintą grandinėmis nuskraidino į Maskvą; reformos 
vo sustabdytos. Nuo šiol Čekoslovakijos sienas turėjo nuolatos saugoti VSO 

pajėgos. Po kurio laiko Dubčekas buvo pakeistas Gustavu Husaku, veteranu, 
kuris kaip ir Gomutka bei Kadaras tebetikėjo komunizmu, nors patys buvo 
nukentėję nuo stalinizmo. Kai viskas baigėsi, Brežnevas išdėstė sovietų poziciją 
bloko vadovų susitikime Varšuvoje 1968 metų lapkritį. Brežnevo doktrinoje kuo 
aiškiausiai buvo pasakyta, kad socialistinė Maskvos pareiga — jėga įsikišti ginant 
jos sąjungininkių „socializmo laimėjimus“. Rytų Berlynas (1953), Budapeštas 
(1956) ir Praha (1968) — niekas nesikeitė. Jokios esminės pažangos. Sovietų blo- 
ko šalys nebuvo suverenios valstybės. 

Įsiveržimas į Čekoslovakiją buvo kur kas mažiau brutalus negu Vengrijos 
sukilimo malšinimas. Bet visoje planetoje žmonės matė įvykius televizorių ekra- 
nuose, tad jie padarė milžinišką poveikį pasaulio nuomonei. Įsiveržimą pasmerkė 
kelios komunistų partijos. Kinija pavadino jį „gėdinga fašistine jėgos politika“, 
Jugoslavija — „neteisėta okupacija“, Rumunija — „siaubingu nacionalinio suve- 
reniteto pažeidimu“. Tai pranašavo Europai nesibaigiantį ledynmetį. Ne daug kas 
iš girdėjusių traškesių stelbiamą paskutinį laisvą Prahos radijo pranešimą jį 
pamirš: „Prašom prisiminti Čekoslovakiją, kai mūsų nebeminės naujienose" Šis 

Per trečiąjį — Brežnevo — etapą (1968 — 1985) sovietų bloke Brežnevo dok- 
trinos nustatytos normos vis labiau buvo klibinamos augančios intelektualinių, 
socialinių ir galų gale politinių protestų bangos. Visi valdžios svertai buvo komu- 
nistų vadovybės rankose, taigi opozicijai reikėjo rasti naujų, nesmurtinių poveikio 
metodų. Sektiniausias „normalizacijos“ pavyzdys buvo Čekoslovakija. Labiausiai 
jai priešinosi Lenkija. 

Čekoslovakijos normalizacija išties graudus reginys. Husakas išnaudojo visą 
niekingą partijos kontrolės aparato tironiją, kad sunaikintų Prahos pavasario dva- 
sią. Niekas nebuvo sušaudytas, nevyko parodomieji teismai, bet viešai susidegi- 
nusio jauno studento Jano Palacho neviltis atspindėjo liaudies nuotaikas. 

Buvę ministrai ir akademikai buvo nusiųsti į prasčiausius darbus. Dubčekas 
dirbo miškų inspektoriumi. Policija persekiojo visus. Praha, gražiausias Europos 
miestas, buvo ir niūriausias. Praeis dešimtmetis, kol būrelis niekieno neremiamų 
disidentų, susibūrusių aplink dramaturgą Vaclavą Havelą, pasirašys „77-ųjų char- 
tiją“ — Žmogaus teisių deklaraciją. 

Susiskaldymas buvo pagrindinis sovietų bloko vėlyvosios stadijos bruožas. 
Nors ir toliau garbstytas „socialistinis internacionalizmas“, blokas buvo susi- 
skirstęs į daugybę izoliuotų dalių. Dėl nacionalinio komunizmo susidarė tokios 
sąlygos, kad kiekviena šalis buvo glaudžiai susijusi su Maskva, bet iš esmės izo- 
liuota nuo kitų. Kordonas, skyręs Lenkiją nuo Lietuvos, Ukrainos, o po 1968 
metų — ir nuo Čekoslovakijos, buvo taip pat sunkiai įveikiamas kaip ir geležinė 
uždanga. To meto padėtį puikiai iliustruoja pavyzdys suimtų Taternicy — sportiš- 
kų disidentų, kurie su draudžiamos literatūros pilnomis kuprinėmis davėsi po 
sniego nuklotus Tatrų kalnus. Rytų europiečiai dažnai geriau pažinojo Vakarų 
Europos ar Jungtinių Amerikos Valstijų negu artimiausių kaimynų gyvenimą. 

Lenkijos Liaudies Respublika (LLR) pasižymėjo neįprasta savitumų gausa. Tai 
buvo didžiausias sovietų satelitas, turėjęs armiją, gausesnę nei Didžiosios Brita- 
nijos. Ir struktūriniu, ir psichologiniu požiūriu šalis buvo mažiausiai susovietinta. 

Lenkijos valstietija sėkmingai atsilaikė prieš kolektyvizaciją, teisėtvarka — prieš 
komunistų monopolį, o lenkų inteligentija beveik sugebėjo verstis be marksizmo. 
Liaudies vienybės fronto pseudopliuralizmas sudarė sąlygas šiokiai tokiai nepar- 
tinei politikai. O svarbiausia, Romos katalikų Bažnyčia, vadovaujama įstabiojo 
primo Stefano — kardinolo Wyszynskio (1901— 1981), priešingai negu kitose 
šalyse, taip ir nepasidavė politinei kontrolei. Pagal 1956 metų gruodžio susitarimą 
Bažnyčios hierarchams buvo suteikta visiška autonomija su sąlyga, kad jie atvirai 
neis prieš partijos valdžią. Matyt, partijos sociologai tikėjosi, jog sparti moderni- 
zacija, dėl kurios Lenkija buvo bevirstanti stipria pramonine valstybe, greitai 
sugriaus religijos pamatus. O iš tikrųjų naujasis proletariatas liko ištikimas Baž- 
nyčiai ir pats sugriovė partijos pamatus. 

Lenkijos opozicijos ir normalizacijos ciklas truko ketvirtį amžiaus. Gomulka iš 
liaudies didvyrio greitai virto nesukalbamu senu viršininku. Septintojo dešimtme- 
čio viduryje jis slopino intelektualus marksistus, 1968 metų kovą — studentus, o 
1970-aisiais krauju numalšino darbininkų protestus Baltijos uostuose. 1968 metų 
ultranacionalistų frakcijos bandymas paimti partijoje valdžią, nukreiptas prieš 
žydus partijos aparate, peraugo į gėdingą visuotinę „antisionistinę kampaniją“, 
dėl kurios iš Lenkijos pasitraukė beveik visi likę žydai. Visą aštuntąjį dešimtmetį 
valdęs Edwardas Gierekas laikėsi „šiupinio komunizmo“ strategijos, gausiai 
finansuotos Vakarų paskolomis. Po trumpo klestėjimo laikotarpio vėl atėjo nepri- 
teklių metas, prasidėjo masiniai protestai, ir susikūrė tvirta intelektualų ir darbi- 
ninkų opozicija — Darbininkų gynybos komitetas, „Solidarumo“ pirmtakas. Per 
lenkų kilmės popiežiaus apsilankymą 1979 metų birželį susidarė permainas 
žadanti moralinė atmosfera. 

„Solidarumo“ profesinė sąjunga išaugo iš saujelės ryžtingų Gdansko laivų sta- 
tyklų streikininkų 1980 metų rugpjūtį. Jai vadovavo „vilko bilietą“ turintis nie- 
kam nežinomas bedarbis elektrikas Lechas Watęsa. Sąjunga peraugo į milijonus 
vienijantį liaudies protesto sąjūdį. Pasiryžę vengti smurto, jos nariai nesigrūmė su 
komunistais, o tiesiog apsiėjo be jų. Ši vienintelė nepriklausoma sovietų bloko 
organizacija oficialiai išsikovojo teisę streikuoti ir įtraukti naujus narius. Kompar- 
tijos nariai bėgo iš jos būriais. Nė metams nepraėjus iškilo pavojus, kad „Solida- 
rumas“ nuvers valdžią nė piršto nepajudinęs. Maskvos akimis žiūrint, jį reikėjo 
nuslopinti. Koks siaubas — nekomunistinis darbininkų judėjimas! Ligotas Brež- 
nevas įsakė sovietų armijai būti pasirengusiai veikti, bet paskui užduotį patikėjo 
Lenkijos armijai. 1981 metų gruodžio 13 vakarą, gilaus sniego padedamas, gene- 
rolas Wojciechas Jaruzelskis įvykdė tobuliausią karinį perversmą šiuolaikinėje 
Europos istorijoje. Per kelias valandas buvo suimta 40 000 — 50 000 „Solidarumo“ 
aktyvistų; visos ryšio linijos buvo nutrauktos, o visoms svarbiausioms įstaigoms 
ėmė vadovauti kariniai komisarai. Šalį paralyžiavo karo padėtis. 1982 metais, 
padėčiai stabilizavusis, W. Jaruzelskis pradėjo pirmą ekonominės reformos etapą. 
Atrodė, kad komunistinė „normalizacija“ pasiekė visišką pergalę. Iš tikrųjų ji 
buvo nieko neverta. Po septynerių metų W. Jaruzelskis prieis liepto galą. Istorija 
turi pripažinti, kad lenkai labiausiai prisidėjo prie to, kad sovietinis blokas buvo 
parklupdytas. 

Nors sprendžiant iš paskesnių įvykių gal taip ir neatrodo, Jaruzelskio pasi- 
rodymą Lenkijoje galima laikyti reformų tendencijos ženklu, kuri netrukus išryš- 
kės ir pačioje Maskvoje. Toji tendencija, kuri ilgainiui rusiškai bus pavadinta 
„perestroika“ arba pertvarka, prasidėjo suvokus, kad sistema ne juokais serga. 
Reikšminga, kad akstiną jai davė KGB, vienintelė organizacija, galėjusi žinoti, 
kas iš tikrųjų darosi. Jaruzelskis 25 metus vadovavo Lenkijos armijos kariniam- 
politiniam skyriui. Taigi suprantama, kodėl žmogus, visą aštuntąjį dešimtmetį 
vadovavęs KGB, savo globotiniu pasirinko būtent jį. Jaruzelskis buvo nelyginant 
Jonas Krikštytojas kitam Andropovo globotiniui — Michailui Gorbačiovui. Susi- 
taręs su pastaruoju, Jaruzelskis pavertė Lenkiją „perestroikos laboratorija". 

Prasidėjus devintajam dešimtmečiui vidinė sovietų bloko veikla nebepasiekė 
savo tikslų. Keturiasdešimt puvimo metų pakirto bloko jėgas. Žiūrint į paviršių, 
viskas atrodė gerai, bet giliau pažvelgus mažai kas veikė tinkamai. Tarpžemyni- 
nių balistinių raketų amžiuje Varšuvos sutarties šalių teritorija nebegalėjo būti 
patikimas saugumo buferis. Aukštų naftos kainų amžiuje ESPT davė Sovietų 
Sąjungai daugiau žalos negu naudos. Televizijos amžiuje praraja tarp gyvenimo 
sąlygų Rytuose ir Vakaruose buvo matoma kiekvienuose namuose. Kaip parodė 
„Solidarumas“, darbininkai negerbė „darbininkų valstybės“. Svarbūs komunistų 
elito sluoksniai buvo beprarandą norą valdyti. Vienas artimiausių Jaruzelskio 
pagalbininkų pasirinko patriotišką išeitį: per daugiau negu dešimtmetį pateikė 
CŽV rekordinį šnipinėjimo istorijoje kiekį operatyvinių VSO dokumentų“. 

Tačiau neįtikėtiną krypties permainą, prasidėjusią prieš sovietų sistemos žlugi- 
mą ir ją paspartinusią, paaiškina Jurijaus Andropovo karjera. Kaip ambasadorius 
Budapešte, Andropovas buvo strategijos politines reformas keisti ekonominėmis 
bendraautoris. Kaip SSKP Tarptautinio skyriaus vedėjas, jis tikriausiai suprato, 
kad brangiai kainavę bruzdėjimai Vengrijoje, Čekoslovakijoje, o dabar ir Lenkijo- 
je gali persimesti į Sovietų Sąjungą. Būdamas KGB pirmininkas detanto laikais, 
jis kaip niekas kitas matė ryškų skirtumą tarp išorinės stiprybės ir vidinio supuvi- 
mo. Aštuntajame dešimtmetyje Andropovas pradėjo gudrią ir lanksčią sovietų 
disidentų persekiojimo kampaniją. Jam nereikėjo griebtis masinio teroro; jis tie- 
siog neleido jiems bendrauti su visuomene, o užsispyrėlius uždarydavo į psichiat- 
rines ligonines arba ištremdavo į užsienį. Atsiliepdamas į augantį sovietų žydijos 
nepasitenkinimą, Andropovas sudarė jiems palankesnes negu kitiems sąlygas 
emigruoti. Kai per jo stalą ėjo bylos, jis tikriausiai stebėjosi, kodėl talentingiausi 
šalies žmonės nemyli komunizmo. O sąrašo būta ilgo: politinių romanų rašytojas 
Solženicynas, baleto šokėjas Nurejevas, violončelistas Rostropovičius, fizikas 
Sacharovas, nesutramdomasis biologas Bukovskis, matematikas Andrejus Amal- 
rikas, pratęsęs Orwello mintis knyga „Ar Sovietų Sąjunga išgyvens iki 1984-ųjų?" 
Be abejonės, tiems žmonėms buvo skiriamas didelis dėmesys per ilgus Andropovo 
pašnekesius su gabiu jaunu partijos sekretoriumi iš Stavropolio, kuris juo rūpin- 
davosi netoliese esančiame kurorte — čia Andropovas gydėsi inkstus. 

Tačiau Andropovo reformų mėginimams nuolatos trukdyta. Sovietų politbiure 
buvo apstu status guo sergėtojų. Iš Stavropolio atvežamas Gorbačiovas, bet tik 

tam, kad gautų nedėkingą užduotį vadovauti SSRS žemės ūkiui. Į viršūnę Andro- 
povas prasimušė tik nepagydomai sirgdamas. Jo mirtis brežnevistams tapo 
geriausiu leidimu ir toliau nieko neveikti. Amalriko pranašystė neišsipildė: 1984-ieji 
atėjo ir praėjo, o nereformuota Sovietų imperija liko gyva. 


Rytų-— Vakarų santykiai: 
Šaltasis karas Europoje, 1948—1989 


Nuo pradžios iki pabaigos Šaltojo karo židinys buvo Europoje. Jo akstinu tapo 
didžiojo Europos valstybių trikampio subyrėjimas, po kurio pergalę švenčiantys 
Vakarų sąjungininkai liko akis į akį su pergale švenčiančia Sovietų Sąjunga. Jis 
prasidėjo todėl, kad karo meto sąjungininkai nesugebėjo susitarti dėl Lenkijos 
nepriklausomybės, Vokietijos ateities ir visos Europos padalijimo. Galima disku- 
tuoti, kada konkrečiai prasidėjo Šaltasis karas, bet santykiai komplikavosi dėl 
Amerikos pagalbos Europai, pasireiškusiai Trumano doktrina ir 1947 metų Mar- 
shallo planu, bei dėl jų kilusio sovietų nepasitenkinimo. Šaltasis karas tęsėsi ir 
1948— 1949 metais sovietams vykdant Berlyno blokadą, dėl kurios susikūrė 
NATO, o baigėsi tik sugriovus geležinę uždangą Europoje po 40 metų. Vis dėlto 
būtina pažymėti, kad Šaltasis karas netrukus peržengė Europos ribas. Azija iš pat 
pradžių buvo į jį įvelta, o sovietų konkuravimas su amerikiečiais pavertė jį išties 
globaliniu konfliktu. 

Šaltasis karas Azijoje kilo dėl nesutarimų, panašių kaip Europoje. Šiuo atve- 
ju Sovietų Sąjunga pasirodė scenoje 1945 metų rugpjūtį, kai sovietų armija buvo 
mesta į galutinę karo su japonais Ramiajame vandenyne kampaniją. Pagal Jaltos 
susitarimą Stalinui už dalyvavimą joje buvo pažadėta leisti užimti Kurilų salas. 
Bet Jaltoje niekas nenumanė, kad Japonija taip staiga ir visiškai žlugs amerikie- 
čiams numetus atomines bombas ant Hirosimos ir Nagasakio. O dabar sovietai 
gavo visiškai netikėtą premiją. Jie greitai okupavo Mandžiūriją ir iš jos išgabeno 
600 000 Kvantūno armijos karių į Sibiro stovyklas. Be pagrindinės Kurilų salų 
grandinės, sovietai užgrobė keturias šiaurines Japonijos salas, iki tol laikytas 
Hokaido salyno dalimi, pavadino jas „Mažaisiais Kurilais“ ir pavertė Ochotsko 
jūrą strateginiu sovietų ežeru. Negana to, jie atvirai rėmė komunistų revoliucio- 
nierius Kinijoje ir Korėjoje, kurias dabar galėjo netrukdomi pasiekti. Kinijoje 
sovietai stojo prieš seną Amerikos globotinį Čan Kai-ši, kuris kovėsi sąjunginin- 
kų pusėje per visą karą su Japonija. Kai Mao Dzedungas 1949 metais įžengė į 
Pekiną, Tolimuosiuose Rytuose augo „bambukinė uždanga“, prilygstanti geleži- 
nei Europoje. 

Šaltasis karas įgavo globalinį mastą šeštajame dešimtmetyje. Geopolitiškai tai 
buvo natūralus konfrontacijos tarp vienos jėgos, dominavusios Eurazijoje, ir kitos, 
galėjusios permesti sausumos, jūrų ir oro karines pajėgas į visas pasaulio dalis 
padarinys. Politiškai, ekonomiškai ir ideologiškai jis atspindėjo konkurenciją tarp 
vieno bloko, pretenduojančio visame pasaulyje remti komunistų vadovaujamą 

revoliuciją, ir kito, atsidavusio demokratijai, kapitalizmui ir laisvai prekybai. Šal- 
tąjį karą kurstė šiuolaikinis dekolonizavimo procesas, dėl kurio atsirado gausybė 
nestabilių buvusių kolonijų. Jose lengvai galėjai sukelti karus, kuriuose kiti kovo- 
tų dėl tavo interesų, o vertingi jų ištekliai, tarkim, nafta Artimuosiuose Rytuose, 
viliote viliojo. Šaltasis karas pasiekė apogėjų šeštojo dešimtmečio pabaigoje, išra- 
dus tarpkontinentines raketas — dabar ne tik galėjai nuolatos stebėti kiekvieną 
Žemės kampelį, bet ir akimirksniu smogti branduolinį smūgį. Svarbiausieji Rusi- 
jos ir Amerikos didmiesčiai atsidūrė fronto linijose — visai kaip Taivanas ir Ber- 
lynas. 

Kariniu atžvilgiu Šaltasis karas vyko keliais aiškiai apibrėžtais etapais. Šešta- 
jame dešimtmetyje, kai JAV akivaizdžiai pirmavo ir branduolinių ginklų, ir jų 
nešėjų srityse, sovietai negalėjo rizikuoti ir veltis į didelio masto konfliktą. Per 
pasitarimą Maskvoje, vykusį 1951 metų sausį, kai amerikiečiai vis dar buvo įklim- 
pę Korėjoje, sovietinio bloko lyderiai tikriausiai gavo Stalino įsakymą ruoštis 
trečiajam pasauliniam karui. Tačiau tie planai taip ir nebuvo įgyvendinti“. Pirma 
Didžioji Britanija (1952), o paskui ir Prancūzija (1960) tapo savarankiškomis bran- 
duolinėmis valstybėmis, o NATO paskelbė „negailestingo atsakomojo smūgio“ 
doktriną. Komunistai svetimomis rankomis kariavo du karus: prieš amerikiečių 
vadovaujamas JT pajėgas Korėjoje 1950 — 1951 metais ir Indokinijoje — čia nuga- 
lėtus prancūzų karius 1954 metais pakeitė amerikiečiai. Nors dvi Europos stovyk- 
los vos bepajėgė pakelti ginklavimosi naštą, konfliktas čia nekilo. 

Šeštojo dešimtmečio pabaigoje žaidimas pakrypo į kitą pusę. Po dirbtinio 
Žemės palydovo paleidimo (1958) ir žvalgybinio lėktuvo incidento (1960) Krem- 
lius įrodė, kad sovietų raketos techniniu požiūriu nė kiek nebeatsilieka, o gal net 
pranašesnės. Abi galingiausios pasaulio valstybės milžiniškas lėšas skyrė „kosmi- 
nėms lenktynėms“ bei dirbtinių Žemės palydovų leidimui ir tarpkontinentinėms 
raketoms. Nors JAV aplenkė sovietus pirmos nusiuntusios žmogų į Mėnulį, nie- 
kas negalėjo pasakyti, katra turi karinį pranašumą. Atrodė, kad SSRS ima stulbi- 
namai pranokti JAV branduolinėmis, įprastinės ginkluotės ir karinėmis jūrų pajė- 
gomis, tačiau atsiradus „taktiniams“, o vėliau ir „mūšio lauko“ branduoliniams 
ginklams, be to, NATO paskelbus naująją „lankstaus atsako“ doktriną, bet kokie 
ginkluotės skaičiavimai neteko prasmės. Europa galėjo kiek lengviau atsidusti, 
sužinojusi — jeigu tarpžemyninės raketos kada nors bus paleistos, iš abiejų pusių 
jos skris virš Šiaurės ašigalio. Ribą pasiekusios karinės išlaidos abiejose pusėse 
nebebuvo didinamos. Puolamosios Varšuvos sutarties organizacijos priimtos dok- 
trinos nebuvo įgyvendintos; be galo išsiplėtęs sovietų karinis jūrų laivynas nebu- 
vo išmėgintas; vyko masinis persiginklavimas, bet tuo pat metu — kur kas men- 
kesni mėginimai nusiginkluoti. Vis dėlto ir šįkart konfliktas Europoje neužvirė. 

Devintajame dešimtmetyje įtampa dar labiau išaugo, kai buvo sukurta pra- 
gaištingesnių ginklų, ypač sovietų SS-20 bei amerikiečių Peršing 2 ir Kruiz rake- 
tos. 1983 metais, prezidentui Reaganui paskelbus apie daug milijardų dolerių 
kainuojančią Strateginę gynybos iniciatyvą, labiau žinomą „žvaigždžių karų“ 
pavadinimu (gynybos nuo tarpkontinentinių raketų sistemą su baze kosmose), 

Maskva buvo atvirai pakviesta į varžybas, kurios paprasčiausiai negalėjo įvykti. 
Abi pusės turėjo daug kartų daugiau ginklų, negu reikėjo planetai sunaikinti, bet 
nė viena negalėjo jų panaudoti. Atgrasinančio branduolinio smūgio šalininkai 
buvo įsitikinę, kad priešininkai dabar nekels galvų. Jų oponentai, atvirai galėję 
kalbėti tik Vakaruose, buvo nė kiek ne mažiau įsitikinę, kad karo planuotojai, 
tarkim, daktaras Strangelove'as, išprotėjo. Šiaip ar taip, Pax atomica laikėsi. 

Kiek pavėluotai karinius Šaltojo karo įvykius dubliuodavo politiniai. Didžiau- 
sia įtampa buvo šeštojo dešimtmečio pabaigoje, mat abi pusės siekė savo tikslų 
įsitikinusios pergale, nes dar nebuvo patyrusios nesėkmės. Apogėjų ji pasiekė per 
Kubos raketų krizę 1962 metų spalį. Septintajame dešimtmetyje buvo iškilę daug 
pavojų, bet abi pusės liovėsi tikėjusios lengva pergale. Tarptautinį komunizmą 
bemaž paralyžiavo kinų ir sovietų nesantaika, dėl kurios 1969 metais Pekinas vos 
nesusilaukė įspėjamojo branduolinio smūgio; galingosios JAV buvo visai prara- 
dusios pasitikėjimą savo jėgomis, kadangi negalėjo palaužti mažutės Vietnamo 
valstybės, o NATO padarė visai neveiklią de Gaulle'is. Todėl aštuntajame dešimt- 
metyje ir sovietai, ir amerikiečiai pasidarė tokie nuolankūs, kad ėmė skirti dides- 
nį dėmesį procesui, išmintingai pavadintam detantu. Po strateginių ginklų riboji- 
mo derybų Vienoje netrukus prasidėjo politinės diskusijos ir buvo pasirašytas 
Helsinkio baigiamasis aktas (1975). Devintajame dešimtmetyje įtampa vėl išaugo 
po sovietų invazijos į Afganistaną (1979) — Kremliaus Vietnamą — ir karinės 
padėties įvedimo Lenkijoje (1981). Tiesą sakant, visais etapais galėjai matyti sub- 
tilų grėsmių ir atšilimų mišinį. Ankstyvų detanto elementų pasitaikė šalčiausiais 
konfrontacijos metais, o vadinamojo detanto eroje taip pat būta Žvarbių laiko- 
tarpių. Žinoma, Europoje, kur per keturis dešimtmečius neįvyko nė vieno atviro 
karo, ko gero, tikriau būtų kalbėti ne apie Šaltąjį karą, o, vieno prancūzų komen- 
tatoriaus žodžiais tariant, apie „karštąją taiką“. Tai buvo karštligė, kuri atėjo ir 
praėjo daugelį kartų. 

Ekonominiai santykiai taip ir nepasiekė potencialaus lygio. Vakarai nenorėjo 
parduoti pažangių technologijų, turinčių karinės vertės. Amerikiečių Laisvosios 
prekybos koordinavimo komiteto (COCOM) sąraše buvo daug tūkstančių 
uždraustų eksportuoti prekių. Rytai, savo ruožtu, kaip įmanydami stengėsi būti 
ekonomiškai savarankiški, tad atsilikimas jiems atrodė geriau negu kapitalistinių 
prekių importavimas. Aštuntojo dešimtmečio pabaigoje dėl nuolatinių nederlių 
sovietai paniškai pirko milžiniškais kiekiais grūdus iš JAV, o pusė gaunamos 
sovietų naftos buvo skiriama nuostolingai prekybai su ESPT šalimis. 

Kultūriniai ryšiai liko vargani ir mastu, ir turiniu. Mainais į Didžiojo teatro 
baleto, Raudonosios Armijos choro ar „Mazovšė“ liaudies šokių ansamblio gast- 
roles atvykdavo įvairūs Vakarų orkestrai ar Karališkoji Šekspyro trupė. Sovietų 
bloko šalys didelį dėmesį skyrė olimpinėms žaidynėms, kuriose puikiai pasirody- 
davo valstybės finansuojami jų sportininkai. Sportas buvo naudojamas kaip poli- 
tinis įrankis. Tai akivaizdžiausiai išryškėjo, kai JAV boikotavo 1980 metų Mask- 
vos olimpines žaidynes, o sovietai atsilygino tuo pačiu Los Andžele 1984-aisiais. 

Diplomatiniams santykiams trukdė visokios kliūtys. Jungtinių Tautų Saugumo 
taryba buvo paralyžiuota 40 metų, dažniausiai — dėl sovietų veto. Šnipų karas 


1104 


DIVISA ET INDIVISA 


pasiekė groteskišką lygį: sovietų užverbuoti žmonės prasiskverbė į aukščiausio 
lygio Vakarų žvalgybą Didžiojoje Britanijoje, o Rytų Vokietijos agentai — Bonoje. 
Šeštajame dešimtmetyje, senatoriaus Josepho McCarthy'o eroje, logiška komunistų 
agentų veiklos Jungtinėse Amerikos Valstijose baimė sukėlė visiškai nelogišką 
raganų medžioklę. Vienoje po kitos Amerikos ambasadose Maskvoje buvo prigrūs- 
ta tiek šnipinėjimo „blakių“, kad iš jų teko kraustytis. Nebuvo jokio pasitikėjimo. 

Detanto ištakos siekia Šaltojo karo pradžią. Kadaise Stalinas žadėjo leisti 
Vokietijai vėl susivienyti mainais už Amerikos nesikišimą. Per 1955 metų Ženevos 
susitikimą, kai prezidentas Eisenhoweris susitiko su Stalino įpėdiniais, Vakarus 
vėl nustebino radikalūs sovietų nusiginklavimo pasiūlymai. 1959 metais Chruš- 
čiovas pasirodė Kemp Deivide, o Macmillanas su kazokiška kepure Maskvoje. 
Tačiau besirutuliojantį dialogą apsunkino lėktuvo U-2 incidentas, antroji Berlyno 
krizė, o labiausiai — žinia apie Sovietų raketas Kuboje. 

U-2 buvo aukštai skraidantis, tariamai nepažeidžiamas žvalgybinis amerikiečių 
lėktuvas. 1960 metais atskridęs iš Turkijos toks lėktuvas buvo numuštas virš Vol- 
gos. Eisenhoweris buvo toks kvailas, kad neigė, jog tokios operacijos vykdomos, 
kol Chruščiovas neparodė piloto ir nenuginčijamų jo užduoties įrodymų. 

1961 metų Berlyno krizė brendo daug metų. Pabėgėlių iš Rytų į Vakarus srau- 
tas vis didėjo. Vien paskutinę 1961 metų liepos savaitę į Vakarus pasitraukė 
dešimt tūkstančių žmonių. Kremlius nuolat grasino pasirašysiąs vienašališką 
sutartį su VDR ir nutrauksiąs keturių okupacinių valstybių viešpatavimą, mat 
sovietai Vokietijoje turėjo milžinišką karinį pranašumą. Tačiau Vakarai sėdėjo 
sudėję rankas. Tada, 1961 metų rugpjūčio 13-ąją, buvo pastatyta Berlyno siena. 
Jaunajam prezidentui Kennedy teko lig tol neregėtas išbandymas. Slapčia 
nudžiugęs, kad siena sumažino antrosios Berlyno blokados tikimybę, jis nesigrie- 
bė jokių karinių veiksmų ir pasitenkino propagandiniu spektakliu. Atsistojęs prie 
Berlyno sienos, Kennedy grėsmingai sušuko savo nepakartojamu Bostono akcen- 
tu: „Ich bin ein Berliner!"* 

Kitų metų spalio Kubos krizė ko nepavertė šaltojo karo tikru. Kennedy išsi- 
suko iš Berlyno krizės, bet ankstesnis susitikimas su Chruščiovu Vienoje jį įtiki- 
no, kad Amerikos ryžtas nepadarė Maskvai įspūdžio. Taigi Kennedy nusprendė 
kitą kartą turėsiąs pateikti savo tvirtumo įrodymų. Jis padidino pagalbą Pietų 
Vietnamui. Kai žvalgybinių lėktuvų nuotraukos parodė, kad Kubos raketų šach- 
tose vos už 140 kilometrų nuo Floridos krantų užmaskuotos sovietų raketos, jis 
nusprendė privaląs priversti Kremlių trauktis. Vienintelis klausimas — kaip? 
Vašingtonas nutarė nesmogti oro smūgio, bet izoliuoti Kubą. Visą savaitę pasau- 
lis laukė sulaikęs kvapą, tačiau paskui sovietai raketas išgabeno. JAV įsipareigo- 
jo išvežti savo raketas iš Turkijos ir nepulti Kubos“". 

Nusiginklavimo derybos užsitęsė ištisus dešimtmečius. Įgyvendinti Ženevos 
pasiūlymus trukdė neleidžiantys tikrinti sovietai. 1963 metų Maskvos sutartis 
uždraudė branduolinius bandymus atmosferoje, bet pasaulio gamtai jau buvo 


* Išvertus „Aš esu riestainis!“ Jam reikėjo sakyti „Ich bin Berliner!“ 

padaryta milžiniška žala. Tais pačiais metais britų pasiūlyta branduolinio ginklo 
neplatinimo sutartis turėjo išsaugoti keturių esamų branduolinių valstybių mono- 
polį, bet svarbiausia — neleisti Kinijai įsigyti branduolinio ginklo. Nė vieno tiks- 
lo ji nepasiekė, tik laikinai pristabdė atominio ginklo plitimą. Pirmasis strateginės 
ginkluotės apribojimo derybų raundas baigėsi po ketverių metų — 1972-aisiais. 
Antrasis tęsėsi iki 1980 metų, kai derybas blokavo JAV kongresas. Kitas derybų 
etapas, kurių tikslas buvo jau ne riboti karinių arsenalų augimo tempus, o suma- 
žinti jų dydį, vyko nuo aštuntojo dešimtmečio vidurio. Derybos dėl abipusio 
subalansuoto įprastinės ginkluotės sumažinimo Belgrade tęsėsi penkiolika metų, 
o dėl strateginės ginkluotės sumažinimo prasidėjo Madride 1982 metais. Trisde- 
šimt metų tauškusios vyriausybės nepasiekė nieko, kaip ir visa virtinė vajų prieš 
branduolinius ginklus, į kuriuos septintojo, o paskui ir devintojo dešimtmečio 
pradžioje įsitraukė nemažai vakariečių. 

Šaltojo karo diplomatija, kurioje tiesiogiai dalyvavo Europa, žinoma, buvo 
antraeilis dalykas palyginti su pagrindine JAV — SSRS priešprieša. Vis dėlio nuo 
šeštojo dešimtmečio vidurio jos svarba pamažu ėmė augti. 1957 metais sovietams 
pritarus Lenkija pateikė Jungtinėms Tautoms Rapackio planą dėl beatomės zonos 
Vidurio Europoje sukūrimo, o 1960-aisiais — Gomutkos planą dėl atominės gin- 
kluotės įšaldymo toje zonoje. Jokių rimtesnių padarinių nebuvo. 1965 metais 
lenkų katalikų vyskupai paskelbė atvirą laišką Vokietijos kolegoms, kuriame 
pareiškė esą pasirengę „atleisti ir prašyti atleidimo". Ši drąsi iniciatyva, komunis- 
tinių vyriausybių pasmerkta kaip išdavikiška, rodė aiškų kelią pro moralinį bai- 
mės ir neapykantos rūką. 

Sovietų politika Rytų Europoje buvo grindžiama Vokietijos šmėkla, tad jų pro- 
paganda kaip įmanydama stengėsi kurstyti karo metais atsiradusią germanofo- 
biją. Vakarų Vokietijoje šaižūs pabėgėlių balsai gerokai veikė krikščionių demo- 
kratų vyriausybes ir liepsnojo aistros dėl nesutvarkyto jų Rytų tėvynių likimo. 
Vyraujantis politinis klimatas ėmė švelnėti septintojo dešimtmečio pabaigoje, 
daugiausia dėka Vokietijos dvasininkų, kurie šitaip parengė dirvą kanclerio Wil- 
lio Brandto Ostpolitik. 

1969 metais pradėta Ostpolitik, arba Rytų politika, turėjo nuoseklius trumpa- 
laikius, tarpinius ir ilgalaikius planus. Pirmiausia Brandtas stengėsi išvesti iš akla- 
vietės Rytų ir Vakarų santykius, kurioje jie atsidūrė po invazijos į Čekoslovakiją. 
Po visiško Federacinės Respublikos pripažinimo Vakarų Vokietija vykdė vadina- 
mąją Hallsteino doktriną ir nutraukė ryšius su bet kuria vyriausybe, palaikančia 
santykius su VDR (išskyrus Sovietų Sąjungos). Dėl to VFR buvo beveik visiškai 
izoliuota nuo visų Rytų kaimynių. Pralaužęs ledus Brandtas stengėsi sugyventi su 
VDR ir kitomis sovietų bloko narėmis. Jis tikėjosi, kad per 10, 20, o gal 30 metų, 
stiprėjant santykiams tarp Vakarų ir Rytų Vokietijų, Rytų Berlyno režimas sušvel- 
nės ir galų gale šalys susitaikys. Pirmuosius du tikslus Rytų politika neabejotinai 
pasiekė. O štai siekiant trečiojo rezultatai buvo priešingi, negu tikėtasi. Tiesą 
sakant, vargu ar Brandtas tikėjosi, kad Vokietija vėl susivienys. Jau pasitraukęs 
iš politinės veiklos, jis sakė: „Vokietijos susivienijimas — melas, kuriuo pagrįstas 
jos politinis gyvenimas". 

Vis dėlto Willio Brandto pasirodymas tarptautinėje arenoje turėjo labai dide- 
lės reikšmės. Rytų Europai buvo sunku susitaikyti su mintimi, kad Vokietijos 
kancleris— socialistas, turintis akivaizdžiai taikingų ketinimų. Nesantuokinis Liu- 
beko pardavėjos sūnus Brandtas (tikroji pavardė Herbertas Frahmas, 1913 — 1992) 
įveikė visas įmanomas socialines kliūtis. Karo metais jis gyveno Norvegijoje ir 
kovėsi su nacistais, tad turėjo nepriekaištingą demokrato reputaciją. Dar svar- 
biau, kad 1957— 1963 būdamas Vakarų Berlyno meru Brandtas išgarsėjo kaip 
ryžtingas komunizmo priešininkas. Taigi pasirodęs Maskvoje 1970 metų rugpjū- 
tį, praėjus 25 metams po Vermachto pralaimėjimo, jis padarė didelį įspūdį. Tų 
metų gruodį Lenkijoje Brandtas padarė emocingą gestą, kurio niekas ilgai nepa- 
miršo: atsiklaupė priešais Varšuvos geto kovotojų paminklą. Rytų Berlynas 
negalėjo atsispirti jo iniciatyvoms. Per trejus metus Brandto dėka buvo pasirašyta 
Vokietijos — SSRS bendradarbiavimo sutartis (1970), Vokietijos — Lenkijos sutartis 
(1970), užgydžiusi Vokietijos prarastų žemių žaizdą, o 1973-aisiais — abipusio 
pripažinimo sutartį su VDR. Geležinė uždanga ir Berlyno siena nebuvo nugriau- 
tos — tiesą sakant, jos tik sustiprėjo. Vokietijos problema nebuvo išspręsta, 
tačiau bent jau buvo užtikrintas nenutrūkstamas minimalus bendravimas. Kon- 
servatyvieji Brandto oponentai apkaltino jį atidavus Vokietijos prigimtinę teisę. 
„Negalima atiduoti to, kas jau pralošta“, — atšovė jis. 

Istorikai nesiliaus ginčijęsi, ar Vakarų Vokietijos Rytų politika pratęsė Euro- 
pos pasidalijimą, ar per žeminantį kompromisą nustatė kursą, kuris ilgainiui atve- 
dė į susivienijimą. Tiesą sakant, šios interpretacijos viena kitai neprieštarauja. Ši 
politika neabejotinai padiktavo ateinančio dešimtmečio toną. Nutraukusi VDR 
boikotą, federacinė vyriausybė turėjo didelių išlaidų, iš pažiūros negaudama 
jokios naudos, be to, vykdė daugybę įtartinų operacijų, tarkim, skandalingą pre- 
kybą politiniais kaliniais, kuriuos Rytų Berlynas parduodavo už fantastišką išpir- 
ką. Rytų politika išblaškė grėsmingą septintojo dešimtmečio pabaigos atmosferą 
ir atvėrė kelią „detanto erai". 

„Detantas“ — neįtikėtinai dviprasmiškas diplomatinis terminas. Norintiems jis 
gali reikšti „atokvėpį“ ar „malonaus oro laikotarpį“. Be to, prancūzų kalboje šis 
žodis reiškia šautuvo gaiduką. Aštuntojo dešimtmečio sąlygomis jis akivaizdžiai 
rodė spaudimo mažėjimą, bet niekas negalėjo pasakyti, kokių padarinių tas 
mažėjimas turės — teigiamų ar mirtinų. 

Be Bonos Ostpolitik ir pažangos strateginės ginkluotės ribojimo derybose, svar- 
bų akstiną detantui davė ir tolimoji Kinija. 1972 metais Amerikos prezidentas 
Richardas Nixonas aplankė senstantį pirmininką Mao ir šitaip „metė kinų kortą“. 
Dviašė Šaltojo karo struktūra įgavo naują pavidalą — trikampio, sudaryto iš sovie- 
tų bloko, Kinijos ir Vakarų. Sovietų lyderiai, susitaikę su tuo, kad santykiai su 
kinais nejuda iš mirties taško, buvo priversti tvirtinti savo pozicijas Europoje. Mat 
praėjus 30 metų po Stalingrado triumfo Sovietų Sąjunga vis dar turėjo gyventi be 
oficialaus susitarimo su Vakarų Europa. Diskusijos prasidėjo 1970 metais, o jų 
kulminacija tapo Helsinkio Saugumo ir bendradarbiavimo Europoje pasitarimas, 
vykęs nuo 1973 iki 1975 metų. 

Sovietų požiūriu, Baigiamasis Helsinkio aktas atsvėrė taikos sutartį su Vokie- 
tija, kuri niekad nebuvo sudaryta. Vakariečiams jis reiškė pripažinimą, kad sovie- 
tų dominavimas Rytų Europoje negali būti nutrauktas jėga, ir sprendimą pri- 
versti sovietus sumokėti už stabilumą didelę politinę kainą. Pirmoji derybų dalis, 
apimanti saugumo klausimus, baigėsi susitarimu užtikrinti esamas Europos sie- 
nas, nebent jos taikiai būtų pakeistos abipusiu susitarimu. Antroji dalis numatė 
priemones ekonominiam bendradarbiavimui plėtoti. Trečiojoje dalyje buvo sutar- 
ta įgyvendinti didelio masto kultūrinius ir bendravimo projektus, be to, garantuo- 
ti žmonėms galimybę palaikyti ryšius. Tai ir buvo politinė kaina. Nuo Baigiamo- 
jo akto pasirašymo 1975 metais dienos Rytų režimai turėjo pasirinkti: arba jie 
gerbs savo piliečių teises, arba bus demaskuoti sulaužę iškilmingai duotus pasi- 
žadėjimus. 

Daug kas kritikavo Helsinkio baigiamąjį aktą — girdi, tai susitaikymas su tuo, 
kad sovietai užkariavo Rytų Europą. Tuo pat metu jis davė oficialų postūmį disi- 
dentų sąjūdžiui visame sovietų bloke. Lenkijoje Baigiamasis aktas įkvėpė KOR, 
„Solidarumo“ pirmtakę, Čekoslovakijoje — Vaclavo Havelo vadovaujamą grupę 
„Chartija 77", o Sovietų Sąjungoje — gausius Helsinkio akto stebėjimo komite- 
tus. Andropovo KGB akto visai nepaisė, tačiau į jį labai rimtai žiūrėjo Amerikos 
administracija, vadovaujama prezidento Carterio, kuris, matydamas, kaip sovietai 
nuolat jį pažeidinėja, nė nemanė trauktis iš Europos. 

Aštuntojo dešimtmečio pabaigoje Vakaruose pasirodė trys nauji veidai. 1978 
metais į Šv. Petro sostą atsisėdo slavų kilmės popiežius, turintis viziją dar kartą 
suvienyti krikščioniškąją Europą. 1979 metais į 10 numeriu pažymėtą namą Dau- 
ning stryte Londone įžengė nepaprastai tvirta moteris. Netrukus Kremlius pra- 
mins ją „Geležine ledi“. 1980 metais Ovaliniame Baltųjų rūmų kabinete įsitaisė į 
pensiją išėjęs kino aktorius. „Didysis bendrautojas“ netrukus pramins Sovietų 
Sąjungą „blogio imperija“. Šios trys asmenybės įkvėpė naujos dvasios Rytų — 
Vakarų santykiams. Visi trys pasisakė prieš komunizmą laikydamiesi savo doro- 
vinių nuostatų; visi trys buvo neregėtai populiarūs Rytuose — labiau negu Vaka- 
ruose; visiems trims nepatiko ankstesnių dešimtmečių kompromisai. Reaganas ir 
Thatcher šlifavo dvipusę NATO politiką, kuri tiesė palmės šakelę ir kartu stip- 
rino savąjį karinį skydą. 

Atėjus devintajam dešimtmečiui Vakarai įsitikino nuolat pasiduodavę trims 
iliuzijoms. Politologai mėgo kalbėti apie „suartėjimą“ — jie kėlė mintį, esą laikui 
einant politinės bei ekonominės Rytų ir Vakarų sistemos suartėsiančios. Bet tai 
buvo gryna fantazija — iš tikrųjų praraja kasdien gilėjo. Be to, buvo madinga 
skirstyti komunistinius režimus pagal jų nuolankumą Maskvai. Dėl to palankiau- 
siai buvo žiūrima į režimus, vykdančius žiauriausias represijas, tarkim, Ceauses- 
cu. Detanto laikais buvo iškelta hipotezė, pavadinta ornitologine. Buvo teigiama, 
esą komunistų elgesys priklausąs nuo gero Vakarų elgesio. Girdi, šiurkštūs Vaka- 
rų sostinių komentarai tik duodą daugiau jėgų „vanagams“, o gerumas — „balan- 
džiams“. Iš tikrųjų nieko panašaus nebuvo. Niekas nesusilaukė tokių piktų 
žodžių kaip Jaruzelskis, tačiau jis ėmėsi reformų. Niekas neišgirdo tiek liaupsių 


1108 


DIVISA ET INDIVISA 


kaip Honeckeris, bet šis liko toks pat vanagas, koks visada buvo. Tiesą sakant, 
komunistai buvo abejingi gerumui. Kaip „Vilties ir nevilties tezėse" teigė vienas 
pirmųjų detanto kritikų, įtampos tarp Rytų ir Vakarų didinimas buvo pavojingas 
taktinis ėjimas, bet jis vienintelis ilgainiui galėjo užtikrinti sėkmę““. 

Kol buvo siūlomi visi šie prieštaringi sprendimai, Rytuose iškilo nauja Žvaigž- 
dė. 1985 metų kovą ketvirtuoju SSKP generaliniu sekretoriumi per trejus metus 
tapo Michailas Sergejevičius Gorbačiovas (g. 1931). Jis buvo išrinktas Partijos 
aparato ir negarsėjo kaip demokratas. Tačiau kaip žmogus jis buvo visiškai 
kitoks, be to, pirmas sovietų lyderis, nesuteptas stalinistinės praeities. Jis buvo 
malonus, sumanus ir kalbėjo be užrašų. Pagaliau pasirodė žmogus, suskubo 
paskelbti ponia Thatcher, „su kuriuo galime spręsti reikalus". 

Pirmaisiais mėnesiais Gorbačiovas perskirstė politbiuro narių pareigas, ritua- 
liškai pasmerkė ankstesnius vadovus ir pradėjo grėsmingą kampaniją prieš 
korupciją. Vadovavimo stilius akivaizdžiai pasikeitė. Pasaulis laukė, ar pasikeis ir 
turinys. Užsienio politika davė sovietų vadovui daugiausia galimybių manevruoti. 
Galėjai tikėtis — jeigu Gorbačiovas ruošiasi ką nors keisti, tai jis pirmiausia darys 
Rytų — Vakarų santykių srityje. 

Pirmieji Gorbačiovo ir Reagano susitikimai nebuvo itin vaisingi. Naujokas 
mėgino išsiaiškinti, ko vertas „žvaigždžių karys“. Bet sovietus slegianti karinių 
išlaidų našta niekam nebuvo paslaptis. Prieš viršūnių susitikimą, numatytą Reik- 
javike 1987 metų gruodį, ilgai buvo rengiama vidutinio nuotolio branduolinės 
ginkluotės mažinimo sutartis (INF). Staiga įpusėjus deryboms Gorbačiovas smogė 
neperspėjęs. Jis pateikė sensacingą siūlymą: perpus sumažinti visą branduolinę 
ginkluotę. Reaganas sutriko, pasibaisėjo ir pats to pasigailėjo. INF buvo pasirašy- 
ta; nuo šiol nebebus neįtikėtinai atsargių ir įtarių susitikimų. Atrodė, kad šis gene- 
ralinis sekretorius pasiryžęs tuoj pat padaryti galą Šaltajam karui. 

Netrukus įtampos tarp Rytų ir Vakarų balioną pradūrė neregėtas incidentas. 
Aktualiausias dešimtmečio karinis klausimas buvo priešraketinė gynyba, susijęs 
su Kruiz raketomis bei „žvaigždžių karų“ programa ir kainavęs daugybę milijar- 
dų. Abi pusės baisiausiai bijojo, kad raketos ir bombonešiai smogs į taikinius ir 
jos nebesugebės suduoti atsakomojo smūgio. Sovietų Sąjunga buvo nepaprastai 
smerkiama už tai, kad Krasnojarske neteisėtai pastatė priešraketinę radarų stotį 
ir numušė Pietų Korėjos keleivinį lėktuvą, užklydusį į sovietų oro erdvę. Tačiau 
vieno vokiečių moksleivio išdaiga parodė, kad pasaulio kariniai ekspertai būgš- 
tauja be reikalo. 1987 metų gegužės 28 dieną devyniolikmetis Matthias Rustas iš 
Hamburgo mažyčiu privačiu viensparniu lėktuvu praskrido virš Baltijos jūros, 
Latvijoje kirto Sovietų Sąjungos sieną, medžių viršūnių aukštyje pralėkė pro tan- 
kiausią pasaulyje priešlėktuvinės gynybos sistemų tinklą ir nusileido akmenimis 
grįstoje Maskvos Raudonojoje aikštėje. Vienui vienas jis parodė, koks absurdiš- 
kas visas Šaltasis karas. 

Dar prieš Maltos viršūnių susitikimą 1989 metų gruodį prezidentai Bushas ir 
Gorbačiovas galėjo drąsiai skelbti, kad Šaltasis karas baigėsi. 

Integracija ir dezintegracija, 1985—1991 


Dvejus ar trejus metus po Gorbačiovo pasirodymo pagrindiniai Europos poli- 
tinio kraštovaizdžio kontūrai liko nepasikeitę. Amerikiečių buvimas Vakarų Euro- 
poje vis dar buvo lemiamas veiksnys, o EEB veikla ribojosi vien ekonomikos 
sritimi. Rytų Europoje žmones ir toliau šaudė už mėginimą pereiti geležinę 
uždangą. Savo postuose išliko visi nepajudinamieji seniai: Honeckeris, Husakas, 
Kėdėras, Ceausescu, Živkovas, Hoxha. „Kita Europa“ tebebuvo „paskutinė egzis- 
tuojanti kolonijinė imperija“? '. Net Gorbačiovas išoriškai liko kietas kaip uola. 
1987 metų lapkritį jis vadovavo tradiciškai surengtam 70-ųjų bolševikų revoliuci- 
jos metinių paradui. Dar 1988 metų gegužę jis sveikino stačiatikius tikėjimo tūks- 
tantmečio proga rusų nacionalizmo dvasia, kuriai būtų pritaręs pats Stalinas. 

Tačiau ir Rytų, ir Vakarų Europa sparčiai artėjo prie neregėtų permainų 
slenksčio. Išsisklaidžius Šaltojo karo debesims, vienur ir kitur galėjai įžvelgti nau- 
jas perspektyvas. Praėjus dvejiems metams po netikėtos Gorbačiovo nusiginklavi- 
mo iniciatyvos Reikjavike, Sovietų Sąjunga atgniaužė kumštį, kuriame laikė savo 
satelitus. Trejus metus politinės sąjungos klausimas darėsi vis svarbesnis Vakarų 
Europai. Nepraėjus nė ketveriems metams pati Sovietų Sąjunga iširo. Tuo metu, 
kai Vakarų Europa integravosi, Rytų Europa dezintegravosi. 

Joks žmogus ar keli žmonės negali tokio masto permainų laikyti savo nuopel- 
nu. Tačiau įvykių verpetai iškėlė į centrines pozicijas du vyrus. Vienas jų buvo 
Gorbačiovas, kitas — naujasis Europos komisijos prezidentas Jacgues'as Delors'as. 
Jų priešai sakys, kad abiem stigo realizmo: reformatorius norėjo pertvarkyti tai, ko 
neįmanoma pertvarkyti, integratorius — suvienyti tai, ko neįmanoma suvienyti. 

Jacgues'as Delors'as (g. 1925), buvęs Prancūzijos finansų ministras, iš pažiū- 
ros atrodė tikrų tikriausias technokratas. Gimęs Paryžiuje, praktikuojantis kata- 
likas, o kartu — socialistas, nė karto nesilankęs Jungtinėse Amerikos Valstijose. 
Be to, jis dar jautė privaląs atlikti vieną misiją, mat buvo tikras mokinys Monnet 
ir Schumano, kurių vizija nepuoselėjama tvyrojo 30 metų. Jo oponentai praminė 
jį eurofundamentalistu. „Europa nebus pastatyta vienu kirčiu ar pagal vieninte- 
lį planą, — kadaise sakė Shumanas. Ji bus pastatyta konkrečiais laimėjimais". 
Šie žodžiai puikiai apibendrino Delors'o nuostatas. Pagrindiniu savo siekių įgy- 
vendinimo įrankiu Shumanas laikė Vieningos Europos aktą. Pakaks dviejų tar- 
nybos kadencijų (1985— 1989 ir 1989— 1992), ir koncepcija bus ne tik sukurta, 
bet ir įgyvendinta. 

Formaliai žiūrint, Vieningos Europos aktą galima laikyti vertu tik to, ko vertas 
pats jo teksto turinys — sudėtinga programa visiškai panaikinti kliūtis prekybai 
ir gyventojų judėjimui EEB ribose. 1985 metais pateiktoje ir kitais metais EEB 
narių priimtoje programoje, sudarytoje iš 282 skyrių, buvo išdėstytas ilgas sąrašas 
paprastų priemonių, kurias įvykdžius iki 1992 metų pabaigos susidarys vieninga 
rinka, turinti 320 milijonų pirkėjų. Programa numatė vidinių sienų panaikinimą, 
laisvą verslo konkurenciją, vartotojų apsaugos standartizavimą, galiojančių stan- 
dartų suvienodinimą, abipusį profesinės kvalifikacijos pripažinimą, PVM ir kitų 


1110 


DIVISA ET INDIVISA 


netiesioginių mokesčių suderinimą bei vieningas direktyvas televizijai, radijui ir 
teleryšiui. 148-tu straipsniu buvo įvestas kvailifikuotos daugumos principas balsuo- 
jant vykdomojoje Ministrų Taryboje. Nustatytas toks balsų santykis: Vakarų Vokie- 
tija, Prancūzija, Italija ir Didžioji Britanija — po 10, Ispanija — 8, Belgija, Nyder- 
landai, Graikija ir Portugalija — po 5, Danija ir Airija — po 3, Liuksemburgas — 2. 
Kad sprendimas būtų priimtas, reikėjo 75 procentų (54 iš 72 balsų) daugumos. 

Vis dėlto nesunkiai galėjai numatyti, jog Vieningos Europos aktas bus panau- 
dotas kaip Trojos arklys tolesniems planams. Jį paskelbus galėjai tvirtinti, kad 
vieninga rinka negali gyvuoti nepanaikinus ir kitų kliūčių. Taip ir įvyko: prasi- 
dėjo grandininė reakcija reikalaujant vykdyti tolesnę finansinę, politinę, teisinę 
ir visuomeninę integraciją. Po dviejų dešimtmečių labai kuklios pažangos EEB 
tempai ėmė spartėti; Briuselyje madingiausiu posakiu tapo „ca bouge“ — „kruta“. 
1987 metais kaip laiko ženklą Bendrija priėmė oficialią Europos tarybos vėliavą. 
Dvylika auksinių žvaigždžių sodriai mėlyname fone simbolizavo nebe žvaigždėtus 
Strasbūro idealus, o dvylika narių, sudarančių tobulos vienybės apskritimą, kuris 
dar gali augti. 

Europos komisija leido direktyvas vis didėjančiu srautu. Dažna jų atskirai 
paimta atrodė nereikšminga. Antai pajuokos objektu tapo direktyva, nustačiusi 
privalomą europietiškų prezervatyvų dydį (atrodo, Italijos vyriausybė stengėsi jį 
sumažinti). Drauge jie tapo sniego lavina, judančia numatyta kryptimi. Tarybai 
leidus laisvą kapitalo cirkuliavimą, 1988 metų birželį Komisija paskelbė direktyvą 
atgaivinti ekonominės ir piniginės sąjungos procesą. 

Atsiskleidus Komisijos ketinimams, jos kritikai nuspaudė pavojaus mygtuką. 
Margaret Thatcher nenoriai sutiko su „1992 metų projektu“. Kalboje, 1988 metų 
rugsėjo 20 dieną pasakytoje Europos kolegijoje Briugėje, ji aistringai užsipuolė 
„Europos supervalstybės" ir „ant vieno kurpalio siūtos Europos veido" perspek- 
tyvą. Kitą kartą ryžtingi jos protestuojantys „Ne! Ne! Ne!" priminė de Gaulle'io 
kalbas prieš 20 metų. Ji pelnė simpatijas tiek „mažųjų anglų“, tiek konservatyvių 
amerikiečių, bijojusių, kad išaugs antiamerikietiška „Europos tvirtovė“. Tačiau 
Thatcher apsiriko vertindama savo pačios partijos nuotaikas, ir toji nušalino ją 
per 1990 metų „kabineto perversmą". 

Atrodė, kad tuo metu įvykiai krypsta Komisijai palankia vaga. Sovietų bloko 
irimas keitė politinį ir ekonominį kraštovaizdį. Vokietijos susivienijimas kėlė nera- 
mių minčių (ne mažiau — pačioje Vokietijoje) apie neproporcingai didelę šalies 
įtaką. Kadangi bendros politikos nebuvo, kilo pavojus, kad visa Europa pakriks. 

Vyraujant tokiai atmosferai, Bendriją užliejo dar viena iniciatyvų banga. 1990 
metų kovo mėnesio Belgijos memorandume išdėstyti keturi tikslai: subsidiarumas, 
demokratija, veiksmingumas ir harmonizacija (t.y. nacionalinių įstatymų suderi- 
nimas su Europos Bendrijos). Po mėnesio prancūzų ir vokiečių laiške iškeltas 
bendros užsienio, saugumo, policijos ir teisingumo politikos klausimas. Per tais 
metais vykusį Madrido viršūnių pasitarimą Delors'as kalbėjo apie „Europos 
vyriausybės embrioną“, atsirasiantį ne vėliau kaip po penkerių metų. Darbo- 
tvarkėje dabar buvo tokie klausimai kaip tolesnė Bendrijos plėtra bei Europos 

parlamento ir Europos saugumo stiprinimas. Plėtros planai skirti kelioms naujų 
narių kategorijoms. 1991 metais buvo siūloma į Bendrąją rinką priimti likusias 
Europos laisvosios prekybos asociacijos šalis, nesuteikiant joms tikrų narių statu- 
so, asocijuotomis narėmis priimti tris pokomunistines valstybes ir per trejus metus 
galutinai įforminti Austrijos, Švedijos, Suomijos ir Norvegijos narystę. Tikromis ar 
asocijuotomis narėmis pageidavo tapti nemažai už Europos ribų esančių valstybių, 
tarkim, Turkija ir Izraelis. Dvylika galėjo peraugti į dvidešimt ar net trisdešimt. 

Viena priežasčių, kodėl Bendrijos narės sveikino Komisijos iniciatyvą, buvo ta, 
kad jos suprato subsidiarumo principą. Pagal šį principą, pasiskolintą iš katalikų 
kanoniškos teisės, centriniams Bendrijos organams turi būti paliktos tik svarbiau- 
sios politikos sritys, o visa kita patikėta „pagalbinio lygio (angliškai „subsidiary“) 
vadovavimui“. Nacionalinės vyriausybės reikalavo, kad visa kita būtų palikta 
joms. Tačiau išplėtus subsidiarumo principą, buvo galima sujungti Briuselį tiesiai 
su regioninėmis ar vietinėmis valdžios institucijomis, apeinant nacionalinio lygio 
vyriausybes. Taigi skubiai reikėjo apibrėžimų. 

Ryžtingesni politinės sąjungos šalininkai neslėpė antipatijos tautinei valstybei. 
Be visų istorinių nuodėmių, ji dabar atrodė „per maža dideliems klausimams 
spręsti ir per didelė mažiems“. Būta pagrindo būgštauti, kad Bendrija, kaip ir 
Jungtinės Tautos, virs vyriausybių klubu. Be abejo, logiška buvo teigti, kad Euro- 
pos demokratija nežengs į priekį, kol Bendrijos parlamentas nebus patobulintas 
ir nenustos buvęs atskirų valstybių narių susirinkimu. 

Tokiomis aplinkybėmis į pirmąjį planą iškilo debatai apie Europos „regionus“. 
Bet koks centrinių Bendrijos organų stiprinimas automatiškai skatino išcentrines 
narių tendencijas. Iškilus Briuseliui, neišvengiamai turėjo iškilti Edinburgas, Mila- 
nas, Barselona ir Antverpenas. Ir šalių narių viduje, ir tarp jų buvo galima nustatyti 
regioninius interesus. Pavyzdžiui, decentralizuotoje Vokietijos Federacinėje Res- 
publikoje žemių vyriausybės turėjo toli siekiančią autonomiją. Prancūzija, kadaise 
buvusi centralizmo bastionu, neseniai sustiprino 22 savo administracinių rajonų 
savarankiškumą. (O štai Britanijoje, kur regionų „decentralizacija“ sutiko pasiprie- 
šinimą ir kur vietos valdžia buvo apkarpyta, įsivyravo priešinga tendencija.) Buvo 
sukurta „euroregionų“ koncepcija, turėjusi nutiesti tiltą per prarają, skiriančią Ben- 
driją nuo jos rytų kaimynių. Italija iškėlė diskusijai „Pentagonale“ — penkių Adri- 
jos baseino šalių sąjungos — sukūrimą; Vokietija, Lenkija ir Skandinavijos šalys 
svarstė ateities bendradarbiavimo regionų abipus Baltijos jūros galimybę. 

Politinis netikrumas skatino išcentrines jėgas Bendrijos šalyse. Ispanijoje 
senas katalonų ir baskų nepasitenkinimas buvo kontroliuojamas, bet vis dar nesi- 
liovė. Italijoje atgimė Lombardijos lyga, turinti tikslą „išlaisvinti“ šiaurę nuo Mez- 
zogiorno naštos. Didžiojoje Britanijoje atkuto škotų nacionalistai: jiems atrodė, 
kad mažiau rizikuos sukurdami nepriklausomą Škotiją Europos Bendrijoje negu 
už jos ribų. 

Tačiau praktiškai viskas liko neaišku. Bendrija vis dar diskutavo, ar plėsti ją 
geografiškai, kol ji nesustiprinta konstituciškai. Delors'as buvo linkęs „pirma 
stiprinti, paskui plėsti“. Jo kritikai laikė tai dingstimi išsaugoti Bendriją mažą, 

ietišką ir kontroliuojamą Komisijos. Vis dėlto, kai dvylikos šalių vadovai 
, susitikti Mastrichte 1991 metų gruodį, plėtros nuotaikos stiprėjo. Todėl 
sija rengėsi pateikti didžiulę Europos Bendrijos sutartį, skirtą pataisyti ir 
ti Romos sutartį. 61 351 jos teksto žodis turėjo žymėti „naują Europos inte- 
os proceso stadiją“. Sutartis nubrėžė kelius į „ekonominę ir valiutinę 
gą“, į „vieningą ir stabilią valiutą“, į „bendrą pilietybę“ ir „bendrą užsienio 
I(gumo politiką“““. Tačiau joje nieko nebuvo pasakyta apie plėtrą ir visos 
os pertvarkymą. Mastrichto pasitarimas, sumanytas Komisijos, kuriai vis 
edavė ramybės grynai vakarietiški rūpesčiai, visiškai neparengė Europos 
iai, netrukus prasidėsiančiai kitoje žemyno pusėje. 
»lors'as pasiekė šlovės viršūnę, o Gorbačiovo žvaigždė per tą laiką ryškiai 
ado, priblėso, o paskui ir visai užgeso. Iš paskesnių jo veiksmų galima spręs- 
ip jis suvokė sovietų krizę. Daug ką Gorbačiovas aiškiai išdėstė savo kny- 
„Pertvarka“ (1989). Tai buvo graudus bėdų sąrašas. Tolesnis sovietų arsena- 
linimas negarantavo didesnio saugumo. Karinės išlaidos pasiekė tokį mastą, 
vo nebeįmanoma kelti piliečių gyvenimo lygio. Tiesą sakant, sovietų eko- 
ca nebegalėjo atlaikyti nusistovėjusios išlaidų tvarkos. Komunistiniai plana- 
metodai nepasiteisino, technologinė praraja, skirianti nuo Vakarų, kasdien 
„ Partija buvo korumpuota ir vangi; jaunimas gręžėsi nuo komunistinės 
»gijos; piliečiams trūko kantrybės klausytis tuščių pažadų. Sovietų visuome- 
nkino apatija, užsienio politikoje vyravo suirutė. Karas Afganistane, kaip ir 
kitos revoliucinės kovos, semte sėmė iždą; sovietų hegemonija Rytų Euro- 
nedavė jokių dividendų. Gorbačiovas pasirinko strategiją pirma išsklaidyti 
o karo laikų baimės ir neapykantos atmosferą, padėjusią klestėti senajai 
1ai, O tada imtis keblesnių vidaus reformos problemų. Už šalies ribų jam 
ėtai sekėsi. Per vizitus į JAV ir Vakarų Vokietiją „Gorbį“ sveikino kaip did- 
iugalėtoją. Siautė Gorbimanija. Nors jis ir toliau rėmė ardomąją komunistų 
; Vakarų šalyse, džiaugsmingai pasitiko prezidentą Reaganą Maskvoje. 
»rbačiovo vidaus politiką nusakė du madingi tuo metu žodžiai, apskrieję 
lį. „Perestroika“ — „pertvarka“ numatė rinkos principų taikymą ekonomi- 
aldyme ir nepartinių sluoksnių atstovavimą politiniame gyvenime. „Glas- 
į anglų kalbą buvo neteisingai išverstas kaip „atvirumas“. Iš tikrųjų šis rusų 
s žodis reiškė „viešumą“ — „tylėjimo“ ir „tabu“ priešingybę. Pagal pradinį 
nymą jis turėjo paskatinti Partijos bendražygius siūlyti sprendimus proble- 
zurių egzistavimas ligi tol buvo neigiamas. Gorbačiovas pasiryžo sužadinti 
us, tad buvo labai svarbu, kad niekas nebūtų baudžiamas už atvirai išsaky- 
ažiūras. Taigi prabilo partiniai, paskui žiniasklaida, o galop ir visuomenė. 
kartą per savo gyvenimą sovietų žmonės pamatė, kad cenzūra ir milicija 
;: panaudotos prieš juos. Taigi kiek uždelsęs viešumas virto atvirumu. Argu- 
1i pasipylė neregėta, nevaržoma, nesustabdoma tėkme, kurioje stipriausia 
bemaž visuotinio komunizmo smerkimo srovė. 
igi generalinis sekretorius labai greitai atsidūrė nepavydėtinoje padėtyje. 
Vakaruose garsėjo kaip liberalas, buvo tvirtų įsitikinimų komunistas, norėjęs 

sužmoginti ir atgaivinti sistemą, o ne visiškai jos atsisakyti. Jis pasisakė už „demo- 
kratizavimą“, o ne demokratiją. Kaip ir jo pirmtakas Brežnevas, Gorbačiovas išsi- 
rūpino šalies „prezidento“ pareigas, tarsi jos būtų prilygusios Amerikos preziden- 
to pareigoms. Tačiau jis niekada nesusitikinėjo su rinkėjais ir nemėgino 
atsisakyti pagrindinių nerenkamų Partijos vadovo pareigų. Taigi visos šešerių jo 
reformos metų priemonės buvo ketvirtinės arba geriausiu atveju pusinės. Centri- 
nius Partijos organus jis papildė nauju kruopščiai atrinktų liaudies deputatų suva- 
žiavimu, bet laisvų rinkimų taip ir nesurengė. Ekonomikos srityje Gorbačiovas vis 
žaidė su rinkos sistemos elementais, bet atmesdavo visus radikalesnius planus. Jis 
neleido dekolektyvizuoti žemės ūkio bei nutraukti kainų subsidijavimo ir atidėlio- 
jo privačios nuosavybės įteisinimą. Taigi planinė ekonomika ėmė griūti, o tokio- 
mis sąlygomis rinkos ekonomika negalėjo pradėti veikti. Tautiniu klausimu jis 
ragino respublikas kelti savo reikalavimus, o paskui atsisakydavo juos tenkinti. 

Gorbačiovas buvo neregėtų sugebėjimų politikos taktikas: konservatoriams jis 
pataikavo, radikalus varžė, bet rimtesnio visuomenės pasitikėjimo nesulaukė. 
Paprasto ruso akimis žiūrint, jis buvo tipiškas komunistų aktyvistas. Gorbačiovas 
ir jo garbintojai Vakaruose, rodės, nesuvokia nei esminių jo vadovaujamos sovie- 
tinės sistemos bruožų, nei neišvengiamų sovietų istorijos padarinių. Jie nepagal- 
vojo, ką reiškia nustoti naudojus prievartą mechanizme, kuris vien jos ir buvo 
varomas. Matydami, kaip Partija netenka diktatoriaus galių — politinio organiz- 
mo nugarkaulio — jie stebėjosi, kai galūnės nebereaguoja į smegenų signalus. 
Jie neįvertino partinių doktrinų dešimtmečių, per kuriuos dauguma administra- 
torių prarado sugebėjimą savarankiškai mąstyti. Jie ir toliau manė, kad Sovietų 
Sąjunga — natūralus, tautinis darinys — „moja strana“ („mano šalis“), kaip 1991 
metais ją tebevadino Gorbačiovas. O svarbiausia — jie neapskaičiavo viešumo 
padarinių engiamoms tautoms, kurioms žodžio ir spaudos laisvė prilygo galimy- 
bei reikalauti nepriklausomybės. Trypčiojimas vietoje buvo blogiausia išeitis. 

Dar daug rašalo bus išlieta rašant apie komunizmo žlugimo priežastis. Polito- 
logai, be abejo, pabrėš sistemos politinius trūkumus, ekonomistai — ekonomikos 
klaidas. Ko gero, ne mažesnį dėmesį reikėtų skirti ir kasdieniam paprastų žmonių 
gyvenimui. Esama puikių antropologinių studijų, nagrinėjančių, kaip Rytų Euro- 
pos gyventojai kovoja su komunistinės sistemos absurdais. Dabar atrodo, kad 
karta, nusikračiusi Stalino laikais visus apėmusios baimės, staiga nusprendė, kad 
kentėti užteks. Partijos vadai prarado norą naudoti savo galią, o milijonai žmonių 
tiesiog prarado norą paklusti. Komunistų visuomenės apačios buvo tokios pat 
supuvusios kaip ir viršūnės.?* Nepriklausoma kultūra ir ypač religija suvaidino 
didesnį vaidmenį, negu dažnai manoma. Menininkai ir tikintieji dažnai būdavo 
vieninteliai, įsivaizdavę pasaulį be komunizmo. Visi kiti buvo panašūs į povande- 
ninės planetos gyventojus iš mokslinės fantastikos apsakymo, kurį pražiopsojo 
cenzoriai. Juos vargais negalais išmokė gyventi po vandeniu; vandeniui pradėjus 
slūgti, jie nebemokėjo kvėpuoti oru““. 

Ir vėl šiame paskutiniame raunde pirmiausia statinys pradėjo trūkinėti Lenki- 
joje. Materialinės sąlygos blogėjo, grėsė nauji streikai. Nevilties apimti ministrai 

kreipėsi pagalbos į uždraustos „Solidarumo“ profsąjungos vadovą Walęsą. Šitaip 
jie pripažino politiškai bankrutavę. 1989 metų pradžioje komunistai surengė 
„apskritojo stalo“ derybas, kad aptartų valdžios dalybas su nelegalia opozicija. 
Derybose buvo susitarta, kad „Solidarumas“ varžysis dėl riboto skaičiaus vietų 
parlamente. Rinkimai baigėsi sensacingai: Walęsos žmonės triuškinamai laimėjo 
visose apygardose, kur buvo iškeltos jų kandidatūros. Daug garsių komunistų 
neišrinkti, net jeigu buvo vieninteliai kandidatai: rinkėjai paprasčiausiai išbrauk- 
davo juos biuleteniuose. Šioje vėliausiai „normalizuotoje“ iš „komunistinių šalių“ 
komunistinė valdžia greitai virto niekuo. 

1989 metų birželį Kinija parodė pasauliui, kokie demonai tūno komunistų, 
kuriems gresia liaudies rūstybė, kailyje. Į Pekiną oficialaus vizito atvykęs Gorbačio- 
vas matė protesto demonstracijas, bet ne skerdynes. Jis neabejotinai padarė išvadas. 
Vėliau, lankydamasis Rytų Berlyne šalies 40-ųjų metinių proga, jis leido suprasti, 
kad VDR negali tikėtis sovietų karių pagalbos. Tiananmenio aikštės įvykių Europo- 
je nebus. Niekas nė nepastebėjo, kaip Brežnevo doktrina nugarmėjo į praeitį. 

Rugpjūtį pasimetę Lenkijos komunistai pakvietė „Solidarumą“ sudaryti 
vyriausybę, vis dar pasilikę sau konstitucinę valdžią ir prezidento postą. Premje- 
ru ir šalies atstovu Varšuvos sutarties organizacijoje tapo pamaldus katalikas 
Tadeuszas Mazowieckis. Sovietų blokas buvo nebe blokas. Vengrijoje irgi vyko 
„apskritojo stalo“ derybos. Rytų Vokietijos protestantų bažnyčios reguliariai ren- 
gė demonstracijas. 

Taigi sistema jau buvo gerokai pairusi, kai tų annus mirabilis rudenį prasidė- 
jo griūtis. Budapešte spalio 23-ąją, per 33-ąsias Vengrijos sukilimo metines, buvo 
panaikinta Vengrijos Liaudies Respublika. Vengrijos komunistai įsileido į parla- 
mentą opoziciją, o patys virto socialdemokratų partija. Dar nuostabiau: 1989 metų 
lapkričio 9 dieną Rytų Vokietijos pasienio kariai rankas sudėję žiūrėjo, kaip 
minios abipus Berlyno sienos smagiai ją griauna. VDR vyriausybė nebeturėjo 
noro kovoti. Lapkričio 17-ąją Prahoje per studentų demonstraciją įvyko inciden- 
tas — pasak pranešimų, policija užmušė vieną iš demonstrantų. Bet po savaitės 
Havelas ir Dubčekas kartu pasirodė garbinančiai miniai Vaclavo aikštės namo 
balkone, o visuotinis streikas netrukus pribaigė nesipriešinančią valdžią. „Akso- 
minė revoliucija“ baigėsi. Sąmojingiausias iš užsienio stebėtojų pasakė taiklius 
žodžius, ir jie bus dažnai kartojami: „Lenkijai prireikė dešimties metų, Vengrijai — 
dešimties mėnesių, Rytų Vokietijai — dešimties savaičių, o Čekoslovakijai... 
dešimties dienų““?. Galų gale per Kalėdas Bukarešte kruvinas sukilimas, per kurį 
nekenčiama Securitate gynėsi iki paskutinio kraujo lašo, pasiekė kulminaciją, kai 
šiurpiai buvo įvykdyta mirties bausmė Ceausescu šeimai. 

Nors Gorbačiovo vaidmuo garbingas, jis pervertinamas. Gorbačiovas nebuvo 
Rytų Europos laisvės architektas — veikiau užtvankos sargas, kuris pamatęs, kad 
ji tuoj neatlaikys, atidarė sklendes ir išleido iš jos vandenį. Užtvanka vis tiek 
sugriuvo, tačiau bent jau nekilo baisi katastrofa. 

1990 metais pasireiškė praktiniai pernykščios griūties padariniai. Nustojo vei- 
kusi ESPT, o paskui ir VSO. Viena po kitos pasitraukė valdančios komunistų 

partijos. Kiekviena nauja vyriausybė pasisakė už demokratinę politiką ir laisvos 
rinkos ekonomiką. Vienur greičiau, kitur lėčiau buvo sudarinėjami sovietų dali- 
nių išvedimo grafikai ir sutartys. Vokietijoje paspartėjo susivienijimo tendencijos. 
VDR valdžios organai paprasčiausiai išnyko. Vakarų Vokietijos partijos pradėjo 
kampaniją Rytuose, ir visuotinius rinkimus laimėjo kancleris Kohlis. Spalį Federa- 
cinė Respublika oficialiai perėmė Rytų Vokietijos piliečius, teritoriją ir jos turtus. 
Vakarų vėjo kurstomos laisvės liepsnos išplito toli ir plačiai. Suliepsnojo Bulga- 
rija bei Albanija, taip pat Jugoslaviją ir Sovietų Sąjungą sudarančios respublikos. 
Slovėnija ir Kroatija, Estija, Latvija, Lietuva ir Čečėnija — visos paskelbė nepri- 
klausomybę. Bosnija ir Makedonija, Armėnija, Gruzija, Moldavija ir Ukraina buvo 
pasirengusios pasekti jų pavyzdžiu. 

Itin šlykščiai subyrėjo Jugoslavijos Federacinė Respublika. Demokratiniai rin- 
kimai ir Serbijoje, ir Kroatijoje iškėlė karingus nacionalistus. Belgrade Sąjungos 
večėje vyravo serbų hegemonijos šalininkai, kurstantys aistras sukurti „Didžiąją 
Serbiją“. Kai 1990 metų rugpjūtį Kroatijos miesto Knino gyventojai serbai ėmė 
maištauti prieš Zagrebą, susidarė sąlygos atviriems karams, kilusiems kitą pava- 
sarį. Po gėdingo sutriuškinimo Slovėnijoje, serbų vadovaujama Jugoslavijos 
kariuomenė pradėjo pulti Kroatiją. Sąmyšis ir smurtas tarp atskirų etninių grupių 
netrukus apėmė kai kurias yrančios valstybės dalis, kur tautinės mažumos buvo 
tokios pat gausios kaip ir susitelkusios daugumos. Prieš pat mirtį Titas dūsavo: 
„Aš — vienintelis jugoslavas“““. Jis klydo, bet įsismarkavus tautinei nesantaikai 
buvo bemaž neįmanoma vykdyti virštautinę „jugoslavišką“ politiką. [cRAvATE] [iLv- 
RIJA| [MAKEDONIJA| [SARAJEVAS| 

Permainų tempai sulėtėjo tik Lenkijoje. Šalis, pirmoji išklibinusi komunizmo 
pamatus, paskutinioji jį nusimetė. Mazowieckio vyriausybė didžiausią dėmesį sky- 
rė ekonomikai. 1990 metų gruodį Walęsa, iš kurio ketvirtį balsų atėmė buvusių 
saugumo tarnybų statytinis, šiaip taip tapo prezidentu. Praeis dar dešimt mėne- 
sių, kol bus nusikratyta parlamento, kuriame ir toliau dominavo komunistai. Ver- 
tinant ankstesniais matais, Lenkijos revoliucija buvo ganėtinai nelenkiška. 

Vokietijos suvienijimo buvo imtasi impulsyviai, o gal net neapgalvotai. Niekas 
neabejojo, kad šis žingsnis deramas. „Kas turi būti kartu, — sakė Willis Brand- 
tas, — jau jungiasi į daiktą“. Bet kai buvusi VDR prisijungė prie Federacinės 
Respublikos, ji automatiškai tapo Europos Bendrijos nare — niekas jos net nepa- 
klausė. Be to, nors Bundesbankas įrodinėjo, kad to nereikia daryti, viena Rytų 
Vokietijos markė buvo keičiama į vieną Vakarų Vokietijos. Apie politinę ir finan- 
sinę šių priemonių kainą Vokietijai ir jos kaimynėms beveik nebuvo galvojama. 
Bonos vyriausybė laikė savaime suprantamu dalyku, kad Rytų vokiečiai apsi- 
džiaugs perėmę Federacinės Respublikos institucijas — jie juk vokiečiai! — ir 
kad Vakarų vokiečiai mielai sumokės už susivienijimą — jie juk vokiečiai! Pasi- 
girdo balsų, kad suvienytai Vokietijai Europa rūpės mažiau, negu rūpėjo pada- 
lytai. Šalyje ėmė tvyroti vis nerimastingesnės ir egocentriškesnės nuotaikos, tad 
federacinė vyriausybė jautė privalanti patvirtinti savo Europos integracijos siekį. 
„Simboliniu nepaprastos svarbos aktu 23-čias Pagrindinio Įstatymo straipsnis, 

kuriuo remiantis Vokietija buvo suvienyta, pakeistas <...> vietoj žodžių, kad 
Federacinė Respublika atvira „kitoms Vokietijos dalims“ įrašius, kad ji siekia 
„paversti tikrove vieningą Europą"? = 

Dekomunizacija paaiškėjo esanti kebli problema visose pokomunistinėse 
šalyse. Nors galiojantys įstatymai neteisėti, jų visiškai nebuvo galima atsisakyti. 
Visos komunistinės nomenklatūros, kuri dabar skelbėsi be galo atsidavusi demo- 
kratijai, negalėjai pavyti į šalį. Slaptosios policijos agentus buvo sunku demas- 
kuoti. Vokietiją sudrebino tūkstančių demaskuotų Štazi informatorių skandalas; 
Lenkija iš naujo pradėjo politinių žmogžudysčių tyrimą; naujasis Rumunijos reži- 
mas buvo netgi nusistatęs prieš dekomunizaciją. Vienintelė Čekoslovakija pri- 
ėmė liustracijos įstatymą, kad nušalintų korumpuotus arba prasikaltusius 
pareigūnus. 

Sovietinio pobūdžio ekonomikos palikimas buvo baisus. Nepaisant pradinių 
laimėjimų, tokių kaip piniginė reforma ir pagal Balcerowicziaus planą įveikta 
hiperinfliacija Lenkijoje (1990 — 1991), pasidarė skausmingai aišku, kad jokie vais- 
tai per dieną padėties nepataisys. Visų buvusių bloko narių laukė dešimtmečiai 
kankinamų reorganizacijų, kol bus sukurta veiksminga rinkos ekonomika“. O kol 
kas dėl kamuojančių problemų buvo galima nepriimti jų į Europos Bendriją. 

Visur tebetvyrojo komunistinės sistemos paliktos nuotaikos. Vos gimstančios 
pilietinės visuomenės negalėjo užpildyti žiojinčios prarajos. Politinė apatija buvo 
didžiulė; visur riejamasi dėl niekų; komunizmo kaip darbo ir užtikrinto rytojaus 
garanto buvo ilgimasi labiau, negu daug kas manė. Dešimtmečiai „po vandeniu" 
įpratino mases netikėti jokiais pažadais ir laukti blogiausio. Ciniška idėja, girdi, 
jeigu vienas ką nors išlošia, kitas būtinai turi ką nors pralošti, buvo bemaž nemari. 
Niekas negalėjo pagalvoti, kad komunizmo padaryta žala bus tokia milžiniška. 

Dėl to, kad komunizmas mirė nepasipriešinęs, nesumažėjo skausmas, kurį jis 
paliko; katarsio nebuvo. Vienas to laiko liudytojas skundėsi, esą „taikos metu 
Dievas negali apsireikšti“. Kitas pastebėjo: „Džiaugiuosi, kad sulaukiau šios 
nelaimės pabaigos, bet noriu mirti, kol neprasidėjo kita“??, 

Antroji griūties stadija — Sovietų Sąjungoje — prasidėjo 1991 metais. Ekono- 
minė reforma nedavė jokių pastebimų rezultatų; gyvenimo sąlygos blogėjo. Per 
žiemą Gorbačiovas suartėjo su komunistų partijos aparatu. Keli jo kolegos atsi- 
statydino, protestuodami prieš neišvengiamai vėl įsivyrausiančią diktatūrą. Blo- 
giausias buvo ženklas, kad tautinės respublikos viena po kitos rengėsi pasekti 
Baltijos šalių, kuriose vienu metu valdė ir tautinė, ir sovietų valdžia, pavyzdžiu. 
Pačioje Maskvoje miesto taryba išrinko demokratišką merą, o RSFSR vyriausybė 
išrinko demokratišką prezidentą Borisą Jelciną. Šis ėmė tolinti Rusiją nuo sovie- 
tinio Gorbačiovo Kremliaus. Armėnija kariavo su Azerbaidžanu dėl Kalnų Kara- 
bacho. Gruzijoje, kur neseniai Gorbačiovui leidus buvo panaudota jėga ir žuvo 
žmonės, sukilimas prieš Maskvą baigėsi. Vilniuje, kur sovietų kareiviai taip pat 
nužudė civilių gyventojų, Lietuvos parlamentas prarado viltį sulaukti paramos iš 
šalies. Kremlius ketino pakeisti SSRS gerokai laisvesne suverenių respublikų 
sąjunga. Naujoji sąjungos sutartis turėjo būti pasirašyta rugpjūčio 20-ąją. 

Nenusisekęs rugpjūčio 19—21 dienos pučas Maskvoje buvo surengtas sie- 
kiant sukliudyti sąjungos sutarties pasirašymui ir šitaip išsaugoti SSKP galios 
likučius. Jis tik pagreitino katastrofą, kuriai turėjo užkirsti kelią. Sąmokslininkai 
jokiu būdu nebuvo „kietosios linijos" šalininkai: jie pasisakė už ribotą pertvarką, 
pagrįstai manydami, kad jai pritaria ir pats Gorbačiovas. Tiesą sakant, jie aiškiai 
buvo įsitikinę, kad Gorbačiovas tylėdamas juos palaikys, todėl nesiėmė jokių 
priemonių, kurių griebiasi rimti perversmininkai. Iš tikrųjų tai buvo visai ne 
pučas, o paskutinis gaištančio dinozauro uodegos virptelėjimas. Rugpjūčio 19-ąją, 
sekmadienį, septyni nervingi Partijos „aparatčikai“ susėdę viena greta pasirodė 
per sovietų televiziją ir paskelbė sudarę nepaprastosios padėties komitetą. Jiems 
pakluso partijos organai ir žiniasklaida. Savo žingsniui jie pasirinko paskutinę 
Gorbačiovo atostogų Kryme dieną. Kai šis atsisakė bendrauti su jų pasiuntiniu, 
jie nebeturėjo ko siūlyti. Nesuimtas Jelcinas užlipo ant tanko priešais Rusijos 
parlamentą ir ragino nepaklusti. Nebuvo imtasi jokių priemonių jo šalininkams 
išvaikyti; tankai gatvėse neturėjo šaudmenų, o tankistai nebuvo gavę jokių nuro- 
dymų. Po trijų dienų sąmokslininkai lyg niekur nieko susėdo į limuzinus ir 
išvažiavo. Mėginimas surengti pučą akivaizdžiai parodė, kad sistema besmegenė. 
Sovietų komunistai tebekontroliavo baisiausią pasaulyje saugumo aparatą, bet 
nesugebėjo panaudoti jo paprasčiausiai operacijai. 

Kurį laiką Gorbačiovas nesuvokė, kas atsitiko. Parskridęs iš Krymo jis vis dar 
tauškė apie Partijos ateitį ir pertvarką. Į tikrovę jį žiauriai grąžino Jelcinas, pri- 
vertęs perskaityti sąmokslininkų pavardes Rusijos parlamentui. Visi iki vieno 
buvo Gorbačiovo žmonės. Gorbačiovas prarado pasitikėjimą. Jis atsistatydino iš 
generalinio sekretoriaus pareigų prieš pat Lenino partijai nutraukiant savo veiklą. 
1991 metų rugsėjo 5 dieną sovietų deputatų suvažiavimas priėmė paskutinį savo 
įstatymą, kuriuo perleido savo įgaliojimus suverenioms buvusios Sovietų Sąjun- 
gos respublikoms. 1991 metų spalio 24 dieną Gorbačiovas išleido paskutinį de- 
kretą, kuriuo suskaidė KGB į atskiras dalis. Jis liko vienišas kaip pirštas — sim- 
bolinis vaiduokliškos valstybės prezidentas. 

Niekas geriau neiliustruoja sovietų žlugimo realijų kaip likimas Sergejaus Kri- 
kaliovo, sovietų kosmonauto, paleisto į kosmosą 1991 metų gegužį. Metų pabai- 
goje jis vis dar skriejo aplink Žemę, mat niekas neįsakė sugrįžti. Jis išskrido iš 
Sovietų Sąjungos, kuri dar buvo supervalstybė, o grįžo į pasaulį, kuriame Sovietų 
Sąjunga buvo išnykusi. Jo skrydį valdantys žmonės Baikonūro kosminiame centre 
atsidūrė nepriklausomoje Kazachstano Respublikoje. 

1991 metų gruodis buvo sprendimų mėnuo abiejose Europos pusėse. Pirmąją 
jo dieną per referendumą Ukrainoje 91 procentas gyventojų, tarp jų ir didžioji 
dauguma rusų tautinės mažumos, balsavo už nepriklausomybę. Ukrainos Respub- 
lika Europoje buvo antra pagal teritoriją ir penkta gyventojų skaičiumi. 

Gruodžio 9— 10 dienomis Mastrichte dvylika Europos Bendrijos šalių vadovų 
susirinko aptarti savojo visapusiškos Europos sąjungos plano. Didžiosios Britanijos 
ministras pirmininkas uždraudė vartoti baisųjį žodį iš „f“ raidės (mat brito ausiai 
„federalizmas“ asocijuojasi su JAV, o ne Vokietija ar Europa ir laikomas užmas- 
kuotu centralizuotos Jungtinių Europos Valstijų pavadinimu), įterpė straipsnį apie 

jo šalies galimybę nedalyvauti Valiutų sąjungoje, atsisakė pasirašyti skyrių, kuria- 
me buvo išdėstyti socialiniai klausimai, prikalbino savo partnerius dar kartą 
patvirtinti NATO vaidmenį ir teigė pasiekęs garsiąją pergalę. Buvo išsakyti nuo- 
gąstavimai, kad susidarys „kintama geometrija“ ir „dviejų greičių Europa". Vis 
dėlto didžioji dauguma sutarties nuostatų buvo priimti. Šalių vadovai parafavo 
susitarimus, pagal kuriuos Europos Sąjungos pilietybė turėjo būti suteikiama visų 
jos narių piliečiams (II dalis, 8— 8e), narės privalėjo laikytis bendros ekonominės 
politikos (II, 102 — 109m), iki 1999 metų turėjo būti įgyvendinta Europos valiutų 
sąjunga bei bendra bankininkystės sistema ir įsteigtas Centrinis Europos bankas 
(II, 105 — 108a), Europos Parlamentui turėjo būti suteikta teisė priiminėti sprendi- 
mus bendrai su Bendrijos Ministrų Taryba (II, 137 — 138a, 158, 189 — 90), turėjo 
būti įsteigtas patariamasis Regionų komitetas (II, 198a—c), narės įsipareigojo lai- 
kytis bendros užsienio ir saugumo politikos (VI), o pagal subsidiarumo principą 
dauguma Bendrijos veiklos sričių turėjo būti paliktos „šalims-narėms“ (II, 3b). 
Susitikimo dalyviai priėmė detalius skyrius, skirtus švietimui, kultūrai, sveikatos 
apsaugai, energetikai, teisingumui, imigracijai ir nusikalstamumui. Be sutarties 
parafavimo, jie dar patvirtino trijų Baltijos šalių (bet ne Kroatijos ir Slovėnijos) 
pripažinimą. Viskas ėjosi įtartinai sklandžiai. Teliko sutartį ratifikuoti. Netrukus 
pesimistai ims pranašauti sutarties galą““. 

Tą patį savaitgalį prezidentas Gorbačiovas nesėkmingai mėgino susikviesti į 
Maskvą sovietinių respublikų vadovus. Jis nežinojo, kad Rusijos, Baltarusijos ir 
Ukrainos vadovai jau veda derybas medžiotojų trobelėje miške prie Lenkijos sie- 
nos. Gruodžio 8 dieną, 14 valandą 17 min., jie pasirašė deklaraciją, skelbiančią, 
kad „SSRS nebeegzistuoja“. Kitą dieną vadovai paskelbė apie Nepriklausomų 
Valstybių Sandraugos įkūrimą. NVS buvo patogi širma, kuria prisidengus galima 
išsaugoti pagrindinį branduolinį arsenalą vienose rankose ir kartu patyliukais 
palaidoti daugumą kitų sovietinių institucijų. Metams baigiantis paskutinė Euro- 
pos imperija taikiai išleido paskutinį kvapą. 

Buvo žengta keletas žingsnelių, siekiant nutiesti tiltą virš prarajos, skiriančios 
Rytus nuo Vakarų. NATO įsteigė Jungtinę bendradarbiavimo tarybą, į kurią 
pakvietė buvusias Varšuvos sutarties organizacijos nares. Europos Bendrija pasi- 
rašė asociacijos sutartis su Lenkija, Vengrija ir Čekoslovakija. Londone buvo ati- 
darytas bendras Europos rekonstrukcijos ir plėtros bankas. Į buvusią Sovietų 
Sąjungą siunčiama maisto ir finansinė pagalba, o į buvusią Jugoslaviją — taikda- 
riai. Tačiau tie žingsneliai buvo nepaprastai menki. EB ir toliau neleido įvežti 
žemės ūkio produkcijos iš Rytų, smaugė prekybą su jais. Vakarų investicijos 
Rytuose buvo minimalios — išimtį sudarė tik Vokietijos investicijos buvusioje 
Rytų Vokietijoje. Užsienio politika liko nekoordinuojama; nebuvo imtasi jokių 
veiksmingų priemonių nutraukti grėsmingus karus Kroatijoje ir Bosnijoje; neatsi- 
rado jokios dinamiškos vadovybės. Praraja tarp „baltosios Europos“ ir „juodosios 
Europos“ tebežiojėjo. 

Po 1989 metų įvykiai rutuliojosi taip sparčiai, kad retam stebėtojui užteko 
laiko susimąstyti apie Vakarų ir Rytų Europos sąveiką. Per visą gyvenimą žmo- 

nės įprato manyti, kad Rytai yra Rytai, o Vakarai — Vakarai. Vakarų valstybių 
veikėjai, kapstęsi savo daržuose, nematė nieko aplinkui; jie nepastebėjo, kad spro- 
gimas, sugriovęs kaimyno namą, nunešė jų pačių tvorą ir stogo kraigą. „Jie atsi- 
rėmė į Sieną, kad jaustųsi saugiau, — rašė vienas vengras, — nežinodami, kad 
Siena — iš dinamito"“'. 

Keturiasdešimt metų geležinė uždanga buvo politinio ir ekonominio Vakarų 
kaip ir Rytų gyvenimo pagrindas. Ji žymėjo Marshalo plano, NATO, EEB, Vokie- 
tijos Federacinės Respublikos ir ekonomiškai klestinčios Vakarų Europos ribas. Ji 
buvo be galo patogi ne tik komunistams, bet ir Vakarų bankininkams, planuoto- 
jams ir pramonininkams, kurie galėjo skirti savo pastangas vien „lengvajai“ 
Europos daliai. Uždanga buvo itin paranki protekcionizmo šalininkams Europos 
Ekonominėje Bendrijoje, taigi ir iškreiptai bendrajai žemės ūkio politikai. Trumpai 
tariant, tai buvo vienas veiksnių, grasinusių paversti Vakarų Europą klubu trum- 
paregių, savimi pasitikinčių turtuolių, kuriems nerūpi liaudies gerovė. Dėl to atsi- 
rado nuotaikos, panašios į veidrodinį Brežnevo doktrinos atspindį: žūtbūt reikėjo 
ginti „kapitalizmo laimėjimus“, o Vakarų valstybių veikėjai svajojo išsaugoti savo 
izoliaciją per amžius. Ilgainiui europiečiai būtų turėję rinktis: arba vieningai atsta- 
tyti savąjį „kaimą“, arba sugalvoti kokią naujo pavidalo geležinę uždangą. 

Iš tikrųjų įvykiai Rytų ir Vakarų Europoje buvo glaudžiai susiję. Europos 
Bendrijos sėkmė, kurios negalėjo nepastebėti Rytai, buvo galingas veiksnys, pri- 
sidėjęs prie sovietinio bloko žlugimo. Sėkminga ar nesėkminga pokomunistinių 
demokratinių šalių raida nulems Europos Sąjungos ateitį. Maskvai pasitraukus iš 
Rytų Europos ir tokių svarbių regionų kaip turtingas naftos Baku, susidarys nau- 
jos arenos, kuriose Rusija gali pasijusti esanti priversta priešintis besiplečian- 
čioms Vakarų firmoms ir institucijoms. 

Kai kas Rytų ir Vakarų bendrumą įžvelgė visuotiniame liberalios demokratijos 
ir laisvos rinkos ekonomikos siekyje. Vakarų pergalė vaidenosi tokia galutinė, 
kad vienas akademikas akimirksniu išgarsėjo, paklausęs, ar nebus atėjusi „pasau- 
lio istorijos pabaiga“““. Labiau klysti jis negalėjo: Europoje šiuo metu vyksta rim- 
ti istoriniai pokyčiai, kurių galo nė nematyti. 

Vieno buvusio valstybės veikėjo manymu, po 1989— 1991 metų revoliucijos 
susidarė trys Europos. „Pirmoji Europa“ apimanti senąsias demokratines Vakarų 
Europos šalis. „Antroji Europa“ sutampanti su Vyšegrado trikampiu — Lenkija, 
Vengrija ir Čekoslovakija — pridėjus prie jų dar Slovėniją. Šios keturios poko- 
munistinės šalys turinčios pagrindą viltis, jog kliūtys, kurias joms teks įveikti, kad 
būtų priimtos į Europos Bendriją — ne didesnės negu tos, kurias pastarąjį 
dešimtmetį įveikė pofašistinės Ispanija, Portugalija ir Graikija. „Trečioji Europa" 
susidedanti iš likusių buvusio sovietinio bloko šalių, kurios turėsiančios sulaukti 
dvidešimt pirmo amžiaus, kol išsipildys jų troškimas tapti Europos dalimi“*. 

Vis dėlto vien geros valios deklaracijos negalėjo duoti vaisių. Ekonomikai tei- 
kiama pirmenybė užgožė platesnę viziją. Bet kokie ryžtingesni ekonominio suar- 
tėjimo reikalavimai neišvengiamai tolino Bendrijos plėtrą — gal net neribotam 
laikui. Kita vertus, bet koks rimtesnis Bendrijos didinimas neišvengiamai brangiai 

kainuotų ir dar kartą parodytų, kad būtina institucinė jos reforma. Jei vokiečiai 
apmaudauja, kad septyniolikos milijonų tėvynainių integracija jiems brangiai 
kainavusi, kažin ar dabartinės Europos Sąjungos narės apsidžiaugs aukomis, 
kurių prireiks naujų narių integracijai. Jeigu vyriausybėms kilo sunkumų ratifi- 
kuojant Mastrichto sutartį, jos susidurs su kur kas didesniais sunkumais ją įgy- 
vendindamos. 

Taigi vykstant tolesnės Bendrijos plėtros ir integracijos kampanijai pasiprie- 
šinimas neabejotinai turėjo didėti. Diskusijose dėl galimos konfrontacijos tarp 
Bendrijos ir suverenių jos narių itin svarbią reikšmę turėjo įgauti Europos Teismo 
statusas. „Šešiolikos Europos" ar „dvidešimties Europos" negalėjo valdyti struktū- 
ros, kurių pakako „šešiukei“ ir „dvylikai“. Europos Sąjungos ratai nustos sukęsi, 
jei ji nereformuos savo valdančiųjų institucijų prieš išsiplėsdama ir sustiprėdama. 

Pasak vieno pesimistiško stebėtojo, Europa bus įtikinta integruotis toliau tik 
tada, jei ištiktų neregėta katastrofa — genocidas, masinė migracija ar karas““. 
Šitaip mąstant, Valiutų sąjunga tegali būti sukurta, jei žlugtų esamas valiutinis 
režimas, o politinė sąjunga — tik akivaizdžiai žlugus dabartinei politikai. „Pirmą- 
ją Europą" galėtų priversti priimti „antrąją Europą“ tik „trečiosios Europos“ grį- 
žimas į ankstesnę padėtį. 

1991 metų gruodį nei Vakarų integracija, nei Rytų dezintegracija dar nesibai- 
gė. Vis dėlto retas europietis beprisiminė laikus, kai buvo taip mažai kliūčių. 
Atsivėrė sienos, o kartu — žmonių protai. Dalis suaugusiųjų buvo per jauni, kad 
prisimintų Franką ar Titą. Turėjai būti netoli 30-ties, kad prisimintum de Gaulle'į 
ar Prahos pavasarį, 50-ties — kad prisimintum Vengrijos sukilimą ar Romos 
sutartį, 60-ties — kad prisimintum Antrojo pasaulinio karo pabaigą. Prieškario 
Europą aiškiai prisiminti galėjo tik žmonės, jau sulaukę pensijos. Tik devynias- 
dešimtmečiai gali gerai prisiminti Pirmąjį pasaulinį karą. Vieninteliams gyviems 
žmonėms, patyrusiems aukso laikus amžių sandūroje prieš prasidedant didžiajai 
Europos krizei — per šimtą. 

Grafas Edwardas Raczynskis (1891 — 1993) priklausė pastarajai, itin negausiai 
draugijai. Jis gimė Zakopanėje, Austrijos ir Vengrijos pasienyje. Jo tėvai buvo 
lenkai, turėję dideles valdas Prūsijoje. Jų rūmai Berlyne buvo nugriauti, o jų vie- 
toje pastatytas Reichstagas. Jis studijavo austrų Krokuvoje, Leipcige, vėliau — 
Londono ekonomikos mokykloje. Dirbo Lenkijos pasiuntiniu Tautų Sąjungoje, o 
1933— 1945 metais — Šv. Jokūbo dvare. Vėliau jis tapo Lenkijos vyriausybės 
tremtyje prezidentu. Į tėvynę grįžti niekada negalėjo. Tačiau 1991 metų gruodžio 
19-ąją, neseniai vedęs, buvo pagerbtas šimtųjų metinių proga ambasadoje, kurią 
prieš 46 metus buvo priverstas palikti, kai Didžioji Britanija sudarė sutartį su Sta- 
linu. Jis buvo vienas iš saujelės nenuilstančių europiečių, mačiusių Europos krizę 
nuo pradžios iki galo — jeigu tik ji baigėsi. 

1992 metų vasario 14 diena, Samertaunas. Iš pradžių knygos nebuvo. Dabar 
paskutinieji žodžiai margina paskutiniuosius puslapius. Rašomąjį stalą, stovintį 
prie lango viršutinio aukšto kabinete, blausiai nušviečia aušra. Šerkšnas paliko 
šlapias dėmes ant stogo, žvilgančio anapus stiklo. Debesys ritasi tamsiu dangumi 
šviesėjančio blyškiai geltono ruožo link. Belapės senojo Tornklifo sodo obelys 
prieblandoje linksta prie eile išsirikiavusių raudonų plytų namų, statytų karalie- 
nės Viktorijos laikais. Vieniša varna eina sargybą aukščiausio buko viršūnėje, 
kaip ir tūkstančiais tokių ankstyvų rytų nuo tada, kai buvo parašyta „Europos 
legenda“. Nors kartą šleikštūs Oksfordo automobilių dalių fabriko dūmai sklinda 
į kitą pusę. Šeima miega; netrukus ateis laikas keltis į mokyklą. 

Šios šeimos giminių gali rasti pusėje Europos. Viena šeimos dalis suleidusi 
šaknis šioje saloje, Lankašyro grafystėje ir dar vakariau — Velse. Kita pusė kilu- 
si iš rytinės senosios Lenkijos dalies ir didžiąją pastarojo šimtmečio dalį praleido 
austrų Galicijoje arba Sovietų Sąjungoje. Baigę mokslus Oksforde ir Krokuvoje, 
šių namų šeimininkė ir šeimininkas susipažino Žergovy bulvare Klermon Ferane, 
Blezo Paskalio gimtajame mieste — toks neįtikėtinas atsitiktinumas tikriausiai 
būtų prajuokinęs garsųjį mokslininką. Tokie laimingi sutapimai suteikia tam tik- 
ro žavesio istorijai. Ją rašant, žinoma, svarbiausia — laikas ir vieta. Istorikai nori 
nenori tampa savo istorijų dalimi. 

Šiandien — šventųjų Kirilo ir Metodijaus, Europos globėjų, diena. Jėzuitų 
Šv. Aloyzo bažnyčioje vyksta pamaldos „pagerbiant slavų tautų kilmę <...> Tebū- 
na jų šviesa mūsų šviesa“. Rožinis kalbamas „už Rytų Europos tautas“. Kunigas 
ekscentriškai paaiškina, kad Kirilas ir Metodijus buvę lenkų, čekų ir vengrų apaš- 
talai“ (žr. V skyrių). 

Prasidėjo pamokos. Šią savaitę „Voverių“ mokykloje direktorė pasakojo apie 
skurstančius Albanijos vaikus. 

Rytinis laikraštis nieko nerašo apie Kirilą ir Metodijų. Independent vedamasis 
pavadintas „JT kariai vyks į Kroatiją“. Laikraščio Guardian priede Europe — 
didžiausias straipsnis apie Murmansko parduotuves. Vakarykščio Madrido El 
Pais vedamasis — apie kuriamas bendras prancūzų ir ispanų brigadas kovai su 
baskų organizacija ETA; laikraščio apžvalgininku ką tik tapo „Mikailo Gorbačo- 
vas". Le Monde didžiausias dėmesys skiriamas naujienoms iš Šiaurės Afrikos — 
net trys puslapiai. Hagos De Telegraaf labiausiai domina žemai skraidančių 
NATO naikintuvų F-16 problema. Pirmajame Siiddeutsche Zeitung puslapyje 
aptariami federalinės finansų ministerijos reikalai. Gazeta Wyborcza, paštu atėju- 
sio iš Varšuvos per dvi dienas, dėmesio centre — Konstitucinis teismas ir jo 
sprendimas atmesti komunistų dominuojamo Seimo pensijų įstatymą. Oxford 
Times vedamasis — apie jo paties laiškų skiltį, kurioje pirmasis — Oksfordo 
anglikonų vyskupo apie moterų įšventinimą į kunigus““. 

Vienintelis istorijos požiūriu įdomus rimtesnis straipsnis — pirmajame Corrie- 
re della Sera puslapyje, antrašte „Massacrateli“ ordine di Lenin“ („Žudykit juos, — 
įsakė Leninas“). Maskvoje sužinoma vis daugiau apie šių laikų Europos istoriją. 
Laikraščio korespondentas Maskvoje, cituodamas Komsomolskaja pravda, vardija 

lig šiol slėptus dokumentus iš Marksizmo-leninizmo instituto archyvo. Iš jų maty- 
ti, kad pats bolševikų vadas reikalavo griebtis revoliucinių žiaurumų. Pavyzdžiui, 
1918 metų rugpjūčio 11 dieną Leninas rašė draugams Penzoje: 
Į penkių buožių rajonų sukilimą reikia atsakyti negailestingomis represijomis <...>. Būti- 
na parodyti pavyzdį kitiems. 1) Pakarti ne mažiau kaip 100 buožių — turtingųjų, krau- 
gerių <...>. 2) Paskelbti jų pavardes. 3) Atimti iš jų visą maistą. 4) Paimti įkaitus, kaip 
nurodyta vakarykštėje telegramoje. Darykit viską, kad žmonės už daugelio kilometrų 
matytų, drebėtų ir dejuotų (...) P. S. Atrinkit labiausiai užkietėjusius. Leninas.“ 


Šios grožybės — ne iš Hitlerio korespondencijos, komentuoja Corriere. Vadi- 
nasi, tai tiesa — bolševikų barbariškumas prasidėjo ne nuo Stalino. 

Šią savaitę Didžiosios Britanijos naujienose didžiausias dėmesys skiriamas 
priešrinkiminėms rietenoms, daugiausia — dėl pinigų. Tarp pranešimų iš užsienio 
gali pasirinkti straipsnį apie Prancūzijos prezidento vargus, apie buvusios Sovietų 
Sąjungos branduolinio arsenalo ateitį, apie teismo nuosprendį pasaulio bokso 
čempionui ar Airijos Konstitucinio teismo sprendimą neleisti pasidaryti abortą 
išprievartautai keturiolikmetei. Europos Komisijos prezidentas pateikė siūlymus 
didinti biudžetą — kad šis „atitiktų Mastrichto erą“. Didžiosios Britanijos bulva- 
rinė spauda iš jo išsišaipo. Daily Mail vedamajame, pavadintame „Ne, Žakai, 
negerai“, toks komentaras: „Tokia dosni Europos dovanėlė gali labai lengvai atsi- 
durti neaiškių rangovų kišenėse ar po čiužiniais spalvingų, bet tingių tipų, kurie 
kiauras dienas kaitinasi Viduržemio jūros saulėje““". Le Monde analizuoja šį reiš- 
kinį: „La Grande-Bretagne se mobilise contre les „eurocrates“ („Didžioji Britani- 
ja telkiasi prieš „eurokratus“)““. 

Tačiau viską nustelbia XVI žiemos olimpinės žaidynės Albervilyje. Garbingiau- 
sią rungtį — kalnų dvikovą — laimėjo italas Josefas Poligas. 

European, kuris teigia esąs vienintelis visos Europos laikraštis, ką tik neteko 
ir suktojo leidėjo, ir savo Kremliaus didvyrio. Šios savaitės vedamajame „Italija 
užsitraukė Europos rūstybę“ pasakojama, kaip prastai Roma vykdo EB direkty- 
vas. Verslo skiltyje smerkiami „Amerikos izoliacionistai“, pasipriešinę TVF suma- 
nymui skirti 10 milijonų dolerių Rusijos rubliui stabilizuoti“. 

Įdienojus, kaip ir buvo prognozuota, ėmė lyti. Laikraščių sinoptiniai žemėlapiai 
rodo skaitytojų interesų ratą. The Times išspausdino tris orų žemėlapius: du dides- 
nius — britų salų (be vakarinės Airijos dalies), vieną — pirmajai dienos pusei, 
kitą — antrajai, ir trečią — Atlanto vidurio regiono. Le Monde — du sinoptiniai 
Europos žemėlapiai ir vienas Prancūzijos. Corriere — vienas Europos žemėlapis 
nuo Atlanto pakrantės iki Krymo, kitas — Italijos. Siiddeutsche Zeitung — trys 
dideli žemėlapiai, visi — Europos; juose pateikta smulki informacija iš poros 
dešimčių meteorologinių stočių, pradedant Reikjaviku bei Lulėjumi (Švedija) ir 
baigiant Lisabona ir Atėnais. Gazeta Wyborcza orų žemėlapio nespausdina, tik 
skelbia vakarykštes temperatūras kai kuriose Europos sostinėse: Romoje ir Lisa- 
bonoje — +13“C, Londone — +10“C, Atėnuose — 49“C, Vilniuje, Rygoje, 
Taline ir Minske — +1“C, Kijeve ir Prahoje — + 1*C, Bukarešte — 4+3*C. Var- 
šuviečiai nežino, kokia temperatūra Maskvoje. 

Laikraštyje European puikuojasi didžiausias — ir spalvotas — orų žemėlapis. 
Jame pažymėtos naujosios respublikos, tarp jų Slovėnija, Kroatija, Baltarusija ir 
Moldavija, bet ne Rusija, kuri klaidingai sutapatinta su NVS. Šalia pridėtame 
„Remontuojamų Europos kelių žemėlapyje“ neparodyta nieko ryčiau magistralės 
A9 prie Leipcigo. Vadinasi, tai tiesa: Rytų Europoje keliai netaisomi. 

Tokia tad kasdienės informacijos raizgalynė, kurioje privalės susigaudyti atei- 
ties istorikai. 

Šiandien — Šv. Valentino diena. Pagal tradiciją šią dieną ima poruotis paukš- 
čiai; tą pačią dieną įsimylėję mūsų padermės paukšteliai siuntinėja vienas kitam 
tinkamus signalus. The Times skelbia ilgiausius puslapius paslaptingų žinučių, 
dažnai — su gramatinėmis klaidomis: 

AGATAI ARDVARK. Myliu visa širdimi, Hektoras Try <...> ARTEMIDE, ne tik Vakarė 

žvaigždė maldauja Tavo meilės, Aldžis <...> CHRISTIANE, Un vraie couscous royale. Je 

taim infinitement, King <...> MENTEN, žydros jūros bazalto uolose <...> MĖNULVEI- 

DIS myli Pupytę Kukulytę ir Smirdžių <...> POOPS, Ich bin deiner, bist du meine? Wirst 


; : 4 50 
du sein mein Valentine? 


Keli laikraščiai skirtingai aiškina šv. Valentino dienos kilmę. Pasak vieno, 
viduramžiais žmonės atgaivino romėnų luperkalijų šventę; Luperkalija arba „vilko 
urvas“ buvo ola, kurioje Romulą ir Remą užauginusi vilkė ir kurioje vėliau romė- 
nai tepdavosi ožkų krauju, vildamiesi susilaukti vaikų. Šiaip ar taip, nė vienas iš 
dviejų romėnų kankinių Valentinų nesugalvojo tų pagoniškų kvailiojimų. 

Šiandien dar sukanka trys šimtai metų nuo Ko slėnio skerdynių. Pasirodo, jose 
žuvo vos 38 žmonės. „Klano istorijos požiūriu, — sako lordas Macdonaldas iš 
Skai salos, — žuvusiųjų skaičius — minimalus“. Taigi dar liko pakankamai Mac- 
donaldų, kurie su dūdmaišiais gali žygiuoti į tą raudų slėnį. Šiaip ar taip, pasak 
The Times, Campbellų klanas veikė „kaip Vestminsterio vyriausybės agentai“. 
Štai kur svarbi gaida! Praėjusios savaitės Die Zeit skyrė rimtą straipsnį Škotijos 
tapatumo šaknims; prie jo buvo pridėtas didelio užrašo ant sienos „Britai, nešdin- 
kitės tuoj pat!“ fotografija“. 

Rašymas skambant muzikai — praktiškas įprotis. BBC III radijo programa 
padeda rašalui lietis. Be 25 minučių aštuntą ryto pirmąsias pastraipas pradėjau 
rašyti grojant Bacho koncertui meilės obojui, BWV 1055. Vartant rytinius laikraš- 
čius skambėjo trečiasis Rachmaninovo koncertas fortepijonui. Prieš prasidedant 
Šv. Valentino dienai, buvo sugrota Čaikovskio simfoninė fantazija „Frančeska da 
Rimini“ — tinkamas pasirinkimas! Antrą po pietų pražiopsojau Katovicų pučia- 
mųjų orkestro koncertą, tačiau Beethoveno aštuntoji simfonija suteikia jėgų dir- 
bant pavakare. Šiandien Vakarai ir Rytai atstovaujami vienodai. Pirmą kartą per 
III BBC radijo programą neleidžia Janačeko. 

Ironiška, tačiau praeitį tiriančius istorikus nuolatos spaudžia nuspėti ateitį. Kai 
seki įvykių eigą, užduotis tampa lengvesnė, bet nelabai. 

Vakaruose, anapus vandenyno, JAV tikrai pasiekė savo galios viršūnę. Atrodo, 
kad jos laukia nemalonumai dėl įsiskolinimų, dėl santykių su savo sąjungininkė- 
mis, dėl savo piliečių „įvairovės“. Itin sudėtingų problemų kelia Japonija — stul- 

binantys jos ekonomikos laimėjimai žeidžia Amerikos savigarbą. JAV tolsta nuo 
Europos, nes viena su kita nebesurakintos amžinatilsio Šaltojo karo grandinėmis. 
Nors prieš kelias dienas viceprezidentas Ouayle'as Londone įtikinėjo, kad taip 
nėra, niekas juo nepatikėjo. 

Šiauriau, Škotijoje, vėl atsigavo nepriklausomybės judėjimas. Šią savaitę 
didžioji dauguma škotų pasisakė už tai, kad pasikeistų šalies statusas. Škotai turi 
tiek galios, kad pakaktų suardyti Jungtinę Karalystę, taigi ir parodyti anglams, 
kad nėra ko pūstis. Briuselyje niekas niekada nesugebėtų to padaryti. Ką gali 
žinoti — gal mus dar pavers europiečiais. 

Pietuose, pačiame dabartinės Europos Bendrijos centre, prancūzus ir vokie- 
čius kamuoja įtampa. Prancūzijai neduoda ramybės musulmonų imigrantų iš 
Šiaurės Afrikos srautas, pono Le Peno vadovaujamų nacionalistų išpuoliai ir 
socialistai, išlaikę prezidento postą ilgiau, negu tai buvo pageidautina. Vokietija 
vis dar negali atsigauti nuo didelės susivienijimo kainos. Abi nevilties apimtos 
vyriausybės paguodos ir paramos tikisi iš susivienijusios Europos. Šią savaitę 
televizijos laidoje „Vokiečiai“ buvo parodytas Vokietijos kancleris, citavęs Thomą 
Manną, kuris troško „ne vokiškos Europos, o europietiškos Vokietijos“. Ko gero, 
vokiečių entuziazmas išnyks, jeigu jie neteks savo Vokietijos markės. 

Rytuose Europos žemėlapis vis dar nenustoja kitęs: atrodo, kad kas mėnesį 
atsiranda nauja valstybė. Daug kalbama apie mažųjų šalių nacionalizmo pavojus. 
Kodėl? Būtų kur kas įtikinamiau, jei būtų kalbama apie didelių šalių nacionaliz- 
mą — jis kur kas pavojingesnis. Nesakau, kad šio pavojaus nesama. Tris Baltijos 
šalis supa marios bėdų. Lenkija, Vengrija ir Čekoslovakija nori šio dešimtmečio 
pabaigoje tapti tikromis EB narėmis. Atrodo, kad čekai ir slovakai eina skyrybų 
link. Rumunijai, Bulgarijai ir Albanijai nėra kur eiti. Jugoslavijos Federacija 
neabejotinai netrukus suskils. Slovėnija ir Kroatija tikriausiai gyvuos kaip ir Bal- 
tarusija, Ukraina bei Moldavija — jeigu niekas joms netrukdys. Tačiau vargu ar 
išliks Nepriklausomų Valstybių Sandrauga — šiandien Rusijos Respublika atrodo 
nė kiek ne sveikesnė už NVS. Ji vis dar išlieka bekraščiu dirbtiniu dariniu — 
dusyk didesniu už JAV, turinčiu labai nevienodą infrastruktūrą ir nesutvirtintu 
politiškai. Kažin ar NVS vadovai išsaugos ją demokratija ir maldomis. Šiokių 
tokių galimybių atsirastų, jeigu Maskva leistų Tolimųjų Rytų regionui pamažėle 
siekti autonomijos ir japonams prisidėti investicijomis, be to, jeigu Sibiras būtų 
skatinamas eksploatuoti savo išteklius padedant užsieniui. Europinės dalies Rusi- 
joje kaip visada per daug gyventojų ir kareivių, bet per mažai maisto jiems išmai- 
tinti. Rusai pasitelkė savo neprilygstamą stoišką ištvermę, kurios prireikė per 
dvejus sovietų imperijos byrėjimo metus, bet kažin, ar jie kęs iki begalybės. Jei- 
gu demokratinė Rusija nesuklestės, — byrės ir toliau. O tuomet autokratiška 
Rusija vėl bandys įrodyti savo galią — iš paskutiniųjų. 

Sovietų imperijos žlugimas, be abejo, yra „didžiausias ir baisiausias šių laikų 
įvykis“. Subyrėjimo greičiu jis pralenkė visus kitus Europos istorijos sukrėtimus: 
Ispanijos dominijų praradimą, Lenkijos padalijimus, Otomanų pasitraukimą ar 
Austrijos — Vengrijos skilimą. Vis dėlto tai nėra toks įvykis, dėl kurio istorikui reik- 

tų sėstis ant Kremliaus griuvėsių — kaip Gibbonui Koliziejuje — ar rašyti reguiem. 
Mat Sovietų Sąjunga nebuvo kadaise savo didybe pasižymėjusi civilizacija. Net 
trumpą savo triumfo valandą ji buvo itin niekinga ir melaginga. Ji atnešė mirtį ir 
vargus daugiau žmonių negu bet kuri kita valstybė per visą istoriją. Toje valsty- 
bėje gerai negyveno net dominuojančios rusų tautybės žmonės ir net valdantysis 
jos elitas. Ji niokojo viską iš eilės, ne mažiausiai — rusų kultūrą. Kaip dabar pri- 
pažįsta daugelis mąstančių rusų, tai buvo kvailystė, kuri niekada net neturėjo būti 
sukurta. Nepriklausomos buvusios Sovietų Sąjungos tautos atstato griuvėsius, liku- 
sius po 1918— 1922 metų, kai Lenino Raudonoji armija užpūtė jų nepriklausomy- 
bės liepsneles. Bemaž visi sutinka: „Rusija — taip, bet kokia Rusija?“"“ 

Iš sovietijos subyrėjimo akivaizdžiausias tas faktas, kad jis įvyko dėl natūralių 
priežasčių. Jos neužkariavo barbarai kaip senovės Romos, jos nepasidalijo gro- 
buoniški kaimynai kaip Žečpospolitos, ji išnyko ne todėl, kad neatlaikė didžiojo 
karo įtampos kaip Habsburgų dinastija. Ji nebuvo įveikta žūtbūtinėse grumtynė- 
se kaip nacistų Reichas. Ji mirė, nes kitaip nė negalėjo būti — groteskiški jos 
vidinės struktūros organai nesugebėjo aprūpinti būtiniausiais gyvenime dalykais. 
Branduoliniame amžiuje ji negalėjo kaip jos carų pirmtakė išspręsti vidinių savo 
problemų ekspansija. Kita vertus, ji nebegalėjo čiulpti syvų iš pavergtų tautų. Ji 
nebepakentė bičiulystės su Kinija, kadaise žadėjusios šviesią komunizmo ateitį 
visame pasaulyje; nepakentė reformų deguonies, tad sprogo iš vidaus. Galima 
sakyti, kad ją ištiko trombozė, už kurią baisesnės istorija nebuvo mačiusi. 

Tokio siaubingo sukrėtimo padariniai negalėjo nepaveikti visos Europos. Nie- 
kas negalėjo pasakyti, ar buvusios sovietų imperijos tautos galės tęsti savo san- 
tykių pertvarkymą be daug kraujo ir neapykantos. Faktas, kad žlugimas įvyko 
taip taikiai, įrodo, jog jis buvo pribrendęs, bet nacionalistiškai nusiteikę kariai, 
pradėję grumtynes Kaukaze ir Jugoslavijoje, turėjo daugybę potencialių mėgdžio- 
tojų. Nenuostabu, kad Vakarų Europos valstybės be galo atsargiai žiūrėjo į sovie- 
tų imperijos žlugimą. Vyriausybės neskubėjo padėti bėdų ištiktoms respublikoms. 
Kai kurios, klaidingai suprasdamos stabilumą, troško išsaugoti merdinčias Sovie- 
tų Sąjungą ir Jugoslaviją. Pasimetusios jos griebėsi pusinių priemonių, bet ir tas 
sugadino konkuruojantys vykdytojai. 

Paradoksalu, tačiau anarchijos Rytuose grėsmė gali paskatinti Vakarus glau- 
džiau susivienyti. Dešimtys tūkstančių pabėgėlių iš Albanijos bandė jėga prasi- 
skverbti į Italiją. Į Lenkiją plūsta pulkai valkatų ir prekiautojų iš Rusijos, Ukrainos 
ir Rumunijos, kaip neseniai lenkai plūdo į Vokietiją ir Austriją. Nors Vokietija 
nuostabiai sugeba plėstis, ji vos beatlaiko antplūdį ne tik milijonų bedarbių iš 
Rytų Vokietijos, bet ir tūkstančių legaliai prieglobsčio prašančių atėjūnų, kurių 
buvimas vargu ar gali kam patikti. Jeigu išaugs riaušių mastas ir jos ims vykti dar 
ir Vidurio Europoje, Vakarų valstybių sostinės ne juokais susirūpins. O kol kas 
Europos Bendrija konsoliduojasi be galo lėtai. Tą procesą galėtų paspartinti smar- 
kus šalto vėjo gūsis iš Rytų. 

Daug kas priklauso nuo to, kaip klostysis įvykiai Amerikoje. Kol JAV liks 
stiprios ir palyginti klestinčios, vargu ar status guo Vakarų Europoje staiga pasi- 

keis. Išliks NATO, o Europos Bendrija žengs į priekį atsargiais žingsneliais. Jeigu 
(ar kai) JAV ištiks krizė, Europos valstybės susitelks, kad drauge apsisaugotų. 
Smarkus vėjas iš anapus Atlanto gali paveikti taip pat kaip šalto ryčio gūsis. 

Europa, kaip ir pati gamta, nepakenčia tuštumos. Anksčiau ar vėliau Europos 
Bendrija Vakaruose ir naujosios valstybės Rytuose turės iš naujo apibrėžti savo 
tapatybes, ribas ir savo sąjungininkes. Kažkaip — galimas daiktas, po to, kai bus 
susijungta į tam tikrus darinius — bent jau laikinai turės nusistovėti pusiausvyra. 
Čia galės pasireikšti ir tokios regioninės grupuotės kaip Baltijos Taryba, heksa- 
gonas ir vienokio ar kitokio pavidalo posovietinis junginys ar junginiai. Tačiau 
kažkur tarp Rusijos gelmės ir Europos vidurio reikės nubrėžti naują skiriančią 
liniją — tikėkimės, kad ji sutaps su taikos siena. 

„Europa — taip. Bet kokia Europa?“ Senoji Europa, buvusi prieš didįjį užte- 
mimą, išnyko. Drauge su poetu galima gailėtis jos mirties ir senųjų, aiškiai mato- 
mų jos sienų: 

Fileur ėternel des immobilitės bleues, 
Je regrette !'Europe aux anciens parapets!?? 

Bet jos nebesugrąžinsi. Dabartinė Europa, Šaltojo karo kūrinys, nebeatitinka 
savo paskirties. Bendrijos steigėjų dorovinė ir politinė vizija bemaž užmiršta. 

Artimoje ateityje Europa galutinai nesusivienys. Tačiau ji turi galimybių būti 
mažiau susiskaldžiusi negu per pastaruosius dešimtmečius. Jeigu nusišypsos lai- 
mė, fizinės ir psichologinės kliūtys nebus tokios baisios, kokias dar atsimena žmo- 
nės. Europa juda į priekį. Tremulae sinuantur flamine vestes. 

II priedas 


ILIUSTRACIJŲ NUORODOS IR PAAIŠKINIMAI 


1—37 iliustracijos 


1. 


EUROPĖS PAGROBIMAS. II ratto dell'Europa. Helenistinė freska iš vadinamojo 
„Jasono namo“ Pompėjoje. I a. po Kr. pirmasis ketvirtis. Legendą apie Europę labai 
vertino ir graikai, ir romėnai. Nacionalinis muziejus, Neapolis. 

Fot. Anderson/Alinari 23469. 


RANKIOTOJAI IR MEDŽIOTOJAI. Sudėtinis piešinys, paremtas paleolito epochos 
olų gyventojų menu iš Teruelio ir Kogulo vietovių (Lerida) Ispanijoje. Suderintos vyrų 
ir moterų figūros vaizdžiai atkuria tą sudėtingą socialinę tvarką, kuri dažnai panieki- 
namai apibūdinama „urvinio žmogaus“ epitetu. 

Danyono Rey'aus piešinys, 1993. 

MINOJINIS ŽVEJYS. II tūkstantmetis pr. Kr. Nacionalinis archeologijos muziejus, 
Atėnai. 

Fot. Nacionalinis archeologijos muziejus, Atėnai. 

KNOSO KUNIGAIKŠTIS. Vėlyvasis minojinis laikotarpis. Minojinio laikotarpio Kre- 
ta neturėjo įtvirtinimų ir joje nebuvo karių kastos. Herakliono muziejus. 

Fot. Senovės meno ir architektūros kolekcija. 


SIMPOZIUMAS — PUOTA. Piešinys ant graikų vazos, kurio autorius dailininkas iš 
Brygos (490— 480 m. pr. Kr.). „Simpoziumas“ buvo vieta, kur valgoma, geriama, myli- 
masi ir rimtai kalbamasi. Vyrai rytietišku papročiu gulėdavo pusiausėda ant kušečių. 
Moterys ir vaikai nedalyvaudavo, o jei dalyvaudavo, tai tik vyrams užimti. 

Fot. Britų muziejus, BM E 60. 


ETRUSKOMANIJA. Freska iš Puotų kapo, Tarkvinija (apie 470 m. pr. Kr.). Žr. [ETRUS- 
KOMANIJA ]. 
Fot. Hirmerio fotoarchyvas BM R 60. 


ARKADIJOS IDILĖ. Et in Arcadia ego (1639— 1643) — Nicholas Poussino paveikslas, 
kurį 1683 m. nusipirko Liudvikas XIV. Pagal klasikinę tradiciją Arkadija buvo pasto- 
ralinės palaimos šalis. Garsiame Poussino paveiksle rutuliojamas Guerchino siužetas — 
svajingų piemenų ir nimfų grupelė apžiūrinėja Dafnio kapą: jis mirė nuo meilės, taip 
atskleisdamas, kad „Aš (Mirtis) esu net Arkadijoje“. Luvras. 

Fot. O RMN 

SABINIŲ PAGROBIMAS. Les Sabines (1796 — 1799) — Jacgues'o-Louiso Davido paveiks- 
las. Perpasakota Livijaus ir Ovidijaus, viena iš mėgstamiausių ankstyvosios Romos legen- 
dų apie tai, kaip karalius Romulas surengė šventę Didžiajame cirke, norėdamas pagrob- 
ti kaimyninės sabinų genties moteris. Davido herojiniame paveiksle pavaizduota, kaip 

romėnų matronos įsikiša, kad nebūtų pralietas kraujas. Paveikslo fonas primena Bastili- 
ją. Šiuo paveikslu dailininkas nusipelnė „Sankiulotų Rafaelio“ pravardę. Luvras. 
Fot. O RMN. 


ZYGFRYDO MIRTIS. Epizodas iš V a. legendos apie Nibelungus: Julius Schnorras 
von Carolsfeldas (1794 — 1872): Hagen ermordet Siegfried („Hagenas nužudo Zygfry- 
dą", 1845). Hagenas užklupo Zygfrydą geriantį prie šaltinio ir pramušė jo magiškąją 
apsaugą. Miunchenas buvo Bavarijos karaliaus Liudviko II, Richardo Wagnerio globė- 
jo, sostinė. Wagneris skatino pagoniškojo germanų folkloro nacionalistinį atgimimą. 
Kionigsbau, Miunchenas. Žr. [NIBELUNGAI]. 

Fot. AKG, Londonas. 


ATILA ĮSIVERŽIA Į ROMĄ, 452 m. po Kr. Ulpiano Checa y Sauzas (1860 — 1916), 
Romos žlugimas (1891). Daugelis šio žanro paveikslų, kuriuose žavimasi barbarų did- 
vyriais, apie XIX amžiaus maištą prieš klasikinį skonį pasako ne mažiau negu apie 
senovės istoriją. 

Fot. O Hultono vokiškoji kolekcija. 


RYTŲ STAČIATIKYBĖ. Kristus Pantokratorius, o šalia jo imperatorius Konstantinas 
IX Monomachas (valdė 1042— 1055 m.) ir imperatorė Zoja Bažnyčios schizmos laiko- 
tarpiu (1054 m.); XI a. mozaika. Bizantinė tradicija pabrėžė dvasinės ir pasaulietinės 
valdžių vienybę. Šv. Sofijos soboras, Stambulas. 

Fot. Foto Fabbri. 


VAKARŲ MONASTICIZMAS. Šv. Benediktas ir Monte Kasino vienuolynas, įsteigtas 
apie 529 metus. XI a. miniatiūra. Šis pirmasis didelis Vakarų vienuolynas, įkurtas Euro- 
pos šventojo patrono, nepaliestas gyvavo iki 1944 metų. 

Vatikano fotografijos archyvas. Vat. Lat. 1702 Ir. 

KONSTANTINO DOVANA. 1246 metų freska, iliustruojanti viduramžių legendą, kad 
pasaulietinę valdžią popiežiui dovanojo imperatorius Konstantinas I. Ši legenda Rene- 
sanso epochoje buvo demaskuota kaip popiežiaus klastotė. San Silvestras, Roma. 

Fot. Foto Fabbri. 


SLAVIŠKOJI LITURGIJA. Alfonsas Mucha, Zavedeni slovanska liturgie (1910). Vėlyvo- 
jo romantizmo epochos požiūris į vieną šv. Kirilo ir šv. Metodijaus misijos Moravijoje 
epizodų: pirmasis Muchos paveikslas iš serijos, vaizduojančios čekų istorijos scenas. 
Miesto galerija, Praha. 

Fot. Valstybinė galerija, Praha. 

KATALIKIŠKASIS PIETIZMAS. Enguerrand'as Ouartonas, La Pietū de Villeneuve- 
les-Avignon (1444— 1466). Tai Švenčiausiosios Mergelės Marijos „Kristaus apraudoji- 
mo“ ekspresyvus pavaizdavimas XV a. Provansas. Luvras. 

Fot. O RMN. 

ŠV. AUGUSTINAS. Miniatiūra St Augustin et les patrons de Marchiennes (XII a.). 
Municipalinė biblioteka, Do. 

Fot. Photo Giraudon. 

ŠV. KAROLIS DIDYSIS. A. Dūreris, Karl der Grosse (1512). 

Germanų nacionalinis muziejus, Niurnbergas. 

ŠV. MOTIEJUS. Iliustracija per visą puslapį Lindisfarne Gospels (Lindistarmo evange- 
lijų) 25 puslapyje (VII a. pabaiga, Nortumbrija). 

Britų biblioteka, BL Cott. Nero Div. 25v. 

26. 


27. 


28. 


29. 


ŠV. JONAS KRIKŠTYTOJAS IR ŠV. JERONIMAS. Masolino, apie 1383 m. Nacio- 
nalinė galerija, Londonas. 
Fot. Bridgemano meno galerija. 


MATKA BOSKA „Dievo Motina“. XIV a. Čenstochovos (Lenkija) Juodoji madona. 
Tai bizantinės kilmės ikona, o gal ir karaliaus Vladislovo Jogailos užsakyta kopija. 
Žr. [MADONA]. 

Fot. Lenkų kultūros institutas, Londonas. 


ŠV. JONAS TEOLOGAS. Evangelijos diktavimas Prochorui (italų — Kretos mokykla, 
XVII a. pradžia). Kretoje, kurią iki 1669 m. valdė Venecija, stačiatikių ir katalikų stiliai 
susimaišė nepakartojamu būdu. Žr. [GREco]. 

Fot. Sotheby'aus, Londonas. 


ŠV. LUKAS — IKONŲ TAPYTOJAS. Pasak stačiatikių padavimo, pirmosios ikonos 
autorius buvo šv. Lukas, nutapęs Švenčiausiąją Mergelę Mariją iš natūros. (XVII a. 
ikona iš Šv. Luko cerkvės, Opačka, Pskovas, Rusija; restauruota.) 

Fot. Šv. Luko cerkvė, Pskovas, Rusija. 


BOGORODICA. Pelagonitisos Švenčiausioji Mergelė: serbų ikona, vaizduojanti Dievo 
Motiną su Kūdikėliu Jėzumi (XIV a.), Skoplė, Makedonija. 
Fot. AKG, Londonas. 


PRIESAIKA OTONUI III. Keturios Europos šalys — Slavonija, Vokietija, Galija ir 
Italija — prisiekia imperatoriui, kuris stengėsi vėl suvienyti Rytus ir Vakarus. Otono 
III evangelija, Bambergas (apie 1000 m.). 

Fot. Valstybinė biblioteka, Marburgas. 


ANGLIJOS NUKARIAVIMAS. Karaliaus Haroldo mirtis prie Hastingso, 1066 m. 
Fragmentas iš XI a. pabaigos gobeleno Tapisserie de la Reine Mathilde, kuris Angli- 
joje žinomas dar ir kaip Bayeux'o gobelenas. 58 šio senovinio komikso dalys perteikia 
normaniškąją įvykių versiją, įskaitant ir karaliaus Haroldo tariamą išdavystę, paskati- 
nusią kunigaikštį Vilhelmą pretenduoti į Anglijos sostą. 

Fot. Michaelis Holfordas. 


KRYŽIAUS ŽYGIS PRIEŠ VENDUS. L. Tuxenas, The Fall of Svantevit („Svantevito 
žlugimas“, 1894). Slavų pagoniškųjų stabų naikinimas per kryžiaus žygį prieš vendus 
(XII a.). Tai įprastos „civilizacijos žygio“ Europoje scenos nuo tos dienos, kai Cezaris 
paliepė iškirsti druidų giraitę prie Marselio, iki lietuvių apkrikštijimo 1386 metais. Fre- 
deriksborgas, Kopenhaga. 

Fot. Fredericksborgas, Kopenhaga. 


PALIAUBOS REKONKISTOS METU. XII a. miniatiūra iš knygos El libro de Juegos 
de Ajedrez. Krikščionių ir musulmonų kariai žaidžia šachmatais. Eskorialas, Ispanija. 
Fot. Arxui Masas. 


PASKUTINIOJI TRISTANO DAINA. Miniatiūra (apie 1410 m.) iš knygos Roman de 
Tristan. Nuo savo pradžios VI amžiuje Kornvalyje iki 1859 m. sukurtos Wagnerio operos 
Tristano ir Izoldos tragiškoji meilės istorija pakartota daugybe versijų. Žr. [TRISTANAS]. 
Fot. Austrijos nacionalinė biblioteka, Viena, MS 2537. 

GELEŽINIS PLŪGAS. „Kovas“ iš Les Trės Riches Heures du Duc de Berry (XV a. 
pradžia). Sunkus arklių traukiamas plūgas buvo pagrindinis viduramžių „žemdirbystės 
revoliucijos“ instrumentas. Kondė muziejus, Paryžius. Žr. [PLovuM|. 

Fot. Photo Giraudon. 

ELNIO PĖDSAKAS. „Sekimas pėdsakais“ iš Gastono de Foix knygos Le Livre de la 
Chasse (XIV a. pabaiga). Dar neseniai medžioklės menas buvo pagrindinis europiečių 
būdas apsirūpinti maistu. Nacionalinė biblioteka, Paryžius. MS Frangais, 616 fol. 57v. 
Žr. [CHASSE]. 

Fot. Nacionalinė biblioteka, Paryžius. 


ĮSIMYLĖJĘS DANTĖ. H. Holiday'us, Dantė ir Beatričė (1883). Tai populiarus pavaiz- 
davimas tos akimirkos ant Arno upės Florencijoje kranto, kuriai buvo lemta įkvėpti 
žymiausią Europos poemą. Beatričę Portinari, mirusią 1290 metais, Dantė pasirinko 
savo dvasine vadove po Rojų. 

Fot. Walkerio meno galerija, Liverpulis, Nr. 3125. 


BARTOLOMĖJOS DILEMA. „Dionėjo pasakojimas“ iš Boccaccio Dekamerono: XV a. 
miniatiūra. Pizos miesto teisėjo žmona Bartolomėja, kuri vyrui mažai terūpi, leidžiasi į 
kelionę po šventąsias vietas. Kelionėje ją suvilioja piratas Paganino da Nare (kairėje). 
Viską pasvėrusi ji pasirenka gyvenimą su piratu (dešinėje). 

Fot. Arsenalo biblioteka, Paryžius. Arsenal 5070 fol. 91V. 

ŠV. PRANCIŠKUS LAIMINA PAUKŠČIUS. Tai Giotto freska (1295— 1300). Gyvulių 
globėjų patronas šv. Pranciškus buvo radikalių socialinių pažiūrų. Jo atsidavimas 
neturtui ir skelbiamas prievartos nenaudojimas buvo iššūkis daugeliui viduramžiais 
viešpatavusių nuomonių. Šv. Pranciškaus bažnyčia Asyžiuje. 

Fot. AKG, Londonas. 

KARALIUS KAZIMIERAS SVEIKINA ŽYDUS. Wojciechas Gersonas (1831— 1901), 
Kazimieras Didysis ir žydai (apie 1890). Šis kupinas vėlyvojo romantizmo dvasios 
paveikslas įamžina didžiausios Europoje žydų bendruomenės plėtimąsi „juodosios mir- 
ties“ siautėjimo metais, kai daug žydų gelbėdamiesi nuo persekiojimų Vokietijoje 
susirado prieglobstį Lenkijoje. Liaudies muziejus, Varšuva. 

Fot. H. Romanowski, Liaudies muziejus, Varšuva. 


PICARO. Hieronimas Boschas, Valkata. Skurdas kaime, valkatavimas ir pabėgę bau- 
džiauninkai buvo viena iš nuolatinių vėlyvųjų viduramžių ir naujųjų amžių pradžios 
Europos socialinių blogybių. Žr. [PICARO]. 

Fot. Boymanso van Beuningeno muziejus, Roterdamas. 


MARCO POLO. Venecijietis Marco Polo apie 1400 metus iš Didžiojo kanalo išplaukia 
į Kiniją. Kelionės ieškant naujų šalių prasidėjo gerokai prieš Kolumbą. 

Fot. Bodlėjaus biblioteka, Oksfordas. MS Bod. 264 f. 218. 

VAKARIETIS RYTIEČIO DRABUŽIAIS. Jeanas-Ėtienne'as Liotard'as, Portrait de 
Richard Pococke (apie 1738 — 1739). Britų ambasadorius Aukštojoje Portoje turkų dra- 
bužiais Bosforo fone. 

Fot. O Musėe de !'Art et d'Histoire, Ženeva. 


72 iliustracijos 


VENERA. Lucas Cranachas, Venera, sulaikanti Kupidoną (1509). Cranacho iš priekio 
visu ūgiu pavaizduota nuoga moteris apvainikavo ilgą dailininkų kovą, prasidėjusią 
Donatello bronziniu Dovydu (apie 1434 m.), sulaužiusiu viduramžių tabu vaizduoti 
nuogalius ir atgaivinusį domėjimąsi žmogaus kūnu. Ermitažas, Sankt Peterburgas. 
Fot. Bridgemano meno biblioteka. 

39. 


40. 


41. 


42. 


43. 


44. 


45. 


46. 


47. 


48. 


PERSPEKTYVA. Piero della Francesca, Plakimas arba Šv. Jeronimo sapnas (apie 
1460 m.). Tai labai mįslingas kūrinys; čia dailininkas išbando ne tik technines naujo- 
ves, bet ir vizualinį simbolizmą. Nacionalinė galerija, Urbinas. Žr. [PLAKIMAS]. 


Fot. Bridgemano meno galerija. 


ALEGORIJA. Antoine'as Caronas (1521 — 1599), L'Empėreur Auguste et la Sibylle de 
Tibur (apie 1575 m.). Mėgindamas senovės pasaulio pagonybę sutaikyti su krikščionybe, 
Caronas vaizduoja romėnų Sibilę, pranašaujančią imperatoriui Augustui apie Nekaltąjį 
Prasidėjimą ir apie Kristaus gimimą. Luvras. Iš Henriko III dvaro kolekcijos. 

Fot. Photo Giraudon. 


KOLUMBAS IŠSILAIPINA SAN DOMINGE, 1493 m. F. Kemmelmeyeris, The First 
Landing of Christopher Columbus (1800— 1805). Paveiksle atkurtas momentas dabar 
jau vadinamas jau ne „atradimu“, o „susitikimu“. 


Fot. Nacionalinė galerija, Vašingtonas. 


LIUTERIS ĮŽENGIA Į VORMSĄ, 1521. R. Siegardas, Die Rede Martin Luthers von 
dem Reichstag in Worms. Paveiksle atkuriama scena tos dienos, kuriai buvo lemta 
suskaldyti katalikiškąją Europą ir pradėti reformaciją. 

Fot. Valstybinis archyvas, Wormsas. 

SVAJONĖ APIE IMPERIJĄ. El Greco, The Adoration of the Name of Jesus (apie 
1578 m.); tai paties autoriaus pasirašyta didesnio paveikslo Eskoriale, Ispanijoje, žino- 
mo kaip Pilypo II sapnas, versija. Klūpančios Ispanijos karaliaus, popiežiaus ir Vene- 
cijos dožo figūros įkūnija Šventosios lygos ultrakatalikiškąją misiją: ji 1571 metais prie 
Lepanto sumušė turkus, taip išgelbėdama Europą iš pragaro nasrų. 


Fot. Nacionalinė galerija, Londonas. 


BUVUSIOS ŠLOVĖS VIZIJA. J. Matejko, Batoras prie Pskovo (1872). Nostalgiškas 
romantiškas paveikslas, primenantis tikrą įvykį 1582 metais, kai Lenkijos karalius pri- 
ėmė rusų bojarinų paklusnumo raštą. 

Fot. Karališkoji pilis, Varšuva. 


VALDYBA. Fransas Halsas, Regentessen Dude Mannenhuis („Senelių prieglaudos val- 
dytojos“, 1664). Kolektyvinio pasitenkinimo portretas, vaizduojantis olandų labdarin- 
gos organizacijos valdytojas. Yra ir tos pačios datos Valdytojų vyrų portretas. 


Fot. Franso Halso muziejus, Harlemas. 


ŠVENTINĖ DIENA MASKVOJE. A. P. Riabuškinas, XVII amžiaus Maskvos gatvė 
šventės dieną (1895). Ši gyva senosios Maskvos scena yra tikras Maskvos visuomenės 
skerspjūvis: ji vaizduoja, kaip jos gyventojai, nuo pasipūtusio juodabarzdžio bojarino 
iki elgetaujančio neregio, purvinomis gatvėmis traukia namo. 

Fot. SCR Photo Library. 

KARALIUS SAULĖ KAIP PATERFAMILIAS. J. Nocretas, Louis XIV en famille (apie 
1680 m.). Liudvikas XIV dalyvaudavo visuose dvare rengiamuose spektakliuose ir 
šventėse; šioje scenoje visa jo šeima klasikiniais drabužiais. Versalio muziejus. 

Fot. O RMN 

FILOSOFAS BE KELNIŲ. Jeanas Huberas, Le Lever de Voltaire (apie 1770 m.). Vol- 
taire'as nusivelka naktinius drabužius ir kartu diktuoja savo sekretoriui; tai viena iš 
Voltaire'o gyvenimo Fernė intymių scenų, nutapytų jo draugo šveicarų mokslininko. 
Karnavalė muziejus. 

Fot. Giraudon. 

ŽEMYNO VALDOVAS. A. J. Grosas, Napolėon d Eylau (1808). Viena iš mažiau patai- 
kūniškų Napoleono mūšių scenų; mūšis prie Ilavos Rytprūsiuose 1807 m. vasario 8. 
Luvras. 

Fot. O RMN. 


JŪRŲ VALDOVAI. C. van Wiermigenas, Het ontploffen van het Spaanse admiraals- 
chip („Sprogimas ispanų admirolo flagmane 1607 m. balandžio 25“). Olandų pranašu- 
mas jūroje, prisidėjęs prie Nyderlandų sukilimo prieš Ispaniją sėkmės, nesusilaukė 
rimtesnio iššūkio iki Anglijos karinio jūrų laivyno iškilimo XVII a. pabaigoje. 

Fot. O Rijksmuseum, Amsterdamas. 

INFANTĖ ROŽINIAIS DRABUŽIAIS. Diego Velazguezas, Infantė Margarita (1664) 
(šis paveikslas priskiriamas ir Mazo). Mergaitė pavaizduota kaip miniatiūrinė suaugusi 
moteris. Kitos to paties portreto versijos yra Vienoje ir Kijeve. Prado, Madridas. 

Fot. Bridgemano meno galerija. 


SKAITANTYSIS IR KLAUSYTOJA. Hubert'as Gravelot, Le Lecteur (apie 1740 m.). 
Marble Hill House. 
Fot. English Heritage. 


MOTINA. J. Rembrandtas, Dailininko motina (1639). Neeltje Willemsdochter van 
Zuidhoeck, nutapyta sūnaus paskutiniaisiais jos gyvenimo metais. 
Fot. Meno istorijos muziejus, Viena. 


VASARA. G. Arcimboldo, Vasara (1573). Vieną iš keturių tokių paveikslų užsakė 
imperatorius Maksimilianas II kaip dovaną Saksonijos elektoriui. Vėlesnėse „sudėtinių 
galvų“ serijose Arcimboldo modeliu pasirinko imperatorių Rudolfą. Luvras, Paryžius. 
Fot. O RMN. 


ROJALISTAS. P. N. Guėrinas, Henri de La Rochejacguelein (1817). Vandėjos sukilėlių 
vado herojinis portretas, nutapytas po Restauracijos. 
Fot. Šolė muziejus. 


RESPUBLIKONAS. A. Cambronas, La Republigue (1798). Respublikoniškosios Prancū- 
zijos personifikacija, nutapyta prieš metus iki Napoleono valstybinio perversmo ir visos 
kartos amžiumi anksčiau negu pasirodė panašūs paveikslai pavadinimu „Marianna“. 
Fot. Montabano muziejus. 


VAIKŲ DRAUGAS. Ši nuotrauka, vaizduojanti Staliną, apkabinusį jaunąją Komunistų 
partijos suvažiavimo 1938 metais sveikintoją per patį valymų įkarštį, buvo plačiai išrek- 
lamuota sovietinės propagandos agentūrų. Pagal ją net buvo pastatytas paminklas 
Maskvoje. Ši mergaitė (Galia) daug vėliau sužinojo, kad jos tėvas Stalino įsakymu 
buvo sušaudytas, o motina atsidūrė Gulage už tai, kad stengėsi ką nors sužinoti apie 
vyro likimą. 

Fot. Davidas Kingas. 

RITERIS SPINDINČIAIS ŠARVAIS. H. Lanzingeris, Adolf Hitler als Ritter (apie 
1939 m.). Nacių gyvybinės erdvės ieškojimas Rytuose dažnai buvo laikomas viduramžių 
Drang nach Osten ir kryžiuočių riterių karinių kampanijų tęsiniu. 

Fot. AKG, Londonas. 

AMŽINAS KLAJŪNAS. C. D. Friedrichas, Keliautojas virš debesų (1818). Tai puikus 
romantizmo dvasios pavaizdavimas. 

Fot. O Elke Walfordas, Hamburgo meno galerija. 

DYNAMO. J. M. W. Turneris, Lietus, garas ir greitis (1844). Tai vienas iš pirmųjų 
impresionizmo pavyzdžių ir kartu puikus XIX amžiui būdingo perdėto žavėjimosi ir 
gamta, ir mašinų galia pavyzdys. 

Fot. Nacionalinė galerija, Londonas. 

NEPASIDUOSIU, 1831. W. Kossakas (1856— 1942), Sowinskis Wolos apkasuose (1922). 
Rusų pasiruošimų šturmuoti Varšuvą akivaizdoje Napoleono karų veteranas generolas 
Jozefas Sowinskis paliepė savo žmonėms pritvirtinti jo medinę koją prie Žemės, 
nusprendęs niekada nenusilenkti tironams. 

Fot. Lenkijos kariuomenės muziejus, Varšuva. 


LAISVOJI ELADA. Ch. Perlbergas, Liaudies pasilinksminimas Olympėjone Atėnuose, 
1838 m. Šioje neseniai iškovojusioje nepriklausomybę karalystės scenoje išryškinamas 
ir Graikijos klasikinis paveldas, ir keturi Osmanų valdymo amžiai. 

Fot. Nacionalinis istorijos muziejus, Atėnai. 


MUZIKINIS VAKARĖLIS. J. Danhauseris, Liszt am Flugel (1840). Iš kairės: Alfredas 
de Musset (arba Alexandre'as Dumas), Victoras Hugo, Georges Sand, N. Paganinis, 
Gioacchino Rossinis, Marie d'Agoult. Nacionalinė galerija, Berlynas. 

Fot. Prūsų kultūros paveldo archyvas. 


EUROPOS HARMONIIJA. A. von Wemneris, Berlyno kongresas (1881). Iš kairės: gra- 
fas Karolyi (Austrija), kunigaikštis Gorčakovas (Rusija), Benjaminas Disraelis (Didžioji 
Britanija), grafas Andrassy (Vengrija), kancleris Bismarckas (Vokietija), grafas Šuvalo- 
vas (Rusija), Mehmetas Ali (Osmanų imperija). Valstybinis muziejus, Berlynas. 

Fot. AKG, Londonas/Berlynas. 

SKURDAS KAIME. J. F. Millet, Les Glaneuses („Varpų rinkėjos“, 1857). Vasara Nor- 
mandijos kaime prancūzų realizmo meistro akimis. 

Fot. Bridgemano meno biblioteka. 


PRAMONĖS PURVAS. L. S. Lowry. Nors paveikslas tapytas XX a. viduryje, jame 
dailininkas iš Lankašyro priminė keistą ir anachronistinę jau beveik išnykusio anksty- 
vojo industrializacijos laikotarpio landšafto viziją. 


Fot. Bridgemano meno biblioteka. 


IMPRESIONIZMAS. Claude'as Monet (1840 — 1926), Sena prie Bougivalio (1869). Tai 
Paryžiaus priemiesčio eksperimentinė studija — jaunojo Monet pirmieji atsargūs žings- 
niai į impresionizmą. Žr. [IMPRESSION] 

Fot. Currier meno galerija, Mančesteris, Niu Hempšyras. 

PRIMITYVIZMAS. Henry Rousseau (1844 — 1910). Karas (1894). Vienas iš gyvų, sap- 
ną primenančių „muitininko“ Rousseau paveikslų, naivaus dailininko intuityviai sukur- 
to tuo metu, kai Freudas atrado pasąmonę, o Europoje viešpatavo taika. Orsė muzie- 
jus, Paryžius. 

Fot. Bridgemano meno biblioteka. 

SIURREALIZMAS. P. Blume'as, Amžinasis miestas (1937). Iškreiptas Romos reginys 
tuo metu, kai Mussolinis stengėsi sukurti naująją Romos imperiją ir kai Elioto Bevaisė 
žemė piršo mintį, jog Europos civilizacija subyrėjo. Žr. [BEVAISĖ ŽEMĖĮ. 

Šiuolaikinio meno muziejus, Guggenheimo fondas, Niujorkas. 

O Estate of Peter Blume/DACS, London/VAGA, New York 1997. 


APGAUTOJI EUROPA. A. Vasiljevas, Apie mus rašo „Pravdoje“ (1951). Stalininio 
„Socialistinio realizmo“ specialistas čia pateikia idilišką įsivaizduojamą sceną iš kolekty- 

72. 

vinio ūkio Moldavijoje. O iš tikrųjų Moldavijos gyventojai po sovietinės invazijos 1940 
metais patyrė valymus ir represijas, valstiečiai buvo prievarta kolektyvizuoti. Privati 
kolekcija. Žr. [ĮMoLDOva|. 


Fot. Šiuolaikinio meno muziejus, Oksfordas. 


PADALYTOJI EUROPA. Sigmaras Polke, Sargybos bokštas su žąsimis (1987 — 1988). 
Paveikslas, vaizduojantis „geležinę uždangą“, nutapytas pora metų prieš jos subyrėji- 
mą vokiečių dailininko, kuris pats pabėgo kitapus šios sienos 1953 metais. Paveikslo 
kairėje, rytuose, koncentracijos stovykla; vakaruose — vartotojiško kičo srautas. 

Fot. O 1994 The Art Institute of Chicago. All Rights Reserved. 


NUKANKINTOJI EUROPA. Marcas Chagallas (1889— 1985), Baltasis nukryžiavimas 
(1938). Pagrindinis krikščioniškosios Europos simbolis čia susipina su žydų gyvenimo 
scenomis. Šį paveikslą nutapė žydų tremtinys Vakarų Europoje Antrojo pasaulinio 
karo išvakarėse. 

O 1993 The Art Institute of Chicago. All Rights Reserved; Fot. O 1994 DACS, Londonas. 

3. Minojinis raštas 











I S IOCIĄ 
): ji M 2 


b. I etapas: piktogramos arba hieroglifai, 
apie 2000 m. pr. Kr.: lentelė su hieroglifais 
iš Festo (Kreta). 

J. Chadwick, The Decipherment of Linear B 
(Pelican), 1961 





a. Egėjinio rašto evoliucija (iš kairės į deši- 
nę): hieroglifai, linijinis A raštas, linijinis B 
raštas; ženklų tarimas. 













( MJ Vy-u 
| HI | 


LT 4 





J. I! 
TM 





d. II/2 etapas: kipriečių skiemenų abėcėlė: 
molio lentelės iš Enkomi nuolauža, apie 
1200 m. pr. Kr. 

J. Chadwick, Linear B and Related Scripts (Lon- 
c. II/1 etapas: linijinis A raštas (neiššifruo- don, British Museum Publication, 1987) 

tas), 1750 m. pr. Kr.: lentelė iš Hagia Tria- 

dos, Nr. 114. 

J. Chadwick, The Decipherment of Linear B 

(Pelican), 1961 






YXYEB.AYS.AFYTOS,ATYTAYA LG 
VTEKYY. VTTE.XWTTL. LTE. AKA 
ž Ji T i 4 t 





e. III etapas: linijinis B raštas, rastas Kretoje ir Mikėnų Graikijoje. Kaip ir šiuolaikinis japonų 
kanji ir kana raštas, tai buvo piktogramų ir skiemenų ženklų mišinys. Lentelė su linijiniu B 
raštu iš Pylo, su protograikiška transliteracija ir vertimu į lietuvių kalbą (iš anglų kalbos). 
„Hiereia echei-gue, euchetoi-gue etonion echeen theon, ktoinoochons-de ktionaon kekeimenaon ona- 
ta echeen. (Tossonde spermo) KVIEČIAI 3—9-—3". 

„Žynė mano ir iškilmingai pareiškia, kad tikrasis savininkas yra dievas, tačiau sklypų naudotojai gali 
naudotis sklypais, kuriuose pasėta [sėklos] 3 37/60 vienetų". 

Leonard Cotrell, The Bull of Minos, (Athens, 1982) 

4. Europos abėcėlės 

“PW El A G | sigma S->|,982C 
n He T | f T tau TĮ|MIT 
a bi v | upsilon | V av 
6 O 6 phi O 6 
AA X chi X J |X 
> R y psi 
0 (0 | omega o 
y* 
Z*| B |3 
Glagolica = Rusų Glagolica Rusų Glagolica Rusų 
" III = šč ii III = š A A=ja 
NU Tt = < 5 4 i r minkštasis ženklas 
R ų=č ju fi K kietasis ženklas 


N< 


* įvesta po 100 m. po Kr. tik kitų kalbų žodžiams. 
Imperijos laikų lotynų abėcėlė neskiria I ir J, V ir U. 
Raidės W nebuvo. 

5. Perėjimas per Alpes: Sen Gotardo perėja ir Valtelina 


m Paminklas Suvorovui 
TT Velnio Tiltas 


A — Sen Gotardo perėja; B — Valtelina (XVII a.) 





EUROPOS ISTORIJA 


6. Fenologija ir Sėgesignatur: istorinės klimatologijos rodikliai (1530-1550) 


Vendange Sagesignatur 

Suvestinės vidurkinės vynuogių skynimo Vidutinis ąžuolo rievių storis vakariniame 
datos ŠR ir centrinėje Prancūzijoje: Reino krašte, šimtosiomis milimetro 
dienų skaičius po rugsėjo 1 d. (pagal dalimis (pagal Hollsteiną) 


Le Roy Ladurie) 


50 — Vendange 
— Sagesignatur 


100 
20 
50 


Ankstyva vynuogių skynimo data rodo šiltą 
pavasarį ir vasarą; didelis ąžuolo rievių sto- 
ris — ilgą ir palankų vegetacijos periodą. 





Spalis 


Rugsėjis 





—T—— T T—T— OT TT TTT TTTZS7TT7T7TT — "0 
1530 1540 1550 

Ieskonių jautis: Pitagoro siūlyta maisto klasifikacija 


seueibiau - 
EĮSne1pzn 


sejongo/deaUu 


sejongo/de 


SBUlįJID 
seuleIbIoį + 


Bb aojejio) 
Šandns 


suBASIp soyne 
souleuIBep 


SseĮSIEU SsBSNES 


(sųne[ 
hiuoyseld) 
Įe1uoyse|/d 


SBPEH 
seįsiBuI hijnAK6 


PT] sIp9S8U 


LVETINS 


Ieiuadayonej|d 





ĮBAB[ se1BĮ963A S0S9UI 8 


seįsiBU held 
snbueg 


seuleIBIau - 
eĮsneipzn 


elių9JBJeIŲ SOS2UI 


seįongo/deaU 


sejongo/de 


SBUljJI6 
seueIB19į + 

EUROPOS ISTORIJA 


8. Senovės graikų kolonijos ir jų dabartinė vieta 


MIESTAI-METROPOLIJOS: Achaja (A); Megara (M); Korintas (C); Lokridė, Atėnai, Chalkidė, 
Eretrija. (Jonija)*; Lesbas, Fokaja, Samas, Miletas, Tera, Rodas** 


ISPANIJA 

Mainakė* (Malaga) 

Alonai* 

Saguntas* 

Hemereoskopejonas* 

Tarakona* (Tarragona) 

Emporionas* 
(Amporias) 

Afrodisiadas* 


PRANCŪZIJA 
Agatė* (Agdė) 
Avenijas* (Avinjonas) 
Masalija* (Marselis) 
Olbija* 
Atėnopolis* 
Antipolis* (Antibai) 
Nikaja* (Nica) 
Heraklio Monoikas* 
(Monakas) 
Alalija* (Korsikoje) 


ITALIJA 

Pitekūsa* (Ischija) 
Kumai* 

Neapolis* (Neapolis) 
Pompėjos Lauda 
Posidonija (A) 
Elėja* 

Piksas 

Terina 

Hipponijas (A) 
Medina 

Regijus (A) 

Lokrai (A) 
Scylletium (A) 
Krotonas (A) 
Sibaridė (A) 
Metapontas 

Siris 

Tarentas** (Tarentas) 
Hidruntas 
Kallipolis 

Ankona 


(SICILIJA) 

Zanklė 

Panormas (Palermas) 
Messanija* (Mesina) 

Lipara 

Naksas 

Katanė (Katanija) 
Hiblės Megara (M) 
Sirakūzai (C) 
Kamerina (C) 
Gela** 

Akragas** (Agrigentas) 
Himera* 

Selinas (M) 
Lilibėjas 


RYTINĖ ADRIATIKA 
Tragirijas 

Epetijas 

Isa 

Faras 

Lisas 

Epidamnas (C) (Duras) 
Apolonija (C) 


GRAIKIJA 
Kerkyra (C) (Korfu) 
Leukadija (C) 
Ambrakija 
Mendaja* 
Potidėja (C) 
Olinta 
Toronė* 
Akantas 
Stagira 
Amfipolis 
Neapolis 
Krenidas 
Tasas* 
Abderai 
Lemnas 
Chijas 


TURKIJA (Europinė dalis) 
Aina 

Kardija 

Elajas 

Madita 

Sesta 

Tiristasis 

Bisantė 

Herajonas* 

Perinta* 


Selimbrija (M) 
Bizantijas (M) 
(Stambulas) 


BULGARIJA 
Mesembrija (M) 
(Nesebaras) 
Apolonija Pontika* 
(Sozopolis) 
Odesas* (Varna) 


RUMUNIJA 

Krunai* 

Kalatis* 

Tomai* (Konstanca) 
Histrija* 


MOLDOVA 
Tiras* (Belgorodas) 


UKRAINA 
Ofijusa* 
Olbija* 


(KRYMAS) 
Chersonesas* 
Teodosija* 
Kimerikonas* 
Akra* 
Nimfėja* 
Tiritakė* 
Pantikapėja* 


RUSIJA 

Tanaisas* (Azovas) 
Fanagorija* 
Hermonasa* 
Gorgipija* 

Pitija* 


ABCHAZIJA 
Dioskūrijas* (Suchumis) 


GRUZIJA 
Guenas* 
Fasis* (Potis) 
Bathys Limen* 
(Batumis) 


TURKIJA (Mažoji Azija) 
Trapezjas* (Trabzonas) 
Kerasjas* 

Kotyora* 

Amisas* (Samsunas) 
Sinopė* 

Ponto Heraclėja (M) 
Chalkedonas (M) 
Astakas (M) 

Kija 

Kizikas* 

Artaka 

Abidas (M) 

Asas 

Atarnėja 

Kumai 

Smirna (Izmyras) 
Efesas 

Miletas 

Halikarnasas 

Patara* 

Faselis* 

Sidė* 

Korkesijas* 

Nagidas* 
Kalenderis* 

Solai* 

Kitoras* 


KIPRAS 
Lapeta 
Salaminas 
Amata 
Kurijas 
Pafas 


EGIPTAS 

Milesiorum Castellum 
(Aleksandrija) 

Naukratijas 


LIBIJA 

Palioura 
Apolonija** 
Kirėnė** 
Barka** 
Tauchira** 
Euhesperidės** 


9. Romos imperatoriai (30 m. pr. Kr. - 1453 m. po Kr.) 


Julijų-Klaudijų dinastija 
31 pr. Kr.- Augustas 
14 po Kr. 
14-37 
37-41 


Tiberijus 
Kaligula 
41-54 Klaudijus I 
54-68 Neronas 
68 Galba 
Otonas 
69 Vitelijus 
69-79. Vespasianas 
79-81 Titas 
81-96 Domicianas 
96-98 Nerva 
98-117 Trajanas 
117-138 Adrianas 
138-161 Antoninas Pijus 
161-180 Markas Aure- 
lijus* 
Lucijus Veras* 
Komodas 
Pertinaksas 
Didijus Julianas 
Septimijus 
Severas 
Karakala* 
Geta* 
Makrinas 
Elegabalas 
Aleksandras 
Severas 
Maksiminas 
Gordianas I 
Gordianas II 
Balbinas* 
Pupienas* 
Gordianas III 
Pilypas 
Decijus 
Hostilianas 
Galas 
Emilianas 
Valerianas* 
Galienas* 
Klaudijus II 
Aurelianas 
Tacitas 
Florianas 


161-169 
180-192 
193 
193 
193-211 


211-217 
211-212 
217-218 
218-222 
222-235 


235-238 
238 
238 
238 
238 
238-244 
244-249 
249-251 
251 
251-253 
253 
253-260 
260-268 
268-270 
270-275 
275-276 
276 


276-282 
282-283 
283-285 
283-284 
284-305 
286-305 
305-306 
305-310 
306-312 
308-313 
308-324 
305-337 
337-340 
337-350 
337-361 
361-363 
363-364 
364-375 
364-378 
375-392 
375-383 
379-395 
395—423 
395-408 
408-450 
421 

425—455 
450—457 
455 

455—456 
457—461 
457-474 
461—465 
467-472 
472 

473-—474 
474 

474475 
474—491 
475-476 


491-518 
518-527 
527-565 
565-578 
578-582 
582-602 
602-610 


Probas 

Karas 

Karinas* 
Numerianas* 
Diokletianas* 
Maksimianas* 
Konstancijus I* 
Galerijus* 
Maksencijus 
Maksiminas 
Licinijus (R) 
Konstantinas | 
Konstantinas II 
Konstantas* 
Konstancijus II* 
Julianas 
Jovianas 
Valentinianas I 
Valentas (R) 
Valentinianas II* 
Gracianas* (V) 
Teodosijus I 
Honorijus (V)* 
Arkadijus (R) 
Teodosijus II 
Konstancijus III* 
Valentinianas III 
Marcianas (R) 
Petronijus (V) 
Avitas (V) 
Majorianas (V) 
Leonas I (R) 
Libijus (V) 
Antemijus (V) 
Olibrijus (V) 
Glicerijus (V) 
Leonas II (R) 
Nepotas (V) 
Zenonas (R) 
Romulas 
Augustulas (V)* 
Anastasijus I 
Justinas I 
Justinianas | 
Justinas II 
Tiberijus II 
Mauricijus 
Fokas 


Heraklėjų dinastija 


610-641 
641 


641 
641-648 
668-685 


685-695 
695-698 
698-705 
705-711 
711-713 
713-715 
716-717 


Heraklėjas I 
Konstantinas 


||] * 
Herakleonas* 
Konstantas II 
Konstantinas 
M 
Justinianas II 
Leontijus 
Tiberijus III 
Justinianas III 
Filippikas 
Anastasijus II 
Teodosijus III 


Isaurų dinastija 


711-741 
741-775 


775-780 
780-797 


797-802 
802-811 
811 

811-813 
813-820 
820-829 
829-842 
842-867 


Leonas III 
Konstantinas 
V 

Leonas IV 
Konstantinas 
Vv 

Irena 
Nikiforas I 
Stauriakas 
Mykolas I 
Leonas V 
Mykolas II 
Teofilas 
Mykolas III 


Makedonų dinastija 


867-886 
886-912 
912-913 
913-919 


919-944 
944-959 


959-963 
963 
963-969 
969-976 
976-1025 


Bazilijus I 
Leonas VI 
Aleksandras 
Konstantinas 


VII 

Romanas I 
Konstantinas 
VII 

Romanas II 
Bazilijus II 
Nikiforas II 
Jonas I 
Bazilijus II 


III PRIEDAS 


1025-1028 Konstantinas 
VIII 
1028-1034 Romanas III 
1034-1041 Mykolas IV 
1041-1042 Mykolas V 


1042 Zoja ir Teo- 
dora 

1042-1055 Konstantinas 
X 


1055-1056 Teodora 
1056-1057 Mykolas VI 
1057-1059 Izaokas I 
1059-1067 Konstantinas 
X 
1067-1068 Michailas VII 
1068-1071 Romanas IV 
1071-1078 Mykolas VII 
1078-1081 Nikiforas III 


Komninų dinastija 
1081-1118 Aleksejus I 
1118-1143 Jonas II 
1143-1180 Manuilas I 
1180-1183 Aleksejus II 
1183-1185 Andronikas I 
1185-1195 Izaokas II 
1195-1203 Aleksejus III 
1203-1204 Aleksejus IV 
1204 Aleksejus V 
1204-1222 Teodoras I 
1222-1254 Jonas III 
1254-1258 Teodoras II 
1258 Jonas IV 


Paleologų dinastija 
1258-1282 Mykolas VIII 
1282-1328 Andronikas II 
1328-1341 Andronikas III 
1341-1376, 
1379-1391 Jonas V 
1376-1379 Andronikas V 
[1390 Jonas VIIĮ 
1391-1425 Manuilas II 
1425-1448 Jonas VIII 
1448-1453 Konstantinas 
XI 


* Bendras imperatorius; (V) Vakarų imperatorius; (R) Rytų imperatorius 

10. Popiežiai, Romos patriarchai 


Petras, šv., mirė 64 m. po Kr. 

Linas, šv., apie 66 - apie 78 

Anakletas I, šv., apie 79 - 
apie 91 


Klemensas I, šv., apie 91 - apie 101 


Evaristas, šv., apie 100 - 
apie 109 

Aleksandras I, šv., apie 109 - 
apie 116 


Sikstas I, šv., apie 116 - apie 125 


Telesforas, šv., apie 125 - 
apie 138 


Higinas, šv., apie 138 - apie 142 


Pijus I, šv., apie 142 - apie 155 
Anicetas, šv., apie 155 — 
apie 166 


Soteras, šv., apie 166 - apie 174 


Eleuterijus, šv., apie 174—189 
Viktoras I, šv., 189-199 
Zefirinas, šv., 199-217 
Kalikstas I, šv., 217-222 
[Ipolitas, šv., 217-235] 
Urbonas I, šv.,222-230 
Poncijonas, šv., 230-235 
Anteras, šv., 235-236 
Fabijonas, šv., 236—-250 
Kornelijus, šv., 251-253 
[Novacijonas, 251-258] 
Liucijus I, šv., 253-254 
Steponas I, šv., 254-257 
Sikstas II, šv., 257-258 
Dionizas, šv., 260-268 
Feliksas I, šv., 269-274 
Eutichijonas, šv., 275-283 
Kajus, šv., 283-296 
Marcelinas, šv., 296-304 
Marcelis I, šv., 306-308 
Euzebijus, šv., 310 
Miltijadas, šv., 311-314 
Silvestras I, šv., 314-335 
Morkus, šv., 336 

Julijus I, šv., 337-352 
Liberijus, 352-366 
[Feliksas II, šv., 355-365] 
Damazas I, šv., 366-384 
[Ursinas, 366-367] 
Siricijus, šv., 384-399 
Anastazas I, šv., 399—401 
Inocentas I, šv., 401—417 
Zosimas, šv., 417-418 
Bonifacas I, šv., 418—422 

[Eulalijus, 418419] 
Celestinas I, šv., 422—432 
Sikstas III, šv., 432-440 
Leonas I, šv., 440-461 
Hilarijus I, šv., 461—468 
Simplicijus, šv.,468—483 
Feliksas II(IN!), šv., 483—492 
Gelazijus, šv., 492—496 
Anastazas II, šv., 496—498 
Simachas, šv., 498-514 
Laurynas, 498—499, 501-516 
Hormizdas, šv., 514-523 
Jonas I, šv., 523-526 
Feliksas (III)IV, šv., 526-530 
[Dioskūras, 530] 
Bonifacas II, 530-532 
Jonas II, 533-535 
Agapitas I, šv., 535-536 
Silverijus, šv., 536-537 
Vigilijus, 537-555 
Pelagijus I, 556-561 
Jonas III, 561-574 
Benediktas I, 575-579 
Pelagijus II, 579-590 
Grigalius I, šv., 590—-604 
Sabinijonas, 604-606 
Bonifacas III, 607 
Bonifacas IV, šv., 608-615 
Deusdeditas (Adeodatas I), šv., 
615-618 
Bonifacas V, 619-625 
Honorijus I, 625-638 
Severinas, 638640 
Jonas IV, 640-642 
Teodoras I, 642-649 
Martynas I, šv., 649-655 
Eugenijus I, šv., 654-657 
Vitalijonas, šv., 657-672 
Adeodatas II, 672-676 
Donas, 676-678 
Agatonas, šv., 678-681 
Leonas II, šv., 682-683 
Benediktas II, šv., 684-685 
Jonas V, 685-686 
Kanonas, 686-687 
[Teodoras, 687] 
[Paskalis, 687-692] 
Sergijus I, šv., 687-701 
Jonas VI, 701-705 
Jonas VII, 705-707 
Sisinijus, 708 


Konstantinas, 708-715 
Grigalius II, šv., 715-731 
Grigalius III, šv., 731-741 
Zacharijas, šv., 741-752 
Steponas (Il), 752 
Steponas II(Ill), 752-757 
Paulius I, šv., 757-767 
[Konstantinas, 767-768] 
[Pilypas, 768] 

Steponas III(IV), 768-772 
Hadrijonas I, 772-795 
Leonas III, šv., 795816 
Steponas IV(V), 816-817 
Paskalis I, šv., 817-824 
Eugenijus II, 824-827 
Valentinas, 827 

Grigalius IV, 827-844 
[Jonas, 844] 

Sergijus II, 844-847 
Leonas IV, šv., 847-855 
Benediktas III, 855-858 
[Anastazas, 855] 
Mikalojus, šv., 858-867 
Hadrijonas II, 867-872 
Jonas VIII, 872-882 
Marinas I, 882-884 
Hadrijonas III, šv., 884-885 
Steponas V(VI), 885-891 
Formozas, 891-896 
Bonifacas VI, 896 
Steponas VI(VII), 896-897 
Romanas, 897 

Teodoras II, 897 

Jonas IX, 898-900 
Benediktas IV, 900-903 
Leonas V, 903 
Kristoforas, 903-904 
Sergijus III, 904-911 
Anastazas III, 911-913 
Landas, 913-914 

Jonas X, 914-928 
Leonas VI, 928 

Steponas VII(VIII), 928-931 
Jonas XI, 931-935 
Leonas VII, 936-939 
Steponas VIII(IX), 939-942 
Marinas II, 942-946 
Agapitas II, 946-955 
Jonas XII, 955-964 
Leonas VIII, 963-965 
Benediktas V, 964 


Jonas XIII, 965-972 
Benediktas VI, 973-974 
[Bonifacas VII, 974, 984-985] 
Benediktas VII, 974-983 
Jonas XIV, 983-984 

Jonas XV, 985-996 
Grigalius V, 996-999 

[Jonas XVI, 997-998] 
Silvestras II, 999-1003 
Jonas XVII, 1003 

Jonas XVIII, 1003-1009 
Sergijus IV, 1009-1012 
Benediktas VIII, 1012-1024 
[Grigalius (VI), 1012] 

Jonas XIX, 1024-1032 
Benediktas IX, 1032-1044, 1045, 
1047-1048 

[Silvestras III, 1045] 
Grigalius VI, 1045-1046 
Klemensas II, 1046-1047 
Damazas II, 1048 

Leonas IX, šv., 1049-1054 
Viktoras II, 1055-1057 
Steponas IX(X), 1057-1058 
[Benediktas X, 1058-1059] 
Mikalojus II, 1058-1061 
Aleksandras II, 1061-1073 
[Honorijus (Il), 1061-1064] 
Grigalius VII, šv., 1073-1085 
[Klemensas III, 1080, 1084-1100] 
Viktoras III, 1086-1087 
Urbonas II, 1088-1099 
Paskalis II, 1099-1118 
[Teodorikas, 1100-1101] 
[Albertas ar Adalbertas, 1102] 
[Silvestras IV, 1105-1111] 
Gelazijus II, 1118-1119 
[Grigalius (VIII), 1118-1121] 
Kalikstas II, 1119-1124 
Honorijus II, 1124-1130 
[Celestinas (II), 1124] 
Inocentas II, 1130-1143 
[Anakletas II, 1130-1138] 
[Viktoras IV, 1138] 
Celestinas II, 1143-1144 
Liucijus II, 1144-1145 
Eugenijus III, 1145-1153 
Anastazas IV, 1153-1154 
Hadrijonas IV, 1154-1159 
Aleksandras III, 1159-1181 
[Viktoras IV, 1159-116] 
[Paskalis III, 1164-1168] 
Kalikstas (Ill), 1168-1178] 
[Inocentas (Ill), 1179-1180] 


Liucijus III, 1181-1185 
Urbonas III, 1185-1187 
Grigalius VIII, 1187 
Klemensas III, 1187-1191 
Celestinas III, 1191-1198 
Inocentas III, 1198-1216 
Honorijus III, 1216-1227 
Grigalius IX, 1227-1241 
Celestinas IV, 1241 
Inocentas IV, 1243-1254 
Aleksandras IV, 1254-1261 
Urbonas IV, 1261-1264 
Klemensas IV, 1265-1268 
Grigalius X, 1271-1276 
Inocentas V, 1276 
Hadrijonas V, 1276 

Jonas XXI, 1276-1277 
Mikalojus III, 1277-1280 
Martynas IV, 1281-1285 
Honorijus IV, 1285-1287 
Mikalojus IV, 1288-1292 
Celestinas V, 1294 
Bonifacas VIII, 1294-1303 
Benediktas XI, 1303-1304 
Klemensas V, 1305-1314 
Jonas XXII, 1316-1334 
[Mikalojus (V), 1328-1330] 
Benediktas XII, 1334-1342 
Klemensas VI, 1342-1352 
Inocentas VI, 1352-1362 
Urbonas V, 1362-1370 
Grigalius XI, 1370-1378 
Urbonas VI, 1378-1389 
[Klemensas (VII), 1378-1394] 
Bonifacas IX, 1389-1404 
[Benediktas (XIII), 1394-1417] 
Inocentas VII, 1404-1406 
Grigalius XII, 1406-1415 
Aleksandras V, 1409-1410 
Jonas (XXIII), 1410-1415 
Martynas V, 1417-1431 
[Benedikras (XIV), 1415-1430] 
[Klemensas (VIII), 1423-1429] 
Eugenijus IV, 1431-1447 
[Feliksas V, 1439-1449] 
Mikalojus V, 1447-1455 
Kalikstas III, 1455-1458 
Pijus II, 1458-1464 
Paulius II, 1464-1471 
Sikstas IV, 1471-1484 
Inocentas VIII, 1484-1492 
Aleksandras VI, 1492-1503 
Pijus III, 1503 

Julijus II, 1503-1513 

Leonas X, 1513-1521 
Hadrijonas VI, 1522-1523 
Klemensas VII, 1523-1534 
Paulius III, 1534-1549 
Julijus III, 1550-1555 
Marcelis II, 1555 

Paulius IV, 1555-1559 
Pijus IV, 1559-1565 

Pijus V, šv., 1566-1572 
Grigalius XIII, 1572-1585 
Sikstas V, 1585-1590 
Urbonas VII, 1590 

Grigalius XIV, 1590-1591 
Inocentas IX, 1591 
Klemensas VIII, 1592-1605 
Leonas XI, 1605 

Paulius V, 1605-1621 
Grigalius XV, 1621-1623 
Urbonas VIII, 1623-1644 
Inocentas X, 1644-1655 
Aleksandras VII, 1655-1667 
Klemensas IX, 1667-1669 
Klemensas X, 1670-1676 
Inocentas XI, 1676-1689 
Aleksandras VIII, 1689-1691 
Inocentas XII, 1691-1700 
Klemensas XI, 1700-1721 
Inocentas XIII, 1721-1724 
Benedilktas XIII, 1724-1730 
Klemensas XII, 1730-1740 
Benediktas XIV, 1740-1758 
Klemensas XIII, 1758-1769 
Klemensas XIV, 1769-1774 
Pijus VI, 1775-1799 

Pijus VII, 1800-1823 
Leonas XII, 1823-1829 
Pijus VIII, 1829-1830 
Grigalius XVI, 1831-1846 
Pijus IX, 1846-1878 
Leonas XIII, 1878-1903 
Pijus X, šv., 1903-1914 
Benediktas XV, 1914-1922 
Pijus XI, 1922-1939 

Pijus XII, 1939-1958 
Jonas XXIII, 1958-1963 
Paulius VI, 1963-1978 
Jonas Paulius I, 1978 
Jonas Paulius II, 1978- 


Laužtiniuose skliaustuose nurodyti 
antipopiežių vardai. 

Šaltinis: J. N. D. Kelly, The Oxford 
Dictionary of Popes, Oxford, 1988. 

11. Paleografija 


(a) Romėnų majuskulai (Vergilijus, IV —V a. po Kr.), (b) Romėnų minuskulai, maišyti su 
uncialais (Pandects, VI VII a.), (c) Lombardinis arba Beneventinis kursyvas (Evangelijos 
ištraukų knyga, Monte Kassino, 1058 — 1087), (d) Anglų smailus salinis šriftas (Anglo—Sa- 
xon Chronicle, apie 1045 m.), (e) Karolingų minuskulai, lotyniški (X amžius), (f) Littera 
fractura, gotiškas šriftas, (XIV amžius), (g) Gotiškas apvalus šriftas (Horacijus, Kremona, 
1391 m.) (h) Graikų papirusinis šriftas (Timotheus, Persae, IV a. pr. Kr.). 


IDALIAELVCOSVBI M Alo air ae e 
FLOKIBVSETDVLCIAD e a 

IAMO:IBATDICTOPAR PISPONSALIAPACTAUULMSeNTELT 
a. b. 

"f Nlauva 

af > of Įhup bpošop enc EODMUNd elis. al 
a pRcaf af la AC [ESP EI: Ernbebiia na 
(x NgUNĖ Tuo LTE dupon: kespon heabo Linda: hamopala 
C. d. 


Adnunaac firmamenaim 
we fdia auccac urbum 
Knox noca indica fan. un 


e. 


trbt Gde. ad aplum UA (E: 
UIS Ct C2TTO1US:ŽC01UUUĖ 
ožonas fnc din (r finc O2aNUS. 


f. 


R S bac fen E Emune 
“» C GPUCOMITUS TE! 
» Ho nm marvdibii mado 


g. 


TAMENHAIKAMAEVATEMNFANNE+*-NPoATANA PaNNAEC4Ė 
STKISTIKKI0PET TI NATSTUIMITPOVALAI SAAE7A MENĖ 

AP PINIKAMATIAERE IT 4 TYN9E NTAAEAAPHEKTAITMSPEĮ ] 
MAPAI PA PE ART? PAAMEX era IR 2E 
MAHKETIMEAACTETTTNATEMENTET Ž 
aa EANAPISMOMLAIIN4I PEITE MAITMNALMIMAPATEA4E, 


h. 

(i) Graikų „biblinis uncialas“ (1 Kor 12; Codex sinaiticus, apie 350 m. po Kr., pagal C. H. 
Robertsą), (j) Graikų kursyviniai minuskulai (Iliada VI. Britų muziejus, Townley rankraš- 
čiai, apie 1225 m.), (k) Glagolica (Kijevo mišiolas; VII a. romėnų ritualo IX a. vertimas) (1) 
Bulgarų kirilica (Savinna Kniga, XI a., laikoma Pskove, Rusijoje), (m) Serbų kirilica (XV a. 
rankraštis, Belgradas; pagal R. Auty), (n) Osmanų kanceliarijos raštas (sąskaitos iš Podolės, 
XVII a. pabaiga, pagal D. Kolodejczyką). 





HOC 'paCIC NN 
INAEOOCEOETOITA 
MEAHENCEKACT-" 
ATTU>NENTRDCCI) 
M AILKAOCDCHO06 aaa 
AHICENEIACHIN I adis ui a Liulinsė 


IO pi AKOHIFT ms Area ka uo gas 


L. J. 

Oa sv Aura Par w9P—+1. Wa 242 PA5 LA71 
PLLMAMVA LAT63P143 HPAŠWIPS1 WMIPPH 3243 
» riros1 UART VaSeL PR, PIAiNA WPLIS-TVA?, 
+ 34243 VAR—4 VaS—70W78, STAI BLU) P 4IP5A 2343 


k. 


Via. 6n0. Npiuuna* IC KB KAngpKiaoy- AVA. 
NIPNNa ME EAN. ChTRINKS |. MOMA Ero 

Ši ram. Til OTPOKK AMI AEGUTA KR Ypa 
miud. OCAAGENTK kIAGMII, ATI D 


UŽŲ kio EkL6 Iki 


pŠ "Ejo SS 


1. 







a SS 
It in 
tė Sado LL gia) 
ainu 


už, 
Tad IA Ai 


d 

12. Ereliai ir kryžiai 


(a) Dvigalvis romėnų erelis po viena karūna, simbolizuojantis Rytinės ir Vakarinės imperijų 
įkūrimą (pagal įrašą Atėnuose, IV a. po Kr.), (b) vėlyvasis bizantinis erelis iš Maskvos didžio- 
jo kunigaikščio žmonos Sofijos Paleolog sosto, apie 1470 m., (c) Karolio Didžiojo erelis, 
išsiuvinėtas šilkiniais siūlais jo apsiauste (IX a., pagal Frutigerį, (d) Rusijos imperijos „maža- 
sis herbas“, 1914 m.; imperinis juodas dvigalvis erelis su karūnomis ant abiejų galvų, laikan- 
tis rutulį su kryžiumi ir skeptrą, su Maskvos miesto herbu skyde ir Romanovų karūna pačia- 
me viršuje. Erelio sparnuose pavaizduoti caro valdomų žemių herbai (dešiniajame sparne: 
Kazanės, Lenkijos baltasis erelis, Tauridės ir Kijevo, Novgorodo ir Vladimiro; kairiajame 
sparne: Astrachanės, Sibiro, Gruzijos ir Suomijos), (e) Austrijos imperijos „mažasis herbas", 
1915 m.: imperinis juodas dvigalvis erelis su karūnomis ant abiejų galvų, laikantis rutulį su 
kryžiumi ir kardą, su raudonu — baltu — raudonu Austrijos herbo skydu ir su Habsburgų 
karūna pačiame viršuje, (f) Albanijos Liaudies Respublikos herbas, 1944 m., (g) Ispanijos 
Karalystės herbas, 1947: juodas erelis, laikantis herbo skydą su karūna, kuriame pavaizduo- 
ti Kastilijos ir Leono, Aragono ir Navaros herbai; po skydu pavaizduotas jungas, Granados 
granatas, strėlių pundelis; herbo viršuje Falangos šūkis „Viena, Didelė ir Laisva". 


AE 
| 

Pirmoji eilė iš viršaus (iš kairės į dešinę): Crux capitata, Nukryžiavimo kryžius arba lotyniš- 
kasis kryžius; Crux decussata arba šv. Andrejaus kryžius; graikų kryžius; šv. Petro kryžius; 
kardinolo arba lotaringiškasis kryžius; tamplierių arba apvalusis kryžius; antroji eilė: popie- 
žiaus kryžius; trigubas kryžius; stačiatikių kryžius; Jeruzalės kryžius; vokiškasis kryžius; 
kryžius su širdelėmis; trečioji eilė: Kryžiaus žygių kryžius; gama kryžius; kardo kryžius; 
Tikėjimo kryžius su inkarų; inkaro ženklas (Kristaus kryžius su Mergelės Marijos pusmė- 
nuliu); dobilo lapų kryžius; ketvirtoji eilė: Chi-ro ženklas (Kristaus monograma); šv. Jono 
arba Maltos kryžius; keltų kryžius (krikščioniškasis kryžius, įrašytas į saulę); alfa kryžius; 
omega kryžius; lapų kryžius; penktoji eilė: Prisikėlimo kryžius; modifikuotas Maltos kryžius; 
strėlių antgalių kryžius; teutonų arba geležinis kryžius; lenkiškasis inkaro kryžius (Polska 
Walcząca — „Kovojanti Lenkija“); runų kryžius apskritime; šeštoji eilė: pagoniškasis saulės 
kryžius; runų žaibo kryžius; pagal laikrodžio rodyklę gammadion, Fylfot arba svastika, reiš- 
kianti nelaimę; svastika prieš laikrodžio rodyklę, reiškianti sėkmę. (Pagal Frutigerį) 


TX+4)+i6 
si LŽ I 
BRT TI 

13. „Didžiųjų knygų sąrašas“: 
Čikagos mokslininkų sudarytas Vakarų civilizacijos kanonas 


Tai sąrašas autorių, kuriuos pasiūlė Mortimeras J. Adleris epiloge „Great Books, Past and Present 


G. van Doreno (red.) knygai Reforming Education: The Opening of the American Mind (New York, 


1988), 318-350. 


Homeras 
Eschilas 
Sofoklis 
Herodotas 
Euripidas 
Tukididas 
Hipokratas 
Aristofanas 
Platonas 
Epikūras 
Euklidas 
Archimedas 
Apolonijas 
Ciceronas 
Lukrecijus 
Vergilijus 
Plutarchas 
Tacitas 
Nikomachas 
Epiktetas 
Ptolemajas 
Markas Aurelijus 
Galenas 

šv. Augustinas 
šv. Tomas Akvinietis 
Dantė Alighieri 
Chauceris 
Machiavelli 
Erazmas Roterdamietis 
Kopernikas 
Thomas More'as 
Liuteris 

Rabelais 
Kalvinas 
Montaigne'is 

W. Gilbert'as 
Cervantesas 
Baconas 
Šekspyras 

Galilėjus 
Kepleris 

W. Harvey 
Hobbesas 
Descartes'as 
Miltonas 
Moliere'as 
Pascalis 
Huygensas 
Spinoza 
Locke'as 
Racine'as 
Newtonas 
Leibnizas 
Defoe 
Swiftas 
Congreve'as 
Berkeley 
Montesguieu 
Voltaire'as 
Fieldingas 
Johnsonas 
Hume'as 
Rousseau 
Sterne'as 
Adamas Smithas 
Kantas 
Gibbonas 
Boswellas 
Lavoisier 
Goethė 
Daltonas 
Hegelis 

Jane Austin 
Clausewitzas 
Stendhalis 
Schopenhaueris 
Faraday 

C. Lyellis 


A. Comte'as 
Balzacas 

de Tosgueville'is 
J. S. Millis 
Darwinas 
Dickensas 

C. Bernardas 
Kierkegaardas 
Marksas 
George'as Eliotas 
H. Melville'is 
Dostojevskis 
Flaubert'as 
Ibsenas 
Tolstojus 

J. W. R. Dedekindas 
M. Twainas 

W. Jamesas 
Nietzsche 

G. Cantoras 
Freudas 

D. Hilbertas 


1900-1945 

G. B. Shaw 
Jamesas Joyce'as 
Proustas 

T. Mannas 
Josephas Conradas 
Faulkneris 

D. H. Lawrence'as 
T. S. Eliotas 

Kafka 

Čechovas 
O'Neillas 

Henry Jamesas 
Kiplingas 

J. Dewey 

A. N. Whiteheadas 


B. Russellas 
Santayana 


* J.-P Sartre'as 


J. Ortega y Gassetas 
Max'as Planckas 
Einsteinas 

N. Bohras 

E. Schrėdingeris 
J. H. Woodgeris 
J.-H. Poincare 

T. Dobzhansky 
G. Sorelis 
Trockis 

Leninas 

W. Sumneris 
Max'as Weberis 
R. H. Tawney 

T. Veblenas 

J. M. Keynesas 


1945-1977 

A. Camus 

G. Orwellas 

T. Pynchonas 
Solženicynas 

S. Bellow 

S. Beckettas 
Wittgensteinas 
Heideggeris 

M. Buberis 

W. Heisenbergas 
J. Monodas 

R. P Feynmanas 
S. Hawkingas 

A. Toynbee 

C. Levi-Straussas 
F. Braudelis 

E. Le Roy Ladurie 

14. Senovės Ilyrija ir Napoleono Ilyrijos provincijos 


e 


Akvilėja „ 


ITALIJA 


ind 
/ 
NORIKAS |! 
* "AU 
Virinas 1 
. 


„ PANONIJA / 


* 
* 
4 


- 


Savarija 
. 


= 1 
KŠTUTINĖ + 
1 


I Petovijas 1 


= 
NEmona I, 


„J Kanijoja 


RV Pilietinė Kroatija Siskija Segestika 


Retinijus 
“ 





1 
| žEmu- 
; TINĖ 


1 
/PANONIJA 


Sava 


ILYRIJA Singiodunas 
(DALMATIJA) 


9 Delminijus Bistuė Vetus 


lurijus Naisos 


SN Narona || Akvai Salonai f AUKŠTUTINĖ 


P Te Saluntas BEZIJA 


Epidauras Yra Risinijus Dardanija 


jū 


Skodra + Skupi 


Lisas “ L gės 


Dirachijas MAKEDONIJA 





Ilyrijos provincijos — —- Romėnų provincijų sienos 0 kilometrai 150 


1809-1813 m. 


Dabartiniai romėnų miestų pavadinimai: 


Akvinkas - Buda 

Aspalatas - Splitas 
Dirachijas/Epidamnas - Duresis 
Emona - Liubliana 

Lindija - Lincas 

Naisas - Nisas 

Ovilava - Velsas 

Retinijus - Bihakas 

Savarija - Sombatėjus 

Skodra - Škoderis 


———— 


Skupi - Skoplė 

Senija - Senis 

Singiodunas - Belgradas 
Sirmijus - Metrovica 

Siskija - Sisakas 

Siskija Segestija - Zagrebas 
Tergistė - Triestas 
Vindobona - Viena 

Zara - Zadaras 


Nuo 395 m. po Kr. iš Panonijos, Dalmatijos ir Makedonijos provincijų buvo sukurta išplėsta dviguba Ilyrijos 


prefektūra su sostinėmis Sirmiju ir Salonikais. 

x: 


15. Indoeuropiečių kalbos 


PUJBGJPY9GAU NEI SIUJOGIPX SIUJOIS „ 45; Ša 
hpueuejj | HOIEISYNE 9UIIEPUPIS 







































apr hpuej) „Nojejsyne aUUNpIĄ 
NAZPJOJ hgreujaz AigoDjOA „Higreįsyne Ifouas 
hyenSO Inoue) higrewez higreIsyny 
hujznio huuiag | RIAPJOJN aga SET 
hjai6UI hu6uap  hsiuiaJ99 popo 
hze1 huojo; | hjaley j |2 IS hpaAS 
OZPyNej hjobuoA hideį 198Ij0 LŽ hueg 
BUODŲ) Mald „hunų | hs Ij h6BAJON 
NES huBAV arai Tai „hznoueid hi98L9JE4 
hluo J 
hpuls hug9s) 9UIA0UIS hpuejs| 
I hpeyy h6aAJ0U 
hzejogy. | Nuojo, „Mysnją * 
ogžapeų NgabjagaAN 8UIAOUA 
MEI 01 Asi a AlESUBAOJŲ ET. 
hueuig S91neIS Eily ySeg Atueysjo Nea IS) 
hgezpua ! 
Inos sogje4 higsido1noopueu Žinai „09 „eo 
'yPJE7pN sowelouien alodoiną Zn9u1d sijas: „huioy 
2 hugos huojejejį hy huojaig 
IPUlŲ hsng hueds; solijųsej ABA 
OUEĮSTpUH tzpneg > ANET Bau VRP huejug 
+!|Ed piny (Anja BYROUIIŲ S 
„IUYBId hsiad „hsnud +90[8401d hyrea6 IlolneN hjouy „hule ifouss 

16. Slavų ir Uralo kalbų grupės (pagal A. Nawrockį) 


3.1 oylog 
OyU3] 
hjnonų 
hgaiuejyn | Misnuejjeg 











711! 


(hpusa) 
hgios 
hgnsey 
„hueiaujog 





(219922 
(e91JUI hu/joj 
„Nsnigjjęą aunAsei) | gunAgei) 
3UIA0USS hgjas hNeoJjy hiusog 
| | | 
„+0NABJS 
gun AUzeą hje0/X 
huečing įlouas huopaxelĄ -hgias hugAojS 
| | | | | 
hjeing 
higaizajIS 
(hiusznų) hsny ha) hyBAOJS hyua1 
ž | | | 
(hsnu) haeįs hMH haejs Hold 


hAejs hIBYEA 





| 
+9gje401d hAejS 


sogjey haejS 


hudei 
ha] 
hpoA 
hsdaĄ 


tuozį 
hs3 
hjaley 
hiwong 
huij 


hpalowes 
hueles 
hdnyjas 
hpaloues 
hald 


(hpoues) hpeloues 


egje4 aujKuzeg „4 
EWJBg|B49g8U NEl SIUOG|BX SIUJOIS + 








hUEIN 

ądni6— hunupn huej) | (hueipeu) 
S06j0A hiuoy hISUBJŲ huŠusĄ 
„huGusA 
hul4 sąula4 Iu6nsągo  3U/A0USS 
L | 

hou 
housy 
hpalowes 

=) L | 
huyoiBn 
| 

ednJ6 ojein 


Ssogjey OjBEJN 

17. Runos ir ogamai 


(a) 33 ženklų Nortumbrijos runinė abėcėlė, apimanti ankstesnes 24 ir 29 ženklų abėcėles, 
paplitusias Anglijoje. 

(b) 18 ženklų Armaneno runinė abėcėlė; pačios seniausios germanų runų sistemos šiuo- 
laikinė rekonstrukcija ir, žemiau, galimos raidžių reikšmės, naudojamos būrimui (pagal 


N. Pennicką). 


VFAPFRNMNXPNGAH+LKY4T 
EMMPXAKSFRKXATAK X 


FP PA 
A] TE 


Armaneno runos 


KF+*+I 


14 


LvATA 





Nr. Raidė Pavadinimas Simbolis Konotacija 
1 F FA GALVIJAS Turtas 
2 U UR PRAJAUTIS Kūrybinė galia 
3 Th THURS SPYGLIUOTIS MEDIS Žaibas/staigus pasikeitimas 
4 A 0S BURNA Išmintis 
5 R RAD/RIT RATAS Kelionė 
6 K CEN/KA PUŠINIS DEGLAS Ugnis/regeneracija 
7 H HAGAL KRUŠA Vilkinimas 
8 N NOT/NYD - Atsargumas 
9 | IS LEDAS Inertiškumas 
10 Y AR GYVATĖ Neišvengiamas blogis 
11 Ss SIG/SIGEL SAULĖS SPINDULYS Šviesa/pergalė 
12 T TYR STRĖLĖS ANTGALIS Sėkmė 
13 B BAR BERŽAS Tyrumas/atgimimas 
14 L LAF VANDUO Gyvybinė jėga 
15 M MAN ŽMOGUS Žmonija 
16 - YR KUKMEDIS, LANKAS Įgūdžiai 
17 Kh EH TAURĖ (apversta) Mirtis 
18 G GA/GIBOR ODINO IETIS Ašis, atramos taškas 

(c) Pagrindinis airių ogaminis raštas 
(d) Airių „bardų abėcėlė“ ir, žemiau, galimos reikšmės, naudojamos būrimui (pagal N. 
Pennicką). 


HTLTELZKBAKACI 
ZFFer ad SU5NAI 


d. 


Airių ogaminė abėcėlė (beržas-šermukšnis) 





Raidė Medis Paukštis Spalva Datos 

B beithe beržas besan fazanas balta XII.24—1.20 

L luis šermukšnis  lacha antis Šv. pilka 1.21-11.17 

N nion uosis naoscach perkūno oželis skaidri Il.18-1Il.18 

F fearn alksnis faoilean žuvėdra purpurinė !Il.19-IV.14 

S saileach gluosnis seabhac vanagas ugnies IV.15-V.12 

H (h)uath = gudobelė (h)adaig varnas žemės V.13-VI.9 

D dair ąžuolas dreoilin karetaitė juoda VI.10-VII.7 

T tinne bugienis truit varnėnas pilka VII.8-VIII.4 

c COll lazdynas Corr gervė ruda VIII.5-1X.1 

M muin vynmedis meantan zylė marga IX.2-IX.29 

G gort gebenė geis gulbė nebylė mėlyna IX.30-X.27 

Ng (n)getal palėpštis (n)ge žąsis žalia X.28-XI.25 

R ruis šeivamedis rocnat kovas kraujo raudonumo  XI.26-XII.23 

A ailme pušis airdhircleog pempė kerša žiemos solsticija, 1 
0 onn dygiakrūmis  odoroscrach  kormoranas pilkšvai ruda pavasario ekvinokcija 
U ur šilaviržis uise0g vieversys sakų geltonumo vasaros solsticija 
E edad tuopa ela gulbė giesmininkė raudona rudens ekvinokcija 
l iur kukmedis illait ereliukas balta žiemos solsticija, 2 


B - Birchday/sekmadienis; S - Willowday/pirmadienis; T - Hollyday/antradienis; N - Ashday/trečiadienis; O - Oakday/ketvir- 
tadienis; 0 - Appleday/penktadienis; F - Alderday/šeštadienis 


Pagal C. J. Marstranderio ir kt. (eds.), Dictionary of the Irish Language (Dublin, 1913— 1976), 
4 tomai. 

18. Europos apkrikštijimas 


hyneces  Y 


hey $- 
solidnys4a hlisiu BgJe 
solidnys4A sauipuube d 


alnizuje AIX 1 
alnizuJe |||X Ež 
elnizuJe ||X-|X EZ 
elnizue X-X| [ 
elnizuJe |IIA EN 








sinzue IAA VA | 


eluoduJi SoWUoH L 


"olneu si sop/ysyuyde oAną - elueSjng Je 
eliuedsį "elije) guunejs "elijėuy dieN sobjo) - soliounod 
soluedu souoH soisnaną soijay „Alioe16iU 


LEB MS eli6ijo: 
„vriuvonns: Akasnu a ai 
„Ab 9GAUODSYUY — "WI BE 
, T SBĮJIpO 
solioueJej0| - W £L£ 
VridždNI SONOH 
1001 
VrIH9NIA 


VPIAVHOW 626 
vriNaHOa 
696 £/8 ByBIŲ $ 


VrINaI 
0001 


0621 io 
a O) A 
LUPE [nio Ė i T 


£011 5 7 
sBpunį PIOL D! 


, f VrINVO 


TI 
vriaaAS 


Taiji 


LaFee 
radai 


aso z 
„ 


+ 


04 aN 


VAuydSi 


2, 
Ė 685 k 
ijObyssA 

19. Bizantijos imperija 


(w 595) nL3A 
OINACTVA ONVINILSNF VrIKždAI 


Įeuiupened „huep“ hiuvoeųsiuwpe VPLLVINTVO 


0 

"W Opeį Edoing į 16/Z 

hueuso hunų feuuid ssuj = — = 
"WI 592į OijodoujugjsUOJ OnU 

ouukysįe soluodui hukj0] 04 **700 

"W 00) aide huinBUBYNU a 
huojeiedu solųseujp huopayejA 04 
eluodui solijuezig 

20. Europos kultūrinės sferos: interpretacija (pagal M. Shennaną) 


Skandinavų / keltų / anglosaksų sfera 












Vakarų Europos / Keltų katalikybė 
Šiaurės Amerikos / Liaudies tradicija 
transatlantinė Jūrinė tradicija 






sfera 






Protestantizmas 
Individualizmas 



















Puritonizmas 
Darbo etika 









Masinė kultūra 
Išsivystęs kapitalizmas 










Miesto gyvenimas Romėnų / Karolingų / 






ieti galų sfera 
ir industrializmas Us ' 
Verslo kultūra Atstovų valdžia Oligarchija 


Akultūracija Demokratija 







Lygybė 
Brolybė 







Įstatymų valdžia 
Hierarchija 
Katalikybė 
Racionalizmas 
























Viduržemio jūros Pilietybė 
ekonomika Organizuotas 
Krikščionybė valdymas 
Mokslas Klasicizmas 
Vergija 















Religinis pamaldumas 
ir asketizmas 
Atvertimo į savo tikėjimą 
ir kolonizacijos tradicija 
Kultūrų gausumas 
Prekyba 








Bažnyčios ir valstybės 
dvivaldystė 
Rytietiška stačiatikybė 
Bendrijų tradicija 
Biurokratija ir autokratija 
Žemės ūkio ir valstietijos 
tradicijos 
Formalizmas 













Pirėnų / islamo / Šiaurės Afrikos sfera 


Graikų-bizantiečių / 
stačiatikių sfera 

21. Frankų imperija (800-877 m.) 


VrIHNLSV G 


IVHONIA 


VvriNaHOS 


ĮuepjeA gįs/je1ey hunų hAŲ 

("W £98-608 9p/EA) (SeSUBAOIJ) OljoJEN JI ("UI 698-558 9PjBA) || 01BJ0T 
"(w 58598 spyea) (elijeių) || oyipnrį - Auns hiuy of SON) 
Eiujepised 'aysKieuey loiuunpiA (1 Gv8-678 9preA) | a1ejo1 LSŽA 


IVūNIA 
(W :/8-518 snuojeiedui “W 1/8-658) 
IniApeGeYjd || InijoJEM ĮUepjBA eĮS/je1ey hyueiĄ MUEYEĄ 
('u 0p8-£,8 snuojeiedui) WefeizpjeuBĄ InyApNT ĮUEpjBA JI -— 
(++8) miau sempiu oloizpią oijo1ey elueduį EZ 

22. Chazarų valstybė jos didžiausio klestėjimo metu (apie 900 m.) 


7 


008 


Už 


0 


VFININHV 


vriaaAZ1 


SVIJMHVS 


vridvonna 
S0910A 


<—A 


B1n[ o1W8Z1NnpiA 





1234 


'ikščioniškoji rekonkista Pirėnų pusiasalyje (850—-1493) 


(efnizwe [x) seujsos o 


Pyreų Auouujnsny 21LSA1VHVJ S. 
SOGVNVHO uo 
aisnuojai soliusey [T] GG KT 


sKK. — 


SOjep J soja EPGL 
SoĮsbjuojeH  eliSinjĄ 


vrnvonLHOd 


TT a T 


0701 


5, 

24. Skaičiai ir jų matematinis užrašymas 


Skaičiai: (a) finikiečių (I tūkstantmetis pr. Kr.), sudaryti Egipto hieroglifinių skaičių pagrin- 
du ir panašūs į minojinės sistemos; (b) graikų (350 m. pr. Kr.), raidžių sistema, labai artimas 
hebrajų skaičių atitikmuo; (c) romėnų; (d) šiaurės indų (sanskrito, I tūkstantmetis po Kr..); 
(e) rytų arabų (X a.); (f) Pirėnų pusiasalio arabų (XI a.); (g) renesanso kaligrafiniai; (h) 
šiuolaikiniai standartiniai spausdinti skaičiai; (i) šiuolaikiniai septynių brūkšnelių skaičiai. 
(Pagal F. Cajori, A. Frutigerį.) 


1 2 3 4 5 6 7 8 9 10 20 100 


HH 0 HI 0 I ŽŽ 
T I i i — — 


B 00 Lik B 


„I IIYYUUMXXXXC 
OL 2BVE Vela 
„lė žZA44VASJ + 
„IZZ4gŲYb78650 
.4234$67890 
„1234567890 

25. Standartinės matematinės ženklų sistemos kilmė: apžvalga 
(pagal F. Cajori) 


Ženklas 


LXH 9“ IU 0230; +RSF 


+5283AV$S 


sai 


|| M—- OomMmoeo—-ą5 


latus, kvadratinė šaknis 
trupmenos brūkšnelis 
procentas 
(et) pliusas 
minusas 
pliusas 
minusas 
daugybos ženklas 
dalybos ženklas 
lygybės ženklas 
dešimtainė trupmena 
plius/minus 
daugybos ženklas 
proporcija 
skirtumas 
daugiau už 
mažiau Už 
laipsnis 
begalybė 
panašus į 
dalybos ženklas 
todėl 
santykis 
kvadratinė šaknis 
pi 
sujungimas 
logaritmo pagrindas 
Eulerio skaičius 
Eulerio konstanta 
suma, skaičių teorija 
suma 
tolygybės ženklas 
kadangi 


Data 


1202 
1425 
1489 
1489 
1494 
1494 
1544 


1557 
1585 
1626 
1631 
1631 
1631 
1631 
1631 
1634 
1655 
1655 
1659 
1659 
1669 
1669 
1706 
1726 
1736 
1736 
1736 
1750 
1755 
1801 
1805 


Kur panaudotas pirmą kartą 


Roma 

Leonardo da Pisa, Liber abbaci 

Italų prekybos reikaluose 

J. Widman, Behennde und hubsche Rechnung auf allen 
Kaufmanschaften 

Luca Pacioli, Summa de arithmetica (Venecija) 


M. Stifel, Arithmetica integra (Vokietija) 


R. Recorde, Ground of Artes (Okstordas) 
Simon Stevin, La thiende (Antverpenas) 

J. Girard (Prancūzija) 

W. Oughtred, Clavis mathematica (Londonas) 


T. Harriot, Artis analyticae praxis (Londonas) 


P. Herigone, Cursus mathematicus (Paryžius) 
J. Wallis, De sectionibus conicis (Oksfordas) 


J. H. Rahn, Teutsche Algebra (Niumbergas) 
J. Wing, Astronomica britannica (Londonas) 


W. Jones, Synopsis palmariorum matheseos 
J. Herman, Commentarii (Sankt Peterburgas) 
L. Euler, Mechanica 


L. Euler, Mechanica 

L. Euler, De numeris amicalibus 

L. Euler, Institutiones calculi differentialis 
F. Gauss, Disguisitiones arithmeticae 
Gentleman's Mathematical Companion 


1237 


EUROPOS ISTORIJA 


26. Karaliaus domeno augimas Prancūzijoje (iki 1547 m.) 


BURGUNDIJA 
1477 
m manšė US. BURBONĖ 
SENTONŽAS + 1531 jų 158 
J 
i PERIGORAS + LIONĖ 
' 1453 1312 Lionas „+ SAVOJA 
OVERNĖ DOFINĖ 
lUJENAS 1523 ; 1349 
(AKVITANIJA) Penas A 
1453 Es "—— PROVANSAS 
. 1491 
9 Marselis 


| Pa LANGEDOKAS 
1271 


NAVARA 
RUSIJONAS 
p 


ARAGONAS 


kilometrai 
NORMANDIJA senovinės Prancūzijos 
provincijos ir jų atitekimo 


karaliui ar susigrąžinimo 


Didžiausia anglų valdyta 


SN teritorija per Šimtametį karą 
(1429 metais) 
datos 


Kapetingų karališkasis 

domenas 987 m. 
++--+ Lingvistinė riba 
— Siena 1547 m. 

27. Bulgarija - viduramžių ir dabartinė 


Sirmijus 
e 


o RUMUNIJA 
Belgradas o 
Braničevas 


SERBIJA 


Adrijos 
jūra 


TURKIJA 


0 kilometrai 150 
122581 


Viduramžiai 
e Viduramžių miestai (6) Pliska (VII amžius) ——— Pirmosios Bulgarijos 
(6) Sostinės (6) Preslavas (IX-X amžius) imperijos ribos valdant 
Ž 2 Ė carui Simeonui 
$ Bulgarijos patriarcho (6) Timovas (nuo 1187 m. (8093-9027) 
būstinė Antrojoje Bulgarijos imperijoje) 


Naujieji laikai 


BULGARIJA 1878 metais, kai Berlyno kongresas apkarpė PIETŲ DOBRUDŽA, prijungta 
„Didžiąją Bulgariją“, kurios ribos buvo nustatytos pagal ankstesnę prie Rumunijos 1913 metais 


San Stefano sutarį 2 V 1 Sritys, perleistos Jugoslavijai 
RYTINE RUMELIJA: prijungta prie Bulgarijos po 1885 metų 1919 metais 
nacionalinio sukilimo kaip nepriklausoma kunigaikštystė VAKARINĖ TRAKIJA, 1913-1918 m 


PIETINĖ BULGARIJA, įgyta per Balkanų karus perleista Graikijai 1918 metais. 
1912-1913 metais 


Jugoslavijos teritorija, Bulgarijos okupuota 1941-1944 metais 
Dabartiniai miestai (9) Sostinė 

28. Vokiečių imperatoriai ir Prancūzijos karaliai 


Karolingų dinastija 
Mirė 741 m. Karolis Martelis, Frankų kunigaikštis 
741-768 Pipinas III, Neustrijos mažordomas 751-754  Karlomanas, Austrazijos 
nuo 752 Frankų karalius Pipinas I mažordomas 


758-814 Karolis I Didysis* 
814-840 Liudvikas I Pamaldusis iš Akvitanijos* 
840-855  Lotaras, Italijos karalius* 
855-875. Liudvikas II, Italijos karalius* 
855-876 Liudvikas Vokietis iš Bavarijos, 
Vokietijos karalius 
876-882 Liudvikas III Saksas 
875-877 Karolis II, Neustrijos karalius* 
877-879 Liudvikas II, Prancūzijos karalius 
879-882 Liudvikas III, Prancūzijos karalius 
882-884 Karlomanas, Prancūzijos karalius 
882-885 Karolis Storasis* 
891-8934 Gvidonas iš Spoleto* 
893-928 Karolis III Naivusis, Prancūzijos karalius 
887-899 Arnulfas, Vokietijos karalius* 
896-899 Lambertas iš Spoleto* 
901-905 Liudvikas, Provanso karalius* 


PRANCŪZIJOS KARALYSTĖ 
928-954 Liudvikas IV Užjūrietis, Saksų dinastija 
Prancūzijos karalius 918-936 Henrikas I Paukštinėtojas, 
954-985 Lotaras, Prancūzijos karalius Vokietijos karalius 
986-987 Liudvikas V Tingusis, 
Prancūzijos karalius ŠVENTOJI ROMOS IMPERIJA 
936(962)-973 Otonas I* Didysis 
973-983 Otonas II* 
Kapetingų dinastija 983-1002 Otonas III* 
987-996 Hugas Kapetas 1002-1024 Henrikas II* 
996-1031 Robertas II Pamaldusis Salijų arba Frankonų dinastija 
1024-1039 Konradas II* 
1039-1056 Henrikas III* 
1031-1060 Henrikas I 1056-1106 Henrikas IV* 
1106-1125 Henrikas V* 
1060-1108 Pilypas I 1125-1137  Lotaras II* Saksas 
1108-1137 Liudvikas VI Storasis Hohenštaufenų dinastija 
1138-1152 Konradas III 
1152-1190 Frydrichas I Barbarosa* 
1137-1180 Liudvikas VII [1177-1180 Rudolfas Švabas] 
[1081-1088 Hermanas Liuksemburgas] 
1180-1223 Pilypas-Augustas 1190-1197 Henrikas VI* 
1198-1218 Otonas IV iš Braunšveigo (Velfas) 
[1198-1208 Pilypas Hohenštaufenas] 
1223-1226 Liudvikas VIII 1211-1250 Frydrichas II* 
[1246-1250 Henrikas Raspe iš Tiuringijos] 
1226-1270 Liudvikas IX, Šv. [1247-1256 Vilhelmas iš Olandijos] 


1250-1254 Konradas IV 
[1257-1272 Ričardas iš Kornvalio] 
[1257-1275 Alfonsas X iš Kastilijos] 

1270-1285 Pilypas III Drąsusis 
1285-1314 Pilypas IV Gražusis 


1314-1316 Liudvikas X 
1316-1322 Pilypas V 


Valua dinastija 


1322-1328 Karolis IV 
1328-1350 Pilypas VI 
1350-1364 Jonas II Gerasis 
1364-1380 Karolis V Išmintingasis 
1380-1422 Karolis VI Pamišėlis 


1422-1461 Karolis VII 
1461-1483 Liudvikas XI 
1483-1498 Karolis VIII 
1498-1515 Liudvikas XII 
1515-1547 Pranciškus I 
1547-1559 Henrikas II 
1559-1560 Pranciškus II 
1560-1574 Karolis IX 


1574-1589 Henrikas III 


Burbonų dinastija 
1589-1610 Henrikas IV 


1610-1643 Liudvikas XIII 
1643-1715 Liudvikas XIV 
1715-1774 Liudvikas XV 


1774-1793 Liudvikas XVI 
1793-1795 Liudvikas XVII 


Napoleono imperija 
1804-1815 Napoleonas I* 
Burbonų restauracija 
1814-1824 Liudvikas XVIII 
1824-1830 Karolis X 
1830-1848 Lui Pilypas 


Napoleono restauracija 
1852-1857 Napoleonas III* 

1273-1291 Rudolfas I Habsburgas 
1292-1298 Adolfas iš Nasau 
1298-1308 Albertas I Habsburgas 
1308-1313 Henrikas VII* Liuksemburgas 
1314-1347 Liudvikas IV* iš Wittelsbacho 

= Matilda Habsburg 
[1314-1330 Frydrichas Gražusis Habsburgas 


1346-1378 Karolis IV* Liuksemburgas 
[1349- Giunteris iš Švarcburgo) 
1378-1400 Vaclovas Liuksemburgas 
1400-1410 Rupertas iš Pfalco 
1410-1437 Zigmantas* Liuksemburgas 
[1410-1411 Jobstas iš Moravijos] 


Habsburgų dinastija 
1438-1439 Albertas II 
1440-1493 Frydrichas III 


1493-1519 Maksimilianas I* 


1519-1556 Karolis V* 
1556-1564 Ferdinandas I* 
1564-1576 Maksimilianas II* 


1576-1612 Rudolfas II* 


1612-1637 Ferdinandas II* 

1637-1657 Ferdinandas III* 

1658-1705 Leopoldas I* 

1705-1711 Juozapas I* 

1711-1740 Karolis VI* 

1742-1745 Karolis VII* Bavaras 

1745-1765 Pranciškus I* Lotaringietis 
= Marija Teresė Habsburg 

1765-1790 Juozapas II* 

1790-1792 Leopoldas II* 

1792-1806 Pranciškus II* 


Habsburgai, Austrijos imperatoriai 
1804-1835 Pranciškus I* 
1835-1848 Ferdinandas I* 
1848-1916 Pranciškus Juozapas I* 


1916-1918 Karolis I* 


Hohencolernai, Vokietijos imperatoriai 
1871-1878 Vilhelmas I* Prūsijos karalius 
1888 Frydrichas III* 

1888-1918  Vilnelmas II* 


* Karūnuoti imperatoriai, [ ] = antiimperatoriai arba nepatvirtinti elektorių 

29. Europos universitetų įsteigimo datos (1088-1912) 


Bolonijos 1088 
Paryžiaus apie 1150 
Oksfordo 1167 
Salerno* 1173 
Palensijos apie 1178 
Redžo 1188 
Vičensos 1204 
Kembridžo* 1209 


Salamankos 1218-1219 


Paduvos 1222 
Neapolio 1224 
Verčelio 1228 
Tulūzos 1229 
Pjačencos 1248 
Valjadolido apie 1237 
Sevilijos 1254 
Areco* 1255 
Monpeljė* 1289 
Lisabonos 1290 
Maceratos XIII a. 
Leridos 1300 
Romos 1303 
Avinjono 1303 
Orleano 1306 
Perudžijos 1308 
Koimbros 1308 
Trevizo 1318 
Kahoro 1332 
Anžero 1337 
Grenoblio 1339 (1542) 
Pizos 1343 
Prahos 1347 
Perpinjano 1350 
Hueskos 1354 
Sienos* 1357 
Pavijos 1361 
Krokuvos 1364 (1400) 
Vienos 1365 
Orano 1365 
Pečo 1367 
Erfurto 1379 
Heidelbergo 1385 
Kelno 1388 


* Universitetas įkurtas senesnės institucijos pagrindu; datos skliausteliuose rodo pakartotinį įkūrimą. 
Pagrindinis šaltinis: L. Jilek (ed.), Historical Compendium of European Universities (Geneva, 1983). 

Budos (Ofeno) 1389 
Feraros 1391 
Barselonos 1401 (1450) 
Viurcburgo 1402 
Turino 1404 
Ekso 1409 
Leipcigo 1409 
Sent Endriuso 1411 
Rostoko 1419 
Dolo 1422 
Leveno 1425 
Puatjė 1431 
Kano 1432 
Bordo 1441 
Katanijos 1434-1444 
Barselonos 1450 
Glazgo 1451 
Valanso 1452 
Greifsvaldo 1456 
Freiburgo 1457 
Bazelio 1459 
Ingolštato 1459 (1472) 
Nanto 1460 
Buržo 1463 
Bratislavos 1465 
Genujos* 1471 
Tryro 1452 (1473) 
Saragosos 1474 
Mainco 1476 
Tiubingeno 1476 
Upsalos 1477 
Kopenhagos 1475 (1479) 
Palmos 1483 
Aberdyno 1495 
Frankfurto 

prie Oderio 1498 
Alkalos 1499 
Valensijos 1500 
Vitenbergo 1502 
Avilos 1504 
Marburgo 1527 
Granados 1531 
Karaliaučiaus 1544 


Jenos 1558 
Ženevos 1559 (1876) 
Olomouco 1570 
Leideno 1572 
Ovjedo 1574 (1608) 
Helmšteto 1575 
Vilniaus 1578 
Altdorfo* 1578 
Edinburgo 1582 
Graco 1586 
Dublino 1592 
Kaljario 1596 
Hardervijko 1600 
Gyseno 1607 
Groningeno 1604 
Rintelno 1621 
Strasbūro* 1621 
Zalcburgo* 1623 
Dorpato (Tartu) 1632 
Utrechto 1634 
Sasario 1634 
Budapešto 1635 
Abo (Helsinkio) 1640 
Bambergo 1648 
Daramo 1657 (1837) 
Kylio 1665 
Lundo 1666 
Insbruko 1672 
Modenos* 1683 
Bezansono 1691 
Halės 1693 
Vroclavo 1702 
Dižono 1722 
Kamerino 1727 
Getingeno 1733 
Erlangeno 1743 
Maskvos 1755 
Liublianos 1774 
Zagrebo* 1776 
Palermo* 1779 
Lvovo 1784 
Charkovo 1804 
Kazanės 1804 
Lilio 1808 


Liono 

Reno 
Berlyno 
Oslo 
Genujos* 
Gento 
Lježo* 
Varšuvos 
Bonos 
Sankt Peterburgo 
Madrido 
Londono 
Miuncheno* 
Ciūricho 
Daramo 
Berno* 
Briuselio* 
Kijevo 
Atėnų 
Mesinos 
Miunsterio* 
Belfasto 
Marselio 
Jasų 
Bukarešto 
Odesos 
Klužo 
Černovcų 
Amsterdamo 
Stokholmo 
Mančesterio 
Birmingamo 
Fribūro 
Lozanos * 
Velso* 
Konstantinopolio 
Lydso* 
Liverpūlio* 
Sofijos* 
Belgrado* 
Bristolio 
Debreceno* 


1808 
1808 
1810 
1811 
1812 
1815 
1815 
1816 
1818 
1819 
1822 
1826 
1826 
1832 
1832 
1834 
1834 
1834 
1837 
1838 
1843 
1850 
1854 
1860 
1864 
1865 
1872 
1875 
1877 
1877 
1880 
1880 
1889 
1891 
1893 
1900 
1904 
1904 
1904 
1905 
1909 
1912 

30. Kijevo Rusios padalijimai 


Lietuva po mongolų antpuolių užėmė 
visą Vakarinę Rusią, įskaitant ir Kijevą, 
tačiau 1569 metais buvo priversta 
perleisti Ukrainą Lenkijai 


Nuo XIV amžiaus, kai Lietuva nukariavo 
vakarinę Rusią, Maskva ėmė dominuoti 
rytinėje Rusios dalyje. Pirmajame etape 
Maskva stengėsi nukariauti visas kitas 
to regiono kunigaikštystes, ypač 


Novgorodą. 
SNS 


| 


Na gi 


POLOCKAS 
LiETUVOS 


S NS 
NS 
Ar 


S 


vaašuva 


Nr 
NN 
UK RA Al l N A [ 


SEVERSKAS NN 
+ 


NS a 


S Ručvas 


SS 
B ADOS 
R Neaiej NN 


Lenkijos karalystė nuo 1385 metų, 
valdant Jogailaičių karaliams, 
buvo personalinėje unijoje su 
Lietuva. Nuo 1569 metų, Lenkijos 
ir Lietuvos Respublikos - 
Žečpospolitos - formavimosi 
metu, ji perėmė pietinę Rusios 
dalį (Ukrainą). 


kilometrai 400 
TAI 


NOVGORODAS ma 





TI Kijevo valstybės teritorija 
didžiausio jos išplitimo metu 
Ankstyvosios viduramžių 
kunigaikštystės 


Stačiatikių metropolito 
buveinė 


Antrajame etape Maskva siekė 
nukariauti visas Rusios žemes. 
Šis procesas truko nuo 1667 m. 
(Kijevo užėmimo) iki 1945 m. 
(Vakarų Ukrainos užėmimo). 

31. Laiko matavimo raida 


Čia pateiktas grafikas rodo, kaip didėjo laiko matavimo tikslumas nuo pirmojo mechaninio laikrodžio 
išradimo apie 1300 metus. 


Paklaida (sekundėmis per parą) 


0,0000001 Antrasis cezio „atominis“ laikro- 
dis, sukonstruotas NPL (Nacio- 
nalinėje fizikos laboratorijoje) 


0,000001 
Pirmasis cezio „atominis“ laikro- 
dis, sukonstruotas NPL (Nacio- 
nalinėje fizikos laboratorijoje) 

0,00001 

00001 Kvarcinis laikrodis 

0,001 
Laikrodis su laisva svyruokle 
(Shorttas) 

0,01 Svyruoklė beveik laisva, slėgis 


pastovus (Riefleris) 


Barometrinė kompensacija 

01 (Robinsonas) 
Temperatūrinė kompensacija ir 
sumažinta trintis (Harrisonas) 


1 Temperatūrinė kompensacija 
(Grahamas) 
Patobulintas ankerinis 
mechanizmas 
10 Pirmasis svyruoklinis laikrodis 
(Huygensas) 
100 


Mechaniniai špindeliniai 
laikrodžiai 
1000 


1300 1400 1500 1600 1700 1800 1900 2000 
Data 


Remtasi diagrama, kurią sudarė F. A. B. Wardas, buvęs Londono Mokslo muziejaus darbuotojas. 

32. Aragono karalystė ir jos užjūrio valdos 


NAVARA 


ĮSIGIJIMAI: 
(1) iBiSA 1235 

(2) MALJORKA 1229 
(G) MENORKA 1287 

Į Vyskupijos 


NN Aragono karalystė 

Barselonos grafystė 
Gži (ir nuo jos priklausomos sritys) 
Pradinis Senojo Aragono 
branduolys 


Andora (nepriklausoma) 


(4) KORSIKA 1204-1349 

(6) SARDINIJA 1297-1323 
(6) NEAPOLIS IR SICILIJA 1283 
(7) ATĖNŲ KUNIGAIKŠTYSTĖ 


PIRMINIS 
BRANDUOLYS, 


1137-1204 

EUROPOS ISTORIJA 


33. Plantagenetų valdos (apie 1170 m.) 


Plantagenetų valdos apie 1170 m. 
(žemės, kurias valdė Henrikas II) 


Pretenzijos į aukščiausiąją valdžią 
I Eekdr" domenas 


0 kilometrai 250 


NAVARA 

III PRIEDAS 


34. Keliai į Santjago de Kompostelą 

EUROPOS ISTORIJA 


35. Oranžo kunigaikštystė ir Venasko grafystė 


LANGEDOKAS s. | į DOFINĖ 
LANGEDOKAS, Prancūzijos Monlimaras L-——— dakai iindiai 
aneksuotas 1271 metais , Prancuzijos 

karalystės nusipirkta 


1349 metais 








VENASKO GRAFYSTĖ “ Valuzas> 
(VENAISSIN), Provanso lenas, Monbrisonas 2 2) 
esantis Vokliuzo lygumoje, ALL. 

išnuomotas popiežiui 1229 metais, 

1274 metais suteikiant teisę 

amžinai naudotis juo. Vėliau, 

iki 1791 metų, buvo popiežiaus 

valstybės sudėtinė dalis. 

Pagrindiniai centrai: 

Venaskas, vėliau Karpentras. 


Mondragonas 
(atiduotas Arlio vyskupijai) 


ORANŽO KUNIGAIKŠTYSTĖ IR 

VYSKUPYSTĖ (1274-1713), Venasko 

grafystės anklavas, iš pradžių buvo 

Provanso lenas, nuo 1274 metų, kai 

supanti grafystė perleista popiežiui, 

nepriklausomas. Jį valdė Baux (1173), 

Chalons-Arlay (1415) ir Nassau 

dinastijos. Orange-Nassau šeimos, 

Olandijos štathalterių, teises patvirtino 

Kato-Kambrijaus sutartis, kurią pažeidė 

Liudvikas XIV, užgrobdamas Oranžą 

1673 metais, o panaikino Utrechto 

taikos sutartis. Nuo 1713 metų Oranžo 

teritorija priklauso Prancūzijai, o titulą 2 

ir toliau tebeturi Vilhelmo III įpėdiniai. AVINJONO GRAFYSTĖ, 

priklausoma nuo Provanso, | 

o vėliau nuo Venasko teritorija. 

1309-1376 čia buvo popiežių 

Bokeras e buveinė; jiems 1348 metais ji 
Taraskonas | buvo parduota ir įjungta į 

Venasko sudėtį. 


Prancūzija = Imperija (iki 1481 m.) 

















PROVANSAS 
| PROVANSO GRAFYSTĖ, jos sostinė EKSAS. Tai Arelato o 
Arlis karalystės ir Šventosios Romos imperijos grafystė, kol Eksas 
1481 metais jos neaneksavo Prancūzija. Iš Tulūzos grafų 
ji atiteko Barselonos grafams, o galiausiai Anžu dinastijai. 
Renė d'Anjou (valdė 1434-1480), vadintas „Geruoju karalium 
Rene“, valdė Provansą jo aukso amžiaus metu. 1501 metais 
Kamargas Ekse buvo įkurtas parlamentas. 1529 metais Vil-Katre ediktu 
buvo primesta prancūzų kalba. Šiaurės vakarų Provansas 
prie Ronos sudarė trys atskiri administraciniai vienetai - 
Oranžas, Venaskas ir Avinjonas. 








Viduržemio jūra 

III PRIEDAS 
36. Venecijos respublika: Terra Firma ir Venecijos imperija 


LA Venecijos valdos 1500 m. AUSTRIJA 


0 kilometrai 75 
l-- —- 


Milanas 


€ Ferara 


POPIEŽIAUS 


SRITIS Adrijos jūra 





[Z] Lotynų valstybės po Konstantinopolio 


nuosmukio 1204 metais 

Venecijos valdos 
Venecija 0 kilometrai | 500 
Ž L kai psi 


Pola “ ia 
T Zara Dunojus Juodoji jūra 
ę SERBIJA l 


LŽ 
Kotoras - RAGŪZA 
a Konstantinopolis 


ITALIJA Duresis 


Salonikai Ž 
MAZOJI 


E S. AZIJA 
“> “ 

Ją Eubojos s. 

3 


Nu 


KORFU Ni 
(1386-1497) = 
Egėjo salos 


S a S uo 747 (1205-1637) 
ė S [K 3 0 
Metonis a 2 
(1205-1500) Koronis VD 1-1 0 M S. 
3 


5 


KIPRAS 
KRETA 
(b) Viduržemio jūra (1221-1669) (1489-1571) 





a) Venecijos Terra Firma; b) Venecijos imperija 

EUROPOS ISTORIJA 


37. Lietuva - viduramžių ir dabartinė 


Siej8U |66|-+761 
'0761-6€61 HSS Sonja >> = 
Siejau 026) elisny hjauos 
ns Ipeins soyieį |e6e4 
siej9U 6£6|-£261 
SoyjjgndsaH; soANjer] 
sousiS 


vrisnuviūva 


siejou £Z6|-0261 
"eAnjer] eUUjUS) L 
siej9W 6£6| SejonsyaUE 2UJ0) 
soljaioA 'Seįseių sopadiPį Asi 2 
. 


„VrIANa1 


SEUIPIEO ą 


VirILIVLSMAV 


ViFILIVINIZ 


VrFIALVI 

III PRIEDAS 


38. Šveicarijos konfederacijos augimas - Eidgenossenschaft, 
1291-1815 m. (supaprastinta) 


— - — Dabartinės sienos 


konfederacija neteko 


—— Senieji kantonai 


Sritys, kurių Šveicarijos 


BADENAS 


ELZASAS 





BAVARIJA 


TIROLIS 

















Kantonas Nuo kada pilnateisis | Ankstesnis statusas 
konfederacijos narys 
1 Švicas* ** 1291 laisvų žmonių bendruomenė 
2 Ūris* ** 1291 laisvų žmonių bendruomenė 
3 Untervaldenas* ** 1291 Obvaldeno ir Nidlandeno laisvos bendruomenės 
4 Liucernas* (Liucerna)** 1382 miestas; Habsburgų valda 
5 Ciūrichas* 1351 imperijos laisvasis miestas 
6 Cūgas* 1352 miestas; Habsburgų valda 
7 Glarus* 1352 Sėkingeno vienuolyno žemės 
8 Bernas* 1353 imperijos laisvasis miestas nuo 1191 m. 
9 Fribūras* (Freibourgas)** 1481 Savojos laisvasis miestas nuo 1178 m. 
10 Zoloturnas* (Soleure'as) 1481 imperijos laisvasis miestas; Šveicarijos sąjungininkas nuo 1385 m. 
11 Šafhauzenas* 1501 imperijos laisvasis miestas; Šveicarijos sąjungininkas nuo 1454 m. 
12 Bazelis* (Bale'is) 1501 vyskupijos miestas 
13 Apencelis* 1513 Šveicarijos protektoratas nuo 1411 m., sąjungininkas nuo 1452 m. 
14 Argau* 1803 priklausoma teritorija nuo 1415 m. 
15 Tičinas* (Tessinas) 1803 priklausoma teritorija nuo 1440 m. 
16 Turgau* 1803 priklausoma teritorija nuo 1460 m. 
17 Sankt Galenas* 1803 asocijuota abatinė kunigaikštystė, nuo 1451-1454 m. 
18 Nešatelis 1815 grafystė sąjungininkė nuo 1406 m., Hohencolernų valda 
1701-1857 m., 1798-1815 m. aneksuota Prancūzijos 
19 Vo* 1815 priklausoma teritorija nuo 1536 m. 
20 Ženeva 1815 vyskupinė kunigaikštystė; Šveicarijos sąjungininkė nuo 1536 m. 
(Prancūzijos Lemano departamentas 1803-1815 m.) 
21 Valė (Wallis)** 1815 Siono vyskupija; sąjungininkė nuo 1416-1417 m. 
(Prancūzijos Simplono departamentas 1810-1815 m.) 
22 Graubiundenas (Grisons'a$) 1815 Dievo namų lyga (1367) visos trys šios lygos 
Oberbund - Kalnų lyga (1399) | nuo 1497 m. sąjungoje 
10 jurisdikcijų lyga (1436); su Retų lyga; 
nuo 1797 m. prijungtos prie Cizalpinės Respublikos 
23 Jura* 1978 1579-1798 m. sąjungoje su Bazelio vyskupija; vėliau prie Berno 





* 1798-1803 m. Šveicarijos Respublikos sudėtinė dalis 


** 1845-1847 m. Sonderbundo narys 

EUROPOS ISTORIJA 


39. Viduramžių Serbija ir Bosnija 


Adrijos jūra 


Duracis g 


> = Stepono Il karalystės ribos, 
apie 1223 m. 


s»«++ Miliutino karalystės ribos, 
(1282-1321) 

VENGRIJA 


VIDINAS 
Sardica/Sofija 
e 


BULGARIJA 


+ 


egis so 
ALBANIJA 
Ochridas MAKEDONIJA 
o 


EPIRAS 


Janina 


ATĖNŲ 
KUNIGAIKŠTYSTĖ 


— Stepono V Dušano imperija 
(1308-1355) 
Bosnija karaliaus Trutko 
(mirė 1391 m.) valdymo metu 





40. Osmanų imperijos augimas Europoje (1355-1683) 


NEMCE (AVUSTURYA) 
[Vokietija (Austrija)] 


YUNANISTAN 


Viduržemio jūra 


Karališkoji Vengrija 
0 J! Vengrij 


(nuo 1529 m. Habsburgų) 
(2) Osmanų Vengrija (1529-1697) 


(G) Transilvanija 


LEHISTAN 
(Lenkija) 


III PRIEDAS 


MOSKOVA 
(Rusija) 


Ukrayna 
(Ukraina) 


Juodoji jūra 


Sd 


GIRIT 
1669 


Osmanų valdos 1355 m. 

EZ Osmanų valdos 1481 m. 
Imperija didžiausio išsiplėtimo 
metu 1682-1683 m. 


RUMELI BEYLERBEYLIGI (RUMO viešpatija) 
ANADOLU BEYLERBEYLIGI (ANATOLIJOS viešpatija). 


MACARISTAN - Vengrija 
HIRVATISTAN - Kroatija 
KARADAG - Juodkalnija 
ARNAVUTLUK - Albanija 
YUNANISTAN - Graikija 


Viyana - Viena 
Budin - Buda 
Mohacs - Mohačas 
Podolya - Podolė 
Yedisan - Jedisanas 
Azak - Azovas 
Saray - Sarajevas 
Belgrod - Belgradas 
Kossovo - Kosovas 


SIRBISTAN - Serbija 
BULGARISTAN - Bulgarija 
GIRIT - Kreta 

ERDIL - Transilvanija 
BUGDAN - Moldavija 


Otranto - Tarantas 
Selanik - Salonikai 
Lepanto - Lepantas 
Atina - Atėnai 

Mora - Morėja 

Bucok - Bučakas 
Būkress - Bukareštas 
Silistre - Dobrudža 





NVLSIOHND 


ax  Mūšių vietos 
mmm Habsburgų karinis 
pasienis po 1697 metų 


EFLAK - Valakija 
KIRIM - Krymas 
GŪRCISTAN - Gruzija 
ERMENISTAN - Armėnija 
KIBRIS - Kipras 


Sofya - Sofija 
Istambul - Stambulas 
Kefe - Kerčė 

Gerkez - Čerkesija 
Sivas - Sivasas 
Trabzon - Trabzonas 
Izmir - Izmiras 
Rodos - Rodas 

41. Burgundija XV amžiuje 


E3 Burgundų dinastijos valdos 

ir įsigijimai 1363-1477 m. 

S, Įsigyta Burgundų dinastijos 
šalutinės šakos 


7 Burgundų dinastijos kontroliuojamos 
vyskupijos 


G Geldemno dalis 


Kalė 
(Anglijos) 


Paryžius 


o 
Orleanas 


NEVERAS 
“f BURGUNDIJOS 
KUNIGAIKŠTYSTĖ 


0 kilometrai 100 
Luessus samo darai i 

Kelnas 


Luras 8. 
, 2 
Š 

JIULICHAS 


Maincas 


Strasbūras 


Bazelis 


ŠVEICARIJA 





42. Vidurio Europos dinastijos 




















Šventoji Romos Bohemija (Čekija) Vengrija 
imperija 
V Arpadų dinastija 
Rudolfas I 
Habsburgas* Vaclovas II 
1273-1291 1278-1305 
Adolfas iš Nasau Andrejus III 
1292-1298 
Albertas I Vaclovas III Vaclovas III 
1305-1306 
Rūdolfas 
1306-1307 Vitelsbacha P 
Henrikas VII* ano Karolis II Robertas 
1308-1313 1307-1310 Anžujietis 1307-1342 


E LBS 


Anžujietis 1342-1382 


UEuEak KĄ 


Albertas 1437-1439 





Albertas II* Albertas 

1438-1439 1437-1439 
Frydrichas III Vladislovas Pomirtinis 
1440-1493 1440-1457 


lesa i 
EEE 
Vladislovas Pomirtinis 
LL ALSS 





(Maksimiianas“ | Jurgis iš Podebrado 


1486-1493) 1458-1471 
Vladislovas Jogailaitis 

Maksimilianas 1471-1516 

1493-1519 

(Karolis 1516-“) Liudvikas 1516-1526 

Karolis V 1519-1556 





Motiejus Korvinas 
Huniadis 1458-1490 


UEieSlų ES lES 
Lis o 


Liudvikas 1516-1526 


Ferdinandas 
Habsburgas 
1526-1556 








III PRIEDAS 


Lenkija 


V Piastų dinastija 


Vaclovas III 
1301-1305 


Vladislovas Lokietka 
1306-1333 


Kazimieras I Didysis 
1333-1370 





Eto aa US ži 

KL VK 

NElauo akEaki 
lo EN oje] 


Vladislovas III 
Varnietis 1433-1444 


Kazimieras Jogailaitis 


Ulis 
1501-1506 


Žygimantas I Senasis 
sl0 Sakei io 





Raktas 


Habsburgai 


Pšemislidai 





Vitelsbachai 





Liuksemburgai 





Anžu 





Jogailaičiai 


* Šventosios 
Romos 
imperijos 
imperatorius 


* Romos 
karalius 

43. Jogailaičių valdos iki 1572 m. ir Žečpospolita po 1572 m. 


MASKVOS VALSTYBĖ 
Baltijos jūra 


Vilnius 
DIDŽIOJI 


BRANDEN- 
BURGAS 


- E „ “ 
UNIGAIKŠTYSTĖ 
KARALYSTĖ Kijevas 
1 „Krokuva UKRAINA 
Ž (Lenkijai nuo 1569 m.) 


BOHEMIJA 
„ 1453-1457, 
Praha 1471-1526 


Spišas 


o 
Meną 1413-1769 Mr 


- 
MOLDAVIJA 


AUSTRIJA * Buda 


VENGRIJA 
1440-1457, 1490-1526 


OSMANŲ IMPERIJA Juodoji jūra 





E Lenkijos ar Lenkijos ir Lietuvos lenai —— Jogailaičių valdos didžiausio 
išplitimo metu, 1500 m. 


„-m- Žečpospolita jos didžiausio 
išplitimo metu, 1634-1635 m. 


Prūsijos kunigaikštystė 

Mozūrijos kunigaikštystė 

Sieviežas, Krokuvos vyskupijai 
Trylika Spišo miestų 

Moldavija 

Lemborkas ir Bitovas 

Kuršas ir Žiemgala 

Livonija 

Smolenskas, Severskas, Čemigovas 


0 kilometrai 300 
Lisas oe 

je (1420-1787) 


ryžiuj 


44. Rentos Pa 


0691 "AIX IMIAPAT 
JuepjeA seunįigejS 


ĮejU8D JBINUA 
įe6ed sojus) seujojN 


BUIBN OJlijOpjeŲ 
hpru6 įebed sojua: sąujojN > 


siusoygA: hyną sepziBA soliouspus) PJ 
"eysjuouodsyo SejONPZIBARd SijeĮSBU SNBYIUSĄ 
SBJJEH 






(8811-9811) £9'85 
(8821) 69'11 






(EI) s9'PS 


(+EL/-2eL1) Z0'55 | -9691) Lt'eZ 


(1691) 61'52 








įeui[ą60jged so1npjun[uoj 


0051 0051-S7+l 
*elionijona/ hurey 'SPSUESOUSŲ 








Įeui[gi296ed so1npjun[uoj 





sipAp sojua: 








(5091-6091) 18'11 | (1SS1-6+S1) Z/'94 | Sejonioieysde SiunnpiA 
(+091) e2'vz (0sS1) +9'91 | („seųsele: siuuejou siupuubeg“) 
[Ejju89 JSKNUIA 


sieidiejoXie| 5 (Sieiijopjeų) se UIB[ed siujsneįS 





m 


(sie4ųijopjeų) IEPN19 


- 


8 

EUROPOS ISTORIJA 


45. Lenkija, Rusia, Maskvos kunigaikštystė ir Rusija: 
kunigaikščiai, karaliai, carai, imperatoriai 


LENKIJA 
Piastų dinastija 
apie IX a. Piastas 
prieš 965-992 Mieškas I 
992-1025 Boleslovas Narsusis* 
1025-1034 Mieškas II* 
1034-1058 Kazimieras I Atnaujintojas 
1058-1079 Boleslovas II Dosnusis 
1079-1102 Vladislovas Hermanas 
1102-1138 Boleslovas III Kreivaburnis 
1138-1146 Vladislovas II Tremtinys 
1146-1177 Boleslovas IV Garbanius iš Mazovijos 
1173-1177. Mieškas III 
1177-1194 Kazimieras II Teisingasis iš Sandomežo 
1194-1202 Mieškas II Senasis iš Didžiosios Lenkijos 
1202-1227 Lešekas Baltasis iš Sandomežo 
1228-1231 Vladislovas III Laibakojis iš Didžiosios 
Lenkijos 
1231-1238 Henrikas I Barzdotasis iš Silezijos 
1238-1241 Henrikas II Pamaldusis iš Silezijos 
1241-1243 Konradas I Mozūrietis 
1243-1279 Boleslovas V Skaistusis iš Sandomežo 
1279-1288 Lešekas Juodasis 
1288-1290 Henrikas IV iš Silezijos 
1290-1300 Pšemislas I iš Didžiosios Lenkijos 
1300-1305 Vaclovas II (Bohemijos karalius) 
1305-1306 Vaclovas III (Bohemijos karalius) 
1306-1333 Vladislovas I* Lokietka 
1333-1370 Kazimieras III* Didysis 
Anžu dinastija 
1370-1382 Liudvikas I Anžujietis* (Vengrijos karalius) 
1384-1386 Jadvyga Anžujietė* (1386-1389 kartu 
valdanti) 
Jogailaičių dinastija 
1386-1434 Vladislovas Jogaila* 
1434-1444 Vlasdislovas III Varnietis (Vengrijos karalius) 
1444-1492 Kazimieras IV Jogailaitis* 
1492-1501 Jonas Albrechtas* 
1501-1506 Aleksandras* 
1506-1548 Žygimantas I Senasis* 
1548-1572. Žygimantas II Augustas* 


Renkami Žečpospolitos karaliai 


1573-1574 Henrikas Valua* iš Prancūzijos 
1576-1586 Steponas Batoras* iš Transilvanijos 
1587-1632 Zigmantas III Vaza* iš Švedijos 
1632-1648 Vladislovas IV Vaza* 

1648-1668 Jonas Kazimieras Vaza* 
1669-1673 Mykolas Kaributas Višniaveckis* 
1674-1696 Jonas III Sobieskis* 

1697-1704 Augustas II Vetinas* iš Saksonijos 
1704-1710 Stanislovas Leščinskis* 
1710-1733 Augustas II Vetinas* 

1733-1763 Stanislovas Augustas Poniatovskis* 


* karūnuotas karalius; ** kartu ir Lenkijos karalius 

KIJEVO RUSIA 
Riurikaičių dinastija 
apie 862-879 Riurikas, Novgorodo kunigaikštis 
882-912 Olegas, Kijevo kunigaikštis 
912-945 Igoris 
945-969 Olga, šv. 
969-980 Sviatoslavas 
980-1015 Vladimiras, šv. 
1019-1054 Jaroslavas Išmintingasis 
1113-1125 Vladimiras Monomachas, Kijevo didysis 
kunigaikštis 
Jurijus Dolgorukis, Kijevo didysis kunigaikštis 
Andrejus Bogoliubskis, Suzdalės ir Vladimiro 
kunigaikštis 
Igoris, Seversko kunigaikštis 
Aleksandras Neviškis, Novgorodo 
ir Vladimiro kunigaikštis 
Danijilas Romanovičius, Galičo kunigaikštis 


1155-1157 
1157-1174 


1178-1202 
1240-1263 


1235-1265 


MASKVOS VALSTYBĖ 
Riurikaičiai, Maskvos didieji kunigaikščiai 
1305-1340 Ivanas I Kalita 
1350-1389 Dmitrijus Donietis 
1389-1425 Vasilijus I 
1425-1462 Vasilijus II 
1462-1505 Ivanas III 
Maskvos ir visos Rusijos carai 
nuo 1473 Ivanas III Didysis 
1505-1533 Vasilijus III 
1533-1584 Ivanas IV Rūstusis 
1584-1598 Fiodoras I 
1598-1605 Borisas Godunovas 
1605 Fiodoras II 
1605-1606  Lžedmitrijus I 
1606-1610 Vasilijus Šuiskis 
1608-1610 Lžedmitrijus II 
Romanovų dinastija 
1613-1645 Michailas Romanovas 
1645-1676 Aleksejus 
1676-1682 Fiodoras III 
1682-1689 Ivanas V 
1989-1725 Petras I Didysis 
Rusijos imperatoriai 
nuo 1721 Petras I Didysis 
1725-1727 Jekaterina I 
1727-1730 Petras II 
1730-1740 Ana Ivanovna 
1741-1761 Jelizaveta 
1761-1762 Petras III 
1762-1796 Jekaterina II Didžioji 
1796-1801 Pavlas | 
1801-1825 Aleksandras |** 
1825-1855 Nikolajus I** 
1855-1881 Aleksandras II** 
1881-1894 Aleksandras III 
1894-1917 Nikolajus II (mirė 1918 m.) 


III PRIEDAS 


istemos 


ikų politinės s 


la 


ios naujųjų 


46. Ankstyvos 

47. Europos karai (1494-1670) 




















Pagrindiniai priešininkai Pagrindiniai mūšiai Taikos Sutartys 
Italijos karai Einantys vienas po kito pran- = Fornovo 1495 Liono 1504 
1494-1518. cūzų karaliai nuo Karolio VIII Novaros 1500 Naujono 1516 
Septynios prancūzų ekspedicijos iki Pranciškaus I prieš Gariljano 1503 Friburgo 1516 
1494-1498, 1499-1500, 1500- einančias vieną po kitos koa-  Anjadelo 1509 Londono 1518 
1501, 1502-1503, 1508-1510,  licijas nuo pradinės Veneci- Ravenos 1512 
1511-1515, 1515-1518 jos lygos iki popiežiaus lygų Marinjano 1515 
Granados 1500 
Prancūzijos karai su imperija Prancūzija prieš imperiją ir Pavijos 1525 Madrido 1526 
1512-1559 prieš imperijos sąjungininkus = Romos nusiaubimas Barselonos 1529 
Penki karai, iš pradžių pratęsę 1527 Nicos 1538 
ankstesnius Italijos karus: 1521- Aversos 1528 Krespi 1544 
1525, 1526-1529, 1536-1538, Turino 1537 Andrė 1546 
1542-1544, 1555-1559 Kato-Kambrijaus 1559 
Vokietijos religiniai karai Imperatorius prieš protes- Miūlbergo 1547 Frydvoldo Pasau 
tantų kunigaikščius ir 1551 
Šmalkaldeno sąjungą 
Prancūzų religiniai karai Protestantai hugenotai prieš Dro 1562 Ambuazo 1563 
1562-1629. katalikų lygą Sen Deni 1567 Lonžumo 1568 
Devyni pilietiniai karai, pasibaigę Žarnako 1568 Sen Žermeno 1570 
Nanto ediktu ir dar du vėlesni La Rošelio 1573 
hugenotų sukilimai: 1562-1563, Mesjė 1576 
1567-1568, 1568-1570, 1572- Beržerako 1577 
1573, 1574-1576, 1577, 1580, Flė 1580 
1587-1589, 1589-1598. Vervenos 1598 
Cutra Ivri 1590 Monpeljė 1622 
1622-1623, 1627-1629 Paryžiaus apgulimas Alė 1629 
1589-1593 
Ispanijos karai 1502-1659 Ispanija prieš Portugaliją Naujojo Pasaulio Tordesiljo 1494 
pasidalijimas 
Neapolio karas 1502-1503 Ispanija prieš Prancūziją Teranovas 
Gariljano 
Šiaurės Afrika 1562-1563 Ispanija prieš berberų Tuniso 
valstybes 
Nyderlandų sukilimas Ispanija prieš Jungtines Harlemo 1572 1609-1612 
1566-1648 Provincijas Antverpeno 1576 Vestfalijos 1648 
„Nenugalimoji armada“ 1588 Ispanija prieš Angliją 
Karai Viduržemio jūros regione Ispanija ir Imperija prieš Lepanto 1571 
Osmanų Turkiją 
Flandrijos karas 1598-1599 Ispanija prieš Prancūziją Amjeno 
Valtelinos karas 1622-1626 Ispanija prieš Prancūziją Monzono 1626 
Mantujos įpėdinystės karas Ispanija prieš Prancūziją 
1627-1631 
Ispanijos dalyvavimas Trisdešimties metų kare Pavijos 1655 
Karas su Prancūzija 1648-1649 Ispanija prieš Prancūziją Valensjeno 1656 Pirėnų 1659 
Trisdešimties metų karas Imperija, katalikų kunigaikš- 
1618-1648 čiai ir Ispanija prieš pro- 
Bohemijos laikotarpis testantų kunigaikščius ir jų Bila Horos 1620 
1618-1623 sąjungininkus (ypač Daniją, 
Danijos laikotarpis 1624-1629 Švediją ir Prancūziją) Luterio 1626 Liūbeko 1629 

Pagrindiniai priešininkai Pagrindiniai mūšiai Taikos sutartys 
[Restitucijos ediktas 1629] Braitenfeldo 1631 
Švedijos laikotarpis 1630-1635 Liuceno 1633 

Nordlingeno 1634 Prahos 1635 
Prancūzijos laikotarpis Vitstocko 1635 
1635-1648 Rokrua 1643 Vestfalijos 1648 
Anglijos karai 
Tiudorų karai su škotais 1469— Anglija prieš Škotiją ir jos Flodeno 1513 „Amžinoji taika“ 1502 
1502, 1511-1543 sąjungininkę Prancūziją Solway Moss 1542 Grinvičo 1543 
Anglų-prancūzų karai 1512- Anglija prieš Prancūziją Sparso 1513 Londono 1518 
1516, 1522-1525,1544-1546, Ardres 1544 
1557-1564, 1627-1630 Trua 1564 
Karas su Ispanija 1564-1630 Anglija prieš Ispaniją Gutfeno 1587 
Nyderlandų kampanija 1585-1587 Nenugalimoji armada 
1588 

Anglų-airių karai 1598-1603, Mountijoy, Essekso ir Crom- 
1651-1654 wellio ekspedicijos 
Anglijos pilietinis karas Škotų intervencija 1644- 
1642-1646 1646, 1647-1651 
Trys anglų-olandų karai 1652- Anglija prieš Jungtines Bredos 1667 
1654, 1664-1667, 1672-1674 Provincijas Vestminsterio 1674 
Švedų karai 
Nepriklausomybės karai Danija prieš Švediją 
1500-1523 ir Norvegiją 
Penki karai su Danija 1563— Švedija prieš Daniją Štetino 1570 
1570, 1611-1613, 1657-1660, Knėredo 1613 
1675-1679 Kopenhagos 1660 
Du karai su Maskva 1560-1592, Švedija prieš Maskvą Eslorua Lundo 1679 
1614-1617 Stolbovo 1617 
Trys karai su Lenkija 1598-1611, Švedija prieš lenkų Vazas Kirkholmo 1605 Stumsdorfo 1629 
1617-1629, 1655-1660 
Švedijos dalyvavimas Trisdešimties metų kare 1630-1648 Olivos 1660 
Lenkų karai 
Karas su Moldavija 1497-1499 
Šeši karai su Maskva 1500-1513, Lenkija ir Lietuva prieš Smolensko 1511 Zapolės 1582 
1561-1569, 1577-1582, 1610- Maskvą Livonijos Dylino 1619 
1619, 1632-1634, 1654-1667 Pskovo 1582 Andrusovo 1667 
Karai su švedais 1598-1611, Lenkų Vazos prieš švedų 
1617-1629, 1655-1660 Vazas Čečioros 1620 Olivos 1660 
Du karai su Osmanais 1620— Chotimo I 1621 
1621, 1671-1676 Chotimo II 1672 Bučačas 1674 


Zuravno 1676 
N.B. Livonijos kampanijų, vykusių 1561-1592 metais, kuriose dalyvavo, be kitų, Lenkija, Švedija, Danija ir Maskvos valstybė, visumą 
pagrįstai galima laikyti „Pirmuoju šiaurės karu“. 





Karai su Osmanais 
Dunojaus kampanijos 1481-1512 


Trys karai su Vengrija 1521-1547, Prieš Habsburgus Mohačo 1526 
1551-1562, 1573-1581 Vienos 1529 
Viduržemio jūros regiono ir Prieš Veneciją ir katalikišką- Rodo 1522 

Venecijos karai 1569-1572, sias valstybes Maltos apgulimas 1565 
1648-1669 Lepanto 1571 


Kretos apgulimas 1648-1669 

48. Europos valstybių atsiradimas ir žlugimas (1493-1993) 


Valstybių, gyvavusių 1493 metais, suvereniteto 
netekimas arba jų atskiro egzistavimo pabaiga 


Aragonas, karalystė 
Astrachanė, chanatas 
Bohemija, karalystė 
Burgundija, kunigaikštystė 
Kastilija, karalystė 
Krymas, chanatas 
Anglija, karalystė 
Florencija, respublika 
Prancūzija, karalystė 
Genuja, respublika 
Gruzija, karalystė 

Aukso Orda, chanatas 
Šventoji Romos imperija 
Vengrija, karalystė 

Airija 

Kazanė, chanatas 
Lietuva, didžioji kunigaikštystė 
Livonija 

Milanas, kunigaikštystė 
Moldavija, kunigaikštystė 
Maskva, didžioji kunigaikštystė 
Neapolis, karalystė 
Navara, karalystė 
Osmanų imperija 
Popiežiaus sritis 

Lenkija, karalystė 
Portugalija, karalystė 
Škotija, karalystė 
Kryžiuočių valstybė 
Kalmaro unija 

Venecija, respublika 
Valakija, kunigaikštystė 


1993 metais buvusių suverenių valstybių 
įkūrimo datos 

Albanija, respublika 
Andora, kunigaikštystė 
Armėnija, respublika* 
Austrija, respublika 
Azerbaidžanas, respublika 
Baltarusija, respublika* 
Belgija, karalystė 

Bosnija, respublika 
Bulgarija, karalystė 
Bulgarija, respublika* 


1516 
1556 
1526 
1579 
1516 
1783 
1707 
1532 
1792 
1797 
1801 
1502 
1806 
1526 
1801 
1552 
1569 
1561 
1535 
1859 
1721 
1860 
1516 
1920 
1870 
1569 
1580 
1707 
1525 
1523 
1797 
1859 


1913 
1278 
1918(1991) 
1918(1945) 
1918(1991) 
1918(1991) 
1830 

1992 

1878 
1946(1989) 


Kroatija, respublika 
Kipras, respublika 
Čekija, respublika* 
Danija, karalystė 

Estija, respublika* 
Suomija, respublika 
Prancūzija respublika 
Gruzija, respublika* 
Vokietijos Federacinė respublika* 
Graikija, karalystė 
Graikija, respublika 
Vengrija, regentystė 
Vengrija, respublika* 
Islandija, respublika 
Airija, laisvoji valstybė 
Airija, respublika 

Italija, karalystė 

Italija, respublika 
Latvija, respublika* 
Lichtenšteinas, kunigaikštystė 
Lietuva, respublika* 
Liuksemburgas, didžioji kunigaikštystė 
Makedonija, respublika 
Malta, respublika 
Moldova, respublika 
Monakas, kunigaikštystė 
Nyderlandai, karalystė 
Norvegija, karalystė 
Lenkija, respublika* 
Portugalija, karalystė 
Portugalija, respublika 
Rumunija, karalystė 
Rumunija, respublika* 
Rusija, respublika* 

San Marinas, respublika 
Slovakija, respublika* 
Slovėnija, respublika 
Ispanija, karalystė 
Švedija, karalystė 
Šveicarija, konfederacija 
Turkija, respublika 
Ukraina, respublika* 
Jungtinė Karalystė 
Vatikano valstybė 
Jugoslavija, federacinė respublika 


* Valstybės, kurios Sovietų dominavimo laikotarpiu išsaugojo tik nominalų suverenitetą. 

1941(1992) 
1960 
1992 
1523 
1918(1991) 
1917 
1792(1871) 
1918(1991) 
1949(1990) 
1829 
1973 
1918 
1946(1989) 
1944 
1922 
1949 
1860 
1946 
1918(1991) 
1866 
1918(1991) 
1890 
1992 
1964 
1991 
1297 
1648 
1905 
1918(1989) 
1640 
1910 
1877 
1947(1989) 
1917(1991) 
1631 
1939(1992) 
1992 
1516(1976) 
1523 
1648 
1923 
1918(1991) 
1707 
1929 
1945 

49. Renesanso laikų Italija 


AUSTRIJA d kalė“ ab 
--— 


vALgĖ  GRISONAS VENGRIJA 


Kroatija 
VENECIJA 


OSMANŲ IMPERIJA 


NEAPOLIO 
KARALYSTĖ 


Neapolis 





1263 


EUROPOS ISTORIJA 


50. Habsburgų valdos Europoje po 1519 m. 

51. Kainų revoliucija XVI amžiaus Ispanijoje 


1. Krovinių apyvarta Sevilijos uoste 


1506-1600 m. 


Tonų per 5 metų 


laikotarpį 

220000 

200000 

180 000 

160 000 
140 000 J 
120000 J 
100 000 1 
80 000 
60000 > 
40000 

20000 
J 





3. Prekių kainos 1500-1600 m. 


Prekių kainų indeksas, kai 1570-1580 = 100 


140 
im 
120 
110 
10 
90 
80 
70 


—— Laivų skaičius 
—— Tonų 


rTTTTTT 


SFFLFFKKFFS 





Laivų per 5 metų 


laikotarpį 
- 90 


- 800 
- 70 


- 20 


Iš 








2. Brangiųjų metalų (aukso ir sidabro) 
importas į Ispaniją 1500-1600 m. 


Brangiųjų metalų importas 
milijonais pesų 


35 


30 


1, 2ir 3 grafikai, 
uždėti vienas ant kito 

52. a) Moksliniai atradimai (atrinkta) 


Autorius 
Paracelsus 

M. Kopernikas 
W. Harwey'us 
R. Descartes'as 
G. Leibnizas 

I. Newtonas 

A. von Halleris 
H. Cavendishas 
K. Scheelė 

S. Hahnemannas 
E. Jenneris 

E.-L. Malus 

B. Courtois 

A.-J. Fresnellis 
J. J. Berzelius 
H.-C. Oerstedas 
G. Ohmas 

M. Faraday'us 

J. von Liebigas 
R. Brownas 

F Rungė 

R. A. Kollikeris 
C. J. Doppleris 
R. Remakas 

W. Perkinas 

C. Darwinas 

G. R. Kirchhofas 
I. Semmelweisas 
G. Mendelis 

J. Listeris 

D. I. Mendelejevas 
E. Fischeris 

L. Pasteuras 

R. Kochas 

H. Hertzas 

E. von Behringas 
H. Lorentzas 

W. Rontgenas 

H. Becguerelis 
J. J. Thompsonas 
P ir M. Curie 

M. Planckas 

T. Boveri 

A. Einsteinas 

H. K. Onnesas 
E. Rutherfordas 
K. Funkas 

W. Heisenbergas 
A. Flemingas 

0. Hahnas 
Crickas ir Watsonas 

Vieta, metai 
Bazelis, 1526 
Fromborkas, 1543 
Londonas, 1628 
Amsterdamas, 1644 
Leipcigas, 1666 
Kembridžas, 1666 
Bernas, 1757 
Londonas, 1766 
Upsala, 1771 
Leipcigas, 1796 
Londonas, 1796 
Strasbūras,1808 
Paryžius, 1811 
Prancūzija, 1815 
Stokholmas, 1818 
Kopenhaga, 1819 
Kelnas, 1827 
Londonas, 1831 
Gysenas, 1831 
Londonas, 1831 
Berlynas, 1833 
Ciūrichas, 1841 
Praha, 1842 
Berlynas, 1852 
Londonas, 1856 
Londonas, 1859 
Heidelbergas, 1859 
Budapeštas, 1861 
Brno, 1865 
Glazgas, 1867 
Sankt Peterburgas, 1869 
Miunchenas, 1875 
Paryžius, 1881 
Berlynas, 1882 
Karlsruhė, 1888 
Berlynas, 1892 
Leidenas, 1895 
Viurcburgas, 1895 
Paryžius, 1896 
Kembridžas, 1897 
Paryžius, 1898 
Berlynas, 1900 
Viurcburgas, 1904 
Ciūrichas, 1905 
Leidenas, 1911 
Mančesteris, 1911 
Krokuva, 1911 
Kopenhaga, 1925 
Londonas, 1928 
Berlynas, 1938 
Londonas, 1951 


Atradimas 

ligų teorija 
heliocentrizmas 
kraujo apytaka 
analitinė geometrija 
diferencialinis skaičiavimas 
visuotinės traukos dėsnis 
neurologija 

vandenilis 

deguonis 

homeopatija 
vakcinavimas 

šviesos poliarizacija 
jodas 

šviesos interferencija ir difrakcija 
atominis svoris 
elektromagnetizmas 
laidininkų varža 
elektros indukcija 
elementų analizė 
ląstelės branduolys 
anilinas 
spermatozoidai 
akustika 

ląstelių dalijimasis 
anilininiai dažai 
evoliucijos teorija 
spektrinė analizė 
aseptika 

genetika 

antiseptika 

periodinė lentelė 
hidrazinas; biochemija 
bakteriologija 
tuberkuliozės bacilos 
elektromagnetinės bangos 
difterijos serumas 
elektronų teorija 
rentgeno spinduliai 
urano spinduliavimas 
elektronas 
radioaktyvumas 
kvantinė teorija 
chromosomos 
reliatyvumo teorija 
superlaidumas 

atomo sandara 
vitaminai 

kvantų mechanika 
penicilinas; antibiotikai 
branduolių skilimas 
DNR struktūra 

52. b) kai kurie techniniai išradimai (1526-1951) 


Autorius 

J. Lippershey'us 
Z. Janssenas 

E. Torricelli 

T. Savery 

G. Fahrenheitas 
Jethro Tullis 

S. Cromptonas 

J. ir J. Montgolfierai 
C. Chappe 

A. Volta 

J.-M. Jacguardas 
R. Laennecas 

C. Macintoshas 

G. Stephensonas 
T. Telfordas 

N. Niepce 

B. Foumeyronas 
C. Babbage 

S. Baueris 

L. Foucault 

H. Giffardas 

H. Bessemeras 

J. Reisas 

A. Nobelis 

W. von Siemensas 
N. Otto 

E. Berlineris 

C. von Lindė 

W. von Siemensas 
H. S. Maximas 

G. Daimleris 
Daimleris ir Benzas 
R. Mannesmannas 
H. Goodwinas 

C. Aderis 

W. Maybachas 

A. L. Lumiere'as 
R. K. Dieselis 

V. Poulsenas 

F. Zeppelinas 

G. Marconi 

K. E. Ciolkovskis 
Breguet-Richet 
Britų armija 

J. Logie Bairdas 
H. Geigeris 

F. Whittle'is 
Aviacijos ministerija 
Wilkes ir Renwickas 
Energetikos ministerija 


Vieta, metai 
Midelburgas, 1608 
Amsterdamas, 1609 
Roma, 1643 
Anglija, 1698 
Amsterdamas, 1718 
Hungerfordas, 1731 
Boltonas, 1779 
Anonas, 1783 
Paryžius, 1791 
Bolonija, 1800 
Lionas, 1804 
Paryžius, 1816 
Glazgas, 1823 
Stocktonas, 1825 
Menai Straits, 1825 
Šalonas prie Sonos, 1826 
Paryžius, 1827 
Kembridžas, 1834 
Kylis, 1850 
Paryžius, 1852 
Paryžius, 1852 

St Pancras, 1857 
Frydrichsdorfas, 1861 
Stokholmas, 1867 
Berlynas, 1867 
Kelnas, 1876 
Vokietija, 1877 
Miunchenas, 1877 
Berlynas, 1879 
Londonas, 1883 
Konštatas, 1884 
Manheimas, 1885 
Diuseldorfas, 1885 
Londonas, 1887 
Prancūzija, 1890 
Konštatas, 1892 
Lionas, 1895 
Berlynas, 1895 
Kopenhaga, 1898 
Berlynas, 1900 
Londonas, 1901 
Maskva, 1903 
Prancūzija, 1907 
Kambrė, 1915 
Londonas, 1924 
Kylis, 1928 
Kranvelis, 1930 
Doveris, 1940 
Mančesteris, 1946 
Kolder Holas, 1956 


Išradimas 

teleskopas 

mikroskopas 
gyvsidabrio barometras 
garinis siurblys 
gyvsidabrio termometras 
žemės ūkio mašinos 
sukimo ir verpimo mašina 
karšto oro balionas 
optinis telegrafas 
elektros baterija 
automatinės mašinos 
stetoskopas 

vandens nepraleidžiantis audinys 
keleivinis geležinkelis 
kabantis tiltas 

fotografija 

turbina 

mechaninis kalkuliatorius 
povandeninis laivas 
giroskopas 

garinis lėktuvas 
patobulintas plieno lydymo būdas 
telefonas 

dinamitas 

elektros variklis 

vidaus degimo variklis 
mikrofonas 

šaldytuvas 

elektrovežis 
kulkosvaidis 

benzininis variklis 
automobilis 

besiūliai vamzdžiai 
fotografinė juostelė 
lėktuvas 

karbiuratorius 
kinematografas 
dyzelinis variklis 
magnetinis garso įrašymas 
dirižablis 

radijo siųstuvas 

raketos 

sraigtaspamis 

karinis tankas 

televizija 

Geigerio skaitliukas 
reaktyvinis variklis 
radaras 

EDSAC, kompiuteris 
atominė elektrinė 


Šaltiniai: įvairūs. N. B. „Istoriniai išradimai“ - tai istorinio išradingumo padariniai. 

53. Autoriai ir jų veikalai, uždrausti pagal popiežiaus indeksą (1559-1952) 
(kai kurie) 


1559 Abelardas opera omnia 

Boccaccio Dekameronas 

Kalvinas opera omnia 

Dantė De Monarchia 

Erazmas Roterdamietis Opera omnia 
1624 Liuteris Biblija vokiečių kalba 
1633 Descartes'as rinktiniai raštai 
1645 Seras Thomas Browne'as = Religio Medici 

Montaigne'is Esė 
1700 Locke's Žmogaus proto apybraiža 
1703 La Fontaine'as Contee nouvelles 
1734 Swiftas Tale of a Tub 
1738 Swedenborgas Principia 
1752 Voltaire'as Filosofiniai laiškai 
1755 Richardsonas Pamela 
1759 Diderot Enciklopedija 
1763 Rousseau Emilis 
1766 Rousseau Apie visuomenės sutartį 
1783 Gibbonas Decline and Fall of the Roman Empire 
1789 Pascalis Laiškai provincialui 
1791 de Sade Justine, Juliette 
1792 Paine'as Rights of Man 
1806 Rousseau Julija, arba Naujoji Eloiza 
1819 Sterne Sentimentali kelionė 
1827 Kantas Grynojo proto kritika 
1834 Casanova Memuarai 

Hugo Paryžiaus katedra 

Vargdieniai 
1836 Heinė Vokietija. Kelionių vaizdai 
1836 Dumas visi romanai 
1841 Balzacas Opera omnia 
1864 Flaubert'as Ponia Bovari 
Salambo 

1894 Zola Opera omnia 
1911 d'Annunzio rinktiniai raštai 
1914 Maeterlinckas Opera omnia 
1922 France Opera omnia 
1937 Darwinas Apie rūšių kilmę 
1939 Stendhalis opera omnia 
1948 Descartes'as Apmąstymai apie pirmąją filosofiją 
1952 Gide'as opera omnia 


Šaltinis: N. Parsons, The Book of Literary Lists (London, 1985), 207-213; joje, savo ruožtu, remiamasi knyga: A. L. Haight, Banned 
Books (1955). 

54. Nyderlandų sukilimas (1584-1648) 


Jungtinės Provincijos (Olandijos Respublika nuo 1648 m.) 


Ispanų Nyderlandai (1648-1713), 
Austrų Nyderlandai (1713-1794) 


1579 metų siena 
Lježo arkivyskupija 
a Teritorijos, kurias Ispanija užleido 
3 Prancūzijai valdant Liudvikui XIV 
Apytikrės lingvistinės ribos 


“ŠVENTOJI 

55. Prūsijos aglomeracija (1525-1871) 

56. Rusijos ekspansija į Europą (1552-1815) 


Barenco jūra 


MASKVOS 

e Maskva 

57. Grand Opera repertuaras (1609-1969) 


(Skliausteliuose nurodyti premjeros metai) 


C. Monteverdi 
J.-B. Lulli 

A. Scarlattis 
G. F. Handelis 


J.-P. Rameau 
G. B. Pergolesi 
W. C. Gluckas 
W. A. Mozartas 


D. Cimerosa 
L. van Beethovenas 
G. Rossinis 


C.-M. von Weberis 
V. Bellinis 

G. Donizetti 

H. Meyerbeeris 

M. Glinka 

G. Verdis 


R. Wagneris 


H. Berliozas 

J. Offenbachas 
C. Gounoud 

A. Thomas 


N. Rimskis-Korsakovas 


M. P. Musorgskis 
J. Straussas, jaun. 
E. Chabrieras 

P. I. Čaikovskis 
L. Delibes 

J. Massenet 

B. Smetana 

P. Mascagni 

G. Puccinis 

F. Cilea 

L. Janačekas 

R. Straussas 


B. Bartokas 

M. Ravelis 

S. Prokofjevas 
P. Hindemithas 
A. Bergas 

Orfėjas (1607); Popėjos vainikavimas (1642) 

Psichė (1671); Alkestidė (1674); Rolandas (1685) 

Pirro e Demetrio (1694) H. Purcell Didonė ir Enėjas (1696) 
Agripina (1709); Rinaldo (1709); Julijus Cezaris (1724); Rodelinda (1725); Orlando (1733); 
Alcina (1735); Berenikė (1737); Kserksas (1738), Semelė (1744) 

Hipolitas ir Arisija (1732); Galantiškoji Indija (1735); Kastoras ir Poluksas (1737) 

Tamaitė ponia (1733) 

Orfėjas ir Euridikė (1767); Alkestidė (1767); Ifigenija Aulidėje (1774) 

Idomenėjas (1781); Pagrobimas iš seralio (1782); Figaro vedybos (1786); Don Žuanas (1787); 
Visos jos tokios (1790); Užburtoji fleita (1791); Tito gailestingumas (1791) 

Slaptos vedybos (1792) L. Cherubini Medėja (1797) 

Fidelijus (1814) 

Italė Alžyre (1813); Sevilijos kirpėjas (1816); Pelenė (1817); Šarka vagilė (1817); 
Semiramidė (1823); Grafas Ori (1828); Vilhelmas Telis (1829) 

Laisvasis šaulys (1821); Oberonas (1826) 

Somnambula (1831); Norma (1831); Puritonai (1835) 

Meilės eliksyras (1832); Liučija di Lamermūr (1835); Don Paskualė (1843) 

Roberas Velnias (1931); Hugenotai (1836); Afrikietė (1864) 

Ivanas Susaninas (1836); Ruslanas ir Liudmila (1842) 

Nabucco (1842); Lombardiečiai (1843), Makbetas (1847); Rigoletas (1851); Trubadūras (1853); 
Traviata (1853); Simonas Bokanegra (1857); Kaukių balius (1859); Likimo galia (1862); 
Don Karlas (1869); Aida (1869); Otelas (1887); Falstafas (1893) 

Skrajojantis olandas (1843); Tanhoizeris (1845); Lohengrinas (1850); Tristanas ir Izolda (1865); 
Nibelungų žiedas - Reino auksas (1869), Valkirija (1870), Zygfrydas (1876), Dievų žuvimas 
(1876) - Niumbergo meisterzingeriai (1868); Parsifalis (1882) 

Trojėnai (1855); Beatričė ir Benediktas (1862) 

Orfėjas pragare (1855); Paryžiaus gyvenimas (1866); Hofmano pasakos (1881) 

Faustas (1859); Mireil (1864); Romeo ir Džuljeta (1867) 

Minjon (1866) G. Bizet Perlų žvejai (1863); Karmen (1875) 
Ivanas Rūstusis (1873); Snieguolė (1881); Auksinis gaidelis (1907) 

Borisas Godunovas (1874), Chovanščina (1886) 

Šikšnospamis (1874); Čigonų baronas (1885) 

Žvaigždė (1877) C. Saint-Saensas Samsonas ir Dalila (1877) 
Eugenijus Oneginas (1878); Pikų dama (1890); Jolanta (1891) 

Lakmė (1883) C. Debussy Pelėjas ir Melisanda (1902) 
Manon (1884); Verteris (1892); Thais (1894) 

Parduotoji nuotaka (1886) A. Borodinas Kunigaikštis Igoris (1890) 
Cavalleria Rusticana (Kaimo garbė) (1890) R. Leoncavallo Pajacai (1892) 

Bohema (1895); Madam Baterflai (1900); Toska (1904); Turandot (1926) 

Adrijana Lekuvrer (1902) G. Charpentieris Luiza (1900) 

Jenufa (1904); Laputės gudruolės nuotykiai (1924); Katia Kabanova (1921) 

Salomėja (1905); Elektra (1909); Kavalierius su rože (1911); Ariadnė Nakse (1912); 
Intermecco (1904); Arabela (1933); Kapričo (1942) 

Mėlynbarzdžio pilis (1911) M. de Falla Trumpas gyvenimas (1915) 
Ispaniškoji valanda (1911); Vaikas ir burtai (1925) 

Meilė trims apelsinams (1919); Karas ir taika (1945) 

Kardiliakas (1926); Pasaulio harmonija (1957) 

Vocekas (1925) 


58. Airijos kolonizacija (XVII amžius) 


=— Anglų anklavo riba (Peilis) iki 1598 m. 
Anglų-normanų aneksuotos 
; teritorijos po 1150 m. 
(72 Teritorijos, skirtos airių 
*=>+49 apgyvendinimui 1633 m. 
Alsterio kolonizacija 1609-1613 m. k 
o Procentas žemių, konfiskuotų 
atskirose grafystėse 
(pagal R. Fosterį) 


+*+-+ Šiaurės Airijos siena 1920 m. 


Šu Dublinas 
RALIAUS ŽEMĖS 


LIMERIKAS TIPERERIS 


KORKAS 


. 
Blarnis 


kilometrai 





Grand Opera repertuaro tęsinys 


I. Stravinskis 

A. Schoenbergas 
D. Šostakovičius 
F. Poulencas 

B. Brittenas 


W. Waltonas 


M. Tippettas 
K. Pendereckis 


Edipas karalius (1927); Veltėdžio karjera (1951) 
Mozė ir Aronas (1932) 

Ledi Makbet iš Mcensko apskrities (1936) 
Teiresijo krūtys (1947); Karmeličių dialogai (1957) 


III PRIEDAS 


Pyteris Graimsas (1945); Bilis Badas (1951); Sraigto posūkis (1954); Vasarvidžio nakties 


sapnas (1960); Mirtis Venecijoje (1973) 

Troilas ir Kresida (1954) 

Vasarvidžio vestuvės (1955); Karalius Priamas (1961) 
Laudeno velniai (1969) 

59. Vokietija per Trisdešimties metų karą (1618-1648) 

60. Prancūzijos-Vokietijos siena Elzase ir Lotaringijoje 


LIUKSEMBURGO 
KUNIGAIKŠTYSTĖ 

Imperijos miestai Elzase 


Landau 
Visemburgas 
Hagenau 

Selestatas 

Turkhaimas 
Kolmaras 
Miunsteris 

— 

O Imperijos miestai 
(6) Chambres de Reunion 


+ Tvirtovės, prancūzų atiduotos 1697 m. 
= = = Šventosios Romos imperijos siena 
apie 1600-1648 m. 
+— Šiuolaikinės sienos 
-+--- 1871-1918 ir 1940-1945 m. sienos 
sm Prancūzų-vokiečių lingvistinė siena 
== Šventosios Romos imperijos anklavai, 
likę Prancūzijos teritorijoje po revoliucijos 


“FRANŠ KONTĖ“ 





0 kilometrai 50 
Lekas 


PFALCAS 
(PALATINATAS) 


BADENAS 


Braizachas 


+ 
Braisgau Fraiburgas 


ŠVEICARIJA 


Prancūzų įsigijimai 


Meco, Tulio ir Verdeno arkivyskupijos; Prancūzijos 
okupuotos 1522-1648 m., aneksuotos po 1648 m. 


Pagal Vestfalijos taikos sutartį, 1648 
Pagal Pirėnų taikos sutartį, 1659 


Pagal Nijmvegeno taikos sutartį, 1678-1679 
Lotaringijos ir Baro kunigaikštystės, grąžinimas 
nustatytas 1738 m., įvykdytas 1766 m. 

Barrois mouvant - Baro kunigaikštystės valdos 
Prancūzijos viduje iki 1648 m. 

61. Europos karai (1648-1789) (atrinkta) 


Pagrindiniai priešininkai 





Pagrindiniai mūšiai 


Taikos sutartys 
































Pirmasis Švedija, Brandenburgas (1656-1657), Varšuvos 1655 Roskildės 1658 
(arba antrasis) Transilvanija prieš Lietuvą ir Lenkiją, Čenstochovos apgu- Kopenhagos 1660 
Šiaurės karas, Rusiją, Daniją, totorius, Imperiją, limas 1655-1656 Olivos 1660 
1655-1660 Brandenburgą (1657-1660) Varkos 1656 Kardžio 1661 
Antrasis Olandijos Anglija prieš Jungtines Provincijas, Loustoftu 1665 
karas, 1664-1667 Prancūziją Douno, 1666 
Nort Forelando 1666 Bredos 1667 
Devoliucinis karas, Prancūzija, Portugalija prieš Ispaniją Šarlerua 1667 Eks la Šapelio 1668 
1667-1668 Lilio 1667 
Trečiasis, Olandijos Prancūzija, Anglija (1672-1674), Senefos1674 
karas, 1672-1679 Švedija (1675-1679) prieš imperatorių, Ferbelino 1675 Nimvėgeno 1679 
Jungtines Provincijas, Ispaniją, Stromboli 1676 Fontenblo 1679 
Brandenburgą, Daniją 
Augsburgo lygos Prancūzija, Savoja (1696-1697), Fleriuso 1690 
karas, 1689-1697 Jokūbas II prieš imperatorių, Jungtines Byči Hedo 1690 Rysviko 1697 
Provincijas, Ispaniją, Savoją (iki 1695), La Hoi 1692 
Brandenburgą, Bavariją 
Ispanijos įpėdinystės Prancūzija, Ispanija, Bavarija prieš Blenhaimo 1704 
karas, 1701-1713 imperatorių, Jungtines Provincijas, Ramiljė 1706 
Angliją, Savoją, Prūsiją, Portugaliją Odenardės 1708 Utrechto 1713 
Malplakės 1709 Raštato 1714 
Trečiasis, arba Švedija, Lenkija (1705-1709), Narvos 1700 
„Didysis Šiaurės Turkija (1710-1711) Klišuvo 1702 
karas“, 1700-1721 prieš Rusiją, Prūsiją (1715-1720), Poltavos 1709 
Daniją (1700, 1709- 1720), Štralzundo 1715 
Saksoniją (1700-1706, 1709-1720), Stokholmo 1720 
Hanoverį (1715-1720) Ništato 1721 
Lenkijos įpėdinystės Saksonija, Austrija, Rusija prieš 
karas, 1733-1735 Prancūziją, Ispaniją, Sardiniją, Prūsiją, Turino 1733 
Bavariją Vienos 1735 
Austrijos įpėdinystės Austrija, D. Britanija, Olandija, Detingeno 1743 Nyfenburgo 1741 
karas, 1740-1748 Saksonija, Hanoveris, Sardinija prieš Fontenua 1745 Breslau 1741 
Bavariją, Prūsiją, Prancūziją, Ispaniją, Hohenfrydbergo 1745 Berlyno 1742 
Jokūbą III Vormso 1743 
Varšuvos 1745 
Eks la Šapelio 1748 
Septynerių metų Saksonija, Austrija, Prancūzija, Grosjėgersdorfo 1757 
karas, 1756-1763 Švedija, Rusija (iki 1762) prieš Prūsiją, Rosbacho 1757 Vestminsterio 1756 
D. Britaniją, Hanoverį Komdorfo 1758 
Mindeno 1759 Stokholmo 1757 
Kunersdorfo 1759 Paryžiaus 1763 
Amerikos Leignico 1760 
Torgau 1760 Hubertsburgo 1763 

Pagrindiniai priešininkai Pagrindiniai mūšiai Taikos sutartys 
nepriklausomybės D. Britanija prieš JAV, Prancūziją, Ispa- Banker Hillo 1775 
karas, 1774-1783 niją ir „Ginkluotą neutralumą“ Saratogos 1777 
Flamboru 1779 
Šv. Vincento ragas 
1780 
Jorktauno 1781 
Bavarijos įpėdinystės Minorkos 1782 Versalio 1783 
karas, 1778-1779 Austrija prieš Prūsiją, Prancūziją 
(vadinamasis „Kartoffelkrieg“ — 
Osmanų karai „Bulvių karas“) Tešeno 1779 
Europoje, 1671-1812 Karas dėl Podolės 1671-1676 Bučačo 1672 
su Žečpospolita Žuravno 1676 
Vienos kampanija 1683 m. Vienos apgulimas 
prieš Imperiją, Lenkiją 
Šventosios lygos karas 1684-1699 Budos 1686 
prieš Imperiją, Lenkiją, Veneciją Belgrado 1688 
ir Rusiją nuo 1689 Azovo 1696 Karlovicų 1699 
Moldavijos kampanija 1710-1711 Pruto upė 1711 
prieš Rusiją Pruto 1711 
Serbų karas 1714-1718 Petervardeino 1716 
prieš Veneciją, Austriją Belgrado 1717 Pasarovico 1718 
Austrų-turkų karas 1736-1739 Azovo 1736 
prieš Austriją, Rusiją Belgrado Belgrado 1739 
Rusų-turkų karas 1768-1774 Akermano 1769 Kučuk-Kainardžio 
prieš Rusiją Česmos 1770 1774 
Krymo karas 1778-1784 prieš Rusiją, Konstantinopolio 1784 
Austriją nuo 1781 
Rusų-turkų karas 1787-1792 Očakovo 1788 Jasų 1792 
prieš Rusiją 
Austrų-turkų karas 1788-1791 Belgrado 1789 Sistovos 1791 
prieš Austriją 
Rusų-turkų karas 1806-1812 Bukarešto 1812 
Lenkijos padalijimo Prieš Rusiją 
karai, 1768-1795 Baro konfederacijos karas 1768-1772; Čenstochovos Pirmojo padalijimo 


lenkų konfederatai prieš Rusiją, Prūsiją, 
Austriją 

Antrojo padalijimo karas 1792-1793, 
Lenkija prieš Rusiją, Prūsiją ir Targovi- 
cos konfederatus 

Lenkijos nacionalinio sukilimo karas 
1794-1795. Lenkų sukilėliai (T. Kos- 
ciuška) prieš Rusiją, Prūsiją, Austriją 


apgulimas 1771-1772 


Zielencos 1792 
Dubienkos 1792 


Raclavicų 1794 
Macejovicų 1794 


sutartis 1772 


Antrojo padalijimo 
sutartis 1793 


Trečiojo padalijimo 
sutartis 1795 

62. „Rytų klausimas“: Osmanų imperijos irimas (1683-1920) 

ungtinės Karalystės kūrimasis (1707-1922) 






















ŠKOTIJOS KARALYSTĖ: nuo 1370 m. 
ją valdė Stiuartų dinastija, o 1603 m. 

ji sudarė personalinę uniją su Anglija. 
1707 metais Edinburgo parlamentas 
sutiko paleisti save ir pritarė Škotijos 
įstojimui kartu su Anglija į Jungtinę 
Karalystę. 


AIRIJA: Pagal Anglijos reikalavimus 
nominaliai pripažįstanti Anglijos viršenybę 
nuo 1154 metų. Vietiniai karaliai ir erlai 
buvo pamažu nukariauti XII-XVII amžių 
laikotarpiu. Būdama Anglijos kolonija, 
Airija turėjo ribotą autonomiją ir nuo 1395 
metų atskirą parlamentą. Pagal antrąjį 
unijos aktą (1801) ji buvo prijungta prie 
Jungtinės Karalystės, nuo kurios Airijos 
laisvoji valstybė atsiskyrė 1922 metais. 
Šešios Šiaurės Airijos grafystės yra 
vienintelė Airijos dalis, likusi Jungtinės 
Karalystės sudėtyje. 

Žemės, 1633 metais skirtos airių 
apgyvendinimui. Žr. Airijos 
žemėlapį (III priedas, 58). 


>——— Škotijos kalnėnų linija. 
Kalnėnų klanai išsilaikė 
nepajungti iki 1745 metų. 








Bervikas prie Tvido: pasienio miestas, 
dėl kurio Anglija ilgai varžėsi su Škotija. 
1604 metais jis buvo atskirtas nuo Ber- 
vikšyro grafystės ir kaip nepriklausomas 
miestas įtrauktas į Anglijos karalystės 

sudėtį. 
















Meno sala: ji susijusi su keltais ir 
skandinavais; iki 1266 m. ją valdė 
Norvegija, o iki 1399 m. Škotija. 
Vėliau, kaip ir Lamanšo sąsiaurio 
salos, ji buvo Anglijos karūnos 
dominija, turinti savivaldą ir ne- 
įeinanti į Jungtinės Karalystės 
sudėtį. 
















ANGLIJOS KARALYSTĖ, įskai- 
tant Velsą: 1603-1607 metais 
personalinėje unijoje su Škotija. 
1707 metais pagal pirmąjį uni- 
jos aktą Anglija kartu su Škotija 
įėjo į Jungtinės Karalystės su- 
dėtį ir buvo sudarytas jungtinis 
parlamentas Vestminsteryje. 
ELLAN VANNIN 
(MENO SALA) 









[LJ Komvalio kunigaikštystė, 
aneksuota 1697 metais. 

VELSO KUNIGAIKŠTYSTĖ: vietiniai kunigaikščiai 
buvo nukariauti laipsniškai XI-XIII amžiais. Nepri- 
klausomas Velso parlamentas trumpai veikė per 
Oweno Glendowerio sukilimą 1405-1405 metais. 
Velsas buvo suskirstytas į grafystes, esančias 
Anglijos karalystės sudėtyje, 1537 metais. 

. 0 kilometrai 150 
KERNO L-— 


[72] Anglų valdos Velso markoje, apie 
1100 metus. (KORNVALIS) 
0 Vilhelmo Oraniečio įsiveržimo maršrutas 60— 1745 m. antrojo Jokūbo šalininkų sukilimo (vadinamojo 
iš Tombėjaus į Londoną 1688 m. lapkričio mėnesį. „Keturiasdešimt penktųjų sukilimo“) pajėgų įsiveržimas 
į Angliją. 
2 1689 m. Jokūbo II airių ekspedicijos iš Kinseilo (> 1796 m. Generolo Hoche'o ir jo prancūziškojo laivyno 
pietuose ir Vilhelmo Oraniečio iš Karikierguso nepavykęs išsilaipinimas Banfri Bėjaus įlankoje. 
Šaurėje. (0—>- 1797 m. vadinamasis „žvejybos sargų įsiveržimas“: 
j ; Ais nepavykęs prancūzų dalinių, vadovaujamų airių kilmės 
2 1708 m. Jokūbo III, „Senojo apsišaukėlio“, Ks Ra 2 BS 
nepavykusios ekspedicijos į Ferto ir Forto įlankas. amerikiečių avantiūristo generolo Tate'o, išsilaipinimas. 
(8)—>> 1798 m. generolo Humberto išsilaipinimas Kilaloje ir jo 
4)—>> 1715 m. pirmojo Jokūbo šalininkų suklimo (vadinamojo žygis į Longfordą padėti Jungtiniams airiams. 
„Penkioliktųjų sukilimo“) pajėgų įsiveržimas į Angliją. 
S š + 1688-169-89 m. Deri apgulimas; jis buvo labai svarbus 
6— 1715-1716 m. „Senojo apsišaukėlio“ žygis o aa ik S 
nuo Peterhedo į Skonę. ao) dominavimui Airijoje išlaikyti prieš mūšį prie 

64. Prancūzijos revoliucinės epochos (1789-1815) chronologinė lentelė 


Įvykiai Prancūzijoje, 1789-1815 





1789 gegužės 5 


Generalinių luomų susirinkimas 











birželio 20 Nacionalinio susirinkimo priesaika teniso aikštėje 
liepos 14 Bastilijos šturmas 
rugpjūčio 4-5 Feodalinės santvarkos panaikinimas 
rugpjūčio 28 Žmogaus ir piliečio teisių deklaracija 
1790 liepos 12 Civilinė dvasininkijos padėtis 
Karaliaus bėgimas į Vareną ir jo areštas 
1791 birželio 20 Konstitucija: konstitucinė monarchija 
rugsėjo 3 


1792 balandžio 20 
rugpjūčio 10 
rugsėjo 20 


Karo paskelbimas Austrijai 

Tiuilri rūmų šturmas 

Nacionalinis konventas: paskelbta respublika, 
panaikinta monarchija, žirondistų dominavimas 





1793 sausio 21 
birželio 2 


liepa 


Liudviko XVI egzekucija 

Žirondistų žlugimas; revoliucinės valdžios 
įvedimas 

Visuomenės saugumo komitetai; teroro pradžia; 
I metų jakobinų konstitucija; karas su sukilėliais 
Vandėjoje 





1794 liepos 27-28 


Robespierre'o žlugimas (termidoro 9); 








rugsėjis „Termidoro reakcija“ 
Revoliucinio tribunolo panaikinimas 
1795 kovo5 Bazelio taikos sutartis 
rugpjūčio 17 III metų konstitucija; Direktorijos įkūrimas 
1796/1797 Kampanija šiaurės Italijoje 





1797 rugsėjo 4 


Fruktidoro 18 perversmas; Bonaparto iškilimas 








Prancūzijos karai, 1792-1815 


1792-1797 

Pirmosios koalicijos karas 

Dalyviai 

* nuo 1792; Austrija, Prūsija (iki 1795 kovo) 

* nuo 1793: Didžioji Britanija, Nyderlandai 
(iki 1795); Ispanija (iki 1795 birželio); 
Portugalija, Neapolis, Sardinija, Popiežiaus 
sritis (iki 1796) 

Pagrindiniai mūšiai 

Valmi (1792 rugsėjo 20); 

Nervindeno (1793 kovo 18); 

Lodi (1796 gegužės 10) 

Taikos sutartys 

Bazelio (1795 kovo 5); 

Kampo Formijaus (1797 spalio 17) 


1799-1802 

Antrosios koalicijos karas 

Dalyviai 

Didžioji Britanija, Austrija (iki 1801 vasario 9); 
Rusija (iki 1799 spalio 22); Turkija, Neapolis, 
Portugalija (iki 1801 birželio) 

Pagrindiniai mūšiai 

prie piramidžių (1798 liepos 21); Abukiro 
(Nilo) mūšis (1798 rugpjūčio 1); Marengo 
(1800 birželio 14); Hohenlindeno (1800 
gruodžio 3) 

Taikos sutartys 

Liunvilio (1801 vasario 9); 

Amjeno (1802 kovo 27) 








spalis Belgijos aneksija; Cizalpinė respublika 
1798/1799 Kampanija Egipte 
1799 Karo su antrąja koalicija pradžia 
lapkričio 9 Briumerio 18 perversmas; Direktorijos paleidi- 
mas; VIII metų Bonaparto konstitucija; konsulato 
įkūrimas; Napoleono išrinkimas pirmuoju konsulu 
1801 Konkordatas su popiežium 
vasario 9 Liunvilio taikos sutartis 





1802 kovo 27 
rugpjūčio 2 


Amjeno taikos sutartis 
X metų konstitucija; Bonapartas, konsulas iki 
gyvos galvos; Pjemonto aneksija 





1803 


Armėe de IAngleterre renkasi Bulonėje 





1804 kovo 21 
gruodžio 2 


Napoleono kodekso paskelbimas 
XII metų konstitucija; įkuriama Prancūzijos 
imperija 

1805 

Trečiosios koalicijos karas 
Dalyviai 

Didžioji Britanija, Austrija, Rusija, Prūsija, 
Neapolis, Švedija 

Pagrindiniai mūšiai 

Ulmo (1805 spalio 20); 

Trafalgaro (1805 spalio 21); 
Austerlico (1805 gruodžio 2) 
Taikos sutartys 

Šionbrūno (1805 gruodžio 12); 
Presburgo (1805 gruodžio 26) 





1805 rugpjūtis- 


Napoleono paskelbimas Italijos karaliumi 

1806-1807 

Ketvirtosios koalicijos karas 
Dalyviai 

Didžioji Britanija, Prūsija, Rusija, Saksonija 
Pagrindiniai mūšiai 

Jenos ir Auerštato (1806 spalio 14); 
Prūsų Eilau (1807 vasario 8); 
Frydlando (1807 birželio 14) 

Taikos sutartys 

Poznanės (1806 gruodis); 

Tilžės (1807 liepos 7-9) 


1808-1815 
Pusiasalio karas 


1809 

Penktosios koalicijos karas 
Dalyviai 

Didžioji Britanija, Austrija 
Pagrindiniai mūšiai 

Asperno (1809 gegužės 22); 
Vagramo (1809 liepos 5) 

Taikos sutartys 

Šionbrūno (1809 spalio 14) 














gruodis Karas su trečiąja koalicija 
1806 Juozapas Bonapartas tampa Neapolio karaliumi; 
Reino konfederacija; Šventosios Romos 
imperijos panaikinimas 
rugsėjis Karas su koalicija 
lapkritis Kontinentinės blokados paskelbimas 
lapkričio 21 Berlyno dekretas 
1807 Žeromas Bonapartas tampa Vestfalijos karaliumi; 
įkuriama Varšuvos didžioji kunigaikštystė 
liepa Tilžės taikos sutartis; prancūzų susitarimas su 
rusais; Portugalijos užėmimas 
1808 gegužė Pasitarimas Bajonėje; Ispanijos pertvarkymas 
rugsėjo27- Erfurto kongresas 
spalio 14 
1808/1809 Kampanija Ispanijoje 
1809 Sukuriamos Ilyrijos provincijos 
Romos ir Popiežiaus srities aneksija 
balandis Karo su penktąja koalicija pradžia 
spalio 14 Šionbrūno taikos sutartis 
1810 Olandijos ir Šiaurės Vokietijos aneksija; Berna- 
dotte'as tampa Švedijos sosto įpėdiniu 
1812 birželio 24 — Rusijos kampanija; Napoleono „lenkiškasis 
gruodis karas“; Didžiosios armijos pralaimėjimas 
Rusijoje 
1813 Vokietijos kampanija: „išsivaduojamojo karo“ 
pradžia 
1814 kovo31 Paryžiaus kapituliacija 
balandžio 6 Pirmasis Napoleono sosto atsisakymas 
ir ištrėmimas į Elbos salą 
balandžio 24 Liudviko XVIII restauracija 
gegužės 30 I Paryžiaus taikos sutartis: 1792 metų sienų 
atstatymas 
birželio 4 Karaliaus chartija atkurta konstitucinė 
monarchija 
rugsėjis Sušauktas Vienos kongresas 
1815 kovo 6-7 Napoleonas išsilaipina Kanuose; „100 dienų“ 
pradžia 
gegužė-birželis Kampanija į Belgiją 
birželio 9 Antrasis Napoleono sosto atsisakymas 
ir ištrėmimas į šv. Elenos salą 
birželio 22 Vienos kongreso baigiamasis aktas 
lapkričio 20 II Paryžiaus taikos sutartis: užsienio okupacija, 


reparacijos 





1812 

Karas su Rusija 

Pagrindiniai mūšiai 

Smolensko (1812 rugpjūčio 18); Borodino 
(1812 rugsėjo 7); persikėlimas per Bereziną 
(1812 lapkričio 26-28) 


1813-1815 

Šeštosios koalicijos karas 
Dalyviai 

Rusija, Prūsija (nuo 1813 kovo), Austrija 
(nuo 1813 rugpjūčio), Švedija, Ispanija, 
Portuglija 

Pagrindiniai mūšiai 

Leipcigo (1813 spalio 16-19); Tolentino 
(1815 gegužės 3); Linji (1815 birželio 15); 
Vaterlo (1815 birželio 18) 

Taikos sutartys 

Paryžiaus I (1814 gegužės 30); Vienos (1815 
birželio 9); Paryžiaus II (1815 lapkričio 20) 

65. Prancūzų revoliucinis kalendorius, I-VIII metai (1792-1800) 


A Grigaliaus kalendorius ir prancūzų revoliucinis 


kalendorius 1792-1794 (I-III) 






Respublikos paskelbimas 
1792 m. rugsėjo 22 (lygiadienį) = 
fransiado 1 I metų vandemjero 1 
pirmosios dekados primidi 

Spal. Lapkr. Gruodis 


Grigaliaus era 1792 
Saus. Vas Kovas Bal Geg. Birž. Liepa Rugpj. Rugs. 


Vandemjeras Briumeras Frimeras Nivozas 
I respublikos metai 


Pliuvozas Vantozas Žerminalis Florealis Prerialis Mesidoras Termidoras Friuktidoras V B N 
II respublikos metai 


Respublikos kalendorius įvestas 
1793 m. lapkričio 26 = II metų frimero 6 





P v Ž F P M T F 
1794 m. sausio 1 = II metų nivozo 12 antrosios dekados duodi 





B 1794 sausis / II nivozas-pliuvozas 


1794 

12 34567 8 910111213 14 15 16 17 18 19 20 21 22 23 24 25 26 27 2829 3031 1 2 3 

Į | | Į Į Į | Į Į Į | Į | Į Į Į Į į Į | | Į Į Į Į Į Į | Į | Į Į | | | 
Sausis Vasaris 





555=5s5ERER=sIEESRESREESRERRRSESERRESERERRERZERRE 
2ZEEA5RGGSSEZFTERGSBSSEZSFIERZRGSSSEZFTE 
= sS59-6-z=Ą3:r2 s592S=£852 ss.-2-z8:rSs ss 
Še“ a se [- so“ a Šo 
(fransiado 1) II metų (2 dekada) 12 





C Revoliucinio kalendoriaus mėnesiai 


1. Vandemjeras 5. Pliuvozas 9. Prerialis 

2. Briumeras 6. Vantozas 10. Mesidoras 
3. Frimeras 7. Žerminalis 11. Termidoras 
4. Nivozas 8. Florealis 12. Friuktidoras 


Šaltiniai: H. Morse Stephens, Revolutionary Europe 1789-1815 (London, 1936), p. 374-375; J. J. Bond, A Handy-book of Rules and 
Tables, (London, 1869), p. 102-112. 

D Respublikos era, I-VIII metai 


Vas. 





Pliuvozas Vantozas Žerminalis Florealis Prerialis Mesidoras Termidoras Friuktidoras V B F N 





Revoliucinis Grigaliaus 

Įvykis kalendorius kalendorius 
8 Respublikos paskelbimas I vandemjero 1 1792 rugsėjo 22 
bl Liudviko XVI egzekucija I pliuvozo 2 1793 sausio 21 
4 Robespierre'o žlugimas Il termidoro 9 1794 liepos 27 
+ III metų konstitucija III žerminalio 14 1795 balandžio 3 
iš Vendemjero sukilimas IV vandemjero 13 1795 spalio 5 
L Friuktidoro maištas V friuktidoro 18 1797 rugsėjo 4 
" Bonaparto perversmas VII prerialio 30 1799 birželio 18 

EUROPOS ISTORIJA 


+£811 e soyjjgndseHį SOUIBKY [66] ON 


IVYOZVJ L sel wai 
S B)jlgndse; eulUiouojnE 
S3NVanA , huojoų ouKI 9561-6161 


IFPOFANVN“ 


„VrIaMaS IrOPAVN“ k 


SBAB|SOULIejeyaF) SB5EPO 8 2/| SIJOdOJIUOAON 

67. Prancūzijos imperija 1812 metais 


DIDŽIOSIOS BRITANIJOS 
RS 
AIRIJOS 
JUNGTINĖ KARALYSTĖ 


Šiaurės jūra 


"REINO 
KONFEDERACIJA 


KORSIKA 


kilometrai 400  Ajačas ELBOS * 
KARALYSTĖ 


Prancūzijos imperija (1812) Prancūzų sąjungininkai 


Elba paskirta Napoleonui (1814) 


Prancūzų kontroliuojamos 
2 yo 


Karalystės, valdomos 
Bonaparte šeimos 


VA Departamentai, prarasti 1814-1815 metais 


1 Elbės žiotys (Hamburgas) 

2 Vėzerio žiotys (Brėmenas) 

3 Rytų Emsas 

4 Aukštutinis Emsas (Osnabriukas) 
5 Vakarų Emsas 

6 Fryzija 

7 Eiselio žiotys 

8 Lipė 

9 Aukštutinis Eiselis 

10 Ziuiderzė (Amsterdamas) 

11 Reino žiotys 

12 Maso žiotys 

13 Rūras (Achenas) 

14 Reinas ir Mozelis (Koblencas) 
15 Mon Toneras (Maincas) 


16 Šeldės žiotys 

17 Žemutinis Masas (Mastrichtas) 
18 Urtas (Lježas) 

19 De Netas (Antverpenas) 

20 Dilis (Briuselis) 

21 Sambras ir Masas (Namiūras) 
22 Forė (Liuksemburgas) 

23 Saras (Tryras) 

24 Šeldė (Gentas) 

25 Žemapas (Monsas) 

26 Lisas (Briugė) 

27 Lemanas (Ženeva) 

28 Simplonas 

29 Monblanas (Šamberi) 

30 Duaras (Aosta) 





31 Sezija (Verčelis) 

32 Po (Turinas) 

33 Stiuras (Konis) 

34 Pajūrio Alpės 

35 Marengas 

36 Montenotė 

37 Genuja 

38 Taras (Parma) 

39 Apenenas (La Specija) 
40 Viduržemio 

41 Armas (Florencija) 

42 Ombronė (Siena) 

43 Trazimenas (Spoletas) 
44 Tibras (Roma) 

PI Ilyrijos provincijos 

klas (1810-1842) 


x 


io šeimos gyvenimo ci 


Austrijos valstieči 

69. Modernizacija. Ją sudarantys procesai 


(Pramoninė revoliucija) 

1. Moksliškai tvarkomas ir mechanizuotas žemės ūkis 

2. Darbo jėgos mobilumas: aptvėrimai, baudžiauninkų išlaisvinimas 

3. Naujieji energijos šaltiniai: akmens anglis, garas, dujos, nafta, elektra 
4. Elektra ar kitokia energija varomos mašinos 

5. Sunkioji pramonė: kasyba ir metalurgija 

6. Fabrikai ir fabrikų gyvenvietės 

7. Transporto tobulinimas: kanalai, keliai, geležinkeliai, avialinijos 

8. Ryšiai: paštas, telefonas, telegrafas, radijas 

9. Kapitalo investicijos: akcinės bendrovės, trestai, karteliai 

10. Vidaus rinkų plėtra: naujos pramonės šakos, vidaus prekyba 

11. Užsienio prekyba: importas ir eksportas, kolonijos 

12. Vyriausybės politika 

13. Demografija: greitas gyventojų skaičiaus augimas ir jo padariniai 

14. Pinigų ūkis: atlyginimai, kainos, mokesčiai, popieriniai pinigai 

15. Rinkodaros technologija: reklama, parduotuvės, pardavimo planavimas 
16. Mokslas ir technologija: tyrimo ir konstravimo darbai 

17. Finansinės paslaugos: kreditas, taupomieji bankai, draudimas 

18. Svorių, matų ir valiutų standartizavimas 

19. Urbanizacija: miestų planavimas, komunalinės paslaugos 

20. Naujos socialinės klasės: viduriniosios klasės, tamai, „darbininkai“ 

21. Šeimos struktūros keitimasis: „branduolinė šeima“ 

22. Moterys: priklausomybė ir subordinacija 

23. Migracija: vietinė, regioninė, tarptautinė 

24. Sveikatos apsauga: epidemijos, higiena, medicininės paslaugos 

25. Skurdas: nedarbas, valkatavimas, prieglaudos, lindynės 

26. Išnaudojimas: vaikų darbas, moterų darbas, įmonės su „prakaito spaudimo“ sistema 
27. Organizuotas nusikalstamumas: policija, detektyvai, nusikaltėlių pasaulis 
28. Privati labdara 

29. Mokymas: pradinis, techninis, mokslinis, gamybinis, moterų 

30. Raštingumas ir masinė kultūra 

31. Laisvalaikis: organizuotas poilsis ir sportas 

32. Jaunimo judėjimai 

33. Religinės tendencijos: fundamentalizmas, blaivybė, darbininkų kunigai 
34. Visuomeniniai mokslai: ekonomika, antropologija, etnografija ir t.t. 

35. Kolektyvizmas: pramoninė ir miesto psichologija 

36. Vartotojų interesų gynimas 

37. Klasinis sąmoningumas 

38. Nacionalinis sąmoningumas 

39. Politinis sąmoningumas 

40. Elektorato išsiplėtimas: visuotinė rinkimų teisė, sufražistės 

41. Politinės partijos, turinčios daug jas palaikančių rinkėjų 

42. Valstybinis socialinis aprūpinimas: pensijos, socialinis draudimas, pašalpos 
43. Ištobulinta socialinių įstatymų leidyba 

44. Administracinio aparato plėtra: valstybinė biurokratija 

45. Vietinės valdžios reorganizavimas 

46. Politinės sąjungos ir spaudimo grupės: profsąjungos 

47. Imperializmas 

48. Totalinis karas: šauktinių armijos, mechanizuotas karas, civilinė gynyba 

70. Europos demografija, 1800-1914 m. 


1. Gyventojų skaičius atskirose 
Europos šalyse 


milijonai 

155.4 m. 
158 (910) 
140 

0 / 


l 
l 
I 
I 
I 
I 
I 
I 
I 
I 
1 


ss 
» 
a 
- 
e 
a 
3 





GR 
-- r 






pra 
L 


22 


3. Gyventojų skaičius didžiuosiuose miestuose 
tūkstančiai 
750 
70 
6500 
6000 Š 
5000 "d 
4500 
40 
3500 
30 E „- Paryžius 
2500 „ a 

r + Berlynas 


3 Viena 

K „4 Sankt Peterb) 
1500 „ „ + ankt Peterburgas 
10017 


„ Londonas 







„Mančesteris 
Roma 
Bukareštas 


2. Europos gyventojų skaičius, 
įskaitant europinę Rusijos dalį 


milijonai 








Šis mastelis 
3 kartus didesnis 
už 1-sios diagramos 


450 
420 
390 mastelį 
360 

300 


Augimo tempai - 
3 milijonai per metus 





210 Augimo tempai - 

4. Emigracija iš Europos 
tūkstančiai 
Šis mastelis yra 


3500 dvigubai mažesnis 
už 3-sios diagramos 

71. Liberalizacijos rodikliai, 1791-1948 m. 

Šalis Valstybės Visuotinė vyrų. Visuotinė moterų Žydų 
konstitucijos rinkimų teisė rinkimų teisė emancipacija* 
Prancūzija 1791 1852 1848 1944 1791 
1830 1875 1852 
1848 1946 1870 
Lenkija 1791 1921 1918 1919 (1809) 
1815 1921 
Švedija 1809 1909 1919 1838 
1870 
Ispanija 1812 1890 
Norvegija 1814 1898 1912 1851 
Nyderlandai 1814 1896 1946 1796 
Portugalija 1821 1910 
Belgija 1831 1893 1948 1831 
Graikija 1844 1864 1952 1830 
1864 
Šveicarija 1848 1848 1971 1866 
1874 
Italija 1861(71) nd. 1945 
Pjemontas/ 
Sardinija 1848 1912 - 1870 
Austrija 1849 1907 - 
Vengrija 1867 1907 -n.d. 1867 
Danija 1849 1915 1814 
1849 
Prūsija 1850 1850 n.d. 1812 
Vokietijos imperija 1871 1871 1919 1871 
Rumunija 1864 n.d. n.d. 1919-1923 
Osmanų imperija 1876 1908 1934 
Didžioji Britanija - 1884 1928 1871 
Airija 1922 1922 1922 = 
Jugoslavija 1921 1921 1946 = 


n.d. nėra duomenų 


- už aptariamo laikotarpio ribų 


* Žydų pilietinių teisių apribojimų panaikinimas 

72. Pagrindiniai industrializacijos rodikliai 


A. Akmens anglies gavyba ( IĮ = 10 000 000 tonų) 














Austrija Prancūzija Vokietija Jungtinė Švedija Italija Rusijos 
Karalystė imperija 
1851 ! ! mi 
95 000 882 000 1300 000 16 200 000 - 2 - 
1850 Į 1 E EEE 
877 000 4434 000 5100 000 50 200 000 26000 34 000 300 000 
1875 8 "E EEEEE ENEEME ! 
EEE 
EEE 
4471000 16 957 000 47 800 000 135400000 64000 117000 1700 000 
1900 EE UEMi! o UREBNEU EUEEUE EE 
EEEEE MEIN 





















EEE! 
EEEEE 
EEE 
10 990 000 33404 000 142 650 000 228 800 000 252 000 480 000 16 160 000 
1913 EB EEE! EEE 
16460 000 40 844 000 277 330 000 292000000 364000 701 000 36 050 000 
B. Ketaus gamyba ( Į = 1 000 000 tonų) 3 
Austrija Prancūzija Vokietija Jungtinė Svedija Italija Rusijos 
Karalystė imperija 
1815 t ! 
- - - 310000 - - 123 000 
1850 I B 1 EE! 1 1 
155 000 406 000 210000 2285 000 142 000 - 228 000 
1875 I mt EE HERE L B 
| || 
303 000 1448 000 1759 000 6467 000 351 000 20 000 428 000 
1900 HI EEE EEE! HEEENUE I EEE 
|||] EEEE! 
1000 000 2741 000 7550 000 9104 000 526 000 24000 2937 000 
1913 EE EEHEEE NEENEE EEENEE E ž EEE 
1 BEN! HEENNE 
EBEEE I 
EE 
1758 000 5207 000 16 761 000 10 425 000 730 000 472 000 4641 000 

C. Geležinkelių tinklo ilgis ( IĮ = 2 000 km) 


III PRIEDAS 












































Austrija Prancūzija Vokietija Jungtinė Švedija Italija Rusijos 
Karalystė imperija 
1835 ! 
- 141 6 544 - - - 
1855 m EEE NE EEEEE E B 
E 
1588 5037 7826 11744 - 1207 1049 
185 "BE NEENEE BNENENEU NEUNEE I EEE! ESBREEE 
1 HEEEE ENEEEE BEENEE EEE 
EE | || 
10 331 19357 27 970 23365 3679 8018 19029 
1895 "BEN! NENBE HNEENEE EEEEEU EEEEE ENEENENE NEEEE 
EEE! "NEEEE NNEEEE ENEENEE EE EEEEE 
EEE! EEENEE SEN HEEEEma 
EEEEE EEE 
EE! 
16420 36 240 46 500 28 986 9756 15970 37 058 
1905 BSN! ENEEEE EEEEE BEEEE HEHEENE EEENEE 
EEEEE EEEEE EEE II EEmEI 
B EEE! 
E 
21 002 39 607 56 739 31456 12647 17 078 61085 
D. Žemės ūkis: jame užimtų žmonių skaičius ( Hg = 2 000 000 žmonių) 
Austrija Prancūzija Vokietija Jungtinė Svedija Italija Rusijos Visa Europa 
Karalystė imperija 
1840 "EEE EEE ENEEI IE 1 EE EEmnE 
EEEI 
7 500 000 6940 000 6400 000 3400 000 550 000 3600 000 15000000 50430 000 
1890 BEBE EEE! ESEENE Ei E EEE EEEE 
EE EEEE 
|| || 
10680000 6450 000 8120 000 2460 000 850 000 5390 000 22700000 66320 000 
E. Žemės ūkis: produkcijos vertė ( IĮ = 10 009g800 svarų sterlingų) 
Austrija Prancūzija Vokietija Jungtinė Švedija Italija Rusijos Visa Europa 
Karalystė imperija 
1840 EE EEE "i | | |] l ||| |||] 
205 000 000 269 000000 170000000 218000000 16000000 114000000 248000000 £1544000 000 
1890 EENI ENEENE ENEENE ENBI E Eu L LL] | 
B ž mi 
331000000 460000 000 424000000 251000000 49000000 204000000 563000000 £ 2845 000 000 

ija 


etnografija ir Rusijos ekspansi 


73. Kaukazas 


SVNVHI 


SVNVZGIVaK3zY 


B1n[ solidse y 


05; Iejauojy ||| 0 


sniau OUIABS48UE 

solisn eyujye iejau APOJNN 
Siej9UI Z26| 87 

telbunį eįsiojzn "eluojuo A 


* 
siejoU 878| BUS — 
siejo 008| eusis soluedui solsnų —— 


2dnHO 
Aroalrv.TV-AMHNILL 


2dnuD 
AlgaldOHN3OANI 


2dnHo 
Al93IZVYNV 


vūdvavų 


vrisnNdH 


sone; Hojinų 
SOJD) I re3UN 


reuezpieezy [] 
euouy [TT] 


ĮBUgUE!I IĮ) JI 
ĮBpiny 'IeUjoS) 
Įei2siUeįseBEp 
10 JI IEJEAY 


IeSnOUI JĮ IEU8989 
IeUIpJeGEJ JI L 
ĮBZEUOGY NN 
IBUZNUO EE 


sądnJ6 sauluj 


B1n[ į[oponr 

III PRIEDAS 


74. Vokietija: konfederacija ir imperija, 1815-1918 m. 


DANIJA 


ŠIAURINIS ŠLĖZVIGAS | | 
(Danijos 1920) 


. 
22 Hamburgas / MEKLENBURGAS 


OLDEN- 


o 
a Ks 


„S 


I Esenas isinciai 
IDCI 
BELGIJA VESTFALIJA p 
o 


Eupenas Kelnas ŪRINGIJOS 
ir Maimedia) | VALSTYBĖ 
(Belgijos) NEREAS TL ae 


- 
20 


p 
PFAL" 
1 CAS 
SN g 
L ELZASAS 


S VIURTEN - 
Se RS BERGAS 


/-IBADENAS Miunchenas 
NIN e 


PRANCŪZIJA ė 


1-= 


Ą £ 
SVEICARIJA 4 
Š 


Teritorijos, prarastos 
1918-1921 m. 


-—- Vokietijos konfederacijos 
sienos 1815 metais 


Berlynas 


BAVARIJA 





RYTPRŪSIAI 


M 


N 
BRAUNŠVEIGAS p. L) a“ S V Požnanė RUSIJOS 
S a 0 V 


IMPERIJA 


Vroclavas 


AUKŠTUTINĖ 
SILEZIJA 


BOHEMIJA Katovicai 
“ 


2 
t 


7 
AUSTRIJA 12 
VENGRIJA 


kilometrai 200 


ese++ Šiaurės Vokietijos konfederacijos 
sienos 1867 metais 


-— Vokietijos imperijos sienos 
1871-1918 metais 

75. Karalienė Viktorija (1819-1901) ir jos giminaičiai 


ŠLĖZVIGŲ-HOLŠTEINŲ- SAKSŲ-KOBURGŲ 
SONDERBURGŲ-GLIUKSBURGŲ ir GOTOS 
dinastija dinastija 


Fransas Frederikas iš Saksų-Salfeldų- 
Koburgų dinastijos (1750-1806) 


KRISTIJONAS IX [ | | 




















Danijos karalius (1818-1906) Leopoldas I (1790-1865) Emestas I Victorija 
= Liudvikas iš Hesės-Kaselio Belgijos karalius Saksų-Koburgų-Salfeldų Saksų-Koburgų-Salieldų 
= (1-0ji) Šarlotė Augusta, kunigaikštis (1784-1844) kunigaikštytė (1786-1861) 
= (2-oji) Liudvikas iš Orleano = (1-asis) Leiningeno  (2-asis) 
Į kunigaikštis 
Belgijos 
karališkoji | 3 
šeima Emestas II Albertas = KARALIENĖ VIKTORIJA 
Saksų-Koburgų ir Gotos = Saksų-Koburgų ir Gotos | (1819-1901) 
kunigaikštis princas (1819-1861) 
T T 1 
FREDERIKAS VIII Dagmaras Kristijonas Viljamas Alexandra = Albertas Eduardas, Victorija 
(1846-1912) = ALEKSANDRAS III (1845-1913) kaip Danijos | Velso princas, karalius = Frydrichas III, 
Danijos karalius Romanovas, Jurgis I, Helėnų princesė | EDUARDAS VII Prūsijos karalius ir 
Rusijos caras karalius nuo 1863 (1841-1910) Vokietijos imperatorius 
(1831-1888) 
4 
Vokietijos imperatoriškoji šeima 
$ | | | 
KRISTIJONAS X Karolis K Graikijos princas Albertas Viktoras Karalius JURGIS V 
(1870-1947), Danijos (1872-1957) kaip. Graikijos Andrejus (1864-1892), (1865-1936) 
ir Islandijos karalius HAAKONAS VII, Karališkoji Alisa Batenberg Klarenso | = Teko kunigaikštytė 
Norvegijos karalius ILS kunigaikštis Marija (1917 metais 
1 nuo 1905 prisiėmė VINDZORŲ 
Danijos 1 pavardę) 
karališkoji k „—— Gil 
šeima pie Karalius Karalius JURGIS VI 
a EDVARDAS VIII (1895-1952) 
(1894-1972) = ponia Elžbieta 
| Lionietė 
4 kiti Graikijos princas Pilypas, = Karalienė ELŽBIETA II Margareta 
Edinburgo hercogas, gimęs 1921 (gimusi 1926) (po karūnavimo 
(prisiėmė MANBATENŲ pavardę, vėl prisiėmė VINDZORŲ 
o vėliau, po vedybų, VINDZORŲ pavardę) 
pavardę) 
| | | | 
Karolis, Velso princas Ana Andrius, Jorko hercogas Edvardas 


= ponia Diana Spenser 

BRUNŠVEIGŲ-LIUNEBURGŲ 
(HANOVERIŲ) 
dinastija 
I 


III PRIEDAS 


HESŲ 
dinastija 


Jurgis Liudvikas (1660-1727) Braunšveigo-Liuneburgo kunigaikštis, pirmasis 
Hanoverio elektorius, o nuo 1714 Didžiosios Britanijos ir Airijos karalius JURGIS I 


= Sofija Dorotėja, Braunšveigo-Celės kunigaikštytė 
I 


JURGIS II (1683-1760), Didžiosios Britanijos karalius ir Hanoverio elektorius 


= Vilhelmina Karolina Ansbach 
l 


JURGIS III (1738-1820), Didžiosios Britanijos karalius ir Hanoverio elektorius 


= Šarlota, Meklenburgo-Strėlitco kunigaikštytė 





= Edvardas (1767-1820), 
Kento hercogas 


7 kiti 
(1765-1837) 
Šarlotė Augusta (mirė 1817) | 


LIUDVIKAS II (1777-1848) 
Heseno ir Reino didysis kunigaikštis 


Karalius VILJAMAS IV Karalius JURGIS IV (1762-1830), 
iki 1820 princas regentas 
= Karolina, Braunšveigo kunigaikštytė 

























LIUDVIKAS III Karolis (1809-1877), Aleksandras (1823-1888), Marija, Heseno 
(1806-1877), Heseno ir Heseno kunigaikštis Heseno kunigaikštis kunigaikštytė 
Reino didysis kunigaikštis = Elzbieta, Prūsijos kunigaikštytė = Julija Haukė (1825- 1895) = ALEKSANDRAS II 
T T T (prisiėmė BATENBERGO Romanovas, 
4kiti Alfredas (1844-1900), Edinburgo Princesė grafienės titulą) Rusijos caras 
hercogas ir Saksų-Koburgų- Beatričė 
Gotos kunigaikštis Princesė Alisa = Liudvikas IV 4 
= Marija, Rusijos kunigaikštytė (1843-1878) | (1837-1892), Rusijos 
(1853-1920) Heseno ir Reino imperatoriškoji 
Į didysis šeima 
kunigaikštis 
Rumunijos imperatoriškoji šeima 
[ | I | 
3kiti Ernestas Liudvikas, Viktorija (1863- = Princas Liudvikas Princas Princas Princas Haris 
Heseno ir Reino 1950), Heseno | iš Batenbergo (1854- Aleksandras Fransas iš Batenbergo 
didysis kunigaikštis kunigaikštytė 1921) (karo jūrų laivyno iš Batenbergo Juozapas iš = Didžiosios 
admirolas, pakeitęs Į Batenbergo Britanijos ir 
| pavardę į Mountbatten) Airijos princesė 
Bulgarijos 
Heseno karališkoji 
kunigaikščiai šeima 
[ T T | 
Princesė Alisa Princesė Luisa Jurgis, Liudvikas Monbatenas Princesė 
iš Batenbergo iš Batenbergo Milfordo Haveno (1900-1979), jūrų Viktorija Eugenija 
= Andrejus, graikų = Gustavas Adolfas VI, markizas karo laivyno (Ena) iš Batenbergo 
princas Švedijos karalius admirolas, Birmos = Alfonsas XIII, 
grafas Ispanijos karalius 


+ 


Švedijos 
karališkoji 
šeima 


+ 


Ispanijos 
karališkoji 
šeima 

76. Graikijos plėtimasis, 1821-1945 m. 

SERBIJA 
4 i BULGARIJA 


2 TN 


Adrijos 
jūra 


VrFINVaIV 


Ms Z.Limno k d 


0 N 


Navarino 
(1827) Na 


kilometrai 200 s 


0 1832 Peloponesas 
e 1863 Jonijos salos 
(iš Didžiosios Britanijos) 
o 1881 Tesalija 
1913 Makedonija, Egėjo jūros 
rytinė dalis ir Kreta 
1919 vakarinė Trakija 
(iš Bulgarijos) 
(6 1945 Dodekanesas (iš Italijos) 


E23 Graikijos okupuota 
1920-1922 


Juodoji 


KIPRAS - Enozio judėjimas nuo 
1945 metų reiškė pretenzijas į jj; 
1960-1974 m. nepriklausoma 
respublika; 1974 m. po turkų 
invazijos įkurta Šiaurinio 

Kipro respublika. 


. 
Nikozija 





III PRIEDAS 


77. Tautų pavasaris: 1846-1849 m. revoliucijos 


eliousAJSjU| 0 SBUJDUUISNS SIUIONIŲSUON [7 elionjųsuoj a guy SOliONijoASŲ mums SbyrUjoJd SiulonijonSH VK 





dažiii: 


) seusilepn[ hus;Adagį huly OT 





siais alolu/y sepeg hinjn. 
DO) 


Dono TTT 


g" iouvojo si IuS di vilisonėi: LLU 





(9781-6681) e 





seuedeui pie ŽĖ 





eliouemejui hznoueid EyijgndsėiSowoy aą/isjen sneizeidog 


eliousniajui hysny 45 





elijioIS/seuuiojed 
elįo9us A/Seuejijų 





alaT 





SeJ24 opungiopU0ž hyljEIEN ao 





seu/ijeg 
alguzuzoj seujiyns ——ŠK ISAF, 








TT 
seWeBinis 
(4 Blloueniaju solisnyį 





IDEA 











T UIPLTEJN 





= d] 








PABKG JI aloliaije> sčliųjnyns hiosjsjeA 
Banyojyų opnesde ie (soliojeg hysne aud eįBunlud eyijąndšai sonnyoy) elioUsnIajUI solsny 2 
aloliaijex) elionįji -——r alonyo: elionijonsų eliojje» 


6781 8781 Lv8L 9781 

78. Italijos suvienijimas, 1859-1870 


Šš 


/ 


0 kilometrai 200 


Marsala £ 186005 11 


Palermas 


ABIEJŲ SICILIJŲ 
KARALYSTĖ 


[7] Sardinijos karalystė iki 1859 m. 
Teritorijų perdavimai 


[7] Iš Austrijos Sardinijai pagal 1859 m. Ciūricho taikos sutarį 


Ė Nica ir Savoja: iš Sardinijos Prancūzijai 
Sardinijai, po plebiscitų, 1860 m. 
FŽ Iš popiežiaus valstybės 
[77] Iš Abiejų Sicilijų karalystės 

) Sardinijai, 1860 m. 


PRANCŪZIJA 


"ALTO ADIGE 
PIETŲ TIROLIS) 
A 1918 


< TRIEŠTAS 
SIR ISTRIJA 


p priedą, 87) 
5 
4 " 


OSMANŲ 


pa IMPERIJA 


NEAPOLIS 
1860 


Adrijos 
jūra 


Iš Austrijos Sardinijai po Austrijos 


karo su Prūsija 1866 m. 
Iš Austrijos Italijai, 1918 m. 
+—— Italijos siena, 1918 m. 


Sostinės: Florencija, 1862-1870; 
Roma, prijungta po Prancūzijos 
Prūsijos karo 1870 m. 





III PRIEDAS 


79. Šlėzvigas ir Holšteinas 


ŠLĖZVIGAS: Sritis, gyvenama danų ir vokiečių. 
Danija valdė kartu su Holšteinu 1815-1864 metais. 
Pagrindinis miestas - Flensburgas. 


NY 


+» HELGOLANDAS. 1807-90 m. valdė Didžioj 
ILO 4 Britanija. 1892 m. įraukias į Prūsijos Šiėzvigo- 
Holšteino provinciją. 


JUTLANDIJA 


MEKLENBURGAS 
0 kilometrai 50 
L--——-J 

80. Rumunijos augimas 1861-1945 m. 


LENKIJA 


UKRAINA 
(iki 1991 m. SSSR) 


VENGRIJA 


A ; k d 
- Rusijos (1812-1856, 
Galacis e) as 


e: 


až Ž $ 
“g Konstanca 


3 
SERBIJA 


kilometrai 100 
BULGARIJA 


; +— Sienos 1920 m. -—-——- Sienos šiuo 
ao 1861 Tara Romaneasca „Rumunų žemė“ metu 


(Valakija ir Moldavija) 


(2) 1878 Dobrogea (Dobrudža) 
BESARABIJA, dabar MOLDOVA. 1812-1917 priklausė 


6 1913 Pietų Dobrudža iš Bulgarijos, prarasta 1945 Rusijos imperijai, 1940-1941 ir 1944-1991 - Moldavijos SSR, 
6 1918 Besarabija (žr. rėmeliuose) pr 1944 1918-1940 - Rumunijai; nuo 1991 nepriklausoma. 





(S) 1919 Bukovina (žr. rėmeliuose) prarasta 1944 
BUKOVINA iki 1918 priklausė Austrijai, 1918-1919, 1940- 


6 1920 Transilvanija, iš Vengrijos 1941 ir nuo 1944 Ukrainai, 1919-1940 Rumunijai 
(2) Transnistrija: Rumunijos okupuota 1941-1944 

81. Dualistinė monarchija: Austrijos-Vengrijos tautos 1867-1918 m. 


VOKIETIJOS IMPERIJA 
(nuo 1871) RUSIJOS IMPERIJA 


AUSTRŲ 
SILEZIJA 
BOHEMIJA 


FORARLBERGAS 


AUKŠTUTINĖ 
AUSTRIJA 


BUKOVINA 


TRANSILVANIJA 


KROATIJA- 
SLOVĖNIJA 


AS 


PAKRANTĖS 7 / BOSNIJA- 
SRITYS 5657 „MERCEGOVINA 28 milijonai 
NM KV 5 
=; 
ITALIJOS : SERBIJA 
KARALYSTĖ (BLR 


V 


X Adrijos jūra 
N 
=== Austrijos imperijos «=== Vengrijos karalystės 
sienos sienos 
Bosnija, nuo 1878 valdoma Austrijos, 
Z nuo 1908 - jos aneksuota 

2 Vokiečiai = Slovėnai E3 Rumunai 5 “ "p " 

Bosnijos gyventojų pasiskirstymas pagal religijas 


[| Čekai EEd Kroatai Vengrai Musulmonai Iš || Žydai 
Lenkai Italai [77] Slovakai Stačiatikiai (serbai) Katalikai (kroatai) 


Rusinai 
(ukrainiečiai) Išskyrus žydus ir nedidelę turkų mažumą, 
visi Bosnijos gyventojai yra etniniai slavai 

82. Socializmo kilmė 





socializmas judėjimas Fourrier; Blancas; Proudhonas; Karlas Marx'as 









Krikščioniškasis | Kooperatinis A | socializmo teorijos: Babeulas; Saint-Simonas; 


TUOS o [eee IPA ES 


Revoliucinis socializmas 


Marksizmas 


„Revizionizmas“, UL ru Eur iu 
Ly ne (komunizmas) 


Rusijos socialdemokratų darbininkų 
partija (RSDDP) 1903: 

menševikai 1906, 

bolševikai 1906 RSDDP(b) 












Nevaldančiosios 


Valdančiosios komunistų partijos: 
komunistų partijos i istų sąj 


Jugoslavijos komunistų sąjunga 
1945-1991, 

Vokietijos vieningoji socialistų partija 
(SED) 1946-1989 (Rytų Vokietija), 

Lenkijos jungtinė darbininkų partija 
(PZPR) 1948-1990, 

Albanijos darbo partija 1945-1991, 

Čekoslovakijos komunistų partija 
1948-1991, 

Bulgarijos komunistų partija 1944-1991, | AV 

Rumunijos komunistų partija 1944-1990, | 

Vengrijos socialistinė darbininkų partija | 

1948-1989 



















Nacionalinis Reformatoriškasis Neostalinizmas: 
komunizmas: komunizmas: Ceausescu 
Tito Dubčekas 
Gomulka Jaruzelskis 

Gorbačiovas 


MAOIZMAS 


Postkomunistinės „socialdemokratinės“ partijos 


Rusijoje, Lenkijoje, Vengrijoje, Baltijos šalyse, 
Rumunijoje, Bulgarijoje, Albanijoje, Vokietijoje ir t. t. 

83. Makedonija: 1913 m. padalijimas 


RUSIJA 
AUSTRIJA-VENGRIJA 
a 
! 
RUMUNIJA 


BOSNIJA 


M 


UODKALNIJA 
2 


ITALIJA 


-—— Sienos po 
Bukarešto taikos sutarties 
(1913 m. rugpjūčio mėn.) 


Šalių pretenzijos 
Serbija 1912 = 


Bulgarija 1912 =--> 
[7] Graikiaii2  ----- 
(Z Juodkalnija 1912 

84. Didžioji Albanija 


e Novi Pazaras 


Kukesis Į N 
2 


Korabo kalnas 
2764 m. 


Adrijos jūra 


t 

ALBANIJAL, SV 
S 

1 


Duresis > 2 
8 * 
P +“ MAKEDONIJA 
| (Bulgarijos okupuota 
Sa Ochridas 1941-1944) 


Ochrido ežeras 
Prespos ežeras 
Pogradecis 


* Florina 


“ 
Korčia 


GRAIKIJA 


Girokastra 
o“ 


Jugoslavijos žemės, kuriose albanai 
S sudarė daugumą, apie 1921 m. 


-—— Albanijos siena iki 1941 
ir nuo 1945 
* — —- Praplėsta Albanija 1941-1944 
Janina 
0 kilometrai 50 
Ka a dai 

ki 1917 m. 


ijos imperijoje i 


“ 


85. Zydų sėslumo zonos Rus 


SPAB|SOULSJBYSf i 
o i 


SBAOJJEI 
EO 4 


ein[ foponr 


S 
es8PO *„ 
senelejojių | S8A0IUISIN 
A 


A 
--- 
Bi 


— 

2 

5 
Š 


VNIVUMNS“ 
- 


a 


AS 


LL“ 


BABJJOd =. 


"Wi 961|-£Z.L| Solbjus onu eisejdye 
sojuedu! soliįsny 'aįs/jei23 solioj eo) 

"WI 56 |-£11| SeĮs/jeJeN 

solisnig eud sopunlud "(elisnug loysijeie4 

ISTORIJA 
86. „Didysis trikampis“ - Europos galios centrai, 1914-1991 m. 

elisai6e ——— seg/įsjeA sauujus) 


egje segfisjeA MAH H 
SBUJIABIŲJEPBIPUSŲ EUJE SLL | — SBJI|JU4 ———> seg/įsjeA TUPYEA A 





UEI EITI | SESI 













































































elbyunį elDjIeJo eliuegįy 
(elinejsoBnp 
(W 8161 D!) - "Wi 816| 0d) 
eluodui hueuso elue6jng eliųjos 
ps S ma o o a 7 mų 
r (W 8161 D) | 
eliununy | alubusĄ elu6usA-elLysny | dai Eliuedsį | eliješnuog 
I - elueojoAS 
1 
! | elbjen0jS0J89 
Ssojjejno) ' 
emoN SS L— ia 
| eliėjog 
eliznouBig 
elipuBjO 
elbjuo] eljoOA 














((W £26| onu) 


ASS | enan) 


(ui 1164 Di) einE 


Eliodu; solįsnyų || esa) 


TIT TNT ET ITNIUC I) 7 TNA LI 


(6761-16! 
'8161-1L61) 
eliuejug 1[01Zp1a AVT 





eliuong ElibSAION 















1306 


87. Italų-slavų sienos 1939-1992 m. 


e Filachas 


Tarvizijas e 
(Trbižas) 
Jesenicė * 
N 


Triglavo kalnai 


ITALIJA 


Udinė e 
(Videmas) 


“ 
kV 


o 
Postoina VM 
(Postumija) 


e Motovunas 
(Montona) 
Porečė 
(Parenzas) 
=—= m= |talijos-Jugoslavijos siena 
nuo 1939 m. rugsėjo 1 d. 
m= Siena nuo 1947 m. Italijos 
taikos sutarties 
+++--+ Šių laikų siena tarp Slovėnijos 
ir Kroatijos 
Triesto laisvoji zona 
(1945-1947 m.) 
kilometrai 


a) 1939-1992 m. 


Italijos šiaurės ITALIJA 
rytų siena 
R Teritorijos, Italijos 
okupuotos Antrojo 
pasaulinio karo metu 
b) Italijos 1941-1945 Italijos 
okupacinės aneksuotos teritorijos 
Zonos 0 kilometrai 150 
L — 
1939- 
1944 metais 


AUSTRIJA / 


/ 
Klagenfurtas 2 
. a 
(Celovecas) >" 
„ 








III PRIEDAS 


m 


2 
uu 


+ Liubliana 
(Laibachas) 


soVĖNIJA 


SERBIJA 


JUODKALNIJA 
Dubrovnikas 

88. Sovietų ekspansija Europoje 1917-1945 m. 


DDD | 


Valstybės, prijungtos prie 
— Sovietų Rusijos ir sudariusios 
SSRS 1922 m. 


[EZT Vaisybės, aneksuotos 1939 m. 
| Valstybės, aneksuotos 1940 m. 

RSA Teritori 

Ka Teritorija, aneksuota 1945 m. 


kilometrai 500 


“ MST 
MN SOVIETŲ RUSIJA (nuo 1917 - RSFSR) N 


NM 1917-1918 metais nuo Rusijos atsiskyrė visi 
nerusiški buvusios carinės imperijos kraštai, 
be to, Dono ir Kubanės kazokai. Visi, išskyrus 
Lenkiją ir Suomiją, buvo Raudonosios Armijos 

“ N vėl užkariauti arba Pilietinio karo pabaigoje 
4 1919-1921 m., arba vokiečių-sovietų sutarties 
galiojimo metu (1939-1941 m.). 


NN 
NN 


Kaliningradas! g 2 ANANASŲ NSN k 
Kėnigsbergas ALTA- N NN LRNSN NN N 


k 
LENKIJA 


BUKOVINA 


RUMUNIJA 

89. Ukrainos Respublika, 1918-1991 m. 

90. Lenkija, 1921-1945 m. 


Baltijos jūra 


Kaliningrada: 
(Kėnigsberga 


Užolzi 
ČEKIJOS 


RESPUBLIKA 


Buvusios rytinės Lenkijos sritys, 1939 m. aneksuotos 
SSRS ir atiduotos Baltarusijai kaip vadinamosios 
atgautos teritorijos (1945 m.). 
Buvusios rytinės Vokietijos sritys, atiduotos Lenkijai 
kaip vadinamosios atgautos teritorijos (1945 m.). 
E Šiaurinė buvusių Rytprūsių dalis, RSFSR aneksuota 
1945 m. 
S Vilniaus kraštas, 1920-1923 m. nominaliai nepriklau- 
SS somas kaip „Vidurio Lietuva“; 1923-1929 m. inkorpo- 
ruotas į Lenkijos sudėtį, nuo 1945 m. priklauso Lietuvai. 
EA Laisvasis Dancigo miestas, 1920-1939 m. administruo- 


jamas Tautų Sąjungos, 1939-1945 m. inkorporuotas 
į Reichą, nuo 1945 m. priklauso Lenkijai. 





LATVIJA 


"BALTARUSIJA 


SLOVAKIJA 


Buvusi Rytų Galicija: 1918-1919 m. paskelbta Vakarų 
Ukrainos Respublika, 1919-1939 m. įėjo į Lenkijos, 
1945-1991 m. - į Ukrainos SSR sudėtį; nuo 1991 m. 
priklauso Ukrainos Respublikai. 

Užolzio kraštas (vakarinė buvusios austrų Silezijos 
kunigaikštystės dalis), Lenkijos aneksuota iš 
Čekoslovakijos 1938-1939 m. 


Prieškario Lenkijos sritys, inkorporuotos į Reicho sudėtį 


1939-1945 m. 


Plebiscitų teritorijos, 1919-1921 m. 


+++ Rygos linija, 1921 m. kovą nustatyta Rygos taika tarp Lenkijos ir Sovietų Rusijos. 
> — Molotovo-Ribentropo linija (1939 m. rugsėjis), 1943-1945 m. atgaivinta kaip Kerzono linija. 
>—— Oderio-Vakarų Neisės linija (1945 m. liepa), nustatyta Potsdamo konferencijos. 

III PRIEDAS 


X 


91. Čekoslovakija, 1918-1992 m. 

92. Vengrija 1918-1945 metais 

AlojuaM6 esonuny 'euoleyį Ei 

III PRIEDAS 


93. Serbijos (1817-1913 m.) ir Jugoslavijos (1918-1945 m.) augimas 


VENGRIJA 


RUMUNIJA 


> 2 ——T 
aa a SERBIJALIA 
„„SERBIJA, 1878 

I JUODKALNIJA > —Ą|Ų 

D 4 Kosovas 


ubrovnikas 3 ! 
„1 — 5 


Podgorica 2 E 
- MAKEDONIJAI 


l 


viiIHvoing 


Adrijos jūra 


Atimta iš Austrijos 1918 m. 


“=, GRAIKIJA 
EZ) Atimta iš Vengrijos 1918 m. J 
/ 
Teritorijos, atimtos iš i 
Bulgarijos 1919 m. 


kilometrai 
— 1920 m. Jugoslavijos sienos opi 


= = 1913 m. Serbijos sienos 


1918 m. Serbų karalystė išsiplėtė ir tapo Serbų, slovėnų ir kroatų karalyste. 1931 m. ji buvo pavadinta Jugoslavijos ka- 
ralyste. Kaimynų suskaldyta ir okupuota 1941-1944 m., 1945 m. lapkritį atkurta kaip Jugoslavijos Federacinė Liaudies 
Respublika, susidedanti iš Serbijos, Kroatijos, Slovėnijos, Bosnijos ir Hercegovinos bei Makedonijos. Serbijoje buvo dvi 
autonominės sritys — Voivodina ir Kosovas. 1992 m. Jugoslavijos federacija skilo dar kartą: po to, kai visos buvusios 
respublikos pasiskelbė nepriklausomomis, vienintelėmis narėmis liko Serbija ir Juodkalnija. 

94. Tarpukario Europos diktatūros 1917-1939 m. 


Trukmė 


Diktatorius(iai) 





Sovietų Rusija 


1917 10 25 (senas kal.) 


Leninas (iki 1924 m.), 


Bolševikų perversmas, totalitarinė 

































































ir SSRS [1917 1107) - 1991 Stalinas, „BoxAb“ komunistų partinė valstybė. Teroras. 
(iki 1953 m.) 
Vengrija 19190321-191909  Bėla Kūnas Sovietų komunistinė respublika. Teroras. 
1919-1944 Admirolas Horthy Profašistinė diktatūra. Teroras. 

Italija 1922 1028-1943 Benitas Mussolinis Fašistų perversmas: konstitucinė monarchija, 
pakeista „korporacine valstybe“. Visos opozicinės 
partijos paleistos 1926 m. 

Bulgarija 1923 06 08/09-1944 Aleksandras Tsankovas Karinis perversmas: autoritarinis režimas, opozicijos 
paleidimas; nuo 1934 m. karališkoji Boriso III 
diktatūra. 

Ispanija 1923 09 23- Generolas Miguelis Autoritarinis režimas, pritariant karaliui 

1930 0120 Primas de Rivera Alfonsui XIII, karinis direktoratas; konstitucijos 
galiojimas sustabdytas. 

Turkija 1923 10 29-1938 Gazi Mustaf Asmeninė diktatūra, vienpartinė tautinė valstybė. 

Kemal-paša 
Albanija 1925 01-1940 Achmedas Zogu Autoritarinis režimas, pirma - prezidentinis, 
(1928 m. tapo karaliumi) paskui karaliaus. 
Lenkija 1926 05 12-1939 Maršalas Jozephas Karinis perversmas, kairysis karinis režimas; 
Pilsudskis „sanacinė“ diktatūra, veikianti po parlamento 
priedanga. 

Portugalija 1926 05 28-1975 Manuelis de Oliveira Autoritarinis režimas, parlamentas paleistas, 

nuo 1932 A. Salazaras konstitucijos galiojimas sustabdytas. 

Jugoslavija 1929 01-1941 Karalius Aleksandras Perversmas, karaliaus diktatūra. 

Lietuva 1929 09 19-1940 Antanas Smetona Tautinė vienpartinė valstybė. 

Rumunija 1930 06 09-1941 Karalius Karolis II Perversmas, karaliaus diktatūra. 

Vokietija 1933 0130-1945 Adolfas Hitleris, Nacistai laimi per rinkimus; vienpartinė valstybė 

„Fiureris“ sukurta pasinaudojus „nepaprastaisiais 
įgaliojimais“. Teroras. 

Austrija 1933 03-1937 Engelbertas Dolliussas Diktatūra, vykdoma per pusiau fašistinį „Tėvynės 
frontą“, valdymas nepaprastosios padėties 
dekretu. 

Estija 1934 03 12-1940 Konstantinas Petsas Autoritarinis režimas, nepaprastoji padėtis, 
valdymas dekretu, paleistas parlamentas. 

Latvija 1934 05 15-1940 Karlis Ulmanis Autoritarinis režimas, tautos vienybės vyriausybė, 
paleistas parlamentas. 

Graikija 1935 10-1941 Generolas J. Kondilis Autoritarinis karinis karaliaus režimas, paleistas 

Generolas I. MetaXas = parlamentas. 
Ispanija 1936 09-1975 Generolas Franciscas = Karinis fašizmas, totalitarinis režimas. Teroras. 

Francas, „Kaudiljas“ 


95. Dualistinė komunistinės partijos-valstybės sistema 


UE TE 


z Generalinis sekretorius 


dis 





Lui ai 






Partijos 
suvažiavimas 
(su pertraukomis) 


iu ua 


= 
1z 
G 
o 
[=] 
= 


Sekretorius 
Ig!) 
komitetai 
+ Visi partijos 
nariai duodavo 


įžadus paklusti Sekretorius 
„aukštesniems Rajono ar miesto 
organams“. Leuiiai) 

+ Dauguma 


pareigūnų užėmė 
pareigas Partijoje, 
kitas - valstybėje. 
Rangas priklausydavo 
nuo partijos posto. 


Sekretorius 


Miesto rajonų 
komitetai 


Sekretorius 


Vietos 
komitetai 


+ Visi partijos reikalai, 
tarp jų įstatai, 
susirinkimai ir 
sprendimai, buvo 
laikomi slaptais. 





Pirminės partijos 
organizacijos arba 
kuopelės, kiekviena 
turinti savo 
sekretorių. 


| Pirminiai organai 


Raktas 


A = vykdomųjų nurodymų linijos 














Valstybės institucijos | 








III PRIEDAS 


Pirmininkas 

(Valstybės prezidentas) 
Valstybės saugumo Valstybės ba 
komitetas (KGB) Eynės A 
Karinė politinė 
valdyba (kontro- 
liuoja ginkluotąsias 
pajėgas) 

Pirmininkas 
Valstybės (Ministras pirmininkas) 


konstitucija 
patvirtina 
„Vadovaujantį 
Partijos 
vaidmenį“ 






















Pei, 


Valstybinė rinkimų Aukščiausiasis 
komisija įstatymų 
(tikrina visus leidžiamasis 
kandidatus) susirinkimas 
Valstybiniai rinkimai 
A Pirmininkas 
Rinkimų komisija Respublikinės 
= tarybos 
s y Žž: $ Pirmininkas 
i PES ar 
| Rinkimų komisija | Na Rajonų ar miestų 
sie) $ Pirmininkas 
Rinkimų komisija Miestų rajonų 
D Aninų onioje i M 
„Ai pi $ Pirmininkas 
Rinkimų komisija | Vietos 
ii tarybos 
+ „Rinkimus“ rengė ir partija, 
ir valstybė, bet jų rezultatai 
iš anksto buvo nulemti rinkimų 
komisijų [RT | 


Valstybinės įmonės - 
fabrikai, firmos, mokyklos, 
ligoninės - visos turėjo 
partines organizacijas 

96. Tarpukario nepuolimo ir/arba neutralumo sutartys 1925-1939 m. 


1925  SSRS-Turkijos Paryžius, 1925 m. gruodžio 17 d., atnaujinta 1929 ir 1931 m. 
1926 " SSRS-Vokietijos Berlynas, 1926 m. balandžio 24 d., atnaujinta 1931 m. 
SSRS-Afganistano Pahgmanas, 1926 m. rugpjūčio 31 d., atnaujinta 1931 m. 
SSRS-Lietuvos Maskva, 1926 m. rugsėjo 28 d. 
1927 SSRS-Latvijos Ryga, parafuota 1927 m. kovo 9 d. 
SSRS-Persijos Maskva, 1927 m. spalio 1 d. 
1928 | Graikijos-Rumunijos Ženeva, 1928 m. kovo 21 d. 
Italijos-Turkijos Roma, 1928 m. gegužės 30 d. 
Graikijos-ltalijos Roma, 1928 m. rugsėjo 23 d. 
19299 Graikijos-Jugoslavijos Belgradas, 1929 m. kovo 27 d. 
1930 Graikijos-Turkijos Ankara, 1930 m. spalio 30 d. 
1932 SSRS-Suomijos Maskva, 1932 m. sausio 21 d. 
SSRS-Lenkijos Maskva, pasirašyta 1932 m. sausio 25 d., parafuota 1932 m. liepos 25 d., 
atnaujinta Maskvoje, 1934 m. gegužės 5 d. 
SSRS-Latvijos Ryga, 1932 m. vasario 5 d. 
SSRS-Estijos Maskva, 1932 m. gegužės 4 d. 
SSRS-Prancūzijos Paryžius, 1932 m. lapkričio 29 d. 
1933 SSRS-Italijos Roma, 1933 m. rugsėjo 2 d. 
Rumunijos-Turkijos Ankara, 1933 m. spalio 17 d. 
Turkijos—Jugoslavijos Belgradas, 1933 m. lapkričio 27 d. 
1934  Vokietijos-Lenkijos Berlynas, 1934 m. sausio 26 d. 
1939 Portugalijos-Ispanijos Madridas, 1939 m. kovo 18 d. 
Vokietijos-SSRS Maskva, 1939 m. rugpjūčio 23 d. 
Bendros sutartys 
1925  LOKARNO SUTARTYS. (1) Paktas dėl Prancūzijos-Vokietijos ir Belgijos-Vokietijos sienų neliečiamumo. 
(2) Arbitražo sutartys tarp Vokietijos ir Prancūzijos, Belgijos, Čekoslovakijos bei Lenkijos. (3) Bendra garantinė 
sutartis tarp Prancūzijos, Čekoslovakijos ir Lenkijos. 
1928 SUSITARIMAS ATSISAKYTI KARO KAIP NACIONALINĖS POLITIKOS ĮRANKIO (Briand'o-Kelloggo paktas), 
Paryžius, 1928 m. rugpjūčio 27 d. Pasirašytas Airijos, Australijos, Belgijos, Čekoslovakijos, Didžiosios Britanijos, 
Indijos, Italijos, Japonijos, Jungtinių Amerikos Valstijų, Kanados, Lenkijos, Naujosios Zelandijos, Pietų Afrikos, 
Prancūzijos, Vokietijos. 
BENDRASIS AKTAS DĖL TAIKAUS TARPTAUTINIŲ NESUTARIMŲ SPRENDIMO: Tautų Sąjungos Generalinė 
asamblėja, Ženeva, 1928 m. rugsėjo 26 d. 
1933 LONDONO KONVENCIJOS, APIBRĖŽIANČIOS AGRESIJĄ: 
Liepos 3 d.: Afganistanas, Estija, Latvija, Lenkija, Persija, Rumunija, SSRS, Turkija. 
Liepos 4 d.: Lietuva, SSRS. 
Liepos 5 d. Graikija, Jugoslavija, Rumunija, SSRS, Turkija (Suomija prisidėjo 1933 m. liepos 23 d.) 
1934 BALKANŲ TARPUSAVIO GARANTIJŲ PAKTAS. Atėnai, 1934 m. vasario 9 d. Pasirašė Graikija, Jugoslavija, 

Rumunija ir Turkija. 


III PRIEDAS 
97. Nacistų galios augimas, 1933-1943 m. 


Mėmelio kraštas 
1939 m. balandis 


Ravensbriukas 


1 
o „Zachsenhauzenas * „Nartelandas“ 


3 1939 

o 
4 Chelmas 
VOKIETIJA GrosRozens 4 Ž Maidanekas,, 


DoR Sudetų kraštas, "= GENERALINĖ 
11938 m. spalis GUBERNIJA 
Poeebugesų M 1 


Buchenvaldas 9 " 1939 
“ 
„4 Terezynštatas -(» 


A 9 e Praha 
L BOHEMIJA-MORAVIJA 


Bergenas ES 
Belzenas O e Berlynas . 


o Koncentracijos ir „mirties 
stovyklos“ 
„ Elzasas- 2 = —- 1933 m. siena 
M Lotaringija Dachau 4 O Mauthauzenas —— Didžiojo Reicho 1941 m. 
o i i 
Berchtesgadenas Viena e X 27! 2 
0“ sai AUSTRIJA alicijos sritis 


1938 m. kovas Slovėnija (1941 m. austrų) 


7 Reino kraštas (demilita- 
“M rizuota zona 1936 m.) 


Dip) ės 
o ao ae Ito) 


„23 L . 5 E Italijos okupuotos teritorijos 
? SARDINIJA ži 


TURKIJA CA Ašies satelitės 


Valstybės, okupuotos 
Vokietijos 1942-1945 m. 


9 MALTA (Br.) E p f > —- Tolimiausio vokiečių prasi- 
veržimo ribos (1943-1943 m.) 

98. Ispanijos pilietinis karas, 1936-1939 m. 


„Santanderas 67 PRANCŪZIJA 


JKATALONIJA 


Barselona 
01.39 


"mg Madridas | Menorka 


9)-03.39-. 1 NE 6 


Maljorka 
m; Valensija P 


03.39 Palma 


4 Diasas La 1 Dion 


i "Kartachena 
08890 
į 9 Almerija 
Kadis 7 
Gibraltaras (britų) 


Tanžeras 
(61 (a Titvanas 


Melilija 0 kilometrai 300 
L--—J 


Nacionalistų pajėgų užimtos teritorijos: 
E 6) Vyriausybės būstinė 
[E 1936 m. liepa 
1937 m. kovas Fr Internacionalinių brigadų štabai 


1938 m. gruodis Š Pradinis generolo Franco štabas 


Miestai, kuriuose 1936 m. liepą buvo surengti 
FR 1939 m. vasaris sėkmingi nacionalistų sukilimai 


Pagrindinės respublikonų citadelė: 
[] 1939 m. kovas (karo pabaiga) - ių kalimo datos: L 

99. Internacionalinės brigados Ispanijoje, 1936-1939 m. 


III PRIEDAS 








Suformuota Nr. Pavadinimas Batalionai Pradžioje pagrindą 
sudarė: 
1936 m. spalį XI Hanso Beimlerio 1 Edgaro Andrė Vokiečiai 
(vėliau Thaelmanno) 2 Paryžiaus komunos (vėliau pervestas į 14 IB) Prancūzai ir belgai 
3 Dombrowskio (pervesta į 12 IB) Lenkai 
1936 m. lapkritį XII Garibaldžio 1 Thaelmanno (pervesta į 11 IB) Vokiečiai 
2 Garibaldžio Italai 
3 Andrė Marty Prancūzai ir belgai 
1936 m. gruodį XIII - 1 Louise'os Michel Prancūzai ir belgai 
2 Chapiaer (pervestas į 129 IB) Balkanų gyventojai 
3 Henri Vuillemino (pervestas į 14 IB) Prancūzai 
4 Mickevičiaus 
1936 m. gruodį XIV Marselietės 1 Devynių tautų batalionas (pervestas į 11.2 IB) 
2 Domingo Žerminalio Ispanų anarchistai 
3 Henri Barbusse'o Prancūzai 
4 Pierre'o Brachet Prancūzai 
1937 m. gruodį XV  Lincolno- 1 Dimitrovo (pervestas į 129 IB) 
Wachingtono 2 Britų Britai 
3 Lincolno, Wachingtono Amerikiečiai 
4 Vasario šeštosios (pervestas į 14 IB) Prancūzai 
1937 m. 150 - 1 Rakosi Vengrai 
birželį-liepą 2- (pervestas į 13 IB) 
129 | - 1 Masaryko Čekai ir slovakai 
2 Dajakovičiaus Bulgarai 
3 Dimitrovo Jugoslavai ir albanai 
- (prijungtas prie Pulk. Morandi'o batalionas Mišrus 
86 brigados) 

100. Waffen-SS divizijos, 1933-1945 m. 





Nr. Santrumpa Pavadinimas Suformuota Sudėtis 
I SS-PD Leibstandarte Adolf Hitler 1933- SS Panzer Regt. 1 

II SS-PD Das Reich (iš pradžių Deutschland) 1939 SS Vertūgungsgruppe 
(Ypatingos paskirties pajėgos) 

III SS-PD Totenkopf 1939 Totenkopiverbande (KL apsauga); 
Politische Bereitschafte (Politinės 
parengties grupė) 

IV SS-PgD Polizei 1939 Sukarinta policija 

V SS-PD* Wiking (iš pradžių Germania) 1940 Nordland Regt. (danai ir norvegai); 
Westland Regt. (flamandai/olandai; 
suomių batalionas) 

VI  SS-GbD“* Nord 1941 Kampigruppe „Nord“ 

VII SS-FGbD*“* Prinz Eugen 1942 Balkan Volksdeutsche naujokai 
VIII SS-KD Florian Geyer 1941 SS Totenkopf 
Reitenstandarte 

IX SS-PD Hohenstaufen 1942 Vokiečių šauktiniai 

X SS-PD Frundsberg 1943 Vokiečių šauktiniai 

XI  SS-FPdG* Nordland 1943 Norvegų ir danų legionai; SS Wiking 

XII SS-PD Hitlerjugend 1943 17-mečiai savanoriai 
XIII WGbD derSS* = Handschar 1943 Bosnijos musulmonai 
XIV WGD der SS* Galizien (Ukrainische 1) 1943 Vakarų ukrainiečiai 
XV WGD der SS* (Lettische No. 1) 1943 Latvių legionas 
XVI SS-PgD Reichsfūhrer-SS 1943 SS konvojaus batalionas 
XVII SS-PgD Gėtz von Berchlingen 1943 Wehrmacht (Prancūzija) 
XVIII SS-PgD“* Horst Wessel 1944 Vengrijos Volksdeutsche + 
XIX WGD der SS* (Lettische No. 2) 1944 Latvių legionas 
XX WGD der SS* (Estnische No. 1) 1943 Estų legionas 
XXI WGbD derSS*t. Skanderbeg 1944 Albanijos musulmonai 
XXII FKD der SS** Maria Theresa 1944 Vengrijos Volksdeutsche + 
XXIII WGbD der SS*+ Kama (Kroatische No. 2) (paleista) 1943 Kroatai ir Bosnijos musulmonai 
XXIII FPgD der SS* Niederland/Nederiand 1944 Olandų legionas 
XXIV. WGbDt Karstjager 1943 Karstwehr saugumo batalionas (Italija) 
XXV WGDderSS*+ Hunyadi (Ungarische No. 1) 1944 Vengrai 
XXVI WGD derSS*t. (Ungarische No. 2) 1944 Vengrai 
XXVII SS-FGD*t Langemarck (Vlanderen 1) 1944 Flamandų legionas 
XXVIII SS-FGD*t Wallonien 1944 Valonų legionas 
XXIX SS-FGD* (Russische No. 1) (paleista) 1944 Kaminskio brigada; buvę sovietų karo 
belaisviai 
XXIX WGD derSS*+. (Italienische No. 1) 1945 Buvę Italijos armijos kariai 
XXX WGD der SS* (Russische No. 2) 1944 Buvę sovietų karo belaisviai 
XXXI SS-FPgD“T Bėhmen-Mahren 1944 Bohemijos ir Moravijos gyventojai 
XXXII SS-FPgD* 30 Januar 1945 Kuršiai 
XXXIII WKD der SS*t (Ungarische No. 3) (paleista) 1944 Vengrai 
XXXIII | WGD der SS* Charlemagne (Franzūsische No. 1) 1944 Lėgion Volontaire Frangaise 
XXXIV. SS-FGD'1 Landstorm Nederlands 1944 Olandų savanoriai 
XXXV. SS-GDT Polizei (No. 2) 1944 (Kaip SS-IV) 

Nr. Santrumpa Pavadinimas Suformuota Sudėtis 
XXXVI WGD der SS 2 1944 Dirlewanger Brigade 
XXXVII SS-FKDT Lūtzow 1944 
XXXVIII SS-GD1 Niebelunges Bad Tėlzo kadetų mokykla 
XXXIX  GbD der SSt Andreas Hofer 1945 galutinai nesuformuota 
XL SS-FPgDt Feldermhalle 1945 galutinai nesuformuota 
XLI WGDderSS*+  Kalevala (Finnische No. 1) 1945 galutinai nesuformuota 
XLII SS-Dt Niedersachsen 1945 galutinai nesuformuota 
XLII! SS-Dt Reichsmarschall 1945 galutinai nesuformuota 
XLIV SS-Df Wallenstein 1945 galutinai nesuformuota 
XLV SS-Df Warager 1945 galutinai nesuformuota 
Įvairūs SS junginiai: 


1 Šv. Jurgio legionas (1940), britų savanoriai; SS-Fallschirmjager (SS parašiutininkų brigada [bausmės]); 
SS-Panzer Abteilung „Hermann von Salza“; Begleit Battalion-Reichsfhrer (SS konvojaus batalionas); 
Wachtabattalion-Adolf Hitler (Fiurerio asmens sargyba). 


* Daliniai, sudaryti daugiausia iš karių nevokiečių. 

** Daliniai, sudaryti daugiausia ar iš dalies iš Rytų Europos Volksdeutsch karių. 

+ Daliniai, mažesni už diviziją. Pastaba: „SS“ prieš junginio pavadinimą reiškė, kad jis visiškai integruotas į visas SS struktūras; 
„der SS“ reiškė, kad junginys neintegruotas. 


Santrumpos: SS: Schutzstaffeln; PD: Panzer Division; PgD: Panzergrenadier Division; GbD: Gebirgs (kalnų) Division; KD: Kavale- 
rie (kavalerijos) Division; F: Freiwillinge (savanorių); WGD: Waffen Grenadier Division; WGbD: Waffen Gebirgs Division. 


Šaltiniai: A. J. Barker. The Waffen-SS at War, Londonas, 1982. Priedas: „SS Divisions, 1940-1945“, 121-122 psl.; B. Gerrie. Hitler's 


Samurai: The Waffen-SS in Action, Londonas, 1983. 2 sk.; G. H. Stein. The Waffen-SS: Hitler's Elite Guard at War, 1939-1945, 
Itaka (Niujorko valstija), 1966. 

101. Europos aukos 1914-1945 m. 


1 Kariškiai, žuvę per Pirmąjį pasaulinį karą 3 Civiliai gyventojai, žuvę per Antrąjį pasaulinį karą 


(pagal valstybes, žuvę mūšiuose ar mirę nuo žaizdų; (pagal valstybes) 
neskaitant JAV) minimumas maksimumas 
Sąjungininkės Sąjungininkės ) 
Rusijos imperija 1700000 Sovietų Sąjunga 16000000 19000 000 
Prancūzija 135780. Lenkija | 5675000 7000 000 
Didžioji Britanija ir jos kolonijos 908371 Jugoslavija 1200 000 
Italija 650 000 Prancūzija 350 000 
Rumunija 325 706 Graikija 325 000 
Serbija 70000 Čekoslovakija 215 000 
Belgija 12716: OR0AA 09 
Portugalija 7222 Didžioji Britanija 92 673 
Graikija so Belgija 76000 
Juodkalnija 2000 Norvegija 7000 
Tarpinė suma sos0815 Danija 2000 
Centrinės valstybės Ašies valstybės 
Vokietija 177370 Vokietija 780 000 
Austrija-Vengrija 120000 Vengrija 290 000 
Turkija 325 000 Rumunija 200 000 
Bulgarija 87 500 Italija | 152 941 
Tarpinė suma 238620 | Bulgarija 10 000 
Ž aa Suomija 2000 
Iš viso (pagal skaičiavimus) 8427 015 1 ae 
„|“ Išviso (pagal skaičiavimus) 27077 614 
2 Kariškiai, žuvę per Antrąjį pasaulinį karą *“* Šiame milžiniškame skaičiuje, pagrįstame ne užfiksuotomis mirtimis, 
(pagal valstybes, žuvę mūšiuose ar mirę nuo žaizdų; 0 pokario gyventojų trūkumu, slypi kai kurios kategorijos, išvardytos 
neskaitant JAV) 5 lentelėje. Dėl šių mirčių vokiečių okupacija kalta tik iš dalies. Čia taip 
iunaini pat nepaisoma niekad neatskleistų tautinių skirtumų (didžiausių nuos- 
as *8 — 9000 000 tolių patyrė ukrainiečiai, baltarusiai, rusai, lenkai, estai, latviai, lietuviai 
s c ir žydai). 
Jugoslavija | 305000 «+ | šį mažesnį skaičių nejtraukti Lenkijos piliečiai, priversti primti sovietų 
Didžioji Britanija 264 443 pilietybę 1939 m. 
Prancūzija 213394 — ||| | | | 
Lenkija 123179. 4 Holokaustas: nacistų 1939-1945 m. išžudyti žydai 
Graikija 88 300 (pagal valstybę, iš kurios buvo kilę; minimalūs ir maksimalūs skaičiai) 
Belgija 12 000 minimumas maksimumas 
Čekoslovakija 10000 Lenkija 2350000  3000000 
Olandija 7900. Sovietų Sąjunga 1500000 2000 000 
Norvegija 3000 Vokietija ir Austrija 218 000 240 000 
Danija 1800 Vengrija 200 000 300 000 
Tarpinė suma 10026945 Rumunija 200 000 300 000 
Ašies valstybės Olandija 104 000 110 000 
Vokietija 3500000 Čekoslovakija 90 000 95 000 
Rumunija 300000 Prancūzija 60 000 65 000 
Italija 242232 Graikija 57 000 60 000 
Vengrija 200000 Jugoslavija 55 000 60 000 
Suomija 82 000 Belgija 25 000 28 000 
Bulgarija 10000 | Italija 8500 9500 
Tarpinė suma 4335232 Liuksemburgas 2800 3000 
Iš viso (pagal skaičiavimus) 14362177 Norvegija į 700 1000 
* Šis skaičius apima 3-4 mln. sovietų karo belaisvių, žuvusių Dame Mažiau DEBUIOS 
nacistų nelaisvėje ar po to, kai grįžo į SSRS. Iš viso (pagal skaičiavimus) 4871000  6271500 
TTT TTT Nidurkis -5571 300 

5 Kategorijos žmonių, nužudytų Sovietų Rusijoje ir Sovietų Sąjungoje 1917-1953 m. 
(neskaitant žuvusių per karą 1939-1945) 
(pagal R. Medvedevą ir R. Conguestą) 


minimumas maksimumas 
Pilietinis karas ir badas Pavolgyje, 1918-1922 m. 3000 000 5000 000 
Politinės trečiojo dešimtmečio represijos dešimtys tūkstančių 
Prievartinė kolektyvizacija ir „išbuožinimas“ po 1929 m. 10 000 000 14 000 000 
Teroras ir badas Ukrainoje, 1932-1933 m. 6000 000 7 000 000 
Didysis teroras (1934-1939 m.) ir valymai 1000 000 
Deportacijos į Gulagą iki 1937 m. 10 000 000 
Sušaudymai ir susidorojimai 1937-1939 m. 1000 000 
Deportacijos iš rytų Lenkijos, Baltijos šalių ir Rumunijos 1939-1940 m. 2000 000 
Užsienio karo belaisviai: lenkai, suomiai, vokiečiai, rumunai, japonai 1000 000 
Deportacijos į Gulagą 1939-1945 m. 7 000 000 
Ištisų tautų (Pavolgio vokiečių, čečėnų, ingušų, Krymo totorių ir t. t.) deportacijos 1000 000 
Pokarinis repatriantų ir buvusių okupuotų teritorijų gyventojų valymas 5000 000 6 000 000 
Iš viso (1-5 lentelė) apie 54 mln. 


Pastaba: dalis aukų patenka daugiau negu į vieną kategoriją. 


6 Europos aukos 1914-1945 m.; pagrindinės kategorijos 


 - 1 milijonas mirčių 





Visi civiliai gyventojai, žuvę 
Europoje per II p.k. 





Sovietų civiliai gyventojai, 
žuvę per II p.k. 





Sovietų Gulago aukos 


Kariškiai, žuvę per II p.k. 00000000000000 





Kolektyvizacijos ir 























išbuožinimo aukos 

Kariškiai, žuvę per I p.k. 00000000 
AB per Rusijos pilietinį 060000 
Teroras ir badas Ukrainoje 4 44448 
Žydų holokaustas 000000 
Lenkijos aukos 

1939-1945 m. 000000 
Bendros JAV ir D. Br. 

aukos per II p.k. t 

Visi civiliai gyventojai, žuv 

Europoje KAA 2 00000 


(daugiausia austrų Galicijo- 
je, rusų Lenkijoje, Serbijoje, Belgijoje ir Š. Prancūzijoje) 





Pastaba: išskyrus kariškius, žuvusius per I p.k. ir žydų holokausto aukas, nė vienas šių skaičių nebuvo deramai ištirtas ar pagrįstas. 


Jie gali būti naudojami tik kaip bendro pobūdžio rodikliai, bylojantys apie aukų mastą. 

102. Gulago archipelagas: Sovietų koncentracijos stovyklos ir KGB kalėjimai 
(pagal Avrahamą Šifriną, apie 1980 m.) 


Barenco jūra 


MAR 4 


pal 
uksa € Kukofas 


69 Puksozeras Novyj Bor e 
„Kargapolggas' Šalakuša 7. 
onevas Niandoma 
as US dg0 Nand > e Chabaricha 
nkurskas Choreiveras 
“o 


Mutnyj Materik e 


e Erisevas Makaricha 
VOLOGDA KOMIŲ ASSR + Promišeleriię 
Aukštutinė Na a Ust Vorkulas ee € 
sa Pečiora, Kožimas e Inis Apozas Jelsėki 27 
e Ust Vimas «o 
Sosnogorskas Kniažpogostas ę 


- Iki Maskvos Cie SIKTIVKARAS 


apie 1000 km. TIUMENĖ 


St. Gamas e Mordinas 
Kobra „9 Lapidinas 

. 
kilometrai «e Koncentracijos stovykla (Gulagas) 
(Cl Administracijos centras su kalėjimu 


Arkties 
vandenynas 


Naujoji žemė 





(a) Poliarinėje Rusijos dalyje; (b) Europinėje SSRS dalyje 

103. Baltijos šalys, 1993 


E Ša Tanos narės E Suso sovieinės ZA Mneksuotos SSSR 1940 m. 


(Šiaurės sutartis, 1953 m. + respublikos 
Helsinkio sutartis, 1962 m,) E2 Buvusios Varšuvos Sutarties A) Alandų salos, priklausančios 
(mn NATO narės narės Suomijai (Ahvenanmaa) 
Europos Sąjungos narės (6) Bronholmas, priklausantis 
Danijai 

104. Europa, 1992 m. Kai kurie statistiniai duomenys 





Šalis Teritorija Gyventojų 
(km2) tankumas 
(kmž) 
Europos Sąjunga 
Airija 70 526 50 
Belgija 30 619 327 
Danija 43219 120 
Graikija 132 403 78 
Ispanija 506 503 67 
Italija 302 271 191 
Jungtinė Didžiosios Britanijos 
ir Šiaurės Airijos Karalystė 244 893 236 
Liuksemburgas 2360 144 
Olandija 41488 366 
Portugalija 92 402 107 
Prancūzija 548 927 105 
Vokietija 356 978 226 
Europos laisvosios prekybos zona 
Austrija 84 140 94 
Islandija 267 227 1 
Norvegija 325 345 13 
Suomija 331 792 15 
Švedija 451311 19 
Šveicarija 41431 167 
Buvęs sovietų blokas 
Albanija 28851 116 
Bulgarija 111297 80 
Čekijos Respublika 78 861 132 
Lenkija 313 764 122 
Rumunija 238 325 96 
Slovakija 49 165 109 
Vengrija 93483 109 
Kipras 9299 77 
Malta 317 1135 
Buvusi Jugoslavija 
Bosnija 51307 85 
Juodkalnija 13858 46 
Kroatija 56 721 84 
Makedonija 25 803 79 
Serbija 88 644 110 
Slovėnija 20316 99 
(Jugoslavija iki 1991 m.) (98 766) (239) 
Buvusi SSRS 
Baltarusija 208 310 50 
Estija 45 256 34 
Latvija 63 675 41 
Lietuva 65 427 57 
Moldavija 33787 129 
Rusija 17,13 mln. 9 
(Europinė dalis) 3,34 mln. 35! 
Ukraina 603 087 87 
EUROPA: IŠ VISO 9457 764! - 73 
ES 2372 591 144 
JAV 9405 183 27 
Japonija 371 166 335 

Gyventojų 
(mln.) 


3,547 
10,025 
5,17 
103 
34,085 
57,782 


57,848 
0,340 
15,178 
9,846 
57,372 
80,569 


7,884 
0,260 
4,286 
5,042 
8,678 
6,905 


3,338 
8,952 
10,383 
38,365 
22,865 
5,346 
10,202 


0,715 
0,360 


4,366 
0,639 
4784 
2,039 
9,792 
2017 


10,346 
1,554 
2617 
3,754 
4,359 

148,920 
120! 
52,1 


694,01! 


342,062 
252,18 
124,45 


BNVP 
(mlrd. 
JAV dolerių) 


488 
2187 
1421 

792 
5737 

12236 


1040,5 
104 
3204 
83,9 
1324,9 
17751 


1847 

6,6 
1131 
109,6 
245,8 
240,5 


1,0 
119 
253 
75,3 
249 
10,2 
307 

71 

26 


8,6 
5,06 


144 


322 
5,9 


101 
95 
479,5 


121,9 
8626,64 


6841,3 
5689,2 
3707,9 


III PRIEDAS 





BNVP BNVP Aukštasis mokslas Sveikatos apsauga 
(JAV dol. (perkamosios galios (Yo studentų tarp (žmonių vienam 
1 gyventojui) paritetas) 20-24 m. gyventojų) gydytojui) 
13758 12427 26 410 
21815 18 170 37 321 
27485 17768 32 448 
7689 8417 29 340 
16831 14731 34 360 
21176 17521 3 552 
17 987 16 300 25 870 
30 588 24771 33 496 
21110 17023 34 444 
8521 9736 18 575 
23 093 18 665 40 421 
22 032 16310 3 710 
23427 18005 3 333 
25 385 17 067 25 960 
26 388 17785 43 503 
21737 15 025 47 322 
28324 16 496 3 355 
34830 22 159 28 1441 
229 - 7 2070 
1329 4770 31 340 
2437 6923 18 389 
1963 4081 22 416 
1089 2307 9 než. 
1908 5224 18 389 
3009 5297 15 740 
9930 - 15 754 
7222 - 1 500 
636 
1800 41 
2481 463 
493 
7150 8098 512 
3110 250 
3830 204 
3410 195 
2710 222 
2170 249 
3220 214 
2340 229 
11 93314 
20000 I = suskaičiuota + = įskaitant visą Rusijos Federaciją 
22 560 Šaltiniai: OECD Main Economic Indicators, 1993 m. gruodis; IMF IFS, 1993 m. gruodis; 
29794 DOTS 1993 Yearbook; World Bank Atlas, 1994 

105. Parlamentinės asamblėjos 







paeąs 
(vilnų pagalvėlė) Wanna 
zu | 
KĄ 


Nu Ši 





Balsavimo koridorius 


[ 
B 
4 
m 
= 
3 
6 
x 
o 
A 
a 
o 
- 
€ 
„ 


















a) Britanijos parlamento Bendruomenių b) Britanijos parlamento Lordų C) Aukščiausioji Taryba 
rūmai (Vestminsteris) rūmai (Vestminsteris) (Maskva) 
RBW LDR 
Vaivorykštės grupuotė Liberaliųjų demokratų 
(regionininkai ir mažumų ir reformistų grupuotė 
teisių gynėjai) EDA 
Žalieji Europos 
(aplinkosaugininkai) Nepriklausomieji Demokratinė Sąjunga 
(prancūzų golistai 
ir airių Fiannna Fail) 
Ei Ekkis st Ši 
ri Europos Tautų partija 2 
paša (krikščionys demokratai ir 
Didžiosios Britanijos konservatoriai) 
ER 
LU Europos 
Kairiosios Teisės grupuotė 
Sąjungos grupuotė > (neofašistai ir 
(daugiausia komunistai) "El Ču ————=-—— E dešinieji radikalai) 


Europos parlamento politinės grupuotės (Strasbūras, 1994) 
(pagal N. Nugent'ą) 

106. Europa 1995 metais: Narystė penkiose tarptautinėse organizacijose* 


Įsteigta 
Funkcija 


Būstinė 
Iš viso narių (1995 m.) 


Airija 

Albanija 

Andora 

Armėnija 

Austrija 

Baltarusija 

Belgija 

Bosnija 

Bulgarija 

Čekijos Respublika 

Danija 

Estija 

Graikija 

Gruzija 

Islandija 

Ispanija 

Italija 

Jugoslavijos Federacija 
(Serbija ir Juodkalnija) 

Jungtinė Didžiosios 
Britanijos ir Šiaurės 
Airijos karalystė 

Kroatija 

Kipras 

Latvija 

Lenkija 

Lietuva 

Liuksemburgas 

Makedonija 

Malta 

Moldova 

Monakas 

Norvegija 

Olandija 

Portugalija 

Prancūzija 

Rumunija 

Rusija 

San Marinas 


ET! 

1949-1950 
Bendradarbiavimas 
teisiniais, kultūriniais 
ir žmogaus teisių 
klausimais 
Strasbūras 

3 


N 


NATO 
1949 


Gynyba 


Briuselis 
16 
PT 


PT 


PT 
PT 
PT 


VES? 
1954 
Europos 
gynyba 


Briuselis 
10 


St 


z>rr>> 


>ZzZzZ 


ES3 

1957 
Ekonominė, 
socialinė ir 
politinė 
integracija 
Briuselis 
15 


N 


Sss 


z z>rzr>> z 


Zz 


z>r>>> 


SSss 


>ZZzZ 

ET! NATO VES2 ES3 ESBK4 

Slovakija N PT A A N 
Slovėnija N PT A N 
Suomija N PT St N N 
Švedija N PT St N N 
Šveicarija N sss N 
Turkija N N N 
Ukraina Sv PT N 
Vatikanas N 
Vengrija N PT A A N 
Vokietija N N N N N 
Kanada N 

JAV N 

Paaiškinimai: 


* Šaltinis: Independent, 1994 m. gruodžio 12 d. 
N= narė; A = asocijuotoji narė; Sv = svečio teisėmis; EEZ = tik Europos ekonominės erdvės narė; PT = partnerystė vardan taikos; 
St = stebėtojo statusas; SSS = specialios sutarties statusas 


1 Europos taryba (įskaitant Žmogaus teisių teismą) 

2 Vakarų Europos Sąjunga 

3 Europos Sąjunga (buvusi Europos ekonominė bendrija), įskaitant Europos teismą 
4 Europos saugumo ir bendradarbiavimo konferencija 

